
Haran Ppi6ak IIEPEACJABCKAA PAHA 


Tõlkinud A. Adaü Kunstiliselt kujundanud P. LuWein 

»Bogdan Hmelnitski pühendas oma elu kahe põhiülesande lahendamisele: Ukraina 
vabastamisele võõramaisest ikkest ja Ukraina ühendamisele Venemaaga. Selle eesmärgi 
saavutamist taotles ta oma võimsa tahte, oma ammendamatu energia kogu jõuga. Ta 
rakendas oma suure idee teenistusse oma hiilgava organisaatoritalendi, silmapaistvad 
väejuhiomadused ja suurepärase diplomaadikunsti. 

-.. Bogdan Hmelnitski tegevuse haripunktiks oli ukraina rahva poolt 1654. aastal 
Perejaslavi raadal vastuvõetud otsus ...” 

»Pravda" 11. oktoobril 1943. aastal 

»Argu mingu su kuulsus iialgi looja, Bogdan, äravalitu, priiuse tooja!" 

Grigori Skovoroda 


ESIMENE RAAMAT 

Ratsanik tõusis jalustel püstakile ja toetus käega vastu kõrget sadulaharja. 

Ta pilgule, mis libises üle sinkjashalli metsaviiru, avanes Kiiev. 

Sofia katedraali ja Petšorski kloostri pidulik kellamäng heias kärekülmas talvises 
õhus. Ratsaniku terane silm nägi Kuldvärava tornide kohal ja kindluse müüridel 
vaevaltmärgatavat lippude lehvimist. 

Hobune hirnatas ja lõi kabjaga vastu pakase kütkes maapinda. Ratsanik patsutas 
hobust lakale, kummardus ettepoole ja sosistas talle kõrva (justkui oleks see saladus): 

»Kannatust!" 

Ja sedamaid tundis ta, et sõna ,,kannatust” käib tema enda kohta. Jaa, võib-olla 
esimest korda sel aastal peksis ta süda nii tugevasti, et hing kippus kinni jääma. Ta vaatas 
allapoole. Järsaku all lammorus oodati teda. Mööda kogu laia teed liikus kasakaid. Lumi 
rudises, ümberringi kõlas tulumbasside lõbus põrm. Peade kohal hõljusid buntšukid ja 
rasked helepunased samet-lipud. 

Kui kasakad ratsanikku järsaku pervel märkasid, tõusis nende hulgas kõmin. 
Tubandehääleliselt raksatas korraga mürisevalt: 

»Elagu-u-u!" 

Ratsanik kannustas hobust ja suundus kasakate poole. 

Oli 1648. aasta detsembrikuu kahekümne kolmas päev. 

Kuldvärava poolt lähenes lai saan toredate hobustega. Selles saanis istusid 
Jeruusalema patriarh Paisias ja Kiievi metropoliit Silvester Kossov. Ratsanike saatel 
liugles saan mööda sissesõidetud teed. Patriarhi karmid silmad vaatasid hallide 
puhmaskulmude alt tähelepanelikult kaugusse. 


Ennast ettepoole nõjatades rääkis Silvester Kossov: ,,Mõistmatud on tema mõtlemised 
ja talitsematud on ta teod. Oma kõrkuses arvab ta, et tal on õigus otsekui apostlil inimeste 
saatust seada. Loodan teie peale ja teie oskuse peale muuta lõukoer tallekeseks ning 
vahetada mao südames sapp palsami vastu!" 

Patriarh ei kuulanud Kossovit. See jätkas kiiresti: , Ta on kihutanud alamrahva üles 
auväärt ja lugupeetud isikute vastu, mitte ükspäinis katoliiklaste, vaid ka õigeusklike 
vastu. Kirjutab oma universaalis: ,,Kõik saavad ühetaolisteks ...” Jumalateotaja ja 
rõvetseja ... " 

Kossov sülgas teele, laskis pilgul ringi käia. Rahvahulga kohal tõusis mitmekõlaline 
häältesumin. 

» Võetakse vastu otsekui vürsti,” mõtles ta ja mõistis veel kord hukka patriarh Paisiase 
teguviisi: hoolimata oma raugaeast ja kõrgest kirikuseisusest on patriarh ise sõitnud vastu 
Bogdan Hmelnitskile ning mässinud sellesse hädaohtlikku janti veel tema, Kossovigi. 

Juba paistsid kasakate read. Neist eraldusid mõned ratsanikud ja kihutasid saanile 
vastu. 

Umbes saja sammu kaugusel saanist peatus Hmelnitski ja tuli hobuse seljast maha. 
Džuura kahmas ratsmed. Hobuste seljast tulid maha ka Ivan Võgovski, Lavrin Kapusta, 
Matvei Gladki ja Silujan Mužilovski. Nõtkelt lumel astudes ja mütsi peast võttes lähenes 
hetman kiirete sammudega saanile. Kapusta oli talle juba eile õhtul teatanud, et patriarh 
Paisias on Kiievis ning avaldanud soovi hetmanile isiklikult vastu sõita. 

Ja Hmelnitski oli otsekohe mõistnud, kui suur tähtsus on niisugusel sündmusel ning 
kuidas see mõjutab rahva ja vaimulike suhtumist temasse. 

Hallipäise vanakese kõrval, kelles hetman eksimatult patriarhi ära tundis, silmas ta 
nagu kirikukell tüsedat 

10 


Silvester Kossovit ja kortsutas kulme. Silujan Mužilovski ja Lavrin Kapusta vahetasid 
pilgu. Saanini jäi mõni samm. 

Paisias, keda metropoliit Kossov ja mungad küünarnukist toetasid, tõusis saanis, et 
hetmanile vastu minna. Kuid Hmelnitski ei lasknud tal saanist välja astuda, vaid laskus 
põlvili ja surus huuled ta väikesele külmale ja soonikale käele. Kossovil ei suudelnud ta 
kätt kohe, vaid vaatas otsekui uurivalt Kossovile otsa ning vaevalt puudutas ta kätt 
vurrudega. Metropoliit tegi saanis hetmanile ruumi endast paremale. Rahvahulk hüüdis 
vaimustatult: 

»Elagu! Hetman Bogdan elagu!" 

Neid hääli mattes mürises aga mitmelt poolt kõuena: ,, Elagu Hmel!" .Hetman 
muheles ... Nõnda on talle hüütud pärast võitu Žoltõje Vodõ all; nõnda on talle hüüdnud 
pospoliidid, käes vikatid ja hangud, valmis tema järel minema läbi tule ja vee. Ja ta oligi 
nad viinud Dneprilt Vislani, andnud neile tagasi Kiievi ning saavutanud võidu. 

Ta ei pannud mütsi pähe, ja tuul lehvitas juukseid, jahutades ta pead. Jahutust oli aga 
vaja. Eile olid kasakavanemad ja lihtkasakad Mužilovski mõisas kogu päeva joonud tema 
terviseks, joonud võidu eest, kuninga ja khaani lüüasaamise eest, Türgi sultani 
hukkasaamise eest. 

Rauk patriarh rääkis Hmelnitskile midagi jõuetu häälega, kuid hetman ei suutnud 
millestki aru saada, sest kõik mattus kiievlaste hulkade ja kasakate ridade kohal lõpmatult 
veerevatesse hüüetelainetesse. 


Saan peatus Kuldvärava juures. Võit, raeisandad ja Kiievi sumptide esindajad võtsid 
hetmanit vastu soola-leivaga. Nende vahel tõugeldes trügis saani juurde viletsates riietes 
vana naine. Keegi ei jõudnud õieti arugi saada, kui naine oli juba oma kaelast halli paela- 
kese otsas rippuva vaskristikese võtnud ja selle hetma-nile kaela pannud. Hetman haaras 
mõlema pihuga naise käed ja tõstis need huultele. Patriarh noogutas heakskiitvalt pead. 
Silvester Kossov pööras näo kõrvale. Hüüti uuesti ,,elagu!". Seejärel astusid ette Kiievi 
kolleegiumi kasvandikud. Hmelnitski tundis nad kohe ära pikahõlmaliste musta karva 
svitkade järgi, üks kasvandikest, kõrget kasvu tugev noormees, luges pasunat meenutava 
häälega ilukõnelisi ladinakeelseid värsse, milles võrdles hetmanit Aleksander Suurega ja 
nimetas teda kõige vapramaks rüütliks maailmas. Siis ronis lühike matsakas linnakodanik 
vaadi otsa ja heleda häälega õnnitles hetmanit Kiievi magistraadi nimel. 

»»Me ootasime sind, suur hetman, otsekui Moosest, oma päästjat ning lunastajat!" 
kriiskas ta. ,,ööd kui päevad palvetasime sinu eest.” 

Keegi katkestas naerdes kõneleja: 

» Poleks pruukinud nõndamoodi vaeva näha . .. Sõitnud pigem Žoltõje Vodõ alla!" 

Linnakodanik kohmetas. Silvester Kossov sõnas laitvalt: 

»Kuri vaim, mis on pugenud alamrahvasse, sigitab kurja upsakust...” 

»Metropoliit, see alamrahvas on, mõõk peos, kogu maa läbi käinud, poola panid Visla 
taha kihutanud ning igapidi sinu õnnistuse ära teeninud ... " 

Ta ei suutnud oma suud taltsutada — ütles siiski näkku sellele kõrgile Kossovile. Ja 
kohe pööras ta enda temast ära, kartis, et pahvatab välja veel midagi vängemat. Ei läinud 
meelest metropoliidi riukad, ta mürgised vihjed ja mehkeldamine Adam Kisseliga. ,,Oota 
ainult, küll tuleb ka sinu järjekord," sähvatas läbi hetmani pea. 

Kindluses kärgatasid suurtükid. Paugutati püsse ja püstoleid. Juba ammu oli 
Kuldvärav kaugele taha jäänud. Rahvas seisis tänavail ja väljakud, hüüdis ..elagu!" ja 
näitas sõrmega hetmanile. Tema aga istus metropoliidi ja patriarhi vahel ning näis olevat 
täis heasüdamlikkust, rahu ja alandlikku meelt. .. 

Õhtul korraldas Kiievi-Petšorski kloostri arhimandriit Jossif Trizna hetmani auks 
pidusöögi. Hmelnitski jõudis sellelt tagasi alles pärast südaööd. Toad olid talle antud 
metropoliidi lossis. Hetmanil ei tulnud und. Tema juures viibisid jessauul Demjan 
Lissovets ja Lav-rin Kapusta. Jutt arenes loiult. Viimaks lubas hetman 

kaaslastel lahkuda. Ta kuulis, kuidas Kapusta andis ukse taga jessauulile käsu: 

»Aeda akende alla pane tunnimehed. Ma lähen kaen, kuidas väravas on." 

Sammud kadusid. Hmelnitski jäi üksinda. Ta kattis näo kätega. Mu jumal! Tänane 
päev oli tegelikult alles algus. Ta oli seda kohe mõistnud, kui oli järsakule ratsutanud ja 
Kiievit näinud. Jah, see oli algus. Veel selle aasta mais Žoltõje Vodõ all, kus ta oli 
esimest korda kroonisõjaväe üle võidu saavutanud, ja isegi pärast Korsuni lahingut ei 
kujutlenud ta veel kogu alustatud asja ulatuslikkust. Kuid pärast Zamostjet oli ta seda 
mõistnud ja julgesti võtnud oma õlgadele koorma, missugust tema maal veel keegi 
polnud kanda võtnud. 

Tuli meelde kõik: tagakiusamine, vaesus, surmahirm ja osavalt seatud püünised 
arvestusega, et ta tingimata neisse langeb. Ta oli sellest kõigest jagu saanud. Oli vaenlase 
Zamostje alla ajanud ja talle oma tingimused dikteerinud. Ja tema järel oli läinud kogu 
Ukraina — Dikoje Põiest kuni Slutšini. Mis siis edasi saab? küsis ta endalt, kuid ei 


julgenud kohe vastata. Süda ja mõistus juhatasid kätte vastuse: tagasiminekut ei ole, tee 
viib ainult edasi. 

Rahvas oli temaga. Nüüd ootas rahvas temalt lubaduste täitmist. Hmelnitski vastas 
aga seisis veel Jan-Kazimierzi esmaklassiline armee — lüüasaanud, kuid mitte purustatud 
armee. Krimmi khaan Islam-Girei otsis soodsat juhust küüned kõrri lüüa. Ihusid 
hammast Semigradje vürst ja Multjani ning Valahhia hospodar. Aga seljataga jagas 
kasakavanemkond juba polke ning mõisaid ja pureles paremate palade pärast. Sada 
tuhat pospoliiti ootasid temalt priiust ja leiba — tänavu oli olnud ikaldus. Puudus oli 
ka soolast, mida sõja tõttu ei saadud sisse vedada... Linnad ootasid talt vanade 
privileegide kinnitamist, külad julgeolekut tatarlaste röövkäikude vastu .. . Mu jumal! 

Ta võiks üles lugeda veel sadu palveid ja soove .. . Ja tabades end mingisuguselt 
umbusklikult kõhklemiselt, põrutas ta vihaseks saades äkki endale tugeva 
rusikahoobi vastu põlve ja lausus valjusti: 

» Viin täide, mis olen nõuks võtnud.” 

ühtlaselt põlesid küünlad kõrgetes vaskkandelaabrites. Patriarhi kähe hääl näis kostvat 
kaugelt, ehkki patriarh oli siinsamas kõrval. Ta istus tugitoolis, külg-tugedest tugevasti 
kinni hoides, justkui kartes, et tool tema alt ära libiseb. 

»»Su püüded, Bogdan, on üpris kiiduväärt. Meid teevad pühal maal üsna rahutuks 
katoliku kiriku kuriteod meie õigeusu vastu. Sa oled jumalakodasid teotamise eest 
hoidnud ning lihtrahvale tema kannatustes sessinatses ilmas suurt tröösti andnud." 

Nad olid suures ruumis kahekesi — patriarh ja hetman. 

Hmelnitski kuulas tähelepanelikult lõpuni. Kui Pai-sias oli käega märku andnud, 
alustas ta: 

»Mu isa — lubaend nõnda kutsuda, sest sa oled mulle enam kui lihane isa —, ma 
viin oma kavatsuse jumala nimel täide, ohverdan ka oma kaduva ihu, kuid oma mõttest 
ma ei tagane. Sinu sõnad on mulle suureks rõõmuks ja toeks. Mõtle! Elame praegu just 
nagu kuristiku äärel. Ja võib juhtuda, et kogu meie viljarikas maa muutub üheksainsaks 
hirmsaks rusuhunnikuks, üksipäini ei suuda me vastu panna vaenlasele, kes on meist 
arvu ja sõjariistade poolest vägevam. Khaanile, kellega olin sunnitud liitu astuma, sest 
muidu oleks kuningas teda minu vastu ära kasutanud, ei pane ma lootusi. Püha isa, ma 
loodan üksnes meie vendadele — venelastele, kõik mu lootused on Moskva tsaari peal. 
Kui saame tema kõrge kaitse alla, on meil igaveseks ajaks vaba elu... Ma tean, su 
teekond läheb Moskvasse. Palun sind alandlikult, ütle Vene tsaarile, et saatku ta meie 
linnadesse oma sõjamehi, tulgu appi oma vendadele ja tühistagu leping kuningas Jan- 
Kazi-mierziga. Ja siis ei kohuta meid enam khaan, kuningas ega Türgi sultan. Alles selle 
aasta juunis kirjutasin ma talle sellest kogu rahva nimel..." 

Ta jäi vait ja tõmbas hinge tagasi. Patriarh istus, silmad kinni. Egas ta ometi suikunud 
ole? 

»»Kõnele edasi," värelesid patriarhi huuled. 

Hmelnitski summutas oma kõmisevat häält: 

» Anna see palve edasi suure saladuskatte all, sest kui kuningas ja khaan sellest teada 
saavad, astuvad nad liitu ja türklasedki lähevad neile appi. Siis ei suuda Yne vastu 
pidada. Mina aga arvan nõnda: kõik tuleb teha salamisi ning äkki langeda nende peale 
otsekui välk selgest taevast.” 

» Ütlen sulle, mu poeg,” sõnas patriarh, ,,kõik su mõtlemised on kiiduväärt. Kui kõik 
õigeusku inimesed ühe riigi alla saavad, muutub seesinane riik väga tugevaks ning 
vaenlastele äravõitmatuks.” 

Ja ta juhtis jutu mujale: 

»Silvester Kossov on tõstnud kaebust sinu atamanide ja kasakate peale.” 

Hmelnitski teritas kõrva. 

»Nad on kloostrimaad oma kätte ahminud ning end Kossovi mõisates justkui oma 
pärusvaldustes sisse seadnud. Kirikumaad, mu poeg, on pühadus, nende järele kätt 
sirutada on patt.” 

Hetman tahtis öelda: , Rooma paavst on Kossovile armsam kui sina", kuid mõtles 
sedamaid, et see tunduks laimamisena ning seepärast ei sobi niisuguse jutuajamise 
juurde. Selle asemel tõotas ta: 

»» Võtan need kaebused arvesse, ülekohut teha ma ei lase." 

«Kõnelen Moskvas kõige üle tsaarile ja patriarhile. Ma olen väsinud, mu poeg, aga 
mul on ees veel pikk ning vaevaline teekond." 

Nõdra käega tegi ta Hmelnitskile ristimärgi ja pistis oma käe suudlemiseks ta huulte 
juurde. Hetman lahkus. Enne aga ütles veel: 

» Veel üks palve sulle, püha isa. Ära sa Silvester Kossovile sellest, mida ... " 

»»See oli pihtimus, mu poeg,” vastas Paisias võimukalt, hääles pahameelevarjund. Ja 
kui Bogdan oli juba ävel, kuulis ta: 

»Ilmalik alpus...” 

Kahe päeva pärast sõitis koos patriarh Paisiasega Moskvasse hetmani saadik 
polkovnik Silujan Muzilovski. 

-.. Pidutsemise uim oli mööda läinud. Peakirjutaja Võgovski juures kurtis võit: 

»Hetmani juurde pääsemiseks pole mul jaksu. Kasakad ja atamanid talitavad halvasti. 
Nõuavad iga maja pealt kaks pätsi leiba päevas ja mõõdu soola. Kes ei too, sellelt 
nõutakse neli pätsi leiba ja kaks mõõtu soola. Meie linnal on privileegid, mis on 
annetanud juba tema heldus, õnnis kuningas Wladyslaw IV." 

Võit viidi hetmani ette. Ta langes seal põlvili ja kordas sama juttu, ainult kuningat 
enam ei nimetanud. Hetman sai vihaseks. 

»Nad talitavad õiglaselt. Kui te ei taha sõna kuulata, käsin ära võtta kõik ja kihutan 
majastki välja." 

»Kilev on vabalinn, meil on oma magistraat, privileege pole keegi meilt ära võtnud.” 

»Minu sõjamehed pole priiuse ja usu pärast hoolinud oma elust. Need on nende 
privileegid. Või sina siis arvad, et nemad surgu, sina aga vitsutad süüa? Kasi minema, 
kuni ma pole mõõka kätte võtnud.” 

Kiiev elas millegi teadmatu ootuses. Väljakud uitas tuul Dnepri tagant. Magistraadi 
väljaku suurtesse kõrgetesse majadesse, mille aknad suundusid tänava poole, olid 
majutatud kasakavanemad. Lihtkasakad elasid all-linna kodanike majakestes. 
Hommikust hilja õhtuni tunglesid nad turuputkade juures. Raha oli küllaldaselt. Osteti 
soolakala, mett, pekki ja praetud linde. Putkade ees pikkadel lettidel oli pudeleid 


põletatud viina ja sädeleva ungari ning moldaavia veiniga, mal-vaasiat veneetsia 
toobistes nõudes, sooje pirukaid, pannidel särisesid vorstid... 

Danilo Netšai polgu kasakas Martõn Ternovõi oli Kiievis esimest korda. Linnas 
lonkides sai ta kokku kasakas Halaidaga. Edasi läksid nad seltsis. Vaatlesid Sofia 
katedraali müüre, imetlesid väikestest mitmevär-vilistest kivikestest tehtud kaunistusi 
müüridel. Katedraali ees väljakul seisid nad kaua. Talvepäikese rahulikust paistest 
valgustatud kiriku kuppel otsekui lõõmas kulda. 

Halaida ütles: 

»Hetman jääb nüüd vististi Kiievisse. Tore linn.” 

Õhtul istusid nad kõrtsis. Pead huugasid viinast ja neid ümbritsevast jutuvadast. 
Halaida pajatas rääkida: ,,Belõje Repki küla on väike, aga tore. Nüüd on sõjal ots peal. 
Lähen tagasi koju, ei hakka enam viit päeva pani heaks töötamal. Endalgi on siis nii suur 
majapidamine, et andku jumal, kui isegi nädalaga hakkama saab. Nüüd enam panid krae 
vahele ei tiku." 

Martõn Ternovõi oli sellega päri. Kus nad enam tikuvad! On neile panidele säru 
antud! Ta jutustas oma Baigorodist, rääkis ka mõrsjast. Tema Katrja võib-olla ootab teda, 
aga võib-olla on ootamisegi jätnud. Ei tule ju kõik sõjakäigult tagasi. Seejärel püüdsid 
nad mõlemad ette arvata, mis edasi saab. Martõn ütles enesekindlalt: 

»»On vaja kõigile priiust, et elada külluses ja kurja häda tundmata." 

Halaida noogutas kinnitavalt pead: ,, Sulatõsi."” 

Siiski küsis ta targu: 


»Aga tatarlased?" 
Tõsi jah, nad olid tatarlased hoopis unustanud. Ei need lase rahus elada. Samuti 
panid. .. kas needki lasevad? ,,Küll tuleb veel sõda," lausus Martõn süngelt. Kuid ei 


olnud tahtmist sellele mõtelda ... ,, Aga kas mitte putkata Donile, kuni pole hilja ja on veel 
raha ning priiust? Seal on venelaste maa, sinna on tatarlastele tee kinni. Või minna ehk 
Moskvamaale?" Kõrtsinaine seisatas laua juures. 

»Mis te konutate, kasakad? Sõitke pigem pruutide manu, küllap need on silmad peast 
nutnud..." 

Kõrtsinaise täidlastel huultel mängib naeratus. Ta silmad on kui kaks sütt. Süsimustad 
palmikud punase lindiga siuglevad rinnal. Ta asetas lauale toobitäie viina, taldriku 
pekiga, hapukapsaid, õunu ning kurke ja eemaldus siis naeratades. 

»Hetman ei lase ülekohut teha," vastas Martõn, saates kõrtsinaist pilguga. ,,Ilma 
meieta ta läbi ei 


1 Mõeldudon viit päeva töötamist nädalas, s. o viitteo-päeva nädalas. Tõlk. 

saa... kuidagi ei saa olla nõnda, et meie oleksime ilma temata, tema aga ilma 
meieta. Ikka üheskoos -nii on asi." 

Ta pigistas käe rusikasse ja pani selle enda ette. 

»Nii on asi,” lajatas ta rusikaga vastu lauda, nii et kruusid klirisesid, ja pistis naerma: 
»Ei ole meil vaja kuhugi putkata. Aga kui hakkab üle jaksu käima, läheme kõik ära 
Venemaale, viimane kui üks, siin aga põletame puha lagedaks, ei jäta enda järel tervet 
kohtagi, puistame maa üle tuhaga, ainult näljased penid jäävad ulguma. Ilma meieta ei 
saa sel maal elu olla! Ei saa olla!" 


Tal endalgi hakkas jube. Kibe pisar kõditas silmas, pääses viimaks valla, veeres 
pikkamisi mööda põske alla ja kadus kitsastesse mustadesse vurrudesse. 

Nad jäid vait. Pime kanneldaja, kes istus tagakambri kõrval nurgas, pööras oma 
silmavalged kõrtsis viibiva kirju rahvahulga poole ja laskis kuulda laululugu: 

Siis tundis vaene raudus ori 

kogu orjuse raskust: 

ahelad hõõrusid käed-jalad verele, 

soolane higi sõi kollaste luudeni 

läbini kasaka keha... 


Kõrtsitoa keskele kargas kasakas, tuisates laiade pükstega mööda põrandat. Endale 
vastu rinda tagudes kukkus ta käratsema: 

»Jäta juba, ätt! Aitab! Ei taha kuuldagi ahelatest. Hei, vennad, joome Hmeli terviseks, 
Elagu ta sada aastat, vennad! Elagu hetman Hmel!" 

Kasakas kahmas laualt kvardi, üldise naeru saatel valas kõrtsinaine sellesse teineteise 
järel kaks toopi viina. Kasakas tõstis kvardi huultele ja hakkas klugi-näl jooma. Jõi kvardi 
tühjaks, virutas selle põrandale ja põrutas jalaga: ,, Muusikat!" 

Kanneldaja jäi vait. Pistsid kääksuma viiulid ja lõi kiiresti porisema tamburiin. 
Kasakas kukkus kükakil jalgu pildudes tantsukeerusid vihtuma. Vahele vilistades laulis 
ta: 

Tee nagu mina — lemmi neiukest, nad armsad mulle igast seisusest, kas olgu papi, 
köstri tütar, või ka tubli talutütar. 

Martõn muutus lõbusaks, plaksutas käsi. 

Muusika vaikis. Kasakas tegi kohapeal veel ühe tuuri, lõi vaaruma ja vajus põrandale, 
ajades jalad laialt harki. Ta tiriti õlgupidi ära. Martõni ja Halaida lähedal istus käsipõsekil 
tuhkjate vurrudega mees. Ta vahtis üksisilmi põrandale. Laual tema ees seisis kvarditäis 
mõdu. Kehaga õõtsutades laulis mees bassihäälel: 

Oi, veljed, kes pole veel 

rikast meest teeninud, 

see hädast ei tea. 

Ligi aasta tagasi — kevadel — lõi vanaätt Lõtka kella. Kiriku juurde turuplatsile 
valgus rahvast kokku. Joosti majadest, köögiviljaaedadest, mõni kihutas põllult tulles 
meeletult hobuseid, mõni aga lidus oma jalgel kiiremini kui kondised setukad. Vesi aina 
tuiskas lompidest. Jooksmisel päriti üksteiselt: 

»Ei tea, kas tuli lahti?” 

»Kus kohas?” 

»» Võib-olla on pan tagasi tulnud?" ,,Või on vanakuri strasnikud kohale vedanud?" 
Baigorod kihas. Kiriku ees turuplatsil hoidis ratsa-kasakas käes pikka kollast 
pärgamendirulli. Külaelani-ud kuulasid, suud ammuli: 

»Te ei leia ealeski abinõu võidu saamiseks, kui te praegu ei heida endalt täielikult 
sundijate iket ega võida kätte priiust, seda priiust, mille eest juba meie isad on verd 
valanud ... 


Meid, julgeid ning priiust ihkavaid inimesi, peetakse metsikuteks ning rahututeks. 
Meid, vapraid ning teene-kaml inimesi, nimetatakse mässajateks. Aga kõik ilm ju teab, et 
kuningas ja panid hävitavad kasakate ning maarahva vara, teotavad naisi ja lapsi. Kõigile 
on nad peale pannud orjarendi, teoorjus on hullem kui enne. 

Kui aga keegi kas rahva kuuldes või omapead säärase ülekohtu üle kaebust tõstab, on 
vastuseks ainult irvitamine ning teotus, paremal juhul tühjad ning nigelad lubadused. 
Kõik varitsevad, kuidas ainult saaks kasa-kasugu hävitada." 

Ratsanik tõmbas hinge tagasi ja heitis pilgu üle rahvamurru. See aina kasvas, ja 
tagumised küsisid eespool seisjailt: 

»Mida ta loeb? Kas kuninga käsku?" 

Hiljaksjäänud arvasid: 

»Kuningas Jan-Kazimietz vististi kutsub türklaste vastu sõdima ... " 

»Aga ei, sihukesi sõnu pole. Jutt on meist..." 

Ratsanik kõmistas kähiseva häälega: 

»Rahvas, ma loen Bogdan Hmelnitski elik Hmeli poolt teile läkitatud universaali. 
Hmel on astunud välja meie õiguste eest ning kutsub teid kõiki kasakaväkke, et te 
läheksite tema juurde nii jalgsi kui ratsa, nii sõjariistadega kui ka ilma; see aga, kellel 
pole sõjariistu, muretseb need vaenlase leerist. Kuulake, rahvas!" 

Ja ta luges edasi. 

Üle platsi kostsid tulised sõnad: 

»Isegi väeteenistuse on Rzecz Pospolita meie peale pannud viljatu ning tulutu, ja 
kuningriigi all raiskame me ilmaaegu kasakavaprust, sellal kui kasakarahvas saab 
suureneda ning elada ainult Mustal merel keset hädaohte türklaste poolt. Poolakad — 
panid ja šlahta — on võtnud oma poliitika pühaks sihiks maha suruda meie valitsemise ja 
valimiste kord, ja nad panevad just nagu teisteski paikades meie üle sundijaid, kuid mitte 
selleks, et nad linnakodanikke ja maarahvast avitaksid, vaid üksnes selleks, et nad saaksid 
linnu ning külasid väevõimuga enda käes hoida... 

Kõige selle ülekohtu vastu ei ole muud abinõu, kui ainult murda poolakad maha 
väevõimu ning surmahirmuga, murda maha need poolakad, kes on juba võõrdunud 
võitlemisest. Kui aga saatus meid maha jätab, siis jätame neile oma surnukehad, kuid 
mitte oma linnu ega põlde. Ma tean juba paljudest eeskujudest, et priius on vähem kindel 
siis, kui meil pole 

muret ning ees pole vaenlast, aga parem on priiust kaitseda valmis ning kihkvel olles. 

Oleks hea, kui hoobi annaksid üheskoos korraga nii kasakad kui maarahvas. Saagu 
poolakad teis, külaelanikes, tunda vahedat mõõka, mis puurib nende sisikonda, ja näha 
iga päev enda silme ees vaenlast, ning nähku nad, kuidas endale linnu ning külasid 
võetakse, alles siis ei hakka nad enam sõda armastama ja annavad kasakatele tagasi 
priiuse, et ainult rahu saada. 

Mis puutub minusse, siis mina, Zinovi-Bogdan Hmelnitski, ei hooli oma elust ega 
rammust, olen valmis igasugusteks hädaohtudeks ja annan kõik ühise priiuse ning rahu 
eest. Mu süda ei jää rahule enne, kui olen saanud kätte selle töö vilja, mille olen seadnud 
oma kõige kõrgemaks ihalduseks. 


Antud kasakalaagris Zoltõje Vodõ all 1648. aasta aprillikuus. Oma käega alla 
kirjutanud: Zinovi-Bogdan Hmelnitski.” 

Väljak kihas. Kes olid ettevaatlikumad, need piidlesid häärberi poole. Ent seal oli 
vaikne. Pan Koriecki lõbutses sel kevadel Prilukis pan Jeremias Wiszniowiecki juures. 

Martõn Ternovõi seisis isa kõrval ja kuulas ahnelt iga sõna, siis äga tormas nagu kõik 
teisedki ratsaniku juurde, kes oli universaali kokku rudinud ja küsimustele käheda 
häälega vastas. 

»Kuidas aga Hmeli juurde pääseda?" küsis Martõn Ternovõi kasakalt. 

»Istu, noormees, hobuse selga ja kui sul on mõõk, võta see kaasa, aga kui ei ole, võta 
vikat või hang ja kihuta Dnepri alamjooksule. Seal kogunevad meie omad igal pool 
külades ja alevikkudes kureenidesse, tõttavad ülestõusnutele appi. Säh võta, noormees, 
universaal ja loe seda külades ette, mina aga ruttan edasi.” 

Martõn hoidis pikka koltunud pärgamendipoognat alal. Siin-seal olid mõned tähed ära 
hõõrdunud, kuid ta teadis kõike peast, sest kui palju kordi oli ta seda rahvale ette lugenud. 

Siis, tolsamal päeval, oli pool Baigorodi hobuste selga istunud ja Dnepri alamjooksu 
poole liikvele läinud. 

Kogu maa oli vastanud Hmeli üleskutsele. Hetmani universaali, mis oli kirjutatud 
justkui tõe enda käega, loeti ette linnades ja külades, ning selle sõnad langesid nagu hea 
seeme maarahva ja kasakate hinge. Tulised sõnad kaikusid külaväljakutel ja keset steppe: 
»Tulge meie juurde sõjariistus ja ilma ning teadke, et anname oma elu selleks, et meil 
ainult poleks panisid, et me oma maal saaksime elada leplikult nagu vennad ja maitseda 
rahu ...” 

Nutsid emad, õed, mõrsjad. Nad teadsid — egas kõik lahingutest tagasi tule. Rahutu 
tuul möllas Dnepri alamjooksul. 

Rzecz Pospolitas tekkis ärevus. Kuid Varssavis arvati, et küllap läheb seegi kord 
hästi. Kasakad pillerkaaritavad pisut ja upuvad jälle omaenda veresse. 

Kantsler Ossolinski ütles seimis: 

»»Pööblil on selg sügelema hakanud, kipub Varssavisse. Rahuldame ta soovi. .. 
Käsime kroonihetmanil pan Mikolai Potockil täita kuninga ja seimi tahe, lahk-usuline ja 
äraandja Hmelnitski aga siduda hobusesaba külge ja lohistada lingu otsas Varssavisse, 
raiuda tal maha käed ja jalad ning ajada ta teiba otsa. Nii sünnibki."” 

Hmelnitski universaali lugedes Varssavis naerdi.. . Naermine jäeti pärast Korsuni. 
Äkki mõisteti, et päästa võib ainult maakaitseväe kokkukutsumine. 

»Tormakalt on humal tänavu üles tõusnud,"! naljatas vürst Janusz Radziwill. 

Kuid polnud aega naljatada. Bogdan Hmelnitski sõjavägi oli tunginud kuningriigi 
piiridesse. 

Tollal ja isegi pärast võitu Korsuni all, kus ta oli mõlemad hetmanid — krooni- ja 
välihetmani — vangi võtnud ja need tatarlaste khaanile jassõriks andnud, polnud Bogdan 
Hmelnitski veel kindel, et talle naeratab õnn ja et ta sõidab võitjana Kiievisse, samasse 
Kiievisse, kus kuningas on aastakümneid oma voje- 

1 Bogdan Hmelnitski hüüdnimi ,,Hmel" tahendab tõlkes .humalat". Nii tuleb mõista 
ka romaani teisteks kohtades, kus on juttu humalast, humalauimast jne. Tõlk. 

voodi pidanud ning millist linna ta on vääramatult ning igavesti endale alluvaks 
lugenud. Ega olnud imestada et nuud kasakad ammuolnut meelde tuletasid ja et seda 


meelde tuletasid ka kasakavanemad ja hetman, — kõik, kes olid, sõjariistad käes, taplusse 
läinud ning nuud suure võidu vilja maitsesid. 

Algasid uued mured. Kirjutajad, keda Ivan Võgovski endaga kaasas vedas, 
pummeldasid esimestel päevadel pärast Kiievisse jõudmist. Nüüd tuli neil uuesti tööle 
asuda. Magistraadi tänavas asuvasse majja, kus varem oli elanud võit, tuli hetmani 
kantselei. Purjus kirjutajad tehti kaineks, valati neid ohtralt üle külma veega. Nii palju 
kirjutada pole olnud Piljavast saadik. Hetman oleks nagu tahtnud kogu paberi Kiievis ära 
kulutada. Peakirjutaja lemmik Pšenitšnõi küürutas hommikust õhtuni laua taga ja kirjutas 
kord hetmani, kord Võgovski etteütlusel. 

Keskpäevast peale on kantseleis nagu laat. Saalitakse hoovis, võõruses, kuna 
julgemad tikuvad koguni tubadesse. Kes on tulnud kaebusega, kes kaitsekirja saama. Oli 
levinud kuuldus: hetman hakkab kõiki omavolitsejaid karistama, ent ülekohtuselt 
kannatanuile annab kaitset. Hetmanil on aga raske käsi, see ei tarvitse kaks korda äiata ... 

Ka Halaida otsustas hetmani poole pöörduda ja trügis selleks kantseleisse. 

»Mis sinul asja?" küsis jessauul Lissovets pahaselt. 

»Mul on au paluda hetmanit,”" alustas Halaida aralt, jessauuli ebatavalisest hõikest 
kohmetust tundes. 

»Kas sa arvad, et hetmanil muud polegi teha kui einuga lobiseda?..." Jessauul lõi 
käega ja jättis Halaida sinnapaika. 

Halaida tammus veidi paigal. Sisse jooksid kasakad, surusid kõik teised vastu seina ja 
võtsid valveseisangu. Tuli hetman, tema kannul polkovnikud. Hetman ei vaadanud 
kellegi poole. Võgovski avas kärmesti ukse kõrvaltuppa. Hetman astus üle läve ja uks 
tema järel 

tõmmati kinni. Selle juurde asusid vahid. Jessauul Lissovets oli nagu keti otsast lahti 
karanud: 

»Noh, veljed, pühkige siit minema, hetman täna pal-veletulijaid vastu ei võta, tal 
riigiasjad ajada. Minge nüüd, head inimesed! Minge, kuni heaga palun ... " 

Harali kätega surus ta kõigile rinnutsi peale ja nagu pühkis nad ukse alt ära. 

» Minge nüüd, minge ..." 

Taganeti vastu tahtmist, kuid ei jõutud arugi saada, kui oldi juba toast väljas. Hoovis 
püüdis Halaida Župaani hõlma pidi kinni tuttava kasaka ja kurtis talle: 

» Tahtsin hetmani jutule, paluda talt kaitsekirja maatüki kohta, muidu kui Belõje 
Repkisse tagasi lähen, on pan Adam Kissel võib-olla jälle ...” 

Kasakas heitis pilgu Halaidale ja sülgas pahameele pärast: 

»Kas oled purjus või? Ptüi, kurivaim, sa oled ju ogaraks läinud ... Küll hetman sulle 
annab kirja! Kuraditki ei anna! Oled pimedusega löödud, vennas..." 

Halaida läks väravast välja ja mõtles juba Martõni poole minna, kuid siis tuli talle 
meelde, et Martõn oli hommikul koos polkovnik Netšaiga Korsunisse sõitnud. Ta haaras 
tugevasti mõõgapideme pihku ja astus kindlal sammul piki tänavat edasi. Ta pilutas 
rahutult silma ja süda vaevles ebameeldivalt. Halaidale kihutasid vastu rammusad 


hobused metropoliit Kossovi kummsaaniga ja möödusid temast kiiresti. Halaida vaatas 
saanile järele — see keeras sisse hetmani Õue. 

Metropoliit istus hetmani juures. Kantseleis kõneldi sosinal. Uksest vajus sisse 
lõõtsutav kasakas, raputas lävel mütsi lumest puhtaks. Teda püüti vaigistada, näidates 
käega teisele uksele. Kasakas ainult muigas ja ütles valjusti: 

»Poola kuninga saadikud sõidavad Perejaslavi." Ta võttis põuest kokkurullitud 
poogna ja ulatas selle jessauulile: 

«Polkovnik Sulitšitšilt isiklikult hetmanile." 

Jessauul haaras ta käest poogna, tormas tulisijalu uksest välja ning jooksis üle õue 
naaberhoonesse, kus asus Võgovski. 

Hammustades oma peent ruuget vurru, seda kauaaegsete hoolitsuste eset, kirjutas 
Pšenitšnõi hoolikalt tähti maalides hetmani universaali ümber. 

»Bogdan Hmelnitski, tema kuningliku helduse Zapo-rožje Kasakaväe hetman. 

Kõigile elanikele Suures ja Väikeses Dmitrovitšis ja Višenkis, tema helduse Kiievi 
kohtuniku Gumeniecki mõisates, käsime teid tema äraoleku puhul valjult, et te võtaksite 
kõiges kuulda Kiievi Flori ja Lavri kloostri abtissi sõna ning iga kohustust täidaksite 
ammuaegse kombe järgi, kui aga olete midagi kunaski endale võtnud ..." Pšenitšnõi 
pühkis sule vastu käiseäärt puhtaks, pistis selle-seejärel veel juustesse ja kastis alles siis 
uuesti tindipotti, ikka veel vurruotsa suus hoides. ,,Kunaski endale võtnud," kordas ta 
valjusti, müksas külge pinginaabrile kirjutaja Jakovenkole ,,Kas kuued?" ning jätkas 
kirjutamist, lugedes iga sõna kuuldavalt: ,,... mitmesugust panide vara, et selle tagasi 
annaksite . .. ning hoidke end nüüd selle eest, et meie ei saaks kuulda enam ühtegi ka 
kõige pisemat ülekohut, ning kasakasotnik Stepan Serdjutšenko on kohustatud järele 
vaatama, et seal ei oleks mingit omavoli ega märulit, vastasel korral talitada kõige 
sõjalise valjusega. Antud Kiievis 1648. aasta detsembrikuu 28. päeval. 

Bogdan Hmelnitski, hetman, oma käega alla kirjutanud." 

Pšenitšnõi ohkas ja sirutas selga. Kirjutaja Jako-venko laksutas ainult keelt. 
Pšenitšnõi pani ümberkirjutatud universaali kõrvale, võttis laua äärelt uue universaali, lõi 
selle lahti, tõmbas seinalt naela otsast puhta poogna ja valis välja uue sule. Tuli kange 
tahtmine lobiseda, kuid õhtuks oli vaja veel kolm univeraali ümber kirjutada. Sülgas siis 
südametäiega, kuid valesti sihtides tabas oma saabast. Mõtles viivu, et peaks end 
painutama ja ära pühkima ... Kuid laiskus sai võitu — küllap kuivab ära niigi. 

Ta alustas: ,,Bogdan Hmelnitski universaal Kiievi -Petšorski nunnakloostri juurde 
arvatud Podgortsõ küla elanikele kloostri . tööde ja kohustuste täitmise 

kohta ..." 

-.. Hetman kuulas Kossovit. Nad olid kahekesi. Polnud vaja välispidistest 
austuskommetest kinni pidada. Hetman kõndis kärsitult mööda tuba edasi-tagasi. 

»Sinu kasakad, hetman, on vaimulikele üpris palju kurja teinud. Kloostritelt ja 
kirikutelt, kellel olid veskid, on pospoliidid needsinatsed ära võtnud, nad laastavad põlde, 
ei taha tasuda sintsi ega muid makse, on kogu rahuarmastava šlahta sinu vastu vihale aja- 
nud...” 

»Slahta heatahtlikkuse pärast ma ei muretse." Hmelnitski jäi Kossovi ette seisma ja 
pistis käed kuntuši vöö vahele. ,, Ma muretsen maa ja tagakiusatud rahva pärast, ja sinagi, 
püha isa, peaksid selle üle muret tundma.” 


»Tunnen, tunnen, hetman, süda tilgub verd, pean trööstima kõiki murest vaevatuid 

«Sina, isa, ära kõigi eest muretse, šlahta pärast ära kahjumeelt tunne," andis hetman 
nõu. 

«Kellelegi pole antud õigust teha ülekohut kloostritele ja kirikutele. Ning kes nende 
järele käe sirutab, seda tabab jumalavits ja sellele ei anna ma ealeski oma õnnistust.” 

See oli raskem kui läbirääkimised khaaniga. Het-mani põsenukkide ümber tõmbles. 

»Hästi, isa, oled mulle kõik ära seletanud. Painutan oma patuse pea püha kiriku ees 
ning võtan kasakate patud enda kanda ... " 

Kossov silus oma halli hästihoolitsetud habet. 

»Sellest on vähe, mu poeg. Sa pead välja andma universaalid, et nad lõpetaksid 
omavoli jumalakodades ja annaksid tagasi äraröövitud ning vastu seadust võetud vara, 
muidu ..." 

»Muidu mis?" Hmelnitski vaatas metropoliidile otse silma. 

»Ei anna ma su ettevõtmistele oma metropoliidi-õnnistust,” ütles Kossov kindlalt, ja 
oli näha, et ta jääbki selle juurde. 

«Universaale kirjutatakse. Sain sinu nimekirja juba eile kätte.” 

-.. Hetman teadis, missugust kumu need universaalid tekitavad. Tulles õuest tuppa 
pärast seda, kui ta oli metropoliidi saanini saatnud, oli ta sunnitud tunnistama, et kõiki 
vabadeks kasakateks teha ei saa. Ja kas tal tegelikult oligi säärast kavatsust? Kuid selle 
üle järele mõtelda polnud aega. Teda juba ootasid Lis-sovets, Võgovski ja Kapusta. 
Hmelnitski laskus tugitoolis väsinult seljakile ja hakkas käske jagama: 

«Läbirääkimisi kuninga saadikutega hakkan pidama ise. Sina, Lavrin, sõida 
hommikul Perejaslavi, võtan nad vastu seal. Ivan, saada juba täna virgats Tšigiri-nisse. 
Tatari mursaad olgu Perejaslavis sel nädalal. Las poolakad näevad: khaaniga, et ta 
kärvaks, on meil kindel leping. Panidega on meil üksainus jutt: krooni-sõjavägi 
Ukrainasse asuda ei tohi, meie polkude asupaikadesse panidel tagasi mitte tulla, kuid 
peaasi — tuleb venitada läbirääkimisi, võita aega... Aeg on meile praegu niisama vajalik 
nagu Õhk, saaks kas või aastagi edasi. .." Ta rääkis nagu iseendale, mitte neile: «üks 
aasta. Muretseda sõjariistu, suurtükke, anda maarahvale rahulik suvi, et ta saaks vilja ära 
koristada, küllust maitseda... ” 

Ta tuletas meelde jutuajamist Kossoviga ning heitis pilgu universaalidele, mida 
jessauul Lissovets peos hoidis. Hetman mõtles: ,,Ei rahvas saa suurt midagi maitseda. 
Nüüd hakkab peale." Võgovski tabas hetmani pilgu. 

«Kõiki registrisse kanda ei saa, Bogdan, keegi ometi peab ka põldu kündma, vilja 
külvama ja makse maksma ... " 

«Kui sind kuulata, siis poleks pruukinudki panisid mõisatest välja kihutada." 

»Ma ei mõtle nii," haavus Võgovski. «Kõike ei saa korraga teha. Oma riigi loomine 
on asi, mis nõuab vaeva... " 

»Sa kõneled nagu papp, Ivan." Kuid hetman teadis: tuleb välja minna selle peale, et 
silmad kinni pigistada ja kõrvad kinni toppida. ,,Meil on suur mure. Kättesaadud priiust 
kaitseda ja uutes lahingutes täielik võit saavutada. Püüame omal maal ise peremeesteks 
saada.” 

Ta hakkas universaale alla kirjutama. 

Võgovski tegi ettepaneku: 

»Kas poleks praegu paras aeg universaaliga osa kasakaid koju lasta? Kui pospoliidid 
küladesse tagasi lähevad, siis on, kes vilja külvavad ja lõikavad. Het-mani kassale on see 
kergenduseks. Kuidas sa teisiti niisugust armeed toidad?" 

»»Su mõte ei kõlba kuhugi. Sõjaväge ma koju ei lase. Sa ei vaata kaugele ette, pan 
kirjutaja. Sõda pole veel lõppenud.” 

»Kasakad juba sõjariistu maha ei pane," lisas Lavrin Kapusta. 

»Ka see on õige," haaras hetman sõnast kinni. ,,Polkudele anda puhkust. Ma mõtlen 
kogu Ukraina jaotada polkude järgi. Elanikele panna peale maks, et nad polke ise ülal 
peaksid." 

» Varssavist teatatakse: kantsler Ossolinski hakkab eelseisvatel läbirääkimistel 
nõudma, et registris ei oleks üle kümne tuhande mehe. Pea seda silmas, Bogdan.” 

Võgovski laiutas käsi. 

»Kümme tuhat! Kas kuulsid, Lavrin? Ei seda ole. Ja kui kuninga saadikud selle 
nõudmisega Perejaslavi tulevad, siis sõitku pigem tagasi.. . Raha on meil, vennad, 
kibedasti vaja. Jah, raha. ükspäinis maksude abil läbi ei saa. Kui kuskilt võlgu võtta.” 

»Ehk laenab metropoliit oma rahast?" 

Polnud selge, kas Lavrin Kapusta teeb nalja või soovitab ta tõepoolest Kossovi poole 
pöörduda. 

»Jah, temalt sa nüüd saad," lõi Hmelnitski käega. ,,Oota ainult, ei lähe palju aega, 
hakkab veel meilt nõudma, et talle sõjakahjud tasuksime ... " 

» Arvan, et metropoliidiga sõpruses elada oleks üpris 

kasulik.” 

Võgovski teadis seda hetmani hella kohta ja oskas seda osavasti puudutada. Ta nägi, 
kuidas Bogdani nägu viltu kiskus, ja taipas, mida hetman mõtleb, kuid ta ei saanud 
loobuda lõbust teha see märkus. 

Peakirjutajat ärritas kõik: nii see, et hetman oli hakanud jõudsalt edasi sammuma, kui 
ka see, et hetman oli ainsa käeviipega ta kõrvale tõrjunud ja Kapustast ning M užilovskist 
allapoole seadnud. Kusolid aga need 

28 

mehed siis, kui kõik alles algas? Kes andis hetmanile Žoltõje Vodõ all nõu, kuidas 
oleks parem tegutseda? Muidugi mitte Kapusta, ka mitte Mužilovski, kes istus varjul oma 
mõisas, luges ladinakeelseid raamatuid ja võidis oma vurre lõhnaõlidega... 

Võgovski teadis: Kossov teeb kõik, et ainult Hmelnitski kukutada. Eile öösel oli 
Võgovski Kossovi juures. Peakirjutaja tuletas meelde jutuajamist Kossoviga ja rahunes 
jalamaid. Kõige järgi otsustades on metropoliit ettenägelik inimene. Parajal ajal võib 
temale toetuda. Sest näe, kas Bogdan tahtis või mitte, kuid siiski oli metropoliit see, kes 
oli püünised nii osavasti üles seadnud, et neisse mitte sattuda polnud hetmani võimuses. 
Ta kirjutas ju kõik universaalid alla ... Ja et näidata oma kartmatust ning vaba 
ümberkäimist hetmaniga, lausus peakirjutaja muheldes: 

»»Oleme siia tolknema jäänud, hetman, aga pani Helena ei teagi vahest, mida seal 
Tšigirinis arvata." Hmelnitski võpatas. Ta vaatas Võgovskile teraselt otsa ja tuli otsusele, 
et tõepoolest on juba paras aeg Tšigirinisse sõita. Hetmani silme ette kerkis Helena nägu. 


Hämardus. Jessauul Lissovets seisis välistrepil. Pše-nitšnõi tema kõrval hoidis käes 
hetmani universaale. Lissovets teatas võristades: 


»blori ja Lavri kloostrile hetmani universaal täisalluvuse kohta." 

Üks munk astus ligi ja sirutas käe välja. Pšenitšnõi pistis talle universaali pihku. 
Lissovets hõikas edasi: 

»Slahtitš Sebastian Sniatynskile hetmani universaal isikupuutumatuse kohta ... " 

Kaugemal tungles uudishimulikke. 

»Mida jagatakse?" küsis keegi tagapool. 

Rahva hulgast vastati talle pilavalt: 

»Maad." 

Küsija hakkas lähemale trügima. Rahva hulgas naerdi. Siis jäädi vait ja kuulati 
tähelepanelikult. 

»Slahtitš Sigizmund Krasowskile hetmani universaal täisalluvuse kohta ... " 

«Linnakodanik Fjodor Tkatšukile hetmani universaal täisalluvuse kohta ... " 

Kui hetmam universaal oli vastu võetud, peideti see sügavale põue ja poeti kärmesti 
rahvahulgast läbi, julgemata kellelegi silmi tõsta, nagu oleks kantud varastatud kraami. 

»Arge kartke, ega me ära võta!" ütles keegi. 

»Ikka võtame!" vaidles Zupaaniga kasakas vastu. 

Läks juba päris pimedaks, kui jessauul Lissovets-lõpetas universaalide 
väljajagamise. 

Koidupuhtel sõitis hetman nelja kasakasotnja saatel Tšigirinisse. 


5 


Kantsler Ossolinski kutsus oma lossi kokku ,,väikese seimi", nagu ta ise seda 
naljatades nimetas. Ta oli kuningale lubanud upsaka šlahta meelt painutada, et tema 
majesteedi ettevõtte läbiviimist kergendada. Jutt oli kõigi sõjajõudude ühendamisest 
ühise juhtimise 

alla. 

Kantsleri suures ruumikas kabinetis on palav. Väljas katab lumi maad, siin aga 
haljendavad astikuis sidrunipuud ja õrnad lilled madalates pottides vaatavad häm- 
mastunult läbi kõrgete veneetsia akende lumega kaetud murule pargis, ümmarguse 
eebenipuust laua taga istusid väikest kasvu sapine vürst Jeremias Wiszniowiecki, 
lopsakavurruline Stanislaw Potocki, vürst Dominik Zaslawski, vürst Czetwertynski, 
Koniecpolski ja kahvatu ning roidunud Kiievi vojevood Adam Kissel, ainuke õigeusku 
senaator kohalviibijate hulgas. Veidi eemal, toetudes pärsia vaibaga kaetud seina vastu, 
istusid pehmel sohval kuninga õuemarssal Tikocynski ja Krakovi varavalitseja 
Zaimovski. Kõneles Ossolinski. Hoides õieli väikest sõrme, milles sätendas briljanti- 
dega sõrmus, vedas kantsler nimetissõrmega mööda maakaarti. 

»»Dneprile peavad asuma krooniväed. Meile oh teada, et isehakanud hetman on 
Zamostje alt demonstratiivselt Kiievisse sõitnud. Seal viibib praegu Jeruusalema patriarh 
Paisias, kes on teel Moskvasse. Loodan, et saan peatselt teada, mille üle isehakanu ja 

patriarh kõnelesid. Kiievis on meil usaldusväärseid inimesi, ja ka Hmelnitski enda 
juures on meil oma inimesi. Kuid jutt pole mitte sellest. Kuningas palus meid ühiselt 
arutada, missuguste abinõudega teha lõpp rahutustele ja karistada mässajaid, et pööbel 


edaspidi ei mässaks ning panid võiksid oma mõisatesse tagasi minna. Ärgem pigistagem 
silmi kinni — jumal on meid nuhelnud ning äraandjal Hmelnitskil on õnne olnud. Nagu 
näete, panid, on ta kogu Ukraina oma võimusesse saanud. Peab ütlema tõtt, et pööbel on 
rahutu ka kroonimaadel. Kahtlased isikud loevad holoppidele ette Hmeli universaale, 
kihutavad neid üles šlahta vastu ning tõotavad, et Hmel tulevat neile appi.” 

Jeremias Wiszniowiecki kehitas kärsitult õlgu. Ta ei suutnud ennast pidada. 

»Neid holoppe oleks tulnud oksa tõmmata, teiba otsa ajada, teie aga hellitasite neid, 
pan kantsler." 

Ossolinski kahvatas. Wiszniowieckiga oli ohtlik sõnelda. Seepärast ütles ta lepitavalt: 

»»Oleme kõik suhtunud pööblisse ristiinimese kombel, kuid tema on meie headusele 
vastanud truudusemurd-mise ja õelusega. Vaatame tõele näkku asja ilustamata. Praegu on 
Hmeli valitsuskepi all sada tuhat... " 

»Sada tuhat lojust,”" tähendas Wiszniowiecki põlastavalt. 

»Kuid teil tuli Lubnõ all nende lojuste eest põgeneda," torkas oma vaenlast Potocki, 
kes polnud unustanud vana ülekohut, mida talle oli teinud turtsakas Wiszniowiecki. Ja 
ägestudes ei suutnud ta hoiduda lisamast: ,,0leme holoppidele palju voli andnud, neid 
endale lähendanud. Oleme lasknud jumalast äravalitud šlahtaperesse lahkusulisi. Nad on 
kulla eest omandanud šlahtaseisuse, südames aga kannavad meie vastu vihavaenu." 

Kõik mõistsid, et Potocki räägib Wiszniowieckist, kellele paljud kõrgaadlikud 
viskasid meelsasti ette ta vaarisa, kunagi väga tuntud Baida Višnevetskit, kas oli kuulsaks 
saanud oma julguse ja vaprusega võitluses Ukraina vabaduse eest. Aga tema järeltulija, 
poo-lastunud vürst Jeremias Wiszniowiecki, vihkas õelalt oma kunagisi usuvendi. 

Adam Kissel tõmbus kössi. Tuli välja, et Potocki oli ka teda puudutanud. Kuid too 
pöördus sõbralikult tema poole: 

»Palun pan senaatorit mitte haavuda. Meile kõigile on teada pan senaatori teened 
Rzecz Pospolita ees ja kuningas ning Rzecz Pospolita ei unusta seda kunagi. Kuigi pan 
senaator on päritolult ukrainlane, on ta hingelt ehtne poolakas ... ” 

Adam Kissel langetas tänutäheks pea. Wiszniowiecki surus käed rusikasse. Oli 
kuulda, kuidas ta laua all närviliselt jalga kõpsutas. Ossolinski pühkis siidrätiga märga 
otsaesist, kohendas kohevat Žabood ja ütles tekkinud vaikust kasutades: 

»Palun, panid, üks minut tähelepanu. Tema majesteet kuningas .. .” Ossolinski tõusis 
püsti, vastu tahtmist kerkisid oma rriugavailt istmeilt ka senaatorid, «...volitas mind 
kõrgeaulikele panidele teatama, et ta avaldab varsti uue maakaitseväe kokkukutsumise 
käsu ja asub ise kroonisõjaväe etteotsa, et hävitada katkutõbi — Hmel ja hmellased. 
Kuid enne peame saatma Hmeli juurde kõrge saatkonna eesotsas pan Adam Kisseliga. 
Loodame, ettema, olles selle mässajaga ühte usku, suudab viimast kergemini 
häbenema panna. Võib-olla õnnestub pan Adam Kisselil seda lahk-usulist veenda 
kuningale alistuma ja oma jõuku laiali saatma, jättes algul järele ütleme kümme tuhat 
registri-kasakat. Peab talle kingitustega prügi silma puistama, meie aga hakkame 
vahepeal sõjakäiku ette valmistama ning ühendame kõik oma jõud ühise juhtimise alla ... 


»Asjata me temaga jändame,” alustas vürst Dominik Zaslawski, kui kõik olid pärast 
kantsleri ärakuulamist oma kohtadele istunud. ,,See koer ei vääri seda. . . Minu arvamine 
on — kohe krooniväega üle Slutši minna, khaaniga kokkulepe sõlmida ... " Ossolinski 
katkestas pahaselt: 


»Kõrgeaulik vürst on nähtavasti unustanud, et oleme Krimmi khaanile 
üheksakümmend tuhat zlotti võlgu, aga Rzezc Pospolita kassa on...” 

»Meil, pan kantsler, on igavese sõpruse ja abistamise leping Moskva tsaariga. 
Läkitada tema juurde saadikud ja nõuda, et tsaar saadaks selja tagant sõjaväe 

Ukraina linnade ja külade peale, leppida kokku ka Saksi ja Baadeni kuurvürstiga, 
värvata neilt sõjamehi, aenata Veneetsia doodžilt raha ... " Dominik Zaslawski äks näost 
tulipunaseks, sattus hoogu. ,.Ja lõpuks, igaüks meist annab selle püha ettevõtte heaks oma 
isikliku varanduse, sest mõtelge järele, panid, kui me mässu maha ei suru ja Hmeli 
teiba otsa ei aja, laostab a koos oma jõuguga meid lõplikult... Me kõik muutume 
kerjusteks .. . Pospoliidid kroonimaadel tõstavad mässu.. 

» Vürst on araks läinud,” puhkes naerma Wiszniowiecki. ,, Luban endale tähendada 
— pan kantsler räägib sulatõtt. Me ei tohi istuda käed rüpes, sellal kui koer ning hulgus 
on oma räpased käed tõstnud meie üha kuningriigi vastu, kui tuul kõlgutab võllastel 
Rzecz Pospolita ustavaid sulaseid, kui pööbel on haara-ud enda kätte meie varaaidad, 
Kiiev aga võtab nurjatut äraandjat vastu kellade helistamise ja suurtükkide 
saluudiga. Pan Potocki lubas siin endale mind haavata. Säärastele haavamistele tuleb 
vastata mitte sõnadega...” 

Vürst pani käe tähendusrikkalt mõõgapidemele. Kõik vahetasid kohmetult pilke. 
Potocki hakkas oma kohal ibelema, läks näost punaseks ja ütles: ,,Olen pani teenistuses!” 

»Ei, ma arvan, et aeg pole praegu kohane,” põikles Wiszniowiecki kõrvale. ,,Ma 
võiksin kõrgeaulikele panidele rääkida ka sellest, kui palju kahju on Hmel mulle teinud: 
39 610 talu ja 423 veskit on lahkusuline mult ära võtnud. Mõtelge ise, kui suur kahju see 
on! Kuid selle, mis mul järele on jäänud — ma vastan pan Zaslawskile —, annan kõik 
ära, et ainult saavutada võit omavolitsejate ja äraandjate üle. Asun oma sõjaväega 
kuninga lippude alla. Käskigu ainult, kuhu minna.” 

Ossolinski hingas kergendusohkega. Kõige rohkem oli ta olnud mures Wiszniowiecki 
seisukoha pärast. Nüüd teadis ta — kõik senaatorid talitavad niisamuti. 

Järgmisel päeval oli Adam Kisselil konfidentsiaalne jutuajamine kantsler 
Ossolinskiga. Otsustati Hmelnit- 

skile lubada, et kuningas annab talle kõik süüteod andeks, nimetab ta Zaporožje 
Kasakaväe hetmaniks ja annetab talle hetmanikepi ja lipu. Hmelnitskilt tuleb aga nõuda, 
et ta laseks oma sõjaväe koju ja et kõik pospoliidid läheksid tagasi oma kohtadele. 
Meelitada Hmelnitskit Varssavisse tulema, kohapeal aga välja uurida hetmani kavatsused 
ja kasakavanemkonna meeleolu. Astuda tingimata ühendusse nendega kasaka-vanemate 
hulgast, kes hetmaniga rahul pole. 

»» Andke neile mõista, pan senaator, et kellel neist on mõisaid, neile need jäävadki, 
pööbel aga jääb nende täisalluvusse. Tehke see neile selgeks, eriti aga heitke lähemalt 
pilk kirjutaja Võgovskile."” 

»»Ja mis veel?" hõõrus kantsler meelekohti. Tänaseks oli kuhjunud palju asjaõiendusi. 
Kuid senaator Kissel oli alati teretulnud jutukaaslane. 

Kantsler tahtis senaatorile öelda midagi meeldivat. ,,Hellitan lootust, et teie missioon 
õnnestub ja et ennastsalgav lõvikoopa külastamine suurendab teie teeneid kuninga 
ning Rzecz Pospolita ees." 


Adam Kissel kummardas. Ta on Rzecz Pospolita ja poola aadli heaks valmis tegema 
kõik. Šlahtaverd inimesed, aadlikud, olenemata oma usust, mõistavad üksteist alati. Kas 
seda ei kinnita Adam Kisseli enda elu ning tegevus? 

»» Vürst Wiszniowiecki arvas heaks eile rääkida oma kaotustest. Pean tähendama, pan 
kantsler, et ka minu on Hmel ja ta näljavaresed kerjuseks teinud. Holopid riisusid paljaks 
mu häärberi Belõje Repkis, poosid üles mu valitseja, truu ning auväärt sotniku 
Tšumatšenko, tassisid kõik mu loomad, hobused, linnud mööda peresid laiali. Kuid 
milleks rääkida neist kaotustest, kui holopid ühes oma Hmeliga himustavad enamat?!" 

Adam Kissel kõneles väärikalt ja ruttamata, iga sõna kaaludes. 

»Ma ei tea, kas lasevad kasakad, seda enam aga pööbel mu eluga tagasi, kuid ma 
hellitan lootust, et kasakapolkovnikud lähevad seegi kord nagu alati omavahel 
hetmanikepi ja mõisate pärast riidu, ei oska riisutud vara jagada, pööbel aga, nähes, et 
teda on petetud, pistab ise nagu koduhärg oma kaela ikkesse ... " 

Aga kui Poola saatkonna komissarid olid kahekümnendal jaanuaril üle Slutši läinud ja 
seejärel Kiievi vojevoodkonna piiridesse sõitnud, veendus Adam Kissel, et ta oli 
ilmaaegu sedasi mõelnud. 

Kuninga komissaride teekond polnud lõbus ega ohutu. Adam Kissel sõitis maad 
mööda, mis ammusest peale oli kuulunud talle. Alles aasta tagasi oli igas külas Adam 
Kisselile maani kummardatud, peast mütsid kahmatud, ta kuntuši hõlma püütud ja seda 
suudeldud, kolm või koguni viis päeva nädalas pani põldudel sõnakuulelikult töötatud, 
õigeaegselt ja korralikult maksud tasutud. Pospoliidid tema mõisates olid rahulikud ja 
kuulekad olnud. Kes oleks võinud mässule mõelda? Nüüd seda meelde tuletades 
paisus Adam Kissel vihast kõigi nende jõhkrate ja jultunud holoppide vastu, kes vaatasid 
kartmatu ilmega saatkonna saane ja araks löönud palgasõdurite saatevalvet. Oli 
talumatult alandav näidata igas alevikus hetmani valvesalkadele kuninga kirja, kinnitada, 
veenda, paluda ja kogu aeg väriseda oma elu pärast. 

Panid komissarid olid nagu pimedaks jäänud. Nad tegid näo: midagi me ei näe, 
midagi ei kuule. Kuidas muidu saaks seda kõike taluda, kõigega leppida? Kuidas saaks 
moeka tuppe jätta ning mitte maha raiuda holopi pead, milles on hakanud mässama 
neetud Hmeli humala-aur? Nad teesklesid pimedaid ja kurte. 

Adam Kisselil oli veel üks nõrk lootus: metsloom — nii nimetas ta mõttes 
Hmelnitskit — lubadustega ära meelitada. Võib-olla siis, kui ta saab kätte hetmanikepi, 
kleinoödid ja kuninga kirja, muutub ta kivine süda pehmeks. Ka oleks hea Silvester 
Kossoviga ühendusse astuda. See on tõesti püha mees, ta võib avitada. 

Enne Perejaslavi saatis Adam Kissel ustava inimesega kirja Kossovile. 

üheksateistkümnendal veebruaril jõudis saatkond viimaks Perejaslavi. Linna sisse 
sõites lõi kuninga pihiisa ksends Lentowski salamahti risti ette — saadikud olid tema 
arvates nüüd päris põrgu sattunud. Adam Kissel istus saanis, näost vahakollane. 

-.. Hmelnitski käsul, kes oli koos vanemkonnaga juba Perejaslavi kolinud, paigutati 
saatkond eri majadesse samas tänavas, kuhu ühes oma kantseleiga oli asunud hetman. 
Majade ette seati valve. Keegi ei tohtinud vabalt sisse ega välja käia. Asjatu oli sellele 
vastu vaielda. Saadikuid külastanud Lavrin Kapusta seletas: 

»Kasakad ja rahvas on teie peale üpris kurjad. Me peame võtma tarvitusele abinõud, 
et teie elu hädaohtu ei satuks.” 


Mida võis selle peale vastata? Üksinda jäädes pidasid saadikud nõu, kuidas edasi 
talitada. Nad otsustasid üksmeelselt: lipp ja hetmanikepp anda Hmelnitskile kätte kohe, et 
sellise järeleandmise ja kuninga armulikkusega tema südant pehmendada. 

Kleinoodid ja punane kuninga lipp valge kulliga ning ladinakeelse pealkirjaga 
»» Johannes Casimirus Rex" anti hetmanile üle polkovnikute ja kasakate juuresolekul 
hetmani maja ees. Seejärel võttis hetman saadikud enda juures vastu. 

Meelikalt ja sobitavalt hakkas Adam Kissel jutuga kaugelt peale. Kuningas suhtuvat 
heasüdamlikult temale alluvasse hetmanisse. Ta on hetmanile armulikult annetanud 
suured privileegid ja näidanud oma armu. Kuningas annab andeks kõik ta eksimused 
kuningriigi vastu ja kinnitab, et õigeusk saab täieliku vabaduse. Peale selle suurendatakse 
registrikasakate arvu ja pannakse uuesti maksma Zaporožje Kasakaväe privileegid. 

»Sina aga, pan hetman, pead vastuseks kuninga armule avaldama oma tänumeelt, 
edaspidi takistama mässe, mitte võtma holoppe oma kaitse alla, andma neile käsu alistuda 
panidele ning ise koos kuninga komissaridega asuma lepingu koostamisele." 

»»SUUC on see arm,” vastas Hmelnitski. ,,Kas ma oleksin võinud Žoltõje Vodõ all või 
veel varem, nimelt siis, kui staarost Czaplicki mu talu maha põletas ja mu poja nuutidega 
surnuks peksis, kas ma oleksin võinud siis unistada niisugustest kuninga armu tun- 
nustest...” 

Panid vahetasid pilke. Ei saadud aru, kas hetman heidab nalja või kõneleb tõsiselt. 

»Mis puutub komisjonisse, siis ütlen ma nõnda,” jätkas hetman, ,,veel pole selleks 
aeg. Minu sõjavägi pole ühte kohta koondatud, polkovnikud ja vanemad on kaugel, ilma 
nendeta aga ei tohi ega julge ma midagi otsustada. Ma tean päris täpselt, et kuningas 
valmistab ette uut maakaitseväe kokkukutsumist meie vastu. Kuidas siis kõike mõista — 
on saatnud mulle kleinoo-did, lipu ja kirja, ise aga tuleb meie peale sõjaga?" 

»»See kõik on tema majesteedi laimamine, sa ära kuula kedagi," rahustas Kissel. 

»Ka sina, vojevood, peaksid kodumaa ja usu eest 

välja astuma,” tähendas Kapusta. 

Adam Kissel läks näost valgeks. Ta vastas kärmesti: ,, Mina olen tema majesteedi 
kuninga ustav sulane, 

ta ei tee meile ülekohut.” 

»Sinule ta nüüd teadagi ei tee,” katkestas polkovnik Fjodor Vešnjak senaatori jutu. 

Hetman vaatas vaikides pealt. Kisselil võbisesid käed, kui ta hakkas habet siluma. 

»sa ütled, et ei tule kedagi kuulata,” alustas hetman. ,,Minu mehed tõid aga teate, et 
Valgevenes, Mozõris ja Turovos, notib Janusz Radziwill maha pospoliite, ajab neid 
sadade kaupa teiba otsa, on andnud tuleroaks külasid ja linnu. Kuidas seda mõista?" Ja 
laskmata Kisselil vastu rääkida, jätkas juba valjemini, vihaselt: ,,Ma saatsin sinna mõned 
polgud, aga Radziwillile kirjutasin, et kui ta nõndamoodi rahva üle irvitab, siis teen ma 
iga külaelaniku kohta sedasama viiekümne teie vangilangenuga, neid aga on mul jalaga 
segada.” 

»»See ei Või tõsi olla, pan hetman,” tähendas ksends Lentowski. ,,Janusz Radziwill on 
pehme südamega inimene ega talita sedasi.” 

»»Suu kinni, papp!" käratas Fjodor Vešnjak. ,,Pole sinu asi hetmanile vastu rääkida! Te 
kõik olete ühesugused! Lihtinimesest pole teil kahju kellelgi.” 


. Läbirääkimised olid alanud menutult. Siis järgnesid rahutud ja ärevad päevad. 
Senaator Kissel kaotas täielikult meelekindluse. Igal kokkusaamisel hetman rohkem 
kuulas kui rääkis, aga kui rääkis, siis põikles 

otsesest ning selgest vastusest. Siin Perejaslavis selgus Hmelnitskile kõnelustest 
Kisseliga, et kuninga saadikuil on üksainus eesmärk — teda rahvast lahti rebida. Tahavad 
teda sundida oma kätega pospoliite karistama, siis aga keerutavad panid talle endale 
silmuse kaela. 

-. . Mõne päeva pärast tegi Kissel katse viia jutt registrikasakate arvule: 

»Kuningas kavatseb lubada sul, hetman, pidada oma valitsuskepi all kümme tuhat 
registrikasakat."” 

«Lubada? Kui on tarvis, pean ka sada tuhat. Registri-kasakaid tuleb nii palju, nagu 
mina seda ütlen, senaator." 

»Päevad kaovad, pan hetman,” käis vojevood peale, ,,asi aga pole paigastki nihkunud. 
Meie läbirääkimised on ilmaaegsed ning me ei jõua kokkuleppele, kuni ei leia ühist keelt. 
Käime, hetman, teineteisega ümber ristirahva moodi.” 

»»Ah, senaator,” vastas Hmelnitski rahulikult, ,,minuga oli aeg kokku leppida siis, kui 
Potockid mind otsisid ja taga ajasid Dnepril ja Dnepri taga. Oli aeg ka pärast Žoltõje 
Vodõt ja pärast Korsuni Piljavtsõ ja Konstantinovi all, lõpuks Zamostje all, ja isegi siis, 
kui ma Zamostje alt Kiievisse läksin. Nüüd aga pole enam need ajad. Mul on korda 
läinud paljugi kätte võita, senaator. Ma vabastan rahva šlahta orjuse alt. Ja kättevõidetust 
ma ei tagane." 

Hetman tõusis püsti. Ta seisis saadikute ees, pikk, sihvakas, laiade õlgade ja 
sätendavate silmadega, ning nõnda senaatoritega rääkides nägi ta enda ees Wisznio- 
wiecki ja Potocki, Radziwilli ja Zaslawski ülbeid nägusid. Kuninga komissarid kuulasid 
teda, kahvatud ja ärevil. Hmelnitski hääl aga kõlas üha valjemini: 

»» Võta arvesse — kogu lihtrahvas kuni Lublini ja Krakovini aitab mind ses asjas. Ma 
ei tagane pospoliiti-dest. Nad on minu parem käsi." 

Tõtt öelda, niisugust kangekaelsust polnud Adam Kissel Hmelnitski poolt oodanud. 
Nüüd oli senaatorile selge, et läbirääkimised ei too midagi lohutavat. Kätte saada seda, et 
hetman näitaks alandlikku meelt, ei õnnestu. Samal ajal on Hmelnitski ise jõudnud nii 
kau- 

gele, et kuningas on tunnustanud ta hetmaniks-valimise ning peab temaga oma 
komissaride kaudu läbirääkimisi kui võrdsega. 

See oli esimene diplomaatiline võit läbikäimises Varssaviga, ning pärast selle 
saavutamist otsustas hetman komissaridele tunda anda, et ta on valmis ka edaspidi 
sõdima. Ta mõistis ja teadis usaldusväärsete andmete põhjal, et praegu ei taha sõda ei 
kuningas ega šlahta. See aga võimaldas tal loobuda endale igasuguste kohustuste 
võtmisest ja pidada sõna, mille ta oli andnud temaga liitunud kasakaväele ja 
külaelanikele-pospoliitidele. 

.. . Viimaks pani hetman kirja oma vaherahutingimused. Jälle kutsuti komissarid tema 
juurde. Peakirjutaja Ivan Võgovski luges: 

»Mina, Zaporožje Kasakaväe hetman Zinovi-Bogdan Hmelnitski, nõustun 
kasakavanemkonna ja kogu meie sõjaväe nimel sõlmima Rzecz Pospolita kuninga, tema 
majesteedi Jan-Kazimierziga vaherahu järgmiste punktide alusel: 


Et Kiievi vojevoodkonnas ei oleks kiriku-uniooni, et ai oleks koguni seda nimetust 
kogu Ukrainas. Et Kiievi metropoliidil oleks koht senatis. Kiievi vojevood ja kastellaan 
peavad olema kreeka-õigeusku. Vürst Wiszniowiecki kui tuntud rahvapiinaja ja kui isik, 
kes on meie maale suurt kurja teinud, eitohi kunagi olla Rzecz Pospolita 
kroonihetmaniks. Komisjoni töö lõpetamine ja registrite koostamine lükata edasi kuni 
kevadeni — nelipühini, kui tärkab esimene rohi. Komisjonil kokku tulla Rossava jõel, 
praegu aga ei saa seda teha polkude kaugelviibimise tõttu. Selle komisjoni kokkutuleku 
ajal peab Czaplicki meile välja antama. Komissare Rzecz Pospolita poolt peab selles 
komisjonis olema ainult kaks. Kuni selle ajani ei tohi krooni ja Leedu sõjaväed astuda 
Kiievi vojevoodkonna piiridesse, alates Horõni ja Pripjati jõest, Podoolia ja Bratslavi 
voje-voodkonna poolt küljest aga Kamenetsist alates. Meie kasakavägi ei tohi samuti 
nimetatud jõgedest üle minna." 

Saadikud kuulasid vaherahutingimused vaikides ära. Nad istusid, silmad maas ja 
kahvatud, valmis juba 

ka suuremaks häbiks ja solveteks. Kui Võgovski lugemise lõpetas, istus ta hetmanist 
paremale poole, vasakule võtsid istet Fjodor Vešnjak, Lavrin Kapusta ja Timofei 
Nossatš. Võgovski kõrval istusid Pavlo Teterja, Matvei Gladki ja Jossip Gluhh. Nende 
vastas olid punase kattega laua taga Poola komissarid. Valitses masendav ning pinev 
vaikus. Oli kuulda, kuidas pea-kirjutaja kõris vulksatab vesi, mida ta hõbekruusist ahnelt 
jõi. Viimaks hakkas kõnelema senaator Kissel: ,,Sinu helduse tingimused on rängad, 
Zaporožje kuninglike kasakavägede pan hetman... " Ta toonitas erilise rõhuga 
eelviimaseid sõnu -— «kuninglike kasaka-vägede”". 

Hmelnitski mõistis, vurruots tõmbles tal kurjalt. Vaevu hoidus ta ütlemast: ,,Mitte 
enam kuninglike, vaid vabade, pan senaator.” Vaikis siiski ja jälgis, kuidas Kissel püüab 
välja rabelda. 

» Tingimused on rängad ja igati imestamisväärsed. Sa ei taha rahu, hetman, vaid tahad 
vaenu! Kõnelen sinuga kui vend vennaga, kui üheusuline..." 

Hetman tähendas kurjalt: 

»Üheusuline küll, kuid mitte mõttekaaslane. Sa ei laida õiget laulu, senaator ... " 

Adam Kissel läks meelepaha pärast näost punaseks. Ta unustas ettevaatuse: 

»Kus seda on nähtud, et saadikuid ei lasta lõpuni kõnelda! Talitad halvasti, hetman, 
ning annad oma pööblile vääritut eeskuju.” 

Üle huulte oli libisenud ülearust, kuid oli juba hilja.. Kapusta haaras neist sõnadest 
kinni. 

«Pööblit siin ei ole!" hüüdis ta. ,,Ajad viha juttu, senaator ... " 

Hetman hakkas kõnelema rahulikult, justkui iga sõna kaaludes: 

»» Ja kogu meie Ukrainas pole seda ollagi. Ma vabastasin kõik pospoliidid sellest 
põlgusväärsest nimetusest, — tea seda, senaator. Kui aga meie tingimused pole sulle 
meelepärased, siis sõida Varssavisse, pea oma panidega nõu, tule uuesti, kuid võib-olla 
on siis juba hilja ... " 

»»sa ähvardad, hetman?" küsis Kissel. 

Hmelnitski ei vastanud — vaatas üle õla aknast välja. Õues seisid summas kasakad, 
kes naersid, käed puusas. Sadas vaikselt lund. Hetman pööras pilgu aknalt ära. 

»Nõnda, panid komissarid, seda ma nõuan ega tagane sellest,” lõpetas ta. 


See ON võimatu, võimatu,” pomises ksends Len-towski. 

Teised komissarid vaikisid, nagu oleksid neil suud vett täis. Tehti vaheaeg 
nõupidamiseks. Lentowski tabas paraja silmapilgu — peakirjutaja seisis üksinda laua 
juures ja valas karavinist vett kruusi. Ringi vaadates astus Lentowski, külg ees, tema 
juurde ja lausus ainult huultega — kõlatult: 

» Palun alandlikult pan peakirjutajalt isiklikku audientsi. Kus ja kunas?" 

Võgovski sihtis silmanurgast ksendsile, heitis siis läbi avatud ukse tähelepaneliku 
pilgu kõrvaltuppa, kus käratsesid kasakavanemad, asetas karavini hõbetaldrikule ja 
kustutas janu. Kruusi tagasi lauale pannes ütles ta: 

»» Homme kell kuus, esimene maja kõrtsi taga selles tänavas, uksele kolm korda 
koputada. Küsige Harmašši." Enda taga samme kuuldes hakkas ta kärmesti vett kruusi 
valama. Pakkus seda siis ebaloomulikult valjul häälel ksendsile: 

»bPalun teid, pan Lentowski."” 

Lavrin Kapusta astus ligi. Võgovski ütles talle naeratades: 

»Kõri kuivab, olen peaaegu vaaditäie vett ära joonud.” 

»Ka paatrit joodad..." 

Lentowski pani võbiseva käega kruusi lauale, kohtas Kapusta teravat pilku ja astus 
laua juurest ära. 

Kell kuus järgmisel päeval astus ksends Lentowski tara juurde kõrtsi kõrval. Kõrge 
teivastara eraldas Kolme korstnaga maja tänavast. Värava taga lõrisesid 

koerad. Ksendsi tõenäoliselt oodati, sest vaevalt sai ta jalgväravale koputada, kui see 
kohe avati. Lentowski astus õue ja sammus edasi lühikese kaftaniga mehe kannul. 
Hoolimata oma tüsedusest tippis mees tagasi vaatamata kergelt ning kiirelt ja ksends 
jõudis vaevu talle järele. 

Nad astusid suurde hästi puhtasse kambrisse. Seinte ääres seisid kõrgete korjudega 
tugitoolid, mis olid kollase damaskuse nahaga üle tõmmatud. Nurgas kapi otsas näitasid 
prantsuse vigurkella kuldosutid viie minuti pärast kuus. 

»Palun istet võtta,” ütles mees peenikese häälega, mis oli hämmastavas vastuolus 
tema tüseda kehaehitusega. Ta nihutas tugitooli laua äärde, millel valge suuräti alt oli 
näha hõbevaase ja -peekreid, ning lisas nagu äkki taibates: ,,Ma pole ennast teie heldusele 
veel tut-vustanudki. Olen Harmaš." 

Ta kummardas ja hakkas kohe muust rääkima: ,,Kas pan ksendsile meeldib see kell? 
Tore asi, ostsin selle Krakovis kaks aastat tagasi, kui oli veel rahulik ja vaikne. Kus sa 
praegu sinna Krakovi sõidad! Te ehk arvasite, et olen varastanud. Oi-oi, pan ksends, te 
peate meid, ukrainlasi, kõiki röövliteks, selles ongi teie viga, kahetsusväärne viga... " 

Kuigi jutukas peremees just nagu luges ta mõtteid, vastas ksends viisakuse pärast: 

»Mis te nüüd, pan. .. miks te nii mõtlete ..." Kuid Harmäš ei jätnud järele. 

»Selles see viga ongi... Päris kõigi, eeskätt aga teie Šlahta, panide viga. Tahavad kõike 
endale ahmida .. . aga kui neil poleks sihukest ahnust, siis oleksid nad ristirahva kombel, 
nagu seda tahtis meie lunastaja Kristus, oma apluses tagasi tõmbunud. Meie maa on rikas, 
otse kullatükk, jätkuks kõigile, aga tuleb välja nagu muinasjutus täitmatust mehest, — 


kugistas enda kõrini täis ja, tskae, läks lõhki... Kui aga oleks olnud meie moodi, oleksime 
elanud, meie ja teie, vaikselt ning leplikult üksteise kõrval nagu lihased vennad, ja 


pospoliite ... " Siin nihutas ta enda Lentowskile lähemale, nii et suust oli tunda 
viinalehka, märkas ksendsi näol pahameeleilmet ja seletas: 

»Ei, purjus ma ei ole ... . ainult veidi rüüpasin rõõmu pärast. Millest ma nüüd siis 
rääkisin? ...” hõõrus ta täidlase käega otsaesist — ja tal tuli meelde: ,Ja pos-poliite, kogu 
alamrahvast oleksime hoidnud sõnakuulmises. Nii on lood, seda selgitage ka oma 
panidele Varssavis." Harmaš mõtles viivu, läks tusaseks ja lõi lootusetult käega. ,,Ei 
nemad nõustu! Kus sa sellega! Selleks tuleks ju Potockil ja Wiszniowieckil veidi koo- 
male tõmbuda, lapike maad ära anda... Nii nad ei taha! Ja kes siis tahakski oma ära 
anda?" Ja äkki rõõmsaks minnes vastas ta ise endale: ,,Ei keegi!" 

Ksends kuulas peremeest juba tähelepanu ja huviga. 

Harmaš hakkas uuesti rääkima: 

»Muidugi, nüüd on meil mõistlik hetman, ta on aru saanud, et meiega peab elama 
üksmeeles .. . Tal on suured kavatsused. . . Näete ise, kui palju saatkondi tema pool käib. 
Ja ka teie kuningas ... " 

»Miks teie, mitte aga meie, pan peremees?" küsis Lentawski. 

»Noh, võib ka meie ja teie,” nõustus Harmaš kiiresti, ,,nii kuidas teie heldus soovivad. 
Nii ma ütlengi: ka meie kuningas läkitas saadikud meie hetmani juurde. Mispärast aga?" 

Kuid mispärast, seda ei jõudnudki ta seletada. Õues hakkasid koerad haukuma. 
Peremees ruttas minema. Lävel ütles ta: 

»Lähen võtan vastu. See on peakirjutaja. Tal on het-mani mõistus, ta on lugupeetud ja 
auväärt inimene ... " 

» Tuleks teid kõiki ühte oksa tõmmata," mõtles ksends ja sulges väsinult silmad. 

Mõne minuti pärast rääkis ta juba lipitsevalt-vaikselt Võgovskiga: 

»Pan senaator Kissel ei julge teiega ise kõnelda, et mitte äratada mingisugust kahtlust 
teie auväärt isiku vastu. Pan senaator tegi mulle ülesandeks edasi anda teile, pan 
peakirjutaja, et kantsler Ossolinski paneb teile suuri lootusi. Praegune mäss on, nagu 
alati, möödaminev nähtus. Me mõlemad — teie ja mina — oleme mõistlikud inimesed.” 
Ta hakkas rääkima veelgi vaiksemalt. Võgovski kallutas pea ettepoole ja kuulas 
tähelepanelikult. ,, Oleme teineteise vastu avameelsed 

ja heidame pilgu tulevikku, pan kirjutaja. See ei tõota teie Hmelnitskile midagi head, 
ta puuakse üles nagu kõik eelmisedki mässuõhutajad — nagu Nalivaiko, Sulima, 
Pavljuk, kõik, kes julgesid kuninga ja Rzecz Pospolita vastu kätt tõsta. Niisiis, otsustage 
ise, millega võite teenida kuningat ja Rzecz Pospolitat. Kõik, mis teil praegu on 
Hmelnitskilt, on tühine ning üürike. Vaadake tulevikku. Varssavis aga suhtutakse teisse 
heatahtlikult. Te olete šlahtitš, pan kirjutaja. Ma tean, teile on ülekohut tehtud, tean, 
kuid ülekohut saab heaks teha uute autasudega, neid aga saate külluses..." 

»»See, mida te mulle ette panete, on võimatu,” vastas Võgovski karmilt, kui ksends oli 
vaikinud. 

»Ma ei tee ettepanekuid,” ütles Lentowski ägedalt, ,,ma ainult avaldasin teie oma 
mõtteid. Ärge vaielge vastu, pole vaja. Ja-jaa, ma räägin tõtt... Ka pan senaator loodab 
üksnes, et te mõtleksite selle üle, ainult mõtleksite ... Ja rohkem midagi.” 


»Ma olen kohustatud teid vahistama, pan Lentowski,” ütles Võgovski endiselt karmilt 
ja vaatas alles nüüd ksendsile otsa. 

See naeratas mõistatuslikult ja vastas kindlalt: 

»Praegu te seda teha ei saa. Muidu oleksite teinud seda eile, kui ma teid kõnetasin ja 
kui meie juurde astus äraandja Kapusta," lõpetas ksends juba vihahääli. 

Võgovski vaikis. 

«Senaator palus teid alandlikult, pan kirjutaja, et te järele mõtleksite ning valmis 
oleksite ... " 

«Milleks?" 

Võgovski ootas: nüüd ütleb ksends midagi säärast, et temaga tuleb juba teisiti ümber 
käia. 

«Igasugusteks ootamatusteks, mis võivad juhtuda teie hetmaniga. Võib ei tea mis 
juhtuda, ja siis näitate te suure teene Rzecz Pospolitale, ise aga asute väärikale kohale 
kuningriigis..." 

«Kas teate ka, pan Lentowski,” surus peakirjutaja läbi hammaste, ,,et teie sõnu võib 
pidada ettepanekuks äraandjaks hakata?" 

«Jumal hoidku, pan Võgovski! Missugusest äraandmisest te räägite? Ära anda — 
keda? Õigele teele 

asuda — kas see tähendab äraandmist? Teie vääratasite kuninga vastu, see oli ainult 
vääratus, mitte aga äraandmine, ja te peate selle lunastama. Äraandja ja mõrtsukas on aga 
Hmelnitski." «Mina olen tema peakirjutaja.” 

» Te olete šlahtitš ja auväärt inimene,” ütles ksends kindlalt. 

»Ma olen õigeusku,” jätkas Võgovski vasturääkimist juba nõrgemini. 

«Senaator Adam Kissel on sama usku, kuid kas see takistab teda olla meie kuningriigi 
üllamate isikute hulgas kõrgel ja auväärt kohal? Tema nimel ma tulingi teie juurde, pan 
peakirjutaja.” 

»Hüva. Mida te minult tahate?" küsis Võgovski, tundes ootamatult mingisugust äkilist 
väsimust. 

Ta mõistis, et viimaks ometi avaneb talle tee ammuste kavatsuste ja püüdluste 
täideviimiseks. Siiski peab olema ettevaatlik, ei tohi kiirustada, — ta on liiga kaua- 
kannatlikult oodanud ega tohi nüüd vääratada ja teiba otsa sattuda. 

»Mul pole sinult midagi vaja, mu poeg,” rahustas Lentowski. ,,Ma ainult ütlesin 
sulle edasi senaatori sõnad. Mõne päeva pärast me sõidame ära. Hetman peab end ülal - 
nii, nagu oleks ta päris kindel, et Rzecz Pospolitast võitu saab. Seda ei juhtu ealeski! 
Rooma paavst ise tuleb meile appi, keiser Ferdinand on meiega ja Moskva tsaar annab 
kuningale oma sõjamehi. Kõik Saksa vürstiriigid astuvad meie eest välja, sest, pan 
kirjutaja, see pole enam ainuüksi Rzecz Pospolita siseasi, — see on taltsutamatu pööbli 
mäss jumalast ning kuningast valitud inimeste vastu, jumala poolt seatud korra vastu. See 
on katk. Tule ja mõõgaga hävitame me selle. Pea seda silmas, peakirjutaja, ning vali õigel 
ajal õige tee.” 

Ksends oli hakanud rääkima vabalt, ilma meelitleva naeratuseta ja kalgil ning kurjal 
toonil. Võgovski langetas silmad ja kuulas teda, ilma et oleks vahele seganud. 

;Sa oled teinud valiku, mu poeg, ma tean seda. Kuid sa ei taha sellest kõnelda. Pole 
vajagi! Kõik auväärt, ja šlahtasoost inimesed talitavad mõistlikult. Võtku nad eeskuju 
senaator Kisselist. Sellegi maja peremees aval- 

das üpris tähelepanuväärseid mõtteid. Ka niisugustel inimestel, nagu tema, on koht 
meie riigis. Ma ei päri sinult midagi hetmani asjadest, meil pole selleks vajadust. Me 
teame niigi kõik. Ma tulin sinu juurde üheainsa eesmärgiga — täita kohus, oma 
südametunnistuse kohus, mida minult nõuavad kirik ja meie lunastaja. See ongi kõik." 

Võgovski laiutas käsi ja muigas virilalt. 

»»Su sõnad, pan ksends, väärivad tähelepanu. Kuid võta arvesse, et meie kõnelus peab 
jääma saladusse ega tohi pääseda avalikkuse ette. Rohkem aga ma 
sulle midagi ei vasta. Anna mulle aega." 

Lentowski noogutas nõustuvalt peaga. 

»Ma ei kiirusta, ühe palvega tülitan ma sind siiski, pan Võgovski. Anna pani Helenale 
tema onult edasi see asjake siin. Selles on kuldmedaljon, pärandusese." Ta pani Võgovski 
ette lauale väikese sametkarbikese ja avas selle. Tuhmilt läigatas silme ees kuld. 
Lentowski lisas mõtlikult: ,,Pani Helena on truu katoliiklane." 

«Tema abielu hetmaniga õnnistas õigeusu patriarh,” lausus Võgovski ja hirnatas 
esmakordselt naerda — tasa ja pilkavalt. 

»Paavst annab Helenale andeks ka selle patu,” vastas Lentowski salapäraselt ja 
kahemõtteliselt. 

Võgovski võpatas hämmastusest. Välguna sähvas ta peast läbi oletus, mis otse neetis 
ta tugitooli külge. Või siis nii! Ta hoidis end vaevaga tagasi, et mitte järele pärida. 
Lentowski aga rääkis juba muud: 

»Mul on aeg minna, pan kirjutaja. Võta vastu mu õnnistus. Kui on vaja, otsin su ise 
üles, või siis tulevad minu poolt sinu juurde ustavad inimesed, annavad sulle mõista ... " 

»Kõneleb minuga nagu vandeseltslasega," mõtles Võgovski pahameelega. 

»» =. . See sõrmus siin,” sirutas ksends välja pika kuivetanud sõrme kuldsõrmusega. 
Mustal ametüstil sõrmuse keskel säras hõbekrutsifiks. Ta võttis sõrmuse sõrmest ja näitas 
selle sees olevat ladinakeelset kirja. ,,Ferii ignigue" — ,,Tule ja mõõgaga". ,,See on 
tunnus et on tulnud usaldatav inimene." 

Ksends langetas pea ja sulges silmad. 

-. . Ta sammus toast välja, nagu poleks midagi olnud. Võgovski jäi liikumatult 
paigale. Ta hoidis peos karbikest, mille oli jätnud Lentowski, ja kui poleks olnud seda, 
oleks võinud arvata, et kõik on ainult paha unenägu. Viirastus juba kohutavat, 
parandamatut: Bogdani raevukas pilk, Kapusta teravad küsimused, Boguni õelad ning 
halastamatud sõnad. Vilksatas mõte: ,,Hea, et katk koristas Krivonossi põrgupõhja — jäi 
neid ühe võrra vähemaks ...” 

Kas juhtub nii? Ja millal? Kui nad teada saavad. . . Külmajudinad jooksid üle selja. 
Kuid see on võimatu! Lõpuks on ta ju ka ise endaga varem pikalt vestelnud selle üle, 
mida nüüd oli rääkinud ksends. Peab ainult olema valvas, ei tohi end hetkekski unustada. 
Praegu peab minema koos hetmaniga ja mitte endale tõmbama kahtluse varju. Teab, kui 
kaua see ,,praegu” kestab, kui õnn ka edaspidi Hmelnitskit hellitab. Kuid ka siis ei lase 
tema, Võgovski, peost oma... Aga ksendsil on õigus, varem või hiljem litsutakse nad 
ikka puruks. Ja mõttes lõi peakirjutaja juba enda kasakavanemkonnast lahti. ,,Mis mul 
nendega asja?" Ja-jaa, nüüd peaasi — ettevaatust. Lõpuks polnud ta ju ksendsile midagi 
öelnud. Sellest aga, mida oli pajatanud Lentowski, selgus, et Varssavis teda tuntakse. 
Tuleb ära oodata ja tähelepanelikult kõike jälgida. Ega seal Varssavis tukuta. Kui Helena 


meelde tuli, laskis peakirjutaja koguni vilet kuulda. Nüüd ei jäänud enam kahtlust — 
Helena on ühenduses jesuiitidega. Ksends oli lausunud: ,,Paavst annab talle andeks.” 
Kapusta maksaks ei tea mis, kui saaks selle medaljoni enda kätte ... Ta võttis medaljoni 
kettipidi vutlarist välja — sellel oli süda noolega —, veeretas medaljoni peos ja koukis 
seda külje pealt küünega. Medaljon ei avanenud. ,,Tühi temaga,” otsustas ta endamisi, 
»küll jõuan avada,” ja pistis selle tagasi tasku. 

Võgovski rahustas iseennast: lõpuks pole ma Len-towskile midagi lubanud. Ja 
Lentowski ei palunudki midagi. Saadi kokku ja, kui tarvis, unustatakse kõik. Kuid ukse 
taga Harmaši kergeid samme kuuldes käis kohe peast läbi: ,, Aga tema? ... Muide, mida 
ta Siis 

teab? ütlen — ksends käis palumas oma õepoja pärast, kes on vahi alla võetud. Või ei 
ütle hoopiski midagi.” Uks avanes käratult, Harmaš astus sisse: ,,Ehk võtaksite istet, pan 
Võgovski.. . Laske malvaasial hea maitseda ... " 

Ta hakkas laua juures askeldama, ladus kärmelt taldrikuile suupisteid, valas veini 
peekritesse. Nagu oleks midagi meelde tulnud, patsas ta endale vastu otsaesist: ,,Küll on 
aga mälu! Pruutis pea on mul, pan kirjutaja ..." Ta pani oma peekri tagasi lauale, pistis 
käe tasku ja ulatas Võgovskile sametkukru: ,,01ge head, pan ksendsilt üle anda." 

Võgovski küsis mõistmatult: ,,Mis see on?" ,,Raha, pan peakirjutaja.” ,, Mis raha? 
Mille eest?" 

»Kaks tuhat zlotti. Nii paluski edasi ütelda. Oli jutuajamisel unustanud, tagasi aga ei 
tahtnud tulla. Ise küll vaimulikust seisusest, kuid ebausklik, ütles: kui tagasi lähen, ei lähe 
hästi. Palus edasi anda. See on, ütles, pan Võgovski teab, kellelt. . . Jooge, pan kirjutaja.” 

»bea nüüd... Käi kuradile oma veiniga!" Kõik tantsis ta silme ees: laud, peekrid, 
Harmaši täiskuuna lai nägu. 

»» Olete millegi pärast mures, pan Võgovski? Mis teiega on?" päris Harmaš. 

»Kutsu ta kiiresti tagasi,” käskis Võgovski, kuid mõtles kohe ümber — on juba hilja, 
peab midagi muud välja mõtlema, — ja hüüdis: ,,Pea kinni!" 

Harmaš jäi ukse juures seisatama. Tugitooli laskudes seletas Võgovski: 

»Selle raha oli ksends mulle võlgu, ainult eksis veidi — mitte kaks tuhat, vaid üks 
tuhat kaheksasada. Peab ülejäägi tagasi andma." 

Harmaš hakkas naerma. 

» Tema, neetud poolakas, peab teid vististi liiakasu-võtjaks.. . Näete, maksis võla 
kuhjaga tagasi. Noh, sellest pole häda. Neil raha jätkub, majapidamises aga küll küllale 
liiga ei tee ... " 

Võgovski ei kuulanud —- mõtles muu peale: ei, Harmaš ei anna ära. Peakirjutaja 
tundis seda osavat kaupmeest 

48 

ammust ajast, on juba nii mõneski asjas temaga seotud olnud. Ta vaatas Harmašile 
teravalt, uurivalt näkku. See pilutas silmi, imes malvaasiat läbi hammaste, vaatas siis äkki 
peakirjutajale otsa ja ütles kõige kohtlasema ilmega: 

»» Oleksin peaaegu unustanud, pan Võgovski, — ksends ütles veel, et see raha on teile 
senaatorilt. Algul ei ütelnud midagi, aga kui värava taha sai, pöördus ringi ja ütleski nii. 
Küll on luiskaja, ise veel vaimulikust seisusest... ” 

Harmaši nägu hakkas Võgovski silme ees laiali valguma. 

Mõõgapidet peos surudes kiristas ta: 


»» Lubad endale liiga palju ...” 

»Hoidku jumal!" lõi Harmaš risti ette. 

»Hoia keel kõvasti hammaste taga. Sa tunned mind?" 

Ta tõusis püsti ja kallutas end Harmaši poole. 

» Tunnen, pan kirjutaja, ja mitte esimest aastat. Armastan ning austan, ja tuleb aeg, kui 
hüüan koos kõigi auväärsete inimestega sulle kui Ukraina hetma-nile ,,elagu". Küll tuleb 
see aeg...” Harmaš puistas sõnu nagu tatraveskist. ,,Su mõistus ja võimed on seda väärt. 
Ei saa siiamaani veel aru, mispärast tema, mitte aga sina? Äh? Mispärast?" 

»Pea suu,” ütles Võgovski kurjalt, ,,ole vait!" Ta istus ja kattis näo kätega. 

Harmaš nihutas tugitooli lähemale. 

» Teil on kuninga mõistus. Olgu praegu pealegi tema. Kogu alamrahvas käib ta järel 
nagu voonakari. ümberringi on lehkaja tuhka, meil aga tulu, tulu, pan Võgovski. 
Kellel on aru, vaadaku ringi ja mõtelgu oma mõisate peale. Šlahtale on ta küll hirmu 
sisse ajanud — mis tõsi, see tõsi — ja šlahta annab praegu järele, noh aga meie, meie 
pöörame hiljem kõik teisiti, ja küll saate näha, ei ta hetmaniks jää — ära koristame. Ja 
siis hüüab Ukraina ,,elagu" teile .. . Alamrahvas aga läheb tagasi oma kohale — ja 
rohkem midagi.” 

»Aitab,”" ütles Võgovski kindlalt. ,,Mul on aeg minna. Nii et — pea meeles.” 

Harmaš- tegi sügava kummarduse, ei kannatanud välja Võgovski kalki pilku — 
langetas silmad. Saatis ta 

ukseni, kõndides aupaklikult mitte kõrval, vaid samm tagapool. 

Kui nad olid juba õue jõudnud, palus ta aralt: ,,Ostsin ühelt šlahtitšilt mõisa, natuke 
maad, veski on, igasuguseid linde, aga pospoliidid on jõudnud kõik laiali tassida. Kui 
ehk saaksin mingisuguse kirjakese täisalluvuse kohta..." 

»Hästi,” kähvas Võgovski üle õla, ,.kirja saad." Ta kargas hobuse selga, Harmaši 
tänuavaldusi kuulamata. Kui Võgovski oli juba värava taga, ajas Härmas enese sirgu ja 
heitis heakskiitva pilgu üle tellis-kivikatusega ' aitade ja üle ruumika maja üheksa aknaga 
esiküljel. Välismaa tõugu koerad urisesid küütides aitade kõrval. Harmaš hõõrus rahul 
olles käsi, mõteldes, et samasugune majapidamine on tal nüüd Kiievis. ,,Varsti ka 
Tšigirinis,” mõtles ta majja minnes. 

Võõruses tukkus kirstul tumm teener. Harmaš näitas talle käega: minema! Teener 
lidus mustale poolele. Harmaš sammus tuppa väärikalt ja tähtsalt, otsekui oleks ta pärast 
Võgovski ärasõitu teiseks inimeseks muutunud. Toas istus ta laua taha, valas peekri veini 
täis, kirtsutas oma pardinina, laskis õlistel silmadel üle praetud hane käia, murdis selle 
küljest koiva, hammustas tükikese ja noogutas nautivalt pead. Siis tõstis ta peekri ja ütles 
valjuhääli iseendale: ,,Terviseks, pan Harmaš!" 

Jõi peekri ühe sõõmuga tühjaks — pingutusest tuli isegi pisar silma —, puhatas ja 
kordas: «Terviseks!" 

Belaja Tserkovi polgu kasakas Netšipor Halaida palus polkovnik Mihhailo Gromõkalt 
luba sõita üheks nädalaks koju Belõje Repki külasse. 


»Mind on seal vististi juba ammu maha maetud, arvavad, et olen langenud. Peab 
korraks ära käima, kaema, kuidas elavad. Nii et lubage, pan polkovnik, käin linnutiivul 
— ja olen kähku tagasi.” 

Polkovnik Gromõka keerutas vurru ja vaatas ainiti 

Halaidale otsa: 

Belaja Tserkovi polgu kasakas Netšipor Halaida palus polkovnik Mihhailo Gromõkalt 
luba sõita üheks nädalaks koju Belõje Repki külasse. 

»Mind on seal vististi juba ammu maha maetud, arvavad, et olen langenud. Peab 
korraks ära käima, kaema, kuidas elavad. Nii et lubage, pan polkovnik, käin linnutiivul 
— ja olen kähku tagasi.” 

Polkovnik Gromõka keerutas vurru ja vaatas ainiti 

Halaidale otsa: 

ütled, et koju?" 

»Koju jah, pan polkovnik." 

»Belõje Repkisse?" 

»Sinna jah, teie heldus." 

Halaida rääkis kogu aupaklikkusega, nagu talle oli õpetanud polgu jessauul 
Prjadtšenko, kes oli talt selle tarkuse eest kümme zlotti ette nõudnud. Gromõka armastas 
korda ja sõnakuulmist. Tal oli raske käsi ja vihaseks saades süttis ta ainsa hetkega. 
Kasakad teadsid seda, kuid austasid polkovnikut vapruse pärast. Ja Halaida ootas 
kannatlikult. 

«Niisiis koju?" küsis polkovnik uuesti. 

»Koju neh, pan polkovnik.” 


» Aga ehk mõtled minna rüüstekäigule, mõnda šŠlahtitšit või kloostrit veidi raputama?" 

»»Jumal hoidku! Mis te nüüd, pan polkovnik?" 

»Belõje Repkisse?" 

»Belõje Repkisse, pan polkovnik," vastas Halaida, juba rahutu sellepärast, et kõnelus 
venib ja võib-olla on ta ilmaaegu jessauul Pr jadtšenkole kümme zlotti andnud. 

Gromõka tõusis püsti. Ta ulatus peaga ligi lage. Must juuksetutt paljaks aetud pealael 
vajus kõrgele otsaesisele. Kongus nina kadus paksudesse vurrudesse. Polkovnik pani- 
käed rinnal vaheliti, heitis helepunase kuntuši laiad käised tagasi ja kompsis jalaga vastu 
maad — kannused tilisesid heledalt. Halaida hakkas anuma. 

»Nii etlubage, pan polkovnik... Ema, isa, õeke ootavad ..." 

»Aga näitsik ei oota?" 

»»On seegi patuke,” tunnistas Halaida punastades. ,,Ega ma papp ole, et sa mulle pattu 
pihid. Kelle oma on Belõje Repki?" 

Halaida pilgutas silmi, sattus segadusse. ,,Kuidas nüüd — kelle oma, pan polkovnik?" 

»»Ruttu oled oma pani unustanud. Oli nähtavasti kärnast tõugu pan, ei tasunud meeles 
pidada, mis?" 

Mõistan, pan polkovnik. See oli Adam Kisseli mõis, oli tema nimele kirja pandud." 

»Niimoodi! ütled, et su nimi on Netšipor ja liignimi Halaida?" 

»Just nii, pan polkovnik.” 

»Tunnen sind hästi. Tubli kasakas, sõdisid vahvalt. Ja nähtavasti tuleb veelgi sõdida," 
lausus polkovnik ja vaatas Halaidale otse silma. ,,Kas läheme veel šlahta vastu, mis?" 

»Läheme, pan polkovnik, omast ei tagane.” 

»Jessauul!" hüüdis Gromõka. 

Tulisijalu tormas tuppa jessauul Prjadtšenko. 

»Kutsu laekahoidja! Kähku!" 

Prjadtšenko vaatas kohkunult Halaida poole ja ruttas polkovniku käsku täitma. 

»Tahad minna Belõje Repkisse?" küsis Gromõka uuesti, vaadeldes mõtlikult Halaidat. 
»Kissel oli kärnast tõugu pan, ei kõlvanud kuhugi. Nüüd kirjutatakse su Repki teise 
nimele. Võib-olla tuleb parem, võibolla ... " Ta muigas, läigatas hambaid. 

Halaida oleks peaaegu pahvatanud ,.Kuidas siis nii — teise nimele?", tähendas aga 
selle asemel ettevaatlikult: 

»Rahvas räägib, et me kõik ei pääsegi registrikasa-kate hulka. Räägitakse, kuningas 
tahtvat, et registris oleks kümme tuhat, meid aga, pan polkovnik, on rohkem, kõik 
sõdisime ... " 

Gromõka vaatas kasakat tähelepanelikult: 

..Registriteni on veel palju aega ...” 

Laekahoidja astus sisse. 

»Mida käsite, pan polkovnik?" 

Ta vaatas rahutult kord polguülema, kord Halaida otsa. Võib-olla on mingisugune 
pealekaebus, võib-olla muu õnnetus? 

Polkovnik käsutas: 

»Kasakas Netšipor Halaidale, kes on vahvasti šlahta vastu sõdinud ning on nüüd 
nädalaks Repki külasse koju lastud, anda tubli teenistuse eest polgu kassast viiskümmend 
zlotti. . ." 


Halaida oli polkovniku majast juba lahkunud, kuid ei suutnud kuidagi rahuneda, — 
mõlgutas mõtteid ikka selle üle, mida Gromõka oli tahtnud ütelda uuest panist juttu 
tehes? .. . Mõtiskledes sammus ta laekahoidja kannul. See luges talle raha pihku ja tegi 
ettepaneku: 

»Astume ehk kõrtsi?” 

Halaida ütles ära. 

Hommikul oli ta juba teel. Lumine maantee valmistas oma valendusega silmadele 
rõõmu. Teeäärtel oli jäneste ringjälgi. Võsastikus kraaksusid kaarnad. 
Vahetevahel tuli vastu ratsakasakaid, sagedamini aga saane. Ei läinud meelest polkovniku 
sõnad. Kes on siis see uus pan? Ehk on jällegi keegi šlahtitš ja paneb maksma vana 
korra. Süda kiskus kokku. Halaida andis hobusele ilma põhjuseta piitsa — oli vaja 
kellegi peale viha välja valada. Kappas veidi edasi ja rahunes pikkamööda. Mis edaspidi 
sünnib, on veel mägede taga, ega polkovnikki kõike tea. On võimatu, et tuleks tagasi 
vana kord. Kuid sedamaid tulid talle meelde kasakate jutud hetmani universaalidest 
maarahva täis-alluvuse kohta kloostritele. Ta püüdis ennast lohutada: ,,See on 
kloostritele, see on kiriku asi, siin aga on..." 

Liugles vastu lumiseid välju, metsi. Huutoreist sõitis Halaida ringi. Juba avanes ta ees 
tee Belõje Repkisse. ' Laiavõralised pärnad seisid vallina kahel pool. Varsti nägi ta 
metsanõlvakul järsaku all küla. Süda hakkas ärevalt taguma. 


Kui ta aga lähenes tuttavale tiidakil tarale, mille taga valendas madal põisakendega 
talumajake, tuli tahtmine jõuda linnutiivul üle lühikese vahemaa väravast majani. Kuid 
samas avanes uks ja lävelt kostis ema hääl. Netšipor ei jõudnud arugi saada, kui juba istus 
tares pingil pühapiltide all. Ta mõõk rippus seinal ja püstol oli nurgas. Ahjus praksus 
hagu. 

Isa toppis piipu külakostiks toodud tubakat ja kehitas kohmetult pükse. Ode Kilona 
seisis uksepiida najal ja vaatas venda vaimustusega .. . Ema tuias kord poja, kord ahju 
juurde .. . Tuttavast mustast pajast paistsid välja hanekoivad ... 

»Kuidas siis teie pool ka on?" päris Netšipor isalt. 

»Mis seal ikka, pojuke? Pole viga.” 

»Pan valitseja on vist jalga lasknud?" 

»Ei jõudnud. Näe siis, kui sa Hmeli juurde läksid, oli meil siin veel...” 

»Jah, kus oliaga,” segas vahele ema, ,.temagi sõdis ... " näitas ta näpuga isa 
poole. 

» Ah sind oma jutuga ..." 

Vana Halaida lõi naise poole pahaselt käega, tõusis püsti, astus ahju juurde, haaras 
korpunud näppudega söetüki ja süütas piibu. 

»Hea tubakas on sul, panide oma," muheles ta ja istus poja kõrvale. 

Netšiporil tulid pisarad silma. Alguses, kui ta oli alles taresse astunud, polnud ta 
märganud, kuivõrd isa on muutunud, nüüd aga silmitses lähemalt: just nagu oleks keegi 
ta õlgadest kõverasse vajutanud, viletsad paigatud püksid, nööriga kinni seotud kotad, 
švitka küünarnukkide kohalt hatule kulunud .. . Ka ema on kokku kuivanud, vanaks 
jäänud... Kilona on küll näost ümar ja mängib kaelakeega, kuid saapakesed on tal viltu 
sõtkutud, vanad 


Ja kui ema jutustas, kuidas vana Halaida oli, vikat käes, käinud koos kogu 
külarahvaga pani majas valitsejat pan Krugljanskit ära kihutamas ja pidanud ühe haiduki 
põrgu saatma, sest muidu oleks see mõrtsukas Sidor Bojartši musketiga maha 
põmmutanud, nööris Netšipor kõike seda kuulates lahti koti ja kraamis välja kingid: õele 
helepunased safiansaapakesed ja helesinised lindikesed, emale suurräti ja isale saapad 
ning uue svitka. Ahhetati, imetleti, puudutati ettevaatlikult kingitusi. Kilona suudles 
põsele ja ütles nagu võõrale üleni punastades: 

» Tänan alandlikult.” 

Varsti istuti ka lõunat sööma. Lauale ilmus lapseeast tuttav roheline kõvera kaelaga 
pudel. Värisevate kätega pani ema lauale tinast viinatopsid. 

Akna taga rudises lumi. Astus sisse naabreid. Veidi kummardudes, et mitte peadpidi 
uksesilluse taha kinni jääda, laskis Ivan Guljai-Den bassihäälel kuulda: 

»Lervist tublile kasakale!" 

Ta ajas käed õieti ja kaisutas siis Netšipori tugevasti. 

Guljai-Deni järel astusid sisse Fjodor Kijaško, Maksim Haiduk ja Vasko Pristupa, 
lõid risti ette tuhmunud lunastajapildi ees, mille all nõrgalt loitis õlilamp, suudlesid 
Netšipori, viskasid nalja. Tares hakkas palav. Punapäine Maksim Haiduk lõi laulu lahti. 
Ta oli nagu 

Netšiporgi lühikeseks ajaks kodukülla tulnud ja valmistus juba tagasisõiduks 
Umanisse. Fjodor Kijaško aga vehkis parema käe köndiga ning põhjas vürst 
Wiszniowieckit ja kõiki panisid. 

»Te ärge vaadake, et olen ühe käega. Kui hetman kutsub, lähen sõdima!" kisas ta. 

Kuid teda ei kuulanud enam keegi. Kui saadi teada, et Netšipor on Kiievis käinud, 
paluti teda sellest jutustada. Kuulati huviga, vahele ei segatud. Eriti meeldis see, kuidas 
patriarh oli hetmanile vastu sõitnud. Pärast tuletati meelde, et Sidor Bojartši poeg pole 
sõjast tagasi tulnud; käis jutt, et olevat Korsuni all langenud... 

»Ja kas üksipäini tema?" ütles Guljai-Den. ,,Timofei Pereverten, Samoilo Võskovets, 
Onufri Smõk, Sergei Malozemlja, Ivan Derevi. .." 

Ta vangutas kurvalt pead, jäi vait, valas endale napsi ja lisas nukralt: 

»Meiesuguseid vendi on palju langenud. Mälestagem nende hingi, paistku neile teises 
ilmas päike." 

Netšipori ema puhkes nutma, lõi risti ette. Oleks võinud juhtuda, et sedasama oleks 
räägitud temagi Netšipori kohta. 

Ivan Guljai-Den lõi peekriga vastu lauda, nuusutas leivatükki peale ja võttis 
suupisteks kurki: 

»»Ah, kasakad, üks asi ei anna meile rahu: mis saab siis, kui hetman kuningaga rahu 
sõlmib? Kuhu meid saatus tõukab?" 

Maksim Haiduk lõi endale rusikaga vastu rinda: 

»Ei tohi saatus meid tõugata. Oleme ise endale tee 

valinud. Me pole enam need pospoliidid, mis olime eile. 

Kes sina oled, Netšipor?" 

Nii küsis ta ja ütles siis vastust ootamata: 

»»Oled kasakas. Ka mina olen kasakas. Ja me kõik oleme kasakad. Sest kes on 
kasakas? See, kes on priiust kaitsenud ja kellel on sõjariist käes. Kas on nii?" 


»Nõnda see küll on,” noogutas pead Guljai-Den ja silitas vurru, ,,aga egas hetman või 
polkovnikud sinu käest küsi, kelleks sind pidada, kas kasakaks või pos-poliidiks. Kuid 
võib ka olla, et panid tulevad tagasi .. ." 

Tares jäi vaikseks. Isegi trotsiv Maksim Haiduk ei leidnud kohe, mida Guljai-Denile 
vastata. Netšiporile 

tulid aga jälle meelde polkovnik Gromõka sõnad panist. .. 

Jutukehv Vasko Pristupa rahustas: 

»Kasakas on ju sõjamees. Kõigil meil pole tarvis sõjamehed olla, arvan aga, et poola 
panid tagasi ei tule. Omad aga — noh... ühte usku inimesed, neil on südametunnistust, 
ning korragi seavad siitsest peale uue..." 

»» Omad! ..." Guljai-Den kordas seda sõna südametäiega ning ohkas. ,,Kas omad või 
mitte omad — üks suguselts on nad kõik. Kes oli meil paniks? Oma — Adam Kissel. 
Sina, Vasko, elasid temaga võib-olla leplikult, sulle ta krae vahele ei tikkunud. Mis sul 
viga? Sul on kaks paari veskikive, mina lasen sinu juures jahvatada ja Haiduki isa ja veel 
pool küla — zlotid veerevad ise sulle tasku. Oma sirutab omale kätt, see ju tõsi...” 

Pristupa vaatas ringi — nagu külma hingas talle näkku. Kõik vahivad talle puurivalt 
otsa, jälgivad nagu iga ta liigutust. Tuli lausuda: 

»Kas ma siis vaidlen? Priius on teadagi parem, aga juba jumal on nii määranud. Kes 
jumala vastu julgeb .. .” 

»Aga kas jumal on öelnud, et viis päeva pani heaks töötada?" värises Netšipori hääl ja 
ta silmad välkusid. ,,Kas jumal käskis seda, et Kisseli kupjad mu venna keppidega 
surnuks peksid? Kas jumal on seda käskinud, Vasko, et iga veristatud kana või pardi pealt 
tuleb maksta Rzecz Pospolita võimumeestele?" 

Netšipor jäi vait. Viingi oli peast lahtunud. Tundmatu hommepäev kerkis siingi sünge 
müürina, aga oleks vaja heita pilk sinnapoole müüri, et mitte elada pimesi ja oodata, mida 
hommik toob ... Ent võib-olla on parem elada just nii. Muidu aga — heidad pilgu ja 
näed säärast, et... 

Viimaks vaidlus vaibus. Hakati uuesti meelde tuletama langenuid ja seda, kuidas 
panid olid põgenenud, ja seda, mis oli juhtunud Zoltõje Vodõ ja Korsuni all. Hädaldati 
ikalduse üle... 

»Kes siis pidi maad harima?" tähendas Netšipori isa. ,,Kõik olid sõtta läinud, 
vanamehed ja eided üksipäini 

järele jäänud. Ja egas need tatarlasedki rahu andnud .. " 

»Kihutada nad minema, neilegi kere peale anda,” 

ütles Guljai-Den. ,,Ilmaaegu hetman nendega jändab.” 

,»Kui nad pole meiega, siis aitavad Poola kuningat," vastas Halaida. 

»Leadagi, et nõnda,” nõustus Guljai-Den. 

-. Juba hämardus, kui laiali mindi. Tares muutus vaikseks, umbseks. Netšipor 
tõmbas õlgadele isa lambanahkse kasuka ja läks tarest välja. Maa peale laskus sinkjas 
videvik. Siniverkjad laigud värvisid taevaranna äärt ja sealt lõi näkku vihe tuul. Parema, 
pool madalal nõlvakul peegeldas panide häärber oma kõrgetes akendes purpurpunaseid 
loojanguvärve. ,,Nagu varitseks ja ootaks," mõtles Netšipor tigedalt härrastemaja kohta. 

» Annaks jumal, ehk ei jõuagi oma ära oodata... Aga võib-olla ... " Kuid polnud tahtmist 
sellele mõelda. Ohtu, vaikus ja sinakad varjud lumel — kõik oli nii mõistatuslik ning 


salapärane . .. Süda kiskus kokku, kui meelde tuli, et Mariat polnud ta veel näinud. Maria 
on vist tema unustanud. On ehk koguni mehele läinud? 

Kilona tuli uksele, seisis seal tükike aega ja puudutas siis areldi venda õlast. 

»Keegi piiga päris su järele ...” 

Kilona kõneles salapäraselt, endal aga olid silmis naerusädemed. 

»Mis piiga?" lõi Netšipor käega, püüdes oma erutusi varjata. 

»Maria ikka! Või oled ta unustanud, Netšipor, või oled Kiievis kaunima leidnud? ... 

Netšipor heitis siis häbelikkuse kõrvale ja hüüdis ägedalt: 

»Ei ole minu jaoks kaunimat, Kilona, ei ole! Nõnda ütlegi talle, nõnda ütlegi. Ah mis 
seal ütelda: lähen ise ta juurde! Jalamaid lähen!" 

Netšipor läks tagasi tarre, pani enda kiiresti riidesse, lükkas mütsi viltu pähe, tõmbas 
mõõga üle õla ja emale midagi lausumata — see aga jälgis vaikides teda, mõistes, kuhu 
poeg nõnda tõttab, — läks tarest välja. 

Päevad veeresid. Näis juba, nagu polekski Netšipor kuskil ära käinud, nagu oleks ta 
kogu aja nii Belõje Repkis elanudki. Ainult et ei loiva enam enne koitu pani õuele inimesi 
ega ole tanumail näha jessauule ja haidukke. üksnes häärber tiigi kohal nõlvakul meenu- 
tas ebameeldivalt seda, mis oli olnud ja mis võis uuesti tagasi tulla. 

.. . Maria polnud teda unustanud. Seda nägi Netši-por kohe selsamal õhtul, kui Maria 
juurde läks. Ka Maria vanemad vaatasid Netšipori peale juba sõbralikult ning võtsid teda 
vastu südamlikult. Ja Netšipor ütles neile kord otsekoheselt: 

» Tulen tagasi kevadel, saadan kosilased .. ." 

» Tee nii, noormees,” ütles Maria ema lahkelt. 

Ja siis on nad Mariaga kahekesi — unistavad, missugune elu algab pärast sõda. 

»Ja millal see sõda kord lõpeb?" küsib Maria. 

Kas saab Netšipor säherdusele küsimusele vastata? Siiski kinnitab ta, et varsti. Ja jälle 
unistas ta valju-hääli sellest, missugune elu algab siis Belõje Repkis .. . Kuid 
lahkumistund jõudis päev-päevalt lähemale, ja Halaida mõtles sageli sellele, kas saatus 
laseb tal uuesti koduküla näha .. . Ta peletas muret eemale, kuid päris lahti sellest ei 
saanud. 

Pühapäeval, polku tagasisõitmise eelõhtul, seisis Netšipor kiriku ees turuplatsil. Keegi 
oli lõkke üles teinud, soojendati end tulepaistel. Guljai-Den jutustas: naaberküla inimesed 
olid rääkinud, kuidas eelmisel nädalal oli sinna tatarlaste salk sisse tunginud, rahvast 
riisunud, mõne piiga aga endaga kaasa viinud. Netšipor mõtles kohe Mariale. Ehk ootab 
Mariatki säärane saatus? Kes teda aga kaitseb? Mälus ärkasid ammuolnud päevad, kui 
Netšipor oli seisnud külg-küljeti Perekopi mursaa Tugai-bei salkadega. Tuli meelde, 
tatarlased olid kanged lahingusse tormama, kui nägid, et kasakad on juba vaenlase 
ridadesse tunginud, aga niipea kui miski äpardus, kihutasid nad esimestena tagasi ja tõt- 
tasid kiiresti lahinguväljalt lahkuma. Ja alati oli tatarlaste vooris suurel hulgal vange. Jutt 
tatarlastest sütitas Halaida hinges kuuma viha. 

58 

»» Ongi ehk tatarlased?" küsis keegi, näidates platsile lähenevaile ratsanikele. 

Kuid need polnud tatarlased. Kui nad olid lähemale jõudnud, nägid külaelanikud 
ratsanike rivi taga mitut kummsaani. Tanumast kargasid galopis põiki sõitjate teele ette 
ratsavalvurid. Eesotsas kappas Fjodor Kijaško, ratsmed vasakus käes. 

»Kes te säärased olete?" küsis Kijaško ähvardavalt, pannes ratsanikel tee kinni. 


Ratsanikud peatusid. Külarahvas ümbritses neid tiheda rõngana. 

»Žolnerid!" hüüdis Haiduk. »Kukkugu ma pikali, kuid, jumala eest, žolnerid! Vaat 
kus on kokkusaamine! Viimati, panid, nägime teineteist Zamostje all..." Ta hirnus naerda. 

Keegi ratsanikest lausus vaikselt: 

» Tema majesteedi Rzecz Pospolita kuninga saadikud." 

»Näita kirja,” ei jäänud Kijaško rahule. ,,Tunneme juba neid saadikuid. Sina aga näita 
kiri ette.” 

»Kas sa siis ei usu Šlahtitši sõna?" vihastas ratsanik. 

»Tunneme seda sõna," käis peale Kijaško. ,,Sa näita ette kiri ja mida neis saanides 
veate. Ehk olete midagi halba teinud. Noh, poisid, otsige saanid läbi...” 

»Ma ei luba!" ägestus ratsanik. ,,Sul pole selleks õigust, ori .. .” 

»Kuidas sa ütlesid?" Meeletu viha tõusis tombuna Netšipori kurku. Ta haaras šlahtitši 
hobuse ratsmeist. ,, Noh, roni aga maha, me näitame sulle, kes siin orjad on!" 

»Näita kirja!" hüüdis Haiduk. 

Kasakad lähenesid saanidele. Esimeses saanis lükkas kellegi käsi katte kõrvale. 
Tulekuma valgustas kahvatut nägu ja halli habet. 

»Näidake neile kirja, pan Tikocynski,” ütles hall habemik ja tahtis juba katte alla 
lasta, kui Guljai-Den saani juurde kargas. 

»Miks te end peidate, pan vojevood? Poisid! See on ju pan Kissel!" kuulutas ta 
rahvahulgale. ,,Miks te siis oma orjadele tere ei ütle? Kas ei tundnud Belõje Repkit ära? 
Või mälu on kehv?...” 

»Hmel on nende mälu seiti ajanud!" pahvatas naerma Haiduk. 

»Ehk külastaksite oma häärberit,” soovitas Guljai-Den. ,,Käiksite ära oma pan 
valitseja haual...” 

Adam Kissel vaikis, hambad risti. Ja pidigi vaikima. Ta mõistis, et iga ülearune sõna 
võib tuua pahandusi. Aitab Perejaslaviski saadud teotustest. . . Tikocynski võttis kirja 
välja ja ulatas Kijaškole: 

»Ainult et asjata ... Välja ei veeri. .." lausus ta viha ja mõnitusega. 

Sõnagi vastamata kummardus Kijaško lõkketule ligi ja hakkas kiirustamata valjusti 
lugema: 

»Ukraina hetmani Zinovi-Bogdan Hmelnitski nimel teen teatavaks järgmiste isikute 
puutumatuse, kes on tema majesteedi Poola kuninga Jan-Kazimierzi poolt läkitatud meie 
hetmani juurde, — Adam Kissel..." ja ta jäi vait. Edasi luges ta endamisi, lastes uuesti 
valjult kuulda ainult kirja lõppu: ,,Zaporožje Kasakaväe peakirjutaja Ivan Võgovski, enda 
käega." Ta andis kirja tagasi. 

»»See on hoopis tükis teine asi. Sõitke rahus edasi, panid. Mina aga arvan — ilmaaegu 
anti teile sihuke kiri. Ei mina oleks andnud!" 

Kasakad tegid tee vabaks. 

End karunahka-kasukasse mässides sosistas Adam Kissel tasakesi: 

»»Kõik nad teiba otsa ajada, kõik oksa tõmmata, tule ja mõõgaga teile kaelajätkule, 
lojused, — alatu ning sõge pööbel...” 

Ta lohutas end lootusega, et küllap jõuab kuningriigile kätte aeg, mil ta saab 
kättemaksu üle mõnu tunda. ,,Egas see aeg tulemata jää," kinnitas la endale, ,.ei jää!" 

... Kaks nädalat hiljem rääkis Adam Kissel Varssavis kantsler Ossolinskile: 


»Kogu mu vaev, nagu näete, on olnud ilmaasjata. Selle ketseri hinge on pugenud 
metsaline. Mõnitas meid, kuninga saadikuid, ja haavas üpris. Aga kõige hirmsam pole 
tema, ei, mitte tema, vaid sõge pööbel .. . Sellelt oota kõige hullemat kurja . .. Kinnitan 

teile, kõrgeaulik pan, et seesugust mässu pole maailm veel näinud. Teps mitte 
hetmanikepi eest ei võitle Hmel, tema jõhkrad mõtted ulatuvad kaugemale, aga veel 
kaugemale sihib oma mõtlemistes kaval pööbel ... " 

-. . Nõnda ebaõnnestunult lõppesid Perejaslavi läbirääkimised. 

Uus aasta terendus tumenenud silmapiiril uute sõjakäikude ja lahingutena. Nii 
Varssavis kui Tšigirinis hakati neile ette valmistuma palavikulise totuga. 

Netšipor Halaida oli juba oma polku tagasi jõudnud, kui Tšigirinist tuli hetmani 
universaal keeluga kasakaid mitte koju lasta. Suur kumu levis universaali kohta mööda 
külasid, piki mõlemat Dnepri kallast, ööd kui päevad kolksusid sepikodades vasarad, 
tagudes vikateid mõõkadeks .. . Konotopi all valati suuri vaevu suurtükke, veeti 
polkudesse salpeetrit. Valahhia hos-podarilt osteti kakskümmend tuhat hobust. 

Et salakavalat Krimmi khaani enda poole võita, tuli saata kinke temale, suurvesiir 
Sefer-Kazile ja Perekopi mursaale . .. 

Kõik need päevad olid hetmanil mõttes Silujan Mužilovski läbirääkimised Moskvas. 
Ainult Mcskvas võidi ta kavatsusi mõista ja neid toetada. Sel talvel andis ta välja 
universaali vene kaupmeeste vabastamise kohta tollilõivudest ning nende vara 
puutumatuse kohta Ukraina maadel. Samal ajal kirjutas ta alla universaali nende karmi 
karistamise kohta, kes julgeksid kaupmeestele takistusi teha või nende kallal vägivalda 
tarvitada. 

Aega oli kulunud vähe, kuid (ta võis seda õigusega ütelda) tehtud oli palju. Kogu maa 
oli juba polkude järgi jaotatud ja neis polkovnikud valitud. Tõsi küll, mõnede 
polkovnikute nimed ütles hetman ise ette, kuid nii oli vaja. Need, kes mõtlesid isekalt ega 
tundnud nii väga kiiret, tuli kõrvaldada, ühte kui teist ka ähvardada. Mõne saatis ta 
pahede teelt ära kaugemale — Krfmmi, kus käskis olla seni, kuni tagasi kutsub, mõned 
aga peitis nii ära, et keegi ei teadnudki, kuhu nad kadusid; ainult Lavrin Kapusta laiutas 
salapäraselt käsi, kui tema kuuldes neist juttu tehti. 

Sellal juba tundsid ja rääkisidki kõik omavahel, esialgu küll sosinal, et hetmanil on 
kõva käsi ja et ta ei kohku millegi ees. Tema aga võis vahest ainult avameelses kõneluses 
iseendaga tunnistada, et see on ainus tee sundida isemeelseid kasakavanemaid käskudele 
alistuma. Ta õppis eksimatult ära tundma neid, kes juba nüüd püüdsid kuhugi vaiksesse 
nurka kaduda, end huutoris hubaselt sisse seada ja puhata, mõdu rüübates ja arvates, et 
kuna on mõisad ning privileegid käes, võib šlahtitšitega läbi saada ja et Rzecz Pospolita 
annab andeks kõik, mis on olnud. 

Oli ka selliseid, kes vaatasid kadedusega kleinoodi-dele, mis kuningas oli Perejaslavi 
saatnud, ning arvasid, et nemadki võiksid neid hetmani võimu tunnuseid kanda. .. 

Seesuguseid mõnikord pilklikult meelde tuletades mõistis hetman samal ajal, et peab 
olukorda arvestama ega tohi ajada halvaks vahekorda kasakavanematega, kas või 
nendegagi, kellesse ta ei suhtunud hästi. Kuid mõndapuhku tuli tahes-tahtmata tarvitada 
karme abinõusid. 

Pärast kuninga saadikute ärasõitu Tšigirinis veedetud nädalail keskendas hetman kõik 
oma mõtted eelseisvatele läbirääkimistele, mis pidid algama varsti pärast nelipühi. 


Ametlikult oli vaherahu jäänud alla kirjutamata. Kuid see püsis. Sõjategevus oli 
katkenud, kui mitte arvata üksikuid piirikonflikte või kokkupõrkeid nende Perekopi 
mursaa tatarlaste salkadega, kes polnud veel Ukraina maa-aladelt lahkunud, kuigi nad 
khaaniga sõlmitud kokkuleppe alusel oleksid ammu pidanud seda tegema. Hetman tegi 
Vinnitsa polkovnikule Bogunile ülesandeks tatarlasi ,,pisut kakkuda"” ja sundida neid 
väevõimuga Dikoje Pole taha tõmbuma. 

Tšigirin kubises neil päevil mitmesugusest rahvast. Oli kokku sõitnud hulgaliselt 
kaupmehi, päevad läbi parvlesid nad hetmani kantseleis. Nende vastu oldi viisakad, neile 
anti meelsasti kaitsekirju. 

Oma väikešlahta läks julgemaks ja hakkas käima het-mani residentsis — lootuses 
muretseda endalegi mõni kaitsekiri, et sundida pospoliite oma mõisatesse tagasi 

tulema. Ilmus mehi, kes pakkusid end muretsema sõjariistu kui suurel hulgal tahes. 
Kõiki neid asju ajas peakirjutaja, kes ühtlasi pidas sidet välisriikide saadikutega. Saabusid 
kullerid Semigradjest ja Valahhiast. Nad püüdsid teada saada, kas hetman nõustub nende 
suursaadikuid vastu võtma. Asjaolud olid võtnud niisuguse pöörde, et hetmanit ja tema 
kasakaväge tunti juba kaugel väljaspool Rzecz Pospolitat. 

Just nüüd kerkis hetmani lähikondsete hulka uus nägu. Hetman oli juba ammu 
tundnud vajadust, et tal oleks käepärast inimene, kellele võiks usaldada erakirjade 
koostamise, — haritud, keeli oskav inimene... 

Juba Kiievis oli ta sellest Silujan Mužilovskiga juttu teinud ja see oli lubanud 
niisuguse inimese leida. Muži-lovski käis korraks Mogila Kolleegiumis ja rääkis selle 
eestseisjaga. Ja nüüd ilmuski Tšigirinisse kõrget kasvu, pikahõlmalise kaftaniga ja 
kausjalt pöetud juustega noormees Fjodor Svetška, kelle viltuasetse-vais silmis oli küsiv, 
just nagu veidi imestlev pilk. Ennast hetmanile esitledes kummardas ta sügavalt, teatas 
oma nime, hääldades sõnu selgelt, ja ulatas kirja. 

Hetmani isiklik kirjutaja Fjodor Svetška paigutati elama Hmelnitski majja. Pika ja 
kitsa kambri ainuke aken avanes aeda ja kuupaistelistel öödel tungis läbi selle akna 
hõbesinkjas kiir, mis lõikas nagu vahe mõõgatera kambri kaheks. Kantseleikirjutaja tõi 
Svetškale suure rulli pärgamenti, kolm kimpu hane-sulgi, poole pudelit tinti ja kaks 
kollasest veneetsia paberist vihikut nahkköites. Ta asetas selle kõik lauale ja vaatas 
laitvalt Svetška poole, kes lamas siruli lavitsal ja jälgis kirjutajat silmanurgast. Kirjutaja 
nuuskas pihku, pühkis peo vastu võidunud kuntuši hõlma ja küsis kähiseva häälega: 
»Viina jood? ..." 

Svetška raputas eitavalt pead. Kirjutaja mühatas, vaatas kahetsevalt talle otsa ja 
ütles õpetavalt: ,,Oled aga loll...” 

Nii jäigi Fjodor teistest kirjutajatest eemale. Ta ei seltsinud nendega ei täringumängus 
ega viinavõtmises. 

Hetmani ees tundis ta kartust, ja iga kord, kui tal tuli temaga kahekesi jääda, 
langetas ta silmad ega 

suutnud ärevat südamekloppimist tagasi hoida. Ärevuse tõttu tegi ta vigu ja hiljem 
tuli kirju uuesti ümber kirjutada. 

Hetmän käskis Svetškale kuntuši ning saapad teha ja talle tubli mõõga ning püstoli 
anda. Kuid.kogu see sõjavarustus tundus kirjutaja kuju küljes kohmakana. 


Lavrin Kapustale hakkas Fjodor Svetška meeldima. Vaikseloomuline, tähelepanelik 
ja taibukas — nii tegi Kapusta endamisi kindlaks tema voorused. 

Svetška aga mõtiskles üksilduses oma elujärje üle ja leidis, et taevas ise on ta siia 
saatnud päevast päeva üles märkima seda, mida teeb hetmän, ja seda, mis 
ümberringi sünnib. Esimeste ühtlaste ja püüdlikult kirjutatud ridadena ilmusid köidetud 
vihikusse ülestähendused sellal Tšigirinis aset leidnud sündmustest. See, et 
kirjutaja ülestähendusi teeb, ei jäänud Lavrin Kapusta tähelepaneliku ja valvsa silma eest 
varju, sest peale selle, et Kapusta hetmani salajasi asju ajas, oli ta nüüd ka Tšigirini linna 
atamani ametis ja pidi teadma 
kõik, mis toimus Tšigirinis endas — iga katuse all, igas majas. 

Kapusta istus Svetška toas ja luges lehekülje lehekülje järel: 

»Taane andis Zaporožje Kasakaväe ja kogu Ukraina hetmän Zinovi-Bogdan 
Hmelnitski audientsi kaupmeestele Moskva tsaaririigist, kaubaisandatele Aleksei Dre- 
movile ja Onufri Stupovile, ja ütles neile, et kauba, mis nad on toonud, vabastab tema, 
hetmän, tollilõivust ja hakkab sedasi talitama ka edaspidi, ning selleks, et nemad, 
kaupmehed, ei tunneks mitte hirmu oma elu pärast ega kardaks oma vara pärast, käskis 
ta nendesinaste kaubaisandate jaoks aega viitmata kirjutada kaitsekirja ning panna 
nende juurde kasakasotnja TŠši-girini polgust, et nad kaitseksid nende inimeste kauba- 
killavoore teel Putivlist Kiievisse ning edasi neisse paikadesse, kuhu kaupmehed oma 
kaupa viivad. Ja hetmän ütles, et sedasi tuleb talitada mitte kartuse pärast oma inimeste 
vastu, vaid sellepärast, et praegu peavad veel jahti tatarlaste salgad, kes ep ole mitte ära 
läinud Krimmi, kuid varsti neid ep ole ... Ja hetmän ütles veel nendelesinastele 
kaubaisandatele, et nad 

tooksid uute killavooridega vilja ja rohkem soola, sest et maarahvas pole saanud sõja 
tõttu künda ega külvata ning sellepärast on praegu suur viletsus ... Ja kaupmehed lubasid 
hetmanile, et nad toovad niisuguseid killavoore ja ütlevad teisteski Vene linnades, et 
saadaksid siia niisuguseid killavoore."” 

Hetke oli Lavrin Kapusta kahevahel. Kas on vaja kõike seda üles kirjutada? Ta pani 
vihiku lauale. Kuidagi ei sobinud, et Svetška on üles märkinud lausa kõik — iga 
üksikasja. Kas on vaja usaldada seesugust isegi paberile? 

»Tunaeile oli hetmän vihane. Kärkis peakirjutaja Võgovski ja polkovnik Matvei 
Gladki peale, aga mispärast, päriselt ei tea, sest et olin kõrvaltoas ja sõnu peale nende, 
mida paberile panna ei tihka, ei kuulnud.” 

Kapusta vangutas laitvalt pead ja kehitas õlgu. Edasi luges ta: 

»Pärastpoole aga, kui ma sisse astusin, seisis hetmän seljaga" ukse poole, vaatas mu 
peale esialgu kurjalt, siis aga naeratas ja küsis: ,,Kui vanasa oled?" Ja mina vastasin: 
»Kakskümmend,” ja hetmän ütles, et tunneb minu üle kademeelt ja tahaks, et minu 
aastad oleksid ka tema aastad, ning siis küsis veel, kas mul on ema ja isa, jä kui sai teada, 
et ema ja isa mul teps pole ja et tatarlased on nad Brovarõs juba issanda aastal 1642 ära 
tapnud, ütles ta mulle kaasatundvalt: , Teeni hästi, poeg, ja ma tahan sulle isa eest 
olla,” ning ma tahtsin tema käele suud anda, kuid ta ei andnud mulle kätt, et suudelda, 
ainult lõi patsu mu õlale, aga käsi on hetmanil raske, sest et veel praegu, kui ma seda 
kirjutan — aga möödas on juba kaks päeva —, valutab mul õlg väga. Siis võtsin ma 
julguse rinda ja ütlesin hetmanile, et tahan päevast päeva üles märkida kõik tema 
vägiteod, ja kui ma seda kõike ilusasti ja hästi teen, siis ehk trükib Kiievi Mogila 


Akadeemia mu ülestähendused ära... Hetmän aga ei vastanud selle mu palve peale 
kohe. Ta mõtles raasike ja alles siis oli armulikult nõus, ütles ainult: .Märgi üles kõik, 
mida näed, aga vägitegusid mul teps ei ole, see kõik on minu meeste, kasakate ja nende, 
kes kasakaks saanud, vägiteod," — ning ma tõotasin seda hetmanile.” 

Kapusta pööras lehekülge: 

»Eile päeval käisin pani hetmaniemandaga poes sissesõitnud reekalasel1 juures. 
Seesinane reekalane kauples Harmaši poes, ja kui pani hetmaniemand uksele lähenes, 
jooksis Harmaš välistrepile ja saatis pani het-maniemanda käe alt toetades sisse, ning 
reekalane ladus-pani hetmaniemanda ette pudeleid ja klaaskarpe lõhnaõlidega, ja tuli 
niisugust lõhna, just nagu oleksid seal mandli- ja roosimäed. Ja pani hetmaniemand 
käskis mind kõik need lõhnaõlid ettevaatlikult kotti panna, aga veel andis Harmaš mitu 
küünart roosat siidi ja niisama palju küünraid sametit, ja kõik selle võttis kasakas Svirid 
kätte ja viis tõlda. Ja pani hetmaniemand istus tõlda, kasakas Svirid kutsari kõrvale, 
mina aga väikesele järile pani jalge ees, ja pani hetmaniemand käskis sõita Tjasmini 
poole, kuid sinna me ei saanud, sest et oli väga sügav lumi, aga enne seda öösel oli tuisk 
olnud ning tee kinni tuisanud, ja sinna võis sõita ainult saaniga, ja pani hetmaniemand sai 
viha täis ja käskis koju tagasi sõita, ja me sõitsime, aga seal juba ootas hetman, ja kui ma 
pudelid ja karbid riiulile panin, siis olid hetman ja hetmaniemand teises toas, ja välja 
minnes nägin ma ukse vahelt, et emand istus het-mani põlvede peal, teda kaelustades, ja 
ma mõtlesin, et rohkem oleks ta hetmanile tütreks kui naiseks, aga see pole minu taibu 
asi..." 

» Tõsi jah, pole sinu taibu asi,” pomises Kapusta. Kostsid sammud. Ta lõi vihiku kinni 
ja pani selle laualaekasse. Sisse astus Fjodor Svetška ja jäi kohme-tanult uksele seisma. 

»Tule sisse, ega ma ära söö,” ütles Kapusta. Svetška astus aralt ukse juurest ära ja 
istus ettevaatlikult pingiservale, nagu oleks kardetav istuda. ,,Ma lugesin seda,” näitas 
Kapusta peaga laua poole. Svetška kahvatas. Mida oli tal ütelda? ,,Paned kirja kõik, aga 
kas on vaja kõike üles tähendada? Sa ise mõtle: kas on vaja? Tean, hetman lubas sulle, 
aga kui ta selle läbi loeks, kas ta oleks rahul? Sa mõtle järele, ära kiirusta. Noh, muidu 
aga, päris 

1 Kreeklase. Tõlk. 

ladus on... Kuid sa kirjuta rohkem sõjaasjadest, väärikate inimeste vägitegudest, 
kirjuta ülekohtust, mida meie rahvale teevad panid ja šlahta, meie maa laastamisest ... 
Mõtle järele ... Ja tead mis ... tuba tuleb lukku panna, vihikut hästi peita ja seda hoolega 
hoida." 

Rohkem ta ei öelnud midagi, läks ära. Fjodor Svetška jäi üksinda. Teda piinas 
kahtlus: ,,Tõepoolest ehk kõike seda ei tasugi üles tähendada?" 

Tekkis tahtmine lohutada end sellega, et kui see, mis ta on kirjutanud, kõlbab, siis 
(juba nägi ta seda oma erutatud kujutluses) loetakse kuskil tares tulepaistel tema ridu ning 
saadakse teada, mis on sündinud Ukrainas, mida on korda saatnud hetman, vanemkond ja 
kasakad, kui hirmus on sõda olnud... Aga sõjast ja vägitegudest ta alles kirjutab! Veel 
eile rääkis hetman Kapustaga, et läheb lahti sõjaks. Siis sõidab Svetška koos hetmaniga ja 
hakkab temaga ühes telgis elama. Tuleb ka endal mõõk pihku võtta. 

Nii mõtiskles Fjodor Svetška, pea täis rahutuid mõtteid... 


8 


Ukrainas hõngavad märtsis Dnepri tuuled kevade järgi, kuid siin Moskvas püsib veel 
kindlalt talv. Märatsevad tuisud, raevutseb põhjatuul, peksab näkku. 

Lubjankalt — bojaaride linnaelamuist mööda, kõrgete pistandtarade taga asuvatest 
majadest mööda, hulgast kaupmeestest ja sõjameestest mööda, jättes kõrvale väljaku, kus 
harjuskite hõiked segunesid kaubaputkade-sellide tungivate kutsumistega, — sõitis 
Silujan Mužilovski Välisasjade prikaasi saanis Kremlisse. 

Paremat kätt istus djakk Almaz Ivanov ja jutustas: ,, Moskvas on rahvast, ise näed, 
tohutu palju, ööd kui päevad tullakse siia kogu riigist kokku. Kes kauplema, kes 
ametiasjus, kes aga kaebuste ning palvekirjadega. Tuleb kaupmehi kaubaga kaugetest 
maadest ning riikidest, ja egas nendega pole vähe askeldamist." 

Silujan Mužilovski kuulas djakki tähelepanelikult ja vaatas huviga ringi. Suure 
Moskva tsaaririigi pealinn 

äratas sooje, otse südamepõhjast tulevaid tundeid. Mõlkus mõttes: kui nüüd võtta ette 
ühine sõjakäik vaenlase vastu! Peaaegu oleks see ta keele otsast lipsanud, kuid ta sai end 
tagasi hoida: saanis sellest rääkida pole õige koht, selleks ta ju sõidabki Välisasjade 
prikaasi. Juba on talle teada: Jeruusalema patriarh Paisias on nelja silma all kõnelnud 
tsaar Aleksei Mihhai-lovitšiga. Nüüd Välisasjade prikaasi sõites põles Mužilovski 
kannatamatusest. Hiljuti oli hetmani juurest tulnud veel käskjalg: asi tuleb kiiresti ja 
edukalt joonde ajada. Väga halb, kui see nii ei läheks. 

Almaz Ivanov piilus teraselt Mužilovski poole. Vihe tuul peksis saadikule näkku, 
hallist taevast puistas kuiva lund. Saadiku saani ees ratsutasid teed tehes kaks streletsi — 
kostitasid vahtima jääjaid nuudiga. Hoobid langesid viletsas, kulunud riietes inimeste 
turjadele. Hukkamispaigast ja Vassili Blažennõi katedraalist möödudes lipsas saan läbi 
Spasski värava Kremlisse. 

Välisasjade prikaasi suur kärarikas palat on palavaks köetud. Vaikiv alamdjakk pikas 
hiirhallis kaftanis tõmbab saadiku seljast kasuka ja võtab vastu kõrge voonanahast mütsi. 
Silujan Mužilovski pühib rätiga vurre ja puhtaks aetud ning pakasest punetavaid põski. 
Larion Lopuhhin astub käsi hõõrudes talle vastu. Almaz Ivanov hoidub kõrvale, veidi 
tahapoole, — ehkki hetmani saadik pole kuninga või tsaari saadik, peab Almaz Ivanov 
rangelt kinni ettenähtud etiketist. 

Istutakse kõrgete korjudega tugitoolidesse. Alam-djakid rullivad lahti pärgament- 
nimekirjad. 

Veidi eemal seina ääres on punase sametiga üle löödud lavitsal djakid. Välisasjade 
prikaasi akende taga tuiskab lund. 

Larion Lopuhhin naeratab käsi hõõrudes ainult huultega, kuna silmis on külm pilk. 

Silujan Mužilovski alustab ääri-veeri. Juttu sellest oli juba üleeile, aga egas tee paha 
ka täna meelde tuletada. Ja ta tuletabki seda meelde. Hetman palub kõike seda kogu 
Zaporožje Kasakaväe ja kogu Ukraina nimel, aga kui tema kõrgus ei võta Ukrainat ja 
Zaporožje Kasaka-väge oma armuliku kaitse alla, siis tuleb hirmus ja 

julm sõda, ning on teadmata, kui palju selle läbi õige-usku rahvast hukkub. 

Larion Lopuhhin teab: kõige parem oleks saata lõunasse — Ukraina linnadesse ja 
küladesse — sõjamehi, streletsipolke, ja koos hetmaniga vabastada Smolensk ja kogu 


Valge-Vene, et kellelgi enam ei tuleks isu sõjariistu täristades venelaste maadele tungida 
või rahvale mingit ülekohut ja häda sünnitada .. . Kõik need mõtted on head ning 
trööstivad. Eile oli juba Välisasjade prikaasis sellest juttu. Polekski nagu midagi 
kergemat kui sõjakäigule asuda. Aga kuidas sellelt tagasi tulla, kui midagi äpardub? 

Ukraina hetman ihkab tsaari kõrge kaitse alla tulla. Mõlemad rahvad on ühte usku, 
vennad vere poolest, ühe jumala lapsed, — see kõik on ju hea. Aga Polja-novka igavese 
rahu leping Poola kuningaga? Kuidas sellesse suhtuda? Kuidas sellest mööda hiilida? 
Mida öeldakse selle kohta kõigis Euroopa õukondades? 

Silujan Mužilovski kõneleb ruttamata, nagu ise oma sõnu kuulatades — ühetasane 
hääl, rahulikud liigutused, vahetevahel puudutab ta vurre, muigab vaevaltmärgatavalt. 

»Kiriku-unioon teeb elu võimatuks, pan Lopuhhin . .. Rooma paavst, nagu näikse, 
tahab õigeusu hävitada. Kiiev on igipõline vene linn, aga kuhu ka pilgu heidad, on 
jesuiidid püstitanud oma kirikud ja kloostrid, varsti pole õigeusku inimesel kohta 
palvetamisekski. Perejaslavis tahtsid Poola saadikud prügi silma puistata .. . Ei usu neid 
hetman, ei usu.'ka kasakavanemkond, kogu rahvas loodab ainuüksi Moskva tsaari peale, 
ainus lootus on teie peale — tulete appi, päästate meie maa... See on ainus lootus, pan 
Lopuhhin. Palume alandlikult sõjariistu, suurtükke, suurtükikuule, vilja, soola, — see 
kõik on nimekirjades märgitud .. .” 

Djakid ja alamdjakid kuulavad hetmani saadikut tähelepanelikult. Ukraina rahvale 
tehakse tõepoolest ränka ülekohut, see on ju tõsi. . . Eile aga jõudis Moskvasse Poola 
kuninga saadik Albert Prarzmowski, tuletas meelde Poljanovka lepingut, jutustas kaks 
tundi bojaar Buturlinile, mida alamrahvas kuninga maades toime on pannud, ja kinnitas: 
kui vene vojevoodid ei 

taha, et sama juhtuks ka Moskva tsaaririigis, siis peavad nad kuninga armeele appi 
minema ja hetmani sõjaväele selja tagant kallale tungima. Albert Prarzmowskil on kaasas 
kuninga kiri tema kõrgusele tsaar Aleksei Mihhailovitšile isiklikult. 

Tsaari juures polnud Poola saadik veel käinud. Silujan Mužilovski tema 
kohalejõudmisest ei teadnud, Lopuhhin aga ei rutanud talle seda teatama. 

»» Vili meil tänavu ikaldus,” jätkas Mužilovski, ,ränd-rohutirtsud õgisid külvid ära, aga 
kus viljasaaki oli, jäi palju põlde koristamata, sest kõik, kes suutsid, olid oma usu ja 
priiuse eest võitlema läinud. Hetman palub tema tsaarilikku kõrgust, et ta annaks 
armulikult meie kaupmeestele loa osta tsaari linnadest Zaporožje Kasakaväe jaoks vilja, 
soola ja igasugust kaupa, ja kui on võimalik, mitte määrata tollilõivu ning lasta need 
kaubad takistamatult Ukrainamaale. 

Ja veel palub hetman tsaarilikku ukaasi, et kui Doni kasakad soovivad meie sõjaväele 
appi tulla, ei võtaks tema kõrgus tsaar neid keelata, sest kui palju kordi oleme me 
üheskoos Doni kasakatega tatarlaste ja türklaste vastas käinud ning paljude basurmaanide 
linnade üle võidu saanud. Seegi on teile täpselt teada, pan djakk. 

Aga Poola saadikud püüdsid Perejaslavis hetmanit oma nõusse saada, et ta vannuks 
alla kuningas Jan-Kazimierzile, ning kuningas annab siis talle selle eest igaveseks ajaks 
valitsuskepi kasakaväe üle ja jätab talle seejuures Tšigirini linna ja Kiievi 
vojevoodkonna, ja registrikasakaid saab olema kaksteist tuhat. Kuid hetman ei sõlminud 
saadikutega rahu, mulle aga saatis kirja, et ma räägiksin sellest panidele vojevoodidele ja 
et tema kõrgus tsaar saaks teada ka seda, et hetman valmistab ette uut sõjakäiku pärast 
nelipühi, sest kuningas on andnud välja käsu maakaitseväe kokkukutsumiseks, meile aga 


jagab lubadusi ükspäinis selleks, et kasakate tähelepanu suigutada. Slahta on kaval ega 
unusta enda kasu, pan djakk." 

Silujan Mužilovski jäi vait. Larion Lopuhhin silus habet. Nüüd pidi rääkima tema. 
Djakid ja alamdjakid muutusid tähelepanelikuks.  Almaz Ivanov sosistas 

Lopuhhinile midagi kõrva, mille peale Lopuhhin pead noogutas, ja Ivanov ulatas 
lahtirullitud poogna. Lopuhhin pani ette hõberaamidega prillid. Ta kõrgele otsaesisele 
ilmusid kortsud, vurrude all hakkasid liikuma kitsad huuled. 

«Välisasjade prikaas on sügavasti läbi mõelnud kõik, mida palub saadik Zaporožje 
Kasakaväe ja kogu Ukraina suurhetmani nimel..." Ta vaatas tungivalt Mužilovski otsa, 
nagu andes aega järele mõelda nende sõnade tähenduse üle, millega ta hetmanit oli 
tituleerinud. 

Mužilovski kummardas. Sedasi tituleeris duuma-djakk hetmanit esimest korda. 
Järelikult on hetmanit tunnustatud ja juttki tuleb hoopis teine. 

Lopuhhin rääkis: 

«Vastuseks sinu palvele teeb Välisasjade prikaas tema kõrguse, meie tsaari Aleksei 
Mihhailovitši kõrgel käsul korralduse kõigis Vene linnades kaubelda sinu .maaga, isand 
saadik, vabalt ning lõivudeta ja samuti lasta vabalt soola ning vilja tsaaririigi piiride taha 
sinu maale, isand saadik, sest tema kõrgus ei saa ühte usku inimesi, meie vendi usu ja 
vere poolest, abist ilma jätta. Hetman võib oma saadikuid Doni kasakate juurde läkitada, 
kuid tsaari kirja selle kohta ei tule, aga kui keegi tahab sõjamehena hetrnani väkke minna, 
on tal selleks vaba voli... Sinu teised palved pole veel läbi arutatud ja jutt neist seisab 
meil veel ees ...” 

Poola saadikust Albert Prarzmowskist ei lausunud Lopuhhin sõnagi. Milleks 
rääkidagi? 


Tuldud teed mööda sõitis Silujan Mužilovski tagasi bojaari majja Lubjanka väljaku 
taga, kuhu Välisasjade prikaas oli ta majutanud. 

Duumadjakk Larion Lopuhhin läks tsaarikotta. Ta läks mitte peatrepi, vaid pimedate 
vahekäikude kaudu. Vastuvõtupalati ukse ees tukkus hellebardiga strelets, kwulis samme, 
ajas enda sirgu. Lopuhhin vaatas etteheitvalt talle otsa ja tahtis peale käratada, kuid ei 
jõudnud — selja tagant kostis kellegi raske astumine. Lopuhhin vaatas tagasi — bojaar 
Grigori Puškin jõudis 

talle järele. Pikk ja laiade õlgadega, võttis ta enda alla kogu kitsa vahekäigu, tonksas 
saapaninaga ukse lahti ja Lopuhhinit ees lastes naljatas: ,,Tõid sa rahu või sõda?" 

»Sulle on kõik nali, bojaar,” naeratas Lopuhhin nõrgalt. 

Vastuvõtupalati seina veeres lavitsal istusid vürst Semjon Prozorovski, okolnitši 
Bogdan Hitrov ja bojaar Vassili Buturlin. Puškin kummardas, tegi ägisedes endale 
õlgadega Prozorovski ja Hitrovi vahele ruumi ning istus sinna. Vürst vaatas küsivalt 
Lopuhhini otsa. 

»»Olen kahel korral läbirääkimisi pidanud," ütles Lopuhhin. 

»Ja kuidas on?" 

» Arvan, vürst, et Ukraina hetmani palve tuleb rahuldada, streletsipolkudel..." 

»»Sul pole kauget ettenägemist," katkestas teda Hit-rov. ,,Sina, djakk, näed ainult seda, 
mis on su ninaall Välisasjade prikaasis. Kui võtta hetman tsaari kõrge kaitse alla, on 


rahul lõpp. Uuesti sõda, alles me aga saime sellest lahti... " Hitrov lõi pahaselt käega ja 
lisas: , Aga näe — on vaja aega võita... Aega...” 

»»Sõja eest ikkagi ei pääse." Lopuhhinil hakkas hääl värisema. ,,Kui kaua me 
kannatame, et Smolensk ja Valge-Vene on võõra ikke all? Seda edasi kannatada pole 
tsaaril enam võimalik. Pealegi lähevad smerdid ise kasakatele appi.” 

Vürst Prozorovski segas end vahele. 

»Õigust räägid sina, djakk, ja ka sina, okolnitši. Ega Poola saadik asjata kihutanud 
siia Ukraina hetmani vastu abi otsima ... Näe, millal panidele Poljanovka leping 
meelde tuli... " 

»Praegu on kõige õigem aeg neilt Smolensk tagasi nõuda," tähendas Buturlin. 

Lopuhhin vaikis. Nii on alati -— kõik räägivad, kõik annavad head nõu, kui agaasi 
viltu läheb, ütlevad: djakk keetis supi... 

Buturlin jätkas: 

»»Sõja eest me ei pääse, kuid seda, mida šlahta Ukrainas toime paneb, sallida ei saa. 
Mina arvan, et tuleb hetmani juurde saatkond läkitada."” 

»» Saatkond läkitada — tähendab tema valitsusvõimu tunnustada, aga see käib Poola 
kuningaga sõlmitud lepingule risti vastu," ütles Hitrov. 

»Hetman Hmelnitski palub tsaari kogu rahva nimel. Kas tsaar peab selle vastu kurdiks 
jääma?" pöördus Buturlin Hitrovi poole ja viimase vastust ära ootamata ütles kindlalt: 
»Mina mõtlen, et ei pea. Saadikuid hetmani juurde läkitada tuleb, kuid sõjalist abi praegu 
anda pole võimalik. Seda tuleb ütelda hetmani saadikule. Mis sünnib meie oma riigis ... 
Muuromi vojevood Ivan Alfjorov teatab: possaadirahvas tema pool käärib, muud ära 
oota, kui et läheb mässuks. Kozlovis on samuti. Moskvas õhutavad kahtlased isikud rahu- 
tust. Tsaari laegas on tühi. Sõda alustada on veel vara, kui aga hetman praegu tsaari kõrge 
kaitse alla võtta, tähendakski see sõda. Praegu on see võimatu. Kas ma ei räägi õigust, 
bojaarid ja djakid?" 

Noogutati päid: õigus, õigus, Buturlinil on taipu. Hit-rov mõõtis teda halvakspaneva 
pilguga: on ehk juba enesegi pärast hetmani saadikuga kokkuleppele jõudnud, endale 
kuskil Ukrainas mõisakesegi juba kindlustanud. Kaugenägeliku pilguga bojaar, mis seal 
rääkida... 

»Kui me alustame sõda Poola kuningaga kohe nüüd,” jätkas Buturlin, ,,tungib meile 
selja tagant kallale Svea kuningriikl. Vara on veel meil sõda alustada. Vara, pole sobiv 
aeg. Kuid hetman Hmelnitskile tuleb igasugust abi anda ja saadikud tema juurde 
tingimata läkitada. Ka Jeruusalema patriarh Paisias rääkis ... " 

»Mida patriarh seletab', seda sa, Buturlin, ära kuula," katkestas teda Hitrov, ,,patriarh 
tunneb muret ainult usu pärast. ..” Nii ta ütles, kuid jäi kohe vait. Ta mõistis: keegi ei 
toeta teda. Õlgu kehitades ütles ta lõpuks: ,, Mul ükspuha — otsustage, kuidas tahate." 

»Otsustame aga nõnda, kuidas tsaar käsib,” ütles vürst Prozorovski kindlalt. 

»Milles te pole ühel meelel?" kostis hääl ukse juurest* 

Kõik kargasid püsti — tsaar ise seisis ukselävel. 


1 Svea kuningriik = Rootsi kuningriik. Tõlk. 

Rutati kätt suudlema. Suudeldi järjekorras ning asuti poolringi. Aleksei Mihhailovitš 
läks saali sügavusse, istus tugitooli ja toetus küünarnukkidega külgtugedele. Ta laskis 


silmad ringi käia — bojaarid ja djakid seisid vaikides, ootasid tsaari sõna. Tsaar näitas 
sõrmega lavitsale akende all. Sõrmes sätendas sõrmus. Bojaarid võtsid ägisedes istet, 
vaatasid kõõrdi tsaari poole. Lopuhhin ei istunud — astus rohkem akna ligi. Tsaar küsis 
vürst Prozorovskilt: .Kuidas otsustasite, vürst?” 

Peab läkitama saatkonna hetman Hmelnitski juurde ... " 

Poola saadikule kuluks anda kahemõtteline vastus," ütles vahele Buturlin. 

»Loe ette hetmani palvekiri,” noogutas Aleksei Mih-hailovitš Larion Lopuhhini poole 
peaga. 

Lopuhhin köhis hääle puhtaks, tammus veidi jalalt jalale, pani prillid ette ja alustas 
kumeda häälega: 

»»Kõige hiilgavam, kõrgeaulik ja õigeusklik Moskva tsaar, meie suur armujagaja ning 
heategija. Me kirjutame sinu tsaarilikule heldusele Zaporožje Kasakaväe ja kogu ukraina 
rahva nimel, et oleme üksmeelselt, üheskoos, kogu rahvaga oma usu ja oma priiuse 
rõhujate vastu välja astunud. Palume sind, käskija, Vene valitseja, et sa käsiksid oma 
sõjameestel Smolenski peale minna, meie aga hakkame siitpoolt peale tungima ja 
kukutame vaenlase, ning sina, valitseja, saad siis meie õigeusklikuks tsaariks. Seda 
aga soovime kogu rahvaga, et sinu heldus saaks meie õigeusklikuks tsaariks ja 
isevalitsejaks. Ja kui sinu kõrguse sõjavägi saab olema ühes meiega, siis heidetakse ka 
õhtumaa võõrausulised sinu tsaariliku kõrguse jalge alla. Palume alandlikult sinu 
abi, et sa annaksid leiba ja soola meie rahvale, kes on sõja tõttu suurde viletsusse 
langenud, ja annaksid oma streletsiväele käsu, et see ei teeks meile piiridel takistusi, kui 
me võitu kohe kätte ei saa ja hakkame taganema sinu kõrguse, suure valitseja maa peale, 
et šlahta meie kallal kurja mõnitust korda ei saadaks. Kui sa aga oled armuline ja 
läkitad meie juurde oma saadikud, oleme sulle üpris tänulikud ja hakkame nendega asju 
arutama, ja sinu helduse saa- 

dikud näevad ise meie rahva piinu, aga usk on meil ühine ning igavesti õnnistatud. 
Kummardame sügavalt sinu tsaariliku kõrguse ees. Kirjutatud Perejaslavis, kaheksandal 
veebruarikuu päeval 1649. aastal, kogu mõistuse ja aru juures. Teie tsaariliku kõrguse 
kõige alandlikum sulane Bogdan Hmelnitski, hetman, ühes kogu Zaporožje 
Kasakaväega.” 

«Mida ütlete, bojaarid?" küsis Aleksei Mihhailovitš, käskides käeviipega Larion 
Lopuhhinil istuda. 

Esimesena alustas vürst Prozorovski. Maid tsaari valitsuse all tuleb laiendada. On 
otse kisendav ülekohus, et Dnepril asub Poola kroonivägi ja et pealinn Kiiev on võõra 
võimu all. Hetman Hmelnitskit tuleb toetada. Kuid praegu pole õige aeg Poola kuningale 
sõda kuulutada; muud abi aga, mida hetman palub, tuleks anda. 

Buturlin soovitas mitte ootama jääda, millega lõpeb hetmani sõda kuningaga. 
Valmistada sõjamehi ette suveks. Vili koristada ning siis asuda sõjakäigule, ja kirjutada, 
et hetman koos kogu ukraina rahvaga võetakse varsti tsaari kõrge kaitse alla. 

Puškin ütles: 

»Sallida Šlahta mõnitamisi tsaari tiitlite kohta on surmapatt. Hetman tuleb kõrge 
kaitse alla. võtta nüüdsama, streletsivägi aga peab seisma piiridel sõjariistus ja täielikus 
valmisolekus.” Hitrov vaikis. 

Aleksei Mihhailovitš silus meelekohti. See asi on suurt vaeva nõudev ja hädaohtlik. 
Tuli meelde, mida oli rääkinud Paisias. Patriarhi sõnad väärivad, et neid kuulda võtta. 


Bojaaridel mässavad mõtted ja sõnad otsekui lumi akna taga. ütlevad ja kohe 
unustavad, ränga murekoorma peab aga tema oma õlgadele võtma Sedasi on ka praegu. 
Muidugi, laiendada oma riigi maid on soovitav. Kuninga saadik kollitab: alamrahvas 
hauduvat kurja oma isandate vastu, mässukatk ronivat viimaks ka tsaari maile, kui 
seda ühiselt mitte hävitada... Saadik mõtleb oma kasu peale. Ukrainlased on õigeusku 
rahvas, ühe jumala lapsed .. . Kuid tegutseda tuleb targu. 

Tsaar silmitses tähelepanelikult bojaare. 

» Arvan nõnda: meie saatkonnal viivitamata hetmani. juurde sõita. Saatkond annab 
hetmanile üle minu kirja. Ukraina kaupmeestele takistusi mitte teha ja lõivu neilt mitte 
võtta. Doni kasakad võivad hetmani teenistusse minna. Poola saadikule ütelda, et 
kuningas sõlmigu Zaporožje Kasakaväega rahu, meie ei saa selle väe kallale sõjavõimuga 
minna, sest ukrainlased on meiega ühte usku inimesed, meie vennad, ning meie ei soovita 
enam kristlaste verd valada ... See oleks kõik, bojaarid! Lõpetame sellega." 

Järgmisel päeval oli Silujan Mužilovski uuesti Välisasjade prikaasis. Larion Lopuhhin 
teatas talle tsaari tahte. Pärast pikki läbirääkimisi lepiti kokku järgmiselt: Silujan 
Mužilovski annab isiklikult tsaari kätte hetmani palvekirja, kuid tsaar ei hakka seda 
lugema, vaid annab edasi bojaaridele. Niisugune akt 

on suure tähtsusega hetmani pöördumine tsaari poole 

ei jää seega saladusse, ning see asjaolu, et tsaar on vastu võtnud hetmani saadiku ja ka 
isiklikult vastu võtnud tema kirja, peab panisid Varssavis järele mõtlema panema... 

Erutustundega astus Silujan Mužilovski tsaarikotta. Teda võeti vastu väärikalt nagu 
suursaadikut. 

Tsaar istus troonil. Mõlemal pool olid bojaarid ja duumaliikmed. Seinte veeres seisid 
streletsid ja rõn-dad. Paremas käes kiri, sammus Silujan Mužilovski mööda punast vaipa. 
Kuue sammu kaugusel troonist laskus ta põlvili. Vürst Prozorovski ja bojaar Buturlin 
tõstsid ta küünarnuki alt toetades üles. Ta astus tsaari juurde ja suudles ta kätt. Aleksei 
Mihhailovitš võttis ta käest kirja vastu ja andis selle lugemata üle Butur-Iinile. Pea viltu, 
kuulas tsaar ära, mida ütles Muži-lovski suusõnal, ja lausus vastuseks: 

»Läkitan meie saadiku hetman Bogdan Hmelnitski juurde." 

Sellega audients lõppes. Mužilovski kutsuti seejärel Buturlini juurde lõunale. Peale 
peremehe olid lauas Lopuhhin ja bojaar Artamon Matvejev. Joodi tsaari terviseks, 
seejärel hetmani terviseks. Pärast kolmandat peekrit ütles Lopuhhin: 

»Sina, saadik, oled arukas inimene, — mõtle järele: teha seda, mida sa palud, meie 
praegu ei saa, kuningale aga anname mõista — tsaari arm hetmani vastu on suur, ja 
kuningas ei või sellest mitte hoolida. Anname teile igasugust abi, kui aga tuleb aeg, 
murrame Poljanovka lepingu, — selles ole kindel. Kui kõik vene inimesed ühte saavad, 
keda meil siis veel karta?" 

»Selle peale, et oleksime üheskoos,” tõstis Mužilovski peekri. 

»Igavesti,” vastas Lopuhhin. 

Ühe tsaari all," toetas auväärt Matvejev. 

... Kolmeteistkümnendal märtsil sõitsid Moskvast koos Silujan Mužilovskiga välja 
duumadjakk Grigori Unkovski ja alamdjakk Semjon Domašnev ühes teenrite ja 
streletsidega. Kaheksateistkümnendal märtsil saabus tsaari saatkond Kaluugasse, söötis 


seal hobuseid ja liikus veel selsamal päeval edasi. Ilm võttis neid teel vastu soojade tuulte 
ja vaikse lumesajuga. 

Kolmekümne esimesel märtsil jõudis saatkond Putiv-lisse. Putivlis tuli saadikuile 
vastu vojevood Nikifor Pleštšejev. Lõunat söödi vojevoodi pool. Lõunalauas 

teatas vojevood Mužilovskile: 

»Üle piiri tuleb meie poole hetmanirahvast, inimesed põgenevad suurel hulgal šlahta 
eest ka kroonimaadelt, piki piire aga tegutsevad julmalt poola ja leedu ratsaluure salgad.” 

Grigori Unkovski kuulas seda kõike eriti tähelepanelikult. Ta tundis huvi, kuidas 
saatkonnal oleks mugavam ja ohutum edasi sõita, et vältida röövleid. Nikifor Pleštšejev 
soovitas sõita otsemat teed Ukraina piiri-linnakesse Konotoppi ja ütles, et saadab kohe 
ratsa-virgatsid Konotopi linnaatamanile ette teatama, et tsaari saadikud tulevad. 

Esimesel aprillil jätkas saatkond teekonda. Peale saatkonna kaitsevalve ratsutasid 
kaasa veel nelikümmend vojevoodi streletsi. 

Grigori Unkovski oli sõnakehv teekaaslane — rohkem kuulas kui rääkis. Tsaari kirja 
peitis ta igaks juhuks sügavamale ära, vahtis teraselt kaugusse. Lumi oli tasaseks sõidetud 
ja kohev. Teispool Putivlit sammus 

saatkonnale vastu juba kevad. Tuul Dnepri alamjooksult tõi kaasa magusaid 
stepihõngusid, teedel siris-tasid lõbusalt varblased. Teisel aprillil — viis versta enne 
Konotoppi — tuli tsaari saatkonnale vastu kasakasotnja ja vabarna värvi kasakalipuga 
Konotopi sotnik Ivan Rõbaltšenko. Saatkonnarong peatus. Un-kovski ja Mužilovski 
astusid saanist välja. Rõbaltšenko tuli hobuse seljast maha ja, käed südamel, kummardas 
sügavasti Unkovskile. 

»Me oleme üpris rõõmsad suure Moskva tsaari armu üle, et ta on läkitanud saatkonna 
meie hetmani juurde ja et sina, suursaadik pan Unkovski, võid oma silmaga näha meie 
häda ning kannatust ja ise selgusele jõuda, kui väga me tahame tsaari kõrge kaitse alla 
saada.” 

Sotnik Rõbaltšenko küsis veel, kuidas on olnud pan saadiku teekond, kas ta käsi hästi 
käib ja kas tal pole millestki puudust. 

Unkovski tänas ja päris, kas pan sotnik on kuulnud, kuidas hetmani käsi käib ja kas 
selles hetmani linnas on kõik rahulik. 

» Tänu jumalale, hetmani käsi käib hästi ja ta ise on praegu Tšigirinis. Meie linnas aga 
valitseb rahu. Leedu või krooni väe ratsaluure salgad kardavad siia tulla." 

Konotoppi sõideti sisse pidulikult. Vastu võtmas oli kogu linn. Kasakad seisid piki 
teed reas ja hüüdsid: ,, Elagu!" 

Agulirahvas loopis mütse õhku, kindlusevallil kär-gatasid kasakate suurtükid. 
Unkovski, Domašnev ja Mužilovski astusid saanist maha ja kõndisid Ivan Rõbaltšenko 
kõrval keset laia tänavat, saadetuna stre-letsidest ja kasakatest. 

Grigori Unkovski astus laial sammul. Tuul lõi fer-jasi hõlmad kahekorra. Oli palav ja 
saadiku kasukat kandsid ta järel kaks teenrit. Saadik nägi, kuidas puhtalt riides mehed ja 
naised näitasid ta peale näpuga, rääkisid kuuldavalt: 

» Vaata, see uhke bojaar seal, kõrge mütsiga, on tsaari saadik ... " 

Paugutati suurtükke, lasti musketeid ja püstoleid, hüüti .elagu!". Päike paistis 
inimestele otse silma, läänes lõõmas pool taevast, päev jõudis õhtule. 

Alamdjakk Semjon Domašnev märkis saatkonna-raamatusse: 


»Aprilli kolmandal kuupäeval läksime Konotopist välja ja tulime samal päeval 
Krasnojesse, aprilli neljandal kuupäeval läksime Krasnojest välja. Aprilli kuuendal 
kuupäeval tulime Priluki linna, aprilli seitsmendal kuupäeval läksime Prilukist välja, 
aprilli kaheksandal kuupäeval tulime Bassani ning üheksandal kuupäeval läksime 
Bassanist välja. Aprilli kümnendal kuupäeval tulime Perejaslavi. Siin oli pidulik 
vastuvõtt, puhuti pasunaid, lasti kakskümmend korda paljudest suurtükkidest. 
Perejaslav on suur linn kuue tuhande õuega, üpris palju on siin oma töö alal vilunud 
inimesi, kes ehitavad maju ning oskavad ehitada ka laevu, on palju tõllasepameistreid, 
seppi, relvameistreid, nahaparka-leid ja kingseppi, selles linnas tehakse salpeetrit ja 
valmistatakse head püssirohtu. 

Kasakad rääkisid mulle, et püssirohtu valmistatakse suurel" hulgal ka teistes linnades 
ja valatakse samuti püssi- ja suurtükikuule. 

Aprilli üheteistkümnendal kuupäeval läks saatkond Perejaslavist välja. Saadik Grigori 
Unkovski ja het-mani saadik Silujan Mužilovski istusid ümber Pereja-slavi polkovniku 
tõlda, teised tublidesse rautatud kummsõidukitesse. 

Aprilli kaheteistkümnendal kuupäeval tulime Olm-jazevosse, kolmeteistkümnendal 
kuupäeval läksime Olmjazevost välja ja tulime Domontovosse, ülepar-vetamise kohale 
Dnepri jõel, millist jõge vana-aja inimesed hüüdsid Borystheneseks. Jõgi on lai ja sügav, 
voolu poolest üsna käre, — kaldad olid juba kaetud õrna rohuga. 

Aprilli neljateistkümnendal kuupäeval veeti saatkond üle Dnepri, sõitsime pärivoolu 
Tšerkassõ linnani. Tšerkassõs võeti saatkonda vastu jällegi suurtüki-saluudi ja lippudega. 
Tšerkassõs sai Grigori Unkovski teadta, et sealne sotnik Ivan Kravtšenko oli hiljuti 
Krimmis käinud, ning ta küsis sellelt sotnikult, kas ta Krimmis olles Krimmi tsaarilt ja 
tsaaripoegadelt ning tsaarile lähedastelt inimestelt nendega juttu ajades pole ehk midagi 
teiste riikide kohta kuulnud, ning kas 

neil ep ole tülisid mõne riigiga. Ja Ivan Kravtšenko rääkis: «Krimmi tsaar ütles 
mulle Krimmis, et kui jumal aitab meid võita Poola, siis peavad hetman ja kogu 
Zaporožje Kasakavägi ühes meiega Moskva riigi vastu sõtta minema." Ja Ivan 
Kravtšenko oli vastanud, et hetman ja Zaporožje Kasakavägi Moskva õigeusku kristlaste 
riigi vastu sõdima ei hakka. Ja Grigori ütles sotnik Kravtšenkole: «Mispärast peab 
meie suurel valitsejal, tema tsaarilikul kõrgusel Krimmi tsaariga sõda tulema — 
niisuguseid sõnu rääkida ei kõlba." Ja Ivan Kravtšenko vandus, et ta räägib tõtt, ettaoli 
kuulnud niisuguseid sõnu Krimmi tsaarilt endalt. 

Selsamal päeval, aprilli kuueteistkümnendal, läksime Tšerkassõst välja. Kümme 
versta enne hetman Bogdan Hmelnitski residentsi istus saadik Silujan Mužilovski hobuse 
selga ja sõitis kasakate saatel ees ära, et hetmanile ette teatada.” 

Martõn Ternovõi mõrsja Katrja nägi und. Ta nägi laia, ääretut põldu. Tuul veeretas 
laineid kuldsel nisu-merel. Katrja kõndis rajal keset nisupõldu, sammus kergelt ja 
puudutas käega viljapäid, tuul aga sosistas kõrvu: 

«Kiirusta, piiga, kiirusta, kasakas ei jõua sind ära oodata." 

Ja Katrja sammus veel kiiremini. Äkki põld lõppes ja Katrja silme ees oli lai jõgi. 
Raevukad lained peksid vastu kallast, vihane tuul vihtus näkku. Ja Katrja jooksis tuule 
kiuste kalda poole, sest ta nägi vee kohal Martõni pead ja kuulis juba, kuidas Martõn teda 


kutsub. Kaldani polnud palju maad, kuid Katrja ei jõudnud kuidagi selleni, — Martõn aga 
hüüdis teda. Tuul kandis Katrjani kaks lühikest sõna: «Päästa mind!" 

Katrja tormas jõe poole, kuid tuul oli teel vastu ega lasknud. Laine aga viis Martõni 
üha kaugemale. Katrja kisendas, hõikas teda, kuid tuul summutas ta hääle, ja ta kukkus 
ning nägi juba kukkumise peal, kuidas sinine ablas laine mattis Martõni pea. 

... Katrja ärkas keset ööd — kargas püsti, jooksis akna alla. Süda tagus pööraselt. 
Ema ahju peal sattus ärevusse: 

»Mis seal on, tütreke? Kas tatarlased? Šlahta?" «Magage, ema, mulle viirastus ...” 
»LÖÖ risti ette, tütreke ..." 

Katrja lõi risti ette. Ta seisis veidi paigal, kuulatas — ema oli suikunud. Siis — 
hiilides kikivarbail — tõmbas svitka õlgadele, astus eeskotta, lükkas riivi eest ja vaatas 
ukse vahelt välja. 

Tähed sinitaevas olid kustumas. Halli vöödina hakkas helendama koidik. Kikkad 
kiresid. Samettiivana silitas tuul nägu. Katrja astus üle läve, tõmbas ukse enda järel kinni 
ja litsus enda vastu seina. Oli kerge ja vaba hingata. 

Baigorod magas, ainult kuskil külaserval tagus loku-lauda vanaätt Lõtka ja nagu 
plagisesid hobusekab-jad — see oli vesi, mis veskitammil kohises. 

Katrja arvas ikka veel und nägevat ja Martõni häält kuulvat. ,,Ei ole tal seal hea,” 
mõtles ta. Martõn oli lubanud tulla sügisel. Oli möödunud sügis, oli möödunud ka talv, 
juba puhuvad Baigorodi kohal kevadtuuled, Martõni aga ei ole... On ta ehk Katrja 
unustanud? Sai kuskil kokku kaunima piigaga .. . Võib-olla aga .. . Katrja peletas endast 
seda ,,võib-olla" eemale. Ei! Martõn on elus! Ta peab olema elus. Aga unenägu? Ja jälle 
täidab mure südant. Kui küsida üle tare hõljuvalt tuulelt, — ehk on tema näinud-kuulnud. 
Küsida lindudelt, kes lendavad korrapärase kolmnurgana lõunast. Seal nad on nüüd 
kõrgel koitva taeva all. Viiliti langeb vaikseks jäänud maa peale ja heliseb kaua pilli- 
keelena kauge kurekruuksumine. 

Ja Katrjale viirastub midagi õelat ning kurba. Kuri saatus on talle toonud suure mure. 
Martõn lamab keset steppi. Must kaaren on ta silmad peast nokkinud, hundid ihu ära 
purenud, sahiseb kõige vastu ükskõikne kõrge stepirohi. .. Või valvab teravatipuline 
kurgaan avacas stepis vahimehena Martõni igavest und .. . Või on ta kuskil tatari 
orjapõlves kauges Krimmis — vööni alasti, palava päikese kõrvetuses ja higi täis valgu- 
nud silmadega — ja taob ning taob kaljusid raske 

vasaraga... Võib-olla on ta teiba otsas surmale vaakumas ... 

Katrja litsub ennast vastu seina. Kevadtuul hellitab, koidik tõstab kullana säravat 
purje Baigorodi kohale. Pisarad teevad silmad uduseks. Need kergendavad südant. Katrja 
nutab. Silmad on pärani. Pisarad veerevad mööda põski alla ja peatuvad suunurkades. 
Kadunud on viimased pimedad öövarjud. Aprillihommiku erenevas valguses hakkavad 
paistma tared. Baigorod ärkab. Katrja läheb tagasi tarre. Ema askeldab juba ahju juures 
— vaatab ainult korraks vilksti üle õla Katrja poole. Katrja istub pingile. 

»Nägin kurja und, ema ... " 

»Ära usu unenägusid, tütreke." 

Ema sirutas selga, ohkas, astus tütre juurde ja surus ta oma rinnale. Katrja vaatas alt 
üles ta silmadesse — soojadesse ja kõikemõistvatesse emasilmadesse. 


Ära usu unenägusid, tütreke, ei kurje ega häid. üks asi on unenägu, teine asi elu." 

Siis vaatas ta Katrja otsa ja küsis: 

«Nägid Martõni unes ... ja nägid temast vist halba?" .Jah, ema.” 

«Süda ütleb mulle: Martõn tuleb.” 

Ise aga mõtles: ,,Petan sind, tütreke, ei tule ta, süda kuulutab mulle kurja. Kuhu ta on 
siis kadunud? On ehk lahingus langenud? Või on meid unustanud?" 

Ta suudles Katrjat pähe. 

»» Varsti peab hakkama maad kündma, tütreke. Mehe käed puuduvad, eks tuleme 
sinuga ise kahekesi toime. 

Eks ole, tütreke?" 

Oli tahtmine tütre meelt lahutada, ta mõtted mujale juhtida, kuid ta kuulis ükskõikset 
nõusolekut: 

»Hea küll, ema." 

Ema mõtles: oleks väimees, küll see siis läheks põllule, rakendaks härjad adra ette, — 
tänu jumalale, nüüd on majapidamises härgi, ka maad on, mitte küll palju, kuid ka mitte 
vähe, jätkub oma leivakannikat nii temale, vanakesele, kui ka Katrjale. Kitkub sügisel 
lina, koob kangast, müüb ära, läheb siis Bratslavi laadale ja ostab Katrjale saapad. Ta 
vaatas ringi — tares on kõik kehv. Oleks aga väimees, näeks taregi teisiti välja. 

Martõn on tubli noormees. Ka Martõni vanemad on tublid. Ja nemadki ootavad, ning 
ema, vana Maksimi-eit, on silmad peast nutnud. Aga ehk tuleb veel tagasi? 

Mõtted süttivad ja kustuvad nagu sädemed ahjus. Kuid võib-olla tulevad panid tagasi? 
Ta lohutab ennast ise — ei tule, kardavad kasakaid. Kui aga tulevad, on ehk lahkemad. 

Kuid teine mõte otsekui parastab: või veel, oota neilt lahkust! Küllap näed! Kas mitte 
nende lahkuse pärast ei surnud su mees Pilip Makogon? 


Lendasid päevad — lõbusa kevadkuu aprilli meeldivad päevad. Katrja südames 
hingitses lootus. Ta sai kokku tanumal Martõni emaga, kuid ei rääkinud talle unenäost. 
Martõni ema aga suudles teda õrnalt mõlemale põsele. 

Astu ka meie poole sisse, tütreke. Miks oled meid unustanud? Küll jõuame su kasaka 
ära oodata...” 

Kui kevadpäike oli maa soojaks kütnud, läksid bai-gorodlased atradega põllule. 
Kündsid maad, kõõritasid härrastemaja poole. Rõõm ja mure olid südames kaksikvennad. 

Maapind aga tervitas peremehi rõõmuga, langes pehmelt adra äll rammusate 
kihtidena ja võttis, põu ahnelt lahti, teri vastu. Teed olid juba tahkeks läinud ja tolm 
keerles ratsanike ning vankrite taga üles nagu suits. Päike säras taevas, selge ning 
leegitsev, ja saatis maa peale, aedadele ja küla taha tiikidele palavaid kiiri. 

Katrja käis samuti adra taga. Ema hoidis üle õla visatud nööri otsas vakakest. Tuul 
paitas nägu, silitas kortse. Ema puistas küntud mulda heldeid peotäisi nisuteri ja unistas 
sellest päevast, millal vili loob pea ja millal ta, sirp käes, läheb ühes Katrjaga põllule. 

Maksim Ternovõi heitis adra taga käies vahete-vahel pilke Katrjale: on aga tubli 
piiga. Ta vaatas Katrjat ja tuletas meelde Martõni. 

.. . Põllult tuldi hilja ära. Maksim Ternovõi komberdas' naaber Fjodor Loboda kõrval. 
Päevasest tööst väsinud, vaikisid nad. Õlgades oli mõnus valu. Peas keerlesid mõtted: kas 
see on kõik ilmsi? Võib-olla aga on unenägu? Võib-olla, et homme enne koitu koputavad 

käskivalt ja kärsitult ukse pihta pani kupjad ja hüüavad: 

»Hei, ori, kähku pani põllule!" 

Võib-olla tormavad nad homme rohutirtsudena kallale, varjavad ära päikese — ning 
kõik on siis jälle vanamoodi, jälle .. . 

»Ei, seda ei tule," ütles Maksim endale kindlalt. 

Fjodor Loboda küsis: 

»Egas pole kuulda, kuidas sel aastal saab, — kellele hakkame sintsi maksma?" 

»»Ju vist hetmani ametnikud hakkavad seda korjama," vastas Maksim Ternovõi. 
»Hetmanit peab aitama. Et kasakaväel oleks leiba küllalt, muidu tuleb veel häda näha ...” 

»Arvan, et ka tatarlased annavad ennast tunda," ütles Loboda piipu popsutades. ,,Miks 
küll on meie elu-põli sihuke?" 

Maksim Ternovõi vaikis. Ta vaatas koormale: jalad rippu üle vankrikartsa, istus 
koorma otsas ta eit, heites aeg-ajalt kurvalt pilku teele. Südames torgatas — vaatab ikka, 
kas pole näha Martõni. Oleks aga tore, kui poeg praegu äkki ilmuks. Kuid sedasi juhtub 
ainult muinaslugudes ja lauludes. Maksim Ternovõi naeratas nukralt. 

»Slahtal on suur jõud," viibutas Fjodor Loboda rusikat. ,, Teadagi on nad oma rikkuse 
meie higivaevaga saanud, — meie enda higi tõi neile pigi.” 

Naljal polnud menu. 

»Noh, nüüd polegi nende jõud meile nii väga kohutav. Šlahta vastu sõdivad mitte 
ükspäinis registri-kasakad, vaid ka kõik pospoliidid, kogu Ukraina ... " Maksim Ternovõi 
kõneles mõtlikult, nagu püüdes end milleski veenda. 

Häält summutades — parem, kui eided seesugust ei kuuleks, — ütles Loboda: 

»Vader käis Bratslavi laadal, sai kokku kellegi tuttava Šlahtitšiga; see panike olevat 
kiidelnud: ,,Oodake aga, pan Koriecki tuleb peatselt tagasi. Kuningas on hetmaniga rahu 
teinud, talle armulikult hetmanikepi annetanud ja võtnud registrisse kümme tuhat 
kasakat." Kas saab olla sihukest asja, Maksim?" 

Loboda ootas vastust, teadis, et Maksim Ternovõi tahab nagu temagi öelda: ,,Fi seda 
saa olla!" Ternovõi lausus pärast lühikest vaikimist: 

»Hetman Hmel meid maha ei jäta." Ta mõtles veidi ja lisas karmilt: ,,Kui aga jätab, on 
tal endal seda kibedam. Valime teise hetmani... " 

»Mis sa nüüd?" kohkus Loboda. ,, Võta aru pähe ..." 

»Mis siis ikka? Hetmanid on meid ennegi mitu korda ülestõusule kihutanud ja meie 
verega, Fjodor, endale hetmanikeppi ja kuulsust muretsenud. Mälu on neil lühike. Kuni 
on taplus, on nad lubadustega helded, aga niipea kui on oma kätte saanud, siis katsu, et 
kaod, hakka jälle lojuseks ... Aga nüüd ei tule sedasi, ei pea tulema ... " 

»Ei pea tulema," kordas tema järel Loboda. ,,Hmel pole sihukeste hulgast... ” 

»Ära unusta Hmeli mehi," andis Maksim Ternovõi nõu, ,, mõned neist himustavad 
samuti šlahtaseisust...” 

Fjodor Loboda kõngutas nukralt pead. 

»Kitsas on, pole vaesel inimesel kuhugi pead panna ..." 

Maksim Ternovõi vaatas ringi. Nende ümber laius otsatu stepp. Sinerdava 
sametvaibana vajus väljadele õhtu. Missugune avarus — silmgi ei võta! Aga Loboda oli 
rääkinud tõtt. Ja justkui endale vastates ütles Maksim: 

»Kitsas on meiesugusel, kitsas nii selles kui teises ilmas.” 


Päev oli taevaservale õhtule sõudmas. Juba süttis esimene täht taevas ja siras tuhmilt, 
peites ennast läbipaistva pilvekese taha. 

- .. Baigorodile laskus kevadöö. Mõni magab põllutööst väsinuna, mõni istub tare ees 
ja mõtleb, teised aga on salka kogunenud ja vestlevad. Salga hulgas on vanaätt Lõtka. 
Teda ei korista ka aastad. Keegi Bai-gorodis ei tea öelda, kui vana on vanaätt Lõtka. Ent 
kui kuulata, mida ta jutustab, siis on vanaätt elanud vanemalt oma sada aastat. 

Vanaätt Lõtka vaatab tähti. Teda on tüüdanud kuulata kaebeid ja oodata, mis saab 
edasi. Kui saaks heita turjalt aastat nelikümmend, läheks kasakaks. Vanaätil 

on igav. Kui ometi juhtuks midagi, siis saaks häda-kella lüüa, muidu aga on vaikus — 
salapärane, tume vaikus — ja ootamine ... 


10 


Subbotovo huutori päris Bogdan Hmelnitski isalt. Hetmani loss seisab järsakupervel 
Tjasmini kohal kõrge püsttara taga, mille ette on kaevatud sügav vallikraav. Lõuna poole 
laiub siit sinkjashaljas stepp. 

Hetmani magadiskambri akendest on kaugele näha Tjasmini haljendavat orgu, lainjat 
steppi ja kauge silmapiiri poole kaduvaid tolmuseid maanteid. .. 

Kevad kõndis steppi mööda, haljastades teda varem kui mullu. Toomingas akna all oli 
täis ümarjaid pungasid. Lõbusalt sahisesid laiavõraliste õunapuude oksad. Tugevasti 
lõhnas punapaju. Toominga all on pikk kivikuna kolmel kivist lõvil. Lõvid toetuvad 
jämedate käppadega vastu maapinda. Iga lõvi lõugade vahel on hõberõngas. Nende 
rõngaste külge seovad oma hobuseid polkovnikud, kui nad Tšigirinist hetmani juurde 
tulevad. Hetmani maja aknad on ovaalsed, aknasimsid laiad, kivist ruudud tammepuust 
raamides mitmevärvilised. Akende kohale on kipsist voolitud: hobused kihutavad nelja, 
kahurid sülitavad suitsupilvi . . . Hetmani käsul voolis need sel kevadel munk 
Bonifaatsius Petšorski kloostrist. 

Paksud tellisest võlvtoed maja servadel kumerdu-vad ettepoole. Maja paremas tiivas 
on teravate sak-metega ääristatud okastipuline torn. Selle aknad on kõrged ja kitsad, — 
kaugelt vaadates just nagu pilud. AIl on peaaegu kogu maja pikkuses kaheteistkümne 
sambaga avar ja lai rõdu, üleni kaetud mitmevärviliste kiviplaatidega, millele on 
meisterlikult raiutud lilled. Rõdu kohal kõrgub kolmnurgana ehisviil. Ehisviilu poolsõõris 
on bareljeef. Sellel tassib karu lõhutud tarudest käppade vahel kärgi, tema selja taha on 
aga hiilinud mesinik ja tõstnud karule äigamiseks kirve... ülal, bareljeefi kohal on kiri: 
» Tuleb, mis tulema peab, tuleb aga see, mida jumal tahab.” 

Tornides püsttara juures on ööd kui päevad valve. Vahimehed jälgivad teraselt, mis 
toimub stepis ja maanteedel. Tara taga on suurtükid, mortiirid ja arke-buusid. Keldrites 
on hoolikalt virna laotud musketid, piigid, mõõgad, püstolid, kümme kaamenit' 
püssirohtu ja kaksteist kaamenit tinakuule, kaks tuhat laengut mortiiride ja musketite 
jaoks. Hetmani isiklik valve-meeskond elab majades tara juures. Hetmani maja taga on 
suur tihnikaed, aias kolmesaja taruga mesila ja kaks lehtlat — üks tiigi kaldal, teine 
kirsipuude all. 


Hmelnitski jõudis Tšigirinist pärale pühapäeva õhtul. Järgmisel hommikul ärkas ta 
vara. Helena magas veel. Tasa, et teda mitte äratada, sulges hetman enda järel 
magamistoa kõrge, nikerdustega ukse ja astus suurde, kõrge laega tuppa. 

Päike valas kolme akna kaudu sisse oma kuldseid kiiri. Hetman lükkas haagi lahti ja 
tonksas aknaraami. Laskus siis rinnuli aknalauale ja upitas end aknast välja." Näkku 
lõi mõrkjat kevadhõngu. Silmade ees laius kaugele stepp. Tornides tara kohal seisid 
vahi-mehed. Käed selja taga, igavles rautatud värava taga jessauul Demjan Lissovets. Ta 
vaatas tagasi, nägi het-manit ja tervitas. Hetman viipas talle käega ja pani akna kinni. 
Toas oli õhk meeldivalt kargeks läinud. Hetman astus ümmarguse laua äärde laia 
kahhelkivi-ahju kõrval ja istus sügavasse nahaga üle löödud tugitooli. Paremat kätt riiulil 
asusid raamatud. Rahulik hom-mikumeeleolu oli üle minemas. Tuli meelde Tšigirin ning 
kohe tormasid kallale rahutud mõtted. Mõni päev tagasi oli Bahtšisaraist saabunud Anton 
Zdanovitš. Ta oli toonud näivalt lohutavaid teateid — khaan Islam-Girei tuleb pärast 
nelipühi koos kogu hordiga hetma-nile appi. Süda kiskus kokku. Hmelnitski teadis, mida 
niisugune abi maksab, ja sulges silmad. Ta vaimusilma ette kerkisid avar metsik stepp, 
kõrge rohi, hobusekap-jadest tallatud maanteed, tolmupilved nende kohal, viirastusid 
kiskjalik kisa ,,allah!" ja sadade tuhandete hobuste = kabjaplagin... Pärast aga 
tuhahunnikud, ahervaremed, tuhandete orjapõli... 


Kaamen — kaaluühik, 24—36 naela. Autor. 

Ta ohkas ja avas silmad. Võttis riiulilt raamatu, lõi selle lahti, naeratas nukralt ja 
luges valjusti: 

»»õnnelikud on need, kes jätavad äriasjad ja künnavad nagu muistse aja mehed oma 
härgadega isade põldu." Mis Horatiusel viga oli! Kuid kuhu minna temal? Hetman pani 
raamatu ära. Pilk jäi peatuma Plutar-chose ,,Võrdlevail elulugudel". Ta tundis nende 
vastu kiindumust juba ammust ajast peale. Need olid pakkunud talle alati lohutust 
rasketel hetkedel, kuid nüüd sirvis ta neid vastumeelselt ning pani ükskõikselt ära. 

Plutarchos oli kauge ning võõras. Olid olemas TšŠigirin, alatised mured, Varssavi 
püünised ja khaani salakavalad tingimused, ja polnud enam tasakaalu ega rahu, mille 
leidmiseks ta Subbotovosse oli põgenenud Hetman tõusis, astus magamistoa ukse juurde, 
paotas selle ja vaatas sisse. Helena magas. Las ta puhkab. Võib-olla ainult Helena kõrval 
suudab ta, ehkki mitte kauaks, oma mured ja hädad unustada. Ta sulges ukse ja läks 
uuesti akna alla. 

Kerkis mällu, kuidas ta selle akna all oli seisnud tol kevadpäeval, mil ta Czaplicki 
kallaletungist Subboto-vole teada saades oli Tšigirinist siia kihutanud. Tahtmatult laskis 
ta pilgu üle toa käia. Mis siin oli siis? Maja ümber hõõgusid kõrvalhoonete tukid, 
välistrepp oli tulest kannatada saanud, kogu kari ja hobused steppi aetud, kõik paljaks 
röövitud. 

Ta oli hüüdnud Helenat, ehkki teadis: see on asjata — alamstaarost Czaplicki on ta 
ära viinud ... Kavalal šlahtitšil oli julgust olnud! Kust oli ta selle võtnud? Polnud 
kahtlust — Varssavis oli hais ninna saadud, mida Hmelnitski kevadel teha kavatseb.. 
Kalinowski oli hästi välja arvestanud, kuidas tema kohta halb kumu lahti lasta. Kus aga 
vähegi võimalik, sisistatakse veel praegugi: 


»Kas Hmel on välja astunud usu ja rahva õiguste eest? Ainult enda eest, oma isikliku 
auhaavamise pärast, mida temale, holopile, on tekitanud aadlik ning auväärt kavaler 
Czaplicki. .." Just sedasi oli seimi koosolekul kõnelnud kantsler Ossolinski. .. 

Nad ei hoolinud millestki, et rüvetada teda valega, et näidata teda kogu maailma ees 
mannetuna ning 

väärituna, sest teotatud inimest on kergem rabada, ja kes säärase vastu käe tõstab — 
sellele veel au ja kiitus . . . Võib-olla on ta tõesti ilmaaegu endise elu juurde tagasi 
pöördunud ja Helenaga abiellunud? Kuid kas ta oleks suutnud Helenat unustada? Ei, ei 
oleks! Oli kibe üles tunnistada, kuid seda tuli teha. 

Millega on Helena ta ära võlunud? Millist mürki talle jootnud? Rumalad mõtted! 
Hetman astus akna alt ära. Ta tahtis neist mõtteist lahti saada, kuid ei suutnud, nagu ta 
polnud ka suutnud Helenat unustada kõigi nende pikkade kuude jooksul, ehkki need kuud 
olid olnud täis muud, talle palju tähtsamat. 

Hõbekannused kõlisesid summutatult. Nende kilin kadus kohevasse vaipa. Veel kaua 
poleks hetman saanud hajutada mälestusi, kui poleks kostnud samme ukse tagant ja 
Demjan Lissovetsi häält lävelt: 

» Tere hommikust, hetman!" Jessauul kummardas, ise aga piidles millegipärast 
magamistoa nikerdatud ukse poole*. 

»» Seegi ei kiida heaks, nagu näha ..." mõtles Hmelnitski ja küsis siis: ,, Mida ütled, 
jessauul?" ,,Lavrin sõitis siia." ,, Kohe minu juurde!" ,,Peseb ennast, tuleb silmapilk.” 
Lissovets läks ära. 

Hetman muutus veidi rahutuks. Mis on siis juhtunud, et Kapusta on siia kihutanud? 
Lavrin astus juba tuppa. Nad teretasid ja istusid laua taha. 

»Kas tood halbu uudiseid?" 

Kapusta silus oma peeni vurre, tõmbas pihuga üle habemesse kasvanud põskede ja 
mõtles: ,,Oleksin pidanud habet ajama." 

» Ära venita!" Hetman vaatas karmilt talle otsa. 

»Halbu uudiseid Varssavist, Bogdan. Kuningas on jälle avaldanud maakaitseväe 
kokkukutsumise käsu. On saatnud inimesi Saksa maadesse jalaväge palkama. Leedu 
hetman Janusz Radziwill asub lihavõtteks kogu oma sõjaväega põhjapiirile. Keiser 
Ferdinand III on andnud laenu ja käskinud kroonivägedele suurtükke müüa. Krimmi 
khaanile lubavad kuningas ja šlahta panise ära tasuda, kui ta meist lahti lööb. 
Moskvasse 

on läkitatud saadik Prarzmowski, — nõuavad, et tsaar Aleksei Mihhailovitš täidaks 
Poljanovka lepingut vastastikuse abistamise kohta, saadaks meie peale streletsid.” 

Kapusta jäi vait — ta jälgis hetmanit silmanurgast. See vahtis üksisilmi kuhugi nurka. 
Magamistoa ukse taga kolksatas midagi. 

«Kes seal on?" küsis Kapusta valvsaks muutudes ja enne, kui hetman jõudis vastata, 
oli ta ukse juures ja paiskas selle lahti. 

Uksel seisis Helena, hoides rinna kohal särki koos. Kapusta peast käis läbi aimus: 
»Kuulab pealt." Ta märkas Helena näol hämmeldust, kuid kohe järgmisel hetkel lõid 
naise silmad meelitlevalt helkima ja vaikselt kerkisid pikad ripsmed... Ta ütles laulval 
sametisel häälel: 

»»Oh, kuidas te mind ehmatasite, pan Lavrin!. .. 


Hetman seisis juba Kapusta selja taga. Vaikides astus Kapusta ukse juurest ära. 
Hetman ei jäänud kauaks magamistuppa. Sealt välja tulles ütles ta Kapusta otsa 
vaatamata: 

»»Kõik on kartlikuks läinud... Ka sina, Lavrin .. Kapusta vastas tähendusrikkalt: 
Ma olen ettevaatlik, Bogdan." Hetman lõi käega: 

»Hea küll, Lavrin," ja läks teise jutu peale. ,,Seda ma arvasingi. Nad kavatsevad meid 
sel suvel ära kägistada, meile ühe ropsuga lõpu peale teha. Mis seal ikka, ega meiegi ole 
tukkunud. Tead mis, Lavrin, saada virgatsid kõigisse polkudesse. Olgu sel nädalal kõik 
polkovnikud Tšigirinis. Timofei sõitku jalamaid Bahtšisa-raisse, temaga koos Dželali ja 
veel keegi,” ta silus käega otsaesist, «saada kas või Ivan Zolotarenko, — ta on arukas, 
mõistlik mees, pea temast üldse rohkem lugu ... Kuula edasi...” 

»Kuulan, hetman.” 

»Bahtšisarais jälgida teraselt kuninga saadikuid .. . Ah raha lubavad . .. Kust nad seda 
aga võtavad? Panid oma raha ei anna, — saagu hukka kas või kogu Rzecz Pospolita, oma 
kukruid nad ei ava... Ma tunnen neid!" 

Ta kiristas hambaid. Sõrmed nööpisid ärevalt kuntuši 

eest lahti, kobasid südant. Mis lahti on? Kas halvad teated on südant ärritanud või 
annab ehk vanadus end tunda? ... 

. Niimoodi, Lavrin ... " ütles hetman, kuid ise mõtles: .Mis niimoodi?" ja äkki 
otsustas: 

»Mis seal ikka, võtame pisut einet ja — läki teele.” 

.. . Einet võeti ühiselt. Helena ulatas toite, valas hetmanile hõbepeekrisse mõdu. 

»Pole vaja, Helena, süda on haige." 

Helena murdis käsi, surus end vastu mehe õlga. 

»Ma ei lase sind üksi sõita. Sõidan kaasa ... " 

»Ei,” vastas Hmelnitski kindlalt, ,,sa jääd siia, pole sul seal midagi teha. Mul on niigi 
küllalt muresid ..." 

Ta valas endale tassi hapukapsavedelikku ja jõi seda mõnuga. 

Mindi välistrepile. Tõld juba ootas ja neli ronkjat hobust kaevasid kärsitult kapjadega 
maad. Kasakas pukis pidas ohje pingul. Jessauul Lissovets avas tõllaukse ja Hmelnitski 
astus astmelauale, kusjuures džuura upitas teda veidi küünarnukist. Tõld vajus nõtkelt 
het-mani keharaskuse all. Hetkeliselt naeratades ütles neiman: 

» Vürst Wiszniowieckil jääks tükk kurku kinni, kui ta teaks, et ma tema tõllas sõidan." 

Ta laskus safianpatjadele, tema kõrvale istus Kapusta ja kasakas laskis ohjad lõdvale. 
Tõlla järel .Kivistusid ratsanikud. Värav tehti pärani lahti. 

. .. Helena seisis kaua rõdul ja lehvitas käega. Kasakad värava juures rääkisid 
omavahel: 

»Tubli naine, see pani hetmaniemand." 

»Pan hetman pole jõudnud veel äragi sõita, tema aga juba nukrutseb.” 

Helena seisis mõttesse vajununa rõdul, vaatas tõllale järele ja mõtles Lavrin Kapusta 
peale. Kuidas see ometi võis juhtuda, et tema, Helena, oli libastunud ja õlaga vastu ust 
löönud? Kui seda poleks juhtunud, oleks ta teada saanud isiku nime, kes sealt Varssavist 
kirjutab. Kes see küll võiks olla? Kes? Ta tundis külma-võbinaid ja läks kiiresti tagasi 
majja. Istus oma toas peegli ette, — sealt vaatas talle vastu heledapäine naine sirge nina 
ja teineteisest kaugel asetsevate silmadega, 

mis helkisid rohekalt. Pisut täidlased huuled on paokil, nende vahelt läigivad 
ühetasased hambad. Rahulik ja kindlameelne naine. Kuid missugune ta siis peaks olema? 
Ainult et sagedamini kui vaja tõusis ja vajus rinnal kuldmedaljon, mida ta alati kaasas 
kandis. Tähendab — Helena on ärevil. 

Mälus kerkis esile üks õhtu: Võgovski tuli Tšigirinis tema juurde, palus teda koos 
hetmaniga enda poole külla, — ja siis, juba lahkudes, ulatas talle sametkarbi ning ütles: 

»Selle andis Perejaslavis ksends Lentowski.” Helena arvatavasti punastas, sest ta nägu 
õhetas. Ta vaatas uurivalt Võgovskile: kas tal oli õnnestunud selle mehe terase pilgu eest 
oma rahutust varjata? 

Võgovski aga tegi näo, et ta rohkem midagi ei tea. Lahkus ja jättis Helena ärevusse, 
võib-olla koguni hirmu kätte .. . 

Üksinda jäädes pani ta ukse kõvasti kinni, võttis medaljoni sõrmede vahele ja avas 
selle vajutusega paremalt. Siidlindikesel oli lugeda: ,,Teata ta nimi." Helena mõistis, mida 
temalt tahetakse, ja palavikuline värin läbistas ta keha. Lindikese ta põletas, medaljoni 
aga pani kaela. Peast läbi vilksatas mõte: kui Bogdan peaks küsima, kust Helena selle 
medaljoni on saanud, ütleb ta, et ostis kelleltki müütajalt, kui hetman oli veel 
Perejaslavis. 

»Teata ta nimi.. ." Mis saab aga siis, kui Võgovski Helena kohta midagi teab? See 
mõte vaevas teda nüüd alatasa. Kuid Võgovski kummardab talle endistviisi sügavalt, 
suudleb kätt ja lipitseb, nagu poleks tal midagi salajast mõttes. Võib-olla pole Võgovskil 
tõepoolest midagi halba tema vastu? Aga vahest on Võgovski samuti? ... Helena oli 
segaduses. Kas poleks tema olukorras isegi ksends Lentowski segadusse sattunud? 

Ja näe — täna oleks ta võinud selle nime teada saada... Aga see Kapusta... Kuidas 
ta ütles hetma-nile? — ,,Ma olen ettevaatlik . .." Ja kuidas Kapusta teda alati vaatab! Kuid 
võib-olla see ainult näib nii? Aga võib ka olla, et ta midagi teab ... 

Helena astub peegli juurest eemale ja avab ruttamata 

medaljoni. Selles pole midagi. Ja keegi ei teagi, mis selles oli. Aga Võgovski? Võib- 
olla on ta rääkinud Kapustale? Kui sedasi oleks võinud juhtuda, siis poleks Lentowski 
medaljoni Võgovski kaudu üle andnud. Oh, pea on mõtteid täis, kuid nõu pidada pole 
kellegagi. Ta on ihuüksi! Ja ta ei saa veel seda nime teatada. 

Hmel! — nii nimetab ta hetmanit endamisi. Kunagi oli Helenal tema vastu olnud 
isesugune peen ja eriskummaline tunne. Nüüd on see tunne kadunud, pole sellest midagi 
järele jäänud. Hirm ja tühjus. Ja kui raskemeelsed silmad Hmelil on! Mõnikord voolab 
neist nagu hõõguvat metalli, kui ta Helena peale vaatab. Ka Hmeli poeg Timofei 
silmitseb teda kurjalt. Ka Kapusta .. . Kui ainult selle kõige peale mõelda, puistaks ta 
oma käega nende peekritesse .. . 

»Rahune! Ole tugev!" sundis ta ennast ning alistus sellele sunnile. Ja hirmutekitavad 
mõtted kadusid. 

Teenijatüdrukud koristavad tuba. Pani hetmaniemand laseb "lõbusat lauluviisi, tikib 
hetmani vööd pärlitega. Magamistoa aknast voolavad sisse päikese kiired. Väljas akna 
taga on kevad. Tuul uitab steppi mööda. Hetmaniemanda osavad sõrmed tikivad sinisele 
sametile kummalist, mõistatuslikku kirja. Mõttedki kulgevad pärliniidina. Töökord öeldi 
talle: 

»Mine Tšigirinisse, lange ta ette põlvili, püha kirik annab sulle oma õnnistuse ... ” 


Kui kohutavalt oli kooljasarnane jesuiit rääkinud! Veel praegugi on ta silme ees 
jesuiidi pikk kogu, pärgamentne nägu ja luised sõrmed. Jesuiit rääkis: 

»Mine ja ära mitte karda. Püha paavst ise saab sinu vägiteost teada. Ja sinu elu, mida 
tema on pühitsenud, on kaitstud hädaohtude eest ning kõik sinu patud antakse sulle 
andeks, sest nõnda tahab Vatikan. Ja sa talitad nõnda, et su peale ei langeks needused ja 
nuhtlus.” 

Kõrval aga seisis ksends Lentowski, silitas tema pead ja sosistas: 

»Kuula, mu tütar, ja võta sõna kuulda. Kirik usaldab sulle püha teo.” 

Ta kuulas sõna. Ja mis tal oleks teha olnudki? Czaplicki oli temaga mänginud ja nagu 
kutsika ära heitnud. 

Tädi mõisa olid lahkusulised maha põletanud, ja tädi oli mure kätte surnud. Kas 
Helena on jäänud üksinda? Ei, nüüd ta pole üksinda. Oo, teda ootab veel Varssavi, ootab 
Krakov ning ootab veel kuld. Küll tuleb kõike! ... 

Teenijatüdrukud imestlevad, kui hele hääl on pani. hetmaniemandal ja kui paljusid 
poola laule ta oskab. Ainult vana Oksana, hetmani poja Timofei amm, toriseb: 

»Aga ei oska ühtegi meie laulu. Mis seal rääkida — ta ju šlahtasoost! ... ” 

Teenijatüdrukud vehkisid vanaeide poole käega Kuidas tohib nõndamoodi rääkida? 
Kui hetman juhtuks kuulma, hoia siis õnnetuse eest. Parem minge, Oksana, kuhugi 
kaugemale kurja eest ja ärge ka meid kiusatusse saatke. 

... Helena aga mõtleb: mis siis, kui sel suvel ei tule veel loole lõppu? Ja jällegi see 
neetud ,,Teata ta nimi". Jaa, juba siis, Kiievis, rääkisid nad: ,,Peab teada saama, kes siis 
annab lahkusulisele Hmelile teateid Varssavist.” 

Jürikuu mängib akna taga päikesekullaga ja Dnepri alamjooksu poolt puhuva tuulega. 
Rahu ja vaikus valitsevad hetmani lossis. Ustav valve seisab kõrge püst-tara taga. 

Kaugel järsaku all orus külvatakse hetmani põlde. Selges taevasinas loivab pilveke. 

Vene tsaari saadik Grigori Unkovski oli jõudmas Tšigirinisse. Ilm oli ilus. Päike 
paistis kevadiselt. Dnepri alamjooksu tuul puhus näkku kirbeid stepilõhnu. Saadiku 
meeleolu oli rahulik. Varsti jõuab ta Tšigirinisse ja teekonnal on lõpp. 

Viis versta enne Tšigirini olid saadikut vastu võtmas Silujan Mužilovski, 
hetmanihorunži Vassil Tomilenko ja kasakasotnja lehvivate lippudega. 

Horunži Vassil Tomilenko kummardas saadikule: 

»Meid saatis hetman Bogdan Hmelnitski ja käskis 

sind, tsaariliku kõrguse aadlikku, vastu võtta ja küsida, kuidas su käsi käib, kuidas 
sind jumal hoiab." 

Unkovski tuli hobuse seljast maha ja kummardas aupaklikult, nii et ferjasi kaelus 
kuklale langes. 

»Kuidas hetmani käsi käib?" 

Kuni saadikud tervitusi vahetasid, teretasid kasakad streletse. 

» Nüüd, kus me ühes oleme, ei karda me saatanat ennastki. Läheme mere taha 
Türgiga sõdima.” Streletsid rääkisid: 


»»Oleme koos Aasovi all käinud, vahvalt sõdinud, kus siis nüüdki teisiti. Kui vaja — 
virutame ühiselt! ... " Kaugel lõi sinerdama Tjasmin. 

Pool versta enne TšŠigirini olid tsaari saadikul vastas hetmani poeg Timofei, 
peakirjutaja Ivan Võgovski, jes-sauul Mihhailo Lutšenko ja Tšigirini linnaataman Lav-rin 
Kapusta. 

Viiskümmend pasunameest puhusid pasunaid. Kuues reas seisid helepunaste 
župaanidega kasakad, peas kõrged hallid voonanahast punase põhjaga mütsid. Päike 
helkis paljastatud mõõkadel. 

Tjasmini taga kindluses mürtsusid suurtükid, õhus heljus mahe kellahelin. Timofei 
teretas saadikut ja tervitas teda uuesti hetmani nimel. 

»Mu isa, hetman Bogdan Hmelnttski, käskis sinult, tsaariliku kõrguse aadlikult, 
küsida, kuidas su käsi käib ja kuidas sind jumal on tee peal hoidnud.” 

»Jumala ja kogu Venemaa tsaari, valitseja ning suurvürsti Aleksei Mihhailovitši 
armust olen jõudnud siia-paigani, andku jumal tervist." 

Unkovski kummardas ja küsis omakorda: 

»Ja kuidas käib hetmani käsi?" 

»Jumala armust on mu isa Bogdan Hmelnitski, Zaporožje Kasakaväe ning kogu 
Ukraina hetman, elus ning terve ja käskis sind, tsaariliku kõrguse aadlikku, vastu võtta, 
sulle maani kummardada ja paluda sind sõita Tšigirinisse ja mitte teps imestada, et oleme 
sind vastu võtnud jalgsi: Tjasmin on tänavu üpris veerikas ja meil tuleb venedes üle 
sõita.” 

Timofei rääkis rahulikult. Võgovski jälgis teda teraselt. Teda ärritas noore 
hetmanipoja enesekindlus. 

» Leda tuleks kõigest sellest kaugemal hoida," otsustas 

peakirjutaja endamisi. 

Saatkond ületas Tjasmini ja ta pandi elama Lavrin Kapusta majja. Pärast pikka 
teekonda heitis Grigori Unkovski puhkama. Alamdjakk Semjon Domašnev hakkas 
korraldama kirju ja kinke. Streletsid puhastasid riideid, pesid end ja harjasid hobuseid, 
ümber hoovi seisis murruna tšigirinlasi, kasakaid ja linnakodanikke. Aeti streletsidega 
juttu. Mihuke ta on — see Moskva? Kas sinnani on pikk maa sõita? Kas jõed Venemaal 
on ka käreda vooluga? 

Otse paljale ihule tõmmatud katkise svitkaga kasakas ajas enese tarale rippu ja küsis: 

»Ja mihukesed teil panid on — õelad või head?” , Nihukesed nagu igal pool," surus 
läbi hammaste noor strelets, kes seisis tarale kõige lähemal. .. 

Tsaari saatkonna peatuspaika toodi hetmani poolt kümme nisuleivapätsi ja kümme 
rukkileivapätsi, kaks praetud põrsast, praetud hanesid, kanu, kohupiima, mune, oinas, 
viiskümmend tšerenokki soola, suur nõu-täis ungari veini ja teine nõutäis malvaasiat, 
kolm pange mõdu, viis pange õlut ja sööta hobustele. 

Kasakad ajasid rahvamurru värava juures laiali ja hakkasid koormaid maha 
panema. Kasakas, kes oli tahtnud teada saada, missugused on panid Moskva 
tsaaririigis, ajas enda uuesti tara külge rippu, otsis streletside hulgast üles selle, kes 
talle oli vastanud, ja kutsus ta sõrmeviipega ligi. Strelets tuli tara juurde, sirutas kasakale 
käe ja sikutas meest enda poole. See oli ühe ropsuga streletside hulgas. Kasakas 
pilgutas silma neile, kes olid jäänud teisele poole tara, koukis laiast püksiharust välja 
mõhuka plasku ja ulatas selle streletsile: 


»»Joome sõbervendlust. Käigu nii sinu kui minu panid kuradile põrgu.” 

Strelets surus plasku suu peale, viskas sellest üle poole hinge alla ja ulatas plasku 
kasakale tagasi. 

Tara taga irvitati naerda. Kasakas tegi plaskule põhja peale. Strelets ja kasakas 
kaelustasid ja suudlesid teineteist. 

Varsti ronisid ka teised kasakad üle tara. Vahi-mehed väravas käratasid nende poole, 
kuid keegi ei hoolinud sellest. Jäädi vaiksemaks, kui hoovi sõitis jessauul Mihhailo 
Lutšenko. 


-.. Järgmisel päeval sõitis Grigori Unkovski saatjaskonna saatel hetmani juurde. 
Saadiku ees sõitis alamdjakk Semjon Domašnev, käte vahel tsaari kiri. Kõrval kõndisid 
Silujan Mužilovski, Võgovski, jessauul Lutšenko ja Lavrin Kapusta. Tänavail seisis suur 
rahvahulk. 

Hetman võttis saadiku vastu välistrepil. Nad tervitasid teineteist, hetman toetas 
saadikut küünarnukist ja juhtis ta majja. Mõlemad jäid seisma keset suurt kambrit. 
Hetmani polkovnikud asusid nende ümber. Hmel-nitskil oli seljas kullaga välja 
õmmeldud helepunane kuntušš taevassiniste kätistega, üle õla rippus kullaga kootud 
rihma küljes hõbepidemega mõ5k. Käes hoidis ta hetmanikeppi. Paksude kulmude alt 
vaatasid Unkov-skile läbitungiva pilguga silmad. Unkovski ütles het-manile: 

» Jumala armust suur tsaar ning suurvürst Aleksei Mihhailovitš, kogu Venemaa 
isevalitseja ja paljude maade valitseja ning valdaja, saatis sulle, Bogdan Hmelnttskile, 
Zaporožje Kasakaväe ning kogu Ukraina hetmanile, ja kogu Zaporožje Kasakaväele oma 
tsaari-liku kõrguse kirja.” 

Semjon Domašnev ulatas saadikule kirja. Saadik võttis selle vastu mõlema käega ja 
andis üle hetmanile. Hetman suudles pitserit ja surus kirja vastu südant. 

Unkovski jätkas: 

» Jumala armust suur tsaar ning suurvürst Aleksei Mihhailovitš, kogu Venemaa 
isevalitseja, saadab sulle, hetman, ja sinu polkovnikutele ja kogu Zaporožje Kasakaväele 
kinke ning käsib küsida, kuidas teie käsi 

käib." 

Pidulikus vaikuses kõlas ühetasaselt hetmani hääl: ,,Mina ja minu polkovnikud, 
atamanid ja jessauulid ning kõik meie väe kasakad täname maani kummardades tema 
tsaarilikku kõrgust.” 

Hetman kummardas sügavasti, kummardasid ka polkovnikud. 

»Ja veel küsin sinult, tema kõrguse saadik, kuidas tsaari käsi käib ja kuidas tsareevitš 
Dmitri Aleksejevitši käsi käib?" 

Unkovski vastas: 

» Tänu jumalale, tsaar ja tsareevitš on terved. Suur valitseja ning suurvürst Aleksei 
Mihhailovitš annetab sulle, hetman, kolm korda nelikümmend sooblinahka ja su 
poegadele Timofeile ja Jurile kaks sooblinahka kummalegi ja su polkovnikutele Ivan 
Tšarnotale, Lavrin Kapustale, Fjodor Vešnjakile, Ivan Mazurenkole, Mat-vei Gladkile 
ning Mihhailo Gromõkale ja peakirjutaja Ivan Võgovskile ja jessauul Mihhailo 
Lutšenkole kaks sooblinahka igaühele.” 


Saatkonna kirjutajad kandsid kingid laiali. Hetman palus saadiku lauda. Mindi teise 
ruumi, kus lauad olid juba kaetud. 

Džuurad täitsid hõbepeekreid. Saadik istus hetmani paremal, Võgovski aga vasakul 
käel. Hetman tõusis püsti, peeker käes. 

»» Oleme õnnelikud, panid, võttes oma kodus vastu kallist külalist, tema kõrguse 
suure tsaari ning suurvürsti, kogu Venemaa isevalitseja Aleksei Mihhai-lovitši 
saadikut, duumadjakk Grigori Unkovskit. Veendugu pan saadik ise, missugused piinad ja 
kannatused on meie maale osaks saanud ja kuidas ihkavad meie südamed, et saaksime 
igaveseks ajaks vendadeks ühises Vene riigis Vene tsaari ning vürsti, kogu Venemaa ise- 
valitseja Aleksei Mihhailovitši kõrge kaitse all. Meie saadik Silujan Mužilovski rääkis 
meile juba abist, mida suur tsaar meile annab. Tänan maani kummardades teda ja 
kõrgestisündinud bojaare niisuguse tubli abi eest ja hellitan oma südames lootust, et 
tuleb veel tund, mil teie asute meiega külg külje kõrvale sõjaväega ja sõjariistadega, et 
kaitseda ühiselt meie priiust ning usku. Joogem siis, panid, suure tsaari ning suurvürsti, 
kogu Venemaa isevalitseja Aleksei Mihhailovitši terviseks!" 

Hõbe helises. Uuesti mürtsatasid kindluses suurtükid. 

Läbirääkimised algasid järgmisel päeval. Hetman rääkis Unkovskile: ta kirjutas oma 
kirjas, mille andis üle saadik Silujan Mužilovski, et tahab koos kogu oma kasakaväe ja 
rahvaga tsaari kõrge kaitse alla asuda, kuid tsaari kirjas pole sellest hetmani palvest 
midagi kõneldud. Unkovski selgitas: 

» Leie olete Poola kuninga alamad, tsaaril aga on kuningaga igavese rahu leping, mille 
kirjutas alla veel tsaari õnnis isa. Ja kui nüüd talitada nõnda, et võtta sind, hetman, ühes 
Zaporožje Kasakaväega oma kõrge kaitse alla, rikuks tsaar sellega seda lepingut... " 

Hmelnitski katkestas teda ärritatult: 

»» Sulle, saadik, peaks olema teada, et ma pole Zaporožje Kasakaväe nimel kuningas 
Jan-Kazimierzile vannet andnud ega pea ennast tema alamaks ... " 

»» Paljudes oma universaalides aga kirjutad sa, hetman, oma tiitlina: ,, Tema helduse 
kuninga Zaporožje Kasakaväe hetman ...”" 

Unkovski vaatas kavalalt hetmanile otsa ja vangutas etteheitvalt pead: 

»Et sa aga vannet pole andnud, see pole tähtis. . . Ainult et kurjustad sa ilmaaegu, 
hetman. Tsaar soovib sulle head ja on rahuldanud kõik sinu palved kaupmeeste kohta ja 
kaupade vaba ning lõivuta läbiveo 

kohta ... " 

»Selle eest täname kõik tsaari maani kummardades,” vastas Hmelnitski. 

Ta tajus: bojaarid jäävad oma arvamise juurde kindlaks. 

»Poljanovka lepingu kohaselt on kuningal õigus tsaarilt sinu vastu abi nõuda, kuid 
seda abi tsaar ei anna ja on juba sellest kuninga saadikule ära ütelnud. Võta seda arvesse.” 

»Ka selle eest täname tema hiilgust tsaari.” 

Selle kõneluse juures viibisid vaikides peakirjutaja Võgovski, Kapusta ning Silujan 
Mužilovski ja venelaste poolt alamdjakk Semjon Domašnev. 

Nõnda keereldi kõige tähtsama ümber. Hmelnitski ootas, et hakatakse pärima Krimmi 
khaani kohta. Alles kolmandal päeval, mil Unkovski, nagu näha, oli juba midagi välja 
uurinud, küsis ta: 

»Kas ka sel aastal tegutsete Krimmi khaaniga liidus?" 

Hetman mõistis, et tuleb vähematki salgamata oma kavatsused välja rääkida, ja 
vastas: 

»ütlen sulle ausalt, pan saadik, — ta annab mulle selles sõjas suurt abi.” 

Unkovski katkestas teda. 

»Kui ma siia sõitsin, rääkis rahvas teel mulle: tatarlased teevad suurt ülekohut, 
võtavad suurt jassõrit 

»Rahvas rääkis sulle tõtt. Kui aga khaan pole minu poolel, siis asub ta koos šlahtaga 
minu vastu. Varssavis seda soovitaksegi, kuid kõik nende püüded on seni asjatud.” 

»Khaan haub Moskva tsaaririigi vastu kurja. Ja sinulgi, hetman, kuluks seda 
teada," hoiatas saadik. 

» Tean seda. Ole rahulik, pan saadik, niisugusesse liitu ma temaga ei astu ja oma sõna 
ma ei murra ... " 

»Kui teisiti juhtuks, võtaksid sa, hetman, enda peale suure patu — oleksid usu 
äramüüja. Ka su rahvas ei taha seda ega saa ealeski tahtma! Nõnda ma siis ütlengi 
Moskvas, et sa pead oma sõna vankumatult.” 

Saadik kõneles veel natuke teisejärgulistest asjadest ja läks ära oma peatuskohta. 

Võgovski varitses hetke, et hetman üksinda oleks, ja astus tema tuppa. Silmanurgast 
hetmani poole piiludes taipas ta, missugust hingelist võitlust hetman peab, ja alustas ääri- 
veeri: 

»Ma arvan, Bogdan, et Moskvalt meil abi loota ei ole. Neil endilgi on praegu raske.” 
Ta vaikis viivu, oodates, ehk Hmelnitski ütleb midagi, kuid vastust saamata jätkas: 

»» Võib-olla läkitaksime Varssavisse saadikud. Praegu on šlahtal vähem upsakust...” 

»»Su jutt ei kõlba kuhugi, Ivan," vastas Hmelnitski käheda häälega. ,,Panisid klanima 
ma ei lähe. Neil on ainult üks laul: kümme tuhat registrikasakat, ja sellega lõpp...” 

»Kui palju neid ikka vaja on..." libises üle Võgovski huulte. 

Hetmani silmis süttis raev: 

»Kui sul neid rohkem vaja pole, siis käi kuradile ja ära näita mulle oma nägugi. Egas 
ma selleks pole kogu 

rahvast ülestõusule viinud, teda adra tagant ja kodunt ära kiskunud ..." 

Ta astus Võgovski juurde, pani talle käed jõuliselt õlale, vaatas silma ja ütles kalgilt: 

»Miks sa äkki nii oled hakanud rääkima, kirjutaja?" Võgovskil jäi hing kinni. 

»» Oota nüüd, Bogdan.” Ta liigutas õlgu — hetmani käed lasusid neil kiviraskelt. ,,Oota 
nüüd, Bogdan, ma soovin ju seda, et sul parem oleks. Kas mõistad? Et sul parem oleks.” 
Hmelnitski tõukas ta kogu jõuga endast eemale, nii et Võgovski lõi pea valusasti 

vastu seina. Õrnalt kukalt hõõrudes kurtis peakirjutaja: 

»»Oled meeletuks läinud, hetman, sulle ei tohi sõnagi vastu lausuda ... " 

»Mine, Ivan," käskis Hmelnitski karmilt ja pööras talle selja. 

»Kuula ometi, hetman ..." alustas Võgovski. ,,Mine siit!" käratas Hmelnitski, pöörates 
tema poole raevust lõkendava näo. 


Õhtul, nelja silma all Unkovskiga, kõneles Hmelnitski avameelselt. Jõuti 
kokkuleppele, et hetman läkitab koos Unkovskiga Moskvasse uue saatkonna eesotsas 
polkovnik Fjodor Vešnjakiga. See oli Hmelnit-skile eriti meeltmööda. Pidada nüüd 


Moskvas oma saadikut — see on väga tähtis. Võtku panid seda mõista — hetmanil on 
saadik Moskvas! Panid ja senaatorid võtavad nüüd teise lauluviisi. 

Unkovski seadis tingimuseks: kõigist khaani kavatsustest teatada Välisasjade 
prikaasile. Hetman nõustus sellega meeleldi. Jutt läks Doni kasakatele. Hmelnitski palus 
luba saata oma mehi Donile — kasakaid hetmani sõjaväele appi kutsuma. Unkovski ei 
vaielnud ka sellele vastu. Kuid tsaari kirja selle kohta ei saa — niisugust kirja võiks 
pidada igavese rahu rikkumiseks. Veel pole aga aeg seda rikkuda. 

»»Pole veel aeg," kordas Hmelnitski. ,, Järelikult, see aeg võib tulla.” 

Unkovski selgitas: hetman peab arvestama seda, mis ümberringi sünnib. Mullu 
sõlmitud Vestfaali rahu teeb 

Kolmekümne-aastasele sõjale lõpu. Agakui kauaks? Rootslased peavad meid oma 
liitlasteks, kuid elavad ainult ühele mõttele: kuidas venelaste turjal liugu lasta. 
Moskva saab sellest aru. Moskvat tahetakse Euroopa poliitikast kõrvale suruda. 
Kuid Moskva ainult ootab parajat aega. Avameelselt rääkides — seda võib Unkovski 
öelda ainult hetmanile — Poljanovka rahu ei saa igaveseks jääda. Kuid veel pole aeg 
seda rikkuda. Mis igavene rahu see on, kui vene inimesed on võõra ikke all? Habsburgid 
on võtnud oma eesmärgiks kogu Euroopa oma pärusvalduseks muuta. On see 
mõeldav? See on kuri tamerlanlik unistus, ja see ei lähe iial täide. Poola kuningad on 
Habsburgidega liitu astunud. Prantsusmaa, Inglismaa, Madalmaade, Savoja, Taani, 
Rootsi, Veneetsia ja Semigradje koalitsioon, mis on enda Habsburgidele ja Poolale 
vastakuti seadnud, pole samuti püsiv. Nende vahel on oma lahkhelid. Kes seda ei tea? 
Moskva tsaaririigile aga vaatavad nad kui abijõule. Seepärast on Moskvas otsustatud — 
näopärast teha nii, et ei segata end nendevahelistesse lahkhelidesse. Kuid see pole 
kauaks. Teadagi, nad tahavad vene rahvad mere äärest eemale paisata, sulgeda nad 
steppidesse! Tahavad neile peale sundida oma korra nagu tööloomale ikke kaela... 

Hetman kuulas tähelepanelikult, jälgis iga sõna. Talle avanes see karm ja väga 
keeruline tõde, mida ta ebameeldiva ja mitte alati etteaimatava sündmuste käigu üle 
mõtiskledes oli mõnikord ka ise tajunud. Selgus; et ega Rzecz Pospolita polnud asjata nii 
väga Ukrainas rahu ja kuulekust ihaldanud ... Kuid nüüd ei tagane hetman enam 
sammugi. Hmelnitski ütles enesekindlalt: , Näed ise, pan Unkovski, juba mitu 
aastakümmet peremehetsevad Ukraina ja Tšervonnaja Venemaal maadel poola 
šlahtitšid. Nad on niivõrd häbematuks läinud, et ei peagi enam neid maid meie 
omadeks, suhtuvad meisse kui oma palgasulastesse. Missugune aus inimene võib seda 
taluda? Mina mõtlen ainult ühte — minna kogu rahvaga tsaari kõrge kaitse alla, selles on 
meie ainus pääs, selles on meie elu, muidu aga ootab 

1 Tšervonnaja Venemaa - Galiitsia, Lääne-Ukraina. Autor. 

meid hukk. Ukraina ei saa ealeski vabaks, kui me ei ühine vene rahvaga.” ,,Selles on 
sul õigus.” 

Unkovski surus ta kätt. Hetmani mõtted on igati kiiduväärt. Jõuab aeg, ja ukraina 
rahvas avaldab hetmanile niisuguse püüde eest oma südamlikku tänu. Panid kardavad 
seda ühinemist praegu nagu tuld. Kas mitte sellepärast ei pane nad tsaarile ette lahendada 
lõplikult Vene ja Poola vaheline tüli, luua koos Rzecz Pospolitaga ühine riik kahe 
pealinnaga — Moskva ja Varssaviga, ajutiselt isegi kahe tsaariga, ja ajada ühist välis- 
ning majanduspoliitikat? Varssavi senaatorite kavatsused ulatuvad üsnagi kaugele. Kuid 


nende lootused on ilmaaegsed. Nüüd võib hetman veenduda, kuivõrd .keeruline on 
olukord, ja ega ole kerge kõiki vastuolusid ja ebakõlasid ühe käeliigutusega lahendada. 

Hmelnitski mõistis seda. Mis siin veel rääkida? Ta mõistis ka seda, et just nüüd on 
käes aeg kaitseda Ukraina vabadust ja iseseisvust. Ei, jutt ei pea enam olema registrite 
suurendamisest. Nüüd on alanud miski muu. Ta kortsutas süngelt kulmu. Unkovski suust 
oli ta täna kuulnud nii palju uut. Niisugused sõnad saavad tulla ainult puhtast ja heast 
südamest. Oli vaieldamatu, et sündmustesse, mis peavad arenema Euroopas pärast 
Kolmekümne-aastast sõda, põimub ka võitlus Ukraina saatuse eest, ja et see võitlus on ja 
peab olema tihedalt seotud Moskva tsaaririigi saatusega. Ainult sel teel jõutakse võidule. 

Hiljem, luhtumiste ja murede päevil, tuletas Hmel-nitski mõttes sageli meelde seda 
jutuajamist Unkov-skiga, ning mälestus sellest tugevdas veel enam tema jõudu 
vankumatu usuga võidusse. 

Ta surus kogu südamest Unkovski kätt. Saadik naeratas sõbralikult: 

» Jaa, ei ole kõik nii lihtne, hetman. Poliitika on keeruline asi. Murrad kohe kaelaluu, 
kui astud ettevaatamatu sammu. Jaa, enne mõtle, siis ütle, — mõnikord mõtled kaua aega 
enne kui ütled, aga teinekord pead otsustama silmapilkselt, muidu lased paraja aja 
mööda, ja siis on lõpp kõigil su lootustel.” 

"Võta teatavaks, hetman,” jätkas Unkovski, ,,et sõda 

Rzecz Pospolitaga läks riigile palju raha maksma, ka smerdid harjusid sõja ajal 
omavolitsema, mullu tuli meil vastu võtta seadus talurahva maa külge kinnistamise 
kohta,- sel viisil mõtleme neid siduda maaga, et nad ei luusiks ringi kuidas juhtub, vaid 
töötaksid riigi heaks nagu kord ja kohus. Nagu näed, pole meil murest puudu. Kuid looda 
julgelt: abi tsaarilt tuleb, ja kui jõuab kätte paras aeg, võtab tema tsaarilik kõrgus sinu 
koos ukraina rahvaga oma kaitse alla. . . Mida sa palud, seda kõike antakse sulle vajalikul 
hulgal. Ja sa võid julgesti edasi sammuda, oma seljataguse pärast ära muretse.” 

Unkovski muheles oma musta, hõbekiududega habemesse: 

»Küll jõuab kõike, pan hetman.” 

Ta vaatas huviga kasakate juhti. Ettevaatlikkuse jää sulas pikkamisi. Moskvas, 
Välisasjade prikaasis, üks kui teine kahtles: kes ta on, see tundmatust soost het-man? 
Kuidas ta julges jumalast seatu vastu kätt tõsta? Vaadake ette, viimaks lähevad meiegi 
smerdid temaga kaasa. Laitvalt olid pead vangutanud bojaarid Milo-slavskid, Odojevskid, 
Saltõkovid ... 

Unkovskil ei õnnestunud hetmani sünnipära kindlaks teha, aga et hetmanil oli 
mõistust ja annet, selle peale võis ta vanduda. Temaga asju ajada on selge mõnu — ta on 
kärmas ja taiplik mees. Tahab saavutada oma, ega säästa selleks ka elu. 

»»Küll tuleb aeg, pan hetman, tingimata tuleb. Ja kui me niisuguse sõjaväega läheme 
Dikoje Põiele, löövad tatarlased meie ühendatud jõudude ees kohkuma. Jan-Kazimierzil 
tuleb veel tasuda Smolenski eest ega saa põliselt õigeusklikus Kiievis olema kiriku- 
uniooni." Unkovski ei kõnelnud enam endise tasakaaluka, rahuliku häälega: oli tunda 
erutust. ,,Tuleb ainult veel veidi kannatada. Puu on pehastunud, juured mädanenud, haljas 
lehestik on ainult pettepilt. Tõuseb tugev torm, ja puu — ma mõtlen Rzecz Pospolitat — 
langebki. Kui sind türklased aga ahvatlema hakkavad, pead meeles pidama — 
basurmaanid on salakavalad ning õelad, nende juurest ronib tatari katk otsekui 
rohutirtsuparv Venemaa kallale ... " 

»»Ma tüssan neid," ütles hetman enesekindlalt. , Nad on mul siis näe kus," näitas ta 
kokkusurutud rusikale. , Nendegi juures, pan saadik, pole kõik korras. Krimmi khaan 
Islam-Girei vaatab juba viltu Porta peale, kogub jõudu, mõtleb ammugi, kuidas sultanist 
lahti lüüa. Tahab ise suur tsaar olla. kogu jassõri ja panised oma kaukasse pista. Ja ta 
arvab, et me oma kasakaväega oleme talle selles abimehed, türklased aga kollitavad teda 
meiega, kasakatega, meelitavad meid. Näe, pan saadik, kuidas kõik risti-rästi on 
põimunud .. . Khaan läheb koos meiega šlahta vastu mitte puhtast südamest, tal on teine 
mõte: šlahtat nõrgendada ja meid käsist-jalust siduda ... " 

»»Oled kõik hästi läbi kaalunud, hetman ..." Unkovski noogutas heakskiitvalt 
habemega. Tõepoolest, kasakahetmanil on selge mõistus. Puu variseb põrmuks — ei 
varjuta enam oma okstega venelaste maad. Kuid on vaja aega! Aega ning kannatust. 

Jõuti kokkuleppele kõiges. Hmelnitski oli juba oma ägedust taltsutanud. Ta mõistis, et 
Moskva saadik otsustab kõige;-üle õieti. Ei saa kõike korraga. Rinnus ängitses. Äkilise 
tõmbega rebis ta särgi rinna peal lahti, üks nööp kargas eest. Kaelasooned paisusid. Pan 
saadik näeb ise,-kui ränkraske tal on. Kõikjal on korralagedus. Šlahta on oma mõisate 
küljes küünte ja hammastega kinni. Pospoliidid ootavad hetmanilt täielikku vabadust. 
Metropoliit piilub ühe silmaga Varssavi poole. Sõjariistadest on puudus, püssirohtu vähe, 
tehased, kus kuule valati, on laastatud. Kõik lasub hetmani õlgadel. 

Unkovski tundis talle kaasa, ent rõhutas ikka sedasama: kannatust. Peab aega võitma. 
Sõjast hetman muidugi mööda ei pääse. 

Hmelnitski ütles kindlalt: 

»Ma ütlen kuningale ja Leedu hetmanile ainult seda: võime ka rahus loole lõpu teha, 
kuid tingimusel, et nad lahkuksid meilt selle piiri taha, mis oli muiste — Kiievi 
suurvürstide ajal, veel Mstislavi ajal. Elada alluvuses ning orjuses meie rahvas aga ei 
taha. Kui nad ei taha rahus lõpetada, tulgu sõda — ja sõda mitte üheks või kaheks 
aastaks," rääkis ta juba mitte saadikule, vaid 

iseendale. ,,Kuid, pan saadik, kust kohast meil selleks pühaks ettevõtteks abi otsida? 
Muidugi mitte Saksamaalt ja ka mitte Türgi sultanilt, vaid Moskva tsaarilt, meie 
vendadelt venelastelt.” 

»Sinu mõtted on õigemeelsed ja jumalale meelepärased, pea neist kõvasti kinni ja siis 
läheb kõik hästi, hetman." 

... Hetman lahkus saatkonna peatusmajast hilja öösel. Unkovski saatis teda väravani, 
üksinda jäädes äratas ta alamdjaki ja käskis hetmaniga peetud kõneluse kirja panna. Käed 
selja taga, kõndis ta mööda tuba ja dikteeris. Uniselt haigutades pilgutas Domašnev 
tursunud silmalauge ja kirjutas. 

Kahekümne kolmandal aprillil sõitis Moskva tsaari saatkond ühes hetmani saadiku 
Fjodor Vešnjakiga auvalve saatel Tšigirinist välja. Ees kanti hetmanilippu, lipu järel 
sõitsid pasunapuhujad ja kümne sammu kaugusel neist tagapool ratsutas hetmani poolt 
kingitud hobusel saadik Unkovski. Tema kõrval paremal ratsutas Timofei, vasakul 
peakirjutaja Võgovski, taga Lav-rin Kapusta ja Fjodor Vešnjak. 

Saatkonna teenijaspere taga sõitsid viissada kasakat hetmani isiklikust polgust. 
Tulumbassid põrisesid, pasunad hõiskasid, peade kohal hõljus hetmani buntšukk. Kirikuis 
löödi kella nagu suurel pühal. 


Tjasmini taga jäeti hüvasti. Unkovski ja Vešnjak istusid lahtisse nõtkete vedrudega 
sõidukisse ja sõitsid edasi. Nende teekond läks üle Tšerkassõ, Mošn5 ja Mihhailovka 
Kiievisse. 

Kolmekümnendal aprillil jõudis saatkond Kiievisse. Unkovski lõi Petšorski kloostri 
kuldkuplite ees hoogsalt risti ette. 

12 

Mai hakatusel tulid Tšigirinis kokku polkovnikud. Saabus Danilo Netšai kasakasotnja 
saatel, ja selle hulgas oli ka Martõn Ternovõi. Ivan Bogun kihutas kohale Vinnitsast, 
Mihhailo Gromõka Belaja Tser-kovist, Matvei Gladki Mirgorodist. Umanist sõitis 

»Kas ka sel aastal tegutsete Krimmi khaaniga liidus?" 

Hetman mõistis, et tuleb vähematki salgamata oma kavatsused välja rääkida, ja 
vastas: 

»ütlen sulle ausalt, pan saadik, — ta annab mulle selles sõjas suurt abi." 

Unkovski katkestas teda. 

»Kui ma siia sõitsin, rääkis rahvas teel mulle: tatarlased teevad suurt ülekohut, 
võtavad suurt jassõrit 

»Rahvas rääkis sulle tõtt. Kui aga khaan pole minu poolel, siis asub ta koos šlahtaga 
minu vastu. Varssavis seda soovitaksegi, kuid kõik nende püüded on seni asjatud.” 

»Khaan haub Moskva tsaaririigi vastu kurja. Ja sinulgi, hetman, kuluks seda 
teada," hoiatas saadik. 

»Tean seda. Ole rahulik, pan saadik, niisugusesse liitu ma temaga ei astu ja oma sõna 
ma ei murra ... " 

»Kui teisiti juhtuks, võtaksid sa, hetman, enda peale suure patu — oleksid usu 
äramüüja. Ka su rahvas ei taha seda ega saa ealeski tahtma! Nõnda ma siis ütlengi 
Moskvas, et sa pead oma sõna vankumatult." 

Saadik kõneles veel natuke teisejärgulistest asjadest ja läks ära oma peatuskohta. 

Võgovski varitses hetke, et hetman üksinda oleks, ja astus tema tuppa. Silmanurgast 
hetmani poole piiludes taipas ta, missugust hingelist võitlust hetman peab, ja alustas ääri- 
veeri: 

»Ma arvan, Bogdan, et Moskvalt meil abi loota ei ole. Neil endilgi on praegu raske.” 
Ta vaikis viivu, oodates, ehk Hmelnttski ütleb midagi, kuid vastust saamata jätkas: 

»» Võib-olla läkitaksime Varssavisse saadikud. Praegu on šlahtal vähem upsakust...” 

»»Su jutt ei kõlba kuhugi, Ivan,” vastas Hmelnitski käheda häälega. ,,Panisid klanima 
ma ei lähe. Neil on ainult üks laul: kümme tuhat registrikasakat, ja sellega lõpp...” 

»Kui palju neid ikka vaja on..." libises üle Võgovski huulte. 

Hetmani silmis süttis raev: 

»Kui sul neid rohkem vaja pole, siis käi kuradile ja ära näita mulle oma nägugi. Egas 
ma selleks pole kogu 

rahvast ülestõusule viinud, teda adra tagant ja kodunt ära kiskunud ...” 

Ta astus Võgovski juurde, pani talle käed jõuliselt õlale, vaatas silma ja ütles kalgilt: 

»Miks sa äkki nii oled hakanud rääkima, kirjutaja?" Võgovskil jäi hing kinni. 

»»Oota nüüd, Bogdan.” Ta liigutas õlgu — hetmani käed lasusid neil kiviraskelt. ,,Oota 
nüüd, Bogdan, ma soovin ju seda, et sul parem oleks. Kas mõistad? Et sul parem oleks.” 


Hmelnitski tõukas ta kogu jõuga endast eemale, nii et Võgovski lõi pea valusasti 
vastu seina. Õrnalt kukalt hõõrudes kurtis peakirjutaja: 

»»Oled meeletuks läinud, hetman, sulle ei tohi sõnagi vastu lausuda ... " 

»Mine, Ivan," käskis Hmelnitski karmilt ja pööras talle selja. 

»Kuula ometi, hetman ..." alustas Võgovski. ,,Mine siit!" käratas Hmelnitski, pöörates 
tema poole raevust lõkendava näo. 


Õhtul, nelja silma all Unkovskiga, kõneles Hmelnitski avameelselt. Jõuti 
kokkuleppele, et hetman läkitab koos Unkovskiga Moskvasse uue saatkonna eesotsas 
polkovnik Fjodor Vešnjakiga. See oli Hmelnit-skile eriti meeltmööda. Pidada nüüd 
Moskvas oma saadikut — see on väga tähtis. Võtku panid seda mõista — hetmanil on 
saadik Moskvas! Panid ja senaatorid võtavad nüüd teise lauluviisi. 

Unkovski seadis tingimuseks: kõigist khaani kavatsustest teatada Välisasjade 
prikaasile. Hetman nõustus sellega meeleldi. Jutt läks Doni kasakatele. Hmelnitski palus 
luba saata oma mehi Donile — kasakaid hetmani sõjaväele appi kutsuma. Unkovski ei 
vaielnud ka sellele vastu. Kuid tsaari kirja selle kohta ei saa — niisugust kirja võiks 
pidada igavese rahu rikkumiseks. Veel pole aga aeg seda rikkuda. 

»Pole veel aeg,” kordas Hmelnitski. ,,Järelikult, see aeg võib tulla." 

Unkovski selgitas: hetman peab arvestama seda, mis ümberringi sünnib. Mullu 
sõlmitud Vestfaali rahu teeb 

101 

Kolmekümne-aastasele sõjale lõpu. Agakui kauaks? Rootslased peavad meid oma 
liitlasteks, kuid elavad ainult ühele mõttele: kuidas venelaste turjal liugu lasta. 
Moskva saab sellest aru. Moskvat tahetakse Euroopa poliitikast kõrvale suruda. 
Kuid Moskva ainult ootab parajat aega. Avameelselt rääkides — seda võib Unkovski 
öelda ainult hetmanile — Poljanovka rahu ei saa igaveseks jääda. Kuid veel pole aeg 
seda rikkuda. Mis igavene rahu see on, kui vene inimesed on võõra ikke all? Habsburgid 
on võtnud oma eesmärgiks kogu Euroopa oma pärusvalduseks muuta. On see 
mõeldav? See on kuri tamerlanlik unistus, ja see ei lähe iial täide. Poola kuningad on 
Habsburgidega liitu astunud. Prantsusmaa, Inglismaa, Madalmaade, Savoja, Taani, 
Rootsi, Veneetsia ja Semigradje koalitsioon, mis on enda Habsburgidele ja Poolale 
vastakuti seadnud, pole samuti püsiv. Nende vahel on oma lahkhelid. Kes seda ei tea? 
Moskva tsaaririigile aga vaatavad nad kui abijõule. Seepärast on Moskvas otsustatud — 
näopärast teha nii, et ei segata end nendevahelistesse lahkhelidesse. Kuid see pole 
kauaks. Teadagi, nad tahavad vene rahvad mere äärest eemale paisata, sulgeda nad 
steppidesse! Tahavad neile peale sundida oma korra nagu tööloomale ikke kaela... 

Hetman kuulas tähelepanelikult, jälgis iga sõna. Talle avanes see karm ja väga 
keeruline tõde, mida ta ebameeldiva ja mitte alati etteaimatava sündmuste käigu üle 
mõtiskledes oli mõnikord ka ise tajunud. Selgus; et ega Rzecz Pospolita polnud asjata nii 
väga Ukrainas rahu ja kuulekust ihaldanud ... Kuid nüüd ei tagane hetman enam 
sammugi. Hmelnitski ütles enesekindlalt: , Näed ise, pan Unkovski, juba mitu 
aastakümmet peremehetsevad Ukraina ja Tšervonnaja Venemaal maadel poola 
šlahtitšid. Nad on niivõrd häbematuks läinud, et ei peagi enam neid maid meie 
omadeks, suhtuvad meisse kui oma palgasulastesse. Missugune aus inimene võib seda 
taluda? Mina mõtlen ainult ühte — minna kogu rahvaga tsaari kõrge kaitse alla, selles on 
meie ainus pääs, selles on meie elu, muidu aga ootab 


1 Tšervonnaja Venemaa - Galiitsia, Lääne-Ukraina. Autor. 

meid hukk. Ukraina ei saa ealeski vabaks, kui me ei ühine vene rahvaga.” ,,Selles on 
sul õigus.” 

Unkovski surus ta kätt. Hetmani mõtted on igati kiiduväärt. Jõuab aeg, ja ukraina 
rahvas avaldab hetmanile niisuguse püüde eest oma südamlikku tänu. Panid kardavad 
seda ühinemist praegu nagu tuld. Kas mitte sellepärast ei pane nad tsaarile ette lahendada 
lõplikult Vene ja Poola vaheline tüli, luua koos Rzecz Pospolitaga ühine riik kahe 
pealinnaga — Moskva ja Varssaviga, ajutiselt isegi kahe tsaariga, ja ajada ühist välis- 
ning majanduspoliitikat? Varssavi senaatorite kavatsused ulatuvad üsnagi kaugele. Kuid 
nende lootused on ilmaaegsed. Nüüd võib hetman veenduda, kuivõrd .keeruline on 
olukord, ja ega ole kerge kõiki vastuolusid ja ebakõlasid ühe käeliigutusega lahendada. 

Hmelnitski mõistis seda. Mis siin veel rääkida? Ta mõistis ka seda, et just nüüd on 
käes aeg kaitseda Ukraina vabadust ja iseseisvust. Ei, jutt ei pea enam olema registrite 
suurendamisest. Nüüd on alanud miski muu. Ta kortsutas süngelt kulmu. Unkovski suust 
oli ta täna kuulnud nii palju uut. Niisugused sõnad saavad tulla ainult puhtast ja heast 
südamest. Oli vaieldamatu, et sündmustesse, mis peavad arenema Euroopas pärast 
Kolmekümne-aastast sõda, põimub ka võitlus Ukraina saatuse eest, ja et see võitlus on ja 
peab olema tihedalt seotud Moskva tsaaririigi saatusega. Ainult sel teel jõutakse võidule. 

Hiljem, luhtumiste ja murede päevil, tuletas Hmel-nitski mõttes sageli meelde seda 
jutuajamist Unkov-skiga, ning mälestus sellest tugevdas veel enam tema jõudu 
vankumatu usuga võidusse. 

Ta surus kogu südamest Unkovski kätt. Saadik naeratas sõbralikult: 

» Jaa, ei ole kõik nii lihtne, hetman. Poliitika on keeruline asi. Murrad kohe kaelaluu, 
kui astud ettevaatamatu sammu. Jaa, enne mõtle, siis ütle, — mõnikord mõtled kaua aega 
enne kui ütled, aga teinekord pead otsustama silmapilkselt, muidu lased paraja aja 
mööda, ja siis on lõpp kõigil su lootustel.” 

"Võta teatavaks, hetman,” jätkas Unkovski, ,,et sõda 

Rzecz Pospolitaga läks riigile palju raha maksma, ka smerdid harjusid sõja ajal 
omavolitsema, mullu tuli meil vastu võtta seadus talurahva maa külge kinnistamise 
kohta,- sel viisil mõtleme neid siduda maaga, et nad ei luusiks ringi kuidas juhtub, vaid 
töötaksid riigi heaks nagu kord ja kohus. Nagu näed, pole meil murest puudu. Kuid looda 
julgelt: abi tsaarilt tuleb, ja kui jõuab kätte paras aeg, võtab tema tsaarilik kõrgus sinu 
koos ukraina rahvaga oma kaitse alla. . . Mida sa palud, seda kõike antakse sulle vajalikul 
hulgal. Ja sa võid julgesti edasi sammuda, oma seljataguse pärast ära muretse.” 

Unkovski muheles oma musta, hõbekiududega habemesse: 

»Küll jõuab kõike, pan hetman.” 

Ta vaatas huviga kasakate juhti. Ettevaatlikkuse jää sulas pikkamisi. Moskvas, 
Välisasjade prikaasis, üks kui teine kahtles: kes ta on, see tundmatust soost het-man? 
Kuidas ta julges jumalast seatu vastu kätt tõsta? Vaadake ette, viimaks lähevad meiegi 
smerdid temaga kaasa. Laitvalt olid pead vangutanud bojaarid Milo-slavskid, Odojevskid, 
Saltõkovid ... 

Unkovskil ei õnnestunud hetmani sünnipära kindlaks teha, aga et hetmanil oli 
mõistust ja annet, selle peale võis ta vanduda. Temaga asju ajada on selge mõnu — ta on 
kärmas ja taiplik mees. Tahab saavutada oma, ega säästa selleks ka elu. 


»»Küll tuleb aeg, pan hetman, tingimata tuleb. Ja kui me niisuguse sõjaväega läheme 
Dikoje Põiele, löövad tatarlased meie ühendatud jõudude ees kohkuma. Jan-Kazimierzil 
tuleb veel tasuda Smolenski eest ega saa põliselt õigeusklikus Kiievis olema kiriku- 
uniooni." Unkovski ei kõnelnud enam endise tasakaaluka, rahuliku häälega: oli tunda 
erutust. ,,Tuleb ainult veel veidi kannatada. Puu on pehastunud, juured mädanenud, haljas 
lehestik on ainult pettepilt. Tõuseb tugev torm, ja puu — ma mõtlen Rzecz Pospolitat — 
langebki. Kui sind türklased aga ahvatlema hakkavad, pead meeles pidama — 
basurmaanid on salakavalad ning õelad, nende juurest ronib tatari katk otsekui 
rohutirtsuparv Venemaa kallale ... " 

»»Ma tüssan neid," ütles hetman enesekindlalt. ,, Nad on mul siis näe kus," näitas ta 
kokkusurutud rusikale. , Nendegi juures, pan saadik, pole kõik korras. Krimmi khaan 
Islam-Girei vaatab juba viltu Porta peale, kogub jõudu, mõtleb ammugi, kuidas sultanist 
lahti lüüa. Tahab ise suur tsaar olla. kogu jassõri ja panised oma kaukasse pista. Ja ta 
arvab, et me oma kasakaväega oleme talle selles abimehed, türklased aga kollitavad teda 
meiega, kasakatega, meelitavad meid. Näe, pan saadik, kuidas kõik risti-rästi on 
põimunud .. . Khaan läheb koos meiega šlahta vastu mitte puhtast südamest, tal on teine 
mõte: šlahtat nõrgendada ja meid käsist-jalust siduda ... " 

»»Oled kõik hästi läbi kaalunud, hetman ..." Unkovski noogutas heakskiitvalt 
habemega. Tõepoolest, kasakahetmanil on selge mõistus. Puu variseb põrmuks — ei 
varjuta enam oma okstega venelaste maad. Kuid on vaja aega! Aega ning kannatust. 

Jõuti kokkuleppele kõiges. Hmelnitski oli juba oma ägedust taltsutanud. Ta mõistis, et 
Moskva saadik otsustab kõige;-üle õieti. Ei saa kõike korraga. Rinnus ängitses. Äkilise 
tõmbega rebis ta särgi rinna peal lahti, üks nööp kargas eest. Kaelasooned paisusid. Pan 
saadik näeb ise,-kui ränkraske tal on. Kõikjal on korralagedus. Šlahta on oma mõisate 
küljes küünte ja hammastega kinni. Pospoliidid ootavad hetmanilt täielikku vabadust. 
Metropoliit piilub ühe silmaga Varssavi poole. Sõjariistadest on puudus, püssirohtu vähe, 
tehased, kus kuule valati, on laastatud. Kõik lasub hetmani õlgadel. 

Unkovski tundis talle kaasa, ent rõhutas ikka sedasama: kannatust. Peab aega võitma. 
Sõjast hetman muidugi mööda ei pääse. 

Hmelnitski ütles kindlalt: 

»Ma ütlen kuningale ja Leedu hetmanile ainult seda: võime ka rahus loole lõpu teha, 
kuid tingimusel, et nad lahkuksid meilt selle piiri taha, mis oli muiste — Kiievi 
suurvürstide ajal, veel Mstislavi ajal. Elada alluvuses ning orjuses meie rahvas aga ei 
taha. Kui nad ei taha rahus lõpetada, tulgu sõda — ja sõda mitte üheks või kaheks 
aastaks,” rääkis ta juba mitte saadikule, vaid 

iseendale. ,,Kuid, pan saadik, kust kohast meil selleks pühaks ettevõtteks abi otsida? 
Muidugi mitte Saksamaalt ja ka mitte Türgi sultanilt, vaid Moskva tsaarilt, meie 
vendadelt venelastelt.” 

»Sinu mõtted on õigemeelsed ja jumalale meelepärased, pea neist kõvasti kinni ja siis 
läheb kõik hästi, hetman." 

... Hetman lahkus saatkonna peatusmajast hilja öösel. Unkovski saatis teda väravani, 
üksinda jäädes äratas ta alamdjaki ja käskis hetmaniga peetud kõneluse kirja panna. Käed 
selja taga, kõndis ta mööda tuba ja dikteeris. Uniselt haigutades pilgutas Domašnev 
tursunud silmalauge ja kirjutas. 


Kahekümne kolmandal aprillil sõitis Moskva tsaari saatkond ühes hetmani saadiku 
Fjodor Vešnjakiga auvalve saatel Tšigirinist välja. Ees kanti hetmanilippu, lipu järel 
sõitsid pasunapuhujad ja kümne sammu kaugusel neist tagapool ratsutas hetmani poolt 
kingitud hobusel saadik Unkovski. Tema kõrval paremal ratsutas Timofei, vasakul 
peakirjutaja Võgovski, taga Lav-rin Kapusta ja Fjodor Vešnjak. 

Saatkonna teenijaspere taga sõitsid viissada kasakat hetmani isiklikust polgust. 
Tulumbassid põrisesid, pasunad hõiskasid, peade kohal hõljus hetmani buntšukk. Kirikuis 
löödi kella nagu suurel pühal. 

Tjasmini taga jäeti hüvasti. Unkovski ja Vešnjak istusid lahtisse nõtkete vedrudega 
sõidukisse ja sõitsid edasi. Nende teekond läks üle Tšerkassõ, Mošn5 ja Mihhailovka 
Kiievisse. 

Kolmekümnendal aprillil jõudis saatkond Kiievisse. Unkovski lõi Petšorski kloostri 
kuldkuplite ees hoogsalt risti ette. 

Mai hakatusel tulid Tšigirinis kokku polkovnikud. Saabus Danilo Netšai kasakasotnja 
saatel, ja selle hulgas oli ka Martõn Ternovõi. Ivan Bogun kihutas kohale Vinnitsast, 
Mihhailo Gromõka Belaja Tser-kovist, Matvei Gladki Mirgorodist. Umanist sõitis 

Jossip Gluhh, Korsunist sotnik Ivan Zolotarenko ja Tšernigovist Nebaba. Kiievist tuli 
Kritševski. 

Linn muutus rahvarikkaks. Koos polkovnikutega oli tulnud hulgaliselt kasakaid, 
sotnikuid, jessauule, ametimehi ... Tänavail ja väljakud oli raske läbi pugeda. 

Härmas hõõrus käsi — kaup riiulitel sulas nagu lumi kevadel. Raha voolas Harmaši 
laekasse: taalreid, zlotte, jefimkasid, kuldnaid, peseetasid... Ta võttis vastu kõik, peaasi, 
et see oli kuld või hõbe. 

Kõrtsides — viinalehk, jutuvada, naer, laul... 

Tšigirinis oli jälle lõbus. Kiievi tänava plekk-katu-sega majades elasid juba 
nädalapäevi Semigradje ja Valahhia saadikud ning pidasid hetmaniga läbirääkimisi. 
Hamburgi kommersant Walter Funke sattus sel ajal samuti Tšigirinisse. Tema sõidukit 
nähti korduvalt peakirjutaja maja ees. Walter Funke asus elama Harmaši juurde. 

Kasakavanemate raada tuli kokku hetmani kantselei suures saalis seitsmenda mai 
õhtul. Hetman — karm ja ebatavaliselt napisõnaline — silmitses kõiki tähelepanelikult ja 
lausus kuivalt: 

»Raada on salajane." 

Ta vaikis viivuks, nagu komme nõudis, ja vahtis kuhugi üle peade. Tubakasuits 
kõditas sõõrmeid. Hetman toppis endalegi piibutäie, süütas küünlalt, mille talle Võgovski 
teenistusvalmilt ulatas, ja tõmbas kopsudesse kibedat suitsu. Saalis oli vaikne, kuulda oli 
ainult, kuidas Gladki raskelt ja vilinaga hingas. 

»Panid polkovnikud, ma kutsusin teid kokku selleks, et teile teatada järgmist: 
kuningas on kuulutanud meie vastu välja maakaitseväe kokkutuleku ja on juba kirjutanud 
alla vastava käsu. See pole meile ootamatus, polkovnikud, kuigi teel siia on kuninga 
saadik, kes praegu viibib Perejaslavis, Ja see saadik tulevat siia, nagu mulle kirjutas Pavlo 
Teterja, justkui rahuläbirääkimiste pidamiseks, kuid see on ainult jesuiitide väljamõeldis, 
et suigutada meie valvsust. Mida ütlete, polkovnikud, kuidas edasi talitada?" 


Ta istus,- asetas hetmanikepi enda ette lauale ja kustutas tubakast pruunistunud 
pöidlaga piibu. 

»» Kuidas sina arvad, hetman?" küsis Ivan Bogun püsti tõustes. 

»Arvan nõnda," Hmelnitski tõusis püsti. ,, Arvan kroonisõjaväele vastu minna, mitte 
aga teda meie piirides oodata. Tatarlased valmistuvad sõjakäiguks, ühineme tatarlastega 
stepis ning viime neid piki meie piiri, et nad ei teeks kurja küladele ja linnadele. Sõda 
tuleb tingimata, seda ära hoida pole võimalik. Šlahta on võtnud oma eesmärgiks meid 
lõplikult hävitada, seda tuleb meil kõvasti meeles pidada. Nii et lubage, polkovnikud, mul 
välja anda universaal, et kõigil polkudel, nii ratsa- kui jalaväepolkudel, ja 
suurtükikureenidel valmistuda sõjakäiguks, aga millal või kuhu ühel või teisel polgul 
minna, selle kohta tuleb eraldi universaal.” 

» Tubli,” ütles esimesena Netšai, tõusis püsti, ulatudes peaga ligi lage, tõstis pernatši 
ja kordas naeratades: ,,Tubli." 

»Tubli!" lausus Bogun pernatši tõstes. 

»Tubli! Tubli!" ütlesid polkovnikud üksteise järel. 

Võgovski kirjutas pärgamendil. Ta kõõritas viltu vaadata ja mõtles: ,, Nad kõik 
tahavad seda." 

Kõige tähtsam algas lähemail päevil pärast raadat. 

Hetman kõneles iga polkovnikuga eraldi. Tegi igaühele selgeks, kuidas keegi peab 
talitama. Pikapeale Tšigirin tühjenes. Netšai sai käsu läkitada oma polgust kasakaid 
hetmani kirjaga Donile, kutsuma donlasi ühisele sõjakäigule. Netšai jäi mõttesse: keda 
saata? Ta valis Martõn Ternovõi ja kutsus selle kaasa hetmani juurde. Hetmaniga tuli 
Ternovõil rääkida esmakordselt. Kõndides Netšai kannul näis Ternovõile, et polkovnik 
kuuleb, kuidas ta süda klopib. Hetman istus ahtakeses kambris laua ääres. Ta naeratas 
kasakale lahkelt ja surus ta kätt. Netšai võttis istet kõrval. , Istu, kasakas."” 

Martõn istus pingiäärele. 

»Istu kindlamini. Kui sa nõnda ka sadulas istud, siis oled vilets ratsanik ... " 

Naljast läks süda kergemaks. Martõn ei suutnud het-manilt silmi pöörata, jälgis iga ta 
liigutust. Märkas, 

kuidas hetmani otsaesisele tekkisid kortsud, uurdudes kulmude kohale. 

»»Sul, kasakas, tuleb sõita Donile. Viid mu kirja Doni Kasakaväe atamanidele. Loe 
seda kirja ette staniitsades. Kui keegi tahab meie juurde tulla üksikult — ütle talle suur 
tänu, kes tahavad tulla sotnjaga, koos atamaniga — neile samuti suur aituma. Kirjades on 
see kõik öeldud. Suusõnal aga räägi: on tulemas sõda, kuningas ja panid tikuvad jälle 
meile kallale, ja mitte ainult üksi — nendega kaasas on Saksa maadest palgatud reitarid, 
neil on kaasas suurtükid, musketid ja kõik põrguväed ..." Hetman puhkes naerma. 
»Kas sa näed, kasakas, kui jube on? Jutusta seal Donil meie vendadele, mihuke elu meil 
šlahta all on, kuidas jesuiidid meie usku mõnitavad, kuidas voolab veri Ukraina maadel. . 
. ütle donlastele: üheskoos oleme Aasovi all sõdinud, üheskoos läheme oma usu ja priiuse 
eest ka kuninga ja šlahta vastu sõdima.” 

Ta pilutas mõtlikult silmi ja jäi vait. ,, Kuidas su nimi on?" küsis hetman pärast 
viivulist vaikust. 

»Martõn Ternovõi, pan hetman.” 

»Kust pärit?" 


»baigorodi külast.” 

»Kas registrikasakas?" 

»Ei, pan hetman, Koriecki pospoliit. . .” 

»Näed sa, Koriecki ei jõua ära oodata, millal ta sulle uuesti ikke kaela paneb.” 

» Teadagi...” vastas Martõn, ja teadmata isegi, kuidas see juhtus, ütles: ,,Mina, isake, 
lugesin juba mullu külades sinu universaali ette .. . Siis läksingi kasakaks ... " 

Nendest sõnadest läks süda kohe kergeks. Ja hetman tundus olevat niisamasugune 
lihtne ja harilik kasakas nagu kõik teisedki. Martõn muutus julgemaks ja küsis hetmanilt 
nagu vanemalt seltsimehelt: 

»Ja mis saab pärast sõda?" 

»Mida sa sellega mõtled?" 

»ühed jäävad kasakateks, aga kuidas teistega saab?" 

Hmelnitski silus vurre ja küsis häält madaldades: ,,Ja kuidas sina arvad, Ternovõi?" 

»Mina mõtlen nõnda: kes tahab, see jäägu kasakaks. Kasakaid olgu nõnda palju, et 
kaitseksid piire tatarlaste ja panide vastu ... Pospoliidid aga priiks lasta . .. Sedasi 
arutavad külades kõik ... " 

Nagu Martõni sõnu korrates lausus hetman mõtlikult: ,,Kes tahab, see jäägu kasakaks, 
pospoliidid aga saavad priiks . .. Ah nii arutab rahvas külades?" 

»Nõnda on sinu universaalis kirjutatud, pan hetman.” , Nõnda sünnibki, Martõn 
Ternovõi.” Hetman tõusis püsti ja astus kasaka juurde. ,,Nõnda peabki sündima. Kuid 
selleks, et kõik nii sünniks, peab šlahtast võitu saama." 

»Ja saamegi!" lausus Martõn tuliselt. ,,Sa jutusta Donil, kuidas Koriecki teie pool seal 
Baigorodis panipõlve pidas, jutusta ... " soovitas hetman. 

»»Küll jutustan,” lubas Martõn, ,,mul on, mida jutustada .. .” 

»Noh, Netšai,” pöördus hetman polkovniku poole, ,,egas midagi — arukas kasakas, 
las sõidab jumala nimel. Ja et enam ei viivitaks. Temaga sõidab veel Ivan Neživoi. Ongi 
küllalt. Jumalaga, Ternovõi Martõn.” 

Hetman surus kõvasti Martõni kätt ja müksas ribidesse: 

»Sinust saab veel tubli polkovnik." 

Tšigirinist viidi üle kogu Ukraina laiali hetmani universaale. 

öösel pidasid vahid linnaväravais ratsanikke kinni ja pärisid: ,,Kuhu ja mis asjus?" 
Oli ainult üks vastus: 

»Hetmani universaal." Ja näidati pärgamendirulli selle küljes rippuva pitseriga. 

Hetmani ametnikel oli kästud juuni keskpaigaks polkude paigutamise järgi sints sisse 
nõuda. Käsk oli võtta linnakodanikelt iga täisealise pealt kaks zlotti ja kaksteist krossi, 
parandada linnade ja külade kulul jõetam-mid ning täiendavalt nõuda igalt plekk- 
katusega maja oimanikult viis zlotti, kellel on aga kivikatusega maja — kolm zlotti, ja kui 
õlgkatusega maja, siis üks zlott. 

Külades oli kästud võtta igalt perelt mõõt rukist, mõõt nisu, mõõt kaeru ja pool mõõtu 
soola. Tšigirini linnale pandi peale nelisada viiskümmend zlotti, Kiievile kaks tuhat zlotti 
magistraadi summadest, Tšernigovile kolmsada viiskümmend, Umanile viissada, Belaja 
Tserkovile viissada viiskümmend... 

Maanteed tolmasid. Sadas vihma — lõi tolmu veidikeseks ajaks kinni, pistis oma pea 
välja päike — oli jälle tolm. Tehases, mida Konotopi lähedal pidas vene kaupmees 


Fedotov, lõõmasid ööd kui päevad ahjud — valati suurtükikuule. Veel alles tulistena laoti 
need koormatele ja saadeti Tšigirinisse ja Belaja Tserkovisse. 

... Oli juba võimatu saladuses hoida, et kasakavägi valmistub sõjakäiguks. Ei jõutud 
veel hetmani universaali kõigis linnades ja külades ette lugeda, kui juba külad, linnad ja 
huutorid tühjenesid. Käsitöölised jätsid oma töökojad maha. Kingsepad, rätsepad, tislerid, 
viinapsletajad, õllepruulid ja pospoliidid küladest, kus veel peremehetsesid šlahtitšid, — 
kõik, kellele priius oli kallis, tormasid kasakapolkudesse. Keegi ei saanud enam ainult 
oma kodukoldele mõelda, sest igaüks teadis, et kui maa kohal lööb lõkkele sõjaleek, ei 
jäta see puutumata ka tema maja. 

Võib-olla rohkem kui iialgi varem mõistis hetman sel aastal rahva ühtsuse jõudu. 
Veel kunagi polnud het-man nii tegev olnud: kirjutas universaale, võttis vastu kaupmehi, 
käsutas, anus, ähvardas ja nõudis. 

Hetmani kantselei oli koidust hilisööni rahvast täis. Putivlist ja Sevskist tuli koormaid 
koormate järel. Hetman käskis sõjaväe kassa kulul kaupmeestelt kõik üles osta ja kohe 
sõjaväele edasi saata. Hetmani kantseleid külastas ka Harmaš. Tal olid omad mured. Eel- 
seisva sõja äpardumise korral võis tagasi tulla šlahtitš Wolkowicz, tema maja omanik 
Tšigirinis. Seepärast oli ka Harmaš võidust huvitatud. Ta tormas Võgovski juurde, ütles, 
et tahab kaasa aidata. See soovitas pöörduda* Kapusta poole. Harmaš jõudis 
linnaatamaniga kiiresti kokkuleppele, sai hetmani allkirjaga kirja ja saatis oma sulased 
Konotoppi kaupmees Fedotovi juurest suurtükikuule ning püssirohtu vedama. 

Juuni algpäevil nabisid vahid piiril kinni kaks munka. Nende kuuepõuest leiti kirjad 
kantslerile Varssavis — üks kiri šlahtitš Mikola Ostrorogilt, teine välihetman Firleilt. 

Kirjad koos munkadega toodi hobuseid surmani väsinuks ajades Tšigirinisse. Hetman 
luges, mida Firlei kantslerile kirjutas. Kaebuste hulgas pospoliitide uute mässude üle oli 
ka niisugune: ,,Kõige raskem on see, et me ei saa vaenlase kohta õigeid teateid 
muretseda. Leida mõnda salakuulajat on võimatu, aga vangidelt ei pinni heaga ega 
piinamisega midagi välja. Elame seepärast, teie heldus, teadmatu ootuses.” 

Hmelnitski luges valjusti. Võgovski ja Lissovets kuulasid pealt. 

»Näed nüüd,” ütles hetman peakirjutajale, ,,aga sina, mis... " Ta ei lõpetanud lauset, 
kuid Võgovski teadis, mida ta tahtis öelda. 

»Missugune rahvas, missugused inimesed!" Hetmani silmad leegitsesid. ,, Kuulake, 
mida kirjutab Ostrorog: ,, Leida salakuulajat nende venelaste hulgast on väga raske, ja kui 
saadki kätte keele, siis kõrveta teda kas või tulise oraga, tõtt ta ei räägi. .."" 

Hetman käskis: mungad vabaks lasta ja kirjad neile tagasi anda, — las viivad 
Ossolinskile. 

Hirmust võbisevad mungad toodi hetmani ette. ,,Teate mis, panisulased, esimeseks 
korraks kingin teile elu, võtke kirjad ja viige need kantsleri kätte. Tervitage minu poolt 
tema heldust," muigas hetman, ,.ütelge, et võib-olla näeme varsti teineteist.” 

Kasakad toimetasid mungad piirile ja lasksid neil rahus minna. 

Sündmused arenesid Hmelnitski ootust mööda. Lõunast lähenes hord. Hordi juhtisid 
khaan Islam-Girei ja tema vennad Nuraddin ning Kaiga. Sada tuhat tatarlast olid jaotatud 
salkadesse, igas salgas sada ratsanikku ja igal ratsanikul kaks tagavarahobust. 


Tatarlased liikusid edasi öösel, päeval puhati. Isegi kaugel eemal stepist võisid 
inimesed kuulda, kuidas 

maa öösiti oigas. Hord liikus läände, lähenedes Zivotovile. 

Hetmani polgud suundusid Volõõniasse, püüdes enne krooniväge piirile jõuda. 
Hetmani armee eelväes liikus Danilo Netšai polk. 

Martõn Ternovõi oli Donilt juba tagasi jõudnud. Ta oli endaga kaasa toonud kuus 
tuhat meest kasaka-ataman Aleksei Starovi juhtimisel. Hetmani kiri oli Doni kasakate 
hulgas leidnud elavat vastukaja. Doni staniitsades räägiti: 

»»See pole esimene kord koos zaporožlastega priiust kaitseda . . . Oleme koos nendega 
Sinopi all käinud ja püretuid türklasi peksnud, koos nendega Aasovi ära võtnud ja Kizõ- 
Kermeni põletanud. Aitame neil nüüd ka šlahta venelaste maalt minema kihutada." 

Vana, võitluses võõramaalastega tärganud sõprus pidas raskel tunnil 
katsumusele vastu. Nagu varemgi, tulid donlased ukraina kasakaile appi. Staniitsast 
staniitsasse lendas sõnum: ukraina kasakad kutsuvad appi. Ja Don vastas sellele oma 
südamepõhjast. 

Danilo Netšai polgust sõitis Martõn Ternovõiga Donile kaasa kasakas Semjon 
Laznev, kunagine Hopjorskaja staniitsa elanik. 

»Tahan kodukohta näha," palus ta Netšaid. 

»Tahad ehk hoopis meie juurest ära minna?" küsis Netšai. 

»Ei taha, polkovnik, teie juurest ma juba ära ei lähe. Mulle on nüüd Dnepr ja Don 
ühtemoodi kallid. Külastaksin vanemaid, võib-olla ei näe ma neid enam kunagi. Sõda 
pole mägede taga, — kus aga sõda, seal ka surm.” 

Netšai nõustus: 

»Sõida, kasakas, tervita meie poolt Vaikset Doni.” 

Kolm päeva oli Laznev ühes Martõni ja sotnik Ivan Neživoiga külas oma Hopjorskaja 
staniitsas. Vana Laznev kaelustas kokkusaamisel poega ja naljatas karmilt: 

»Egas sa viimati teisest ilmast tagasi tulnud, pojake?" Ema valas rõõmu pärast 
pisaraid ja tegi poja poole järjest ristimärke. 


Laznevi õues ja majas tungles kogu staniitsa. Kõik tahtsid näha Semjoni ja tema 
zaporožje sõberveljesid. Kogunes vanu ja noori. Laznev rääkis neile oma elust. Staniitsa 
elanike silme ette kerkisid kauged linnad ja külad, metsik stepp, lahingud ja kurja 
vaenlasjõu vastu visalt ning julgelt võitlevate inimeste rahutu elu Hopjorskaja 
staniitsast läksid Lazneviga kaasaukrainlastele appi sada viiskümmend ratsameest. 
Sõideti välja puhteajal, kui päike veel ei tõusnud. Doni poolt puhus värske tuul. Laznev 
suudles ema, süleles isa. Martõn ja Neživoi kummardasid sügavasti, maani. Semjoni 
vanake ema tegi nende poole ristimärgi ja kaelustas neid. 

Varsti kogunes kuuskümmend sotnjat vabatahtlikke. Tsaari ametnikud Trofimov ja 
Vilkov teatasid Doni kasakaväe määratud atamanile Voitovile: takistusi kasakaile mitte 
teha, kes tahavad, mingu vabalt. Kui poleks Poljanovka igavese rahu lepingut — nii nad 
rääkisid —, läheksid hetman Hmelnitskile appi ka tsaari streletsid. 

Doni kasakad jõudsid Tšigirinisse juuni algul. Kogu linn tõttas linnaväravast välja 
neid vastu võtma. Linna-väravas ootasid kasakaid Hmelnitski ja kasakavanem-kond. 
Ataman Aleksei Starov ulatas hetmanile oma pernatši: 


»» Võta ja valitse meie üle," ütles ta valjusti. 

Hmelnitski võttis pernatši vastu, suudles seda kogu sõjaväe nähes ja andis atamanile 
tagasi. Seejärel tulid nad hobuste seljast maha, sülelesid ja suudlesid teineteist. 

Õhtul leegitsesid väljakud lõkked. Hetmani kantselei kulul pandi välja viiskümmend 
vaati mõdu ja kolmkümmend vaati viina. Praetud liha lõhn lasus Tšigi-rini kohal. 
Donlastest ja zaporožlastest ümbritsetud laulis pime kanneldaja: 

Anna, issand, tuge tsaariinimestele, 

kristlikule rahvale — 

zaporoŽlastele, 

Doni kasakaväele 

ning Dnepri alamjooksu 

lihtrahvale 

paljudeks aastateks, 

maailma otsani. .. 

Lossi müüridel lasti külaliste auks suurtükke. Purjus kellamees Gervassi lõi kella 
nagu kirikupühal. 

Ataman Starov ja sotnikud Malõgin, Orlov ning Pjatihatnõi sõid hetmani pool õhtust. 
Nii paljutki tuletati meelde sel õhtul — sõjakäike Kafa vastu, Trape-zundi müüre, Kertši 
kindlust, õudseid torme sõjakäigu ajal Sinopile, lahingut Tsetsora all, Zamostje piiramist 
ja lahinguid Zoltõje Vodõ ning Korsuni all. 

»Näe kui palju kordi me oleme koos verd valanud," ütles Aleksei Starov, ,,seepärast 
me nüüdki otsustasime, et tuleme sulle appi, hetman. Väga kiiduväärt on sinu kavatsus — 
ühineda Moskva tsaaririigiga . . . Kui meie, vene inimesed, oleme kõik üheskoos, ei siis 
murra meid keegi...” 

»Ihkan seda kõigest hingest," kostis selle peale Hmelnitski. ,,Sul on õigus, ei siis 
suuda meilt keegi vabadust röövida. Mul on praegu ainult üks suur mure — kuidas 
kuninga sõjaväest jagu saada. Jah, tatarlased, — sa tead isegi, mis liitlased nemad on! 
Kuid ma pean neid enda poolel hoidma, muidu ässitavad kuningas ja panid nad minu 
kallale." 

»Ega midagi," lohutas Starov, ,,kui oleme kuninga sõjaväest jagu saanud, siis võtame 
ka tatarlased käsile. Meil sinuga põle esimene kord nende vastu sõdida. Tatarlaste ainuke 
mõte on meid mitte lasta ühineda, nad tahavad, et me elaksime riius ja tülis, siis on neil 
kerge meie maid rüüstata. Sa ole nende liitlastega ettevaatlik, Hmelnitski. Šaakal pole 
kotkale seltsimees.” ,,Sul on õigus.” 

Pärast nõupidamist Staroviga otsustas hetman kirjutada poola pospoliitidele 
universaali, et nad tõuseksid oma panide vastu. 

»Sa kirjuta neile,” rääkis Starov, ,,et me ei lähe mitte nende vastu, et sa ei vii oma 
sõjaväge mitte nende vastu. Mis vaenu meil nendega saab olla? Las nad saputavad veidi 
oma panisid... " 

Hommikul Võgovski koostatud universaali lugedes kehftas Hmelnitski pahaselt õlgu. 

»Kirjutad halvasti, kirjutaja: ,,Võtke teada: mitte teie vastu ei tule me sõdima ... " See 
on õige. Aga mis see on: ,, Ärge võtke kätte sõjariistu"? See on lollus! 

Võtke sõjariistad pihku, pöörake need oma panide vastu, kes vaatavad teile nagu 
lojustele ega pea teid inimesteks. Nii tuleb kirjutada. Ah, kirjutaja, kirjutaja! Vist on 
kana sulle pea sisse oma pesa teinud. 

Istu ja pane kirja.” 

Võgovski haavus, püüdis vastu rääkida. Hmelnitski kõrgendas häält: 

»Kuula ja kirjuta: ,, Mina, Ukraina hetman Bogdan Hmelnitski, pöördun kogu 
kasakaväe nimel teie kui vendade ja sõprade poole. Ärge uskuge oma panisid, nad 
hullutavad teid koos paatritega. Võtke sõjariistad pihku, ja anname neile pihta kahelt 
poolt, et panidele igaveseks lõpp peale teha. Kui aga šŠlahtale on lõpp peale tehtud, siis 
hakkate elama oma maal nagu inimesed ega saa ealeski vaesust ja viletsust tunda . ..”" 

Pühapäeva õhtul toimus Tšigirini kirikus lippude õnnistamine. Hetman langes põlvili 
ja suudles pühitsetud hetmanilippu. Elatanud isa Jossafat õnnistas het-manit. Püha 
õnnistust saama läks ka ataman Aleksei Starov, kellele järgnesid polkovnikud ja 
sotnikud. Sel õhtujumalateenistusel viibis ka Putivlist saabunud tsaari vojevood vürst 
Hilkov. 

Pärast jumalateenistust oli Hilkovil nelja silma all jutuajamine Hmelnitskiga. 
Võgovski ei pidanud vastu ja küsis öösel hetmanilt: 

»Mida head ka vojevood rääkis?" 

Hmelnitski mõõtis kirjutaja kuivetut kogu kestva pilguga ega vastanud midagi. 

Esmaspäeval puhteajal sõitis vürst Hilkov streletside ja kasakate saatel Tšigirinist ära. 

Hmelnitski andis Lavrin Kapustale käsu: ,, Vali välja viiskümmend julget meest ja 
jaga neile universaalid poola külarahva jaoks. Las viivad need universaalid Visla taha ja 
külvavad nendega üle kuningas Jan-Kazimierzi maa. Räägi igaühega eraldi, või veel 
parem — kutsu nad kokku, ma räägin ise. Peab külvama hästi, et tõuseks tubli oras."” 

Üks mure oli hetmanil veel. Ta ootas Kiievist Silvester Kossovi läkitust rahvale. 
Õhtupoolikul saabus Kiievist polkovnik Anton Zdanovitš ja tõi pahameelt tekitava 

teate: Kossov vabandab end haigusega ja keeldub palvejumalateenistust  pidamast 
ja läkitust kirjutamast, — lubab seda hiljem teha. Hmelnitski lõi rusikaga raevukalt 
vastu lauda — oleks mahti, kihutaks sedamaid Kiievisse, seal juba räägiks metropoliidiga 
nagu kord ja kohus. Nüüd ta ainult kiristas hambaid. Egas midagi! Oota sa, metropoliit! 
Küll mina oma tahtmise kätte saan, ja siis on sul teine laul. Otsekohe hakkas ta 
Kossovile kirja kirjutama. Kirjutas vihaga. Sulg ragises. Valgele laudlinale lendas 
tindipritsmeid. Võgovski astus korraks tuppa, kuid nägi Hmelnitski vihast pilku ja tõmbas 
kähku ukse kinni. Kiri tuli avameelne ja salvav. Hetman oli otsustanud enam mitte 
hoolida. Talle oli selge, mis haigust Kossov põeb. 

»Sina arvad,” kirjutas Hmelnitski, ,,et mine tea — äkki võidavad kuningas ja šlahta, 
ning siis tiritakse sind kohtupingile, et kuidas sa, sindrinahk, sellele lahk-usulisele ning 
mässajale ja tema sõgedale pööblile oma õnnistuse andsid .. . Sa mõtled minu ees 
vigurdada, — noh, siis on säärane tegu sinu seisuse kohta liiga alatu, ja jumal nuhtleb 
sind seesuguse käitumise eest põrguga. Kui sina, isa, haud mõttes meie vastu kurja ja 
kavatsed vett sogaseks ajada, siis võta teadmiseks — sinu lõpp on Dnepris. See on mu 
kindel sõna ja seda ma ei murra." 

Hmelnitski kirjutas kirjale alla ja hõõrus rahul olles käsi. Ta juba kujutles, kuidas 
Kossov vihastab. 


-.. Hobust surmani väsinuks ajades lendas kasakas Sokirko, hetmani kiri põues, 
justkui linnutiivul metropoliit Silvester Kossovi poole. Ent sel päeval, kui kloostriteenija 
ulatas metropoliidile hetmani kirja, oli Hmelnitski Tšigirini polgu ja Doni kasakate 
kuuetuhan-delise väeosa eesotsas juba Tšigirinist kaugel. Ta oli teel oma sõjaväe 
peajõudude juurde, kes liikusid marsi-korras lõuna poole, tehes lühikesi puhkusi ainult 
keskpäeviti, kui stepipäike halastamatult kõrvetas . .. 

Maakuulajad ette saadetud, marssis Danilo Netšai juba Volõõnia pinnal. 

Kroonimaadel lõid lõõmama panide mõisad — alamrahvas tõusis šlahta vastu üles. 
Tšeremošil puhkes 

mäss. Ka Krakovi ümbruses haarati pihku hangud ja vikatid. 

Luure ettekannete järgi teadis Hmelnitski, et kuninga armee peajõude juhatavad Firlei 
ja Lanckoronski. Lõuna-Volõõnias ootas neljakümnetuhandelise sõjaväega vürst 
Wiszniowiecki. Valge-Vene poolt ähvardas tiiba hetman Janusz Radziwilli viiekümne 
tuhande mehe suurune Leedu armee. 

Kritševski oli kolmekümne tuhande kasakaga juba kaks nädalat tagasi Radziwilli 
vastu teele asunud. 

»Vähevõitu annan sulle sõjaväge, vader,”" saatis teda hetman teele, ,,kuid sa ju tead, et 
seal on kõik pospoliidid su sõjaväeks .. .” 

Kritševskit see nii väga ei lohutanud. Ei ole maarahval kerge Radziwilli hambuni 
sõjariistus Žolnerite vastu paljaste kätega sõdida. Esialgu oli peaeesmärk siiski peaaegu 
käes: Radziwill tammus paigal ega julgenud edasi liikuda. 

Životovis toimus Hmelnitski kokkusaamine khaan Islam-Gireiga. Võgovski, Boguni, 
Nebaba, Gromõka, Gluhhi, Doni atamani Starovi ja jessauulide saatel sõitis Hmelnitski 
ratsa steppi, kus khaani valge telk oli künkale üles löödud. Hetman ja kasakavanemad 
tulid hobuste seljast maha. Neid olid vastu võtmas khaani vesiir Sefer-Kazi ning khaani 
vennad Nuraddin ja Kaiga. 

Põristati tamburiine. 

Kaks askarit lõid lahti telgi eesriide. Telgist astus välja Krimmi khaan Islam-Girei II. 
Ta naeratas Hmel-nitskile, lastes paista kahte rida väikesi musti hambaid, ja otsekui 
kleebituna väikeste vurrude alla kitsaste huulte külge tardus ta kulmudeta näole valelik 
naeratus. 

Khaani telgis võtsid vaibale istet hetman ja khaan, kõverdades jalad risti. Khaani selja 
taga olid ta vennad ja vesiir, hetmani selja taga polkovnikud. Telgi vallali eesriide vahelt 
tungis sisse tuul, mis meeldivalt jahutas päikesest kõrvetatud nägusid. 

Varjudega sarnanevad tummvaiksed teenrid kandsid väikestes tassides ette magusat 
külma jooki. 

»Näed, hetman, nüüd ma ei saatnud sulle appi mursaasid, vaid tulin ise kogu 
hordiga." 

Khaan näitas käega stepi poole, tõusis käbedalt püsti, võttis hetmanil küünarnuki alt 
kinni ja viis ta telgist välja. Khaani ministrid ja hetmani polkovnikud järgnesid neile. 

»Vaata sinna," ütles khaan tasase häälega ja näitas käega üle kogu silmapiiri. 

Otse taevaservani kirendasid stepis tihedalt värvilised tähised hordi telkide kohal. 
Tormise mere murd-lainetust meeldetuletav paljuhääleline kõmin voogas stepi kohal. 

»Näed, kui palju vaprat sõjaväge olen ma sulle toonud...” 


Hetman langetas pea. 

»Tänan sind su vennaliku abi eest, tark khaan. Saad tohutult jassõrit ja sunnid 
kuningat ning Šlahtat panist maksma ... " 

Khaan kirtsutas nägu. Ta peitis oma lühikesed käed selja taha ja ütles põlglikult: 

»Juba kolm aastat ei maksa .. . Neil on riigilaekas raha nagu peopesal karvu... " 

Mindi tagasi telki. Pärast pikki läbirääkimisi otsustati, et nii kasakavägi kui hord 
liiguvad edasi lahus. Kokku saadakse Zbaraži all, mille kindluses on varjul vürst Jeremias 
Wiszniowiecki. 

Hetman ja polkovnikud lahkusid. 

Khaan istus patjadel, silmad kinni, õõtsus ühelt küljelt teisele ja jõi laisalt suud 
matsutades külma kumõssi. Vesiir Sefer-Kazi ootas ta tarku sõnu. 

Telgi eesriie on langetatud. Liival kahisevad vahimeeste sammud. Jutuvada laagris 
vaibub. Päev sõuab õhtule. Khaan hingab läbi õhukeste värelevate sõõr-mete 
õhuleitsakut. Silmi avamata küsib ta Sefer-Kazilt: 

»Kui palju kasakaid on hetmanil?" 

» Viiskümmend tuhat,” vastab vesiir. ,,Ja alamrahvast vististi niisama palju, ja veel 
Donilt on tulnud mõni tuhat meest.” 

»» Alamrahvast..." lausub khaan nagu endamisi. ,, Alamrahvast — see ei ole hea." Ja 
silmi lahti lüües 

selgitab ta: ,,Kui alamrahvas saab sõjariistad, kuidas siis jassõrit võtta? Siis on seda 
raske teha! ... " 

Khaan vaikib. Vesiir ootab mõne hetke. Nii näeb ette kombekus. Ei tohi rutata, — see 
segaks suure khaani tarka mõttekäiku. Vesiir ootab mõnda aega ja lubab siis endal teha 
märkuse: 

»Mu päikesepaisteline käskija, sinule on see teada, et kasakad lähevad selle sõja tõttu 
jõuetuks ka siis, kui neile edu osaks langeb. Ja meie võime siis ilma kartuseta oma riigis 
elada ning vabalt Dikoje Pole taga käia. Liiatigi veel, mu päikesepaisteline käskija, 
võtame me kroonimaadelt panist ja jassõrit..." Ja sel kohal lubas vesiir endal khaani ligi 
astuda, sest ta peab ütlema midagi salajast, mida tohib kõnelda ainult vesiir: ,Ja siis, 
päikesepaisteline käskija, olles sel sõjakäigul suuri aardeid saanud, muutume veel võim- 
samaks, ja sultan saab olema meie vastu heatahtlikum, hetmanit aga hakkame nagu 
marutõbist koera keti otsas hoidma ... " 

»Kõneled hästi, vesiir .. . Su sõnad on kui šerbett. Aga kui äpardub?" 

»Siis lepime kiiresti kuningas Jan-Kazimierziga kokku, kutsume ta sinu telki, ta on 
meie kalliks külaliseks ... " 

Vesiiri kurgus luksatab midagi. Khaan suleb silmad — talle ei meeldi, kui tema vesiir 
naerab. Sel hetkel ei usu khaan oma vesiiri ning mõtleb, et pärast sõjakäiku tuleb 
Bahtšisarais ta pea siiski maha raiuda Khaan noogutab talle loiult peaga: 

»Lahku, truu ning tark vesiir, mu parem käsi," lausub ta vaikse häälega, ,,ma suigun 
veidike." 

Vesiir langetab pea rinnale ja taganeb väljapääsu poole. Kui ta on telgist väljas, ajab 
ta enese sirgu, seisatab mõne hetke ja vaatab kurja pilguga ringi. Ta ümarikule näole 
laskub rahulikkusevarjund. Vesiiri kõrvale kerkivad kaks mursaad pikkades nahkrihmaga 
vöötatud siidhalattides. 

»Mida otsustasid ülihiilgav khaan ja tema tark vesiir?" 


Vesiir kissitab loojeneva päikese poole silmi ja lausub ilma rututa: 

»Meie läheme isepäinis, kasakad isepäinis. Koos minnes kannaksime kasakate tõttu 
kahju.” 

Mursaad noogutasid heakskiitvalt oma habemetega. Muidugi! Parem on neist eemale 
hoida. Ka on siis tee peal kergem jassõrit võtta, on rohkem vaba voli. 

»Ja veel sellepärast, batõrid ..." Ta vaatas teraselt nendele otsa ja mõtles ümber: ei, 
seda on veel vara rääkida . .. 

Ta haigutas, pani käe suule ja sammus oma telki. Askarid seisavad valvel nagu 
raidkujud — ainult silmis on elu. 

Vesiir istus oma telgis patjadele ja mõtles: Eraldi liikuda on mugavam. Kui allah oma 
palge meilt ära pöörab ning meil äpardub, on kuningale lihtne öelda: me ei tulnud sinu 
vastu sõdima, vaid tulime panise järele, mille tasumisest sa juba kolmandat aastat kõrvale 
hoiad... See kõik on targalt välja mõeldud. Ja kes mõtles selle välja? See oli tema — 
vesiir. Kas ta käskija oskab seda ka väärikalt hinnata? 

Khaani meeldetuletamisel langeb vesiiri vagurale näole tume vimmavari. 

Päike on silmapiiri taha vajunud. Sinkjashall tolmupilv hõljub ikka veel stepi kohal, 
langedes tuhandete hobusekapjade- poolt äratallatud maapinnale. Kära laagris vaibub. 
Tatarlased pööravad näod itta ja peavad namaasi. 


Kui hetman sõjalaagrisse tagasi jõudis, ütles ta Võgovskile: 

»Kas said aru, miks vesiir peale käis, et me liiguksime lahus? Oh, teda nurjatut! ... 

Võgovski naeratas salapäraselt... Ta seisis keset telki, selg vastu posti. Hmelnitski 
viskas ärritunult hetmanikepi mahalaotatud vildile, heitis kuntuši seljast, paljastas keha 
vööst saadik ja astus telgist välja. Laisk tuul paitas jalgu ja sahistas midagi tallatud rohus. 
Laias poolringis hetmani telgi ümber olid laagris sotnjad, lõputu ahelikuna venisid kõrval 
piki maanteed lääne poole voorid jalaväega. 

Kasakas valas hetmanile ämbrist vett, — valas turjale ning kätele, hetman aga vidutas 
mõnu pärast silmi 

ja puhises. Pärast kere värskendamist kuivatas ta end käterätiga. Džuura ulatas talle 
särgi ja aitas tal riidesse panna. 

. .. Öösel põlesid hetmani telgis viieharulistes küünla-jalgades küünlad. Jalad enda alla 
kõverdanud, istusid vaipadel polkovnikud Morozenko, Burljai, Gromõka, Netšai ja 
Gladki. Võgovski seisis hetmani kõrval, kes kummardus, pird peos, kaardi kohale. 
Hetman kandis särki, mis oli topitud laiadesse sinistesse pükstesse-Telgis valitses põnev 
vaikus. Aeg-ajalt kostis vahimeeste hõikeid: 

» Vaata!” 

Netšai maadles kõigest väest unega. Väsimus oli temast võimust saamas. Ajanud 
surnuks hobuse, kes kasakalaagri ees jalust maha langes, oli ta kõigest tund aega tagasi 
oma polgust vanemkonna raadale jõudnud. Tolmu tõttu paistis ta nägu tinasena. Ta 
juuksed olid tolmust hallid ja kleepusid higist. Netšai istus, jalad risti, ja õõtsus edasi- 
tagasi. Viimaks ei pidanud ta vastu, vajus õlaga kõrval istuva. Morozenko najale ja 
tukastas. Kuid hetmani bassihäält kuuldes võpatas ta kohe üles. 

» Teate mis, polkovnikud," rääkis hetman, sirgeldades pirruga mööda kaarti, ,,ma 
mõtlen nõnda: Wiszniowiecki sõjavägi tuleb Zbaraži sulgeda, kindlus ümber piirata ja ta 


Kamenetsi sõjaväest ning kuninga krooni-vägede peajõududest ära lõigata. Netšai, sul 
tuleb kiiresti sinna tõtata.” 

Netšai tahtis tõusta. 

»Istu aga edasi,” ütles hetman. ,,Tuleb minna aega raiskamata, murda läbi kvartaväe 
eelsalkade ja teha luureretk Zbaraži müüride alla. Langeda panidele kaela nagu välk 
selgest taevast. Sul, Tšarnota, tuleb suurtükkidega kiirustada. Kuule ja püssirohtu 
kärmemini kohale toimetada. Ja mida seal Tšigirinis tehakse? . . Kirjuta Kapustale,” 
pöördus hetman Võgovski poole, ,,mis nad venitavad ... Võtan neil pead otsast. . . Tõm- 
ban naha maha ... " 

Hmelnitski sülgas ja põrutas jalaga. Vaikuses kõlises kannus. 

»»Sul, Gladki, tuleb kogu aeg eelväes mrnna. Vaata teraselt ringi, viska tatarlastele 
silma. Khaanilt võib odata kõige hullemat. . . Juhul, kui midagi märkad, ära tuku, löö 
sekka nagu vaja. Kui lärmi tõstavad, ütlen: ei mina tea midagi, seda on Gladki omapead 
teinud. Süü on sinu kaelas. Said aru, Matvei?” 

Gladki hakkas nohisema ja pomises nina alla: 

»Sain aru, hetman. Häda on nende tatarlastega ..." 

»Ilma sinutagi teame," katkestas hetman kärsitult. ,,Ja sina, Morozenko, lase ratsaväel 
kolm päeva puhata, et ta Zbaraži alla ilmuks värskena, ja me asetame ta siia," näitas ta 
kaardil pirruga. 

Morozenko tõusis ja jäi vahtima mustale täpile kaardil. 

»Näe siia," näitas hetman. ,,Siin, Soikis, on ümberringi mets ja üksainus tee. Ma 
tunnen seda paika hästi..." Ta jäi mõttesse, tuletades midagi meelde, ja lausus iseendale: 
»Ehee!" 

»»Noh, see oleks kõik, polkovnikud ... kõik... Ivan, enne teeleasumist tuleks nagu 
suu seks teha ... " 

Võgovski läks välja. Telgis tõusis kohe kära, hakati läbisegi juttu ajama. Netšai 
tukkus. Pea oli vajunud rinnale, käed toetusid põlvedele... 

Džuurad kandsid sisse suure viinanõu, tõid kuivatatud kala, lambaliha, leiba, valasid 
peekrid usinasti täis. Hetman ulatas esimese peekri Netšaile. 

»Kasakas, Oh ärka," tõstis ta peekri Netšai suu juurde. 

Netšai ajas unised silmaluugid lahti, tõusis püsti ja lõi taarudes oma peekri randiga 
vastu hetmani peekrit ,,Terviseks!" ,,Palju õnne sulle!" 

»Sinu terviseks, Bogdan,” ütles Morozenko. ,,Ft šlahta seal teises ilmas luksuks," 
laskis Gladki oma bassihäält kuulda. 

Kiiruga joodi peekrid tühjaks, võeti suupistet peale. Hetman ütles: 

»Me pole nüüd enam need, kes olime Korsuni all, — oleme tugevamad, mu sõbrad. . 
. Vešnjak saatis Moskvast kirja: ärgu kuningas lootku, et tsaar Poljanovka lepingut 
täidab. Nälga meil ei tule. Vilja veetakse 

Moskvamaalt vooridena ... Saame suurtükke. Nii et pidage vastu, kotkad... Noh, 
jumal kaasa!" 

Ta ajas käed õieli, kaelustas ja suudles kõiki kordamööda, üksteise järel lahkusid 
polkovnikud hetmani telgist. Džuurad talutasid hobuseid ette. Morozenko pistis jala 
jalusesse ja kargas kergelt sadulasse. Gladkit upitasid käe alt kaks kasakat. Kostis hääl: 

»Hei, kes on esimesest sotnjast — hobustele! Polkovnik on juba sadulas." 


-.. Kannused kõlisesid, hobused norskasid ja kaevasid kapjadega maad. Lõkketuled 
valgustasid tusaseid nägusid ja toredaid juuksetutte, vilkusid sädemetena kasakate silmis. 

Netšai lahkus telgist viimasena ja istus hobuse selga. Martõn Ternovõi kargas tema 
järel oma ratsu selga. Varsti jõudsid nad järele Gladki sotnjale ja ratsutasid edasi sellega 
kõrvuti. 

»Kas ruttad või?" küsis Gladki pahura häälega. ,,Rutta aga pealegi, seal ootab sind 
Wiszniowiecki..." 

»Sea meile valmis tubli härrastemaja!" naljatas Morozenko. 

Netšai vaikis. Nähvas siis hobusele piitsaga ja kihutas ettepoole. Tema kannul tõttas 
Martõn ühes kasakatega. 

Hobused müdistasid meeletult kapata ja kadusid varsti pimedusse, *— ainult kaja 
kaikus. ,,Otsib kuulsust taga,” ütles Gladki. ,,Vapper sõjamees,” kostis Morozenko. 
Gladki hakkas teist juttu tegema. 

»Köetakse meie nahk palavaks. Ivan, kas oled kuulnud? Kuningal on kuuskümmend 
tuhat meest esmaklassilist sõjaväge, kakskümmend tuhat sakslast soomusrüüs, paarsada 
suurtükki, oma sada tuhat krooniväge Aga mis meil on? Hordi ei tea uskuda, kasakaid on 
tuhandet viiskümmend, alamrahvast aga vikatite ja hangudega on küll ilmatu palju, kuid 
mis sõjavägi see on? Vaata veel, et nad sulle endale selja tagant ei viruta .. . Ta räägib 
mulle tatarlastest. . . Ajagu parem alamrahvas laiali." 

Gladki nohises haavunult, ootas, et Morozenko teda toetab. Piilus tema poole, — aga 
kus sa pimedas näed? 

Kurat seda teab, mida ta mõtleb. Kuid Gladki ei suutnud enam vaikida. 

»Kunas seda on nähtud, et alamrahvast sõjakäigule kaasa võetakse? Kah mul 
jalavägi..." 

»Matvei, seesama alamrahvas otsustas lahingu Žoltõje Vodõ ja Korsuni all. . . Jaurad 
jumal teab mida..." 

Gladki jäi vait. Tõsi küll, leidis ka, kellega säärast juttu ajada. Vanakuri ise lükkas 
teda tagant! Gladki püüdis ennast kohmakalt õigustada: 

»Sa mõtle ise... Mis nüüd mina... Ma muretsen asja enda pärast. .. Ega see ole 
kerge — kuningast võitu saada ... " 

Edasi sõideti vaikides. Kasakad selja taga laulsid poolvaljult: 


Aga meie selle punase lodjapuu oksad kõrgele tõstame ... 

Morozenko laulis kaasa: 

Aga meie oma kauni Ukraina rõõmsaks muudame. .. 

Gladki hingas raskelt, sadulas õõtsudes ja käega vastu kõrget sadulaharja toetudes. 

Teelahkmel jäeti hüvasti, üksinda jäädes hakkas Gladki endaga tõrelema: 

»Kes mind käskis lobiseda? ... Vanakuri aias pea seiti.” 

Õhus hõngas vihma järgi. Välk lõhestas pimeda taeva ja valgustas hetkeks tolmust 
maanteed, kõrget rohtu teeveertel ja rebestatud hirmuäratavaid püvi kõrgel üleval. 

-.. Kogu öö möödus hetmani telgist sõjaväge. Kägi-sesid määrimata vankrirattad, 
hirnusid hobused, rohus kappasid vankritest mööda kihutades ratsanikud. Tolm hõljus 
madalalt peade kohal, — oli raske hingata. Tuli vihm, lõi tolmu kinni, läks kergemaks. 
Kuid vihm vaibus varsti, ainult välgud mänglesid taeva all ja suur-tükipaugatusena kõmas 
kõu juba kaugel. 


Vankritel istuti tihedasti üksteise kõrval. Mõni tukkus, mõni ajas tasahääli juttu. Igal 
vankril olid ikka ühe kandi mehed — ühest külast, ühest huutorist või ühest linnast. .. 

Esimese sotnja suurtüki juures istusid, jalad rippu üle vankrikartsa, Netšipor Halaida 
kandi mehed. Tema ise ratsutas kõrval. Oli oma kandi mehi juhuslikult tee peal näinud ja 
väga rõõmustanud, ühekäeline Fjodor Kijaško jutustas: 

«Hakatusel ei tahetud mind sõjaväkke kirja panna, - et kuhu nüüd sina oma ühe 
käega. Sotnik rääkis, et sel kuningal on sakslasi raudvammustes ja kõik nad on kahe 
käega, husaritel kogunisti raudtiivad selja taga, sina aga ühe käega... Mina aga talle 
vastu, et pan sotnik, käsi on mul küll üks, kuid viha panide vastu jätkub kümne käe jaoks 
-.. Kukkus naerma ja pani kirja. Nõnda et siis, Netšipor, jään suurtükkide juurde.” 

Samas kõrval istus Guljai-Den ja pajatas: 

»Ema ja isa on Sinu pärast hirmsasti mures... Ka su vanamees tahtis tulla, kui kuulis, 
et hetman kutsub panide vastu, kuid, näe, ei võetud teda — on ikka liiga nõdruke. Maria 
käskis, et saate ehk kokku, — tervisi minu poolt. Kuule, Netšipor, nüüd on vististi küll 
panide viimane katsumine?" 

»Kes seda teab, nad ei jäta vahest ka siis järele, kui juba kere peale on saanud.” 

«Teadagi, et ei jäta. Kus nad nüüd omast ära ütlevad, kahju ju mõisatest,” ütles 
Kijaško, välgatades-pimedas hambaid. ,, Aga me nägime eile hetmanit, Ne-tšipor. Sõitis 
meist ühes vanematega mööda, pidas hobuse kinni, ajas meiega juttu.” 

Hääl vankri sügavusest lausus: 

» Suur Viha on hetmani südames panide vastu, ühises-vihas põlevad meie kõikide 
südamed.” Guljai-Den lõi kaasa: 

» Tõtt räägid, sulatõtt. Hetman päris, et kust kanti mehi me oleme, ütles, et šlahta on 
kogunud suured jõud, aga meie oleme kangemad, meie poolt on Moskva tsaar ise, näe 
mismoodi!" 

»Tsaari saadikud käisid jürikuus Tšigirinis ..." Ne-tšipor ajas enda sadulas ettepoole 
ja jätkas sosinal , Jessauul rääkis mulle — niisuke jutt käib, et het-man olla tsaariga 
salalepingu sõlminud, aga kuningas on kartma. löönud, tahab meile ruttu otsa peale 

teha, jälle oma sõjaväega kogu Ukrainasse asuda. Seepärast peamegi kiiremini edasi 
saama, et Žolneritest ette jõuda, neile äkki pihta virutada ja nad sodiks lüüa.” 

Guljai-Den laksatas keelt: 

»»Oodake aga, panid, puistame teile humalat krae vahele — hakkate turtsuma, nii et 
veri taga.” 

Hõbejas välgusähvatus rebis pimedusest nähtavale naabermeeste karmid näod. 
Kohutava suurtükilasuna kärgatas kõu, *— ning uuesti valitses pimedus. 

»Mul on vaja juba minna," ütles Halaida, «jumalaga, naabrid, Zbaraži all saame 
kokku.” 

»» Võib olla, et ka Vislal," lausus Kijaško karmilt. ,,Ole terve, Netšipor, õnn kaasa ... " 

Halaida kannustas hobust ja kihutas pikast killavoo-rist mööda. 

Belaja Tserkovi polk liikus hordist kõrvale hoidudes jalaväe ja suurtükkide ees. 
Kuskil taevarannal läigatas keset- pilverünkaid sinkjashall koiduvööt. Halaida ohkas. 
Teadmatuna seisis ees sõjateekond, kuid rahutus südames helises terasena usk sellesse, et 
ees ootab õnn ja et inimesed rajavad endale tee tema juurde, nagu pilvkatet lõhestades 
rajab endale teed koidik 


14 


Juuni keskpaiku alustas Danilo Netšai polk lahinguid Firlei žolneritega Medžiboži all. 
Kasakaratsaväe rünnak oli nii ootamatu ning hoogus, et Žolnerid ei pidanud vastu ja 
andsid Medžiboži pärast lühikest heitlust ära. 

Niipea kui Firlei oli kindlaks teinud, et Netšaile järgneb peajõududega Hmelnitski, 
temaga koos ka hord, käskis ta kiiresti taganeda. 

Lanckoronski nõudis samuti, et tema väeosad tõmmataks viivitamata Zbaraži alla. 
Puhkusteks peatumata läks kroonivägi kiirmarsil Zbaraži poole, kus teda juba ootas vürst 
Wiszniowiecki. 

Juuni teisel poolel taganes kroonivägi ilma võitlusteta Bugi, Horõni ja Slutši taha, 
lootes end kodumaa 

pinnal korralikult kindlustada ja siit Hmelnitski polkudele otsustava löögi anda. 

Seitsmeteistkümnendal juunil kanti koos kasakatega liikuvale hetmanile ette, et 
kuningas on saksa ning hollandi palgasõjaväe ja oma kaardiväe eesotsas sõjakäigule 
asunud. Samal päeval tõi virgats Tšigirinist halbu teateid sõjategevuse kohta Radziwilli 
vastu. 

Seitsmendal juunil oli Radziwill Zagalje all purustanud Ilja Golota polgu ja Golota ise 
oli lahingus langenud. Nüüd lasus kogu lootus Semjon Pobadailo Tšernigovi jalaväel ja 
polkovnik Kritševskil, kellele hetman oli usaldanud lahingutegevuse üldjuhtimise. 

Hetman ei hoolinud puhkamisest. Koos Võgovski ja Timofeiga asus ta hobuse seljast 
kummsõidukisse. Sõideti vaikides. Igaühel olid omad mõtted. 

Hmelnitski mõtles Helena peale. Virgats oli toonud temalt kirja Tšigirinist. Halvad 
teated olid hetmanit takistanud seda kirja lugemast. Nüüd võttis ta kirja taskust ja avas 
selle. Kortsud hetmani silmade alt kadusid: 

» Armas mees, mu valgus, mu hing! Igatsus vaevab mind ja mu süda on kurb... Ma 
ei suuda ilma sinuta elada." 

Hetman luges, liigutas huuli. Timofei heitis üle isa õla pilgu kirjale ja surus hambad 
kõvasti risti. Helena! Hirmus viha ahistas südant. Kas tõesti isa on nii pime? Kuidas ta 
võib sallida enda kõrval seda Šlahtlannat? Kogu maa imestab selle üle. Isa on enda 
naerualuseks teinud. 

Timofeile tuli meelde, kuidas ta oli hakanud sellest Tšigirinis rääkima. Ja mis tuli 
sellest! Isa oli põrutanud rusikaga vastu lauda nii, et see pragunes, ja tema peale 
karjunud: 

»Eks sa katsu! Nurjatu koerakutsikas! Kui ei meeldi, ära vaata, aga mis õigus on sul 
mind õpetada? Ta on lugupidamist vääriv naine." 

Timofei muigas. Lugupidamist vääriv! Kuidas sa pead temast lugu? Ta on valelik, 
salakaval naine. Võgovski vist küll ainsana lakub ta käsi. Nagu näha — ühest puust 
mõlemad kukkunud. Ega Võgovskigi šlahtast kuigi kaugel seisa. Ja mida küll isa temaga 
jändab? 

Kirjutaja! Sääraseid kirjutajaid on sõjaväes sadade kaupa. 


Võgovski oleks nagu lugenud tema mõtteid ja muigas virilalt. Timofei pööras näo 
kõrvale, juhtis oma mõtted mujale. Tulid meelde Bahtšisarai läbirääkimised khaani 
vesiiriga. Saadi ju siis ka ilma Võgovskita läbi. Tõtt oli rääkinud Ivan Zolotarenko: 
»Kuidas hunti ka sööda, ikka vahib metsa poole." Millega Võgovski on isa võlunud? 
Mine tea, ehk on nõid? Ja ta oleks äärepealt seda kirjutajalt endalt küsinud. 

Hetman peitis kirja tasku. Timofei luges isa silmist rahu ja vaikust, mida ta temast 
polnud juba kaua näinud. Kuid hetman luges poja silmist arvatavasti hoopis muud. Ta 
pööras pahaselt näo ära ja ütles Vogov-skile: 

»Lähme, Ivan, sõidame ratsa ees. Sina, Timofei, jää 

siia.” 

Nad peatasid sõiduki, istusid hobuste selga ja lasksid traavi. Nende järel kihutasid 
kaitsemehed. 

Timofei jäi sõidukisse üksinda. Sünge kibestus näris ta südant. Sel hetkel hõigati teda. 
Sõiduki kõrval oli üleni tolmune ratsanik. 

Fjodor Svetška kaelustas Timofeid rõõmsalt. 

«Mõtlesin, et ei jõua järele ..." Svetška pühkis tolmunud kuntušikäisega higist 
otsaesist. ,,Kui sa teaksid, mis maanteedel sünnib .. . Kogu Ukraina on liikvel. .. Külades 
on ainult eided ja vanaätid lastega. Ja kõik lähevad läände, nii jala kui ratsa, kes hangu, 
kes kaikaga. Mõnel on korda läinud ka piik või püstol saada." 

Svetška silmad hiilgasid, hääl helises vaimustatult. 

» Oled vististi juba kõik kirja pannud?" 

Svetška haistis Timofei küsimuses midagi pilkesar-nast ja jäi haavunult vait. 

»Sa ära pahanda, Fjodor, ega ma paha pärast räägi.” 

»Alati pilad mind, pan hetmanipoeg. Aga milleks? Peab»ju kirja panema... Vaata 
korraks ringi — kui palju kasakaid! Mis jõud neid inimesi tagant sunnib? Siis, kui meid 
enam ei ole ja kõiki neid sõjamehigi enam pole, järeltulevad põlved loevad... " 

Ta tabas Timofei lõbusa pilgu, jättis lause pooleli ja küsis, nüüd juba rahulikult, ilma 
kibeduseta: 

»Sa siis arvad, et ma ei pane kõike kirja, ei tule sellega toime? Eksid!" Mõnda aega 
oldi vait. 

Sõideti läbi küla. Tarade ääres seisid naised, tegid kasakate poole kaugelt ristimärke, 
loopisid vankritesse korvikesi murelite ja pirukatega. Poisikesed haarasid jaluseist kinni. . 
. Timofei laskis pilgu ringi käia. Ju sellestki külast on arvatavasti kõik mehed sõtta läi- 
nud, aga piigade ja naiste silmis ei ole kurbust.. . Süda läks kergeks. Timofei haaras 
Svetška käe pihku ja ütles südamlikult: 

«Kirjuta, Fjodor, pane kõik kirja. Aga kui algavad lahingud, saad muudki näha. Isegi 
põrgu lööb kohkuma. Sa räägid õigust: me langeme sõjas, kes siis teada saab, kuidas 
priius kätte võideldi? Nii et pane kirja, sõber.” 

Hetman ja Võgovski ratsutasid ees, Noor tammik liugles vastu, puud noogutasid 
lahkelt okstega, hüvakul aga lõi vili päid. 

»Kas sel aastal tuleb viljalõikust või tallavad hobused kõik maha ja vili määndub?" 
mõtles Hmelnitski. 

Ärev eelaimus ängistas südant. 

Võgovski valis soodsa hetke ja tegi juttu Timofeist. Ta ju arukas noormees, kuid liiga 
keevaline. Haarab kinni kõigest, kuid oleks vaja ka õppimise peale mõelda. Hetmanil 


oleks aeg otsustada, mis Timofeist edasi saab. Tema, Võgovski arvates ei teeks halba, kui 
saata noormees Kiievisse Mogila Kolleegiumi, las ta käib seal aastat neli, õpib ladina 
keelt, usuteadust, kogub õpetatud meeste ker.kel vagadust ja väärikust. Aeg veereb ja eks 
Timofeilgi tule hetmaniks hakata ... 

Võgovski tajus hetmani vanemas pojas teravat ja lepitamatut vaenulikkust enda vastu. 
Kunagi oli Võ-govski juba lootnud, et khaani vesiir jätab Timofei pantvangina 
Bahtšisaraisse, kuid see lootus ei läinud täide. Eriti kartis Võgovski seda, et viimaks saab 
Timofei endale tähtsa koha kasakavanemkonnas. 

Hmelnitski vaikis ja vahtis üksisilmi kaugusse. Niimoodi vaikides jõuti väikese 
teeäärse huutori lähedale. 

«Puhkame siin,” ütles hetman. 

Tuldi hobuste seljast maha. Hetman heitis seljakile murule. Tema kohal oli selge 
taevasina. Päris kõrva juures rohus sumises ühetooniliselt kimalane. Polnud tahtmist 
mõelda ega rääkida. Kui saaks nii lamada päeva või kaks... Vabana muredest ja 
askeldustest. . . ümberringi lai ja sõbralik maailm, inimesed elavad üksmeeles ja 
õnnelikult. Päike saadab taevast kõigile oma õnnistusrikkaid kiiri. Sõda — säärast sõna 
pole inimesed kuulnudki, on selle ammu unustanud. Pole mõõku ega musketeid, rauda 
ihutakse ainult selleks, et vilja lõigata ... 

«Otsekui pühakirjas," mõtles hetman enese üle naerdes. «Võib-olla tuleks mul 
mungaks hakata, jätta kõik siiapaika — ja lõpp kõigega..." 

Võgovski istus eemal, luges mingisugust kirja ja kehitas pahaselt õlgu. Hetman 
pööras pea tema poole ja küsis äkki: 

«Kuidas sa arvad, Ivan, kes võiks minu asemel hetmaniks olla?” 

Võgovski võpatas. Kuidas sai Hmelnitski tungida tema salajastesse mõtetesse? Ta oli 
just sel hetkel ise mõelnud: «Sina, hetman, viid ehk viimast korda kasakaid sõjakäigule'." 
Ja äkki selline küsimus... 

Hetman ootas veidi ja vastas siis ise: 

«Arvan, et kedagi teist praegu kasakad ei taha, ka pospoliidid mitte." 

Ta tõusis istukile, võttis kätega ümber põlvede ja näitas peaga rohu sees tuhmilt 
helkivale hetmanikepile. 

» Ah, Ivan, mitte hetmanikepp ei ahvatle mind praegu, mitte see ei paku mulle 
rahuldust. Mulle tulevad meelde kõik kasakate sõjakäigud, kõik pospoliitide mässud — 
midagi niisugust pole Ukrainas veel olnud!" Nagu midagi ülearust eemale peletades 
vangutas ta pead ja kordas veendunult: ,,Fi, ei ole veel olnud!" 

Ja mitte enam Võgovskile, vaid pöördudes stepi poole, nagu seisaks seal sadasid ja 
tuhandeid inimesi, kes botavad ta sõnu, lausus ta kindlalt: 

«Ma ei hooli oma elust, oma verest ega hoAa oma jõudu, ohverdan kõik, kui see 
ainult läheb üldiseks kasuks, üldise priiuse heaks. Sa mäletad: nii rääkisin ma Žoltõje 
Vodõ all... Kordan ka praegu. Ja mu hing ei saa enne rahu, kui viin oma tahtmise läbi...” 

Märkamatu muite virildas Võgovski huuli. Talle tuli meelde ksends Lentowski 
Perejaslavis, Harmaši majas. Ja ta mõtles: , Liiga palju võtad enda peale, Hmel, mida 
kõrgemale ronid, seda kõrgemalt kukud.” Ta põse-nukkide ümber hakkas kurjalt 
tõmblema. Vaikselt lausus ta: 


»Me kõik loodame ainult sinule, Bogdan.” ,,Mitte minule, vaid nendele," näitas 
hetman maanteele. 

Tihedates ridades liikus maanteel sõjavägi. Belaja Tserkovi polgu vabarnapunane lipp 
hõljus raskelt ratsanike peade kohal. 

» Nendele,” kordas Hmelnttski. , Nemad minule, mina nendele.” 

Ta tõusis ja astus tee äärde. 

Halaida, kes ratsutas paremal tiival, sattus hetmani lähedusse. Ootamatusest jäi tal 
hing kinni. Seal ta on — hetman, pikk, hallis kuntušis, roostekollaste saabastega, mõõk 
puusal ja sooblinahaga ääristatud sametmüts peas. Paksude kulmude alt vaatavad 
Halaidale otsa terased silmad, täidlasi huuli mustade vurrude all paotab heasüdamlik 
naeratus. ,,Tere, kasakad!" 

Hetmani hääl kõlas meeste ridade kohal otsekui pasun. 

Tulisel ratsul kappas hetmani juurde polkovnik Gromõka. Vaimustatult 
hüüdsid kasakad: ,,Elagu hetman Bogdan!" ,,Elagu hetman!" 

Lõid porisema tulumbassid. Mööda steppi tõusis ratsanike suust kõrge selge 
taevalaotuse poole laul. Aga ratsanike järel sõitsid juba vankrid — neis istusid svitkades 
mehed, kes piigiga, kes vikatiga, mõni aga ka arkebuusiga . .. 

»Elagu Hmel!" hüüdsid ka nemad. Ja Hmelnitski, kadudes juba tolmupilvedesse, 
viipas neile hetmani-kepiga ning tema vägev bassihääl kostis ka läbi suure lärmi. 

«Priiuse eest, vahvad mehed! Usu eest!" 

-- Ja nii oli päevast päeva — kord sõitis ta oma sõjaväest ette, kord jälle tagasi. Ta 
tahtis ise kõike näha, järele vaadata, kõnelda kasakavanemate ning kasakatega. 

Mööduti Medžibožist, mindi üle Slutši. 

Kahekümne kaheksanda juuni koidikul kerkisid silmapiirile Zbaraži kindluse müürid. 
Kasakavanemkonna saatel sõitis hetman metsaveerele. Talle ulatati pikksilm ja ta vaatas 
kaua sinna, kus terendasid sünged kindluse müürid. Ta pures vihaselt vurru, kuid ei lau- 
sunud sõnagi ja läks tagasi laagrisse. 

öösel tuli kokku kasakavanemate raada. Otsustati Zbaraž igast küljest ümber piirata, 
kõik väljapääsud kindlusest sulgeda, Firlei ja Wiszniowiecki väed välja kurnata, sundides 
neid kogu püssirohutagavara ja kogu toidumoona ära kulutama, ja siis soodsal hetkel 
kõigi põhijõududega kuninga armee vastu minna ning seda ootamatult rünnata .. . Peaasi, 
et khaan alt ei veaks, — see tegi hetmanile kõige rohkem muret. 

- .. Kahekümne üheksanda juuni hommikul pidid valvepostid Zbaraži kindluse 
müüridel peaaegu soolasambaks muutuma, öö jooksul olid ümber Zbaraži otsekui maa alt 
kerkinud kasakapolgud. 

Firlei ja Wiszniowiecki seisid tornis ja vahtisid ainiti läbi pikksilma. Päike oli 
tõusul. Vaikne hommik laotas oma purjesid stepi, kasakapolkude ja linna kohal. Lossi 
kõrgetes akendes süttisid päikesekiired. AIl torni juures, kus seisid kuninga vojevoodid, 
lendlesid laia-võralise pärna okste vahel pääsukesed. Kasakalaagris kaevati kindluse 
ümber jooksukraave. Taamal metsatukas helendas valge telk, mille kohal lehvis 
buntšukk. Wiszniowieckil lõi silme ees kirjuks. Ta näitas käega telgi poole ja ütles mitte 
Firleile, vaid endale: ,,Seal ta on, see neetud lahkusuhne... " Kasakalaagris tõusid 
mitmes kohas õhku suitsu-kerad, ja siis lõhestasid ootamatult vaikust suurtüki- 
paugud. Kindluse müüridele langesid esimesed suurtükikuulid. 

Zbaraži piiramine oli alanud. 

15 


Öö hingas Koniecpolski lossi avatud akendesse magusvänget pärnalõhna. 

Ühtlase leegiga põlesid küünlad kuldsetes viieharu-listes küünla jalgades. Laes säras 
kroonlühter vikerkaare värvides. Sametlinaga kaetud laua taga, millel vedeles hooletult 
visatud maakaart, istusid Rzecz Pospolita kuningas Jan-Kazimierz, kantsler Ossolinski, 
saksa palgavägede juhataja kindral Ubald, vürst Dominik Zaslawski, õuemarssal 
Tikocynski ja kuninga isiklik pihiisa ksends Lentowski. 

Lõug kõrge žaboo valges vahus, pilutas kuningas mõnuldes silmi. Tema lemmikkoer, 
kes oli mugavalt ta jalge ees aset võtnud, limpsas heldinult ta kätt. ,,Mars, ära hulla!" 
kärkis kuningas loiult. Verevanäoline Ubald kehitas pahaselt õlgu. Käib sõda, aga 
kuningas, donner-wetter, mängib koertega. Ubald võib selle peale vanduda, et ta on 
ilmaaegu end selle kuningaga sidunud. Ainus asi, mis kindralit rahustas, oli see, et 
lubatud kolmkümmend tuhat taalrit olid juba laekas ta telgis. 

Nüüdsama oli lõppenud sõjaline nõupidamine. Oli lepitud kokku Hmelnitskile vastu 
astuda. Luure oli ette kandnud, et Hmelnitski ja hord purevad Zbaraži müüride kallal, 
kuid Wiszniowiecki ja Firlei vaprad žŽolnerid võtavad kasakaist ning tatarlastest viimse 
üdi välja. Ja siis ilmub Zbaraži alla kasakate ja tatarlaste selja taha kuningas armeega. 
Hmelnitskile ja khaanile tehakse ühe löögiga lõpp peale, üksainus löök — ja šlahta läheb 
tagasi oma mõisatesse, khaani hord on aga purustatud ja enam pole vaja talle panist 
tasuda. Hmelnitski aetakse Varssavis teiba otsa. Holopid saavad jälle holoppideks, 
vagusaiks ja kuulekaiks nagu lambakari. 

Nii mõtles kuningas pärast seda, kui kantsler Ossolinski oli esitanud sõjakäigu plaani. 
Tõepoolest, muretseda pole midagi. Tal on tuhandeid raudrüüs reitareid, kakssada 
suurtükki, kakskümmend tuhat meest esmaklassilist jalaväge, viiskümmend tuhat husarit 
ja tragunit, külluses sõjariistu ja suurtükikuule, püssirohtu 

ja püssikuule, — jumala eest, kuningal pole vaja oma kantsleri ning vojevoodide 
kartusega ühineda. Tõsi küll, kuningas ei salli sõda, aga kui teda on nii vihale aetud, kui 
kasakas Hmel on pööbli tema vastu üles kihutanud, siis langegu tuli ja mõõk mässajatele 
lagipähe! 

Kuningale tuleb meelde — aeg on magama heita. Nagu ikka tõeline sõjamees, ei 
maga ta lossis. Muistsesse parki purskkaevu juurde, kuhu on tardunud kivist nümfide 
nõiutud ring, on üles löödud kuninga telk. 

Kuningas tõuseb lauast, tõusevad ka vojevoodid. Lemmik Mars lippab kuninga ees. 
Ainult kuninga penile on lubatud säärane etiketi rikkumine. Vojevoo-dide saatel läheb 
kuningas oma telgi poole. 

Väljas on vaikne, tuuletu. Taevas siravad heledasti tähed, Suur Vanker kallutab oma 
aisa ida poole. Ksends Lentowski õnnistab kuningat, soovib talle head und. Raudrüüs 
šveitslased, pikad nagu tammed — kuninga ihukaitse (neile võib kindlamini kui 
kergemeelsele šlahtale usaldada oma julgeoleku) — löövad lahti telgi eesriide. Kuningas 
astub Marsi järel telki. Šveits-lased langetavad eesriide ja tarduvad liikumatusse, hoides 
musketeid laskevalmis. Kõrged aukandjad lähevad tagasi lossi. " 


Pargis on vaikne. Kuskil huikab rahutult öökull. Kuningat võtavad riidest lahti kaks 
kammerteenrit. Talle ulatatakse klaas sidrunivett hingeõhu puhtuse ja kosutava une jaoks, 
nagu on ette kirjutanud kuulus arst-itaallane. Kuningas joob tõttamata, jälgides, kuidas 
Mars endale aset teeb. Siis heidab ta sängi ja tõmbab endale peale välimantli, — ega 
midagi, tuleb sõja-raskustega harjuda. Kammerteenrid lahkuvad tagurpidi telgist. 

Kuningas uinub. Ta näeb unes Pariisi, Louvre'it. . . Keti otsas veetakse Hmelnitskit, 
pasunad hõiskavad. 

Ossolinski ei maga juba teist ööd. Ta istub kummargil laua kohal. Ristluudes tuikab 
valu. Zbaražist ei tule juba'teist nädalat teateid. Võib-olla on Hmel Zbaraži juba ära 
võtnud? Võib-olla sammub ta juba kuninga armeele vastu? ... Kõik on võimalik... 
Hmelilt võib oodata kõike. Satud lõksu ega pääsegi välja . .. 

Saadik Prarzmowskilt on Moskvast kiri. Moskva tsaar keeldub mässajaid 
streletsidega hirmutamast, Hmelnitskile aga on appi läinud Doni kasakad. Moskva ei 
täida Poljanovka lepingut. Ja just nüüd oleks nii hästi sobinud, kui venelased oleksid 
toonud kas või ainult piirile kolm- või nelikümmend tuhat streletsi. Raske oleks olnud siis 
Hmelil edasi liikuda, kui peab kogu aeg taha vahtima, kas ei torgata talle nuga selga. 

Löök tiivalt Radziwillil ei õnnestunud. Tõsi küll,: Radziwill lõi Kritševski väeosa 
laiali ja võttis tema enda vangi, kuid seevastu on tagalas pööbel üles tõusnud. Kogu 
pööbel Valge-Venes on üles tõusnud. Kuidas saab Radziwill nüüd Kiievi peale liikuda, 
kui ta selja taga lõõmab? 

Kantsler rullib Radziwilli kirja lahti ja loeb selle uuesti läbi. 

»Jumala abiga läks meil Lojevo all korda Kritševski armee puruks lüüa. Raskesti 
haavatud polkovnik Kritševski enda võtsime vangi. Ma käskisin kõige paremaid arste 
pidevalt tema juures viibida ja ta iga hinna eest terveks ravida, kuid neetud lahkusuline 
oli nagu keeletuks jäänud. Ma käskisin saata tema juurde papi lootuses, et ta pihil lobiseb 
välja nii mõndagi, mida teab, — ta on ju Hmeli vader. Aga kui neetud lahkusu-lisele 
teatati, et tema juurde tuleb papp, vastas ta: ,,Siia oleks vaja kari pappe, andke parem 
pangetäis külma vett." Kritševski kärvas maha, teie heldus. Liikuda edasi — Kiievi 
peale — ma ei saa. Minu tagalas levib ülestõus. Pööbli etteotsa on asunud mingisugused 
Makitra ja Nataltšitš, neil on Hmelnitski universaalid. Ma määrasin viis tuhat zlotti 
kummagi röövli pea eest. Kuni ma pole neile lõppu peale teinud, ma edasi ei liigu." 

Kantsler pani kirja kõrvale. Jäi järele ainuke lootus — khaan. Kuid siiski ei tee 
esialgu paha õnne proovida. Võib olla, et seekord valmistab Fortuna Rzecz 
Pospolitale rõõmu . .. Kuninga lipu all on praegu suur sõjavägi. Ega see ole pööbel 
vikatite ja kaigastega, vaid esmaklassiline euroopalik armee. Kuid siiski. . . Kantsler 
hõõrus väsinud silmalauge. Küllalt kõhklemisest! Kui ainult saaks Hmelnitski sõjaväe 
purustada, siis alles näitaks senaatoritele, missuguse kivi all vähk on 

Seimi meeldetuletamine rikkus kantsleri tuju hoopis. Ta otsustas veidi pargis istuda ja 
värsket õhku hingata, — ta teadis, et enne hommikut ta niikuinii und ei saa. Ta läks 
trepist alla terrassile, istus tugitooli, sirutas jalad välja ja sulges silmad. Kerge tuuleõhk 
paitas ta nägu. Saab veidi mõnuga puhata. On öö, on tunda pärnade hõngu, salapäraselt 
sahiseb lehestik .. . Terrassi alt kuuldus summutatud hääli. Kantsler teritas kõrvu. 

»Stass ae, Stass," küsis keegi kõrge häälega, ,,misjaoks meile see neetud sõda? Kas 
kasakad on sult midagi ära võtnud? Stass, ae!" 


»Ära vatra," kostis kellegi bassihääl vastumeelselt. 

» Tõepoolest, Stass,” ei jätnud kõrge hääl järele. ,, Kodus pole mul krossigi, tare on 
tuule käes tiidakil, naine töötab kuus päeva panile, tütar suri tiisikusse. Mille eest ma 
pean surema, misjaoks mul Ukrainasse minna? Ae, Stass?" 

»Jäta mind rahule! ...” 

»»Ah, "Stass," jätkas kõrge hääl visalt. ,, Ukrainas anti panidele kõmm kuklasse ... 
Holopid elavad seal inimese moodi, meie aga läheme holoppide vastu sõjaga, et šlahta 
saaks oma mõisatesse tagasi minna .. . Käigu kuradile see sõda, Stass!" 

»Käigu kuradile see sõda," nõustus Stass vihaselt, ,,ehk tuleks meilgi oma panisid .. ." 

Kantsler värises vihast. Siin ta on, see esmaklassiline armee. Lojused! Ta kallutas end 
üle käsipuu ja hüüdis, suutmata ennast valitseda: 

«Koerapojad! Kes seal suud pruugib? Vahimehed! Hei, vahimehed!" 

Põõsad lõid sahisema, ja jälle jäi kõik vaikseks. Kantsler ruttas alla. Valvehusar 
laternaga jooksis kohale, valgustas kantslerile teed. Tuhniti põõsastes. Ei olnud kedagi! 
Ainult vänget holopilehka tungis kantsleri tundlikesse sõõrmeisse. Ta surus lõhnastatud 
rätiku vastu nina. Tähendab, holopid on siin olnud, see polnud viirastus. 

Pea tusaseid mõtteid täis, läheb kantsler tagasi lossi. Ta on kaine aruga inimene. Ta 
mõistab, et sedalaadi sõnadest kuni niisuguse taudini, mis möllab Ukrainas, pole kuigi 
pikk maa. Seda enam on vaja see taud hävitada, 

holoppide peast humalauim tulega välja kõrvetada. Kantsler kõnnib pikal terrassil 
edasi-tagasi. Ta ei suuda unustada neid sõnu täis õelat vihkamist: ,,Ehk tuleks meilgi oma 
panisid ... " 

»Ei! Mitte teil,” mõtleb kantsler raevukalt. ,,Mitte teil ega teie lastelastel ega teie 
lastelastelastel. Ei hakka holopid maailma valitsema." 

Hommikul kõneles kantsler ksends Lentowskiga. 

»Teie, isa, peate pidevalt' viibima kuninga juures. Kuningas suhtub sündmustesse 
ikkagi veel liiga kergemeelselt. Ta ei mõista, mida niisugune mäss võib maksma minna." 

»Mu poeg,” veeretas ksends näppude vahel musta roosikrantsi, ,ttema pühadus paavst 
läkitas kuningale kirja, üllaid mõtteid sisendab ta tema majesteedile. Ma püüan, et 
kuningas saaks täis tasuvaimu ja mõistaks paavsti läkituse tähtsust ning tarkust." 

Ossolinski rääkis ksendsile kahe žolneri jutuajamisest. 

»» Oleks tarvis,” ütles ta lõpuks, ,.et paatrid polkudes jutlusi peaksid. Zolneritele tuleb 
selgeks teha, missuguste lahkusuliste vastu me läheme.” 

Ksendsi järel võttis kantsler vastu vojevoode. Kõneldi uuesti eelseisvast lahingust. 
Kuninga varavalitseja Tyszkiewicz tegi ettepaneku anda välja veel üks kuninga seadus 
uue maksustamise kohta — võtta iga maja pealt külas ja linnas kümme zlotti kuni sõja 
lõpuni. Tyszkiewicz rõõmustas vojevoode teatega, et paavsti laen — kakssada tuhat 
taalrit — on juba teel. Seda on iga päev Varssavisse oodata. 

.. . Pärast lõunat luges kuningas Ovidiust. Hommikust peale ei võtnud ta kedagi vastu 
ja nüüdki otsustas puhata — homme peab ju armee juurde sõitma. Meeleolu oli tal 
rahulik, mõtted imeselged. Koer Mars tukkus kuninga jalge ees. 

Kuningas ringutas end tugitoolis, heitis pilgu aknast välja. Kivist nümfid purskkaevu 
juures naeratasid talle. Ei teeks paha korraldada pidusöök, mõtles ta. Kuid juba käib sõda 
ning elada tuleb spartalikult. Selle mõtte juures muutus kuninga nägu valjuks. Kuningas 
ohkas. 

Ta nägi laual malendite kasti. Kellega saaks jõudeaega veeta? Kas kutsuda kantsler? 
Talle tuli meelde: kantsler oli veel enne hommikueinet ette kandnud, et sõidab armee 
juurde. Kellega siis mängida? Kas ksends Len-towskiga? Ei. Sellel pole muud juttu kui 
paavst ja paavst. Tahaks näha, mida paavst tema asemel teeks. Hmelnitski läheb liiale! 
Kuid aitab. On juba aeg seda mässajat taltsutada! Küll ta sel Hmelil tiivad kärbib. Ja siis, 
kui ta tuleb tagasi Varssavisse, kutsub ta seimi kokku. Ta ei hakka senaatoreilt raha 
nuruma, vaid lihtsalt käsib anda. Kuningale-võitjale ei ütle keegi ära. Võitjad ei palu, 
vaid käsivad. 

Malendid paelusid uuesti kuninga tähelepanu. Ta plaksutas käsi. Kõlisesid kannused 
— uksele kerkis kuninga adjutant rittmeister Bielski. 

»Kas sa mängid malet?" 

»Ei mängi, majesteet."” 

Kuningas surus pahaselt huuled kokku. Adjutant lõi kohmetama — tõesti, see on väga 
halb lugu. Kuningas võib vihastada ja ta sõjaväkke saata. Ja äkki torgatas tal pähe päästev 
mõte: 

» Tean kedagi šlahtitšit, majesteet, kes väga hästi malet mängib.” 

» Väga hästi?" kordas kuningas küsivalt. Adjutant tabas kuninga hääles pahameelt. 

»Nii näib mulle, majesteet,” lausus adjutant süüdlase ilmel. ,, Muide, ma olen aga 
näinud, et ta vahel kaotab ... ” 

»Kutsu ta siia,” andis kuningas armulikult loa. 

Adjutant kadus. Ta sööstis tuulnobedalt kuninga eluruumidest välja. Kus on see 
neetud šlahtitš, kes eile oli saabunud kirjaga ta onult? Bielski tormas oma tuppa. Kaks 
žolnerit mängisid põrandal täringut. Adjutant tonksas ühele jalaga ribidesse. 

»Hei, kuramuse pärast! Kus on pan Maljuga?" 

»Nägin teda aias lehtla juures, teie heldus," hõõrus Žolner käega oma külge. 

»» Loo ta kähku siia!" 

-. Ja Slahtitš Maljuga mängib majesteediga malet. Pärast kolmandat käiku on 
kuningas juba oma võidus kindel. 

Tikocynski heitis pilgu ukse vahelt sisse ja haaras Bielskil õlast kinni: 

»Kes see inimene on?" küsis ta ähvardavalt. ,,Kust ta siia tekkis? Kuidas sa tohtisid ta 
sisse lasta?" 

»Arge muretsege, pan õuemarssal, see on auväärt šlahtitš, kes põgenes siia Ukrainast 
holoppide mässu eest.. . Tõi kirja mu onult, pan Bielskilt, ja tuhat taalrit. Onu kirjutab, et 
ta ise nähtavasti ei pääse oma mõisast välja, seal on ei tea mis lahti... " 

» Teie onu käigu koos oma mõisaga põrgu! Missuguse õigusega lasksite kuninga 
juurde tundmatu isiku?" 

Tikocynski paotas ettevaatlikult ukse. 

»Kes seal on?" tõstis kuningas pahaselt pea malelaua kohalt. 

»Kas lubate, majesteet?" alustas Tikocynski ettevaatlikult. 

» Te näete ju, pan õuemarssal, et ma malet mängin. Või olete pimedaks jäänud, pan 
õuemarssal?" 

Adjutant mühatas Tikocynski selja taga heameele pärast: paras talle! 

Tikocynski sulges vaikselt ukse. 

Enne õhtupalvust pidasid paatrid välikirikuis jutlust. 


» Tuleb,” rääkisid nad, «mitmepealine lohe, antikris-tus lahkusulise Hmeli ning 
sõgeda pööbli näol. Püha paavst kutsub meid, jumalale ustavaid poegi ning vagasid 
katoliiklasi, kaitsema meie igavest ja puutumatut usku. Metsaline ja tema jõugud 
põletavad kirikuid, viskavad lapsi tulle, vägistavad poola naisi, imevad laste verd ja 
söövad justkui neetud hüäänid inimese liha. 

Paavst kutsub meid seda metsalist hukkama ja mitte laskma Rzecz Pospolita maade 
kallale tuleval katkul ära neelata meie elu ja neelata meie verd. Astugem siis nende vastu 
jumalaga südames ja usuga meie kuningasse. Hävitame nad tule ja mõõgaga kuni 
kolmandast põlvest saadik. Tule ja mõõgaga!" 

Päike läks looja, piserdades verevalt põlde ja metsi. Ergavalt lõõmas taevavõlv. 
Tuhanded žŽolnerid põlvitasid pingelises vaikuses ja nende kohal kõmisesid sõnad: 

»Tule ja mõõgaga!" 

-. . Veel samal õhtul andis kuningas õuemarssal Tikocynskile käsu võtta šlahtitš 
Maljuga kuninga arvel ülalpidamisele lossi juurde ja et see šlahtitš oleks iga hetk nii 
päeval kui öösel käepärast. Niisuguse ootamatu pöörde võttis šlahtitš Maljuga saatus, kes 
juhuse tahtel oli tuttav kuninga adjutandi Bielskiga. 

Tikocynski ei jäänud rahule korrapealt. Ta kutsus Maljuga enda juurde ja küsitles 
teda pikalt, kes ja kust ta on ja kuidas ta siia on sattunud. Maljuga jutustas endast 
meeleldi —e kõige rohkem aga oma rännakuist Krimmis ja Türgis. Tikocynski jäi teda 
koguni huviga kuulama. Lõpuks on see ju temalegi parem: kuningal on nüüd hea 
malemängupartner ega tule mängijaid taga otsida neil päevil või tundidel, kui pan 
kantsler on tööga koormatud. 

Kuid õuemarssal pidas šlahtitš Maljugat siiski silmas. Kolm taalrit vallandasid 
šlahtitši teenri keelepaelad. Mida teeb pan Maljuga? Ikka sedasama, mida ta tegi pan 
Bielski mõisas: hommikul loeb evangeeliumi, joob veini — paar-kolm pudelit, mitte 
rohkem —, mängib Üksinda malet ja jutustab oma rännakuist. Elab üksikult. Tuttavaid 
tal ei ole, välja arvatud rittmeister pan Bielski. Ei käi kuskil ega tee kuhugi väljasõite. 
Raha on pan Maljugal mitte just vähe, kuid ka mitte palju. Aga muide, kes seda teab? 

Pan Maljuga teener ei valetanud. Ta oli selle pani teenistuses alles teist nädalat, ja 
kõik, mida ta temast kolme taalri eest jutustas, oli sulatõsi. Tähtsamate murede tõttu 
unustas kuninga õuemarssal Tikocynski varsti õukonda ilmunud uue isiku. 


16 


Valas lakkamatult vihma. Näis, nagu oleksid kõik taevaluugid lahti läinud. Võgovski 
lükkas telgi eesriide kõrvale ja vaatas välja. Pilkane pimedus, vihma-pladin, summutatud 
laagrikära, lõkete suitsu hõng. Ta laskis eesriide langeda. Šlahtitš seisis ikka veel ta ees 
otsekui kuri lummutis. Näis, et kui ainult silmi pilgutada, pole telgis enam kedagi. Kuid 
kõik, mis ta 

oli äsja kuulnud, ei viirastunud talle. Ei! Holopi riietes šlahtitš seisis paigal ja ootas, 
aga Võgovski taskus oli sõrmus, seesama sõrmus... 

Küünal vilkus tuhmilt. Telgis karglesid segased varjud. Püüdes ärevustundest jagu 
saada, istus peakirju-taja pingile ja mõõtis pika uuriva pilguga inimkogu telgi nurgas. Ei, 


see pole unenägu. Šlahtitš ootab vastust. Võgovski poleks kunagi uskunud, et Lentowski 
nii ruttu tuletab talle meelde jutuajamist Harmaši majas Perejaslavis. 

Keegi võib telki tulla. Tuleks millestki rääkida, jah rääkida, kuid mitte midagi 
otsustada. Võgovski võttis tahtmatult sõrmuse taskust ja lähendas selle peopesal valguse 
poole. Nurgast kostis rahulik hääl: 

»»Olge rahulik, pan Võgovski, — see on sama sõrmus.” 

Võgovski vaikis. Jah, seesama sõrmus — väike kuld-võru, selles ametüst, 
hõbekrutsifiks ja kaks sõna siseküljel — ,,Tule ja mõõgaga". Kas tõesti on aeg kätte 
jõudnud? 

Jesuiidid! Ta teadis hästi, milleks nad võimelised on. 

Šlahtitš oli ütelnud: 

»Kuningas tuleb suurte jõududega." 

Ta oli toonud talle selle sõrmuse ja universaali selle kohta, et kuningas võtab 
Hmelnitskilt hetmanikepi ja nimetab hetmaniks sotnik Semjon Zabuzski. Võgovski rullis 
kuninga universaali kärmesti lahti ja luges seda sõna-sõnalt. Zabuzski? Oleks aga 
võinud... Šlahtitš ruttas selgitama. Teisiti talitada oleks ohtlik Võgovski elule. Talle 
tehakse teistsugune ettepanek. Ta peab usaldusväärsete polkovnikutega läbi rääkima ja 
tunnil, mis talle teada antakse, kuninga sõjaväe poole hetman Zabuzski buntšuki alla üle 
minema. Kui peakirjutaja on koos ustavate polkudega kuninga laagris, on ka Zabuzski 
saatus otsustatud. Aeg on kätte jõudnud! Nii oli käskinud ütelda ksends Lentowski. Nüüd 
või mitte kunagi. Šlahtitš istus puupakule nurgas ja jälgis Võgovskit. 

»Kuningas tuleb suurte jõududega,” kordas Šlahtitš tasa. ,,Saksa reitarid rüütel Ubaldi 
juhtimisel ja suurtükivägi kindral Wolffi juhtimisel. Kaheksa polku husareid 

ja traguneid ... Kindlaksmääratud tunnil lähete teie koos sõjaväega ja usaldusväärsete 
polkovnikutega, keda te oma kavatsustesse saate pühendada, üle Strõpa jõe. Toporovis 
ühinete te kuninga laagriga ... Sel päeval, kui Hmelile ots peale tehakse, on hetmanikepp 
teie peos..." 

Šlahtitš jäi vait ja langetas pea väsinult kätele. 

»» Veini,” palus ta. ,, Kolm ööd pole maganud...” 

Võgovski valas talle kruusi viina. Šlahtitš jõi selle tühjaks ja pani kruusi maha. Ta 
silmis süttis kuri tuluke. 

» Teie olete auväärt rüütel! .. . Meile on teist kõik teada. Me teame, et Žoltõje Vodõ all 
vahetas Hmel teid Tugai-beilt ratsu vastu välja. Teid usaldab pan Len-towski, see aga 
tähendab palju ... " Ta mõtles veidi ja lisas: ,,See tähendab kõik! .. . Paavst ise tunneb 
teda. Paavsti nuntsius Varssavis Johannes Torrez peab pan Lentowskit oma paremaks 
käeks ... " 

Šlahtitš tõusis ja astus Võgovski ette. Hallis mudaga ülepritsitud pikahõlmalises 
kaftanis, sassis juustega ja palavikulise läikega silmis tundus ta lummutisena. 

»»Mõtelge järele, pan Võgovski, ja talitage nõnda, nagu soovitab teile auväärt isa 
Lentowski. .. Varem või hiljem aetakse Hmel ikkagi teiba otsa, teile aga avatakse uks 
suurilma." 

Võgovski vaatas šlahtitšile silma. 

»Ega teid tee peal keegi kinni pidanud?” küsis ta. 


»Kasakad pidasid," vastas šŠlahtitš. ,,ütlesin, et põgenen panide eest. Võib-olla nad ei 
uskunud, kuid neil oli nii kiire, et nähtavasti ei olnud mahti minu isikuga tegemist teha. .. 

Ta vaikis pisut ja küsis siis vaikselt ning pidulikult, vaadates uurivalt peakirjutajale 
otsa: 

»Vastake, pan Võgovski, mida pean ma auväärt isa Lentowskile edasi ütlema ja mida 
võib ta teist kuningale teatada?" 

»Ei ole usaldusväärseid polkovnikuid,” sosistas Võgovski. ,,Ei ole. Kas mõistate? 
Kõik kardavad Hmel* nitskit. Praegu on temal suur võim. Keegi ei julge ... " 

»Kui mitte praegu, siis homme on juba hilja,” kiristas šlahtitš hambaid. ,,Homme on 
juba hilja, pan 

Võgovski... On viimane aeg. Ma ootan väärikat vastust. " 

Šlahtitš astus paar sammu, heitis telgi eesriide kõrvale ja vaatas välja, ühetooniliselt 
sahises vihm. Šlahtitš pööras end järsku ringi ja küsis: 

»Kas Hmel jättis Zbaraži alla palju sõjaväge?" 

»Palju,” ütles Võgovski. 

Ta mõtles pingeliselt. Mida ta peab tegema? Ta seisis üle kuristiku heidetud nõrgal 
purdel. Võiks ju julguse kokku võtta, oma tavalisest ettevaatlikkusest loobuda ja 
Gladkiga rääkida. Ka Gromõka polgus leiduks usaldusväärseid sotnikuid, samuti on 
vajalikke mehi Mozõrjal. Kuid sellest on vähe. Peaasi aga — ta teab täpselt ning 
vaieldamatult, et Hmelnitski sõjavägi on praegu tohutu ja hirmus jõud. 

Ja kõige kardetavam on, et Lavrin Kapustal on kuninga leeris oma inimesi. 
Nad teatavad talle kuninga armee igast sammust. Kõik, mis kuninga juures sünnib või 
millest seal kõneldakse, on Hmelnitskil teada. Kellelt need andmed tulevad, selle jälile 
pole Võgovski kuidagi saanud. Kui peakirjutaja on püüdnud sellest juttu teha, on hetman 
igati põigelnud vastamast. Selgub, et teda ei usaldatagi. Jaa, kahtlemata ei usaldata. Ja 
kuninga poole üle minna pole peaaegu mitte kellegagi. Pealegi, kas kuningal ongi 
enam paari-kolme päeva pärast mingisugust võimu? Kas rääkida sellest šlahtitšile? Ei! 
Kuid mida talle ütelda? Šlahtitš läheb tagasi Toporovi, annab ta sõnad Lentowskile 
edasi, Kapusta mees aga võib teada saada .. . Võgovski otsaesisele ilmus külm higi. 
Purre ta raskete sammude all oli murdumas. Veel natuke, ja ta lendab ülepeakaela 
kuristikku. Sel hetkel turgatas tal peas päästev mõte. Võgovski tõusis kähku püsti. 

»Kuidas teie nimi on, pan?" küsis ta šlahtitšilt kiirelt. Too ei vastanud kohe — läks 
telgi nurka, asetas käed vaheliti rinnale ja vaatas umbusklikult Võgovskile otsa. 

»Pean ju teadma, kellega mul on au rääkida," lausus Võgovski ärritunult. 

»Jasynski,” ütles šlahtitš. ,, Arvan, et sõrmus, mille ma teile andsin, ütleb rohkem kui 
nimi." 

»Hästi, pan Jasynski, andke pan Lentowskile edasi, et kõik sünnib nii nagu tarvis," 
ütles Võgovski kindlalt. 

Ta oli otsusele jõudnud. Silmi pilutades puuris ta pilgu ksendsi saadiku raseerimata ja 
väsinud näkku. 

»Ma juhatan teid laagrist välja. Hommikuni siia jääda oleks teile ohtlik,” selgitas ta. 
»Millal te jõuate Toporovi?" 


»Kahe päeva pärast, pan Võgovski. Tähendab, olete nõus?" küsis šlahtitš, nagu ikka 
"weel mitte uskudes. ,,0len nõus!" 

Nende pilgud ristusid: üks pilk uuriv, ikka veel täis umbusku, teine kindel ja vali. 

» Teen, mida suudan. Ma olen koos ustavate inimestega kolme päeva pärast 
Toporovis. Võtke leiba ja pekki tee.peale kaasa. Seda te nüüd kuskilt ei saa .. .” 

Šlahtitš pistis kärmesti leivapätsi svitka põue, mähkis pekikäntsaka määrdunud nartsu 
sisse ja pani selle tasku., 

» Teel pole võimalik saada mingit toidupoolist, pan Võgovski. Nad on puhta töö 
teinud — siin kasakad, seal žolnerid.” 

Ebakindla käega valas ta endale kruusi viina ja püüdis naljatada, virildades pahtunud 
huuli naerule: ,,Teie hetmanikepi terviseks, pan Võgovski!" 

Võgovski lõi silmad maha. Šlahtitš jõi viina tõttamata ja sellest mõnu tundes. 

-.. Nad väljusid telgist. Mõni samm eespool virgus äkki mingisugune inimkogu. 

»Kes tuleb?" kostis hoiatav hüüe. 

»Mina — peakirjutaja,” vastas Võgovski. 

Nad läksid tunnimehest mööda — Võgovski ees, šlahtitš tema järel. 

Tibutas vihma. Võgovski sammus ettevaatlikult ringi vahtides. Käsi pigistas taskus 
sõrmust. 

Teest hüvakul paistsid vaevalt silma kasakatelgid. Kaugel vankrite' all hõõgusid 
lõkketulede asemed. Laagris hõiklesid tunnimehed. Selja taga kostis hobuste trampimist. 
Võgovski seisatas, tõukas šlahtitši küünarnukiga kõrvale ja sosistas: 

»Hoiduge kõrvale.” 

Ratsanikud jõudsid nende kohale. Ebaselgelt kostsid mingisugused sõnad ja kõlas 
naer. Võgovski tundis häälest ära hetmani jessauuli Lissovetsi. 

Ta otsustas hõigata: 

»Kuhu sina, Demjan, veel südaöösel sõidad?" , Ja mis sina nii hilja ringi kolad?" 
küsis jessauul hobust paigal hoides. 

«Lähen Tšarnota poole," seletas Võgovski. ,.Ilm nagu selgib ...” 

»Mina sõidan khaani laagrisse hetmani poole. Noh, jääme hüvasti!" 

Ratsutamise müdin kadus pimedusse. Võgovski ja tema kaaslane sammusid vaikides 
edasi. 

»Me ei lähe õigesse külge,” sosistas šlahtitš rahutult. 

»Nii on kindlam, siin pole valvet,” seletas Võgovski. ,, Läheme alla sellesse nõkku ja 
jõuame tee peale välja Edasi võite minna üksi. Siin ongi teerada.” 

Ta võttis šlahtitšil käest kinni. Rada laskus järsult alla. Sealt tõusis kõdunenud 
puulehtede hõngu, kuskil lähedal vulises oja. 

»Kuhu me oleme sattunud?" muutus šlahtitš rahutuks. ,,Mina ei oska siit välja 
pääseda, pan Võgovski. " 

»Küll te olete aga arg. Ärge muretsege, sealpool nõgu on tee nagu peo peal." 

Võgovski laskus ettevaatlikult. Selja taga kuulis ta katkendlikku ärevat hingamist. 

»Uks hetk,” lausus Võgovski kähedalt, lastes Šlah-titši endast mööda astuda. ,,Mulle 
paistab, et siin hüvakul .. .” 

Šlahtitš ajas nagu pime käed õieli. Samal hetkel tundis ta, kuidas midagi teravat 
tungis talle selga, ja ta langes näoli märga rohtu. 


Võgovski tõmbas pistoda välja ja virutas sellega šlahtitšile kõigest jõust veel ühe 
hoobi. 

.. . Koidikul istus peakirjutaja oma telgis. Läbi pilu libises päikesekiir. Heinakuu 
päike tõotas ilusat sooja ilma. Võgovski tundis, kuidas ta süda pikkamisi täitus rahuga. 
Polnud šlahtitšit ja kadunud oli hädaoht. Kõik oli hajunud nagu halb unenägu. 
Värskeltküpsetatud hetmani Zabuzski saatus Võgovskit ei ahvatlenud. Ta 

tundis kogu oma olemusega, et tema tund pole veel kätte jõudnud. 

Pärast einet sõitis peakirjutaja khaani peakorterisse, kus hommikul pidi toimuma 
ühine sõjaline nõupidamine. Päike hajutas sinkjashalli pilvkatte. Idast oli tulemas ilus 
ilm. 


Vaga isa Lentowski ootas kuninga laagris Toporovis asjatult šlahtitš Jasynskit. 

Šlahtitš Jasynski ei tulnud Toporovi tagasi. 

-.. Kahekümne kaheksanda juuli hommikul andis kantsler Juri Ossolinski kuninga 
välikantseleis õigeusklikule šlahtitšile sotnik Zabuzskile kätte hetmani kleinoodid. 
Süngeilmeline jässakas sotnik Zabuzski laskus ühele põlvele, võttis mõlema käega vastu 
hetmanikepi ja suudles seda. Väriseval häälel andis ta truudusevande kuningale ja Rzecz 
Pospolitale. 

Pärast piduliku talituse lõppu ütles vürst Czetwertynski” kantslerile: 

»Nüüd, kus mö oleme holoppidele uue hetmani andnud, saavad nad aru, et me peame 
Hmeli lindpriiks. . . Nüüd võiks ta mürgitada, kui ainult leiaks vapra ning julge inimese .. 


Samas viibiv ksends Lentowski tõstis silmad lae poole ja liigutas õhukesi sinkjaid 
huuli. 

Šlahtitš Maljuga seisis eemal. Ta ei seganud end suurte aukandjate kõnelusse. Ta 
seisis ja vaikis. Siin viibis ta rittmeister Bielski korraldusel ja ootas, ehk kutsub teda 
kuningas enda juurde. 

Kell üksteist hommikul istus kuningas Jan-Kazimierz einetama. 

.. . Samal ajal algas khaan Islam-Girei telgis hetmani, khaani, polkovnikute ja 
mursaade ühine sõjaline nõupidamine. 

Jätnud Zbaraži alla küllaldaselt sõjaväge, olid Hmel-nitski ja khaani peajõud Zbaraži 
alt salaja lahkunud ja kiirmarsil Zborovi maanteele suundunud. 

Hetmanil oli kindlaid andmeid, et kuningas kavatseb koos armeega Strõpa vasakule 
kaldale üle tulla, öösel kohale ratsutanud Kapusta kinnitas hetmanile, et nii see just ongi. 
Tähendab, nüüd jäi ainult üle soodsatele 

positsioonidele asuda ja kahe armee üheaegse äkklöögiga kas kuninga armee 
purustada või sundida ta täielikult kapituleeruma. 

Hmelnitski vahtis süngelt vesiir Sefer-Kazit, kes segaselt ja keerukalt esitas ühise 
pealetungi tingimusi. Hetmanil oli põhjust sünge olla: öösel oli saanud teatavaks 
Morozenko langemine Zbaraži müüride all. 

» Täna Morozenko, eile Burljai, ja veel kui mitu sotnjat kasakaid ..." mõtles hetman 
kurvalt ja ta süda sai täis viha khaani vesiiri, kõigi nende väliselt libedate mursaade ja ka 
khaani vastu, kes kohe esimesel soodsal silmapilgul ära annab, niipea kui tunneb, et 
ülekaal on kuninga poolel. . . Oo, selles oli Hmelnitski kindel! 


Vesiir käis peale: kasakad peavad tegutsema omaette ja khaani hord omaette. 

Hmelnitski muigas ega suutnud jätta ütlemata: 

»Kui meie edukalt peale tungime, siis aitate ka teie, kui aga tekib viperus, pöörate 
esimesena hobused ümber. Kas sind tuleb nõnda mõista, Sefer-Kazi?" 

»Kuidas soovid, kuidas aga soovid, kõrgeaulik het-man," vastas vesiir ükskõikselt. 

Khaan küsis: 

»Mida arvab suur hetman, mu südamesõber ja vapper liitlane?" 

Hmelnitski tõusis püsti. Tal polnud tahtmist oma kavatsusi avaldada, kuid teist teed ei 
olnud. 

»Suur Krimmi riigi khaan," alustas hetman, hääldades sõnu lahus, et niiviisi rõhutada 
oma lugupidamist khaani vastu. ,,Zborovi lähedal Strõpa vasakul kaldal on tihe mets. Ma 
tunnen neid kohti hästi. Meie sõjaväe peajõud peavad asuma sellesse metsa. Kuningas 
oma armeega on paremal kaldal. Ta peab üle jõe tulema, see on ainus tee piiratud Zbaraži 
juurde. Strõ-past paremal pool on jäärakud, — sinna paigutan ma polkovnik Danilo 
Netšai ratsaväe, kümme tuhat meest, ja sinna peab sinu käsul, suur khaan, asuma ka Pere- 
kopi mursaa Karatš-bei oma ratsaväega. Su vend Nu-raddin asub ratsaväe ja 
suurtükkidega vasakule, Viiki küla taha. Ivan, kaart siia,” käsutas hetman. 

Võgovski rullis kollase pärgamendipoogna lahti ja hoidis seda mõlema käega enda 
ees. 

»Näe siia, küla taha," näitas hetman pistodaga, mille talle Gromõka oli ulatanud. ,,Kui 
kuninga armee alustab üle jõe minemist, tungib talle kaldal kallale minu ratsavägi, mu 
suurtükid katavad teda tulega, tiibadelt annavad hoobi — paremalt Netšai ja Karatšbei, 
vasakult Gluhhi, Gladki, Vorontšenko ning Nebaba polgud, Starovi Doni kasakad ja sinu 
venna Nuraddini mehed. Boguni polk liigub ülespoole Strõpa ülemjooksu sihis, läheb 
paremale kaldale ja tungib kuninga armeele selja tagant kallale. Ja kuninga armee,” 
Hmelnitski tõmbas pistodaga kaardil ringi, ,,kas hävitatakse või ta on sunnitud alla andma 
-- . Sa saad suure jassõri, suur khaan.” 

Khaan noogutas heakskiitvalt. 

»Kaval gjaur on Hmelnitski. Hunt mis hunt! Temale ära lõugade vahele satu. Minu 
vesiir poleks niisugust asja" välja mõtelnud." 

Kuid ei tohi nii ruttu nõusolekuks sõna anda. Khaan peab näitama, et tema tarkus 
peitub vaikimises. Silmi vidutades näeb ta enda ees jõge -— šaitaan selle nime teab... 
Siin pn kuninga armee, siin on kuningas ise, panid, vürstid, upsakas šlahta, koormad 
varaga, kuninga rahalaegas, — ning see kõik on raudses rõngas. 

Khaani sõõrmed paisuvad. Ta tunneb püssirohu lõhna, maa väriseb kümnete 
tuhandete kapjade löökidest. Tema vägilased hõiskavad võidutsevalt: 

» Allah! Allah!" 

Khaan tõuseb patjadelt ja astub aeglaselt hetmani juurde. Suure jassõri võtab ta, suure 
jassõri. Ja mitte ühtegi taalrit sellest Hmelile, mitte ühtegi taalrit. Lämbugu kadedusest 
seal Istanbulis ahne ja tasuhimuline sultan. 

Khaan seisab kaardi ees hetmani kõrval. Kõik ootavad tema sõna. Khaan tahab öelda 
Olen nõus!", kuid ta huuled lausuvad selle asemel: 

»Kui palju Muhamedi ustavate poegade verd pean ma selle heaks valama. Allah pole 
mulle selleks õigust andnud, Ukraina suurhetman, pole andnud ... " 

»sa võtad rikkaliku jassõri,” kõneleb Hmelnitski kindlalt ja rahulikult, ,,saad panise 
kuningalt ja suure lunaraha šlahtalt. Tulu pole sul väike, veri aga . .. noh, egas minugi 
sõjavägi pole seda vähem valanud. Me pole sinuga mitte pulmaminekuks kokku 
leppinud, khaan, vaid sõjaks.” 

Telgis valitseb vaikus. Karatš-bei silmad sätendavad kiskjalikult. Vesiir Sefer-Kazi 
närib huuli. Pineva vaikuse katkestab Lavrin Kapusta rahulik hääl: 

»Usaldusväärsed inimesed teatasid meile: kuninga vooris on kakssada tuhat taalrit. 
Rooma paavst laenas selle Jan-Kazimierzile maakaitseväe kokkukutsumiseks.” 

Khaan teeb näo, nagu ei kuuleks ta. Mursaad istuvad liikumatult. Vesiiri näol ei liigu 
ükski lihas. 

Khaan Islam-Girei kisub hetmani käest pistoda ja torkab selle täiest jõust vaibale 
visatud kaarti. 

»Pole jumalat peale allahi ja Muhamed on tema prohvet!" lausub khaan pidulikult! 
»Saagu nii, kõrgeaulik hetman!" 

»Ssaab nii, suur khaan!" 

Võgovski rullib katkilõigatud kaardi hoolikalt kokku. Khaani askarid kannavad 
hõbevaagnail sisse šerbetti ja kõrgeid peekreid külmade jookidega. Khaan laskub 
majesteetlikult patjadele, Hmelnitski võtab istet tema vastas, Võgovski vesiiri kõrval. 
Nuraddn-khaan, Kalga-khaan ja Karatš-bei istuvad khaanist paremal. Hetma-nist paremal 
istuvad peahorunži Vassil Tomilenko, pea-vooriülem Ivan Tšarnota ja polkovnikud 
Danilo Netšai ning Mihhailo Gromõka. 

Pidulik vaikus. Sõnatus. Mõõdukad liigutused. See tähendab tarkust — teed igavikku, 
Muhamedi riiki. Nähku uskmatud, et maine askeldus pudeneb nagu tühipaljas peotäis 
põrmu hordi suure valitseja Islam-Girei III telgi lävel. 

Khaan luristab magusat jooki läbi hammaste. Joob Hmelnitski, joovad Sefer-Kazi, 
Võgovski ja khaani vennad, joovad polkovnikud. 

Telgis on vaikus. 

Juuli alguses saabusid Moskvast Brjanskisse bojaar Leonti Zadjonov ja Välisasjade 
prikaasi djakk Ivan Kotjolkin. 

Leonti Žadjonov ütles Brjanski vojevoodile vürst Nikifor Fjodorovitš Meštšerskile: 

»»Vojevood, me sõidame tsaari käsul hetman Hmelnitski sõjalaagrisse. Palume sult 
saatjaid ja toitu endale ning oma teenijasperele.” 

Vojevood luges läbi Zadjonovi ja Kotjolkini isikut tõendava kirja, andis saatjaiks 
kaasa kakskümmend streletsi ja soovitas sõita Konotoppi, sealt edasi Kiievisse ja 
Tšigirinisse. 

Moskva saadikud jätkasid teekonda aega viitmata. Vürst Prozorovski oli Moskvas 
andnud niisuguse korralduse: sõita kiiresti, pidada kõike teraselt silmas ja ütelda 
hetmanile suusõnal — lootku Moskva peale, streletsid talle piiril midagi halba tegema ei 
hakka, kuigi Leedu hetman Janusz Radziwill ja kuninga saadikud püüavad tema tsaariliku 
kõrguse juures Polja-novka lepingu täitmist. Tsaari saadikud on kohustatud olema 
pidevalt hetmani juures. Neil tuleb välja uurida, kui tugev ja kindel on Hmelnitski ja 


Krimmi khaani Islam-Girei vahel sõlmitud liit. Moskvasse aga tuleb tagasi tulla siis, kui 
hetman nad ära laseb. 

Ivan Kotjolkinil oli esimene kord sõtta sõita. Bojaar Leonti Zadjonov heitis nalja: 

»Kui jõuame hetmani sõjalaagrisse, võib viimaks veel nii juhtuda, et khaani askarid 
röövivad meid kui Moskva tsaari sulased öösel ära ja nõuavad luna, — aga kes seda meie 
eest maksab? Ja meid aetakse nagu vagusad voonakesed orjagaleeridele .. .” 

Ivan Kotjolkin nohises vihaselt. Mis Zadjonovil viga nalja heita. Ta on noor ja tugev, 
tal on mõõk ja püstol. Aga tema, Ivan Kotjolkin, pole peale hanesule midagi teravat 
harjunud peos hoidma. Et Zadjonovi upsakust taltsutada, lausus ta: 

»Meie oleme puutumatud isikud, Välisasjade prikaasi mehed, tsaari sulased, — ja see 
on teada igale riigile, ning meie isikud, Zadjonov, on väljaspool ohtu... " 

151 


Žadjonov naeris: 

»» Väljaspool ohtu? Oota ainult, küllap kuuled, kuidas suurtükid pauguvad, kuidas 
nooled vihisevad.” 

Kotjolkin tõmbas pea õlgade vahele. Avar ferjas oli selja poolt kottis. Küll on aga 
sõit! Mis pattu ta on teinud? Oleks istunud edasi Välisasjade prikaasis — seal on rahu, 
mugav olemine, pea ainult korda, siis on kõik hästi. Niisugust häda poleks mõttessegi 
tulnud... Mis noorel bojaaril viga ... 

Sedasi mõttemõlgutuste, naljatuste ja vestluste saatel verstad nagu lendasid mööda. 
Juba jäi Konotop selja taha. 

Kus oli võimalik ja kus polnud peatumiseks erilist, tarvidust, neist linnadest kihutati 
mööda. Viimaks jõuti Tšigirinisse. 

Hetmani kantseleis oli korralduste andjaks jessauul Mihhailo Lutšenko. Ta võttis 
kohalejõudnud sõbralikult vastu. Pärast pikka teekonda said nad jessauuli kodus pehmetel 
sulgkottidel end välja puhata. 

Kotjolkin oleks kas või terve nädala nõnda lamanud. Zadjonovil aga ei olnud 
lamamiseks lusti. Tsaari käsk oli — jõuda võimalikult kiiresti hetmani laagrisse. 

Ja jälle, täites tsaari käsku, rappusid nad sõidukis, mõlgutades kumbki oma mõtteid. 
Mida lähemale Vo-lõõniale, seda enam hämmastas neid külade ja linnade mahajäetus. 
Kus sa ka peatud — ainuüksi eided ja piigakesed. Vanamehed olid täis uhkust. .. Aga nii- 
pea kui nad teada said, mis inimesed need on, kust ja kuhu sõidavad, pääsesid 
keelepaelad valla. 

Pühapäevasel päeval sõitsid nad läbi Baigorodi küla, peatusid kiriku ees ja trügisid 
sisse. Kotjolkin langes põlvili ja hakkas innukalt kummardusi vihtuma. Žadjo-nov lõi 
püsti seistes aeglaselt risti ette. Tudike papp läks rahva sekka. 

»Kust kandist olete, õigeusklikud?” küsis ta, peatudes Kotjolkini ees. 

See suudles papi kätt. 

» Suurest Moskva riigist, isake." 

Žadjonov tundis pahameelt. Küllap tuleb nüüd jälle aega raisata. Nii oligi. 

Pärast jumalateenistust mindi kirikuesisele välja- 

kule. Kohendades järjest alla vajuvaid pükse, lõi keegL igivana ätt endale parema 
käega vastu rinda: 


»Mina olen vana Lõtka. Kas te pole minust Moskvas kuulnud?" Vastust ootamata 
ütles ta moskvalas-tele kaastundlikult: ,,Kahju, et ei ole kuulnud! Kuhu te sõidate, 
õigeusklikud?" 

Žadjonov vastas, ümberringi tõusis kohe häälte-kõmin. Vanaätt seletas vaimustatult: 

»Näete — mehi pole, ükspäinis eided on järele jäänud. Ja mina olen nende määratud 
hetman. Siin on küll veel kasakas Ternovõi Maksim, kuid temast suurt sõdijat pole, ta ju 
ühe jalaga, — kui panid poolakad liduma hakkavad, mine aja siis neid ühe jalaga 
taga..." 

Vanaätt Lõtka oleks veel tund aega seletanud, kui Maksim Ternovõi poleks puujalal 
longates kohale ilmunud ja end kõnelusse seganud. 

» Vahest näete kuskil Zbaraži all mu poega — Martõn ta nimi, siis ütelge talle: isa 
ütleb, et ärgu hooligu oma elust priiuse eest, hetmanile aga viige minu poolt tervisi — 
hoidku tema kinni meist, meie aga hoiame temast. Kui aga hädaks lahti läheb ja me 
šlahtast jagu ei saa, siis, nii võtke kuulda, tuleme kõik teie juurde, Moskvamaale ..."” 

Vanaätt Lõtka kahmas peast kulunud mütsi ja virutas selle vastu maad, nii et tolm 
tuiskas. 

»Lähme ära puha kõik ega jäta siia šlahtale midagi, anname kõik tuleroaks. Kui juba 
Maksim Ternovõi sedasi ütleb, siis ka nõnda sünnib." 

Vanaätt tahtis veel midagi lisada, kuid preester tõukas ta vaikselt eemale ja viis 
Zadjonovi ning Kotjol-kini enda poole lõunale. Vanaätt Lõtka hüüdis neile järele: 

»Nii teadkegi, tuleme viimane kui üks teie juurde, venelaste maale. Kas võtate 
vastu?" 

Žadjonov pöördus ümber, seisatas ja hüüdis: 

»Moskva tsaaril ja vene rahval on teie vastu süda avali, rahvas! Olge selles kindel!" 

Hardunult äigas Kotjolkin näpuga ära pisara, mis oli silma tunginud ja pilgu 
ähmaseks teinud. 

Tee peal tuletasid nad veel kaua meelde Baigorodi, 

vanaätt Lõtkat ja Ternovõid. Kotjolkin märkis üles, mida Ternovõi oli öelnud. Kahel 
pool teed aga ruttasid sõidukile vastu viljarikkad põllud. Need tõotasid 

ohtrat saaki. 

Djakk Kotjolkin rääkis unistlevalt: « 

> =. Vili, vili!" 

Žadjonov vajus mõttesse. Hetmani laagrini polnud enam kuigi palju maad sõita. 

Kuuendal teekonnapäeval pärast Baigorodi jõudsid 2adjonov ja Kotjolkin Zbaraži alla 
Voskovetsi külasse hetmani välikantseleisse, kus neid Silujan Müžilovski ja jessauul 
Demjan Lissovets vastu võtsid. 

Zbaražile lähenedes olid Moskva mehed nagu teise maailma sattunud, üha 
sagedamini tuli vastu kasaka-salku, sõjamoonakoormaid ja tatarlaste voore. Tatarlasi 
vaadates sülgas djakk Kotjolkin: 

»Kuidas saab sääraste basurmaanidega liidus olla?" 

» Priiuse kättevõitmiseks astud kas või vanakuradi endaga liitu," vastas Žadjonov 
pahaselt ja käsutas toonis, mis ei sallinud vasturääkimist: ,, Sina, djakk, pea keel 
hammaste taga. Kas tatarlased või mitte, sinusse see ei puutu ..." 

»» Küll ma juba pean korda, bojaar," rahustas teda Kotjolkin. ,,Pole ma esimest aastat 
Välisasjade prikaasis." 


Voskovetsi külas viis Silujan Müžilovski bojaari ja djaki enda poole. Päris järele 
Moskva kohta, küsis, kuidas käib bojaar Lopuhhini, djakk Almaz Ivanovi, vürst Semjon 
Prozorovski käsi. . . Tsaari käekäiku ei küsinud — pidas kinni etiketist. Kotjolkinile see 
meeldis. Žadjonov küsis, kuidas hetmani käsi käib. Mü-žilovski vastas. Hetman on 
peajõududega juba teel kuninga armee vastu. Iga päev on oodata pealahin-gut. Võib-olla 
jõuavad juba homme siia kullerid het-mani juurest. 

Žadjonov andis sõna-sõnalt edasi, mis vürst Prozo-rovski talle oli ülesandeks teinud. 
Silujan Müžilovski kuulas teda tähelepanelikult. 

»Hetman tunneb selle üle kindlasti väga suurt rõõmu ja tasub oma truudusega suurele 
Moskva tsaarile. Siin 

olete teie, panid, väljaspool hädaohtu. Ja ma arvan, et siin võiksite ka hetmani ära 
oodata. Et ta tuleb tagasi võiduga, selles olen ma kindel. Vürst Prozorovski sõnad .annan 
ma ise hetmanile edasi, sõidan homme tema juurde laagrisse." Žadjonov küsis: 

» Aga kui meiegi sõidaksime koos sinuga, polkovnik?" 

»Seal käib sõda, pan, õnn on aga sõjas heitlik.” Žadjonov naeratas. 

»Säärase õnne jaoks on mul mõõk puusal.” 

»»See pole saadiku töö,” väitis Müžilovski vastu. 

Djakk Kotjolkin toetas teda: 

»Ma arvan, et polkovnikul on õigus.” 

Žadjonov ei käinud enam peale. Ta hakkas Zbaraži üle järele pärima *— kui kaua 
piiramine juba kestab, kui palju sõjaväge on kindluses? Müžilovski jutustas. Piiramine 
algas kahekümne üheksandal juunil. Zbara-žis on kahe vojevoodi — vürst Wiszniowiecki 
ja Firlei sõjavägi. Neil on suured tagavarad suurtükikuule, püssirohtu, püssikuule ja 
toidumoona, soldateid on kuni viiskümmend tuhat ja sõjariistad on antud ka kõigile 
linnakodanikele. Zbaraži kindlus on kõva pähkel, seda korraga katki ei hammusta. 
Hetmani kava — kindlus igast küljest sisse piirata — on teostatud. Et hetman on oma 
peajõududega lahkunud, seda ei tea Zbaražis keegi. Nad loodavad seal ikka veel, et 
kuningas meile oma armeega selja tagant peale tungib. 

Žadjonov ja Kotjolkin kuulasid tähelepanelikult. Hüvastijätmisel tähendas Žadjonov: 

»» Oleks soovitav, pan polkovnik, et meie viibimisest sõjaväe juures Rzecz Pospolita 
kuningas ja regimentaa-rid teada ei saaks. Meile usaldatud tsaari ülesanne on salajane ... " 

»Õlge rahulikud, nad ei saa midagi teada," lubas Müžilovski kindlalt. ,,Jääb siis nii, et 
te ootate hetmanit siin.” 

Nii lepiti siis kokku, ja Müžilovski lahkus. Kotjolkin panfprillid ninale, laotas 
paberilehe lauale, asetas enda ette vasktindipoti ja seadis valmis värskeid hanesulgi. 
Tuleb nii paljugi üles märkida: ta teadis, kui üksikasjaliselt hakkab pärima vürst 
Prozorovski. Ta kallutas 

pea ühele küljele ja kuulatas. Zadjonov lamas lavitsal, käed pea all. Djakk lausus 
tähendusrikkalt: 

»Paugutatakse, vader.” 

Zadjonov naljatas vastuseks: 

»Teadagi, et see pole muusika." 

Djakk ei hoolinud naljast. Ta lausus pidulikult: 


»Hakkan suurtükimürina saatel kirjutama püha tõtt sellest toredast maast ja 
sellesinatse maa väärikast rahvast.” 

Viienda augusti varahommikul enne lahingut lamas Martõn Ternovõi näoga ülespoole 
kõrges rohus suure tamme all Zborovi metsas ja ootas oma polkovnikut, kellele ta oli 
saatjaks hetmani juurde. Päike oli tõusmas ja taevas pea kohal roosatas õrnalt, tõotades 
head ilma. Ta teadis, et mõne tunni pärast algab lahing. Veel eile õhtul oli ta südame all 
olnud ebameeldiv, kõhe tunne. Martõn tuletas meelde Baigorodi, vanemaid, Katrjat. Ta 
ümber naljatati ja naerdi, temale aga tundus, et tegelikult inimestel ei olegi lõbus, — nad 
tahavad ainult summutada oma ärevust, oma rahutust. 

Veel eile oli ta mõelnud, mida toob talle lahing, kas-kuuli rinda või laseb kukkuda 
turjale vaheda mõõga, ja siis ei näe ta enam oma Baigorodi, Katrjat, vanemaid, ei näe, 
kuidas sajab vihma ja kuidas paistab päike, ega, kuule polgupasunate valjukõlalist ja 
karmi hüüdu ... 

Niisugused mõtted olid olnud eile, täna aga võttis tema üle võimust imelik rahu, mis 
täitis südame enesekindlusega ja süütas silmis selle ühetasase külma tulukese, mida 
Martõnil vaja läheb, et üle oma kimli pea kummardudes lüüa esimesena mõõgaga 
täiskaares, ja lüüa nii, et vaenlase pea veereb rohtu... 

Rohus lamades hingas ta ahnelt sisse mõrkjat hom-mikuõhku. Rohust tuli kõditavat 
kirbet mündilõhna Käega enda kõrval kobades sai ta kätte mündivarre, hõõrus seda 
näppude vahel ja hingas sisse. Talle tuli meelde, kuidas ta kunagi ammu oli Baigorodis 
Katrjaga metsaserval istunud. Taevas nende kohal oli just nagu praegugi hõljunud 
sinkjashall pilveke, oli tulnud teravat 

mündi ja koirohu lõhna, ja samuti nagu too pilveke, olid hõljunud nende mõtted 
sellest, kui õnnelikult nad kunagi nakkavad elama... 

Metsas oli vaikus. Ainult kuskil tihnikus kukkus kägu. Ja võib-olla see vaikus ning 
rohu mõtlik sahin täitsidki Martõn Ternovõi südant ebahariliku ja talle endalegi 
arusaamatu rahuga. 

Läbi tamme lehestiku langes Martõni näole päikesekiir. Martõn pigistas silmad kinni. 
Oli meeldiv tunda esimese koidukiire õrna puudutust. Rind hingas ühetasaselt ja 
rahulikult. Punase kuntuši alt valendas kollase lõngaga väljaõmmeldud särk. Kitsad 
mustad vurrud liikusid hingamisel vaevalt märgatavalt. 

Oleks hea lamada nõnda kaua-kaua . .. lamada lõpmatult. 

Unistus lendab kotkatiivul taevasse, hõljub maailma kohal ja näeb oma püüdlusi 
täideläinutena, — maa peal aga, kodumaal, õitseb valguseküllane elu ja värav-sellesse 
ellu sarnaneb vikerkaarega. 

Lõbusas vikerkaaresäras seisab Baigorod. 

Seal on värsketest pajuokstest punutud tara, selle taga valendab tare ja seintelt 
naeratavad Martõnile ema käega maalitud sinised kikkad. Kullakarvalise õlgkatuse räästa 
alla on mätsinud oma pesad mere-tagused pääsukesed. Tugev tammepuust uks on avatud 
eeskotta, muldril istub isa, soojendab ennast päikesepaistel ja topib piipu oma aiast 
korjatud tubakat. Ema puistab kanakuudi juures kärsitule linnukarjale heldeid peotäisi 
teri. Haned, pardid, kanad ja kalkunid vestlevad oma keeli, reheplatsil aga kullendavad 


nagu üks mees uudsevilja vihud, eemal säravad päikese käes vikatid ja sirbid, lamab 
maas luisk, — kogu see lihtne ja ustav tööriistade kogu, mille abil on kätte saadud 
teradest rasked viljapead. 

Ei isa, ei ema ega naaber Salivon, kelle tare on hüvakul, rutta mõisateole. Keegi neist 
ei vaata rahutult häärberi poole, ei oota, et sealt iga hetk ilmub valitseja Pru-szyrfski. Aga 
varem oli nõnda: astub tara juurde strasnik Zavirjuhha ja ütleb justkui haukudes: ,,Sul, 
Ternovõi, on aeg tasuda lõikusemaksuks neli mõõtu nisu ja taru-maks kahe mesipuu eest 
aias. Esmaspäeval püüdsid sa 

tiigis kalu — maksa loomusemaksu, karjatasid veel ka loomi pani aasal — maksa 
karjatusemaksu, su vanaeit aga korjas eile metsas tõrusid — lao, Ternovõi, välja 
tõrumaks, jahvatada oled sa aga lasknud kaks hakki vihke — jäid järelikult aulikule 
panile võlgu jahvatuse-mati, ja veel mullu aastast oled härja eest veisemaksu võlgu.” 

Vanal Ternovõil vabisevad käed, silmi täidab meeleheide, ema puhkeb nutma ... 
Strasnik jätkab karmilt: ,,.Pead selle kõik tasuma homme." 

»Härg kärvas mullu tõppe, mille eest ma siis maksma pean, pan strasnik?" püüab vana 
Ternovõi väriseva häälega võimalikult rahulikult Zavirjuhhat heldima panna. 

Strasnikut ei saa heldima panna. Ta pistab laia taskusse eide poolt ulatatud piruka, 
teise taskusse viimase taalri, mida oli hoitud pühapildi taga, ja ütleb kurjalt: 

»Et härg kärvanud on, seda pan valitseja ei tea, sa pead ikkagi maksma, see on su 
kohus, sest sa oled pan Koriecki holopp, — minu arm sinu vastu on aga nihuke, et ootan 
veel ühe nädala. Kui sa aga nädala pärast ei tasu, saad pani õues keppi. Vaata ette, 
Ternovõi!” 

-. . Kedagi pole tara juures ega ole edaspidigi. Ka vööni kummardada pole tarvis. 
Ainult lopsakad kassi-naerid painduvad seal maani. Ei tule kedagi pani poolt — pole ju 
enam strasnikuid ega valitsejat, nad on otse Visla taha putkanud. 

Maksim Ternovõi istub rahulikult maja muldril. Lõbus vikerkaar särab Baigorodi 
kohal. Kuid mis see on? 

Räbaldunud pilved varjavad vikerkaaresära. Strasni-kud on Maksim Ternovõi pani 
õuele tirinud. Vihisedes langevad kepihoobid turjale. Strasnikud löövad püüdlikult — 
kõrval seisab valitseja Pruszvnski ise ja räägib,. lüües jalaga takti: 

»» Andke kõvemini, koeraveri, las alatu holopp tunneb, mis tähendab panile sints 
maksmata jätta, ja valage talle ka selle eest, et ta on sigitanud värdja hulguse, kes on 
Hmeli poole putkanud ... " 

Maksim Ternovõi pureb valu käes maapinda, kuid 

vaikib. Ei kuule timukad ta suust oigamist. Võib-olla ainult ta süda kisendab Martõni 
poole. 

.. . Päike paistab jälle, ja hall ning hirmuäratav pilv kaob. Baigorodis on vaikne. Kuid 
see pole Baigorod. 

Martõn Ternovõi avas silmad. Tema kohal on laia-võraline tamm, päike on kadunud 
pilvede taha, hobune hirnatab. Kaugele oli unistus Martõni oma tiibadel kandnud. 

Ta tõusis õlgu sirutades istukile ja vaatas ringi. Hobused, tema ja polkovniku oma, 
naksisid eemal rohtu, kogu aeg pead tõstes ja midagi erksalt kuulatades. Martõn kargas 
püsti. 


Metsa kohal taevas loivasid tiheda vallina vihmapilved. Oli tunda niiskuse hõngu. 
Kiire tuul tormas tammede vahel ja keerutas rohtu üles. Kostis hääli, — Martõn astus 
hobuste juurde, kohendas ratsmeid ja heitis pilgu taevasse. Oli asjatu päikest oodata. 
Talle aga oli nüüdsama paistnud vikerkaar. Ja ta mõtles uuesti eelolevale lahingule, kuid 
nüüd mõtles ta juba teisiti, tundes südames kärsitut ootust, justkui oleks see, mis talle oli 
viirastunud, sundinud teda kiiremini vaenlasele vastu tormama. 

Kui polkovnik Danilo Netšai tihnikust nähtavale ilmus, istus Martõn juba hobuse 
seljas ja sõitis, rats-meidpidi polkovniku hobust hoides, talle vastu. Netšai hüppas 
sadulasse. Ta mõõtis tähelepaneliku pilguga Martõni. 

»Mis sa nukrutsed? Kas kardad surma, kasakas?" 

Pole esimest korda temaga rinnad kokku pista," vastas Martõn tusaselt ja hakkas 
polkovniku kannul ratsutama. 

-. . Tund aega hiljem istus Martõn Ternovõi kõrge tamme otsas, peites end tihedatesse 
okstesse, ja vaatles tähelepanelikult seda, mis toimus Strõpa vastaskaldal. Tamme all orus 
olid peidus maakuulajad, kes hoidsid peos ratsmeid ning olid valmis tuulnobedalt 
kihutama ettekandega polkovnik Netšai juurde. Tibutas vihma. 

Läbi vihmaloori oli Martõnile siiski hästi näha, kuidas sealpoolsel, paremal kaldal 
hargnes rahulikult kahte kolonni kroonisõjavägi, nähtavasti aimamata, et poole miili 
kaugusel neist asub hetman. Martõn nägi, 

kuidas terastiibadega ratsanikud ja raudrüüs reitarid (,.sakslased”, taipas Martõn) 
liikusid rahulikult jõest ülemineku koha poole. Veidi vasemal laskusid teise silla juurde 
alla tragunid ja suurtükivägi, taamal nende taga aga, nii kaugele kui silm võttis, oli pikale 
veninud žolnerite voor. Äkki märkas Martõn tragunite vahel valget lippu, mille kõrval 
kappas tihedalt ratsanikke. ,,See on vist kuningas,” arvas Martõn. 

Lipuga ratsanikud lähenesid kaldale ja Martõn võis isegi nende nägusid näha. Juba 
kostis temani regimentaaride hüüdeid ja vankrikäginat. Juba tormasid vasakule kaldale 
esimesed ratsanikud ja hakkasid end ritta seadma. Keegi ratsanik aga, raudrüü seljas ning 
helesinine mantel õlgadel, näitas käega lõunasse. 

»Näitab Ozjornaja poole, Zbaraži suunas," mõistis Martõn. Noh, ongi paras aeg saata 
käskjalg polkovniku juurde. Martõn kallutas end alla ja ütles Laznevile: 

»Noh, Semjon, keri polkovniku juurde, ütle — on juba üle jõe...” 

Martõn jätkas vaatlemist, kõrv ainult kuulis, kuidas selja taga peksid metsikult vastu 
maad kabjad. Tema ees aga voolasid vasakule kaldale kahe ojana žŽolnerid, ja need, kes 
olid üle jõe tulnud, hakkasid rivistuma piki kallast orus, oodates, kuni kogu sõjavägi tuleb 
üle jõe. üksteise järel hakati üle tooma suurtükke, nende taga aga veeti vankritel kuule. 

Ratsanike hulgas seal kaldal oli märgata rahutust. Raudrüüs ning helesinises mantlis 
ratsanik, kelles Mar-tõn nüüd eksimatult regimentaari ära tundis, suunas pilgu jääraku 
poole, kuhu talle näitas käega teine ratsanik. Siis aga, just nagu mitte nõustudes temaga, 
lõi ta käega ja pöördus kõrvale. Samal ajal tõusid taeva poole sinakasvalged suitsukerad 
ja esimesed suurtükikuulid langesid vilinal üleminekukohtade taha. 

Martõn veeres silmapilkselt tamme otsast maha ja kargas sadulasse. Niipea kui ta oli 
jõudnud jäärakust välja sõita, kihutas juba tema kõrval otsekui linnutiivul väljale ta polk 
ning ees lendas, paljastatud mõõk peos ja polkovniku pernatš vöö vahel, Danilo Netšai. 
Nagu näha, oli ta silmanurgast Martõni märganud. Mar-tõn tungis oma hobusega rivi 
vahele ja sattus Netšai 

kõrvale. Sellest hetkest peale nägi Martõn enda ees ainult husarite ning tragunite 
müüri ja lendas sellele vastu, aetuna mingist kummalisest võimsast jõust. ,,Elagu!" 
mürises välja kohal. 

Ta vastas kogu südamest ja kogu hingeõhuga, mis tal rinnus oli: 

» Elagu!" 

Ja kõik kasakad karjusid: 

» Elagu!" 

Siis aga kerkisid otsekui maa alt ta ette kaks tragunit ning üks neist äigas tema poole 
mõõgaga. Isesugusele teda vallanud imelisele tundele alistudes libises Martõn sadulast 
hobuse kõhu alla, hoides käte ja jalgadega jaluseist kinni. Traguni mõõk sähvas sadula 
pihta, ja siis ilmus Martõn sadulasse paremalt poolt, haaras mõõga vasakusse kätte ja 
paiskas järsu hoobiga traguni hobuse seljast. Kuid siis kerkis ta ette teine tragun, pikk 
piik ettepoole sirutatud. Samal hetkel langes see teine. Martõn nägi, kuidas Netšai lõi 
tragunile pernatšiga selja tagant vastu kukalt, ja kuulis polkovniku käsklust: 

»Hargrivisse! Sotnikud ette!" 

Kogu polk kihutas kalda poole, lõigates ära kuninga sõjaväe taganemistee. 

Paremal mürtsusid kõrvulukustavalt suurtükid ja välja kohal veeres juba 
tatarlaste lühike hüüd: 

»Allah!" 

Perekopi mursaa Karatš-bei tõi oma väeosa metsast välja. Martõn ja kasakad olid juba 
kaldani jõudnud ja üleminekukohale viiva tee endi kätte võtnud. 

Husarid rajasid endale piikidega teed. Paljud neist olid hobuste seljast maha tulnud ja 
sihtisid kasakate pihta musketitest. Martõn kuulis, kuidas poola regimentaar, seesama, 
keda ta oli märganud juba jõest ülemineku ajal, hüüdis midagi husaritele ja tormas esi- 
mesena kasakate peale, et üleminekukoha juurde teed läbi murda. 

»Siin vististi tuleb minu viimane ots!" vilksatas läbi Martõni pea. 

Ta vaatas paremale ja nägi, kuidas saksa reitarid tulid korrapärastes ridades kalda 
poole. 

»Mis, kas on palav, vennas?" kuulis Martõn kõrva juures ja tundis tagasi vaadates ära 
Doni kasaka Semjon Laznevi. Sellel nirises mööda põski verd, must juuksetutt oli 
otsaesisele kleepunud ja ta hobune korises raskelt. 

Sel hetkel komistas Martõni hobune ja Martõn veeres üle hobuse pea maha. Ta ei 
jõudnud veel tõustagi, kui üks reitar ta kohal mõõka tõstis. Martõn nägi enda kohal 
punetavat nägu ja meeletult pungis silmi. Martõn põikas hoobi eest kõrvale ja kaitses 
ennast mõõgaga, sirutades selle viltu enda ette. Kuid tal oleks vist hap-rasti läinud, kui 
Semjon Laznev poleks maruhool rei-tarile kõrvalt peale tormanud ja talle mõõgahoobiga 
näkku löönud. 

»Kadu sulle, sakslane!" hüüdis Laznev, torgates talle mõõga silmade vahele. 

Martõn kergitas ennast. Hobune lamas, kuulist surmatud. Laznev sirutas käe ja aitas 
Martõnil püsti tõusta. 

»bPea vastu, Martõn!" hüüdis Laznev, märkas siis ees helesinise mantliga ratsanikku ja 
kihutas tuhatnelja selle poole. 

»» Võta vastu vene kasaka külakost!" hüüdis Laznev uljalt, ja kas sellepärast, et ta oli 
nagu maruhoog peale tormanud, või sellepärast, et ta hüüdis nii lõbusasti, või mõnel muul 


põhjusel, kuid Martõn nägi, kuidas ratsanikud talle teed tegid ja kahevõitluseks ruumi 
andsid. Kuid regimentaar polnud nähtavasti kahevõitlusega päri, vaid pööras hobuse 
ümber ja käratas tigedalt oma Žolnerite peale; need aga olid juba oma ülemale selja 
pööranud ja kappasid otse teise lõksu poole, kus neid ootasid polkovnik Gromõka 
kasakad. 

Mantlis ratsanik oli sunnitud end kaitsema ja tormas Laznevile vastu, kuid hoopide 
eest põigeldes tiirutas kasakas meeletult ta ümber ja regimentaar pöörles tahes-tahtmata 
paigal, tema taga aga lehvis ta helesinine mantel. Laznev tabas paraja silmapilgu ja osava 
hoobiga lõi ratsanikul mõõga käest. 

»Anna alla!" hüüdis ta tigedalt. Regimentaar tõstis käed ja libises hobuse seljast 
maha. 

Samal hetkel haaras Martõn hobuse ratsmeist ja kargas võõrasse sadulasse. 

Husarid ja tragunid kaitsesid ennast vihaselt madalikul. Seal lahinguks valmis seatud 
poola suurtükid polnud jõudnud teha ühtegi pauku. Polkovnik Gladki kasaka-jalavägi oli 
vallutanud nad kiirrünnakuga. Suurtükid lasksid ainult Strõpa vastaskaldalt, kuid ka neile 
lähenesid juba Boguni polk ja tatarlased. 

Kümme tuhat reitarit ja viis tuhat žolnerit tunglesid tammi juures, valmis sealt andma 
kasakaväele küljelööki ja võimaldama kuningal koos ta arvuka saatjaskonnaga paremale 
kaldale taganeda. 

Martõn kuulis, kuidas metsas pasunad hüüdma hakkasid, ja nägi, kuidas metsatukast 
tormas välja mitukümmend pasunameest valgete hobuste seljas, nende taga aga veeresid 
laia lainena kasakad. Ja ratsarivi ees silmas Martõn ratsanikku, kelle järel kappas valge 
buntšukiga kasakas. 

»Hetmän, hetmän! Elagu hetmän!" kõlas üle lahinguvälja ja kõik hüüdsid sellele 
hõikele kaasa. 

»Hetmän, hetmän!" karjusid kasakad ja see hüüe kostis vist ka hetmanini. ... 

Martõn ja Laznev seisid oma sotnja ridades, valmis kihutama lahingusse, niipea kui 
sotnik pernatšiga viipab. Kuid sotnik vaatas nagu nemadki metsa poole. 

Hetmän näitas mõõgaga tammi suunas ja ta järel kihutanud ratsanikud tormasid nagu 
tugevast tuulest aetuna reitarite ja Žolnerite peale. Samal hetkel viipas pernatšiga ka 
sotnik ja viis oma sotnja lahingusse. 

Martõn ja Laznev ratsutasid kõrvuti. Nende ees kepsles galopis Netšai 
argamakk. ,, Vaata,” hüüdis Laznev Martõnile. 

Hmelnitski lendas ronkjal hobusel saatjaskonnast ümbritsetuna ja sirutas käes mõõka. 
Vöö vahel silmas Martõn tal hetmanikeppi. Hetmani nägu oli vali. Tema taga ratsutav 
kasakas buntšukiga vaatas vihaselt enda ümber ja karjus: 

»Elagu!" 

Hetmän pööras enda äkki tema poole ja hüüdis midagi, kuid mida, sellest ei saanud 
Martõn aru. Aga hetmän oli öelnud vist midagi raevukat, sest kasakas vaikis korrapealt. 
Sel hetkel tundis Martõn, et ta peab 

kihutama hetmani järele, ja kuhu see mõõgaga ka näitab, sinna tormab Martõn 
ülepeakaela. Martõn tundis, et praeguse tunde ja hommikul metsas olnud unistleva tunde 
vahel on otsene seos, ning kui ta seda mõistis, valdas ta südant jällegi samasugune vägev 
jõud nagu lahingu alguseski. 


»Priiuse eest, usu eest!" kuulis Martõn hetmani hüüdu. ,,Edasi, kasakad!" 

Ka Martõn hüüdis ,.Priiuse eest!" ja kuulis, kuidas kõrval rivis hüüdsid neid sõnu 
»Priiuse eest!" Semjon Laznev, Andri Pivtoradnja ja Mikita Gorlitsa. Tagasi vaadates 
nägi Martõn äkki Netšipor Halaidat, kes kappas samuti rivis ja ka hüüdis: 

»Priiuse eest!" 

Ja see üle lahinguvälja veerev hüüd ,.Priiuse eest!" 
sütitas Martõni südames sellise vapruse ja julguse, et 
ta mõistis surm polegi talle hirmus. 

-.. Netšipor Halaida märkas samuti Martõn Terno-võid, kuid rivi käändus poolkuuks, 
ja kui ta uuesti heitis pilgu sinnapoole, siis ta Martõni enam ei näinud. Ta kannustas 
hobust ja tormas maruhoona mööda välja reitarite raudmüüri poole, — need tulistasid 
põlvelt musketitest kasakate rivi pihta. Otse ees vehkis mõõgaga polkovnik Gromõka ja 
hüüdis midagi kasakaile, kuid Halaida ei saanud millestki aru, sest sel hetkel hakkasid 
poolakate-poolsel kaldal mürisema suurtükid, kuid mõõga vehkimise järgi Halaida 
mõistis, et polkovnik käsib hobuste seljast maha tulla ja pikali heita. 

Nagu kõik kasakad, nii hüppas ka Halaida hobuse seljast maha, tõmbas ratsmeist ja 
sundis hobust enda ette pikali heitma. Ta seadis enda kiiresti valmis ja hakkas 
süütepannile püssirohtu raputama. Juhuslikult ettepoole vaadates nägi ta, et polkovnik 
Gromõka seisab kogu pikkuses püsti, seljaga reitarite poole, ja kärgib kellegi peale rivis, 
kuid reitar künka varjus sihib polkovnikule selga. Halaida kargas püsti, tegi paar hüpet ja 
kattis polkovniku oma kehaga. Lasku ta ei kuulnud, kuid ta rinda tungis midagi 
kõrvetavat ning teravat, ja enam ei mäletanud Netšipor Halaida midagi. 

-.. Sel ööl — viiendal augustil — istus Fjodor Svetška oma telgis Zborovi metsas 
kummargil kahele pakule asetatud laua kohal ja niisutas keelega pahtunud huuli. Ta 
kirjutas kollasele pärgamendipoognale: 

»»-. . Verine taplus kestis õhtuni. Ainult kohutav vihm ja pimedus peatasid hetmani 
tubli sõjaväe. Poolakatel läks korda sillad põletada ja linna põgeneda, kuid nad jätsid 
lahinguväljale kasakate kätte kaheksateist tuhat vangi, sada koormat sõjamoona, viisküm- 
mend seitse suurtükki ja suure hulga suurtükikuule. 

Ma nägin, kuidas hetmän Bogdan kappas rivi ees ja raius mõõgaga justkui lihtne 
kasakas ja kuidas het-mani all langes peast haavata saanud hobune, kuid keegi kasakas 
andis talle oma hobuse, ja hetmän istus uuesti sadulas. Ja oli veel nõnda, et vaenlase 
suurtükid olid end kahe kingu vahele peitnud ja andsid sealt kasakarivide pihta tuld, 
ja siis hiilis ühe käega kasakas vaenlase laagrisse, pistis püssirohukoormad põlema ja sai" 
ise plahvatusel hukka. Kasakad ütlesid mulle hiljem: ta nimi oli Fjodor ja liignimi 
Kijaško. Olgu ta vägitegu kiidetud ja inimsoole teatavaks tehtud! 

Kuulsaks sai veel Doni kasakas Semjon Laznev, kes võttis vangi saksa kindrali 
Donhofi, ja veel võttis ta vangi kümme reitarit ja kuninga buntšukikandja. Don-lased 
läksid lahingusse õlg õla kõrval meie kasakatega ja võitlesid nagu lõukoerad, ning 
hetmän tänas neid kõiki pärast võitlust, Doni määratud atamanile Aleksei Starovile aga 
kinkis mõõga enda vöölt, ataman Starov aga andis oma mõõga hetmanile, ja kasakad, kes 
selle juures olid, hüüdsid ,,Elagu!". 

Saadud vangid olid kabuhirmus ja langesid hetmani ette põlvili, ja nende seas olid 
saksa polkovnik Wolff ja vürst Lubomirski ja veel palju šlahtitšeid, ning nad rääkisid, et 
kuningas Jan-Kazimierz ja kantsler Osso-linski oleksid peaaegu vangi langenud ja 


varjavat ennast nüüd kuskil laagris. Ja vangid rääkisid, et kunjnga sõjavägi ja ta 
regimentaarid olevat suures ähmis. 

Pärast lahingut käskis hetmän iga polgu vimpli-kandjal üle lugeda, kui palju on 
langenud vaenlasi ja kui palju meie omasid. Vimplikandjad lugesid, ja tuli 

välja, et vaenlasi oli langenud üksteist tuhat, meie omasid kaks tuhat, võib-olla aga 
veelgi vähem. Ainult musketite läbi kandsid meie omad palju kaotusi. 

Zborovi linnast käisid linnaelanikkude poolt hetmani juures laagris kullerid ja 
needsinatsed kullerid rääkisid, et linnakodanikud ei taha olla kuninga all ega hakka 
hetmanit takistama, vaid vastupidi, annavad igasugust abi, paluvad ainult alandlikult, et 
hetman ei laseks tatarlasi lähedale. 

Veel ütles mulle hetmani poeg Timoiei, et lihtkasa-kas Danilo Netšai polgust, nime 
poolest Martõn ja liig-nimega Ternovõi, tungis kuninga valve hulka ja raius surnuks kaks 
lipukandjat ning võttis neilt ära kuninga lipu, ja kui ta oli selle kätte võitnud, tõi ta selle 
het-mani laagrisse. Nüüd on see lipp hetmani telgis..." 

Tint sai tindipotis otsa. Svetška pani sule kõrvale. Ta oli parajasti kavatsenud mõne 
sõna ka enesest kirjutada — ka tema oli ju lahingus olnud, ka temale oli osaks saanud 
tunda hirmu ja rõõmu edust —, kuid tindipott oli kuiv. 

» Enese jaoks ei jätkunudki," mõtles ta kurvalt ja läks telgist välja vett tooma, et uut 
tinti teha. 

Vihm sabises ühetooniliselt lehestikus, — Svetškale hakkas uni peale tulema ja ta 
otsustas magama heita, liiatigi veel, et arvatavasti algab homme koidikul jälle lahing. 
Fjodor Svetška läks telki tagasi ja sirutas enese vilditükile pikali. Ta uinus peagi. Unes 
nägi ta, et ratsutab, mõõk peos, hobuse seljas, tema ees aga seisab müürina 
kroonisõjavägi, kuid selja taga kuuleb ta hetmani häält: 

»Vaadake, kasakad, kui kange mees on Fjodor Svetška — on üksi kõik vaenlased 
kahevõitlusele kutsunud.” 

Äkki näeb Fjodor Svetška, kuidas talle astub vastu õnnis metropoliit Pjotr Mogila, 
käes raamat, mille ta talle ulatab. Ta näeb, et kaanele on kirjutatud tema nimi. Ja enam 
pole šlahtat ega kasakaid, ümberringi aga laiub haljas aas ja sel aasal kõnnib täis veepan- 
gedega püga. Ja Fjodor Svetška tahab, et piiga astuks üle tema tee, kuid piiga valab selle 
asemel vee maha ja astub üle tee tühjade pangedega ... 

... Hetman käis ringsõidul polkudes. Nüüd oli ta tagasiteel, sest arvatavasti teda juba 
oodati, — ta oli käskinud, et kohe ilmuksid tema telki Netšai, Gladki, Mozõrja, Gromõka, 
Võgovski, Kapusta ja Zbaraži alt saabunud Silujan Mužilovski. Väsimuse tõttu püsis ta 
vaevalt sadulas. Taga sõitsid jessauulid ning Timofei ja päris nende kannul ihukaitse. Ees 
valgustasid tõrvikutega teed kaks kasakat. Mindi alla jäärakusse. 

»»Kelle polk?" küsis hetman tunnimehelt-kasakalt. ,,Polkovnik Gromõka polk," vastas 
tunnimees valjult. Hetman sõitis lõkketule juurde, mille ümber istusid kasakad. 
Saatjaskond jäi kaugemale. Timofei seisis hetmani kõrval. 

»Lervist, kasakad!" ütles hetman. Ta tunti ära, hakati püsti tõusma. 

»Tervist, hetman! Tervist!" vastati üksmeelselt kooris. 

»Istuge, istuge, minagi soojendan end veidi teie juures.” * 


Hetman kargas kergelt hobuse seljast maha ja astus lõkke juurde. Kasakad istusid 
koomale, keegi asetas hetmani jaoks sadula. Istet võttes ägises Hmelnitski: ,, Vanaks 
lähen, kasakad ...” 

Lõkketule jifures vaigiti kohmetult. Hetman pöördus ja käskis Timofeid: 

»» Sõida laagrisse, ütle, et tulen varsti..." Kui kabjaplagin oli vaibunud, vaatas hetman 
taeva poole ja ütles: 

»» Vihm on üle, peaks homme selge soe ilm olema." ,,ükstapuha, hetman, olgu ilm 
mihuke tahes, kuningat lööme ikka," vastas temast paremal istuv kinni-mähitud peaga 
kasakas. 

» Arvad, et lööme?” küsis hetman talle pilku heites. 

»Löön teiega selle peale kätt..." ütles kasakas trotsivalt. 

»Küll on aga see Guljai-Den!" hüüdis keegi noor kasakas vaimustatult. ,, Tahab 
hetmaniga kätt lüüa! Oh sefla Guljai-Deni!" 

»Mille peale lööme?" muigas hetman. 

»»See nüüd mõni käelöömine, kui nii sina, hetman, ja ka mina teame ühtmoodi 
mõlemad, et šlahtal on jäänud 

hingitseda üksainus päev .. . Käelöömine — see oli ainult suusoojaks öeldud...” 

»»Oh seda Guljai-Deni!" tagus noor kasakas endale vaimustatult põlve pihta. ,,Keel 
terav kui mõõk...” 

Lobamokale kõssitati. 

Hmelnitski võttis taskust piibu, toppis selle tubakat täis ja sirutas käe tule poole. 
Guljai-Den haaras näppudega söetüki ja tõstis selle hetmani piibu juurde. 

»Põletad näpud,” ütles hetman ja tahtis võtta söetüki Guljai-Deni käest, kuid see ei 
andnud. 

»Pane piip põlema, hetman,” ulatas ta söetüki piibu juurde, ,,sinu näpud on meile 
kallimad, — et sul oleks tugev käsi, et hoiaksid panisid sõnakuulmises ...” 

»» Oh seda Guljai-Deni!" hüüatas jutumaias kasakas jälle. 

Kasakad lõkke juures elavnesid. 

»Nii ta on, panisid peab hoidma sõnakuulmises. .." 

»Anna neile järele, ronivad jälle üle Visla..." 

»Ei roni, küll hirmutame tagasi," ütles vahele noor kasakas, kes igati püüdis endale 
hetmani tähelepanu tõmmata. 

»Neid sa küll hirmutad!" vangutas Guljai-Den umbusklikult pead. ,,Kas meil on 
esimene kord üles tõusta? Hetman teab paremini, kui palju neid ülestõuse on olnud... Ah 
küll!" 

» Teadagi, et on olnud," ütles teine kasakas käheda häälega. Ta oli kogu aeg vaikinud, 
popsides pikka piipu. ,,Kuid sihukest ülestõusu pole veel olnud, eks ole tõsi, hetman?" 

»» Usun, et pole olnud,” ütles Hmelnitski lühidalt. 

Guljai-Den lõi käega ja lausus meeleheitlikult: 

»» Võõrad panid kihutame minema, kuid leidub omasid, tulevad kukile, mis siis teha ... 


Nii ta ütles ja tundis, kuidas süda rinnus peksma hakkas. Raske, rusuv vaikus tekkis 
lõkketule ümber. Hetman vahtis tulle ja popsis rahulikult piipu. 


Noor kasakas tahtis hetmanile meeltmööda olla. Näe, milleni see Guljai-Den jutu on 
viinud! Egas het-man pospoliit ole, tema, nagu näha, on samuti panide hulgast, olevat 
teisel palju huutoreid ja ka kulda kui 

palju. Oh Guljai-Den, on jumal sulle ka keele suhu andnud! 

»Kui sa nõndamoodi mõtled, Guljai-Den, istunud parem kodus ahju otsas edasi," ütles 
noor kasakas väljakutsuvalt. ,,Kes sind ajas sõdima?" 

Ta ootas, et Guljai-Den saab pahaseks, kuid kuulis ainult vaikset vastust: 

»Mina tulin poola Šlahtat oma maalt välja kihutama." Ta vaikis viivu ja lisas, nagu 
oleks midagi läbi mõelnud: 

»» Anname tuupi võõrastele panidele ja siis võtame käsile omad, ükshaaval on neid 
kergem peksta." 

Kõik vaikisid ja piilusid hirmuga hetmani poole. See aga pahvis piipu ja vahtis tulle, 
kuid kuulas siiski tähelepanelikult, mida Guljai-Den rääkis. 

»Meile, hetman, meeldis su mõte. See ju teada, — sa said meie hädast aru, kutsusid 
meid priiuse ja usu eest välja astuma; meie tulime ja läheme sinna, kuhu sina käs"id, 
langeme, aga oma tahtmisest ei tagane ... " Guljai-Deni hääl paisus, ta vehkis rusikaid 
enda ees. 

» Aga me tahame ainult ühte — elada inimese moodi, harida maad enese, mitte aga 
pani jaoks. Ja kui sulle või kasakaväele midagi vaja on, anname kõik ja astume ka 
sõjariistus välja. Kas mina olen kasakas? Eluilmaski pole ma kasakas olnud. Ja nemadki 
kõik, kas nad on kasakad?" 

Noor kasakas tahtis midagi vastu vaielda ja vehkis mitte nõustudes käega. 

»Kuss, sina kutsikas!" käratas Guljai-Den pahaselt. ,, Lase mul hetmaniga kõnelda, 
võib-olla saan homme surma, aga ma pean välja lausuma tõe, mille pärast süda valutab, 
ja mitte ükspäinis mul, vaid kõigil pos-poliitidel..." 

»Räägi, Guljai-Den," sõnas Hmelnitski vaikselt, ,,räägi, ma kuulan sind ..." 

»» Vaata, hetman, kui palju sõjaväge sul on! Mitte kümme, ka mitte kakskümmend 
tuhat, vaid kogu Ukraina on su sõjavägi! Mida me aga tahame? Priiust tahame, hetman! 
Ja kui oleme saanud priiuse, küll siis näed, missuguseks meie maa muutub! ... Anna 
andeks, võib-olla ma ei oleks pidanud sedasi rääkima ... " 

»Räägid hästi,” ütles Hmelnitski. ,,Sa rääkisid tõtt, Guljai-Den . .. Saa ainult aru, kui 
raske meil on, ümberringi on vaenlased... " 

»» Anna andeks, hetman," kummardas Guljai-Den. ,,Sa rääkisid, et vaenlased — see on 
õigus, aga kas sa arvad, et poola holopid ei tunne meie üle praegu kademeelt, et oleme 
panid välja peksnud? Vaata, et nemadki hakkavad nõnda peale ... Tea ainult, hetman, 
mõni teine kord ma võib-olla polekski seda öelnud, praegu aga . .. noh, olgu pealegi, ma 
ütlen: kui sa poola panidele järele annad, jätame kõik oma maa maha, pospoliidid lähevad 
kõik venelaste maale ... Kas sa oled mu hüüdnime üle mõelnud? Teadagi, see pole ilus 
nimi. Miks see aga nii on? Selles on minu saatus — pidutse üks päevl! Ja see on kõik! 
Nii elamegi. Olgu sulle teada, et me kordame sinu universaale Žoltõje Vodõ alt nagu 
issameiet...” 

Guljai-Den jäi vait. Hmelnitski kustutas pöidlaga piibu ja puhkes naerma, tema järel 
ka kasakad. Het-man tõusis püsti. Ta tundis, kuidas miski ahistab teda, takistab teda 
kasakatega vabalt rääkimast. . . Kui ta ees oleks seisnud sada, tuhat, kakssada tuhat 


kasakat, oleks ta neile täiel häälel öelnud seda, mida ta on alati rääkinud, kui on tarvis 
olnud kõvendada nende usku tema üleskutsesse, sellesse, mida ta on kirjutanud 
universaalides. Siin aga, silm silma vastas väikese inimhulgaga, silm silma vastas Guljai- 
Deniga, kes rabab oma kartmatu ja mehise avameelsusega, tundis Hmelnitski, et rääkida 
on raske ja et peab olema ettevaatlik ning kaaluma iga sõna. Ta lausus ruttamata: 

»Tänan teid, kasakad, et olete mulle endi hulgas tröösti pakkunud. Seisame, kasakad, 
õlg õla kõrval ja ma ei tagane oma sõnadest, annan selle eest oma elu.” 

Ta tundis, et kasakad lõkke juures ootavad temalt enamat, ja ta ütles kindlalt: 

»Kihutame võõrad panid minema ega hakka oma panisid sigitama. Mis jumal on 
meile saatuseks määranud, kuidas keegi elama peab, sellest hakkame kinni 

1 ryJiaft-ZleHb pidutse üks päev. Tõlk. 

170 

pidama." Ta vaikis pisut, otsides, mida veel öelda, ja naljatas naerma pahvatades: ,.Ja 
siis on su hüüdnimi mitte Pidutse-üks-Päev, vaid Pidutse-Sada-Aastat! Nüüd on mul aeg 
minna, kasakad.” 

Kõik kargasid püsti. Guljai-Den talutas hobuse kohale, hoidis jalusest kinni, kuni 
hetman sadulasse istus, ja ütles: 

»Saadan sind, hetman.” 

Jalusest kinni hoides sammus ta hobuse kõrval. Jääraku taga ootasid 
ihukaitsekasakad. Hmelnitski surus Guljai-Deni kätt: 

»Õlgu õnn sinuga, Guljai-Den!" 

»Ela hästi, hetman!” 

Ihukaitse ümbritses hetmani. Guljai-Den jäi üksinda. Ta seisis õlaga vastu puud 
toetudes. Polnud tahtmist lõkke juurde tagasi minna. Südames oli raske tunne, justkui 
oleks keegi talle ülekohut teinud, nagu oleksid mingisugused lootused täide minemata 
jäänud. 

Telgis juba oodati hetmanit. Võgovski tõttas talle vastu. 

«Tähtsad asjad, Bogdan ...” Vabisevate kätega rullis ta lahti pika pärgamendipoogna. 
»Kiri kuningalt sulle isiklikult...” 

Hmelnitski heitis õlgadelt märja kobenjaki. Nagu poleks ta kirjutaja sõnu kuulnudki, 
vaatas kõrvuti seisvaile Netšaile ja Mužilovskile otsa ning küsis viimaselt: 

»Kuidas Zbaraži all on?” 

»Elavad viimaseid päevi ..." 

» Välja ei pääse?" 

»Kui ka pääseksid, poleks see enam kardetav.” 

Võgovski silmis süttisid tigedad tulukesed. 

»Näe, kus oskab ükskõikset mängida," mõtles ta, ,,kui endal on südame all kõhe 
tunne.” 

»Mida siis kuningas seal kirjutab?" küsis Hmelnitski, istudes tatarlaste kombel 
vilditükile. 

Ta kuivatas rätiga märga nägu ja noogutas polkovnikutele, et ka nemad istuksid. 

»»Poole tunni eest," lausus Võgovski erutatult, limpsates keelega huuli, ,ilmus siia 
parlamentäär, kuninga 

isiklik adjutant rittmeister Bielski, ja tõi selle kirja. Kuningas ootab su vastust.” 

» Vastust?" kordas Hmelnitski küsivalt. 


»» Vastust? ..." mõtles ta endamisi. Egas midagi, küll ta vastab. Rinnus kõrvetas ja 
õlgades tuikas. Nähtavasti oli ta külmetanud. See veel puudus! 

»»Oota veidi, Võgovski! Hõika Timko siia!" 

Võgovski pistis pea telgist välja ja hõikas kurjalt: 

» Timko!" 

Külg ees, puges telki hetmani ihukokk Timko, väheldast kasvu kuivetu kasakas. 
»Kuulan, pan hetman.” 

»Peeker viina ja peotäis püssirohtu!" käsutas Hmelnitski ... 

Minut hiljem võttis ta Timko toodud peekri, puistas sinna poole peotäit püssirohtu, 
segas läbi ja tühjendas peekri nägu krimpsutamata. 

»Kuningas seda juba ei joo," naljatas ta vurre pühkides, ,,aga see on kõige parem 
abinõu palaviku vastu. Juba Tsetsora all õpetas mulle seda keegi vana kasakas, sellest on 
suur abi. Soovitan seda ka sulle, Ivan, siis sa enam ei värise nõnda, kui kuninga 
kirja käes 

hoiad." 

»Sa viskad nalja, Bogdan, aeg aga kulub." ,, Aeg on nüüd kuningale tähtis. Meil 
pole kuhugi rutata." 

Ta heitis vilditükile siruli, pani rusika pea alla ja keeras Võgovski poole selja. ,.Loe, 
kirjutaja!" 

Võgovski luges kummargil küünla kohal: , Meie kuningliku helduse meel sai 
nukraks, kui meieni jõudis teade, et sa oled üles näidanud sõnakuulmatust koos kogu 
meie Zaporožje Kasakaväega ...” 

» Oli kunagi teie kasakavägi!" ütles Hmelnitski bassihäälega. ,,On aeg seda unustada, 
pan kuningas! ...” 

Võgovski kehitas kärsitult õlgu ja luges edasi: 

»» -». ei näidanud üles vajalikku truualamlikkust meile hoolimata sellest, et meie oleme 
saatnud sulle hetmanikepi ning lipu, ja selle asemel, et lõpetada komisjoni töö vastavalt 
meie komissaride poolt koostatud 

punktidele, sa mitte ainult et ei talitanud nõnda, vaid ka siis, kui me olime saatnud osa 
oma krooni-väest vaigistama pööbli mässu, kes pole kunagi kuulunud Zaporožje 
Kasakaväe alla, tungisid sa sellele sõjaväele kallale ja teed seda tänase päevani. Meie 
soovisime siis oma komisjoni ja komissaride kaudu lõplikult vaigistada riigi, mida on 
kurnanud verised sisetülid, mis on rõõmuks kõigile uskmatuile, kellega sa oled liitu 
astunud ..." 

»Kas sa kuulad ikka, Bogdan?" küsis Võgovski lugemist katkestades. 

Vastuseks lõi Hmelnitski ainult käega. Võgovski lõpetas: 

»... Meie oleme valmis kohe su juurde saadikuid läkitama ja oleme kindlad, et 
leiame su juures eest nõutavat ustavust ning austust. Meie oleme kindlad, kuna meie ise 
oma kuninglikus isikus soovime leida abinõusid, kuidas need sisetülid vaigistada. Jan- 
Kazimierz, Poola kuningas, enda käega, öösel vastu kuuendat augusti 1649. aastal.” 

»Näita siia." Hmelnitski kergitas end küünarnukile toetudes, võttis kirja, laskis silmad 
üle hoolikalt kirjutatud ridade käia ja kordas valjusti: 

»Jan-KazimieTz, Poola kuningas ..." 

Läbi pea vilksatas vallatu mõte: kui õige saata tema juurde Guljai-Den, las see peab 
temaga läbirääkimisi . .. Valjusti ütles ta: 


»Küllap on juba khaanilegi kirja saatnud. Nüüd tuleb Islam-Gireid kõvasti silmas 
pidada." 

»Parlamentäär ootab," tuletas Võgovski meelde. 

»Ja mida sina soovitad?" küsis Hmelnitski. 

Võgovski heitis pilgu Mužilovski ja Netšai poole, lootes nende mõtteid näoilme järgi 
aimata, kuid mõlemad vahtisid kuhugi oma jalge ette, ja Võgovski lausus ebakindlalt: 

»Minu mõte on — peaks saatma vastuse, et oleme, nõus läbirääkimisi alustama ja 
sõda lõpetama ... ” 

»Ja sina, Netšai?" pöördus Hmelnitski polkovnik Netšai poole. 

»Mina arvan — sundida kuningas kapituleeruma, siis tuleb hoopis teine jutt. Siis ei 
hakka kuningas meiega 

armulikkust mängima, vaid räägib meiega kui võrdsetega."” 

»Mina arvan nõndasamuti," ütles Mužilovski. Hetman tõusis vilditükilt. 

»» Homme hommikul vallutada Zborov! Kroonisõjavägi lõplikult purustada. 
Parlamentäär mingu tagasi. Vastust ei tule.” 

Võgovski tõstis protestivalt käe. 

»Mine, olen juba nii öelnud ja nii jääbki.” 

Võgovski läks ära. Netšai ja Mužilovski tõusid püsti. 

»Ka teie minge ja puhake.. . Mis rahu? Mille üle läbirääkimisi pidada?" Hetman 
kargas püsti. ,,Mu kirjutaja on arasüdameliseks muutunud." 

Netšai lausus tähendusrikkalt: 

»Šlahtaveri annab end tunda ...” 

Hmelnitski kergitas kulme ja vaatas mõtlikult Ne-tšaile otsa. 

»Ei, mu sõbrad, rahust ei saa praegu juttugi olla. Kui me kuninga sõjaväe homme 
lõplikult purustame, siis tähendab see, et priius on meil igaveseks kätte võidetud, rahu ja 
läbirääkimised oleksid ainult venitamine, kuningale ja šlahtale võimaluse andmine uut 
maakaitseväe kokkukutsumist ette valmistada." 

Näis, nagu räägiks ta iseendaga, paneks iseennast uskuma. 

Kui Hmelnitski üksinda jäi, tuletas ta tahtmatult meelde kõnelust kasakatega lõkke 
juures. Nüüd teadis ta hästi, mida nad temalt ootavad. Ja sel hetkel — koi-dupuhtel, mõni 
tund enne uut lahingut — jäi ta mõttesse: kas ta pole tõesti ikka veel küllalt oma 
kasakatele priiust andnud? Pole andnud priiust neile sõjameestele, kes koos temaga on 
Zoltõje Vodõst alates lahinguis käinud? Täna pole neid enam kümme ega kakskümmend 
tuhat, vaid mitmed kümned tuhanded .. . Ei mingisuguse hinna eest maailmas nõustuks 
kuningas ja šlahta kõiki neid sõjamehi registrisse kandma. Ja kas nõustuks sellega ta enda 
kasakavanemkond? ,,Bogdan!" 

Ta võpatas, kuuldes Lavrin Kapusta häält. ,, Jäin mõttesse," seletas ta Kapusta kätt 
surudes.. , Istu, räägi, missuguseid teateid tood?" 

Kapusta heitis maha märja mantli ja mütsi ning istus vilditükile. 

»» Halbu, Bogdan." 

»Noh, räägi edasi,” käskis Hmelnitski, astus Kapusta ette ja pani käed rinnale risti. 
»Räägi, ma kuulan." 

»» Kuningas on khaanile kirja saatnud. Kantsleri saadikud on juba hiilinud Sefer-Kazi 
juurde. Ma arvan ..." 


Hmelnitski peatas Kapusta järsu käeviipega. 

»Vaiki! Mul pole sellega asja, mida sa arvad. Kuidas võidi kullereid khaani juurde 
lasta? Jäite tukkuma, kurat teid võtku! Kus teie silmad olid?" 

»sa tead ju, hetman ...” 

»Ei tea, ma ei tea midagi. Jumal küll!" kattis ta näo kätega. 

Nagu siiski millelegi lootes ütles ta: ,,Kas see on tõesti nii?" 

» Tean kindlast allikast," ütles Kapusta kindlalt, vaikis veidi ja lisas: ,,Ta on seal juba 
paar nädalat ..." ,,Kas sa arvad, et ta peab vastu?" ,, Loodan jumalale." 

»Aga kui küsitakse, kus on too Bielski?" «ülestõusnud on ta koos mõisaga ära 
põletanud.” ,, Nii. .." 

-.. Vihm väljas sabises ühetooniliselt. Tunnimehed hõikasid omavahel. 

Hmelnitski astus telgist välja. Tuul piitsutas näkku vihma ja lõkete suitsu. Vihma ja 
kirbet suitsuhõngu märkamata seisis ta ilma mütsita, kandudes mõtteis kaugele laagrist ja 
sellest ööst. Kuskil ööpimeduse taga rajas endale teed päikesepaisteline ilm, ja ta nägi 
seal iseennast imelikult rahulikuna ja tasakaalukana, niisugusena, nagu ta pole ennast 
kunagi tundnud. See kestis ühe hetke, kuid võib-olla just see tõigi talle äkki rahu. 

Ta astus tagasi telki ja ütles Kapustale vaikselt: ,, Koidikul alustame lahingut. Enne 
kui nad khaaniga kaubale saavad, tuleb kätte saada võit. Kas mõistad?" Lavrin Kapusta 
langetas vaikides pea. 

Sefer-Kazi-agaa kuulas tähelepanelikult kuninga õue-marssalit Tikocynskit. Khaani 
vesiiri kiretus näos ei olnud märgata midagi, kuid Sefer-Kazi südames polnud vaikust ega 
rahu. Nüüd ongi käes see ammuoodatud tund khaan Islam-Gireile tõestada, kui tark vesiir 
tal on. Kas leidub teiste isevalitsejate õukondades niisugust mõistlikku ja taibukat 
peaministrit, nagu on Sefer-Kazi-agaa? Ei! Niisugust ei leidu. 

Tikocynski kõneles kiirustades; Tõlk, kulmudeta ja paks tatarlane, jõudis vaevu 
õuemarssali erutatud sõnu tõlkida. Kuid mida enam kantsleri kuller erutus, seda 
rahulikumaks muutus Sefer-Kazi süda. 

Sefer-Kazi vidutas silmi ja liigutas heameele pärast sõrmi kõhul. Nüüd hakkavad 
kuninga ministrid teist juttu ajama. Ta kujutles hetkeks Hmelnitski raevunud nägu ja 
vangutas etteheitvalt pead. 

Tikocynski jäi kohmetult vait. Vesiir andis käega märku: ,,Kõnelgu kuller edasi." 
Tõlk tõlkis. Tikocynski jätkas. Kui ta aga oli lõpetanud, tõusis Sefer-Kazi püsti ja 
pöördus tõlgi poole: 

»Ütle uskmatule, ta oodaku vastust," ise aga astus telgist välja. 

Tikocynski ootas, varjates südames ärevust. Otse tema ees seisid kaks paljastatud 
mõõgaga tatarlast ja jälgisid iga ta liigutust. Tõlk istus eemal, peites silmad tursunud 
laugude taha. Tikocynski mõistis: ta on nüüd vesiiri kaitsetu vang ja see võib, kui tal 
mõttesse tuleb, ta Hmelnitskile välja anda. Selle mõtte juures jooksid külmajudinad üle 
selja. Ta pures vurre ja lohutas ennast sellega, et vesiir arvatavasti nõustub 
läbirääkimistega, muidu oleks ta kohe keeldunud. Talle tuli meelde, kuidas kantsler 
Ossolinski oli mõne tunni eest kuninga telgis rääkinud: 


»Meie ainsaks pääsemiseks on jõuda nii kaugele, et khaan katkestaks liidu 
Hmelnitskiga. Peab nõustuma kõigega, tasuma panise, andma meelehead vesiirile ja 
mursaadele.. . Nende liidu lõhkiajamine on ainus pääsetee.” 

-.. Tikocynski istus vesiiri telgis ja ootas. Ta 

mõistis — vesiir on praegu khaani juures. Neil minuteil otsustatakse Rzecz Pospolita 
saatus. Muidu tungib Hmelnitski hommikul jälle peale. 

Aeg venib lõpmata pikale. Kas tatarlased tõesti ei nõustu? Mis saab siis? Raske 
väsimus suleb silmalaud. 

Läbi tukastuse tuleb Tikocynskile meelde, et kuninga laager on igast küljest sisse 
piiratud. Erutatud kujutlus maalib kohutavaid lahingupilte. Kõik hukkub. Kõik on tuulde 
pillatud. Kõik saavad Hmelnitski ja khaani vangideks. Ja enam kunagi ei lähe šlahta 
tagasi oma mõisatesse Dnepril. 

Kerge käepuudutus õlale kisub Tikocynski teadvusetuse soomülkast. Ta ees seisab 
vesiir, ja Tikocynski kargab robinal püsti. Vesiirile silma vaadates püüab ta aimata, 
millega Sefer-Kazi on khaani juurest tagasi tulnud. Tõlk kõverdab põlastavas muiges 
huuli ja ütleb: ,,Sefer-Kazi-agaa, suure khaani Islam-Girei III suur-vesiir, käsib sind, 
Rzecz Pospolita kuninga parlamentääri, 'oma laagrisse tagasi minna ja kantsler Ossolin- 
skile ütelda, et vesiir on nõus temaga kõnelema hommikul pärast päikesetõusu Rohelises 
Jäärakus Strõpa paremal kaldal. Et sul aga poleks kasakate poolt hädaohtu karta, käsib 
suurvesiir su heinakoormasse peita ja kaitse saatePkuninga laagrisse toimetada." 

Tikocynski tegi sügava kummarduse. Sefer-Kazi-agaa langetas silmalaud. Tõlk 
tonksas Tikocynskile kergesti selga. Seimaanid sammusid nende kannul. 

Kantsler Ossolinski ootas pärast päikesetõusu Rohelises Jäärakus Strõpa kaldal vesiir 
Sefer-Kazit. Ta kuulis kimedat ning hirmuäratavat pasunaheli, ja ta lohkuvajunud, 
raseerimata põsed hakkasid tõmblema. Kantsleri saatjaskond vahetas ärevalt pilke. 
Ossolinski langetas sügavalt pea. Talle on suur häbi osaks saanud. Kuid ta sai 
enesevalitsemise silmapilkselt tagasi. Kui ainult saaks neetud vesiiri südant pehmendada, 
häbi aga ei jäta plekke kauaks. Ta peseb need plekid maHa lahkusuliste verega. Ega seda 
tule kaua oodata. Kantsler kuulatab tähelepanelikult kauget kära. Tema selja taga 
sosistavad omavahel tasakesi Tikocynski ja Maljuga. 

»Jälgige siis tähelepanelikult, mida tatarlased omavahel räägivad ja mida räägib 
vesiir. Tõlgid, koera-näod, ei tõlgi kõike ..."” 

» Tuleb, tuleb!" lausus keegi ärevalt. Ossolinski nägi: läbi rohu lähenes 
väljaõmmeldud kuldtekiga kaetud valgel hobusel Sefer-Kazi-agaa. Tema taga oli 
mõnikümmend ratsanikku. 

-.. Ja nüüd istusid nad — kantsler ja vesiir — rohule laotatud hobusetekil, kaks tõlki 
kõrval. Eemal seisid nende saatjaskonnad. Kuskil orus hirnusid kutsuvalt hobused ja 
kostsid valjult hääled. 

Nii paljugi oli juba läbi räägitud, kuid peaasjast polnud vesiir veel sõnagi lausunud. 
Vesiir teadis — otsustav sõna on temal ütelda, ja ta sihtis hästi. Ta võidab aega ja võidab 
raha. Ta näole oli tardunud rahu, nagu poleks olnud ega saagi olla mingisugust lahingut. 
Kantsler oli ärevil, vaatles sõrmuseid oma kätel ja tõestas vesiirile kumeda häälega: 


»Pole see sinu huvides, suurvesiir, lasta pööblil võita. Sa oled tark ning ettenägelik ja 
mõistad ise, et kasakad on alati sinu riigi vaenlased olnud. Ja ka nüüd nad ainult teevad, 
nagu oleksid nad khaani sõbrad, kuid see on paljas näilikkus: lase neil tugevaks minna, ja 
nad pööravad oma sõjariistad teie, oma liitlaste vastu. Mitte khaan, vaid Moskva tsaar on 
neile südamelähedane, seda tean ma täpselt. Hmel mehkeldab ammu Moskva tsaariga, 
teie eest aga varjab seda. Sa tead, et praegu on koos temaga Doni kasakad, anna aga aega, 
siis on kogu Moskva riik.” 

Sellal kui tõlk tõlkis, jälgis kantsler vesiiri tähelepanelikult, kuid Sefer-Kazi kivisel 
näol ei liigatanud ükski lihas. 

Tõlk tõlkis, kuulas ära, mida ütles vesiir, ja pöördus kantsleri poole: 

»»SUUTVESIUTr on valmis suurt kantslerit edasi kuulama." 

Ossolinski jätkas: 

»Kitse imetatud hundikutsikad õgivad suureks kasvades kitse ära. Nõnda lähevad ka 
Hmeli kasakad sõjariistadega Krimmi peale. Praegu on kõige parajam aeg nad igaveseks 
taltsutada.” 

Vesiir vaatas uurivalt kantslerit. Ta hakkas rääkima aeglaselt ja kindlalt. Tõlk tõlkis 
kuiva, kiretu häälega: 

»»Suur khaan Islam-Girei III luges kuningas Jan-Kazi-mierzi läkitust ja käskis mind, 
oma vesiiri, öelda sulle, kuninga kantslerile: rahu ja igavene rikkumatu üksmeel saavad 
valitsema khaani ja kuninga vahel, kui kuningas tasub panise kolme aasta eest ja katab 
kõik kulud, mis hordil on selle sõjakäiguga. Khaan nõuab siis hetman Hmelnitskilt 
lahingu lõpetamist ja tõmbub koos temaga tagasi Ukrainasse. Juhul aga, kui kuningas 
neid tingimusi vastu ei võta, sõdib hord koos het-mani sõjaväega Rzecz Pospolita vastu 
edasi, ja satead ise — võiduks teie üle ei kulu palju aega. Kuid khaan ei taotle teie 
kuningriigi hävitamist, vaid ta tahab vennalikult ulatada käe oma vennale, kuningas Jan- 
Kazimierzile, sest kuningad peavad elama üksmeeles. Nõnda on käskinud allah, nõnda 
õpetab allahi prohvet Muhamed.” 

Kantsleri kahvatuile põskedele tekkisid siniverkjad laigud. Kes julgeb nüüd öelda, et 
ta pole kuningat ja kuningriiki päästnud? Ta hingas kergemalt ja tundis esimest korda 
nende kahe päeva kestel, kuidas õhk hõngab stepikoirohu järgi. 

Päike ilmus pilvede tagant ja valas tuliseid kiiri hobusetekile ning ministrite 
põlvedele. Orus kärgatasid kõrvulukustavalt suurtükid ja seejärel veeres otsekui kõue 
järelkajana Rohelise Jääraku kohal kasakate ,,Elagu! ... " Kantsler võpatas. Vesiir ei 
varjanud oma muiet. 

»Hmelnitski on vahva sõjamees!" lausus ta rahulikult. ,,Viis kasakad võitlusse. Kui 
päike taevas kõrgele tõuseb, peab ta lahingu lõpetama. Kui ta aga seks ajaks valmis ei 
saa, saadab khaan hordi appi... " 

Ossolinski tundis, kuidas ta suu kuivaks tõmbus. Ta niisutas kuivanud huuli keelega 
ja sõnas kähisevalt: 

»Mida me nüüd teeme, suurvesiir?” 

»Arvan, et on juba hilja,” vangutas Sefer-Kazi nukralt pead, ,,nüüd on juba hilja, suur 
kantsler. Khaan võib mitte nõustuda hetman Hmelnitskiga lepingut tühistama, sest 
hetman on lahingut alustanud.” 

»»Kõik oleneb sinust, suurvesiir," hakkas Ossolinski väriseva häälega kõnelema. ,,Sinu 
sõna tähendab khaanile palju, sinu sõna on talle kallis.” 

Vesiir noogutas nõusoleku märgiks pead. Tõlk tõlkis: 

»»Sul on õigus, suur kantsler, minu sõna on kallis.” 

Ossolinski vaatas ringi ja näitas tõlkidele. Sefer-Kazi mõistis. Ta tõusis koos 
Ossolinskiga püsti ja nad astusid kõrvale. 

»» Suurvesiir,” ütles Ossolinski tasakesi, segades tatarikeelseid sõnu poolakeelsetega, 
»khaani tingimused on vastuvõetavad, sulle aga tahan ma täna sinu loal tuua su hoolitsuse 
eest sinu telki kuninga kingituse — kakskümmend tuhat kuldtaalrit." 

»»Kolmkümmend tuhat, tahtsid sa ütelda, suur kantsler," vastas Sefer-Kazi rahuliku 
häälega. Ja noogutades sinnapoole, kus ühtesoodu kärgatasid suurtükid ja kostsid hüüded, 
lisas ta kohe: 

» Palju verd valatakse täna, palju verd..." 

»Suurvesiir,” ruttas Ossolinski ütlema, ,, kuningas annetab sulle kolmkümmend 
tuhat taalrit, luba kuninga kink su telki tuua ... " 

»» Anna, suur kantsler, tema majesteedile, oma kuningale, minu tänu üle, nüüd aga 
sõidame khaani juurde.” 

Rohelisest Jäärakust sõitsid Sefer-Kazi ja Ossolinski, möödudes kasakate 
valvepostidest, tatarlaste laagrisse. 

-.. Tunni aja pärast kirjutas Ossolinski kuninga nimel koos Sefer-Kazi-agaaga alla 
lepingu vaherahu kohta. 

Selle lepingu järgi kohustus Rzecz Pospolita maksma khaan Islam-Gireile 
ühekordselt kakssada tuhat taalrit ja edaspidi üheksakümmend tuhat taalrit igal aastal 
ning peale selle andma kolmkümmend tuhat taalrit kasukate jaoks khaani kolmekümne 
tuhande pealisele hordile. ühtlasi peab kuningas andma Wiszniowieckile ja Firleile käsu 
maksta hordile Zbaraži all kakssada tuhat taalrit. 

Käes kollane pärgamendipoogen sellele kirjutatud lepingupunktidega, astusid Sefer- 
Kazi ja Ossolinski khaani telki. 

Islam-Girei istus patjadel, helepunase sametiga kaetud sooblinahast kasukas seljas; 
temast vasakul istus 

Kalga ja paremal Nuraddin. Piki telgiseinu seisid mur-saad. Ossolinski laskus ühele 
põlvele. Sefer-Kazi pani khaani jalge ette pärgamendipoogna. Khaan käskis kantslerit 
läheneda. 

»»Olgu üksmeel minu, Krimmi khaani ja Poola kuninga, mu venna Jan-Kazimierzi 
vahel,” lausus khaan ja pöördus Sefer-Kazi poole: ,, Käsi hetman Hmelnttskile teatada, et 
ta lahingu lõpetaks, muidu jätan ma ta üksinda ja pean oma väe sõjariistad kasakate vastu 
juhtima." 

Ossolinski kummardas ja surus parema käe südamele. 

»Kus on su sõnapidamine?" karjus Hmelnitski raevukalt ja vehkis hetmanikepiga. 
»Kuidas võisid sa kokkulepet rikkuda? Kuidas võisid sa tagaselja kuningaga läbirääkimisi 
alustada?" 


Khaan istus hetmani ees liikumatult nagu kivipuus-lik stepis. Vaikisid mursaad, 
vaikisid ka khaani vennad. Sefer-Kazi nohises raskelt ja vihaselt. 

Hmelnitski tundis: asjata on karjuda. Ei, kisa siin ei aita. Kõik on kaotatud. Tema 
seljataga on ämblikuvõrk valmis kootud. Ta on ära müüdud! Mida võib ta parata? Khaani 
juurde kihutades nägi ta, kuidas hord end lahingukorda seadis. Ta teadis, et khaan võib 
anda käsu kasakatele selja tagant peale tungida. Ta teadis, mispärast khaan nii kähku 
kuningaga rahu sõlmis. On asjata karjuda, ilmaaegu jõudu ja sõnu kulutada. Khaanile 
poleks võit kuninga üle kasulik olnud. Islam-Girei justkui aimas ta mõtteid, kargas nagu 
salvatult püsti ja karjus Hmelnitskile lähenedes: 

»Sa ei pea piiri, hetman, su ahnus on mõõtmatu! Sa oled võtnud nõuks paisata põrmu, 
tallata puruks jumala poolt võitud valitseja, mu venna! See on ju kuulmatu tegu! Sa oled 
juba küllalt saanud, ja aitab sulle. Kuningas annab sulle kõik andeks. Ja verevalamist pole 
vaja. Ma ei taha sõda. Kuningas on mulle panise tasunud ja lubab ka edaspidi tähtaegadel 
tasuda. Aga kui sina tahad sõdida, siis sõdi. Kuid tea seda," 

karjus khaan ähvardavalt ja vihaselt, ,,et ma tungin sulle selja tagant peale! Ma olen 
sind niigi juba aidanud ...” 

»Mis aidanud?" katkestas teda Hmelnitski. ,, Millega aidanud?" 

Khaan ei vastanud. Ta sai enesevalitsemise tagasi, istus oma vendade vahele maha ja 
langetas väsinult silmalaud. Sefer-Kazi ütles rahustavalt sekka: 

»Nüüd on ka sul, hetmän, paras aeg kuningaga leping sõlmida. Ta võtab su palved 
kuulda. Selles toetab sind ka suur khaan." 

Hmelnitski pööras end järsku ümber ja lahkus telgist. 

Seda ta enam ei kuulnud, kuidas talle tagant järele kõlas Islam-Girei kerge ja täis 
rahulolu naerukihin. Sefer-Kazi kummardas khaanile ja lausus lipitsevalt: , Näed nüüd, 
mu suur käskija, kui ohtlik gjaur Hmelnitski on. Nüüd on sulle selge, kui hästi me oleme 
talitanud. Nii kuningas kui hetmän on sinu peos, khaan.” 

»Ei ole jumalat peale jumala ja Muhamed on tema prohvet,” sõnas Islam-Girei ja 
haigutas magusasti, tuletades äkki meelde Bahtšisarai lossi valgeid müüre. 

»Nüüd hakkavad kasakad jällegi pead murdma, kuidas kuningast lahti saada, ja 
unustavad Krimmi kauaks ajaks ... " mõtles khaan. 

... Tagasiteel khaani peakorterist kihutas Hmelnitski meeletult hobust. Raev ja viha 
lämmatasid teda. Hobune kandis ta maanteele. Seal ta on, see Zborovi kindlus. Ta nägi, 
kuidas kasakad tulid laiade ridadena äsjatehtud sildade kaudu üle Strõpa. Kalda ääres 
puhusid pasunamehed. Ta pööras näo kõrvale, — parem on seda mitte näha, parem oleks 
lahingus langeda kui neid minuteid läbi elada. 

Jah, ta oli lahingu kaotanud. Võit oli juba käegakatsutav olnud ja vabarnapunane 
hetmanilipp juba poola laagri kohal lehvinud, kui äkki oli khaani kuller purustanud kõik, 
mida hetmän oli südames kandnud ja oma hinges hellitanud. 

Timofei ratsutas tema kõrval. Ta ei pärinud midagi. Ta oli ise kõigest aru saanud. Kui 
solvavalt kergesti ja kiiresti oli khaan võidu käest kiskunud! 

... Hetmani telgis oli kitsas. Polkovnikud ja atamanid istusid ja seisid. Netšai oli otse 
lahingust kohale kihutanud ja surus sidemes kätt rinna vastu. Gromõka hõõrus tolmu täis 
tuisanud silmi ja köhis. Raskelt hinge tõmmates istusid Gladki, Puskar, Sulitšitš, 


Volevatš, Tšarnota ja Tomilenko. Nurgas sosistasid millegi üle omavahel Võgovski ja 
Kapusta. Silujan Mužilovski vaatas telgist välja ja teatas: 

»Hetman.” 

Hmelnitski tuli sisse ja astus telgi keskele. 

»Khaan on meid maha müünud, sõbrad,” ütles ta. 

Polkovnikud vaikisid. Siis jätkas hetman: 

»Mul oli mõte lahingut mitte lõpetada, kuid mis me oleksime teinud, kui hord oleks 
meid selja tagant rünnanud? Ei! Pole aeg saatusega mängida. Me ei mõtle praegu ainult 
endale, vaid ka oma maale, oma isamaale. Kui kuningas tahab meiega läbirääkimisi 
pidada, hakkame pidama. Tühistada lepingut tatarlastega praegu ei saa, "sest kui šlahta 
saab teada, et me üksi oleme, muutub ta jultunuks. Las nad arvavad, et me oleme khaa- 
niga üksmeelel. Kas ma räägin õieti?" 

Polkovnikud vaikisid. Hmelnitski muigas süngelt. 

»Lasksite pead norgu, läksite nukraks! Ilmaaegu! Mõelge, missuguse võidu me 
saime! Surusime esmaklassilise armee põlvili ja teatame kuningale oma tingimused. 
Kirjutame ise rahupunktid. Kas seda on vähe?" 

Ta hüüdis vihaselt: 

»Kas te arvate, et minul on lõbus? Veel suurem viha keeb minu südames, niisugune 
viha, et tee kas või tuld. Kuid palja vihaga võitu kätte ei saa. Oodake, küll tuleb veel meie 
aeg. Siin, Zborovi all, on alles algus.” 

Nüüd rääkis ta juba mitte ainult polkovnikutele, vaid ka iseendale. Siis tabas ta 
Võgovski pilgu. 

»Mida sina vahid, kirjutaja? Sa arvad, et ma tegin halvasti, sest ei võtnud sind eile 
kuulda ega vastanud kimingale? Ei! Seda tegin hästi. Nüüd on kuningas veel rohkem 
hirmutatud. Sõida khaani juurde ja ütle: het-man ja vanemad kutsuvad suurt khaani, ta 
kõrge-aulikke vendi — et nad põrgu kaoksid — ja aulikku vesiiri — sada kuradit talle 
keresse — lõunale. Ütle: 

hetman on veristanud kümme oinast ja pannud lauale kümme nõu kõige paremat 
kumõssi. Kihuta, Võgovski! Teie aga, polkovnikud, pange piduriided selga, jätke 
nukrutsemine kus seda ja teist — me oleme võitnud, võitnud oleme meie, mitte aga 
šlahta! Kuule Tšarnota: kui khaan astub mu telki, et siis suurtükid pauguksid 
viiskümmend korda ja kõik kasakad laagris karjuksid ,,Elagu!". Ja et pasunad puhuksid 
nagu lahingukäsuks. Ja üles seada kõik polgud —e nähku basurmaan, missugune on meie 
jõud, ärgu unustagu, et me võime ka Bahtšisarai müüride alla minna.” 

Hmelnitski hääl kõlas kindlalt, ja polkovnikud astusid üksteise järel telgist välja, 
unustades äsjase kurbuse ning nõutuse. Hetmaniga kahekesi jäädes ütles Silujan 
Mužilovski: 

«Arvan, Bogdan, et ei läinudki just kõige hullemini. Oma tahtmise viime me kuninga 
juures läbi. Peaasi — peab kindlustama meile vajaliku registri. Sellest ripub meie jõud 
ära ka edaspidi." 

Hmelnitski ei vastanud. Ta vaatas vaikides enda ette ja ütles siis: 

«Läbirääkimisi Ossolinskiga hakkate pidama sina, Ivan ja Lavrin. Peab rauda taguma, 
kuni see on tuline. Ma ei pane sel ööl silmi kinni. Ma arvasin, Silujan, et siin, Zborovi all, 
me võidame Ukrainale igaveseks priiuse kätte. Ma eksisin! Mida ma ütlen rahvale? 
Šlahta tuleb otsekui rohutirtsuparv jälle Ukrainasse, jälle hakkavad vuhisema piitsad ja 


kepid. Kui aga tuleb jälle rahvast ülestõusule kutsuda, kes usub mind siis veel? Ma 
kardan, et rahvas lööb minust lahku." 

»Kõigile priius anda — selle peale, Bogdan, ei tohi me välja minna," hakkas 
Mužilovski rääkima, ,,seda pead sa teadma. Ole rahul sellega, et nüüd on su selja taga 
kogu kasakavanemkond, tema kasusid aga kaitse kindlalt. Kas sulle on vaja jutustada, 
kuidas kasaka-vanemkond oskab hetmaneid reeta? Seda tead sa paremini kui mina. 
Moskva tsaaririigis on alamrahvas bojaaride ja tsaari täies alluvuses,- need, tuleb arvata, 
vaatavad meie poole kartusega: äkki võtab nende alamrahvas meie pospoliitidelt kõlvatut 
eeskuju .. . Mõtle ka selle üle, Bogdan." 

»Mul, Silujan, tuleb kõige üle mõelda!" vastas Hmel-nitski rõõmutult. 

»»Sul on õigus, Bogdan! Muide, seni pole keegi võinud sulle ettevaatamatust ette 
heita. Sa oled meie huvisid hästi kaitsenud. Või rahva eest muretsed? Rahvas, Bogdan, 
tahab rohkem, kui sa talle anda suudad. Kui kaitsed meie usku kiriku-uniooni vastu, on 
ka see juba suur tegu. Ei saa kõike korraga.” 

»Mine, polkovnik,” ütles Hmelnitski pahaselt. 

Öösel aga, pärast kärarikast lõunasööki Islam-Girei auks, kumises hetmani pea veinist 
ja muredest. Telgis laua ääres istus Võgovski. Mužilovski ja Kapusta seisid Hmelnitski 
ees, see aga, püüdes jagu saada raudvitsana pead rõhuvast valust, ei jäänud ikka veel 
nõusse. Hoopis muud on nad kirjutanud, hoopis muud! Mitte niisuguste ettepanekutega ei 
tule läbirääkimisi alustada. Nad on kirjutanud nii, nagu poleks mitte tema kuninga, vaid 
kuningas tema põlvili surunud. Ta otsustaski: kirjutab ise. Mingu nad ära ja ärgu segagu 
teda. Ta teeb kõik ise. 

»»Sa ei jõua, aega on vähe jäänud," vaidles Võgovski vastu. 

Hmelnitski viis siiski oma tahtmise läbi. Nad jätsid ta koos kirjutaja Fjodor Svetškaga 
telki. Hetman jõi pangest toopide viisi külma vett. Svetška istus liikumatult laua taga, 
sulg peos. Hmelnitski käsutas: 

»Kirjuta: «Rahutingimused, esitatud hetman Bogdan Hmelnitski poolt Rzecz 
Pospolita kuningale Jan-Kazi-mierzile, koostatud Zborovi all augustikuu seitsmendal 
päeval 1649. aastal."" 

Ühetooniliselt krabises sulg Fjodor Svetška peos. Kindlalt kõlas Hmelnitski hääl: 

«Esiteks: kuningas peab kinnitama meie õigused ja vabadused, ning kus meie kasakad 
ka viibiksid, kas või kolmekesi, peavad kaks mõistma kohut kolmanda üle ja šlahta ärgu 
end vahele segagu. 

Teiseks: et kasakate register poleks piiratud mingisuguse arvuga.” 

Svetška ohkas ja vaatas hetmanile otsa. 

»Mis on, kas meeldib?" küsis Hmelnitski. «Kirjuta!" 

«Kolmandaks: meie territoorium peab ulatuma Dnestri, Berlinetsi ja Bari 
juurest Vana-Konstantinovini ja Slutšini ning Slutši taha, edasi aga seal, kus on Pripjat, 
ka Dneprini, ja Dnepri juurest, alates Ljubitšist, Starodubini, kuni Moskva tsaaririigi 
piirini välja. Neis paikkondades ei tohi meie väe vahele paigutada mingisuguseid väeosi, 
ei võõramaisi ega poola omi, egatohi võtta mingisuguseid makse sõjaväe jaoks. Pärast 
kasakate sissekandmist registrisse peab kinnitama neile, kes jäävad panide 
jurisdiktsiooni alla, et kui sõjategevuse ajal on juhtunud midagi, olgu kas vara või 


inimtervisega, siis kõik see antakse andeks ja unustatakse ilma igasuguste 
edaspidiste tagajärgedeta. 

Neljandaks: kiriku-unioon kui vene rahva tagakiusamise alaline põhjus tuleb 
tühistada nii Poolas kui ka Leedu vürstiriigis. Uniaatide poolt ja kohtuotsustega 
ülekohtuselt äravõetud kirikud ja igasugune kiriku-vara, annetused ja vene kingid tuleb 
selleks määratud Zaporožje Kasakaväe polkovniku kaasabil uniooni vaimulikkudelt 
ära võtta ja õigeusu vaimulikkonnale tagasi anda. Kogu Poola krooni alal ja Leedus on 
sel vaimulikkonnal täielik vabadus tunnistada oma usku avalikult, mitte aga salaja, 
ta hakkab korraldama matuseid ja teisi kirikutalitusi ilma kartuse kui ka igasuguste 
takistusteta nii kuninga asupaigas kui ka teistes suurtes linnades. Õigeusu kirikud 
peavad olema Krakovis, Varssavis, Lublinis ja teistes nimetamata jäänud linnades, 
nagu see oli ennegi. 

Viiendaks: Kiievi linnas ja teistes Ukraina linnades ei tohi jesuiidid ja rooma usu 
mungad, nii nagu seda ennegi pole kunagi olnud, ka praegu kelleltki annetusi saada, sest 
munkade läbi algavad usus lahkhelid ja rahurikkumised. 

Kuuendaks: kui seimi otsustega, vanade või uutega, on süütuid inimesi surma 
saadetud, mitmesugustes paikades vabadused ära võetud, majad aga vaibevarana laiali 
jagatud, siis kõik niisugused otsused ja tagakiusamised tuleb ära muuta ning kirikud, 
vabadused, õigused ja majad kõigis linnades nii krooni alal kui ka Leedu suurvürstiriigis 
tuleb omanikkudele tagasi anda. 

Seitsmendaks: kõigi katoliku ja õigeusu kirikute asjade pärast aga, mis kasakad on 
sõjategevuse ajal võtnud ja mis on kellegi juurest leitud, ei tohi keegi kedagi 
mingisugusel viisil tülitada ega häbistada; kelle kätte nad aga on selle aja jooksul 
kasakate käest üle läinud, selle kätte nad jäävadki. 

Kaheksandaks: õigeusu vaimulikkonnal peavad Poolas olema needsamad õigused mis 
rooma vaimulikkon-nalgi. Kiievi metropoliidil koos kahe piiskopiga peavad olema kohad 
senatis ühesuguselt katoliku piiskoppidega. 

Üheksandaks: kõige selle kohta, mis on aastatel 1648—1649 aset leidnud, peab 
tulema täielik amnestia. 

Kümnendaks: kroonisõjaväge ei tohi kuni täieliku rahunemiseni siin maal püsivalt 
majutada, et sellega kindlaid kavatsusi rahu jaluleseadmiseks mitte takistada ...” 

Fjodor Svetška langetas väsinult käe. Tuim valu lõi krambi õlga. 

»Mis on, kas oled väsinud?” küsis Hmelnitski. ,,See pole sulle vahvatest lahingutest 
kirjutamine. Küllap vist tahaksid teistsugust kroonikat, noormees? Noh, minagi mõtlesin 
teistsugust. Mine, puhka, varsti hakkab koitma." 

Svetška kummardas hetmanile ja väljus. Hmelnitski küürutas täiskirjutatud 
pärgamendipoognate kohale. Ta luges tähelepanelikult läbi iga rea. Temas kasvas terav 
rahulolematus, kuid ta rahustas ennast: millega sa rahul ei ole? Kas Žoltõje Vodõ all 
võisid sa niisugusest asjast mõtteidki mõlgutada? Tuli siiski tunnistada, et tema poolt 
esitatud tingimused ainult piiravad kuninga ja šlahta õigusi, kuid ei tühista neid. 

Koidikul kutsus Hmelnitski enda juurde Võgovski, Kapusta ning Mužilovski ja luges 
neile ette punktid, millest nad pidid läbirääkimistel kinni pidama. Vahele rääkjmata 
kuulasid nad ära. Hmelnitski lõpetas ettelugemise ja küsis: 

»Kuidas on nüüd?” 

»Arvan, et registrikasakate arv tuleks kindlaks määrata," tähendas Võgovski. 

»Seda arvan ka mina," toetas Mužilovski. 

Kapusta vaikis ja ootas, mis ütleb Hmelnitski. Het-man ei nõustunud. 

«Registritest ärge ise juttu alustage ja põigelge sellest igati kõrvale, kui nad aga 
hakkavad peale käima, ütelge, et see tehakse hiljem kindlaks..." 

Nii otsustatigi. 

... Päeval toimus hetmani saatkonna ja kantsler Ossolinski esimene kokkusaamine. 
Tuldi kokku Zborovi lähedal metsas. Mõlemad delegatsioonid tulid kohale arvuka kaitse 
saatel. Võgovski luges ette hetmani tingimused, mille alusel hetman oli nõus kuningaga 
rahu sõlmima. Ossolinski kuulas ära ja ütles: 

»Ma pean punktid tema majesteedile kuningale ette näitama, üksi ei tohi ma midagi 
otsustada.” 

»Millest meil siis sinuga rääkida?" kehitas Mužilovski õlgu. 

Ossolinski ägestus: 

»bPunktid ei ole kirjutatud alama pöördumise vaimus oma kõrgeauliku kuninga poole 
ja hetman nõuab niisuguseid asju, et ei kuningas ega seim saa neid nõudmisi rahuldada." 

»Siis ärge oodake meilt teistsugust juttu,” raius Mužilovski kindlalt oma. 

»Khaan arvab teisiti,” sõnas kantsler väljakutsuvalt. 

»Khaan läheb ära, meie aga jääme naabriteks," ütles Lavrin Kapusta, ,,pan kantsler ei 
tohi seda unustada." 

»Milleks vaielda?" segas end vahele Võgovski. ,,Pan kantsler kaalub kõike ja mõtleb 
kõik oma selge mõistusega läbi. Anname pan kantslerile aega ja ma loodan, et me jõuame 
varsti kokkuleppele." 

»bPan peakirjutaja räägib mõistlikult," nõustus Osso-linski meelitatult. 

Sellega kõnelus lõppeski. Saadikud sõitsid laiali. Kapusta tähendas Võgovskile 
etteheitvalt: 

»Asjata sa, Ivan, nõnda tema ees lipitsesid. Oled harjunud panidel tagumikku 
lakkuma."” 

Võgovski haaras mõõga järele. 

»Jätke nüüd!" segas Mužilovski karmilt vahele. eidsite ka aja tülitsemiseks. Võtke aru 
pähe.” 

Võgovski kihutas hobusega ette. Kapusta sülgas teele 

»Meie peakirjutaja aina roomab panide jalge ees Ma ei või seda rahulikult pealt 
vaadata." 

Tuli järele anda. Hetmani saadikute edasised kokkusaamised kantsler Ossolinskiga, 
nagu ka hetmani enda kokkusaamine kantsleriga näitasid, et mitte kõik Hmelnitski poolt 
esitatud rahulepingu punktid ei olnud šlahtale vastuvõetavad. 

Kujunes nii, et Võgovski võttis algatuse osavasti enda pihku, surus kõik teised 
kõrvale ja pidas läbirääkimisi üksi. Ta pidas nõu hetmaniga, käis Ossolinski juures, 
puistas teravmeelsusi ja nalju, — lühidalt, tundis ennast nagu kala vees. 


Hmelnitski sai aru: registri piiramise asjus tuleb kantslerile järele anda. Lepingu 
lõppvariandi koostamise eel tuli Võgovski koos polkovnikute Gladki ja Gromõkaga 
südaöösel hetmani telki. 

Hetman magas või tegi, nagu magaks. Ta lamas vaibal mantli all, nägu kätega kaetud, 
ega teinud Võgovski lipitsevast häälest väljagi. Alles siis, kui telki astus jessauul 
Lissovets ja kandis ette, et on tulnud khaani vesiir Sefer-Kazi, tõusis hetman üles, loputas 
nägu veega, mida talle džuura kätele valas, kuivatas ennast käterätiga ja tõmbas kuntuši 
selga. Silmad tursunud laugude all põlesid kurjade tulukestena, must, sisse-suitsetatud 
piip vabises hambus. Näis, et ta selle iga hetk läbi hammustab. Nii ei lausunudki ta ühtegi 
sõna enne, kuni Sefer-Kazi telki astus. 

Hetman kummardas, nagu poleks midagi juhtunud, nagu poleks tema, Hmelnitski, 
eile jalgu trampinud ega Bahtšisaraid maa pealt pühkida ähvardanud, ja ütles käheda 
häälega: 

»» Võib-olla juhtus eile midagi ülearust, suur vesiir, kuid siis oli see Bacchusest. Anna 
andeks." 

Vesiir laiutas armastusväärselt käsi. Tühine asi! Mis sest rääkida! Olid sõbrad ja 
jäävadki sõpradeks. Ainult 

ilmaaegu käib hetman nii väga peale nende piiramata registritega. Polkovnikudki ei 
mõtle ju kõik nõndaviisi. Kas poleks parem, kui registrikasakate arv oleks täpselt ära 
tähendatud? Mis ta seal muretseb? Mida väiksem on register, seda parem on maale, kui 
aga vaja läheb, muudab ta jälle kõik kasakateks. 

Võgovski noogutas heakskiitvalt. Gladki ütles bassihäälega: 

»» Olgu pealegi register piiratud, kui me ainult oma maadel ise peremehed oleksime, 
ise mõisates istuksime, see on tõsi.” 

Hmelnitski vaikis. Lõpuks, ega registrid temassegi puutunud. Temale oli tähtis, et ta 
oleks Ukraina täis-võimuline peremees, et kuninga võimukandjad end sugugi Ukraina 
asjadesse ei segaks. 

Vesiir jätkas oma juttu. Khaan arvab, et hetman peaks kuningaga ära leppima ja 
temaga üksmeeles elama. Praegu on kõige õigem aeg niisuguse kokkuleppe sõlmimiseks. 
Vesiir lagistas naerda: 

»Mida vähem õigusi on alamrahval, seda parem on kasakatel. . . Seda paremini 
kasakad elavad," seletas ta. 

Lühidalt, vesiir andis mõista, et khaan toetab Osso-linskit. 

Vesiir jälgis teraselt Hmelnitski näoilmet. Ta võis rõõmu tunda — kangekaelne ja 
tark vaenlane Hmel-nitski siples osavasti seatud püünistes, püüdes neist asjatult välja 
rabelda. 

Nüüd ta juba muutub vagaseks kui talleke. Istub seal oma Tšigirinis, ja totrad mõtted 
šlahtast ning tatarlastest rippumatust ning vabast riigist ja üleminekust Moskva tsaari alla 
ei aja enam ta pead segi. Kas võiksid vesiir ja ta käskija lubada, et Hmelnitski ühineks 
Moskvaga? Siis oleks suurel Krimmi khaani-riigil lõpp! 

Vesiir sõitis minema. Hmelnitski jäi kahekesi Võgovskiga. Vagusus ja rahu olid ta 
näolt just nagu tuulest viidud. Raevunult mõõtis ta pikkade sammudega lapikest maad 
telgis. Siin ta on, see jesuiitlik võrk, see on ta endasse mässinud. Kuidas see katki rebida? 
Ta 

teadis, ja see oli talle kõige hirmsam, et teist väljapääsu ei ole, et võit, mis oli olnud 
käegakatsutav ja alles kaks päeva tagasi talle nii lahkelt naeratanud, oli praegu juba 
kaugel, ja et teda on ära antud ning petetud ta enda selja taga. 

Võgovski istus pingikesel ja ootas. Ta oli kindel, et hetman nõustub — teist 
väljapääsu ei ole .. . Eile oli ksends Lentowski poola laagris Võgovski kätt surunud ja 
öelnud, et kantsler loodab suuresti tema peale. Muuseas oli ta ka šlahtitš Jasynski järele 
pärinud. Pea-kirjutaja laotas käsi: Jasynskit pole ta näinud, Zbaraži all ei käinud tema 
juures kedagi. 

Võgovski ootas kannatlikult. Ta oli õppinud ootama. Ta kordas endale: ,,Oska 
oodata.” Oo, see oli suur oskus! 

Hmelnitski jätkas telgis kõndimist. Ta oli peakirju-taja nagu unustanud. Hea küll. Ta 
nõustub registri piiramisega, annab nõusoleku ka selleks, et Kiievis püsiks kuninga poolt 
nimetatud vojevood, — jäägu šlahta uskuma; nagu oleks ta alla andnud, ja pidagu nad 
teda kuninga ja Rzecz Pospolita truuks ning kuulekaks vasalliks. 

»Mis ma olen siis kätte saanud?" küsis ta endalt. Ta oli ju tahtnud Ukraina lõplikult 
šlahta ikkest vabastada. Oli püüdnud just seda ... 

Ta näris ammukustunud piipu hammaste vahel. Paljugi mis ta oli tahtnud! Kõike ei 
saa korraga. Kuid ta teadis, et see on siiski võit. Veel ainult aasta tagasi Piljava all ei 
tahtnud kuningas temaga rääkidagi. Siis arvasid panid senaatorid: ,,Kasakad purevad ise 
üksteisel kõrid läbi.” Nüüd on nad hakanud teist juttu ajama. Nüüd kutsub kuningas 
teda enda juurde. Homme läheb ta kuninga juurde. Hmelnitski näeb selgesti oma 
vaenlaste nägusid. Seal nad on — senaatorid, vürstid, upsakad šlahtitšid. . . See tuleb 
homme, täna aga peab ta ütlema oma lõpliku sõna. Ta ütleb selle, ja siis on mõne tunni 
pärast see sõna kogu sõjaväe huultel. Hakatakse rääkima: ,,Müüs meid maha!" Ei usuta 
enam teda ega tetna universaale. Viha kobrutas temas, otsis väljapääsu. End tagasi 
hoides püüdis ta ise ennast rahustada. Justkui oleks ta pospoliitidele vähe andnud. Mui- 
dugi, ei tule niisugune priius, millist nad ootavad. Mällu 

kerkis see, millest lõkke juures oli rääkinud kasakas Guljai-Den. Tuleb kirjutada 
universaal, tuleb seletada, et rahu on ajutine. Kas ta ise teisiti mõtleb? Kas saab tulevikku 
teisiti kujutleda? Kuid esialgu annab ta järele, tõmbub tagasi Ukrainasse. Ta võidab aega 


Niisiis, jälle lootus ajale. Oskus oodata! Kuid oodata mitte käed rüpes, vaid olles 
pidevalt liikumises, tegevuses. Ta jõuab kokku rääkida Moskvaga. Ilmaaegu arvab khaan, 
nagu oleks hetmän tal nüüd keti otsas. Asjata kavaldab vesiir Sefer-Kazi. Tuleb aasta- 
teine rahulikku elu. . . Kuid kas saab olla rahulikku elu, kui panid hakkavad oma 
mõisatesse tagasi tulema? Kõik on tema vastu. Ta teadis, mida rahva keskel hakatakse 
rääkima ja kelle jaoks hakatakse nuga ihuma... 

Kuid nüüd ei suuda teda enam miski peatada. Nüüd on tal juba kindel otsus välja 
kujunenud. 

Ta nõustub, et register oleks nelikümmend tuhat suur, kuid ta hakkab seda koostama 
kaks aastat... 

Ta nõustub, et Kiievis istuks õigeusuline kuninga vojevood (selleks saab vist Adam 
Kissel), kuid Kiievisse tuleb ka tema polkovnik ja sinna asub kasaka-polk... 


Ta nõustub, et tema allkirja ees oleksid sõnad: ,, Tema helduse, Rzecz Pospolita 
kuninga Zaporožje KasAka-väe hetmän". Kuid ta ei teeni kuningat ühtegi minutit. .. 

Ta annab nõusoleku selleks, et šlahta tuleks tagasi mõisatesse Bugil ja Slutšil, kuid 
vaatab läbi sõrmede, kui pospoliidid hakkavad šlahtat tagasi kihutama .. . 

Ta loobub kuninga ees õigusest sõlmida liite ja pidada läbirääkimisi välisriikidega, 
kuid Tšigirinisse tagasi jõudes läkitab kohe saatkonna Moskvasse, sõlmib sõjaliidu 
Valahhia ja Moldaaviaga, ahvatleb tatarlased uutele sõjakäikudele, meelestab Türgi 
sultani Islam-Girei vastu .. . 

Need, kes talle põiki teele astuvad, teeb ta pihuks ja põrmuks. Tal on jõudu ja 
mõistust ning lihased ta ihunaha all liiguvad veel tugevasti. Kui omad ta vastu käe 
tõstavad, raiub ta äraandjatel käed maha. Ta hakkab neid teiba otsa ajama, hukkama. 

Sel ööl Zborovi all näeb Hmelnitski oma tulevikku 

selgesti ja kaugele, ning ta süda täitub teineteisega seltsiva rahu ja mehisusega. Temas 
kerkib niisugune jõud, mida ei aima keegi — ei kuningas ega khaan. Alles hiljem 
kohkuvad nad oma vea pärast. 

»Hea küll, panid senaatorid. Hea küll, kõrgeaulik kuningas. Ma olen teie sulane. Ma 
olen hetman ainult kuninga armust. Kuid ma ei loobu iseendast, rahvast, isamaast.” 

Hetman jäi Võgovski ette seisma ja lausus rahulikult:- 

»»Olen nõus, Ivan. Sõida Ossoiinski juurde.” 

»Ammukski võinud nii olla,” vastas Võgovski 

Ta teadis — Hmelnitski pidi nõustuma. Muud tal üle ei jäänud. Tundes ette rõõmu 
selle hetke üle, mil ta ilmub kantsler Ossoiinski ette ja teatab, et hetman on nõustunud, 
ruttas Võgovski telgist välja. Hmelnitski kuulis, kuidas hobuse kabjad hakkasid metsikult 
vastu maad peksma, ja ta naeratas sel ööl esmakordselt. Kuid naeratus oli mõru ja kurb. 

Kirjutajad ei seisnud väsimuse pärast jalul. Tuli puudu tindist, ja siis hakati katlais 
lahustama nõge, mida suure vaevaga saadi ümbruskonna küladest, öö läbi kuni koiduni 
kirjutati hetmani universaali ümber. 

Järgmisel päeval, kui päike oli vaevalt tõusnud, loeti universaali kõigi polkude 
sotnjates ette. 

Guljai-Den seisis kasakate hulgas vaadi kõrval, millele oli roninud kilava häälega 
kirjutaja, pikahõlma-line kuntušš seljas. 

Kirjutaja vehkis kätega, nuuskas nina ja pühkis käsivarrega higist otsaesist, määrides 
sellel laiali tindiplekke. Ta hääl kõlas kimedalt ja murdus: 

»Jumal aitas meid nõutada kuningalt ja Šlahtalt meie vanade priiuste allesjäämist, et 
me saaksime vabalt oma usku tunnistada ja pidada oma kiriklikke talitusi ilma kartuseta 
rooma kiriku ees. Jumal aitas meid lahingu lõpuni viia ja meelestada Rzecz Pospolita 

kuningat, kelle riigi piiridesse me jääme, rahuldama meie soove ja kindlustama meile 
vaba ja iseseisva arenemise, vabastades meie usu uniaatide rõhumisest ja annetades 


kõigile, kes olid ühes meiega lahingutes alates Zoltõje Vodõst kuni tänaseni, muretuse 
enda ja omaste pärast, et neil oleks täielik ja kindel julgeolek ...” 

»Kas teotegemisest pole midagi kirjutatud?" küsis viltu peas istuva kõrge 
voonanahkse mütsiga kasakas. 

Kirjutaja jõllitas juhmilt silmi ja ütles kasakate naeru 

saatel kohmetult: ,, Mitte midagi!" 

Guljai-Den koputas piibu südametäiega vastu kontsa tuhast tühjaks. 

»»S0 Oleksid pidanud veel küsima, kas me hakkame maksma panile jahvatusematti või 
veise- ja karjatuse-maksu, võib-olla hetman on unustanud üles märkida ... " 

Jessauul Prjadtšenko vehkis vihaselt rusikatega ja trügis läbi rahvahulga Guljai-Deni 
poole: 

» Ole vait, sa jumalavallatu!" Ja ta hüüdis kõigest kõrist: ,, Kuulata tähelepanelikult 
hetmani universaali!" 

»Meil kõigil tuleb hoida ühte ja hoida oma priiusL et võiksime kaitseda ennast 
kallaletungi eest, ja kui läheb vaja, asuda sõjariistadega oma usu ja elu kaitsele ...” 

Guljai-Den püüdis ahnelt iga sõna. Mõtted kihutasid üksteisest mööda. Jah, on tulnud 
rahu! Aga kuidas siis on? Mida ta ütleb Belõje Repkis, kui sinna tagasi jõuab? Mispärast 
ei loe kirjutaja midagi sellest, kui palju on edaspidi kasakaid? Miks on kirjutatud ainult: 
»Registrid seame kokku ise täiesti vabalt ja kooskõlas meie vajadustega, et mitte rikkuda 
rahu kuninga ja Rzecz Pospolitaga.”? 

Mida see tähendab? Kõik sõnad on nagu uduga kaetud, ümberringi aga oli selge ja 
ilus augustikuu päev. Guljai-Den tundis meelehärmi. Kellelt küsida? ... Ta vaatas 
tahapoole. Kasakad seisid tusase.lt, vahtisid altkulmu kirjutaja otsa. See luges: 

»Minna kõigil ringrivis, polkude kaupa tagasi, ette vaadates, et äkki ei juhtuks 
vaenlase kallaletungi... " 

On ju rahu! Kelle ees siis ettevaatlik olla? Guljai-Den puges rahvahulgast välja. Mis 
seal enam kuulata! 

Augustipäev laotas rohule päikesesära. Tuul sahises laiavöralistes tammedes. Guljai- 
Den sammus, vahtides maha. Talle tuli meelde Fjodor Kijaško. Ehk ongi parem, et 
Fjodorit enam pole? Guljai-Den ise aga tehku kolm teopäeva (vaata et rohkemgi) .. . 

Mällu kerkisid öö lõkke juures ja hetmani sõnad: ,,Oma ettevõtmistest ma ei tagane.” 
Minna õige het-mani juurde ja küsida temalt. Aga mida ta vastab? Tatarlased müüsid 
maha... Õige, see oli tõsi! Kasakad teadsid, et khaan oli ära andnud. Kuid kas võis teda 
karvavõrdki usaldada? Jah, nähtavasti polnud vanemad inimesed ilmaaegu leidnud 
vanasõna: ,,Kelle poolt on khaan, see ongi pan.” 

Guljai-Den läks Netšipor Halaida juurde. Halaida lamas vankril kinniseotud rinnaga. 
Tema jalutsis istus ungarlane-habemeajaja. Polkovnik Gromõka oli käskinud tal pidevalt 
olla Halaida juures, kuni see paraneb. Vankri juures seisis Martõn Ternovõi, kes ka oli 
tulnud sõpra vaatama. Halaida surus nõrgalt Guljai-Deni kätt ja ütles tasa: 

»Mul on valud, vennas." 

» Surm kardab kasakat," rahustas Guljai-Den. ,,Uhe kandi mehi," näitas Halaida 
Ternovõile peaga Guljai-Deni poole. 

»» Oleme kõik ühe kandi mehed,” naljatas Martõn. ,,Ei teeks paha sel puhul viina 
visata," ohkas habemeajaja. 

»Ega sul muud mõttes olegi..." vangutas Halaida etteheitvalt pead ja hakkas oigama. 


»»On tehtud rahu, Netšipor,” ütles Guljai-Den, ,.kuid vististi sa juba tead seda. Hetman 
on kuningaga ära leppinud, meil on kodutee ees. Arvan siiski, et seda rahu ei ole kauaks 


»Mispärast?" küsis Martõn. 

»Sellepärast, kasakas, et kui hetman on kuningale alla andnud, tuleb tal meid 
pitsitama hakata ... " 

»Kes kasakaks jääb, eks sel ju priius ..." sõnas Halaida vaikselt. 

Martõn Ternovõi tähendas süngelt: 

»»Kõik peavad kasakateks saama. .." 

»Sedasi aga ei arva vanemkond,” vastas Guljai-Den, ,,ja hetmanilgi ei näi sihukest 
mõtet olevat. Sa ära jollita mu otsa, tean juba, mida räägin . .. Panid purevad panidega, 
aga luud raksuvad holopil, panid lepivad ära, holopp aga küürutagu jälle selga... Kui 
õige viskaks viina,” ütles ta tujutult. 

Väle habemeajaja kargas vankri otsast maha ja kadus laagrisse. Ta ei lasknud end 
kaua oodata, juba ilmuski savikannuga ja valas osavasti viina äratäkitud tina-kruusidesse. 
Netšipor ainult niisutas huuli. Kõik rüüpasid vaikides. Martõn muutus süngeks. Alles eile 
olid tal olnud teised mõtted. Mis on siis juhtunud? Kes on kõiges süüdi? Ta tahtis Guljai- 
Denile vastu vaielda, kuid taipas, et too räägib õigust. 

»Kui puusal on mõõk," ütles Martõn, ,,ei saa keegi priiust ära võtta ... " 

»»Sul on õigus,” nõustus Guljai-Den, ,,oma mõõka ei tohi me kellelegi ära anda. Aga 
meil, vennad, tuleb veel enese ja priiuse eest seista. Head sellest leppimisest ära oota... 
Hea seegi, kui ühe aasta ilma sõjata läbi ajame." 

Kümnendal augustil oli Bogdan Hmelnitski teel kuningas Jan-Kazimierzi 
laagrisse. Ta valge argamakk sammus uhkelt. Hmelnitskil oli seljas helepunasest 
sametist kuntušš ja ümber kuldvöö, mille küljes rippus mõõk päikese käes säravas 
kullatud tupes. Taistus sirgelt = hõbenaastukestega - kaunistatud — kollasest nahast 
sadulas. Tuul hõljutas kahte paabulinnusulge sooblinahaga ääristatud kõrgel punasel 
mütsil. Paremas käes hoidis Hmelnitski hetmanikeppi. Sammu võrra temast tagapool 
ratsutasid ronkjatel hobustel Timofei, Võgovski ja pea-buntšukikandja Vassil Tomilenko, 
tuules lustiliselt lehviv valge buntšukk käes. Kaugemal ratsutasid polkovnikud Danilo 
Netšai, Mihhailo Gro-mõka, Silujan Mužilovski ja sotnik Ivan Zolotarenko. Zolotarenko 
oli pärast menukat lahingut Zbaraži all 

omandamas mõjuvõimu ning võitnud Hmelnitski poolehoiu. Nähes, kuidas ta mõju 
kasvab, hakkas kasaka-vanemkond juba talle kõõrdi vaatama. Hetman ise oli käskinud tal 
täna olla enda juures. 

Polkovnikute järel ratsutas paljastatud mõõkadega kasakasotnja. ühte tõugu kimlid 
närisid kärsitult suu-raudu ja ratsanikud suutsid neid vaevu vaos hoida. Hmelnitski vaatas 
altkulmu ettepoole. Juba hakkas künkal valendama kõrge telk tuule käes lehviva lipuga. 
Hetman kuulis selja taga Netšai kimedat häält: 

»» Joondu!” 


Hobuste kabjaplagin kuuldus selgemini. Hetmanile kihutasid vastu kaks ratsanikku 
suure saatjaskonnaga nende kannul. Hmelnitski tundis kaugelt ära kantsler Ossolinski ja 
Leedu alamkantsleri Sapieha. 

»Tervitan sind, hetman, tema kuningliku majesteedi Jan-Kazimierzi nimel,” lausus 
Ossolinski pidulikult. ,,Teatan, et kuningas ootab sind laagris.” 

Hmelnitski argamakk kaevas kapjadega kärsitult maad. Hetman kummardas peaga: 

»Loen tema majesteedi tähelepanu suureks auks.” 

Sapieha ja Ossolinski asusid teine teisele poole het-manit, poola husarid aga seadsid 
end kahe pika lindina ritta hetmani ihukaitse kõrvale. Hetman tõmbas rats-meist ja 
hobune hakkas astuma. 

Käega, mis oli pikas kollases nahkkindas, heitis Osso-linski kõrvale helesinise mantli 
hõlma ja pöördus Hmelnitski poole ladina keeles: 

»»Bellum rivile' on viimaks lõppenud." 

Hetman vastas ladina keeles: 

»»Sic", pan kantsler, kui seda võtta teie moodi, aga mina arvan, et see polnud 
kodusõda, pan kantsler.” 

Ossolinski vaikis. Sapieha mõõtis hetmanit kurja pilguga. Tal oli oma arvamine, ja 
praegu on selleks just paras juhus. Peab selle kasakajõugu igast küljest sisse piirama, 
neetud lahkusulise käsist-jalust kinni siduma, ja talle jäädavalt otsa peale tegema. 
Kantsler lobisegu pealegi, et Hmeli asemele tuleb teisi kisakõri- 


1Kodusõda. (Lad. k.) 

2Nõnda. (Lad. Kk.) 

sid. Praegu on soodus hetk . .. Kui see tema teha oleks, teeks ta kohe nii, ei kõhkleks 
minutitki. Talle tulid meelde Ossolinski sõnad: 

Hmelnitski tuleb kõvemini pihku võtta, talle tähelepanu üles näidata ja ta kasakatega 
riidu ajada, puregu nad siis ise üksteisel kõrid läbi. Siis aga läheme me sinna krooniväega 
ja taltsutame selle maa igaveseks ajaks.” 

Sapieha keerutab pahaselt vurre ja vaatab kõrgilt kaugusse. Talumatu viha tungib ta 
südamesse, kui sissesõidul kuninga laagrisse piki teed ülesseatud sada pasunameest 
puhuvad tervituslugu ning seejärel lõhestavad ilusa augustipäeva vaikuse kakskümmend 
üks suurtükipauku, mis metsatukast vastu kajavad... 

»»Võtame sind, hetman, vastu nagu südamesõpra,” räägib kantsler. 

»»Sõidan tema majesteedi laagrisse kuninga truu alamana," vastab Hmelnitski 
alandlikult, langetades pea. 

Ta süda tuksub rahulikult ja rütmiliselt. Kas ta oli kokkusaamist kuningaga nõnda 
kujutlenud? 

Äkki tuli talle meelde ning kerkis silme ette pärnadest palistatud maantee Zamostje 
all, sada teivast, ja nende otsas piinades hukkumas sada kasakat, — poole taevavõlvini 
lõõmavad pospoliitide külad, maa kohal kostab hala ... 

Ta surus hambad tugevasti risti ja tundis, kuidas kuiv tuul puudutas ta huuli. 
Sadakond sammu enne kuninga telki tuli ta hobuse seljast maha. Kahel pool tema kõrval 
sammusid Sapieha ja Ossolinski, tagapool tulid ta polkovnikud. Nüüd oli kätte jõudmas 
otsustav silmapilk. Veel hommikul enne ärasõitu oli Võgovski talle 
edasi andnud Ossolinski ja senaatorite nõude, et hetman põlvitaks kuninga ees ja 


suudleks tema kätt. Ta ei vastanud Võgovskile siis midagi ja see oli arvatavasti 
kindel, et Hmelnitski nii ka talitab. Netšai oli just enne ärasõitu küsinud: 

»Kas suudled ta kätt, Bogdan?" 

Hmelnitski ei vastanud ka temale, vaikis. 

Hetman ajas pea püsti. Telk on juba lähedal. Ta nägi: kuningas istub kõrges 
tugitoolis. Tema selja taga seisavad senaatorid. Veel viis sammu, üks hetk. Välguna 

sähvatas peast läbi mõte: kas laskuda põlvili? Kuid põlvili ei lasku ju mitte üksinda 
tema, vaid kogu Ukraina — kõik linnad ja külad. Ega selleks olnud Žoltõje Vodõ, Korsun 
ja Piljava, ega selleks olnud lahingud ja piinad, ega selleks voolanud veri jõena. Ta 
sirutas oma tugevaid õlgu ja kulmude all karmide silmade helki varjates sammus kindlalt 
edasi, täristades hõbekannuseid. Alles kahe sammu kaugusel kuningast langetas ta pea, 
kuid ajas enda kohe sirgu ning hingas täie rinnaga. 

»Mul on rõõm tervitada sind, kõrgeaulik kuningas, enda ja oma polkude nimel. Sada 
tuhat mõõka tervitavad sind, kuningas, ja sada tuhat mõõka ihkavad rahu, kuningas.” 

Hämmeldus tardus senaatorite nägudele. Hmelnitski märkas seda silmanurgast. 
Valitses rusuv vaikus. Kuningas kummardus nõutult Ossolinski poole ja kuulas, mida 
kantsler talle sosistas. 

Hmelnitski kummardas veel kord, nagu poleks midagi juhtunud, tõstis pea püsti ja 
pöördus kuninga poole: 

»Kõrgeaulik kuningas, palju aastaid on Rzecz Pospolita panide pöörane ning 
taltsutamatu viha olnud pööratud meie — ukraina kasakate ja maarahva — vastu. Nad on 
igati kasakavanemkonna privileege mõnitanud ja kasakaid mitte sõjaväeks, vaid oma 
orjadeks pidanud. Nad on irvitanud meie usu üle. Vägivallategudel ja mõnitustel pole 
olnud otsa ega äärt. Seepärast tõu-siski meie rahvas panide ja Šlahtitšite vastu. Anna 
andeks mu julgus ja avameelsus, kõrgeaulik kuningas, aga kui me oma rahvaste vahel 
lepingu sõlmime, pean ma seda sulle ütlema.” 

Kuningas kuulas Hmelnitskit vaikides ja ulatas talle siis käe. Hmelnitski astus kaks 
sammu ettepoole, surus kätt ja sammus jälle tagasi. 

Viha varjates astus ette kantsler Ossolinski ja sõnas: ,,Mis on olnud ja kes selles süüdi 
on, seda on praegu võimafu otsustada, me ei hakka seda isegi meelde tuletama. Tema 
majesteet, kõrgeaulik kuningas ei soovi oma alamate vahel tüli. Ta andestab sulle kõik 
eksimused, hetman, ja usub, et nüüdsest peale saab meie 

maadel valitsema igavene rahu. Kuningas on selles kindel ja laseb sind minna oma 
sõjaväe juurde, kellele, sa teed teatavaks kuninga armu.” 

Pasunad hakkasid puhuma. Hmelnitski kummardas. Kuningas viipas nõrgalt käega. 
Senaatorid kogunesid tema ümber. Ossolinski astus Hmelnitbki juurde: 

»Palun minu telki, pan hetman.” 

Ja nüüd istuvad nad kahekesi — kantsler ja hetman'. Hmelnitski kuulab. Juba sel 
silmapilgul, kui tema sissesõidul kuninga laagrisse kostsid pasunahelid ja 
suurtükipaugud, mõistis ta, et ta võib käituda rahulikult ja kindlalt nagu võitja kunagi. 
Mis sellest, et panid senaatorid on rahulepingut kärpinud, — vaieldamatult on ta ikkagi 
astunud siin Zborovi all esimese sammu täieliku vabanemise poole. 

Ossolinski punub kavalalt võrku ... 


»Ma otsustasin kõnelda sinuga, pan hetman, nelja silma all. Sa vist tead ise, et ma 
hoian sinu poole ja olen su sõber. Ka mina ei pea lugu Wiszniowieckist ja Potockist. Neil 
ei mõlgu mõttes kuningriigi julgeolek ega Rzecz Pospolita õnn, vaid isiklik kasu. Sa oled 
palju kätte võitnud. Kuningas on praegu sinu vastu heatahtlik. Su hetmanikepi all saab 
olema nelikümmend tuhat registrikasakat. Kas sellest on vähe? Uksed on lahti sinu ees. 
Olen sulle alati esimesena toeks. Aga sina pead pööblit taltsutama. Pead omavolitsejatele 
nende õige koha kätte näitama. Kui sa ei talita nii, saadab seim uuesti sinu vastu 
maakaitseväe, ja siis ei suuda ka mina kuninga viha tagasi hoida ... " 

»Jäta see jutt vihast, pan kantsler," katkestas Hmel-nitski teda karmilt, ,,me oleme 
mõlemad arukad inimesed, võime kõnelda avameelselt. Kõigepealt pead sa Zabuzskilt 
hetmanitiitli ära võtma ja selle teatavaks tegema. Kahte hetmanit olla ei saa. Kiievi 
vojevoodiks tuleb panna õigeusku šlahtitš. Makse Kiievis hakkavad koguma minu 
ametnikud. Maakaitseväega aga sa mind ära hirmuta, pan kantsler. Praegu on mul 
sõjaväge sada tuhat meest, homme aga kakssada tuhat, ja võib juhtuda ka nii, et teie 
alamrahvas tõuseb mulle appi... " 

Ossolinski pilukil silmad saatsid Hmelnitskile torkava 

pilgu. ,, Neetud lahkusuline tunneb oma hinda," käib läbi kantsleri pea. Maksude 
kogumine Kiievis ... Alamrahvas tõuseb appi .. . Ta teab, mida tahab. Võibolla on 
Sapiehal tõepoolest õigus ja Hmelnitski oleks vaja kohe kinni nabida. Ja võib-olla on 
õigus Tiko-cynskil, kes soovitab hetmanile mürgitatud veini anda. Alles eile kinnitas ta 
seda kantslerile. Kes võib kindel olla, et õuemarssal pole juba niisugust jooki valmis 
seganud? Rõõmustav ja ühtlasi ärev judin käib kantsleril üle selja. Kuid kas sellega 
lõpeks ülestõus? Osso-linski teadis, et ei lõpe! Muidugi ei lõpe! Parem on Hmelnitskile 
järele anda. Läheb aega mööda, ja Rzecz Pospolita ainult võidab sellega. Praegu ei maksa 
Hmel-nitskiga tülitseda. 

Ossolinski litsus huuled kõvasti kokku. Ta näole tardus vääramatu rahu ilme. Kuid ta 
südames oli sünge ja ärev tunne. Tulevik paistis ähmasena ja teadmatuna. Khaani sõpruse 
ostis kuningriik kalli hinnaga.-Nüüd on kuninga kassa tühi. Varssavis tuleb kokku seim. 
Kantsler teadis: sellel seimil tuleb tal üksinda kõrgile ja upsakale šlahtale aru anda. 

Alles kaks aastat tagasi voolas Ukrainast riigikassasse raha nagu veerohkest jõest. 
Slahta peremehetses mõisates rahulikult. Suur kaubatee Musta mere rannikult põhja 
meredesse läks läbi Kiievi ja oli tervikuna Rzecz Pospolita valduses. Kiiev oli täis 
välismaa-kaupa. Polnud tuntumat teed Itta kui see muistne tee, mis viis Euroopa riikidest 
läbi Rzecz Pospolita, läbi Kiievi ja sealt Musta mere linnadesse. Selle kaubatee 
kaotamine võrduks enesetapuga. Kolmekünine-aastane sõda pumpas välja kõik summad. 
Maa ägas. Ja seda mõistis äraandja Hmelnitski nähtavasti hästi. Hmel-nitski nagu aimas 
kantsleri mõtteid ja tähendas: 

»Teil tuleb sellega juba leppida, kantsler, et meie maa ei saa enam olema sillaks, mida 
mööda kõik käivad. Tee Kafast igale poole viib läbi Kiievi. Tavani praamil ja Kiievis 
hakkavad makse koguma minu ametnikud." 

Ta ütles seda kindlalt, ja oli näha, et ta sellest ei tagane. Ossolinski suutis end vaevu 
tagasi hoida, et mitte püsti karata, hõigata vahid ja lasta ülbe lahk-usuline kinni võtta. 
Mida ta veel ei taha? Või makse 

koguda! Mu jumal, kuialla käimas oli kuningriik! Olgu teistega, kuidas on, aga 
kantsler teadis hästi, mida tähendab kaubatee Idamaalt läbi Kiievi. Seda teed mööda 
veeti Aasiast, Pärsiast, Indiast ja Süüriast. põhja ja läände kallihinnalisi kaupu — 
siidkangaid, lõhnaaineid, safranit, pipart, kalliskive. Inglise, hollandi ja rootsi 
kaupmehed kulutasid Varssavis järjest kantsleri lossi ukselinke. Nüüd jääb see ära. Ja 
kõik selle neetud lahkusulise pärast, kellele järgnes kogu ukraina pööbel! Tuleb istuda 
temaga koos ja pidada läbirääkimisi, selle asemel et pealt vaadata, kuidas tä teiba otsas 
kõngeb. Kuidas ajad on muutunud! Kuhu on jäänud šlahta kunagine kuulsus? Riik, mille 
piirid laiuvad merest mereni, kulub niimoodi pikkamisi läbi nagu vana kasukas. Ei 
olnud Ossolinski südames rõõmu. 

Hmelnitski teadis, et kantsler nõustub tema nõudmistega. Ta kõneles samuti 
naeratades, armastusväärsel ja lahkel toonil, varjates hinges vaenu ja viha. Keegi tema 
kasakavanematest ei saa talle ette heita, nagu oleks ta nende huvid kaitsemata jätnud. 
Ainus asi, mis talle okkana südamesse jäi, oli registri piiramine. Kuid nüüd polnud ta ise 
ka enam küllalt veendunud vajaduses nõuda vastupidist. Ta arutas nõnda: las tõstavad 
pealegi kisa, et register on väike, —e see oleks ettekäändeks kõik uuesti sõjariistus üles 
kihutada, et saada rohkem. 

Viimaks jõudsid nad lõpule. Kuninga komissarid ja kasakaväe polkovnikud kutsuti 
telki. Kantsler teatas täielikust üksmeelest tema ja hetmani vahel. Lepiti kokku, et seim 
kinnitab sügisel kõik priiused ja et selsamal, seimil viibivad metropoliit Silvester Kossov 
ja hetmani saatkond. Kantsler plaksutas kolm korda käsi. Lühikestes valgetes kuntuššides 
teenrid kandsid sisse veini. Kantsleri ülemteener ulatas hõbekandmikul kaks suurt 
hõbekarikat —+ kantslerile ja hetmanile. Hmel-nitskile tuli meelde Kapusta hoiatus: »Ära 
joo veini, on kindlasti teada, et nad puistavad sellesse sulle mürki.” Kantsler võttis kähku 
talle lähemal seisnud karika. Hmelnitski tõstis rahulikult oma karika, vaatas teraselt 
Ossolinskile otsa ja ütles vaikselt: 

«Vahetame, pan kantsler, vendluse märgiks karikad." Ossolinski käsi võpatas. Ta 
naeratas tehtult ja vastas nukralt: 

»»Oma suureks kurvastuseks tohin ma ainult tõsta karikat, pan hetman, joomise aga on 
arstid mulle südamehaiguse tõttu kõvasti keelanud.” 

»Minagi tunnen end haiglasena, pan kantsler," vastas Hmelnitski. ,,Olgem siis sõbrad 
ja seltsimehed ka ilma veinita."” 

Ta kallas veini rahulikult vaibale. 


Õhtul kostis kasakalaagris kära ja kõmatas pauke. Lõkked lõõmasid. Hetman oli 
käskinud oma kantselei kulul välja panna sada vaati mõdu ja viina ja iga sotnja kohta viis 
praetud oinast. Igale kasakale laoti pihku viiskümmend zlotti. 

Tatarlased panid kartuse pärast valve välja. Nad kuulatasid teraselt, mis kasakalaagris 
toimus. 

Järgmisel hommikul lahkusid kasakapolgud lahingu-korras Zborovi alt. 

Zborovi katoliku kirikus pidas kuninga isiklik pihiisa ksends' Lentowski lahingus 
langenuile missat ja kuulutas neetud lahkusulistele anateemi. 

Missal viibisid ka kuningas ja senaatorid. 

Pärast kirikuteenistust oli kantsler Ossolinskil kokkusaamine vesiir Sefer-Kaziga. 


Sefer-Kazi tuli khaani laagrisse tagasi väga rahulolevana. Nagu ta oli Ossolinskiga 
kokku leppinud, pidi tatarlasi tagasiteel Krimmi ülal peetama Rzecz Pospolita kulul, aga 
et kuningas praegu raha anda ei saanud, sai hord õiguse võtta teel omavoliliselt kõike, 
mida vajab. 

Vesiir laksutas heameele pärast keelt. Hilja öösel rääkis Sefer-Kazi Islam-Gireile: 

»Mu suur ja kuulus käskija, kas sa näed, kui palju tähti on sinitaevas? Niisama palju 
uusi laule luuakse sinu tarkuse kohta.” 

Nad seisid kahekesi telgi juures metsaserval ja vaatasid, kuidas üksteise järel langesid 
taevast ja läksid tundmatule teekonnale augustikuu tähed, mis jätsid enda järel hetkeks 
helendava hõbedase jälje ning 

kadusid teadmatusse. Khaan kuulas vesiiri ja vaatles tähti. 

»Me oleksime võinud, mu käskija, kuninga sõjaväe purustada, see on tõsi, kuid mis 
me oleksime sellega kätte saanud? Kellele oleks sellest kasu olnud? Muidugi 
Hmelnitskile. Lase tal ainult jõudu koguda ja tal on sinuga kohe teine jutt lahti. Meil, mu 
käskija, on kasu ainult sellest, et sõda Hmelnitski ja poolakate vahel kestaks lakkamatult. 
Gjaurid muutuvad selles sõjas jõuetuks, meie aga heidame selle maa siis lõplikult endi 
alla ... " 

Vesiir teadis: niisugused sõnad on khaanile magusamad kui šerbett. Eks ütelgu nüüd 
Islam-Girei, kas on maailmas kedagi teist, kes rohkem vääriks suure khaani suurvesiiri 
kõrget murerohket ametit! 

Hetmani polgud olid tagasiteel Ukrainasse. Väljadele Zbaraži all oli kerkinud 
kurgaane. Nagu vahimehed valvasid nad metsatihnikute lõunapiiri tagant algava stepi 
rahu. Kurgaanidest möödudes paljastasid kasakad pea. Nende näod muutusid süngeks — 
kui palju on niisuguseid kurgaane laiali mööda kogu Ukrainat ja ka võõrsil! Mõned 
kasakad lõid risti ette, mõned pigistasid huuled karmilt kokku, leinates südames 
võitlustes auga langenud seltsimehi. 

Puhkepeatuse ajal Slutši taga kirjutas Fjodor Svetška, kes saatis hetmanit 
koos välikantseleiga: 

»Marsime kolmandat päeva täies lahingukorras. Püssid ja suurtükid on lahinguvalmis. 
Jessauul Lissovets kõneles, et see on hetmani käsk. Tatarlastelt võivat oodata kõike. 
Tatarlased luusivad tõepoolest karjadena ringi justkui hundid. Ja peale selle teatavad 
hetmani mehed igas külas, et pospoliidid kaitseksid oma taresid tatarlaste röövkäikude 
eest; suurtesse küladesse jätame hetmani käsul poole sotnjat või kogunisti sotnja 
kasakaid, need aga peavad pärast seda, kui tatarlased on mööda läinud, oma polkudele 
järele jõudma. Teel nägime pimedat kobsaari. See istus kivil ja laulis: 

Oi, Moroze, Morozenko, kuulus kasak sa, 

sinu pärast, Morozenko, nutab kogu maa... 


Hetman seisatas vanaäti juures. Ma nägin, kuidas ta pühkis käega silmist pisara ja 
kuidas ta nägu pilve läks. Ta küsis kobsaarilt, kust see pärit on ja kuhu läheb. 
Kobsaar küsis samuti: ,,Aga kes oled sina, kasakas?" Keegi saatjaskonnast seletas: 
»»See on hetman Hmelnitski, kes sult pärib." — ,,Ega sa luiska?" muutus kobsaar 


rahutuks. ,,Kasakas rääkis tõtt,” sõnas hetman, ,,mina olen Hmelnitski." — ,.Suur häda, 
hetman, oh häda," ütles vanamees, ,,ma kuulsin, et sa oled Zborovi all kuningaga rahu 
teinud. Rahvas ei taha seda rahu, mis rahu see ka on, paljas orjapõli..." — ,,Ei seda 
rahu kauaks ole,” vastas hetman ja käskis vanamehele viiskümmend zlotti anda.” 

... Pärast Medžiboži istus hetman tõlda Zadjonovi ja Kotjolkini juurde. Need pärisid 
temalt üksikasjaliselt kuningaga rahutegemise üle. Hmelnitski seletas: 

»Nägite ise, mis liitlane khaan mulle on. Müüs ära nagu juudas. Mõtlen nagu ennegi 
ainult Moskva peale. Moskva tsaar on meie ainus lootus. Te nägite kõike oma silmaga, 
nii jutustagegi bojaaridele.” 

Zadjonov ja"Kotjolkin kuulasid tähelepanelikult. 


Augusti lõpul saabus hetman Tšigirinisse. Timofei oli temast ette jõudnud ja tuli isale 
linna piiridel vastu. Kui Hmelnitski välistrepi astmeil üles sammus, kuulis ta midagi 
hõike või oige taolist ja enne, kui ta jõudis ringi vaadata, langes Helena ta rinnale ja 
põimis käed tugevasti ümber ta kaela. Midagi sooja liigatas hetmani südames, kerkis 
kurku. Ta ütles ainult: 

»Noh aitab juba, küllalt..." 

Hetman märkas Timofei langetatud pilku ja rebis enda naisest lahti. ,, Lähme tuppa." 

.. . Öösel aga naise kõrval laias sängis lamades mõt-les'ta: ,, Nõnda võttis ta 
arvatavasti vastu ka Czap-lickit, viskus rinnale, nuttis, suudles.” 

Kobamisi leidis ta laualt kätte piibu ja tuleraua. Räksis tuld ja hakkas suitsetama. 
Zborov oli jäänud kau- 

gele, nagu poleks seda üldse olnudki. Ei, see on vale! Zborov on siiski olnud. On jälle 
olnud ränkraske teekond ja on jälle olnud äraandmine. Seda mõistis ta hästi. Ilmaaegu oli 
ta lootnud, et pärast Zborovit läheb kõik teisiti. Võib ju olla, et lähekski teisiti. Aga kui- 
das tuleks siis talitada? Võib muidugi panidele senaatoritele ja kuningale järele anda, 
võib vagusaks ning alandlikuks muutuda. Küll oleks see neile mokkamööda. Ta muigas 
kibedalt. 

Helena ärkas, surus end vastu ta õlga ja ütles unistavalt: 

»»Oh kui hea, et lõpuks on rahu! Sõidame koos sinuga Varssavisse, lasen endale uusi 
kleite õmmelda, hakkan õukonda külastama, pan kantsler suudleb mu käsi...” 

»Minul aga kaksab su pan kantsler suure rõõmuga pea otsast maha ... " 

Helena hüüdis hirmuga: 

»Miks sa nõnda räägid? Nüüd on rahu. Kuningas ise ju andis kõik andeks ... " 

»Seda rahu pole kauaks, Helenake." Hmelnitski tõusis käsipõsekile, vahtis 
magadis-kambri pilkasusse ja nägi oma silme ees kõike — Zbaraži piiramist, Zborovi 
lahingut, kasakaid lõkketule juures, — ja kuulis Guljai-Deni häält. 

»Rahu...” ütles hetman salapäraselt ja lisas: ,,Ei seda rahu kauaks ole.” 

Helena tõmbas end pimedas kössi ja küsis hetma-nit hämmastava kuiva häälega: 

»Mida siis sina kavatsed teha, Bogdan?" ,,Mida mina kavatsen,” kordas hetman 
ärritunult, ,,see pole naiste taibu asi... Maga. Homme sõidan Kiievisse." Helena süda 
hakkas peksma. ,,Bogdan, võta mind kaasa." 

Ta suudles meest huultele, surus end vastu tema rinda. 

»Palun, võta mind kaasa, istun siin TšŠigirinis nagu vangis ... " 


»Nagu vangis? Ajad kummalist juttu, Helena. Kas sA6siis siin, oma majas, oled 
vangis?" 

Helena oli öelnud rohkem kui vaja — tuli välja rabelda. 

»Nagu sa ei teaks, Bogdan, kuidas sinu Timofei ja Juri, Stepanida ja Katerina mind 
vihkavad. . . Nad ei pea mind mitte millekski, — aina solvamised, ainult solvamised ..." 

Juba sügise eel said ukraina pospoliidid aru, et nende poolt kättevõidetud priiusi 
ähvardab oht. Dnepri kummalgi kaldal ei vaibunud rahutus, mis oli tekkinud kohe pärast 
Zborovi lahingut. 

Juba teadis kogu Ukraina, et kuningas ja senaatorid nõuavad kasakaregistri karmi 
piiramist. Selgus, et kümned tuhanded pospoliidid, kes olid juba Zoltõje Vodõst 
alates Hmelnitski polkudesse astunud, jäetakse saatuse hooleks. Kuhu minna? Poola 
panid hakkasid oma mõisatesse tagasi tulema. Alguses ilmusid nad ainult Horõnile ja 
Bugile, kuid see oli kindel tundemärk, et varsti ilmuvad nad ka Kiievimaale, Bratslavi 
voje-voodkonda ja teistesse paikadesse. Kiievisse tuli voje-voodi ametikohale Adam 
Kissel. Seda teadis juba kogu Ukraina. Ärevus veeres peatamatu lainena piki Dnepri 
kaldaid. Hetman ei saatnud veel polke laiali, kuid iga pospoliit, kes oli neisse kirjutatud, 
sai aru, et talt võidakse sõjariistad tagasi nõuda ja käskida oma külasse tagasi minna, seal 
aga võtab teda käsile pan ja algab jälle vihatud elu pani käpa all. 

Linnakodanikud ja kaupmehed tundsid end seevastu palju kindlamini. Kiievis, 
Umanis, Tšigirinis ja Belaja Tserkovis hakati asutama kaubaseltse. Piki Dnestri kaldaid 
otsiti maa seest maaki. Sõideti kauba järele Moskvasse, Novgorodi ja Krimmi. Räägiti 
sellest, et hetmanilt tuleb nõutada linnaõiguste kindlaksmääramist ja universaali 
väljaandmist sumptide kaitse ning puutumatuse kohta. Sepatöö muutus tulutoovaks ame- 
tiks. Sepikodasid sigines linnadesse nagu seeni pärast vihma. Ainuüksi Kiievi all-linnas 
said Kiievi polkovniku Anton Zdanovitši ametnikud ülelugemisel viiskümmend kuus 
sepikoda. 

Senaator Adam Kissel näitas kaupmeeskonna vastu üles suurt heasoovlikkust. Ta 
andis igal viisil mõista, 

et Poola valitsus hakkab kaubandusele kaasa aitama ning kaupmeeste huvisid 
kaitsema. Stepan Harmaš oli pärast Zborovi sündmusi hästi kosunud. Ta lühikesed 
jämedad sõrmed olid läbi lugenud nii mõnigi tuhat zlotti. Ta oli kõige teretulnumaks 
külaliseks vojevood Kisseli kodus, kuid see ei takistanud teda lugupidamist ning 
sõnakuulmist avaldamast ka Hmelnitskile ja selle 

polkovnikutele. 

Kiievi voitile, raeisandaile ja kohtunikele soovitas" Adam Kissel kutsuda Kiievisse 
saksa ja hollandi kaupmehi. Ta kiitis nende kaupa ja oskusi käsitöö alal. Vojevoodi kodus 
said Kiievi kohtu- ja raeisandad kokku saksa kommersandi Walter Funkega. Kiievisse 
tuli järjest rohkem šlahtat. Esialgu pidasid panid end ülal veel ettevaatlikult, kuid selle 
ettevaatlikkuse taga nägi lihtrahvas juba nende kõrki meelt ja upsakust. Ettenägelik 
senaator Kissel hoidis ülbeid panisid igati tagasi. 

»Ärge tõtake, andke aega. Oma saame kätte ja tasume häbi ning teotamise eest." 


Tšigirinis ei tukutud. Lavrin Kapusta jälgis nõrkematu tähelepanuga kõike, mis 
toimus Kiievis ja teistes linnades. Tšigirinis teati nii Kisseli kõnelusi kohalike 
raeisandatega, tema kokkusaamisest metropoliit Silvester Kossoviga kui ka seda, et 
Leedu hetman vürst Radziwill oli toonud oma polgud Ukraina-Leedu piirile. Lavrin 
Kapusta terase silma eest ei saadud midagi varjata. Nähtamatud niidid sidusid teda 
linnade ja küladega, Varssavi ja Bahtšisaraiga. Ega hetman teda asjata poolnaljatlevalt 
nimetanud: ,,Minu silmad ja kõrvad”. Ja need, kel oli võimalus Hmelnitskit ja teda 
ümbritsevaid isikuid lähemalt jälgida, mõistsid, et hetman kasutab pärast Zborovit 
kujunenud hingetõmbeaega ainult ühel eesmärgil. Seda nägi hästi Ivan Võgovski ja 
muutus veelgi ettevaatlikumaks, eriti pärast seda, kui ootamatult nagu välk selgest taevast 
kerkis esile punapea kellassepp Kreis ja pistis talle pihku kuldsõrmuse, mille pärjas oli 
krutsifiks. 

»Pan Lentowskilt,” ütles sakslane asjalikult, istus palumatult tugitooli, heitis jala üle 
teise ja hakkas kirjutajat ülbelt silmitsema, andes sellele mõista, et ta ei 

lähe siit kuhugi ja et kirjutaja ilmaaegu teeb näo, nagu ei teaks ta midagi. Võgovski 
oli asjata lootnud, et Lentowskil on ainult üks sõrmus. 

Tuli läbi elada kaunis palju ärevaid silmapilke. Tõsi küll, Kreis pidas end ülal väga 
ettevaatlikult. Ta võitis isegi Lavrin Kapusta usalduse. Kuid Võgovski ise tahtis praegu 
enam kui kunagi enne ära oodata ja hoolitses kõigest hingest oma julgeoleku eest. ühegi 
sõna ega ühegi liigutusega ei lasknud ta selle aja jooksul välja paista oma 
rahulolematust hetmaniga. Vastupidi, peakirjutaja näitas igati, et ta toetab hetmani 
ja kasakavanemkonna kõiki ettevõtmisi. Muidugi, see ei takistanud teda kindlaks 
tegemast ka nende nõrku kohti. Nüüd teadis ta juba, et võib teataval tunnil 
arvestada Matvei Gladkit, et Fedorovitš pole täiesti ükskõikne mõisate suhtes, et Jossip 
Gluhh armastab kullaläiget ja unistab uhkest häärberist. .. Peakirju-taja teadis veel 
paljugi. Kuid ta varjas seda kõike hoolikalt valju pilgu või armastusväärse naeratuse 
taga, ning kui oli tarvis, võis ka peale käratada ja käskida, et korrapidajad piitsutaksid 
nagu kord ja kohus tallis läbi liiga teravkeelse linnakodaniku või kasaka. 

Märkamatult, kuid visalt pistis kirjutaja hetmanile allakirjutamiseks "ette kaitsekirju 
šlahtitšeile ja universaale pospoliitide sõltumuse kohta. Ta saatis neid universaale laiali 
talle ebahariliku rutuga. Ta teadis, mis ta tegi. Omal ajal annab see kõik ennast tunda. 
Nende universaalide kohta liikus juba praegu halb kumu ja nii mõneski külas langes 
Hmelnitski kaela sajatusi. 

Hmelnitski säilitas samal ajal rahu, ja see ei võimaldanud peakirjutajal aimata 
hetmani tulevikukavatsusi.. Kõigepealt anti kõva keeld kasakaid polkudest mitte koju 
lasta. Võgovski meeldetuletustele, et on kätte jõudnud aeg valmistuda registrite 
koostamiseks, oli hetmanil ainult üks vastus: 

Oota, kirjutaja, ära rutta!" 

Senaator Kissel oli selle viivitamise pärast väga mures. Mitte vähem mures poldud ka 
Varssavis. Kissel kirjutas sellest Hmelnitskile. Hetman hoidis igal viisil otsesest 
vastutusest kõrvale. Ta vabandas sellega, et 

polkudest vabastatavad kasakad oleksid šŠlahtale veelgi ohtlikumad. 

Varssavis ütles paavsti nuntsius Johannes Torrez ksends Lentowskile: 


»Lahkusuline Hmelnitski haub mõttes jälle kurja. Katoliku kiriku pühaks kohuseks on 
temale lõpp peale teha. Selleks on kõik abinõud head." 

Lentowski andis need sõnad edasi kantsler Osso-linskile. Ksends kõneles selle üle ka 
kuningas Jan; Kazimierziga, just siis, kui kuningas oli võitmas järjekordset malepartiid 
šlahtitš Maljuga vastu. Kuningas oli heas tujus. Tal vedas malemängus. Arvatavasti on 
kantsleril ning paavsti nuntsiusel ja ka ksends Len-towskil endal õigus: Hmel tuleb ära 
koristada. Kantsler Ossolinski nõustus sellega samuti. Potocki oli ehtne sõjamees, ta ei 
armastanud mahedaid ja kahemõttelisi sõnu. Ta ütles: 

«Mürgitada või surnuks pista. Peab ainult leidma niisuguse inimese.” 

Kuningas lõpetas sel hetkel võidukalt partii. Maljuga tõusis ja laskus ühele põlvele. 
Kuningas ulatas talle armulikult käe suudlemiseks. Šlahtitš puudutas huultega aupaklikult 
monarhi kätt ja läks tagurpidi ukse poole. Juba lävel olles kuulis ta õuemarssal 
Tikocynski karedavõitu häält: 

«Niisugune inimene on olemas, panid. Ta on Tšigi-rinis.” 

Rohkem ei kuulnud Maljuga midagi, ta oli juba ukse taga. Kaks raudrüüs Šveitslast 
tõmbasid piigid eemale. Šlahtitš Maljuga astus ühtlaste sammudega üle avara saali. 
Seintelt vahtisid teda Poola kuningate portreed. 

-.. Hmelnitski keerutas ainult vurre, kui sai kuulda Maljuga ettekandest. Ta kuulas 
Kapusta ära. See inimene tuleb üles otsida. Kuid see on Kapusta asi. Hetke pärast olid 
hetmani mõtted juba mujal. Fjodor Vešnjak kirjutas Moskvast: Sõjariistade prikaas 
läkitab Ukrainasse suurtüki- ja sõjariistameistreid Tuulast, Tšigiri-nisse sõidab 
duumadjakk Grigori Bogdanov. Need olid rõõmustavad teated. Vene kaupmees Fedotov 
on esitanud palvekirja, palub luba uue rauasulatamistehase asutamiseks Konotopi lähedal. 
Hmelnitski luges: ,,Minu 

inimesed on seda maakohta uurinud ja leidnud seal palju rauamaaki. Tahan sinna oma 
kulul asutada raua-sulatamistehase ja palun sinult, hetman, selleks luba, samuti 
kaitsekirja. Seal hakatakse valama malmi ja valmistama suurtükitorusid. Metsa on seal 
ümbruses palju ja on, millega kütta ..." Ta luges kirja rahulolevalt lõpuni ja käskis 
Kapustat kaupmees Fedotovile kirjutada: tulgu ta järgmisel nädalal Tšigirinisse. 

... Sügis oli lõpule jõudmas. Hommikuti hõbetasid esimesed hallaööd steppi. Metsad 
ja stepid, jõed ja järved olid nagu tardunud möödapääsematute detsembri-tuiskude ning 
esimeste lumetormide ootusse. Nad seisid otsekui võlutud, igatsedes juba soojale maale 
lennanud lõbusate linnuparvede järele. Ja just samuti elasid inimesed külades ja linnades 
—nii need, kes elasid oma kodus, kui ka need, kes olid väeteenistuses, — nad elasid 
millegi paratamatu ootuses ja varjasid südames seda suurt ärevust, mis võib muutuda 
kustutamatuks vihaks. 

See, mida oodati-kardeti, juhtuski. 

Kuningas Jan-Kazimierz andis välja universaali kõigi 

ukraina külaelanike panide võimu alla jätmise kohta. 

-.. Ukraina kohal, Starodubi laanest kuni Dikoje Põieni, möllas vihane tuisk. 

Hmelnitski luges kuninga universaali uusaasta-ööl. Ta lausus kohalviibivaile Silujan 
Mužilovskile ja Lav-rin Kapustale rahulikult ja kindlalt: 

»Panid on kiirustanud ... Noh, seda parem meile!" 


TEINE RAAMAT 
1 


Kirsipuud varistasid õisi, laotasid maapinnale valgeid helbeid. Oksad paindusid 
tugeva tuule käes. Päike käis kullavihmana üle rohu. Tänav humalasse ja väänkasvudesse 
mähitud kõrge pistandtara taga käratses, kisendas, karjus, kääksutas koormaid ja põristas 
vankreid, siin, kirsipuu all vilus aga valitses rahu ja segamatus. 

Veneetsia saadik Alberto Vimina ulatas karika. Teener täitis selle aromaatse joogiga. 
Saadik tõstis karika ahnelt huultele ja jõi selle ühe sõõmuga tühjaks. Duumadjakk Grigori 
Bogdanov jõi ruttamata. Ta vaatas vahete-vahel kõõrdi veneetslase poole ja vaibale, kus 
pidulikult ja vaikivalt istus patjadel Nair-bei. Türklane ei joonud midagi. Teener seisis ta 
selja taga ja õõtsu-tas laia hiina lehvikut. Tuul hõljutas laia siidhalati hõlmu. Nair-bei 
istus sirgelt ja tähtsalt, nagu kavatseks ta namaasi pidada. Vaikus venis pikale. Vestlus ei 
tahtnud kuidagi areneda ja Alberto Vimina oli mures. Kas tõesti jäävad kõik ta püüded 
tagajärjetuks? Kas tõesti jääb kauge ja hädaohtlik reis, mille ta läbi tegi, lõpuks asjatuks? 
Saadiku peened roosakad, ühetasaseks lõigatud küüntega sõrmed paitavad lühikest rusket 
habet. Ta sügaval pesitsevatest rohekatest silmadest helgib rahutust. 

»Ma arvan, et Ukraina ei maitse kaua rahupõlve. Kuningas Jan-Kazimierz ei pea 
Zborovi kokkulepet kauakestvaks." 

Nõnda, esimesel pilgul ettevaatamatult ja pisut jõhkralt, on ühe lausega katki rebitud 
kolme diplomaadi 

pealtnäha sundimatu vestluse peenkavalad võrgupunumised. Aias sahiseb tuul. 
Valgeid helbeid pudeneb saadikute jalge ette. Bogdanov paneb karika kõrvale ja vaatab 
ootavalt türklasele otsa. See Veneetsia saadik peab end kummaliselt ülal. Kuid Bogdanov 
on oma teenistuse jooksul Välisasjade prikaasis hullemagagi harjunud. Kas iseendast juba 
see seltskond vaipadel laiavõralise kirsipuu all ei vääri imetlemist? Bogdanov teab: 
veneetslane vaatab praegu Nair-bei poole, kuid ootab seda, et võib-olla lobiseb midagi 
kogemata välja venelane. 

»Hetman Hmelnitskile on Zborovi leping samuti kammitsaks jalus," lausub Nair- 
bei loiult. 

Teener õõtsutab lehvikut, halatihõlmad hõljuvad. Türklase kongus nina sõõrmed 
paisuvad, silmad on poolkinni, lühikesed sõrmed veeretavad midagi nähtamatut. 
Veneetslane on kaval kui rebane. Nair-bei on veel kavalam. Suur sultan läkitab 
hetmani juurde saatkonna, kuid sellest on senjoor Viminal veel vara kuulda. Kui 
senjoor Vimina on juba tagasiteel oma käskija juurde, sõidab Tšigirinisse Osman- 
agaa, sultani suursaadik. Nair-bei kõõritab venelase poole. Bogdanov istub ta 
kõrval ja hingab raskesti. Uskmatu sööb sealiha, seepärast ongi tal paksud huuled ja täid- 
lased põsed. On küll patt prohveti ees olla uskmatute söömaajal, kuid sultan, prohveti 
asemik, annab patud andeks: saadikuamet nõuab pattu. Allah olgu kiidetud, etta on 
juhtinud sultani mõttele ulatada hetma-nile oma kõrge käsi. Sõites läbi Ukraina nägi 
Nair-bei äraarvamatuid rikkusi. Kuldaväärt maa! 

Nair-bei silme ette kerkivad stepp, sinised järved ja aedade valge õiteuputus nagu 
Musta mere ranna paitav vahune lainemurd. Veneetslane on ärevil — see on hea 
tundemärk. Veneetsia meeletu valitseja unistab sellest, et püstitada rist Konstantinoopoli 
kohale ja paisata põrmu püha poolkuu. Häda talle! 


Bogdanov vaikib, ootab. Temal on oma mure. Nair-bei on ettevaatlik, — niisugune 
on juba ta kuulsus Euroopa diplomaatide hulgas. Vimina ja Bogdanov teavad seda. Nair- 
bei ilmumise järel tekivad uued vandenõud. Nii on alati olnud. Egas muidu teda sultani 
käe 

osutissõrmeks nimetata. Nüüd on see sõrm suunatud Tšigirinile — Ukraina hetmani 
residentsile. Seepärast ongi veneetslase üle võimust saanud rahutus, seepärast saadabki 
bojaar Buturlin Bogdanovile kirja kirja järel ja nõuab Nair-bei kavatsuste üksikasjalist 
ning täpipealset väljaüürimist. Kuidas sa aga need kavatsused välja uurid? Mis bojaar 
Buturlinil seal Moskvas viga. Ta istub praegu Kremli palatis . . . Jahedus, rahu, kirjutajate 
suled krabisevad. Siin Tšigirinis aga juhtub tingimata midagi. Näe, suuri vaevu õnnestus 
tal veneetslaselt selleks kokkusaamiseks nõusolek saada. Aga mis sellest kasu on? Ainult 
kahtlused. 

»Ma ei usu, et Poola kuningas julgeks uut sõda alustada,” sõnab Bogdanov väärikalt. 
»Ukrainaga sõdida on tal praegu kardetav, sest pole teada, kuidas Moskva sellele vaatab.” 

Kuigi Välisasjade prikaas oli keelanud kõnelda tsaari kõrgest tahtest kellegi teisega 
peale hetmani, ei suutnud Bogdanov vastu panna. 

Nair-bei tähendas muiates: 

»Tsaar Aleksei võib Leedu poolt häda oodata. Peab ööd kui päevad Radziwilli 
valvama." 

»Kui tarvis läheb," lausus Bogdanov rahulikult, ,,paneb Moskva välja kakssada tuhat 
sõjameest.” 

Vimina jäi kuulatama. Nüüd võis tema vaikida. Näis, et ta lootused lähevad täide. 
Kala kipub ise õnge. Juba ongi ta aplalt sööta näkanud, veel hetk, veel üks hetk ... Ta 
kallutas end veidi ettepoole, justkui õngeritva käes hoides. Veel üks hetk... 

»Küll on leitsak," ütles Bogdanov äkki, ,.ka siin on palav, pole kuhugi selle eest varju 
minna. Aeg on lahkele peremehele puhkust anda." 

Türklase lühikesed täidlased sõrmed jäid liikumatuks. Ta vaatas kuhugi kõrvale, üle 
põõsaste. Kõnelus oli läbi. Vimina ohkas ja palus viisakuse pärast veel veidi istuda. Hästi 
kavatsetud konverents oli äpardu-mas..Mida veel välja mõelda? Hetmani kavatsustest 
Moskva suhtes võib rääkida ainult hetman ise. Seda aga, mis ta ütleb, teadis Vimina hästi. 

Kirsipuu puistas valgeid helbeid. Saadiku maja kõrge tara taga käratses tänav. 
Saadikud kummardasid 

üksteise ees pead, surusid käsi rinnale ja naeratasid armastusväärselt. Nende silmist 
voolas mett ja piima. Bogdanov istus lahtisesse sõidukisse ja käskis kutsarit sõita. 
Hobused hakkasid vilkalt liikuma. Tolm tõusis pilvena ja varjas Nair-bei toreda tõlla. 
Teenrid toetasid türklast küünarvartest, aitasid ta tõlda ja tõmbasid eesriided ette. 

Värava juures seisis uudishimulikke. Jässakas ätt itsitas habemesse: 

»Ennäe basurmaani! Ise habemik, aga eide riietes!" 

Valvepostil seisev kasakas ähvardas teda rusikaga: 

»»Pea lõuad! Kelle kohta sa vatrad? Ei näe, et saadik!" 

Ätt jäi vait ja kadus rahva hulka. 

Tõld hakkas liikuma. Tublid hobused vedasid seda kergesti. Nair-bei vaatas 
eesriidepilu vahelt tänavale. Jah, Hmelnitski on palju korda saatnud. Alles kaks aastat 
tagasi polnud Tšigirin veel niisugune. Praegu ei tunne linna äragi. 


Aedade keskel tõusid tugeva ehitusega majad välismaa eeskujul tehtud katustega. 
Pika ahelikuna venisid kivist kaubahooned. Mööda tänavat tuli karavan. Kaamelid tõstsid 
laisalt jalgu ja sõtkusid tänavatolmu, araablaste tolmust hallid burnused hõljusid kaameli- 
küürude kohal nagu telgid. Nair-bei kergitas eesriiet ja kutsus sõrmeviipega ligi turbanis 
araablase, kes talutas oheliku otsas kaamelit. ,, Kuhu su teekond viib?" 

«Egiptusesse, armulik bei,” vastas araablane kärmesti ja teenistusvalmilt. 

Tal oli kortsus, justkui tules kõrvetatud nägu ja kui-vetanud käed; ta surus käsi vastu 
rinda. 

»Mida veate?" 

»oiidi, teie heldus.” 

»Kas kasakad teile takistusi ei tee?” 

»Ei, teie hiilgus, sõrme otsagagi ei puuduta.” 

»Allan aidaku teid!" 

Nair-bei laskis eesriide alla. Tõld liikus edasi. Türklane istus patjadel sirgelt ja 
suletud silmadega, pöördudes mõttes tagasi Veneetsia saadiku aeda, äsjase kõneluse 
juurde. 

Pärast saadikute ärasõitu dikteeris Vimina kirju — ühe Veneetsiasse suurdoodžile, 
teise Varssavisse saadik krahv Cfarzale. Ta kurtis: ,, Minu lähetusaeg on möödas, kuid 
teie poolt lubatud viitkümmend tuhat taalrit pole ma veel kätte saanud. Raha puudumine 
takistab nii paljugi. Veel kuu aega tuleb mul Ukraina valitseja hetman Bogdani kulul 
elada." Edasi järgnes pikk, väga täpne kõrvalise tähtsusega pisiasjade loetelu. Saadik 
kirjutas puudest, mida ta oli esimest korda näinud Ukrainas, igasuguseist ehteist ja 
nõudest. Kiri oli harilik. Käskjalg viib selle koidupuhtel Varssavisse. Kuid öösel kirjutab 
senjoor Vimina teise, üksikasjalise ja tähtsama kirja. 

Kui kirjade dikteerimine oli lõppenud, käskis Vimina rakendada hobused, istus peegli 
ette ja asetas lauale lõhnaõlipudelid. Kaks kammerteenrit hoidsid valmis kullaga välja 
õmmeldud kuube ja laiaäärelist musta kübarat. Saadik kavatses külastada peakirjutajat. 
Hõõrudes lõhnaõli vurrudesse ja habemesse kujutles ta endale peensusteni seda eelseisvat 
kokkusaamist het-mani peakantseleis. Mida võis ta pakkuda Võgovskile peale lubaduste? 
Ja mida maksavad lubadused? Tühi sõnadetegemine. Nüüd on aga täpselt teada: Nair-bei 
ahvatles peakirjutajat enda poole mitte ainult sõnadega. Vimina ohkab ja valab 
südametäiega peopesale enam kui vaja aromaatset roosivett. 

Lämbe päev laotab hetmani pealinna kohale oma päikesesäralise telgi. Pole veel 
lehekuugi lõpul, kuid näib, nagu oleks maa peale langenud heinakuu leitsak, mis inimesi 
uimastab. Lopsakalt kasvab aasadel ja aedades haljas rohi. Teedel aga, mis viivad 
lõunasse, itta ja läände — igasse külge Tšigirinist, liigub hulk inimesi ratsa, vankritel ja 
ka jalgsi. Koormad kägise-vad, tolm keerleb pilvena, tublid hobused kannavad kihutades 
ratsanikke, ja kõige selle kohal on kõrge ääretu taevas, sügav ning puhas sina, igal pool 
ümberringi aga voogav põline stepp. Keset steppi teede kõrval, järvede ja tiikide kaldail 
on aedade keskel valged 

külad. Kaugele läände ja lõunasse laiub Tšigirini polgu piirkond. Maipäev roiutab 
kõrvetava kuumusega. Silmi käega päikese eest varjates otsivad maainimesed taevavõlvil 
vihmapilve. 

Ka hetmanilossi akna kaudu otsib taevast seda pilve-sagarat hetman Bogdan 
Hmelnitski ise, kuulates Lav-rin Kapusta monotoonset, ühetasast häält. Hetmani isikliku 
salakantselei ülem seisab kummargil laua kohal. Tema ees laudlinal seisavad 
pärgamendirullid nimestikega. Need on kasakapolkude registrid. Võib-olla oleks juba aeg 
veidi puhata, kuid hetman vaikib, ning Lav-rin Kapusta loeb häält muutmata edasi: 

»Dnepri alamjooksu valve saadab teate, et Türgi sultani saadik Osman-agaa on 
valveliinidest möödunud. Bratslavis püüti kinni munga riietes poola šlahtitš, kes rääkis 
igasuguseid kuulujutte sõjast meie ja tatarlaste vahel; toosama šlahtitš tunnistas 
piinapingil, et teda olevat ettekavatsetult saatnud vürst Jeremias Wisznio-wiecki. Kiievis 
müüs hollandi kaupmees, nimega van Braumler, turul viiskümmend musketit Poltaava 
polgu sotnikule Zozuljale, neid musketeid aga sotnik Zozulja polku ei toimetanud, vaid 
müüs edasi tatarlastele; sotnik on vahi alla võetud, teda kuulatakse üle.” 

Hmelnitski otsis terase pilguga sinavast taevast pilve. Kapusta ühetooniline hääl pisut 
ärritas teda. Kuid ta teadis: kui polkovnik kostitab teda kõigi sääraste tüütavate 
pisiasjadega, siis ütleb ta tagatipuks midagi kaalukat ja tähtsat. 

Lavrin Kapusta nihutas ligemale hõbekarika, valas kõrgest kannust külma vett, jõi 
selle ruttamata ära, pühkis valge siidrätiga kitsaid vurre ja küsis: 

»Kas lugeda edasi?" ja lisas: ,,On salajasi ja kiireid asju.” 

Pilku aknast pööramata noogutas hetman peaga: 

1:06)" 

»Kiri Maljugalt salakirjas. Sada nelikümmend kolm ja kaksteist ja veel 
kolmkümmend ning lisada veel üksteist." Kapusta rääkis tasa, hetman kallutas pea kergelt 
tema poole. ,, Varssavi seim ei lubanud Kiievi met-ropoliiti Kossovit senati koosolekutest 
osa võtta. Sada ja veel kolmsada ja veel kakssada kolmkümmend neli, 

lisada veel sada kuusteist: paavsti nuntsius lubab raha uue maakaitseväe jaoks. 
Kantsler Ossolinski pidas salaja nõu Veneetsia saadiku Cfarzaga." 

Kapusta pani lauale valge siiditüki, millele oli värviga kantud Maljuga kiri, vaatas toa 
pimedasse nurka ja ütles: 

»» Veneetsia saadik Vimina on täna õhtusel vastuvõtul peakirjutaja Võgovski juures.” 

» Tean seda. Kannad mulle homme hommikul ette." 

»Kuulen, hetman. Päeval oli kõnelus Vimina, türgi vesiiri Nair-bei ja Moskva 
duumadjaki Grigori Bogda-novi vahel. Vimina sõnade järgi kõnelnud nad omavahel, et 
kuningas Jan-Kazimierz ei hakkavat Zborovi lepingust kinni pidama. Nair-bei öelnua, et 
hetman Hmelnitskile olevat see samuti kammitsaks jalus. Moskva saadik ei usu, et Poola 
kuningas niisuguse sõja ette võtab, ta peab arvesse võtma Moskvat." 

»Kas sa loed kõiki Vimina kirju?" 

»Kõiki, hetman!” 

»Loe edasi." 

» Varssavis kõneles hetmani saadik Stepan Bogdanovitš-Zarudnõi Moskva tsaari 
saadiku bojaar Puški-niga.” 

Hetman tuli akna juurest ära ja istus vaibaga kaetud tugitooli. 

»Mida arutati?" küsis ta kärsitult. 


» Saadikute vahel oli juttu Moskva tsaari kavatsusest avaldada kuningas Jan- 
Kazimierzile protesti tema tsaaritiitlite valestikirjutamise vastu, et ajada halvaks 
vahekordi ja anda mõista nende katkestamise võimalust." 

»Ma saadan Moskvasse Mihhailo Sulitšitši," ütles hetman vahele. ,,Hästi, hetman!" 

»Kirjuta Zarudnõile: palugu minu nimel bojaar Puš-kinit kuningale mõista anda: 
Moskva on meie vastu sõbralik ja hoolitsev.” 

»Hasti, hetman!” 

«Konstantinoopolisse sõidavad Anton Zdanovitš ja Pavlo Janenko. Nad oskavad türgi 
keelt. Mis veel on?" ,,Bahtšisaraisse sõitsid Poola saadikud." 

»Kas nende hulgas on meie inimesi?" 

»» On üks kirjutaja." 

» Edasi.” 

Kapusta vaatas imestades hetmanile otsa. Niisugune närvilisus ettekande ajal 
tähtsatest salajastest asjadest oli talle ebatavaline. Hmelnitski märkas polkovniku 
hämmastunud pilku. 

»Ma olen väsinud, Lavrin,” sõnas hetman kähedalt; ,, Väsinud olen. Valva ööd kui 
päevad, et meile nuga selga ei torgataks.” 

Ta kargas toolilt püsti ja hakkas mööda tuba sammuma. Vihaselt välkusid silmad 
paksude kulmude alt. Helepunane kuntušš istus hästi ümber ta tugeva piha, ja kõhn, 
lüheldast kasvu Kapusta näis tema kõrval väikesena ja märkamatuna. 

»Kitsas on meil, Lavrin, kitsas." 

Ta kõndis ühtlaste sammudega mööda tuba, kuid näis, nagu viibiks ta ikka veel 
Zborovi all tollel hirmsal lahinguväljal ja nagu kuuleks ta mõõkade kõlinat, inimeste 
oigeid ja karjeid, tuhandete jalgade müdinat ja hobuste hirnumist. Tolles hirmsas tapluses 
oli ta võitnud, oli surunud põlvili esmaklassilise kuningaarmee. Mis ta aga oli sellega 
kätte saanud? Kas nelikümmend tuhat registrikasakat? 

Jah, ta teadis, teadis hästi: mitte seda ei oodanud Ukraina. Tollel lahinguväljal oleks 
võidud rohkem kätte saada. Kuid lootused ei läinud täide. Nüüd aga panid seda just 
ootavadki, et uuesti Ukrainasse tungida, oma mõisad tagasi saada ja rahvas põlvili 
suruda. 

Varssaviga peetava salajase kirjavahetuse võrgen-dustest, kõnelustest jahil, 
ettevaatamatult lobisetud lauseist märkas ta juba selle musta pilve sündi, mis toob hirmsa 
äikese. Vaevatud ja verega niisutatud maa kohal lööb jälle lõkkele tulekahju lõõm... 

Kapusta nagu aimas hetmanit kimbutavaid mõtteid ja ütles: 

»Ukrainal pole veel iialgi olnud niisugust vabadust, Bogdan.” 

»Sellest on vähe,” seisatas hetman Kapusta ees ja 
pani talle käed õlgadele. ,,Saad aru, on vähe. Ja 
sedagi püütakse ära võtta, seegi on ohus. Meie peame 

aega võitma. Aeg on meile praegu kõik. Panid Varssavis on kavalad, kuid meie oleme 
veel kavalamad. Nüüd aga lõunat sööma, polkovnik.” 

»»On veel asju," vastas Kapusta, ,,väga kiireid.” 

»Sündigu sinu tahtmine,” astus Hmelnitski naeratades akna alla. 


»Bratslavi polguülem Netšai laimab sind; ta ütles läinud nädalal: ,, Hetman on müünud 
rahva mõisate eest, on soetanud endale kaardiväe, palganud *olm tuhat tatarlast kaitseks, 
rahvast aga ajab vangipõlve, panid Potocki ja Wiszniowiecki poovad jälle süütuid."" 

»Kas vandenõu?" küsis Hmelnitski, ja Kapusta pani tähele, kuidas ta õlad hakkasid 
kuntuši all liikuma. 

»Ei,” vastas Kapusta kindlalt, ,,mitte vandenõu. Netšai on aus inimene." Ta vaikis 
veidi, nägi aga hetmani uurivat pilku ja lisas: ,,Ta ei mõista ainult, ei oska ette näha." 

»Räägid õieti, polkovnik. Tulgu Netšai sel nädalal Tšigirinisse.” 

»Kiri metropoliit Silvester Kossovilt: pospoliidid ei alistu sinu universaalile, hetman, 
ega vabasta siiani maid, mis nad on Gustõnski kloostrilt enda kätte haaranud.” 

»»Küll on mul häda selle kloostriga. Kas pan metropoliidil on vähe maad või?... 
Seadku Võgovski minu nimel kokku uus universaal, aga parem juba saada paar sotnjat 
kasakaid, et nad nuutidega õpetaksid, kuidas hetmani käsust lugu pidada..." 

» Vahest on see liig?" ütles Kapusta ettevaatlikult. 

»Mis sul mõttes on?" küsis Hmelnitski kurjalt. 

»Poleks tarvis kasakaid saata." 

»»On tarvis! Ma ütlen, on tarvis! Sedamaid, et vabastaksid kloostrimaad. Mis, või 
mõtled sa metropoliidiga nalja teha? Püha usu inimestele ülekohut teha, selleks pole 
jumal mulle õigust andnud." 

»Hästi, hetman. On veel üks kaebus.” 

»Kas jälle sõnakuulmatuse kohta?" 

»Jah, hetman! Sa andsid kaitsekirja Korostõševi alevikus elutsevale šlahtitš 
Perczynskile, see šlahtitš aga kirjutab, et külaelanikud koos kasakatega on ette võtnud 
kaks .kallaletungi, mõisa paljaks riisunud, su kaitsekirja puruks rebinud ... " 

»Saata Šlahtitšile uus kaitse-universaal,” ütles hetman vahele. ,,Kirjuta Ivan 
Zolotarenkole: uurimine toime panna ja süüdlasi surmaga karistada. Mis edasi?" 

»Kiievi-Petšorski nunnakloostri kaebus Podgortsõ küla elanike peale sõnakuulmatuse 
üle. Nood külaelanikud ei täida oma kohustusi, peavad ennast vaba-kasakateks ... " 

»»Kõik tahavad kasakad olla,” ütles hetman Kapustale vahele. ,, Näed, Lavrin, kogu 
Ukraina on enese kasakate kirja pannud ... ” 

Kapusta jätkas kiretult: 

«Nunnakloostri abtiss pani Magdalina Beletska kirjutab sulle, armulikule hetmanile, 
et sa annaksid välja uue universaali Podgortsõ küla elanike täisalluvuse kohta kloostrile 
või, veel parem, käsiksid polkovnik Anton Zdanovitšil süüdlasi karmilt karistada." 

»Hea küll, aitab,” katkestas hetman Kapustat. «Saadad uue universaali ja käsid minu 
nimel külaelanikke olla täisalluvuses pani abtissile, kurjameelseid logardeid aga nuhelda 
surmaga. Kas see on kõik, Lavrin?" 

»»Ja veel viimane,” ruttas Kapusta, kui märkas hetmani kärsitut käeliigutust. ,,Belaja 
Tserkovis võeti vahi alla kobsaar. Ta teotas hetmani au, laulis laulu, selles aga on sinu 
kohta öeldud: 

Oleks hea, kui sõjatuul toda Hmeli kuulist rabaks, ning et siis ka teine kuul otse 
südamesse tabaks." 

»Läheb vihmale,” ütles Hmelnitski. ,,Vaata, taevas on tumehall pilveke, tuleb vihma.” 
Lavrin Kapusta jätkas külmalt: 

«Kobsaar on vahi alla võetud ja Tšigirinisse toodud." 


»Läheb vihmale," kordas hetman. ,,Kas see on kõik, polkovnik? Kõik. Mine." 

Kapusta korjas paberid kokku ja ütles juba lävel olles: 

«Niisugune on juba minu amet, hetman, ikka pean mina esimesena sulle kõik 
ebameeldiva jutustama." Ta ei näinud hetmani kibedat muiet. 

-.. Vihma hakkas sadama õhtu poole. Välk lõhestas musta, üleni pilves taevast, maa 
värises kõrvulukustavast kõuemürinast. Väreldes voolasid tänavail ojake- 
sed, mis uhtusid kõvaks tallatud maanteelt muda ja kandsid ühes sogase veega kaasa 
tuulest rebitud lehti, närtsinud kirsihelbeid, katustelt mahauhutud õlgi ja 
igasugust risu. 

Hmelnitski kuulas, kuidas vihm akna taga sahises. Ukse taga söögitoas lõbutses 
perekond. Oli kuulda Juri häält, mis mattis kõik teised hääled. Mõnikord kostis Helena 
helisevat naeru. Hetman aga mõlgutas oma mõtteid. ,,Et kuul rabaks, südamesse tabaks.” 
Ah nõnda lauldakse. Tähendab, seda soovivad nad. Selgub, et kuskil tema teel on 
tekkinud kuristik. Sellest tuleb tagasivaatamatult üle astuda. Kuid ta mõistis, mida 
tähendab — üle astuda. Sinna, selle kuristiku haigutavasse sügavikku tuleb jätta oma 
südametunnistus ja oma vaevad, ainult siis astud sellest üle. See kuristik tuleb kinni 
matta. Aga kuidas? Ta teab, kuidas. Teiba otsa, silmusesse, tapalavale! Ladratakse tont 
teab mida, irvitatakse. Arvatakse, et tal on kerge. Olevat soetanud endale ihukaitse, 
kaardiväe ... Netšai, Netšai! Oled küll vapper polkovnik, aga Kapusta räägib sinu kohta 
õigust, ei oska Ša ette näha. Ei mõista, mida hetman tahab. Hetman tahab, et kodumaa 
saaks vabaks, et kasvaksid linnad, õitseks käsitöö, kihaks kaubandus. 

Nüüd see ju algab. Kas viinapeekri abil ja sõbrutse-misega saab niisugust asja korda 
saata? Näe, Tšigirin oli vaikne linn, uppus kirsiaedadesse, Tšigirin oli vaga, jumalakartlik 
linn — ainult kirikukuplid ja kellahelin. Praegu tuntakse Tšigirini kaugeteski maades. 
Austria keiser pärib oma inimeste kaudu Varssavis andmeid Ukraina pealinna kohta — 
mis mehed need kasakad on, mis kavatsused neil on? Hollandi suurkaupmehed on 
Ukrainaga kaubavahetusse astunud. Poola panid närivad kadeduse ja viha pärast küüsi. 
Kuidas on nii kaugele jõutud? Kas see on iseendast tulnud? Ei, ta on seda oma 
südamepõhjas kandnud, on nagu ema oma lapse üles kasvatanud. Oli kunagi Sub-botovos 
keegi Tšigirini sotnik, tagakiusatud ja taga-aetud, oli kunagi sotnik Bogdan Hmelnitski, 
sai aga 

hetmaniks. Kas see on ainult enda jaoks? See on kõigi jaoks, Netšai! Aga kas Netšai 
teab, mis tähendab elada khaani ja kuninga vahel, mitte lasta silmist Portat, mitte lasta 
panidel murda Zborovi lepingut, maha pesta Zborovi häbi? Surra teiba otsas — see ei too 
kuulsust, sundida aga vaenlast surema — see alles 

toob kuulsust! 

Kui Netšai siia tuleb, kuulab ta teda ja küsib. Ah tatarlased ajavad rahvast 
vangipõlve? See on kibe tõde. Mida aga teha? Mida? Kas minna tatarlaste vastu sõjaga? 
Seda Poola ainult ootabki. Sultani abil sunnib hetman tatarlasi temast lugu pidama. See 
on veel ees, ei saa kõike korraga, — igal asjal oma aeg. Ja äkki tuleb hetmanile 
meelde, kuidas ta pärast Korsuni lahingut teeäärses sepikojas vana sepa juures 
hobust rautas. Sepp kurtis: ,, Milleks oled sa, hetman, Ukrainasse basurmaane kutsunud?" 
Ta selgitas sepale: ,,Me oleme alati kõigis ülestõusudes lüüa saanud, sest Poola kuningad 
on meid igast küljest vandenõude ja vaenulike liitudega piiranud. Nüüd ei läinud nende 


tahtmist mööda." Sepp muigas: «Räägid küll tõtt, hetman, kuid priiust tuleb meil 
oodata Moskva riigi poolt. Kui meiega on vene vennasrahvas, on meie priius 
igavene. Nõnda, hetman, mõtleb kogu rahvas, kõigil on ainult üks lootus.” 

Hetman pole neid sõnu unustanud — ta on kandnud neid oma südames. Mida on ta 
siis nüüd märkamata või silmapaari vahele jätnud? Kes vastab talle, kes ütleb tõtt? 

»Džuura,” plaksutab hetman käsi. ,,Kutsu polkovnik Kapusta, kähku!" 

-- . Ja mõne minuti pärast kihutab ta vihma käes koos Kapustaga galoppi vangitorni 
juurde kõrge müüri taga, mida ööd kui päevad teraselt valvavad tunnimehed. ' Hetmani ja 
polkovniku järel kappab tänaval veel kümmekond ratsanikku. Raske värav avaneb 
hetmani ees. Roostetanud lukkudes kriuksuvad võtmed. Hmel-nitski ja Kapusta lähevad 
mööda niiskeid kõveraid astmeid alla pimedasse keldrikongi. 

Kasakas tõstab tõrviku pea kohale. Seal põrandal maas ta lamabki, see hallipäine 
vanamees, ja vaatab 

vaguralt tema kohale kummardunud hetmanit. Ta svitka on närune, hall habe pulstis, 
jalad viiskudes. Vanamees vaatab hetmanit ja õhkab. 

»Kas sina, hetman?” sosistab vanaätt mõtlikult. ,,Jah, mina. Kes õpetas sulle, ätt, minu 
kohta säärast jora laulma?" 

Ta küsib seda vaikselt, viha tagasi hoides. Vanamees peab talle rääkima. Muidugi on 
need Potocki vembud. Siin on mängus jesuiidid. Kindlasti nemad. Kuid vanamees vaikib. 
Hetman aga ootab ta sõnu nagu kohtuotsust. Ja äkki kuuleb ta vanamehe häält, ja vanaäti 
õudsed sõnad torkavad nagu nuga südamesse. 

»»Oh häda, hetman, oh häda! Oli mul naisuke, olid mul kolm poega, kaheksa lastelast, 
kaks tütart. Kuula, het-man, kuula hästi, seda ei räägi mina, vaid räägib mu süda. Kus nad 
kõik on? Naise ajas Koriecki kuu aega tagasi teiba otsa, pojad sõdisid sinu buntšuki all 
poolakate vastu ja langesid Zoltõje Vodõ all, tütred viis Tugai-bei vangi. Kes on selles 
süüdi? Kes?" 

Vanamees ajas enda üles, tõusis põlvili ja sirutas hetmani poole parema käe: 

»»Süüdi oled sina, jah sina, hetman, oled süüdi minu õnnetustes!" 

»Jää vait!" kisendas hetman. ,, Jää vait!” 

Raske oli end taltsutada, et mitte tupest mõõk tõmmata ja see hullumeelne vanamees 
maha lüüa. Kuid ta sai endast võitu. Vanamehele võiks ju ära seletada ... Aga ei, see 
oleks asjata! Ta teadis — vanamees ei mõista, ei usu teda. 

«Jesuiidid on saatnud sinu, tunnista üles, vana nõid!" põrutas Kapusta ähvardavalt 
vanamehe peale. 

»Ei, pojuke, ei,” vastas vanamees nukralt. 

Edasi kõnelda oli asjata. Ränk koorem laskus het-mani turjale. Ta keeras ümber ja 
lahkus. Tõttas pikal sammul läbi lompide, pritsis vett laiali. Siis kargas ta sadulasse ja 
nähvas nuudiga tulisele täkule. Kapusta ja kaitsemeeskond jõudsid tal vaevalt kannul 
püsida. 

-.. Vihm jäi järele alles pärast keskööd. Taevavõlvil süttisid tähed, sinivaibal lõi 
sädelema Sõela tähekogu. Vanamees talutati õue ja kästi minna. Nõrkenud jalga- 

dega astus ta mööda tümaks vettinud maad, tõstis pea üles, vaatas taeva poole — 
kuidagi kummaliselt ja nukralt pilgutas talle vilkudes silma rohekas täht —, ja 


musketilasku ta ei kuulnudki, tundis ainult mingisugust äkilist teravat valu, mis mattis 
temas kõik. Vahid lohistasid surnukeha jalgupidi ära ja viskasid auku müüri 

taga. 

»Mis eest?" küsis noor vahimees oma vurrudega seltsimehelt. 

»Pole sinu taibu asi!" käratas ta peale jessauul. 

-. . Hetmani magadiskambri aknas oli valgus. Kikkad kiresid täiest kõrist. Oli kolmas 
öötund. Hetman istus lavitsal särgiväel. Pea viltu ja keeleots suust väljas, maalis Fjodor 
Svetška hoolikalt tähti. Hmelnitski dikteeris: 

»»Sul, polkovnik Dželali, tuleb hoolt kanda, et lepingu artiklites oleks eraldi üles 
tähendatud meie õigus, mille järgi kasakapaadid tohiksid Mustal merel mitte ainult vabalt 
liikuda, vaid ka igasse sadamasse vabalt sõita ja kaubelda nende riikidega, kellega 
kaupmehed aga soovivad. Ja Türgi sultan vabastagu meie kaupmehed igasugustest 
maksudest, samuti nende kaubad, mida nad tema riiki sisse või sealt ka välja vedada 
tahavad; õigus selleks anda sajaks aastaks, aga kui nad hakkavad vastu punnima, siis võib 
ka viiekümneks või kolmekümneks aastaks. Nõutada sultanilt luba rajada meie kasakatel 
Bugi suudmes kindlusi ja sadamalinnu, kus kaubandust arendada, ja pidada neis linnades 
sõjaväge nii julgeolekuks kui ka omavoli ärahoidmiseks. Samuti olgu meil sultani juures 
oma alatine asemik, kellele antagu õigus mõista meie inimeste mitmesuguste süütegude 
eest kohut meie õiguste ning seaduste järgi. Kui aga sultan hakkab pärima, kas me ei 
mõtle minna Moskva tsaari alla, siis vastata: seda ma' 

ei tea.” 

Sulg krabises, Svetška pilgutas uniselt silmi. 

»Loe kõvasti ette," käskis hetman. 

Svetška luges käheda ja käriseva häälega. 

» Vii Kapusta kätte, ütle, et saatku kohe ära. Mine." 

Hetman kustutas tule ja avas akna. Lähedal kostis rääkimist. Keegi küsis: 

»»Ovjorko, kuule, Ovjorko, kas on tõsi, et tuleb uus sõda?" 

»» Jäta mind rahule, sa tüütu hing," vastas sügav bassi-hääl pahaselt. ,, Küll hetman 
mõtleb selle üle. Lase mind magada." 

Hmelnitski naeratas nukralt. Taevaserval helendas juba hall koidueelne vööt. 


3 


Võgovski saatis kirju laiali. Ta ei maganud ööde kaupa. Kirjutajad olid väsimuse 
pärast ümber kukkumas. Tigedatena istusid nad laua taha ja küürutasid pärgamendi 
kohal. Peakirjutaja pigistas neist viimase üdi välja. Kirjad, universaalid ... Nagu oleks 
pan pea-kirjutaja ainult selleks maailma sündinud. Tema aga muigas kitsastesse 
vurrudesse, vuristas Veneetsia saadiku Vimina poole pöördudes ladina keelt, kostitas 
Moskva djakki Bogdanovit apelsinidega ja mesimagusalt oma hallide külmade silmadega 
naeratades võristas türgi keeles lõbusat juttu Nair-beiga. Kui ta aga istus hetmani ees, oli 
ta rahulik ja tähelepanelik, ainult pisut talitsetud ning alati valmis tabama lennult hetmani 
tahet, viima lõpuni poolelijäänud mõtet, jätkama alustatut. Ja hetman oli temaga rahul, 
kuigi mõnikord tõusis ta hingepõhjas kõikteadja ja kõikeoskava kirjutaja vastu midagi 
vaenulikku. Mõnikord rääkis ta: 

»Saatus on sind, kirjutaja, minuga ühe oheliku otsa sidunud, vaata sa mul." 


Peakirjutaja ainult langetas pea ja naeratas peenelt ning mõistvalt, ja see ärritas 
hetmanit. 

Nüüd aga oli kätte jõudnud igasuguste kirjade, kord pikkade, kord lühikeste, kord 
karmide, nõudlike ja pealekäivate, kord lahkete kirjade aeg, olenevalt muidugi sellest, 
kellele need olid adresseeritud. Külast külasse, linnast linna, mööda steppe, üle jõgede, 
vene-del*mere kaudu vedasid Hmelnitski kullerid hetmani kirjutatud tahet, otsust, palvet 
või käsku. 

Kuid oli ka teistsuguseid kullereid. Liikusid silmapaistmatud ja puruvanad mungad. 
Armetud mehikesed 

loivasid vaevu segastel radadel. Kellelgi poleks mõttessegi tulnud, et neil munkadel 
on kuhugi püksivärvlisse või rebenenud svitka siiludesse peidetud hetmani universaale 
või kirju. Need kullerid läksid läbi igasuguste takistuste, neid ei kohutanud surm ega pii- 
nad, peaasi aga — need käskjalad ei äratanud kahtlust. Neist teadsid ainult kaks inimest 
— hetman ja Kapusta. 

Noil maipäevil oli Ivan Võgovski tervikuna liikumine, muretsemine ja tegevus 
ise. Olid jäetud kõrvale meelelahutused ja lõbusad vestlused õhtuti pani het- 
maniemanda juures, — kõik oli kõrvale heidetud ning unustatud, nagu poleks seda 
kõike olnudki. Nüüd, pärast Zborovi võitu, mida hetman asjata nimetas vallatuseks, 
mõistis Võgovski, et tuleb ajada suurpoliitikat. Kui Porta praegu hetmanit arvestab, kui 
Ukraina vastu tunneb huvi Austria keiser ja kui tsaar Aleksei seal Moskvas Ukrainat 
teraselt jälgib, siis tuleb hoida Hmelnitski poole. Veel Zbaraži all oli Võgovski kõhelnud. 
Siis polnud ta kindel, kuidas sündmused arenevad. Igaks juhuks oli ta kantsler 
Ossolinskile mõista andnud, et tarbe korral leiab pan kantsler tema isikus truu sulase. Aga 
kui Poola armee oli purustatud, kui hetmani valge argamakk oli tormi-iilina lahinguväljal 
kihutanud ja tuul võidukalt hetmani buntšukke lehvitanud, oli Võgovski oma veast 
aru saanud ja õigeaegselt taktikat muutnud. Oo, peakirjutajal oli ergas iseloom, ta tabas 
alati täppi... 

Ilus hommik pärast vihma. Värske õhk hõngab mündi järgi. Südames on mõnus ja 
muretu tunne. Peakirjutaja loeb Twardowski luuletusi. Raamat on trükitud Krako-vis 
sealse kastellaani kulu ja kirjadega. Võgovski lehitseb raamatut ja muigab. Ta on rahul. 
Seda raamatut tuleb tingimata näidata Bogdanovile. Venelased ei tohi jätta tsaari au 
riivavaid Twardowski värsse tähele panemata. Võgovskil on selleks omad plaanid. 

-.. Veidi aega hiljem on. pan peakirjutaja juba kantseleis ja võtab vastu saksa 
kommersanti Walter Funket. Vestlus areneb ladusalt, sundimatult. Kaupmees avaldab 
otsest imestust ja vaimustust. Ei, kasakad on palju korda saatnud. Ukraina suudab läbi 
saada ilma 

poola panideta, selles on Walter Funke kindlasti veendunud. Selle maa rikkused 
on tõeline aare. Tema, Funke, oli tegelikult Moskooviasse sõitmas, ent kui kuulis 
hetmani külalislahkusest ja targa peakirjutaja isikust, otsustas Tšigirinist läbi sõita. 
Möödaminnes, kuid kaunis üksikasjaliselt jutustab Walter Funke oma firma 
suurepäraseist tehinguist. Tema nimi on tuntud kogu Euroopas. Kes ei tunneks Walter 
Funke musketeid? Isegi Rooma keiser on joonud Funke terviseks. See suur smaragdiga 
sõrmus siin on Tirooli hertsogi kink. Kuid see kõik on muu seas. Ta on näinud Ukrainat 
ja ta ei taha enam kaugemale reisida. Tema aastad, paraku, pole enam säärased, et 


palju reisida. Tõttöelda, kui härra minister tahaks, võiks ta Walter Funket 
aidata. Ah millega? Oo, ta muidugi ei hakka lahke peremehe aega palju raiskama! On 
vaja ainult ühte sõna, ühte tema sõrmeliigutust, ja Walter Funke võib hetmani valitsusele 
palju kasu tuua. 

Ukraina rahvas tahab elada jõukalt, kaunid naised tahavad hästi riides käia, 
siidkleidid sobiksid väga hästi niisugustele prouadele, nagu kõrgesti austatud pani 
hetmaniemand ja pan peakirjutaja auväärt abikaasa. Ja missugust tulu võiks anda vill! 
Missugused karjamaad on -teie Ukrainas, missugune suurepärane kliima! Siin on kõik 
selleks, et paljuneksid lambad, tuhanded, kümned tuhanded puhast tõugu ja peene vil- 
lakuga lambad. Õigupoolest tema, Walter Funke, võiks tuua Saksamaalt ja Hollandist 
sisseseadet, võiks asutada manufaktuuri. Kasakad ja pospoliidid saaksid küllaldaselt 
kalevit. Hetmanil on suur armee, — Walter Funke pole poliitik, ta on ainult kommersant, 
kuid äriasjad sunnivad mõnikord ka poliitikas orienteeruma. Armee tuleb riidesse panna. 
Panna riidesse sada tuhat, kakssada tuhat meest pole niisama lihtne, võib nii mõndagi 
juhtuda. Võgovski vaatab uurivalt kommersandile otsa. Walter Funke ei lõpeta 
mõttekäiku — ta ainult pakub oma teeneid. Nagu möödaminnes tähendab ta: Poolas 
ostis kroonihetman Potocki temalt kümme tuhat küünart kalevit. Ukrainale võib vaja 
minna rohkem, kuid vedada on kauge, parem on asutada manufaktuur siin. 

231 

Vestlus venib pikale. Walter Funke ootab Võgovski vastust. 

»»Oleme pannud hetmani käsul nurgakivi kahele manufaktuurile Bratslavis ja ühele 
Nežinis. Kavatseme laiendada ka Kiievi omi." 

Kommersant kuulab kiivalt peakirjutaja sõnu. Lõpuks lubab peakirjutaja lahkesti 
Walter Funke ettepaneku üle mõelda. 

Samal õhtul toob saksa kommersandi teener peakir-jutaja majja kasti. Selles on sada 
küünart siidi ja hulk pudeleid lõhnaõlidega. 

Teine teener viib suure kasti hetmani õue. Kastis on kakssada küünart kõrge 
väärtusega siidi ja samuti lõhnaõlisid. Kommersant Walter Funke palub lühikeses ja 
aupaklikus kirjas alandlikult kõrgeaulikku pani hetmaniemandat heita pilk tema firma 
kaubaproovidele. 

Päev jäi Võgovski jaoks napiks. Ta ei jõudnud pooligi asju korda saata. Pahaselt 
mõtles ta, et tuleb kirjade kallal kükitada isegi pärast keskööd. Hetman sõitis hommikul 
Kapusta ja suurtükiasjandust juhtiva pea-vooriülema Fjodor Korobka saatel Belaja 
Tserko-visse. Belaja Tserkovis on hakatud valama suurtükke, ja Korobka tahtis, et 
hetman veenduks oma silmaga tema püüdlikkuses. Hetmani kantseleisse jäi käsutajaks 
ainult Võgovski. 

Hilja õhtul sõidab kantselei õue Bogdanov. Peakirjutaja võtab teda lävel vastu: 

»Õlen rõõmus nägema pan saadikut." 

Bogdanov istub kiirustamata lavitsale. 

»Kuidas hetmani käsi käib?" 

»Tänan väga küsimast! Hetman suvatses hästi magada, nüüd aga on kodust 
välja sõitnud.” 

»»Ja pani hetmaniemand?" 

»Pani hetmaniemand on hea tervise juures.” 

»»Ja lapsed?" 


»Lapsed on, jumal tänatud, terved ja lõbusad, õpivad usinasti sõjakunsti, kirjatarkust 
ja ladina keelt." 

Bogdanov pühkis kogu aeg higi. Võgovski tõusis püsti, langetas seejuures pea ja 
küsis omakorda, kuidas 

käib tema tsaariliku kõrguse saadiku käsi. Kuidas on Moskvas? Kas on midagi 
kuulda? 

«Moskvas on kõik korras.” 

Bogdanov alustas ääri-veeri: 

»Igal pool käib jutt ringi, et basurmaanid õigeusku rahvale liiga tegevat.” 

»Seda on pan saadiku ees liialdatud. On olnud sääraseid juhtumeid, kuid selle kohta 
on juba antud hetmani universaal.” Võgovski kehitab kahetsusega õlgu: 

»Me poleks, teadagi, tahtnud basurmaanidega liidus olla, kuid mis parata? Nendega 
peab rahu pidama, muidu ässitab Rzecz Pospolita nad meie vastu.” 

Võgovski saab aru: mitte see põhjus ei sundinud saadikut nii hilisel tunnil hetmani 
kantseleid külastama. Selle taga peitub midagi muud. Bogdanov vaatab ringi, 
kummardub peakirjutajale lähemale ja ütleb poolihääli : 

»Mul on Välisasjade prikaasilt ülesanne, mille tõi täna kuller Moskvast: hetmanile 
teatada, et bojaar Puškinit on kästud läbirääkimistel poolakatega öelda, et tsaari arm 
Ukraina vastu on muutumatu ja et Moskva hakkab kiriku-unioonile kõvasti vastu 
panema.” 

Bogdanov ohkab kergendustundega. Võgovski tõuseb püsti ja teeb sügava 
kummarduse. 

»Tänan südamest niisuguse rõõmustava teate eest, pan saadik. See on meile suureks 
rõõmuks ja auks.” 

Võgovski istub tagasi. Bogdanov kummardub tema poole ning jätkab: 

» Veneetsia saadik Alberto Vimina kinnitab, et kuningas Jan-Kazimierz kuulutavat 
uuesti välja maakaitse-väe kokkukutsumise hetmani vastu. Kas see vastab tõele?" 

»» Ah see teebki sulle muret?" Muidugi, panid Varssavis ei tuku. Neil on targad pead 
otsas. Hetman kardab sõda. Maa on tänini veel haavades ning viletsuses. Aga* kui peaks 
juhtuma, et kuningas jälle oma sõjaväe Ukraina vastu kokku kutsub, haarab kasakkond 
arusaadavalt mõõgad tupest. Kuid kuuldavalt räägib pea-kirjutaja hoopis muud: 

«Kuninga alam Radziwill on Smolenskimaa enda alla võtnud ja rüüstab seda ning 
hävitab õigeusku, see peaks teile teada olema.” 

»»See on Välisasjade prikaasi asi,” põikab Bogdanov vastusest. ,,Kuid igavest rahu 
tsaari ja kuninga vahel ei saa olla seni, kuni šlahta teeb meie vennasrahvale ülekohut, 
kuni ta püüab teie maad jesuiitidega üle 

külvata.” 

Bogdanov vaikib veidi ja tähendab siis: «Bojaarid Moskvas küsivad: mida teeb Nair- 
bei Tšigirinis?...” 

Saadik vaatab tähelepanelikult peakirjutajale otsa. Silmi ära pööramata vastab see: 

«ütlen sulle, saadik, kui sõbrale: Nair-bei tõi meile häid teateid. Ta on hetmani 
külaline ja hetman peab temast lugu." 

«Nair-bei on basurmaan,” ütleb saadik pahaselt. 


«Teadagi et mitte ristiinimene, ka mina arvan nõnda. Kuid pole teada, mis kavatsused 
hetmanil on,” lausub Võgovski tähendusrikkalt. 

Bogdanov teritab kõrvu. Ta mõistis kõike hästi. 

Oma kahtlustest otsustas ta teatada Välisasjade pri-kaasile Moskvas. Samal ööl 
kirjutas ta bojaar Buturli-nile kirja. 

»»Ah, Veneetsia! Kui pani näeks suuri ja kauneid paleesid, imeilusaid aedu, luiki 
järvedel, ujuvaid lehtlaid, kui ta kuuleks südantkütkestavaid laule ja narrimängu, — ma 
vannun, ta hakkaks Veneetsiat armastama mitte vähem kui Ukrainat.” 

Veneetsia saadik Vimina puistas oma valitud sõnade pärleid pani Helena, «suure 
hetmani kauni ning võrratu elukaaslase” jalge ette. 

Selle vestluse juures viibinud hetmani laekahoidja Kreis vaikis tusaselt. Kaval ja 
pealetükkiv veneetslane oli ta ära tüüdanud. Kreis teadis päris kindlasti, et lobasuul 
saadikul pole hinge taga sadatki taalrit, ning sellest oli juba küllalt, et tema, Kreis, teda 
põlgas. Senjoor Vimina lõi käsi kokku, pööritas silmi ja muudkui rääkis mesikeeli ning 
laotas peent komplimentide võrku. 

Pani Helena kuulas teda mõnuga. Ta istus nikerdatud tugitoolis, rikkalikult 
sõrmustega ehitud käed külg-tugedel, ja naeratas veneetslasele. Selle meelitus-sõnad 
hellitasid ta kõrvu. Helenale meeldis see hästi riides võõramaa mees. Tahes-tahtmata 
võrdles ta teda vurre ja juuksetutti kandvate Bogdani polkovnikutega. 

Pani Helena ohkas. 

Oo, ta sõidaks rõõmuga Veneetsiasse, jääks isegi kahetsust tundmata sinna! Ei, see 
metsik Ukraina pole talle meeltmööda. Tatarlased, röövkäigud, taplused, veri, koledused . 
. . Oh kuidas see kõik on ära tüüdanud! 

Laekahoidja Kreis köhatas ettevaatlikult pihku. Pani Helena on lausunud ülearust, 
temal kui hetmani abikaasal ei sobi võõramaalasele niimoodi rääkida. Kuid pani Helenat 
ei saa enam peatada. Ta heidab Kreisile vihase pilgu ja ta põskedel puhkevad kaks 
roosiõit. Häält kõrgendades küsib ta, kes võib talle vastu vaielda, et see pole nii. Ei, 
tõepoolest, ei saa ometi kogu eluaja metslaste ja hulguste keskel elada. Niisugune elu on 
mõttetu. 00, kuidas ta kadestab pan Viminat! Tõesti; kui see ainult oleks tema teha, 
sõidaks ta pikemalt mõtlemata Veneetsiasse. 

«Mulle meeldib väga niisuguseid sõnu kuulda," surub Vimina käsi tänulikult rinnale, 
«kuid ma pean tõe ja õiguse kaitseks ütlema, et pani hetmaniemanda maa on 
muinasjutumaa, see puhkeb pan hetmani õnneliku valitsemise all õitsele.” 

Hiljem aga, pärast veneetslase lahkumist, kui Helenat haaranud ülev meeleolu on üle 
läinud, hakkab ta mõistma, et rääkis palju ülearust. Hea veel, et selle juures ei viibinud 
kedagi peale Kreisi. Helena istub, pea kätele vajunud, ja püüab meelde tuletada iga sõna, 
mis ta Viminale ütles. Millest ta siis veel rääkis? Jah, millest? Ah jaa, hetmani ärasõidust 
Belaja Tserkovisse. Jah', seda ütles ta küll täiesti asjata. Veneetslane aga kuulas teda liialt 
suure huviga. Milleks küll Helena ütles, et hetman on sõitnud uusi suurtükke vaatama! 
Kuid on hilja, on hilja iseendaga tapelda. Kui palju 

kordi on ta endale tõotanud — mitte lobiseda üleliigset. Kõik ümberringi on ju tema 
vastu, kõik polkovnikud, lihtsalt kõik. Vahest ainult Võgovski suhtub temasse sõbralikult, 
kuid kas sedagi on kauaks? On veel hea, et siin pole Timofeid. See üldse vihkab teda. 


Jah, kunagi oli iludus-šlahtlanna Helena. Unistas Varssavist, toredatest kleitidest 
ja raudrüüs rüütlist, keda ta saadab sõjakäigule ja seob talle käe ümber siid-särbi. Teda 
võttis aga naiseks lihtne sotnik Hmelnitski. Sotnik armastas teda piiritult. Oo, missugune 
aeg see oli! Nad käisid koos Krakovis, käisid Varssavis. See oli minevik. Kas jõuab 
kõike, mis oli, meelde tuletada? Nad elasid rahulikult, vaikselt. Tema aga, Bogdan, kin- 
nine ja karm, muretses ikka millegi oma eest; kadus ära nädalaiks või lukustas enda 
kuhugi lihtkasakatega, kõigile küsimustele aga vastas: ,,Oota, oota, igal asjal oma aeg.” 
Mis aga sellest välja tuli? Bogdan oli sunnitud Subbotovost põgenema. Czaplicki põletas 
ta mõisa maha ja viis Helena kaasa. Kas tal oli Czaplickiga halb olla? Ei, muidugi mitte! 
Nad laulatati katoliku kirikus, kroonihorunži Koniecpolski ise koos abikaasaga olid 
nende pulmas. Helena elas jälle lõbusasti ja muretult, polnud kahtlusi ega muresid. Tõtt 
öelda, Czaplickiga oli rahulikum elada kui Hmelnitskiga. Czaplickit järele aimates ta siis 
isegi naeris oma mineviku üle. Czap-licki aga surus nägu ta kõrge rinna vastu ja sosistas 
vaimustatult: 

»»Oo, oota ainult! Küll ma toon selle lahkusulise Hmeli lingu otsas siia ja panen ta 
meie akende alla keti otsa! Lõbustagu meid see neetud koer!" 

Ja Helena naeris, sest et laginal ja valjusti naeris Czaplicki. Ja ta vastas Czaplicki 
suudlustele tuliselt ning õhinal ega olnud õrnustega kitsi. 

Noh, õnn ei jätnud teda maha ka hiljem. Kui tal tuli püha kiriku käsul jälle Bogdani 
juurde minna, viskus ta põlvili selle ette ja sirutas anuvalt tema poole käsi. Samuti nagu 
kunagi Czaplickil suudles ta Bogdani käsi, kahetses ning kinnitas, et ega tema selles 
abielus süüdi olnud, et kõik oli tehtud sunniviisil, et ta oli saanud vihatud šlahtitši naiseks 
surmaähvardusel. Jumal ise on näinud ta piinu ja kannatusi! Kas siis Bogdan, tema 

tubli Bogdan, ei anna andeks oma Helenale? Kas nüüd lõpuks ei naerata talle õnn 
ja kas saatus lõpuks ei näita ta vastu oma armu? Talle tuleb praegu meelde see öö vanas 
talutares. Tuleb meelde Bogdani nägu. Karm, justkui kivist tahutud nägu. Külmad 
läbitungivad silmad. Kaks sügavat kurdu otsaesisel, kulmud aga kergitatud nagu 
lennuvalmis tiivad. Bogdan kuulas teda sõnagi lausumata. Näis, et nüüd, iga hetk 
lausuvad tema tugevasti kokkusurutud huuled õudse otsustava sõna ja Helena viiakse 
tapalavale. 00, Bogdan tohtis nüüd kõike! Helena oli näinud seda võimsat jõudu, mis 
Hmelnitskile allus. Kuid siis sulas ühel hetkel jää Bog-dani silmis ja neist sähvatas 
õrnusesädemeid. «Helena,” ütles ta käsi Helena poole sirutades. Ja Helena langes talle 
hüüatusega rinnale. Kui aga aovalgus oli tuppa tunginud ning Helena pärast lühikest und 
silmad avanud, nägi ta enda kohale kummardunud Bogdani nägu ja tal oli tahtmine hirmu 
pärast kisendada — nii võõras ja karm oli see nägu. Bogdan aga ei pööranud temalt oma 
teravat pilku. Helenale paistis, et ta näeb teda läbi. End riidesse pannes ütles Bogdan sel 
hommikul kuidagi nukralt: 

» Armastan sind, Helena, parem aga oleks olnud mitte pöörduda" tagasi vana juurde. 
Kõik on uus ja ka armastus oleks pidanud olema uus." 

Nii ta ütles ja lahkus, ning Helena jäi üksi. Mis oli siis edasi olnud? Kas on võimalik 
lühikesel maipäeval kõike meelde tuletada? Ja kas ongi tarvis kõike seda meelde 
tuletada? 

Pani hetmaniemand istub ja kuulab muretult linnu-sädinat akna taga. Tšigirin, 
Tšigirin! Oleks aga võinud olla Varssavi. Siin on ta võõras. Ja alati on ta lähedal see 
Kreis. Kuid lõpuks ei tarvitse tal selle üle kahetseda. Kreis on taiplik, tähelepanelik ja 


teenistusvalmis. Kas see on halb? Kuid mõnikord on ta pilgud kuidagi liiga salapärased ja 
terased. Sellel punapäisel askelda-val sakslasel on midagi hingel. Kreis on Hmelnitski 
laekahoidja. Ta valitseb kõiki hetmani rahasummasid, kogu suurt ja keerukat 
majapidamist, ja ta osava käe ning terase silma all hetmani rikkused aina kasvavad. 
Polkovnikute hulgas käitub ta nagu omainimene, 

ja koguni isemeelne hetmani poeg Timofei on ta vastu heatahtlik. Aja jooksul hakkas 
Helena mõistma, et kogu suures hetmanilossis, isegi kogu Tšigirinis on üksainus inimene, 
kes on tema vastu heatahtlik ja kes võib teda raskel hetkel aidata, — selleks inimeseks on 
sakslane Kreis. 

» Teie, pani hetmaniemand, olete oma õigustes ja võimalustes võrdne mistahes 
kuningannaga. Uskuge mind, paljud Euroopa kõige kaunimadki naised kadestaksid teid. 
Saadikud kuulavad teid meeleldi. Teie peale saama hetmani paremaks käeks," nõnda 
kinnitas Kreis talle veel täna, enne Vimina tulekut. 

Kentsakas sakslane! Tema, Helena, Bogdani paremaks käeks! Mida hakkaks siis 
tegema tark Võgovski? Mida ütleks selle kohta umbusklik ja tige Kapusta? Ja kuidas 
taluda Boguni põlgust ning Timofei vaenu? 

Akna taga kohiseb tuul — seal on lõbus mai. Nurmel laulavad piigad. Kauge ja 
nukker laul äratab tarbetuid mälestusi. Oleks võinud aga ka teisiti juhtuda. . . Helena 
oleks istunud Varssavis. Oo, säherdused mõtted ei too head. Ta peletab nad eemale, 
raputab otsustavalt pead ja läheb aeda. Pani Helena sammub järve poole kuldse liivaga 
üle puistatud kitsal teerajal, millele sametkingad jätavad kergeid jälgi. Ta istub pingile, ja 
tuul lööb ta silme ees järve kergelt lainele. Helena kummardub vee kohale. Selgelt 
järvepinnalt vaatab talle vastu ilus naine. Kui kaunis ta on, kui imekaunis! Küllalt! 
Kadugu nukrad eelaimused! Käskida rakendada hobused ja sõita pani Võgovskaja poole 
külla. Ajada lõbusat juttu ja peletada eemale igavust. ,,Hei, džuura!" 

Džuura kerkib esile nagu maa alt: ,, Kuulan kõrgeaulikku panit.” 

Korralikult riides noormees seisab ta ees ja ootab korraldusi. Tal on oliivmustad 
silmad ja heledad kiharad. Hetkeks Helena koguni unustab, milleks ta teda on kutsunud. 
Ta hõõrub otsaesist sõrmega, tuletab meelde ja käsib siis rakendada hobused. ,,Kuulan 
kõrgeaulikku panit.” 

Džuura kummardab maani ja on kadunud, nagu oleks ta tuulest pühitud. 

»Nagu Varssavis,” mõtleb Helena rahulolevalt. 

Ei, sakslasel Kreisil on õigus, tõepoolest. Miks ei peaks ta uhkustama? Ta mees on 
täisvõimuline hetman. Kui palju sõjaväge on tema käsu all — ei jõua äragi lugeda. 
Missugused rikkused tal on! Välismaa saadikud tulevad ta juurde, otsivad temaga liitu. Ja 
ainult tema, Helena, on ta abikaasa jumala ja inimeste ees. Ta on täie võimuga ja vägev 
hetmaniemand. Neist mõtteist õhetab nägu ja kipub seisma jääma südame tuksumine. 

Sihvakana, ümaranäolisena, hoides kõrgel pead, millel päikese käes hiilgab kuldsete 
juuste kahm, jalutab Helena tõlla ootel aias. Kreis tuleb talle vastu. Mis on juhtunud? Mis 
uudiseid ta toob? Oh seda rahutust! Alati ootad, nagu peaks äkki midagi juhtuma. Kuid 
Kreis naeratab aupaklikult, nagu mõistes ta rahutust. 

»Nair-bei, sultani kõrgeaulik saadik, saatis panile apelsine. Nair-bei esindaja ootab 
panit saalis. Kas pani soovib armulikult ise temaga kõnelda?" 

Kreis seisab aupaklikus kauguses ja ootab vastust. Nagu endamisi lausub ta tasa: 


»Julgen panile nõu anda saadiku esindajat isiklikult tänada.” 

Muidugi, nii "ta tahabki talitada. Pani Helena astub saali, kus vitskorvide juures, mis 
on täis apelsine, seisab hallipäine elatanud türklane, valge turban peas. Tal on tuhkjad 
puhmaskulmud ja päris noored silmad. Pani Helena hingab värelevad sõõrmed mõnuga 
apelsinide lõhna. Käed risti rinnal, langetab türklane ta ees sügavasti pea. 

»Nair-bei, päikesepaistelise Porta hiilgav kotkas, tervitab kõrgeaulikku pani 
hetmaniemandat, Ukraina steppide imekaunist roosi, ja palub austuse ja ustavuse märgiks 
vastu võtta püha Muhamedimaa tagasihoidlik kingitus.” 

Helena naeratab türklasele sõbralikult. Ta on pan Nair-beile südamest tänulik. 
Lakkamatult kummardades astub türklane tagurpidi ukse poole ja lahkub saalist. 

Apelsinid on täitnud suure, avara saali oma aroomiga. Isegi pea käib sellest kergelt 
ringi. Helena kujutleb 

endale kauget Istanbuli, mis Bogdani juttudest kerkib ta silme ette minarettides ja 
apelsiniaedade kullas. Ta süda taob kiiresti, kui ta mõtleb sultanile. Teab, kas leidub 
sultani haaremis niisugust iludust nagu 

tema — Helena? 

Džuura hääl uksel toob ta tõsiellu tagasi. Tõld ootab pani hetmaniemandat. Helena 
sammub läbi tubade rea. Iga kord temast poole sammu võrra ette jõudes lööb džuura ta 
ees ukse valla, kannul tuleb aga Kreis. Helena sammub mööda vahtkonnast, kes on end 
värava juurde kahte viirgu üles seadnud. Kõrget kasvu tugevad kasakad, helepunased 
kuntušid seljas ja piigid peos, vaatavad hetmaniemandat uudishimulikult. Möödakäijad 
peatuvad ja piiluvad läbi avatud värava hetmani õue. 

Helena tabab mõnuga neid pilke. Juba üsna tõlla juures pöördub ta Kreisi poole. Kas 
tema hea sõber Kreis ei arva, et ta ei oleks tohtinud Veneetsia saadikule rääkida sõidust 
Belaja Tserkovisse? Hetman on ju teda korduvalt hoiatanud. Kreis vaikib täpselt nii kaua, 
kui on vaja selleks, et anda hetmaniemandale mõista, et viimane on tõepoolest vea teinud 
ja et seda viga saab ta parandada ainult Kreisi abil. Nagu äkki taibates kinnitab ta: 

»bani ei tarvitse muret tunda, küll mina korraldan." Helena ohkab kergendustundega 
ja astub tõlda. Džuura suleb värava. Kreis pöördub lossi poole tagasi, vilistades 
ühetoonilisel viisil sel maal kõigile tundmatut laulu. Džuura Ivanko teab, et kui pan Kreis 
seda laulu vilistab, on ta heas meeleolus. 

Hetmani ihukaitseväe kasakad hoiavad piike võitlusvalmis — nii on korraldanud 
polkovnik Kapusta käskkirjas hetmani isiku ja tema õukonna kaitsemise kohta. 
Päikesekiir särab piikidel. Kreis astub trepiast-meist üles, libistab pilgu kasakate 
viirgudele ja mõtleb: 

» Jaa, pani Helena, sul on õigus, küll Kreis aitab sind.” Ta punnitab oma huuli nii, et 
vurrud harjastena püsti tõustes puudutavad nina, ning vilistab edasi laulu hädavaresest 
peremehest, kes kogu öö ladus ahju, kuid kelle käte all hommikul tuli välja trepp. Laul oli 
kummaline ja mõttetu (muide, Kreis on arvamisel, et säärased 

on õigupoolest kõik laulud), kuid just seepärast ta armastabki seda laulu. Kunagi väga 
ammu oli talle kauges Frankfurdis seda laulu laulnud heledapäine neiu: 

Ladus ahju tare sees väsimatult peremees. Seal, kus tõusma pidi ahi, kerkis trepp, sa 
imet vahi! 


... Kreis istub madalas tugitoolis akna all ja vaatab aeda. Põõsastes sagivad 
varblased, tuul painutab laia-võralist õunapuud, tara tagant kostab laulu. Kreisi otsaesine 
on tugevasti kipras. Kreis ei näe ega kuule midagi. Tal on ainult üks mõte, rahutu ja 
painav mõte. Kas pole just praegu paras aeg märkamatult kaduda, — kaduda niisama 
märkamatult, nagu ta siia TŠšigirinisse ilmus? Kas ta pole juba liialt pinnuks silmas Lavrin 
Kapustale? Sellelt Lavrin Kapustalt aga oota kui mitte silmust kaela, siis kuuli rinda... 
Hea oli Walter Funkele õhne teele kaasa soovida ja head nõu anda. Funke rääkis oma 
jutud maha ja sõitis ära. Sina aga istu siin, kõnni nagu mööda mõõgatera ja ole kogu aeg 
valvel. Ka Võgovski kavaldab, püüab aina teiste turjal liugu lasta. Inimeste ees vaevalt 
noogutab talle, vaatab ülalt alla — ja läki edasi. Aga kui hetman teada saaks, mida 
Võgovski temale, Kreisile, hetmanist räägib, missuguseid mõtteid ta oma peas haub, 
maksaks hetman vist selle eest hästi! Kuid kas Kreis on Tšigirinisse tulnud säärase teo 
jaoks? Kas ta selleks elab keset ohtusid? Võib vanduda, et mitte. Ega ole viga laulul 
peremehe kohta, kes ahju asemel ehitas trepi. Nii juhtub ka neetud Hmeliga. 

Kreisi pilutatud silmades süttivad kurjad tulukesed ja sõrmed suruvad tugevasti tooli 
käetugesid. Vahtigu talle viltu Kapusta, sõimaku teda neetud Netšai, lõbus- 
tagu ennast tulevaste võitude arvel Hmelnitski, Kreis teeb ikkagi oma töö. Üha pingumale 
tõmbab ta silmuse posrjoliitide kaela ümber. Maksu maksu järel laob ta neile nagu 
raskeid kive kaela. Kas teeb seda tema, Kreis? Kõigile on ju teada, kelle taskusse raha 
voolab. Ikka hetmani taskusse. Aga kui mõni seda ei tea, teeb 
Kreis kõik selleks, et nad saaksid teada. Varem või hil- 

jem tõuseb igal pool viha Hmeli vastu. Ja siis . .. Kreis näeb kauget linna, siledaid 
tänavaid, ühesuguseid majasid, vaikset elu, rahu, naabrite aupaklikku suhtumist.. . Ah, 
Saksamaa! Isamaa! Kui oleksid sinu omad kõik need maad, kõik need jõed, see meri, see 
stepp ... Ja Kreisi soniv mõttekujutus maalib tulevikku kõige ahvatlevamates värvides. .. 

Tuul painutab kidurat kaske vastu maad. Tara tagant kostab laulu. See on võõras laul, 
see peletab südamest unistused. Võõras laul! Võõrad varblased põõsastest Võõras maa! 
Ja temale võõras ning vastik rahvas! Kunagi ütlevad Varssavis ja teistes linnades 
kuningad ja hertsogid: ,, Vapper Kreis, õilsa ning kasuliku teo saatsid sa korda üllaste 
inimeste jaoks." Miks mitte? Ikka ütlevad! Kreis usub sellesse. Kuid ta peab siiski 
tunnistama, et tema usk ei ole väga kindel, rahutus muudkui ujutab seda sogase lainena 
üle. 


5 


Minevik tuli uuesti tagasi. Maksim Ternovõi vaatas ahastusega, kuidas Koriecki 
žolnerid viisid õuelt lehma. Vana Maksimi-eit halas, ringutas käsi, anus ja needis. 
Žolnerid tegid oma töö, andsid veel nuudiga Maksim Ternovõile, kui see nende teele ette 
astus. 

»Aitab juba,” ütles Maksimile suurte vurrudega šlahtitš, ,, olete mürgeldanud, 
hulgused, nüüd aga töö kallale. Sina, Maksim, oled pan Korieckile kuue aasta rendi 
võlgu, lõikusemaksu pole kahe aasta eest maksnud, pole tasunud tarumaksu, pole tasunud 
veisemaksu, pole toonud loomusemaksu, pole toonud karjatuse-maksu, pole toonud 
jahvatusematti. Või arvasid, et hiilid mööda? Ei, holopp, ei. Nüüd pole muud kui õienda 
kõik. Aga kui ilmub sinu poeg, hulgus ja ära-andja, jookse pani juurde, visku jalge ette, 


too oma Võllaroog oheliku otsas kaasa, palu, — võib-olla halastab tema hiilgus ja kingib 
talle elu. Kas kuulsid?" 

Pan Koriecki mõisavalitseja šlahtitš Pruszynski on ammu Õuelt lahkunud, kuid ikka 
veel kumisevad Maksimi kõrvus ta õudsed sõnad. Maksim näeb, kuidas 

žolnerid käivad tarest tarre. Külas on oigamine ja hala. Kostab naiste nuttu ja 
ahastuskisa. Käigu see kõik põrgupõhja! Mis see siis nüüd on? Näib, et kõik endine tuleb 
uuesti tagasi, — uuesti teoorjus, uuesti maksud, uuesti hakkavad pea kohal vuhisema pan 
Koriecki kubjaste nuudid. Kus see priius siis on? Kus on see elu, millest nii ilusasti 
seletas Martõn? Kõigest aasta tagasi lidus šlahta mööda maanteed, nii et tolm taga. Näe, 
mööda seda tänavat sõitis võigul ratsul vabarnapunase lipu all hetman Hmel ise. Löödi 
tulumbasse ja külaelanikud loopisid mütse õhku; ka tema, Maksim, viskas mütsi õhku ja 
karjus, nii et kõrvus kumises: ,,Elagu hetman Bogdan!" 

Ja kui palju kasakaid läks läbi küla, kui palju tatarlasi läbi kappas! Meri, meri voogas 
tormilainetena läbi Baigorodi. Siis läks ka Martõn koos kasakatega šlahta vastu sõdima. 
Maksim ise õnnistas teda sõjateole, vanake ema pani talle ristikese kaela. 

Kus on Martõn nüüd? Võib-olla on andnud oma elu Piljaval või Zborovi all? Mis 
saab siis nüüd? Püüad paisus kalu — tuleb välja, et jälle maksa pan Korieckile 
loomusemaksu, jahvatad jahu — anna talle matti, mesipuude eest, mis. on aias, maksa 
tarumaksu. Issand, mille eest sa nuhtled, mille eest? 

Kuum leek kõrvetab vana Maksim Ternovõi silmi, kuum leek põleb ta südames. Kus 
on piir piinadele? Maas tolmus lamades ulub ta selja taga naine. Kisendab. Kelle poole 
kisendab? Anub. Keda suudab ära anuda? Kõik ümberringi on kurdid ja võõrad. 

Kas võis tookord seda arvata? Kevadel sõitis külast läbi kasakas, rääkis: hetman on 
Poola kuningaga rahu sõlminud, Visla taga edasi sõdida ei saanud — tatarlased ei tahtnud 


»Aga miks te siis ise ei sõdinud, või ei jätkunud jaksu?" küsis siis Maksim kasakalt. 

See aga haavus, nõjatus vastu sadulaharja ja vastas tiggdait,: 

»»Sul on hea lobiseda, vana. Khaan müüs enda poolakatele: meie oleksime poolakatele 
näidanud, aga tema oleks meile selja tagant virutanud, vaat mis oleks olnud. Aga nii on 
rahu. Kasakaid saab nüüd olema mitte kuus 

tuhat, vaid nelikümmend tuhat, kvartaväge Ukrainasse enam ei jää..." 

«Nelikümmend tuhat," kordas keegi rahva hulgast, ,,aga kuhu läheme siis meie?" 

Kasakas langetas silmad ja vaikis. ,,Kuhu läheme siis meie?" kordas küsimust vanaätt 
Lõtka ja kompsis kepiga. ,,Kas jälle panide-poolakate orjusesse? Läheme ära Moskva 
maadele. Meie saatus on vene rahvaga ühine." 

»Oota ära, taat,” lausus kasakas sadulast alla kummardudes, ,,anna aega, küll kõliseb 
veel meie m56k Visla taga, kasakate vaim pole veel surnud ... ” 

Ilusasti rääkis kasakas. Aga nüüd seisab Maksim Ternovõi keset õue. Vana Maksimi- 
eit lamab tolmus. Zolnerid võtsid ära viimase lootuse — lehma. Kosutasid veel nuudiga. 
Arvati: ei tule Koriecki enam Baigorodisse tagasi. Aga läks teisiti kui arvati. Kuid ei! Ei 
saa olla, et vana aeg jälle nagu kivi kaela langeks ja vastu maad muljuks. 

»Lõuse üles, vanamoor, ära halise, pisarad hädas ei aita." 

Maksim kummardub naise kohale ja tõstab ta jõuga jalule. 


»Mine tuppa ja ole vait. Ehk kuuleb hetman Hmel sellest röövtööst ja näitab neetud 
šlahtale, oi, kuidas näitab ...” 

»Löögu pikne teda, sinu Hmeli!" kisendab Maksimi-eit tigedalt. ,,Võtku teda 
kurivaim! Jättis meid, vaeseid ja vaevatuid, ilma abita! Mis nüüd saab, mis nüüd küll 
saab?" 

Maksim ohkab raskesti ja vaikib. Kust tema teab, mis nüüd saab? 

Nii langes must mure Baigorodile, haljale ja lõbusale Baigorodile, mis asus suure 
kasakatetee ääres ja mis oli üle kogu Ukraina kuulus oma julgete noormeeste ja ilusate 
piigade, mee, kala ja laulude poolest. Härrastemajas peremehetsesid juba Koriecki 
sulased. Teenrid sagisid ringi ja tuulutasid saale. Aeti külast kohale eitesid, kästi kõik 
puhtaks pesta ja valgendada, et ei jääks holopi haisugi järele, ümber mõisa kõndisid 
edasi-tagasi raudrüüs sakslased, musketid peos, ja kär- 

kisid möödaminevaile külaelanikele tigedalt. Oodati pan Koriecki enda saabumist. 
Saates kohale valitseja Pruszynski, oli ta käskinud: 

»Mitte halastada igavesti neetud holoppide peale, — koori neilt kolm nahka, kuid 
korja kõik võlad kokku. Annan sulle kaasa sada sakslast. Et olgu kogu varandus tagasi 
toodud. Udi neid nuutidega, aja teiba otsa. Aitab neile! On küllalt lulli löönud! Nüüd 
maksku. Pole kaugel aeg, kus ka Hmelnitski käsile võtame. Anna ainult aega." 

Pan Koriecki oli Lvovis külas oma sõbra pan Za-moyski juures. Sel ajal aga korraldas 
valitseja Pru-szynski asju Baigorodis. Zolnerid ajasid pani õue kogu küla loomakarja, 
võtsid kaasa kõik mesipuud, kogu teravilja sundisid nad kottides tassima pani aita. Vana 
Miroštšukki peksti pan Koriecki kohta lausutud riivatu sõna pärast keppidega. Sada hoopi 
määrati vanamehele. Ta lamas juba surnuna, zolnerid peksid aga teda ikka 
veel."Salmilaulja Horlepa lõi žolnerit, kes tassis ta naist karjamõisasse, ja aeti selle eest 
teiba otsa. Piitsade ja piikidega aeti mõisasse tööle sada hinge. 

»Teie omavolitsemisel on lõpp, holopid," rääkis valitseja Pruszynski enesega rahul 
olles, ,,saite pisut mässata, ja aitab."" 

Ta seisis keset õue, jalad harkis, käed seljal, ja punnitas põski. Ta silmis hõõgus viha 
kõigi nende maameeste ja eitede vastu, kes saksa soldatite järelevalvel pani õues 
aeglaselt töötasid. Oleks see tema teha, ajaks ta nad kõik teiba otsa. Ei saa neist enam 
häid orje pan Korieckile. Jah, ei saa! Neetud Hmel on nad ära rikkunud. Neist mõtteist 
lööb valitseja hinges lõkkele viha. Ta vahib teraselt igaühe näkku, otsides seal 
seda, mis teda nii ärevaks teeb ning hirmutab, öösel ei saa ta aga kaua uinuda, ühtelugu 
viirastub talle midagi hirmsat. Ta istub voodis, hoiab käes laskevalmis püstolit ja 
kuulatab, kas keegi ei hiili akende alla. Alles siis, kui tõuseb päike, suudab ta uinuda. 
Kuid seegi uni on tükatine ja rahutu. Ei, ei ole Baigorod enam see, mis ta enne sõda 
oli, — selles on pan Pruszynski täiesti kindel. Er langeta enam keegi tema ees pead, ei 
kahma mütsi peast ega lange põlvili. Ja see kõik tuleb selle 

koleda lahkusulise Hmeli pärast. Ta tunneb seda Hmeli hästi. Nii mõnigi kord on ta 
teda Varssavis näinud. Tunneb ka ta naist — šlahtlanna Helenat. ,,Kuidas võib Helena 
elada koos säärase röövliga?" imestab Pruszynski. 

Kuid Hmelnitskit tuletab ta meelde ainult päeval, öösel peletab ta igasuguse 
meeldetuletuse Hmelnitskist kui lummutise. Issand, kas Hmelnitskile pole tõesti 
mingisugust karistust? Kas tõesti Rzecz Pospolita ei mõtle välja, kuidas ta hauda saata? 


Pan Pruszynski ei saa öösel und. Ei maga ka erutatud ja raskest päevatööst kurnatud 
Baigorod. Ei ole kuulda laulu, naeru ega juttu. Külas valitseb hauavaikus. Maksim 
Ternovõi istub oma taie ees ja heietab pikka ning lõpmatut mõtet. Tulevad meelde 
kauged päevad, mis olid hellitanud teda rõõmuga; näis, et õnn oli juba kindel ja kestev. 
Kas Martõn ei rääkinud: ,, Nüüd, taat, hakkame elama vabalt. Kui tahad, hari maad, kui 
tahad, mine merele, ei keela sind keegi, ela, kuidas meeldib, keegi ei tohi liiga teha. Võim 
on nüüd meie päralt! Lõime panisid Zoltõje Vodõ all, peksime neid Korsuni lahingus, 
ajasime neile hirmu peale Piljaval, nüüd tagatipuks sunnime nad põlvili, ja siis on õigus 
meie päralt, sest et võim on meie käes.” 

Hästi rääkis Martõn. Tõepoolest, kas Ukraina on kunagi nii tugev olnud kui nüüd, 
Hmeli ajal? Ei mäleta seda Maksim Ternovõi. Tal on turjal palju aastaid, kuid niisugust 
aega ta ei mäleta. Aga mispärast siis panid tagasi tulevad? Miks on nuudid uuesti vuhi- 
sema hakanud? Seda Maksim ei mõista ega oska endale kuidagi seletada. ,,Küllap vist 
olen ma peast üsna nõder." Maksim vahib tähistaeva sügavusse — rohekad tähed 
vilguvad, justkui tunneksid muret tema kurbuse pärast. Kunagi õige ammu käis ta nende 
tähtede all kasakapaadiga Mustal merel. On ka temas kasaka-rammu olnud. Ja veel 
missugust rammu! Oli juuksetutt üle kogu pea ja tubli mõõk. Kui palju türklasi saatis ta 
selle mõõgaga põrgu. Kuid kord juhtus ka nii, et temagi sattus vangipõlve. Selles 
vangipõlves tuli tal kaua olla. Säherdune saatus oleks panidele paras! Maksim pääses küll 
türgi põrgust, kuid sattus pan Koriecki juurde — teise vangipõlve. Nii tuligi pospolii 

dina Koriecki mõisasse elama jääda. Ammuolnust jäi ainult mälestus. Ainult 
mälestus. Nii ta elaski sellest mälestusest. 

Vana Maksim siiski eksis, kui arvas, et ei tule paremaid aegu. Paremad ajad tulid. 
Need tõi Ukrainale hetman Hmel, kuid, nagu näha, ei toonud kauaks. 

Juba lehvitab koidupuhe taevaäärel oma hahkjaid tiibu, kuid vana Maksim pole veel 
tarre tagasi läinud. Tal ei tule und. Kui nüüd õige tõusta, minna tarest tare juurde ja 
koputada ustele: 

»»Tõuske üles, rahvas, tulge kähku välja, võtke hangud ja vikatid, hakkame oma 
priiust ja elu kaitsema!" 

Vanamees tõuseb jalule, silmad leegitsevad tal tulist tuld, huuled on pahtunud. 
Kibedustunne torkab hinge. Aga mida suudab tema, vanamees, teha? Ei ole enam seda 
noorusrammu, mis kunagi oli. Kui nüüd ilmuksid Martõn ja kõik noormehed-kasakad. 
kes mullu kevadel läksid Hmeli järel šlahtaga võitlema, — oo, siis ei julgeks "Pan 
Pruszynski inimesi nuuditada .. . Aga kui jõudis kätte hommik, lonkis ka Maksim koos 
teistega mõisateole. 

Ja jälle seisis Pruszynski keset õue, karjus nagu pöörane meeste peale ja ähvardas 
nuudiga. Vana Maksimi-eit kandis viljakotti. Kott oli suur ja vajutas vanaeite vastu maad. 
Maksimi-eit komistas, kukkus ja vili pudenes õuele. Pruszynski kargas kallale: 

»Orjaveri, vana nõiamoor! Kuidas sa julged pani vara raisata?" Ta lõi jalaga vanale 
Maksimi-eidele näkku ja veel teist korda rinda, südame alla. 

Vanaeit kukkus selili, heitis käed laiali. Maksimi silme ees lõi mustaks. Ei tea, kust ta 
jõu võttis, kuid ta tormas Pruszynski juurde, haaras maast kivi ja virutas selle talle näkku. 
Oli see vanadusest või vihast, kuid pilk muutus tuhmiks ja ta ei tabanud kiviga näkku, 
vaid õla pihta. Peaaegu oleks valitseja jalust maha löönud. See otse möirgas vihast. 


»» Võtke ta kinni!" röögatas ta Žolneritele. "Raudrüüs Žolnerid kargasid nagu kiskjad 
Maksimi kallale, sidusid tal käed kinni. Pan Pruszynski värises nagu palavikus. Mis see 
nüüd oli? Holopp oli julgenud tema vastu kätt tõsta? Tõsta kätt pani vastu! Ei, seda ei 

tohi niisama jätta. Tapeab holoppi õpetama. Jataõpetabki, õpetab sedamaid, 
veel samal minutil. 

Kõrgel taevas Baigorodi kohal seisis pimestav päike. Taevaveerel kasvas sinkjashall 
pilv ja näis tiivaga varjutavat taevasina. Kiriku ette keset Baigorodi tagusid žolnerid maa 
sisse teiba ja tassisid selle juurde käsist-jalust seotud Maksim Ternovõi. Kogu küla aeti 
pealt vaatama. Vihast lämbudes trampis Pruszynski jalgu. Oota sa, holopp, kohe saad tasu 
maitseda! Saad tunda, kuidas pani vastu kätt tõsta! Kuid Maksim Ternovõi vaikis. Ta 
vaatas inimesi, kes seisid kobaras nagu suur lambakari, heitis pilgu taeva poole, kirikule, 
päikese käes sätendavale kuldristile ja lõi silmad maha. Enda ees jalge all nägi ta ainult 
lapikest maapinda, halli ja tolmust maapinda. Ta tahtis langeda sellele maalapikesele, 
suruda kõrva vastu maad ja kuulatada, kas ei oiga emake-maa? Kas pole kuulda 
kabjaplaginat? Kas ei kihuta Baigorodisse kasakas Martõn Ternovõi, et oma isa 
vabastada? 

»Ajage ta teiba otsa, mis te venite seal!" röökis Pruszynski, nagu kartes, et äkki rebib 
vana Maksim köidikud lahti ning pistab põgenema. 

Naised ulgusid, mehed aga seisid vaikides ja vaatasid Maksim Ternovõi piinu nagu 
omaenda talumatut piina. Maksim Ternovõi piin langes nende hinge nagu külvitera 
kevadel ülesküntud rammusasse mulda. 

Maksim Ternovõi aga oli teiba otsas surmale vaakumas. Maksim Ternovõi nägi merd 
ja kuulis lainete mängu, nägi Istanbuli valgeid minarette, kuulis mõõkade klirinat ja nägi 
hetman Hmeli helepunaseid lippe. Äkki lõi ta silme ees kõik punaseks, metsik valu rebis 
keha, tungides sellest läbi. Maksim väänles teiba otsas ja oli suremas, tema ees aga seisis 
valitseja Pruszynski, käed puusas, ja hirnus naerda: 

»Vaadake, orjad, kuidas koerapoeg kõngeb! Nõnda juhtub igaühega, kes julgeb pani 
vastu kätt tõsta!" 

Maksim aga ei kuulnud neid sõnu, ta ujus jälle kuhugi edasi julma põrgupiina 
lainetel. Need lained tõstsid teda järjest kõrgemale ja ta nägi Martõni, kes raius mõõgaga 
panisid, nägi hirmsat taplust ja ta tahtis pojale hüüda: ,,Vaata, poeg, oma isa piinu, 
vaata!" 

Kuid tal ei tulnud häält ja ta hakkas nutma, kuid pisarate asemel voolas veri. Maksim 
Ternovõi nuttis verd. Läbi verepisarate nägi ta Pruszynski ülbet nägu, kuskil südames 
endas sündisid sõnad ja ta viskas need šlah-titšile kivina näkku: 

»Needus teile, panidele poolakatele! Vaadake, Hmel 

tuleb, Hmel tuleb! Kas kuulete?” 

Nagu ussist nõelatud hüppas Pruszynski üles. Ta vaatas tahtmatult ringi. Ehk tuleb 
tõepoolest see neetud Hmel? Seisid raudrüüs sakslased. Maamehed seisid liikumatult. 
Teiba otsas vaakus surmale Maksim Ter-novõi. 

Katrjat, Martõn Ternovõi mõrsjat, viidi vangipõlve. Ees, taga ja kõrval oli tatarlasi 
ratsa ja vankritel, keskel aga kõndisid kireva karjana tüdrukud. Mindi mööda metsikut 


steppi, ringi küladest ning huutoritest ja hoidudes kasakate silma sattumast. Tatarlased 
kiirustasid Ukraina stepist läbiminemisega, nad ei peatunud päeval ega öösel, ja alles siis, 
kui oli möödas Inguletsi ülemjooks, jäid nad laagrisse, lõid telgid üles, veristasid oinaid 
ja Süütasid lõkked. 

Mursaa Karatš-bei kõndis laagris ringi. Ta silmitses vange, jäi peatuma Katrja juurde. 
Katrja istus maas, jalad risti ja vaade suunatud steppi. Mööda ta põski veeresid 
vahetpidamata pisarad. Karatš-bei vangutas pead, tundes Katrjale nagu kaasa. Oma eluaja 
jooksul on ta näinud palju niisuguseid tüdrukuid. Kõik nad on nutnud. Mis parata? 
Säärane on juba vangi põli. Kui aga vang jõuab Bahtšisaraisse ja satub khaani 
haaremisse, muutub ta taltsaks ja harjub ära. 

Kohmetute sõrmedega harutab Katrja oma pikki juuksepalmikuid. Oma mälestuses 
arutab ta kõike, mis on juhtunud, mis on olnud. Stepi kohal kihutab tuul, taevas ujub 
pilveke, rutates taeva ja maa piirile, ja midagi salapärast sahistab mullune stepirohi. 
Hobused hirnuvad, tatarlased vadistavad oma keeli. Aga Katrja hinges on äng ning 
kurbus, et heida kas või siiasamasse keset steppi maha ja sure. Kus on nüüd Martõn? 

Mis on Baigorodis? Miks on saatus Katrja üle niimoodi irvitanud? Tatarlased röövisid 
ta öösel, viisid oma laagrisse. Polnud kedagi Katrjat kaitsemas. Teeks endale ise otsa, 
kuid selleks ei jätku jõudu. 

Oli veel lootus: võib-olla kuskil teel näevad kasakad tatarlaste voori ja vabastavad 
võitlusega vangid. Kuid Katrja lootus ei läinud täide. Ei olnud õnne. Seal Baigorodis vist 
tapab end murega ema. Martõn jõuab koju tagasi — mida ema ütleb talle? 

Esimestel päevadel vaatas Katrja tatarlasi hirmuga. Sellal kui oldi veel stepist kaugel, 
hoidsid tatarlased teda köidikuis. Nüüd vabastasid nad ta käed köidikuist. Kuhu tal 
olekski põgeneda, kuhu olekski minna? Tatarlased teda ei puutunud. Karatš-bei oli 
andnud valju korralduse: 

» Tüdruk on väga ilus, me anname ta khaani haaremisse." 

Karatš-bei muheles. Ta saab khaanilt kiita. Viisteist naist viib ta talle kingiks. 

Stepis hämardub. Maapinnale laskuvad sinkjad varjud. Tatarlased pööravad näod itta 
ja peavad namaasi. Palutakse allahi, kiidetakse Muhamedi. Tüdrukud vaatavad hirmuga 
tatarlasi, kuulavad nende venivat laulujoru ja tuletavad meelde emade jutte raskest orja- 
põlvest tatarlaste juures. 

Karatš-bei lõpetas namaasi ja heitis vaibale oma telgis. Mursaa puhkab. Eunuhh 
Kazimi — kunagi khaani haaremist välja aetud ja nüüd mursaa ihukaitsjaks saanud — 
istub mursaa jalutsis. Ta ootab, kuni mursaa pillab sõnakese, küsib midagi või käsib tal 
ära minna. Kazimi on Karatš-bei esimene nõuandja, mursaa kõige suurem usaldusmees. 
Kazimi on ustavam kui koer. Esi mesest pilgust aimab ta oma isanda mõtteid ja soove. 
Nüüdki teab ta, mis Karatš-beile muret teeb, mis teda vaevab. Karatš-bei mõtleb: khaan 
Islam-Girei pole enam nii heatahtlik tema vastu nagu varem. Kas khaan pole saanud 
haisu ninna mursaa sidemeist ta hukatud vennaga? Seepärast ta ehk ei saatnudki mur-saad 
koos saatkonnaga Poolasse? 

Jaa, ainult selle üle mõtleb praegu Karatš-bei. Kazimi on selles kindel: ainult need 
mõtted vaevavad ja teevad 

rahutuks mursaad. Rzecz Pospolitasse sõitsid mursaa vihamehed, nemad saavad 
kingitusi Poola krooni-hetmanilt. Rikkalikke kingitusi saavad Mustafa-agaa ja Selim-bei. 


Kazimi vaatab Karatš-beile silma. Karatš-bei ohkab raskelt ja silitab oma siidpehmete 
ning hästihoolitsetud sõrmedega ümaraid põski. Seekord on ta saanud vähe jassõrit. On 
end ainult vaevanud ja see on kõik. Ehk ainult niipalju, et viib kinke khaanile. Kui ta aga 
jõuab Bahtšisaraisse, ootab teda khaani jahe vastuvõtt. Kuid mis seal ikka, ka seks 
puhuks on Karatš-beil varukäik. Karatš-bei muheleb, muheleb ainult ühe silmaga, kuid 
Kazimi näeb juba, et kurbus põgeneb mursaa südamest. 

»Mulle tundub, et Poola läheb uuesti sõjaga Hmelnitski peale," kõneleb Karatš-bei 
laisalt kuhugi telgi nurka. 

Kazimi muutub elavamaks: 

»Tingimata läheb. Poola rebib Zborovi lepingu puruks. Kuidas ta suudakski taluda 
neljakümmend tuhat registrikasakat?" 

»Kuningas Jan-Kazimierz maksab khaanile suurt panist — üheksakümmend tuhat 
zlotti aastas. Ta läkitab varsti oma saadikud.” 

»Kuningas tahab, et meie armulik käskija rikuks lepingu Hmelnitskiga ja virutaks 
zaporoŽlastele selja tagant,” tähendab Kazimi ettevaatlikult. 

»Mina ei mõtle nii," vangutab mursaa pead. ,,See pole minu asi." 

Kazimi vaikib. Ta teab: just nii mõtleb mursaa ja just neid sõnu tahtis ta kuulda 
Kazimilt. 

Sel hetkel mõtleb Karatš-bei: kui keegi teataks Hmel-nitskile kuninga sepitsustest, 
tasuks kasakate hetman kallilt nende teadete eest, maksaks kallist raha. 

»Hmelnitskil on palju raha," lausub millegipärast Kazimi ja suleb silmad, et mitte 
näha oma isanda näoilmet. ,,Palju raha. Räägitakse, sada tündrit kulda olevat tal maetud 
Subbotovos. Räägitakse, tal olevat kaks miljonit taalrit ja viissada tuhat kuldnat, kui palju 
aga zlotte, seda ei jõua äragi lugeda. Ja räägitakse, ta olevat hakanud Tšigirinis oma raha 
lööma. Oli lihtne sotnik, aga nüüd kus on tõusnud!" 

Kazimi avab silmad. Karatš-bei vahib kuhugi telgi nurka. Ta silmad säravad. 

»Hmelnitski on suur batõr. Tal on palju kasakaid. Temaga on raske sõdida." 

»Raske jah," nõustub Kazimi ja vaikib. 

Mõni hetk on vaikust. Mursaa mõtleb: kuidas see siis on juhtunud, et tema on khaani 
juures põlu all? Ja järsku käib ta peast läbi mõte. Isegi endale ei julge ta tunnistada, 
kuidas see mõte talle meele järgi on. Aga ta on valmis arutama seda mõtet Kazimiga. 
Tõsi küll, teda teeb rahutuks: kas tohib nii tähtsat saladust Kazimile usaldada? 

Nagu paneks ta oma truud teenrit proovile, vaatab mursaa talle pikalt ja ainiti otsa, 
kuid ka seekord ei sule Kazimi silmi, vaid kannatab mursaa terava pilgu välja. 

»Kuula mind tähelepanelikult, Kazimi," lausub mursaa vaikselt. ,, Kuula 
tähelepanelikult." Kazimi muutub valvsaks. 

»Ma ei tea, millega olen khaani vastu eksinud, kuid tema lahkusetus minu vastu on 
suur. Ta jättis mu välja saatkonnast ega austa mind oma tähelepanuga. Võib koguni 
juhtuda, Kazimi, et Bahtšisarais raiutakse meil pead maha, nii minul kui sinul, kas 
mõistad? Nii minul kui sinul, sest seda, mida tean mina, tead ka sina. Kas mõistad? Ma 
arvan, sa mõistad seda väga hästi. Kas pole õigus?" 

»»Sul on õigus nagu alati, isand.” 

»Ma arvan, Kazimi, et sul pole tarvidust praegu koos minuga Bahtšisaraisse sõita. Istu 
hommikul hobuse selga ja sõida Tšigirinisse. Selle sõrmuse näitad sa ette polkovnik 
Kapustale ja ta laseb su siis hetman Hmelnitski armulike silmade ette. Tervita hetmanit 


minu poolt ja jutusta talle, mis asjus Karatš-bei teda hoiatada tahab. Mis asjus just, seda 
tead sa ise. Kas said aru, Kazimi? Seejärel tule aga tagasi Perekopile."” 

»Sain aru, isand. Sain kõigest hästi aru.” 

»Mine nüüd, Kazimi, olen väsinud sinuga juttu ajamast. Koidikul räägime veel. Mõtle 
järele, mida sa het-manile räägid ja kuidas räägid." 

Kazimi tõuseb püsti, kummardab mursaale ja lahkub telgist. 

Tihe õhtuvidu laskub telgi ümber. Lõkketuled on kustunud. Vangid on vankritele 
asetatud, nad on kaetud roguskitega. Vahtkond ümbritseb neid igast küljest. Kazimi 
kontrollis vahtkonda, jäi pisut seisma ja vaatas mõtlikult steppi. Näis, nagu oleks eunuhhi 
kortsudevõrguga kaetud kulmudeta näol midagi võpa-tanud. Mingisugune mälestus 
jooksis varjuna üle näo ja kadus. Pea õlgade vahele tõmmatud, läks eunuhh oma telki, 
laskus sirukile vaibale ja vajus mõttesse, tal polnud uneraasugi. 

Ta mõtles mursaa sõnadele ja eelseisvale sõidule Tšigirinisse. Kurjad kavatsused on 
Karatš-beil. Kuid ta iseloom on säärane, et niikuinii ei saa ta meelt muuta. Aga võib-olla 
talitab Kazimi hästi, et sõidab Tšigiri-nisse. Kes seda teab, kuidas khaan mursaad vastu 
võtab. Kas ta rõõmustabki jassõri üle haaremi jaoks? Ehk on mursaa pea jaoks mõõk 
valmis pandud? Kas nii või teisiti, kuid ikkagi on ehk parem, et Kazimi ei sõida 
Bahtšisaraisse, vaid Tšigirinisse. Unetukastus mähib Kazimit nagu soe halatt, juba läbi 
suikumise kuuleb ta hirmsat müdinat, kisa ning kära ja kargab jalule. Ta ei jõua veel 
telgiäärt eemale lükata, kui väljastpoolt keegi karjub talle kohkunud häälega: 

» Kasakad!" 

Ja siis lidub Kazimi kõigest väest, niipalju kui jaksu ja jõudu on, Karatš-bei telgi 
juurde. Mursaa on juba jalul. Teda on äratatud. 

»Valvake hästi vange, paigalt me ei lahku. Süüdake minu telgi juurde lõkketuli ja 
heisake buntšukk. Esimesele, kes läheneb, kuulutage: siia on laagrisse asunud Karatš-bei, 
suure khaani Islam-Girei mursaa, het-man Hmelnitski sõber ja liitlane. On selge? Minge.” 

Kõik lahkuvad, ainult Kazimi jääb telki. Ta seisab nurgas ja vaatab vaikides oma 
isandat. 

Mõne aja pärast astub telki kõrget kasvu sihvakas kasakas. Tema järel tulevad veel 
kaks kasakat. Sõbralikult painutavad nad kummarduses pead mursaa ees. See aga 
pöördub lahkelt naeratades nende poole ukraina keeles: 

»Mul on suur rõõm tervitada oma telgis kalleid külalisi, meie liitlasi. Mina olen 
mursaa Karatš-bei, Pere-kopi batõr, olen teel koju.” 

»Mina olen sotnik Martõn Ternovõi," vastab kasakas. «Sõidame Inguletsile, kuid 
nähtavasti oleme teelt eksinud. Meil on vaja minna itta, oleme aga kobinud lõunasse. 
Sõitsime nõnda omaette, vahid aga märkasid mingisuguseid inimesi. Mõtlesin, et võib- 
olla on võõrad, ja võtsin nõuks järele vaadata. Tuleb aga välja, et on omad." 

Omad, ikka omad,” kinnitab mursaa kiiresti. ,,Oleme koos peksnud šlahtat Žoltõje 
Vodõ ja Zborovi all. Olge mu kallid külalised." 

Martõn Ternovõi istub ruttamatult vaibale ja vaatab ringi. 

»Käisin Setšis,”" pöördub ta pärast vähest vaikimist mursaa poole, ,,nüüd lähen tagasi 
Bratslavi oma polkovniku Netšai juurde, tee peal aga mõtlen veidiks koju sisse astuda. 
On sihuke küla Baigorod. Juba aasta otsa pole ma seal käinud.” 


Martõn Ternovõi naeratab lõbusalt. Nii väga rõõmustab teda mõte Baigorodile. 
Arvatavasti oodatakse teda seal, kuid võib-olla on neil seal ka igasugune lootus kadunud. 
Võib-olla on Katrjagi ta unustanud. Sotnik vaatab mursaa poole, kuid ise mõtleb muud. 

»Mida te vooris veate?” küsib ta nagu kogemata. 

Karatš-bei teritab kõrvu, vaatab sotnikule silma. 

»Vean kingitusi poolakatelt khaanile. Poolakad meelitavad khaani. Kuid khaan hoiab 
kõvasti hetman Hmelnitski poole. Nende liitu ei murra mitte keegi. Küll me sõdime veel 
koos Poola vastu.” 

»Meil on aeg edasi sõita," lausub sotnik loiult ja vaatab oma kasakate poole. 

»Mis seal ikka, eks sõidame," vastab üks kasakaist. «Vaatasime järele, on omad 
inimesed, nii et võib edasi sõita.” 

»Nojaa omad,” lausub Ternovõi saladuslikult muiates, nii et Karatš-bei hammustab 
huulde, ja tõuseb püsti. ,. Istusime sinu juures, mursaa, ja aitab. Täname väga. Ela hästi, 
mursaa!" 

Allah õnnistagu teid," kummardab Karatš-bei. 

Kasakad lahkuvad telgist, Kazimi sammub nende kannul. Karatš-bei on paigale 
tardunud, seisab ja kuulatab, mis väljaspool telki tehakse. Kuuldub hobuste müdinat, 
hääli, siis jääb kõik vaikseks. 

Kazimi tuleb tagasi telki. 

»Kas nad sõitsid ära?" küsib Karatš-bei. 

»Ära sõitsid, kõrge isand.” 

»»Voori juurde ei läinud?" 

» Tahtsid minna, kuid vahid ütlesid, et seal on kingitused khaanile, siis nad enam ei 
lähenenud.” ,,Allah olgu kiidetud. Kas varsti koidab?" ,, Varsti, isand.” 

»» Võta sõrmus, asu enne valget teele. Hmelnitskile ütled: mursaa Karatš-bei käskis 
edasi anda, et poolakad ässitavad khaani sinu vastu, ja khaan on sinnapoole kaldumas. 
Karatš-bei teab veel väga palju tähtsat, kuid inimesed, kes võiksid rääkida, nõuavad raha, 
palju raha. Saada oma inimesed Inguletsi taha, saada kümme tuhat taalrit, siis on kõik 
korras. Nii ütlegi.” 

Jahe hommik on stepis juba oma heledad purjed heisanud. Rohule on langenud kaste. 
Martõn Ternovõi ratsutab oma salga eesotsas. Tal seisab ees pikk teekond. On aega 
kõige üle mõtelda, kõike meelde tuletada. Ta käis Setšis ülesandega polkovnik 
Netšailt, andis kasakatelaagri atamanile üle kirja polkovnikult. Ta ei teadnud, mis selles 
kirjas seisis, aga kui oleks teadnud, ehk polekski ta nii sõbralikult mursaa Karatš-beiga 
ümber käinud ja siis poleks Katrjal tarvitsenud orjapõlve sõita ning koitu pisaratega vastu 
võtta. Tatarlased vedasid Katrjat lõunasse, Martõn Ternovõi sõitis aga läände. Päike 
tõusis, lõi sätendama kasakate piikidel. Ternovõi sõitis aeglaselt. Stepirohi ulatus üle 
põlvede. Pidevalt kõlisesid hobuste suurauad. Mööda steppi veeres kasakalaul: 

Hei, aasal on punane lodjapuu, 

hei, hei, norgu vajunud. 

Miks on meie kallis Ukraina, 

hei, hei, murest muljutud? 

Aga meie selle punase lodjapuu oksad, 

hei, hei, kõrgele tõstame. Aga meie oma kauni Ukraina, 
hei, hei, rõõmsaks muudame. 


Martõn Ternovõi sõidab oma kasakate eesotsas, kuulab laulu. See on tore laul. Aga 
tõepoolest, Ukraina on kuidagi norgus. Sõda enam ei ole, aga kurbust on rohkem kui sõja 
ajal. Millest see küll võiks olla? Avar stepp hellitab silmi. Päikese all laiuvad haljad 
avarused. Hingata on kerge, otse jood seda lõhnavat joovastavat õhku. Rohi sahiseb ja 
nõtkub. Tuul sosistab kõrvu. Kuid Martõni süda on rahutu ja mures. Teda närib igatsus 
kodukoha ja Katrja järele. Poleks aga seda, mida oleks siis Ternovõil kurta? 

Vaikselt ja õnnelikult on läinud ta elu. Veel hiljuti oli ta pan Koriecki lihtne pospoliit, 
nüüd aga on Bratslavi polgu vimplikandja-registrikasakas. Ta polkovnikuks on vapper 
Danilo Netšai, kogu Ukrainas kuulus rüütel. Martõn on võidelnud Korsuni all, Zborovi 
lahingus päästis ta hetman Hmeli elu. Ah, see oli alles päev, kus päike Martõnile hellalt 
naeratas. Ka nüüd seda päeva meelde tuletades ei saa Martõn naeratust tagasi hoida. 
Kuidas ta raius viit poola husarit, kes olid hetmani kallale tormanud! Kuulidest tapetuna 
langes hetmani hobune. Martõn kargas hobuse seljast maha, andis hobuse hetmanile, aitas 
ta sadulasse, ise aga hakkas jalamehena edasi võitlema. Õhtul kutsuti Mar-tõn hetmani 
telki. 

»Siin on see vapper kasakas,” ütles polkovnik Ne-tšai hetmanile ja lükkas Martõni 
ettepoole. 

Hetman tõusis Martõnile vastu, kaisutas ja suudles teda: 

» Vapper kasakas! Sinust saab veel polkovnik.” 

Nende sõnade juures võttis hetman oma vöölt mõõga ja ulatas selle Martõnile: 

»Kasakas, kanna seda mõõka kui mälestust. See mõõk on meie vaenlasi raiunud juba 
Zoltõje Vodõ all. Saame verevendadeks ... " 

Silme ees kogu vaatepiiril voogab stepp. Rohi kahiseb. Suslikud vilistavad. Kotkad 
tiirutavad, varitsevad 

saaki. Kasakalaul tõuseb kõrgemale «kui kotkalend ja veereb stepi kohal. Martõn 
laulab valjul häälel kaasa: 

Aga meie selle punase lodjapuu oksad, 

hei, hei, kõrgele tõstame. 

Aga meie oma kauni Ukraina, 

hei, hei, rõõmsaks muudame. 

»Siin puusal ta ripubki, see hetmani mõõk, tubli mõõk!" mõtleb Martõn rõõmsalt. 

Jalus jaluse vastu, sõidavad kasakad. Martõn vaatab tagasi. Kasakad tabavad ta pilgu: 
»Laulge, poisid, laulge." Ja veel valjemalt kõlab laul. 

-.. Kasakad on edasi sõitnud, on kadunud silmapiiri taha. Tumm kõrb, metsik stepp. 
Sinkjad kaugused, sinine taevas, kotkad aga kõrgel taevalaotuse all lõhuvad võimsate 
tiivalöökidega ahvatlevat avarust. Hunt murrab võimsa rinnaga läbi tiheda 
rohupuhmastiku ja läheb ettevaatlikult saagile. Kuid tabanud õhust mingisuguse ainult 
temale kuuldava müra, peatub ta, kargab äkki "paigalt ning kaob. Seejärel kihutab raskelt 
hingates mööda tarvas ja ta sarved õõtsuvad halja rohu-puhmastiku kohal. Või rohtu 


vastu maad sõtkudes tormab mööda metssiga. Ja ainult kotkad taeva all jätkavad 
rahulikult ning muretult oma tiirutamist stepi kohal. 


Martõni kasakad möödusid juba valveliinist. Nad peatusid veidikeseks vahitorni 
juures, ajasid juttu vahi-kasakaga. Stepis on vaikne. 

»l1segi tatarlasi ei ole näha,” kurtis kasakas. ,, Nad hoiavad nüüd käidavatest teedest 
kõrvale. Lähevad ikka otse, stepi kaudu. Ajavad meie rahvast vangipõlve.” 

Vahikasakas oli juba aastais mees. Tuul ajas ta halle vurre puhevile. Kasakas imes 
pikka piibuvart ja arutas väärikalt. Mispärast küll annab hetman tatarlastele sihukest voli? 
Mis see's nüüd on? Vaevalt saime panidest lahti, sedagi ei tea kui kauaks, aga nüüd aja- 
vad tatarlased rahvast orjusesse. Mis liitlased sihukesed ka on? 

Kasakad kuulasid vaikides. Igaühel olid omad mõtted. Igaühel oli ema, õde, 
kellel ka naine, kellel 

mõrsja. Kuidas on nendega seal kaugetes, mööda Ukrainat laiali pillatud külades? 
Missugune põli on neile osaks langenud? Martõn mõtles Katrjale. Vahikasakas jätkas: 

»Ei passi hetmanil tatarlastele sihukest omavoli karistamata jätta. Tuleks mõne 
polguga Perekopile minna ja neile seal õpetust anda. Oh,” ohkas kasakas, ,,vist on 
hetman meid unustanud, paniks on hakanud meie Hmel. Räägitakse: Tšigirinis 
jändab ta muudkui panidega, ei lihtkasakas tema juurde pääse. Punapea Kreis on ta oma 
võrku mässinud. Sakslane on oma hinge kuradile endale maha müünud ja ka hetmani ära 
nõidunud ... Kes siis seda ei tea? Hetmani neetud laekahoidjal on ainult üks mõte: 
kuidas aga veel mingisugust maksu kehvrahvale kaela veeretada .. . Vaevalt saad 
karjatusemaksu tasuda, tema aga korjab juba tarumaksu . . . Oled tasunud tarumaksu, 
tuletab ta sulle meelde veisemaksu mulluse aasta eest. Aga sellega, et sa oma hobusel 
Žoltõje Vodõ või Korsuni all šlahtat peksid, tal, näe, asja ei ole. Aga nüüd — kasakad 
teadsid rääkida — olevat punapea-lurjus uue maksu välja haudunud. Kes tarvitab soola, 
maksku hetmani kassasse zlott. Kas seda on kunaski kuuldud, kasakad? Tuleb aeg, näen 
hetmanit, räägin talle kõik ära, kisun sakslase kae ta silmadelt... " 

Martõn tunneb, et peaks vastu vaidlema. Kas tohib hetmani kohta niimoodi rääkida? 
Kuid Martõnil tuleb meelde: igal pool räägivad kasakad neetud Kreisist. Kust niisugune 
paharet on välja tulnud, tont seda teab! Käib ringi kuuldus, et sestsaadik kui see punapea- 
sakslane hetmani õukonda ilmus, olevat hetman kulla peale maiaks muutunud... 
Maksude koorem ei lase pospoliitidel hinge tõmmata, ülevaatajad hetmani kirjadega 
kolavad mööda külasid ja linnu. Küllap nad on käinud ka Martõni Baigorodis ... 

Mälus kerkisid esile Kreisi punakad juuksed, ümarik ja tedretähniline nägu, rasva 
mattunud väikesed silmad ja rahutu muie jämeda, kartuliga sarnaneva nina all... Ja igale 
poole, kuhu hetman ka ilmub, järgneb talle varjuna see neetud Kreis. Viha tõusis Martõni 
rinnas. Muidugi on punapea Kreis see, kes kõik välja mõtleb, 

kuidas maarahvale liiga teha . .. ,, Aga mida siis het-man ja polkovnikud vaatavad?" 
mõtles Martõn äkki. ,, Miks nad vaikivad, miks nad sakslasele takka kiidavad?" 

»Kiidavad takka sellepärast, et ajavad raha kõigist neist maksudest oma tasku,” 
turgatas mõte Martõnil, ja süda läks tal veel raskemaks. 


Stepi kohal hõljus pilv, tuul sahistas rohus, Martõni hobune hirnatas tasa ja kutsuvalt. 
Martõn kargas jalule. Siiski ei kõlba tal nii ilma vastamata hetmani kohta kiusu ja laimu 
kuulata. Kas tohib niimoodi het-manist rääkida! 

»Sa, kasakas, ära nii väga suud pruugi, lorad kokku kurat teab mis!" tähendas Martõn. 

»Aga mis siis on? Ma räägin ju õigust. Õigus kargab näkku ja puhastab hinge. 
Kasakatõde on puhas ja püha. Ma tunnen hetman Hmeli hästi. Juba ta isaga sõdisime 
türklaste vastu Tsetsora all. Ma teenisin tema sotnjas. Koos Hmeli endaga, kasakas, 
vaevlesime kaks aastat türgi vangipõlves. Zaporožjes karjusin talle ,,elagu”, valisin teda 
vanemaks. Mul on õigus nõndamoodi rääkida." 

Kasakas vaikis. Peenike suitsuvine ta piibust keerleb pikkamisi Õhus. Kasakad 
lamavad rohus ja ootavad, et niipea kui kuumus veidigi järele annab, edasi sõita. 

»» Vanamees räägib siiski õigust,” mõtlevad nad. 

»Mäletan," lausub vahikasakas äkki unistavalt ja lahke naeratusega, ,.istusime 
Hmeliga türgi vangitomnis. Läbi trellide nägime ribakest taevast ja päikese kiirtevihku. 
Meid istus palju selles neetud augus. Hmel heidab pilgu taevale ja räägib: ,,Hei, veljed, 
ärge nukrutsege, jõuab veel kätte meiegi kuulsuse tund, meie Ukraina saab veel vabaks, 
saame veel meiegi lusti ja laulu." Ja ta kukub laulma tublit kasakalaulu, kergendab meie 
kõigi hingi. Kange kasakas oli Hmel. Egas asjata järgnenud talle kogu Ukraina, mitte 
asjata.” 

Vana vaikib ja vaatab mõtlikult enda jalge ette. Nagu oma mõtteile vastates räägib 
ta: 

» Temal, Hmelil, on võib-olla paremini näha.” 

»Kuidas sind hüütakse, kasakas?" küsib Martõn. 

Vahikasakas vaatab tähelepanelikult Martõnile otsa. Ilma vihata hääles küsib ta 
naljatades: 

»Kas tahad Laviin Kapustale ette kanda?" 

Ta kargab robinal jalule ja astub kisades Martõni ette: 

»» Võid talle öelda, võid öelda: valvekasakas Ivan Siromahha, hüüdnime järgi 
Stambulski, rääkis hetman Hmeli kohta nurjatuid sõnu. Võid öelda, mina ei karda midagi 
ega kedagi — ei Hmeli ega Kapustat. . . Ma olen lihtne rohukõrs, kaon maa sisse, vihm ja 
tuul jahvatavad mind ja hakkan jällegi kasvama. Te ratsu-tate nüüd mööda teid, enestel 
emapiim alles huultel. Aga kus te olite siis, kui me kasakapaatidel Kafa vastu käisime? 
Kus te olite, kui me Belgorodiga sõdisime? Ja kui Must meri juba kasaka varju kartis, kus 
olite te siis? Või sa vaikid? Aga mina ei kartnud kedagi, ei kohutanud mind keegi, seitse 
korda vedasid nii poolakad kui türklased mind hukkamisele ja seitse korda halastas minu 
peale taevas. Ei võta mind surm, ja see on kõik! Aga sina võid minust ette kanda, see on 
sinu teha.” 

Vahikasakas tõmbab raskelt hinge tagasi, läheb kaugemale ja istub eemal murule 
maha, imedes ammukus-tunud piibu vart. 

»Ilmaaegu kukkusid sa kisama," rahustab teda Martõn, ,,tõstsid asjata kära. Kas mul 
on mõtteski sinu vastu midagi halba? Jumal hoidku mind selle eest! Ma tahtsin ainult 
teada, kes sa oled, aga sina mõtlesid ei tea mis! Nõndasi ei passi.” 

Päike veeres edasi läände. Kasakad istusid hobuste selga ja jätkasid teekonda. 
Vahitorni juurde jäi ainult Ivan Siromahha. Kammitsasse pandud hobune ta kõrval näksis 
rohtu. Siromahha tõstis käe katteks silmade kohale ja vaatas kasakatele järele: kerge 


tolmupilv' püsis nende kannul. Jälle jäi stepp vaikseks ja nukraks. Ivan Siromahha vaatas 
ringi — ei olnud kedagi. Stepp, taevas, päike ja ainult tema — hetmani terane piirivaht. 
Kui ta hädaohtu silmab, ronib ta kassist kiiremini üles torni ja süütab õled. Siis tõuseb 
üles tuli ja suits, Siromahha aga, kes selle märguande andis, kihutab 

kõigest väest oma truu hobusega läände, huutorites asuvaid valvesalku äratama. Ja 
nii, ühelt vahilt teiseni lendab ärev teade, vastusena sellele aga tõusevad polgud, hüüavad 
pasunad. Nii võib juhtuda iga hetk, praegu aga on vaikus, rahu. Ivan Siromahha seisab 
paigal, mõlgutab oma mõtteid, mõtleb sõjast, oma imelikust saatusest ja oma pikast 
elueast. Tee aga kulgeb kõrges rohus läänest lõunasse, tuttav sissesõidetud, vihmast ning 
tuultest pekstud ja päikesest kõrvetatud tee, tubli ning kuulsusrikas tee. 

Jälle laotas õhtu stepi kohal oma sinitiibu. Tatarlaste voor, pikk nagu suvepäev, liigub 
stepis. Vankri järel sammub Katrja. Nagu eile, nagu ka tunaeile, on ta silmad täis 
pisaraid. Läbi pisarateudu ei näe ta maanteed, steppi "ega inimesi. Karatš-bei aga istub 
sadulas rahulikult ja sirgelt. Kasakatemaa on juba ammu selja taga. Hakkavad ette 
sattuma ulussid. Vastutulevad tatarlased kummardavad mursaa Karatš-beile. Kes 
Pereko-pil ei tunne batõr Karatš-beid! Ta naeratab rahulolevalt. Kuid varsti" pühib kibe 
mõte naeratuse ta huultelt. Ärev teekond seisab Karatš-beil ees. See teekond viib 
kaugesseBahtšisaraisse. Kas ootavad mursaad seal austus ning arm või on tema kaela 
jaoks juba mõõk ihutud? Umbusk rõhub Karatš-beid. Saatus on tema üle irvitanud. 
Poleks vaja olnud end khaani saamatu venna vandenõusse segada. Kas ei olnud 
kohe näha, et arglikust Osmanist ei saa khaani? Kuid mursaad oli ahvatlenud Osmani 
lubadus teha ta khaani ministriks. Karatš-bei oli kujutlenud, et temast tuleb kõrgeaulik 
vesiir, et ta saab lossi Bahtšisarais, haaremi mitte väiksema kui khaanil, keldrid täis 
raha, et ta saab kõikvõimsaks ning vägevaks ja et võõramaa kuningad hakkavad tema 
juurde saadikuid läkitama. 

Neist mõtteist löövad mursaa põsed õhetama. Mis seal ikka rääkida, mõtted olid 
toredad! Kuid saatus purustas kõik ta lootused ja arvestused. Vandenõu avastati, khaani 
vend Osman aeti teiba otsa, mitmed 

mursaad müüriti vangikambritesse, kuid Karatš-beini ei jõutud. 

Ei tea, kas ei tuhnitud välja või jäeti kättemaks lihtsalt salaja hinge. Parem oleks 
Bahtšisaraisse mitte tagasi minna. Ehk oleks parem Hmelnitski poole lüüa, tema 
teenistusse astuda. Aga võib-olla ei tea khaan Islam-Girei midagi? Võib-olla õnnestub 
Karatš-beil uuesti usaldusealuseks saada? Lõpuks — tünder kulda paneb heldima khaani 
vesiiri, vihatud Sefer-Kazi-agaa. Ja ka khaanile endale võib mursaa nii mõndagi jutustada 
ja oma ustavust tõestada. Ehk võiks äratada khaanis ärevust, kui talle jutustada, kuidas 
hetman mehkel dab sultani endaga? 

Ei, veel pole kadunud kõik. Veel lööb tema teel särama päike. Äkki äratab Karatš-bei 
tähelepanu vali nutt. Jälle need naisvangid. Mis seal ikka, nutku pealegi, see pole 
kellelegi keelatud. Pisarad puhastavad hingi, isegi uskmatute hingi. Koraanis sellest küll 
ei räägita, kuid nii arvab mursaa Karatš-bei. 


Ükskõiksetena piigade nutu vastu sõidavad voori piirates tatarlased ja venitavad 
ulguvalt ühetoonilist laulu vaprast batõrist, kes sai ägedas tapluses võitu saja uskmatu üle 
ja kelle allah võttis enda juurde paradiisi. 

-.. Perekopi mursaa Karatš-bei sõidab oma tublil hobusel lõunasse. Katrja, Martõn 
Ternovõi mõrsja, sammub jalgsi, hoides käega vankrist kinni. Katrja sammub kurja 
vangipõlve. Kazimi kihutab hobust itta, kaugesse Tšigirinisse. Martõn Ternovõi aga 
õõtsub sadulas ja mõtleb kaugele Baigorodile ning eelseisvale kokkusaamisele mõrsjaga. 

Erinevad on inimeste teed, teadmatud on nende saatused, stepp on lai ja avar, kuid 
selles avaruses on inimesel ikkagi kitsas. Ristuvad rajad stepis, põimuvad inimeste 
saatused. 

Sõuab õhtu kauges Bahtšisarais. Ammu on vaikinud muezzinid. Khaan Islam-Girei 
valgete müüridega loss varjab end kitsas ja sünges kuristikus käreda vooluga 

Tšuruk-su jõekese kaldal. Ei ole tuuleiili ega kuuldu inimhääli. Aina vaikus ja rahu. 

Khaani suurvesiir Sefer-Kazi istub laiadel pehmetel patjadel, kiigutab end oma hääle 
taktis ja dikteerib kirjutajale kirja Poola kuningale: ,,Oma ülihiilgava ning kõikvõimsa 
valitseja khaan Islam-Girei käsul tuletan teie majesteedile meelde, et panise tasumise 
tähtaeg selle aasta eest on möödas, kuid khaani kassasse pole Rzecz Pospolita 
laekahoidjalt tulnud veel ühtegi zlotti... " 

Sefer-Kazi vaikib. Ta mõtleb homsele päevale, eelseisvale kokkusaamisele kuninga 
saadikutega, Osman-agaa sõidule Hmelnitski juurde ja oma armsamale Zei-namile, oma 
haaremi iludusele, oma imeaia võlutähele. Kuid see jäägu pärastiseks ... Hmelnitskil 
aga tuleb teed tõkestada. Ta on juba suure jõu, liiga suure jõu kätte ahminud. Ta ei tohi 
olla nii võimas. Sefer-Kazi on kaugenägelik — ta näeb kaugele ja kuuleb hästi. Allah on 
ahdnud talle mõistust ja taipu. Sefer-Kazi mõistab: Ukraina hetmani teed tuleb 
tõkestada. Eitohi lasta teda saada tugevamaks, kui see on vajalik khaanile, et Poolat 
hirmu all hoida. Asjata püüab Poola khaani ja Hmelnitski vahel sõda süüdata. Kasakatega 
sõdida on ränk. Sefer-Ka'zi võidab kavala hetmani mitte mõõgaga. Hetman on sõlminud 
khaaniga igavese liidu. Tahakkab sõdima Moskva tsaari vastu. Sügisel tungivad 
khaani batõrid ja kasakate polgud Moskoovia kallale. Katsugu ainult Hmelnitski ära 
öelda! Siis ähvardab vesiir teda poolakatega. Ei rabele hetman sellest välja. Tal tuleb 
igavesti Krimmi khaani sõltlane olla. 

Sefer-Kazi lõpetas dikteerimise, saatis kirjutaja ära ja läks aeda, kus hingas sisse 
mõrkjat mandlilõhna. Ta tõstis silmad taevakõrguste poole: rohkesti surnute hingi siras 
täna taevas — iga täht tähendab hinge. Kunagi sirab ka tema hing roheka tähena 
Bahtšisarai kohal. See mõte tegi meele kurvaks. Vesiir heitis pilgu khaani magadiskambri 
akendele — seal oli pime. Islam-Girei magab, ta puhkab, sest päev oli rahutu. Khaan on 
ärevil: milleks läkitab sultan oma saadiku Tšigirinisse? Pealegi veel sõidab Osman-agaa. 
Ka vesiiri närib ärevus. 

Sefer-Kazi vaatas taevast. Kuu kõver mõ5k kollendas sinises kõrguses. Muretult 
vilkusid tähed. Sefer-Kazi haigutas, tõstis pihu suu ette. Ta kõndis aias, käed risti rinnal. 
Tuul hõljutas kergelt laiahõlmalist siid-halatti. Sefer-Kazi mõtles. Zborovi all oleks 
võinud Poola kuningalt rohkem panist võtta. Hästi tehti Zborovi all, et ei lastud 


Hmelnitskit Jan-Kazimierziga lõplikult arveid õiendada. Rippumatu Hmelnitski — see 
oleks nagu nuga Krimmi südames. Kuid Hmelnitski ja tema kasakkond peavad olema 
alati mõõgaks khaani peos. Kuhu khaan käsib, sinna mõõk ka sirutatakse. Nii arvab 
Sefer-Kazi, niisugune on tema kõigutamatu arvamine. Khaan hakkab sõdima Moskvaga, 
sõda algab sel sügisel. Nii see sünnib, see on allahi tahe. Hmel-nitski kavaldab ning 
püüab lahti sipelda, kuid sellest ei tule midagi välja — mitte kui midagi! Praegu koob ta 
Tšigirinis peent liitude ja vandenõude võrku, peab nõu võõramaa saadikutega ja 
kavatseb alatiseks kuninga ning šlahta võimu alt välja pääseda. Liiga kaugele läheb oma 
sepitsustega kasakas Hmelnitski! Egas khaan teda selleks Zoltõje Vodõ ja Zborovi all 
aidanud. Kui Ukraina vabaneks kuninga alt, ei siis saa ka enam olla vägevat khaaniriiki 
Krimmis. Kui aga Rzecz Pospolita lööks Hmelnitskit või tõukaks teda Krimmi 
khaani vastu, oleks see samuti ähvardus khaani vägevusele. Kõike on vaja kaaluda, kõik 
läbi arutada. Selleks ta ongi Krimmi käskija Islam-Girei II suurvesiir. Selleks ta ongi 
kantsler. Kõrge ja rahutu on see kutse. 


10 


Martõn Ternovõi istus oma polkovniku Danilo Netšai ees. Ta oli jõudnud tagasi 
Baigorodist ja kohe polkovniku juurde tormanud. Silmad on tal verd täis valgunud ja rind 
hingab raskesti. Pahtunud huultelt paiskuvad oigega sõnad. Danilo Netšai kuulab teda 
tähelepanelikult, ei lase ühtegi sõna kaotsi minna. Martõn Ternovõi jutustab talle oma 
suurest hädast. Kuidas väljendada sõnades seda häda? Ei ole niisuguseid sõnu, millega 
võiks jutustada õnnetusest, mis on tabanud 

Martõni. Ta oli jõudnud Baigorodisse, oli hinges hellitanud lootust, oli seda kandnud 
nagu kallist aaret. Mis ta aga leidis eest? Ema oli kerjakotiga läinud ei tea kuhu maailma. 
Isa oli teiba otsas hukkunud. Mõrsja olid tatarlased röövinud. Koriecki oli Baigorodisse 
rei-tareid toonud, oli elanikelt kõik ära võtnud. Sisse on seatud endine kord. Kui palju 
inimesi on surnuks piinatud! Kas Martõn oli selle eest oma verd valanud? Kas on 
maailmas õigust? 

Polkovnik Netšai kuulab Martõni, kortsutab kulme, pureb vurre ja kõpsib käega vastu 
lauda. Martõni õnnetus pole uudiseks — niisuguseid lugusid on Netšai palju kuulnud. 

»Kas tõesti jäetakse šlahtale see omavoli niisama? ütle mulle, polkovnik. Me ei jõua 
seda enam taluda!" 

»Aga kuidas sinuga oli, kas talusid?" küsis Netšai. 

»Ei talunud, isake polkovnik! Ei suutnud. Mõõk kargas nagu ise pihku. Raiusime 
maha need reitarid, raiusime surnuks Pruczynski, — ma ei suutnud taluda, polkovnik." 

»sa talitasid rüütellikult!" kiitis Netšai hoogsalt. , Tuleb välja, et on uuesti sõda? 

Aga kas hetman teab sellest?" 

»Hetman teab," vastas Netšai mõtlikult. ,, Hetman teab kõike väga hästi. Hmel vaikib, 
ootab midagi. Ootab, kuni häda talle kaela langeb." Netšai arvas küll, et ta on lausunud 
liiga palju, kuid ei suutnud end tagasi hoida: ,,Hmel mängib tulega.” 

Netšai kargas püsti, tormas nagu hullunu mööda tuba. Toidunõud klirisesid riiulitel 
seina ääres. 

»Ega midagi, rahvas ei kannata välja, rahvas tõstab käe hetmani vastu! Kas me selleks 
verd valasime, et Koriecki meid jälle teiba otsa ajaks? Šlahta kogub piiri ääres jälle 


sõjaväge. Tuleb sõda, Martõn, tuleb hirmus sõda. Hoia end, Hmel, ära targuta nii väga — 
targutad viimaks üle." 

Netšai vaikis. Ta peatus laua juures, toetus sellele käfega ja jäi mõttesse. Ei või olla, 
et Hmel oleks muutunud. Ei või olla, et kuulsus oleks tal silmad sõgedaks teinud. Hmel 
tunneb šlahtat liiga hästi. Kuid mispärast kipub šlahta uuesti jultunult Ukrainasse? 
Mispärast ei 

anna hetman tatarlastele sõrmede pihta? Mis liitlased nad on, kui ukraina rahva üle 
irvitavad? Oi, hetman mängib tulega ja kõrvetab end! 

Martõn Ternovõi lahkus polkovniku juurest, kuid osa ta õnnetusest jäi Netšai majja. 
Oli juba ammu öö, kuid»Netšai mõtles ikka veel Martõni saatuse üle. 

Kõigil järgmistel päevadel saatis Bratslavi polkovnik virgatseid oma sotnjatesse. 
Virgatsid viisid laiali tema suulist käsku — kõigil sotnjatel valmis olla, uut käsku oodata 
ja siis minna sõjariistus Horõni paremale kaldale, kus polkovnik neid ootab. Virgatsid 
teatasid sotnikutele: ,,Polkovniku käsk saladuses hoida." Kuid mis saladus see saab olla! 
Sosinal jutustasid kasakad sellest oma sugulastele külades, armastatud piigadele, ka 
naabritele. Teade polkovniku käsust roomas mööda Bratslavi vojevoodkonda tarest tarre 
ja mõne aja pärast jõudis ka Horõni taha. 

Martõn Ternovõi kuulis rõõmuga seda käsku. Pärast kõike seda, mis ta oli Baigorodis 
näinud, oli ta elu hapuks muutunud. Mis jäi veel saatuselt oodata? Temal oli veel ainult 
üks eesmärk — vaenlastele ülekohtu eest kätte maksta. Sellest ta nüüd elas, ainult selleks 
veel oli olemas. Ja ta teadis: tulevas lahingus võitleb ta vaenlasega veel raevukamalt ja 
miski ei kohuta teda, sest tal pole ennast enam kellegi jaoks hoida. Nende päevade 
jooksul oli ta sageli Netšaiga koos ja käis temaga kaks korda ümbruskonna külades, kus 
olid majutatud neli polkovniku sotnjat. Eelseisvast sõjakäigust juttu ei olnud, ainult üks 
kord ütles polkovnik nagu möödaminnes: 

»Kümmekond suurtükki hakatuseks ei teeks halba.” ,,Kas siis pea-vooriülemal on 
vähe suurtükke?" küsis Martõn imestunult. 

Netšai ei vastanud kohe, vaatas ainult teraselt Mar-tõnile otsa, vaikis veidi ja ütles siis 
nagu endamisi: ,,See, mis on pea-vooriülemal, pole meie jaoks ... " Martõn mõistis, 
milleks polkovnik suurtükke vajas, kuid seda juttu jätkata ta ei julgenud. 

Vahepeal sai Baigorodis juhtunud sündmustest teada ka Koriecki. Keegi šlahtitš, 
kellel oli õnnestunud Mar-tõni kasakate mõõkade eest pääseda, oli ratsutanud 

Koriecki mõisasse Vilšanasse. Hingeldades hirmust, mis polnud ta nahast veel 
välja tuuidunud, viskus ta oma pani ette põlvili ja ladus ühe hingetõmbega välja kõik 
selle, mis Baigorodis oli juhtunud: 

»Ei ole enam pan Pruszynskit, ei ole enam reitareid ega härrastemaja. Kõik on tules 
hävinud, kõik on Netšai kasakad purustanud.” 

Koriecki trampis jalgu, virutas põrandale käe alla sattunud küünlajala ja möirgas 
raevunult: 

»Hobust mulle, andke mulle kohe hobune! Kas ma ei rääkinud, et selle lahkusulise 
Hmelnitskiga ei ole vaja leppida, kas ma ei rääkinud, et see reetur tuleb lingu otsas 
Varssavisse tuua!" 

Koriecki raevutses ja märatses kaua. Missuguseid hirmsaid piinu ta küll Hmelnitski 
jaoks välja ei mõelnud! Aga kui raevuhoog üle läks ja ta kogu juhtunud loo rahulikult 


läbi kaalus, otsustas ta saata kirjad vojevood Kisselile ja Hmelnitskile. Neis kaebas ta 
Netšai peale," kelle kasakad olevat Zborovi lepingut rikkunud ja temale, Korieckile, 
ülekohut ning kahju teinud. Ta nõudis Netšaile ja tema kasakatele viivitamatut karistust. 
Vastasel korral jätab ta endale õiguse oma vägedega Horõnist üle minna ja ise 
mässajatega õiendada. Need kirjad saatis ta aega viitmata ära, ise aga hakkas valmistuma 
sõjakäiguks. Peale selle kirjutas Koriecki veel kroonihetman Potockile, et on sunnitud ise 
oma au ning varanduse kaitseks välja astuma, sest ta ei ole kindel, et holopid juba homme 
ei tule tema juurde Vilšanasse. Holoppe tuleb õpetada, ja tema on otsustanud seda teha. 

Ühe juunipäeva hommikul läks žolnerite polk Koriecki juhtimisel üle Horõni ja liikus 
lõunasse. Netšai valvesalgad märkasid Poola sõjaväge ega viivitanud sellest teatamast 
polkovnikule. 

Niisuguseid teateid saades muutus Netšai lõbusaks. Paremini ei saanud ollagi. Kogu 
rahvas on tunnistajaks, et üle piiri ei läinud tema, vaid Koriecki, et esimesena ei 
alustanud tüli tema, vaid Koriecki. Mis jääb siis temal teha? Kas kael ette pista, kui selle 
kohale mõõk tõstetakse? Polkovnik Netšai andis kõigile oma sotnjatele käsu: aega 
viitmata marssida Bratslavisse. 

Nüüd läheb kõik hästi, tuleb lõpp Zborovi lepingule. Nüüd ta alles vaatab, mis 
hetman teeb. Hetman ei saa ometi järele anda. Ei saa! Sellega tehakse lõpp 
rebasepoliitikale, lõpp kogu sellele mängule, mis on Netšaile arusaamatu ja vastik. Ta 
kirjutas Poltaava polkovnikule Puskarile: ,,Sea end valmis, Puskar, hoia hobused 
sadulas." Ta ootas esimest alarmi, et paljastada mõõk ja anda signaal võitluseks. Kuid 
alarmi ei tulnud. Kui Koriecki jõudis esimestesse küladesse, leidis ta eest lageduse. 
Inimesed olid oma kodud maha jätnud ja lõunasse põgenenud. Mõned külad olid sealt 
lahkunud elanike eneste poolt põlema süüdatud, ja Koriecki nägi selles nagu hoiatust 
endale. Ta loobus oma kavatsusest edasi liikuda ja käskis vägedel Baigorodi lähedale 
laagrisse asuda. 

Netšai ootas Koriecki esimest sammu, ootas seda nagu hingeõnnistust. Kuid äkki tuli 
teistsugune teade. Lavrin Kapustalt jõudis kohale virgats käsuga: tulgu polkovnik Netšai 
viivitamatult koos kasakas Martõn Ternovõiga Tšigirinisse hetmani juurde. 

»Ei sõida, kuhugi ei sõida!" kisendas raevunud Netšai. ,,Sõida TŠigirinisse ja nii 
teatagi Kapustale!" 

Virgats — kuivetu kasakas määrdunud kuntušis — kuulas polkovniku vihase vastuse 
vaikides ära. Vir-gats ei sega end millessegi. Tal on ainult üks kohustus — käsk üle anda 
ja veidi Netšai kasakate hulgas viibida. Ta oli osav ja taibukas sell, üks neid polkovnik 
Kapusta usaldusmehi, keda hüüti ,,pikakõrvalisteks”. 

Netšai ei saatnud virgatsit tagasi kohe. Viha läks üle, ja polkovnik jäi mõttesse. 
Käsku mitte täita tähendaks asuda tüli teele. Kellele sellest kasu on? Hmelil on raske 
käsi. Kui ta vihaseks saab, võib temalt kõike oodata. Kuid sõita just nüüd, kui Koriecki 
asub läheduses, tähendab oma polk ohtu asetada. Netšai kõhkles. Ta käskis virgatsi 
enda juurde kutsuda. 

Virgats puges aralt ukse vahelt sisse. 

»Millega ma võin pan polkovnikut teenida?" Netšai vaatles ta kavalat nägu. Ta teadis 
hästi, mis virgatsid polkovnik Kapustal on. 

»Kuidas sind hüütakse?" küsis Netšai leplikult. 

»Kovalik Demid," vastas kasakas ettevaatlikult. 

»Kas armastad raha?" küsis Netšai äkki ja mõõtis virgatsit valju pilguga. 

Virgats seisis paigal ja pilgutas jahmunult silmi. Midagi säärast ei võinud ta kuidagi 
oodata. Selle eest ei olnud polkovnik Kapusta teda hoiatanud, siin peitus mingisugune 
lõks. Muidugi, ta armastas raha. Ta on alati tahtnud, et tal palju raha oleks. Kui tal seda 
oleks, siis võiks ta maha jätta selle tülika ameti pealekae-bamiste, piilumiste ja 
pealtkuulamistega. Kuid Kapusta hoidis teda kõvasti oma peos. Alati kuulis ta kõrvus 
kumisevat karme ja konutavaid sõnu: ,, Vaata ette, Kovalik, silmus sinu kaela jaoks on 
valmis." Kovalik teadis: kuidas Kapusta ütleb, nii ka on. Aga nüüd see ootamatu küsimus 
Netšailt... Ta muidugi taipas, kuhu Bratslavi polkovnik sihtis. 

Netšai ootas vastust ja muigas. Talle meeldis niimoodi Kapusta salakuulajate ustavust 
proovida. Ta võttis taskust sametise rahakukru ja hüpatas seda peol. 

»Kas armastad raha?" küsis ta uuesti. 

Kovalik armastas raha. Sel hetkel unustas ta kõik, unustas isegi Kapusta. Sametises 
kukrus kõlises ahvatlevalt. Ta sulges silmad, ja nagu kavatseks ta hüpata üle millegi 
kohutava, sirutas enda kogu pikkuses välja ning tõusis varvastele. 

»Kuulan pan polkovnikut,” ütles ta, väljendades sellega oma nõusolekut Netšaile 
teeneid üles näidata. 

»saad sada zlotti.” 

Kovalik hakkas kogu kehast vabisema. Ta oli valmis kõigeks. 

»Kuulan pan polkovnikut," kordas Kovalik meelitlevalt ja langetas pea sügavamale. 

»Milleks polkovnik Kapusta mind kohale kutsub?” küsis Netšai. 

Silmi avamata hakkas Kovalik võristades rääkima, nagu viibiks ta Kapusta 
salakantseleis: 

»»On olemas salakaebus pan polkovniku peale, et ta olevat rääkinud sündmatuid sõnu 
hetman Bogdani kohta. On veel Koriecki kaebus, et polkovnik ja tema kasakad olevat 
rikkunud Zborovi lepingut ja hetmani universaali šlahta vaba tagasipöördumise kohta 
oma mõisatesse." 

Kovalik vaikis, avas silmad ja vaatas ahnelt raha-kukrule, mis oli laual Netšai ees. 

»Nõnda," lausus Netšai pärast viivu vaikust, ,,ja see on kõik?" 

Kõik,” vastas Kovalik. 

Ta silmad põlesid ja ristluudes lõhkus valutada. Talle näis, nagu seisaks Kapusta 
kuskil lähedal ja ähvardaks teda: ,, Vaata ette, Kovalik, silmus sinu kaela jaoks on 
valmis.” 

»Säh võta, juudas,” tõukas Netšai laualt rahakoti Kovaliki jalge ette ja puhkes lõbusalt 
naerma. ,, Aga nüüd kasi minema, et su haisugi siin poleks. Homme sõidan. Kasi 
minema!” 

Öösel ei saanud Netšai und. Selgub, et tema järele piilutakse, iga ta sammu 
jälgitakse.* Selgub, et hetman Hmelil on tema vastu salajane tagamõte. Ei, siin on 
mängus Kapusta. Temal, sellel kavalal ja sõnakehval Kapustal, on Netšai jalus. Aga mis 
ta tahab? Eks oleks võinud Netšaigi hetmani juures olla. On suur au kanda pea- 
vooriülema, pea-laekahoidja või hetmani kantseleiülema nimetust. Kuid Netšai pole seda 
tahtnud, talle pole seda vaja. Kuidas on aga juhtunud see, et teda, Netšaid, ei usaldata? 
Mis on Hmeliga lahti? Kas ta on tõesti enda šlahtale müünud? Kas tõesti on kuulsus ta 
silmad pimestanud? See on võimatu! Selle mõtte peletab Netšai eemale. Seda ei saa olla. 


Hmel pole nii lühinägelik. Hea küll, ta sõidab Tšigirinisse. Puistab hetmanile südamelt 
välja kõik, mis mõtleb. Kõik kuni viimseni. Et ei oleks nende vahel musta kassi. 

Järgmise päeva koidikul asus Netšai Martõni ja kasakasotnja saatel teele Tšigirinisse. 
Tagapool sõitis kasakate vahel Kovalik. Ta püüdis polkovnikule mitte silma sattuda. 
Kuid viimane pöördus pilkavalt tema poole: 

»Hei sina, polkovnik Kapusta truu sulane, kas sõidame Perelazovi huutori kaudu?" 

»Sõidame küll, pan polkovnik," vastas Kovalik kähku, silmad maas. 

Ta oli kuulatanud, millest kasakad vestlevad. Eile öösel oli ta juba nii mõndagi 
tähtsat välja uurinud. On, mida polkovnik Kapustale jutustada. Aga mis saab siis, 

kui polkovnik Netšai räägib Kapustale zlottidest? Selle mõtte juures jooksid 
külmajudinad üle ta selja. Kovaliki süda on raske, tal on halb tunne. 

Teekond Tšigirinisse on pikk ja rahutu. Katkematu ahelana venivad kaubavoorid. 
Rohkesti inimesi sõidab mööda seda teed. Vankritest, kaarikutest, tõldadest ja 
jalakäijatest mööda kihutades kannustab Netšai hobust ja õõtsub kergelt sadulas. Tuul 
peksab talle näkku, mängib juuksetutiga ja püüab peast viia kuklasse löödud kõrget halli 
mütsi. Hoides ühes käes ratsmeid ja surudes teise käega vöö vahele pistetud pernatši, 
vaatleb Netšai teed, steppi ja kauget sinist silmapiiri. Ta on Tšigirini peaaegu unustanud. 

Perelazovi huutori taga keeras tee järsult itta, jooksis alla nagu jõgi, ja uuesti voolasid 
sellel pidevalt inimesed, hobused ja veokid. Käänakul istus otse maas hallipäine taat, 
vahtides oma silmavalgetega päikesesse. Taat õõtsus mõlemale poole ja pomises midagi. 
Netšai heitis talle pilgu ja sõitis mööda, vaatas uuesti üle õla tagasi ja nägi teda 
üksildasena ning väikesena suures, laias stepis, kust sõitsid ja sammusid läbi ükskõiksed 
inimesed, ja tal hakkas vanamehest kahju. Netšai keeras hobuse ümber ja sõitis tema 
juurde. Ta kummardus sadulas ja viskas vanamehe sülle raha-tüki. 

»Taat, kes su silmad on välja põletanud?" 

»See juhtus juba hetman Žolkiewski ajal, rüütel.” 

Taat ei korjanud raha ära, ja alles nüüd märkas Netšai, et ta särgikäised lotendasid 
vabalt tuule käes. Taadil polnud käsi. 

»Kus su käed on, taat?" küsis Netšai. 

»Tatarlased teotasid mind, raiusid käed maha," vastas taat süngelt. 

»» Millal?" 

»Hiljuti, rüütel, päris hiljuti.” 

Midagi rasket ja külma tõusis Netšai kurku. Ta vaatas ringi, kuid ei näinud enam 
steppi ega inimesi, kõik virvendas ta silme ees. 

» Ah taadike, taadike!" ütles Netšai kurvalt. 

»MiSs parata, pojuke, niisugune on meie saatus. Kelle poolt on khaan, see ongi pan.” 

271 

»Ei jää nõndamoodi, taat, küll näed, ei jää nõndamoodi,"” ütles Netšai kindlalt. ,,Seda 
ütlen sulle mina, Bratslavi polkovnik Danilo Netšai. Kas oled kuulnud säärasest mehest?" 

»Issand!" pilgutas taat oma kõrvetatud laugusid ja hakkas paigal kibelema, püüdes 
püsti tõusta. ,,Miks ei ole kuulnud! Danilo Netšai, sa oled ju meie Hmeli kõige vapram 
rüütel. Sinust ju laulavad inimesed lauludes! Netšai! Netšai! Äigab korra mõõgaga, on 
sada vaenlast reas maas.” 


Kuid Netšai ei kuulnud enam taadi sõnu. Ta kihutas hobust, ruttas kiiremini läbi 
tegema pikka teekonda Tšigirinini. Vaat kui tormata nii kõigest väest hetmani Õue, visata 
pernatš hetmani jalge ette ja karjuda kõigest kõrist: 

»Kas tead sa, Hmel, mis inimesed räägivad: kelle poolt on khaan, see ongi pan. Mis 
see siis nüüd sünnib? Kas me ei ole peremehed omal maal?" 

Tuul vingus kõrvus. Kaugus avanes ratsaniku ees ja sinerdas petlikult. Tee äärtel 
väljadel seisid valgetes hamedes niitjad. Nad niitsid kõrget lõhnavat rohtu, jätsid aga 
töötamise ja vaatasid järele ratsanikule, kes sundis meeletult hobust edasi kappama. 

Kreeklane Gregorios Satyros joonestas hetmani käsul Ukraina kaarti. Teist nädalat oli 
kreeklane kõhuli põrandal ja targutas laialilaotatud pikkade pärga-mendipoognate kohal, 
ümisedes endale habemesse lauluviisi, roomas ta põlvedel ja värvis pärgamenti pintsliga 
mitmesugustesse värvidesse. 

Kreeklase saatis Tšigirinisse Bogun. Ei tea kust oli Satyros Vinnitsasse ilmunud ja 
polkovnikule ise oma. teeneid pakkunud. Tšigirinis kanti temast hetmanile ette, ja 
viimane käskis anda talle abiks mõned noorukid, — õppigu ka nemad seda tarkust. 
Noorukid lahustasid kausikestes värve, tegid pintsleid süljega niiskeks ja vaatasid 
hämmastunult üle kreeklase õla ta osavaid käsi. Pärgamendipoognal laotus riik; seda pii- 
rasid 

jõed — läänest Horõn ja Dnestr, põhjast Pripjat, Desnaa ja Seim, lõunast aga Inguli ja 
Inguletsi ülemjooks. Jõed olid värvitud siniseks, stepid kollaseks, metsad roheliseks, 
linnad olid märgitud kolmnurkadena ja igaühe kõrval seisis hoolikalt maalitud pealkiri — 
linna nimetus, kuna sõiduteed olid kujutatud mustade rasvaste joontena. Tagaküljele 
kirjutas kreeklane kõigi polkude nimetused ja polkovnikute nimed. 

Esimest kaarti näidati hetmanile. Ootavalt seisis kreeklane aupaklikult läve juures ja 
vaatas varjamatu uudishimuga hetmanit, kellest ta oli palju kuulnud. Kapusta ja Võgovski 
vaatlesid samuti kaarti. Ega midagi, kaart oli tore! Hetman muheles vurrudesse. On näha, 
et kreeklane on selles töös kogenud. Ta tuleb panna valmistama kaarte sõjaväe jaoks. 
Hetman määras talle armulikult sada zlotti ja käskis ta hetmani kantselei kulul kuupalgale 
võtta ning ta sinna ka teenistusse arvata. Kreeklane suudles hetmani kätt ja ütles 
«lahkudes, et ta olevat oma elu jooksul joonesta-nud palju kaarte, viimasel ajal töötanud 
aga Moldaavia hospodari Lupuli juures. Selle peale ei kostnud keegi talle midagi; alles 
siis, kui ta oli lahkunud, tähendas hetman Kapustale, et kreeklast tuleks lähemalt uurida 
— ehk kuluks ära. 


Hetman kuulas vaikides Võgovski ja Kapusta vaidlust. Kolmandat päeva käis jutt 
registritest. Nimestikesse oli kantud nelikümmend seitse tuhat kasakat Zborovi lepingus 
ettenähtud neljakümne tuhande asemel. Peale selle oli koostatud veel hetmanipoja 
Timofei juhtimisel oleva kahekümne-tuhandelise kasakate varupolgu nimestik. 
Nimestikele olid lisatud punktid selgituseks selle kohta, milles seisavad registri-kasakate 
privileegid. Neist selgus, et iga registrikasa-kas astub registrisse koos kogu oma 
perekonnaga ja et tal on õigus pidada kahte abilist — ühte ratsameest ja ühte jalameest — 
peale sulaste, keda tal on voli pideda oma majapidamises. Märtsi algpäevil tuli Pere- 


jaslavis kokku kuueteistkümnest polkovnikust koosnev vanemate pearaada, mis kinnitas 
registrikasakkonna nimestiku. 

Raada kuulutas välja ka järgmiste linnade õigused; Kiiev, Bratslav, Vinnitsa, 
Tšerkassõ, Vassilkov ja Ovrutš, mis asuvad Dnepri paremal kaldal, ja Perejas-lav, Ostr, 
Nežin, Tšernigov, Pogar, Kozelets, Novgorod-Severski ja Starodub— Dnepri vasakul 
kaldal. Igaüks neist linnadest sai õiguse valida linna omavalitsus. Linnade elanikke 
nimetati linnakodanikeks ja nad jagunesid kaupmeesteks ning käsitöölisteks. 

Linna valitsesid valitud raeisandad pürjermeistri juhtimisek Pearaada Perejaslavis 
kinnitas kõik nende linnade vabadused, vabastades nende elanikud sõjalisest maju- 
tamisest, sõjaväeteenistusest ja paljudest lõivudest ning maksudest, välja arvatud 
ärilõivud. Nagu pea-raadal nii vaidles Võgovski ka nüüd niisuguste soodustuste vastu 
linnadele. Kuid hetman tahtis kindlustada linnaelanikkonnale need õigused, nähes 
selles vahendit kaubanduse ning käsitööstuse laiendamiseks ja linnakassadesse 
niisuguste rikkuste kogumiseksr mida ta hädakorral võiks kasutada sõjaväe jaoks. 
Peale selle arvestas Hmelnitski seda, et pärast pea-raada otsust saab linlastest talle tõsine 
tugi võitluses Rzecz Pospolita vastu, kes pidevalt rikkus kaupmeeste ja käsitööliste 
õigusi. 

Nüüd, registrikasakkonna nimestike läbivaatamisel, tuli uuesti heita pilk kõigile 
täiendustele, ja uuesti ei kõigutanud Võgovski vastuväited põrmugi hetmani otsust. 
Võgovski käis peale, et polkovnikutele saadetaks universaal ja nimestike koostamine 
seisma pandaks. 

»Me ei tohi nii talitada, me ärritame sellega kuninglikku valitsust ja kogu Šlahtat."” 

»Slahta on palju paksu verd sünnitanud,” vaidles hetman vastu. ,,Sina, Ivan, vaata asja 
sisusse. Kui nimestikkude koostamine katkestada, puhkeksid juba homme niisugused 
tulekahjud, mida kuidagi ei kustuta. Ei, ei, näen ainult ühte: Zborovi leping on meile 
kiviks kaelas." 

Hetman ohkas. Ta igatses välja umbsest toast, mis lehkas tubakasuitsust. Kogu see 
mäng ei tohtinud kaua kesta. Ta mõistis: tuleb kõike pingutada selleks, et just seda 
ebakindlat olukorda võimalikult kauemaks venitada. 

Ta kuulis, kuidas Võgovski ja Kapusta vastastikku sõnelesid, kuid see ei seganud teda 
oma mõtteid mõtlemast, üks asi oli hetmanile väljaspool kahtlust: kuningas tuleb panna 
uskuma, nagu oleks hetman just praegu tegev Zborovi lepingu elluviimisega. Talle tuli 
meelde vojevood Kisseli eilne kiri: ,, Igaüks unistab pöörduda talveks tagasi oma koju, 
leida seal kodust varjupaika." Missugused leplikud sõnad, otsekui pühakirjast! Ta teadis 
hästi, mida varjas soov uuesti kodu-majja tagasi tulla. Ei, panid ärgu rutaku. Ta oli Kisse- 
lile kohe vastanud ja viisakalt kinnitanud, et varsti on kõik korras, kuid panidel on veel 
ohtlik oma mõisatesse tagasi pöörduda, kuni registrite koostamine pole lõpetatud ja kuni 
seim pole Zborovi lepingut kinnitanud. Hetman tabas märki. Niisugune vastus rahustas 
Kisseli ja võimaldas aega võita. 

»Aitab juba, aitab!" peatas hetman hoogusattunud Kapustat ja Võgovskit. ,, Kasakatele 
tuleb otsekoheselt öelda, "et kõiki me sel aastal registritesse kanda ei saa, aga kes pole 
sinna pääsenud, võib hakata ratsa-vabatahtlikuks, seda me ei keela... Ainult et kaitset 
poola šlahta vastu ärgu meilt otsigu .. . Pole veel aeg Zborovi lepingut murda... 


Asjalood on säärased, et tuleb pitsitada omasid. Miks te vait jäite? Mis te vahite mulle 
otsa?" 

Hetman tõusis pingilt. Ta vurrud läksid kuidagi iseendast turri ja silmis süttisid 
rohekad sädemed. 

»Kas kohkusite? Vaadake tõele näkku. Kas sina, Kapusta, arvad, et Potocki on meist 
rumalam? Kas sa arvad, etta ei taipa, et just nüüd tuleks meievahelisi lahkhelisid 
kasutada ja Ukraina vaikseks sundida? .. . Parem on Zborovi lepingu artikleid kasutada ja 
uueks sõjakäiguks aega võita, parem on kõiki rahulolematuid kisakõrisid surmaga 
nuhelda, kui et kohe uuesti end sõtta mässida. On vaja polkovnikutele see selgeks teha, 
on vaja, et meie inimesed mõistaksid, et see on ajutine ülekphus, mida tuleb kannatada 
priiuse ja isamaa nimel, meie võidu nimel." 

»Seleta seda Gromõkale," ütles Kapusta ettevaatlikult vahele, ,,või Gladkile.” 

»Mis on mulle Gromõka, mis on Gladki? Kas neile 

on Ukraina kallim kui minule? Ma küsin sinult! Kas sa seda tahtsid öelda?" 

Hetman käis Kapustale peale: 

»Kas sa seda tahtsid öelda?" 

»»Aga ei, hetman,” lõi Kapusta käega, ,,sa saad aru, millest ma räägin. Kuidas sa aga 
Gladkil suu kinni topid?" 

»»Poon ta üles,” ütles Bogdan rahulikult ja rõhutatult ning lõi pihuga vastu lauda. 
»Nüüd, kas mõistate, ei tohi me millegi ees kohkuda. Mitte millegi ees. Teisiti ei saa me 
kunagi vabaks. Jälle lähevad meie pojad ja pojapojad hulkujatena meredele ja hakkavad 
poola šŠlahtale uusi maid vallutama. Igasugune pan, kellele aga pähe turgatab, tuleb 
žŽolneritega sinu huutorisse või sinu majja ja hakkab seal peremeest mängima. Unioon 
roomab nagu kärnatõbi Dnepri taga laiali. Kuidas käidi minuga ümber? Czaplicki haaras 
endale Subbotovo, piinas surnuks mu poja. Ja mille eest? Egas ometi selle eest, et ma olin 
Rzecz Pospolitat kakskümmend viis aastat oma mõõgaga kaitsenud? Ei, Kapusta, nüüd 
tuleb vaadata tulevikku. Kas vabaks saada või lahingus langeda, kuid šlahta orjusesse me 
enam ei jää! Ei jää!" 

Pikkamisi ta viha kustus. Hetman rahunes ja istus pingile. Jutt kaldus mujale. 

«Suurtükkidega läheb kõik korda,” ütles hetman. ,,Tuleb hoolt kanda, et asi jääks 
saladusesse.” 

»Saadik Vimina teab sinu sõidust Belaja Tserko-visse,” ütles Kapusta. 

Hmelnitski heitis Lavrinile hämmastunud pilgu. 

»sai täpselt teada,” kinnitas viimane, ,,aga teada sai ta pani hetmaniemanda suust.” 

»Niimoodi. Kentsakas lugu! .. . Olen talle korduvalt rääkinud .. ." 

Hmelnitski trummeldas sõrmedega laual. Midagi kummalist sünnib Helenaga. Alati 
segab ta end võõrastesse asjadesse. Kui õige minna üles tema ruumidesse ja ta korralikult 
läbi noomida. Ta on ju naist hoiatanud, et kellelegi mitte ühte sõna. Saatan võtku kõik! 
Kuidas nii edasi elada? Ta vaacas Kapustale silma j2a76 küsis karmilt: 

»Mida sa arvad selle kohta?” 

Kapusta sai küsimuse mõttest aru. Ta põikles kõrvale: 

»Mitte midagi, hetman.” 

Võgovski hõõrus otsaesist, nagu midagi meelde tuletades, ja kõõritas Lavrin Kapusta 
poole. Et vaikust katkestada, ütles ta: 


»» Saadik Vimina palub pan hetmanüt lahkumis-audientsi." 

Hmelnitski vaatas tänulikult kirjutajale otsa. ,, Homme võtan vastu.” 

-.. Öösel mõtles ta ikka veel Helenale. Sellal kui ta oli olnud tegevuses kantseleis, oli 
naine Subbotovosse sõitnud. Hmelnitski sulges silmad ja sirutas end voodis. Ta kuulas, 
kuidas tuul akende taga mühises, ja mõlgutas kogu aeg oma mõtteid. Helena. 
Polkovnikud. Netšai. Gladki. Kiiev. Vojevood Kissel. Kõik segunes ühte pöörisesse. Ta 
õlgadel lasus mure, just nagu oleks keegi talle tuhandepuudase koorma turjale heitnud ja 
seda kandma sundinud. Aga kes selle heitis? Ta ise oli võtnud, keegi polnud sundinud. 
Ei, ei ole tema loomuses haliseda. Kuid ta ei halisegi ju. Ta tahab ainult, et nüüd 
mõistetaks, teda nagu mitte kunagi varem, et ka omad inimesed ei segaks teda, ei tuleks 
põiki teele ette. 

Silmi sulgedes nägi ta enda ees laia ja vaba Ukrainat, mille ta on risti ja põiki läbi 
käinud ja sõitnud, mida ta armastas üle kõige maailmas ja mida ta ei ole hetkekski 
unustanud — ei ammuste rändamiste päevil Prantsusmaal, kus ta teenis vürst Conde 
armees kasa-kaväe eesotsas ja kus ta võitles Dunkergue'is, ei vangis ega lahingus. Jah, 
igal pool oli ta temaga, ta kuulsusrikas kodumaa. Ta võib olla uhke sellele, et on oma 
pingutustega ja sõprade, vaprate rüütlite vägitegudega viinud Ukraina kõrgele. Pekstagu 
keelt, kuidas aga keegi oskab, kuid Ukraina on tõstetud kõrgele ja ta kuulsus kõlab üle 
kogu maailma. Egas ometi armastusest reisimise vastu sõida siia, TŠigirinisse, võõramaa 
saadikud kaugetest riikidest? Kuid just praegu tundis ta ajuti nagu mingit müüri enda ja 
polkovnikute vahel. Ta tundis, et mitte kõik nad ei mõista 

nagu vaja ta kavatsuste ulatuslikkust ja ta murede sügavust. 

Neil on aeg taibata, et üksnes mõõga abil ei võideta igavest vabadust Ukrainale. Jõud 
ei peitu ainult mõõgas. Sel ööl otsustas ta kindlasti, et toestab seda oma polkovnikutele. 
»» Ah, kui saaks kümme aastat maha," mõtles Bogdan kurvalt. Jah, ta tahaks praegu olla 
noorem. Kui väga tal seda vaja oleks! Ta näeb enda ees toredate aedadega ümbritsetud 
valgeid linnamüüre, süngeid kindlusi juurdepääsematute tornidega ja vaikseid külasid 
keset ääretuid põlde, täis viljapäid taevarannast taevarannani- Ta näeb vaikseid ja majes- 
teetlikke jõgesid, mis oma vetel kannavad laevu, täis omal maal valmistatud kaupu, ja 
kõikjal rõõmsaid, tugevaid ning töökaid inimesi, kelle näod hiilgavad õnnest ja heaolust. 
Aga seni hõljus see kõik petlikel unistuste lainetel, kuna tegelikkus heitis ta sellest 
unistuste merest kõvale maale, ja tahes-tahtmata pidi ta oma mõtetega uuesti tulema 
tagasi kõigi raskete argipäevade juurde, murede juurde, milleks tal ei jätkunud päevast 
ega ööst. 

Iseendaga kõneldes tunnistas ta, et niisugust sündmuste ulatust polnud ta ette näinud. 
Ei olnud! Kuid juba pärast Korsuni lahingut, kus ta oli Poola sõjaväe pihuks ja põrmuks 
löönud ja kroonihetman Potocki, kõigi Poola sõjajõudude ülemjuhataja, vangi võtnud, 
juba siis oli ta taibanud, et asjad arenevad kaugele. Ja kui poleks olnud khaani äraandmist 
Zborovi all, kui kaval Islam-Girei poleks tema seljataga kantsler Osso-linskiga kokku' 
rääkinud, kas tal oleks siis tulnud praegu registrite kallal targutada, kuningale ja voje- 
vood Kisselile lipitsevaid kirju kirjutada ning sultaniga mehkeldada? Ei, on ainult üks tee. 
Ainult üks tee. Selleks on tugev ja vankumatu ühendus vene rahvaga. Moskva tsaar — 
see on ainuke lootus. Kes suudaks purustada Ukraina liitu Moskva riigiga? Ei keegi! 


Sel ööl hetman und ei saa. Uni põgeneb ta eest. Hetman teab küll, et homme seisab 
ees rohkesti tüütavaid asjaajamisi, et pähe tuleb tinane raskus ja et parem oleks uinuda 
ning kõik need askeldused ja 

mured unustada. Kuid unustada ei saa. Ah, kui saaks koos Moskvaga oma priiuse 
kaitsele asuda, ei siis oleks vaja khaani ega sultanit, ja kuningas istuks vaikselt Visla taga. 
Millal siis tuleb lõpp Poljanovka rahule? Ja millise hinnaga ostab ta sõprust khaaniga? 
Tuli meelde ammune lugu, kuidas ta oli saatnud Timo-fei Bahtšisaraisse ja tema pea 
pannud pandiks edu peale lahingus Zoltõje Vodõ all. Kui palju püüniseid olid siis 
vaenlased üles seadnud! Ja nüüd tahavad nad teda koos khaaniga Moskva vastu tõugata. 
Liiga kaugele ulatuvad Varssavi panide sepitsused. Nad tahavad temalt viimase lootuse 
käest ära kiskuda. 

Bogdan kargab äkki voodist välja. 

»Džuura,”" hüüab ta. ,, Valgust!" 

Unine džuura astub magamistuppa, toob lambi ja asetab selle lauale. 

»Mine, Ivanko! Maga edasi!" 

Džuura kaob ukse taha. Särgiväel ja aluspükstes kummardub hetman laua kohale ja 
rullib kaardi lahti. Kindel kasi on kreeklasel. Siin, hetmani ees, on pärga-mendipoognale 
kujutatud tema isamaa — stepid, metsad, linnad, teed ja jõed. Ja piirid on kõigist 
külgedest lahti ja katmata, kõik on nagu peo peal — tule ja valluta. 

Ja uuesti on ta pilk suunatud põhja ja itta, sinna, kus algavad Moskva maa-alad. Sinna 
lendab ta lootustest täidetud mõte. Hmelnitski silmitseb kaua kaarti ega näe sellel enam 
kitsaid siniseid ribasid ning punkte, vaid jõgesid ja linnu, külasid, tuttavaid Ukraina 
piirjooni, nagu ta seda maad tunneb ja nagu ta teda peatselt näha tahaks. Seal ta on — 
Dikoje Pole, üle külvatud kasakate luudega ja niisutatud kasakate verega, seal on Dnepri 
kärestik — kiskjalik ja ablas Nenasõtets1, metsik Tšaklun.. . Seal on Kamenets, mille 
kohal lehvib Rzecz Pospolita lipp. ,.Ja lehvib veel kaua," mõtles hetman kibedusega. Ja 
seal on tilluke huutor Subbotovo, kust kõik oli alguse võtnud. 


nenasõnets tähendab tõlkes täitmatut, = küllastamatut. 

Ja jälle tuleb mõttesse Helena. Millele vihjas Lavrin? Kas see võib nii olla? Ei, tühja! 
Säärane on juba Kapusta iseloom. Kuid siiski, võib-olla oleks ta pidanud Helenast lahku 
jääma, oleks pidanud endast võitu saama. Kas ta tõesti ei suutnud seda? Ei suutnud! Ta 
tunnistas seda endale sisemise meelehärmi ja kibedusega. Ja uuesti peatusid ta silmad 
kaardil. Kaart erutas ta mõtteid ja äratas lootusi. Kuid ka Helena ei läinud meelest. Aga 
mis siis, kui Kapusta teab rohkem? Mis on siis? Kas tõesti ka siia, tema kodusse, on 
tunginud neetud jesuiidid? Ta käed hakkasid värisema. Küllalt! Ta ei suuda kauem 
oodata. Ta peab teada saama kohe, ilma viivitamata. End kiiresti riidesse pannes hõikas ta 
džuurat: 

»sadulda kähku hobune!” 

Ta läks välistrepile. Mustjas taevas laskus madalale maa kohale. Õhus oli tunda 
teravat vihmahõngu. Erutatud Kapusta ruttas ligi: ,, Kuhu nüüd, hetman, keset ööd?" 
»Subbotovosse,” pigistas hetman läbi hammaste. ,,Ma tulen kaasa.” 

»Ei ole vaja,” vastas hetman karmilt ja läks kindlal sammul ära. 


Kapusta jäi üksinda trepile. Ta kuulatas hetmani kiireid samme. Õuel vahetasid sõnu 
kasakad, puristasid hobused. Kuuldus käsklus: 

»»Hobune hetmanile!" 

Varsti kaikus öövaikuses hobuse kabjaplagin. Kapusta vangutas mõtlikult pead. Võib- 
olla ongi ehk parem, et hetman sõitis. 

... Hetman kiirustas. Ta peab tõde teada saama. Näis, et tõde on juba ta ees. Ja kui ta 
läbi kärmesti avatud värava kihutas, kui ta džuura õlale toetudes hobuse seljast maha 
kargas, kui ta joostes läbi pika võõruse läks ja kogu jõust Helena magamistuppa viiva 
ukse pihta tõukas, nii et riiv haledalt klirises ja eest ära lendas, uskus ta ikka veel, et äkki 
kerkib üles isesugune tõde, mis nagu tuuleiiliga pühib ära mured ja kahtlused. 

Ta seisis voodi ees ja nägi Helena kohkunud nägu. Helena käed sirutusid talle vastu ja 
ta huuled sosis- 

tasid midagi segast. Hmelnitski aga seisis kummargil, vaatas naisele silma ega näinud 
neis midagi peale hirmu. Ei, neis rohekais kurja läikega silmades ei olnud vastust 
küsimusele, mis teda piinas, ei olnud tõde, mida ta otsis. Ning alistudes teisele tungile, 
mis teda selle naise küljes kinni hoidis, võites endas oige ja valu, vastas ta palavalt naise 
kaelustamisele. Ja alles hiljem, koidikul, küsis ta etteheitvalt: 

»Miks sa kõnelesid veneetslasele minu sõidust Belaja Tserko visse?" 

Naine lõi käed kokku ja hüüatas: 

»»Oh, Bogdan, ära tõrele minuga, ära vihasta! Lihtsalt libises üle huulte. Ka Kreis ütles 
mulle, et ei oleks tohtinud lobiseda. Ta oli selle jutuajamise juures.” 

Helena kahetses oma tegu, ja mees uskus teda. Kapusta on midagi üle targutanud. 
Vara hommikul pöördus Hmelnitski tagasi Tšigirinisse, käskides Helenal Subbotovosse 
jääda. 


Päeval andis hetman Veneetsia saadikule lahkumis-audientsi. Vimina oli helde 
kiitustega. Ta oli vaimustuses: 

»Euroopa peab kuulma Ukraina suurtest tegudest.” ,,Me ootame toetust oma võitluses 
rahva priiuse ja usu eest,” ütles hetman. 

Vimina vaikis. Siis, alustades ääri-veeri, vihjas ta hetmani sümpaatiale Moskva vastu 
ja puudutas het-mani vahekorda Portaga. Seda ta juba ei räägi kui saadik, rõhutas Vimina. 
Ta on hetmani otsekohene sõber ja tahab talle nõu anda end türklastest eemale hoida: 
sõprus nendega võib kutsuda esile rahulolematuse Euroopas ja ennekõike Austria keisri 
Ferdinand IlI-nda juures. Poolakad paluvad keisrilt laenu. Tema, Vimina, teab seda 
täpselt ja võib oma otsekohesuse märgiks seda hetmanile öelda. On võimalik üht-teist 
teha, ja Rzecz Pospolita ei saa raha. * Hmelnitski naeratas: 

»Teadku pan saadik, et poolakad on laenu juba saanud. Paavst aitas neid seejuures 
tublisti.” 

Vimina mõistis, et ta oli talitanud ettevaatamatult. Laen oleks tulnud maha vaikida. 
Kui hetman juba 

teab sellest laenust, siis nähtavasti teab ta ka, et samasuguse laenu Poolale annab 
varsti Veneetsiagi. 

»Ukraina on mõeldav tugevana rahulike suhete puhul Rzecz Pospolitaga,”" tähendas 
Vimina ettevaatlikult. ,, Moskva riigiga on raske liitu sõlmida." 


Vimina avas tubakatoosi ja võttis kahe sõrmega ettevaatlikult näputäie tubakat. 
Kübetki maha pillamata torkas ta selle ninna. 

»Jumal näeb,” vastas hetman ja suunas pilgu lakke. ,,Kõik minu püüdlused on sihitud 
sellele, et jõuda kestvale ja püsivale kooskõlale kuningaga. Kuid, nagu näha, panid 
Potockid ja Wiszniowieckid ei taha seda. Vene inimesed aga on meile vennad. See on 
pan saadikule teada. Siin on üks saatus ja üks õigus.” 

Hetman mõistis: veneetslane katsub kobamisi, kellele hetman toetub tulevases sõjas 
Poolaga. Veneetslasel on oma eesmärk — teha kõik selleks, et kasakkond aitaks 
nõrgestada türklasi. Hmelnitski lausus: 

»Ma pole viimasel ajal kuulnud, kuidas teie sõda türklastega läheb?" 

Vimina laiutas käsi. Laiad kuuekäised nihkusid üles ja paljastasid karvaseid 
randmeid. Sõda, nagu sõda ikka. Fortuuna on heitlik. Hetman kui suur väejuht teab seda 
hästi. 

Nii arenes vestlus — viisakussõnad täis vastastikust lugupidamist ja muutumatult 
lahke ning sõbralik naeratus huultel. 

Võgovski istus vaikides laua ääres. Peakirjutaja ei seganud end jutuajamisse. 
Vimmale sai selgeks: kõik tähtsamad asjad otsustab hetman ise. Tal oli juba "kujunenud 
arvamine Ukraina hetmani kohta. Ta võiks öelda, et see arvamine oli rohkem hetmani kui 
Vimina liitlaste, Rzecz Pospolita valitsejate kasuks. Vana diplomaat nägi hetmanis uut ja 
võimsat jõudu. 

Vestlus lõppes tühiste sõnakõlksudega. Vimina süda ei tundnud rõõmu. Ta teadis, et 
ta ei leia Veneetsias lahket vastuvõttu. Tema missioon Ukrainasse oli lõppenud viljatult. 

Hüvasti j ätul ütles Hmelnitski: 

»» Südamlik tervitus kauni Veneetsia kõrgeaulikule valitsejale." 

Vimina pani tähele, et hetman oskab suurepäraselt ladina keelt. Võiks selle üle juttu 
ajada ja kõnelust jätkata. Kuid hetman oli juba püsti tõusnud. Ka saadik tõusis püsti. 
Hetman astus laua tagant välja. Vimina tegi kummardusi. Hetman ei saatnud teda ukseni. 
Saadikule järgnes ainult Võgovski. Ouevahtkond tõmbas veneetslase ilmumisel piigid 
paremale. Kõik oli nagu tõelistes vürstikodades. Vimina läks kiirustamata oma tõllani. 
Kübarat pähe pannes lausus ta Võgovskile mõistuliselt: 

»See aasta läheb teil veel rahulikult,” ja istus tõlda, kummardas veel kord ja naeratas. 

Tõld liikus paigalt. Vimina nõjatus patjadele ja ohkas. Tal seisis ees pikk teekond. 


12 


Alberto Vimina valmistus teekonnale. Tema missioon hetmani juures oli lõppenud. 
Ta oli teinud, mis suutis. Jäi veel kokkusaamine Veneetsia saadikuga Varssavis krahv 
Cfarzaga. Sealsamas Varssavis tuleb pidada pikki.ja tüütavaid läbirääkimisi paavsti nunt- 
siusega, auväärt Torrez'iga. Viimane asjaolu ei valmistanud Vimmale kuigi suurt lõbu, 
kuid niisugune oli tema kui saadiku amet: ära tee seda, mida soovid, vaid seda, mida 
nõuavad riigi huvid. Riik! Vimina naeratas kibedalt. Sel aastal ei saanud Veneetsia 
vabariik ja selle doodž eriliste edusammudega kiidelda. Kas võis ja kas tuli selles 
süüdistada vabariigi saadikuid? Kolme-kümne-aastane sõda oli lõppenud, taplustest 
kurnatud riigid ihkasid vaikset, rahulikku elu. Euroopas tõstsid häält linnade elanikud. 


Sumptid laienesid ja käsitöölised hakkasid järjest suuremat kangekaelsust üles näitama, 
nõudsid uusi seadusi. 

Alberto Vimina oli tulnud Ukraina maadele, uskudes, nagu talle Varssavis oli 
räägitud, et näeb siin lagedust, barbaarsust ja metsikust. Saadik tuletas nüüd neid hoiatusi 
meelde ja vangutas ainult pead. Õigust öelda oli ta sõitnud siia rahutu südamega, kuid ta 
ei saanud salata krahv Cfarza läbinägelikkust. 

»Seal tõuseb uus jõud," oli Cfarza aasta tagasi teda teele saates talle öelnud. ,, Varsti 
raiub see jõud läbi Krimmi khaaniriigi alused, Rzecz Pospolitast ei maksa aga rääkidagi. . 
. Ukraina vabaneb kahtlemata kuninga protektoraadi alt. ülestõusu etteotsa, senjoor 
Vimina, on asunud inimene, kes väga hästi teab, mida ta vajab, ta on oma kavatsused 
tihedalt sidunud oma maa rahvaga. Otomani impeerium on Hmelnitskist üsna huvitatud, 
sõda sultani ja meie vahel võiks võtta teise värvingu, kui me tõmbaksime Hmelnitski 
kaasa võitlusesse türklaste vastu. Võib-olla teil õnnestub, juba ainult läbirääkimised selle 
üle võivad mõjutada sultani ülalpidamist... " 

Selgus, et kõik oli nii, nagu Cfarza oli rääkinud. Kuid üks ettenägematu asjaolu ajas 
kõik kaardid segi: hetman pidas läbirääkimisi Moskva tsaariga. Kui Vimina oli alles 
Tšigirinisse teele asumas, ei olnud nendest läbirääkimistest isegi Rzecz Pospolitas midagi 
teada, kuid nüüd veneetslane teadis neist ja nägi, et selle vastu tuleks abinõud tarvitusele 
võtta. Alberto Vimina ei suutnud täpselt välja uurida, millest neil läbirääkimistel juttu oli, 
kuid otsustas Veneetsiasse tagasi pöörduda, kuigi polnud hetmani ja Porta vahel lahkheli 
saavutanud. Ta aimas ette lähemas tulevikus võimalikku reisi Moskooviasse ja oli nüüd 
koguni kindel, et see on vajalik. Peakirjutaja Võgovski avas tema silmad nii mõneski 
asjas. Kaugenägelik Vimina tundis taalrite hinda ja teadis, mida lubada, et äratada 
peakirjutajas isu avameelseteks kõnelusteks. 

Jaa! Hetmani pilk ja mõtted on suunatud Moskva Kremlile. Selles polnud Alberto 
Viminal mingisugust kahtlust. Nüüd jäi järele üksikasjaliselt välja uurida, kuidas Moskva 
sellele vaatab. Ja kui bojaarid on seal meelestatud Hmelnitski kasuks, siis .. . 

Mõtted katkesid. Saadik ei tahtnud praegu rohkem mõelda. Ta jõuab Varssavisse, ja 
nad istuvad krahv Cfarzaga laua taha. Nad kõnelevad siis pikalt ning põhjalikult, ja on 
võimalik, et nad jõuavad selles kõneluses tõele jälile ja teevad ehk järelduse edasise polii- 
tika asjus Ukrainas. 

Alberto Viminal oli tubli komme: talle meeldis ükskõik 

mis töö lõpetamisel pilku tagasi heita. Nii tegi ta praegugi. Veneetsia saadikul oli 
kalduvus kirjutamiseks ja varasemail aastail oli ta unistanud koguni poeedi kuulsusest. 
Saatus oli talle valinud teise tee, kuid kalduvus kirjutamiseks tuli talle kasuks ka diplo- 
maatias. 

Et tähtsamat mitte unustada ja seda teisejärgulisest eraldada, viskas Alberto Vimina 
pilgu oma päevaraamatusse. Vaikne heinakuuõhtu ei seganud üsna paksu nahkköites 
raamatu lehitsemist. Vimina avas selle. Ta enda selge ja nagu väljamõõdetud käekiri näis 
talle rahu toovat. Ta hakkas lugema: 

»Mai, viies kuupäev. Eile oli mul audients hetman Hmelnitski juures. Enne seda 
kogusin tema kohta mõningaid usaldustväärivaid andmeid. Hetman on päritolult vaese 
šlahtitši poeg. Ta isa pagendati ja talt võeti ära aadlinimetus. Juba väikesest peast on het- 
man seotud oma rahvaga. Jaroslavi linnas jesuiitide kollee'giumis sai ta hea hariduse. On 


abielus naisega, kellesse on meeletult armunud. See lugu on üsna romantiline. Enne oli 
see naine hetmani isikliku vaenlase, poola staarosti Czaplicki abikaasa. Liigub kuuldus, et 
see naine on tark, salakaval ja kättemaksuhimuline. Mina seda ei tea, sest pole veel olnud 
juhust teda näha ja temaga vestelda. Tuleb asja vastu huvi tunda. Esimesest abielust on 
hetmanil kaks poega — Timofei ja Juri — ja tütred Stepanida ja Katerina, viimane on 
abielus peakirjutaja venna Danilo Võgovskiga. 

Hetman on rohkem kõrget kui keskmist kasvu, laia-kondiline ja tugeva 
kehaehitusega. Ta kõne- ja juhti-misviis näitavad, et tal on küps otsustamisvõime ning 
terav mõistus. Ehk küll juhtub, et ta vahel ülemäära joob, ei jäta ta siiski tööd hooletusse. 
Hetman võttis mind sõbralikult vastu, vestles minuga vabalt ladina keeles. Ma olin üsna 
hämmastunud tema vähenõudlikust kodusisustusest. Maja, kus ta Tšigirinis elab, on 
nägus ja ruumikas, kuid ta kabinet on lihtne, siin pole mingisugust toredust, seintel pole 
mingisuguseid kaunistusi, istumiseks on nahkpatjadega kaetud rohmakad puupingid; 
damaskuse eesriide taga on näha bro-kaattekiga kaetud voodi, selle kohal on vaip, vaibal 

ripuvad mõ6k ja kaks püstolit, peatsis ripub vibu. Ma vaatlesin seda kõike üsna 
ebadiskreetselt, tema aga, kuigi, nagu mulle näis, märkas minu uudishimu, tegi nii, nagu 
ei paneks seda tähele. Oma kohtlemises, ja mitte ainult minuga, on hetman mahe ja 
lihtne, millega äratab enda vastu lihtinimeste armastust ja austust, kuid teisest küljest 
hoiab ta neid sõnakuulmises ja karistab valjult eksimuste eest. 

Kõigil, kes tema tuppa tulevad, surub ta kätt ja palub kõiki istuda, kui need on 
kasakad. 

Hetman küsitles mind Veneetsia ja sealse elu üle. Mitte sõnagi ei lausunud ta Rzecz 
Pospolita kohta.. Minu küsimuse peale, kas ta peab end kuningas Jan Kazimierzi 
alamaks, pilutas ta silmi ja vastas põiklevalt: 

»Rahvas ei arva nii.” 

»Aga teie, pan hetman?" küsisin ma pealekäivalt. 

Vastuse asemel küsis ta mult, kuidas mulle meeldib Ukraina. Rohkem ma selle 
küsimuse juurde tagasi ei tulnud. 

Ma tähendasin talle, et ta elab väga lihtsalt ja tagasihoidlikult, kuna aga mina olen 
näinud vähem tähtsaid valitsejaid, kes elavad toredalt ja jõukalt. Seepeale vastas ta: 

»Juba Seneca, härra saadik, püüdis oma teostes tõestada — kuigi ta ise oma õpetuse 
järgi ei käinud, sest et kogus aardeid —, kuid siiski püüdis tõestada, et inimene muutub 
rikkaks mitte rikkuste omandamisega, vaid vastavalt ahnuse vähenemisele nende vastu.” 

Audientsi lõpul tabas ta mu pilgu, mis oli suunatud puupinkidele, ja ütles naljatades: 

»Näikse, et roomlaste juures nimetati niisuguseid pinke subsellia. Plutarchose sõnade 
järgi tapeti nende jalgadega vennad Gracchused, kui nad kavatsesid oma agraarseadust 
läbi viia. Mina aga tapan nendega need, kes kavatsevad ära võtta rahvale võidetud 
privileegid." 

Mai kümnendal kuupäeval. Käisin peakirjutaja Võgovski juures. Kinkisin talle 
hinnalise sõrmuse, just nagu meie doodži poolt. Sõrmus meeldis kirjutajale. Ta lõbustas 
end sellega kaua ja kiitis seda. Äkki jooksis tuppa kasakas ja teatas erutatult: 

»Hetman!” 


Võgovski peitis sõrmuse kähku tasku ja tõusis püsti. Varsti astus hetman sisse. Ta 
nägu oli sünge, mind nähes ta naeratas tehtult ja surus mul kätt. Võgovskile vaatas ta otsa 
ebalahkelt. Ma mõistsin, et olen üleliigne, kummardasin ja lahkusin. 

Mai viieteistkümnes päev. Hetman kutsus mind lõunale. Peale minu olid seal Lavrin 
Kapusta, Moskva saadik duumadjakk Grigori Bogdanov, Võgovski ja diplomaat Silujan 
Mužilovski, kes oli hiljuti Moskvast tagasi jõudnud. Laud ei olnud kaetud erilise toredu- 
sega, söödi ilma suurättideta, teenrid andsid igaühele vajaduse järgi käteräti. Lusikad, 
kahvlid ja karikad olid hõbedast. Kuid laud polnud kehv. Peale õlle, viina ja mõdu oli ka 
veini. Hetman rõhutas, et vein oli minu pärast, kuna ta ise joob ainult põletatud viina, 
vahel ka mõdu. Roogasid oli palju ja kõik olid maitsvad. Laua taga naljatati rohkesti. Ma 
võiksin selle kohta mitu näidet tuua, kuid et lühidalt teha, jutustan ainult ühe nalja. Mu 
sekretär jäi purju, laskis oma keelepaelad valla ja hakkas õhinal kiitma Veneetsia linna 
suursugusust ja imesid. Teda kuulati tähelepanelikult. Kui jutustaja oli linna ilusast 
asukohast, lossidest, manufaktuuridest ja muudest rikkustest küllalt kokku jahvatanud, 
lisas ta, et tänavad on meil nii laiad, et linlased ise juhtuvad neisse ära eksima. 

»Noh,"” hakkas üks kasakas vastu, ,,sellega sa ära kiitle. Mis on sinu Veneetsia! Ma 
ütlen sulle, et sedasama juhtub minuga ka selles kitsas tares: kui olen veidi selle laua taga 
istunud, ei leia ma enam ust, et koju minna.” 

Hetman ja kõik koosolijad purskasid lõbusalt naerma. Seda ütles hetmani lemmik, 
vana kasakas Ivan Neži-voi, kes on paljudest sõjakäikudest osa võtnud ja korduvalt 
haavata saanud. 

Lõunalauas püüdsin ma Mužilovskiga alustada juttu Moskva üle. Viimane kiitis väga 
linna, ja ma märkasin, et hetman hakkas tähelepanelikult kuulatama, kuigi tegi näo, nagu 
vestleks ta Võgovskiga. Kuid ta mure oli ilmaaegne: Mužilovski pidas end ise 
ettevaatlikult ülal. Mõne aja pärast külvas ta mu üle 

287 

küsimustega Veneetsia, Viini ja Varssavi kohta. Nii ei toonud see lõunasöök midagi. 
Joodi, söödi, kuid tulemust polnud mingisugust. 

Mai seitsmeteistkümnes päev. Tuli meelde, mida veel üles kirjutada. Kapusta mingile 
küsimusele vastates tõstis Mužilovski veidi häält ja ma kuulsin ainult: ,.Piiril antakse ette 
teada.” Mida see võiks tähendada? 

Mai kahekümnes päev. Sain kirja krahv Cfarzalt. Saadik teatab: kui minu poole 
pöördub saksa suurkaupmees Walter Funke, olla tema suhtes vastutulelik. 

Maapõu on siin maal helde ja viljakas. Osa sellest maast on niivõrd viljakandev, et 
seda võib kõrvutada mitte ainult ükskõik missuguse riigi omaga Euroopas, vaid et see 
rahuldab isegi kõige agarama põlluharija nõuded .. . Tema põlist puutumatust näitab 
kõrsviljade hulk, mis korratuses ja ilma maaharimiseta võrsuvad neist seemnetest, mis 
satuvad mulda pärast niitmist või tuulest tooduna ja mida vene keeles nimetatakse 
»Variviljaks", mis võrdub meie ,,cadufo'ga". Mõnikord varivilja koristatakse, mõnikord 
see hävineb, sest külvatud põldudel on saak niivõrd rikkalik, et talupojad suhtuvad 
üleolevalt neisse andidesse, mida pakub neile õnnistusrikas maapind. Ma oleksin 
säärast nähtust vaevalt uskunud, kui ma poleks seda oma silmaga näinud ja kui ma poleks 
põldudel märganud niisuguseid suurte ja ohtrate teradega viljavihke, missuguseid teistes 
maades ei saada ka kõige hoolsamal maaharimisel. 

Sel aastal andis hetman välja universaali kogu elanikkonnale. Vastavalt sellele 
universaalile püstitatakse külvikohtadesse ritv, mille küljes ripub kepp. See kepp nagu 


hoiatab teekäijaid — kepikaristusest hoidumiseks ärge tallake neid kohti ja ärge karjatage 
neil loomi. Muide, niisuguseid märke nägin ma ka linnades, ja see peab tähendama, et 
läbikäimine ja -sõitmine on siin kõvasti keelatud ja et keelust üleastujat ähvardab vali 
karistus. 

Mitte vähem kui viljast on see maa tänu karjamaade ja tiikide rohkusele rikas 
piimasaaduste, liha ja kala poolest. Peale ülalkirjeldatud rikkuste pakub õnnistus 

rikas maapind elanikele maitsvat köögivilja, millest nad ei hooli. Siin on rohkesti 
sparglit, niivõrd toredat, et minu arvates see ei jää alla kõige parematele veroona 
sortidele. Spargel on äärmiselt maitsev ja mitte nii kibe, nagu need peenikeste vartega 
metssor-did, mis kasvavad Rooma ja Napoli lähedal. Ma olin hämmastunud ning arvasin 
algul, et see on metsik sort, kuid soovist vastupidises veenduda maitsesin seda palju 
kordi, nii et oma üliohtruse tõttu on spargel mind koguni ära tüüdanud. 

Seal kasvab ka sibul ja teisi köögivilju; ma maitsesin varajasi puuviljasorte, mis 
tundusid mulle väga magusatena. Ja ometi, maal, mis on nii viljarikas, pole näha piiratud 
puuviljaaedu ega aedu haruldaste köögiviljasortidega — arbuuside, artišokkide ja selleri- 
tega, välja arvatud Kiievi ümbrus; talupojad korjavad hoolega peakapsast, mida nad 
tarvitavad kas värskel kujul või soolavad raiutuna tagavaraks, nagu see on kombeks 
Saksamaal. Kasakad korjavad ka suurel hulgal kurke; neid soolavad nad samuti sisse ja 
tarvitavad salatina liha ja kala juurde ning söövad ka leivaga. Viimasel ajal hoolitseb 
hetman manufaktuuride levimise eest. Ta küsis minult, kas ei saaks Veneetsia 
vabrikandid oma masinaid siia tuua ning samuti siinseid elanikke õpetada valmistama 
veneetsia lõhna-aineid, mida tema peab imeheadeks. 

Väliselt ja kombeilt näivad kasakad lihtsatena, kuid nad pole sugugi rumalad ja neil ei 
puudu elav mõistus. Seda võib otsustada nende vestluste ja valitsemisviisi järgi, sest 
poliitiliste asjade arutlemine kujutab endast seda areeni, kus õpid inimesi tundma. Kogu 
sellest rahvahulgast seatakse kokku rahva poolt valitud senat ehk, nagu nad seda 
kutsuvad, vanemate raada. Enamus vanemaid oli ainult kaks aastat tagasi lihtsad kasakad. 
Kuid on ka seesuguseid, kes on hea hariduse saanud ja palju välismaal reisinud. Paljud on 
teeninud Prantsusmaal vürst Conde sõjaväes, paljud on käinud Moskvas, Viinis, 
Istanbulis. Diplomaadid Silujan Mužilovski, Anton Zdanovitš, Mihhailo Sulitšitš ja Ivan 
Iskia on väljapaistvad inimesed, eriti Mužilovski; esimesel pilgul näib viimane 
sõjaasjadest 

kõrvale hoiduvat, kuid nagu mulle tundub, on just tema hetmani kõige lähem 
nõuandja. Ma sain teada, et ta on pärit jõukast perekonnast, ta isa oli preester, ka ta ise 
valmistas end vaimuliku karjääriks, kuid nähtavasti mõtles hiljem ümber. Hetmaniga on 
ta seotud ülestõusu algusest saadik. 

Oma senatis arutavad kasakad tähtsamaid asju ja avaldavad oma arvamist, hetman 
aga küsitleb kõiki ja teeb alles siis oma otsuse. 

Mai kahekümne kuues päev. Vestlesin Mirgorodi polkovniku Matvei 
Gladkiga. Kuulsin temalt palju huvitavat. Gladki arvab, et hetmanil tuleks kuningaga 
ära leppida, sest vastasel korral tõusevad pospoliidid, nagu siin maainimesi hüütakse, 
varem või hiljem vanemkonna vastu. Gladki on arvamisel, et niipea kui on koostatud 
registrid, see tähendab, on kindlaks määratud kasakate arv, keda ei arvata 
sunnismaistena šlahta maade juurde, ja selgub, et neid on ainult nelikümmend tuhat 


(praegu peavad aga kõik end vabadeks), tekib laialdane rahulolematus hetmani ja 
vanem-konna vastu. Üldse kaebas Gladki hetmani üle ja kinnitas, et kuningaga peaks ära 
leppima. 

Tuleb silmas pidada, et sõja tõttu, millele rahvas suuri lootusi pani, on ta sel maal 
saha kõrvale jätnud. Paljud on sõjas langenud, ja veel siiani jätkuvad sõjariistus 
kokkupõrked, isegi ilma hetmani teadmata, kes, nagu mulle näib, ei ole nendega rahul, 
sest tõelise väepealikuna on ta mures, et praegu mitte jõudu killustada, vaid valmistuda 
võimalikuks sõjakäiguks. Sõja vastu siin aga valmistutakse. 

Hetman on osavalt kasutanud õigeusu tagakiusamist katoliikluse poolt. Kõik 
unioonikirikud seal, kus asuvad hetmani sõjaväed, on nüüd suletud. 

Krahv Cfarza küsib mult kirjas, kas lõpuks on näha vihjetki kuningavõimule 
Ukrainas, sest Varssavis ja Euroopas ollakse arvamisel, et hetman on kuninga alam ja 
Ukraina tema kuningliku majesteedi provints. Mina pidin kirjutama tõtt: selline arvamine 
on ekslik, kuningavõim on fiktiivne, ja ehkki hetman ise oma kirjades kuningale nimetab 
end tema sulaseks, on tegelikult see kõik fiktsioon; ta ootab ainult soodsat 

momenti, et täielikult teha lõpp sõltuvusele Varssavist, ja nagu mulle näib, paneb ta 
suuri lootusi Moskva tsaaririigile. 

Mis siin siis lõpuks on? Ma küsin seda iseendalt, sest sellele küsimusele tuleb mul 
vastata krahv Cfarzale ja Veneetsias. Minu arvates on siin vabariik, mida võib pidada 
sarnaseks Sparta vabariigiga. Hetmani sõdalased sarnanevad tõepoolest spartalastega. 
Raske on endale kujutleda, kui palju nad sõjakäikudel kannatavad nälga, janu, väsimust 
ja ka magamata ööde all. Kõike seda saavad nad tunda sõjakäikudel, eriti meresõitudel. 
Mulle jutustas Ivan Zolotarenko, kes muide on viimasel ajal hetmanile lähedaseks 
saanud, et meresõitudel toituvad kasakad kõvast leivast ja sibulast. Maismaaretkedel aga 
rahulduvad nad väikese hirsihul-gaga, mida kannavad kaasas hobustel, kustutavad janu 
lompidest ja magavad palja maa peal. Hetman on palju teinud, et oma sõjaväge 
sõjariistadega varustada, erilist tähelepanu pöörab ta suurtükiväele. 

Eile küsis mult pea-vooriülem (nii nimetatakse siin suurtükiväeülemat) Fjodor 
Korobka, kas ei saaks meilt suurtükke osta. Ma lubasin talle seda välja selgitada. 
Polkovnik muigas. 

»Kuni te selgitate,” ütles ta kindlalt, ,,võtame me need suurtükid Varssavist." 

Ma kostsin, et sõda ei tule, sest hetman ise kinnitas mulle seda. 

»Mis hetman?" vastas mulle polkovnik. ,,Aga kui rahvas tahab? " 

Rääkisin sellest Silujan Mužilovskile, kellega mul oli au samal õhtul vestelda. 

»Mitte meie ei alusta sõda," vastas ta. ,,Kuningas pidagu kinni Zborovi lepingust, ja 
rahu kestab edasi." 

Katsetasin uuesti temaga rääkida Moskva üle, kuid ei saanud midagi teada. 

Juuni esimene päev. Aeg on teele asuda. Käisin kaks, korda hetmani abikaasa juures. 
Kuuldused tema salakavalusest on minu arvates põhjendatud. Ta on, nagu näha, õel ja 
liiderlik naine. Mis temast Varssavis räägiti, on nähtavasti õige. Räägitakse, et ta polevat 
hetmanile truu. 

Eile kinkisin talle kaks sõrmust ja kalli diadeemi. Seejärel läksin ettevaatlikult üle 
mind huvitavate küsimuste juurde. Ta heitis mulle kartliku pilgu, naeratas salapäraselt ja 
küsis avameelselt: ,,Mis teid huvitab, härra saadik?" Niisugune avameelsus meeldis 


mulle. Lõpuks jõudsime kokkuleppele. See on tasu kõigi nende ebaõnnestumiste eest, 
mida ma siin olen tundnud. Muidugi siis, kui ta talle omase salakavalusega ei petnud ka 
mind. 

Sultan lubab hetmanile oma protektoraati. Tuleb arvata, et hetman ei võta seda vastu, 
ja et läbirääkimised, mida peetakse, on ainult taktikaline käik. Pärast seda muutub 
Krimmi khaan Islam-Girei III taltsaks nagu tall, ja hetmanil on tiib kindlustatud. Ma 
veendusin, et hetman ise ajab kõiki diplomaatilisi asju. Meie laen Jan-Kazimierzile on 
siin juba teada. Salakuulamine on neil suurepärane. 

Juuni viies päev. Hetmani kabinet koosneb järgmistest isikutest: peakirjutaja Ivan 
Võgovski, pea-voori-ülem Fjodor Korobka, pea-varavalitseja Ivanitš, peakohtunik 
Bogdanovitš-Zarudnõi, hetmani abid jes-sauulid Mihhailo Lutšenko ja Demjan Lissovets, 
pea-buntšukikandja Vassil Tomilenko ja Tšigirini linna ataman Lavrin Kapusta. 

Esimesel pilgul märkamatuna näivaks, kuid tegelikult üsna tähtsaks ja mõjukaks 
isikuks hetmani lähikonnas on tema laekahoidja Kreis. Ta juhib pospoliiti-delt maksude 
ja kaupmeestelt lõivude kogumist het-mani kantselei kassasse. Mulle jutustati, et pärast 
seda, kui Kreisil õnnestus hetmani rahaasjandus korda seada, on hetman hakanud temasse 
heatahtlikult suhtuma ja on määranud ta ka oma isiklikuks laekahoidjaks. Kreis peab end 
ülal üsna ettevaatlikult. Ta püüab leida sõpru hetmani vanemkonna hulgast. Mul tuli 
temaga tutvuda mitte ainult uudishimu pärast. Ma kutsusin ta endale külla. Peab ütlema, 
et minu ettekujutus tema ülemäärasest ettevaatlikkusest oli veidi liialdatud. Me saime 
kiiresti jutule. Sakslane rääkis avameelselt oma sidemeist Varssavis. Hetmani 
abikaasast rääkis ta lugupidamatult, kuid rõhutas, et sellel naisel olevat Hmelnitskile 
suur mõju, et hetman armastavat teda meeletult 

ja olevat valmis täitma iga tema tuju. Sakslane kiitis Ivan Võgovskit ja soovitas 
viimasega sõbrustada. Vestlus Kreisiga kinnitas veel rohkem minu veendumust, et ta on 
hetmani juurde tekkinud mitte juhuslikult ja muidugi ka mitte omal tahtel. Mulje on sää- 
rane, et hoolimata oma näilisest vähetähtsusest mässib ta hetmanit osavalt ja kavalalt 
võrku. Minu inimesed jutustasid mulle, et linnades ja külades räägitavat het-mani 
valitsejast halvasti, neetavat teda kõige halvemate sõnadega . .. Kuid kas pole juba 
ammust ajast teada, et Kreisi-taolisi mehi ei kohuta needmised, vaid ainult võllas? ... 

Juuni kaheksas päev. Ajasin juttu Moskva saadiku duumadjakk Grigori Bogdanoviga. 
Duumadjakk on ettevaatlik inimene ega või kõneosavusega kiidelda. Ta jutustas 
tagasihoidlikult ja küsitles samuti tagasihoidlikult. Vestlusest temaga sai selgeks ainuüksi 
see, et tsaar Aleksei Mihhailovitš ei ole leppinud Smolenski vallutamisega poolakate 
poolt. Smolenski olemist Poola krooni all peab Moskva ajutiseks nähtuseks. Ma 
puudutasin meie kaubanduslike suhete võimalust moskoviitidega. Bogdanov suhtus 
sellesse üsna heatahtlikult. 

Päeval nägin ka Võgovskit. Kapusta juuresolekul kõneles kirjutaja minuga meelega 
külmalt. Kui Kapusta jättis meid kahekesi, muutus peakirjutaja käitumine otsekohe. 
Nähtavasti ei salli ta Kapustat ja veidi pelgab teda. Peakirjutaja püüdis selgitada, kas 
Veneetsia valitsus suhtub hetman Hmelnitskisse küllalt tähelepanelikult ja tõsiselt. Mina 
muidugi vihjasin, et iseseisva jõuna ei püsi hetman kaua. Võgovski suhtus elavalt minu 
oletusse ja ütles kohe: 

»Mina olen selle poolt, et hetman peab otsima tugeva kaitse ja võimsa toe. On suuri 
valitsejaid, kes võiksid meile appi tulla,” lõpetas ta salapäraselt! 


Ma küsisin otseselt, keda peakirjutaja silmas peab. Ta.vastas põiklevalt: 

»Neid pole vähe, kas või sultan.” 

»Aga Moskva?" küsisin ma. 

»Hetman mõtleb ka Moskva peale, kuid minu arvates pole meil Moskvaga ühist teed 

»Aga mida te peaksite soodsamaks?" jätkasin ma küsitlemist. 

Ta viivitas, tähendas siis armastusväärselt, et ma olevat tõeliselt suursugune saadik ja 
et ta uskuvat minu sõnasse, ja palus mind tema eest kosta sõnake Varssavis kuningas Jan- 
Kazimierzi ees, kelle armulikkusele ta lootvat. Ta loodab just nimelt temale. 

See jutuajamine oli tähendusrikas. Hetmani lähikonnas pole kõik puhas ja ta senati 
üksmeelsus on sageli näilik. Ma lubasin Võgovski palve täita. Seepeale me lahkusime. 
Hüvastijätul hoiatas ta mind veel, et ma oleksin ettevaatlik kirjavahetuses: Kapustal 
olevat kõikjal oma inimesi ja ta saavat kõigest teada." 

Sellega lõppesid sissekanded päevaraamatus. Alberto Vimina luges neid 
tähelepanelikult ja mõtlikult. Kitside ridade taga tunglesid mälestused, kirjutatu alusel 
kujundas mõttelend lõpuni selle, mida ei tarvitsenud kirjutada ja mida tuli kõvasti mälus 
pidada. Mõningaid sündmusi, mis leiavad aset nähtavasti juba pärast tema jõudmist 
Varssavisse või koguni Veneetsiasse, võiks ta ennustada ka nüüd. Vimina naeratas 
rahulolevalt. Ta hõõrus käsi ja peitis oma päevaraamatu laeka salapõhja. 

Pärast Vimina ärasõitu kõneles hetman oma laeka-hoidjaga. Kreis seisis läve juures ja 
hoidis pead viltu. Ta kuulas hetmani küsimusi ja vastas neile aupaklikult. Jah, raha laekub 
hetmani isiklikku kassasse vajalikul hulgal. Kuld on, nagu hetman käskis, Subbotovosse 
saadetud. Koht, kuhu kuld on peidetud, nagu hetman käskis, on teada ainult hetmani 
pojale Timo-feile. Pospoliidid õiendavad hetmanile makse korralikult. Nad on tasunud 
kõik maksud. 

Hmelnitski jäi mõttesse. Kreis vaikis. Hetman tundis selle pugejaliku ja taibuka 
sakslase vastu mingisugust vaenulikkust. Kuid Hmelnitski peletas endast selle tunde. 
Mida siis lõpuks Kreisilt nõuda? Rahaasjades on ta taiplik. Ja ka see, mis Helena täna 
hommikul rääkis Kreisi poolt tehtud märkusest, tõendab ta ustavust. 

Hmelnitski noogutas peaga. Kreis kummardas, kuid ei lahkunud, vaid tammus paigal. 
Hmelnitski küsis: 

»Kas on veel midagi minuga asja?" 

»Jah, kõrgeaulik pan hetman. See pole küll minu asi, kuid ma pean välja rääkima, sest 
te olete nii armulik mu vastu, et ma ei tea, millega teid tänada.” 

»Räägi,” ütles hetman kärsitult. Ta ei armastanud üleliigseid sõnu. 

Kreis astus kikivarbail sammu hetmani poole ja võristas: 

«Kokkusaamisel Veneetsia saadikuga pidas pani het-maniemand end ettevaatamatult 
ülal." 

»Tean,”" katkestas teda hetman, ,,see pole sinu taibu asi. Mine." 

... Õhtul oli hetman külas Võgovski pool. Huutorist oli tulnud kirjutaja isa Ostafi ja 
toonud vana mõdu, millest tuli mõnusat mõrkjat lõhna. Söögilauas istusid hetman, lõbus 
ja elav pani Võgovskaja, Volevitš ja Võgovski. Vaagnaile oli kuhjatud rohelisega üle 


raputatud kalkuneid ja põrsaid, seisid hõbekausid kirssidega. Vaasides oli apelsine ja 
mandleid. Hetmanile ulatati suur hõbekarikas mõdu. Võgovskaja kummardas sügavasti. 
Hetman jõi karika tühjaks. Võgovski hakkas rääkima saksa "kaupmehest Walter Funkest. 
Ostafi keeras üles mängutoosi-imeriista. Jutuajamine oli muutunud sundimatuks, kui äkki 
ilmus lävele kontvõõrana Kapusta. 

»Kas tulid minu hinge järele?" küsis hetman eba-lahkelt. ,,Ma ei tule.” 

»Me ei lase sind, hetman!" asus pani Võgovskaja Hmelnitski ette ja ajas käed laiali, 
nagu kaitsedes teda Lavrin Kapusta eest. 

»Uudiseid Varssavist,” lausus Kapusta rahulikult üle Võgovskaja õla. 

Hetman tõrjus eemale Võgovski poolt ulatatud karika. Pani Võgovskaja langetas 
käed. Laua taga tekkis vaikus. 

»Lähme,” ümahtas hetman. 

Nad läksid kahekesi ära. 

... Kapusta oli kummargil laua kohal ja luges: 

»Khaani saadik Mustafa-agaa andis kuningale kirja 

khaanilt, selles aga on kirjutatud: ,, Mida ütleb meie saadik, need on meie sõnad. 
Alustage oma asja, ainult andke meile Mustafa-agaa kaudu teada, millal olete valmis, 
meie aga oleme valmis. See on suur asi, võib alla heita palju riike ja maid. Zaporožje 
kasakad aga hakkavad teid teenima, säärane on nende leping meiega, ilma meie loata ei 
lähe nad kuhugi.”" 

»»See on khaani kiri," ütles Kapusta vahele. 

«Arusaadav. Edasi!" kiirustas hetman. 

»Näe, juba algab,” mõtles ta piipu toppides. 

Kapusta luges: 

»Meile on täpselt teada, mida Mustata rääkis: tatarlased tahavad koos Rzecz 
Pospolitaga Moskva vastu sõtta minna ja selles sõjas hetmani väed aitavad neid. On ka 
kiri Poola kuningalt khaanile, ja selles on kirjutatud: ,,Moskoviidid on meie ühised 
vaenlased, nende käes on Kaasani ja Astrahani riik. Kui sina, suur khaan, ühined 
kuningaga Moskva riigi allaheitmiseks, saad need riigid uuesti oma igavese valitsemise 
alla." Ja oli veel salajane vestlus selle kohta, et pärast sõda Moskvaga pöörata ühiselt 
jõud hetman Hmelnitski vastu ja teha lõpp hetmanlusele.” 

Kapusta keeras lühikesed lehekesed rulli ja peitis need oma tasku. 

»Näe, kuidas on lood," lausus hetman. ,,Mis seal ikka, eks me seda oodanudki. Palu 
minu juurde saadik Grigori Bogdanov. Viivitamata!" 

Hmelnitski tõusis püsti. 

»Kiievis on Kisseli juures kahtlane sagimine," ütles Kapusta. ,,Šlahta on kokku 
sõitnud, peetakse nõu, ähvardatakse. Tuleks neid veidi sakutada.” 

»»Ainult ettevaatlikult,” nõustus hetman. ,,Kuid Maljuga on tubli mees. Tubli mees! Sa 
kirjuta talle: saab viis tuhat zlotti.” 

»Kuulan." 

»»Ah, Lavrin," jäi hetman Kapusta ette seisma ja pani talle käe õlale, ,,näe, kuidas on 
lood. Panid ei saa meid tüssata, ei saa. Nüüd hakkab ka Moskva uskuma. Nüüd vaatavad 
ka bojaarid sellele teise pilguga. Ja see kõik on sinu käsi, sinu silmad, sinu kõrvad. Sa 
oled kuldaväärt inimene.” 

Kapusta lõi näost õhetama. Ta kuulas rõõmuga hetmani sõnu. 

»»Olen valmis kogu hingest sind aitama, Bogdan. Sa tead seda ise." 

» Tean. Ja hindan seda. Ka Ukraina hindab seda. Ja keegi ei suuda meist ealeski jagu 
saada, Kapusta! Ei keegi ega iialgi. Ei suuda khaan, sultan ega kuningas, kui me aga 
asume õlg õla kõrvale oma vennaga — vene rahvaga." 

-.. Öösel, pärast jutuajamist hetmaniga, äratati Kapusta kulleri poolt, kes oli tulnud 
valveliinilt. 

»Türgi saadik Osman-agaa on saja versta kaugusel Tšigirinist, pan polkovnik," teatas 
kasakas, 

See algas kirjavahetusest. Buturlin kandis tsaarile ette Hmelnitski kirjade sisu. Selgus, 
et kuller Kunakovi teadaanne Varssavist leidis kinnitust. Poola kuningas valmistus 
Moskva arvel oma olukorda parandama. Buturlin puhkis taskurätiga higi ja rääkis bassi- 
häälel: 

»» On vaja läkitada saatkond Varssavisse. Panid tuleb vastu seina suruda. Alustada 
juttu Smolenski tagasiandmisest, kasutades selleks Hmelnitski teadaandeid selle kohta, et 
poola raamatutes laimatakse tsaari ning sõimatakse bojaare ja et tsaari tiitlit ei kirjutata 
õieti. Lühidalt — on, millest kinni haarata.” 

Tsaar vastas: 

»Sündigu nii. Varssavisse sõidab Puškin, teised vali talle ise kaasa. Hetmanile kirjuta: 
tema mõte asuda õigeusu kaitsele on üpris kiiduväärt. Oma vendadele liiga teha me ei 
lase.” 

Pea viltu, kuulas Buturlin tsaari. Tema mõtles teisiti. Ta arvas, et Hmelnitskiga tuleks 
kokkuleppele jõuda sedamaid — ajakaotus on täis ohte. 

Päikeseleitsak hoovas Välisasjade prikaasi aknaisse. Aleksei Mihhailovitš ei talunud 
kuumust. Praegu oleks kõige õigem aeg sõita Preobraženskojesse — istuda 

seal tiigi kaldal, hingata värsket õhku ja olla vaba pai-navaist muredest. Kuid isegi 
mõelda sellele on patt, sest lähenesid sündmused, mis nõudsid nõrkematut tähelepanu. 
Murevaev on suur. Ainuüksi bojaaride peale lootma jääda ei saa. Aleksei Mihhailovitš 
vaatas teraselt Buturlinile otsa ja nagu kaaludes iga sõna ütles rahulikult: 

»Ma mõtlen, bojaar, et me ei saa end ükspäinis saatuse hoolde usaldada." Buturlin 
ajas kaela õieli, paotas suu ja kuulas pingeliselt. ,,Uniaadid teevad kurja. On tõesti aeg 
neidsinatseid usutaganejaid taltsutada. Me ei saa mitte teps rahulikult pealt vaadata, 
kuidas meiega ühte usku inimesi kiusatakse ja teotatakse.” 

Buturlini peas selgines midagi. Ilmaaegu oli ta arvanud, et tsaar asub läbirääkimiste 
uuendamisele Varssaviga vastumeelselt. Selgus, et ei olnud nii. Veel rohkem — tsaar 
näitas kätte ka tee, kuidas Poola kuningaga läbirääkimisi pidada. 

Aleksei Mihhailovitš vaikis viivu ja ütles siis kindlalt: 

«Unioonist peavad saadikud rääkima mitte kaksipidiselt. Mis puutub Hmelnitskisse, 
siis temast juttu ise mitte alustada, kuid anda kuninga senaatoritele mõista, kui tähtis see 
meile on." 

Ta jäi vait ja vaatas üle Buturlini pea aknast välja. Tuul keerutas õuel tolmusammast. 
Tsaar hõõrus käsi ja ütles: 


»» Vene inimestel, kes on mööda mitmesuguseid maid laiali pillutatud, oleks ammu aeg 
ühises riigis olla.” Buturlinil jäi hing kinni. ,,Räägid tõtt, valitseja, tõtt.” 

Ta tahtis veel midagi öelda, kuid Aleksei Mihhailo-vitš peatas ta sõrmeviipega ja 
jätkas: 

«Vaenlased võõral maal elavad kurjast kihust, kuidas aga teha nii, et vene inimesed, 
ühe emakese—vene maa — lapsed lahus oleksid. Kas mõistad, bojaar, mida nad tahavad? 
Kas me peame rahulikuks jääma, kui meie emakese, vene maa keha tükkideks rebitakse? 
Kas tõesti laseme end ükshaaval puruks peksta? Kas tõesti kingime vaenlastele 
Smolenski, meie igipõlise pärusmaa? Ei eales! Ei eales!" 

Aleksei hääl kõlas tugevalt ja täis kindlust. Sääraseid sõnu polnud bojaar tsaarilt 
ammu kuulnud. Mis sest, et väljas oli leitsak ning lämbus, mis tungis läbi paksude 
kivimüüride saali. Äkki on hakanud puhuma värske tuul. Hingamine muutus kergemaks. 
Rõõmust väriseva häälega lausus bojaar: 

» Ammu oleks võinud olla sedasi, isake-tsaar Aleksei Mihhailovitš.” 

»Hmelnitski on alustanud suurt ja püha tegu,” jätkas tsaar. ,,Selleks sirutan ma talle 
oma käe.” Buturlin lisas kärmesti: 

»»1õešti nii, valitseja, see on põline slaavi maa, tšerkassid' on meile vennad usu ning 
vere poolest, ja me ei saa neid nende hädas maha jätta.” 

Vastuse asemel ütles tsaar: 

»bPuškinil viivitamatult Varssavisse sõita.” 

Ta tõusis püsti, ohkas ja astus mõtlikult akna juurde. Kremli õuel valitses vaikus. 
Ainult Granovitaja palati välistrdpi astmeil istusid tsaari palvele tulijad. Ei, sel suvel ta 
hingust ei saa, on aina muretoimetusi. Jääda lootma ainult bojaaridele — sellest ei tule 
midagi head välja. Preobraženskojesse sõita ei saa. Praegu on vaja minna veel Salaasjade 
prikaasi, sealgi on rohkesti tegemist. 

»Puškinil enne ärasõitu minu juurde tulla,” ütles tsaar, ulatas Buturlinile käe 
suudlemiseks ja lahkus rõndade saatel. 


Järgmisel päeval oli Puškinil jutuajamine tsaariga. Enne seda oli ta pikalt ja 
üksikasjaliselt rääkinud Buturliniga. 

Kahe nädala pärast lähenesid Grigori Puškin, Ivan Proskakov ja Demjan Valov koos 
teenritega kuuel veokil ning kahes tõllas ja streletside sotnja saatel Varssavile. Maa, mida 
mööda Moskva saadikud sõitsid, hämmastas neid oma kehvusega. Toitu inimestele ja 
sööta hobustele polnud võimalik kalli raha eestki saada. Vastupidi, igas külas ja linnas 
ümbritsesid elanikud saadikuvoori ja aina pärisid: kas Moskva inime- 


' Nii hüüt vanasti ukraina kasakaid. Tõlk. 

sed ei too midagi müügile? Mida rohkem bojaar Puškin vaesust ja viletsust nägi, seda 
rohkem tõusis temas ärritus: ta kortsutas oma sagriseid kulme ja vaatas altkulmu seda 
vaest maanurka, laastatud külasid ja söötis põlde. Tal olid hästi meeles Buturlini 
juhtnöörid: ,,Otsi põhjust riiu alustamiseks. Ähvarda neid, kuid päriselt vahekordade 
katkestamiseni ära mine.” Pärast seda, mida Puškin teekonnal nägi, teadis ta, kuidas 
Varssavis rääkida. 


Puškinit läkitades arvestas tsaar selle bojaari äkilist ja ohjeldamatut iseloomu. Nimelt 
säärane saadik sobis praegu Varssavi jaoks rohkem kui kunagi. Tsaar teadis, et kõrgid 
ning upsakad senaatorid ei talu niisugust ümberkäimist ja rikuvad esimesena igavese rahu 
lepingut. 

-.. Grigori Puškinile koos saatkonnaga tuldi vastu Varssavi lähistel. Kuningas saatis 
saadikuile vastu oma tõllad. Bojaar Puškin vaatas kaheldes tõldu ja vangutas pead. Pole 
võimalik, et need oleksid kuninga-tõllad, — mis tõestab seda? Senaator Tyszkiewicz 
laiutas hämmastunult käsi. Säärast saadikut nägi ta esmakordselt. Oma eluaja jooksul on 
tal tulnud paljude saadikutega jutelda, neid vastu võtta ja ära saata, kuid et saadik alustaks 
kohe vaidlust tõlla pärast, küsimata, nagu nõuab viisakus, kuninga käekäigu järele, — 
seda juba ei võinud pan Tyszkiewicz kuidagi ette näha. Grigori Puškin keeldus 
kuningatõlda ümber istumast. Isegi siis, kui Tyszkiewicz näitas talle kuldset kuninga- 
krooni tõllaustel, kõhkles Puškin, nagu ikkagi veel mitte uskudes. 

Senaatoreid teretades Puškin kellelegi kätt ei andnud. Kõigi pan Tyszkiewiczi 
viisakate märkuste peale, et niisugune ülalpidamine ei olevat saadikule sünnis ja solvavat 
senaatorite — kuninga teenrite — väärikust, kisas Puškin ärritunult: 

»sa luiskad!" 

»Sääraste ebasündsate sõnade pärast antakse meil peksa!" süttis Tyszkiewicz. ,,Kui 
sa, bojaar, poleks tsaari saadik, küll me ... " 

Bojaar Puškin ei lasknud tal lõpetada: 

300 

»Meil aga, pan, antakse kere peale säärastele toladele nagu sina, kes ei oska 
suursaadikutest, lugu pidada." 

Vaevaga viha tagasi hoides jäi Tyszkiewicz vait. Ümberringi seisid süngetena 
senaatorid, kuninglikud husarid, Moskva saatkond ja streletsid. Vaikus oli pingeline ega 
ennustanud midagi head. Puškin nägi, et talle antakse järele. Õieti öeldes oleks vaja tõlda 
istuda ja edasi sõita, kuid nüüd, kus tüli oli alustatud, ei suutnud ta enam peatuda ega 
pööranud tähelepanu sellele, et Proskakov, kes karbis, et iga hetk võib kakluseks lahti 
minna, andis talle märku. Näidates šlahtitšile, kes seisis Tyszkiewiczi kõrval, küsis 
Puškin: 

» Aga miks tema minuga midagi ei räägi?" 

»laei oska vene keelt," seletas Tyszkiewicz. 

»Aga miks kuningas saadab minule vastu niisuguseid sõgedaid?" prahvatas Puškin. 
Slahtitš haaras mõõga järele. Proskakov tormas Puškini juurde, kes samuti kahmas 
mõõga järele. Tyszkiewicz sirutas anuvalt käsi välja. Pärast pikka palumist istusid Puškin 
ja Proskakov siiski kuningatõlda ja liikusid poola senaatorite saatel edasi Varssavi 

poole... 

Samal õhtul teatati saadikuile, et nad võetakse kuninga ülalpidamisele. Järgmisel 
päeval võttis neid vastu kantsler Ossolinski. Kuningakoja toredus ja auavaldused, millega 
tsaari saadikuid vastu võeti, vaigis-tasid veidi Puškinit. Tyszkiewiczi kaudu teadis Osso- 
linski juba kõigist Moskva saadiHu tülinorimistest. Ta sai aru, et see pole lihtsalt Puškini 
enda tuju, vaid et asi oli tõsisem. 

Haiglane kantsler tõusis püsti ja võttis saadikud vastu keset saali. Ta ulatas esimesena 
Puškinile käe ega istunud enne, kui Puškin oli laskunud tugitooli. Mitte oodates küsimust 
kuninga käekäigu kohta, ruttas Osso-linski järele pärima, kuidas käib tsaar Aleksei 
Mihhai-lovitši käsi. Ka Puškin otsustas seekord viisakas olla. Ta rääkis Ossolinskiga 


ainult tähtsuseta või kõrvalise tähtsusega asjadest, oodates, et tähtsamatele asjadele viib 
jutu kantsler ise. Kuid ka kantsler ei kiirustanud — tal oli äge peavalu. Ta ei olnud kogu 
öö maganud. Ta 

asjad arenesid kehvasti. Seljataga kudus tema vastu intriige Potocki, kuningas 
väljendas ilmselt oma rahulolematust Ossolinskiga ja Kisselilt tuli vähelohutavaid teateid. 
Hmelnitski pettis neid registrite koostamisega, panide tagasiminek mõisatesse venis. Ja 
kõik aeti tema kaela, unustades, et kui tema, kantsler, poleks salaja Hmelnitski ees 
khaaniga kokku leppinud, oleks praegu istunud Varssavis kasakahetman, mitte aga 
kuningas. ,,Kuid nüüd on nad kõik unustanud, nüüd nad räägivad, et ma andvat voli 
kasakate vabaväele," mõtles Ossolinski, kuulates Puškini rahulikku kõnet ja kummardu- 
des vahete-vahel tõlgi poole, kes tõlkis püüdlikult ja kiiresti. Ossolinski mõistis kohe, et 
Moskva saadikud pole tulnud Varssavisse heade kavatsustega, ja selles tundis ta mängus 
olevat Hmelnitski kätt. Seepärast, et aega võita, pani kantsler ette alustada läbirääkimisi 
kolme päeva pärast, vabandades vürst Radziwilli puudumisega, kes peab läbirääkimistel 
Poola saatkonda juhtima. Puškin ei vaielnud vastu. 

Pärast jutuajamist saadikutega läks Ossolinski otsekohe kuninga juurde. 

Jan-Kazimierz istus oma pihiisa ja pani Zamoyska seltskonnas. Ossolinski palus 
andeks anda, et on sunnitud kuninglikku vestlust katkestama. Ta vihjas, et on vaja rääkida 
omavahel. 

»Pean teile teatama tähtsast asjast, teie majesteet.” 

Jan-Kazimierz tõusis vastu tahtmist püsti, palus oma kaaslaste ees vabandust ja läks 
kõrvaltuppa. Vasakust jalast longates sammus Ossolinski kuninga kannul. 

»Halvad teated,” ütles ta ja vaatas Jan-Kazimierzile silma. Viimane võttis istet 
tugitooli ja laskus seljakile kõrgele, sametiga löödud korjule. ,, Moskva saadikud peavad 
läbirääkimisi nii, et kutsuda meie poolt esile mingisugust uisapäisa-sammu. Mina olen 
arvamisel, et tuleb otsekohe läkitada teie isiklik kuller Moskvasse teie kirjaga tsaarile. 
Tuleb hajutada kõik kahtlused Moskvas.” 

Kantsler rääkis vaikselt ja pealekäivalt nagu õpilasega. See toon ei olnud kuningale 
meeltmööda. Tal tekkis tahtmine kantslerit katkestada, kuid mõistes, et viimasel on õigus, 
sai ta endas sellest soovist võitu. 

» Tubli, saadame Moskvasse kulleri.” 

Kuningas on kantsleriga nõus. Ja sellega, et läbirääkimisi hakkab juhtima Radziwill, 
on ta Samuti nõus. Kuid ei mingisuguseid järeleandmisi, ainult sõnu ja lubadusi — teist 
Zborovit ei tohi tulla. 

Ossolinski punastas. Ta ei saanud jätta ütlemata: 

»» Võib minna hullemini kui Zborovis." 

Kuningas kargas oma kohalt üles. 

»Kuidas, ja nii mõtleb kantsler? Milleks siis olla kantsler, kui kõigesse suhtuda nii?" 

«Moskvale tuleb tõestada,” jäi Ossolinski kindlaks, ,,tuleb tõestada, et Hmelnitski 
sõnad tsaarile alluvuse kohta on tühjad sõnakõlksud, et hetman püüab Türgi poole. Kui 
on vaja, tuleb ühes-teises Moskvale ka järele anda." 

«Smolensk käest ära anda?" küsis kuningas. 

»Seepärast hakkabki läbirääkimisi pidama Radziwill," seletas kantsler. 


Ossolinski tegutses kavalalt. Smolensk kuulus Radziwilli vojevoodkonda. Rabelgu 
vürst ise sellest välja, proovigu ise, mis tähendab venelastega läbirääkimisi pidada. Ei, 
kantsleril on kange pea otsas, Jan-Kazimierz peab seda tunnustama. 

Kuningas jätab kantsleriga hüvasti ja tuleb tagasi oma külaliste juurde. Toas leiab ta 
eest veel šlahtitš Maljuga. Viimane seisab malelaua juures. Maljuga painutab kuninga ees 
põlve. Jan-Kazimierz puudutab armulikult käega ta õlga. Maljuga suudleb lennult 
kuninga kätt ja tõuseb püsti. 

»Nagu te käskisite, majesteet, olen ma tulnud, et teie meelt lahutada.” 

Kuningas noogutab heakskiitvalt pead. See on nupukas ja arukas šlahtitš. Temaga on 
kerge rääkida, ta aimab alati poole sõna pealt kuninga soove. Kuningas istus tugitooli ja 
ütles: 

»Mind tülitavad Moskva tsaari saadikud.” 

»Majesteet!" hüüatas Maljuga tuliselt. ,, Aga mida nõudagi matsidelt? Kas nad 
mõistavad diplomaatiat? Nad ei oska isegi ladina keelt." 

»Eksid, mu truu sulane," vangutas kuningas pead. 

»» Oleksid sa kuulnud, mis mulle just viiv tagasi jutustas Ossolinski."” 

Maljuga seadis hoolikalt malendeid laual. Pihiisa Lentowski küsis: 

»Kas on midagi halba?" 

»»Seni mitte. Kuid peab viivitamatult saatma kulleri Moskvasse; tuleb neid seal 
Moskvas hoiatada, tuleb neile selgeks teha, et nad vähem usuksid Hmelnitskit, et tal on 
mõttes liit türklastega ja et tuleb teda taltsutada, — see on Moskva tsaari huvides." 

»Mina aga mõtlen, majesteet," kostis Maljuga, ,,et peaksite Hmelnitski siia kutsuma ja 
ta teiba otsa ajama, ning kõigil mässudel on lõpp.” 

»Sulatõtt räägid,” kinnitas pihiisa, ,,sulatõtt.” 

Kuningas ei vastanud midagi. Kujutluses maalis ta seda ahvatlevat pilti kõigis 
pisiasjades. Pani Zamoyska ütles: 

»Tahaksin teada, kas see šlahtapani elab ikka veel koos Hmelnitskiga?" 

Keegi ei vastanud. 

Moskva saadikud asusid oma peatuspaigas. Neile oli antud ruumikas maja 
kuningalossi lähedal. Vahetevahel nägid nad aknast, kuidas mööda tänavat sõitis 
kuningas uhke saatjaskonnaga. Puškin käskis saatkonna teenijaid ja streletse väravasse 
mitte joosta ja suid-silmi mitte pärani ajada: oleme näinud ka toredamaid tsaare. 

Kaks korda käis saadikute majas Hmelnitski saadik Bogdanovitš-Zarudnõi. Ta kaebas 
senaatorite, eriti Po-tocki kelmuste üle. Puškin kuulas, noogutas kaasa, kuid ise ei 
lausunud midagi. Vahepeal kihutas Moskva poole kuninga kuller kuningliku läkitusega, 
ajades hobuseid surmani väsinuks. 

Saadikute viiendal Varssavis viibimise päeval saabus vürst Albrecht Radziwill. Ta 
esimene kokkusaamine saadikutega leidis aset kuningalossis. Oli üles rivistatud auvalve. 
Kaksteist pasunameest hakkasid pasunaid puhuma, kui saadikud lossi astusid. 

Väravast kuni 

saalini oli laotatud punane vaip. Puškinile see kõik meeldis. Majesteetlikult pead 
kuklasse ajades sammus ta, pikk kaftan seljas ja kõrge sooblinahkne müts peas. Madaluke 


Proskakov kõndis kõrval ja vahtis uudishimulikult ringi. Radziwill võttis saadikuid vastu 
üsna aupaklikult. Kõigepealt ütles ta ära tõlgist — ta oskas vene keelt. Istuti pika laua 
taha, mis oli kaetud kullaga välja õmmeldud linaga. Valgetes kaftanites teenrid kandsid 
kõrgetes hõbekarikates mõdu laiali. Radziwill tõstis karika Moskva tsaari terviseks, 
Puškin tõstis karika kuninga terviseks. Kohe pärast seda asuti töö juurde. Puškin tõusis ja 
alustas ammu ettevalmistatud kõnet; ta hääl kõlas kindlalt. Radziwill kuulas 
tähelepanelikult, silitades puhtaks aetud põski. 

»Suur tsaar,” kõneles Puškin, ,,suvatseb teie, poolakate peale ristisuudlemise 
rikkumise pärast vihane olla. Rahukirjades on räägitud, et tema tsaariliku kõrguse tiitel 
tuleb kirjutada suure kartusega ja vähematki vahele jätmata, teie aga ei pea sellest lugu. 
Tema tsaa-rilik kõrgus nõuab, et kõiki isikuid, kes selles süüdi on, karistataks — 
suuremate süütegude eest hukkamisega, väiksemate eest aga nuhtlemisega. Need inime- 
sed on nimetatud selles nimekirjas.” 

Puškin asetas Radziwilli ette pärgamendile kirjutatud nimekirja. Viimane võttis selle 
kiirustamata kahe käega vastu ja hakkas seda lehitsema. Seal oli üksikasjaliselt üles 
loetud, kes ja millal on laimanud tsaarilikku kõrgust, kes pole kirjutamisel kinni pidanud 
tsaari kindlaksmääratud tiitlist, kes on kunagi teotanud Moskooviat ja bojaare. Kümnete 
nimede hulgas oli ka vürst Jeremias Wiszniowiecki oma. Radzi-will hoidis vaevaga muiet 
tagasi. Ta andis nimekirjad edasi senaatoreile, kes istusid ta kõrval. Tyszkiewicz heitis 
neile pilgu, kuid ei hakanud lugema, vaid nihutas nad edasi naabrile. Sellal kui 
nimekirjad käest kätte käisid, mõtles Puškin sellele, kuidas asja edasi ajada. Ta nägi, 
kuivõrd ettevaatlikult Poola saadikud end ülal pidasid. 

»Hea küll," ütles viimaks Radziwill, ,,me kanname kuningale ette ja süüdlased saavad 
karistada, kuid seda saab määrata ainult seim." 

»Lema tsaarilik kõrgus," jätkas Puškin, ,,nõuab, et Rzecz Pospolita maal õigeusu- 
inimesi taga ei kiusataks, et meie õigeusku ei mõnitataks. Et ammustel venelaste 
maadel, kus tunnistatakse õigeusku kui ainukest jumalaõpetust, ei oleks kiriku-uniooni. 
Me oleme Moskvas palju kuulnud, et uniaadid teie šlahta tahtel õigeusu kirikuid teotavad 
ja taga kiusavad. Kas see on lubatav? Kas see ei ole Poljanovka igavese rahu rikkumine? 
Aga mis veel rääkida sidemeestest, kes eba-väärikates raamatutes laimavad meie tsaari au 
ja nime? Välisasjade prikaas nõuab, et kõik need alatud raamatud, milles on rüvetatud 
ning teotatud tsaari ja Moskvat, korjataks kokku ja põletataks ära saadikute juuresolekul, 
nende koostajaid aga, trükkijaid ja trükikodade pidajaid karistataks surmaga." 

Puškin istus. Radziwill tõusis ja armastusväärses naeratuses särades lahutas käsi: 

» Leie nõudmistest, pan bojaar, me näeme, et tema tsaarilik kõrgus otsib ettekäänet 
sõjaks. Ma arvan, et mõningad read, millega kirjanikud on patustanud, ei anna veel 
põhjust rahu katkestamiseks. Kas väärib mingisugune haavav sõna, mis on kirjutatud 
kergemeelselt, või eksitus tiitlis, mis on ehk tekkinud tindinap-pusest, — kas see kõik 
väärib seda, et valada inimverd?” 

»Kuidas?" vihastas Puškin. ,,Kas see on võimalik, et tsaar taluks oma au teotamist? 
Niisugust teotust ei sobi taluda mitte ainult jumalast seatud inimesel, vaid ka lihtsal 
inimesel, teil aga on teie seaduste järgi selle eest ette nähtud hukkamine, mispärast tsaar 
ka nõuab, et tema teotajad saaksid karistuse.” 

Igati põigeldes kõnelustest uniooni ja kirikuasjade üle mõistis Radziwill, et pole 
mõtet läbirääkimisi edasi pidada — ta ei saa niikuinii midagi. Esimene istung ei andnud 


mingisuguseid tulemusi peale veendumuse selles, et Moskva saadikuil on kindel kavatsus 
maksev rahuleping lõhki käristada. 

Õhtul läks Radziwill koos Tyszkiewicziga kunjnga juurde. Kuningas käskis kutsuda 
veel Ossolinski. Kuningalossis algas pikk nõupidamine. Senaatorid ja kantsler otsisid 
abinõusid, kuidas rahuldada saadikute 

nõudmisi ja samal ajal sundida Moskvat Hmelnitskit endast ära tõukama. 

Moskva saadikud aga istusid rahuldunult oma peatuspaigas. Nad võisid läbirääkimiste 
esimeste tulemuste üle rõõmu tunda. 

Hilja öösel istus Maljuga oma vaikses kõrge kivimüüriga varjatud majakeses Varssavi 
linna serval. Äre-vaist mõtteist erutatuna ei saanud Maljuga uinuda. Kuninga kuller on 
arvatavasti juba Moskvas. Tšigirinis ei teata veel paljudestki asjadest. Bogdanovitš- 
Zarud-nõi on teinud ühe vea teise järel. Asjata on ta käinud peatuspaigas Vene saadiku 
juures: poolakad on seal oma inimesi. Mida oli räägitud Bogdanovitš-Zarudnõi ja Puškini 
vahel, seda Radziwill juba teadis. Maljuga kõndis kaua mööda tuba. Ta mõtles ja pidas 
aru. Veel polnud põhjust enda pärast karta. Aga kui nii edasi läheb, vaevalt on tal siis 
vaja Varssavis istuda. Talle tuli meelde see öö, mil Lavrin Kapusta ja hetman olid temaga 
kõnelnud. 

See oli olnud Zbaraži all. Hetman oli öelnud: ,,Sa lähed tööle, kus sind ähvardab 
surm, kuid sinu edukus võrdub võidetud lahinguga." 

Maljuga mäletab neid sõnu. Ta on võitnud juba mitu niisugust lahingut. Kuid nüüd 
algab kõige keerulisem ja kõige raskem ... 

Koputus aknale katkestab mõttelõnga. Ta kuulatab: uuesti kolm kokkulepitud kerget 
lööki. Maljuga läheb uksele. Läve ees seisab mingisugune inimkogu. 

»Tore, et sa lõpuks ilmusid,” ütleb Maljuga kergendustundega ja laseb külalise sisse. 

Kasin lambikuma valgustab mungarüüs meest. Tai on hall, just nagu tolmuga kaetud 
nägu, pikk habe langeb rinnale. 

»Kas tõid?" 

Vastuse asemel võtab mees põuest väikese raamatu vaskristiga nahkköitel ja ulatab 
selle Maljugale. Mal-juga kummardub valguse poole, lahutab noaga kaks kokkukleebitud 
lehte, ja nende vahelt langeb lauale 

väike siiditükk, mis on kaetud peenikeselt kirjutatud numbritega. Ta laseb pilgul 
kiiresti üle numbrite joosta ja vahib siis mõtlikult toanurka. Kui ta murelik pilk peatub 
mungarüüs mehel, näeb ta, et see on nõjatunud vastu seina ja magab raskelt hingates, suu 
paokil. Mal-juga paneb lehtede vahele samasuguse siiditüki, selle aga, mille munk tõi, 
põletab tahi kohal ära. Kerge kärsahais täidab kambrit. Maljuga äratab munga. Äratada 
teda õigupoolest ei tulegi, sest munk avab silmad, niipea kui Maljuga on teda õlast 
vaevalt puudutanud. 

»»Otsekohe mine sinna tagasi," räägib Maljuga selgelt. ,,Kiired ja tähtsad asjad. Jumal 
kaasa.” ,, Vett,” palub munk. 

Maljuga ulatab talle kopsikutäie vett, ja munk joob selle ahnelt ühe sõõmuga tühjaks. 

Bartlinski, kuningas Jan-Kazimierzi kuller, istus Moskvas Välisasjade prikaasis. 
Kuninga läkitus on tsaarile edasi antud. Buturlin kuulas ära kaebuse bojaar Puškini 
turtsaka iseloomu kohta. Kui oleks teatud, et ta nii isekas on, poleks tsaar teda saatnud. 
Kuid just austusest kuninga vastu oli tsaar läkitanud auväärse ning kõrgest soost bojaari, 
kelle suursugune päritolu on üldtuntud ja vaieldamatu. Ainult sellepärast saadetigi 
Grigori Puškin. Hetman Hmelnitskisse puutuvad andmed on väga tähtsad. Moskvas 
arvatakse juba ammu, et Hmelnitski sobitab Türgi sultaniga. Tsaar on kuningale 
vennaliku hoiatuse eest tänulik. 

Buturlini südamlik toon meeldis Bartlinskile. Kuller ei võinud aimatagi, et raudkirstus 
nurgas olid koopiad kuninga kirjadest khaanile ühise sõjakäigu kohta Moskva vastu! 
Djakk Bogdanov oli toonud need Tšigirinist ammu enne Bartlinski kohalejõudmist. 
Buturlin ohkas ja silitas habet. Pan Bartlinski ärgu tundku muret, Puškinile antakse käsk 
väärikas olla, kuningat ja ta ministreid mitte haavata, kuid kõiki neid, kes on tsaarile 
mingisugust kurja teinud, kes ei pea lugu tema 

tiitlist ja kes teotavad õigeusku, tuleb karistada. See jääb muutmata. 

Buturlin arvas, et just praegu oleks paras aeg teha lõpp rahulepingule. Kuid tsaar oli 
selle vastu. Šlahtitši poolt toodud teated rääkisid Ukraina hetmani kavatsusest sõlmida liit 
Türgiga. See nõudis järeleuurimist ja selleks läheb aega vaja. Rikkuda rahu Poolaga 
säärases olukorras ei pidanud tsaar võimalikuks. Buturlin oli sunnitud sellega nõus 
olema. Selline ettevaatus polnud temagi arvates praegu üleliigne. 

Bartlinski sõitis tagasi Varssavisse, üheaegselt temaga — kuid tema sellest ei teadnud 
— sõitis Varssavisse Välisasjade prikaasi kiirkuller. Ta viis Puški-nile Buturlini uusi 
instruktsioone. Neis ei räägitud sõnagi bojaari ninakast käitumisest, küll aga sellest, et 
tuleb rahulduda vähesega ja luua Varssavis mulje, nagu ei saaks rahu rikkumisest juttugi 
olla. Aga Smo-lenskit peab saadik, ilma et ta Moskvale vihjaks, siiski meelde tuletama. 

Puškin sai instruktsioonid hommikul. Sama päeva õhtul vestles ta uuesti vürst 
Radziwilligä. Vürst külastas saadikut viimase peatuspaigas. Radziwill alustas ääri-veeri: 

»Meil on Moskvaga ühised vaenlased — tatarlased ja türklased. Meil pole põhjust 
tülitsemiseks. Me teame, et Ukraina hetman saadab meie kohta tsaarile laimukirju. Ta on 
kuninga alam, kuid haub kuninga vastu kurja.” 

»»See on meile teadmata ja meil pole sellega tegemist,” jäi Puškin visalt endale 
kindlaks. ,, Me soovime ainult oma asjade õiglast lahendamist." 

Radziwill ei kannatanud välja. Ta kõrgendas häält: 

- »Tema majesteet kuningas austab tsaari au ja väärikust niisama suurelt nagu enda 
oma. Igasugust solvamist, mida on üles näidatud tsaari, tema armastusväärse venna 
suhtes, võtab ta ka enda solvamisena. Vääritute raamatute arutamine, nende hävitamine ja 
nende kirjutajate jälitamine ainult suurendaksid tema tsaariliku kõrguse solvamist. 
Kuuldus leviks kõigisse maadesse, aga kes sellest praegu teab? Seepärast palub kuningas 
teid, bojaare, tsaari saadikuid, see asi jätta.” 

»Ei mingi hinna eest!" jäi Puškin kindlaks. ,,Kui te ei anna meile rahuldust, siis me 
sõidame läbirääkimisi lõpetamata ära. Suure meelehärmi eest, mis on tehtud meie 
tsaarile, andke meile tagasi Smolensk kõigi tema juurde kuuluvate linnadega, bojaaride 
teotamise eest aga makske 60 660 kuldzlotti, siis peame me igavese rahu lepingust kinni. 


Muidu aga teatame veel türklastele ja tatarlastele, et te kirjutate oma raamatutes ka nende 
kohta halba, ja nad tulevad koos meiega teie vastu.” 

Puškin ei saanud enam pidama. Ta tundis, et parem oleks küll vait jääda, kuid 
Radziwilli enesekindel toon ärritas teda. Tulgu mis tuleb, kuid ta otsustas välja öelda 
kõik, millest ta kõigil neil päevil oli ettevaatlikult hoidunud: 

»»Koos meiega on siis ka hetmani sõjavägi, zaporožlased tahavad juba ammu tsaari 
kõrge kaitse alla tulla.” 

... Tuletades hiljem meelde iga sõna sellest jutuajamisest Radziwilliga nägi Puškin, 
et ta oli mõnes suhtes üle piiri läinud, —Hmelnitskist ei oleks tegelikult olnud vaja 
rääkida, sest ega sõna ole varblane. Kuid on öeldud ja olgu. Bojaar ei armastanud 
kahetseda seda, mis on tehtud. Igal juhul oli ta saanud kindla veendumuse, et poolakad 
soovivad tsaariga rahu alal hoida, ehkki tagamõtted on neil teised. Missugused need 
tagamõtted on, selle kohta oli talle ebamääraselt vihjanud Bogdanovitš-Zarudnõi. 

Venisid üksluised nukrad päevad. Bojaare rammestas tegevusetus, streletsid igatsesid 
Moskva järele. Püsisid selged ilmad. Päevad läbi voorisid saatkonnast mööda tõllad lossi, 
sõitsid uhkesti ehitud ratsanikud. Kuningakoja toredus hämmastas saadikuid. Kuid nagu 
Puškin ja ta kaaslased märkasid, peitus kogu selle hiilguse taga palju muud. Nad nägid 
räpaseid tänavaid, armetuid inimesi, vaeseid ja sante, kes tunglesid kirikute juures ja 
sirutasid kätt almuste järele. Õukonna hiilgus ei suutnud varjata rahva vaesust. 

-.. Bartlinski poolt toodud teated rõõmustasid Osso-linskit. Radziwill otsustas teha 
mõningaid järeleandmisi. Jõudis kätte päev, mil saadikute nõuded rahuldati, 

ehk küll mitte kõik. Kuid üht-teist tsaari saadikud siiski saavutasid, ümbritsetud oma 
saatjaskonnast, seisis Grigori Puškin, toetudes kõrgele kepile, uhke ning tähtis. 
Kuningalossi suures saalis loe'ti kantsleri, vürst Radziwilli ja suure hulga senaatorite 
juuresolekul ette kuninga kinnitus selle kohta, et edaspidi jäetakse need, kes on süüdi 
Moskva tsaari kohta käivate teotavate käsikirjade trükkimises, ilma varast ja vabadusest. 
Seejärel tehti söepannidele tuli ja neil põletati pidulikus vaikuses Twardowski raamat ja 
rohkesti lehti teistest raamatutest, kus laimati tsaari ja bojaaride au. 


Samal õhtul kärgatasid kuningalossis kakskümmend üks korda suurtükid. Viiesaja 
ratsaniku — nogai tatarlase — saatel sõitis helesinise sadulatekiga kaetud valgel hobusel 
lossi tatari khaani saadik Mustafa-agaa. Maljuga seisis tänaval ja jälgis uudishimulikult 
seda vaatepilti. Ta vaatas tähelepanelikult Mustata ümarasse unisesse näkku. Tatarlane 
pilutas silmi ja vaevalt noogutas vastuseks valjudele hüüetele ,,Vi-vat!", millega teda 
kuningahusarid vastu võtsid. 

Kahekümnendal juulil vestles kuningas Jan-Kazi-mierz Ossolinski juuresolekul kaks 
tundi khaani saadikuga. 

Kahekümne viiendal juulil said Vene saadikud kuningalt lahkumis-audientsi. 

Kahekümne kuuendal juulil pidasid kroonisõjaväe strasnikud Ternopoli lähedal kinni 
kellegi munga. Kuninga salakantseleist oli antud käsk kõiki Rzecz Pospolita piiridest 
lahkuvaid jalakäijaid ja ratsanikke kontrollida ja karmilt läbi otsida. Munk alistus 
tragunite nõudele. Ta seisis alasti teel, kuni raputati tema armetuid riidekodinaid. 
Traguniporutšik Komarowski oli taibukas ohvitser. Pealegi oli käsus öeldud, et kahtlaste 
inimeste leidmise ja kinnipidamise eest antakse autasuks sada zlotti. Tragunid raputasid 
hoolikalt riideid, kuid ei leidnud midagi. Alasti munk seisis nende ees, hoides käes 


puuristi ja lagunenud raamatukest. Porutšik Komarowski võttis munga käest raamatu. See 
oli evangeelium — püha raamat, vana ja räbaldunud. 

Porutšik pööras ühte lehte, teist, kolmandat. Neljas näis talle liiga paksuna. Porutšik 
vaatas seda mõtlikult. Munga silmis süttis ärevus. Porutšik tõmbas mõõga välja ja lõikas 
selle otsaga lehed osavalt lahti. Kokkukleebitud lehtede vahel nägi Komarowski 
siiditükikest, mis oli numbreid täis kirjutatud. 

Munzale visati riided ja kästi need selga panna . .. Nädala pärast teatas Varssavis 
kuninga salakantselei marssal Tikocynski kuningale: 

»Peeti kinni munk — Hmelnitski spioon. Tema juures oli see siiditükk, millele on 
midagi numbritega kirjutatud, — kohe näha, et see on salakiri."” 

Tikocynski pani lauale kuninga ette siiditüki. Jan-Kazimierz puudutas seda 
põlastavalt sõrmedega. Mai- " juga — ta viibis juures — hammustas kõvasti huulde. Kuid 
ta nägu oli muretu ja väljendas täielikku ükskõiksust. Tikocynski heitis tema poole — 
kuid võibolla see ainult näis nii? — terava pilgu. Kuningas kummardus siiditüki kohale. 

»Mis te arvate,” pöördus Tikocynski Maljuga poole, ,,see on vist salakiri?" 

Kahtlemata on see salakiri,” kinnitas Maljuga, ,ja minu arvates mitte väga keeruline; 
räägitakse, et tatarlased oskavad hästi niisugustest asjadest jagu saada." 

Lossiakna taga hüüdsid pasunad. Kuningas valmistus jahileminekuks. 

»Munk ei rääkinud ülekuulamisel midagi," jätkas Tikocynski. ,,Kolm korda tõmmati 
ta piinavõllasse, kõrvetati ihu. Ta neetu on kangekaelne, — ütleb, et ei teadvat midagi 
sellest siiditükist; kinnitab, nagu oleks ta evangeeliumi ostnud juba kümme aastat tagasi 
Lvovis, nimetab isegi poodniku nime." 

Pasunad jätkasid kutsuvat hüüdu. Kuningas heitis kärsituid pilke akna taha. 

»Mine Ossolinski juurde, võtku tema see asi käsile," käskis ta marssalit. Tikocynski ei 
taltunud. 

Majesteet, see on tõsine asi, — me võime kätte saada peaspiooni, kelle kaudu 
Hmelnitskile on teada iga meie samm.” 

»Seda pean aga mina teilt küsima, miks te pole teda 

veel kätte saanud! Teilt, teilt küsima!" karjus kuningas. , Ja ma küsingi teilt!" 

Ta keeras Tikocynskile selja ja kattis näo kätega. Tikocynski kehitas õlgu, 
kummardas kuninga seljale ja lahkus. Siiditükike jäi lauale. Maljugal kloppis rinnus. Ta 
ajas enda õieli laua poole, kuid sel hetkel kuuldusid sammud ja sisse astus Tikocynski. 

»Unustasin kõige tähtsama,” seletas ta, võttis laualt riidetüki ja vaatas tähelepanelikult 
Maljuga poole. 

Bahtšisarais oli lämmatav palavus. Ei tuult, ei pilvekest taevas. Ainult pimestav päike 
puistas kuumade kiirte kuldset vihma ja laisa lainena hõljus kõrbenud rohu kohal tuline 
õhk. Khaanilossi valgete müüride taga valitses salapärane vaikus, segamatu rahu. 

Linnas endas, kivimajades, mida piirasid aiad, ram-mestusid palavusest võõramaa 
saadikud ja murdsid pead: miks ei võta khaan Islam-Girei kedagi vastu ega sõida kuhugi 
välja, vaid istub erakuna oma lossis? Kas on khaani diivanis küpsemas mingisugused 
tähtsad sündmused või oh haaremis kerkinud uus täht ja idamaine valitseja on kõik 


riigimured ohverdanud armastusele? Ainult Poola saadik Machowski teadis osalt, millega 
seletada seda salapärasust, mis valitses Bahtši-sarai khaanilossis. 

Talumatult lämbel päeval istus Machowski küpresside all ja jõi sooja magusavõitu 
jooki. Higi voolas ojana mööda nägu, rippus kastetilkadena vurrudes ja kõditas lõuga. 
Machowski mõtles Varssavi peale. Rahulolev naeratus mängles ta huultel. 

»Teener! Veel vett!" 

Teener valas suurest mõhukast savikannust vett ja pani saadiku ette taldrikule 
kollaseid närbunud apelsine. Machowski krimpsutas nägu. Ta vaatas taevasse. Päike 
seisis küll juba kõrgel, kuid keskpäev ei tule niipea. Võiks millelegi mõtlemata puhata. 
Aga pärast keskpäeva peab ta olema khaani juures. Siis tuleb laskuda muredesse, tuleb 
kõike seletada: miks viivitatakse 

üheksakümne tuhande zloti suuruse panisega, miks andis kuningas Jan-Kazimierz 
rikkalikke kingitusi Veneetsia saadikule, mis on kirjutatud kirjades paavstile ja mida 
räägiti Vene saadikule Puškinile. .. Machowski teab, mida khaani vesiir Sefer-Kazi 
temalt pärima hakkab, ja tal on juba vastused valmis, kuid peaasjast peab ta suu kinni... 
Peaasjast räägib ta siis, kui khaani ministrid jutuajamist juba lõppenuks peavad. 

Poola saadik Machowski viibib juba ammu kauges Bahtšisarais. Varssavisse 
kihutavad peaaegu üle päeva kullerid. Neid ei peata leitsak ega pea kinni paduvihm. 
Mööda metsikut steppi või mööda tallatud radu kihutavad tuhatnelja ratsanikud. Põues on 
neil kiri — tunnistus nende puutumatuse kohta. Neid ei tohi keegi peatada või kinni 
pidada. Nad viivad Varssavisse Machowski kirju kantsler Ossolinskile. 

Lavrin Kapusta on rahutu: ühe kuu jooksul kaksteist kullerit Bahtšisaraist 
Varssavisse. Kolmeteistkümnes tuleb kinni pidada. On otsustatud ja nii tehaksegi. 
Kolmeteistkümnes kuller peetakse kinni mitte Ukraina-Tatari piiril, ta võetakse kinni 
Varssavi all. Kapusta kõpsib laua all saapaga. Jah, nii on parem. Rabelgu nad siis seal 
Varssavis. 

Tšigirini kohal uitavad stepituuled, sinitaevas kogunevad sinkjashallid pilved. Aga 
Bahtšisarais on palavus, lämbus ja vaikus. 

Khaan Islam-Girei III istub patjadel ažuurse balda-hiini all. Läbi kitsaste laupilude 
jälgib ta, kuidas ta ministrid nõu peavad. Teoksil on väga tähtis asi: jutt on tulevasest 
sõjast Moskvaga. Moskvaga pole kerge sõdida, see on khaanile teada. Kuid on aeg 
selleks julgust võtta. On aeg Astrahani khaaniriigi eest kätte maksta, on aeg hetman 
Hmelnitski Moskvaga lõplikult tülli ajada. 

Tähtsana ja rangena istub vesiir Sefer-Kazi. Liikumatud on Kalga-sultani ja 
Nuraddin-sultani näod. Mur-saa Karatš-bei on erutatud. Tal on kästud rääkida, mida ta on 
näinud-kuulnud, missugused kavatsused on Hmelnitskil, mida tahavad poolakad, mis on 
kuulda Moskvas. Karatš-bei räägib pealtnäha rahulikult, ta sõnad 

voolavad kiunuvalt ühetooniliselt ja ohtralt nagu mereliiv, magusalt nagu šerbett. 
Ukrainas laiendab ja kõvendab oma võimu Hmelnitski, Tšigirinis istuvad võõramaa 
saadikud, Hmelnitski mehkeldab Moskva tsaariga, kirjutab lipitsevaid kirju Poola 
kuningale. Karatš-bei sõitis läbi Ukraina, nägi igal pool jõukust; suvi tõotab head 
viljasaaki, kuldsed väljad laiuvad külast külani mühiseva viljamerena,- linnades ja küla- 
des käib hooga kaubandus, laatadel on rajataguste kaupade küllus. Kui lasta Hmelnitskit 
veel aasta või paar hinge tõmmata, läheb ta aina tugevamaks. Kes teab, kas on see 


ähvarduseks ainult kuningale? Karatš-bei jääb vait. Khaani nõuandjad vaikivad. Hakkab 
rääkima Sefer-Kazi: 

»Mursaa Karatš-bei tõi tähtsaid teateid, ülihiil-gav khaan ütleb oma sõna, kuid mina, 
tema truu teener, arvan nii: mingu sõjaks Moskvaga sel aastal, tuleb kihutada tema vastu 
sõtta hetman Hmelnitski, poolakad aga virutagu läänest; Astrahani riik saab meie omaks, 
võtame suure jassõri — ja meie alamate hulgas kaob rahulolematus.” 

Karatš-bei noogutab rahulolevalt pead. Vesiir räägib mõistlikult, tal on tark pea, nüüd 
Hmelnitski juba enam välja ei rabele. 

»Kõrge khaan," pöördub vesiir Islam-Girei poole. ,,Poola kuninga saadik on siin. Kas 
ta tohib sinu hiilguse silmade ette ilmuda?" 

»Ilmugu,"” nõustub khaan armulikult. 

Sügava kummardusega astub Machowski üle väikese diivani läve. Ta suudleb khaani 
kätt, paneb jalad tatarlaste moodi risti ja istub pisut eemale. Kõik algab nii, nagu ta oli 
seda seal aias ette näinud. Kindlalt ja veenvalt vastab ta vesiir Sefer-Kazi küsimustele. 
Panise tasub riigikassa hiljemalt augustis, selle käenduseks on kuninga sõna. Veneetslasi 
tuleb meelitada. Neilt võib saada laenu, aga raha enne tulevast sõjakäiku ei tee paha. 
Kuningas on kindel, et suur khaan toetab teda selles suures ettevõtmises. Aga nüüd, kui 
temale, saadikule, lubatakse, teatab ta üsna tähtsast sündmusest. Machowski vaikib 
viivuks. Ta tõstab sõrme ja ütleb tasa, kuid selgesti: 

»»See on meile täpselt teada, et Moskva õhutab hetman Hmelnitskit sõtta suure khaani 
vastu. Seda sõjakäiku võib oodata hiljemalt sügisel. Ma tõin khaanilikule kõrgusele 
koopiad Hmelnitski kirjadest Moskva tsaarile." 

Machowski asetab punasele sametpadjale väikese rulli. Selles on koopiad Hmelnitski 
kirjadest Moskvasse. Need on kirjutatud Varssavis kantsler Ossolinski kirjutajate 
hoolsate ning püüdlike kätega. 

Samal päeval andis khaan välja käskkirja: Perekopi mursaal Karatš-beil sõita 
Tšigirinisse ja teha Hmelnitskile ettepanek valmistuda uueks sõjakäiguks. Kalga-sultanil 
asuda viiekümnetuhandelise sõjaväega Buzu-luki lähedale. Sada tuhat meest panna 
hobuste selga ja oodata käsku khaanilt, kes asub ise sõjakäigule. 

»Mingu sõjaks," ütles Islam-Girei. 

Ta pigistas silmad kinni. Tema ees unistuste sinisel kangastusel vilksatasid Moskva 
Kremli sakmeliste müüride piirjooned. Vene steppide lai ahvatlev avarus kerkis ta silme 
ette. Tulid meelde viimane lahinguväli Zborovi all ja Hmelnitski vihane nägu. 

Sefer-Kazi räägib õigust: pärast seda sõjakäiku muutub Hmelnitski jõuetuks. Pärast 
seda sõda saadakse muinasjutuline jassõr. Khaani nime kiidetakse Krimmi mošeedes, ta 
saab au ja kiituse osaliseks Istanbulis. Ta suurendab Krimmi rikkusi, oma alamate jõukust 
ja oma isiklikku vara. Kuid peaasi — kaval Ukraina hetman ei saa nüüd sellest välja 
sipelda. Khaan mäletab, kuidas hetman oli Zborovi all teda veennud poolakatega rahu 
mitte sõlmida, kuidas ta oli hetmanikepiga vastu lauda kõpsinud, palunud ja ähvardanud. 
Ta oli öelnud: ,, Poolakad lubavad sulle, khaan, suurt jassõrit, kuid need on ainult 
sõnakõlksud. Neil pole riigikassas krossigi, panid aga on ihnsad, panid oma raha 
kuningale ei anna. Mis neil sest on? Hukkugu kas või kogu Poola, kuid omast nad lahti ei 
ütle. Mina annan sulle rohkem." Oli anunud, palunud ja tõotanud kullamägesid. Aga 
khaan ei võtnud kuulda. Ei, jassõr ei meelitanud khaani. Poolakate rahuette-panekuga 
nõustuma oli teda sundinud teine põhjus. Ta 

teadis, et kui Hmelnitski purustab Zborovi all lõplikult Poola armee ja võtab kuninga 
vangi, siis on igaveseks lõpp khaani vägevusele idas, — kui hetmanit keegi läänest ei 
ähvarda, ei hakka ta siis enam arvestama Krimmi. Hmelnitski on kaval, kuid tema, Islam- 
Girei, on veel.kavalam. 

Khaan muigab. Lossis on palav. Isegi mõtelda on säärases leitsakus raske. Khaan 
tõuseb patjadelt ja sammub tõttamata mööda sulgpehmet vaipa. Tema kannul kõnnivad 
seimaanid, valvates iga tema sammu. Khaan suunab sammud haaremisse. Karatš-bei oli 
kiitnud oma naisvange. Mis seal ikka, khaan heidab kohe pilgu Perekopi mursaa 
kingitustele. 

... Seal need viisteist tüdrukut Ukrainast seisavadki khaani ees. Käed värisevad neil 
ja silmist on iga hetk purskamas pisarad, kõrval aga seisavad liikumatult eunuhhid. 
Khaan silmitseb vange teraselt, kaua ja tähelepanelikult. Tema pilk peatub Katrjal. See 
seisab, silmad maas, ega suuda tagasi hoida nuukseid, mis tal kuuma tombuna kurku 
tõusevad. Ka tr ja tunneb: nüüd tuleb kõige hirmsam hetk. Khaan astub lähemale... 
Vangil on tõmmu nägu, pikad mustad ripsmed ja täidlased huuled. Khaan Islam-Girei 
noogutab peaga. Haaremi pea-eunuhh Selim märkab seda liigutust ja kõverdub sügavasti 
aupaklikku kummardusse. Khaani tahe on püha, see täidetakse. Sõrmedega musta soetud 
habet silitades ja silmi vidutades möödub Islam-Girei vangide rivi eest. Selim võtab 
Katrja käest kinni. Tüdruku meeleheitlik karje lõhestab pingelise vaikuse. Kuid khaan ei 
vaata tagasi. Tagasi vaadata ei sobi tema väärikusega. Tüdruku hala ei riku khaani 
südamerahu. Tuleb, mis tulema peab, — khaan teab seda, khaan on selles kindel. Ta 
sammub edasi ja astub helesinisesse lehtlasse, kus ta isiklik laekahoidja jutustab talle 
uutest sametkangastest, mis alles eile Kreekast pärale jõudsid. Tüdruk aga karjub ning 
nutab veidi ja harjub ära. 

Nüüd Katrja mõistis: see on lõpp. Ainult mõni tunnike tagasi oli tal veel lootus, selle 
nimel võis veel kannatada teotamisi, kuid nüüd enam lootust ei ole. Ta viskles põrandal 
nutuhoogudes, püüdis end oma 

kätega kägistada, palus surma. Eunuhhid haarasid tal kätest. Peenikesi, 
verekaanidega sarnanevaid huuli närides rahustas Selim teda: 

»Heidad asjata meelt. Saad üheks lõunataeva kõige heledama tähe, Krimmi suure 
käskija naiseks. Suur au on langenud sulle osaks, tüdruk.” 

Neist sõnadest hoovas Katrjale hauakülmust. Mis eile oli õudne olnud ainult mõtteis, 
kerkis ta ette kivimüürina, üle mille Katrja iialgi ei astu. Ja mõte sellele, et see saab alati 
nii kestma, käis välguna läbi südame, lõhestas seda. Pääsu ei olnud. Katrja kaugest 
Baigo-rodist, kasakas Martõn Ternovõi kihlatu, pidi saama Krimmi khaani Islam-Girei II 
saja kahekümnendaks naiseks. 

.. . Bahtšisarais püsis ikka veel leitsak. Pilvitu sinine taevas laotus otsatu telgina. 
Väsimatult saatis kõrvetav päike tuhkjaks muutunud maapinnale tulist kullavihma. 
Kollase vaskse vaibana kattis kõrbenud rohi madalaid kõrgendikke, ainult kaugel kõrgel 
lainelistel mäeahelikel, mis kerkisid sinisel silmapiiril, haljendasid metsad. Valgete 
lossimüüride taga voogas oma salapärane elu. Sügavates lossikeldrites, kus löödi khaani 
raha, valmistasid osavad ja vaikivad nikerdajad-orjad khaan Islam-Girei kingitusi hetman 
Hmelnitskile. Valati sulatatud kullaga üle teravatipuline teraskilp, seejärel aga nikerdati 


küllasse mõõka hoidva vägilaskäe piirjooned ja mõõgale uuristati neli sõna: ,,Vaprale 
hetmanile vapralt khaanilt”. 

Mõne päeva pärast asus Perekopi mursaa Karatš-bei kaugele teekonnale. Tuhat 
ratsanikku saatsid teda. Ta viis Tšigirinisse khaani kingitusi ja sõnu. Tatarlased jooksid 
savionnidest välja ja vaatasid kaua järele; tolmupilv hõljus tee kohal. Hirnusid hobused 
karjades. Selles nähti head märki. Liikus kuuldus: tuleb uus sõda. Kellega, kelle vastu 
sõdida, selle üle ei hakatud pead murdma ... 

Pärast Karatš-bei ärasõitu asus Machowski omakorda teele Varssavisse. Ta ei 
kiirustanud. Ta arvas, et tal on aega küll. Saadik oli endaga rahul. Viimaks ometi oli tal 
korda läinud Hmelnitski käsist-jalust siduda. Nüüd ei siple hetman välja. Khaanile ära 
öelda ta ei 

või. Nüüd on Hmelile kõik teed Moskvasse ära lõigatud. Machowski laksutas mõnu 
pärast keelt. Krimm oli ammu kaugele selja taha jäänud. Sõideti juba laias ääretus 
Ukraina stepis. Mööduti piirivalvest. Kasakad vaatasid kuninga kirju läbi, keerutades 
enda ees pikki pärgamendipoognaid. Suurte vurrudega kasakas, paigatud kuntušš seljas ja 
uhiuus musket käes, ütles loiult nagu kellegi kõrvalise kohta: 

»Panid Ssagivad ringi, luusivad siia-sinna, võiksid parem Visla taga istuda.” 

»Säärane on juba nende komme ..." vastas teine kasakas ja andis Machowskile kirjad 
tagasi. 

Saadik ei vastanud auhaavamisele. Ta mõtles: hakka vaidlema, kisu ainult sekeldusi 
kaela. Tuleb aeg ja ta tuletab ka selle solvamise meelde. Machowski sõitis edasi. Inguletsi 
taga algasid vihmad, — hingata oli vabam. Vihm lõi teedel tolmu kinni, — sõita oli ker- 
gem. Saadik muutus rõõmsaks ja unustas teda solvanud sõnad. Ta mõttes kerkis juba 
Varssavi. Ta viis sinna rõõmustavaid ja kauaoodatud teateid. .Ta ütleb seal kõigile neile 
kuninga nõuandjatele: ,,Jändasite jumal teab kui mitu aastat, kuid ei saavutanud seda, 
millega mina tul.in toime kuu aja jooksul." Nüüd on Sebastian Machowski muretu: 
kuningas annetab talle uusi mõisaid. Ei oleks halb Kissel Kiievi vojevoodi kohalt tõugata 
ja ise sellele kohale asuda. ,,Mis seal ikka, nüüd on niisugune võimalus täiesti 
tõenäoline," arutas Machowski enesega rahul olles. Tema ees avanesid uued meelitavad 
väljavaated ja ta nägi juba enda ülendamist. 

Katrja ei maganud kogu öö. Talle viirastusid niisugused õudused, et süda jäi seisma. 
Kõik oli kadunud, kõik lootused olid olnud asjatud. Jäi ainult üle endale lõpp teha A. . 
Aga kuidas seda teha, kust saada mürki, kuidas peita end nende silmade eest, kes teda 
ööd kui päevad väsimatult valvavad? Katrjat valmistati ette khaani haaremi jaoks. Igal 
hommikul viidi ta basseini. Kaks neegrinaist hõõrusid ta keha mingisuguste kangete 

lõhnaõlidega, millest pea hakkas ringi käima. Ta seisis, nagu oleks kivist, mitte 
midagi tundmata ja ükskõiksena kõige suhtes, mis temaga tehti. Mõttes mõlkus kauge 
haljas Baigorod, kerkis nagu õudsest sügavusest Martõni nägu. . . Pisarad voolasid Katrja 
silmist, neegrinaised aga tegid oma töö vaikides, pööramata tähelepanu pisaraile ja 
tüdruku ahastusele. 

Nii möödus päevi. Katrjat toideti khaani laualt, toodi maiustusi ning kompvekke 
kõrgetes hõbevaasides, khaan saatis talle suure kuldsõrmuse hiilgavate kalliskividega. 


Katrja vaatas ükskõikselt sõrmust ega puudutanud toitu: tema pilk eksles mööda sametiga 
kaetud seinu, mõtted aga olid kaugel, kaugel... 

Tuli pea-eunuhh Selim. Ta oskas hästi ukraina keelt ning püüdis Katrja meelt 
lahutada. See oli asjata. Katrja ei näinud ta sõnu kuulvatki, jäi ta lohutuste vastu 
tundetuks. Selim rääkis aga vaikselt, veenvalt. Katrja kurvastab ilmaaegu, ta saatus ei 
olegi nii kuri. Kas tal siin khaanilossis on halvem olla kui väikeses külas keset steppe? 
Tema, Selim, teab ju, kust mursaa Katrja tõi. Mis seal siis on? Ta oli lihtne külatüdruk, 
missuguseid on tuhandeid, siin aga on ta suure Krimmi khaani naisi, ja kui ta on tark ning 
kuulab teda, Selimi, saab ta varsti khaani kõige armsamaks naiseks. Katrja meeldib 
khaanile. Varsti kutsub khaan teda enda juurde ja ta taevalik hellitus teeb Katrja 
õnnelikuks. Pole vaja uut elu võõrastada. See ei olegi nii halb. Ja kui Katrja tahab, 
muutub ta elu koguni imeilusaks, niisuguseks, mida ei näe isegi unes. 

Selim rääkis kaua ja maalis tulevikku eredate värvidega, Katrja aga kuulas teda 
ükskõikselt ja vaikis; ta mõtles Baigorodile, emale, Martõnile ... Ja ta ei suutnud enam 
kuulata eunuhhi sõnu, metsik viha ning alistamatus tõusid temas nagu keeris, ja ta hakkas 
vana khaaniteenri peale karjuma, jalgu trampima ja rusikatega vehkima. Iialgi, iialgi ei 
juhtu seda, mida Selim mõtleb! Pigem teeb ta ise oma elule lõpu. Katrja lõi end eunuhhi 
ees sirgu. Meeleheide põles ta silmis, kuid pisaraid enam polnud. 

Selim vaikis. Ta jälgis rahulikult Katrja vihahoogu, sest ta oli neidude pisarate ja 
kisaga harjunud. Sestsaadik, 

kui Selim oli eunuhhiks tehtud, ei hämmastanud teda enam kunagi miski. Katrja 
kisendas, Selim aga mõtles: ,,Rumal tüdruk, mis ta karjub, millele ta loodab? Tema 
olukorras ei ole pääsu. Talle jääb ainult alistuda ... ” 

Samal õhtul tuli Katrja juurde ilus, kuid mitte enam noor naine. Ta oli riides tatarlaste 
moodi, kuid hakkas Katrjaga rääkima viimase emakeeles: 

»Mis sa meelt heidad, tütreke? Sinule osaks saanud häda polegi nii hull. Elus juhtub 
hullematki. Ka mina olen olnud samasugune nagu sina.” 

Naine istus Katrja kõrvale, pani käe talle õlale ja surus tüdruku pea vastu oma rinda. 

»Kuula mind, tütreke, ma mõistan sinu muret ja tahan sind aidata. Kuula mind hästi 
hoolega, kohe jutustan ma sulle endast, ja siis sa mõistad, kuidas elus 

juhtub ... ” 

-.. Ja Glikera hakkas Katrjale jutustama oma elu. Katrja kuulas ja nägi, kuidas Glikera 
elu kordus tema kannatustes ja piinades. Ka siis oli olnud sõda. Ka siis olid tatarlased 
Krimmi tagasi pöördudes mööda Ukrainat käinud ja Glikera vangipõlve viinud. 

»Ma mõtlesin alguses samuti oma elule lõpu teha, otsisin aina nööri või mürki, kuid 
hiljem alistusin. Näed ju, et ma elan. Ma olin noor, mul oli kihlatu, ja ma uskusin kogu A 
aeg, et ta tuleb siia ja vabastab mu vangist. Ta ei tulnud. Alguses olin ma khaani 
haaremis, aga kui vanemaks läksin, pandi mind majapidamisesse. Sina, Katrja, anna alla, 
kisa ja pisarad ei aita sind. Kas 

kuuled?" 

Katrja tõukas Glikera jõuliselt endast eemale. 

»Nemad on sind meelega saatnud!" karjus ta vihas. 

Glikera ainult naeratas valuliselt: 

»Nemad jah. Kes siis ikka? Nemad saatsid, kuid ka mina ise kippusin sinu juurde, 
tütreke. Kuula mind, ma soovin sulle head. Surra jõuad sa alati, kuid nõnda surra,, nagu 


sina tahad, nad sind niikuinii ei lase. Siin on nende võim ja silm on neil terane. 
Vabanemist aga ära oota," ütles Glikera vihaga. ,,Minagi ootasin seda kümme aastat ega 
jõudnud ära oodata. Meie kasakad ei mõtle meie peale, nende mõtteis mõlgub muud. 

Kaks aastat tagasi käis siin hetman Hmelnitski poeg, me toimetasime talle kirju kätte, 
mina ise käisin tema juures, viskusin ta jalge ette ja anusin: ,, Vabasta meid, rüütel, 
süütuid vange!" Ta kuulas mind, kortsutas kulmu ja ütles: ,,Ma ei saa praegu midagi 
parata, tatarlastega on meil nüüd hoopis teised jutud rääkida. Tuleb teil veel raasike 
oodata, kullakesed." Nii ta ütleski: ,,Praegu pole seks aeg, oodake veel." Kuid kas saab 
oodata? See on ju talumatu piin. Ja lootust ei ole, Katrja, kas kuuled, ei ole.” 

Glikera tõusis ja lahkus. Katrja jäi üksinda — jäi üksinda meeleheite ja kahtlustega, 
mida olid tekitanud Glikera sõnad. Pime tähisöö surus end vastu aknaid. Aga Katrja aina 
mõtles ja ei oinud otsa ega äärt tema kahtlustel, murel ja meeleheitel. Ja ei olnud enam 
pisaraid, et oma häda taga nutta. 


20 


Munk Pavlo lamas selili külmal telliskivipõrandal. Ta ei näinud ööd akna taga ega 
tema kohale kummardunud žŽolnerite nägusid. Ta oli üleni vajunud mingisugusesse jõkke, 
mis õõtsutas teda oma võimsail laineil ja kandis teda ikka kaugemale ja kaugemale sellest 
õudsest kaldast. 

Tikocynski oli neetud holopi pärast nõrkemas. Ei tuli, ei nuut ega hõõguv raud — 
miski ei suutnud seda igavesti neetud vangi rääkima sundida. Ta salgas kõike ega 
tunnistanud midagi üles. Evangeelium on tõesti tema oma, kuid kelle oma on kiri ja mis 
kiri see on, seda ta ei tea. Ja asjata panid piinavad teda, asjata mõtlevad välja niisuguseid 
piinamisi. 

Võimsad lained kannavad munk Pavlot; ta silme ees terendavad ammuolnud päevad, 
külad ja linnad — kõik see, mis on üle elatud ja mis näis olevat ununenud. Ja silme ees 
vilgub kõik see, mis on läinud, ja see, mis oleks võinud veel juhtuda. Oli kunagi olnud 
Kiievi kloostris munk, vaikne ning vaga vend Pavlo, kaugel askeldustest, ükskõikne 
ilmalike asjade vastu. Ta oli 

elanud muretult: palvused, paastumine, töötamine. Jumal nägi tema vaga elu. Aga siis 
kunagi kutsuti munk Pavlo polkovnik Anton Ždanovitši juurde. Pavlole öeldi: issanda 
nimel tuleb kodumaale Ukrainale teeneid üles näidata. Ja vend Pavlo oli hakanud neid 
teeneid üles näitama. 

Kui palju kordi oli ta Ukraina läbi käinud, ta teadis peast kõik künkad piki teid, — 
näis, et isegi seotud silmadega käiks ta need teed läbi. Ja kui palju häda ta oli näinud, kui 
palju surma ja ahastust... Ta mäletas kõike, kõik oli läinud talle südamesse. Piinad, mida 
ta oli näinud, olid muutunud ta enda piinadeks, ta enda kannatusteks. Ta ei teadnud, mis 
oli kirjutatud neis kirjades, mida ta kandis Tšigirinist Varssavisse ja Varssavist 
Tšigirinisse. See, mis oli neis kirjutatud, puudutas Pavlot vähe. Ta teadis ainult ühte: 
võib-olla aitavad need kirjad kaasa sellele, et Ukrainas oleks vähem häda, vähem pisaraid 
ja kannatusi. Ja kui ta Ternopoli all kinni peeti, sai ta kohe aru, et tal ei lähe hästi... 


Külm valing langeb mungale. Pingutades avab ta silmad. Žolnerid uhavad teda veega. 
Teadvus tuleb pikkamisi tagasi. Ta lamab jälle kõval ja õudsel kaldal, ja küllap kohe 
algavad uued piinad, mis panidele nii meele järgi on. Ja uuesti kuuleb Pavlo tigedat ja 
järeleandmatut häält: 

»Kas sa hakkad rääkima, kas sa ütled lõpuks, neetud munk, kes andis sulle selle kirja 
ja kuhu sa olid seda viimas?" 

»Ma ei mõista, mida sa minult küsid, pan, mitte midagi ei mõista ..." sosistab Pavlo 
siniseks tõmbunud huultega ja sülitab verd põrandale. 

»»Või ei mõista?" karjub Tikocynski tigedalt. «Kosutage teda veel tulega, ehk hakkab 
siis viimaks rääkima." 

Pavlo suleb silmad ja pigistab kokku huuled. Nüüd kohe. algab see . .. Kõrbenud liha 
lõhn täidab õhku, kuid Pavlo vaikib. Pavlo näeb enda ees Lavrin Kapusta karme silmi. Ta 
kuuleb kõrva kohal tema häält: ,,Pea meeles, missuguse teo peale sa välja lähed. Argadel 
pole kohta sel okkalisel teel.” Ei, Pavlo ei ole arg. Ta 

teab, et piinad, mis talle on määranud saatus, on talumatud, kuid vannet ta ei murra. 

Tikocynski ootab, et nüüd hakkab holopp rääkima. Asjatu ootus! Ainult oie tungib 
munga huultelt, ainult oie ja mitte midagi rohkem. Ja kui Pavlo pärast seda piinavõllasse 
tõmmatakse, ja näib, et ta jõuetu ja ristilöödud keha iga hetk tükkideks rebitakse, saab ta 
aru, et pääsemist ei ole ja lootusetu on seda oodata. Munk kogub viimsed jõuriismed 
kokku, sülgab oma timukaile näkku, ja pärast seda pole talle enam miski hirmus ... 

Taevas on Varssavi kohale laotanud oma tähistelgi. Raevunult astub Tikocynski 
lossiõue. Ta vaatab tumesinisele taevale ja mõtleb, et jälle on nii vajalik ning tähtis niit ta 
peost välja libisenud. Mis saab nüüd edasi? Uuesti jutud ja oletused, kuninga ja kantsleri 
rahulolematus. Tikocynskile tuuakse hobune. Ta kargab sadulasse ja sõidab lossiväravast 
välja, öise linna vaikus ümbritseb teda igast küljest. 

Äärelinnas, oma silmapaistmatus vaikses majakeses on ärkvel Maljuga. See öö 
otsustab ta saatuse. Saduldatud hobune ootab välistrepi juures. Kaks püstolit lebavad 
laual. Kui rumalasti see kõik välja kukkus! Seal, Tšigirinis, ei teata veel midagi. Aga võib 
juhtuda veel hullemat. Kurjakuulutavad mõtted vaevavad Mal-jugat. Ta teab: neil 
minuteil pinnib Tikocynski Pavlolt ülestunnistamist. Neil minuteil otsustatakse Maljuga 
jultunud ettevõtte saatus. Kirjast nad aga aru ei saa, selles on ta kindel. Salakiri on teada 
ainult temale ja Kapustale. 

Möödub ärev öö. Ehk on parem juba nüüd, kuni on veel aega, hobuse selga karata ja 
sellest põrgust tuhatnelja välja kihutada? Kuid ei. Seda ta ei tee. Ja kui ta mõne tunni 
pärast kuningalossi juures Tikocynskit näeb, peksab Maljuga süda metsikult rinnus, kuid 
huultel särab armastusväärne naeratus; ainult silmad puurivad nagu kaks nuga Tikocynski 
näkku. Ja rahunenuna ohkab Maljuga vaevaltmärgatavalt. Ei, Pavlo pole midagi rääkinud. 
Tikocynski aga ütleb, ilma et ise teaks, miks: 

»Noh, kus oli aga kangekaelne holopp! Ei lausunud sõnagi, — nii ta kärvaski, neetud 
koer.” 

»Kellest te räägite, pan Tikocynski?" küsib Maljuga imestunult. 

»Sellest mungast, kellelt leidsime kirja numbritega.” 


»Ahaa!" vastab Maljuga nagu meelde tuletades. ,,Kahju, et teil ei vedanud, kuningas 
ei jää kindlasti sellega rahule. Ilmaaegu te kiirustasite tema, selle holopi hukkamisega, 
oleks pidanud ootama..." 

Hiljem, kui Tikocynski istus Ossolinski juures ja jutustas talle oma ebaõnnestumisest 
mungaga, tulid talle millegipärast Maljuga sõnad meelde ja need näisid talle 
mõistatuslikena. 

»bPan kantsler,” küsis ta äkki, ,,kas te pole mõelnud sellele, kes see Maljuga on?" 

Ossolinski vaatas imestunult Tikocynskile otsa ja kehitas õlgu. ,,Küll on mul häda 
selle Tikocynskiga," mõtles kantsler. ,,Selle asemel, et otsida kurjategijaid, kes ta "oma 
nina all pahandusi teevad, hakkab ta millegipärast kahtlustama väärikaid inimesi." 

»Te räägite lollusi,” ütles kantsler ärritunult. ,,Maljuga on ustav inimene. Aga see 
asjaolu, et ta pole katoliiklane, ei anna veel põhjust kahtlustamiseks. Temast saab 
katoliiklane, seda enam, et ma olen temalt juba kuulnud juttu selle kohta." 

Tikocynski vaikis. 

»Meil on vaja teada, mis Tšigirinis tehakse; kõige järgi on näha, et Hmelnitski 
kavatseb uut sõjakäiku.” 

Kantsler tõstis häält. Ta ärritus järjest rohkem. See Tikocynski on lihtsalt lollpea. 
Vähe sellest, et ta pole endale soetanud usaldusväärseid inimesi TšŠigirinisse, ei suuda ta 
millegagi takistada Hmelnitski salakuulajaid. Kõike, mis tehakse Varssavis, teab 
otsekohe Tši-girin. Kuningas aga süüdistab teda, kantslerit. Kõik ta ümber intrigeerivad 
tema vastu, kõik sosistavad tema kohta kuningale, tema üksinda aga peab kõigest välja 
rabelema, otsima raha kuninga meelelahutuseks, jahi jaoks, tasumiseks võõramaistele 
sõjameestele ja sõlmima uusi salajasi koalitsioone. 

«Hmelnitski tuleb ära koristada," ütles Tikocynski, ,,meil on võimalus teda 
mürgitada." 

»Hästi, te mürgitate Hmelnitski. Mis siis muutub?" 

Kantsler kargas laua tagant üles. 

»Ei, see on võimatu, võimatu. Te loodate segadustele, ma mõistan teid. Aga mina 
ütlen teile: Hmelnitski kohale asub Bogun või Netšai või Kapusta, asub kümmekond teist 
— ja jälle niisutavad vereojad kuningriiki. Jõud pole ainuüksi Hmelnitskis! Ukraina pole 
enam endine, mõistke ometi, ja et saada võit, tuleb läbi raiuda juured sellel jõul, millele 
Hmelnitski toetub. Tuleb tõugata nad niisugusesse sõtta, milles nad lõplikult nõrkeksid, et 
nende jaks oleks alaliseks murtud. Ja siis olgu kas või kümme Hmelnitskit, need meid ei 
kohuta.” 

»Aga mina peaksin vajalikuks teha seda nüüd," käis Tikocynski visalt peale. 

Kantsler lõi käega. Ei, ta ei suuda sääraste kangekaelsete ja lühinägelike inimestega 
rääkida. See käib tal üle jõu. 

»Ma nõuan teilt ühte, pan Tikocynski,” kostis kantsler kuivalt. ,,Te peate teadma kõik, 
mis tehakse het-mani kantseleis, kõik kuni üksikasjadeni. Nüüd jõuavad kätte niisugused 
ajad, kus meil tuleb Tšigirini teraselt silmas pidada. Te räägite, et teil on inimesi, kes on 
valmis hetmani elu kallale kippuma, — leidke nüüd inimesi, kes esialgu teadustaksid 
meile Hmelnitski iga sammu ja kavatsust." 

Tikocynski tähendas loiult: 

»Pingutan kõike, pan kantsler, kuid pean ütlema, et asjata ei nõustu te minuga. Mida 
kiiremini me Hmelnitskist lahti saame, seda hõlpsam on hetmanlusele lõpp peale teha.” 


Ta tõusis, kummardas ja lahkus kantsleri kabinetist ... 

Ossolinski kössitas ja võbises. Väljas oli heinakuu, aga tema lõdises külmast. 
Viimasel ajal vaevas teda tõbine olek. Kas pole juba vanadus haaranud teda oma 
raudsesse kaisutusse? Kantsler vangutas kurvalt pead. Täna seisis tal veel ees rohkesti 
tähtsaid ja edasilükkamatuid asju. On tekkinud ettenägematud raskused läbirääkimistel 
khaani saadiku Mustafa-agaaga. Peapõhjuseks on see neetud panis. Kust kraapida kokku 

üheksakümmend tuhat zlotti? Kuningas ei taha millestki kuulda. Potocki teeb näo, et 
temasse see ei puutu, sest Zborovi lepingule ei kirjutanud ju tema alla, — ta oli siis 
tatarlaste juures vangis. Kui Wiszniowiecki vaevalt panisest kuuleb, lööb ta vihast 
vahutama ja valab teda, Ossolinskit, kõntsaga üle. Kuid raha tuleb maksta, muidu lähevad 
tatarlased kasakate poole üle. Kantsler kuulab oma sekretäri inisevat häält, kui see loeb 
talle ette Machowski kirju Bahtšisaraist. Kirjades räägitakse sõjast, kantsler aga tahaks 
puhata ja kõik unustada. Kogu eluaja on ta püüdnud tülisid ilma sõjariistadeta lahendada. 
Seni on tal vedanud, kuid sõdida on tulnud siiski. Muidugi mitte nii, nagu tema oli 
mõelnud. Muidugi mitte nii. Sekretär luges: 

»Khaan Islam-Girei paneb hobuste selga saja viiekümne tuhandelise hordi, sada tuhat 
—nii arvab khaan — on Hmelnitski hetmanikepi all.. .” 

»Sada tuhat Hmelnitski hetmanikepi all," kordab Ossolinski. ,,Mu jumal, aga alles 
hiljuti käis jutt mingisugusest kuuest tuhandest mässajast!" 

Ta muljub kätega otsaesist. Sinine sooneke meelekohal väreleb ta pihu all. Tema ette 
kerkivad nagu pimedusest sada tuhat kasakat. .. Seal nad on, need Hmelnitski polgud! 
Kantsler teab: kui Ukraina hetman ainult tahaks, paneks ta hobuste selga ka kakssada 
tuhat; peaasi — kõik need kakssada tuhat alluksid ainult temale, aga siin iga vürst, iga 
panike on väike hetman, ja igaühel on omad seadused. Ei, ei! Sõda! Ainult sõda võib 
hävitada taudi, mis vohab nagu lopsakas humal selles neetud Tšigirinis, mis alles hiljuti 
oli olnud tavaline ja silmapaistmatu linnake. 

Kirjavahetus sai läbi. Mis edasi? Sekretäri — teenis-tusvalmi ungarlase Imredy— 
silmalaud tõmblevad. Seal ootab veel saksa kaupmees Walter Funke. Hea küll, tulgu 
sisse. Astudes ettevaatlikult, nagu mööda kitsast latti,, mis on heidetud üle kuristiku, 
väljub kantsleri sekretär. 

» Walter Funke! Mis temal minuga asja on?" Kuid kantslerile tuleb meelde: Radziwill 
oli eile talle sellest sakslasest rääkinud. 

Walter Funke istub kantsleri vastas. Ta palub pikalt-laialt vabandust, et Euroopa 
suure riigimehe nii kallist aega viidab. Ärgu härra kantsler vastu vaielgu. Kogu Euroopa 
tunneb teda kui suurt ja tarka ministrit. Kas see pole nii? Tema, Walter Funke, on valmis 
seda vanduma. Paljud kuningad kadestavad Jan-Kazimierzi, kellel on niisugune tark 
kantsler. Walter Funke püüab pan kantslerit mitte tüüdata. Ta on tagasiteel kodumaale ja 
nüüd, läbisõidul Varssavist, võttis julguse pöörduda pan kantsleri poole kaebusega. Kui 
kurb see ka on, kuid ta peab kaebama mõningate kuningriigi, õilsate vojevoodide omavoli 
üle. Kui pan kantsler lubab, kannab ta kõik talle üksikasjaliselt ette. Asi on järgmine. 
Walter Funke sõitis Moskooviasse, peatus Ukrainas, üpris huvitav maa, rikas maa. Ja 
rahvas on seal töökas. Kuid milleks seda rääkida, see kõik on ju härra kantslerile hästi 
teada. Ukraina kuulub ju Poola krooni alla. Ometi tehakse seal kõik nii, nagu ei sõltuks 
nad üldse kuningast. 


»Sellele tehakse varsti lõpp," tähendab Ossolinski. Walter Funke noogutab peaga. 
Pole selge, kas ta kiidab kantsleri sõnad heaks või vaidleb vastu. Ta jätkab oma juttu. 
Ukrainas on ta sõlminud lepingu manufaktuuride ehitamiseks. Hetman Hmelnitski vajab 
palju kalevit ja Funke võib selle pealt teenida. Aga vojevood Kalinowski käsul nabisid 
viimase Žolnerid kinni neli voori kauba ja masinatega. See on ju piraatlus! Pan kantsler 
vabandagu, kuid nii ei tohi olla üheski Euroopa riigis. Firma Funke ei saa kanda kahjusid 
ainult sellepärast, et pole piiri mõningate inimeste omavolil. Funke on veendunud, et pan 
suurkantsler käsib talle ta kauba ja masinad tagasi anda. 

Ossolinski vaikib. Walter Funke ootab aupaklikult vastust. Viimaks hakkab kantsler 
rääkima. Pan Funke ei tarvitse muret tunda, talle makstakse rahas kinni, kahju ta ei 
kanna. 

»bPan kantsler, jutt ei ole ainult kahjudest, jutt on firma aust. Ma sõlmisin pan 
Võgovskiga, hetman Hmel-nitski peakirjutajaga, lepingu, ma kohustusin kauba ja 
masinad kohale tooma, kuid pole oma sõna pidanud. 

Ma olen sunnitud pan kantslerilt paluma käsku, et kaup ja masinad mulle tagasi 
antaks.” 

»Ei, pan Funke, seda ei saa teha,” ütleb kantsler kindlalt. ,,Pan kommersant peab 
teadma, et Hmelnitski ei tohi ajada mingisugust äri võõramaiste firmadega- väljaspool 
Poola piire. Kui kahju mul ka on, kuid olen sunnitud teie palve tagasi lükkama." 

Funke kuulab kantslerit tähelepanelikult. Ta saab hästi aru, miks kantsler ei taha, et ta 
kaubad satuksid Ukrainasse. Funkele oli väga tähtis selgitada, kas see oli juhus, mis tema 
vooridega tehti. Nüüd ta näeb, kuidas tal tuleb edasi talftada. Ohates nõustub ta 
kuningakassast raha vastu võtma. 

Hiljem, enne ärasõitu Varssavist, külastas sakslane Tikocynskit. Ta tõi talle kirja 
Kreisilt. See väike kiri tegi Walter Funkele suure teene. Kõigepealt sai ta kirja 
Kalinowskile, milles kuninga nimel oli kästud talle mitte mingit ülekohut teha. 
Tikocynski käis Kreisi kirjaga kaks korda kantsleri juures. Enne Funke ärasõitu kostitas 
kantsler saksa kaupmeest lõunasöögi ja veiniga. 

Nüüd algas kõige keerulisem olukord. Hetman mõistis seda kuidagi kohe ühel 
hommikul, kui erutatud ja vihane Danilo Netšai talle hirmsaid ja ülekohtusi süüdistusi 
näkku viskas. Rahulikult ja, nagu Võgovskile näis, koguni liiga rahulikult kuulas ta kõik 
etteheited ära. Hetman popsis piipu, tõmbas tihedat kanget suitsu sisse ja jälgis 
tähelepanelikult Netšai näoilmet. Ta kuulas ära kõik: nii tatarlaste, tema liitlaste 
nurjatused kui ka selle, et ta olevat rahvale antud lubadused unustanud ja et ta lõpuks 
peaaegu olevat rahva ära andnud. Kui hetman oleks üles karanud ja Netšai peale karjuma 
hakanud või koguni mõõga haaranud ja tema vastu tõstnud, oleks Netšail olnud kergem 
sõnelda. Kuid het-man istus vaikivana ja keskendununa, vahtis üksisilmi ühte "punkti ega 
katkestanud polkovnikut kordagi. Alles siis, kui Netšai raskelt hinge tagasi tõmmates vait 
jäi, pani hetman piibu kõrvale ja küsis veidi käheda häälega: 

»Kas oled rääkinud kõik, polkovnik?" Netšai vaatas talle imestunult silma ja karjus 
ikka veel ägestununa: 

»Kas sulle on sellest vähe?" 


»» Vähe?" küsis Hmelnitski omakorda. ,,Kas ma ütlesin, et vähe? Oh ei, ei ole vähe! 
Nüüd kuula sina mind." 

Ja otsekui iseendaga, mitte aga Netšaiga rääkides, küsis ta: 

» Tuleb välja, et hetman Hmel on enda panidele müünud, kas on nii?" 

»Seda pole ma öelnud," vastas Netšai keelega huuli niisutades. 

»Nii arvad sina, ja on veel sääraseid minu polkovnikute hulgas, kes nii arvavad. Ma 
tean.” 

»Seda on sulle Lavrin Kapusta ette kandnud!" hüüdis Netšai ägedalt. 

»Kas või tema, mis sellest? Kapusta valet ei räägi. Isegi mina olin kahevahel: kas 
mitte Varssavist ei õhutata Netšaid minu vastu? Aga Kapusta seisis sinu eest rinnaga, 
ütles: vastutan ta eest peaga. Nii et, polkovnik, ära rutta sõpra hukka mõistma. Nüüd aga 
tahan öelda sulle seda, Danilo Netšai: sa mõtle järele. Me oleme üksinda. Sa mõistad, 
ihuüksi, ümberringi on vaenlased, ja kõige kurjem vaenlane — šlahta koos kuningaga — 
muudkui varitseb, kuidas aga meid ühekorraga ja lõplikult pihku võtta. Ei, mitte Žoltõje 
Vod6õ, mitte Korsuni, mitte Zborovi all ei otsustatud meie saatust, vaid see otsustatakse 
nüüd, siin, Tšigirinis; ja mitte ainult piikide ja musketite, mõõkade ja suurtükkidega, vaid 
oma mõistuse ja oma tahtega, oma tarkuse ja oskusega otsustame me endi saatuse — kas 
jääme igaveseks vabaks ja Poolast ning Krimmist rippumatuks, oma usu ja seadustega, 
või saame jälle pospoliitideks. Nemad Varssavis muudkui ootavad, millal me rikume 
Zborovi lepingut, et saada põhjust uuesti meie vastu maakaitsevägi kokku kutsuda. Sina 
aga seal Bratslavis aitad neid. Sina ja sinu sotnikud teete kõik selleks, et Potocki heidaks 
mulle ette, nagu rikuksime me lepingut." 

»Kuule, Bogdan,” ei kannatanud Netšai välja ja kargas jalule. ,,Sa ometi tead, millega 
nad Baigorodis hakkama said?" 

»Tean. Hästi tean. Kuid tuleb hambad risti suruda ja ülekohus välja kannatada. Küll 
jõuab aeg ja tasume kätte. Korraga kõige eest — kas mõistad?" 

»Aga tatarlased?" ei taganenud Netšai. 

»Ka tatarlased saavad oma jao." 

»Aga mis nüüd teha? Oodata? Lasta käed rüppe ja kannatada, kuni nad meil 
ükshaaval kõri läbi tõmbavad? Kas sa niisugust nõu annad, hetman?" 

»Ei. Praegu on meil vaja võita aastaks rahu, mõistad, üheks aastaks rahu, et jõuda 
oma saatus vene rahvaga igaveseks ühte siduda." 

Hetman avas kaeluse. Tal hakkas palav. Ta pilutas mõtlikult silmi, suunas vaate 
kuhugi kaugele-kaugele ja ütles: 

»Kerge on hobuse selga karata, mõõk tupest haarata ja galopis vaenlase peale 
tormata; sa näed teda enda ees nagu peopesal — võtad jõuga hoogu ja raiud nagu vaja. 
Aga kui su ümber seatakse lõkse, mähitakse sind vandenõude, äraandmiste ja 
laimujuttude võrku, kui su jaoks on võllas valmis seatud ja oodatakse ainult parajat hetke, 
et su kaela silmus heita, siis on palju raskem kõike ette näha ja vaenlasel ta sepitsuste 
täideviimist takistada.. Polkovnik, see on kohutav lahing, kõige kohutavam ja kõige 
julmem. See on lahing elu ja surma peale.” 

Hetman tõmbas hinge. Netšai lahutas käsi, ta tahtis vastu rääkida, kuid Hmelnitski 
peatas ta käeviipega. 

»»Ole vait,” ütles hetman karmilt. ,, Nüüd ütlen mina kõik, mida mõtlen. Aitab kisast ja 
kärast. Kui olete mulle hetmanikepi andnud, siis kuulake mind ja ärge rutake ette. Mina 


ei kohku millegi ees, kas kuuled, Netšai? Mitte millegi ees. Kui on vaja, hakkan ka päid 
otsast raiuma. Ma tahan, et meie maa ei oleks metsik stepinurk, vaid suur ja vägev riik. 
Seda olen ma nõuks võtnud. Ja nii tuleb! Nii tuleb!" peaaegu karjatas Hmelnitski. ,,Kas sa 
tead, kuhu nad on mõelnud mind tõugata?" jätkas ta juba rahulikumalt. ,, Moskva vastu. 
Tahavad sundida mind Moskva vastu sõtta minema. Pan Ossolinski on kavalalt 
sepitsenud. Et vend läheks venna vastu mõõgaga, seda on nad välja 

mõelnud. Hiljem aga kavatsevad nad koos tatarlastega meie pihta virutada."” 

Netšai kuulas hetmanit hämmeldusega. Sündmused kerkisid ta ette uues valguses. 
Hetmani rahulikest ja veenvatest sõnadest pikkamisi jahtudes mõistis ta: eesmärk peab 
olema tähtsam ja suurem kui Koriecki reitarite väljakihutamine Bratslavi 
vojevoodkonnast. Hetman rääkis tõtt, ehkki kibedat ja ebameeldivat tõtt. 

»Seda neile vaja ongi,” rääkis Hmelnttski vaikselt, ,,et meie vahel oleksid lahkhelid, et 
me üksteist nahka paneksime. Neile on sellest ainult selge rõõm: meie pureleme 
omavahel, nemad aga piiravad meid sel ajal igast küljest raudse rõngaga. Kuid seda ei 
juhtu,” tõstis hetman häält. ,,Ei juhtu. Mitte Moskva vastu ei lähe ma koos tatarlastega 
sõdima, vaid Moldaavia hospodari vastu.” 

Netšai kargas ootamatusest pingilt üles. 

»Milleks?" 

»»Aga selleks, polkovnik, et tatarlastele on lõpuks ükspuha, kellega sõdida, kõige 
nõrgemaga sõdida on aga kergem. Ja veel sellepärast, et Moldaavia hospodar Lupul istub 
ja ootab, millal meie pihta lüüakse, siis lööb ka tema oma küüned Ukraina kehasse.” 

»Mõistan, hetman, mõistan. Aga kuningas ja šlahta?" 

»Mis on kuningas ja šlahta? Tatarlaste vastu nad ei lähe, kuigi neil on leping 
Lupuliga. Tahaksin näha, kuidas nad Varssavis tantsu lööma hakkavad." 

Võgovski kasutas hetkelist vaikust ja ütles rahuliku häälega vahele: 

»Hetman jõudis Ossolinski kavalusest ette, pan Netšai. Homme on siin Türgi sultani 
suursaadik tšauš Osman-agaa." 

Netšai ei kuulnud enam midagi. Hoopis teiste kavatsustega oli ta Tšigirinisse 
kihutanud, hoopis teistsugusest jutuajamisest oli ta mõelnud ega olnud selle jutuajamise 
tulemusi endale niisugusena ette kujutanud. See, mis oli juhtunud, hämmeldas teda ja 
tekitas uusi küsimusi, mida ta ei suutnud nii äkki mõista. Ta isegi ei püüdnud mõista, 
milline side on Türgi saadiku tuleku ja tatarlaste nõudmise vahel minna Moskva vastu. 
Ei, see puudutas teda vähe. Meelest ei läinud 

taat, kes oli istunud tee ääres, asetades nähtavale oma käeköndid, ja kurvalt lausunud: 
»Kelle poolt khaan, see ongi pan.” Netšai jutustas sellest hetmanile. 

»Lean neid sõnu,” vastes Hmelnitski, ,,olen kuulnud. Need sõnad pole uued. Ja kõige 
hirmsam — need on õiged sõnad. Nii on olnud alati, kuid mina tahan, et nõnda ei oleks 
enam kunagi.” 

Aga siiski, ei sel minutil ega ka hiljem suutnud Netšai hetmani tegusid täielikult 
õigustada. , Noh hästi, muretsegu ta tuleviku eest,” mõtles Netšai, ,,kuid praegu, kus 
šlahta uuesti nagu rohutirtsuparv Ukrainasse liigub, mööda oma mõisaid laiali roomab, 
tuleks midagi teha, et seda taudi seisma panna.” Ta lahkus hetmani juurest ilma 
tigeduseta südames, kuid niisama ärevana ja rahutuna, nagu ta oli olnud enne tulemist 
Tšigirinisse. 


Hetmani käsul sõitsid polkovnikud Tšigirinisse kokku. Tulid Vinnitsa polkovnik Ivan 
Bogun, Umanist Jošsip Gluhh, Kalnitsist Ivan Fedorenko, Korsunist Lukjan Mozõrja, 
Perejaslavisi. Fjodor Loboda ja Poi-taavast Martõn Puskar. Oodati veel Mirgorodi pol- 
kovniku Matvei Gladki ja Priluki polkovniku Timofei Nossatši kohalejõudmist. 

Polkovnikud tuletasid endisi sõjakäike ning lahingus langenud seltsimehi meelde ja 
jutustasid sellest, mis sünnib polkudes, kuid sellest, mis oli kõik nad Tšigi-rinisse kokku 
toonud, ei lausunud keegi sõnakestki. 

Võgovski saatis kõik need päevad askeldustes mööda. Oli vaja paljude 
polkovnikutega nelja silma all kokku saada, igaühe meeleolu välja uurida, nad ära kuulata 
ja oma sõnake ütelda. Palavad päevad olid pea-kirjutajal. Hetmani abilised, jessauulid 
Demjan Lisso-vets ja Mihhailo Lutšenko, jooksid end otse jalust maha. Polkovnikud tuli 
väärikalt vastu võtta ja majutada. Kõik nad elasid Tšigirinis hetmani arvel. Kõige 
paremad majad võeti polkovnikute ja nende sotnikute ning kasakate alla, kellega nad olid 
Tšigirinisse tulnud. 

Linn oli täis kisa ja kära. Hobused hirnusid lasipuude ääres, kõrtside seinad värisesid 
rõkkavaist lauludest ning rõõmsaist hõikeist ja põrandad paindusid tantsijate jalge all. 
Ainult Kapusta jäi rahulikuks, nagu ei 

segaks teda kõik see, mis sündis ja mis pidi sündima Ta jäi ka neil rahutuil päevil 
endale truuks. Ta oli mures ainult selle üle, et Maljugalt polnud enam ammu teateid. 
Hetman aga kõndis lõbusana, ümises enda ette lauluviisi, silitas vurre ja viskas nalja. 

»Ära nukrutse, Timofei," ütles ta pojale, haarates viimase õlgadest, ,,kaunike saab 
sinu omaks.” Ta vihjas Moldaavia hospodari tütrele Domna-Rozandale, kellesse noor 
hetmanipoeg oli ammu armunud. 

Timofei teadis juba isa kavatsusi. Iseloomult äge, ootas ta kärsitult päeva, mil isa 
saadab ta sõjakäigule hospodari vastu. Jah, nüüd avanes ta ees lai tee sõja-kuulsusele, ja 
polkovnikud ei hakka enam temale vaatama kui ainult hetmani pojukesele. Nüüd näitab 
ta oma võimeid mitte ainult vapra kasakana, vaid ka väejuhina. Juuniööl, mis oli täis 
lämmatavat pärnaõite hõngu, ütles talle hetman: 

»Sina, poeg, pea meeles: ma olen otsustanud ette võtta suure asja, ja sina ole mulle 
selles truuks ja ausaks abimeheks. Õpi, vaata ringi, ole polkovnikute vastu lahke ning 
sõnakuulelik. Sulle meeldib Lupuli tütar, — mis siis ikka, ta saab sinu omaks, kuid 
eesmärgiks pole see, pole see. .. Vaata edasi: ees on hirmus sõda meie priiuse eest, ja 
mida rohkem on meil selles sõjas liitlasi, seda parem meile. Kui sa saad Moldaavia 
hospo-dari väimeheks, ei hoia hospodar enam Potockite ja Kalinowskite poole. Ta ei lähe 
oma lihase tütre vastu.” 

Pärast seda öist jutuajamist otsustas Timofei kindlalt: aitab uitamisest ja kerge 
kuulsuse otsimisest. Tema ees avanes uus tee, esialgu veel tundmatu, kuid seda 
ahvatlevam. Kuid palju sellest, mis isamajas sündis, ei meeldinud talle, ja ta pidi end 
tihtilugu tagasi hoidma, et sellest isale mitte rääkida. Timofei oli võõrasemaga vaenujalal. 
Helena nägi Timofei lepitamatut vaenu ja tasus talle samaga. Ei tundnud hetmani poeg 
poolehoidu ka Võgovski vastu, ehkki ta poleks osanud pea-kirjutaja kohta midagi halba 
öelda. Aga ta kõneles temaga siiski külmalt ja tõrjus kõik Võgovski katsed saada ta 
nõuandjaks ning vanemaks seltsimeheks. 

Hetmanil oli neil päevil oma mure. Täna jäid ta kavatsused veel saladusse, Varssavis 
võidi neid ainult aimata. Kuid mõne aja pärast saavad need teatavaks ja tabavad nagu 
välk selgest taevast kõiki ta vaenlasi. Ta teadis, kuidas vaenlased kisama hakkavad. 
Tõstavad uuesti lärmi — Hmelnitski on enda türklastele müünud! Kisagu pealegi ja 
mõistku hukka, niikuinii ei suuda nad teda ta teelt kõrvale tõugata. Hambad risti, talub ta 
kõik kahtlustused ja solvamised, kannatab välja isegi kõik solvavad laulud selle koha, et 
teda tabaks esimene kuul. Ta talub kõik, aga kui keegi talle põiki ette asub, hoidku see 
oma nahk. Moskvasse ta aga kirjutab. Küll tsaar mõistab, miks hetmanil nii tuli talitada. 
Ta südametunnistus on puhas. 

-..Ja järgmisel päeval, kui polkovnikud olid hetmani kantselei suures saalis punase 
puuvillase linaga kaetud pika laua taha istet võtnud, ta nii ütleski neile — vaikselt, 
rahulikult, kuid kindlalt ja häälega, mis kõlas nagu murdumatu käsk. Rääkis ja vaatas 
igale polkovnikule uurivalt ning tähelepanelikult otsa. Ta on ju koos nende meestega 
kaunis pika tee läbi käinud. Ta tundus oma südames midagi erutavat ja sooja. 

»Panid, me alustasime pisukesest,” rääkis ta sõbralikult. ,,Stepis vihma ja tuule käes, 
kodutute ja näljastena, õnnetute ja tagakiusatutena asusime me sõjakäigule. Mida me 
oleme kätte võitnud, seda te teate. On küll veel vähe, kuid kõik on meie enda kätes." 

Kokkutulnute ette kerkisid need kauged päevad, mida hetman meelde tuletas. Tema 
aga jätkas: 

»Saatus tahtis, et meie isamaa poleks mitte metsik stepp, vaid õitsev maa, et 
kasvaksid linnad, et põllud kannaksid vilja ja et kündja ning külvaja läheksid kevadel 
põllule ilma hirmuta; et meie usk oleks vaba, et kaubandus laieneks ja käsitöö õitseks. 
Hakkame käima merel ilma kartuseta, verd valamata. Krimmi khaan hakkab mõistma, et 
meist tuleb lugu pidada." 

Ta rääkis kaua, maalides elavalt tulevikku ja olles ise oma sõnadest haaratud. Õigust 
öelda oli ta arvanud, 

et tekivad vaidlused. Ta ootas, et iga hetk tõuseb Gladki või Gluhh ja hakkab 
heietama vana laulu mahamüüdud usust ja sellest, et patt on basurmaanidega asju ajada. 
Hetman oli juba ette valmistanud sõnad, millega rahulolematuid veenda. Kuid keegi ei 
hakanud vastu rääkima. Võgovski tõusis püsti, lõi silmad maha ja küsis pidulikul häälel: 

»Mida ütlevad panid polkovnikud hetmani kavatsuse kohta lepingust sultaniga?" 

üksteise järel kostsid hääled: 

»» Tubli.” 

»» Tubli.” 

»» Tubli.” 

Hetman muigas vurrudesse. See oli võit. Ilmaaegu oli Kapusta teda oma 
kahtlustustega tüüdanud. Isegi kangekaelne Netšai tõstis oma pernatši ja lausus tugeva 
bassihäälega: 

» Tubli.” 


23 
Tšauš Osman-agaa, Türgi sultani saadik, oli Tšigirinisse jõudmas. Kindluse müüridel 
kärgatasid suurtükid. Kakskümmend üks korda mürises kogupauk saadiku auks. Tuul 


keerutas üles tolmupilvi. Kuldne tšigirini liiv keerles õhus piki teed, sätendas päikese 
käes ja pimestas silmi. 

Ivan Võgovski ja Timofei polkovnikute Netšai ning Gluhhi ja suure kasakate konvoi 
saatel sõitsid linnast välja saatkonnale vastu. Nad tulid hobuste seljast maha ja läksid 
jalgsi vastu kullatud tõllale, milles istus sultani saadik. Tšauš Osman-agaa astus tähtsana 
tõllast välja. Päike heitis türklasele silmi lõbusaid kiirtevihke. Võgovski ja polkovnikud 
kummardasid saadikule. See omakorda vastas sügava kummardusega. Täidlane ja 
rässakas Osman-agaa vaatas väikeste tursunud silmadega, mis piilusid hallide puhmas 
kulmukarvade alt nagu kaks nirki, uudishimuga polkovnikuid. Ta tundis ära hetmanipoja 
Timofei ja naeratas. Mõni aasta tagasi oli tšauš teda Bahtšisarais näinud. Ta tuletas seda 
Timofeile meelde. 

»Sestsaadik on palju vett merre voolanud,” vastas Timofei. 

»»Ja ikka Musta merre," naeratas tšauš salapäraselt. 

»Mida rohkem vett Mustas meres, seda kergem on meie kasakapaatidel merel käia," 
kostis Timofei vastu ja vaatas tšaušile otse näkku. 

Ses hammustas huulde ja vaikis... 

Pasunapuhujad hakkasid mängima. Saadiku ette talu-tati hetmani poolt vastu saadetud 
hobune. Hoolimata oma aastatest ja paksusest kargas Osman-agaa kergelt sadulasse. Ka 
polkovnikud istusid hobuste selga. Hakati liikuma. Kindluse müüridel kärgatasid uuesti 
suurtükid. Ees sõitsid pasunapuhujad, nende järel horunžid lahti-rullitud lippudega. 
Külgedel sõitis saadiku ihukaitse — sada janitšari, keskel saadik, temast pool sammu 
järel, peaaegu kõrval peakirjutaja Võgovski ja veidi tagapool Timofei, Netšai ja Gluhh. 
Nende järel veeti sultani vappe kandvate ažuursete sadulatekkidega kaetud kahekümnel 
hobusel hetmanile määratud kingitusi. 

Silmi pilutades õõtsus Osman-agaa sadulas. Igal pool tänavail oli rohkesti rahvast. 
Pidupäeva-riietes ja katmata nägudega naised vaatlesid ilma häbenemata saadikut. 
Lapsed jooksid janitšaride järel ja karjusid midagi. Suurtükid kärgatasid, pasunapuhujad 
mängisid ja tuul õõtsutas vaevaltmärgatavalt raskeid samet-lippe. Osman-agaa naeratas 
rahulolevalt. Ta tõi kestvat rahu ja suure sultani armu Ukraina pealinna Tšigi-rinisse. 

Löödi tulumbasse. Rongkäik lähenes hetmani residentsile. Otse tänavalt, värava 
vahelt läbi kuni välis-trepini oli vaip maha laotatud. Hetmani vahtkond tardus 
liikumatusse, piike kehast eemale hoides. Trepil ootas hetman koos polkovnikutega. 

Tšauš peatas hobuse värava juures ja kargas maha. Talle ulatati valgesse siidi mähitud 
laekake. Ta võttis selle kätte ja astus vaibale. Pasunamehed hakkasid puhuma veel 
kõvemini. Viimane saluut väristas õhku. Tšauš Osman-agaa, sultani saadik, laskus ühele 
põlvele Ukraina suure hetmani Zinovi-Bogdan Hmelnitski ette. Hetman astus talle vastu, 
tõstis ta küünarnukist üles ja pöördus tema poole türgi keeles. Polkovnikud 

andsid teed. Hetmän ja tšauš Osman-agaa astusid het-mani kantseleisse. 

-.. Bogdan Hmelnitski istus sügavas tugitoolis, nõjatudes kõrgele nikerdatud korjule. 
Tugitooli taga seisid polkovnikud. Hmelnitski paremal käel hoidis hetmani kleinoode 
pea-buntšukikandja Vassil Tomilenko ja tema kõrval seisis pea-varavalitseja Ivanitš. 
Samas olid ka peakirjutaja Võgovski ja pea-vooriülem Fjodor Korobka. 

»Ukraina suurhetman,” alustas Osman-agaa, ,,kõige väärikam Jeesuse usu 
monarhidest, kõige suursugusem ristirahva hulgas, ülikuulus vürst Bogdan Hmel-nitski, 


kelle vanadusepäevad olgu õnnelikud, — võitmatu Porta kõige kõrgeaulikum ja vägevam 
valitseja käskis mul sulle öelda: võta sultanilt vastu minu poolt kaasa võetud kingitused ja 
kiri igavese rahu tingimustega.” 

Nende sõnadega ulatas Osman-agaa hetmanile hõbe-tupes, elevandiluust peaga türgi 
mõõga, kalliskividega . kaetud hetmanikepi ja lipu. Hetmän võttis kingitused isiklikult 
vastu. Ta tõusis püsti, kummardas tšaušile ja vastas: 

»Kõigest südamest ning puhtate mõtetega pöördusime me kõrge sultani poole. Meie 
mõtleme rahule ning õiglusele ja me tahame vägeva sultaniga rahus elada. Mul on rõõm 
näha ja kuulda sind, suur saadik Osman-agaa. Puhka teekonna väsimus välja, homme aga 
alus-, tarne usuga südames ja selgusega mõistuses läbirääkimisi." 

Teisel päeval algasid hetmani kantseleis läbirääkimised. Lavitsail seinte veeres istusid 
polkovnikud. Laua ülaotsas asus hetmän ja tema vastas Osmän-agaa. Võgovski hoidis 
enda ees ärakirju lepingupunktidega. Ta ei olnud öösel maganud, sest oli kirjutanud oma 
käega ümber ja tõlkinud türgi keelest ukraina keelde sultani vesiiri ettepanekuid. Enne 
ettelugemist Osman-agaa tõusis, kummardas hetmanile ning polkovnikutele ja ütles: 

»Sultan käskis edasi anda: tulevases sõjas Rzecz Pospolita vastu on kästud Islam- 
Girei hordil asuda 

teiega ühise lipu alla, kui raada ja hetman heaks kiidavad ja enda allkirjadega 
kinnitavad tingimused, mis kõige väärikam vesiir Võgovski kohe ette loeb.” 

Osman-agaa istus. Võgovski vaatas küsivalt hetmanile. 

»Loe, kirjutaja,” ütles Hmelnitski. Polkovnikud teritasid kõrvu. 

Võgovski köhatas, tõstis lehe silmade ette ja hakkas ühetasasel häälel lugema: 

»Leping Ukraina hetmani ja Türgi sultani vahel... " ,, Luba vahele segada, hetman, 
edasilükkamatu asi. . ." Kõik pöörasid pea ukse poole, kust oli kostnud Lavrin Kapusta 
hääl. 

»Räägi,” lõi hetman pahaselt käega. ,,Mis seal siis lahti on?" 

Polkovnikud vahetasid pilke. Tšauš Osman-agaa vaatas uudishimuga: mis võis 
juhtunud olla? Kapusta astus sammu ettepoole ja ütles seda, mida hetman oli teadnud 
juba eile: 

»Poola kroonihetmani Potocki saadikud on Tšigirinisse tulnud ja paluvad hetmanilt 
audientsi kiire asja pärast.” 

Tšauš Osman-agaa kummardus tõlgi poole. See tõlkis talle kärmelt Kapusta sõnad. 
Tšaušil vilksatas mõte: õigel ajal sõlmib Kõrge Porta hetmaniga lepingu. Ei, ta ei 
eksinud, kui ta Istanbulis rinnaga selle lepingu eest seisis. Kui poolakad Tšigirini ees 
lipitsevad, siis see juba midagi tähendab. 

Hmelnitski kehitas õlgu ja vaikis, nagu järele mõeldes. See kõik oli ette valmistatud 
juba eile. Nähku tšauš, et Ukrainast on huvitatud mitte ainult Porta. Näis, nagu oleks 
Kapusta teadaanne saadikule muljet avaldanud. 

»Mul ei ole praegu aega,” ütles Hmelnitski. ,, Anna saadikule edasi: panidel tuleb 
oodata.” 

Kapusta lahkus. Osman-agaa sulges silmad. Suur saal oli täis päikesevalgust. Saadik 
lehvitas endale suure lehvikuga tuult. Võgovski köhatas ja hakkas lugema: 

»Esiteks: Türgi sultan lubab kasakaväele ja ukraina rahvale vaba laevasõidu Mustal 
merel kõigisse tema sadamatesse, linnadesse ja saartele, samuti Valgel merel' kõigisse 


tema linnadesse, sadamatesse ja saartele, ja samuti on vaba läbipääs kõigi teiste riikide 
sadamatesse, kellega Ukraina tahab kaubandust pidada." 

Pingelises vaikuses kõlas peakirjutaja peenike hääl. Polkovnikud kuulasid 
tähelepanelikult. Võgovski loendas kaua hetmani ja sultani kohustusi ja kui ta oli lepingu 
viimase, kolmeteistkümnenda artikli ette lugenud, ulatas džuura talle karikatäie mõdu. 
Kirjutaja hakkas kiirustamata jooma, niisutades keelega huuli. Ta tabas Bogdani 
heakskiitva pilgu ja muigas vaevaltmärgatavalt. Nüüd nähku polkovnikud, et het-man ei 
istu ilmaaegu siin, Tšigirinis, see jändamine saadikute ja kirjadega pole tühine mäng. Kui 
nad pole pimedaks jäänud, peavad nad selle järgi, mida Võ-govski oli ette lugenud, 
nägema oma kodumaa heaolu õitselepuhkemist, oma jõudu ning vägevust. 

Võgovski kustutas janu ja lõpetas siis tähendusrikkalt ning kaalukalt: 

»Leping on salajane ega kuulu avaldamisele.” 

Võgovski istus oma kohale ja hakkas sirvima lehti, mis olid kaetud hoolikalt 
kirjutatud tähtedega. 

»Luba küsida, hetman?" tõusis oma kohalt Poltaava polkovnik Martõn Puskar. 

»Kõnele," noogutas Hmelnitski peaga. 

»Missugused kohustused, järelikult, me endale sultani ees võtame?" 

Võgovski vaatas küsivalt Hmelnitski poole. 

» Vasta!" 

»Meie kohustused on järgmised," Võgovski vaatles ühtlaselt lõigatud küüsi oma 
pikkadel sõrmedel, kõige-pealt me anname sõna mitte astuda ükskõik missugustesse 
liitudesse, mis on sihitud sultani vastu, ja kogu maa kuni Dnestrini koos Kamenetsi 
linnaga loeme sultani omaks, aga kõik muu, mis on kirjutatud lepingus, lugesin ette.” 

»Kallivõitu,” vangutas Puskar pead. 

»Sa tahaksid parema meelega, et seal istuks Potocki," tähendas Bogun. 

Valge meri — nii nimetati tollal Aasovi merd. Autor. 

»Mis Potocki, mis ..." 

»Aitab,” katkestas hetman teda kurjalt. ,, Räägi asjast...” 

Tõlk kummardus Osman-agaa poole ja tõlkis talle kärmesti iga sõna. 

Siis hakkas rääkima hetman. Ta alustas kaugelt. 

»Sadu aastaid on Must meri olnud veriste lahingute kohaks. Läänest poolakate, 
lõunast aga tatarlaste poolt suletud, on kasakad ja kogu meie rahvas nagu püünistes 
rabelnud. Sellele tülile tuleb lõpp teha. Dželali istub Istanbulis, Osman-agaa TšŠigirinis. 
Nüüdsest peale on rahu Porta ja Ukraina vahel." Osman-agaa noogutas heakskiitvalt 
peaga. ,,Sultan peab meist lugu,” jätkas hetman. ,,Ta näeb meie jõudu ja meie ausat tahet 
elada rahus, meie aga peame lugu tema vägevusest." 

Hetman rääkis kiirustamata. Tal oli aega. Ta tahtis ära rääkida kõik, et mõni 
polkovnik ei pahvataks äkki midagi üleliigset. Ise aga mõtles ta: on möödas need päevad, 
mil Porta oli talle midagi kättesaamatut. Tema ja sultani vahel oli müürina seisnud 
Krimmi khaan. Nüüd on sellel lõpp. Hmelnitski nägi enda ees Islam-Girei raevunud 
nägu. Jaa, Bahtšisarais avaldab Hmelnitski leping Türgiga äkki pea kohal puhkenud tormi 
mõju. Kuid nad ei suuda seda kuidagi takistada. 

Võgovski ulatas hetmanile poogna ja hanesule. Hmel-nitski kirjutas alla. Seejärel 
ulatati leht Osman-agaale, tšauš näris huuli ja kirjutas samuti alla. 


Džuurad kandsid hõbetaldrikuil sisse veiniga täidetud kõrgeid kallihinnalisest 
veneetsia klaasist karikaid. Hetman tõstis karika. Ta jõi Türgi sultani terviseks. Pea- 
vooriülem Fjodor Korobka avas akna pärani. Ta viipas kellelegi käega. Silmapilkselt 
panid suurtüki-kogupaugud õhu värisema. Karikad helisesid taldrikud. Osman-agaa istus 
sirgelt ja liikumatult. Lõbusalt kõmisesid polkovnikute hääled. 

Sellega lõppes esimene läbirääkimiste päev. 

Kui hetman koju jõudis, tundis ta väsimust. Ta istus pingile aias pärna all. Kerge 
tuuleke sahises rohus. Kuuldus samme ja Hmelnitski tõstis pea. Tema poole tuli Helena. 
Ta istus mehe kõrvale ja pani käe talle õlale. 

Mu jumal, kui väsinud on mees! Kas ta tõesti ei saa kas või nädalakski Subbotovosse 
sõita? Ta ' nägu on päris hall. Silmade all on tursunud kotid. Tal on raske, sest ta on ju 
üksinda, keegi ei mõista teda, mitte keegi. Helena rääkis veel midagi. Hetman ei 
kuulanud. Ta vaatas kuhugi kõrvale ja mõlgutas oma mõtteid. Täna on see veel saladus. 
Homme räägib lepingust türklastega Tšigirin, nädala pärast Varssavi. Viinis vangutab 
keiser Ferdinand III rahulolematult pead. Ei tule sõjariistu, mida oodatakse Rootsist. 
Ossolinski kirjutab Rooma pikki valelikke kirju. Moskvasse saadab ta igasugust lora. 
Kuid kõik tuleb taluda. Tuleb taluda! Näis, nagu püüaks ta iseennast veenda, nagu ei 
jätkuks tal enesekindlust. Tal tuli meelde: talle oli jutustatud, et Kiievi metropoliit 
Silvester Kossov, kuulnud tema saatkonnast Türgimaale, olevat näost linavalgeks kah- 
vatanud, kuid teda hukka mõista polevat julgenud! Oli tõmmanud saba jalge vahele! Viha 
lämmatas Hmel-nitskit. Nüüd andis ta oma tunnetele voli. Seal, polkovnikute ees, oli ta 
pidanud ennast tagasi hoidma. Mõnigi polkovnik pole sugugi parem kui Kossov — 
mõtlevad muudkui enda peale. Nad ei taha muud, kui ainult tasuda neile tehtud ülekohtu 
eest. Kuid öelgu nüüd: kes julgeks sel aastal tulla sõtta Ukraina vastu? Jaa, kuid 
Kamenets? ... Ja maad kuni Dnestrini?.. . Ei, see kõik polegi nii hirmus. Neid maid on 
hiljem kergem sultanilt kui Potockilt tagasi kiskuda. Seni aga sõdigu nende maade pärast 
türklastega kroonihetman. Tema, Hmelnitski, jääb sellest kõrvale. 

Helena aga istub ta juures ja ohkab raskelt. Kui saaks Helenale kõik jutustada, et ta 
mõistaks ja kaasa tunneks. Igal pool on müür ees. Inimesed on temast müüriga eraldatud. 
Hetman paneb oma laia päevitanud käe naise peenikestele valgetele sõrmedele ja vaatab 

talle silma. Mis läigatab seal, neis järvekestes? Mida tähendavad neis need kollakad 
tulukesed? Helena kallutab oma pea ta õlale, sosistab kõrvu meeldivaid, vaikseid, õrnu 
sõnu. Tal on oma unistus, üks ahvatlev soov. Mees ärgu vihastagu — ta tahaks sõita 
Veneetsiasse. Saadik Vimina oli nii ilusasti Veneetsiast rääkinud! 

Hmelnitski vaikib. Mida öelda? Ta teab hästi: kuhugi ei saa ta sõita. Siin ei saa isegi 
üheks päevaks tööd käest ära panna, kus seal siis veel Veneetsia! Oleks aega, sõidaks 
Moskvasse. Võib-olia saaks nelja silma all tsaariga paremini kokkuleppele kui kõik need 
saadikud. Võgovski kinnitab, et Moskva olevat tema peale vihane lepingu pärast 
türklastega. Mis on aga Moskval sellest lepingust? Eile saatis ta virgatsiga kirja tsaarile, 
jutustas selles üksikasjaliselt, mis oli sundinud teda Portaga lepingut sõlmima. Ega 
temalgi olnud kerge seda sammu astuda. 


Tuul sahises rohus. Hämardus. Helena surus end tugevamini vastu mehe rinda. Ta ei 
häbenenud kedagi. Müüri ääres kõndisid tunnimehed. Kui nad jõudsid pingi kohale, kus 
istus hetman, pöörasid nad pea kõrvale. Hmelnitski kummardus naise poole ja suudles 
teda tugevasti huultele. Keegi köhatas kohmetunult. Het-man vaatas pahaselt ringi, üsna 
lähedal seisis süüdlase ilmega Võgovski. 

»Ma ei anna sulle rahu, Bogdan, tulin meelde tuletama, et õhtul on minu juures 
lõunasöök tšauši auks. Oleks vaja, et tuleksid sina ja pani Helena ka." 

»Aga kuidas siis ikka, tulen tingimata." 

Ta tõusis pingilt ja kõik läksid koos majja. 

Kui tunnimehest mööda astuti, jäi see liikumatult seisma nagu raidkuju. 

»»MIS aastast saadik teenid?" küsis hetman. 

»Tunamullusest,” vastas kasakas südilt, ,,olen juba Žoltõje Vodõ all sõdinud, 
hetman.” 

»Me andsime siis Potockile kõvasti tuupi!" ütles het-man lõbusalt ja rahulolevalt. 

Võgovski naeratas. Helena vaatas hetmanit altkulmu — mitte kunagi ei õpi ta 
härrasmehe kombeid ära. Hetman võttis taskust tubakakoti ja ulatas selle kasakale: 

» Tõmba, kasakas, tubakas on aus — türgi oma.” Ta patsutas kasakale õlale ja sammus 
edasi. , Tubli kasakas,” ütles ta endamisi, astudes üle majaläve. 

Õhtul Võgovski juures põrisesid naerulaginast aknaruudud. Lauad vajusid looka 
kõikvõimalike roogade raskuse all. Läikisid rohelisega üle puistatud praetud kalkunid ja 
haned. Neljal jalal seisis praetud metskits. Karavinides välgatles tulena ungari vein. 
Kõrgetelt vaasidelt hõbealustel rippusid alla viinamarjakobarad. Mandlite, datlite ja 
apelsinide lõhna tõttu oli raske hingata. Helisesid hõbe- ja klaaskarikad. Džuurad jooksid 
endil jalad alt. Polkovnikute näod punetasid joodud veinist ja palavusest. Kõrvuti 
hetmaniga istus tšauš Osman-agaa. Varjamatu õudusega vaatas ta Umani polkovnikut 
Gluhhi, kes üksteise järel valas endale kõrisse suuri peekritäisi põletatud viina. Netšai oli 
jäänud purju ja peksis rusikaga vastu lauda. Kogu aeg noris ta Kapusta kallal: ,,Pead 
salakae-bajaid! Jälgid iga meie sammu!" Kapusta ei vastanud. Ta peaaegu ei joonudki. Ja 
see, et ta kuulas kõiki etteheiteid vaikides, ajas Netšai veel suuremale vihale. Perenaine 
astus ligi ja segas end jutuajamisse, püüdes Netšaid rahustada. Kalnitsi polkovnik Ivan 
Fedorenko lõi pernatšiga vastu lauda. 

»Aitab šlahtaga jändamisest, hetman, käsi — ja su polgud tõusevad otsekui pilv. 
Lähme Varssavit võtma." 

Hetmani pea kumises juba veidi. Ta tõusis ja tõstis käe. Silmapilkselt vaikis kära. 
Kapusta nihutas end rahutult lähemale, olles valmis iga hetk hetmanit peatama. Tšauš 
ajas kaela õieli. Hetman vaatas terava pilguga üle punetavate nägude. 

» Varssavit võtta pole meil vaja, Fedorenko. Meile jätkub oma maadest. Ma andsin 
Zborovi all kuningale sõna. Oma sõna ma ei murra, kuni olen elus. Aga see, et panid 
Potockid ja Kalinowskid jälle rahva üle irvitavad, ei jää neile niisama. Andke aega, 
polkovnikud, andke aega ... " 

»»Aeg on juba käes!" karjus Netšai. ,, Kas kuuled, Hmel, on juba käes, ära venita 
enam!" 

»Ma ei venitagi,”" kõrgendas hetman häält. ,,Kuid ei taha ka kiirustada. Nüüd toetab 
meid Türgi sultan. Kes julgeb nüüd meie teele ette astuda, kes?" 


Ta jäi vait, nagu oodates, et kohe nimetatakse talle see, kes tema teele ette astub. 

Hetmani nägu lõkendas raevust. Ta vaatas teraselt Puskarile otsa, ja see ei kannatanud 
karmi ning uurivat pilku välja ja langetas pea. Ettevaatlikult ja märkamatult tõmbas 
Kapusta hetmanit kuntušihõlmast. Hmelnitski vaatas taha. 

»Ära muretse, Lavrin." 

Ta muigas kurjalt ja jätkas: 

»Rahvas hüüab mind Hmeliks — Humalaks .. . Ma loen teile, panid saadikud, 
polkovnikud ja austatud külalised, isegi värsse sellest. Kuulake, mida poeedid kirjutavad: 

Mingi võlujõud on isand Humalal: . = alandlikke ta ülendab, ägedaid ta alandab... 
Peal kõrge on võim ihuliikmete üle, jalad madalas vagusalt vaatavad üles. Aga kui isand 
Humal on tõusnud pähe, jalgu kergitab ta, peast võim kõik läheb...” 

Äkki segas laua teises otsas, kus istusid Bogun ja Zolotarenko, hetmanile vahele kähe 
hääl: 

Oi, kus Tsaregradi turul 

joob Baida mõdu-viinakest. .. 

Seda laulis karjudes vana hallipäine sotnik Ivan Neživoi. Ta oli püsti tõusnud ja 
jorutas käheda rämeda bassihäälega laulu kasakas Baidast — sellest, kui palju häda oli 
vahva rüütel basurmaanidele tekitanud, kui kurjasti ta oli türklasi pilganud, aga kui ta 
vangi Võeti ja teda metsikult piinama hakati, oli kasakas Baida oma vaenlastele näkku 
süljanud. Tõlk sosistas tšaušile kõrva. 

Hetman kuulas, pea longus. Raske, rõhuv vaikus valitses saalis. Kapusta liikus 
ettevaatlikult Neživoi poole. 

»Lavrin,” lausus hetman vaikselt, kuid ähvardavalt. 

Oma kohale!" 

Pea kätel, istus hetman liikumatult. Tema silme eest hõljusid mööda Dikoje Pole ja 
kärarikas Hortitsa, ja ta nägi verejanulist hordi, kes pilvena kattis Ukraina teid. Ta kõrvad 
näisid tabavat inimeste karjeid, keda teotasid tatarlased ja türklased. Ta kiristas hambaid 
ja lõi rusikaga vastu lauda. Võgovski haaras tal käest, kuid Hmelnitski tõukas teda 
küünarnukiga; kibe maik, nagu koirohust, tõusis talle kurku. Hetman tundis: mõne hetke 
pärast juhtub midagi ränka ja parandamatut. Polkovnikud kahvatasid ja Netšai aimas oma 
südamepõhjas, mis hetmaniga lahti on. Ivan Neživoi tasandas veidi häält, kuid 
Hmelnitski käskis: 

»Laula kõvemini, Ivan, laula kuulsa Baida allaheitmatust hingest, et meie külalised ei 
unustaks, kui vägevad on meie rahva rüütlid ... " 

Vahepeal vilksatas tal teine mõte. Ta vaatas kord Neživoile, kord Osman-agaale, kord 
polkovnikutele, see mõte aga raius oma. . . Näe, siin istub ta ees ammune vaenlane — 
saadik Osman-agaa, aga mõni maja hetmani kantseleist eemal koovad oma võrku 
saadikud Varssavist, ja Varssavi ise hellitab lootust talle silmus kaela heita ... Ja 
samasugusteks vaenlasteks olid nii libekeelne veneetslane Vimina kui ka Moldaavia 
hospodar Lupul. .. 

Võib-olla oleks kõige parem võtta Osman-agaa kohe lingu otsa ja vedada teda mööda 
tatarlaste hordide poolt tallatud teid, joota teda murtud hingede murega ja ajada ta teiba 
otsa piinu vastu võtma, et ta tunneks oma nahal kõike seda, mida on kannatanud rahvas 
tatarlaste ja türgi janitšaride läbi... 


Hetman vaatas vihavaenuga saadiku poole ja raevukas sõna oli libisemas üle ta 
huulte. Kuid juba järgmisel hetkel valitses ta enda üle ja naeratas nõrgalt saadikule, nagu 
poleks tal tema kohta olnud peas kurja mõtetki. Ei, eemale see! Rahu! Rahu iga hinna 
eest! Lüüa ära jalgealune kuningas Jan-Kazimierzil, lõigata Potockitel ära teed Portasse, 
ajada segi kõik Varssavi arvestused, et jesuiidid viha pärast sõrmi näriksid. Ei, mitte 
Ukraina vastu ei hakka Porta sõdima. Hoidke end, panid Potockid! Nüüd ei sünni teie 
tahtmist mööda. 

-. Ivan Neživoi laulis rüütel Baidast. Osman-agaa istus liikumatult nagu stepi 
kivipuuslik ja vaatas silmi pilutades ringi. Osman-agaa oli rahutu — kas ta pole teinud 
viga, et oli sõitnud Tšigirinisse? Kas ei juhtu siin temaga midagi halba? Kas pole 
jultumus selle kasaka tegu, kes laulab tollest neetud Baidast, kes on suurele Portale palju 
häda teinud? Kuid ei! Laul lauluks, aga asi asjaks. Laul asja ei sega. Osman-agaa täidab 
oma ülesande. Rahu Ukrainaga on Portale vajalik. Seljatagune on siis kindlustatud. 
Keiser Ferdinand TII loodab asjata, et Portal tuleb veel Ukrainaga sõdida, et Rzecz 
Pospolita toetab teda. Rzecz Pospolitale endalegi on kallale tungitud, ja ka khaan 
Islam-Girei on seega käsist-jalust seotud. Liiga omavoliliseks on läinud Islam-Girei. 
Nüüd võib teda Hmelnitskiga ähvardada. 

... Saalis on vaikne. Kõlab ainult Ivan Neživoi mehine hääl. Hetmani mõtted 
tormavad rajuhoona. Võita aega, .kindlustada rahu lõunas. Sultanil tuleb tegemist 
keisriga, khaan Islam-Gireid seob leping. Selle aja sees on vaja kogu rahvas üles 
äratada, Moskva tsaariga lõplikult kokku leppida, vene vennad tulevad appi, — ja siis 
tuleb viimne võitlus. Ta juba nägi seda võitlust, ta juba kuulis võidumuusikat, hõiskasid 
pasunad, ja kogu Ukraina Mustast merest kuni Sani jõeni hüüdis ,,Elagu!". Äkki ta 
võpatas, nagu oleks kõik möödas, tagasi aga tulnud karm tegelikkus. Ja ta nägi, et kõik 
vaatavad temale otsa. Neživoi oli juba ammu laulmise lõpetanud. Osman-agaa kõverdas 
haavunult huuli. Kahemõtteline muie siugles Võgovski vurrude all. Netšai sikutas oma 
kuntuši kaist. Hetman tõusis püsti. Ta muigas loiult: 

»Džuurad, kallake mõdu. Kuldne karikas pan saadikule, batõr Osmanile, meie 
igavesele sõbrale. Kõigile ulatada karikad." 

Džuurad askeldasid. Tõusis kära, kõnekõmin. Het-man langetas pilgu. Ta tundis 
rasket väsimust. 

,AAis sinuga on, Bogdan?” sosistas Kapusta. 

Ta ei vastanud. Sellal kui veini kallati, mõtles ta omi mõtteid, nagu võidaks ta ka 
nende minutitega aega. 

»Näe, mis humal peas sünnitab," lausus hetman naeratades. ,,Sina, pan saadik, ära 
pane pahaks. Sa pead 

uhke olema selle üle, et Portaga on sõdinud niisugused rüütlid. Ainult suurel rüütlil 
saab olla vääriline vastane. Kuid nüüd juba jätkub Varssavi panidel meie kätega tuliste 
süte riisumisest. Jätkub!" 

Ta hääl tugevnes ja muutus jõulisemaks. 

»Nüüd viin täide, mida olen nõuks võtnud. Ei, ei õnnestu jesuiitidel ega äraandjatel 
mind võrkudesse mässida. Hakkan mõõgaga päid raiuma. Mind ei peata miski. Jätkub 
juba sellest, et elame nagu kodutud hulgused, longime nagu hulkujad stepis. Meie 
kodumaa peab saama väärikaks ja vägevaks maaks. Ei ole vaja seimides armu paluda, ei 


ole vaja ainult enda peale mõelda. On vaja, et meie lapsed, lastelapsed ja laste-lastelapsed 
mälestaksid meid kui vabastajaid. Et sellest kirjutataks kroonikates. Et saja aasta pärast 
läheks kündja põllule, vaataks päikest, oma laiuvat maad ja ütleks: ,,Elan priiuses, sest 
mulle ja mu maale võitsid priiuse kätte Ivan Bogun, Danilo Netšai, Puskar, Zolo-tarenko, 
vapper rüütel Ivan Neživoi...” et saja aasta pärast hüüaksid meie järeltulijad meile: 

»Au!"" 

Karikas värises ta käes. Purpurpunane vein loksus üle ääre ja jooksis kleepuvate 
niredena mööda sõrmi. ,. Justkui veri,” mõtles ta. Ta tõmbas hinge tagasi, vaikis hetkeks ja 
vaatas tähelepanust kütkestatud nägudesse. Nüüd ei hõljunud need enam ta silme ees, ta 
nägi selgelt iga nägu, ja iga nägu äratas temas kas heakskiitu või rahulolematust. Ta pilk 
oli raske: näis, nagu oleks sulatina voolanud ta silmist kõigile, kes ta ees istusid. Ta oli 
juba heitnud endalt kõik kahtlused ja, pöördudes Osman-agaa poole, rääkis ühteaegu Ne- 
tšaile, Bogunile, Puskarile, Võgovskile, kõigile, kes hinge tagasi hoides teda kuulasid: 

»» Veneetsia saadik Vimina tõotas mulle kullamägesid, et me aga koos kasakatega 
läheksime Türgi sultani vastu, tungiksime Mustal merel sultani laevastikule kallale ja 
teeksime sellele kurja. Mina aga ütlesin Vimi-nale, et sultaniga meil tüli olla ei saa. Seda 
kinnitan ma sulle, saadik Osman-agaa, püha ristimärgiga.” 

Hetman pani karika ära ja lõi hoogsalt risti ette. Osman-agaa tõusis püsti. Hetman 
tõstis karika saadikule vastu ja lõpetas: 

»Slahta sepitseb meie vastu uut sõda. Meie seda sõda ei soovi, kuid endale liiga teha 
ei lase. Kinnitagu seim Zborovi leping, kui aga ei kinnita, siis võtame mõõgad pihku. 
Polkovnikud, joome sultani saadiku, batõr Osman-agaa terviseks.” 

Karikad kõlisesid. Polkovnikud jõid saadiku terviseks. Osman-agaa kummardas 
igasse külge. 

Öösel kutsus Hmelnitski enda juurde Võgovski, Ždanovitši ja oma nõo Pavlo 
Janenko. Hetmani tursunud silmalaud olid punased. 

»Ehk räägiksime kõigest hommikul," tähendas Žda-novitš areldi. 

»Pole aega, polkovnik, pole aega," kähistas hetman, ,,kuufake mind hästi. Sinul, 
Anton, ja sinul, Pavlo, tuleb koos Osman-agaaga Istanbuli sõita. Hoidke tema suhtes 
silmad-kõrvad lahti. Ta pole väike lind. Näete ise — lurjuste lurjus.” 

Hetman jäi vait. Ta võttis taldrikult sissetehtud õuna ja näris seda. Mahl nirises 
mööda märgi sorgus vurre. Ta pühkis suu puhtaks ning jätkas: 

»Sultani vesiirile tuleb selgeks teha, et kui annavad abi kuninga vastu, siis on ka 
merel rahu." 

Zdanovitš avas suu, tahtis midagi küsida. Hetman kergitas karmilt kulme ja 
kõrgendas häält: 

«OleAvait ja kuula. Mu pea lõhub niikuinii.” 

»» Oleks pidanud vähem jooma," ütles Võgovski vaikselt. 

»Eks sina tead alati, mis vaja, tead alati kõike,” pomises Hmelnitski pahaselt. Ta silus 
rusikaga otsaesist, nagu midagi meelde tuletades. 


»Ajasite mu segi, võtku teid kurivaim. Nii, kuulake edasi. Muudkui peale raiuda, et 
Porta ei usuks poolakaid. Tehke neile selgeks, et näe, isegi Vimina läkitasid meie juurde 
poolakad selleks, et me läheksime Türgimaa vastu. On teil selge?" 

Zdanovitš ja Janenko noogutasid pead. 

»Vaadake ette. Kui asja lörri ajate, lendab teil pea otsast.” 

Ta sulges silmad ja ohkas raskesti. Tekkis vaikus. Kuskil seinapraos hakkas laulma 
kilk. 

»Hea tundemärk," segas Võgovski vaikust. Hmelnitski jätkas: 

»Tühja kah. Mina ei usu õnnemärke. Sina, kirjutaja, tead kõik, — mis on märgid ja 
kas nad on head või halvad. Aga mispärast Gladki ja Gluhh suud pruugivad, mida nemad 
keerutavad, seda sa ei tea või ei taha teada. On see nii?" 

Hetmän pöördus Võgovski poole. See kehitas õlgu, kuid vaikis. 

»Sa vaikid? Selle kohta sul märke ei ole. Aga mina tean,” ütles hetmän äkki kindla 
häälega ja laskis üle koosolijate käia raske pilgu. ,,Ma tean, et nende hinges keeb 
kadedus. Ihkavad hetmanikeppi, Ukraina aga käigu kas koeraroaks või kuradile, see on 
neile ükspuha. Minu kohta ajavad lora, et ma olevat enda maha müünud, ise aga muud ei 
otsigi, kui aga kuidas ja kellele end müüa." 

»Rahune,”" ütles Janenko kaasatundvalt. ,,Mis sa nüüd, vennas! ... 

»Ei suuda!" kargas hetmän jalule. ,, Mis kuradi rahu? Eile kiitles Gladki purjus päi: 
varsti lastakse Hmelile kuul selga. . . Aga kes laseb? Kas tema, Gladki? Neile on kõik 
vastukarva. Moskvat nad ei poolda, Türgi ei sobi usu poolest, tatarlasi nad vihkavad, — 
aga mida nad tahavad? ...” 

Ta ei pöördunud enam ei kirjutaja ega polkovnikute poole, vaid rääkis nagu 
iseendaga. 

»Kuidas nemad küll mõtlevad maad, usku ja priiust kaitseda? Oh issand, issand!" 

Ta kattis näo kätega ja jäi vait. Paistis, nagu näeks ta ka kinnisilmi kavalaid, 
lipitsevaid nägusid, pilke täis vihkamist, kuuleks kõrvus petlikke, äraandlikke sõnu. Ta 
raputas pead ja võttis käed näo eest ära. Ta justkui peletas eemale midagi ränka ja 
talumatut. 

»Nüüd on kõige raskem aeg. Seisame nagu mäe otsas. Jalge all on kuristik ning tuuled 
möllavad. Tuleb iga hinna eest vastu pidada, kuni torm üle läheb. Vastu 

pidada. Kõik need liitlased unistavad ainult ühte — kuidas saaks meie ja Moskva 
vahele tüli külvata. Asjata! Mina omast ei tagane. Hakkan päid raiuma, teiba otsa ajama, 
kuid ei tagane.” Ta vaikis veidi, ohkas ja lisas: 

» Istanbulis püüda, et khaanile antaks kõva käsk ilma meie teadmiseta poolakatega 
mitte mingisuguseid kokkuleppeid sõlmida ja et ta meid abistaks. Kui vesiir hakkab 
Moskva kohta pärima — kas me saatsime sinna oma saadikuid, missugused on meie 
kavatsused —, põi-gelda vastamisest. Rääkida nõnda: usk on meil ühine, see on meie 
vennasrahvas, ülekohut me teineteisele pole teinud, mõtleme rahus elada ..." 

»Kas saite aru?" Ta võttis taldrikult veel ühe õuna, näris seda ja noogutas 
Ždanovitšile julgustavalt peaga. ..Kannatage, sõbrad. Tuleb nii, nagu olen nõuks võtnud. 
Vene rahvas asub meiega õlg õla kõrvale, annab abi. Ei saa olla, et vend venda kurjas 
hädas ei aitaks.” 

»»Sõda ei taha keegi," kostis Ždanovitš. 


»Kuid siiski pole sellest pääsu ei meil ega neil." 

Hetman tõusis püsti, sõi õuna lõpuni, sülgas seemned pihku ja viskas need läbi avatud 
akna välja. 

»Aitab. öö on lühike, ei jõua kõike ära rääkida. Homme hommikul asuge teele. 
Vaadake ette — mida olen käskinud, sellest ka kinni pidada. Kui tuleb häda, läkitage 
virgats.” 

Jäeti hüvasti. Hetman jäi üksinda. Ta kustutas lambid, astus akna juurde ja vajus 
rinnuli aknalauale. Tiigis krooksusid konnad. Taevas vilkusid tähed. Müüri taga hõikles 
vahtkond. 

»Kuula!" hõikas keegi bassihäälega, ja teine hääl vastas kohe: 

»» Kuula!" 

Ka temal tekkis tahtmine hõigata öhe, taevasse, maa ahvatlevaisse avarustesse see 
lühike ja täis salapärast tähendust sõna: ,,Kuula!" Huuled sosistasid iseendast selle sõna, 
ning ta mõistis — pigemini tajus südamega, et ka sel ööl seisab ta nagu kõigil eelmistel 
öödel samuti valvel ja samuti ,,kuulab". 

Mida ja keda — seda teadis Hmelnitski hästi. 

-.. Laekahoidja Kreis kükitas otse hetmani magamistoa seina juures. Ta jalad olid 
ammu ära surnud ja ristluud valutasid. Läbi põõsaste nägi ta hetmani varju lahtisel aknal. 
Ta oli kuulnud kõik, mis räägiti. Kreis ootas, millal hetman akna kinni paneb. Oodata tuli 
kaua. Viimaks aknaraamid lõgisesid. Kreis kükitas veel minuti, vaatas siis kartlikult ringi 
ja tõusis püsti. Ta läks ettevaatlikult teerajale ja lähenes tagatrepile. Tagatrepil peatas teda 
tunnimees. 

»Kes tuleb?" 

»Mina!” kostis Kreis. 

»» Ah see olete teie, pan laekahoidja!" tundis tunnimees ta ära. ,, Miks te ei maga nii 
hilja?" 

»Ei tule und, kasakas. Uni põgeneb mu eest.” Ta haigutas ja hakkas astmeid mööda 
üles sammuma. 

Enne koitu lähenes Tšigirinile Perekopi mursaa Karatš-bei, khaan Islam-Girei saadik. 

Linnavärava juures peatasid kasakad mursaa. Tatarlased karjusid: 

»Sedamaid värav lahti teha! Perekopi mursaa tuleb pan hetmani juurde kiire asja 
pärast!" 

Kasakad haigutasid uniselt. Enne päikese tõusu pole lubatud kellelegi avada, mursaa 
oodaku värava juures. Tatarlased tõstsid kisa. Kasakad äratasid jessauuli. Sel ööl oli 
linnas valvekorral jessauul Lissovets. Ta läks värava taha ja küsis: 

»Kes sõidab ja mis asjus?" 

Karatš-bei ronis sõidukist välja. Ta jalad olid pikast istumisest ära surnud; nagu 
võõrastel jalgadel astus ta jessauulile vastu. 

»Ma olen Perekopi mursaa Karatš-bei, suure khaani Islam-Girei saadik." 

Jessauul Lissovets kummardas ja käratas siis kasa-kaile: 

»Saatana silmamunad! Otsekohe avada värav khaani saadikule, kähku!" Ise aga seisis 
paigal ja haigutas, kattes suud peoga. 

Värav avati, ketid rägisesid, lasti alla sild üle kraavi. Karatš-bei istus sõidukisse. 
Kabjarauad müdisesid 

puusillutisel. Vurrudega kasakas pani värava kinni ja urises pahaselt: 

»Mitte ei anta sulle rahu, küll tuleb neid saadikuid, jumal nuhelgu neid. Kaks päeva 
tagasi türklane, eile poolakad, aga nüüd, kae, on paha vaim ka selle siia vedanud.” 

»Ssa seal lora vähem, see pole sinu taibu asi," ütles jessauul temast mööda minnes 
ükskõikselt. 

»Leadagi mitte minu taibu asi," torises kasakas, ,,see on hetman Hmeli asi, minul aga 
oma, kuid ma arvan, et ka teda on need külalised ära tüüdanud.” 

Pimedast nurgast müüri all kostis kellegi laitev hääl: 

»»Onu Semjon, vahest ehk vaikiksite...” 

Kasakas sülgas, astus kõrvale ja istus pingile. 

Koit laotas taevavõlvil oma sinkjashalli rätti. Majad kerkisid kummaliste siluettidena 
silme ette. Kuked kiresid valjult nagu loendusel. Kasakas Semjoni erutasid omad mured. 
Olid tal kunagi olnud nii maja, naine kui ka lapsed. Kõik oli kadunud, kõik oli läinud, 
nagu ta ise ütles, tuulde. Jeremias Wiszniowiecki põletas Semjoni maja maha, naine ja 
lapsed aga põlesid sisse. ,,01 gu mul naise asemel mõõk,” kõneles ta kasakaile, ,,kuid 
lapsukesi ei asenda miski. .." 

Vaikne on hommikueelses Tšigirinis. Sellises vaikuses tuleb kõik meelde. Kuid 
südames pole kohta nukrusele. Nukrutsemisega ülekohut ei paranda. ,,Sõidavad, muudkui 
sõidavad," mõtles Semjon, ,,pole seda veel Ukrainas olnud. Suur pan on hetman Hmelist 
saanud, mis seal rääkida! Ainuüksi kaupmehi kui palju on kokku tulnud! Ja laatadel, 
missugust kaupa seal küll ei ole! Ja müütavad seda inimesed mitmesugustest 
ennekuulmata maadest!" 

Öö jooksul jõuab palju läbi mõelda. Semjon imeb piipu. Mõtted hõljuvad, kipuvad 
talle igast küljest kal-lale.FAga silme ees terendab küla Horõni juures, tare . .. Mis on 
sellest järele jäänud? Ainult tuhk, ja seegi on nähtavasti tuulest laiali kantud. Aga mis 
edasi saab? Panid tulevad tagasi oma mõisatesse. Kas tõesti läheb jälle vanaviisi? 
Kasakas Semjonile ei tule und. Kui 

õige küsida kelleltki. Ohates vaatab ta taevasse. Selge-palgeline päike tõuseb 
taevaäärel ja vasetab majakatuseid. 

Kaupmees Walter Funke reisis. Tolmust teed uhtu-sid vihmad, kuivatasid päike ja 
tuul. Walter Funke vaatas sõidukist tähelepaneliku ja terase pilguga ringi. Silmavaadet 
lõbustasid avarad piiritud väljad. Lõppematult kohas neil kuldne lainetemurd. 

Nisu ja rukis hõljusid. Vikatid ja sirbid särasid päikese käes. Niitjate valged särgid 
vilkusid kollases meres. Walter Funke peatas sõiduki ja astus piirivaole. Kitkus ühe 
viljapea ja poetas terad peopesale. Soojad terad kõditasid pihku. Ta tõstis peo näo juurde 
— lõhnas mullast ja päikesest. 

Niitjad ümbritsesid meest lühihõlmalises kaftanis ja sügavalt otsaesisele tõmmatud 
laiaäärelises kübaras. Walter Funke teretas. Ta näitas käega ringi ja hakkas rääkima oma 
keeles: ta on vaimustatud põldude rikkusest. Niitjad mõistsid teda ja puhkesid naerma. 

Punasega välja õmmeldud särgis piiga ulatas suur-kaupmehele kvardi piima. Funke 
jõi selle ühe hooga tühjaks, sest teda vaevas janu. Ta ulatas piigale taalri. Viimane peitis 
käed selja taha, astus tagasi ja lagistas naeru. Funke oli rahul. Ta peitis taalri tasku, 
vehkis siis niitjaile kübaraga ja astus sõidukisse. 


Kiiresti põrisesid rautatud rattad. Mõlemal pool lai-netasid väljad. Päike kiirgas. Tee 
lookles ojana läbi metsa. Metsa taga algas küla. Sõideti üle tammi. Funke pistis pea 
sõidukist välja. Paremal pool tammi hõljus väikese pilvena õhus valge tolm. Mürises 
veski-ratas. Veepritsmeid langes Funke näole, seda mõnusalt jahutades. Veski ees tungles 
rohkesti vankreid. Tammi äärel seisis vanataat kepikesega. Algul vaatas ta uudishimuga 
sõidukit, kuid pöördus kohe ükskõikselt ära. Kes küll nüüd ei sõida läbi Katšintsi küla? 
Ega küla asjata asu kärarikkal ja rahutul maanteel Varssavist Tšigirinisse. 

Funke sõitis läbi küla. Ta lõi kirikukuplite poole risti ette ja vaatles mõnuga taresid. 
Näis, nagu oleksid seintele maalitud sinised kikkad talle naeratanud. Päevalilled 
paindusid raskelt üle varbtarade, nagu kummardades möödasõitjale. Peni klähvis veidi 
sõiduki peale, kuid päikesest roidununa jäi maha. Kiiresti põrisesid sõidukirattad. 
Mööduti külast. Uuesti laiusid piki teed väljad. Kogu silmapiiril voogasid kuldsed 
viljalai-ned. Vikatid läikisid päikese käes. 

Walter Funke oli tagasiteel Varssavist Tšigirinisse. Ta kavatses ka Kiievis ära käia, 
kui aga kõik läheb hästi, sõidab Funke Belgorodi. Palju tegemist on kom-mersandil sel 
aastal kasakate maal. Varssavis oli Fun-ket hirmutatud: ,, Vaadake ette, mööda neid 
kasakate teid sõita ei ole päris ohutu. Röövlid hulguvad ringi ja ega ka hetmani sõjavägi 
millegi ees kohku.” Walter Funke ei kartnud. Tal oli taskus kiri peakirjutaja Ivan 
Võgovskilt. Selles kirjas on kirjutatud, et Funke isik on puiitumatu. Kellelgi polnud 
õigust talle takistusi ette veeretada, kellelgi polnud õigust talle liiga teha. 

Sõidukiistme all oli laegas. Laekas oli nahkköites vihik. Kui Funke külas või linnas 
öömajale jäi, kandis kutsar, tatarlane Sabit, laeka majja. Kui kaupmees oli puhanud, 
asetas ta lauale tindipoti, võttis puukarbist välja hanesuled, avas vihiku ja hakkas kir- 
jutama. Olles aastais inimene, pidas Walter Funke ettevaatamatuseks oma mälule lootma 
jääda. 

Uman oli talle tugevat muljet avaldanud. Ta oli külastanud polkovnik Gluhhi. Puhtast 
südamest oli ta polkovnikule kinkinud tüki hinnalist siidi ja joonud pani 
polkovnikuemanda terviseks. Kolm päeva oli ta seal end vaipadel välja puhanud. Sõiduk 
oli tugev, kuid mitte just väga mugav, ja see andis ennast tunda. Umani kohta kirjutas 
Funke: ,,Majad on siin kõrged. Neil on ilusad ümarikud aknad mitmevärviliste ruutudega. 
Sissekäigu kohal ripuvad ikoonid. Majad on ehitatud puust, puu on siledaks tahutud ja 
poleeritud. Tähtsaid ja fikkaid inimesi on selles linnas rohkesti. Mööda linna veetakse 
vankritel suurtes vaatides mõdu ja õlut. Ka vilja veetakse koormatega, kala on aga kaalu 
järgi." 

Funke raputas kirjutatu üle liivaga sametkotikesest, ootas, kuni tint kuivas, raputas 
liiva ettevaatlikult kotti tagasi ja pööras lehe. Edasi kirjutas ta: 

» Teel nägin iga asula juures tiiki, iga tiigi ääres oli veski. Tammidele on tihedasti 
puid istutatud. Tiikides on rohkesti kollaseid ja valgeid lilli.” Funke jäi mõttesse. ,,Nägin 
laialdastel väljadel rohkesti kõrsvilju, mis kasvavad iseendast ja ilma maaharimiseta.” 

Väljas hämardus. Kirjutamine muutus raskeks. Ta kiirustas. Oli vaja veel märkida 
seda," et ,rikkusi on kasakate maal otsatult. Kanad, haned, pardid ja kalkunid uitavad 
rohkearvuliselt põldudel ja metsades, otsivad toitu kaugel linnadest ja küladest. Nad 
munevad keset metsa ja varjatud kohtades, kuid nende rohkuse tõttu neid keegi taga ei 
otsi.” 


Kõige rohkem hämmastasid Funket mitmesugused koduloomad. Hobused, lehmad, 
kitsed, lambad, härjad ... Ja kõik on hästi nuumatud ja head tõugu, ühe asja 
meeldetuletamisel vidutas Walter Funke mõnu pärast silmi. Ta noogutas heakskiitvalt 
pead ja kirjutas vihikusse: ,,Sead poegivad nende juures kolm korda aastas. Esimene kord 
toovad nad üksteist põrsast, teine kord kümme, kolmas kord seitse ..." 

Walter Funke lahkus Umanist koidu ajal. Ta oleks küll meeleldi veel maganud, kuid 
oli aeg teele asuda. Asjatalitused ei andnud oodata. . . Mõnuga tuletas ta meelde 
jutuajamisi polkovnik Jossip Gluhhiga. Talle meeldis mittekiirustav ja arupidav 
vojevood. Nad mõistsid teineteist. 

Lihava käega varjas Funke haigutuse. Sõiduk veeres metsa vahel. Küpressidega 
sarnanevad seedrid ja männid seisid vallina, varjates endaga poole taevast. Kommersant 
lähenes sihtpunktile — varsti ongi Tšigirin. Tatarlasest kutsar jorutas üksluist ja nukrat 
laulu. Walter Funke ei katkestanud teda — laulgu, kui see talle meeldib. Ta mõlgutas 
oma mõtteid, polnud tal aega laule kuulatada. Laulud temasse ei puutunud. Sõrmedega 
ruuget habet sugedes pidas ta arvet, kui palju kasu saab firma aasta lõpuks. Tuli välja, et 
kasu oli kaunis suur. 

Enne esimest lund peab Funke Hamburgi tagasi 

jõudma. Teel oli veel asja Frankfurti. Aina asjaajamised. . . Walter Funke ohkas. 
Kutsar laulis igavalt ja nukralt. Mets lõppes. Kõrgendikul ilmusid nähtavale linnamüürid. 
Walter Funke sõitis Tšigirinisse Belaja Tserkovi kaudu. Ehk see küll polnud tema teel, 
nagu ta ütles Belaja Tserkovi polkovnikule Mihhailo Gro-mõkale, kuid ta on 
peakirjutajalt endalt linna kohta nii palju head kuulnud, et oleks olnud patt sealt mitte läbi 
sõita ja mitte näha Ukraina ilu ja uhkust. 

Mihhailo Gromõka oli rahul. Ta armastas oma linna ja oli rõõmus, et võõramaalane 
nii hästi rääkis selle kohta. 

Funke jalutas linnas ja vaatles maju. Käis laadaplatsil ja kuulas kirikus pühapäevasel 
jumalateenistusel koorilaulu. Ta käis ka poodides ja vaatas kaupa riiulitel. Kiitis 
kohalikku kalinguri, kuid kalev talle ei meeldinud. Ta ütles kaupmehele oma nime. 
Järgmisel aastal hakatakse siin kauplema tema — Funke — kalevi, siidi, lõhnaõlide ja 
muuga. Ta küsis kaupmehelt, kas linnas on meelelahutusi: tuleks veidi puhata. Algul too 
ei saanud aru, kuid siis taipas. 

Õhtul viis ta Funke vaiksesse tänavasse. Nad läksid alla pimedasse, kõrtsi. Kaupmees 
kutsus tagatuppa paksu eide. Funke järgnes kaupmehele. Jutt ei kestnud kaua. Varsti 
kaupmees lahkus ja Funke jäi väikesse tuppa üksinda. Süda tagus veidi kiiresti. Kas ta oli 
hästi talitanud? Kahtlused piinasid teda. Kuid selle üle ei tulnud kaua mõtiskleda, sest uks 
kriuksatas ja sisse astus noor naine. Ta vaatas tähelepanelikult Fun-kele otsa ja heitis räti 
ära. Funke vaatas mõnuga ta täidlast nägu ja kõrget rinda. Noorik ütles talle midagi. 
Walter Funke ei saanud midagi aru, kuid kobas taskus ja pani lauale naise ette mõned 
zlotid. Rahuliku liigutusega koristas noorik need laualt ja kustutas tule. 

Öösel istus Funke oma kambris nahkköites vihiku kõhnal. Ta oli puhanud ning juba 
unustanud kõrtsi, vastutuleliku kaupmehe ja nooriku. Funke kirjutas: ,, Kodune sissesead 
on siinkandis säärane: seespool maja on piki seinu lavitsad, kuna jalgadega lauad on keset 
tuba. Asemeks on tikitud vaibad. Seintele on ripu 

tatud värvilisi riidekangaid. Igas majas on neljakandiline kahel piidal ahi põletatud 
savist, kas punasest või rohelisest, jõukatel inimestel aga kahhelkivist; peal on 
raudkumm, mille nimetuseks nende keeles on ,,kol-pakk”." 

Walter Funke haigutas. Ta näris hanesule otsa, pilutas silmi ja jätkas kirjutamist: ,,Ma 
sõitsin jõgede ja metsade vahel piki lõpmatuid aedu. Paistsid mitmesuguste 
inimesekõrguste viljade väljad, pikad ja laiad nagu meri." 

Mõtted kargasid teisale. Sulg liikus ühtlaselt mööda siledat paberit: ,,Suursuguste 
linnakodanike tütred kannavad peas kullaga tikitud mustast sametist, pärlite ja 
kalliskividega kroonitaolist rõngast, see maksab kuni kakssada zlotti ja koguni rohkem. 
Vaesemad tüdrukud punuvad lilledest pärgi." 

Ta tõmbas kirjutatule kriipsu alla ja lisas: ,, Tuleb korraldada niisuguste rõngaste 
valmistamist ja neid kasakate maale sisse vedada. Kirjutada sellest Hamburgi.” 

Veidi edasi kirjutas Walter Funke erilise hoolikusega: ,,Belaja Tserkovi linna ümber 
on kaks palkidest kindlustusliini, pikemal, välisel, on neli torni läbisõidu-väravaga ja neli 
umbtorni; sisemisel liinil on üks väravaga torn ja üks umbtorn. Neile kindlustusliinidele 
on kolmandana juurde ehitatud veel väike kants samasuguse palkidest kindlustusliiniga, 
selles on üks torn väravaga ja kolm umbtorni. Tornidel ja müüridel on kakskümmend 
suurtükki, vasest ja rauast, mitmesuguse kaliibriga; nende kuulid on poole kuni viie 
grivenka raskused. Kolmes kindluses on kaheksakümmend neli korras suurtükki, kuid on 
ka rikutud suurtükke, kolm tuhat viissada raudkuuli, palju püssirohtu vaatides ja palju 
salpeetrit.” 

Walter Funke lõpetas kirjutamise. Päev oli olnud siiski raskevõitu. Homme tuleb enne 
koitu jälle teele asuda. On vaja puhata. Ta võttis riidest lahti, avas akna, istus vaibaga 
kaetud lavitsale ja jäi mõttesse. Reisimine oli üsna askeldusrikas. Tõsi küll, askeldused 
polnud ilmaaegsed, — need toovad raha, palju raha. Funke tõmbas keeleotsaga üle 
kuivanud huulte. Aeg 

on magama heita. Varsti seadis ta enda lavitsale ja kukkus norskama. Unes oli ta 
Tšigirinis. Tema ees istus punapäine Kreis ja lükkis kollaste konksus sõrmedega kettakesi 
arvelaual. Siis muutusid kettakesed suurtükkideks. Nende torud särasid päikese käes. 
Funke ohkas unes ja matsutas huuli. Väljas huikas öökull. Funkele tundus, nagu oleks 
kisendanud laekahoidja Kreis. 

Hommikul, kui päike oli vaevalt tõusnud, istus Walter Funke juba sõidukis. Sõideti 
väravast välja. Hommikune kargus oli mõnus. Hobused lasksid kerget traavi. Teel sagisid 
muretult varblased. 

Tšigirinisse hilines Walter Funke veidi. Ta ei leidnud eest hetmanit, ei leidnud ka 
Võgovskit. Neli voori tema kauba ja masinatega manufaktuuride jaoks olid juba kohale 
jõudnud. Walter Funke asus samasse majja, kus ta oli elanud oma esimesel kohalesõidul. 
Harmaš võttis kaupmehe külalislahkelt vastu ja palus ta lõunale. Lauas istus kogu 
perekond: tütar Glikeria, mustade patsidega iludus, poeg Dmitro ja naine, lahke pani 
Kilona. Pakuti munasuppi lõhnavate kuivatatud juurtega, piimas keedetud kala ja 
mandlikastet. Laual seisid viinatoop ja karavin viinamarjaveini. 

Walter Funke sõi palju ja lõbustas teisi jutustustega sellest, kui viletsalt elab šlahta: 


» Vaeselt ja purupaljalt, ainult upsakust on palju. Ei ole seda, mis siin kasakate maal. 
Siin on igal pool küllus ja kõike palju.” 

»Esimest korda elame nii rahulikult," tähendas Harmaš. ,, Hetman on meil aruga mees. 
Ta teab, mida peremehele vaja on. Sa, kaupmees, oota, küll saad veel näha. See on hea, et 
sa meile oma kaupa vead, et hakkad meil manufaktuure ehitama. Meile on palju kaupa 
vaja. Tahad aga mujal kaubitseda, sõida vabalt mööda Musta merd, pole nüüd türklastel 
meiega asja. Sõda Veneetsiaga on neil kõik muu varju jätnud.” 

Perenaine lõi risti ette: 

»Mis sõprus see uskmatutega saab olla?" 

Harmaš lõi käega: 

»Mis sellest? Nad on asjalikud ja rikkad inimesed. Aga et usk on neil teistsugune, see 
ei sega. Poola šlahta mõtles meid läänest ja idast lukku panna, kuid ei kukkunud välja 
nende tahtmist mööda. Hetman nägi kõik ette, arvestas kõik välja, ja nüüd näe — on türk- 
lastega rahu.” 

Funke noogutas heakskiitvalt peaga, — mõistlikke sõnu räägib peremees. Ennekõike 
kasu ja siis alles usk. Rahal on ükskõik, kelle taskus olla, kas kristlase või muhameedlase 
omas. Peaasi, et tal oleks kindel paik. 

Harmaš puhkes naerma. Jutt kandus hetmanile. Harmaš jutustas, et hetmani poeg 
Timofei on suure sõjaväe eesotsas läinud koos tatarlastega Moldaavia vastu sõdima. 
Halvasti läheb Moldaavia hospodaril Lupulil. Küll ta saab nüüd viletsust tunda. 

Harmaš kõneles kiitlevalt, nagu oleks ta ise koos hetmaniga kõiki tähtsaid asju 
otsustanud. Ta valas viina ja veini. 

Walter Funke jõi veini. Karikat tõstes tõusis ta püsti ja kummardas perenaisele. Ta jõi 
väikeste lonksudega ja silmi vidutades. Tähelepanelikult kuulas ta kõiki peremehe 
jutustusi, kiitis ka ise hetmanit. 

Harmaš sattus hoogu: 

»Nüüd ei saa meile keegi midagi teha. Kui tahame, võtame ka Varssavi ära!" Funke 
kiitis järele: 

»Mis seal rääkida! Hetman Hmelnitskil on suur võim!" 

Pärast lõunasööki istuti aiakeses, jahutati end. Vaikne õhtu laskus maa peale sinkja 
viduna. Funke jutustas kaugetest võõrastest maadest, kiitis linnu, kus oli viibinud, ja 
jutustas sealseist kombeist. Harmaš muutus heldinuks ja rääkis usaldavalt: 

»Ka mina olen nüüd hetmani teenistuses ja nii-öelda puutun pan Funke asjadega 
kokku. Peakirjutaja andis minu hoolde uue töö — ma sean sisse tehase, hakkame rauda 
sulatama. Aga kuule on vaja palju, oi kui palju!" 

Walter Funke kuulas pingeliselt. 

Lahku mindi, kui oli juba päris pime... 

Walter Funke magas sügavat, rahulikku und. Magamast tõusis ta koidikul. Läks 
Tjasminile, hingas ahnelt aromaatset hommikuõhku. Siis suples. Ta valge keha hõljus 
tumedal veepinnal nagu taignahunnik. Walter Funke murdis kergeid laineid ja mõtles 
Hamburgile. Ta mõtles: see, et Harmaš hakkab nüüd püssi-rohuasjandusega tegelema, 
pole halb. Funkele meeldis, et kaupmees ei olnud keelt hammaste taga hoidnud. 

Päev oli kommersant Funkel askeldusrikas. Ta oli lootnud Tšigirinis paljusid inimesi 
eest leida, kuid tal ei õnnestunud neid näha. Selgus, et nad on hetmani juures. Hetmani 


kantseleis istus Kapusta ja koos temaga paarkümmend kirjutajat. Funke külastas 
Kapustat. Vestlus ei edenenud. Kapusta kuulas, mida Funke rääkis, ise aga vaikis. 
Hüvastijätul ütles Kapusta: 

»Kui pan Funke on peakirjutajaga juba kokku leppinud, siis on kõik hea. Kui tal on 
vaja ringi sõita ja lina üles osta, sõitku vabalt. Kui ta nakkab ehitama kaubaladusid 
Kiievis ja Tšigirinis, ehitagu.” 

Funke tänas, Funke kummardas. Ta silmad libisesid kõrvale Kapusta terava pilgu 
eest, mis oli suunatud temale. Sellest" jutuajamisest jäi kommersandile mingisugune 
ebamõnus tunne. 

Funke jalutas Tšigirinis, vaatas ringi ja etsis kohti ladude jaoks. Ta pidas nõu 
Harmašiga. 

Mõne päeva pärast sõitis ta Kiievisse. Seal sai ta kokku vojevood Adam Kisseliga. 
Vojevood kutsus ta enda poole lõunale. Kissel rüüpas healõhnalist õunaveini ja kurtis: 

»»On tulnud halvad ajad, pan Funke, ei ole nüüd Ukrainas rahu. Ainult kaks aastat 
tagasi oli see mugav ja kaunis kuningaprovints, nüüd aga on Hmelnitski mõttele tulnud 
iseseisev riik luua. Kõik on tuulde läinud, kõik panid värisevad hirmust oma elu pärast. 
Millega see kõik lõpeb, pole teada!" 

Walter Funke kuulas vojevoodi tähelepanelikult. Ta teadis väga hästi, kuhu kaval 
Kissel sihib. Kuid kaupmehe näole oli tardunud piiritu austuse ja kaasatundmise ilme. 
Jaa, ta tunneb pan vojevoodile kaasa. Väärikal 

inimesel pole nüüd enam kohta sel maal. Püha tõde! 

Nii kaldus jutt pikkamisi teisale. Kiirustamata jutustas Funke oma vestlusest kantsler 
Ossolinskiga Varssavis. Ta ei rääkinud palju, kuid küllalt selleks, et voje-vood mõistaks 
öeldu tähendust. 

»Kõike saab joonde ajada,” ütles ta lõpuks ja hõõrus käsi. ,, Kuid me nõuame kindlaid 
tagatisi. Maa-alad mööda Dneprit ja Bugi ning Aasovi all asustatakse kolonistidega, me 
ehitame siia suuri linnu, manufaktuure, asutame omaenda sõjaväe. Reitarid hakkavad 
Rzecz Pospolitat kaitsema tatarlaste ja zaporožlaste eest, kuid võib-olla seks ajaks polegi 
enam zaporoŽ-lasi.” 

Funke jäi vait. Ta ohkas, vangutas pead ja jõi oma veini lõpuni. 

»Peaasi, ei tohi aega raisata,” lisas ta pärast lühikest vaikimist. ,,Kui seda tuld nüüd 
kohe ei summutata, on varsti hilja. Saksi kuurvürst on andnud loa koguda tema 
provintsides palgaväge, meie anname sõjariistu ja raha, aga kui kõik samasuguselt tuulde 
visatakse nagu Žol-tõje Vodõ ja Korsuni all, jõuab Hmelnitski Moskva tsaariga liitu 
astuda.” 

Adam Kissel kuulas sakslast vaikides. Kaupmehe jultumus ärritas vojevoodi, kuid ta 
ei väljendanud oma pahameelt millegagi. Tuleb ära kuulata kõik, mida sakslane ütleb, 
temaga pole vaja tülitseda. ,,Pole vaja tülitseda," kordas Kissel endale, ja 
nõusolekumärgiks ta muudkui noogutas pead. 

» Teil on õigus, pan Funke, kuid uskuge mind, meil on säärane olukord ... Kõik on 
segi, ainuke lootus on, et Euroopa tuleb meile appi, ja esimene lootus on Saksamaa 
vürstidele. Te peate teadma — Hmelnitski unistab Moskvaga ühinemisest. Need 
kavatsused on läinud juba liiga kaugele. Uskuge mind, lootus on ainult meie kuninga 
tarkusele ja Euroopa abile." 


»Sellest on liiga vähe, pan vojevood!" Funke tõusis püsti ja hakkas mööda tuba 
kõndima. ,,Praegu on aeg tegutseda, mitte aga lootusi hellitada. Hmelnitski leeris pole 
samuti vähe tülisid. Miks mitte kasutada neid tülisid, mispärast mitte sigitada uusi 
tülisid?" 

Walter Funke näis nagu kasvult sirguvat. Ta seisis vojevoodi ees, käed rinnal, ja 
viimase vastust ära ootamata rääkis pahaselt: 

»Mulle näib, et te ootate seda, kuni Hmelnitski teile kõigile silmused kaela heidab!" 

Kissel kuulas kannatlikult Walter Funket ning jälgis iga ta liigutust, nagu tabaks ta 
igas kaupmehe žŽestis midagi tähtsat... 

Samal päeval pärast pikka jutuajamist sakslasega hakkas Kissel energiliselt 
tegutsema. Mõne päeva pärast võis Walter Funke juba rahuldusega märkida, et 
jutuajamine oli andnud tulemusi. 

Kommersant ise aga puhkas Kiievis, istus maja välistrepil ja nautis jsügisest aeda, 
Dnepri ilusaid, vahelduvaid vaatepilte. Õhtul läks ta alla Dneprile ja seisis kaua kaldal, 
jälgides, kuidas lossiti laevu. Ta huuled liikusid, näis, nagu oleks ta ei tea milleks lugenud 
kaldale kantavaid kotte, öösel võttis ta laekast, nahkköites vihiku ja kirjutas sellesse 
püüdlikult: 

»Majad on selles linnas toredad, kõrged ja ehitatud palkidest, mis on hööveldatud 
maja seestpoolt ja ka väljastpoolt. Iga maja juures on suur aed, kus on kõiki viljapuid, 
missuguseid neil aga kasvab; äraarvamatul hulgal on suuri sisseveetud mooruspuid 
valgete ja punaste lehtedega, kuid mooruspuuviljast nad ei hooli; on ka suuri pähklipuid; 
väga palju on neis aedades viinapuuvääte. Köögiviljaaedades külvavad nad kurgi- 
peenarde vahele palju ruute ja nelke. Kaupmehed veavad siia oliiviõli, mandleid, riisi, 
rosinaid, tubakat, punast safiani, safranit, pärsia riiet ja suurel hulgal puu-villriiet — 
peamiselt Türgi maadest neljakümnepäevase teekonna kauguselt. Kuid see kõik on väga 
kallis. Poodides müüakse kõike vajalikku riidest ja karusnahkadest, on ka soobleid. 
Naised on riides nägusalt." 

Funke pani sule kõrvale. Mõtlikult vaatas ta pimeda öö-eesriidega tihedalt kaetud 
aknale, vangutas pead, sügas rinda ja ohkas. Oli põhjust ohata. Milleks vedada kõike seda 
varandust lõunast ja põhjast? Jumala eest, Funke peab hoolitsema, et see enam poleks nii. 
Nelikümmend päeva teekonda Türgist või Kreekast! Kas Saksamaalt ei jõuaks sama kaup 
pärale 

kolmekümne päevaga? Funkele tuli meelde Dnepr. Ta võttis karbist uue sule, näris 
selle otsa, kastis tindipott! ja hakkas uuesti kirjutama: 

»... Kalad on siin odavad ja neid on imetlusväärses külluses iga sorti ja liiki, sest et 
suur Dnepri jõgi asub lähedal ja sellel sõidab palju laevu. Mis puutub sel jõel sõitvatesse 
laevadesse, siis on need väga suured; üks noormees mõõtis mulle taalri eest laeva 
pikkuse, ja see tegi välja kakssada vaksa. On olemas kümne küünra pikkusi paate, mis on 
välja raiutud ühest hiiglasuurest puutükist; nendega sõidetakse Mustale merele ..." 

Tänaseks jätkus. Funke peitis vihiku laekasse, lukustas selle, pistis võtme salatasku, 
ohkas kaua ja hõõrus rinda palsamiga, mis pidi ta kehale andma nooruslikku jõudu ning 
ära hoidma igasuguseid nakkushaigusi (nii oli talle kinnitanud arst Frankfurdis" kellelt ta 
oli ostnud kolm pudelit seda roosat vedelikku). Funke heitis pikali, kattis enda, haigutas,, 
peletas endast kõik mured eemale ja hakkas norskama. 

Elu läks aga vahepeal oma rada. Vojevood Kisseli poolt kihutasid ratsanikud 
Tšigirinisse, Poltaavasse, Belaja Tserkovisse. Pime öökate varjas uudishimulike silmade 
eest seda, mis esialgu pidi jääma saladuseks paljudele, kuid mis hiljem pidi kutsuma esile 
hämmastuse ning tooma rõõmu Varssavile. 

Vojevood Kissel põlvitas pühakujude ees. Vojevood Kissel, Rzecz Pospolita truu 
sulane, palvetas õigeusklike jumalat; lampaadi roosakast tulest tuhmilt valgustatud 
pühakuju ees palus ta mässaja Hmelnitskile surma ja karistust. 

Vojevoodi silmadest jooksid pisarad, kadudes sorgus vurrudesse ja lühikeseks 
lõigatud habemesse. Vojevood tagus kummardusi, pöördus oma tungiva palvega 
lunastaja poole. Samal ajal aga liigutas end ja segas teda mõte, näris teda nagu roojane 
uss: ,,Hmeliga pole midagi peale hakata, liiga kaugele on kõik läinud, — 

taudi ei saa äkki peatada, see niidab rohkesti inimesi, siis aga lahkub ise maalt.” 

Vojevood oli kõrges vanaduses. Tal oli raske ratsutada, isegi pühakujude ees 
põlvitada, ja ta mõtles nukralt oma kurjale saatusele. Palju parem ja rahulikum oleks 
praegu istuda Varssavis kui selles vaenulikus ning võõras Kiievis! Kuid vojevood teadis 
— tema koht on siin. Nii oli öelnud kantsler Ossolinski, nii oli kuningas Jan-Kazimierzi 
tahe. Ta on õigeusklik ja peab kuningale ning seimile tõestama, et vojevood Kissel on 
Rzecz Pospolita truu sulane, mitte aga mingisugune palgaline. Aga peaasi, tal oli suuri 
maavaldusi, palju maad, niitusid ja metsa. Kelle omad on need praegu? Vojevood ohkab. 
On jäänud ainuke lootus: Hmel kõngeb — ja siis on lõpp kõigil piinadel, kõigil 
kannatustel. 

Vojevood tõstab oma palvest täidetud silmad üles ikooni tumeda palge poole: ,,00, 
vii neetud Hmel mõttele "minna koos tatarlastega Moskva peale! Pane, jumal, talle pähe 
see jultunud mõte! Vii ta sellele mõttele, jumal! Kui see läheks nii, 00, kui see läheks 
nii!" 

Vojevood teab, mis siis saaks. Siis oleks lõpp Hmelil ja kõigil neil hmellastel. Lõpp 
korraga ja jäädavalt. Siis oleks holoppide Ukraina paljudeks aastateks, igaveseks vaikseks 
sunnitud. 

Vojevoodi silmis põlevad kurjad tulukesed. Silme ees terendavad Moskva Kremli 
müürid, — langevad Kremli tornid, veri voolab jõena, Varssavis aga mängib muusika, 
ning Wawelil Poola kuningate muistses pealinnas Krakovis mürisevad saluudid 
kuningriigi päästja, vojevood Adam Kisseli auks, Rooma paavst ise saadab talle oma 
õnnistuse, kuningas annetab talle kõrgeid autasusid ning Rzecz Pospolita vürsti tiitli... 

Pime öö valvab akende taga. Tuul rebib luuke. Raske on põlvitada. Kuid peab. Peab 
jumalat paluma. Peab imet ootama. Sest selleks, et see sünniks, on tehtud kõik. 
»Tšigirinisse on saadetud ustavad mehed," mõtiskleb vojevood. ,,Ennekõike — teha lõpp 
vihatud Kapustale. Siis on kohe kergem heita polkovnikute kätega silmus Hmelnitski 
kaela." 

»» Jumal, vii ta sellele mõttele, jumal, õnnista!" sosistab 

Adam Kissel. Ja ta väsinud raugapilk näeb, kuidas isemeelne hetman Bogdan 
Hmelnitski teiba otsas kõngeb. Võrk on kavalalt punutud. Veel veidi aega — ja Ukraina 


juhid on kõvasti võrkudesse mässitud. Vojevood on selles kindel. Nüüd mõtleb ta ainult 
ühte: see ära oodata, selleni elada. Neil seal Varssavis on hea käske saata, nõuda, kärkida. 
Katsugu nad ise istuda siin, kiskja lõugade vahel! Päris põrgutules! Mida laulaksid nad 
siis? Kas nad teavad, kui mitu tundi on Adam Kissel siin pühakujude all viibinud? Kui 
palju tunde on ta Hmelnitskile surma palunud? Kes teab, kui palju tunde on ta jumalalt 
palunud õnnistust neile, kes tema käsul viivad surma Kapustale, Bogunile, Netšaile, 
Sulitšitšile, ja neile, kes peavad viima Hmelnitski mõttele tõsta koos tatarlastega kätt 
Moskva vastu, et Poola võiks seejärel ühe hoobiga nii nende kui ka Moskvaga arved 
õiendada. 

Väsinult heidab vojevood kõvale magamisasemele, suleb silmad ja katsub uinuda. 
Kuid uni põgeneb tema juurest. Pimedusest kerkib esile saksa kommersandi Walter 
Funke nägu. 

Päev oli sünge. Udu Dneprilt hõljus madalalt katuste kohal. Vojevood Adam Kissel 
dikteeris kirja hetman Hmelnitskile. Kirjas oli palju sõnu hetmani rüütellikkusest ning 
suurest õilsusest ja sellest, et ta peab olema Rzecz Pospolita truu sulane. See kõik oli 
alguses. Vojevoodi hääl muutus meelitlevaks, kui ta silmi sulgedes kirjutajale dikteeris: 

» Tuletan sulle veel kord meelde, hetman, et registrite esitamise tähtaeg on ammu 
möödas ja et tema kuninglik majesteet on korduvalt küsinud: millal siis hetman registrid 
esitab? Viivitamine selles tähtsas asjas põhjustab rahulolematust sinu isiku vastu ja annab 
nii mõnelegi õiguse teha sulle solvavaid etteheiteid ning kahtlustada sind selles, et sul 
pole tahtmist olla tema kuningliku majesteedi truu sulane. Just samuti pole seim rahul 
kindlaksmääratud piiride rohkearvuliste rikkumiste ja kasakaväe kallalekippumiste pärast 
kuninga alamate mõisatele. Paljudes kohtades on rahutusi, ja kasakad ning pospoliidid ei 
lase seaduslikke 

mõisaomanikke nende mõisatesse. Sinu universaalidele, hetman, nad ei alistu, ja 
röövimistel pole otsa ega aru. Varssavis on kuuldud, et sina, hetman, olevat kavatsenud 
end Moskva tsaari alla anda. Need kuuldused on tekitanud rahutust, ja Varssavis 
oodatakse sinu seletusi. . .” 

Vojevood lõpetas kirja dikteerimise, laskis kirjutaja vabaks ja istus laua taha. Nüüd 
oli vaja kirjutada kuningas Jan-Kazimierzile. Ei ole kerge Kisselil seda kirja kirjutada. 
Raskelt ohates muigutas ta pahtunud huuli ja vedas püüdlikult pärgamendile sõnu, mis 
olid täis sügavat austust Rzecz Pospolita kõrgeauliku kuninga vastu. Polnud mõtet tema 
majesteedi eest varjata neid hädasid, mis nüüd on tabanud vojevoodi ja kogu talle truud 
šlahtat. Ja nii kirjutas vojevood: 

» Teie heldus, ärge uskuge Hmelnitskit. Kõik ta kirjad on paljas pettus, iga ta sõna 
lõhnab vale järgi ja tema vihavaen teie ning kogu šlahta vastu on mõõtmatu. «Ta hoiab 
järjest rohkem Moskva tsaari poole ja läkitab sinna oma saadikuid. Ma olen kätte saanud 
Putivli vojevoodi Protassovi kirjad Kapustale, ja neist kirjadest on näha, et moskoviidid 
on valmis andma abi äraandja Hmelnitskile ja et nad ootavad ainult parajat silmapilku, et 
teiega, teie majesteet, minu armulik käskija, rahulepingut murda, seni aga võidavad nad 
aega sõjaväe ettevalmistamiseks. Samuti teen teie kuninglikule heldusele, minu 
armulikule isandale, teatavaks, et Ukrainas võtab pööbel igasuguseid abinõusid 
tarvitusele, et aga hoiduda allumisest oma panidele. 

Ühed müüvad oma vara maha ja astuvad sulasteks kasakate juurde, teised põgenevad 
Dnepri taha. Aga palju on ka sääraseid, kes tervete huutorite kaupa kolivad ümber 


Moskvamaale, ja piiriäärsed vene voje-voodid ei tee neile takistusi, vaid lasevad neid 
oma maa peale. Kui on midagi uut, ei jäta ma seda teie kuninglikule heldusele teatamata, 
nüüd aga lõpetan oma kirja kõige alandlikuma palvega teatada mulle nii kiiresti kui saab, 
kas pean ma end siin kindlamini sisse seadma või ärasõidule mõtlema. Kui teie kuninglik 
heldus, minu armulik isand käsib mul siia jääda, siis, 

viibides pidevalt keset ohtusid, ei saa ma läbi ilma abita, sest kõigile on teada ja jumal 
ise on tunnistaja, et ma ei saa oma Dnepri-tagustest mõisatest krossigi tulu, kuna aga 
samal ajal pean ülal kolmesada inimest oma viletsast palgast praeguse elukalliduse 
juures, kus kahest tuhandest zlotist jätkub vaevalt nädalaks. Mul oleks vaja saada 
riigikassast abiraha teie majesteedi, minu armuliku isanda armulikust heldusest. Raske on 
meie inimestel siin isegi toidumoona saada, sest kohalikud elanikud ei taha midagi anda 
oma panidele, veel vähem Žolneritele. Teatades kõigest eespooltoodust teie kuninglikule 
kõrgusele, minu armulikule isandale, heidan koos oma ustavate alluvatega teie kuningliku 
majesteedi, minu armuliku isanda jalge ette kui truu alam ja kõige alandlikum sulane. 
Adam Kissel, Kiievi vojevood." 

Kõrvalruumis sahisesid vaipadest summutatud sammud. Näis, nagu valitseks kogu 
Kisseli majas lein. Aga väljaspool selle maja seinu, kõrge kivitara taga kihas elu. Linnas 
algas parajasti laat, ja rohkesti inimesi kaugetest linnadest ja küladest sõitis oma toodete 
ning kaubaga laadaplatsile kokku. Dnepri äärde avarale tasandikule olid araablased üles 
löönud telgid, samas seisid tulpade külge seotud kaamelid, ja nende ümber tungles 
päevad läbi rahvast. Araablased siidburnustes ja kõrgetes valgetes turbanites asetasid 
puuletile mitmevärvilisi siidkangaid; neegrid, mustad nagu muld, läigatasid lumivalgeid 
hambaid ja kiitsid üles kuivatatud datleid, safranit ja apelsine; üleskääritud varrukatega 
punapäine inglane näitas rahvasummale kavalat toosi, mis ise viise mängis; osavad 
päevitanud madjarid talutasid rahva hulgas kärsituid peenejalg-seid hobuseid, ning 
ulatuul paisutas hobuste pigimusti lakkasid nagu tiibu. 

Walter Funke uitas laadal. Laat õigupoolest alles algas, kuid juba nüüd võis öelda, 
missuguse ulatuse see mõne päeva pärast võtab. Walter Funke vaatas teraselt ringi. Kus 
on siis röövimine, millest talle nii ilukeelselt ja pikalt oli kõnelnud vojevood Kissel? Kõik 
oli siin nagu kõige paremais Euroopa linnades — rahu ja kord, kõik nagu tõelisel laadal. 

Walter Funke läks sellesse laadaossa, kus kaupmehed müüsid tema tooteid. 
Puulaudadel oli puuvillaseid riideid. Nende juures seisis mehi ja naisi. Katsuti käega, 
osteti. Walter Funke naeratas rahulolevalt. 

Keskpäeval oli ta vojevoodi pool. Teda võõrustati lõunaga. Teenrid kandsid roogasid 
ette hõbevaagnail, valasid vahutavat ungari veini veneetsia karikaisse. Lauas istusid 
Funke ja Kissel. Täna rääkis kaupmees vojevoodiga juba rahulikumalt kui mõni päev 
tagasi. 

» Homme varavalgel sõidan Tšigirinisse," teatas kommersant, ,,olen seal nädalat paar 
— ja jälle edasi. . .* 

»Ma kadestan teid," ütles vojevood nukralt. ,, Missuguse rõõmuga sõidaksin mina 
Varssavisse või Saksa maadele ... Mis elu see siin metsinimeste hulgas on!" 

»Arge rääkige nii, ärge vihastage jumalat!" kostis Funke. ,, Jutud selle maa 
metsikusest on liialdatud. Loodan, et kuningas Jan-Kazimierzi õnnistusrikka käe all 


õitseb see maa ka edaspidi, meie reitarid aga õpetavad siinseid suguharusid kuningat 
austama ...” 

»Mis seal rääkida, teie peale on suur lootus. Aga missugust kasu te siit saate, selles, 
mu kallis pan, võtke nõuks is£ selgusele jõuda.” 

Walter Funke ei vastanud. Ta vaatas unistavalt kaugusse. 

»Hea vein on teil,” ütles ta pärast lühikest vaikust, ,,ei erine millegagi reinveinist." 

Lõunasöök venis pikale. Vojevood võõrustas lahkelt. Iga roogadevahetusega kanti 
lauale uus veinisort. Walter Funke jõi palju, kuid ilmaaegu lootis Kissel, et sakslane purju 
jääb. Vastupidi, mida rohkem ta jõi, seda vaikivamaks ta muutus ja seda arukamalt 
avaldas ta oma vaateid Poola-Ukraina suhete kohta ... 

Sel ajal kui sakslane Kiievis istus ja Kissel enda arvates imettegevaid abinõusid 
tarvitas, et ,,marutõbi-sele kiskjale" Hmelnitskile nähtamatult ahelad heita ja teda 
jäädavalt vaikseks sundida, tegi Tšigirinis oma tööd Lavrin Kapusta, ja ükski Walter 
Funke samm ega ka ükski Kiievi vojevoodi samm ei jäänud väljapoole tema tähelepanu. 
Iga päev tuli selle kohta hetmani sala-kantseleisse üksikasjalisi teateid ja Kapusta uuris 
neid erilise hoolega. 

Kuninga käsul asus kroonihetman Mikola Potocki ringsõidule alluvais provintsides, et 
oma silmaga kindlaks teha, kuidas Hmelnitski Zborovi lepingu punktidest kinni peab. 

Kroonihetman asus meelsasti teele juba sellepärast, et tal olid seoses olukorraga 
Ukrainas omad tagamõtted. Ta istus oma tõllas, mida ümbritses rohkearvuline tragunite 
saatevalve, ja tuletas teel sageli etteheitega meelde kantsler Ossolinskit, kes oli 
kroonihetmani arvates lühinägelik inimene ja pealegi mitte vaba argusest. Kas mitte 
Ossolinski armust ei tulnud sõlmida Zborovi all häbistav rahu (jah, nimelt häbistav, mitte 
aga teistsugune) selle lahkusulisega, kes vastuvõtul kuninga juures oli end nii häbematult 
ülal pidanud? ... 

Pidagu seda Zborovi rahu austavaks kes tahes, mitte aga tema, kroonihetman, kes 
tänu äraandja Hmelnit-skile oli üle aasta tatarlaste juures vangis olnud. Praegugi veel 
paisub kroonihetmanis viha, kui ta neid kurbi päevi meelde tuletab. Nagu viletsa lojuse, 
nagu holopi oli neetud Hmel ta pärast lüüasaamist Korsuni all tatarlaste khaani kätesse 
andnud, üle poole pärandus-varast tuli khaanile anda, et vabaks saada. Aga mis nüüd sest 
varandusest! Ainus poeg langes Žoltõje Vodõ all hirmsates piinades. Ja nüüd kantsler 
ning arad senaatorid, tema majesteedi kuninga liiga ettevaatlikud nõuandjad, muudkui 
kinnitavad: ,,Hmelnitskiga on vaja rahus elada, tüli temaga ähvardab hirmsate tagajärge- 
dega ..." 

Viletsad inimesed! Tühised kartused! Mitte rahu ega rahuläbirääkimisi! Ainult mõõk! 
Musket ja suurtükk! See on jutt, millega Hmeli ja hmellaste poole tuleb pöörduda! 

Staarostkonnast staarostkonda, linnast linna liikus ruttamatult kroonihetmani tõld. 
Potocki peatus kvartaväe majutuspaikades, päris hoolikalt järele, mida on kuulda, kuidas 
peavad end ülal kasakad, missuguseid teateid on Tšigirinist. Kõik huvitas kroonihetmanit. 
Ja ta pidi endale tunnistama: sellest, mis ta teada sai ja nägi, ei olnud suurt rõõmu. 

»Mis sest, seda parem,” otsustas Potocki. Tema ettekuulutused läksid täide. Liiga 
kergemeelsed olid olnud need, kes olid Hmelnitski lubadusi uskunud ja arvanud, et ta 
neljakümne-tuhandelise registri asjus sõna peab. 

Juba tagasiteel kuningriiki, Lublini lähedal, jõudis Potockile järele kuller kirjaga 
ringkonna valitsejalt Mlynkiewskilt Barist. 

See kiri kurvastas kroonihetmanit ja kinnitas veel kord ta otsust Hmelnitski lubadusi 
üldse mitte uskuda. 

Valitseja teatas, et kasakate väesalgad on ilmunud Šargorodi, Vinnitsasse ja Brailovi. 
Nende kavatsusi on võimatu aimata, kirjutas valitseja. Kuid kroonihetman mõistis neid 
kavatsusi hästi: Hmel tahtis oma sõjaväge piirile lähemal hoida, et pospoliitidel pea 
neetud mässujoogiga ringi käima panna ja et vajalikul tunnil kuningriigi piiride läheduses 
olla. Valitseja kaebas veel, et kasakasalgad on kõikjale välja pannud vahte, kes ei luba 
šlahtal neis paikkondades vilja osta, ostetud vilja aga võtavad käest ära. Podoolia 
elanikele olevat vahisalgad keelanud vaba läbisõidu Bari staarostkonda ega luba vedada 
laatadele kaupa või midagi muud. Kõigile valitseja kaebustele on kasakate sotnikuil 
ainult üks vastus: seesugune on hetman Hmelnitski käsk. 

Kroonihetman luges ringkonnavalitseja kirja kaks korda tähelepanelikult läbi ja isegi 
naeratas. Ei, kiskja poole ei tule pöörduda mitte veenmiste ega läbirääkimistega. Tuleb 
jälle välja kuulutada maakaitseväe kokkutulek. Ainult sõda suudab kõlvatuid holoppe 
vaigistada ja Zborovi häbi maha pesta. 

Samal õhtul saatis kroonihetman Lublinist üksikasjalise kirja kuningale. Kirjeldades 
tegelikku olukorda Ukrainas, kirjutas kroonihetman täiesti otsekoheselt: 

»... Kas need holopid soovivad head Rzecz Pospolitale, kas ei virgu nad kevadeks 
koos Moskvaga, — selle jätan teie kuningliku helduse tõsisele otsustamisele. Mina aga 
järeldan neist tegudest, et nad tahavad endalt lõplikult heita alanduse ikke, ja andku 
jumal, et nad ei kavatseks tõmmata vahejoont teie majesteedi riigi ja nende provintside 
vahele, mis on nende käes, et neil oleks valdus eraldi teie kuningliku helduse 

omast, nagu seda kõik räägivad. Hmel meelitab enda juurde kõiki holoppe. Need 
lähevad tema juurde juba karjadena. Lepingu punktidele, teie majesteet, loota ei tohi. Kui 
nad oleksid nii truud alamad ja kui Hmelnitski oleks ustav ning kohusetruu sulane, miks 
ta siis nii sageli läkitab saadikuid khaani juurde ja ässitab teda sõjale? Miks kutsub ta 
mitmesuguseid monarhe ja vürste liituma sõjaks? Miks tõotab ta neile anda mõningad 
provintsid? Mina mõistan nii, et oma kaasasündinud salakavaluse tõttu haub ta teie 
kuningliku helduse vastu kurja. Kuid sündmustest ette jõudmata oletame,” kirjutas 
Potocki edasi, ,,et Hmelnitski jääb ausaks, pidades meeles teie kuningliku helduse armu 
ning headust, ja tahab pööblit sõnakuulmises hoida. Kuidas ta siis, küsin ma teilt, seda 
sõnakuulmises hoiab, kui selle omavoli rattad on nii veerema hakanud, et neid mingil 
viisil peatada ei saa? Kas neil on ainult üks Hmelnitski? Neid tuleb lugeda tuhandete 
viisi! Kui täna üks hukata, valitakse tema asemele teine, veel andekam, veel osavam ja 
seejuures säärane, kes hoiab nende poole. Ma veendusin selles Kumeiki all: talvel 
hävitasin Pavljuki — kevadel ilmus Ostranin. Ma purustasin Ostranini — otsekohe 
valisid nad regimentaariks Gunja. Katk. koristas Krivonossi — tema asemele tulid Netšai, 
Morozenko, Bogun. ükski komisjon, kui palju neid ka on olnud, pole kunagi lõppenud 
ilma verevalamiseta, ja niikaua kuni holopid ei näe meie poolt tugevat sõjaväge ja maad 


ei piserdata verega, kuni mõõku nende turjal ära ei nüritata, niikaua, teie kuninglik 
heldus, ei kao see omavoli ja holopid ei muutu kohusetruuks”. 

Kroonihetmani kiri jõudis Varssavisse ja sattus kohe kantsleri kätte. Leidmata selles 
ühtegi sõna enda kohta või ka vihjet, mis nii või teisiti oleks sihitud tema vastu, ruttas 
kantsler kirja kuningale üle andma. Peab ütlema, et kiri saavutas oma eesmärgi. Seda 
lugesid ka kardinal-priimas ja paavsti nuntsius Johannes Torrez. 

Kui kroonihetman teadiski, et ta kiri leiab tähelepanelikke ja usinaid lugejaid, ei 
võinud ta kuidagi arvata, et nende hulgas on ka Hmelnitski. Kuid võib-olla luges 

kõigist kõige tähelepanelikumalt Potocki kirja läbi just Hmelnitski. Ja ta luges seda 
mitu korda. 

Maljuga sai sellest kirjast ärakirja, ja ühel päeval asetas Kapusta Tšigirinis Hmelnitski 
ette kägardatud paberilehe, mis oli toodud Varssavist kallihinnaliste veneetsia lauanõude 
kasti põhjas, mille oli hetmanile kingiks saatnud endine Veneetsia saadik Alberto 
Vimina. Suur oleks olnud senjoor Vimina hämmastus, kui ta oleks teada saanud, 
missugune saadetis reisib ta tammepuust kastis raskete karavinide ja karikate all. Kuid 
peale Maljuga ja kaupmehe, kellelt nõud osteti, ei teadnud sellest keegi. 

Ainult Kapusta, jutustades hetmanile, missugust teed kaudu oli see kroonihetmani 
tähtis kiri kohale jõudnud, naljatas: 

»Kas me ei peaks pan Viminat tänama ka selle eest, et tema kastis leidus kohta pan 
kroonihetmani pihtimusele? ..." 

Kui Potocki Varssavisse jõudis, veendus ta, et tema Lublini kiri on avaldanud 
kuningale tugevat muljet. Kuningas nõustus andma käsu maakaitseväe kokkukutsumise 
kohta. Küsimus oli ainult tähtajas. 


KOLMAS RAAMAT 
1 


1651. aasta talv oli möödas. Jõekaldad kattusid argliku õrna rohuga. Tuhandeid miile 
laius metsik stepp. Kaugelt lõunamaalt lendasid Ukrainasse ühtlaste kolmnurkadena 
kurgede parved. 

Lähenes kevad — päikesepaisteline, tuuline ja salapärane. 

Martõn Ternovõi oli saatmas hetmani poega Timofei Hmelnitskit teel Krimmi. Kui 
Martõn sai kuulda, et Bahtšisaraisse sõidab saatkond ja Lavrin Kapusta valib inimesi 
Timofeile saatjaiks, tormas ta ülepeakaela Kapusta juurde. Peaaegu oleks ta selle jalge 
ette viskunud. Kapusta teadis, miks kasakas Ternovõi sellele reisile nii kaasa kipub, ning 
rahustas teda: 

»Tubli, sa sõidad.” 

-.. Ja nüüd sõidab Martõn stepis, ühtejärge tuleb vastu kasakasalku, kaubavoore 
kaitsemeeskonnaga ja rohkesti inimesi ratsa, vankritel ja jalgsi. Ja kõik nad lähevad 
Tšigirinisse, Korsuni ja Kiievisse. 

Kui kaugelt hakkasid paistma uduvinasse mähkunud Dikoje Pole avarused, jäi 
inimesi vähemaks. Sõideti ettevaatlikumalt, hoiduti, et mitte äkki sattuda salaja 
varitsevatele tatarlastele, saadeti maakuulajad ette ja öösiti pandi peatuskohtades valve 
välja. 


Dikoje Pole võttis vastu tuultega. Mullune stepirohi laius taevaääreni. öösel oli pea 
kohal põhjatu ja sõbralik taevasina. Martõni südames oli aga ärevus. Ta oli muutunud 
kõhnaks ja kahvatuks. Tuhmi pilguga vahib ta. kaugusse, vaatab taevast, kuuleb, kuidas 
kured lõbusalt kruuksuvad, kuid ta ise ei märka ega 

kuule midagi. Painajalikult seisab ta silme ees talvel Krasnojes üleelatud õudne öö... 
Mälestuste keerisest kisub mälu välja musketipaugu, klaasiklirina ja ukselävel šlahtitši 
ränga mõõgalöögi all langenud sotniku Bulavenko karje. 

-.. Kalinowski tragunid olid ootamatult keset ööd peale langenud. Nad olid tunginud 
Krasnojesse korraga igast küljest. Nad, neetud, teadsid, et polkovnik Netšai ööbib 
preestrimajas . .. Ainult särgiväel ja mõõk käes, oli Danilo Netšai sadulata hobuse selga 
karanud ja Martõnile ning veel mõningaile kasakaile hüüdnud: 

»Minu järele!" 

Martõn võitles kõrvuti Netšaiga ja nende ümber vedelesid kapsapeadena žolnerite 
pead. Kasakad murdsid läbi ja asusid lossimüüride taha varjule. Kuid polnud lootustki 
vaenlast tagasi lüüa. Kalinowski žolnerid piirasid lossi raudse rõngana. Raevunult 
karjusid nad kasakaile: 

» Andke meile välja Netšai — kingime kõigile elu!" 

Netšai mõistis: pääsemist ei ole. Õlga ja pähe haavatud, nõjatus ta hetkeks vastu 
kivimüüri, et hinge tagasi tõmmata, ja viipas siis Martõni sõrmega enda juurde. Nagu 
sünniks kõik praegu, näeb Martõn Netšai silmade hõõgumist ja kuuleb ta kähedat häält: 

»Me meelitame tule enda peale, sina aga murra ida-värava kaudu läbi, kihuta, kuni 
pole veel hilja, hetmani juurde ja ütle, et Netšai..." Ta jäi vait, mõtles järele ja lõi käega. 
»Ei, pole vaja .. . ütle, et Kalinowski tungis kallale, tahab Bratslavi haarata ja Vinnitsa 
maanteele välja murda ... On vaja, et hetman ja Bogun seda teaksid ... Kihuta, Martõn!" 

»» Võib-olla ka teie koos minuga..." pani Martõn aralt ette. 

Polkovnik tonksas talle vihaselt rinda: 

»Netšai ei põgene. Pea seda meeles, kasakas. Kihuta! Ära viivita!" 

Ja äkki vajus Netšai jõuetult maha. 

»» Vett!" oigas ta. Vett ei olnud. Martõn kraapis peotäie lund ja ulatas selle Netšai 
huulte juurde. 

»Mind on maha müüdud," lausus polkovnik hinge tagasi tõmmates. ,,Ma tean, kes 
müüs. Närukael Kovalik 

Demid. Ja ta müüb nähtavasti ka Kapusta maha. Sa ütle seal, et nad teda ei usuks. 
Eile, kui ta kirja tõi, polnud ta üksi, vaid koos kellegi šlahtitšiga, ja ma mõtlesin kohe, et 
midagi on korrast ära. Aga niipea kui Kovalik teada sai, et ma Krasnojesse sõidan, kadus 
ta kohe, — nagu näha, läks Kalinowski juurde. Sa räägi kõik edasi. Noh, aitab." Kätega 
vastu müüri hoides upitas ta enda üles ja kaisutas Martõni. ,,Ela hästi, Martõn. Mine." 

... Stepis on lahe. Tuul hõljutab stepirohtu. Mullusest päikesest punaseks kõrvetatud 
rohus vilguvad varajased õrnad lilled. Ees on pikk teekond. Küll jõuab mõtelda, meelde 
tuletada, unistada. Kasakad sõidavad vaikides. Igaüks on vajunud oma mõtteisse. 

... Uuesti on Martõni silme ees talveöö. Lumetorm, vihe tuul. Torkiv lumi vihub 
silmadesse. Hobune norskab. Taevas lõõmab tulekuma — Žolnerid põletavad külasid. 
Hobune peksab metsikult kapjadega kõvaks-tallatud maanteed. Martõnil on ainult üks 
mõte — ruttu jõuda Tšigirinisse. Ruttu! 


Verhni-Brodi küla juures, kümne miili kaugusel Tšigirinist langes hobune maha. 
Martõn jättis hobuse ning sadula sinnapaika ja sumas jalgsi edasi. Ta koputas esimesele 
uksele külaserval. Kähistas unisele küla-elanikule näkku: 

»Hobust!” 

Mees ainult ohhetas, kui nägi Martõni nägu, ja tormas talli. Minuti pärast kihutas 
Martõn edasi. Ja koidikul tagus ta Tšigirini linnavärava pihta. Pahasele vahimehele 
hüüdis ta lühidalt otse näkku: 

»Slahta on Netšai sisse piiranud!" 

... Siidiste lainepuhangutena peksab näkku lõunatuul, kuid Martõnile viirastub, nagu 
puistaks silmi lund ja nagu oleks ümberringi too õudne veebruariöö. Ta ees on kuivetu ja 
lühikasvuline Kapusta, seal on ka hetman, kes on pannud käed talle õlale ja nagu rebib 
talt sõnu välja, — kuid Martõn ei suuda enam midagi rääkida, ta on kõnelemisvõime 
kaotanud ja ta süda vasardab metsikult. .. 

Mõne päeva pärast saadi teada. Polkovnik Danilo Netšai oli langenud. Ainult mõnel 
kasakal oli õnnestunud 

sissepiiramisest läbi murda. Nad olid keeranud sadulatekki Netšai pea, mille poola 
žŽolnerid olid maha raiunud, ja toonud selle Tšigirinisse. 

Kalinowski žolnerid olid Krasnoje maha põletanud ja seejärel edasi Šargorodi, 
Murahva ja Tšernijevtsõ peale läinud. Stena linnakese all peatudes olid nad püüdnud seda 
alla heita, kuid kasakad, pospoliidid ja linnakodanikud olid kallaletungi tagasi löönud, ja 
siis oli Kalinowski sõjavägi keeranud Jampoli peale, kus sel ajal oli parajasti laata peetud 
ja kus polnud mingisugust kaitset. Žolnerid olid Jampoli tunginud, rohkesti sõjariistadeta 
rahvast surnuks raiunud, linna rüüstanud ja selle maha põletanud ... 
ta Umanis, kord Belaja Tserkovis, nädal aega oli ta külas Korsunis Ivan Zolotarenko 
juures, käis ka Tšernigovis. Kapusta jäi Tšigirinisse, ja Martõnil tuli tema ülesandel mitu 
korda hetman üles otsida ja talle kirju viia. ühe niisuguse sõidu ajal sai Martõn kokku 
Fjodor Svetškaga ja jutustas talle oma õnnetusest. Svetška lohutas Martõni: 

»»Oota, varsti oleme Moskva tsaari kõrge kaitse all. Siis vabastame koos vene 
sõdalastega kõik meie vangid, päästame nad khaani orjapõlvest. . .” 

Martõn sõidab stepis ja piinleb. Kord lohutab ta end lootusega, kord haarab teda 
nukker meeleheide. Kes teab, kas ta leiab oma Katrja? Kui mitu kuud on sellest möödas? 
On võinud palju juhtuda. Et ainult Katrjaga poleks mingisugust häda juhtunud. Aga võib- 
olla on Katrja otsa saanud? Võib-olla on ta Türgimaale müüdud? Kuid Ivan Neživoi 
kinnitab, et ilusaid piigasid tatarlased Türgimaale ära ei anna. Selle pärast on sultani 
vesiiri ja khaani vahel palju tüli olnud... 

Hetmani saatkond ei raisanud aega. Hmelnitski käsk oli — sõita kiiresti ja püüda, et 
hord veel enne lihavõtteid hetmani sõjaväele appi tuleks. Timofei ratsutas eesotsas, tema 
kõrval oli sotnik Ivan Neživoi. 

Hmelnitski ise oli saatnud Neživoi Timofeiga kaasa. 

»Sina, Vana lõvi, sõidad koos noore kotkaga," ütles hetman sotnikule teelesaatmisel. 
»»Opetad talle kasakatarkust, 

ega sa muidu ole oma hambaid tatarlaste kel-mustükkide kallal ära murdnud. Keelt sa 
oskad, sul on tatarlaste hulgas tuttavaid, isegi sõpru ..." 


Muidugi on, hetman," vastas Neživoi. ,,0lin ju viis aastat khaani vang. Nemad 
mäletavad mind ja mina neid." 

Hetman käskis: anda üle kingitused khaanile, vesiirile ja mursaadele, kus aga vaja, 
määrida rahaga; selleks käskis ta laekahoidja Kreisi anda saadikuile kümme tuhat zlotti. 
Kui tatarlased hakkavad Timofeilt pärima, kas Moskvasse on sõitnud hetmani saatkonda, 
siis rääkida ainult ühte: ,,Seda ma ei tea. Mina tulin, khaan, sinu juurde isa ülesandel 
meelde tuletama, et on käes aeg leping täita ning sõjaväega välja astuda.” 

Saatkond ei peatunud linnades ega külades. Alles Dnepri alamjooksul jäid nad 
Kodakis pooleks päevaks peatuma. Kindlusest sõitsid vastu mõned ratsanikud. Kui nad 
kuulda said, mis mehed need on ja kuhu nende teekond viib, avati väravad. Hetmanipoja 
auks kärga-tasid suurtükid vallidel viis korda. Timofei kõneles ataman Tarassenkoga 
nelja silma all. Ta teatas, et hetman käsib atamani aega viitmata Tšigirinisse tulla, talle 
olevat tähtis ülesanne. 

»Kas panisid kakkuda?" küsis Tarassenko naerdes. ,,Ei tea, pan ataman,” vastas 
Timofei põiklevalt. ,, Mis seal ikka," lausus Tarassenko, lükates kõrvale kvardi mõduga. 
»Eks ma sõida. Õigust öelda on siin igav, ainsaks lõbuks on vibudega kotkaid küttida. 
Aga kas mäletad, Timofei, kui kohutav oli meile see Kodak kaks aastat tagasi? ..." 

Timofeil polnud see meelest läinud. Kas saabki unustada seda pilkaspimedat ööd... 
Liiguti mööda kallast, varjates end kõrkjais, ei süüdatud lõkkeid. Siis asus Kodakis 
kvartavägi, siis tundusid raudrüüd ja suurtükid veel kohutavana ... Kõik on möödas! 

»Õigust rääkis isa ladina keeles — manu iacta, manu destiuo,” ütles Timofei lõbusalt. 

»Kätega tehtud, kätega lõhun,” kostis Tarassenko mõtlikult. ,, Hästi öeldud. Panid ei 
arvanud, et me nõndamoodi nendega arveid õiendame. Seda nad ei oodanud. Kas tuleb 
uus sõda, Timofei?” 

»Ega ole pääsu." 

»Eks me siis sõdi." Tarassenko silus otsaesist päevitanud soonika käega, millel 
puudus kaks sõrme. Kui Tarassenko märkas hetmanipoja pilku, liigutas ta lühikesi 
sõrmekönte. Ta seletas: ,,Selle eest pean tänama neid, kelle poole sinu teekond viib. Noh, 
ehk mul kunagi veab, tasun tagasi." 

»Nende jaoks tuleb oma aeg!" 

Väikeses kambris oli jahe. Ahi kudes nõrgalt. Timo-fei liigutas külmavärinaga õlgu. 
Ta valas endale mõdu ja jõi selle ära. Tarassenko tõusis püsti. Läbi põisakna tungis päike 
nõrgalt tuppa. 

»Lähen käsin, et enne teeleasumist su kasakatele süüa antaks, sina aga pikuta veidi 
ahjuvirusel, ega see paha tee.” 

Timofei heitis pikali. Ta kuulis, kuidas Tarassenko seina taga kellegi peale kärkis. 
Siis andis ta oma mõtteile voli. Bahtšisaraisse sõitis ta teist korda. Nagu kaval türklane 
Osman-agaa oli öelnud: ,,Sestsaadik on palju vett Musta merre voolanud." Ega Timofeigi 
talle tookord halvasti vastanud! Ta sulges silmad. Tulid meelde Tšigirinis möödasaadetud 
päevad, murerikkad ning ärevad. Isegi kui nüüd neid meelde tuletada, on südames raske. 
Oli nõudnud palju vaeva isa oma nõusse saada, et isa teda Bahtšisaraisse khaani juurde 
saadaks. Ja kõik selle neetud Võgovski pärast. Oota sa, kirjutaja! Jõuab kätte ka sinu 
saatuslik tund. Keerutasid ja keerutasid, kuid siiski ei tulnud välja sinu tahtmist mööda, 
üle Timofei väsinud ning karmi näo käis kerge muie ja kadus kohe. Selle tõrjusid kõrvale 


teised mured. Kas ta tuleb seal Bahtšisarais toime? Peab tulema! Khaan on kaval ja vesiir 
salatige. Seda teab ta hästi. 

Südant erutas veel muugi. Ta kujutlusse kerkisid kauged rajad ja kauge piiga 
imepärase nimega Domna-Rozanda. Kas tema, Timofei, ei kavatse midagi võimatut? 
Võib-olla on õigus sotnik Neživoil, kui ta kõneleb: ,, Milleks sulle Lupuli tütar, ei kõlba 
kasakal hospodari tütart naiseks võtta, sul ei sobi tsaaridega sugulaseks saada." 
Kentsakas! Miks mitte hospodari tütart naiseks võtta? Koguni isa on selle heaks kiitnud. 

Sestsaadik kui Timofei Benderõs Domna-Rozandat nägi, pole tal enam rahu — ta 
elab ainult lootusest teda uuesti näha saada. Isal — Timofei teadis seda kindlasti — on 
omad kavatsused. Kui Timofei Domna-Ro-zanda naiseks võtab, saab Lupulist truu 
liitlane Poola kuninga vastu. 

Timofeil ei tulnud und. Ta tõusis viruselt, pani kähku kuntuši selga ja läks välja. 
Väljakul ootasid juba kasakad. Martõn Ternovõi, sünge ja vaikiv, talutas hetmani-pojale 
hobuse. Timofei istus sadulasse ja naljatas: 

»Ära noruta, vennas, küll me su Katrja vabastame!" 

Hetmanipoja hobune hirnatas kärsitult. Tarassenko pigistas hüvastijätuks Timofei 
kätt: 

Õnn kaasa!" 

»Tšigirinis saame kokku,” vastas Timofei ja nähvas tulist ratsut piitsaga. 

... Ja jälle on ümberringi stepp. Dnepri alamjooksu tuul peksab jõuliselt näkku. Stepi 
ääretuses heljub kasakalaul. 

Kuuendal teekonnapäeval hakkasid paistma Bahtši-sarai valged müürid. Linna 
lähedal võtsid saatkonna vastu vanad tuttavad — khaani vend Kalga ja Perekopi mursaa 
Karatš-bei khaani seimaanide sadakonna saatel. 

Kui Martõn nägi säravast päikesest valgustatud Bahtšisarai müüre, hakkas ta süda 
ärevalt peksma. Seal on Katrja! Ta piinleb nende müüride taga. Martõnis tõusis ränk viha 
kavalate tatari mursaade vastu. Kõvasti, nii et sõrmedesse lõi valu, pigistas ta mõõga- 
pead. Sotnik Neživoi puudutas teda küünarnukiga ja lausus tasa: 

»Ära tee lollust!" 

Õhtul istus Martõn khaanilossi lähedale Timofei saatjaskonna jaoks määratud maja 
ukselävele. Ivan Neživoi nõjatus ta kõrval uksepiidale ja popsis piipu. Ta surus läbi 
hammaste: 

»Kannata, kasakas. Ole valmis kõigeks, pojuke. Võibolla on need röövlid su mõrsjaga 
ei tea mis teinud. Head neilt loota pole. Nad toidavad endid meie verest ja pisaratest. Kas 
nende neetud müüride taga on ainult 

sinu häda! Aastasadu närivad khaan ja tema priileiva-sööjad nagu hüäänid meie 
Ukraina keha kallal." 

»Nendele on vaja lõpp teha! Mida me ootame?" 

»»Oled aga tuisakas, Martõn! Nii rääkisin ka mina kunagi, kui nad mu naisukese 
vangipõlve viisid. Olin nii marutige, vaat et peksan ise kogu selle urka seiti. Aga ei tohi 
ju! Anna mahti ühest vaenlasest — šlah-tast — jagu saada, ning selle järel saavad ka 
tatarlased oma jao.” 

»Kotrraga neile lõpp teha," lausus Martõn tigedalt. 


»Nõndamoodi arvad sa sellepärast, et su Katerina on siin. Ei, pojuke! Ei tule alustada 
tatarlastest. Kunirv-gas ja šlahta on hirmsamad. Unioon on meile nagu katkupaise. Panid 
alustavad kirikust, teavad, missuguse õnge otsa kala võtta. Kõigepealt võtavad uniaadid 
oma jao, Siis aga, enne kui taipad, sunnivad katoliku kiriku alla minema ning panevad 
juba igaveseks panide ikke kaela. Siis kärvagi põlvest põlve holopina. Hmel talitab õieti, 
et püüab meie kodumaa kõigepealt panide orjusest vabastada. Ja teeb hästi, kui valvab, et 
Varssavi ei ässitaks khaani meile selja tagant hoopi andma ...” 

Taevas vilkusid suured tähed. Vahid khaanilossi ees hõikasid vastamisi. Martõni 
hinges valitses must mure ... 

Järgmisel päeval pääses Martõn khaanilossi. Timo-fei käskis tal olla enda juures, olla 
saatjaks vesiiri juurde. Martõn sammus khaani seimaanide ridade vahel hetmanipoja 
kannul. Seinte ääres ja iga ukse juures seisid tugevate lihastega askarid. Martõn vaatles 
tähelepanelikult ümbrust. Sõõrmeid kõditas õitselepuh-kenud rooside lõhn, kuid Martõni 
meel oli kibe. Sel ajal kuiTimofei vesiiriga kõneles, püüdisMartõn khaani askariga jutule 
saada. Ta tuletas meelde kõik tatari -keelsed sõnad, mida oskas, ja alustas juttu ääri-veeri. 
Askar vidutas kavalalt silmi ja hakkas temaga rääkima ukraina keeles. 

Kus on piigad, keda Ukrainast jassõriks võetakse?" 

Askar vangutas pead: 

»Oi, kasakas tahab palju teada!" Ta puhkes naerma. ,.Ja misjaoks talle seda vaja on? 
Misjaoks seda teada? 

Siin ei ole mingisuguseid piigasid! Kõik see on rumalus, mida khaani ja mursaade 
kohta lobisetakse!" 

Martõn pistis askari pihku mõned zlotid. See peitis kiiresti raha ära ja vaatas ringi. 
Kui see kasakat nii väga huvitab, saagu ta teada. Vist alles hiljuti toodi haaremisse 
mõnikümmend piigat Volõõniast. Martõn hakkas värisema. 

»Nüüd? Aga mullu?" 

»Ka mullu tõi Karatš-bei rikkaliku jassõri.” 

Nii ei saanudki ta rohkem teada. Kurvalt tuli ta koos hetmanipojaga lossist tagasi. 

Ivan Neživoi aitas teda. Khaani vahtkonna hulgas oli sotnikul keegi vana tuttav 
tatarlane. Mõnekümne zloti eest tõi ta rõõmustava ning kurva teate. Katerina oli 
Bahtšisarais khaani haaremis. Seda oli sei-maan täpselt teada saanud haaremi pea- 
eunuhhilt Selimilt. 

Martõnil hakkas pea ringi käima. Tormaks nüüd haaremisse, lööks vahtkonna maha, 
tooks Katerina ära... 

»»Noh, ja siis?" küsis Neživoi pilkavalt, kuulates Martõni erutatud juttu. ,,ühe seimaani 
lööd maha, aga kakskümmend kisuvad sinu lõhki. . . Mõttetus! Ja ära unusta, et sa pole 
siin niisama enda pärast, vaid saadiku saatjaskonnas. Nii ei aeta asju. Oota, kasakas ..." 

"Kaks päeva pärast seda ei kõnelnud Ivan Neživoi Martõniga. Kolmandal päeval tuli 
ta lõbusana ja pilgutas Martõnile silma. Ta heitis kuntuši seljast, võttis saapad jalast ja 
sirutas enda magusalt ringutades vaipadele. Martõn pures kärsitult vurre. 

»»Sea end valmis, noormees. Täna öösel näed oma Katrjat.” 

Martõn hakkas vabisema. Ta tormas Neživoi juurde ja istus ta kõrvale. ,, Kuidas — 
näen?" 

Ta silmad põlesid. Ega Neživoi ei peta teda, ei naljata temaga? 


»Raske töö oli, pojuke,” ütles Neživoi väsinult. ,,Raha aitas. Kuld teeb kõik. ütle 
hetmanipojale aitäh, tuli ka temalt mõned sajad võtta. Täna öösel tuleb sinu järele 

khaani eunuhh. Ta toob kaasa tatarlase riided, sa paned need selga, ja ta viib su aeda, 
seal näedki oma Katerinat...” 

Neživoi jäi vait, sügavad kortsud muutusid lahkeks naeratuseks. Mööda Martõni 
põske veeres pisar. Ta äigas selle häbenedes sõrmega ära. 

»Ära häbene, kasakas, — kui on kergem, siis nuta. Ainult ühte ma käsin: pea end seal 
rahulikult üleval, ära tee lollusi. Küll me vabastame su Katerina. Anna ainult aega!" 

... Tatarlase riided seljas, sammus Martõn öösel vaikiva eunuhhi järel. Vahtkond 
sala-jalgvärava juures tundis eunuhhi ära ja andis teed. Martõnil oli kuiv tunne kurgus. 
Süda kloppis häälekalt. Eunuhh sammus ees. Martõnile näis, et teel pole lõppu. Kuid siis 
hakkasid põõsaste vahel valendama müürid. Ilma et ta oleks ennast ümber pööranud, 
tõstis eunuhh käe. Martõn jäi seisma. Edasi läks eunuhh üksi, jättes Martõni sinna. 

Ümberringi valitses salapärane vaikus. Kuskil kõrgel vehkis öölind tiibadega, oigas 
kähedalt ja jäi vait. Martõn tõstis pea. Kuu ronis pilvede tagant välja. Tuul sahises 
kärsitult põõsastes. Eunuhhi ei olnud ikka veel. Kas neetud tatarlane ei sepitse midagi 
halba? Külma-judinad jooksid üle Martõni selja. Mõõk oleks nüüd nii ära kulunud. Kuid 
talle tuli meelde, kui hoolikalt oli eunuhh ta läbi kobanud. Oli põuest pistoda leidnud, 
käed kokku löönud ja pomisenud: ,,Ma ei vii sind, — kuidas võib nii, kuidas võib?" 
Neživoi sai ta hädavaevu nõusse. Tuli veel mõnikümmend zlotti juurde puistata. Aga 
nüüd võis tatarlane Martõniga teha kõik, mis tahtis. Kuid ei! Ei lähe läbi. Martõnil on ju 
veel käed. Neis jätkub jõudu, et vaenlasele mitte alandlikult alla anda. Martõn kuulatas. 
Müüri juurest eraldus tume kogu. Martõn tundis ära eunuhhi kerged sammud. ,,Tule mu 
järel!" 

Martõnile näis, et süda kargab rinnast välja. Mõne minuti pärast oli ta ruumikas 
saalis, mida valgustas laternatuli. Eunuhh lõi eesriide rahuliku liigutusega lahti. Martõni 
ees seisis Katrja. Martõn tormas tema poole, sirutas käed välja, kuid lõi rinnaga vastu 
raudvarbu: 

saal oli poolitatud raudvõrega. Martõn oietas meeleheites. 

»Katrja!" hüüatas ta valuliselt. ,,Katrja!" Katrja pistis käed läbi võre ja pani need 
Martõnile õlale. Pisarad voolasid mööda ta põski. ,, Mu jumal! Martõn! .. ." ,,Katrja!" 

Nad jäid vait. Vaatasid teineteisele silma. Näis, et mööda läks igavik. Mälestuses 
ärkasid ellu kauge Baigorod, kevadine stepp, päikeseloojangust tumepunane taevavõlv... 

»Martõn, kisu mind sellest põrgust välja!" kuulis Martõn Katrja harrast palvet ja ta 
raputas vihaselt võret, nagu püüdes seda lõhkuda. 

Kuid raud oli külm ning tugev. Kuskil kõrval kihistas naerda eunuhh. Ja Martõn 
mõistis oma jõuetust. Ta surus otsaesise vastu võret. ,,Katrja,”" lausus ta käheda häälega. 
» Teen kõik. Annan oma elu, kuid ei jäta sind siia.” 

Ta rääkis kiiresti, ruttas talle jutustama oma murest ja armastusest, tema peale 
mõeldes möödasaadetud öödest, oma vankumatust usust õnnesse ja sellest, et varsti tuleb 
kõigile priius igaveseks, — ning katkestas äkki. Milleks ta räägib talle seda kõike? 
Milleks, kui Katrjal on nagu linnul tiivad kärbitud, kui ta on pistetud vangi, kui teda 
hoitakse häbistamiseks ... Aga võib-olla ongi ta juba häbistatud? Võib-olla? Ta ei 


küsinud seda talt, õigemini — ei julgenud küsida. Kuid Katrja mõistis ta küsivat pilku. Ta 
vaatas Martõnile sügavasti silma ja ütles: 

»Ma olen puhas sinu ees, Martõn, puhas jumala ja inimeste ees...” 

Martõn värises. Tema Katerina, tema hing! Ta oleks talle kõik andeks andnud! 

» Tea, Martõn, elusalt ma neile alla ei anna!" 

Ta ütles seda vaikselt ning kindlalt ja nõjatus peaga vasiu võret. Martõn surus 
kuumad huuled vastu ta põske ja sosistas talle kõrvu: 

»Katrja, pea vastu, mu valgus, ma ei jäta sind orjapõlve. Hetmän aitab, ta poeg on 
siin, me lunastame su välja, Katrja ..." 

Eunuhh tõmbas Martõni käisest: «Küllalt, batõr. Varsti on vahtkonna vahetus. On aeg 
ära minna." 

»»Oota veel, sa roojane!"” kiristas Martõn hambaid ja viskas eunuhhi jalge ette veel 
mõned zlotid. Nobeda liigutusega korjas eunuhh raha üles. ,,Katrja!" ,, Martõn!" 

Aga nende vahel seisis raudvõre, ja hommepäev oli teadmatu. 

Eunuhh pomises uuesti selja taga, rebis teda käisest: ,,On juba aeg, on aeg, batõr!" 

»Suudle mind otsaette, Martõn," palus Katerina väriseva häälega. 

Martõn surus huuled vastu Katrja otsaesist. Ta mõtteist sähvas läbi midagi säärast, et 
tuli tahtmine kõigest väest karjuda oma hirmsast valust. Mispärast otsaette? Kas see tõesti 
on jumalagajätt igaveseks? 

»Katrja!" sosistas ta tuliselt. ,,Katrja! Mu ainuke, mu koidik.. ."” 

»Lähme, kasakas," sosistas eunuhh kannatamatult. , ähme. Sina aga mine!" käratas 
ta Katerina peale, ja Martõn nägi, kuidas Katrja õlad longu vajusid, nagu oleks keegi 
need maha murdnud, ja kuidas ta ebakindlal sammul läks pimedusse. Juba oli pimedus ta 
neelanud, kostis ainult nagu oie: 

»Martõn!" 

... Vaikne tähisöö on akende taga. Martõn istub pingil ja jutustab. Timofei ja Neživoi 
kuulavad teda. 

»Kui õige ta ära röövida,” ütles Timofei, kuid tunnistas kohe: ,,F1, see on võimatu.” 

» Välja lunastada! Rääkida vesiiriga." 

»Ei aita,” kostis Neživoi, ,,ma juba pärisin Selimilt järele. Neetud koer räägib, et 
Katrja on khaani haaremis ja et khaan juba teab temast. Selle üle tuleb khaani endaga 
juttu teha.” 

Martõn haaras kätega peast ja nõjatus aknalauale. Kilk laulis lakkamatult kuskil 
seinapraos. 

Katrja läks oma tuppa. Eunuhh heitis pilgu tema poole sisse ja käsutas karmilt: 

»Heida magama!" 

Katrja heitis kuulekalt vaibale. Ta jäi kuivade silmadega lakke vahtima. Otsaesisel 
tundis ta veel Martõni huulte puudutust. Kuulis veel ta sõnu. Nägi veel ta nägu. Kuid 
Martõni enam ei olnud. Müürid ja raud-võred eraldasid Katrjat maailmast. Häbi ja teotus 
ootasid teda. Kas panna endale käed külge? Kuid ta tahab elada! Tahab vabadusse! Tahab 
näha sinkjas-haljast steppi kevadel, hõõruda pihul mündikõrt. . . Tahab koos Martõniga 
kuulata mõtlikke kasakalaule. Koos Martõniga. See kõik oli olnud elu. Nüüd aga varitseb 
teda surm iga päev, iga viiv. Tal on ainult üks saatus. Ta tunneb juba seda saatust 
nägupidi, seda kohutavat ja halastamatut saatust. Kui palju on talle siin sellest räägitud! 


Annaks ometi keegi mürki! Ta oli tahtnud seda Martõnilt küsida, kuid ei julgenud. Kui 
saaks noagi! Ei, mitte enda jaoks, vaid tolle jaoks, rasvase ja vihatud, timuka, salakavala 
ja kiskja khaani jaoks. 

Kevadöö on lühike, aga mõtteid, tumedaid ning lohutamatuid, jätkuks tuhandeiks 
pikkadeks öödeks. Pisaraid ei ole, rinnus on kõik närbunud. Ta oli isegi hämmastunud, 
kui ta Martõni nähes oli nutma puhkenud. Aga nüüd tahakski nutta, kuid ei saa. 

Rinnus kõrvetab. Süda valutab. Keha põleb võõra, siidise riide puudutusest. Pigem 
müüksid nad ta orjaks galeeridele, parem oleks kive närida ... Ainult mitte seda! ... 

Katrja huultelt tungib välja hirmus meeleheite- ja valukarje. See tungib läbi raske 
tammeukse. Ukse taga kargab eunuhh vaibalt üles. Värisevate kätega süütab ta laterna. 

... Öö kustutab tähti tumedas taevas. Kuskil kaugel idas süttib taevas esialgu veel 
nõrk aovalgus. 


2 


Vesiir Sefer-Kazi kõverdab põlglikult huuli. Kuningas ei pidanud oma sõna ega 
tasunud panist, kuigi oli seda Zborovi all lubanud. Küll kuningas veel kahetseb! Tal 

tuleb maksta kaks korda rohkem. Sõjakäik Moldaaviasse ei täitnud lootusi. Seler-Kazi 
ei tunne praegu erilist isu hetmanit sõjajõududega aidata. Kuid khaani sõna on püha. 
Khaan ei murra seda. Ta andis juba ulussidele käsu teele asuda. Niipea kui kuu kahanema 
hakkab, asub hord teele Ukrainasse. Oodake meid. 

Vesiir pilutab silmi. Päikesekiir hellitab ta väikest nägu, mis on kortsus nagu 
küpsetatud õun. 

Timofeil on vesiiri võõrastetoas lämbe. Vaipadest, patjadest, šerbetist tuleb vastikut 
imalat lõhna, huultel on iiveldama ajav mürgine kõrvalmaik. Praegu võib seda kõike 
taluda. Palju raskem oli neljakümne kaheksandal aastal. Siis ei pidanud vesiir temaga 
läbi-. rääkimisi, siis peeti teda pantvangina. Keegi mursaa oli koguni ette pannud teda 
jalgupidi kindluse suurtüki külge aheldada. Nüüd pole need ajad. 

Timofei ajab end patjadel sirgu. Nüüd on ta hetmani saadik, Zaporožje Kasakaväe 
suurhetmani poeg ja ka ise kuulus sõjamees. Tal on seljataga kolm sõjakäiku ja iseseisev 
lahing Jassõ all. Ta võib vesiiriga rääkida kui võrdsega. 

Sefer-Kazi joob kumõssi. Pikkamisi asetab ta piaala tagasi suurele hõbevaagnale. 
Vesiir viib jutu sellele, millest ta eile alustas. Kuidas on Moskvaga? Kas het-man mõtleb 
sellele, et võtta ette sõjakäik Moskva tsaari vastu? Sefer-Kazi silmis on külm 
umbusalduse jää. Timofei laiutab käsi — neist asjadest ta ei tea, küsigu khaan seda isalt 
endalt. Timofei võib öelda ainult ühte: Krimmi riigile on hetman ja kasaka vanem-kond 
ustavad ja alatised sõbrad. Selle peale võib ta risti suudelda. 

.. . Hetmani saadikuil polnud vähe tegemist — kokkusaamised vesiiriga, kingituste 
jagamine vesiirile, mursaadele ja mulladele. Mõnikord tuleb altkäemaksu anda ka neile, 
kes on väiksemad, ühel päästab keelepaelad valla sada tukatit, teine aga muutub jutukaks 
alles pärast kolmandat sada. Ivan Neživoi oli kõige selle peale meister. Ta tundis väga 
hästi tatari kombeid. Ta vennastus ja naljatas tatarlastega, vajaduse korral võis aga ka, 
nagu ta ise rääkis, koraani peal vanduda. 

Jäi veel anda kingitused khaanile — kuldmõ5k ja hõbevibu nooltega. Oli kokku 
lepitud, et reedel võtab khaan kogu diivani juuresolekul hetmani kingitused vastu... 

Kord keset ööd ilmus hetmanipoja juurde Karatš-bei. Ta alustas ääri-veeri. Timofei 
mõistis: mursaal on midagi öelda, kuid ta ootab kingitusi. Tuli muutuda heldeks. Tuhat 
tukatit kõlisesid kurvalt nahkkotikeses, rännates Karatš-bei tasku. Mursaa ütles: 

»Ara usu vesiiri. Ta on tige nagu Šaakal ja kaval nagu rebane. Vesiir on saanud 
kuningalt kirja ja suuri kingitusi. Poola saadik lahkus alles neil päevil Bahtši-saraist. 
Hord asub teele. Kuid hoia end. Vesiir on andnud lubadusi nii kuningale kui ka 
hetmanile. Missuguseid, seda ma ei tea. Kuid et on andnud, seda ma tean. Vesiir ja khaan 
on nagu lõvi ja lambatall. Kuid khaan ei saa ilma temata läbi. Võta seda arvesse ja pea 
meeles: nii ütles sulle Karatš-bei. Ärgu hetman seda unustagu." 

Karatš-bei surus käed /vastu südant ja otsaesist. Timofei jäi mõttesse. Mursaa 
kummardus üle laua: 

»Vesiiril on ainult üks mõte: hetman Moskva tsaariga riidu ajada. Sellega ta hoiabki 
khaani oma peos. Khaan on kindel; et vesiir suudab seda teha, sellepärast polegi tal seni 
pead maha raiunud; vesiir aga ootab parajat hetke, tahab khaani mürgitada ..." 

Mursaa katkestas järsku ja jäi vait, nähtavasti arvates, et on rääkinud ülearust. 

»sina võiksid vesiir olla,” ütles Timofei muretult. ,,Sul on kantsleri mõistus.” 

»Mis seal ikka, sina saad kunagi hetmaniks, mina vesiiriks, — ja hakkame elama 
rahus.” 

Karatš-bei naeris. 

Pärast seda kõnelust kadus Timofei muretu meeleolu nagu humalauim peast. Ta 
kõndis süngena ja kes-kendununa. Ta muretses: reedeni on veel kolm päeva. Ta mõistis: 
tatarlased venitavad meelega khaanile kingituste kätteandmise päevaga. Nad tahavad, et 
Poola saadik Varssavisse jõuaks. Siin pole midagi parata. 

-. . Timofei istus toas ja rüüpas magusat apelsinimahla. Ta mõtles: kuidas läheb seal 
Tšigirinis? Isal on 

raske, muresid palju. Hetmani-amet pole kerge. Tuppa astus Martõn. Hetmanipoeg 
vaatas kasakale otsa ja ta süda tõmbus kaastundest kokku. Martõni põsed olid nagu pärast 
rasket haigust lohku vajunud, huuled pah-tunud. Martõn istus nurgas pingil ja hakkas 
käheda häälega rääkima: 

»Lunasta välja, hetmanipoeg! Tüdruk saab hukka. Ta on mulle ainuke kogu 
maailmas. Kui ma nüüd poleks teda näinud, ehk oleks kergem olnud. Aga kui ma nägin ta 
silmi... Sa mõistad, ta vaatab minule otsa, kuid silmades on piin, hirmus piin ning surm. 
Lahkumiseks palus suudelda end otsaesisele nagu surnut. . . Lunasta välja. Ma ei unusta 
seda eluaeg.” 

»Palun khaani, Martõn. Palun teda hetmani nimel, ütlen, et on meie käli.. .” 

Timofei rahustas Ternovõid. 

Martõni süda läks kergemaks. Ta kargas jalule, tormas Timofei juurde ja kaelustas 
teda tugevasti nagu venda. 

-. . Pikk kevadpäev oli lõpul. Muezzinid olid laulnud õhtupalve. Päike vajus looja. 
Punakas eha peegeldus khaan Islam-Girei II lossi akendes Bahtšisarais. 

Khaan pidas mulla Fatulla juuresolekul namaasi. Khaan tõstis silmad magamistoa 
taevassinisesse lakke, mille maalikunstniku osavad käed olid muutnud taevaks. 


Maalikunstnik oli täpselt välja arvestanud, kus khaan hakkab istuma ja kuhu jääb 
peatuma ta pilk, kui ta oma mõtetega pöördub allahi poole. 

Khaani silmade ees oli alati igavikutäht Aldebaran. Igavesed on khaani võim ja 
tarkus, igavesed on tema tahe ja vägevus. 

Khaan pidas namaasi ja kõneles allahiga. Maailma askeldused olid jäänud läve taha. 
Siin, ruumikas magamistoas, taevassinise lae all valitsesid rahu ja tarkus. Khaan pidas 
allahiga nõu. Hmelnitski — gjaur ja Šaakal, kõige uskmatum uskmatute hulgas — kutsub 
teda uuesti sõjakäigule. Sultan käskis minna. Käskis sellepärast, et sultan Muhamedile on 
tähtis Poolat nõrgaks teha ja khaani nagu sidrunit välja pigistada. Sultan, sõdib keiser 
Ferdinandiga ja Veneetsia doodžiga. Poola 

ei tohi end sellesse sõtta segada. Las Hmelnitski sõdib Poolaga, las khaan aitab 
Hmelnitskit. Allah kuulab khaani tarku mõtteid. Kuid allah vaikib. Khaani hinges pole 
rahu. Iga kord, kui ta koos gjaur Hmeliga sõjakäigule läheb, kaotab ta rahu. Iga kord 
ootab ta lõksu. Kuid tänu vesiirile, rebaskavalale Sefer-Kazile, kes ainult suurendab oma 
rikkusi, võidab khaan siiski.. . Ja ka seks korraks on vesiir välja mõelnud osava 
väljapääsu. Ka seekord hoiab rebane Sefer-Kazi tarka ja vaprat khaani oma peos. 

Hävinematu on igavikutäht taevassinises laes, nagu on hävinematu khaani usk oma 
tarkusse ja jõusse. Mulla mälub hambutu suuga, matsutab huuli. See ärritab khaani. Kuid 
ta ei saa seda mullale keelata. Fatulla on allahile lähemal kui khaan, ja selles on tema 
üleolek. Peale selle kannab mulla Fatulla alati õigeaegselt khaanile vesiiri plaanidest ja 
kavatsustest ette, ja seepärast peabki khaan mullat enda juures; kuid ta ei tea, et täpselt 
samuti kannab mulla vesiirile khaani plaanidest ja kavatsustest ette. Mullal öh ainult üks 
mure: saata põrgu khaan ja ta vesiir ning teha Krimmi valitsejaks khaani vend Nuraddin . 


Mööduvad hetked. Kuid nii on lossimüüride taga. Siin aga, lossis, taevassinise laega 
magamistoas, on vaikus, rahu, igavik. Siin valitsevad igavikutäht Aldebaran ja Krimmi 
khaaniriigi kõikvõimas käskija Islam-Girei III, kellele maksavad panist kuningad ning 
hospodarid ja kes võib ühe käeliigutusega saata kolmesajatuhandelise hordi põhja, 
läände, itta, põletada ning hävitada linnu ja külasid, maha tallata viljavälju, ajada teiba 
otsa kümneid tuhandeid uskmatuid ja võtta rikkalikku jas-sõrit. Kõike seda võib teha 
khaan Islam-Girei II. 

Kuid allahiga kõneldes peab khaan tunnistama (inimeste ees poleks ta seda muidugi 
teinud), et ta süda on rahutu sestsaadik, kui Ukraina valis hetmaniks selle neetud Hmeli. 
Khaani hinges on ärevus. Hmel on kardetav! Hmelile juba ei ütle: maksa panist, anna jas- 
sõ*rit, saada mu haaremile sada kõige kaunimat piigat. 

Hmel kogub jõudu, nagu kotkas lisab kõrgust. Khaan jälgib teraselt Tšigirini kotkast. 
Talle on teada, kuhu Hmel vaatab. Põhja! Moskva on Hmeli lootus. Ja kui 

Hmel Moskvaga ühineb, on Krimmi khaaniriigi vägevusel lõpp. Khaan küsib allahilt: 
kuidas olla? Ailah vaikib. Vaikib ka igavikutäht. Pidulikus vaikuses on ainult kuulda, 
kuidas mulla Fatulla huuli matsutab. 

Õhtupalvus on lõppenud. Fatulla on lahkunud. Khaan plaksutab käsi ja käsib ilmuda 
oma haaremi pea-eunuhhil... 

Selim langeb khaani ees põlvili. 


Millega võib truu sulane oma isandat rõõmustada? Kas pärast töörohket päeva ja 
tarka riigiasjade ajamist pole mitte aeg hingata sisse roosilõhna ja mandli-mõrkjust, 
millest õhkuvad khaani kaunite naiste rinnad? Kolmsada kaunist piigat ootavad 
õnnehetke, millal suur khaan neid puudutab. Eunuhh Selim kõneleb ülespuhutult ja 
meelitlevalt. Ta huultelt ei pudene sõnu, vaid voolab mett. Khaani sõõrmed tõmblevad ja 
magus ärevus täidab keha. Eunuhh loeb ette khaani naiste nimesid ja nende tunnuseid. 
Kuid valitseja nägu on kaetud ükskõiksuse looriga. 

Eunuhh tuletab meelde — on keegi, keda khaani käed ei ole veel puudutanud. Ta 
huuled on nagu kaks õrna roosihelvest, rind varjab endas viinamarjakobarate jahedust. 

... Seimaanid hakkasid sagima mööda khaani haaremi pikki pimedaid käike. Hakkasid 
sagima eunuhhid, nii vanemad kui ka nooremad. Hakkasid askeldama ja läksid rahutuks 
khaani vanemad naised. 

Selimi järelevalve all kümmeldi Katerinat taevassinises marmorbasseinis. Kaks 
eunuhhi hoidsid teda kätest, et ta end heast peast ära ei uputaks, kolmas pesi ja hõõrus 
teda lõhnavate rohtudega, millest keha kattus vahuga, ja loputas teda seejärel veega. 

Katrja seisis jõuetuna vees. Ta silmades oli tardunud hirm. Hingamine tungis ühes 
oigega läbi avatud lõhenenud huulte. Ta viidi basseinist välja. Pandi vägisi vaibale pikali. 
Vanad khaani naised hõõrusid teda lõhnaõlidega. Türklanna Fatma, khaani kõige vanem 
naine, kõneles talle: 

»Rumaluke, ära karda. Kui sa hakkad khaanile meeldima, teeb ta su õnnelikuks. Sulle 
on suur au osaks langenud.” 

Katrja tõukas Fatma eemale ja hakkas kisendama. Eunuhhid haarasid tal kätest ja 
vajutasid ta põrandale. Selim vingus: 

«Ettevaatlikult! Ärge talle viga tehke!" Katrja peksis pead vastu põrandat. Kuid pea 
all olid paksud vaibad. ,,Kui see oleks kivi!" vilksatas mõru mõte. Ta karjus ja hüüdis 
Martõni. Ta teadis, et nüüd algab kõige hirmsam, algab see, millest ta hirmuvärinal oli 
mõelnud pikad ööd ja päevad. Kas tal tõesti pole pääsu teotusest? Teda hoiti kasist-jalust, 
hoiti peast, ainult süda oli vaba, ainult süda ja mõtted. Sellest hakkas veel jubedam. 
Fatma kõneles: 

»Ara peruta nagu kits, anna khaanile järele ja ole tema vastu lahke." 

Katrja jäi vaikseks. Ta sulges silmad. Huuled värisesid, mööda lohkuvajunud põski 
voolasid pisarad. Ta mähiti valgesse siidi ja talutati khaani ruumidesse. Ta sammus 
alistunult, vastu panemata. Selim muutus rõõmsaks. Saitaan teda võtku, seda plikat! 
Õigust öeldes oli Selim juba kahetsenud, et oli teda khaanile lubanud. Ta oli arvanud, et 
sellest ei tule midagi välja. Selimil tungisid kitsad sinakad huuled kiskjalikult esile. Küll 
see kasakas, kelle ta kokkusaamisele oli toonud, alles raevub, kui selle"st teada saab! 

Eunuhh paotas khaani magamistoa ukse. Krimmi valitseja on pannud selga kerge 
halati ja on pool-lamakil patjadel. Kaks kuldset lohet sätendavad tuhmilt halati hõlmadel. 
Madalal lauakesel on šerbetti, viinamarju, apelsine, roosivett veneetsia klaasist karavini- 
des, sooja vett hõbetirinais. Katrja seisab tummalt lävel. Eunuhh lükkab teda kergelt 
seljast. Katrja astub üle läve. Tema järel suletakse kiiresti uks. Seimaanid asuvad ukse 
ette, mõõgad peos. Selim istub läve juurde, jalad risti. Ta hoiab hinge tagasi ja surub 
kõrva vastu ust. 

Eunuhh pigistab silmad kõvasti kinni. Ta sõõrmed tõmblevad kiskjalikult. Kui palju 
kordi on ta nõnda selle ukse juures istunud! Kuidas ta neil hetkedel khaani vihkab! 


Ta istub, surudes end vastu ust. Ukse taga on vaikus. On ainult kuulda, kuidas 
seimaanid hingavad. Nüüd 

kohe rikutakse vaikus. Vaikuse lõhestab tüdruku kime karje, siis aga tekib jälle 
vaikus. 

Khaani magamistoa ukse tagant kostab tume müra. Kohe karjatab tüdruk, ja siis jääb 
jälle kõik vaikseks. 

Äkki kargab eunuhh nagu meeletu jalule. Magamistoa ukse tagant kostab hirmus 
karje, oie, korisemine. Kuid see pole tüdruku hääl, khaan ise karjub ja kutsub appi. 

Eunuhh rikub khaanide seadust, mille eest ta võib pea kaotada. Ta kisub ukse jõuga 
lahti ja tormab sisse. Khaan lamab vaibal, tüdruk aga kägistab teda. Khaani jollis silmad 
on täis surmahirmu. Seimaanid ja Selim kisuvad jõuga Katrja käed khaani kõri kallalt 
lahti. Katrja virutatakse põrandale nagu koer. 

-.. Khaanilossis on alarm. Lossi juurde jooksevad 
vahimehed. Jookseb vesiir Sefer-Kazi, jooksevad khaani vennad. 

»Kallalekippumine khaani elule!" käib sosin mööda lossi ruume. ,,Uskmatu naine 
tahtis khaani kägistada! Teiba otsa ajada! Elusalt Šaakalite ette heita!" 

Vesiir trambib pea-eunuhhi peale jalgu. Selimil nõtkuvad põlved. Kes usub, et ta seda 
hullumeelset nimme pühasse khaani armastussängi ei saatnud? Selim viskub khaani 
vesiiri jalge ette. 

Katrja pandi käsist-jalust raudu. Ta visati pimedasse külma keldriurkasse. Nii on 
parem. Nüüd tuleb surm, kuid mitte teotus. Kelder on pime, külm ja tühi. Ainult vesi 
sahiseb mööda müüre ja langeb kuskil tilkhaaval vastu kivi. 

... Viha on moonutanud khaani näo. Ta istub patjadel, õõtsub küljelt küljele. Tema 
ees seisavad vesiir, vennad ja mulla Fatulla. Khaan vaikib ja ootab sõnu, mis 
ammendaksid ta viha jõu. Alles nüüd mõistab ta, missugusest ohust allah ta päästis. Ta 
oli oodanud armastust ja naise huulte kuumust, kuid oli näinud kiskjalikult irevil hambaid 
-.. Nagu raevunud ematiiger oli uskmatu oma küüned ta kõrri surunud. Olgu neetud 
Ukraina ja ta naised! Las katab tuhk igaveseks selle hirmsa maa külad ja linnad! Islam- 
Girei muigutab huuli, sosistab endamisi sajatusi. Esmakordselt elus langes tema aule 
niisugune häbi. .. 

Khaan tõstab pea ja vahib üle teda ümbritsevate inimeste peade seina. Ta hääl katkeb 
vihast. Huultele tuleb vahtu. 


3 


Juba jaanuari algul avaldas paavsti nuntsius Varssavis suurt rahutust sündmuste kohta 
Rzecz Pospolitas ja Ukrainas. 

Pärast mõningaid nõupidamisi kuningriigi kardinal-priimasega ja kuninga endaga oli 
Johannes Torrez sunnitud kirjutama Rooma tema pühadusele paavstile avameelse ja 
põrmugi mitte lohutava kirja. Viidates oma kõrgele vanadusele ja paljuaastastele 
kogemustele riigiasjades, kuulutas nuntsius Johannes Torrez Rzecz Pospolitale eksimatult 
ette uut ebaedu. 

Kroonimaadest tuli pealinna ärevaid teateid. Ehk küll Kiievis istus kuninga 
vojevoodina Adam Kissel, ehk küll — esialgu veel ettevaatlikult — Šlahtitšid hakkasid 


oma perekondadega pärusmõisatesse tagasi pöörduma, tundus see kõik liiga ebakindlana 
ning vankuvana. 

Adan Kisseli kirjad kuninga ja kantsleri nimele olid täis kartust. Palju tüli tekitasid 
kuninga ministritele Hmelnitski saatkonnad Moskvasse. Nüüd oli juba selge, et iga kuuga 
muutub kasakahetmani side Moskvaga järjest tihedamaks. 

Kissel teatas hoolsalt Moskva tsaaririigi rohkearvulistest külalistest Kiievis ning 
Tšigirinis ja hetmani saatkonna sõitmisest Moskvasse eesotsas polkovnik Mihhailo 
Sulitšitšiga, kes veidi aega enne seda oli jõudnud tagasi Türgist. Kissel kirjutas ka sellest, 
et Tuula tehaseist saadetakse hetmanile suurtükikuule, püssirohtu ja iga liiki 
sõjavarustust, ja et samuti saadetakse relvameistreid ja niisuguseid meistreid, kes on hästi 
tuttavad kaevandusasjandusega ja malmivalamisega. 

Tema pühaduse paavsti nuntsius Varssavis Johannes Torrez oli mees, kes ilma tähtsa 
põhjuseta ei armastanud liialdada või langeda ülemäärasesse meeleheitesse. 

Nuntsiust tunti Roomas kui kindla iseloomuga meest, rahulikku ja tasakaalukat, kes 
oskab aru saada sündmustest 

ning inimestest ja kes on teadlik riigiasjadest. Johannes Torrez oli tuntud kui õigeusu 
kiriku õel ja leppimatu vaenlane, kui selle olukorra äge kaitsja, mille on ette kirjutanud 
taevas ja suur Rooma. 

Torrezile olid kogu maailma ainsaiks valitsejaiks püha paavst ja Vatikan, kuningad, 
tsaarid ja vürstid aga olid ainult suure paavsti, jumala maapealse asemiku vasallid. Võib- 
olla nimelt sellepärast saa-tiski paavst Johannes Torrezi nuntsiuseks Varssavisse. 

See, mis sündis Ukrainas, omandas Johannes Torrezi arvates palju tähtsama kuju kui 
bellum civile ehk kodusõda. Ei! See polnud enam kodusõda ja see muutus mureasjaks 
mitte ainuüksi Rzecz Pospolitale ... 

Tallates jalge alla kõik iidsed vankumatud seadused, võitles pööbel vabaduste eest, 
panide võimu hävitamise eest ,,madala olevuse" — holopi — üle. Ja nuntsius Torrezi 
sügava tõekspidamise järgi seisis Hmelnitski jõud just selles, et kasakate juht oli osanud 
mõista selle pööbli püüdeid ja kutsuda teda oma universaalides üles võitlusse priiuse ja 
usu eest. 

Ei! See polnud enam bellum civile. Seepärast valitseski Johannes Torrezi hinges 
niisugune ärevus ja rahutus. 

Paljud väljapaistvad vojevoodid, sellised nagu Potocki, vürst Wiszniowiecki ja 
Koniecpõlski, arvasid, et Hmelnitskile tehakse sel aastal lõpp. Oli otsustatud saata 
suurearvuline korpus, et anda äkklöök kasakaväe Podoolia tiivale, purustada Ivan Boguni 
väeosad, ja seejärel paisata läbimurdekohta kuningaarmee peajõud. Kuid Johannes Torrez 
arvas, et see kõik pole nii lihtne ja et võit on alles kaugel, võib-olla kaugemal kui kunagi. 
Ja Torrez ütles seda avameelselt kuningale ja kantslerile. 

Nuntsiuse karmid ja hoiatavad sõnad ei kadunud Poola pealinna talvises õhus, mis oli 
täis lõbusate poloneeside ja masurkade kära. 

Kuningas Jan-Kazimierz kutsus kokku nõupidamise. Sellele tulid kokku Potocki, 
Wiszniowiecki, Janusz-Radziwill Leedust, Kazimierz Sapieha, Kalinowski ja Zamoyski. 

Kurbuse ja kahetsusega südames pidi kuningas tunnistama, et sel nõupidamisel 
puudub väärikas riigimees — hiljuti surnud vürst Ossolinski. Kuningas tundis isegi 


teatavat üksildust, kui ta sattus silm silma vastu oma kuningriigi upsakate ja uhkete 
magnaati-dega. 

Nõupidamine kestis kaks päeva. Kuningas oli nähtavasti mõistnud Rzecz Pospolita 
seisukorra kogu keerulisust ning jätnud mõtlemise jahtidele, käratsevatele bankettidele, 
maskeraadidele ja teistele lõbustustele, mille poolest Varssavi oli olnud nii rikas kogu 
talve. 

Nõupidamisele oli kutsutud Johannes Torrez. Kuningas andis talle sõna. Nuntsius 
tõusis püsti, pigistades peos suurt kuld-rinnaristi. Langetades pilgu ja olles täis hiilgust 
ning karmi otsustavust, rääkis ta: 

»Palun kõrgeaulikke panisid, kes on mulle üles näidanud suurt au, kutsudes mu sellele 
rüütlite nõupidamisele, minu arvamised ära kuulata. On kätte jõudnud aeg, küs 
otsustatakse kuningriigi saatus, otsustatakse katoliku usu saatus Rzecz Pospolita piirides. 
Kui panid soovivad kuulda tõtt, pean ma ütlema, et need sündmused on palju 
kohutavamad kui Kolmekümne-aastane sõda. See sõda, nagu panid senaatorid teavad, 
lõppes Vestfaali rahuga"; see aga, mis praegu meie maal sünnib, peab lõppema mitte 
rahuga, kõrgeaulikud - panid, vaid meie täieliku võiduga." 

»Vivat!" kähistas Sapieha. 

Nuntsius tõstis hoiatavalt kätt. 

»» Veel on vara hüüda vivat, pan Sapieha! Me seisame sündmuste ees, mida tuleb 
rahulikult hinnata ja mille puhul tuleb äärmiselt mõjuvaid abinõusid tarvitusele võtta.” 

»Mida te ette panete?" küsis Stanyslaw Potocki pahaselt; oma südamepõhjas pidas ta 
seda hirmu pööbli ja Hmeli ees ebaväärikaks ning häbistavaks. 

»Ma ei pane ette, pan Potocki, meie püha kirik pole kunagi ette pannud, ma käsin!" 
hüüdis Torrez, patus-tades seekord oma kuulsa enesevalitsemise vastu. ,,Paavsti ning 
Vatikani nimel ja nende ülesandel käsin ma teid, ustavaid katoliiklasi, hävitada katk, mis 
möllab kroonimaadel, tulega välja põletada isegi ta jäl- 

jed. Oma räpase verega pesku oma patud hulluks läinud pööbel, kes on tõstnud 
kiskjakäpad kiriku ja seaduse poolt valitud inimeste vastu.” 

Torrez tõmbas hinge ja sai endavalitsemise tagasi. Saalis valitses pingeline vaikus. 
Torrez jätkas rahulikumalt: 

«Kasutage ära seda, et Moskva tsaar ei saa praegu Poljanovka lepingut lõhki rebida. 
Juba sel kevadel litsuge Hmel puruks. Saatke tema juurde kohe komissare, ajage ta pea 
tehtult lahkete sõnadega segi, ise aga koguge lippude alla kõik need, kes suudavad sõja- 
riistu pihku võtta. Hmelnitski on türklastega lepingu sõlminud, et need sunniksid khaani 
talle abi andma. Kuid see ärgu teile muret tehku ... Vajalikul tunnil saadate khaanile 
sada tuhat zlotti, ja khaan pöörab sõjariistad Hmelnitski vastu. Hoidke Moskvat Hmel- 
nitski ees kartuses. Kinnitage tsaarile ja bojaaridele, et nende oma pööbel saab ukraina 
holoppide eeskujust mässuvaimu. Pan Janusz Radziwillil tuleb alustada tegevust 
Moskoovia-Leedu piiril. Tuleb näidata, et peale Smolenski võib venelastelt ära võtta ka 
teisi maid." 

»Mis tal viga rääkida,” mõtles Radziwill pahameelega ega suutnud tähendamata 
jätta: 

»Püha isa, lubage sõnake lausuda. Ma istun ju nagu tulemäe otsas! Niipea kui ma 
ainult sammu ida poole astun, tõuseb mu selja taga üles vene pööbel. Holopid muud ei 
ootagi.” 


»Tõtake, panid,” jätkas nuntsius, Radziwillile tähelepanu pööramata. ,,Tõtake! Rebige 
taud koos juurtega välja täna, sest homme võib olla hilja. Ei tarvitse karta, pan Radziwill! 
Tuletage meelde oma väärikate esivanemate vaprust, kes püha kiriku nimel piinadele 
vastu läksid." 

»Noh, kas pean siis Hmeli juurde minema ja paluma end teiba otsa ajada?" pomises 
vürst Radziwill pahaselt Lubomirski kõrva. 

.. . Kuid Johannes Torrezi sõnad ei läinud tuulde. Varssavis algasid päevad täis muret. 
Kuninglik kantselei saatis üle riigi laiali kullereid kuninga käskkirjaga maakaitseväe 
kokkukutsumise kohta. 

400 

Oli kästud astuda sõjaväkke kõigil šlahtitšitel, kes olenevalt neile alluvate pospoliitide 
arvust pidid endaga kaasa võtma sõjariistus sulaseid — ratsa- ja jalamehi. Kellel oli 
kakskümmend pospoliiti, pidi poole neist hobuste selga panema. Kuninga käskkirjaga 
vabastati võõramaa kaupmehed — Hollandist, Saksamaa vürstiriikidest ja Rooma 
keisririigist — kõigist ärilõivudest, kui nad koos muu kaubaga toovad kuningriiki 
sõjariistu. Sileesia vojevoodkonnas kästi meistritel ööd kui päevad valada malmi, valada 
suur-tükke, kõigis sepikodades taguda mõõku, Hamburgi sõjariistameistrite sumptilt 
telliti märtsi lõpuks kümme tuhat püstolit, kolmkümmend tuhat, musketit ja kiir-laskjaid 
ning pikatorulisi suurtükke — mõlemaid tuhat. 

Hamburgi kaubamees Walter Funke tõi viis tuhat raudvammust ja niisama palju 
kiivreid ning raudkindaid kuninglikele husaritele. 

Rzecz Pošpolita saadikud sõitsid Moskvasse ja Bah-tšisarafsse. Moskvasse saadeti 
Machowski, kes oli hiljuti Krimmist tagasi jõudnud. Bahtšisaraisse käskis kuningas 
läkitada Wierusiewski, kes veidi enne seda oli pidanud läbirääkimisi Hmelnitskiga ja veel 
varem käinud Moskvas. 

ühtaegu läkitati saatkond keiser Ferdinand III juurde paluma sõjariistu, raha ja luba 
palgaväe kogumiseks. Brandenburgi hertsogiriigis ja Baieri vürstiriigis võeti kuninga 
teenistusse kakskümmend tuhat reitarit kindralite Richthofeni ja Sommervwohli 
juhtimisel. 

Sel ajal jõudis Veneetsiast Varssavisse doodži endine saadik Hmelnitski juures 
Alberto Vimina. Peatselt oli tal koos Veneetsia saadikuga Varssavis krahv Cfarzaga 
kuninga juures audients, mis kestis üle kolme tunni. 

Õhtul korraldas kuningas veneetslaste auks balli. Esimest korda viimaste nädalate 
jooksul olid kuningalossi aknad tulede valguses. Saalides mürtsus muusika. Südapöl 
kargas õuemarssal Tikocynski palja peaga eestrepile ja vehkis käega, — kärgatasid 
suurtükid. 

Varssavlased ärkasid kohkunult unest. Nad jäid hirmuga kuulatama. Kuid kõik oli 
rahulik. Kuningas lõbutses. Kõik oli korras. 

Kui ball oli kõige suuremas hoos, astus pasunahelide saatel saali alles äsja 
Varssavisse saabunud mursaa Bikbai. Kuninga adjutant Bielski oli ta linnaväravas vastu 
võtnud ja kuninga nimel peole palunud. 

Mursaa oli vaevalt jõudnud endalt reisitolmu maha raputada. Bielski kiirustas teda. 
Tuleb rutata — seal juuakse ja mängib muusika. Mursaa Bikbai ei joonud viina ega 
armastanud muusikat. Mursaa oli sõitnud Varssavisse khaani salajase ülesandega, mitte 
aga selleks, et südaööl veini juua ja vaadata, kuidas häbitult paljaste õlgade ja kätega 


naised võrgutavad mehi. Selle jaoks on haarem. Kuid ballile minemata jätta ta ei saanud. 
Tuli minna. 

Kui mursaa oli kogu tseremoonia läbi teinud, ei teadnud ta, mida peale hakata. Oli 
vastik vaadata, kuidas naised nagu hullunud karglevad ja kuidas kuningas ise nende 
hulgas nagu kurg jalgu tõstab. Kas niisugune teguviis passib monarhile? Mursaa püüdis 
niisugusena ette kujutada khaani, ja ta muutus isegi lõbusaks. Altkulmu vaatas ta läbi 
kitsaste silmapilude laudu, mis olid rikkalikult kaetud raskete vaagnatega täis roogasid ja 
kristallkaravinidega, milles mängles vein, peegeldades sadade küünalde valgust. 
Nurkades kõrge lae all susisesid tõrvikud, kooripealseilt voolas muusikat. Mursaa mõtles: 
»Kui palju maksab see uskmatute saatanalõbu? Kui palju maksavad need naised ja 
kuldsõrmused ning kalliskivid nende kätel ja kaelal? ...” 

Nüüd ta enam ei usu kuninga senaatoreid, kui nad panise väljamaksmisega uuesti 
venitama hakkavad. Mursaa surus oma kitsad huuled kokku. Ta harvad vurrud tõmblesid, 
paisutatud sõõrmeist tungis välja tuline hingeõhk. Mursaa joobus tahtmatult kullasärast, 
kalliskivide sädelemisest ja himurate valgevereliste naiste paljastatud õlgadest... 

Oli juba koidik, kui ball näitemänguga lõppes. Kuninganarr ja kakskümmend kääbust, 
seljas zaporožlaste riided, tõukasid saali vahakuju. 

Jumalaema!" kriiskas keegi joobnud šlahtitš. ,, Jumala eest, see on ju lahkusuline 
Hmel!" 

Saalis tõusis pöörane vaimustuskära. Naeris kuningas, 

naersid senaatorid, plaksutasid käsi ja lõkerdasid pisarateni naerda naised. 

Vahast ja papist nukk kasakariietes veeti lingu otsas keset saali. Juuksetutt langes 
kollasele vahast näole. Nuku põsed ja otsaesine olid määritud punase värviga, rinda oli 
torgatud pistoda. Muusika jäi vait. Kuninga-narr lõi koim korda jalaga vastu põrandat ja 
kisas raevunult: 

»Säh sulle, mässaja, selle eest, et sa, äraandja, oled tõstnud oma roojase käe tema 
hiilguse kuninga ja kõrgeaulike panide vastu!" Ja ta sülgas nukule näkku. 

Laudade taga plaksutati uuesti käsi. Mursaa Bikbai noogutas heakskiitvalt pead. 
Potocki vaatas nukku, jõllitas tigedust täis joobnud silmi. Veneetsia saadiku krahv Cfarza 
huuled tõmblesid vaevaltmärgatavalt rohkem viisakuse kui puhtsüdamliku naeru pärast. 

Alberto Vimina istus sirgena tugitoolis. Ta koputles sõrmega vastu veiniklaasi. Ei 
kannatanud aga välja, kummardus krahv Cfarza poole ja ütles: 

»Nad lõbustavad end rumalustega. Need on lastenal-jad. Samal ajal aga valmistab 
Hmelnitski neile kohutavamaid mänguasju.” 

Vastuseks langetas Cfarza ainult silmalaud. Ta arvas, et vana Vimina veidi liialdab 
mässaja Hmelnitski jõu suhtes. Kuid siin polnud sobiv koht vaidlemiseks. 

Näitemäng lõppes sellega, et Ukraina hetmanit kujutav vahanukk tiriti õue ja visati 
tuleriidale lossi ees. Šlahta ümbritses tuleriita käratseva karjana. Vaha voolas tules 
kollaste niredena laiali. 

Kuninga purjus adjutant rittmeister Bielski tantsis rõõmu pärast, haaras Šlahtitš 
Maljugal õlgadest ja karjus talle kõrva: 

»Pole enam kauaks elu Hmelil, pan, mitte kuigi kauaks!" 

Maljuga naeris laginal. 

»Ka mina arvan, pan Bielski, et mitte kuigi kauaks!" 


»Sae läheb ennem täide, kui sina arvad," ähvardas Bielski sõrmega. Ta vaatas ringi ja 
kihistas Maljugale kõrva: ,,Varsti saad kuulda, kuidas ustav inimene saadab neetud Hmeli 
kuradite juurde põrgu.” 

Maljuga laiutas ainult käsi. Rittmeister mõistis seda 

kui umbusalduse žesti oma sõnade vastu. Kurat! See vilets šlahtitš Maljuga lubab 
endale liiga palju! Ta ei usu kuninga adjutanti! Äh, liiga kõrgiks, nagu näha, on Maljuga 
läinud sestsaadik, kui hakkas kuningaga malet mängima! Kuid nüüd lööb tema, Bielski, 
selle kõrkuse temast välja. 

Maljuga võtku teada: eile, kuninga hommikuse tualeti ajal, ütles õuemarssal 
Tikocynski rittmeistri juuresolekul, et Hmel saadetakse põrgu. Ja seda teeb truu ning 
vapper inimene. 

Bielski sattus otse joovastusse: lõpuks mõistab see neetud Maljuga ometi, mida 
tähendab kuninga adjutant! Kuradi šlahtitš! Ta veel naeratab! Ei usu ikka veel! Hea küll! 
Kohe paneb ta teda imestusest lõhkema. Pan Maljuga võib kas või aasta otsa mõtelda, 
kuid ei arva välja, kes Hmelile lõpu teeb. Hetmani naisuke — näe kes! Ahaa! Kuidas 
maitses, pan Maljuga? 

Maljuga otsaesisele ilmusid peenikesed higipiisad. Tuleks jalamaid jätta Bielski, loss 
ja Varssavi sinnapaika ning joosta, kihutada ... Tuleks ... Kuid Bielski vaatas ta otsa 
juba kaine ja rahutu pilguga. Bielski oli valmis oma keelt ära hammustama. Ta haaras 
Maljugal käest, rebis ta enda ligi. Vaatas talle silmi. 

»Ma ei öelnud teile midagi, pan Maljuga, ja te ei kuulnud midagi. See on suur riiklik 
saladus. Aga kui te olete pika keelega... " Rittmeister tõmbas paljutähendavalt käega üle 
kõri... 

Kuid Maljuga naeris laginal, hoides kõhtu kinni. Naer painutas ta looka. Naerust 
hingeldades lausus šlahtitš: 

»Kujutage ette, pan rittmeister: on öö, Hmel tahab naist suudelda, ootab õrnusi, kuid 
äkki — nuga südamesse! Ah?" 

Ettevaatus lahkus jälle rittmeistrist. 

«Misjaoks nuga,” sosistas ta. ,,Klaas veini, ainult üks klaas veini, ja Ukrainas on jälle 
rahu, pan Maljuga, vaikus ja rahu, ja teie olete mu külaline Bielskite pärusmõisas. See on 
tore, pan Maljuga!" 

» Aamen,” ütles Maljuga. 

Naer kadus ta huultelt, nagu poleks seda olnudki. Ainult silmad põlesid. Sellist pilku 
polnud rittmeister šŠlahtitš Maljugal veel näinud... 

Hobused tuli jätta metsaservale. Edasi ei olnud teed. 

»Metsa kaudu on vist pool miili,” ütles Zolotarenko. 

Käia oli raske — pehme pori, nõgudes püsis veel sulalumi. ülalt sadas midagi: polnud 
see lumi ega vihm. Hetmani märjad vurrud kleepusid põskede külge. Suust tuli auru. 
Vooripolkovnik Timofei Nossatš hingas kõvasti ja kähisevalt nagu äraaetud hobune. Iga 
minut vajus ta porisse ja kirus endamisi südametäiega Zolota-renkot, kes oli nad sellele 
sõidule kaasa vedanud. Ta vandus halba ilma, vihma, lund, tuult, kevadet, — vandus 
kõike maailmas. 


Hmelnitski sumas kangekaelselt edasi. Nad olid käinud juba tubli tunni. 

»Pikad on su miilid, Ivan," ütles Hmelnitski taha vaatamata. 

»Kohe selle kingu taga,” rahustas Zolotarenko. 

Ta kõndis sammu võrra hetmanist tagapool. Tema selga hingas raskesti Nossatš. 
Nossatši järel lääpas ühte jalga longates Kapusta. Eile oli ta hobuse seljast kukkunud ja 
oleks võinud täna ka mitte sõita, kuid tal oli kange tahtmine vaadata, mis maapind see on, 
kus lasub rauda nagu savi, — kaeva ja võta! See Harmaš on küll petis, kuid sõjaväele on 
temast siiski kasu. Niipea kui hetmanile oli teatatud, et Tšernigovi juures on leitud maaki 
ja et Harmaš ehitab enda kulul üles sulatusahje, oli ta kohe käskinud kaupmehele kaitse- 
kirja kirjutada ja välja anda universaali kolme lähema küla sõltumuse kohta, et 
pospoliidid rauasulatamis-tehasesse tööle läheksid. 

Tuul peksis näkku ja sahises mändides. Ivan Zolotarenko kiskus jõuga jalgu porist 
välja ja rääkis käigu peal: 

»Harmaš on asunud suure asja kallale. Kas sa tead ka, hetman, mis siis saab, kui 
võime ise oma maagist suurtükke ja kuule valada? ...” 

»Tean,” kostis Hmelnitski tumedalt, end ümber pööramata, ,,tean, Ivan. Sellepärast 
tahangi oma silmaga näha. Kas sa tunned seda Harmašši? Ei tunne? Nii-nii. Olen temast 
palju kuulnud. Võgovski kiidab 

teda väga. Ei tea, millega ta talle on meeldima hakanud?" 

»Raha ei jõua tal kuradidki lugeda," puhkes Zolotarenko naerma. ,,Sellepärast 
nähtavasti ongi ta kirjutajale meele järgi... " 

»»Kõik te olete kullale maiad,” lausus Hmelnitski pahaselt. 

Kingu taga mets harvenes. 

»»Olemegi kohal!" teatas Zolotarenko lõbusalt, näidates käega alla, sinna, kus seisis 
tihedalt taresid ja kust tõusis kirbet suitsu, millest isegi siin, metsasel kingul, hakkas 
sõõrmeis kibelema. 

Kõrged külalised ilmusid nagu välk selgest taevast. Härmas oli oodanud neid 
pühapäevaks, nagu Zolotarenko oli talle lubanud, aga säh sulle nüüd ... 

Harmaš kummardas peaaegu maani. Ta vastas kõigele võristades. ,, Nagu tatraveski,” 
mõtles Hmelnitski, istudes lavitsale seina veeres. 

Kärme noorik tõi juba lauale suuri viinapudeleid, munarooga ja pruuniks küpsetatud 
pirukaid. Harmaš askeldas, täitis peekreid. 

Oota,” peatas teda Hmelnitski. 

Ta vaatas teda läbitungiva pilguga. Harmašil nagu pühiti näolt pugejalik naeratus. Ta 
jäi keeletuks. 

»Mitte viina jooma ei tulnud me sinu juurde. Viina on mul Subbotovoski. Sa näita 
oma tehast, sulatus-ahjusid. Ma tahan sinuga asja üle rääkida ..." 

Hetmani vurrud tõmblesid kurjalt. Kahvatu Harmaš sosistas ainult huultega: 

»Kuidas aga kõrgeaulik pan hetmän soovib, kuidas aga soovib, ainult ma arvasin, et 
teekonnalt tulles ei teeks paha üks napsike ja veidi hinge tõmmata ... " 

»Ara lora tühja! Mis sa raua kohta ütled, kui palju seda on, kuidas leidsid?" 

Harmaši madalale roosakale otsaesisele tekkisid kurrud. Mida ta võis maagi kohta 
rääkida? Tal oli zlotte ja oli siin see maapind, mis varjab endas tont teab kui palju maaki. 
Ta teadis ainult ühte: selle pealt võib palju zlotte teenida. Hetmanile on vaja suurtükke, 
noh, eks 

Harmaäš siis vala suurtükke! Kuid hetmän on just nagu marru läinud. Jutusta ja 
jutusta talle maagist! 

»Ma kohe. Palun pan hetmanit veidi oodata. Siin on keegi mees, kes maagi leidis. 
Tema seletab kõik," ütles Harmaš ja lipsas toast välja. 

Varsti tuli ta tagasi mehega, kellel oli kollane svitka seljas ja viltutallatud, niinega 
kinni seotud saapakola-kad jalas. Mees rebis mütsi peast ja jäi lävele seisma. Harmaš 
tõukas teda kergelt tagant. 

»Lange jalge ette, lange jalge ette, kas sa, röövli-nägu, ei näe, kes su ees istub? Näe, 
missugune neetud väänkael! Ei taha jalge ette langeda!" märatses Har-maš. ,,Kas sa ei 
näe, kes su ees on, või oled pimedaks jäänud?”" 

»Ära karju,” vastas mees, ,,oled ogaraks läinud või?" Hmelnitski võpatas. Kusta on 
seda häält kuulnud? 

Kus? 

»Ei tundnud mind ära, hetmän? Tervitan!" kummardas svitkaga mees. 

Kus ta on seOa häält kuulnud? Hmelnitski ajas pea õieli ja vaatas külamehele näkku. 

Äkki elustus mälus augustihommik Zborovi metsas, kasakad lõkke ümber ja kasaka 
tumedavõitu hääl: ,, Mida me tahame? Priiust tahame, hetmän...” 

»Guljai-Den,”" ütles Hmelnitski ja tõusis pingilt. 

» Tema jah," kostis Guljai-Den ja lähenes hetmanile. ,,Sul on hea mälu, hetmän, ja 
terased silmad.” 

Hmelnitski sirutas käe ja surus Guljai-Deni musta rakkuskätti 

»Ei uskunud sind näha saada ..." alustas Hmelnitski. 

»Kas arvasid, et panid on mulle otsa peale teinud?" katkestas teda Guljai-Den. ,,Mind 
pole võtnud ei kuul ega mõõk. Isegi Harmaši zlotid ei võta." 

» Laltsuta keelt,” pomises Harmaš tigedalt, ,,sinuga räägib hetmän, sina aga lubad 
endale liiga palju.” 

»» Ah, ole vait, kaupmees!" tõstis hetmän häält. ,,.Istu, Guljai-Den, ajame juttu.” 

»» Võib ju ka istuda.” Jättes määrdunud jälgi puhtale põrandariidele, mis tarepõrandat 
kattis, istus Guljai-Den Harmaši kurja pilgu saatel hetmani kõrvale lavitsale. 

»Miks sa enam kasakate hulgas pole?" küsis Hmelnitski ja valas viina peekritesse. 

»Aga mis seal teha oleks, hetman?" 

» Varsti tuleb sõda, kasakas,"” ütles hetman vaikselt, ,, õhutame kogu rahva üles ..." 

»»Oleme juba küllalt sõdinud..." vangutas Guljai-Den nukralt pead, ,,aitab meile, 
hetman." 

Ta hammustas pahtunud huulde, nagu sundides end vaikima. Kuid nagu näha, oli tal 
üsna raske end tagasi hoida. 

»Tulin Zborovi alt tagasi, aga minu Belõje Repkis panevad jälle senaator Kisseli 
ametnikud oma korda maksma. Hakkasid mu naise kallal norima — maksa kahe aasta 
jahvatusematt, räägivad nad. Oli mul hobune — võeti ära veisemaksuks,” 

Ja äkki küsis: 

»Kas sinult, hetman, pole hobust veisemaksuks võetud?" 

Tekkis pingeline vaikus. Harmašil lõi silme ees kirjuks. 


»» On võetud,” vastas hetman. ,,Neljakümne kuuendal aastal, Guljai-Den, võttis staarost 
Czaplicki mu lahinguratsu veisemaksuks, käskis laadaplatsil mu poja nahkpiitsadega läbi 
peksta, kihutas mu välja põlisest huutorist. .. Ma tean, Guljai-Den, mis onveisemaks ..." 

Guljai-Den ütles: 

»Mitte ei tea, kas nad tegid sinu käsul nii, kuid nagu raisakullid lendasid Tšigirinist 
kohale ülevaatajad sinu kantseleist kirjadega laekahoidja Kreisilt.. .Mida küll ei olnud 
meie Belõje Repkis sinu neetud sakslase läbi... " 

»Mispärast ta minu on?" kehitas Hmelnitski haavunult õlgu. 

»Meie oma ta ei ole,” vastas Guljai-Den tumedalt, kuid kindlalt, ,,teadagi et sinu. 
Teenib sinu helduse juures laekahoidjana . . . Tema kohta, hetman, inimesed räägivad, et 
ta olevat saatana endaga liidus ja olevat ka sinu ära nõidunud ... " 

Hmelnitski tahtis Guljai-Deni käeliigutusega peatada. Kõnelus muutus 
ebameeldivaks, liiatigi veel ülearuste inimeste juuresolekul. Tõsi küll, võiks ju jultunud 

kasaka peale käratada ja ta minema kihutada, kuid Guljai-Deni sõnades oli midagi 
lähedast neile mõtteile, mis viimaseil päevil olid hetmanit erutanud, ja ta otsustas kasaka 
lõpuni ära kuulata, seda enam, et Guljai-Den ta hoiatavast liigutusest väljagi ei teinud. 

»Luba juba, et ütlen kõik. Olen ammu mõelnud, et kui hetmanit näen, jutustan talle 
rahva hädast. .. Kellele veel peale sinu jutustada, kuidas pospoliidid vaevlevad? Ja mitte 
ainult punapea sakslane, vaid ka üks kui teine sinu kasakavanematest on paniks hakanud 
ja kurnavad samuti vaest rahvast, nii et meil läheb nahk seljast... Sa võiksid oma 
kirjutajalt Võgovskilt küsida, mis tema mõisates sünnib. Anna andeks, hetman, kuid ma 
pean seda.sinule rääkima. Kellele siis veel? Kellele?" 

Ta küsis peaaegu ähvardavalt ja jäi nagu vastust oodates vait. Vastust saamata ja 
kannatanud välja Hmelnitski läbitungiva pilgu, jätkas ta: 

»Ainult sinule, hetman. Milleks varjata? Meil on ainult üks lootus — lootus sinule ja 
meie mõõkadele ... Aga sakslane Kreis ja üks kui teine sinu kasaka-vanemkonnast on 
panide poolakatega ühest materjalist ... Pea neid kõvasti silmas, hetman ...” 

»Üpris terav keel on sul," kostis Nossatš oma kohalt ähvardavalt ja lõi peoga vastu 
lauda. 

Ivan Zolotarenko ainult kõõritas kord Hmelnitski, kord Guljai-Deni poole. Harmaš 
muigas kurjalt. Guljai-Den jäi vait ja nüüd ta juba natuke kahetses, et oli niisugust juttu 
rääkinud. Hmelnitski tõmbas kaua piipu põlema ja imes äranäritud piibuvart, varjates 
oma silmade vihast välkumist puhmaskulmude all, aga kui sinine suits lindina madala lae 
alla tõusis, lausus ta karmilt: 

»Räägi asjast, Guljai-Den.” 

»»Olgu asjast,” kostis Guljai-Den meeleldi. ,, Nii ma siis jräägingi, — Kreisi 
ülevaatajad määrasid iga majapidamise peale sintsi kaks zlotti ja kolm krossi, moonaks 
kaksteist pasmast kedrust, kakskümmend muna, ühe isahane, kaks kabunat, pool tünni 
mett. . . Ah,” lõi Guljai-Den käega, ,.ei jõua kõike ära lugeda. Naistel 

on kästud Kisseli mõisas teopäevi teha. Kui mitu päeva on aastas, hetmän?" 

»Kolmsada kuuskümmend viis,” ütles Zolotarenko ja silmitses Guljai-Deni 
uudishimuga. 

Timofei Nossatš valas endale viina, jõi ära ja sõi tüki pirukat peale. 


»Kolmsada kuuskümmend viis päeva,” kordas Guljai-Den. ,,Tuleb välja, et peame 
Adam Kisseli heaks tegema kolmsada kuuskümmend viis teopäeva aastas. See on hirmus, 
hetmän. Sellepärast põgenesingi siia ..." 

»» Põgenemine häda puhul pole kindel abinõu,” ütles Hmelnttski kindlalt. ,,Ma imestan, 
et sa selle kohta niimoodi räägid. Saatuse eest ei tule põgeneda, sa murra teda oma käega, 
võida ta ära, ole ise tema üle käskija ... " 

»Hea on nii rääkida, hetmän," vastas Guljai-Den kurvalt. ,, Ma proovisin, aga võta 
näpust. Näe, võtsin vabu inimesi kuulda, läksin Tšernigovimaale paremat empolve 
otsima. Räägiti, et seal olevat panisid vähe, need aga, kes on, polevat nii kurjad, pealegi 
on Moskva riigini kiviga visata. Kui raskeks läheb, litsun sinna, ei ma hukka saa. Juba 
palju meie omasid on venelaste maadele läinud, seal võetakse hästi vastu.” 

Mõnda aega kestis vaikus. Zolotarenko küsis: 

»Kas sina leidsid raua?" 

»Mina jah.” 

»Mil viisil?" 

»Nagu ikka. Käisin mööda külasid ja metsi, valisin kohta, kuhu kanda kinnitada, ja 
sattusin Zaretšje külasse. Inimesed räägivad: elul pole siin viga, ainult sääsed söövad ära. 
Aga kui maapinna kohta küsisin, kas on ka sigiv, rammus, — irvitavad nad, räägivad: 
»Eks mine hammusta, raba all on raud..." Tuhnisin pisut seda maad. Tohoo, inimesed, 
räägin ma, niisugune maa vilja ei kanna, kuid temast võib teha tublisid atru ning äkkeid ja 
rehasid ning kirveid; endamisi aga mõtlesin — kui see maak õige suurtükkideks ja 
kuulideks, piikideks ja mõõkadeks valada? Sõitsin TŠigirinisse — nii võtsingi endale 
kohe pähe, et lähen hetmani juurde; ei vedanud, sa olid parajasti Kiievis," pöördus 
Guljai-Den Hmelnitski poole, ,.tuli oodata .. .” 

»Miks sa siis ei oodanud? ... 

»Aga näe see mees,” vihjas Guljai-Den peaga Harmaši poole, ,.sai mu kätte. Nägin 
teda juhtumisi kõrtsis. Jutustasin talle, aga kus tema hakkas värisema. Sai nii kärsituks, et 
sõitis samal ööl minuga siia. Näe, tema panigi mokka kokkusaamise sinuga, hetman." 

Hmelnitski vaatas viltu Harmašile. 

»Kuule, Guljai-Den, kas ses paigas on palju rauda?" ,, Arvan, et palju, hetman.” 

Niimoodi, ilma et oleks pruukosti võetud, mindigi vaatama, kus siin maa sees rauda 
on. Soise luha taga raiusid külamehed pikavarreliste kirvestega külmunud maapinda. 
Kaugemal laoti kividest sulatusahju. Ratastele asetatud hiiglasuuri tamme- ja 
männitüvesid veeti ehituspaigale härgadega. Paremal pool välja varjas kõike must 
suitsupilv ja sealtpoolt puhus kirbet suitsuhaisu. 

»Mis see on?" küsis Hmelnitski Harmašilt. ,,Põletame sütt, pan hetman.” 

»Tubli, Harmaš, ma saadan sulle kaks meistrit. Nad jõuavad täna-homme Tuulast 
kohale. On suurtüki-asjanduse tundjad. Teavad, kuidas vee abil torusid puurida, ja 
oskavad paremini kui inglise püssisepad musketitele ja püstolitele lukku seada. Selle 
kohta kirjutas mulle Välisasjade prikaasi djakk Lopuhhin. Saadan nad siia — nad 
hakkavad sul siin tööd juhatama.” 

»Tänan alandlikult, pan hetman.” 

»Tänuga on aega. Millal sa mõtled mulle sõjariistu anda?" Vastust ootamata ütles ta: 
»Annad juunis, mitte hiljem...” 


Harmaš lõi anuvalt käed kokku. Võimatu, et juunis! Pan hetman vaadaku, kõik siin 
ripub alles traagelniidi otsas. Hmelnitski ütles karmilt: 

» Vaata, et su pea otsast ei lendaks. Aga sina, Guljai-Den, mis sina siin teed?" 

»Songin kirvega maad, pan hetman.” 

Hm.elnitski mõtles järele, vaikis veidi ja ütles: 

»Sina, Harmaš, maksad Guljai-Denile tuhat zlotti selle eest, et ta sulle selle koha kätte 
näitas." Hetman märkas, kuidas Harmaši käed värisema hakkasid, muigas ja lisas: 
»Guljai-Den jääb siia tehasesse minu 

ametnikuks, hakkab tööde järele valvama ja vaatama, et sa siin ei varastaks.” 

»Kuulan pan hetmanit." Harmaš murdis end ristluudest kokku, nii et näis, nagu ei 
saaks ta oma keha üldse enam sirgu ajada. 

»Ei, hetmän, pole vaja,” ütles Guljai-Den kindlalt ja vaikselt ning tammus paigal. 
»»See pole minu töö ja ka raha pole mul vaja. Tulen parem sinu teenistusse, hetmän. 
Kirjuta mind kasakaks, püüan veel sõdida. Püüan ..." 

Mida ta aga veel püüab, seda ta lõpuni ei rääkinudki. 

Hmelnitski hakkas lõbusalt naerma ja patsutas Gul-jai-Denile õla pihta. 

» Vaat see, ma näen, on kasakas. Tegid mulle rõõmu! Aitäh sulle, vennas! Aitäh!" 

Harmaš suutis hädavaevalt oma rõõmu varjata. 

Mehed jätsid töö ja kogunesid hetmani ümber. Räbaldunud, mustad, kes katkistes 
saabastes, kel jalad nartsudesse mähitud, seisid nad songitud maapinnal, hoides kirveid ja 
kirkaid käes. 

»Mis mehi olete?" küsis Hmelnitski. 

»»Pospoliidid,” kostis ätt paigatud svitkas ja naiste rätti mähitud peaga. 

»»Kus su müts on, taat? Või oled eideks hakanud?" 

»Hädaga, hetmän, hakka kas või türklaseks," vastas taat lõbusalt, pehmendades 
naljaga vastuse kibedust. 

»Räbalasti elate, mehed? .. ." lausus Hmelnitski nii küsivalt kui ka kinnitavalt. ,,Kui 
panide ikkest vabaneme, muutub elu teiseks ..." Ta keeras end Harmaši poole ja puuris 
viimast silmadega: ,, Annad meestele saapad, omal kulul varustad nad riietega ja toitma 
hakkad nagu kord ja kohus. Miks sigitad kerjuseid? Varas! Varganägu!" Ta haaras 
kahvatul Harmašil rinnust, raputas teda ja virutas maha. Harmaš roomas neljakäpuli ega 
suutnud kohe tõusta. 

Hetmän pöördus rahva poole: 

»Leate mis, mehed, — kui see kaupmees hakkab teile ülekohut tegema, tulge kaevake 
minule, kas kuulsite, mehed?" 

» Kuuleme, hetmän! Kuuleme!" vastati kooris. 

Hääled kõmisesid ühel nõul ja lõbusalt. 

412 

»Head tervist, mehed!" 

Õnn kaasa, hetman!" 

-.. Tagasi mindi vaikides. Zolotarenko muigas rusikasse. Harmaš komberdas 
tagapool ja tänas jumalat, et hullemini ei läinud. Ta teadis, et vihahoos on hetman 
pöörane. Ja miks ta nii raevus? Leidis ka, keda oma kaitse alla võtta! 

Mõne päeva pärast dikteeris hetman Tšigirinis Svetškale: 


»Sina, Harmaš oled kohustatud ehitama neli tammi ja igaühe juurde neist sulatusahju. 
Ehitada neli valukoda, et neis saaks vee abil suurtükitorusid puurida, nagu seda tehakse 
Moskva riigis Tuula sõjariistade-tehastes. Selleks saadan sulle kaks kuulsat meistrit, kel- 
lest oli juba juttu siis, kui sinu pool käisin. Neid meistreid, Ivan Dõmovit ja Dmitri 
Tšuikinit, pea ülal nagu tarvis, .täielikul kostil, et neil meistritel poleks puudust toidust 
ega rahast. Kui kõik pole nii, kannad vastutust minu ees. Vaata, et ei oleks pettust. Käsin 
sind sealt seniks, mitte lahkuda, kuni see asi pole korda seatud. Aga kui midagi vaja on, 
kirjuta ...” 

Ta lõpetas kirja dikteerimise. Väsimus vaevas teda. Svetška lahkus. Džuura Ivanko 
tegi aseme üles. Hmelnitski haaras kätega raskest peast ja muljus sõrmedega oimukohti. 
Järsku tuli talle meelde Guljai-Deni jutt Kreisi kohta. Aga kas sellest on rääkinud ainult 
Guljai-Den? Tõepoolest, mis siis lahti on? Tuleks laeka-hoidja üle uurimine toime 
panna... Tuleks... Kuid hingepõhjas teadis ta, et mõtleb sellele ainult selleks, et mõneks 
ajaks oma muret vaigistada . .. Tal on ju raha vaja, palju raha, sõjaväe jaoks ja 
läbirääkimisteks võõramaa riikidega ... Ja alati on rahast puudus ... Alati. Kreis ainsana 
on suutnud raha kergesti ja kiiresti muretseda. Millal ka hetman on temalt nõudnud 
kümme, kolmkümmend või sada tuhat zlotti, ikka on nagu- maa alt kerkinud tündrid 
kulla ja hõbedaga . .. Kuid siiski ei saanud ta jätta tunnistamata, et Guljai-Deni sõnades ja 
paljude teiste kaebustes sakslasest lae-kahoidja kohta oli tõde. 

-.. See öö ei läinud kasutult. Kahe päeva pärast 

seisis hetmani ees erutatud Kreis. Ivan Võgovski istus lavitsal, pures vurruotsa ja 
jälgis pilukil silmadega rahutult Hmelnitskit. Lavrin Kapusta vaatas oma nurgast ainiti 
Kreisi otsa. Hmelnitski põrutas rusikaga vastu lauda ja karjus: 

»Varas! Vaiki, koer!" Ehkki Kreis ei kavatsenudki vastu rääkida ja ehkki hetman seda 
nägi, ometi just see asjaolu, et sakslane pealekäratused ja ähvardused vaikides ära kuulas, 
vihastas teda veel rohkem. 

»Käsin su neljaks rebida, käsin ära põletada . .. Sulle, äraandjale, pole ükski nuhtlus 
suur! Keda sa röövid? Kellelt sa nülid nahka? Ja miks sina, Ivan, oled vaikinud? 
Mispärast oled takka kiitnud?" 

Võgovski kahvatas ja tõusis püsti. 

»Luba, hetman... " 

»Ei luba. Vaiki, kirjutaja! Ei luba! Ka sina oled varas!" 

Võgovski laskis alandlikult pea alla vajuda ja istus tagasi lavitsale. 

»Uurimine toime panna," hüüdis Hmelnitski Kapus-tale ja viskas talle kortsutatud 
pärgamendilehed — kaebused. ,.Loe, mis inimesed kirjutavad... Loe...” 

Hmelnitski jäi jõuetult vait, ja siis hakkas rääkima Kreis, käsi rinna vastu surudes ja 
sõnu võõrapäraselt hääldades: 

»Kõrgeaulik pan hetman... " Hmelnitski liigutas ähvardavalt kulme. Kreis peitis 
silmapilkselt oma silmad ripsmete taha, nagu kustutades neis kurje tillukesi. ,, Kõrgeaulik 
pan hetman, sa kavatsed suurt sõda alustada. Rooma paavst või keiser või Rootsi 
kuningas ei laena sulle krossigi.. . Kust siis võtta raha? Raha on aga palju vaja... Oi, kui 
palju! Aga kes annab? Peame ainult ise muretsema. Omal jõul muretsema. Ja iga maksu, 
kõrgeaulik pan hetman, võtame sinu universaali alusel, ja igal sinu helduse universaalil 
on sinu enda käega kirjutatud allkiri... " 


Või niimoodi! Sakslane on kavalalt välja mõelnud! Ennäe, kuhu sihib — ,. Igal 
universaalil on sinu allkiri". Hmelnitski tõusis püsti. Ta ajas end laua kohal sirgu. Näis, et 
isegi õhk segab teda, — ta lõi käega enda ees läbi õhu ... Ka siin poeti tema selja taha, 
tema nimega varjati kõike. Punapea sakslane rääkis tõtt. Kas ta pole 

neile arvutuile universaalidele alla kirjutanud? Ja sellest, et laekahoidja sõnades 
peitus tõde, hakkas tal veelgi kibedam, ühe viivu jooksul käisid imekiiresti ta peast läbi 
tatarlaste rüüstamised, teotavad laulud, kurjad soovitused talle, et ,,kuul teda rabaks, otse 
südamesse tabaks", šŠlahtitšite upsakad näod, Islam-Girei ja ta mursaade kilasilmad, — 
see kõik keerles ta silme ees, ja tuli end üleinimlikult pingutada, et läbi kogu selle jälkuse 
näha teed, mida mööda tuleb minna, ja minna mitte üksinda, vaid viies enda järel kogu 
maad, kogu rahvast. .. 

Hmelnitski astus laua tagant välja ja sammus ettepoole. Ta kinnitas endale: ,,Viin läbi 
piinade ja vere, kuid viin, võitlen kätte priiuse oma kodumaale.'. .” Ja ise seda märkamata 
hakkas kuuldavalt rääkima: 

»» Võitlen kätte! Võitlen kätte!" 

Ehmunud Kreis aga taganes ukse poole, ja kui het-man hambaid kiristades äkilise 
liigutusega tupest mõõga haaras, tõukas Kreis hoogsalt seljaga ukse lahti ja kadus 
hetmani kantseleist. 

-.. Miski hakkas südant ängistama. Tihe udu hõljus silme ees. Hmelnitskile tundus, 
nagu kisuksid kellegi järeleandmatud vaenulikud käed pinda ta jalge alt. . . ja ta laskus 
raskelt pingile... 


5 


Õudse surmanuhtluse mõtles khaan Katrjale välja. 

Keset väljakut mošee vastas kaevati maa sisse post. Alasti Katrja seoti posti külge, 
määriti tökatiga paksult üle ja ta jalge ette laotati hagu. Mulla Safi tõstis peod pea kohale 
ja kuulutas: 

»Uskmatu ja salakavala naise, kes on tõstnud oma kiskjalikud käed kõigist ida ja 
lääne valitsejatest kõige targema ja kuulsama valitseja, meie ülikuulsa khaani Islam-Girei 
HI vastu, on suur diivan mõistnud avalikule hukkamisele häbipostil.” 

Rahvast on väljakul nii palju, et võimatu on läbi pugeda. Ammu pole khaan 
Bahtšisaraid niisuguse vaatepildiga rõõmustanud. Häbipost seisab käratseva 

rahvahulga keskel üksikuna ja kohutavana. Katrja ei kuule midagi ega näe midagi. 

»Neelaku tuli uskmatu naise jälk keha, tumestagu tuli ta alatu pilk ja toogu talle 
otsatuid ning kustumatuid piinu.” 

Kuum tuul veereb nagu raske laine üle väljaku. Khaani vahtkond seisab rõngana. 
Ninatu tatarlane peksab kõrvulukustavalt tamburiini. Kohe algab. Juba toovad seimaanid 
tõrvikuid. Kohe süütavad nad haod. 

Katrja ei näe ega kuule midagi. Ainult kuum tuul puhub lainena üle keha, nagu 
varjates teda hetkeks hirmsate pilkude eest. Seal, kaugel, mägede riba taga on jahe haljas 
stepp; seal kahiseb kõrge rohi, nisuväljad loovad pead, sinised kikkad naeratavad valge 
tare seintelt ja kirikukuppel särab heledas päikeses. See on Baigorod ja see on elu. See on 


kauge ja ammuolnud elu, millesse pole tagasipöördumist, kuid see on elu. Ja Katrja ihkab 
sinna üle hirmsa rahvahulga peade, üle mägede ja steppide, otseteed mööda tallamata tee- 
sihte. 

Ta südames ei ole hirmu. Ta rahunenud südames on tinajas raskus. Juba siis, kui ta 
üleinimliku jõuga surus oma sõrmed khaani rasvase kõri ümber, mõistis ta, et enam ei näe 
ta elu, ei näe iialgi. Ees on ainult piinad ja surm. Ega tule enam Martõni, ei tule enam 
vabadust. Ainult pimedus ootab teda, seejärel aga tühjus. Ei näe keegi — ei lähedased 
ega kauged inimesed, ei ema ega Martõn —, kuidas ränk kannatusevaev on hõbeta-nud 
Katrja süsimustad juuksepalmikud, kuidas mure-häda on pununud hallid juuksekiud 
noorusse, mis lõppes nii õudselt sel hommikul Bahtšisarai väljakul. 

Mulla hääl väriseb vihast, surudes soonelisest kõrist nagu vägisi välja lõppsõnu: 

»Allahi nimel, Muhamedi nimel tuli ja surm uskmatule. Karistus ja surm.” 

Nüüd tuleb Katrja teadvus tagasi. Ta silmad on pärani lahti. Seal ta on, see õudus, — 
tuhandeid silmi ja himukalt avatud suid. Mis see on? Kes nad on? Misjaoks see kõik? 
Millegi paksu ja vastikuga on määritud ta keha ja nägu, juba valatakse midagi kleepuvat 
talle pähe. Katrja pilk langeb hagudele ta jalge ees. Kogu 

kehast pingutades kisendab ta heldimatuile khaani seimaanidele: 

»Laske mind lahti!" 

Kes laseb? Kes halastab? Ära kisenda, neiu! Vaiki! Sure õudsesse surma. Vaiki! Kes 
seda räägib? Kelle hääl sosistab kõrvu valulisi ja mehiseid sõnu? Vaiki, neiu! Ole valmis! 
Tuleb veel hirmsam! Ja ainult ühte sõna sosistavad Katrja huuled, ainult ühte sõna nagu 
palvet: 

»Martõn! Martõn!" 

Häbipost kõrgub rahvahulga kohal. Pead kuklasse ajades seisavad uudishimulikud ja 
otsivad tüdruku silmist hirmu, kuid ta pärani avatud silmad pole täidetud hirmuga. 
Seimaanid on süüdanud haod. Kirbe suits on tõusnud üles, matnud hingamise ja muutnud 
pilgu ähmaseks. Katrja läkastas ja, et mitte kisendada, hammustas huulde. ,, Kohe hakkab 
ta kiljuma, nutma, anuma," mõtleb mulla Safi mõnuga. Kuid ei kisa, ei palved "ega 
anumine aita uskmatut. Kes on julgenud tõsta käe Muhamedi poja vastu, seda ootavad 
põrgupiinad ja surm. Suur on khaani tarkus ja mõõtmatu ta viha. Kes seda ei tea? 

»» Olge neetud, igavesti neetud! Häda langeb teie peale minu piinacle eest...” 

Heledalt ja kartmatult kõlab Katrja hääl rahvahulga kohal. 

Vilinal lendab üle väljaku nool ja tungib Katrja rinda. Selle järel teine ja kolmas. 

Alandlikult ja vagusalt vajub tüdruku pea rinnale. Nüüd ei kohuta piinad enam 
Katrjat. Tohutu kära tõuseb rahva hulgas: 

»Kes laskis nooled?" 

»Kes rikkus khaani poolt antud seadust?" 

»Kes julges seda?" 

Vahid sagivad, peksavad keppidega selga, ajavad rahvast laiali. Katrja ei näe enam 
midagi. Ta vaikib. Ta on vaikinud igaveseks. Asjata karjub ja märatseb rahvas, asjata 
jooksevad lossi poole seimaanid, et teatada diivanile ennekuulmatust sündmusest: 

»Surm! Surm!" 

-.. Martõn seisab mošee kitsas tornis õlaga vastu külma kivimüüri ja pigistab käes 
pingul vibu. Läbi kitsa avause näeb ta rahvast. Siia kostab ähvardavat kära. Kuid Martõni 


ei kohuta enam miski. On tulnud soovitud rahu. Imeline jõud täidab lihaseid. Tulgu nad 
nüüd. Ta võib üksinda raevunud rahvahulga kallale tormata, saab hukka ise, kuid ta jalge 
ette langeb hunnikuna khaani askarite ja seimaanide surnukehi. Martõn kuuleb mošeevahi 
kriiskavat häält, ta tõttavaid samme mööda järske astmeid, mis toovad siia torni. Kära 
väljakul läheneb mošeele, nagu oleks rahva hulgas juba taibatud, kust nooled tulid. Vaht 
pistab pea läbi ukseava ja sõnu väänates ning peaaegu nuttes haliseb: 

»Al-ai, Mis sa, roojane, tegid? Vandusid, et ainult vaatad .. . Näe, juba nad jooksevad 
siia... On märganud! Hakatakse sind piinama — šaitaan sinuga, kuid ka mind 
heidetakse koertele söödaks." 

»Vaiki!" kähistab Martõn õudselt. ,, Vaiki!" Mošeevaht vehib talle nagu kummttisele 
kätega ja sibab astmeid mööda alla. Meeleheitel tormab ta värava juurde. ,, Miks ma olin 
nõus uskmatut sisse laskma!" kirub ta end. ,,Miks lasksin end kullast ahvatleda?" 
Metsikult põrutatakse värava pihta, metsikult peksab vahi süda. Värisevate kätega avab ta 
väikese ukseklapi ja pistab oma habemetu näo välja. 

»Kes julgeb rikkuda allahi koja rahu?" küsib vaht, püüdes oma häälele ähvardavat 
kõla anda. 

Seimaan välgatab kurjalt silmadega ja karjub talle: ,, Khaani nimel, tee lahti! 

Keegi on mošee tornist nooli lasknud.” 

»Kasi minema, kurivaim! Kas sa ei tea, et allahi ketta tullakse mitte sõjariistades, vaid 
alandliku meelega? Kasi minema, enne kui nuhtlus su rumala pea peale langeb. Tornis 
pole kedagi, sa oled ogaraks läinud, batõr!" 

Rahvas kõmiseb ja kohiseb värava taga. Vaht suieb ukseklapi. Ta jookseb tagasi 
torni, haarab Martõnil käest, tirib ta alla ja lükkab pühasse kambrisse, kus hoitakse 
koraani. Siia tohib sisse astuda ainult khaani peamulla, püha allahi poeg Fatulla. Askarid 
ja seimaa-nid ei jäta järele. Mošeevaht jookseb uuesti värava juurde. Ta kuuleb juba 
mulla Safi peenikest häält. 

» Lee värav lahti,” karjub Safi. ,,Käsin sind khaani nimel!" 

Vaht kuuleb kohkunult khaani vahtide ülema, vahva batõri Bajaziti hirmsat häält, 
mehe häält, kes ühe mõõgahoobiga lööbinimese pooleks õlgadest kuni niue-teni. Ta avab 
värava ja langeb mulla Safi ette põlvili: 

»Allah näeb, kuidas seimaanid mind on ehmatanud. Kas tohib nõnda allahi koja 
värava all...” 

»Vii meid torni!" käsib batõr Bajazit. ,,Ära palju räägi, kui sa ei taha kuiva oksa küljes 
kõlkuda." 

Torn otsiti läbi. Kobati kätega iga kivi. Nuusutati õhku, nagu peaks lõhn midagi 
kurjategijast kõnelema. 

Vaadati igasse nurka. Peatuti püha kambri ukse ees. Vaht ütles ainult vagusalt: 

»Siin hoitakse muhamedi koraani, võtmed on püha Fatulla käes." 

Tammuti ukse ees ja mindi ära. 

Sammude kaja tühjas mošees oli juba ammu vaikinud, kuid vaht värises ikka veel. Ta 
toibus hädavaevalt. Avas ukse ja juhtis Martõni välja. Jooksis ette, peatus müüri juures, 
ronis postikese otsa ja vaatas — aias polnud kedagi. 

»Mine!” ütles.ta Martõnile tigedalt. 

Martõnil oli soov teda hüvastijätuks rusikaga kostitada, kuid ta sülgas ainult jälkusega 
ja kargas üle müüri. Pool tundi hiljem istus ta Ivan Neživoi ja Timo-fei ees. 


»Arvasime, et saad hukka, sõbrake,” ütles Timofei. ,,Ei ole enam Katrjat, ei ole,” ütles 
Martõn vastuseks ja kattis näo kätega. 


Khaan võttis kogu diivani juuresolekul vastu hetmani saadiku Timofei Hmelnitski. 
Khaani taga istusid vesiir, khaani vennad ja mursaad. Islam-Girei ette asetati hetmani 
kingitused. Timofei ulatas hetmani kirja. Khaan võttis selle vastu ja andis vesiirile läbi 
lugemata edasi. 

»Mu vend Hmelnitski on kaevanud minu peale Türgi sultanile," lausus khaan 
pahaselt. ,, Hetman ei talita ilusasti, rikub meie sõpruse seadust." 

Timofei teadis, mille üle khaan pahandas. Isa oli 

teda selles veel enne sõitu Bahtšisaraisse hoiatanud. Läbirääkimistel Osman-agaaga 
oli Hmelnitski mitte-kahemõtteliselt esitanud tingimuse: ,,Et ma võiksin rahulikult 
sõdida, peab sultan khaani keelama minu selja taga kuningaga lepingut sõlmida, nagu see 
oli Zborovi all." 

Timofei põikles vastusest kõrvale. Juhtis jutu teisale. ,,Suur khaan, Ukraina hetmän 
tegi ülesandeks sinult küsida, kas ta võib oodata su sõjaväge." 

Khaan heitis hetmanipojale vihase pilgu. Gjauri poeg on kaval! Hästi! Oota sa! 

» Teata hetmanile, mu vennale, et ma pean seegi kord oma sõna. Olen hordiga mai 
lõpus seal, kuhu hetmän mind palub, kuid hetmän peab küladele ja linnadele käsu andma, 
et teie alamrahva vabasalgad ei tungiks mu ulussidele kallale, et ei võetaks ära jassõrit, 
mida ma sõjasaagi õigusega võtan ... " 

Khaani käed vabisesid. Tahtmatult silitas ta kaela — see valutas praegugi. Tuli 
meelde eilne õhtu: oleks võinud juhtuda, et see neetud uskmatu oleks ta kägistanud. 
Külm judin käis läbi khaani kukla, ta pigistas rusikaid ja end ohjeldamata peaaegu karjus 
Timofeile näkku: ,.Ja ma võtan jassõrit niipalju kui vajan, sest ma pean sultani käsul talle 
viis tuhat orja saatma. Teadku seda minu südamesõber ja vend hetmän. Teadku seda!" 

Pärast khaani vihapurset tekkinud vaikuses kõlas kindlalt Timofei hääl: 

» Jassõri ja sõjasaagi suhtes ei tule sul minuga kokku leppida. See pole minu asi, suur 
khaan, ja mitte selleks pole mind hetmän siia saatnud..." 

Mursaad ja khaani vennad vahetasid pilke. Hmeli poeg räägib liiga jultunult. 

Vesiir näppis sõrmedega riiete volte. Ta muigas mürgiselt. Las diivan näeb, kuidas 
khaan kõik ära rikub, kui ta end ise läbirääkimistesse segab. Timofei tõmbas hinge tagasi 
ja ütles juba rahulikumalt: 

»Suur khaan, sõda pole veel alanud, sõjasaaki ei ole veel, milleks vaielda ja mida 
jagada?" 

»»Aga kui te ära ütlete,” ägestus khaan uuesti, ,,käsin hordil minna Tšigirini peale, 
Belaja Tserkovi peale, käsin hetmanit minna koos minuga Moskva 

vastu ega lähe koos temaga Moldaavia hospodari vastu ... " 

Kuid äkki puudutas lahke naeratus khaani vihast virildunud huuli. Milleks karjuda? 
Khaanile tuli meelde sultani käsk. Tulid meelde vesiiri nõuanded. Hmeliga mitte 
tülitseda, mitte mingil juhul tülitseda! Khaani mälestuses kerkisid esile kasakate 
sõjakäigud Aaso-vile, Sinopile, lahingud Trapezundi all. Neetud vesiir on õieti nõu 
andnud: kakelgu kuningas Hmeliga, puregu nad teineteist. Aga siis, kui mõlemad on 
nõrkenud. .. 


Naeratus khaani näol laieneb, ta nägu muutub järjest lahkemaks ... 

»Asetage mu venna poeg istuma," käsib khaan õu-kondlasi. 

Kaks patja pannakse Timofei ja üks padi sotnik Neživoi alla. Algab pikk ja keerukas 
kõnelus. Sõnu sõelutakse nagu läbi sõela. Timofei tunneb, kuidas tal sellest tehtud 
rahulikkusest pea valutama hakkab. Tõuseks õige ja läheks ära. Kuid talle tuleb meelde 
tema poole pööratud isa pilk, ta kuuleb isa läbitungivaid sõnu: ,,Meie kunst ei seisa ainult 
selles, et mõõgaga vehelda, selle poolest on kasakad ka enne meid kuulsad olnud; mitte 
ainult mõõk, vaid ka mõistus on sõjariist... " 

Seepärast istubki Timofei siin hoolimata kuumast vihast ülbe khaani ja mursaade 
vastu. Peab naeratama, kuigi tahaks neile näkku süljata; peab kummarduses pead 
painutama ja käekäigu järele pärima, kuigi silme ees on kasakas Ternovõi mõrsja õudsed 
piinad; peab khaanile kuldnooli kinkima, kuigi peaks paremaks, et need nooled oleksid 
khaani rinnas, — nii paljugi tuleb teha vastupidi südametungile, ja Timofei täidabki selle 
kõik, sest see ongi diplomaatia, keeruline ja mehine teadus, mille abil mõnikord 
võidetakse lahing kiiremini ja edukamalt kui musketi ja mõõgaga. 

»»Oleme siin palju kuulnud meie venna suurtest tegudest," räägib khaan. ,,Ta on ise 
hakanud suurtükke valama, sulatusahjusid ehitama, on kohale kutsunud Moskva 
meistreid, — kas see kõik on õige?" 

Timofei kallutab pea ette ja langetab silmad. Nii tuleb teha, vastates khaanile. Tuleb 
pilk tema näolt 

kõrvale pöörata. Ja nii on ka Timofeile mugavam. Tal mõlgub mõte: «Nähtavasti on 
khaani mursaad selle sihilikult välja mõelnud, et kergemini oma valitsejale valet rääkida." 

Khaan ootab pingeliselt vastust. 

»Suur khaan, iidsest ajast peale armastavad kasakad rohkem mõõku ja piike,” vastab 
Timofei. 

»Keelt ei pruugi sa halvemini kui mõõka," märgib khaan tähendusrikkalt. 

Sotnik Neživoi varjab muiet. 

Minutid venivad pikkamisi. Khaanilossi avarate akende taga on kevad, tuul, otsatud 
avarused, aedade roosakas õilmitsemine. Kuskil Krimmi mägede vööndi taga on Dnepri 
taevassinine avarus, stepi ahvatlev ürgsus ja selle kohal põhjatu sina. Siin lossis sa juba ei 
laksuta muretut laulu nagu stepis, ei hinga täie rinnaga joovastavat õhku. Siin on kõik 
mõõdetud ja välja arvestatud — iga liigutus ja iga sõna. Sest see on ju diplomaatia, 
riigiasjade lahendamise abinõu. Selle vaikuse ja tehtud aupaklikkuse taga seisab ärev 
teadmatus täis lahinguid, pealetunge, tulekahjusid, õnnetute nuttu ja meeleheidet, 
vangivõetud piigade pisaraid. Seda tuleb meeles pidada, kui istud Bahtšisarai lossi kõrges 
saalis pehmetel patjadel khaan Islam-Girei III ees Zaporožje Kasakaväe ja kogu Ukraina 
het-mani saadikuna. 

Vürst Semjon Vassiljevitš Prozorovski ja bojaar Grigori Puškin pidasid teist päeva 
läbirääkimisi Poola kuninga saadiku Machowskiga. Puškini arvates olid kaks päeva 
saadikuga rääkimisi tühjalt raisatud. Ei maksa kuuldagi Machowski segaseid seletusi, 
meelit-lemist ja isegi ähvardusi. Bojaar Puškin mäletas küllaltki hästi oma mullust 
külaskäiku Varssavisse, et uskuda kuninga ohtraid lubadusi või et pöörata tähelepanu 


ähvardustele ning hoiatustele. Kuid tuli istuda, kuulata ja vahete-vahel kõnelusse 
astuda. 

Kremli palatis hõõgavad soojust madalad, väljastpoolt kollaste kahhelkividega 
kaetud ahjud. Läbi 

422 


sügavate aknaavade tungib sisse paastukuu kahvatu päevavalgus. 

Varjudena ilmuvad saali ja lahkuvad sealt Välisasjade prikaasi alamdjakid. Nad 
toovad pärgamendi-rulle ja rullivad neid vürst Prozorovski ees lahti. 

Prillidega läigatades liigutab Semjon Vassiljevitš huuli, tõstab tähtsalt sõrme, heidab 
siis üle prillide pilgu Machowski poole ja räägib: 

»Ja veel on saanud meile täpselt teatavaks, isand saadik, et Smolenski linnas ja 
Smolenski maa-aladel, meie igipõlistel maa-aladel," rõhutab vürst, «irvitavad Radziwilli 
ametnikud õigeusu kirikute üle ja sunnivad preestreid vägisi uniooni vastu võtma ... " 

Machowski vangutas eitavalt pead ja tahtis vastu vaielda. 

«Kannata, isand saadik, oota,” lehitses Prozorovski kolletanud nimestikke. «Samuti 
on meile teada, et vene inimestega käiakse neil maadel nagu orjadega ümber, neid 
aetakse igasugustele töödele, ja seepärast ongi nende talud tühjaks läinud ja maa, mis 
vilja kasvatas, on nüüd metsikuks väljaks muutunud. Miks sa, isand saadik, räägid 
igavesest ja otsekohesest sõprusest, kui Janusz Radziwill niimoodi talitab?" 

«Pan vürst,” surub Machowski kätt vastu südant, ,,,ole kindel, et kuningas sellest ei 
tea. Kui ta teada saab, läheb ta Leedu hetmani omavoliliste tegude üle üpris vihaseks.” 

Higipiisad tungisid Machowski otsaesisele, ta sõrmed värisesid viha pärast. Ja sedasi 
on selles Moskvas alati olnud. Ei, jumaia eest, khaani ja tema ministritega on palju 
kergem läbirääkimisi pidada. Oma järeleand-matuse ja visadusega teevad venelased 
saadiku maruvihaseks. Hea oli senaatoritel Varssavis nõu anda, katsuksid nad aga siin, 
Kremlis, midagi kätte saada. Vaenulikult vaatas ta Prozorovski puhtaks aetud näkku, ta 
tarkadesse silmadesse kuldraamis prillide taga ja ütles vaikselt: 

«See on meie kodune tüli, pan vürst, ja me lahendame selle ise. Radziwill peab 
vastust andma, kuid miks ei vasta sina minu küsimusele? Kas tõesti see, 

mis sünnib Moskva tsaaririigi piiridel, ei tee sulle muret?" 

Prozorovski vaikis. Ta kallutas pea ette ja kuulas tähelepanelikult. Puškin kissitas 
silmi alamdjaki poolt süüdatud lampidele. Machowski tõusis püsti. Ta toetus kätega vastu 
lauda ja rääkis ägedalt ning erutatult: 

»Te peate teadma, panid, et ninatark Hmelnitski on kavatsenud kurja mitte ainult 
Rzecz Pospolita vastu, — tema jultunud kavatsused jumalast võitud isiku, kuninga vastu 
võivad nagu katk üle piiri minna. See on halb eeskuju salakavalale pööblile. Kas see ei 
tee teile muret, panid? Vaadake, mis sünnib Euroopas, Tuletage meelde, — aasta tagasi 
tõstis Inglismaal meeletu pööbel käe jumalast võitud kuninga Charles 1 Stuarti vastu ja 
surmas ta; Viinis kavatsesid kuritahtlikud inimesed kõrgeauliku keisri elu kallale 
kippuda. Hmelnitski on lõng samast saatanlikust lõngakerast... Hmelnitski on kavatsenud 
kurja jumalast seatu vastu. Kui tahate, ütlen teile rohkem: ta kavatseb üle minna Türgi 
sultani alamlusse, on vandunud olla igaveses sõpruses Krimmi khaaniga, ta on kiidelnud, 
et läheb koos hordiga sõdima Moskva riigi vastu ... " 


Machowski tõmbas hinge tagasi. Näis, nagu oleksid ta sõnad bojaaridele mõju 
avaldanud. 

»Ma pean, panid, kuningas Jan-Kazimierzi ülesandel seda kõike tsaarile ütlema, pean 
paluma tema majesteeti mitte lasta oma maadele alatuid mässajaid, pean paluma panna 
kordonitesse streletside väge ja Doni kasakatel rangelt keelata Hmelnitski sõjakäikudest 
osa võtta. Poljanovka igavese rahu rikkujat, ataman Aleksei Starovit, kes oli koos Doni 
kasakatega Zborovi all, karistada surmaga, et ka teistel himu peale ei tuleks. Kaupmeestel 
ja ametnikel keelata ... " Machowski luges juba enda ette asetatud pärgamendipoognalt, 
»keelata müüa Hmelnitskile sõjariistu, kuule, püssirohtu, samuti ka vilja ja soola. 
Hmelnitski saadikuid mitte vastu võtta. See on vastuolus meie rahulepinguga, sest see 
tähendab, et teie, panid, peate äraandjat ja mässajat Hmelnitskit hetmaniks ... " 

»Aga miks teie tema juurde saadikuid saadate?" katkestas teda Puškin vihaselt. 

Prozorovski vaatas pahaselt bojaari poole. 

»Räägi edasi, isand saadik, vabanda, et sind segati.” 

»»See on kõik. Seda pean ma kuninga nimel tema majesteedile tsaar Aleksei 
Mihhailovitšile ütlema ja kuninga kirjad temale isiklikult üle andma." 

Vürst Prozorovski tõusis. 

»lsand saadik, siinkohal luba meie jutuajamine katkestada. Luba meid järele mõtelda. 
Kahe-kolme päeva pärast tuleme uuesti kokku.” 

»Milleks oodata? See on ainult aja raiskamine,” ütles. Machowski südametäiega. 

Prozorovski ei vastanud. Ta kummardas peaga ja andis mõista, et läbirääkimised on 
lõppenud. 

Kolme päeva pärast tuldi Välisasjade prikaasi suurde palatisse uuesti kokku. 

Machowski jõudis koos saatkonna sekretäri Grozdieckiga täpselt kell kaks päeval 
kohale. Neid võtsid vastu vürst Prozorovski, bojaar Grigori Puškin, duuma-djakk 
Unkovski ja okolnitši Bogdan Hitrov. Pärast kummardusi ja järelepärimisi isand saadiku 
käekäigu üle ja selle üle, kas ta ei kannata mingisugust puudust ja kas keegi pole talle 
ülekohut teinud, teatas vürst saadikule: 

»Isand saadik, sinu teadaanded, mis puutuvad Zaporožje hetmanisse, on üsna tähtsad 
ja nõuavad aega, et neid nagu kord ja kohus arutada. Oleme rääkinud sinu 
päralejõudmisest tema kõrgusele tsaar Aleksei Mihhailovitšile, kes haiguse tõttu praegu 
Kremlis ei viibi ja kes oma kõige suuremaks kahetsuseks sind, tema kõrguse kuningas 
Jan-Kazimierzi sulast, praegu vastu võtta ei saa, ja seepärast pead sa kuninga kirja tsaa- 
rile edasiandmiseks minule üle andma." 

Machowski rikkus kindlaksmääratud korda — ta ütles Prozorovskile vahele: 

»NÜ ei lähe, pan vürst, — kuninga kirja olen ma vastavalt kuninga tahtele kohustatud 
üle andma ainult tema*majesteedile tsaarile isiklikult.” 

Prozorovski laiutas tehtud kaastundega käsi: 

»»Siis tuleb sul oodata. Oleme väga rõõmsad, kui külalisena meil Moskvas viibid." 

Machowskil hakkas silmade ees virvendama. Oodata? Mis — kas nad on peast 
põrunud? Lõunas on juba alanud lahingud Hmelnitski väeosadega, eile tõi kuller 
Varssavist kantsler Leszczynskilt kirja: Moskva läbirääkimisi kiirendada. Neil on seal 
Varssavis hea käskida ,.. 


» Sinu teiste nõudmiste kohta, isand saadik," jätkas Prozorovski, ,,teatan: Zaporožje 
kasakad on õigeusku inimesed ja tulevad tsaari maadele sellepärast, et katoliku kirik 
kiusab nende usku üpris taga ja teeb sellele rohkesti ülekohut, mispärast nende viibimist 
vene maal me keelata ei saa. Jätke tagakiusamised ja liigategemised, siis nad enam ei 
põgene. Teiseks, isand saadik, — streletsideväge onmeie piiridel nõutaval arvul, ja selle 
suurendamist või vähendamist ei pea me tarvilikuks. Saata aga sõjaväge Hmelnitski vastu 
on mõttetus, sest me oleme kasakatega ühte usku inimesed, ja kui nad oma usku 
kaitsevad, ei saa nendega sõda olla, ka patriarh ei annaks sellele kunagi oma õnnistust. 
Doni kasakate atamani, kelle nimi on Starov Aleksei, tegudest pole meil teada. On kästud 
streletside vojevoodil Artamon Matvejevil uurimine toime panna. Sinu teate kohta, et 
Hmelnitski kavatsevat üle minna Türgi sultani igavesse alamlusse, ja et ta koos tatarlaste 
ning türklastega hauduvat kurje mõtteid meie tsaaririigi vastu, — sellest me ei ole 
teadlikud, teil aga peaks paremini teada olema, sest hetman Hmelnitski on teie alam ja 
tema kurjade kavatsuste ning tegude eest vastutate teie vastavalt rahulepingule meie 
riikide vahel. Keelata kaubaisandail kauplemist ukraina kaupmeestega me ei saa. 
Poljanovka lepingus pole niisugustest kohustustest, kellega kaubelda ja kuidas kaubelda, 
midagi kirjutatud, ja keelata kaupmeestel vabalt tegutseda ei saa keegi. Nii vabalt, nagu 
nad kauplevad Rzecz Pospolita kaupmeestega, kaubelgu nad ka teistes paikades. 

Mis puutub Hmelnitski saadikutesse, siis teatame, et tema kõrgus kuningas peab oma 
hetmanil, kelleks ta ise peab Bogdan Hmelnitskit, keelama saata saadikuid teistesse 
riikidesse, meil on aga voli pidada läbirääkimisi kellega ainult soovime. Teisiti nõuda 
oleks 

Poljanovka lepingu rikkumine. Mis muusse puutub, olen ma sulle, isand saadik, 
kohustatud ütlema: teie sõda kasakatega on, nagu sa ise räägid, kodusõda, sõjaliselt me 
sellest osa võtma ei hakka, kuid tema kõrgus tsaar Aleksei Mihhailovitš ei saa rahul olla, 
kui irvitatakse õigeusu üle, rüüstatakse jumalakodasid, teotatakse vene kirja ning vene 
sõna ja laimatakse seda igasugusel vääritul ning alatul viisil. See on Poljanovka lepingu 
rikkumine, mis kohustab vastastikuseks usu austamiseks ja selle vabaks tunnistamiseks.” 

Grigori Puškinil jäi hing imestusest kinni. Küll aga vürst andis pan Machowskile! 

Unkovski säilitas aupaklikku vaikust, ainult ta silmis mänglesid lõbusad sädemed. 
Machowskil tõmblesid vurrud. Ta pani käed vöö vahele, heitis bojaaridele upsaka pilgu 
ja ütles tähendusrikkalt: 

»Kõigest sellest, mis ma sinult, vürst, kuulsin, räägin ma Varssavis. Siin ei saa ma 
enam päevagi oodata. Eile tõi kantsleri kuller mulle rõõmustava teate: välihetman pan 
Kalinowski rüütlid on löönud pihuks ning põrmuks Hmelnitski kõige parema polgu, mis 
oli Danilo Netšai juhtimise all, ja Netšai ise on surma saanud. Kuningas astub varsti 
peajõududega välja, mispärast ma pean viivitamatult Varssavis olema.” 

Mis häält vürst nüüd teeb? Machowski oli endaga rahul. See oli osav lask! Talle näis, 
et ta teade bojaare rabas. Nüüd vahetavad nad pilke, ja küllap võtab teise tooni vürst 
Prozorovski, kellel (seda teadis Machowski täpselt) alles eile õhtul oli olnud salajane 
kõnelus Hmelnitski saadiku polkovnik Mihhailo Šulitšitšiga. 

Pärast minutilist vaikust ütles Prozorovski: 

»Sind kinni pidada, isand saadik, pole meil õigust, küll sa ise tead paremini, kuidas 
talitada. Mis puutub kuninga kirjasse, siis otsusta ise." 


-. . Poola kuninga saadik Machowski koos saatjaskonnaga, saadetuna Välisasjade 
prikaasi ametnikest eesotsas djakk Almaz Ivanoviga, sõitis Moskvast välja, võttes sihiks 
Smolensk-Orša. 

Viis miili Moskvast eemal, Verhnjaja Zastava aguli juures, jättis Almaz Ivanov 
Machowskiga hüvasti, soovis talle head reisi ja andis kätte teekonna-kaitsekirjad, 

et streletside vahisalgad isand saadikule ja saatkonna inimestele midagi halba ei teeks. 

Vihe tuul tungis kummveokisse. Machowski mähkis enda karunahka-kasukasse ja 
tuletas mõnuga meelde hiljutisi päevi Bahtšisarais, palavat Krimmi päikest ja 
mesimagusaid vestlusi khaani ja tema vesiiriga. Ta ohkas kurvalt. Ajad muutusid ja 
sündmused kuulutasid ette uusi õnnetusi, ainuüksi millele mõtlemisest süda kiskus 
kokku. 

Sel ajal, ajades hobuseid vahule, kihutas polkovnik Mihhailo Sulitšitš kõigest väest 
läbi Moskva maade kauge Tšigirini poole. Varsti algas Brjanski metsade sünge vaikus — 
tallamata ja sõitmata rajad. Polkovnik piilus metsatihnikusse ja hoidis laskevalmis 
püstolit käes, — mine tea, kes võib sellest padrikust välja karata! Veoki ümber on 
viiskümmend ratsanikku. Hobused korskavad. Aur tõuseb nende peade kohal. Lendab 
kõrvale sulalume pritsmeid. Puude otsast tõusevad õhku kohkunud varesed. Sulitšitš 
tõukab kasakale pukis ühtepuhku ribide vahele: 

«Kiiremini, Semjon, kiiremini!" 

Semjon kehitab ainult õlgu. Kus sa nüüd kiiremini saad? Juba neljanda paari hobuseid 
on ta teel vahetanud. Polkovnik on nagu arust ära. Elas kolm kuud Moskvas rahulikult ja 
siis äkki kukkus kihutama nagu meeletu. Vii ta ühe ööga Kiievisse ja Tšigirinisse. Küll 
on aga nobe! Siiski andis Semjon juhthobusele piitsa. Veok hüpleb külmunud maapinnal, 
hobused lendavad nagu linnutiivul. ,,Tore oleks,” mõtleb Semjon, ,,kui inimesel oleksid 
tiivad! Lubjankal jutustas üks aguli-elanik, mingisugused inimesed olevat lendamise välja 
mõelnud. Küllap luiskas!" 

Kasakas SemjonKravtšuk tuletab hea meelega Moskvat meelde. Küll on ta seal palju 
näinud, küll on palju kuulnud! Aga kõige rohkem meeldis see, et inimesed on seal omad, 
ühine usk ja ka ühine häda ... Ei ole Moskooviaski holoppide elu magus. Panid on nähta- 
vasti igal pool ühesugused. Nagu Venemaal, nii on ka Semjon Kravtšuki külas — 
Markovtsõs Dnepri ääres. 

Tuul peksab näkku. Purpurpunane päike vajub loojangule. Varsti on ka Brjansk. 
Mihhailo Sulitšitš on mõtetega kord Moskvas, kord Tšigirinis .. . On ka, mida hetmanile 
jutustada, millega teda rõõmustada. Ega ta asjata kolm kuud Moskvas istunud. 

Brjanskis oli polkovnik Sulitšitš vojevood vürst Niki-for Fjodorovitš Meštšerski 
külaliseks. Ta peatus mitte ainult puhkuseks. Ta asetas vojevoodi ette kirja vürst 
Prozorovskilt. Vojevood luges seda tähelepanelikult ja noogutas nõusolevalt pead. 

»Tubli. Teie sõjavägi tulgu — teed on siin head, toidumoona ja suurtükke saavad, küll 
me selles asjas aitame." 

Kumbki jõi peekritäie, võttis suupisteks sülti. Vesteldi kiirustamata ja sõbralikult. 

Koidiku ajal oli Sulitšitš juba veokis. Uuesti lendasid mõtted, uuesti kihutas teda 
kärsitus. Esimest korda teekonnal mõtles ta Netšai lüüasaamisele. ,,Oli äge ja 
ettevaatamatu,” mõlkus tal mõtteis, ,,ronis sinna, kuhu polnud vaja." 


Idas tõusis päike. Õhus tundus kõdunenud puulehtede hõngu. Veok veeres metsa 
vahel. Saadiku kaitse-salk alustas laulu. 


7 


Aprilli hakatusel saatis Hmelnitski üle Vene piiri Brjanski suunas seitse tuhat kasakat 
polkovnik Tarassenko juhtimisel, kes oli hiljuti Kodakist kohale jõudnud. Suurtükiväe 
eest muretsedes kolis hetman ümber Korsuni, kuhu pea-vooriülem Fjodor Korobka 
suurtükke kokku vedas. Siia tuli hetmani arvamise järgi koondada kõik suurtükid, valmis 
panna vajalikul hulgal kuule ja püssirohtu, et parajal hetkel, mil lõplikult selgub väli 
pealahinguks, paisata see jõud kuninga-arrnee kõige nõrgemasse kohta. 

Hmelnitski tõttas juba enne hordi ilmumist eelväe-lahinguid ette võtma, et khaan 
oleks sunnitud astuma otse lahingusse, mitte aga seda alles alustama. Hmelnitski arvates 
võttis see nii poolakatelt kui ka tatarlastelt 

võimaluse temast jälle mingisuguse kavalusega mööda hiilida, nagu see Zborovi all 
oli juhtunud. Tõsi küll, hetmanile tegi veel muret Leedu vürst Janusz Radziwill, kuid 
Moskva tsaari nõusolek hetmani sõjaväge üle Vene piiri läbi lasta muutis asja. 

... Sotnik Ivan Zolotarenko majas Korsunis oldi juba kõrge külalisega harjunud. Õues 
oli nii päeval kui ööl kasakate jutukõmin. Värava taga oli kära veelgi suurem, võõruses 
aga muud ei kuuldudki kui: 

»Hetmani juurde ei saa!" 

»» Oota ära, hetmani juures on Bogun.” 

»» Alles homme võid hetmanit näha, täna on sõjaline nõupidamine." 

Jessauul Demjan Lissovets jooksis end jalust ära. Egas pole midagi ütelda — ööd kui 
päevad ole magamata, vahel hommikul õnnestub veidi kuskil nurgas lavitsal kössitada, 
muidu aga tuiska ringi nagu hull: kullerid, kirjad. . . Kirjutajad, et kurat neid kõiki võtaks, 
pummeldavad hommikust kuni õhtuni. Hea, et Võgovski Tšigirinisse jäi, muidu oleks 
veel temagagi tegu... 

Timofei oli mõned päevad siin, tõi jessauulile kingituseks hõbetupes mõõga ja sõitis 
siis Boguniga Vinnitsasse. Kapusta muudkui ratsutas Tšigirinist Korsuni ja uuesti 
Tšigirinisse. Siin aga on tohutult igasugust rahvast, ja kõik just nagu hulluks läinud: anna 
neile kirju sõltumuse kohta, kaitseuniversaale. Kali-nowski edust kuulda saades hakkas 
šlahta end liigutama. Pärast seda aga, kui Bogun välihetmanit veidi nüpeldas, jäädi pisut 
vaiksemaks. 

Lissovets leidis vaba minuti ja läks välistrepile. Mööda õue tuli sotniku õde Hanna. 
Jessauul kahmas mütsi peast ja kummardas aupaklikult. Iludus vastas lahkelt peaga ja 
laskis paista ühetasaseid valgeid hambaid. Jessauul imetles ta punaseid saapakesi. Selja 
taga kuuldus Sulitšitši kähe hääl: 

»Demjan, hetman kutsub!" 

»» Oh issake!" tormas Lissovets käega mõõka hoides 

majja. 

»»Kus sa hulgud?" küsis Hmelnitski ähvardavalt. Täissuitsetatud toas võis vaevalt 
seletada Zolotarenko, 

430 


Sulitšitši, Kapusta ja Mužilovski nägusid. «Tinti; kunagi ei ole, suled on, nagu pilpad 

»Svetška on, pan hetman, kõik suled ära rikkunud,” tõttas jessauul kaebama. ,.Pole 
mingit pääsu: kirjutab ja kirjutab jumal teab kui palju, varsti pole tema pärast kogu 
Ukrainas tinti... " 

Nali meeldis hetmanile. Ta muigas. Lissovetsil läks. süda kergemaks. Aga muidu 
poleks ta täna kergelt pääsenud ... 

»Svetška on Svetška,” lausus Hmelnitski leplikult,, ,,sina aga too kähku kaart ja uusi 
sulgi ning tinti.” 

--.Jessauul käis mitu korda ukse taga, surus kõrva, vastu ust ja kuulatas. Tüdruk 
köögist viis hetmani tuppa sissetehtud õunu. Lissovets võttis paar tükki endale, näpistas 
tüdrukut punasest põsest ja surus hambad õunasse. Kurat teab, mis see on! Oleks aeg juba 
õhtust süüa, nemad aga pole veel hommikueinetki võtnud, ja tema peab siin seisma nagu 
küünal. Ptüi, vanakuri, jälle Svetška keelel, ei pääse tema eest kuhugi!1 

Ja tõepoolest — nagu viirastus ilmus trepile Fjodor Svetška. Ta teretas viisakalt 
Lissovetsi. Õuna edasi närides küsis Lissovets: 

»Nagu näha, oled sa juba lõunat söönud, auväärt kroonikakirjutaja?" 

»Jah, olen küll,” vastas Svetška vagusalt. 

» Aga mina pole veel hommikueinetki saanud,” kurtis jessauul. ,,Mis asjus tulid?" 

»Ma tahaksin hetmani juurde,” alustas Svetška aralt. 

»Liiga palju tahad. Ega hetmanil ole nüüd muud teha,, kui ainult sinuga tühja lora 
ajada!" 

»Tahan end sõjaväkke paluda, pan jessauul.” 

»Mis, kas oled elust tüdinenud või juba kogu tindi ära kulutanud?" 

»sa teed nalja, pan jessauul, aga mina tahan sel isamaa raskel tunnil mõõgaga usku ja 
priiust kaitseda, mitte aga kirju ümber kirjutada. Aastad ja jõud on mul kasaka omad." 


1 Sõnademäng: Svetška (ukraina keeles: svitška) tähendab tõlkes küünalt. Tõlk. 

»Räägid otsekui papp, Svetška!" Lissovets näris õuna lõpuni, sülgas seemned suust ja 
pühkis ninarätiga huuli. ,,Kae, mis sa oled välja nuputanud! Viska see peast välja! 
Hetman käskis sind kasakaks mitte lasta. Kirjuta, Svetška, niisugune on sinu saatus 
igavesest ajast igavesti. Ah, kui minul säärane töö oleks!" 

»Sa ei lase siis mind hetmani juurde?" 

»Ei lase! Seal on nõupidamine. Kas mõistad?" 

Svetška keeras ümber ja läks laial sammul üle õue. Värava juures peatus ta ja lausus 
midagi tunnimehele. 

»Egas mujale kui kõrtsi,” mõtles jessauul kadedusega. 

-.. Nõupidamine lõppes hilja õhtul. Lõunat söödi suures vastuvõturuumis. Lauas 
toimetas Zolotarenko õde Hanna. Hmelnitski jälgis tähelepanelikult iga ta liigutust. 
Midagi sooja tundis ta südames, kui tabas naise avameelset ja julget pilku. Polkovnikud 
sõid vaikides. Zolotarenko valas viina karikaisse. Toas polnud ei lavitsaid ega seinavaipu. 
Laua ümber olid kõrgete korjudega ja helepunase safianiga üle löödud toolid, seinte ääres 
viini lauakesed ja peente jalgadega sügavad tugitoolid. Suurtel kõrgetel akendel olid 
ülaosas mitmevärvilised ruudud ees. Laual ja toanurkades lauakestel olid hõbe- 


küünlajalad kuue küünlaga. Valgel laudlinal olid hõbe- ja portselannõud, karukujud 
kalganijuureviinaga, kõrged pudelid malvaasiaga ja hõbe-kannud põletatud viinaga. 

Hanna tõusis järjest laua äärest, kadus ukse taha ja tuli tagasi, hoides väljasirutatud 
kätel roavaagnaid. 

»Peaksid naise võtma, Ivan,” ütles hetman, ,ja ka õe mehele panema." 

Zolotarenko ei jõudnud vastata, kui juba Hanna kos-tis ta asetas enda ette 
hõbekarika ja vaatas hetmanile otse silma: 

»Pärast mehe surma andsin ma tõotuse, pan hetman, et kuni Ukraina pole poola 
panidest vabaks saanud, ei lähe ma mehele.” 

Ta ütles seda karmilt, ilma naeratusevineta täidlastel, nagu veidi tursunud huultel. 

»Egas midagi, tõotus on tubli," ütles Hmelnitski sõnu venitades. 

»Ega sul kaua tulegi oodata, Hanna," kostis oma kohalt Sulitšitš. ,,Joome meie võidu 
terviseks!” 

»Kannata võidu terviseks joomisega," tõstis hetman käe, ,,ei kõlba enneaegu. See on 
halb märk..." 

»» Võgovski on sind siiski õpetanud märke uskuma," puhkes Kapusta naerma. 

»Ei, ma ei ütelnud mitte sellepärast, et märke usuksin. Mitte sellepärast, sõbrad! Ma 
tahan, et te teaksite: meil tuleb raske aeg, oh kui raske! Kuningas ja tema kantsler 
Leszczynski teevad kõik, et meist nüüd jagu saada." Hmelnitski tõusis, karikas käes. 
»Kuid meie õnn seisab selles, sõbrad, et kõrvuti meiega on suur naaber, meie vend — 
vene rahvas, ja kogu oma olemisega näitab ta meile, kuidas tuleb kodumaa priiuse ja usu 
eest seista. Suur Moskva tsaar näitab juba meile oma armulikkust üles, ja varsti saavad 
panid Varssavis tunda meie rahvaste ühist jõudu, mis on meile kasuks, neile aga hirmuks. 
Joome, sõbrad, vene rahva — meie vendade, — ja Moskva tsaari terviseks," 

Hõbekarikad kõlisesid. Hmelnitski tuli laua tagant välja ja astus Hanna juurde; kui ta 
tema karikat puudutas, tundis ta naise sõrmede soojust, millest tuli hinge rahu, ja võib- 
olla esimest ' korda nende päevade kohta naeratas ta sundimatult ning sügavad kortsud ta 
otsaesisel valgusid laiali. Ta ütles Hannale: 

»Ma püüan, et sul ei tuleks kaua oma tõotust pidada." 

»»Soovin sulle, hetman, õnne sinu suures ettevõttes," lausus Hanna pidulikult. 

Hmelnitski ärkas keset ööd. Südames torkis eba-mõnusalt. Ta tõusis voodis istukile ja 
kobas laual pihku veekannu. Peekrit, ta ei leidnud, surus huuled vastu kannukaela ja jõi 
ahnelt. Vesi voolas mööda lõuga särgikaeluse vahele ja jahutas mõnusalt. 

Siis pani ta kannu ära, sirutas end voodis ja heitis käed kukla taha. Ta sulges silmad ja 
püüdis uinuda. Uad aga ei tulnud. Oli kuulda, kuidas lasipuu juures trampisid hobused, 
kostis tunnimeeste summutatud hääli, keegi askeldas akende all. Kui õige tõusta ja peale 
käratada. Kuid polnud viitsimist end liigutada — 

kui jääkski nii lamama, unustades kõik maailmas, kõik mured ja kogu ärevuse. 

Tema aastates oleks juba aeg rahu maitseda — istuda kuskil tiigikaldal või küttida 
vibuga tarvaid või ajada pikalt ning laialt juttu Subbotovo mesiniku Ovjorkoga sellest, 
kuidas kasakad merel türklastega sõdimas käisid. Paljugi mis võiks välja mõelda, kuidas 
siin maailmas vaikselt ja tõttamatult elada! Kuid kas seda võiks eluks nimetada? Hetmän 
küsis seda endalt ja koguni imestas, et midagi säärast võis talle sellisel kevadööl pähe 


ronida. Nähtavasti annavad aastad ennast tunda. Ta ei ole enam kolmekümne või 
neljakümne aastane, vaid saab viiskümmend täis. Aastad nõuavad oma. 

Äkki näeb ta pimedas enda ees Hanna selget ning pisut karmi nägu ja kuuleb, kuidas 
Hanna meeldival häälel ütleb: ,,Soovin sulle, hetmän, õnne sinu suures ettevõttes.” Kes 
on veel talle niimoodi õnne soovinud? Ta püüdis meelde tuletada, kuid ei suutnud. Kas 
Helena? Ei! Veel kunagi polnud ta tema hääles kuulnud niisuguse naise karmi hoolitsust, 
kes oleks valmis koos lahinguväljal langema või koos oma pea timuka mõõga alla 
asetama. Aga Hanna teeks küll nii! Ta annaks oma elu... 

Öösel üksinda olles võib mõtiskleda nii paljugi üle. Võib meelde tuletada ammusi 
tegusid ja ammusi lootusi. Kas tõesti alles siis, kus ta end Dnepri alamjooksul vaenlaste 
ja tagakiusajate eest varjas, oli ta oma suure ettevõtte mõttesse võtnud? Ei, see polnud nii. 
See mõte küpses tal hinges rändamise aastail Ukrainas, lahingu-päevil võõra maa õnne 
eest, vangipõlve-aastail. 

Miks laksutavad siis vaenlase kurjad keeled, nagu oleks ta võidelnud isikliku 
omakasu, isikliku uhkuse ja kuulsuse pärast? Nad ei näe kaugele ning mõõdavad kõike 
oma mõõdupuuga. 

Äraandlik ning salakaval hääl on talle mõnikord kõrvu  sosistanud: 

»Misjaoks võidelda? Sul on kuninga-valitsuskepp, hetmani kleinoodid, sul on oma 
huutor ja ilus naine, sa oled võõral maal kuulsaks saanud, sinu juurde sõidab saadikuid 
kaugetest maadest, — eks ela siis panide senaatoritega rahus, käi Varssavis 
kummardamas. Sest 

juba esivanematest saadik on säärane kord, et kuninga ees laskuvad põlvili aadlikud, 
vürstid ja hertsogid, — miks siis sina kui tundmatust soost kasakas, kes on ise endale 
kuulsuse võitnud, ei võiks nii teha?" 

See oli võigas ja salakaval hääl täis peent mürki. Ja Hmelnitski on kogu oma 
südametunnistuse jõuga seda häält endas summutanud ja muutunud veelgi 
halastamatumaks isamaa vaenlaste vastu, kõigi nende vastu, kes on hoidnud oma ikke all 
tema rahvast, seda rahvast, kelle vaprusest ja julgusest on tema, Hmel-nitski, suureks 
saanud. Missugune rahvas see on! Ta tuletas Timofei erutatud jutustust meelde — ja nagu 
ilmsi nägi ta Bahtšisarai väljakut, Ternovõi mõrsjat häbipostis ja kasaka julget tegu. Kas 
tohib üldse mõteldagi, et niisugused inimesed lõpetavad oma elu nagu ikkes tööloomad? 
Ei! Seda ei sünni! Ei sünni! 

Kasakavanemkond oma enamuses isegi ei mõista, kui võimsaks on rahvas nüüd 
läinud ja milleks ta suuteline bn. Aga kui piinlik see ka on, kuid hetman pidi endale 
tunnistama, et Ukrainas on juba rohkesti neid, kes on temasse usu kaotanud, kes on 
jätnud saatuse hooleks isade kodud ja läinud Moskvamaale otsima pääsu poolakate ning 
tatarlaste ikke eest. Kuid ta ei mõista neid hukka. Ta ei ole järele andnud Võgovski ja 
Gladki pealekäimistele või Gromõka ja Gluhhi kõrvasosistamistele, kui nad on talle nõu 
andnud kõik maalt omavoliliselt pagenud pospoliidid tagasi tuua ja nendega nagu 
kurjategijatega ümber käia. Ei! Ta pole oma polkovnikuid kuulda võtnud. Ta on öelnud: 

»Mingu nad pealegi. Ma ise kirjutan Putivli ja Sevski vojevoodidele, et nad neid 
inimesi abistaksid. Ja kui need inimesed näevad, et meie maa on tõeliselt vaba, tulevad 
nad ise tagasi, sest pole kaunimat maailmas kui su isade maa!" 

Ta kirjutas vojevoodidele. Ta ei unustanud neid inimesi, kes olid oma kodumaa maha 
jätnud. 


Palju mälestusi ärkab unetu] ööl ja erutatud kujutlus maalib ta ette ammuunustatut, 
mis näis olevat juba tagasipöördumatult möödas. 


Nüüd avaneb ta ees jälle tee lahingusse, mis peab otsustama... Kuidei! See ei 
otsusta midagi! Mitte 

midagi! Selles on ta vankumatult kindel. Fortuuna on heitlik ja võib tujutseda, nagu 
talle meeldib. Sõjajumal Mars võib taile selja pöörata, kuid kas see tähendaks lõppu 
kavatsustele ja püüdlustele, lõppu lahingutes ja kannatustes kättevõidetud priiusele? 
Muidugi mitte! Ta isegi tõstis pea padjalt ja ähvardas pilguga kedagi õelkavalat seal 
pimeduses. 

Varssavi kavatsused ja lootused polnud talle saladuseks. Kuid see, millest talle 
Moskvast tagasi jõudnud Sulitšitš oli jutustanud, valas ta hinge kindlust ja lootust, millest 
ta kõikumatult kinni pidas, nagu ujuja kallast silmas peab. Ta teadis, et on vaja ainult 
aega. Aeg otsustab nüüd rohkem kui kunagi varem. Ja kui tal tuleb jälle järele anda, siis 
on parem seda teha lahinguväljal kui rahuläbirääkimistel kuninga ja panidega. Ei 
kasakkond ega seda rohkem pospoliidid kiidaks heaks niisuguseid läbirääkimisi ja 
pöörduksid temast ära võib-olla alatiseks. Sest millega õigustaks ta siis nende lootusi? 
Võtame kasakas Guljai-Deni, — kas see polnud usku temasse kaotanud? Kuid Guljai- 
Den usub vabadusse ja see usk kutsub teda võitlusse. Hetman ei suutnud unustada Guljai- 
Deni ärevat ning küsivat pilku seal rauasulatustehases, ja nii mõnigi kord tuli ta mõttes 
tagasi selle kokkusaamise juurde, mis ta hinges nii palju lainetama pani. 

Jah, siin, üksinda oma südametunnistusega, võib ta tunnistada: ta ei ole täitnud seda 
kõike, mida oma universaalides on lubanud. Sest ta oleks pidanud ju vaatama ainult 
ettepoole, tagasivaatamatult, ainult ettepoole, kuid tahes-tahtmata tuli tal tagasi vaadata ja 
aeg-ajalt meelehead teha neile, kes oleksid võinud ta keset rasket teekonda maha jätta. 

Ta mõtles hirmuga selle üle, et esimest korda paljude aastate kohta on temas raskete 
lahingute eelõhtul tekkinud mingisugune kummaline ebakindlus, mis võib saatuslikuks 
saada. Kuid see-eest oli päästev mõte: ta peab selgelt ette nägema tulevikku, peab 
vaatama ainult ettepoole, ainult ettepoole, — see sai tema käsuks. Ja sellele mõeldes 
tuletas ta juba ilma ärevuseta meelde hiljutisi teateid kahtlasest askeldamisest Kiievis 
Adam Kisseli juures (küll see timukas ükskord 

võllas ripub!), Silvester Kossovi kinnipüütud kirju polkovnik Matvei Gladkile, 
Kapusta vihjeid — esialgu ainult vihjeid — Võgovski ülemäärasele tähelepanelikkusele 
Poola komissaride vastu ja Sulitšitši jutustust selle kohta, et Võgovski on tema, hetmani 
peale esitanud Moskva saadikule Unkovskile salakaebuse. ,,See kõik on nüüd kõrvaline ja 
tähtsusetu,” ütles ta endale. Vürst Prozorovski vastus Poola saadikuile oli väärt mitu 
võidetud lahingut, ja seepärast võis ta rahulikult tulevikku vaadata. 

On selge, et Varssavi on kavatsenud temale sel aastal lõpu peale teha. Varssavi on 
kõigeks valmis. Panid tahavad oma käed vabaks teha, šlahta kavatsused ulatuvad kaugele. 
Varssavi poliitikuile viirastuvad juba laialdased Moskva maa-alad kroonihetmanite 
buntšukkide all. Neil on ju pärast Kolmekümne-aastast sõda vaja oma asju võõra arvel 
parandada. 

Noh, ta aitab panidel selgusele jõuda, et maa ka nende jalge all põleb. On möödas 
ainult kolm päeva, kui ta sai ustavatelt inimestelt teate, et Karpaatides poola maarahvas 
üles tõuseb ja et Varssavi on selle üle üpris rahutu. Kasakavägi hakkab ülestõusnuile 


sõberveljeks, ta saab nende sõbraks. Tulekahju haarab Rzecz Pospolita kahest küljest. 
Seni kollitasid panid senaatorid oma pospoliite sellega, et Hmel tungivat oma kasakatega 
peale nagu rohutirtsude parv, et katoliku usk ja poola rahvas hävitada. Kavalalt välja 
mõeldud! Aga panid senaatorid usuvad ilmaaegu, nagu ei suudaks ta seda alatut valet 
kahjutuks muuta... 

Nagu näha, sel ööl enam und ei tule. Ta tõuseb istukile voodiäärele. Kui õige hõigata 
džuura Ivanko, kuid see arvatavasti magab. Hetman tõuseb üles. Põrandale laotatud 
karunahk hellitab ta jalgu soojusega. Hetman avab ukse ja kutsub džuurat. Tunnimees 
ukse ees kargab jalule ja tõmbab käisest džuura Ivankot, kes norskab kirstul. 

Unine Ivanko süütab küünlad, toob potitäie hapupiima. Hetman lükkab piimapoti 
kõrvale, seab enda mugavamini tugitooli, võtab kuntuši õlgadele ning piipu imedes 
kummardub kaardi kohale. Kui mitu korda viimaste päevade jooksul on ta küsiva pilguga 
vaadanud 

seda kollast pärgamendipoognat! Kui heledalt on talle säranud kõik need joonekesed, 
punktid ja kolmnurgad! Nende taga peitub keeruline ja ahvatlev elu, täis nii häda kui ka 
ootamatut rõõmu. Aasta hingetõmbust on maale viljastav olnud! Aga vaenlastele? Tuleb 
tunnistada, et ka neil on õnnestunud palju korda saata, võibolla isegi rohkem, kui tema 
teab aimata. Missugused rahapungad on panidele Euroopas lahti läinud! Mida maksab 
juba ainuüksi Vatikan! Sutaanis saatan on tõstnud käe ta isamaa kohale, tahab selle 
lahinguis tuhaks muuta ja rahva poolt kätte võideldud vabadused olematuks teha... 

Sõrmede vahele surutud hanesulg libiseb pikkamisi mööda pärgamendipoognat. Siin 
on Karpaadi mägede vöönd, seal Podgorje, seal Krakov. Siin, Podgorjes, on karpaatlased 
üles tõusnud. Talle räägiti, et nende juhti hüütakse Kostka-Napirskiks. 

Hetman tundis seda maakohta. Napirski on endale hea koha valinud. Selle maakoha 
rahvas on elanud igaveses vaesuses. Siia, Kostka juurde, läkitab ta mehi. Ta ei saada siia 
ühte või kahte meest, vaid siia peab tungima tema kasakate vägev ja vapper väeosa. Nad 
lähevad kuningaarmee tagala kaudu. Ta saadab Kostka-Napirskile sõpruse ja abistamise 
kirja, ulatab talle käe nagu vennale. Ja seda peab teada saama poola rahvas. Tuleb saata 
universaale poola pospoliitidele. Aga asjaolu tõttu, et Krakovi alla tulevad kasakad, — 
kas juba ainuüksi sellest ei tõuse juuksed püsti kroonihet-man Potockil ja välihetman 
Kalinowskil? Ei ole Dani-lot! Ah, Netšai, Netšai! Liiga vara lahkusid sa sellest ilmast! Sa 
oleksid võinud veel kaua elada. Veel oleks kõlanud su kuulsus Krakovi all, ja juba 
ainuüksi su nimi oleks ülbetele panidele hirmu peale ajanud! 

Valgenevaisse aknaisse vahtides tuletab hetman meelde oma viimast kõnelust 
Netšaiga, ta erutatud sõnu: ,,Noh, tuleb siis välja nii, et kelle poolt khaan, see ongi pan?" 

Silme ette kerkivad Morozenko, Kritševski, Krivo-noss... 

Ta näeb teravatipulisi kurgaane stepis Zbaraži ja Zborovi müüride all. .. Hetkeks 
tekib kummaline mõte: 

»Läheb aega, kulub aastaid, viiskümmend, sada aastat või rohkemgi... Vabal maal 
tuleb rõõmuküllane elu, imekaunilt löövad õitsele aiad, päikesesäras seisavad suured 
linnad ja külad, kevadel läheb külvaja põllule, ta pilk peatub teravatipulisel kurgaanil või 
vahe adrahõlm toob maapinnast välja sõjamehe kõdunenud pealuu või ta leiab 
roostetanud mõõga, — mida lausub siis too tundmatu mees?" 

Ta näeb selgesti seda päeva, seda põldu ja seda meest... 


Akende taga kireb kukk — üks, teine, kolmas kukk. Ja Hmelnitski mõtleb muiates: 
»Ka siis kirevad kuked samuti.” 

Ta kummardub kaardi kohale ja tõmbab sulega sirgjoone Kiievist üle Konotopi 
Brjanskisse, kuni Roslav-lini. Siia läheb Tarassenko polk. Siin langevad äkki Janusz 
Radziwilli lagipähe seitse tuhat mõõka, ja siis tõuseb üles Valge-Vene rahvas, tõuseb üles 
Starodubi ja Smolenski taga. Kas Radziwill suudab siis ta tiiba ähvardada? Kas ta ei jäta 
siis mõtet sõjakäigust Kiievi vastu, sellest, et kasakaväele löök selga anda? 

Jah! See aasta veel vastu pidada — ainult üks aasta. Sulitšitš tõi tsaarilt täiesti selge ja 
mittekahemõttelise vastuse: pidada vastu üks aasta, siis aga kuulutab tsaar Rzecz 
Pospolitale sõja. On arusaadav, miks panid nii kiirustavad. Nad tahavad iga hinna eest 
Ukraina vaikseks sundida just nüüd, tahavad endal käed vabaks teha. Kuid tema peab 
vastu. Peab vastu, maksku mis maksab. Sõjariistu ta maha ei pane. Ei pane! 

Tema tähelepanu äratavad hääled ukse taga ja jalgade müdin. Ta tõstab pea ja näeb, et 
koit on juba teinud teed päikesele ja vaabanud aknaruudud purpuriga. Tugeva puhkega 
kustutab hetman küünlad ja kavatseb avada akna. Kapusta pistab pea ukse vahelt sisse. 

»Pean sind tülitama, hetman. Tähtsad teated.” 

Ta seisab Hmelnitski ees, riideribake käes. Ta nägu on. erutatud ja ta ei vaata silma. 
Halb tunne ängistab hetmani südant. 

»Kas on midagi halba?" 

»Halba jah, hetman. öösel jõudis kohale kuller Maljuga juurest.” 

»Varssavi! Jälle Varssavi!" lausus Hmelnitski vihaga. ,, Noh, las käia." Ta vajus 
sügavasti tugitooli, haaras kätega külgtugedest ja sulges silmad. 

»Kiri on numbritega," ütles Kapusta. Ta käed värisesid. Ta vaatas tähelepanelikult 
Hmelnitski poole, köhatas hääle puhtaks ja kordas: ,,Kiri on numbritega: kakssada viis, 
nelikümmend seitse ja veel kolmkümmend üks, mis tähendab ,,kantsler Leszczynski ühel 
nõul kuningaga", kolmkümmend kaks, seitse, neli, viiskümmend kaheksa, mis tähendab 
»Ja paavsti nuntsiuse Torreziga ning kuninga isikliku pihiisaga on võtnud kavatsuseks . . 

Ta sosistas numbreid endamisi, rõhutas valjusti iga sõna ning heitis hetmani poole 
ärevaid pilke: 

»» -. . On võtnud kavatsuseks hetmän mürgitada ja usaldada selle teo..." Kapusta 
tõmbas hinge tagasi, tal tuli õhust puudu, ,,usaldada selle teo," kordas ta, «het-mani 
abikaasale, kes, nagu ma olen täpselt kindlaks teinud, on jesuiitide salakuulaja hetmani 
juures .. .” 

Kapusta jäi vait. Riideriba värises ta käes, Hmel-nitski ei avanud silmi. Ta vajus 
sügavamalt tugitooli. Päikesekiir langes ta kõrgele otsaesisele, ja Kapustale hakkas silma 
hetmani mullakarva näovärv. Vaikimine kestis. Minut. .. kaks .. . võib-olla rohkem. Siis 
kuulis Kapusta nagu kaugelt vaikseid sõnu: 

»Loe veel kord..." 

Kapusta alustas uuesti. Kärsitu käeviipega peatas hetman ta: 

»Pole vaja algusest. Lõppu...” 

Kapusta luges: 

»»-. . On võtnud kavatsuseks hetmän mürgitada ja usaldada selle teo hetmani 
abikaasale, kes, nagu ma olen täpselt kindlaks teinud, on jesuiitide salakuulaja hetmani 
juures ..." 


»Nagu ma olen täpselt kindlaks teinud," kordas Hmelnitski kähiseva häälega, ,,on 
jesuiitide salakuulaja hetmani juures ... " 

Ta ajas silmad pärani lahti, vaatas alt üles Kapusta näkku, tabas ta pilgu ja otsis 
midagi niisugust, mis kummutaks Maljuga kirja. 

Lavrin vaatas talle avameelselt silma. Hmelnitski ei 

leidnud midagi lunastavat. Ta kargas jalule ja lõi rusikaga jõuliselt vastu lauda. 
Küünlajalg kukkus ümber, kaart libises põrandale, vaskne tindipott tegi hüppe ja 
loksutas tinti laudlinale. ,,See on laim! Vale!" 

Raev märatses temas. Kuid südames tundis ta: see kõik on õige. 

Järsku pöördus ta kogu kehaga Kapusta poole ja käskis kalgilt: 

»Vahi alla võtta, uurimine toime panna, üle kuulata.” 

Hetmän heitis pilgu aknast välja. Seal, aknaruutude taga, algas päev. Päike tõusis. 

Adam Kissel võttis oma majas vastu ootamatut külalist. Tema ees seisis mustas 
karmeliitide rüüs ja pead aupaklikku kummardusse painutades ei keegi muu kui 
Kazimierz Lentowski, tema majesteedi, Rzecz Pospolita kuninga pihiisa. 

Lahke naeratus Lentowski huultel, rahulik kõnnak ja enesekindlad liigutused 
tunnistasid seda, et Varssavis on kõik kõige paremas korras, Kazimierz Lentowski istus 
mugavalt tugitoolis, jalg üle teise, ja pajatas senaatorile üksikasjaliselt pealinna uudistest, 
oma siiasõidust ja tulevikust, mis lõpuks tõotas rahu ning vaikust kõigile taeva poolt välja 
valitud inimestele. 

Oma külalise arutlustest üsna lohutatud senaator tundis, et paljud tema kartused olid 
nähtavasti ilmaaegsed ja et Rzecz Pospolita olukord ei põhjusta seda ärevust, millest 
Adam Kissel polnud juba pikemat aega lahti saanud. 

Ksends ütles, et lähemas tulevikus tuleb kasakaile uus hetman anda, ja ta päris ses 
suhtes senaatori arvamise järele. Ta rääkis sellest nii, nagu poleks Hmel-nitskit enam 
olemaski, ja kuigi ta ehk veel on olemas, siis ei vääri ta aulike ja lugupeetud isikute 
tähelepanu. 

»Siin on olemas üks mees,” ütles Lentowski ja tõmbas lähemale kohvitassi, mille 
teener ta ette oli pannud. 

Kissel näitas teenrile silmadega ukse poole. ,,Keda te mõtlete, püha isa?" küsis 
Kissel aupaklikult. 

»»Võgovskit,” lausus ksends selgelt. 

»Ega midagi, väärikas inimene," ütles Kissel. ,, Ma pean teda tähelepanelikult silmas. 
Pean ütlema, et Hmelnitskiga on ta praegu pahuksis.” 

Lentowski muutus rahutuks: 

»Kkas te olete selles kindel?" 

Kissel noogutas peaga. 

»»See on halb, pan senaator. Egas Hmel oma kirjutajat milleski kahtlusta?" Kuid 
äkki lisas ta rahulikult: ,, Muide, varsti pole sellel enam mingisugust tähtsust. Mõne 
päeva pärast Hmeli enam ei ole.” 


Kissel pidi tugitoolis peaaegu üles hüppama. 

»Kuidas ei ole?" 

»» Jumala nuhtlus langeb ootamatult usutaganeja lagipähe. See on saatuse näpunäide, 
pan senaator." 

Ksends tõstis silmad lakke ja lõi vagalt risti ette. 

- .. See vestlus Lentowskiga ja järgmise päeva sündmused andsid Kisselile kindluse 
selles, et pole kaugel aeg, kus ta võib rahuliku südamega Varssavisse sõita, et senatile ja 
tema majesteedile kuningale öelda: 

»Segadustel on lõpp. Rahu ning üksmeel on saanud kindla jalgealuse tema 
majesteedi, armuliku kuninga Jan-Kazimierzi kroonimaadel."” 

Helena saabus laekahoidja Kreisi saatel Kiievisse päev hiljem pärast Kazimierz 
Lentowskit. 

Vojevood võttis hetmani laekahoidja Kreisi vastu öösel. Nad rääkisid kaua nelja silma 
all ja seejärel, andis vojevood Kreisile kaasa teenri, kes saatis ta bernhardiinikloostrisse, 
majja, kuhu oli asunud ksends Lentowski. 

Laekahoidja Kreis tõi Tšigirinist tähtsaid teateid. Samal hommikul saatis Kazimierz 
Lentowski Janusz Radziwillile teate selle kohta, et Leedu hetmanil tuleb oodata aktsiooni 
Moskva piiri poolt, kuhu sel eesmärgil lähevad Hmelnitski kasakad. Kommersant Walter 
Funke, peitnud ksendsi kirja salalaekasse, kus ta hoidis kõiki salapabereid ja 
märkmikku, rappus sõidukis haigutades, 

sest tund oli varajane, ja hingas mõnuga karget hommikuõhku. 

Walter Funkel oli meelepärane mõelda, et ei kulu nädalatki, kui ta on juba teel 
kodulinna Frankfurti. Varsti kallistab ta naist ning lapsi ja võib neid rõõmustada teatega 
selle kohta, kui mitme tuhande taalri võrra tema jõukus on suurenenud. Kommersant 
tundis rõõmu ka selle üle, et sel maal, kust ta lahkub, algab nüüd niisugune lööming, et 
jumala eest on parem olla ükskõik kus mujal, kuid mitte siin. Asjata usub nii kindlalt 
rahusse ja vaikusesse senaator Kissel, see väärikas ning üsna lugupeetud riigimees, ja 
asjata on headest eelaimustest täidetud ksends Lentowski. 

Mis seal ikka, lõpuks ei puutu see Walter Funkesse! Tal on kõigist neist asjust küll 
suur tulu, kuid riskida oma rahaga, veel rohkem aga oma eluga ta ei mõtlegi. Ta tuletas 
meelde hulkujat Kreisi, oma kaasmaalast ning .usuvenda, ja vangutas laitvalt pead. Aga 
mida kaotab Kreis isegi siis, kui ta võllasse peaks sattuma? Pole tal kapitali ega 
perekonda. Hoopis teine lugu on temaga — Funkega. Ja kommersant hakkas kõige pare- 
mas meeleolus vaikselt ümisema oma armsamat laulu: 

Ladus ahju tare sees 

väsimatult peremees. 

Seal, kus tõusma pidi ahi, 

kerkis trepp, sa imet vahi! 


9 


Helena vaatas ärevalt ksends Lentowskile silma. Küünalde valgus heitis kloostrikongi 
seinale veidraid varje. Hõbekrutsifiks nurgas helkis tuhmilt. Oli tunda viiruki, vanade 
pärgamentide ja kopituse lõhna. 

Lentowski hääl oli vaikne ning rahulik, ja pikkamisi kandus rahu üle ka Helenasse. 


Kui Helena Kiievisse sõita kavatsedes sai Kreisilt teada, et sinna tuleb Varssavist 
ksends Lentowski, kes soovib teda näha, oli teda haaranud rahutus. Ta mõistis 
loomusunniliselt, et nüüd algab see, mis oli talle ammu keset öid unes ilmunud, äratades 
südames suure 

ärevuse. Selliseil öil oli ta palunud Hmelnitskile kiiret surma, hüüdnud jumala poole 
lootuses, et taevas võtab ta palved kuulda ning karistab Helenale nüüd nii vastikuks 
muutunud Hmeli, keda ta kartis rohkem kui vanakuradit ennast. Siis oleks ta vaba, vaba 
kui linnuke. Siis tulevad uuesti Varssavi ja Krakov, uuesti hiilgus ja muusika, uuesti elu. 

Ta istus ksendsi ees täis hirmu ja lootis, et saab sellelt kuulda mingisuguseid häid 
teateid. Lõpuks oli ju ksends ainuke inimene, kes sidus teda selle maailmaga, mis praegu 
näis nii kaugena ja peaaegu kättesaamatuna. Ja et pan Lentowski üksikasjaliselt ta elu üle 
pärib, täidab erutatud südant suure tänutundega. Ta jutustab meeleldi. Hmel on muutunud 
kartlikuks, ettevaatlikuks, ei pilla liigset sõna. Helenal õnnestus pealt kuulata, et Hmel 
kavatseb uuesti Moskvasse saadikuid läkitada. Hiljuti jõudis khaani juurest tagasi 
Timofei. Hmel on praegu Korsunis. Päevast päeva oodatakse ta tagasitulekut. Helena on 
kaasa toonud uute polkude nimestikud. Ta ei tohiks siia kauaks jääda, sest tema 
puudumist võidaks märgata. 

»Sul on õigus, mu tütar,” on Lentowski nõus. Ta nihutab oma tugitooli Helena 
tugitooli vastu, puudutab jalgadega ta põlvi, vaatab talle silma ja paneb käe talle õlale. 
Parema käe sõrmedega otsib ksends Helena kaelas üles kuldketikese ja tõmbab pikkamisi 
välja ta rinnale peidetud medaljoni. 

See on hea, et sa auväärt nuntsiuse kinki enda juures kannad." 

Helena teab, mida ksends edasi ütleb, ja rahuga, mis äratab imetlust temas endaski, 
ootab ta neid sõnu. Muidugi, ksends alustab kaugelt, pan Lentowski on sõnadega nõnda 
helde. Kuid selle asemel, nagu taibates Helena mõtteid, ütleb ksends karmilt ja kindlalt, 
pööramata Helenalt silmi: 

»»Aeg on käes, mu tütar, aeg on käes!" 

Osava sõrmeliigutusega avab ta medaljoni. 

Pani hetmaniemand oli tagasiteel Tšigirinisse. Kreis istus tõllas tema kõrval. Hobused 
vahetati Trahtemirovis, seejärel Mošnõs ja ehkki polnud kavatsetud, 

tuli värsked hobused ette rakendada ka Tšerkassõs. 

Kutsar Spiridon istus tigedana pukis ja valas kogu oma viha hobuste peale. Ainult 
tuul vingus tõllaakende taga. Tšerkassõ järel oleks peaaegu tiiki satutud. Tamm oli läbi 
pehkinud, ja kui Spiridonil osavust poleks olnud, oleksid pani hetmaniemand ja too 
sakslasest koer supelnud roiskunud tiigivees konnadele naeruks. 

Spiridon ei kuule, mida Kreis ja Helena tõllas räägivad. Nüüd aga ei saa Spiridoni 
isegi siis petta, kui keegi risti juures vannuks, et pani hetmaniemanda ja punapea sakslase 
vahekord olevat puhas . . . Pani hetmaniemandat Mošn5s äratades oli ta läbi ukseprao sel- 
gesti näinud, et laekahoidja oli hetmaniemanda voodis. Juba Tšigirinis olid teenrid sellest 
lobisenud, kuid siis polnud Spiridon uskunud, vaid oli koguni ähvardanud: ,,Oodake te, 
ütlen Kapustale, küll ta teie keele lühemaks teeb!" Tuleb aga välja, et neil oli õigus. Kui 
het-man sellest teaks! Ei, maailm on halvasti ehitatud, kui säärast ülekohut sünnib. 
Arvatavasti istuvad nad praegugi tõllas nagu turteltuvid ning kallistavad. Aga het-man 


sõidab seal kuskil mööda polke ega pilguta silmagi. Jaa, niisuguses asjas narrib naine 
ühtemoodi kõiki, nii hetmanit kui lihtkasakat. Hetmani pärast haavunud Spiridon kihutab 
südametäiega hobused kraavi, nii et tõld vajub ühele ja seejärel teisele küljele, teeb hüppe 
künkal ja veereb siis tasasele teele. ,, Armatsege nüüd!" mõtleb Spiridon kahjurõõmsalt. 

Kreis laskis aknaklapi alla ja pistis pea välja. Spiri-don ainult kõõritas tema poole. 
Haugub sakslane — haukugu pealegi. Helena jäi tõllanurgas keeletuks. Tal on ainult üks 
mõte — jõuda kiiremini Tšigirinisse! Kiiremini! On kokku lepitud kõige suhtes. Ta 
saadab selle korda täna õhtul, öö jooksul jõuab ta Tšigirinist välja pääseda — Kreis juba 
korraldab kuidagi. Ta tabab Kreisi kummaliselt külma pilgu, ja hinges tekib äkki uuesti 
ärevus. Ta surub käe vastu südant. Sõrmed kobavad medaljoni. Mälus kerkivad ksendsi 
sõnad: ,,Kõige parem on veinisse segada." 

»Kõige parem on veinisse segada," ütleb ta valjusti. 

Kreisi uurivale ning hämmastunud pilgule tähelepanu pööramata mõtleb ta ise: lõpuks 
tuleb kätte vabadus, viimaks ometi on kõik läbi, Lentowski viib ta Varssavisse ja, nagu 
ksends ütles, Helenast hakkab rääkima kogu Rzecz Pospolita. Isegi nüüd, kui ta siin 
tõllanurgas istub, kuuleb Helena juba neid sõnu täis vaimustust ja imetlust: ,,See vapper 
naine tappis lahkusulise Hmeli!" 

Hilisööl pöördub tõld hetmani residentsi väravasse Tšigirinis, Džuura laseb tõllaukse 
ees astme alla, et pani hetmaniemandal oleks mugavam maha tulla. Helena küsib kohe, 
kas pan hetman on saabunud. Ilmselt rõõmustades selle üle, et hetmanit veel ei ole, astub 
ta kiirete, kergete sammudega trepist üles ja kaob kõrge ukse taha. 

Helena läheb magamistuppa. Ta näeb alt ja ülalt küünaldega valgustatud peeglis oma 
väsinud nägu ja märkab tumedaid ringe silmade all. Ta käsib "tuua magamistuppa 
lauakese roogadega, pudeli malvaasiat ja kaks karikat. Kui teenijatüdruk on selle kõik 
toonud, saadab ta tüdruku ära, nihutab lauakese voodi juurde ja, olles ainult särgiväel, 
kõnnib mõned minutid mööda tuba. Kuidas ta tahaks praegu kellelegi kätt ulatada ja paar 
sõna juttu vesta! Kuid ümberringi on ainult seinad. Kõik, mis on väljaspool neid seinu, on 
talle võõras ja vastik. Kui ta seal kloostrikongis ksends Lentow-skiga juttu ajades oli 
isesugust ärevust tundnud ja kui seal oli hirm kõvade sõrmedega ta südant ahistanud, siis 
nüüd seda enam ei olnud. 

Täna on laupäev. Bogdan lubas tulla laupäeval. Äärmisel juhul, kui teda kinni 
peetakse, näeb Helena teda pühapäeva hommikul. Nagu tavaliselt, peab Bogdan oma 
sõna. Mis seal rääkidagi — ilma Helenata ta piinleb. Helena muigab pilkavalt. Las ta 
nüüd piinelda. Helena seisab keset magadiskambrit, surub käe vastu otsaesist ja püüab 
nagu midagi meelde tuletada. Seejärel astub ta voodi juurde, lükkab teki kõrvale, klopib 
padjad üles ja heidab külmadele voodilinadele. 

Helena lamab selili, nägu ülespoole. Küünlajalgades põlevad küünlad. Ta silme ees 
hargneb selgesti ja hämmastavalt lihtsalt see kõik, mis sel ööl peab sündima. 

Sünnib nii: Bogdan astub tuppa, kummardub tema kohale ja äratab ta, surub ta 
vastu oma rinda ja ütleb: 

»Helenake." 

Siis hakkab suudlema silmi, otsaesist, huuli. . . Helena ütleb: 

»Mine pese end teekonnast, Bogdan.” 


Ja kõrvaltoas hakkab Bogdan sulistama veega, hüüab talle midagi, ja sel ajal kui ta 
end seal peseb, valab Helena karikaisse aromaatset malvaasiat. Bogdan tuleb tagasi, istub 
voodiservale ta kõrvale, Helena ulatab talle karika, siis tühjendavad nad karikad, siis 
hakkab mees teda suudlema, siis... 

Ja sel hetkel haarab teda õudus. Hirmuga suleb ta silmad, sest ta näeb enda ees 
Bogdani silmi, ja neis silmis põleb kurjakuulutav tuli. Helena peab tugevasti pingutama, 
et rahu tagasi saada, ehk küll mittekestva ja vankuva rahu, kuid siiski rahu. Ise seda 
märkamata uinub ta väsimusest, kuid ta uni on rahutu ja aeg-ajalt oigab -ta ning kiljatab. 

Läbi une kuuleb Helena kellegi samme, kuuleb hääli, kuid ei ava silmi kohe. 

Nüüd kohe kummardub mees tema kohale ja Helena sirutab talle paljad käed vastu .. 


Helena teeb silmad lahti ja jahmub hirmsast aimusest; ta tahab kisendada, kuid avab 
ainult tummalt suu, — karje on kuskil rinnus kinni jäänud. 
Voodi ees seisab Lavrin Kapusta, ukselävel on aga kasakad, püstolid käes. 


Päev pärast seda, kui hetmani naine kindlusse viidi, leidis öövalve linnas ringi sõites 
jäärakust idavärava taga kellegi surnukeha. Keegi vahtidest näitas tõrvikuga valgust, 
kummardus tapetu kohale ja vilistas imestuse pärast: 

»»Löhoo, mehed, see on ju hetmani laekahoidja!" 

Jessauul käskis tapetu kureeni viia. 

Varavalgel tõttas jessauul hetmani kantseleisse. 

Õnnetus, pan polkovnik," kandis ta Kapustale ette. ,,öösel leiti tapetuna hetmani 
laekahoidja." 

Esimest korda paljude päevade kohta kaotas Kapusta pea. Ta tundis, et ta peost on 
libisenud midagi tähtsat. 

Ta sõitis kureeni ja vaatas surnud Kreisi, — see lamas maa peal, kaetud jämeda 
riidega. Jessauul lükkas riide kõrvale ja näitas sõrmega: 

»Näete, lastud on kuklasse. Ettekavatsetud kuritegu, selge nagu allikavesi.” 

Tagasiteel kantseleisse peatas Kapusta hobuse Võgovski maja juures. Koerad 
lõrisesid keti otsas. Teener vaatas jalgvärava vahelt välja ja ruttas avama. Eestrepil seisis 
lahkelt naeratades peremees ise. 

»Ma just jõudsin huutorist tagasi,” hakkas Võgovski rääkima. ,.Kirjutajad teatasid, et 
sina tulid." 

Ta laskis Kapustal ees minna. Nad läksid läbi pika võõruse, Võgovski lükkas raske 
samet-eesriide kõrvale ja juhatas külalise suurde saali. Brokaat-laudlirial, mis ulatus 
laualt põrandani, mängisid päikesekiired. 

»»Sa pole meie uudiseid veel kuulnud?" küsis Kapusta, libistades pilgu üle seintele 
riputatud piltide. 

»Hetmaniemanda kohta kuulsin," vastas Võgovski rahulikult ja küsis: ,, Kas kinnitame 
veidi keha?" 

Ta plaksutas kaks korda käsi ja lävele kerkis džuura: 

»Too viina! Sina ehk tahad veini?" Kapusta kehitas ükskõikselt õlgu. 

» Veini!" käskis Võgovski. ,,Säh sulle nüüd hetmani-emandat. Mis seal siis juhtus?" 
küsis ta silmi kissitades, nagu segaks teda päikesevalgus. Kuid päike paistis parajasti 
Kapustale silma ja Kapusta märkis endamisi, et peremehe rahulikkus on tehtud. 


Kapusta süütas piibu ja lausus: 

»Pani hetmaniemandaga ei lõpe nähtavasti hästi, Ivan. Tal on ainult üks tee — 
võllasse.” 

«Pealtnäha oli ta vagane," vangutas Võgovski pead. ,,Ma poleks kunagi uskunud, et ta 
suudaks midagi halba teha. Vaat kus nurjatu! Aga kuidas hetmaniga on? Mis tema teeb?" 

»Käskis vahi alla võtta ja uurimise toime panna.” 

Võgovski ei lausunud seepeale sõnagi, vaid vaatles oma ühtlaselt lõigatud küüsi. Ta 
teadis hästi, mis tähendab ,,uurimine toime panna”... 

Džuura kandis toidud sisse, tõi veini lauale, nihutas taldrikud ning kahvlid lähemale 
ja läks ära. Võgovski 

ladus Kapusta taldrikule vorsti, valas talle veini. Kapusta tõstis karika, vaatas sellesse 
ja ütles: 

»Kavatses hetmanile veini sisse mürki segada .. .” 

»» Ah sind küll!" laiutas Võgovski käsi. ,,Sa räägid nii, nagu kavatseksin ma sinuga 
sama teha. Tead, Lav-rin, vahetame karikad.” 

» Vahetame pealegi,” oli Kapusta nõus. 

Nad vahetasid karikad. Võgovski puhkes naerma. Vastu tahtmist näris ta praetud 
vorsti ja piidles silmanurgast Kapusta näoilmet. Kes teda teab, mis tal südames ja mõttes 
on? Kui see oleks peakirjutaja teha, saadaks ta kõigepealt põrgu Kapusta, siis alles .. . 
Kapusta sõnad katkestasid ta mõttelõnga: 

» Varssavi panid ja nende jesuiidid ei oska kaugele näha. Vaataksid pigemini oma 
kodus ringi... " 

Võgovski küsis tasa: 

» Aga kuidas sa selle välja uurisid, Lavrin?" ,,Head inimesed hoiatasid, Ivan.” 

Võgovski sonkis kahvliga vorsti kallal ja pahandas: ,,Oskasid nad ka aja välja valida! 
Mis? Kas sa mõistad, Lavrin? Just enne sõjakäiku. Kavalalt kavatsetud, kavalalt.” 

»Kreis leiti täna august idavärava taga,” ütles äkki Kapusta, vaadates Võgovskile 
silma. ,,On tapetud lasuga kuklasse.” 

Võgovski heitis enda tagasi toolikorjule, lõi kahvliga kergelt vastu taldrikut. 

»Kreis?” küsis ta kumeda häälega. ,, Tema jah." 

»Miks sa mind, Lavrin, täna niisuguste uudistega kosutad?" 

»Iga uudist tuleb mõista. Kannatust ja püsivust. Paremat abinõu selle jaoks ära otsigi.” 

»Minule seda nõuannet vaja pole, mina neid asju ei aja. Anna aga mulle mingisugune 
universaal kirjutada või kiri panidele senaatoritele, nii et see neile ribide vahele läheks, 
seda ma oskan, ja oskan hästi, nii nagu 

vaja.” 

»Ma hakkan minema, Ivan.” 

»Mis sa siis nõnda kiirustad, Lavrin? Ei söönud, ei puhanud, rääkisid aga kokku 
niisugust, et pea hak- 

kab ringi käima, ja jätad mind üksi. Ma olen siin üksinda, ilma teieta enda ära 
rassinud. Millal hetman tuleb?" 
»Käskis sul Korsuni sõita. Millal aga ise siia tuleb, on teadmata. Head tervist!" 


Jällegi, nagu viisakas peremees kunagi, laskis pea-kirjutaja Kapustal ees käia ja 
lükkas eesriide kõrvale, et külalisel oleks parem ukse vahelt läbi minna. Kapusta heitis 
üle õla pilgu Võgovskile ja ütles: 

»Saad aru, näe siia." Ta peatus lävel ja puudutas oma kukalt. , Näe nii tagant, nagu 
näiteks mina kõnnin, sina mind aga tagant. Ah?" 

Ta tabas Võgovski silmades kohkumise tulukese, ajas pea püsti ja läks kiirete 
sammudega läbi võõruse. Selja tagant kuulis ta: 

»Näen, Lavrin, et sul on hakanud kõigist neist rahututest asjadest pea ringi käima, on 
nagu udu sees..." 

»Ei, Ivan, udu kaob,” ja Kapusta näitas käega aasadele, mida võis näha kirjutaja maja 
eestrepilt. 

Udu aasade kohal läks laiali, kadus hommikupäikese mõjul. Maa kohale tõusis aur. 

-.. Võgovski seisis veel kaua eestrepil, toetus küünarnukkidega vastu käsipuud ja 
suunas mõtliku pilgu sinkjasse kaugusse. Talle einet meelde tuletama tulnud džuurale 
käratas ta nii peale, et see kadus võõrusesse nagu tuulest pühitud. Südametäiest 
kontsadega vastu põrandat kõpsides läks Võgovski majja. Mis külaskäik ja mis 
jutuajamine see oli? Kas tõesti on see neetud eit ülekuulamisel midagi välja lobisenud? 
Aga mida ta võis välja lobiseda? Mida ta teab? Aga võib-olla ksends. . . Ehk ütles ksends 
naisele... Ei, see on-võimatu. Kreis — see teadis, teadis palju. Kuid Kreisi ei ole. Kreis 
vaikib. Nagu Kapusta ütles — ..kuklasse". 

Ühest toanurgast teise on kümme sammu. Kui kaua saab seda lühikest vahemaad 
sammudega mõõta? Hetkekski peatumata sammub Võgovski nurgast nurka. Hirmuga 
tuppa piilunud džuurale tuli meelde hunt puuris, keda sügisel mustlased laadal näitasid. 
Täpselt samuti käis hunt nurgast nurka ja vahtis täis tigedust kollaste silmadega puuri 
juures tunglevaid inimesi. 

Kuivetu ja lühikeseks lõigatud juustega pan kirjutaja, kellel juuksed on peas turris 
nagu hundi karv, tuletab džuurale tõepoolest hunti meelde. 

Džuura istub võõruses madalal järil, käed ümber põlvede, ja on hämmastunud ning 
kohkunud sellest, et tabas sarnasuse hundi ja oma pani vahel. 


Samal õhtul kõrtsis pilgutas Tšigirini lakkekrants Pilip kahele vintis kasakale 
salapäraselt silma ja sosistas neile kõrva: 

»Hetmani laekahoidja sai kuklaauku — potsti. .. öö oli pime, see välja ei anna.” 

Ja edasi jutustas lakkekrants Pilip midagi säherdust, et kasakad ta sõnadest korrapealt 
kaineks muutusid. Nad ähvardasid teda võllaga ja kihutasid enda juurest ära, Pilip aga 
istus kõrtsilauda teiste juurde ja lõksutas, et ta olevat möödunud öösel Kamennõi 
huutorist tagasi tulles oma silmaga näinud, kuidas jääraku juures linna taga olevat sõiduk 
peatunud ja kuidas sellest olevat inimene nagu kott välja visatud. Sõiduk kihutanud met- 
sikult edasi, ja kui Pilip poleks käkaskaela põõsastesse tormanud, oleks see talle otsa 
sõitnud. Ta võib vanduda, et see olnud pan peakirjutaja sõiduk, sest kes Tšigirinis ei 
tunne pan Võgovski tugevaid rautatud sõidukeid, mis on tehtud kuskil võõral maal... 

Pilipit kõrtsis kuulati, kuid keegi ei lausunud sõnagi. Mis sest, et ollakse nokastanud, 
kuid parem on end säärastesse asjadesse mitte segada, muidu tuleb veel Kapustaga 
tegemist teha ja siis saad tunda, mis maitse on nahkpiitsadel kindluses Tjasmini taga. 

Sosistati üksteisele kõrva: 


»» Või sihuke lugu, vennas. Meil on parem sest kurjast eemale hoida." 

Ja juba liikus kumu mööda TŠšigirini, et hetmani naine, šlahtlanna Helena, istub 
vangis selle eest, et kavatsenud tõsta kätt hetmani vastu, võib-olla tegigi talle kurja, sest 
hetmanit pole Tšigirinis kuulda ega näha. Võis ei tea mis juhtuda. Hetmani kantselei 
õuest mööda minnes heitsid tšigirinlased uudishimulikke pilke kõrgeile akendele tara 
taga, julgemad aga peatusid ja vaatasid õue. Vägevad tunnimehed käratasid: 

»»Kobi edasi, kobi edasi, mis sa jõllitad silmi, ega see sul kirik ole!" 

Mindi rutuga edasi, ilma et üle ola sinnapoole pilku oleks heidetud. Kurat nendega! 
Nende koertega on parem mitte tegemist teha! 


Võgovski koos kantseleiga valmistus Korsuni sõitma. Kirjutajad toppisid kottidesse 
paberit, sulgi, tinti. Nad teadsid: Tšigirinisse, nagu näha, ei tulda nii pea tagasi. Korsunist 
läheb teekond sõtta. Kapusta viibis kogu aja kindluses. Timofei ratsutas kohale, vaatas 
kurjalt Võgovskile otsa, pistis talle käe pihku nagu sandile armuandi ulatades ja ütles 
salapäraselt: 

»Hetman ootab sind." 

»Kuidas seal on?” küsis kirjutaja. ,,Kas varsti läheb sõjakäiguks?"” 

»»Sõidad sinna, küll näed ise,” vastas Timofei salapäraselt, ,,minul aga pole aega, 
ruttan kindlusesse.” 

Võgovski teadis, miks Timofei ruttab. Nii muutusid ajad. Nii tõmbus ring koomale. 

Enne ärasõitu Korsuni luges peakirjutaja teist korda läbi ksends Lentowski kirja, 
mille Kreis oli talle Kiievist toonud, silus murelikult meelekohti ja põletas kirja küünla 
kohal ära. 

Selgus, et veel polnud õige aeg. Ksends oli eksinud, oli valesti arvestanud. Võgovski 
pilutas silmi ja suunas pilgu nurka. Ta kehitas õlgu, nagu heites endalt koormat. Noh, küll 
see aeg tuleb! Ta jääb ootama. Kannatust ja veel kord kannatust. Eelseisev lahing 
puhastab temale tee. Kui ainult vesiiriga kokku saaks. Vara rõõmustab Kapusta, liiga 
vara. Olgu pealegi, et nad on ta Moskva asjadest kõrvale tõrjunud. Ta taipab, kelle töö 
see on. ,.Ei saa sa, Hmel, ilma minuta läbi,” mõtleb Võgovski kahjurõõmsalt. ,, Aga peaasi 
— hea, et pole Kreisi! Väga hea!" 

Hmelnitski ootas raskesti varjatava kärsitusega Kapustat Tšigirinist. Võgovskile, 
kes pärast kohalejõudmist kohe tema juurde läks, ütles ta ainult: 

»Noh?...” 

Ta kuulas, mida kirjutaja ette kandis, kuid Võgovski nägi, et hetman laseb ainult 
paista, nagu kuulaks, ta mõtted on aga kaugel. 

Kasakavanemkond sõitis Korsuni kokku. Tulid Matvei Gladki, Mihhailo Gromõka, 
Ivan Bogun, Jossip Gluhh, jõudis polguga Perejaslavist pärale Pavlo Teterja ja asus 
laagrisse Korsuni all. Päevast päeva oodati sõjaväelist pearaadat ja hetmani käsku välja- 
astumiseks. 

Maakuulajad kandsid ette, et kuninga peajõud liiguvad Lvovi suunas, hord aga 
khaaniga eesotsas on möödunud Mädamerest'. 

Podoolia ja Volõõnia külades käisid võitlused krooni-väe kvartaväeosade ja 
ülestõusnud pospoliitide vahel. Tšernigovi polkovniku Nebaba kasakad läksid üle Bugi. 
Tarassenko polk oli juba läinud üle Moskoovia piiri ja, nagu Moskvas oli Streletside 


prikaasiga kokku lepitud, lähenes Brjanskile, et sealt liikuda Valge-Venesse Leedu 
hetmani Radziwilli vastu. 

Uuesti loeti külades, kirikuis ja väljakud, linnades ja alevites hetmani universaale. 
Uuesti kõmisesid tumedalt maanteed kabjalöökide all. Uuesti peeti palvetee-nistusi 
Hmelnitski sõjaväele võidu saamiseks õigeusu põlise vaenlase üle. 

Kõik oli nagu mullu, kuid Hmelnitski nägi, et polnud seda tuld, mis siis oli sütitanud 
inimeste südameid Dneprist kuni Vislani. . . Kõik oli nagu tunamullugi, kuid samal ajal 
ka hoopis teisiti. Talle kanti ette sosistamistest ja juttudest, mis käisid mööda külasid: 
het-man sõlmib jälle kuningaga rahu, me anname lahinguväljal oma elu, aga khaan ajab 
meie naised ja lapsed vangipõlve... 

Säherduste juttude pärast võtsid Kapusta mehed inimesi kinni, kuulasid neid üle ja 
piinasid nahkpiitsade ja rauaga. Kes on ässitanud? Kes on käskinud hetmani kohta 
niisugust kõlvatust rääkida? Paljud pidasid end kindlalt ülal ka piinamisel. Kes on 
ässitanud? Mitte Keegi! Kas need jutud pole õiged? Sisselöödud hambaid koos verega 
välja süljates neeti hetmanit, panisid ning 


Mädameri — Sivaš. Autor. 

sõda; mindi surma, võttes seda vastu ilma hirmuta. Ja kuidas võis tema, hetman, neile 
selgeks teha, et ta ei tagane, et ta viib nad teele välja? ... Kust leida niisuguseid sõnu? 

Rohkem kui kunagi varem oli praegu vaja üksmeelt. Ainult selles on see purustamatu 
jõud, mis suudab jagu saada suurest katsumisest, mille saatus on saatnud. Taevas ise 
näeb, etta ei tahtnud sel aastal sõda alustada. Talle oleks vaja olnud veel üks aasta 
hingetõmmet, veel üks aasta. Kuid just selle tema püüdluse oli tige-kaval šlahta välja 
uurinud. Aasta rahu Ukrainas oleks Varssavile sammuks lüüasaamise poole. Kui nende 
kõigi tegude ja sammude järgi otsustada, mõistsid panid seda hästi. Ja peaaegu ükski 
polkovnik, ükski kasakavanem, vahest ehk ainult kogemusrikas, arukas Mužilovski, ei 
mõistnud, kui keeruline ja karm aeg nüüd algab. 

»Meil on vaja välja astuda,” kiirustas teda Bogun. ,,Mida me paigal tammume?" 
tundis rahutust Gro-mõka. 

Halvasti talitad, pan hetman,” heitis ette Gladki. 

Vaikis ainult pea-vooriülem Korobka ja ei seganud end vahele Zolotarenko. 
Võgovskil oli tööd kõrini — ta kirjutas kirju voitidele ja külavanematele, et need 
annaksid kevadel ametnikele sintsi kolm zlotti tare pealt ja et nad hoiaksid kui silmatera 
tammisid ja sildu. Need kirjad käskis kirjutada hetman. 

Kõik kiirustasid, Hmelnitski aga säilitas kannatust ja rahulikkust ega lausunud 
kellelegi ühtegi sõna sellest, mis oli juhtunud Tšigirinis. Ta ei rääkinud sellest isegi 
Võgovskile. 

Kui hetman käskis kutsuda Võgovski, teadis see juba, et oli tulnud kuller Kapusta 
juurest ja et hetman toodud kirja juba pikemat aega luku taga luges. Kui ta oli kirja läbi 
lugenud, käskis ta kutsuda Võgovski. Astudes ettevaatlikult üle läve, nagu oleks selle 
taga peidus lõks, küsis Võgovski vaikselt: 

»Kas sa hõikasid mind, hetman?" 

Ta ootas enda kohta halba ja oli valmis vastama. Ta arvas ka, et kuuleb ehk valusat 
ülestunnistust, ja oli sellekski juhuks kaastunde- ning lohutussõnad valmis 

seadnud. Peakirjutaja oli üsna hämmastunud, kui hetman talle ütles: 

»Käsi minu nimel kirjutada universaal kõigi linnade voitidele, et sel suvel, hiljemalt 
augustiks, oleksid kellatornides või linnatornides üles seatud suured ajanäitajad. Neid 
võivad nad osta Tuulast. Universaal saata laiali viivitamatult." 

»Ja see on kõik?" küsis Võgovski, oodates, et sellele imelikule ning kummalisele 
käsule järgneb midagi tähtsat. Kindlasti on hetman sihilikult alustanud sellest, et seejärel 
palju tähtsamale üle minna. 

»»Kõik,” vastas hetman tumedalt. ,,Mine, Ivan.” 

Ei, Võgovskit pole nii kerge petta! Jõudes selgusele, et isiklikult temal pole vaja olla 
rahutu ja et hetman isegi ei kavatse teda millegagi ootamatult rabada, muigas peakirjutaja 
kahjurõõmsalt. Ta mõistis, millest tulid hetmani mõtlikkus ja kurbus. Helena! See püsis 
ikka veel kõvasti ta südames ja täitis ta lihased ning tahtejõu tinase raskusega. 

Võgovski ei eksinud. Kõigil neil päevil ei lahkunud Helena hetmani meelest. Oma 
südametunnistusega üksi olles heitis Hmelnitski endale raevukalt ette oma häbiväärset 
tahtenõrkust ja seda, et ta ei suuda avaldada seda võimsat tahtepingutust, mida tal praegu 
nii vaja on. 

Helena viibis Tšigirini lossi kõrgete müüride taga. Tjasmini lained peksid vastu 
müüri, tuletades meelde seda, et maailmas on olemas ka vabadust. Raudukse ees seisis 
valve. Kapusta muidugi püüdis, et kõik oleks nagu vaja. Selle pärast võis hetman muretu 
olla. Mida siis Helena seal mõtleb? Kuidas ta võis midagi seesugust ette võtta? Kapusta 
kirjutab, et lõpuks olevat ta üles tunnistanud. Kõige kibedam, mis otse südamesse tabas, 
oli see, et Helena oli juba ammu kurja teele asunud. Võib-olla juba sel hommikul, kui 
Helena oli ta ette põlvili viskunud, oli teda huultele suudelnud, oli nutnud ja sosistanud 
sõnu, millest silme ees lõi virvendama, — võib-olla juba siis oli Helena mõelnud, kuidas 
ta mehele noa südamesse torkab või mürki veini sisse puistab? .. . Ometi oli Helena ta 
kõrval elanud. Kui veel ainult kõrval! Ta oli elanud ta südames, 

ta mõtteis, igas liigutuses. Ka Zborovi all polnud hetmän lakanud Helenale 
mõtlemast. Ja kui palju kordi oli hetmän tema vastu olnud avameelne nagu pihil. .. Ta oli 
usaldanud talle oma kavatsusi, oma pettumusi, oma unistusi. .. Aga tema oli kõike 
kuulanud ja saatnud kirju Varssavisse jesuiitidele, ja need seal naersid, hõõrusid 
heameele pärast käsi ja irvitasid. 

Miks oli saatus hetmanile nii määranud? Missuguseid patte ta lunastab oma 
kannatustega? Vastust ei olnud ega saanudki olla. Ja neid piinu ei võinud ta kellelegi 
usaldada. Ta ise imestas, kuidas säärane mõte võis tekkida, — kuid ta mõtles Hannale. 
Võib-olla temale, kellega ta on tuttav nii vähe ja nii lühikest aega, räägiks ta kõik. 

Süda oli kuiv. Piin oli kõik seest välja põletanud. Ka silmad olid kuivad. Keegi ei 
teadnud, et, kustutanud küünla, hetmän ei maga. Keegi ei arvanudki, et öö on talle 
õudsem kui päev. Keset ööd tuli talle aga meelde rahvajutt — ,,neetud šlahtlanna on 
hetmani oma võrku mässinud”, tulid meelde karmid sõnad, mida oma võõrasema kohta 
oli lausunud Timofei. Kui mitu korda oli ta Timofeiga selle pärast tülli läinud! Kui 
pahane ta oli olnud, kui Kapusta oli vihjanud, et Helena segab end ilmaaegu võõrastesse 
asjadesse! Ta oli pime olnud. Jah, pime. Teiste üle mõistis kohut, kuid ise tahtis jääda 
väljapoole kohtumõistmist. 


Ta sammus läbi nende ööde nagu läbi põrgu. Ta oli juba jõudnud arusaamisele, 
kuivõrd pime ja lühinägelik ta oli olnud. Ainus, mille poole ta nüüd püüdis, oli — välja 
kiskuda see ussinõel, mis oli sügavalt ta südamesse tunginud. 

... Ja siiski võitsid mõistus ja tahe. Ta sai endas võitu sellest, millest (nagu ta arvas) ta 
oleks pidanud jagu saama paarkümmend aastat tagasi. Siis poleks olnud Helenat ega teisi 
õnnetusi. Seda vaimu- ja tahtejõudu, mille ta oli tagasi saanud ja mis sütitas ta silmis 
kurja, kuuma tule," tundis Hmelnitski endas sel hetkel, kui nägi enda ees Kapustat. 

Kapusta oli kohale sõitnud ratsa. Ta riietel ja saabastel oli muda kuivale tõmbunud. Ja 
selle järgi, kuidas hetmän talle rahulikult ütles: ,,Oleksid võinud riideid 

vahetada, puhata...", mõistis Kapusta, et minevikule on tehtud lõpp. Rahutus ning 
ärevus temas kadusid ja soojusega hääles, mida Hmelnitski tajus, ütles ta: 

»»Pole tähtis, Bogdan, küllap jõuan.” 

Ja seda, et Kapusta ei alustanud Helenast, vaid teatas talle kümne suurtüki jõudmisest 
Putivlist Tšigiri-nisse, mõistis hetman samuti ja kiitis rahuliku peanoogutusega heaks. 

Toas viibisid veel Zolotarenko, Nossatš, Gromõka, Bogun ja Võgovski. Kõik nad olid 
hämmelduses, tundes, et hetman tuleks Kapustaga üksinda jätta, kuid ei teadnud, kuidas 
seda teha. Gromõka tahtis juba tõusta, kuid hetman näitas talle käega lavitsale ja kuulas 
tähelepanelikult Kapusta teadaannet selle kohta, et Tarassenko on Brjanski peale 
marssinud. Viimaks jäi Kapusta vait, vaadates kord hetmanile, kord seina ääres istuvaile 
polkovnikuile. Ta ei jõudnud veel järele mõelda, kuidas kõige tähtsamat ette kanda, kui 
Hmelnitski küsis: 

»Mida veel tõid?" 

Kapusta mõistis, et võib rääkida kõigi juuresolekul. 

..Ülekuulamisel šlahtlanna Helena Czaplicka. .." alustas Kapusta kindlalt ja heitis 
pilgu Hmelnitskile. 

Hetmani pilk oli karm ja tähelepanelik. Polkovnikud kuulasid end ettepoole 
nihutades, Võgovski silmis vilkus rahutus. Kapusta hääl tugevnes. Ta asetas enda ette 
täiskirjutatud pärgamendipoogna, heitis pilgu sellele ja kõneles: 

»Slahtlanna Czaplicka tunnistas: teda oli hetmani juurde saatnud ksends Kazimierz 
Lentowski, kes hiljem sai kuningas Jan-Kazimierzi isiklikuks pihiisaks. Šlaht-lanna 
Czaplicka tunnistas, et tal oli kästud saada het-mani naiseks ja end laulatada õigeusu 
kirikus, ja selle patu — nii oli Kazimierz Lentowski tõotanud — annab talle paavst 
Roomas andeks, nagu Lentowski oli juba paavsti nuntsiusega kokku leppinud. Too 
šlahtlanna tucnistas piinamisel, et esimesel aastal polnud teda keegi tülitanud, kuid '650. 
aasta kevadel oli ta laeka-hoidja Kreisi kaudu saanud ksends Lentowskilt kirja ja selles 
kirjas oli öeldud, et ta peab muretsema elik varastama hetman Hmelnitski kirjad Moskva 
tsaarile 

ja Moskva vojevoodidele, samuti välja uurima, kas hetrnan on saanud sõjariistu 
Moskvast ja mille üle ta peab läbirääkimisi Moskva saadiku duumadjakk Grigori 
Bogdanoviga. Ta pidi kirjutama ka sellest, milles hetman on kokku leppinud Moldaavia 
hospodari Lupu-ligai, ja meeles pidama, missuguseid saadikuid sõidab hetinani juurde, 
teada saama, millest nendega on räägitud,, ja kõigest sellest, mis on välja uuritud, teatama 
laekahoidja Kreisile.” 


»Kas Kreis on kinni võetud?" küsis hetman tumedalt. ,, Kreis leiti tapetuna," vastas 
Kapusta. ,, Imelik," lausus Võgovski, ,,see teeb asja segaseks," ,,Kõik on selge,” ütles 
vastu Kapusta. ,,Kreis koristati ära, et ta midagi ülearust ei jutustaks. Kuid luba, hetman, 
sellest praegu mitte rääkida. Veel pole aeg.” ,rHea küll,” ütles Hmelnitski. ,,Edasi.” ,, 
Šlahtlanna Helena Czaplicka andis Lentowskile edasi Putivli vojevoodi kirjad, mis ta 
oli hetmanilt Sub-botovos varastanud... ” 

Hmelnitskile tuli meelde, kuidas ta neid kirju oli otsinud, kuidas Helena teda 
abistades oli mööda sahtleid tuhninud, palju tolmu sisse hinganud, aevasta-nud ja 
väsinuna ta rinnale langenud ning öelnud: ,,Seudle mind, Bogdan ..." Hetman oli siis 
kirjad unustanud ... 

»Slahtlanna Czaplicka tunnistas," jätkas Kapusta: , läinud nädalal oli Kreis talle 
teatanud, et Kiievis ootab teda ksends Lentowski. Seal, bernhardiinikloost-ris, andis 
preester šlahtlannale kätte mürgi, mille käskis hetman Bogdan Hmelnitski veini sisse 
segada. See mürk leiti šlahtlanna juurest kuldmedaljonist neljandal ülekuulamisel. Vastu 
ajades rääkis ta, et see olevat ainult unerohi. Koer, kelle toidusse seda mürki, puistati, 
kärvas mõne minuti pärast. Šlahtlanna tunnistas: pärast hetmani mürgitamist pidi ta koos 
Kreisiga põgenema Guštšinski kloostrisse, mis on senaator Adam Kisseli mõisa lähedal, 
ja seal mõnda aega oo-tama ... Sest nagu naine rääkis, pidi kuningas pärast Hmelnitski 
surma määrama uue hetmani, kelle nime ta ksendsilt teada ei saanud. Too šlahtlanna on 
oma süü üles tunnistanud ja palub hetmanit kinkida talle elu 

ning lasta tal minna nunnaks kloostrisse, et,” Kapusta muigas kõveralt ja kordas, ,,et 
ta seal elik kloostris võiks palvetuste ja paastuga lunastada oma patu hetmani vastu.” 

Kapusta tõmbas hinge tagasi ja istus lavitsale. 

»Kas see on kõik, mis ta ütles?" küsis Hmelnitski, vajudes küünarnukkidega lauale. 
Piip ta suunurgas vabises vaevaltmärgatavalt. Tusaselt kortsutatud kulmud varjasid ta 
silmi, ta kallutas pea ettepoole. 

Võgovskil kloppis metsikult süda. Ta koguni nihkus Bogunist veidi eemale, nagu 
võiks see ta südame kloppimist kuulda. 

»»Kõik, hetman.” 

Kapusta valas kannust vett peekrisse. Oli kuulda, kuidas vesi vulksub. 

Hetman tõstis pea. Polkovnikud pöörasid silmad kõrvale, ainult Bogun kannatas ta 
pilgu välja. «Nähtavasti haletseväd mind," mõtles Hmelnitski. 

»Mida ütlete, polkovnikud? Kuidas talitada šlaht-lanna Czaplickaga?" 

Hmelnitski ootas. Kuivalt krabises pärgament Kapusta käes. ükski polkovnikuist ei 
julgenud esimesena rääkida. Olgu kuidas on, kuid jutt on hetmani naisest. Kas tal" on 
kerge seda kõike kuulda? Ainult Võgovski mõtles: ,,Mida kiiremini see naine sureb, seda 
parem.” Tal oli palav, ehkki läbi avatud akna hoovas jahedat õhku ja ehkki toas oli 
tuuletõmbus. 

Võgovski tõusis püsti. 

»Luba sõnake lausuda, hetman." 

»Kõnele." 

»Mina arvan nõnda: kuna šŠlahtlanna Czaplicka kavatses hetmani kuritahtlikult 
mürgitada, panid polkovnikud, kuna ta andis salajasi kirju edasi meie vaenlastele, tuleb 
seda šlahtlannat viivitamatult karistada.” 

Kapusta mõõtis Võgovskit kurja pilguga ja ütles tasa: 


»Karistada surmaga.” 

» Tubli,” kostis Nossatš. 

» Tubli,” kordasid tema järel Bogun ja Gromõka. 

» Tubli," lausus Hmelnitski vaikselt. 

Hetman tõstis pea, kulmukortsud ta otsaesiselt kadusid. Ta vaatas üle peade kuhugi 
kaugusse ja lisas: 

»Slahtlanna Czaplicka hukata väljakul Tšigirini linnas, teatades sellest rahvale, et 
kõik inimesed näeksid, kui salakaval ja alatu on jesuiitide sugu.” 

Võib-olla ootasid polkovnikud temalt veel mingisuguseid sõnu, võib-olla tuleks tal 
neile avaldada oma valu ja tunnistada süüd, — kuid see kõik kivistugu südames. 

-.. Viimaks jäi ta üksi. Ta nägi läbi akna, kuidas polkovnikud vaikides üle õue läksid, 
kuidas vahid neile teed andsid. .Homme sõjakäigule," mõtles ta ja ütles valjusti ning 
kergusega, mis teda rõõmustas ja hämmastas: 

»Lõpp!” 

Nõnda lõppes see, millest ta veel eile oli isegi mõtelda kartnud. Nõnda tuli tagasi 
rahulikkus. Hmelnitski sõi väikeses kambris koos Ivan Zolotarenko ja Mužilovskiga 
õhtust. Ta imes läbi hammaste tumedat veini ja kuulas Mužilovski nalju, kes nähtavasti 
püüdis ta meelt lahutada. 

Hanna astus sisse, tervitas ja istus laua äärde. Hetman nägi ta pilku, ja talle näis, nagu 
oleks neis silmis vaikselt põlenud kaastundetuluke. 

Aprilli lõpul hakkasid välihetman Kalinowski polgud Kamenets-Podolskist 
eemalduma Volõõnia suunas. Mai esimestel päevadel liikus Hmelnitski oma sõjaväe 
peajõudude eesotsas marsikorras mööda Volõõnia maanteed. Kasakate eelsalgad teatasid, 
et igal pool külades tõusevad pospoliidid üles. 

Hetmani kavatsus — Kalinowski sõjavägi kuninga-armeest ära lõigata, mitte lasta 
neil ühineda — ei saanud teoks. 

Kaheteistkümnendal mail ühines välihetman Sokali all kuningaarmeega. Hmelnitski 
seisis Zborovi all, oodates suurtükiväe järelejõudmist, mida Fjodor Korobka siia üle 
saatis. Siin sai hetman rahuldustundega teada pospoliitide ja Kolkovi linna kodanike kal- 
laletungist Ovrutši juures poola žŽolnerite väesalgale, kes oli teel Berestetško alla. 
Siitsamast Zborovi alt 

saatis Hmelnitski serblase Danilovi ja kreeklase Manuilose kaudu Moskvasse tsaar 
Alekseile kirja, milles ta oma kavatsusi üksikasjaliselt kirjeldas. 

Hmelnitskile tegi muret see, et Kalinowski! õnnestus kuningaga ühineda. Ta nägi ette, 
et lahing tuleb Berestetško all, ja saatis polkovnik Martõn Nebaba juurde virgatseid 
käsuga: iga hinna eest Radziwill kinni pidada ja takistada, ta katseid Tšernigovi ja Kiievi 
peale tungida. Martõn Nebaba pidi Nežini ja Tšernigovi polgu eesotsas hetmani armee 
tiiba katma, kuna Anton Ždanovitš samal ajal hoidis valmis Kiievi polku, et vahetult 
kaitseda Kiievit. 

Tarassenkolt tuli Zborovi rõõmustavaid teateid. Ta oli Brjanski alt juba Poola piirile 
läinud. Peale selle jutustasid sealt tulnud kasakad, et kogu Valgevenes tõusevad 
pospoliidid üles, kogunevad salkadesse ning kureenidesse ja peavad Leedu krooniväega 
lahinguid. 


Näis, et kõik läheb nii, nagu oli kavatsetud. Kapus-tal õnnestus varsti välja uurida, et 
uus kantsler — Leszczynski — oli khaani juurde saadikud läkitanud. Nagu Zborovi all, 
kavatsesid kuningas ja ta nõuandjad hetmanile uuesti nuga selga torgata. Hetman otsustas 
sellest sõjaväele sedamaid teatada, et keegi ei laseks end eksiteele viia. Tema käsu peale 
löödi tamburiine. Hetmani buntšuki all seisvad polgud kutsuti kokku lihtraadale. 
Hmelnitski koos kasakavanem-konnaga astus ringi keskele ja kasaka õlale toetudes 
kargas vankrile. Ta tõstis hetmanikepi. Jutukõmin vaikis, kuuldusid ainult hüüded: 

»Hetman hakkab rääkima." 

»»Sõna on hetmanil! Vait olla!" 

Hetman ootas, kuni tekib vaikus, vaatas sadadesse nägudesse ja püüdis temale 
pööratud tuliseid ning ärevaid pilke. Tekkis vaikus, kõik jäid liikumatult seisma, ainult 
lipud peksid tuules ja pea kohal lehvis hetmani buntšukk. Vihmapilve ääre tagant saatis 
päike oma kiiri. Tuhmilt häilatasid piigid. Kasakate näod olid karmid ja keskendunud. 

Esmakordselt nende vaevarikaste päevade jooksul tundis Hmelnitski endas 
mingisugust kummalist jõudu. 

See täitis ta lihased ja tõi talle tagasi enesekindluse, mida nii kerge oli kaotada 
igapäevastes muredes ja askeldustes kirjade, kullerite ning läbirääkimistega. Ta tugev 
hääl kõlas vabalt ja jõuliselt, nii et ta sõnu kuulsid isegi need, kes seisid stepijõe kaldal, 
kus tuul tumedalt kõrkjais kohises. 

»Ma kutsusin teid kokku selleks, sõbrad, et teiega meie ammuse kombe järgi raadat 
pidada. Teile, sõbrad, on teada, et kuningas oma sõjaväega tuleb uuesti Ukraina peale, et 
röövida meilt vabadused, mis on ränkades lahingutes kätte võidetud. Ei ole minul vaja 
teile neid lahinguid meelde tuletada. Näe sina, Semjon,” ta näitas hetmanikepiga 
hallivurrulisele suurtüki-mehele, kes toetus käega vastu suurtükitoru ja kuulas hetmanit, 
suu ammuli, ,,sina, Semjon, sõdisid juba Korsuni lahingus Potocki vastu, ja sina, 
Tverdohlib,”" hetmanikepp kargas teisele poole, näidates punases kun-tušis kasakale, 
»sina, Tverdohlib, võitlesid šlahtaga Piljava all, olid kaks korda Wiszniowiecki käes 
vangis, ei andnud vaenlastele alla, vaid said neist jagu, kogu, kodumaa on sinu vaprusest 
kuulnud. .. Aga mis seal rääkida, te olete endale sõjalise kuulsuse kätte võitnud mitte 
ahju otsas põõnutades ega kõrtsis kiideldes nagu nood panid ja nende sulased. Läbi 
lahingute ja surma tulime me koos võidule! Me pole aga saanud kõike, mida oleme 
tahtnud, ja seisame alles poolel teel oma lootuste täideviimisel. Kuid panid ei rahune. 
Nad tahavad meie sõjaväe hävitada, meie vennad ja õed aga, kes ellu jäävad, orjadeks 
teha. Teile, rüütlid, on teada: khaan pole kindel liitlane. Head khaanilt ära oota. Sõbrad, 
elu ise on loonud vanasõna: ,,Kelle poolt khaan, see ongi pan." Kuid pigemini langeme 
surnukehadena, aga ei talu häbistavat orjust, võitleme, et need vihatud sõnad igaveseks 
kaoksid, et me ise juhiksime oma saatust, et me oleksime ise enda peremehed. Juba on 
lähedal aeg, kus vene rahvas meile appi tuleb, seda teades aga ruttavad vaenlased meist 
jagu saama. Ma küsin teilt, kasakad, kas me võitleme ägedalt ja vapralt oma põlise 
vaenlase vastu, kuna meie ainsateks ustavateks liitlasteks on meie mõõgad ja piigid, mis 
on pühitsetud meie rahva vere ja pisaratega, või oleme nõus 

häbiväärse rahuga, teeme, nagu käsib meid kuningas, ja läheme laiali igaüks oma 
koju? Mida ütlete, kasakad?" 


Hmelnitski jäi vait ja tõmbas hinge tagasi. Ta selja taga rääkisid omavahel 
polkovnikud. Rahva hulgast tuli välja kasakas. Hmelnitski tundis ära Guljai-Deni. 

»Luba, hetmän, sõnake lausuda.” 

Guljai-Den kargas kergelt vaadile, mis seisis suurtüki kõrval, kahmas mütsi peast ja 
kummardas igasse külge. 

»Sõjamehed!" hüüdis Guljai-Den,. ise enda häält tundmata. ,,Sõjamehed-sõberveljed! 
Mida ütleme? küsis meilt hetmän. Ma ei tea, mida ütlete teie, kuid mina ütlen — pan 
hetmän, ei soovi rahvas ega taha sõjavägi, et me kuninga ja panidega lepiksime. Me 
oleme nõuks võtnud võidelda ja selleks me siia tulimegi. Kuigi ka hord meist lahku 
lööks, läheme me koos sinu heldusega välja hukkumise peale. Kas hukkume kõik või 
hukkame kõik vaenlased. Me ei saa orjuses kõduneda, hetmän, ja keegi meist ise oma 
pead ikke alla ei pista." 

Rahvahulk hakkas kisama, käratsema: 

a Õigus!" 

»Tõsi!" 

»Räägi edasi!" 

»Ma räägingi," jätkas Guljai-Den. ,,Oü sihukesi mehi, hetmän — anna andeks, kui 
haavan, kuid enne lahingut on vaja tõtt näkku ütelda —, oli sihukesi, kes sinusse usu 
kaotasid. Me arvasime, et sa hoiad kuninga poole. Nüüd näeme, et see oli eksitus. Sa ei 
ole teelt kõrvale astunud, hetmän. Seisa meie eest, ning meie seisame sinu eest! Elagu 
hetmän Hmel!" hüüdis Guljai-Den kõigest kõrist ja kargas vaadi otsast maha. 

»Elagu hetmän!" 

»Elagu!" 

Mütsid lendasid õhku. Paugutati püstoleid ja musketeid. 

Hmelnitski tõstis hetmanikepi üles. Kära vaibus pikkamisi. Hetmän kummardas 
sügavasti kasakaile. 

»Kummardan teile maani, kasakad, ja vannun, et ma ei häbista hetmanikeppi, mille te 
mulle olete andnud, ega kata häbiga oma mõõka. Kui on vaja, annan oma elu isamaa ja 
meie rahva priiuse eest.” 

Hmelnitski näitas hetmanikepiga läände, ja tuhanded silmad pöördusid sinnapoole, 
kus taevavõlv sinas saladuslikult ja karmilt. 

»Läheme edasi, kasakad, võitlusesse! Edasi — võidule! Edasi — meie rahva uuele 
kuulsusele!" 

Hmelnitski seisis nii veel mõned hetked ülestõstetud hetmanikepiga, tema ümber aga 
mürises tuhande-hääleliselt: 

» Elagu!" 

Raugematu müra veeres mööda steppi. 

Oma telgi poole tagasi minnes peatus hetmän Guljai-Deni ees ja surus kõvasti ta kätt. 

»Tänan sind, Guljai-Den,"” ütles Hmelnitski. ,,Sinu sõnad tungisid otse südamepõhja."” 

.. . Öösel kutsus džuura hetmani juurde Martõn Ter-novõi. 

Peale hetmani olid telgis Gromõka ja Kapusta. 

»Istu, Ternovõi,” ütles hetmän lahkelt ja näitas lavitsale enda kõrval. 

Martõnile tuli meelde... Aasta tagasi Tšigirinis oli hetmän ta enda juurde kutsunud ja 
Donimaale saatnud. Võib-olla saadab ka nüüd sinna? 


»Tahan sulle anda tähtsa ülesande. Sa oled vapper ning taibukas kasakas, ja ma arvan, 
et sa tuled sellega toime. Ma tean sinu õnnetust, Ternovõi," lausus hetmän kaastundlikult 
ja Martõnil jäi neist sõnadest hing kinni, ,,.kuid kes on praegu ilma õnnetuste ja hädadeta, 
kasakas? Niikaua kui peame elama kuninga ja khaani vahel, ei jäta meid hädad. Pea seda 
hästi meeles.” 

Hmelnitski toppis piipu, mõõtis Martõni tähelepaneliku pilguga pealaest jalatallani ja 
ütles: 

»Kuule, tahan sind saata päris põrgutulle. Kuidas sina selle peale vaatad?" 

»Sõidan, hetmän. Saada aga!" 

»»See on tubli vastus. Kohe näha, et oled kasakas," hakkas Hmelnitski naerma, ,,aga 
teie, polkovnikud, rääkisite, nagu oleks raske leida säärast, kes hea meelega põrgutulle 
sõidaks .. . Noh, nüüd aga kuula ja ole vakka.” Hetmän tõmbas piipu ja laskis suitsu 
ninast välja. ,,Sul, Ternovõi, tuleb väikese julge kasakasalgaga minna Krakovi alla." 

Hämmastusest libises Martõnil üle huulte: 

»Seal on ju Žolnereid nagu rohtu väljal!" 

»LTean seda. Ehkki vähem kui rohtu väljal, kuid on siiski, mida niita. Kuid ma ei saada 
sind mitte sellepärast. Sa sõidad Kostka-Napirski juurde. Podgorjes Karpaatide jalal 
õhutab Napirski poola pospoliite ülestõusule panide vastu. Sa viid talle minu kirja, aga 
kui sa tee peal veidi ka panisid tuuseldad, neile hirmu nahka ajad, ei tee see paha. Las nad 
rabelda, kui neil selja taga midagi kärtsab. Kas said aru?" 

»Sain aru, hetman." 

»Kas oled nõus?” 

»»Sõidan, hetman," vastas Martõn kindlalt. 

»Siis õnnistus kaasa. Kõigest muust, kuidas ja mis, räägib sulle .Kapusta. Soovin sulle 
edu, Ternovpi.” 

Martõn surus kõvasti hetmani kätt. 

» Asi on hädaohtlik,” lisas Hmelnitski tähendusrikkalt. ,,Sa pead seda ette teadma: kui 
sind kinni püütakse, mõtlevad panid sinu jaoks välja hirmsad piinad. Ole selleks valmis. 
Rahvale Poolas jutusta, kes ja missugused me oleme, jutusta, et nende oma ei taha me 
midagi, et me ei sõdi mitte nende, vaid panide vastu. Võtku ka nemad aru pähe. Sa jaga 
neile rohkesti minu universaale. Need saad Kapustalt. . . Mis veel oleks? Näikse, et kõik. 
Head tervist, Ternovõi.” 

Hmelnitski tõusis ja kaisutas Martõni. 

Pärast lihtraadat sai Võgovskile lõplikult selgeks, et tuleb hoida Hmelnitski poole. 
Oleks kergemeelne arvata, et kasakkond lööks hetmanist lahku isegi siis, kui sõjaõnn 
peaks talle selja pöörama. Võgovskile kõige kardetavam paistis möödas olevat, ärevused 
olid seljataha jäänud. Tõsi küll, ees on pealahing. Kuid see puutub Võgovskisse vähe. 
Ega tule ju temal ülepeakaela kapata, mõõk peos. Tema töö on talle teada ja ta on sellega 
harjunud. 

... Kreis oli vait. Hetmani laekahoidja ei räägi enam kunagi. Aga oleks võinud teisiti 
minna. Võgovskil on 

meeles, kuidas Kreis jooksis pimedal ööl tema juurde, silmad hirmust pärani, kuidas 
ta valas väriseva käega endale peekrisse mõdu, loksutas seda laudlinale. . . Tema oli ju 
sel ööl esimene, kes peasekretärile teatas: ,, Häda! Kapusta nabis Helena kinni. Nüüd, 
kirjutaja, oleme kas kadunud või meil tuleb kiiresti põgeneda, enne kui meieni jõutakse!" 

Võgovski suutis maha suruda algul temas tekkinud hirmutunde ja peataoleku. Oli vaja 
rahulikku meelt. Peakirjutaja mõistis kohe, kuidas talitada. Ta ei kaotanud pead ka sel 
ööl. Kreisi sõnad selle kohta, et Helena ei tea midagi peakirjutaja sidemeist Varssaviga, 
juhatasid talle kätte pääsetee. Kui Helena seda ei tea, milleks siis temal põgeneda? Kuid 
laekahoidjale ta seda ei öelnud. Korraks mõtles ta juba, et Kreisi tuleb aidata, talle 
hobused anda, teda enda juures varjata. Kuid samas tekkis teine mõte: ülekuulamisel 
jutustab Helena Kreisist, teda hakatakse otsima. Kapusta otsib ta üles isegi põrgupõhjast. 
.. Jäi üle ainult üks võimalus. 

Mõdust ja hirmust joobunud Kreis haaras Võgovskil kuntuši käisest ja anus: 
»Kiiremini, kiiremini, ära viivita, kirjutaja." Aga tema valas karikasse mõdu ja rahustas 
laekahoidjat tasase häälega: karta pole seni midagi, küll nad veel jõuavad kaduda. 
Muidugi, praegu ta sõita ei tohi. Kohe märgatakse, taibatakse ning hakatakse taga ajama. 
Ei, tuleb teha nii: Kreis sõidab üksinda, võtab suuna Fastovile, kus ta Võgovskit ühe 
tuttava inimese juures ootab. Tänase öö saadab Kreis aiakabelis mööda. Seal ei puuduta 
teda keegi, siia võib aga iga hetk tulla Kapusta ... Nad leppisid kõigis asjus kokku. 
Võgovski läks välja, et korraldusi teha. 

Edasi läks nii, nagu oli kavatsetud. Kreisi juhtis Võgovski majavalitseja šlahtitš 
Rutkowski. Nähtavasti oli Kreis kartlikult ringi vahtinud, nähtavasti oli ta vahemaad 
majast kuni kabelini oma elus kõige pikemaks teekonnaks pidanud. 

Võgovski seisis avatud akna ees ja kuulatas, Aia sügavuses kõlas lask. Sellele 
järgnes hauavaikus. Võgovski lõi risti ette ja sulges akna. Selle öö 

saatis ta mööda oma huutoris. Kõige muu eest hoolitses Rutkowski, kes tuli alles enne 
koitu huutorisse. 

... Asjata vaatas Kapusta talle nii salapäraselt otsa. Mis ta võis teada? Aga siiski 
liigutas end kuskil südamepõhjas rahutus. Kui aga peakirjutaja oleks teadnud, et Lavrin 
Kapusta ülalpidamist põhjustas ainult isiklik vaenumeel tema vastu ega mitte midagi 
muud, poleks Võgovski üldse tarvitsenud ärevust tunda. 

Et hajutada võimalikud kahtlustused, saatis Võgov-ski kõik need päevad askeldustes 
ja hoolitsustes mööda. Juba ammu polnud polkovnikud ja ka hetman ise kirjutajat niivõrd 
tegevuses näinud. Kirjutajad kirusid teda viimaste sõnadega, sest neil tuli ümber kirjutada 
äraarvamatu hulk kirju, mida Võgovski kokku seadis. Töötamisest tuikas neil ristluudes 
ja kõmises peas. Põsed läksid tihedasti harjastesse — habemeajamisele polnud mahti 
mõteldagi. Peakirjutaja aga käis ringi pestuna, siledaks aetud näoga, keerutas kitsaid 
vurre, naeratas,' kui pidas seda vajalikuks, aga kui oli vaja, andis rusikaga kõmmu selga, 
kui lauda lähedal polnud, ja karjus, nii et kõrvad huugasid ... 

Sel ööl, kui Martõn Ternovõi koos kasakaväeosaga läände teele asus, saatis 
peakirjutaja laagrist ära oma valitseja Rutkowski. Rutkowskil polnud kaasas muid kirju 
peale kaitsekirja, milles oli tähendatud, et tema, šlahtitš Rutkowski, on Zaporožje 
Kasakaväe peakirju-taja isiklik valitseja ja et hetmani sõjaväe kasakad, sotnikuil, 
jessauulidel ning polkovnikud ja kõigil ametnikel, voitidel, raeisandail ning riviülemad ei 


tule teha talle mingisuguseid takistusi, vaid vajaduse korral tuleb üles näidata igasugust 
abi. 

Oleks raske taibata olnud, et peakirjutaja enda poolt kokkuseatud kaitsekirja ridade 
vahel oli ksends Lentowskile lisatud sõnu, mida sai lugeda ainult siis, kui pärgamenti 
niisutada sooja piimaga. Võgovski oli kasutanud tinti, mille valmistamise oli talle 
saladus-Jcajte all usaldanud Kreis. 

Sõnad olid niivõrd tähtsad, et neid kirjutades oli Võgovski ringi piilunud, kas ta on 
üksi, kuigi kedagi kõrvalist isikut ei saanudki telgis olla, sest peakirjutaja isikut kaitsesid 
valvekasakad. 

Just eile oli Võgovski niisugust asja kuulnud, et peaaegu oleks imestuse pärast 
karjatanud. Ta oli tunnistajaks hetmani ja sotnik Zolotarenko vahelisel kõnelusel 
Maljugast, kes oli just saatnud uusi teateid kuninga-armee liikumise kohta. 

Võgovski oli ettevaatlik. Oma hämmastust ja huvi ei andnud ta ühegi liigutuse ega 
sõnaga ära. Ta ise viis jutu kohe teisale, sest kuuldust jätkus talle küllaldaselt. Ainult üks 
mõte keerles tal peas. Nüüd, kui õnnestub see Maljuga koristada, võib ta olla juba täiesti 
kindel enda julgeolekus. Ja kui väärtuslik on see teade kuningale ja kantslerile! Oli vaja 
kiirustada. Kuid mitte kohe ei otsustanud ta astuda seda sammu — kirjutada kiri 
Lentowskile. Viimaks pärast pikka kõhklemist kirjutas ta ja käskis Rutkowskil aega 
viitmata Kiievisse sõita. 

Sani jõe taga oli külasid tihedamini. Martõn Ternovõi salgal tuli maanteelt ära 
pöörduda ja metsadele lähemale hoiduda. Edasi liiguti enamasti öösiti. Puhati päeval, 
valides selleks koha metsatihnikus, aga kui metsa lähedal polnud, võeti koht nõgudesse, 
mida tee ääres oli lõpmatult. Siiani oli Ternovõil õnnestunud vaenlase väesalkadest 
eemale hoiduda. Igaks juhuks oli tal varuks võltsitud kiri pan Adam Kisselilt selle kohta, 
et see registrikasakate salk on Kiievi vojevoodi teenistuses ja vojevoodi isiklikul 
ülalpidamisel, nüüd aga läheb salk Eel-Karpaatidesse senaatori pärusmõisasse. Seni 
polnud vajadust seda kirja kellelegi näidata. 

Teel oli vedanud. Kuid lähenes aeg, kus oli juba vaja kuninga väeosadele tunda anda, 
et nende tagalas tegutseb rohkearvuline ja kardetav kasakaväeosa. Ja selleks avaneski 
võimalus. Maiõhtul lõid metsaserval ratsanike ees valendama tared. Ternovõi saatis välja 
maakuula-jad. Semjon Laznev läks kahe kasakaga külasse ja tuli varsti tagasi. 

»Seal on nutt ja hala," teatas ta. ,,Potocki strasnikud on inimestelt kõik viimseni ära 
võtnud — loomad, linnud, pole salvedesse ivakestki jätnud ... Meid nähes 

jooksis, rahvas taredesse laiali. Suure vaevaga tegime neile selgeks, et me pole 
strasnikud. Kaua aega ei tahetud uskuda ... " 

Martõn ei kuulanud enam Laznevi juttu edasi. Ta silmad lõid lõbusalt särama. 
Välguna sähvas peast läbi mõte: ,,Siin hakkamegi pihta.” 

»Hobustele!" andis ta käsu kasakaile, kes olid juba hobuste seljast maha tulnud ja 
valmistusid asuma puhkepeatusele. 

... Õlgadelt heinapepri raputades ronis Stach Lutek lakast alla, kuhu oli end 
strasnikute eest peitnud. Ta seisis keset õue ja ajas ehmunult silmi pärani. Vastas 


väljakul, Stachi õue ees seisid selja taha seotud kätega strasnik Didkiewicz ja kuus 
haidukki, keda piirasid mingisugused tundmatud ratsanikud punastes Župaani-des ja 
kõrgetes mütsides. Nende ratsanike selja taga veeres väljakule pikk voor. Härjad vedasid 
vankreid jahu, vilja, riidekangeste ja muu varaga, mille krooni-hetmani strasnikud olid 
eile Markovetsi Gminas maksu mitteõigeaegse tasumise pärast ära võtnud. Stachi naine 
Anka haaras mehel käest ja hüüatas: 

» Vaata, meie Muška ... ” 

Tõepoolest — Stach Lutek tundis vankri külge seotud lehmas ära oma Muška, kelle 
alles eile õhtul strasnik Didkiewicz oli käskinud haidukkidel õuelt ära viia. Stach oli 
palunud, et jäetaks vähemalt lõõg — ta oli selle eest laadal kakskümmend krossi maks- 
nud —, kuid strasnik oli talle ainult nuudiga äianud ja karjunud: 

»Kasi minema, ori! Milleks sulle lõõga, kas enda ülespoomiseks või?" 

Kui ta nüüd seda meelde tuletab ja selja taha seotud kätega Didkiewiczit näeb, tunneb 
Stach, kuidas kättemaksurõõm ta südant täidab. Ta näeb, kuidas naaber Koszut juba oma 
hobust õue talutab. 

Naised ja mehed piiravad vankreid igast küljest. Väl-yjak.on täis rõõmukarjeid. Stach 
ei tea veel, kes need ratsanikud on, kes Muška tagasi tõid, kuid juba jookseb ta ühes 
naisega vankri juurde ja vabastab lehma erutusest värisevate sõrmedega. Stachil 
virvendab silme ees. Ta peos on lõõg, mida strasnik ei tahtnud 

talle jätta. Seal sörgib ka Muška ise mööda õue ja Stachi tütreke Marinka kallistab 
teda. 

Karjus Krupka jookseb tühja ämbriga Stachi õue ja müksab Stachile ribide vahele. Ta 
kummardub kaevu kohale ja sinna kukub peast ta kulunud müts. Naised ja mehed 
naeravad valjusti. Krupka jookseb veeämbriga väljakule ja ulatab ämbri ratsanikule, kes 
istub võigul hobusel. Martõn joob kaua ja mõnuga. Ta kustutab janu, pühib vurrud 
puhtaks ja jälgib siis küla elanike askeldamist, kes on rõõmu pärast nagu meeletud. 
Martõn mõtleb: nõnda oli arvatavasti ka Baigo-rodis. Olid tulnud strasnikud, kõik 
viimseni ära võtnud ja veel isa teiba otsa ajanud ning ema laia maailma kihutanud... 
Strasnikud seal ja strasnikud siin, ja häda on kõikjal ühesugune, ülekohus ning valu ühe- 
sugused. Ta oli hästi teinud, et oli strasnikutele järele kihutanud. Heitlus oli olnud lühike 
— niipea kui strasnikud olid näinud 'kasakaid,» kes tormasid voori peale nagu maruhoog, 
jooksid nad kohe laiali, ja peale kahe, kes kasakapiigist tabatuna igaveseks steppi jäid, 
püüti nad kõik kinni. 

Väljakul tunglev rahvas ei tea veel, kes need ratsanikud on, aga karjus Krupka on hea 
taibuga. 

»» Veljed,” sosistab ta inimestele, ,,need on Hmelnitski kasakad, püha ristike, kasakad! 
Jumalaemake — nemad!" 

Stach Lutek hõõrus ikka veel silmi, nagu tahtes veenduda, et see kõik pole unenägu 
— väljak, mis on täis elanikke, tundmatud, nagu taevast kukkunud ratsanikud ja 
ehmunud ning kinniseotud Didkiewicz ja strasnikud . .. Kuid see oli tõsi... Stach kuulis 
niisuguseid sõnu, et süda oli valmis rinnust välja kargama. 

Kätega vehkides rääkis Martõn valju häälega: 

»»Pospoliidirahvas, mehed ja naised! Me oleme neiman Bogdan Hmelnitski kasakad. 
Meie hetman tuleb siia määratu suure Ukraina sõjaväega, ta tahab teie panide ja kuninga 
vastu kaitseda priiust, mille oleme lahingutes kätte võitnud, tahab panisid sundida, et nad 


enam ei irvitaks vaeste ja kehvade inimeste üle. Me anname teile, rahvas, tagasi vara, 
mille olete saanud oma higi ja vaevaga, panide koerad aga lunastagu oma 

patud teie ees. Anname nad teie kätte, tehke nendega, mis tahate. Mina aga ütlen ühte: 
meie maal on nende vastu ainult üks pääsetee — teivas ja mõõk. .. Ainult nõnda õpivad 
nad aru saama, mis tähendab lihtrahvast taga kiusata ... Kuulake, inimesed!" 

Martõn rullis hetmani universaali lahti. Ta nägi, kuidas pospoliidid tiheda ringina 
kasakate ümber koondusid, märkas, kuidas käsist-jalust seotud strasnikud värisesid, 
kuidas karjane Krupka neid rusikaga ähvardas. 

Stach Lutek ajas hämmastusest ainult suu ammuli. Käsi rusikasse pigistades kuulas 
ta: 

»Pole ma kavatsenud kurja teie ega teie usu vastu, kuigi nõnda teile luiskavad panid 
Potockid, Wiszniowieckid, Kalinowskid ja need, kes nendega on. Ei taha ma teie elu ega 
teie kehva maad, kus teil panide rõhumise pärast tuleb igavesti hädas vaevelda ja ainult 
viletsuse kibedust tunda. Ma tulen teie juurde heast südamest ja puhta hingega. Teie usk 
jäägu teie usuks, teie maa teie omaks, aga et kätte saada vaba elu, tõuske üles, veljed 
maarahvas, võtke sõjariistad pihku ja minge jalgsi ning ratsa oma kaasmaalase Kostka- 
Napirski juurde, kes on ausaid inimesi üles kutsunud panide Potockite, Wiszniowieckite, 
Zaslawskite ning teiste vastu ja püüab kätte saada priiust ja õigust. Ja kui me seisame 
vankumatult — teie Vislal, meie aga Dnepril —, ei saa meist keegi jagu." 

Stach ahmis ainult ammuli suuga õhku. Ta ise ei teadnud, kuidas see juhtus, kuid 
niipea kui kasakas oli lugemise lõpetanud, karjus ta kätega vehkides juba näkku 
Krupkale, Jan Zabielskile, vanale ätile Martiukile, naaber Wilszanskile, oma Ankale, 
kõigile, kes seisid ümberringi, karjus neile näkku sõnu, mis olid täis kibedat tõde ja 
kustutamatut kättemaksuhimu ... Tuleb välja — on õigus, et Kostka-Napirski kutsub 
lihtrahvast panide vastu. Kõigil on vaja minna Kostka juurde. Kas kasakas räägib valet? 
Ta räägib sulatõtt. Ainuke pääs hädast ning orjusest on teha nii, nagu on kirjutatud 
Hmelnitski universaalis. Inimesed tuletagu meelde, missugust häda nad on küll tundnud 
nende panide tõttu. Aga mis sündis siin eile? Muld on vististi 

veel soe Jasieki verest, vististi pole veel jahtunud ta keha hauas. Strasnik ja tema 
koerad andku nüüd vastust Jasieki vere eest, kes oli süüdi ainult selles, et ei tahtnud oma 
naist teotamisele anda. Minge külaservale ja vaadake teotatud Kazkat, Jasieki naist. 
Langegu nüüd Potocki neetud koera Didkiewiczi peale ta enda veri. Teiba otsa ta! 

»Teiba otsa!" kuuleb Stach vastuseks inimeste hüüdeid ja näeb vihast hõõguvaid 
nägusid. Ja ta südames tärkab tuline usk sellesse, et panisid võita ei olegi teab kui raske. 
Ta räägib sellest, kindla häälega, võibolla pole ta kogu oma eluaja jooksul kordagi nii 
rääkinud. Ta kõneleb inimestele, et võtab ise sõjariistad pihku, et kasakad räägivad 
õigust: kõigil on vaja Kostka-Napirski juurde Krakovi alla minna. Nad pole ju Napirski 
kohta mitte ainult kasakatelt kuulnud, aga näe, varem ei uskunud, arvasid, et ainult lora- 
takse .. 

Niipea kui Stach oli jutu lõpetanud, kargas tara otsa Krupka ... Ta ütles lühidalt: on 
vaja panide koerte üle kohut mõista, neile kogu rahvaga karistus mõista. Kui nad ellu 
jätta, ei ole meil siis sel maal asu .. . Kas võis keegi Gminas arvata, et karjus Krupka 
oskab nii ilusasti kõnelda? 


-.. Lõbusa meelega lahkusid kasakad Markovetsi Gminast. Semjon Laznev ratsutas 
Martõni kõrval ja koxdas vaimustusega: 

»Missugused inimesed, Martõn, mis!" 

»»Ah, Semjon, kui saaks igal pool nõndamoodi otsekui maruhoog panide pihta 
virutada! Ei oleks siis kõverust maa peal." Ta mõtles veidi ja kordas siis kindlalt: ,,Ei 
oleks!" 

»Ei oleks," kostis Laznev. 

See päev Markovetsi Gminas tuletas Martõnile kuni südamevaluni meelde kauget 
Baigorodi, mille kohal nüüd ainult tuul keerutab tolmu ja keset stepi-rohtu tõrrutavad 
ahjutruubid. 

-.. Ternovõi kasakasalk oli juba külast kaugel, öö laskus maanteele. Idast tõusis tuul, 
kuhjas kokku pilvi, — lõhnas vihma järgi. Raske vihmavaling langes maa peale. Vainu 
taga vana tamme okstel kõigutas tuul 

Potocki strasnikute kehasid. Vihm peksis viltuselt, nende siniseks tõmbunud nägusid. 

Vihm uhas värskelthööveldatud risti Jasieki haual. 

Kuulatades vihmakohinat akna taga, ihus Stach vana roostetanud mõõka. Anka paikas 
Stachi ainsat särki ja pühkis vargsi silmist pisaraid. 

Stach seadis end pikale ja tundmatule teekonnale, mis peab tooma õnne temale, 
Ankale ja Marinkale. Ta valmistus minema Kostka-Napirski juurde. 

Sel ööl läksid koos Stach Lutekiga veel kolmkümmend pospoliiti. Markovetsi 
Gminast läksid kõik need, kes olid jäänud vabaks teenistusest kvartaväes ja keda ei olnud 
võetud kuninga käskkirja põhjal sõjakäigule Ukrainasse. Podkamenka küla juures jõudis 
Stach koos seltsimeestega järele Martõni salgale, kes oli peatunud puhkuseks. 

»»Me läheme koos teiega,” ütles Stach. 

Martõn silmitses pospoliite, kel olid sõjariistadeks vikatid ja piigid. Ainuüksi Stachil 
rippus mõ6k üle õla tõmmatud lõa otsas, mida strasnik oli tahtnud talt ära võtta. 
Pospoliidid võeti väesalka. 

See, mis Markovetsi Gminas oli juhtunud, veeres kajana üle kogu Podgorje. Juba 
jõudis sellest teade Krakovi ringkonnaülemale, juba tõstsid Kossovis, Rad-zehhovis, 
Tšernijevtsis alarmi staarostid ja alamstaarostid. Liikus kuuldus: ,,Hmelnitski on meile 
tagalasse saatnud mitu polku... " 

Krakovi piiskop saatis kulleri kuningalaagrisse regimentaaridele ja kroonihetmanile 
viivitamatult teatama Hmelnitski väesalkade ilmumisest Krakovi alla ja mässaja Kostka- 
Napirski väljaastumisest, kes on hakanud šlahta mõisatele kallale tungima ja jagab igal 
pool laiali universaale, et pospoliidid tõuseksid šlahta ja kuninga vastu. Krakovis saadi 
sinna pagenud šlahtitšite suust teada, et Kostka-Napirski on vallutanud Tšorštõni kindluse 
Dunajetsi]. 

Bei päeval, mil Kostka-Napirski ülestõusnud Tšorštõni vallutasid, jõudis nende 
laagrisse Martõn Ternovõi kirja ja universaaliga Bogdan Hmelnttskilt. 

Kuumalt ja vennalikult suudles Kostka-Napirski Martõni. 

Täites hetman Hmelnitskiga sõlmitud lepingut, saatis khaan Islam-Girei mai 
hakatusel Ukrainasse ratsa-eelväe mursaa Mambeti buntšuki all ja läkitas tema kaudu 


kirja, et varsti tuleb ka ise koos hordiga. Kui Hmelnitski oli selle kirja kätte saanud ja 
kohalejõudnud ratsaväe üle vaadanud, sai ta hästi khaani tagamõttest aru. Ta teadis, et 
Bahtšisaraisse on sõitnud Poola saadikud ja et nüüd käib seal kauplemine, kui mituküm- 
mend tuhat zlotti tuleb anda, et khaan rebiks katki lepingu Hmelnitskiga. Kuid hetman 
teadis ka seda, et khaanil pole nii kerge lepingust taganeda. Kas tema, hetman, on asjata 
terve aasta türklastega jännanud, nende juurde saatkondi läkitanud ja tšauš Osman-agaaga 
Tšigirinis pikki läbirääkimisi pidanud? Hermanil oli teada, et khaanil on Türgi sultanilt 
kõva käsk talle sõjaväega appi tulla. Missugust abi ta saab, seda mõistis hetman hästi, 
kuid seevastu teadis ta nüüd kindlasti, et khaan ei saa oma sõjariistadega kuningat 
kasakate vastu toetada, kuivõrd kuningas, keda sidus leping Veneetsia vabariigiga, oli 
ikkagi veel sultani otsene vaenlane. 

Jättes Leedu-Ukraina piirile kaks polku Martõn Nebaba juhtimisel, Kiievisse aga 
Anton Ždanovitši polgu, liikus Hmelnitski oma sõjaväge rännakul mitte laiali venitades 
järk-järgult lääne poole. Ta pidas kõvasti kinni otsusest: vastuoksa Võgovski ja Gladki 
nõuandeile võidelda kuningaarmeega ainult Rzecz Pospolita enda pinnal. Peale selle oli 
tal mõte sedavõrd edasi liikuda, et vähendada vahemaad oma sõjaväe ja Kostka-Napirski 
ülestõusnute vahel. 

Teated, mis oli toonud Martõn Ternovõi, kellel oli pärast keerulist rännakut korda 
läinud vaenlaste väe-salkadest mööda hiilides õnnelikult tagasi jõuda, ei olnud väga 
lohutavad. Napirski jõud olid piiratud, peaasi aga — nende vastu oli saadetud arvuliselt 
suur ja hästi varustatud korpus suurtükkide ja saksa palgalise jalaväega. Loota Napirski 
võidule oleks olnud kergemeelsus. Tõsi küll, kuningas ja šlahta märkasid rahutust 
pospoliitide hulgas enda selja taga. Kuid 

just see asjaolu võib-olla ergutaski neid kogu jõudu pingutama, et Hmelnitskile 
kiiremini lõpp peale teha. 

Lääne poole liikudes vallutasid Hmelnitski polgud Bari, Medžiboži, Zinkovi, 
Satanovi, Uus- ja Vana-Kons-tantinovi ja Skala, lõid puruks mitukümmend jala- ja 
ratsaväesalka välihetman Kalinowski eelvägedest ja edasi jõudsid juba laial rindel Stõri 
jõe juurde, kavatsedes sellest üle minna ja vasakul kaldal otsustavaid lahinguid alustada. 

Hmelnitski laagrisse tuli häid teateid ka Tarassenko polgust. Polkovnik teatas, et 
niipea kui Hmelnitski kasakad olid läinud üle Vene piiri ja hakanud koonduma Brjanski 
juurde, tulnud Brjanski vojevoodi vürst Meštšerski juurde Janusz Radziwilli saadik. 
Saadik nõudnud kuninga nimel, et Tarassenko polgult võetaks viivitamatult sõjariistad 
või äärmisel juhul saadetaks polk üle piiri tagasi. Vastuseks laiutanud Brjanski vojevood 
ainult käsi: «Mingisuguseid kasakaid siin pole, tuli ainult Tarassenko ühes oma meestega 
äriasjus. Kuidas nendega talitada, on minu asi..." Radziwilli saadik oli niisama tühjalt 
tagasi läinud. Tee peal sai ta veel kipdlaks teha, et Leedu-Vene piiril "seisavad täielikus 
lahingukorras tugevdatud streletside väeosad. Kui kantsler Leszczynski oli sellest teada 
saanud, otsustanud ta kiirendada pealetungi Hmelnitski peajõududele. Oli selge: Moskva 
ei toeta Rzecz Pospolita tegevust. Piirist üleminek Tarassenko polgu poolt ja polgu 
koondamine Brjanski alla kõnelesid tsaari tõelistest kavatsustest. 

Varsti asus Tarassenko polk tegevusse. Kuueteistkümnendal juunil vallutasid kasakad 
Roslavli ning seejärel võtsid ära Prudki kaheksa miili kaugusel Smolenskist, Tšerepovi, 
Jelno, Dorogobuži. Dorogobužis saadi kõmme suurtükki ja palju püssirohtu. Edaspidi 


kavatses Tarassenko vastavalt Hmelnitski käsule vallutada Kritševi, Mstislavli, Mogiljovi 
ja Orša. Pärast nende linnade äravõtmist pidi polk tormijooksuga vallutama Smolenski. 
Kuningas Jan-Kazimierzi peakorter asus sel ajal Vladimir-Volõnskis. Andes järele 
pealekäimistele asuda 

eelseisvateks sõjalisteks operatsioonideks avaramale maa-alale, kus ratsavägi võiks 
vabalt tegutseda, viis kuningas oma peakorteri üle Sokalisse Bugi jõe ääres. Siia 
kogunesid polgud kogu Rzecz Pospolitast. Siia toodi kuningale Rooma paavsti poolt 
pühitsetud mõ6k ja lipp. 

Sokalis kutsus kuningas kokku sõjalise nõupidamise. Regimentaaride arvates ei 
sobinud Sokali ümbrus pea-lahinguks. Oli vaja valida teine koht, kus võiks anda 
Hmelnitskile lõpliku ja hävitava löögi. 

Lubomirski ja Lanckoronski tegid ettepaneku saata Hmelnitski vastu palgavägi — 
sakslased ja rootslased, kuninglikud Šlahtapolgud jätta aga reservi. Potocki vaidles sellele 
vastu, arvates, et Hmelnitski peale tuleb minna kõigi jõududega. Peale selle kuulas 
nõupidamine ära kantsler Leszczynski teadaande: on õnnestunud saada ühendus khaaniga 
ja on alust uskuda, et khaan ei toeta kasakaväge kõigi oma jõududega. Samuti teatas 
kantsler nõupidamisele, et Moskva bojaarid on Pol-janovka lepingu täitmisest ära öelnud 
ega saada streletse kuningale appi Hmelnitski vaigistamiseks. Lõpuks otsustati: minna 
kogu armeega Berestetškosse, mille taga laiusid avarad väljad, mis olid kohased tegutse- 
miseks suure ratsaväemassiga. Peale selle leidus seal suuri karjamaid, kus oli rohkesti 
sööta hobustele... 

Viieteistkümnendal juunil tuli Hmelnitski laagrisse, mis asus kaheksa miili kaugusel 
Stõrist, kasakate vahi-saik, kes oli kinni võtnud kellegi tundmatu šlahtitši. See oli 
nõudnud, et ta viivitamatult Kapusta juurde viidaks. Vang toodi Kapusta telki. Kaks 
kasakat hoidsid teda kätest kõvasti kinni. 

Lavrin Kapusta lamas Župaani all vilditükil. Juba kolmandat päeva oli tal palavik ja 
Hmelnitski oli juba andnud käsu ta Tšigirinisse viia. 

Suur oli kasakate imestus, kui nad nägid, et polkovnik Kapusta heitis Župaani ära, 
kargas üles ja sirutas vangile käed. 

»Maljuga!" hüüatas Kapusta. ,,Kuidas küll sina siia 

said?" 

»Eks tuul toonud," vastas Maljuga ja kaelustas kõvasti Kapustat. 

Kasakad tammusid veidi paigal ja lahkusid telgist üsna nõutult, sügades kukalt. 
Säärast ,,keelt” oli neil esimene kord kinni nabida... 


Hmelnitski istus käsipõsekil ja kuulas tähelepanelikult. Tema vastas kõigutas end 
pingil Kapusta, kössitades külmavärinais ja siludes sõrmedega otsaesist. Maljuga raputas 
endalt tahtejõuga väsimuse (kaks magamata ööd andsid end tunda) ja kõneles vaikselt: 

»Eile lõpetas kuningas laagri ja asus sõjakäigule. Ma otsustasin sulle, hetman, sellest 
viivitamatult teatada ja tulla ise, sest viimasel ajal on hakatud minusse umbusklikult 
suhtuma, eriti aga pärast seda, kui sai teatavaks šlahtlanna Czaplicka saatus.” 

Hmelnitski kõverdas kibedalt huuli. Ikka see Helena .. . Maljuga märkas hetmani 
rahutust. Czaplickat ei oleks vahest tarvitsenud meelde tuletada? 


»Kuningas on jaotanud kogu armee kaheteistküm-nesse polku,” jätkas Maljuga. 

» Esimest polku juhib Krakovi kastellaan Mikola Potocki, teist Bratslavi vojevood vürst 
Lubomirski, kolmandat kroonihorunži Lanckoronski, neljandat Leedu alamkantsler 
Koniecpolski, viiendas polgus on Mazovetsi ja Suur-Poola šlahta Leo Sapieha juhtimisel, 
kuues polk on Podoolia vojevoodi Stanislaw Potocki juhtimisel, edasi Dominik 
Zaslawski, Kalinowski, Szczawinski, Wiszniowiecki, Odrziwolski ja Zamoyski polgud. 
Marienburgi vojevood Jakob Weiger oma reitaritega, Sileesia vojevood Schafgotz, 
suurtükid on Christofor Meieri juhtimisel .. .” 

»»Noh, päris tore kamp,” ütles Hmelnitski mõtlikult. ,, Kuidas sul nad kõik meelde on 
jäänud?" 

»Mul on tulnud nii paljugi meeles pidada, pan hetman,” vastas Maljuga. Ta jõi vett ja 
küsis: ,,Kas tohib edasi?" 

Hmelnitski noogutas: 

»»Kõnele.” 

»Salajasel nõupidamisel, mis oli tunaeile öösel, otsustati pidada lahing Berestetško all 
orus. Leedu het-manile Radziwillile anti käsk mitte mingil juhul lubada Smolenski 
vallutamist sinu kasakate poolt, hetman, ja 

pärast nende purustamist minna Tšernigovi ja Kiievi peale. Peale selle pead sa 
teadma, hetman, et metropoliit Silvester Kossov on täielikus üksmeeles Adam Kisseliga, 
millest Kissel on kirjutanud kantsler Leszczynskile. Kisselil on kästud Kossovile 
kinnitada, et pärast kuningaväe tungimist Kiievisse ei tekitata talle mingisugust kahju ja 
et talle jäävad kõik endised õigused ning mõisad. Veel sain ma teada, et kohe pärast 
üleminekut Dneprist on khaan vastu võtnud kantsleri saadiku šlahtitš Lozinski ja et 
viimane on üsna heade teadetega kuninga juurde tagasi tulnud, kuid millest räägiti, seda 
ma teada ei saanud. . . Peamine, mida tahavad kuningas ja kantsler ühes regimen- 
taaridega, on see — purustada meid nüüd ja võtta meilt ära kõik vabadused, sest valitseb 
arvamine, et kui meid ei suudeta alla heita nüüd, on järgmisel kevadel hilja: Moskva tsaar 
astuvat vahele ja kuulutavat sõja Rzecz Pospolitale.” 

Maljuga jäi vait, hingas raskelt ega pööranud pilku hetmanilt. 

Hmelnitski vajus mõttesse. Oli ka põhjust mõtelda. Panid on otsustanud Ukrainaga 
tõsiselt arved õiendada. Võib-olla esimest korda — nii see ongi, — esimest korda kogu 
sajandi kohta on kokku aetud nii suur sõjavägi nii suure võõramaiste palgasõdurite 
hulgaga. Peab tunnistama, et mõningaid ta kavatsusi on nad taibanud, seepärast 
kiirustavadki. Suurtükid, raudrüüd, musketid, suurtükikuulid, püssirohi, piigid ja mõõgad, 
soomusrüüs husarid, mürk ja vandenõud, nuga selga, — tema vastu on kõik sobivaks 
tunnistatud. Ja sel hetkel mõistis ta, et kõige tähtsam, mille poole tuleb püüda, mida iga 
hinna eest tuleb teha, on siiski anda lahing, kohutav ja halastamatu lahing, ning pingutada 
kõik selleks, et saada võit. Aga kui õnn ei ole tema poolt, isegi siis on hea, kui ta veidi 
kärbib kuninga kotkatiibu, teeb ta selles lahingus jõuetuks, et panid nii pea ei saaks uuesti 
lahinguväljale asuda. Kui oleks veel aastagi aega! üksainus aasta! Siis oleks tal tarvilikul 
hulgal suurtükke, oleks küllaldaselt suurtükikuule ja musketeid, oleks esmaklassiline 
jalavägi, mitte aga räbalates ja vikatite ning piikidega varusta- 

tud pospoliidid. . . Võib-olla tuleks võtta kuulda - Võgovskit ja, kuni pole veel hilja, 
sõlmida rahu, minna kuningat paluma, loobuda Zborovi lepingu punktidest, jätta maha 


kõik need, kes ainult mõni päev tagasi olid talle lihtraadal avameelselt ning ausalt silma 
vaadanud, ja hakata kogu maa ees valetajaks ning petiseks? Kuid kas seda tahab ainult 
Võgovski? Aga Gladki, aga Gluhh, aga Gromõka? Aga teised? Ainult et nad, nagu näha, 
ei räägi, vaid varjavad kõike endas. Ta teab, et nad mõtlevad lihtsalt nii: ,,Oleme saanud 
endale mõisad, elame külluses, suurendame oma jõukust, — mida siis veel vaja on? ... " 
Pimedad! Pimedad! 

Maljuga ja Kapusta istuvad liikumatult. Kapustal undab peas ja tuikab õlgades. 
Hetmani kestev pilk jääb peatuma Maljugal. Näe, see mees — kas tema ihkab säherdust 
vaikset ja rahulikku elu panide poolakatega, kas ta selle pärast riskis iga hetk oma peaga 
Varssavis? Aga Guljai-Den? Aga Ternovõi? Aga Ivan Neživoi? Ja lõpuks ka tema ise — 
hetman? 

Hmelnitski hakkas rääkima, puistates sõnu järsult, nagu kuivi oksi murdes: 

»» Võib juhtuda, et võidavad panid. Võib juhtuda. Kuid ma ei painuta pead. Pigem juba 
kuul südamesse. Pigem juba surm mõõga läbi... Kavalalt mõtlevad panid vojevoodid .. 
. Kiitus neile! Võib ju juhtuda, et nad saavadki meist jagu .. . Mis sa vahid mind?” küsis 
ta Kapustalt tigedalt. ,,Või arvad sa, et ma lõin neid kartma? Et taganen? Seda ei maksa 
neil oodatagi! Ei maksa! Mingu lahti lahinguks ... " Ta sulges silmad ja lausus siis 
vaikselt: ,, Hirmsaks lahinguks ... " 

-.. Sel ööl käskis Hmelnitski kutsuda oma telki Fjodor Svetška. See kummardas 
hetmanile sügavasti, hakkas lauale valmis seadma paberit, sulgi, pani kohale tinast 
tindipoti ja istus ootama jäädes. 

Ta selja taga seistes dikteeris Hmelnitski kirja Anton Ždanovitšile Kiievisse. Fjodor 
Svetška pani hetmani sõnu kiiresti ja selgesti kirja. Hetman ei jõua sõna lõpetadagi, kui 
see on juba ühtlaste tähtedena paberil. 

Nurgas tukub hetmani džuura Ivanko. On kuulda, 

kuidas vahimehed väljaspool telki lärmitsevad. Het-man pistab pea telgist välja: 
»Hei, vahid, pidage lõuad ... " 

Hmelnitski kummardub uuesti kirjutaja kohal. Svetška süda tõmbub valuliselt kokku, 
kui ta hetmani sõnu tõtlikult kirja paneb: 

»Aga kui sul pole jaksu Kiievit enda käes pidada, pead sa elanikud sealt välja viima ja 
linna maha põletama, et vaenlasele ei jääks mitte midagi, — närigu nad siis leiva asemel 
kive ja tundku kogu meie vaenu ja kindlat meelt. Seepärast seisa parem kindlalt kui kalju 
ja ära anna vaenlasele alla. Vaata ette, et metropoliit Kossov sulle midagi kurja ei teeks. 
Mina aga jätkan siin järeleandmatult oma tööd. Sinu peale olen ma niisama kindel kui 
enda peale. Kui võidad — au ja kiitus sulle. Pea meeles: me ei ole väljas enda pärast, vaid 
kaitseme kodumaa priiust.” 

» Anna siia, ma kirjutan alla!" 

Svetška kargas pingilt üles ja ulatas hetmanile sule. Hmelnitski toetus põlvega 
pingile, kummardus poogna kohale, laskis silmad tõttamatult üle kirja käia ja kirjutas 
hoogsalt alla: ,BGD HML”. 

»Lõpuni kirjutad ise," ütles ta Svetškale ja näitas sõrmega allapoole allkirja. 

Svetška teadis, mida tuleb juurde kirjutada. Tal ei tulnud seda teha esimest korda. 
Kerge suleliigutusega kirjutas ta hetmani allkirja alla ,,Zaporožje Kasakaväe”, jäi siis 
hetkeks peatuma ja vaatas Hmelnitskile otsa. See kortsutas kulmu: 


»Mis sa seal takerdusid?" Vaatas korraks ja lausus otsustavalt: ,,Jäta kirjutamata 
» kuninga heldusest”, kirjuta: ,,Zaporožje Kasakaväe ja kogu Ukraina het-man".” 

Svetška kirjutas selle kiiresti ära. 

»Mine!" 

Kuid Svetška ei lahkunud, vaid tammus paigal. 

»Mis on vaja? Räägi.” 

Hetman seisis ta ees ja vaatas teda, kuid mine saa aru, kas hea või kurja pilguga. 
Svetška võttis julguse kokku: 

»Ma tahan end sõjaväkke paluda, pan hetman.” 

»Aga kus sa siis oled, kas laadal või pulmas?" 

» Teadagi, pan hetman... Kuid..." 

Erutus ängistas rinda, sõnu ei tulnud. 

»Mine pealegi, kasakas, tee oma tööd, vaata terase silmaga ringi, aga kui tuleb surra, 
sure nagu sõjamees .. . ütle jessauulile, et kiri tuleb kohe ära saata.” 

»Kuulan, hetman'," langes Svetška hääl sootuks. 

Kirjutaja astus, pea norgus, ukse poole, kuid jäi äkki seisma ja küsis: 

» Tuleb välja, et Kiiev põletatakse maha, hetman?" 

Hmelnitski vaatas teraselt Svetškale otsa ja pani käe talle õlale: 

»Kas sul on kahju Kiievist, haljastest tänavatest, ilusatest majadest, kirsiaedadest? 
Aga selle üle, kes seda kõike imetlema hakkab, kui vaenlane meist jagu saab, sa ei 
mõtlegi? Mõtle järele, noormees. Mõtle järele!" 

Ootamata ära Svetška vastust, ei rääkinud ta enam Svetškale, vaid iseendale: 

»Tervena teda ära ei anna. Põletame maha! Ja kui vaja, paneme leegitsema kogu maa, 
jätame järele ainult tuha ja läheme kõik venelaste maale. Ei jää me panide ikke alla. 
Võtke seda teada, panid, võtke teada!" 


Svetška pikutas telgis. Ta kõrval norskasid kirjutajad, kes lamasid vilditükkidel 
kobaras. Svetška ei maganud. Tal ei läinud hetmani sõnad peast. Need tuleks üles 
kirjutada. 

»»Unustan muidu," tundis Svetška muret. Kuid ta tundis, et ei lähe meelest need sõnad 
ega lähe meelest see öö. 

-.. Kunagi elas Brovarõs Kiievi lähedal noormees Fjodor, aamissepa poeg, keda 
Svetškaks hüüti, sest et ta alati kirikus küünlaid süütasl. Fjodoril meeldis istuda 
järvekaldal, kuulata, kuidas konnad krooksuvad, ja jälgida, kuidas pardid 
päikeseloojangul kõrkjatesse laskuvad. Fjodor polnud oma elus veel kuigi palju näinud, 
kuid teadis juba nii mõndagi. Ta teadis, mis- 


Svetšk a tähendab tõlkes küünalt. Tõlk. 

sugust rohtu mäluda, et kõht ei valutaks, missuguse taimelehega verd peatada ja 
missugust rohtu kördile lisada, et kerest palavikku välja ajada . .. Seda kõike oli talle 
õpetanud jalutu vanaisa Kirilo, kes oli kunagi koos Nalivaikoga türklaste vastu sõdinud, 
paadiga Tsargradi müüride all käinud ja kes kiitles sellega, et oli vürst Wiszniowieckile 
habemesse süljanud, mille eest tal raiutudki jalad alt ja murtud ribid. Sellelt vanaisalt 
Kirilolt oli Fjodor Svetška esimest korda elus kuulnud julgetest kasakatest, kes olid oma 


paatidega merd sõitnud, türklaste ja tatarlastega sõdinud, Prantsuse vürstil aidanud 
Dunkergue'i vallutada ja orjadena galeeridel sõitnud kaugetes maades, kus alati on suvi ja 
väljakannatamatu kuumus. Vanaisalt oli ta kuulnud kasakas Pivtoradnjast, kes oli oma 
sõbervelje Omeljan Dubkoga käinud kaugel maal, sel maal aga on kõik inimesed musta 
tõugu. Neile inimestele olevat Pivtoradnja oma julgusega meeldinud, nad olevat ta oma 
hetmaniks valinud ja oma tsaari vastu läinud. Nii olevat Pivtoradnja jäänudki nende 
hetmaniks. 

Vanaisa oli jutustanud Fjodor Svetškale palju rõõmustavat, salapärast ja imelikku. 
»Sinust, pojapoeg, peab saama kas hetman või metropoliit,” oli vanamees rääkinud, 
»kuigi metropoliidiks hakata ei maksaks ja ka hetmanil on palju muresid. Viimaks lööd 
veel lahku kehvrahvast, kes sind on valinud ... ” 

Ei saanud Fjodorist hetmanit ega metropoliiti. Juhtus nii, et kord sõitis Brovarõst läbi 
metropoliit Pjotr Mogila. Svetška tare vastas auklikul teel murdus ta tõlla ass. Sel ajal kui 
seda parandati, ootas metropoliit tares, rääkis jalutu vanaisa ja isaga, ning võttis siis 
Fjodori endaga Kiievisse kaasa. 

Nagu ammune kauge unenägu kerkivad Svetška mälus need aastad esile. Kiiev... 
Tahutud puust ja kivist majad. Rohkesti inimesi. Tõllad, koormad ja kallihinnaliste 
värviliste tekkidega kaetud hobused. Dnepri ääres kaupmeeste telgid. Inimesed räägivad 
imelikke võõraid keeli, mida Svetška varem pole kuulnud .. . Avarad väljakud, Petšorski 
kloostri kõrged müürid, imepärased pildid püha Sofia katedraali müüridel. .. 

Esimest korda elus oli Fjodor Svetška saanud pihku raamatu. Hardusega oli ta seda 
lehitsenud ja imetlenud, et inimesed on raamatus kujutatud jalad ülespoole. Metropoliit 
oli Fjodorit vaadanud, naernud ja öelnud: ,,Ära hoia raamatut tagurpidi, Fjodor." 

Oli läinud aega, ja Fjodor oli hakanud ise lugema ning kirjutama, õppinud nende 
paksude raamatute järgi ladina keelt rääkima. Ta õppis selgeks ka saksa, tatari ja poola 
keele, nii et võis neis keeltes vabalt ja soravalt lugeda... 

Oli läinud aega, ja Pjotr Mogila oli elust lahkunud. Svetškale oli jäänud metropoliidi 
poolt kirjutatud raamat ,,Õigeusu usutunnistus". See oli hoiul Kiievis Rohelisel tänaval 
valges majakeses laiavõraliste pärnade all imekauni piiga Solomia kirstukeses. Kui 
Svetška hetmani teenistusse kutsuti, oli ta Kiievist lahkudes usaldanud Solomiale mitte 
ainult selle raamatu," vaid ka oma südame. ,,Võib nii juhtuda, Solomia, et me enam 
teineteist ei näe. Võib nii juhtuda, et ma langen lahinguväljal ja keegi ei kata mu silmi 
linikuga. Ega sa ei unusta mind, Solomia?" Kui raske ja ärev oli olnud nende 
lahkumiskõnelus. Kui raske tunne oli olnud Svetška südames. Oh kui raske... 

Mitte nalja pärast polnud ta tulnud mõttele panna kirja kasakaväe sõjakäigud ja panna 
kirja nii, etinimesed võiksid seda hiljem lugeda ja loetu järgi teada saada, kuidas kasakad 
on kaitsenud priiust ja usku, kartmata surma ja armastades oma mõõka ning püstolit 
rohkem kui lihast ema ja isa. Niisuguse sisuga raamatuid oli Svetška Kiievi kolleegiumis 
palju lugenud. Neis kirjutati vapratest sõjameestest ja kaugetest maadest, kus need 
sõjamehed olid kuulsaks saanud. Mispärast mitte kirjeldada sündmusi, mille pealtnägi- 
jaks ja millest osavõtjaks oli Fjodor Svetška ise? Kunagi seda kroonikat lugedes näevad 
järelpõlved mõttekujutuses oma esivanemaid kogu nende hiilguses* ja kauniduses. 

Fjodor Svetškale ei tule täna und. Rohkesti mõtteid kerkis temas üles pärast kõike 
seda, mida ta hetmanilt kuulis. ,,Minul on raske, aga kas temal on kergem?" 

mõtleb Fjodor. Ja ta on iseendaga päri, et hetmanil on kindlasti raskem. 

Vaikselt, et mitte kaaslasi äratada, tõuseb Svetška ja läheb ettevaatlikult telgist välja. 
Halli taevast valgustab juba kauge koidupuna. Tähed kustuvad ja kahvatu kuu vaatab 
oma silmavalgetega laagrit, kõrgeid stepikurgaane ja hobuste poolt tallatud rohtu. 

Tuul mängib loiult lipukestega vankrite vahele torgatud piikide otsas. Laisalt hõljub 
buntšukk hetmani telgi kohal. Vankritel, vankrite all ja telkides magavad kasakad. 

Svetška vaatleb ümbrust äreva pilguga. Kui ta oskaks maalikunsti, kui tal oleks 
pintsleid ja värve, istuks ta kohe siiasamasse ja. . . Aga kas ta ei võiks väärikate ja 
avameelsete sõnadega jutustada sellest ööst, kui, olles oma päevased askeldused 
unustanud, sõjamehed puhkavad? Võib-olla lähevad nad juba homme kõhklemata sinna, 
kuhu Hmelnitski näitab neile oma hetmanikepiga, aga kõigile neist ei naerata õnn ja 
paljudel neist tuleb vennastuda surmaga ning nad langevad maapinnale, mis saab nende 
viimseks kindlaks varjupaigaks .. . 

Roosasid purjesid paisutades ujub silmapiiril maarannale aovalgus. Fjodor Svetška 
võtab teda vastu niiskeks läinud pilguga. 

Kollased pärgamendilehed on punasest safianist köites, Kui raamat lahti lüüa, võib 
esimesel leheküljel lugeda ühtlaselt ning rahulikult kirjutatud ridu: 

»Kroonika leheküljed, mis on kirjutanud Kiievi õndsa metropoliidi Pjotr Mogila poolt 
asutatud Kiievi Kolleegiumi üliõpilane Fjodor Svetška, praegusel ajal kasakas ja kirjutaja 
Ukraina hetmani Bogdan Hmelnitski juures, kelle eluaastad olgu kauakestvad, nagu on 
kauakestev ta kuulsus rahva hulgas. 

Mis on elu? Vastan sellele oma vanaisa Kirilo sõnadega, kes minu arusaamist mööda 
oleks võinud meie 

maal tuntud meheks saada, sest et ta oli väga tark ja teadis peast viissada muinasjuttu 
ning viissada laulu. 

Too vanaisa Kirilo vastas sellele küsimusele nõnda: elu on töötamine. Sest et kui sa 
tööd ei tee, siis sa ei laula, sest et kui sa tööd ei tee, siis ei tao sa endale künnirauda ega 
pane maapinda vilja sigitama, ja sest et töövaeva nägemata ei saa sa mõõka, et oma elu 
vaenuhäda vastu kaitseda ... Veel tõi vanaisa Kirilo rohkesti näiteid, mis pidid kinnitama 
seda, kuidas tema elu mõistab. Vanafsa rääkis: ,,Ära usu, et on olemas põrgu ja et on 
olemas taevas, kui sa pole seda oma silmaga näinud.” 

Nende sõnadega, mis on ütelnud vanaisa, hakkan mina, kasakas Fjodor Svetška, 
päevast päeva ja aastast aastasse kirja panema elu kroonikat elik üles tähendama 
sündmusi, mis juhtuvad minu kodumaal, ning minu kodumaa vaprate inimeste tegusid, 
nende mehist võitlust priiuse ja usu eest, mida meie inimesed peavad, — ja olgu nende 
kuulsus niisama igavene, nagu see praegu on kindel ja tugev. Ma kannan südames 
lootust, et minu kauge järeltulija leiab needsinatsed leheküljed, kui neid ep ole ära 
purenud ussid ja kui neid ep ole ära neelanud tuli või vesi. Andku seesinane järeltulija 
andeks mulle, Fjodor Svetškale — pärit Brovarõst, mis on pealinna Kiievi lähedal, ja sün- 
dinud isast-aamissepast Gnat Svetškast ning emast Marfa Svetškast —, et ma olen 
julgesti nõuks võtnud seda kirjutada, teades küll, et ei mu eluaastad ega mu 


kasakakogemused ei anna mulle teps mitte õigust olla kohtumõistjaks selle üle, mida ma 
kirja panen. Las ma nõndamoodi lõpetangi oma eessõna sellele raamatule, sest et ma 
pean üles' tunnistama, et ühe raamatu olen ma juba kirjutanud, aga kui olin selle vabal 
ajal läbi lugenud, siis pidasin paremaks ta tuleroaks anda. Mõtlen, et talitasin hästi. 
Aamen! 

Mai. Pühapäev. Mulle anti hetmani nimel teada, et ma pean lahkumatult viibima tema 
telgi läheduses, et tarviduse korral alati temal käepärast olla. Täna hommikul jõudis 
pärale teade, et laagrisse tuleb Korintose metropoliit Jossaf. Hetman üheskoos kirjutaja 
Võgovski 

ja polkovnikute Boguni ja Gromõkaga sõitis saja ratsakasaka saatel metropoliidile 
vastu. 

Polkovnikud ja kasakad olid ilusasti riides, ainult hetmän oli lihtsas sinises kuntušis ja 
kasakamütsis, ilma mõõga ja hetmanikepita. Ja kui ta kaugelt metropoliidi tõlda silmas, 
käskis ta kõigil hobuste seljast maha tulla ja tuli ka ise hobuse seljast maha, ja me läk- 
sime tõllale vastu jalgsi. Kui tõld seisma jäi ja metropoliit sellest välja tuli, kummardas 
hetmän sügavalt ja suudles kaks korda metropoliidi kätt, aga vaimulik valitseja suudles 
teda pähe ning õnnistas teda. 

Säärast vagadust ei suuda ma mitte mõista: sestap, millega siis seletada seda, et kui 
hetmän hommikul oli metropoliidi siiatulekust kuulnud, oli ta Mužilovskile pahaselt 
öelnud: ,, Tema mul siin veel puudus”, kuid raasike hiljem lisanud: ,,Egas midagi, öelgu 
pealegi oma püha sõna enne lahingut. Kui Kossov sellest Kiievis kuuleb, jääb tal viha 
pärast hing kinni.” 

Arvan, et seda poleks ma mitte pidanud kirjutama. 

Hetmani telgis kaeti laud pruukosti jaoks. Toit oli kasin ja veini ep olnud teps 
mingisugust. Kui keegi sotnik või jessauul telki tuli, et hetmaniga mitmesugustest 
asjadest rääkida, siis vastas ta neile vaikselt, et pühale isale mitte tüli teha. Kõnelus 
hetmani ja metropoliidi vahel käis eelseisva lahingu üle. Metropoliit rääkis hetmanile, et 
ta olevat Moskva tsaarile kirjutanud, missuguseid piinasid ja kahju ukraina rahvas on 
uniooni ja katoliiklaste läbi maitseda saanud, ja et meie rahval on ainult üks soov — 
saada ühise võimu rüppe tsaari kõrge käe all. Nende sõnade eest tänas hetmän 
metropoliiti soojalt. 

Samal päeval pidas metropoliit jutluse kasakkon-nale, kes oli hetmani telgi ümber 
kokku tulnud, ja ütles hetmani ning kasakavanemkonna juuresolekul, et sõda, mille 
kuningas on kasakate vastu alustanud, on sõda õigeusu vastu, kuna Rooma paavst tahab 
kirikud ja kloostrid hävitada, et kõik, kes ei taha oma usku salata, hävitataks ja tatari 
khaanile ja Türgi sultanile orjapõlve antaks. 

Püha vanake rääkis tasase, nõdra häälega ja tema sõnu kuulsid ainult esimesed read, 
kuna tagumised read 

seisid kuni jutluse lõpuni vaikselt ainult lugupidamise pärast. Peale sõjaväe 
õnnistamist sõitis püha vanake hetmani poolt talle antud kaitsevalve saatel laagrist ära. 


Mai. Esmaspäev, kümnes kuupäev. Täna sai hetmän teate, et tatarlaste khaan Islam- 
Girei olevat saatnud Poola kuningale kirja, aga mis selles kirjas on kirjutatud, seda teps 
mitte ei tea. Seesinane teade tegi hetmani meele kurvaks. Peakirjutaja Ivan Võgovski, kes 


oli hetmani kõneluse juures Kapustaga, ütles: , Nüüd on kõige õigem aeg khaanist ette 
jõuda. Mul ehk tuleks kuningalaagrisse sõita ja saada kantslerilt nõusolek komisjoni 
määramiseks, et sõda mitte lasta alustada.” Selle peale vastas hetmän: ,,Me ei hakka 
kuningalt rahu paluma. Me ep ole veel võidetud, ja isegi siis, kui meid peaks võidetama 
lahinguväljal, ei hakka ma ikka rahu paluma. Aga sina, kirjutaja, tunned kuidagi kangesti 
igatsust panide järele. Hoia oma nahk,” et köis su kaela järele igatsust ei tunneks.” Mis 
edasi räägiti, seda ma mitte ei tea, sest mind saadeti ära kirjutajate juurde. 

Mai, kolmeteistkümnes kuupäev. Tõeliselt õnnetu päev. Teist ööd-päeva valab vihma. 
Sõjavägi on rännakul. Läheme läbi külade, mis Kalinowski Žolnerid on ära laastanud. 
Igal pool on kärtsalehka. Rohkesti on mahapõletatud taresid. Eluga pääsenud inimesed 
elavad muldonnides, mis sarnanevad nihukeste kasakaonni-dega, mida ma olen 
Zaporožjes näinud. Kõik mehed ühinevad meie polkudega. Naised seisavad tee veeres ja 
saadavad meid nukrate pilkudega. Keegi ei nuta, ainult silmad põlevad, on isegi õudne 
neisse silmadesse vaadata. Keegi noorik tõmbas mind käisest, kui ma küna juurde seisma 
jäin, et hobust joota, ja küsis: ,, Näita mulle, kus on Hmel? Mihuke ta on?" Ma näitasin. 
Ta vaatas kaua hetmanit, kes ratsutas mööda tänavat, ja tegi talle tagantjärele ristimärgi. 

Õhtul nabisid maakuulajad kinni kolm poola žolnerit ja ühe rittmeistri. Žolnerid 
käskis hetmän priiks lasta. Ta rääkis nendega armulikult ja andis igaühele neist kümme 
zlotti. Rittmeister anti üle Lavrin Kapusta kantseleisse. 

487 

Mai, viieteistkümnes päev. Maantee Vana-Konstantinovi taga. Siit on vürst Jeremias 
Wiszniowiecki otsekui katk üle käinud. Langegu jumalanuhtlus tema ja kogu ta 
suguseltsi peale! Mõlemal pool teed pärnade all on sada teivast, nende otsas aga 
Wiszniowiecki Žolnerite poolt surnuks piinatud mehed ja naised. Hetmän käskis märtrite 
surnukehi mitte puudutada, — las kogu sõjavägi, kes tuleb mööda seda teed, näeb, kui 
kaugele on läinud panide omavoli. Üks märter oli veel elus ja hakkas oigama parajasti 
just siis, kui hetmän ja ta saatjaskond temast mööda ratsutasid. 

Hetmän peatas hobuse. Vaatepilt oli säherdune, mida saaks näha vahest ehk ainult 
põrgus. Teivas oli kerest läbi tunginud, kuid välja tulnud mitte kõrist, vaid rinnust, ja 
õnnetu oli suremas õudsetes piinades. Ta oigas ja ta suust tilkus musta verist vedelikku. 
Märter pingutas viimset jõudu ja hüüdis hetmanile: ,,Hmel, kas sa näed, Hmel?" Aga 
rohkem ei suutnud ta enam midagi öelda. Just nagu oleks see noaga lahti lõigatud, langes 
pea rinnale. Me kõik nägime, kuidas mööda hetmani tuulest pargitud põske veeres pisar. 
Hetmän võttis sadulakotist püstoli ja laskis märtrile kõrva, kergendades ta talumatuid 
piinu ja vabastades ta pikkadest kannatustest. 

Ma sõitsin hetmani taga ja kuulsin, kuidas ta polkovnik Bogunile ütles: ,,Seda ei anna 
rahvas panidele ealeski andeks." 

Mai, seitsmeteistkümnes kuupäev. Täna toodi sõjaväele Timofei Nossatši suurtükid. 
Sama päeva õhtuks saime teada, et khaan koos hordiga on tulnud üle Dnepri. 

Mai, kahekümnes kuupäev. Mitu päeva me muud ei teinud, kui kirjutasime 
universaale pospoliitidele. Kogu kasakaväe nimel kutsus hetmän pospoliite haarama 
sõjariistad, minema lahingusse priiuse ning usu eest ja hävitama panisid ning nende 
sabarakke. Neis universaalides oli kirjutatud ka sajast märtrist teivaste otsas, nagu me 
seda olime näinud Vana-Konstan-tinovi all. 

Täna kandis jessauul Demjan Lissovets hetmanile ette, et Antonini külast, mis 
kuulub Potocki mõisa 

alla, on tulnud viissada pospoliiti, kel on sõjariistadeks ainult kaikad ja vikatid. 
Hetman käskis neile piigid anda ja kirus kõvasti, et siiamaani ep ole Lutšenko veel 
Tšigirinist pärale toonud Putivlist ostetud musketeid. 

Öösel dikteeris hetman kirja bojaar Miloslavskile, tsaar Aleksei sugulasele Moskvas, 

Samal ööl käskis hetman sõita mul koos jessauul Lissovetsiga peakorterisse khaani 
juurde, kellele Lisso-vets viis kirja hetmanilt, mina aga pidin seal olema kui tõlk. 

Mai, kahekümne seitsmes kuupäev. Kirjutan seda khaani peakorteris. See, mida me 
nägime, on väärt täielikku imestust ja tähelepanu. Hoidku meid jumal edaspidi nihukeste 
liitlaste eest. 

Khaani hord liigub edasi ettevaatlikult, ilma et õhtul tulesid süütaks, kuigi Poola 
sõjaväge annab siin ka päise päeva ajal tulega otsida. Kas säärane ettevaatlikkus ep ole 
mitte argus? Kogu aeg kihutavad hordi ees ratsa-maakuulajate salgad. Hord on jaotatud 
väesalkadeks, igaühes arvult sada meest, ning igal nihukesel sadakonnal on kolmsada 
hobust, sest et igal ratsanikul on kolm, hobust. 

Ma nägin, kuidas pärast seda, kui hord oli läinud läbi ääretu viljavälja, oli see ära 
tallatud ja kurva väljanägemisega. Siin räägitakse, et koos khaaniga on seitsekümmend 
või kaheksakümmend tuhat meest. Kuid hobuste ja vankrite suure arvu tõttu, millel koos 
sõjaväega sõidavad naised ja lapsed, on seda raske kindlaks teha. Riides on tatarlased 
nõnda: lühike särk, mis ulatub pool jalga allapoole vööd, püksid, kalevist župaan 
karusnahast voodriga. Müts on kas rebase- või kärbinahast ja safiänsaapad ilma 
kannusteta. Kuid ma nägin paljusid tatarlasi, kes olid riides viletsalt — ainult püksteväel. 
Mõnedel on alasti kehal lühikesed lambanahka-kasukad villaga väljapoole. Sõjariistadeks 
on neil mõõk ja vibu noolekojaga, kuhu mahub oma kakskümmend noolt. Vöö vahel on 
neil tuleräks, naaskel ja viis sülda nahkköit, et siduda vange. Igaühel on sadulakotiš 
nürmbergi kvadrant. Kes on rikkam, see kannab särgi all raudvammust. Ma ajasin 
tatarlastega 

juttu ning jõudsin selgusele, et keegi neist päriselt ei teagi, mis sihiga nad Ukrainasse 
on tulnud ja kuhu nad lähevad. Sellest mursaad neile ei räägi. Nad teavad ainult seda, et 
saavad rikkaliku jassõri, sel aastal tulevat aga Istanbulis suur orjalaat. Ja nii unistab iga 
tatarlane saada jassõrit ja see tollel laadal rahaks teha. 

Kas hetman teab, mäherdused liitlased talle appi tulevad? Mina olen üsna rabatud. 
Jessauul magab ja segab oma norskamisega mul kõike nähtut ning kuuldut läbi mõtelda. 
Meie telgi juures seisab valve, öösel ei lubata meid laagrist välja kuhugi. Tatarlased sele- 
tavad, et see on vesiiri käsk, et meie kui külalistega midagi halba ei juhtuks. Khaani 
näeme homme ja siis annab jessauul talle kirja üle. Jessauuli jutuajamisel vesiiriga 
polnud mind kui tõlki vaja, sest et vesiir oskab küllaldaselt meie keelt, kuid murrab sõnu 
üsna kentsakalt. 

Veel tuleb üles märkida seda, mida tatarlased söövad. Leiba nad sõjakäigul üldse ei 
pruugi. Söövad hobuse-, looma- ja lambaliha. Kuid üle kõige peavad hobuseliha. Õgivad 
isegi lõpnud hobuseid. Kas nende sõjameeste kõhus ep ole mitte tinast soolikad? Aga 
jahu segavad nad hobuseverega, keedavad seda ja söövad mõnuga. See on neile suur 
maiusroog. 


Kui hobune veristatakse, siis jaotatakse see nõndamoodi: ühte kogunenud kümme 
meest raiuvad looma-kere veeranditeks, kolm veerandit annavad nad oma seltsimeestele, 
endale aga jätavad ühe tagumise veerandi. Selle veerandi lõikavad nad mitte üle kahe tolli 
paksusteks viilukateks, panevad need viilukad hobuse seljale, saduldavad hobuse, 
tõmbavad sadulavöö kõvasti kinni, istuvad sadulasse ja sõidavad nii kaks-kolm tundi, 
tulevad siis hobuse seljast maha, vabastavad sadula, riisuvad liha pealt kokku verise 
vahu, millesse armastavad kasta oma toitu, panevad viilukad uuesti sadula alla ja 
ratsutavad hobusel uuesti kaks-kolm tundi, ja pärast seda muutuvad need lihaviilukad just 
nagu hautatuks. Nagu tatarlased mulle seletasid, on see sõjakäikudel nende armastatum 
toit. Joovad tatarlased märapiima, mis on neil viina ja veini asemel. Kuid mursaa Karatš- 
bei, kelle külalisteks me olime, 

sai üpris rõõmsaks, kui jessauul Lissovets talle kinkis mahuka plasku täie juurtel 
kangeks peetud viina. Samas meie ees rüüpas mursaa keelt laksutades poole plaskut ära, 
jäi varsti purju, vajus vaibale ja hakkas norskama. 

Jessauul andis khaanile hetmani kirja üle. Hordi ja Krimni riigi valitseja, kellele 
paljudki kuulsad vürstid panist maksavad, istus patjadel ja tema ümber olid mursaad. 
Jessauul rääkis ja mina tõlkisin. Khaan istus ja vahtis maha. Vististi on ta lühikest kasvu, 
kuigi seda kindlaks teha oli raske, sest et ta ei tõusnud kordagi üles. Ta on nagu üleni 
pekine — rasvas nägu, rasvunud käed ja rasvased silmad. Seljas oli tal kullaga välja 
õmmeldud helepunane sametist halatt ja peas madal soobelmüts kalliskividega. Kui 
jessauul rääkimise lõpetas, andis ta kirja üle vesiirile, vesiir andis selle edasi khaanile, 
viimane tegi kirja lahti, vaatas seda veidi ja andis tagasi jessauulile. Ikka pead tõstmata 
vastas khaan, et ta ei saa hordiga kiiremini liikuda, kuna siin pole sööta hobustele ega 
toitu sõjaväele. Ta ütles, et hetman pole täitnud oma lubadust varustada hordi kõigega, 
mis vaja, ja kui khaan poleks varem oma sõna andnud, oleks ta käskinud võtta kõik, mis 
tarvis, küladest ja linnadest. . . Khaan oli vihane, ta sõnad otsekui keesid kõris. Seejärel 
tõstis ta pea, ja ma nägin ta silmi, külmi silmi, nagu oleksid need olnud rohelisest 
klaasist. Meid ära lastes muutus khaan lahkemaks ja käskis jessauulile kinkida ratsu, 
minule aga sadula ja rakmed. 

Me saime mursaa Karatš-beilt kuulda, et mõni päev enne meie tulekut khaani 
peakorterisse olevat siit ära sõitnud kuninga saadikud ja et khaan olevat lubanud hetmanit 
lahingust tagasi hoida ja pöörata koos temaga sõjariistad Moskva tsaaririigi vastu, et alla 
heita Kaasan, aga kuninga saadikud olevat khaanile selle eest kuningalt abi lubanud. 

See teade tegi jessauuli meele kurvaks. Me võtsime nõuks aega viitmata laagrist 
lahkuda ja hetmani juurde kihutada, kuid on juba kolmas päev, kus vesiir ei lase meid 
minna, nagu oleksime me ta vangid. Jessauul räägib, et vesiir teeb seda sihilikult, et me ei 
saaks hetmarule 

enne midagi öelda, kuni Poola saadikud on jõudnud kuningalaagrisse. 

Eile öösel äratas meid naise nutt. Meie telgi lähedal keegi nuttis ja hädaldas meie 
keeles. Koos jessauuliga läksime vaatama, mis on juhtunud. Uurisime välja, et tatarlased 
on röövimas käinud ja kümme piigat vangi võtnud. 

Jessauul läks Karatš-bei juurde ja ütles talle: ,,Nii ei kõlba liitlastel teha." Karatš-bei 
haigutas ja sügas end. ,,See on meie sõjasaak,"” sõnas ta, keeras meile selja ja sirutas end 
vilditükile. Jessauul vandus, sülgas ja me tulime ära. 


Täna tuli vesiiri juurest seimaan ja kutsus jessauuli kaasa. Varsti tuli jessauul tagasi ja 
ütles mulle: ,,Sea end teekonnaks valmis.” Sellega ma lõpetan. Kui aega saan, kirjutan 
juurde. 

Juuni. Laagris käib kuuldus, et sotnik Krõssa olevat ässitanud kasakavanemaid 
hetman maha jätta ja kuninga poole üle minna. Ta olevat rääkinud, et kuningas andvat 
kõigile vabaduse ja igaühele sada zlotti ja šlahtaseisuse. Sotnik Krõssa võeti kinni, 
kuulati üle ja hukati. Sellest äraandmisest anti polkudele teada het-mani universaaliga. 

Püüti kinni munk, kes oli Gromõka polgus kasakatele rääkinud, just nagu oleks ta 
Moskva maadelt tulnud ja oma silmaga näinud, et meile tulevat tagant peale paljude 
suurtükkidega streletside polgud ja et streletsid olevat juba tunginud Konotoppi, 
Radziwill aga ümber piiranud Kiievi. 

Kasakas nimega Guljai-Den oli selle munga kinni nabinud ja polkovnik Gromõka 
juurde toonud. Tuli välja, et see oli mungariietes šlahtitš. Ülekuulamisel tunnistas ta: 
Kalinowski käsul saadetud ta sihilikult halbu kuuldusi rääkima, et kasakate hulgas hirmu 
külvata. Salakuulaja poodi üles. 

Öösel juhtus laagris kohutav plahvatus. Sai hukka palju kasakaid, räägitakse, et 
kakssada või koguni kolmsada meest, ja paljud on haavata saanud. Keegi oli 
kuritahtlikult püssirohuvaadile tule otsa pistnud, ja kogu lähedal olev püssirohi põles ära. 
Kapusta toimetab uurimist. Vahi alla on võetud palju inimesi. Het- 

492 

man sai viha täis ja karjus Kapusta ning Korobka - peale nõnda, et seda oli 
kuulda kaugele väljapoole telki. 

üle Stõri tuli laagrisse sada seitseteist poolakat. Kõik -on viletsalt riides. Räägivad, et 
nad põgenevad panide juurest. Hetman käskis nad võtta jalaväkke Matvei Gladki polku. 

Juuni, kümnes kuupäev. Kasakas Martõn Ternovõi jõudis lahingrännakult tagasi. Ta 
jutustas ülestõusjatest Eel-Karpaatides ja nende juhist Kostka-Napirskist. 

Hetman sõidab khaani peakorterisse. Mul on kästud temaga kaasa sõita. Täna tuli 
laagrisse veel viiskümmend seitse poolakat, põgenikku Lvovi lähedalt. Neid on kästud 
võtta Jossip Gluhhi polku. 

Hetmani koka Timko juurde tuli mees kasaka riietes. Näitas Timkole kotitäit kulda ja 
püüdis teda ahvatleda, et ta segaks hetmani toidu sisse mürki. Kokk Timko rabas 
kurjategija rusikahoobiga jalust maha, sidus kinni ja kutsus polkovnik Kapusta. 
Ülekuulamisel langes kurjategija põlvili ja nuttis. Anus talle elu kinkida ja tunnistas, et ta 
olevat siia saadetud kantsler Leszczynski käsul. 

Juuni, üheteistkümnes kuupäev. Hetman kõneles khaaniga viimase peakorteris. 
Hetmaniga olid kaasas Kapusta, Võgovski, Bogun, Mužilovski ja Zolotarenko. Khaan 
heitis hetmanile ette, et ta ilmaaegu ei võtvat kuninga, oma käskija sõna kuulda, vaid 
haub kurja mõtet jumalast seatu vastu, ja et hetman petvat khaani — aina nõudvat temalt 
abi, kuid ise teda ei aita, et minna Moskva vastu sõdima. Hetman vastas khaanile: 
»Mispärast sa kõneled Moskvast, kui kuningas ja šlahta ei maksa sulle juba teist -aastat 
panist, kantsler pealegi veel kiitleb: las aga lõppeda sõda Veneetsia ja sultani vahel, siis 
läheme kõik sõjariistus Krimmi vastu ja jätame sinna ainult tuha ning kivid järele, khaani 
aga veavad Potocki husarid oheliku otsas Varssavisse.” 

Khaan kargas jalule; nüüd ma nägin, et ta on tõepoolest väga lühikest kasvu. Ta 
vehkis rusikatega, needis kuningat ning kantslerit ja ähvardas kõik nad galeeritööle 
panna, kuid hetmanile ütles siiski: ,,Pärast 

sõjakäiku kuninga vastu lähed koos minuga Moskva tsaari vastu.” 

Seepeale ei vastanud neiman midagi. Siis keeras Võgovski kaardi lahti ja kõik 
hakkasid üksikasjaliselt arutama, kuidas peavad hetmani ja khaani sõjaväed tegutsema. 
Nõupidamisel khaani juures tehti otsuseks: kui selgub, et kuningas liigub oma sõjaväega 
Sokalist Berestetškosse, saata kiires korras välja mõned ratsa-väeosad suurtükkidega, ja 
kui kuninga sõjavägi hakkab minema läbi soode, mis on Sokali ja Berestetško vahel, 
panna ta neisse soodesse kinni ning anda selles kohas lahing. Võeti nõuks, et kõigepealt 
löövad pihta kasakad, siis aga toetab neid khaan. 

Hiljem käis khaan hetmani juures külas. Kapustal läks korda välja uurida, et pärast 
hetmani lahkumist oli vesiir saatnud käskjala Poola laagrisse kantsler Leszczynski juurde. 

Juuni, kaheteistkümnes kuupäev. Maakuulajad kandsid ette, et kuninga sõjavägi 
seisab juba Stõri vasakul kaldal ja on alustanud ületulekut paremale kaldale. Samal 
päeval tungis Bogun Wiszniowiecki polkudele kallale. Järgmise päeva hommikul tulid 
teated, et Bogun on kaks polku purustanud ning sundinud vaenlase põgenema. See teade 
valmistas hetmanile rõõmu. 

Boguni kasakad tõid kuninga käskkirja maakaitseväe kokkukutsumise kohta. Selles 
on trükitud: 

»Sõbrad, nüüd on jõudnud kätte aeg õiglaselt kätte maksta mässajatele rooma- 
katoliku kiriku teotamise eest ning päästa Rzecz Pospolita õigused ja au. Mina, teie 
kuningas, jään alatiselt teie juurde: me kas hävitame alatud holopid ja tuleme koju tagasi 
võiduga, või langeme siin, kaitsedes oma vabadust. Parem surm kui orjus holoppide 
juures kõigile rahvastele naeruks.” 

Hetman käskis selle käskkirja ette lugeda kogu sõjaväes. ,, Las kasakad teavad," 
lausus hetman, ,,mida kuningas ja panid kavatsevad." 

Kuninga käskkiri loeti polkudes ette. Paljud said kuninga ning šlahta peale 
maruvihaseks ja muudkui rääkisid: ,,Et see lahing kiiremini tuleks." Aidaku jumal neid 
vapraid sõjamehi! 

Mõned millid enne Berestetškot käskis hetman polgud üles seada. Ta istus valgele 
argamakile ja pani selga hermeliinmantli, käes hoidis hetmanikeppi ja ta nägu oli karm. 
Hetmani kannul kandis kasakas tema ihukaitsest valget buntšukki, peahorunži Vassil 
Tomilenko aga hoidis käes vabarnapunast hetmanilippu, millele oli tikitud kuldm556k risti 
kujul. Hetmani kõrval sõitis ratsa Korintose metropoliit Jossaf. Alguses rääkis Jossaf, aga 
et ta sõnad oleksid kõigile kuulda, kordas tema järel neid sõnu sotnik Ivan Neživoi, kellel 
on üsna vägev hääl. 

» Vennad ja sõjamehed Kristuses,” lõpetas metropoliit oma kõne, ,.kaitsege oma 
kirikut, usku ja priiust. Õnnistan teid ja teie- hetmanit ja teie polkovnikuid sõjateole 
kiriku ning isamaa auks." 

Pärast seda sõitis hetman, vaevu taltsutades oma tulist ratsut, kiirustamata läbi kõik 
polgud, kes olid pikkade ridadena väljale üles seatud. Oli ainult kuulda, kuidas nagu 
merelaine, nagu kõuemürin veeres ,, Elagu!". 

Juunikuu, neljateistkümnes päev. Kirjutasin kirju hetmani etteütlusel. Telgist välja 
tulles nägin peakirjutajat; ta peatas mind ja küsis, kes on praegu hetmani juures. Ma 
ütlesin pan Võgovskile, et seal on praegu Kapusta ja keegi Maljuga. Võgovski haaras mul 


õlast ja küsis: ,, Mis sa räägid?" Aga siis tõukas mu eemale ja läks telgi juurest ära. See on 
üsna salapärane” ... 

Juuni. Kirjutan neid ridu tares, kus pole aknaid ega uksi. Kõik on hävitatud — kes 
teab, kelle poolt? Esimeste sõnadega hõiskan kiitust issandale, et ta on kinkinud mulle 
elu. Kurjast tuulest aetuna olen Jampolis. Aga ehk on see kuri saatus, et ma olen ellu 
jäänud, sest et ma olen oma silmaga näinud taevakaristust, rnis on ootamatult meie 
lagipähe langenud. Millega me oleme patustanud, et meile on antud kannatada sihukest 
saatuse pilget ja tunda saada panide võidutsemist? Olgu neetud khaan ja hord, kes oma 
kuulmatu äraandmisega on meie ettevõtte hukka saatnud. Igavene häbi neile' Kuid veel 
siiamaani oleme me kõik, nende hulgas ka hetman, khaani vangid. Sest kuidas saakski 
seda teisiti nimetada, kui juba nädalapäevad ei lase 

khaan meid vabaks ja me ikka veel ei tea, mis sünnib Berestetško all. Kus on 
Kapusta, kus on Nossatš, kus on Tomilenko? Mis on Boguni, Dželali ja Mužilovskiga? 
Keegi ei tea mitte midagi. Hetmaniga koos on siin pea-kirjutaja, jessauul Lissovets, 
džuura Ivanko ja mina. Võib-olla elame oma viimseid päevi. Eile uuris Lissovets välja, et 
khaan kavatseb hetmani ja kõiki meid kuningale välja anda. Kas tõesti tuleb suurele 
hetmanile niisugune kurb lõpp? Kas mina jään ellu? Kas ma veel kunagi näen oma 
Kiievit? Aga milleks ta mulle, kui on võitnud kuningas? Võib-olla ei peaks ma nii- 
suguseid sõnu kirjutama, võib-olla polegi neid vaja? Suur kahtlus vaevab mind... Kuid 
isegi sel raskel tunnil mäletan oma vanaisa Kirilo sõnu: ,,Kus on kasakas, seal ep ole 
surma.” See usk kinnitas mind ja edasi hakkan ma kirjutama kõike, mida olen näinud ja 
kuulnud nende päevade jooksul täis häda ja piina. Ma kirjutan edasi. .. 

... 1651. aasta kahekümnenda juuni mälestusrikas hommik Berestetško all. Tihe udu 
oli välja kohal, siis tõusis päike ja ajas pilved laiali. Me nägime enda ees kuningaarmeed. 
Kaks sõjaväge seisid silm silma vastas. Kasakad rääkisid, et niisugust Žolnerite hulka ep 
ole nad veel mitte näinud. Tähendab, panid ja kuningas on tõsiselt rahutuks läinud, kui on 
nii palju Žolnereid sõjaväljale toonud. Meile olid vaenlase polgud hästi näha: kuninga 
kaardiväelased tiigri- ja leo-pardinahkadega õlgadel, husarid raudrüüs ja raudtiiba-dega 
seljal, ulaanid soomussärkides ja pikkade pliki-dega, võõramaine jalavägi raudvammustes 
ja kõrgetes sulgedega mustades kübarates. Edasi särasid nõlvakul päikese käes suurtükid. 
Nende arv pani meid imestama. 

Hetman seisis oma telgi juures ja vaatas altkulmu kuninga sõjaväge. Võttis siis 
pikksilma ja uuris kaua aega vaenlase ridasid. Ta andis polkovnikutele käsu esimesena 
lahingut mitte alustada. 

Mina olin hetmani lähedal ja jälgisin tähelepanelikult iga ta sõna ning liigutust. Alles 
eile olin ma tema suust kuulnud, et tuleb kohutav lahing. Mu süda värises, mitte kartuse 
pärast, vaid millegi paratamatu ootuses. 

Näis, et ma tundsin ette häbi, mis langeb meie peadele ... 

Meie sõjavägi asus paremal tiival. Vasakul, peaaegu miili kaugusel meist, oli khaan 
hordiga. Khaani valge telk oli kaugelt nähtav. 

Varsti hakkasid mõlemad armeed teineteisele lähenema. Kuninga sõjavägi jäi viimase 
polgureduudi ees seisma. Hetman käskis oma laagri kõrgendikule viia, kavatsedes sealt 
ratsaväge hargrivina vaenlaste peale paisata. Kuid käsku pealetungiks ta ei andnud. 


Ainult üksikud kasakad sõitsid keset välja ja tegid poola husa-ritele väljakutseid 
kahevõitluseks, kuid kutsele ei vastanud keegi. 

Seisti karmilt vaikides. Päike oli juba üle keskpäeva, kuid lahingut keegi ei alustanud. 
Nii kestis hommikust kuni kella kolmeni päeval. Mõlemad sõjaväed olid just nagu 
pinguletõmmatud vibunöörid. Viimaks hakkasid vaenlase pasunad hüüdma seal, kus 
seisid vürst Jeremias Wiszniowiecki polgud. Ta viis need võitlusesse tatarlaste vastu. Siis 
käskis ka hetman pasunaid puhuda. Kuidas ma küll edasi jutustan, kui ma ise mõõka peos 
ei hoidnud? 

Poolakad lasksid kõigist suurtükkidest tatarlaste laagri pihta ja seal algas kohe 
kohutav veresaun. Boguni kasakad kippusid vaenlase suurtükkide poole, kuid 
jooksukraavide taha oli pandud võõramaine jalavägi ning see lõi kõik kallaletungid 
tagasi. Siis käskis Bogun kasakatel jalameesteks hakata ja tuli ka ise hobuse seljast maha, 
ning me nägime, kuidas vapper polkovnik viis oma kasakad tormijooksule. Varsti kuul- 
sime õnnistuslikku hüüdu ,,Elagu”" ja nägime nõlvakul, kus seisid suurtükid, Boguni 
vabarnapunast lippu. Aga sel hetkel juhtus kõige kohutavam: tatarlased panid põgenema. 
Poolakad hakkasid meie laagrit mõlemast küljest haarama. Hetman kargas hobuse selga 
ja kihutas Gromõka polgu poole. Meie kappasime hetmani kannul. Mulle näis, et mind ei 
kanna mitte hobune, vaid tuul, ja ma pigistasin mõõka kõvasti peos ning vaatasin ringi. 
Hetman tormas kasakate ridadesse, kes olid juba husarite pealerõhumisele järele andmas, 
haaras kellelgi kasakal õlast ja karjus tema hirmust moonutatud 

näkku: ,,Mis, kas lõid panisid kartma? Keera ümber minu järele!" 

Sel hetkel jõudis meie juurde Võgovski. ,,Khaan põgeneb, äraandmine, hetman, tuleb 
valge lipp välja panna!" hüüdis ta. Hetman peatas järsult hobuse ja tõstis hooga mõõga 
Võgovski poole. Kirjutaja kattis näo küünarnukiga. Mulle näis, et hetmanil kargavad 
silmad peast välja. Ta kihutas hobust metsikult oma telgi poole. Telgi ees seisid Bogun, 
Dželali, Gladki, Kapusta ja Mužilovski. Hobuse seljast maha ronimata ütles hetman 
polkovnikutele: ,,Khaan on meid ära andnud, ta tuleb iga hinna eest kinni pidada." — 
»»See ei õnnestu kellelgi peale sinu, hetman," vastas Võgovski. Polkovnikud vaikisid. Siis 
käskis hetman Dželalil vägede ülemjuhatajaks hakata, aga Võgovskil, jessauul Lissovetsil 
ja minul koos temaga khaani juurde sõita. 

Sest hetkest peale, kui me khaani laagrisse jõudsime, mis juhtus alles Jampoli all, 
algab kõige kohutavam. 

Juuni, kahekümne teine kuupäev. Täna käskis het-man minul ja jessauulil olla tema 
juures telgis, ümberringi seisavad paljastatud mõõkadega askarid. Peale hetmani on telgis 
Võgovski ja džuura Ivanko. Khaani askarid toovad toitu kolm korda päevas. Hetman 
istub vilditükil, jalad risti, ja vaikib. Ma pole kogu päeva jooksul näinud, et ta oleks 
midagi söönud või joonud. Põsed on tal lohku vajunud ja ta silmade alla oleks just nagu 
keegi tahma määrinud. Ta on ilma mütsita, hallid juuksekarvad on tihedasti hõbetanud ta 
pea. Meilt kõigilt, isegi Võgovskilt on sõjariistad ära võetud, ainult hetmanile on jäetud 
mõõk. Võgovski lamab eemal ja jälgib vargsi hetmanit. Ma kirjutan neid ridu nende 
nähes. Jessauul räägib mulle pilkavalt: ,,Mis sa kritseldad? Khaani askarid keedavad 
niikuinii sinust ja sinu kirjutustest leent." Võib-olla on jessauulil õigus. Äkki nagu raskest 
unest ärgates ütles hetman Võgovskile: ,,See oli kõik sinu šlahtamõistus, kirjutaja. Ma ei 
oleks pidanud siia sõitma, ei oleks pidanud.” 


Juuni, kahekümne kolmas kuupäev. Tuli mursaa Karatš-bei ja kutsus Võgovski vesiiri 
juurde. Hetman keelas Võgovskil minna ja käskis vesiirile öelda: ,,Kui siin on hetman, 
milleks siis kirjutajaga rääkida?" 

Juuni, kahekümne neljas kuupäev. Eile õhtul kutsuti hetman khaani juurde. Hetman 
käskis kirjutajal, jes-sauulil ja minul minna koos temaga. Vesiir, kes tuli hetmani järele, 
ei tahtnud mind ja jessauuli kaasa lubada, kuid hetman ütles etteheitega, et keegi ei saa 
keelata temal määramast, kes peab tema juures olema. Vesiir vangutas pead, kuid edasi ei 
vaielnud. Eile nägin ma khaani kolmandat korda. 

Hetman heitis khaanile ette, et khaan on rikkunud lepingut ja sultani käsku. Mispärast 
ta lahkus lahinguväljalt? Mispärast ta andis kasakad ära? Khaan sai vihaseks, kargas 
püsti, vehkis rusikatega ja karjus, et hetman on teda petnud! on varjanud, kui suur on 
Poola sõjavägi. Seejärel ütles ta, et kuningas ning senaatorid olevat lubanud talle panise 
tasuda ja rääkinud, et kui khaan hetmani neile välja annab, saab ta selle eest palju raha. 
Hetman kahvatas. Mul jäi süda seisma. Tuleb .välja, et khaan võib tõepoolest nii 
häbitult het-mani ära anda! Me kõik ootasime, mida hetman vastab. Ta vaikis veidi aega 
ja ütles siis khaanile julgelt imelise rahuga oma mehises hääles: ,,Kui sa mõtled mind 
panide ja kuningas Jan-Kazimierzi kätte anda, on see sinu teha. Ma näen, et sa oled mind 
siin otsekui vangi kinni pidanud ja käid minuga ümber nagu vangiga, ütlen sulle ainult 
seda — sina oled murdnud oma tõotuse ja vande, mille sa mullu mulle koraanil andsid. 
Kui mitu korda on kuningas ja ta saadikud kutsunud mind minema Krimmi peale, kuid 
mina pole oma vandest taganenud ega sind ära andnud, kuigi sa hästi tead, missugust 
kahju võivad sulle minu kasakad teha .. . Kui sa tahad mind kuningale välja anda, noh, vii 
siis oma äraandmine lõpuni, kuid tea: minu sõjavägi maksab sulle selle eest kätte. 
Hakkab kätte tasuma kogu hordile, ja mitte aasta ega kaks... Mõtle selle üle, khaan.” 

Pärast niisuguseid sõnu oli khaan tükk aega vait. Telgis valitses vaikus. Keegi ei 
lausunud sõnagi. Me kõik ootasime, mida khaan ütleb. Ja siis naeratas khaan sõbralikult, 
astus hetmani juurde ja pani talle käe õlale (selleks pidi ta tõusma kikivarbaile). Ta 
muigas ja ütles: 

»Ma tegin nalja, mu vend, ehkki see on õigus, et sinu pea eest pakuvad kantsler ja 
kuningas mulle palju kulda. Kuid tea, vannet ma ei murra ...” 

»Lase mind siit ära,” ütles hetman. 

»»Sõita on sul veel hädaohtlik, ümberringi kolavad poolakate väesalgad, aga 
kaitsesalka ma ei saa sulle anda ..." vastas khaan. 

Pärast seda saadeti meid khaani telgist välja. Jäid ainult hetman, Võgovski ja. vesiir. 
Me istusime hetmani telgis ja ootasime. 

Hilja öösel tulid hetman ja Võgovski tagasi. Ma tahtsin küsida, mis edasi saab, kuid 
hetman isegi ei puudutanud toitu, vaid võttis kuntuši seljast ja heitis kohe vaibale. 

Juuni, kahekümne kuues kuupäev. Täna hommikul oli tähtis sündmus. 
Khaajnilaagrisse tulid Lavrin Kapusta ja Ivan Zolotarenko ning koos nendega viissada 
ratsanikku hetmani polgust. Alguses oli rõõm suur, kuid varsti sulas see rõõm nagu lumi 
kevadpäikese käes. Hetman ainult väsitas Kapustale otsa, haaras kätega oma peast ja 
ütles: 

»Kõik!" 


Nii saime me teada hirmsast õnnetusest, mis oli tabanud meie sõjaväge Berestetško 
all. Samal päeval laskis khaan meid vabaks. Ta ise saatis hetmanit laagrist lahkumisel ja 
peaaegu Pavolotšini sõitsid meiega kaasa kuus mursaad ja viissada khaani seimaani. Enne 
Pavo-lotši laskis Kapusta nad vabaks, öeldes, et inimesed on tatarlaste peale nii viiiased, 
etta ei vastuta nende elu eest. Siis asusid mixrsaad ja seimaanid kiiresti tagasiteele. 

Hetman rääkis kogu tee Kapusta ja Zolotarenkoga. Ma kuulsin selgesti aimalt 
mõningaid sõnu: ,,Tuleb kõike alustada otsast peale, otsast peale. ..” 

Zolotarenko jutustamisest saime me teada, et pärast tatarlaste põgenemist 
lahinguväljalt oli kuningaarmee meie sõjaväe sisse piiranud ning hakanud nõudma, et see 
annaks end kuninga armu hoolde. Kuid Dželali ja Bogun olid selle häbistava ettepaneku 
toonud parlamentäärid tagasi saatnud ja lahing algas uuesti. Meie polgud, kes on kuninga 
sajatuhandelisest sõjaväest 

igast küljest piiratud ja seisavad poolteisesaja suurtüki tule all, tõrjuvad vapralt tagasi 
kõik kallaletungid. Avitagu neid jumal! 

Juuli, kolmas kuupäev. Täna tulid Pavolotši Gladki, Gromõka, Gluhh ja Dželali. Need 
rüütlid tõid hetma-nile kurva teate. Meie sõjavägi oli vaenlase piiramise-rõngast suurte 
kaotustega läbi murdnud. Kapusta küsis, kas nad ei tea, kus on sotnik Maljuga. Kuid 
keegi ei andnud selle peale vastust. Dželali ainult ütles, et ta olevat näinud, kuidas 
Maljuga, mõõk käes, olevat pealetungi ajal Boguni kannul poola tragunite peale 
tormanud ... See nähtavasti kurvastas Kapustat üpris. 

Tšigirinist jõudis kohale Mužilovski. Ta oli saanud Brjanski vojevoodilt kirja selle 
kohta, et hetman saaks Tšigirinis kokku tsaar Aleksei Mihhailovitši saadiku djakk Grigori 
Bogdanoviga ja et koos viimasega sõidab Naatsareti metropoliit Gavriil. Hetman saatis 
Mužilovski kohe tagasi Tšigirinisse, käskides Bogdanovi seal vastu võtta ja paluda teda 
tulla Korsuni, sest niisugusel raskel tunnil ei saa hetman sõjaväe juurest kaugele sõita. 
Täna kirjutasime ka universaali põhkudele, et need tuleksid kokku Korsuni alla. 

Juuli, kaheksas kuupäev. Me jõudsime Korsuni. Kogu päeva loeti hetmani kantseleis 
kaotusi üle. Lahinguväljal jäi poolakate kätte kakskümmend kaheksa suurtükki saja 
viieteistkümnest, üksteist tuhat kasakat on teadmata kadunud. Gromõka arvab, et suurem 
osa neist on langenud. On langenud jessauul Mihhailo Lutšenko, polkovnikud Troštšuk, 
Pridorožni, Levtšenko ja Go-regljad. 

Korsuni jõudis Tšernigovist Stepan Pobodailo käskjalg. See tõi kurva teate: Janusz 
Radziwill on Nebaba polgud purustanud, polkovnik Martõn Nebaba ise on lahingus 
langenud. Tal raiutud lahingus käsi otsast ja tehtud ettepanek alla anda, kuid ta võidelnud 
ühe käega edasi ja langenud ega andnud vaenlasele alla. Ra/lziwill Oii liikunud 
Tšernigovi peale, kuid linna kätte ei saanud ja pidi taganema. 

Juuli, kolmeteistkümnes kuupäev. Täna jõudis pärale saadik Moskvast djakk Grigori 
Bogdanov ja ühes temaga Naatsareti metropoliit Gavriil. Hetman koos 

kasakavanemkonnaga sõitis linnast välja neile vastu, siis aga istuti koos tõlda. Grigori 
Bogdanov ja metropoliit Gavriil kõnelesid kogu õhtu hetmaniga omavahel ja teise päeva 
hommikust kuni õhtuni samuti ning seejärel söödi koos polkovnikutega hetmani juures 
lõunat. Järgmise päeva hommikul sõitsid nad Kapusta, Mužilovski ja Võgovski saatel 
välja Tšigirinisse. Pärast saadiku ärasõitu käskis hetman universaalid laiali saata. Neis 
universaalides on kirjutatud: kõigil polkudel valmistuda uueks sõjakäiguks. Vasakkalda 


kasakatel on kästud kokku tulla Perejaslavi, Paremkalda kasakatel aga Rossava jõele 
Maslov Brodi juures. Vin nitsa, Belaja Tserkovi, Pavolotši ja Bratslavi kasakatel kokku 
tulla Belaja Tserkovisse. Universaale saatsime laiali päeval ja öösel. Siin sai teatavaks, et 
Maslov Brodis oli sotnik Morgunenko kokku kutsunud liht-raada, millel oli hetmanist 
räägitud halba ja kavatsetud ta hetmani kohalt kukutada, hetmaniks valida aga keegi 
teine, et kuningaga ära leppida ja sõda lõpetada. Hetman sõitis koos Zolotarenkoga 
Maslov Brodisse. Sotnik Morgunenko ja veel kolm ninameest hukati. 

Anti välja hetmani universaal Ivan Zolotarenko nimetamise kohta Korsuni 
polkovnikuks. 

Juuli, viieteistkümnes kuupäev. Täna rabas meid kõiki ootamatu teade: hetman on 
end Korsuni kirikus laulatanud polkovnik Zolotarenko õe Hannaga. See laulatus leidis 
aset pühapäeval varavalgel. Pulmapidu ei peetud. Kõik muudkui räägivad hetmani 
abiellumisest. Täna õhtul nägin uut pani hetmaniemandat. Ta nägu on vali, otsaesine 
näitab suurt mõistust. Vaatab silma teravalt ja uurivalt. Ma nägin teda, kui viisin 
hetmanile universaali allakirjutamiseks. Ta istus laua taga ja rääkis hetmaniga vabalt, 
mitte kui naine, vaid rohkem kui sõber. Hetmani nägu on muutunud just nagu lõbu- 
samaks. Ta kirjutas universaali alla, valas mulle peekri-täie mõdu ja käskis ära juua. Ma 
tänasin ja jõin ära. Siis näitas hetman pani hetmaniemandale minu peale sõrmega ja ütles 
naljatades: 

»Hanna, see on meie kroonikakirjutaja. Ole tema vastu lahke, muidu kirjutab ta sinu 
kohta halba ..." 

Pani hetmaniemand ainult naeratas: 

«Kirjutagu õigust, ja kui on midagi halba — ega see paha tee ..." 

Niisugune vastus on väärt isikut, kellele jumal on mõistust andnud. Ja veel ütles 
hetman mulle sedasi: 

»Saatus on heitlik, Svetška, ta võib inimese kõrgele upitada, kuid võib ka äkki 
kuristikku paisata. Tõsi küll, kunagi rääkisin ma ühele tublile kasakale nimega Guljai- 
Den sootuks muud, aga kus on nüüd see kasakas, jumal seda teab .. . Kuid tea, Svetška: 
alustame uut sõda, enda omast me ei tagane, võidame tagasi kõik, mis oleme kaotanud. 
Kuningas sõjaväega on läinud Krakovi peale, seal on Transilvaania vojevood Ragotsius 
talle kurja teinud ... Potocki aga kargab uuesti meile kallale. Ärgu ta ainult unustagu, et 
pärast Korsuni andsin ma ta kui koerakutsika Tugai-bei kätte... Ära lase pead longu, 
Svetška, vaata julgesti...” 

Aidaku jumal seda vaprat meest, kes ei ütle ära kord ettevõetust ega ole rahvast hädas 
maha jätnud! 

Juali, kahekümnes kuupäev. Täna kutsuti hetmani juurde polkovnikud Ivan 
Zolotarenko, Lukjan Mozõrja ja Semjon Savitš. Neil on kästud end teekonnaks valmis 
seada. Nad sõidavad kui hetmani saadikud tsaar Aleksei Mihhailovitši juurde. 

Täna kirjutas hetman alla universaali, milles nimetas kasakas Martõn Ternovõi 
sotnikuks. 

Täna käis hetmani palvel ka kaupmees Harmaš ja palus universaali sõltumuse kohta, 
sest maainimesed, kes tal rauasulatamistehases tööd tegid, ei taha enam töötada. Hetman 
käskis nihukese universaali kirjutada. 

Täna saatis hetman samuti jessauul Lissovetsi koos tõlk Daniloga khaan Islam-Girei 
juurde. 


Täna jõudis Tšigirinist tagasi Lavrin Kapusta. 

Täna tuli ka Kiievi polkovniku Zdanovitši käskjalg kirjaga hetmanile, selles kirjas aga 
on kirjutatud, et metropoliit Silvester Kossov nõuab Zdanovitšilt, et ta ei peaks Kiievis 
lahinguid Radziwilliga, sest et lahingu ajal linnamüüride vahel võiksid saada kannatada 
püha So*fia katedraal, Petšorski klooster ja teised jumalakojad .. . Zdanovitš küsib, 
kuidas talitada, kas ta peab kuulama metropoliiti või tegema nii, nagu hetman on varem 
käskinud. Hetman sai viha täis ja karjus: 

»Kirjuta sellele lollile, et tema hetmaniks ei ole metropoliit, vaid Bogdan Hmelnitski! 
Ärgu lahkugu Kiievist sammugi, aga kui ta ei kuula mu endist käsku, siis paneb oma pea 
mõõga alla.” 

Samas kirjas on kirjutatud, et Zdanovitši vahikasa-kad on bernhardiinikloostri väravas 
kinni pidanud kasaka nimega Rutkowski, kes tahtnud minna kloostrisse, kuid polkovniku 
käsul ei lase valve sinna kedagi. Rutkowski juurest on leitud kiri, nagu oleks ta pan 
peakirjutaja valitseja, kuid purjus olles on too Rutkowski kasakaid laimanud ja kuningat 
kiitnud, mispärast ta peetigi kinni. Hetman lasku kirjutada, mis temaga edasi teha, sest 
võib-olla polegi ta peakirjutaja valitseja, vaid salakuulaja. 

August, kaheksas kuupäev. Täna sai teatavaks, et Poola sõjavägi on vallutanud 
Trilissõ. Veidi hiljem tuli kurb teade selle kohta, et Trilissõ on maha põletatud koos 
naiste, laste ja haavatutega, kes ei saanud linnast välja pääseda. 

Öösel kihutas kohale käskjalg Anton Zdanovitši juurest ja teatas, et polkovnik on 
metropoliit Kosso-vile järele andnud ja Kiievi maha jätnud. Hetman lõi rusikaga nii 
tugevasti vastu lauda, et see mõranes. Ta saatis kõik toast välja. Mis saab edasi? Kuhu on 
kadunud meie õnn? 

Keset ööd kutsuti mind hetmani juurde. Ta oli ainult särgis, mis oli topitud laiade 
pükste vahele, popsis piipu ja vaatas mõtlikult kaardile. Ma istusin laua äärde ja seadsin 
enda kirjutamiseks valmis. Hetman dikteeris mulle kirja Ždanovitšile, milles noomis teda 
käsu täitmata jätmise pärast ning nõudis karmilt, et ta aega viitmata Kiievi peale läheks ja 
sealt Radziwilli välja lööks, aga kui see on võimatu, püüaks linna maha põletada. Seejärel 
kattis hetman näo kätega ja ütles nagu endamisi: 

»Teadku panid — elusana me end nende kätte ei anna. Ei kasakad, linnad ega külad." 

Pärast seda käskis hetman metropoliit Kossovile nõnda kirjutada: ,.Ei sobi sul, püha 
isa, nõndamoodi talitada. Sa saadad mu kasakad ära, et nad ei kaitseks pühasid kirikuid 
vaenlase teotamise ja ketserite eest, 

aga sul oleks tulnud vastu võtta surm usku kaitsedes, ja võtta selle eest issandalt 
jumalalt vastu märtri-kroon.” 

Hommikul saime teada, et poolakad on vallutanud Fastovi, kuid kogu rahvas oli 
linnast lahkunud ja läinud põhja poole. 

Hetman käskis kõigile ümbruskonna linnadele ja küladele saata universaali, et need 
inimesed, kes on ilma sõjariistadeta jäänud ega ole hetmani sõjaväkke läinud, lahkuksid 
oma kodudest ja läheksid põhja poole, Moskva piirile, ja sellest üle minnes asuksid 
ajutiselt tema kõrguse Moskva tsaari Putivli vojevoodkonna maa-aladele. 

Me saime siin teada, et kümnendal augustil suri Pavolotšis vürst Jeremias 
Wiszniowiecki. Hetman ütles: 


»» Saagu ta teises ilmas kokku nendega, keda ta Vana-Konstantinovi all käskis teiba 
otsa ajada.” 

Käsku polkovnik Ždanovitšile ja kirja metropoliit Kossovile läks viima sotnik Martõn 
Ternovõi. Ma astusin tema poole sisse ja palusin, et kui ta juhtub Kiievis olema, mingu ta 
Rohelisel tänaval sisse tisler Skiba majja, küsigu piiga Solomiat, tervitagu teda 
alandlikult minu poolt ja ütelgu talle lahke sõna. 

September. Täna võtan ma esmakordselt paljude päevade kohta sule pihku. Millest 
alustada, seda ma ei tea! Me seisame juba Belaja Tserkovi juures, Nagu kõik räägivad, 
tuleb siin arvatavasti lahing kroonihet-man Potockiga. Ehk on selles lahingus ka minul 
määratud proovida oma jõudu vaenlase kallal? Ma küsin endalt: miks saatus ei hellita 
mind, vaid toob ainult kibedust? 

Juba möödunud kuu lõpul jõudis Kiievi alt tagasi sotnik Ternovõi. Ta tõi mulle kurva 
ja kohutava teate. Kui ta oli hetmani käsuga Ždanovitši juurde jõudnud, oli ta juba hiljaks 
jäänud. Kiievlased ise olid Kiievi põlema pannud ega andnud seda vaenlase hulkadele 
purukskiskumiseks. See sündis kuuendal augustil 1651. aastal. 

Tulekahju algas päeva ajal Rohelisel tänaval. Põgenikud jutustasid, et tisler Skiba ja 
tema tütar Solomia, rahu olgu nende põrmule ja saagu nad taevariiki, olid 

oma maja põlema pannud, ja kui nende õue olid roninud Radziwilli žolnerid, olid nad 
ise käsikäes tulle tormanud, et end mitte vaenlastele ohvriks ja teotuseks anda. 

Igal pool, mitmesugustes linnajagudes, olid linnaelanikud ise oma majadele tule otsa 
pistnud. Lõõmasid poed kaupadega, šlahtitšite majad Magistraadi tänaval, viljaaidad all- 
linnas. Kogu linn seisis tules. Tuleroaks said püha Kolmainu kirik ja püha Vassili kirik, 
mille oli ehitanud vürst Vladimir, püha Flori nunnaklooster ja Nikola Dobrõi kirik. 

Ternovõi tõi hetmanile kirja Kiievi raeisandatelt, mis on alla kirjutatud paljude 
inimeste poolt, kes praegu elutsevad koobastes Brovarõ metsades. Selles kirjas on 
kirjutatud: ,,Me ei taha vaenlastele alla anda ega jätta oma elu nendele piinamiseks.- Tule, 
hetman, ja päästa meid hädast ja häbist.. .” 

Ma tahaksin veel kord pääseda Kiievisse, minna Rohelisele tänavale ja põlvitada 
tuhaasemel, kus ma kunagi olen vaikses aiakeses laiavõraliste kirsipuude all lugenud 
Solomiale ette Horatiuse ladinakeelseid värsse, kus ma olen unistanud koos Solomiaga, 
hoides tema armast kätt oma peos. Kas ma oleksin võinud isegi mõtelda sellele, et tema 
õrnas südames pesitseb niisugune vaprus, mille üle koguni kasakas võib kadedust tunda? 
Saagu mulle Solomia ja tema isa, tisler Skiba kangelastegu teedjuhtivaks täheks, kuidas 
elada sessinatses hädaorus ja kuidas tuleb surra.” 


14 


Septembrikuu esimestel päevadel seisukord paranes. Oli vaja üleinimlikku 
pingutamist, et laialipillatud polgud uuesti rusikaks kokku koguda, suurtükid järele 
vedada, püssirohtu ja suurtükikuule muretseda. Ždanovitši polk alustas Kiievi all 
pealetungi Radziwilli sõjaväele. Radziwill oli sunnitud linna maha jätma ja ruttas 
kroonihetman Potockiga ühinema. 

Hmelnitski poolt saadetud ratsaväeosa sotnik Martõn Ternovõi juhtimisel vallutas 
Potocki tagalas Pavolotši 

ja kihutas seejärel kvartaväe välja Fastovist, saades saagiks suurtükke ja palju vange. 

Kui Hmelnttski oli Kiievis uuesti kanda kinnitanud ja Pavolotši, Fastovi, Vassilkovi 
ja Trilissõ tagasi saanud, koondas ta suuri jõude Belaja Tserkovi juurde. 

Boguni ja Gromõka polkude eelväeosad alustasid lahinguid Potocki ratsaväega ja 
andsid sellele mõnes kohas raskeid lööke. Hetman kuulas tähelepanelikult ettekandeid 
nende edusammude kohta ja sikutas vaikides vurre. Kas keegi polkovnikutest teadis 
Hmelnitski edaspidiseid kavatsusi? Nähtavasti ei! Ta jälgis karmilt seda, et tema 
kavatsused jääksid saladuseks isegi ta kõige lähematele inimestele. 

Võib-olla ainult Hannale, kes kõik need päevad lahutamatult tema juures viibis, 
usaldas ta mõnikord öistel tundidel seda, mida ei rääkinud Kapustale, Bogunile ega 
Zolotarenkole. Võgovski ei saanud üldse kõne alla tulla. Viimase Katse viia hetman 
niikaugele, et ta kuningale ja Potockile alla annaks, oli Hmelnitskil ikka veel meeles. 
Sestsaadik ei olnud enam Võgovski see, kellega hetman tähtsates asjades nõu pidas. 

-. Juba kolletasid puudel lehed, ümberringi laiusid tallatud põllud. Maantee kohal 
seisid tolmupilved. Het-mani kantselei asus väikesesse Krasnostavi huutorisse Belaja 
Tserkovi lähedal. Siinsamas lihtsas talutares elas ka hetman koos naisega. Siia kihutas 
kogu Ukrainast kullereid ja pikemalt siin peatumata sõitsid jälle ära, viies kaasa hetmani 
kirju ja universaale. 

Kasakavanemate raada oli nüüdsama lõppenud. Hmelnitski läks aeda. Kohe kolme 
õunapuu tagant algas põld. Selle kohal tiirutasid varesed. Tuul kihutas taevas hatuseid 
pilvi. Aeg-ajalt piilus välja päike, külvas oma nüüd mitte enam tuliseid kiiri, ja uuesti 
katsid teda pilved. Hmelnitski noppis õuna, mis ei tea kuidas oli.oksa külge jäänud, ja 
vaatas seda mõtlikult. Hanna tuli ta juurde, asus ta kõrvale ja küsis: 

»Mille üle sa mõtled, Bogdan?" 

Hetman vaatas talle silma ja kohe asusid südamesse vaikus ning rahu. Ta hüpatas 
õuna peol. 

»Puu Sigitab vilja, et anda seda inimestele. Inimesed kasvatasid seda lootuses saada 
temast kasu. Kus on nüüd need inimesed? Kas sa näed, Hanna, mis meie maaga on 
juhtunud? Kus on nüüd selle tare ja selle õunapuu peremees?" 

»Mida sa kavatsed, Bogdan?" küsis Hanna ja pistis oma käe ta kaenla alla. 

»Kavatsen head. Kuid selle heani jõuda pole kerge. Mul tuleb kuulda palju etteheiteid 
ja üle elada palju solvamisi...” 

Peale nende salapäraste sõnade ei öelnud ta rohkem midagi. Kuid Hanna tundis 
südames, et hetmani peas on juba küpsenud mingisugune tähtis otsus; ja armastustunne 
mehe vastu, mis oli kiiresti ja talle endalegi ootamatult puhkenud ainult mõni kuu tagasi, 
muutus äkki nii tugevaks, et Hanna mõistis — Hmelnitski jääb talle alati kõige kallimaks 
ja kõige lähedasemaks inimeseks maailmas. 

»Ma tahan ainult ühte, Bogdan, elan ainult ühele mõttele — näha, et meie maa oleks 
vaba ja kaunis, et iga tare juures aias mängiksid lapsed, et linikut tikki-des ei täituks 
tütarlaste südamed kurbusega, et tatarlased ei ajaks vangipõlve naisi ning lapsi ega 
kaupleks meie inimestega orjaturgudel, et teede ääres ei oleks püsti teibaid märtritega ...” 

Ta silmades põles puhas tuli. Hmelnitski süda lõi rõõmu pärast vabisema. 

»»Oota, Hanna, see kõik tuleb, kuid mitte korraga ... Võib olla, et meie silmad ei 
näegi seda ... Aga kui mitte meie, siis meie lapsed või lastelapsed, aga võibolla alles 


lastelastelapsed hakkavad elama niisugusel maal. .. Kuid meie peame sellele hea alguse 
panema... Ma näen õiget teed sinna — me peame olema ühise Vene riigi all, sinnapoole 
ma püüan ja selle saan kätte.” 

-.. Nüüd, Belaja Tserkovi juures, tegi ta kõik ainult selleks, et vabastada oma käed 
tulevikuks. Seepärast ärritaski teda Võgovski, Gromõka, Gladki püüd — võimalikult 
kiiremini kokku leppida panide Potocki ja Kalinowskiga. Selle kiirustamise taga aimas ta 
soovi hoida omandatud mõisate puutumatust, kindlustada 

endale rahulik ning muretu elu ja tõusta ühele pulgale poola šlahtaga. 

Hmelnitski teadis, et Võgovski oli juba kaks korda kokku saanud poola polkovniku 
Machowskiga, esimesel korral tema, hetmani teadmisel, teist korda aga salaja. Teisest 
kokkusaamisest sai teada Kapusta, aga kui hetman seda Võgovskilt järele päris, seletas 
viimane, et ta olevat tahtnud poola vojevoodide kavatsusi välja uurida. Hmelnitski vaatas 
talle ainult kurjalt otsa, kuid ei kostnud selle peale mitte midagi. 

Hetman kutsus kokku kasakavanemate raada, et teatada kirja saamisest kroonihetman 
Potockilt. Polkovnikud istusid kahel lavitsal madalas, kitsas tares ,ja hoidsid tähtsate 
teadete ootuses hinge kinni. Hetman tõusis ja hakkas kindlalt rääkima: 

»Hakkame kuningaga rahu sõlmima.” Ta vaikis ja nagu ootas, et mõni vaidleb talle 
vastu, kuid kõik istusid", silmad temale suunatud. ,,Meile on vaja rahu.” 

»Seda oleks pidanud tegema pärast Berestetškot,” libises pahaselt üle Gladki huulte. 

»Siis ei olnud, selleks õige aeg. Siis polnud jutt rahu sõlmimisest, vaid täielikust 
allaandmisest. Keegi poleks siis meilt küsinud, mida meie tahame, aga nüüd me räägime 
panidega nagu võrdsetega, sest meie selja taga on jälle sõjavägi ning suurtükid ja me 
võime sõda jätkata." Ta tõmbas hinge tagasi. ,,Kuid sõda jätkata pole praegu soovitav. 
Sündmused pöörduvad varsti niikuinii meie kasuks." 

Ta pidas silmas häid teateid, mis Zolotarenko oli nüüdsama Moskvast toonud. Kuid 
esialgu ei tahtnud ta sellest veel rääkida. 

Ta hääl muutus tugevamaks ja silmad helkisid karmilt. Polkovnikud kuulasid 
tähelepanelikult. 

»Me muidugi hakkame kaitsema Zborovi lepingu punjcetide kinnitamist. Kuid ma 
arvan, et panid ütlevad sellest ära. Sellepärast võime oodata ka halvemat. Aga rahu tuleb 
iga hinna eest kätte saada. Panen ette sõjategevus kohe katkestada. Täna saadan Potockile 
Võgovski, Gladki ja Kapustaga vastuse.” 

Kurb ja rõõmutu oli see raada. Peale Võgovski ei lausunud keegi sõnagi. Kuid midagi 
muud Hmelnitski ei oodanudki. Koguni rohkem: ta teadis, et kui sõjaväes see kõik 
teatavaks saab, võib kasakatelt oodata kõige halvemat. . . Kuid ta oli juba kindla otsuse 
teinud ja oli kõigeks valmis. Kapustale oli ta juba enne raadat öelnud: 

»Panide poolakate juurde saadan ma Võgovski ja Gladki." Kui Kapusta tahtis vastu 
rääkida, lisas ta kannatamatult: ,,Oota, ma näen, et sa ei mõista mind. Sa tahad öelda, et 
Võgovski ja Gladki ei hooli suurt kasakate priiusest, et nad hoolitsevad ainult enda eest. 
Ma tean seda, kuid praegu ei saa keegi meist läbirääkimistel niikuinii midagi head kätte. 
Saagu kasakkond teada, kes läbirääkimisi peavad. Sa juba hoolitse selle eest. Said aru?" 

Kapusta noogutas mõistvalt pead. 


»Näed nüüd," muigas Hmelnitski. ,, Aga sina sõidad koos nendega. Ole enamasti 
vakka ja kuula. Pea neid teraselt silmas. Kas said aru? Ah, Lavrin, üks asi teeb mulle 
muret: kuidas ma sellest meestele räägin?" 

Kulmud olid tal ninajuurele kokku tõmbunud. Hetman silus käega otsaesist ja ütles 
otsustavalt: 

»Ma kannatan kõik välja, kuid jään oma sõnade juurde." 

Kui aga kolme päeva pärast Belaja Tserkovi lossis lepingule alla kirjutati, nõudis 
kroonihetman Potocki, et kõik tingimused kasakatele ette loetaks. 

Erutudes nii nagu ei kunagi varem, astus Hmelnitski koos Võgovski, Gromõka, 
Gladki, Boguni ja Kapustaga lossimüüride vahelt välja ning seisis laval ja ootas, kuni 
kirjutaja võristas lepingupunkte lugeda. Hetman vaatas ärevusega kasakate nägudesse, 
tundes, et nüüd tuleb välja tuua kogu oma oskus, et summutada tuld, mis võib puhkeda 
möllavaks tulekahjuks. Juba see algab. Võgovski luges võrinal: 

»Registrikasakaid tuleb kakskümmend tuhat.” 

Vastuseks plahvatas ja veeres üle väljaku: 

»Häbi! Häbi! Meie ei lu-ba!'1 

Need sõnad torkasid südamesse. Hmelnitski pigistas 

kõvasti käed rusikasse ja surus hambad kokku. Kavalalt tegi Potocki, nõudes, et 
leping kasakatele teatavaks tehtaks. Potocki teadis, kuhu sihtida. Nii avanes het-mani ja 
ta sõjaväe vahel kuristik.. . Kapusta vaatas rahutusega hetmanit ja nägi, kui pingul on ta 
põsenukid ja kuidas tõmblevad kulmud. Kapusta märguande peale tulid sotnik Ternovõi 
ja ta kasakad — nad seisid hetmani ja kasakavanemkonna taga — lähemale, hoides 
musketeid laskevalmis. 

»Registritesse kantud kasakad peavad lahkuma Brats-lavi ja Tšernigovi 
vojevoodkonna maadelt..." luges Võgovski, ,,ja minema Kiievi vojevoodkonna maadele, 
peale selle pole registrikasakatel õigust elada šlahtalt äravõetud mõisates ning nad peavad 
neist välja kolima ..." 

Ja uuesti purskas üle platsi tuhandehääleliselt: ,, Häbi! Häbi!" 

Ja kphe järgnes sellele veel hirmsamini, karmimalt ja ähvardavamalt: 

»Panid polkovnikud on meid maha müünud. Nad kauplevad meie verega!" 

»Kes närukael seal polkovnikuid laimab?" hüüdis Gladki tigedalt ja kargas ettepoole. 

Hmelnitski ainult surus läbi hammaste Kapustale: 

»Korista see tobe ära!" 

Kapusta sosistas Gladkile midagi kõrva. Võgovski jätkas lugemist, limpsates 
kuivanud huuli. Ta käed värisesid ja tähed tantsisid silme ees. 

»Slahtal on Õigus oma mõisatesse tagasi minna..." 

Uuesti veeres üle platsi meeleheitlik tige karje: 

» Ära müünud! Kus olid Hmeli silmad?" 

»Maha Hmel!" 

»Maha Gladki ja Võgovski!" ,,Maha panide sabarakud!" 

Karjusid kõik. Näis, et sellest metsikust rahva kisast varisevad muistsed lossimüürid 
kokku. Hmelnitski ei liigatanud. Ta pani käed rinnale risti ja seisis nagu kivinenult. Ta 
pilk libises üle tuhandete nägude, nagu otsides kedagi selles mässavas inimmeres. 
Esimest korda paljude aastate kohta kuulis ta tema poole pööratud kohutavat ja raevukat 
hüüdu: 

»Maha Hmel!" 

Ja ta mõistis, et kindlasti karjusid needsamad, kes kunagi olid talle hüüdnud ,. elagu”. 

Kahvatu Võgovski sosistas tigedalt Kapustale kõrvu: ,,Mis ta vaikib, mida ootab? Nad 
tormavad kohe meie 

kallale!" 

» Andke meile Gladki ja Võgovski välja!" karjus kasakas lambanahkses kasukas. Ta 
seisis lava juures ja vehkis rusikatega Hmelnitski ees. ,, Need on nemad, kes müüsid maha 
nii sinu kui ka meid, Hmel! Niisugust rahu ei saa kinnitada!" 

»Ei saa!" haarasid sellest kinni sajad hääled. 

Hetman aga seisis ja ootas. Ta ei kiirustanud. Ta teadis, et tähtis on vastu pidada, ära 
oodata. Ta oskas oodata. See, mille poole ta püüdis ja mille poole ta sammus, nõudis 
ääretut kannatust ja kestvat ootamist. Ja kui viha ning etteheidete laine hakkas 
vaiksemaks jääma ja ta juba kavatses lausuda esimese sõna, kerkis äkki rahva hulgast 
esile kasakas, lükates teisi küünarnukkidega laiali. 

»Sõberveljed!" karjus kasakas. ,, Lubage hetmanile sõnake ütelda!" 

See, et kasakas ei küsinud luba temalt, vaid sõjaväelt, ja see, et selleks kasakaks oli 
vana tuttav Guljai-Den, ja see, et teda, hetmanit, takistati rääkimast, ajas äkki kõik ta 
mõtted segi ning sundis tundma oma jõuetust selle tormise inimmere ees. Hetkeks näis 
talle, et algab see, mida ta kõige rohkem kartis, — hukatusttoov võimu kaotus kasakate 
üle. 

Guljai-Den aga seisis suurtükilafetil ja laskis kuulda lühikesi, täis etteheidet sõnu. 
Need sõnad olid pööratud hetmani poole, ja kasakad kuulasid neid niisuguse 
tähelepanuga, mis ei kuulutanud head lõppu. 

Guljai-Deni hääl äratas mälus möödunu. Kuid Hmelnitski peletas endast mälestused 
eemale. Ta kuulas mitte väiksema tähelepanuga kui kasakad. 

»» Või nii oled sa, pan hetman, kuninga vojevoodidega kokku leppinud! Oled meid 
maha jätnud! Oled meist taganenud! Kas sa oled oma lubadused unustanud? Päästad 
ennast ja vanemkonda, meid aga ei taha tundagi? Kas on nii, kasakad?" 

»Nii!" vastas väljak ühe ohkena. ,.Nii!" 

»Sina ise, hetman, viisid meid lahingusse, ise kutsusid meid tõusma panide vastu, aga 
nüüd annad meid, viletsaid, piinade kätte, nuutide ja keppide alla, teivaste otsa ja 
võllastele!" 

»Häbi!" veeres uuesti üle väljaku. 

»»Tuleta, hetman, meelde Žoltõje Vodõt, Korsuni, Piljavat, Zborovit," luges Guljai- 
Den sõrmedel ja vaatas Hmelnitskile silma. ,, Tuleta, meelde ränki lahinguid ja neid, kes 
võidu eest on andnud oma elu! Kui sul on veel südametunnistust, siis ütle: miks sa taga- 
nesid oma sõnadest? Miks sa muretsed ainult vanemkonna eest, kuid meie eest ei 
hoolitse? Anna vastust, hetman!" 

» Anna vastust!” kihas väljak. ,, Vastust!" 

Guljai-Den kargas suurtükilt maha ja kadus rahva hulka. Näis, nagu poleks äsja 
rääkinud tema, vaid tema suu kaudu kõik kasakad. 

Päike ujutas väljaku oma kiirtega üle. Higi voolas mööda nägusid. Tuhandeis silmis 
luges Hmelnitski hukkamõistu, põlgust, etteheiteid. Ja uuesti ärkasid temas enesekindlus 


ja julgus, mis korraks olid ta nagu maha jätnud. Selja taga kuulis ta Kapusta sõnu ihu- 
kaitsele: 

»Hoidke teda!" 

Vihaselt ütles ta üle õla: 

»Jäta, Lavrin," ja kui ta pead pööras, nägi ta polkovnikute ehmunud ning kahvatuid 
nägusid. 

Jaa, mitte see salgake punastes kuntuššides, kes end ta selja taga kokku surub, ei saa 
tema võimsaks hoovaks võitluses maa priiuse eest. Mitte need ei lähe õlg õla kõrval 
temaga ega ole talle alaliseks ja vankumatuks toeks, vaid just need, kes praegu väljakul 
seisavad ja talle suure pahameelega silma vaatavad, — need, kes teda äsja avameelselt ja 
järsult hukka mõistsid. 

»Kasakad!" alustas hetman müriseva häälega, ja kisa ning kära vaikis äkki, nagu 
oleks tuulest viidud. ,, Kasakad!" kordas ta. ,, Ma kirjutan alla rängale ja häbistavale 
rahulepingule. Teil on õigus! Kuid kas ma olen tahtnud teid petta ja teile ülekohut teha? 
Kui ma 

oleksin seda tahtnud, poleks ma teie silme ette tulnud. Ma oleksin kartnud teie 
kohtumõistmist ja põlgust. Kuid ma olen ju liha teie lihast ja luu teie luust. Me kõik 
oleme rõhutud ning õnnetu rahva pojad ja mitte vähem kui teie tunnen ma valu isamaa ja 
priiuse pärast!" 

Ta peatus veidikeseks, nagu vaadates, missugust mõju tema sõnad avaldasid. Kasakad 
seisid vaikust pidades. 

»Guljai-Den ütles õigust, et me oleme teiega üheskoos olnud ränkades lahingutes,” 
jätkas Hmelnitski, ,.ei ole mina maha jätnud teid ega teie mind. Mispärast siis tahate teie 
mind sel raskel tunnil maha jätta?" Ta hääl kõlas ähvardavalt ja vihaselt. ,,Miks jätate 
mind üksinda? Kas ma olen oma sõnast taganenud? ...” 

» Aga kakskümmend tuhat registrikasakat?" hüüdis keegi rahva hulgast vahele. 

»Täna on kakskümmend tuhat, aga homme on sada tuhat!" hüüdis Hmelnitski. ,,Ma ei 
tõotanud teile paradiisi maa peal, kui viisin teid võitlusesse priiuse ja usu eest. Vastuoksa, 
ma hoiatasin, et võib-olla tuleb vaenlase ees oma pea mättale panna. .. Kuid praegu on 
meile vaja rahu, rahu iga hinna eest! .. . Põhjas on meie võimsad vennad, vene inimesed. 
Nemad annavad meile abi. Me ei ole üksi selles maailmas, ei ole tundmatust soost 
vaesedlapsed. Meie selja taga on Moskva tsaaririik, paremat kätt Valge-Vene, vasakut 
kätt Tšervonnaja Venemaa. Kes saab niisugusest jõust jagu? Mitte keegi! Mitte keegi 
maailmas! Anname täna panidele alla, et homme nemad meile alla annaksid." Ta teadis, 
et räägib ülearust, sest see oli juba selge lepingu rikkumine, kuid ta rääkis praegu neid 
sõnu kindlas ja vankumatus usus. ,,Vannun teile, kasakad, et ma ei jäta teid maha, vaid 
kaitsen kõigi abinõude ja kogu jõuga meie maa vabadust, meie usu vabadust, et viia 
lõpuni täide see, mida me oleme ette võtnud Zoltõje Vod5 lahingus. Aga kui ma kõikuma 
löön ja taganen, siis langegu teie põlgus ränga karistusena minu ja minu poegade pea 
peale, ja esimesel vastutulijal olgu õigus mulle mõõk südamesse torgata!" 

Hmelnitski haaras vöö vahelt hetmanikepi, näitas 

sellega hoogsalt põhja poole ja ütles häälega, mis teravalt ja kindlalt üle väljaku 
mürises: 


»Seal on meie vendade maa, seal on suur Moskva; ja ta ei luba, et meie, ühist usku ja 
ühist verd inimesed, orjuses hukkuksime. Andke aega, kasakad, andke aega! Minge 
rahulikult sinna, kuhu teie polkovnikud käsivad. Ärge muretsege registrite pärast. Uskuge 
mu südametunnistust ja mu südant. Ma ei tee teile ülekohut ega anna teid ära! Minge 
rahuliku südamega, kasakad." 

Keegi rahva hulgast hüüdis: 

»Elagu hetman Hmelnitski!" 

Rahvas ei haaranud sellest kohe kinni. Umbes minut aega kestis ähvardav ning kuri 
vaikus ja alles seejärel kõlas: 

»Elagu hetman!" 

Kuid Hmelnitski ei tundnud selles hüüdes kunagist üksmeelt ega jõudu. Vastu 
tahtmist läksid kasakad laiali. 

-. Kui Hmelnttski lavalt alla tuli, käskis ta Guljai-Deni üles otsida ja tema juurde 
tuua. Kuid teda ei suudetud kuskilt leida. Keegi tema sotnjas ei võinud öelda, kuhu 
kasakas Guljai-Den oli kadunud. 

Õhtul jõudis" Hmelnitski koos kasakavanemkonnaga Potocki laagrisse Belaja 
Tserkovi all. Tuhandemeheline kasakasalk saatis hetmanit. Tee ääres Belaja Tser-kovist 
kuni Ostraja Mogilani, kus asus Potocki peakorter, seisid kahes reas valvekasakad, et 
igasuguse hetmanit ähvardava hädaohu korral kohe anda teada kasakalaagrisse. Kapusta 
ja polkovnikud viisid läbi oma nõudmise, et Hmelnitski viibimise ajaks poola laagris 
jäetaks kasakatele pantvangideks Mark Sobieski ja Stanislaw Gonsiewski, kõige 
tuntumad magnaadid ja väljapaistvad kuninga võimumehed. Potockit ja Radzi-willi 
hoiatati, et juhul, kui Hmelnitskiga peaks midagi juhtuma, lendavad kohe nende 
pantvangide pead otsast. 

Laua ääres istusid ühel pool kroonihetman Mikola Potocki, välihetman Martin 
Kalinowski, senaator Adam Kissel, Bratslavi vojevood Stanislaw Lanckoronski, Bratslavi 
kohtunik Kazimierz Kossakowski, Leedu hetman Janusz Radziwill ja Smolenski 
vojevood Karl Gliebowicz. 

Kui Hmelnitski nägi saalis ksends Lentowskit, ütles ta Potockile kindlalt: 

»Palun, pan kroonihetrnan, seda ksendsi minuga ühise laua äärde mitte istuma panna. 
Ta on minu vastu kurja kavatsenud ja teeb asju, mis pole ta seisuse kohased, ja ta annab 
veel selle eest vastust...” 

Asjata põhjendas Potocki, et Lentowski on kuninga esindaja, Hmelnitski jäi endale 
kindlaks. Lõpuks tuli ksendsil lahkuda. Alles siis istus hetmän laua äärde. Koos temaga 
istusid Matvei Gladki, Ivan Võgovski, Mihhailo Gromõka, Ivan Bogun, Dželali ja Lavrin 
Kapusta. 

Tähelepanumärgiks Hmelnitski vastu käskis Potocki panna tema tooli taha 
kannupoisi, kes kogu aeg hoidis hetmani pea kohal hetmanikeppi. Kapusta ei pööranud 
silmi kannupoisilt. 

Potocki tõusis, karikas käes. 

»Kõrgeaulikud panid, olgu meie tänane kokkusaamine ise tunnistuseks selle kohta, et 
kodusõjale on tulnud õnnelik lõpp. Kuningas on näidanud oma suurt armu pan 
Hmelnitski vastu, jättes talle tema helduse kuninga Zaporožje Kasakaväe hetmani kõrge 
nimetuse. Vapper ja väärikas rüütel pan Hmelnitski, ma pean sulle ütlema, et ma olen 


unustanud teotuse, mis sa mulle Korsuni all osaks lasksid saada. Ma usun, et sa teed oma 
endise truudusetuse heaks oma sõnakuulmisega Rzecz Pospolita vastu.” 

Oli vaja vastata. Hmelnitski tõusis. 

»Pan kroonihetrnan, pan välihetman, pan Leedu hetmän, panid komissarid! Jumal 
näeb, et ma ei taha meie vahel riidu. Ma ei mõtle sõjale, vaid rahule. Hellitame oma 
südames lootust, et Rzecz Pospolita saab sellest rahust ja kokkuleppest õnnelikuks." 

Ta puudutas oma huultega Potocki karikat. Tõstis huulte juurde, kuid ei joonud. 

Potocki urgitses kahvliga rahulolematult taldrikul. Mitte niisuguseid sõnu ei oodanud 
ta Hmelnitskilt. Selle Hmeli koht pole mitte laua taga, vaid teiba otsas siinsamas 
lossiakende all, et saada kätte tasu Korsuni teotuse eest. 

Eineaeg möödus pinevas meeleolus. Siis hakkas muusika 

mängima. Daamid täitsid saali. Komissarid ja kavalerid läksid tantsima. 

Hmelnitski ja Potocki istusid kõrvuti. Kroonihetrnan rääkis: 

»Sa pead teadma, hetman, et sul pole sellest riiust mingisugust kasu. Milleks sa toetad 
pööblit? Ta on isemeelne ja põikpäine ning toob ka sulle varsti õnnetust. Mõtle järele, 
hetman, kui kasulik oleks sulle kuninga ustav teenimine. Mitte Rzecz Pospolita peale ei 
peaks sa sõjaga minema. Oota, varsti võid sa oma sõjalist võimu näidata teises kohas. 
Meie ühine sõjakäik viib põhja poole ..." 

Hmelnitski muutus valvsaks. 

»Kuhu põhja poole, pan kroonihetrnan?" küsis ta. , Teadagi kuhu," puhkes Potocki 
naerma ja plaksutas käsi. 

Samal hetkel avas kojaülem akna ja lehvitas valge rätiga. Väljast kostis mürisev 
saluut. 

»Sinu auks, pan Hmelnitski," ütles Potocki. Hetman painutas kergelt pead. 

»Miks sa veini ei joo, pan hetman?” jätkas Potocki. ,, Kohe joome meie kõrgeauliku 
kuninga terviseks. Sa pead jooma." 

Hmelnitskile tulid meelde Kapusta hoiatused. Ta kahtlus suurenes veelgi, kui ta 
märkas, et talle ei ulatatud karikat laualt, vaid selle tõi talle teener teisest toast. Karikat 
kõvasti peos pigistades tõusis ta püsti. Mällu kerkis päev, kuidas Ossolinski oli teda 
Zborovi all samasuguselt veiniga kosutanud... 

Potocki tõstis karika kuninga terviseks. Hüüded ,,vivat" summutasid ta viimased 
sõnad. Kõik tõstsid karika, ja Hmelnitski tabas Potocki ainitise ning kurja pilgu, mis oli 
suunatud temale. Ta tõstis karika, kuid sellest joomata pani tagasi enda ette lauale. 

»Kas sa tõesti ei joo kuninga terviseks? See on lugupidamatus tema isiku vastu, pan 
hetman!" 

»Mul ei ole tervis korras, pan kroonihetrnan," vastas Hmelnitski, ,,kuid lugupidamist 
tema kuningliku helduse vastu tõestan ma teisel viisil. . . Pean sinult andeks paluma, pan 
kroonihetrnan, kuid haigus ei lase mul jalul püsida. Luba tänada ja ära sõita.” 

Potocki kehitas põlglikult õlgu. 

-.. Kui Hmelnitski oli hüvasti jätnud, istus ta hobuse selga ja kihutas kiiresti oma 
laagri poole. Polkovnikud jõudsid tal hädavaevalt kannul püsida. Alles siis, kui ta oli 
sadulast maha tulnud ja majja astudes Hanna rõõmsat nägu näinud, tundis ta, kuidas 
midagi rasket ta turjalt langes. 

»Noh, ongi kõik!" ütles ta ja surus Hanna oma rinnale. 


Aga kui ta oli öelnud ,.kõik”, tundis ta, et see sõna pole õige, sest et just polnud kõik, 
mitte kõik. Ta istus laua taha, millel oli hoolikalt valmistatud õhtusöök valmis seatud, ja 
ütles nukralt: 

»Kui kahju mul ka on, kuid pole kõik, Hanna. Tuleb uuesti otsast peale alustada. Kas 
sa mõistad, Hanna?” 

»Mõistan, Bogdan.” 

Hetman nägi ta silmi ja tundis, et ta tõepoolest mõistis kõik, tajus kõik. Ja see, et too 
naine, noor ja tark, julge ja tugev, istus tema kõrval ja rääkis temaga karmide, täis tõtt 
sõnadega, tõi talle rahu ja enesekindluse tagasi. 

»» Veel üks häda, Bogdan,” ütles .Hanna ja pani talle käe õlale. ,,Ma ei tahaks sind 
kurvastada, kuid mis parata ..." 

Hetman küsis ärevalt: 

»Mis on juhtunud?" 

»Svetška tapeti!” 

»Ei või olla ..." 

Svetška tapeti. . . Alles kolm päeva tagasi saatis hetman Svetška koos kasakatega 
Tšigirinisse, et seal tema tulekuks ette valmistutaks. Kuidas siis nii? Mis see siis on? 
Nüüd alles tundis ta, kuidas ta oli jõudnud sellesse kohmakasse ja unistavasse 
noormehesse kiinduda. 

»Ei olegi enam kroonikakirjutajat,” ütles Hmelnitski kurvalt. 

»Kui kasakad tagasi jõudsid, jutustasid nad, et poola ratsapatrull oli neile kallale 
tunginud. Zolnerid hakanud nõudma, et koos nendega poola laagrisse sõidetaks. Svetška 
näidanud oma kaitsekirja. Ohvitser rebinud selle katki ja visanud vastu maad. Siis 
haaranud 

Svetška mõõga ja löönud ohvitserile vastu pead. .. Noh, edasi on selge..." 

Hanna sirutas käe ja võttis safianköites vihiku. Ta asetas selle Hmelnitski ette. 

»selle tõid kasakad. Olid ta rinnalt leidnud." 

Hmelnitski võttis vaikides vihiku ja avas selle esimeselt leheküljelt. Ta nägi suurt 
kuivanud vereplekki. Ta kummardus lehekülje kohale ja luges endamisi: 

»Kroonika leheküljed, mis on kirjutanud Kiievi õndsa metropoliidi Pjotr Mogila poolt 
asutatud Kiievi Kolleegiumi üliõpilane Fjodor Svetška, praegusel ajal kasakas ja kirjutaja 
Ukraina hetmani Bogdan Hmelnitski juures ..." 

Edasi lugema ta ei hakanud. Ta pani vihiku ettevaatlikult enda ette. Ta mälus kerkis 
esile ammune päev Kiievis, kui Mužilovski oli Svetška esimest korda tema juurde 
toonud. Ja see mälestus tõi kohe endaga kaasa teisi mälestusi, kurbi ja raskeid ... Hanna, 
nagu näha, taipas ta nukraid mõtteid. Ta ütles tasa: 

»Mis olnud, see läinud, Bogdan." 

»»Sul on õigus. Ainult ühest on kahju — aastaid ei saa tagasi.” 

Ta vaatas teraselt Hannale otsa ja mõtles sel hetkel kadedusega ta noorusele. Ja kohe 
tuli talle pähe kõik, mida kurjad keeled nende kohta olid rääkinud: ,, Kuidas see vana 
Hmel nii noore naise võttis, peast ogaraks läinud..." Kas tasub sellele tähelepanu pöörata? 

Hanna aitas uuesti rahutusest jagu saada. 

»Loe läbi, Bogdan, ma juba lugesin, kui sind ootasin. Õiglased sõnad on kirjutatud 
selles raamatus.” 


-.. Samal ööl luges Hmelnitski algusest lõpuni, kaanest kaaneni läbi kõik, mis 
Svetška oli kirjutanud. Kas leiduks niisuguseid sõnu, et jutustada kõigest, mis sünnib 
praegu isamaal, ja piinadest, mis rahval tuleb kanda, kaitsedes priiust ja usku panide 
irvitamise ja ikke eest? Kuid Svetška käega kirjutatud ridades oli selle suure tõe teri, 
mille poole ta ka ise sammus. Tõsi küll, alatr ei läinud ta otsest ja õiglast teed. Võib olla, 
kui seda oleks talle ette heitnud keegi teine, oleks ta 

niisuguse kinnituse vihaselt tagasi lükanud, kuid iseendale võis ta seda tunnistada. 

-.. Hetmani käsul maeti Fjodor Svetška surnukeha kiriku juurde Belaja Tserkovis. 
Peatsisse pandi rist, hauale aga marmortahvel, millele hetman käskis kirjutada: ,,Siin on 
maetud kasakas Fjodor Svetška, kes teenis ustavalt isamaad kuni viimse hingetõmbeni. 
Rahu tema põrmule.” 

-.. Septembri lõpul oli Hmelnitski koos Hannaga juba Subbotovos. Kui värav tõlla 
ees pärani avanes, surus Hmelnitski erutusega Hanna kätt. Talle tuli meelde, missuguste 
mõtetega ta oli sellest väravast mõni kuu tagasi välja sõitnud. 

Veidi hiljem kõige selle aja jooksul juhtunu üle järele mõeldes tundis ta siiski, et 
temast ei ole võitu saadud. Ei ole! 

Ta seisis laial välistrepil, vaatas sinkjashaljasse steppi, mis laius sinerdava Tjasmini 
taga, ja kinnitas endale mõttes kogu kindlusega, milleks ta üldse oli suuteline: 

»Kõik algusest peale, kõik algusest peale!" 

Ei, ta ei tagane oma sõnadest, mis ta ütles kasakatele väljakul Belaja Tserkovis. Ja kui 
siinsamas oleks Guljai-Den (see tuli talle meelde niipea, kui ta oli mõelnud Belaja 
Tserkovile), ütleks ta seda talle... 

Aga Guljai-Den oli samal ajal Subbotovost kaugel. Rinnuni kuivas stepirohus lonkis 
ta hobune väsinult stepi kauasõitmata teel, mis viis Donile. 

Guljai-Deni kannul sõitis veel umbes pooltosinat ratsanikku, tagapool aga venisid 
vankrid, millel istusid naised ja lapsed. 

Kõrgel tiirutas kuningakotkas, varitsedes saaki. 


NELJAS RAAMAT 
1 


Ei Berestetško lahing, veel vähem Belaja Tserkovi traktaat ei toonud Poola kuningale 
ja vojevoodidele kindlust selles, nagu oleks Rzecz Pospolita kestvamat rahu leidnud. 

Missugusest rahust sai üldse juttu olla, kui oli olemas Hmelnitski, kui ta vastupidiselt 
Belaja Tserkovi lepingule ei saatnud oma polke laiali, kui ta tegi läbikäimise Moskvaga 
veelgi tihedamaks? Viimane asjaolu ei olnud enam saladuseks. Tuhandeid maainimesi 
Volõõniast, Podooliast ja Poltaavamaalt, rääkimata juba Tšernigovi ja Leedu maa-aladest, 
läks Moskoovia maa-aladele ning asus sinna elama, tsaari vojevoodid aga ei teinud 
kuninga kantselei protestidest hoolimata neile mingisuguseid takistusi, vaid vastupidi, 
võtsid neid meeleldi ja heatahtlikult vastu. 

Varssavis juba teati, et Hmelnitski ise saatis laiali universaale, milles kutsus 
pospoliite lahkuma neist kohtadest, kuhu panid pidid tagasi tulema. Oli ka teada, et tsaar 
ja bojaarid olid ukraina väljarändajaile lubanud rajada Moskoovia maa-aladel uusi linnu 


ja külasid. Kantslerile kanti ette, et Hmelnitski peab läbirääkimisi Semigradje vojevoodi 
Ragotsiusega, kes kavatsevat minna sõtta kuninga vastu, ja lubab talle kasakate toetust. 

Rooma paavstilt oodatavat raha seni veel polnud. Veueetsia venitas oma sõda 
Portaga. Rootslastelt polnud iga hetk muud kui häda oodata. Ja tsaar Aleksei Mihhailovitš 
muutus järjest kindlamaks oma nõudmistes tagasi saada Smolensk ühes linnade ja 
küladega, mis Poola oli sama sajandi algul enda kätte haaranud. 

523 

Saksa hertsogi- ja vürstiriigid polnud kuigi kindlad liitlased seks puhuks, kui tekib 
mingisuguseid komplikatsioone. Madalmaade ühendriigid ja Prantsuse kuningriik 
muutusid ikka tugevamaks ja dikteerisid juba võimukalt oma tahet Euroopa pealinnades, 
varjutades Poola krooni üsna hiljutist hiilgust. 

Igalt poolt võis oodata uusi sõjakäike ja uut sõda, aga niikaua kui selja taga oli 
Hmelnitski, ei saadud edukusele mõteldagi. Neetud Hmel huvitas Euroopat juba mitte 
ainult kui mässaja. Mitte asjata polnud Rootsi diplomaat Franz Meyer aasta lõpul kantsler 
Leszczynskile soovitanud Hmelnitski taltsutada, ja mida varem, seda parem. 

Rootslased ei tahtnud — seda tunnistas Meyer ava-, meelselt —, et Moskva kõik vene 
maad ühise riigi alla koguks. Kui see juhtuks, annaks Vene tsaaririigi võimsus end 
ebameeldivalt tunda rootslastele, kes endiselt unistasid kogu Balti mere enda võimu alla 
saamisest. 

Kantslerile oli teada, et saadik Meyer otsis teed, kuidas hetman Hmelnitskiga 
ühendusse astuda. Aga nüüd oli õhus järjest rohkem tunda ebameeldivaid raskusi 
Moskvaga. Kas nii või teisiti, kuid Varssavi teadis, et asi venelastega ei lõpe rahulikult. 

Selgus, et hoolimata kahest suurlahingust, mis Rzecz Pospolitale olid kalliks maksma 
läinud, polnud Hmelnitski üle siiski võitu saadud. Hmel püsis hoolimata sellest, et ta 
tiivad olid murtud, ja oli juba selgeid tundemärke, et varsti püüab ta uuesti oma tiibu 
välja sirutada. 

Sõda oli lõppenud, kuid tõelist rahu polnud kindlustatud ei kuningale, senaatoritele, 
vojevoodidele ega kogu šlahtale, kes, olgugi vahest ettevaatlikult, siiski juba hakkas oma 
Ukraina mõisatesse tagasi pöörduma. 

Kuid neis mõisates tõrrutasid šlahta poolt enne sõda mahajäetud härrastemajade 
asemel põlenud müürid. Põllud olid üle inimkõrguse umbrohuga sööti kasvanud, uhketes 
parkides pesitsesid varesed ja kui külades leidus poolteistkümmendki säherdust 
pospoliiti, kellest oli niisama palju kasu kui vanadest setukatest, oli seegi hea. .. 

Hmelnitski vedas kuninga saadikuid kahtlemata ninapidi. Ta oli helde lubadustega ja 
vahetevahel, kui teda vastu seina suruti, kirjutas universaale sõltumuse kohta, kuid kõige 
järgi oli näha, et ta ainsaks eesmärgiks oli aega võita. 

Kõik katsed hetman ära koristada, põlgamata selleks ühtki abinõu, olid nurjunud. 
Muuseas, niisugune abinõu enam ei kõlvanudki. Varem võis veel loota, et kui 
Hmelnitskist lahti saadakse, õnnestub hetmaniks panna kas või Võgovski, kelle vastu 
üsna heatahtlikud olid olnud endine kantsler Juri Ossolinski ja kuninga pihiisa Lentowski. 
Kui see siis oleks korda läinud, oleks uuest hetmanist Rzecz Pospolita kuulekas sulane 
saanud. 

Kuid nüüd ei olnud enam juttu hetmani vahetamisest. Peaasi ei seisnud enam selles, 
sest kantsler mõistis, et pööbel kukutab sedamaid hetmani, kes ei hakka tema poole 
hoidma. 


Varssavi katsed kasakavanemkonda enda poole meelitada olid jäänud tagajärjetuks. 
Enamus polkovnikuid ja sotnikuid oli Bogdan Hmelnitskiga tihedalt seotud ning täitis 
pimesi tema käske. Nad kõik olid päri hetmani tungiga Moskva poole. Varssavis mõisteti: 
kui mitte sedamaid "tarvitusele võtta otsustavaid abinõusid, muutub võimatuks ära hoida 
Ukraina lahkulöömist Rzecz Pospolitast. 

Esimesed rõõmud pärast Berestetško lahingut ja Belaja Tserkovi läbirääkimisi olid 
edasiste sündmuste mõjul kadunud. Kuningas ja senaatorid mõistsid, et lõppkokkuvõttes 
oli Hmelnitski kandnud tunduvaid kaotusi ainult inimeste osas, kuid polnud kaotanud 
oma suurtükiväge ega oma põhipolke. Ka nüüd hoidis ta hoolikalt oma polke — seda 
luustikku, mille ümber õigel ajal kasvab jälle tugev liha. Vaieldamatu oli see, et 
Hmelnitski valmistub uueks lahinguks, kusjuures ta nüüd tarvitab palju rohkem kavalust 
kui kunagi varem. 

Palju rahutust tekitas Moskva vahelesegamine kõigesse sellesse. Kui aasta tagasi olid 
Hmelnitski ja Moskva pidanud läbirääkimisi salaja, siis nüüd ei varjanud kumbki pool 
vastastikust poolehoidu ega sõbralikku vahekorda. Mida maksis juba see, et kohe pärast 

Berestetško lahingut, kui Rzecz Pospolitaga naabruses olevates maades hakati 
rääkima mässu mahasurumisest Ukrainas, oli Vene tsaar rutanud läkitama Hmel-nitski 
juurde oma saadikut — djakk Grigori Bogdanovit! Selle aktiga ta nagu rõhutas oma 
heasoovlikkust Hmelnitski vastu ning hoolimatust oma ametliku liitlase — Rzecz 
Pospolita vastu. Ja nüüd viibis juba kolmandat kuud Moskvas Hmelnitski saatkond. 

Halvad olid ka kirikuasjad. Bresti unioon, mis näiliselt oli pannud aluse õigeuskliku 
pööbli järjekindlale ning otsustavale katoliseerimisele, oli nüüd tühja läinud. Kogu 
ukraina rahvas oli täie kindlusega uniooni ja uniaatide vastu üles tõusnud. Ja kui veel 
mõni aasta tagasi õnnestus unioonikiriku kaudu alamrahvast kas või osaliseltki mõjutada, 
siis nüüd ei saadud sellele mõteldagi. Ohtlik oli juba ainult uniaatidest juttu teha. 

Nii kujunesid sündmused pärast Berestetško kampaaniat, mida Rzecz Pospolita oli nii 
püüdlikult ja hoolikalt ette valmistanud, hoidmata selleks kokku kulda, sõjariistu ja 
inimesi ning jäädes Veneetsiale, Rooma paavstile ja keiser Ferdinandile võlgu hunniku 
raha. Ja polnud lootagi, et seda raha õnnestuks lähemal ajal Ukrainast tagasi võtta. 

Selgus, et Berestetško lahingus saadud võit oli ainult miraaž. Selgus, nagu kantsler 
Leszczynski kord ütles, et iga tare kuninga lõunaprovintsides on kindlus, mis on valmis 
piiramisele vastu pidama ja mis on nõus pigem hukkuma, kui end võitja armu alla andma. 

Hmelnitski jõud seisis selles, et tema sõjaväeks oli saanud kogu pööbel. 

Kuid Varssavi ei kaotanud lootust Hmelnitskile lähemas tulevikus lõpp teha. Peaasi 
— mitte anda talle hingetõmbeaega, mille eest hetman nüüd kõigi abinõudega ja kõigest 
väest võitleb. 

Kuigi Kiievis oli seatud ametisse kuninga vojevood, ikka seesama Adam Kissel, kuigi 
seal seisis kvartapolk õuemarssal Tikocynski juhtimisel ja kuigi metropoliit Kossov 
kinnitas, et tulevases kampaanias ta toetab kuningat, oli see kõik üsna vankuv. 
Hmelnitski seadis Kiievis ametisse oma targa ja kaugenägeliku diplomaadi 

Silujan Mužilovski, päris linna külje all aga hoidis ta kümmet tuhat meest Ždanovitši 
juhtimisel. Kümme tuhat kasakat seisid Tšernigovis, peale selle oli Hmelnitskil Vinnitsas 
kakskümmend tuhat meest, keda juhtis Bogun . .. Kuid Belaja Tserkovi traktaadi järgi oli 
ju hetmanil lubatud pidada üldse ainult kakskümmend tuhat registrikasakat.. . 


Missugusest rahust sai siis juttu olla? 

Ei! Mõtisklemisest kõigi nende asjade üle oli kantsler Leszczynskil vähe rõõmu, 
hoolimata isegi paavsti nuntsiuse Johannes Torrezi heldeist lubadustest. Tuli tahes- 
tahtmata kannatada ja oodata uusi ettenägematuid sündmusi. Kantslerile tegi muret veel 
see asjaolu, et ta ei näinud šlahta hulgas meest, kes võiks vajaduse korral uuesti 
kuningavägesid juhtida. Ei olnud enam ei Wiszniowieckit ega Potockit. Surm oli viinud 
nad mõlemad. 

Kantsler Leszczynski ei olnud kergemeelne inimene-ega saanud olla ükskõikne kõigi 
nende rahutust tekitavate asjade vastu. Ta rääkis kuningaga kokku kohalike seimide 
kokkukutsumise kohta enne seda, kui Varssavis leiab aset üldine suurseim. Uueks ja 
otsustavaks sõjakäiguks oli vaja raha ja inimesi, kuid peaasi — oli vaja kõigile kroonile 
ustavatele inimestele selgeks teha, et küsimuses on riigi saatus, et kaalul seisab see, mis 
võib maksma minna kuningriigi olemasolu. 

Kantsler alustas läbirääkimisi khaaniga, veendes teda puruks rebima lepingut 
Hmelnitskiga. Kuid kantsler tahtis, et vahekorda ei katkestataks kohe, vaid et see oleks 
ootamatuks noahoobiks hetmani selga. Mingu khaan tulevases sõjas jälle Hmelnitskile 
appi ja andku ta uuesti ära. Nii on õigem. 

Kuninga nimel andis kantsler khaanile nõusoleku selleks, et tatarlaste väesalgad 
võtaksid panise arvel jassõrit lõunapoolsetes kroonimaades, see tähendab Dneprimaal, 
Ukrainas. 

Kantsler arvestas kavalalt. Saagu pööbel vihaseks Hmelnitski peale, kelle liitlaseks 
tatari khaan kõigi teada oli. Ja Leszczynski ustavad inimesed lasksid juba osavasti lendu 
kuulduse, nagu oleks hetman ise tatar- 

lasi lõunapoolsetele maadele kutsunud, et selle eest endale nende abi kindlustada. 
Kuid varsti saadi Varssavis teada, et Hmelnitski oli lõunapoolsete maade elanikkonnale 
välja andnud universaali üleskutsega oma kodud maha jätta ja Moskva tsaaririiki ümber 
asuda, tatarlastega aga sõda mitte pidada, sest praegu ei saa ta elanikke sõjaväega aidata. . 


Kui kuningas andis välja käskkirja väikeste seimide kokkukutsumise kohta, saadeti 
kantsleri käsul neile kõigile läkitus. See tuli seimides ette lugeda ja läbi arutada. 
Läkituses oli öeldud: 

» Tema kuninglik heldus, meie kõrgeaulik kuningas tegi omal ajal korralduse tema 
instruktsioonides üksikasjaliselt valgustada kõike seda, mis puutub riigi julgeolekusse ja 
mida ta pidas ülivajalikuks üldseimis arutada. Kuid juba pärast instruktsioonide 
laialisaatmist on mitmesugustest täielikku usaldust väärivatest allikatest saadud uusi 
hoiatusi kasakatega sõlmitud rahu lühikese kestvuse kohta. Vastavalt sellele peab tema 
kuninglik heldus vajalikuks nimetatud andmed teile teatavaks teha. 

Kõigepealt teatame, et Hmelnitski on läkitanud Moskvasse oma saadikuid — 
pöörduma palvega Moskva tsaari poole ning taotlema Ukraina ühendamist Vene 
tsaaririigiga. Hiljuti sõitis Umanist läbi Hmelnitski juurde Ungari saadik ja käis seal üsna 
kõrgilt meie komissaridega ümber. Sõitis läbi ka Mult-jani saadik. Kuid veel tähtsam on 
see, et Hmelnitski on andnud välja universaali Bratslavi vojevoodkonna elanikkonnale, 
kutsudes pospoliite üles talvel kannatlikult taluma alanduse raskusi ja lubades neid veel 
enne kevadet panide võimu alt vabastada. Veel kahtlasem on see asjaolu, et pärast 


rahulepingu sõlmimist on Hmelnitskil küllaldaselt aega olnud Zaporožje Kasakaväe 
registrinimestike koostamiseks, kuid nüüd palub ta tähtaega kuni kevadeni pikendada. 

Kõigi nende asjaolude järgi võite, teie heldused, kergesti ette kujutada, mida tuleb 
kevadel oodata. See selgub varsti, sest vastavalt lepingule peab kasakavägi pärast 
jõulupühi minema teisele poole Dneprit, mida aga arvatavasti ei tehta. Niisiis, teie 
heldused, võtke 

tõsiselt kaaluda kõiki neid asjaolusid, mida iga kord kinnitavad mitmesugused allikad 
ja mida eelseisval seimil teile ümberlükkamatult tõestatakse, mis nüüd aga tehakse teile 
isalikult teatavaks tema kuningliku helduse, meie kõrgeauliku kuninga poolt. 

Mõtelge Rzecz Pospolita julgeolekule ja sõjaväe organiseerimisele, et selle üle ei 
tuleks muret tunda viimasel tunnil, ja jumal hoidku selle eest, et Rzecz Pospolita, kes 
verega on endale rahu kätte võitnud, ei läheks vastu laostumisele. Tema kuninglik heldus 
tunneb selle üle pidevalt muret, ja on vaja, et ka teie heldused kinnitaksid, et pole 
põrmugi vähenenud teie tahtmine hoida oma riiki ja oma löökidest vapustatud isamaa 
heaolu. 

Tema kuningliku kõrguse isiklikul käsul — Remigian Piasiecki, riigikantselei 
valitseja.” 

Esimest korda paljude aastate kohta loeti kohalikes seimides ette niisuguse sisuga 
läkitust. . . 


2 


Sel aastal erutas inimesi jälle komeet ja tekitas ärevust nende südameis, kellele tegid 
muret halvad märgid... 

Šlahta pöördus mõisatesse tagasi. Tatarlaste väesalgad hulkusid mööda teid, tungisid 
kallale pospoliitide küladele ja muutsid maa lõunaosa peaaegu inimlage-daks. Jättes 
endast maha ahervaremeid, teotatute ja häbistatute hala ning oigeid, ajasid tatarlased 
vangi-võetud naisi ja mehi orjapõlve. 

Rasked mõtted närisid Martõni südant. Berestetško lahing oli lõppenud suure 
nurjumisega. Ta mõtles: kas püsib siin maailmas vabadus, mis on nii raskesti kätte 
saadud? Ta mõtles: kas hetman ei lähe üle šlahta poole, kas ta ei lähe kummardama 
Varssavisse, aga võib-olla läheb mere taha Türgi sultanilt armu otsima? 

Viimastel kuudel oli Martõn kogu aeg sõidus olnud. Kapusta, tema ülem, saatis 
Ternovõid siia ja sinna mööda kogu Ukrainat. Martõn viis igasse kanti universaale, kirju 
ja salajasi käske. Ta sai näha laia maa- 

ilma, sai kuulda palju säärast, mille kohta ei jõua nädala jooksulgi selgusele, kus seal 
õigus on, kus vale. 

Nii oli näiteks Perejaslavis, kus ta kasakasotniku Derizemlja juures ööd oli. Martõn 
kuulis, kuidas läbi-sõitvad kasakad omavahel arutasid: 

»Hetman Hmelil on ainult üks mure: kuidas aga oma kulda päästa. Belaja all müüs ta 
enda panidele ja jättis sõjaväe kus seda ja teist, nüüd aga kavatseb Istanbuli putkata. 
Šlahta liigub nagu rohutirtsuparv Ukrainasse. Aega kaotada on surmkardetav. Kuni pole 
veel hilja, tuleks meil kõigil Moskvamaale üle minna." 


Kasakad arutasid vaikselt omavahel. Martõn tegi, nagu magaks ta, kuid kasakate jutt 
ei läinud tal kaua meelest. Martõn tahtis teada saada — tulgu mis tahes, kuid ta pidi teada 
saama —, kas see kõik on tõepoolest nii, nagu inimesed räägivad? Kas hetman on 
tõepoolest ära andnud? Kui ta Tšigirinisse jõudis ja paraja . silmapilgu tabas, jutustas ta 
neist kasakatest Kapus-tale. Polkovnik sulges väsinud silmad ja vangutas laitvalt oma 
kiilaspead: 

»Loravad kurat teab mis." 

Kapusta rahustas Martõni, aga endamisi otsustas: Perejaslavi tuleb ustavaid mehi 
saata ja välja uurida, kes seal hetmanit ja tema tegevust laimavad. Ta muigas kibedalt — 
jõuad sa kõike välja uurida! 

Vahepeal läks rohkesti pospoliite põhja poole. Püüti liikuda mööda vähetuntud teid, 
sest käis ringi kuuldus, et hetmani valvesalgad peavad kõik kinni ja saadavad küladesse 
tagasi. Ammumäärimata vankrid kägi-sesid, hobused hirnusid, sügisene stepp hõljus 
silme ees nagu kollane meri ja kuskil taevarannal seisid sinise vallina Putivli 
vojevoodkonna tihedad metsad. 

Seal sinisel silmapiiril oli vendade maa, ja sinna voolasid, nagu kevadel voolavad 
ojad, suubudes veerik-kasse jõkke, pospoliitide voorid, mehed ja naised, vanad ja noored. 
Nagu oleksid kogu Ukrainas tared oma kohtadelt lahkunud ja rändama hakanud. 

Umani polkovnik Jossip Gluhh andis käsu: kõigile maanteedele vahikasakad välja 
panna, mööda tema polgu maid minevad voorid kinni pidada ja oma asupaika tagasi 
saata. 

Martõn Ternovõi tuli Umani Kapusta ülesandega. Ta istus polkovniku jõuka maja 
ruumikas võõrastetoas. Kuigi Jossip Gluhh polnud seda sorti mees, kes oleks kasaka oma 
lauda palunud, ometi sundis polkovnikut külalislahke olema Martõni teenistuskoht 
hetmani kantseleis ja seda rohkem eriline ülesanne, mille ta oli toonud Kapustalt. 

Õlgadest lai ja sihvakas Jossip Gluhh võõrustas Martõni lõunasöögiga. Teenijatüdruk 
kandis sööke ette. 

Martõn nägi, et peremees ei ole tema siinviibimise üle kuigi rõõmus, kuid tal näikse 
olevat kavatsus temalt midagi välja uurida. Jossip Gluhh valas külalisele hõbekarikasse 
ohtralt viina, kuigi ise jõi vähe ja vastumeelselt. 

»Mis see Kapusta seal kirjutab?" laiutas ta haavunult käsi. ,,Pospoliite mitte takistada, 
mingu nad vabalt Moskvamaale. .. On see mõni tegu või asi?" 

Polkovnikul tungis veri näkku, ta põrutas rusikaga vastu lauda ja tõusis vihaselt püsti. 

»Tegu või asi!" kordas ta. ,,Pospoliidid jätavad külad maha, vili jääb koristamata, 
põletatakse oma majad maha ja võetakse puha kõik kaasa. Ma mitte ei mõista, milleks 
säherdusi käske kirjutada. Mina aga panen ka edaspidi oma vahikasakaid välja, saatku 
nad kõik tagasi...” 

»Kuhu, pan polkovnik?” katkestas teda Martõn. ,, Kuidas kuhu? Teadagi..." 

»Kas Kalinowskile või Korieckile piinamiseks või tatarlastele jassõriks?" 

»Kui sa nii tark oled, siis tatarlaste kohta küsi het-manilt, uuri välja Kapustalt. Või 
olen mina neid kutsunud, võtku neid kurivaim .. . Aga mis seal räär kida!" 

Gluhh jäi vait ja vaatas rahutult Ternovõile otsa. Ehk on ta lobisenud ülearust. Ja et 
oma eksisammu siluda, hakkas ta rääkima teisel toonil: 

ATeadagi, hetmanil on raske, kes seda ei mõista. Kuid sünnib sihukesi asju, et kuratki 
endal sarved murrab, enne kui aru saab.” 


Martõn langetas pea. Ta teadis küll, mida polkovnikule vastata, kuid kas tasub? Näib, 
et mitte. Ta 

otsustas vait olla, lastes polkovnikut teha tema kohta mitte kuigi meeldiva järelduse, 
et ,,kasakas pole kuigi taibukas". Ja Gluhh laskis oma keelepaelad valla: 

» Varem või hiljem sõda lõpeb. Kas jääme kuninga või sultani alla, kuid 
majapidamises on käsi vaja. Pos-poliidid on enda kohta liiga heas arvamises, kõik taha- 
vad kasakaks saada! .. . Kuid sihukest asja pole olnud ega saagi olema! Keegi peab ju 
ometi maad kündma ja kangast kuduma ja loomi toitma ja jahvatusematti maksma! Maa 
ise andisid ei anna. Aitab juba sellest, mida oleme kätte saanud. Uniooni ei ole, hea 
seegi!" 

Gluhh näis rääkivat iseendaga, pööramata enam tähelepanu Martõnile. Oli näha, et 
see kõik oli tal südame peal kipitanud, Kapusta kiri aga oli vaikimise-paisu purustanud ja 
kauavarjatud mõtted pääsesid valla. 

Martõn tundis, kuidas temas tõusid viha ja kibedus. Suur rahutus näris ta südant. Ta 
tänas polkovnikut külalislahkuse eest, öömajast aga ütles ära. Ta sõitis Umanist välja 
pimedal ööl, kuid ta mõtted olid veel tumedamad kui pime öö. 

Ikka ei läinud kõik nii nagu vaja. Alles hiljuti oli ta ette kujutanud, et algab tore elu, 
avaneb otsetee õnne juurde, tuleb ühesugune priius kõigile, inimesed on ühte usku, on 
lihased vennad, ja ühine on kõigile kogu Ukraina — kõik põllud ja stepid, kõik metsad ja 
jõed, kõik linnad ja külad, kogu isamaa, mis hetman Hmelnitski vabarnapunaste lippude 
all nii uhkelt õitseb ... Aga mis on juhtunud? 

Tal ei läinud meelest polkovnik Gluhhi sõnad: ,,Kes hakkab maad kündma, kes 
jahvatusematti maksma?" Gluhhile on ükspuha, kas olla kuninga või sultani all.. . Ainult 
et keegi tasuks sintsi, et aga pospoliidid istuksid külades nagu koerad keti otsas... ,,.Ehk 
mõtleb het-mangi nii?" turgatas Martõnil ärev mõte. ,,Kuid ei! Seda ei saa olla. Aga kui? 
-.." Ja see , Aga kui?" ei lahkunud enam Martõni meelest ja täitis ta südant suure ning 
vaigistamatu ärevusega. 

.-.. Nii venisid päevad ja nädalad, segased ja salapärased. See kõik, millele ta enne 
polnud tähelepanu pööranud, kõik, mis talle varem oli vähe muret 

522 

teinud, kerkis äkki mällu ja sööbis sinna. Kui ta Umanist tagasi jõudis, jutustas ta 
Kapustale puhtsüdamlikult oma vestlusest Jossip Gluhhiga. Martõn ootas, et Kapusta 
mõistab Gluhhi hukka ja peletab kõik kahtlused, kuid Kapusta ainult mõõtis Martõni pika 
ning läbitungiva pilguga ja tähendas: 

»Pikk keel on Umani polkovnikul, seda tuleb veidi lühemaks teha ..." ja läks ära. 

Ja see oli kõik. Martõn aga jäi kantselei lävele seisma, ja kahtlused ta hinges ei 
kadunud, vaid muutusid koguni tugevamaks. 

Ta oli üksi laias, ääretus maailmas, ning keegi ei suutnud kaotada kohutavat tühjust ta 
ümber. Ema rändab kuskil võõraste inimeste hulgas või on ammu surnud. Sõberveljed on 
sõjatuul laiali pillanud. Katrja . . . Milleks teda meelde tuletada? . .. 

Need mõtted närisid Martõni südant ja ta ei suutnud neist, vabaneda. 

Kuiva sügise asemele tulid vihmad. Hallide pilvedega kaetud taevas rippus madalalt 
Tšigirini kohal. 

Hetman kolis ümber Subbotovosse. Tšigirinis tegid korraldusi Võgovski ja Kapusta. 
Korsuni juures kogus Ivan Zolotarenko uusi sotnjaid ja sinna sõitis voori-ülem Timofei 


Nossatš. Vinnitsas formeeris uut polku Ivan Bogun. Liikus kuuldus, et hetman 
valmistuvat uueks sõjaks kevadel. 

Liikus veel üks kuuldus: on tulemas Türgi sultani uus saatkond, et hetman ja ta 
sõjavägi oma käpa alla võtta. 

Kurb oli sel sügisel nii Tšigirinis, Belaja Tserkovis, Vinnitsas kui ka Jampolis. Nagu 
sügisene pilv ronis kurbus mööda Ukrainat, surus end vastu vihma käes mustaks 
muutunud talutarede seinu. 

Mis saab edasi? Mis saab? 

Martõn viibis vahel kasakate hulgas, kes enam ei varjanud oma mõtteid, vaid neist 
valjusti rääkisid. Ja naed jutud priiusest, mida hetmani polkovnikud olevat valmis müüma 
kas Türgi sultanile või Poola kuningale, et aga endale šŠlahtaseisust välja kaubelda, leidsid 
Martõni südames vastukaja. 

Juba mitte enam purjus päi kõrtsis, vaid niisama 

kuskil tares või väljakul hakkas ikka sagedamini kõlama hüüdeid: 

»»Milleks oleme valinud sihukesed polkovnikud? Kas meil on ilmaaegu mõõgad 
olemas?" 

»»Kuhu hetman on oma südametunnistuse kaotanud?" 

»Aitab juba kannatamisest!" 

Martõn mitte ainult et kuulas pealt neid kõnelusi, vaid võttis mõnikord neist ka ise 
osa. 

Vähemärgatav ja käbe salakuulaja Gulka pani Martõni tähele. Nii või teisiti, kuid 
Ternovõi oli hetmani kantseleist, teadis ühte kui teist sihukest, mille üle teistel mõteldagi 
ei tarvitsenud, ja teda tuli juba silmas pidada. Gulka teadis, millega ta võis Lavrin 
Kapustale teeneid üles näidata. Nagu kogemata sosistas ta polkovnikule Martõn 
Ternovõist. Ta jutustas, millest kõrtsides ja väljakud räägitakse ja mida Martõn ise on 
rääkinud, lisas isegi veidi enda poolt juurde, arvates, et ega üleliigne niisuguses asjas 
paha tee. 

Kapusta hoiatas Ternovõid: 

»Sina, sotnik, ole ettevaatlikum. Ära topi end võõrastesse asjadesse! Hetman on 
hetman,. polkovnik on polkovnik, aga kasakas on kasakas!" 

»Mind on sotnikuks määratud," kostis Martõn. ,,See on küll tõsi...” 

»Mis on tõsi?" küsis Kapusta veidi karedalt. 

Taganeda polnud enam võimalik. 

»»1õsi on küll see, pan polkovnik, et ehkki ma olen sotnikuks määratud, pole mulle 
siiski sotnjat antud, ja ka igal pool on lugu sedasi, et...” 

Oota nüüd," katkestas teda Kapusta, ,,mis lugu see sedasi on? Ehk oled veidi ülearu 
võtnud, ja ongi sul lugu sedasi? Sulle lao kõik korraga peo peale — viin, piiga, priius ...” 

»Priiuse eest olen ma mõõgaga võidelnud, aga mu kihlatu piinasid surnuks tatarlased . 

Martõni huuled vabisesid ja ta ise värises üleni nagu palavikus. 

»Kas me siis selle eest võitlesime, kas me siis selle eest kuninga ja šlahta vastu 
sõdisime, et käed rüpes pealt vaadata, kuidas šlahta uuesti lihtrahva üle irvitab. Ja ka 
omad. .. Vanemkond kipub krae vahele. 

Kas teie seda ei näe? Ma olin läinud nädalal Võšgorodis, — pool küla keppidega läbi 
pekstud, kümme inimest surnuks piinatud. Küsin naistelt: ,,Kes on niisuguse teotusega 
hakkama saanud?" — ,,Ah kes?" räägivad nad. ,, Teadagi, et oma kasakad." — ,.Mille 
eest?" küsin ma. — ,.Aga selle eest, et hakkasime kloostri-maad — kõnnumaad — perede 
vahel jagama.” Ma küsin neilt: ,,Kes käskis teiega nii teha?" Aga vastuseks saan: 
»Peakirjutaja Võgovski universaal hetmani nimel." Sa ei tunne mind esimest päeva, 
polkovnik! ütlen sulle nagu oma isale — raske on mul. Ja küsin sult nagu isalt: mis saab 
edasi?" . 

Kapusta tõstis lõdva liigutusega käe ja tõmbas sellega nagu und peletades üle näo. 
Väsimus! Neetud ja äravõitmatu väsimus laskus turjale. Vanadus, nagu näha, kipub juba 
kallale. 

Ternovõi räägib tõtt. Aga kuidas talle seletada, kuidas talle ütelda, et ta mõistaks: 
kõik ei anna nii lihtsalt seada. Elu pole muinasjutt, pole lugulaul, mida laulab kanneldaja. 
Kaua ja kannatlikult seletas Kapusta Martõnile. Kuid ta sõnad läksid nagu tuulde. 
Martõn ei kuulanud teda: tal oli juba oma arusaamine sündmustest, niivõrd selge ja 

kindel, et kõnelus Kapustaga tundus talle nüüd ülearusena, tarbetuna. 

»Kuula, Martõn, tähelepanelikult," ütles Kapusta, vahetades kõneainet, ,,sul tuleb sel 
nädalal Putivlisse sõita. Viid kirja vojevood Fjodor Protassovile. See on tähtis kiri, annad 
selle isiklikult vojevoodi kätte. Mine, sotnik, ja puhka. Laupäeval asud koidupuhtel teele, 
ja ära seal venita. Niipea kui oled vastuse saanud, ole nagu tuul tagasi siin TŠigirinis." 

Martõn lahkus polkovniku juurest niisama targalt. Ta oli valmis kas või põrgu sõitma, 
kui aga keegi talle ütleks, millal siis tuleb lõpp piinadele, millal tõuseb tõeline priius nagu 
päike piinatud maa kohale. Sel õhtul ei läinud Martõn kuhugi, vaid istus tares, kus ta 
peatus. Vanaeit-perenaine ketras ahju kõrval. Nurgas mängisid kassid. Taat kattis enese 
svitkaga ja soojendas ahjuvirusel oma konte. Tänavalt kostis laulmist, mis kord kõvenes, 
kord vaibus. Poris sõtkudes läksid 

sotnjad ridamisi mööda. Martõn teadis: see oli Tšigirini polk, kes asub ümber 
Subbotovosse. Taat virusel torises ja kurtis: 

»Laulavad, röövlid, ei lase puhata, ja laulavad, pagan neid võtku, just nagu kassid 
paastukuul...” 

»Kas sinu laul neis aastates parem oli?" lausus eit. ,,Põõnad ja mõnuled siin soojas, 
aga nemad ehk lähevad kogunisti sõdima ..." 

»Sõdima!" Taat kargas isegi istukile. ,,Kas saad tolku, sotnik, vanaeit ütleb — 
sõdima! Kae, mis välja mõtles!" 

Ta laiutas käsi, nagu ei jätkuks tal sõnu, et vanaeide märkust hukka mõista, ja heitis 
siis jälle rahulikult virusele pikali. Mõne aja pärast ei pidanud ta vastu ja hakkas rääkima: 

»» Oleme juba küllalt sõdinud. Kogu maarahvas on santima aetud. Kõik on kerjusteks 
tehtud. Kas sa, sotnik, pole ehk kuulnud," vidutas taat kavalalt silmi, ,,kes meil nüüd 
paniks hakkab?" 

Martõn ei vastanud. 

»»Oled vait või?" haavus taat. ,,Ei taha vanamehega rääkida . . . Neljakümne 
kaheksandal aastal olite kõik väledad rääkima. Kui ma oma pojad hetmani lipu alla 
andsin, lubati ka mind kasakaks teha.” 

Taat jäi vait. Vanaeit lõi poegade nimetamisel risti ette ja pühkis rätinurgaga silmi. Ta 
tõusis, süütas rasvalambi ahjutulest põlema ja asus uuesti voki taha. 


Taat ei saanud vaiki olla. Ta tahtis väga Martõni rääkima panna. Kuid see ainult 
kuulas ega vastanud midagi. 

»» Oled vait, tähendab, pole veel südametunnistust kaotanud," ütles taat ja tõusis jälle 
virusel istukile. ,,Sa mõtle järele, pojuke, mõtle järele, kuidas minul, vanal mehel, elada. 
Näe, enne lihavõtteid maksin lõikusemaksu Potockile, aga kellele ma nüüd seda maksan? 
Võgovskile. Mul on härg — ja veisemaksu maksan jällegi sellelesamale pan kirjutaja 
Võgovskile, temale maksan ka karjatusemaksu selle eest, et oma härga tema koplis 
karjatan. Eile läks eit metsa tõrusid korjama, aga pan kirjutaja ametnikud võtsid ta käsile 
ja räägivad: ,,Kas sa ei tea, kelle mets see on? Sa oled 

panile tõrumaksu võlgu.” Ah, pagan seda võtku — tõrumaksu! Kas kuulsid?" 

»Mis sa nõnda lõugama kukkusid?" segas eit end vahele. , Nagu munas kana, 
kaagutab ja kaagutab. Ju need panid polkovnikud teavad paremini kui sina. Küllap nad 
teavad, mis teevad, selleks neile kasakavägi andiski pernatšid ..." 

»» Ah et meilt seitse nahka nülgida?" Taat ägestus, kargas viruselt maha ja hakkas 
ainult pika särgi väel, mis tal põlvini ulatus, mööda tuba sibama. 

»Häbene ometi, Ovjorko. Justkui ogaraks läinud, ptüi!" pöördus vanaeit kõrvale. 

Martõn naeratas. 

»Jää rahule, taadike." 

»Nüüd räägivad kõik just nagu ühest suust: jää rahule ja jää rahule. Otsekui oleksid 
kõik pappideks hakanud. Kuule, sotnik, anna mulle nõu. Pean küsima võõralt, omasid 
enam pole. Sa näikse olevat südamlik inimene, kurja sõna pole sult kuuldud. Nõndap siis, 
sind ma usaldan. Näed püha risti.” Taat lõi sissevajunud rinna kohal hoogsalt risti ette; 
paela otsas kõlkus rinnal vaskristike. ,,Utle, ehk oleks ka meil paras aeg hakata 
Moskvamaale kobima? Parem seal vanaduse kätte surra kui siin basurmaanide ja šlahta 
käpa all hukka saada, ütle mulle, pojuke.” 

Asjata ootas taat Ovjorko Martõnilt nõu. Sotnik vaikis. 

»Kurdid. Tummaks on kõik läinud." 

Taat torises veel midagi, kuid Martõn ei kuulnud ta sõnu. Ägisedes ronis taat virusele 
tagasi, keeras Ternovõi poole selja ja enam ei pärinud midagi. 

Martõn ohkas raskelt ja läks õue. Sinine videvik mähkis linna. Siin-seal taredes 
vilkusid tuled. Kitse-murakapõõsais sahises rahutu tuul, veidi edasi mööda tänavat, 
madalate viltuvajunud tarede taga, aimas Martõn harjumuse järgi ära laia turuplatsi, kus 
heledas, valguses seisis hetmani maja. Äkki sähvatas taeva-äärel tuli ja siis rebestasid 
üksteise järel kõrvulukustavalt vaikust suurtükipaugud. 

Taat Ovjorko kargas välja tare lävele, vanaeit vahtis taadi selja tagant. 

»Mis, kas sõda lahti?" karjus taat, nagu oleks Martõn kurt ega suudaks teda kuulda. 

»Pan peakirjutaja peab vennapoja pulmi,” ütles Martõn, ,,seepärast paugutataksegi.” 

»Aa, pagan teda võtku, kas kuulsid, vanaeit? Peab vennapoja pulmi, sina aga maksa 
talle lõikusemaksu, nägid? Parem hoiaks püssirohtu tatarlaste jaoks . ..” 

»Talle on tatarlased kälimehed,” lausus vanaeit kurvalt. ,, Aga sina kobi tuppa, muidu 
külmetad,” ja ta tõmbas taati nii tugevasti svitkast, et see nagu veeres üle läve. 

Uks paukus. Martõn naeratas. Ta toetus vastu posti, mille küljes oli kunagi värav 
olnud. Kuid väravat polnud enam ammugi ja post ise oli viltu vajunud. Martõn vajus 
õlaga vastu posti ja langetas mõtlikult pea. Mööda tänavat sõitis ratsanik, sõitis ilma 


sadulata, hobune nähtavasti ei tahtnud sõna kuulata. Ratsanik kärkis hobuse peale ja ajas 
teda õigele teele. Varsti tundis Martõn ära Ivan Neživoi hääle. Kasakas jõudis Martõni 
kohale ja peatas hobuse: 

»Kas see pole sotnik Ternovõi, kes siin väravas norutab? Mis?" 

»Mina neh, isake.” 

Martõnil läks südame all soojemaks. 

»Pane hobune sadulasse, pojuke, tulin sinu järele ...” 

»» Sedamaid..." Martõn tormas tuulnobedalt talli. 

Ta viskas hobusele ruttu sadula selga, pani kähku ratsmed pähe. Peremehe meeleolu 
kandus hobusele üle ja see kaapas kärsitult kabjaga. 

»Kohe, Sultan, kohe," rahustas teda Martõn. 

-.. Ja nad istuvad koos Neživoiga kõrtsis. Tuhmilt vilguvad küünlad kõrgetes vask- 
küünlajalgades. Laual on ümarikes nõudes aromaatne kalganijuureviin, kaussides pekki 
ja vorsti. Hapukapsastest tuleb sõõrmeid kõditavat lõhna. 

Ivan Neživoi valab kruusidesse viina. 

»»Joome, et kodus ei halisetaks.” 

Tinakruusid kõlksuvad kokku. Kasakate naerulaginast lööb küünalde tuli longu ja 
veidrad varjud karglevad kõrtsiseintel. Kõrtsmik taob endale lõbusalt vastu rinda ja 
imetleb kasakaid, kuidas nad hoogsalt, 

ühe sõõmuga endale kvarditäied viina hinge alla kummutavad ... 

»Sulle ju seda parem," naerab Neživoi, ,,teenid rohkem.” 

»» Tusk rõhub rinda, poisid,” lausub Neživoi pärast teist kvarti, ,,nii ma siis võtsin 
nõuks pisut noortega lõbutseda, ärgu peakirjutajal üksinda täna pidupäev olgu. Eks ta küll 
õigus ole, — mis seal pärast Berestetško häbi veel pummeldada? Kuid elame ju ainult 
üks kord ilmas, nõndap siis rüüpame, sest egas teises ilmas seda lasta.” 

Martõn tundis pärast kolmandat kvarti ebatavalist kergust kehas. Tema kõrval istus 
kasakas Stepan Nedrigailo, vastas aga Neživoi ja Semjon Laznev. 

Voolas vestlus. Räägiti üksteisest üle. Ivan Neživoi kuulas pealt. Hall juuksetutt 
ripnes tal otsaesisel. Higipisarad lasusid kortsuvagudes — neid olid aastad kõrgele 
otsaesisele kündnud. Teiste noorusest tundis ta ära" oma ammukustunud nooruse. Vana 
sotniku meel oli tusane ja kurb. Kasakad vestlesid, tema aga mõlgutas oma mõtteid: 
mõtles ammumõöödunud aastatele, mis olid maha miüratud Mustal merel, teenistusele 
Zaporožjes ja .rännakutele võõrsil, kaugel Prantsusmaal. Ta tuletas meelde lahingut, kus 
ta oma sotnja eesotsas oli Dunkergue'is otse kaldani kihutanud ja merre paisanud 
kiidetud hispaania sõdalasi, keda oli juhtinud — kuidas ta nimi nüüd oli? — don 
Frederico Garcia Gonzales. Tublisti oli ta siis hispaania kindralile häbi teinud. Vürst 
Conde oli võtnud oma rinnalt kuldristi ja kinnitanud tema rinnale... 

Nooruslikult ja valjult kõlasid kasakate hääled. Juba joodi ära neljas ja viies kvart, 
juba pani kõrtsmik lauale uusi viinatoope. Juba istus laua äärde, kus oli Ivan Neživoi 
koos kasakatega, Tšigirini sepp Maksim Zalizko koos oma selliga, pikka kasvu ja sihvaka 
noormehe Sviridiga. 

»»Jooge, olge meie külalised. Küll sa meile veel hobuseid rautad, Maksim." 

Sepp kummutab ühe sõõmuga kvarditäie hinge alla. Svirid nagu ei julge ja vaatab 
küsivalt oma õpetajale otsa. 

»J00, Svirid,” noogutab Ivan Neživoi heakskiitvalt pead. ,,Sul on tubli õpilane, 
Maksim.” Neživoi patsutab Sviridile õlale. ,, Kus tegi mulle aga toreda mõõga.” 

»Sa, Svirid, vaata ainult, et sa palju ei võta,” on juba Maksimi keel pehme ja ta 
suudab ainult käega kvardi poole näidata. 

Kasakad naeravad. Svirid naerab laginal kogu kõrist, kuid taoab siis oma õpetaja 
karmi, ehkki joobnud pilgu ja langetab süüdlaselt pea. 

»» Vaadake, head inimesed, tublid sõjamehed, seda noormeest,” torkab sepp Sviridile 
sõrmega rinda. ,.Teist aastat õpetan talle ametit, tema aga muudkui anub: ,, Luba mind 
sõtta, onu Maksim," — ja muud polegi. Te ärge tehke välja, et ta pealtnäha on vagune ...” 
Ja Maksim hakkab jutustama kõigile tuntud lugu, kiuidas Svirid tappis strasnik 
Januszkiewiczi, kuidas ta sattus Tšigirinisse tema, sepp Zalizko juurde. 

» Ära nukrutse, Svirid, küll ma sind sõtta võtan. Küll meil veel on, kellega sõdida," 
ütleb Neživoi vaikselt. 

Semjon Laznev raputab oma ruuget juuksetutti ja kisab: 

»Lööge käega kõigele, veljed, ja läki kõik Donile, sinna on nii kuningas Jan- 
Kazimierzile kui ka sultanile tee kinni. Meie elu on seal. ..” 

»Acja kas sina, Semjon, põgenesid Donilt hea elu eest ära?" 

Ivan Neživoi vaatas isalikult oma puhmaskulmude alt lõbusat Doni kasakat. 

Noh, muidugi, isake," nõustus Laznev, ,.teadagi mitte hea elu eest, põgenesin samuti 
pani eest, ta ei meeldinud mulle.” Laznev puhkes naerma. 

» Aga sina temale?" küsis Martõn. 

»»Ah mina temale? Näe selle üle, Martõn, pole ma mõtelnud.” 

»Tuleb kõik panid ära rautada, — nii Dnepril kui Donil!" 

Sepp Maksim Zalizko tõusis püsti. Vasarraske rusikaga põrutas ta vastu lauda. 

»Lasemini, onu Maksim, laud läheb puruks,” rebis Svirid teda käisest. 

»Noormees, ära puutu! Ma võin kõik panid ära rautada. Seda räägin mina — sepp 
Maksim Zalizko. Aga kes pole minuga päri, — tule aga välja! Noormees, minu kõrvale!" 

»»Ah jätke nüüd, onu," rebis Svirid teda ettevaatlikult käisest. 

»Noormees, ära puutu! Hei, rahvas!" 

Kõrtsis tekkis äkki vaikus. Jutukõmin katkes. Leti juures ja laudade taga istunud 
inimesed nihkusid lähemale. 

»Kas te teate, kes ma olen? Fi! Ei tea!" ,, Aga kes sind ei tea, Maksim?" Neživoi pani 
käe sepale õlale ja sundis ta istuma. ,,Rahvas tunneb ja austab sind, Maksim. Aga rahvas 
— see on suur asi." 

»Aga mina ütlen,” ei jätnud sepp järele, ,,mina ütlen: rahvas tunneb veel vähe meid, 
seppi. Me aga veel näitame rahvale . .." 

»Mittc rahvale," ütles Neživoi, ,,vaid vaenlasele näita oma jõudu." 

Martõn kuulas. Viinauim lahtus nende ümberringi kõlavate õiglaste sõnade tõttu. 
Nurgast astus kasakate laua juurde keegi mees. Pulstis juuksed katsid ta otsaesist, viril 
naeratus kõverdas huuli ja lõhkine särk püsis hädavaevalt õlgadel. Pükstele oli nöör 
ümber tõmmatud. Palja jalu tammus ta jalalt jalale, nagu põleks ta all põrand. Viimaks 
muutus ta julgemaks ning astus lauale veel lähemale, ja kõik, kes istusid pinkidel, panid 
teda kuidagi korraga tähele. 

»Vaadake, kasakad, vaadake mind." Ta kähe ning kume hääl põrkas vastu madalat 
kõrtsilage. ,, Vaadake, rüütlid, mihuke ma olen! Mis panid on minuga teinud!" 


Ta tõstis rahulikult särgi üles ja paljastas rinna. Kasakad nägid ta rinnale põletatud 
kahte kirjatähte. ,,R. M.," luges Martõn Ternovõi valjusti. ,,Roojane mats — vaat mis see 
tähendab." ,,Kus sinuga niimoodi tehti, inimeselaps?" küsis Neživoi. 

»Klaasitehases Mežigorjes. Selle eest, et panide vastu häält tõstsime. Nemad aga 
meile vaat mis ..." lõi ta endale käega vastu rinda ja hakkas köhima. 

Martõn valas talle viina. 

»Ma ei saa, kasakas, kõrvetab, kõik on mul läbi põlenud, olen kogu sisikonna välja 
puhunud näe säärasteks pudeliteks ja ka mänguasjadeks panidele. Nad veavad seda kõike 
võõrale maale, minule aga kõrvetavad tulega rinnale ,,roojane mats”. Teie siin kurvastate 
rahva üle, eks mina olengi see rahvas, kasakad. Ma panin plehku, aga ametnikud võivad 
mu hetmani universaali põhjal sinna tagasi saata, ja mulle antakse siis viiskümmend 
kepihoopi turja peale, viiskümmend kepihoopi. . . Lähen parem teie juurest ära, kuhu 
jalad viivad. Kui mul oleks sinu mõõk, kasakas, ja sinu jõud...” 

Martõn võpatas. 

»Kas sa arvad, et mulle pole seda vaja?" ,,Ma ei arva midagi, ma ainult räägin — kui 
mul oleks mõ6k." 

Uks paukus. Sisse astusid kaks kasakat, sinised kun-tušid seljas ja kõrva peale lükatud 
hallid mütsid peas. 

«Piilujad," sosistas räbalais mees. 

»Istu siia,” asetas Neživoi ta enda ja sepa vahele, ,. Istu, ära karda." 

Piilujad astusid leti juurde. Sügavasti kummardades ulatas kõrtsmik kummalegi 
viinatopsi. 

»Noh, kas sinu juures on kõik korras?" küsis paks vurrudega piiluja, kui ta oli viina 
ära joonud ja kõrtsis ringi vahtis. 

»»Korras, nagu peab olema, kõrgeaulik pan.” 

»Mis pan mina sulle olen? Võib-olla varjad salakuulajaid, või siis hulguvad siin ringi 
kuninga koeranärud?" 

»Siin on kõik omad, seda ütlen sulle mina,” kostis laua tagant Neživoi. 

» Aga kes sina säherdune oled, et nõndamoodi räägid?" 

»Mina olen Ivan Neživoi. Kas tunned ära, piiluja?" 

»Nüüd tundsin ära. Lähme," pöördus ta kaaslase poole, ,,siin pole midagi teha.” 

Piilujad vaatasid kõrtsis veel kord ringi ja lahkusid siis, lüües ukse paukudes kinni. 

»Kas nägid?" küsis sepp. ,,Kas kuulsid? Piilujad. Oleksid juba pigem sõjaväljal ja 
tõmbaksid mõõga panide vastu ..." 

»»Ah, Maksim, ka seda ametit on tarvis," rahustas Neživoi seppa. ,,Kuidas sind 
hüütakse, inimeselaps?" pöördus ta ärakaranud klaasipuhuja poole. ,,Sa ära karda, räägi." 

»Ivan Nevkr5tõ1." 

» Tead mis, Ivan, oleksid sa tervem, võtaksin su kasakaks, kirjutaksin su oma 
sotnjasse, aga mis sõjameest sust nõndamoodi ka on — ainult luu ja nahk...” 

»Lase ma puhkan välja, siis toon sulle klaasitehasest veel kakssada nihukest 
sõjameest, et sa ei jõua ära kiitagi. Ja las ma pääsen Hmeli juurde, ütlen talle kogu tõe 
suisa näkku ... aga muidu on polkovnikud oma loraga ta silmad rähma ajanud, saadavad 
tema nimel universaale laiali. Sa ütle mulle, kasakas, kuidas Hmeli juurde pääseda?" 

Neživoi vaikis. 


»» Või on tee tema juurde karuohakatest umbe kasvanud?'A 

»Hmel, Hmel," kostis Neživoi mõtlikult nagu iseendale, ,,mis on sul mõttes, hetman?" 

-.. Ja Ivan Neživoile näis, nagu teaks ta, missugused mõtted on hetmani peas. ,, Nüüd, 
pärast lüüasaamist Berestetško all, kui on juba hästi näha, kelle poole hoiab khaan Islam- 
Girei, kes alatult andis ära kasaka-väe, rebis, puruks lepingu, irvitas kasakate üle ja tõu- 
kas häbisse ka hetmani enda," mõtles Ivan Neživoi, ,,nüüd hetman mõistab, et ta ainuke 
lootus on pospolii-did, kodutud, näljased ja saatuse hoolde jäetud pospoliidid." 

Neživoile tuli meelde, kuidas ta aasta tagasi oli alustanud laulu Baidast peol, mille 
hetman oli korraldanud Osman-agaa auks. Kas mitte hetman ise ei käskinud teda edasi 
laulda? Aga Võgovski oli käega vehkinud: jäta järele, mis sa teed, vaenlasenägu? ... Oli 
ju hetman ise käskinud: ,, aula, Tvan Neživoi, laula!" 

»... Polkovnikud. Ah mis nüüd polkovnikud?" Neživoi rääkis iseendaga, pööramata 
tähelepanu sellele, mis ta ümber sündis. «Polkovnikutel on oma asi — on rikkaks läinud, 
muudkui lõikavad endale niitu ja metsa juurde. Raevutsevad nagu šlahtagi pospoliitide 
kallal." Tal turgatas mõte — jätta kõik kus seda ja teist 

ja minna Donile. Võiks ju ka nii talitada, kuid kas see tooks tröösti ja kas see 
kergendaks vaevatud südant, mis võib-olla ei tuksugi enam kuigi kaua? Kui õige rääkida 
Hmeliga nelja silma all, ilma nende Võgovskite 

ja Kapustadeta. 

Kohe näpistas südant teine mõte: kuidas suudab het-man niisuguse suure asjandusega 
üksi toime tulla? Tatarlased, türklased, kuningas koos kuningakestega, Semigradje vürst, 
sakslased, rootslased. Ei, alguses nendega, alguses nendega, aga siis juba... 

Neživoi ei pannud tähelegi, et oli valjusti rääkima hakanud. 

»Siis aga?" küsis Martõn. ,,Mis siis saab, isake?" 

»Siis aga,” jätkas Neživoi, toppides tubakat piipu, ,,süs, kui oleme nendega toime 
tulnud, ütleme ka oma panikestele: kas nägite, kuidas me tatarlastel ja šlahtal käed selja 
taha keerasime, kas nägite?” 

» Enne kui jõuab tõusta päike, sööb kaste silmad peast,” kostis Ivan Nevkrõtõi. 

» SU vaim on nõder, nagu ma näen,” hurjutas Nedri- 

gailo. 

»» Oli ka minul vaimu, kuid olen selle pudelikesteks ja mänguasjadeks välja puhunud,” 
naljatas see. 

»» Pidage, rahvas..." Neživoi popsis pikka sissesuit-setatud piipu, ,.õigus pole 
maailmas veel surnud, veel on meil teravaid mõõku ja tublisid musketeid, hobused on 
meil väledad ja silm terane. Mida te norutate ja nukrutsete? Hei, kõrtsmik, kus on siis su 
viin?" 

Kõrtsmik tormas laua juurde, täitis kvardid kähku viinaga ja pani taldrikutele vorsti 
ning leiba. Kuid Martõnil polnud enam tahtmist juua. Nii ei saanudki ta vastust 
küsimusele, mis talle muret tegi ja teda vaevas. Ta mõistis, et ka Ivan Neživoi ise pole 
seda vastust leidnud, ja seepärast ta ehk nõudiski viina, et raske jutuajamine lõpetada. 

Sel õhtul pildus ärakaranud klaasipuhuja Ivan Nevkrõtõi kasakate hinge nagu kündja 
ülesküntud rammusasse mustmulda niisuguseid sõnu, mis pidid nagu seemned head saaki 
andma. 

» Vaadake mind, kasakad: kes ma olin ja kes ma nüüd olen? Ma olin pospoliidiks 
Wiszniowiecki juures. 


544 

Te teate aga ise, mis pan see on. Timukate timukas. Isegi vanakurat on kenam kui 
tema. Neljakümne kaheksandal aastal jätsin ma kõik maha, võtsin vikati ja läksin Hmeli 
lipu alla. Ma peksin šlahtat Korsuni ja Zamostje lahingus, paistsin välja Piljava lahingus. 
Kuid pärast Berestetškot mu nimi registrisse ei pääsenud.” 

Nevkrõtõi vajus mõttesse, jäi vait, ahmis paotatud huultega ahnelt õhku, mida ta rind 
vilinal sisse tõmbas, ja ta järgnevad sõnad polnud enam karje ega kurtmine, vaid kurb- 
valus pihtimus. 

»Ei pääsenud mu nimi registritesse ja jäi Ivan Nevkrõtõi vaesekslapseks maailma. 
Kuhu minna? Kas oma külasse Horõni taga? Kuid seal on Jeremias Wiszniowiecki mulle 
ammu teiba valmis seadnud. Jäi üle võtta kerjakott. Võtsin siis kuulda ühte munka ja 
läksin Mežigorjesse Adam Kisseli klaasitehasesse. Vaatan, seal aga on säherdusi nagu 
mina sadade viisi, ja kõik nad on sõjaväes olnud, kuid pole registritesse kantud. Punapea 
sakslane, valitseja Stemberg, võttis meid käsile. Muud temalt ei kuulnudki kui mats, siga, 
ori, elajas. Topiti meid troppis muldonnidesse. Väljas veel pime, meid aga juba 
äratatakse, ja alles pimedas aetakse magama. Jõudis kõrvu kuulujutt, et vojevood Kissel 
müüb klaasitehase meie kaupmehele Harmašile. Mõtlesime, et nüüd läheb kergemaks. 
Harmaš sõitis kohale, meid toodi väljakule kokku, ta vaatas meid, seletas midagi 
sakslasega ja sõitiski ära, tehases aga läks kõik vanaviisi. Ainult et sakslasest valitseja oli 
nüüdsest peale veelgi õelam. Oli näha, et püüdis uuele peremehele meeltmööda olla. 
Mina ei kannatanud välja, tõstsin häält, hakkasin paluma mingisuguseidki riideid ja et 
ka raha makstaks, aga valitseja pistis kisama: ,,See on mäsu!" Ja hakati mind piinama. 
Aga mul vedas — sain plehku...” 

Kõrtsis oli vaikus. Ivan Nevkrõtõi lõpetas oma kurva pihtimuse ja ohkas sügavasti. 

»»Aga miks ei tee hetman nõnda, et me kõik, nagu sina, vana kasakas,” ta näitas 
sõrmega Neživoile, ,ja sina, sepp, ja sina, Svirid, ja sina, Martõn, ja sina, noormees 
Donilt, et me kõik elaksime inimese moodi, et meil oleks oma tare, oma maatükk, ja 
oleks teada, et 

sind maetakse surnuaiale, mitte aga et koerad kuskil tee peal su konte pureksid ... 
Vaikite, kasakad? Läks pihta?" ütles ta äkki tigedalt. ,,Või neelasite keele alla? 
Sellepärast, et mina räägin tõtt, teie aga siin kurvastate rahva üle. Ise olete registritesse 
pääsenud, olete rahva unustanud, ega teil temast kahju ole. Puha lora kõik!" 

-.. Olles juba teel Putivlisse, mäletas Martõn ikka veel, kuidas pärast neid sõnu tõusis 
kõrtsis lärm, kuidas karjus Neživoi, möirgas ja tagus rusikaga vastu lauda sepp, 
Nevkrõtõi aga istus, pea norgus, vaikne ja vaikiv, nagu polekski tema selle kõigega algust 
teinud. Nagu ei puutuks kõik see üldse temasse ... 

Rohi lainetas tee ääres. Oli ilus sügisene päev. 

Põldude taga tõusid silmapiiril metsad. Hall taevas ujus Martõnile vastu. 

Putivlisse on viis päeva teekonda. Viie päeva jooksul tuletad nii paljugi meelde. Nii 
head kui halba. Martõn püüdis üldse mitte midagi meelde tuletada. Ta mõtteis seisis ikka 
veel too õhtu Tšigirini kõrtsis, Ta sõitis läbi mahajäetud külade. Väravad on pärani lahti, 
tuul ei painuta suitsukoonlaid tarede kohal. Martõn andis niigi juba tulisele hobusele 
nuuti ja kihutas nelja. 

Ta saatis öö mööda Gremislavi alevikus salmilaulja juures. Vanake salmilaulja ei 
lasknud tal kaua aega magama jääda, vaid kurtis elukalliduse ja vaesuse üle, kuulutas 


õudseid asju ja päris aina, kuhu see kõik viib ja kuidas edasi elada, nagu suudaks sotnik 
talle selle peale vastata. Rõõmuga võttis Martõn vastu aovalguse, kargas hobuse selga ja 
saadetuna salmilaulja ristimärkidest — vanake seisis väravas — kihutas teele. 

Päris Putivli lähedal jõudis Martõn järele pikale voorile. Vankritel istusid viletsa 
majakraami otsas naised ja lapsed. Mehed kõndisid kõrval. Väsinud ja tolmused näod 
nõretasid higist. Martõn vaatas teraselt voori ja ilma et oleks inimestelt küsinud, kuhu nad 
lähevad, mõistis ise kõik. Ta pingutas ratsmeid ja peatas hobuse. Aastat kümme vana, 
heleda peaga poiss kargas koorma otsast maha, jooksis Martõni juurde ja küsis, pea 
kuklas: 

»» Onu, kas te pole näinud minu isa — Perebeibrami?" 

Poiss haaras julgesti jalusest ja lisas: 

»Ta sõdis Berestetško lahingus kuninga vastu. Kas ei ole näinud, onu?" 

»Pole näinud, pojuke, mitte pole näinud," vastas Martõn kiiresti. Aga mis tal olekski 
veel ütelda? Ta kobas taskus, leidis zloti ja ulatas selle poisile. Poiss peitis käed selja 
taha. Naine, kelle koorma otsast poiss oli maha karanud, puuris Martõni tigeda pilguga ja 
hakkas kisama: 

»»Roni nüüd ometi tagasi koorma otsa, sa mu viletsus küll! Küll jõuad veel armuandi 
paluda..." 

Martõn sõitis teelt kõrvale. ,,Siin see on — lüüasaamine Berestetško all," mõtles ta 
kibedalt. Otse tungivalt tahtis ta teada saada, mida mõtlevad need inimesed, kes vaikides 
ja süngelt sammuvad oma viletsa koli kõrval, tahtis nende endi suust kuulda, kuhu nad 
lähevad ja mida nad oma saatuselt ootavad. 

Oli "näha, et inimesed olid pikast teekonnast väsinud ja kurnatud. Martõn Ternovõi 
sõitis kogu voori kõrvalt läbi, asus esimese koorma kõrvale ja küsis hallipäiselt taadilt, 
kes istus vankri äärel, jalad rippu: 

»Kuhu sõidate, vanaisa, jumal avitagu teid?" 

Taat vaatas sotnikule teraselt otsa ja pööras silmad kõrvale, nagu poleks ta küsimust 
kuulnudki. 

Ammumäärimata rattad kägisesid. Mitmekõlaline jutukõmin heljus voori kohal, 
lapsed karjusid heleda-hääleliselt ja läbilõikavalt. 

Martõn heitis pilgu tagasi. Voor oli pikk, lõpmatu. Kaugel jääraku taga kerkis tolmu 
üles. Hobust ohjeldades sõitis Martõn taadi koorma kõrval ja ootas oma küsimusele 
vastust. Kuid taat ei ilmutanud mingisugust tahtmist kasaka uudishimu rahuldada. Ta 
vaatas üksisilmi kuhugi sinakasse kaugusse ja aeg-ajalt ainult kõõritas põlglikult Martõni 
poole. 

»Miks sa, vanaisa, vaikid, — või ei kuulnud juhtumisi, mis ma sult küsisin?" 

Taat elavnes sedamaid. Läks ägedaks. Nagu oleks keegi talle tuliseid süsi istme alla 
pannud, hakkas ta vankril kibelema. Ta karjus peene häälega ja tigedalt: 

»Kuhu sõidame? Aga mis see sinu asi on? Mis sa 

tükid ligi õnnetule rahvale? Või sa ei tea, et Poola sõjavägi hävitab rahva vara, teotab 
naisi ning lapsi ja ajab meid uuesti teoorjusesse? Kui palju rahvast on tatarlased 
vangipõlve ajanud? Ka seda sa ei tea? Häda ja viletsus on meie maa kohal. Aga kes häält 
tõstab, see aetakse teiba otsa. Kellele kaevata? Kellelt abi otsida? Kas Tšigirinist või? 


Kas Hmelilt? Kus see abi on? Ainult tühjad sõnakõlksud ... Kuhu läheme? Sinna, kuhu 
silm seletab. Läheme venelaste maale, oma vendade juurde!" 

»Meil on üks usk, üks saatus!" kisas taat, vehkides Martõni poole rusikatega. ,,üks 
jumal ja üks keel. Vennad võtavad meid vastu, ei lase Šlahtal ega tatarlastel meile liiga 
teha, nad ei ole säärased nagu Hmel. Jätsime maha puha kõik, oma kodud, oma maatükid, 
vilja ei koristanud. Jätsime maha, sest ei taha oma priiust kaotada, lasta oma usku teotada. 
Aga sina, kasakas, selle asemel, et hobusel uhkeldada, sõida parem Hmeli juurde ja ütle 
talle: hetman on rahva unustanud, on meid ära põlanud. Aga kes talle andis hetmanikepi? 
Meie andsime ...” 

Taat kisas meeletult. Koorma ümber oli kogunenud juba palju rahvast. Katmata peaga 
noormees, ainult särgiväel ja ilma püksteta, peatas hobused. Voor jäi seisma. Jutukõmin 
vaikis. Kõik jäid kuulatama taadi kisa. 

Martõn ei katkestanud taati. Ta teadis, et tuleks ka omalt poolt sõnake lausuda, kõik 
selgeks teha, kuid talle näis, et taadi sõnades peitub ka tema, Martõni valu ja tema 
kurbus. Kas ütelda, et poola žolnerid on ka tema kodu maatasa teinud, et ka tema isa on 
teiba otsas hukatud, mõrsja aga on tatarlased vangipõlve viinud ja surnuks piinanud? Kas 
ütelda veel paljugi muud, mis rõhub südant? Aga misjaoks? Sõnad hädas ei aita. Kas 
saaks sõnadega haavu parandada? Mõnikord on sõna nagu kibe sool — ajab paise kehal 
veel halvemaks. Ja Martõn tahtis taadile ütelda midagi niisugust mõjuvat ja 
vastuvaidlematut, et taat jääks korrapealt vait ning usuks, et edaspidi läheb teisiti. Kuid ta 
ei jõudnud veel suudki paotada, kui taadi järel hakkas kõnelema külamees kõrges 
pleekinud voonanahk 

ses mütsis. Ta astus Martõni juurde, pani oma kareda päevitunud käe sadulaharjale, 
vaatas alt üles sotnikule silma ja ütles: 

»»See on kibe tõde, kasakas, mis taat räägib. Vaata mind, neljakümne kaheksandal 
aastal olin minagi kasakas; ehk oled kuulnud kasakas Nerubailenkost, kes teenis 
polkovnik Krivonossi -juures, — tema seisabki su ees. Oli ka minul tare, kasakas, kuid 
pan võttis äia. Võttis ära ka loomad. Žolnerid teotasid tütre ära, naine peksti pani 
keppidega läbi ja on, näe, seal koorma otsas suremas. Pole jaksu kannatada. Edaspidi on 
ainult halvemat oodata. Võtsin siis nõuks kõik maha jätta ja minna venelaste maale pääsu 
otsima, ütle, sõberveli, mis saab edasi, mis on tulemas?" 

» Tuleb uuesti sõda,” ütles Martõn vaikselt, kuid kõik kuulsid ta sõnu ning ümberringi 
muutus veel vaiksemaks. ,,Tuleb sõda, sõbrad," kordas Martõn. 

Tema kui hetmani sotnik ei oleks pidanud rahvale hetmani salajast kavatsust 
avaldama, kuid ta otsustas seda siiski teha. Teda rõhus sama häda, mis oli haaranud 
pospoliite, kellega ta keset steppi oli kokku sattunud, ja ta teadis, et ainult niisugused 
sõnad kustutavad rahulolejnatuseleegi murest muljutud inimeste südames, kes lähevad 
venelaste maale kurja saatuse eest pääsu otsima. Ja siis kuulavad nad ta rahulikult ära ja 
saavad aru, miks hetman ei saa praegu nende olukorda kergendada, takistada panidel 
endistviisi talitamast ja miks hetman esialgu ei saa Krimmi khaaniga läbikäimisi 
lõpetada. 

Martõn hakkas rääkima katkendliku, ebakindla häälega, nagu sundides iseennast oma 
sõnu uskuma. Ta vaatas üle rahvahulga kuhugi sinna itta, kus punetas päike, kuhu nagu 
jõed jooksid teed Ukrainast venelaste maale. 


Ja see, et seal taevaäärel teed ristusid, jooksid nagu jõed kokku ühisesse merre, ja see, 
et seal oli maa, kus elasid vennad, ja see, et ta oli viimas hetmani kirja sinna maale, — 
kõige selle teadmine täitis Martõn Ternovõid niisuguse kindluse ja jõuga, et ta kõne 
hakkas voolama hoopis teisiti. Nagu oleks teras ta sõnades helisema hakanud. Inimesed, 
kes teda kuulasid, hakka- 

sid pikkamisi pead tõstma. Ta vaatas neile juba silma, vaatas väsinud ja janunevaisse 
inimsilmadesse, kus kustuv lootusesäde võis kustutamatu usuleegina äkki lõkkele lüüa. Ja 
inimesed kuulasid teda avasui. 

»»Uskuge mind, sõberveljed,” rääkis ta täie häälega, nii et kõik kuuleksid. ,,Uskuge 
mind, kõige teile tehtud ülekohtu vastu pole muud abi, kui ainult meie -vaenlased — 
šlahta ja tatarlased — puruks lüüa. Aga kui saatus meid maha jätab, siis langeme oma 
vaenlaste ees surnukehadena, ei jäta neile oma linnu ega külasid, süütame põlema oma 
maa, rikka ja helde maa..." 

»Hästi räägid, kasakas. Kui vana sa oled, poeg?" küsis Martõnilt taat. 

»»sai kakskümmend kolm aastat täis, vanaisa.” 

»Eluiga pole sul seni pikuke, kuid tarkust oled saanud ja rääkima on sind ilusti 
õpetatud.” Taat mühatas habemesse ja tahtis midagi öelda, kuid Martõn mõõtis 
vanameest vihase pilguga ja sundis teda käeliigutusega vaikima. 

»Meie hetman tahab, et me ei teeniks viljatult nagu varem, ainult võõra omakasu 
heaks. Me ei pea mitte panisid teenima. Meie vaprus on väärt suuri tegusid oma rahva 
heaks. Hetman tahab meid orjusest vabastada. Ta peab läbirääkimisi Vene tsaariga, et 
saada temalt abi kuninga ja tatarlaste vastu, aga sina, vanaisa, ajad jumal teab mis laimu 
Hmeli kohta ... " 

»»Oota'nd, kasakas, ära nii tõtta. Kui jõuad minu aastatesse, laulad sama laulu. Mis te 
seisate siin?” käratas taat äkki külaelanikele. ,,Suud ammuli nagu kirikus. Mis temal 
viga,” näitas taat Martõnile, ,,istub tulisel ratsul, pani riided seljas, on võetud registrisse, 
tema isa ja ema Žolnerid mõisateole ei aja, õdesid tatarlased vangipõlve ei vii, lobisegu 
siis pealegi, aga meil on vaja ruttu edasi minna, meil pole kelleltki kaitset otsida.” 

» Ah, vanaisa! Vara tegid sa minu kohta oma kohtuotsuse! Aga kas sa oled kuulnud 
sihukesest külast nagu Baigorod? ..." 

Martõni silmad lõid põlema ja üle ta kuivanud huulte tuli kibedaid sõnu teda tabanud 
õnnetusest. Ja kui ta oli oma pealesunnitud pihtimuse lõpetanud, kargas taat 

koorma otsast maha ja trügis läbi rahvahulga Martõni juurde. 

» Anna käsi, kasakas, olen ilmaaegu sulle liiga teinud, ma ei tahtnud seda. Jumal näeb, 
et ei tahtnud, kõik aga tuli oma hädast ja õnnetusest.” 

Rahvahulk Martõni ümber hakkas käratsema. Hakati rääkima üksteise võidu, vehiti 
kätega, tõugeldi. Martõn tõmbas ratsmeid. Ratsu peksis rautatud kabjaga maanteed, 
proovis teed ja hirnus tasa ning kutsuvalt. 

»Kuulake mind, rahvas: kui olete venelaste maa peale elama asunud, ärge oma 
kodumaad unustage. Kui jõuab kätte aeg ja te kuulete hetman Bogdani pasunahüüdu, 
tulge koos, nagu on alati olnud, vabarna-punaste lippude alla... " 

Martõn kannustas hobust. Galopis tormas ta mööda maanteed ja kadus varsti halli 
tolmukatte varju. 

Putivli vojevoodid Pjotr Protassov ja Fjodor Hilkov olid suures mures. Sel sügisel tuli 
rohkesti rahvast Ukrainast Moskva tsaaririiki. Tuldi vooridena, tervete küladena, tuldi 
perekondadena, tuldi üksikult. 

Piirivahid ei takistanud ümberasujaid. Kohalikud inimesed võtsid neid hästi vastu. 
Nad kuulasid tulijate jutustusi ülekohtust, mida šlahta ja tatarlased neile on teinud, 
tundsid neile kaasa ja lohutasid neid. Mõned ümberasujad jäid elama vene küladesse ja 
linnadesse, mõned läksid üheskoos metsa või steppi ja ehitasid seal endale tared. 
Vojevoodide loal koostati ümberasujate nimekirjad, kuid kohalikesse registritesse ei 
kantud kedagi. 

Pjotr Protassov kirjutas mitu korda Moskvasse ja päris vürst Semjon Vassiljevitš 
Prozorovskilt järele: 

»Kuidas käsid talitada nendega, kes tulevad üle piiri ja ihkavad tema kõrguse, meie 
tsaari kõrge kaitse alla?" Vürst Prozorovski ei vastanud kaua aega, kuid siis toi kuller 
Moskvast kirja; selles kästi Putivli vojevoodidel Ukrainast tulevaid inimesi mitte kuidagi 
takistada. Lubada neil asuda vojevoodkonna piiridesse ning õhutada neid minema ka 
lõunapoolsetele maa-aladele. 

Martõn viidi prikaasimajja ootama, kuni ta vojevoodi juurde kutsutakse. 
Tindiplekkidega mäkerdatud pika laua taga istusid alamdjakid. Lühikestes kaftanites 
noormehed ulatasid neile pikki paberipoognaid, võtsid neilt valmiskirjutatud kirju ja 
viisid neid kõrvaltuppa. Alamdjakid kurtsid Martõnile: 

» Teie pärast, kasakas, pole meie sekeldustel piiri.” 

Kuivetu djakk nihutas tinast tindipoti endast eemale ja silus oma kikkhabet: 

»Lausa häda, kui palju tegemist!" 

»Mispärast?" tundis Martõn huvi. 

»Kuu aega tagasi tuli teie inimesi üle piiri kaks tuhat; jõudsime vaevalt nimekirjad 
kokku seada, nüüd aga teatavad streletsiurjadnikud, et veel viis tuhat... " 

»Ega nad hea elu eest põgene.” 

«Teadagi, aga meil lausa tüütus.” 

Djakk oli pahane. Martõn hakkas juba talle seletama, mispärast inimesed põgenevad, 
kuid siis kutsuti ta vojevoodi juurde ... 

Vürst Hilkov istus laua taga. Tema ees olid paberi-rullid, raamatud. 

Ta noogutas peaga Martõni sügava kummarduse peale ja puuris teda terava pilguga. 

»Kirjalikku vastust polkovnik Lavrin Kapustale ei tule. Ta kirjutab, et sa oled ustav 
mees, seepärast ütlen sulle suusõnal. Sa istu,” ütles vojevood pehmemalt ja noogutas 
peaga tooli poole seina veeres. ,, Asi on salajane, vastutad oma peaga ... " 

Martõn istus ettevaatlikult tooli äärele ja kuulas pinevalt. 

» Asi on Salajane, — see, mida Lavrin Kapusta pan hetmani nimel palub, on vürst 
Prozorovski poolt lubatud. Hetmani inimesed võivad vabalt üle Vene piiri tulla. Kõik 
muu on kirjas, mida juba viivad saadikud. Kas mõistad?" 

Martõn ajas isegi suu ammuli. Selgus. . . Kuid mis selgus, sellele ta ei jõudnud 
mõelda, sest vojevood näitas näpuga ja muigas: 

»Pane suu kinni, mul siin kärbseid pole. Jumal on halastanud. Kuula hoolsalt. 
Streletsid püüdsid piiril kinni munga riided selga ajanud leedulase. Ülekuulamisel 

Salaasjade prikaasis tunnistas too leedulane: teda saatnud vürst Radziwill uurima, kas 
me ei anna tema tsaariliku kõrguse käsul..." Vojevood tõusis, nagu oleks sel momendil 
lävele ilmunud tsaar ise, ja ka Martõn tõusis tema eeskujul. Vojevood vaikis veidi, istus 
siis ja jätkas: ,,.. . kas me ei anna sõjariistus abi hetman Hmelnitskile. Teisel 
ülekuulamisel ütles too leedulane: kuningas Jan-Kazimierz on välja andnud uue käskkirja 
maakaitseväe kokkukutsumiseks. Raiu see endale pähe, kirja selle kohta ma ei anna, ütled 
ise polkovnik Lavrin Kapustale edasi. Aga rohkem ma praegu ei tea. Kas mõistsid?" 

Martõn tahtis vastata, kuid vojevood peatas ta kärsitu liigutusega: 

»Sa ei tunne korda! Palju voli olete hetmani juures saanud! Vürst pole veel lubanud 
sul rääkida. Kuula edasi: inimesi, kes tulevad Ukrainast, on vürst Prozorovski käskinud 
tihedalt ühte paigutada, — mehi tsaaririigi sügavusesse mitte lasta, aga kui hetman neid 
vajab, lubada üle piiri tagasi minna. Kas said aru?" 

Vürst Fjodor Hilkov jäi rahule. Kapusta kuller on taibukas noormes. Kordas sõna- 
sõnalt kõik, mis voje-vood oli talle öelnud. 

»Utled pan Kapustale: kui langeb lumi, siis on meil tore jahipidamine, olen väga 
rõõmus temaga jõudeaega mööda saatma.” 

»Küll ütlen, kõrgeaulik vürst.” 

Martõn kummardas sügavasti. 

»»See on korra kohane.” Vojevood noogutas rahul olles peaga. ,,Mine.” 

Kummardades taganes Martõn ukse juurde ja läks välja. Vojevood plaksutas käsi. 
Ukse vahele ilmus kellegi habe. 

»Gavrila, siia!" 

Uks kriuksus ja veidi hiljem astus, paberirull peos, üle däve djakk, kes oli Martõnile 
häda kurtnud. 

»Kas nimekirjad on valmis? Loe ette!" 

Djakk köhatas ja keris rulli lahti. Ta ajas pea viltu ja hakkas iniseva häälega lugema: 

»Käesoleva aasta septembrikuu kahekümne kolmandal päeval palusid alandlikult end 
sinu, valitseja igavesse 

alamlusse vastu võtta veel kakssada ukrainlast, kelle nimed ja liignimed me 
nimetame: Lukaško Kirilenko ühes naise ja kolme lapsega, Pavlo Mratško ühes naise, 
kahe poja ja emaga, Afanassi Stuka ilma naiseta ..." 

»Tola!" sai vürst vihaseks. ,,Mis sa lorad?" 

Djakk jõnksatas äkilisest käratusest. 

»Kuidas sa kirjutad? Afanassi Stuka ilma naiseta .. . Kas selg sügeleb nuudi järele? 
Loe edasi, praagamagu!" 

Djakk jätkas pika nimede loendi inisemist, ja kui nimekiri läbi sai, käskis vojevood: 

»Istu ja kirjuta.” 

Sellal kui djakk end valmis seadis, langetas vürst Hilkov silmalaud ja silus oma 
täishabet. 

Asjad läksid hästi. Küll Välisasjade prikaasis ollakse temaga üpris rahul. Võib-olla 
naeratab veel õnn ja talle antakse parem vojevoodkond. Igavene askeldamine ja 
muretsemine on teda ära tüüdanud. Mõlemale poole õõtsudes dikteeris vojevood käheda 
häälega: 

»Kogu Venemaa valitsejat ning tsaari, suurvürst Aleksei Mihhailovitši tervitab 
alandlikult sinu holopp Fedka Hilkov. Käesoleval aastal, valitseja, kahekümne kolmandal 


septembril oli minu juures Ukraina hetmani Zinovi-Bogdan Hmelnitski polkovniku kuller 
hetmani enda käega kirjutatud kirjaga, milles küsitakse, kas ei võta sina, valitseja, nõuks 
lubada selle aasta sügisel hetmani saadikutel Moskvasse tulla. Ja tervitan sind veel kord 
alandlikult ning vastan järelepärimisele, mis sinu tsaarilikul nimel on varem teinud vürst 
Prozo-rovski: mispärast kasvab kasakate arv, kes tulevad üle sinu tsaaririigi piiride? See 
on selletõttu, et pärast Berestetško lahingut on välihetman Kalinowski oma sõjaväega 
asunud laagrisse Nežini linna ja saatnud oma väesalgad Dnepri ja Desnaa taha. Vürst 
Radziwilli leedulaste sõjavägi on aga asunud Starodubimaale. Kasakad lahkuvad neist 
küladest ja linnadest, kuhu liigub kroonisõjavägi, jätavad oma vara maha ja põgenevad 
sinu maadele, valitseja. Täna kirjutas mulle hetman Hmelnitski, et ma lubaksin tema 
maarahvast ja kasakaid vabalt üle sinu tsaaririigi piiri tulla, mina aga, kuna mul oli 
selleks sinu luba vürst Prozorovski kaudu, 

andsin suulise vastuse, et niisuguse loa on vürst Prozorovski andnud, aga sinust, 
valitseja, ma vaikisin, et sind läbirääkimistel ei nimetataks. Tervitan sind alandlikult, 
valitseja, ja talitan edasi nii, nagu sa ütled ... " 

»Nagu sa ütled,” lausus djakk südametäiega ja pistis sule juustesalgu sisse kuskil 
kõrva taga. 

»Mis?" küsis vojevood ähvardavalt. 

»Kordasin viimaseid sõnu, bojaar.” 

»Kasi minema!" Vojevood kummardus kirja kohale. Kirjapandu tuli läbi lugeda. 

Ta luges selle kaks korda läbi ja vajus mõttesse. Küll sünnib ilmas kaelamurdvaid 
asju. Haigutas ja tegi suu kohal ristimärgi. Oleks aeg puhata, kuid lühikese sügispäeva 
askeldused olid alles alanud. 


4 


See algas sellest, et pärast Ivan Nevkrõtõi põgenemist käskis valitseja Stemberg 
vahtidel klaasipuhujad ööseks raudu panna. Nevkrõtõi teguviis oli holoppidele halvaks 
eeskujuks. Õhtul asusid vahid klaasitehase väravasse, haarasid iga väljatulija kätest kinni, 
panid ta kiiresti raudu ja tõukasid rusikaga selga: 

»Mine magama, röövlinägu, nüüd sa enam ei põgene!" 

Kuid raudu panna õnnestus ainult viis meest. Kui teised, keda värava taga hoiti, 
nägid, mida nende seltsimeestega tehti, haarasid nad kaikad ja tormasid valvele kallale. 

Vahtidele tehti korrapealt lõpp. Stemberg lukustas enda oma majja ATa laskis lahti 
neli tigedat koera, kuid neil löödi pead lõhki. 

Klaasipuhujad läksid vihast meeletuks. Nad murdsid majja sisse. Stemberg ronis 
pööningule, kattis luugi-avause laudadega, vajutas peale raske rautatud kirstu ja ise 
langes sellele, vaevalt hingates hirmust ja pigistades peos musketit. Ta matsutas huuli ja 
ahmis suuga pööningu läppunud õhku. 

»Mein Gott! Alles, alles!" 

Ta mõistis: imet juba ei juhtu. Klaasipuhujad kisuvad ta tükkideks. Juba põrutavadki 
nad mingi raske asjaga vastu pööninguluuki. Kirst Stembergi all hakkas liikuma. 


Valitseja tormas unka juurde ja vaatas välja. AIl seisid klaasipuhujad. Nad hakkasid tema 
peale kisama nagu kärnasele koerale: 

»Roni alla, saatan! Roni alla, muidu küpsetame su elusalt ära!" 

Stemberg laskis musketist otse rahvasumma hulka. Ta nägi, kuidas keegi klaasipuhuja 
vaaruma lõi ja näoli maha kukkus. Stemberg tormas uuesti kirstu juurde. Selle all liikus ja 
mürises. Pääsemist ei ole. Mille peale ta võiski enam loota? Ja see kõik on selle metsiku 
hüüdnimega, neetud holopi pärast! Milleks küll oli tal vaja siia tehasesse jääda? Kui 
vojevood tehase Harmašile müüs, oleks pidanud ka tema enese siit ära koristama. Tema 
aga kavatses kevadel veel Amalie Frankfurdist siia tuua. Mein Gott! Mis saab Amaliest? 
Kes jutustab talle, kuidas ta abikaasa hukkus? Sellele mõeldes jooksid tal külmajudinad 
üle selja. Ei! Ta ei tohi hukkuda. Uuesti tormas ta unka juurde. 

»» Panid, mina hakkab rääkima ... " 

AII himuti tigedalt naerda. Stembergil oli tunne, et ta läheb hulluks. Selja taga 
raksatas. Ta vaatas tagasi. Kirst vaarus ja vajus küljeli. Pilust paistis käsi. Stem-berg 
laskis selle pihta. Nagu niidetult vajus käsi ära, kuid hetke pärast ilmus juba mitu kätt. 
Stemberg ei jõudnud laadikule veel püssirohtu puistata, kui pööningule olid roninud 
klaasipuhujad. 

Mõne minuti pärast kõlkus Stemberg tehase värava küljes. 

.. . Habemik räbalais mees taipas äkki: ,, Aga kus on Omelko? Kus on jessauul?" Kuid 
oli juba hilja. Kui Stemberg oli majja tormanud, oli jessauul Omelko talli jooksnud, 
hobuse selga karanud ja nagu meeletu üle tara plehku pannud. Järjest taha vahtides, kas 
pole tagaajamist, jõudis ta kiiresti Dneprini ja kihutas hobust tuttavat teed mööda Kiie- 
visse. 

»Põgeneme, veljed," karjus habemik. ,, Jessauul toob' vahid kohale, meid piinatakse 
surnuks!" 

»Ära lõuga,” segas Netšipor Halaida vahele. ,,Mis tehtud, see tehtud. Eks tuleb vastust 
anda. Kuhu sa põgened? Las tuleb Harmaš ise, me kaebame temale. Ta on oma inimene, 
mitte kuradiusku, ta ütleb meile veel aitäh, et selle punapea-koera üles poosime."” 

»»Küll ta sulle ütleb, oota ainult, ütleb nii, et sul luud-kondid raksuvad,” ütles habemik 
tigedalt. 

»Aga kuhu ikka põgeneda, Trohhim?" küsis Halaida. 

»Setši!" kostis Trohhim. 

»»Donile!" hüüdis keegi rahva hulgast. 

Mõnd aega oli vaikne. Seisti ligunenud maapinnal palja jalu. Vihe tuul peksis ohtrasti 
vihmaiile näkku. Kõik, mis oli juhtunud, valgustas igaühele tema saatust uutmoodi. 

Igaüks oli siia tehasesse tulnud ise teed mööda, kuid kõiki oli siia ajanud häda ja 
viletsus. Kõik kandsid oma südames neile tehtud ränka ja mitte millegagi vaigista-tavat 
ülekohut. Just äsja oli see üle ääre läigatanud. Kuid nüüd hakkasid mehed mõistma, et 
arveteõiendamine valitseja kallal võib neile halvasti lõppeda. Endale ja kõigile õigustust 
otsides ütles Halaida ebakindlalt: 

»Kes siis ei tea, et see neetud punapea oli kõrilõikaja? Tema käsul tõukasid ju vahid 
Netšitailo tulle...” 

Nüüd, kus vahid meelde tulid, vaatasid kõik ringi ja nägid nagu esimest korda tehase 
väravas tapetud kasakaid. Süda läks veel raskemaks. On vaja põgeneda! Kes olid 
kärmemad, tormasid juba talli poole. 


»Seis!” pistis Trohhim karjuma. ,,Seis! Hoiame ühte. Pole meil kuhugi põgeneda. 
Enne kui Setši jõuame, nabitakse meid Ifõiki kinni. Halaida räägib õigust. Valime endale 
vanema ja asume tööle, ja kui Harmaš tuleb, räägime talle kõik ära, — ta on meie usku 
inimene ning mõistab.” 

Jäädigi selle juurde. Võeti nõuks tehasesse jääda. Trohhim ja Halaida hakkasid 
korraldusi tegema. Valve pandi välja, vahid maeti maha, taheti ka valitseja vä/ava küljest 
alla võtta, kuid siiski otsustati: las ripub, nii on parem. 

Jõudis kätte öö. Süngelt istuti muldonnides, kõiki vaevas üks ja seesama mõte: mis 
edasi saab? Kas jäetakse neile kõik niisama? Südames agatunti, etei! 

Kuid valjusti räägiti hoopis muud, varjates trotslike sõnade taha ärevust teadmatu 
tuleviku üle. 

Alles enne koitu, kui kõik väsinult ning jõuetult tukkuma jäid, läksid Halaida ja 
Trohhim väravasse. Nad seisid vaikides ja vaatasid teele, mis kadus kitsa koidu-vöödi 
taha. Halaida alustas juttu: 

»Aga kui Harmaš hakkab meiega arveid õiendama ... " 

Trohhim ütles vahele: 

»Sa ise ju rääkisid, et ta on oma inimene, saab aru... " 

Ta ootas, mida Halaida vastab. See vaikis. 

»»Oma inimene!" kordas Trohhim. ,,Küll ma juba tunnen neid,oma inimesi, ütleb: usk 
on ühine, aga rahakukrud lahus. Säärased on nad kõik. Kõik, puha kõik. Ah, ma mõtlen, 
et parem oleks siiski olnud põgeneda! Kuid on hilja, Halaida..." 

»Aga võib-olla ... " närisid kahtlused Halaida südant ning ta rahustas rohkem ennast 
kui Trohhimi, ,,võib-olla peavad lugu! Me pole röövlid. Me oleme Korsuni ja Zborovi ja 
Berestetško lahingus hetmani lippude all sõdinud. Oleme kodumaad vaenlase vastu 
kaitsenud ... " 

»Peavad lugu!" katkestas teda Trohhim tigedalt. ,,Sada kepihoopi küüru pihta, ja võib 
juhtuda, et ka nii..." näitas ta käega värava ristpuule, mille küljes tuul kõigutas valitseja 
Stembergi. 

Päike tõusis ja ajas oma kiirtevihkudega hallid pilve-rünkad kuhugi silmapiiri taha. 
Tuul kuivatas loike keset õue. Kasakaid ei olnud kuskil näha, ehkki teraselt piiluti, et nad 
äkki kaela ei langeks, Trohhim näis olevat rahunenud. Ta käskis tehase ahjudes tule alla 
teha. Töö kallale asuti meeleldi, igaüks mõtles: kui kasakad tulevad ja näevad, et rahvas 
töötab, — mis mäss see siis on? ... 

Halaida keeras ladude lukud lahti ja avas uksed. Riiulitel seisid pikkade rodudena 
pudelid, toobid, kõrged imeliku kujuga pokaalid, kannud, mille sangad olid lindude 
moodi, lugematul arvul karukujulisi viinanõusid ja lamasid aknaklaasi-virnad. Halaida 
vangutas pead. Inimesed hakkavad neist pudelitest ning kannudest jooma ja end 
lõbustama, hoiavad rahulikult kinni 

nende sangadest, vaatavad läbi klaasi jumalavalgust, aga isevärki mustritega 
kaunistatud karukujud asetavad nad jõukates majades laudadele, kuid keegi ei tuleta 
sõnagagi meelde neid, kes need pudelid ja karu-kujud on oma rinnaga valmis puhunud. .. 

Ta vaatas ringi. Vastas, tehases, lõõmasid ahjud. Mehed loopisid tõrtesse 
kullavärvilist ja sädelevat, nagu päikesest immutatud mežigorje liiva. Töötati kiiresti. 
Keset õue kolmjalal keedeti katlas toitu. 


Halaida läks tehasesse, asus oma kohale ja võttis pika vasktoru. ühekäeline jässakas 
Petro ulatas talle kopsikutäie sulatatud klaasi. .. 

Petro varitses hetke, mil Halaida toru kõrvale pani, ja sosistas talle kõrva: 

»»Aga ehk oleks meil parem ära minna?" 

Halaida tegi, nagu ei kuuleks ta. Petro ei jätnud järele: 

»Ma ütlesin, ehk oleks parem ära minna? Harmašil on karm käsi, ma tunnen seda 
röövlit!" 

»Hilja on, ja pealegi pole kuhugi minna,” vastas Halaida ja võttis toru kätte. 

» Aga kui me kõik läheksime korraga Tšigirinisse hetmani juurde?" ei rahunenud 
Petro. 

Halaida heitis pilgu ühekäelisele. 

»Kui astuksime nii kõik koos tema ette ja ütleksime: oleme ära vaevatud, hetnfan, 
registrisse pole meid kantud, meie maatükkidele on asunud kuninga šlahta, töötamine on 
kibedam kui türgi orjapõli.” 

Ühekäeline rääkis hoogsalt, nagu seisaks ta ees het-man ja kuulaks tähelepanelikult. . 


Jessauul Omelko jõudis öösel Harmaši juurde tema Kiievi maavaldusse Petšorski 
lähedal. Ta tormas majja. 

»Häda, pan! Mäss! Vahid on maha löödud ja Stem-berg ... " 

Jessauul rääkis, kuid endal oli mõttes: on hea, kui Stembergile on ots peale tehtud. 
Juba ammu oli Omefko hellitanud mõtet ise valitsejaks saada. 

Algul ei taibanud Harmaš midagi, kuid mõne minuti pärast oli talle kõik selge. Ta 
äratas poja Dmitri. Nad pidasid nõu, istudes söögitoas kõrgetel viini toolidel. 

Harmaš oli selle maja koos mööbliga ostnud poola šlahtitšilt. Nüüd ta enam ei 
käinudki Tšigirinis. See aasta oli kaupmehele õnnelik olnud. Kiievis oli tal kaks sõja- 
riistade-töökoda ja veel üks mööbli-töökoda, Dnepri taga väikemõis, Mežigorjes 
klaasitehas... Ja nüüd äkki — tehases on mäss. 

Ta istus aluspükste väel, toetus küünarnukkidega vastu lauda ja küsitles 
üksikasjaliselt jessauuli. Harmaš armastas igas asjas korda. Millal, kuidas, kus, kui palju, 
mispärast? Omelko seisis vastu uksepiita nõjatudes, ilma loata ta istuda ei julgenud. Ta 
jutustas kõik — nii sellest, kuidas Ivan Nevkrõtõi oli Stembergi palunud, et antaks 
paremat toitu (siin püüdis Omelko Stembergi halvas valguses näidata), kui ka sellest, 
kuidas Stem-bergi käsul oli Ivan Nevkrõtõi rinnale röövlimärk põletatud. Ta ei jätnud 
ütlemata ka seda, kuidas Sternberg pühapäeviti veab tehasest ei tea kuhu klaasi, ja edasi 
jutustas juba kõigest, nagu see oli olnud ... 

Harmaš rahunes pikkamisi. Kuid kohe hommikul tõttas ta Kiievisse polkovnik 
Mužilovski poole. Silujan Mužilovski alles magas, Harmaš istus välistrepil ja kõpsis 
kepikesega kärsitult vastu safiansaapaid. Keti otsas haugatas laisalt võõramaa tõugu koer. 
Kahevärvilistes seelikutes teenijatüdrukud tippisid puusasid õõtsutades punaste 
saapakestega, millel olid kõrged kontsad all, ja käisid maja ning köögi vahet, mis asus aia 
sügavuses. Viimaks kutsuti Harmaš sisse. Mužilovski istus laua ääres. Tundmatu lõhn 
joogist hõbekruusis, millest tõusis auru, kõditas sõõrmeid. 

Harmaš kummardas sügavasti. Mužilovski ulatas armulikult käe — kõik sõrmed olid 
sõrmustega üle külvatud. Harmaš surus seda kätt mõlema käega. 

»Häda, häda!" alustas ta rutakalt. 


»Igal pool on häda," lohutas Mužilovski teda filosoofiliselt. 

Ta oli hiljuti Subbotovost tagasi jõudnud. Hetmani juures möödasaadetud kolm päeva 
olid olnud talle murerohked ja ebameeldivad. Nüüd tahtis ta Kiievis puhata. Sellele ta 
ainult mõtleski. Varsti pidid hargnema niisugused sündmused, et puhkusest ei saa unis- 
tadagi. 

Mužilovski määris nisuleiva-viilukale paksult võid, hammustas, jõi aromaatset jooki 
peale ja pühkis lumivalge taskurätiga peenikesi üleskeerutatud vurre. 

Harmaš pani endale kõrva taha: temalgi tuleks nii teha. 

»Julgen küsida, mis jooki te pruugite, pan polkovnik?" ei saanud ta end tagasi hoida. 
Ta otsustas, et klaasitehasest räägib ta hiljem. Ega tehas kuhugi ära jookse, nii aga on 
parem. Polkovnik on ju šlahtaini-mene, isegi hetman käib temaga lugupidavalt ümber... 

Mužilovski naeratas: 

»»Seda jooki hüütakse kohviks. Saadakse teradest, mis sarnanevad meie tõrudega, ning 
seda jooki hinnatakse üpris väga võõrastel maadel, eriti Türgimaal. Kui ma Istanbulis 
käisin, siis ostsin rohkesti neid teri. Siin ei saa neid juAisegi kalli raha eest." 

»Mispärast siis, pan polkovnik? Võib-olla ehk minagi, kui on teie lahkust, ostan 
niisuguseid teri kauplemiseks . .” 

Polkovnik plaksutas käsi. Punases sametkuntušis teener kargas sisse. 

»Kohvi pan Harmašile." 

»Kuulan, kõrgeaulik pan." Teener kummardas. 

Ta tõi hõbekruusiga kohvi. Harmaš rüüpas kohe. Tuline! Ta põletas oma keele ja kõri, 
kuid kuidagi neelas alla. Pisarad tulid silma. Suus oli kibe. Tal oli tahtmine välja sülitada, 
kuid selle asemel tänas ta ja oli vaimustuses: 

»Tore, väga tore!" 

Polkovnik lõpetas pruukosti ja läks koos Harmašiga kõrvaltuppa. Harmaš silmitses 
kõike tähelepanelikult. 

Laual olid nahkköites raamatud. Ääre pool seisis suurtükikujuline kuld-tindipott, selle 
kõrval klaas hane-sulgede kimbuga. Tassikeses oli kullakas liiv. 

Polkovnik istus tugitooli, asetas jala üle teise, pani käed risti rinnale ja jäi kuulama. 

Harmaš alustas. Kus on siis lõpp omavolile? Mida nutid teha? On veel arusaadav, kui 
pospoliidid talitavad sedasi poola panidega, aga nüüd oma tõstab käe oma vastu. 
Polkovnik vaikis, Teener tõi piibu ja Mužilovski hakkas suitsetama. Harmaš ei 
kannatanud tubakasuitsu 

ja tõrjus seda kerge käeliigutusega vargsi eemale. Ta palus polkovnikult kasakaid. 
Oleks vaja, et nii umbes sotnja kasakaid heidaks korraks pilgu Mežigorjesse. Tuleks neid 
mässajaid veidi hirmutada. Ainult kui polkovnik aitaks, aga tänu pärast ei tarvitse tal 
mitte muretseda. 

Mužilovski vaikis. Ta heitis Harmašile läbi tubaka-suitsupilve pilke. See kaupmees 
on ta oma silme all' küpsenud ja muutunud lihavaks nagu arbuus. Alles aasta või paar 
tagasi oli ta Tšigirini lihtkodanik. Sõda on talle ainult kasuks olnud. Mužilovskis tekkis 
terav vaenulikkus Harmaši vastu. Ta mõtles, et Harmaš on just nagu ämblik. Noh 
muidugi, täiesti ämblik. Ta isegi muigas selle peale. 


Muie haavas Harmašši. Temal on häda käes, mis siin naerda on? On ta siis 
polkovnikule midagi naljakat jutustanud? Harmaš kordas: ,,Sotnja kasakaid, ja uuesti on 
kord jalul, aga muidu anna neile holoppidele voli kätte!.. 

»Olid ise ka alles hiljuti holopp," lausus Mužilovski endamisi, kuid jäi kohe mõttesse. 
Tõepoolest, anna neile voli kätte! Tal on Dnepri taga samuti mõisad. Ka seal pole 
täielikku rahu. Kes teab, mis laulukest tema pos-poliidid kuu aja pärast laulavad? 
Harmašil on õigus. Mäss on praegu lubamatu asi. Rahvas peab olema ühtne. Ta tuletas 
meelde hetmani sõnu: ,,Kõik rusikasse kokku pigistades valmistuda uueks lahinguks ... " 
Ta pani piibu ära. 

Harmaš oli ammu vait jäänud — ta ootas head vastust. Mužilovski tõusis püsti. Astus 
akna alla. Vaatas väljakule. Tuppa kostsid pasunahelid. Harmaš tuli samuti akna alla. 

Väljak täitus silmapilkselt ratsanikkudega. Ees ratsutas tugeval täkul uhkes riides 
ratsanik mõõgaga puusal. Tema järel tulid kolm pasunameest ja veel palju ratsanikke. 
Ratsanike rea lõpus tulid teenrid, hoides peos rihmu, mille otsas märatsesid jahikoerad. 
Jahimehed pöördusid kõrvaltänavasse, kuid kõrvitsakoo-rem, mille ette oli rakendatud 
kaks härga, sulges neile tee. Mõõgaga ratsanik hüüdis midagi käskivalt. Mõned teenrid 
jooksid koorma juurde, rõhusid sellele külje 

poolt peale ja lükkasid kraavi. Koorma otsas istunud taat veeres koos kõrvitsatega 
alla. Ratsanikud kihutasid lõbusa naerulagina saatel minema. 

»ban Tikocynski lõbutseb,” ütles Harmaš vaikselt. 

Mužilovski läks akna juurest ära ja istus uuesti tugitooli. Ta ei vastanud Harmaši 
märkusele. Ta hakkas tähtsalt kõnelema: 

»Sa otsid abi minu juurest, aga peremeheks on, tead, kes? See šlahtitš Tikocynski. 
Näed, kuidas ta end ülal peab. Peremees mis peremees, Varsti tungib ka minu õue. Ei, 
Harmaš, enam pole ajad pärast Zborovit, vaid pärast Berestetškot... " 

Ta jäi vait, aga endamisi mõtles: ,,Harmašile võiks ju anda sotnja kasakaid. Isegi 
peaks andma." Kuid mõistus rääkis muud, mis oli vastuvaidlematult õigem ja kaaluvam. 
Noh, tubli, — lähevad tema kasakad. Aga kes need holopid seal klaasitehases on? Kuni 
Berestetško lahinguni olid nad samasugused kasakad. Nad küsivad kohe: kelle sotnja 
tuli? Tuli Mužilovski sotnja. Selle kohta tekib kumu, mis jõuab ka Tšigirinisse. Näe, kus 
julges korda jalule seadma minna ilma universaalita sõltumuse kohta. Kuigi Harmaš 
niisuguse universaali ka muretseks, jõuab siiski kätte aeg, kus Mužilovskil tuleb uuesti 
polke juhtida . .. Pospoliidid ei unusta ülekohut. Muidugi, Harmašši tuleb aidata. Aga 
kuidas? Ja äkki turgatas Mužilovskil mõte. Ta alustas ääriveeri. Harmaš peab mõistma: 
Kiiev on linn oma linna -õigustega; linnaõiguste järgi aga ei kuulu tehas sõja-võimude 
vahelesegamise alla. Tõsi küll, kui oleks het-mani universaal sõltumuse kohta, saaks asja 
veel kuidagi korraldada ja ta aitaks Harmašši, kuid niisama, ilma universaalita on see 
tülikas ning lubamatu. 

Harmaš hakkas peaaegu ulguma. Mis siis sellest, et linnaõigused? Tehas pole 
töökoda, tööinimesed tehases pole meistrid, kui nad aga mässavad ja ilma kohtuta 
tapavad, kes on siis neile selleks õiguse andnud? 

«Mužilovski ootas, kuni Harmaš oli kõik oma vastuväited välja prahvatanud, ja jätkas 
siis puhtaks aetud põski siludes rahulikult oma mõttekäiku. Ta muidugi tunneb Harmašile 
kaasa ja annab talle head nõu. Har-maš pöördugu kuninga kvartaväe polkovniku Tiko- 
cynski 

poole, küll see aitab. Või pöördugu Harmas linnavoiti poole. 

»Mis õigused nüüd sellel voitil on, kas pan polkovnik seda ei tea? On ainult teistele 
naeruks, mitte aga volt.” 

Mužilovski kehitas õlgu. Mis seal siis ikka, tähendab, jääb üle ainult Tikocynski. 
Endamisi mõtles ta: las šlahtitš mässib end sellesse asjasse. Pärast Belaja Tser-kovi 
lepingut seisis Kiievis krooni kvartavägi ja tema kohustustesse kuulus eeskätt korra järele 
valvamine Kiievi vojevoodkonnas. Traktaadi järgi pidi see tähendama elanikkonna 
seaduslike õiguste ja tema varanduse kaitsemist, samuti elanikkonna enda kaitsemist 
kallaletungide vastu. Ja hetmani kasakad pidid kvarta-väge selles abistama. 

Tõeliselt aga tegeles kvartavägi sellega, et aitas šlahtal tagasi oma mõisatesse minna. 
Vähehaaval hakkas vojevoodkonda tulema šlahtat, kes oli juba võrdlemisi kaua aega 
Visla taga istunud. 

Otsustades ise Harmaši asjasse mitte segada, talitas Silujan Mužilovski ettevaatlikult 
ja peene arvestusega. Ta oli kindel, et Tikocynski, see upsakas ja julm šlahtitš, abistab 
meeleldi Harmašši, eriti kui viimane oma palvet kuldtaalrite kõlinaga kinnitab. 
Mužilovski ei kahelnud, et klaasitehases pannakse maksma sõnakuulmine ta omaniku 
vastu. Kuid koos sellega saadakse kätte ka teine eesmärk: las kvartavägi ässitab veel kord 
pospoliite enda vastu, las ässitab! ... 

Polkovnik Mužilovski oli andnud head nõu. Harmaš veendus selles umbes tunni aja 
pärast. Tõsi küll, kogu see askeldus läks talle maksma palju kuldtaalreid, kuid pan 
Tikocynski viskas raha hoolimatu liigutusega lauasahtlisse, lausudes, et see läheb 
karistusekspeditsiooni kuludeks, lõi rusikaga vastu lauda, välgatas silmi, tõmbas mõõga 
pooleldi tupest välja ja tõotas Harmašile, et õiendab nende lahkusulistega nagu kord ja 
kohus. 

Ta ei palunud Harmašši istuda, käis temaga kõrgilt ümber ja rõhutas iga sõnaga, et 
Harmaš on madalam olevus, kuid see-eest lubas kindlalt ja kõikumatult abi anda. 

»Palun, pan, šlahtitši sõna on nagu kalju." 

Võikalt naeru lagistades ja oma teravaid hambaid irevile ajades seletas Tikocynski 
tigeda kahjurõõmuga, mida on toonud Hmelnitski poolt seatud kord, kui holopid on nii 
ülekäte läinud... 

»Kõrgeaulik pan räägib püha tõtt.” Harmaš langetas aupaklikult Tikocynski ees pea. 

»»Oodaku aga, küll ma näitan neile lojustele, kus pipar kasvab.” 

Tikocynski ülalpidamisest ei olnud Harmašil kõige parem tunne, — mint veel tea, 
pan šlahtitš võib oma žolnereid käskida ka kaupmehe enda keppidega läbi peksta. Kuid 
samal hetkel hakkas Tikocynski uuesti naeru lagistama ja juba ta esimesed sõnad 
rahustasid Harmašši: 

»Näetenüüd, pan kommersant." Harmaš oli väga rahul niisuguse pöördumisega tema 
poole ja peaaegu sulas naeratusse. ,,Kõik läheb teisiti, kui teil on tegemist šlahtameestega. 
Kas te tõesti uskusite seda lahkusulist Hmeli, nagu suudaks ta kindlustada rahu ja 
omanduse puutumatuse? Millega ta saakski panna holoppe sõna kuulama? Ta ise aetakse 
teiba otsa!" 

Tikocynski kargas jalule. Ta ei suutnud end enam tagasi hoida, tuli korraga meelde 
liiga palju ebameeldivusi — nii Korsuni häbi, nii Piljava lahing, millest ta ise oli naise 
riietes vaevalt eluga pääsenud, kui ka kõik need Hmeli salakuulajate vembud Varssavis 


tema enda nina all (ta ju ei leidnudki neid üles, mille eest ta eemaldatigi õukonnast ja 
jäeti ilma kuninga õuemars-sali nimetusest). Ja lõpuks oli vastutasuks kõigi nende 
teotuste eest tulnud võidurõõm Berestetško lahingus. Hmeli tiibu on kärbitud, aga varsti 
keeratakse ka ta kael kahekorra nagu viletsal kukel. 

»»Ja kes tahavad päästa oma elu ... ei, mitte holopid, mitte need lojused, vaid 
niisugused inimesed nagu pan kommersant," ilukõnetses Tikocynski, ,.need ärgu sidugu 
oma saatust Hmeliga, kes on kuninga ära andnud ja kes nüüd asjata rabeleb ja Moskva 
tsaari peale loodab. Tsaar aga istub Moskvas ja tunneb ise hirmu meie kõrgeauliku 
kuninga ees, — tahame ja hoiame Smolenskit endi käes. Hmel loodab asjata. Küll me ta 
nahast veel rihmu keerutame! ... " 

Pan kommersant võib minna. Homme koidikul läheb tema, Tikocynski, ise koos 
žŽolneritega ta tehasesse. Aga kui ta tahab näha, kuidas pan Tikocynski nagu võluja 
hulgused lambatalledeks muudab, võtku temagi sellest jalutuskäigust osa. 

Rahustatud, kuid samal ajal murelik, lahkus Harmaš Tikocynski juurest. Kui aga 
Tikocynski oli üksi jäänud, muutus ta veidi rahutuks. Kas ta ei öelnud ägedast peast 
sellele kaupmehele midagi ülearust? 

Kui välihetman Kalinowski oli Tikocynskit koos žolneritega Kiievisse majutamisele 
saatnud, oli ta hoiatanud: peamine eesmärk seisab nüüd selles, et saada jälile kõigile neile 
niitidele, mis seovad Hmeli Moskvaga. Oleks vaja pärast šlahtlanna Helena hukkamist ja 
laekahoidja Kreisi tapmist uued inimesed kohale panna, Kapusta koristada ja peaasi — 
kätte saada Hmeli kirjad Moskva tsaarile. Kõiki neid delikaatseid diplomaatilisi kohustusi 
meelde tuletades oli Tikocynskil ebamugav tunne sellepärast, et ta oli selle holopisoost 
kaupmehe ees nii avameelne olnud. 

»Pagana iseloom," noomis ta iseennast. ,,Välihetman ometi hoiatas mind. Kurat võtku 
seda Harmašši kogu tema klaasitehasega. Aga mis ma siis ikka nii väga ütlesin? Peaasjast 
ju, kuninga käskkirjast maakaitseväe kokkukutsumise kohta, ma vaikisin. Aga oleks 
võinud ju ka seda juhtuda! Oleks see üle huulte libisenud, noh, siis oleks ka lõpp olnud... 

Hilja õhtul oli Tikocynskil rõõm vestelda ksends Brzozowskiga. Püha isa oli teel 
Varssavisse. Kaua ja tõttamata manitses ta Tikocynskit. Polkovniku lipukirjaks peab 
olema: ettevaatus ja veel kord ettevaatus. Hmel on kaval rebane. Isegi tema pühadus 
paavst hoiatab ses mõttes. Sellele katoliikluse õelale vaenlasele tuleb lõpp teha, kuid see 
pole nii kerge. 

Toodi ungari veini, süüdati küünlad. Luukide taga ulgus tuul. Teener tegi kaminasse 
tule üles. Istuti kamina ees madalais mugavais tugitoolides, jalad kohevas karunahas. See 
oli juba tore, — nad tuletasid meelde, et aasta tagasi ei oleks nad nii mõnusalt istunud. 
Tikocynski naljatas: 

»Siis oli pärast Zborovit, nüüd aga on pärast Berestetškot.” 

»»00o, hoidke selle eest, ei ei tuleks teist Zborovit!" Tikocynski püüdis vastu vaielda, 
kuid ksends ei lasknud: 

»Metsaline on peitu pugenud, on läinud tihnikusse, kuid ta ihub kihvu. Ootab ainult 
parajat silmapilku, et Rzecz Pospolitale kõrri karata. Suurt kurja mõtleb Hmel — minna 
Moskva tsaari alamlusse. Sellesinatse maa, sellesinatse muinasjutuliselt rikka maanurga, 
mille jumal ise on määranud olema paavstikrooni all, on lahkusuline Hmelnitski nõuks 


võtnud kuningriigi küljest lahti rebida. Ta teab, et kui Moskvaga ühineda, pole Rzecz 
Pospolita talle enam kohutav. Meil aga seda sündida lasta oleks patt meie püha usu 
vastu.” 

Brzozowski kuiva lameda näo ajas krimpsu mingisuguse sügava valu grimass. 

Tikocynski oli tähelepanelik. Ta lükkas karika eemale. Salapäraselt mängeldes 
helkles veinis tuli. 

Tikocynski tabas hetke, mil ksends vait jäi, ja küsis: 

»Kuidas on lahkusuliste metropoliidiga?" 

»» On andmeid, et ta hakkab Hmeli püüdlusi segama. Teda ei rõõmusta võimalus 
sattuda Venemaa patriarhi Nikoni võimu alla. Metropoliidil on palju raha ja tal on 
mõisaid. Need võivad Moskva pappidele meeldima hakata, meie aga oleme 
bernhardiinimunkade kaudu Silvester Kossovile mõista andnud, et juhul, kui tema 
tegevus on meile kasuks, ei tarvitse ta oma vara pärast rahutust tunda." 

00, see on suur asi, püha isa!" 

»Kuid kujutage ette, mu poeg, et tema katse peale— Hmelnitski kuningaga lepitada 
— vastanud lahkusuline Hmel talle: ,,Sinu asi on palvetada, minu asi ilmalikke asju 
ajada. Niisiis palveta ja ära tunne muret ilmalike asjade pärast. ”" 

»Ah seda lahkusulist, koeraveri, ei saa salata tema häbematust! ... 

» Tema mõistust ikka, pan Tikocynski, mõistust! Meie üldine viga on see, et me 
näeme temas ainult häbematust. Kuid ta on kardetav just selle poolest, et on tark. Võtke 
arvesse, et ta ei tegutse üksinda, vaid on kõik 

holopid üles kihutanud, sõja puhul asub kogu Ukraina tema lippude alla.” 

»Nüüd ei asu, püha isa!" hüüdis Tikocynski õhinal. ,, Nüüd, kus kvartaväed on nii 
hästi laiali paigutatud, on teine asi. Niipea kui meie kuningas annab välja käskkirja 
maakaitseväe kokkukutsumise kohta ja kroonihetman tungib Hmelile peale läänest, 
torkame meie talle noa selga. Seda me teeme nagu kord ja kohus. Uskuge mind, pan isa!" 

»»Kuid seda tuleb teha enne, kui ta on ühinenud moskoviitidega, teha võimalikult 
kiiremini ja selleks hästi ette valmistuda," tähendas Brzozowski. ,,Püha paavst ise on 
huvitatud sellest, et kiirendada Hmelnitski ja kogu tema kaltsakate karja lõppu.” 

Ksends jagas Tikocynskile veel kaua õpetusi, ning polkovnikule näis, et püha isa juba 
liialdab hädaohuga. Enam ei kuulanud ta ksendsi sententse nii suure huviga. Et kõneainet 
vahetada, jutustas ta Harmašist. Ksends kiitis otsuse heaks. 

»» Varakate holoppidega tuleb leida ühine keel. Sellest ripub palju ära. Kuid seal, 
klaasitehases, tuleb samuti olla ettevaatlik. Mõnikord peab lõukoer olema kui lambatall,” 
naeratas ksends esimest korda kogu õhtu kohta, ,,et siis ootamatult oma küüsi näidata... 
Muuseas, ka Kiievis tuleb teil oma positsioone kindlustada, pan polkovnik. Võit on 
arukas inimene ... " 

»»00, temaga olen ma juba üksmeelele jõudnud, ta ei ole põrmugi rahul kasakatega ... 
ega Mužilovskiga." 

»»seda Mužilovskit oleks hea taltsutada.” 

» Võimatu, pan isa." Tikocynski tõstis pokaali huultele, vein oli mõrkjas ja kipitas 
keelel. ,,Ungari veinid, pan isa, on minu arvates kõige paremad." 

Ksends vaatas imestunult Tikocynskile otsa. Ja säärasele kergemeelsele Šlahtitšile 
usaldab välihetman tähtsaid asju? 


Tikocynski aga taipas kohe, et veini nimetamine polnud sobiv, ja sattus segadusse. Ta 
ütles kähku: 

»Palun alandlikult välihetmanile meelde tuletada, et ta kiirustaks saksa reitarite 
siiasaatmisega. Oleks hea,, kui nad oleksid siin juba enne esimest lund." 

Ksends noogutas peaga. 

» Teie mõtelge Mužilovski üle järele, mu poeg! Ta on haritud inimene, tal on tutvusi 
keisrikojas, ta vihkab meid kõigest väest, ja Hmelnitski peab temast suurt lugu. 
Hmelnitski juures on ta kõige suurem diplomaat. Möödunud aastal käis ta Moskvas. 
Tema käest võiks palju teada saada." 

»»Olen katset teinud," lahutas Tikocynski käsi. ,,Ta vaikib enamjagu. Kui ta tunni 
kohta sõnakese lausub, on seegi hea.” 

»Püüdke edasi, mu poeg, soovitan teile väga kõigest väest pingutada. See oleks suur 
asi.” 

»Ehk püüda seda ägedat lahkusulist Võgovski kaudu meie poole meelitada?" 

»See katse oleks asjatu, mu poeg. Võgovski ja tema on nagu kaks karu ühes koopas. 
Pealegi on peakirjutaja Hmelnitski juures praegu kahtluse all. Parem on teda mitte 
hädaohtu saata, teda läheb meile veel vaja." 

Öö sütitas tumedas taevas rohekaid tähtede tulukesi. Dnepri poolt ronis peale niiske 
udu. Pimedusse mähitud all-linn nagu õõtsus sombus. 

Metropoliit Silvester Kossovi lossi aknad Petšorskis olid heledasti valgustatud. 
Metropoliidil oli külas Silujan Mužilovski. Kossov, seljas lai must preestrikuub, kõndis 
mööda tuba ning kõneles erutatult ja palju. 

Kummargil laua kohal, kuulas Silujan Mužilovski teda vaikselt. 

»» Jumal on tunnistajaks, et ma suhtun hetmanisse ausalt," rääkis metropoliit. ,,Kui ta 
alustas oma suurt võitlust usu eest, andsin ma talle oma õnnistuse. Aga mis temaga nüüd 
on juhtunud? Seda ma ei mõista! Kokkusaamisest minuga hoiab ta kõrvale. Pospoliidid 
teevad mulle liiga. Metropoliidi maadel ei alistu nad hetmani universaalidele ... Koguni 
rohkem, mulle on hetmani ühe ametniku kaudu teatavaks saanud (,,Kas mitte Võgovski 
kaudu?" mõtles Mužilovski), et hetman olevat öelnud: «Universaale kirjutan niisama 
näopärast, teie aga kitkuge Kossovil sulgi seljast." Jumalavallatud sõnad! Kas hetman 
võis tõesti nõndamoodi rääkida?" 

Kossov heitis Mužilovskile pilke ja ootas, et võibolla kuuleb temalt midagi 
Hmelnitski kavatsustest. 

»Ma ei usu, et hetman hooliks igasugustest laimu-juttudest (,,Tuleb välja, et sul on 
siiski midagi mõttes," muigas külaline endamisi.) Aga kuidas edasi elada? Šlahta on 
uuesti Kiievisse kokku voolanud. Hetman läkitab Moskvasse saatkondi, aga minuga, 
metropoliidiga, ta nõu ei pea. Saatsin talle kirja, tema aga vastas mulle, vaata, mida." 

Metropoliit läks kapi juurde, võttis riiulilt pärgamendirulli, keeras selle lahti ja näitas 
sõrmega: 

»Kas näed, mis siin kirjutatud on? Loe kõvasti. Ja kas tal pole häbi? Kas ta oleks 
võinud kainest peast midagi säherdust kirjutada?" 


»Sinu kirja," luges Mužilovski tõttamata, ,,saadan sulle tagasi, sest et sina, 
metropoliit, ei nimeta mind vastavalt, minu seisusele. Sul tuleks aga mind nimetada: 
»meie maa isa ja käskija"."” 

»Jaa, see on hetmani käekiri," kinnitas Mužilovski. 

»Muidugi tema oma, kelle oma siis? Egas Võgovski seda krjutanud!" 

Mõnel muul ajal oleks Mužilovski metropoliidile ehk kaasa undnud. Kuid nüüd mitte. 
Ta otsustas vaikida ja kuulata. Ja kui metropoliit viis uuesti jutu Moskva asjadele, mõistis 
Mužilovski, kuhu ta sihib. 

»» Olen õigeusu kiriku pea, hetman peab ju minult järele küsima? Peab ju?" 

Mužilovski põikles vastamisest kõrvale. Kossov vangutas nukralt pead. Ei tea milleks 
ütles ta: 

Andsin Moglla trükikojale käsu hakata trükkima hetmani elulookirjeldust ja tema 
õnnistusrikkaid sõjakäike usu eest, aga tema. .. Küll jumal õigust näeb. Jumal ei jäta 
oma sõna mitte ütlemata..." 

Nõusoleku märgiks langetas Mužilovski pea. 

Nii ei andnudki see jutuajamine mingisuguseid tulemusi. Metropoliit mõistis: 
Mužilovskilt ei pinni ta välja midagi. .. 

Polkovnik sõitis koju tõllas. Mõlemal pool oli ratsavalve. Viimasel ajal ei sõitnud 
Mužilovski kuhugi ilma valveta. Tikocynski žŽolnereilt võib kõike oodata. 

Mužilovski mõtles Kossovile. Kuidas ta oli öelnud?— ,,Egas Võgovski seda 
kirjutanud.” 

»Egas Võgovski seda kirjutanud," kordas Mužilovski valjult. 

Tema vastas tukkuv džuura virgus: ,,Mida soovite, pan polkovnik?" 

Silujan Andrejevitš Mužilovski oli tasakaalukas ja kaugenägelik mees. Niisugusena 
tundis teda kogu kasakavanemkond, ja võib-olla just nende omaduste pärast pidas hetman 
temast lugu. 

Kuna ta sõjaasjanduse vastu kuigi suurt huvi ei tundnud ja oli veendunud, et tema 
tõeliseks kuulsuse-tandriks peab olema diplomaatia, seda enam, et tal oli sel alal juba 
mõningat edu, oli Silujan Mužilovski juba 1649. aasta algul hetmanit palunud ta 
sõjaväelistest polkovnikukohustustest vabastada. Viimane oli meeleldi nõus olnud. Erilise 
lugupidamise märgina Mužilovski vastu oli hetman talle jätnud registrisõjaväe 
polkovniku nimetuse. Selle lugupidamise, mida Hmelnitski oli korduvalt rõhutanud, oli 
tark ja andekas diplomaat täielikult ära teeninud. 

Oma tegevuses pidas Mužilovski kinni sellest reeglist, et parem on, kui sõpru on 
vähem, ja et parem on vaikida ning kuulata, kui ise rääkida. Võib-olla oli het-mani 
salakantselei ülem Lavrin Kapusta ainus, keda diplomaat usaldas. Paljud hetmanile 
lähedased isikud ei sallinud Mužilovskit just tema tagasihoidlikkuse pärast ja pidasid teda 
upsakaks ning suureliseks. Kuid ta oli ükskõikne nii hea kui ka halva arvamise vastu 
endasse. 

Viimaste kuude sündmused olid diplomaati väga kurvastanud. Ja tõsi küll, oli ka 
põhjust ärevaks muutuda. Nüüd, pärast Berestetško lahingut ja pärast Belaja Tserkovi 
vaherahu (just vaherahu, mitte aga rahu — peakirjutaja pahameeleks rõhutas Mužilovski 
seda alati), algas kõige raskem ja kardetavam ajajärk. 

Hetman pidi nüüd ajama äärmiselt peent ja tarka peliitikat. Tuli osata oma jõud nii 
paigutada, et peatselt uuesti kuninga vastu sõjariistus üles tõusta ja Rzecz Pospolita 


protektoraadi alt lõplikult vabaks saada. Vastasel korral ähvardas panide interventsioon 
koguni rahva olemasolu ennast. 

Pääsu Ukrainale nägi Silujan Mužilovski ainult ühes — Ukraina ühendamises Moskva 
tsaaririigiga. 

Selles oli ta hetmaniga täiesti ühel nõul. Kui Mužilovski viimati Subbotovos käis, olid 
nad seda asja korduvalt nelja silma all arutlenud. 

Ilma igasuguste kõverdusteta oli Silujan Mužilovski siis hetmanile otsekoheselt 
öelnud: on vaja, et ennekõike lubaks tsaar kasakavanemkonna varanduse ning seisundi 
puutumatuse ja annaks talle mõisate ning nende tulude peale pärandatava 
omandusõiguse. 

Hetman polnud selle vastu, et see artikkel eelseisvatel läbirääkimistel kõne alla tuleb. 

»Kuid alustada ei tule mitte sellest, asi ei seisa mitte selles,” ütles ta Mužilovskile. 
»Peaasi seisab selles, et kui rahvas tahab ühinemist Moskvaga, asub ta nagu üks mees 
meie lippude alla. Ja siis peab rahvas šlahta ja tatarlaste vastu niisugust sõda, et taevas ise 
kohkub ära.” 

Mužilovski pidi hetmaniga päri olema. Ta nägi ju ise: juba ainuüksi teade, et Moskva 
tsaaririik peab hetma-niga läbirääkimisi, kutsus rahva hulgas esile vankumatu usu oma 
jõusse. 

Jutuajamine metropoliidiga, mille eesmärgiks oli välja uurida, kuidas ta meel pärast 
Belaja Tserkovit on, kinnitas Silujan Mužilovskile seda, et Kossovile loota ei tohi 
sootukski. Metropoliit ei tunne üldse hetmani kavatsustele kaasa. Kapusta kahtlustused 
selle kohta, et Kossov käivat läbi katoliiklastega ja olevat saanud mingisuguseid lubadusi 
kuningalt, olid nähtavasti põhjendatud. 

Mužilovski kõndis mööda suurt võõrastetuba, pehmelt astudes kohedal türgi vaibal. 
Ta mõtles, mõtles ja mõtles. Jah, oli ka, mille üle mõtelda! Oli ka, mille üle pead murda! 

Polkovniku maja ümber valitseb hauavaikus. Ukse taga norskab kasakas, — valve ei 
ole ülearune ka siin. Kes teab, mis kvartapolkovnikule äkki pähe võib tulla? Egas 
Kapusta teda asjata hoiatanud: ,,Sinu peale, Silujan, peetakse jahti. Vaata ette.” Kui juba 
Kapusta nii räägib, siis on tal selleks ka põhjust. 

Nüüd, kus Kapusta meelde tuli, mõtles Mužilovski 

tahes-tahtmata uuesti Tšigirinile. Silme ette kerkis pikk ja kuivetu Võgovski kuju. 
Sähvatasid selgelt, läbi mälu pikk terav nina ja pilutatud silmad, — näis, nagu oleks 
peakirjutaja kikivarbail ettevaatlikult üle selle toa kõndinud, nurka seisma jäänud ja siis 
nagu kuri vari kadunud. 

Mužilovski ei tahtnud end mõnesse asjasse segada, kuid sisemiselt oli ta kindel, et 
Kreisi surm ei tulnud ilma peakirjutaja osavõtuta sellest ja et Helena, hetmani naine, oli 
ka kuidagi Võgovskiga seotud . . . Mõtles korraks ja raputas kohe õlgu, nagu peletades 
eemale rahutut mõtet. Lõpuks pole see tema asi. 

Kossoviga tuleb kokku saada veel nii mõnigi kord. Just kokkusaamiseks Kossoviga 
oligi ta Tšigirinist Kiievisse sõitnud. Tõsi küll, selleks, et metropoliit seda ei aimaks, oli 
ta tema juurde läinud alles viiendal päeval pärast kohalejõudmist. 

Edu uues sõjas rippus mingisugusel määral ära ka metropoliidist. Mida tema rahvale 
ja vaimulikkonnale ütleb, see luges vahel niisama palju kui hetmani universaal. 
Mužilovskit Kiievisse saates oli hetman teda hoiatanud: 


»Meie läbirääkimistest Moskvaga vaiki. Mitte piuksugi sellest. Ise aga püüa välja 
uurida, mis tal seal panidega lahti on. Milleks keerutab seal ringi see salakuulaja, paater 
Brzozowski? Tegutse ettevaatlikult. . .” 

Mužilovski muigas. «Ettevaatlikult!" Egas ta ometi kavatsenud sellest kogu Kiievi 
väljakutel pasundada! Muidugi, ülesanne polnud kerge. Mužilovski otsustas nõutada 
metropoliidilt isikliku läkituse patriarh Niko-nile. Ta pidurdas samme, jäi seisma. Pani 
käed risti rinnale. Jäi silmi pilutades toa hämarasse nurka vahtima. Kossovilt niisugust 
läkitust saada on raske. Seda ta teadis. Kuid ta saab selle! Tingimata saab! 

Kui palju samme on juba tehtud vaibal? Kui palju mõtteid on kerkinud kõrge laevõlvi 
alla? Kui palju sündmusi, kui palju aega on mööda läinud selle mõne tunni jooksul 
võõrastetoa'seinte vahel? Sel unetul ööl tuli meelde kõik, kerkis mällu kõik ... Ja veel too 
jutuajamine hetmaniga öösel pärast Moskvast tagasi-jõudmist? 

-.. Nad olid istunud aiapingil õlg õla kõrval. Ajuti puistas õunapuu neile valgeid 
õilmeid. Õrnu helbeid sadas ümberringi, langes taoti ka riietele. Hetmän tõusis, murdis 
oksakese ja surus selle huultele. Pea tema poole, oli hetmän teda tähelepanelikult 
kuulanud ja kui Mužilovski oli lõpetanud, kohe öelnud: 

»Ei, Silujan, mitte ainuüksi Poljanovka igavese rahu leping ei takista tsaari meile 
kohe sõjalist abi andmast ja Ukrainat oma kõrge kaitse alla võtmast. Mitte ainuüksi see. 
Neil on rahutusi oma pospoliitide hulgas, sa mõtle järele, mis seal sünnib." Hetmän rääkis 
sellest kui hästituntud asjast. ,, Mässud Kurskis, Vorone-žis, Kozlovis. Rahvas tõuseb 
bojaaride vastu. Kuidas saab niisugusel ajal kuhugi sõjaväge saata? . .. Tuleb tsaari 
sellegi eest tänada, et ütles panidele ära lepingu täitmisest ega saatnud neile sõjaväge." 

Ta rääkis rahuliku ja vaikse häälega, kuid oli näha, et see kõik siiski rõhub teda ja 
teeb talle muret oma ebamäärasusega. Ta vaatas kuidagi kummaliselt Mu-žilovskile otsa 
ja ütles: 

»Lead sa mis, Silujan, mulle on teada, et nii mõnigi kasakavanem on võtnud nõuks 
panide Potocki, Kali-nowski ja senaatoritega kokku leppida. Tahavad šlahtaseisusesse 
pääseda, aga siis söögu kas või susi kõik. Kui ka sina nii mõtled, siis ütle mulle seda 
kohe: ma ei taha sind sundida. Kao siis minu juurest ja ära näita mulle enam oma nägu." 

Mužilovski oli sellest ootamatusest võpatanud. Ta oli tahtnud midagi ütelda, vastu 
vaielda, kuid hetmän oli teda katkestanud: 

»Pea nüüd, ma pole veel lõpetanud. Mina olen selle asja ette võtnud mitte oma 
mõisate ja mitte enda priiuse pärast. Rahvas on mind mõistnud. Sellepärast on koos 
minuga mitte kuus ega mitte kümme tuhat inimest, vaid kõik — koos minuga on kogu 
Ukraina. Rahvast ma ei müü ära ei Varssavi hetmanikepi ega türgi kuldmõõga eest. Kõik 
ajavad nüüd ligi," oli hetmän tigedalt öelnud, ,,kõik kipuvad sõpradeks, aga muud ära 
neilt oota, kui et heidavad sulle veel silmuse kaela, üksinda me suurele vaenlaste hulgale 
vastu panna ei suuda, ainult vene rahvas ja Moskva 

tsaar on meie abi ja lootus. Ainult selles on meie pääsemine. Ja kui sa tahad rahvast 
teenida, pea seda meeles, vennas,” oli hetman rahulikult lõpetanud. 

Oli olnud vaikus — ei ühtki tuuleiili ega sahinat. 

-. . Niisugune oli olnud jutuajamine juuniööl, ja seda meelde tuletades mõtles Silujan 
Mužilovski: kui palju sündmusi on selle lühikese aja jooksul olnud ja kuidas on edasi 
arenenud asi, mille pärast ta oli Moskvas käinud. 


Aga siis Moskvas ... Bojaar Larion Lopuhhin oli avameelselt öelnud: 

»Sina, nagu ma näen, oled haritud ja arukas inimene. Tsaar ja bojaarid võtavad teid, 
meie vendi, oma kõrge kaitse alla, kuid sõjaväge ei saa me praegu saata. Tsaari laegas on 
kasinaks jäänud ja raha laenata ei ole kuskilt. Teie rahvas on tõusnud panide vastu. Tõsi 
küll, nad võitlevad poola šlahta vastu, kuid meie bojaarid kardavad, et äkki teevad meie 
smerdid sama. Mäss, armulik pan, on kui taud. See on hullem kui katk... Nii et mõista, 
mispärast me praegu poolakatega lepingut lõhkuma ei hakka. Kuid me anname neile 
mõista, et oleme oma vendade vastu heasoovlikud. Pidage ise veel aastake vastu. Kunin- 
gas ja kantsler kirjutavad meile khaanist ja sultanist, et teil olevat nendega üksmeel... ” 

»Mis üksmeel seal olla saab, — see on poliitika, sa saad ise aru, bojaar. Sest kui meie 
pole koos khaaniga, siis on nemad meie vastu koos temaga ... " 

»Selle sammuga on hetman Hmelnitski näidanud oma suurt'mõistust,”" oli Lopuhhin 
kinnitanud. ,,Ma kindlustan sulle, pan polkovnik, et me tuleme teile appi inimeste ja 
sõjariistadega, ja siis hakkavad kõik vene inimesed elama koos ja suures rahus.” 

-.. Pärast seda jutuajamist oli möödunud rohkesti aega, kuid Silujan Mužilovski 
mäletas kõike täpselt ja selgelt. Tal oli niisugune mälu, et iga väiksemgi asi jäi kauaks 
meelde, ja vajalikul hetkel võis ta kõike uuesti meelde tuletada. Tänane jutuajamine 
Kosso-viga ja sõit Kiievisse niivõrd tähtsa asja pärast pidid äratama mälus nii paljugi, mis 
muul ajal poleks ehk üldse meelde tulnud. 

Ta teadis, et Varssavis loodetakse ikka veel segadustele kasakkonna enda hulgas. Ja 
ka poolakad ise nüüavad Hmelnitskile nuga selga torgata. Saadavad Icellegi, et teda 
mürgitada või talle nurga tagant lask kuklasse saata. Võib veel kõike juhtuda. 

Unianis juba kogub Jossip Gluhh neid, kes piiluvad ühe silmaga Varssavi poole, kes 
usuvad kroonihetmani lubadusi ja kes on nõuks võtnud siduda oma saatus 

ola šlahtaga. Ja võib-olla on nüüd — Mužilovski mõistis seda väga hästi — ülestõusu 
kõige raskem silmapilk. 

Jah, ülestõus! Ta ju ei arvanudki, nagu oleks ülestõus lõppenud. Ehkki Hmelnitskil 
tuleb kirjutada ,,Tema kuningliku helduse Zaporožje Kasakaväe hetmän”, kuid kas seisab 
asi siis selles? ,, Kuninglik heldus"! Ta teab hästi, missugune see heldus on! 

Jossip Gluhh ja Martõn Puskar panevad nüüd suuri lootusi rahutustele pospoliitide 
hulgas. Need on nemad, kes lasevad lendu säherdusi kuuldusi, et hetmän olevat enda 
Türgi sultanile müünud, et Moskva ei taluvat Ukrainat aidata ja et ainult kokkuleppimine 
kuningaga andvat maale rahu. 

Aga ehk siiski? ... Selle tõttu, et oli tekkinud see äraandlik ,,ehk siiski", jäi 
Mužilovski seisma, istus tugitooli ja vangutas laitvalt pead. Ta vaatas ennast seinal 
rippuvas peeglis. Talle vaatas sealt vastu uuriva pilguga, toredas kaftanis, ühetasaselt 
lõigatud juustega ja kinnise näoga mees. Kuidas siis oli tekkija see ,,ehk siiski"? Ometi 
oli see tekkinud! Mida ta oli ette kujutanud, kui oli nii mõelnud? Ega asjata tulnud täna 
meelde hetmani hoiatus seal Tšigirinis. 

Erutatuna kustutas ta küünlad võõrastetoas ja, hoides väljasirutatud käes küünlajalga 
põleva küünlaga, laks magamistoa poole. 

Läve ees lamas kasakas, rusikas pea all. Ta norskas, ja Mužilovski astus ettevaatlikult 
temast üle. Kui ta oli juba pikali laias, mugavas voodis ja soojendas oma kehasoojusega 
jahedaid hollandi lõuendist voodilinu, peletas ta endast eemale selle äraandliku ,,ehk 


siiski" ja lausus endale: ,,Mitte mingisugust kõhklemist, ainult nii kuidas hetmän, ja ainult 
koos temaga!” 

Öösel nägi ta hetmanit unes. 

Too seisis keset õue oma lossi ees Subbotovos, kuna Mužilovski istus tugitoolis; tema 
kõrval seisid Martõn Puskar ja Jossip Gluhh, näitasid tema peale näpuga ja kisasid nagu 
ühest suust: 

»Ka tema mõtleb nii, ka tema!" 

Tema tahtis vastu vaielda, kuid keel ei liikunud suus, oli nagu puiseks muutunud. 

Hetmän vaatas temale otsa ja küsis pilguga: 

»Mis, kas nad räägivad tõtt? ütle ise.” 

Silujan Mužilovski pingutas kõigest jõust ja karjus siis, nagu oleks suust tinatükki 
välja surunud: 

»»See on vale, vale! Luiskavad, puha luiskavad! ... 

Ta ärkas, külm higi otsaees. Tema kohal seisis valvekasakas. 

»Mis seal lahti on? Kes seal on?" küsis Mužilovski ehmunult, ikka veel mitte mõistes, 
kus ta on ja mis on juhtunud. 

»Arvasite heaks karjuda,” selgitas kasakas. Mužilovskil tekkis vastik tunne. Ta 
laskus tagasi patjadele. 

»Mine, vennas, magama, mulle viirastus midagi.” ,,Lööge risti ette," soovitas kasakas 
lahkudes. Und ei tulnud enam. Ärevad mõtted ei lahkunud temast kuni hommikuni. 


5 


Kohe pärast jutuajamist vojevood vürst Hilkoviga asus Martõn Ternovõi tagasiteele 
Tšigirinisse. 

Mõnus kerge külm laskus koos õhtuvidevikuga maa peale. Hingata oli kerge. 
Väledalt peksis hobune rautatud kapjadega vastu maad. 

Martõni kõrvus kõlasid ikka veel vojevoodi sõnad. Kogu hingest pidas ta tema juttu 
meeles. Nagu kauge udu kadus mälestus õhtust Tšigirini kõrtsis. Ta kahetses, et ei võinud 
praegu Ivan Neživoiga kokku saada. Oli, millega vana kasakat rõõmustada. Tuleb välja, 
et hetmän ise ja Kapusta näevad vaeva, et venelased võtaksid vastu Ukrainast lahkuvaid 
inimesi ja annaksid neile peavarju. 

Öö laskus maa peale äkki, nagu ikka hilissügisel. Edasiratsutamine muutus raskeks. 
Martõn otsustas esimeses ettejuhtuvas, külas öömajale jääda. Varsti-vilkus pimeduses 
tuluke, siis teine. Väikese kiriku järgi tundis Martõn ära piiriäärse vene asula, kust ta 
eelmisel hommikul oli läbi sõitnud. Hobust ohjeldades sõitis ta tänavasse ja vaatas 
valides ringi, missuguse värava ees peatuda ja öömaja paluda. 

Püsttara taga paistis tare aknast tuli. Martõn hüppas hobuse seljast maha ja lõi kolm 
korda rusikaga vastu väravat. Koer hakkas haukuma, uks paugatas. 

»Kes seal on?” 

Küsimus kõlas karmilt, ja Martõn jutustas võimalikult üksikasjaliselt endast, — kes ja 
kust ta on ja kuhu ta sõidab. Alles pärast neid seletusi avati talle kartlikult värav. 


Ta viis hobuse talli. Hobune haistis sõimes heinu ja hirnatas. Martõn hakkas sadulat 
vabastama. Mees, kes ta sisse oli lasknud, seisis uksel ja jälgis kasaka iga liigutust. 
Viimaks sai Martõn hobusega korda ja peremees juhtis ta majja. 

Tares lõi Martõn endale pühakujude nurga poole pöördudes risti ette ja hakkas uuesti, 
nüüd juba perenaisele, kes istus, värten käes, seletama, kes ta on ja kuhu ta teekond viib. 
Perenaine jättis töö pooleli. Ta töi vett, valas külalisele kätele ja ulatas puhta käteräti. 
Martõn kummardas tänades, aga juba palus perenaine teda lauda. Selja taga kääksus uks, 
keegi astus taresse. Martõn vaatas taha, ahjutuli valgustas heledasti lävel seisvat naist. Nii 
naine kui ka Martõn karjata-sid üheaegselt ja tormasid teineteise poole. 

Nii võib juhtuda ainult muinasjutus. Javdohha Ter-novaja hoidis pojal värisevate 
kätega kõvasti õlgade ümbert kinni. Pisarad muutsid ta pilgu uduseks. Ta ei saanud 
sõnagi suust. Ta vappus poja rinnal õnnest nuuksudes, aga tare peremees Jefrem 
Proskakov ja ta naine ainult imestasid ning ohhetasid. 

Ei, see polnud unenägu. Ema, tema ema oli ta käte vahel. Martõn surus teda tugevasti 
vastu rinda, pisarad aga muudkui jooksid sorinal ja tema, õnnelik ning 

ootamatust õnnest jahmunud, püüdis pisaraid huultega ja neelas soolast märga, nagu 
seisaks pisarais endis ootamatu rõõm. 

Kas ta oleks seda kunagi lootagi võinud? Kas tal midagi säärast enam mõtteski oli? 
Ta oli arvanud, et ema on ammu hukka saanud, on kokku varisenud kuskil tundmatul 
teel. Vanake, jõuetu ja kerjusvaene — ta lihane ema! Kuid ema oli nüüd ta kõrval, ja nad 
istusid lavitsal nurgas pühapiltide all, ning lahke pererahvas, niisugusest ootamatust 
kokkusaamisest samuti rõõmus, lõi käsi kokku ja naeris. Siis aga toodi lauale viinatoop, 
ja kõik olid kuidagi eriti õnnelikud. 

»» Vaata, kelle ees pead maani kummardama, — Marfa ja Jefremi ees, nad on 
südamlikud inimesed, kummarda nende ees sügavasti, poeg. Nemad aitasid hädast välja. 
Päästsid mu." 

Martõn Ternovõi tõusis püsti, kummardas Marfa ees maani ja andis ta kuivetanud 
korpunud käele suud, ning naine suudles teda pähe. Sügavasti, maani kummardas Martõn 
ka Jefrem Proskakovi ees, ja nad kae-lustasid teineteist kõvasti. 

»Küll aga oled, pojuke, pikaks sirgunud ja kenaks läinud!" naeratas ema. ,, Aga meie 
isa...” ja uuesti muutsid pisarad ta pilgu tuhmiks, 

»Pole vaja, ema, pole vaja," palus Martõn. ,,Ma tean.” 

Ema võttis kuulda. 

»Pole vaja, hea küll. Pole vaja... Aga Katrja ...” 

»Ka temast pole vaja," palus Martõn. 

»Vaikin, pojuke.” Ta puhkes uuesti nutma. ,,Arva-sin, et olen enda tühjaks nutnud, et 
pole mul enam pisaraid, aga vist mure äratab neid ellu, pojuke."” 

»Vaikige, ema.” Martõn tundis, eton vaja öelda midagi head, valmistada rõõmu ja 
rahustada, kuid niisuguseid sõnu ei olnud. Haavu tuleb parandada tõe abil, tõde aga 
võib neile ainult uut valu teha. .Ema aga küsis nagu meelega: 

»Mis Ukrainas on, pojuke, kuidas kodus on?" 

Ja ta ei saanud emale valetada, sest ta pole ju kunagi talle,valetanud. 

»Halvasti, ema.” 

-Tatarlased?" küsis ema. ..Panid?" 


»Kõiki jätkub, ema," püüdis ta vastamisest kõrvale põigelda, kuid ema jätkas 
tungivalt küsimist: 

»Mis siis saab, pojuke, — ei näe ma enam, tähendab, oma kodumaad?" 

»»Oodake, ema, oodake, küll läheme koos teiega tagasi Baigorodi, oma taresse.” Ja 
talle tuli meelde, et tare on Koriecki žolnerid maha põletanud ja et Baigorodist endast on 
ainult tuhk järele jäänud. .. 

»baigorod. .." sosistas ema mõtlikult. ,,Kui Maksim teiba otsas surmale vaakus, 
hüüdis ta sind, pojuke. Hüüdis sind. Sa pead sinna minema, Martõn, pead!" ütles ema 
kindlalt ja karmilt niisuguse häälega, mida poeg polnud temalt kunagi kuulnud. ,,Sa 
vannud mulle seda, pojuke, annad vande mõõga peal.” 

Ema silmad olid kuivad ja särasid, nagu oleks neis tuli süttinud ning pisarad 
kuivatanud. 

»Vannun, ema," vastas Martõn, ,.ja pean oma sõna." 

Ema jutustas. Peade kohal oli viletsa tare madal, tahmunud ja suitsunud lagi. Vene 
inimesed, kes olid andnud ulualust emale ja sel sügisööl ka Martõnile, istusid ja kuulasid, 
ehk küll nad teadsid juba paljugi sellest, mida ema jutustas, — kuid häda oli lähedane ja 
ühine kõigile. 

... Baigorodist oli ema lahkunud koos kogu rahvaga. Nad olid põgenenud öösel. Just 
sel ajal olid tatarlased tagasiteel Krimmi kõigil maanteedel ringi luusinud. Inimesed olid 
püüdnud tatarlaste eest pääseda kõrvalteede kaudu, kuid ei olnud pääsenud. Tatarlased 
olid neile ühel hommikul kallale tunginud, noored vangi võtnud, vanad paljaks röövinud, 
vastu-hakkajad maha löönud ja siis kadunud. Tema aga oli jäänud meelemärkuseta 
üksinda tee peale, kust head inimesed olid ta üles koristanud. 

Olid alanud pikad viletsusekuud, rändamine kerja-kotiga. Võõra leib jäi algul kurku 
kinni. Kus oli Mar-tõn siis? Ta oli paljudel öödel poega hüüdnud. Oli arvanud, et võib- 
olla on temagi langenud ja keegi pole ta silmi kinni vajutanud. Võib-olla on kaaren need 
peast välja nokkinud? 

Teel oli ta inimestega kokku puutunud. Need olid 

samasugused kodutud ja tagakiusatud nagu temagi. Nad olid teel venelaste maale ja 
võtsid ta kaasa. Siin, selles külas oli teda tabanud haigus, mis sundis teda pikali jääma, 
aga head inimesed, Jefrem ja Marfa, olid talle ulualust andnud. Ja kui ta hiljem oli 
paranenud, polnud nad teda ära lasknud. Ta oli jäänud nende juurde. Ja tõepoolest, kuhu 
olekski tal minna olnud, kuhu? 

»»Ja jäägi meiega, Jevdokia,” ütles Marfa, ,,kuhu sul minna? Seal on sõda, laastamine, 
kes teab, mis veel tuleb, aga kui kõik lõpeb ja panidest võitu saadakse, viib poeg su 
endaga kaasa." 

»Aitäh, Marfa, oi, suur aitäh! Ainult ei ma ela niikaua, ei ela.” 

»» Küll elate, ema!" 

Martõn peaaegu karjatas need sõnad. Mis küll käimas oli?.. . Kas tõesti ei saa ta 
peremeheks omal maal? Kas tõesti ei näe ema enam Baigorodi? Ja sel silmapilgul tundis 
Martõn Ternovõi nagu mitte kunagi varem, et ta peab rinnaga seisma hetmani eest, sest 
ainult hetman mõtleb tema, Ternovõi saatuse peale ja teeb nii, et Martõni ema saab jälle 
näha kodumaad. 

Ternovõi ütles, et varsti läheb uuesti sõjaks, Vene tsaari sõjamehed aitavad kasakaid. 


»Nõndamoodi, pojuke, nõndamoodi, Martõn. Vene inimesed, — seal nad on, Marfa ja 
Jefrem, niisugused on nad kõik, peaksime nendega alati ühes olema, alati." 

Juttu oli igast asjast. Rääkis ka Jefrem Proskakov. Martõn sai teada, et temalgi pole 
siin kerge, ehkki keegi ei aja teda minema isade maalapilt ega ähvarda seda ära võtta. 
Kuid tsaaririik on leiva poolest vaeseks jäänud ja halb on, et piiri ääres on elu rahutu. Ka 
siin on käinud tatarlaste jõugud, viimasel ajal aga on ka Radziwilli meeste kallaletungide 
tõttu palju häda tunda saadud. 

Üksluiselt laulis kilk. Tuli ahjus oli ammu ära põlenud, perenaine pani pirru põlema 
ja hakkas asemeid tegema. Martõnile laotati lambanahkne kasukas lavit-sale, pererahvas 
ise aga ronis ahjupolutile. Martõn püüdis ära ütelda. Ema sai ta siiski pikali. Nüüd 
visklesid Martõni mõtted nagu püünises: mis edasi saab? 

Kas võtta ema kaasa või jätta ta seniks siia? Aga kui viia kaasa, siis kuhu? 

Ema nagu taipas ta rahutust: 

»Minu pärast ära muretse, palun ainult ühte — kui on võimalik ja mul niikauaks 
elupäevi on, sõida mulle järele, aga kui ei, siis tule vähemalt hauale. Küllap head 
inimesed näitavad ... " 

»Mis te nüüd, ema?" aga endal tuksus kurgus ära-andlik tomp ja süda läks nukraks. 

» Ah mu poeg, mu poeg! ...” 

Nad vaikisid. Kilk laulis väsimatult oma lugu. Inimesed kinnitavad — kilk majas toob 
õnne. Kui palju niisuguseid kilke on Martõn oma eluaja jooksul kuulnud! Aga kus on 
õnn? 

Ta lamas siruli lavitsal, ema istus kõrval, silitas ta pead, pilk aga oli suunatud 
hämarasse nurka. Pird raksus ning kustus. 

Korstnatruubis ulgus kaeblikult tuul. Martõn mõtles: kus on õnn? Ja ta südames tõusis 
suur ning taltsutamatu kihk: ruttu sinna, Tšigirinisse, kokku saada Neživoiga, kõigi 
sõberveljedega, paluda Kapustat, et see määraks ta kuhugi polku, ja ütelda kõigile — nii 
neile pospoliitidele, keda ta oli tee peal näinud ja kes olid kaotanud kõik oma lootused, 
nii kasakatele kui ka sellele vaesele Ivan Nevkrõtõile Mežigorje klaasi-tehasest: ,,Võtke 
sõjariistad pihku, võtke ruttu sõjariistad pihku ja ärge laske pead longu." Kunagi enne 
Piljavat oli hetman öelnud: ,,Oleks hea, kui me nüüd kõik koos — kasakad ja maarahvas 
— vaenlasele viru-taksime."” Ja virutatigi. Ja vaenlane oli selles lahingus häbiga 
põgenenud. Aga ka nüüd oleks vaja olla koos, ühisel nõul. Oleks vaja! 

»Mida sa mõtled, pojuke?" küsis ema vaikselt. 

»»Peame kõik koos olema," sosistas Martõn vastuseks ja jutustas hetmani sõnadest 
enne lahingut. 

»»Jumal õnnistagu teda, andku talle tervist ja jõudu," lausus ema, ,.kui ta seisab meie, 
vaevatute eest, aga kui ei, siis langegu ta peale hirmus nuhtlus. Ta on ju kogu maa üles 
kutsunud ega tohi meid maha jätta. Kes teine meil oleks? Kes?" 

»Ei ole teist ega ole teist vajagi.” 

Martõn uskus sellesse vankumatult. Ei ole teist vaja. ,, Aga universaalid sõltumuse 
kohta?" küsis ta iseendalt. ,,Kelle jaoks need on? Kes need on kirjutanud?" 

» Aga kui ta meist taganeb," ütles Martõn kindlalt, — ja enam mitte emale, mitte 
iseendale, vaid nagu otse hetmanile näkku lausus ta: ,, Langegu hirmus nuhtlus tema ja 
kogu ta suguvõsa peale.” 


Väsimus sai võimust ja Martõn uinus, ehkki rahutult, ohkas unes ja oigas. Peos hoidis 
ta ema kätt, ema aga silitas ta siidseid juuksekiharaid ja nuukseid tagasi hoides neelas 
soolaseid pisaraid. 

Lakkamatult laulis kilk. Tuul ulgus korstnatruubis. öö ohkas Proskakovi tare õhukeste 
seinte taga. 

Ema mälestustes ärkas ammuolnu. Sihvakas noormees Maksim Ternovõi hoiab tal 
käest kinni, papp õnnistab neid, aga varsti istub Maksim juba hobuse selga, ja siis pole 
temast enam teateid, pole temast kuulda ühtegi sõna. Äkki, pimedal talveööl, koputas 
Maksim uksele, ja ta langes mehe rinnale nagu täna poja rinnale ... 

Siis poeg Martõn — heasüdamlik ja hoolitsev, ta oli pojale kogu Eaigorodi ees uhke. 
Ainuke lohutus, ainuke lootus ja ainuke õnn. 

Aga häda kasvas nagu vihmapilv. Häda langes nagu paduvihm Baigorodile, ja ainult 
mõnikord naeratas saatus ja päike piilus hellalt, — lohutab veidi ja uuesti pilved. Kuid oli 
oma kodu, oma kodus aga on häda ja viletsust kergem taluda ... Ja vana Javdohha 
Ternovaja mõtleb: võib-olla tuleks minna nii, palja jalu, öhe, asuda pikale teekonnale 
Tšigirinisse või Subbotovosse, nii otse jõudagi kohale, aga kui ei jaksa käia sinnamaani, 
siis roomata hetmanini, astuda tema ette ja ütelda; 

» Vaata mulle otsa, Hmel, vaata mulle silma ja loe mu piinad ja mu hädad välja. Mehe 
olen sulle andnud, oma ainukese poja olen sulle andnud. Seda, Hmel, räägib sulle ema. 
Emasüda on täis valu ja piina. Kuulata mu südant. Ka sul on ju ema olnud, ja siis kuulata 
ta häält ja tee nii, et hävitataks vaenlased, et oleks priius meie maal ja rahu, et elaksime 
nagu vend vennaga ja õde õega." 

Nii rääkis ta Hmeliga, ja kilk laulis järelejätmatult. Aga ema teadis, et ta ei lähe 
kuhugi, et need mõtted on ainult unistus, lohutus, mis ta on ise endale välja mõelnud. 
Martõn aga ohkab, ja varsti lööb väljas juba valgeks... Nii ei saanudki Javdohha 
Ternovaja sel ööl sõba silmale. 

Martõnil jäi süda seisma. Oli vaja edasi sõita. Ta seisis ja hoidis ühe käega kinni 
sadulaharjast. Jefrem Proskakov rahustas: 

»Sa ära muretse, su emale me liiga ei tee, elame üksmeeles nagu omaksed. Aga kui 
võimalikuks saab, siis tuled siia. Palju häda olete te Ukrainas kannatanud. Võtan minagi 
piigi ja musketi kätte. Oota siis mind ... " 

Mida oskas ta niisugustele sõnadele vastata? Nad kaelustasid teineteist nagu vennad 
ja suudlesid kolm korda. Javdohha ei saanud end tagasi hoida: 

»Hoia end, pojuke, hoia.” 

Martõn isegi ei teadnud, kuidas see juhtus, aga ta haaras tupest mõõga — hetmani 
kingituse —, sirutas selle enda ette ja lausus: 

»Vannun sulle, ema...” 

Ema ei lasknud teda lõpuni rääkida, tegi mõõgale ristimärgi ja suudles selle läikivat 
tera. 

»»Onn kaasa, poeg.” Ja nagu oleks ta oma südamest midagi lahti kiskunud, ütles ta 
häälega täis ahastust ja piina: 

»sõida, Martõn.” 

Ta suudles poega huultele ja pähe. Martõn kargas hobuse selga. See hirnatas, ja emale 
tuli meelde, kuidas Martõni hobune oli hirnunud, kui poeg kunagi sõitis sõjaväkke 
Korsuni alla. Tuli end tugevasti pingutada, et mitte nutma puhkeda, kuid ta suutis end 


pidada. Hobune juba liikus. Ema hoidis jalusest kinni ja kõndis kõrval, Jefremi kaftan 
õlgadel. 

Kerge pehme lumi kattis teed. Javdohha hoidis jalusest kinni ja tundis, et niipea kui ta 
sellest lahti laseb, langeb ta keset teed maha. Ta tõstis pea üles ja neelas silmadega 
endasse iga joonekest Martõni näol. Seal ta on, see kallis nägu, kuid enam mitte see, mis 
oli olnud Baigorodis. Kaks sügavat kortsu suu juures, kortsud 

otsaesisel. Võib-olla näeb ta poega viimset korda, poeg aga palub: 

»Ema, minge tagasi, näe, juba stepp paistab.” 

Ta peatas hobuse ja tahtis selle seljast maha karata. 

»Pole vaja!" ütles ema. 

Siis kummardus poeg alla ja tõstis ema oma tugevate kätega sadula kõrgusele, surus 
teda vastu rinda, suudles kõvasti ja laskis ta ettevaatlikult tagasi maa peale. 

»Elage hästi, ema, ja oodake.” ,,Jumal õnnistagu sind, poeg.” 

Ja see oli kõik. Alles kaugel teekäänakul vaatas Martõn tagasi ja nägi, et ema seisis 
ikka veel seal, väike tume koguke lumisel vene põllul, — pool tema südant, pool tema 
hinge. 


6 


Kui vahid väravas hüüdsid ,,Kasakad!", tundis Halaida, kuidas ta süda rinnus 
metsikult peksma hakkas. Silmapilkselt kargas ta tehasest välja ja tormas värava juurde. 
Ta kõrval olid habemik Trohhim ja ühekäeline Petro. 

Tehas tühjenes korrapealt. Kõik tunglesid värava juures ja vaatasid ärevalt kaugusse, 
kus metsa tagant valgus teele ratsanikke, nagu oleks keegi neid kotist puistanud. 

»Tagasi tehasesse!" karjus Halaida. ,, Asuge tööle! On vaja näidata, et me töötame, et 
me pole röövlid, vaid kaitsesime oma õigust.” Ta nähtavasti õigustas end, ja Trohhim 
märkas seda endamisi ning muigas tigedasti. 

Ta sosistas Halaidale kõrva, nii et keegi ei kuuleks: 

»Saputavad meid piitsadega, aga võib-olla ajavad ka teiba otsa, pea mu sõnu meeles.” 

Mehed läksid tagasi tehasesse. Kuid töö jäi soiku, niipea kui vahid teatasid: 

»Need on žolnerid. Mitte kasakad, vaid žolnerid ... " 

Harmaš sõitis tehasesse koos Tikocynskiga. Tõesti, ta ei mõista, mille kuradi pärast 
seda pani kirutakse! 

Mužilovski oli keerutanud, vastu punninud ja jootnud teda mingisuguse kibeda 
nõiarohuga, millest suus oli maitse, nagu oleks tubli kimp koirohtu ära mälutud. Aga see, 
— ehkki on uhke ja vaatab sulle ülalt alla ega kutsu lauda, ometi mõjusid taalrid tema 
peale silmapilkselt. Oli nii hea meelega päri, et sõitis koguni ise oma Žolneritega kaasa. 

Teel tehasesse arvas Harmaš seal eest leidvat ainult varemed. Kindlasti on need 
kaabakad kõik puupaljaks röövinud. Sest missugune rahvas seal töötas? Kõik puha 
panide ja kasakavanemkonna poolt taga kiusatud .. . Oo, ta tundis sääraseid inimesi 
hästi! Aga kui ta nägi oru kohal, kus tehas asus, sinkjat suitsu, siis korstnat ja päris lõpuks 
juba tehast ennast, läks ta süda kergemaks. Võib-olla oli jessauul Omelko luisanud? 
Jessauul ratsutas Harmaši veoki kõrval ja ajas samuti hämmastusest silmi pärani. 


Žolnerid sõitsid väravast sisse. Täie hooga tormas sisse pan Tikocynski täkk. 
Rautatud ratastega põristas kergest pakasest külmunud maapinnal Harmaši veok. Harmaš 
kargas veokist välja ja jooksis tehasesse. 

Ahjudes mühises tuli. Klaasipuhujad seisid kummargil puust tööpinkide kohal. 

»Mis on juhtunud?" küsis Harmaš Omelkolt. 

»Las nemad ütlevad,” torkas jessauul kantsikuga klaasipuhujate poole ja vaatas neid 
kõiki kahjurõõmsalt. 

Halaida astus ette. ,, Luba kõnelda.” 

Harmaš mõõtis kogu ta kuju oma rasvauppunud silmadega ja lubas armulikult: 

»»Kõnele.” 

Kuid Halaidat ei lastud kõnelda. Tikocynski, kellele jessauul Omelko oli jõudnud 
juba midagi kõrva sosistada, segas end vahele. 

»Väljakule!" käsutas ta. 

Žolnerid ajasid kõik kohe väljakule. Hirmsat häda aimates hoidsid mehed üksteise ligi 
ja needsid südames seda silmapilku, mil nad olid nõustunud siia jääma; võib-olla tundis 
sel hetkel ka Halaida ise, kui järelemõtlematu oli olnud ta nõuanne. Kelle peale ta oli 

lootnud? ümberringi seisid poola žolnerid, jessauul Omelko viibutas kantsikut. 

»Sinu õnn, et plehku said," ei kannatanud Trohhim välja. 

» Vaat küsige temalt, palun, pan, temalt," näitas jessauul Tikocynski selja tagant. 

Harmaš seisis veidi segasena eemal. Ta ei taibanud ikkagi veel, kuidas ta peaks 
talitama. Tehas oli ju omal kohal ja klaasipuhujad tegid tööd. . 

»Kus on pan valitseja, holopid?" karjus Tikocynski vihaselt. 

Keegi ei vastanud. Külm kõva tuul lehvitas jäiste tiibadega, ja alles nüüd panid 
mehed tähele, et öö jooksul oli sadanud lund. 

»Kus on valitseja, orjahinged?" küsis Tikocynski veel kord. 

Holoppide vaikimine hakkas teda juba tüütama. Ta laskis silmad uurivalt üle 
rahvahulga käia, jäi otsa vahtima habemikule holopile, keda jessauul talle näitas, ja 
noogutas peaga: 

»Siia!" 

Trohhim astus kaks sammu ettepoole ja jäi seisma. 

»Räägi.” 

»Mida?" kehitas Trohhim õlgu. 

»Koeraveri, räägi, sul on võimalus viimast korda rääkida!" märatses Tikocynski. 

»Sellepärast ma ei tahagi,” vastas Trohhim rahulikult ja pööras pilgu kõrvale. 

Ta kohtas Halaida tuliselt säravaid silmi ja ta südames läks soojaks. Nüüd polnud ta 
enam Halaida peale vihane. Neil on ühine saatus. .. 

Aga mitte kõik ei olnud sitkest puust. Ähvardused mõjusid. Juba leiti, kuhu on 
maetud vahikasakad, ja Žolnerid ajasid värsket mullaküngast laiali. Tehase alt august tiriti 
välja valitseja siniseks tõmbunud surnukeha. 

Valitseja majas tehti tuld. Tikocynski ja Harmaš soojendasid end. 

»»Küll ma neid õpetan, küll ma neile näitan, kuidas mässu tõsta!" 

Tikocynski oli niisugust juhust kaua oodanud. Alles aasta tagasi paistis, et holopid 
saavad Dneprimaal 

panideks, Veel praegugi peremehetsevad nad tema isa mõisas Tšernigovimaal. 


Harmas lõi kõhklema. Võib-olla poleks vajagi meestega jännata? Lõppude lõpuks on 
ju tehas terve, mehed teevad tööd, Žolnerid on neile hirmu peale ajanud, aga et sakslane 
on üles poodud, — see oli talle ka paras palk. Siiski, kes teab, millega nad teine kord 
hakkama saavad ... 

Jessauul Omelko soovitas: 

» Teistele õpetuseks ei teeks paha neid sakutada."” 

Kõik, mis hiljem juhtus, kerkis Halaida mälestuses esile nagu kuri unenägu. Tundus, 
nagu oleks ta käinud põrgus ning näinud ja üle elanud niisugust, mida ainult saatan võib 
välja mõelda. 

Tikocynski käskis igale kümnendale mehele anda viiskümmend piitsahoopi, igale 
viiendale kolmkümmend ja igale kolmandale kakskümmend hoopi. 

Ühekäelisele PEtrole, kes vastu põtkides žolnerit tõukas, anti sada hoopi. 

Halaida tormas Harmaši juurde: 

»Harmaš, kosta meie eest! Sa oled ju meie usku! Jälle võtavad Žolnerid meilt naha 
maha. Millega me oleme su ees eksinud?" 

Harmaš keeras selja. Ta puhus sõrmedele. Pakane muutus järjest tugevamaks. Harmaš 
haigutas, lõi suule risti ette ja läks valitseja majja. 

»Keda sa palud?" kähises Trohhim, vääneldes piitsa-löökide all. ,,Küll tuleb temagi 
kord. Samasugune koer nagu needki... " 

Teda ei lastud lõpetada. 

»Leiba otsa!" kriiskas Tikocynski. 

Seejärel võeti käsile Halaida. Terav valu ja põletav kibedustunne ängistasid südant. 
Ta pures külmunud maad. Ei, ta ei karju, ei karju! Ei kuule vaenlasenäod ta häält. Sajad 
mõtted mõlkusid peas juba just nagu sonimisel. Ihu põles, mingisugused räbalatükid 
lendasid, siis vajus ta kuhugi sügavusse — ja oligi kõik. 

..- Halaida avas silmad — silmalaud kerkisid vaevu. Ta lamas selili, nagu maa külge 
needitud. Pikkamisi tuli teadvus tagasi. Valust põletatud huultele langes lund, mis 
aeglaselt sulas, Ta limpsas lumehelbeid 

keelega. Mis oli juhtunud? Sügav kibedustunne kees temas. Keda ta oli uskunud? 
Kõik oli juhtunud tema pärast. Aga oleks pidanud kohe põgenema, nagu oli soovitanud 
Trohhim. Oligi nüüd käes autasu selle eest, et ta nii vapralt oli Piljava ja Zborovi lahingus 
võidelnud. Kus on see kasakas Martõn Ternovõi, kes nii ilukõneliselt kirjeldas, 
missugune elu tuleb edaspidi? Tule siia, Martõn, ja vaata. Kas sa mäletad, kuidas me 
sinuga, hobune hobuse kõrval, ratsutasime sõjariistus mööda lahinguvälja? 

.. . Metsaserval on telk. Tuul mängib buntšukkidega. Hetman tuleb telgist välja. Kes 
oli see mees, kes läbi vaenlase jooksukraavide Boguni laagrisse hiilis? Näe, kes see oli — 
kasakas Halaida. Tule siia, kasakas, ma annan sulle suud. Sa näitasid sõjaväele üles suure 
teene. Lumi langeb pahtunud huultele. Sulab nende kuumusest. Huuled on niisked. 
Hetman suudleb. Ei, see pole hetman. Lumi sulab. 

Pärast sõda tuli ta koju. Valitseja küsis: ,,Kus sa mul ringi hulkusid?" Nagu poleks 
teadnudki, kus Halaida oli. Kui ta koju sõitis, ütles polkovnik Gro-mõka: ,,Sinu küla 
läheb registrisse.” Ei läinud. Halaida jõudis koju, aga se.al juba peremehetsevad 
strasnikud. Ta ei kannatanud välja. Jättis kõik kus seda ja teist. Läks, kuhu jalad-viisid. 

-.. Kogu keha on muserdatud, nagu oleksid koerad purenud. Ta kergitas jaead. Ta 
lamas tara ääres, tema kõrval veel keegi. Vaatas ja tundis ära: Trohhim. Silmad 


klaasistunud, suu paokil ja lund täis, Surnud, ümberringi pole kedagi, öö. Halaida katsus 
küljeli keerata. Läks korda. Ta puudutas käega Trohhimi ja hüüdis: ,,Trohhim!" Vaikus. 
Issand! Mis see siis on? Peas välgatas mõte: ,,Põgeneda!" Valu maha surudes hakkas ta 

end ettevaatlikult üles upitama; talle näis, et tal sees midagi rebeneb ja murdub. 

Trohhim lamas ükskõiksena kõige vastu — öö, taeva ja inimeste vastu. Vaikus nagu 
surnuaias. 

Žolnerid arvasid vist, et ka Halaida on surnud. Viskasid ta siia koos Trohhimiga. Oh, 
et ma sind ei kuulanud, sõberveli! Sa rääkisid: ,,Ära usu panisid, panid on kõik 
ühesugused.” Ja see on tõsi. 

Põgeneda! Tasahilju veeretas ta end tarale lähemale. Kui oleks jõudu üle tara ronida, 
seal on vabadus. Aga kuidas ronida? Ta püüdis õlgadega toetudes oma raskeks läinud 
keha tara najal üles upitada, kuid vajus tagasi. Ei olnud jaksu. Ta lamas, masendatud oma 
jõuetusest. Lähedane lask käristas vaikuse, ning jälle jäi kõik vaikseks. Süda tagus nagu 
trumm. Ta kuulatas.. Püüdis uuesti tõusta, toetus õlaga vastu tara, kraapis jõuetult 
sõrmedega külmunud maad. Seegi kord ei õnnestunud! Kas tõesti tuleb kõngeda 
siinsamas? Ei! Ta peab välja rabelema. Ja see ,,peab" andis talle uut jõudu. 

Trohhim vahtis taevast kibeda etteheitega. Jumalaga, vennas! Uuesti surus Halaida 
õlaga vastu tara. Veel üks jõupingutus. Juba puudutas ta lõuaga tara ülemist äärt ja nägi 
oma palavikuliste silmadega tühja, lagedat ja lumist välja, ainult taamal jääraku taga mus- 
tendasid hooned. Ta pingutas kõigest väest ja jäi tara külge rippu, käed üle selle. Veel üks 
nõksak — ja juba rippus ta kogu kehaga üle tara, ajas end ettepoole ja kukkus nagu kott 
teisele poole tara. 

Talle näis, nagu oleks kukkumine vaikuse lõhkunud. Ta jäi üsna vait, surus end vastu 
maad. Liigutas siis pead, ahmis ammuli suuga õhku. Sõõrmed värisesid. Talveöö õhk 
hõngas vabadusest. Halaida hingas veel kord ja veel kord ning hakkas siis roomama. Kui 
saaks selle künka taha seal. Ja see väike küngas oli talle nüüd kõige kallim maailmas. Ta 
roomas selleni ja vaatas alles siis tagasi. Hirm haaras teda. Tehas oli 'äraandlikult lähedal. 
Aga talle paistis, et kui ta jõuab, selle künka taha, pole tehast enam üldse näha. 

Kui saaks veel selle teise künka taha. Ta roomas edasi, käed ja põlved läksid verele, 
kuid siiski jõudis ta teise künkani ja vaatas siis jälle tagasi. Tehas seisis, tumedana ja 
kurjakuulutavana. Nüüd oli ta pisut kaugemal kui enne, kuid oli ikka näha. Halaida 
mõtles kibedalt: egas tehas saanud ju nende minutite jooksul maa alla vajuda. Koerad 
haugatasid. Halaida teritas kõrvu: ega ometi vahid? Ta ootas. Haukumine kaldus kuhugi 
kõrvale ja kadus. Ja tema roomas edasi. Teadis ainult ühte: ta peab pääsema, peab elama. 

590 

Alles koidu eel veeres ta jäärakusse. Enam polnud, jõudu ja ta oigas valust. Kõik 
keerles ta ees. Ta vajus kuhugi kuristikku. 

... Kuid siis kergitas teda keegi. Valas kurku midagi kuuma ja mõrkjat. 
Ettevaatlikkus või jõuetus sundis teda mitte märku andma, et ta on elus. Aga kui ta kuulis 
häält, täis kaastunnet ja haledust: ,, Näe nurjatuid, mis nad inimesega on teinud ...”, oigas 
ta ja tegi silmad lahti. Keegi kummardus tema kohale ja hoidis pudelit käes. Vana naine 
hõõrus ta jalgu lumega. 

»Issand, millega nad on hakkama saanud, nad on sind puha sandiks teinud!" halises 
naine. 


Halaida ei küsinud, kus ta on. Süda ütles, et omade juures. Ta vaikis, polnud vaja 
midagi seletada. Siin oli kõik selge. Piitsadega vöödiliseks pekstud selg ütles kõik ära. Ta 
kuulis, kuidas nad — mees ja naine — omavahel rääkisid. Nad teadsid, mis lood eile 
tehases sündisid. Kuulatasid seda südamevaluga. Kaua pole panid vaeste inimeste üle nii 
irvitanud, kaua pole neis paikades niisugust õnnetust olnud. Nagu näha, on panid kauaks, 
koguni ehk igaveseks tagasi tulnud, ja vaesel inimesel pole kuhugi minna ega kellelegi 
kaevata. Halaida ainult kuulas. Ta ei vastanud. Mida seal rääkida? Nemad rääkisid tema 
mõtted välja. Ta oigas valu ja meelekibeduse pärast. Ja meelekibedus andis praegu ennast 
rohkem tunda kui valu. Ta teadis ühte: on vaja kiiremini jalule tõusta, terveks saada, et 
käsi oleks kindel, ja mitte enam uskuda sõnadesse, vaid võidelda, kas või hukkuda 
võitluses, kuid mitte jääda poolel teeL peatuma. Ta tahtis seda neile headele inimestele 
öelda, kuid nad jõudsid temast ette. 

» Vaiki, pojuke,” ütles naine, pisarad kurgus. Ja ta vaikis ning sulges silmad. 


7 


Tuisk keerles Tšigirini kohal. Lumetorm tuli põhjast.. Teed olid umbes, ei pääsenud 
läbi ei sõites ega jalgsi. Külmast värisedes surus päev end halli loorina vastu aknaid. 
Aknaluugid nagisesid. Haledalt (nagu palvetak- 

sid nad) helisesid aknaruudud. Hmelnitski näris kustunud piipu ja kuulas kirjutaja 
Pšenitšnõi inisevat häält: 

»Loeb nagu psaltrit,” mõtles hetmän ja mõõtis teda pahase pilguga. 

Kirjutaja tabas selle talle hästi tuntud läike hetmani silmis, mis ei kuulutanud midagi 
head, ja hakkas lugemisel kiirustama, neelates sõnu alla ja õõtsutades end kahele poole. 

Niisuguse korra oli hetmän sisse seadnud hiljuti. Ta käskis endale hommikuti kõik 
kirjad ja kaebused ette lugeda. Kirjutaja ees laual oli neid terve virn. Igas kirjas oli 
oigamist, hala... Mis sai hetmän sinna parata? Ta kiristas hambaid, nii et piip raksus, ja 
pööras silmad akna poole. Sinna, valgesse lumetuisku, lendasid kõik ta mõtted. Kuid ta 
kuulis kõrva juures: 

»Heida, hetmän, oma pilk meie viletsusele ja hädadele. Tasuda sintsi rahas ja 
mõisateoga, lindudega ja lihas Šlahtitš Smiarowskile ja ühteaegu sinu armulikkuse 
polkovnikule Puškarenkole meil jaksu ep ole. Aga peale selle on meil üpris suur 
valuhäda, sest et uniaadid on kiriku kinni pannud, papp Filimoni keppidega peksnud, et ta 
uniaatidele alla ei vandunud, — säherdust meelekibedust ei jõua me kannatada .. . Miks 
sa, hetmän, kutsusid meid üles panide vastu, kui panid meid uuesti rõhuvad. .. Anna 
välja käsk karistada süüdlasi, oma sotnikuid, jessauule ja polkovnikuid, aga uniaadid ja 
šlahtitšid sõjariistade abil minema kihutada, mitte aga nendega vennastuda, nagu seda 
sinu polkovnikud teevad .. . Paluvad alandlikult Ternovka küla pospoliidid, kelle nimel 
alla kirjutame: Makogon Svirid ja Trohhim Melnitšenko." 

Pšenitšnõi võttis uue lehekese pihku ja luges edasi: 

»Seega teatan sulle, pan hetmän, et mineval kuul läks Ivan Dzikovski ühes kasakate ja 
nende perekondadega, arvult kaks tuhat hinge, üle Moskva tsaaririigi piiri, ja meie poolt 
hiljem saadud teadete järgi on ta asunud Tihhaja Sosnaa jõele, kuhu ta on ehitanud 
linnakese, millele on pandud nimeks Ostrogožsk. Kono-topi ataman Kravtšenko.” 


Kirjutaja pani atamani kirja kõrvale ja võttis pihku uue. 

»» Kaebus pan Sigizmund Skopowski peale Torki küla elanikkudelt, et see pan sunnib 
tegema mõisategu kõik kuus päeva, ka papp on mõisateole pandud." 

»Et ka papp, see ei tee paha," pomises Hmelnitski tigedalt. ,,Las isake tunneb, kuidas 
ta kogudus piinleb ... Edasi." 

Pšenitšnõi pilgutas ainult silma: 

»Kaebus pan vojevood Kisselilt, senaatorilt... " 

Hetman katkestas teda pahaselt: 

» Tema tiitleid sa mulle ära loe, tean ise. Mille üle ta 

kaebab?" 

Pšenitšnõil tõmbus vasak kulm kaardu. 

»Kaebab selle. üle, et Bratslavi vojevoodkonna pos-poliidid Ülem-Žordanovka, 
Lukovitsõ, Gremjatšaja Dolina, Višenki ja paljudes teistes külades ei käi mõisateol, ei 
tasu sintsi, tema helduse kuninga strasni-kuid aga on neis külades keppidega pekstud. 
Palub välja anda universaal sõltumuse kohta ja süüdlasi külaelanikke karistada surmaga.” 

»Edasi!" 

Pšenitšnõi võristas: 

»Kiri sotnik Zimogljadilt Kodakist selle kohta, et nädal aega tagasi sõitsid sealt läbi 
kuninga saadikud, kes on teel Krimmi.nMagasid öö Kodakis, saatkonna teener võttis 
enda viina täis ja kiitles, et kuningas saadab khaanile ränka raha, et khaan asuks kevadel 
koos ulussidega Dnepri äärde, teeks kallaletunge ja võtaks niipalju jassõrit kui aga 
tahab." 

»Nii. Mis veel on?" 

» Tšernigovi polkovniku teade selle kohta, et kaupmees Solonina rauasulatustehases 
on pospoliidid tõstnud mässu sellepärast, et kaupmees Solonina pole töötasu maksnud, 
vaid on käskinud koguni enda juures mõisateol käia. Tapetud on kolm kasakat ja jessauul 

Mlinski... " 

-.. Ja nii kestis kuni keskpäevani. Ei rõõmu ega kergendust. Ainult vahetpidamatu 
mure. Hetman sammus läbf selle kõige hambaid karmilt kokku surudes, püüdes kätte 
saada oma ja andmata südames ruumi haletsemisele ning kõhklemisele. Ta ei löönud het- 
kekski Kõhklema, kuioli saanud kuulda Gladki ja 

Mozõrja salanõust tema vastu üles tõusta. Ta oli käskinud Korsunis komisjoni kokku 
kutsuda ja valju uurimise toime panna, Kapustale aga olita enne seda kindla käsu 
andnud: ,,Karistada surmaga.” 

Isegi Kapusta oli kõhklema löönud. Kuidas? Gladkit ja Mozõrjat? Rahvas hakkab 
halba juttu rääkima. Neil on palju poolehoidjaid. 

»Seepärast käsingi nii talitada! Kala hakkab haisema peast. Pea seda meeles, Lavrin.” 

Kõiki kahtlusi maha surudes esitas ta Adam Kisselile registrid. Saatis Gerassim 
Jatskovitši Varssavisse seimist osa võtma. Ta oli valmis tegema kõik, et panidele 
senaatoritele puru silma ajada. Ta tegi kõik, et ainult veenda neid selles, nagu oleksid nad 
» Hmelnitski taltsutanud”, aga samal ajal kutsus ta Subbotovosse kokku polkovnikud Karp 
Trušenko, Jasko Parhomenko, Pavlo Teterja, Ivan Zolotarenko ja Ivan Boguni. 


Nädal aega peeti nõu. Kisati tüütuseni, suitsetati ära kindlasti tubli kotitäis türgi 
tubakat, joodi ära ei tea kui palju mõdu ja viina, kuid jõuti siiski üksmeelele ja võeti 
hetmani ettepanekud vastu. Sõideti laiali, otsustades, et kevadel tuleb alustada. 

Peaaegu samal ajal jõudis Subbotovosse Vene tsaari saadik Pavel Zerkalnikov. Samas 
otsustati saata polkovnik Ivan Iskra Moskvasse hetmani kirjaga tsaar Alekseile ja selles 
teatada, mida hetman ja kasaka-vanemkond nüüd on nõuks võtnud, paluda anda nii palju 
suurtükke kui aga võimalik on ja lubada kasaka-väel tarviduse korral üle Vene piiri 
minna. Peaasi aga — küsida järele, kunas läkitada saadikuid koja-bojaaride juurde 
läbirääkimisteks hetmani ülemineku kohta koos sõjaväe ja kogu rahvaga tsaari kõrge 
kaitse alla. 

Ivan Iskra oli arvatavasti juba Moskvasse jõudnud. Polkovnikud lahkusid 
Subbotovost kindlas usus het-mani uute kavatsuste edusse ja valmistusid nüüd kevadet 
vajalikul viisil vastu võtma. Seni aga oli hetmanil ikka veel vaja näidata sõnakuulmist ja 
austust kuninga, senaatorite ja šlahta vastu. Kui Hmelnitski sai kuulda, 

et seim pole Belaja Tserkovi lepingut kinnitanud, läks ta rõõmsaks, hingas kergemalt 
ja ütles Kapustale: 

- »Mis nüüd enam muretseda? ... Panid ise tõukavad meid uuele sõjakäigule. Aga 
need meie hulgast nagu sina, Ivan,” heitis ta vaenuliku pilgu Võgovskile, ,,kes mõtlesid 
panidega üksmeeles ja sõnakuulmises elada, võtku nüüd aru saada, et selle peale ei saa 
mõteldagi. Ja rahvas ei taha seda kunagi. Aga mis oleme meie ilma rahvata?" 

Ta vaikis veidi ja ütles siis iga sõna kaaludes: 

»Ilma rahvata pole me midagi väärt!" 

... Neil päevil, kaaludes iga oma tulevast sammu ja pöördudes mõttes tagasi 
minevikku, mõistis Hmelnitski eriti selgesti, et ta jõud kasvab ja tugevneb siis, kui ta 
vankumatult hoiab nende poole, kes juba täna on valinud tee-priiusele, pannes seejuures 
kõik lootused ainult Venemaale, Moskvale. 

Kas ta oleks saanud kasakkonda rahustada tookord Belaja Tserkovi lossis, kas ta pea 
oleks siis õlgade vahele jäänud, kui ta poleks Venemaad, Moskvat nimetanud? Ja kas 
mitte ta ise ei tulnud juba ammustel aegadel sellele päästvale mõttele? Sest juba sel 
aastal, kui ta alles alustas sõda panide ja kuninga vastu, mõistis ta, et ainus tee 
vabanemiseks unioonist, mis hävitas rahva omapära, vabanemiseks poola panidest, kes 
püüavad Ukrainat muuta oma kasutoova kaubanduse tallermaaks, on minna Moskva 
tsaari alamlusse. Kas see pole mitte Ukraina ainus pääs sultani ja tema sõltlase Krimmi 
khaani eest? Pole mingisugust kahtlust, et kui sultan saab lõpuks käed vabaks sõjast 
Veneet-siaga, saadab ta oma janitšarid Ukraina maadele. Ei, nüüd, 1652. aasta talvel, nägi 
hetman selgemini kui kunagi varem seda teed, mida mööda ta peab juhtima Ukrainat, 
teed, mida mööda praegu sammusid juba tuhanded pospoliidid. 

Aga see oli raske aasta, täis muret ja ärevust. Maale langes osaks hirmus katkutaud. 
Tatarlaste rüüstekäi-kudest muutusid inimlagedaks terved külad. Šlahta kogus pikapeale 
julgust, hakkas kindlamini oma mõisates kanda kinnitama ja vana korda sisse seadma. 
Hmelnitski oli sunnitud laiali saatma universaale sõl- 

tumuse kohta. Mõnikord tuli tal isegi karistada neid, kes tõstsid kätt panide vastu." Ta 
pidi ära kuulama süüdistusi: ,,Sina, Hmel, oled äraandja ja oled enda panidele müünud.” 
Juhtus, et ta vihaga purskas: 


»Mida nad arvavad? Kõiki kasakateks teha ma ei saa ega teegi.” 

Kuid hiljem kahetses ta neid sõnu. Polkovnikud, eriti Võgovski, tegid need sõnad 
laialt teatavaks. Kapusta kandis sellest hetmanile ette. Kapusta väsimatu silm tabas 
teraselt iga liigutuse. Hetmani ametnikke oli igal pool, kus selleks oli ainult vajadust, ja 
nad jälgisid inimeste iga sammu. 

Pärast Gladki ja Mozõrja vandenõu avalikukstege-mist algasid uued sepitsused. Nüüd 
olid ninameesteks Hmeletski ja Pivtora-Kožuhha. Ka nemad rääkisid, et hetman Vm 
enese panidele müünud ja et talt tuleb het-manikepp ära võtta. Osavalt ja rahulikult tegi 
het-man ka need sepitsused kahjutuks, ja kuigi ta eestvedajate vastu mingisuguseid 
abinõusid tarvitusele ei võtnud, pidas ta nende nimed hästi meeles. Küllap ta nendega 
lähemas tulevikus arved õiendab ... 

Veel tegi talle muret see, ei oli katkenud side Varssaviga. Sai teatavaks, et Maljuga 
oli pärast Berestetško lahingut kuningalaagrisse tagasi läinud. Umbes kuu aega oli ta 
rahulikult elanud, kuid siis, pärast Belaja Tserkovi vaherahu, võeti ta kinni ja lasti maha, 
süüdistades salakuulamises. Kapusta oli täpselt välja uurinud, et ülekuulamisel polnud 
Maljuga midagi rääkinud, enne surma aga sülitanud šlahtitšitele näkku. 

Veebruari lõpul juhtus veel üks tüütu asi. Vahtkond nabis kinni kellegi kasaka, kes 
kiriku juures oli lasknud Hmelnitski pihta, kui hetman oli pühapäeval pärast 
kirikuteenistust tõlda istumas. Kasakas oli lasknud läbi kirikuakna, varjates ennast lae all 
trepil. Ta laskis mööda ja vahtkond võttis ta kinni. Kapusta salakuulajad tundsid temas 
kohe ära oma endise kaaslase Demid Kovaliki. ülekuulamisel tunnistas Kovalik, et teda 
oli saatnud Martin Kalinowski. Iseloomult argpüks, oli ta julgenud sellele teole minna 
ainult sellepärast, et teda oli lubatud kohe pärast lasku ära peita. Ka tunnistas Kovalik 
üles, et see oli tema, kes oli Danilo Netšai 

ära andnud, teatades Kalinowskile, et Netšai ööbib Krasnojes. 

Hmelnitski käskis Kovaliki ülestunnistuse kirja panna ja saata ühes kaebusega 
kantslerile Varssavisse. Ta kirjutas: ,,Missugusest rahust saab juttu olla, kui välihetman 
sepitseb minu vastu niisugust kurja?" 

Kovalik poodi üles. Tuli teha läbiotsimine ka kirikus. Lasti maha kaks asjasse segatud 
salmilauljat ja keegi šlahtitš. Kuid jäljed ulatusid kaugemale. Kapusta juba kompas neid 
kuskil Sofia katedraali juures Kiievis, metropoliit Silvester Kossovi elumajas. 

... Tuisk keerles Tšigirini kohal, keerutas stepi kohal. Ajas teed umbe. Ei saadud läbi 
ei sõites ega jalgsi. Kuid tuisust võitu saades kihutasid üle stepi ratsanikud Tšigirinisse 
Bratslavist, Vinnitsast, Korsunist, Belaja Tserkovist. . . Polnud radu ega teid. Vaevalt 
vilksatab tuluke kuskil läbi tuisu ja kaob. Kuid ratsanikud jätkavad kõrvalekaldumatult 
oma teekonda. 

Hmelnitski ei tukkunud. Kui ta sai teada, et välihetman Kalinowski kavatseb Dneprist 
üle minna ja Parem-kalda maa-aladele liikuda, tõmbas ta Tšigirinis nagu niidist ja seda 
Hmelnitski käeliigutust sai välihetmani sõjavägi varsti tunda. Žolnerite vastu tõusid üles 
kõik pospoliidid kogu Paremkalda alal. 

Hetman tegutses palavikulise rutuga, läkitas kullereid igale poole üle kogu Ukraina, 
pingutas kõigest jõust, et suurendada oma suurtükiväge, ja püüdis nagu kord ja kohus 
varustada ning panna riidesse oma polke, kuid ei lasknud samal ajal silmist Bahtšisaraid. 
Ta mõistis hästi, et sealt võib alati mingisugust häda oodata. 


Ja iga kord, kui ta sai teada mingisugusest khaani või Sefer-Kazi äraandlikust 
sammust, kees ta raevust ja oli vahel valmis jätma selle, mis oli alustanud, ning paiskama 
kõik jõud Krimmi. Kuid iga kord jahutas ta omra ägedust mõttega sellele, et kõige 
kohutavamaks vaenlaseks pole praegu Krimm, vaid poola šlahta, tema unioon ning 
püüdlus kõvasti ja igaveseks orjastada ukraina rahvas. Kui kord saab šlahta võimu alt 
vabaks, siis võib ka Krimmiga arved õiendada. Sel talvel 

597 

Hmelnitski juba teadis, et pole kaugel see aeg, kus enam ei tule piiluda Krimmi poole. 
Seda terasemalt valvas ta, et ta seljataga ei tekiks uuesti äraandlikku ja salakavalat 
vandenõu. 

Bahtšisasrai pidas samuti teraselt ja umbusklikult silmas Ukraina hetmani kogu 
tegevust. Eriti tähelepanelikult luges vesiir Sefer-Kazi Poola kantsleri Lesz-czynski kirju, 
milles räägiti Hmelnitski kavatsusest Moskva tsaari alamlusse üle minna ... 

Krimmis soojendas päike juba kevadiselt ning Dikoje Polel, Perekopil ja aasadel, mis 
laiusid Mädamere kaldail, tärkas esimene õrnhaljas rohi. 

Netšipor Halaida koputas uksele. Kaua aega ei vastanud keegi. Tuisk peksis tigedate 
kätega talle selga ja puhus svitka krae vahele kuiva ja torkivat lund. Põlvedes lõhkus 
valutada. Netšipor vankus ja, et mitte kukkuda, surus õlaga vastu seina. Uuesti tagus ta 
tugevasti vastu ust. Viimaks talle avati. 

Nõrk rasvalambi tuluke värises ema kätes, Ema karjatas: 

»Netšipor! ... " ja viskus ta rinnale. 

-.. Netšipor oli kodus. Ta lamas ahjuvirusel, peal lambanahkne kasukas. Palavik 
rebis ta keha. Netšipor tahtis midagi rääkida, kuid sai ainult hambaid lõgis-tada. Isa 
lohutas: 

»»See on pakane, mis su kerest välja läheb ... " 

Isa seisis ema kõrval. Ei küsitud midagi. Kas oligi enam vaja küsida? Kas nad ei 
näinud kõike ise, kui poja seljast särki võtsid? .. . Poja selg ja rind jutustasid ise kõik. 

Netšipori pea töötas pikkamisi, loiult. Nüüd ongi ta Repkis. Mis saab edasi? Kuid ei 
olnud tahtmist mõtelda. Oli tahtmine silmad kinni hoida ja lamada. Tundub, nagu oleks 
veidi kergemaks läinud, ja keha vappub suikumises ainult nõrgalt. Mitte mõtelda ja mitte 
rääkida .. . Unustada kõik. Unustada klaasitehas . . . Niipea kui see sõna talle meelde tuli, 
hakkas ta sisemiselt 

värisema. Ta tegi silmad lahti, tabas isa ja ema äreva pilgu ning hakkas oigama. 

... Pärast seda, kui ta mõnda aega oli Mežigorjes heade inimeste juures viibinud, asus 
Netšipor teele. Algul tahtis ta minna Tšigirinisse otse hetmani juurde, et jutustada talle, 
kõik, siis aga kirus ennast ainult selle rumala mõtte pärast ja võttis nõuks minna 
Repkisse. Ja nüüd on ta kodus. Ta lamas tükk aega ja küsis siis: 

» Aga kuidas teil on?" 

»Mis meil? .. . Nõnda, nagu näed ... " 

Ta kuulatas isa ebakindlat häält. Aga kas ta oligi oodanud teistsugust vastust? . .. 

»Kus Maria on?" Südames pistis, nagu oleks halba oodata. Ta muutus rõõmsamaks, 
kui kuulis: 


»»Ootab sind, pojuke, on silmad peast nutnud... " Ema hääl murdus ja selles kõlas 
pisaraid. 

Netšipor vaikis umbes minut aega ja küsis siis isalt: 

»Kuidas siis on, kas halvasti?” 

»Halvasti, Netšipor ... Halvasti.” 

Ja enam ühtegi sõna. Ta tundis isa kommet. Kui ta sõnadega nii kitsi on, siis tähendab 
see, et lugu on väga halb. Aga. kas ta oli oodanud teistsugust vastust? Õigust öelda — oli 
oodanud. Alles nüüd mõistis ta seda. 

Aknas virvendas koidupuhe. Ema pani ahju küdema. Netšipor ronis viruselt alla, istus 
isa kõrvale lavitsale ja mõlemad vahtisid tulle, mis õgis ahnelt õlgi. Ema pani vett 
katlasse. 

»Pesen sind, pojuke.” 

»Hea küll, ema.” 

See nagu poleks olnudki Netšipori hääl. Hääl oli kähe, karm. Ema tuletas tunamulluse 
aasta talve meelde. .. 

» Aga Kilona järele sa ei pärigi?" 

Õigus, õe järele pole ta küsinudki. Või nii kivinenud on Ata süda! Alles nüüd lõi 
silmis uduseks ... Ta ei pühkinudki silmi tulnud pisaraid ja kuulas ema valulist häält: 

»Meie Kilona suri katku ... Kogu aeg tuletas sind meelde: ,,Kui oleks Netšipor siin, 
ei näeks me siis uuesti vaeva teoorjuses."" 

Netšipor haaras kätega peast ja lõi vankuma nagu metsikust valust. 

Oie tungis ta huultelt. Ta oleks ehk pärast Bere-stetškot tõepoolest pidanud siia 
jääma, mitte oma küla maha jätma? Võib-olla oleks pidanud vastu panema, mitte uskuma 
ei polkovnikuid ega hetmanit? 

Isa hakkas rääkima: 

»»Oleme vaevas, Netšipor, on näha, et vaesel inimesel pole orjuse eest kuhugi minna .. 
- Lehma võtsid pani teenrid jõuluks veisemaksuks.. . Hommikust õhtuni mõisategu ... 
Oma vili mädanes põllule ... Hea veel, et sa pühapäeval tulid, muidu oleks tulnud mul 
praegu juba minna. Aga kus su hobune on?" 

»Ma tulin jalgsi, taadike.” 

»Jalgsi. . . Nojah, ka jalgsi on kasakad tublid. . . Ainult et mis kasakad me praegu 
oleme?" 

Netšipor ei kostnud. Isa ütles kurvalt: 

«Holopid oleme, mitte kasakad. Lojused oleme .. . Kas Vasko Pristupat mäletad?" 

»Ega ole unustanud." 

»Nüüd on ta pani juures valitseja. Mängib peremeest, teenib kannuseid, me oleme 
tema all nagu khaani all... Kui ma ainult noorem oleksin ... " 

»Jäta nüüd!" segas ema vahele, laskmata isal lõpetada. 

Kuid Netšipor tahtis teada saada: ,,Mis te siis teeksite, taadike?" ,, Ah mis seal ikka 
lobiseda ... " Ta lõi käega. 

» Rohkem ma su käest ei küsi, pojuke," ütles ta tasa. ,,Mõistan ise kõik. .. Aga kuidas 
sinuga saab, kas ka mõisateole? Kas registrisse ei pääsenud?" 

Netšipor luges ema silmist lootust. Kuid ta vangutas kurvalt pead: 

sd!" 


»»Meil on uus pan,” ütles isa. , Hetman Hmel kirjutas meie küla tema nimele ... 
Polkovnik Mihhailo Gromõka ... Kuri pan.” 

»»Gromõka...” Netšipor tõusis ootamatusest püsti. ,,Gromõka, ütled sa?" 

» Lema neh.” 

»Ma ju teenisin tema juures ... " 

»Lean seda." 

»Peaksid tema juurde minema, kaebama. Et andku lehm tagasi, öelnud talle, kelle isa 
oled...” 

»Käisin. Tervitasin. Rääkisin ka sinust.” 

»Aga tema?" jäi Netšiporil süda seisma. 

» Aga tema kuulas ära, käratas peale, tõstis sihukest kära, et ma ei teadnud, kuhu 
kaduda, hea veel, et ei käskinud keppi anda .. . ,,Kas mul on vähe neid kasakaid olnud," 
räägib ta, ,.tasu sints ja loril lõpp.” Sellega ma ta juurest ära tulingi. Vasko Pristupa ainult 
itsitab, et jutusta, kuidas pan Gromõka juures külas käisid.” 

»Aitab, taat.” Netšipor kattis näo kätega. ,, Aitab. Vaikige. Mina aga kaitsesin seda 
Gromõkat Zborovi all oma rinnaga kuuli eest. Sain haavata . . . Hädavaevalt sain terveks 

»»Asjata sa nõndamoodi tegid. Temale, sellele röövli-näole, on vaja kuuliga otsaette . 
.. " sai isa vihaseks. 

»» Ole ometi tasa, vana ... " 

Ema sirutas anuvalt käsi välja. 

»Kuri on ta, oi kui kuri, mis seal rääkidagi... " pühkis ema huuli rätiotsaga, ,,aga 
kiriku, aitäh, tegi uuesti lahti, tõi papi,” kihutas uniaadi minema ... Selle eest suur tänu ... 

»Küll ma teda veel tänan...” 

Netšipor asus keset taret ja lausus mõistuliselt: 

»Lähen tema juurde, tänan teda kiriku eest ja ajan juttu. Mind, ma arvan, ta välja ei 
aja.” 

»Aga ehk siiski poleks vaja, pojuke?" palus ema aralt. 

»» On vaja, ema!" 

Ainult kolm päeva on Netšipor Halaida Repkis olnud. Nende kolme päeva jooksul 
aga kuulis ta nii palju häda ja viletsust, et ei jõua aastagagi ära jutustada. Kui Maria 
kuulis, et Netšipor on kodus, jooksis ta ise tema poole, üksi tema suutiski pisut lohutada, 
ja kurbus andis järele. Ainult temale jutustas Netšipor ptikal talveõhtul, mis oli juhtunud 
ja mis sellest sai. Aga sellest, mis tuleb, ta vaikis. Ta luges seda küsi- 

must Maria silmis, nägi rahutust ta pilgus, kuid vaikis, kuigi ta teadis, et teeb hoopiski 
muud kui seda, mida temalt vanemad ootavad. 

Vasko Pristupa kohmetas, kui ta Netšipori nägi. Ettevaatlikult päris ta GAuljai-Deni 
järele. Aga kui sai teada, et see on teadmata kuhu kadunud, ei varjanudki ta oma rõõmu. 
Muidu oleks tal veel olnud askeldamist selle Guljai-Deniga. Vasko Pristupa oli nüüd 
priskem kui enne, õlgadest laiemaks läinud, viltu pähe lükatud halli voonanahast mütsi alt 
paistis välja kähar juuksetutt. Paksude huulte kohal olid uljalt üles keerutatud vurrud. 
Silmis paistis upsakust. Ta ütles: 


»Sa käi pan Gromõka juures ära. Mis sinuga edasi teha? . .. Kas hakkad mõisateol 
käima või lähed uuesti tema polku teenima ... Ta on kuri, kuid õiglane ..." 

»Miks sa isalt lehma ära võtsid, Vasko?" küsis Netši-por veidi kalgilt. 

»Egas mina võtnud," ehmus Pristupa. ,,Pan käskis, et sints olgu korralikult tasutud. Su 
isa on veel võlgu — jahvatusematti ja karjatusemaksu ...” 

»Ega midagi, küll ma tasun. Oota, küll ma tasun," ütles Netšipor salapäraselt ja läks 
edasi. 

Pristupa jäi keset tänavat üksinda ja vaatas segaselt Netšiporile järele. Ta otsustas: 
sellega on vaja valvas olla... 

-. . Näis, nagu oleks see sootuks teine Repki. Küla ei olnud ära tundagi. Kui palju 
taresid kinnilöödud akende ja ustega! Netšipor astus Kijaško tare juurde. Ei aknaid ega 
uksi. Piilus sisse. Tuul on kokku ajanud lumehange. Nurgas, kus kunagi oli seisnud laud, 
kol-lendas mullune stepirohi, aga lae all oli härmatunud ikoon. 

Edasi, küla taga, lõppes tänav vastu pani häärberi müüri. Seal, selle müüri taga, on 
polkovnik Gromõka. ,,Mis seal ikka, oota aga, polkovnik, küll ma tulen sinu juurde ja 
ajame siis juttu.” Netšipor keeras tagasi ja läks Maria poole. Jõudis sinna, aga tares 
polnud ei teda ega ema. Ta taipas: kindlasti on nad mõisateol. Siis, nagu mitte oma tahtel, 
hakkasid jalad ise minema sinnapoole, kus kerkis kivimüür, selle tagant aga paistis 
lumega kaetud kõrge katus. 

Polkovnik Mihhailo Gromõka vaatas aknast välja. Lasipuu juures juba ootas 
saduldatud ratsu. Župaanis kasakas suges selle lakka ja vaatas ühtepuhku akende poole. 

Gromõka ringutas, tundes ette talvepäeva mõnusat külma, mis haarab ta otsekohe, 
niipea kui ta hobuse selga on istunud. Sel ajal sõitis ta igal hommikul väljadele. Ratsutas 
paar tunnikest, kuni hobune vahule läks, ja sõitis siis tagasi. Ta mõtles: ,,Egas saa kauaks 
nii lusti sõita, oota iga silmapilk hetmani kullerit." Ta käratas tigedalt: 

»Hei, džuura!" 

Džuura kerkis uksele, kummardas, nagu oleks end ristluudest kokku murdnud, ja ajas 
enese osavasti sirgu. Silmad olid suunatud polkovnikule. 

»Saapad ja kuntušš!" 

Minuti pärast oli džuura uuesti tagasi. Aitas saapaid jalga tõmmata ja ulatas kuntuši. 
Tõttamata nööpis Gromõka kinni valge siidsärgi kuntuši all. Ta sammus üle toa, 
täristades hõbekannustega. Džuura seisis läve juures ja ootas. Seintelt vaatasid 
polkovnik Gromõkat mingisugused kõrgid panid raudrüüs ja naised vanaaegsetes 
uhketes riietes. Nagu Gromõkale näis, jälgisid nad teda kohkunud silmadega. Aga miks 
nad ei peaks kohkunud olema? Kes see kõndis mööda tuba? See polnud pan Kissel, 
Poola kuninga sulane, ega Jeremias Wiszniowiecki, selle härrastemaja endine omanik, 
vaid hetman Hmelnitski polkovnik Mihhailo Gromõka, kes alles lühikest aega tagasi oli 
olnud ainult jessauul. See on ju seesama Gromõka, kes nende maalikunstniku osava 
käega kujutatud panide lastelapsi ja lastelaste-lapsi on Korsuni ja Piljava, Zborovi ja 
Berestetško lahingus peksnud ... Tõsi küll, Berestetško lahingus ei läinud kõik nii, nagu 
hetman oli kavatsenud . .. Kuid see ei sega, et nüüd läheb kõik nii, nagu vaja. Gromõka 
itsitab seintel rippuvate panide üle ja heameele pärast pilgutab džuurale koguni silma. 

»Kas pani on tõusnud?" küsib ta džuuralt. 

»Arvavad heaks veel puhata, pan polkovnik." 

»Kas valitseja on siin?" 


»»Ootab teie käske, pan polkovnik." 

Aga mida käskida? Kõik läheb nii, nagu vaja. Teravilja on aidad, jumal tänatud, 
pungil. Käis juba ülesostjagi, ostab vist nende päevade sees ära. Tallis on 
kaheksakümmend ungari ratsut, pealegi niisugust, et khaangi lõhkeks kadeduse pärast. 
Pospoliidid tasuvad sintsi. Sõnakuulmatust ei ole .. . Tõsi küll, alles eile õhtul Pristupa 
kaebas: jahvatavad keeltega, et näe nii Kissel kui ka Gromõka olevat üks suguselts puha. 
Koeranahad, ja muud midagi! Mis, kas tema on, nagu too Kissel, uniaate sigitanud? Ta 
on ju nad kõik minema kihutanud, nii et nende haisugi ei ole. Omal kulul on kiriku korda 
seadnud, lasknud uue kupli ehitada. On käskinud uue tammi teha. On seadnud üles kolm 
uut veskit. Jahvatagu niipalju kui tahavad, aga mitte keeltega. Kuid sintsi, teadagi, peavad 
tasuma. Ja tööd peavad tegema, nagu vaja. 

Kisseli ajal oldi kõik kuus päeva mõisateol, aga temal pole ju mõisategu, vaid 
töötamine sintsi arvel — kolm, tõsi küll, vahel, kui vaja, ka neli ja viis päeva .. . Mis 
sellest siis on? See on ainult üldiseks kasuks. Kui tuleb sõda, on vaja palju raha. 

Kõigele sellele mõeldes kaob hommikurahu. Tuleb meelde — nädalat kolm tagasi oli 
Kapusta Tšigirinis talle öelnud: 

»Kuule, polkovnik, sinu peale kaevatakse, et su käsi olevat pospoliitide vastu järsk... 
Sa katsu ettevaatlikumalt ...” 

Mida seal nüüd ettevaatlikumalt? ühed peavad põldu kündma, teised külvama, 
kolmandad aga sõdima ning maad panide ja uniaatide vastu kaitsema.. .. 

Džuura seisab liikumatult läve juures. Pristupa ootab läve taga ja köhatab aupaklikult 
pihku. Võõruses hüplevad linnukoerad ukse poole, kipuvad õue... 

Häärberi teisel poolel on pani polkovnikuemand juba ärganud. Virtin seisab jalutsis, 
käed aupaklikult rinnal, . silmis aina rõõsk koor, huultel mesimagus naeratus. Kuidas pani 
võtsid heaks puhata? Mida unes nägid? Täna on ilus ilm. Hommikusöögiks praeti, nagu 
õhtul kästud, kuus kanapoega ja keedeti leent. Sült on niisugune, et nagiseb hammaste all. 
Kaks kausitäit kompotti. On valmis pandud ungari veini ja värsket mõdu. 

Pani Gromõka lesib ja kuulab, kuidas vilgas virtin puistab sõnu nagu tatraveskist. Ta 
küsib:  ,, Millega võõramaa kalkuneid nuumasite?" 

«Pähklitega, pani.” 

»Aga kas haned on katuse alla riputatud?" 

» Aga kuidas siis, riputasime kottides üles ja oleme juba klimpidega toitnud, nagu 
kästud. Ja veel mihuke rõõm: emis, kellel on lauk otsaees, tõi põrsad ... " 

Pani teeb ristimärgi suu ette ja haigutab. 

» Nägin unes ... " 

Virtin on tähelepanu ise. 

»Nägin unes: ma laman aasal, mu ees on kummel, tahan seda noppida, aga ei ulatu .. 


Virtina nägu muutub kurvaks, ta muigutab huuli. 

»... Siis ulatusin, noppisin, aga kummeli asemel on zlott...” 

»Saate tulu, pani, saate tulu. Et hakatusel ei ulatunud, see on halb, ka kummel on 
halb. Pahad sõbrad, kurjad jutud. Aga et siis, kui olite noppinud, peopesal kulda nägite, 
tähendab, et saate suuri kasusid...” 


Pani polkovnikuemand kuulab virtinat. Tulu, kasud — see on hea. Ainult et mitte 
sõda ei tuleks. Kuid paistab, et läheb sõjaks, egas muidu Mihhass eile õhtul öelnud: ,,Ole 
valmis, südameke, varsti hakkame jumalaga jätma; kas kauaks, seda ma ei tea, kuid asjad 
on juba nii... " 

Virtina tatraveski töötab edasi, kuid pani pol-kovnikuemand ei kuula teda enam; ta 
mõtted on mujal. .. Vastumeelselt tõuseb ta sängist. 

-.. Polkovnik Gromõka oli juba valmis välja minema. Džuura lippas mõõga järele, 
ulatas selle polkovnikule, kummardas ja kandis ette: 

»»Vööruses palub keegi kasakas teie jutule, pan polkovnik. Jessauul andis teada." 

Gromõka pani mõõga tugitoolile ja keerutas vurre. Kasakas, — keda kuradit talle veel 
vaja on? Aga võibolla on kuller? Ah seda igapäevast askeldamist! 

»Kähku siia." 

-.. Netšipor Halaida seisis oma endise polkovniku ees, hoidis mütsi peos. 

»Tervitan alandlikult, pan polkovnik!" 

«Tervist, tervist ka sulle, kasakas. Mida räägid?" 

Ta vaatas terava pilguga sassis juuksetutti, kollast nägu, silmade palavikulist läiget, 
kulunud svitkat ja viltusõtkutud saapaid. 

»Mida ütled, kasakas?" Aga mis kasakas see on, tont temaga? Mingisugune holopp. 
Juba karmimalt ja kärsitumalt käratas ta: 

»Mis sul vaja?" 

»Tulin teid vaatama, pan polkovnik.” 

»Ega mul muud mõttes polnudki, kui sind näha saada," ütles Gromõka pilkavalt. Kuid 
Halaida ei haavunud. 

»Te ei tunne mind ära?" 

Polkovnik muutus koguni lõbusaks. 

»Kuidagi ei tule meelde, kus me sinuga koos pummeldasime." 

«Pummeldamist — seda, tõepoolest, pole olnud, aga et koos võidelnud oleme, seda 
on olnud, pan polkovnik. " 

Gromõka kortsutas kulme, pani käed selja taha ja. küsis: 

»Kas registris oled?" 

A m TA 

»Kuidas siia sattusid?" 

»Isakodu on mul siin." 

Viha ängistas südant, kuid Halaida ohjeldas end ja rääkis vaikselt, ainult mütsi surus 
ta peos kõvemini. 

»Kuidas sind hüütakse?” 

»Halaida, kolmanda sotnja kasakas. .. " 

Ta ootas, et nüüd tuleb Gromõkale meelde. Ta mälus kerkib esile augustihommik, 
lahinguväli Zborovi all, suurtükimüra, ja tema, Halaida, just nagu maa alt kerkinud, 
kaitseb oma rinnaga polkovnikut vaenlase kuuli eest. .. Kuid polkovniku näol on karm 
põlastus ja kärsitus. Sügav meelekibedus täidab Netšipor Halaida südant. Gromõka 
vaikib, ja Netšipor teab juba: mingi hinna eest maailmas ei tuleta ta polkovnikule seda 
päeva meelde. 

»MISs sa minust tahad?" 


»Mu vanematelt võeti lehm veisemaksuks,” ütleb Halaida kõlatu häälega, ,,käskige 
tagasi anda...” 

»»Või nii! Sa ära tule sellega minu, vaid valitseja poole... ” 

»Ma palun teid, palun heaga..." 

»Õige mul? Taltsuta oma keelt! Käsin sulle tallis keppi anda .. . Kasi siit!" 

Gromõka astus sammu Netšipori poole ja kordas vihaselt: 

» Välja!" 

»Zborovi all rääkisite te minuga teist juttu, pan polkovnik ... " Halaidal tõmblesid 
huuled, hääl katkes. ,,Berestetško all hõikasite mind oma lauda. Nüüd ähvardate 
keppidega ... Vara olete paniks saanud, pan Gromõka ... " 

Polkovnik tõmbas käe selja tagant ja lõi Netšiporile vastu põske. 

» Ah sind lurjust, hulgust! Jessauul! Kasakad!" 

Džuura pühiti nagu tuulega toast välja. Netšipori silme ees lõi mustaks. Kõrvalopsust 
vankudes nägi ta tugitoolil polkovniku mõõka, ja edasi juhtus kõik välgukiirusel. Kui 
jessauul ja Pristupa tuppa jooksid, lamas Gromõka vaibal läbiraiutud kõriga, tema kohal 
aga seisis Halaida, mõõk peos. 

Välisasjade prikaasis Kremlis rääkis hetman Hmel-nitski saadik, polkovnik Ivan 
Iskra: 

»Kannatame ränkade hädade all, panid bojaarid. Kuninga sõjavägi põletab külasid; 
kõik, kellest on märgatud, et nad on sõnakuulmatud šlahta vastu, aetakse teiba otsa. 
Ainult veebruarikuu jooksul on Podoolias kaksteist küla maha põletatud. Teile on teada, 
et Varssavi seim ei kinnitanud Belaja Tserkovi traktaati. See tähendab, et varsti tuleb uus 
maakaitse-väe kokkukutsumine. Kuningas peab läbirääkimisi Krimmi khaaniga. Meelitab 
teda ühiselt meie pihta virutama, et hetmanit koos sõjaväega Moskva vastu tõugata. 
Voolaku vennaveri, vaat mida nad tahavad ...” 

»Ara muretse, saadik." Kojabojaar Vassili Vassiljevits 

Buturlin silitas tähtsalt oma musta täishabet. ,,Türklastele on kasulikum, et Rzecz 
Pospolita käed oleksid seni seotud, kuni sultan sõdib Veneetsiaga ... " 

See on vastuvaidlematu. Kuid me elame vahetpidamatus ärevuses. Ainsaks 
lootuseks on, et saame teilt abi. Hetman palub luba läkitada teie juurde saatkond, et 
paluda tsaari võtta oma kõrge kaitse alla meie sõjavägi koos kõigi külade ja linnadega ... 
" Nagu kord nõudis, vaikis Iskra paar minutit ja jätkas siis: «Kuningas on lubanud 
tatarlastele võtta panise arvel jassõrit meie lõunapoolsetes maades. Perekopi mursaa on 
üle kuue tuhande naise ja lapse jassõriks võtnud ... Galee-ridel on nüüd õigeusklikke 
nagu tähti taevas.. . Kannatame ränga koorma all, panid bojaarid. Päästa võib ainult teie 
abi. Veel käskis hetman ütelda: kevadel peab välja astuma, et sõjast ette jõuda. On tea- 
teid, et välihetman Martin Kalinowski liigub meie peale valitud sõjaväega. Hetman 
Hmelnitski palub alandlikult, et sel juhul, kui õnn meile selja pöörab, lubada tal kogu 
sõjaväega tulla Moskva tsaaririigi maadele, et aga kuningale ja panidele poolakatele mitte 
alla anda.” 


Bojaarid — Buturlin, Morozov, Milöslavski, vürst Prozorovski, djakid Almaz Ivanov 
ja Grigori Lopuhhin — kuulasid Ivan Iskrat tähelepanelikult. 

»Näete ise, panid bojaarid: meie rahvas soovib ainult ühte — olla koos vene rahvaga. 
Näete ise, kui suurel hulgal neid teie maale tuleb. Poljanovka leping.” 

Buturlin ainult kehitas õlgu. Ta kostis: 

»Poljanovka leping pole igavene asi!" 

Sõrmed vaheliti, kummardus Ivan Iskra üle laua: 

»Uniaadid sunnivad inimesi vägisi oma kirikutes käima. Meie saime kätte kardinal- 
priimase kirja uniooni piiskopile Klimaszynskile. Kirjas on kirjutatud, et igas jutluses 
tuleb õigeusu kohta rääkida teotavalt, ja õigeusu kombeid on ses kirjas nimetatud 
paganausu omadeks. Kui veel veidi oodata, hakatakse meie preestreid tuleriidal põletama 
... Dubnos heideti õigeusu kirikust lunastaja ikoon prügihunnikusse ... ” 

Iskra tõmbas hinge ja hakkas rahulikumalt edasi rääkima: 

»» Hetman palub anda talte abi praegu, müüa raskeid suurtükke kakskümmend tükki, 
kergeid suurtükke arvult samuti kakskümmend, musketeid tuhat ja kaarikuid kakssada 
tükki. Kas ma tohin loota?" 

»Looda, polkovnik,” noogutas Buturlin peaga. ,,See on edasilükkamatu asi, ja me 
otsustame selle varsti. Suurele tsaarile tehakse hetmani palve teatavaks.” 

... Samal päeval kästi tsaar Aleksei Mihhailovitši juures Preobraženski lossis olla 
streletside vojevoodil Artamon Matvejevil ja kojabojaaridel Buturlinil, Milo-slavskil ja 
Morozovil. 

Hinge kinni pidades ja pead paremale kallutades kirjutas djakk Almaz Ivanov: 

»Bojaar Morozovi suurtükihoovist anda hetman Bogdan Hmelnitskile arvult 
kakskümmend suurtükki ja kergeid suurtükke samuti arvult kakskümmend. Brjanski 
vojevoodil vürst Meštšerskil ja Putivli voje-voodil Hilkovil — anda üheksasada musketit, 
mida nende sõjariistade-ladudes hoitakse uute streletside võtmise jaoks,” 

Mis seejärel räägiti, seda djakk üles ei märkinud. Otsustati: hetman Hmelnitski 
saatkond võib Moskvasse tulla, tsaar võtab ta jutule. 

Hetmani kavatsetud sõjakäigu kohta Moldaaviasse otsustati: sellesse asjasse end mitte 
segada, kui aga kuningas saadab kirja, siis ka arutada. Hmelnitskile anti nõu: lepingut 
Krimmi khaaniga igavese sõpruse kohta mitte sõlmida, türklastest eemale hoida. Tsaari 
saadikutel Varssavis kuningale peale käia, et kasakatele kurja ei tehtaks, vaid peetaks 
kinni Zborovi lepingust. Kuninga saadikute kõigile nõudmistele Rzecz Pospolitale 
abiandmise kohta ja hetman Hmelnitski vastu streletsipolkude saatmise kohta vastata: 
seda me teha ei saa. Poljanovka lepingus on ette nähtud abiandmine vaenlase kallaletungi 
puhul võõrastest maadest, aga siin on kodusõda, sest kantsler pan Leszczynski kirjutas ju 
ise sündmustest Ukrainas, et see on bellum civile. 

Kõigist neist otsustest tekkis ainult üks järeldus — Poljanovka lepingul on lõpp. 
Nüüd ei mõelnud ükski 

bojaaridest teisiti. Küsimuses seisis ainult: millal see nimelt tuleb? Aga niisuguses 
asjas rutata pole hea. 

Lepingu lõpetamine tähendaks sõja kuulutamist. Võis ja tuli oodata uute liitude 
loomist. 


Bojaar Morozovil oli õigus. Rzecz Pospolita otsis juba nüüd teed sõjalise lepingu 
sõlmimiseks Krimmiga, pidas Stokholmis läbirääkimisi Rootsi kuninganna Kristiinaga, ja 
ka Rooma paavst ei viivita vahelesegamisega. Hmelnitski vastuvõtmine koos sõjaväe 
ning kogu rahvaga tsaari kõrge kaitse alla on siis esimeseks ning otsustavaks sammuks, 
mis teeb lõpu Poljanovka rahule ja paneb alguse sõjale. Niisugusesse sõtta ei tohtinud 
minna palja käsi. Kakskümmend streletsipolku ei otsusta veel asja. Siin ei ole enam kõne 
all väikesed sõjalised kokkupõrked, vaid suured lahingud, kus tuleb riskida Moskva 
tsaaririigi saatusega. Jutt oli sõjast riigiga, kellele tulevad appi suured jõud. 

Aleksei Mihhailovitš kuulas bojaarid ära ja ütles: 

»Hukka saada rahval, kes on usult ja verelt meile ligidane, me ei lase.” 

Kojabojaarid mõistsid: tuleb sõda. 

Mis aga puutub hetmani palvesse lubada kasakatel venelaste maadele ümber asuda, 
siis otsustati: 

»Moskva riik on rikas suurte ja laialdaste maa-alade poolest, tal on kohta, kuhu asuda, 
ja kui poolakad hakkavad uuesti kasakaid rõhuma, lubab tema tsaarilik kõrgus neil minna 
Doni ja Medveditsa jõe äärde, avaratesse ja toredatesse kohtadesse, aga kui paigutada 
sõjaväge kokku teistesse kohtadesse piiri lähedale, tuleks ebasoovitavaid kokkupõrkeid ja 
kallaletunge.” 

Ivan Iskral oli veel kaks eraviisilist jutuajamist bojaar Vassili Vassiljevitš Buturliniga, 
ja Moskvas pikalt peatumata sõitis ta märtsi lõpul tagasi Tšigirinisse. 

Võgovski, Kapusta ja Mužilovski näitasid seekord üles hämmastavat üksmeelt. Igas 
muus asjas jäi igaüks endale kindlaks, aga nüüd ütlesid nad nagu ühest suust: 

«Karistada surmaga.” 

Hetman ei rutanud. Saata inimene võllasse pole keeruline asi. Õigust öelda oli ta 
südamepõhjas samal arvamisel mis kasakavanemkondki, kuid isesugune sisemine tunne, 
mida ta kuulda võttis ja mida ta harva tähele panemata jättis, ütles talle: ,,Ära kiirusta." 
Tõsi küll, tema sõjaväe polkovniku vastu kätt tõstnud ja ta surma saatnud mehe ainsaks 
teeks oli — teiba otsa. Kui see oleks juhtunud kuu või kaks varem, poleks hetman kõige 
vähematki kõhelnud. Kuid nüüd, pärast rohkearvulisi universaale sõltumuse kohta, pärast 
vandenõu avalikukstegemist kasakavanemkonna hulgas ja karme abinõusid, mida ta oli 
tarvitusele võtnud hoolimata paljude ta kaaslaste hoiatustest, nüüd, tähtsate sündmuste 
eel, pidi ta olema väga ettevaatlik. Jutt oli kasakast, ja veel niisugusest kasakast, keda 
polgus tunti. Tuli hästi järele mõtelda. 

»Mõtle järele, Bogdan, missugune tegu," käis Võgovski peale. ,,Tõstis käe Gromõka 
vastu. Mis siin veel arutada — teiba otsa, ja olgu lõpp! ülekäte on läinud, koerapojad! 
Hoiavad iga kasakavanema jaoks nuga saapasääres. Hukata avalikult, et kogu kasakkond 
teaks, kuidas sääraseid kurjategijaid karistatakse.” 

Mužilovski ja Kapusta noogutasid heakskiitvalt pead: 

»Tingimata nii talitada.” 

«Kirjutada universaal, et kõik kasakad teaksid! ..." Hetman vaikis. Näis küll, et mis 
siin veel arutada. Nii arvasid polkovnikud. Kuid Hmelnitski mõtles teisiti. 


Alates sellest hetkest, kui Vasko Pristupa ja jessauul olid Netšiporil kätest haaranud ja 
need selja taha kinni sidunud, kuigi ta üldse vastu ei pannudki, polnud möödas kuigi palju 
aega. 

Kinniseotud Netšipor toimetati kiires korras Tšigirini lossi Lavrin Kapusta juurde 
talle kohtuotsuse langetamiseks ja selle täideviimiseks. Küll jessauul Kravets teadis, 
kuidas talitada. Netšipor Repkisse jätta oleks olnud hädaohtlik. Kes teab, kuidas sellele 
oleksid vaadanud nii pospoliidid kui kasakad. Leidus niisuguseid, kes olid koos 
Halaidaga olnud nii Zborovi kui Berestetško lahingus. Jutustati, kuidas Netšipor oli 

polkovniku kunagi surmast päästnud, kuidas ta oli käinud ,,keele” järel, kuidas ta oli 
vaenlasi mõõgaga raiunud, nii et tolm tuisanud... Aga nüüd näe, kuhu olid viinud kuri 
saatus ja meelekibedus! Džuura oli igal pool jutustanud: ,,Polkovnik karjus peale, lõi 
kasakale vastu nägu... " Kasakas oli oma rinnaga teda püssi-kuuli eest kaitsenud, aga 
tema oli tänutäheks rusikaga vastu vahtimist virutanud! ... Kas seda on enne nähtud? 
Kuhu see kõlbab? Jessauul mõistis, millega niisugused jutud ähvardavad. Ta ei 
viivitanud. Käsist-jalust kinni seotud Netšipor visati samal päeval vankrisse, kaeti 
riideräbalaga ja saadeti kümmekonna ustava kasaka valve all Tšigirinisse. 

Netšipor lamas Tšigirini lossi keldri külmadel niisketel kividel ja tuletas pisiasjadeni 
meelde seda saatuslikku päeva. Ei, tal polnud kurja mõtet, kui ta Gro-mõka juurde läks .. 
. Kuid kas usutakse teda, et ainult teotus, mida polkovnik talle osaks laskis saada, kutsus 
välja niisuguse raevupurske, et hirmus viha täitis silmapilkselt südame ja pimestas pilgu 
kibeda sapiga? Peale mõõga ei näinud ta siis midagi. Kui ta selle tupest välja tõmbas, 
mõistis ta, et see on ainus hetk, millal ta võib tasuda kõige eest: piinade eest klaasi- 
tehases, Žolnerite metsiku arveteõiendamise eest, vae-susse jäetud vanemate eest, 
luhtaläinud lootuste eest... 

Pime ja külm on vangikongis. Ei päikesekiirt ega inimesehäält. Talle tuli meelde — 
siin Tšigirinis on ta hea sõber Martõn Ternovõi. Kuidas saaks temale sõna saata? Kuid 
vahid rautatud ukse taga on tigedad nagu marutõbised koerad. Ainsaks vastuseks on 
rusikahoop ribide vahele. 

Netšipor teadis: tema teekond viib nüüd ainult võllasse. . . Südames oli ränk mure. 
Kuidas on seal vane-i matega, Mariaga? Kuid nemad olid kaugel, ja polnud enam 
mingisugust lootust neid näha saada. Nüüd teadis ta — pääsemist ei ole. Ega muidu 
kuulanud teda üle polkovnik Kapusta ise. Imelik asi! Kas ta tõesti lootis pääsemisele? 
Siis ei oleks ta pidanud jessauuli ja Pristupat laskma ennast kinni võtta... Kuid tal pol- 
nud ju niisugust mõtetki. Kelle eest ja kuhu. ta oleks 

pidanud põgenema? Kes oli andnud GromSkale õiguse teda lüüa? Ja mille eest ta oli 
löönud? Uuesti täidab raev Netšipori südant. Kui saaks rusikatega purustada need uksed, 
pääseda vabadusse, sinna, oma sõberveljede juurde, rääkida neile oma piinadest, valust, 
meelde tuletada kasakavanemkonna ja hetmani endisi lubadusi. . . Kas ta oli sellepärast 
võidelnud Korsuni lahingus, raiunud Zborovi all ja Gro-mõkat kaitsedes end kõhklemata 
kuuli ette seadnud, et kõngeda viletsuses, et ema ja isa vaevleksid vaesuses, et armastatud 
püga teeks mõisategu, et Kisseli asemel istuks Repkis Gromõka? 

Netšipor ei teadnud seda, et sada kasakat Belaja Tserkovi polgust olid käinud hetmani 
pool, palunud lugu pidada Halaida endistest teenetest ja arvesse võtta seda, mis põhjusel 
ta oli polkovniku vastu mõõga tõstnud. 


- » Keset ööd äratasid vahid pehkinud õlgedel tukkuva Halaida. Netšipor nägi 
tõrvikute tulest valgustatud kasakate nägusid ja ta süda kiskus kokku. Ta astus üle oma 
õudse eluruumi läve sel arvamisel, et tal seisab ees juba viimne teekond. Kui ta õues 
hingas värsket õhku, lõi ta vankuma, tume taevas näis talle heledana nagu päike, ja tal 
hakkas endast ütlemata kahju, nagu ta veel kunagi polnud enda üle kahju tundnud. 
Netšipor lükati veokisse, kaks ratsanikku asusid veoki taha, tunnimees avas värava ja 
veok hakkas veerema, üks kasakatest sõitis veoki kõrvale ja kummardus alla Netšipori 
poole: 

»» Viime su hetmani juurde. Saatus on sulle naeratanud. Sa lange talle jalge ette, palu 
härdalt oma elu eest... " 

Kui Netšipor Halaida seisis silm silma vastas hetmaniga, ei langenud ta tema jalge 
ette. 

Ta toetus seljaga vastu seina, pani silmad kinni ja seisis nii mõned minutid, oodates, 
kuni vaibub hirmus kohin ta peas. Netšipor oli oodanud kõike, kuid ei võinud arvatagi, et 
näeb hetmanit. Ta avas silmad ja nägi: hetman seisis otse tema ees, käed kuntuši vöö 
vahel ning pea veidi viltu, ja vaatas teraselt Netšiporile otsa. 

»»Või niisugune sa oled!" kuulis Netšipor sügavat kõlavat häält. ,, Aga mina arvasin, et 
oled kohutavam." 

Ta pööras Netšiporile selja, sammus toa teise otsa laua juurde, asetas viie küünlaga 
küünlajala endale paremat kätt ja istus. 

» Astu lähemale, istu sinna,” näitas ta käega ja varjas silmi valguse eest. 

Netšipor tuli sõnakuulelikult seina juurest ära. ja istus laua äärde pingile. 

Hetman silmitses vaikides Netšipori, puuris teda uuriva pilguga hallide kulmude alt. 

»»See olid sina, kes Berestetško lahingus läbi vaenlaste jooksukraavide Boguni 
laagrisse hiilis?" 

Netšiporil kõditas kõris. Ainult huultega lausus ta kõlatult: 

»Mina, hetman.” 

»Mäletan, näitasid sõjaväele üles tubli teene ... Kas oled naisemees?" 

»Ei ole, hetman ... " 

»»JO0," täitis hetman karika ja ulatas selle Netšipo-rile. ,,Mõdu on tubli, Subbotovo 
oma, j00 ..." 

Netšipor võttis karika areldi, värisevate sõrmedega vastu. Mingisugune lootus hoovas 
ta rinda nagu soe laine. 

»»J00, 100,” ütles Hmelnitski, valas ka endale, tõstis karika ja tühjendas selle ühe 
sõõmuga. Pani karika tagasi, pühkis taskurätiga vurre ja vangutas pead: 

»Miks oled habemesse kasvanud?” 

»Pilkab," mõtles Netšipor pahaselt. 

Ta vastas vaikselt: 

«Vangimajas habet ei aeta, pan hetman.” 

»Aga sa ela nii, et ei satuks vangimajja. Kas kasaka koht on vangimajas? Kasakas 
peab sadulas olema, keset steppi, et teekond ta ees oleks pikk, et hobu kaapaks kapjadega 
maad, et tuul peksaks tiivaga näkku. Aga mis kasakas sina oled? Ša ei ole nüüd kasakas 

»Ma ei ole registris,” ütles Netšipor ja lükkas karika eemale. ,,Mulle ei naeratanud 
õnn, hetman...” 


»Nii pole mitte ainult sinuga, Halaida, panid senaatorid on Varssavi seimis uuesti 
otsustanud, et register 

oleks ainult kuus tuhat suur. Aga kui palju on kasakaid?" 

See, et hetman polnud siiani Gromõkast sõnagi lausunud, täitis Netšipori südant halva 
eelaimusega. Hmelnitski jätkas: 

»Läheb uuesti sõjaks, Netšipor Halaida. Või ehk arvad sa, et parem on panidele alla 
anda? Nad on uue hetmanigi leidnud, sotnik Zabuzski, ehk oled kuulnud? Aga kuidas 
sina arvad, Halaida?" 

»Mulle ükspuha, hetman, mul on ainult üks tee...” 

»»Kuhu sinu tee siis viib, Halaida?" 

Netšipori silmis lõi lagi karglema ja laud kõikuma, hetman ujus kuhugi kaugele nurka 
ja siis tagasi sellele kohale, kus ta oli olnud. Halaida pilutas silmi. 

»Minu tee, nagu näha, viib võllasse, hetman .. .” 

Nii alustas ta ise seda juttu, tal käis see kõik juba üle jõu. 

»Ise valisid selle tee, kasakas," lausus hetman karmilt. 

Haaratud meeleheitest, kargas Netšipor jalule ja lõi rusikaga endale vastu rinda . .. 

Hmelnitski pilutas silmi, laskus tagasi tooli korjule ja ütles läbi hammaste: 

»Mis, kas ka minu kallale noaga?" 

Need sõnad naelutasid Netšipori paigale. Ta langes peaga lauale, siis rebis end uuesti 
lahti. Ta näitas Hmelnitskile punast laiku meelekohal. 

» Ta lõi mind, lõi, teotas mind. Mina olin teda rinnaga surma eest katnud ... Zborovi 
all...” 

» Tean!" Hetman lõi peopesaga vastu lauda, nagu käskides Netšipori vaikida. ,,Tean, 
Halaida. Kuid kes andis sulle õiguse polkovniku vastu kätt tõsta?" 

Netšipor vaikis. 

»Kui Gromõka oli talitanud halvasti, oleksid pidanud minu poole tulema! Kõigi jaoks 
on olemas kohtumõistmine. Kõike tuleb teha seaduse järgi... Kas sa tead, et panid sellest 
ainult unistavadki, et meie sõjaväes lahkhelisid ja segadusi külvata? Kas siis sina 
hakkasid neile appi?" 

»»Hetman,"” lausus Halaida kähedalt. ,, Vaata, hetman, mis su ümber sünnib. Mine käi 
ise külades, kuula, 

mida rahvas arutab, vaata, kui palju su polkovnikud on panidelt halba õppinud ... " 

Kõigest, mida ta oii neil päevil mõelnud, kõigest kurjast ja õudsest, mida ta oli tunda 
saanud, tollest ööst klaasitehases, Harmaši ja Tikocynski arveteõiendamisest, oma õest 
Kilõnast, isa ja ema viletsusest, oma luhtaläinud lootustest, — kogu oma hädast ja meele- 
kibedusest jutustas Netšipor hetmanile. 

»» Olen sulle kõik ära rääkinud, hetman. Võid mfnd võllasse saata või teiba otsa ajada, 
vali ise, missugust surma ma väärt olen.” 

Halaida hääl kõlas kindlalt. Hmelnitski vaatas korraks tema peale altkulmu ja ütles 
äkki: 

»Ei, Võllast ega teivast ma sulle ei vali, kuigi oled ühe neist kahest ära teeninud. 
Annan sulle vabaduse, Netšipor Halaida, vali ise endale tee edasi... " 

Hmelnitski plaksutas käsi. Silmad pärani, vaatas Netšipor Halaida hetmanile otsa. 
Uksele ilmunud džuurale andis Hmelnitski käsu: 


Ütle jessauulile — panna kasakas Halaida riidesse, anda talle mõõk, hobune ... ” 
Džuura kadus ukse taha. Hetmanilt silmi pööramata surus Netšipor käe südamele: 
»Lase mind veel teenida sind, hetman... Luba!...” 

»Mitte mind ära teeni, vaid teeni ausalt teda," näitas Hmelnitski silmi välgatades 
käega aknast välja, kus. sinerdas kevadöö. ,,Teeni ausalt teda, meie isamaad. Ta on nüüd 
suurtes vaevades. Teda kiusavad jesuiit ja Šlahtitš, tatarlane ja türklane, unioon roomab 
peale nagu katk. Mine oma polku, kasakas Halaida, varsti läheb lahinguks. Seal, 
lahinguväljal, mõõk peos, näita oma rammu ... " 

... Hetmani universaalis, mis kuulutati Belaja Tserkovi polgule, öeldi, et selle polgu 
endine kasakas Ne-tšipor Halaida Belõje Repki külast on polkovnik Mih-hailo Gromõka 
surnuks löönud ja selle kuriteo eest peakohtu poolt poomise läbi surma mõistetud. Kuid 
et too Halaida oli Zborovi lahingus polkovnik Gromõka elu päästnud ja Berestetško 
lahingus oma vaprusega sõjaväele suure teene üles näidanud, muudab hetman Bogdan 
Hmelnitski peakohtu otsuse ja lubab Netšipor 

Halaidal olla edasi polgus, et ta oma patu lunastaks lahinguväljal. 

Kuulnud ära hetmani universaali, rääkisid kasakad: ,,Hmel seisab meie eest rinnaga ... 
" ,»Hmel ei lase kasakate vabadusi jalge alla tallata ... " 

»»Gromõka läks liiga paniks, ja näe langeski kasaka käe läbi. .. Kus seda kuuldud on, 
et kasakalt võetakse veisemaksu?...” 

Neist juttudest kandis Kapusta hetmanile ette. Hmelnitski ei öelnud selle kohta 
midagi, ainult naeratas salapäraselt. Aga mida seal oligi rääkida? Kas ta ei teadnud juba 
ette, et kõik läheb just nii? Polkovnikud olid soovitanud: ,,On vaja teha nii, et kogu 
kasakkond teaks... " Nojah, ta oligi nii teinud. 

Ja tõsi, ei läinud mööda kaht nädalatki, kui hetmani universaalist teati juba kaugel 
väljaspool Belaja Tserkovi polku. 

Juhtum Halaidaga kinnitas uuesti, kui kõvasti tema, Hmelnitski, hoiab kasakkonna 
poole, ei anna voli kellelegi, olgu ta või polkovnik. Seda kõike nägid kasakad uuesti ning 
rääkisid: ,, Meie ainuke lootus on hetman.” 

Nüüd mõistis Ivan Võgovski, miks Hmelnitski kõigist pealekäimistest hoolimata ei 
olnud nõus Halaidat hukkama. 

Peakirjutaja elas üle raskeid aegu. Tuli olla valvas rohkem kui kunagi varem, kuigi 
temale kõige kardetavam mees — Maljuga — oli hävitatud. Võgovskit ajas marru see, et 
ta oli läbirääkimistest Moskvaga eemale jäetud, et talle usaldati nüüd ainult kõrvalise 
tähtsusega ülesandeid. Kirjutaja pingutas kõigest väest, püüdes Moskva saadikule 
Zerkalnikovile selgeks teha, et Hmelnitskit ei saa uskuda, et Hmelnitski hoiab sultani 
poole ning haub koos sultani ja khaaniga igasugust kurja tsaari vastu ... 

Juba rahuläbirääkimiste ajal Belaja Tserkovis oli Võgovskil nii paljudeski asjades 
korda läinud krooni-hetman Potockiga kokku leppida. Kuid varsti oli surm Potocki ära 
koristanud. See sündmus oli peakirjutaja arvestused veidi segi ajanud. Tal tuli uuesti 
oodata. Ivan Iskra hiljutine tagasijõudmine Moskvast ja ta 

pikad kõnelused Hmelnitskiga kahekesi sundisid Võgovskit rahutuks minema. Oli 
vaja kõvemini oma kohal püsida. Pärast Gladki mahalaskmist sai Võgovskile selgeks: 
hetman ei kohku millegi ees tagasi. 


Peakirjutaja püüdis igati oma oskusi esile tõsta. Kiirustamata ja järjekindlalt 
tegutsedes võttis ta pikkamisi oma pihku Moldaavia hospodarisse puutuvad asjad. Siin 
tuli vastu hetmani tahtmist välja nii, et Võgovskist sai tema peamine nõuandja. 

Tundes hetmanipoja Timofei hella kohta, rääkis Võgovski talle: 

»Kuidas siis on, kas hospodar Lupul irvitab meie üle? Lubas mullu sulle Domna- 
Rozanda naiseks anda, ja sinnapaika see asi jäigi. .. " 

Timofei kortsutas kulme ja vaatas pahaselt peakirju-tajale otsa, kuid see ei suutnud 
Võgovskil suud kinni panna. 

»Tuleks teda mõõga abil sundida sõna pidama.” 

Tänu Võgovski vaevanägemisele ei olnud Timofei eelseisev sõjakäik Moldaaviasse 
saladuseks ei Lupulile ega Rzecz Pospolita kantslerile. Varssavi kasutaski saadud 
andmed ära. Kolm pealaest jalatallani sõjariistus kvartaväe korpust, kaasas suurel arvul 
suurtükke, läksid Dnepri paremale kaldale, pöördusid kuninga käsul lõunasse ja liikusid 
Batogi poole. 

Kuid peakirjutaja oli valmis oma sõrmi närima, kui sai teada, et Timofei asemel juhib 
hetman ise nelja kõige paremat polku Batogi peale Kalinowski sõjaväe vastu. Selles 
midagi muuta oli juba hilja, pealegi ei olnud Võgovski võimuses seda teha. 

Varem kindlaks määratud korras marssisid hetmani polgud mai algul mööda 
Kamenetsi maanteed. Eelväes olid Tšigirini polk hetmani buntšuki all ja Belaja Tserkovi 
polk. Nende kannul liikus Korobka juhtimisel suurtükivägi, suurtükkide järel vankritel 
venis kogu silmapiiril Perejaslavi jalaväepolk, selle järel aga järelväena Tšerkassõ polk. 
Korsuni polk Ivan Zolotarenko juhtimisel oli mõni päev varem teele asunud ja võttis 
suuna põhja poole Batogi, et minna Kalinowski selja taha. 

Pehmelt väänles rohi maituule käes. Kõrgel rat- 

sanike pea kohal helendas taevasina. Uuesti käratses stepimaantee. Teeäärsetes 
külades löödi alarmikella. . .. Hmelnitski ohjeldas hädavaevalt oma argamakki. Hobu 
hirnus, sibas tihedalt jalgadega ja peksis maanteelt üles kerget tolmupilve. Hetmani 
kõrval olid Nossatš, Bogun, Teterja ja Parhomenko. Niisuguse ilusa ilmaga oleks olnud 
patt kinnisesse tõlda pugeda. 

Kevad laotas ümberringi oma valgusküllast telki. Tuul kuivatas stepimaanteid. 
Hetman puuris pilku sinakasse kaugusse. Ta tundis südames jälle ebatavalist kergust, tal 
oli tunne, mis oli talle juba mitu kuud võõras olnud. 

Raske talv oli mööda läinud rängas muretsemises. Olid maha jäänud lõpmatud 
askeldused sõjariistade, suurtükikuulide ja püssirohu pärast, läbirääkimised khaaniga, 
pospoliitide sõnakuulmatus, Adam Kisseli kaebused. Taevaäärel kerkis petliku 
kangastusena tulevase lahingu päev. Hetman mõistis: asi ei seisa mitte Moldaavia 
hospodaris. Panid senaatorid ja kuningas on teinud Martin Kalinowskile ülesandeks 
kasakaväge veidi sakutada. Kalinowski ootab hetmani poega, — mis seal ikka, tal tuleb 
lõbu hetmani endaga kokku saada. Võita eelseisev lahing, purustada Kalinowski, — see 
tähendab ajada panidel nurja maakaitseväe kokkukutsumine sel aastal. 

Ta teadis täpselt, et niipea kui saatus teda võiduga rõõmustab, tõuseb kohe üles kogu 
rahvas. Missugustest registritest siis veel rääkida? .. . Kogu kehaga ettepoole nõjatudes ja 
teraselt kaugusse vaadates ratsutas Hmelnitski, kihutas mööda polkudest ja vooridest, ja 
hobu allus kuulekalt ta kindlale käele. 


Polkovnikud sõitsid vaikides kõrval. Sõjavägi liikus kiiresti edela suunas. 

Kui nad puhkuseks Tarassovka külas peatusid, kirjutas Hmelnitski õhtul kirja Putivli 
vojevoodile Hilko-vile. Vojevood peab teadma: see sõjakäik on mõeldud kui võitluse uus 
algus kuninga ja šlahta vastu. Elada nendega rahus ja üksmeeles ei ole mõeldav. Ei tohi 
uskuda mingisuguseid nende tõotusi. Unioonil on ainult üks siht: anda jesuiitide kätte 
kõik Ukraina maad, katoliseerida maa ja ajada tühja kõik kasakate poolt kätte 

võidetud vabadused. Jumal on tunnistajaks, et tema ei rikkunud esimesena oma 
lubadusi. 

Hmelnitski palus vojevoodi parajal juhul Moskvasse kirjutada, et ta koos sõjaväe ning 
kogu rahvaga tänab südamest tsaari suure abi eest ning loodab kindlasti nendele aegadele, 
mil tsaar võtab Ukraina oma kõrge kaitse alla ja kasakavägi asub õlg õla kõrvale Moskva 
tsaaririigi streletsidega ... 

Sügavalt kummargil laua kohal, kirjutas ta hiljem Hannale Subbotovosse: 

»Meie sõjakäigu eesmärk on juba lähedal. Kõik läheb siin hästi, ma olen kõigega üsna 
rahul. Kuid süda ihkab sinu juurde. Mind ennastki paneb see imestama. Minu mõtted on 
iga päev sinuga, mu kallis. Maa-kuulajad tõid teate, et Martin Kalinowski seisab ülisuure 
sõjaväega juba Batogi all ning ühes temaga on kuulus suurtükiasjanduse meister 
Psziemski, Krasnostavi staarost Mark Sobieski, mingisugused võõramaa kindralid, kelle 
nimesid me veel ei tea, kuid arvan, et saame varsti teada, kui nad vangi võtame. Seal 
seisavad suured jõud, ja seda suurem on mu soov nad kahjutuks teha ja puruks lüüa. Kui 
õnn meile naeratab, siis peame varsti Jassõs Timofei pulmi Lupuli tütrega. Kapustale 
ütle, et ta Kiievist Tšigirinisse tulnud maalikunstniku saadaks kindla kaitse all siia 
laagrisse. Saadan sulle palju tervisi ja suudlen. Sinu Bogdan.” 

Ta luges kirja üle. See talle nii väga ei meeldinud. Oli kuidagi hooplev ja kerglane. 
Külatare hämaras nurgas nägi ta enda ees Hanna karmi nägu. Hanna vaatas ta peale 
etteheitvalt. Kõheldes keerutas ta kirja käes, kuid otsustas selle siiski ära saata. 

Ta hõikas džuura, käskis mõlemad kirjad aovalgel ära saata ja heitis siis voodisse. 
Džuura kustutas küünlad ja lahkus. Hmelnitskil ei tulnud und. Teisel pool seina hakkas 
nutma laps. Otse hetmani kõrval kõlas unine naisehääl: 

»Jää vait, jää vait, muidu annan su hetman Hmeli kätte, aga Hmel on kuri... " 

Laps jäi vait. Hetman naeratas kibedalt. On, mida Hannale jutustada. Jälle kerkis 
hämarusest Hanna nägu. Ta silmad olid karmid ning küsivad. 

Hetke pärast olid mõtted juba Batogi all. Ta mõistis, kui palju tähendab võit 
välihetmani üle. Kui see teoks saab, venib maakaitseväe kokkukutsumine veel aasta võrra 
edasi ja ta sunnib šlahta lahkuma Kiievist, Bratslavist, Vinnitsast. . . On selge, et 
Kalinowski väljaastumine on katsekivi. Kui aga Kalinowskil Batogi all veab, liigub 
šlahta edasi. Mis lepingutest võiks siis veel juttu olla? 

Tal ei tulnud und. ööhämarus tares oli talle täis nägemusi. Teisel pool seina hakkas 
laps uuesti nutma ja uuesti hirmutas unine ning kurb hääl: 

»Nuta aga, nuta, Hmel tuleb, sööb su ära ..." 

»Lorad," ütles Hmelnitski tigedalt valjul häälel. ,, Lorad..." 

Hobune hirnatas õuel, tunnimehed hõiklesid. Hetman ei saanud uinuda. Mured 
tungisid talle kallale, süda oli rahutu. Aga mis siis tuleb, kui ta saab Kalinowskilt lüüa? 
Mis siis tuleb? Kuid ta teadis, mida siis teha. Muidugi, rahuläbirääkimisi pidada oleks 


võimatu. Ja jääb üle ainuke tee. Vastus, mille Iskra oli Moskvast toonud, näitas 
väljapääsu. Hetkegi kõhklemata teadis ta kindlasti, kuidas talitada. Polgud viiakse 
Moskva tsaaririigi piiridesse, viiakse kogu ta sõjavägi. Halvemaks juhuks oli ta Tšigirinis 
juba jätnud niisuguse käsu Kapustale. Isegi Hannale oli ta öelnud: ,,Kui tuleb 
lüüasaamine — sea end teeleminekuks valmis,” Ja asjaolu, et ta mõtles sellele rahulikult, 
julgustas teda nüüd. Ta tundis selles oma jõudu ja meelekindlust. 

Tõttamata arutas ta mõttes iga oma sammu, vaatas tagasi minevikku, rohkem aga 
heitis pilku homsesse päeva. Ja talle paistis, et ta nägi seda päeva selgelt. See oli üleni 
päikesesäras, täis võidupasunate hüüdu, tulumbasside põristamist, Sofia katedraali 
kellatornide pidulikku helisemist Kiievis. Seal Kiievis istub seni vojevoodina veel 
senaator Adam Kissel, kuid juba seisis Borštšagovkas löögivalmis Anton Ždanovitši 
polk, oodates lahingu tulemusi Batogi all. Kohe esimese käsu peale marsib Ždanovitš 
linna ja virutab sealt kvartaväe välja. 

Ta tuletas meelde Fjodor Svetškat: nüüd võiks ta 

elada ja kirjutada . .. Aga Morozenko, aga Krivonoss, aga Nebaba ... Ja uuesti mõtles 
ta sellele tulevasele päevale, mõtles võidule. Kus ta nüüd peatuma jäi? Ahah! Kiiev. Eks 
siis, kui ta Batogi all võidab, saab Kiiev vabaks. Ja mitte ainult Kiiev, vaid kogu Dnepri- 
äärne. Julgegu siis veel keegi teda selles süüdistada, et ta pele pidanud oma sõna, mille ta 
oli kasakatele andnud väljakul Belaja Tserkovi lossi ees. 

Tee Moskva riigi alla on talle siis lahti. Kas sutTdab Rzecz Pospolita kohe uue 
sõjaväe välja panna? Aga mis siis, kui... Ei! Midagi halba ei saa juhtuda. Ta peab 
Kalinowski võitma. Tulgu Kalinowski tema vastu suurtükkidega, rootslaste ja 
sakslastega, kas või liidus vanakuradi endaga! Berestetško häbi ei kordu! 

Palju hiljem, juba pärast lahingut Batogi all, tuletas Hmelnitski seda ööd Tarassovka 
külas meelde kui õnnistusrikast kallast, millest end lahti tõugates ta võis julgesti edasi 
sõuda teadmisega, et selja taga on kodumaa. 


11 


»Kroonikantslerile, kõrgeaulikule panile vürst Leszczynskile. 

Kõrgeaulik vürst ja heategija! Ma sain kokku kuningliku postiga, mis oli teel 
laagrisse Batogi all. Et sellel nüüd enam polnud tarvidust sihtkohta minna, tegin ma 
korralduse, et post pöörduks aega viitmata tagasi ja teataks teile võimalikult kiiremini 
meie sõjavägede kohutavast, ennekuulmatust ja mõistmatult kiirest lüüasaamisest 
Hmelnitski poolt. 

Lahingu käik oli säärane: alguses ründasid meie sõjaväge, kes vaenlase kallaletunge 
vapralt ja õnnestunult tagasi lõi, väikesed, kuid hästi sõjariistus kasakasalgad. Kolm meie 
polku tõrjusid tagasi Budžaki tatarlaste hordi, kes, nagu ma arvan, aitab Hmelnitskit ilma 
khaani teadmata. Kuid pärast seda, kui vaenlane oli saanud abiväge, pani ta meie 
pealesurumise seisma, tungis meile uuesti kallale ja, peab tunnistama, suure eduga. 
Lahing kestis kuni õhtuni ja tõi meile suuri kaotusi. 

Järgmise päeva keskpaiku tormas meie peale Hmelnitski ise niivõrd suurte 
jõududega, et me ei suutnud «tundigi vastu pidada. Meile rõhuti igast küljest peale ja 


raiuti mõõkadega. Kasakad piirasid meie laagri ümber ning tungisid sellesse, nii et meie 
sõjavägi — pean seda teile otsekoheselt ütlema — nagu pühiti maa pealt. 

Välihetman pan Martin Kalinowski läks kohe varju reduutidesse, mis olid võõramaa 
polkude all. Kuid ka seal oli võimatu pikalt vastu panna, sest vaenlane, kel oli 
mitukümmend suurtükki, piiras reduudid igast küljest ümber. Reduutide kaitsjad kas said 
surma Või võeti vangi. Neil tuli alla anda, sest kiiruga ehitatud reduute kaitseda oli 
niikuinii võimatu, eriti veel selles segaduses, mis sõjaväes tekkis siis, kui me saime teada 
oma teenijaspere põgenemisest laagrist. Kasakad tungisid laagrisse ja võtsid vangi, keda 
tahtsid ja kuidas tahtsid. 

Kogu meie polgust päästis jumal ainult minu ja veel ühe sõjamehe, — imeväel 
õnnestus meil üle jõe ujuda. Teistes polkudes läks üsna vähestel korda taganeda, sest jõgi 
ja tihedad metsad raskendasid tugevasti korrapärast taganemist. Missugune saatus on 
välihetman pan Martin Kalinowski saatjaskonda tabanud, on raske ütelda. Koos 
välihetmaniga olid tema poeg, tema heldus pan krooni-vooriülem, Tšernigovi kastellaan 
pan Odrziwolski, Krasnostavi staarost pan Mark Sobieski, nende heldused panid Balaban 
ja Nezbytowski, Bra-tslavi kohtunik Kossakowski ja mõningad teised nimekad šlahtitšid. 
Igal juhul õnnestus vaevalt kellelgi neist vaenlasevägede tihedatest hulkadest läbi 
tungida. Võõramaalased ja reitarid pidasid visalt vastu, kuid ma kardan, et ainult vähesed 
neist suudavad Rzecz Pospolitat ka tulevikus kaitseda. 

Tema heldus pan Bratslavi vojevood, kes ei asunud laagrist kaugel, kuid ei ühinenud 
meiega, võis nähtavasti taganeda Kamenetsi. Dnepri-tagune vägi ja vojevood Kisseli ning 
Sapieha polgud seisid Ahmato-vis. Neil õnnestus ühineda ja kasakatest ümberpiira-tuna 
taganevad nad võideldes Polesje poole. 

Missugused on vaenlase kavatsused, seda teab ainult jumal. 

Võib karta, et vaenlane liigub edasi Rzecz Pospolita sisemaale. Sellepärast on 
nähtavasti tingimata vaja korraldada kroonimaade kaitset hiljemalt nädala või paari 
jooksul. Esitan kõik need arvamised läbivaatamiseks teie selgele mõistusele ja avaldan 
lootust, et õnnetud teated, mida pole toonud mõttetark, vaid püssirohust kõrvetatud 
sõjamees, võetakse siiski heatahtlikult vastu. 

Samuti loodan, et te ei unusta vaest soldatit, kes teenib virgalt juba kakskümmend 
aastat. Jään lootma teie heldusele. Teie alandlik teener — Mikola Dlurzewski, Bratslavi 
alamstaarost. 

Novo-Konstantinovo, kahekümne neljanda mai ööl 1652. aastal." 

... Kroonikantsler suutis kirja hädavaevalt läbi lugeda. Ta lõdises, kuigi läbi avatud 
akende hoovas juunisoojust. Ta käskis teenijal kaminasse tule teha ning aknad kinni 
panna. 

Alles samal hommikul oli ta senaator Adam Kisseli ärevast kirjast teada saanud, et 
vojevood oli sunnitud Kiievi maha jätma ja et ta ajutiselt viibib oma mõisas Goštšis. 
Kissel vihjas halbadele kuuldustele Kalinowski ja teiste regimentaaride saatuse kohta. 
Dlurzewski kiri ei jätnud enam mingisugust kahtlust. 

Nii oli tühja läinud võit Berestetško all, millele oli nii hoolikalt ja püüdlikult ette 
valmistatud. Kadus olematusse Belaja Tserkovi traktaat. ,, Nüüd võib-olla seim kinnitaks 
selle..." mõlgub kantsleri mõtteis. ,,Kuid on hilja!" Kantsler vajub sügavamalt tugitooli ja 
mähib jalad leopardinahasse. Kaminal lööb šveitsi kell viis. Lossis hüüavad pasunad — 
kuningas istub lõunalauda. 


Mõne päeva pärast sai täpsemalt teatavaks, et Batogi all langesid välihetman Martin 
Kalinowski ja ta poeg, Mark Sobieski, Balaban, Odrziwolski ja paljud teised rüütlid, kelle 
nimesid tunti kogu Rzecz Pospolitas. 

Martin Kalinowski armee, esmaklassiline sõjavägi, kes oli välja õpetatud ja ette 
valmistatud tulevaseks suureks sõjategevuseks, oli löödud pihuks ja põrmuks, üle kuue 
tuhande žŽolneri, sealhulgas rohkesti 

võõramaist jalaväge, oli Hmelnitski kätte vangi sattunud. 

Kuningas käskis välja kuulutada kahenädalase leina mälestuseks välihetmanile ja 
kogu šlahtkonnale, kes olid lahingus langenud. Magistraadi torni ja lossi kohale tõmmati 
mustad lipud. 

Rootsi saadiku Franz Meyeri ja Veneetsia saadiku krahv Cfarza vahel oli samadel 
päevadel eraviisiline jutuajamine. Cfarza oli sunnitud tunnistama: 

»»Senjoor Alberto Viminal oli õigus, kui ta hetman Hmelnitskit hindas väärikalt." 

»Kas ei näi teile, armuline isand, et see Hmelnitski läheb nüüd 
seitsmepenikoormaliste sammudega põhja poole, otse Moskva riigi rüppe? Ma ei näe 
takistusi nende liitumisele.” 

Rootsi saadik võttis kuld-tubakatoosist näputäie tubakat, toppis selle hoolikalt ninna, 
pühkis siis taskurätiga vurre ja vaatas äraootavalt Veneetsia saadikule otsa. 

»»See oleks meile üpris ebameeldiv ... " Veneetslane vangutas masendatult pead. 
Meyer ütles tähendusrikkalt: 

»» Kõigi venelaste ühinemine ühe riigi alla oleks äärmiselt rahutukstegev ja 
väherõõmustav sündmus Euroopale. See ei meeldiks ühelegi monarhile. Näen, isand 
saadik, selles ka palju tähtsamat: Hmelnitski julgustab pööblit tema loomuvastastes 
püüetes. Ammust ajast on teada, kes peab olema maa omanik ja kes peab sellel töötama 

»Ma mõtlen, et ka Hmelnitski on sel arvamisel. Kuid peaasi, isand Meyer, ei seisa 
mitte selles.” 

Saadikud vaatasid mõtlikult teineteisele otsa. Täis väärikust jäid nad ootama, kumb 
lausub esimese sõna. 

Krahv Cfarza mõtles: ,,Rzecz Pospolita nõrgenemine pole Veneetsia vabariigi 
huvides. See tähendaks kõikide lootuste kaotamist abile sõjas Türgiga Kreeta saare 
pärast.” 

Franz Meyer mõtles: ,,Rzecz Pospolita nõrgenemine kolm aastat tagasi, 
Kolmekümne-aastase sõja päevadel, oleks olnud õigeaegne, kuid praegu on see üsna eba- 

soovitav. Moskva riik püüab Balti ja Musta mere kallastele pääseda. Teda raudses 
rõngas hoida, teda mitte mere äärde lasta muutub varsti võimatuks." 

»Hmelnitski mõistab,” ütles Meyer viivu aja pärast, ,,kui palju tähendab Ukrainale ta 
ühinemine Moskva riigiga. Kui kuningas Jan-Kazimierz lubab rikaste ja viljakandvate 
latifundiumide eraldumist oma krooni alt, nõrgestab ta kuningriiki tugevasti. Rzecz 
Pospolita kaotab oma mõju, ta jääb ilma rikkalikest maa-alaSest, suurest hulgast 
odavatest töökatest ja vaprast sõjaväest. Teda ähvardab varem Moskva riigilt äravõetud 
maade kaotamine. Poljanovka leping muutub tühjaks sõnakõlksuks.” 

»Ta on juba praegugi seda. Kas teile, isand Meyer, pole teada, et Hmelnitski kasutab 
suuresti Moskva toetust?" Krahv Cfarza tõstis ärritatult häält. ,, Meie saadik Moskvas 


teatab, et Hmelnttskile antakse sõjariistu, suurtükke, püssirohtu, kuule, vilja. Ukraina 
kaupmehed on Vene linnades vabastatud lõivudest. Ja, avameelselt öeldes, ma ei oska 
näha, mida Rzecz Pospolita siin teha suudaks." 

»»On ainult üks abinõu sündmustest. ette jõuda.” 

Cfarza vaatas küsivalt rootslasele otsa: 

»Le tahate ütelda ... " 

»» Te olete mind mõistnud, isand saadik.” 

Meyer sirutas käe hõbevaasi poole: 

»Mis lilled need on, isand Cfarza?" 

«Maikellukesed, isand saadik. Te arvate, et ainult 

Meyer tõstab hämmastunult kulmu. Jumala eest, see veneetslane on harjunud, et talle 
tuleb iga mõte valmis mäluda. 

»Isand saadik, ma mõtlen sõjale kui ainsale abinõule ettejõudmiseks sündmustest, mis 
võiksid meie riikidele ebasoovitavad olla.” 

»Kuid kõige parem armee, isand Meyer, kõige parem Poola armee purustati Batogi 
all. Kroonikantsler avaldas mulle eile kartust, et Hmelnitski võib Poola südamesse 
tungida. Kroonikantsler kardab omaenda pööbli mässu. Ta usaldab rohkem palgaväge kui 
oma Žolnereid." 

Rootsi saadik puhkes kähedalt naerma. 

»Kroonikantsler pole kaugenägelik riigimees. Ta on hea katoliiklane, kuid halb 
diplomaat. Mina soovitaksin kuningale ta ümber vahetada püha nuntsiuse Johannes 
Torreziga. Püha isa mõistab palju paremini ilmalikke asju. Hmelnitski ei tungi praegu 
Poola südamesse. Mispärast? Ma näen, et teil on see küsimus huultel. Aga sellepärast, 
isand saadik, et Hmelnitski ei taha praegu riskida. Ta on lahingu võitnud ja hakkab oma 
maal valmistuma uueks sõjakäiguks, ja kas teate, koos kellega?" 

»»Koos khaani ja Portaga,” ütles Cfarza. 

»Lora!" lõi Rootsi saadik pahaselt rusikaga vastu tooli külgtuge. ,,Hmelnitski hakkab 
Rzecz Pospolita vastu sõdima koos Moskva riigiga." 

Krahv Cfarza noogutas nukralt peaga: 

» Teil on õigus, isand saadik." 

Meyer silitas puhtaks aetud põski, ta pilutatud silmis sädeles muie. Loojeneva päikese 
kiir langes saadiku kinga kuldnallile, ja saadik langetas käe, püüdes sõrmustega 
päikesesära. Nagu iseendaga rääkides lausus rootslane vaikselt, kuid selgelt: 

» Kõigi vene maade ühendamine Moskva riigi alla on halb ja väga ebasoovitav asi. 
Euroopa ei luba seda.” 

Juuni lõpus pidas metropoliit Silvester Kossov Kiievi püha Sofia katedraalis 
hingepalvet langenud kasakatest sõjameestele, kes oma ennenägematu vaprusega olid 
toonud võidu Batogi all. Hetmän oli käskinud täielikult ette lugeda selles lahingus oma 
elu andnud kasakate, jessauulide ja sotnikute ees- ja hüüdnimed. Hetmani poolt viibisid 
hingepalvel polkovnikud Anton Ždanovitš, Ivan Bogun, Silujan Mužilovski ja Ivan 
Zolotarenko. 

Tuul liigutas iustiliselt kasakaväe vabarnapunast lippu magistraadi tornis, uitas Kiievi 
aedades, paitas laiarindset Dneprit ja lendas edasi steppi. 

Öösel lõõmasid tänavail ja väljakuil lõkked, tumesinisesse taevasse lendas 
mitmevärvilisi tulesid, mängis muusika ja väledad tantsijad keerutasid saabastega üles 


tolmupilvi. Sofia katedraali ees väljakul suitsesid ilutulelambid. Lõkke juures 
ümbritsesid 

mehed, naised ja lapsed tiheda rõngana pimedat lauljat. Katmata peaga rauk vahtis 
silmavalgetega tulle ja venitas jämeda häälega sõnu: 


»Siis ep Hmelnitski kirjasid loeb 

ja tasasel häälel nii pajatab: 

»Hei, kasakad, sõbrad, lapsed kallid, 
oodake ivake aega, 

sama palju kui Maarja kaitsemise päevast 
helge kolmepäevase paasapühani. 

Kui jumal annab, et laulab lind kevadelugu, 
siis võtab elada me kehvameeste sugu.” " 


Võõramaa riietes mees trügis rahvast laiali tõugates kanneldajale lähemale. Võlutud 
pilguga jäi ta rauka silmitsema. Tõmbas siis kähku põuest halli lõuendiga üle tõmmatud 
lauakese, asetas selle teda saatva poisi pea peale ja hakkas lauakesel kiiresti söega tõm- 
bama. Algul ei pööratud temale tähelepanu, kuid hiljem need, kes seisid lähemal, nägid, 
kuidas osav käsi joonistas lõuendile kanneldaja kuju ja tema selja taga seisvate inimeste 
nägusid. 

Hollandi maalikunstnik Abraham van Vesterfeld ei näinud peale lõkketule ja vana 
kanneldaja karmi avameelse näo enam muud midagi. Alles siis, kui tema ümber tekkis 
lärm ja kui talle hakati sõbralikult õlale patsutama, ta nagu ärkas ja vaatas hajameelselt 
ringi. Inimesed laksutasid heameele pärast keelt — lõuendi-tükile tekkis nagu elusalt 
rauk-kanneldaja. 

Joonistust väljasirutatud käes hoides ruttas van Vesterfeld koju ... 

Nädala pärast aga seisis kunstnik Subbotovos keset avarat saali molberdi taga, heitis 
hetmanile kiireid pilke ja rääkis ladina- ning hollandikeelseid sõnu segi ajades: 

»Ma olen näinud vapraid nägusid, mida värvid ja pintsel ei suuda lõuendile kinnitada 

Hmelnitski istus keset saali, punane kuntušš seljas, õlgadel hermeliinmantel, mis oli 
lõua alt kuldnalliga kinni pandud, ja käes hetmanikepp. 

Tuul tungis läbi lahtise akna sisse ja mängis paabu-linnusulgedega hetmani kübaral. 
Abraham van Vesterfeld 

kallutas end molberdist eemale, tõstis käe pea kohale ja ütles pidulikult, nagu värsse 
lugedes: ',,Kaugetes maades on palju kuuldud sinu toredatest vägitegudest, isand hetman. 
Sinust räägitakse nii kuningakodades kui ka rahva hulgas. Minu pintslile on suur au sinu 
vapra näo jooned lõuendile kinnitada ..." 

Hmelnitski varjas naeratuse vurrudesse. Ta mõtles lõbusalt: suuresõnaline 
maalikunstnik oleks pidanud mõne aasta eest tulema Dnepri alamjooksule, kui tema 
õlgadel polnud hermeliini ja kui ta ei hoidnud käes hetmanikeppi, vaid mõõka. .. Kas siis 
oleks kunstnik tahtnud tema pärast värvi raisata? . .. Minevik lõi ta mälus liikvele ja 
kerkis ta silme ette kogu ulatuses. Akende taga sahises tuul, aga tema kuulis selles tuhan- 
deid hääli, hobuste kabjaplaginat. .. Sammus sõjavägi, sammus rahvas, sammus kogu 


Ukraina, ning tema kõndis ees, aga tee peal varitsesid igast küljest viletsused ja 
umbmäärina tõusis vastu kuri ning vaenulik jõud. Aga tema pidi teraselt ette vaatama ja 
jälgima, mis sünnib kõrval. 

» Ah räägitakse kuningakodades?" küsis Hmelnitski äkki maalikunstnikult ladina 
keeles. 

See noogutas rõõmsaks muutudes pead: 

»Aga kuidas siis ikka, räägitakse, et. . ." 

»»Ja kohe esimeses kuningakojas raiuksid nad mul pea otsast ja viskaksid selle 
koertele mängimiseks ... " 

Hmelnitski vajus tagasi toolikorjule ja naeris valjusti. Van Vesterfeld tõstis pintsli ja 
jäi keeletuks. Tõepoolest, ta ei mõista naeru, kui see on seotud surmamõtetega .. . Kuid ta 
ei julgenud oma hämmastust avaldada. Selle asemel ütles maalikunstnik: 

»Sinu Võitu Poola sõjaväe üle Batogi all võrreldakse Hannibali võiduga Cannae 
juures ...” 

»Aitäh niisuguse au eest," vastas Hmelnitski vaikselt, ,,kuid võrrelda on palju kergem 
kui võitu kätte saada ... " 

Hmelnitski silmis süttisid tulukesed. 

»Sa räägid, et nägid meie inimesi Kiievis? ... Vaprad näod, räägid sa? Jaa! Kui seisad 
õiguse eest, tuleb Gulle niisugune nägu, ja sa saad sada niisugust võitu nagu Cannae 
juures.” 

Ta tõusis tugitoolist ja astus molberdi juurde. Portreel oli ta kurb ja vana. Hmelnitski 
vangutas pahaselt pead ja ütles: 

»Tujukas ja äramõistmatu on inimese saatus, kuid, pan maalikunstnik, jõud ja mõistus 
panevad saatust inimese sõna kuulama.” 

» Toredad sõnad, isand neiman!" 

Selle aasta juulis pani kasakas Netšipor Halaida puukirikus Belõje Repkis oma mõrsja 
Maria sõrme hõbesõrmuse. Nüüdsest peale said nad meheks ja naiseks jumala ja inimeste 
ees. 

Kuid Halaida ei saanud Belõje Repkis kaua olla. Septembris jättis Netšipor hüvasti 
Maria, vanemate ja Belõje Repkiga. Hetmani universaal kutsus kõiki kasakaid uuesti 
polkudesse. 

.. . Samal aastal abiellus Timofei Hmelnitski Jassõs Moldaavia hospodari tütre 
Domna-Rozandaga. 

Oli 1653. aasta aprillipäev. Tsaar Aleksei Mihhailovitš võttis vastu Bogdan 
Hmelnitski saadikuid. 

Spasski väravast tsaarilossi poole sammusid Silu-jan Mužilovski ja Kondrat Burljai, 
keda ümbritsesid kummaltki poolt Välisasjade prikaasi stolnikud, Ees kõndisid rõndad, 
valged kaftanid seljas ja hellebardid käes. Lossi ees seisid kahes viirus streletsid, 
sihvakad ja tugevad kui tammed. Tsaar Aleksei Mihhailovitš istus troonisaalis vaalaluust 
tugitoolis. Trooni taga asusid kojabojaarid Buturlin, Morozov, Prozorovski, Naröškin ja 
streletside ülem Artamon Matvejev. Veidi allpool seisid duumadjakid Larion Lopuhhin, 
Almaz Ivanov ja okolnitši Bogdan Hitrov. 


Silujan Mužilovski ja Kondrat Burljai kummardasid sügavasti ning puudutasid 
parema käega põrandat, mis oli kaetud kireva pärsia vaibaga. Troonisaal oli pidulik, 
väärikas ja karm. Mužilovski hakkas rääkima: 

»Kogu Venemaa suur tsaar ning isevalitseja, tervitame sind hetman Bogdan 
Hmelnitski ja kogu sõjaväe 

nimel ja anname sulle üle kirja, milles alandlikult palume võtta kogu meie rahvas, 
sõjavägi ja kogu meie õigeusuline maa sinu kõrge kaitse alla ning palume samuti anda 
meile igasugust abi sõjariistades ja teisiti, sest Poola kuningas on jälle kokku kutsunud 
maakaitseväe Ukraina vastu ja kardinal-priimas ning paavsti nuntsius ähvardavad jälle 
uniooniga meie õige-usku. Ainult üks lootus on meil — Vene riik ja sina, suur valitseja. 
Sellest lootusest me elame.” 

Mužilovski astus lähemale, laskus ühele põlvele ja andis hetmani kirja tsaari enda 
kätte. Tsaar ulatas kirja edasi vürst Prozorovskile ja ütles: 

»»Oleme väga rõõmsad hetman Bogdan Hmelnitski ja teie sõjaväe soovi üle kaitseda 
oma usku ning priiust. Meile on teada, et Poola kuningas pole oma sõna pidanud, ja meie 
kirjutame sellest talle, oma vennale, aga sinu sõnad, saadik, oleme võtnud südamesse. 
Olgu nõnda: teie asjust, mida sa siin ette kandsid, rääkida hetmani saadikutel vürst 
Semjon Vassiljevita Pro-zorovskiga, okolnitši Bogdan Matvejevitš Hitroviga ja 
duumadjakkide Larion Lopuhhini ja Almaz Ivanoviga."” 

... Samal päeval rääkis Silujan Mužilovski Välisasjade prikaasis bojaaridele: 

»» Kuningas saatis hetmani juurde oma saadikud Machowski ja Czerniecki, et uuesti 
komisjoni pidada. Nad lubasid, et maakaitsevägi ei tule kokku, kui ainult hetman käsib 
maainimestel sõltumuses olla. Kuid seda sõna nad ei pea, vaid koguvad kiiresti sõjaväge 
ja on Volõõnias ning Podoolias uuesti palju linnu ja külasid laastanud ning süütuid 
inimesi surnuks piinanud. Nad teevad seda rutates, sest nad on kuulnud, et tema tsaa-rilik 
kõrgus soovib meie eest, meie õigeusu eest kosta. Samuti on teil vaja teada, et 
kroonikantsler on läkitanud oma saadikuid Istanbuli sultani vesiiri juurde, teda hoiatama: 
Moskva, näe, kavatseb hetmaniga liidu sõlmida. Sultani tšauš Osman-agaa tuli 
Tšigirinisse, lubas hetmanile igasugust abi, kui aga hetman läheks sõjaväe ja kogu maaga 
Türgi sultani alamlusse. Hetman andis tšaušile niisuguse vastuse: praegu me oleme Rzecz 
Pospolita kuninga alamad ja oleme ustavuse märgiks talle risti suudelnud." 

Kondrat Burljai, kes kogu aeg oli vaikinud ja kuulanud, kui osavasti Mužilovski sõnu 
seab, tähendas: 

»Teie, panid bojaarid, peate teadma, et peale kristliku valitseja, tsaar ning suurvürst 
Aleksei Mihhailovitši, kogu Venemaa isevalitseja, ei taha meie rahvas kedagi tunnistada 
ega lähe basurmaanide alamlusse, ta juba parem saab hukka lahinguväljal." 

See on kiiduväärt,” ütles vürst Prozorovski. ,,Tsaar kirjutab sellest hetmanile. Stolnik 
Fjodor Ladõženski sõidab selle kirjaga kiiresti Tšigirinisse. Teil tuleb sultanist ja ta 
sulasest, Krimmi khaanist, eemale hoida. Tsaar andis käsu," Prozorovski välgatas läbi 
prillide valju pilgu, ,,Doni kasakatel hetmanile sõjariistus appi minna. Homme viib kuller 
käsu Donile." 

» Tore!" tuli üle Mužilovski huulte. 


»» Oota,” tõstis Prozorovski sõrme. ,,Me oleme teada saanud, et Rzecz Pospolita 
kuningas on sõjaväega Lvovi peale marssinud. Tsaar käskis läkitada kuninga juurde 
saatkonna veel kord rahulikult hoiatama, et teie rahvale ülekohut ei tehtaks. Ma ei looda 
edu, kuid siiski on see veel üks hoiatus ... ” 

»See ei anna midagi," vangutas Mužilovski pead. 

»» Ometi on see vajalik, pan Mužilovski. Läbirääkimisi kroonikantsleriga hakkab 
pidama vürst Repnin. Mis sest tuleb, eks me seda näe. Vahepeal on streletside ülemal 
Artamon Matvejevil kästud sõita teie sõjaväe juurde, et hetmaniga kohapeal läbi rääkida 
ja teha kõik, mis on vaja abiandmiseks... " 

»Ainult et kõik kiiremini läheks!" tuli üle Burljai huulte. Prozorovski hammustas 
pahaselt huulde. 

»»See, isand saadik, pole mõisale kallaletungimine. Kõne all on suur sõda ... Vene 
riigi vaenlased muud ei tahagi, kui et kõik meie maad oleksid tükkideks, rebitud, et meie 
rahvad oleksid üksteisest igaveseks lahku viidud. Siis saavad nad vabalt meie varadega 
maiustada. Me teame, et meie vaenlastel on ainult üks mõte: astuda raudse kannaga meie 
maa peale ja teotada ning hävitada õigeusk, sest usk on ainus rõõm ja ainus tugi, mis 
lihtinimestele annab veel jõudu ahnetele võõramaalastele mitte alla vanduda ning sunnib 
neid oma vabadust ja isamaad meeles pidama. 

Mida teevad aga usuvastased? Valge-Vene on nad täielikult hukka saatnud, 
Tšervonnaja Venemaa nii ahelasse pannud, et ta ei saa kätt ega jalga liigutada. Kas me 
siin Moskvas siis seda ei tea?" 

Prozorovski hääl muutus tugevamaks. Ta lükkas endast pärgamendirullid eemale, 
toetus kätega kõvasti vastu laua äärt ja ütles: 

»Me näeme seda kõike, ja need hädad kinnitavad meie usku sellesse, et saame kõik 
ühte. Suur au ja kiitus hetman Bogdan Hmelnitskile: ta on mõistnud, milles seisab teie 
maa pääsemine. Ta mõtted tungivad kaugesse tulevikku. Hetmanil on kotkalend.” 

»Zsaarile on teada," jätkas Prozorovski, ,,et vaenlased ei taha anda meile vaba teed 
Musta ja Balti mere äärde. Meile kõik teed kinni panna — säärane on nende kavatsus, ja 
selles on üksmeelel nii Rootsi kuninganna, nii Rzecz Pospolita kuningas, nii Veneetsia 
doodž kui ka Rooma paavst, ja selles asjas lepivad nad kokku ka sultani ja khaaniga ... 
Ma ütlen teile, isandad saadikud, me seisame suurte tegude künnisel ja peame olema 
ettevaatlikud, et kindlalt edasi sammuda. Aga nüüd, isandad saadikud, palun minu poole 
maitsema, mida jumal meile on andnud.” 

Teenrid hoidsid lampe kõrgel pea kohal ja valgustasid pimedas koridoris teed. Õues 
vürst Semjon Vassiljevita Prozorovski kõrvale tõlda istudes mõtles Silu-jan Mužilovski: 

»Ukraina astub suurele teele!" 

Püha Juri kirikus peeti õhtujumalateenistust. Kurblik kellahelin valgus Lvovi majade 
kohal laiali. Raekoja tornis lõi pika habemega pronksist kääbus seitse korda vasaraga 
alasi pihta ja seitse kellalööki langesid alla, teatades elanikele, et kell on seitse läbi. 
Augustiõhtu oli täis niiskust. Hõngas vihma järgi. Taevas silmapiiril lõõmas eredalt. 

Poemehed sulgesid poode. Laadaplatsilt hakkas vooridena venima vankreid. 
Vojevoodi strasnikud luusisid 

mööda pea- ja põiktänavaid, valvasid kõrvalteedel. Nad heitsid pilku koormatesse, 
nagu järele vaadates, kas pole varastatud kraami, kuid tegelikult sorisid õlgedes ning 
otsisid, mis on ripakil ja mida taat või eit pole jõudnud ära müüa, ning tirisid seda kõike 
oma paunadesse, mis olid rihmadega sadula külge seotud. Kui hane või kana või 
munakorvi omanik hakkas vastu punnima, välgatas strasnik õelalt silmi ja kisas ähvar- 
davalt: 

»Koeraveri, kas tollimaks ja ärimaks on tasutud? Kus on maksutäht?" 

Kuni taat põue peidetud maksutähte otsis, oli strasnik hanega hakkama saanud ja 
koormast juba kaugele ära minna jõudnud. 

Tänavail istusid linnakodanikud pinkidel oma majade ees. Plõksutasid 
kõrvitsaseemneid süüa ja vahetasid aeg-ajalt sõnakese .. . 

Tõugates laiali koormaid ning jalakäijaid ja pekstes nuudiga, kuhu juhtus, kihutas 
metsikult mööda voje-voodi haidukk. 

»Tee vabaks, tee vabaks Moskva tsaari saadikule! ... 

Rahvas jooksis laiali, kuhu keegi sai. . . Haiduki kannul tulid veel kümme ratsanikku, 
siis kihutas kergelt mööda tõld ja kuus hobust selle ees puistasid kivisillutisele tihedat 
kabjaplaginat. Silme eest vilksatas mööda kutsar pukis, sinine Župaan seljas ja kõrge müts 
peas. Ta istus sirgelt nagu kivisammas, ainult tuul tuustis ta pikka habet. 

Tõlla järel ratsutasid vene streletsid, vahtisid uudishimulikult tänavat ja inimesi, 
streletside järel aga kihutasid jällegi vojevoodi haidukid, vurrud tuulest puhevil. 

Ja jälle on tänaval vaikus, ainult raekoja ees tunglevad inimesed sosistavad: 

»Eile jõudis kuningas pärale ..." ,,Kas tõesti? ... " 

»säh sulle, kas tõesti." 

»Siis läheb vist uuesti sõjaks kasakatega?" 

»Milleks, pagana pärast, meile seda sõda?" 

»Ega kuningas sinu käest luba küsi... " 

»» Teadagi!" 

»Mõnele võib see küll nali olla, aga minu Semjoni raiuti mullu mõõgaga ... ja 
surnuks.” 

»Kes raiusid? Kas kasakad?” 

»Kroonihetmani strasnikud. Said vihaseks, et ta ei osanud panile meele järgi olla, 
halvasti tagus raudrüü välja... " 

»Nii see on... Ega tsaari saadik siin ilmaaegu istu. Küllap hakkab koos kuningaga 
kasakate vastu sõdima." 

»Ei hakka!" 

»Ah arvad?” 

»Pea mu sõnu meeles ... " 

»»Oh küll, kui õige meilgi kasakate poole minna ... " 

»Sa ära nii palju ... " 

»Ega ma midagi... " 

Sosinal, vaikse häälega usaldavad nad üksteisele oma mõtteid. Pikk tööpäev on 
lõppenud. Ja seal nad seisavad, need linna töötegijad — sepad ja tündersepad, puusepad 


ja rätsepad, nahaparkalid ja kingsepad ... Vaidlevad, mõistatavad, kahtlevad. . . Mis saab 
homme? Hommepäev on alles taevavõlvi roosaka vöödi 

taga... 

Vojevoodi lossis bernhardiinikiriku lähedal süttisid tuled. Tõld sõidab väravast sisse 
ja peatub trepi ees, kus mõlemal pool on kaks rida kõrgeid valgeid sambaid. Moskva 
suursaadikud vürst Boris Repnin ja vürst Fjodor Volkonski astuvad djakk Almaz Ivanovi 
saatel tõllast välja ja sammuvad mööda marmortreppi üles. Kuninga õuemarssal ruttab 
neile vastu. Läbi pika tubade rea, mille seinu ehivad rüütlite sõjariistad ja põdrasarved, 
jõuavad saadikud suurde saali. Sel hetkel, kui nad üle saali läve astuvad, ilmuvad vastas- 
uksele kroonikantsler vürst Leszczynski ja kroonihet-man Stanislaw Potocki-Rewera. 

Viisakussõnade vahetamine, pärimised käekäigu järele. Seejärel asuvad kõik ümber 
laua. 

Vürst Repnin ja vürst Volkonski istuvad väärikalt ja tähtsalt, pidades silmas oma 
kõrget aujärge. Neile on juba ette teada, missugune on kroonikantsleri vastus Moskva 
tsaari nõudmistele. See on viimane katse, viimane samm. Kroonikantsler Jükkab ärritatult 
tagasi 

kõrge žŽaboo, mis katab ta lühikeseks lõigatud habet,, ja tõuseb püsti: 

» Tema heldus, meie kõrgeaulik kuningas, arutas oma venna, tema majesteedi Vene 
tsaari nõudmisi ja on suureks kahjuks sunnitud teie kaudu, panid suursaadikud, talle 
teatama, et ta ei saa neid nõudmisi rahuldada. Kuningas ei pea võimalikuks Zborovi 
traktaati kinnitada. Hmelnitski süüteod annab kuningas andeks siis, kui Hmelnitski tuleb 
alandlikult kuninga palvele, annab ära hetmanikepi ja ütleb lahti hetmanikohast. Kasakad 
peavad samuti alandlikult paluma, sõjariistad maha panema ja jääma nagu varemgi 
oma panide juurde sõl-tumusse, see on: kündma maad ja maksma makse. 
Registrikasakaid peab olema ainult kuus tuhat ning elada tohivad nad ainult 
Zaporožjes. Kiievis ja teistes Ukraina linnades mõlemal pool Dneprit peab vanaviisi 
asuma poola ning leedu sõjavägi. Kiriku-uniooni tühistada me ei saa, — see on 
usklikkude endi asi, ja kuningal pole õigust sellesse puutuda. Meil on kahju, panid 
suursaadikud, et Hmelnitski ja tema sõge pööbel on viinud eksitusse tema tsaariliku 
kõrguse, otsides temalt kaitset. Hoiatan teid, panid saadikud, nagu sõpru, et Hmelnitski 
sõna uskuda ei saa, sest missugust ausõna saab olla pööblil ja tema ninamehel? Pean 
ütlema, et kuningas ise läheb sõjaväega kasakate vastu ja et me seisame mässajate 
täieliku ning lõpliku hävitamise eel." 

Leszczynski kummardas saadikutele, heitis pea uhkelt kuklasse ja istus. 

»Suur Moskva tsaar,” hakkas vürst Repnin püsti tõustes rääkima, tema järel tõusid ka 
vürst Volkonski ja djakk Almaz Ivanov, ,,käskis meid ütelda kuningale oma kõrge sõna 
Bogdan Hmelnitski ja ukraina rahva kaitseks, ühte pead sa, isand kroonikantsler, teadma 
— suur tsaar ei salli mingisugust õigeusu laimamist ning tagakiusamist ja kaitseb teda, 
kuipalju aga armulik jumal teda selles aitab. Meil on kahju, isand kantsler, et meie kuus 
nõupidamist pole lõppenud vastastikuse rahulejäämisega. Kuivõrd kuningas pole nõus 
Ukrainas uniooni keelama, õigeusku inimestele nende kirikuid tagasi andma ja edaspidi 
neile mingeid 

kitsendusi mitte tegema, missugusest austusest ja sõbralikkusest meie õigeuskliku 
tsaari vastu saab siis juttu olla? Sellega luba, isand kroonikantsler, teie juurest lahkuda. 


Jääme lootma, et teie mõtlete järele, kuivõrd rängad tagajärjed võivad olla niisugustel 
lahkhelidel, ja hakkate talitama õiglaselt.” 

»Mul on kahju, pan saadik, et tema tsaarilik kõrgus peab nii tähtsaks Hmelnitski 
valelikku ja salakavalat laimu. Oma õigluse me kirjutame mässajate turjale nuutidega.” 

Kroonikantsler ja kroonihetman kummardasid peaga... 

Tõlda istudes lausus vürst Repnin valjusti: 

»Oota sa veel, pan kantsler, ära tõtta... " 

Samal päeval asus Vene suursaatkond teele Moskvasse. 

Juba nädal aega enne Lvovi läbirääkimiste lõppu korraldas tsaar Aleksei Mihhailovitš 
Devitšje väljakul oma sõjaväe ülevaatuse. Pärast ülevaatust teatas duumadjakk Larion 
Lopuhhin tsaari ülesandel strelet-sidele võimalikust peatsest sõjakäigust. Tšigirinis aga 
viibisid juba Streletside prikaasi ülem Artamon Mat-vejev ja djakk Ivan Fomin. 

Üheksandal augustil läkitas hetman Hmelnitski Moskvasse oma saadiku Gerassim 
Jatskovitši kirjaga tsaari nimele, kusjuures ta selles kirjas kinnitas tsaari kirja kättesaamist 
stolnik Fjodor Ladõženski kaudu. 

Tšigirinisse tuli kokku kasakavanemate raada. Polkovnikud kuulasid tsaari kirja, mida 
Hmelnitski ise ette luges. Pidulikult kõlas hetmani hääl: 

»Jumala armust, suurelt valitsejalt tsaar ning suurvürst Aleksei Mihhailovitšilt, kogu 
Venemaa, Vladimiri, Moskva ja Novgorodi isevalitsejalt, Kaasani tsaarilt, Astrahani 
tsaarilt, Siberi tsaarilt, Pskovi valitsejalt, Tveri, Jugorski, Permi, Vjatka, Bolgaari ja teiste 
maade suurvürstilt, Alamjooksumaa Novgorodi valitsejalt ning suurvürstilt, Rjasani, 
Rostovi, Jaroslavli, Belozerski, Udorski, Obdorski, Kondinski ja kogu Põhjamaa käskijalt 
ja valitsejalt ning Iverimaa, Kartaliini ja Gruusia tsaaride ja Kabardiinimaa, Tšerkessi ja 

mägivürstide valitsejalt ning paljude teiste riikide ja maade käsutajalt, meie 
tsaarilikult kõrguselt Bogdan Hmelnitskile, Zaporožje Kasakaväe hetmanile, ja kogu 
Kasakaväele meie tsaariliku kõrguse armuline sõna... 

Meie sõjamehed tulevad meie tsaariliku kõrguse käsul kokku selleks määratud 
paikadesse ja seavad end valmis maakaitseväeks, et olla abiks sulle ja su sõjaväele... Ja 
selleks oleme meie, suur valitseja, läkitanud teie juurde meie stolniku Fjodor 
Obrossimovitš Ladõženski, et teile, hetmanile ja kogu Zapo-rožje Kasakaväele, oleks 
teada meie tsaarilik arm; ja et läkitaksite meie, suure valitseja juurde oma saadikuid, 
meie, suur valitseja, meie tsaarilik kõrgus, aga läkitame teie juurde meie tsaariliku 
kõrguse duuma liikmeid..." 

Tsaari kirja enda ees hoides vajus Hmelnitski mõttesse. Mälestus kandis ta kunagisse 
sügispäeva, kui äreval tunnil oli ta südames tärganud see päästev ja uhke mõte. ühe viivu 
jooksul möödus ta silme eest kiire vooluna kogu see raske võitlusteekond, teekond, mida 
mööda ta oli rühkinud eesmärgi poole, saades tunda nii võitude rõõmu kui ka kaotuste 
kibedust. Tema ees, kogu sõjaväe ees ja kodumaa ees avanes nüüd uus tee, ja kes võiks 
praegu talle põiki ette asuda? 

Hetman pani tsaari kirja enda ette lauale ja märkas, et polkovnikud ikka veel seisid. 
Ta heitis neile kõigile uuriva pilgu ja tabas esimest korda nende silmis seda erilist 
sisemist tuld, mis oli nii lähedane tema salajasematele tunnetele. Ja ta ütles otsustavalt 
ning kindlalt: 

«Kasakavanemad, minu kauaaegne mõte läheb nüüd täide! Vene vennad tulevad 
meile appi. Nüüdsest peale ühendame oma saatuse nendega igaveseks. Kes suudab seda 


vendlust murda?" küsis ta, pigistas käe rusikasse ja ütles kindlalt: ,,Mitte keegi! Meie 
rahvas saab vabaks kuni Lvovini ja Galitšini, koguni kuni Sani jõeni.” 


... Sellest päevast alates jälgis Hmelnitski rahulikult kuningaarmee aeglast liikumist. 
Oma kodus Subbotovo 

lossis vestles ta pikalt Artamon Matvejevi ja Ivan Fominiga. Matvejevi ja Fomini 
viibimise ajal Subbotovos käis seal kahel korral Kapusta. Ühtejärge istusid seal Ivan 
Zolotarenko ja Silujan Mužilovski. 

Kasakapolkudes juba teati sellest, et streletside sõjavägi tuleb varsti üle piiri. See 
teade kandus laiali üle kogu Ukraina. Esimest korda paljude aastate jooksul hakkasid 
inimesed külades ja linnades ilma kartuseta lõunasse ja läände vaatama. Ei tatarlased ega 
Žolnerid suutnud enam peale ajada seda hirmu, mis varem oli olnud mööda maa ääretuid 
avarusi laiali pillatud tuhandete asulate igapäevaseks saatuseks. 

Augusti lõpus tuli Hmelnitskil asuda sõjakäigule, et minna appi Timofeile, kes pidas 
lahinguid Moldaavia väepealiku Stefan Burduci sõjaväega. Burduci oli Moldaavia 
väepealikud ära ostnud ja viinud läbi Lupuli maalt väljaajamise. Kui Timofei sellest teada 
sai, tormas ta suure kasakate väeosaga oma äia hädast välja päästma. 

Soroki linna all Dnestril purustas Timofei Burduci ja läks edasi Sutšava peale. Kuid 
sinna liikus tema kannul kahekümne viie tuhandeline armee, mille koosseisus olid Poola 
sõjavägi kadunud Jeremias Wiszniowiecki vennapoja vürst Dimitri Wiszniowiecki juhti- 
misel, samuti ka Moldaavia, Transilvaania ja Valahhia sõjaväed. Timofeil oli ainult 
kaheksa tuhat kasakat ja mõni tuhat Lupuli poolt palgatud tatarlast. Tatarlased jooksid 
hädaohtu nähes laiali. Timofei marssis Sutšavasse ja otsustas seal piiramisele vastu 
panna. Algasid visad lahingud, kus kasakad kaotasid kaks tuhat sõjameest. Linnas puhkes 
nälg. Kasakad sõid hobuseliha ja hobusenahka. Keegi äraandja näitas Wiszniowieckile 
kätte koha, kus asus Timofei Hmelnitski telk, ja Wiszniowiecki käskis suunata sinna 
kohta kõik poola laagri suurtükid. Poolakad hakkasid telki tulistama. Kui Timofei telgist 
välja tuli, lõi vankritükk ta jalust maha ja ta sai raskesti haavata. Ta käskis viivitamatult 
saata virgatsi isa juurde abi järele. Virgats jõudis Subbotovosse. Hmelnitski viis 
kakskümmend tuhat kasakat ümberpiiratud Timofeile appi. Kuid oli juba hilja. Berdihhin 
Gorodokis Smotritši jõel sai Hmelnitski 

teada, et Timofei on langenud ja et sõjavägi oli pärast kolmekuist ümberpiiramist 
Sutšava ära andnud tingimusel, et tal lubatakse linnast lahkuda sõjariistus ja kolme 
suurtükiga, kaasa võttes Timofei surnukeha. 

Tuul kihutas langenud puulehti mööda Moskva tänavaid. Sügis oli aiad bojaaride 
pärusmõisates nagu vasega üle valanud. Jauzal, Neglinnajal, rohketes ojades ja kraavides 
pani tuul vee virvendama. Hallist taevast paistis külmavõitu päike. Kaupmehed ja rakke- 
rahvas tõusid enne kukke ja koitu. Käsikaubitsejad olid tänavail koos päevavalgega. Nad 
karjusid üksteise võidu nagu künnivaresed: 

»Mesijook!" 

«Pirukad! Teng paar!" 


Ebatavaliselt vara veeres läbi streletside agulite Moskva poole bojaaride sõidukeid, 
tõldu, sõitis ratsanikke. Tarade tagant vahtisid unised sugemata ja pulstis habemega 
possaadi-inimesed. Mis on lahti, et bojaarid nii vara jalul on? Kukalt sügades kajuti tagasi 
tara taha. Laisalt urisesid koerad keti otsas. 

Vassili Blažennõi kiriku trepil Uspenski katedraali lähedal tunglevad kerjused, sandid 
ja lollikesed. Kremli karmide müüride juures sõidavad aeglaselt ringi ratsanikud. 
Päikesekiired mänglevad piikide teravikel. Ratsanikud jälgivad rahutut, käratsevat 
rahvast, et kõik oleks korra kohaselt, et ei juhtuks midagi kuritahtlikku. 

Pidulikult ja võimsalt helisevad Ivan Veliki torni kellad. Kell on kaheksa. 

Üle Punase väljaku kihutab Spasski väravasse nelja-hobusetõld haidukkidega 
tagapukis. Streletside poolt vastu müüri surutud possaadirahvas ja palvele tulijad aina 
imestavad. 

»Nagu näha, võõramaa aukandja," ütleb enesekindlalt keegi, kellel on kõrvarõngas 
kõrvas, ja sügab vägeva kämblaga habemesse kasvanud nägu. 

Noormees pikahõlmalises ferjasis läigatab mütsi alt pilkavaid silmi. 

»»See on kojabojaar Vassili Vassiljevitš Buturlin, mitte aga võõramaa aukandja. Tal on 
kuus tõlda, mis on tehtud võõral maal, teenijaid ei jõua üles lugedagi, on isegi kaks 
mooramaameest. . .” 

Pilavalt tonksab habemik noormehele ribide vahele: 

»Sa, nagu näha, oled tema nõopojapoeg?... Oled või?" 

Lõbus naerulagin sunnib noormeest rahva hulka kaduma. Aga inimeste pilgud 
jälgivad juba uusi tõldu ja sõidukeid. Sosistatakse: 

«Bojaarid lähevad nõupidamisele ... " 

»Näe vaata, mitte ainult bojaarid, seal on ka kaupmees Mitrofan Sorini sõiduk ... " 

»Aga seal, näe, zaporožlased ... " 

»Kus?" 

»Näe seal, sinihallides mütsides, sinistes kuntuššides ... ” 

»Aga mina arvasin, et need on meie omad ... " 

»Teadagi, et meie omad ... Õigeusklikud." 

«Tähendab, tsaari manu sõidavad ... " 

»Kelle manu siis, kas sinu manu või?" 

Ja uuesti naerulagin. Strelets hellebardiga kõõritab pahaselt silmi: võib-olla on 
pahatahtlik irvitamine? Kuid käsikaubitseja surub talle pihku vesikringli. Stre-lets 
pöördub kõrvale. 

Käsikaubitseja lausub mõtlikult: 

»»Ah, läheb sõjaks, on kõige järgi näha...” 

Strelets teatab leplikult: 

«Läheme Poola kuninga vastu sõdima, et ta ei puudutaks zaporoŽlasi, ei irvitaks 
õigeusu kirikute üle .. .” 

Ilma mütsita ja viletsas nööriga kinnitõmmatud kaftanis vanake vangutab pead: 

«Mis sa ütled, kus on ikka röövlinägu see kuningas, aga ise veel jumalast võitud. ..” 
Kuid ta märkab streletsi terast pilku, katab suu peoga ja vangutab ainult 
pead. 


Rahva hulgas küünarnukkidega töötades trügivad Spasski värava poole alamdjakid. 
Vaatavad uniste nägudega ringi ja kiruvad kähedalt: 

»Mis teid siia kokku on ajanud? Kas tulite turule?" Rahva hulgast kostetakse: 

«Jäite magama, tindinäod, küll teid nüüd Salaasjade prikaasis kostitatakse .. .” 

Alamdjakid löövad ainult käega. 

Pikk sihvakas noormees ütleb nagu iseendale: 

»Mina, head inimesed, olen Sevskist, võin rääkida, kuidas seal kuningas ja khaan 
rahvast taga kiusavad ... " 

Rahvas tormab tema juurde: ,,Räägi aga, räägi... " 

»Mis seal rääkida!" lööb noormees häbenema. ,,Aga ise kiitlesid... Teie, Sevski omad, 
olete kõik sihukesed!" 

«Mihukesed?" Noormehe silmad välguvad ja käed tõmbuvad rusikasse. 
«Mihukesed?" Irvitaja läheb eemale. Noormees pajatab: 

«Inimesed seal Dnepri jõe taga astusid panide vastu välja, said endale priiuse, 
kihutasid katoliiklased ja šlahta mõisatest minema. Neid juhib hetman Hmel-nitski. Nüüd 
on Poola kuningas kogu oma sõjaväe kokku ajanud ja nagu pilve Ukraina "poole liikuma 
pannud ... Mis seal küll tehakse! Päris põrgu! ..." 

Rahva hulgast sõnab keegi umbusklikult: 

«Või kihutasid panid minema? ... Kui palju sa täna hommikul oled kaaninud?" 

«Jumala eest! ... " lööb noormees hoogsalt risti ette. «Kihutasid kõik poola panid 
minema ... " 

«Poola panid... " venitab pettunult see, kes vastu vaidles. 

«Aga keda siis sina tahtsid?" küsib noormees pilkavalt. 

Mees mustas kaftanis lõikab äkki käega läbi õhu ja ütleb otsustavalt: 

«Nad kõik minema kihutada.” 

Kuivetu munk võidunud rüüs laseb silmad rahutult ringi käia, trügib rahva hulka ning 
venitab siis inisevalt: 

«Preestreid tirivad kristusevastased poola soldatid habemest nagu paganausulisi, 
laastavad kirikuid, 

hoiavad seal oma hobuseid, teotavad igivanu jumalakodasid... Jumalateotus ja 
rõvedus...” 

Ise aga puurib silmad mustas kaftanis mehesse, vaata, et kohe õgib ära. 

«Maksim!" rebib naaber mustas kaftanis meest käisest. ,,Sa hoia sellest rongast 
eemale. Ilmtingimata annab üles. Las ma varjan sind ..." 

Ta surub end ettepoole ja sirutab tugevaid, laiu õlgu. Munk ajab kaela õieli, keerutab 
pead ringi, kuid seda, kes oli mustas kaftanis, pole enam näha. Aga see teine mees tükib 
peale: 

«Jutusta, püha isa, jutusta, mis kuulmatut kurja seal tehakse..." 

Munk pomiseb midagi endale habemesse, heidab üle inimpeade rahutuid pilke. Kuid 
inimene on rahvahulgas nagu laast veekeerises, — kus sa teda kätte saad? 

... Kõmiseb ja kõmiseb Ivan Veliki! Devitšje väljakul mängib pasunapuhuja, üksteise 
järel talutavad streletsid seismisest kangeks jäänud hobuseid. Sotn-jad rivistuvad vimplite 
alla. Siin juba teatakse: tsaar hakkab nüüd sõjaväe ülevaatust pidama, varsti lähevad 


polgud rajatagustesse maadesse. Käib ringi jutt: Brjanski, Putivli ja Sevski polk on juba 
üle piiri läinud. 

Kremli Granovitaja palees on täna kitsas. On varajane tund, kuid duumainimesi on 
külluses. Kehvemal bojaaril või stolnikul, veel vähem djakil pole mõtetki tsaaritroonile 
lähemale trügida. Tagumised ajavad kaelu õieli. Naaber sosistab naabrile: 

»Näe — Buturlin ... " 

«Bojaar Grigori Puškin ... " 

«Miloslavski... No on aga ferjas, küllap see maksab oma viiskümmend jefimkat.. ." 

«Vürst Volkonski... Nüüdsama jõudis tagasi Poola kuningriigist... " 

«Nikon, Nikon...” 

Tekkis vaikus. Pead kõrgel hoides lähenes patriarh tõttamata troonile. Tsaar Aleksei 
Mihhailovitš sammus talle kiiresti vastu. Andis käele suud. Nikon õnnistas tsaari. Trooni 
juurde tagasi sammusid nad koos. 

Tsaari nägu on vali, kulmud on koos. Kojabojaarid asuvad mõlemale poole trooni. 
Seinte ääres käib uuesti sosistamine: 

»Ja kes need on, sinistes riietes?" 

» Hmelnitski saadikud...” 

»Iskae!" 

» Vaata, kus Almaz Ivanov on.” 

»See hakkab võimu saama, trügib koj abo j aariks. . ." 

»Lopuhhin samuti... " 

»Nojaa!" 

Bojaar Vassili Vassiljevitš Buturlin astus ühe sammu ettepoole ja trooni aluse ette 
jõudes tõstis käe. Grano-vitaja palees tekkis vaikus. Oli ainult kuulda, kui raskelt 
hingavad need, kes on vööd kõvasti kinni tõmmanud. Buturlin vaatas otse ette ja puuris 
silmadega. Huuli koomale tõmmates alustas ta: 

» Teid, auväärt mehed, duumarahvas, on kutsutud Maakogule meie suure valitseja 
Aleksei Mihhailovitši käsul, et te teaksite, et Poola kuningas Jan-Kazimierz ja tema 
senaatorid keeldusid tegemast nii, nagu meie suur valitseja oma saatkonna kaudu neile 
ette pani. Tsaar aga pani ette Zaporožje kasakaid, kogu õigeusku rahvast Ukrainas ja 
meie õigeusku mitte rõhuda; Zborovi leping, mille kuningas oli kunagi alla kirjutanud, 
uuesti kinnitada, et uniaatidel ei oleks õige-usuliste maades voli, et neis maades valitseks 
rahu, et igaüks ajaks oma asju vabalt, ilma et tunneks Jiirmu oma saatuse ja usu pärast... " 

Buturlin jäi viivuks vait ja tõmbas hinge tagasi. 

»Duumarahvas! Poola kuningas haub kurja. Polja-novka lepingut ja endise kuninga 
poolt antud vannet ta ei pea. Tahab nüüd tule ja mõõgaga hävitada kõik õigeusu 
pooldajad, kes elavad mitte ainult meie naabruses kasakate maal, vaid ka Poola 
kroonimaadel ja Leedus. Teile, duumarahvas, on teada, et hetman Bogdan Hmelnitski, 
see kasakarahva auväärt juht, on mitu korda meie suure valitseja poole pöördunud 
palvega ja mitu korda alandlikult palunud meie tsaari anda talle abi õigeusu tagakiusajate 
vastu ning võtta teda ühes rahvaga igaveseks tsaari kõrge kaitse alla. Ja nüüd on hetman 
Bogdan Hmelnitski juurest tulnud saatkond.” 

Buturlin näitas käega Lavrin Kapustale ja Gerassim Jatskovitšile, kes seisid allpool 
trooni hüvakätt. Kapusta ja Jatskovitš kummardasid sügavasti duuma-rahvale. Buturlin 
jätkas: 

»Saatkond tõi hetmanilt meie suurele valitsejale kirja, ja selles kirjas palub hetman 
võtta teda koos sõjaväega, kõigi maade ja linnadega Venemaa igavesse alamlusse ning 
anda talle sõjalist abi, sest kuningas tuleb tema vastu suurte jõududega. 

Suur valitseja küsib teilt, bojaarid, duumarahvas, okolnitšld ja stolnikud: kuidas 
talitada? Kas jätta see palve vastamata ja mitte anda abi kümnetele tuhandetele 
meieusulistele, kes otsivad orjusest pääsemist venelaste maadel, või astuda kuninga vastu 
sõjariistus ja ulatada oma kõrge käsi hetman Hmelnitskile?" 

»Mis seal küsida?" Granovitaja palees kõlasid esimest korda viimase viie kuni 
seitsme aasta jooksul kindlad hääled. ,,Kas sobib käsi rüppe lasta ja Poola kuninga kurje 
sepitsusi ja tegusid pealt vaadata? Täna ronivad nagu rohutirtsuparved õigeusklike maale 
poolakad, homme türklased ja tatarlased, ülehomme rootslased ja sakslased! Kuidas 
elada? Maa on raudsesse rõngasse pigistatud. Kas seda on kunagi varem kuuldud? 
Preestreid aetakse teiba otsa. Poolakad on hullemad kui hispaania inkvisiitorid. Mis seal 
rääkidagi — jesuiidid! Täna suudlevad risti, homme aga torkavad noa selga. Hetman 
Hmelnitskile tuleb abi anda! Stre-letsidel üle piiri minna. Pealinnas Kiievis, pühal isade 
maal, kus on olnud Vene riigi häll, ei tohi uniooni kunagi olla! Smolensk, igivana vene 
linn, ikkest vabastada! Poljanovka leping on ebaõiglane. Kuidas seda pidada, kui Poola 
kuningas ja kogu Rzecz Pospolita meie usku teotavad?" 

Väärikalt, kuid raevuga räägivad tõsised riigimehed. Patriarh Nikonil on silmis 
heakskiit. Tsaar on pea vasakule õlale kallutanud ja kuulab tähelepanelikult. 

»Me ei lase õigeusku inimestel orjuses hukka saada. Läkitada hetman Hmelnitski 
juurde saadikud. Rahuldada ta palve. Olgu nüüdsest peale kasakate maad ning kogu 
kasakavägi, nagu nad seda soovivad, tsaari kõrge kaitse all!" 

Vaimulikud ja bojaarid otsustasid: 

«Ühendada Venemaaga, nagu seda palub hetman Bogdan Hmelnitski, tema, hetman, 
ühes kogu ta sõjaväega, linnade ja maadega, austades mitte ainult ühist usku 
väikevenelastega ja nende rohkeid sellekohaseid palveid, vaid võttes arvesse ka hirmsat 
hädaohtu, mis neid ähvardab Rzecz Pospolita ja Leedu vürstiriigi poolt ühest küljest, 
teisest küljest aga türgi ja tatari ikke ähvardust.” 

... Kõik stolnikud ja strjaptšid ja Moskva aadlikud ja djakid ja maa-aadli sõjamehed ja 
aadlikud ja bojaaripojad ja streletside vanemad ja suurkaupmehed ja kaubahoovide 
kaupmeeste ning kalevikaupmeeste sadakonnad ja mustsadade ning paleemaade rakke- 
rahvas ja streletsid otsustasid: 

»Hetman Bogdan Hmelnitski ja kogu Zaporožje Kasakavägi ühes linnade ja maadega 
vastu võtta igavesse alamlusse tsaari kõrge kaitse alla, nagu seda hetman Hmelnitski ja 
kõik kasakad paluvad.” 

üheksandal oktoobril 1653. aastal, kaheksa päeva pärast Maakogu, sõitis tsaar Aleksei 
Mihhailovitši käsul Moskvast saatkond Ukrainasse Suurraadale, mille, nagu hetmani 
saadikud teatasid, Hmelnitski on käskinud Perejaslavi kokku kutsuda. 

Saatkonna koosseisus olid: kojabojaar Vassili Vassil-jevitš Buturlin ja tema juures 
seitse stolnikut, üks strjaptši ja kolm aadlikku, okolnitši ja Muuromi asevalitseja Ivan 
Vassiljevitš Alfjorov ja tema juures stolnik, strjaptši ja neli aadlikku; duumadjakk Larion 


Dmitrijevitš Lopuhhin ja tema juures üks stolnik. Peale selle käskis tsaar saatkonnas olla 
Moskva stre-letside ülemal Artamon Matvejevil. Samuti olla saatkonnas kolmel sotnikul 
ja kahel üsna hästi ukraina, poola türgi ja ladina keelt oskaval tõlgil. Saatkonnale oli veel 
kaasa antud ihukaitse, arvult kakssada stre-letsi. 

Koos Moskva saatkonnaga asusid teele Lavrin Kapusta ja Gerassim Jatskovitš. 

-.. Kahekümne kolmandal oktoobril käskis tsaar Aleksei Mihhailovitš kuulutada 
Kremli Uspenski katedraalis 

välja oma kõrge tahte: Vene sõjaväel astuda sõtta Venemaa ja õigeusu vaenlase, 
Rzecz Pospolita ning Leedu kuninga Jan-Kazimierzi vastu. 

Mööda tallatud teid liikusid aegsasti ettenähtud korras lõunasse piirimaade poole 
streletside polgud. Osa neist läks vojevood Fjodor Vassiljevitš Buturlini juhtimisel, osa 
eesotsas vürst Grigori Grigorjevitš Romodanovskiga. 

»Hanna, mõtle ometi, Hanna ... " 

Hetman istus, pea kätel. Ta kuulas, kuidas vihm rabistaks vastu aknaruute. Tuul rebis 
luuke. Kamina-restil hõõgusid tuhmilt söed. Hanna oli vaikselt ta jalge ees karunahal, 
käed mehe põlvedel, ja vaalas tulle. 

Hmelnitski tundis: süda on ääreni täis kurbust ja valu. Kuidas heita see kõik südamest 
välja? Jälle on saatus õelalt tema üle irvitanud. Tema Timofei on maamullas. On 
lahkunud alatiseks ja igaveseks. Nüüd mõistab ta: ta on kaotanud temas mitte ainult poja, 
vaid palju rohkem. Ta mõtles oma aastatele. Asetas kuuma käe Hanna pea peale. Võib- 
olla ainult Hanna suudab mõista. Aga kui palju aastaid oli ta asjata teisele naisele 
kinkinud? Valelikule ja salakavalale naisele. Tema, kes on kuulus oma oskusega 
äraandmist ja salakavalust läbi näha, oli siis olnud lihtsalt rumal lapsuke. Kui kahju on 
nüüd neist kaotatud aastatest! 

»Kus olid sa siis, Hanna?” 

»Millal?" 

Kuid Hanna taipas kohe — sest mees ei küsinud ju seda temalt esimest korda — ja 
kehitas õlgu. Kus? Aga kus oli Bogdan olnud? Hannale näib, et minevikku pole olnud. 
On ainult see, mis on sündinud nende kahe aasta jooksul, mille kestel ta on Bogdaniga 
käsikäes sammunud, koos temaga rõõmu ja häda üle elanud. Nüüd jälle häda — Timofei 
on langenud. Ta teadis, kui raske on Bogdanil tema surma taluda. Niipea kui Bogdan oli 
Žvanetsi alt tagasi jõudnud, oli ta kirikusse tormanud. Oli langenud Timofei surnukehale. 
Kui ta kirikust välja tuli, märkasid kõik, nagu oleks hetmanile 

äkki kümme aastat turjale juurde tulnud — ta sammus üle õue niisuguse kõnnakuga, 
kuidas ta veel kunagi polnud käinud. Silmad maas, õlad longus. Kes mõistab paremini 
kui Hanna tema valu ja tema nukrust? Sest ainult teda on mees usaldanud ja rääkinud: 

»Aastad kaovad ... Kas saab neid peatada? Loodan ainult Timofei peale. Kukub tema 
küljest ära nagu kalasoomus, tuleb maha kõik, mis pealpool on ebapüsivat, ja jäävad 
ainult vaprus ning mõistus, siis võin ma ainult temale oma mõtteid usaldada, sest ma 
tean: ta hoiab kindlalt südames kõik mu püüdlused ... Ta mõistab: kodumaa õnne ja 
priiuse saame kätte ainult koos Venemaaga ... Ta ei hakka himustama palasid, mida panid 


oma laualt viskavad, ei hakka Adam Kis-seliks või Jeremias Wiszniowieckiks, ei murra 
oma usku, ei anna rahvast ära.” 

Seda kõike rääkis ta Hannale, ja tundus, nagu näeks ta enda ees Timofeid. Aga kui 
palju kordi oli ta seda pojale rääkinud Hanna juuresolekul? Andnud juhatusi ja õpetusi. Ja 
Timofei, kellele nii väga ei meeldinud, et teised teda õpetavad, kuulas isa pärani silmil, 
neelas ahnelt iga ta sõna. 

... Tuul peksab vastu aknaid, oigab sügisene rajuilm. Magamistoas on hämar. Võib- 
olla on ta ise süüdi, et ta Timofei nii mõttetult kaotas? Võib-olla poleks ta pidanud seda 
Moldaavia asja alustama? Aga kas ta alustas seda enda jaoks? Kas ta ei mõelnud, et see 
jeab Ukrainale kasu tooma? Ja milleks nüüd veel sellele mõelda? Võib teha endale 
etteheiteid kui palju tahes, otsida õigustust ja piinelda oletustes, kuid see kõik on juba 
asjatu ja ülearune. Timofeid nende murelike mõtetega hauast tagasi tuua ei saa. 

Ta tõstis vaikselt Hanna käed oma põlvedelt ja tõusis püsti. Oli vaja elada, oli vaja 
mõelda, tagasi pöörduda karmi maailma ja jätta kõik need viljatud etteheited iseendale. Ja 
tahtejõuga sundis ta sel hetkel oma mõttekäigu mujale. 

Mõõtes ühetasaste sammudega avarat magamistuba, lendab ta juba mõttes Žvanetsi 
alla, kust ta alles nüüdsama siia kihutas, näeb uuesti enda ees khaan Islam-Girei tigedat 
nägu ja kuuleb ta sõnu: 

648 

»»Sõlmid Moskvaga liitu! ... Oota sa ainult, tulen sinu maadele tule ja mõõgaga nagu 
suur Batu, laastan su linnad ja külad, muudan kogu maa kõrbeks.. .” 

»Mis Batu kätte võitis, selle kaotas Mamai," oli ta khaanile vastanud. Islam-Girei oli 
ainult käega löönud. Ja see oli kõik. 

Kui ta alles oli teel Žvanetsi alla, teadis ta juba, et khaan on kuningas Jan- 
Kazimierziga lepingu alla kirjutanud. Kuid ta ei saanud endale lubamata jätta lõbu näha 
oma vaenlase raevunud nägu. Ta tuletas khaanile meelde Zborovit ja Berestetškot — 
kahte hirmsat äraandmist, mis olid ta isamaale nii kalliks maksma läinud. Ta ütles välja 
kõik, mis temas ammu oli pulbitsenud, ja sõitis ära. 

Maakuulajad olid kätte saanud kuninga kirja khaanile loaga võtta jassõrit. Kui hetman 
oli selle kirja läbi lugenud, käskis ta Boguni tatarlastega võitlusse astuda. 

» Nüüd, Ivan, pole enam vaja basurmaanidega mehkeldada. Raputa neid korraks.” 

»Raputan nii, et khaan küüru tõmbub," vastas Bogun lõbusalt... 

»Bogdan!" 

Kes teda hüüab? Kas Hanna? Tema jah. Mälestustesse vajudes oli ta Hanna 
unustanud. ,,Sa mõtled valjusti, Bogdan." Hmelnitski kohmetas. ,,Ei või olla! ...” 

Hanna tõusis, astus lähemale ja pani käed talle õlgadele: 

»Rääkisid just praegu Boguniga ... " 

Ta ei saanud sellele vastu vaielda. 

»Sul on õigus. Näed, vanaks jään ... " 

»»sa oled veel noor, Bogdan,” ütles Hanna sosinal, sel kuumal sosinal, millest 
südames läks soojaks. ,,Sa oled noor ja tugev, sa oled vapper ja julge, ja ma armastan sind 
üle kõige maailmas. Mõnikord arvan ma, et armastan sind rohkem kui iseennast." 

»Aga praegu, Hanna?" 

Ta vaatas naisele silma. 

»Ka praegu armastan ma sind rohkem kui iseennast.” 

Ta surus tugevasti naise pea vastu oma rinda, suudles teda otsaette ja ütles: 

»»Kõige vaevalisem on, Hanna, kui raskel hetkel sinu kõrval pole inimest, kellele 
võiks ilma varjamata kõik välja puistata . .. Mul pole elus vedanud, Hanna. Mul on 
niisuguseid inimesi vähe olnud. Aga nüüd oled sina siin, ja mul on kerge kanda häda ja 
valu. Just praegu mõtlesin ma minevikule. Millest ma õieti alustasin? Kakssada panide 
orjusest tulnud põgenikku olid rftu sõjameesteks. Aga nüüd? Seitseteist polku. Nüüd on 
kogu maa ... Kogu rahvas ... Ja Vene riik, vene rahvas tuleb appi. Kas sa mõistad seda, 
Hanna?" 

Hanna mõistis. Ta tundis hetmani rõõmudele kaasa ja elas neist nagu temagi... 

» Varssavi panid lobisevad ammu igal pool: mitte priiuse pärast ei tõusnud Hmelnitski 
üles, mitte oma' rahva priiuse ja õiguste eest ei muretse ta, mitte sellele ei tunne ta kaasa, 
et alamrahvas viletsuses vaevleb, vaid maksab kätte isikliku meelekibeduse eest, selle 
eest, et Czaplicki peksis läbi ta poja ja röövis armukese ... ” 

Ta tundis, kuidas nende sõnade juures Hanna õlad ta käte all võpatasid. Kuid hetmani 
südametunnistus on puhas, ta võib sellest vabalt ja avameelselt rääkida. 

»Kas nemad mõistavad? Aga siiski, nagu näha, mõistavad, sest et püüavad laimuga 
püha ja õiglast asja mustata. Laim on mõnikord hullem kui noalöök selga. Hanna, ma 
olen kaua vaadanud, olen palju maailmas ringi hulkunud, olen näinud säärast, et 
südamesse on ainult viha jäänud. Mida nad on teinud meie maast? Teotamised, 
kepinuhtlus, hukkamised teiba otsas, aga läbipekstud ja paljaksriisutud vaeselt koorivad 
veel kolm nahka ... See pole Ukraina, vaid tallermaa. Kõndigu sellel, kellel aga on 
tahtmist, ja toppigu taskud kulda täis. Kui pole millegagi khaanile panist tasuda — võta 
jassõrit, vii vangi kui palju tahes ukraina rahvast; kui on vaja orje galeeridele — sõitke 
sita, türklased, ja võtke. Kui vürst Condel on vaja hispaanlastega sõdida — palkab ta 
endale sõjaväe Ukrainast, ja kasakad vallutavad talle Dunkergue'i. Kas tuletavad seda 
veel kunagi meelde vürst Conde või tema järeltulijad? 

650 

See kõik, Hanna, on mu südant tulise rauaga kõrvetanud. Aga kuidas sai alustada? 
Nende käes oli võim, nende käes olid sõjariistad, nende käes oli seadus ... Mitte ühe ööga 
ei tärganud mul mõte — äratada rahvas üles ... Kaua aastaid kandsin ma endas seda 
mõtet. .. Hellitasin seda nagu ema last. Kas sa mõistad, Hanna?" 

Hanna noogutas vaikides peaga. 

»Ma mõistsin juba siis, et kui me ei ole üheskoos vene rahvaga, kisuvad panid, 
kuningas, sultan, khaan, kes ainult tahab, meid tükkideks, nii et Ukrainamaast ei jää 
mälestustki järele. Ei läinud nende tahtmist mööda! ... Kuid ma tean: veel mitu korda 
külvavad poola panid meie vahele tüli. Ja mitte ainult poola panid, vaid ka türklased, 
tatarlased, sakslased ja rootslased, kõik, kes ei taha näha, et me saaksime tugevaks ja 
vabaks ..." 

Mõni päev hiljem Tšigirinis, kui ta luges Lavrin Kapusta teadaannet selle kohta, et 
Vene suursaatkond jõuab detsembri lõpul Perejaslavi, tuletas hetman meelde seda ööd 
Subbotovos. 

Samal päeval olid hetmani kantseleisse kokku kutsutud peakirjutaja Võgovski, pea- 
vooriülem Korobka, pea-varavalitseja Ivanitš, peahorunži Tomilenko, peakohtunik 
Bogdanovilš-Zarudnõi, polkovnik Silujan Mužilovski ja peajessauul Lissovets. 


Perejaslavi polkovniku Pavlo Teterja juurde kihutas virgats hetmani käsuga — olla 
viivitamatult Tšigirinis. 

Hmelnitski teatas pearaadale: 

»Moskva Uspenski katedraalis on ette loetud tsaar Aleksei Mihhailovitši käsk sõja 
alustamiseks Rzecz Pospolitaga. Streletside sõjavägi on asunud teele piiride poole. Vene 
suursaatkond on teel Perejaslavi. Alustame suurt asja, panid kasakavanemad. Mida arvate 
selle kohta?" 

»Tulgu, nagu sa varem ütlesid, Suurraada kokku Perejaslavis,”" ütles Bogdanovitš- 
Zarudnõi. 

Hmelnitski noogutas.peaga: 

»Leatame rahvale, et kogu maa teaks, et tuleksid Perejaslavi sõjaväe, külade ja 
linnade poolt valitud mehed ning kuulutaksid oma tahet.” 

»Me peame, hetman, Vene saatkonna ees nõudma, et mõisad, mis kasakavanemkond 
on sõja ajal saanud, jääksid.tema puutumatuks omanduseks," tähendas Võgovski oma 
kohalt. 

»Et see tingimata oleks nii kirja pandud," nõustus Ivanitš. 

»Meie šlahtaseisus olgu puutumatu ja pärandatav ..." 

Mužilovski ütles seda rahulikult, kuid kindlalt. 

Hmelnitski laskis pea alla vajuda ja vaikis. 

«Saadikutele tuleb ütelda, et Türgi saadik tšauš Osman-agaa, kui ta siin käis, lubas 
meile ...” alustas Võgovski. 

»Kas sina, kirjutaja, tahad ehk türklaste poole minna?" Hmelnitskil jäi hing kinni. Ta 
ajas end sirgu, sirutas käed enda ette lauale ja pigistas need rusikasse. 

»Jutt on, Bogdan. ..” alustas Võgovski. 

»Ma tean, millest jutt on! Aga kas sa oled kuulnud, mida rahvas külades ja linnades 
räägib? Kas sa tead, millele nemad loodavad? Mitte rahva, vaid enda eest muretsed sa, 
kirjutaja. Nii olete te alati raskel tunnil, kui isamaa saatus on kaalul, sina ja sinusugused,” 
rääkis ta Võgovskile, kuid puuris silmadega Mužilovskit, ja Ivanitši. ,,Mille eest te kõik 
muretsete? Kes aga rohkem maksaks. Kuid nüüd ei lähe see nii! Ei lähe!" 

Ta kargas jalule ja seisis laua ääres vägevana, varjates oma laiade õlgadega akent, 
mille taga sadas esimest, pehmet lund. 

»Mitte selleks ei olnud Zoltõje Vodõt> Korsuni ja Piljavat, ei olnud Berestetško häbi 
ega võitu Batogi all, mitte selleks pole teiba otsas tuhandeid hukka saanud ja mitte selleks 
ei vaevle praegu orjapõlves kümneid tuhandeid meie maa inimesi, et sina siin, Võgovski, 
ja Sina, Ivanitš, ja veel mõni — ma tean seda —* endale tulu ja kasu lõikaksite. Kuni ma 
veel elan, ei lase ma seda teha. Aga kui mind enam ei ole,” ta hääl mürises, nagu ei 
räägiks ta hetmani kantseleis, vaid väljal kasakate ees, ,,kui mind enam ei ole, ei lase seda 
teha rahvas! Küll kuulete Perejaslavis, mida ütleb rahvas... " 

Ta sai endavalitsuse tagasi ja ütles siis kurja muigega: 

»Näe Kiievis ei rõõmusta metropoliit Silvester Kossov, meie usu eest võitleja, kuigi 
palju selle üle, et vennasrahvad ja ühe jumala lapsed hakkavad koos õigeusku ja priiust 
kaitsema . .. On saatnud kirja Lutski metropoliidile, kirjutab, et ta ei hakka tunnustama 
patriarh Nikonit. .. Nõnda hoolitseb oma koguduse eest püha Kossov. Silujan, kirjuta 
Kossovile minu nimel: pidagu ta palveteenistusi Vene sõjaväe võidu heaks poola 


žŽolnerite ning tatarlaste üle ja nimetagu palvetes esimesel kohal tsaar Aleksei 
Mihhailovitši. .." 

Kasakate peavanemkond tegi otsuseks: saata polkudele hetmani universaal, et 
Perejaslavi Suurraadale tuleksid: igast sotnjast üks kasakas, linnakogukondadest — 
igaühest kaks valitud meest, iga võit, üks raeisand ja üks kohtuliige igast linnast, samuti 
kõik sotni-kud, jessauulid, polkovnikud, kasakate peavanemkond ja vaimulikke igast 
kloostrist ja kirikust üks isik. Aga kui mõnel kasakal on endal tahtmist sõita, võib ka tema 
tulla. Perejaslavis olla kõigil valitud meestel jaanuarikuus, hiljemalt teiseks kuupäevaks. 

--. Koos Võgovskiga saani istudes kurtis pea-varavalitseja Ivanitš: 

«Järsuks on läinud meie hetman, ära lausu talle sõnagi vastu...” 

Võgovski tähendas sapiselt: 

»Mis temal viga? Ta on Subbotovos sada tündrit kulda maa sisse kaevanud. Mille eest 
temal muretseda? Muidugi mitte meie eest. Kehvrahvas on ta ainus tugi praegu, nende 
eest hoolitsebki.” 

Ivanitš vaikis. Pagan seda teab, lausud sõnakese ja vaata, et jääd Tšigirini lossi 
öömajale. Ta mähkis oma jalad karusnahka ja pööras näo kõrvale. 

Sadas vaikset lund. 


16 


Detsembrikuu esimese lumega sõitis Ivan Guljai-Den, Doni atamani Ivan Medvedevi 
polgu kolmanda zaporožje sotnja valitud mees, ratsa Perejaslavi poole. Peaaegu aasta oli 
möödas sestsaadik, kui ta pärast Belaja Tserkovi lugu oli Donile läinud. Kolm kuud 

tagasi oli Guljai-Den koos Doni kasakatega Ukrainasse tagasi tulnud. 

Ei lähe tal meelest see päev, mil ta keset laia steppi jälle nägi kookkaevu ja kaevu 
kõrval valgete seintega tarekest! Vanaeit kahevärvilises seelikus jootis ta hobust 
puuraandast. Tare seintele maalitud sinised kikkad noogutasid talle pead. Puju kirbe lõhn 
kõditas ninasõõrmeid. Otsatute lainetena laius kodumaa, kuni silmapiirini läks pikk 
paljutallatud maantee. See oli kodumaa. 

Ja kui vanake oli talle jumalagajätuks ristimärgi teinud, olid Guljai-Denil pisarad 
silma tunginud, ja nii ta oligi edasi sõitnud neid ära pübrkimata, kuni tuul nad kuivatas. 

--. Ta oli Donil olnud aasta aega ja oodanud seda päeva, mil pasun uuesti kutsub. 

Guljai-Den oli asunud Suur-Kurgani staniitsasse koos naise ja teiste kasakate- 
perekonnainimestega, kes olid lahkunud Ukrainast, et pääseda šlahla omavoli eest. Mitte 
ainult tema, vaid kõik, kes olid koos temaga Donile sõitnud, olid tol ajal hetmanisse usu 
kaotanud. Kuidas sai siis teda veel uskuda? Hmel oli panidega kokku leppinud, neile 
järele andnud, neile alla vandunud ... Jälle, nagu Zborovi all, oli ta hoolitsenud mitte 
kasakate, mitte pospoliitide, vaid enda ja polkovnikute eest... 

Kibe ja halb oli olnud nii mõtteis kui ka südames. Nende kibedate mõtetega oli 
Guljai-Den elanud külalislahkel Doni kasakate maal, oodates teateid kodumaalt. Teateid 
oli tulnud. Ta oli tundnud suurt rõõmu ja kurbust, ,kui oli saanud teada Batogi lahingust. 
Rõõmu võidu üle, aga kurbust selle Apärast, et teda seal polnud. Olid närinud kahtlused. 
Ta ehk ei oleks pidanud ära sõitma? Ta oleks ehk pidanud siis kohale jääma, ja nüüd ta 
oleks oJnud koos teistega? Kuid kas tema üksinda oli Donile läinud? Üksnes see oli teda 
rahustanud. Ja veel oli ta mõtelnud: ei, Hmel pole oma sõna murdnud, pole taganenud 


lihtrahvast. Ja juba leegitses ta südames uhkustunne hetmani üle, uuesti tekkis ja kõvenes 
usk temasse. Kui aga oli tulnud tsaari käsk — kõigil Doni kasakatel sõjariistus 
Hmelnitskile appi 

minna, kui sinna oli jõudnud teade, et varsti tuleb het-manile appi streletside sõjavägi, 
oli Guljai-Denil tunne, nagu oleksid tal tiivad selga kasvanud. Oli tulnud tema aeg. 

-.. Tee läheb kaugusse. Siledaks sõidetud, hobuse-kapjadega äratallatud tee. Guljai- 
Den vaatab aina ringi: kust nii palju kasakaid on välja tulnud? Ta vaatab neile näkku, — 
ehk näeb kedagi sõberveljedest! Aga nüüd on kõik sõberveljed! Lõbusalt naeratavad 
kasakad üksteisele. Sageli kuuldub selja taga häält, kuid ilma käratamiseta, sõbralikult: 

»Hei, kasakas, astu kõrvale, anna polkovnikule teed! .. .” 

Ja ratsanikud sõidavad kõrvale, neist kihutab mööda kummsõiduk, selle järel 
kappavad, sügavasti kummargil sadula kohal, kasakad. Keegi imetleb: 

»Kuhu nad ruttavad?" ja vastab ise endale: «Hetmani asjus, nagu näha." 

Tundus, nagu oleks kogu Ukraina Perejaslavi poole liikumas. Kuhu nad seal kõik 
mahuvad? Mida nad seal sööma ja jooma hakkavad? Aga selle üle keegi ei mõtlegi. 

Nagu kõik teisedki, magas Guljai-Den ööd seal, kus juhtus. Igal pool külades ja 
linnades võeti sõitjaid südamlikult vastu: antakse süüa, tuuakse isegi akvaviiti lauale ja 
magama pannakse kõige paremasse kohta. Kui hommikul tõused, on hobune juba 
sadulas, küljed läigivad, kottides on värskeid kaeru ... 

Guljai-Denil pole kaua aega südames nii kerge ja lõbus tunne olnud. Nagu tavaliselt, 
kuuled tee peal paljugi. Mõni räägib, et Moskva tsaar ise sõitvat Pere-jaslavi, mõni ütleb 
jälle, et sada bojaari, mõni aga, et patriarh Nikon ... Ja äkki mõtles Guljai-Den, et ükski 
kasakas ei räägi sõnagi Poola kuningast või panidest poolakatest. Neid nagu polekski 
enam maa peal. Nii mõeldes puhkes ta äkki oma mõtete üle naerma ja ütles kõvasti: 

»»Võim on meie käes!" 

»Mis sa ütlesid?” küsis kasakas, kes tema kõrval sõitis. 

«Räägin, et võim on meie käes," kummardus Guljai- 

Den sadulas tema poole. ,,Mõistad, võim on nüüd meie käes ..." 

Kasakas vastas lühidalt: 

»ühine on emake Venemaa, ühe ema lapsed oleme!" Vaatas siis vihaselt lääne poole 
ja lisas: ,, Tulgu nad nüüd, katsugu aga!" 

-.. Seitsme versta kaugusel Perejaslavist peatus Guljai-Den väikeses huutoris hobuse 
jootmiseks. Vaevalt oli ta jõudnud hobuse seljast maha karata, kui keegi sinise Župaaniga 
kasakas võttis temast ette jõudes raanda ja pani oma hobuse ette. 

»Äh, oled sa aga kärme, sõber,” lausus Guljai-Den pahaselt. 

»Eks sina olnud kärmem,” vastas kasakas ebasõbralikult. 

Ta pööras oma näo Guljai-Deni poole, ja sel minutil panid ümberolevad kasakad 
imestusest käed puusa. 

Sinises Župaanis kasakas vaatas Guljai-Denile otsa, laskis siis raanda kukkuda ja 
tormas tema juurde. Kaelustades ja suudeldes kordasid nad ainult: 

»Halaida!" 

»Guljai-Den!" 

Ja uuesti: ,, Guljai-Den!" 

»Halaida!" 


.. Edasi sõideti juba koos. Jutuajamise sees ei pannud nad tähelegi, kui silme ees lõid 
päikese käes särama Uspenski katedraali kuldkuplid. See oli" Pere- 
jaslav. 

Detsembrikuu kolmekümne esimesel kuupäeval lähenes Vene suursaatkond 
Perejaslavile. 

Nagu hetman oli Tšigirinis käskinud, ootas polkovnik Ivan Zolotarenko 
suursaatkonda viie versta kaugusel linnast. Tema selja taga seisid mõni samm eemal 
polkovnik Pavlo Teterja, kümme sotnikut Pere-jaslavi polgust, polgu buntšukikandja ja 
polgu horunži, kaugemal aga sirgete ridadena kuus sotnjat kasakaid valgetel hobustel. 

Vihe tuul lehvitas lippe, piikide küljes lipendasid punased, sinised ja rohelised 
vimplid. Päike kuldas 

mõõku ja piike. Ratsanikud seisid vaikselt. Ei sõnakest ega sosistamist, ainult tuul 
uitas kergemeelselt ja jultunult ringi, keerutas polkovniku pea kohal bun-tšukki ja lõi 
tagasi punase kuntuši hõlmu. Ivan Zolotarenko vaatas teraselt põhja poole, kust iga hetk 
pidi hakkama paistma suursaatkond. Polkovniku tuuldunud, punakas nägu tardus 
pidulikku vaikimisse. Kerge härmatis tekkis kulmudele ja vurrudele. 

Viimaks tulid nähtavale esimesed ratsanikud, nende kannul aga saadikute tõllad. 
Zolotarenko tuli hobuse seljast maha, tulid maha ka sotnikud. Täpsel ühtlasel sammul 
astusid nad saadikutele vastu. Hakkasid puhuma sada pasunameest, löödi tulumbasse. 
Tõllad peatusid ja suursaadikud astusid välja. Ees sammus kõrges soobelmitsis ja kullaga 
tikitud ferjasis bojaar Buturlin. Tema järel okolnitši Alfjorov, Alfjorovi järel duumadjakk 
Lopuhhin ja Moskva streletside ülem Matvejev. Tagapool tulid stolnikud ja aadlikud. 

»Pan suursaadik,” alustas Zolotarenko valju häälega ning tuul kandis polkovniku 
sõnad üle väljaku. ,,Hetmani nimel, Zaporožje Kasakaväe nimel, meie maa rahva nimel 
tervitan sind, soovin head tervist ning õnnistan seda püha silmapilku, kus sina, 
suursaadik, ja teie, panid saadikud, meie vennad usu ja vere poolest, astusite meie maa 
peale, mis on ohtralt niisutatud ta poegade, meie vendade verega. Mitte hoolides oma 
elust oleme me kümneid aastaid võidelnud oma priiuse eest ning viime nüüd hetman 
Bogdan Hmel-nitski hetmanikepi all täide oma suurima soovi — asuda õlg õla kõrvale 
teiega ja igaveseks Moskva tsaari, paljude riikide, vojevoodkondade, vürstkondade ja 
teiste maade kuulsa valitseja tsaar Aleksei Mihhai-lovitši kaitse alla, igavene au talle!" 

Buturlin ja saadikud kuulasid tähelepanelikult Ivan Zolotarenkot. Buturlin 
kummardas sügavasti, ja polkovnikud, sotnikud ning kasakad, kes olid saatkonnale 
lähenenud, kuulsid bojaari bassihäält: 

»Kuulsa ja vahva, kõrgelennulise mõistusega ja kiiduväärt vapra hetmani Bogdan 
Hmelnitski polkovnik, tervitan sind, kõiki kasakaid ja kõiki Ukraina linnu ja külasid tema 
kõrgune, meie maa suure valit- 

seja tsaar Aleksei Mihhailovitši nimel. Tsaar saatis meid siia, et kinnitada Suurraadal 
teie hetmani, kogu rahva ja sõjaväe soovi täitmist — võtta teie maa tsaari kõrge kaitse 
alla, et nüüdsest peale oleksite te igaveseks üheskoos oma vendade, vene inimestega.” 

Pärast neid sõnu kaelustasid Buturlin ja Zolotarenko ja suudlesid teineteist kolm 
korda. 

Saatkonna rong liikus edasi linnavärava poole. Ees sõitsid bojaar Buturlin, 
Zolotarenko ja Teterja, nende järel saadikud ja sotnikud, tagapool streletsid ja veel 


kaugemal kasakad. Värava ees jäädi uuesti seisma. Linnamüüridel kahes viirus seisvad 
kasakad andsid kolmekordse kogupaugu musketitest ja veel valjemini kajas linna kohal: 

»Elagu Vene tsaari saadikud!" 

»Elagu Moskva tsaar!" 

»Elagu meie vennad! Elagu!" 

Saatkonnale tuli vastu kogu Perejaslavi vaimulik-kond. ülempreester Grigori pöördus 
suursaadikute poole: 

» Venemaa bojaarid, võimsa Vene riigi valitseja saadikud, õigeusu väärikad lapsed! 
Teie tulek tähendab vabadust õigeusule selsinatsel igivanal slaavlaste maal, mida 
rohkearvulised vaenlased on tahtnud tulega ära põletada, rahvast aga põrguorjuses 
surnuks piinata. Teie tulek siia, kõrged saadikud, tähendab lõppu unioonile ja uniaatidele, 
kurjadele ja häbematutele usutaganejatele, kes on müünud rahva orjusesse ja tekitanud 
talle ärarääkimatut ülekohut. Õnnistagu jumal seda päeva ja seda tundi, kus te astusite 
selle vennaliku maa pinnale!" 

Buturlin ja saadikud suudlesid risti ülempreestri käes. 

Ees kanti tsaarilikku lunastaja-ikooni. Saadikud, ülempreester ja polkovnikud 
sammusid väärikalt tagapool. Tänavail pääses vaevalt läbi. Kasakad ei suutnud enam 
rahvast tagasi hoida. Inimesed võtsid ise üksteisel kätest kinni. Vastates tervitushüüdeile, 
mis kandusid nagu üksainus võimas hääl linnaväravast kuni Uspenski katedraalini, kuhu 
saatkond suundus, kummardasid Buturlin ja saadikud igasse külge. 

Pärast palveteenistust istusid saadikud tõldadesse ja sõitsid polkovnik Teterja ja 
sotnikute saatel nendele pfeatumiseks määratud majadesse. 

Katedraalis ja kõigis teistes kirikutes löödi kella nagu suurel pühal. 

Kuuenda jaanuari õhtul peatusid kaks ratsanikku polkovnik Pavlo Teterja õue ees. 
Kasakast tunnimees tõstis kurjalt nende poole piigi: 

»Mis teil vaja? Kas te ei tea või, et siin on saadikud ... " 

Äkki jäi ta vait, kummardas süüdlaselt ja avas värisevail kätel värava. Ratsanikud 
sõitsid õue, kargasid hobuste seljast maha, heitsid ratsmed jahmunud kasaka kätte ja 
läksid kiiresti välistrepist üles. 

Kasakas seisis veel kaua aega keset õue, suu ammuli ja pilk suunatud uksele, mille 
taha tulijad olid kadunud. Kui poleks olnud ratsmeid peos, oleks ta arvanud, et talle 
viirastus... 

Veidi küürutades astus Hmelnitski üle läve, heitis župaani õlgadelt põrandale ja 
sammus laua juurde. Teterja lõi käed kokku, kargas püsti, tahtis midagi öelda, kuid 
mõistis, et pole vaja. Buturlin tõusis het-manile vastu. Sõnagi lausumata surus Hmelnitski 
tugevasti ta kätt. Nad kaisutasid ja suudlesid teineteist. 

Kõlisesid karikad. 

Martõn Ternovõi tõstis põrandalt hetmani Župaani ja pani selle lavitsale. Kapusta 
pilgutas talle silma, näidates vabale toolile. Džuura asetas Martõni ette veiniga täidetud 
karika. Ja ilma et ta ise teaks, kuidas see juhtus, tõusis Martõn äkki ja hakkas rääkima. 
Võib-olla sellepärast, et ta hääl kõlas nii erutatult ning veendunult, ja sellepärast, et ta 
sõnad olid kõigile selles toas viibijaile südame järgi, ei seganud keegi Martõni. Ta 
kõneles järjest kindlamalt: 

»Rahvas on raske teekonna läbi käinud... Sulle, hetman, usaldasime me oma elu ja 
oma tuleviku. Kas me ei heitnud vahel meelt ja kas ei kadunud meil vahel usk sinusse? 


ütlen sulle avameelselt, hetman, et juhtus ka seda. Kuid sinu tung ühinemisele Vene- 
maaga, hetman, lunastas kjik... Ja mina, Martõn 

Ternovõi, pospoliit Baigorodi külast, kes on kuus aastat seisnud sinu vabarnapunase 
lipu all, hetman, tahan nüüd ütelda Moskva saadikutele: ,, Asume õlg õla kõrvale vendade 
venelastega ning keegi ei suuda meist kunagi võitu saada!" Aga sulle, hetman, selle eest, 
et sa oled meid juhtinud selle õnneliku päevani, au ja kiitus!" 

Martõn tühjendas ühe sõõmuga karika, kuid huuli puhtaks pühkida ei jõudnud — 
hetman astus ta juur*de, kaelustas ja suudles teda. Kõvasti surusid Martõni kätt bojaarid 
Buturlin ja Artamon Matvejev ning teised Vene saadikud, Ivan Zolotarenko aga patsutas 
Ternovõile sõbralikult õlale: 

»Ma ei arvanudki, et sa valitsed keelt niisama hästi kui mõõka. Sa rääkisid südamest, 
Martõn!" 

Martõn Ternovõi istus kõrval lavitsal. Ta ei kuulnud enam, mis toas räägiti. Tema 
mõtted olid kaugel. Ammuolnu käis läbi mälu pika ja õudse roduna. Tuli meelde öö 
piiriäärses vene asulas, tuli meelde ema. Nüüd võib ta ausalt ja avameelselt emale silma 
vaadata. Ja kui oleks veel Katrja . . . Vana parandamatu valu ängistas Martõni südant. 
Seal Dikoje Pole taga istusid ikka veel ammused kiskjalikud "vaenlased, igipõlised 
röövlid ja timukad — tatarlased ja türklased. Veel polnud aeg puhata ja unistustest lõbu 
tunda. Mar-tõn kehitas õlgu, ta nagu heitis endalt mälestuste koorma ja kuulis Hmelnitski 
sõnu: 

»Kui me oleme rahva šlahta ikke alt vabastanud, peame saama veel võitu põlise ja 
kohutava vaenlase — Krimmi ja Türgi üle, kes laastavad meie maid ja vaevavad 
põrgupiinadega meie rahvast.. .” 


17 


Hommikust peale oli sompus ilm. Hiljem ajas tuul hallid pilverünkad laiali. Koidu 
ajal puhkes Pereja-slav õitsele vabarnapunaste lippude ehtes. Pidulikult helisesid 
kirikukellad. Päike ronis pilvede tagant välja, valas ohtralt valgusega üle Uspenski 
katedraali ja teiste kirikute kuplid, tänavad ja väljakud, päikesekiired 

mänglesid akendes. Väljastpoolt kohale sõitnud inimesed ja kohalikud elanikud — 
perejaslavlased — ruttasid kõik kiiresti tänavaile. Jalakäijal oli raske läbi pääseda, aga 
saanis või ratsa läbi pääseda oli peaaegu võimatu. 

Kellad helisesid lõbusalt, kutsuvalt. Kõigil tänavail tagusid jala- ja ratsakasakad 
trummi ja hüüdsid kähisevate häältega: 

»Raadale, rahvas, Suurraadale!...” 

Lossimüüridel puhusid sada pasunameest pasunaid. 

Pidupäev! Pidupäev! 

»Just nagu lihavõtted," mõtles Guljai-Den, rutates väljakule, kuhu kasakad raadale 
kogunesid. 

Ta vaatas tagasi: veel üsna kaugel tema taga, alates tänava lõpust, tuli rohkesti 
rahvast. Paljuhääleline jutukõmin hõljus värskes pakases õhus. Tuul vaibus, ja lõbusad 
hääled kostsid pakases heledalt. Guljai-Deni südamesse tungis mingisugune imepärane, 


ärev ja magus suure ning kaua-oodatud võidu tunne. Lumi rudises jalge all. 
Päikesepaisteliselt leegitsesid lipud. Viltu kõrva peale lükatud mütsis kasakas surus 
kõvasti Guljai-Deni kätt ja rääkis vaimustatult: 

»»Ah, vennas! Jõudsime ometi ära oodata! Hmel ei petnud meid meie lootustes!" 

»Ei petnud!" kostis vastu Guljai-Den, ja tal tekkis tahtmine iga hinna eest praegu 
Hmelnitskit näha saada ning ta kätt suruda. 

Väljak oli rahvast juba täis, kuid inimesi tuli järjest juurde... 

Lapsed ronisid puude otsa, katustele, seadsid end taradele. Ja mitte ainult lapsed ... 

Kella kaheksa paiku hommikul löödi väljakul trummi. Kõigi silmad kiindusid 
helepunase kaleviga kaetud laiale lavale keset väljakut. 

Lava juures seisid kasakad piikidega, sinised Župaa-nid seljas ja punase põhjaga 
sinised mütsid peas, — see oli hetmani ihukaitse. 

Guljai-Den trügis ettepoole. Ta hingas kiiresti. Suust tungis auru. Nagu kõik teised, 
vahtis temagi lava poole, justkui peaksid hetman ja vanemkond kuskilt selle alt esile 
kerkima. 

Üle väljaku kandus häältekõmin. 

»Tulevad!.. 

»Tulevad! ... " 

«Eesotsas on hetman! .. 

»Ega see hetman ole ... " 

»Ara räägi! Just hetman! Kas oled pimedaks jäänud või? ... 

Keegi küsis Guljai-Denilt ta selja taga: 

»Missugune päev täna on?" 

Guljai-Den vastas pahaselt: 

»Näed ise ju, ega sa pime ole... Ilus päikesepaisteline päev.” 

«Loll! Ma küsin kuupäeva." 

»Kaheksas." 

»NÜ peagi meeles: kaheksandal jaanuaril tuhande kuuesaja viiekümne neljandal 
aastal.” 

Guljai-Den vastas: 

»»Küll ma meeles pean!... 

Hetman ja kasakavanemkond astusid lavale. Uuesti tõusis rahva hulgas kõmin. 

»Näe, see paks on Nossatš." 

»Aga see seal, kes on pernatšiga?" 

»Dzelali. Aga see paremal, hetmani kõrval, on Zolotarenko ... " 

»Vaata, minu polkovnik Parhomenko." 

» Aga näe, seal on meie oma — Starodub ..." 

Peajessauul Lissovets tõstis hetmanikepi kõrgele. Pea-buntšukikandja Tomilenko asus 
Hmelnitski selja taha ja asetas buntšuki tema parema õla kõrvale. Tuul tuustis buntšukki 
ja lehvitas seda hetmani pea kohal. 

Hmelnitski astus sammu ettepoole. Pinev vaikus täitis väljaku. Aeglaselt laskis 
hetman pilgu käia üle avara väljaku, üle peade mere, üle laste puude otsas ja katustel. Tal 
sähvas peast läbi: ,, Kunagi lapsed jutustavad... " 


Guljai-Denile näis, et hetman tundis ta ära; kui nende pilgud vastamisi sattusid, 
tundis ta, kui magusalt süda kokku tõmbus. Rahvas seisis väljakul liikumatult. Hmelnitski 
hingas sisse jaanuarikuu õhku, 

tundis kuskil rinnas selle pakast puhtust ja tõstis hetmanikepi: 

«Vennad kasakad, polkovnikud, jessauulid, sotni-kud, kogu Zaporožje Kasakavägi, 
kõik õigeusklikud! 

Teile on teada, kuidas me jumala abiga oleme lahti saanud meie kiriku 
tagakiusajatest, kes olid kogu ristirahva vihale ajanud. Juba kuus aastat elame me 
vahetpidamatus sõjas, ilma valitsejata. Selleks kutsusime me tänaseks kokku kogu rahva 
avaliku raada, et teie koos meiega valiksite endale valitseja nelja hulgast, keda ise 
soovite. Türgi tsaar kutsub meid oma alamlusse, läkitab järjest meie juurde oma 
saadikuid. Teine on Krimmi khaan — tema soovib sedasama. Kolmas on Poola kuningas. 
Aga neljandat me palume ise ja tahame olla tema kõrge kaitse all. See on meie 
vennasrahva tsaar, suur Vene isevalitseja tsaar Aleksei Mihhailovitš. Seal on meile kallis 
maa ja meie vennad, kellega me oleme õlg õla kõrval palju kordi vene maid kaitsenud ja 
kes ei anna meid kurjadele vaenlastele teotamiseks ja tagakiusamiseks. 

Türgi tsaar on basurmaan. Teile kõigile on teada, kuidas ta meie usku rõhub ja 
missuguseid teotusi ja piinu kannatavad meie vennad tema võimu all olevatel maadel. 
Tatari khaan on vili sama puu otsast. Rzecz Pospolita kuningas .. . mis teile temast jutus- 
tada? Tuletage täna meelde kõike kurja ja häda, mida panid on meie rahvale teinud. .. 
Teate juba ise! 

Õigeusklik tsaar, suur valitseja Aleksei Mihhailovitš on meiega ühte jumalaseadust, 
ühte õigeusku. Suur valitseja näeb meie rahva piinu ja meie palvetele vastu tulles on 
läkitanud meie juurde suursaatkonna, et see, kui raada nii otsustab, võtaks meid tema 
kõrge kaitse alla. Meie vennad tulevad meile sõjariistus appi. Teadku Varssavi, Istanbul, 
Bahtšisarai, Viin, Rooma ja teised pealinnad, kus meie vastu kurja sepitsetakse, et liidus 
vene rahvaga oleme me võitmatud ja ligipääse-matud. 

Aga kui mõni siin raadal pole meiega päri, sellele on nüüd vaba tee, kuhu ainult 
soovib! ... ” 

«Tahame õigeuskliku Moskva tsaari allal" kõlas kõuehääl Guljai-Deni kõrva-kohal. 

» Tubli!" karjus Guljai-Den täiest kõrist, nägi sel hetkel poolpõiki endast eemal 
Netšipor Halaidat, tabas selle pilgu ja karjus uuesti: 

»Lahame Moskva tsaari alla!" 

» Tubli!" veeres üle väljaku, voolas kevadveena mööda tänavaid, kus inimesed seisid 
tihedalt üksteise kõrval. 

»Tahame!" mürises üle väljaku ühise võimsa hää- 
lena. 

Martõn Ternovõi seisis lava juures ja karjus samuti: 

» Tubli! Tahame Moskva tsaari alla!" Ta vaatas kõrvale, nägi oma ammuse sõbra 
Netšipor Halaida õhetavat nägu ning karjus veel kõvemini: 

» Tahame!" 

Tiivustatult ja rõõmsalt kandis tuul seda sõna edasi. Hmelnitski vaatas enda taha 
polkovnikute poole. Silmapilkselt ärkasid ta mälus kuus aastat võitlusi ja muresid. Järsult 


pöördus ta kisast täidetud väljaku poole, tõstis hetmanikepi pea kohale ja hüüdis häälega, 
millega ta oli kõik need kuus aastat rahvast lahingusse kutsunud: 

»Jääme siis igaveseks ühte vene rahvaga!" 

Vastuseks mürises talle üksmeelselt tuhandeist rinnust: 

»Jääme!" 

Ja selles sõnas kuulis Bogdan Hmelnitski juba mitte ainult Suurraada häält, vaid talle 
tundus, nagu ütleks kogu Ukraina Karpaatide tippudest kuni Musta mereni kindlalt ja 
vankumatult: 

»Jääme!" 

1945—1949 


LÕPP 


- SÕNADE, PÄRISNIMEDE, VÄLJENDUSTE JA AJALOOLISTE 
SÜNDMUSTE SELETUSI 


Akvaviit — põletatud viin. Ladina keelest agua vitae — eluvesi. 

Aldebaran (araabia k.) — heledaim täht (alfa) Sõnni tähtkujus, üldse heledamaid 
tähti põhjataevas. 

Anateem — kirikuvanne. 

Argamakk (tatari k.) — kiirete ratsahobuste tõug. 

Arhimandriit — kreeka-katoliku usu kloostriülem, ülemabt. 

Arkebuus — keskaegne suur hargile toetuv püss. 

Askar — tatari või türgi sõdur. 

Astrahani khaaniriik — XVI sajandi algul Kuldhordi (vt.) asemele tekkinud väike 
khaaniriik, mille pealinnaks oli Astrahan. 1556. a. vallutas Ivan IV selle khaaniriigi. 

Ataman (türgi k.) — valitav, hiljem ka määratav kasaka-pealik. 

Bahtšisarai — Krimmi khaaniriigi (vt.) pealinn. 

Basurmaan — sõimusõna e. pahatahtlik nimetus muhameedlaste kohta slaavlastel 
vanasti. 

Batu e. Batu-khaan — mongoli maadevallutaja Džingis-khaani pojapoeg, Kuldhordi 
(vt.) asutaja. 1237. a. tungis Batu-khaan ,.tule ja mõõgaga" Kirde-Venemaale, ja see 
tähistas tatari ikke algust Venemaal. 1380. a. lõid venelased tatarlasi Kulikovo lahingus, 
kus suurvürst Dimitri Ivanovitš (Donskoi) sai võidu Mamai-khaani üle, millega algas 
Venemaa vabanemine tatari ikkest. 

Batõr (tatari k.) — vägilane, rüütel. 

Bogun, Ivan — Bogdan Hmelnttski suurimaid võitluskaaslasi. Kui Krimmi khaan 
Berestetško lahingu ajal Bogdan Hmelnitskit enda juures vangina kinni hoidis, valisid 
kasakad hetmaniks Boguni, ja ta võitles oma kasakatega vapralt vaenlase ülekaalukate 
jõudude vastu. Pärast Batogi lahingut purustas Bogun 1653. aasta sügisel Monastõrištše 
juures Jeremias Wiszniowiecki sõjaväe ja Vinnitsa lähedal 40 000-lise Poola armee. 
Bogdan Hmelnitski surma järel juhtis ta ülestõusu reetja Võgovski (vt.) vastu. Rzecz 
Pospolita püüdis Boguni korduvalt, kuid tulemusteta enda poole meelitada, et tema 
populaarsust ära kasutades sundida kasakaid alistuma. 1662. a. areteerisid Poola 
võimud Boguni. 

1663. a. asus ta poolakate nõudmisel reetja hetman Pavlo Teterja vägede etteotsa, et 
vallutada Dnepri vasak kallas, kuid astus kohe ühendusse venelastega ning Ukraina 
vägedega, kusjuures koostati plaan kuningas Jan-Kazimierzi purustamiseks. Rzecz Pos- 
polita sai sellest reetjate kaudu teada, Bogun areteeriti ja lasti hiljem maha. 

Bojaar — kõrgeima seisuse liige Moskva riigis. Tsaari lähemaid nõunikke nimetati 
kojabojaarideks. 

Buntšukk — sõjaväeline märk, üks hetmanivõimu sümboleid: hobusesaba ridva 
otsas. 

Burnus — idamaine peakotiga mantel. 

Cannae — vt. Hannibal. 

Conde — prantsuse prints, väejuht, kes Madalmaades võitles hispaanlaste vastu. 
1646. a. vallutas ta Dunkerguei; selles lahingus aitas teda otsustavalt ukraina kasakate 
väeosa Bogdan Hmel-nitski juhtimisel. 

Diivan — kõrgem nõukogu Idamaa isevalitsejate juures. 

Dikoje Pole (tõlkes: metsik väli) — Musta mere äärse asustamata stepiala 
vanaaegne nimetus. Dikoje Pole lahutas Krimmi khaaniriiki Ukrainast ja kogu 
Venemaast. 

Djakk — ametkonnakirjutaja Vana-Venemaal. Djakid ja alam-djakid olid tavaliselt 
madalamast soost. Duumadjakid olid kõrgemast seisusest — bojaaride hulgast. 

Doodž — keskaegse Veneetsia vabariigi (vt.) pea, kes sellele kohale valiti eluks 
ajaks. 

Džuura — kasakast teener-kaaslane, kannupoiss, kes käis oma peremehega 
sõjaretkedel ja oli ka muul ajal tema läheduses igasuguste käskluste täitmiseks. 

Duuma — bojaaride duuma, tähtsamate riigiasjade arutlemiseks asutatud nõukogu 
tsaari juures. 

Eunuhh — kohimees Idamaa haaremites. 

Ferjas — muistne vene ülerõivas. 

Galeer — vana- ja keskaegne aerudega laev 25—30 aeruta-mispingiga, igaühel 3— 
5 aerutajat, kelleks olid pinkide külge aheldatud galeeriorjad — vangimõistetud 
kurjategijad, sõjavangid ja orjusse viidud mehed. 

Gjaur — mittemuhameedlaste sõimunimi muhameedlastel. 

Gracchused — vennad Tiberius ja Caius Semprosinus, vanarooma lihtrahva hulgast. 
Aastail 133 ja 124—122 e. m. a. taotlesid nad rahvajuhtidena maareformi läbiviimist — 
piirata iga isiku maavalduste suurust ja jagada vaesematele maad ilma müügiõigu-seta. 
Tiberius tapeti grupi senaatorite poolt ja Caius sai surma provotseeritud relvastatud 
ülestõusu ajal. 

Grivenka — raskuse mõõduühik. 

Haidukk (ungari k.) — mõisateener Ukrainas teoorjuse ajal, ka teener poola 
kõrgemast seisusest isikute juures. Halatt — Idamaa rahvaste pikk avar kuub. 

Hannibal (246 —183 e. m. a.) — kuulus Kartaago väejuht. Lõi roomlasi a. 216 e. m. 
a. Cannae lahingus, kasutades hiilgavat taktikalist manöövrit vaenlase suuremate 
jõudude ümberpiirami-seks ja hävitamiseks väiksemate jõududega. 

Hellebard — pikavarreline sõjakirves. 


Hetman — 1) Ukrainas XVII—XVIIL saj. kasakaväe valitav Aülem, alates 
Bogdan Hmelnitskist ka Ukraina ülemvalitseja. 2) Poolas selsamal ajal sõjaväe 
ülemjuhataja; oli kaks hetmanit: kroonihetman, kes juhtis krooniväge (vt.), ja 
välihetman, kes juhtis kvartaväge (vt.). Peale selle oli Leedus oma Leedu hetman, 

Hetmanikepp — valitsuskepp, hetmanivõimu sümboleid. 

Hmelnitski, Bogdan (Zinovi-Bogdan) (sünd. 1595. a. paiku, suri 1657. a.) — 
Ukraina hetman (1648—1657). Väljapaistev riigitegelane, väejuht ja diplomaat, 
suurimaid ajaloolisi kujusid, Ukraina vabadusvõitluse organiseerija ja juht poola šlahta 
(vt.) vastu; taotles Ukraina taasühinemist Venemaaga, mis teostati Pereja-slavi Raada 
(vt.) otsusega. Bogdan Hmelnitski sündis ukraina väikešlahtitši perekonnas 
Perejaslavis. Ta sai hea hariduse, hakkas juba varakult huvituma Ukraina 
vabadusliikumisest ja sattus Poola võimude tagakiusamise alla. Vahepeal viibis kaks 
aastat türgi vangipõlves ja käis Ukraina kasakaväe juhina Prantsusmaal vürst Conde 
(vt.) armees sõdimas. 1648. a. kevadel valiti ta Ukraina hetmaniks. Lõi sama aasta 
aprillis Poola eelväge 20l-tõje Vodõ jõe juures, purustas mai keskel Korsuni all 
kroonihet-man Potocki väe ja andis septembris Piljavtsõ all Piljavka jõel veel hirmsama 
löögi Poola kuningavägedele. Ta liikus edasi Galiitsiasse, piiras lühikest aega Lvovi ja 
läks siis Zamostjet piirama. Talve tuleku ja epideemia tõttu sõjaväes leppis ta vahe- 
rahuga Poola uue valitud kuninga Jan-Kazimierziga, loobus Zamostje piiramisest ja 
läks 23. detsembril 1648. a. Kiievisse, kus teda pidulikult vastu võeti kui Ukraina 
vabastajat Poola ikke alt. Bogdan Hmelnitski saabumisega Kiievisse algabki käesolev 
romaan. Bogdan Hmelnitski oskas enda ümber koondada rahva parimaid esindajaid, 
kellele Ukraina vabastamine oli südameasjaks, nagu Bogun, Krivonoss, Netšai jt., kuid 
tema ümber oli ka Poola agente, nagu Võgovski, Teterja, ta oma teine naine Czaplicka 
jt. Bogdan Hmelnitski suri pikema haiguse tagajärjel 6. augustil 1657. a. Bogdan 
Hmelnitskile püstitati 1888. a. Kiievis mälestussammas. Nõukogude valitsus on 
väärikalt hinnanud Hmelnitski mälestust. 1943. a. asutati Bogdan Hmelnitski orden ja 
ta sünnilinn Perejaslav Kiievi oblastis on ümber nimetatud Perejaslav-Hmelnitskiks. 

Holopp — ori, pärisori, sunnismaine teener. 

Horalius (suri 8. aastal e. m. a.) — rooma luuletaja. 

Hord — esialgu mitmest sugukonnast moodustatud mongolite e. tatarlaste 
suguharu, hiljem aga paljudest erinevate rahvaste suguharudest koosnev ning 
ühtesulanud liit, kuhu kuulus näiteks mongoleid, tatarlasi, türklasi, mandžuurlasi jt. 
Suured hordid kujutasid endast juba riiki, kelle eesmärgiks olid sõjad, vallutamised, 
rusumised. 

Hortitsa — saar Dnepri kärestiku lähedal, kuhu tekkis kasakate ja Ukrainast 
põgenenud talupoegade kindlustatud laager. 

Horunži — lipukandja kasakate ratsaväes. 

Hospodar — valitsev vürst Moldaavias (vt.), Semigradjes (vt.) ja nende 
naabermaades. 

Hmitor — väike mõis, talund. 

Istanbul — Konstantinoopoli türgikeelne nimetus. 

Ivan Veliki — kellatorn Kremlis. 

Janitšar — türgi vanemaaegne sõjamees. 


Jassõr — vangid rahuliku elanikkonna hulgast, keda tatarlased massiliselt Krimmi 
viisid ja kas andsid haaremitesse või müüsid orjaturgudel või vabastasid suure 
lunaraha vastu. 

Jefimok — taalri nimetus venelastel, hõbemünt. 

Jessauul — vanasti kasakaväes polkovniku aukraadile järgmine madalam aste. 
Jessauul täitis kõrgemaid teenistus- ja valve-kohustusi kasakaväeüksustes. Peajessauul 
oli vanem jessaliul hetmani kantselei teenistuses Ukrainas. 

Kaasani khaaniriik — pärast Kuldhordi (vt.) lagunemist mitmeks iseseisvaks 
khaaniriigiks XV sajandi keskpaiku Kaasani linna ümbrusse tekkinud khaaniriik. Ivan 
HI ajal oli Kaasani khaaniriik sunnitud tunnustama oma vasall-sõltumust Moskvast ja 
1552. a. vallutas Ivan IV täielikult selle riigi. 

Kandelaaber — kõrge kantav küünlajalg paljude küünaldega. 

Kantsler — kõige kõrgem riigiametnik keskaegses Poolas, kus teda nimetati ka 
kroonikantsleriks. 

Karmeliidid — 1156. a. Karmelil (mäestik Põhja-Palestiinas) asutatud kerjusmunga 
ordu. 

Kasakapaat — ühest puutüvest väljaõõnestatud paat, mida nimetati ka kajakaks. 

Kasakavanemkond — Bogdan Hmelnitski ajal moodustatud kasakavanemate kogu 
nii helmani kantselei juures, polkudes kui ka sotnjates. Sellele vastavalt olid pea-, 
polgu- ja sotnjavanemkond. Asendanud 1648.—1654. a. sõdade jooksul hävitatud või 
minemakihutatud poola šlahta (vt.), sai kasakavanemkond selleks tuumaks, millest 
edaspidi võrsusid ukraina aadel ja mõisnikud. Peavanemkonna moodustasid Zaporožje 
Kasakaväe kõrgemad ametiisikud hetmani kantseleis: peakirjutaja, kes juhatas kasaka- 
väe kantseleid, peakohtunik, pea-vooriülem, kes juhatas suur-tükiväge, peajessauul, 
peahorunži ja pea-buntšukikandja. -Viimased kolm täitsid mitmesuguseid ülesandeid, 
mis neile andis het-man, kusjuures pidulikel sündmustel kandis peahorunži kasaka-väe 
lippu ja pea-buntšukikandja hetmani buntšukki. Hiljem lisandus peavanemkonnale veel 
pea-varavalitseja, kellele allus rahandus. 

Kastellaan — kindlustatud punkti (kindluse, lossi) ülem, kes maakaitseväe (vt.) 
kokkutulekul Poolas juhatas oma ringkonna šlahta relvastatud jõude. 

Khaan — khaaniriigi isevalitseja; valitseva vürsti tiitel muhameedlikus Aasias; 
suursuguse isiku tiitel Idamaal. 

Kiriku-unioon — vt. unioon. 

Kleinoodid — hetmanivõimu sümbolid, nagu hetmanikepp, -lipp, -buntšukk jm. 

Kobenjakk — peakotiga kasakamantel. 

Kobsaar — ukraina rahvalaulik. 

Kodaki kindlus — poolakate poolt Dnepri kärestikust kõrgemale ehitatud 
kindlus, mis pidi takistama Zaporožje kasakaid ukraina talupoegade sagedaste 
ülestõusude puhul XVI—XVII sajandi vahetusel viimastega ühinemast. 

Kolmekümne-aastane sõda (1618—1648) — algas usulistel põhjustel ja võimu 
haaramise pärast. Sellest võtsid mitmesugustel järkudel osa sakslased, böömlased, 
austerlased, taanlased, rootslased, prantslased, poolakad jt. ning see lõppes Vestfaali 
rahuga. Euroopa maad, eriti Saksamaa, said selle sõja tagajärjel tugevasti laastata, 
paljud maakohad muutusid päris inimlagedaks. Tugevamad riigid püüdsid oma 
sõjakahjusid nõrgemate arvel hüvitada, Poolategi seda Ukraina rikkuste arvel. 


Koraan — muhameedlaste poolt pühaks peetav raamat. 

Korsun — linn Lääne-Ukrainas, mille juures Bogdan Hmelnitski pärast võitu 
Zoltõje Vod5 (vt.) lähedal andis 1648. aasta mais purustava löögi Poola 
kroonihetmanile Potockile, võttes ka ta enda vangi. Pärast seda võitu haaras 
talupoegade ülestõus Ukrainas Dnepri mõlemad kaldad, Šlahta jättis maha oma mõisad 
ja päästis end Poolasse põgenemisega. 

Krimmi khaaniriik — XV sajandil Krimmis tekkinud khaani-riik, mis varsti sattus 
Türgi sultani vasall-sõltumusse. Liidus Ivan Ill-ga purustas Krimmi khaaniriik oma 
peavaenlase Kuld-hordi ja pidas visa sõda Leeduga. Poola kuningad, kes olid ühtlasi 
Leedu suurvürstid, olid sunnitud tatarlaste rüüsteretkede vältimiseks Leedusse Krimmi 
khaanile suurt panist maksma. Krimni tatarlased sooritasid rüüsteretki ja sõjakäike ka 
Venemaale. Tugev Krimmi khaaniriik püsis kuni XVII sajandi lõpuni. Krimmi 
khaaniriigi pealinnaks oli Bahtšisarai. 

Kristiina — Rootsi kalolikuusuline kuninganna, Gustav Adolfi tütar (suri 1689. a.). 

Krivonoss, Maksim — ukraina ülestõusnud talupoegade silmapaistev juht. Juhtis 
talupoegade ülestõusu, mis puhkes pärast Korsuni lahingut. Rikas poola-ukraina 
magnaat vürst Jeremias Wiszniowiecki püüdis uskumatute julmuste abil ülestõusu 
maha suruda, kuid ei pidanud kokkupõrgetel vastu Krivonossi kiiresti liikuvatele 
kasakate-talupoegade salkadele. 1648. a. septembris liitus Krivonoss Bogdan 
Hmelnitskiga Poola kuningavägede purustamiseks Piljavtsõ (vt.) juures. Pärast Zborovi 
rahu tekkinud hingetõmbust kasutasid poolakad selleks, et purustada talupoegade 
liikumist. Hukati massiliselt talupoegi ja ka linnakodanikke, sest ka viimased toetasid 
Bogdan Hmelnitskit tema suures ürituses. Hukkunud talupoegade juhtide hulgas oli ka 
Maksim Krivonoss. 

Kroonihetman — vt. hetman. 

Kroonimaad — päris-Poola ja Leedu maa-alad Poola-Leedu kuningriigis. 

Kroonivägi e. kroonisõjavägi — poolakaist ja leedulastest koosnev Poola sõjavägi, 
kes vahetult allus kuningale, s. 0. kroonile. 

Kross — rahaühik, poolkopikat, sajandik zlotti (vt.) jne. ; Ksends (poola k.) — 
katoliku preester e. paater. Kulden — Hollandi rahaühik, kuldmünt. 

Kuldhord — suur khaaniriik, rais tekkis Batu-khaani ajal. Selle alla kuulusid Volga 
bolgaaride maad, polovetsi stepid Lõuna-Venemaal, Põhja-Kaukaasia, Horezm Kesk- 
Aasias ja Lääne-Siber kuni Irtõšini. Kuldhordi alluvuses olid ka Vene vürstiriigid. Pea- 
linnaks oli Sarai Volga alamjooksul. Võimas khaaniriik hakkas nõrgenema feodaalse 
killunemise ajal, kui Kuldhordi üksikuis osades kerkisid esile iseseisvad khaanid, 
kusjuures viimaseks hoobiks oli Timuri (vt. Tamerlan) sissetung XIV saj. lõpul, millest 
Kuldhord enam ei suutnud toibuda. Krimmi khaanrriik liidus Ivan III-ga purustas 
Kuldhordi lõplikult. 

Kumõss — märapiim, tatarlaste lemmikjook. 

Kuntušš — pikk ülekuub ukrainlastel ja poolakatel. + 

Kureen — kasakaväe allüksus, keda juhatas kureeni-ülem. 

Kurgaan — muistne kääbas, kuhu olid maetud sõjas langenud. Kurgaane ehiti 
kividega ja neile anti teravatipuline kuju. 

Kvart — veerand pange, s. 0. 2,5 toopi e. ümmarguselt 3 liitrit; ka vastava mahuga 
nõu. 


Kvartavägi — Poola sõjavägi, keda peeti ülal kuninga mõisatest saadava tulu ühe 
veerandi (kvarta) arvel, tegelikult okupatsioonivägi, keda Poola võimukandjad 
pidasid Ukrainas. 

Lahkusuline — usuvastane, ketser. Nii nimetasid poolakad ukrainlasi, kes ei 
tahtnud vastu võtta katoliku usku. 

Leedu hetman — vt. hetman. 

Maakaitsevägi — kutsuti Poolas kokku suurema riikliku hädaohu puhul. 

Maakogu — tsaar Mihhaili ajal asutatud riiklik kogu Venemaal, kus arutati 
kõiki riigi jooksvaid vajadusi. Madjar — ungarlane. Magistraat — linnaomavalilsus. 
Malvaasia — kreeka veini sort. Mamai — vt. Batu. 

Metropoliit — õigeusu pea- e. ülempiiskop. 

Minarett — kultusliku tähtsusega kõrge tornikujuline ehitus muhameedlastel. 
Mogila Kolleegium — metropoliit Pjotr Mogila poolt asutatud vaimulik akadeemia 
Kiievis, keskaegse Ukraina kõrgem õppeasutus ja tähtis hariduse levitamise keskus. 
Moldaavia — hospodarkond (vürstiriik), mille geograafiline asukoht vastas 
praeguse Moldaavia NSV territooriumile. 

Mortiir — väikekaliibriline suurtükk, ka suurem püss. 

Mošee — muhamediusuliste palvekoda e. kirik. 

Muezzin — muhamediusuliste palveaja kuulutaja. 

Mulla — muhamediusuliste vaimulik. 

Multjani hospodarkond — vürstiriik Moldaavia hospodar-konnast lõuna pool. 
Mursaa — tatari väikevürst, kõrgem aadlik. Musket — suur raske vanemaaegne 
püss. 
Nalivaiko, Semerin — ukraina talupoegade esimeste ülestõusude juhte, käsitöölise- 
nahaparkali poeg.. 1595. a. asus ta Volõõ-nias puhkenud ülestõusu etteotsa, tema salgad 
siirdusid ka Valgevenesse, õhutades ülestõusule sealsedki talupojad, ülestõusnud 
vallutasid mitu linna, Poola kuningas Sigismund III saatis ülestõusnute vastu 
suure sõjaväe hetman Zolkiewski (vt.) juhtimisel. Lubnõ linna lähedal piirati 
ülestõusnud ümber, kuid kohe neist jagu ei saadud. Vaherahu ajal tungisid poolakad 
ülestõusnutele reetlikult kallale ja tapsid nad, ülestõusu juhi Semerin Nalivaiko aga 
viisid Varssavisse ja piinasid seal surnuks. 

Namaas — muhameedlaste palvus. 

Netšai, Danilo — Bogdan Hmelnitski suurimaid võitluskaaslasi, ukraina 
talupoegade-kasakate salkade vapramaid juhte, kes hiljem liitus Bogdan Hmelnitskiga. 
Nagu talupoegi, nii ei rahuldanud ka teda Zborovi rahu ja ta tegi ses suhtes Bogdan 
Hmelnitskile kibedaid etteheiteid, ähvardades koguni uue hetmani valimisega. Ta otsis 
ise võimalusi Zborovi rahu rikkumiseks, kuid lõpuks hoidus siiski Bogdan Hmelnitski 
pealekäimisel tagasi, jäädes ootama uue sõja puhkemist poolakate vastu. Kuid otse uue 
sõja eel sai ta 1651. a. veebruaris surma poola Žolnerite reetliku kallaletungi 
tagajärjel. 

Nikon — õigeusu patriarh Venemaal tsaar Aleksei ajal. 

Nogailane — XV sajandil Volga ja Jaiki (Uraali) jõe vahele tekkinud iseseisva 
tatari hordi liige. 

Okolnitši — Moskva riigi õukonnaametnik. 

Otomani impeerium — Osmani e. Türgi suurriik keskajal. 


Ovidius — rooma luuletaja (suri a. 17 m.a..). 

Pan — härra, isand poola ja ukraina keeles; pani «— proua, semand. 

Peavanemkond — vt. kasakavanemkond. 

Perejaslavi Raada — suur ajalooline sündmus: 8. (18.) jaanuaril 1654. a. kuulutati 
Perejaslavi linnas Dnepril peetud üldrahvalikul Suurraadal tehtud otsusega pidulikult 
välja Ukraina taasühinemine Venemaaga. Ukraina sai õiguse pidada omavalitsust 
valitud hetmaniga eesotsas. Registrikasakate (vt.) arv määrati kindlaks 60 000 mehele, 
seega palju suuremale arvule, kui kunagi oli nõustunud Rzecz Pospolita isegi viimase 
häda sunnil. Ukraina üleminek Vene riigi koosseisu päästis ta anastamisest Poola ja 
Türgimaa poolt. Venemaal tuli Ukraina pärast koos ukrainlastega veel kaua sõdida. 
Kuni oma surmani võttis sellest võitlusest osa ka Bogdan Hmelnitski. Ukraina 
taasühinemisel Venemaaga oli, hoolimata sellest, et Venemaa eesotsas seisid tookord 
tsaar ja mõisnikud, määratu suur progressiivne tähtsus ukraina ja vene rahva edasisele 
poliitilisele, majanduslikule ja kultuurilisele arengule. Vaatamata tsarismi, vene ja 
ukraina feodaalide ning kodanluse reaktsioonilisele poliitikale tõi kahe suure slaavi 
rahva -ühinemine teineteisele lähemale Venemaa ja Ukraina rahvad, kes valisid 
ainuõige tee ühises võitluses kõigi välisvaenlaste vastu, ühiste rõhujate vastu, 
feodaalide ja kodanluse vastu, tsarismi ja kapitalistliku orjuse vastu. Tänu leninlik- 
stalinliku rahvuspoliitika teostamisele suutis ukraina rahvas teostada oma rahvusliku 
taassünni, taasühendades kõik Ukraina maad ühtses Ukraina Nõukogude sotsialistlikus 
riigis. 

Pernatš — sulgedega ehitud ametikepp; käesolevas romaanis polkovnikuameti 
tunnus. 

Peseeta — Hispaania rahaühik. 

Piljavka e. Piljavtsõ — jõgi Volõõnias, kus Bogdan Hmelnitski andis 1648. a. veel 
kohutavama löögi Poola kuningavägedele kui Korsuni (vt.) lahingus. 

Plutarchos (suri umb. a. 120 m. a. j.) — kreeka kirjanik ja ajaloolane. 

Podgorje — maakoht-eelmäestik Dunajetsi harujõgede vahel Tatra mägede ees. 

Podoolia — omaaegse Galiitsia-Volõõnia vürstiriigi (XII—XII saj.) lõunapoolne 
osa, mis feodaalse killunemise ajal Kiievi riigi küljest ära langes. 

Poljanovka rahu — Moskva riigi ja Rzecz Pospolita vajiel 1634. a. piiriäärsel 
Poljanovka jõel sõlmitud ,.igavese” rahu leping. Sellega lõppes sõda, millega esimene 
Romanovite suguvõsast tsaar Mihhail tahtis Poola alt vabastada viimase poolt 
interventsiooni ajal vallutatud Smolenski ja teised maad. Ähvardav sõda Türgiga sundis 
Poolat sõlmima rahulepingu. Poolale jäid alles Smolensk ja teised interventsiooni ajal 
vallutatud maad, kuid poolakad nõustusid esmakordselt tunnustama Mihhaili Vene 
tsaariks, loobudes seega oma endistest pretensioonidest Moskva tsaari troonile. 

Polkovnik — suure väeosa, polgu ülem. 

Porta — Türgi sultani valitsus; Türgi riik. 

Pospoliidid — sunnismaised talupojad, pärisorjad staarostkon-dade (vt.), mõisa- ja 
kloostrimaadel Ukrainas ja Poolas. 

Possaadi-rahvas — agulirahvas, vaesemad elanikud Venemaa linnades, ka 
Moskvas. 

Prikaas — ametiasutus keskaegsel Venemaal, mis juhtis teatud ala, nagu sõjandus, 
välisasjad, suurtükiasjandus, julgeolek, stre-letsid (vt.), kohus jne. 


Pööbel — nii nimetas valitsev klass liht- e. alamrahvast. 

Raada — nõupidamine, koosolek Ukrainas. Pearaada — kasak-konna kõrgemate 
juhtide nõupidamine. Lihtraada — reakoossei-sulise kasakkonna e. kogu kasakkonna 
lahtine koosolek. 

Raeisandad — valitud linnaomavalitsuse liikmed. 

Rakkerahvas — agulielanikud Moskvas, kes kandsid raket, s. 0. koormist andamite 
maksmise ja teoorjuse näol. 

Reduut — lahingukorda seatud kants lahtisel väljakul. 

Regimentaar — sõjaväeülem, vastab umbes polkovniku mõistele Poola sõjaväes. 

Register — kasakate nimekiri. Et kasakaid ei loetud pospoliitideks (vt.) ja et nende 
arv Ukrainas XVI saj. lõpul märksa suurenes, hakati Poola kuninga Stephan Bäthory 
ajal osa kasakaid erilistesse nimekirjadesse (registritesse) kandma ja neid kasakaid 
nimetati registrikasakateks. Registritesse pääses ainult jõukam ja üsna väike osa 
kasakatest, kuna ülejäänud kasakaid tahtis Poola valitsus pospoliitideks teha ja neid 
mõisatesse tagasi saata. Pospoliitideks aetav kasakate enamik sellega muidugi ei 
leppinud, mispärast ka ukraina rahva ülestõusu ajal oli kasakate hüüdlauseks 
registrikasakate arvu suurendamine, tegelikult kõigile kasakatele priiuse nõutamine 
koos pospoliitide vabastamisega orjusest. 

Reitarid — sakslastest palgaline ratsavägi. 

Rzecz Pospolita — Poola riik. 

Rõnda — Moskva tsaaride ihukaitseväelane. 

Seim — keskaegne Poola parlament, mis koosnes aadli ja vaimulike esindajaist. 

Seimaanid — valvurid, Idamaa valitsejate ihukaitse. 

Semigradje hospodarkond — vürstiriik lõuna pool Moldaavia hospodarkonda. 

Seneca (suri a. 65 m. a. j.) — rooma kirjanik ja mõttetark. 

Setš — vt. Zaporožje. 

Sints (poola k. czyncz) — sunnismaistelt talupoegadelt maa kasutamise eest võetav 
maks natuuras ja teoorjuse näol. 

Smerdid — algul põlluharijate nimetus slaavi rahvastel, hiljem talupojad-pärisorjad 
Vana-Venemaal. 

Sotnja — kasakate väeüksus, mis koosnes ümmarguselt sajast kasakast. 

Sotnik — sotnja ülem. 

Staarost — staarostkonna (vt.) ülem. 

Staarostkond — administratiivne üksus Poola riigis kindlustatud kantsiga keskel. 
Poola kuningas annetas mõnele kõrgemast soost šlahtitšile (vt.) staarostkonna 
eluaegseks valdamiseks. 

Stolnik —e kõrgemaid ametnikke tsaariõukonnas. 

Strasnik — ratsavalvur-korrapidaja Poolas. 

Streletsid — tsaar Ivan IV poolt asutatud püsiv 490—50 000-meheline jalavägi. 
Rahuajal asusid streletsid koos perekondadega neile määratud Moskva agulis, elatudes 
peamiselt käsitööst ja kaubitsemisest. 

Strjaptšid — Moskva riigi ametnikud mitmesuguste ülesannetega: 
järelevalveametnikud kohtuasutustes, asjaajajad jne. 

Sumpt (tsunft) — ühel tööalal tegutsevate käsitööliste koondis. 

Sutaan — katoliku usu preestri rüü. 


Svitka — ukraina pikk ülerõivas. 

Sõberveli, sõbervendlus — lõunaslaavlaste kombe järgi sõpruse arendamine 
vendluseks. (Vt. ka verevennad.) 

Sõela tähtkuju — tähendab romaanis Plejaadide tähekuhilat Sõnni tähtkujus. 

Saitaan (türgi k.) — paha vaim,- saatan. 

Šerbett — idamaine jahutatud puuviljajook. 

Šlahta (poola k.) — poola aadel, šlahtitš — aadlik. 

Zamostje — Poola linn Lublini vojevoodkonnas, mida Bogdan Hmelnitski 1648. a. 
pikemat aega piiras, siis aga Poola kuningaga vaherahu sõlmis. 

Zaporožje — ukraina ja ka valgevene talupojad põgenesid poola šlahta rõhumise 
eest asustamata steppi Dnepri alamjooksul; Hortitsa saarel Dnepri kärestiku taga oli 
nende kindlustatud laager; asukoha järgi hakati neid nimetama Zaporožje kasakaiks 
(porog — kärestik). Kaitseks pealetungi vastu ehitati tõkkeid maharaiutud puudest. 
Ukrainakeelsest sõnast ,,sitš" (tõke) kujunes vene keeles selle asupaiga nimetusena 
Zaporožje setš. Suvel käisid mehed kasakapaatidel (vt.) Dnepri kaudu Mustal merel, 
võttes ette pealetunge Türgi rannikule. Talvel oli Zaporožje setš tühi, Hortitsale jäid 
ainult vahid, kasakad aga läksid Ukraina 

ja Poola linnadesse, kus müüsid oma käsitöösaadusi ja mereretkedel saadud saaki. 

Zlott — Poola rahaühik. 

Žolkiewski — Poola kroonihetman enne kuningas Jan-Kazimierzi. 

Zolner — poola jalaväesõdur. 

Zoltõje Vod5 (tõlkes: kollased veed) — jõgi, mille lähedal Bogdan Hmelnüski 
andis 1648. a. aprillis esimese hoobi Poola armeele, purustades kroonihetman Potocki 
eelväeosa ja sundides Potockit kiiresti taganema. Hmelnitski jälitas teda ja lõi lõplilault 
Korsuni (vt.) lahingus. 

Zupaan — meeste ülerõivas ukrainlastel ja poolakatel. 

Tamerlan e. Timur — türgi-mongoli feodaal, kes lõi XIV sajandi teisel poolel suure 
Timuri riigi. Ta unistas ülemaailmse impeeriumi loomisest. ,,Kogu asustatud maailm,” 
ütles ta, ,,ei vääri seda, et sellel oleksid kaks kuningat.” 

Teng — vanaaegne rahaühik, pool kopikat. 

Tsargrad — Konstantinoopoli e. Istanbuli slaavikeelne nimetus. 

Tšauš — türgi aunimetus, tiitel. 

Tšerenokk — soola mõõduühik. 

Tulumbass — litauritaoline löökpill; nahaga ülelöödud katel. 

Uluss — tatarlaste asundus, laagrikoht. 

Unioon — katoliku ja õigeusu ühendamise kava, mille eesmärgiks oli Ukrainas ja 
Valgevenes katoliku usule osutatud vastupanu murdmine. Enamik kirikukombeid jäi 
õigeusklikel endisteks, kuid õigeusu kirik pidi alluma Rooma paavstile ja tema poolt 
määratud kõrgemaile vaimulikele. UniOon pidi toetama Poola anastamispoliitikat 
Ukrainas ja Valgevenes. Uniooni kuulutas 1596. a. välja Bresti' ljrfnas kokku tulnud 
kirikukogu ja uniooni sõlmimise kinnitas oma drilise käskkirjaga Poola kuningas. 
Uniooni poolehoidjaid nimetati uniaatideks ja vastavaid kirikuid unioonikirikuiks. 

Universaal — läkitus, käskkiri, manifest. 

Urjadnik — kordnik, korraldaja. 

Valahhia hospodarkond — vürstiriik Moldaavia hospodarkon-nast lõuna pool. 


Vanemkond — vt. kasakavanemkond. 

Wawel — loss Poola kuningate omaaegses pealinnas Krakovis. 

Veneetsia vabariik — Aadria mere laguunidel 118 väikesele saarele püstitatud linn, 
mis kujunes keskajal võimsaks kaubandus-riigiks. Ta valitses sajandeid Aadria merd, 
päris osa Bütsantsi riigist ja levitas oma võimu Ülem-Itaalias. XV sajandil oli Veneetsia 
maailmakaubanduse linn. Pärast seda algas ta langus, mida mõjutasid Ameerika 
avastamine, sõjad Türgiga jne. 

Verevennad — sama mis sõberveljed (vt.), kuid sõprus on juba arendatud oma 
eluga teise elu kaitsmiseni. 

Vesiir — kõrgeim ametnik Idamaal. . 

Vestiaali rahu — sellega lõppes Kolmekümne-aastane sõda (vt.). Võit — 
linnakohtunik. 

Vojevood — väepealik, vojevoodkonna valitseja Venemaal ja Poolas. 

Volõõnia — omaaegne iseseisev vürstiriik, siis liidus Galiitsiaga Galiitsia-Volõõnia 
vürstiriik; varem kuulus Kiievi riigi koosseisu. 

Võgovski, Ivan (sünniaeg teadmata, suri 1664. a.) — Ukraina hetman 1657—1659. 
Ukraina šlahta päritoluga. Poola vägede poolel võideldes sattus Võgovski Zoltõje Vodõ 
(vt.) all vangi, kuid suutis oma salakavalusega võita Bogdan Hmelnitski usalduse, kes 
määras ta kasakaväe peakirjutajaks. Võgovski oli selle feodaalse kasaka vanem konna 
esindaja, kes taotles kokkulepet poola šlah-taga. Pärast Perejaslavi Raadat ja Ukraina 
taasühinemist Venemaaga suutis ta ka Vene valitsust veenda oma lojaalsuses. Tegeli- 
kult jätkas ta endiselt oma kahepalgelist poliitikat. Pärast Bogdan Hmelnitski surma 
(1657) sai ta Venemaale vaenuliku kasaka-vanemkonna osa abil Ukraina hetmaniks. 
Tema vastu puhkes ülestõus polkovnikute M. Puskari ja J. Barabani juhtimisel, kuid 
Võgovskil õnnestus see tatarlaste abil maha suruda. Oma positsiooni kindlustanud, 
hakkas ta juba avalikult Poola kasuks tegutsema. 1658. a. sõlmis ta Rzecz Pospolitaga 
Gadjatši lepingu, mille järgi Ukraina pidi uuesti minema Poola ülemvõimu alla. Kuid 
seda reetlikku lepingut ei suutnud ta täita, sest 1659. a. puhkes suur ülestõus Ivan 
Boguni juhtimisel. Võgovski kukutati ja ta põgenes Poolasse, kus ta oma reetliku 
tegevuse eest sai Kiievi vojevoodiks. 1664. a. hukati ta Poola määratud hetmani Pavlo 
Teterja poolt, kes kartis temas konkurenti oma võimule. 

Välihetman — vt. hetman. 


JÄRELSÕNA 

Ukraina nõukogude kirjanik Natan Samoilovitš Rõbak sündis 1913. a. Hersoni 
oblastis. Ta õppis Šepetovka suhkrutööstuse juures olevas tehnikumis. 17-aastase 
noorukina avaldas ta 1930. a. oma esimese jutustuse Kiievi ajalehes ,,Proletarskaja 
Pravda". Rõbaki edaspidine kirjanduslik looming oli üsna mitmekülgne: ta kirjutas 
jutustusi, romaane, luuletusi. Suuremateks teosteks olid romaanid ,,Dnepr" (1937) ja 
»Honore de Balzac'i eksitus" (1940). 

Suure Isamaasõja aastail oli Rõbak ajalehe ,.Stalinski Sokol" kirjasaatja. 1942. a. 
ilmusid tema sõjajutustuste kogumikud ,.Lipp” ja «Jutustused sõjast", 1943. a. 
olukirjeldused ,.Baškiiria päike" ja 1944. a. romaan ,,Relvad meiega". Viimane leidis 
lugejate poolt sooja vastuvõtu. 


Rõbaki kunstimeisterlikkus avaldub ajaloolises romaanis ,,Pere-jaslavi Raada”, mille 
eest talle 1950. a. määrati Stalini II järgu preemia. 

Romaan ,,Perejaslavi Raada" on pühendatud ukraina rahva vabadusvõitlusele poola 
šlahta vastu 1648.—1654. a. ja lõpeb Bogdan Hmelnitski poolt Perejaslavi linna 
kokkukutsutud rahvakoosolekuga — raadaga, mis väljendas ukraina rahva tahet taas- 
ühinemiseks Vene riigiga. Nimetatud taasühinemine oli tohutu suure progressiivse 
tähtsusega, sest see päästis Ukraina täielikust killunemisest ning hävimisest panide Poola 
ja Türgi sultaniriigi löökide all. 

Ukraina rahva võitlus, mida juhtis Bogdan Hmelnitski, polnud kerge, samuti polnud 
kerge teostada ukraina rahva unistust — vene vennasrahvaga taasühinemist ühtses Vene 
riigis: Venemaad sidus Poolaga sõlmitud Poljanovka rahuleping; Poola ja Türgi valitsus 
ning Krimmi khaan püüdsid seda taasühinemist takis- 

tada, sest nad kartsid, et Vene riik tugevneb veelgi. Neid toetasid ka Lääne-Euroopa 
riigid. Taasühinemist takistas ka ukraina jõukas kasakavanemkond, kes unistas poola 
mõisnike väljakihutamisest, et nende mõisad endi kätte saada. 

Rõbak näitab tõetruult Hmelnitski leeris toimunud klassideks kihistumist, Ukraina 
sündmuste seost sellega, mis toimus kogu Euroopas; ta toob esile keeruka rahvusvahelise 
olukorra ja selle taustal areneva võitluse vabadust ihkava ukraina rahva ja teda rõhuva 
poola šlahta vahel. Väljendades oma rahva tahet, võitleb Hmelnitski Ukraina 
taasühinemise eest Vene riigiga, ning kähe-vennasrahva vankumatu sõprus, mida ei 
suutnud murda vaenlaste sepitsused, on romaani keskseks ideeks. 

Romaanis on kunstipäraselt ja tõetruult esitatud rida eredaid: kujusid eri leeridest: 
Hmelnitski võitluskaaslased, lihtsad kasakad, kes on valmis ohverdama oma elu kodumaa 
vabastamise eest; neile on vastandatud vaenlased — jesuiidid, poola feodaalid, äraostetud 
reeturid. 

Romaani sotsiaalne teravus väljendub ka selles, et-autor esitab kujukalt seda sünget 
osa, mida etendas reaktsiooni keskus Vatikan, kes igati toetas panide Poola poliitikat. 
Rooma paavst ja tema nuntsiused võtsid tarvitusele kõik abinõud selleks, et ukraina rahva 
vabadusvõitlust maha suruda. Selles liikumises nägid nad mitte üksnes vihatud 
Jahkusuliste” võitlust, vaid ka ohtlikku ,,pööbli" ülestõusu võimul olevate privilegeeritud 
klasside vastu. Sellepärast tegutsesid nad Ukraina vastu tule ja mõõgaga, kasutasid 
spionaaži ja äraostmist. 

Rõbaki romaan ,,Perejaslavi Raada" annab ajalooliselt tõetruu kujutuse ühest eredast 
ja oma poliitilise tähtsuse poolest otsustavast perioodist ukraina rahva ajaloos. 

Perejaslavi Raada otsus Ukraina taasühinemisest Venemaaga oli tõeliseks Ukraina 
rahva tahteavalduseks ja pöördepunktiks Ukraina elus. Ühendades igaveseks oma saatuse 
vennaliku vene rahvaga, päästis ja säilitas ukraina rahvas sellega enda kui rahvuse. 

Pravda", 9. detsember 1953. a. 


Oi Bogdan, targalt sa 

hüva mõttega võtsid otsuseks, 

et sa kuningast ja sultanist ära pöörasid 
ja Moskvaga igaveseks ühinesid. 
(Rahvalaulust) 


ESIMENE RAAMAT 


«Jääme!» mürises väljaku kohal, veeres võimsa lainena lumise Perejaslavi kohal. 

«Jääme igavesti ühte vene rahvaga!» hüüdis Guljai-Den ega tundnud iseenda häält 
ära. 

Kas tuli see pakasest või tuli see tuulest, kuid hääl ei olnudki nagu oma. Hääl oli hele 
ja tugev ning näis üle kostvat kõikidest teistest häältest. Paistis nagu oleksid kõik 
polkovnikudki seepärast tema poole vaadanud ja hetman talle oma terase pilgu heitnud. 
Ja sellest, et temalgi oli korda läinud oma heakskiitu avaldada, tekkis südames soe tunne. 

Lumehelbed sulasid huultel, värelesid ripsmeteL Tuul sakutas lippe, kergitas pilve 
katedraali kohale, mille kuplitel ristide kuld vaevalt läbi lumeliniku sätendas. Väljak aga 


mühas ja kohas, oli täis vägevat kõminat. Otsekui ühine hing ja ühine tahe oli tal, ja ta oli 
nagu laev stepimerel, mis tõttas kaugele ahvatlevale teekonnale kõrge ning helge 
taevaranna poole. 

«Jääme!» hüüdsid kasakad, linnakodanikud ja pos-poliidid, sotnikud ja jessauulid, 
kaupmehed ja polkovnikud. 

Ja kogu väljak, kõik inimesed, nii noored kui vanad, nägid, kuidas Bogdan 
Hmelnitski hetmanikepi kõrgele pea kohale tõstis. Ja niipea kui väljakul pidulik vaikus 
tekkis, kostis hetmani kõmisev hääl: 

«Jääme nüüdsest peale igavesti ühte Moskvaga!» 

«Igavesti!» kärgatas väljak. 

«Jääme igavesti!» mürisesid tuhanded hääled, ja inimestele tundus, nagu 
rõõmustaks kaasa ka päike: 

tuhanded ja tuhanded päikesekiired surusid silmapilkselt pilvede rangu laiali, appi 
päikesele tuli aga stepi-tuul, mis kihutas pilved tugevate tiivalöökidega läände. 

Pealepoole kirikute kupleid, äärepealt Uspenski katedraali kuldristideni lendasid 
mütsid — tuulest narmendavad ja päikesest luitunud vanad mustad lambanahksed 
läkiläkid, kõrged punaste ja siniste lottidega voonanahast mütsid; lendasid sinised ja 
valged rätikud, siidlinikud, langesid alla ja lendasid jälle üles. Suur-tükikärgatused 
väristasid õhku ja kogupaukude vaheajal hüüdsid pidulikult kõigi Perejaslavi kellatornide 
kellad. 

Südamel jäi rinnus kitsaks. Guljai-Den pigistas tugevasti Netšipor Halaida kätt. 
Lahtise svitkaga naine naeratas õnnelikult ja puhkes nutma. Ta hõikas midagi, kuid 
suurtükid ja kellad summutasid kõik. 

Kui saaks nii seista ja mitte rääkida, ainult vaikida ja ringi vaadata, kõigest südamest 
ja hingest kaasa elada sellele imekaunile päevale, mida ei nähta unes ka kõige 
õnnelikumal ööl.. . Ei hõisanud huuled, vaid paisusid rõõmust inimeste südamed, ja 
seepärast nägi Guljai-Den igaühe näol midagi säärast, nagu oleksid kõik siin ta ümber, 
kõik need, kes seisid temaga õlg õla kõrval ning ees- ja tagapool, vennad ning õed. Ja ta 
mälus ärkas viivuks ellu äsjane minevik. Silme ette kerkisid püssirohusuitsu ja verd täis 
jooksukraavid, kindlusevallid, võllad tee ääres, Šlahtalosside ette püstiaetud teibad, mille 
otsas valu käes vingerdades hinge vaakusid ärapiinatud pospoliidid. Südames tõusis 
umbne viha kõigi ülekohtutegude ning hädade pärast, kurjade päevade alanduste ja 
piinapigistuste pärast, ja kõik see pitsitas südant, nagu oleks keegi halastamatu võõras 
sellele nagu lahtisele haavale soola riputanud, nii et see nüüd vaigistamatus valus kokku 
kiskus ... Ja veel polnud valminud vastus, veel viivuks tumestus see rõõm, mille ta oli 
kätte saanud oma vere hinnaga ja mille järele ta siia Perejaslavi väljakule oli tulnud läbi 
lahingute ja surmade .. . Kuid näis, nagu oleks tema mõtetega, tema sõnadega, mis polnud 
veel huultele kerkinud, hakanud rääkima Hmelnitski ise, kes, niipea kui suurtükid ja 
kellad vaikisid, otse purpurit- 

punase lava äärele astus ja hetmanikepi põhja poole sirutas. 

«Meie igipõlised unistused on täide läinud!» kõneles hetman. «Kuid kas see 
tähendab, et kuningas ja sultan, Rooma paavst ja ta jesuiidid ning kogu šlahta meid nüüd 
rahule jätavad ja meil seda elu elada lasevad, mis me ise endale valinud oleme? Kas see 


tähendab, et võime igaüks oma koju minna, seal põldu harida, lapsi kasvatada, pulmi 
pidada, jumalat teenida, vabalt kaubelda, et võime kartust tundmata teedel ratsutada ja 
magama heita, ilma et me püstolit või mõõka peatsisse paneksime, — kas see tähendab, 
et me ei pruugiks oma elujärje pärast hirmu tunda? Kas see tähendab, et päikesetõusu 
vastu võttes pole meil enam vaja karta, mida meile algav päev toob, ja et teel olles pole 
meil tarvis kõrva vastu maad suruda ja kuulata, kas ei trambi sellel vaenlaste hobuste 
kabjad? Ja lõpuks, kas ema võib rahulikult last äiutada, ega tarvitse karta, et keegi talle ja 
ta lastele kurja tuleb tegema?» 

Hmelnitski tõmbas hinge tagasi ja vastas siis ühe järsu sõnaga, mis oli vahe nagu 
kasakamõõk: 

«Ei!» Ja kordas samas: «Tuhat korda ei!» 

Väljakul valitses vaikus. Ainult sajad lipud sahise-sid. Hetman niisutas keelega 
kuivanud huuli ja libistas pilgu üle avara väljaku, mis oli rahvast murdu täis. Helepunaste 
kuntuššidega kasakad seisid liikumatult lava ees, käes tuules lipendavad sinised lipukesed 
— hetmani ihukaitseväe tunnusmärgid, ja piigid olid neil paremale sirutatud. Veidi 
kaugemal olid kohale tardunud buntšukikandjad. Valged, mustad, sinised ja punased 
buntšukid lehvisid varte otsas. Kohe nende taga seisid oma ametimärkide all hallides 
kaftanites käsitöölised, kuna aga veelgi tagapool tunglesid noorikud kirjudes rättides ja 
noormehed. Hüvakätt ja kurakätt seisid liikumatult kasakad, nende vahel pos-poliidid, 
svitkad seljas. Lava lähedal tabas silm tõsiste nägudega sotnikuid ja jessauule. Nende 
keskel seisid vaimulikud ja pigistasid peos riste. 

Hetmanile tundus, nagu näeks ta praegu alles esimest korda üsna selgesti seda suurt 
kaasmaalaskonda, kes on Perejaslavi Raadale kogunenud laia kodumaa 

igast nurgast, — neid Ukraina esindajaid sotnjatest ja polkudest, linnade 
magistraatidest, töökodadest ja pos-poliitide hulgast. Pospoliitide keskel seisid ka 
Belopolje läbipääsmatute padrikute sihvakad ja kuivetanud lambakarjused, seljas 
jämedast villast kobenjakid ja peas mustad karused lambanahka mütsid. 

Väljakul on maad võtnud pidulik vaikus. Kõikide kõige salajasemad mõtted ütles just 
nüüdsama välja Hmelnitski. Seepärast ei liigutagi end keegi väljakul, ei vaheta seistes 
jalga, seepärast ongi kõik unustanud, et seisavad palja päi. Ja kuigi päike jälle pilve varju 
kadus ja hakkas sadama paksu lund, mis pähe ning õlgadele langes, seisid inimesed 
paljaste peadega ning ootasid, mis hetman edasi lausub. 

Hmelnitski aga ei rutanud. Kas oli see siis niisugune silmapilk, kus saab ühe ajuga 
välja ütelda kõik, — kõik, mis meeles mõlkus? Oh issand! Õigust öelda ei teadnud ta veel 
isegi, kuidas inimestele selgeks teha, et just praegu on vaja veel suuremat pingutamist ja 
valmisolekut. 

Vahest ehk oleks ka tema tahtnud lavalt alla minna ja rahvamere hulka astuda? Oi, 
kuidas ta suruks vastu rinda seda vana tudi, kelle silmad jooksevad vett tuulest, pigem 
küll vanadusest. Hambutu suu praokil, vahib ta üksisilmi hetmanile otsa ja hoiab peopesa 
kõrva ääres, et ei läheks kaotsi ükski sõna. Või ta pigistaks kätt sellel kasakal, kellel on 
sügav arm meelekohal, millele vaikselt lumehelbeid langeb. 

Kuid inimesed ootavad, et ta räägiks, ja ta saab ka ise aru, et peab ometi ütlema, 
kuidas lood edaspidi on, kuhu oma sammud seada, kuidas elada ja mille peale loota. Ta 
pistab hetmanikepi punase vöö vahele, mis on tugevasti ta piha ümber, sirutab käed ette 
ja nagu kallab väljakule kõmisevaid sõnu: 


«Ei! Me ei tohi sõjariistu maha panna ega kodudesse laiali minna. Kuid selle üle pole 
meil vaja kurvastada, pole vaja oma südant murega vaevata! Sest selle pandiks ju, et me 
oma julma vaenlase üle võitu saame, on meie Suurraada, mida tulevased põlved, meie 
lapselapsed ja lapselapselapsed, nimetavad selle linna nime järgi. Kui kunagi kauges 
tulevikus poeg oma isalt 

küsib, mis Raada meil oli, kuuleb ta vastuseks, et ses-sinases Perejaslavi linnas andis 
kogu meie rahvas oma usutunnistuse järgi ja kogu maailma ning meie püha kodumaa ees 
vande ja suudles selle peale risti, et ta saab olema ustav ning truualamlik suurele Moskva 
tsaarile, et sellessinases linnas asusime me igaveseks ajaks õlg õla kõrvale meie venna 
vene rahvaga ja et sestsaadik on meie saatus ühine. Ühine on meil soolleib, ühine päike ja 
ühine maa. Kas pole see mitte nõnda, kasakad?» 

«Nõnda jah!» vastati rahva hulgast. 

«Sul on õigus, Hmel!» 

«Kõnele edasi!» 

Hetman lõi korraks käega ja väljak jäi jälle vaikseks. 

«Ja sellepärast, et me oleme muutunud tugevamaks, lähevad meie vaenlased veel 
õelamaks. Haududes oma mõttes, kuidas meile jälle kütkeid kaela panna, püüavad nad 
meid vennalikust vene rahvast lahti kiskuda, et me jääksime üksi ja et nad saaksid siis 
jälle meie maal panipõlve pidada, meie maa üle irvitada ja seda igatemoodi teotada. Kuid 
eluilmaski varem ei ole me läinud taplusse nii suure jõuga, nii põlglikult oma vaenlaste 
peale mõteldes. Sest meie poolt on nüüd vene rahvas, vend vere ja usu poolest, meie 
poolt on Moskva, kõigi slaavi maade pealinn. Ja et oma maale rahujärge tuua, et elada 
ilma mureta oma laste ja emade pärast, et ise oma põllul peremees olla, peame taplusega 
sundima vaenlast meie maalt lahkuma, nii et ta unustaks mõtlemisegi meie maa 
allaheitmisele. Oleme siis nüüdsest peale äravõitmatud ning allaandmatud!» 

Hmelnitski haaras äkilise käeliigutusega vöö vahelt hetmanikepi, sirutas selle lääne 
poole ja hüüdis: 

«Hoidke alt, vaenlased! Surm vene maa julmadele vaenlastele!» 

«Surm neile!» müristas väljak vastuseks. 

Õhus läigatasid tupest haaratud mõõgad. Peademere kohale kerkisid sajad piigid ja 
musketid. 

Hirnatasid maruvihasest kõminast erutatud hobused. 

Hmelnitski puhkes naerma ja hüüdis hetmanikeppi viibutades: 

«Meil Perejaslavis hüüavad kellad, nii et see isegi Rooma kuulda on. See paneb 
paavsti ja jesuiidid tantsu lööma...» 

Ta astus sammu tagasi ja sedamaid piirasid polkovnikud ta ümber. 

Teterja ja Zolotarenko hüppasid lavalt kergejalgselt alla. Seal ühinesid nendega 
Perejaslavi ülempreester ja preestrid. Rist käes, kõndisid nad nelja sotniku ja nelja 
jessauuli saatel kiirustamata rahva hulgas ringi ja küsisid väärikalt: 

«Kas tahate Moskva tsaari alla minna, et oleksime nüüdsest peale venelastega üks 
rahvas?» 

«Tahame!» 

«Tahame!» 

«Et oleksime igavesti üheskoos!» 


«Jumal, anna kinnitust!» 

Nõnda vastasid kindlalt ja pidulikult kasakad ja linnakodanikud, käsitöölised ja 
pospoliidid. 

Netšipor Halaida pigistas mõõgapidet nii tugevasti, et käsi valgeks läks, ja lausus 
vaikselt: 

«Vannun isa ja ema nimel.» Ning ta suudles risti, mille preester tema poole sirutas. 

«Et oleksime igavesti üheskoos!» ütles Guljai-Den risti suudeldes. 

Kui polkovnikud olid kaugemale läinud, sikutas viletsa svitkaga ja ilma mütsita mees 
Guljai-Deni varrukast ja küsis ringi vahtides aralt: 

«Aga kuidas pospoliitidega jääb, kas ka kõik registritesse pääsevad? Oled ehk 
juhtumise kaupa kuulnud?» 

«Minagi küsiksin seda,» vastas Guljai-Den vastu tahtmist. 

«Siis küsi, vend,» pooleldi soovitas, pooleldi palus mees. «Pärastpoole on ehk hilja ... 
» 

«Küll seda küsida jõuab,» ütles Netšipor Halaida. «Aga mis su nimi on ja kust mehi 
sa oled?» 

«Mu nimi on Abraam ja pärit olen Vinnitsa lähedalt.» 

«Kuuled sa mis, sa oled siis vaimulik?» küsis Guljai-Den karmilt. 

«Olin munk ja siis pandi mulle nimeks Abraam. Ilmale olen ma aga Kirilo.» 

«Visati kloostrist välja?» uuris Guljai-Den. 

«Tulin ise tulema,» ütles Kirilo vastu tahtmist. «Meil pospoliitidel on kloostris ja 
ilmalikus elus küll isemoodi nimi, kuid elujärg on üks: vihu aga surmalau-päevani tööd 
teha ... » 

Netšipor Halaida tundis Abraami sõnades isesugust vastuvaidlematut painavat tõde, 
mis tegi äkki südame nukraks. Ta heitis mehele valju pilgu ja küsis pahaselt: 

«Kas kuulsid, mis hetman rääkis?» 

«Muidugi, egas ma kurt ole,» pomises Kirilo. «Ainult et pospoliitidest... » 
«Pospoliitidest!» osatas Halaida Kirilo peenikest häält. «Eks minagi ole pospoliit, 
kuid mul ei seisa mõttes ainult oma Õu ja tare, vaid mul on mõttes kogu maa, elan sellele 

kaasa ... » 

«Sulatõsi,» kiitis Kirilo kähku takka. «Mis nüüd mina ka? Ei mina ole midagi... » 

«Pole midagi ja loril lõpp,» ütles Guljai-Den lõbusalt. «Kas sa siis ei näe, mis 
pidupäev täna on? Mõista seda ja pea meeles! Koos vene rahvaga saame voli kätte, ole 
selles kindel.» 

Kirilo välgatas puhmaskulmude alt silmi ja ta suu jäi imestusest ammuli. 

«Sedamoodi siis!» 

«Justament sedamoodi, endine jumalasulane Abraam,» puhkes Guljai-Den naerma. 
«Nähtavasti pole isad kloostriülemad sulle midagi õpetanud.» 

«Käisin metsas puid raiumas, pesin teenijas-mun-kade kambrite põrandat... » 

«Tüütas vist ära?» küsis Halaida. 

«Üksluine töö. Ära tüütas neh,» oli Kirilo nõus ja lisas leplikult: «Näen, et olete oma 
inimene, teile tõtt rääkida pole patt... Oleksin punase kuke kloostri-ülema räästasse 
pistnud ja Dnepri alamjooksule pagenud. ..» 

Guljai-Den vaatas ringi ja siis ainiti Abraamile otsa. Viimati on teine ehk nuhk? Ajab 
loba, uurib ja puurib, pärast aga seisab ees teekond Kapusta kantseleisse! 

Ehk on koguni šlahta salakuulaja? Kus sa otsale saad? Ega teise südamesse näe! Alati 
peab mõni tüütu hing peo ära rikkuma. 

Kirilo just nagu aimas Guljai-Deni mõtteid ja ütles: «Minus sa ära kurja taga aja, olen 
sinu mesti mees.» Sel silmapilgul hõikas tuttav kasakas Guljai-Deni, ja kui ta siis jälle 
ümber pööras, ei olnud Kirilot enam. Ja kuidas Guljai-Den ka ringi ei vaadanud, oli see 
justkui nõel heinakuhja kadunud rahva hulka, kes täitis avarat Perejaslavi väljakut nagu 
tormitsev meri. Kuid endise munga jutt ei andnud Guljai-Denile hingerahu. Ega ta 
alamjooksult ilmaaegu siia sõitnud, et Raa-dale pääseda. Ta polnud palja uudishimu 
pärast siia tulnud ja oma naise ja lapsed Doni kasakahuuto-risse jätnud. Siin Perejaslavis 
pidi otsustatama tema saatus. 

Ta oli tahtnud nii kiiresti kui saab Perejaslavi jõuda. Mis seal veel rääkida! Kui palju 
juttu oli neil Netšipor Halaidaga olnud, kui nad väikese huutori juures kokku olid saanud! 
Ja Martõn Ternovõi on küll sotnikuks saanud, kuid pole teps mitte uhkeks läinud. Temalt 
sai ta samuti kuulda palju seesugust, mis võttis pea ringi käima. Kuid Guljai-Den polnud 
vedelast taignast tehtud. Ta kuulas küll teraselt, kuid tal oli oma mõte. Sellest hoidis ta 
kõvasti kinni. Süda tundis rõõmu, et Poola šlahtaga ei tule enam kõnelda teisiti kui 
mõõga ja püstoliga. See leidis kinnitust ka nüüd siin Raadal. Juba ainuüksi selle pärast 
tasus Perejaslavi tulla! Õigust öelda ei ajanud munga sõnad pospoliitidest teda just vähe 
kimpu. Kummatigi küpses kuskil ta südamepõhjas helge lootus: «Nüüdsest peale on meil 
vene rahvaga ühine saatus, jõudu on enam ehk läheb korda ka panisid vaigistada, — neid 
on ju vähem, meid aga rohkem?» Ja see mõte valmistas talle rõõmu, mida ta ei suutnud 
varjata. Ta patsas vägeva kämblaga Halaidale selga. 

«Netšipor, meid on rohkem kui panisid...»» Keegi eesmistes ridades vaatas nende 
sõnade peale üle õla tagasi, välgatas vihaselt silmi ja köhatas. Teine tähendas: 

«Leidsid ka, tola, millega trööstida ... » 

Kuid Guljai-Den ei saanud pahaseks. Halaida ütles: 

«Elame-näeme, kumb pool peale jääb.» 

«Sinu oma juba ei jää,» tähendas sinise kuntušiga kasakas sapiselt, kohendades 
ärplevalt oma pikka juuksetutti, mis ulatus tal üle pea lõua alla. 

«Aga sina ära ette torma,» soovitas Guljai-Den ja pilgutas kasakale lõbusalt silma. 

-.. Polkovnikud olid koos preestritega juba üsna kaugel. Päike piilus jälle pilve serva 
tagant välja ja valas ,väljaku valgusega üle. Inimesed rääkisid omavahel ja heitsid pilke 
laiale lavale, mis oli kaetud punase kaleviga. Hetmani ümber seisis seal kasakava- 
nemkond. Inimesed väljakul tundsid ära paljud polkovnikud. 

Halaida pidas kinni Ternovõi, kes rahva hulgas õlgadega teed murdes kuhugi ruttas. 

«Martõn, see tähendab — pan sotnik, lubage teie ausust tülitada.» 

Ternovõi müksas küünarnukiga Halaidale ribikon-tide vahele. 

«Kuulan sind, kasakas.» Ja äkki, nagu oleks ta Halaidat esimest korda näinud ja nagu 
polekski nad eile õhtul koos kõrtsis joobnustavat mõdu rüübanud, küsis ta: «Kas ma ei 
näe mitte enda ees jumalarahus hingava polkovnik Gromõka ristipoega?» 

«Et kurat sulle vuntsi kargaks!» nähvas Halaida vastu. «Sa ütle parem, miks Boguni 
näha ei ole?» 

«Bogun ohjeldab lõunas hordi. Või arvad sa, et igal pool niisugune pidupäev on?» 
vastas Martõn karmilt. «Praegu voolab seal ehk veri. Hordile ja kuraditele pole meie 


Raada meeltmööda... Mul on kiire, kasakas, lähen katedraali teatama, et hetman tuleb 
varsti sinna vannet andma. Seal on Vene saadikud.» 

«Sinust saab veel polkovnik,» noogutas Halaida Martõnile järele. 

«Ei ole vist meiesuguste keskelt?» küsis kõrvalseisev kasakas. 

«Ei läinud täkke! Kas siis meiesugusest polkovnikut ei saa?» 

«Poleks nagu kuulda olnud,» põikles kasakas otsesest vastusest kõrvale. 

Guljai-Den tahtis ka midagi ütelda, kuid üle väljaku kõlas käskivalt pea- 
buntšukikandja Vassil Tomilenko hele hääl: 

«Tšigirini polgu kasakad, valvel — seis!» 

Tekkis jälle pingeline pidulik vaikus. Tšigirinlased, seljas sinised kuntušid ja peas 
hallid voonanahka mütsid õlgadeni rippuvate punaste lottidega, tardusid kahte ritta, mis 
ulatusid punase lava juurest üle kogu väljaku otse katedraalini. 

«Mõõgad — võtt!» kamandas Tomilenko. Kimedalt vingudes ja päikese käes 
silmipimestavate hõbeprits-metena sillerdades sähvatasid läbi õhu mõõgaterad, mille 
lööki kartis Rzecz Pospolita šlahta hullemini kui surma. 

Guljai-Den vaatas suure huviga kasakate karme nägusid. Kasakad seisid sirges reas, 
nagu terasest valatud, pikad, sihvakad, tugevate õlgadega. Pikkadest ste-pisõjakäikudest 
päevitanud näod, püssirohusuitsust kõrvetatud juuksetutid, armid põskedel, ninajuurtel ja 
otsaees olid igavesteks mälestusmärkideks ägedatest lahingutest. Ühel ajal Guljai-Deniga 
vaatas vaimustuse ja rõõmuga kasakaid ka Hmelnitski, kes oli juba valmis treppi mööda 
lavalt alla astuma. Vassil Tomilenko ei taibanud, miks hetman seisatama jäi, ja heitis 
rahutu pilgu kasakate ridadele, arvates, et on juhtunud midagi halba, mille pärast hetman 
ei rutta lavalt lahkumisega. Kuid samal silmapilgul astus Hmelnitski lavalt alla, pasunad 
hakkasid hüüdma ning tulumbassid porisema, lõhestades õhku tuhandete helikildudega. 
Hetman sammus ruttamata kasakate ridade vahel, hoides vasakus käes tuules lehviva 
vausulega mütsi ja paremas käes hetmanikeppi. Tema laiadel õlgadel hõljus sooblina- 
haga vooderdatud tumepunasest kalevist keep. Punane kuldtikanditega kuntušš istus tal 
seljas nagu valatud. Keha veidi ettepoole kummargil, täristades ülespoole keeratud 
otstega hõbekannuseid, mis helkisid kõrgete kontsadega helepunaste safiansaabaste 
küljes, sammus ta kindlas taktis, pöörates pead ju paremale, ju vasakule, 

18 

ja tema järgi pöörasid päid ka polkovnikud, kes astusid tagapool, pernatšid peos. 

Hetman jõudis sinna, kus rahvasummas seisis Guljai-Den. Kuum hoog looritas 
Guljai-Deni silmi. Ta huuled hakkasid iseendast liikuma. Oleks tahtnud hetmanile hüüda: 
«Au ja. kiitus! Kõige eest! Selle eest, et oled teinud meie maa õnnelikuks ja toonud 
pospoliidid Pere-jaslavi väljakule.» 

Hmelnitski seisatas. Vaatas silmi vidutades Guljai-Deni poole, nagu püüaks midagi 
meelde tuletada, ja siis, kui talle see tõepoolest meelde tuli, tegi ta suured silmad. 

«Tere, Guljai-Den!» 

Guljai-Denil läks kurk kuivaks. Keegi müksas talle selga. 

«Mis polgus sa oled?» küsis hetman. Kõik ta ümber kuulatasid hiirvaikselt. Sosin käis 
üle väljaku. 

«Kellega hetman seal räägib?» 

«Mis on juhtunud?» 

«Kes see kasakas on?» 


Üksnes tšigirinlased seisid liikumatult, nagu kivist raiutud. 

«Ei üheski polgus, pan hetman,» kostis Guljai-Den, pikkamisi enesevalitsemist tagasi 
saades. 

«Mispärast?» 

Guljai-Denile tundus, et Hmelnitski hääl kõlas pahaselt ja laitvalt. 

«Juhtus sedasi,» põikles Guljai-Den vastusest kõrvale. 

«Kuidas sa hetmanile vastad?» sisistas pea-buntšuki-kandja Tomilenko, kes oli 
Guljai-Deni kõrvale kerkinud. 

Hmelnitski heitis talle pilgu. Tomilenko kohmetus ning astus Guljai-Deni kõrvalt 
ära. 

«Mis sa siis tegid, kas mängisid ahju otsas eide kõrval" kasakat või?» 

Keegi rahva hulgast purskas naerma. 

Guljai-Den vaatas Hmelnitskile julgelt silma. «Esiotsa olin Donil, hetman, 
pärastpoole läksin aga Dnepri alamjooksule. Naise ja tütre jätsin donlaste 

juurde staniitsasse, neile anti seal peavarju, halba ei tehtud.» Guljai-Den rääkis 
kiirustamata, nagu valides seda kõige tähtsamat, mida hetmanil on tingimata tarvis teada. 
«Kaks korda käisin alamjooksu meeste ja Doni kasakatega hordi vastas. Vabastasime 
üheksasada meie vangi, keda khaan Islam-Girei pärast Berestetško konfusiooni jassõriks 
oli võtnud, pan hetman.» 

Guljai-Den jäi vait ja vaatas hetmanile otsekoheselt ning julgelt silma. Peale hetmani 
ei võinud keegi sellel väljakul aru saada, millest Guljai-Den nüüdsama oli rääkinud. Ja 
Guljai-Den nägi, et tema jutt puudutas hetmanit hingepõhjani. Viivuks langetas 
Hmelnitski pea ja Guljai-Den nägi hõbehalle juuksekiharaid, mis nagu kirjasid hetmani 
pead. Neid juuksekiharaid, mis katsid hetmani pead otsekui sinkjashall härmatis ja mis 
andsid tunnistust pikkadest unetutest öödest, ärevusest ja muredest, võis kõige rohkem 
tekkida just pärast Berestetško häbi. 

Hmelnitskile aga tulid sel silmapilgul meelde Guljai-Deni karmid sõnad Belaja 
Tserkovi lossi müüride all. Justkui paigalpüsimatu hobu trampis ta selja taga Tomilenko, 
tasase vihinaga hingas Kapusta. Oleks vaja ainult nende poole pead pöörata ja silmaga 
Guljai-Deni poole märku anda. Ja olekski kõik. Nii võiks lõpetada selle juhusliku 
kokkusaamise mehega, kes on tema silme ette kerkinud, nagu ta enda südametunnistus, 
nagu tumm ning karm etteheide. Kuid kas see isemeelne ja liigagi arukas kasakas, kes 
muuseas on Õiglane ja kahtlemata talle ustav, selleks siia Perejaslavi väljakule tuli? Eks ta 
ole, tõde on valus kuulda, see pole mesijook! Selles peab olema stepi koirohu mõr-kust ja 
seda kibedat hõngu, mis hõljub välja kohal, kus nüüdsama on lõppenud lahing. Ja hetman 
lausus valjusti, nii et kõik ümberringi kuuleksid: 

«Selle eest, et sa musulmaanide vastu sõdisid, sulle kiitus ja suur au, kasakas. Nüüd 
lähme koos Moskvaga meie julmade vaenlaste, kuninga ja šlahta vastu. Kirjutada 
Tšigirini polku,» andis hetman Vassil Tomilenkole käsu. 

«Just nii, pan hetman,» prahvatas Tomilenko ühe hingetõmbega. 

«Kummardan sinu ees su lahkuse eest maani, pan hetman,» kostis Guljai-Den käheda 
häälega, «kuid ma pean minema tagasi alamjooksu kasakate juurde, kes mind selleks siia 
Raadale läkitasid, et kuulaksin, mis otsuse Raada teeb ...» 


«Tubli tegu! Sõida siis tagasi ja jutusta neile kõik, kasakas. Ütle alamjooksu meestele, 
et ma pean neist lugu nagu ennegi ja et ma kunagi neile oma armulikkust ei keela, kui nad 
ainult meie kodumaad ausalt teenivad ning usu ja priiuse eest väljas on. Ütle neile, 
kasakas,» kõneles hetman selge häälega ega pööranud terast pilku teda pingelise 
tähelepanuga kuulava Guljai-Deni näolt, «et ma üsna pea kutsun neid, et minna koos 
vene rahvaga Poola šlahta vastu sõdima.» 

Hmelnitski vaikis pisut, kusjuures ta mõtlik pilk Guljai-Deni õlgadest veidi kõrgemal 
peatuma jäi, ja küsis siis vaikselt, nagu sooviks ta, et keegi teine peale nende seda ei 
kuuleks: 

«Aga mispärast ei tulnud kõik alamjooksu mehed pärast Berestetškot minu juurde? 
Mispärast paljud ei tulnud Batogi alla, kui ma neid kutsusin?» 

Guljai-Den tammus jalalt jalale, näris huult sorakil vurrude all ja vaikis. «Ütle!» 
käskis hetman. 

«Ma ütlen siis,» lausus Guljai-Den kindlalt. «Me arvasime, et sa lepid jälle 
poolakatega ära, pan het-man, või heidad end Türgi alla. Pärast Berestetškot rääkisid 
paljud sinu kohta halba, nüüd aga...» 

«Nüüd aga?» ütles Hmelnitski vahele. 

«Nüüd aga oleme kõik näinud, et sa talitad õigesti, hetman. Talitad nõnda, nagu me 
kõik seda tahtnud oleme.» 

«Kas vande andsid?» küsis Hmelnitski ega varjanud, et oli Guljai-Deni vastusega 
rahul. 

«Andsin, pan hetman.» 

Guljai-Den tundis, et ta südamesse on siginenud het-mani vastu midagi ütlemata 
kodust ja sooja. Kui õige otsida sõnu ja kõnelda sellest, kuid mitte hetmanile, vaid 
rahvale, kes siin väljakul tema kõrval seisab..'. 

«No jää siis terveks Guljai-Den,» ütles Hmelnitski. «Küll me veel teineteist näeme.» 

«Tingimata näeme ...» vastas Guljai-Den. «Meil on sinuga ühine tee, hetman.» 

«Ühine jah,» oli Hmelnitski nõus ja astus vanem-konna saatel edasi. Hõbedaselt 
tilisesid hetmani kan-nused. Buntšukk sahises tema pea kohal. 

«Susi sind söögu!» hüüdis Halaida ja haaras tugevasti Guljai-Deni õlgade ümbert 
kinni. «Ei kihugi kartust kellegi ees ...» 

«Olen tões tugev, vend,» lausus Guljai-Den. «Olgu kuningas või kerjus, tõde sellest ei 
küsi.» 

Tumepunasest kalevist pikahõlmalise Župaaniga mees, pealtnäha kaupmees, sirutas 
kaela, vaatas halvakspanevalt Guljai-Deni ning Halaidat ja tähendas siis laitvalt: 

«Kust sa selle tarkuse välja oled võtnud?» 

«Sinu käest küll pole saanud. . .» nähvas Guljai-Den vastu. 

«Mis te lärmate!» käratas naine tagapool. «Vaadake, hetman läksid kirikusse. Oh, kui 
saaks sinna ometi pilku heita ...» 

Väljakul jäi jälle vaikseks, ainult tuul kargas lippude kallale ja tuuseldes neid 
inimeste peade kohal, püüdis siis tšigirinlaste peast nende kõrgeid mütse ära kiskuda, 
kuid suutis ainult pikki punaseid mütsilotte ühelt õlalt teisele tuisata. Ümberringi 
valitsevas vaikuses tundus äkki Guljai-Denile, et see kõik on unenägu, — nii imepärasena 
ning ootamatuna seisis tema ees see päev oma tões. Ja kui ta kõrval poleks olnud rõõmsat 
Halaidat ja kui teda poleks ümbritsenud igasugusest ametist ja seisusest rahvas, mehed ja 


naised, ei oleks ta tõepoolest uskunud, et ainult minut tagasi oli ta hetmani ees seisnud ja 
temaga juttu ajanud .. . Ja jälle kerkisid mällu ärakaranud munga sõnad. Vahest ehk oleks 
pidanud hetmani käest küsima? Tal tuli meelde, et kunagi lõkketule ääres Zborovi all oli 

juba niisugune asi jutuks tulnud, siis ta oli küsinud . .. 

Halaida mõtles Maria peale. Ta kujutles, kuidas Maria tema jalge ette järile istub. 
Ahjus süttivad õled, valgustades ta nägu, ja ta ruuged palmikud helgivad kullana 
tulepaistel. Maria paneb käe ta põlvele, jääb teda kuulama ... Ja kui palju tal jutustada 
on. Kuid 

kas ta pääseb niipea oma Belõje Repkisse? Võib-olla algab juba homme hommikul 
uus sõjakäik? Hetman ju nüüdsama alles rääkis... 

«Kui homme, siis homme,» lohutas Halaida ennast. Täna on aga midagi niisugust 
sündinud, et polegi kahju homme hobust saduldada. 

Ja kõigi nende silmis, kes seisid kas lähemal või kaugemal ning sirutasid kaela 
katedraali poole, kus praegu olid hetman, vanemkond ja tsaari saadikud, leegitses ning 
helkis seesama rõõm, seesama tunne, mis oli neid haaranud nagu suur õnn. Oli tahtmine 
üksteisel kõvasti kätt suruda, korda saata mingisugune eriline heategu, lausuda 
sõberveljele midagi sooja, julgustavat. 

Perejaslavi, Kiievi, Umani, Belaja Tserkovi ja Tšigi-rini töökodadest olid käsitöölised 
Raadale tulnud oma murega. Juba ammu oodati, millal ometi kord lõpeb šlahta omavoli. 
Millal ometi kord saab linnades elada nii, et ei pruugiks karta, et iga minut, olgu siis 
päeval või öösel, võidakse su majja sisse murda, tütre ja naise ära naerda ja nad jassõriks 
võtta? ... 

Sestsaadik, kui hetman Hmelnitski valitsusejärg algas, on kodumaal palju muutunud. 
Kuid kuus aastat vahetpidamatut sõda?! Kuus aastat pole töökojad muud teinud kui 
sõjaväele sõjariistu. Mitte ainult kullassepad, vaid ka kõik teised meistrid on 
püssiseppadeks hakanud. Kauplemisest teiste riikidega ei saa juttugi olla. Ja mis 
kauplemine see on? Rzecz Pospolita on oma piirid sulgenud. Hommikumaale kaupa 
vedada on kardetav, negotsiantidele sõjariistade müümisest ei saa aga juttugi olla — 
hetman on selle kõvasti ära keelanud. Katsu sa üle keelu minna, kõigud kohe võllas. 

Seepärast oodati Raadalt midagi seesugust, mis muudaks kogu elu teiseks, ja ei teeks 
seda mitte ainult aastaks või paariks. «Meie lapsed ja meie lapselapsed hakkavad uut 
moodi elama,» arutati linnades. «Kes julgeb nüüd veel meie majja sisse murda? Kui aga 
vene rahvaga ühte oleme asunud, hakkab meie maa uut elu elama, ilma hädaohuta ja 
rikkalt.» 

-.. Perejaslavi väljakul on rahvamurd. Kogu Ukraina on siia oma esindajad läkitanud. 
Kõigi sotnjate, 

kõigi polkude, kõigi töökodade vimplid lehvivad lustiliselt tuule käes. Ega see 
niisama pole — minnakse ju uue tsaari alla! Kuid kas polnud need julmad vaenlased, kes 
rebisid tükkideks venelaste ühise maa? Eks olnud selles süüdi vürstide kangekaelsus, kui 
nad nagu marutõbised koerad omavahel purelesid ja vaenlastega liitu sõlmisid! Isikliku 
kasu pärast heitsid nad end tatarlase ja türgi, võõramaa kuningate ja tseesarite alla. Mis 
aga rahvast saab, kuidas tema elukäik peaks veerema, selle üle nad muret ei tundnud. 

«Pööblile on ükskõik, kelle malk ta selga mõõdab,» — need olid Jeremias 
Wišniowiecki tuntud sõnad, oma kodumaa kättemaksuhimulise äraandja kuri ähvardus, 


kui ta õigeusu kirikuid maha põletas ja nende asemel katoliku kirikuid ehitas, kui ta oma 
maalahmakaid, mis Gorõnist Dneprini käisid, ohtralt jesu-iitidega asustas. 

Isegi kaupmehed hakkasid alles Hmelnitski ajal lahedamalt elama. Enne aga ei 
tohtinud õigeusklik kaupmees oma ninagi suurtel Kiievi laatadel näidata. Slah-titšid ning 
võõramaa rentnikud ja negotsiandid peremehetsesid su kodumaal ja said kasu tema 
andidest. 

-.. Nii mõlgutas väljakul igaüks omaette mõtteid oma muredest, oodates hetmani, 
vanemkonna ja tsaari saadikute väljatulekut katedraalist. 

Oli ka põhjust meelde tuletada, põhjust järele mõtelda, kui tead, et nüüdsest peale 
uuele eluteele asud. Ja kui sedasi on, siis pea aru, mis maha jätad ja millega uut teed 
sammuma hakkad ... 

Kasakad mäletasid: oli olnud Zoltõje Vodõ, Korsun, Piljava, oli olnud Zborovi 
piiramine, oli olnud ka Beres-tetško häbi, kuid see-eest oli Batogi all hästi läinud... 

Aga kui palju sõjakäike on nad merd mööda kasaka-paatidel ette võtnud! On käidud 
Istanbuli all, Kazi-Ker-meni ja Kaffa peal. Koos donlastega vallutati Aasovi kindlus. Aeti 
hirm nahka tataiiastele ja türklastele! Ent kas peavad nad siis kogu eluaja sõdima? Kus on 
nende naised? Kus on emad ja õed? Kus on lapsed? Kui palju kõige lähedasemaid ja 
kallimaid inimesi on täitmatu sõda neilt neelanud, kes praegu siin Perejaslavi väljakul 
seisavad? Kui palju inimesi on ära teotatud ja surnuks piinatud? Issand küll! Kuid 
nüüdsest peale asume lõpuks ühte ritta Moskva tsaari sõjaväega, et kaitsta oma 
kodumaad, oma usku, oma äravaevatud sünnimaad. 

Inimeste südameis küpses enesekindlus ja lootus. See sai kinnitust kaheksandal 
jaanuaril 1654. aastal sellel Suurraadal, mille oli kokku kutsunud hetman Bogdan 
Hmelnitski. 

Võgovski kargas kähku püsti ja jooksis akna alla. Väljas' oli kottpime. Õues haukus 
vihaselt hundikoer, kargles ja lõgistas ketti. Võgovski kuulatas kõrva vastu aknaruutu 
surudes ja piidles viiliti Jastrembski poole. See istus laua ääres ja hoidis kahe sõrme vahel 
hõbedast veinikarikat. Koer jäi vait ja Võgovski tuli taas laua juurde. Ta laskus 
kergendusohkega nahksesse tugitooli. Külaline nihutas ta ette ükskõikse liigutusega 
veinikarika, nagu oleks siin peremees tema, külaliseks ja seejuures just mitte väga 
lugupeetud külaliseks aga Võgovski. 

«Olete väga araks läinud, armuline pan,» tähendas. Jastrembski. 

«Ütelge aitäh, armuline pan, et ma siiamaani veel peast pole hulluks läinud,» pomises 
Võgovski. «Teil,, mu heldus, on isegi raske ette kujutada, missuguste tempudega see 
neetud Kapusta valmis võib saada ... » 

«Kas sellel Kapustal poleks juba aeg käes võllas kõlkuda?» 

«Kui see minu võimuses seisaks, oleks ta juba ammu põrgus.» 

«Et tal seal igav ei hakkaks, võiks talle ka paraja kamba kaasa sokutada. Muidu aga 
tõmbab ta viimati veel teid ennast oksa,» vaatas külaline silmi vidutades Võgovskile otsa 
ja lükkas karika endast eemale. 

Peakirjutaja maitses vaikides veini. Kibe viha hiilis ta põue. Sellel kroonikantsleri 
saadikul Varssavist on hea lõõpida ja targutada! Aga kui pan Jastrembski päevad kui ööd 


hädaohus viibiks, mis laulu ta siis laulaks! Need mõtted tõid talle viivuks 
südamekergendust 

ja midagi naeratusetaolist kõverdas ta õhukesi pahtunud huuli vurrude all. See kestis 
oma minut aega. Peast käis läbi mõte: neetud šlahtitš kerkib alati esile kõige kurjemal 
ajal, just nagu läkitaks teda saatan ise... 

Varssavi külaline Jastrembski, kes oli Perejaslavi tulnud negotsiandi maski all, ei 
olnud kuigi rahul sellega, mis ta siin nägi ja kuulis. Juba tee peal kuulis ta juhuslikult, et 
Hmelnitski kogub Perejaslavi Raadale oma mõttekaaslasi ja et Moskva saatkond on juba 
Konotopist läbi sõitnud, ning ta mõistis, kui õigeaegsed olid paavsti nuntsiuse Johannes 
Torrezi sõnad, millega viimane teda teele saatis. Kantsler Leszczynski lohutas ju end ikka 
veel lootusega, et tal läheb korda peen vandenõu võrk punuda ja et lõksu ei lange üksnes 
lahkusuline Hmel.. . Kuid Torrez oli teisel arvamisel. Nüüd nägi šlahtitš Jastrembski 
oma silmaga, kui õigesti oli nuntsius kõike ette näinud. Räägi, mis räägid, keeruta, kuidas 
keerutad, topi kulda kelle tasku tahes, kuid ainukeseks lootuseks jääb ikkagi Võgovski. 
Rohkem kui varem sai sellest praegu aru ka Võgovski ise. Seepärast oli ta jutuajamisel 
kantsleri saadikuga nii kindel ja nõudlik, nagu ta polnud seda varem kunagi olnud. 

Vaikides rohkem selleks, et šlahtitšit segadusse ajada, kui mingisugusel muul 
põhjusel, toppis ta oma sissesuitsetatud piibu aromaatset türgi tubakat täis ja hakkas alles 
siis kääksuva häälega kiirelt poola keeles rääkima. 

Kellelgi pole asja, kuidas tema end siin tunneb. Ta kõnnib ju nagu mõõgateral. 
Gaidebura ja Hodorovski on hukatud. Sotnikud Truten, Rozderipup, jessauul 
Mihhailitšenko, varahoidja Peskovatõi on türmi pistetud. Istuvad Tšigirini lossi kindluses. 
Vaata viimaks, et Kapusta teeb piinamisega nende keelepaelad lahti. Välisasjadest ja - 
läbirääkimistest on hetman ta eemale jätnud. Vennanaise suust sai ta teada, et hetmani, 
Kapusta ja Mužilovski vahel olevat temast halba räägitud. Nüüd, kus Hmelnitski on 
Moskvaga liitu astunud, läheb veel raskemaks. Streletsivägi vajub nagu laviin piirile. 
Lugegu kantsler ja vojevoodid tähelepa- 

nelikult läbi kirjad, mis ta pan Jastrembskile andis. Varsti tuleb kokku 
kasakavanemkonna pearaada koos tsaari vojevoodidega. Brjanskist on Konotoppi suur- 
tükke, kuule ja püssirohtu tulnud. Kümme tuhat musketit ja igasugust sõjamoona, 
raudrüüsid, kiivreid ja isegi hobuseraudu . . . Õhtusöögil Teterja pool kiitles Buturlin: 
«Poljanovka rahul on lõpp. Kiriku-unioonil on lõpp. Smolensk kõigi selle juurde 
kuuluvate maadega jääb, nagu ta minevikuski oli, igavesti Vene omaks. Ukraina saab 
tsaari kõrge kaitse all vabaks ning rippumatuks ... » 

«Seda ei tule!» kargas Jastrembskil hing täis ja ta lajatas peoga vastu lauda. «Rzecz 
Pospolita on oma täie jõu sees. Meie selja taga seisab kogu Euroopa. Paavst Innocentius 
ise andis õnnistuse sõjakäiguks meie vaenlaste ketserite vastu. Vene tsaari kavatsus meilt 
Smolensk jälle ära kiskuda on ilmaaegne. Rootsi kuningriik ei soovi Moskva streletse 
Balti mere kallastel näha. Türgi sultan ei lase neid Mustale merele.» 

«Seda kõike olen ma kuulnud, pan Jastrembski,» segas Võgovski šlahtitši upsakale 
kelkimisele vahele. «Ma ütlen teile kui kuningas Jan-Kazimierzi ustav teener, kes on 
tema ori kuni surmatunnini, et tuleb kiirustada.» 


Võgovskit haaras äkiline hirm, ta kargas püsti ja kummardus üle laua, ajades 
kohmaka käeliigutusega veinikarika ümber. Valgele laudlinale jooksis paksu 
purpurpunast vedelikku, mis valgus laiali nagu vereplekk. 

«Tuleb kiirustada, pan Jastrembski, sest viivitamine oleks sama hea kui surm!» 

Viha ja ärevust varjates tõusis Jastrembski tõttamata püsti, ja hoides tagasi oma 
vinguvat häält ning püüdes sellele pidulikkust anda, hakkas rääkima: 

«Kõrgeaulik Rzecz Pospolita kuningas, tema majesteet Jan-Kazimierz ja ta kantsler 
vürst Leszczynski käskisid sind, peakirjutaja, teha oma töö, mis sulle hästi teada on. Mis 
aga Rzecz Pospolita kuningal tuleb teha, see pole sinu mõistuse asi. Sulle anti käsk, 
kirjutaja, korraldada nii, etinimesed oleksid Raadal karjunud: «Me ci taha Moskva tsaari 
alla!» Ja et sellel neetud 

Raadal oleks jagelus tekkinud! Kas sa aga täitsid selle käsu? Viimaks ehk karjusid ka 
ise «Tahame Moskva tsaari alla», nii et su hääl veel praegugi käriseb!» 

«Armuline pan! Kas sa ka tead, mis sa räägid? Kas ma siis ei muretsenud selle eest? 
Need aga, keda me juba eelmisel õhtul kõrtsidesse saatsime, peksid kasakad ja 
pospoliidid vaeseomaks niipea kui nad Moskva ja hetmani vastu kõnelema hakkasid. 
Armuline pan, pööbel ei ole vanemkond, teda ei saa kullaga ära osta. Oleks keegi Raadal 
ühegi vastuoksa sõnakese hüüdnud, oleks ta sealsamas paljaste kätega tükkideks kistud. 
Sa nägid ju ise, mis seal sündis. Armuline pan, ehk karjusid sa ka ise: «Jääme igavesti 
ühte Moskvaga!»» ütles Võgovski vihaselt. 

Jastrembski vurrud vabisesid. Tõsi jah, eksides väljakul kasakate ja pospoliitide 
sekka, karjus ka tema: «Jääme!» Tuli meelde, kuidas üks kasakas talle ribi-kontide vahele 
andis ja kärkis: «Aga miks sinu suu lukkus on? On su keel halvatud? Kas tunned igatsust 
kuninga või sultani järele?» 

Ta oli sunnitud naerma pahvatama. Rinde all näris, põlved nõtkusid, kuid ta karjus 
seal kõigest kõrist seda vastumeelset ning vihatud sõna «jääme!». Ja kui papp tema ette 
seisma jäi, suudles ta isegi risti .. . Nüüd tärkas see kõik mällu ja tal läks vihast silme ees 
mustaks. 

«Neetud lahkusulised!» sosistas ta. «Oodake, küll te veel tantsite mul teiba otsas, küll 
saate veel oma jao kätte!» 

Enesevalitsemise tagasi saanud, vaikis ta pisut aega ja ütles siis Võgovskile sapiselt: 

«Sina, pan kirjutaja, kardad üleliia. Vahest ehk arvad, et sina oled siin ainuke Poola 
kuninga ning krooni teener? Kui vaja, võime seesuguseid siin kümnete kaupa üles lugeda. 
Mõtle selle üle järele. Kaalu seda. Kuningas ja pan kantsler soovivad sulle head, hakkad 
sa aga vastu punnima ja omakasu taga ajama,, siis süüdista iseennast, kui sinuga õnnetus 
peaks juhtuma.» 

Nagu peksasaanud koer tõmbus Võgovski kössi ja näis muutuvat väiksemaks, langes 
siis jõuetult tugitooli ja pani pea kätele. Jastrembski astus laua juurest 

eemale. Ta jäi seisma damaskusriidega kaetud seina äärde, kus lampide tuhmis ja 
vilkuvas valguses sätendasid hõbetuppedes mõõgad, püstolid ja musketid. 

«Kõrgeauline kuningas Jan-Kazimierz, kogu Rzecz Pospolita ja tema senaatorid 
soovivad Ukraina hetmani Kohal näha ainult sind,» kõneles Jastrembski usaldavalt. «Ära 
otsi pääsu meeleheitest, vaid täida ausalt ning püüdlikult kuninga ning tema kantsleri 


käske, ja a tuled tingimata võitjaks. Kardad ehk Kapustat? Ilmaaegu! Püha kirik ja tema 
ustavad teenrid jesuii-id päästavad su sellest kartusest.» 

Võgovski võpatas. Nagu hirmsast unenäost ärgates raputas ta õlgu ja ajas silmad 
pärani. Sirutas siis käe karahvini järele ja valas endale veini. Kuid Jast-rembski oli ühe 
hüppega laua juures, kiskus karika Võgovski käte vahelt ära ja kallas veini kiire liigutu- 
sega vaibale. 

«Aitab juba,» sosistas ta, virutades tühja karika põrandale, kallutas siis oma kõhetu 
keha üle laua Võgovski kohale. «Sa tunned hästi püha Rooma kiriku ja tema nimetute 
ustavate teenrite võimu. Hädaohtu põlates tulin ma siia, et sulle ütelda: ole tugev ja ära 
kaota kunagi enesekindlust ja kainet mõistust. Rooma paavst ja püha katoliku kirik on 
tugevamad kui sinu lahkusuline Hmel ja tema jõhker pööbel koos Moskva tsaari ja selle 
alamatega. Jäta kahtlused ja raputa maha kõhklused oma hingest nagu tolm oma 
saabastelt.» 

Võgovski toetus vastu tooli seljatuge ja vaatas segaselt Jastrembskile otsa. Tema ees 
ei seisnud enam see kvartaväe rittmeister Jeremias Jastrembski, keda ta oli hästi tundnud 
ja kes armastas nalja ja oli maias viina ning naiste peale. Šlahtitši suust veeresid kumedalt 
hirmuäratavad sõnad: 

«Sa pead olema vaga nagu surnu!» «Aamen!» kostis Võgovski end püsti ajades ja 
katoliiklase kombel risti ette lüües. 

«Istu, vend!» lausus Jastrembski väsinult ja laskus tugitooli. 

Võgovski istus ja jäi ootama, mis edasi tuleb. Tuul peksis nähtamatute tiibadega 
vastu, akent ja ulgus 

truubis. Teiselt poolt seina kostsid rasked sammud. Võgovski ja Jastrembski vaatasid 
ärevalt teineteisele otsa. 

«See on vahtkond,» ütles Võgovski asjas selgusele jõudes rahustavalt. 

«Kuula!» rääkis Jastrembski edasi. «Kuula mind teraselt. Sa pead tegema nii, et 
hetmani pojale Jurile hakkaks retoorikat ja ladina keelt õpetama Thomas Kekerolis. See 
kreeklane jõuab veebruaris Kaffast Tši-girinisse. Ta on üsna koolitatud mees ja väärib 
suurimat usaldust. Meie vahekordadest sinuga ei tea ta midagi. Kuid tema nõuanded ei 
tee kahju sinulegi. Pea seda meeles. Edasi: sa pead ka Moskva bojaaride hulgas sõpru 
leidma.» 

Võgovski tahtis vastu vaielda, kuid Jastrembski kõp-sutas laua all saapaga. 

«Vaiki! Küllap leidub tee ka nende südamesse. Räägi neile, nagu sepitseks Hmel 
midagi salaja. Võib ka kirju näidata, tunnistajaid üles anda. Kinnita, et on andmeid tema 
mehkeldamisest Rootsi kuninganna Kristiinaga ja läbirääkimistest Türgi sultaniga. Kõike 
seda sulle seletada pole vaja, oskad neid asju isegi ajada. Katsu Boguniga head vahekorda 
luua ... » 

«Kasutu ning hädaohtlik asi,» ütles Võgovski kindlalt. 

«Aga tee proovi,» käis šlahtitš peale. «Tee seda ettevaatlikult ja peenelt, kuid proovi 
siiski. Miks teda Perejaslavis ei ole? Sa räägid, et Hmel olevat teinud talle ülesandeks 
lõunapiiril hordi kinni hoida... Ma ei usu seda!» 

«Ta vihkab mind kogu südamest,» lausus Võgovski vihaga vaikselt, «ja minu jutt 
temaga, kui hea see ka ei oleks, ei anna tulemusi. Ma tean kindlasti, et ta hoiab kogu 
hingest Hmeli poole ja et mingisugune võim ei pane teda hetmanist taganema.» 


«Vaikne vesi purustab tammi. Kas mitte nõnda ei räägi sinu tulevased alamad?» tegi 
Jastrembski nalja ja lisas juba karmimalt: «Ole kui vaikne vesi. Bogun ei salli sind, sina 
aga ole tema vastu lahke. Küll tuleb kord aeg, millal teda sinu kui hetmani käsul hukka- 
misele viiakse. Siis näitad ka sina oma viha ja põlgust, 

30 

mida sata vastu tunned. Kroonihetman pan Potocki,» ütles Jastrembski vaiksema 
häälega, «läkitab oma inimesed Boguni juurde. Võta seda arvesse ja jutuajamisel temaga 
anna mõista, et see on sulle teada.» Võgovski vaikis käsi hõõrudes. 

«Nüüd aga võib jumalagajätuks üks naps teha,» tähendas Jastrembski. 

Võgovski nõristas magusavõitu malvaasiat vastumeelselt läbi hammaste. Ta pani 
karika ohates ära ja kurtis siis oma peenikest vurru ümber parema käe sõrme keerutades: 

«Tülikad ja hädaohtlikud asjad, armulkre pan .. .» 

Jastrembski mõõtis peakirjutajat jaheda pilguga ja muigas. 

«Ma usun, et pan peakirjutaja ei ütle ära mulle kaitsekirja ja mõninga kasaka 
andmisest, et hädaohutult Kiievisse jõuda ...» 

«Kõik on valmis. Kasakad ootavad. Kaitsekiri on kirjutatud.» 

«Kui ränk on nagu kaupmees ringi reisida, pan kirjutaja. Rahvas tunneb nälga kauba 
järele, kõigi jaoks aga varuda ei saa. Sõda on suure korralageduse toonud. Raha, raha ja 
raha. Seda on nüüd Dnepril palju. Ülearugi. Minu võla, pan peakirjutaja, saad sa Har- 
maši kaudu kätte,» teatas šlahtitš nagu muuseas. 

«See Harmaš mulle ei meeldi ...» tähendas Võgovski. 

«Harmaš pole neiu ja sina ka mitte peiu, aga raha, tulgu see kelle taskust tahes, ei 
haise.» 


3 


Päike polnud tõusnud veel näärikuu pilvisesse taevasse, kui peakirjutaja õuest 
rammusad hobused kummsaaniga välja kihutasid. Saanis istus kasukasse mähitult 
negotsiant Jakob Rockart, kes, nagu ta kaitsekirjas oli öeldud, sõitis kauba asjus Kiievi 
kaudu Umanisse ja Kamenetsi Dnestri ääres. Hetmani kantselei käskis magistraate ja 
vahisotnjaid nimetatud negot-sianti igati abistada ja talle teps mitte takistusi teha. 

Otse saani järel ratsutas jessauul Tsõbenko ja 

31 


veidi temast tagapool neli kasakat kõrgete ugri tõugu hobuste seljas. 

Ehk küll päevajumeni oli veel palju aega, liikus laial tänaval, mida Kiievi maanteeks 
nimetati, rahvast juba murdu. Kõva kisaga kasakal tuli järjest hõigata: 

«Eest ära!» 

«Tee vabaks!» 

«Hei! Ära vahi seal!» 

Kuid inimesed andsid teed vastumeelselt, ja pukis istuv kasakas sõitis osavasti ohje 
tõmmates jalakäijatest mööda. 

Kõle külm tuul tuiskas lund kummsaani katte alla ja peksis näkku teravaid lumenõelu. 
Jastrembski, kes ka ise juba uskus, et ta pole hällist saadik muud olnudki kui negotsiant 
Jakob Rockart, laskis silmadel teraselt ringi käia. 

Ees seisis pikk teekond, mis võis kaitsekirjast hoolimata küllaltki hädaohtlik olla. 


Jessauul Tsõbenko kadestas vastutulijaid. Kellel pidupäev, kellel pole muud kui 
mured ja askeldused! Kus tulid alles kuradid kukile! Tont teab, kust nad selle neetud 
kaupmehe välja võtsid. Elasin päris muretult, nüüd aga vaata, et mingisugune hulgus, 
issand hoidku selle eest, midagi kurja ei teeks. Kellele praegusel ajal seda kaupmeest vaja 
on? Küll see peakirjutaja oskab igasuguseid asju välja mõtelda! ... Kuid parem on pea- 
kirjutaja käsule mitte vastu hakata. On kästud kaupmeest kuni Kiievini saata. Eks siis 
tule sadulas rappuda. Eile joodud mõdust on pea uimane. Silmad kipuvad vägisi kinni 
vajuma. Lund puistab krae vahele. Niiske külm tuul poeb põue, kobab mööda selga. 
Juudas seda kaupmeest võtaks! Sada zlotti kõlisevad juba tasku pistetud kukrus. Lubas 
Kiievis anda veel sada. Küll Tsõbenko seal siis trallitab! Hoidke alt, all-linna kõrtsmikud! 
Kas te ei luksu praegu? ... Jessauul muigas endamisi rahul olles. 

... Linnaväravas lõõmas lõke. Selle ümber seisis trobikond kasakaid ja soojendas 
käsi. Saan peatus. Jes-sauul sõitis ette. Vahikasakas Pjatikop heitis pilgu saanikummi 
alla. 

«Ütle oma kaupmehele, et ta vedagu meile rohkem 

sõjariistu, varsti läheme šlahtat utjama . . .» ütles Pjatikop jessauulile kaitsekirja 
tagasi ulatades. 

-..Jastrembskile tulid meelde teistsugused ajad. Siis ei käinud kasakad šlahtitšitega 
nii ümber. Oh ei! Kuid saan kihutas juba edasi ja mõtted kandusid mujale. 

Kiievi maanteel võeti vastu päikesetõusu. Alguses tekkis taevaäärele purpurkuldne 
vööt ja pilved lõid roosakalt helendama, nagu oleks tuul kaugete teravatipuliste mägede 
kohal leeke õhutanud. Äkki leegid kustusid, justkui oleks tuul nad ära puhunud, ja silma- 
piiri kohale kerkis selgepalgeline silmipimestav päike, mis puistas kauged lumised 
avarused roosakaskuldse paistusega üle. 

Kuid Jeremias Jastrembski südames valitses pimedus. Nagu polekski paistnud päike, 
nagu poleks ümberringi olnud silmisõgestav valge lumi, vaid nagu oleks hobustele vastu 
jooksnud halli tuhaga kaetud külm stepp. Ta sulges silmad, et mitte midagi näha, ja lootis 
unne sui-kuda. Kuid tulumbasside põristamine sundis teda silmi lahti lööma. Kutsar 
peatas järsult hobused. Jastrembski vaatas saanist välja. 

«Tuleb veidi oodata, teie heldus,» teatas Tsõbenko, «näete, kasakad tulevad.» 

Risti Kiievi maanteega jooksval teel liikus sõjavägi. Kerge tuuleiil paisutas 
helepunast polgulippu ja kahte buntšukki selle kõrval. Lipu järel, mida hoidis kõvasti 
paremas käes kasakas, ratsutas valge hobuse seljas kindlalt sadulas püsides kuivetanud 
mees, sinine Župaan seljas ja lühike tatari mõõk puusal. Kõrge punase põhjaga hall 
voonanahkne müts oli silmile tõmmatud. Erksad, terased silmad puurisid pilguks 
Jastrembskit ja Šlahtitš tundis, kuidas külmajudinad tal kasuka all üle keha jooksid, nagu 
oleks keegi sinna jää tükke puistanud. Kuid ratsanik oli juba silmad ära pööranud ja vaa- 
tas otse enda ette. 

«Kes see on?» küsis Jastrembski jessauul Tsõbenkolt, kuigi mõistis, et ei tuleks 
küsida. Kuid ta ei suutnud ennast pidada. 

«See on pan Lavrin Kapusta, Tšigirini linna ataman,» vastas Tsõbenko hirmunult, ise 
imestades, et kaupmees Kapustat ei tunne. 

33 


«Kuulus rüütel,» lausus Jastrembski, oma silmi jes-sauuli eest peites. 


«Nähtavasti läheb polk Tšigirinisse tagasi,» avaldas Tsõbenko kuuldavalt oma 
arvamist ja ta silmad vaatasid uudisahnelt valget hobust, kelle seljas kergelt õõtsudes 
sõitis Lavrin Kapusta. 

-.. Tulumbassid põrisesid pidulikult ja ratsanike laviinile ei paistnud otsa ega äärt 
tulevat. Ees sõitis kerges allüüris sotnja kasakaid valgete hobuste seljas, selle järel 
ratsutas sotnja ronkjatel hobustel, edasi sotnja kimlite ja siis jälle sotnja ronkjate hobuste 
seljas. Jastrembskil kiskusid lõuapärad kokku, nagu oleks ta midagi haput söönud. 
Ärevus näris südame all nagu uss. Kasakate read aga kappasid aina mööda, täites 
stepihommiku vaikuse ühtlase kabjaplaginaga pakasest taltunud maapinnal. Ja 
Jastrembskit jahmatava kõue-kargatusena pani stepiavarused värisema valjuhääleline 
laul. Laul, mida laulsid tuhanded hääled, kõlas stepi ja lume kohal, kandus edasi piki teed 
ja tõusis, üles taevalaotusesse: 

Oh-hoi, memme, hoi, 

joovad kasakad, 

olgu õnnelik see rada, 

kus nad lähevad. 

«Kuhu sõjamehed lähevad» — lõikas läbi õhu kõrge hääl, kostes üle teiste häälte. Ent 
niipea kui see hääl oli vaibunud, kõlas jälle kõuemürinana: 

Kus nad lähevad, 

metsad mühavad, 

enda ees nad õelaid ljahhe 

karjas ajavad ... 

Ja juba kostis otse kõrva ääres õhus, pildudes Jast-rembskit nagu kividega: 

Enda ees nad õelaid ljahhe 

karjas ajavad ... 

Seda lauiis tema kaitse. Röökis kaasa ka jessauul Tsõbenko. Jastrembski tõmbus 
saaninurka ja sulges silmad. Ja kuigi polk oli juba mööda ratsutanud ja saan jälle liikuma 
hakanud, kuulis ta ikka veel selle vihatud laulu hirmsaid sõnu, mida näis edasi laulvat 
stepp ise, nii et see kaikus vastu talvetaeva laotusest. 

Silujan Mužilovski pidas salavimma. See ei olnud sündinud üle öö, vaid kogunenud 
pikkamisi, haav-haavalt. Oli närinud enne kuskil südame all ju murena, ju ärevusena. Ja 
näis, et see oli siis edasi otse südamesse tunginud ja sinna kõvasti kinni jäänud. Kauaks. 
Seda kellelegi tunnistada või kurta ei olnud, ja kui ka oleks olnud, siis polnud see 
Mužilovskil kombeks. Harilikult ikka lahke, kuid vähese jutuga ning tagasihoidlik, ilmus 
ta sinna, kus teda vaja oli, ise aga ei määrinud ta end kunagi kellelegi ega milleski kaela. 
Teda lohutas ainuit üks asi: kes oleks võinud temaga jõudu katsuda teadmistes kõrge 
diplomaatiakunsti alal ja võõramaa keelte oskuses? 

Mužilovskit tunti ka teistes maades. Võõramaa kaupmehed olid kõnelnud, et 
Prantsusmaa kantsler krahv de Brienne olevat tema kohta üht-teist pärinud. Poola 
kroonimaadel ei tundnud teda aga üksnes kantsler või kroonihetman, vaid ka paljud 
senaatorid olid tema kui väljapaistva riigitegelase andekusest kuulnud. Õel vaenlane 
Jeremias Wišniowiecki oli kuningale soovitanud: «Andke Mužilovskile šlahtasei-sus, 
kuulutage talle pattude andeksandmist, ja temast saab väärikas Rzecz Pospolita šlahtitš.» 


Läbisõitvad panid lasksid nagu juhtumise kaupa lendu nii mõnegi kahemõttelise 
sõnakese. Ehk hakkab õnge. 

Mužilovski ei hakanud õnge. Teda ei ahvatlenud ei Poola šlahtaseisus ega pattude 
andeksandmine. Ta ihkas õigust, mis lubaks tal endal teistele andeksandmist kuulutada. 
Nõnda ta ütleski kord senaator Mloc-kile ja tema vastus sai teatavaks Varssavis. Hetman 
Hmelnitskiga oli tal kujunenud vaikne usalduslik vahekord, kuid sooja sõprust või 
vennalikku armastust nende vahel ei olnud. 

Hetman hindas Mužilovskit tema paljude annete Pärast kõrgelt. Mužilovski teenis 
hetmanit ausalt ning ustavalt. Paljud teadsid, et metropoliit Pjotr Mogila oli surres 
nimetanud oma võimaliku järeltulijana metropoliidi aujärjel Mužilovskit. Metropoliiti 
Mužilovskist siiski ei saanud. Teda köitis ilmalik askeldus. Taoti ta 

küll kahetses, et polnud valinud vaimuliku eluteed. Ta oleks siis ehk Silvester 
Kossovi asemel Kiievis istunud. Kuid metropoliidi aujärjel oli Kossov, Silujan 
Mužilovski jäi aga edasi polkovnikuks, kellel ei olnud polku, diplomaadiks, kes praegu ei 
pidanud enam mingisuguseid läbirääkimisi, ja hetmani lähedaseks inimeseks ilma 
kindlate ülesanneteta. Tal oli polkovniku pernatš, kuid selle pernatši all ei seisnud keegi. 
Oma maavaldused oli ta pärinud isalt. Uusi ta juurde ei olnud saanud. Aitas sellestki, mis 
juba varem oli, kui ainult need püsiksid. Selle üle tuli järele mõtelda. See mõte istus tal 
kõvasti pealuus. Kui sai teatavaks, et Perejaslavi punktid viib tsaarile ja bojaaridele 
kinnitamiseks Pavlo Teterja, läks vimm veel suuremaks. Kuid Mužilovskil jätkus 
kannatust ja ta ei lausunud sellest musta ega valget. 

Oli veel üks temale teada asjaolu, millest aga keegi ei söandanud kõvasti rääkida. 
Liikusid kuuldused, et Teterja ei olnud just väga rahul Perejaslavi aktiga. Et ta aga ei 
keerutaks ega palju loraks, ütelnud hetman: «Sõitku Moskvasse, et pärast ei loksutaks, 
nagu ei teaks tema sellest midagi, sest see tehtud ilma temata ...» 

«Kummatigi,» mõtles Mužilovski, «ei oleks see asjaolu tohtinud mõju avaldada isiku 
valimisele, keda Perejaslavi tingimustega Moskvasse saata.» 

Silujan Mužilovski ootas umbes nädal aega, siis aga vabandas tervisega ja sõitis oma 
sugukonnamõisa Pet-rivtsõ külla Dnepri äärde. Ta teekond läks läbi Kiievi, kuid seal ta ei 
peatunud. Perejaslavis oli ta küll polkovnik Pavlo Janenkole lubanud tema poole sisse 
astuda, kuid pidas siiski paremaks, kui kellegagi kokku ei saa, kellegagi ei kõnele. Kõige 
paremaks sõbraks ja nõuandjaks oli talle üksindus. Ja kui Mužilovski oli juba midagi 
otsustanud, jäi ta selle' juurde kindlaks. Nõnda oli temal kombeks. Ja sellepoolest oli tal 
het-mani kasakavanemkonna hulgas hea kuulsus. 

.. » Mužilovski loss asus otse Dnepri kaldal. Stepist lahutas seda müür, piki müüri olid 
aga sügavad kraavid. Ahelsild viis laia värava ette, kus mõlemal pool seisid vahitornid. 
Kaks sotnjat tublisid kasakaid olid 

kindlaks kaitseks. Neid juhtis ustav mees — sotnik Skorupa. Lossis oli küllalt 
püssirohtu, seal olid mõningad arkebuusid ja falkonetid, leidus kuule, musketeid, 
püstoleid. Sealt algas maa-alune käik, mida teadsid ainult Mužilovski, Skorupa ja vana 
munk MAakari, kes saatis Mužilovski juures oma elupäevi õhtule kui polkovniku isa 
kaaslane ning sõberveli. Oma naise oli Mužilovski matnud neljakümne kaheksandal 


aastal, ja nüüd, kus tal ei olnud lapsi ega sugulasi, oli tal vaba voli oma elu nõnda 
korraldada, nagu heaks arvas. 

Lossi ümber orus ja metsaserval, kus kümnete verstade kaupa veskitiigid silma 
puutusid, elasid juba ei tea mis ajast saadik petrivtslased. Tegelikult ei olnudki seal üks 
küla, vaid mitu küla, lahutatud üksteisest luhtade ja veskitiikidega. Petrivtsõ pospoliidid 
olid tuntud oma alandliku meele poolest. Veel kordagi ei olnud nad mässu tõstnud või 
Mužilovski mõisale kallale kippunud, kui mitte kaasa arvata seda juhtumist, kus nad olid 
korraga neli punast kukke nelja veski räästasse pistnud. Mužilovski oli sel ajal Moskvas, 
sotnik Sko-rupa oskas aga ka pan polkovnikuta jultunud mässajate hulgas korra majja 
luua. Mužilovski sai aga endale tehtud kahjust teada üksnes selle läbi, et lesknaiste arv 
Petrivtsõs oli üheksa hinge võrra suurenenud. Ta poleks vahest ehk sellestki 
teada saanud, kui mitte Skorupa, kes võttis aluseks hetmani valju universaali 
kasakavanemkonnale või kloostritele tekitatud kahjude hüvitamise kohta, poleks 
leskedelt maa ära võtnud. Seepärast ei suutnud nad lõikusemaksu tasuda, niisugusest 
asjast tuli aga tema heldusele polkovnikule teatada. 

Varsti pärast seda, kui Mužilovski tuli nädalaks-paariks Petrivtsõsse, mis talle armas 
oli veel sellepärast, et seal oli suur ja hästi valitud raamatukogu (slaavi ja ladina, kreeka 
ja prantsuse, poola ja saksa keeli trükitud raamatud safian- ja mustas nahkköites seisid 
pikkades ridades üksteise kõrval riiulitel), nägi ta tiikide ääres uhiuusi veskeid. 

Selge puhas vesi voolas sõnakuulelikult veskirataste alla. Mužilovski seisis veski 
juures, imetles selget vett ja mõtles endamisi inimese olemasoluga seotud ime 

pärasele ning mõistmatule askeldamisele ja igavesele rahule, mis nagu peegeldus 
vees. Juhtumisi tulid talle meelde need, kelle süü läbi nüüd siin isaisade-aegsete vanade 
veskite asemel uhiuued veskid seisid. 

Uuesti ehitatud veskid ei andnud tema sissetulekutele just vähe zlotte juurde. Nõnda 
oli talle ette kandnud Skorupa, kes, nagu polkovnikule tundus, kõlbas rohkem 
majandusasjade ajamiseks kui sõjaka Marsi teenimiseks. 

Tuletades meelde tulekahju süüdlasi, imestas Mužilovski veel kord selle kuratliku 
kiusatuse üle, mis oli neid võlla viinud, ja andis siis segadusse sattunud sotni-kule käsu 
kutsuda lossi nende meeste lesed, kes hukati omavolitsemise pärast, anda igale lesele 
kümme zlotti ja äravõetud maa tagasi. Skorupa mõtles küll vastu punnida, kuid täitis 
ometi polkovniku käsu. Rohkem juttu leskedest polkovnik ei teinud. Ta teadis kindlasti, 
et teda Petrivtsõs meeles peetakse. Nõnda ka oli. Tarest tarre läks jutt: polkovnik on tubli 
mees, tal on ristiinimese süda. Mõni teine oleks su kerjakotiga ilma peale saatnud, aga 
tema andis veel raha ja ka maa tagasi. . . Temale tuleb ööd kui päevad jumalalt elu ja 
tervist paluda. Nõnda soovitas papp Ksenofont. Kuid ühe silmaga pospoliit Okun hõõrus 
mulluaastase sireli-lehe peo peal puruks, toppis murelipuust piibu täis, askeldas kauem 
kui muidu tuleräksi kallal ja lausus kibedat suitsu välja pahvides: 

«Ennäe asja, tema helduse veskid ehitasime üles kõige rahvaga, veskid on kobedad, 
peavad oma sada aastat vastu, kümme zlotti pospoliidi elu eest on ilus hind, lesed 
hakkavad jälle panile lõikusemaksu viima, Japsed aga kasvavad üles vaestelastena. Tema 
kõrgus arutasid targalt: neile kasuks, meile aga õpetuseks .. .» 

Rahvas kuulas ühesilmalise Okuni juttu. Ühesilmaliseks kutsuti teda Skorupa armust. 
See oli tal kantsikuga ühe silma pimedaks löönud, kui Okun oma venna Sviridi eest välja 
astus, keda sotnik samuti pidas veskite põletajaks. Keegi ei toetanud Okunit, kuid vastu 


talle ka ei vaieldud. Tont temaga! Teed temaga palju tegemist, hõikad ise endale õnnetuse 
kaela... Uks kui teine teadis, et purjus päi hoobelnud Okun: «Löön Sko- 

rupa mättasse ja ise aidu-raidu Dnepri alamjooksule, ajagu siis tema kõrgus tuult 
taga.» 

Skorupa uuris inimestelt: kes kuulis pealt seda Okuni jumalavastast juttu? Inimesed 
vandusid risti ette lüües, et keegi polnud kuulnud. Onissim Bezbrovõi kohta aga, kes oli 
sotnikule Okuni peale keelt kandnud, öeldi: «On see siis mõni uskumise väärt inimene? 
Lakekauss, kerjus, kus midagi ripakil, seal kohe näpud taga. Kui vaja, siis ka loitsib, 
paneb sõnadega vere seisma, ajab hobustel lausumisega puuke pealt ära ja, ta pole ülepea 
mitte inimene, vaid üks igavene susija. . . Sumiseb teine aina kõrva ääres, muidu aga 
temast suurt nahka ei ole . .. » 

Siiski pühapäevase jutluse ajal, kui papp Ksenofont vihatud šlahtast ning unioonist 
kõneles ja hetman Hmeli ning tema sõjamehi pühade sõnadega kiitis, rääkis ta ka seda, et 
ristirahvakoguduse hulgas Petrivtsõs leiduvat äraeksinud hingi, keda poolakad nagu 
meele-mõistmatuid lambaid üles õssitavat. Neil olevat jumala-vastased sepitsused, nad 
ähvardavat oma usku inimeste kallal vägivalda tarvitada, selle asemel et oma rammu 
poolakate kallal katsuda. 

Papp Ksenofont kõneles alati tuliselt, väga ilusasti. Vahel juhtus koguni, et isegi tema 
heldus polkovnik tuli kirikusse jutlust kuulama. Ksenofont kõneles, rahvas aga kuulas, 
suu ammuli, ainumalt Okun pigistas käed rusikasse. Ta mõtles: kas püha isa ütleb ta nime 
välja? Ei ütelnud! 

Okun seisis pea norus. Meeleheide näris südant. Tare on tiidakil, naise päästis 
ilmavaevast tõbi, lapsed põevad kõhuvalu käes. Hobuse viisid ära tema helduse haidukid, 
sest tal oli lõikusemaks ja tarumaks võlgu, peale selle olid tema rehnungis veel 
loomusemaks ja jahvatusmatt. Just selle jahvatusmati pärast, mida oli võlgu kogu küla, 
pistetigi veskitele tuli räästasse. Küll olid nad aga tookord rumalad, kui arvasid, et kui 
veskid on tuleroaks saanud, siis maksta ei tule. Kuid veskikivid on ju ometi kivid. Ära ei 
põlenud. 

Okuni kõrval seisis kirikus Semjon Derizemlja. Ühesilmaline vaatas tema poole: 
naabrit vaevab samasugune õnnetus, samasugune kuri saatus ning häda. Aga 

sellel päevitanud, kausi järgi pöetud peaga ja läikiva näoga Jakov Dubtšakil (näha, et 
on kõvasti rasva õginud!), kellel on uus svitka seljas, mis temal viga elada? Kuulab isa 
Ksenofondi jutlust, kummardab lipitsevalt Skorupa ees. Temale juba nuudiga ei äiata — 
teiste nahal liugu laskja niisugune. Tema taskust kargavad zlotid sageli Skorupa taskusse 
ja kogu küla on tema võlglane. Tagaselja kirutakse teda iga lagunud õlgkatuse all, kuid 
silma ees, kokku saades, kummardatakse talle sügavasti. Nüüd seletab papp jälle sõjast. 
Eks Okungi käinud sõjas. Võitles kõvasti šlahta vastu. Ka vend Svirid sõdis šlahta vastu. 
Nad käisid isegi Zborovi. all. Kuid pärast Berestetškot, kui registrid kokku tõmmati, tulid 
vennaga taas Petrivtsõsse. Sõdisid ja sõdisid, aga tarekatus mädanes läbi. .. Slahta 
minemakihutamisest on vähemalt niigi palju kasu, et nüüd ei aja sind keegi kirikust välja 


Nõnda siis voolab elu Petrivtsõs. Suvel on südamel seegi rõõm, et päike paistab ja 
tuul põllul kuldset rukist hällitab. Sügisel rabistab tüüpõllul vihma, selle järel tuleb juba 
lumi maha, ja siis pinguta püksirihma, et kõht sind alt ei veaks. 


Veskitest on jahu juba ammu Tšigirinisse või mööda Dneprit Kiievisse veetud ja 
laatadel kaupmeestele maha müüdud. Sotnik Skorupa on raha tema helduse polkovniku 
peo peale ladunud. 

Kuskilt kaugelt maalt toodi polkovnikule keti otsas õpetatud karu. Haidukid teadsid 
rääkida, et karu õgib päeva jooksul ära pool vaati mett ja neli karge, kaanib keresse tubli 
nõutäie piima, kahe päevaga aga paneb nahka vasika. Sööks rohkemgi, kuid ei anta. 
Jalutab mööda kambreid, tilistab hõbekurinaid kullaga kaunistatud nahkse kaelarihma 
küljes. Oskab piipu tõmmata nii, nagu tema heldus polkovnik käsib, ronib mööda treppi 
üles riiulite juurde, kus seisavad raamatud, ja ulatab tema heldusele selle raamatu, mida 
tema heldus just soovib. Kas sa näed, missugune karu tema heldusele on toodud! 
Inimesed teadsid kõnelda, et pan polkovnikule kinkinud karu vene bojaar, koorma otsas 
Moskvast kohale toonud teise aga streletsid. Dubtšak aga, kes. 

kõiki maailma asju tunneb ja teab, kinnitas, et karu olevat tema heldusele kinkinud 
keegi kaupmees. Mine saa siin otsa peale! Kui neli haidukki karu mööda tänavaid 
talutasid, peideti lapsed lakka: sest pagan seda teab, mis elajal arusse võib tulla, ja kui 
karu ise midagi ei tee, siis võib ometi sotnikul pähe karata mõte karu lõbustada ja sel 
mõne pospoliidi lasta ära limpsata .. . Elus juhtub nii mõndagi! ... Sest ju veel enne 
Hmeli valitsusejärge lõbustas vojevood Kissel pan Potockit Mežigorjes sellega, et laskis 
väljaõpetatud pistrikud kinniseotud pärispõlve talupoegade peale lahti, ja pist-rikud 
nokkisid neil silmad peast. 

Kui detsembris öökülmad algasid, seejärel aga paksult lund tuli ja sügav talv käes oli, 
kadus Okun Petrivtsõst. Tuli siis välja nõnda, et Onissim Bezbrovõi oli lora ajanud. 
Sotnik Skorupa oli elu ja tervise juurde jäänud. Papp Ksenofont jõudis otsusele, et need 
olid tema sõnad, mis Okuni peale mõjusid, nii et ta Skorupa vastu kätt ei tõstnud. 
Skorupagi oli esihakatuses rõõmus, et asi nii välja kukkus, pärast aga lajatas endale 
kantsikuga vastu saapasääri. 

«Kihutage järele sellele lojusele! Keretäis anda, kuidas julges ära karata! . .. » 

Isa Makari puuris läbi prilliklaaside sotniku jultunud molu terava pilguga. 

«Vahest too pospoliit läks sõjaväkke, hetmani teenistusse? Või läks Perejaslavi 
Raadale? ... » 

Rohkem ta midagi ei lausunud ja jättis sotniku täielikku segadusse haidukkide 
keskele keset õue. Kui Okun nüüd tõesti sõjaväkke või Perejaslavi läks, siis sotniku 
hammas tema peale ei hakka. Sotnik oli õigeaegselt hoolt kandnud, et pospoliidid ei 
kuuleks midagi hetmani universaalist, milles öeldi, et inimestele ei tule takistusi teha ja 
kõigil, kes soovivad, tuleb lasta vabalt Perejaslavi linna Suurraadale minna. «Mis need 
pärisorjad sinna otsivad?» leidis Skorupa. Ta pidas nõu Kse-nofondiga, see kiitis sotniku 
mõtte heaks, Makarilt aga 

ei hakatudki küsima. Makari on justkui uss, tuhnib aina raamatute kallal. On tema 
helduse priileivasööja, mis kasu temast ka on! See on polkovniku tuju, mitte aga sotniku 
mure. 


Kuid Petrivtsõ ei seisnud maailmas üksinda. Leidus veel teisigi inimesi Dnepri ääres. 
Saadi Raadast teada ja Okun läks Perejaslavi. 

Ühesilmaline Okun käis Raadal, nägi ka polkovnik Mužilovskit. Tema heldus seisis 
punasel laval üsna het-mani lähedal, Okun aga väljakul tunglevate pospolii-tide keskel. 
Kõik inimesed tema ümber olid imestamis-väärselt armsad, üksteisele vastutulelikud. 
Perenaised kandsid majadest tänavale pirukaid, praetud liha, kaubitsejad lettide taga 
kostitasid peki ja põletatud viinaga. Raha keegi ei võtnud, ja kui olekski võtnud, siis 
Okunil oleks olnud asjata seda otsidagi. Kus nüüd temal mahti rahaga jännata! 

Väljakul ei olnud ühtegi poola šlahtitšit või katoliku munka, kui aga ksjondzidest 
rääkida, siis nende lõhna polnud saja versta kauguselgi tunda. Pakasekülmal väljakul oli 
õhk neist puhas. Ja esimest korda paljude päevade kohta täitis Okuni südant rahu. Tal tuli 
tahtmine seda kellegagi jagada, ent kui ta ringi vaatas, nägi ta, et kõigil, kes tema kõrval 
seisid, särasid näod rõõmust. 

Ununesid Petrivtsõ, tuustis katus ja iga aastaga järjest sügavamale maa sisse vajuv 
tareke. Okun nägi enda ees hetmanit, kuulis ta sõnu ja tal tuli meelde kunagine 
meelehärm ning rahutus. Poolakad, tatarlased, türklased, jesuiidid, ksjondzid — oi kui 
palju on neid püretuid, kellel on ainult üks siht: Okuni selg mitmesse keerdu painutada! 
Ühesilmaline Okun kuulatas tähelepanelikult hetmani sõnu ja karjus samuti kõigest 
kõrist, nii et kaelasooned paisusid: «Tahame Moskva tsaari alla!» 

«Ei saa enam olema šlahtat, ei saa olema Potockit, Wišniowieckit ega ksjondze 
jesuiitidega, kui Moskvaga ühte läheme,» mõistis Okun sel pakasel näärikuupäeval 
Perejaslavi väljakul. 

Polkovnikud preestritega asusid ka Okuni juurde, küsisid temalt, missuguse tsaari alla 
ta tahab minna, ja 

Okun ütles jälle «Moskva tsaari alla», suudles risti ja .andis vande. 

Õhtul aga istus Okun linnaäärses kõrtsis oma Meži-gorjest pärit vana sõbra Kirilo 
seltsis, keda ta tundis juba sestsaadik, kui see mungaks oli olnud, jõi tema kulul viina ja 
kuulas inimeste jutukõminat, mis tegi ta pea rohkem uimaseks kui viin. 

Kasakad saalisid sisse ja välja, seisatasid leti ees, kaanisid kvartide viisi viina sisse, 
viskasid perenaisele raha lauale ja ajasid omavahel lõbusat juttu. Pinkidele seina veeres 
polnud isegi nööpnõelal ruumi kukkuda — nii palju oli rahvast. Okun silmitses teraselt 
ringi. Rahvas pole praegu just nagu enam seesama rahvas. Igaüks tahab sõnakese rääkida. 
Uks nähtavasti juba kõvasti purjus kasakas hüüdis: 

«Registrites saab olema kuuskümmend tuhat! Kuuskümmend tuhat! ... » kordas ta ja 
sakutas oma sõpra õlast. See aga oli lössakile aknalauale vajunud ja vahtis ainiti põiega 
kaetud aknasse, nagu näeks ta seal kedagi. 

«Lähme Varssavini välja!» kisas keegi nurgas. «Paneme kogu šlahta, kogu 
seimi põlvili, kuningas . Jan-Kazimierzi veame aga oheliku otsas Tšigirinisse!» 

Kasakas, kes aknasse vahtis, ei pööranud peadki, kuid ütles kindlalt: 

«Seimi paneme põlvili, seda me teeme, aga kuningas .Jan-Kazimierzi oheliku otsas 
Tšigirinisse me küll ei vea.» 

«Lora! Küll näed, et veame!» 

«Mina aga ütlen, et ei vea!» kostis kasakas veel kindlamalt. 

«Mis sa rumalat loba ajad! Oled viimati ehk kuningas Jan-Kazimierzi vader? ... » 

Naerulagin pani kõrtsi vabisema. 


«Ma tean, vennad,» kõverdus joobnud kasakas oma nalja üle naerdes peaaegu maani, 
«ta mängis Varssavi trahteris kuningaga täringut, kuningas jäi talle võlgu, Ja nüüd ta 
kardab, kes talle võla tasub, kui kuningas -enam kuningas ei ole! ...» 

Kasakas akna all tõusis püsti. 

«Tsaar juba ei luba, et lihtrahvas kuningat oheliku, otsas veaks.» 

Säärase tõenduse peale ajas joobnud kasakas suu ammuli ja jäi vait. Kirilo oli 
nõus: «Eks ta õigus ole.» Mõtles siis raasike ja lisas: «Ka hetman ei tee nõnda.» 

«Ah sind, jumalasulast!» nähvas vastu joobnud kasakas, kes läks koguni nagu 
kainemaks. «Hetman teeb nõnda, nagu kasakad tahavad.» 

Kirilo vaikis. Okun tahtis omalt poolt öelda, et kuningas on tsaarile kurja teinud, 
Vene maid endale ahmi-nud, kuid üks naljahammas viskas vahele: 

«Kurat saatanaga käliksed, kuningas tsaariga vennaksed!» 

«Ära seal liiga palju keelt pruugi,» pomises akna all istuv kasakas. 

«Aga kes sina oled, kas vanem või?» 

«Oleme kõik niikaua vanemad, kuni surm vikatiga selja taga seisab,» lõi kasakas 
käega ja läks leti ette. 

Kirilo kummardas Okunile lähemale. Ta näitas kasaka poole, kes sel momendil 
kannust mõdu rüüpas, ja jutustas, kuidas hetman oli täna selle mehega väljakul juttu 
ajanud. Paistab nutikas mees olevat. Ta hüüdnimi on küll Guljai-Den”, kuid et tal 
lõbutseda meeldiks, seda pole näha, oma nime ta ei õigusta... 

Okun jäi purju. Viimaks suutis ka tema sõnakese lausuda. Jutustas oma vennast 
Sviridist, veskitest, leskedest, sotnik Skorupast. «Mis edasi saab?» küsis ta. Kirilo 
rahustas: 

«Hea seegi, kui šlahtale otsa peale teeme. Aga misjaoks ette rutata?» 

Okun astus Guljai-Deni juurde. Võttis tal kuntuši-pandlast kinni. 

«Sa oled hetmaniga tuttav. Kui sa õige räägiksid talle, kuidas sotnik Skorupa koos 
oma haidukkidega Petrivtsõs vägivalda tarvitab, kui sa õige ütleksid het-manile, et meie, 
lihtrahvas, soovime talle head ja hoiame tema poole, aga heldusi polkovnikuid ei saa 

1 ,,Guljai-Den- tõlkes: lõbutse üks päev. Tõlkija. 

usaldada. Ja nõnda sa ütlegi, et meie, lihtrahvas, oleme ustavad.» 

Ta kuulis Guljai-Denilt: 

«Nüüd muutume me koos venelastega kõvaks jõuks. Meid on palju. Meie ei karda 
enam ainumalt võõraid kuningaid, Šlahtat ja türklasi, vaid ka oma panisid.. .» 

- .. Tagasi Petrivtsõsse läks Okun koos Kiriloga, Gul-jai-Deni sõnad aga seisid tal 
ikka veel meeles. 

Teekond Perejaslavist Petrivtsõsse on pikk, liiatigi kui seda tuleb oma jalgadega 
mõõta. Kuid veel eluilmaski polnud ühesilmaline Okun kodu poole sammunud niisuguse 
südamega. Tema südames valitses lootus. Hea |ootus. See oli helge ja puhas nagu 
näärikuu silmipimestav valge lumi ilmotsatus stepis. 

Kirilo vaikis. Ta sammus leivakott üle õla. Selles oli kogu ta varandus — leib, sibul ja 
pool okood viina vaa-batud savipudelis. Juba Perejaslavis olid nad kokku leppinud, et ka 
tema läheb Petrivtsõsse. Nõnda nad siis kõmpisidki kahekesi. 

Hämardus juba, kui küla paistma hakkas. Kui nad tanumale astusid, kuulsid selja 
tagant karmi hõiget: «Alt ära!» 


Suure vaevaga jõudsid nad teelt lumehange hüpata. Mööda kihutas kummsaan, millel 
oli kaheksa hobust ees, ja selle kannul mõnikümmend ratsanikku, Župaa-nid seljas ja 
piigid kõrvale lükatud. 

«Tema kõrgus pan Mužilovski,» ütles ühesilmaline Okun ei tea kas endale või 
Kirilole. 

«Tuleb Perejaslavist,» kostis munk. 

Okun vaikis. Ohkas ja astus taas tee peale. 

. .. Perejaslavist sõitis Kiievisse hetmani ametimees. Peatus ööd Petrivtsõs Mužilovski 
juures. Rääkis, et saadikuks sõidab Moskvasse Teterja. Mužilovski vaikis. Vaba voli oma 
vihale andis ta siis, kui üksi jäi. 

-.. Mužilovski südames tõusis tuim meelepaha. Raskel ajal oli teda vaja. Nüüd 
võetakse Teterja. Aga kas teatakse ka, mille eest Teterja Moskvas hoolitseb? Ainult enda 
eest. Mužilovski kõndis mõtteisse vajunult ning vaikides mööda tube. Heitis pilgu 
seintele, kus rippusid kuulsate Hollandi ja Veneetsia kunstnike 

45 

maalitud nimekate meeste portreed, mida valgustasid viieharulised küünlalühtrid. 

Ta seisatas vaheseina ees, millel rippus kullatud raamis hetmani elusuurune portree. 
Selle oli polkovniku jaoks maalinud võõramaalane van Vesterfeld. Muži-lovski oli 
maksnud selle eest hollandlasele tuhat zlotti. Portree toodi hobuseid poolsurnuks ajades 
ühel ööl Tšigirinist siia, sest hommikul pidi hetman külla, tulema. 

Kui mitu aastat on sellest siis juba möödas, kui ta siin Hmelnitski kõrval seisis? Nii 
väga palju ei olegi. Kaks aastat. Aga kui palju sündmusi on aset leidnud! Mis Ukraina oli 
ja missuguseks ta on nüüd saanud! Ukraina jalule aitamises on osake ka tema töövaevast. 
Mužilovski kehitas õlgu. Miks ta siis ennast nii vähe hindab? Ei, mitte ainult osake, sest 
kui kodumaa elu maja ehitamisega võrrelda, siis on tema, Mužilovski, talle alusmüüri 
ladunud, teda hea ning tugeva kiviga kindlustanud. Kellelgi ei lähe korda teda kõrvale 
tõugata. Moskvas küsib vürst Semjon Vassiljevitš Prozorovski Välisasjade prikaasis 
Teterjalt: «Kus on polkovnik Silujan Mužilovski? Kuidas ta käsi käib? Kas temaga pole 
midagi halba juhtunud?» 

Ei! Aitäh Jeesukesele, polkovnik Mužilovski on hea tervise juures. Ta elab juba 
mõnda aega Petrivtsõs, mitte just väga kaua (ei tohi lubada, et Tšigirinis tema 
puudumisega ära harjutaks), kuid siiski küllalt kaua selleks, et ta jõudeajal kõik viimase 
raasuni on jõudnud läbi mõtelda ja et Tšigirinis hakataks tundma: puudub Mužilovski. Ja 
siis lendavad ratsakäskjalad üksteise järel Petrivtsõsse, kaasas hetmani kirjad. Pan het- 
man kutsub tema heldust polkovnikut: on tulnud Semigradje või Moldaavia hospodari 
saadikud, võibolla ka Rootsi kuninganna Kristiina saadik... 

.. . Skorupa luusis ringi nagu kurja teinud koer. Polkovnik on juba nii kaua aega 
Petrivtsõs, kuid pole teda veel enda juurde kutsunud, kokku saades ei andnud talle kättki. 
Mis siis lahti on? Mitte kuidagi ei saa otsa peale. Ta on juba teener Mihhaskale zlotigi 
pihku pistnud ja temalt uurinud, kas pole ehk juhtumisi sotnikust juttu olnud või, hoidku 
jumal selle eest, on ehk keegi 

tema peale kaevanud. Ei, seesugust asja pole kuulda-olnud ja sotnikust pole sõnagi 
juttu tehtud. Isegi karule pole polkovnik ühtegi pilku heitnud. On ainult Maka-riga juttu 
ajanud. 

ühel õhtul läks Skorupal korda pealt kuulata, kuidas polkovnik munk Makarile ütles: 


«Muretse mulle, püha isa, Rootsi kuningate ja Otomani impeeriumi sultanite 
SUGUPUU.» 

Skorupa sai tema helduse sõnadest omamoodi aru.. Ootamatusest läks ta koguni 
higiseks. Ega muud kui et tema heldus on nõuks võtnud võõrastesse maadesse reisima 
minna! Sellest oletusest muutus ta rõõmsamaks. Peaks tema heldus kauemini võõrastesse 
maadesse jääma! ... Skorupa keerutas isegi vuntse. 

... Tuhisesid näärikuu tuuled. Kihutasid lumetuisku mööda Dneprit. Kandsid 
lumisesse Petrivtsõsse Meži-gorje kellade helinat. 

... Päevad veeresid. 

Käskjalgu hetmanilt ei tulnud. 


6 


Pariisis pole .õiget talve. Paljalt kuud nimetatakse-jaanuariks. Selle järgi saabki siis 
aru, et on talveaeg. Taevas on sinine. Sinkjashallid pilved roomavad madalalt Seine'i 
kohal, takerduvad Jumalaema kiriku tornide taha, sügiseselt raagus plataanioksad 
õõtsuvad tuule käes. 

Moskva tsaari saadik Grigori Matšehhin vaatas nukralt aknast välja platsile ja mõtles, 
kuidas praegu Moskva tänavad lund täis on. Hoovidesse on tuisk arvatavasti terved 
lumemäed kokku ajanud. Ah, kui nüüd saaks istuda mõnusalt saani, mille ette on neli 
kõrvi rakendatud, kihutada mööda laia Lubjankat, kuulata, kuidas kutsar jalakäijatele 
lõbusalt «Alt ära!» hõikab, vaadata silmanurgast possaaditarade kõverat viiigu ja Punase 
väljaku lähedal turuputkade ridu, ja juba ongi kõrvid Punasele väljakule Vassili 
Blažennõi üheksa kupliga kiriku ette jõudnud. 

Seda ette kujutades muutus Grigori Matšehhini meel 

rõõmsamaks. Kuid mitte kauaks. Sõidad siis nõndamoodi Kremli, sammud ruttamata, 
nagu kord ette näeb, läbi Välisasjade prikaasi saalide, siis aga tuleb su juurde 
duumadjakk kirjarullidega. Jahvatab väsimatult nagu tatraveski tüütuist asjust, mida täide 
viia ei olegi alati mõnus. Kas ei läbe Svea' saadikud oodata, millal nad tsaari ette 
pääsevad ja igavese rahu lepingule ustavust vanduda saavad, või on inglise negotsiandid 
mingi sulitembu välja haudunud. 

Rzecz Pospolita komissarid on jälle toonud kirju, mida Bogdan Hmelnitski olevat 
oma käega kuningas Jan-Kazimierzile kirjutanud: tervitan sind, kõrgeauline kuningas, ja 
tahan sinu alamaks tulla. Samasugused kirjad on läinud ka Türgi sultanile 
Muhhammedile, needki olevat ehtsad ja Hmelnitski oma käega kirjutatud. 

Nii nagu vürst Prozorovski ja Ordõn-Naštšokin, teab ka Matšehhin, et need 
«algupäralised kirjad» on laim. Igaühe käekirja saab järele teha. Mitmesuguste maade 
diplomaadid ei tegele niisuguste asjadega esimest aastat. Sõjariistade prikaas tabas ühe 
šlahtitši teo pealt ja võttis ta kinni. See oli teinud järele bojaar Ordõn-Naštšokini allkirja 
-.. Teame juba, mida need «algu-päralised kirjad» väärt on! Siiski on tüütu lugu. Kirt 
pole küll ehtne, vaid võlts, kuid pahna hulka seda siiski visata ei saa. 

Ja tuleb välja, et olgu kas Moskva või Pariis, kuid saatkonnas töötaja muredest lahti ei 
saa. Seda enam veel siin, Pariisis — hoia aga silmad hammaste vahel. Meelitustel ja 
lahkeil naeratustel pole otsa ega pära, kuid asjast endast ära piiksatagi. .. 


Matšehhin ohkab, tõmbab kuivetu käega üle paljaks aetud põskede ja astub akna alt 
eemale. Jõuab lõpule kolmas nädal Pariisis. Kuid elu muutub iga päevaga järjest 
keerulisemaks. Matšehhin istub tugitoolis, silmad kinni. Väsimus annab tunda. Siin pole 
Moskva, kus sa pärast seda, kui oled võõramaa saadikutega läbirääkimisi pidanud, mille 
juures sul igasuguseid kavalusi on tulnud käiku lasta, võid oma koju jõudes kas või 
pisutki hinge tõmmata. Tead hästi, et igal pool on 

, Svea — Rootsi. Tõlkija. 

48 

mad, nii maja sees kui ka selle seinte taga. Siin aga on õik võõras. Valva ühtelugu, et 
pahandusi kaela ei tõmbaks. 

Grigori Matšehhini eluratas veeres juba kuuendasse aastakümnesse. Auväärt iga. 
Juustes on tublisti hõbedat. Ega ta silmist ilmaaegu ettevaatus paista. Välisasjade 
prikaasis on Grigori Matšehhin korduvalt küta saanud, ka tsaar ise on tema 
ettevaatlikkust ning meelekindlust esile tõstnud. 

Matšehhini suust pole nõusoleku-sõna kerge välja kiskuda. On sedagi juhtunud, et 
võõramaa saadikutel, üinistritel või koguni kantsleril endal on kannatus kat-enud, Jsuid 
Matšehhin on vankumatult oma seisuko-ale kindlaks jäänud. On läinud mööda kuu, 
kaks, oim või rohkemgi, nagu see oli viis aastat tagasi Viinis, kus läbirääkimised kuus 
kuud kestsid, kuid Matšehhin pole omast karva võrragi taganenud. Seepärast ehk tsaar 
Aleksei käskiski läkitada Grigori Matšehhini Prantsuse kuninga Louis XIV-nda 
juurde Pariisi. 

Oli alles sügis, kui Grigori Matšehhin kolme küllaldaselt prantsuse keelt oskava 
alamdjaki ja mõne teenri saatel Le Havre'i jõudis. Le Havre'ist, kus Matšehhinit võttis 
vastu kantsler krahv de Brienne'i komissar, suursugune kavaler Tassigni, sõitis ta Saint- 
Denis'sse. Seal ootas Moskva saadikut kuninglik tõld, mis viis ta Pariisi. Pariisis anti 
Grigori Matšehhini kasutusse eriline peatusmaja. Väravasse seati vahtkond kuninglikust 
kaardiväest. Pariisi politseiprefekti Jacguoud' sõnade järgi tehti seda selleks, et saadik ja 
saatkonna-inimesed võiksid täiesti julged olla ja et, issand hoidku selle eest, halvad 
inimesed neile kurja teha ei saaks ... 

Umbes nädal aega puhkas Matšehhin pikast teekonnast. Teine nädal läks mööda 
tühistes ja paljasõnalistes läbirääkimistes kavaler Tassigniga. Komissar Tassigni, magus 
nagu mesi — Matšehhin tundis otse iiveldust —, käis peale: 

«Kuningas on veel noor, välisasjadest tal suurt arusaamist pole. Parem oleks, kui 
härra suursaadik annaks tsaari kirja üle kuninga emale Annale ning kantsler krahv de 
Brienne'ile.» 

Grigori Matšehhin sai pahaseks: 

«Kus seda enne on nähtud, et tema majesteedi kuninga tarkuses oleks kaheldud? Ta 
on küll noor, kuid see ei ole takistuseks. Moskvas teatakse, et tema majesteedil Louis 
Neljateistkümnendal, suure tsaari Aleksei Mihhailovitši kõrgehiilguslikul vennal, on suur 
valitsejamõistus. Kui Moskvas keegi monarhi kohta seesugust juttu räägiks, nagu seda 
Tassigni endale lubab, ei pääseks ta niisuguste sulisõnade pärast võllast.» 

Matšehhin vangutas laitvalt pead, ise aga mõtles: «Ei sünni teie tahtmist mööda. Mul 
ükstakõik, kas Louis on loll või tark, mulle on ainult tähtis, et tsaari kiri saaks antud 
ministrite ja kõrge õukonna juuresolekul kuningale üle otse käest kätte, nii et sellest 


teaksid kõik võõramaa saadikud. See peab kinnitama, et kuningas on tsaariga sõprus j alal 
ja võõramaa õukonnad ärgu nende vahel lahkhelisid oodaku. Tsaar Aleksei Mihhai- 
lovitši mõte — vennaliku Ukraina rahva kaitseks välja astuda — on kindel. Moskva ei 
varja seda.» 

Sellest said hästi aru kantsler ja tema komissar, sai aru ka kuninglik õukond. Kuid just 
sellepärast püüdsidki nad hoiduda saadiku siiasõidule erilist tähtsust andmast. Saadik käis 
küll siin, andis kirjad üle kantslerile, kuningal sellega pistmist ei olnud, ja kui tarvis, 
käsib kuningas Poola kuningale Jan-Kazimierzile sõjariistadega appi minna. On peetud 
kinni korrast ja käed on vabad. 

Grigori Matšehhin ei taganenud. Kantsleri komissar käis kolm korda tema pool, kuid 
edu tal ei olnud. Siis teatati saadikule, et kuningas olevat haigeks jäänud, saadikul tulevat 
oodata kuu, aga võib-olla ehk koguni kauemgi. Matšehhin lahutas ainult käsi. Pariis on 
kena linn. Rahast saadikul puudust ei ole. Võib ju oodata, seda enam veel, et kui 
kuningas on haige, siis ei tohigi saadik Pariisist lahkuda ja Moskvasse kurva sõnumiga 
tagasi minna. Tsaar oleks üpris nukker seesuguse sõnumi üle ja vihastaks oma saadiku 
peale, miks see ei oodanud, kuni kuningas, tema vend, terveks saab. 

Komissar Tassigni läks niisama targalt kantsleri juurde tagasi. 

50 

Vahepeal hakkasid end Pariisis liigutama võõramaa saadikud — Rootsi kuninganna 
Kristiina komissarid, Poola saadikud, Austria ja Hispaania saadikud. Jõudis kohale Türgi 
sultani saadik Osman-paša. Nendega oli saatus Grigori Matšehhinit tihti kokku viinud. 

Mida rohkem saatkondades askeldati, seda kindlamaks Grigori Matšehhin jäi. 
Komissar Tassigni ilmus jälle saadiku peatusmajja. Päris, kuidas suursaadiku tervis on, 
kuidas toidetakse ja kas tal on millegi üle kaevata. Hakkas siis jälle halisema: kuningas 
on haige, arstid keelanud tal riigiasjade ajamise. Kantsler krahv de Brienne on üsna kurb, 
et saadik ütleb ära jutuajamisest temaga, nüüd aga soovib saadikuga kõnelda kuninganna 
Anna. 

Matšehhin tõusis püsti. Kummardas sügavasti ja ütles kindlalt: 

«Selle eest tema majesteedile kuningannale suur tänu. Kuid ma näen, et teil ei 
ole tsaari saadiku vastu küllaldast lugupidamist. Ma arvan, et kui kuningas sellest teada 
saaks, läheks kantsleril niisuguse teguviisi pärast halvasti, sest see on lugupidamatuse 
avaldamine Moskva tsaari Aleksei Mihhailovitši vastu. Niimoodi alustas ka Poola šlahta, 
kes meie tsaari nime teotas, jättes välja kirjutamata tema tiitlid ja tehes muud seesugust. 
Sääraste asjade eest nõudis tsaar jultunud šlahta taltsutamist. Tema tsaarilikku 
majesteeti haavavad raamatud põletati Varssavi kuningakojas ära kuninga ning 
seimi juuresolekul. Nagu ma täpselt tean, on kuningas Louis, tänu jumalale, täie tervise 
juures, see aga, mida tema haigusest räägitakse, on vale. Ma küsin viimast korda: kas 
mulle antakse võimalus tsaari kiri kuningale käest kätte üle anda ja tema majesteediga 
riigiasjadest rääkida või ma sõidan tagasi Moskvasse. See aga tähendab, et lõpeb sõprus 
ja igavene rahu Vene riigi ja Prantsuse kuningriigi vahel. Mis selle tagajärg on, seda teab 
härra komissar ise.» 

Nõnda sõitis komissar Tassigni saatkonnamajast jällegi tühjade kätega minema. 

Poola saadikud hakkasid krahv de Brienne'ile peale käima. Õhinal rääkisid nad, et 
Vene saadikule ei tohi kuidagi-kuningakojas audientsi anda. Kõrgeaulik ku 

ninganna Maria Luise, Jan-Kazimierzi abikaasa ning Louis XIV-nda lelletütar, 
kirjutas kuningaemale selle kohta pisaraist nõretava kirja. 

Ka Jan-Kazimierz saatis kuningas Louis'le ja krahv de Brienne'ile kirja. Kõik kirjad 
olid täis kurtmisi, palavaid palveid ja pisarsilmil anumist: ketser Hmelnitski on mässu 
tõstnud, suursugusele aadlile kaela peale tulnud, ta põliste kuningamaade pealt ära ajanud 
ja kavatseb nüüd Ukraina Moskva tsaari võimu alla anda. Moskva tsaaril on aga mõttes 
rohkem kui ainult sõda kuningas Jan-Kazimierzi vastu. Kui ta võidu kätte saab, paiskab 
ta oma sõjaväe edasi. Kõik lootused on kuningas Louis', kuninga-ema ja suure kantsleri 
de Brienne'i peal. 

Kuningas Louis oli tõepoolest nooreohtu ja riigiasjad huvitasid teda tõesti vähe. Kuid 
olid olemas kantsler de Brienne, hertsog de Guise ja prints Conde. Kuningriigi asjade eest 
hoolitses ka kardinal Mazarin, paavst Innocentiuse isiklik legaat Pariisis. 

Ei olnud millalgi juhtunud, et kardinali huvitav asi oleks teisiti otsustatud, kui tema 
seda tahtis. Tema käsutuses olid kümned kõige salakavalamad abinõud. 

Nii kantsler, prints Conde kui ka paljud teised kuningale lähedased suursugused 
isikud rippusid niivõrd ära kardinal Mazarinist, et nad ei saanud talitada teisiti, kui see oli 
meeltmööda katoliku kiriku suurele vürstile Prantsuse krooni juures. 

Kardinal tahtis, et Prantsuse kuningas protesteeriks kindlalt ja julgelt Moskva tsaari 
kavatsuse vastu Rzecz Pospolitaga sõda alustada. Kuningas peab tsaarile nõu andma, et 
see Ukrainat oma kaitse alla ei võtaks. Ja seepärast tuleb jultunud Moskva saadikut 
sundida oma kavatsusest taganema, sundida teda kantsleriga läbirääkimisi pidama, tuleb 
võimalikult aega venitada ja talle mõista anda, et sõja korral Jan-Kazimierziga toetab 
Prantsusmaa Rzecz Pospolitat, sõlmib liidu Türgiga ja saadab oma laevastiku Mustale 
merele. 

Krahv de Brienne puges nahast välja, et just nõnda asja korraldada. Grigori 
Matšehhinile polnud selleks kuigi palju aega vaja, et ära arvata de Brienne'i tõelised 
kavatsused ja näha, kes tema selja taga seisid. 

Läksid mööda oktoober, november ja detsember. Moskvas pühitsesid tublid inimesed 
jõuludki ära. Jaanuar jõudis ka Pariisi. 

Matšehhin ei lasknud aega tühjalt joosta, ta sai kokku keiser Ferdinandi saadiku 
Alfred Grossiga, oli kaks korda koos Rootsi saadiku krahv Pipperiga ja kõneles Türgi 
saadikuga. Igaühega rääkis ta omamoodi usalduslikult. 

Komissar Tassigni käis peaaegu iga päev saadiku peatusmajas, kuid Matšehhin ei 
andnud järele. Viimaks kantsleri kannatus katkes. Kõige järgi oli näha, et Vene,saadik 
omast ei tagane. Samal ajal hakkasid türklased mõista andma, et Prantsuse lipu all läbi 
Bosporuse sõitvatel laevadel tuleb topeltlõivu maksta. Selles oli Moskva saadiku kätt 
tunda. De Brienne teadis, et türklastele on meelepärane nõrk Rzecz Pospolita. 

Matšehhini juurde ilmus komissar ja kuulutas: 

«Homme annab kuningas Louis Neljateistkümnes Saint-Germaini lossis tsaari 
suursaadikule audientsi.» 

Komissar lahkus peatusmajast. Matšehhin ohkas kergendustundega. Ta käskis 
välisasjade djakkidel rõivad puhastada. Võttis laekast välja tsaari kirja, luges selle uuesti 
läbi ja jäi rahule. 

Saatkonnamaja juures sauna ei olnud ja saadikul tuli end köögis pesta. Saadik seisis 
nii, nagu ema teda ilmale oli toonud, keset kööki künas, teenrid aga valasid teda veega 


üle. Vastu rinda hõõgus ahjutuld, selga aga õhkas külma. Tuli meelde Moskva saun ja 
juba ainult selle meeldetuletaminegi tõi ninna kasevihtade lõhna. Pole viga, võib ära 
kannatada. Oige pea ollakse Moskvas ja saunalaval on kasevihad .. . Nüüd ei tule Pariisis 
enam kaua peatuda... 


7 


Nii nagu Dnepril, tuiskab ja keerutab näärikuul vihane lumetorm ka Donil, katab tee 
paksu lumekorraga ja täidab ilmääretu-otsatu stepiavaruse lõpmatu äreva 
tuuleulgumisega. Ja torm kihutab oma kinnipee-tamatus lennus tont teab kuhu. Kes on 
see ratsanik, kes on saduldanud meeletu tormiratsu, tuulena laiali 

sasinud pilvede laka, ratsule valusasti piitsaga nähvanud ja kihutanud ta siis 
sinkjashalli kaugusse, kus jääkaanega kütkestatud Don kulgeb oma laugjate kallaste vahel 
otse karmi Türgi kindluse Aasovi poole, mille müüridel on suurtükitorud püsti aetud ja 
mis võõrasse majja hiilinud varga kartusega vene steppide lumistesse kaugustesse vahib? 

Doni suudme poole sihitud on haubitsate ja falkonettide torud. Kindlusemüüride taga 
seisavad ööd kui päevad valves suurtükimehed. Suurtükkide kõrval on kuulide mäed, 
vaatides seisab püssirohi, kindlasse paika on valmis seatud kuivad süütetahid. 

Ja Dnepri jõesuu lähedal on tatarlaste kindlus Kazi-Kermen. Selle müüridel on samuti 
suurtükid ja samuti vahimehed — Krimmi khaani Islam-Girei askarid. Ja Pistrikusaare 
kantsist on vastaskaldale kolmes reas ülipikad raudahelad tõmmatud, nii et ükski 
kasakapaat, mis veel lodjast rääkida, siit läbi libiseda ei saa... 

Aasovist Kazi-Kermenini pole küll palju maad, kuid et Türgi sultan on peremees 
Krimmi khaani üle, kihutavad Aasovi ja Kazi-Kermeni vahel edasi-tagasi käskjalad 
Aasovi Hassan-paša juurest Kazi-Kermeni Davlet-bei juurde. Ei Doni ega Dnepri 
suudmes pole Doni ja Zaporožje kasakatel lubatud olla. Seepärast val-vavadki janitšarid 
ja askarid kui sultani ustavad ketikoerad Aasovit, Kazi-Kermeni ja Pistrikukantsi. 

Ent kui möllab näärikuu tuisk, kui on raske vahet teha maa ja taeva vahel, kas ei saaks 
siis midagi välja haududa, millega kiusata zaporoožlasi või neid neetud donlasi, kes 
mullu sügisel Aasovi Hassan-pašale hinge-asu ei andnud? 

Aasovi Hassan-paša on tasakaalukas mees. 

«Kui kiirustad,» õpetas ta oma alamaid, «ei jõua sa ringigi vaadata, kui ripud juba 
võllas.» 

Hassan-pašal on Doni kasakatega omad arved õiendada. Nende pärast oleks ju 
Hassan-paša piskupealt oma peast ilma jäänud. 

Kaubavooriga Aasovisse tulnud Hansa-kaupmehed kõnelesid: jõuludest peale 
peetakse Doni staniitsades joomapidu. Teedel pole karauule ega luurkondi... 

Hassan-paša hõõrus oma paljaks aetud põski, maigutas 

huuli ja noogutas punast pead — see olevat temale teada. Hoidku Allah, et külaline 
võõrsilt ei arvaks: pasa ei tea, mis kasakate maal sünnib ... 

Luksugu nüüd pealegi kasakate ataman Medvedev. Hassan-paša on teda palju kordi 
meelde tuletanud... Ja seadnud endale ülesande — kuidas kasakaid kiusata —, ei 


maganud Hassan-paša öö otsa. Hommiku eel lõpuks nuputas ta midagi välja. Selle peale 
plaksutas ta käsi ja käskis teenril juba enne kukke ja koitu ülemad kokku kutsuda. 

Talv pole Aasovis midagi erilist. Saksa ja Veneetsia kaupmeestele, kellel on kasukad 
soobli- ja oravanahkadest, pole talv tülinaks. 

Õhus oli jälle püssirohulõhna tunda. Seda tuli kibeda hingusena põhjakaarest. 
Igatepidi näha, et Moskva on selga sirutanud. 

Kaupmehed vaatavad sadama poole, kus neil seisavad purjelaevad ja galeerid, mis 
nad on rentinud lootuses, et laadivad nende trümmi kevadel safrani ja pipra, ingveri ja 
siidi asemel mõhukaid tõrvatud vaate, mis on täis tukatkulda, jalgpakku pandud ilusaid 
naisvange, terasmusklitega hiiglasi-orje, kallihinnalisi kiri-kuriistu .. . Istanbulis, Kairos, 
Bagdadis, Täbrises, Stok-holmis, Köningsbergis, Frankfurdis Maini ääres ja paljudes 
teistes paikades peetakse varsti suurt laata, kuhu rohkesti kaupmehi koguneb. 

Negotsiandid, keda talv Aasovis tabas, ei soigunud. Mis loeb neile tuisk või torm? 
Mis loeb neile paduvihm või kõrvetav tuul? Kaubarahvale on see ükstakõik. Kuld ei 
karda ei vihma ega tuult, ei lund ega päikest. Hassan-pašal paistab talvel kindluses 
koguni rohkem sõjaväge olevat. Janitšare on külluses. Uhiuued suurtükid säravad päikese 
käes. 

Kinkides Hassan-pašale veneetsia siidi, aromaatset õli klaaskannudes, lõhnavaid salve 
kaugetelt meretagustelt saartelt ja pärsia adamašokki, küsisid negotsiandid nagu 
jutujätkuks, misjaoks kindluses nii palju janitšare on ja miks reidil Türgi laevastik seisab? 

Nagu ettevaatlik väepealik kunagi — Hassan-paša pidas end aga sääraseks — 
muisutas ta suud, vidutas kitsaid silmapilusid ja pani käed südamele. 

«Sultani laevastik! Suur sultan Muhhammed Neljas saadab selle sinna, kuhu ta tahab. 
Janitšare on sultanil nii palju, et pole kuhugi panna. Istanbulis on nii kuum, et ei saa 
hingatagi ja Muhhammed Neljas saatis siis janitšarid siia vilusse.» 

Hassan-paša hakkas ise naerma oma vastuse üle, mis tema arvates oli üsna arukas. 
Viisakuse pärast naersid kaasa ka kaupmehed. Ent kui Hassan-paša oli kingitud pudelist 
tubli janu itaalia chianti joonud, hakkas tal peas nagu neetud Zaporožje tuisk möllama ja 
keel ei seisnud enam hammaste taga: 

«Meil on praegu suuri uudiseid oodata. Vene maadel tuleb suur kaklus. Poola 
kuningas astub Moskva tsaariga võitlusse. Ja kõik selle gjauri Hmeli pärast. Aga sultan 
Muhhammed Neljas saab sellest palju kasu. Sadu tuhandeid vange, kulda ja hõbedat, 
kauneid naisi sultani haaremi jaoks...» Hassan-paša laksutas isegi keelt. «Küll saame alles 
iludusi! Kevadel hakkame mööda Doni ja Dneprit ülespoole uusi kindlusi ehitama. 
Krimmi khaanile Islam-Gireile on juba sultani fermaan viidud.» 

Hassan-paša oleks veel rääkinud, kui ta poleks joobnult vaibale kokku vajunud ja 
negotsiantidele tähelepanu pööramata norskama hakanud. Negotsiandid tõusid püsti, 
kummardasid viisakuskombest kinni pidades norskavale pasale ning lahkusid 
külalislahkest majast vaikivate teenrite saatel, kes neid küünarnukist toetasid. 

Väljas tuiskas torm, tuul vingus kindlusemüüride laskeavades ja pani ärevalt logisema 
tõstesildade rasked ahelad, mis, nii kentsakas kui see ka ei olnud, kostis kaupmeeste 
kõrvus kullakõlinana. 

Kaupmees Walter Funke ei olnud jutukate killast. Mis ta nägi, seda talletas ta kauaks 
ajaks mällu ega põlanud midagi ära. Tõmbas nagu kalamees kalu õngega. Funke polnud 
asjata sel talvel jätnud Frankfurdis käimata ja Krakovist otsemat teed Aasovisse sõitnud. 


Hassan-paša vatramises Funkele erilisi uudiseid ei olnud. Seda kõike oleks ta tõesti 
võinud ka ise negot-siantidele teatada, kes olid kõrvad kikkis ja suud ammuli kuulanud. 
Kuid Hassan-paša loras, Funke aga 

vaikis. Ja seepärast oli Hassan-paša loll, Funke aga tark. Nõnda arvas negotsiant 
kõval asemel pikutades ja tuule ulgumist kuulates. Ees seisis pikk talveöö. Võis kõike 
järele mõtelda, meelde tuletada, mis tarvis, ja umbkaudu välja rehkendada, kui palju ta 
kuldnate hulk uuel aastal raudkirstudes kasvab. 

Kui Funke oli rehkendamise lõpetanud ja lohutava lõppsumma üle küllalt 
rõõmustanud, kandusid ta mõtted mujale. Funke mõtles, kui palju tal tuleb pihku pista 
sultani suurvesiirile ja kui palju sultani pea-eunuhhile. Kellega neist röövlitest kaptenitest 
tuleb tingida, enne kui ta laeva kauba alla prahib, ja missuguse lipu all kevadel siia sõita 
— kas sultani või Rootsi lipu all? Ja kas poleks parem sõita Vahemere kaudu Kairosse, 
kui siin kaklus käib? 

Selle aasta kevad toob paljude maade kuningatele rohkesti tüli kaela. Ja aitäh ütlema 
peavad nad selle eest Tšigirini sotnikule, praegusele hetman Hmelnitskile. 

Kuningatele ja tsaaridele toob see tüli, Walter Funkele aga puhast kasu. Tal on oma 
soldatid, — kuldnad, floriinid, piastrid, liivrid, tukatid, zlotid ja taalrid. Need on 
sõnakuulelikud soldatid. Need võidavad linnad ära ilma sõjariistadeta. Need avavad 
hõlpsasti kindluste väravad, heidavad enda alla terved riigid, nendega saab kergesti ära 
osta kantsleri, vürsti — ja koguni ehk kuningagi. Ainult et kuninga eest tuleb võib-olla 
veidi kallimalt maksta. Kui palju just, seda Walter Funke veel ei tea, kuid mis puutub 
kantsleritesse või vürstidesse, siis Funke teab, kui kõrge nende hind on. 

Reisimine mööda Rzecz Pospolitat ja Ukrainat ei olnud seekord, pärast pikemat 
vaheaega, Funkele just eriti meeltmööda. Funke märkis endamisi, et Ukrainas on palju 
uut. Ega Hmelnitski pole ilmaaegu Poola šlah-taga kuus aastat vahetpidamata lahinguid 
löönud. Silma hakkas veel, et peakirjutajal Võgovskil puudus see enesekindlus, mida 
Funke hästi oma eelmistest sõitudest tundis. 

Kuid mis on Walter Funkel kirjutajaga ja tema enesekindlusega asja! See, mida talle 
Varssavis Rootsi saa- 

dik krahv Meyer ütles, maksab kallist raha. Selle eest annaks ka kitsipung sultani 
vesiir ilusa summa. 

Armastusväärsel ning tagasihoidlikul Walter Funkel oli võimukate ja nimekate 
vürstide, senaatorite ja ministrite hulgas soliidse negotsiandi kuulsus. Juhtus sedagi, et 
mõni neist maailma vägevamatest ja suur-sugustest laenas talt mõni tuhat zlotti, teinekord 
ka oma kümme tuhat kuldnat. Selle eest sai ta kuulda asju, mis olid palju tähtsamad kui 
raha. 

Ühte endale seatud eesmärki polnud Funke veel kätte saanud. Siiamaani polnud tal 
korda läinud end niisama kindlana ning ärarippumatuna tunda kui Veneetsia kaupmehed. 
Nende ees olid lahti kõik uksed, nende taskutes kõlisesid maailma kõigi varakambrite 
võtmed. Kõik Hommikumaa vürtsid — india pipar, peruu palsam, safran ja kaneel, 
idamaised lõhnaõlid, roosiõli, mille tilgake maksis kohutavat raha puhtas kullas, kuulusid 
Veneetsia liiakasuvõtjatele. Kuid kaubanduse peensustes osavad Frankfurdi kaupmehed 
ei kaotanud lootust veneetslasi veidi kõrvale suruda (veidi muidugi ainult esihakatuseks). 


Funke ilmumine Aasovisse veneetslastele ei meeldinud, iseäranis vastumeelt oli see 
aga suursugusele Giuseppe Melonile. Funke teadis, et Meloni polnud mingisugune 
kavaler ega suursugune mees, vaid sahkerdaja ning ihnuskoi, kelle isa oli Veneetsia 
doodži habemeajaja. Jõukaks sai ta sellega, et hakkas Korsika piraadiks. Eks ta õigus ole, 
Meloni oli tõusnud juba nii kõrgele, et ta ise enam kaubaasjade pärast välja ei sõitnud, 
vaid läkitas oma usaldusmehi. Mees, kellele kuulusid tuhanded nahkkotid, mis olid pipart 
nagu sulgi täis tuubitud, ja kümned tuhanded küünrad kõige kallimat siidi, võis endale 
seda kergemeelsust lubada, et võõrad tema taskute eest hoolitsesid. Walter Funke polnud 
veel nii kaugele jõudnud... Ja see asjaolu, et Meloni oli hoolimata sõjast sultani ja doodži 
vahel seekord ise Aasovisse ilmunud, tähendas palju. 

Rohkesti mõtteid käis läbi negotsiant Funke pea sellel tuisusel näärikuuööl Aasovi 
sissesõiduhoovis. Selle maja oli sultani vesiiri käsul Hassan-paša ehitanud selleks, et seal 
leiaks ulualust võõramaa kaubarahvas, kes 

tuleb maad mööda kaubavooridega või hulganisti merd-pidi Aasovisse. 

Oli veel midagi, mida Funke ei tahtnud ülepea meelde tuletada. Nähtavasti oli 
vanakuri ise ta selja taga seisnud ja saatan ise teda keelest sikutanud, kui ta Varssavis 
selleks nõusoleku andis. Ent nüüd oli hilja kahetseda. Parem juba pipra peale mõtelda. 
See rahustas veidi kuuma pead. Kotitäie pipra eest võib saada sada kuni sada kümme 
kõige paremat hollandi musketit või viiskümmend püstolit. Ega Funke asjata mõttes 
pipart sõjariistade vastu vahetanud. See aeg oli ligi, millal «lende järele tuleb suur põud. 
Oli puhkemas äike, mis kestab mitu aastat. Funke oli valmis selle peale vanduma. 

Unne suikudes tuletas Walter Funke kiitusega meelde sultani suurvesiiri, ta eelkäijaid 
ja ülepea kõiki Porta sultaneid selle eest, et nende pilk oli üsna kauge-nägelik — kui 
õigupoolest koguni mitte rohkem ütelda —, ehitades Doni ja Dnepri suudmesse karmid 
ning ligipääsmatud kindlused. Teab, kas nad neid ehitades isegi mõtlesid, kuivõrd 
marjaks need kindlused neile ära kuluvad! 

Funkel ei läinud peast Rootsi saadiku sõnad: «Selle muinasjutuliselt jõuka maa üle 
hakkab valitsema meie kuningriik, ja teie, härra Funke, saage sellest vastaval viisil aru ... 
» Funke sai sellest väga hästi aru! 

... Porta hoidis kõvasti kinni Aasovist ja Kazi-Kermenist. Siia, peamiselt Aasovisse, 
oli koondatud kaubavahetus Ida ja Lääne vahel. Sellest kaubavahetusest olid huvitatud 
Genua ja Veneetsia vabariik, Inglismaa ja Prantsusmaa, Rootsi ja Rzecz Pospolita, 
Moskva riik ja Madalmaad, Saksa hertsogi- ja vürstiriigid, vabalinnad Hamburg ja 
Lüübek. 

Enamus nimetatud riike hellitas lootust, et neil läheb lõpuks korda Vene kaupmehed 
Aasovist välja peletada. 

Siit, Aasovist, samuti nagu Kazi-Kermenist, ajas Porta sultan, keda takka õssitasid 
Austria, Prantsusmaa, Inglismaa, Saksa vürstiriigid ja rootslased, järeleandmatut ja 
kõrvalekaldumatut pealetungipoliitikat põlistele Vene maadele, mille juures ta truuks 
ning ustavaks liit- 

laseks oli tema vasall — Krimmi khaan. Pealetungi Moskva riigile arendas Türgimaa 
kolmes sihis: Moldaavia ja Valahhia kaudu Ukrainasse, kus tal kuival maal oli 
tugipunktiks Kamenets-Podolski kindlus; Krimmi kaudu hordi jõududega Ukrainasse, 
püüdes sel viisil jällegi Moskva riigi südamesse tungida; Musta ja Aasovi mere kaudu, 


valitsedes Doni suudme üle ja ehitanud siia Aasovi kindluse, Volgamaadele ja Moskva 
riigi kagupoolsetele ääremaadele. 

Ja just neis tugipunktides — Aasovi ja Kazi-Kerme-nis — valmistasid sultanile ja 
khaanile palju meelehärmi Doni ja Zaporožje kasakad. 

Aasovi kindluse garnisoni ülem Hassan-paša polnud' Türgi sultani diivanis just see 
viimane liige, mispärast ka ei pruukinud imestada, et tal olid sultan Muhham-med IV-nda 
sepitsused teada, seda enam, et need sepit-sused käisid maade kohta, mille kohal Aasov 
rippus nagu nuhtlev janitšarimõõk. 

Hassan-paša pidas juba sügisest saadik lähedal asuvatel kasakastaniitsadel silma peal. 
Mööda maad Aaso-visse tulnud kaupmehed jutustasid sõjalistest ettevalmistustest 
säärastes linnades nagu Tšerkassk ja Razdo-rov. 

Kõneldi kasakate suure nõupidamise peatsest kokkukutsumisest, peaataman Onissim 
Voropai sõidust koos seltsimeestega Moskvasse, bojaar Viskovatõi tulekust kahe 
streletsipolkovnikuga Donile .. . Kaupmehed olid usaldusväärseks allikaks, seda enam, et 
nad oma sõnumite eest mõningat tasu said. Ja kui lumetorm keerutas ning Doni 
stepiavarused lund täis olid tuisanud, hakkas. Hassan-paša ettevalmistusi tegema. 


8 


Ilm oli päikesepaisteline. Piki tänavat, mis viis Saint-Germaini lossi värava juurde, 
seisid kahes viirus kuninglikud kaardiväelased. Neil olid seljas karmiin-punased kuued, 
jalas kollasest nahast vaskpannaldega kingad. Tuul lehvitas kõrgeid valgeid suletutte 
mustadel kübaratel. 

Grigori Matšehhin sõitis komissar Tassigni saatel lahtises tõllas, mille kuningas oli 
talle järele saatnud. Välisasjade djakid sammusid nelja kantsleri komissari saatel tõlla 
järel. Nende kannul astusid kindlal sammul kümme kuninglikku ohvitseri hõbedastes 
kürassides ja kollasest kalevist pihtkuubedes. 

Soldatite viirgude taga tungles paksult uudishimulikke. Lossiväravast sisse sõites 
võttis Matšehhin peast karusnahkse mütsi. Ta siledaks aetud nägu oli rahulik ning 
tähelepanelik. Ta pidas teraselt silmas, et vastuvõtmise korda milleski ei rikutaks. Kuid 
kõik läks nii, nagu peab olema kõrge erakorralise saadiku vastuvõtmisel. Seni polnud 
kindlakskujunenud kommetest milleski kõrvale kaldutud. 

Tõld jäi peasissekäigu ette seisma. Kaks ohvitseri võtsid Matšehhinil käe alt kinni ja 
aitasid ta trepist üles. Ülal ukse peal ootas juba kantsler krahv de Brienne kavaleridega. 

Grigori Matšehhin kõndis tähtsalt, jäi mõne sammu kaugusel kantslerist seisma, ja 
kantsler astus talle vastu. 

Krahv de Brienne võttis peast kübara, tegi sellega laiakaarelise liigutuse vasakult 
paremale, puudutades kübarasulgedega punase vaibaga kaetud põrandat, nii et õhku 
tõusis kerge tolmupilv, ja kummardas sügavasti. 

Saadik kummardas vastu ja tegi samuti käeliigutuse vasakult paremale, pühkides 
mütsiga põrandat. 

«Olen väga rõõmus, et mulle on osaks saanud juhus tervitada kõrgeaulist härrat, tema 
majesteedi Moskva tsaari suursaadikut,» lausus krahv de Brienne armastusväärselt. 


«Mulle valmistab suurt rõõmu avaldada oma sügavat lugupidamist tema majesteedi 
Prantsuse kuninga suurkantslerile,» lausus Matšehhin omakorda. 

Ja vehkides jälle enda ees, üks kübara ja teine karusnahkse mütsiga, kummardasid 
nad teineteisele veel viis korda. 

Kantsler ja saadik pidasid kinni kombeist. 

Nad asusid teineteise kõrvale ja hakkasid õukonna kavaleride saatel üheaegselt 
edasi sammuma, jõudes 

varsti avarasse valgesse saali. Selle keskel istus kõrgel troonil laps-kuningas Louis 
XIV, õlgadel hermeliin-mantel ja peas teravahambuline kuldkroon, mis oli vajutatud 
valgele parukale, mille lainelised lokid mantlikaelusele langesid. 

Troonijalal seisid mõlemal pool õukondlased, seljas taevassinised kullaga tikitud 
kuued. Nende hulgas tundis Matšehhin juba lävelt ära Rooma kiriku poolehoidjana tuntud 
Orleansi hertsogi upsaka rasvase näo ja pikka kasvu sihvaka prints Conde, kelle 
salajaseks unistuseks oli abinõusid valimata tõugata troonilt laps-kuningas (kes sel 
minutil uudishimulikult vaatas endale lähenevat Moskva saadikut) ja ise tema asemele 
kuldsesse kuninglikku tugitooli istuda. 

Prints Conde teineteisest eemal seisvate pungis silmadega pärgamentkollane nägu, 
mida raamisid pikad tumedad parukalokid, oli liikumatu nagu surnul. 

Selgesti kõlasid sammud kõrge helesinise lae all, mis oli maalitud tähistaevaks. 
Troonisaali seina veeres ja kuningatrooni taga seisid ühtlaste ridadena paažid ja 
kammerpaažid, jalusesulased ja talliohvitserid. 

Läbi kõrgete akende tungis sisse ere päevavalgus. Valitses vaikus, pidulikkus ja rahu. 
Ja Matšehhin tundis, et ta polnud asjata endas kindlaks jäänud. Ta sirutas õlgu ja ajas 
lõua rohkem ette. Kolme sammu kaugusel troonist jäi ta seisma, kummardas sügavasti, 
nagu etikett ette nägi, ja andis Moskva valitseja Aleksei Mihhailovitši 
lugupidamisavalduse ja tervitussõnad edasi kiirustamata ning vene keeles. 

Ja see oli Matšehhini võit. Alles eile oli Tassigni peale käinud, et Matšehhin lausuks 
oma tervitussõnad kas prantsuse või ladina keeles, kuid saadik oli komissari ettepaneku 
kindlalt tagasi lükanud. 

«Meie riik on suur,» oli ta öelnud komissarile, «meie keel on tark ning igatepidi 
lugupidamist väärt, tsaari sõnu võõras keeles edasi anda ei tohi, sest see oleks tsaari 
väärikuse allakiskumine.» 

Ja nüüd kõlas troonisaalis kindlalt ja valjult venekeelne kõne, mida pidas Moskva 
saadik Grigori Mat-šehhin. 

Käbe madaluke vahelträäkija, kes just nagu kirju 

vaibaga kaetud põranda alt välja kargas, pani saadiku sõnad vurinal ümber. 

Grigori Matšehhin kuulas tähelepanelikult, et vahelt-rääkija midagi valesti ei ütleks. 
Kuid kõik oli õige, ärritas ainult see, et tõlk vuristas sõnu nagu tatraveski. Kuid see 
polnud enam tõlgi süü, prantsuse keel oli juba kord nii kiire. 

Kuningas küsis püsti tõusmata, kuidas käib tsaar Aleksei Mihhailovitši käsi. 

Matšehhin tõmbas hinge. Ta ei kõhelnud kaua. Kuid' sellest, kas ta ütleb seda, mida 
mõtles ütelda, ei rippunud ära üksnes tsaari au, vaid tegemist oli hoopis rohkemaga. Ja 
Matšehhin ütles rõhutades, lugupidava häälega, kuid vankumatult kindlalt: 


«Teie majesteet, kui küsitakse tsaar Aleksei Mihhailovitši, Suur- ja Väike- Venemaa 
käskija, Astrahani tsaari, Imereetia vürsti ja paljude maade valitseja tervise järele, kes 
tunneb teie vastu vennalikku sõprust ning soovib head, siis on kombeks püsti seista, sest 
muidu oleks see lugupidamatus meie tsaari ning riigi vastu.» 

Vahelträäkija hakkas silmi pilgutama ega pannud neid sõnu ümber. 

Krahv de Btienne kahvatas. 

Kuningas vaatas hämmeldunult kantslerile otsa ja pööras siis oma pilgu prints 
Conde punetavale näole. Ennekuulmatu häbematus! 

Kes on see inimene kaugelt põhjamaalt, mille nimigi on Pariisi õukonnale tundmatu, 
et ta julgeb niisuguste sõnadega suure kuningriigi käskija poole pöörduda? 

Kurjakuulutav sosin käis läbi troonisaali. Seistes liikumatult ja täis väärikust, vaatas 
Matšehhin altkulmu oma terava pilguga. 

Viivuks lõi ta kõhklema. Kas ta polnud mitte üle piiri läinud? Kuid sedamaid jättis ta 
kahtlemise. Moskva tsaar pole mitte Austria keiser, Türgi sultan või Poola kuningas. On 
aeg seda tunda inimestel, kes nii palju loravad oma ülisuurest oskusest võõramaalastega 
läbirääkimisi pidada. 

Krahv de Brienne pidas aru: võiks audientsi katki jätta, kuid see oleks hädaohtlik — 
Moskva tsaar võiks 

niisuguse auhaavamise pärast paljude Prantsusmaa vaenlastega ära leppida. 

Hoolimata kindlakskujunenud korrast astus kantsler trooniastmeist üles ja ütles 
midagi kuningale kõrva. Seejärel tõusis Louis püsti ja sõnas pahase häälega: 

«Meil pole kombeks tervise järele püsti seistes küsida, aga kui see teil Moskvas 
nõnda on, teeme seda suure heameelega ja soovime teada saada, kas meie armastatud 
vend Moskva tsaar on elu ja tervise juures?» 

Higipiisad tõusid Matšehhini kortse täis küntud otsaette. Ta kummardas sügavasti ja 
teatas, kuidas Moskva tsaari käsi käib. Seejärel andis saadik kuninga kätte tsaari kirja, 
mille see omakorda oma kantslerile ulatas. Edasi küsis kuningas, kas tsaar on saadikule 
veel mingisuguseid ülesandeid andnud. 

Matšehhin vastas: 

«Tsaar Aleksei Mihhailovitš käskis mul teie majesteedile ütelda nõnda: teie jaoks, 
teie majesteet, et uskuma jääksite, on tutvumiseks saadetud poola keeles trükitud 
raamatud, kus sarjatakse ja teotatakse meie tsaari. Esitan need teile pärast seda, kui teie 
kuninglik majesteet on võtnud heaks tsaari kirja läbi lugeda.» 

«Sündigu nii,» ütles kuningas jahedalt ja viipas lõdvalt käega. 

Grigori Matšehhin kummardas hüvastijätuks ja lahkus Prantsuse kuninga Saint- 
Germaini lossi troonisaa-list võitjana. See audients oli niisama tähtis kui suur võit 
lahinguväljal. 

Troonisaalist lahkumisel palus kantsler de Brienne Matšehhinit kuningaema Annat 
külastada. 

Pärast käe suudlemise tseremooniat istus Matšehhin ümmarguse laua taga kuninganna 
vastas, kelle kõrval oli mõnusalt tugitoolis istet võtnud krahv de Brienne. 

Mooramaapoiss, seljas lühike valge kaftan ning jalas valged sukad ja valged 
kuldpannaldega kingad, tõi hõbekandmikul sisse roavaagnad ja asetas need osavalt ning 
kärmesti kuninganna, Matšehhini ja de Brien-ne'i ette. Teine must poiss valas vahepeal 


kõrgetesse sinistesse klaaspokaalidesse heledat veini. Kolmas moorlane tõi sügava 
vaagna. Ja sel ajal, kui 

kuninganna saadikut Moskva ja sealsete kommete üle küsitles, millest ta juba küllalt 
palju oli kuulnud, tõstis moorlane igaühe taldrikule austreid. Juba ainult nende 
nägemisest hakkasid Matšehhinil lõuapärad tuksatama ja süda läikima. Kuid mis parata, 
saadiku amet on juba kord säärane. 

Matšehhin rüüpas veini, võttis õrnalt lusikaga austri, pigistas silmad kinni, neelas 
loomakese alla ja mõtles ise, et mitmesugustel läbirääkimistel oma kohuseid täites on tal 
tulnud hullemaidki asju alla kugistada. 

Omal ajal tuli tal diplomaatilisest etiketist kinni pidades juua Istanbulis mõrudat 
jooki, mida nimetati kohviks, ja Buhaaras kugistada oinarasvakastet, mille lõhn pani 
südame iiveldama. Bahtšisarais on ta joonud märapiima nagu viina, Londonis aga just 
nagu hunt järanud toorest liha, mis lehkas äsjanülitud looma järgi. 

Ütle mis tahad, kuid ega saadiku amet hõlbus ei ole. Et oma mõnu näidata, neelas 
Matšehhin veel kaks austrit alla ja jõi veini peale. 

Kuninganna pidas silmas iga ta liigutust. Asjata loratakse õukonnas, et venelastel 
olevat barbaarsed kombed ja vääritu ülalpidamine. Moskva saadiku kombed pole sugugi 
teisemad kui kantsler de Brienne'i omad. 

Kuninganna küsis: 

«Mis asja pärast kõrge saadikuhärra Pariisi tuli?» 

«Mind läkitati,» vastas Matšehhin ettevaatlikult, «kuningas Louis Neljateistkümnenda 
juurde sõbraliku kirjaga tsaar Aleksei Mihhailovitšilt. Kirjutatud on aga selles kirjas 
nende kui valitsejate asjadest.» 

Matšehhini vastus ei meeldinud kuningannale, nagu muuseas ei meeldinud talle ka 
kogu ta häbematu ülalpidamine Pariisis. Ütle mis tahes, kuid tuleb siiski välja, et kardinal 
Mazarinil on õigus, kui ta kõiki Moskva riigi ettevõtmisi peab paljudele Euroopa riikidele 
kahjulikuks. 

Lõunapoolsete Ukraina provintside ärakiskumine Poola krooni alt tähendas Moskva 
jõu kasvamist ja tema asumist areenile, kus teda ei soovinud näha võimsad lääneriigid. 

Anna hellitas veel lootust Prantsusmaad oma käes 

hoida. Kuninga alaealisus sobis ta plaanidega. Kantsler de Brienne aga kui osav mees 
talitas nii, et kuninganna oli kindel oma vastuvaidlematus mõjus riigiasjadele. Muide aga 
otsustas kõik de Brienne — nii paistis see 
kantslerile endale. Kuid ilma et ta ise oleks seda märganud, tegi kantsler tegelikult kõik 
nii, nagu tahtis kardinal Mazarin. 

Seekord läks halvasti. Moskva saadik ei taganenud ning jäi võitjaks. 

Kantslerit ootas väherõõmustav kõnelus kardinal Mazariniga. See jutuajamine leidis 
aset õhtul pärast Matšehhini audientsi kuninga ja kuningaema juures. Kuigi jutuajamine 
toimus salajas, sai Grigori Matšehhin selle sisu teada. Raha pani rattad käima. Kas nüüd 
sellepärast, et komissar Tassigni tihti Moskva saatkonnas käis, või seisis põhjus mujal, 
kuid komissar jutustas huvitavaid asju ja nende hulgas ka üht-teist kantsleri külaskäigust 
kardinali lossi Versailles's. 

Matšehhin nägi veel kord, kui kaugenägelik oli ta olnud, nõudes avalikku audientsi 
kuninga juures. 


Edaspidistel läbirääkimistel kantsleriga ütles Matšehhin: 

«Lugupidamatust tsaari tiitlite vastu Moskva riik enam edaspidi ei kavatse kannatada 
ja õigeusu alandamist, mida saavad tunda meie vennad ukrainlased, riik ükskõikselt pealt 
vaadata ei saa. Kõigi Moskva tsaari ettepanekute peale rahulikul teel asju ajada on kunin- 
gas Jan-Kazimierz vastanud häbematu ükskõiksusega. Ta on uniooni pealetungi 
õigeusule veelgi tugevdanud ja Ukraina maadesse uut maakaitseväge saatnud. 
Ukrainlased on meie vennad usu ja vere poolest, meie rahvad on ühe ema — Kiievi- 
Venemaa — lapsed, ja hetman Bogdan Hmelnitski palve peale ühes kasakate, linnade ja 
küladega nad Moskva tsaari valitsuse alla võtta määras Maakogu ja käskis tsaar Aleksei 
Mihhai-lovitš: saagu nõnda. Kui kuningas Jan-Kazimierz sellega rahuga nõus ei ole, siis 
sõda ära hoida ei saa. Ja tsaar Aleksei Mihhailovitš usub, et tema armastatud vend 
kuningas Louis Neljateistkümnes võtab puhtsüdamlikult valitseja kavatsusi, mis on 
suursugused, igatepidi kiiduväärsed ning jumalale meelepärased. Sest 

nõnda talitaks ka Moskva tsaar, kui midagi seesugust Prantsuse kuningriigis aset 
leiaks.» 

«Tema majesteedil Moskva tsaaril on auväärsed kavatsused. Kuid kas maksab valada 
ristirahva verd, kui uskmatud püüavad kõigest väest kogu maailma valitsejaks saada? Kas 
ei kasuta seda sõda ära Türgi-maa? See teeb kuninga väga rahutuks.» 

«Türgi meile takistuseks ei ole. Kui ta sõda haub, siis on tsaaril tema jaoks 
streletsiväge küllalt, pealegi seisavad zaporoožlased lõunas kindlalt meie piiril. Nende 
sõdimisoskust härra kantsler ju tunneb.» 

Kuidas siis de Brienne seda ei tundnud! Zaporoožlased, arvult kümme tuhat meest, 
olid prints Condel aidanud hispaania röövlid ära kihutada. 

«Hetman Hmelnitski on mulle tuttav,» sõnas kantsler, «mul oli au teda Rzecz 
Pospolita kuninga Wladislawi saatkonna hulgas näha.» 

Krahv de Brienne tõmbas hinge tagasi, mõtles pisut, heitis pilgu saaliseintele, mis 
olid kaetud valgeid liiliaid täisõmmeldud kollase siidiga, ja lausus just nagu kogemata: 

«Härra saadik kõneleb, et Moskva tsaar, tema majesteet Aleksei Mihhailovitš 
soovivat kuningas Jan-Kazi-mierzile head,* ent kuidas siis mõista seda, et mõned kuud 
tagasi ostsid tsaari alamad Madalmaadelt kakskümmend tuhat musketit? Inglismaal 
palkasid tsaari negotsiandid tsaari teenistusse mehi, kes sõjariistade asjandust tunnevad. 
See tähendab ju, et sõda on lähedal.» 

Matšehhin muigas. 

«Meie riik on suur, tema maad käivad merest mereni. Vaenlasi on meil palju. 
Sõjaväge läheb palju vaja. Ei tee paha, kui sõjariistu külluses on. Sõja peale me ei mõtle, 
kuid ülekohut teha ja meie maad teotada tsaar ei lase. Ja teised riigid meie riigi asjadesse 
end segada ka ei tohi. Aga nagu teada, seovad Prantsuse kuningriiki ja meie riiki üsna 
tugevad sõprussidemed ja meie tsaar tunneb ennast teie kuninga vennana, — seda kasugi 
mul öelda. Kui aga kuningas Rzecz Pospolitat toetama hakkab, siis ärgu ta sel juhul, kui 
ise raskustesse satub, tsaar Aleksei Mihhailovitši peale lootku.» 

Kantsler sai aru, missugustele raskustele Matšehhin vihjas. Asi puutus keerulistesse 
vahekordadesse Türgiga. Muidugi oleks kõige kasulikum, kui Moskva türklaste vastu 
välja astuks. Siis ei jääks Jan-Kazimierz oma lõunaprovintsidest ilma, rootslased püsiksid 
kindlalt Baltikumis ja Prantsusmaa purjetaks kogu laevastikuga Mustale merele. 


Muhhammed IV-ndaga võib hõlpsasti kokkuleppele jõuda. Niisugustes kindlustes nagu 
Kaffa või Aasov võiks ju ka Prantsuse lipp lehvida. Säärane oli kardinal Mazarini 
arvamine. Krahv de Brienne oli sellega täiesti päri. 

Kantsler haaras kinni viimasest võimalusest, et tõendada, kui suurt kahju Moskva 
tsaari kavatsused toovad: 

«Härra saadik võtku arvesse, et Ukrainas on kodusõda ja pööbel on Rzecz Pospolita 
aadlile palju kurja teinud. Hmelnitski ise on suursugusest soost, kuid hoiab pööbli poole. 
Hiljuti elas ju ka Moskva riik suuri pööbli rahutusi üle. Kui tsaar peaks Hmelnitski koos 
tema pööbliga oma kõrge kaitse alla võtma, toetaks ta pööblit tema omavolilistes 
kavatsustes. Mässajad, kes on ühe monarhi alamad, ei pea leidma kaitset teise monarhi 
juures. Kui aga nii talitada, oleks see halvaks eeskujuks ka vene pööblile.» 

Matšehhin puudutas huuli. Ta mõõtis kantslerit uuriva pilguga. Naeratades ütles ta: 

«Usu kaitsmine ei ole halva eeskuju andmine, vaid suuresti kiiduväärne.» 

«Hmelnitski kui kuningas Jan-Kazimierzi alam murdis talle truudust. Kas ei murra ta 
truudust ka Moskva tsaarile?» 

Krahv de Brienne haaras sõrmedega tugevasti tooli käetugedest kinni, kummardus 
ettepoole, nagu võiks keegi teda pealt kuulata, ja ütles: 

«Meie kuningriigis on pööbel oma nurjatuses suur-sugustele aadlikele samuti palju 
ärevust tekitanud. Kas saab teda toetada, härra saadik?» 

«Pööbel teab kus ta koht on. Seadused hoiavad teda alandlikkuses. Kuid pööblil on ka 
isamaa ja usk, oma emakeel ja jumalakojad. Seepärast Moskva tsaar hoiabki tema poole 
ja teeb seda ka edaspidi. Mis aga 

kantsler Hmelnitski truudusemurdmisest Rzecz Pospolita kuningale räägib, siis on 
Hmelnitski valitud hetma-niks rahva poolt, ta on mitu korda Rzecz Pospolita kuninga 
poole pööranud, on palunud kaitset usule ja maale, vastu on ta aga saanud tõotusi, mida 
šlahta samal minutil, kui ta neid on andnud, ka ise on rikkunud. Millega seletab härra 
kantsler seda, et Poola kroon Vale-Dimitrit toetas? Et ta Moskva tsaari äraandjatele 
ulualust andis? Et ta Smolenski vojevoodkonna koos selle maadega ja ka muud maad 
ebaõiglases sõjas endale kiskus? Kas see oli õiglane?» 

Kantsler ei vastanud. Nõnda lõppes esimene läbirääkimiste päev tulemusi andmata. 

Teine ja kolmas kokkusaamine ei toonud samuti midagi uut. 

Muide, Grigori Matšehhin ei oodanudki midagi uut. Talle oli selge, et Prantsusmaa 
pole tsaari eelseisva tegevusega rahul, kuid avalikult vahele segama ei hakka. Matšehhini 
ilmumine Pariisi ja audients kuninga juures ilma kallite kingituste toomiseta näitasid 
Moskva poliitika kangust. 

Esimest korda paljude aastate kohta ei püütud Prantsusmaa kuningat enda poole 
meelitada ega palutud temalt midagi. Ainult lugupidamisest tema vastu teatati talle 
Moskva riigi kavatsustest. See tähendas, et asi on niivõrd õiglane ning aus, et seda pole 
mõtet varjata ja pealegi polegi midagi varjata. Nähku kogu maailm, et Moskva tsaari 
juhib ainult üks püüd — mitte lasta teha ülekohut vennasrahvale, kui see temalt kaitset 
palub ja tema poole pöördub. 

Just niisuguse ülesande oligi Välisasjade prikaas Kremlis tsaari saadikule andnud, ja 
seda ülesannet täitis ta kõige suuremat kiitust vääriva visaduse ning meelekindlusega. 

Neljandal audientsil ütles kantsler de Brienne Grigori Matšehhinile: 


«Ehk küll meie kuningas on aastate poolest noor, kuid riigiasjadest saab ta üsna 
hästi aru.» 

Nende sõnade peale noogutas Matšehhin nõusoleku märgiks pead. Ta nägu avaldas 
vaimustatud lugupidamist noore kuninga tarkuse ees. Saadiku poole piieldes 

viskas de Brienne ühe jala üle teise ja kohendas hooletult põlvpükstel helesiniseid 
lehve. Ta valgetes sukkades kitsastel pahkluudel mängles valguslaiguke. 

«Kuningas ja tema ministrid pidasid nõu, ja täis suurt heasoovlikkust tsaar Aleksei 
vastu on nad nõus tema kavatsustesse mitte vahele segama.» 

Sellepeale surus Matšehhin vaikides käe südamele. Noogutas tunnustusemärgiks 
pead. Kantsler polnud veel lõpetanud, kuid Matšehhin teadis juba, mida kantsler edasi 
ütleb. Nüüd hakkab ta rääkima kaupmeestest, lõivudeta kauplemisest, vabast läbipääsust 
Idamaale — Indiasse, Hiinasse, Pärsiasse. Tee sinna viis läbi vene maade. 

Matšehhinil olid täpsed andmed, kui suuresti negotsiandid sellest asjast olid 
huvitatud. Genua ja Veneetsia kaupmehed istusid Aasovis ja teistes Türgi sadamates. Tee 
itta mööda maad oleks olnud vaba ja häda-ohutu, kui Poola riigis oleks valitsenud rahu. 
Kuid sellega, et Hmelnitski Rzecz Pospolita vastu sõda alustas ja Ukraina Moskva alla 
anda mõtles, ajas ta hästikorraldatud asjad segamini. Kui prantslased nüüd seda küsimust 
vene saadiku ees üles tõstsid, tahtsid nad kindlustada oma huvisid juhuks, kui Moskva 
tsaar ja Hmelnitski Jan-Kazimierzi üle võitu peaksid saama ja Ukraina lõplikult Rzecz 
Pospolita küljest ära peaks langema. Matšehhin mõistis seda. Ja seepärast ei imestanud ta 
põrmugi, kui kuulis de Brienne'i suust järgmisi sõnu: 

«Sõprus meie kuningate ja tsaaride vahel on ammune, seda pole mingisugused 
pahandavad vastuolud tumestanud. Oleks hea, kui tsaar lubaks meie kaupmeestel oma 
kaubavooridega vabalt läbi teie maa Indias, Pärsias ja Hiinas käia. Me võiksime ka tsaari 
Siberi provintsis elavamat kauplemist arendada. Meil on kaupu külluses ja see tooks teie 
riigile suurt kasu. Sõda, mida Hmelnitski Rzecz Pospolitaga peab, toob meile suuri 
kahjusid. Liiatigi võtab Hmelnitski meie kaupmeestelt kõrget lõivu.» 

Matšehhin lahutas käsi: 

«Mul pole volitust niisugust asja omal jõul lahendada. Seesugustest asjadest võib 
ainult Kremlis rääkida. 

Teie hiilguse sõnad, härra kantsler, annan ma Moskvas edasi, ja mida duumarahvas 
otsustab ning tema majesteet tsaar käsib, sellest kirjutatakse teile, härra kantsler.» 

Kantsler vajus mõttesse. Moskoviit põikleb otsekohesest vastusest kõrvale. Vaba 
läbisõidu küsimus Idamaale on väga tähtis. Kardinal Mazarini lubaduste peale, et ta oma 
inimeste kaudu Roomas türklasi mõjutab, palju loota ei saa. Tulevikuväljavaated võivad 
ainult kurvad olla. Võidu puhul Rzecz Pospolita üle saab Moskva Ukraina 
taasühendamisega endale mitte ainult suure ning jõuka provintsi vapra ning ustava 
sõjaväega, vaid ta nihkub ka lõuna poole, Musta mere äärde. Kes kindlustab, et ta türklasi 
sealt välja ei suru? Kes kindlustab, et ta ei hakka suurel arvul laevu ehitama, et ta oma 
laevastikuga Mustale merele ei asu ja et ta ei ihka vaba laevasõidu õigust läbi väinade? 

Tõsi küll, on veel üks hoob, millele vajutades võiks oodata Moskva ja ta uue liitlase, 
hetman Hmelnitski tegevuse raugemist edelas. Rootslased ähvardasid põhjast Moskvat ja 
läänest Poolat. Kuid jutuajamisest Rootsi saadikuga oli de Brienne aru saanud, et vene- 
laste nihkumine lõuna poole on rootslastele soovitav, sest siis saaksid nad seda aega 


takistamatult kasutada oma kindluste kõvendamiseks põhjas, et siis Stolbovo rahule lõpp 
peale teha. Rootslased ei soovi näha Vene lippe Balti merel. 

Siin peituski läbirääkimiste raskus, millede mõte de Brienne'i jaoks seisis osaliselt 
selles, kuidas saavutada lõivudeta läbisõit tsaarimaade kaudu Hommikumaale ja ühtlasi 
välja uurida, missugused on Moskva edaspidised kavatsused. 

... Kantsleril oli põhjust järele mõtelda ja seepärast venis vaikimine kaugelt 
pikemaks, kui see sobiv oli säärasel juhul, kui tema ees tugitoolis istus võõra riigi saadik. 
Kuid Grigori Matšehhin oli mees, kes ei kiirustanud. Ta võis oodata, ja neil minuteil, kui 
kantsler vaikis, mõtles ta ise pingutavalt, mis muremõtted võiksid krahv de Brienne'i 
vaevata. 

Et saadikule mõista anda, kui hästi ta Moskva asju tunneb, lausus de Brienne 
vahepeal nagu muuseas: 

«Me oleme saanud teada, et Viini on Austria keisri Ferdinandi juurde tsaari saadik 
jõudnud. Seal olevat sõjalisest liidust kõneldud. Kas on see õigus?» 

«Sellest ma ei tea,» ütles Matšehhin kindlalt. «Kuhu ja mispärast tsaar oma saadikuid 
läkitab, sellest pole mulle Moskvast kirjutatud. Nii nagu teie kuningal on ka tsaaril vaba 
voli läkitada oma inimesi sinna, kuhu tahab.» 

«Kuid võõramaa saadikud kõnelevad,» ütles de Brienne sõrme tõstes, «et tsaari 
saadik Viinis Baklanovski lubanud impeeriumi ministritele igasugust abi eelseisvas sõjas 
türklaste vastu. Tsaari välisasjade prikaasis Moskvas teatakse aga rääkida, et keiser Ferdi- 
nandi lood on pärast Kolmekümne-aastast sõda halvad ja et Austria püüab kavalalt teiste 
riikide arvel oma olukorda parandada. Ainult sõprus, mis täidab minu südant härra 
saadiku vastu, sundis mind sellest rääkima, et härra saadik Moskvat hoiataks.» 

«Minu tänu härra kantslerile on kirjeldamatu,» kummardas Matšehhin sügavasti pead, 
«härra kantsleri sõnad aga väärivad tõsist tähelepanu.» 

Krahv de Brienne tundis kerget rahuldust. Tundub, et Austria osas on tal korda läinud 
oma plaanid läbi viia. Küll ta sõnad Moskva mõtlema panevad. 

Sellega lõppes neljas läbirääkimiste päev. 

Matšehhinile anti lahkumisaudients ja ta hakkas tegema ettevalmistusi ärasõiduks. 

Kardinali lossis valitses kõigil neil päevil rahutus. Ärevad teated Poolast sundisid 
kardinali vahetpidamata valvel ja mures olema. Kiriku-unioonil lasus kohutav hädaoht. 
Moskva võidu ja Ukraina ülemineku puhul tsaari alla ähvardas tõsine oht kõike seda, 
mida unioon ja kõrgem uniooni vaimulikkond oli korda saatnud Poola krooni Vene 
provintsides, Ukrainas, Valgevenemaal, Ees-Karpaatides ja Bukoviinas. Kardinal mõistis 
püha paavsti ärevust, kui see käskis kõigil oma nuntsiustel võtta tarvitusele abinõud, et 
Moskva sõda Rzecz Pospolita vastu ei oleks edukas ja et takistada Ukraina 
taasühendamist Moskva riigiga. 

Vene saadiku ülalpidamine Pariisis viis kardinali segadusse ja ärritas teda. Kogu oma 
osavuse juures €ei 

suutnud kardinal Mazarini kuidagi endale täpselt selgeks teha, mis sihiga Moskva 
saadik Pariisi oli tulnud. Kas see oli avalik jõu näitamine? Vaadake ja kuulake, mis 
kavatsused meil on! Või oli see kaval käik, et avameelsust teeseldes välja uurida, kuidas 
vaatab Moskva tulevasele tegevusele niisugune võimas maa nagu Prantsuse kuningriik? 


Rääkides Matšehhinile, et Baklanovski olevat Viinis, teadis krahv de Brienne 
kindlasti, et mingisugust Vene saadikut Viinis veel ei ole. Kuid kaupmees Bendelini 
Sebbelista, kes käis Moskvas, oli komissar Tassignile teatanud, et lähemal ajal sõidab 
Viini Vene saatkond.. Seda Täks negotsiandil korda välja uurida oma inimeste kaudu 
Välisasjade prikaasis. Mis aga puutus saatkonna eesmärkidesse Viinis, siis selle kohta 
avaldas de Brienne oma isiklikke oletusi, lootuses, et leiab neile Matšehhini suust 
kinnitust. 

Pariisis tunti kaugetel Vene maadel kätte jõudvate sündmuste puhul rahutust ja tuli 
välja, et need sündmused võivad otseselt Prantsuse kuningriigi huvisid riivata. 

Vene saadiku ülalpidamine Pariisis andis tunnistust Moskva tsaari meelekindlusest. Ja 
seepärast oli vaja üksikasjalisemalt välja uurida, mis Ukrainas sünnib, ja, ka kõike muud 
Ukraina kohta. Kantsler de Brienne käskis endale hankida Ukraina kirjelduse, mille oli 
teinud Prantsuse insener Beauplane. 

Grigori Matšehhin lahkus Pariisist kerge südamega-Teekond viis Le Havre'i, sealt 
laevaga Türgimaale, edasi Türgi laeval Aasovisse ja läbi Doni Kasaka väe maa Voroneži. 
Sõidule Saksa maade kaudu ja edasi läbi Rzecz Pospolita polnud enam mõeldagi. 

Suur-Kurgaani staniitsa oli esimeseks kasakate asunduseks teel Aasovist edelasse. 

Nimfodora Guljai-Den ei teadnud ega võinudki teada, missugune õnnetus teda tähitul 
tuisusel nääri-kuuööl tabab. Lambapõiega kaetud pisukese akna taga 

möllas lumetorm. Kimedalt vingus tuul ja kurja eelaimus sundis Nimfodorat unest 
ärkama ning kuulama nõidade tantsu väljas. 

Kui palju kordi oli ta niisamuti keset ööd üles ärganud, süda täis ärevust ja hädaohu 
eelaimust! Ja kui palju kordi oli ta siis kuulatanud: kas ei kosta hüüdeid, kas pole kuulda 
võõraste hobuste metsikut trampimist?... 

Neid öid oli vähe, kus võis rahulikult magada ja igasuguse ärevuse unustada. Ehk küll 
päevatöö ta ära oli vaevanud, oli ta ometi unes valvel ... Niisugune oli Nimfodora elu! 
Belõje Repkis elasid nõnda kõik inimesed. 

Neil aegadel, kui seal Adam Kisseli haidukid võimutsesid, tuli end hoida nii tatari 
ratsanike kui šlahta žolnerite eest. Kui Kissel minema kihutati, läks raasike kergemaks, 
siis aga hakkas omamoodi peremehetsema Gromõka. Ainukeseks paremuseks oli, et 
tatarlased ei julgenud kallale tungida. Kuid Ivan ei istunud kodus, ta oli kogu aeg sõjas. 

Nimfodorale tuli meelde, mis oli Belõje Repkis juhtunud siis, kui Halaida Gromõko 
maha lõi. Issandale tänu, et Halaidat ei hukatud. Kui Hmel poleks armuline olnud, ei 
Netšipor siis enam elavate kirjas oleks. Ei tea, kus ta nüüd peaks olema? Oli vahva 
kasakas! Ja kus on ta Maria? Kui Maria meelde tuleb, näed enda ees tema säravaid silmi, 
pikki ruugeid juuksepalmi-kuid. . . Kuidas elatakse nüüd seal Belõje Repkis? Pärast 
Berestetško lahingut ei tahtnud Ivan sinna enam tagasi minna. Nad sõitsid Donile õnne 
otsima. 

Nimfodora mõtles: ei ole nende elul siin Donil vigagi. Hädaohtu karta pole enam vaja 
olnud. Kuid kas Belõje Repki või Suur-Kurgaan, ühesugune elu ja ühesugune saatus on 
inimestel ikka. Sellepoolest on küll parem, et ei ole šlahtat, kellest on ainult halb 


mälestus. Türklased, tatarlased on igal pool ühesugused kurjategijad, aga siin Donil on 
kasakad neile hirmu nahka ajanud. Ivan käis donlastega sõjakäigul. Pärast aga läks 
alamjooksu meeste juurde Dneprile. Nimfodora vaevles siis, nukrutses, valutas südantki 
ja tundis ärevust. Kas Ivan tuleb tagasi? Tal tuli meelde, kuidas ta 

meest vastu võttis, kui see sõjakäigult tagasi tuli, ja ta silmad lõid särama ning 
südames tekkis soe tunne. 

Sellest on nüüd juba neli aastat, kui nad Ukrainast Donile tulid. Nad on siin ära 
harjunud. Tarvitseb aga säärast tuisust ööd Belõje Repkis meelde tuletada, kui süda 
rinnus peksma hakkab. Kuidas nüüd seal kodumaal elatakse? Ivan on koos seltsimeestega 
ära sõitnud. Ütles, et ta ei jää kauaks, tuleb õige pea tagasi, ja kui on kindel, et šlahtat 
Ukrainas enam ei ole ja hetman on Moskvaga ühinenud, siis tuleb ta Nimfodora ja 
Aljonka järele ja nad sõidavad koju. Ja juba mõtleb Nimfodora, kuidas ta siis Belõje 
Repkis Suur-Kurgaani staniitsa rahvast heaga taga mäletab. Aga miks mitte heaga mä- 
letada? Kuidas mitte nende järele igatseda? Ta on siinselt rahvalt ainult head näinud. Ei 
kiusu, ei ülekohut, jumal hoidku! 

Tuisk undab ja undab. Tuul ulub. Kui ta ainult õnnetust kaela ei kutsu! Õnnetus ei 
hüüa tulles ... Nimfodora kuulatab, vahib teraselt tare pimedusse. Kui õige äratada 
Aljonka, siis poleks nii jube. Kuid kahju tüdrukust. Aljonka ohkab unes. Ei tea, mida ta 
unes näeb? 

Aljonka magab ahjuvirusel lambanahkse kasuka all. Kui neiu kaheksateistkümnendat 
aastat käib, ei suuda siis tuisk ega kurjakuulutav tuulevingumine segada tema rasket und 
ega takistada teda unes nägemast Miška Tšumakovi, sihvaka kasaka, naljahamba ja lau- 
lumehe tuliseid pilke. Et Aljonkale rõõmu valmistada, on ta õppinud kenasti ukraina laule 
laulma, pealegi veel nii ilusasti, et süda sees sulab ja silmi vägisi pisarad kipuvad. 

Aljonka näeb unes, kuidas ta Miškaga käsikäes haljendaval jõekaldal kõnnib, kuid see 
polegi enam Don, vaid kohisev Gorõn. Metsad on haljendama löönud, mägi vahtrad 
kummardavad vee kohale ja joovad ning joovad, nagu vaevaks neid juba ammust aega 
kustutamatu janu. 

«Metsa taga sinendab puukirik ja kullendab rist selle ümmarguse kupli otsas, mööda 
teed tammuvad tolmupilves härjad ja veavad koormat. Miška pigistab kõvasti Aljonka 
kätt ja sosistab talle kõrva õrnu sõnu, -mis on nii magusad, et Aljonkal pole jõudu neid 
rahu- 

likult kuulata. Ja Aljonkale tuleb meelde: Miška Tšumakov on tulnud siia kaugelt 
Donilt, et temaga abielluda, ja nüüd ootavad nad ainult veel isa, kes sõjaväest Belõje 
Repkisse peaks tulema. Kui isa on siin, lähevad Aljonka ja Miška kirikusse. 

Kuid mis see siis on? Süda jääb rinnus seisma. Aljonka vaatab — ta ees pole enam 
metsa ega vahtraid ja Miškagi on kuskile kadunud. Mööda niidetud põldu kihutab aga 
tema poole, hambad kiskjalikult irevil, tatarlane. Ja Aljonka paneb kõigest väest jooksu. 
Kuid juba ta tunneb seljal võõra hobuse tulist hingeõhku, kuuleb tatarlase metsikut kisa. 
Aljonka silmad lähevad pärani, ta karjatab ja langeb maha... 

Hobusekabjad löövad talle valusasti vastu rinda ja tal pole isegi jõudu kisendada, ta 
surub ainult sõrmed järjest sügavamale tulisesse, pehmesse mulda. 

-. . Aga see ei . olegi unenägu. Ema kisendab. Tare põrandal leegitsevad õled. Aljonka 
rabeleb janitšaride käte vahel. 


Nimfodora pingutab kõigest jõust ja saab janitšari käppade vahelt lahti, haarab pingilt 
kirve, lööb röövlile pähe ja tormab Aljonka juurde. 

Avali uksest keerutab sisse tuisk. Lüüakse hädakella. Nagu emalõvi kargab 
Nimfodora janitšari kallale, kes Aljonka käsi väänab, ja pigistab sõrmed vaenlase soo- 
nise kõri ümber. Türklane kahiseb, laseb Aljonka lahti, kuid teine janitšar torkab 
Nimfodorale mõõga selga ja ta variseb põrandale, langeb silmili ärakulunud lävepakule. 

Vihased türklased topivad Aljonkale räpase kaltsu suhu, seovad ta käsist-jalust kinni 
ja tassivad nagu õlekoo tarest välja. 

Türklane heidab Aljonka enda ette hobusele, kargab sadulasse, annab hobusele nuuti 
ja kihutab tuhatnelja õuest välja. Aljonka püüab karjuda. Ilmaaegu! Kalts, on tugevasti 
suus, keelt liigutada ei saa. Silmist voolavad pisarad. 

Türklased röögivad «Allah! Allah!». Nende metsik kisa ühineb tuisu vilistamisega ja 
lõhestab Aljonka südant. Ta kaotab meelemärkuse ja jääb poolsurnult üle hobuse kaela 
rippuma. 

Janitšarid kihutavad mööda kõveraid tanumaid. ... Suur-Kurgaani staniitsa põleb. 
Juba on tuli kirikule külge hakanud. Kellatorn on vait jäänud. Kellalööjat tabas türklase 
nool. Igalt poolt kostab laste ja naiste karjeid. Kasakad, keda kallaletung tabas äkitselt, 
kaitsevad end ägedalt — jassõr läheb türklastele kalliks maksma. Doni kasakad on 
ootamatust kallaletungist juba toibunud, kuid mis sa teed, kui janitšare on viis korda 
rohkem! ... 

Hassan-paša on saatnud kolmsada kõrilõikajat, teades, et Suur-Kurgaanis on 
viiskümmend mõõka. 

Miška Tšumakov raiub mõõgaga. Janitšari kuulist igaveseks maha niidetud, lamab 
keset õue ta isa, vana kasakas Stepan Tšumakov. Kui palju sõjakäike ta oma elus on läbi 
teinud! Surm on ägedates lahingutes mitu korda Stepan Tšumakovi vapruse ees taganema 
pidanud. Selle kasaka mehisust tundsid Trapesundi ja Tset-sora, Kaffa ja Aasovi müürid. 
Palju tema vaprusest kuulnud, hoidsid röövlinäod ja janitšarid ausast kahevõitlusest 
donlase Tšumakoviga kõrvale. Ja nüüd pole ia enam türklastele kohutav. Kõver j algsed 
janitšarid tallavad ta veel sooja keha otsas. Lund oma verega punaseks värvides 
vedelevad õuel kuus vana Tšumakovi poolt maha löödud türklast. 

Tšumakovi tare leegitseb tules. Kramplikult lävepakust kinni hoides vaagub surma 
vana Stepani-eit. 

Miška võitleb ägedalt, saatanlik jõud täidab ta muskleid, ta mõõk on just nagu kõige 
kõvemast terasest. Janitšarid kiristavad hambaid. Rõhuvad Miškale peale, piiravad ta 
sisse, kuid ei suuda kasakast jagu saada. 

Kärsahais kõditab Miška ninasõõrmeid, rind hingab raskesti. Tuul tuiskab, pööraselt 
keerutab lumekeeris, ent Miškal, kuigi ta on ainult särgi väel, on palav ... 
Võitlusetuhinas sähvatas äkki meelde Aljonka. Kuidas temaga on? Nad on ju tares ainult 
emaga kahekesi. Andku jumal, et õnnetus neid pole tabanud .. . Miška süda kisub 
valuliselt kokku. 

Piigade hädakisa ja laste nutt ühinevad tormi vingumisega ja keerlevad staniitsa 
kohal. Häda on lahti pääsenud! Häda hiilib selja taga! Häda on igas tares! Kuid siiski 
annab väike trobikond kasakaid türklastele 

enneolematu vastulöögi ja sunnib neid staniitša taha-taganema. 


Suur-Kurgaani kasakad ei võinud aimatagi, et tuisune näärikuuöö nii kohutavalt 
äraandlik on. Naaber-staniitsasse on saadetud kaks kasakat, kuni aga abi kohale jõuab, 
jääb üle janitšaridega elu ja surma peale võidelda. Pääsemist ei ole. Niipea kui mõõk 
käest langeb ja sa samas hukka ei saa, seotakse sul käed ning aetakse vangi ... Pigem 
surm kui häbistav vangipõli. Seda teadis iga kasakas. Seda pidas meeles ka Miška. 
Tšumakov. Ta kõrval võitlesid türklastega sõberveljed.. Kasakaid pani imestama, et 
türklased hakkasid pärast, taganemist uuesti peale suruma. Kasakad ei teadnud, et 
Hassan-paša oli andnud janitšaridele karmi käsu võimalikult rohkem vange võtta. Kuigi 
juba mitukümmend janitšari olid oma elu jätnud, võitlesid türklased külaserval ikka veel 
edasi, et anda neile, kes jassõriga ära läksid, võimalus staniitsast hästi kaugele jõuda. 

Miška Tšumakov oma seltsimeestega tungis kõige suuremasse vaenlaste kobarasse. 

Janitšarid löödi laiali nagu õletuustid. Nende segadust kasutades kargas Miška 
hobusega üle tara ja kihutas siis Aljonka tare poole. Ta polnud veel tuttava, tareni 
jõudnudki, kui nägi, et see põles. Siiski kargas ta õue. Siit kedagi otsida oli asjata. Tuli 
hõõgas palavalt näkku. Miška tundis põrgulikku janu. Ta kummardas sadulast alla, võttis 
peotäie lund ja neelas seda. ahnelt. 

«Kus siis Aljonka on? Kuhu ta koos emaga kadus?» 

Lootust kaotamata vaatas ta ringi. Siitõuest oli asjata kedagi otsida. Tare põles 
nagu takukoonal. Ehk on nad üleaedsete juures? Kuid ka seal lõõmas tuli. Nagu noaga 
torkas südamesse: janitšarid on Aljonka kaasa viinud. 

Ta tõmbas meeletult hobust ratsmeist ja hobune viis ta ühe hüppega õuelt tanumale. 
Salk kasakaid heitles seal veel janitšaridega. 

«Kasakad,» hüüdis Miška, «laseme otse Teravkin-gule, risti vastu musulmaanidele, 
vabastame jassõri! .. .» 

Kasakad tormasid Miška juurde, ajasid end hobuste? seljas sirgu ja kihutasid nelja. 
Lajatas laske. 

Miška surus end kogu kehaga vastu hobuse kaela,. Seal ees, kus lumetuisk oma 
valgeid tiibu laotab, on ehk Aljonka. 

Kasakad teadsid, et janitšarid ratsutasid jassõriga Aasovi teele, ja Miška koos 
kasakatega kihutasid hobustel neile stepi kaudu risti vastu. 

Teravkingu juures jõuab Aasovi tee steppi välja.. Sinna kihutasidki kasakad oma 
hobustel. Miška ei eksinud. Ta ei olnud veel koos kasakatega Teravkingule jõudnudki, 
kui juba alt kostis kabjaplaginat ja mitme-häälelist jutulärmi. Viivuks tardusid kasakad 
ülal paigale, hoides tagasi oma tuliseid ratsusid. 

Koidueelses udus valendasid hobuste seljas sadulate külge seotud naisvangid. Kes 
neist on Aljonka? Kuidas sellest aru saada? Meeleheide ja valu ängistasid Miška südant. 
Ja pikemalt mõtlemata tormas ta, paljastatud mõõk peos, maruhooga kingult alla ja lõikas 
otse janit-šaride ridadesse. Tema järel veeresid mäest alla kõik kasakad. 

«Anna janitšaridele!» tungis tuule kimedasse vingumisse Miška hele hääl. 

«Anna heroodestele!» hüüdis vastu sõberveli Semjon Rogoza. 

Otse Trubeži kaldal seisva maja õueväravast, kus; peatus Moskva suursaatkond, 
kihutasid välja ratsanikud hüüdega: «Andke teed Moskva tsaari suursaadikutele!» ja 
kappasid tänavat pidi edasi sissesõiduhoovi poole. 


Ilm oli tuulevaikne ja päikesepaisteline. Tänaval tungles rahvas. Askeldasid 
kaubitsejad, kandekastid üle õla. Pakkusid oma kaupa. Käbe eit, ümmargune nagu tõrs, 
seljas ilustustega lambanahka kasukas, müütas pirukaid ja mõdu. 

Munk kõndis rahva hulgas ja pakkus igaühele: «*Ristikesed Athose kloostrist, mida 
vaga isa Niko-deemus on suure pidupäeva auks Perejaslavi linnas pühitsenud.» 

«Isa Nikodeemus on päris väle olnud,» viskas nalja 

punetava näoga ja ilma mütsita kasakas, kuntušihõl-mad laiali. 

Keegi rahva hulgast lõi kaasa: 

«Ehk läkitas ristikesed ingliga? Kas oli nõnda, jumalasulane?» 

Munk sülgas kasakatele jalge ette. Kukkus kiruma: 

«Röövlinäod! Küll lähete põrgu! Seal teid saatan pannil praeb.» 

«Sel pannil kogred kargavad, kamp on päris tore,» ei taltunud kasakas. 

Munk katsus terava keelega kasakast nagu pahast vaimust lahti saada ja kadus rahva 
hulka. Ja juba teises tänavaotsas inises ta edasi: 

«Ristikesed, pühitsetud vaga isa Nikodeemuse poolt Athose kloostris ...» 

Laiali kuntušihõlmadega kasakas hüüdis: 

«Vaadake, vennased, saadikud tulevad .. .» 

«Tulevad!» 

«Tulevad!» 

Jutukõmin tänaval valjenes. Rahvas tormas sissesõi-duhoovi poole. Igaüks tahtis 
näha, missugused kleinoo-did bojaar Buturlin hetmanile annab. Jälle kihutasid mööda 
kaks ratsanikku, hüüdes: 

«Teed, andke teed tsaari suursaatkonnale!» 

Nagu kaheks löödud, tõmbus rahvas tagasi, ulatudes kahe jõena Trubeži kaldalt 
sissesõiduhoovini. 

Laial sillutatud väljakul hetmani maja ees ootas Bogdan Hmelnitski koos 
vanemkonnaga. Ümber väljaku seisid liikumatult kasakad, käsitöölised ja pospoliidid. 
Kõik tahtsid näha ja kuulda. 

Guljai-Den ja Halaida olid samuti väljakul. Eilne mõdu polnud peast veel lahtunud, 
veel mõlkusid mõttes kümned tulised sõnad, mis olid lausutud, kuid juba tuli peale 
midagi uut, midagi säärast, mida oma silmaga näed vahest ainult kord elus. 

Hakkasid mängima moosekandid, kes sammusid pi-durongi eesotsas. Nende järel 
tulid, pikad püssid üle õla, seitsmes reas streletsid, seljas punased mustade nahktressidega 
kaftanid ja peas kõrged kirsspunasest kalevist mütsid karusnahast põhjaga. Rohelistel 
safian-saabastel olid pikad kannused. Selja peal särasid päi- 

kese käes hellebardid. Pikka kasvu, sihvakad ja laiade õlgadega streletsid marssisid 
kindlas taktis, ja kui tulumbassid vait jäid, kuulsid inimesed, kui lustiliselt lumi nende 
saabaste all kriuksus. Streletside järel tulid, sinised kuntušid seljas ja paljastatud mõõgad 
vastu õlgu, Tšigirini polgu kasakad. 

Guljai-Den haaras kõvasti Halaida õlast kinni. 

«Niisugust asja pole enne nähtud,» sosistas ta vaimustuses, «ei ole nähtud, Netšipor. 
Kotkasugu sammub, Halaida! Kes nüüd niisugusest sõjaväest võitu saab?» Ja ta ruttas ise 
endale vastama: «Ei keegi!» 


«Ei keegi!» ütles Halaida tuliselt. 

«Nüüd me oleme tugevad,» lausus elatanud mees, kel oli peas kägardatud müts. «Kes 
nüüd veel julgeb oma seakärssa siia toppida? Eks katsugu!» 

«Nagu oleksid vennad pärast lahusolekut kokku saanud!» hüüdis keegi noorik ja 
varjas häbenedes oma näo käega. 

Üsna väljaku ääres asusid streletsid ja kasakad kahte ritta. Õlg õla kõrval seisid 
vaheldumisi strelets ja kasakas, esimene hoidis enda ees püssi, teine aga surus paljastatud 
mõõka vastu oma otsaesist. Väljaku keskel ratsutasid kaksteist Perejaslavi polgu kasakat 
ja hakkasid pasunaid puhuma. 

Peas karusnahkne müts ja seljas kõrge piibrinahkse kraega soobelkasukas, astus 
tähtsalt ette kojabojaar Vassili Buturlin. Tema paremal käel sammus kõrget kasvu, 
mustade vurrude ja lõbusalt säravate silmadega streletsiväe pealik Artamon Matvejev, 
vasakul käel aga prillide läigatades Välisasjade prikaasi duumadjakk Larion Lopuhhin, 
seljas pikkade hõlmadega ferjas ja peas terava otsaga sooblinahkne müts. Mõni samm 
neist eespool kandsid stolnikud kleinoode. 

Stolnik Semjon Golovin hoidis käes tsaarilippu, stol-nik Fjodor Protasjev kandis 
punasel padjal hetmani-keppi ja stolnik Aleksander Kurkov sooblinahast ääjrega 
vabarnapunast hetmanimütsi kahe vausulega. Suursaadiku selja taga kandsid aga 
saatkonna teenis-tusmehed hiiglasuurel arvul sooblinahku. 

Hmelnitskil jäi hing rinnus kinni. Ta kuulis oma äre- 

vil südame tugevat kloppimist. Missugused mõtted ta peas sel silmapilgul küll 
keerlesid! Kus on need õelad vihavaenlased, kes talle võllast ette kuulutasid, teda 
lahkusuliseks hüüdsid, teda piinadega ähvardasid ja kes elasid ainult ühest mõttest — 
kuidas saaks piinata ja vaevata tema rahvast, seda tugevat ning allaheitmatut rahvast? 

Selja taga seisid polkovnikud. Nad kõik ei ole küll temaga ühel nõul — ta võis 
sääraseid eksimatult isegi nimepidi nimetada. Seisid jessauulid ja sotnikud, pea- 
vanemkond, kasakad ja pospoliidid. Kui palju on neid siia tulnud kogu Ukrainast! Kõigi 
nende nähes antakse talle kätte tsaari kleinoodid. Antakse eluks ajaks, igavese ustavuse 
märgiks... 

Nõnda läheb täide unistus, mida ta oma südames hellitas juba sel ammusel päeval, kui 
ta Dnepri alamjooksule läks rahvast usu ja isamaa eest võitlusele kutsuma-Kui palju 
aastakümneid oli sellest mõttest elanud kogu Ukrainamaa, keda olid piinanud ja lõhki 
käristanud šlahta ja tatarlased, janitšarid ja maapõhja neetud unioon, keda oli piinatud 
igal pool, kus aga inimhinge leidus! 

Ta ei kuulunud nende inimeste hulka, kes elavad mälestustest. Kuid minevikku 
meelde tuletada oli tähtis-selle pärast, et nii nägi ta käidud teed selgemini. Nägi, kus ta oli 
teelt kõrvale kaldunud ja kus ta oli õigesti, talitanud, nägi, mida ta oli kätte saanud ja 
mida edaspidi veel püüda tuleb. 

Turgatas pähe mõte: kui ta peaks sel silmapilgul vaenlase kuulist rabatuna maha 
langema, võiks ta surres öelda, et tema maa võib julge olla, sest vanem, vend ei lase oma 
nooremale vennale ülekohut teha. Ei lase! Mitte ühegi hinna eest maailmas! 

Ja Hmelnitski, kes oli kuulus oma karmuse poolest,, keda vanemkond tundis kui 
kõva, kindla käega meest, kes kohutas vaenlast oma vapruse ja kasakamõõgana terava 
mõistusega, tema, keda Vatikan on ammu hirmsasse surma mõistnud, tema, kes oli Rzecz 


Pospolita hirm, Rooma paavsti, Vasa kuningliku suguvõsa, Türgi sultanite ja kõigi 
Krimmi khaanide isiklik vaenlane, lema, kelle kohta verivaenlased ja õelad vihamehed. 

kinnitasid, nagu poleks tal südant olemaski, — tundis oma huultel soolast pisarate 
maiku. 

Hmelnitski ei äianud ripsmetelt pisarat, kuigi see tema pilku looritas, ega pühkinud 
kuivaks niiskeid põski ning vurre. 

Martõn Puskar nägi hetmani pisaraid ja tõmbas Pavlo Teterjat käest. See kehitas 
ainult õlgu. 

Võgovski muigas salamahti sapiselt. Peakohtunik Bogdanovitš-Zarudnõi sosistas Ivan 
Zolotarenkole kõrva: 

«Mis hetmaniga lahti on? Egas ta ometi haigeks pole jäänud, hoidku jumal?» 
Zslotarenko vastas: 

«Selle haiguse nimi on rõõm unistuste täidemineku üle.» 

Hetman kuulis neid sõnu. Ta mõtles soojalt Zolota-renkole: «Tema mind ära ei müü, 
hoiab kõvasti minu poole.» 

Moskva saadikud olid juba päris ligidal. Hmelnitski astus peavanemkonna saatel neile 
vastu. Buturlin võttis stolniku käest lipu ja pöördus hetmani poole: 

«Tema majesteet tsaar Aleksei Mihhailovita, Vene suurvürst ning isevalitseja, 
annetab sulle selle lipu, jumalakartlik hetman. Sellel tsaarilipul on igaveseks lunastaja 
pale, et sa võidaksid kõik vaenlased.» 

Hmelnitski võttis lipuvardast mõlema käega kinni ja suudles purpur-taevassinist 
lipukangast, mis oli välja õmmeldud kullaga. Lipu ühel poolel oli kujutatud lunastaja ja 
teisel poolel jumalaema. Hmelnitski andis lipu edasi pea-buntšukikandja Tomilenko 
pihku. 

Buturlin võttis punaselt padjalt mütsi ja ütles seda hetmanile ulatades: 

«Sinu pea jaoks, kus on jumalast antud suur mõistus ja mis juhib sind vägitegudele 
oma rahva elu ja usu kaitseks, annetab tema tsaarilik majesteet selle mütsi, et jumal sinu 
pead hoiaks ja et see igavesest igavesti oma rahva ning maa õnne peale mõtleks.» 

Hetman võttis mütsi, tõstis selle huultele ja pani pähe. 

Hetmanikeppi ulatades kõrgendas bojaar häält, nii et iga ta sõna selgesti üle väljaku 
kostis: 

«Selle valitsuskepi annetab sulle meie õigeusklik 

Kristust armastav valitseja, tsaar ning suurvürst Aleksei Mihhailovitš, kogu Venemaa 
isevalitseja, selleks, et sinu käe all seisaks vägevate ridadena vapper sõjavägi, ega laseks 
sinu kodumaad, usku ja rahvast julmadel vaenlastel ning roojastel hüäänidel teotada ja 
häbistada, et selle valitsuskepi all sinu maal meie suure tsaari skeptri all õitseng ja rahulik 
elu oleks.» 

Hmelnitski suudles keppi ja pigistas selle paremasse pihku. 

Hetmani ees sügavasti pead painutades, kandsid teenistusmehed sooblinahad trepile, 
kus nad kõigi nähes need hetmani jessauulidele jagasid. 

Hmelnitski astus veel ühe sammu bojaari poole. 

«Jumal on tunnistajaks,» ütles ta erutatult, «ja kogu meie rahvas teab, kuidas me pikki 
aastaid katsusime võitu saada oma julmade vaenlaste üle ja kuidas me ainult sellest 
unistasime, et elada koos vene rahvaga ühises riigis. Meie soovid on täide läinud. Tsaar 


Aleksei Mihhailovitš võttis kuulda meie häält, mis tuli otse südamest, halastas meie peale 
ja tõstis meie kohale oma kaitsva käe. Vannun kogu meie sõjaväe ning rahva nimel, et 
hoian tsaari poole ja pean sellest vandest kinni vankumatult ning igavesti, kuni minu 
rinnus veel elu hingitseb.» 

Hakkasid hüüdma pasunad. 

Hetman, bojaar Buturlin, duumadjakid, stolnikud, peavanemkond ja polkovnikud 
lahkusid pikkamisi väljakult. Üksteise järel kadusid nad hetmani maja kõrge ukse taha. 

Eestrepile jäi vahtkond ja selle ümber tungles veel kaua uudishimulikke — kasakaid 
ja pospoliite, oodates, et vahest ehk tuleb keegi vanemkonnast või saadikutest trepile. 

Streletsid ja kasakad läksid perejaslavlastele külla. Igas majas oli tunda praadimise ja 
keetmise lõhnu. Ninasõõrmeid kõdi tas mõdu ja kuumendatud viina lõhn. Oli kuulda 
valje hüüdeid, naeru ja laulu. 

Ivan Guljai-Den ja Halaida läksid kasakas Pjatikopi poole külla. Seal istus juba kolm 
streletsi. Perenaine ja tütar kandsid lauale praetud liha, sülti, hapukapsaid ja sissetehtud 
õunu. 

Pjatikop valas topsidesse viina. Kui need olid ääretasa, tõstis ta topsi ja lausus: 

«Joome, vennad, oma terviseks, et kuningale ja sultanile luksumine peale tuleks.» 

Joodi topsid tilgatumalt tühjaks. Nuusutati leiba peale. Pjatikop pühkis huuled 
käeseljaga puhtaks. 

Moskva strelets Vassili Levõkin võttis teise topsi, mille oli pakkunud perenaine, tegi 
pereemandale vööni kummarduse ja sõnas: 

«See, et me nüüd üheks sõjaväeks oleme saanud, pole paljudele maadele meele järgi. 
Joome siis selle peale, et me seisaksime nii nõndakaua, kui päike maa peale paistab.» 

Joodi jälle. 

Guljai-Deni südant täitis suur rõõm. Kas varem oleks see mõeldav olnud, et kahe riigi 
sõjamehed joovad laua taga nagu verevennad? Kas oleks nõnda koos istutud kuninga 
žŽolneritega? 

Pjatikop vaatas vana sõpra ja ütles naljatades: «Oled nii vaikne ja tõsine nagu oleksid 
sa tütre mehele pannud, Ivan, ja nagu müraksid su kallal juba lapselapsed. Kus on jäänud 
su kasakaloomüs?» 

Guljai-Den vastas leplikult: 

«Kasakas olen ma niikaua, kuni šlahtaga sõdida tuleb, mis aga minust hiljem saab, 
kui mind lahingus maha ei lööda, seda on raske ette arvata, kuid ma rõõmustan meie 
pidupäeva üle, rõõmustan südamest, vend, ja mul on suur himu laulda.» 

Halaida viskas topsi kähku hinge alla, seadis end pingil mõnusamalt istuma ja tegi 
lauluotsa lahti: 

Hei, te poisid, tublid poisid, rõõmsad olge, 

pange ratsud sadulasse, kaasa tulge, 

lähme ratsutame Varssavini välja, 

toome punast riiet saagiks sealt siis palju. 

Streletsid kordasid kõrge häälega: 

Toome punast riiet saagiks sealt siis palju. 

Guljai-Den laulis kaasa. Äkitselt aga sähvatas tal peast läbi mõte: kui palju on Rzecz 
Pospolitaski õnne-vaest lihtrahvast! Slahtitšid nülivad ka neilt mitu 

nahka. Aga nad kuulavad kuninga ja panide sõna ja tulevad sõjariistus veel meie 
linnade ja külade kallale. Kuidas siis seda mõista? Kas ei saaks nõnda olla, et kogu 
kehvrahvas kõigis maades ilma sõjata elaks? Selles suures ja laias maailmas on midagi 
viltu... 

Aeg oli juba üsna hiline, kui hetman majast välja tuli, et kõrgeid külalisi trepini saata. 
Bojaar Buturlin, keda toetasid kaks stolnikut, istus saani. Ainult Arta-mon Matvejev sai 
oma jalgadel trepist alla. Talle ei hakanud pähe ei viin, mõdu ega malvaasia. Hüvastijä- 
tul suudlesid nad Hmelnitskiga kolm korda ja streletsi-ülem ütles sõbralikult: 

«Heida enne pikka teekonda puhkama, hetman.» 

Saadikud sõitsid ära. Hetman jäi trepile seisma. 

Kõrgel taevas vilkusid rohekad tähed. Kuskil lähedal kires kukk. Peast käis läbi 
ebausklik mõte: kui kukk kireb veel kümme korda, siis tähendab see, et ta on veel kümme 
aastat hetman. Kukk kires kaks korda. Hmelnitski ootas lootusrikkalt. Juba kargas džuura 
trepile, lambanahk kätel. 

«Teie hiilgus, külmetate end!» 

Heitis talle lambanaha õlgadele. 

«Pea kinni!» ütles Hetman džuurale. «Kukk laulab ehk veel.» 

Ivanko jäi liikumatult hetmani selja taha seisma. Ise mõtles: «Jälle uus tegemine — 
kukelaulu kuulata. Milleks hetmanil seda laulu vaja! Nähtavasti on pan het-man end 
siiski kenakesti vinti võtnud.» Kuid džuura Ivanko oli arukas ja sõnakuulelik poiss, nagu 
hetmani džuura olema peabki, ja ta jäi samuti kuulatama. 

Kukk vaikis. Selle asemel kuuldus tare tagant möödaminejate jutukõminat ja hele 
hääl võttis üles laulu, millele kasakad kaasa lõid: 

Ära usu juttu, paabulind, 

et su ilu hukutama varmas, 

ärausu, kasakas, polkovnikut, 

at sa oled talle armas. 

«Tore laul?» lausus hetman ei tea kas kinnitavalt või küsivalt (džuura sellest aru ei 
saanud). 

Ivanko vaikis ja vaatas imestunult hetmanile otsa. 

«Sinu käest küsitakse!» käratas Hmelnitski. 

«On küll!» ütles Ivanko areldi. «Tore laul...» 

Hmelnitski pani käed puusa ja hakkas ootamatu lõbususega laulma: 

Hoia kasakas sa oma mõõka 

nagu lihast ema... 

Tara taga häälitses keegi ehmunult: «Hetman! Tont mind võtku! Laseme jalga, 
kasakad!» Vahtkond sai elu sisse. Nagu maa alt kerkis esile jes-sauul Lutšenko. Tormas 
väravasse. «Hei, sindrinahad!» 

Värava tagant kostis jooksumüdin ja siis jäi kõik vaikseks. 

Hmelnitski heitis lambanaha džuura kätte ja läks 

majja. 


Ivanko jäi nõutult trepile. 

Kui Ivan Võgovski hetmanile enne tema ärasõitu Tšigirinisse universaale 
allakirjutamiseks ulatas, sõnas ta: 

«Ma sain kuulda, hetman, et Pavlo Teterja käinud kaks korda bojaar Buturlini 
juures.» 

Jäi siis vait, et oodata, mis Hmelnitski selle peale lausub. Kuid hetman laskis kirjutaja 
teate kõrvust mööda. Ta virutas sule põrandale. 

«Kes kõik mu suleotsad ära närib? Su kirjutajatele tuleks selle eest naha peale anda.» 

Võgovski ulatas varmalt uue sule. Tõotas: 

«Kui teada saan, kes tegi, kisun pea otsast.» 

«Küll sa teada saad...» pomises Hmelnitski. «Sa tead ju kõik, kes ja millal, kus ja 
kelle juures . . .» 

Võgovski kulm liikus. Teterja kohta pillatud sõnake oli märki tabanud... Kuid ta 
rõõmu rikkus hetmani käratus: 

«Kuidas sa mu tiitlit kirjutad?!» 

«Nagu alati, pan hetman.» 

«Mis, kas sa oled täna ilmale sündinud? Loe kõvasti!» 

Võgovski haaras talle visatud pärgamendilehe, laskis sellest silmad üle käia ja 
vuristas: 

«Kogu Ukraina ja Zaporožje Kasakaväe hetman oma käega... » 

«Noh?» küsis hetman ähvardavalt. «Kuidas sa mu tiitlit kirjutad? Kästud on ju 
kirjutada: «Tema tsaariliku majesteedi, kogu Ukraina ja Zaporožje Kasakaväe het-man 
oma käega ...» Ümber kirjutada!» 

Ta lükkas pärgamendirullid lauaotsale. 

Võgovski kraapis need kokku, võttis kaenlasse ja tähendas nagu kogemata kombel: 

«Silujan Mužilovski palus enne ärasõitu bojaarilt samuti tsaarikirja uutele mõisatele.» 

«Aga mida sina suursaadikutelt palusid?» 

Võgovski kehitas solvunult õlgu. 

«Mina olen sellega, mis mul on, üliväga rahul, het-man.» 

«Üliväga!» kordas Hmelnitski mürgiselt. «Aga kes see oli, kes poola kaupmeestelt 
kahe voori Pärsia kauba tollivaba läbilaskmise eest altkäemaksu võttis? Kannata,» 
ähvardas ta rusikaga Võgovskit, kes tahtis vastu vaielda, «see ei ole veel kõik. Aga kes 
võtsid Konotopi kaupmehelt Semibratilt viiskümmend küünart siidi ja müüsid selle 
Poltaavas kolm korda kallimalt edasi? Tahad ütelda, et need ei olnud sinu mehed? Häbi! 

Häbi!» 

Hmelnitski hääl tõusis järjest. Ukse taga oli kuulda kannuste tilisemist, mis kohe 
vaibus. 

«Sa oled ju ometi peakirjutaja elik kantsler, nagu sind võõramaa saadikud 
tituleerivad? Tegelikult oled sa vööritseja. Seda sa oled!» 

Võgovskil olid nagu kirbud krae vahele pugenud. Viimaks teeb hetman veel 
Harmašist juttu? Ja et het-manit mitte edasi rääkida lasta, ütles ta kiunuva häälega: 


«Kõrgeaulik pan hetman, seda kõike luiskavad minu kohta ataman Kapusta nuhid. 
Olen juba ammu märganud, 

et nad mind sinu silmis mustavad, sina aga, pan hetman, võtad kõiki neid kurje 
tagaselja-jutte puhta kullana. Teenin sind juba kuus aastat nagu oma lihast isa.» 

«Ära teeni mind, vaid teeni ausalt isamaad!» ütles Hmelnitski pahaselt. 

«Kas sina või isamaa, see on meile üks ja seesama, pan hetman.» 

Rahul oma osava vastusega, lõi Võgovski koguni kannad kokku. Kannused 
kõlksatasid. 

«Sa ei talita hästi, kirjutaja,» ütles Hmelnitski juba leplikumalt. «Kus seda enne on 
nähtud, et peakirjutaja kaupmeestelt meelehead võtab?» 

«Issand heida armu!» lõi Võgovski hoogsalt risti ette-«Vannun oma isa nimel, vannun 
ema mälestuse juures, et see kõik on laim, hetman! Ütlen sulle puhtast südamest, 
kõrgeaulik pan hetman, ma pole sinu eest kunagi midagi varjanud. Varem tuli mul küll 
kaupmeestega oma käsi määrida, kuid ka siis ei teinud ma seda omal tahtel. Jesuiit 
Helena oli maias võõramaa kaubale, igasugused lõhnaõlid ja siid ... » 

Must pilv pimestas Hmelnitski pilgu. Ta sulges silmad ja sosistas: 

«Misjaoks sa mulle seda madu meelde tuletad?» 

Kätega vastu lauanurka najatades ajas hetman enda pikkamisi püsti. Sõrmed tõmbusid 
kramplikult rusikasse, kortsutades helepunast samet-laudlina. Tindipott pronksalusel, 
liivakausike ja sulgede kimp libisesid lauaäärele. Võgovski kahvatas. Ta kattis tahtmatult 
näo parema käega ja hakkas laua juurest eemale hiilima. 

«Misjaoks sa seda äraandjat meelde tuletad? Et ka mulle musta kohta mu südames, 
ärapesematut plekki mu südametunnistusel meelde tuletada? Kas sedasi või? Kuula mind! 
Ja kuula tähelepanelikult! Võta käsi silme eest ära! Ma ei löö sind, ära karda! Niisuguste 
sõnade eest tuleks küll su larhv segi lüüa, kuid ma ei hakka oma käsi määrima! Kuula 
tähelepanelikult, punapea! Kas sa arvad, et ma ei näe, kuhu sa sihid? Arvad, et ma ei saa 
aru, mis mädand lehka sa välja hingad? Punapea-koer! Mursaa Tugai-bei andis su mulle 
araabia tõugu 

täku vastu. Mõtle selle peale. Kes sa oled? Vasta mulle!» 

Võgovski litsus selja vastu seina, sirutas käed Hmel-nitski poole ja anus: 

«Ära saada mind hukka, hetman! Kuri kihutas takka ... Olen sulle ustav ega ole sulle 
mitte kunagi truudust murdnud. Gladki murdis, Hmeletski murdis, Tovstokoss murdis, 
Valigura kargas türklaste poole üle, Netšai... » 

«Mis Netšai?» käratas Hmelnitski. «Ära oma koera keelega ausat nime rüveta!» 
«Netšai oli aus,» ütles Võgovski kangekaelselt ja juba julgemalt. «Kuid ka tema 
lausus sinu helduse kohta riivatuid sõnu. Ja nüüd Teterja.» Võgovski astus ettevaatlikult 
lauale lähemale ja sosistas kähku: «Nüüd lubab Teterja endale meie pühast asjast, meie 
Raadast niisuguseid sõnu lausuda, et ma ei saa sulle, hetman, neid ilma kartuseta edasi 

ütelda.» 

«Mida Teterja lorab?» 

Pärast seda küsimust langes Võgovskil nagu kivi :südame pealt. Hetmani sõnad 
tähendasid, et äike on üle. 


Ja jälle seisis peakirjutaja enesekindlalt, nägu salakaval ja nutikas. Pea viltu, kõneles 
ta: 

«Teterja ja Ivanitš võtsid viina ja Teterja kiitles sellele Ivanitšile, et ta teadvat karva 
pealt, et šlahta ja kuningas, khaan ja sultan Hmelile seda Raadat juba ei kingi. «Meil on 
parem kuninga all olla,» rääkis Teterja. «Vene riigis ei tee alamrahvas muud kui aina 
mässab, nüüd pistavad veel meie kõrilõikajatega ninad kokku ja löövad ühte mesti. Panid 
senaatorid ja kuningas on aga meie vastu armulikud ja kuninga all oleks meil parem ning 
lahedam elu. Nad annaksid meile kinke-kirju mõisatele ja šlahtaseisusele. Tuleks minna 
kuningas Jan-Kazimierzi palvele, enne kui hilja on. Hmeliga meil ühist teed ei ole.» Just 
nõnda ta ütles,» rõhutas peakirjutaja viimaseid sõnu ja heitis pilgu Hmelnitski kivistunud 
näkku. 

«Teterja ei võinud niisuguseid sõnu öelda, ei võinud!» 

Hmelnitski heitis vihase pilgu ukse poole. Peast sähvatas läbi otsus, hõigata jessauul, 
käskida Teterja türmi panna ja üle kuulata. 

«Vannun, pan hetman, vannun lunastaja kuju ees!» Võgovski lõi hoogsalt risti ette ja 
jäi ainiti vahtima nurka, kus tuhmi ikooni valgustas vilkuv kustumatu lampaad. 

Hmelnitski vasak silm tõmbles. Käed risti rinnal, astus ta pikkade sammudega üle toa. 
Näris mõte: «Kas tõesti ka Teterja? Kuidas ta siis niikaugele on jõudnud? Kuidas ta on 
osanud end varjata? Lähenes mulle, kavaldas, ja võitis nii mu usalduse .. . Mis õnnetus 
see küll on? Kas tõesti on šlahtal ka siin vedanud? Kas jesuiitide mürk on ka siin oma 
mõju avaldanud?» 

Võgovski seisis sõnatult paigal. Tundis rahutust: kas ta ei soolanud ehk üle? Kuid see 
oli ainuke abinõu endalt tähelepanu kõrvale juhtida ja Lavrin Kapusta vastu pahameelt 
äratada. Nähku nüüd hetman, kui tähelepanelik see Kapusta on, kui ta seesuguseid asju ei 
tea. Iga minutiga, mida ümmargune prantsuse kell kahhelkivist ahjusimsil luges, sai 
Võgovski enesekindlust juurde: seekord polnud ta ilmaaegu riskinud. 

«Mine,» ütles hetman taha vaatamata, jäädes akna alla seisma. «Mine — ja kellelegi 
mitte ühte sõna. Vaata ette!» lisas ta ähvardavalt. 

Võgovski neelas alla sapise muige, kummardas het-mani laiale seljale ja pobises ukse 
poole taganedes: 

«Kuulen, pan hetman. Kuulen, kõrgeausus.» 

Kantseleis viskas Võgovski universaalid kirjutajatele nina alla ja käskis hobused saani 
ette rakendada. 

Varsti istus ta juba Pavlo Teterja ees tema avaras kolme aknaga kambris, kus oli 
rohkesti nahk-tugitoole ja pärsia siidiga kaetud pinke. 

Käterätik pea ümber, näris Teterja sissetehtud õunu, sülitades seemned põrandale. Ta 
vaatas Võgovskile segase pilguga otsa ega saanud kohe aru, mis see trftnast tahab ja kes 
tont ta siia on toonud, kui on parajasti lõunasöögi aeg. 

Pea lõhkus koledasti valutada. Andsid end tunda eelmisel õhtul joodud viin ja mõdu. 
Keegi avas kambri-ukse ja vinguv naisehääl tuletas meelde: 

«Pavlo, on aeg lõunat süüa. Vahest ehk ka pan kirjutaja .. .» 

«Käi põrgu!» röögatas Teterja. 

Ta kahmas taldrikult õuna ja virutas sellega naise poole, kuid uks jõuti õigel ajal kinni 
tõmmata ja õun plärtsatas vastu ust, pritsides Võgovskile kuklasse. 


«Ma ei saa mõhkugi aru, mis sa jamad?» kordas Teterja ega saanud ka tõepoolest aru, 
mis juttu Võgovski ajab. 

Peakirjutaja virutas rusikaga vihaselt vastu lauda ja möirgas lausa: 

«Kas sa saad ometi kaineks, saatan! Hetman on meie jutuajamisest Ivanitšiga teada 
saanud. Kas sa kuuled või on viin su peaaju lausa pehmeks teinud?» 

Need sõnad jõudsid otsekohe Teterja teadvusse ja kogunisti nii, et peavalu kadus 
nagu käega pühitud, silmadki läksid selgemaks. Käterätik vajus õlgadele. Sõrmedega 
märgi juukseid sasides küsis Teterja väriseva häälega: . 

«Kuidas see juhtus? Kes suskas?» Teterja värises lahtises särgis laua taga nagu tükk 
sülti, haaras puiste sõrmedega Võgovski kuntušist kinni ja küsis: 

«Mis nüüd saab? Issand küll! Ta piinab meid vaeseomaks! Ajab teibasse! Anna nõu, 
Ivan, sul on kantsleri pea! Anna nõu, vennike, mis teha, kuidas õnnetust kaelast ära 
ajada!» 

Teterja kargas jalule. Jooksis mööda kambrit ringi, takerdudes kannustega vaiba taha. 
Uks mõte kohutavam kui teine tormasid läbi pea. Torgatas pähe: ehk rääkis Võgovski ise 
hetmanile? Kuid ei! Ta peksis ju samuti keelt. Jäi üle ainult Ivanitš. Egas ta ilmaaegu 
ainult kuulanud ja vait olnud. Mis nüüd saab? Viskuda hetmani jalge ette? Ütelda, et 
saatan kihutas takka. Et keel pole mõõk. Keel tegi pattu, kuid mõõk teenib sind ausalt 
edasi! 

Sajad mõtted, sajad sõnad, kümned endaõigustamise viisid süttisid ja keerlesid 
Perejaslavi polkovniku Pavlo Teterja kuumaksköetud peas. Ivan Võgovski istus aga 
pingil nagu kivikuju, küünarnukid laua! laiali, ja näris laisalt õuna. 

«Kui laseks õige jalga, Ivan,» küsis Teterja ebakindlalt, jäädes Võgovski ette seisma. 

«Kuhu?» küsis Võgovski muiet varjamata. «Kellel sind ilma polkovniku pernatšita 
vaja on?» 

«Mis siis teha?» uuris Teterja ja laskus jõuetult Võgovski kõrvale pingile. 

«Ära aja lollust!» käskis Võgovski kindlameelselt. «Lipaku meie vaenlased. Sulle 
aga, Pavlo, on saatus määranud veel hetmaniks saada.» 

«Kui meil ainult võllas hetmanit mängida ei tule, kirjutaja!» nuuksatas Teterja. 

«Küll teised võllas kõlguvad. Me saame sinuga veel mõnusat, elu maitsta. Elame 
ilmas ainult üks kord! Kapusta sõitis juba koidupuhtel Tšigirinisse. Muži-lovski koristas 
end ära oma mõisa. Hetman on üksi. Praegu on paras aeg temaga rääkida. Langeda ta 
jalge ette. Tunnistada oma pattu nagu pihil... » 

«Oled sa arust lagedaks läinud, Ivan? «Nagu pihil!»» Teterja otse kargas pingilt üles. 
«Prahvatada talle otse välja: «Rääkisime, et ei teeks paha sinult hetmani-kepp ära võtta, 
vandest taganeda ja kuningas Jan-Kazimierzi leeri üle minna.» Kas käsid nõnda ütelda?» 

«Just nõnda, kuid mitte sääraste sõnadega,» jäi Võgovski kindlaks. «Ütle, et saatan 
kihutas sind takka, viin pani pea kumisema, ja siis jahvatasid jumal teab mis kokku. Kuid 
oma vannet sa ei murra. Kas sa siis ise ei tea, mida ja kuidas luisata?» sai Võgovski äge- 
daks. «Mässisid ka minu selle sandi loo sisse, nüüd j anda veel sinuga!» 

«Mis sul arus on?» vingus Teterja neelatades. «Või mina mässisin su sisse? Kas sina 
siis vaikisid? Oled unustanud, mis rääkisid? Unustanud jah? Nagu peoga peast võetud? 
Ma tuletan sulle siis meelde, räägin het-manile. Kao minema, müüdav hing!» 

Teterja tormas seina juurde ja haaras vaibalt püstoli. 

«Tahad mind maha lasta?» küsis Võgovski rahulikult ja naeris kääksuvalt. 


Teterja laskis käe jõuetult langeda ja virutas laske-riista voodisse. «Läksin ähmi täis,» 
ütles ta süüdlaslikult ja istus taas Võgovski kõrvale pingile. 

«Täna ära betmani juurde mine,» ütles Võgovski nagu juba otsustatud asjast rääkides 
rahulikult, «maga peatäis välja. Mine homme hommikul. Kõnele rahulikult, 
enesekindlalt. Sa ei ole ju mõni hulgus-kasakas. Ei ole kodutu ega uniaat. Oled auväärt 
polkovnik. Sinu buntšuki all on kakskümmend tuhat registrikasakat, nelikümmend 
suurtükki. Ja kui tahad, hakkab teist niipalju veel kasakateks. Sa oled Moskvale vande 
andnud, vanemkonna hulgas vaagitakse su sõnu kullaga. Pea end ülal väärikalt. Ja 
hetman jääb uskuma, et vatrasid joobnud peast, — ning loril lõpp.» 

«Kuidas siis muidu?» naeratas Teterja ebakindlalt. 

«Seda minagi räägin,» puhkes Võgovski naerma ja pilgutas Teterjale silma. «Kui 
hetmaniga kõneled, siis meie kokkusaamisest ära iitsatagi.» 

Ja alles nüüd küsis Teterja: 

«Aga kust sina, Ivan, teada said, et jutuajamine Iva-nitši juures hetmanile teada on?» 

«See on pikk jutt. Küll ma kunagi sulle räägin.» Võgovski tõusis püsti. «Mul on vaja 
minna. Head tervist, Pavlo.» 

«Head tervist, Ivan!» 

Mida rohkem aega sellest mööda läks, kui Võgovski kambrist lahkus, seda 
kindlamaks muutus Teterja oma kavatsuses kõnelda homme Hmelnitskiga kokku saades 
temaga julgelt ning rippumatult. Lõppude lõpuks ei teadnud isegi Võgovski tema 
jutuajamisest šlahtitš Jastrembskiga, mis ei sündinud sugugi mitte jootnud peaga. Aga 
võib olla, et teab? . .. Selle mõtte juures läks kukal külmaks. Kähku rahustas ta iseennast: 
«Ta ei või seda teada.» Neetud šlahtitš hoiatas ju ise, et sellest ei tohi kellelegi musta ega 
valget iitsatada. Liiatigi rääkisid nad tunnistajateta. 

Teterja sülgas südametäiega. Ta ei märganud, kuidas naine, küünal käes, kambrisse 
astus. Naine pani küünla lauale, lõi käsi kokku. 

«Jeesuke! Millega sina siin hakkama oled saanud!» 

Naine hakkas põrandalt käterätikut ja õunu üles korjama. 

«Peaksid magama heitma, Pavlo. Aga sa hakkad vist jälle viina kaanima?» 

Teterja lõi ainult käega ja viskus kõigi riietega voodisse. 

«Tee jalad lahti, musulmaan, kes siis nõnda!» hädaldas naine. 

«Lõhverda aga lõhverda, hernehirmutis!» räuskas Teterja ja virutas naisele padjaga. 

«Kas Võgovski hammustas sind või?» 

«Kasi siit minema, anna hingeasu!» 

«Või lasen papieide su juurde kutsuda? Läkitan jalamaid džuura ta järele,» tähendas 
polkovnikuemand sapiselt, vihjates Teterja mehkeldamisele endise Pere-jaslavi papi 
Sofroni lesega. 

«Kag, ütlen ma sulle, ära näri mu hinge kallal!» anus Teterja. «Niisugused lood lahti, 
etilma sinutagi... » Ta ei lõpetanud, vaid pööras naisele selja ja pigistas silmad kinni. 

Naine võttis küünla, heitis Teterja laiale turjale põlgliku pilgu ja lahkus kambrist, 
lüües paukudes ukse enda järel kinni. Teterja kiristas ainult hambaid. Mõni teine kord 
poleks ta seesugust asja niisama jätnud... 

Pavlo Teterjal venis see öö. Venis pikale ja oli äraütlemata raske, ehk küll Teterja 
leidis sada korda enda jaoks lohutavaid ja rahustavaid sõnu. 


Võgovski oli kindel, et nüüd tuleb hetmani suursaatkonna eesotsas Moskvasse sõita 
temal endal. Kes teine siis veel võis saatkonna eesotsas seista? Kellele teisele hetman 
seesugust asja usaldada saaks? Teterja on kahtluse all, Mužilovski on pahasena 
Perejaslavist ära sõitnud, Zolotarenkol on vaja sõjaväge sõjakäiguks ette valmistada ja 
Kapustal on Tšigiriniski küllalt tegemist... 

Võgovskil oli oma plaan. Hästi järele mõeldes leidis ta, et seda polegi nii raske läbi 
viia. Nüüd hetman näeb, et ainukeseks usaldusväärseks meheks, kes saatkonda võiks 
juhtida, on ainult tema, Võgovski. Kui see korda läheb, siis lähevad Varssavis imestuse 
pärast suud ammuli. Siis ajab ta ka panide šlahtitšitega hoopis kindlamat juttu. Kaua sa 
ikka Hmeli all kannatad! 

Ivanitšiga kukkus jutuajamine välja hoopis teisiti. Kui Võgovski talle sosinal teatas, 
et hetman on tead- 

mata kombel sulikõnedest nende ja Teterja vahel kuulda saanud, lausus tark ja mitte 
arg peavarahoidja: «Seda on su oma keel jahverdanud, Ivan, nüüd rabele ka ise sellest 
välja. Mis see minule korda läheb? Minu mureks on sõja jaoks rohkem raha muretseda. 
Muu peale ma ei mõtle.» 

Võgovskil tuli selle peale vastata: «Ära katsu oma käsi puhtaks pesta. Mis ma siis 
tegin? Istusin ja kuulasin ainult.» 

«Mina aga valasin viina ja samuti kuulasin ainult.» Ivanitš popsis piipu ja pilutas 
silmi, kobades nendega peakirjutaja piklikku nägu. 

«See oli ju Teterja, kes hetmani kohta riivatuid sõnu rääkis ja Moskvat laimas. Rzecz 
Pospolita kuningat aga kiitis, eks olnud ju?» Võgovski hammustas oma peenikest vurru. 

«Rääkis jah Teterja,» oli Ivanitš nõus. «Aga kui hetman su käest küsib?» «Aga mis 
sina hetmanile ütlesid?» küsis Ivanitš äkki. 

Võgovski vaikis veidi aega, vaatas varahoidjale altkulmu otsa ja lausus siis vaikselt: 

«Meil sinuga tuleb veel nii mõnigi kord ühest mollist süüa, ära seda unusta.» 

Ta tõusis ja läks pikkamisi ukse poole. Ivanitš jäi liikumatult paigale istuma. 

Ukselingist kinni haarates soovitas Võgovski: 

«Hoia minu poole, Ivanitš, siis sul läheb hästi.» 

Ja kuigi Ivanitšiga kukkus jutt teisiti välja kui Teter-jaga, oli Võgovski siiski kindel, 
et pea-varahoidja südames on kõhe tunne. Aruta, kuidas tahad, ent het-maniga 
seesugustest asjadest rääkida pole kuigi mõnus. 

... Surmavaikus valitseb sel ööl majas. Isegi kilk on vaikinud. Peas mõlguvad 
peaaegu rõõmsad mõtted, kuid peakirjutaja süda on nukker ja rahutu. Niipea kui silmad 
kinni pigistad, näed hetmani vihast nägu, tema tulivihast pilku. Peletad tahtejõudu 
pingutades selle saatanliku viirastuse minema, asemele aga tekib uus: tohutu suur väljak 
ja rahvamurd, kel kõigil pidulikud näod ees, just nagu oleks iga pospoliit šlahtitsiks saa- 

nud, koera veri! Karjusid kõigest kõrist, nii et südame alt külmaks võttis, kui seal 
laval vanemkonna hulgas seisid. Ja hetman ei käskinud mitte teda koos pappidega vannet 
võtma minna, kuigi see oli tema asi, sest ta on ju peakirjutaja. Ja mitte temal, vaid 
Zolotaren-kol kästi Moskva saadikutele vastu minna. See mees sammub ülesmäge. «Ent 
kus on see lävi, mille üle het-man komistab ja ninaga vastu maad kukub? Anna aega! 
Küll ma selle eest veel hoolitsen!» 


See hüüe «jääme!» täidab veel praegugi südant hirmu ja ärevusega. Oleksid ühegi 
sõna vastu lausunud, oleks sind pulbriks tehtud, tükkideks kistud. Pööbel tahtis 
Moskva'alla! Tore on ka see vanemkond! Kellega rääkida? Keda usaldada? Kõik, mis 
teha katsud, läheb viltu. Justkui neetud saatan valvab Kapusta väsimatult su selja taga, 
nagu oleks ta su hinge pugenud ja loeks nüüd sealt kõige salajasemaid mõtteid. 

Jube viha täidab südant. 

«Andke ainult aega!» ähvardab peakirjutaja toa pil-kasse pimedusse. Jesuiidid pole 
inimesed, vaid kaljud. Jära hammastega, uurista rauaga, nad peavad kõigele vastu ja 
jõuavad sihile. Kuidas Jastrembski ütles: «Ole vagane nagu surnu.» 

«Jajaa,» sosistas Võgovski ainult huultega. «Ja sina, Hmel, ja sina, Kapusta, ja Bogun 
ja Puskar ja Zolota-renko ja jõhker pööbel, te' olete peagi kõik vagased nagu surnud, sest 
nõnda on Rooma tahtmine.» 

Vajudes rahutusse unne, nägi Võgovski oma lootuste täideminekut. 

Kuid järgmine hommik tõi kaasa palju pahandavat ja etteaimamatut. 

Kõige esmalt sai ta hetmani maja trepil kokku Pavlo Teterjaga, kes lõi rõõmust 
lämbudes kirjutajale õlale ja kuulutas kõigi vahikasakate ja jessauulide juuresolekul 
lõbusalt: 

«Sõidan Moskvasse, pan peakirjutaja!» 

Ja pikemalt peatumata ruttas ta saapakontsadega kõpsides trepist alla saani juurde, 
kus teda ootasid kasakad, valmis karunahast saanitekki talle jalgadele laotama. Saani istet 
võttes hüüdis Teterja jahmunud Võgovskile: 

«Astu minu poole sisse, pan peakirjutaja! Kui vabaks saad, astu sisse!» 

Saan hakkas liikuma, ent Võgovski seisis ikka veel trepil ja pigistas vasaku käega 
hõbedast mõõgapidet. 

Jessauul Lutšenko vaatas imestunult peakirjutajat. Vahikasakad seisid oma kohust 
täites ükskõikselt paigal. Võgovski vahtis oma jalge ette ja nägi, kuidas laial trepil ohtralt 
sulab lumi, mida päike kuumendas nõnda, nagu polekski praegu talv, ja ta tundis kibedu- 
sega, et niisamuti sulavad kokku temagi lootused. 

Oma südames hirmust võitu saades ja ärevust varjates, läks ta julgemaks ja sammus 
laia ukse poole. Musket peos, astus kasakas sammu kõrvale, lõi ta ees ukse osavalt lahti 
ja lausus aupaklikult: 

«Tervist, pan peakirjutaja!» 

Võgovski võpatas, vaatas kasakale imestunult otsa,, kuid ei vastanud tervitusele ja 
kadus hämarasse võõrusesse nagu auku. 

Hmelnitskil oli kõva käsi. Ja hetmani iseloom ei olnud nõrgem kui ta käsi. Kes küll 
seda ei teadnud?" Võõramaa saadikud, kes olid väga palju hetmani iseloomust kuulnud, 
võisid seda oma silmaga näha, kui. neil riigiasjade pärast hetmani residentsi Tšigirinisse 
asja oli. 

Ootamatused ei hirmutanud hetmanit juba ammu. enam. Kogu eluaja olid need teda 
igal sammul varitsenud ja äkilise äikesena lahti puhkenud siis, kui vilumatule silmale 
näisid ilmad vaiksed ning ilusad olevat.. Kui ta aga oli tormi ning sadu oodanud, olid 
kuivad kõrvetavad ning palavad tuuled kõik elava närtsima pannud. Kunagi ühe 
tülitsemise ajal, milleks oli põhjust andnud šlahtanaine Helena või, nagu teda seal" tegeli- 


kult hüüti, Julcia, — tehku kurat talle põrgus säru, — oli poeg Timofei talle vihaselt ette 
heitnud: 

«Sa kiidad polkovnikuid alles siis, kui nad juba mullas on ... Kui aga oli elus 
Morozenko, kui oli elus Net-Šai, pidasid sa neid halvaks ja sõimasid neid ... » 

Timofei eksis! Eksis! Ta pole kunagi sõimanud ega 

halvaks pidanud Boguni, Zolotarenköt. Oli rahul ka Martõn Puskari, Gremitši ja 
Zdanovitšiga. Kas on ta midagi halba rääkinud Mužilovskist? Kuid need, kes kõhklesid, 
kes olid ainult omakasu peal väljas, mäletavad tema kätt ja tahet eluaja. On isegi seda 
juhtunud, et tutvumine hetmani käega on nende mured ses-sinases ilmas lõpetanud. 
Hetmani tahtel on nad teise ilma kolinud, ja küllap ennemini põrgusse kui taevasse, kui 
uskuda pühasid isasid, kes on neil puhkudel kas ausalt või omakasu pärast kindlalt 
hetmani poole hoidnud. 

See, mida Võgovski Teterja kohta rääkis, tabas Hmemitskit nagu noahoop. 
südamesse. Mis seal salata! Ta oli uskunud Teterjasse. Koguni rohkem — nii mõnigi 
kord oli ta kõigi kuuldes ütelnud: «Teterja on sõjaväes tubli polkovnik.» Kui ta Teterjale 
pernatši Perejaslavi polgu peale andis, mõtles ta: «Teterja alt ei vea!» 

Ta oli koguni kavatsenud teha ta tulevikus, kui sõjaks lahti läheb, määratud 
hetmaniks. 

Tõsi küll, oli veel üks põhjus, miks Teterja käsi het-mani juures nõnda hästi käis. 
Kaval Pavlo Teterja, kes polnud just pea peale kukkunud, oskas nii kasakate kui 
pospoliitidega- head vahekorda luua. Kui vaja läks, oli ta lõbus ja heldekäeline vader 
ristsetel ja kallis külaline oma pospoliitide ja kasakate pulmas. 

Käsitöömeistritega oma pernatši alla kuuluvates linnades käis ta läbi ilma šŠlahtaliku 
upsakuseta. Pidas sõprust kaupmeestega, muidugi mitte just omakasupüüdmatult. Kihutas 
oma polgu maadelt kõik uniaadid minema. Nuhtles armutult jesuiite. Poola šlahtaga ühte 
ei hoidnud. Lühidalt, Pavlo Teterjast rääkisid tema polgu kasakad: 

«Meie polkovnik on tubli kasakas — viskab meiega viina, sööb sõjakäigul meiega 
ühest katlast tatrakörti, mängib meiega kõrtsis vürflit ja kui hoogu läheb, laseb niisuguse 
hopaki lahti, et las aga käia. . .» 

" Kuidas hetman ka püüdis muu peale mõtelda, kuidas ta ka peletas eemale Võgovski 
salakavalat kaebust, tundis ta seekord ometi, et asjal on tõsi taga. Ja jõudnud niisugusele 
tundmisele, jättis ta selle üle imesta- 

mise ja tegi kaljukindla otsuse, mis oli täielikuks ootamatuseks Teterjale ja rabas 
oma ootamatusega ka Võgovskit hetmani maja lumisel välistrepil. Hetman arutas 
nõnda: 

«Sinu salakavaluse, Teterja, litsun armutult kanna alla. Sinu sulisõnad täide ei lähe. 
Või ajad Moskva vastu valelikku juttu ja kipud Poola kuningale palga-sulaseks! Hea küll! 
Oled ehk oma polgus mõne kaaslasegi leidnud! Oled ehk jesuiitidegagi ühte kampa löö- 
nud! Olgu! Nüüd sa aga sõidad saatkonna koosseisus Moskvasse. Annad veel kord 
pühakirja juures vande ja suudled veel kord ustavuse märgiks risti, juudas. Eks näeme, 
mis juttu sa siis ajad? Oota ainult! Seon su käsist-jalust. Välja sa ei rabele. Ei rabele!» 

... Niipea kui Teterja poolt koidupuhtel väljasaadetud kasakas teatas, et hetman on 
heaks arvanud juba üles tõusta, et ta on end värske veega karastanud, magadiskambrist 


lahkunud ja einetama läinud, nüüd aga heaks arvavad kantseleis istuda, tormas polkovnik 
ammu hoovis ootavasse saani ja kihutas tuhatnelja het-mani Õue. 

Kartlikult ringi vahtides poetas ta oma suure kere ukse vahelt sisse, jäi lävele seisma, 
vaatas teraselt het-mani poole, kummardas siis peaga sügavamalt kui muidu, nii et 
juuksetutt otsapidi põrandat puudutas, ja teretas alandlikult: 

«Tere hommikust, kõrgeauline pan hetman!» 

«Astu aga sisse! Teist tere sulle,» vastas Hmelnitski vaikse häälega, mis ei 
kuulutanud midagi head. «Mis mure sind nii vara siia on ajanud? Kas Moskva saadikute 
peatusmajas juba käidud? Kas on kõik korralikult valmis seatud?» 

Et Hmelnitski kohe tööst juttu tegi, rahustas pisut Teterjat. Ta astus kähku laua äärde 
ja istus hetmani vastu pingile. Ta silmad jooksid üle laua, mis oli täis pärgamendirulle ja 
sulgi. Nurgas oli kaks püstolit. «Misjaoks need on?» käis mõte läbi pea. Kuid et sobivat 
momenti mitte peost lasta ja peaasi, et mitte anda mahti hetmanil rääkida, haaras ta kinni 
küsimusest: 

«Saadikute sõiduks on kõik valmis seatud. Kiievisse 

on juba eile tublidel hobustel käskjalad läkitatud. Saadikute jaoks käskisin polgutallist 
ugri tõugu hobused võtta. Teemoonaks on suurel hulgas igasugust söögipoolist valmis 
pandud. Saatjateks läheb neli sotnjat minu kasakaid. Arvan, et vahest ehk tuleb mul 
endalgi koos saadikutega sõita, see on ikka nõnda kombeks olnud.» 

Hetman hingas raskesti, nagu tuleks tal õhust nappus kätte, kuigi läbi paokil akna 
tungis sisse pakase-kargust. Piipu puredes ja pea ette painutatud, kuulas ta vaikides 
Teterjat. See ärev vaikimine ei kuulutanud aga midagi rõõmustavat. 

Nagu õnnetuseks tuli Teterjal sõnadest puudus. Kui neid vaja pole, siis nad otse 
sügelevad keelel, nüüd aga on nad kõik just nagu kuskile kohkunud südame soppidesse 
laiali jooksnud. On kadunud! Teterja ohkas sügavasti, piineldes õnnetuse ootuses. Ja kui 
Hmelnitski köhatas, hakkas ta kogu kerest vabisema, nii et vastu tema tahtmist lõid 
värisema ka käed ja sõrmed vastu lauda trummeldasid. Hmelnitski aga vaatas talle juba 
otse silma, ja Teterjal polnud jõudu hetmani kohutava pilgu eest pead kõrvale pöörata. 

Hmelnitski vaatas puuriva pilguga Teterja käsi ning lausus vaikselt: 

«Korista käed ära!» Polkovnikult silmi pööramata lisas ta: «Suursaatkonnaga sõidab 
Kiievisse polkovnik Jvan Zolotarenko.» 

Teterja selg lõi leemendama. Ta pistis käed tasku. Nüüd Hmelnitski ütleb... Kas 
langeda kohe põlvili või puhkeda tehtud lõbususega naerma ja ütelda: «Pummeldasin, 
kurat ajas pea segi, lorasin lollusi. Ära Võgovskit või Ivanitšit usu, armastan sind nagu 
venda, olen valmis sinu heaks kõik tegema.» 

Kuid keel ei kuulanud sõna ja Perejaslavi polkovniku meelekindlus kadus. 

Hmelnitski räksis tuld ja hakkas tasa nohisedes piipu imema. Laskis suure mahvi 
tubakasuitsu lae alla, kuid paokil aken kiskus selle kohe enda poole, ja suits kadus 
pikkamisi õhku, jättes siiski endast kambrisse kange, pisut kibeda tubakalõhna. 

«Sinu teekond viib mujale, polkovnik.» 

Hmelnitski salapärastes sõnades peitus kohutav jõud, mis kiskus Teterja pingilt maha, 
sundis teda põlvili Hmelnitski poole roomama ja ta saabaste ümbert kinni haarama. Tema 
hirmust moonutatud nägu tõmbles ja verd täis valgunud silmadest paistsid hirm ning 
hämmeldus. 


«Tõuse üles,» käskis Hmelnitski endise häälega ja pööras pea Teterjast põlglikult 
kõrvale. «Olete kõik nagu ühe vitsaga löödud. Teete kurja ja lakute pärast nagu koerareod 
saapatalda. Kui andeks annad, hakkate jälle kurja tegema.» 

Teterja käed rippusid jõuetult alla ja ta oli ikka veel põlvili. 

«Tõuse püsti!» käratas hetman ja tõusis ise püsti. 

Tema käskivat häält kuuldes ajas Teterja ennast jalule. Just siis, kui ta parajasti 
tõusmas oli, astus sisse Ivan Zolotarenko. Hetman noogutas Zolotarenkole ainult pead: 
«Tule sisse!» Zolotarenko vaatas Teterja poole, naeratas ja ütles käsi hõõrudes lõbusalt: 

«Segasin vist südamlikku jutuajamist? Kahetsen südamest! .. .» 

«Istu, Ivan!» 

Hetman pöördus uuesti Teterja poole: 

«Niisiis, raiu endale pähe, juudas, et sinu sepitsused ei lähe kunagi täide. Sa sõidad 
meie saatkonnaga Moskvasse, mis aga edasi saab, seda ütleb sulle Bogdanovitš-Zarudnõi. 
Mine. Ja ära unusta, et võllas on sinu jaoks juba üles löödud. Mine!» 

«Vannun jumala nimel, hetman ... » alustas Teterja väriseva häälega. 

«Sa vandusid juba evangeeliumil Uspenski katedraalis. Sinu maokavatsused täide ei 
lähe. Joomalaua taga oled sa kangelane. Nuusid nagu rott rottidega mööda pimedaid 
urkaid. Oleksid võinud kaheksandal kuupäeval väljakul kogu rahva kuuldes oma 
mustadest mõtetest rääkida. Seal oleks sind sodiks tallatud. Oleksid nagu raibe varestele 
nokkimiseks visatud. Kuid vare-sedki poleks su jälki keha tahtnud. Kuus aastat võitle- 
sime selle päeva pärast, kuus aastat langes inimesi lahingutes šlahta, jesuiitide, tatarlaste 
vastu. Sina aga haudusid musti mõtteid? Anna ainult aega!» 

«Neetud Bakchos ajas mõistuse segi, tõesti, see on tema süü!» pomises Teterja, 
unustades, mida tahtis Võgovski ja Ivanitši kohta ütelda. «Küll sa, hetman, veel näed mu 
ustavust, näed oma silmaga.» 

«Pea suu! Sinu ustavust mulle vaja ei ole, ma ei anna selle eest punast krossigi. Aga 
pernatši äravõtmine sinult ei nõua palju aega. Mine! Sea end teekonnaks valmis!» 

Pea longus, ruttas Teterja minema. Ukse taga tõmbas ta varrukaga üle higise näo. 
Peas tagus roidunud mõte: «Oleks võinud hullemini minna. Oi, kui hullusti oleks võinud 
minna!» Alles hiljem, juba polgukantseleis, kahvatas Teterja mõttest: «Aga mis siis, kui 
mind Moskvas käsist-jalust raudu pannakse ja vangitorni heidetakse? Mis siis, kui 
hetman on kõigest sellest Buturlinile rääkinud? ... » Teda minut tagasi lohutanud rõõm, et 
kõik nii hästi oli läinud, kadus nagu tubaka-suits tuulde. 


-.. Kuiuks Teterja kannul kinni langes, istus Hmelnitski veel mõnda aega vaikides. 
Siis vaatas ta pikalt Zolotarenkole otsa ja küsis karmilt: 

«Kas nägid?» 

«Ma ainult ei näinud, vaid sain ka aru, hetman.» 

«Pealt paistab tõeline kasakas olevat, aga kui sõrmega torkad, haiseb šlahtitši järgi,» 
ütles Hmelnitski tugitooli istudes. «Nüüd püüab šlahta koos jesuiitidega Teterja taolisi 
oma armaadasse tõmmata. Seda ei tohi keegi teist unustada.» 

«Mina ei unusta.» 

Hmelnitski vaatas soojalt Zolotarenko poole. Teda rõõmustas, et polkovnik ei ole 
üksnes temaga nõus, vaid ruttab koguni tema sõnadest ette jõudes oma mõtet avaldama. 


Uks kriuksatas ja sisse astus Võgovski. Ta kummardas sügavasti, andis Zolotarenkole 
kätt, ootas, kuni het-man talle esimesena käe sirutab, ja pigistas siis seda kõvasti, 
aupaklikult pead painutades. 

«Suitsetad sa ennast viirukiga või?» küsis hetman. 

«Küll .alles arvad heaks ütelda, hetman!» muigas Võgovski. «Juuksed kukuvad peast 
maha,» kurtis ta. 

«Itaalia tohterdaja soovitas võõramaa rohtudega hõõruda, ütleb, et aitavat . . .» 

«Nonoh!» ühmas Hmelnitski vurrudesse, laotades enda ees laiali kirjutaja poolt 
toodud kirjarulle. «Kardad, et pea paljaks läheb? Ära karda, kiilaspea olevat põrgus 
suurema au sees, räägitakse, et ka vanakuradil endal olevat paljas pealagi.» 

Võgovski pilgutas Zolotarenkole silma: kas sa näed, polkovnik, kui tore hetman meil 
on! Sõnad on nagu vahe mõ5k! . .. Endal aga sügeles keelel: «Kas pärida Teterjast?» 
Kuid otsustas samas: «Ei! Nõnda on parem. Ei huvita ega tahagi teada. Mul on omad 
asjad.» 

Peakirjutaja oskas oodata. Juba seitsmendat aastat ootab ta kannatlikult. 

Hmelnitski laskis silmad üle pärgamendirullide käia. Võttis siis Võgovski poolt talle 
teenistusvalmilt ulatatud sule ja hakkas alla kirjutama. Kirjutaja raputas kerge 
käeliigutusega hetmani allkirjale liiva. 

«Näed sa, nüüd on kõik nii nagu olema peab,» lausus Hmelnitski rahul olles, «võid 
ära saata. Ja valva selle järele, et igas polgus õigel ajal teada oleks, millal Moskva 
stolnikud pärale jõuavad, et iga kasakas, pospoliit ja käsitööline vande andmise tundi 
teaks.» 

«Kuulan, kõrgeauline pan hetman.» 

«Valva hoolega selle järele.» 

«Kuulan, pan hetman.» 

Hmelnitski tundis, kuidas ta südames tõusis pime viha. Lipitsev «kuulan» äratas jälle 
ta hinges tahtmise enda küljest ära kiskuda selle verekaani, mis on ennast ta külge kinni 
imenud ja ta verd, mõistust ja rammu imeb. Siis sai tal enda peale hing täis, et ta 
niisuguste mõtetega oma rahu rikub, ja küsis äkitselt: 

«Miks sa Teterja loramisest Ivanitši pool kohe Lavrin Kapustale ei ütelnud?» 

Võgovskil oli vastus valmis, nagu oleks ta seda küsimust just oodanud. 

«Kapusta sõitis sel ööl ära Tšigirinisse. Ma ei tahtnud sullegi rääkida. Arvan, et see 
oli joobnu jama.» 

«Teterja sõidab koos Bogdanovitš-Zarudnõiga Moskvasse, nad viivad Perejaslavi 
tingimused bojaaridele ja tsaarile kinnitamiseks.» 

Hetman vaatas uurivalt, läbitungivalt Võgovskile silma. 

«Tark otsus,» vastas Võgovski ja lisas siis, nagu oleks ta hetmani otsusega tõepoolest 
rahul: «Targe-mini ei saanudki talitada.» 

«Isegi sina, kirjutaja, poleks midagi säärast välja mõtelnud,» puhkes Hmelnitski 
naerma ja heitis enda toolikorjule. «Kas pole nii?» 

Vari langes ta näole. Paksud kulmud varjasid silmade sära ja hetman küsis: «Mis 
Bogunist kuulda on?» 

«Teateid pole tulnud, hetman. Kas on veel käske?» 


Võgovski kiirustas ilmsesti. Hmelnitski mõõtis ta kõrget kogu kallist võõramaa 
kalevist kuntušis umbuskliku pilguga, pööras siis pea akna poole ja käskis: 

«Mine! ...» 

-.. Võgovski lahkus, jättes endast maha segase tunde, nagu oleks midagi lõpule 
viimata jäänud. Peatselt lahkus ka Zolotarenko, et hetmani ülesandel minna Moskva 
saadikute peatusmajja nende tervise järele pärima. 

Džuura Ivanko kutsus lõunaoodet võtma. Hetman ütles ära. Südames tärkas mõte 
Hannast. Ta ootab kindlasti pikisilmi, millal mees ta juurde tuleb. Kuid niipea 
Subbotovosse sõita ei saa. Hannast on siin suur puudus. Kellele siis veel, kui mitte temale 
praegu välja puistata kõik, mis südant vaevab? Nüüd saab sellest kaks aastat, kus ta 
temaga rõõmu ja kurbust jagab, kuid on tunne, nagu elaksid nad koos juba kümneid 
aastaid. 

Selle kahe aasta jooksul pole hetman kordagi kurikavalat Šlahtanaist meelde 
tuletanud. On selle naise oma südamest ja mälestustest raudse luuaga välja pühkinud. On 
jäänud ainult vaigistamatu tusk, et ta temale kunagi oma südame avas, talle oma mõtteid 
usaldas. Eile tuletas Võgovski seda neetud nime meelde. Mis sihiga? Kas kogemata või 
meelega? Ei, see ei tulnud kogemata. Elu on näidanud, et midagi ei tule kogemata. .. 

Mõtliku pilguga lauale laotatud kaardil eksides, nägi Hmelnitski enda ees avarat 
Perejaslavi väljakut, sadasid nägusid, kuulis inimeste rõõmuhõiskeid ja suurtükkide 
kogupauke. Kui poleks olnud neid inimesi, kas oleks siis jõudnud kätte see päev, millele 
ta oli omas südames mõtelnud? 

Selle pärast ehk ta täna lõunasöögil, kus ta Butur-linit ja Matvejevit nende ärasõidu 
puhul Kiievisse kostitas, tõstiski kristallkarika mõrkja mõduga ning ütles: 

«Joome siis, mu vennad, meie rahva terviseks. Ta on olnud suureks toeks meile ja 
kohutavaks jõuks venelaste maa vaenlaste vastu, kohutavaks ning äravõitma-tuks jõuks. 
Sest maailm teab juba ammu, et nael hoiab hobuserauda, hobuseraud hobust, hobune 
kannab inimest ja inimene kogu maailma.» 

Artamon Matvejev lõi oma karika hetmaniga kokku ja vastas: 

«Joome siis Ukrainamaa kõige selgema mõistuse ja kõige julgema südamega mehe, 
suure hetmani Bogdan Hmelnitski terviseks, kes on kätte võidelnud, mida on ihaldanud ja 
mille nimel on vaenuväljal oma elu andnud paljud meie vennaliku maa vaprad mehed. Ja 
nüüdsest peale oleme igavesti temaga koos tsaar Aleksei Mihhailovitši skeptri all nagu 
ühine venelaste maa.» 

«Elagu!» hüüdis Zolotarenko ja jõi ühe sõõmuga karika tühjaks. 

«Elagu!» kostis Hmelnitski bassihäälel, pannes tühja karika tagasi lauale. 

-.. Kehas oli imepärane kergus. Tundus, nagu oleks keegi ühe käeliigutusega tema 
õlgadelt ära pühkinud paljude aastate koorma. Ja see mõnus kerguse- ja jõutunne jäi 
püsima. See täitis teda lõunasöögil ja ka hiljem, kui nad kolmekesi — tema, Buturlin ja 
Matvejev — koos istusid ja edaspidise tegevuse üle nõu pidasid. 

Sel õhtul otsustati alustada pealetungi kevadel, kui teed on tahenenud ja rohi stepis 
haljendama löönud. Sõjakäigu aega tuleb hoida suure saladuskatte all, et 

Rzecz Pospolita hetmanid mingil juhul haisu ninna ei saaks, kust ja millal otsustav 
löök antakse. Ukraina poolt peavad eelseisvatest lahingutest osa võtma kõige 
äraproovitumad polgud, mille valik jääb ainuüksi hetmani õiguseks. 

Lepiti kokku tarvitusele võtta kõik abinõud, et Krimmi khaan ei saaks Rzecz 
Pospolitaga ühineda, ja otsustati püsivalt lõunasteppi kaitsta. Juhul kui Poola kuningas 
rahu palub, siis läbirääkimisi alustades sõjaväge mitte laiali saata, vaid hoida seda valmis 
ja nõuda niisugust rahu, mis rahuldaks Moskva riiki ja hetman Hmelnitskit koos kogu 
kasaka väega. 

«Kui aga šlahta peaks rahu paluma,» Hmelnitski nägi ette ka niisugust võimalust, «ja 
vastutasuks selle eest, et Moskva tsaar Ukrainast ära ütleks, pakub tagasi tema poolt 
äravõetud Smolenskit ja selle alla kuuluvaid maid, siis Šlahtat mitte uskuda, vaid pidada 
meeles, et see on suur salakavalus ja kõverus.» 

«Ole julge, hetman, Moskva oma sõnu ei söö.» 

Buturlin noogutas pahaselt habemega. Misjaoks niisugune jutt? Tsaari käsk on 
endastmõistetavalt vääramatu. 

«Te ei tunne Šlahtat, sõbrad!» ütles Hmelnitski ägedalt. 

«Eksid, hetman!» hüppas Artamon Matvejev püsti, lõi kaftani eest lahti ja näitas 
sõrmega südamele. «See tunneb ka sinu valu, hetman. Ega seda vähe ole. Tunneme 
šlahtat ja jesuiite hästi! Kes laastas Moskvat? Kes toppisid meile Vale-Dimitri ja riivatu 
tüdruku Marynka valitsema? Kes tegid Kremli paleedest hobusetallid? Kellel oli 
salakaval mõte Venemaale uniooni nagu kütke kaela heita?» 

Buturlin ütles silmi kissitades vahele: 

«Teie Sagaidatšnõi lõi samuti roojastega ühte kampa. Käis šlahtaga Moskva all. Kas 
pole su leeris praegugi sääraseid, hetman? Hoia silmad lahti!» 

.«Miks ei ole!» lausus Hmelnitski rahulikult. «Muidugi on. Sagaidatšnõi lakkus 
panidel tagumikku. Vürst Dmitri Požarski näitas talle Serpuhhovo all, kus kivi all vähid 
on. Müüdavaid hingi otsivad šlahta ja kuningas nüüdki. Küll kuninga kulla himutsejaid 
leidub. 

Kuid enam pole endised ajad, bojaar! Mõtle ise, kes me siis olime? Poola kuninga 
palgasulased. Nad käsutasid meid tatarlaste ja türklaste hirmutamiseks. Lükkasid meid, 
kuhu tahtsid. Aga kes me nüüd oleme? Suur jõud. Oleme koos Moskvaga. Ons seda enne 
olnud? Mitte iialgi!» 

«Sul on tuline õigus. Kõneled arukaid sõnu,» kiitis Buturlin. «Ega Moskvas ilmaaegu 
öelda, et sul on lahtine mõistus.» 

Artamon Matvejev astus Hmelnitski juurde ja võttis ta ümbert kinni. 

«Kannata, pan hetman, paljudes maades pole veel sellest aru saadud, mis Perejaslavi 
Raadal sündis.» 

Buturlin vaatas silmanurgast Matvejevi poole. Jutt on tal õige. Kuid misjaoks ümbert 
kinni võtta? Nagu polekski tegemist kõrge saadikuga, vaid kõrtsi-ilas-tajaga. Artamoša 
on isemeelne ning pentsik. Jah, isemeelne. Miks küll tsaar temast nii lugu peab? Millega 
ta on monarhi võlunud? 

Hmelnitskil läksid Matvejevi sõnad südamesse ja ta ütles: 

«Eks ma ole selle üle palju mõtelnud. Uskuge mind, kõrged saadikud, Žoltõje Vodõ 
all ei andnud see mõte mulle unerahu. Kinnitasin oma polkovnikutele, et kui. Moskva 


meiega koos ei ole, siis pole meil ilmas elu. Meid tallavad jalge alla nii šlahta kui 
tatarlased, nii. türklased kui ka teised võõrad maadeahnitsejad, kellele on vaja meie maa 
rikkusi, meie aga oleme neile ainult kodulojused. Mõtlesid meile usugi välja — uniaadi 
usu. Vaimust vaesed on ka need, kellel oma tasku kõige armsam ja kes šlahta poole üle 
jooksid. Kuid rahvas pole Kisselite ja Wišniowieckite äraandmist unustanud.» Hetmani 
nägu läks pilve. «Muide, seesuguseid inimesi meelde tuletades tuleb rääkida ka meie 
metropoliidist Silvester Kossovist.» 

«Moskvas pannakse imeks, miks ta kordagi tsaari poole pöördunud ei ole,» lahutas 
Buturlin koguni käsi. 

«Ütlen sulle sula tõtt, vend bojaar: Kossov Moskva poole ei hoia, Varssavi on talle 
rohkem meele järgi. Mina teda ei usu. Ei usu!» kordas Hmelnitski. «Kui Kiievisse jõuad, 
bojaar, küll siis ise näed.» 

«Ega õigeusu kirik Kiievimaal ainumalt metropoliit Kossovi najal seisa,» lausus 
Matvejev paljutähendavalt. 

«Seda minagi,» toetas Hmelnitski teda tuliselt. «Sõnakõlksutaja ja kavalpea! Ta ei 
muretse koguduse, vaid enda kasu ja kuulsuse eest. Aasta otsa saatis mulle kirju — mina 
käigu peale, et tal oleks õigus seimis istuda. Ma mõtlesin, et kirikuisa tahab oma rahva 
eest rinnaga seista, pärast aga tuli välja, et nii on tal hõlpsam šlahtaga mehkeldada.» 

-.. Hetman oleks võinud Kossovist paljugi jutustada, kuid ta ei tahtnud rikkuda seda 
toredat ööd, kus suuri asju otsustati. 

-.. Lahku mindi üsna hilja. Päev hakkas juba koitma. Pakases õhus oli kerge hingata. 
Sõites saat-konnamajja tagasi, istusid Matvejev, Buturlin ja Alfer-jev mõnda aega 
vaikides üksteise kõrval saanis. Siis lausus okolnitši Ivan Alferjev tasapisi: 

«Alustame suurt, kuid hädaohtlikku asja.» 

Buturlin ainult köhatas kraesse. 

Matvejevil jäi viha pärast hing kinni. Ta suutis end vaevalt tagasi hoida ja ütles ainult: 

«Nõnda arutades kaugele ei jõua, Ivan Vassiljevitš. Sedasi me andsime Smolenski 
koos pärusmaadega poolakatele, Aasovi türklastele. Kiievi — venelaste maa ema — on 
jesuiidid ära reostanud, oma igipõlistele põhjapoolsetele maadele oleme rootslased 
lasknud, iidne õigeusklik Ukraina oli Poola maakond. Nõnda ei lähe, bojaar, ei lähe ... » 

«Oled üleliia keevaline, Artamon,» vaidles Buturlin naljatades vastu. «Oled nendes 
asjades alles roheline. Pead veel kasvama. Sa arvad siis, et Smolensk ja teised maad 
antakse sulle niisama lihtsalt tagasi?» 

«Saame kätte lahingus. Võtame oma tagasi!» ütles Matvejev enesekindlalt. «Küll sa 
näed!» 

«Kas siis mina ei taha seda?» pahandas Alferjev. Artamon Matvejev ei vastanud. 
Saan sahises laia õue'ja jäi trepi ette seisma. 

Saadikud läksid vaikides oma tubadesse. Buturlin seisis veel kaua imettegeva ikooni 
ees ja palvetas. Mõttes aga mõlkusid Matvejevi sõnad. Et streletsiväe 

pealiku sõnades ja mõtetes palju ühist oli sellega, mida Hmelnitski rääkis, erutas 
Buturlinit. 

Matvejevi tigedatest sõnadest ärevil, vähkres Muro-mi asevalitseja Alferjev kaua 
unetult oma asemel. 


Moskva on endale suure murekoorma kaela võtnud. Paistis juba, et on kätte jõudnud 
aeg vaikselt elada. Omavolitsev lihtrahvas on vaigistatud. Kisakõridel bojaaridel suu 
kinni topitud. Streletsid taltsaks tehtud. Possaadirahvas on aru pähe võtnud. Kaupmehed 
on hakanud ühinguid looma. Laatadele on võõramaa kaupa tekkinud. On hakatud ise 
rauatehaseid ehitama. Donilgi paistab olevat vaikne. Ka ta ise on bojaar Miloslavski nõu 
kuulda võttes kiusatusse sattunud ja Muromis kaks manufaktuuri üles ehitanud. 

Sellest on kõigest aasta, kui kord majja loodi, kuid juba on rahakest kogunenud. Kui 
saaks nüüd ainult rahus elada. Tatarlased ja türklased on just nagu vaikseks jäänud. Doni 
kasakad Aasovi all korda ei riku, türklastega ei purele. Tõsi ta ju on, et Smolensk ja 
teised linnad on poolakate käpa all, — see on nagu pinnuks silmas. Selle asjaga ei saa 
venitada. Kuid siiski oleks parem ära oodata. Ehk lähevad rootslased poolakatega ja 
türklased austerlastega karvupidi kokku, siis on paras aeg ka oma tagasi võtta. 

Ei! Mis ka ei räägi, kuid Muromi asevalitseja ei hoia niisuguste kaelamurdvate tegude 
poole, mida praegu paljud tahavad. Muidugi, Ukraina on meiega ühte usku maa, jõukas 
maa, rahvas on seal tubli, jesuiitide vägivalda enam kannatada ei suuda. 

Uni jooksis sel ööl käest ära ka suursaadik Vassili Vassiljevita Buturlinil. Bojaari oli 
oma alpide mõtetega üles ärritanud Artamon Matvejev. Artamon sihib kaugele! Ajab 
kõrget lendu taga! Endamisi muiates mõtles Buturlin: «Pole viga, küll Ordõn-Naštšokin 
tal tiibu kärbib.» 

-.. Artamon Matvejev ja Vassili Buturlin on nagu kirves ja kivi. Kõrvalt vaadates 
sellest aru ei saagi. Mõlemad on suursaadikud. Ent duumad jakk Larion Lopuhhinit ei saa 
petta, naeratagu saadikud pealegi teineteisele, joogu pealegi teineteise terviseks. Ka pole 
duumad jakil silmapaari vahele jäänud, et Artamon 

110 

Matvejev on rohkem hetmani seltsis, kuna aga bojaar Buturlinit on kaks korda 
eraviisiliselt peakirjutaja Ivan Võgovski külastanud. Kuid eks suursaadikud tee seda, mis 
nad heaks arvavad. 

Välisasjade prikaasi duumadjakil Larion Lopuhhinil on oma mure. Päev päeva kõrval 
paneb ta längtähte-dega puhtalt rida realt asetleidnud sündmusi kirja. Ja nende ridade 
hulgas, mis on maalitud Larion Lopuh-hini osava käega, valmistavad ehk karmile ja 
nõudlikule duumabojaarile Ordõn-Naštšokinile südamerõõmu järgmised sõnad: 

«Ja niisugust rõõmu, mis rahva hulgas valitseb, saab näha ainult suurel pidupäeval, 
kus patustele pattusid andeks antakse ja õnnejumal iga inimest vaatamata tema eale ja 
soole, seisusele ja ametile rõõmustab. Selle pidupäeva nimeks on Perejaslavi Raada.» 

Näärikuu neljateistkümnendal päeval asusid tsaari suursaadikud — Tveri asevalitseja 
kojabojaar Vassili Vassiljevitš Buturlin, Moskva streletside pealik Artamon Matvejev, 
Muromi asevalitseja okolnitši Ivan Vassiljevitš Alferjev ja duumadjakk Larion Lopuhhin 
Kiievisse teele. Neid saatsid polkovnik Ivan Zolota-renko ja neljast kasakasotnjast 
koosnev vahtkond, mis seisis koos kahest Tšigirini ja kahest Perejaslavi polgu sotnjast. 

Esimeses TšŠigirini polgu sotnjas ratsutas peajessauul Demjan Lissovets, hoides käes 
hetmani buntšukki. See tähendas, et sõjavägi sõidab hetmani tahet täites. 


Peale Kiievi pidi suursaatkond veel Nežinit ja Tšer-nigovit külastama. Teistesse 
linnadesse sõitsid Perejas-lavi Raadale kutsutud polgujessauulide ja -kirjutajate saatel 
vannet vastu võtma tsaari stolnikud. 

Buturlini ja Matvejevi vahel istus saanis Hmelnitski. Ta saatis suursaatkonda kaks 
versta linnast välja. Saadikute rong jäi peatuma keset välja lumisel teel, kust algas Kiievi 
maantee. 

Hmelnitski jättis saadikutega hüvasti. Kolm korda suudles ta Buturlinit, Matvejevit ja 
Alferjevit. Surus kõvasti duumadjakk Lopuhhini kätt. Südant täitis õnneküllane ärev ja 
rõõmus tunne. 

Jalusekasaka kätt kergelt kõrvale lükates hüppas hetman sadulasse. 

Hobu lõi rautatud kabjaga vastu maad, ajas pea püsti ja hirnatas kutsuvalt. 

«Tunneb, et sadulas on tubli kasakas!» hüüdis Arta-mon Matvejev saanist. 

«On veel püssirohtu ja särtsu! Veel tuikab soontes kasakaveri!» lausus hetman 
lõbusalt. «Jumal kaasa!» soovis Hmelnitski, võttis peast mütsi ja lehvitas sellega. 

Saadikud võtsid samuti mütsid peast. Buturlin soovis: 

«Kõige paremat sulle, hetman. Peatse jällenägemiseni!» 

Saadikute rong hakkas liikuma. 

Kuumaks köetud ahjust õhkas sooja. Uni kippus peale, seda enam veel, et juba kolm 
ööd polnud end välja magada saanud. Jessauul Dmitro Lutšenko haigutas suure suuga ja 
ringutas, pannes käed kukla taga nii tugevasti risti, et sõrmeluud naksusid. Ta pigistas 
silmad kinni lootuses, et kui ta nad uuesti avab, pole neetud palvele-tulijat enam ollagi. 
Võib olla, et see tõesti ainult viirastus talle magamatusest. 

Kuid jessauul eksis. Palvele tulnud turske mees seisis ukseläve juures. Ta tammus 
paigal, käkerdas käes mütsi ja hoidis kausjalt pügatud pead vasakule poole viltu. Lumi ta 
viiskudelt sulas ja jalge ees oli kaks tumedat lõiku. Lutšenko haigutas veel kord, kuid 
juba ilma igasuguse mõnuta, ja ütles tigedalt: 

«Sulle öeldi juba, et ei saa. Oled igavene känd, aga mitte inimene!» 

«Lase mind sisse, jessauul! Olen koorma otsas kõvasti raputada saanud ja veel sada 
versta jalgsi vantsinud.» 

«Minu poolest kas või kolmsada versta! Mis see mulle korda läheb? Oleksid võinud 
tõllas sõita . .. Ütlesin juba, et ei saa!» 

«Kummardan maani, jessauul, ole ristiinimene.» 

Selle tundmatu mehe kangekaelsuse pärast, kellel oli seljas rihmaga vöötatud hall 
närune kaftan, oleks igasugune kannatus katkenud. Peab aga ütlema, et jes-sauul 
Lutšenko oli oma kannatlikkuse poolest kuulus. Nii mõnigi kord läksid kasakad või 
linnakodanikud pingutusest näost lillaks, mangudes jessauuli, et ta neid hetmani 
kantseleisse laseks, tema aga, kui tuju oli, «lõõpis kuradi rõõmuks», nagu Kapusta ta 
kohta ütles, kui aga ära tüdis, hõikas vahikasaka, ja loril oli lühike lõpp. Ent see siin on 
lihtsalt känd, mitte inimene, ja paistab, et ei saa teine inimese keelest aru. Tolkneb juba 


jumal teab kui kaua su silma all ja ajab aina oma joru: lase ja lase... Nagu hetmanil muud 
teha polekski, kui temaga juttu ajada. 

«Sulle öeldi juba kord, et ei, — ja ära mangu. Het-manil on riigiasjad ajada.» 

Lutšenko tõusis ahju äärest pingilt otsusekindlalt püsti. Ei tea, kas oli paluja ta ära 
tüüdanud või oli ahi ta selja kuumaks kütnud, kuid kas nii või teisiti, ta oli jalul sugugi 
mitte kaksipidise kavatsusega: ilma pikema jututa ja vahikasaka abita tüütu paluja välja 
visata. Kuid sõnad, mis mees ütles, sundisid jessauuli oma kavatsust edasi lükkama. 

Esiotsa arvas Lutšenko koguni, et need sõnad olid talle ainult viirastanud. Kuid paluja 
kordas oma bassihäälega: 

«Minagi tahan hetmani poole riigiasjades minna.» «Sinagi?» Lutšenko] tahtsid 
silmad pealuust välja karata, «Antsakas lugu! Või sinagi?» «Mina neh.» 

«Mis asjamees sa õige oled?» küsis jessauul uudishimulikult. «Oled ehk kogemata 
kombel Rzecz Pospolita kantsler? Või oled ehk Türgi sultani suurvesiir? Või kogunisti 
tseesar Ferdinand Kolmanda onupoeg?» 

Lutšenko oleks veelgi edasi lugenud kõrgeid aukandjaid, sest ta kavatses ühteaegu 
kahte asja — irvitada veidi vaesekese üle, kellel peas oli nähtavasti ainult 

saepuru, ja veidi keelt teritada, kui teda ahju ääres tukkuda ei lasta. Palvele-tulija aga 
ajas teist korda ta 

kavatsuse tühja. 

Mees lõi käega, et jessauulist koos tema teravmeelsustega nagu tüütust kärbsest lahti 
saada, ja ütles siis: 

«Mina olen Demid Pivtorakožuhha ja ma vilistan su kantsleri, sultani ja tseesari peale 

DD 

Jumala eest, sel silmapilgul Lutšenko kahetses, et ta oli kantseleis üksinda. Kui 
sotnikud ja jessauulid seda kuuleksid, kus oleks alles naeru! 

«Säärase kamba peale ei jõuagi vilistada,» ütles Lutšenko naerulaginaga, pannes 
rusikad puusa ja kõikudes harkis jalgade peal. «Ka kolme päeva jooksul ei jõua ära 
vilistada, et su nimi aga Pivtorakožuhha on, noh see on tõesti toredasti välja kukkunud. 
Kas oled pool kasukat tuksi pannud või? Muidu oleksid sa Demid Dvakožuhhal.» 

Naer kadus jessauuli näolt, kulmud tõmbusid kortsu ja ta lisas: 

«Nüüd aga lase siit jalga ja otsi teises kohas seda poolt kasukat, mis sul vajaka on. 
Siin ei ela kasuka-meistreid, vaid kogu Ukraina hetman .. .» 

«Hetmani juurde ma just tulingi. Lase sisse, jessauul!» 

«Pole lubatud!» nähvas jessauul. «Igasugustel palujatel ja teistel sinusorti hulgustel 
tuleb oma palvetega peakirjutaja juurde minna.» 

«Ma tahan hetmani juurde minna!» 

«Käi ükskord koos oma kasukatega kus kurat! Kao mu silmist nagu paha vaim 
ristimärgi ees!» 

Nende sõnade juures näitas jessauul Pivtorakožuh-hale oma punakate karvadega 
rusikat, ja rahul oma naljaga, jäi ootama, mis mõju see paluja peale avaldab. 

See naeratas ainult, läigatades kahte rida ühtlasi valgeid hambaid, ja sõnas Lutšenkole 
küllaltki häbematult: 

«Mind on juba ristitud, pan jessauul, nii rusikatega kui pitsadega ... » 

1 pivtorakožuhha tähendab tõlkes ..poolteist kasukat” (lambanahka kasukat), 
Dvakožuhha .kaks kasukat . Tõlkija. 


114 

«Aga kas veel kord ei taha?» küsis jessauul ähvardavalt. 

«Ei, tänan alandlikult lahkuse eest.» 

«Ära enne täna, kui saanud oled. Kobi minema!» 

«Mul on ilmtingimata vaja hetmanit näha,» laskis Pivtorakožuhha oma joru edasi ja 
ohkas tusaselt. «Vaata, mis ma sulle näitan, jessauul... » 

Ta pistis käe põue, tõi sealt välja kalinguri keeratud mütsaku ja hakkas seda lahti 
harutama. 

Lutšenko jäi huvitatult vait. Mis imeasja see Pivtorakožuhha näitab? Pikalt oodata ei 
tulnud, ja jessauul nägi Pivtorakožuhha peos pikka püstolit, mille hõbe-inkrustatsiooni 
talvepäeva valgus helendama pani. 

Sel silmapilgul läks uks lahti ja lävele ilmus hetman, kes jessauulile vihaselt käratas: 

«Kus sa luusid, põrguline? Karju kas või hääl ära. .. » Ja jäi siis vait, sest ta nägi enda 
ees meest, kes ennast tema poole pööras ja talle püstoliga otse rinda sihtis. 

Ootamatult enda ees hetmanit nähes, Pivtorakožuhha otse tardus paigale. 

Lutšenko kargas hetmani ette, varjates teda oma kehaga, lõi osava löögiga 
Pivtorakožuhha käest püstoli maha ja haaras mehel rinnust kinni. 

«Mis sul arus on?» kähistas Lutšenko vihaselt, minnes marru juba ainult mõttest, mis 
oleks võinud sündida, ja tõukas Pivtorakožuhha eemale. «Kes sind saatsid, kas 
jesuiidid?» 

Igatepidi oli näha, et jessauuli rusikad Pivtorakožuhhat nii väga ei kohutanud. 

«Jeesuke,» ohkas ta, «rikkusid püstoli ära, pan jessauul!» 

«Vaata, et ma veel kogu su pagana molu ära ei riku!» ähvardas Lutšenko, ajades 
Pivtorakožuhha ahju taha nurka. «Vahid!» röögatas ta ja heitis siis mureliku pilgu 
Hmelnitski poole. Käed risti rinnal, seisis hetman liikumatult keset kambrit ja vaatas 
kulme kortsutades püstolit põrandal. 

Lutšenko keha kattus äkki külma higiga. Alles nüüd sai ta kogu tõsidusega aru, 
missugune kohutav õnnetus oleks võinud tema nähes juhtuda. 

Uks läks ristselili lahti ja sisse astusid vahikasakad. 

«Pole vaja,» käsutas hetmän rahulikult, ilma et oleks nende poole pead pööranud. 
«Võite minna!» 

Lutšenkol vajus suu ammuli. Miks siis vaja pole? Äkki on sellel röövlil veel 
mürgitatud teraga puss põues? 

Hetmän kummardus pikkamisi ja võttis põrandalt püstoli. Ta viskas selle korraks peo 
peal õhku, nagu katsudes, kui raske see on, astus siis akna alla ja hakkas laskeriista 
tähelepanelikult silmitsema. 

Lutšenko hoidis igaks juhuks Pivtorakožuhhat käega vastu seina ja juhtis oma äreva 
pilgu temalt hetma-nile. Viivuks kerkis jessauuli silme ette Lavrin Kapusta nägu ja see, 
mis teda ootas: kuigi õnnetus tulemata jäi, pole jessauulil Tšigirini lossi kindlusest siiski 
pääsu ... 

Püüdes pead jessauuli võimsa õla ja seina vahelt läbi pista, ütles Pivtorakožuhha 
kiirelt: 

«Tõin selle püstoli sulle kingituseks, hetmän. .. » 

Lutšenko ajas suu ammuli. Hetmän kergitas küsivalt kulme. Vurrude all vilksatas 
naeratus. Ta pöördus kogu kehaga Pivtorakožuhha poole ja ütles lõbusasti: 


«Näen esimest korda, et laskeriista nõndamoodi kingitakse ...» 

«Hetmän,» ütles Lutšenko katkeval häälel, «rabagu mind välk, kui see kurjategija ei 
ole šlahta spioon! Luba ta kindlusse kinni viia. Küll ta piinapingil kõik üles tunnistab.» 

«Lase ta lahti,» käskis Hmelnitski. 

«Mis te nüüd ometi, teie kõrgeausus ...» 

«Lase lahti!» käskis Hmelnitski jessauuli pahaselt. «Ütlesid, et see on kingitus?» 
küsis ta ja astus pingi juurde, kuhu jessauuli rusikatest tugevasti mudida saanud 
Pivtorakožuhha istet võttis. «Kes siis nõnda kingitusi teeb? Sihid esiteks püstoliga rinda, 
pärast aga ütled, et tahtsid kingitust teha. Tore kingitus — kuul rinda. Kes sa oled?» küsis 
Hmelnitski ähvardavalt, vaadates valjult Pivtorakožuhha pärani silmadesse. 

«Püssisepp ja maagitundja, pan hetmän,» vastas Piv-torakožuhha püsti tõustes 
vaikselt. 

Lutšenko ei lasknud igaks juhuks ta kätt vabaks. 

«Lase lahti!» käratas hetmän. 

Lutšenko laskis nüüd käe kähku lahti, kuid valvas pingutatult veidriku iga liigutust. 

«Maagitundja?» kordas hetmän. «Ütled enese püssisepa olevat... Aga püstol?» 

«See on sinule, hetmän. Loe seal, peale on kirjutatud ...» 

Hmelnitski tõstis püstoli silmadele lähemale ja luges valjusti: 

«Olgu su elu igavene nagu su vapruski, hetmän Bogdan.» 

«Ma ise tegin selle,» ütles Pivtorakožuhha juba rõõmsama »häälega. «Selle supi 
keetis aga sinu jessauul. Ennest ei tahtnud mind sinu juurde lasta, nüüd aga arvab mind 
veel kurjategijaks .. .» 

Lutšenko hõõrus rusikaga silmi. Käsi otse sügeles, et neetud röövlile vastu kukalt 
anda. 

Püstolit ikka veel käes hoides, istus Hmelnitski pingile ja ütles: «Istu, mees.» 

Pivtorakožuhha istus pingiservale ja pani oma rasked pikkade kuivetanud sõrmedega 
käed põlvedele. Hetmani pilk jäi neile peatuma ja libises siis mehe tuuletanud näkku. 

«Kuidas su nimi on?» 

«Ta nimi on Pivtorakožuhha,» ruttas jessauul ütlema, et vähemalt sel viisil kuidagi 
asjamees olla. 

«Mine puhka, jessauul, me ajame siin Pivtorakožuh-haga juttu.» 

«Istun siin, kõrgeausus,» palus Lutšenko, imestades hetmani käsu üle. Kuidas võib 
hetmanit niisuguse seltsi jätta? Maagitundja .. . Ei tea veel sugugi, kes ta niisugune on. 
Selle maagitundja väljanägemine ega ülalpidamine ei kõnelnud praegu küll kurjadest 
kavatsustest, kuid... 

«Mine,» ütles hetmän karmimalt. 

Lutšenko kehitas õlgu, kuid lahkus siiski käsku kuulates, ehkki ruttamata. Kui ta aga 
oli ukse enda järel kinni tõmmanud, jäi ta pimedas võõruses liikumatult selle taha seisma, 
valmis iga silmapilk sisse tormama, kui vaja peaks olema. 

«Tegid ise selle püstoli, vennas?» küsis hetmän. 

«Ise, pan hetman. Sõjariistade tegemises olen ma üsna kõva meister,» kiitis 
Pivtorakožuhha. «See oskus on mul isalt ja vanaisalt päritud. Kogu meie suguselts oli 
osav rauda töötlema. Käis ringi kumu, et sina, hetman, olevat nõuks võtnud vene rahvaga 


igaveseks ühineda, meie maa Moskva alla anda, ja ma mõtlesin siis sulle tubli kingituse 
teha ... » 

«Kus see kumu siis käis?» segas hetman talle vahele. «Kas sa ei olegi meie kandist?» 

«Olen Tuulast, pan hetman, tulin aga Raadale. Tahtsin püstoli juba seal, väljakul, 
sulle kätte anda, kuid ei saanud kuidagimoodi. Polkovnikuid oli su ümber mis hullu, 
polnud mul jaksu sulle ligi trügida ... » 

«Mis tuul sind siis isamaalt nii kaugele on kandnud?» 

«Sellel tuulel, pan hetman, on igal pool ühesugune nimi, seda hüütakse viletsuseks. 
Kui sa nii lahke oled ja minu elust kuulda tahad, eks ma siis jutusta.» 

Hmelnitski noogutas pead. 

«Minu elu pole kuigi keeruline. Elasin oma perekonna juures Ovrutši linnas. Seisin 
seal hingekirjas juba enne pan Žolkiewskit. Sõjariistade töökojas peeti mind tubliks 
meistriks. Mu isa tegi aga juba krooni-hetman Zblkiewskile alati sõjariistu — püstoleid, 
mõõku, musketeid — ja need sõjariistad tõid talle Kra-kovis ja Varssavis suurt kuulsust! 
Üks võõramaa võimumees — räägiti, et ta olnud pani kuninganna vend või vader või ei 
tea kes, mina nende sugupuust taipu ei saa, — tuli Ovrutši, et oma silmaga näha seda 
meistrit, kes osavasti püstoleid teeb. Nii väga meeldis talle see püstol. Ta palus pan 
Žolkiewskit: «Müü see holopp mulle, kullast mul kahju ei ole, küsi, palju aga tahad!» 
Hetman Žolkiewski lahutas kõrgeaulise pani ees ainult käsi: «Kas siis niisuguse tõpra 
eest, nagu see holopp, tohib teie helduselt raha võtta? Pean suureks auks ta teie heldusele 
kinkida.» Ja ta andis mu isa sellele panile. Rahvas rääkis, et pan viinud ta ära kaugele 
võõrale maale. Me nutsime ja kurvastasime. Kuid sööma ometi peab. Ema ei pidanud 
enam kaua vastu, suri mure ja kurvastuse kätte.» 

Hmelnitski pani püstoli lauale. Tõusis püsti. Pivtorakožuhha jäi vait. 

«Kõnele edasi,» käskis hetman vaikselt ja jäi mõttes akna alla seisma. 

Pivtorakožuhha vaatas hetmani laiu õlgu — need olid nagu longu vajunud, hetman oli 
just nagu lühemaks jäänud. 

«Nii tuli siis minul igasuguseid sõjariistu valmistama hakata, kõige parema meelega 
tegin aga püstoleid ja musketeid. Tegin ühe väikese suurtüki, just nagu mängusuurtüki, 
seda aga laaditi kuulidega ja ta laskis koguni. Selle suurtüki viis noorem pan Zolkiewski 
Varssavi, kinkis kuningas Jan-Kazimierzile. Tahtsin üht piigat naiseks võtta, kuid pan ei 
andnud luba. Ütles: «Kui abiellud, hakkad halvemini töötama.» Piiga aga võttis oma 
häärberisse. Pani mõisavalitseja Borszcziewski praalis: misjaoks niisugust iludust holo- 
pile anda, las pan lõbutseb, eks pärast näe .. .» 

Pivtorakožuhha jäi vait, ohkas raskelt ja laskis siis pea rinnale vajuda. Hmelnitski 
vaatas ta kössis kogu. Küsis: 

«Aga sina kannatasid seda?» 

«Piiga, minu mõrsja, tegi ise endale otsa peale,» jätkas Pivtorakožuhha, jättes 
küsimusele vastamata. «Mina aga läksin Dnepri alamjooksule. See oli 1648. aasta talvel. 
Mis seal Dnepri alamjooksul sündis, see on sulle teada, hetman.» 

«Tean, tean,» Hmelnitski astus laua juurde. Istus, võttis püstoli pihku ja luges veel 
kord tasakesi sõnu: «Olgu su elu igavene nagu su vapruski. . .» 

Pani siis püstoli ära ja langetas pea kätele. Kui ammu see kõik oli. . . Oli samasugune 
käre talv. Tuuled olid ehk õelamadki. Otsatu ja ääretu stepp. Ja rohkesti tagakiusatud ning 
õnnetuid inimesi. Kalestunud südamed neelasid iga ta sõna. Vaadati talle lootusrikkalt 


silma. Oldi valmis tema esimese kutse peale võitlus-lõõma tormama. Millest ta alustas? 
Sõjariistu, suur-tükke ega mõõku ei olnud. Olid vikatid ja omatehtud piigid. Hangud ja 
teibad. 

Talle tundus, nagu näeks ta praegu enda ees oma kunagist sõjaväge. 

Ei lippe ega buntšukke, ei pernatšit ega hetmani-keppi. Ei lähe kunagi meelest see 
päev, millal pealetungi 

alustati. Millega siis mindi taevani kiidetud armee vastu? Kivikindluste, kohutava 
suurtükkide müüri, kümnete tuhandete musketite ja soomusrüüdes husaaride raudsete 
ridade vastu? Ja kui palju polkovnikuid ning sotnikuid, ühte usku ja ühte verd inimesi oli 
sel ajal veel ühel meelel vaenlasega! Sest kes tulid Dnepri alamjooksult? Lihtrahvas? 
Tõprad. Kehvikud. Nende ainsaks varanduseks oli see maa, mille peal nad seisid. Mis 
mõõduga seda maad mõõta? Kui nad lahingus langesid, said nende kehad suurema tüki 
maad, kui neil elus oli. Rõõmustas ainult šlahta: iga mahamaetud surnukeha rammutas 
maamulda. Jällegi panidele kasu. Muidu aga jääb huntidele ja raisakullidele söödaks. 

«Sa olid siis alamjooksul?» lausus Hmelnitski erutatult. «Alustasime niisiis koos ...» 

«Ma olin ka Zoltõje Vodõ all, olin Korsuni all, võitlesin Piljava all, Berestetško 
lahingus sattusin aga poolakate kätte vangi. Vangi võeti mind haavatuna, muidu ma 
poleks alla andnud.» 

Pivtorakožuhha silmad välgatasid teravalt. Ta lange -tas pea ja ripsmed varjasid 
silmade äkilise süttimise. Mees jäi mõtlikult vait. 

-. Jälle Berestetško! Millal ta ometi kaob, millal tuul ta laiali pühib nagu tuha? Ju 
vist eluilmaski mitte! See mõte tegi meele tusaseks. Kas saab seda kohutavat ja häbistavat 
lahingut, oma elust välja lõigata? Neetud tatarlased! Islam-Girei torkas noa selga. Jah, 
selle Bahtšisarai maoga tuleb veel arveid õiendada ... 

«Niipea kui kosusin, põgenesin vangist,» jätkas Piv-torakožuhha nukralt. «Jõudsin 
tagasi Ovrutši ja nägin, et seal pole mul midagi peale hakata. Šlahta ja žolnerid seadsid 
igal pool korda jalule. Vaevalt pääsesin sellest põrgust.» 

Ta vaatas kõhklevalt hetmanile otsa, kuid kogus julgust ja kõneles edasi: 

«Rahvas rääkis, et sa olevat kuningaga ära leppinud, et registreid vähendatakse. Panid 
šlahtitšid hakkasid ka tõepoolest oma mõisatesse tagasi tulema. Üks kui teine ütles mulle: 
«Sa oled osav meister, Demid, mine Krakovisse, seal makstakse seesuguste käte eest 
kulda, 

sest pole ühtigi, et sa holopp ja teist usku oled.» Ei, mõtlesin ma, see on halb nõu, ja 
läksin Moskvamaale. Siis läksid paljud sinna, sestap et seal elab vene rahvas, elavad 
vennad. Nemad meile paha ei tee. Olin juba isalt väga palju Tuula meistritest kuulnud. 
Nende juurde ma oma sammud seadsingi. Jõudsin Tuulasse. Aga kuidas edasi läks? 
Elasin, tegin tööd, peatoiduseks ja kehakatteks jätkus. Minu oskust kiideti sõjariistade 
töökojas üpris. Kästi tsaari bojaari Ordõn-Na-štšokini jaoks püstol teha. Tegin valmis. 
Mind viidi Moskvasse Streletside prikaasi. Vaatas siis Streletside prikaasi ülem, 
mismoodi see mees välja näeb, kes nii tublisid sõjariistu valmistab. Minu püstoli kohta 
aga öeldi, et see olevat parem kui inglise või saksa töö. Mulle anti kümme hõberubla, 
kaupmees Buzkovit aga kästi minuga hästi ringi käia ja mind hoida. Seal Tuulas võtsin ka 
naise. Jõudsin koju tagasi. Meel oli rõõmus, naisele ja pojale olin kingitusi ostnud, kuid 
süda oli täis ärevust, sest olin sinu saatkonna kasakatega kokku puutunud, hetman. Süda 


ähvardas lõhkeda, kui neid tänaval nägin. Tormasin nende juurde, oleksin nad piskupealt 
jalust maha jooksnud. Nad jutustasid mulle, kuidas siin, Ukrainas, läheb. Nende käest 
sain ka Raadast kuulda. Ja siis tärkas mu peas mõte sulle kingituseks püstol teha. 
Kasakad rääkisid, et Raada tulevat varsti kokku. Mul oli aega napilt. Rääkisin asjast 
töökojarahvale, oma tublile sõbrale Les-kovile, kuulsale püssimeistrile. Tema tuli mulle 
appi. öösiti nikerdasin lukku ja mõtlesin: Hmel talitas hästi, et kiskus meie Ukraina šlahta 
ja sultani alt lahti, ega heitnud alla usuvastastele. Ühendab meid venelaste maaga . .. Kõik 
vihavimm, mis mul sinu vastu oli. . .» 

«Oli?» heitis Hmelnitski Pivtorakožuhha poole pilgu. 

«Kuidas siis muidu? Teadagi, et oli,» vastas Pivto-rakožuhha avameelselt. «Selle 
pärast, et sa panidega Beiaja Tserkovi lepingule käe alla panid, kandsid paljud südames 
sinu peale viha .. . Seda salgama ma ei hakka. Liiatigi oled sa, hetman, tark mees ja 
mõistad, et meie viha oli õiglane.» 

«Sul on õigus,» oli Hmelnitski päri. 

«Siis saime veel kuulda, et Poola kuningas läkitas sinu poole saadikuid ja palus 
Moskva alla mitte minna. Lubanud sulle, et sa jääd edasi hetmaniks ja saad uusi mõisaid, 
kui sa ainult lihtrahvast ja oma usust taganeksid ja katoliku usu vastu võtaksid. Türgi 
sultangi läkitas sinu poole saadikuid: «Tule minu juurde, ära mine Moskva alla, minu 
juures saad sa suurvürstiks, tatari khaanist saab su sulane.» Sina aga heitsid end Moskva 
alla, sest sedasi tahtis kogu rahvas, kes ammu sellest mõttest elas. Noh, tegin siis püstoli 
valmis ja läksin Perejaslavi. Olin Raadal. Kuulsin palju ja rõõmustasin kogu südamest. 
Andsin minagi vande.» 

«Kas vene rahvas teab meist midagi?» küsis Hmel-nitski. 

«Teab, pan hetman. Kui kuulda saadi, et ma sulle püstolit teen, tulid paljud vaatama. 
Pärisid sinu üle. Panide poolakate peale kannavad nad suurt viha. Need on nendegi elu 
kibedaks teinud. .. Pani ju šlahta Moskva põlema ... Lõid maha palju inimesi, kõige 
enam lihtrahvast. Bojaaride ja teiste, ütleme, kaupmehe seisusest inimeste käsi käis 
paremini... » 

Pivtorakožuhha jäi äkki vait. Vaatas altkulmu het-mani poole. 

Hmelnitski varjas oma muige vurrude taha. Tõusis siis püsti, sirutas Pivtorakožuhhale 
käe ja surus kõvasti ta paremat kätt, vasaku käega aga surus püstoli südamele. 

«Kummardan su ees maani, püssisepp ja maagi-tundja!» 

Hmelnitski kummardas pea sügavale Pivtorako-žŽuhha ees. Nõnda seisis ta oma minut 
aega. Kui ta siis jälle pea tõstis, nägi hämmeldunud Pivtorakožuhha hetmani silmis 
rõõmusära. 

«Sa pead kodumaale tagasi tulema, kasakas. Naine ja poeg võta kaasa. .. Küllap sul 
siin tööd leidub ... » lausus hetman, lastes Pivtorakožuhha käe vabaks. 

«Ma tean hästi, kus rauamaak peitub, hetman, mul on maagi peale niisama hea nina 
nagu joodikul viina peale ... Kui ma veel Ovrutšis elasin, laenasid Kra-kovi panid mind 
ajutiselt minu panilt, et ma neile maaki otsiksin. Ma näen seda läbi maapinna. 

Konotopi ja Tšernigovi lähedal pole seda just vähe .. . Mežigorjes on .. .Ostroi taga 
-.. » Hmelnitski kuulas teraselt. 

«Sul on hea mõte! Hea mõte! Rauda on meile vaja! Miks me seda kogu aeg võõralt 
maalt peame ostma. On kallis teine. Pealegi ei taha nad meile heameelega müüa. Oma 


raud aga läheb jalge all kaotsi. Kas lööme selle peale käed kokku?» ütles hetman ja 
sirutas jälle Pivtorakožuhhale käe. «Tuled tagasi koos perekonnaga ja jalamaid minu 
juurde Tšigirinisse.» 

«Nõus!» vastas Pivtorakožuhha lõbusalt ja lõi nagu terasest valatud käega vastu 
hetmani laia peopesa. 

Hmelnitski plaksutas käsi. Jessauul Lutšenko kargas nagu ukseläve alt välja. 

«Kuulen, pan hetman,» ise aga vidutas silmi häbematu paluja poole, kes tema suureks 
imestuseks seisis hetmani kõrval nagu võrdne. 

«Otsekohe kirjutada kaitsekiri kasakas Pivtorakožuhhale ja anda talle viiskümmend 
zlotti. Anda veel kaks tublit hobust, kasakariided ja kolm kobenjakki, poja ja naise jaoks, 
et neil oleks soojem kodumaale tagasi sõita. Püstoli eest aga sulle suur tänu, hakkan seda 
alati kaasas kandma,» ütles hetman Pivtorakožuhhale ja pistis püstoli vöö vahele. 
«Jessauul,» pöördus Hmelnitski jälle segasena seisva Lutšenko poole, «too mu mõõk 
siia!» 

Ei läinud minutitki, kui jessauul jälle hetmani ees seisis ja käes lühikest hõbetatud 
tupes mõõka hoidis. Hmelnitski võttis selle jessauuli käest ja ulatas Pivto-rakožuhhale. 

«Annetan selle sulle, Pivtorakožuhha. Saatus on määranud meid sõber veljedeks 
saama.» 

Pivtorakožuhha võttis mõõga Hmelnitski käest õrnalt vastu, tõmbas selle rahuliku 
liigutusega poolenisti tupest välja ja suudles külma mõõgatera. 

«Keegi ei usu mind, ütlevad viimaks, et olen varastanud,» lausus ta kõhklevalt. 

«Lutšenko, olgu kaitsekirjas öeldud: «Mõõga on kasakas Pivtorakožuhhale annetanud 
hetman.» Kas kuulsid? Noh, Pivtorakožuhha, ela hästi. Ära Tšigiri-nisse tulekuga pikalt 
venita.» 

«Palju õnne sulle, hetman,» kummardas Pivtorako-žŽuhha mõõka käes pigistades 
sügavasti. 

Kannuseid tilistades lahkus hetman kambrist. 

«Miks sa kohe ei öelnud, mis asjas sa tulid?» sõitles jessauul käsi lahutades. 

«Ma ju ütlesin, et riigiasjus,» puhkes Pivtorakožuhha naerma. 

«Lähme,» ütles jessauul pahaselt. «Hakkan sind teekonna jaoks varustama.» Juba 
välja jõudes lisas ta: «Aga liigud on niisuguse asja puhul sinu poolt. . .» 

Nädalapäevad hiljem, kui Hmelnitski juba Tšigirinis oli ja paljude muude tema 
äraoleku ajal kuhjunud asjaajamiste hulgas ära kuulas pea-vooriülema Timofei Nossatši 
ettekande selle kohta, et kaupmees Danilo Harmaš nõudvat suurtükikuulide eest 
viiskümmend zlotti kümne pealt, tuli talle meelde kokkusaamine Piv-torakožuhhaga. 

«Seda ei ole!» ütles ta Nossatšile vihaselt. «Mis see tähendab, kas see röövlinägu 
tahab sõja arvel oma kukru kulda täis tuupida? Igavene madu! Aga võib-olla oled sinagi 
temaga ühes kambas?» 

Nossatš lahutas käsi. 

«Leidsid ka, mis välja mõtelda, hetman! Ei niisugust asja ole, et polkovnik 
kaupmehega mesti astuks.» 


«Raha pärast abielluvad mõned minu kasakavanem-konnast kas või nõiamooridega,» 
lausus hetman, puudutades sellega Nossatši enda abielu jõuka lesega, kes oli Perejaslavis 
kuulus kui loitsija ja kes sellega just vähe raha kokku ei kraapinud. 

Nossatš arvas paremaks vaikida. Hakka veel vaidlema, taga hullemaks läheb. 

«Anna ainult aega, küll ma selle Harmaši pihku võtan,» tõotas hetman. «Ütled sellele 
heroodesele, et kolmkümmend zlotti kümne suurtükikuuli pealt, kui aga hakkab vastu 
punnima, annad ainult kümme zlotti. Viimaks mõtlen veel ümber ja võtan jumalamuidu 
ära.» 


124 


Oli tahtmine vooriülemale kokkusaamisest Pivtora-kožuhhaga rääkida. Kuid kas ta 
mõistab? Arvatavasti mitte. Moepärast ehk lööb küll imestusest käsi kokku. Ta otsustas: 
ei tasu rääkida. Ei tasu! Nossatšit seal Dnepri alamjooksul ei olnud. Ta kerkis esile alles 
siis, kui pea kohal juba hetmani buntšukk sahises ja Hmel-nitski peos kalliskividega 
hetmanikepp sätendas ... Siis võis upsakast kasakavanemkonnast kas või sadade kaupa 
sõpru leida. 

«Suurtükkide ja kuulide eest väsimatult muretseda! Tšigirinisse tuleb üks kasakas, 
Pivtorakožuhha on ta nimi, teab, kus rauamaaki on. Anda talle tublid mehed appi. "Tuleb 
kõrgahjusid ehitada. Rauda on meile praegu rohkem vaja kui kulda.» 

Nossatš kuulas tähelepanelikult. See on alles asi! Harmašile kuluks tõepoolest trääsa 
nuusutada anda. Uued kõrgahjud oleksid pea-vooriülema kantseleile tubliks toeks. 

«Meil seisab ees suur sõda. Rzecz Pospolita juba heaga meist lahti ei ütle. Me ise pole 
neile küll midagi, kuid meie maa ja töötav lihtrahvas on neile põhjatu varaallikas . . . Jõed 
jooksevad mett ja piima... Poola Žolnerite ja nende palgasulaste vastu on vaja palju 
suurtükke, kuule ja püssirohtu. Üksipäini mõõkade ja piikidega me võitu kätte ei saa. Saa 
aru! Kui palju suurtükke oli meil Piljava all? Kaheksakümmend. Zbo-rovi all? Sada. 
Berestetško all oli sada nelikümmend.» Hetmani nägu tõmbus pilve ja ta ütles tusaselt: 
«Nelikümmend tükki jätsime poolakatele. Sada jäi alles. Kui poleks seda sadat olnud, ei 
oleks meil Belaja Tserkovi all pikka pidu olnud ... Oleksid meid põlvili surunud. Nüüd 
on teine lugu. Rzecz Pospolita kraabib kokku kõik jõud. Nendega mestis on kõik. Kõik 
kuradid, kogu põrgu ja selle kuraditejõugu ülemjuhatajaks on Rooma saatan Innocentius 
ise. Unioonist me nii kergesti lahti ei saa.» 

«Kõrvetame tulega välja,» ütles Nossatš kindlameelselt ja tundis, et ta sõnad 
hetmanile meeldisid... 

-.. Sel õhtul koos Hannaga ahjusuu ees istudes kuulas hetman, kuidas Juras rääkis: 

«Kui teie, isa, arvasite heaks minu käest küsida, kuhu ma kevadel sõita tahaksin, siis, 
kui teie arm seda lubab, tahaksin ma Rooma, Veneetsiasse sõita. Tahaksin oma silmaga 
näha, kuidas inimesed võõral maal elavad, missuguseid jumalakodasid seal ehitatakse.» 

Hmelnitski kattis silmad ahjupaiste eest peopesaga, vaatas altkulmu poja poole ja ta 
südames lõi keema sügav pahameel, millesse segunes viha. Niisuguseid sõnu Jurase suust 
poleks ta oodanud! 

Kahvatu nägu. Arad silmad madala otsaesise all. Sõrmed kobavad rahutult põlvedel. 
Jalad punastes kõrgete kontsadega safiansaabastes värisevad. Meele tegi kibedaks aim: 
«Kardab mind. Kes teda hirmutanud on? Kes teda õpetab? Kellelt on ta argust kogunud? 
Kas yoo-labki tema soontes kasakaverd? Hanna on talle võõrasema, kuid astub alati tema 


eest välja. Võib-olla teeb ta seda sellepärast, et ei arvataks, nagu oleks võõrasema kuri 
ega lausu oma kasupoja kaitseks ühtegi head sõna?» 

Pimegi näeb, et noormees on vagura iseloomuga. Nagu ei olekski ta Hmeli poeg. 
Hetmän mõtles sellest nagu võõras ja vangutas nukralt pead. Hanna rääkis, et Jürasele 
meeldivat raamatud. Ega see paha tee. Kui raamatuid mõistusega lugeda, annavad need 
tarkust. Kord ta vaatas, mis pojale lugeda meeldib. Ainult loral Ta ei loe sõjast ega 
kaugetest maadest, ei loe suurte lahingute kirjeldusi, kuulsate väepealikute elukäiku ega 
vägitegusid, vaid loeb pühakute elulugusid ja tühiseid ajaviiteasju. Kas tasus selleks 
prantsuse ja ladina keelt õppida? Kodus liigub ta ringi nagu võõras. Tabad kogemata ta 
pilgu — silmad on pilukil, külmad, vaatavad põlgusega ringi. Leiba sööb kahe sõrme 
vahelt nagu põlastades . .. 

Timofei! Kui tema poleks isa sõnadega päri olnud, oleks tõusnud ... ei, mitte tõusnud, 
vaid karanud püsti nagu tuul. Kuid Timofeid ei ole! Ei ole ega saa enam olema! Selles 
seisab karm elutõde! Ja kõik lootused on ainult Jurase peal. Ent tuleb välja (mida 
kaugemale, seda rohkem hakkad sellesse uskuma), et need lootused on asjatud. Täna 
pärast kauast lahusolekut tema poole 

pöördudes jäid ootama südame kergitust. Selle asemel aga kuulsid jahedaid, 
kalasoomusena libedaid sõnu. 

Hetman hoidis suure vaevaga viha tagasi. Ohkas väsinult. Hanna vaatas viiliti tema 
poole. Ta teadis, mida see ohe kuulutab. Märkamatult puudutas ta meest küünarnukist. 
Hetman vaatas talle tänulikult otsa. Ainult hääl värises korraks, kui ta rääkima hakkas: 

«Kaugetesse maadesse sõita ei tule, pojake. Ei teeks paha, kui sa kasakaks hakkaksid. 
Meid ootab sõda. Kogu maa, kogu rahvas haarab pihku sõjariistad, sul on aga mõttes 
rumalused. Kihuta need peast välja!» 

Ta rääkis kindla häälega ja nägi, kuidas ruugejuuk-seline pea peenikese kaela otsas 
longu ja siis sisselangenud rinnale vajus. 

«Vaata mulle silma!» nõudis hetman käskivalt. «Mis sa oma silmadest peidad? Sa 
räägid oma isaga, mitte papiga!» 

Hetman tundis, kuidas Hanna käsi ta küünarnukil värisema lõi. 

Juras tõstis kartlikult pea ja vaatas isale otsa võõrastavate kurjade silmadega. 

«Sul on peas Rooma ... » Hmelnitski pööras poja hirmust moonutatud näolt pilgu ära, 
jäi tulle vaatama ja hakkas viha taltsutades rääkima: «Mis sul Roomas teha on? Kes on 
sulle selle kinnismõtte pähe istutanud? Rooma on röövlite linn!» Poja kohkunud silmis 
protes-titulukest märgates, rääkis ta edasi: «See on röövlite linn, kes kõnnivad maailmas 
ringi kaagi, mõõga ja tulega. Sellest Roomast on saatanlik unioon nagu kat-kutõbi meie 
maale roomanud. Kas sa selle peale oled mõtelnud?» küsis ta ja vastas ise: «Ei ole! Mina 
arvasin, et sa hakkad õppima teadust, et meie kodumaale kasu tuua, kuid sina tahad 
võõraste mõtetega elada. Kes sa siis meie isamaale oled, kas oma poeg või võõ-raspoeg? 
Kuidas sa elada mõtled? Vasta mulle!» 

Jurase käed põlvedel vabisesid. Kus selle häbi ots! Kuhu käsi peita? Kui ta ei olnud 
veel isa näinud, kiha-sid'tal peas sajad sõnad, millega isale vastu vaielda ja, nagu talle 
näis, teda isegi uskuma panna. Viia läbi oma tahtmine. Ent niipea kui ta isa uuriva, 
läbitungiva pilguga vastamisi sattus, tema rämedat bassihäält kuu- 

lis, oli kõik nagu peoga pühitud. Ei olnud enam mõtteid ega sõnu. 


Ta kogus oma viimased vapruse riismed kokku ja lausus, pisarad kurgus, anuvalt: 

«Ma olen nõrk, isa. .. Kas te siis ei näe? Sõjaasjandus mind ei huvita. Mõõka käes 
hoida ma ei jaksa. Kuidas ma siis kasakaks hakkan?» 

Hmelnitski pigistas silmad kinni. Issand küll! Mille eest mind niimoodi nuheldakse? 
Kas Timofei oleks nii ütelnud? 

Ahjus praksusid lõbusalt halud, kuid mööda hetmani selga jooksid nüüdsama kuuldud 
sõnadest külmavärinad. Ta istus ega suutnud sõnagi lausuda, ainult raske katkendlik 
hingamine täitis kambrit, mida tulevuhva-tused ahjus punakalt valgustasid. 

Hanna vaatas rahutu pilguga Jurase poole. Kui mitu korda juba oli ta sellest 
mõtelnud, mida hetman täna õhtul välja ütles ... Kas ta pole seda tõepoolest nõrka ja 
kinnise iseloomuga Jurast oma südamele püüdnud lähendada? Kas ta pole talle teiseks 
emaks tahtnud olla? See teine naine, kes nii palju aastaid hetmani kõrval elas (Hanna ei 
lausunud isegi mõtteis vihatud nime), oli oma saatanliku töö teinud. Timofei sellele alla 
ei andnud. Oli vanem ja tugevam! Slahta ja jesuiidid hoidsid temast endast eemale ... 
Timofei püüti hetmani kõrvalt ära kiskuda, ta tõugati Moldaavia katlasse, ja kui hetman 
viimaks arusaamisele tuli, mis talle Timofei luges, oli juba hilja! Jurase peale mõteldes 
käis valus viirg läbi südame: poeg on isale võõram kui esimene ettesattuv kasakas või 
pospoliit. Vanad õpetajad on ära aetud. Mille poolest uued paremad on? Nüüd on jälle 
uus õpetaja tekkinud: kreeklane Kaffast. Näib tark ja tubli inimene olevat. Kuid kes teise 
südamesse näeb?... 

Hanna sai Bogdani meeleheitest ja vihast kogu oma südame ja hingega aru. Kuid 
aidata ta ei suutnud. See ei seisnud tema võimuses. 

«Mis sa arvad, kui pühitseksime sind õige mungaks?» küsis Hmelnitski äkki, 
õiendades õlgu ja tõstes pilgu Jurase peale. «Kogu mu suguseltsis pole musta-kuuemehi 
olnud, sina oled siis esimene.» 

Ta vaatas tükk aega Jürasele otsa, nagu näeks ta teda esimest korda. Pojal purskasid 
silmist pisarad ja valgusid mööda põski kõverate niredena laiali, särades tuleleekide 
paistes. 

«Häbene oma isa! Ma pole oma tütardegi silmis pisaraid näinud, sina aga oled nagu 
panineiu! Sul on õigus, et kasakat sinust ei saa. Ei saa. Kuid mina kas teen sinust kasaka 
või kisun su oma südamest välja nagu ussihamba!» karjus Hmelnitski ja kargas püsti. Ta 
ajas enda sirgu poja kössis kogu kõrvale, mis veel rohkem sügavasse tugitooli vajus. 

Hanna tõusis. Astus mehe juurde, puudutas teda jälle küünarnukist ja lausus: 

«Bogdan!» 

Hmelnitski lükkas ta käe oma küünarmnukilt. 

«Ära sega. Sa lähed sõjaväkke, kas kuulsid? Ukraina asub helgele teele. Sellele teele 
on aga ette kogunenud tumedad jõud, et takistada meie kodumaad teel vabadusele ning 
rahule. Ja neile kurjakuulutavatele jõududele on sinu neetud Rooma ja tema Vatikan oma 
õnnistuse andnud. Iga risti varjus seisab neil saatan! Ja kes pole sellest nüüdki veel aru 
saanud, ei ole väärt oma isamaa poeg olema. Kas kuulsid?» 

Ta haaras Jurasel võimsa käega õlast kinni, pigistas sellesse oma raudsed sõrmed ja 
kergitas poja tugitoolist üles. Tõmbas ta enda poole ja jäi talle silmadesse vaatama. Ta 
lootis neis näha tulukest, mille on süüdanud tema südamest tulevad tulised sõnad, kuid 
nägi selle asemel neis jäist hirmu, koguni veel hullem, — ta oleks tahtnud küll eksida, 
kuid tema läbinägelikkust oli võimatu petta —, Jurase silmis hõõgusid vihkamise säde- 


med. Ja et mitte hullemaga hakkama saada, tõukas ta poja tagasi tugitooli ja lahkus 
pikkade sammudega ruumist, paugatades enda järel ukse kinni, nii et tuleleek ahjust välja 
lõi. Oli tunda kibedat suitsuvingu. 

Kurblikult klirisesid laiade veneetsia akende ruudud. 

Jianna süda tardus ja põlved nõtkusid. Juras ei pannud tähele ei kibedat suitsuvingu 
ega võõrasema kaastundlikku nägu. Tema suud virildav kuri muie pani Hanna kohkuma. 

öösel oli hetman kaua ärkvel. Hanna lamas ta kõrval. Naise silmad olid kinni, kuid 
kiire hingamise järgi aimas hetman, et ka Hanna ei maga. Sellest, mis õhtul oli sündinud, 
oli hetmanil jäänud tunne, nagu oleks teda äkitselt kõige ilgemal kombel paljaks röövitud. 
Nii ootamatult tuli ilmsiks see vastik pettus, mida üle elades pidi Hmelnitski lisaks 
kõigele veel mõistma, et tal pole kellelegi kurta ja et keegi peale Hanna talle kaasa ei 
tunne. Pealegi ei tahtnud ta seda. Kõige rohkem elus kartis ta kaastundesõnu. 

Silme ette kerkis see, mis iga aastaga kadus järjest kaugemale, kasvas mälestuste 
ohakaisse nagu söötis põld. Inimeste ees ta seda ei ütlekski, kuid endale võib ta seda 
tunnistada sel unetul küünlakuuööl, kus kuu nii heledasti aknasse paistab ja aknaraamid 
vaibale risti varju heidavad. 

Hmelnitski oli harjunud saatuse kurje vempe üksi kandma. Ainult nii karastab end 
inimene, arvas ta. 

Ta sammus eesmärgi poole, hambad ristis. See, mis kuu aega tagasi Perejaslavis 
sündis, oli mäetipuks tema elus, mille otsa tal ei olnud kerge tõusta. Kuid ta oli sinna 
tõusnud! Ja seisis seal kindlalt mõlema jalaga. Maapind tema jalge all oli tugev. Ta tundis 
seda iga oma lihasekiuga, kuigi aeg ning üleelamised ei olnud möödunud jälgi jätmata, 
olid tema lihased siiski veel tugevad. Ees ei seisnud sile tee. Sellel asusid salakavalate ja 
tugevate, õelate ja kättemaksuhimul iste vaenlaste väed. 

Kuningas Jan-Kazimierz ja sultan Muhhammed IV. Khaan Islam-Girei ja Moldaavia 
hospodar Georgicu. Ungari vürst Räkõczy ja Valahhia hospodar Stefan. Austria keiser 
Ferdinand ja Rootsi kuninganna Kristiina. Veneetsia ja Hansa negotsiandid, panid senaa- 
torid, šlahta, väiksemad panid, jesuiidid. Ja kogu selle jõugu kohal seisis Vatikani must 
vari. Selles metsalise-koopas vaheldusid ainult paavstide nimed, kuid muutumatuks jäi 
mürgine vihavaen tema kodumaa vastu, mille hävitamiseks olid õnnistatud kõige 
õelamad abinõud, mis aga inkvisitsiooni kasutuses seisid. 

Üksi oma mõtetega olles ohkas ta esimest korda oma valitsuse järje kuue aasta kohta 
kergendustundega: Ukraina ei lähe lahingusse selle jõugu vastu üksinda, nüüd seisab 
tema kõrval liitlasrahvas, sõberveli, kes ei jäta teda hätta ega anna vaenlasele välja. Ja 
seepärast läheb võitlus uutele, laiematele radadele ja muutub veel teravamaks ning 
vihasemaks. 

Nendest mõtetest muutus peagi nagu selgemaks. Kibedus, mille oli jätnud 
jutuajamine Jurasega, hakkas pikkamisi lahtuma. Ta pigistas silmad kõvemini kinni, ja 
hoides käega tagasi erutatud südame tukslemist, kõneles öövaikuses mõttes oma 
vihavaenlastega, nägi enda ees nende nägusid: 


«Küll ma teid kavalusega üle trumpan. Jan-Kazimierz mõtleb minu kallale khaani 
tõugata. Usun, et Islam-Girei oma hordiga teeks seda küll heameelega... Kuid Türgi 
sultan käsib Krimmi khaanil teisiti talitada. Selle eest juba hoolitsen mina. Anna aega, 
kuningas, ärge tõtake, senaatorid, vaadake ette, et rootslased teile endale küüsi selga ei 
lööks. Ka selleks on põhjust. Prantslased ja Austria Ferdinand läheksid heameelega 
Mustale merele, neile on Türgi sultani tüli Moskva ja Ukrainaga meeltmööda. Kuid 
sultanile poleks sõda kahel pool naljamäng. Aga näe sul, heldus kõrgeauline kuningas, 
tuleb kahel pool sõdida. Idas Moskvaga ja lõunas Ukrainaga. Sa tahad meile tatarlased 
selja tagant kallale ajada? Vara rõõmustad! Doni kasakad ja meie zaporoožlased lähevad 
kasakapaatidel ja lotjadel Krimmi peale. Hoidke alt, Kaffa, Kertš, Gezlev ja, mine tea, 
võib-olla ka Sinope ja Trapesund. . .» 

Oma mõtete kütkeis ei pannud Flmelnitski tähelegi, kuidas ta end voodis istukile ajas. 
Et mitte Hannat äratada, tõusis ta tasahilju. Hanna küsis sosinal: 

«Mis sinuga on?» 

«Mul on tore tunne, Hanna!» vastas Hmelnitski lõbusalt. «Süda on rahulik. Meel on 
selge.» 

Hanna istus särgiväel laias voodis, käed ümber põlvede ja nägi hämaruses, millest 
tungis läbi talveöö kuupaistus, mehe tuliselt helkivaid silmi ja kuulas tema katkendlikke 
tarku sõnu. 

Ja kui hetman vaikis, istus ta naise kõrvale, pani oma 

suure käe ta õlale ja mõtles äkki: «Kellele veel võiksin ma sedasi, keset ööd, oma 
salajasi mõtteid usaldada?» Kuuldavalt ütles ta: 

«Kui kahju, Hanna, et me nii hilja teineteisega kokku saime!» 

«Kes siis selles süüdi oli?» kehitas Hanna õlgu. «Ainult saatus!» 

«Süüdi olin mina. Arvasin, et tunnen vaenlasi, kuid enda juures, oma katuse all ma 
neid ei näinud.» 

«Et nad ka nüüd siia ei hiiliks!» tähendas Hanna hirmuga. 

«Mis sul arus on?» Hetman tundis, kuidas tal südame all külmaks läks. 

«Kas mitte nemad pole Jurast mürgiga jootnud? Kas mitte nemad pole ta mõistuse 
tumestanud?» lausus Hanna ägedalt. «Siin hulguvad ringi mingisugused juh- 
tumusteotsijad. Üksi ei jaksa ma teda mungavõrendi-kust välja kiskuda. Võgovski oma 
juttudega ... Kas sa oled märganud, missuguse rõõmuga Juras Võgovski pool käib?» 

«Võgovskil on nooruke tütar ja Juras pole neitsi .. . Kui ta kirjutaja juures elutarkust 
õpiks, ei teeks see paha .. . Ei, Hanna, mitte selles ei seisa asi, mitte selles . . .» 

Hanna jäi vait. Kuid tema vaikimine kõneles, et mees polnud suutnud teda uskuma 
panna. 

Hmelnitski sirutas end voodis, käkerdas pea all patja. Miks Hanna Jurast meelde 
tuletas? Ta oli Jurase juba unustanud, nüüd aga kerkis jälle ta silme ette poja hirmust 
moonutatud nägu. Kõik teised arvavad, et Juras, tema poeg, on talle kõige lähedasem ja 
armsam inimene, veri tema verest, liha tema lihast (ta isegi muigas nende pühakirja 
sõnade üle, mis tüütult pähe kippusid), tegelikult oli aga Juras talle võõras. Oi, kui võõ- 
ras! Milleks ta küll elab? Mis mõtted tema peas mõlguvad? Kelle taoliseks ta tahab 
saada? Kustkohast, missugusest allikast ta seda tahtejõuetuse, peataoleku mürki on 
joonud? Ta ei ole ju loll. Tal on annet teaduse peale. Nagu välk pimedal ööl sähvas peast 
läbi mõte: «Jesuiidid!» 


See torkas, lõi talle otse südamesse, muljus teda kiskjalike 

küüntega, ja ta langes jälle käkaskaela kõrgusest alla kuristikku, ööpimedusse ... 

Ta kiristas hambaid. Südames segunesid pahameel ja viha. Ta ütles kurjalt: 

«Eksite! Te ei saa minust kunagi võitu! Eksite! Ma ei anna teile oma poega, ei anna! 
Tapan ta enne oma käega, kui teile annan!» 

«Sa oled tugev, Bogdan!» kostis Hanna kaasakistult. «Tugev, tark ja vapper, Bogdan, 
ja süda on sul aus.» 

Hmelnitski kuulas Hannat ja tundis tema käte soojust, mis hoidsid ta sassis pead. 

«Need on nemad, nemad, Bogdan! ... Nemad! Jesuiidid! Nende jubedat kätt on 
tunda ka siin ... » 

Hanna mõistis teda. Ta nimetas kuuldavalt inimsööjaid, kes tema pea kohale 
ämblikuvõrku punuvad. Hanna mõtles ju tema mõtetega, elas tema elu, tundis valu tema 
valust ja hellitas lootusi tema lootustega. 

«Sa oled sõbersõsar!» sosistas hetman tuliselt ja tänulikult. 

«Ma olen kasakanaine, Bogdan!» 

«Kui tore on keset ööd ärgata ja tunda enda kõrval sõpra, sõbrannat. . . teada, et sa ei 
ole üksi maailmas ... » ütles Hmelnitski mõtlikult. 

«Mina olen ainult tolmutera. Koos sinuga on kogu Ukraina, Bogdan!» ütles Hanna 
vaimustatud häälel uhkelt ja ta silmad täitusid pisaratega äkki ta südant haaranud õnnest. 

-.. Kaugel hetmani magadiskambrist, kuid sama katuse all istus laua ääres küünla 
valgel, mis oli vask-lühtris juba otsakorral, pea käte vahel, Juras. 

Paks vaip summutas Thomas Kekerolise sammud. 

Juras kuulas sügava lugupidamisega õpetaja rahulikku kõnelemist. Näis, et see tõi 
talle tagasi enesekindluse ja jõu, mida ta oli pidanud igaveseks kaotsi läinuks. Kekerolise 
mõjukas hääl pühkis minema hirmu ja meelepaha. 

«Iga inimese saatus on taeva poolt ette määratud,» õpetas Kekerolis, jäädes Jurase 
kõrvale seisma. «Sinu isa tahab sinus vaprat kasakat näha, kuid ta ei saa aru, et taevas on 
sulle teise elutee määranud .. . Sul tuleb 

133 

sessinatses ilmas suuri tegusid korda saata. Kanna seda oma südames. Ära usalda 
kedagi. Pea meeles: jumal on meie kohtumõistja, tema tahtmine on seaduseks kõigile. 
Tema palge ees on sinu isa, kes on vägev hetman, ja viimane smerd ühesugused. Su isa 
on vana ja aastad teevad oma laastava töö. Nende eest ära joosta ega end peita ei saa. Kes 
peaks siis hetmaniks saama? Sina! Tähendab, ole talle sõnakuulelik, ole tema ees lahke, 
võida tema usaldus. Ent omast ära tagane.» 

Thomas Kekerolis asetas oma käe Jurase ettekallu-tatud pea peale. Kõhn, seljas pikk 
must sutaan, seisis ta Jurase kohal, ja tema vari, mis murdus kuskil laes, tegi toa 
pimedaks. Vasaku käega silitas ta oma talvataolist habet, paremat kätt hoidis aga Jurase 
pea peal ja vaatas teda vihkamisega. 

Kekerolise mõjuvad sõnad äratasid Jurase südames uusi tundeid. Isegi pea hakkas 
neist ringi käima. Tõepoolest! Kuidas ta ise selle peale ei tulnud, et pärast isa saab 
hetmaniks tema? Ainult tema! Kes teine siis ikka? Võtta pihku hetmanikepp, käsutada, 
nõuda, teha, mis aga pähe tuleb ... Missugune õnn! Kui isa enam ei ole (see mõte lipsas 
kergelt läbi pea), saab ta ise peremeheks. Kuid võõrasema? Mis ta ikka ära ei ole? Ainult 


naine ja see on kõik. Võõrasema ta ei armasta. Ta ei usu tema lahkeid sõnu, ta ei usu, et 
võõrasema teda südamest kaitseb, kui isa vihane on. Jõuaks see aeg kiiremini kätte! 

See mõte süttis, põletas ja kohutas teda. Ta vajus täiesti kössi lauale ja ta õlad 
vappusid. 

Kekerolis võttis käe Jurase pea pealt ja muigas arusaavalt. Ütles siis õpetavalt: 

«Ma elasin kümme aastat Athose mäekoobastes. Kümme aastat peksles mu mõistus 
ilmalike askelduste püünises. Ma tahtsin jõuda teadmiseni, mis mõte on inimese 
olemasolul, ja jõudsingi. Ma leidsin selle.» 

Juras tõstis ettevaatlikult pea ja vaatas õpetajale otsa. See seisis pikana ja tugevana 
tema ees ja naeratas talle lahkelt ning sõbralikult. 

«Ma leidsin elumõtte kuulsuses, hetmanipoeg. Püüa seda iga hinna eest. Kui sa selle 
kätte saad, on sinu ees lahti kõik uksed õnnekotta. Sa seisad selle koja lävel. 

Paljud tahavad sind sealt eemale tõugata, kuid ära lase. Ole ettevaatlik. Sul on teistes 
maades häid sõpru. Sellest ei tohi sa aga kellelegi hingata. Pea meeles! Sulle tullakse 
appi. Usu mind ja kuula mind.» 

-..Ja kui Juras õpetajast rahustatuna unne vajus, kuulis ta ikka veel tema sõnu ja nägi 
enda ees tema karmi nägu. 

-. . Rohekate tulukestena sirasid tähed selges taevas Tšigirini kohal. Vaikus sirutas 
oma võimsad nähtamatud tiivad linna kohale, kõrge müüriga piiratud het-manikoja 
kohale, lossimüüride kohale, jää kütkes Tjasmini kohale. 

Vahikasakate jalgade all rudises lumi. Ei tea mitmendat korda juba mõõtsid nad 
pikkade sammudega vahemaad lukkus väravast ahelsillani. Pakane läks käredamaks. 
Talveöö on pikk. 

Hmelnitski magas ja ohkas vahetevahel sügavasti läbi une. Rahutu oli ka Hanna uni. 

Juras Hmelnitski nägi unes hetmani kleinoode. Ent niipea kui ta hetmanikepi pihku 
võttis, kerkis ta silme ette isa kogu, ja Juras karjatas, hakkas voodis visklema, ärkas 
viivuks ja vajus taas unne nagu sügavasse kuristikku. 

Magas peakirjutaja Võgovski, hoides kätega kõvasti patjade ümbert kinni. 

Lavrin Kapusta magas oma kantseleis lavitsale laotatud lambanahksel kasukal, 
kokkusurutud rusikas pea all. Ta oli jäänud kauaks tööle ega viitsinud enam koju sõita. 

Peavooriülem Timofei Nossatš nägi unes, et kala on suurtükitorus. 

Nossatš virgus, müksas naist, et küsida, mis niisugune unenägu tähendab. Eit oskas 
hästi unenägusid seletada. Kuid ta ei tahtnud ärgata. Ja Nossatš uinus jälle. 

Viltteki all lamas kinniste silmadega Thomas Kekerolis. Läbi õhukese seina, mis 
tema elutuba hetmani-poja omast lahutas, kuulis ta noormehe karjeid, — ta vangutas 
rahul olles pead. 

Silmi avamata lesis ta selili kõval asemel. Kuu valas 

135 

oma surnud valgusega üle peatsis rippuva musta risti-löödukuju. 

Aga sadade verstade kaugusel öisest Tšigirinist, kogu Ukraina ja Dnepri mõlema 
kalda registrikasakate hetmani residentsist, läitis paavsti nuntsius Varssavis Johannes 
Torrez kustuvast küünlajupist väriseva käega uue vahaküünla ja ütles kroonikantsler 
Leszczynskile: 

«Meie püha eesmärgi kättesaamiseks on kõik abinõud head, mu poeg! ... » 

Pakane küünlakuuöö ujus nagu laev kaugetele randadele. 


Äkki tõusis tuul. Vingus, keerutas madalalt mööda steppi tuhisedes lund üles. Teedel 
kiskles raskes palavikus lumetuisk. 

Luurekasakad sõitsid Tšigirini tänavatel ringi, vahtisid üle tarade, mis õues tehakse, ja 
kuulatasid, kas pole ehk kuskilt kogemata kombel mingisugust kabinat kuulda. 

Lossivallidel seisid terased tunnimehed. 

1534. aastal asutas hispaanlane Ignatius Loyola katoliikliku jesuiitide ordu. 

Inimesed paljudes maades, mis asusid Hispaania kuningriigile lähedal või sellest 
kaugel, samuti Hispaanias endas ei võinud aimatagi, missugune nuhtlus oli ilma 
sündinud. Ainult Vatikani aujärg, mis sellele kaasa oli aidanud, võttis tänupalvega vastu 
teate kohutava, halastamatu võimu tekkimisest. See hakkab tule ja mõõgaga hävitama 
kõike elavat, mis seisab katolitsismi ja paavsti teel. 

Ignatius Loyola, inimsööja ja timukas, ütles kolm sõna, mis said jesuiitide õhtu- ja 
hommikupalveks: 

«Eesmärk pühendab abinõu.» 

Maailm kohkus, kui ta peatselt nägi, missuguseid abinõusid äsjasündinud katoliku 
ordu kasutab, et jõuda oma eesmärgile — katoliseerida rahvad ja hävitada kõik need, kes 
tahavad kinni pidada oma usust ja oma elukorrast. 

Veel ei olnud sõlmitud maid ahnitsev Lublini unioon ega olnud veel aset leidnud 
mõnede kõrgemate õigeusu vaimulike häbistav äraandmine Brest-Litovskis, kui inimesed 
Poola kroonimaadel, Ukrainamaal ja Moskva riigis olid juba palju kuulnud verejanulisest 
vaimupimedusest, mis roomas välja Vatikani ja Hispaania piinakeldritest ja mida 
levitasid mõrtsukad-inkvisiitorid. 

Veel ei olnud inimesed slaavi maadel jõudnud unustada (kui nad seda üldse unustada 
suutsid) Vatikani kaitse all oleva ristirüütlite ordu jõledaid tegusid, kui juba uus katk 
mustas sutaanis, ühes käes rist ja teises-mõ6k, pettus südames ja mürgitamine mõtetes, 
igipõlistele slaavi maadele valgus. 

Veidi enam kui kakskümmend aastat pärast jesuiitide ordu asutamist ilmusid selle 
vennad, nagu Loyola bandiidid end irvitavalt nimetasid, Poola kroonimaadele. Neid 
kutsus sinna Poola kuningas Sigismund II August uueks ristisõjaks Moskva maadesse. 

Jesuiitidest liikus juba sel ajal ringi kohutavaid jutte. Tuleriitade kõrbelehk, kus 
põletati süütuid mehi ja naisi, karjed, mis kostsid Hispaania Alcazari, Vatikani koobaste, 
Pariisi losside ja Malta kloostrite piinakambritest, kandusid mööda maad laiali. Seda 
kuuldi ka Ukrainas ja see jõudis ka Moskvamaale. 

24. augustil 1572. aastal, mõni aasta pärast jesuiitide ilmumist Poolasse, korraldasid 
paavsti kõrilõikajad Pariisis kurva mälestuse jätnud Pärtliöö. Kella kaheteistkümnest 
öösel kuni kella viieni hommikul lõigati kaheksal tuhandel protestandil kõrid läbi 
ainumalt sellepärast, et nad olid protestandid. 

Pärtliööst kuulda saades süütas Vatikan selle roomakatoliku kiriku verise vägiteo 
auks piduliku ilutulestiku. 

Inkvisiitorite põrgulikel tuleriitadel sai hukka rohkesti inimesi, kelle nimesid 
mäletasid hiljem austusega kümned põlvkonnad. 


Slaavlane, tšehh Jan Hus hüüdis tuleriidal surres: «Õigus võidab!» Ja need kaks sõna 
lendasid üle kogu maailma ja muutusid teraskilbiks, mille vastu purunes usumäratsejate 
õel, röövellik võitlushüüd: «Eesmärk pühendab abinõu». 

Et Lääne-Euroopa rahvaid enda alla heita, ei põlanud jesuiidid mingisuguseid 
abinõusid. Prantsuse kuningriigis piinati aasta jooksul surnuks nelikümmend tuhat naist, 
keda süüdistati loitsimises, nõidumises ja teistes «pattudes»... 

Ja siis seadis Vatikan oma jesuiitidega sammud Ukraina ning kogu venelaste maa 
poole. 

Salakaval mõte ühendada õigeusku rahvad paavsti rüppe, nagu seda Vatikanis 
mõnitavalt räägiti, tekkis katoliku kirikul Rzecz Pospolita kuninga Sigismund III-nda 
ajal. Moskvasse ilmus paavsti legaat jesuiit Antonius Possevinus, ja tegi tsaar Ivan 
Groznõile ettepaneku ühendada õigeusu kirik Rooma kirikuga. Groznõi vastus — «Neid 
paavste me ei tunnista tõelisteks püha apostli asemikkudeks, nende võimu alla me end ei 
anna,» — oli kindel ja kõigutamatu. 

Antonius Possevinus, tuntud juhtumusteotsija ja petis, ütles Vilniuses kiiresti 
kokkukutsutud jesuiitide nõupidamisel: 

«Praegu ei tasu mõteldagi unioonile Ida-Euroopas ehk Moskva-Venemaal. Seal on 
tsaar ja rahvas ühte usku. Suuremad lootused unioonile on Lääne-Venemaal, mis on 
Poola kuninga all, kes ise rooma-katoliku kirikusse kuulub. Tema võimu võib kasutada 
mõju avaldamiseks vene vürstidele ning pappidele ja nende meelitamiseks uniooni.» 

Poola šlahtale ja ta kuningale olid Antonius Possevi-nuse sõnad meeltmööda. Unioon 
võis saada sõjariistaks, mille abil oli võimalik ilma soldatite ja suurtükkideta igaveseks 
ukraina ja valgevene rahvas enda alla heita, likvideerida mässavad kasakad ja kaotada 
needki kärbitud eesõigused, mis neil olid. 

Sel kombel aitas Vatikan kuningat ning šlahtat, need aga omakorda Vatikani. 

Nõnda sündis Brest-Litovskis ilmale kiriku-unioon. 

Ukraina kasakavanemkonna hulgas leidus äraandjaid ja äramüüjaid, leidus 
seesuguseid, kes läksid sõjakale katolitsismile priitahtlikult appi ja esimestena said 
vihatud nimetuse — uniaadid —, mis oli niisama hea kui sõnad «usutaganeja», 
«äraandja» või «müüdav hing». 

Kuid rahvas, need inimesed, keda senaatorid, šlahtitšid, kuningas, paavst oma 
legaatidega ja inimsööjate jesuiitidega vulgus proianum'iks, see on jultunud pööbliks 
nimetasid, seisid kindlalt ega müünud maha oma usku, oma kodumaad ega oma keelt. 

Jesuiidid siiski ei taltunud. Ukraina linnades ja külades lõid lõkkele tuleriidad, millel 
hukkusid need, kes ei vandunud unioonile alla. 

Müüdavus, äraandmine, valskus pugesid kõigi katuste alla Vislast Dneprini, roomasid 
üle Dnepri, hiilisid Moskva riigi piirile. 

Ukraina poolastunud šlahta jesuiitidele iseäralist muret ei teinud. Nõndasamuti 
avaldas ka enamus kõrgemast vaimulikkonnast oma poolehoidu unioonile, kuid mis 
lihtrahvasse ja tema juhtidesse või alamatesse vaimulikkudesse puutus, siis nendega oli 
jutt lühike. 

Tule ja mõõgaga! 

Mõõga ja tulega! 


Rzecz Pospolita magnaadid võtsid need sõnad vastu kirjeldamatu hõiskamisega ja 
neid rakendati ellu Šlahta võimu all olevatel Ukraina maadel. 

Kuid vulgus proianum oli oma kanguses kõigutamatu. Ta andis oma ridadest vapraid 
juhte. 

Järgnesid ülestõusud, üks ägedam kui teine. Kuid venelastele ebaedukas Vene— 
Poola sõda ja tunduvate territooriumide ärakiskumine Moskva riigi küljest valmistasid 
jesuiitidele ja paavstile suurt rõõmu. Kõigi idapoolsete Vene maade allaheitmine näis 
nüüd Vatikanile käegakatsutavana. Ja ei keegi mustast Loyola leerist ei suutnud ette näha 
seda uut ja kohutavat jõudu, mis süütas kustutamatu tule vihaseks võitluseks uniooni, 
kuninga, šlahta ja jesuiitide vastu. 

Vulgus proianum ja koos temaga ka tunduv osa ukraina šlahtast, kes nägid uue 
liikumise suurt jõudu, asusid niisuguse juhi valitsuskepi alla, kelle taolist seni veel polnud 
nähtud maadel, mida Rzecz Pospolita, tema Akuningas ning panid ja muidugi ka Vatikan 
juba igaveseks taltsutatuks pidasid. Sest ju alles üsna hiljuti oli olnud juttu ainult 
täiendavatest karistusabinõudest, et oma võimu lõplikult maksma panna. 

Viha pärast näost sinine, luges paavst Innocentius X 

juba 1648. aasta suvel Vatikanis Bogdan Hmelnitski universaali, mille ta oli 
käskjalaga oma Varssavi nuntsiuselt saanud: 

«Meie usk on ära teotatud. Ausatelt piiskoppidelt ja munkadelt on igapäevane leib ära 
võetud, preestreid mõnitatakse, uniaadid on meil noaga kõri kallal, jesuiidid kiusavad 
häbitult taga meie isamaa usku. Poola seim irvitab meie palvete üle, vastates sõimuga ja 
põlastusväärse nimetusega «lahkusuline»... 

Vaadake mind, Zaporožje Kasakaväe kirjutajat ning vana kasakat. Ma ootasin juba 
puhkusele minekut ja rahu, kuid mind aetakse taga ja jälitatakse ainult selle pärast, et 
nõnda tahavad türannid. Mu poeg piitsutati surnuks, naine teotati, varandus võeti ära. 
Mind jäeti ilma ka sõjaratsust ja kõige tipuks mõisteti mind surma. Ei leidunud mulle 
muud tasu vere eest, mis ma nende enda eest olen valanud; pole jäänud midagi mu 
vermetes ja haavades keha jaoks. Kas tõesti peame edasi kannatama? Kas tõesti jääme 
orjusse? Jesuiitide rõhumisel ja türanniseerimisel meie maal pole otsa ega äärt! Rahvas 
oigab ja anub abi. Rahvas ihkab võidelda oma au, kodumaa priiuse, usu eest. Ma olen 
võtnud endale sihiks kätte maksta kannatuste ja piinade eest, mida on meile toonud 
usumäratsejad jesuiidid ning kõlvatu šlahta, kätte tasuda meie usu teotamise ja vägivalla 
eest ukraina rahva kallal. Surm timukatele-jesuiitidele! Surm unioonile! 

On jõudnud kätte tund, mida kõik meie inimesed on oodanud. On käes aeg tagasi 
võita meie usu priius ning au. Aastasadasid on õigeusk häbistavat alandamist kannatanud. 
Meile pole antud palvetamiseks isegi koda. Tõuske üles oma elu kaitseks! Surm neile, 
kes on tulnud meie kodumaale tule ja mõõgaga! Anname neile jultunutele endale pähe 
mõõga ja tulega!» 

Nõnda heitis Zinovi-Bogdan Hmelnitski, registrikasa-kate sotnik, kes oli allaandmatu 
lihtrahva ja kasak-konna tahtel hetmaniks saanud, väljakutse Vatikanile ja kogu tema 
armeele, mille avangardis sammusid jesuiitide jõugud. 

1648. aasta valmistas paavst Innocentius X-ndale üpris palju meelehärmi. Koguni 
rohkem, selle õnnetu 

aasta sündmused lühendasid lõppude lõpuks püha paavsti eluiga. Kuid ei paavst, 
kellel, nagu kogu maailmas räägiti, oli saatanlik ettenägelikkus, ei ükski teine katoliku 
kiriku vürst ega Rzecz Pospolita ei suutnud kummatigi ette näha selle liikumise tagajärgi, 
mida Bogdan Hmelnitski kogu lihtrahva tulisel toetusel Zoltõje Vod5 all alustas. 

Kuid ketseri väljakutse võttis Innocentius X vastu. 

Jesuiitidele anti kõva käsk: Ukrainamaal iga hinna eest vastu pidada. Selle käsu 
täitmiseks lubas püha paavst kõike, isegi üleminekut õigeusku. Seda ei peetud truuduse 
murdmiseks, vaid ajutiseks abinõuks eesmärgi saavutamisel. 

Paavst karjus kogu maailmale ketserite kuritegudest ja katoliku usu teotamisest. 
Paljudes kuningakodades ainult muiati sellest kuuldes. 

1650. aastal Ukrainast tagasijõudnud Veneetsia saadik Alberto Vimina, kellelt 
Veneetsia doodž seda asja järele päris, kehitas ainult õlgu ja ütles julgusega, mida lubasid 
talle ta seisus ja jõukus: 

«Hukkamises ning piinamises on isasid jesuiite võimatu ületada.» 

Vahepeal tegid aga jesuiidid oma saatanlikku tööd. Nende kätt 'võis tunda igal pool, 
kus inimesed harilikku mõdu juues äkitselt surid, kus poeg müüs nagu juudas 
kolmekümne hõbeseekli eest maha oma isa ja ema või kus sotnik või polkovnik, kes oli 
truuduse märgiks hetmanile risti suudelnud, müüs kurjategijatega kokku saades neile 
tähtsaid saladusi. 

Jesuiidid hiilisid hetmani kodusse ja pidasid mitu aastat tema kõrval naist, kellel oli 
kolm nime — Julcia, Anelka ja Helena —, nagu seda hiljem läks korda kindlaks teha 
Lavrin Kapustal, Tšigirini linna atamanil ning hetmani luureülemal. 

See oli raudne jõud, mille vastu Kaini pojad põrkasid, ja mida kaugemale, seda 
rohkem nad selle vastu oma jõledaid päid lõhki jooksid. Neid püüti kinni nagu 
marutõbiseid hunte, neid hävitati, kuid Vatikan saatis kohale uusi ja need uued olid veel 
salakavalamad, veel ettevaatlikumad ja veel kardetavamad. 

Vatikan ei tukkunud. Kuid ka Hmelnitski seisis kaljukindlalt. 

141 

Oli asjatu arvata, nagu saaks tema meelekindlust kulla abil kõigutada. Mürk ja kuul 
leidsid vastulöögi. Jälle ja jälle kerkis nende teele varem Vatikanis tundmatu Lavrin 
Kapusta. Isegi tema pühadus Innocen-tius X ise võttis vaevaks huvi tunda selle ketseri 
vastu, kellel oli niisugune antsakas nimi, mida suursuguses seltskonnas ainult muiates 
välja öeldi. 

Nimi oli plebeilik, kuid selle mehe teod andsid tunnistust tugevast tahtejõust ja 
teravast mõistusest. Paavsti teadmisel anti käsk hetmani abilise eluiga lühendada, ja 
kõigis Euroopa maades tuntud silmuse-ja pussimeistrid asusid agaralt asja kallale. Aeg- 
ajalt tuli Johann Torrezil Varssavis kuivade huultega külm sõna «aamen!» lausuda, sest 
ühtelugu teatati talle äkilisest surmast, mis kas Kiievis või Tšigirinis oli tabanud mõnda 
kaupmeest, ikoonimaali j at, kirikuteeni ] at või teenistuslahket kaubitsejat, missuguste 
maskide all mõrtsukaid Ukrainasse läkitati . . . Kuid paavsti legaatidele oli omane 
järeleandmatus ning visadus. 

Kõige järeleandmatumaks ja kõige salakavalamaks peeti Johann Torrezi. 

Küll Vatikan teadis, keda ta Rzecz Pospolitasse oma nuntsiuseks läkitas. 

Lõppude lõpuks oli nüüd jutt juba sellest, et parem on kogu maa tulega laastata ja 
kõik inimesed maha tappa, kui seda maad kellelegi teisele jätta. Kui leiaks aset viimane, 


oleks see Vatikani edaspidisele saatusele mustaks märgiks. Sama kinnitas Rzecz 
Pospolita šlahta. Samasugusel arvamisel oli ka tema kuningas Jan-Kazi-mierz. 
Ja uuesti langesid Rzecz Pospolita ja Vatikani huvid ühte. 


20 


Sõda oli kestnud väikeste vaheaegadega juba kuus aastat. 

Pospoliidid kroonimaadel tõstsid nurinat. 

Andamid panidele, tuhandete inimeste surmasaamine kaugetes Ukraina linnades ning 
külades ja lõpuks sõja-tule paiskumine ka kroonimaadele ei tõotanud šlahtale 

142 


ja kuningale midagi head. Kuid kas Potocki oleks suutnud leppida kümnete linnade ja 
sadade külade kaotusega? Kas oleksid riigi rahu huvides nõus sõda lõpetama 
Wišniowiecki, Kalinowski, Sapieha, Radziwill, Koniec-polski, Lubomirski, Ostrzycki ja 
koos nendega veel sajad šlahtitšid, keda Hmelnitski ja tema armee oli ära kihutanud 
soojadelt kohtadelt, kus neil oli külluses, mõdu ja viina, tasuta ülalpidamine ning muretu 
elu? 

Nurisegu pospoliidid pealegi. Nende rahustamiseks on ju Gniezno kardinal-priimas. 
Tema asi on selgeks teha, et ilma selle sõjata pole pospoltiitidel enam elu maailmas, et 
Hmelnitski ja tema lahkusulised saadavad kõik katoliku naised ning neiud Krimmi ja 
Türgimaale vangipõlve. Katoliku kirikutest teevad nad hobusetallid, trambivad maatasa 
kogu Rzecz Pospolita, nii et sellest saab Dikoje Pole. 

Aasta tagasi oli kantsler Leszczynski seimis ütelnud:: 

«Tüli kuningriigis ei saa pikale venida. Varem või hiljem palub Hmel kuningalt armu 
või ta kõigub võllas kuningalossi ees Krakovi Wawelis.» 

Kroonimaade šlahta pani suuri lootusi Krimmi hor-dile. Khaan Islam-Girei oma saja 
viiekümne tuhandelise sõjaväega pidi kevadise kampaania ajal Rzecz Pospolita vägevaks 
liitlaseks saama. Kantsler Leszczynski oli selles vankumatult kindel. Kõik kuuldused 
Hmelnitski läbirääkimistest Moskvaga panevad khaani ainult vähem kõhklema. Moskva 
liidus Hmelnitskiga on surm Krimmile. Ent kas ainult Krimmile? 

Repnini ja saatkonna sõit Lvovi oli juba ununenud. Ei olnud hästi mõeldav, et 
Moskva riik Poljanovka rahu rikuks. Ja et rootslased põhjas Moskoovia piiril seisavad, 
türklased Aasovis Doni maade kaudu lõunapiireA himustavad, Rzecz Pospolita aga 
Smolenski poolt ähvardab, ei tohiks just vähe lugeda. Ega Leedu kroonihet-mani vürst 
Radziwilli sõjaväge niisama muidu varus ja täielikus lahingukorras hoitud. .Ei, sõjalist 
abi Moskva Hmelnttskile küll ei anna! 

Kantsler oli selles kindel ja püüdes seda temale omase oskusega selgeks teha mitte 
üksnes kuningale, mis ei olnudki nii raske, vaid ka säärastele kangekaelsetele 
senaatoritele nagu kroonihetman «Stanislaw 

Potocki, kes oli juba sõjaväe juurde Kamenetsi sõitnud, sest oli tulnud teateid, et 
žolnerid on rahutuks muutunud, ihkavad koju ja on sõnakuulmatud. 

Igaks juhuks oli kroonihetmanile ülesandeks tehtud Bahtšisarai khaanist mööda 
minnes joonde ajada vahekorrad Budžaki hordiga ja janitšaridega Hotinis. Zol-neritele 
aga anda võimalus Ukraina külades «ringi vaadata», et neil võõrsil «igav» ei hakkaks... 


Kantsleri ettepanek valmistas suurt lõbu nii krooni-hetmanile kui ka kuningale 
endale. Lahkumisõhtul kuningalossis said nad üsna tublisti naerda. 

Leszczynski läkitas ustavaid mehi ka hetmanimaale. Külastati Võgovskit Tšigirinis ja 
metropoliit Kossovit Kiievis. Ei teinud paha Võgovskile meelde tuletada, et ta tammub 
juba liiga kaua paigal. Kuid Varssavi teda taga ei kihuta. Tõsi küll, Lanckoronski oli 
hetmani-kepile uue kandidaadi — Pavlo Teterja — esitanud. Ta oli valmis lahkusulise 
eest oma peaga vastutama. Kuid neid, kes tahaksid hetmanikepi pihku võtta, pole vähe. 
Palju tähtsam on, kuidas selle kepi lahkusulise Hmeli käest ära kiskuda saaks. Kantsler 
kavatseb aga pärast Hmeli purustamist hetmanikeppi mitte kellelegi anda. Ta mõtleb 
panna Ukrainasse Sapieha või Koniecpolski või anda see maa kroonihetman Stanislaw 
Potockile, nimetuse «Ukraina» võiks aga hoopis ära kaotada! Ja nii teha ühe korraga lõpp 
kõigele, mis tee peal ees seisab. Sundida aru saama, et seda, kes on Rzecz Pospolita 
vastu, ootab surm. 

Leszczynski oli kindel, et ainult hõlbu andmine kasakatele kuningas Wladislawi ja 
tema eelkäijate ajal oli põhjustanud nende arvu kasvamise. Ei, pärast võitu ta tingib välja 
kuninga ukaasi, mis keelab surmanuhtluse ähvardusel ukrainlastel kodus mõõga või 
musketi ja isegi noa pidamise. Las rebivad liha ja murravad leiba hammaste ja kätega. 
Säärased lojused! 

Kantsler Leszczynski oli kõik ette näinud, kõik läbi kaalunud. 

-- Ja surmavaikus, mis talve lõpul piiridele saabus, näis ainult kinnitavat kantsleri 
oletusi, et Moskva on sõjalise abi andmisest Hmelnitskile ära ütelnud ja et 

hetman ise istub nüüd hirmunult Subbotovos või Tši-girinis ning otsib olukorrast 
väljapääsu. Kindlasti mõtleb ta juba ei tea mitmendat korda, kuidas kiiremini kuningas 
Jan-Kazimierzi palvele tulla ja kuningalt põlvili armu paluda, et kuningas talle 
hetmanikepi jätaks. 

Kuid vaikus piiril ei tohi mõistust uinutada. Ja kantsleri auks peab ütlema, et ta tegi 
kõik selleks, et senaatorid ja vojevoodid sel talvel oma kohtadel istuksid ja mõningaks 
ajaks loobuksid uhketest pidustustest, mida iga aasta sel ajal Varssavis peeti. 

Kantsler uskus märkidesse. 

Mida karmimalt ning vaiksemalt praegu Varssavis elatakse, seda suurem pidupäev 
ootab kroonimaid tulevikus. Pärast Berestetško võitu joodi ja pidutseti üleliia ja kutsuti 
endale häda kaela Batogi all. 

Vaikne oli piiril! 

Vaikne oli Varssavis! 

Vaikus valitses kantslerilossis, selle kõrgete müüride vahel. 

Vaikus täitis Varssavi õhku ja kantsler tundis sellest nagu kangest joogist mõnu, kui 
ta sel talveööl oma avaras kabinetis edasi-tagasi kõndis, sammudes ettevaatlikult koheval 
vaibal, mille ta oli saanud kingiks Türgi suurvesiirilt ja mis pidi kõnelema igavesest 
sõprusest. 

Nõnda kaovad pikapeale mured. Vaikus ja öö teevad oma töö. Nagu iseendast tõuseb 
pähe mõte: «Tänu jumalale, et kõik mu mõisad on Krakovi vojevoodkon-nas, aga mitte 
Ukrainas!» Seda mõnusat mõtet rikub viivuks Kostka-Napierski meeldetuletamine. 

«Kui tore, et läks korda oma pööblit purustada,» mõtleb Leszczynski mõnuga, 
«muidu aga, issand hoidku selle eest, oleks ta Hmelnitski lahkusulistega ühinenud ja me 
oleksime nagu põrgutules olnud.» 


Küünlad valgustavad heledalt avarat kabinetti. Kullatud raamides portreedest 
langevad vaibale pikad varjud. Kantsler seisatab iga portree ees, ajab nendega tummalt 
juttu. Päeval seda teha ei saa. Kui tore, et öö on nii vaikne. 

Tähelepanelikult vaatab teda seinalt ta isa, Lucki vojevood, ja näib noogutavat peaga, 
kiites heaks poja 

145 
targad mõtted ja ettevaatliku tegevuse. Kas tema, Lucki vojevood, võis aimata, et ta 
pojast saab kuulsusrikka Rzecz Pospolita suurkantsler, kuninga järgmine isik? 

Kantsler astub teise portree ette. Tema ees on onu Jan Wieligõrski, Krakovi 
peapiiskop. Temale võlgneb kantsler tänu oma edusammude eest poliitika-maailmas. See 
oli tema, kes Leszczynskist riigimehe tegi. Kui kahju, et surm peapiiskopi ära võttis. 

Peapiiskop ei naerata ega nooguta pead. Ta vaatab valjult ning küsivalt. Ja kantsleril 
hakkab veidi jube selle läbitungiva pilgu all. Ta astub kähku järgmise portree juurde. 
Tema ees on kadunud naine Jadwiga, sündinud Koniecpolska. Varane surm ei lasknud ka 
temal kantsleri kuldketist ja ristiga kuldtähest mehe linnal rõõmu tunda. Kuid Jadwiga 
võib taevariigis rahulik olla. Kantsler ei lase sündida, et keegi teine naine ta edusammude 
üle rõõmustada saaks. Ta perenaist Janinat riigiasjad ei huvita. Janina kohustused ei ulatu 
kantsleri magamistoast kaugemale. 

Mis ka ei räägitaks, kuid kantsler pole mitte ainult truu kuningriigi teener, vaid ka 
truu abikaasa. 

Vaikus sigitab häid, vagasid mõtteid. Ega Rzecz Pospolita kroonikantsler niisama 
heast peast märkidesse usu. Veiniarmastajad, kes tunnevad suurel hulgal vägijooke ja 
neis hästi vahet oskavad teha, ei mõista, et kõige kallim vein maailmas on vaikus. Seda 
võib ilmot-sata juua. 

Rahul endaga ja lohutatult istub kantsler tugitooli ja sirutab vaevatud jalad madalale 
leopardinahaga kaetud järile. 

«Imelik lugu,» mõtleb kantsler, «on inimesi, kes sellega, et nad igal pool kisa ja kära 
tõstavad ning oma tegudega nuttu ja hala toovad, teistele rahu loovad.» Niisugusteks 
inimesteks olid kantslerile jesuiidid. Ignatius Loyola oli paavsti mõistusega mees. 
Kantsler naerab ainult huultega, helitult. Milleks rahu rikkuda? Märk on märk. 

Tasane, kuid tungiv koputus uksele sunnib kantslerit tugitoolis liigatama. Ta näeb 
enda ees peeglis murelikku ning pahast nägu ja rahustab iseennast: «Lollusi See on ehk 
Klementin.» 

«Sisse!» hüüab kantsler. 

«Kõrgeauline pan kantsler,» kannab selgesti ette kuldnööridega kuues lossivalitseja 
Klementin, ust enda järel kinni tõmbamata, «palun tuhat korda vabandust, et lubasin 
endal teie kõrgeaulisuse rahu rikkuda. Kuid olin sunnitud järele andma tungivatele 
nõudmistele, mida pan ...» 

«Et sada tuhat kuradit sind ja sinu pani võtku! Mis siis lahti on, et mind südaöösel 
tülitatakse?» 

Kantsler hingeldas vihast. Ta tahtis juba suu avada, et Klementinit minema kihutada, 
kuid tema selja tagant tuli välja sassis pea ja siis kerkis esile ka selle omanik, kes 
lossivalitseja tagant julgelt sisse astus. 

«Teie, pan? .. .» küsis kantsler segaselt, tõstes käe silme ette, nagu näeks ta enda ees 
viirastust. 


«Teie helduse alandlik teener, rittmeister Stanislaw Grozdicki. Sõnumid, mis ma pan 
Jastrembskilt toon, on nii suure tähtsusega, et ma julgesin aega viitmata teie 
kõrgeaulisuse ette ilmuda.» 

Grozdicki astus kantslerile lähemale ja ütles: 

«Kaheksandal jaanuaril Perejaslavis vandus Hmelnitski koos kasakavanemkonnaga ja 
ühel nõul pööbliga Moskva tsaarile Ukraina igavest alamlust Moskvale.» 

Ja kuigi Grozdicki lausus need sõnad vaikse kähiseva häälega, tundus Leszczynskile, 
nagu oleks lossi kõrgete võlvide all kärgatanud suurtükipauk, purustades rõhuva 
hauavaikuse. 


TEINE RAAMAT 


1 


Kõik pöördus pahupidi sellel 1654. aasta käredal talvel, kus tema pühadus paavst 
Innocentius X sai oma Varssavi nuntsiuselt Johannes Torrezilt sõnumi Perejas-lavi 
Raadast. 

Perejaslavlased ei oleks võinud unes ega ilmsi aimata, kui sügavalt ja kui kauaks jääb 
püsima Rooma paavstide mällu juba ainumalt nende linna nimi. Ükski rohketest 
linnaelanikest ei võinud arvata, et maailma pealinnas — kurblikus Vatikanis —, jesuiitide 
kolleegiumide kaledate müüride vahel, kloostrites, kuningakodades ja vürstilossides tuleb 
nii palju juttu Perejaslavis asetleidnud sündmusest. 

Innocentius X vahtis verd täis valgunud silmadega põletavas vihas oma sünge 
magadiskambri pimedasse nurka ja muljus peos siidpaberilehte, mis oli täis kirjutatud 
Varssavi nuntsiuse hästituntud kindla käekirjaga. Tema pühadust närisid kahtlused. Kas 
tõesti pole temal, katoliku kiriku monarhil, määratud kõiki maid oma krooni alla saada? 
Jah, nüüd olid lood juba teised. See, mis näis olevat kätte saadud ja alla heidetud, oli ära 
langemas ja ähvardas nüüd ise. Kas niisuguste ketserite jaoks oleks küllalt ühest Ignatius 
Loyolast? Et jõle pööbel ja ta juhid tuleriitadel tuhaks põletada, peaks maa peal olema 
tuhat korda tuhat säärast meest nagu Loyola! 

Selgemalt kui ükski teine maailmas, selgemalt kui kõik kuningad, hertsogid ja 
vürstid, sultanid ja khaanid ühtekokku, mõistis paavst Innocentius X, kui hukatuslik on 
Perejaslavi akt Vatikani ja tema ustavate liitlaste kaugeleminevatele plaanidele. 

Perejaslavi akt lõi uniooni edaspidisel edul jalad alt. Kiuste sellele tegevusele, mida 
Vatikan juba ammustest aegadest saadik arendas kui võitlust «Kristuse haua» pärast, 
veeresid ta teele, sellele mitme põlvkonna poolt hästi sisse tallatud teele uued takistused. 
Tuli välja, et ei inkvisitsioon, sõja jõul vaigistamine ega uniooni salakavalad sepitsused 
pole suutnud murda seda jõudu, mis sirutas nüüd oma tiibu juba Moskva tsaari skeptri all. 

Tuleb välja, et Poola šlahta ja tema kuningas on andetud argpüksid. Nende 
kinnitused, nagu oleks vene pööbel alla heidetud ja põlvili surutud, nagu painutaksid 
venelased juba täna-homme ennast Vatikani võimu alla, nagu saaks teekond itta läbi 
venelaste maade rooma-katoliku usu teekonnaks Rzecz Pospolita ilmtingimatu kaitse all, 
— see oli häbematu ja variserlik vale. 


Kaugesse Rooma kandis idatuul kurjakuulutavat ja kanget vastuhakkamise vaimu. 

Ukraina eeskuju andis jõudu paljudele rahvastele. 

Paavst Innocentius X hingerahu ei rikkunud ainult ketserid ja nende juht Hmelnitski. 
Nendega üksi tuleks ju lõppude lõpuks toime. Kuid mitte enam nüüd, kus nende kõrval 
seisab Moskva! Oli väär arvata, et pärast Poljanovka rahu, millega Rzecz Pospolita 
senaatorid nii väga kelkisid, ei saa Vene riik enam jalgu alla. 

Kuidas see juhtus? 

Mis oli juhtunud? 

Kes oli süüdi? 

Need küsimused ei tekkinud mitte ainult Vatikanis . .. 

Jeremias Gunzel pole ei kardinal ega peapiiskop. Kui tema ametist ja seisusest 
rääkida, siis pole tal Vatikani kiriklikus hierarhias tegelikult mingisugust ametlikku 
kohta. Ta jõudis Rooma selle aja kohta harilikul viisil, nagu teisedki reisijad, kes 
rahapuuduse all ei kannatanud. 

Kohe pärast Poola piiri oli Jeremias Gunzeli käsutuses mõnus peavari, rammus ning 
maitsev toit, hea vein ja lõbusad ning mitte just tagasihoidlikud naised. Kui vahetevahel 
tarvidus tekkis, — niisugust tarvidust 

ei näinud Gunzel üksnes ette, vaid lõi ka ise, — siis ilmus ta pühade isade, kloostrite 
eestseisjate või ordude komtuuride silme alla vilets punane sutaan seljas, palja jalu ja 
kepp käes. Ühtejärge kummardades sammus ta siis rangest kloostriväravast sisse, pesi 
endalt teetolmu maha, heitis ahelad ning räbalad seljast ja varsti oli ta kloostri eestseisja 
eluruumides, kus avaldas õpetavalt oma mõtteid ning andis mõnikord korraldusi, abt aga 
kuulas teda tähelepanelikult ja korrutas pauside ajal: 

«Sancta Mater!" Väga tark jutt, teie pühadus.» 

Kui ta oli teinud, mis vaja, ja kui ta oli päris kindelr et tema sõnad olid jõudnud 
nendeni, kellele need määratud olid, jätkas ta teekonda. Kui olukord nõudis, siis tegi ta 
seda tõllas, seljas kallid aadlirõivad, kui aga teisiti vaja oli, siis jälle jalgsi oma pikas 
punases rüüs. 

Tuleb ära märkida, et teel külastas Jeremias Gunzel Austria keisrit Ferdinand III. 
Keisrilossi läks ta paljajalu. Pahkliku kepiga toksides sammus ta mööda pee-gelläikivat 
parketti, jättes sellele porised jäljed ja raputades ebatseremoniaalselt tolmu oma punaselt, 
narmendavalt sutaanilt, mis oli nagu koertest lõhki kistud. 

Keiserlikud kaardiväelased, kammerpaažid ja lihtsalt paažid vaatasid munka klaasiste 
silmadega. Nad olid keisrilossis hullemategi asjadega harjunud. 

Audientsil, mille keiser Jeremias Gunzelile andis, viibis veel ainult parun Alegretti. 

Gunzeli ilmumine ja jutuajamine keisriga tulid parajal ajal ja olid keisrile ja tema 
ministrile suure tähtsusega.. 

Jeremias Gunzel istus keisri ees vabalt ning sundimatult. Ta pidas end keisrikojas ülal 
väärikalt, nagu oli sünnis tema seisusest inimesele, vastas küsimustele sundimatult, 
kuulas pealt, ja kui vaja oli, esitas ka ise küsimusi. 

Gunzeli toodud sõnumid olid seda väärt, et keiserlik kassa hoolitses nii Gunzeli enda 
kui ka tema peremeeste eest. See asi korraldati kähku ning käratult. Kuni Gunzel keisri 
juures istus, tegid vaikivad ning kärmed ametnikud oma töö. 


Püha jumalaema! (ladina k.) 

Viini kohal säras päike. Lumi, mis maha tuli, sulas kohe. Talve polnud siin peaaegu 
tunda. Kuid keiser arvas siiski heaks kaastundlikult tähendada: 

«Kas niisugused viletsad rõivad ei too mitte kahju teie tervisele? Te tulite ju ometi 
külmalt ning karmilt maalt?» 

Jeremias Gunzel vaatas teraselt keisrile otsa, vangutas väsinult pead ja vastas: 

«Teie majesteet, püha paavsti palved kaitsevad mind. Vagadus ja lahtiütlemine 
kõigest sellest, mis meid Jeesusest Kristusest eemale viib, tõstab mu jõudu ja annab mulle 
kangust.» 

Parun Alegretti hammustas huulde. Ta teadis nii mõndagi sellest, kuidas Jeremias 
Gunzel reisib, ja missugusesse majja Viini linnaäärel ta oma tõlla, kohvri ja kaks teenrit 
jättis. Kuid keiserlikku ministrit see suurt ei puudutanud. Kõndigu Jeremias Gunzel 
Viinis kas või pea peal, kui ainult tema ise ja ta peremehed teeksid seda, mis tuleb kasuks 
parun Alegrettile ja suurele keisrile. 

Jeremias Gunzel oli toonud just niisuguseid teateid, millel oli suur tähtsus eelseisvatel 
läbirääkimistel Moskvaga. 

-.. Viinist Rooma sõitis Gunzel hubases tõllas. Head tõllavedrud kiigutasid teda 
kergelt. Muld lõhnas kevadiselt. Vastutulevad jalakäijad kahmasid suursuguse reisija ees 
mütsid peast. 

Keisri maadel valitses kord. Kindlate vahemaade järel seisid tee ääres ristid. Gunzel 
lõi kõigi nende ees risti ette. 

Kaugel paistsid hõbedased oliivipuusalud. Kanakuu-tide taoliste väikeste majakeste 
kohal keerles sinakas suits. Gunzeli tõllast kihutasid mööda kaheksa, vahel ka 
kaheteistkümne hobusega kullatud tõllad livrees teenritega tagapukis. 

Juba päris Rooma lähedal tuli vastu suure Šveitsi reitarite salga kaitse all kolm tõlda. 
Jeremias Gunzel käskis teed anda. Ta võttis kübara peast ja kummardas pea sügavale. 
Punasele safianpadjale naaldudes, parem käsi puusas, vaatas esimese tõlla aknast ülbelt 
välja Veneetsia doodž. 

Gunzel oli ta juba kaugelt ära tundnud suurearvulise vahtkonna ja kahe tagapukis 
seisva pika moorlase järgi, kellel olid peas valged turbanid. 

Doodž libistas oma pilgu üle aupaklikku kummar-dusse paindunud Jeremias Gunzeli 
kogu ja ajas põlglikult huuled torm. Gunzel mõtles sapiselt: 

«Asjata ta mind põlastab. Nii mõnedki minu andmed kõlbaksid ära härra doodžile, 
kes, nagu paistab, ei sõida Roomast oma pealinna tagasi just ilma muredeta.» 

... Õige pea hakkas ka Rooma paistma. 

Gunzel käskis teenril vanade linnakvartaalide vahele äraeksinud väikese kloostri ette 
sõita. 

.. Ja kui Jeremias Gunzel teisel päeval, vilets punane nööriga vöötatud rüü seljas ja 
okslik kepp käes, palja jalu läbi raudse jalgvärava Innocentius X isikliku residentsi 
malmplaatidega kaetud õue astus, helistati püha Peetruse katedraali kellatornis kelli. 
Raudrüüs vahimehed väravas nägid, kuidas munk põlvili laskus, silmad taeva poole tõstis 
ja risti ette lüües palve luges. 

Paavsti vaikivad teenrid astusid Gunzeli juurde, võtsid tal küünarnuki alt kinni ja 
aitasid ta püsti. 


Õrnalt teda toetades talutasid nad ta paavsti eluruumidesse. Jeremias Gunzel jäi 
seisma Innocentius X magadiskambri kõrge ukse ette ja lausus saatjatele oma alandlikku 
tänumeelt avaldades magusa häälega, nagu see oli kombeks pühades ruumides: 

«Ma tulin tagasi põrgust, mu vennad. Ainult jumala püha asemiku, püha paavsti 
tahtmine päästis mu.» 

Jeremias Gunzel tegi ristimärgi ja astus siis üle magadiskambri läve. 

Et paavst veel enne hommikusööki jesuiit Jeremias Gunzelit oma magadiskambris 
vastu võttis, ei olnud Vatikanis igapäevaseks nähtuseks. Niisugune püha paavsti arm sai 
osaks ainult vähestele paavsti legaati-dele, nuntsiustele või kardinalidele. 

Jeremias Gunzeli enda sõnade järgi jõudis ta tagasi põrgust. Jesuiidi arvates oli seal, 
kus ketserid Vatikani ustavate sulaste vastu kätt tõstsid, tõeline põrgu. Seal tuleb läbi viia 
üldine autodafee! Ainult halastamatu autodafee võib ketserite vennastumisele piiri panna. 

Kui Innocentius X sai öösel teate Jeremias Gunzeli tagasijõudmisest, andis ta käsu, et 
jesuiit ilmugu tema juurde koidupuhtel. Vajadus teada saada kõike, mis oli Rzecz 
Pospolitas sündinud, oli nii tungiv, et paavst ootas jesuiiti varjamatu kärsitusega, 
kahetsedes, et polnud teda enda juurde kutsunud kohe kohalejõudmisel. 

Paavst Innocentius andis käsu helistada siis, kui Gunzel Vatikani õue astub, püha 
Peetruse katedraali kellatornis kella. Nähku ning kuulgu kõik, kuidas paavst ja püha kirik 
austavad neid, kes kannavad ta risti kaugetesse maadesse, tuues tuhandeid ja tuhandeid 
inimesi nagu eksinud lambaid tagasi tema rüppe. See pidulik vastuvõtt pidi olema 
tunnistuseks uutest abinõudest, mida Vatikan ette võtab nende vastu, kes julgevad 
katoliikliku Rooma vastu kätt tõsta, neile aga, kes Vatikani usus ja tõevaimus teenivad, 
avaldab ta au ja kiitust nagu pühadele märtritele. 

See oligi, mispärast püha paavst Vatikani truud sulast Jeremias Gunzelit nii suure 
lahkusega õnnestas. 

«Kõnele, mu poeg,» käskis Innocentius, näidates Gun-zelile koha järile oma tugitooli 
kõrval, milles ta istus, tursunud sõrmed nahksed käsitugedel. «Kõnele, mu poeg.» Paavst 
sulges silmad ja ta läikiv nägu kolmekordse lõuaga, mis rippus rasvast rinda katval 
siidsutaanil nagu kott, oli täis näilist rahu ning ükskõiksust, mis pani Jeremias Gunzeli 
väga imestama. 

«Halvad sõnumid, teie pühadus,» alustas jesuiit murelikult. Ta tõstis oma silmad 
paavsti poole, kuid selle nägu oli endiselt ükskõikne, ainult hääles oli kuulda pahameelt, 
kui ta järsku ütles: 

«Kõnele mulle kõik! Ka see, mis halb on, võib imettegevaks muutuda. Kõik on 
jumala teha. Sa olid seal?» 

«Ma olin seal, teie pühadus. Ma nägin kõike oma silmaga ja kuulsin kõike oma 
kõrvaga.» 

Jesuiit kõneles tõttamata ja üksikasjaliselt. 

Sõna-sõnalt andis ta edasi, mis oli aset leidnud Perejaslavi Raadal, ega jätnud vahele 
ka seda, kuidas ketser Hmelnitski oli oma vastiku häälega lausunud jubedad sõnad, mille 
eest teda põrgu ning põrgupiinad ootavad: «Meil Perejaslavis hüüavad kellad, nii et see 
isegi 

156 

Rooma kuulda on. See paneb paavsti ja jesuiidid tantsu lööma!» 

Tume vari libises üle paavsti näo. Vaevalt huuli liigutades ütles ta: 


«See jumalateotus läheb ketserile kalliks maksma. Kõnele edasi.» 

Ja Gunzel kõneles edasi. 

Tema jutt ei valmistanud paavstile rõõmu. Kuid paremat ei olnud Innocentius X 
tegelikult oodanudki. Kui jesuiit oli oma jutu lõpetanud, vaikis paavst kaua aega. Istus, 
käed silme ees. 

Sinkjashall tuvi, paavsti paike, koputas nokaga vastu akna'ruutu. Oli käes tund, millal 
paavst oma käega akna avas ja tuvi oma pühalt peopesalt teradega söötis. Teenri poolt 
valmispandud nisuterad kullendasid laua peal hõbetaldrikul, tuvi nägi neid läbi klaasi. Ta 
koputas veel kord nokaga vastu ruutu, tõstis siis tiibu ja lendas minema. Innocentius X- 
ndal tema jaoks täna mahti ei olnud. 

«Mine ja puhka, mu poeg,» lausus paavst pärast pikka vaikimist. «Sa oled õigustanud 
püha kiriku lootusi, Jeremias Gunzel, ja seepärast sõidad sa peatselt jälle sinna kanti.» 

Paavst lõi Silmad lahti ja jesuiit nihutas end tugitoolist veidi eemale, nagu võiks tuli, 
mis Innocentius X punaste soontega silmis süttis, teda kõrvetada. 

«Sa esined sellel maal, mis on minu vande all,» rääkis paavst ähvardavalt edasi, 
«nagu minu tahte kuulutaja. Seal, kust sa koos minu paljude sulastega läbi kõnnid, sureb 
kõik elav. Lapsed neavad ära oma isad ja isad oma lapsed. Aamen!» 

«Aamen!» kordas Gunzel, pannes peopesad kokku ja surudes neid vastu oma rinda. 

«Nad kahetsevad veel, et on Vatikani vastu üles astunud, kuid siis on juba hilja. 
Seekord ma enam ei jäta.» Innocentius sirutas käe ette ja lausus korisevalt: «Pii-nad ja 
jube surm saavad ketseritele osaks. Mine, mu poeg.» 

Tasakesi, ettevaatlikult astudes, nagu poleks ta jalge all vaip, vaid klaasipuru, lahkus 
Jeremias Gunzel paavsti magadiskambrist. 

Mõne päeva pärast asus Poolasse teele negotsiant Umberto Meloni, kel oli taskus 
Veneetsia valitsuse käskkiri ja kes pidi tee peal külastama mõningaid linnu ka teistes 
riikides. 

Suur rahasumma taalrites ning kuldnates ja tutvused soliidsete kaupmeeste hulgas 
neis maades tagasid kerge . ja muretu reisi. Negotsiandil oli kaasas osav teener Julianus 
Gabeletto. Et teener oskas hästi, venelaste keelt, võis ta tarviduse korral ka tõlgiks olla. 
Gabe-letto soovitas negotsiandile kardinal Sforza. 

Negotsiant Umberto Melonil oli enne ärasõitu õnn avaldada oma lugupidamist 
kuulsale diplomaadile Alberto Viminale, kellega ta oli õnnekombel Roomas. tuttavaks 
saanud. 

Jutuajamine Vimmaga pika reisi eelõhtul ei olnud ülearune. 

Ja ühel kevadõhtul 1654. aastal lahkusid Umberto-Meloni ja Julianus Gabeletto 
Roomast. 

Munk Jeremias Gunzeli punane rüü ja nöörvöö lebasid kirstu põhjas, mis oli tõlla 
tagaosa külge seotud-Okslikku keppi võis igalt poolt saada. Kuid rüü tõi. õnne. Gunzel 
arvas, et pikale teekonnale asudes pole mõtet seda hüljata . .. 

... Vahepeal läks Vatikani keeruline, kuid hästi joonde seatud masinavärk käima. 
Ketseritele ei saanud osaks üksnes needused ... Katk mustas sutaanis roomas 
idapoolsetele maadele, nende kaugete Dnepri kallaste poole, kus õlg õla kõrval seisid 
venelased ja ukrainlased, kes olid täis vaimukangust ja valmis kõigeks, et mitte Vatikani 
võimu alla sattuda ja et vabaneda katoliseerimisest, mille abil poola šlahta tahtis-nende 
maad endale ahmida. .. Kuid Innocentius X-ndale tõi lohutust see, et omavolitsejatel oli 


üks hell koht. Neid varitses selja tagant Otomani impeerium... Kuigi islam jäi Vatikani 
õelaks vaenlaseks, lootis Inno-centius X just tema peale, kindlustades neid lootusi oma 
harilikul äraproovitud viisil. 

Innocentius X, kes oli juba ammu leidnud, et kõik abinõud on head, asus oma töö 
kallale. Näis, nagu oleks ta ainult tõmmanud siidinöörist hõbekellukest, mis rippus 

ta magadiskambri kõrge nikerdatud ukse kohal, Kuid möödus veidi aega, ja nagu 
vastuseks sellele hakkasid ärevalt paukuma kellad Madridis ja Pariisis, Londonis ja 
Nümbergis, Istanbulis ja Stokholmis. 

Kaugel Kreetal ja Malta rüütliordu kloostrite müüride vahel lõi kihama jesuiitide 
vennaskond. 

Paavsti bullat, mille needuste terav ots oli sihitud ketserite südamesse, loeti igal pool, 
kus oli koos vähemalt kümmekond katoliiklast. 

Euroopa lõi liikvele. Lühinägelikud poliitikud, kes: olid pärast Kolmekümne-aastast 
sõda loorberitele puhkama jäänud, kehitasid pahaselt õlgu. Kuid säärased, nagu Prantsuse 
kuninga kantsler krahv de Brienne, Inglise lord-protektor Oliver Gromwell või Rootsi 
kantsler Axel Oxenstjerna, muutusid rahutuks. Öhus oli selgesti püssirohu lõhna tunda. . 


Vahetuskontorite omanikud, pangapidajad, liiakasuvõtjad ja kaubandusnõunikud 
Veneetsias ja Amsterdamis, Hannoveris ja Lissabonis, Lyonis ja Frankfurdis-Maini ääres 
hõõrusid suurt lõikust haistes käsi. 

Puhkes nimelt see tuli, mille ülespuhumiseks polnud, kahju heita tulle sada tuhat 
kuldnat või liivrit. 

Paljunäinud ning osavad Veneetsia kaupmehed tundsid suurt huvi paavsti abinõude 
vastu, mis Ida kohta käisid. Paljude teiste hulgas said just nemad kõige suuremat tulu 
neist rohketest ristisõdadest, mida peeti «Kristuse haua» vabastamise lipu all. Pärast seda, 
kui ühenduses Bütsantsi langemisega kõrvaldati teelt Bütsantsi kaupmehed, kuulusid kõik 
Hommikumaa kal-lisvarad Euroopas neile. 

Maailm, kes nõudis Hommikumaa kaupa ennekuulmatul hulgal, võis seda saada 
ainult Veneetsia kaupmeestelt. Õigus küll, veneetslastele oli võistlejaid tekkinud. Nende 
võistlejate hulk ja, mis veel hullem, nende jõud kasvas aja jooksul järjest suuremaks. 
Seda võttis paavst arvesse ja sai just veneetslastelt oma kavatsuste läbiviimiseks kõige 
suuremaid rahasummasid. 

Juba aastasadu rajati mõõga ja ristiga teed Itta. Asjata varjasid Otomani Porta ja tema 
vasallid end islami seadustega, mis pidid olema nagu kindluse müürid. Asjata keelas 
islam surma ähvardusel ilmuda Vahemere 

vetesse võõraid laevu, mis tahtsid vahetada kaupu Egiptuse ja Süüriaga. Sõjad ja aeg 
tegid oma töö. 

Mõningatel puhkudel jõudsid islam ja Vatikan kokkuleppele. 

Vatikani tiaara all oleva Läänemaa ja Muhamedi koraani võimu all seisva Idamaa 
vahel laiusid slaavi rahvaste viljarikkad ja arutu suured maa-alad. Seal võrsus Moskva 
riigi äravõitmatu jõud, mis kindlalt ja mehiselt oma maad, oma rippumatust, oma usku 
kaitsses. Ja selle riigi ümber koondusid järjest kindlamalt teised Vene rahvad, kes ei 
tahtnud end painutada ei poola šlahta alla, kes täitis Vatikani käske, ei tatarlaste ega 
nende lõunaliitlaste alla, kes kuulusid Otomani Porta võimu alla. 


Allaheidetuks peetud Ukraina ajas nüüd äkki ning ootamatult kõik kaardid segi. 

Bogdan Hmelnitski nimi kerkis nagu kurjakuulutav vari Lääne ja Ida valitsejate ette. 
Selles, et tuleb aega viitmata hävitada kõik, mida on kätte saanud Vene rahvad, keda 
Vatikanis ketseriteks, Portas aga uskmatuteks, gjaurideks nimetati, jõudsid Istanbul ja 
Rooma ühele meelele. 

Vatikan käskis oma vasallidel igavesed riiud Lääne ja Otomani Porta vahel mõneks 
ajaks unustada. Võitlus «Kristuse haua» vabastamiseks ei olnud nüüd enam päevakorral. 
Istanbuli sõitis paavsti isiklik legaat, jesuiit Fabricius Capp. 

Liigutasid end paavsti nuntsiused ja legaadid ka teistes riikides. 

Landsknehtid, hulgused ja juhtumusteotsijad, kes olid alati maiad võõrale varale, 
võtsid seintelt maha roostetanud soomusrüüd (uute ostmiseks raha ei olnud). «Ukrainas 
saame paremad,» lohutasid nad end, puhastasid musketeid ning püstoleid ja ihusid 
mõõku. Need tundmatu päritoluga mehed ruttasid Rzecz Pospolita palgateenistusse, 
hellitades lootusi ohtrale tasule kauges Ukrainamaas, mille allaheitmist nad pidasid hõlp- 
saks ning lõbusaks tööks. 

Rootsi, kes alles hiljuti püüdis igasugustel ettekäänetel oma tõelist seisukohta Rzecz 
Pospolitas arenevate sündmuste kohta varjata, kinnitas nüüd paavsti legaadi 

Verona mõjutusel hertsog Karl Gustavi suu kaudu, kes end kuningaametiks ette 
valmistas, et ta ei saada Poola piirile ühtegi kürassiiri ega ühtegi raudrüütlit. 

Isegi puruvaesed Saksa kuurvürstid, Preisi parunid ja Baieri printsid avaldasid 
hoolimata oma protestantlikust usutunnistusest valmisolekut kaitsta katolitsismi ja 
abistada Rzecz Pospolitat. 

Kuid ei kõikvõimas paavst, ei kuningad, ei ministrid, ei Türgi sultan oma targa 
diivaniga ega vilunud maade-võitjad-kommodoorid ei võinud ette näha peatselt harg- 
nevate sündmuste kogu keerulisust. .. 

Vennasrahvad — venelased, ukrainlased ja valgevenelased — asusid kaitsma oma 
maad, oma elu, oma kombeid, oma keelt ja usku. Sündis kohutav ja äravõit-matu jõud, 
mille tulevast vägevust ei suutnud ette näha ega mõista arutud võõramaiste 
maadeahnitsejate, hulguste ja juhtumusteotsijate jõugud, kes kogunesid läänes Rooma 
paavsti egiidi ja idas Türgi sultani buntšuki alla. 

Asjata uskus paavst Innocentius X kaljukindlalt ja kõikumatult, et uued ristirüütlid 
puhastavad maa ketserlikust rämpsust, nagu ta slaavi rahvaid avalikult ja vihaga nimetas. 

. . Niisiis, kõik oli läbi kaalutud ja mõõdetud. Jäi ainult signaal anda... 

Sinakas suitsuvine tõusis selge taeva poole, mis oli juba kevadiselt helesinine, ehk 
küll lumi alles maas oli ja pakane tuul nägu kõrvetas. Demid Pivtorakožuhha seisis 
jalgväravas ja vaatas, kuidas tänav ärkas. 

Sõitis mööda regi, selle roguski all veretasid lahitud loomaveerandid. Kaupmehed 
vedasid liha müügile. 

Metsikus galopis kihutas ronkmustal hobusel ratsanik. Ferjas, kõrge karusnahkne 
müts ja tubli ratsu tunnistasid, et see oli tsaari käskjalg. 

«Küllap vist kihutab kiire asja pärast,» mõtles Demid. 

Mõned tuttavad tõttasid mööda, teretasid, kuid seisma ei jäänud. 

Töörahvas ruttas Moskva kaupmehe Buzkovi manufaktuuri. Jälle sõitis mööda üks 
regi, seekord kollakate maagikamakatega. Mees pukis hüüdis: 

«Tere, kasakas!», pilgutas silma ja nähvas hobusele piitsaga. 

Demid naeratas rahulolevalt. Sestsaadik kui ta Pere-jaslavist tagasi jõudis, hüüavad 
teda kõik kasakaks. Hetmani kaitsekirja pärgament oli paljude sõrmede katsumisest veidi 
kannatadagi saanud. Seda lugeda kõik küll ei osanud, kuid kirja näppude vahel hoida 
tahtis igaüks. Hetmani mõ6k ei äratanudki nii palju imestust kui see kaitsekiri, mille 
küljes rippus tugeva jõhv-nööri otsas pitser. Mis see mõõk ikka ära ei ole! Seda saaks 
ostagi, kui raha oleks. Aga kaitsekiri ... 

«Juba varakult jalul, kasakas,» kuuldus tuttav hääl. 

Demid vaatas ringi. 

Üleaedne, püssisepp Matvei Leskov astus oma tarest välja ja tuli tema poole. 

«Kas sõidad?» küsis ta ja pani käe pihttarale. 

«Sõidan.» 

«Süda rõõmustab?» 

«Rõõmustab!» kinnitas Demid. «Ainult headest inimestest on kahju lahku minna ... » 

«Häid inimesi on igal pool,» kostis Leskov mõtlikult. Ta sinised silmad kiskusid 
naerule. «Aga ennäe kometit! Kui meie kaupmeheisand kuulis, et sa manufaktuurist ära 
tahad minna, käratas kupja peale: «Mis jutt see on! Ei tohi lasta!» Kubjas aga vastu: «Ta 
(see käis sinu kohta) pole meie kirjas, on vaba lind. Läheb, kuhu tahab, pealegi on tal 
kaasas ukraina hetmani kaitsekiri.» Säh sulle nüüd!» 

Leskov näitas manufaktuuri poole pikka nina, kuid naer kadus näost. Ta raputas habet 
ja ütles siis kurvalt: 

«Oleme sinuga siin nii ära harjunud!» 

«Kui sa õige tuleksid koos minuga!» ütles Demid südikalt. «Tõepoolest, kui tuleksid 
kaasa!» 

«Kas sa arvad, et ma ei tuleks? Jumala eest, tuleksin koos sinuga! Kuid sa tead ju ise, 
et ma ei saa. Olen rauamanufaktuuri küljes ahelatega kinni, liiatigi on mul veel naine, 
lapsed .. .» Ta jäi mõttesse, vaikis veidi ja ütles siis lõbusalt: «Kah mul asi, kasakas, 
hakkate 

162 

minu suurtükkidest ja musketitest poola panide pihta põmmutama ... Valan ise 
kümmekond säärast kuuli, et kui su kasakad nendega põrutavad, on kuningalgi Varssavis 
pill lahti... Noh, aga kuidas temaga lood 

on?» 

Demid taipas — Leskov päris ta naise järele. 

«Mis seal ikka, Sanja pole rumal. Esihakatuses, kui kuulis, et tuleb sõita, vesistas 
silmi, nüüd aga pole enam midagi. Vassilko on tubli kasakas, oskab minust paremini 
emale auku pähe rääkida.» 

«Vassilko on sul vojevood!» kiitis Leskov Demidi kallist pojukest. «Kuid mul on aeg 
manufaktuuri minna, näed isegi,» näitas ta käega kaugele, kus tumedate katuste kohal 
must suits laia paksu joana taeva poole keerles. 

«Vana röövel on juba lõõtsuma hakanud. Mine pealegi, vennas! Aga õhtul tule minu 
poole, maitseme lahkumise puhul Perejaslavi mõdu ... » 


Leskov läks ära. Demid seisis veel tükk aega paigal. Tõmbus siis külmast tuuleiilist 
kössi ja astus majja. Seisatas lävel metallkraabi ees, et saabastelt lund maha pühkida. Tuli 
meelde, kuidas ta kraapi oli siia passita-nud. Kui palju aega sellest nüüd on? Tollal oli ta 
arvanud, et seab selle paika kauaks, eluksajaks. Ja ta ei näe enam ei Kiievit ega Tšigirini: 
«Ära eluilmaski katsu tulevikku ette näha,» tärkasid mällu isa sõnad. Unustades 
saabastelt lume pühkimata lükkas ta ukse lahti. 

Toas vaatas Aleksandra talle otsa mureliku pilguga. Naine seisis avatud kirstu ees, 
käes lilleline sarafan, mis Demid oli pärast pulmi talle Moskva turult ostnud. Vassilko 
magas ahjuvirusel lambanaha all. Naeratas unes. Higipiisk värises nöpsnina otsas. Demid 
võttis naise piha ümbert kinni, surus ta ruuge pea oma rinnale ja sosistas talle õrnalt 
kõrva: 

«Ära nukrutse, Ljosja.» Naine naeratas nende sõnade peale. Talle meeldis, kui Demid 
ta nime ukraina moodi ütles. «Me ei sõida ju võõrsile.» 

«Kuidagi kõhe on,» vastas naine. «Seal tuleb ju sõda. Teine maa, teised inimesed ...» 

«Inimesed on niisugused nagu mina, aga kas mina paha olen?» Demid puhkes 
naerma, viis Aleksandra 

pingi juurde ja pani enda kõrvale istuma. «Nüüd on meil ühine maa. Ühine maa, 
ühine saatus.» 

Aleksandra tundis, kuidas Demidi soojadest, mõistlikest sõnadest süda kergemaks 
läks, ärevus kadus. 

«Sõjaga on lood niisugused, Lj osja, et kui me vaenlasest seal jagu ei saa, tuleb ta ka 
sita. Eks ole ju teilgi siin käinud nii poola šlahta kui tatarlased ...» 

«Oh, käisid jah!» ohkas Aleksandra. «Kui palju hirmsaid lugusid ema neist on 
jutustanud .. . Kiskjad 100: mad, mitte aga inimesed. Isa nad piinasid surnuks ...» 

«Kas me suudame seda unustada?» Demidi hääl väratas. «Näed nüüd ise, et meie 
saatus on ühine: neelud poola šlahta saatis teise ilma nii sinu kui minu isa.» 

«Ema sõidab siia,» ütles Aleksandra, «mis küll tema meile ütleb?» 

See, mida ämm öelda võib, ei andnud Demidilegi just hästi hingerahu. Mis siis küll 
saab, kui hakkab hädaldama ja silmavett valama, et tütar viiakse ära kaugele maale, 
Aleksandra lööb jälle kõhklema ... 

«Sa mõtle ise,» usutles Demid, vaadates naise hele-sinistesse silmadesse, «su 
suguselts on töökas, sellest on võrsunud Moskvas kuulsad maagitundjad. Ja kui osav 
püssisepp su vend on! Su isa käis rauamaagi pärast Venemaa kõige kaugemas nurgas, kus 
olid ainult igavene jää ning karud, ja ei kartnud, ka ema oli temaga kaasas. Ise sa 
jutustasid mulle.» 

«See oli õigus.» 

«Näed nüüd, aga misjaoks sina siis nii kangesti kardad? Maa on meil üpris hea, jõed 
ja järved niisugused, nagu ei voolaks neis vesi, vaid piim ja mesi. Kalu on rohkesti. 
Viljadel pole otsa ega äärt. Niisuguseid linde aga nagu seal pole ma isegi siin teie juures 
näinud. Laulud, mis külas lauldakse, on ladusad, just niisugused, nagu sulle meeldivad. 
Sinust saab kasakanaine Aleksandra! Ja veel missugune!» 

Demidi silmad lõid põlema. Aleksandra naeratas. Mustad kulmud lendasid nagu 
nooled silmade kohal lahku. Ühetasased hambad särasid nagu pärlid läbi raaarjaklaasist 
akna tuppa hiilinud päikesekiire käes. 

«Siiski on kuidagi kõhe!» 

«Mis sa ometi räägid, Lj osja! Kas sa mäletad, kuidas sa röövlile teibaga pähe 
virutasid ja talt püstoli ära võtsid ... .» tuletas Demid talle meelde. 

«Oli jah sedasi!» puhkes Aleksandra naerma, tuletades meelde, kuidas nad tunamullu 
emaga laadalt tulid ja tee peal üks kuri mees end vankriotsale palus, siis aga neid paljaks 
röövida tahtis. Jaa, võib-olla kahetseb see mees seda tänapäevani. 

«Mõtle ometi, Ljosja, mind kutsub hetman Hmelnitski ise. Ta ütles mulle nõnda: 
«Võta oma naine ning poeg ja sõida siia. Sind, Pivtorakožuhha, läheb mul üpris tarvis!» 
Kaitsekirja oled sa ju näinud, mõõka oled näinud... Andis raha, hobused. Perejaslavi 
platsil andsin ma vande.» 

Vassilko ärkas üles. Oma väikeste rusikatega silmi hõõrudes ütles ta: 

«Kas hakkame juba sõitma?» «Näed nüüd, ka Vassilko tahab sõita.» «Sõita,» kordas 
poisiklutt, ronis viruselt maha ja kobis ainult pika särgi väel isa põlvedele. «Eks ole, 
minust saab kasakas?» küsis ta, ja ema varrukast tõmmates ütles: «Ema, sõidame.» 

«Ets kae, kui kiire sul on,» naeratas Sanja. «Küll me sööme veel kodus hommikut ja 
lõunat... » 

Ta tõusis, heitis tõttamata raske ruuge palmiku üle õla ja läks kergel sammul ahju 
juurde, jalas uued kõrgete kontsadega kollasest nahast saapad, mis Demid oli talle 
Perejaslavist toonud. 

Ukseriiv lõksatas. Ukseprao vahele ilmus tundmatu nägu. Tuppa puges kõhn kogu, 
hall kaftan seljas, ja lõi ikoonide ees risti ette. 

«Kas siin elab Demid Pivtorakožuhha?» küsis ta ja pilk jäi peatuma ahjule, kus 
värskelt küpsetatud pirukad kausi sees roosatasid. 

Tõmbas ninaga õhku ja aevastas. Pererahvast ootamata ütles ise endale «tervist!». 

«Seda küll,» ütles Demid lahkelt. «Astu aga sisse, mees, mina see Pivtorakožuhha 
olengi.» 

«Sind kästakse manufaktuuri, otse peremehe, isand Buzkovi juurde tulla. Ta juures 
istub üks võõras mees, vausulega kübar peas. Peremees käskis, et ma oleksin 

nagu välk sinu juures .. . Aga kuidas sa oled, kui viisud jalas lagunud ...» 

Demid vajus mõttesse. Vaikseks jäi põlvedel ka Vassilko, kes surus pea isa rinna 
vastu. Mis siis lahti on? Aleksandra vaatas ärevalt Demidile otsa. Ka tema muutus 
rahutuks. Esiotsa oli küll mõte, et Demidi ehk ei lasta sõita, meeltmööda, kuid mitte 
kauaks. Kui ainult mingi õnnetus ei tuleks ... Miks peremehel Demidi vaja on? 

Kaltsudes mehe silmad olid pirukate peale nagu kinni naelutatud ja ta ei pööranud 
peadki. Sanja märkas seda, pani mõned pirukad taldrikule ja asetas lauale. 

«Maitse, tubli mees, katsu külakosti.» 

Mees oli korralt laua ääres, lõi- uuesti väledalt risti ette, kahmas piruka, pigistas mõnu 
pärast silmad kinni ja toppis selle pärani aetud suhu. Aleksandra valas tinatopsi täie viina 
ja pani selle mehikese ette. Pirukad olid taldrikult kadunud, nagu poleks neid seal 
olnudki. 

«Küll on maitsvad, perenaisuke, eluilmaski pole niisuguseid söönud, just nagu 
kloostri omad,» kiitis mehike, rasvast läikivaid huuli varrukaga pühkides. 

Jõi siis topsi tühjaks, köhatas korra ja sirutas jälle käe pirukate järele, mida Sanja oli 
lisaks ladunud. 


«Aga miks mind kutsuti?» küsis Demid, Vassilkot põlvedelt põrandale lastes, ja ta 
nägu tõmbus pilve. 

«Meile seda ei öelda, peremehe jutt minuga on lühike: «Käi kähku, kus vaja, muidu 
saad tallis kakskümmend viis .. .» » 

Mehike lakkus huuled puhtaks, tegi perenaisele vööni kummarduse. Täis kõht pani 
rohitsema. 

«Mis on, kas lähme?» 

«Lähme.» 

Kaftanit selga ajades heitis Demid Aleksandra poole nukra pilgu. 

Moskva kaupmehe Buzkovi manufaktuuri õuel on kisa, kära, mürin nagu laadal. 
Pingutusest puristades sikutavad hobused regesid, mis on kuhjaga maagikama-kaid täis 
laaditud, vihisevad voorimeeste piitsad. Kupjad askeldavad ringi, karjuvad. 

Demid seisatas pika hoone pärani lahti ukse ees, kust kostis sisisemist ja tungisid 
välja tihedad aurupilved. Seal jahutati valatud suurtüki torusid. Vesirattad pladi-sesid, 
nagu oleks kuskil lähedal veski. Aga ninna ei tunginud mitte jahu, vaid kuuma raua 
lõhna. Paremal lõõmasid kõrgahjud. Kaltsudes mees sikutas Demidi varrukast. 

«Ära veni, muidu saan veel nahatäie.» 

«Su nahk näikse sellega juba harjunud olevat, on teine hästi pargitud,» ütles Demid. 
«Kui mitte täna, küll siis homme ikka oma nahatäie saad.» 

Mees sülgas tahmasele lumele. 

«Sut on hea nalja visata, aga kui ise katsuks ... » 

«Aga kus sina tead, et ma pole katsunud,» kostis Demid. 

Nad sammusid juba kõrvuti üle laia hoovi. Kaltsudes mehike ei saanud Demidiga 
kuidagi sammu pidada. 

«Nüüd sa oled kasakas,» lausus ta kadeda meelega, vaadates pikale Demidile alt üles 
otsa, «kes sulle nüüd keppi julgeb anda. Rahvas räägib, et sa olevat hetma-nilt mõõga ja 
kaitsekirja saanud ... Aga ehk luiskavad?» 

Demid vaikis. Rääkida ei olnudki enam mahti. Nad seisid juba kontori ukse ees. 
Mehike kadus nagu maa alla. Demid ohkas, köhatas julgust kogudes, kuid astus siiski 
kartlikult üle läve. Kirjutaja-nähvits vaatas teda pika laua tagant oma lühinägelike 
silmadega ja näitas hanesulega üle õla ukse poole, andes märku, et ta astuks edasi 
peremehe juurde, ja pistis nina jälle paberitesse. 

.. . Raua- ja maagitükkidega koormatud suure laua taga, millel seisis väike, justkui 
mängimiseks tehtud suurtükk, istus katmata peaga ja sinises kaftanis kaupmees Buzkov. 
Akna all tugitoolis istus võõras mees, samuti ilma mütsita. «Kus on siis vausulega 
kübar?» mõtles Demid. «Nii need kaltsakad on — valetavad, nii et suu suitseb.» Demid 
kummardas sügavasti: 

«Kutsusite mind?» 

«Astu lähemale,» ütles Buzkov. «See isand seal tahtis sind näha.» 

Mees tugitoolis silmitses tähelepanelikult Pivtorako-Žuhhat. Demid kummardas ka 
talle. 


«See on siis tema?» küsis tundmatu, pöördudes Buzkovi poole. 

«Tema jah, isand Vinius.» 

Nimi oli Demidile tuntud. Ta vaatas huviga meest võõramaises rõivastuses. Kes siis 
polnud kuulnud negotsiant Viniusest! Ka see manufaktuur kuulus varem talle. Teati 
rääkida, et tal tulnud manufaktuur Buzkovile müüa, sest Suurtükiprikaas kaevanud tsaa- 
rile, et Vinius müünud poola šlahtale ja tatarlastele suurtükke, mis aga oli surmakaristuse 
ähvardusel keelatud. 

«Sa oled püssisepp, Üks-ja-pool-kasukat?» ütles hollandlane Vinius, väänates 
venekeelseid sõnu ja vist meelega moonutades Demidi hüüdnime. 

«Mina olen Pivtorakožuhha,» vastas Demid, «mina see olen, pan Vinius.» 

«Oo, sa tunned mind?» 

«Miks ma teie heldust tundma ei peaks! Teist räägitakse siin Tuulas väga palju.» 

Kaupmees naeris rahulolevalt, ajas parema käe pöidla püsti ja ütles uhkelt: 

«Adam Vintust tuntakse paljudes maades ja kuningriikides. Adam Vinius pole vürst 
ega bojaar, kuid ilma Adam Viniuse sõjariistadeta on praegusel ajal raske läbi saada ... » 
Ta puhkes jälle naerma ja ütles Buzkovile: «Eks ole ju, isand negotsiant?» 

Buzkov vidutas silmi, noogutas pead, kuid vaikis. Kui ta manufaktuuri eest võlgu 
poleks, kuuleks Vinius ennemini vanapaganalt kui temalt kiitust. Kuid praegu oli veel 
Vinius siin peremees. 

«Rootsi kuninga suursaadik parun August Schurf nägi Kremlis bojaar Ordõn- 
Naštšokinil püstolit ja musketit ise tagasi lööva kukega. Üsna toredad asjad, ütlen ma 
sulle, Üks-ja-pool-kasukat. Isand saadik arvas, et need on tehtud Inglismaal, kuid bojaar 
Ordõn-Naštšo-kin kiitles, et see on siit meeste töö. Rootsi saadik sai teada, et püstoli ja 
musketi oled teinud sina. Ta andis mulle käsu sind palgata, kuid nagu ma kuulsin, pole sa 
possaadimees, vaid kasakas ... » 

Demidil jäi süda seisma ja kurk tõmbus kuivaks. Ta tundis, kuidas kukal higiseks 
läks. Buzkov kuulas Vintust pingeliselt. See on muidugi seadusevastane asi. Kuid 
püssisepp manufaktuuri kirjas ei seisa ja kui asja joonde saab, langeb Buzkovilegi hea 
summa, pealegi ei tee paha Viniusele meele järele olla. 

«Ma sõidan Rootsi kuningriiki rauamanufaktuure ehitama ja muretsen sinna rahvast. 
Sõida koos minuga, astud Rootsi kuninga teenistusse, hakkad tegema niisuguseid 
sõjariistu, mis aga tahad, rauda on seal külluses, kõik esimese sordi teras, mitte nagu teil 
siin!» Vinius krimpsutas nägu ja sülgas põrandale. 

«Ei hõõru isegi jalaga laiali, võõramaa koeranägu,» pahandas Buzkov endamisi, 
justkui laudas.» 

Vinius sülgas veel kord, nagu tahaks ta kaupmehe kannatust proovile panna, ega 
hõõrunud jälle laiali. 

Demid tammus jalalt jalale, vaatas siis Viniusele otsa ja ütles vaikselt: 

«Ma ei sõida, pan.» 

Viniuse kulmud kerkisid. See on ennekuulmatu lugu! Holopp keeldub teenimast teda, 
kuulsat negotsianti. Kui palju sääraseid on ta juba kaugetesse maadesse saatnud ... 
Amsterdami ja Hannoveri, Krakovisse ja Viini... 

Ta koputas sõrmusega vastu lauda ja ütles pahaselt: 

«Ära räägi rumalusi, Üks-ja-pool-kasukat. Kui palju sa siin teenid?» 

Demid ei jõudnud veel vastata ega kavatsenudki seda teha, kui Vinius juba ütles: 


«Sul pole taskus raha lõhnagi. Puust tare pole sinu oma. Paljalt leib ja puder. Liha 
sööd kord aastas, jalas viisud ...» 

Demid kõpsutas rautatud kontsadega. Vinius vaatas jalgu, jäi äkki vait, köhatas. 
Buzkov muigas pihku. 

«Viiskümmend riksdalerit kuus, tubli toidukosti, head rõivad, kivimaja, lehma ja kitse 
saad sa Rootsi kuningriigis . .. » luges Vinius lakke vahtides sõrmede peal. 

«Ma ei sõida,» ütles Demid kindlalt. 

«Ma ju ütlesin teile, härra Vinius,» segas Buzkov end vahele, «et ta on nüüd vaba 
kasakas .. .» 

«Rumalus!» vihastas Vinius. «Sülita selle peale!» 

«Kodumaa peale sülitada pole sünnis. Patutegu!» 

Nende sõnade peale kargas Vinius koguni püsti. Pani käed puusa. Demid tabas 
Buzkovi heakskiitva pilgu. 

«Rumalus, ütlen ma sulle!» vingatas Vinius. «Seal, kus raha makstakse, on ka 
kodumaa! Mis sina ka mõistad, holopp? Küsi minu käest! Mina tean karva pealt. Mul on 
hea Hollandis, hea ka Moskvas või Rootsimaal. Sa ehk tahad, et ma paneksin sulle 
juurde? Ma tean, vene matsid on kavalad. Ma annan sulle seitsekümmend riksdalerit ehk 
sada rubla kuus.» 

«Andke kas või tuhat, ikka ei sõida,» vastas Pivtora-kožuhha kindlalt. 

«Enam pole niisugused ajad,» mõtles ta, «kus Žolkiewski mu isa koera vastu vahetas. 
Lorad, pan! Lorad!» 

Vinius viskas ühe jala üle teise, hõõrus peopesi vastamisi ja hoidis viha tagasi. Oli 
seda siis vaja, et Rootsi saadik püstolit ja musketit nägi! ... Kuid asi ei seisnud siiski 
ainult saadiku soovis, sest ennekõike tooksid niisugused püstolid ja musketid suurt kasu 
temale, Viniusele, endale. Viis-kuus tükki kingiks suurtele ninadele, edasi aga oleks selge 
puhaskasu. Holopile võib siin kas või kullamägesid tõotada... 

«Sada riksdalerit,» ümahtas Vinius. 

Buzkov jäi otse oimetuks. Viimaks on kasakas nõus? 

«Kas või tuhat, kuid ma ei sõida, pan. Lähen tagasi kodumaale. Minu püstoleid ja 
musketeid on seal vaja.» 

«Mõtle ometi, oled sa mõni bojaar või vürst, et su kodumaa ilma sinuta läbi ei saa?» 
küsis Vinius pilavalt. 

«Mina ei saa ilma temata läbi!» ütles Demid. «Misjaoks ma peaksin võõra maa heaks 
töötama? Mind kutsub hetman Hmelnitski ise, ma andsin vande.» 

«Poola kuningas keerab su Hmelnitskil kaela kahekorra nagu kohikukel!» hüüdis 
Vinius, kelle kannatus juba katkes. 

«Ära hõiska enne õhtut, pan... Panid poolakad praalisid kuus aastat, nüüd aga, kus 
meie poolt on Moskva tsaar, kus meiega on kogu vene rahvas, on meie pool suurem jõud 

va 

Demid oli hirmust lahti saanud. See oli nagu käega pühitud. Buzkov vaatas süüdlase 
näoga Viniuse poole, lahutas käsi: aitaksin küll, kuid mis sa tahad ära teha! 

«Pakun sulle sada viiskümmend riksdalerit,» lausus Vinius otsa eest higi pühkides. 

«Ütlen sulle, pan, puhtast südamest: holopp taalrite vastu kodumaad ei vaheta.» 


Vinius läks turri, jõllitas Demidi peale, ta sinakad põsed vajusid isegi lohku, kongus 
nina langes allapoole, oli nagu öökulli nokk. 

«Kasi minema, pagana smerd!» kähistas ta. Vinius ei suutnud enam oma viha 
taltsutada ja kui Demid oli pikaldasel sammul kontorist lahkunud, ütles ta: 

«Ma ei mõista, misjaoks tsaar Aleksei ja bojaarid neid mässajaid kaitsevad? Miks nad 
neile abi annavad? Millega te tahate Rzecz Pospolita vastu sõdida? Poolakatel on nii 
palju suurtükke ja musketeid, et sellest Moskvas undki ei nähta ...» 

Buzkov tõusis laua tagant püsti. Veri valgus talle näkku. Ta mõtles: «Annan talle õige 
haige hamba peale!» 

«Millega me sõdime, seda teab tema tsaarilik majesteet, mis aga suurtükkidesse 
puutub, siis võtku härra Vinius teatavaks, mis ma ütlen, see kulub ehk talle ära,» 
pilgutas Buzkov kavalalt vasakut silma. «Bojaar Morozovi rauamanufaktuurides 
Pavlovskis valmistatakse nüüd rohkesti suurtükke.» 

«Kui palju?» küsis Vinius varmalt. 

«Mul pole tarvis seda teada,» muigas Buzkov. 

Vinius lausus ülbelt: 

«Ilma meieta niikuinii hakkama ei saada.» Vinius luges kiiresti sõrmede peal: «Mina, 
Akema, Marcelis, Hildebrandt oleme kogu Euroopas kuulsad maagitund-jad. Ega Rootsi 
kantsler mind ilmaaegu kutsu.» 

«Poleks sult manufaktuur ära võetud, oleksid paigal istunud ega oleks siit kuhugi 
tikkunud,» mõtles Buzkov. Kuuldavalt aga ütles: 

«Mis siis ikka, küll me veel näeme teineteist, härra Vinius, äriasjad viivad kokku.» 

«Vene negotsiandid ja kaupmehed võtsid nõuks ise Euroopas kaubelda. 
Ennekuulmatu lugu. Tahavad ise rauamanufaktuure ehitada. Asjatu kavatsus! Paremaid 
püssiseppi kui Amsterdamis pole kuskil. Aga suurtüki-asjandust ei tunne keegi 
põhjalikumalt kui Birminghami maagitundjad. Potas, rääs, tökat, kanep, teravili on 
venelaste kaubad. Kuid teil pole isegi, millega neid kaugetesse maadesse vedada. Ainus 
aken merele on Arhangelsk. Kui aga Inglise laevad sinna ei tule, siis teie kaup määndub.» 
Buzkovi pingutatud vaikimine näitas Viniusele, et ta kõneleb ülearust, kuid ta ei suutnud 
ennast enam tagasi hoida. «Läänes on Rzecz Pospolita teil ees nagu raudne müür. 
Poolakad hävitavad Hmelnitski koos tema pööbliga ja nihutavad piiri teile veel lähemale. 
Mustale merele ärge lootke.» Tuli kuidagi oma sapiseid sõnu heaks teha, seepärast 
Vinius naeratas ja ütles usaldavalt: «Te olete tark mees, härra Buzkov, ma pean teist 
igatepidi lugu. Minu nõu teile on: ärge toppige oma raha rauaasjandusse. Saate ainult hal- 
lid juuksed, kasu aga ei mingisugust. Metsa on teil rohkesti, põletage potast, mina aga 
võin seda teilt osta, kas või oma viis tuhat puuda, võin koguni ehk kümme tuhat juba ette 
tellida.» 

Buzkovil hakkasid isegi käed sügelema. Ta vaatas Viniuse pea kohal pilti, kus püha 
Jüri surmas odaga mitmepäist draakonit, ja otsustas: «Kannatan välja. Oleme Moskvas 
upsakamaidki näinud.» Hüvastijätul ütles ta Viniusele: 

«Olen teile võlgu, ma tasun selle siis kohe täna ära.» 

«Misjaoks? Raha kulub teilegi ära. Ega sellega kiiret ole. Te mõtelge potase üle 
järele, härra Buzkov, astun teie poole veel sisse.» 


«Praegu niisugune vaenuaeg. Kes seda teab, kas te saategi enam siia tulla, parem 
võtke kohe raha vastu. Potase üle rääkige Morozovi kaubarahvaga, kuulake sealpool 
järele.» 

.. . Kaua ei suutnud Vinius Buzkovi sapiseid sõnu unustada. Saaniistme all õlgede 
sees nahkkotis kõlisev raha ei valmistanud talle rõõmu. 

Kevadõhus, küüdimehe laulus, möödakihutavate 

ratsanike kogudes paistis talle midagi uut, mida ta Venemaal siiamaani ei olnud 
märganud, kuigi ta elas siin teist aastakümmet. Vägisi tulid meelde ammukadunud aastad, 
kui ta ilma krossita (kui ka oleks kross olnud, poleks auklik tasku seda pidanud) oli 
Moskvasse tulnud ja Saksa agulisse Zemljanoi valli taha elama asunud. Siia kogunesid 
kõik need võõramaalased, kes olid Venemaa muinasjutulistest rikkustest kuuldes igast 
maailma otsast Moskva riiki rutanud. Kustutamatu rikastumisjanu oli paljusid neist siia 
toonud. 

Oma mõttekaaslasi vaadates jõudis Vinius otsusele, et ta polnud asjata kaugetesse 
maadesse tulnud. Ei läinud viit-kuut aastatki, kui ta oli juba soliidne negot-siant, kelle ees 
olid valla uksed ka tsaariprikaasidesse. 

Adam Vintuus oli tark ja osav kaupmees. Oma raua-manufaktuurides valmistatud 
suurtükke, kuule, malm-plaate müüs ta kellele tahtis ja kuidas aga tahtis. Kui 
Suurtükiprikaas Kremlis surmaga ähvardades keelas nii oma kui võõramaa kaupmeestel 
sõjariistu piiri taha müüa, ei hoolinud Vinius sellest ja jätkas salaja nende valamist 
poolakatele ja tatarlastele. Lõpuks viis see nii kaugele, et Viniusel tuli oma 
manufaktuuridega jumalaga jätta. 

Duumabojaar Ordõn-Naštšokin oli järsu iseloomu ja kõva käega mees. Kui Narõškin 
poleks vahele seganud, siis oleks ehk Vinius kõige eest oma peaga maksnud. Alguses ta 
rõõmustas, etnii hästi oli läinud, hiljem aga hakkas asja ajama, et riik talle raha tagasi 
maksaks. 

Suure kassa prikaasis tal esialgu vedas, lubati kaupmehe kahjud heaks teha, kuid jälle 
segas vahele Ordõn-Naštšokin, kes pani keelu peale. Negotsiant Vinius on kuritahtlikult 
tsaari käsku rikkunud, lubada tal takistamatult Moskva riigist lahkuda, kuid raha talle 
mitte anda. Olgu tänulik sellegi eest. 

Vinius püüdis bojaar Ordõn-Naštšokini jutule pääseda. See läks tal korda. Vinius pani 
bojaari ees kogu oma kõnekunsti mängu. Sellest ei olnud suurt tulu. Ta kuulis bojaarilt: 

«See on venelaste maa ja võõramaalasi vene kaupmeestest paremaks pidada ei tohi. 
Kui me võõramaalastel 

kaubelda lubame, siis ilma igasuguste privileegideta. Pan Viniuse kiitlemine aga, 
nagu oleks ta meie rauamaagi üles leidnud, on vale. Venelased leidsid selle juba sada 
aastat tagasi.» 

Tuli niisama targalt lahkuda. Südamesse aga jäi vimm. Hollandlane läks Rootsi 
saadiku August Schurfi juurde. Adam Viniust sidusid August Schurfiga palju tugevamad 
sidemed kui sõprus. Kui duumabojaar Afa-nassi Lavrentjevitš Ordõn-Naštšokin sellest 
oleks teadnud, oleks käsi halvasti käinud nii Vintusel kui ka Rootsi saadikul, ehkki 
viimane oli diplomaatilise isikuna puutumatu. 

Adam Vintus oli kahe suure saladuse omanik. Selle eest võis ta piinapinki sattuda või 
koguni neljaks kistud saada. 1645. aastal sattus tema pihku kaart, millel olid ära näidatud 


suured rauamaagi lademed Neive jõel Uraali mäeaheliku taga. Aasta hiljem sai ta teada, 
et Lõuna-Ukrainas on Inguletsi ja Donetsi jõgede vahel maa sees kihtidena musta kivi, 
mis põleb, kui seda süüdata, ja seda tuld võib väga hästi maagi sulatamiseks kasutada. 

Adam Vintus oli arukas mees ja mõistust oli tal nii palju, et seda oleks võinud veel 
kas või paarikümnele kaupmehele laenata. 

Tinakrihvliga arvas ta tahvlil kokku, kui palju tulu nendest varandustest võib saada. 
Tuli välja nii tohutu summa, et pea hakkas ringi käima. 

Rootslastega kujunes Viniusel viimaste aastate kestel üldse hea vahekord. Kui palju ta 
neilt oli rauda ostnud! Alles hiljuti veel tunnistati Suurtükiprikaasis 
kogu võõramaa rauast ainult Rootsi rauda. Viniuse teened selles ei olnud väikesed. 

Rootsi kuningriigil on nüüd suured plaanid. Vinius võis neile kasulik olla. Ja kui ta 
saatkonnale oma mõtted ja arutlused teatavaks tegi, hakkasid Rootsi saadikul käed 
kihelema. 

«Te olete tark mees. Ma võin teile usaldada riikliku saladuse. See tund on ligi, kus 
Rootsi kuningriik sammub oma sõjajõududega nendele maadele, isegi Uraali mäeaheliku 
taha siin põhjas. Me võtame oma krooni alla kogu Rzecz Pospolita ja koos temaga kogu 
Ukrainamaa. 

Balti mere ja Musta mere kallastel saavad olema Rootsi kindlused, rootsi soldatid, 
rootsi kaupmehed. Nende hulgas kuulub kõige auväärsem koht — luban seda endal 
mõnuga tähendada — teile, härra Vinius. Ma olen kindel, et teie teenete eest annetatakse 
teile kuningliku kirjaga aadliseisus.» 

Viniusel oli August Schurfi suust niisuguseid sõnu üpris meeldiv kuulda. 

Rootsi kuningriik ajas poliitikat, milles Vinius ujus nagu kala vees, kõht täis ja meel 
rõõmus. See oli tasu kõige kaotatu eest. August Schurf siiski aitas teda. Nendele 
kaupmeestele, kelle kätte Viniuse manufaktuurid' olid sattunud, andis Kassaprikaas käsu 
tollele negotsiandile pool tema varandusest kinni maksta; mis-viisil aga, selles tuli tema 
endaga kokku leppida. 

-.. Kaupmees Buzkov maksis täna oma võla täielikult kinni. Kuid suurt rõõmu 
Vinius sellest ei tundnud. Kõik rikkus ära selle neetud holopi keeldumine. Tema oskus 
oleks Viniusele marjaks ära kulunud. Ja kuidas veel! Oleksid teised ajad, siis oleks 
võinud holopi käsist-jalust kinni siduda, sellessesamasse saani visata, tallis talle keretäis 
anda, ja mees oleks kohe pehme olnud. Kuid nähtavasti oli härra Rootsi saadikul parun 
Schurfil põhjust, kui ta ütles: 

«Venelased talitasid halvasti, kui nad ukrainlased oma kaitse alla võtsid. Istunud 
parem vaikselt ja vagusalt oma mõisates. Moskvast ei saa niikuinii suurriiki. Selles 
maakera osas on ainult Rootsi kuningriigil määratud saada suureks impeeriumiks, kaugelt 
suuremaks kui Rooma impeerium.» 

Egas siis Adam Vinius valesti teinud, kui ta säärase kambaga ühines. 

... Moskvasse on veel palju maad sõita ja tee peal võib meelde tuletada kõike head ja 
halba. Äriinimese iseloom on juba kord säärane, et ta arvestab ja kaalub kõike, et mitte 
uuesti äkitselt sisse kukkuda. Vinius vaatas ringi jaheda pilguga. 

Vastutulevad inimesed, madalad tared pihttarade taga, hallid puukirikud, 
kaevurakked, üle tee astuv naine, ämbrid kaelkooguga õlal, rahulikult värava ees lamav 
koer äratasid Adam Viniuses vihkamist. 

Hüüdsid pasunad. Ägeda haukumisega kargasid metsast välja hagijad. Nende järel 
kandsid soldatid keppidel kümmekonda metskitse. Lumele jäid mustjaspuna-sed jäljed, 
mis sarnanesid tumedate loigukestega. 

Videvik tihenes ja mets läks järjest tumedamaks. Lühikeste kuubede ja kõrgete 
ratsasaabastega koera-poisid kihutasid vahuleaetud hobuste seljas hingeldades metsast 
kokku. 

Pasunad vaikisid. Pasunapuhujad surusid vaskpasunad otsapidi vastu puusa ja 
vahtisid kitsale teesihile, mis jagas igipõlise männitihniku kaheks. Märgates teeraja lõpus 
ratsanikku, hakkasid nad uuesti pasunaid puhuma. 

Metsalagendiku lähedal suure kalju varjus seisvast kivist jahilossist, mis kandis 
teravatipulist laskeavadega torni, astusid välja kantsler Axel Oxenstjerna lühikeses 
karusnahkses kuues ja Rzecz Pospolita alam-kantsler Radziejowski karusnahaga 
vooderdatud tumepunases mantlis. Tema laiaääreline sulega kübar oli sügavale silmile 
tõmmatud, nii et näha oli ainult üleskeeratud teravaid vurre, jämedat sinakaspunast nina 
ja laia lõuga. Hagijad hakkasid veel kõvemini haukuma. Keppidel metskitsi kandvad 
soldatid ajasid end sirgu. Koerapoisid tardusid liikumatult paigale. 

Kummargil hobuselaka kohal, kihutas nelja lagendikule ratsanik, rapsas ratsmeist ja 
tõmbas kimmeltäku tagajalgadele. Kolme sammu kaugusel temast peatus teine ratsanik. 
Mõlemal olid seljas jänesenahksed vestid ja jalas nahkpüksid. Ratsasaabaste küljes 
hõbelesid kannused. Esimene mees oli ilma kübarata, nähtavasti oli ta selle metsikut 
galoppi sõites kaotanud. Oxen-stjerna ja Radziejowski tõttasid neile vastu. 

Ratsanikud hüppasid kergelt hobuste seljast maha ja heitsid ratsmed jalusepoistele. 

Lagendiku keskele jõudes seisatasid kõik. Radziejowski võttis kübara peast ja 
kummardas sügavasti ilma kübarata ratsaniku ees. Axel Oxenstjerna lausus aupaklikult: 

«Zweibrückeni suurhertsog Karl Gustav.» Ta vaikis pisut ja lisas siis vaiksemalt: 
«Pan Jeronim Radziejowski, Rzecz Pospolita alamkantsler.» 

Vaikinud veidi, nagu komme seda nõudis, pööras Oxenstjerna pea teise ratsaniku 
poole, kes paigal tammudes poole sammu kaugusel Karl Gustavi selja taga seisis, ja ütles: 

«Kindral Horn.» 

«Õnnitlen hea jahiõnne puhul, teie kõrgus,» ütles Jeronim Radziejowski, hoides 
kübarat ikka veel käes. 

Karl Gustav hakkas laginal naerma. Lõi endale vastu reisi, ajas harvade mustade har ] 
astega ülahuule prunti ja lausus kerkivalt: 

«Jaa, täna mul tõepoolest vedas! Eks ole, Axel?» ja torkas Oxenstjernale pöidlaga 
ribikontide vahele. 

See tegi «oh», astus tagasi ja heitis kindral Horni poole laitva pilgu. Suurhertsog oli 
nähtavasti jälle Bak-chosel külas käinud? Aga ta ju ometi palus, et... 

Eelseisev jutuajamine nõudis kainet mõistust ja äärmist ettevaatust. Horn püüdis kinni 
Oxenstjerna paljuütleva pilgu, sai ta mõtetest aru, kuid kehitas ainult õlgu: eks katsuge 
hertsogit tagasi hoida: «Ma ju rääkisin, et jahiloss pole koht läbirääkimisteks.» 

Kuid Karl Gustav ei olnudki niivõrd tuuris, nagu ta paista laskis. Juba metsas oli ta 
nõuks võtnud näidata Poola alamkantslerile, et jutuajamiseks temaga Karl Gustav ennast 
iseäranis ette ei valmistanud. Said muuseas kokku ja asi sellega. Lõppude lõpuks oli see 


ju alamkantsleri mõte, korraldada kokkusaamine mitte Stokholmis, vaid kuskil mujal, et 
rõhutada selle eraviisilist iseloomu. Liiatigi hoidis säärane kokkusaamine ära ülearused 
pealtnägijad ja ka alamkantsler ise ei tahtnud, et keegi tema viibimisest Rootsi 
kuningriigis ja jutuajamisest hertsogiga teada saaks. 

«Lähme siis,» näitas Karl Gustav käega lossi poole ja sammus, jalad harkis, nagu 
kurg mööda lund. 

Oxenstjerna, Radziejowski ja Horn järgnesid talle vaikides. 

Nad võtsid istet madala laua ääres suures saalis, mille kiviseinad olid paljad. 
Ümmargused aknad asusid kõrgel tumeda tammepuust lae all. Laepalkide küljes konk- 

177 

sude otsas rippusid, tiivad laiali, hertsogi poolt mahalastud kaheksa kotka ja hauka 
topised. 

Karl Gustav istus kamina ette. Põlvitades puhus teenija kõigest väest üles nõrka tuld, 
mis ei tahtnud kuidagi lõkkele lüüa. Kibe suits hõljus õhus, kõditades ninasõõrmeid. Karl 
Gustav andis teenrile jalaga tagumikku. 

«Lojus! Lurjus! Õigel ajal küdema panna ei osanud?» 

Käega näolt tahma pühkides tõstis teener hertsogi poole pisarais silmad. 

«Teie kõrgus, varesed on korstnasse pesa teinud, seepärast ei tõmba hästi.» 

«Oh sa püha kurat, ma käsin su oma peaga korstna puhtaks pühkida!» karjus Karl 
Gustav, välgutades vihast nohisedes oma väikesi silmi. Mida see upsakas šlahtitš rlüüd 
küll mõtleb? Mis jahiloss sel Zweibrückeni hertsogil ka on? Teeäärne trahter ja ei midagi 
muud. Lausa häbi! 

Viimaks lõid halud kaminas põlema. Teenrid kandsid lauale veinipudeleid, tõid 
tinataldrikutel sisse mao-nahka peki ja liha täidisega, mis oli hertsogi armastatud roog, 
kaks tervet leivapätsi ja puutassikesel tumehalli soola. 

Oxenstjerna näitas teenritele sõnatult ust ja nad kadusid selle taha. Horn valas kõigile 
veini. 

Radziejowski pidas vargsi hertsogit silmas. Võis arvata, et poolakas mõtles järele, kas 
ta pole ehk ilmaaegu seda kauget ning hädaohtlikku teekonda ette võtnud, et usaldada 
sellele mehele Poola krooni riigisaladusi. Just nagu julgust võttes — tulgu, mis tuleb! — 
tõusis ta otsustavalt püsti ja, hoides enda ees veiniga täidetud hõbeilustusega sarve, lausus 
ootamatult: 

«Ajalugu on määranud teile, teie kõrgus, juhtida suurt Rootsi impeeriumi, mille 
skeptri all saavad olema kõik õnnistusrikkad maad Balti merest Musta mereni. Lubage 
mul kasutada suurt au tuttavaks saada teiega, kelle vaprusest ning riigitarkusest ma olen 
väga palju kuulnud, juua teie terviseks ja soovida teile pikka iga ja tarka elu.» 

Ta jõi püstijalu suletud silmi veinisarve tühjaks ja istus maha. Ettevaatlik Oxenstjerna 
köhatas ainult. Veini rüüpides mõtles ta: niisugused julged sõnad pole 

sündsad. Seda enam, et kuninganna Kristiina on veel elus ning terve ega mõtlegi 
troonist ega sestsinasest ilmast lahkuda. Kas võib Horni usaldada? Kas pole neil 
kiviseintel kõrvu? 

Horn jõi ega mõtelnud millestki. See asi temale korda ei läinud. Impeerium! Mis seal 
ikka, las käia! Kui temalt oleks küsitud, oleks ta vastanud ainult: «Ma ei usu diplomaate, 
iseäranis aga, kui nad on Poolast.» Ent ta teadis, et keegi seda tema käest ei küsi, ja ta 
hakkas jälle veini valama. 


Karl Gustav ei joonud oma sarve tühjaks, Poola alamkantsleri sõnad olid ta niivõrd 
hämmeldama pannud. Tal tuleks ehk koguni vastata, kuid veidi järele mõtelnud, pidas ta 
paremaks vaikida. 

Rääkima hakkas Oxenstjerna: 

«Rootsi kuningriik peab tähelepanelikult silmas naaberrahvaste elukäiku ja püüdlusi. 
Muidugi ei või ta sallida, kui maadel, millel on temaga ühine piir, pole kõva võimu ja on 
alati karta, et kuritahtlikud, jultunud inimesed üle kuningriigi piiri meie isamaale kurja 
tulevad tegema. Paljudele riikidele on praegu tugevat monarhikätt vaja. Selle asemel et 
oma jõud liita ja viia soldatid uute maade allaheitmisele, valavad nad omavahel verd. 
Kellel sest aga kasu on? Jumal taevas näeb, et meie armee ei sõdinud moskoviitidega 
omakasu pärast! Ent kui me ei oleks sundinud neid Stolbovo rahu sõlmima ja neilt ära 
võtnud Jami, Koporje, Ivan-gorodi ja Orešeki kindlusi, oleksid nad praegu Balti mere 
ääres olnud.» 

«Balti meri on meie sisejärv!» katkestas teda Karl Gustav. 

Oxenstjerna noogutas nõusolekumärgiks pead ja niisutas huuli veiniga. 

Radziejowski surus käe südamele ja lausus tuliselt: 

«Just nõndamoodi, teie kõrgus, ja ka Must meri peab teie järveks saama!» 

Et takistada hertsogil liiga palju rääkimast ja põigeldes otsesest vastusest 
alamkantsleri sõnadele kõrvale, seletas Oxenstjerna: 

«Tema majesteet kuninganna Kristiina pöörab suuremat tähelepanu oma alamate 
heaolule kuningriigis.» 

Ennekõike oli nende sõnadega täielikult ümber lükatud arvamine, nagu sisaldaksid 
sõnad, mis alamkants-ler enne seda lausus, midagi halba või lubamatut kuninganna 
Kristiina kohta. 

«Uks kui teine meie hulgast mõtleb ka tulevikule, mis ootab mitte ainult Rootsi 
kuningriiki, vaid ka teisi rahvaid,» jätkas kantsler. «Teie kiri, härra kantsler,» 
Radziejowski vaatas imestunult Oxenstjernale otsa. «Ma ei eksinud, härra Radziejowski,» 
lausus kantsler, armastusväärselt ainult huultega naeratades, «meie kuningriigis peetakse 
kantsleriks teid, mitte aga vürst Leszczynskit. Poola kroon ei saa paremat kantslerit soo- 
vidagi, kui seda olete teie. Et teil praegu veel vastavaid volitusi ei ole, on pahandust 
tekitav viga, mis toob Rzecz Pospolitale suurt kahju.» 

«On aeg seda viga parandada,» pomises Karl Gustav. 

Radziejowski surus tänulikkuse märgiks käe südamele ja kummardas. 

Horn muigas sarve, mis oli veini täis: «Jajaa, oota aga oota. Ei jõuagi viimaks ära 
oodata!» 

«Teie kiri, härra Radziejowski, huvitas meid väga, ja me tahame teie oma suust 
kuulda neid suursuguseid mõtteid, mis teile pähe on tärganud ja mille täideviimine, ma 
luban seda endal ütelda, toob Poola kuningriigile õnne ja õitsengut.» 

«Ainult Karl Gustavi kaitse all,» lisas Radziejowski kähku, nagu kartes, et teda 
takistatakse. Ta heitis pilgu Oxenstjernale ja hertsogile, vaatas vilksti Horni poole ja 
alustas salapäraselt: «Kevadel algab Moskva riigi ja Rzecz Pospolita vahel sõda. Moskval 
on nüüd võimas liitlane — Ukraina hetman Bogdan Hmelnitski. Olen oma elus harjunud 
tähelepanu pöörama kõigepealt sellele, mis mulle takistuseks võiks olla. Niisamuti talitan 
ma kariigiasjades. Moskva liidus Ukrainaga ei kujuta endast ähvardust mitte üksnes 


Rzecz Pospolitale. Palun vabandust, kuid ma olen avameelne: Rootsi kuningriigile võib 
Perejaslavi akt veel palju pahanda vaid üllatusi kaela tuua.» 

Oxenstjerna vaikis. Ta oleks võinud muidugi ütelda, et alamkantsler midagi uut ei 
ütelnud. Kuninganna Kristiina on korduvalt Hmelnitski vastu oma vaenulikku 

meelt näidanud. Praegu aga on lood teistsugused. Mida rohkem ukraina kasakad nüüd 
šlahtat tuuseldavad, seda parem on see Rootsi kuningriigile. Siis on ka Rootsi kuningriigil 
kergem neid kavatsusi, mis Rzecz Pospolitasse puutuvad, läbi viia. Saab siis ka Ukrainast 
jagu. Kuid seda kõike Oxenstjerna ei ütelnud. Esialgu on parem alamkantslerit kuulata. 
Ta mõtles endamisi: «Las aga Moskva seob oma käed läänes, küll meie siis põhjas välja 
ilmume ... » 

Karl August teritas kõrvu. Kas see Varssavi panike ei luba endale ehk liiga palju? 
Oxenstjerna kuulas tähelepanelikult. Horn rehkendas peast, kui palju miile on Orešekist 
ja Ivangorodist Moskvani ja kas kõige parem tee Kiievisse ei vii mitte Varssavi kaudu. 

Radziejowski tõmbas hinge tagasi, vaatas tähelepanelikult upsakat hertsogit ning 
kantslerit ja lausus vaikselt: 

«Kui kuningas Gustav Adolf oleks Novgorodi oma käes pidanud, oleks olukord teine 
olnud.» 

«Me lahkusime sealt omal soovil,» tähendas Oxen-stjerna. 

«See oli viga,» segas Zweibrückeni hertsog end vahele. 

Oxenstjernal lõi veri palgesse. Hertsog oleks võinud parem vaikida. Selle 
alamkantsleri ees pole mõtet otsekohesusega hoobelda. Tõsi küll, kui alamkantsler mõt- 
leb käsi puhtaks pesta, siis on tema oma käega kirjutatud kiri kindlas kohas — 
Stokholmis raudkirstus. Tarviduse korral võib selle Varssavis nina alla visata. See 
maksaks alamkantslerile mitte ainult ameti, vaid ka pea. 

«Nüüd, teie kõrgus,» kinnitas Radziejowski, «on just õige aeg selle vea ja ajaloolise 
õiglusetuse parandamiseks. Pidage silmas, et niikaua, kui eksisteerib Moskva riik, ei 
tagane lätlased, eestlased ja liivlased kunagi mõttest Rootsi krooni alt vabaks saada. Ja 
kas võib nüüd, kus Moskva riigiga on ühinenud maa, mis võib häda korral saja- või 
kahesajatuhandelise sõjaväe välja panna, oletada, et bojaar Ordõn-Naštšokin, vürst 
Prozorovski, streletside vojevood Artamon Matvejev ja lõpuks tsaar Aleksei ise seal 
Moskvas ei mõtle sellele, 

kuidas uuesti Balti mere äärde välja raiuda? Ma räägin puhtast südamest, ma tulin siia 
sellepärast, et tundsin rahutust oma kuningriigi saatuse pärast. Ma näen tema õnne ainult 
Rootsi keisri skeptri all. Jan-Kazi-mierz ei andnud Rzecz Pospolitale seda, mida suur 
šlahta temalt ootas, ausõna, panid! Armee ihkab kuningaks väepealikut!» 

Karl Gustav puhitas ninasõõrmeid. Pagan võtku seda alamkantslerit, temale tuleb au 
anda! See, mis ta ütles, on väga lähedal tõele. Šlahtitš loeb nagu nõid tema salajasi 
mõtteid. 

«Üheks abinõuks Moskvat nõrgestada on talt viivitamatult Ukraina ära kiskuda. Seim 
ja kogu Rzecz Pospolita ei tunnista eluilmaski Perejaslavi akti. Ukraina maad kuuluvad 
ainult Rzecz Pospolitale ja ei kellelegi teisele.» Radziejowski tõmbas hinge tagasi, võttis 
lonksu veini ja lõi peopesaga vastu lauda. «Rzecz Pospolita peab olema Rootsi skeptri all 
ja siis on ka Ukraina, tema provints, iseendast juba samuti kuninga valitsemise all. Suur 


kaubatee varjaagide juurest kreeklaste juurde on sest momendist peale kogu ulatuses 
ainult Rootsi kuningriigi võimu all.» 

Radziejowski jäi vait ja naaldus higise seljaga väsinult vastu seina. Horn ajas 
imestusest suu ammuli. Küll see poolakas alles rabas! Säärast asja ei suuda Oxen- 
stjernagi välja nuputada, ehkki ta koledasti oma oskusega kelgib. Karl Gustavil jäi hing 
kinni. Ta hakkas käsi hõõruma. Oxenstjerna tabas ta särama löönud pilgu ja ütles: 

«Härra Radziejowski, see, mida te ütlesite, on väga tähendusrikas ja arukas. See on 
rohkem kui eraviisilised läbirääkimised, see on pigem konsiilium.» 

«Aitab!» katkestas Karl Gustav teda äkki ja tõusis püsti. 

Radziejowski muutus väga valvsaks. Oxenstjerna koristas oma jalad pingi alla, nagu 
kartes, et Horn ta konnasilmadele astub. Horn pani suu kinni ja asetas veinisarve 
otsustavalt tagasi lauale, kahetsedes, et ei olnud seda tühjaks joonud. 

«Andke käsi, härra kantsler!» hüüdis Karl Gustav täis uhkust ja sirutas oma parema 
käe Radziejowskile, 

kes püsti hüppas ja sellest mõlema pihuga kinni haaras. 

«Ma olen soldat!» muutus Karl Gustavi hääl tugevaks. «Ma pole harjunud tühje sõnu 
tegema. Ülearu öeldud sõnad teevad ainult pea uduseks. Hea on, kui udu su polkusid 
vaenlase silme eest varjab, kuid ainult siis, kui tead, kuidas vaenlase sõjavägi paigutatud 
on. Seepärast ütlen ma, härra kantsler, nõnda: minu isikus näeb suur Poola aadel enda 
truud poolehoidjat.» Rad-ziejowski kummardas tunnustavalt. «Teie oma tarkusega võite 
au teha kõige tublimale monarhile, härra kantsler. Kui minul on määratud kuningaks 
saada, tahan ma Rzecz Pospolita kantsleri kohal näha teid ja ainult teid! Muidugi üksnes 
sel tingimusel, et kuningaks saab olema seal Rootsi kuningas. Ma usun, et see vastab ka 
teie maitsele.» 

Karl Gustav pani käed puusa ja hakkas laginal naerma. Kuid naer kadus kähku ta 
upsakalt näolt ja silmis lõid lõkkele kurjakuulutavad tulukesed. Kähiseva häälega, nagu 
oleks õhust puudus, lausus ta: 

«Võtku nad seal Moskvas teada, et mis ei läinud korda Liivimaa ordul, viivad läbi 
minu soldatid. Horn, veini!» 

«Elagu Rzecz Pospolita kuningas Karl Gustav! Vivat! Vivat! Vivat!» hüüdis 
Radziejowski kolm korda nagu vannet. 

«Neis ruumides, härrased,» lausus Oxenstjerna vaikselt, pigistades peos veinisarve, 
«tehakse praegu ajalugu.» 

«Me kirjutame selle mõõkadega!» kraaksatas kindral Horn. 

Kunstlikult loodud ettevaatuse tammi nagu pühkis sel momendil minema avameelsete 
väljenduste laviin, millel puudus arutluste kergemeelsus ja mis olid nii enesekindlad. 
Kõigile Karl Gustavi jahilossi sünges saalis viibijatele oli selge, et Poola alamkantsleri oli 
siia toonud mitte ainult heasoovlikkus Rootsi kuningriigi vastu. Kõige paremini aga 
teadis ja mõistis seda Oxenstjerna. 

Radziejowski siiailmumine oli tema kätetöö. Lahkhelid Rzecz Pospolita 
kroonikantsler Leszczynski ja 

alamkantsler Radziejowski vahel polnud ainult nende isiklikuks asjaks. 

Oxenstjerna oli siin tabanud midagi palju tähtsamat, midagi säärast, mis õigeaegsel 
vahelesegamisel asjasse võis Rootsile kasu tuua. Kristiina ei istu enam kaua troonil. 


Vatsakate pürjerite rahulik elu on lõppemas. Peatselt astub troonile Karl Gustav. 
Oxenstjerna saab uue kuninga juures piiramatu võimuga kantsleriks. Igivana teed 
varjaagide juurest kreeklaste juurde saavad valvama ainult kuningas Karl Gustavi 
kaardiväelased. Nende suurte muudatuste puhul asub Poola riik temale kuuluvale kohale. 
Kantslerikepi eest on Radziejowski valmis maha müüma nii kuninga kui ka Rzecz 
Pospolita. Tegelikult ongi ta juba selle müünud. Müünud isegi ilma käsirahata. 

Nõnda need Poola krooni senaatorid mängivadki maha oma riigi. Selle mõtte juures, 
mis oli tema kaine mõistusega peas nii sageli tekkinud, Oxenstjerna ainult muigas, 
muidugi suure mõnuga. Radziejowski abil läheb tal korda Leedu kroonihetman Janusz 
Radziwill enda poole tõmmata. Sel moel on kuningale Leedus kindlustatud ustav 
sõjavägi. 

Kuid Hmelnitski? Temaga tuleb vaeva näha. Esihaka-tuses ei tee paha, kui poolakad 
venelastel ja ukrainlastel ning need omakorda poolakatel konte murravad. Ja oleks päris 
hea, kui ka Krimmi khaan sinna oma nina topiks. Axel Oxenstjerna hõõrus heameele 
pärast käsi. 

... Kohe öösel pärast jutuajamist jahilossis Stok-holmi lähedal lahkus Radziejowski 
kuningriigist. Alam-kantsler sai suusõnalisi lubadusi, kuid kirju Radziwil-lile või teistele 
vojevoodidele kardeti anda. 

Radziejowskil tuli esimeses järjekorras ustavate inimeste kaudu Hmelnitskile teada 
anda, et Rootsi kuningriigis tuntakse tema vastu suurt huvi ja et seal ei ole midagi selle 
vastu, kui tema saadikud Stokholmi sõprus-visiidi teeksid. Radziwillile võib otsekohe 
lubada mitte ainult Leedu, vaid kogu Rzecz Pospolita kroonihetmani kohta. Kõigest 
sellest tuleb rääkida suure saladuskatte all ja nõuda neilt, keda asjasse pühendatakse, et 
nad vannuksid evangeeliumil ja suudleksid risti. 

Rootsi saadikutele Moskvas läkitati kiirkäskjalga-dega kiri, et nad nõuaksid tsaarilt 
tungivalt Stolbovo rahu ja praeguste piiride kinnitamist. Kui tuleb juttu uuest sõjast, kus 
Moskva koos Ukrainaga Rzecz Pospolita vastu astub, siis ütelda: «Niisugune sõda on 
tsaari ja kuninga vaheline asi, meie oleme sellest alles vähe kuulnud. Kirjutame kohe 
Stokholmi ja saame siis teada, mida nimelt kuninganna Kristiina ja tema ministrid sellest 
asjast arvavad, kui aga jutt on tsaari teotamisest ja tema tiitlite väärast kirjutamisest, siis 
peab Poola kuningas selle eest vastutama.» 

Ühteaegu kirjutati saadikule: hollandlast Adam Viniust ei kutsuta esialgu veel mitte 
Rootsi kuningriiki. Ütelda talle, et ta oleks esiotsa Moskvas edasi. Too' kaupmees pangu 
kõik rattad käima, et Moskva kaupmeestega rauamanufaktuurides kampa astuda. Tema 
kaudu leida ka tee, kuidas hetman Hmelnitski lähedaste inimestega, peaasi — tema 
kindralitega ühendusse astuda. Millest rääkida ja missuguste sõnadega, seda meie 
saadikud juba teavad. Kaupmeeste kaudu on asju kõige seadsam korraldada, sest siis ei 
teki Moskva bojaaridel kahtlust, nagu segaksime me vahele Moskva riigi siseasjadesse. 

Kaupmeestele anti käsk rauda, sõjariistu ja musketeid Moskva kaupmeestele mitte 
müüa. Mis juba laevadele on laaditud, uuesti kaldale tõsta. Kui aga Moskva kaupmehed 
peaksid küsima, miks nii tehakse, vastata: «Meil endilgi on sellest kaubast suur puudus, 
rauamaaki on vähe. Parem laske meid teie maal Kameni mäe taga ja teistes kohtades 
maaki võtta, see oleks kasulik teile ja meile.» 

Kuninga saadikule Transilvaanias läkitati käskjalaga kiri: katsuda igatemoodi khaan 
Islam-Gireiga läbirääkimistesse astuda. Eriti aga välja uurida, kuidas khaan nüüd hetman 


Hmelnitski peale vaatab. Khaanile seletada: me teame kindlatest allikatest, et Moskva on 
Hmeinitskiga sõlminud liidu mitte ainult Rzecz Pospolita, vaid ka islami vastu. Peale 
käia, et khaan sellest sultanile kirjutaks. 

Paavsti legaadile Veronale anti lubadus, et Rzecz Pospolita piiridel rootsi soldateid ei 
saa olema. Verona 

uskus seda lubadust. Nagu hertsog Karl Gustav ja Axel Oxenstjerna, teadis ka tema, 
et Rootsi kuningriigil pole praegu suuremat soovi, kui et Jan-Kazimierz võimalikult 
sügavamale uue sõja merre vajuks, kui ta aga ükskord kaldale hakkab ronima, siis on juba 
teine lugu. Kuid Verona mõtles ainult tänase peale. Mis edasi saab, see on juba Vatikani 
mure. Paavst Innocentius X on kavalamaidki päid kui Oxenstjerna või hertsog Karl 
Gustav oma sõrme ümber mässinud. 

Kui Oxenstjerna ettevaatlikult püüdis teada saada, mida arvab paavsti legaat 
kavatsustest, mis Rootsi kuningriigil hetman Hmelnitski suhtes on, leidis ta siin kõige 
tulisemat toetust, mis pani ta mõtlema. Kuid legaadi ettepanek, kasutada ära jesuiidi abt 
Oliverberg de Grecani sõitu, kes oli parajasti Stokholmis legaadi sekretäriks, meeldis 
Oxenstjernale. 

Kui Oxenstjerna Karl Gustavile ettepaneku tegi kasutada ära jesuiiti, kes munk 
Daniili nime all Ukraina kaudu pühapaikadesse sõidab, sai ta üsna ilmeka vastuse: 

«Astu kas või saatana endaga liitu! Peaasi, et asi liiguks.» 

Oxenstjerna ütles paljutähendavalt: 

«Teie kõrgus, need inimesed on mõningates asjades osavamad kui saatan.» 

«Sina tead seda asja paremini. Sul on ju nende inkvisiitorite keskel sõpru. Ainult 
vaata, et Vatikan meid alt ei veaks.» 

«Nii palju kui mina aru saan, seda ei juhtu. Kõik on tehtud nii, et see oleks kasuks 
teile, teie kõrgus.» 

«Mulle ja minu taskule!» lagistas hertsog naerda. 

Mis aga taskusse puutus, õigust öelda mitte taskusse (sest Oxenstjerna ei kandnud 
raha taskus), vaid rahasummadesse tulevaste sõjakäikude jaoks, siis see just põhjustaski 
kaupmeeste seas kaebusi ja ärevust. 

Arthur Wittenbach kui kõige auväärsem ning jõukam kaupmees (ainuüksi Stokholmi 
sadamas oli tema nimel viiskümmend laeva) sai gildilt volituse palvega ministrite poole 
pöörduda. Taotleda rootsi kaupmeeste huvide kindlustamiseks uute ning otsustavate 
abinõude tarvitusele võtmist. Kui kaua tuleb veel kannatada 

häbematuks läinud veneetslaste jultumust! Kui kaua tuleb osta nende käte läbi — ja 
ainult nende käte läbi — lõhnaõlisid, pipart, safranit, ingverit, oopiumi, kummivaiku! 
Isegi viirukiseemneid püha jumalateenistuse jaoks tuleb osta nende käest kolm-neli korda 
kallimalt, kui nende hind on... Aga siidist, sametist, pärsia kangastest ja india pitsidest ei 
maksa rääkidagi! Veeteed kaudu Mustale merele ei pääse. Kuival maal on samuti teada, 
kes ei lase. Kuningriigi kasuks ja õitsenguks ainuüksi Balti merest ei jätku. 

Arthur Wittenbach oli lugupeetud mees. Ministrid ja hertsog Karl Gustav õngitsesid 
tema taskust sageli riksdalereid. Oxenstjerna soovitas Wittenbachi kõne ära kuulata 
senatis. Nõnda tehtigi. Senaatorid, puhevil nagu kalkunid, higistasid köetud saalis. 
Silmad pungis, kuulasid nad tähelepanelikult jutukat Wittenbachi. Seks puhuks kohale 
palutud kaupmehed istusid seina veeres pinkidel ning olid rahul. Viimaks ometi saab 


riigipäev aru, et ilma nendeta ei saa mitte ühte sammugi astuda. Kui Wittenbach oli 
üksikasjaliselt ette kandnud ülekohtuteod, mida võõramaa kaupmehed neile teevad, ütles 
ta: 

«Pole paremini läbiproovitud teed Musta mere sadamasse Kaffasse kui tee mööda 
Dneprit Kiievi linna kaudu. Kaffas on suurel hulgal kallihinnalist Hommikumaa kaupa — 
pipart, safranit, apelsine ja datleid, kõige paremaid lõhnaõlisid, vaatide viisi roosiõli. Mis 
aga kõige kõrgemat sorti siidisse puutub, siis sellega võib kõik Stokholmi tänavad katta. 
Isegi viirukit on seal nagu liiva, härrad senaatorid. Ent kuidas Kaffasse pääseda? Ukraina 
hetman on Kiievis tollima ja sisse seadnud. Kõige pealt, mis vead, maksa tolli, ja veel 
missugust! Veneetslastelt ostes on sama lugu, tuleb samuti maksta kolme-, vahel koguni 
viiekordset hinda.» 

Senaatorid noogutasid oma parukates päid. Rangjalgne kaupmees ajab mõistlikku 
juttu. Kas tohib seda kauem kannatada? Kuhu Rootsi kuningriik nii välja jõuab? Võib- 
olla on hertsog Karl Gustavil õigus, tuleb varitseda parajat aega ja põhjakarule kõrri 
karata. Juba ammu on aeg Ukrainat käsile võtta, ta oma võimu alla heita. 

Wittenbach ahmis ahnelt õhku, pühkis kirju taskurätiga otsaesist ja matsutas suud 
nagu padakonn. Tal hakkas iseoma sõnadest pea ringi käima. Ta on mitmeid kordi 
Kiievis olnud, on zaporoožlaste purjepaatidel Kaffas käinud. Tateab hästi, 
missuguseid rikkusi ukrainlaste maa varjab. Kui seal oleksid Rootsi kaardiväelaste 
garnisonid! Kui sinna ei pääse Moskva maade kaudu (pärast hiljutist sõda ei maksaks 
vast sellele mõteldagi), siis tuleb Ukrainasse Poola kaudu minna. Nüüd aga 
lobisetakse Stokholmis, et Moskva on Ukraina oma kaitse alla võtnud. .. Tuleb 
välja, et magati maha. Ent sellest senatis rääkida Wittenbach ei julgenud. Siiski 
rääkis ta sellest erajutuajamisel Oxenstjernale. Siin senatis krooksus ta oma 
viletsa keelega: 

«Me hoidsime Moskvas rauamaaki enda käes. Müüsime moskoviitidele oma rauda. 
Kuid nüüd me seda enam teha ei saa. Pealegi on nad nüüd õppinud ise rauda saama. 
Kümne aastat tagasi olid seal ainult meie rauamanufaktuurid, ka mõned inglise ja 
hollandi omad, nüüd aga on juba ainuüksi Moskva kaupmeestel üle kolmekümne 
manufaktuuri. Moskoviidid on nüüd häbematuks läinud. Meie inimestel maaki kaevata 
ega meile seda müüa Moskva ei luba. Oleme palju kuulnud, et ka Ukraina maadel on 
rohkesti rauda ja palju teisi rikkusi. Ja et kaubatee Itta tema kaudu läheb, sellest on suur 
kasu.» 

Arthur Wittenbachi kuulati vajaliku tähelepanuga. Kuid otsust ei tehtud mingisugust. 

Karl Gustav käskis Wittenbachi enda juurde kutsuda.. Võttis teda vastu lahkelt. 
Kostitas veiniga. Kinkis talle metskitse sarved: 

«Ise tapsin.» 

Nii suur arm tõi Wittenbachile vee silmi. Hertsog mõtles rõõmsalt: «Mu lahkus läheb 
sulle kalliks maksma!» Kuid hertsog ei saanud veel peadki pöörata, kui pisarad 
Wittenbachi silmist kadunud olid. Nüüd ta ei kurtnud. Ütles ainult: 

«Meie ainuke lootus olete teie, kõrgus. Usume, et te ei lase kaupmehi vaeseks jääda. 
Meie aga ulatame teile toetava käe.» 

«Mul pole niivõrd vaja teie kätt, kui rahakotti, et tuul mu taskus ei tõmbaks,» naljatas 
hertsog. «Raha on vaja, Wittenbach. Raha, raha. Ilma selleta pole Kris-tuski sõber.» 


Wittenbach teadis, et audients Karl Gustavi juures läheb talle kalliks maksma. 
Eelmisel õhtul oli sellest ka kaupmeeste ringis juttu olnud. Otsustati, et hertsogile võib 
raha anda, see tuleb nende omanike kirstudesse tagasi kolmekordselt. Ja seepärast vastas 
Wittenbach hertsogi sõnade peale kindlalt: 

«Kui palju soovite, nii palju ka saate, kõrgus.» 

«See vastus on rüütlit väärt!» lõi Karl Gustav Wittenbachile vastu kõhtu. «Kui ma 
kuningaks saan, saab sinust kaupmeeste ja liiakasuvõtjate ordu komtuur,» puhkes Karl 
Gustav lõbusasti naerma. 

«Lubage mul ütelda, teie kõrgus, et niisugune ordu võiks teile kaugelt rohkem kasu 
tuua kui paljud teised,» tähendas Wittenbach, tundes veel ikka hertsogi kätt oma kõhul. 

«Mine tea, sul on ehk õigus. Aga peale selle olgu sulle teada: kaubateed Ukrainas 
saad enda kätte.» Wittenbach kummardas Karl Gustavile sügavasti: «Me palume"jumalat 
ja ootame kannatlikult,» ütles ta, kui hertsog hüvasti jättis. 

Oodata? Tühjad sõnad! Sellest ootamisest oli Karl Gustav juba palaviku saanud. Tal 
tuleb veel küllaltki kaua oodata. Ta ootas, millal tuleb võimalus Gustav Adolfi tööd 
jätkata. Ootas, millal ta saab vene rahva põlvili suruda. Millal ta Rzecz Pospolita oma 
skeptri alla saab. Millal jõukal Ukrainamaal ei ole enam mingisuguseid hetmaneid ja 
rootsi vaprad soldatid pööbli igaveseks ajaks taltsutavad. Lõpuks, ta ootas, millal sureb 
kuninganna Kristiina, ja teda ennast ei hüüta enam hertsog Karl Gustaviks, vaid kuningas 
Karl X Gustaviks. 

Et aeg asjatult kaotsi ei läheks ja et vihatud ootustega lühendada, sõitis Karl Gustav 
kindral Horni saatel esiotsa Jami, Ivangorodi, Koporje ja Orešeki kindlusi vaatama ja 
Moskva riigi naabruses olevate Liivimaa ja Eestimaa linnade garnisonide seisukorda 
uurima. 

Kui veebruari lõpul juba teist nädalat vahetpidamata lumetorm möllas, läks kindral 
Hormi käsul mõnikümmend maakuulajat tuisu varjul prikaasisellidena ja 
väikekaupmeestena üle piiri. Nad said käsu üksikasjaliselt järele uurida, missugused 
Vene väeosad piiril seisavad, kui palju neid on, kes nende vojevoodid on, kui palju 
suurtükke moskoviitidel piiril on ja kas ei viida streletse agulitest ära. Teistel aga oli käsk 
uurida, kuhu nimelt Moskva polgud liiguvad ja kui palju neid on. Samuti välja uurida, 
kus ja missugust moona hoitakse ja kas Moskva soldatitel ka millestki puudust on. 

Demid Pivtorakožuhha lahkumisõhtule tulid kokku sõbrad maagi töötajad ja 
püssisepad. Külalised võtsid aset laua taha ja pinkidele seinte veeres. Aleksandral oli 
tegemist, et kaussidesse praetud liha, pirukaid ja hapukapsaid laduda. Demid valas 
tinatopsidesse ju mõdu, ju viina. Segamini joomine, ahjus lõõmav tuli ja tubakasuits 
panid pea kumisema. 

«Aga kas mäletad, kuidas sa siia tulid?» puudutas Leskov Demidi poole 
kummardades teda õlast. 

«Miks ma ei mäleta?» lõi Demidi nägu naerule. «Hirm oli põues. Mis seal salata, 
mõtlesin: «Mis inimesed siin peaksid elama? Järsku on kurjad?» Aga mind võeti vastu 
nagu oma inimest. Töö ning maja ja .. .» heitis ta pilgu naisele, kes oli viivuks pingiot- 
sale istet võtnud, ja lisas liigutatult: «... siis veel Ljosja.» 


«Ära tema vastu seal halb ole... » segas end jutu vahele Nikodim Svertšakov, halli 
habemega sõjariis-tademeister. 

Tema valge habe, mis oli äärtest nagu tulega kõrvetatud, helkis vaseselt. Nooruslikult 
säravate silmade kohal olid paksud hallid kulmud. Kõik teadsid, et Sanja oli tema 
ristitütar. Mehele minnes oli Sanja temalt kui isalt luba küsinud. 

«Sanja vastu ei saagi halb olla,» tähendas sepp Tšuikov. Tema lai tõmmu nägu 
tõmbus naerule, ta puudu- 

tas sõrmega vaskrõngast paremas kõrvas ja pigistas natopsi peos. «Ta on noorik, kes 
oskab ise enda eest eista.» 

«Te ei lähe ju võõraste juurde,» kostis Leskov, lähete omade poole. Olen 
Ukrainamaal olnud, Kiievi aadal käinud. Rahvas on samasugune nagu Moskvas. 
Õigeusklik rahvas. Ja isandad on nii siin kui seal ühesugused.» 

Demid kuulas teraselt iga sõna. Südant täitis suur tänumeel sõberveljede vastu nende 
headuse ning lahkuse eest. Oli kahju neist lahkuda. Leskov küsis, kas ta ka mäletab, 
kuidas ta siia Tuulasse komberdas. Ta oli tulnud kartusega südames, ainult nõrga lootuse- 
sädemega, kuid oli sattunud omaste hulka. Tõsi küll, käed olid tal tublid, nagu raua jaoks 
loodud, kummatigi õppis ta ka siin palju juurde. Võtame kas või Nikodim Svertšakovi — 
temale on Demid nii paljugi tänu võlgu. 

Demid pööras silmad Ljosja poole. Naise nägu jume-tas roosakalt, silmad sätendasid. 
Ta oli roosksale ning kergejalgne. Naine tundus talle sel silmapilgul sihvaka valge 
kasekesena. Et kas või istu ja vaata teda üksisilmi. 

Demid oli väga liigutatud. Kostitas külalisi: «Sööge-jooge,'vennad. Kas näemegi 
enam üksteist?» Ta hääles helises nukrus. 

Sanja vaatas mehele ärevalt otsa. See tabas ta pilgu, kohmetas. Leskov ütles: 

«Venemaa on suur ja lai, kuid meiesugusel on ühesugune saatus ja ühesugune elutee, 
seepärast usun, et me näeme veel. Näe, siin mu rist.» 

«Risti ära näita,» tähendas sepp salapäraselt. «Rist viib hauda, sellega vehkigu papid. 
Meie töö on haamriga alasile taguda. Minagi tuleksin sinuga kaasa,. Demid. Taoksin teie 
hetmanile säherdused mõõgad, et niipea kui šlahta neid näeb, annab jalgadele valu ... » 

«Küll oleme alles kange rahvas!» hüüdis Leskov vaimustatult. «Meid, vennas, ei 
murra ükski vägi...» 

«Meie najal seisab Venemaa,» tähendas püssisepp Svertšakov. 

«Seisab meie najal, aga lugu meist ei pea,» viskas Leskov nalja. 

«Anna ainult aega, küll tuleb seegi aeg,» vastas sepp kindlalt ja heitis pilgu oma 
kokkupigistatud rusikatele. 

«On üks sihuke rahvajutt...» lausus Svertšakov vaikselt. 

Kõik nihkusid uudisahnelt talle lähemale. 

Püssisepp langetas pea sügavale, jäi mõttesse, tõstis siis silmad üles ja hakkas 
rääkima: 

«Tsaar sõitis uhkes tõllas, tema kõrval istmel aga olid aset võtnud kaks ülembojaari. 
Vastas istus veel streletsiülem, pukis kutsari kõrval stolnik ja tagapukis prikaasidjakid. 
Aeg oli sügisene. Tee ees oli pikk, pori üle põlvede. Tõlla ette oli küll rakendatud 
kaheksa hobust, kuid ikkagi vajusid porisse, rattad ei käinud ringi. Sõidavad niiviisi 


mööda steppi, poril aga pole otsa ega äärt näha. Sõidavad ja sõidavad, südant aga täidab 
rahutus, et mine tea, viimaks läheb tõld katki ja kõik lendavad peadpidi porri. Jumal 
hoidku, upu veel ära kah! 

Ülembojaarid ei oska ju ujudagi. Pesema on nad harjunud ainult bojaarikojas saunas. 
Vahivad hirmunult teed. Äkitselt raksatab nende all midagi ja tõld vajub viltu. Bojaarid 
vihuvad risti ette lüüa. Haaravad tsaaril käe alt kinni. Stolnik karjub pukis: häda pole 
ühtigi, ainult ratas murdus. Aga djakid tagapukis viskavad hirmu pärast oma tindipotid 
porri, pillavad hanesuled laiali. Värisevad üle kere. Hobused jäävad seisma. 

Ülembojaarid panid oma ajud tööle. Kas sõita edasi või jääda siia seisma? Vahest ehk 
saata stolnik või duumadjakid abi kutsuma? Kuskil siin lähedal peab küla asuma. 

Kuni bojaarid peaaju pingutasid, hüüdis stolnik: «Teie tsaarilik majesteet, võtke heaks 
vaadata, seal tee ääres näikse sepipada suitsu ajavat! Kutsume sepa, pangu uus ratas alla 
ja kiskugu oma sellidega meid siit porist välja.» 

Stolniku taiplikkus meeldis tsaarile: «Leidsid tubli nõu, kutsu see sepp oma sellidega 
kähku siia. Kui aga Moskvasse jõuame, süs ei jää sa enam stolnikuks, vaid saad 
ülembojaariks.» 

Nendest sõnadest sai bojaaride meel kurvaks, ajasid 

end turri nagu kalkunid. Nohisesid. Mõtlesid: ei seda veel tea, kas stolnikust saab 
ülembojaari. Las sepp kisub oma sellidega tõlla porist välja, küll me siis stolniku ta mõisa 
puhkusele saadame. Stolnik aga hõikas vahepeal seppa ja selle. 

Ei tulnud kuigi kaua hõigata. Sepp kuulis varsti. Viskas vasara käest, tuli, nahkpõll 
ees, välja ukse peale. Küsib: «Kes seal mind hõikab, kellele mind vaja on?» Stolnik 
käratab vastu: 

«Ah sind küll, pagana smerd, või on sul silmad rähma täis? Kas sa ei näe, et tegemist 
on tsaari tõllaga? Meiega juhtus õnnetus, ratas läks katki. Vaheta, ratas ja kisu oma 
sellidega meid porist välja.» 

Sepp tuleb lähemale. Näeb: tõepoolest tsaari tõld. Ja tsaar ise vaatab talle aknast otsa. 
Sepp kummardab tsaarile maani. 

Tsaar aga räägib: 

«Sina, sepp, minu ustav smerd, tee nii, nagu stolnik käskis, ja ära veni. Vaevatasuks 
saad, mis ise tahad.» 

«Mingisugust vaevatasu mulle vaja pole,» vastab sepp julgelt. «Kõige suuremaks 
vaevatasuks mulle on, et ma oma holopisilmadega tsaarilikku kõrgeausust näen.» 

Säärane vastus meeldib tsaarile üpris. 

«Kas näete nüüd,» lausub tsaar ülembojaaridele. «ikka räägite mulle, et 
lihtrahvas meie riigis on häbematu ning isemeelne, aga vaadake, kui aupaklik ning ustav 
ta mulle on.» 

Sepp ronis vahepeal porisse, käis ümber tõlla, vaatas ka tõlla alla, korjas tindipotid 
ning suled üles ja andis need djakkidele tagasi. «Kuluvad teile veel ära, duumarahvas,» 
ütles ta. Djakid võtsid asjad vastu, kuid ei ütelnud aitähki. Sepp ajas enda püsti ja jäi 
mõttesse. 

«Mis sa seal venitad?» käratas stolnik. «Või tahad kere peale saada?» 

«Näha, etpole ammu enam kere peale saanud!» hüüdsid bojaarid nagu ühest suust. 

Sepp ei teinud käratamist kuuldavakski, kummardas veel kord maani, nii et ta 
juuksesalgud porri langesid, ja ütles: 


«Ratta panen sulle uue, tsaarilik heldus, mul on häid 

rehve, paremast rauast kui inglise omad, ka tõlla kisume porist välja, aga kui edasi 
sõidate, tabab teid uus õnnetus, vedrud murduvad.» 

«Kuidas sa säärast lora julged ajada?» kargas bojaaridel hing täis. «Hei, duumadjakid 
ja stolnik, kähku tõllast välja ja andke smerdile naha peale.» 

Tsaar aga vehkis nende poole käega, jääge ometi vait! — ja küsis: 

«Misjaoks sa nõndamoodi räägid, mu ustav smerd?» 

«Aga sellepärast,» vastas sepp, «et sinu kõrval tsaarilikus tõllas on kole palju rahvast. 
Kihuta minema ülembojaarid ja streletsiülem, käsi stolnikul pukist maha ronida, 
koristagu ennast ka duumadjakid, ja sa saad veel palju aastaid oma tsaarilikus tõllas 
rõõmuks meile ja õnneks endale sõitma. Sa võta mind ja mu sellid oma tõlda. Kui siis tee 
peal mingi õnnetus juhtub, aitame sind, valitseja, välgukiirusega, enne kui sa nuu-satagi 
jõuad. Aga neist suurevatsalistest pole sul mingisugust abi ega kasu.»» 

Svertšakov jäi vait, ohkas väsinult ja vaatas püssi-seppadele uurivalt otsa. 

«Tubli nõuanne!» hüüdis Leskov lõbusalt. «Sepp oli täitsa mees! Arukas mees!» 

«Aga minu arvates,» vangutas Stepan Tšuikov pead, «oli see halb nõuanne.» 

«See jutt on nagu topeltpõhjaga kirst,» seletas Svert-šakov. «Asjast tuleb aru saada. 
Tõld, see on meie riik. Tuleb välja, et bojaarid, djakid, stolnikud on ülearune rahvas, neist 
on riigile ja tsaarile ainult häda ja viletsust, kuid kasu on tööinimestest. Näe, mismoodi!» 

Svertšakov silus habet ja vaatas sepale uurivalt otsa. See raputas laitvalt pead. 
Välgutas silmi ja puhkes naerma: 

«Mina poleks nõndamoodi teinud ...» «Aga kuidas siis sina teeksid?» küsis Demid 
uudishimulikult. 

Sepp najatus lauale, nii et vaskkõrvarõngas kõiksus, ja ütles käheda häälega: 

«Mina, vennad, oleksin ka tsaari sellest tõllast välja lükanud, sepa oma sellidega 
sinna istuma pannud, või oleksin sellest kogunisti tubli vankri teinud... See 

oleks alles riik! See oleks alles hea lõpp sinu jutule, isa.» 

«Tšuikov räägib õiget juttu,» hüüdis Demid südamest, «ja veel kui õiget juttu!» 

«Säärast lõppu jutul olla ei saa,» kostis Svertšakov nukralt. «Sul on õige tulised 
mõtted peas, sepp. Ei teeks paha pead jahutada. Niisuguste mõtetega võib üsna kähku ka 
võllas kõlkuda.» 

«Mida siis sinu jutus tsaar sepale ütles?» küsis Tšuikov kareda häälega. 

«See jutt polnud sepa jaoks, vaid tsaari jaoks.» 

«Eks katsu seda tsaarile jutustada,» vihastas sepp. 

«Küllap kunagi jutustame ja tsaar kuulab meid,» jäi Svertšakov kindlaks. 

«Kui jutustad talle, saame sinuga Salaasjade prikaasis piinapingil kokku: mina 
jultunud mõtete, sina aga holopi häbematuse pärast. Aastaid on sul turjal küll rohkem kui 
minul, kuid oled poisiks jäänud, isa.» 

«Ilma sa teiseks ei tee,» lausus Svertšakov õpetavalt. «Igal pool on tsaarid ja 
kuningad, meie elujärg ripub neist ära, aga bojaarid ja aadlikud ajavad tsaaridele prügi 
silma, laimavad meid ... » 

Leskov ja Demid vaikisid. Demidil hakkasid isegi käed värisema, nii väga tahtis ta 
jutu vahele segada. Sest ju ka Rzecz Pospolita kuninga kohta rääkisid paljud, et kuningas 


olevat hea, kuid panid poolakad kurjad .. . Ainult lora, et lihtrahval pea segi ajada... 
Sepp Tšuikovi sõnad olid talle tuleks keset pimedat ööd teetus stepis. 

Täidlased huuled veidi paokil, selg vastu seina, kuulas Aleksandra Nikodim 
Svertšakovi rahulikku, uskumapanevat juttu. 

«Kui tsaaril on mõttes meie riiki võõraste vastu kaitsta, toetame me teda 
järelejätmata. Mingu sõjaks. Ega see enam mägede taga ole. Kuhu Demid kavatseb 
minna? Sa tead ju seda, Tšuikov?» 

«Võõrastel, kes meie maale tulevad, löön jalaluud Puruks, et nad oma lastel, 
lastelastel ja lastelastelas-te[gi keelaksid tulla Venemaale röövimise ning kurjade 
mõtetega!» lausus sepp ägedalt. «Tsaar võib minu peale °°ta. Sellega sa mind ei püüa. 
Tead küll, mille pärast 

mu süda valutab. Sul ei ole aga julgust tõele näkku vaadata, lõbustad end 
muinasjuttudega.» Demid ütles: 

«Vene rahvast on igale poole laiali pillatud. Vaadake kas või minu Ukrainat. Poola 
kuningas, tatari khaan, Türgi sultan, Moldaavia hospodar ja ei tea kes kõik veel, — 
igaühe all neist ägab meie usku rahvast piina-pigistustes. Ja kui palju on meie rahvast 
Krimmis ja teistes võõrastes maades orjuses? Eluksajaks galeeride külge aheldatud. Üks 
vana zaporoožlane rääkis mulle, et ühel maal sunnitakse vange kaladest sügavamale 
merepõhja minema, et isandate jaoks sealt pärleid välja tuua. Nende pärlite eest 
makstakse aga kaupmeestele puhast kulda ... Paneme kõik oma lootused Moskva peale. 
Lihtrahvas Perejaslavis ja teistes linnades, kust ma läbi sõitsin, rääkis, et nüüd, kus 
Moskva idast, meie aga lõunast Rzecz Pospolitale turja kargame, tuleb lõpp meie 
piinadele.» 

«Teete õigesti, kui Moskva peale loodate,» ütles Tšuikov. «Meie vihavaenlaste 
ainukeseks mõtteks on ju, kuidas meid tülli ajada. Ja kuidas veel see kaupmees sind täna 
Svea kuningriiki meelitas?» 

«Eks minagi andsin talle paraja põõna,» puhkes Demid naerma. 

«Ja et me ilma võõramaa maagitundjateta läbi saame, on ka kiita asi,» tõstis 
Svertšakov näpu püsti. «Nüüd nad katsuvad juba meiesuguseid ära meelitada. Venelaste 
töökäed on nüüd suures hinnas ...» 

-. . Taevas hahetas juba, kui Demid püssiseppadega jumalaga jättis ja kaitsekiri põues 
ning kingitud mõ5k üle Sla, võttis istet reele, mille ette olid rakendatud hetmanilt kingiks 
saadud tublid hobused. Aleksandra ema hoidis tütre kätt oma pihkude vahel ja seisis nagu 
paigale naelutatud. See pikakasvuline, hallipäine naine, küünarnukkide kohalt 
narmendavas vatikuues vaatas oma tütrele niiskete silmadega otsa. 

Demid muutus rahutuks. Aleksandral on niigi juba raske, ent ämm valab veel õli tulle. 
Sanja puhkeb viimaks veel nutma, suudab ta ju praegugi suure vaevaga pisaraid tagasi 
hoida. Ja Vassilkogi, kes alles vallatles ahju otsas, istub nüüd nagu kohevil kanapojuke. 
Lapsed 

keerlevad ta ümber, tema aga heidab pilku ju isale, ju emale, ju keerab end vanaema 
poole. 

«Peaks minema hakkama,» lausus Demid aralt. «Valge juba väljas.» 

«Aeg minna jah. Peate enne ööd Tšornõi Bori jõudma,» soovitas Svertšakov. 

Stepan Tšuikov võttis Demidi ümbert kinni ja suudles teda kolm korda. 


«Head tervist sulle, kasakas. Kui meie vahel ka midagi halba on olnud, siis anna 
andeks. Mu süda ütleb mulle, et me saame veel kokku, küll sa näed.» 

«Küll saame,» lausus Demid kindlalt ja süda ütles tallegi: nõnda saab olema. 

«Jumalaga, tütreke,» kuuleb Demid ämma vaikset häält. «Hoia teda, Demid, hoolitse 
ta eest hästi. Kuid mis ma räägin,» äigab ta krõnksus sõrmedega pisara silmist, «ega sa 
võõraste juurde, võõrale maale lähe ...» 

«Oi, mamma,» hüüab Demid tänulikult, «kui tublid sõnad! Lubage, ema, ma suudlen 
teie kätt.» 

Ta võtab mütsi peast, kummardab sügavasti ämma ees, haarab ta kortsus käe oma 
pihkude vahele ja surub selle korpunud, karedale nahale suudluse. Ta huuled 
tunnevad soolast pisarate maiku, kuid ta ei tea, kas on need tema enda või vanainimese 
pisarad ... 

«Ole tubli kasakas,» ütleb keegi rahva hulgast Demi-dileA 

«Õnn kaasa, kallid inimesed,» vehib Leskov käega... 

... Tee kihutab vastu. Tuul tuiskab näkku, sasib kõr-bide hobuste lakkasid. Vaatad 
taha — Tuulal polegi enam näha. 

Peakiriku kellatorn on orgu vajunud. Vassilko on end kõvasti vastu ema rinda 
surunud ning tukub. Sanja vaikib. Nüüd ahvatlevad teda uued, kauged maad ja ta tahab 
ainult kiiremini sinna jõuda. 

Demid on oma mõtetega juba Tšigirinis. Nüüd vahest ehk laseb jessauul Lutšenko ta 
otsekohe hetmani ette. 

Päike piilus pilvede tagant välja, soojendas kevadiselt. Tšornõi Bori asunduse külje 
all oli stre.etside vahipost. Tuli peatuda. Teevalta taha oli paarkümmend 

rege kogunenud. Imestades näitas üks vildist läkiläkiga possaadielanik teisele 
Demidi: 

«Kae, vader, kihutab hobuseid piitsaga, endal mõõk puusal...» 

Demid ei jõudnud vastatagi, kui selja tagant kostis: «Eest ära! Tee vabaks!» 

Kihutas mööda kummsõiduk, vilksatas korraks punane nägu musta habemega, ja 
kõrge karusnahkne müts. Saani kannul aga ratsutas kolmkümmend ratsameest, piigid 
jalustes ja arkebuusid üle õla. Streletsid valta juures jõudsid vaevalt tõkkepuu eest ära 
tõmmata. Sätendades lendasid hobuste kapjade alt õhku lumekübemed ja külvasid üle 
rahva, kes suud ammuli sõidukile ja ratsanikele tagant järele vahtisid. 

«Küllap vist bojaar,» ütles vildist läkiläkiga mees. «Kiirustab Ukrainasse. Nüüd 
kihutavad kõik sinna, on suuri asju oodata ...» 

Need sõnad panid Demidi südame rõõmust kloppima. Hõbedase härmatisega kaetud 
ferjasis streletsisotnik käis rahva hulgas ringi. Päris, kuhu keegi sõidab ja kes nad 
säärased on. Streletsid viskasid silma regedele, kobasid kätega õlgedes. Jälle kuuldus 
hüüe, kuid juba mitmest suust: 

«Tee vabaks, andke teed!» 

«Mis te vahite? Kogu tee ära ummistanud!» 

Sotnik ja streletsid tormasid kisakõride juurde, kes sõitsid ratsa pika voori eesotsas. 
Sotnik tõstis käe. 

«Seis! Mis asjus ja kuhu? Näita kaitsekiri siia ja topi oma kõri kinni!» käratas ta 
ratsamehe peale, kes kõige suuremat lärmi tegi. 


Sotnikul oli süda täis. Keeruta päeva läbi siin tee peal! Kuid mis parata? On kästud 
kõvasti valvet pidada. Sõjavägi liigub lõunasse, tuleb vaadata, et nende kannul 
salakuulajad ja teised kurjade mõtetega inimesed ei hiiliks. 

«Sõidame valitseja ülesandel. Säh, kaitsekiri on siin. Aga sina, tubli strelets, viska 
parem pilk regedele, saad kohe aru, mis mehi me oleme, ja siis sa juba meile ninna ei 
karga,» puistas ratsamees sõnu nagu varrukast, lükkas oma mütsi osavasti ühe külje peale 
ja ulatas sotnikule kaitsekirja. 

Ümberringi lagistati naerda. Suupruukija meeldis neile. Demid nägi regedel, mille 
ette oli rakendatud kuus hobust, õhtuse päikese käes suurtükke säramas. Ta trügis voorile 
lähemale, hakkas huuli liigutades suurtükke üle lugema, sai neid kakskümmend viis 
tükki. Astus siis ühe küüdimehe juurde ja küsis: 

«Kust manufaktuurist, vennas?» 

See vaatas talle altkulmu otsa, langetas siis silmad leivaviilukale peos, hammustas 
tõttamata suutäie ja vastas leiba mugides vastu tahtmist: 

«Morozovi manufaktuurist.» 

«Kas Ukrainasse?» küsis Demid. Ta sai küll aru, et just sinna suurtükke veetakse, 
kuid millegipärast tahtis ta seda küüdimehe suust kuulda. 

See jättis mugimise, vaatas Demidile teraselt otsa ja näis teda ära tundvat. Pilk silmis 
lõi särama ja mees vastas: 

«Kuhu siis mujale? Egas ometi türklastele või poolakatele ...» 

Sotnik luges kaitsekirja läbi. 

«See on sinu õnn,» ütles ta pahaselt, ulatades ratsamehele kaitsekirja tagasi, «kui sa 
valitseja ülesandel" ei sõidaks, oleksin sind su sõnade eest kosutanud.» 

«Tean ise, kus mu õnn on,» vastas ratsamees lõbusalt. «Noh, las käia edasi!» hüüdis 
ta voori poole. 

Streletsisotnik vaatas valjult ringi ja märkas regede juures Demidi. 

«Hei, sina, kähku siia!» käratas ta, tundes rõõmu, et saab kohe vastutasu kange 
lõuapooliku pilkavate sõnade eest. 

Demid astus tõttamata sotniku juurde. See uuris teda, õgis nagu silmadega. Küsis siis 
ähvardavalt: 

«Mis sa nuhid seal? Inimesed sõidavad valitseja ülesandel, mida sa neilt välja uurida 
tahad?» Ta ei andnud Demidile mahti suudki lahti teha. «Kust sa mõõga varastasid? Kes 
sa niisugune oled?» 

Demidi kõrvale kerkisid streletsid. Demid muigas rahulikult ja vaatas ainult ree 
poole, kust Aleksandra teda kogu aeg silmas pidas. Viimaks kohkub veel ära . .. Tõusiski 
juba reel püsti ja kuulatas ärevalt. 


«Mina sõidan samuti valitseja ülesandel,» seletas 

Demid vaikselt, «ja mõõk ei ole mitte varastatud, vaid hetman Bogdan Hmelnitski 
kingitus.» 

«Kas kasakas?» küsis sotnik umbusklikult. «Ei näe nagu sedamoodi välja.» 

«Kasakas jah,» kinnitas Demid, «kasakas ja püssi-sepp. Olen teel Tuulast koju. Ja 
minu kaitsekiri on siin, pan sotnik.» 


Ta tõmbas põuest välja pärgamendirulli ja ulatas selle sotnikule. 

Ikka veel umbusklikult Demidi poole vaadates keeras sotnik rulli lahti. 

Possaadimehed astusid lähemale, panid peopesad kõrva taha. Mis imelugu see on? 
Mis seal kirjutatud on? Streletsisotnik tõmbas käega üle vurrude. Hakkas kuuldavalt 
lugema: 

«Tema majesteedi tsaar Aleksei Mihhailovitši, kogu Ukraina ja Zaporožje Kasakaväe 
hetman Bogdan Hmelnitski. Kõigil ja igaühel eraldi teatavaks võtta: TŠigirini linna 
registrikasakas Demid Pivtorakožuhha sõidab Moskva riiki Tuula linna ja tuleb sealt 
tagasi oma polku, mispärast ta ise, tema naine ja poeg peavad saama liikuda hädaohutult 
ning takistamatult. Et Demid Pivtorakožuhha, kes on meid ustavalt teeninud, praegu aga 
ilma mõõgata on, annetame tollele kasakale oma mõõga, mida peavad teatavaks võtma 
kõik koos ja igaüks eraldi. 

Antud Perejaslavis jaanuarikuu neljateistkümnendal päeval issanda sündimise 1654. 
aastal. 

Bogdan Hmelnitski — oma käega.» «Näe mismoodi!» kostis rahva hulgast hääl täis 
imetlust. 

«Tee on sulle vaba,» lausus streletsisotnik aupaklikult, ulatades kirja Demidile tagasi. 
«Abiks sinu het-manile sõitis, näe, see voor,» näitas ta peaga eemalduva suurtükivoori 
poole. «Tore mõ6k on sul, päris tore,» kiitis sotnik. «Näita õige mulle.» 

Demid võttis õlalt mõõga, andis sotniku kätte. See tõmbas mõõga tupest välja ja 
vaatas seda lähemalt. 

«Haruldane mõ6k. Sellega ajad šlahtal hästi habet. Ja see oli hetmanil endal vööl?» 
küsis ta Demidilt umb usklikult. 

«Kas vööl või mitte, seda ma ei tea, kuid et ta selle mulle oma käega andis, see on ju 
ka kirjas üleval.» 

Sotnik silmitses veel kord mõõgapidet, mille küljes paela otsas rippus valge tops, 
ohkas kadedalt ja andis mõõga Demidile tagasi. 

«Kuidas on, kas hetman on seal Ukrainamaal justkui tsaar? Või mismoodi?» 
uudishimutses keegi pos-saadimeestest. 

«Pole sinu asi!» käratas streletsisotnik karmilt. «Pea meeles oma!» 

«Ka meie oleme teel Ukrainasse,» ütles possaadi-mees, kes alles äsja oli Demidi üle 
nalja visanud.. «Vealne soola, potast.» 

«Sõidame koos, on lõbusam!» Demid ruttas oma pere juurde. 

Aleksandra võttis teda rõõmsalt vastu. Ta oli kuulnud ja näinud kõik. Tähendab, 
Ukraina hetmani kaitsekiri on nii suur asi, et isegi streletsisotnik Demidi vastu aupaklik 
on, nagu poleks Demid lihtne maagi-tundja, vaid duumamees. 

-.. Viiendal päeval hakkas ülemjooksu tuule asemel alamjooksu tuul puhuma. Näkku 
lõi joobnustav siid-mahe tuul. Demidil hakkasid ninasõõrmed värisema. 

«Oi, Ljosja, meil pole enam palju sõita!» 

Oli tahtmine reelt maha hüpata ja väsinud hobustega võidu joosta. Ehk jõuab siis 
kiiremini! Ja kuigi ümberringi oli lumi, ja näis, nagu ei kavatseks talv veel lahkuda, ometi 
ei saanud Demidi petta. Ütle, mis tahad, aga tuul tõi kevade lõhnu. Kui Demid seda 
Sanjale ütles, naeratas see ainult. Demid aga oleks võinud kas või vanduda, et kui silmad 
sulgeda, nii et enda ümber enam lund ei näe, ja ainult õhku sisse tõmmata, siis tõepoolest 


tunneb lõunasteppide hõngu ja tuul silitab otsaesist justkui siidlinikuga, mida on Dnepris 
niisutatud. 


6 


Sel aastal oli talv Kiievis lumerikas. Dnepri kaldaid Katsid lumekünkad. Isegi neli 
parve, mis Dnepri parema ja vasaku kalda vahel ühendust pidasid, olid nii lumme 

tuisanud, et linnaelanikud polkovnik Pavlo Janenko käsul nendelt labidatega lund 
rookisid. Võit Vassi L Dmitraško ja pürjermeister Jakov Golovtšenko valvasid ise selle 
järele, et sillad ja teed Kuldvärava juurde puhtaks pühitud ning korras oleksid. 
Linnaümbruse väljadele läksid käsitöölised labidate ja kirkadega. Isegi raeisandad ja 
raekohtunikud nägid vaeva. Kätega töötasid nad küll vähe, kuid neil tuli askeldada, ringi 
joosta, kisada ja silmas pidada, et keegi voiti ja polkovniku korraldustest üle ei astuks. 

Lumetorm mässas nii pööraselt, nagu oleks Dikoje Pole oma kohalt nihkunud ja 
Kiievi peale vajunud. Maanteedelt röögiti küll päevad otsad lund, kuid öö jooksul sadas 
seda nii palju juurde, et hommikul oli raske teed üles leida. Kuskil kaugel stepis tõusis 
tuisk. Undas hulkuv tuul, ajas hangi kokku, tuiskas täis Kiievi, raputas lund ohtralt 
Magistraadi platsile, kattis pehme vaibaga all-linna, tegi ühetasa Dnepri kaldad. 

-.. Kaupmees Danilo Harmaš sattus just kõige suurema tuisu ajal Brovarõsse. Tuli 
peatuda «Kuldkikka» kõrtsis. Katsus küll ühte ja teise tarre öömajale saada, kuid igal 
pool oli üks ja seesama vastus: «Majausteks kasakad.» 

«Kuldkikas» on aga täis kisa, lärmi ja laulmist, suitsuvingu ja viinahaisu. Pirrud 
nurkades pilguvad läbi tubakasuitsu. Tont teab, kuhu peremees on kadunud, perenaine, 
väle mustade juustega Katrja, on aga niisamuti vintis kui ta külalisedki. Harmaši võttis ta 
vastu nagu oma lihase isa. Aitas kasuka seljast, haaras käest kinni ja suudles seda. 

«Sa armas aeg küll, kuhu ma siis teid, auväärt pan, ööseks panen? Oli üks vaba 
kambrike, kuid mingisugune võõramaalane vedas oma kondid siia. Onissim on mul veel 
Perejaslavis. Ütles, kui sinna sõitis: «Ilma minuta ei saa Hmel kuidagi läbi.» Siin aga, 
näete, pan, rahvast murdu koos. Ja kõik tükivad Kiievisse. Aina Kiievisse . .. Nagu 
poleks meelehaisugi peas.» 

Kõrtsinaine toimetas ja vatras. Pühkis käterätikuga lauanurga puhtaks. Lükkas 
joobnud kasaka nagu õlekoo nurka, pani lauale süldikausi ja hapukapsaid, lõikas leiba, 
võttis riiulilt kõhuka karahvini akvaviiti. 

Danilo Harmaš hõõrus rahul olles käsi, istus lauda. 

«Las käia!» ütles ta kõrtsinaisele lahkelt. Võttis kõvade sõrmedega täisvalatud 
viinakruusi ja niristas selle sisu tõttamata läbi hammaste kurku. 

Danilo Harmaš viskas veel pool kvarti hinge alla ja hakkas süldi kallale asudes oma 
asju läbi mõtlema. Veremijovkasse Sednevi lähedale uue kõrgahju ehitamine ei olnud 
paha mõte. See kulub nüüd rohkem kui kunagi varem marjaks ära. Igatepidi on näha, et 
varsti läheb jälle sõjaks lahti. Zlotid otse voolavad Harmaši kirstudesse ... 

Harmaš oleks pidanud praegu Perejaslavis olema. Kõik silmapaistvad mehed on sinna 
sõitnud. Aga tema ei saanud kuidagi õigel ajal mahti. Kui ta meelde tuletas, miks see nii 
läks, hakkas ta koguni hambaid kiristama. Eks nüüd ole kõik polkovnikud seal. Ehk on 


tulnud isegi Moskva kaupmehed? Peakirjutaja on seal. Harmašil on temaga kiired asjad 
ajada. Kui poleks tulnud jahtida nende tööliselogarditega, oleks temagi praegu 
Perejaslavis! Neetud hinged tõstsid lärmi: «Anna raha, või muidu kõrgahju kallal edasi ei 
tööta. Tunneme juba sind. Kui valmis ehitame, annad nii palju, kui sinu lahkus lubab, 
sinu lahkus on aga lühem kui kihulase saba.» Ennäe, mis nad rääkisid. Kõige rohkem aga 
see imeliku liignimega mees. Kuidas selle neetud logardi nimi õieti oli? Kas vihast või 
joodud viinast, kuid kisakõri nimi oli nagu peoga peast võetud. 

Harmaš jõi kvardi tilgatumalt tühjaks, krõmpsutas kurki, õngitses kahvliga süldi seest 
lihatüki. Äkki tuli talle meelde: 

«Fedko Podopiigora ... Mn-jaa, põrnitses kadedate silmadega ringi. . . Tegi palju 
kurja ja kadus siis ise tont teab kuhu. Rahva hinge külvas aga kurja mässu-seemet...» 

Nähtamatu kaasvestleja poole pöördudes vangutas Harmaš pead: näed, millega 
pööbel nüüd hakkama saab! Ja kõik selle Hmeli pärast, selle pärast, et ta nendega 
mehkeldab. «Oi, Hmel, Hmel! Ilmaaegu hoiad sa pööbli poole,» mõtles Harmaš nukralt. 
Siinsamas võttis ta nõuks: «Lasen valitseja Vedmedi välja uurida, kust mehi see Fedko 
Podopiigora on. Kustta minu 

poole on purjetanud? Kindlasti mõni ärakaranud röövel! Kui aga töö kõrgahju kallal 
otsas on, toon ta kas või maa alt välja ja tuletan talle siis meelde!» Rinde all otse näris, 
kui tuli meelde, et ta oli sunnitud raha välja laduma. Kuidas ta teisiti oleks saanudki 
talitada? «Kellele sa pööbli peale kaebad? Isegi polkovnikud ei tule nüüd just heameelega 
appi. Kulla peale küll maiad ja lubadustega helded, kuid et töörahvast pisut hirmutada ja, 
kui vaja, neile ka kere peale anda, seda nad kardavad. Ikka näitavad hetmani peale. Ja mis 
see hetman on? ...» 

Harmaš vidutab silmi. Närib tugevate valgete hammastega mõnuga vasikakonti. 
Tahtmatult tuleb mõttesse: «Egas mul hetmanigi ajal viltu ole läinud. Kes ma olin? Mis 
mul nüüd on? Väga palju! Isegi poola šlahta peab nüüd rahameestest lugu. Ja ega 
bojaaridki niisugustele meestele paha tee.» Rätikuga rasvaseid sõrmi pühkides naeratas 
Harmaš heameele pärast. 

Lood pole ju kehvad. On raha, on kõrgahje ja kaevandusi, on kauplusi mitmes linnas. 
Tundmatust kaubitsejast on saanud tähtis nina. Väljamaalased ütlevad talle: pan 
negotsiant! Oma kaupmehed on viltu vaatama nakanud. Et nad, neetud, viimaks midagi 
kurja eitee! Tunnevad kindlasti kadedust. Ja miks nad ka tundma ei peaks! 
Harmaš on hetmani voorikantseleis esimene mees. Tema kaudu käib kogu kaubandus 
väljamaa negotsiantidega. Vahest ainult kiievlane Jakov Aksai on hakanud Harmaši 
sellisid Tavani praamil küünarnukkidega kõrvale trügima. Ostab seal türklastelt ja 
veneetslastelt vürtse, india siidi, pärsia pitsi üles. Räägitakse, et olevat teine Kiievis juba 
kaks poodi hommikumaa kaupadega lahti löönud. On vist mõnele polkovnikule midagi 
pihku pistnud, etteda lastakse ilma tollita otse Tavani praamilt kaupa vedada. Vaja. 
sellest pan Lavrin Kapustale kogemata kombel paar sõnakest poetada. 

«Ah, kõik oleks veelgi paremas korras, kui see neetud pööbel muret ei teeks! Kes 
teab, viimaks talitab meiega samuti nagu poola šlahtaga?» 

Sellest mõttest tekkis Harmašil südame all kõht tunne. Oh issand! Kas siis tõesti ei 
leita pööbli vastu 

rohtu? Teda tuleks kõvemini pihku võtta. Seda peaksid mõtlema mitte ainult 
rahamehed, vaid ka hetmani vanemkond. Harmaš teadis, mis mõtted mõnedel pol- 
kovnikutel selles asjas on. Peakirjutaja Võgovskil ja mõnel šlahta soost polkovnikul on 
päris õiged mõtted. Niisugustele meestele annab Harmaš heameelega raha püha teo 
kordasaatmiseks. 

Kus seda enne on nähtud, et auväärt mehe juuresolekul, olgugi et kõrtsis, lihtne 
pööbel end nõnda vabalt ülal peaks, nagu praegu siin? Peast vilksatas läbi veel muidki 
mõtteid. Ja kuidas Moskva all saab olema? Türklaste ja poolakatega saaks kaubamees 
ehk paremini läbi? Kas hetman on ka hästi kavatsenud? 

Et kogu pööbel rõõmu pärast tantsu lõi, sundis Har-mašši valvel olema. Kus pööbel 
rõõmustab, võib varakal mehel halvasti minna. Täis tasku tühjale paarimees ei ole. 

Harmaš tuletas meelde Frankfurti, kus ta sügisel kauplemas käis. Seal valitseb kord. 
Negotsiandid on suures lugupidamises. Üheväärsed kuninga võimukandjatega. Siin aga, 
kodumaal, hoia ennast kehvikute ja pööbli eest. Liiatigi on veel teadmata, mis laulu 
Moskva bojaarid laulavad. 

Ainuke lootus on, et sõda tuleb, nüüdsel ajal on mõõk sõjas ilma kullata nõrk 
sõjariist. Kui mõõk ei ole liidus kullaga, siis ainumalt mõõgaga võitu kätte ei saa. Sellest 
on hetman ammu aru saanud ja teeb ka sellepärast kaupmeestele aeg-ajalt mõningaid 
kergendusi, muidu oleks ärirahval kibe peos. 

Nende tüütute mõtete tõttu ei tahtnud sültki Har-mašile hea maitsta. Vahepeal lärm 
kõrtsis kasvas. Läks päris laadaks lahti. Ühes nurgas võeti lauluots üles, teises nurgas 
tegid tamburiin ja viiul kära, kasakad tantsisid, peksid kontsadega vastu põrandat, et lagi 
ähvardas kaela langeda ... Kvart käte vahel, hüüdis pikka kasvu noor sõjamees kõmiseva 
häälega üle kõrtsilärmi: 

«Vennad kasakad! Sõdijad usu ja priiuse eest! Kuulge, mis ma teile räägin!» 

«Räägi, Tšumak!» 

«Vaiksemini, saatanad! Tšumak ütleb mõned mõistlikud sõnad ...» 

«Lase kuulda, Tšumaki-poiss!» 

«Las tulla, sõber kasakas!» 

Hüüdeist ergutatud Tšumak astus kõrtsitoa keskele. Viivuks sigines tõepoolest 
niisugune vaikus, et Härmas kuulis, kui metsikult tuul vastu kõrtsiseinu peksis. Tšumak 
aga ajas jalad laiali harki, vehkis kvardiga ja ütles: 

«Mingu iga sõbervelje pea nüüd selgeks, sest hakkame jooma igavese vendluse 
terviseks vene rahvaga, kellega hetman Hmel meid Perejaslavis eluks-ajaks ja igaveseks 
ühendas. Kas ma räägin õigust, kasakad? » 

«Õigust jah!» 

«Sulatõsi, selge nagu allikavesi, Tšumak!» «Kõnele edasi, kasakas Tšumak, aga ei, 
parem oota üks raas, las ma suudlen sind.» 

Tamburiiniga kasakas tuikus Tšumaki juurde ja püüdis teda kaissu haarata, kuid 
tugevad käed tirisid ta hõlmapidi tagasi. 

«Kuulake siis, vaesed kasakad, mis ma teile räägin! Praegu on meil mõõgad ning 
musketid käes, neid läheb meil veel tarvis. Aga kes me siis tõepoolest oleme? Me oleme 
ju need, kes künnavad, külvavad ja lõikavad, kuid zlotid, mis meie palehigist on saadud, 
veeresid Varssavi ja Krakovi. Kui panidel ja šlahtal jaksu oleks, kisuksid nad meil 
sõjariistad käest ära, iseäranis aga need, mis me puusal kanname. Seepärast hoiame mõõ- 


gad tugevasti peos, et panid Visla taga ja ka need, kes Dnepri ääres on, teaksid, kus nende 
koht on, ega teotaks meid, õnnetut lihtrahvast, keda Hmel on kasakateks teinud, ega teeks 
meile ülekohut, vaid peaksid meeles, et meie mõõgad on vahedad ega anna armu meie 
usu tagakiusajatele ... » 

«Andke panidele!» hüüdis tamburiiniga kasakas. Kuid sõnades, mis Tšumak 
nüüdsama oli lausunud, helises iseäraline tõde, ja kasaka hüüe kustus nagu tuluke tuules, 
sest mällu ärkas midagi muud. Ja kõigi mõtted kandusid läbi lumetuisu üle lumiste 
avaruste Perejaslavi, kus, nagu rahvas rääkis, oli juba peetud Suurraadat, kuhu Hmel oli 
kutsunud kokku esindajad kogu maalt — Musta mere äärest kuni Sanini... 

206 

Kasakate punetavatel nägudel, keda halb ilm oli juhuslikult «Kuldkikkasse» kokku 
toonud, säras iseäraline pidulik vaimustus. Silmad põlesid, südamed peksid rinnus 
õnneärevalt. 

Kiievi polgu kasakas Timofei Tšumak seisis keset kõrtsituba. Isegi askeldav 
kõrtsinaine püsis liikumatult leti taga, kirsspunased täidlased huuled ju imestusest, ju 
vaimustusest paokil. Silmapilgu jooksul lendas Tšu-maki silme eest läbi kogu ta elu, 
õnnevaene mõõga-taguja elu. Ta oli kaheksa krossi eest päevas tagunud sepikojas mõõku 
võõraste sõjameeste jaoks, samal ajal kui karpkala maksis neli ja pool krossi, haug seitse 
krossi,» mõõt nisujahu viiskümmend krossi. Kuidas 

elada? 

Hmel kutsus siis kehvikuid ja lihtrahvast priiuse eest sõdima. Ja Tšumak läks Hmeli 
juurde. Varsti sai temast Kiievi polgu kasakas Tšumak. Varem olid raekohtuni-kud ja 
raeisandad tarvitanud tema kallal vabalt vägivalda, poola panidest hoopis rääkimata. 
Nüüd on teised ajad. Kus on šlahta? Pani plehku Hmeli polkude eest, nii et praegugi veel 
teedel tolm tuiskab ... 

Kes julgeb nüüd, kus Moskva on kodumaa oma kaitse alla võtnud, veel vaese 
õigeusku rahva üle irvitada? Vaenlase-umbõigusele annab rahvas vastuse musketite ja 
mõõkadega. Käivad ringi igasugused jutud. Mõni räägib, et vaesel tulevat ka edaspidi 
vaesuses vaevelda. Mis tulevik toob, seda võib-olla ei näegi. Kuid üks on kindel, et ei saa 
enam olema uniooni, ei saa olema poola šlahtitšeid ega jesuiitide katku ja õigeusku 
rahvast türklaste ja tatarlaste orjusse anda ei julge enam keegi. 

Kiiev saab Vene linnaks, nagu oli ennegi. Kaks aastat tagasi põletas Radziwill linna 
maha, nüüd on aga see taas üles kasvanud, on isegi ilusam kui enne. Kui aga Hmel ja 
polkovnikud peaksid hakkama lihtrahvale, pospoliitidele ning töölistele, ülekohut 
tegema, leidub ka nende vastu rohtu . . . Mõõku ja musketeid ei tohi kellelegi ära anda. 
Kuidas lihtrahvas Venemaal bojaaridele hirmu nahka ajas! Räägitakse, nad läinud otse 
tsaari enda juurde, tsaar võtnud neid kuulda ja bojaarid andnud järele... Sest nii tsaar 
kui ka Hmel peavad 

teadma, et ilma lihtrahvata, ilma pospoliitideta on maad võõramaa ahnitsejate eest 
võimatu kaitsta. 

Juba istub Tšumak kasakate keskel pingil ja võtab viina. Käib elav jutuajamine. 
Olgugi et akvaviit «Kuld-kikkas» on kange, kuid täna ei hakka see pähe ei kasakatele ega 
Tšumakile, kes, muuseas öelda, polegi selle peale nii maias. Kõigil on suus üks ja 
seesama jutt — mis küll Kiievis saab olema, kui Moskva suursaadikud kohale jõuavad, 
kuidas vannet andma hakatakse? ... 


-. . Danilo Harmaši enesetunne ei olnud kõige parem. Pärast Tšumaki juttu tuli tal 
tahtmine märkamatult kõrtsist välja hiilida. Ta silmitses teraselt kasakate lõkendavaid 
nägusid ja sattus ärevusse. Südant näris aimus. Ta koguni kahetses, et oli «Kuldkikkasse» 
tulnud. Kui oleks kohal selle peremees Onissim Solonina see vaigistaks kasakad 
korrapealt. 

Harmaš mõtles: «Parem oleks võinud läbi tuisu Kiievisse minna. Ilmaaegu võtsin 
oma küüdimeest kuulda.» 

Harmašil jäi isegi hing kinni, kui tema juurde üks sinise kuntušiga kasakas astus. 
Kõrge hiirekarva voo-nanahkse mütsi alt tolknes kasakal välja juuksetutt, kattes pool 
nägu. 

«Kas sa oled papp või?» küsis kasakas ähvardavalt. 

«Ei, kasakas, ma ei ole papp,» vastas Harmaš leplikult. 

«Aga misjaoks kõrtsimamma su kätt suudles? Aga ehk oled jesuiit?» Kasakas kallutas 
üle laua ja vahtis Harmašile näkku. 

Katrja kargas vaheseina tagant välja. Andis kasakale julgesti vopsu rinda. 

«Jäta, Trohhim, mine oma kohale. Misjaoks sa pan Harmašile ligi tükid?» 

«Aga kuskohas siis ta suurtükk' on, Katerina?» küsis kasakas ja kõva naerulagin 
summutas ta sõnad. «Ja kui ta on pan, siis põrutagu Visla taha, kuhu kõik panid lippasid 
=00d? 

Harmaš jäi keeletuks. Kuid kasakas ei taltunud: «Harmaš, aga suurtükki ei ole... 
Tuleb välja, et jõi 

Sõnade mäng: Harmaš tähendab ukraina keeles suurtükimeest. = Tõlkija. 

selle maha, aga kui keegi sõjariista maha joob, siis käsib hetman Bogdan Hmelnitski 
universaal teda surmaga nuhelda. Kas saad aru, Katerina?» 

«Jäta auväärt inimene rahule! Kui sa iseennast peeglist näeks ... Kah iludus!... 
Mine, kui sulle öeldakse, lase inimest süüa.» 

«Aga mina tean, et sa mind armastad! Tean seda!» puhkes kasakas naerma. «Sa ütle 
mulle ainult, Katerina, mis suurtükimees ta on, kui tal suurtükki ei ole?» 

Kasakas kallutas end uuesti Harmaši poole, kuid sel silmapilgul astus kõrtsi 
tagakambrist välja sotnik Tsõbenko, kes lükkas Harmaši laua ümber tunglevad uudis- 
himulikud rusikatega kõrvale ja käratas: 

«Hei, kasakad, oma kohtadele!» 

«Mis asjaline sina oled, et võtad arusse «Kuldkikkas» hetmanit mängida?» Trohhim 
keeras näo julgelt Tsõ-benko poole ja pani käe mõõgale. 

«Olen hetmani kantselei sotnik Tsõbenko! Oled ehk kuulnud?» 

Kära vaikis ja Trohhim taganes kõhklevalt sotniku ees. 

Harmaš tundis ennast nagu jääaugust päästetud ja sirutas käed Tsõbenko poole. See 
aga seisis juba ta kõrval ja lausus kummardades: 

«Pan Harmaš, mul on au paluda teid negotsiandi nimel, kelle saatjaks ma peakirjutaja 
korraldusel olen. Ta on heaks arvanud teid kambris oodata.» 

Minuti pärast istus Harmaš juba vaheseina taga kambris. Läbi tammepuust ukse kostis 
kõrtsikära siiagi. Sotnik Tsõbenko oli viimaks tema hoolde usaldatud negotsiandi juurest 
tulema saanud ja tellis kõrtsitoas kasakaile lepituseks kaks okood viina. 


Laual keset kambrit särasid lühtrites küünlad. Klaaskarikates mustendas vein. 
Külalislahke negotsiant võõrustas Harmašši, ladus talle taldrikule praetud kala, andis 
juurde mandlikastet. 

«Pean endale suureks auks teiega tuttavaks saada. Kui poleks olnud seda häbematut 
kasakat, polekski ma teada saanud, et lugupeetud pan Harmaš on siin. Mul on aga paniga 
üks tähtis asi rääkida. Kuid sellest pärastpoole. Kui kõrtsitoast lärmi ja teie nime kuulsin, 
saat- 

sin sotniku teile appi. Nüüd saan ma aru, miks peakirjutaja mulle ettenägelikult 
kaitset kaasa pakkus. Teie pööbel on üsna ülekäte läinud ... Tervist, pan!» 

Harmaš kõõritas ainult silmi. Jutukad šlahtitšid talle ei meeldinud. Seepärast pidas ta 
paremaks kuulata ja rüüpis väikeste lonksudega veini. Kui poleks olnud Tsõbenkot, keda 
ta just esimest aastat ei tundnud, siis oleks ta võib-olla hoolimata hädaohust, mida tõi 
kaasa purjus kasakate hulgas viibimine, enne veel järele mõtelnud, kas võtta vastu 
tundmatu šlahtitši kutse või mitte. Kuid et Šlahtitšit saatis sotnik peakirjutaja kaaskonnast, 
siis oli see kindlasti mõni tähtis nina. Siiski võttis Harmaš nõuks esiotsa ainult kuulata. 

Söögiisu tal polnud. Joobnud kasakas oli söögi- ja joogiisu ära võtnud. Teab, millega 
kasakas veel hakkama oleks saanud. Nüüd on need sunnikud kõigeks valmis. Ja jälle 
mõtles Harmaš nukralt: «Ilmaasjata Hmel seda häbematut pööblit poputab . . . Auväärt 
inimestele toob see ainult ühe pahanduse teise otsa.» 

Harmaši päästja šlahtitš Jeronim Jastrembski, kes vastavalt talle antud kaupmehe 
kaitsekirjale ütles enda Jakob Rockarti olevat, just nagu aimas, mis Harmaši vaevas, ja ta 
ütles häält summutades: 

«Kuskil teisel maal ei julge pööbel suursuguse isandaga nõnda ümber käia. Selles 
kõiges, palun väga, armuline pan, on süüdi teie pan hetman. Küll ta seda veel oma nahal 
tunda saab ... » 

Jastrembski silmis vilkusid kurjakuulutavad tulukesed. 

Harmaš vaikis. Tont seda teab, kuhu ta sihib? Viimaks on Lavrin Kapusta luuraja? 
Harmaš küsis ettevaatuse pärast: 

«Kust pan negotsiant mind tunneb ja milleks panile mind vaja on?» 

«Oieh, see on huvitav lugu! Küll jõuan veel armulikule panile jutustada. Kuid pean 
ütlema, et tulen Pere-jaslavist ja olen üsna õnnelik, et sain tee peal, siin «Kuldkikkas», 
paniga kokku . .. Nõnda siis joome meie õnneliku kokkusaamise terviseks.» 

Danilo Harmaš tõmbas jalad laua alt välja, nagu 

kavatseks püsti karata, ja silmitses šlahtitšit lähemalt. 

Et mehe nimi ei olnud Jakob Rockart, selle peale oleks Harmaš vanduda võinud. Ja et 
ta kaupmees polnud, ka see ei jäänud Harmaši terase pilgu eest varjule. Kitsaste 
õlgadega, seljas peenest kalevist kuntušš, keerutas šlahtitš oma musti vurre ja vatras 
vahetpidamata: 

«Perejaslavis tegi Hmelnitski ettevaatamatu sammu. Teile kui auväärt inimesele võin 
ma seda täiesti konfidentsiaalselt usaldada. Kuningas Jan-Kazimierz ei anna talle iialgi 
seda äraandmist andeks. Siiamaani oleks Hmelnitski võinud veel Rzecz Pospolita kunin- 
galt oma süüteod andeks saada, kuid nüüd enam mitte ... Ei iial saa ta enam hetman 
olema. Ei iialgi!» 


«Kuldas: ei saa olema?» ei kannatanud Harmaš välja, kuigi oli endamisi otsustanud 
säärastest asjadest mitte rääkida. «Tema on ju hetman, mitte aga keegi teine?» 

«Meil öeldakse selle kohta, et vanamoor loitsis kaksipidi ... Muuseas, mul on mõisas 
üks loitsija vanamoor, viskab peotäie teri maha ja loeb inimese saatuse välja nagu vee 
pealt.» 

«Ma tahaksin teada, pan, millest te minuga rääkida tahtsite. Olen lihtne inimene ja ei 
saa kõigist asjadest aru, seepärast ärge pange minu pealetükkivust pahaks.» 

Harmaš läks juba vihaseks. Kes pagan küll teda tui-susel ööl siia neetud kõrtsi ajas! 
Tee, mis tahad, aga Harmašil «Kuldkikkas» ei vea. Mullu oleks siin pisku-pealt 
mürgisurma surnud. Jõi võõramaa veini ja vaevles takkapihta nädal aega kõhuvalus. 
Nüüd on jälle uus häda kaelas: kas on kasakas küljes nagu takjas või punub šlahtitš ta 
ümber oma ämblikuvõrku. Kuid mehike näeb asjata vaeva, egas Harmaš kärbes 
ole. Puudub veel, et purjus kasakad uuesti siia murraksid. Siis alles oleks pudru ja 
kapsad. Kuid, õigust öelda, tegi rahutuks ka see, et šlahtitšil oli peakirjutaja kaitsekiri. 

Šlahtitš vaatas talle uurivalt otsa. Lahke ilme ta näolt kadus. Õhukesed huuled olid 
kõvasti kokku pitsitatud. Tumedate kulmude alt vaatasid vihased silmad. Šlah-titš tõusIS, 
läks ukse juurde ja avas selle. Nähes aga, et ukse taga kedagi ei ole, pani selle kinni. Istus 
uuesti Harmaši vastu ja vaatas teda kurja pilguga. 

Harmaši süda läks selle pilgu all raskeks. Järsku on kurjategija. Torkab äkki püstoli 
vastu rinda ja kära- 

tab: «Rahakott siia!» Isegi kurk läks kuivaks. Hüüda appi? Ei nad kuule seal. 

«Teil ei jätku vaimukindlust, pan Harmaš,» lausus Šlahtitš vaikselt, «ja ka mälu on teil 
lühike .. .» 

«Lubage .. .» püüdis Harmaš pahaseks saada. 

«Ei luba! Kas püha isa Kazimierz Lentowskit mäletate?» 

Harmašil hakkas külm, nagu oleks teda jääauku visatud. Issand, seal see ongi! Arvas, 
et ajajooksul ei jää sellest midagi järele .. . kaob nagu pime öö paratamatu koidupuhte 
eel. Et endale mitte kurja kaela tuua, ei tuletanud ta seda ööd oma Perejaslavi majas isegi 
Võgovskile kunagi meelde ... Ta peast käis läbi mõte: müü kuradile väike sõrm, ta võtab 
kogu käe. 

Tärkas mällu öö Perejaslavis. Oli käre pakane talv. Ksjondz Lentowski rääkis' 
lipitsevalt, ahvatles teda kullaga, raius auku pähe, kuid samal ajal ootasid kasakad 
Berestetško all Harmašilt asjatult uusi suurtükke ning kuule ... Ja ei saanudki neid. Eks ta 
õigus ole, Harmaš ei saanud kõigist neist asjadest just vähe kasu... Tundis tükk aega 
hirmu, et Kapusta satub kuidagi jälile. Kuid kõik läks hästi. 

Harmaši otsaesine kattus higiga. Et šŠlahtitši eest sõrmede värisemist varjata, pistis ta 
käed tasku. Nii äkki nagu teistele inimestele pidupäev saabub, nii tuli nüüd temale kuri 
päev. 

Nüüd sai ta aru: neetud šlahtitš ei otsinud teda üles mitte selleks, et ärilisi 
läbirääkimisi pidada. Siin lõhnas jesuiitide järele. Seo end selle ussisooga ja sulle e; jää 
üle muud teed, kui Tšigirini kindlusse, otse Lavrin Kapusta lõugade vahele. 

«Ma näen, et teie mälu hakkab selginema, ja nüüd te vist taipate, mis mul teiega 
rääkida on... Uudishimulike jaoks olgu teil ainult üks vastus: saite kokku negot-siant 
Jakob Rockartiga Krakovist, ostate minult'Fland ria adamašokki, Brüsseli kalevit, 
Määrimaa kalinguri ja kui vaja, siis ka rauatooteid Sileesiast. Nüüd on hilja kõhelda, pan 


Harmaš. Omal ajal talitasite mõistlikult. Kannatage, saate niisuguseid kasusid, mida teile 
vee! ükski kaubakompanii pole andnud. Lahkusuline Hmel eisaa enam kaua pani põlve 
pidada. Seepärast olge 

julgem. Rzecz Pospolita kuningas, Rooma impeeriumi keiser Ferdinand, Krimmi 
khaan ja Türgi sultan lähevad tema vastu sõtta. Mis loeb üks Moskva niisuguse võimu 
vastu! Te peate aru saama, et äriinimesel pole Hmelilt midagi oodata, toetab ainult 
sääraseid hulguseid ja röövleid nagu see joodik, kes teile ligi tükkis . .. » 

«Mis ma pean siis tegema?» küsis Harmaš kogeldes. 

«See on juba teine jutt, pan negotsiant!» hüüdis Jastrembski lõbusalt. «Praegu me 
sellest ei räägi. Kiievis on meil aega küllalt. Parem maitseme tublit mõdu, mida 
«Kuldkikka» perenaine meile lauale tõi. . .» 

Kuid Harmašile tundus isegi mõdu kibedana ... 


-.. Mustade muremõtetega ja äreva südamega lähenes Danilo Harmaš aovalgel 
Kiievile. Meeles mõlkus tal kogu aja kokkusaamine Brovar5 kõrtsis «Kuldki-kas»! Ta 
vaatas üle õla tagasi lootuses, et tema kannul ei sõida kedagi, kuid see lootus oli asjata. 
Tema taga kummsaanis sõitis kaitse saatel šlahtitš. 

Harmaš mõtles. Võib-olla on ka tõsi taga kõigel sellel, mida šlahtitš kõrtsis latras. 
Seda küll, kaupmeestel on Hmelnitski all tõesti raske elu, hetmanil on järsk iseloom! 
Aina anna ja anna. Ja ikka on vähe! Kuidas ta tänavu suvel pärast Batogi lahingut 
Tšigirinis kaupmeeste peale kärkis! Sõimas neid Kaini poegadeks, ähvardas piitsa 
anda. Ja ikka selle pärast, et talle olevat vähe arkebuuse ja falkonette valmistatud. Ei taha 
neid raja tagant osta, sest olevat kallid, oma kaupmehele ei maksa aga pimedat krossigi 
selle eest, mille eest sakslasele või rootslasele kullas tasub. .. Mis nüüd ainult 
kaupmeestest rääkida! Isegi paljud polkovnikud on hetmani peale pahased. Ja ega 
Harmaški unusta seda auhaavamist, kui hetman teda holoppide ees põlvili surus, teda 
teotas ja tema üle irvitas .. . Seesugust asja ei unusta. Ei unusta! Nüüd ühendas meid 
Moskvaga. See vahest ehk ei olegi paha. Nüüd võib vabalt kaubelda kogu Moskvamaal. 
Kuid ka Hmel muutub nüüd veel kangemaks. Pigistab kaupmeestelt viimase välja. Aga 
kui õige lööks kõige peale käega ja läheks oma rahadega raja taha! Jumalale tänu, osa 
raha on küll siin, kuid ka Frankfurti Maini ääres on igaks 

juhuks ilus summa taalreid tallele pandud. Aituma negotsiant Walter Funkele hea 
õpetuse eest. Aga kuhu sa lähed? Siin on veskid, kõrgahjud, kaks klaasitehast. Mõisad 
Kiievis, Perejaslavis ja Tšigirinis. Issand, mis neist siis saab? Ja lõpuks otsustas Harmaš: 
«Ega ma üksi niisuguses olukorras ole, pole ma esimene ega viimane ... Tuleb jälle 
Võgovski poole minna, ääri-veeri juttu ajada .. .» Harmaš teadis, kuidas pan peakirjuta- 
jaga rääkida tuleb. Tema, Harmaš, oli ometi tunnistajaks, kui peakirjutaja ksjondz 
Lentowskiga kokku sai... 

Kuid mida tahab Harmašist šlahtitš? Keerutas ja keerutas, kuid jättis ikkagi ütlemata. 
Lükkas kõik edasi Kiievini. Eks Harmašil ole seda Šlahtitšit nagu viiendat ratast vankri 
alla vaja. Kuid siiski, ehk saab tema kaudu Krakovi kaupmeestega sidemeid luua? 
Sestsaadik, kui sõda algas, pole Rzecz Pospolitaga kaubelda saanud. Läbisõitvad 
kaupmehed räägivad, et Poolas olnud ikaldus, rohkesti holoppide ja panide põlde seisab 


söötis, setverdi nisu eest makstakse kolmsada krossi, kaerte eest ehk koguni rohkem ... 
Küll Harmaš teeniks alles, kui läheks korda nisu Krakovi laadal maha müüa. .. 

Nõndamoodi oma muredesse nagu kiiresti voolavatesse voogudesse vajunud, ei 
pannud Danilo Harmaš tähelegi, et ta saan oli juba üle Dnepri silla sõitnud ja nüüd all- 
linnas kihutas. Alles siis, kui hakati mäkke tõusma ja juba Kuldvärav paistis, ohkas ta, 
vaatas veel kord tagasi, nägi aga, et šlahtitši saan endiselt ta kannul sõitis, ja ohkas teist 
korda. 

Selge talvepäike säras puhtas taevas. Sofia katedraali kuplid kumasid kuldselt. 
Teeäärsete vägevate tammede raagus okstel kraaksusid varesed. Kuldvärava kõrval 
müüridel jalutasid edasi-tagasi tunnimehed, värava kohal aga lehvis tuule käes Kiievi 
polkovniku Janenko buntšukk. 

Purpurpunased lipud Kuldvärava tornide otsas kõnelesid, et linn valmistub suureks 
pidupäevaks. 

Kui Danilo Harmaš püha Sofia kupleid nägi, lõi ta vagalt risti ette. Palus 
südamepõhjast, et õnnetus temast mööda läheks. Tänu jumalale, seni on rahulikult elatud, 

peaks ka edaspidi nõnda minema. Poja Dmitri pani ta sel aastal Mogila kolleegiumi 
tarkust õppima, tütar Glikeria kavatseb peajessauul Demjan Lissovetsile mehele minna. 
Tuleb talle kaasavaraks veski ja Tšigirini mõis anda. Peajessauul pole küll pan, kuid tal 
on ahned käed ja kadedad silmad ... Mis nüüd Glikeriast! Plika on tobe, oskab ainult 
armastada ja laulu lõõritada, aga jessauul ütles ilma pikema jututa: 

«Ärge nii väga kröönige, isa. Niisugusele tütrele ei tohiks kahju olla veskit või kahte 
kaasavaraks anda.» 

«Esiptsa aitab ka ühest, pan jessauul,» otsustas Har-maš ja mõtles ise: «Jessauuliga 
peab ettevaatlik olema. Jääd vahtima, keerutab su ümber sõrme, ja kui aru saad, on juba 
hilja.» 

-.. Saanid peatusid Kuldvärava ees. Harmaši juurde astusid kaks kasakat, sinised 
župaanid seljas ja kollased kannustega saapad jalas. 

«Mis mehi olete?» küsis sinkjashalli voonanahast mütsiga kasakas. 

«Siin, rüütel, on mu kaitsekiri,» ütles Harmaš lahkelt ja ulatas kasakale torusse 
keeratud kaitsekirja. 

Kasakas võttis selle vastu ja astus šlahtitši saani juurde. Harmaši südamest käis värin 
läbi: kui kasakad võtavad äkki neetud šlahtitši käsile ja tunnevad ära, mis lind ta on? 
Kuid võpatas siis rõõmsalt, kuuldes kasaka aupaklikku pöördumist šlahtitši poole: 

«Palun mulle järgneda, armuline pan!» ja hüüdis siis bassihäälel Harmaši kutsarile: 
«Hei, sina, päntajalg, anna auväärt panile teed!» 

Kutsar vaatas üle õla Harmaši poole, nagu küsides, kas tasub vahimeest kuulata või 
mitte? Kuid Harmaš noogutas jaatavalt pead. 

Šlahtitši saan ja sotnik Tsõbenko koos ratsanikega kihutasid mööda. 

Valvekasakas astus Harmaši juurde ja andis talle kaitsekirja tagasi. Harmaš küsis: 

«Mis lind see niisugune oli, rüütel?» 

«Tont seda teab, tal oli kaitsekiri peakirjutajalt Ivan Võgovskilt. Mida vähem 
niisugustega tegemist teed, seda parem. Mul juhtus kord .. .» Kuid mis nimelt, seda 

kasakas ei ütelnud, vaid lõi kutsari poole käega ja astus edasi teiste saanide juurde. 


Kuldväravast läbi sõites lõi Härmas teist korda risti ette. Issand, ehk läheb soovimatu 
õnnetus mööda... 

Kuid õnnetus ei läinud mööda, õhtul, kui Harmaš oli juba kodus saunas vihelnud ja 
kuumaks köetud kahhelahju kõrval istudes mõdu jõi ning Glikeria vadistamist kuulas, tõi 
valitseja talle sedeli. Harmaš kahmas käega südame järele. Ta taipas kohe. Kahvatas ja 
keeras sedeli lahti. Tütre ja naise ärevad järelepärimised vastamata jättes, hakkas ta 
kiirustama. Käskis valitsejal saani ette ainult ühe hobuse rakendada ja sõitis ära ilma 
kutsarita. 

Harmaš kihutas hobust mööda pimedat Kiievi tänavat, mis viis mäest alla Dnepri 
äärde. 

Hobuse kapjade alt lendas talle näkku lumetükke. Kui saan mööda nõgu libises, 
vaatas Harmaš varga kombel ringi, nähvas hobusele ohjadega mööda siledaid külgi ja 
keeras ühte männitukka. Ei tulnud enam kaua sõita. 

Kõrged mustad väravad kerkisid keset kitsast teerada taeva poole. Harmaš ei jõudnud 
veel saanist väljagi astuda, kui värav avanes, ja ta sõitis ohje pingutades kartlikult 
pimedasse hoovi. Kuskil eespool vilkusid kõrgetes akendes tuled. 

Teist korda elus tuli Danilo Harmašil tsistertslaste kloostrisse sõita. 

Pika kuue ja kõrge mütsiga mees kummardas pea, haaras osavasti Harmaši 
küünarnuki alt kinni, aitas tal saanist välja ronida, ja kõndides Harmašist veerand sammu 
tagapool ja toetades teda ikka veel küünarnukist, juhtis kaupmehe mööda kitsast 
sillutatud i teed kloostri juurde. Trepi ees munk seisatas. Näitas käega kõrge ukse poole, 
mille kõrval seisis lühike ja tõrs-paks munk, ning ütles roostese häälega: 

«Palun, armuline pan Harmaš.» 

Harmašil jooksid särgi all judinad üle selja. «Ka see neetud ronk teab mu nime!» 

Jalge ette vaadates astus ta raskel sammul trepist üles. Munk lõi ta ees kõrge raske 
ukse lahti. 

Perejaslavist ratsutas kohale hetmani kantselei käskjalg sotnik Martõn Ternovõi. Tõi 
teate, et suursaadikud on teele asunud- Polkovnik Pavlo Janenko korraldas sõjaväe 
ülevaatuse. Sotnjad rivistusid üles laiale väljakule magistraadi ees. 

Kiievlasi jooksis kokku igast linnaotsast. Mängis muusika, puhusid pasunad ja 
lehvisid lustili-selt tuule käes lipud ning buntšukid. 

Pärast tuisku olid tulnud ilusad ilmad. Päike paistis silmipimestavalt, nagu oleks 
kevad juba lõunasteppi-dest kohale jõudnud. 

Õhk lõhnas värskelt ja sellel oli (sedasi mõtles sadulas istudes Janenko) katki 
hammustatud kirsikivi kõrvalmaik. 

Pärast polgu ülevaatust kutsus võit Vassil Dmitraško polkovnik Janenko ja hetmani 
sotniku Ternovõi lõunasöögile. Lauda kogunesid pürjermeister Golovtšen-ko, raeisandad 
Derkatš ja Kudlai, raekohtunikud Semjon Daragan, Karpo Momot, Fjodor Rutška, 
Demjan Rubets ja Danilo Harmaš. 

Väljas oli veel valge, kui teenrid tõid juba sisse küünlad vaskkandelaabrites ja 
paigutasid need seinte veerde peeglite ette. Päike oli silmapiiri taha vajumas ja kirjas 
taevalaotust pikkade roosakate vöötidega. 


Lauas teenisid teenrid. Perenaine ja tütred eesruumidesse ei tulnud. Dmitraško käsk 
oli, et siin keegi ei tõlgendaks, sest ilma naiste lorata saab paremini läbi. 

Säärast kõrgemat seltskonda kokku kutsudes oli Vassil Dmitraškol mõttes välja 
uurida, kuidas kõik edaspidi läheb. Kas ei tuleks ehk kohe kõrgelt Moskva saatkonnalt 
šlahta seisusest isikutele privileege paluda? Aga võib-olla on hetman sellest juba 
Perejaslavis rääkinud? Janenko peaks seda kõike teadma. Ent Kiievi polkovnik on 
ettevaatliku iseloomuga. Ülearust sõna on tema suust raske välja kiskuda. Vahest 
seltskonnas, pealegi veel võõramaa malvaasia mõjul on ta jutu-, kam ... 

Pavlo Janenko rüüpis.malvaasiat, kiitis seda, vidutas voiti poole silmi ja muheles. 
Polkovnik sai aru, miks 

võit niisuguse seltskonna oli kokku kutsunud. Raekohtunikud ja raeisandad olid 
ärevil. Oli ka põhjust ärevust tunda! 

Kiiev oli kahe viimase aasta jooksul nii palju muutunud, et raske oli ära tunda. 
Laadaplatsil all-linnas kerrkis poode nagu seeni pärast tublit sügisvihma. Ja poodides oli 
igasugust kaupa, mis aga hing himutses. Kui ainult raha oleks! Riiulid otse paindusid 
adamašoki ja kuldkoelise siidi rullide all. Vallina seisid ingveri- ja piprakotid, gdanski 
heeringa tünnid, müncheni õlle vaadid, mägedena oli suhkru- ja safranikotte. Faliun-dõši- 
ja atlassriiet oli äraarvamata hulgal. Kel vaja, see ostku. Kuid soola peitsid kuramuse 
kaupmehed põranda alla, keldritesse. Pokutjest ei lasknud seda sisse vedada poolakad, 
limaanilt aga tatarlased, tähendab — kaupmehed teenisid selle pealt hästi. Nad kruvisid 
hinnad kõrgeks ja sool maksis peaaegu sedasama mis võõramaa pipar... 

Pavlo Janenko teadis, mis raekohtunikke ja raeisan-daid, voiti ja pürjermeistrit ärevile 
ajab. 

Nad on poola ja uniaadi šlahta soojadelt kohtadelt minema kihutanud ja on nüüd 
mures, mida Perejaslavi Raada neile enestele toob. Janenko teab, et hetmani universaalis 
on öeldud: kevadest peale tuleb võtta igast poest iga müüdud küünra punase kalevi, siidi, 
adamašoki, faliundõši ja atlassriide pealt sõjakuludeks viiskümmend krossi maksu, 
selleks peavad aga pea-vara-hoidja ametimehed igas polkkonnasl kogu kauba üle 
lugema. 

Malvaasiat rüüpides ja suupisteks kuivatatud apelsini peale hammustades muigab 
Janenko endamisi.. Kui panid raeisandad ja raekohtunikud seda teaksid, et kevadel tuleb 
iga töökoja pealt sada zlotti sõjamaksu maksta ja et püssiseppadel ning maagitundjatel 
tuleb iga viies mõõk või musket tasuta hetmani kantseleile anda!... 

Kuid Pavlo Janenko ei lausu sellest sõnagi, ehkki on juba parajas tuuris. Võib-olla 
peab hetman temast just vaikimise pärast lugu? Kiievi jõukama rahva hulgas 

1 XVII — XVII saj. jagunes Ukraina polkkondadeks (polkudeks) polkovnikutega 
eesotsas, kes allusid hetmanile. 

käib ringi ka kumu, et hetman võtvat polkovniku enda juurde TšŠigirinisse .. . Janenko 
on kuulnud ka seda juttu, kuid muigab ainult põgusalt habemesse. Ta ei sõida siit Kiievist 
mitte kuhugi, säärane on hetmani tahtmine. 

Kiiev on nüüd esimest järku linn ja tulevases sõjas tuleb teda nagu silmatera hoida — 
säärane on hetmani käsk. Ent kas pruugib sellest kaupmeestele rääkida? Küllap mitte! 


Väljas läks juba pimedaks. Pakane kirjas Dmitraško maja aknaruudud imepäraste 
mustritega. Juba tegid vein ja tubakasuits pead uimaseks. Juba alustas rae-kohtunik 
Semjon Daragan laulu Zoltõje Vodõst. 

Vassil Dmitraško tabas viimaks enda arvates paraja silmapilgu, nihkus polkovnik 
Janenkole lähemale, kes istus käsipõsakil, kuntušš eest lahti ja laulis Daraga-niga kaasa, 
— kummardas ta kõrva äärde ja küsis: 

«Kas Moskva ka kinnitab meie privileegid? Kas pan polkovnik ei tea ehk sellest 
midagi?» 

Lähedal istuv Harmaš muutus rahutuks, hakkas kibelema ja segas end jutusse 
polkovniku vastust ära ootamata: 

«Miks ta ei peaks kinnitama? Kuningas Wladislaw TV ometi kinnitas, tsaar ning 
bojaarirahvas on aga meiega ühte usku, neile on meie jõukus sama, mis nende oma 
jõukus. Meil on ju nüüd üks tsaar ... » 

«Tsaar on küll üks, kuid rahakukrud olgu parem lahus,» pomises pürjermeister Jakov 
Golovtšenko joobnult. 

«Äh,» lõi Harmaš käega, nagu tüütut kärbest eemale peletades, «oma rahakukrut 
hoidku igaüks ise, kuid kes meid omavolitseva lihtrahva eest kaitseb? ... » 

«Lihtrahvas .. . Lihtrahvas ... » kähistas Golovtšenko. «Muud juttu auväärt inimestel 
enam suus ei olegi, kui omavolitsev lihtrahvas... Liiga palju on talle voli antud. See 
neetud rahvas on juba unustanud, kuidas ta poola šlahta all kannatas ... » 

Janenko muigas. Mine saa otsale, kas oli ta purjus või irvitas voiti ja pürjermeistri üle. 

Tuppa sigines vaikus. Küünlad praksusid. Vassil Dmitraško ohkas, kõngutas oma 
halli pead, tõmbas 

sõrmedega läbi habeme ja ütles, silmad prilliklaaside taga vidukil: 

«Mina aga arvan, et ka bojaarid ei anna lihtrahvale voli kätte. Ma olin parajasti siis, 
kui lihtrahvas 1646. aastal Moskvas mässu tõstis, seal. Mitte ei saanud aru, kust nad, 
kurjategijad, selle julguse võtsid. Nad võivad ju isaisade usku vabalt kuulutada, õigeusu 
pühakojad ning kirikud seisavad seal suures lugupidamises, isaisade keelt ja kombeid 
keegi rikkuda ei julge, ent ometi tõstsid nad käe varakate ning auväärt inimeste vastu! 
vee) 

Martõn Ternovõi hoidis end suure vaevaga tagasi. Ta kuulas tähelepanelikult. Pigistas 
kõvasti peos hõbe-karikat. Vein oli tema jaoks igasuguse maitse kaotanud. Kui ta aga 
voiti suust neid sõnu kuulis, lõi tal. silme ees viha pärast kirjuks. Ta ei kannatanud välja: 

«Ei ainult palvetamisega kõhtu täis saa, pan võit. .. Vaesele rahvale kirikus tasuta 
leiba ei jagata .. .» 

Dmitraško laiutas imestuse pärast isegi käsi. 

Harmaš ajas silmad pungi. Vaatas sotnikule terasemalt näkku ja taipas otsemat teed, 
mis lind see on. Nihutas enda temast eemale ja sosistas pürjermeister Golovtšenkole 
kõrva: 

«See on üks nendest uutest, keda nähtavasti hetman on üles kasvatanud ...» 

Janenko vaatas ainult korraks Ternovõi poole. Ei lausunud sõnagi. 

Raekohtunik Daragan lõi endale rusikaga vastu rinda. 

«Pan sotnik, eksite rängasti, kui arvate, et varakad vaeste ees milleski süüdi on. Tee 
tööd ja teeni ise — seda võib vaesele rahvale soovitada.» 

Martõn heitis igasuguse ettevaatuse kõrvale. Lõi käega vastu lauda ja hüüdis: 


«Aga kas teil, pan kohtunik, on tulnud kuus päeva nädalas pani heaks töötada ja 
seitsmendal, hingamise päeval, oma maalapikesel sonkida ning kätt mõõgal hoides järjest 
ringi vahtida, kas tatarlane kallale ei tule. Ja kui ta kallale kargab, võtab ta jassõriks sinu, 
mitte aga pani, sest panil on Žolnereid ning haidukke, sind aga ei kaitse tatarlase eest 
keegi .. .» 

Ternovõi mõistis küll, et sääraste meeste seas ei tuleks niisugust juttu ajada, kuid ta ei 
suutnud oma viha taltsutada ja jätkas: 

«Kuulan siin teie juttu. Teil on suus aina lihtrahvas ja lihtrahvas. See on teil nagu 
kont põiki kurgus. Kuid mis oleks teist, lugupeetud raeisandad ja kohtunikud järele 
jäänud, kui poleks olnud seda lihtrahvast, keda te nõnda põhjate ja kirute? Kes kihutas 
poola šlahta meie maalt minema? Kes kaitses usku uniooni ja jesuiitide vastu? Kes ajas 
tatarlased minema? Kes tõstis esimesena häält ühinemiseks vendade venelastega?» 

Võit ja pürjermeister, raekohtunikud ja raeisandad vaatasid kohkunult üksteisele otsa. 

Kui Dmitraškol oleks vähematki aimu olnud, mis sorti mees see terava keelega sotnik 
on, oleks ta enne mini vanakuradi külla kutsunud ... Nüüd j anda temaga! Ja kuidas 
asjast üle saada? Välja teda kihutada ei saa! Mine tea, mis võim tal hetmani kantseleis ' 
on. Isegi polkovnik istub ning vaikib. 

Jakov Golovtšenko lõkendas vihast. Kes seda enne on näinud, et lihtne kasakas peab 
end ülal nagu senaator! Isegi vojevood Adain Kissel poleks niisugust peapesu teinud. 

Igaks juhuks tähendas Dmitraško mõistlikult: «Küllap oleme meiegi aidanud priiust 
kätte saada, 

pan sotnik. Oleme hetmanile tihtilugu raha andnud... 

Elu on ju säärane, et igaüks seisku ise enda eest. . .» «Ei, võit, nõnda see asi ei ole... 
Mitte igaüks enda 

eest, vaid kõik koos isamaa priiuse eest. Nõnda räägib 

ka meie hetman. See ka mõni jutt, mis te siin ajate, pan 

võit.» 

Polkovnik Pavlo Janenko liigatas oma kohal. Keerutas vurre. Vaatas Dmitraško, 
Golovtšenko poole, heitis pilgu vaikivale Harmašile ja ütles: 

«Panid, on tulemas suur sõda, praegu tuleks selle peale mõtelda. Leedu hetman 
Janusz Radziwill ähvardab uuesti Kiievi maatasa põletada. Varsti jõuavad siia Vene 
suursaadikud, anname ustavusvande Moskva tsaarile ja meie elu hakkab teist rada 
veerema. Me ei ole nüüd enam üksinda vaenlaste ja vihameeste keskel. Põhja poolt 
saame nüüd alati abi. Mis aga meil 

omavahel oma maal on, siis ei maksa prahti oma majast tänavale kanda. Ka 
kaubarahval on nüüd lahedam, võib kaubelda lõivudeta kogu Venemaal, kus aga tahab.» 

Martõn Ternovõi oleks äärepealt ütelnud: «Mitte nõndamoodi ei peaks sa kõnelema, 
pan polkovnik.» Kuid mis kasu sellest oleks olnud? Janenko hoiab niikuinii voiti ja 
pürjermeistri poole. Ent ta ei ole kohustatud nõnda talitama. 

Martõnil oli keele peal veel palju sapiseid sõnu, kuid pidas paremaks hambad kokku 
suruda. Juba praegugi oli pärast tema ägedaid ja ärevaid sõnu majas matuste-meeleolu. 

Raekohtunikud ja raeisandad hakkasid püsti tõusma ja hilise ajaga vabandades 
peremehega hüvasti jätma. Kõigil olid hapud näod ees. 


Martõn muigas kibedalt ja jõi oma malvaasia lõpuni. Misjaoks kallist veini kaotsi 
minna lasta! Kas seda jälle niipea saab? Ei võit teda enam külla kutsu. 

Kui Martõn ja Pavlo Janenko polkovniku poole sammusid, kuhu see sotniku oli 
kutsunud, ei kõnelnud nad sõnakestki sellest, mis voiti pool oli sündinud. Alles välistrepil 
seisatas polkovnik viivuks ja ütles ei tea kas Martõnile või endale: 

«Kaupmees on kaupmehe vend, mnjaa .. .» Martõnil oli tahtmine vastata: «Justament 
nagu polkovnik polkovnikule ...» Hommikul jättis Martõn polkovnik Janenkoga jumalaga 
ja asus teele Tšigirinisse. 

Linn oli alles unehõlmas, kui Martõni hobu otsekui oma rautatud kapjadega teed 
katsudes juba vilkalt mööda pikka lumist tänavat kappas. 

Martõnile tuli meelde too ammune detsembrikuu-päev, kui ta neljakümne 
kaheksandal aastal esimest korda koos hetmaniga vabastatud Kiievisse sisse oli sõitnud. 
Kas oleks võinud siis arvata, kuidas saatus kogu elu uueks loob, kui suure võidu rahvas 
kätte saab? Võib-olla et mitte! Seda ei ole patt tunnistada. Ja kelle eest seda varjatagi? 

Nende aastate jooksul oli Martõn äraarvamata palju targemaks saanud. Tuli meelde 
ema. Kas ta ka teab, kui das meie kodumaaga nüüd on? Ja kas ta, kallike, on 

veel elus? Saatus ei lasknud Katrjal seda näha. Meie maal on häid ja kauneid piigasid 
palju, kuid Martõni süda on nagu kiviseks muutunud. Murehäda on otsaette kaks sügavat 
vagu kündnud, juuksed hõbetanud, silmade alla kortsud toonud. 

Nüüd sõitis Ternovõi Kuldvärava alt läbi, jõudis kinguservale. Sellesama järsaku 
pervelt oli hetman neljakümne kaheksanda aasta detsembrikuu päeval Kiievit vaadelnud. 

Martõn sikutas ohjadest. Hobu jäi nagu kinninaeluta-tult paigale. Just samal 
silmapilgul hakkas silmapiiri tagant tõusma päike. Martõni pilgule avanes kinkudele 
laialipuistatud Kiiev. Lõõmas lippude purpur. Ja süda lõi rinnus soojalt ning rõõmsalt 
tuksuma. Õnnelik naeratus puudutas karmilt kokkupigistatud huuli. Martõn võttis mütsi 
peast, lehvitas sellega Kiievi poole ja lausus valjult: 

«Ela ja ole õnnelik, Kiiev!» 

Mäest alla sõites mõtles ta: «Kui oleks veel elanud Fjodor Svetška, teab, missuguste 
sõnadega tema meie õnne oleks kirjeldanud?» 

Kurbusepilv varjutas näo. Kui palju mehi on lahingutes langenud? Kui paljud 
piinlevad veel vangipõlves? Ja kui palju veel langeb vaenuväljadel, ilma et kellelgi oleks 
mahti nende silmi surnulinikuga katta .. . 

Hobugi oleks nagu tundnud kurbust, mis oli tema peremeest haaranud, ja hirnatas 
kutsuvalt ning ärevalt,, nagu enne lahingut. 

Kiiev ootas Vene suursaatkonda. Oli reede. Luureka-sakad tõid teate, et hiljemalt 
laupäeva hommikuks jõuab saatkond Kiievi. 

Linnas on pidupäev. Majad on kuusevanikutega ehitud. Magistraadi esisele platsile on 
lava üles seatud ja see tumepunase kaleviga kaetud. Lava taha on püsti aetud hiiglakõrge 
post, selle külge lipud riputatud, nende all on aga Kiievi linna vapp: taevassinise emailiga 
vaskkilp, taevassinisel põhjal mäetipp, millel sei- 

sab sõjariistus sõjamees, peas pärg ja paremas käes võitlusvalmis mõõk. 


Kõik Kiievi käsitöölised on tänavail ja platsidel. Magistraadilt on käsk, et nad 
trambiksid kinni lume Kuldväravast kuni magistraadi väljakuni. Käsitöölistele on see töö 
meeltmööda. Kaugelt parem, kui kolmes küürus kitsastes kambrites konutada ja 
töökodade meistrite sõimu kuulata. Isegi vanemad inimesed ei mäletanud Kiievis säärast 
rahvamurdu näinud olevat. Poodides jõudsid kaupmehed vaevalt ostjaid vastu võtta ja 
neile igasugust kaupa näidata. 

Piigad tunglesid mitmevärviliste lintide ja võõramaa kaelakeede ees. 

Kärme ungarlane müüs pilte, kus hetman Hmelnitski seisab ühe põlve peal tsaar 
Aleksei Mihhailovitši trooni ees, tsaar on ühe käe talle pähe pannud ja õnnistab teda, 
teises käes hoiab aga oda, millega ta ähvardab Poola kuningat, kes ratsa sea seljas puu 
tagant välja vahib ... 

Kasakad ja linnakodanikud ostsid neid pilte, lagistasid käed puusas naerda ja rääkisid: 

«Tõepoolest, ega Jan-Kazimierzil enam muud üle jäägi, kui sea seljas sõita!» 

Ei tea kes oli lasknud lahti kumu: hetman andnud käsu kogu rahvas töökodadest 
sõjaväkke võtta. Selle peale oli üks kui teine jõudnud juba viinagi võtta. 

Mogila kolleegiumi üliõpilased harjutasid kooris tervitamist, üks retsitaator luges pan 
rektorile ette enda luuletatud ditürambi. Ja nii on igal pool, kuhu aga pilgu heidad, lausa 
pidupäev. Ja veel missugune pidupäev! 

Jossif Trizna pidas püha Sofia katedraalis hommikust liturgiat ja ütles suurel hulgal 
kokkutulnud rahvale: 

«Jehoova on meie maale nüüd suure pidupäeva andnud. Mitte ilmaaegu ei ole meie 
hetmani nimi Bogdan elik jumalast antud. Kiiev läheb tagasi Venemaa rüppe. Ei Rooma 
ega Konstantinoopol ei suutnud teda enda alla heita. Sest et Kiievimaa, õigeusu maa häll, 
on allaheitmatu!» 

Katoliku kloostrites valitseb surmavaikus. Aknad uksed on kõvasti suletud. Mungad 
ei käi isegi turul. 

224 

Jesuiitide kolleegium on just nagu välja surnud. Tsis-tertslastel, karmeliitidel, 
dominikaanlastel on suur lein ... Kes teab, mis neist edasi saab .. . Pühad vennad 
kihutatakse veel viimati nagu taltsas lambakari linnast välja või tuleb ehk midagi 
hullemat — raiutakse Dnepri jäässe auk ja uputatakse sinna... 

Tsistertslaste kloostri abt Kazimierz Lentowski on juba kaks korda teenri 
sedelikesega metropoliit Silvester Kossovi poole saatnud ja paavsti nimel palunud, et see 
hoiataks kasakaid ja pööblit kurja tegemise eest. 

Jeremias Jastrembski võttis nõuks tsistertslaste juures oodata. Tema andiski 
Lentowskile nõu metropoliidile kirjakese saata. Kuid vastust Kossovilt ei tulnud. Alles 
kolmanda kirja peale vastas ta suusõnal: «Ärgu pühad vennad kartku, metropoliit võtab 
nende julgeolekuks tarvitusele kõik abinõud, kuid ta ei soovita neil tänavale minna, kus 
nad lihtrahvast ja kasakaid võiksid ärritada. Kui see kõik mööda saab, on jälle vanaviisi 

Jeremias Jastrembski ütles selle peale Lentowskile sapiselt: 

«Vana krants on kaval. Tahab kahte isandat teenida.» 

«Ta on usaldusväärne mees,» tähendas Lentowski, «olen selles kindel. Ma ei kahtle 
mitte põrmugi, et niipea kui oleme lahkusulisele Hmelile lõpu peale teinud, ühineb 
Kossov uniooniga. Tema ettevaatus on aga hea tundemärk.» 


Jastrembski vastu ei vaielnud, soovitas ainult ööseks munkadele püstolid ja musketid 
anda. Niisugune ettevaatus ei tee paha. Kes teab, millal metropoliit vahele astub, ja kas ta 
iseomagi pead õlgadel suudab hoida. Kui pan-isa oleks Võgovskit näinud! Väriseb Hmeli 
ees hirmu pärast nagu haavaleht. 

«Rasked katsumisajad ontaevas meile saatnud,» sõnas Lentowski karmilt. 

«On raskemaidki aegu olnud, püha isa,» kostis Jast-rembski. «Lahkusulise Hmeli 
sepitsused ei pea mitte täide minema. Ma arvan, et abinõud, mis me siin Kiievis oleme 
tarvitusele võtnud, teevad usutaganejatele palju halba.» 

Abinõudest rääkides pidas Jastrembski silmas alles 

eile õhtul tema ja jesuiitide ordu vendade vahel peetud jutuajamist ksjondz Lentowski 
juuresolekul. Lentowski noogutas pead. 

«Ma mõtlen ainult seda,» ütles ta, «kuidas läheks korda siit välja pääseda ja jälle 
kuninga sõjaväes kaplaniks hakata. Iga mahalöödud lahkusulise holopi eest. saaksin ma 
püha kirikult kõige rängemate pattude andeksandmise.» 

«See kõik seisab meil veel ees, lähemal ajal aga jälgige iseäranis, et kõik tehtaks nii, 
nagu me kõnelesime.» 

Lentowski noogutas ainult pead. Kuidas küll ajad muutuvad! Kas oleks aasta 
tagasi see tundmatu šlahtitš Jastrembski või Rockart või kuidas ta nimi oli, temaga, 
kuninga pihiisaga, nõnda rääkida tohtinud? Kuid nüüd ta ei ole enam kuninga pihiisa. 
Nuntsius Torrez pidas paremaks, et ta Kiievisse läheks. Siin on aga niisama hea kui lõvi 
lõugade vahel istuda. Egas Hmelnitski asjata kroonikantslerilt nõudnud, et Lentowski 
Rzecz Pospolitasse tagasi kutsutaks. Eks ta ole, selle Helena läbi tegi ta lahkusulisele 
Hmelile küllaltki tuska. .. Selle meeldetuletamisel tekkis Lentowski huulte ümber 
midagi naeruvõru taolist. Hmelnitski ei anna talle seda eluilmaski andeks. Lentowski 
teab, et lahkusulised peavad tema peale jahti. Seni on püha kirik teda hoidnud. Mis 
Jastrembskil viga nõuda, soovitada ja käskida! Vatrab oma jutud maha ja sõidab edasi. 
Tema pole aga enam selles eas ja iseloomgi on tal teine. 

On muutunud ajad ja koos nendega ka nuntsiuse meel... 

Jastrembski on ainult kolm päeva Kiievis olnud, aga kui paljude inimestega on ta 
juba kokku saanud! Kõige rohkem on ta kaupmeestega seltsinud. Mida kõike ta neile ei 
ole lubanud! On neid Moskvaga kollitanud. Oodake ainult, küll: Moskva kaupmehed 
teil kõik teed nii läände kui ka itta ära lõikavad. Rikkust võite saada ainult Rzecz 
Pospolita, mitte aga Vene tsaari skeptri all. 

Jastrembski häbematus ning tüütus, lahkusuliste omavolitsemine ja 
Perejaslavis peetud Raada paisutasid 

Lentowski südames kolm korda suuremaks viha selle maa ja taltsutamatu pööbli 
vastu, keda ei võta tuli ega mõõk. Millega teda hävitada? Millega, missuguse väevõimu 
abil ta põrmuks tallata? 

.. Polkovnik Janenko tegi polgujessauulidega ringsõidu linnas ja jäi kõigega rahule. 
Ta jõudis oma kantseleisse tagasi alles õhtupoolikul. Sõi kiiresti lõunat ja heitis puhkama. 
Kuid ta ei saanudki magada. Niipea kui oli suikunud, äratas teda jessauul Apostol: 

«Tõuske üles, pan polkovnik. Tsistertslaste kloostrist tuli edasilükkamata asja pärast 
jesuiit teie jutule.» 


Tuli üles tõusta. Ta läks kantseleisse. Seal istus toolil pruunis rüüs jesuiit. Tõusis 
polkovniku sisseastumisel püsti ja kummardas sügavasti. 

Janenko vaevalt noogutas vastuseks ja istus ägisedes laua taha. Küsis siis läbi 
hammaste: 

«Millega võin teid teenida?» 

«Tulin nelja katoliku kloostri nimel teie auväärt helduse pan polkovniku palvele,» 
lausus jesuiit püsti jäädes. «Püüame kõigest hingest teie korraldusi täita, pan polkovnik, 
kuid teie viimast korraldust, lüüa kella Vene saatkonna sissesõidul Kiievisse, me ei täida. 
Selleks peab meil. olema tema pühaduse Rooma paavsti Innocentius Kümnenda luba, 
ilma tema loata seda teha oleks aga ränk patt.» 

«See on hetman Bogdan Hmelnitski korraldus ja selle patu võtab hetman enda peale.» 
Janenko ei varjanud oma muiet, keerutas isegi vurre, nähtavasti selleks, et jesuiit 
polkovniku muiet paremini näeks. «Ja et ei tekiks mingisuguseid arusaamatusi, saavad 
igas kellatornis neli meie kasakat olema. Sest kui teie mungad äkki haigeks jäävad, küll 
siis kasakad kella löövad...» 

Janenko tõusis püsti. Muie ta näolt kadus. Kulmud läksid ähvardavalt kortsu. Tuli 
meelde, kuidas kolm aastat tagasi mungad katoliku kloostrite müüridelt tema kasakatele 
tulist tõrva kaela kallasid, neile kive pähe oopisid ... Nüüdki on nähtavasti nemad, 
saatanad, allinna kaevude vee mürgitanud, mürgitatud veini toonud ja seda pudelites 
kõrtsidesse, laiali kandnud. Alles 

eile õhtul püüdsid linnaatamani luurajad ühe säärase selli kinni. Polkovniku süda 
kargas viha täis. 

«Ütle oma peremeestele, et jätku oma jõhkrad teod. Misjaoks mürgitasite vee 
kaevudes? Misjaoks valasite veini hulka mürki? Või arvavad nad, et me ei tea, kelle 
kätetöö see on? Enam ma ei kannata. Mul pruugib ainult silmi pilgutada, ja teie neetud 
pesadest jääb järele tuhk ja tolm...» 

Jesuiit taganes ja kattis näo kätega, just nagu kartes, et polkovnik talle virutab. 

Janenko tõmbas hinge tagasi. 

«Kuid andke aega! Iga asja jaoks oma aeg. Mis aga kellalöömisse puutub, siis käsin 
surmanuhtluse ähvardusel täita hetman Hmelnitski korralduse.» 

«See on vägivald,» ütles jesuiit väriseva häälega. «Üheski seaduses ei seisa, et 
kirikusulaseid saab sundida täitma ...» 

Janenko katkestas järsult munga jutu: 

«Te elate Ukrainas, pan jesuiit, mitte aga Rzecz Pos-politas. On aeg seda meeles 
pidada. Ja heitke end Ukraina seaduste alla.» 

Pea norus, lahkus jesuiit vaikides polkovniku kantseleist. 


9 


Laupäeva varahommikul helistati kelli kõigis Kiievi katedraalides ja kirikutes. 

Löödi kella ka katoliku kloostrite kellatornides,' kui Moskva saatkond Kuldväravast 
läbi sõitis. 

Janenko ei pidanud vastu, puhkes rahulolevalt naerma, painutas end sadulas 
Zolotarenko poole ja ütles talle kõrva: 

«Kas kuuled, Ivan, kuidas isad jesuiidid kella taovad?» 

Zolotarenko ainult muigas vastuseks. 


Kuldväravast kuni Sofia katedraalini seisid mõlemal pool teed oma vimplite all Kiievi 
käsitöölised: püssise-pad, köösnerid, sepad, kingsepad, mõõgatagujad, sadulsepad, 
pagarid, katelsepad, kangrud, ratassepad, puu- 

sepad, müürissepad, potissepad, mõdupruulijad, maalrid, soolameistrid, õmblejad... 

Katedraali lähedale olid kogunenud raekohtunikud 

ning raeisandad naiste ja lastega, Mogila kolleegiumi üliõpilased, kaupmehed. 

Suursaadikute ees, kes olid saanist välja astunud ja sammusid nüüd edasi Pavlo 
Janenko, Ivan Zolotarenko, sõjaväe kirjutajate ning jessauulide, voiti ja pürjer-meistri 
saatel, kõndisid neli vene stolnikut. Nad kandsid tsaar Aleksei Mihhailovitši poolt Kiievi 
linnale annetatud lippe. Ühele lipule oli välja õmmeldud lõvi algel põhjal, teisele 
ükssarvik sinisel põhjal, kolmandale püha Jüri jällegi sinisel põhjal, kuna neljandal, 
vabarnapunasel lipul oli kuldne rist. 

Katedraali trepil võtsid saadikuid vastu metropoliit ilvester Kossov ja Petšorski 
kloostri arhimandriit Jossif Trizna. 

Buturlin vaatas niiskete silmadega Artamon Matve-jevi poole. Lausus siis pidulikult: 

«Täna on suur pidupäev! Meie vaenlased hellitasid asjata lootust, et Kiiev igaveseks 
nende küüsi jääb. Vene rahva jõud on murdmatu. Ka Kiiev sai oma priiuse kätte!» 

«Targasti öeldud,» kostis Artamon Matvejev. «Sel-lesse-sinasesse pühasse linna 
peavad meiega üheusuli-sed Hmelnitskile mälestussamba ehitama.» 

«Hetman Hmelnitski näeb kaugele,» tähendas Muromi asevalitseja Alferjev 
heakskiitvalt. 

«Ja on kõrge lennuga,» lausus Artamon Matvejev. Mõtles pisut ja lisas: «Kotkas!» 

Must rüü seljas, kuldrist näo kõrgusele tõstetud, oma kurjade silmade külma läiget 
paksude hallide kulmude alla varjates, astus Silvester Kossov sammu ettepoole, seisatas 
ja kummardas kergelt pea. 

Tšernigovi piiskop Sergi ja Petšorski kloostri arhimandriit Trizna astusid metropoliidi 
juurde ja jäid üks vasakule, teine paremale poole seisma. 

Buturlini, Matvejevi ja Alferjevi poole pöördudes hakkas metropoliit rääkima kõrge 
häälega, mis pingelises vaikuses kõlas teravalt: 

«Õnnistusrikka sooviga külastada Vene muistsete suurvürstide pärandust, tulete teie, 
keda on läkitanud vaga tsaar, Vene esimese vaga suurvürsti aujärje ette, ja me võtame 
teid siin vastu. Minu näol tervitab teid seesinane vaga Vladimir, tervitab teid püha apostel 
Andrei Pervozvannõi, kes sel kohal suurt jumala aupaistust kuulutas, tervitavad teid 
kloostriülemad püha Antoni ning püha Feodossi ja kõik pühakud, kes Kristuses elades on 
oma elu siin koobastes vaeveldes mööda saatnud. Astuge meie jumalakotta, astuge kõige 
esimese vene jumalakummardaja aujärje ette ja äratagu teie siinviibimine mälestuse Vene 
vagadest vürstidest nagu kotkaste nooruse.» 

Artamon Matvejev ei pidanud vastu ja ütles Buturlinile tasakesi kõrva: 

«Perejaslavis ei räägitud küll nii targalt, kuid paremini.» 

Buturlin kehitas pahaselt õlgu. Endamisi pidi ta tahes-tahtmata tähendama, et 
metropoliit on nähtavasti väga kaval. Hetman Hmelnitskil oli õigus, kui ta selles asjas 
saatkonda juba Perejaslavis hoiatas. 


Jättes kõrvale igasuguse ettevaatuse, küsis koja-bojaar Buturlin samal päeval 
õhtusöögi ajal metropoliidi lossis Kossovilt: 

«Mispärast siis kõrgestipühitsetud metropoliit ei ole kunagi tsaarile kirjutanud ega 
tsaari armu otsinud, kuna samal ajal hetman Bogdan Hmelnitski ja kogu Zaporožje 
Kasaka vägi pöördus korduvalt tsaari poole palvega neid oma kõrge kaitse alla võtta?» 

Kuuldes Buturlini suust neid sõnu, jäid kõik külalised vaikseks. 

Kiievi polkovnik müksas Zolotarenkot märkamatult küünarnukiga. 

Võit ja pürjermeister vaatasid ainult teineteisele otsa. 

Tšernigovi piiskop Sergi koguni kõõksatas, oli vist liiga palju õhku sisse ahminud, 
sest kogu see aeg polnud ta midagi söönud ega joonud. Ainult arhimandriit Trizna näris 
rahulikult õuna edasi, nagu ei puutuks bojaari küsimus peaaegu üldse temasse. 

Silvester Kossov hõõrus käsi, tõmbas keeleotsaga üle hukeste kahvatute huulte ja 
ütles õlgu kehitades rahutult: 

«Mis hetman tsaarile on kirjutanud, seda ma ei tea. etman ei ole minuga kunagi nõu 
pidanud.» 

«Ära luiska, kõrgestipühitsetud metropoliit,» ägestus Ivan Zolotarenko ega hoolinud, 
et Janenko teda kuntuši-varrukast sikutas. «Kuidas sa suursaadikutele sedamoodi räägid? 
Sul ei passi teisi luiskamisega petta.» 

Kossov kahvatas. Metropoliidi kondised käed hakkasid laual värisema. 

«Ära teota jumalat ruumides, mida kirik on pühitsenud, polkovnik!» lausus Kossov 
vihaselt. «Võib-olla on see Moskvas nõnda kombeks, et ilmalik inimene kõrgele 
vaimulikule niisuguseid sõnu ütleb?» küsis ta Buturlini poole pöördudes. 

Artamon Matvejev ruttas vastama: 

«Kõrgestipühitsetud metropoliit, tõtt rääkida pole patt ei Kiievis ega Moskvas.» 

«Mitte tõtt, vaid teotust tuleb Nežini polkovniku suust.» 

«Ütlen veel enam,» hakkas Zolotarenko vaevu enese üle valitsedes ägedalt rääkima, 
«sulle on Poola kuningas rohkem meeltmööda, samuti poola šlahta, kes meie kiriku 
uniaatidele andis, kes meie maad riisub ja meie usku inimesi taga kiusab. Sina, 
metropoliit, oled end paavsti meestega sidunud. Sa ütled, et ei! Aga misjaoks nad sinu 
vastu nõnda lahked on, miks Radziwill Kiievi äravõtmisel sind sõrmeotsagagi ei 
puudutanud? Misjaoks sa jesuiitide eest välja astud? Kui neile veidigi kanna peale 
astutakse, jooksevad nad kohe sinult kaitset otsima... Ära keeruta, metropoliit! Ajad on 
praegu niisugused, et sul tuleb kas koos rahvaga minna või sa jääd ilma oma kogudusest 
nagu karjane oma karjast.» 

«Koguduse olete oma kurjade ning isemeelsete mõtetega ära mürgitanud!» kees 
Kossov vihast. «Küll te seda veel palju kordi kahetsete ja jumalat palute, et ta teie 
mõistmatule Hmelile mõistuse pähe paneks...» 

«Nüüd rääkisid välja, mida mõtled!» rõõmustas Zolotarenko. «See on juba teine jutt, 
metropoliit! Tõde sulle ei meeldi...» 

«Häbene ometi võõraidki, polkovnik,» ütles piiskop Sergi etteheitvalt. 

«Kus siin võõrad on?» küsis Zolotarenko piiskopilt sapiselt. «Siin võõraid ei ole. 
Meiega koos istuvad Moskva tsaari saadikud, meie usu- ja verevennad. Sa, piiskop, tead 
ju, et poola šlahtitšid ja Rooma uniaadid on ammu sugulased. Sind Potocki žŽolnerid 
Tšernigovi platsil ei piitsutanud, kuid sinu papid piinasid nad selle eest häbipostis 


surnuks, et nad ustavalt pospoliite teenisid. Poolakad võtsid elu seest neljakümnel papil. 
On see sul veel meeles?» 

Buturlin vaatas altkulmu kord metropoliidi, kord Matvejevi poole. See pilgutas silmi, 
nagu tahaks öelda: «Kannata, bojaar, kuulame õige pealt.» 

Lauanurgas istuv Larion Lopuhhin ei pööranud oma teraseid silmi Kossovilt ega 
Sergilt. 

Metropoliidil valgus veri näkku. Ta purskas sülge. «Mis sa mulle ette heidad? Et 
mind piitsadega ei pekstud! Mu süda piinles nende usukannatajate pärast, ööd kui päevad 
palvetan nende eest, ja andsin ka kõigile oma kirikutele käsu sedasama teha ... » 

«Te kavaldate, pühad isad,» vangutas Zolotarenko tüdinult pead, «teie kavalus on 
ainult teile endale kahjuks. Küll näete!» 

«Ära ähvarda, polkovnik,» lausus Kossov. «Kui su surmatund lööb, tuled veel minu 
õnnistust otsima.» 

«Oma surma võtan ma lahinguväljal vastu nagu meie rahva usu ning priiuse eest 
võitleja. Seda peaksid sa teadma. Sinu õnnistust ma juba ootama ei hakka, pea seda 
meeles. Kui sa aga edasi kavaldad, jääd oma metropoliidi aujärjest ilma .. .» 

Zolotarenko tõusis, võttis veininõu käte vahele ja tõstis selle silmade juurde. 
Küünlaleegid peegeldusid läbipaistvas purpurpunases veinis. Zolotarenko valas karikad 
täis. Oma karikat tõstes ütles ta: 

«Joome selle peale, et tõde jääks alati tõeks, nii metropoliidi lossis kui ka õlgkatuse 
all.» 

Artamon Matvejev ja Janenko lõid oma karikad Zolotarenkoga kokku. Buturlin pani 
oma karikale ainult huuled külge. Kossov, Sergi ja Trizna ei puudutanud karikaid. 

«Kahju, et hetmanit siin ei ole,» ütles Zolotarenko paljutähendavalt, kui oli istet 
võtnud. 

«Ka mul on kahju,» lausus Kossov. «Ta oleks kuulnud, mis ma räägin. Et Hmelnitski 
viis rahva võitlusse meie usu kaitseks, see on hea, kuid et ta lihtrahva ülekäte laskis 
minna, siis seda pattu püha kirik talle andeks ei anna.» Kossov oli vist võtnud nõuks 
midagi tähtsamat ning salvavamat ütelda ja lõi käega, nagu peletades kahtlusi eemale. 
«Lihtrahvas on omavolitsemises ja jultumuses liiga kaugele läinud. Ta ei võta mõisaid 
ära üksnes panidelt, auväärt meie usku inimestelt — ma ei räägi katoliku panidest —, 
vaid ta on oma räpase, patuse käe ka kloostrimaade järele sirutanud. Me kannatame 
rängalt, suursaadikud, läheb veel veidi aega, siis oleme paljad ning näljased nagu ker- 
jused. Püha kirik ei seisa hetman Bogdani juures au sees...» 

«Küll lihtrahvas teada saab, kus ta koht on, selle eest sina kõrgestipühitsetud 
metropoliit ära muretse,» katkestas Buturlin Kossovit. «Sinul tuleb aga hetmani poole 
hoida, sest see, mida tema on alustanud, leiab Moskva tsaari ja patriarh Nikoni 
heakskiitmist.» Janenko ütles: 

«Kas siis sina, pan metropoliit, ei tea, et hetman on välja andnud universaale 
sõnakuulmise kohta ja et ta lihtrahvast kloostrimaade jultunud äravõtmise eest karistab?» 

«Ühe käega kirjutab alla universaale sõnakuulmise kohta, teisega aga hassetab 
sedasama lihtrahvast tagant,» tähendas Petšorski kloostri arhimandriit Jossif Trizna 
sapiselt. 

«Mida te siis soovite, pühad isad?» küsis Matvejev. 


«Soovime ja palume seda ka meie Issand Jeesus Kristuselt, et auväärt kõrgema 
seisuse inimesed võiksid rahulikult ja julgelt elada ja et lihtrahvas ei teeks kõlvatusi ega 
omavolitseks. Kihutasime šlahta ja uniooni minema, ärme siis laseme neid enam 
venelaste maale, ja elame vaikselt jumala seaduste järgi, kus ja kuidas kellelegi 
sündimisest saadik ette on kirjutatud,» kõneles Trizna rahulikult, tasakaalukalt ja näis 
korrapealt kõiki laua ääres ära lepitavat. 

«Teisiti ei saagi olla,» muutus Buturlin lõbusamaks. Õhtusöök metropoliidi lossis 
ei olnud mõnus. Külalised sõitsid vaikides laiali. 

Aeg oli hiline, kuid tänavatel põlesid lõkked nagu jaanipäeval, noored poisid 
veeretasid tulerattaid, kõlasid laulud. Saadikute saane saadeti metropoliidi lossist kuni 
polkovniku residentsini hüüetega: 

«Elagu!» 

«Elagu Moskva tsaari saadikud!» 

«Elagu vene rahvas!» 

Ka kodus tuli Buturlinil, Matvejevil ja Alferjevü paarkümmend korda minna 
tõrvikutega valgustatud välistrepile, et kiievlaste tervitustele vastata. 

Saadikute õue tulid Mogila kolleegiumi üliõpilased. Üliõpilane Dmitro Nezovibatko, 
kõhn pikka kasvu noormees, ronis aia otsa. Et ta maha ei kukuks, hoidsid teised teda 
jalust kinni. 

Tõrvikud praksusid. Tuul keerutas sädemeid üles. Häält pingutades luges Dmitro 
Nezovibatko kõvasti ette: 

Kogu me Ukrainas nüüd on rõõm ja lust, 

üle Poolamaa on aga kurvastus. 

Kirjutas Bogdan Hmelnitski kuningale Varssavis: 

nüüdsest pole sinul auga tegemist. 

Kõik me, vene inimesed, ühe tsaari alla läheme, 

aga šlahta julmus meelest küll ei lähe meil. 

Võitmatuks ja võimsaks saame koos me, 

aga ksjondzidel ja šlahtal piigid läinud rooste. 

Igavesti vene inimesi kiita oskame, 

igavesti au ja kuulsus Moskvale! , 

Buturlin käskis kolleegiumi üliõpilastele õue kakh vaati veini veeretada ja rektorile 
kakskümmend korda nelikümmend sooblinahka saata. 

Seejärel ilmusid töökodade esindajad. Tõid saadikutele kingituseks neli mõõka ja neli 
arkebuusi. 

Õmblejad kinkisid punaste kukkedega väljaõmmel dud käterätikuid, kangrud 
kalingurhamesid, mõdupruu-lijad kaks suurt vaati mõdu, kuna maalijad tõid pildi, mis 
kujutas vene ratsanikku, kes mõõgaga kolmepäise lohemao surmab. 

«Kolm pead on meie julmad vaenlased Poola kuningas, 

Rooma paavst ja Türgi sultan,» ütles toredate vurrudega sihvakas meister, seljas 
pruun kaftan, astudes pildiga saadikute ette trepile. 

Saadikud annetasid maalijatele sada zlotti ja Demjan Kotšubeile, kes pildi oli 
maalinud, kümme korda nelikümmend sooblinahka. 


Saadikute maja õue ilmus väike mehike, ankur süles. Trügis trepile. Kummardas 
bojaar Buturlinile maani. 

«Võta kehvalt mehelt munk Vonifatilt vastu vein Athose maalt. See vein on käärinud 
maa-aluses koopas .headest marjadest, mida on õnnistanud Korintose patriarh. Joo enda 
ja meie terviseks ning õigeusklike maa terviseks.» 

Buturlin käskis veini vastu võtta ja mungale kümme zlotti ning pargitud lambanahast 
kasuka anda. 

Munk võttis zlotid, tõmbas kasuka selga, suudles bojaari kätt ja lahkus õuelt. 

Sel ajal kui bojaar, streletsipealik Matvejev ja Mu-romi asevalitseja Alferjev 
välistrepil kiievlaste tervitustele vastasid, laskis duumadjakk Larion Lopuhhin endale 
ankrukraanist kvarditäie munga toodud veini ja jõi selle ühe joonega ära. Ütles siis 
endale: «Athose vein on tubli! Et paremini maitsest aru saada, võtan õige veel...» . 

Valas veel umbes pool kvarti ja jõi ära. Läks siis oma tuppa. Katsus lukku rautatud 
kirstu ees, kus hoiti salajasi kirju. Haigutas ja hakkas õhtupalvet lugema. Kuid vaatas siis 
aknast välja ja jättis palvetamise. Mis õhtu see on, kui juba valge väljas! 

«Oh seda patukest küll...» kurtis ta kuuldavalt ja heitis riidest lahti võtmata voodisse. 

Lopuhhin ärkas hirmsast kõhuvalust. Kargas voodist üles, peast käis äkki läbi aimdus: 

«Olen athose veinist mürgitatud ... » 

Viha maik põletas kõri. Ei olnud jaksu jalgadel seista. Kogu keha kleepus higist. 
Valust võitu saada püüdes, komberdas ta saadikute tubadesse. Avas ukse, astus üle läve ja 
vajus kokku. Buturlin, Matvejev, Alferjev, Ivan Zolotarenko ja Pavlo Janenko istusid 
veel lauas. Nad kargasid püsti, tormasid duumadjaki juurde. See kähistas tema kohale 
kummarduvale Matvejevile: 

«Vein ... athose... ankrus... ärge... jo-o-ge — mürk... » ja jäi nagu surnu 
Matvejevi kätele rippuma. 

Buturlin kahvatas. Heitis äreva pilgu lauale. Missugusest ankrust nad nüüdsama olid 
joonud? Athose ankur seisis isepäinis aknalaual. Tänu issandale! Süda läks kergemaks. 
Bojaar lõi risti ette. 

Lopuhhin pandi voodisse. Zolotarenko heitis ainult korraks pilgu duumadjaki 
kollasele moondunud näole ja ütles kindlalt: «Mürgitus.» 

«Jesuiidid .. .» kiristas polkovnik Janenko hambaid. «Kus see ankur on, bojaar?» 

Buturlin näitas käega aknalauale. 

-.. Larion Lopuhhin põetati terveks. Djaki elu päästeti. Aeti mürk kehast välja. 
Janenko ema keetis potitäie rohtu. Luudevalurohi, mägimünt, kadakamarjad ja verihein, 
mida keedeti pärnaõiemees, tegid oma töö, kiskusid duumadjaki surmasuust välja. 

See oli juba Nežinis, pärast nežinlaste vandeandmist Moskva tsaarile, kui kahvatu ja 
nõrk Larion Lopuhhin, ebakindla ning väriseva käega välisasjade raamatusse kirjutas: 

«Aga kõige imelikum on see, et metropoliit Silvester Kossov ei olnud kaua aega 
nõus Moskva tsaarile vannet andma ja keelas samuti oma inimestel vannet andmast. Ja 
siis oli nõnda, et kui kõik kiievlased olid vande andnud, sai kojabojaar Vassili 
Vassiljevitš Buturlin metropoliidi peale üpris vihaseks ja nõudis koos hetmani 
polkovnikuga tema käest, etta vande annaks. Alles siis metropoliit Kossov tegi seda. 
Metropoliit Kossov paistab Rzecz Pospolita vaimulikkude ning uniaatidega heas 
vahekorras olevat. Polkovnik Janenko kinnitas tsaari saadikutele, et hetman teab 
seda täpipealt ja et just sel ajal, kui meie saatkond Kiievis viibis, saanud metropoliit 


ühe jesuiidiga salamahti kokku. Ja nüüd otsib hetmani valve seda jesu-iiti taga, ja kui nad 
ta üles leiavad, siis räägitakse metropoliidiga hoopis teist juttu. Aga et mind, tsaari 
holoppi, ära mürgitada taheti, siis samasugust kurja tegu mõtlesid nad teha kõigi 
suursaadikutega, et het-man Hmelnitski peale tsaari viha ja põlgust kutsuda.» 

... Ühel varajasel hommikutunnil näärikuu lõpu poole kutsuti kiievlasi trummide 
põristamisega magis-traadi platsile. Seal luges raeisand Jevstrati Hulak neile Kiievi 
magistraadi trepilt ette hetmani universaali. Selles räägiti, et igaüks, kes tuleb jalgsi või 
ratsa Kiievisse teisest linnast või võõralt maalt, peab raekotta ilmuma ja endast teatama. 
Kui niisugune isik ei ilmu ega teata endast kohe, kui ta Kiievisse jõuab, siis, kui hetmani 
ametimehed või luuresotnja kasakad ta kätte saavad, viiakse ta sedamaid kindlusesse 
ülekuulamisele ja mõistetakse tema üle kohut. Aga kui kohalikud inimesed niisugust 
isikut varjavad ja temast voitile või pürjermeistrile ei teata, siis tuleb seesugused inime- 
sed samuti kindlusesse toimetada ning nende üle kohut mõista vastavalt hetmani 
korraldusele. 

Seesama raeisand Jevstrati Hulak luges raekoja trepilt ette veel teise hetmani 
universaali, milles kästi kõigil töökodade töölistel — püssiseppadel, mõõgatagu-Jatel, 
salpeetrikeetjatel, nugadetegijatel ja maagimeist-ritel —, kes varem seisid Kiievi 
töökodade nimekirjas, nüüd aga Kiievi polgu sotnjates teenivad, sõjaväest lahkuda ja 
tagasi oma töökodadesse minna, et valmistada sõjariistu ja kõike sõjariistadeks vajalikku 
het-mani sõjaväe jaoks. Aga kui keegi seesugustest töömeestest omal volil nõnda ei talita, 
siis määrata talle trahv ja viia ta ikkagi vana töö peale tagasi. 


10 


Kiievi polgu neljanda sotnja kasakas Timofei Tšumak kuulas oma sotnjas hetmani 
universaali, milles kõneldi töökodade tööliste väljaarvamisest registritest. Ta nägu 
tõmbus pilve, käsi pigistas kõvasti mõõgapidet ja ta vajus mõttesse. Mõnda aega hiljem 
küsis Tšumak polgukirjutajalt Volokušnõilt: 

«Kas mõ5k tuleb ka ära anda?» 

Kirjutaja vaatas altkulmu ähmase pilguga Tšuma-kile otsa, sügas kukalt ja lahutas 
käsi. 

«Seda pole kõrgeauliku universaalis öeldud.» 

-.. Sama päeva õhtul seadis Timofei Tšumak sammud 

all-linna omakandimehe ning vana sõber velje Fjodor Podoprigora poole, keda kuuldi 
parajasti Kiievis olevat. 

Pärast pikki järelepärimisi leidis Tšumak Podopri-gora otse Dnepri kaldalt 
kõrkjaonnist. 

Podoprigora keetis just parajasti tahmases katlas kalaleent. Soojendas tulelõkkel 
pakasest kangeid käsi, popsis pika varrega piipu ja võttis Tšumaki vastu suurema 
imestuseta, nagu oleksid nad alles eile koos olnud .. . Kuid nende viimasest 
kokkusaamisest oli palju aega mööda veerenud. 

«Istu, vend,» palus Podoprigora külalislahkelt ja näitas enda kõrvale. 

Tšumak istus Podoprigora kõrvale põhule. 


«Sa oled ikka nagu ennemalt,» muigas Tšumak. 

«Panid muutuvad, lähevad paksuks, näost verevaks ja laiaks, kuid meiesugused 
püksatud paljasmaod on alati ühesugused.» 

Podoprigora naeris, kuid naer kadus ruttu, ja ta küsis: 

«On sul sõdimisest juba isu täis? Paluti vististi registritest lahkuda?» 

«Kustkohast sina seda tead?» imestas Tšumak. 

«Tean. Mina, vennas, tean kõik,» kiitles Podopri-gora. 

«Hetman käsib töölistel töökodadesse tagasi minna. Palju sõjariistu vaja, kes siis neid 
teeb ... » 

«Eks ta ole, sõjariistu on tarvis jah,» tähendas Podo-prigora, liigutades tinalusikaga 
kalaleent. «Ilma sõjariistadeta šlahtast jagu ei saa.» 

Tšumak vaatas Podoprigorat varjamatu huviga. Tuulest ja päikesest pargitud nägu, 
mustad kulmud nagu tiivad ja kongus nina, mida kunagi oli tabanud šlah-titši mõõk, ei 
olnud selle kolme aasta jooksul muutunud, mil ta sõbervelje polnud näinud. 

«Küllap sina oled ammu sõjaväest ära?» küsis Tšumak viimaks. 

Podoprigora ei vastanud, ta laskus ägisedes põlvili, tõi onni nurgast õlgede alt 
nähtavale rohelise mõhuka. pMsku ja ulatas selle Timofeile: 

«Rüüpa, vend, ära paastu .. .» 

Tšumak võttis selle heameelega vastu, rüüpas mitu punnsuutäit ja andis siis plasku 
Podoprigorale tagasi. See keerutas seda sõrmede vahel, kummutas ülejäänud viina endale 
kõrisse, pistis plasku tagasi õlgede alla ja sõnas siis lühidalt: 

«Sõjaväest olen ammu ära, juba Berestetškost saadik.» 

«Siis sedasi!» 

«Sedasi neh.» 

«Mida sa teed ka?» 

«Elan nagu linnuke. Näed ju, kui toreda lossi ma endale ehitanud olen?» Podoprigora 
vaatas läikima löönud silmadega härmatises onniseinu ja puhkes lõbusalt naerma. «Ehk 
küll loss on vilets, kuid tütarlapsed käivad külas . .. Armastavad mind!» 

«Aga panid?» 

«Panid ei käi,» tunnistas Pogoprigora, küsimuse üle nagu pahandades. «Panid 
meiesugust venda ei külasta.. Igaüks ikka omadega.» 

Mõlemad kasakad lurpisid vaikides leent. 

Tuleasemelt hõõgus tulist hõngu, suits keerles augu kaudu onnist välja, silmad läksid 
kibedaks, pisarad tulid silmi, ja rääkimiseks puudus isu. 

Kui katlake tühjaks sai, pühkis Fjodor Podoprigora käeseljaga huuled puhtaks ja 
hakkas rääkima: 

«Nõndamoodi on siis lood, Timofei. Muidugi, egas poola šlahtal nüüd meie maal 
kerge saa olema. Kihutame ta minema, Moskva annab abi, vene vennad kaitsevad meid,» 
ütles ta kindel olles. «Aga mis püksatust kehvrahvast edaspidi saab? Meie oma šlahta 
ajab end pukki. Saavad nüüdki juba igasuguste vempudega hakkama. Tahavad meid 
pihku pigistada, meie priiust kärpida. Olin meie Veremijovkas, seal sünnib sääraseid asju, 
etei oska rääkidagi. Kaupmees Harmaš, see igavene mürkelajas, seadis sisse kaevanduse, 
laskis pos-poliidid selle külge kirjutada, teeb, mis tahab. Inimesed paistetavad näljast üles 
. .. Ma soolasin siis talle, kihutasin rahva mässama, tal tuli neile raha maksta. Kui 


mind ei oleks olnud, oleksidki nad seal ära kõnge-nud. Ema ja õde, kallikesed, jäid mul 
sinna, tunnen sellest kurba meelt... Ka sinu vanemaid vaevab mure 

sinu pärast. .. Ootavad, millal tagasi tuled, ehk läheb neil siis elu kergemaks ... » 

«Sa räägid, et Harmaš? Pea'nd pea, nädal aega tagasi nägin teda «Kuldkikkas». 
Säärane jändrik panike, nägu lai ees ...» 

«Neil kõigil on näod laiad ees,» lirtsatas Fjodor Podoprigora läbi hammaste. 

«Sul on õigus,» kostis Timofei kurvalt ja lendas mõttes kaugesse Veremijovkasse. 

«Aga kui mul õigus on, siis võta minu nõu kuulda,» hakkas Fjodor ägedasti seletama, 
olgugi et Timofei Tšumak temalt nõu ei küsinud, «laseme siit jalga, alamjooksule, 
sõber, sinna on meiesuguseid rohkesti siginenud. Ma nägin Perejaslavis vana sõpra 
Guljai-Deni, ta on seal alamjooksu kehvrahva juures midagi nagu koševoi eest, ainult et 
pernatš puudub. Kutsus mind. Rääkis, et nad elavad vabalt, panisid ei ole. Tõsi küll, 
Setšiga nad just hästi läbi ei saavat. Ütles aga, et kaela peal ei käi mitte nii palju Setši 
kasakad kui just Zapo-rožje Setši koševoi Lõsko, kes alamjooksu kehvikutele just armu ei 
anna.» 

Tšumak jäi mõttesse. Kui teha õige tõepoolest nii? Töökotta tagasi minna tahtmist ei 
olnud. Tuleks jälle nagu kloostrimüüride vahel elada. Ja mine tea, annavad viimaks veel 
niisuguse universaali välja, et kõik töökodade inimesed kirjutatakse mingisuguse pani 
mõisa juurde. Siis jumalaga, priius! 

«Ära kõhkle, sõber. Seal saab meil parem olema. Priius! Ka hetman muutub meie 
vastu tähelepanelikumaks. Ma tean seda! Sattugu seal Harmaš meile'käp-pade vahele, ei 
teda päästaks siis enam ka peakirju-taja Võgovski ise, hakime teise koertele kotletiks.» 

«Aga kes šlahta vastu sõdima läheb? Kes meie maad kaitseb?» vaatas Timofei 
Tšumak Fjodor Podoprigorale otsa. 

Podoprigora vastas: 

«Oi, vennas, me tuleme sõjariistus alamjooksult siia ja küll sa näed, pagan mind 
võtku, hetman annab meile sõjariistu juurdegi, annab suurtüki, annetab lipu, meid on ju 
kohutav vägi. Räägitakse, et seal alamjooksul 102410evat meiesuguseid vabu kasakaid 
juba palju. Ka 

Doni kasakaid minevat sinna, samuti lihtrahvast Moskva riigist. Isegi Rzecz Pospolita 
kroonimaadelt põgenevat poola holoppe sinna. Et nad meie moodi risti ette ei löö, sellest 
ei tehta välja, peaasi et käed oleksid rakkus, turi pani piitsadega kirjuks pekstud ja tasku 
tühja täis.» 

«Poola pospoliitide vastu ma kurja südames ei kanna,» ütles Tšumak. «Nendega 
oleksime ammu kokkuleppele jõudnud, kui mitte see neetud šlahta ... » 

«Läki, vennas?» 

«Läki!» noogutas Timofei Tšumak päri olles peaga. «Selle peale poleks halb üks 
väike ... » «Ei, raha on palju tähtsama jaoks tarvis. Aga kellele sa onni jätad?» 

Podoprigora ajas käed puusa. 

«Oled sina ka naljahammas, Timofei! Tõsilugu, naljahammas!» Siis aga lõi endale 
peoga otsaette ja hüppas koguni õhku. «Mul tuli tore mõte, vend! Annan välja universaali 
selle omandamise peale. Mingu minu loss päranduseks pan kroonihetman Potockile! Eks 
ole? Tore!» 

«Tore,»- oli Tšumak nõus. 


... Mõne päeva pärast ostsid Tšumak ja Podopri-gora endale laadalt ungari 
parisnikult odava hinna eest hobused, varusid teemoonaks tatraid, et solomah-hat keeta, 
rautasid tuttava sepa juures oma «argama-kid», nagu Fjodor naljatades ütles, ja asusid 
Kiievist teele Dnepri alamjooksu poole. 

Muul ajal oleks tee, mida mööda nad sõitsid, niisugusel tuisusel talvel tühi ja paljas 
olnud. Kuid nüüd tuli neile vastu rohkesti ratsamehi, kaubavoore, võõramaa riietes 
inimesi ja hingeldavaid hetmani käsk-jalgu. 

Nii kaua kui tee ääres külad ja huutorid vastu tulid, oli lõbus sõita, ent niipea kui tee 
vaiksesse lumisesse steppi käändus, muutus teeliste meel nukraks. 

Kodaki kindluse lähedal jõudsid nad ratsameeste salgale järele. Alustasid juttu ja 
vennastusid peagi. Tundsid üksteist ära tiibade järgi, nagu ütles Podoprigora. Olid nad ju 
ühe pesakonna linnud. 

Koos sõita oli lõbusam. Pealegi oli kümme mõõka sel juhul juba suur jõud, kui 
luurekasakad Kodakist oleksid püüdnud neid peatada või tagasi pöörduma sundida. 

Kodakist sõideti siiski öösel ringi. Kunagi zaporooŽ-laste hirmutamiseks ehitatud 
kindluses seisis nüüd hetmani registrikasakate garnison. 

Kui tuul juba alamjooksult mahedalt lõunamaist niiskust tõi, ohkas Timofei Tšumak 
kergendatult, hingas täie rinnaga värsket õhku ja naeratas. Ärevus ja kartus oli nagu 
peoga pühitud. Podoprigora seevastu surus hambad kokku ja muutus vaikseks. Mõtlikult 
vaatas ettepoole, kus kaugus kutsuvalt oma helesiniseid purjesid laotas. 

Alamjooksu meeste poole sõitis Fjodor Podoprigora teist korda. Kui ta sinna 
neljakümne kaheksanda aasta talvel põgenes, siis otsis ta pelgupaika poola žol-nerite eest. 
Peskovatõi saarel nägi ta esmakordselt Hmeli. Temaga kaasas olid poeg Timofei ja 
mõned registrikasakad, kellega koos ta oli Subbotovost põgenenud. Ja kuna Hmel ei 
läinud mitte Setši, vaid alamjooksu kehvikute juurde, siis köitis see Tšigirini sot-nik 
otsekohe alamjooksu meeste südamed. 

Siis ei olnud Podoprigoral peale raudotsaga teiba muud sõjariista. Parema 
sõjariista hankis ta endale Žoltõje Vodõall. Jakui Korsunära võeti, uhkeldas 
Podoprigora Korsuni piigade ees juba toreda araabia ratsu seljas, puusal vahe mõõk 
hõbetatud tupes. Tore kasakas oli siis Fjodor Podoprigora! Kui ta kevadel Kiievisse 
sattus, kus seisis Zdanovitši polk, kuhu Fjodor kirja oli võetud, hakkas talle üks 
sõstrasilmne neiu meeldima. Pikemalt mõtlemata läks Podoprigora talle kosja. Nadjika 
vanemad vastu ei olnud. Äi, kes oli all-linnas mõõgataguja, armastas tublisti viina võtta 
ja purju jäädes ei seisnud ta suu enam vakka. Teda kuulates oli tunne, nagu oleks ise 
mööda maailma rändama läinud. Kus küll Semjon Krutovol ei olnud käinud! Ent kui 
Radziwill Kiievi laastas ja maha põletas, sai Nadjika koos vanematega hukka. 

Fjodor Podoprigora ei suutnud meelest kustutada äeva, millal ta sellest õnnetusest 
teada sai. Tema elu 

oli pooleks murtud. Kunagi oli see ülesmäge tõusnud, üüd veeres alla. .. 

-.. Aastad lendasid nagu väledatiivalised linnud. 

Sügavasti mõttesse vajunud, õõtsus Podoprigora kõrges sadulas ega kuulnud, mida 
kasakad tema kõrval rääkisid. 


Fjodori mõtted pöördusid jälle Hmeli juurde. Ta nägi teda Perejaslavi Raadal, kuulis 
tema tuliseid sõnu, millega ta pospoliitide poole pööras, ja omaenda kähisevaks karjutud 
häält, kui ta hüüdis: «Jääme igavesti ühte vene rahvaga!» Podoprigora teadis, et Hmel 
oma vanemkonnaga just palju nalja ei tee ja panidele armu ei heida. Kiieviski rääkisid 
tuttavad käsitöölised, et isegi metropoliit olevat Hmeli peale vihane. Ja kõik tulevat 
sellest, et hetman teda ei kuula. Lihtrahvas seisab Hmeli poolt, see on igal pool teada. 
Kui ainult Hmel oma armu ja heldust lihtrahva vastu vahetpidamata näitaks! Kui ta 
universaale sõnakuulmise kohta välja ei annaks! Kui! Kui! Palju siis ikka vabal kasakal 
tarvis on, keda šlahtitšid veel eile orjaks ja lojuseks sõimasid! Kui ainult neetud šlahta 
meie maale enam tagasi ei tuleks! Oh issand küll, sinu tahe ja meie jõud, niisugust liitu 
ei murra ilmas keegi. 

See mõte pani Podoprigora koguni endamisi vurrudesse muigama. Muidugi ei murra! 
Õige pea jõuab siia streletside vägi, ka alamjooksu mehed asuvad nendega ühte ritta. 
Hetman Hmel võib alamjooksu meeste peale päris kindel olla. Rohkem kui oma 
jessauulide, kirjutajate ja polkovnikute peale. 

Kodakist kuni alamjooksu kasakastaniitsadeni, kus rahvas laialipillatud 
muldhüttides ja onnides ületalve elas, polnud pikk maa. Kümnendal päeval keerasid 
kasakad laialt teelt ära kitsale hästi sissetallatud rajale, mis oli täis rautatud ja 
rautamata kapjade jälgi. 

«Ohoo,» tähendas Fjodor Timofeile lõbusalt, «see on ju sissetallatud rada. Ega me, 
vennas, üksi nõnda targad ole!» 

Pühapäeva varahommikul nägid ratsanikud kaugel siniseid suitsuvinesid, paremat kätt 
aga kerkisid päikese eest põgenevas udus esile Dnepri kaldajärsakud. Neid piiras kõrge 
puust vahitornidega püsttara. 

«Setš!» näitas Podoprigora püsttara poole ja peatas hobuse. «Aga, näe, seal, kus 
tõuseb suitsu, on Kuradi-moka saar.» 

Timofei Tšumak oleks tahtnud mütsi peast võtta ja risti ette lüüa. Kuid ükski 
kaaslastest seda ei teinud, üksi ta aga häbenes. Ta vaatas üksisilmi kaugusse, nagu püüdes 
mõistatada, mis teda alamjooksu rahva juures ootab. 

Podoprigora näitas käega vasakule, kus lumisel lagendikul kõrkjavall tuules õõtsus, ja 
seletas kaaslastele: 

«Seal on Veliki Lugi kõrkjastikud.» Peenejalgse ronkja hobuse seljas ratsutav 
laiaõlgne hallide vurrudega kasakas, kel oli ühes kõrvas ehte-rõngas, ütles seltsimeestele: 

«Alles kümme aastat tagasi, kui ma pan Wišnio-wiecki eest pelgus olin, otsisin ma 
neist kõrkjastikku-dest õnne. Kui neid kõrkjastikke ei oleks olnud, siis, jumala eest, oleks 
mind teiba otsa aetud ja teie, venna-sed, ei oleks mind enam näinud.» 

«Egas kasakad nalja pärast ütle: «Setš on ema, Veliki Lug aga isa,»» lausus 
Podoprigora mõtlikult. 

«Setš on ema, Veliki Lug aga isa,» kordas Timofei Tšumak tema järgi nagu võlutult. 
«Ilusad sõnad!» 

«Õiged sõnad, välk löögu mind tuhandeks tükiks, kui see nõnda ei ole, ja ma ei taha 
siis vaba kasakas Trapesundi Omelko olla!» hüüdis hallivurruline kõrvarõngaga kasakas. 
«Oi hullu, kas sa tõesti oled seesama Omelko, kes Trapesundi pasa ta oma lossist 

röövis ja kasakate laagrisse vedas?» küsis Fjodor Podoprigora imestades. 


«See ma olen,» kostis vana kasakas. «Mis te seisate nagu pulmalised? Oleks juba aeg 
solomahhat keeta ja viina visata, oleks juba aeg alamjooksu vendadega laulu lüüa.» 

Ta nähvas hobusele piitsaga, tormas ette ja lendas galopis oru poole, mis ratsanike ees 
sinendas. Kõik ruttasid talle järele. 

«Sel Omelkol on vististi oma sada aastat turjal,» hüüdis Podoprigora Timofeile 
kõrva. 

«Sadat nüüd just ei ole, kuid oma seitsekümmend, 

244 

kui mitte kaheksakümmend kindlasti,» tähendas kasakas, kes nende kõrval kihutas. 

«Nüüd leidsid! Mitte üle viiekümne,» vaidles vastu teine kasakas. «Me oleme temaga 
Kanevi mehi, tal on nii noor naine, et lust vaadata!» 

Timofei, kes oli jõudnud alles kahekümnendasse eluaastasse, puudutas tahtmatult 
oma siidiseid vurre ja kortsutas karmilt kulmu. Alamjooksul paistavad kanged 
seltsimehed olevat. Polgus ta sääraste peale ei sattunud. 

Samal õhtul jõuti alamjooksu kureenidesse. Podopri-gora ptsis kohe Guljai-Deni üles. 

«Ometi jõudsid kohale!» ütles Guljai-Den, kui nad teineteist suudlesid ja kõvasti 
kaisutasid. 

«Tulin ise ja tõin sõjaväe kaasa. Polku just välja ei anna, sotnjat ka mitte, kuid 
üksteist kasakat on ka asi, nende hulgas on pealegi Trapesundi Omelko.» 

«Seegi rüütel veel elus!» hüüdis Guljai-Den rõõmsalt. 

«See on tore!» 

Timofei Tšumak seisis lävel ja vaatas vaikides Gul-jai-Deni ja Fjodor Podoprigora 
rõõmsat kokkusaamist. Viimaks vaatas Guljai-Den Tšumaki poole: «Mida sina siis seal 
vahid! Tule siia, vennas! Ole mu külaline!» 

Guljai-Den tegi pingil Tšumakile ruumi. «Ega ta külla tulnud, vaid päriseks,» seletas 
Podo-prigora Tšumakki tagant tonksates. 

«Seda parem,» kiitis Guljai-Den. «Istu, vennas, istu.» 

Tšumak istus ettevaatlikult pingile maarjaklaasist akna all ja silmitses lähemalt 
Guljai-Deni, kellest ta oli oma sõberveljelt juba palju kuulnud. 

Varsti täitsid Guljai-Deni poole kokku tulnud kasakad muldonni. Ilmus ka Trapesundi 
Omelko. Punetav nägu ja ebakindel samm, millega ta väikese vahemaa uksest lauani 
kattis, kusjuures ta astmeid pidi alla tulles oleks äärepealt ninali kukkunud, kõnelesid, et 
kasakas oli juba tublisti akvaviiti maitsenud. Kuid see ei seganud tal kõvade sõrmedega 
mõhukat nõu jälle pihku haaramast, et sellest mõdu kaanida, kusjuures ta ise rääkis: 

«Sul on tubli Dnepri märjuke, Guljai-Den, välk löögu 

mind tuhandeks tükiks! Jumala eest, püha märjuke! Kas see pole mitte pärit 
metropoliidi keldritest või on teine puhas Athose oma? Mis?» 

Ja ta kukkus kähisevalt naerma. Ta paljal rinnal tolknes hõberist. Vajudes oma raske 
kehaga kitsastele lattidele, mis olid pukkidele seatud ja laua aset täitsid, pilgutas ta 
kasakatele silma ega lasknud kellelgi enam sõnakest lausuda. 

Guljai-Den muigas ainult. Ta teadis väga hästi, et kui äkki oht varitseks ja kostaks 
kasaka ärev hüüe «Tatarlased!», oleks Omelko korrapealt kaine. Haaraks oma kõvera 
mõõga ja raiuks nagu saatan. Tatarlastele pruugiks ainult hüüda: «Trapesundi Omelko on 
siin!», ja basurmanid laseksid otsekohe jalga. .. 

Kas saab unustada, kuidas see vapper kasakas Beres-tetško all šlahtat raius! ... 


Omelko märkas endal Guljai-Deni ainitist pilku. «Mis sa must jõllitad? Tundsid 
vististi igatsust mu järele, sõber Ivan? Mis?» 

«Ja kuidas veel! Ja miks ma ei oleks pidanud tundma! Mispärast sind Perejaslavis ei 
olnud?» 

«Olen juba ammu venelastega vennastunud, sõbrad! Juba siis, kui ma kuue aasta eest 
Kozlovi linnas koos vene lihtrahvaga bojaaride vastu sõdisin, kinnitasime oma vendlust 
verega. Nagu näed, tegin ma seda varem kui meie Hmel!» 

«Kus on alles kuradiusku rüütel!» lausus Fjodor Podoprigora vaimustatult. 

«Ei, vennas, minu kohta nõndamoodi ütelda pole ilus! Olen ristiusku, mitte 
kuradiusku. Kas sa ei näe siis risti mu rinnal?» Omelko tõusis ja tonksas sõrmega endale 
vastu rinda, kuid lõi vaaruma ja kukkus tagasi pingile. Kasakad purskasid laginal naerma. 

Timofei Tšumak jälgis kogu aeg uudishimulikult, mis muldonnis sünnib. Rõõm täitis 
ta südant. Hästi tehtud, et sai siia tuldud! Siin on tublid seltsimehed. Seesugustega võib 
kas või igavesti koos olla! 

Kasakad ajasid veel tükk aega onnis juttu. Alles siis, kui kuskil lähedal kires kukk, 
kelle Homa Morgun oli hea õnne peale mustlaselt vahetuskaubana võtnud, hakati 
onnidesse laiali minema. 

Podoprigora ja Tšumak jäid Guljai-Deni onni. Nad heitsid mahalaotatud 
vilditükkidele. Guljai-Den ja Podoprigora ajasid veel kaua aega omavahel juttu. Timofei 
kuulas esiotsa pealt, kuid vajus siis endalegi märkamatult magusasse unne. 

«Mis sa arvad, Ivan,» küsis Podoprigora tasakesi, «kui katkuks õige pisut tatarlasi?» 

Guljai-Den ei vastanud tükk aega, nagu kaaluks ta oma sõnu. Mõne aja pärast ütles 
vaikselt: 

«Ei! Ilma hetmani käsuta niisugust asja teha ei maksa. Tatarlastel on praegu kõva 
hirm nahas. On pugenud urgu nagu suslikud. Ei näita ninaotsagi välja. Saime'<keele». 
See rääkis, et Bahtšisarai on üsna mures, miks hetman Setši oma buntšuki alla ei võta. 
Miks alamjooksu mehed on saartel ja rohtlaanes? Basurma-nid kardavad meie suurt 
sõjakäiku Perekopile, on hirmul, et me äkki Bahtšisarai alla Uinume.» 

«Aga mis siis ikka? Riskime, vend? Lähme päris Kaf-fani välja! ...» 

«Ei! Kannata. Praegu pole selleks õige aeg. Hetmanil on tark mõte tatarlasi Perekopi 
taga hirmul hoida, vahepeal aga koos Moskva sõjaväega neetud šlahta puruks lüüa ...» 

«Kas Hmel'on tõesti sinu endaga nõu pidanud?» küsis Podoprigora ei tea kas 
pilkavalt või imestades. 

«Kas on pidanud nõu või mitte,» vastas Guljai-Den rahulikult, «kuid ma tunnen ta 
mõtteid. Tean, mida Hmel meie maale soovib! Kui ta ainult teelt kõrvale ei kalduks, kui 
ainult kasakavanemkond teda segadusse ei vii ja jesuiidid pahandust ei tee ... » 

Järgmisel hommikul sõitsid Guljai-Den, Podoprigora ja Trapesundi Omelko koos 
mõne kasakaga Setši. 

Koševoi Leonti Lõsko ootas seda jutuajamist alamjooksu meestega juba ammu. 
Hetman ei olnud küll andnud käsku, et alamjooksu rahvast Setši ei lastaks, kuid kes seda 
teab, kuidas lood õieti on. Ja seepärast kõneles koševoi Lõsko kõigile, et hetman 
Hmelnitskilt olevat käsk tulnud neid stepi kehvikuid, röövlinägusid ja hulguseid Setši 
mitte lasta. Lased nad sisse, saavad äkki siin niisuguste tempudega hakkama, et pea hak- 
kab ringi käima, sigitavad veel täisid... 

Lõsko tundis ise oma väljamõeldusest lõbu. Tallalakkujad jessauul Pantšenko ja Setši 
kirjutaja Mikitei tõendasid takka. Kuna aga alamjooksu meeste hulk kogu aeg kasvas, siis 
muutus koševoi juba rahutuks. Ainult naljatamisega läbi ei saa. Läheb halvasti. 

Jutuajamisest uustulnukatega midagi head oodata ei olnud. Lõsko teadis, et nad 
hakkavad nõudma püssirohtu, kuule, soola, suhkrut. . . 

Et setšlased alamjooksu meestega ei vennastuks ja nendega kampa ei lööks, ei 
lubanud koševoi ühtegi kasakat väravast välja lasta. Ta käskis anda setšlastele külluses 
viina ja kuivatatud kala, käskis veristada nii palju oinaid kui tarvis läheb — lühidalt, 
setšlased ei tohtinud millestki puudust tunda ega pidanud oma koševoi peale pahased 
olema. 

Vahepeal oli ta läkitanud hetmanile Tšigirinisse käskjala kirjaga, kus ta kirjutaja 
Mikitei nõuandel kirjutas: «Alamjooksu mehed kavatsevad suurel hulgal Krimmi peale 
minna, suurel osal neist on aga mõttes Türgi alla astuda, kelgivad, et löövad hetmani 
sõjaväe puruks ja põletavad Moskva maha .. . Kõige suuremat kahju ja kurja on oodata 
alamjooksu kasakalt Guljai-Denilt, kes on nende eestvedaja. Kui kõrgeaulik hetman käsu 
oleks andnud, oleks Setš need alamjooksu mehed ammu laiali kihutanud ja nende 
ninamehed maha löönud.» 

Et hetman teda kuulda võtaks, seda koševoi Lõsko just eriti ei lootnud, kummatigi 
teadis ta, et kahju alamjooksu meestele tuleb sellest kirjast ikkagi... 

.-.. Alamjooksu kasakate saadikud võttis koševoi Leonti Lõsko kui sõberveljed vastu. 
Misjaoks tülitseda? Arvaku nad pealegi, et ta nende vastu lahke on. 

Tinakruusidesse mõdu valades kurtis ta: 

«Ma oleksin teile, vennikesed, ammu püssirohtu ja kuule andnud, kuid mul endalgi, 
kas teate, on kõike kole vähe. Liiatigi liigub jutte, et meil tuleb varsti sõjakäigule minna.» 

Guljai-Den ei kannatanud välja: 

«Aga misjaoks sa hetmanile meie kohta laimukirja saatsid?» 

Koševoi jäi ootamatusest keeletuks. Kas nad, kuradid, said seda tõesti hetmani käest 
teada? .. . Ta kukkus ööraselt risti ette taguma: 

«Issand hoidku! Mis te ometi räägite, kallid vennad? Mul pole mõtteski kurja olnud ... 
» 

«Ära keeruta, koševoi, meie kasakad nabisid sinu käskjala kinni. Lugesin ise su 
kirja, siin ta on.» 

Guljai-Den võttis taskust kirja ja viskas selle lauale. Koševoil hakkasid käed 
värisema. 

Kirjutaja Mikitei ja jessauul Pantšenko vaatasid teineteisele otsa. Halb lugu. Kuidas 
asja parandada? On üks tee: anda kuule ja püssirohtu, anda soola ja tähele-panu 
kõrvalejuhtimiseks kolm vaati viina. Rusuvale vaikusele lõppu tehes, teatas 
kirjutaja Mikitei sellest vurinal. 

«Aga miks te kirikusse ei lase, igavesed maod?» küsis Trapesundi Omelko, 
kortsutades tigedalt kulmu. «Egas me musulmaanid ole, ju me teiega ikka vist ühte usku 
oleme ... Võiolete ehk uniaatide leeri läinud? Olete ehk poolakate ja jesuiitidega 
vennastunud?» 

Lõsko vaatas nagu ogar Omelkole otsa. Ta märkas teda alles nüüd. 

«Mis, kas võttis keeletuks või? Tundsid mu ära, ataman?» 

«Kes siis sind ei tunne!» pomises Lõsko piipu närides tigedalt. 


Tal seisis alati meeles kokkusaamine selle röövlinäo Omelkoga Perevolotšnaja all, 
kus see kõigi seltsimeeste ees koševoi välja naeris, sest ta oli kasakalt ära võtnud mõõga, 
mille see oli lahingus Šlahtitšilt võitnud. 

«Mina olen igavene, vennas koševoi, ennemini olgu sul kuradid põrgus seltsiks! Mind 
ei võta ei mõõk ega kuul. Mida paremini sa minuga läbi saada katsud, seda parem sulle 
endale.» 

Ei olnud midagi parata, tuli anda, mida alamjooksu mehed nõudsid. Kuid kirikusse 
neid ei lastud, öeldi, et papp olevat haigeks jäänud. Papile anti kõva käsk, et ta oma nina 
välja ei pistaks. Ja et asi kindlam oleks, pandi ta tarre kinni ja tare ukse ette valve. 

«Lase neid kirikusse,» arutas koševoi, «hakkavad setšlastega lõugu lõhverdama, 
sellest aga ei tule midagi 

head. Setši kasakad teevad nagunii narrusi. Vaata et valivad koos nendega veel uue 
koševoi! Ja kogu see ärevus, see neetud ebakindlus tuleb sellest, et hetman Hmel 
lihtrahvale järele annab.» 

Sel ööl koševoi Lõsko ei maganudki. Kirjutajat ta enam ei usaldanud, ja kirjutas 
seepärast oma käega hetmanile Tšigirinisse uue kirja. Kirjutas, et alamjooksu mehed 
tunginud äkitselt Setši. Röövinud Setši rahakassa ära. Võtnud püssirohtu ja kuule, tahtnud 
ka kiriku maha põletada ja papi oksa tõmmata. Et püha meest kaitsta, tulnud ta maja ette 
vahid panna... 

Ustav kasakas asus veel samal ööl kirjaga hetmani juurde Tšigirinisse teele. Eraldi 
kiri oli linnaataman Lavrin Kapustale. 

Lavrin Kapustale kirjutas koševoi Leonti Lõsko, et alamjooksu mehed sepitsevad 
hetmani elu kallale kippumist. Jesuiidid külvavat nende hulgas vennatapmise seemet, 
õssitavat neid. Oleks aeg nad siit ära koristada. Muidu, hoidku jumal, juhtub veel õnnetus 
ja siis on kõik hilja... 

Muidugi, arutas koševoi, palju õigem oleks endal Tšigirinisse sõita. Saaks seal 
peakirjuta j aga kokku. Arutaks asjad läbi. Kunagi ammu juba andis Võgovski talle 
mõista: «Kui mingi häda peaks ähvardama, olen heameelega valmis aitama .. .» 

Siis oli Lõsko nende sõnade peale ainult sügavasti kummardanud, kuid nüüd neid 
meelde tuletades hakkas voodis kibelema. Ent kuidas sa saad sõita? Esiteks, ilma hetmani 
loata siit ära minna ei tohi. Teiseks, kuigi sõidad, kas või loaga, siis mine tea, valivad 
kasakad äkki uue koševoi. Jumalaga siis atamani pernatš . .. 

Koševoi Lõsko ärevile aetud südant närisid kahtlused. Võib-olla jätta see kõik kus 
seda ja teist ning minna oma huutorisse Mirgorodi lähedal? Seal ootab ju naisuke- 
šlahtalanna ja toredad veskid. Tiigid on kalu täis, mesipuu-aed on aga koguni niisugune, 
et teist seesugust ei leidu kogu Ukrainas ... Kui Setši kasakad teaksid, missugune mõis 
koševoil on, kus siis selle häbi ots oleks. Isegi kirjutaja ja jessauul ei tea sellest. = 
«Tuleks sõjakäik kiiremini!» mõtles koševoi. Õhk 

250 

kambris tundub lämbena, kuid see ei tule mitte niipalju ohtralt köetud ahjust kui just 
palavatest ning ärevatest mõtetest... 


.. . Alamjooksu meestel oli see tore päev. Setšist võetud viinavaadid veeretati onnide 
ette. Löödi kaaned pealt ära. Martšuk ja Morgun kui vilunud jagajad tõstsid 
puukopsikuga viina, kostitasid mehi. 

Praeti lõketel oinaid. 

Päike soojendas päris kevadiselt. Lume all vulisesid ojakesed. 

Koorma otsas istudes kuulas trobikond kasakaid siia jõudnud donlaste juttu. Pikka 
kasvu kasakas Danilo Tšub, sinine kaftan seljas, rääkis, et türklased olevat Aasovis end 
liigutama hakanud. Kui alustavad äkki sõjakäiku, siis tuleks alamjooksu meestel ja 
setšlastel Krimmile pihta anda... 

Podoprigora tuju tõusis. Muheldes ütles ta Timofeile: «Kuule, mis teoksil on, 
jõudsime siia just. parajaks ajaks!» 

Timofei oli alamjooksu rahva hulgas ainult kaks ööd olnud, kuid see aeg tundus talle 
aasta pikkusena ... 

Kui Homa Morgun oli viina välja jaganud, viskas ta kaaslaste poolt* kinnitatud 
õiguse põhjal ise kolm kop-sikutäit hinge alla, läks tõi onnist banduura, istus kummuli 
pööratud vaadi otsa ja lõi laulu lahti. Vägevad hääled tõusid mürisevalt sinitaeva poole: 

»»Dnepr, mu vennas, mille poolest oled kaunis, oled kuulus — on need sinu kõrged 
kaldad, või su kaldaliivad valged, või on need su kasakad?" , Need on hoopis mu 
burlakid, alamjooksu kasakad!" 

«Oh sa tont!» hakkas Timofei Podoprigora õlgade ümbert kinni. «Kas kuulsid, «Need 
on hoopis mu burlakid, alamjooksu kasakad!»» laulis ta üsna Tšumaki kõrva ääres. 

Trapesundi Omelko oli siruli lumel ja norskas vurrudesse puhkides magusasti. 
Tšumak läks mööda ja ütles Podoprigorale: 

«Meie taat tuleks vahest ehk onni viia, muidu külmetab end, jääb haigeks?» 

«Kes?» kargas Omelko kasakate naerulagina saatel püsti, nagu ei olekski tema see 
olnud, kes nüüdsama norskas. «Äh sind, jõmpsikat,» viibutas ta punastava Timofei poole 
rusikat, «sa ei tunne veel Trapesundi Omelkot! Ta ei põle tules ega upu vees. Rzecz 
Pospolita kuningas ja tema panid senaatorid ei saa seda eluilmaski näha, et Omelko 
külmetaks ja maha kõngeks. Küll ma veel Varssaviski jalutan, välk löögu mind tuhandeks 
tükiks! ...» 

Ja vana kasakas heitis tagasi lumele. .. . Kuid Tšumak ei saanud ka kolmandal ööl 
end pikast rändamisest välja puhata. Timofei ärkas ärevast pasunapuhumisest. Hüppas 
jalule. Podoprigora ja Gul-jai-Den kinnitasid juba mõõka vööle. 

Kui nad hütist välja kargasid, tõi tuul selja tagant trummipõrinat. 

Kutsuvalt ja kimedalt hüüdsid Setši vallidelt pasunad. Pärani väravast sõitsid 
seismisest jalust kangete hobuste seljas välja Setši kasakad. 

Setši jessauul Pantšenko kihutas Guljai-Deni muld-hüti juurde. Hingeldades ronis ta 
sadulast maha: 

«Luurajad tõid teate, et Kitškassi rohtlaane ja Budi-lovi vete vahel on Sirini vürsti 
Kelembet-Hamza hord nähtavale ilmunud... . Ega nad mujale lähe kui Kodakisse, tahavad 
Setšist ja alamjooksust mööda hiilida. Püüame nad kinni ja raiume puruks ... » 

«Sina aga kaebasid, et tuleb kaua taplust oodata!» sõnas Guljai-Den Podoprigorale. 
«Ütle koševoile, et me astume välja.» Guljai-Deni hääl kõlas nii vägevalt, et käis üle 
trummide põristamisest: «Kasakad, sadulasse!» 


-.. Nagu linnutiivul lendasid alamjooksu kasakad setšlastele järele. Tähed kallasid 
stepile rohekat valgus-sära. Kõrvus vilistas tuul. 

Koševoi Lõsko oma kõrget kasvu ugri tõugu ratsu seljas jõudis Guljai-Denile järele. 
Tükk aega kihutasid nad vaikides teineteise kõrval. Siis lausus Guljai-Den etteheitvalt: 

«Ja sina ei tahtnud meile püssirohtu anda ... » 

Koševoi jättis vastuse võlgu ja ütles: 

«Hordi ei tohi mingil tingimusel läbi lasta. . . Hetman kisub pea otsast.» 

«Juba ammu oleks aeg su pea koertele söödaks heita,» kostis Guljai-Den õelalt. 

Koševoi kiristas ainult hambaid. Ratsutas eemale, agu oleks teda keeva veega 
kõrvetatud. 

Hargnedes piirasid kasakad koidupuhteks Kitškassi rohtlaane ja Budilovi veekogud 
sisse. 

Guljai-Deni arvates oli hord pärast öist teekonda just siia puhkama asunud. 

Sirini vürst Kelembet-Hamza ei kavatsenud sel talvel Ukrainasse jassõri otsima 
minna. Oleks see tema teha olnud, ei oleks ta Kazi-Kermeni lossi müüride vahelt kuhugi 
jalgagi tõstnud. 

Šaitan sosistas khaan Islam-Gireile kurja mõtte kõrva. Khaan andis Sirini vürstile 
käsu võtta kolm tuhat ratsanikku, igaühel üks hobune, ja tungida kallale piiriäärsetele 
kasakaküladele ja -linnadele. Neil tuli setšist ringi minnes äkitselt Kodaki alla ilmuda, 
garnison maha nottida, kindlus põlema pista, «keel» kaasa võtta ja tagasi Bahtšisaraisse 
tulla. 

Karatš-mursaa, kes khaani fermaani tõi, kinnitas vürstile: 

«Talv on tuisune, kasakad ei pista oma hüttidest ja muldonnidest ninagi välja. Joovad 
suurest rõõmust, et Moskva tsaari alla läksid. Neid tuleb veidi hirmutada. Kui Kodak on 
hävitatud, on ka Hortitsal teine jutt lahti! Neil tuleb siis kogu aeg hirmul olla, et meie 
sõjamehed võivad neile selja tagant hoopi anda. Kui Hmel-nitski sellest kallaletungist 
teada saab, on ta sunnitud khaaniga kiiresti liitu otsima, saadab rikkalikult meelehead. Sul 
on tubli ratsavägi, vürst, laskeriistu ja käsitsi võitlemise sõjariistu on teil küll vähe, aga 
need muretsete endale rünnaku ajal.» 

Sirini vürst katsus vastu vaielda: 

«Misjaoks pean minema mina, mitte aga Perekopi oiursaa?» 

Karatš-mursaa kehitas õlgu. Sülgas pihku, silitas oma hõredat, karedat habet, ajas 
kollased hambad irevile. «Säärane on khaani tahtmine.» 

Sirini vürst sülgas südametäiega läbi hammaste kirevale pärsia vaibale. Plaksutas siis 
käsi, käskis kähku ungari veini ning praetud liha tuua ja mustlastantsi j annad kutsuda. 

Karatš-mursaa puhkes naerma, pilgutas veripunaseid silmalaugusid. 

Vürst püüdis end kohmetult õigustada: 

«Enne sõjakäigule asumist ma koraanist kinni ei pea...» 

Et meelepärane olla ja välja uurida rohkem, kui mursaa talle rääkis, lausus ta: 

«Olen juba ammu mõtelnud sulle ilusa naisvangi kinkida, mu vend.» 


Karatš-mursaa muutus heatahtlikumaks. Kui ta oli mõned karikatäied magusat ungari 
veini joonud, läksid ta keelepaelad lahti. Ta usaldas vürstile suure saladuse: 

«Kui sul, vürst, läheb õnneks kasakad maha nottida ja Kodak põlema pista, astub 
otsekohe välja kogu hord. Perekopi taga ootab viiskümmend tuhat ratsanikku.» 

«Aga kui ei?» 

«See on Allahi teha!» põikles Karatš-mursaa vastusest kõrvale. 

Sirini vürst muutus nukraks. Ungari vein talle seekord pähe ei hakanud. Ükskõikselt 
vaatas ta mustlannasid, kes tamburiini põristades tema ja mursaa ees tantsisid. Vürst 
rebis vihaselt oma tugevate hammastega kuiva, kõrbenud liha. Ta teadis päris täpselt, et 
nordi Perekopi taga ei ole! Kõik tatarlased tukuvad oma ulussides, -kratsivad 
tagumikku ja püüavad kirpe... Küllap Islam-Girei on Poola kroonihetmanilt tublisti 
meelehead saanud, et kasakate hirmutamiseks Sirini vürsti tulle tõukab. Karatš-mursaa 
valetab häbitult. Kuid Sirini vürst peab näo tegema, nagu usuks ta mursaad ning oleks 
khaanile tänulik. Kui vastu vaielda katsud, võid oodata, et leiad end õige pea prohvet 
Muhamedi palge eest. 

Khaan Islam-Gireil pole sel aastal meeleraasugi peas. 

ürsti peast sähvatas läbi mõte: ehk oleks parem Hmel-nitski poole üle minna? Kuid 
nõnda talitada oleks suur patt. Niisugust pattu Allah andeks ei anna. Tuleks teises ilmas 
šaitaanile paljaste kätega tuliseid süsi kraapida. 

Kas nii või naa, kuid Sirini vürstil tuli khaani käsule alla heita. 

Hobuste kabjad vildisse mähitud, ratsutasid tuisusel ähitul ööl kolm tuhat ratsanikku 
Gadjutši rohtlaanes kasakate kordonist mööda, seadsid end kolmnurka ja kiilusid Dikoje 
Pole avarustesse, määrates teed Kodaki poole kvadrandi järgi. 

Tatarlased ratsutasid kiiresti, ilma kisa ja lärmita. Päeval varjasid end rohtlaanes ja 
kõrkjates. Kui hämardus, jätkasid teekonda. Et oleks vabam liikuda, olid nad riides 
kergelt. Õhukese särgi peal oli igaühel veel lühike lambanahka kasukas. Vööl oli 
kõigil kõver mõõk ja rihmadega sadula külge seotud saidakis kakskümmend mürgitatud 
otsaga noolt. Vibu hoidsid ratsamehed üle õla. Sellesse oli neil rohkem usku kui mõõ- 
gasse. Paljudel ratsanikel olid arkebuusid ja püstolid, kuid neid pidasid nad ülearusteks ja 
kasutasid vastu, tahtmist. Igal mehel oli sadula all neljaks kokkupandud tekk, mis üle 
kahe ridva tõmmates moodustas vajaduse korral telgi. 

Pool miili ette saadetud salgal läks korda vahtkond maha tappa, kuid tatarlastele 
märkamatult õnnestus ühel kasakal Setši jõuda (lühikeses kokkupõrkes oli ta ainult käest 
haavata saanud ning teeselnud surnut). See kasakas tõigi setšlastele teate Sirini hordi 
liikumisest. 

Kitškassi nõost Kodakini ei olnud enam palju maad. 

Sirini vürst otsustas sõjameestele päeval puhkust anda, et siis öösel kindluse peale 
tormata. Siiamaani oli vürstil hästi läinud. Ja pahameel, mis teda kogu aeg oli vaevanud, 
läks pikapeale üle. 

Vürsti telk löödi üles mulluste kõrgete kõrkjate vahele. Raiuti jäässe auk, püüti 
värsket pardkala. Tehti üles tuli. Et hobused ei hirnuks, seoti nende koonud pargitud 
rihmadega kinni. Hobuseid hoiti saduldatuna, lasti ainult sadularihmad järele. Pandi 
vahid välja. Tatarlased rääkisid omavahel sosinal ja ärevalt ringi 

vahtides. Olgugi et tihedad kõrkjad tatarlasi võõraste silmade eest varjasid, võisid nad 
täpipealt samuti nende eest kasakaid varjata. 

Vürst Kelembet-Hamza oli kuuma viina joonud, katlakesest kalaleent lürpinud ja 
nüüd mõnuga kalapead imedes tegi ette niisuguse näo, nagu kuulaks ta tähelepanelikult 
sadakondade vimplimehi, kes tema ees vaibal istusid. Tegelikult ei kuulanud ta nende 
rutakat juttu ega näinud nende nägusid. 

Širini vürsti silme ees terendusid Bahtšisarai lossi valged müürid. Khaan Islam-Girei 
naeratas talle lahkelt. Vesiir Sefer-Kazi vaatas talle meelitavalt silma. Širini vürst on 
õigustanud khaani lootused, on Kodaki maatasa põletanud, kasakate vanema vangi 
võtnud ning Bahtšisaraile võidu toonud. Nüüd ei tule enam kaua oodata, varsti läkitab 
gjaur Hmelnitski oma saadikud khaani paluma, et khaan tema vastu armu üles näitaks, ta 
rikkalikud kingitused vastu võtaks ja temaga liidu sõlmiks ... 

Sadakondade vimplimehed seletasid, kuidas Kodakit äkilise tormijooksuga ära võtta. 
Selleks oli vaja minna kasakate garnisoni seljataha, purustada idavärav ja tungida 
kindlusesse koidikul, mil kasakad seda kõige vähem ootavad ... 

Vimplimehed võisid mistahes rääkida, kuid Sirini vürst neid ei kuulanud. Ta naeratas 
õndsalt ja rohitses. Ta kahetses, et ei olnud sõjakäigule mõnd oma naist ja selgeltnägijat 
Selimit kaasa võtnud. 

Sadakondade vimplimehed tõusid püsti ja vürst, kes juba ette maitses peatse une 
mõnu, ringutas ning haigutas. 

Kuid magama heita ta ei saanud. 

Ärev kisa pani nagu äkiline tuule-iil telgihõlmad liikuma. Vimplimehed kahvatasid. 
Vürst kargas jalule ja tormas telgist välja. 

Tuhandeteks kildudeks purunedes veeres hommikuses stepivaikuses kõrkjastiku 
kohal pideva äikese mürinana, ju tugevnedes, ju vaibudes vägev ning kohutav kasakate 
lahinguhüüd: 

«Hurraa-a-a!» 

«Hurraa-a-a!» 

... Ainult mõni minut ja tatarlased olid juba sadulas. Oma ihukaitsjatest ümbritsetud, 
leidis vürst enda hobuse seljas kolmnurga keskel, milleks hord end piksekiirusel oli 
koondanud. 

Kasakad piirasid hargnenult Kitškassi nõgu. Nende pealetung oli nii ootamatu ning 
äkiline, et tatarlased ei suutnud õieti veel arugi saada, kui kasakate sotnjad juba sellesse 
elavasse kolmnurka sisse kiilusid. 

Et oma terviklust alal hoida, püüdsid tatarlased välja pääseda kõrkjate vahelt, mis 
alles veidi aega tagasi oli neile heaks varjuks olnud, nüüd aga lõksuks saanud. - Kasakad 
said otsekohe aru, et kui tatarlased, keda oli arvuliselt rohkem, tee stepiavarustesse 
raiuvad, võivad nad ära pääseda, ehkki kannavad suuri kaotusi. Seepärast otsustasid 
Guljai-Den ja koševoi Lõsko pärast välkkiiret nõupidamist tatarlasi nõost mitte välja 
lasta. 

Timofei Tšumak oli sattunud Trapesundi Omelko kõrvale. 

Vana kasakas oli äkki nagu nooreks läinud. Ta silmad otsaesisele vajutatud kõrge 
voonanahkse mütsi alt pildusid tuld. Tšumak hoidis end Omelko lähedale ja ratsutas 
temaga jalus jaluses. 

«Oled sa kunagi musulmaanide vastu sõdinud?» küsis Omelko Tšumakilt. 


«Slahta vastu olen küll, tatarlastega aga mitte . . .» vastas Timofei. 

Kasakate esimesed read lõikusid juba kõrkjatih-nikusse ja sealt kostis jälle kasakate 
«hurraa!» ja tatarlaste «Allah!» 

Nooled vuhisesid kasakate peade kohal. Vahel harva sekka kuuldus pauke. Mõõgad 
vingusid kimedalt ja lõpmatult õhus. 

Tuul vaibus ja päike saatis steppi oma verkjaid kiiri, valades kõrkjastikud üle kuldse 
säraga. 

Tšumaki ja Omelko sotnja ootas oma järjekorda. Tuhatnelja kihutas mõõgaga 
vehkides mööda Podopri-gora. Tuul oli tal mütsi peast viinud ja kasaka pikk juuksetutt 
lehvis pea kohal. 

Kasakad olid sunnitud kaks korda kõrkjastikust tagasi tõmbuma. Oli kuulda oigeid, 
kisa ja haavatute öeedusi. Koševoi sikutas juba Guljai-Deni varrukast: 

«Anname lahkumiseks signaali. Las musulmaanid lippavad! ...» 

Guljai-Den välgutas vihaselt koševoi peale verd täis valgunud silmi. Hüüdis kõigest 
kõrist: 

«Kasakad! Surm musulmaanidele! Edasi! Ei seda veel juhtunud ole, et tatarlased 
meile alla ei annaks! Edasi, kasakad!» 

Uuesti raksatas mürisevalt kasakate hüüd: «Hurraa!» 

Ja uuesti hakkasid kõrkjates tärisema mõõgad ja paukuma musketid. 

Koševoi ratsutas igaks juhuks kaugemal asuva kurgaani taha, tuli seal hobuse seljast 
maha ja hakkas piipu popsima. 

«Nüüd pole enam minu asi,» mõtles Lõsko salakavalalt. «Tatarlased on hirmu täis, 
kaovad ise kus kurat. Kui aga meie omadel kondid segi lüüakse, siis ütelgu aitäh 
alamjooksu meestele.» 

Guljai-Den tormas Podoprigora juurde. «Fedka! Neetud tatarlasi ei tohi siit välja 
lasta. Lõika oma sotnjaga neil tee ära! ... » 

Trapesundi Omelkol sügelesid käed. Ta ronis põlise tamme otsa ja nägi sealt 
kolmnurga südames valge hobuse seljas tiirlevat ratsanikku. Tema kohal hoiti kahte 
buntšukki, ja Omelko sai aru, et see ratsanik on Sirini vürst Kelembet-Hamza ise. 

««Vaata, sõber, kuidas vürste jalust maha rabatakse!» hüüdis Omelko kisades, hüppas 
puu otsast otse sadulasse ja hakkas edasi kihutades sadulaharja küljest vis-kelingu lahti 
kerima. 

Timofei suutis suure vaevaga tal kannul püsida. Vana kasakas oli kogu kehaga 
kummargil tuules lehviva hobuselaka kohal, kannustas hobust ja kihutas ümber nõo, nagu 
ruttaks ta kellelegi järele. Timofei ajas oma hobust kõigest väest talle järele. 

Guljai-Den näis aimavat vana kasaka kavatsust, sest samal silmapilgul andis ta kahele 
värskele sotnjale käsu lahingusse appi tõtata, et tatarlaste tähelepanu kõrvale juhtida. 

Oma võimsate rindadega kuivi kõrkjaid murdes, kandsid hobused Trapesundi Omelko 
ja Timofei Tšumaki 

laiale aasale. Tšumak ei jõudnud imestusest veel «ah» teha, kui nägi, kuidas ratsanik 
valge hobuse seljast äkki õhku lendas, nagu oleks keegi taevast teda võimsa käega 
sikutanud, ja siis üle tatarlaste peade raskelt kõrkjatesse prantsatas. 

«Anna tuld, sunnik!» kuulis Timofei vana kasaka vihast käsku ja tulistas musketist 
otse näkku tatarlasele, kes palja mõõgaga tema poole tormas. 


Timofei tõmbas tupest mõõga ja kihutas tatarlaste ridadesse. Selja taga kuulis ta 
Podoprigora häält: 

«Anna neile, neetutele, anna, vend!» 

Sirini vürst Kelembet-Hamza, keda oli tabanud Trapesundi Omelko ling ja kes oli 
nüüd põiki üle sadula heidetud, katsus asjatult vastu rabelda. Omelko surus ta ühe käega 
vastu hobuse kaela ja kihutas kõrk-jastikust välja. 

Kui õigust öelda, siis peale kuulsa juhtumuse pašaga polnud Omelko niisugust vangi 
veel saanud. 

Juhita jäänud tatarlased hakkasid lärmitsema ja aru saades, et piiramisrõngast välja 
rabelda on võimatu, ei viivitanud nad enam allaandmisega. 

-.. Näost valgem kui lumi väljal ja käed selja taha seotud, seisis Sirini vürst kasakate 
keskel ja põrnitses altkulmu oma. võitjale, hallide vurrudega kasakale otsa. See aga 
hingeldas raskelt ja silmitses oma vangi enam põlguse kui uudishimuga. 

«Oled nüüd küllalt sõdinud, vürst?» küsis vana kasakas kähedalt tatari keeles. 

«Allah kerim.'»" pomises Kelembet-Hamza - siniste huultega. 

«Kerim, kerim!» ütles Omelko. «Oota sa, mürkmadu, nüüd lähed Hmeli ette, seal on 
sulle kerim. Ajad het-maniga veidi juttu ja annad vastust, miks sa meie maale 
mõrtsukatööle tulid! ...» 

«Küll, pagan, vatrab musulmaanide keeles!» hüüdis üks kasakas vaimustatult. 

«Kui sinagi nende juures viis aastat galeeri külge aheldatud oleksid olnud, vatraksid 
samuti!» nähvas Omelko. 


' Jumal on armuline! (tatari k.) 

Koševoi Lõskol turgatas pähe mõte: kui vürst Setši viia, saaks khaanilt tema eest 
suure lunaraha nõuda .. . Kuid võiks ka niisama vabaks lasta, siis oleks khaan suur sõber 
ja Sirini vürst sõberveli. .. 

Nagu koševoi mõtteid lugedes käskis Guljai-Den: 

«Võta, Omelko, oma vang, ja viita homme Kodakisse. Andku hetmanile vastust, 
miks ta sõjaga meie maale tuli.» 

Lõsko heitis talle vihase pilgu, keeras näo ära ja hakkas oma laagri poole minema. 

Kasakate vahel viidi vangipõlve üle kahe tuhande tatari vangi. Teised kasakad 
ratsutasid hobuseid tagasi hoides nende kannul. Ees aeti karjas tatarlastelt äravõetud 
hobuseid. 

Fjodor Podoprigora õõtsus irvitades sadulas, hoides ühes käes buntšukki ja teises 
helesinist poolkuuga lippu. 

Osa kasakaid kõndis jalgsi. Nad olid hobuste vahele sadulatekid tõmmanud ja vedasid 
nii oma haavata saanud sõberveljesid. Võitluses langenud ja mahamaetud kasakate 
kohale kerkis Kitškassi nõkku uus kõrge kurgaan. 

Kõrkjatesse jäi viissada tapetud tatarlast. 

Sõjavägi ei olnud veel silmapiiri taha kadunud, kui Kitškassi nõo kohal hakkasid 
musta pilvena varesed tiirlema. 

«Mis me vangidega teeme?» küsis Tšumak Guljai-Denilt. 

Guljai-Den vaatas uurivalt kasakale otsa ja lausus: «Vahetame need oma vendade ja 
õdede vastu, kes musulmaanide juures vangipõlves vaevlevad.» 


-.. Kui nad sõjakäigult olid tagasi jõudnud, kutsus koševoi Lõsko Guljai-Deni juba 
samal õhtul enda poole. Tal mõlkus mõttes, võib-olla heidab kihupea temaga nõusse. «Ta 
on ju samast taignast nagu me kõik. Viskame kõvasti viina ja siis ma ütlen talle: «Jäta 
oma santlaagrid kus seda ja teist ning lase jalga minu poole Setši. Teen sinust jessauuli, 
sinust saab kasakas. Tatarlased ja vürsti anname lunaraha vastu tagasi. Mis, kuramus, 
nendega jännata?»» 

Lõsko oli surmkindel, et Guljai-Den ei hakkagi selle üle pead murdma. Missugune 
kasakas siis ei unista Setšis jessauuliks saamisest! Oi issand! 

. .. Guljai-Den kuulas umbusklikult koševoi magusat juttu. Jõi, mis peremees talle 
kallas. 

Teener kandis hõbeltiual lauale praetud kanapoegi ja meeldivalt küüslaugust lõhnavat 
vorsti. . . Niisuguseid asju polnud Guljai-Den kaua aega maitsnud. 

Koševoi hakkas mesikeeli rääkima. Laskis rinnuli lauale, pikad sorgus vurrud 
langesid otsapidi supitaldrikusse. Ta ei märganud isegi seda, niivõrd haaratud oli ta oma 
mõtetest. 

«Näitad asjata mulle hambaid, kasakas. Kas ma ei ole kogu südamest sinu poolt? Nii 
tõesti, kui ma siin seisan, märkasin ma sedamaid, et sa oled üks tõsine rüütel. Niisuguseid 
just ongi mul Setšis vaja. Räägin sulle tõejuttu: milleks sa peaksid ennast koos nende 
hulguste ja logarditega haisvates muldhüttides kirpudel pureda laskma? ... Jäta need 
kuradiusku sinnapaika! Tule minu juurde Setši. Tahad, ma teen sust jessauuli? Suli ja 
argpüksi Pantšenko kihutan minema, käigu kus kurat!» 

Guljai-Den nõristas läbi hammaste viina. Peitis silmad rippuvate kulmude alla. 
Vaikis. Koševoi sattus veel suuremasse hoogu. Asus kõige tähtsama kallale: 

«Sirini vürsti eest annavad ta sugulased ja ka khaan ise suure lunaraha. Ega see meil 
mööda selga alla jookse. Selle raha eest võib Ukrainas tubli mõisa osta. Ja kui laseme 
kõik vangid nelja tuule poole laiali, annab Sirini vürst veel zlotte manu... Olen juba 
kõik kõvasti läbi mõtelnud ...» 

«Seda ma näen,» ütles Guljai-Den ja lükkas kvardi eemale. «Kuid oled sandisti 
mõtelnud, koševoi.» 

«Ära räägi! Mõtlesin kõik karvapealt läbi ... » 

«Seda ma näen!» hüüdis Guljai-Den vihaselt. 

Koševoi jäi vait, heitis talle kohkunud pilgu. . 

«Kasakad valasid oma verd ega hoolinud elust. Paljud neist on juba teise ilma 
läinud. Kas nad jätsid endast maha vaeslapsed ja lesed selleks, et me äri teeksime? Et 
mina ja sina, koševoi, nende verest ja surmast Kasu lõikaksime? Kas nõnda või?» 

«Oled sa peast ogaraks läinud?» vehkis koševoi kätega. «Võta aru pähe!» 

«See oled sina, kes on ahnusest ogaraks läinud,» lausus Guljai-Den ähvardavalt. 
«Sina ja sinu sõbrad. Kasakate veri on teile, ämblikkudele, ainult äri tegemiseks! Tahad 
minust juudast teha? Teha äraandjat? Mõtlesid mu jessauuli-ametiga ära osta? Koer! Oota 
ainult, ütlen hetmanile, kirjutan Lavrin Kapustale, mis mõtted su pagana peas uitavad,» 
ähvardas Guljai-Den ja tõusis püsti. 

«Sa seda .. . Ma rääkisin niisama naljaviluks,» ütles koševoi kähku, end rumala 
otsekohesuse pärast kirudes, ega suutnud isegi püsti tõusta. 


«Sulle naljaks, kuid inimestele piinaks! Mille poolest sa parem oled kui šlahta 
jesuiit?» küsis Guljai-Den, kuid ei oodanud vastust, vaid vastas ise koševoile, kes oli 
julguse kaotanud ja väriseva käe püstoli järele sirutas: «Mitte millegi poolest! Ühed 
kiskjad kõik! Mis sa sest püstolist kobad! Raiun su tükkideks, enne kui piiksa-tadagi 
jõuad...» 

Guljai-Den pani käe mõõgapidemele. Tagasi vaatamata läks ta ukse poole. Ja kui ta 
juba lävel oli, viskas üle õla: 

«Vangid käsin Kodakisse viia, saadan ka vürsti sinna. Annan sulle nõu, kui sulle elu 
armas on, heida äraandmise mõtted peast.» 

-. .Koševoi Leonti Lõsko läkitas juba kolmanda käskjala Tšigirinisse. Seekord ei 
olnud ustaval kasakal kirja kaasas, vaid ta sai käsu suusõnal peakirjutajale, armulikule 
Ivan Võgovskile edasi anda täiesti salajased teated, mida kuidagi kirja panna ei usalda. 

Setši kirjutajale sosistas Lõsko, et .see laseks kasakate hulgas lahti kumu, nagu 
oleksid alamjooksu mehed ja nende atamanid tahtnud Sirini vürsti ja vangid suure 
lunaraha eest vabaks lasta ja raha omavahel jagada, kuid koševoi keelanud niisuguse 
omavoli ja käskinud vangid Kodakisse saata. 

- .. Perekopi taga oodati asjata Sirini vürstilt rõõmustavaid sõnumeid. 

Karatš-mursaa oli tulnud juba pühal reedel piiriäärsesse 

Ilmen-Karavani ulussi ja istus siin nüüd juba nädal aega. Khaan oli käskinud 
rõõmustavad sõnumid ära oodata ja need Bahtšisaraisse tuua. 

Karatš-mursaa ootas. Magas. Põõnas laisalt ringutades patjadel Ilmeni bei Mengli 
kibitkas, kuulas igasu-ust lora. Neljapäeva õhtul muutus Karatš-mursaa ahutuks. Ta 
mõistis, et rõõmustavaid sõnumeid ei saa ulla! Õhtul teadis Kazi-Kermeni lähedalt tulnud 
tatar-sest lambakarjus Sirini vürsti lüüasaamisest rääkida. Karatš-mursaal ähvardasid 
silmad pealuust välja tunida. Ta sügas end kaenla alt. Mengli-bei teadis, et see n halb 
tundemärk. See tähendas, et Karatš-mursaa on täbaras olukorras. 

Olukord oli väga täbar. Kuidas astuda niisuguse abistava sõnumiga Islam-Girei palge 
ette? Karatš-mur-saal läksid varbadki külmaks. Ta pistis jalad soojendus-koldesse. Käskis 
karjuse kutsuda. Vana tatarlane tõugati sisse. Ta langes mursaa jalge ette ja kukkus 
halisema, otsekui oleks Sirini vürst ta veresugulane, vähemalt vend. 

Karatš-mursaa tõukas karjust jalaga pähe. Käskis kõik järgemööda ära jutustada. 
Karjus vahtis mursaa jalgu, kullaga tikitud safiansaapaid. Silmi ta kõrgeaulise Karatš- 
mursaa peale tõsta ei julgenud. 

Kui Karatš-bei oli lambakarjuse jutu ära kuulanud, käskis ta hobused saduldada. 

Telk vappus tuule-iilidest. Küünlad väikesel madalal laual vilkusid. 

Karatš-mursaa laskus põlvili, kattis kätega näo ja asus namaasi pidama. Algas püha 
reede. 

Mursaa eeskujul laskus ka Mengli-bei põlvili. Ilmen-Karavani mošee minaretis 
hakkas muezzin hüüdma. 

-. . Alles teel olles ja lambanahka mähituna ruumikas vaipadega kaetud sõidukis 
lamades mõistis Karatš-mursaa: Sirini hordi lüüasaamine ja vürst Kelembet-Hamza 
vangilangemine kuulutasid Bahtšisaraile halba. 

Karatš-mursaa teadis nüüd, et sel kevadel hord Ukraina peale ei lähe. 

Vahepeal lendas sõnum Širini hordi lüüasaamisest 

Kazi-Kermeni, Džang-Kermeni ja Islam-Kermeni kindlusesse. 
Igaks juhuks puhuti -Perekopi-tagustes ulussides pasunaid ja litaurilööjad 
tagusid trumme. 

Möödus üle aasta, enne kui Stach Lutek oma kodu-kohta, Markowieci külasse, tagasi 
jõudis. Sestsaadik, kui Stach Kostka-Napierski juurde oli läinud, ei olnud kodus midagi 
muutunud. Kodukohas võttis teda vastu endiselt tiidakil tare, mis oli oma hallide seintega 
veel sügavamale maa sisse vajunud. Tema Hanka juuksed olid halliks läinud, Marylka 
aga pikemaks sirgunud. 

Läbi aukliku katuse paistis suitsunud tarre jumala-päev. Stach silmitses kõike ning 
kõiki ja vaikis. Ronis siis ahju otsa, tõmbas kobenjaki üle pea ja tegi end magama, kuid ei 
saanud sõbagi silmale. 

Ka tulise rauaga ei põleta mälust, südamest ning hingest välja seda, mida on üle 
elanud, näinud ja kuulnud Stach Lutek. 

Kostka-Napierskit ei ole enam. Ta on hukatud. Paljudel ülestõusnutel on pead otsast 
löödud. 

Kroonihetman pan Potocki käsul seoti ka Stach Lutek kõige suuremal Krakovi platsil 
kuningalossi ees Wawe-lis häbiposti ja anti talle keppidega selga ja allapoole selga. 

Pärast sadat kepihoopi oleks hing võinud taevasse tõusta. Kuid nähtavasti oli Stach 
Luteki hing nii raske, et see taevasse ei tõusnud, ja tema, Stach Lutek, jäi oma haavatud 
südame ja seljal ning allapoole selga läbipar-gitud ihunahaga maa peale edasi, ja võis 
kaua pärast seda ainult seista või kõhuli lamada, istumise peale aga ei saanud mõteldagi. . 


Hädavaevu komberdas Lutek oma külasse. 

Kõik endine oli jälle otsast peale alanud. Pani mõisas peremehetsesid pani teenrid. 
Ehitasid platsile uut maja. Tegid õues ettevalmistusi pidupäeva lõbustusteks. Oli oodata 
kroonihetmani enda või ta poja küllatulekut. 

Hankal oli ainult halba jutustada. Oli tahtmine kõrvad kinni toppida, et tema juttu ei 
kuuleks. Seepärast onis Lutek, kui aga mahti sai, ahju otsa ja tegi end -ägama. 

Mõisateol oli Stach Lutek alandlik, kuid ükski töö ta äes ei edenenud, ja valitseja pan 
Zarembinski oli juba aks korda talle nuudiga tõmmanud. 

Valitseja ei nimetanud Lutekit teisiti kui «Napierski raibe», Lutek aga neelas kibeda 
viha alla, langetas pea ja jäi lõõmava pilguga ainiti jalge ette vahtima. Päevad Kostka- 
Napierski sõjaväes seisid meeles nagu ilus unenägu. Missuguseid inimesi Stach küll 
ülestõusnute hulgas ei näinud! 

Napierski juurde oli rahvast kokku tulnud kogu kuningriigist. Kõige rohkem oli 
niisuguseid kehvikuid nagu tema, Stach Lutek. Nii nagu kaks tilka vett teineteisele 
sarnanevad, nii sarnanes ka tema mure teiste omaga. Lihtrahval on ühine häda, — need 
olid õiged sõnad! 

Esiotsa oli hästi läinud. Kõrgest soost šlahta laskis jalga. Linnad ja külad heitsid end 
ülestõusnute alla. Kostka-Napierski kinnitas: 


«Kuningas on vaeste poolt, ainult kõrge šlahta kiusab kehvikuid taga ja irvitab 
lihtrahva üle. Kui kuningas kõigest sellest teada saab, ei hoia ta jõudu kokku, et šlahtat 
taltsutada.» 

Mis teha, Stach Lutek uskus nagu teisedki Kostkasse. Kuid varsti pidi ka Kostka- 
Napierski kahetsema, et ta sedasi oli rääkinud. 

Ei! Kuningas ei näidanud lihtrahva vastu armu üles. Ilmaaegu oodati, et kuninga 
žolnerid ei astu ülestõusnute vastu välja! Asjata arvati, et sõdida tuleb ainult kõrgest soost 
šlahta sõjavägedega, tema võõramaiste palgasulastega. 

Kuninga käsul nuheldi surmaga, nagu kuninga ukaasis oli öeldud, mässajat ja 
lahkusulise Hmelnitski liitlast Kostka-Napierskit; aeti teiba otsa sadakond teist mässajat, 
raiuti pead otsast veel sajal mässajal ja kahesajale mehele, nende hulgas ka Stach 
Lutekile, anti häbipostis kepinuhtlust. 

Alles hiljem ütles keegi, et peaks Ukrainasse Hmelnitski 

sõjaväkke minema. Tuleb koos temaga panide vastu võitlema hakata. Kätte maksta 
ülekohtu eest, Kostka eest, pista panide mõisaräästastesse punane kukk .. . Sellest ei 
saanud mõeldagi. Zolnereid olid kõik teed täis nagu põllud sügisel mooniõisi. Ludwig 
Blanc-zõk, samasugune kehvik nagu Stach Lutek, ütles tõtt: «Žolnerid on samasugused 
pospoliidid ...! Tõsi tõeks, ent kuidas sa paned nad sõjariistu panide vastu pöörama?» 

--. Markowieci külas on vaikne nagu surnuaial, Päeval töötavad kõik pani põllul, kui 
aga tuleb öö, istuvad kõik oma taredes nagu suslikud urgudes. 

Pan kroonihetman ei sõitnud jõulupühadeks oma Markowieci mõisa. Valitseja 
Zarembinski oli asjata lõbustusteks ettevalmistusi teinud. 

Pärast pühi leidis Luteki majas aset tähtis sündmus. Üleaedne Sigismund Bojarski 
saatis Marylka juurde kosjasobitajad. Hanka haaras sellest kohe kinni. Sosistas 
tagakambris Stachile: 

«Anna oma nõusolek. Poiss on hea peremees. Tare on neil tubli. Vanemate ainuke 
poeg. Aga mis meil tüdrukule anda on? Kaasavara pole kuskilt võtta... » 

Naine sosistas nii pealekäivalt, nagu mõtleks Stach kosjad tagasi lükata. 

Marylkal peeti kihlad ära. Joodi pudel subrovkat, hammustati kuivatatud kala peale, 
ning vana Bojarski ja Lutek koos peigmehega läksid pan valitseja juurde laulatuseks luba 
paluma. 

Et pan Zarembinskit armulikuks muuta, tuli mõned zlotid tema jaoks kokku kraapida. 
Nüüd tuli ksjondzi juurde minna. 

Kõrge tara taga urisesid koerad. Ksjondz majja sisse ei lasknud. Rääkis meestega 
jalgväravas. 

«Mis siis ikka, Marylka on vaikne tütarlaps, Sigismund ei ole ka märatseja, käib 
kirikus, usub jumalat, aga sina, Lutek, kas oled juba patused mõtted peast välja heitnud?» 

Stach sai aru, mida pan paater sellega mõtleb. Ta tahtis ütelda: «Muidugi, pan isa!» 
Kuid keegi nagu oleks tal kätt suu peal hoidnud. Ta seisis nagu soola- 
smmas. 

Ksjondz pööras oma kurja pilgu Stachi pealt ära ja laskis mehed ilma õnnistamata ära 
minna, kuigi vana .ojarski tal kätt suudles. Värava taha jõudes heitis vana Bojarski 
Stachile ette: «Oi vader, asjata sa olid nii lugupidamatu pan paatri astu.» 


Lutek ei lausunud musta ega valget. Kodus heitis Stach pilgu Marylkale ja oleks teda 
otsekui esimest korda näinud. 

Tütarlaps seisis isa ees, sihvakas ning sale, piht nõtke nagu noorel kasel — raske oli 
aru saada, kellesse ta oma õrna näokesega läinud oli. Aga kellesse siis muusse kui 
Hankasse! Kui nemad paari läksid, oli Hanka samasugune. Kuid nüüd? Ta vaatas Hanka 
poole ja ta süda kiskus rinnus kokku. Oh issand! Ja ta ise? ... 

Sigismund on Marylkale nähtavasti meeltmööda. Saagu tütar õnnelikuks. 

«Mine, tütreke, mehele. Mine pealegi. Ehk on sinul elus rohkem õnne kui meil... » 

Ta silitas oma korpunud käega tütre siidpehmeid juukseid. 

Marylka häbenes, peitis pea isa rinnale. 

Öösel põgenes uni kaua Stachi eest. Ta astus õue, vaatas hõbedast kuud taevas, 
seisatas lagunenud pistandtara ees, astus rehealusesse ja seisatas ka siin. 

Ninna tungis kopitanud õlgede haisu. Oli vaikne, isegi hiired ei krõbistanud, ja mis 
neil siit otsidagi, kui närida polnud midagi? 

Stach hiilis ringi vahtides rehe nurka. Kraapis õled kätega laiali, tõstis üles laua ja 
kobas selle alt. Alles on. Pole kuhugi kadunud. Süda läks kergemaks. 

Juba tare juurde tagasi jõudnud, nägi ta ukselävelt, kuidas kaugel künkal pani häärberi 
aknad heledasti valgustatud olid. Tuli meelde, et päeval oli rahvas rääkinud, nagu oleks 
noor pan kohale sõitnud. 

Stach Lutek nägi sel öösel unes Kostka-Napierskit. Kostka oleks nagu tema tarre 
astunud ja öelnud: «Päästa, Stach, mind panide käest. Ajavad mind koertega taga, peavad 
minu nagu metslooma peale jahti. Siin on sulle tuhat kuldtukatit, ainult peida mind kind- 
asse kohta.» 

«Pole mulle su tukateid vaja,» ütles Stach, «küll ma su hädast välja aitan. Pane kähku 
minu kaltsud selga, mina aga panen sinu riided. Kui panid sinu järele tulevad, võtavad 
nad minu kinni.» 

Nõnda tehtigi, kui panid tulid, nabisid nad kinni Stachi, pidasid teda Napierskiks ja 
viisid minema. «Siiski veider,» mõtles Lutek unes, «miks Hanka kisa ei tõstnud ...» 

Hanka seisis ja vaatas talle järele ja nuttis vaikselt. 

Stach viidi kuhugi kaugele ja siis nägi ta, et see on Krakov ja et teda viiakse 
kuningakotta Wawelis. Äkitselt kerkis nagu maa alt esile see kasakas, kes oli Markowieci 
külas käinud ja pospoliitidele hetman Hmelnitski universaali ette lugenud. 

«Ära karda,» ütles ta Stachile kõrva sisse, «me päästame su,» ja kadus. 

Zolnerid vedasid Stach Luteki kuningalossi. Seinte ääres seisis rohkesti šlahtitšeid. 
Kõik kisasid kahjurõõmsalt: «Ohoo, mässaja Napierski on kinni püütud!» Üks neist aga 
vaatas Stachile teraselt näkku ja kukkus lõugama nagu rattal: 

«Panid, see ei ole Napierski, see on mingisugune holopp!» 

«Ärge kisage,» ütles teine šlahtitš, «ajame ta teiba otsa, ega seegi paha tee. Mis teeb 
Napierski ilma temata?» 

Stach Lutek tundis äkitselt endas niisugust jõudu, et virutas oma peast mütsi, heitis 
seljast Napierski kaftani, rabeles Žolnerite käte vahelt lahti ja hüüdis vihaselt: 

«Jah, ma ei ole Napierski! Olen kohutavam kui Kostka-Napierski!» 

Sel silmapilgul kostsid paugud, lossi tormasid sisse Hmelnitski kasakad, koos 
nendega ka hetman Hmelnitski ise. Panid šlahtitšid jooksid laiali. Kuid asjata. Kasakad 
püüdsid nad kinni. 


... Lutek ärkas ja vaatas imestunud silmadega ringi. Küll on alles unenägusid! ... 

... Nädala pärast hoidsid peiupoisid Marylka kohal laulatuskrooni. Stach Lutek seisis 
kirikus. Ta oleks tahtnud nutta, kuigi õigem oli rõõmustada, sest andis ta ju 

tütre tublile mehele. Kuid mõte, et kunagi oli temagi lootusrikka südamega koos 
Hankaga krooni all seisnud, tegi ta meele ainult nukraks. Need lootused olid kõik tühja 
jooksnud. 

Kui ksjondz just õnnistama hakkas, tuli kirikusse kärarikas seltskond. Hoolimata 
sellest, et viibisid jumalatemplis, tegid nad laadalärmi. 

Ksjondz katkestas talituse. Kummardas panidele. Rahvas tundis ära hetmanipoja. 
Kannuseid täristades astus ta pan paatrilt õnnistust saama, puudutas huultega ta kätt ja jäi 
üksisilmi Marylkale otsa vaatama. Temaga koos tulnud panid sosistasid talle midagi 
kõrva. 

Kuidas kõik sündis, seda ei jõudnud keegi õieti tähelegi panna. Alles siis, kui 
Marylka meeleheitlik hädakisa kõlas, tormas Stach rusikatega panile kallale, kuid asjata. 
Haidukid haarasid temast kinni ja virutasid nagu koti kiriku nurka. Stach lõi peaga vastu 
müüri ja kukkus meelemõistusetult pikali. Ta ei kuulnudki, kuidas Hanka valjusti nuttis, 
kuidas kisendas Sigismund Bojarski. 

.. . Stachi taret täitis nutt, nagu oleks majas surnu. Nuttis Hanka, nuttis peigmehe ema, 
vanal Bojarskil vabisesid käed. Naabrid lohutasid neid. 

Stach istus kinniseotud peaga pingil nagu kivisammas.” Ta oli võimetu kõnelema. 
Kohutav õnnetus oli kui-vatanud ta pisarad. 

Juba lahkusid kõik tarest. Hankal polnud enam pisaraid silmis ega oiet rinnus, kuid 
Stach istus ikka veel pingil ja õõtsutas ennast küljelt küljele. 

Koidikul oli väravas hobuste trampimist kuulda. Veidi hiljem astus tuppa Marylka, 
kaame nagu surnu, vaatas tühjade klaasistunud silmadega emale ja isale otsa ja vajus 
hääletult silmili. .. 


... Wladislav Potocki ja tema kolleeg Leon Kricki lasksid veinil hea maitsta. 

Läbi laiade akende tungis hommikupäike suurde söögisaali, mille seinad olid ehitud 
esivanemate portreedega. Lävel seisis valitseja Zarembinski ja köhatas pihku. 

«Mis sul hinge matab?» küsis pan sõbramehelikult. 

«Oo, teie kõrgeausus, niisugune lugu, et...» ja ta hakkas käsi kokku lüües itsitama. 

Wladislaw Potocki kulmud kerkisid. Valitseja on tõesti arukas šlahtitš, isa pole teda 
asjata kiitnud. Eile ta nuputas välja toreda meelelahutuse. Tüdruk oli küll metsik nagu 
kaljukits, kuid kahetseda pole siiski midagi. Mis siis valitseja nüüd välja haudunud on? 

«Kõnele,» plaksutas ta käsi, sest talle tuli meelde, et niisamuti talitas ka isa, kui oma 
usaldusalustele teenritele-šlahtitšitele käske andis. 

«Teie kõrgeausus,» astus valitseja lähemale, «ma tegin, nagu teie heldus käskisid ja 
läksin peigmehele,» siinkohal köhatas valitseja uuesti, «läksin peigmehele kümmet zlotti, 
teie pulmakinki, ära viima.» 

«No ja siis?» kõpsutas Wladislaw Potocki kärsitult saapakontsaga. 

«Ei leidnud peigmeest eest. Raha on siin,» pani Zarembinski raha laua äärele. 

«Oleksid pidanud sinna jätma.» 


«Ei olnud kellelegi jätta, teie heldus . .. » tundis valitseja ise oma teravmeelsuse üle 
mõnu. 

«Kuhu siis peigmees kadus?» vihastas Potocki. «Kuule, Leon, see on ennekuulmatu! 
Kas ta tõesti ära põgenes?» 

«Seda küll, teie heldus!» 

«Tagasi tuua! Marylkat ei saa ometi ilma peigmeheta jätta! Pulmad peetakse täna. See 
on minu käsk. Peigmees aega viitmata üles otsida ja tagasi tuua!» 

«Teie heldus, tagasi tuua ei saa teda kuidagimoodi. On niisugune koht, kust inimesed 
tagasi ei tule. Isegi kui selleks kuninga enda ukaas oleks.» 

«Sa tahad ütelda ...» alustas Potocki veidi hämmeldunult. 

«Just nii, teie heldus, peigmees võttis nõuks paremasse ilma kolida, kuid ei valinud 
selleks just kõige paremat teed — ta poos enda üles ... » 

Leon Kricki pani pokaali lauale tagasi. Ta vaatas paugupealt kaineks läinud 
silmadega Zarembinskile otsa ja ütles: 

«Ma arvan, et meil tuleks Krakovisse sõita, Wladek.» 

«Kuid mispärast?» möirgas Potocki. «Mis õigusega ta 

seda tegi, lojus, pagana holopp! Rikkus kogu pulma ära. Zarembinski, sa pead 
tüdrukule uue peigmehe leidma. Viivitamata. Ma soovin nõnda.» 

«Teie heldus,» kummardas valitseja sügavasti, «teie käskusid täita on mulle väga suur 
au, kuid ma luban endal tähendada, et jäägu see Marylka parem leseks ... Tema isa oli 
neetud Napierski salgas.» 

«Wladek,» kordas porutšik, «meil oleks parem Krakovisse sõita.» 

«Sa kardad?» 

«Lollus!» lõi Kricki käega. «Holoppe ei tule mitte karta, aga nendest tuleb eemale 
hoida. Nõnda ütles juba kadunud pan Jeremias Wišniowiecki, minu onu. Ma arvan, et 
holoppide kartmises ei saadud teda kuidagi kahtlustada .. .» 

«Mul on siin sada tragunit, käsin neid kogu küla põlema panna!» kuulutas Potocki 
upsakalt. 

«Teie heldus, see on täiesti ülearune, luban endal tähendada. Holoppe on meil tarvis. 
Meil on veel palju üleskündmata maad, ka see tuleb täis külvata. Ma arvan, et kui teie 
heldus nõus on, siis tuleks kümme zlotti saata Marylka isale ja Marylkale endale ka viis 
zlotti.» 

«Hüva. See on hea mõte, koeraveri! Võta siit need zlotid, Zarembinski, ja anna veel 
kümme zlotti Marylkale ja ütle, et ma leian talle uue peigmehe.» 

Porutšik Kricki jõudis otsusele, et sada tragunit loeb ka midagi, pealegi kui arvesse 
võtta, et holoppidel sõjariistu ei ole, tõmbas jälle enda ette pokaali, kuhu valitseja varmalt 
veini juurde valas, ja ütles siis naerma puhkedes: 

«Jumala eest, Wladek, su holoppidel on aadellik uhkus! ...» 

«Ah, teie heldus,» ütles Zarembinski, «seda uhkust puhub neile idast. . .» 

«Hmelnitski ja tema pööbel — sedatahtsite te ütelda?» 

Valitseja noogutas vastuse asemel pead. 

«Andke ainult aega! Krakov nägi Kostkat teiba otsas, Varssavi näeb neljaks kistud 
Hmelnitskit!» kuulutas Kricki. «Räägitakse, Wladek, et sinu isa, meie kõrgeaulik 

271 


kroonihetman, on vandunud mõõga juures, mille paavst ise talle annetanud, et veab 
Hmelnitski lingu otsas Varssavi.» 

«Minu isa peab alati oma sõna,» vastas Potocki täis upsakust, «seda enam veel 
vannet. Holopid peavad teadma, kus nende koht on. Zarembinski! Ära anna raha! 
Lojused on unustanud, et nad lojused on! Koera-veri!» 

«Wladek!» hüüdis porutšik. «Jumala eest, sa oled ehtne Potocki! Põlvitan su ees nagu 
armastatud daami ees.» Porutšik laskus Potocki ja valitseja naerulagina saatel tõepoolest 
ühele põlvele. «Sa tegid ju selle holopitüdruku õnnelikuks, ta peaks eluaeg su eest 
palvetama! Sellele rahale leiame parema koha.» 

Kricki pühkis osava käeliigutusega zlotid lauanur-galt oma kuuetaskusse ja ütles 
tagasi istudes: 

«Pan Zarembinski, andke ka need kümme zlotti siia, mis te tahtsite mõrsjale viia ... » 

Zarembinski lahutas imestades käsi. 

«Koeraveri, anna need talle!» purskas Potocki laginal naerma. 

Niisamuti lagistas naerda ka kroonimaade regimentaar Ruszczyc, kes oli oma 
kahevõitlustega kuulus kogu Rzecz Pospolitas. Wladislaw Potocki oli kindel, et tema ei 
naera halvemini. .. 

-.. Hanka põlvitas, silmad palves ikooni poole tõstetud, ja küsis: 

«Jumalaema, mille eest sa meid karistad? Millega me taeva ees eksinud oleme? Kas 
me oleme kedagi petnud? Kas oleme kellelegi ülekohut või halba teinud? Kas ma ei 
käinud jumalakojas, kas ma ei pihtinud, kas ma ei püüdnud patust hoiduda? ... Mille eest 
siis? Hoidsin tütart tatarlaste eest, hoolitsesin ta eest ja kasvatasin teda armastusega, tõin 
ta kirikusse kui süütu õrna ingli. Miks siis meiega niisugust ülekohut tehakse? Miks meile 
niisugune mure saadeti? Anna nõu, kuidas elada! Kuidas peab nüüd elama minu rüve- 
tatud Marylka? Kuidas? ...» 

-.. Pan Wladislaw Potockil ei olnud kasu sajast tragunist. Keset ööd ärkas ta, 
tundes, et midagi külma 

ta kõri puudutab. Ta esimene mõte läbi une oli, et Leon teeb jälle oma rumalaid nalju. 
Kuid silmi lahti lüües nagi ta pimedas enda kohal võõrast nägu ja tahtis pisendada, kuid 
sai ainult ümiseda, lämbudes iseoma veres. 

Stach Lutek torkas pussi talle kõigest jõust kõrisse ja ohkas siis otse põrandale istudes 
kergendunult. Läbi avatud akna oli lume hõngu tunda. Lumehelbed langesid kuumale 
otsaesisele. Taarudes tõusis Lutek püsti. Kuulatas. Ei tulnud kedagi. Häärberis valitses 
vaikus. Keegi norskas ukse taga. Lutek astus kuuldamatute sammudega akna alla, hüppas 
aknalauale ja kadus pimedusse. 

Kui Lutek kunagi poisina häärberis teenis, poleks ta võinud arvata, milleks tal seda 
vaja läheb, et ta nii hästi härrasruumide asetust tunneb. 

Hanka istus Marylka kõrval voodiäärel, kui Lutek sisse astus. 

Esmakordselt pärast pikki vaikimistunde pöördus Stach Hanka poole: 

«Ma käisin seal,» näitas ta käega sinnapoole, kus häärber asus. 

Hanka vaatas Stachile otsa ja tegi «oh»: 

«Mis see on?» 

Stachi näol ja särgil olid tumedad vereplekid. 

«Mis see on?» hüüatas Hanka ja puudutas mehe kätt. «Sa oled üleni verine .. . Oh 
issand!» 


«See on tema veri,» lausus Stach kumedalt. 

«O-oi,» oigas Hanka, «sa .. .» 

Ta ei julgenud seda välja ütelda. Ja Stach ei ütelnud samuti. Ta laskus jõuetult 
pingile. Tema ees voodis lamas Marylka ja vahtis pärani silmadega ainult tahmunud 
lakke. Tema nägu oli mustaks tõmbunud. Stach ohkas raskelt. Ta tundis, et Marylkat ei 
ole selles tares enam kauaks. 

«Ma lähen, mu Hanka,» lausus ta püsti tõustes vaikselt. 

«Kuhu?» küsis Hanka ehmunult, kuid hakkas kohe kiiresti rääkima: «Jajah, mine, 
Stass, mine kähku...» 

Hanka hakkas askeldama. Kahmas pingilt koti, pistis sinna leivakannika, pani nartsu 
sisse soola, tormas 

siis toidukambrisse, kuid tuli sealt varsti tühjade kätega tagasi. 

«Nõnda siis!» ütles Stach. «Jumalaga, mu Hanka!» 

Hanka langes oiates ta rinnale. 

«Olgu nad ära neetud, need panid šlahtitšid!» kähistas Stach Lutek meeleheitlikult, 
rebides ennast Hanka käte vahelt lahti. «Olgu nad, täitmatud kodukäijad, põlvest põlve 
ära neetud! Ärgu olgu neil maa peal õnne ega elu...» 

Väljas oli juba valge, kui Lutek Markowieci külast välja jõudes metsatihnikusse 
kadus. Ta vaatas ringi, kas teda taga ei aeta, ja läks pikkade kiirete sammudega järjest 
sügavamale metsa. Varsti lõppes ka kitsas metsarada. 

Stach teadis, et okaspõõsaid täis kasvanud kõrgete kaljude taga avaneb talle tee 
mägedesse lambakarjuste juurde. Samuti teadis ta, et hutsuulid võtavad teda vastu ja 
varjavad teda. Egas ksjondz asjata neid igas oma jutluses sarjanud, nimetades neid 
ketseriteks, lahkusulisteks ja Hmelnitski spioonideks. Kostka-Napierski väesalgas olid 
nad tublideks ning julgeteks sõjameesteks. 

Kui Stach Lutek oma külasse tagasi minnes oli hutsuul Fedorszczõkiga jumalaga 
jätnud, ei võinud ta arvatagi, et tal tuleb juba nii ruttu tema nõuande järgi talitada. «Kui 
sul raskeks läheb,» oli hutsuul jumalagajätmisel lausunud, «tule meie juurde. Teiselt 
poolt Verhovina mäekuru ei saa ka panid meid kätte.» 

Kaljukõrgendikule jõudes seisatas Stach Lutek, et hinge tagasi tõmmata. Ta vaatas 
alla, sinna, kus talve-päeva udusombus asus org. Seal kuskil üsna kaugel oli Markowieci 
küla oma taredega. Seal all olid Hanka ja Marylka. 

Sinna oli jäänud ta valust ja meeleheitest lõhestatud süda. 

Kroonihetman Stanislaw Potocki korraldas kõrge külalise, Rzecz Pospolita kantsleri 
Leszczynski auks oma residentsis Podhorces kärarikka võõruspeo. 

Kogu ümbruskonnast sõitis šlahta Podhorcesse külla. Pärast seda, kui raudrüülased 
juba keskpäeval avasid värava esimesele tõllale, milles istusid Bratslavi maa-kohtunik 
Karol Burczak ja ta abikaasa pani Franc-zeska, väravat enam kinni ei saadud. 

Tulid Kamenetsi staarost Piotr Potocki oma tütrega, rooniväe kaplan auväärne 
Sigismund Mrzozowiecki, adunud vürst Wišniowiecki poeg Michas koos ema "rstinna 
Griseldaga, noorem Koniecpolski, vürst 


aclaw Zaslawski, Adam Kisseli lesk pani Weronika 'ssel, kroonistrasnik 
Poniatowski koos naise Eweli-aga, kelle kohta sosistati, et isegi tema majesteet 
uningas Jan-Kazimierz polevat pani strasnikuemanda astu kaugeltki ükskõikne. 

Eelmisel õhtul oli Podhorcesse jõudnud Leedu krooni-hetman pan Radziwilli 
läkitatuna kindral Korff. 

Ja just enne peo algust ilmus kuningaväe kastellaan Zbignew Lopatynski. 

Peale nimetatud kõrgete panide oli kokku sõitnud vähem tähtsast soost šlahtat, 
naabreid ja krooniväe regimentaare, kes ajutist vaikust kasutades just sel ajal oma 
mõisates puhkasid. 

Hetmanilossi esine plats oli tihedalt täis tõldu, sõidukeid, kummsaane ja 
ratsahobuseid. 

Teenrid askeldasid, kannupoisid ja jalusemehed hõiklesid omavahel, hobused 
hirnusid. Siin-seal õuel kuuldus hüüdeid, tervitushüüatusi, naeru. 

«Tervitan auväärt kohtunikku!» 

«Sügav kummardus kõrgeaulisele pan regimentaarile!» 

«Langeme teie jalge ette, pani Franczeska!» 

«Oled ikka veel elus, pan komissar? Jumala eest, arvasin, et sa juba taevariigis 
oled!» 

«Elan nii kaua, kuni olen Hmeli teiba otsa ajanud!» hüüdis kelkivalt pan 
kroonikomissar, kaheksakümneaastane halli habemega Dominik Kalitynski,' vastates 
Bratslavi kohtunikule Karol Burczakile. 

«See on alles rüütli vastus, jumala eest! Vivat pan kroonikomissar!» hüüdis strasnik 
Poniatowski, ja pani strasnikuemand plaksutas käsi. 

Hallivurrulised regimentaarid heitsid oma karus- 

nahksed mantlid teenrite kätele ja jooksid siis noormehe kergusega pärsia vaibaga 
kaetud trepist üles, kus mõlemal pool marmorseintel särasid karsell-lambid ja seisid 
spaleeris kroonihetmani isikliku polgu sõjamehed, hellebardid käes ja säravad 
soomusrüüd seljas. 

Seljas uhked kleidid, mille dekoltee jättis sügavalt paljaks rinna ja õlad, sibasid 
paniprouad ja paniprei-lid kulla või hõbedaga tikitud kingades vilkalt mööda laiu astmeid 
üles. 

Viisakad kavalerid haarasid osavasti daamide pikad kleidislepid ja kandsid neid harda 
aupaklikkusega. 

Ruumikast saalist kostis lõbusat muusikat ja pani-prouad ning panipreilid hakkasid 
juba trepist üles minnes jalgadega tantsusamme tegema. 

Üheks minutiks vaikisid naer ja lõbusad hüüded. Aupaklikult päid kummardades 
astusid panid teed andes kahele poole. Trepist sammus üles vürstinna Gri-selda 
Wišniowiecka, keda küünarnukist toetas perenaine pani hetmaniemand Jaroslawa. Must 
kleit ja mustad küünarnukini ulatuvad kindad, kriitkahvatu nägu ja langetatud pilk 
rõhutasid tema sügavat leina kadunud vürsti järele. 

Tema kannul kõndis peenikeste sääremarjadega poeg Michas, kellel olid seljas 
prantsuse rõivad siniste sametiste kintspükstega ja mustade lintidega ümber põlvede. 
Uhke valge paruka alt vahtis kartlikult väike äbarik nägu. 

Vanad šlahtitšid vangutasid ainult pead: kadunud vürsti varandus ei ole õigetesse 
kätesse läinud ... 


Märkamatult, nagu kartlikult hiilides astus Adam Kisseli lesk pani Weronika, kuid ka 
tema vastu avaldas pani hetmaniemand Jaroslawa oma lugupidamist. 

Kogu seltskond nägi, kuidas pani hetmaniemand leske kaisutas ja suudles. Isegi 
kroonikomissari silmad läksid märjaks. 

Sel ajal kui külalised end muusikaga lõbustada lasksid ning kerget vahuveini 
maitsesid, mida livreedes teenrid hõbekandikutel kõrgetes veneetsia pokaalides laiali 
kandsid, kui härrade ja daamide vahel elav jutuajamine käis, kui juba omaette rühmad 
tekkisid, kui pan strasnik Poniatowski kõiki oma teravmeelsustega 

lõbustas ja pani strasnikuemand, blond iludus Ewelina oma kleidiga uhkeldas, mille 
eest pan Poniatowski oli Pariisi rätsepale kolm tuhat zlotti ehk viis tuhat liivrit maksnud 
(«Te ometi vaadake, see on kuldkoeline siid kaugest Indiast...»), kui pan regimentaar 
Zamoyski jutustas, kuidas ta Berestetško all oma käega terve lahkusuliste kasakasotnja 
vangi oli võtnud ja äärepealt Hmelnitski enda oleks maha löönud, pani Moczölska aga 
toreda saali teises otsas jutustas, kuidas käivad riides daamid Firenzes, kust ta hiljuti 
oma mehe, kuninga saadikuga tagasi jõudis, — sel ajal käis lossi peremehe 
kroonihetman Stanislaw Potocki, suurkantsler Leszczynski, kindral Korffi, Kamenetsi 
staarosti Piotr Potocki, välihetman Kalinowski, kuninga õuemarssali Tikocynski ja 
kaplan Sigismund Mrzozowiecki vahel nõupidamine, mis oli alanud umbes keskpäeval ja 
mis ettenägematult nii pikale venis, et võõruspeo algus ähvardas hilineda. 

Kuid pan kroonihetman, kelle armastusväärsus ja seltskondlikkus olid eeskujuks kogu 
kuningriigi šlah-tale, ei tohtinud niisugust ennekuulmatut asja lubada. 

Pani Jaroslawa oli juba mitu korda hetmani kabineti ukse taga käinud, kuid tema 
küsimuse peale, millal mehed oma jutuajamise ometi kord lõpetavad, lahutas valvel 
seisev kapten Ochab ainult käsi. 

Hoolimata kuuest viie küünlaga lühtrist, mis heitsid ühtlast valgust lauale, mille 
ümber istusid kuulsad regimentaarid ja kantsler, oli toas tubakasuitsu tõttu hämar. 

Kaardirullid, pärgamentkirjade kimbud, hooletult laialivisatud hanesuled, tindipotid 
hõbealustel andsid tunnistust, et tegemist polnud hariliku jutuajamisega, sest mis mõnu 
see oleks kõrgestisündinud panidele pakkunud, kui laual ei ole näha nõusid jutuõliga, 
pika-kaelalisi sinisest klaasist pudeleid burgundia . veiniga ega mandlikastmes praetud 
oina maonahka?! 

Mis jutuajamine see on, kui lauas pole kuulda naeru ega naljaviskamisi, kui ei klirise 
hüüetest aknaruudud ega ole kuulda õuemarssal Tikocynski hõbekannuste tilisemist, sest 
välihetman Kalinowski iga hästi välja-kukkunud teravmeelsuse puhul oleks õuemarssal 
kannad 

kokku löönud ja nii naerma pursanud, et küünlad sellest kustunud oleksid?! 
Kroonikantsler Leszczynski ajas salajast juttu: «Ma arvan, panid, et meie nõupidamist 
kroonib edu. Sõjaväe liikumine sel kujul, nagu pani ette pan krooni-hetman, ei äratanud, 
nagu ma näen, siin mingisuguseid vastuvaidlusi. Tema majesteet kuningas on samal arva- 
misel mis kroonihetman. Ootamata ära moskoviitide kallaletungi meie maadele Leedus, 
võtame tarvitusele kõik abinõud, et oma väed lõunas võimalikult sügavamale viia. Pööbli 
vastu sellel pealetungil, panid, ei tule mingisugust halastust tunda, mis aga 
kasakavanem-konda puudutab, siis peame nende vastu mõnda aega teatavat kannatust 
ilmutama.» 


«Julgen pan kroonikantslerile vahele segada,» segas end jutusse Kamenetsi staarost 
Piotr Potocki, «te haavate meid, auväärne pan: millal me siis selle neetud pööbli vastu 
oleme halastust üles näidanud? ... » 

Leszczynski naeratas ainult huultega. 

«Palun vabandust, kuid mu sõnu mõistke just nimelt nii, nagu need on öeldud. Šlahta 
kõige kohutavam ja kõige julmem vaenlane on Ukraina pööbel! Temale Hmel toetub. 
Pööbel viiski ta Moskvaga ühinema. See, palun väga, panid, on elav jõud, mida tuleb 
hävitada... Niipea kui te mässajate küladesse ja linnadesse tungite, põletage need 
maatasa, hävitage kõik elav... Kuid, mis vanemkonda puutub, siis palun teid arvesse 
võtta, et vanemkonda tuleb igasugusel, viisil katsuda meie poole meelitada. Nagu 
kinnitab pan kroonihetman, olevat lootust, et polkovnik Ivan Bogun meie poole üle 
tuleb, on isegi võimalik, et kuningas annab talle mõneks ajaks hetmanikepi. Kuid 
hiljem, panid, pärast meie võitu,» tõstis Leszczynski silmad lakke, «ei jää Ukrainasse 
mingisuguseid hetmaneid, välja arvatud kroonihetman ja välihetman, ei jää min- 
gisuguseid registreid, Setši ega linnade eesõigusi! Meie lunastame koos teiega, panid, 
oma eelkäijate patud. Kui nad oleksid alati nii talitanud, nagu seda Vatikan nõudis, 
poleks me täna teiega kuristiku äärel seisnud. Moskva riik on hakanud Ukraina 
kaitsjaks. Oleme sunnitud sõda pidama lõunas ja idas. Panid, see on esimest 

korda meie ajaloos, pealegi juhtub see veel pärast seda, kus Hmelnitski pole meile 
kuue aasta jooksul hingeasu andnud. Tänu sellele Hmelnitskile on meil vilunud 
kindraleid järele jäänud vähe, ka vilunud sõjaväge on vähe, — jajaa, panid, ärge kehitage 
õlgu, — meil on vähe raha, oleme Krimmi khaanile Islam-Gireile kakssada viiskümmend 
tuhat zlotti võlgu, pühale paavstile Innocentiusele oleme juba nii palju võlgu, et võimata 
on tasuda ... » 

«Kuid ärge unustage, pan kantsler,» tähendas Stanislaw Potocki, «et paavsti kloostrite 
päralt on meie maal väga suured mõisad ...» 

«Mis kasu on pühal paavstil neist mõisatest, kui neis Hmelnitski peremehetseb?» 
Leszczynski nühkis sõrmedega otsaesist. «Palun mulle mitte vahele segada,» ütles ta 
nõrga häälega vaikselt, «ma ei taha teie eest midagi varjata ega teile prügi silma puistata. 
Nüüd saab meid aidata ainult tõde, kui karm see ka ei oleks. See, millega Hmelnitski 
Perejaslavis hakkama sai, võib kõige lähemal ajal teha kurva lõpu meie kuningriigile, 
mida me sooviksime näha merest mereni laiuvana. Selles neetud Perejaslavis on pandud 
lõpu algus Rzecz Pospolita suurusele. Ja võtke veel arvesse seda, panid, et ukraina pööbli 
halvale eeskujule võivad järgneda leedu pööbel, moldaavia pööbel ja ka meie oma poola 
pööbel. Ehk küll püha kirik teeb kõik, et meie pööblit ukrainlaste ja venelaste vastu üles 
ässitada, kuid Hmelnitski mäss ei tunnista piire nagu katk. Teile pole saladuseks, et pärast 
Kostkat suutsime suure surmaga veel kaks ülestõusu Krakovimaal maha suruda. Pööblile 
tuleb mõistus pähe panna, teda tuleb kodumaa kaitseks üles kihutada. Talle tuleb 
seletada, et see ei ole sõda šlahta vastu, ei ole sõda mõisate pärast, vaid on sõda kogu 
Rzecz Pospolita vastu.» 

«See on väga tark!» lausus staarost Piotr Potocki kiitvalt. 

Leszczynski kummardas tänades pea. 

Kroonihetman heitis pilgu šveitsi kellale väikesel inkrusteeritud laual. Kell oli 
kakskümmend minutit seitsme peal. Asjata oli ta peo alguse kella viiele määranud. 
Nõupidamine ei lõpe enne neljakümmend minutit. 

Kuid mis teha? Lõppude lõpuks tuleb ka külalistel aru saada, kui rasked ajad ukse ees 
seisavad. 

«Kuidas aga khaani ja sultaniga lood on?» küsis Kalinowski. 

«Nende poole sõitsid meie saadikud. Mul on lootust, panid, — kuid palun seda hoida 
kõige suuremas saladuses, — et sultan ja Islam-Girei astuvad Hmelnitski vastu välja. Las 
ta jääb aga küüsipidi hästi sügavasti kinni, küll nad talle siis selga virutavad.» 

Kui kantslerilt midagi rootslaste kohta oleks küsitud, ei oleks ta nii lohutavat vastust 
saanud anda. Välihetmani küsimus tuletas talle meelde viimaseid sõnumeid alamkantsler 
Radziejowski kahtlasest läbikäimisest rootslastega. Hoidku jumal, et nad praegu Rzecz 
Pospolita vastu välja ei astuks! Kuid kantsler teeb kõik, mis tema võimuses, et neid 
Moskva vastu tõugata. 

Kindral Korff leidis, et nüüd on tulnud paras moment tema jaoks, ja tõusis püsti. 

«Luban endal, kõrgeaulikud panid,» alustas ta punaseid vurre keerutades kumeda 
häälega, «Leedu hetmani vürst Radziwilli nimel teile teatavaks teha, et meie polgud on 
täiesti valmis. Oma inimeste kaudu oleme välja uurinud, et Moskva sõjavägi läheneb 
piirile. Hmelnitski valmistab ette polke, mis peavad alustama pealetungi läänes, teise 
armee eesotsas läheb ta ise lõunasse. Liigub usaldusväärseid kuuldusi, et Moskva tsaar 
juhib ise oma sõjaväge. Tahan pan kantslerile kinnitada, et meie polgud on lahinguvalmis 
ja et vaenlane saab kahetsema seda minutit, millal ta võttis nõuks meie vastu sõda 
alustada!» 

Kindral Korff kummardas sügavasti ja istus oma kohale tagasi. Vaikne käteplagin 
näitas, et kindrali sõnad olid mõju avaldanud. 

Kurat võtku, ta on soldat ja ta ei tohiks sattuda segadusse, mis just nüüdsama nii 
selgesti kantsleri häälest kostis! Ega Janusz Radziwill asjata räägi, et ei teeks paha sellele 
kantslerile põlvega ta mannetusse tagumikku anda ja tema kohale vahva rüütel panna ... 
Keda saaks rüütellikkuses ning vapruses Janusz Radziwilliga võrrelda? Korff vaikis 
upsakalt ja vaatas 

280 

regimentaare võitja pilguga. Kui nad hakkavad praegu lorama abist ja kõneleksid, et 
ei teeks paha, kui Leedust mõned husaaride horugvid ja kolmkümmend-nelikümmend 
suurtükki siia üle tuua, vastab ta neile Radziwilli sõnadega: «Hmelnitskil on üle saja viie- 
kümne suurtüki, lahkusuliselt tuleks ta suurtükid ära võtta ... » Kuid abist keegi ei 
iitsatanudki. 

Kroonihetman Stanislaw Potocki hakkas rääkima tugitoolist tõusmata. Tema 
eluaastad, hall juustelakk kõrge otsaesise kohal, suured vilumused ja hetmani-amet 
andsid talle selleks õiguse. 

«Kõrgeaulikud panid said täna juba palju halba kuulda. Arvan, et see ei sega meid 
õiglaselt meie jõude hindamast. Minu hetmanikepi all seisab nelikümmend viis tuhat 
vaprat sõjameest, sada suurtükki. Kuulidest ja püssirohust meil puudust ei ole ega tule. 
Slahtitš Olekszicz, kelle ma Boguni juurde läkitasin, jõuab täna-homme tagasi hea 
vastusega, selles olen ma kindel. Minu isiklik kiri Bogunile ja tema majesteedi kuninga 
sõnad, mis Olekszicz talle edasi ütleb, teevad oma töö. Ma pean vastu vaidlema pan 
kantslerile. Ma arvan, et kogu pööblit, kõiki holoppe, välja arvatud lapsed ja raugad, ära 
hävitada ei maksa. . .» 


«Ohoo,» lahutas õuemarssal Tikocynski imestunult käsi, «egas te, kõrgeaulik pan 
hetman, ei ole ometi Hmelnitski poolehoidjaks hakanud? ... » 

Potocki isegi ei naeratanud õuemarssali nalja peale. 

«Mina arvan, et vangilangenud holopid tuleks üle anda türklastele. Niisuguse jassõri 
eest tänaksid sultan ja khaan meid väga. Neil on hädasti vaja galeeridele sõudjaid, 
palgasõdijaid idamaa sõdade jaoks. Sestsaadik, kui Hmel hetmaniks hakkas, on jassõr 
Ukrainast vähesemaks jäänud. Miks maksta kullas, mida meil niikuinii palju ei ole, kui 
saab maksta holop-pidega, pan kantsler.» 

«Tark mõte,» põristas Kalinowski bassihäälega. 

«Õnnelik mõte,» kostis kantsler. «Olen kindel, et tema majesteet kuningas selle 
heaks kiidab.» 

«Ma arvan, et pikalt venitada ei maksa,» hakkas Potocki jälle rääkima. «Mõne päeva 
pärast annan ma käsu välja astuda. Sõjavägi on valmis. Tegevusplaan 

on heaks kiidetud. Võitu ei saavutata neis saalides,» näitas kroonihetman kabineti 
seintele, mis olid sõjariistade ja portreedega ilustatud, «vaid lahinguväljal. Mürkmadu 
Hmel on meie Rzecz Pospolitale ja iseäranis veel minu suguseltsile nii palju kurja 
teinud, et ma teen kõik, mis seisab mu võimuses, et teda lingu otsas Varssavi vedada. 
Moskva kahetseb veel, et ta Hmeli kaitseks välja astus! Me ilmume uuesti tema 
müüride alla, kuid seekord saab meil rohkem õnne olema kui Sigismundi ajal. Ma 
olen väga rõõmus, pan kantsler, et te meid oma siiasõiduga õnnestasite, kuninga 
sõnad edasi andsite ja meile asjade seisukorda selgitasite. Palun teid kuningale edasi anda 
mu sõnad: «Ma jätan enne oma elu vaenuväljal, kuid oma sõnast ma ei tagane!».» 

Potocki tõusis järsult püsti. Ta võttis nahkvöölt mõõga, pani selle enda ette lauale 
ja ütles: 

«Selle mõõga tõi mulle pühalt isalt, paavst Innocentiuselt, tema tahvet munk Jeremias 
Gunzel. Vannun oma elu, šlahtaseisuse, oma au juures, kõrgeaulikud panid, et ma ei 
langeta seda mõõka enne, kui me pole Hmeli ja ta vandekaaslased hävitanud.» «Vivat!» 
hüüdis Kalinowski. «Vivat!» vingatas Tikocynski. «Vivat!» põristas kindral Korff 
bassihäälel. Kantsler tõusis, astus kroonihetmani juurde, võttis ta ümbert kõvasti kinni ja 
suudles teda otsaette. 

«Just nagu surnut,» mõtles staarost Piotr Potocki tigedalt. Tema arvates oli vanal 
kroonihetmanii juba ammu aeg ahju otsa puhkama minna, kuna aga het-manikepp tuleks 
temale üle anda. 

Külalised sammusid laudade juurde uhkes söögisaalis, mis oli üle valatud kristall- 
lühtrite ja sadade kandelaabrite silmipimestava valgusega, kuna aga regimen-taarid 
astusid suure laua juurde, mis oli taevassinise raamkatuse all. 

Pani hetmaniemand hoidis kantsleri käe alt kinni. Kroonihetman astus nende järel 
paaris vürstinna Wišniowieckaga. 

Õuemarssal Tikocynski toetas õrnalt pani strasniku-emandat tema väikesest soojast 
küünarnukist. 

Kindral Korff astus oma kohmakate ratsasaabastega just nagu meelega daamide 
kleidisleppidele ja tõukas vabandust palumata šlahtitšeid küünarnukkidega. Kuid keegi ei 
saanud kindrali peale pahaseks. Mida võis nõuda sõjamehelt, kes kogu oma elu on mööda 
saatnud kas sadulas või jooksukraavides! Isegi ta porised ratsasaapad ja roostes kannused 


meeldisid daamidele rohkem kui välihetman Kalinowski punased safiansaa-pad säravate 
hõbekannustega. 

Kui kuulsad regimentaarid olid pidusaalis lauda istunud, võtsid oma kohtadel 
istet ka külalised. 

Kroonihetman libistas terase pilgu üle suure söögisaali. Ei, ütle, mis tahes, kuid 
kroonišlahta pole veel vaeseks jäänud,, ehkki ta viimasel ajal on igasuguseid hädasid üle 
elanud! 

Kümned šlahtitšid olid oma ainiti pilgu kroonihet-mani ja kantsleri poole pööranud. 
Toolide kägisemine, teenrite sosistamine, hõbe taldrikute helin puhvetis ja üleval kooril 
ootusesse tardunud orkester eesotsas vana kapellmeistri, kiilaspäise itaallase Rinaldiniga 
(temale maksis kroonihetman kolm tuhat zlotti, rohkem, kui sai kuupalka kuningliku 
kantselei valitseja Remigian Piasecki). See kõik, millest peremehe terane pilk üle käis, 
tegi meele lõbusaks ja rõõmsaks. 

Ei, veel on salvedes püssirohtu! Veel on jõudu Rzecz Pospolital! Isegi kroonihetman 
muutus lõbusaks. Tema kõhnale näole tekkisid roosakad laigud. 

Lauaümmardajad valasid kõrgetesse pokaalidesse ungari veini, iga külalise tooli taga 
seisis teener valmis käterätikute, lusikate, kahvlite ja nugadega. 

Kroonihetmani isiklik ümmardaja ja livreedes teenrid tõid käterätikud ja mõned 
tirinad, mis olid täidetud lõhnava veega. Kõrged regimentaarid pistsid oma sõrmed vette 
ja kuivatasid siis neid hooletult käterätikutesse. 

Erilise tähelepanu märgiks toodi kantslerile lõhnavat vett kuldtirinas, käterätiku aga 
ulatas temale pani het-maniemand. 

Leszczynski suudles tänulikult pani hetmaniemanda kätt ja kõigi kokkutulnute silme 
ees lõi tuledes sädelema hetmaniemanda muinasjutuline sõrmus, mida ehtisid 

rohked briljandid. Hetmaniemand tõstis parema käe kõrgele pea kohale, nagu võiksid 
külalised sellel kantsleri suudlust näha. 

Vürst Waclaw Zaslawski sosistas oma lauanaabrile strasnik Poniatowskile kõrva: 

«See sõrmus maksab rohkem kui kogu Krimmi khaaniriik...» 

Kui hetmaniemand oma kohale istus, tõusis püsti kroonihetman, karikas peos. 

«Lugupeetud külalised, kõrgeaulikud härrad ja daamid! Rzecz Pospolita targa mehe, 
tema majesteedi kuninga parema käe, kõrgeauliku pan kantsler Leszczynski viibimise 
puhul meie keskel luban endal tõsta karika tema terviseks ja soovida talle elada palju aas- 
taid õnneks Rzecz Pospolitale ja hävinguks meie vaenlastele — Hmelnitskile ja neile, kes 
on ta oma kaitse alla võtnud!» 

Mürtsus muusika. Kostsid huuded. 

iviui lauo muu.., 

«Sada aastat! Sada aastat!» 

Söögisaali täitis pokaalide helisemine, taldrikute kõlin ja lõbus jutukõmin. 

Kohtunik Karol Burczak kallutas end karikaga üle laua kroonihetmani poole ja 
hüüdis lõbusalt: 

«Kokkusaamise terviseks Moskvas, pan strasnik!» 

«Aga mina määran panile kokkusaamise kuu aja pärast Kiievis «Lõbusa 
Handzia» kõrtsis!» hüüdis kastellaan Zbignew Lopatynski. 

Ümmardajad kandsid roogasid lauale. Külalised olid näljased ja tegid taldrikud üsna 
kiiresti tühjaks. 


Suurtes vaasides kanti lauale safran-, kirsi-, ploomi-ja sibulakastet, hõbevaagnatel oli 
praetud veise-, lamba-, vasikaliha ja kanu, mis olid rikkalikult vürtsitatud. 

Kui külalised olid esimese käiguga toime tulnud, asetati igaühe ette fajansskannud 
õllega ja puhtad taldrikud täideti kabuna-, hane-, pardi-, jänese-, kitse- ja metsseapraega. 
Samal ajal pakkusid lauaümmardajad külalistele frikasseed, soolaliha jahvatatud 
hernestega, nisu- ja odraputru, kohupiimakorpe, pannkooke magunapiimas, värsket 
sparglit. Pärast seda roogade-ki"ku, mille jooksul külalised olid, nagu pan Kalinowski 

ütles, «veidi nälga vaigistanud», hakati ette kandma veine. Siin oli malvaasiat ja 
reinveini, burgundia veini ja kullakarva flandria veini, itaalia chianti ja india muskaati, 
ning mitmesuguseid nastoikasid. 

Teenrid ei jõudnud pokaale täita. Šlahtitšid punetasid näost, tagusid rusikatega vastu 
lauda, ähvardades oma vaenlasi lahkusulisi. Kõlas lõbusalt joobnud panide naer. 

Need, kes istusid suurte regimentaaride laua lähedal, kuulsid, kuidas kroonikantsler 
vürstinna Griseldale ütles: 

«Võin lugupeetud panile kinnitada, et pole enam mägede» taga see päev, millal te 
võite oma lossi Lubnõsse tagasi minna, et seal rahus ning vaikuses elada ja meie kalli 
vürst Jeremiase eest palvetada.» Griselda pani käed kokku nagu palveks ja ütles: 
«Kõrgeaulik pan, teie sõnad valmistavad mulle rõõmu, need annavad mulle jõudu 
ning enesekindlust. Kogu Rzecz Pospolita teab, et meie maavaldused olid nii suured, et 
ümber nende sõitmiseks kulus tublidel hobustel kaks päeva, kuid mu viha lahkusuliste 
vastu on sellest viis korda suurem.» 

«Need on rüütlisõnad!» hüüdis kroonihetman. Kindral Korff, -kes istus noorte 
ohvitseride keskel, jäi purju ja kinnitas kätega kohmakalt vehkides: 

«See on hea, et sõda just praegu algab. Teeme mos-kalitele igaveseks lõpu peale. Küll 
näete, panid ohvitserid, oodake ainult... » 

Hilja öösel, kui juba masurkad ja poloneesid olid ära tantsitud, kui väsinud 
moosekandid koori peal vedelesid, joobnud külalised aga vaevalt jalga jala ette tõstes 
mööda lossiruume ringi tuiasid, kusjuures mõni oli end õues kahe sõrme abil kainemaks 
teinud, ei heitnud veel kroonihetman magama. 

Veel enne koiduvalget asusid kantsler ja õuemarssal teele Varssavisse. Neil pidid 
tõesti edasilükkamatud ning tähtsad asjad ajada olema, kui vana Leszczynski südaöösel 
reisile asus. Ka see, et ta hoolimata halvast ilmast ja kõrgest east oli isiklikult 
Podhorcesse tulnud, näitas, et lõpuks ometi on Varssavis aru pähe võetud. Nüüd ei hakka 
enam keegi vürst Ossolinski rumalat 

väljamõeldust korrutama, nagu oleks sõda Hmelnitskiga ainult bellum civile"... 

Ei, see polnud kodutüli, vaid bellum servile*! Sõda elu ja surma peale! 

Hullasite ja tantsisite, panid senaatorid! Nüüd, kus Moskva on Ukraina oma kaitse 
alla võtnud, ei ütle te enam eelseisva sõja kohta bellum civile, ei ütle! 

Lõbusast meeleolust, mis polnud kroonihetmanist kogu õhtu lahkunud, ei olnud enam 
jälgegi järel. Ainult viha ja kibe vimm täitsid südant, mida tuli käega muljuda, et kas või 
sedamoodi ta pöörast kloppimist tagasi hoida. 

Nüüd oli hetmanil ainult üks lootus: varsti jõuab tagasi šlahtitš Olekszicz ja toob 
Bogunilt rõõmustava sõnumi. Võib-olla tuleb koguni Bogun ise Podhorcesse? Noh, 
niisugusel juhul korraldab kroonihetman peo. Ent kas saab unustada Korsuni häbi? Just 


Bogunile on ta vend Mikola oma vangistamise eest tänu võlgu. See oli ju Bogun, kes ta 
husaarid ning tragunid sootuks sodiks peksis. See oli ju tema, kes nottis Piljava all maha 
horunživäe, šlahta rügemendi au ning uhkuse. Tema ju viis raudsest piiramisrõngast 
Berestetško all välja kogu Hmelnitski armee ja kogu jalaväe, pannes iga hobuse selga 
kolm kasakat! 

«Või niisuguse peale ma siis loodan?» kohkus krooni-hetman. Kuid mispärast siis 
Bogun Moskvale truudust ei vandunud? Mispärast oli ta piiri ääres, mitte aga 
Perejaslavis? Kui jesuiidid midagi räägivad, siis on neil kindlad andmed. Kroonihetman 
võib ju mõneks ajaks sellele neetud kasakale kogu ülekohtu andeks anda. Kes see 
Bogun lõppude lõpuks siis on? Vulgus profanum”, lojus, keda Hmel ja pööbel 
ülendanud on. Seepärast pole säärase holopi vastu vaja aus olla ja temale antud sõna 
pidada, sest see pole koguni Rzecz Pospolita senaatori väärikuse .kohane. Läheb 
veidi aega ja küll ta Boguniga arved õiendab. Kantsler kinnitas endale: 

Kodusõda, kodutüli [ladina k.). 

Sõda orjadega (ladina k.). 

Jõhker pööbel (ladina K.). 

«Kui siin lõunas on meiega Bogun, Tšigirinis aga on meil juba Võgovski, siis varem 
või hiljem tuleb Hmelnitskile lõpp! Siis küsime Moskva käest: «Kes siis teie siia tulid? 
Kellele tsaar ja bojaarid oma kõrge käe ulatasid?»» 

«Jah muidugi, küsime!» sosistas Potocki. «Küsime! Ja seda küsin ma teie käest, 
bojaarid, Moskvas, Kremli lossis ...» 


14 


«Kallid inimesed! Vaadake mu selga! Vaadake mulle silma!'Jumalaema on meid 
maha jätnud. Ksjondzid ja piiskopid, et nad kaoksid kus see ja teine, laulavad panidega 
ühte laulu! Ajavad meid elusalt hauda .. .» 

Päike kallas laiale lagendikule heldelt valgust. Kuid vaest pospoliiti piiravate 
inimeste südamed olid sünged. Pospoliit oli end kuninga Žolnerite eest päästes hommikul 
orust Siia roomanud. Sünge oli ka Stach Luteki süda, veelgi süngemad olid aga ta 
mõtted. Milleks ksjondze ja piiskoppe meelde tuletada! Vaestel pole neilt ei abi ega 
tröösti oodata. Kõik nad kinnitavad holopile ühte ja sedasama: «Kannata, teises ilmas 
saab siil parem olema.» Ise aga nülivad holopi seljast kümme nahka ja teenivad ustavalt 
panisid šlahtitšeid. Teenivad neid, mitte aga jumalat! 

.. Sellest oli nüüd juba kuu aega, kui Lutek ülestõusnud hutsuulide juurde tuli. Pavlo 
Fedorszczoki kunagine nõuanne oli hea. Ta ei olnud küll katoliiklane, pealegi oli suurem 
osa inimesi siin õigeusklikud, kuid kas see oli Stach Lutekile takistuseks? 

Ei läinud päevagi, ilma et mõni orust siia poleks põgenenud. Hutsuulid võtsid neid 
vastu nagu vendi. Jagasid nendega viimase suutäiegi. Kõik sõid ühest katlast. 

Stach Lutek on juba teada saanud, missugune uus õnnetus Markowieci küla tabas. 
Pärast tema põgenemist ei elanud Marylka enam kaua. Läks ja uputas öösel oma häbi 
pani veskitiiki sügavasse võrendikku. Pani tragunid aga laastasid küla maatasa, nii et 
tarede kohal seisavad püsti nüüd ainult korstnajalad. Hanka 

piitsutati vaeseomaks. Vanal Bojarskil tuli samuti hutsuulide juurde pageda. 

Rahvas teadis rääkida, et kroonihetman ähvardanud oma soomusrüülased Markowieci 
külasse saata, et veelgi rängemalt oma Wladeki eest kätte maksta. Kuid kellele sa veel 
kätte maksad? Külasse on jäänud ainult paarkümmend sandiks ja vigaseks pekstud 
inimest. Sel aastal kasvavad pani määratud põllud umbrohtu. Võtku umbrohi kõik need 
panide mõisad Zbrutši, Sani ja Visla ääres! 

Stach Lutekil tõmblevad huuled, tõmblevad sooni-sed käed. 

Ülestõusnute ja panide orjusest põgenenud inimeste salk seisab pospoliidi ümber ja 
kuulab, mis ta räägib. Kuid pospoliit on otsekui aru kaotanud. Nagu ei oleks ta eluilmaski 
inimestega kõnelnud, nagu ei oleks tal siiamaani kellelegi olnud oma valu ning piinu 
usaldada. 

Pavlo Fedorszczõk kuulab kirvele toetudes tähelepanelikult pospoliiti. See hoiab 
veriste kätega ülal lõhkikistud särki ja kõik inimesed ta ümber näevad piitsadega 
läbipekstud ihu ja vermeid seljal ning rinnal. 

Ka Pavlo Fedorszczõkil pole veel haavad kinni kasvanud pärast seda, kui teda 
Krakovis Kuninglikul platsil häbipostis piinati. «Egas need Stach Lutekilgi veel kinni 
kasvanud ole,» mõtleb Pavlo Fedorszczõk, vaadates Stachi poole, kellega teda häda ja 
õnnetus on igavese sõprusega sidunud. 

Verhovina koobastes on juba üle saja põgeniku. Igaühel on oma südamevalu, omad 
mured ja piinad. Kuid ühe õnnetused ja mured on teiste õnnetuste ja murede õed-vennad. 
Häda ja viletsus on emaks kõigile, keda upsakas šlahta rõhub. 

Pavlo Fedorszczõk teab, et kuskil Zbrutši taga Ukrainas ei julge panid poolakad 
vabadele kasakatele, hetman Hmelnitski lihtrahvale oma nägugi näidata. Kuidas sinna 
pääseda? Ent kuidas sa pääsed, kui kõigil teedel on žolnerid? Rahvas tuleks uuesti panide 
vastu võitlusse kutsuda! Kuid pärast seda, kui panid poolakad Kostka-Napierskist jagu 
said, on nad ettevaatlikumaks läinud. On pospoliidid vastu maad surunud. On neile 

maksudesilmuse kaela heitnud, nad sellesse mässinud ega lase rahvast vabalt 
hingatagi. Kuid mida rohkem n ad piinavad, seda vihasemaks pospoliidid panide vastu 
muutuvad. Võtame kas või Stach Luteki. Kas ta annab andeks kroonihetman Potockile? 
Ja kas ka taise, pavlo Fedorszczõk, suudab unustada ülekohut, mis panid poolakad on 
temale ja kogu õigeusklikule rahvale Tšubintsõs Dunajetsi ääres teinud? Nad põletasid 
meestele ristid rinna peale, lõid lapsi risti, rüvetasid nagu paganad naisi ja neidusid ja 
andsid pärast musulmaani-dele jassõriks. Kirikust tegid nad hobusetalli. Nad ei 
halastanud isegi papi, tudikese Sofroni peale. Toppisid ta tühja vaati, lõid kaane peale ja 
heitsid siis Dunajetsi. 

Lõbusalt uitasid Potocki soomusrüülased ja tragunid Tšubintsõs. Rahvast kirikusse 
ajades kelkisid panid: 

«Nüüd jääb teil, lojustel ja ketseritel, sajaks aastaks meelde, kuidas mässu tehakse!» 

«Õigus jah, peame meeles. Ei unusta seda meie ega meie lapsed, ei unusta lastelapsed 
ega lastelaste-lapsed,» selles oli Pavlo Fedorszczõk kaljukindel. 

Pavlo Fedorszczõkki piinas kõige enam küsimus, kas viimaks kuninga Žolnerid 
Verhovina koobastesse ei tungi. Seepärast” käskis ta seltsimeestel mäekuru kohale, kust 
kitsas rada kahe kalju vahelt üles viis, rasked rahnud veeretada, et vajaduse korral käik 
nendega ummistada. Koobastest viis veel üks salakäik alla orgu. Seda teadsid ainult 
Fedorszczõk ja Stach Lutek. 


Ent kuidas hutsuulid end mägedes ka ei varjanud, lendas kuuldus nende jõust nagu 
linnutiivul laiali. Külades rääkisid inimesed lootusrikkalt üksteisele: 

«Ülestõusnud kogunevad mägedesse .. . Räägitakse, et Hmelnitski ise saatnud neile 
sõjariistu. Ärgu panid oma võiduga Kostka üle kiidelgu...» 

Pavlo Fedorszczõk teadis neist juttudest. Ta ainult muheles oma tõrvmustadesse 
vurrudesse. Kirvesilmaga vastu kive kõpsides kõndis ta koopas edasi-tagasi ja pea oli tal 
täis mõtteid. 

Ööl pärast seda, kui oli tulnud ärapiinatud pospoliit Kazimierz Szubowicz, otsustas 
Pavlo Fedorszczõk ette v*tta kallaletungi Krakovi kastellaani pan Lubowicki 

mõisa. Sinna olid majutatud tragunid. Kui asi korda läheb, võib neilt sõjariistu 
saada ja neid tublisti hirmutada, siis saavad pospoliidid vabamini hingata. Ülestõusnutel 
läks hästi. 

Stach Lutek ronis öösel üle värava, tegi selle lahti ja laskis sõberveljed sisse. Vahid 
tapeti kiiresti ja kui pärast seda sisse murti aita, kus tragunid põrandal magasid, läks juba 
töö lõbusamalt. Rittmeister Boreik tuli põrgusse saata. 

Pan kastellaan, kes just samal ööl tuli oma mõisa puhkusele, oli nädal aega tagasi 
tragunid siia ennast kaitsma saatnud. Tal tuli püksata põgeneda. Kastellaani taga ajama ei 
mindud. Tont temaga! 

Mehed said nelikümmend musketit ja kuule, kaks vaati püssirohtu ja seitsekümmend 
viis tublit mõõka. Hobuste selga laoti viljakotid. Rõõmuga olid neile abiks kastellaani 
teenrid, kes otsustasid koos ülestõusnutega mägedesse minna ja pistsid jumalagajätuks 
kas-tellaani häärberi räästasse punase kuke. 

Ülestõusnud jõudsid Verhovinasse tagasi juba enne koitu. 

Stach Lutekil oli nüüd tubli mõõk ja korras musket. Lõkketule ääres istudes usaldas 
Stach Lutek oma mõtted Pavlo Fedorszczökile: 

«Ma mõtlen, Pavlo, et meil tuleks nüüd rohkem mehi koguda .. . Kadunud Kostka, 
olgu muld talle kerge, eksis, kui lootis kõrgeaulikule kuningale. Rääkis, et kuningas Jan- 
Kazimierz olevat holoppide vastu armulik ja et kõiges tulevat kõrgestisündinud šlahtat 
süüdistada. Seda kuninga armu saime sinuga tunda'häbi-postis! Nüüd me teame, et meile 
ei soovi head ei kuningas, ei šlahtitš ega ksjondz! Kui meil rohkem rahvast oleks, 
lööksime šlahtitšitele ja žolneritele selga, aitaksime Hmelnitskit. Mis sa arvad, kas 
Hmelnitski tuleb siia?» 

Stach Lutek küsis seda, nagu oleks ta uskunud, et Pavlo Fedorszczökile on hetman 
Hmelnitski kavatsused hästi teada. Kuid ka Fedorszczõk ise oli pikkadel unetutel öödel 
oma vilditükil vähkrenud ja selle üle mõtelnud. Tuli välja, et kõige õigem oleks püüda 
Hmelnitski juurde välja tungida. 

... Kastellaan Waclaw Lubowicki jooksis särgiväel oma vaderi Swestkowski mõisa 
Galkowkas. Tõstis kogu ümbruskonnas kisa: 

«Hmelnitski kurjategijad tungisid kallale! Päästke end!» 

Šlahtitšid haarasid mõõgad, tormasid tallidesse. Pani Swestkowska, kes last ootas, 
sünnitas ehmatuse tõttu enneaegselt. Vana Swestkowski sai käsist-jalust halvatud. 
Noorem Swestkowski suutis suure vaevaga kohunud perekonda ja teenijaid rahustada. 
Kastellaan värises kuni õhtuni nagu haavaleht. Luurele saadetud ratsahaidukid tõid halbu 
teateid. Pan kastellaani häärber oli maatasa põlenud. 


Kastellaan toibus veidi. Kiristas halba teadet kuuldes hambaid. Karjus üle kogu maja: 

«Seda ma nendele lojustele ei kingi! Ei jäta kivi kivi peale! Põletan kogu lähikonna 
maha!» 

Taevas lõi vaevalt jumetama, kui kastellaan Lubo-wicki sõitis oma vaderi hobustel 
Galkowkast välja, et jõuda õhtuks Kliasztoreci, kus seisis husaaripolk. 

Kogu ringkonnas käis ringi jutt, et olevat ilmunud Hmelnitski väeosad ja et 
pospoliidid jooksvat nende juurde. Šlahtitšid kihutasid kabuhirmus Krakovisse. 

Kui Pavlo Fedorszczõk sellest kuulda sai, puhkes ta naerma: 

«Ajasime panidele hirmu nahka. Kui Hmel seda teaks, kiidaks ta meid.» 

Stach Lutekile tuli meelde päev, mil Hmelnitski saadik, kes oli teel Kostka-Napierski 
poole, tuli Markowieci külasse. Veel praegugi seisavad meeles universaali sõnad, mida 
kasakas ette luges: «Me ei tule teie vastu, vaid meie ja teie julma vaenlase, poola šlahta 
vastu.» 

Ksjondzid luiskasid, nagu oleksid õigeusklikud katoliiklaste õelad vaenlased. Mis 
vaenlased nad on? Kasakad nahutasid siis strasnikuid, tõid pospoliitidele neilt äravõetud 
vara tagasi. Lutekile andsid tagasi lehma, mille Potocki strasnikud olid maksuvõla katteks 
ära võtnud. 

Selle kasaka nimi oli Martõn. Kus ta küll nüüd peaks °lema? Kui kiiresti pospoliidid 
temaga kokku leppisid. 

Ja kui rõõmsasti Kostka teda kaisutas ja suudles... Oh issand! On ikka veel ilmas 
inimesi, on! ... 

«Ksjondzid, ksjondzid!» pomiseb Stach Lutek enda ette, õõtsudes lõkketule ääres. 
«Mähivad vaesed valesse nagu ämblikud võrku.» 

Nüüd teab Lutek hästi, missugune see nende' õigus on! Näe, Pavlo Fedorszczök käib 
palvetamas mitte katoliku, vaid õigeusu kirikus. Mis siis sellest? Kas see on takistanud 
teda Stachi sõberveljeks hakkamast? 

Mõtted tunglevad Stach Luteki peas. Kõige peale ei saa ise vastata. Ei lähe korda ise 
endale kõike selgeks teha. 

.. . Pööraselt undavad tuuled Verhovina kohal. Vanad inimesed räägivad, et see pole 
tuulte undamine, vaid kaljud, mis kroonivad igavese lumega kaetud mäetippu, halisevad 
inimkeeli. Nendesse kaljudesse on igaveseks kivistunud õnnetu vaese rahva hädad ning 
mured, kui ta oma priiust kaitstes on siin palju aastaid õelate panidega võitlust pidanud. 

Ja seepärast, alati kui õhus kevadhõngu on tunda, ajavad kaljud tuulte keelel oma 
kohutavat juttu ning veeretavad alla orgu nukrat, kaeblikku laulu. 

Möödunud aegadel, kui Hanka ja Marylka veel elus olid, kui Luteki musklites veel 
nooruslik jõud tormit-ses, läks ta sel ajal sageli öösel õue ja kuulatas, kuidas Verhovinas 
tuuled undavad ja igipõlised kaljud omavahel juttu ajavad. 

Ja Stachile paistis, nagu hüüaksid kaljud praegugi tuhandehääleliste tuultena vaestele 
holoppidele, kes oma taredes pesitsevad: 

«Hei, hei, mis sa veel ootad, rahvas, vaata iseennast, halasta oma laste peale, kui sa ei 
taha, et nad peaksid oma elu mööda saatma nagu lojused! Rahvas, tõuse üles Šlahtitšite ja 
panide vastu, võta pihku kirved ja noad, hangud ja kirkad ning astu võitlusse ... Hei-hei- 
hei! —. Rahvas ärka! ...» 


.. . Ei teadnud Stach Lutek, ei teadnud ka Pavlo Fedorszczök oma seltsimeestega, kes 
pärast kallaletungi mõisale olid üürikeseks unerüppe vajunud, et selsamal ööl pidasid 
kuningliku kantselei ülem Remigian 

Piasecki, kroonikantsler Leszczynski, kuninglik õue-marssal Tikocynski ja Gniezno 
peapiiskop kuningas Jan-Kazimierzi juuresolekul Varssavis nõu, milviisil taltsutada 
omaenda jultunud pööblit, keda sõnakuulmatuse vaim, mis idast lahkusulise 
Hmelnitski poolt puhus, oli ülekäte ajanud. 

Jan-Kazimierzi nõuandjad, kõrged isikud, kelle nimed olid tuntud paljudes riikides, 
paljudes kuningakodades, ei varjanud kuningalossis oma kurba meelt häbematu pööbli 
omavolitsemise pärast. Nad ei tundnud nime järgi ei Stach Lutekit, ei Pavlo 
Fedorszczõkki ega neid teisi, keda nad ise olid õnnetuks teinud ja kes olid võtnud nõuks 
oma elusthoolimata astuda võitlusse priiuse ja leiva eest. Kuid kõigi nende kohal, 
kes kroonimaades kõrgest soost šlahta vastu kätt tõstsid, nägid nad kohutavat Bogdan 
Hmelnitski varju. 

Ja seepärast oli Jan-Kazimierzi kõrgeaulikel nõuandjatel sel õhtul Hmelnitski nimi 
kogu aeg keelel. 

Kantsleri ja Šlahtitšite arvates oli ketser Bogdan-Zinovi Hmelnitski kõigi hädade 
põhjustajaks. Ja kantsler ei kartnud kuuldavalt välja ütelda: 

«See igavesti neetud lahkusuline on meie Rzecz Pospolita pea peale pööranud.» 

Gniezno peapiiskop noogutas nõusolevalt pead. . «Ah, panid,» hüüdis õuemarssal 
Tikocynski laitvalt, «vannun, et te teete selle usumäratseja tähtsamaks, kui ta on!» 

Gniezno peapiiskop vaatas ülbet õuemarssalit läbitungiva pilguga ja ütles õpetavalt: 

«Pan kantsler kõneles püha tõtt! Uhkus on siin ülearune.» 

Kõrged nõuandjad otsustasid ja kuningas Jan-Kazimierz käskis: enne kampaania 
algust Hmelnitski ja moskoviitide vastu taltsutada selja taga omaenda pööbel, võtta 
selleks tarvitusele kõik abinõud. 

Nõnda siis lendasid Verhovina tuuled Varssavini, peksid vastu kuningalossi müüre ja 
ajasid ärevusse kuninga ning tema nõuandjad. 

-.. Kevad! Kevad! 

Kes suudab tema lendu peatada? Kes saab sulle ütelda: «Jää seisma!»? Kas mitte sinu 
tiivad pole sinisele taevarannale selgepalgeliste koidupuhete .kuldse mustri joonistanud? 
Kas mitte sina pole oma võimsa rinnaga paksu pilvkatte laiali ajanud ja oma kuuma 
hingusega rohekas-hõbedast noorkuud soojendanud? Ja kas see pole mitte sina, kes 
hellitab tähti, mis nii naeratlevalt seal kõrgel vilguvad? Sest millest nad muidu nii 
heledad on ja heinakuu öödel meid nii võluvad? 

Lumi. Lumi. Ilmotsatu valge avarus. Nii kaugele, kui silm ulatab, ainult stepp. Puhuti 
seisavad tee ääres tarede kobarad ja sinendab või valendab igeriku kiriku kuppel. Keset 
tihedaid parke seisavad sünged panide häärberid. Aknad on pimedad. Varesed on hiljuti 
vee] nii uhkete saalide võlvitud lagede alla pesad pununud. Kus on panid Koniecpolskid, 
Kalinowskid, Wišniowiec-kid, Potockid? Sest just sel ajal olid nad tulnud pärast 
kärarikkaid pidustusi Varssavis ja Krakovis tagasi oma lossidesse ja siis klirisesid siin 
naerust, naljadest ja hoogsast masurkast laiade akende kallihinnalised veneetsia ruudud. 


Aga kui ei lähe enam kõrist alla vein, kui kabuna-prae vaataminegi ajab juba 
iiveldama, kui kõik on ära tüüdanud ja kui ei paku isegi lõbu enda lõbustamiseks 
kinnipüütud holopile brüsseli pitside suhu toppimine, mis on kistud joobnud panineiu 
õlgadelt, ja ta peale lõugamine: «Õgi, lojus! Näri, lahkusuline! ... » Kui ka see lõbu ei 
paku, siis kästakse kähku hobused ette rakendada ja tungitakse paljastatud mõõkadega 
lähemasse külasse või asundusse, et seal Balthasari vere-pulma korraldada ... Et alati 
sünge kroonihetmani Potocki kiviseid huuli naerule sundida, tuleb külast ilus neiu otsida, 
see alasti laua peale panna, käskida tal käes küünalt hoida, ja siis kustutab Bari linnast 
pärit kroonistrasnik pan Sigismund Poniatowski, üle kogu Rzecz Pospolita kuulus laskja 
ning tantsija, küünla ühe lasuga, nagu lõikaks ta vilkuva leegi noaga läbi. Kui 
kroonihetmanit ka see ei lõbusta, võib õigeusu papi ja 

köstri hobusesaba külge siduda, hobusele naela selga lüüa ja ta stepis lahti lasta ... 
Hiljem aga üldiseks lõbuks lossi ette paljasjalgsed külaelanikud kokku ajada, tõrvikud 
süüdata ja kästa neil kevadlaule laulda. Lojused võtku kevadet vastu nagu kord ja Jcohus! 
Kuid lahkusulised ei laula halvasti. Egas Sigismund III muidu käskinud neist lurjustest 
Waweli jaoks laulukapelli kokku seada. 

Kuid oli veel niisugune tuntud viis inimesi teiba otsa ajada, mida prantsuse insener 
Guillaume Lavoisier de Beauplane, kes Rzecz Pospolitas kindlusi ehitas, kunagi 
Tamerlani väljamõelduseks nimetas. Ta tahtis sellega meelehead valmistada vürst 
Jeremias Wišniowieckile, kes selle viisi oli ise leidnud ning seda ketserite nuhtlemiseks 
pruukis. 

Kõrgeaulikud panid mäletavad veel, kuidas vürst Jeremias vürstinna Griseldaga 
pulma-aastapäeva pühitsedes kõrged aadellikud külalised parki viis, kus lumisel murul 
teiba otsas ärakaranud holopp surmapiina-des vähkres. Vürsti haidukid olid ta kinni 
püüdnud ja hukkasid ta selle eest, et ta oli julgenud vürsti peale kätt tõsta, häbematult ette 
kujutades, nagu oleksid pan vürstil tema naise vastu patused mõtted olnud ... Holopp 
vingerdas teiba otsas, mis oli kogu ta kehast läbi tunginud, nii et teravik vastu lõuga oli. 
Holopi kõrval seisis tõrvikutega neli vürsti haidukki. Pani Griselda avaldas soovi, et 
vaesele holopile veini antaks. Ja kui siis oma abikaasa tahet täites vürst ise talle veini 
ulatas, sülgas holopp vürstile verist ila näkku ja marrusattunud vürst käskis holopi neljaks 
kiskuda. 

Pikad talveööd sõudsid kaugele taevaranna taha. Saabus kevad. Ja kui mõnus oli 
panidel šlahtitšitel tugitoolis istudes end talvistest kärarikastest pidustustest välja puhata 
ja silmi vidutades kuulata valitsejate ning rentnikkude aruandeid selle kohta, kui palju 
zlotte on talve jooksul igasuguste paniste näol kogutud. Ja kust mujalt veel nii rikkalikult 
paniseid sai kui Podooliast! Võib-olla sellepärast tuligi neile rammusatele kuumust 
õhkuvatele maadele kevad nii vara... 

Kuid ei ole enam vürst Jeremias Wišniowieckit. 

Nähtavasti suri ta kurbusesse maade pärast, mis ta neetud Hmeli tõttu oli kaotanud. 
Kasakamõõga läbi oli langenud kuulus rüütel strasnik Laszcz. 

Ei julge oma nägugi Bari näidata selle valitseja kuninga armust pan Kalinowski. 

Pan Koniecpolski noorem kannatab rahapuuduse käes. Tema mõisates on peremeheks 
kasakapolkovnik Ossip Gluhh. Nelikümmend seitse veskit, mis Podoo-lias ja Volõõnias 


kuulusid pan Potockile, ei keeruta oma tiibu ega pladista oma vesirattaid enam mitte tema 
hüvanguks. 

Teise ning paremasse maailma on lahkunud krooni-kantsler vürst Ossolinski, kes 
kiitles sellega, et oskab Ukrainas holoppe taltsutada, nende vanemkonda ära osta, neid 
alguses omavahel purema panna, et siis oma tahtmine peale suruda. 

Melanhooliasse ehk kurvameelsusesse on surnud Kiievi vojevood Adam Kissel, kes 
oli küll lahkusuline, kuid siiski Rzecz Pospolita ustav teener. Kui mitu korda ta aitas 
hädast välja just kõige raskemal ajal! Kui sageli läks tal korda pospoliite ninapidi vedada, 
ja mõnigi kord uskusid holopid senaatorit. «Räägi mis tahes,» lõugasid nad, «kuid 
senaator Kissel on meie õigeusku mees!» Kadunud senaatoril vedas nii kaua, kuni kerkis 
esile Hmelnitski. Paar sõna ka Hmelnitskist: paljud võtsid endale ülesandeks Šlahtat ning 
kogu Rzecz Pospolitat õnnelikuks teha ja hetman teise ilma koristada. Tema kõrvale 
voodi panid isad jesuiidid ilusa šlahtlanna. Mis võis veel kindlam olla? Kuid selgus, et 
millelegi ei saa kindlalt loota. Võib-olla on omavolitseva pööbli neetud hetman 
tõepoolest nõid? ... 

Kõik need kuus aastat, mis on täis olnud vahetpidamatut ärevust, muretsemist ja 
surmahirmu, on aasta aasta kõrval kevadele loodetud. Võib-olla ehk hakkavad kevadel 
end tatarlased ja türklased liigutama. Võib-olla ehk asuvad nad lõpuks sõjakäigule 
Moskva riigi vastu, sunnivad ka Hmeli Moskva vastu minema ja kisuvad ta sellega 
igaveseks lahti mõttest Moskva tsaari alla minna. 

Talvel tasuti türklastele suur panis kullas. Maksti sultani suurvesiirile, ministritele ja 
diivanile. Krimmi 

khaani varalaekasse pilluti taalreid nagu põhjatusse auku. Paluti keiser Ferdinand III- 
ndat meelitada Moskvat sõjakäigule türklaste vastu .. . Mida kõike küll ei teinud Rzecz 
Pospolita panid senaatorid, kantsler, kuningas ja kindralid ... 

Kõik muutus. Miski sessinases maailmas ei jäänud oma kohale. Kõik voolas, ja 
lootused, mida hellitati, jooksid niisamuti tühja nagu raha, mida kehvaks jäänud 
riigikassast raisati. Asjatud olid ka lootused, mida pandi käesolevale, 1654. aasta 
kevadele, mis juba lähenes kaugest lõunast ja lendas võimsate tiibadega Podoolia 
steppide ääretute avaruste kohal, tõi kaasa koidu 'ja eha mängu ning puudutas silmale 
märkamatult oma kuumade huultega lumiseid aasu ning orgu-sid. 


.. . Vinnitsa polkovnik Ivan Bogun, kes igal hommikul end trepil vööst saadik lumega 
hõõrus, võttis lund nõust, mis džuura Lukas tema ees hoidis, ja võpatas ootamatusest. 
Lumi ta peo peal oli siidpehme, järeleandlik ja isegi kuidagi nukker, kuna alles eile iga 
lumekübe peopesa torkis ja nagu vastu pani. Bogun hoidis lund tükk aega enda ees 
peopesal, surus siis selle lumepalliks ja viskas kõigest jõust kaugele kõrge tara taha, mis 
polkovniku maja Bugist lahutas. 

«Kevad, Lukas!» lausus Bogun lõbusalt. «Kevad tuleb!» 

End lumega hõõrudes ja oma ühetasaseid valgeid hambaid mustade vurrude all 
välgutades, naljatas Bogun: 

«Mis džuura sa mul oled, kui ei teata esimesena oma polkovnikule, et kevad pole 
enam mägede taga?» 

Lukas tammus paigal. Ütles siis julgelt: 


«Sellepärast teil ongi polkovniku pernatš, et peate kõike paremini teadma kui meie, 
lihtsad kasakad... » 

«Targasti öeldud, targasti... » puhkes Bogun naerma. 

Aga kui ta oli just lauda istunud ja kahvli otsa lihatüki võtnud, vajus ilma koputamata 
kambrisse hingeldav polgukirjutaja Andri Berlo. 

«Tere hommikust, pan polkovnik. .. » 

«Tere hommikust,» vastas Bogun. «Kuis nii vara?» 

«Halvad sõnumid,» ütles Berlo ja istus polkovniku vastu pingile. 

Lukas pani ta ette puhta taldriku, nihutas lähemale tinatopsi. Bogun käskis džuurat: 
«Korista ära.» 

Lukas võttis topsi ning karahvini ja viis need nõude-kappi. Kapi kohal puuris naeris ja 
koristas papagoi: «Narr. Narr.» 

Lukas ähvardas teda vargsi rusikaga. Polkovnik oleks seda nähes vihastanud. Džuura 
asus polkovniku selja taha. 

«Mis uudiseid siis on?» küsis Bogun ja lükkas taldriku eemale. «Sa, Lukas, mine 
ära.» 

Kui uks džuura järel kinni langes, hakkas Andri Berlo ärevalt rääkima: 

«Luurajad tõid «keele». Poolakad on Kamenetsi alla kakskümmend horugvit husaare 
ja traguneid koondanud. Kroonihetman Stanislaw Potocki ise on seal. Kamenetsi staarost 
Piotr Potocki on juba Kamenetsist teele asunud. Liiguvad Vinnitsa ja Bari peale.» 

«Me võtame neid vastu nõnda nagu Rzecz Pospolita kavalerid seda väärt on,» puhkes 
Bogun naerma. «Mis halba siin siis on? Sellepärast me ju kogu polguga siin seisamegi ja 
sellepärast minagi siin koos teiega tolknen, muidu oleksin ammu Perejaslavis . . . Küll 
polkovnikud ja kirjutajad alles prassisid seal. . . Pole midagi, küllap jõuame meiegi...» 

«Jõuame veel viina võtta, polkovnik, aga, näe, mis kasakad veel katoliku mungalt 
kätte said ... » pani kirjutaja Boguni ette lauale pärgamendirulli. 

Bogun keeras selle lahti, vaatas pitserit ja ütles kuuldavalt: 

«Kuninga ukaas ... Väga huvitav!» «Loe see läbi, pan polkovnik . loe läbi.» 
«Kannata, lase ma joon piima, tema majesteet kuningas võib oodata ... » Bogun valas 
portselantasši piima ja jõi seda kiirustamata, väikeste lonksudega. Kirjutaja kibeles 
kärsitult pingil. See ka inimene! Selge kivitükk! Tormad ülepeakaela tema juurde, nii et 
süda ähvardab rinnust välja hüpata, ega malda isegi oodata, 

kuni hobune saduldatakse. Tema aga rüübib piima ega aatagi selle neetud ukaasi 
poole ... 

Ja nõnda on alati. Sina oled kärsitusest lõhkemas, polkovnik aga ei liiguta vuntsigi. 
Mullu juhtus Jam-poli all niisugune lugu: tatarlased olid juba katuse põlema pannud, 
lasksid nooltega akendesse, polkovnik aga sobitas saapa külge kannust. Hüüad talle: 
«Viska see kannus kus seda ja teist, saame veel hukka!» Tema aga vastab: «Kas kõlbab 
siis kasakal, liiatigi veel polkovnik Bogunil ühe kannusega ratsutada? Vaenlased 
hakkavad irvitama ...» 

Viimaks kirjutaja ei kärsinud enam: 

«Lõpeta ometi kord piima joomine, jumala eest! Oleks veel viin, siis veel kuidagi...» 

«Ongi otsas,» ütles Bogun ja pühkis tooliselja küljes rippuva käterätikuga suu 
puhtaks. «Viina joome, Andri, teine kord, kui oleme kroonihetman Stanislaw Potocki läbi 


nahutanud. Nüüd aga loeme, mis tema majesteet kuningas Jan-Kazimierz on 
kriipseldanud.» 

Polkovniku laiad mustad kulmud kerkisid järjest kõrgemale, meelekohal tungis esile 
sinine soon, sügav arm kõrvanibust kuni põsenukini — mälestus kahevõitlusest Poola 
välihetmani Kalinowskiga Berestetško all — valgus verd täis. Juuksetuti ümber 
sinendami-seni paljaks aetud pead hõõrudes luges Bogun: 

«Kõigile meie Zaporožje Kasaka väe polkovnikutele, jessauulidele, sotnikutele ja 
sõjameestele. 

Meie oleme teada saanud, nagu oleks õel äraandja Hmelnitski teid vastu teie 
võimust ning tahtmist Moskva tsaari igavesse alamlusse andnud, ja sunnib teid nüüd 
Moskva tsaarile vannet andma. Kuid teie hulgas leidub paljusid, kes on meile, Rzecz 
Pospolita kuningale Jan-Kazimierzile ustavad ja ei murra vannet, kes on mässajast 
Hmelist taganenud ja taganevad lähemal ajal veelgi ja on truud ja sõnakuulelikud 
meile. Meie hoiatame teid, et te jääksite rahulikult paigale ja ootaksite kodus 
kroonisõjaväe kohalejõudmist, kes ei viivita teie juurde ilmumisega ning nuhtleb nagu 
kord ja kohus mässavat omavolitsevat pööblit ja taltsutab äraandja Hmelnitski koos 
tema ilalakkujatega. Ja kui meie kroonivägi tema helduse kroonihet- 

man Stanislaw Potocki juhtimisel teie asukohtadesse ilmub, siis, pidades meeles meie 
armu teie vastu ja et te ennegi olite meie truualandlikud sulased, olete kohustatud temale 
igasugust abi andma ja koos temaga Hmelnitski ja tema liitlaste vastu minema. Meie aga 
lubame teile teie ustava teenistuse eest kuningale ja Rzecz Pospolitale armu ja vabadusi. 

Jan-Kazimierz, Rzecz Pospolita kuningas. 

Antud Varssavis veebruarikuu kahekümne esimesel päeval. 

Kroonikantsler Leszczynski, oma käega.» 

«Oma käega .. .» kordas Bogun mõtlikult, kattes oma laia pihuga äsjaloetud 
kuningliku ukaasi. 

Andri Berlo ei sulgenud suud ja jälgis polkovniku iga liigutust. Keele peal sügeles 
küsimus: «Me ei ole veel vannet andnud, võib-olla tahab kuningas just meid oma 
heldusega üle külvata .. .» 

Bogun mõtles ja ütles: 

«Oma käega. Oma käsi peaks seisma ainult oma taskus ega tohiks võõrastesse 
taskutesse ronida. . . Kuningas, kuningas .. .» 

«Narr, narr, loraja . . .» koristas puuris papagoi ja laksutas tiibu. 

«Tark jutt!» purskas Bogun naerma. 

«Tark! Tark!» hüüdis papagoi jälle, kuid Bogun ähvardas teda sõrmega, ja lind jäi 
vait. 

Päikesekiir libises mööda aknaid, mängis kapiklaasi-del, mille taga sillerdasid 
hoolikalt riiulitele ritta pandud sinised, punased ja rohelised karahvinid ja karikad. Kiir 
murdus rohelistel karukujulistel klaasnõudel, mis olid kaelani täis aromaatset jatranovkat. 
«Perenaine pani selle lihavõttepühadeks käima,» mõtles Bogun, «kus me aga lihavõtte 
ajal oleme? Ja mis perenaisega teha?» Varsti sünnitab Marta talle poja. Boguni nägu 
kiskus laiale naerule ja kirjutaja imestas, mille üle polkovnik naerab. Mis naljakat selles 
kuninga ukaasis on? 


«Jah, poja,» kinnitas Bogun endale. «Ainult poja, Marta, kas sa kuuled?» Kuigi Marta 
oli sel silmapilgul temast kolm tuba kaugemal, näis Bogun kuulvat tema vastust: 
«Kuulen, Ivan, kuulen .. .» 

«Kus see munk on?» küsis Bogun äkki karmilt, ja Andri Berlo, kes tabas tema hääles 
hästi tuttavat teravust, kargas püsti ja lõi kannad kokku, nii et kannused tärisesid. 

«Kindluses.» 

«Jalamaid siia tuua!» 

«Kuulan, pan polkovnik.» 

Kui Bogun oli Berlo välja saatnud, läks ta magadis-kambrisse. Marta istus koos 
vanakese teenija Dokiaga laua ääres. Taldrikul nisuterade vahel jalutas ämblik. Bogun 
ilmus nii äkitselt, et teenija ega Marta ei jõudnud taldrikut ära peita. 

«Kas'teil häbi pole?» noomis neid Bogun. «Ise olete kasakanaised, kuid usute 
niisugust lollust. Vanamoor, sa nähtavasti katsud jälle ennustada, kas Marta sünnitab poja 
või tütre ... » 

«Jajah, mu kallike,» ütles vanaeit püsti tõustes. «Ikka poja, poja! See on ristiga 
ämblik, sain ta suure vaevaga kirikuvõlvilt kätte, see näitab tõtt. Lase ma ennustan ka 
sulle, Ivan ... » 

«Ämblikud ainult lossides ja kirikutes elavadki, memm Dokia,» naljatas Bogun 
naeratamata. 

Ta istus tugitooli Marta kõrvale ja võttis pihku naise pika tumeda juuksepalmiku, mis 
üle õla rippus. Marta vaatas ärevalt mehe poole ja kohtas tema läbitungivat ning mõtlikku 
pilku. Süda hakkas ägedalt lööma. Kerge kuiv tuulehingus näis ta huuli puudutavat. 

«On midagi halba juhtunud?» 

«Kas peab siis kasakas halba kartma?» vastas Bogun põiklevalt. 

«Sul on õigus, polkovnik,» segas vahele Dokia, tõmmates valge pearäti sõlme kurgu 
all kõvemini kinni. «Kas poolakad?» küsis ta Bogunilt. 

«Aga kes siis teised?» vastas Bogun. 

«Kas lähedal?» küsis ka Marta pikapeale rahunedes. 

«Aga millal nad siis kaugel on olnud?» 

«Mina ei sõida mitte kuhugi,» ütles Marta kindlalt, nihkudes Bogunile lähemale. «Kui 
sa tulid mind jälle siit ära meelitama, siis näed sa asjata vaeva, mu sõber.» 

Üle Marta pikliku näo libises ärevusevari, ta vaatas kurbade silmadega aknast välja. 
Sealt paistis jäävangis Bug ja jõe kaldal hall lainjas kindlusemüür, mille tornidel 
päikesepaistel lipud lehvisid. 

«Ma pole sinust lahkunud sest päevast peale, Bogun, kui meid laulatati, ega lahku ka 
nüüd.» 

Kui nad millestki tähtsast ning ärevast kõnelesid, ei hüüdnud Marta teda eesnime, 
vaid liignime järgi, ja see meeldis Bogunile, sest see just nagu rõhutas nende võrdsust 
ning vendlust. Ta oli abiellunud Martaga enne Batogi lahingut. Neiul ei olnud isa ega 
ema. Zolnerid olid nad juba enne Berestetškot elusalt ära põletanud. Marta oli elanud 
oma tädi, vaese linnakodaniku juures, kelle mees oli Baris köösneriks. Pulmadest saadik 
oli Marta kogu aeg Boguniga koos olnud. Isegi siis, kui mees Batogi all šlahtaga võitles. 
Marta oli vooris, ja kui reitarid voorile kallale tungisid, võttis ta musketi kätte ja laskis 
vaenlaste pihta, surmates kolm kuninga soldatit. 


Kuid nüüd oli olukord teine. Õhus tundus püssirohu-lõhna. Oodata ei ole harilikku 
pealetungi, vaid kohutavat lahingut. Ega Hmelnitski asjata Martat Tšigiri-nisse või 
Subbotovosse saata soovitanud. Zolotaren-kogi kutsus teda enda poole Nežini. 

«Ära karda, Ivan,» lausus Marta vaikselt, silitades käega mehe nägu. «Ma tean, mida 
sa mõtled ... Kuid koos sinuga olen ma rahulikum. Ma ei suuda sinust lahus elada. Ei 
suuda.» 

«Aga kuidas temaga on?» küsis Bogun. «Harjugu juba emaihus kasakaelu 
hädaohtudega,» ütles Marta karmilt. «Kui saame vaenlasest jagu, on ka tema ühes meiega 
võitja, kui ei, hukkume kõik ... » 

«Miks sa vaikid, memm Dokia?» pöördus Bogun lootusrikkalt vana teenija poole. 

«Mis nõu mina sulle anda oskan, hetman Hmelnitski vapper rüütel! Vahvale ja julgele 
mehele saab anda ainult ühte nõu: vaata võitlusvalmilt, mõõk peos, hädaohule silma. 
Mulle tuleb meelde, polkovnik ... See oli küll ammu, kuid need sõnad on mulle 
eluksajaks meelde jäänud . .. Mu kadunud mees Panas oli koos hetman Hmeli isaga, 
sotnik Mihhailiga, türklaste kindluse 

Tsetsora müüride all. Vaenlasi oli viis korda rohkem kui meie kasakaid. Minu 
kohkunud Panas tormas Mihhail Hmelnitski telki ja hüüdis: «Pan sotnik! Kohutavalt 
palju vaenlasi on kraavide taga pikali, ei saa neid kuidagi sealt kätte ... » Kuid Mihhail 
Hmelnitski tõusis ja ütles minu Panasele: «Kui su mõõk on lühike, astu samm edasi, 
mõõk muutub pikemaks ja sa saad vaenlase kätte ... » Surres pärandas Panas need sõnad 
meie pojale .. . Mis ma peaksin sulle ütlema, polkovnik? Ka mina jään koos Martaga 
sinu juurde.» 

«Ära kurvasta, naine! Ma arvasin, et sul on parem oma aega kuskil mujal ära oodata . 
. » ütles Bogun vaikselt. 

«Meil on ainult koos sinuga hea olla,» kostis Marta. Lukas paotas ukse. 

«Koputan ja koputan, kuid keegi ei vasta,» kurtis ta. «Kirjutaja ja jessauul on seal.. 
od 

Rahulikuna ning tasakaalukana astus Bogun kambrisse, kus istusid juba kirjutaja 
Andri Berlo ja Karpo Kapusta. Kõrget kasvu, laiade õlgade ja tüseda kerega jessauul ei 
sarnanenud millegagi oma venna Tšigirini linna atamani Lavriniga. Tema ümarikul näol 
oli alati arg häbelik naeratus. Jessauuli suurt kehakaalu said oma nahal tunda 
riugastega hobused, sest ta sõitis ainult niisuguste seljas. Tema keharaskuse all 
paindudes kõõritasid nad esiotsa tema poole, katsusid jessa-uuli põlvest hammustada, end 
tagajalgadele püsti ajada või äkitselt esijalgadele langeda. Pealtnäha kohmakas, lendas 
ta lahingus hobuse seljas otsekui kurat ja valmistas Bogunile tihti lõbu oma võimsate ja 
osavate mõõgahoopidega. Egas terava keelega kirjutaja Berlo ilmaaegu napsiklaasi taga 
rääkinud: «Kui ma lahinguväljale vaatan, siis tunnen kohe ära pan jessauuli kätetöö. Kui 
lamab maas šlahtitš, kes on õlgadest kuni puusadeni pooleks löödud, siis on tema 
käsi mängus olnud.» Kuid veel rohkem hindas Bogun jessauuli oskust «keelt» tuua. 
Tarvitses teda vaid käskida ja ta 

sai «keele» kätte millal ja kust aga tahtis. See oli väga suur ning vajalik oskus. Ja kui 
ta poleks armastanud viina võtta, milles ta oli polgu kahekümne tuhande mehe hulgas 
kõige kangem, oleks Karpo oma venna asemel Tšigirinis olnud .. . Nõnda rääkis ta ise 
kõvasti tuuris olles. 

«Kus siis munk on?» küsis Bogun laua taha istudes ja käeliigutusega ka kirjutajat 
ning jessauuli istet võtta paludes. 

«Seal,» näitas jessauul käega ukse poole ja istus raskesti ohates. 

Berlo varjas peopesaga muiet ja nihutas oma tooli Bogunile lähemale. 

«Mis sa tast seal hoiad? Siia tuua,» käskis Bogun. «Ega ta jooksu saa, vahimees on 
temaga trepil...» 

«Ka ilma vahimeheta ei jookseks ta kusagile,» ütles kirjutaja tähendusrikkalt.. 

Bogun vaatas ainult viltu jessauuli poole. See läks näost punaseks, sügas kukalt ja 
kurtis: 

«Mulle sattus pihku vähese jutuga munk... Eks siis mu poisid maalisid ta näo veidi 
üles ...» 

«Kui nad tal ainult keelt suust ära ei kiskunud,» ütles Bogun. 

«Jumal hoidku selle eest, polkovnik. Kõneleb päris hästi ja ladusasti,» rõõmustas 
jessauul, et nii kergesti pääses. Ta teadis, et polkovnikule ei meeldinud, kui vangide ja 
«keeltega» toorelt ümber käidi. 

Jessauul kargas kähku püsti, tegi ukse lahti ja hüüdis: 

«Gervassi, too pan jesuiit siia!» Heitis siis pilgu Boguni poole ja hoiatas: «Ainult 
palun sind, polkovnik, ära minu peale vihasta: munk räägib küll ladusasti, kuid väikese 
vilinaga . .. Tuli välja, et tal on pehmed hambad, Gervassi rusikas aga on nagu rauast...» 

Bogun mõõtis Gervassi saatel tuppa astunud munka läbitungiva pilguga, nägi ta 
kohkunud näol siniseid muhke ja ütles jessauulile: 

«Sul on toredad maalrid, jessauul. . .» Pöördus siis munga poole ja küsis musta vurru 
otsa närides läbi hammaste: «Mis tuuled siis sind meie maale tõid, jumalamees?» 

Jeremias Gunzel, alias negotsiant Umberto Meloni, nüüd aga vend Sebastian, sattus 
segadusse, tõmbas pea õlgade vahele, kummardas aupaklikult, nii et silmi ei saanud näha, 
ja vastas vaikse häälega: 

. . «Teie heldus, olen tagasiteel Kiievi tsistertslaste kloostrisse.» 

«Kustkohast?» 

«Krakovist, teie heldus.» 

«Mis sa Krakovis tegid?» 

Vend Sebastian tõstis silmad taeva poole, lõi risti ette ja vastas Bogunile: 

' «Käisin emaga jumalaga jätmas, ta on praegu juba kõigekõrgema kohtumõistja 
aujärje ees.» 

«Aga nüüd kõnele mulle tõtt.» Boguni silmad puurisid munga hirmust halli nägu. 
«Mis asja pärast sa meie maale tulid?» 

Jessauul Kapusta ohkas, hakkas nohisema ja nihutas end mungale lähemale. 

«Kõnele,» käskis Bogun. «Jessauul kiitis sind, ütles, et sa olevat jutukas jesuiit.» 

«Teie heldus, jessauul käis minuga halvasti ümber. Ei ole ilus jumalameestega 
nõndamoodi talitada.» 


«Inimesi elusalt tuleriidal põletada ja teiba otsa ajada ei ole ka ilus, jumalamees,» 
ütles Bogun. «Kuidas seda nüüd pühad mehed ütlevad? Ahah, inimese teed on teadmata . 
.. Said kaevata jessauuli peale ja küllalt. Kõnele!» 

Boguni hääles kostis ähvardus. 

Jeremias Gunzel vaatas altkulmu Boguni karmi näkku. See siis ongi see Bogun, 
kelle peale Rzecz Pospolita kroonikantsler ja kroonihetman, koguni kuningas Jan- 
Kazimierz ise suuri lootusi panevad. Siin Vinnitsas kuulis ka Gunzel ise, et kuuldus, nagu 
polevat Bogun Moskva tsaarile vannet andnud, vastab tõele. Ei ole ainult päris kindel, kas 
see on tehtud tagamõttega või on vande andmisega ainult juhuslikult viivitatud. Rulli 
keeratud kuninglik ukaas lebab aknalaual. Tähendab, polkovnik on selle juba läbi 
lugenud. Võib arvata, et Bogun on koguni juba otsuse teinud. Kuidas nüüd kirjutaja ja 
jessauuli juuresolekul käituda? Kuid võibolla on nad Boguniga ühel nõul? 
Kroonikantsler, 

305 

samuti hetmän Stanislaw Potocki ja kõige enam nuntsius Torrez kinnitasid: «Boguni 
on lihtne oma nõusse saada. Ta tahtis ju Hmelnitski paremaks käeks saada, kuid tema 
kohale trügis Zolotarenko. Ega Bogun juhuslikult Perejaslavi minemata jäänud. 
Kasakad peavad temast lugu, pööbel armastab teda ja teeb tema vägitegudest laule, 
kasakad räägivad, et tema mõõk on nõiutud. Tuleb pingutada kogu jõudu, et Boguni 
Rzecz Pospolita poole meelitada.» Talle oleks võinud otse näkku ütelda, et kuningas Jan- 
Kazimierz annab talle hetmani-kepi. Pidi nüüd halb juhus kõik segi ajama! Gunzeli 
kokkusaamine polkovnik Boguniga ei oleks pidanud mitte nõndamoodi aset leidma. Kui 
tema teener, neetud Gabeletto poleks purjus peaga loranud, siis poleks kasakad, kui 
hoolsasti nad ka läbi oleksid otsinud, teda praami pealt ketserist jessauuli juurde 
kindlusse tassinud. Gunzel võis rahul olla vähemalt sellega, et kasakad ta juurest kõike 
kätte ei saanud. Mis tema juurest leitud kuninglikku ukaasi puutub, siis sellest rabeleb ta 
välja. Ta on hullematestki hundiaukudest välja roninud. 

«Mis, kas oled keele alla neelanud, jumalamees?» 

«Ma räägin, pan polkovnik,» alustas Gunzel alandlikult. «Vaenlase luuraja või 
spioon, kelleks mind vaest ja õnnetut inimest pan jessauul peab, ma ei ole. Olen' vaga 
inimene ja Kristuse palumine on mu ainuke trööst.» 

«Aga millega sa end veel trööstid?» katkestas Bogun teda kärsitult. Ootas veidi aega 
ja küsis siis: «Mis kombel kuninglik ukaas sinu kätte sattus? Kes ta sulle andis? Kellele 
sa pidid ta viima?» 

«Teie heldus, ta anti mulle Krakovis tsistertslaste kloostris ja kästi viia Kiievi 
kloostrile. See on tõesti tõsi!» Gunzel lõi vagalt risti ette. «Vannun, et räägin õigust!» 

«Ära lora,» lausus Bogun rõhutades. «Ma hoiatan sind: räägi tõtt või ma käsin 
teistmoodi su keelepaelad lahti teha... » 

«Bogun ise küsib su käest, saatanahing!» käratas jessauul. «Vasta talle!» 

«Kes siis ei tunneks tema heldust pan polkovnik 

goguni,» pani Gunzel vagalt käed risti, «kes poleks tema vaprusest kuulnud? ...» 

«Aitab,» ütles Bogun püsti tõustes. «Jessauul, pane ta kindlusse kinni ja kuula teda 
üle viisil, nagu selle on välja mõtelnud saatan Loyola, keda need jumalateenrid Oma 
pühakuks peavad.» 


Niisugust lõppu jutuajamisele Gunzel ei oodanud. Kuhu jäävad siis 
kroonihetmani kinnitused, et otsekohe, kui Bogun kuninga ukaasi läbi loeb, on ta jutt 
teine? Gunzel, kes oli küll kange vaimult, kuid mitte lihalt, ei tahtnud uuesti tutvust teha 
kasakas Gervassi rusikatega, kes seisis ta selja taga ja hingas talle kuklasse. Äkki võib 
temaga koguni hullematki juhtuda — egas Bogun asjata Loyolat meelde tuletanud. 
Gunzelil lõid põlved värisema. Tahtmatult tuli talle meelde, kuidas Varssavi jesuiitide 
kloostri piinakambris tema käsul ühele vangivõetud kasakasotnikule vett kõrisse 
pumbati, et sundida teda üles tunnistama, mis sihiga ta Varssavisse oli tulnud. See oli 
samuti üks neid ülekuulamise viise, mida Ignatius Loyola oli soovitanud. Kuid 
niisuguseid viise tuli tarvitada ainult ketserite kallal. Kui poleks olnud neid neetud 
kasakaid ja Gabeletto poleks kohkunud, siis ei oleks kuninglik ukaas Boguni kätte 
sattunud. 

Jessauul tõusis juba püsti, tõusis toolilt ka Bogun. Kasakas Gervassi võttis Gunzelil 
küünarnukist kinni. Ja siis jõudis munk otsusele. Ta tõstis pea, vaatas Bogunile silma ja 
ütles: 

«Palun mind nelja silma all ära kuulata, heldus.» 

«Mis see siis on, kas jesuiitidel on kombeks tõtt ilma tunnistajateta kõnelda, et pärast 
kergem oleks oma sõnu tagasi ajada? Või on nelja silma all parem luisata?» 

«Palun, teie heldus, mind nelja silma all ära kuulata,» kordas Jeremias Gunzel 
pealekäivalt. 

Gunzelil ei olnud kombeks riskida. Kuid nii mõnigi kord võid riskides oma elu 
päästa. Gunzel hindas oma elu väga kalliks, isegi paavst Innocentius X hindas seda 
kõrgelt, ja nagu see vähemalt talle endale näis, jundis Gunzel kasakavanemate hinge 
selleks liigagi hästi, et veel kahelda, mis ta nimelt Boguni suust kuuleb, 

kui ta tema ette lauale paneb kroonihetmani lühikese kirja ja talle suusõnal ütleb, 
mida kuningas ning kantsler temalt tahavad ja talle lubavad. 

«Hea küll,» ütles Bogun ja pöördus kirjutaja ning jessauuli poole: «Minge 
polgukantseleisse, ja sina, kasakas, oota esikus.» 

Gunzeli süda hakkas rinnus puperdama. Süda ütles talle, et ta on talitanud hästi, on 
leidnud õige tee. On koguni parem, et asi esiotsa halvasti välja kukkus. Ja et Bogun nõus 
on temaga nelja silma all kõnelema, näitab, et ta ei taha salajastest asjadest teiste ees 
kuulda. Tähendab, tal on oma kavatsused, mida ta ei julge kellelegi usaldada. Tundub, et 
nuntsius Torrez pole eksinud ja ka kantsler Leszczynskil on õigus. 

Jessauuli rasked sammud ja kirjutaja kiire sibamine esikus vaibusid. Gunzel astus 
sammu ettepoole ja lausus oma häält kogu jõust salapäraseks tehes: 

«Ma olin teel teie juurde, teie heldus pan Bogun.» 

«Nõndamoodi külalised minu juurde ei tule, isegi mitte jesuiidid,» hakkas Bogun 
naerma. 

Polkovniku naer tundus Gunzelile hea tundemärgina. 

«Mul on teile kiri kroonihetman pan Stanislaw Potockilt, teie heldus.» 

«Ma ei pea Rzecz Pospolita kroonihetmaniga kirjavahetust,» vastas Bogun ja vaatas 
tusaselt Gunzelile otsa. 

«Kuid mulle on tehtud ülesandeks just teile, teie heldus, kiri käest kätte üle anda. Elu 
hädaohtu pannes tulin ma siia, kuid isegi teie luurajad ei leidnud mu juurest seda kirja.» 

«Halvasti otsisid, selle eest ma väänan neid veel ninast.» 


Gunzel sattus pisut segadusse. Boguni ülalpidamine oli arusaamatu. Kui ta tõesti on 
nii ustav Hmelnttskile, miks ei kutsu ta siis kasakat, ei käsi Gunzelit kindlusse viia? Miks 
ta naerab ja irvitab tema üle? Kuid oli juba hilja taganeda. Ja Gunzel kääris vasaku 
varruka üles, tõmbas küünarnuki kohalt tüki pärgamenti, mis oli inimnaha sarnane, kiskus 
selle küljest ettevaatlikult 3ahti siiditüki ja pani Boguni ette lauale. 

Temas võitlesid usk ja meeleheide. Segase pilguga jälgis ta Boguni näoilmet. 
Polkovnik ei kummarda-nudki ettepoole ja luges kõvasti (kurat võtaks teda!), nagu ei 
kardaks ta kedagi: 

«Armuline pan polkovnik! Ma arvan, et iga korralik inimene kahetseb, et sisemised 
segadused ei näita meil mingisugust rahunemist, vaid veel suuremate raskuste tekkimist. 
Seepärast tegin ma pan Pavlo Oleksziczile ülesandeks teiega ühendusse astuda ja teiega 
minu nimel ja tema kuningliku majesteedi nimel teatavates asjades läbi rääkida. Palun 
teie heldust kõiges teda uskuda,. Olen kindel teie sõpruses. 

Podhorces, 10. märtsil. 

Teie helduse heatahtlik sõber Stanislaw Pot o c k 1, kroonihetman.» 

Gunzel nägi, kuidas ihunahk Boguni põsenukkidel pingule tõmbus, ja ta nihkus veidi 
eemale. Polkovnik vaatas kuhugi üle munga pea. Bogun hingas sügavalt, tema lai rind 
tõusis ja vajus. Gunzel ei lasknud teda rääkida, vaid ütles ruttu: 

«Te tunnete ju pan Oleksziczit üsna hästi. Pan Oleks-zicz on õiget usku.» 

Bogunile tulid meelde ammuläinud päevad. 

.. Ta lamas haavatuna šlahtitš Oleksziczi mõisas. Igal pool nuhkisid ringi sellesama 
«heatahtliku sõbra» (nagu ta nüüd end kirjas nimetab) Potocki žŽolnerid ja otsisid teda 
taga. Poola regimentaarid olid Boguni pea eest tuhat zlotti lubanud. Mõne päeva pärast 
lubati juba kolm tuhatzlotti. Kuid Olekszicz ei andnud Boguni šlahtale välja. Ravis ta 
terveks ja aitas omade juurde tagasi minna. Mis on siis nüüd Oleksziczist saanud? 
Millega ta on kroonihetmani ja isegi kuninga nii suure usalduse ära teeninud? 

Gunzel astus kiirelt ja käratult nagu kass laua äärde. Võttis kaelast musta puuristi 
hõbedase ristilööduga, vajutas kergelt sõrmega selle alumisele otsale ja rist avanes. Selle 
õõnest võttis ta kokkukeeratud kirja, tegi selle kiire liigutusega lahti ja ulatas Bogunile. 

Gunzel püüdis hinge kinni pidades ennustada: kui Bogun hakkab Oleksziczi kirja 
lugema, tähendab see võitu, kui ei hakka, siis läheb Gunzelil halvasti. Kiskja 

silmadega, kes oma saaki varitseb, piilus Gunzel laugude alt Boguni poole. Polkovnik 
tõmbas šlahtitši kirja endale lähemale ja hakkas lugema. Gunzel astus kapi juurde, valas 
endale karahvinist vett kruusi ja jõi ahnelt. 

«Kõrgesti lugupeetud pan polkovnik,» luges Bogun, «minu lugupeetud pan ja vend! 
Kuulda saades, et sinu heldus ei vandunud truudust Moskva tsaarile, tundis kuningas 
sinu üle suurt heameelt. Seepärast käskis tema majesteet pan kroonihetman Stanislaw 
Potockit mind Medžiboži toimetada, et mina sinuga räägiksin. Et ma sulle kuninga ja pan 
kroonihetmani nimel ütleksin, et kuningas annab sulle kõik varasemad patud andeks, 
ja mitte ainult sinule, vaid ka kõigile polkovnikutele ning sotnikutele ja pööblile, kes 
tahavad tema kuninglikule majesteedile ustavaks jääda ega seo end Moskva tsaari ja 
Hmelnitskiga. Selle eest annab kuningas sulle, kõrgesti austatud pan, hetmanikepi, šlahta- 
seisuse ja Ukrainas niisuguse staarostkonna, missugust sa aga soovid. Selle peale on 
valmis vanduma tema heldus kroonihetman pan Potocki ja senaatorid, ning tema 


kuninglik majesteet kinnitab seda. Ja kuningas tahab ainult seda, et te ei läheks 
Moskva tsaari alla ja ei kuulaks Hmelnitski sõna. Näete isegi, kuhu poole kõik kipub 
minema. Teie endine seltsimees Hmelnitski on nüüd teie paniks hakanud ja on teid ilma 
teie teadmata teie sünnipärase valitseja, tema majesteedi Rzecz Pospolita kuninga, kelle 
all te sündinud ja elanud olete, võimu alt ära viinud ja teid võõrale tsaarile andnud. Mul 
on kroonipitseriga universaalid, millele kuningas on oma käega alla kirjutanud. Ta võtab 
ise sinu ja need, kes koos sinuga on, oma kuningliku armu alla, kui te seda soovite. Ma 
tõin nad sulle, sest et ma ammuaegsest sõprusest sinu vastu soovin sulle kogu südamest 
ja hingest head. Talitagu, kuidas keegi tahab, aga sina ära millestki enam hooli ja tule ise 
kummardama. Vastutan ise sinu elu eest, sa ära kahtle mitte milleski: loodan, et jumal 
selle sulle igaveseks rõõmuks muudab. Kirjutatud Medžibožis kuueteistkümnendal 
märtsil 1654. aastal. Sinu helduse heatahtlik vend ning teener.» 

Boguni näos ei liikunud ükski lihas. Jesuiit nägi f asjatut vaeva, et polkovniku 
meeleolust aru saada. 

Kirja läbi lugenud, keeras Bogun selle Potocki kirjaga ühte ja pistis kuntušitaskusse. 

«Kus kohas šlahtitš Olekszicz Medžibožis peatub?» 

«Kõrtsis «Krooni all», teie heldus.» 

«Kas ta ei kartnud üksi tulla?» näis Bogun imestavat. 

«Peale teie kasakate, teie heldus, pole siin kedagi, «Pealegi on tal kaitse ... » 

«Mitu horugvit Potocki juhtimise all on?» küsis Bogun äkki Gunzelilt. 

Gunzel sai Boguni küsimusest omamoodi aru. «Kakskümmend viis horugvit. See on 
nelikümmend tuhat tublit sõjameest.» 

«Kas võõramaalasi on?» 

«Viis tuhat saksa ja Šveitsi reitarit.» 

«Kui palju suurtükke?» 

«Seitsekümmend. Sada on veel teel.» 

Gunzel vastas rahulikult ja heameelega. Ta mõistis, milleks Vinnitsa polkovnik seda 
kõike pärib. Et saada julgust selle sammu astumiseks, mida talle ette pan-nakse, tuleb 
teada, kui palju sõjaväge on kroonihetmani käsutuses.- Ja esimest korda hakkas 
Gunzel ka enda poolt rääkima: 

«Pan polkovnik, julgen sinu helduse tähelepanu selle peale juhtida, et kui sa tema 
majesteedi kuninga ja kroonihetmani ettepaneku vastu võtad, teed sa suure teo oma maa 
õnneks. Sulle ei anna hetmanikeppi ja Šlahtaseisust mitte pööbel, nagu see oli Hmeliga, 
vaid Rzecz Pospolita kuningas ja senaator ise. Mis sa oma eluga riskides nende 
hulgustega jändad? Sa oled koolitatud ja vapper mees, sul on noor naine ja sa ootad 
temalt poega. Kas su naisel ei oleks mitte rahulikum Varssavis või Wavelis tema 
majesteedi pani kuninganna heatahtliku järelevaatuse all elada? Mõtle hästi järele ja 
otsusta siis. Kuid ära aega raiska. Täna-homme võivad jõuda kohale Moskva 
stolnikud koos Hmelnitski ametimeestega ja sult vande võtta. Nüüd, kus sa tead, kui 
heatahtlikud kuningas ja hetman su vastu on, oleks sul parem oma polguga nende poole 

üle minna ja kasakatele universaal välja anda, et nad enam Hmelnitski sõna ei 
kuulaks.» 

Gunzel kõneles tuliselt ja niisuguse enesekindlusega, mis tema arvates ei võinud 
enam mingisugust vastuvaidlemist leida. Bogun kuulas teda tähelepanelikult. Ja et ta 


ühtegi sõna ei lausunud ega vahele ei seganud, see tõotas head lõppu Gunzeli 
missioonile, mida oli pühitsenud ning õnnistanud paavst Innocentius. Võit oli juba 
käegakatsutav. Räägi, mis tahes, kuid Bogun pole Võgovski! Gunzelil läks isegi kurk 
kuivaks. 

«Ütlen veel rohkem,» jätkas Gunzel usaldavalt, madaldades häält, «isegi tema 
pühadus paavst Inno-centius X, kes sinu vaprusest väga palju kuulnud on, peab lugu sinu 
mõistusest ja kommetest. Ja võttes kuninga käest vastu hetmanikepi, leiad sa ka paavstilt 
toetust, mida aga see väärt on, seda pole sulle, polkovnik, vaja seletada.» 

«Mul on üks küsimus,» lausus Bogun laua tagant välja tulles kareda häälega. 

«Olen sinu teenistuses, pan polkovnik.» 

«Kas on õigus, et jesuiidid ei karda ei piinamist ega surma? Et paavsti õnnistus 
kaitseb neid piinade eest?» 

Gunzelile tundus, et põrand, millel ta seni kindlalt mõlema jalaga oli seisnud, lõi ta 
all vankuma. Sest mispärast siis aken äkki paremale viltu kaldus, ja ta silmad Boguni 
topelt nägid? 

«Miks sa ei vasta?» 

Käed selja taga, seisis Bogun otse munga ees. Ta oli Gunzelist peajagu pikem. Gunzel 
kannatas ta kindla pilgu välja ja ütles: 

«Jah, sinu heldus, jesuiidid on Rooma usutunnistuse tugi. Südamed on neil kindlamad 
kui kivi ja lihased kõvemad kui damaskuse teras.» 

«Küll ma näha saan, kas sul on õigus,» lausus Bogun tähendusrikkalt, ja Gunzel nägi 
võpatades tulukest ta silmis. 

«Mis sa siis otsustad?» küsis Gunzel ärevalt. «Või tahad veel järele mõtelda?» 

«Minu otsus on niisugune,» lausus Bogun kindlalt. «Sina, paavsti teener, kivisüdame 
ja terasmusklitega mees, sõidad tubli kaitse ja minu jessauuli järelevalve 

all Tšigirinisse. Seal on sul võimalus läbi rääkida hetman Bogdan Hmelnitskiga ja 
võib-olla tuleb sul ka Lavrin Kapustaga juttu ajada ... » 

«Võta aru pähe!» hüüdis Gunzel. Ta lõi koguni taaruma, ja et mitte maha kukkuda, 
haaras käega laua äärest kinni. «Pea nüüd ometi, pan polkovnik! Sa ei talita ilusasti. Ma 
tulin sinu juurde parlamentäärina ja isegi sõjaseaduste järgi pead sa mu puutumatuna 
vabaks laskma.» 

«Sind pole ju veel keegi nagu kord ja kohus puudutanudki,» sõnas Bogun naerdes. 
«Mis parlamentäär sa oled? Sa tulid mulle äraandmist pakkuma. Paavsti mürkrhadu! Te 
ei tunne Boguni!» Ta hoidis end suure vaevaga tagasi, et ülestõstetud kätt mitte vastu 
jesuiidi norus pead langeda lasta. 

«Pan polkovnik, teie heldus,» haaras Gunzel Boguni kuntušivarrukast kinni, «kas teil 
südant ei ole?. . . Pea meeles, paavst ei anna sulle niisugust tegu andeks .. . Saad kogu 
eluaeg kahetsema, et minuga nõnda talitasid ... kogu oma eluaeg, mida sul lühendatakse.» 

«Gervassi!» hüüdis Bogun. Kasakale, kes ilmus uksele, püstol laskevalmis käes, andis 
ta käsu: «Vii see must ronk kindlusesse ja hõika kähku jessauul siia.» 

«Pan polkovnik,» hüüdis Gunzel anuvalt, «ära tee nõndamoodi, käsi mind, 
jumalasulast, vabaks lasta!. . .» 

«Lähme, lähme, jumalasulane,» ütles Gervassi oma bassihäälega ja tonksas mungale 
püstoliga selga. 


-.. Samal ööl asus jessauul kahekümne kasakaga .Vinnitsast teele hetmani residentsi 
Tšigirinisse. Koos Boguni kirjaga Hmelnitskile olid tal kaasas Potocki ja Oleksziczi 
toredad kirjad ning kuninga ukaas. 

Käsist-jalust sadula külge seotud Jeremias Gunzel rappus nagu jahukott kasakate 
vahel hobuse seljas ja needis nuntsiust, kroonihetmanit, kuningat, Boguni ja isegi püha 
paavsti, kelle armust tuli tal esimest korda elus säärasesse lõksu langeda. 

Pääsemiseks ei olnud mingisugust lootust. Muidugi on Vinnitsasse jäänud teener juba 
Poola laagrisse kihutanud. Ent kuidas saavad teda niisuguses täbaras olukorras aidata 
kroonihetman või kas või kuningas ise? 

Jessauul Karpo Kapusta ei pööranud mungalt silmi. Tal ei läinud peast polkovniku 
sõnad: «Hoia jesuiiti nagu silmatera. Kui viid ta tervena ja hea tervise juures kohale, saad 
hetman Bogdani tänu osaliseks.» 

Hobuste kabjad loopisid üles sulalund. Selge taevas oli stepi kohale tähistelgi 
laotanud. Tee viis läbi metsa. Möödunud-aastased mädanenud lehed levitasid lämmatavat 
haisu. Kasakasalk oli kahte ritta veninud. Polnud kuulda juttu ega naeru. Kes hoidis kätt 
musketil, kes pigistas peos mõõgapidet. Metsasügavusest kuuldus huntide ulgumist. 
Hobused hakkasid korskama, ratsanike all hüplema. Jälle vaikus. Ainult läbipõimunud 
puudeladvad kohisesid ja raputasid okstelt kasakatele näkku veepiisku. Noorkuu taevas 
säras hõbedaselt nagu vahe mõõgatera ja näis ootavat, et vapper kasakas ta oma pihku 
võtab. 


17 


Mööda seinu roomasid tarakanid. Kirbud puresid keha, näksisid valusasti. Šlahtitš 
Pavlo Olekszicz oli sunnitud voodist välja kargama ja laua äärde pingile istuma. Pehmest 
vahast küünal põles viletsasti. Oli tunda mädanenud kapsa lehka ja kuulda, kuidas vahe- 
seina taga kõrtsmik ja ta naine kumedalt juttu ajasid. 

Haigutades ja rinda kratsides ootas Olekszicz kärsitusega koidupuhet. Teener norskas 
läve ees vilditükil. Tarakanid jalutasid takistamatult mööda ta nägu, tema aga magas nagu 
surnu, ja kõigiti oli näha, et holopi vere peale kirbud nii väga maiad ei olnudki. Olekszicz 
valas endale suurest kannust klaasi leiget õlut ja jõi huuli prunti ajades selle pikkamisi 
ära. Õllest tõusis hallituselõhna ja sellest näis olevat küllastatud kogu õhk selles viletsas 
kõrtsikambris, kuhu kiire asjaajamine oli Oleksziczi sel paastukuuööl toonud. 

Ennast haletsedes vaatas ta oma kägardatud kuube ja seina ääres aluspõhul vedelevat 
kortsus kuntušši. Oma mõisas Ternopoli lähedal oleks Oleksziczil praegu, jumala eest, 
palju parem. 

Kui teda poleks kroonihetmani peakorterisse kutsutud, siis ei oleks Oleksziczil vaja 
olnud ennenägema- 

tuid, pealegi veel üsna hädaohtlikke askeldusi endale kaela võtta. 

Seekord rääkis kroonihetman Stanislaw Potocki temaga imetlusväärselt viisakalt. 
Pan Potocki ütles talle: 

«Teie peale loodab tema majesteet kuningas ise, mis [ aga minusse puutub, siis sellest 
ei maksa rääkidagi!» 


Mis jäigi Oleksziczil pärast seda enam teha? Sõna kuulda ja kroonihetmani ülesanne 
täita, pealegi kui sellest teadis tema majesteet kuningas ise. Ja nõnda sattuski Pavlo 
Olekszicz Medžiboži. 

Munk Sebastian, kellega koos ta kuni Medžibožini sõitis ja kes temalt kirjad võttis, et 
ise edasi Vinnitsasse sõita, oli Oleksziczi arvates tark ja ettevaatlik mees. Egas pan 
Potocki muidu käskinud teda kõiges, munga nõuannete järgi talitada. Lugupidamine, 
mida kroonihetman munk Sebastiani vastu üles näitas, kõneles, et see polnud harilik 
munk. Kuid peale selle, et ta nimi on Sebastian ja et ta kuulub tsistertslaste ordusse, kellel 
on Kiievis oma klooster, ei teadnud Olekszicz oma kaaslasest midagi. 

Sellest silmapilgust peale, kui munk Vinnitsasse iedasi sõites Oleksziczi saja 
husaariga Medžiboži jättis, lolid ta enesekindlus ja rahu nagu käega pühitud. See-Ipärast 
ehk pan Olekszicz ei saanudki enam magada ega ; pikali olla. Ilmaaegu süüdistas ta selles 
Medžiboži kirpe ja tarakane! ... 

Ent mis halba talle siis ikka juhtuda võib? Munk kas Itoob Bogunilt vastuse või ütleb 
Bogun kokkusaamisest temaga ära. «Kui ometi midagi kindlat teada saaks ja sellest 
neetud Medžibožist minema pääseks,» mõtles šlahtitš kärsitult. Kuigi Hmelnitski 
kasakaid siin ei lolnud ja husaarisotnja Oleksziczit kaitses, kuid kau-tgelt kindlamini 
tunneks ta end pan Potocki laagris. 

Ent selle eest, kui Oleksziczil on õnne ja Bogun «kuninga ning kroonihetmani 
ettepaneku vastu võtab, saab Oleksziczist Rzecz Pospolita senaator. Temast saab kadunud 
Adam Kisseli vääriline järeletulija. Pan potocki ütles ju päris selgesti, et Kiievi 
vojevoodkond antakse temale, Oleksziczile. 

Need mõtted tõid südamele rahu. Kui see ometi nii 

läheks! Bogunist saaks hetman ja temast, Oleksziczist, Kiievi vojevood. Šlahtitši 
huultele tekkis koguni midagi naeratusetaolist. Ei, see kukkus siiski hästi välja, et ta 
tookord polkovnik Boguni Žolnerite eest päästis! Niisugust asja ei unustata. Bogun peab 
tema vastu eluaeg tänulik olema. Juba ainult see kaalus eelseisval jutuajamisel temaga 
väga palju. 

Nüüd oli Olekszicz kindel, et Rzecz Pospolita, kuningas ja senaatorid saavad tema 
vastu tänulikud olema. Bogun ei ole Võgovski või mõni teine kasakavanem-konnast. 
Boguni järel läheb kogu kasakavägi, isegi kogu pööbel. Siis on alles Hmelil ja 
moskoviitidel tants lahti! Kui ometi kiiremini valgeks läheks! Nüüd ei kär-sinud 
Olekszicz juba teisel põhjusel oodata. 

Üks mõte ajas teist taga. Kõik näis kõige paremini minevat. Oleksziczi erutatud 
ettekujutus maalis rõõmsaid tulevikupilte. Kõige tähtsam on vanemkond ja kasakad enda 
poole meelitada. Küll nad Boguni järel lähevad. Selles kahelda on naeruväärt. Samuti 
läheb ka pööbel. Ja siis on hõlbus temaga hakkama saada. 

Kroonihetman rääkis õigust, kui ütles, et pööblit ei tohi moskoviitidega ninapidi 
kokku lasta. Moskva poole kisub neid just seepärast, et nad teavad, et venelastega ühes 
leeris pole neil poola šlahta poolt hädaohtu karta. 

Kas olid selle põhjuseks mõnusad mõtted või andis end väsimus tunda, kuid 
Olekszicz jäi, pea käte vahel, tukkuma. Õige pea segunes ta sügav vilinaga hingamine 
teenri norskamisega. 


.. . Ei tukkunud ainult husaari-rittmeister pan Zaborowski, kes tegi sel ööl juba kolmat 
korda kümnekonna husaariga unistel Medžiboži tänavatel ringkäiku ja kuulatas teraselt 
iga sahinat. Ettevaatus ei tee kunagi paha, mõtles rittmeistef. Kui Boguni kasakad ainult 
mõne miili kaugusel seisavad, ei ole igasugustest rüütlikohustustest hoolimata, mis 
šlahtitš Oleks-ziczi sõnade järgi polkovnik Bogunil ta vastu olevat, kunagi paha kõigeks 
valmis olla. 

Õigust öelda, rittmeister Zaborowski ei olnud arg ega kartlik mees, kuid see neetud ja 
Poola kroonile 

õnnetu sõda Hmelnitski ja tema pööbliga on õpetanud .alatasa midagi halba ootama. 
Mis rüütlikohustusi lihtsal pööblil ikka saab olla! Pealegi on ka pan kroonihetmani saadik 
Olekszicz ise nende lahkusulistega ühte usku, kuigi mitte ainult pan Potocki, vaid ka 
kuningas seda šlahtitšit usaldab. Mis seal ikka teha, Adam Kissel oli samuti kreeka usku. 
Kuid see mees vääris lugupidamist. 

Kui kroonihetman rittmeister Zaborowskit kuulda võtaks, siis kõige paremaks viisiks 
sõgedat pööblit ja neetud kasakaid taltsutada oleks otsekohe kõigi horug-videga 
Ukrainasse tungida, kõik linnad ja külad tuleroaks teha ja kogu elanikkond käsile võtta. 
Keda ei saa maha lüüa, need müüa tatarlastele ja türklastele orjadeks. Siia maale ei tohi 
jääda ühtegi ketserit. Siis aga panna siia elama oma pospoliidid ja need samuti kõvasti 
pihku pigistada. Vana pan Zaborowski kirjutas talle Wroclawi lähedalt, et pööbel 
kroonimaadel on muutunud jultunuks ja sõnakuulmatuks, ei maksa korralikult sintsi, 
panevad mõisateolt jooksu ja iga öö tuleb hirmu tunda, et pistavad punase kuke räästasse. 

Kahju, et rittmeister ise ei saa kodukohta sõita. Siinsetel Poola maadel on ta õppinud, 
kuidas pööbliga ümber käia, ja näitaks nüüd ka oma holoppidele, kuidas pani austada 
tuleks! .. . 

Kuid kõige järgi, mida rittmeister Zaborowski teadis, tuli välja, et nii nagu tema 
tahab, talitada ei saa. Seda vähemalt kinnitas talle kohtunik Karol Burczak. Kohtunik aga 
saab neist asjadest hästi aru, sest ega ta muidu pan kroonihetmani parem käsi ole. 
Kohtunik kõneles: 

«Kui kogu sõjaväega Ukrainasse minna, tungivad moskoviidid Leedu kaudu kallale, 
tulevad meie selja taha. Meie oleme siin seotud, nemad aga marsivad Varssavi ja Krakovi 
peale. Nüüd oleme kahest küljest ähvarduse all!» 

Isegi nüüd neid Bratslavi kohtuniku sõnu meelde tuletades tuli kibe maik suhu. 
Kuidas küll Ukraina pööbel ja kasakad nii kavalaks on läinud? Kes neid on õpetanud? Oi 
jumalaema! 

Rittmeistri seljataga ratsutasid husaarid, kuid ta 

kahtlustab nüüd oma mõtetes ka neid. Mine tea, mis neil peas mõlgub ... Kõik on küll 
kõrgest soost šlah-titšid, aga küll oskavad alles kaevata! Millal nad pole palka kätte 
saanud, millal nad pole rahul, et nii äkitselt talvekorterist ära toodi, millal nad lihtsalt ei 
taha sõdida... Ja ka husaari-rittmeistril põle südames mõnus tunne. 

Kas tõesti oli kunagi niisugune aeg, et pööbel ja kasakad värisesid juba ainult sellest, 
kui poola šlah-titšit nägid? Isa jutustas, kuidas kuningas Sigismund [III ajal oli elatud. Siis 
oli tore aeg! Ukraina mõisates voolas vein jõgedena. Pööbel kuulas alandlikult šlahtitšite 
käsku. Registrikasakad ei teinud muud, kui täitsid kroonihetmanite korraldusi — võitlesid 
tatarlaste või türklaste vastu, kaitsesid Rzecz Pospolita piire. Oh, kui saatus oleks lasknud 


rittmeister Zaborowskit neil õnnistusrikastel aegadel elada! Kuid ei lasknud! Isegi 
külmajudinad jooksid üle selja. 

Öö oli küll soe, taevas oli küll kevadiselt tähti täis ja ümberringi valitses vaikus, kuid 
rittmeistrile tundus see kahtlane vaikus surmavaikusena. Ta peatas oma hobuse 
Medžiboži viimase tare juures, kus tee pööras lõunasse, sinna, kus valitses lahkusuliste 
võim. 

Seal kuskil kaugel Tšigirinis, võib-olla et ka Subboto-vos, on Hmel oma röövlitega. 
Oleks tahtnud kõige rängemate sõnadega kiruda jesuiite, kes kelkisid, et saadavad Hmeli 
teise ilma. Ta elab edasi ja see on kõik! Kuid vendadele jesuiitidele tuleb siiski au anda. 
Rittmeister Zaborowski koguni võpatas, kui tuletas meelde, et just sel minutil viibib 
kuskil Vinnitsas munk Sebastian. Tõtt öelda, poleks rittmeister sinna isegi kuninga käsul 
läinud. 

Kaugelt kostev kabjaplagin sundis rittmeister Zaborowskit kuulatama. Ta kuulis, 
kuidas husaarid ta selja taga mõõgad tupest tõmbasid. Ta ise võttis välja püstoli ja vahtis 
teraselt ööpimedusse. Kabjaplaginast võis aru saada, et sõidab ainult üks ratsamees. 
Võib-olla on see munk Sebastian? Vahest ehk ta teener? Kuid ehk on see koguni kasakate 
luuremees? Viimane on siiski vaevalt usutav. Egas luuraja nõndamoodi lähene! 
Arvatavasti on see ikkagi munk või ta teener. Kas nii 

või teisiti, kuid tuleb valvel olla! Rittmeister andis husaaridele sosistades käsu: 

«Kui mõtleb põgeneda, elusalt kinni võtta!» 

Husaarid ratsutasid poolringi ja jäid liikumatult paigale. 

Pikalt oodata ei tulnud. Hobune tõi ratsaniku otse rittmeister Zaborowski poole. 
Noorkuu valgustas sihvakat kasakakogu, kes istus kindlalt sadulas ja oli veidi ettepoole 
kummardanud. Mees ütles poola keeles: 

«Mul on polkovnik Bogunilt ja munk Sebastianilt tema heldusele pan Oleksziczile 
tähtsad sõnumid üle anda. Palun mind tema juurde saata.» 

«Kes pan on?» küsis rittmeister karmilt. «Pean teadma, kellega ma räägin.» 

«Ärge laske end sellest segada,» vastas ratsanik kindlalt poola keeles, «viige mind 
kähku kõrtsi.» 

«Ma pean teadma, kellega ma räägin,» ei jätnud rittmeister järele. 

Zaborowskil tekkis peas kahtlus, kas selle ratsaniku ootamatu ilmumine ei tähenda 
ehk midagi halba. Kus on siis munk ja ta teener? Kuid ratsanikult seda küsida oleks 
ettevaatamatus. Kust ta šlahtitš Oleksziczit tunneb? Kuid ka seda ei tohtinud küsida. 
Jumalaema! ... Pea käib ringi. Aga muuseas, kui ta selle tundmatu kasaka kõrtsi viib, 
selgub kõik. Sest tundmatu on ju üksi ja tal ei paista isegi püstolit vööl olevat. Mis ta saab 
saja husaari vastu teha? Ent siiski küsis rittmeister veel kord: 

«Palun oma nimi ütelda.» 

«Te olete liiga pealetükkiv. See ei ole viisakas ega tee tõelisele rüütlile au,» vastas 
tundmatu järsult. 

«See häbematus võib teile pea maksma minna,» ähvardas Zaborowski. 

Kuid mis teha? Ei jäänud üle muud, kui tundmatu kõrtsi viia. 

. . Slahtitš Olekszicz ärkas sellest, et rittmeister Zaborowski teda kõigest väest õlast 
raputas. Teenrit nii viisakalt ei äratatud, talle andis rittmeister jalaga ribi-kontide vahele. 
Teener hõõrus rusikaga uniseid silmi la tormas siis käkaskaela võõrusesse. 

«Pan Olekszicz,» kordas rittmeister Zaborowski, ikka veel šlahtitšit raputades. See 
tegi küll silmad lahti, kuid ei seletanud veel midagi. «Pan Olekszicz, Bogun Saatis 
käskjala ...» 

Alles nende sõnade peale kargas Olekszicz jalule ja jäi vahtima tundmatut, kes nagu 
meelega pimedas nurgas seisis. Tuhm koiduvalgus tungis kambrisse nõrga paistena. Kui 
rittmeister äkitselt ukse lahti paiskas, kustus küünal ja nüüd valitses kambris hämarus. 
Kuid selleski viletsas valguses, milles ähmaselt ainult inimeste kogud esile kerkisid, lõi 
Olekszicz tundmatut terasemalt silmitsedes taaruma ja istus üllatunult pingile. Rittmeister 
arvas, et tal hakkas paha, ja kargas tema juurde. Seepärast ta ei näinud, kuidas tundmatu 
hoiatavalt sõrme suu ette tõstis. Imestunud Olekszicz suutis äreva häälega öelda: 
«Teie?!» 

«Mina see olen, pan Olekszicz,» vastas tundmatu. 

Oleksziczil hakkasid ootamatusest käed värisema. Ta tõusis püsti nagu kuutõbine. 

«Palun jätke meid üksi, pan rittmeister.» 

Niipea kui rittmeister oli toast lahkunud, pani ta ikka veel värisevate kätega ukse 
haaki. 

«Kas see olete tõesti teie ise?» kordas Olekszicz, ega uskunud ikka veel oma silmi. 

«Nagu näete, olen see mina. Kui asi minu ausse puutub, olen ma harjunud ise selle 
juurde ilmuma, kes mõtleb sellest omamoodi aru saada. Omal ajal te just sellepärast 
minust lugu pidasitegi, nagu te seda neil ammuolnud päevadel nii mõnigi kord mulle ütle- 
site ...» 

«Pan Bogun!» hüüdis Olekszicz rõõmsalt. «Pan Bogun! Ma ei leia sõnu, millega oma 
austust teie ees, oma vaimustust teie läbitungiva mõistuse ees avaldada. Kas tõesti on mul 
õnn teid oma silmaga näha?!» 

«Jaa, teie heldus, teie ees seisab Ivan Bogun, kui te. just temale oma kirja kirjutasite 
ja kui kuningas ning Potocki temale oma kirjad adresseerisid.» 

«Palun istuge.» Olekszicz pühkis kuntušihõlmaga pingi puhtaks ja ütles veel kord: 
«Palun istuge, pan polkovnik.» 

«Mina ag'a arvan, pan Olekszicz, et parem oleks, kui me hobuste selga hüppaksime 
ja ivakeseks ajaks steppi sõidaksime, et kõige üle ilma tunnistajateta läbi rääkida.» 

«Kuid kes meid siingi segab, pan polkovnik?» 

Boguni ettepanek ei meeldinud Oleksziczile. Misjaoks kuhugi steppi sõita? Kas ei 
peitu selle taga mingisugune lõks? Kuid Bogun ise ju ei kartnud ja tuli tema juurde. See 
tähendas üsna palju. Igaks juhuks küsis Olekszicz: 

«Olete üksinda, teie heldus?» 

«Kui mitte kaasa arvata mu mõõka, olen ma üksinda, teie heldus,» naeratas Bogun 
armastusväärselt. 

«M556k loeb teie käes rohkem kui tuhat kasakat. Mis tuhat? Kümme tuhat!» lahutas 
Olekszicz lipitsevalt käsi. 

«Ma näen,» ütles Bogun, «et te kõhklete ... Meil on vaja rääkida nelja silma all ja 
mina vastutan stepis teie elu eest...» 

«Samuti, julgen ütelda, nagu mina teie elu eest siin,» vihjas Olekszicz mitte just 
kahemõtteliselt husaaridele. 

Bogun ainult muigas nende sõnade peale. 


«Teie heldus on just nagu nooremaks läinud,» ütles Olekszicz ja lisas-kähku: «Ju vist 
sellepärast, et olete nüüd naisemees.» 

Boguni pilk läks viivuks ähmaseks. Kustkohast jesuiit ja šlahtitš tema abielust 
teavad? Miks see neid huvitab? Ta oli selle peale mõtelnud juba teel Medžiboži. Kuid ega 
ta selleks keset ööd siia sõitnud, et selgitada, kust šlahtitš, jesuiit ja kõik teised 
šlahtakoopa kuradid teavad, kuidas ta elab. 

Bogun aimas, missugune raske võitlus Oleksziczi südames praegu käib, ja ta ei 
kiirustanud teda takka, nagu andes talle aega järele mõtelda. Kuid ta oli kindel, et 
Olekszicz tuleb. 

«Noh, teie heldus, ärme aega raiskame.» 

Bogun astus kindlal sammul ukse poole ja Olekszicz, just hagu kartes, et Bogun võib 
ära minna, haaras tal käest kinni. 

«Palun oodake, heldus. Kas tõesti ei saa siin läbi rääkida? Kirjades on ju kõigest 
heatahtlikult öeldud .. . 

Nüüd te teate, millest jutt on. Eks munk Sebastian rääkinud ju teile ise ka üht- 
teist.» 

«Pan Olekszicz, te mõistate ju väga hästi, mis see nii mulle kui ka Rzecz Pospolitale 
tähendab. Ärme raiskame aega, ma ei saa siia kauaks jääda ... » 

«Tal on ehk tõesti õigus,» mõtles Olekszicz. «Ma saan aru: ta ei taha, et keegi teda 
siin päise päeva ajal näeks. Kuid kas ta tõesti ei saa oma otsust siin teatada? Ja kus on siis 
munk Sebastian? Kus on ta teener? Aga muide, tont nendega. Peaasi, et polkovnik Ivan 
Bogun siin on, see loeb rohkem. Nüüd võib arvestada, et Kiievi vojevoodkond on mul 
taskus.» Oleksziczi meel muutus rõõmsamaks. «Ma tulen teiega, pan polkovnik,» lausus 
ta otsus-tanult, nööpis kuntuši eest kinni ja astus Boguni kannul kõrtsist välja. 

.. . Hobuse selga istudes ütles Olekszicz rittmeister Zaborowskile: 

«Tunni aja pärast olen tagasi. Palun valmis olla, me lahkume siit!» 

Bogun hüppas kergelt sadulasse ja sõitis Oleksziczi kõrvale. 

Rittmeister vaatas ratsanikele järele, sülgas ja läks kõrtsi. 

«Arvatavasti head sõnumid,» mõtles ta, istus siis laua äärde ja nõudis määrdunud 
kaftaniga kõrtsmikult viina ja praetud kabunat. 

«Mis viinasse puutub, siis võin ma kõrgeaulisele panile kõige paremat sorti 
pakkuda,» ütles kõrtsmik rittmeistrile aupaklikult kummardades, kuid hoides niisugust 
vahemaad, mis teda Zaborowski pikkade käte ja raskete rusikate eest kaitses, «kuid 
kabunaid ei ole, teie heldus.» 

«Sada tuhat kuradit sulle krae vahele, haisev kõrtsmik!» lõugas rittmeister, vihast 
pakatades. «Alles eile õhtul ma käskisin sind kabunaid muretseda!» 

«Kõrgeauline pan ärgu vihastagu,» liikus kõrtsmik ukse poole, «kuid kabunaid ei ole 
kuskilt võtta. Igal pool tuhnivad ringi Boguni luurekasakad ja keegi ei taha kana või 
viletsa kuke pärast oma pead kaalule panna ...» 

322 

«See on õigus,» mõtles Zaborowski, «võib ka nii viina juua, et praetud kabunat peale 
ei maitse, peaasi, kui elu sees on. Ei ole kuigi mõnus väljal niisuguse kasakaga kokku 
sattuda, nagu see, kes Oleksziczi juurde tuli.» 

Rittmeister lõi käega, viskas kõrtsmiku poolt talle teenistusvalmilt ulatatud kvardi 
hinge alla ja hakkas näsima lihatükki, mis oma maitselt saapatalda meelde tuletas. 


«Ja kõik selle lahkusulise Hmelnitski pärast!» pomises rittmeister ärritatult. 
«Jumalaema! Aeg oleks talle ots peale teha... » 
Nohisedes ja kibedat viha alla neelates rebis Zabo-rowski hammastega lihatükki. 


18 


Javdohha Ternova, sotnik Martõn Ternovõi ema, hakkas tagasi kodupaika minema. 
Jättis nuttes jumalaga tublide inimestega — Marfa ja ta mehe Jefremiga. , Tänas neid 
nende lahkuse ja soola-leiva eest, mis vastupidi inimeste ütlusele, et võõras leib 
maitseb kibe, oli talle magus maitsenud. Teda hoiti tagasi: «Misjaoks rutata, aega veel on. 
Pärast lihavõtteid lähevad ilmad soojemaks, eks siis jõua minna.» Kui ta aga läbisõitva- 
telt hetmani käskjalgadelt, kes Jefremi juures öömajal olid, kuulis, et Perejaslavis 
Raada olnud, ei saanud ta enam rahulikult istuda ega pikutada. Süda igatses 
Ukrainasse, Baigorodi, kuigi ta ise mõnikord mõtles, et Baigorodist on ehk vaevalt 
midagi järele jäänud. 

Mis sellest, et eluraskused ja mured olid igaveseks kortsud tema otsaette äestanud, 
kunagi tulistest silmadest naeru röövinud, sihvakad õlad longu vajutanud, pea hõbedaga 
katnud ja teda kõvasti kössi surunud, nagu käskides ainult maha oma jalge ette vaadata ja 
mitte kunagi pilku päikese poole tõsta, — kui ometi oli täide läinud see, mida ta jumalalt 
pikkadel talveöödel oli palunud. 

«Kui ainult Martõn veel elus oleks! Issand, ära võta mult viimast lootust!» 

Ja vana Ternova saatis oma õnnistusi Tšigirinisse hetman Hmelile, kes ei olnud 
pospoliitidest taganenud, ei heitnud end kuninga alla, ei läinud sultanit teenima, vaid 
astus igavesse liitu vene rahvaga, asus Moskva tsaari alla. Seda ei rääkinud üksipäini 
Moskvasse kihutavad hetmani käskjalad, vaid ka läbisõitvad kaupmehed. 

Kuigi ta oli vana ning väeti, pidas ta siiski paremaks ise teele asuda ja mitte oodata, 
kuni Martõn ta siit ära viib. Liiatigi avanes tal selleks hea võimalus — üks kaubavoor 
sõitis Dubrovka kaudu Tšigirinisse. See vedas soola. Kaupmehed tulid just parajasti siis 
kaevule hobuseid jootma, kui Javdohha vett võtmas oli. Hakati juttu puhuma ja eks ta siis 
palunudki häid inimesi: 

«Viige ka mind Ukrainasse ... » 

Ärevusest jutuga segi minnes kõneles ta endast. Venelased kuulasid teda 
tähelepanelikult ja kaasa tundes. Ja üks neist ütles: 

«Hea küll, emake, sea end valmis, viime su Tšigirinisse, küll sa seal oma poja kähku 
üles leiad, kui ta hetman Hmelnitski juures teenib ... » 

Marfa ja Jefrem saatsid Javdohha otse ree juurde. Kaupmehele maani kummardades 
palusid nad teda: 

«Vii ta kohale, hea inimene, ära teda teele jäta .. . Ta on tatarlaste läbi palju kannatada 
saanud, ta mehe piinasid poola žolnerid teiba otsas surnuks, poeg, tubli kasakas, on tal 
Hmelnitski sõjaväes, — olge vana naise vastu armulikud.» 

Kaupmees oli liigutatud. Kuidas sa teda maha jätad! «Tule istu peale, memmeke! 
Küll me su kohale viime ja sind tee peal toidame. Oleme just teel sinu maale, veame teie 
linnadesse soola. Teie saadikud käisid Moskvas ja rääkisid, et juba teist aastat on teil sool 


kallim kui pipar, sest šlahta ei lase seda Poolamaalt vedada. Ja et soola ei ole, sellest 
tulevad igasugused tõved rahva kallale.» 

«Ilma soolata ei lähe ka viin alla,» viskas nalja küüdimees, turske mees pikas 
kasukas. 

«Egas sul muud peas ole kui viin!» pahandas kaupmees. «Istu, memmeke,» aitas ta 
Javdohhat reel istet võtta. 

Jefrem, Marfa ja naabrid seisid veel tükk aega kaevu juures ja vaatasid järele 
kaubavoorile, mis Javdohha Ternova endaga kaasa viis. 

Mida kõike sa küll pikal teekonnal meelde ei tuleta, kui sõidad tagasi kodumaale! Mis 
mõtted sulle kõik pähe ei tule! Pruugib ainult silmad kinni pigistada, kui su ette kerkib 
kogu minevik, kõik, mis on nagu tormi-tiivul mööda kihutanud, nagu kõueöö üle käinud. 
Isegi see, mis on igapäevaste murede umbrohtu kasvanud, tõuseb jälle ellu ja pitsitab 
südant. Ent ükskõik mis Javdohhal ka meelde ei tule ja mille peale ta ka ei mõtle, kuuleb 
ta ikka oma Maksimi surmaeelset valu-hüüdu, kui ta Martõni kutsus, näeb pan Koriecki 
žol-nerite kohutavaid nägusid, kuuleb nende julma naeru ja küsib tahtmatult iseendalt: 
«Kas ikka tõesti seda enam ei saa olema? Kas ikka tõesti ei tule šlahta enam õnnetuid 
pospoliite piinama?» 

Kevad võttis vana Ternovat kodumaa pinnal vastu soojade tuultega, kurgede 
parvedega kõrgel selges taevasügavuses ja lume vete vulisemisega. 

Linnades ja külades, kust läbi sõideti, nägi Javdohha rõõmsate nägudega inimesi. 
Linnaelanikud askeldasid oma majade juures, pospoliidid seadsid õues atru korda, 
korstnatest kerkisid suitsukoonlad. Taredes, kus tuli ööd olla, võeti neid vastu lahkelt, ja 
jutt, mida kuuldi, oli seesugune, et Javdohha aina rätikunurgaga .rõõmupisaraid pühkis. 
Võib-olla ei satu kodumaa tõesti enam kunagi poola šlahta võimu alla? Kõik rääkisid 
sõjast, kuid sõnadest ei kostnud enam seda ärevust nagu varem, kus igal kevadel tuli 
lahingusse kodumaad kaitsma minna. 

Vene külast Dubrovkast Tšigirinisse ei olnud lühike maa. Aituma headele inimestele, 
kes viisid Javdohha Tšigirinisse! Kui ta Tjasmini kaldal siniseks värvitud Uspenski 
katedraali müüre ja kuldristi kõrge kupli otsas nägi, hakkas süda nii tugevasti peksma, et 
hing kippus kinni jääma. 

Javdohha tänas tublit kaupmeest, kuidas aga oskas, 

tahtis kõik kümme zlotti, mis Martõni antud rahast veel alles oli, talle anda, kuid 
kaupmees ei võtnud, vehkis kätega vastu. 

«Pole vaja, memmeke! Ma ei ole tatarlane, vaid venelane. Kui ma aga kunagi sinu 
Baigorodi peaksin sattuma, — mine tea, kuhu saatus kaupmeest võib viia! — siis too 
lauale maitsev borštš ja kostita mind kange mõduga ...» 

Javdohha asus Martõni otsima. 

Tšigirin pole mõni küla, vaid mürarikas linn. Ratsanikud ja jalakäijad tõttavad, 
nähtavasti on neil tähtsad asjad ajada, hobused veavad mööda tänavaid vankreid ja tõldu, 
need on porised, nähtavasti on tulnud kaugelt. Sõidab mööda suur kuuehobusetõld, selles 
istub tähtis mees, sest tõlla kannul ratsutab väledate hobuste seljas mitu kasakat, müts ühe 
kõrva peale lükatud. 


Javdohha sammus pikkamisi, ta südant täitis küll kärsitus teada saada, kus on Martõn 
ja mis temaga on, kuid ta just nagu kartis midagi halba kuulda ja seepärast ei tihanud 
vastutulijatelt küsida, kust polkovnikut või linnaatamani otsida. 

Ta seisatas sepikoja ees. Vaatas avatud uksest sisse. Vööni paljad sepad tagusid 
osavalt vasaratega. Jav-dohha vaatas lähemalt. Mis nad taovad? Piike! Süda tõmbus 
kokku, nagu oleks õnnetust aimanud. 

Javdohha sattus suurele platsile kiviaia ette. Selle taga oli kivimaja. Aknaid oli majal 
kahelt realt ja nendelt helkis päike vastu. 

Maja fassaadil oli räästa all kolm kitsast lipuhoidjat. Kahes äärmises seisid lipud — 
üks vabarnapunane ja teine valge kuldsete ristidega, keskmises oli aga bunt-šukk. 

Javdohha seisis liikumatult paigal. Ta hoidis käes kompsu ja vaatas imelikku maja, 
sinistes kuntuššides kasakaid, kes jalutasid püss käes selle ees edasi-tagasi, tõlda, mis 
parajasti just väravast välja sõitis, ja pani, kes tõllaaknast välja vaatas, nagu oleks ta 
Javdohha vastu huvi tundnud. 

Tal oli tahtmine küsida kasaka käest, kes ta lähedal edasi-tagasi kõndis, mis pan selles 
lossis elab. Kuid kasakas ei vaadanud tema poolegi. «Mis seal imestada,» 

mõtles Javdohha. «Siin käib palju rahvast, kui igaühte vahtima jääd, ei tule 
teenistusest midagi välja.» 

Viie sammu kaugusel rautatud väravast märkas Jav-dohha raudset jalgväravat, mille 
ülaosa oli võretatud. Selle küljes läikis vasktaldrik, kõrval keti otsas aga rippus väike 
vaskhaamer. Javdohha vaatas ja vangutas pahaselt pead: mida küll panid välja ei mõtle! 
Astus siis julgelt kasaka juurde ja küsis: 

«Ütle mulle, pojuke, kuidas ma sotnik Martõn Ternovõi kätte saaksin, seisab registris 
linnaatamani juures? Olen ta ema.» 

«Hiljaks jäite, emake,» lausus kasakas, «teie poeg sõitis saatkonnaga ära. Kuid astuge 
sisse linnaatamani juurde — näete seal, selle müüri taga kindluses ...» 

«Mis maale siis mu poeg saadeti?» küsis Javdohha kasakalt, tundes rõõmu, et Martõn 
on elus ning terve, ja kahetsedes, et ta teda kätte ei saanud. 

«Küll seal linnaatamani juures teile kõik räägitakse, memm, minge sinna.» 

«Aga ütle mulle veel, pojuke,» küsis Javdohha, «mis pan selles lossis elab?» 

Kasakas vaatas teda tähelepanelikult, vaikis pisut aega ja vastas siis: 

«See on pan-hetmani kantselei.» 

«Hmelnitski kantselei?» kordas Javdohha just nagu mitte uskudes. 

«Kelle oma siis?» silmitses kasakas teda teraselt. Javdohha vangutas pead. 

«Aga kes siit tõllas mööda sõitis? Ega viimati tema?» 

«See oli Transilvaania hospodari saadik, emake. Oi kui uudisahne te olete ...» 

«Ei, nii tähtis mees minu otsa juba ei vaadanud,» mõtles Javdohha, tuletades meelde, 
et talle oli paistnud, nagu oleks see pan, kellest kasakas rääkis, tõllaaknast talle pilgu 
heitnud. 

Vahikasakas ei astunud enam Javdohhast eemale. Mine tea! Vanaeit pole ehk ülepea 
sotnik Ternovõi ema. Sünnib igasugust imet... Aga muidu, pealtnäha külanaine ... 

«Aga misjaoks see haamer seal värava küljes ripub?» küsis Javdohha. 

«Memmeke, see on sinna riputatud hetmani käsul. Kui kellelgi midagi kaevata on, 
olgu ta siis pospoliit, kasakas või õiget usku šlahtitš, kogunisti ehk kaupmees või 


käsitööline, lööb ta haamriga vastu vasktaldrikut, ja kohe tuleb välja hetmani ametnik, 
viib ta jessauuli juurde, sealt aga hetmani jutule ja hetman annab korralduse.» 

Javdohha Ternova kuulas ka seda tähelepanelikult, tänas kasakat ja hakkas sinnapoole 
minema, kuhu kasakas oli näidanud. 

Teisel päeval, kui Javdohha oli selles majas, kuhu ta linnaatamani käsul paigutati, 
teekonnast välja puhanud, otsustas ta oma Baigorodi minna. 

Ilm oli ilus. Päike kuumendas maad. Tuul kuivatas loigud. Näis, nagu poleks lund 
üldse olnudki. 

Javdohha Ternova läks linna poole. Ehk õnnestub tal leida turul kedagi, kes Bratslavi 
poole sõidab... 

Ta seisatas jälle hetmani kantselei ees platsil. Vaatas läikivat vasktaldrikut j alg 
värava küljes ja astus kähku eemale, et, jumal hoidku, mitte teha nii, nagu ta öösel unetult 
asemel lebades oli kavatsenud... 

Kuid see, mis ta öösel oli mõtelnud, ei läinud ka nüüd peast. Ta ei lähe kellegi peale 
kaebama, ei lähe midagi paluma, vaid maani kummardama. .. Aga kus sa sellega! Ei 
maksa mõteldagi. Ta oli juba siinsest elust nii mõndagi kuulnud .. . Ei ole hetmani ini- 
mestel mahti Javdohha jaoks, hetmanil endal ammugi mitte. 

Javdohha oli jõudnud kiviaia juurest juba kaugele eemale, kuid seisatas ja vajus 
mõttesse. Vaatas ringi, läks tagasi. Paar minutit tammus ta kõhklevalt jalgvä-rava ees, siis 
aga kogus julgust, võttis kortsus käega haamri pihku ja lõi aralt mõned korrad vastu 
taldrikut. Ta lõi küll nõrgalt, kuid löögid tundusid talle suurtüki-paukudena. Põlved 
nõtkusid hirmu pärast. Ta tahtis juba ülepeakaela kiusatuse eest jooksu panna, kuid värav 
läks lahti ja vana naise ette kerkis sihvakas kogu, kes, nagu ta terane silm taipas, ei olnud 
lihtne kasakas. 

«Pan,» ütles Javdohha kummardades, «tahaksin hetmani juurde pääseda.» 

Jessauul Mihhailo Lutšenko, keda oli õpetanud kibe kogemus püssisepp Demid 
Pivtorakožuhhaga ja kes mäletas hästi hetmani käsku lasta vabalt sisse kõiki, kes tulevad 
kantseleisse kaebusega sõjaväe- või eravõimude peale, vaatas vanaeite vaikides, ohkas ja 
vastas: 

«Lähme, memn. Hetman just praegu küsis sinu järele, istub ja ootab, kas sa kähku 
tuled.» 

Ärevusest ei pannud Javdohha Ternova jessauuli sapist nöökamist tähelegi. Ta jõudis 
vaevalt järele pikkade sammudega astuvale jessauulile. Seisatas laial välistrepil ja vaatas 
aukartusega kõrget vasega löödud ust, mille kõrval seisid nagu kivisambad kuntuššides 
kasakad, käes paljastatud mõõgad ja vöö vahel pikad püstolid. 

Lutšenko vaatas üle õla tagasi: 

«Memm, ära kärbseid püüa, mis sa vahid ... » 

Kõrge trepiastme taha komistades oleks Javdohha äärepealt kukkunud. Lutšenko 
toetas teda küünarnukist ja julgustas: 

«Nonoh, ega sa kirikusse palvetama lähe, astu julgemini!» 

Vanaeide vaikiv aukartlikkus hakkas talle meeldima. Kõige vähem sallis jessauul 
jutukaid kaupmehi ja askeldavaid- kaebusetoojaid. Vanaeit aga tuletas talle 
millegipoolest ta oma ema meelde. 

Nad sammusid läbi pika eeskoja ja Lutšenko viis Javdohha suurde kambrisse. 


Javdohha oli küll kaua maailmas elanud, kuid niisugust kambrit polnud ta veel 
näinud! Kõrge lagi, laiad aknad, valge nagu väljas. Helepunase linaga kaetud pika laua 
ümber seisid nikerdatud seljatugedega toolid. Mõlemal pool seina veeres olid nahkadega 
ülelöödud pingid. Kui palju saapaid sellest nahast saaks? Kaminal istus kuldne ratsanik 
hobuse seljas, paljas — häbi vaadata, ja hoidis turja peal sinist kera, millele olid mingi- 
sugused kepikesed maalitud. 

«Istu, memm,» näitas Lutšenko lavitsa poole ja lahkus kambrist. 

Alles siis, kui Javdohha istet oli võtnud, märkas ta, et ei ole siin üksi. Ta vastas istusid 
kaks pani, seljas nimetähtedega kaftanid, veidi eemal pime vanaätt, kes 

hoidis noore piiga käest kinni. Akna lähedal aga istus, jalg üle põlve, võõramaa 
rõivais mees, hoidis peos' musta kübarat ja vaatas uudishimulikult Javdohhat. 

«Parem lähen ära,» mõtles Ternova. 

Kui tõuseks õige märkamatult üles ja lipsaks kambrist välja .. . Kuid vaadanud panide 
poole, kes teda põlglikult vahtisid, otsustas ta: «Ei, ma ei lähe siit kuhugi.» Süda ütles 
talle, et ei ole vaja karta. Ta peab ütlema hetmanile seda, mida kavatses. Et aga panid siin 
istet on võtnud, siis istugu peale. Eks ole nemadki paluma, mitte käskima tulnud. Ennäe, 
kui kartlikud nad on! Vaatavad kogu aeg kõrge nikerdatud ukse poole kahhelkivist ahju 
kõrval: nähtavasti tuleb sealt het-man. Ärevusest, võib-olla ka vanadusest hakkasid Jav- 
dohha sõrmed põlvedel värisema. Välisuks kääksatas, sisse astusid veel kaks pani, läksid 
pingi juurde ja istusid. Minuti pärast avanes jälle uks ja nüüd tuli, viisud jalas, kikivarvul 
sisse viletsasti riides pospo-liit, läks nurka, kuid ei istunud, vaid surus end vastu seina. 

Javdohha ei jõudnudki veel pospoliiti lähemalt silmitseda, kui üle läve astus pika 
mantliga preester, rist peos. Paljud tõusid püsti, painutasid ta ees pead. Ka Javdohha 
tõusis. Võõramaa rõivastuses panid jõllitasid ainult silmi ja jätkasid võõras keeles juttu. 

Papp tegi õhus ristimärgi, pomises midagi sisselangenud hambutu suuga ja istus otse 
ukse kõrvale pingile. 

Javdohha mõtles: «Kõik on tulnud hetmani juurde, kes kaebusega, kes palvega, kuid 
kõiki kehvikuid, mitte neid vastumeelseid panisid, kes kobarasse hoiavad ja lihtrahvast 
võõrastavad, hetmani ruumidesse kokku tuua ei saa. Olgu niisuguseid ruume kas või 
sada, neid need ikkagi ära ei mahuta... » 

Javdohha Ternova ei jõudnud veel toibudagi, kui uks jälle avanes, uhkelt riides 
polkovnik sisse astus ja kõik püsti hüppasid. Javdohha mõtles algul: «Het-man .. .» Kuid 
ei! Hetmanil öeldakse pikad vurrud ja laiad õlad olevat. See aga on madalat kasvu, ja 
nina all ei kasva tal vurrud, vaid keegi on sinna nagu tahmaga midagi tõmmanud. Tema 
kannul sammus 

330 

Javdohhale juba tuttav jessauul. Näis koguni, et too noogutas talle lahkelt peaga, nagu 
öeldes, et ära sa, vanamammi, nukrutse. Lühike mees astus laua juurde ja vuristas 
peenikese naiseliku häälega: 

«Tema majesteedi Moskva tsaari, kogu Ukraina ja ülem- ning Alam-Dnepri mõlema 
kalda kasakkonna ja kogu Zaporožje Kasaka väe hetman Zinovi-Bogdan Hmelnitski.» 

Tekkis vaikus. Javdohha hoidis hinge kinni. Ei ta näinud ega kuulnud enam midagi, 
mis ta ümber sündis. Vaatas ainiti avatud ukse poole, mille kõrvale kerkisid nagu maa alt 
kaks kasakat. Kostsid kindlad sammud ja Javdohha nägi Hmelnitskit. Üle läve astudes 
puutusid vausuled tema mütsil vastu kõrget uksesillust. Het-man libistas terase pilgu üle 


kokkutulnute ja sammus pikkamisi laua juurde. Džuura, kes ta kannul sammus, võttis ta 
käest vastu tumesinise mantli ja karusnahaga palistatud mütsi. 

Hetmanil oli seljas kallihinnalisest võõramaa adamašokist sinine kuntušš, mis oli 
keskelt kinni tõmmatud tumepunase kuldkoelise vööga. Vöö vahele pistetud hetmanikepil 
särasid kalliskivid. 

See oli siis Hmel, kellele ta ilma kõhklemata oli oma ainukese poja andnud. Ta oli 
poega oma käega õnnistanud, saates teda võitlusse poola panide vastu. Javdohha 
Ternovat ei imestanud ega üllatanud kallid panirõivad, vaid ta mõtles, et see on seesama 
Hmel, keda tol hirmsal põuasel päeval teiba otsas surma vaakudes kutsus tema Maksim. 
Mehe verised huuled olid sosistanud: «Oodake ainult, panid poolakad, Hmel tuleb. Näete, 
Hmel tuleb juba.» Kuid hetman ei tulnud siis ja ime, mida Maksim palus, ei sündinud. 

Ja mitte jumalat ei palunud Javdohha siis Hmeli eest, vaid needis teda. Nüüd aga 
vaatab Hmel Javdohha Ternova poole. Võib-olla ta aimab Javdohha mõtteid? Aga kui 
palju Javdohha vene külas Dubrovkas hetmani peale mõtles! Ja kas tema üksinda seda 
tegi? Kõik pospoliidid, kogu lihtrahvas Vislast Dnep-r[ni, alamjooksul ja Dikoje Polel, 
kas kiitsid või manasid teda, ent isegi siis, kui nad teda kogu südamest kirusid ja talle 
katku kaela soovisid, kõnelesid nad: 

«Paremat kui Hmel ei ole. Ta ei müü meid maha ei poola panidele ega 
basurmanidele.» 

Hetmani väsinud kortsus nägu oli karm. Keegi oli just nagu ta silmaalused siniseks 
värvinud. Üle vasaku põse aga käis sinkjaspunane arm, nähtavasti vaenlase mõõgalöögi 
jälg. Kui ta viskaks oma seljast selle pani-kuntuši ja võtaks ära kuldkoelise vöö, siis, 
jumala eest, näeks ta välja nagu lihtne kasakas. 

Javdohha imestuseks tuletas hetman näo poolest talle kadunud Maksimi meelde. 
Nõnda oli ka tema otsaesist kortsutanud, vaadanud altkulmu ja kuulanud pea paremale 
poole viltu, kui tema poole pöörduti. Tema pead aga olid katnud samasugused hallid 
juuksed. Ja et siin neis ruumides seisid aupaklikult hetmani ees, oodates ta sõna, panid 
šlahtitšid, võõramaa mehed ja papp, siis täitus Javdohha süda varem talle tundmatu 
jõutundega. Ta ajas oma õnnetuste ja murede all küüru vajunud õlad sirgu ja hakkas alles 
nüüd kuulatama, millest hetmani ruumides räägiti. 

«Kummardan su ees, kõrgeaulik pan hetman,» kõneles paks Šlahtitš aupaklikult. 
«Polkovnik pan Gluhhi kasakad võtsid mu mõisamaa ära, jagasid aitadest pos-poliitidele 
nisu, lõikuse- ja veisemaksu enam ei maksa. Pöördusin polkovnik pan Gluhhi poole, aga 
ta ei tee kuuldavakski. Vaata mind, hetman! Olin kunagi jõukas, nüüd aga olen niisuguses 
kitsikuses, et kerjakott pole enam kaugel...» 

«Kuidas pani nimi on?» küsis Hmelnitski ja heitis pilgu paluja tüsedale kogule. Nägi 
ta sõrmes kalliskividega kuldsõrmuseid ja vangutas pead, nagu mõeldes: «Kerjakott on 
sinust veel kaugel.» 

«Kõrgeauliku pan hetmani ustav teener Wladislaw Kalitynski.» 

Šlahtitš kummardas pea ja jäi hetmani otsust oodates liikumatult seisma. 

«On sul peale Ukraina ka kuskil mujal mõisaid?» 

«On ka Ternopoli lähedal, teie kõrgeaulisus,» ütles šlahtitš ehmunult. 

«Tubli. Anna kaebekiri peajessauul Lissovetsile,» näitas Hmelnitski silmadega 
jessauuli poole. 

Šlahtitš kummardas veel kord ja, ulatades Lissovetsile palvekirja, ütles juba viimase 
poole pöördudes: 

«Teie helduse, pan peajessauuli alaline teener.» 

Nüüd astus laua juurde papp. Tegi ristimärgi hetmani langetatud pea kohale ja tõstis 
käe, oodates nähtavasti, et hetman seda suudleb. Kuid Hmelnitski vaatas talle puurivalt 
otsa ja papp vehkis väriseva käega enda ümber, nagu ajaks ta nähtamatut vaimu ära. 

«Kummardan sulle, pan hetman, Mežigorje püha kloostri ülema nimel. Vaevleme 
lihtrahva omavoli käes. Nad ei kuula enam sõna, ei hari meie kloostri-maid, viisid 
karjamaalt ära kaks hobust, mis patriarh Paisias meil kloostriülemale kinkis. Meelitavad 
kloostri mesipuudest mesilasi ära, püüavad meie tiikides kalu. Püha kloostriülem saatis 
sulle, pan hetman, siinjuures kirja, käsi omavolitsejaid nuhelda, sest et kui nõnda edasi 
läheb, jääme meie, jumalasulased, puupaljaks nagu vaesedlapsed.» 

«Käsin, käsin. Ütle nõnda ka kloostriülemale, isa, olgu ta minu sõna peale kindel,» 
lausus Hmelnitski. «Lissovets, võta kiri vastu, kirjuta Mužilovskile, et ta hoolitseks selle 
eest, et sõnakuulmatust enam ei oleks.» 

Papi asemele tuli laua juurde võõramaa rõivastes šŠlahtitš. Ta sirutas vasaku jala ette ja 
vehkis enda ees musta kübaraga, pühkides sellega üle põranda. Kui ta pühkimise oli 
lõpetanud, hakkas rääkima keeles, mis polnud poola ega ukraina keel. 

«Veneetsia, Sileesia ja Saksa kaupmeeste kompanii nimel langeme kõrgehiilgusliku 
hetmani ette põlvili. Palume luba teie maal ilma lõivuta kaubelda ... » 

«Seda ei saa ma kuidagi lubada,» ütles hetman nagu kahetsedes, et peab ära ütlema. 
«Kõigis maades tuleb lõivu maksta, ja maksate ka meil...» 

Julguse kaotanud kaupmees taganes laua juurest eemale. 

Piiga talutas kättpidi pimeda laua juurde. Hetman ütles: 

«Kuulan sind, mees.» 

«Halasta, pan hetman, viletsa ja õnnetu Gavrila "Turovetsi peale,» hakkas pime aralt 
vuristama. «Olen jäänud vaese orvust vennatütrega ilma leivapalukeseta. 

Töötasin kolmkümmend aastat Kiievi töökojas oma pani heaks kui sadulsepp ja 
nugadetegija. Kui Radziwill Kiievi maha põletas, kaotasin sõjas silmad, ja nüüd viskas 
võit Vassil Dmitraško töökoja sintsi mittemaksmise pärast mu isatarest välja ja saatis 
mind kerjakotiga mööda maailma hulkuma. Kuskilt ei leia ma õigust voiti vastu . . .» 

«Lissovets,» lausus hetman karmi häälega, «anna kroonu arvel käsitöölisele Gavrila 
Turovetsile raha ja kirjuta minu nimel Dmitraškole, et ta annaks Turovet-sile tare tagasi 
ja paneks ta teise töö peale. Mine, Gav-rila Turovets, ole julge.» 

Pimedal tuli rõõmu pärast vesi silma. Mööda kollaseid põski voolasid 
tagasihoidmatult pisarad. Piiga sikutas teda häbelikult käisest. 

«Aga sina, pani emake? Mis mure sinul on?» Javdohha vaatas ringi. Kellele hetman 
seda ütles? Kuid hetman oli pöördunud tema poole, ega oodanud, kui ta ise rääkima 
hakkab. Nagu oleks keegi teda tagant lükanud, astus Javdohha kiiresti laua juurde ja 
kummardas hetmanile maani, puudutades parema käega põrandat. 

«Suur tänu sulle, pan hetman,» ütles Ternova end sirgu ajades ja Hmelnitskile otse 
silma vaadates. «Ütlen sulle suur tänu selle eest, et sa meie maad poola panidele ei 
andnud, ja et sa musulmaanidele alla ei heitnud, vaid meid vene rahvaga ühendasid.» 

Javdohha Ternova ei tundnud oma häält ära. Kui tihti oli ta neid sõnu öösiti endamisi 
lausunud, kuid nüüd paistsid need hoopis teised olevat, kui ta oli het-manile mõelnud 


ütelda. Hmelnitski astus vanakese juurde. Javdohha sai aru, et hetman ei olnud temalt 
seda oodanud, sest ta vaatas talle imestunult otsa. Ja kui hetman üsna tema lähedal oli, 
sattus Javdohha päris segadusse ja kummardas talle veel kord maani. Hetman aga tõstis ta 
küünarnukist üles ja küsis erutatult: 

«Kust sa tuled, emake?» 

«Tulen venelaste maalt,» seletas Javdohha Ternova, «ja lähen tagasi oma külasse 
Baigorodi, vahest oled kuulnud, pan hetman?» 

Hetman sai nähtavasti aru, miks ta venelaste juures oli olnud, sest edasi ta ei pärinud, 
ütles ainult: 

«Sul on veel pikk tee ees, emake. Käsin sind kohale viia.» 

«Ega ma sellepärast tulnud,» vastas Javdohha Ter-nova. 

«Näen seda,» sõnas Hmelnitski. «Näen, emake,» kordas ta mõtlikult. 

Slahtitš ja kaupmehed vaatasid üksteisele otsa. Džuural jäi imestusest suu lahti. 
Lutšenko oli endaga rahul. Kiitis iseennast, et ei teinud sellega viga, kui vanamammi ilma 
igasuguse jändamiseta hetmani juurde laskis. 

Javdohha Ternova ei teadnud isegi, kuidas ta rääkima hakkas: 

«Mu mehe ajasid Koriecki žolnerid viiekümnendal aastal teiba otsa. Surres ähvardas 
ta sinuga poolakaid, sõnas veriste huultega: «Hmel tuleb, Hmel...» Hüüdis sind. Mu poeg 
on su Sõjaväes juba neljakümne kaheksandast aastast saadik. Mu tee viis Tšigirinist läbi 
ja siis ma mõtlesin sulle selle eest aitäh ütelda, et sa meie maad poola panidele ja 
musulmaanidele puruks-kiskumiseks ei andnud. Palun sinu eest jumalat, het-man. Head 
aega, pan hetman.» 

Javdohha Ternova tahtis veel kord kummardada, kuid hetman ei lasknud. Haaras ta 
käe oma võimsasse pihku ja surus sellele huuled. 

Javdohha Ternoval läks silme ees kirjuks, põrand ta jalge all lõi kõikuma. 

«Mis sa nüüd, hetman? Issand sinuga, kus seda nähtud või kuuldud on? Issand!» 

Javdohha Ternoval paisusid pisarad silmi, hetman aga ei lasknud ikka veel ta kätt 
lahti ja lausus vaikselt: 

«Aitüma sulle, emake, lahkete sõnade eest, aitüma,» ja ta kummardas tema ees oma 
hallineva pea. 

Medžibožist välja jõudes laskis polkovnik Bogun ratsmed lõdvale. Hobune läks üle 
galopile ja hoidus Oleksziczi hobuse kõrvale. Nõnda ratsutasid nad tükk aega jalus jaluse 
kõrval. 

Taevaserval punetas juba kevadhommik, kui ratsanikud paksu hämarasse Tšornõi 
metsa sõitsid. 

Öö jooksul külmanud sulalumi helises heledalt hobuseraudade all. Tuul peksis näkku 
ja puuoksad riivasid ratsanikke, nii et neil tuli tihtilugu madalale hobuse kaela kohale 
kummarduda. 

Mida kaugemale nad Medžibožist jõudsid, seda vähem see sõit Oleksziczile 
meeldima hakkas. Mis kuramuse pärast oli ta koos Boguniga jumal teab kuhu ratsutama 
läinud? Pähe tekkis ärev kõhklus ja ta vaatas vargsi Boguni poole, just nagu lootes ta 


karmilt näolt rahustavat vastust leida. Bogun vaatas teraselt enda ette, lükkas käega 
puuoksi kõrvale ja vaikis. 

«Ta viib mind ehk oma mõttekaaslaste juurde, et ma kõneleksin seal neile kõigile 
kuninga armust ja tasust, mis kuningas ning kroonihetman neile annavad? . .. » Olekszicz 
ei kannatanud välja ja küsis: 

«Kuhu me sõidame, teie heldus?» 

«Olemegi kohal,» kostis Bogun lõbusa häälega, mõõtis Oleksziczit läbitungiva 
pilguga ja juhtis oma hobuse avarale metsalagendikule, mida neljast küljest tiheda vallina 
tammed piirasid, mis näisid siia istutatud olevat. 

Bogun peatas hobuse lagendiku serval, kargas kergelt sadulast maha ja heitis ratsmed 
puuoksa taha. Raskesti ohates talitas tema eeskujul ka Olekszicz. 

Päike tõusis. Kuldas oma säraga kõrget taevasina, valas sellega nagu sooja 
kevadvihmaga üle sünged tammed ning laia lagendiku ja pani särama Boguni hõbedase 
mõõgatupe. 

«Kummas käes te kirjutamisel sulge hoiate, heldus?» küsis Bogun, käed risti laia 
rinna peal. 

Olekszicz kehitas imestunult õlgu. Ärevust varjamata lausus ta: 

«Kas me kihutasime niisuguse tühise asja pärast Medžibožist ülepeakaela siia? Ma ei 
mõista niisugust nalja, pan polkovnik!» 

«Ma ei naljata,» vastas Bogun karmilt. 

«Kuid mis tähendus sellel siis teile on, pan polkovnik,» imestas Olekszicz, «kui jutt 
on teie helduse minekust Rzecz Pospolita kuninga alla?» 

«Mulle on see väga tähtis,» vastas Bogun rahulikult. 

«Ei, šlahtitšitel on nähtavasti õigus, kui räägivad, et Bogunil on ta mõõgavõitluse 
oskusest pea ringi hakanud käima,» mõtles Olekszicz, «või on kroonihetmani ja kuninga 
heatahtlikkus teda upsakaks teinud?» 

«Ma kirjutan parema käega,» pomises ta pahaselt, «ja soovitan teile niisugused 
sündsuseta naljad jätta, teie heldus.» 

«Tänan, pan,» vastas Bogun. «Teile oleks parem, kui te sulge vasakus käes 
hoiaksite... » lisas ta salapäraselt. «Nüüd aga kuulake mind tähelepanelikult, armuline 
pan.» 

«Tähelepanelikumalt kui tuvi varese kraaksumist,» püüdis Olekszicz nalja teha. 

«Kolm aastat tagasi — te vist mäletate seda hästi — varjasite mind oma mõisas 
Potocki žŽolnerite eest. Ma lamasin kaks nädalat teie majas ning kasutasin teie 
külalislahkust. Kui te ei oleks mind aidanud, võib-olla ei oleks siis mitte ainult žolnerid, 
vaid lihtsalt surm mind sellest maailmast koristanud. Olen teie võlglane, pan Olekszicz. 
Teie mõisast lahkudes ütlesin ma teile: «Pan, kui te elus raskustesse satute ja te juhtumisi 
minuga kokku saate, seisab mu mõ5k teie teenistuses.» Ja nüüd juhtuski nii teie elus. Kas 
te pöördusite minu poole abisaamiseks, pan Olekszicz?» 

Tõepoolest, ta on totakas! Rüütellik autunne ei sobi kuidagi polkovnikule, kes on 
pärit lihtrahva hulgast... Kuid nüüd talle seda ütelda ei saa .. . Huulde hammustades 
lausus Olekszicz hämmeldunult: 

«Pan polkovnik, mitte mina üksi ei ole praegu raskustes, vaid kõik meie maa väärikad 
mehed ... Kogu meie maa aadel...» 


«Kui te «meie maast» räägite, kas mõtlete selle all siis Rzecz Pospolitat või 
Ukrainat?» küsis Bogun. 

«Oh jumalaema!» oigas Olekszicz. «Jumala eest, ma ei saa teist aru. Kas te olete 
taevast kukkunud või, pan polkovnik? Ausõna, ma ei tea, kes te olete. Keda ma enda ees 
näen?» 

«Teie ees, pan Olekszicz, seisab tema kõrgeaulise Ukraina hetmani Vinnitsa 
polkovnik Ivan Bogun.» 

«Rzecz Pospolita, tema kuningas, tema senaatorid soovivad kogu Ukraina 
suurhetmani kohal näha Ivan Boguni,» ütles Olekszicz tuliselt. «Just selleks ma häda- 
ohust hoolimata siia tulingi, et teie suust vastust kuulda.» 

«Ukrainal on hetman,» kostis Bogun kindlalt. «Selleks on Zinovi-Bogdan Hmelnitski, 
kes on valitud kogu meie rahva poolt. Sellest aga, mida ütlesite teie, pan Olekszicz, 
mõistan ma, et öeldes «meie maa» mõtlete Rzecz Pospolitat. Tõepoolest, ta on raskustes, 
kuid Ukraina on Rzecz Pospolita alt ära tulnud, hetman Hmelnitski on ta uuele teele 
viinud. Kogu rahvas andis Perejaslavis vande Moskva tsaarile.» 

«Kuid teie, pan Bogun, ei andnud ju vannet!» vinga-tas Olekszicz. «Milleks suuri 
sõnu teha? Me ei ole peol ega kõnekunsti võistlusel. Siin on vaja ainult lühikest vastust: 
olen nõus!» 

«Kas te ka mõistate, et teete mulle ettepaneku äraandmiseks?» küsis Bogun vaikselt 
ja karmilt. Slahtit-šile hoovas tema häälest vastu niisugust ebameeldivat jahedust, et tal 
jooksid judinad üle selja ja süda võpatas ning jäi nagu viivuks seisma. «Oma kirjaga 
haava-site te minu au. Ma ei imesta kuninga ega kroonihet-mani üle, küll aga teie üle. 
Kunagi te pidasite end teisiti ülal, pan, kuid ma taipan: ma olen teie tänuvõlg-lane, just 
seepärast valitigi teid saadikuks, keda minu juurde saata .. .» 

Bogun naeris, kuid ainult huultega. Ta silmis oli viha, ja käsi laia nahkvöö vahel, mis 
käis ümber punase kuntuši, võpatas pisut. 

Olekszicz vaatas Bogunile segaselt otsa. Tahtis . ütelda midagi väga kaaluvat, 
et pinevus korrapealt lahtuks. 

«Asjata vaev, pan Olekszicz,» vangutas Bogun pead. «Ma ütlen «ei»! Andke nõnda 
edasi ka oma 

peremeestele — kuningale, kroonihetmanile ja kogu oma šlahtale.» 

Boguni hääl tõusis, ta ei püüdnudki ennast enam vaos hoida, vaid karjus peaaegu: 

«Ütelge siis kogu sellele kambale, et Bogun vastas «ei»! Kuni mul mõõk vööl on, 
saavad nad kõik, nii kuningas kui ta sabarakud, tunda minu jõudu ning kahetsevad, et 
julgesid minu au määrida. Mis te vahite mulle otsa? Tahate vist ütelda, et lahkusulisel 
holopil pole autunnet, aga ei julge? Pakun teile õnneliku võimaluse vastupidises 
veenduda, Poola kuninga ustav teener.» 

Oleksziczi jalad nõtkusid. 

«Palun ärge tehke mulle kurja ja laske mind rahus minna,» anus ta väriseva häälega. 

Bogun vaatas teda põlastavalt ja vastas: 

«Hea küll, ma lasen teid minna, kuid enne nõuan teilt satisfikatsiooni selle eest, et 
olete mind hirmsasti haavanud, pan šlahtitš. Kui ma teile kunagise abi eest võlgu ei oleks, 
oleksin ma teid teie häbistava missiooni eest, nagu ma seda nimetan, kohapeal maha 


löönud. Kuid ma olen nõus teiega mõõkadega kahevõitlust pidama. See on rüütliaule 
kohane.» 

«Teiega mõõgavõitlusse astuda?!» hüüatas Olekszicz kohkunult. «Pan Bogun, ütelge, 
et te teete nalja, ütelge, et ma näen und, äratage mind ... » 

«Võtke tupest mõõk ja astuge eemale,» ütles Bogun kohutava häälega ja tõmbas 
järsku oma mõõga välja, mida Olekszicz meeleheitega vaatas. 

«Kiiremini!» hüüdis Bogun. «Ärge viivitage, mul on vähe aega. Ma loen kolmeni. 
Üks .. .» 

Oleksziczit kattis külm higi. Ta taganes komistades ega saanud ise aru, milleks ta 
oma mõõga välja tõmbas. 

«Võite eemale astuda tagasi vaatamata, mul ei ole poola šlahta kommet vastast selja 
tagant lüüa...» 

«Teie heldus,» palus Olekszicz, «pan Bogun! Halastage mu peale! Mul on naine, kaks 
last. . . Ma olen õigeusku ... Jumal on meil üks .. . Ausõna, ma võtan oma sõnad tagasi.. 
- Olgu kuningas ja kroonihetman ära neetud ...» 

«Kaks,» lausus Bogun otsustavalt ja astus sammu ette. 

«Pan Bogun, kõik, mis mul on, kogu kulla, kakskümmend tuhat taalrit, nelikümmend 
tuhat kuldnat, oma mõisad, oma veskid, oma kaevandused, kõik ma annan teile ... 
Ausõna!» 

«Ivan Boguni au ei saa kullaga mõõta, šlahta tallalakkuja! ...» ägestus Bogun. «Ma 
loen. Kolm!» 

Hirm Boguni mõõga ees ja elutahe tõstsid Oleksziczi käe enese kaitseks. 
Kangestunud sõrmedega pigistas ta mõõgapidet. Siniseks tõmbunud huultega sosistas ta 
palvesõnu. 

Bogun jäi Oleksziczi ees seisma ja hakkas äkki kõrvale vaadates taganema. Olekszicz 
tormas igasugust ettevaatust unustades talle metsiku kisaga peale. 

Heledalt klirises teras hommikuvaikuses. Bogun tõrjus suurema vaevata Oleksziczi 
korratuid kallaletunge ja vahetas mõõka ühest käest teise. 

Tume vari hõljus üle lagendiku. Bogun vaatas üles taevasse. 

Madalal metsa kohal tiirles stepikotkas, nagu tublit kõhutäit haistes. 

Lööke tõrjudes taganes Bogun ringi mööda ja Olekszicz rõhus talle verd täis 
valgunud silmadega peale. 

«Issand, miks ta minuga mängib nagu kass hiirega?» mõtles šlahtitš ja ta südames 
hingitses nõrk lootus, et Bogun siiski teda ei surma. Olekszicz väsis ära ja langes põlvili 
Boguni jalge ette. 

«Teie heldus, pan Bogun, andke armu... Kas siis mina suudan teiega kahevõitlust 
pidada? Halastage!» 

«Kaitske end!» hüüdis Bogun. «Kaitse end, saatan!» 

Õigust öelda, Bogunil sügeles käsi, et ühe mõõga-löögiga see kahevõitlus lõpetada. 
Kuid ta ei võinud seda neetud šlahtitšit surmata. Kui ometi poleks seda kahte nädalat, 
mil tatema katuse all varju leidis! 

Olekszicz võttis kogu oma jõu kokku ja tõusis verd täis valgunud silmadega püsti. Ta 
sai aru, et Bogun armu ei anna, ja tormas talle raevukalt kallale. Mõõk vängus ta käes. 

«Tohoh, teiega tuleb ettevaatlik olla! Torkate ( veel heast-paremast mulle 
mõõga rinda...» pilkas Bogun. 

Äkki jäi polkovnik, seisma, otsekui oleks ta jalgupidi lumme kasvanud, ja sirutas end 
kogu kehast ette, nagu asetaks ta oma rinna Oleksziczi mõõgalöökide alla. See kargles 
tigeda kukena Boguni ümber, jagades talle raskeid välkkiireid lööke, mida Bogun kergelt 
oma mõõgaga tõrjus. Järsku tundis Olekszicz, nagu oleks pöörane tuulehoog mõõga 
ta paremast käest ära kiskunud. See lendas kõrvale ning langes otsapidi lumme. Ja alles 
siis, kui ta nägi mõõka lumes, tõmbas terav valu ta vigastatud käe kramplikult 
kokku. Lumele jooksis sorinal verd, valgudes punetava loiguna laiali.. Paremal käel 
poleks tal sõrmi nagu olnudki. Oodates kohutavat lööki, langes Olekszicz maha, 
kattes pea kätega. Nägu sügavasti lumme surudes ja kogu kehast vabisedes, ootas 
Olekszicz surma. 

«Tõuske üles,» kuulis ta enda kohal Boguni häält, ja ikka veel suurest surmahirmust 
haaratud, jäi ta ainiti Bogunile otsa vaatama. 

Bogun pistis mõõga tuppe ja vaatas vastikustundega Oleksziczit. 

«Tõuske üles, karake enne, kui ma ümber mõtlen, hobuse selga ja kihutage tuhatnelja 
oma Žolnerite juurde. Kaduge, pan... Kui ma ei oleks teie mõisas teile ausõna andnud,» 
lausus Bogun kahetsevalt, «lebaks te jõle pea teie jõledate sõrmede kõrval. Kas saite 
nüüd aru, miks mul teada oli vaja, kummas käes te sulge hoiate?» 

«Jajaa!» kostis Olekszicz kiiresti, ikka veel lumes lebades ja mitte uskudes, et surm 
oli temast taganenud. «Jajaa, pan polkovnik, jumal õnnistagu igavesti teie suguvõsa. Te 
olete tõesti suuremeelne rüütel, teie heldus ...» 

«Aitab,» lõi Bogun käega. «Laske jalga, et teie haisugi siin ei oleks. Ja kirjutage 
endale nina peale, et meie vahel on arved klaarid. Hoidke, et te teist korda minu teele ei 
satu! Ütelge oma pan Potockile edasi, et tema pea jaoks hoian ma uut, kõige paremat 
damaskuse terasest mõõka.» 

Bogun pööras kanna pealt ringi ja läks kiirete sammudega hobuse juurde. Olekszicz 
nägi, kuidas ta sadulasse hüppas ja tema poole pilku heitmata metsa-padrikusse kadus. 

.. . Bogunile tormas vastu ohtrast kevadpäikesest ülekallatud tee. Kerge ja mõnus oli 
sisse hingata aromaatset õhku ja vaadata taeva all lindude lendu. 

Taevasina lõhestades kihutas kõrgel kotkas, lendas üle sinkjashalli pilve, tõusis 
kõrgele, siis aga tõmbas tiivad äkki keha ligi ja hakkas ülepeakaela alla vuhi-sema, 
kavatsedes laskuda süngesse metsapadrikusse, kus ta nähtavasti oli saaki silmanud. 
Bogun lehvitas talle käega, naerdes iseennast niisuguse heasüdamlikkuse pärast. 

Süda oli rahulik. 

Nüüd ta sai aru: kirjad, kuninglik ukaas, jesuiidi-munga Sebastiani jutt ja lõpuks 
kokkusaamine Olekszicziga olid teda puudutanud sügavamini, kui ta arvas. 

Et julmad vaenlased tema abile oma mustad lootused panid, temas taganejat nägid ja 
et nende arvates oli teda kõige lihtsam oma leeri meelitada, see haavas teda sügavasti. 

Kes oli tema kohta sapist valet laotanud? Kes andis kõige õelamatele vaenlastele 
õiguse teda oma mõttekaaslaseks pidada? Kelle nurjatu käsi oli tema peale näidanud? 

Kõigile neile küsimustele võis leida sada vastust, kuid Boguni ei rahuldanud neist 
ükski. 

«Oodake,» mõtles ta kahjurõõmsalt, õõtsudes kõrges hõbenaastudega kaunistatud 
kollases sadulas, «oodake, poola panid, näete oma saadikut Oleksziczit ja teete suured 


silmad... Kas tahab nüüd veel keegi teist koopast Boguni juurde niisuguse ettepanekuga 
onia nina pista?» 

Too haisev Šlahtitš peab aga talle tänulik olema — käis ta ju temaga viisakalt ümber. 
Kinkis talle kunagise teene eest elu... Sel saadikul tuleb oma vasakut kätt töö jaoks 
sobitada. Ta annab ehk oma järeltulijatele viiendast põlvest saadik korralduse mitte kirju- 
tada 

alatuid kirju .. . Kes julgeb ütelda, et Bogun ei talitanud rüütellikult? 

Bugi kaldakinkudel sinasid juba püha Vladimiri katedraali kuplid, valendasid majad 
ja kindluse müüridelt paistsid vahid. Mehed hoidsid kätt silme ees ja uurisid, kes 
Vinnitsasse ratsutab. Kuid nad tundsid kohe ära polkovniku kimli, ja ka polkovniku 
kuntušš ning kõrge müts tuules lehviva punase lotiga hakkasid juba kaugelt silma .. . 

Vahtkond teadis, et polkovnikul meeldib iga päev aoajal tubli hobuse seljas steppi 
ratsutada. Vahel võtab ta kaasa veel kellegi vanemkonnast või kasakate hulgast ja siis nad 
peavad seal jalameestena mõõga-võitlust, nii et kõrvaline isik aru ei saa, kas see on 
tõeline kahevõitlus või harjutus. .. Üsna tihti tulid paljud pärast niisugust harjutust 
kindlusse tagasi seotud käega, mõnikord ka sidemes peaga. Kuid need, keda polkovniku 
mõõk oli ära märkinud, uhkustasid Sellega oma kaaslaste ees. 

«Minu ristipojad,» naljatas polkovnik ise nende üle. 

Värava ees tõmbas Bogun täie ratsutamise pealt hobuse tagajalgadele. 

«Kas linnas on vaikne?» küsis ta valvesotnik Mako-gonilt, kes polkovniku ees 
valveseisangu võttis. 

«Täiesti vaikne, pan polkovnik,» vastas sotnik ja lisas vaiksemalt: 

«Te saabas on verine, teie heldus. Mis see on?» 

Bogun heitis pilgu saapale. Kollasel safianil oli punakas ärakuivanud plekk. 

«Seda plekki on kerge ära pesta,» vastas ta mõtlikult ning tähendusrikkalt, tõmbas 
ratsmeist ja sõitis edasi. 

Kirjutaja Andri Berlo võttis Boguni polgukantseleis ärevalt vastu: 

«Polkovnik, tuleb välja, et sellel neetud jesuiidil oli veel teener.» 

«Kus see siis on?» 

«Laskis jalga. Kasakad jätsid ta silmapaari vahele. Munga võtsid kinni, aga teener oli 
koos temaga kõrtsis. Kui vaatama läksid, oli see nagu tina tuhka kadunud... » 

«Kahju, temagi oleks seal Tšigirinis ära kõlvanud. 

Otsige teda igalt poolt,» käskis Bogun karmilt ja laskus väsinult ahju äärde pingile. 
«Ma käskisin juba.» 

Berlo seisis ja ootas polkovniku korraldusi. 

«Kutsu pärastlõunaks kokku kõik sotnikud, polkovoi, vooriülem, varahoidja, kutsu ka 
võit. Tuleb polgu raada.» Bogun tõusis püsti, kõndis pikkade sammudega üle kantselei. 
«Kõigi tunnusmärkide järgi on külalisi oodata.. . Anna minu nimel sotnik Markušale 
käsk, et ta saadaks Iljintsõ ja Litini sihis välja kaks luurkonda. Uurigu tee hoolega läbi, 
veel parem, kui «keele» kätte saaksid...» 

Berlo kuulas teda ärevusega. Nii algab see alati. Ja alati veab just nende polgul! Kui 
kuskil midagi lahti on, tuleb bogunlastel esimene löök oma rinnaga vastu võtta. Lootsid 
just kevadel hästi pidutseda! Polkovnik ise ju rääkis, et enne maikuud sõda ei alga. Mis 
see siis nüüd peab tähendama? 


Vanemkond ja kasakad pidutsesid Perejaslavis. Nemad aga peavad siin piiri kaitsma. 
Kui palju kallaletunge on nad tagasi löönud! Nüüd aga tuleb neil vist jälle esimestena 
võitlusse astuda. Ta oleks tahtnud seda Bogunile ütelda, kuid ta teadis, et parem on suu 
pidada. Ja iga kord, kui Bogun vait jäi, ütles ta teenistusvalmilt: 

«Kuulan, pan polkovnik. Teie käsk täidetakse.» 

«Teraselt katoliku kloostrit valvata, panna meie vaht iga väljapääsu juurde. 
Suurtükimeestel kogu aeg suurtükkide juures olla, anna see vooriülemale kohe edasi.» Ta 
mõtles veidi. «Nüüd aga mine, Andri. Ka mina lähen ja tukun pisut, olin öö otsa üleval... 
» 

.. . Kaks nädalat hiljem astus polkovnik Ivan BoguD Vinnitsa Püha Vladimiri 
katedraalis polgu kõigi sotnjate vanemkonna, samuti linna raeisandate ja rae-kohtunike 
juuresolekul palvetamispuldil lahtilöödud evangeeliumi juurde ja suudles igavese 
alanduse märgiks Moskva tsaarile risti, mida hoidis oma käes ülempreester Melenti. 

Pidulikus vaikuses, mis valitses kiriku taevassiniste võlvide all, millele olid maalitud 
märtrid, kelle kohal 

inglid oma valgeid tiibu lehvitasid, ütles Ivan Bogun sõrmi evangeeliumil hoides: 

«Mul pole kahju anda oma elu isamaa priiuse eest ja ma ei häbista oma au 
äraandmisega. Jääme nüüd ja igavesti ühte vene rahvaga. Jumal, anna meile kinnitust ja 
tuge Moskva riigi kõrge kaitse all!» 

Polkovniku järel suudlesid risti polguvanemkond, raeisandad, raekohtunikud, jõukas 
kodanlus, kasakad ja mungad. 

Bugi kohal, mis veeretas oma laineid järskude kaljuste kallaste vahel, ja mäekuplite 
kohal, kus haljendas värske rohi, kumises kellahelin. 


KOLMAS RAAMAT 
| 


Jesuiidi teenri tagaotsimine kogu Vinnitsas oli kasakate ilmaaegne vaev. Ja kuidas 
saabki üles leida inimest, kelle ainsaks tundemärgiks on lühike kaftan ja sedasorti 
tumepunane pigimüts, mida saksa kaupmehed kannavad? Ta võis vahepeal vabalt teised 
riided selga panna ja jalutada nüüd rahva hulgas, ning katsu teda sealt üles leida või ära 
tunda... Aga võib-olla laskis ta koguni kohe jalga poolakate poole, kui nägi, et ta isand 
kinni nabiti... 

Kuid munk Sebastiani teener Julianus Gabeletto, kes oli ühtaegu ka oma isanda tõlk 
ning sekretär, ei jooksnud poolakate leeri, nagu mitmesugustel põhjustel arvasid jesuiit 
Sebastian ise ja sotnik Makogon, kes oli saanud käsu too jesuiidi kannupoiss kas või maa 
alt välja koukida. 

Tõsi küll, oma viletsa ihukatte jättis ta maha ja viskas selle kõrtsi pööningule, mis tõi 
kõrtsmikule, serblasele Subitšile varsti palju sekeldusi kaela, sest luure-kasakad leidsid 
riided üles ning tirisid kõrtsmiku kindlusesse ülekuulamisele. 

Sellal kui kasakad Gabelettot kogu linnas taga otsisid ja hoolikalt läbi katsusid 
igaühe, kes lääneväravate kaudu linnast lahkus, ratsutas Julianus Gabeletto, 
kasakakuntušš seljas, tumepunase pigimütsi asemel must voonanahkne müts peas, mõõk 
puusal ja püstol vöö vahel, tubli hobuse seljas mööda laia peamaanteed ida poole. Ja 


kõige terasem silm ei oleks kõige parema tahtmise juures võinud öelda, nagu põgeneks 
see mees kuhugi surmahirmus. 

Ta siledaks aetud põsed, ühtlaselt kärbitud peenikesed sorgus vurrud, tumedad, veidi 
valjud silmad pikkade ripsmete varjus, kongis nina ja kõrge otsaesine olid liikumatud 
nagu kivist kujul. Ta näis harjunud olevat kogu eluaja otse ette vaatama ja oma samme 
ainult otse edasi seadma. .. 

Ta ei vaadanud selja taha ega avaldanud millegagi ärevust. Sellepoolest oli ta kõigi 
teiste ratsanike moodi, kes nagu temagi sel ajal oma hobuste seljas mitmesuguste 
asjatoimetuste pärast mööda laia tasast maanteed kihutasid. Nii nagu nemadki, ei sõitnud 
ta siin-seal tee kõrval asuvatest küladest või linnadest ringi ja peatus öösiti teeäärsetes 
kõrtsides, ei tinginud seal arvetasu-misel kõrtsmikega, nõudis ainult, et ta hobusele oht- 
ralt kaeru ette antaks, ning valvas ise selle järele, et kuumaks aetud ratsut kohe külma 
veega ei joodetaks. 

Söögilauda istudes lõi ta vahvalt risti ette, nagu ristiinimene kunagi, viskas 
tinatopsitäie akvaviiti ühe ropsuga hinge alla, vidutas mõnu pärast silmi ja hammustas 
siis rahulikult leiba peale. Mõnikord küsis teenijalt või peremehelt, kui see ise lauas 
teenis, kuidas nende pool elatakse, kas talvine käre pakane kahju pole tekitanud ja kas 
nad juba nelipühiks ettevalmistusi teevad. 

Vahetevahel alustas ta heameelega juttu mõne teelisega, kui aga kõnetas šlahtitšit, kes 
pöördus parajasti tagasi Perejaslavist, päris ta suure huviga Raada kohta teateid. Mis seal 
oli ja kuidas oli, kes mida kõneles, kuidas pidutseti ja mida söödi-joodi. Viimaks valas ta 
oma kaaslasele karahvinist viina ja tegi ettepaneku juua hetman Hmelnitski ja Moskva 
riigi alla astumise terviseks ning soovis, et kogu šlahtat tuhat aastat põrgus praetaks. 

Naeris kõrtsmik, naeris teeline ja naeris ka ta ise. 

Kui kord üks teeline Kalniboloto kõrtsis küsis, kuhu ta läheb ja kust ta tuleb, vastas ta 
puiklemata, et sõidab Vinnitsast Tšigirinisse. Ja nii see ka tegelikult oli. 

Oli näha, et parema meelega sõitis ta üksinda, ilma kaaslasteta. Ta ootas alati ära, 
kuni teised teelised olid lahkunud, ja asus alles siis ise edasi sõitma. 

Kui stepitee läbi külade ja linnade viis, vaatas ta 

enese ümber kuidagi isesuguse pilguga nagu inimene, lees pole seda kõike enam kaua 
aega näinud, nüüd aga kasutab juhust, et kõike lausa silmadega õgida, tundes sellest 
rahuldust ja rõõmu ... 

Mošnõs peatus ta veidi aega turuplatsil. Tema tähelepanu tõmbas endale rahvasumm, 
kes seisis pimeda kobsaari ümber. See istus vankril ja laulis kobsa tinistamise saatel 
kähiseva häälega monotoonselt laulusõnu. Suud ammuli, kuulasid teda pospoliidid — 
vanad ja noored, noormehed ja piigad. 

Ka ratsanik tuli hobuse seljast maha, astus ratsmeid peos hoides rahva hulka ja jäi 
kobsaari sõnu kuulatama. Pime oli oma silmavalged päikesest särava taeva poole tõstnud. 
Päikest ta küll ei näinud, kuid tundis oma kortsus näol selle mahedat soojust ja pajatas: 

Oi, mis rõõm on siin maailmas, pole tühine, 

meie emake Ukraina kalli Moskvaga ju ühines. 

Ei nüüd ljahhid ega tatarlased siia tule, 

au, Bogdan Hmelnitski, auja õnne sulle... 

Kes nutab, kes kaebab, kes hädaldab mööda ilma — 


need on Potocki, Koniecpolski, Kalinowski ja kuningapojad, 
neil pole kuhugi minna... 

Ilmaaegu rõõmustasid paganad ja ljahhid, rüüstasid meid aina, 
pesi kastes oma näoja rõõmustab nüüd hell Ukraina... 
Lipu alla kogunevad neetud vaenuväed, 

etneid maa ei kannaks, et nad neetuks jääks! 

Inimesed, õigeusklik rahvas, ärge uskuge pani, 

ärge uskuge, inimesed, .paganat-musulmaani... 

Tahavad nad uuesti üle kogu maa verd valada, 

aga ei lasehüva Moskva, ei lase hetman Zinovi 

meid ljahhi orjuses elada ... 


Kobsaar langetas väsinult pea. Kobsa viimased helid kadusid kargesse õhku. Meie 
teeline trügis kobsaari juurde ja pani mõned kuldtaalrid tema mütsi, mis oli täis ande. 

«Ilus laul on sul, ätt,» ütles ta kobsaarile, vastust aga ei oodanud, vaid kobis rahva 
hulgast välja, istus siis sadulasse ja sõitis tõttamata edasi. 

Hobune kandis ta Mošrjõst Tšigirini maanteele, ja sadulas õõtsudes ning veidi 
ettepoole kummardades, nagu lõhestaks ta oma kehaga vastupuhuvat tuult, ümises 
ratsanik endamisi: 

Ilmaaegu rõõmustasid paganad ja ljahhid, rüüstasid meid aina pesi kastes oma näo 
ja rõõmustab nüüd hell Ukraina. 

Mõeldes ise hoopis midagi muud, kordas ta sõnu, mis olid talle millegipärast mällu 
sööbinud. Hilja öösel jõudis ratsanik Tšigirini lõunaväravasse, kus teda peatas tunnimehe 
karm hõige: 

«Seis! Kes tuleb?» 

Pimedusest kerkisid ta ette kasakad, püstolid käes, tema aga naeratas neile lõbusalt ja 
lahkelt, nagu oleks ta pärast pikka teekonda just neid näha tahtnud, ja vastas: 

«Hetmani asjus linnaatamani polkovnik Lavrin Kapusta juurde.» 

Jessauul, kes Kapusta nime kuuldes vahiputkast välja tuli, mõõtis tähelepaneliku 
pilguga ratsanikku, keda valgustasid kaks laternat, mida kasakad käes hoidsid. Pole 
midagi öelda! Kasakas mis kasakas. Kuid riiete järgi otsustades pole tegemist lihtsa 
kasakaga, pigem juba mõnega vanemkonnast. Ja kes küll kõik ei sõida keset ööd pan 
linnaatamani juurde! See räägib veel pealegi, et tulnud hetmani asjus ... Haigutades ja 
näidates avalikult oma pahameelt, et teda üles äratati, käskis jessauul kasakaid: 

«Zatulõviter, võta veel kaks kasakat ja vii pan kantseleisse.» 

«Mis siin kahe kasakaga teha!» kostis Zatulõviter. «Kui tal on kurjad mõtted, ei pääse 
ta ka minu käest jooksu, kui ta aga on hea mees, siis pole neid ülepea vaja.» 

«Tee, nagu ma käsin!» vihastas jessauul. 

«Teen, teen, pan jessauul,» ütles kasakas. 

Kahe kasaka vahel sõitis ratsanik väravast sisse. 

«Kes kurat teid keset ööd siia saatis...» siunas üks kasakatest. «Päeval ei võinud tulla 

«Kuidas saatus kellelegi määrab, nii tuleb ka sõita...» vastas tundmatu leplikult. «Ära 
hädalda, — kui linnaataman mind näeb, kostitab ta sind hästi.. .» 

«O-jaa,» vastas sama kasakas, «ta kostitab kindluses kahekümne piitsahoobiga... » 


«Pea lõuad!» käratas Zatulõviter lobiseva kasaka peale. «Kus kukkus lõhverdama ... » 

Tšigirin tukkus paastukuu taeva tähistelgi all. ööpimeduses olid tared ja tarad, puud ja 
kirikute kuplid otsekui täis mõistatuslikku salapära. Kasakad ratsutasid vaikides. Vaikis 
ka Julianus Gabeletto. Nagu midagi kobades tõstis ta aeg-ajalt käe rinna ligi. 

Kasakad ei jõudnud veel kõrge tara ees seisatada, kui hüüti kärgilt: «Kes tuleb?» 

«Vahid,» vastas Zatulõviter. 

«Märgusõna?» küsis sama hääl juba vaiksemalt. «Zoltõje Vodõ,» vastas Zatulõviter. 
Väravahinged kriuksusid. Keti otsas rabeldes kläh-[visid ägedalt koerad. 

Tagahoovis paistis kahest aknast tuli. 

Mõne minuti pärast oli tundmatu mees kahe het-mani ihukaitsekasaka saatel Tšigirini 
linna atamani Lavrin Kapusta kantseleis. Hoolimata nii hilisest tunnist ei olnud ataman 
puhkama heitnud... 

Lavrin Kapusta tõstis pea paberite kohalt, heitis terase pilgu mehele, kes lävel seisis, 
tõusis kähku püsti ja saatis käeliigutusega kasakad minema. 

Ataman tuli laua tagant välja ja lausus vaikse imestava häälega, ei tea kas kinnitavalt 
või küsivalt: 

«Maljuga! Kust sina tuled?!» 

«Mina jah, Lavrin. Eks ikka sealt põrgust, kuhu sa mu saatsid ... » 

Lavrin Kapusta ja Maljuga kaelustasid teineteist tugevasti ning suudlesid kolm korda 
nagu inimesed, keda seob ammuaegne ning kõva sõprus ja kes pärast pikka lahusolekut 
nüüd ootamatult kokku on saanud. 

«Otse Roomast?» küsis Kapusta ja pani Maljuga enda kõrvale pehme pärsia vaibaga 
kaetud pingile istuma. 

; «Seda küll, Lavrin,» puhkes Maljuga naerma ja ütles sõrmega endale vastu rinda 
tonkides: «Sul on võimalus näha Julianus Gabelettot, Firenze aadlikku, kellele on hen 
kasvatuse andnud tema üpris jõukad vanemad, kes aga nüüd maamullas puhkavad. Kuid 
nad ei pärandanud oma pojale midagi peale võlgade, nii et see ilmalikust elust pettunult 
läks isade jesuiitide juurde 

õnne katsuma. Idamaa ketserite keelte oskamine oli talle kasuks ja andis võimaluse 
negotsiant Umberto Meloni — seesama, kes on ka jesuiit Sebastian — teenriks hakata. 
Nii võttis jesuiitide ordu komtüur püha Franciscus ise vaese Julianuse oma tiiva alla.» 

Lavrin Kapusta kuulas Maljuga aeglast juttu vaimustusega, hüüatas ainult 
vahetevahel: 

«Tohoh!» 

«Nagu sa mind oma ihusilmaga näha võid, olen ma elus ning terve ja häda pole 
midagi. Ainult üks asi muutus. Sõitsin sinna kui veneetslane, kuid olin sunnitud meie 
vana tuttava isand Alberto Vimina mõningate aktsioonide tõttu firentslaseks hakkama. .. 
Nagu sa ise näha võid, Lavrin, on su sõberveli ainult tsipa lahjemaks läinud. Kuid loodan 
Tšigirini toidu peal jälle rammu võtta.» 

«Ära looda,» ütles Kapusta, «varsti tuleb sul jälle rändama minna ... » 

Maljuga vaatas Kapustale küsivalt otsa, nagu oodates selgitust, kuid see küsis ainult: 

«Ons tähtsaid sõnumeid?» 

«Vägagi. Seesuguseid ei ole ma enne kunagi toonud!» vastas Maljuga. 

«Siis Kannata veidi, vennas, lähen kutsun hetmani.» 


«Kas see kõlbab? Praegu? Südaöösel... » 

«Oled sa siis ta kombed unustanud?» ütles Lavrin Kapusta juba mineku peal. 

Maljuga toetas selja vastu kahhelahju. Nüüd andis end tunda väsimus. Kogu keha oli 
nagu tina täis valatud. Ta langetas pea rinnale ja sulges silmad. 

Võib-olla tundis ta esimest korda paljude aastate jooksul täielikku puhkuserõõmu. Tal 
polnud vaja kuulata iga kobinat, ei olnud vaja valvata, mis selja taga sünnib, ega karta 
igast nurgast hädaohtu. Viimaks ometi on ta Tšigirinis, millest ta nii sageli oli mõelnud, 
ja — seda pidi ta endale tunnistama — nii sageli arvanud, et ei näe seda ehk enam iialgi. 

Kui Lavrinil pärast Berestetškot see veider mõte pähe oli turgatanud, ei olnud tal 
endalgi selle läbiviimisesse suurt usku. Kui Maljuga viibimist Varssavis sai kõrvutada 
põrgu eesväravas tulisel raual kõndimisega, 

354 

siis pärast Berestetškot läkitasid hetman ja Kapusta ta pärapõrgusse. Kuid ta ei 
ütelnud «ei», kuigi see sõna tal keele otsa peal sügeles ja teda ahvatles, sest südames 
valitsesid kõhklus ja suur ärevus. Võimalik, et ta siiski oleks julgenud «ei» ütelda, kui 
hetman ei oleks öelnud sõnu, mis on seisnud tal meeles kõigi nende raskete ning 
hädaohurikaste aastate kestel ja mis tulid talle meelde praegugi siin peaaegu leige ahju 
ääres lavitsal istudes, võites ta unisuse ja väsimuse: 

«Ma tean, sa tunned hirmu. Läkitame su otse saatana enda juurde. Kuid praegu on 
iseäranis tähtis, et meil oleks seal oma silm ja kõrv. Sinu oskusest ripub ära palju.» Mine, 
vend, ja ära kõhkle; kui sul aga õnne ei ole, ja kui sind surm ootab, siis sure nagu 
kasakas.» 

«.. nagu kasakas,» sosistas Maljuga ainult huultega ja tukastas siis ometi. 

Teda äratas kellegi käe puudutus vastu õlga. Ta lõi silmad lahti ja nägi enda ees 
Hmelnitskit. Hetmani kõrval seisis Kapusta. Maljuga tõusis ja hetman haaras ta oma 
tugevate käte vahele ning surus rinnale. 

Maljuga võttis istet hetmani vastu, kes laskus laua kõrvale tugitooli, ja esimene asi, 
mis talle silma hakkas, oli hõbedane härmatis hetmani sassis juustes, mida ta peoga silus.- 
Ka sorgus vurrudes oli halle kiude, kuid ta silmad särasid ja mahe naeratus ei kadunud ta 
näolt. 

Maljuga naeratas samuti, sest ta tundis, kuidas teda miski haaras otsekui soe võbisev 
laine, ja et varjata silmi, mis sellest soojusest märjaks läksid, pigistas ta need kinni. 

Hmelnitski puudutas teda õlast ja ütles vaikselt: 

«Jutusta.» 

Ja kui Javdohha Ternova hetmani hobustega Tšigirinist oma Baigorodi sõitis, ei 
läinud tal peast hetmani vaiksed sõnad. Teda ei rõõmustanud kasukas, mille oli kinkinud 
hetman, ega kleidid, mis oli annetanud het-mani-emand, kui Javdohha tema juurde viidi, 
ei rõõmustanud ka raha, mis talle andis linnaataman Lavrin 

Kapusta, ega kiri polkovnik Gluhhile, milles öeldi, et Javdohha Ternovale elumaja 
ning majapidamise kohendamiseks igasugust abi antaks, — ei, mitte see ei rõõmustanud 
teda, mitte see! Hetmani sõnad olid need, mis südamesse jäid, mis peast ei kadunud ja 
koguni ta karmi ja alati kurbliku näo nagu nooremaks tegid. 


Nelipühiks oli Javdohha Ternova juba oma Baigorodis. Ta pidi nüüd endale 
tunnistama, et ta polnud lootnud näha jälle oma silmaga vana viltuvajunud puukirikut 
selle ümmarguse kupliga, aedu Sakva kaldal, mille vahelt paistsid tulekahjust nõestunud 
tarede hallid seinad, kuid hoopis vastu ootusi tuli talle esimesena teel vastu vanaätt Lõtka, 
kui hetmani vanker küla vahele oli jõudnud. 

Külakuhjas Pavlo Tovstonoss hoidis sõrmede vahel hetmani kirja, sakutas end 
kõrvast, kuulas ära käsu, mille tõi ametimees Umanist, kes andis edasi ka polkovniku 
korralduse Javdohha Ternovale maad anda, mahapõlenud tare asemel talle kogu külaga 
uus tare ehitada ja mingisuguseid maksusid temalt mitte võtta. Pavlo sügas oma 
sagrispead, ohkas ja ütles ainult: 

«Tulid tagasi, Javdohha!» 

Ta ütles seda nõnda, nagu oleks tal sellest kahju-meel olnud. 

Kuid Javdohha Ternova ei pahandanud külakupja peale. Päeva läbi käis ta külas ringi 
—ei kärsinud enam oodata, et kõike oma käega puudutada. Ta seisatas kirikuplatsil. 
Ohkas. Pühkis konksus sõrmedega pisarad silmist. Siin suri teiba otsas tema Maksim. Siit 
saatis ta teele Martõni. Ta heitis pilgu järve poole, kust paistsid pan Koriecki kivilossi 
tahmunud müürid. Ja jälle hakkas isesugune kuri ärevus ta südant närima. 

Päevad Baigorodis olid nagu sametist kootud. Päike kuumendas maad ja hellitas oma 
soojusega õrna siid-haljast rohtu. Sakva ääres kallutasid pajud oma nõtkeid oksi käredalt 
voolavasse vette. Poisipõngerjad püüdsid kalu. Ätt Lõtka kõndis tarest tarre. Kus teda 
kostitati, seal võttis ta istet ja pajatas uudiseid. Kust ta need uudised küll võttis, seda ei 
teadnud keegi-Andis lausa imestada. Külast ju ätt väljas ei käinud, orgudest kaugemale 
ta oma viletsate viiskudega ei 

pääsenudki, ent niipea kui oli napsi viina võtnud ning soola-leiba peale 
hammustanud, olid kohe jutupaelad valla: 

«Musulmaanide sultan kutsus hetman Hmeli jälle enda alla, aga hetman saatis 
sultanile trääsa, see oli pärgamendile maalitud. Kui sultan seda trääsa nägi, andis ta käsu, 
et kasakad, need, kes selle toonud olid, küljekonte pidi konksu otsa tõmmataks, aga kui 
siis sultani pasad seda käsku täitma tormasid, olid kasakad juba paatides ja merel. . .» 

Logvin Rakitnõi ütles piipu popsides: 

«Kui sind kuulata, siis saab hobusest härja, peopesal hakkab nisu kasvama ja veest 
tehakse mett.» 

Lõtka pilgutas silmi, lõi uskumatu poole käega ja rääkis edasi: 

«Umanis käisid kaupmehed ja rääkisid, et Rzecz Pos-politast tuleb jälle Žolnerite vägi 
meie peale .. .» 

See polnud enam pärgamendile maalitud trääs ... Nüüd kuulas külarahvas Lõtkat ilma 
naeruta. Näod läksid pilve, naised ohkasid, lapsed surusid end tugevamini vastu emade 
põlvi. 

Külakuhjas Pavlo Tovstonoss vangutas pead ja sõnas: 

«Mulle pole Umanist sellest kirjutatud.» 

«Oota ainult, kui ühel ööl poola žŽolnerid siin on, küll siis kirjutavad,» tähendas 
Logvin Rakitnõi sapiselt. 

«Parem tasu oma lõikusemaks ära, Logvin,» tuletas külakuhjas meelde. «Suuga oled 
sa mees jahvatamas küll, aga kui tegemist on maksude korralikult tasumisega, siis seda 
ära oota...» 


«Sa käsiksid ehk Potocki žolnereid mulle hobuse tagasi tuua, tatarlastele aga saada 
käsk, et nad mu naise ja tütre tagasi annaksid ... » 

Rakitnõi heitis kupjale sünge pilgu ja lahkus Anton Lebedi õuelt, kus mehed ja naised 
Lõtkat kuulates pal-ginottidel istusid. 

Javdohha Ternova ohkas. Talle tulid meelde Log-vini naine ja tütar. Kuidas neil seal 
musulmaanide vangipõlves küll läheb? On nad veel elus või on juba hukka saanud? Kui 
Javdohhal endal poleks õnnestunud 

venelaste maale põgeneda, puhkaks ka tema praegu maamullas. 

... Pärast nelipühi läksid pospoliidid põllule. Kellel oli hobune või härg, sellel polnud 
veel häda midagi, kuid kellel peale oma kahe käe midagi ei olnud, nendel olid kibedad 
päevad. 

Vedasid ise sahka. Saha järel kõndis kas tütar või naine. Noormehi ei leidnud külast 
tulegagi, ka piigasid oli vähe. Noormehed olid kas hetmani sõjaväes või lahinguväljal 
igavesse unne suikunud, piigasid aga ei maksnud parem meelde tuletadagi. Igas tares 
valitses nutt ja hala. Kus nad on seal võõral maal? Musulmaanidel mõnitada ja teotada ... 

Kuid elama peab. Sööma peab. Obrokit peab samuti maksma. Ei ole küll pan 
Korieckit ega tema Žolnereid ja mõisateolgi pole vaja käia, kuid polgykantseleisse tuleb 
siiski obrokit tasuda. Kui ei tasu, tulevad Umanist ametimehed ja kannavad selle eest 
hoolt, et maksad... Raha kellelgi ei ole. Ainuke lootus on, et kui tänavu hea viljasaak 
tuleb, on sügisel midagi Umani laadale viia. Kui noormehi oleks, läheksid nad Dikoje 
Põiele ja ajaksid hobusekarja kohale, nüüd aga rakenda kas või koerad vankri ette. 
Pealegi rõhus teadmatus. Mis edaspidi saab? Kes hakkab Koriecki häärberis peremeest 
mängima? Viimaks tuleb Koriecki ise tagasi? Logvin Rakitnõi ajas oma jora: 

«Et panidel himu siia tulla ei oleks, vaja häärber päris maatasa teha ... » 

«Sääraste sõnade eest. . . hoia ennast!» ähvardas külakuhjas. 

Nädal aega pärast nelipühi lõi ätt Lõtka kella. Rahvas jooksis kohkunult kiriku poole. 
Küsiti üksteiselt: «Mis lahti on?» «Ega viimati sõda?» «Või on tatarlasi nähtud?» 

Süda läks pisut kergemaks, kui nähti kirikuplatsil kasakaid ja kahte sõidukit, kust 
välja ronisid mehed vanemkonna hulgast. 

Köster Lukjan sai suure surmaga kirikuukse lahti, ise pingutuse pärast näost punane. 
Umani papp Dionissi kõngutas laitvalt pead. Ettevaatlikult, nagu kõnniks 

ta palja jalu klaasipurul, sammus papp altari juurde. Kirik oli rahvast puupüsti täis. 
Javdohha Ternova tundis ära Umani kirjutaja Dmitro Lebedi. See seisis kõige tähtsamal 
kohal Moskva riides mehe kõrval. 

Kirjutaja tõstis käe. Jutukõmin vaibus pikkamisi. 

«Pospoliidirahvas, te teate, et selsinasel issanda aastal peeti Perejaslavi linnas Raada, 
kus võeti nõuks minna kõige maaga Moskva tsaari kaitse alla. Tulime meie hetman 
Bogdan Hmelnitski käsul teie juurde koos tema majesteedi Moskva tsaari Aleksei 
Mihhailo-vitši stolniku Sawa Paškoviga, et te annaksite Moskva tsaarile truudusevande 
selle peale, et me nüüdsest peale oleksime igavesti koos vene vendadega. Aga kui mõni 
teist seda ei soovi, siis on tal tee vaba ja ta võib minna, kuhu tahab.» 

Kirjutaja ütles kõik nagu kord ja kohus. Talle paistis koguni, et karvapealt samuti oli 
rääkinud Umani polkovnik Jossip Gluhh. Ta keerutas vurre. Rahva hulgast kostis altarini 
Logvin Rakitnõi hääl: 


«Kuhu meil siis ikka minna? Moskva — see on niisama kui oma kodu. Egas me 
ometi türgi musulmaanidelt või poola panidelt kaitset otsima lähe.» 

Stolnik Sawa Paškov noogutas kiitvalt pead. 

Lõtka müksas külaelanikele ribikontide vahele, sosistas: 

«Kuramuse pihta, kas sa näed, mismoodi? Hetman küsivad meie käest! Ilma meieta ei 
astu sammugi...» 

Javdohha Ternova astus esimesena papi juurde, suudles risti, ja jälle tõusid tal mällu 
hetmani sõnad: «Aitäh sulle, emake, suur aitäh.» Kõrvale astudes mõtles ta kauge 
Dubrovka, Jefremi ja Marfa peale. Mis oleks saanud, kui nad ei oleks tema eest lahkelt 
hoolt kandnud? 

«Issand, anna kinnitust! Issand, anna kinnitust!» hüüdis preester pärast seda, kui kõik 
olid risti suudelnud. 

Kui kirjutaja ja stolnik kirikust välja minema hakkasid, sikutas ätt Lõtka kirjutajat 
varrukast: 

«Kas uutest sõjakäikudest midagi kuulda on, pan kirjutaja?» 

«Krimmi khaan ähvardab sind sõjaga,» viskas Rakitnõi nalja. 

Tsaari stolnik Paškov tõstis käe. 

«Ristirahvas, tsaari sõjavägi on teel Ukrainasse, meie suur valitseja Aleksei 
Mihhailovitš ei lase vaenlastel teie üle irvitada, nüüd oleme üheskoos ja vaenlasele 
makstakse kätte kõige eest, mis ta teile kurja ja ülekohut on teinud.» 

Kirjutaja ja stolnik koos papp Dionissiga sõitsid ära. Baigorodis oli suur püha. 

Isegi Logvin Rakitnõi tundis rõõmu: 

«Kunas seda enne on nähtud, et hetman meilt küsivad, kuidas talitada? Hmel ei ole 
meid meie lootustes petnud.» 

«Tuleb veel sõdida ja vististi üsna kaua,» ütles elatanud sadulsepp Nesterenko kindlas 
usus. «Šlahta meie maast ei tagane.» 

Köster Lukjan teatas salapäraselt: 

«Preester Dionissi ütles, et otsekohe pärast viljakoristamist läheb sõjaks lahti. Poola 
kuningas seal Varssavis on hirmsat viha täis, sisiseb otsekui tulemadu, šlahta kaevab 
nagu pull sõrgadega maad, Rooma paavst on Hmelnitski kirikuvande alla pannud.» 

«Paavst ka meile midagi loeb,» itsitas ätt Lõtka. 

«Kärgib niisama, ainult kõrvad löövad pilli. Keeru-tasin veidi kasakate hulgas ringi, 
nad räägivad, et het-man nüüd suure jõu sees, tal Moskva streletse nõnda palju, et pole 
otsa ega äärt. Krimmi khaan Islamgi vabiseb nagu haavaleht. See ongi sulle kõik .. .» 

Ätt Lõtka tundis — et tema jutt on külarahvale meele järgi. Ta oli juba tõsist muret 
tundnud, et Lukjan viimaks ta ameti üle võtab. Lõtka raputas lääne poole rusikat: 

«Oota sa, pan kuningas, küll taltsutame veel su upsakust... » 

«Kuningas ehk ei tahagi pospoliitidele kurja, aga panid ja Šlahtitšid just sellest 
elavadki, et meid koorivad .. .» 

Seda öeldes sügas kubjas Tovstonoss kukalt. Pospoliidid ei lausunud musta ega 
valget. Nii mindigi laiali. 

Javdohha Ternovale ehitati varsti kogu külaga sinna, kus kunagi ta tare seisis, 
muldonn. 

«Justkui zaporoožlasel,» naljatas Rakitnõi. 

Maa sisse kaevati auk, haost punuti neli seina, pandi mulda vahele, seestpoolt kaeti 
saviga. Javdohha ise määris, aga Rakitnõi, Prištšopa ja Tšernjak tegid kõrkjatest katuse, 
ladusid stepirohtu peale ja tõmbasid saviga üle. Kahele väikesele aknale pandi ruudud 
ette. Onni nurka ladus ätt Lõtka kividest ahju. Javdohha käis naaberkülas viinapõletaja 
Polubotoki juures, ostis talt kaks pudelit akvaviiti ja korraldas soolaleiva-peo. Nuttis 
peatäie, tuletades meelde, kui tore mees oli Maksim olnud, kuidas ta oli Javdohhat 
armastanud ja tema eest hoolitsenud. 

Naised pühkisid kaasa tundes pisaraid. Igaühel olid omad luured, seepärast saadi ka 
võõrast murest aru. Ätt Lõtka rahustas neid: 

«Kuulge, naised, jätke oma nutt! Vaene nutab — pan naerab, nüüd on aga nõnda, et 
pan nutab ja vaene naerab ... » 

Rakitnõi küsis: 

«Sul on vist juba aastaid üle kaheksakümne, ätt?» 

«Aga puusärki ei mõtlegi ma veel kobida, käin veel Varssaviski ära, kuramuse pihta. 
Ojaa! Lähen seimi, seal ajavad panid silmad pungi, kui neile universaali ette loen. Mina 
oleksin paras mees olnud hetmaniga juttu puhuma,” mitte aga sina, Javdohha. Ei taha 
kohe sugugi uskuda, et sa rääkisid temaga nii, nagu praegu minuga.» 

«Rääkisin, ätt. Ta seisis just niisamuti minu kõrval, nagu sina praegu seisad, ja kuulas 
mind...» Sellest aga, et hetman tal kätt suudles, ei hinganud Javdohha kellelegi 
sõnakest. Ta teadis, et teda ei usuta ja välja naerdakse. 

Ja nüüd oli tal siis oma nurgake, oma põllulapike. Kaks mustpaplit, mille varjus 
kunagi oli seisnud rõõmus tare, õõtsutasid nüüd oma oksi muldonni kohal. 

Vahel Javdohha ärkab südaööl, kuulatab vaikust, lööb risti ette nurga poole, kus 
ikoonide ees lampaadi tuluke vilgub. Kus küll on praegu Martõn? Küllap Tši-girinis on 
talle emast juba teatatud. Kas ta siis ometi ükskord ei tule Baigorodi? 

Aknad lasevad päevavalgust kambrisse kasinalt. Kahhelahi on kuumaks köetud. 
Pühas nurgas Iverski jumalaema kuju ees (patriarh Nikoni annetus) vilgub ühtlaselt 
kustumatu lampaadi kahkjas tuluke. Kamber lõhnab kuiva rohu, äsjapestud põrandate ja 
kange tubaka järgi. 

Maja peremees — duumabojaar Afanassi Lavrentjevitš Ordõn-Naštšokin — popsib 
sissesuitsetatud murelipuust piipu ja silmitseb viiliti külalisi. 

Aeg on lõunane. Kuid Ordõn-Naštšokin pole tähtsaid bojaare — vürst Semjon 
Vassiljevitš Prozorovskit ja Tveri asevalitsejat Vassili Vassiljevitš Buturlinit söömingule 
kutsunud. Buturlin on alles kahe nädala eest Ukrainast tagasi jõudnud. 

Üleeile jõudis kohale hetmani suursaatkond ja tõi kaasa Perejaslavi artiklid. 
Õigupoolest oli kõik otsustatud juba enne seda, kui Buturlin ja Matvejev Pere-jaslavi 
sõitsid. Kuid aeg on ärev, asjad tüütud, askeldamist nendega ilmatu palju. Tuleb alustada 
sõda, mis ei lõpe ühe või paari aastaga. 

Oma tagasijõudmisest peale kinnitab Buturlin ühte ja sedasama: 

«Lihtrahvas Väikevenemaal on liiga ülekäte läinud. Võtaks issand oma lihtrahvast 
kas või pisutki vaigistada. Viimaks läheb jälle kurjust täis. Mitte üksnes sealsed 
vaimulikud, vaid ka mõned hetmani kõrgemad mehed kurdavad, et lihtrahvas teeb neile 
kahju. Kui võtta näiteks peakirjutaja Võgovski, polkovnik Polu-botoki, Sulima või kui 


kuulata tähelepanelikumalt metropoliit Silvester Kossovit. Kõik kurdavad, et het-man 
Hmelnitski hoidvat kõvasti lihtrahva poole. See on väga imelik, sest et see on 
loomuvastane.» 

Ordõn-Naštšokin laskis siniseid suitsurõngaid lakke. Muigas endamisi. Buturlini 
kartus ainult tüütas teda. Kõige naeruväärsem on kahtlustada hetmanit, nagu annaks ta 
lihtrahvale kõiges õiguse kätte. Suursugus-tel bojaaridel seisid suud kinni, kui ta neile 
riigiasja-dest rääkis. Miks nad midagi ei lausu? Ootavad ehk, kes esimesena julguse rinda 
võtab? Aga mis seal oodata? 

«Egas see lihtne asi ole. Mis seal rääkida.» 

Semjon Vassiljevitš Prozorovski pani jala üle teise ja kiigutas seda. Pühkis peenest 
brüsseli kalingurist Kirju taskurätiga higist otsaesist. Mine saa otsale, kas ajas tal 
palavuse üles köetud ahi, mille lähedal ta tugitool asus, või mõjusid nii sõnad, mis ta 
Ordõn-Naštšokini suust kuulis ... 

Kojabojaar Buturlin ägiseb. Ohkab. Plaanitsemised! Naljamäng! Kui kaua juba 
Moskva on omaette elanud! Igivanad kombed teevad ta tugevaks. Selles seisabki kõik! 
Aga Ordõn-Naštšokin ajab kuulsust taga. Kui palju paberit ta on täis määrinud! Bojaar 
kõõritas pahaselt latia poole, mis oli pärgamendirullidega üle kuhjatud, ja raamaturiiulite 
poole akendevahelistel seintel. See ka mõni bojaari töö. Madalast soost mees, mis seal 
rääkida! Buturlinitel pole tarvis kuulsust taga ajada. Tänu jumalale, nad olid kanged juba 
enne Romanoveid ja seisid õukonnas alati lugupidamises .. . Nüüd on poolakaid 
puudutatud — see toob aina ärevust. Väikevenemaa ei ole muidugi võõras ja palub meid 
ise. Kuid Svea kuningriik on parem rahule jätta. Selle on Ordõn-Naštšokin ilmaaegu pähe 
võtnud. Mis neil maadel siis on? Need olevat igipõlised vene maad. Olgu kas või sedasi! 
Aga mis head seal leidub? Balti meri on just nagu lomp. Segane ja sogane. Niipea kui 
lumi maas, valitseb seal niisugune pakane, et võtab nina peast. Olgu teistega kuidas on, 
kuid tema teab hästi, mis maad need seal on .. . Keset ööd on kardetav isegi oma asjale 
minna .. . Kuid vait olla ei passi. Pro-zorovskigi on juba selle madalast soost mehe 
plaanid üles kiitnud. Pikkamisi käsi hõõrudes võttis Buturlin samuti sõna: 

«Sul teadagi on riigiasjad keelel, Afanassi Lavrent-jevitš. Aga kus me saame nüüd 
rootslaste peale mõtelda? Meil on tarvis enne poolakatega hakkama saada. Rootslased 
meid ei puuduta, ei maksa siis ka meil neid puudutada. Kuninganna Kristiina on tasane ja 
õrn. Räägitakse, et ta lugevat raamatuid ja tegevat näputööd. Meile ta tüli ei tee. Misjaoks 
me peaksime siis ise nina tulle toppima? ... » 

Ordõn-Naštšokin koputas sõrmenukiga vastu laua 

äärt. Ta vaikis. Las bojaar räägib end tühjaks. Parem on kõiki ta mõtteid teada. Ega ta 
Prozorovski ole, et kavaldada oskab. Mis südames, see suus. 

Buturlin ajas põsed punni. Ta lai kere oli sügavale tugitooli vajunud ja ta kõneles: 

«Võtsime Väikevenemaa tsaari kõrge kaitse alla. Vaja hoida teda. Meie oma 
lihtrahvale on mõnisada tuhat juurde tulnud. Nendega toime tulla pole naljaasi. Kui sa 
õige kuulaksid, Afanassi Lavrentjevitš, mida hetmani saadik Pavlo Teterja sealsest 
lihtrahvast räägib. Ta tuleb sinu juurde, siis küsi... » 

«Parem oleks, Vassili Vassiljevitš, kui ta sulle sellest jutustaks, misjaoks ta panide 
poola senaatoritega mehkeldab ja oma hetmani taga laidab. Kas ei tee ta seda sellepärast, 
te Perejaslavi artiklid talle meele järgi ei ole?» 


«Nüüd leidsid! Ta tuli siia ometi saadikuna . .. » vehkis Buturlin pahaselt kätega. 
«Kuidas saab Teterjast nõndamoodi rääkida!» 

Bojaar teab, et Teterja on mõistlik mees, pärit kõrgemast soost, ning tema vastu väga 
aupaklik. Tõi Pere-jaslavist rikkalikult kingitusi kaasa. Ainuüksi vaipu on oma viie 
tuhande jefimka eest. Ja ta ei toonud neid mitte hetmani, vaid enda ja Võgovski poolt. 
Kuid kas maksab sellest Ordõn-Naštšokinile rääkida? Buturlin ei varja pilklikku muiet: 
keeruta palju tahad ja mõtle igasuguseid asju välja, aga suurte tööde jaoks valib ikkagi 
tsaar, kui vaja, meid, kõrgest soost mehi. 

Buturlin ootab: vürst Prozorovski peaks teda kohe toetama. Ta on kaks aastat otse 
nahast välja pugenud, et hetman Hmelnitski palvet kuulda võetaks. Kõik läks nii, nagu ta 
tahtis. Ta jäi rahule. Mis aga Svea kuningriiki puutub, siis see pole praegu tema mure. 
Kuid Pro-zorovski on nagu suu vett täis võtnud. Vaikib, välgutab oma võõramaa prille, 
peidab silmad klaaside taha. On habeme põskedelt ära ajanud, ei pea vanadest kommetest 
kinni. Kui Buturlin poleks siin külaline, sülitaks ta viha pärast punasele vaibale oma jalge 
all. Ta hakkas pahaselt nohisema. 

«Ei, see pole ilus, Vassili Vassiljevitš. Ei ole ilus!» lausub Ordõn-Naštšokin kindlalt 
ja tõuseb tugitoolist. 

364 

Valjult ja hukkamõistvalt vaatab ta Buturlinit. See lahutab haavunult käsi: mis see 
sinu asi on? 

«Eks ta ole, rahulikum oleks muidugi ahjuvirusel oma tagumikku soojendada, end 
taari täis kaanida ja rohitseda ... Sellal aga varastavad julmad vaenlased su kodumaa 
tükk-tükilt puupaljaks . .. Teevad seda päise päeva ajal. Ei karda midagi ega varjagi end. 
Hulgused ja varganäod ronivad su esivanemate majja, röövivad otse su nina alt, sina aga 
teed näo, nagu ei näeks sa midagi. Aru tuleb pähe alles siis, kui nad juba ahju-virusele 
ronivad ja sulle habemesse kargavad. Kuid siis on hilja, Vassili Vassiljevitš. Hilja!» 

Ta kõneles juba suure vihaga. Hääl kõlas kõrgelt, tuliselt. Prozorovski noogutas nõus 
olles pead. Butur-linil kargas hing täis. Oota sa, pügatud larhv! Mis sa norid? Ta tõmbas 
läbi nina õhku. Kus seda enne on nähtud, et madalamast soost mees teda, suurt bojaari, 
õpetama tuleb ... Kuid Ordõn-Naštšokin ei leppinud veel sellega ja ähvardas sõrmega 
kedagi akna taga: 

«Ei sünni nõndamoodi! Vene rahvas ei luba seda. Ei! Ta võttis Väikevenemaa oma 
kaitse alla ... » 

«Tsaar võttis,» ütles Buturlin sapiselt vahele ja mõtles: «Said sa nüüd!» 

«Tsaar on Moskva riik, kõik on venelased,» ütles Ordõn-Naštšokin naeratades vastu. 

«Venelasi, iseäranis smerde, on palju, kuid tsaare on ainult üks,» jonnis Buturlin 
edasi. 

«Ilma smerdideta ei saa sõdida, Vassili Vassiljevitš, vilja koristada ega isegi ahju otsa 
kobida ... » 

Ordõn-Naštšokin pigistas käed rusikasse, pistis need kaftani taskusse. Oleks tahtnud 
upsakal kojabojaaril natist kinni võtta ja ta siit välja visata. Ta pööras näo ära ja tabas 
Prozorovski kavala vidukil pilgu. See on ka valmis teise selja taga võrku punuma... 
Peidab end prillide taha. Siiski ei ole ta Buturlini moodi. 

Prozorovski köhatas ettevaatlikult. Pani taskuräti neljaks kokku, lehvitas sellega nina 
all ja lausus tähtsalt: 


«Sa räägid mõistlikku juttu, Afanassi Lavrentjevitš. Praegu on kõige õigem aeg Svea 
asjade peale mõtelda ja sellest tsaarile ette kanda, kuid ... » 

«Oh issand!» surus Ordõn-Naštšokin käed vastu rinda. «Kas ma siis räägin, et seda 
kõike peab kohe praegu tegema? Svea kuningriigi vastu sõtta ei lähe me mitte täna ...» 

«Võib-olla ehk annavad nad selle Ivangorodi meile niisama tagasi...» mossitas 
Buturlin pahaselt edasi. 

«Vassili Vassiljevitš,» hakkas Ordõn-Naštšokin õhinal rääkima, «mitte «selle 
Ivangorodi», vaid meie vene linna Ivangorodi, peale selle veel Jami, Koporje, Orešeki... 
Kas mäletad meie pingutusi, mis me ise häbiga kinni maksime? Ja seda, kuidas meid 
merest ära lõigati? Kõnele kaupmeestega — neil on hing paelaga kaelas. Kaup ja vili 
määndub aitades. Meie vetes hulguvad ringi võõrad lipud. . . Juba ammu oleks aeg kogu 
duumarahvale ja kõigile suursugustele bojaaridele valju häälega ütelda: «Stolbovo rahu 
on häbiväärne rahu.» Mis rahu see on, kui meile kõri peale astuti ja meil nõus tuli olla. 
Svea kuningad on sulgenud Balti mere, sultanid Musta mere. Mis me siis tegema peame 
— kas kõngema? Mis? Hmelnitski plaanid lõunas väärivad täit kiitust. Kuid ka põhja 
peale tuleb mõtelda. Tuleb.» 

Buturlin ei vastanud. 

«Perejaslavi punktid, kõik, mis hetman Hmelnitski palub, tuleb aega viitmata 
kinnitada. Võtame koos kasakatega meie pärusmaad poolakatelt tagasi, toome Smolenski 
tagasi oma riigi rüppe, läheme välja Musta mere äärde, ka Balti mere peale pole praegu 

ülearune mõtelda ... » 
«Valva selle järele, 
Afanassi Lavrentjevitš, et poola panid viimaks tagaselja Svea kuningriigi, türklaste, 
tatarlaste ning Valahhia ja Moldaavia hospodariga kokku ei lepi... » 

«Selle järele tuleb meil kõigil valvata,» lausus Prozo-rovski vaikse häälega. 

Ordõn-Naštšokin noogutas talle tänulikult pead. 

«Mina tegin oma töö ära Väikevenemaal,» ütles Buturlin upsakalt. «Krimmi khaan ei 
julge nüüd Perekopi tagant ninaotsagi välja pista ja Rzecz Pospohta kuningas on ära 
kohutatud.» 

«Tegid suure töö ära, Vassili Vassiljevitš. Ajasid asju targalt, nagu on kohane 
riigimehele. Ja seepärast paned sa praegu mind imestama. Tahad elada ainult tänasele 
päevale. Meile aga on niisugune elu niisama hea kui surm. Moskva on suurele teele 
asunud! Sellel teel tuleb ette näha kõik. Kõik! Hakkame siis tegutsema üksmeelselt, 
julgelt. Meil tuleb tagasi võita venelaste maad, hoida tatarlasi hirmul, türklased Aasovist 
välja kihutada. Vahepeal peame Svea kuningriigi sepit-sustest ette jõudma. Ilma Musta ja 
Balti mereta pole meil elu. See on tõesti nii! Praegu on koos meiega Väikevenemaa, 
homme ka Valgevenemaa, Tšervonnaja Venemaa, ja need inimesed, kellel on meiega üks 
keel ja üks usk, ka need, kes võõraste tsaaride ja hospodaride all ägavad, kes sultani 
sunnitöö piinades vaevlevad, saavad olema koos meiega, me kogume nad kõik ühe riigi 
alla.» 

«Tubli, tubli!» lõi kaasa Prozorovski, kui Ordõn-Naštšokin väsinult tugitooli laskus. 

«Mina toetan sind Maakogus, Afanassi Lavrent-jevitš,» ütles Buturlin äkki. 

Ordõn-Naštšokin hüppas püsti. Tõusid üles ka Butur-lin ja Prozorovski. Suruti 
üksteisel kätt. 


Väljas hämardus juba. 

4 

Tsaar Aleksei Mihhailovitši juurde olid kutsutud kojabojaarid, välisasjade juhid 
Ordõn-Naštšokin ja Prozorovski. Kui nad kohale jõudsid, istus seal juba ees Artamon 
Matvejev. Ta oli just sel päeval Brjans-kist tulnud, kus ta tagasiteel Ukrainast oli sõjaväe 
juures peatunud. 

Tsaar võttis bojaarid vastu magadiskambris. Küünlad peeglite ees heitsid rohelise 
sametiga kaetud seintele mahedat hubast valgust. Tsaar istus madalas tugitoolis. 
Noogutas lahkelt bojaaridele. Ulatas käe suudlemiseks. Palus istuda. Andis kõigile 
mõista, et jutuajamine on eraviisiline ja võib rääkida kõigest, eeskätt aga sellest, mis 
puudutab tulevast sõjakäiku ja välisasju. 

Ordõn-Naštšokin köhatas hääle puhtaks, surus parema käe südamele ja alustas: 

«Välispoliitikas, teie majesteet, peame silmas pidama kolme põhipunkti, millest tuleb 
kinni hoida. Esimene punkt, teie majesteet, on teie kõrge kaitse alla võetud 
Väikevenemaa kinnihoidmine ja kõigi väikevene maade vabastamine, mis on Rzecz 
Pospolita šlahta, samuti Otomani sultani ja Krimmi khaani ikke 

all.» 

Ordõn-Naštšokin tõmbas hinge tagasi, vaatas altkulmu tsaari poole. Tsaar oli silmad 
sulgenud, nagu ei kuulakski ta bojaari. Kui aga Ordõn-Naštšokin vait jäi, lausus ta 
vaikselt: 

«Kõnele edasi.» 

«Teine punkt — tagasi võita põlised vene maad, mis Svea kuningriik on 
seadusevastasel teel ära võtnud,» Ordõn-Naštšokini hääl katkes. Vürst Prozorovski litsus 
huuled kokku, vajus sügavamini tugitooli, nagu kartes, et sünnib midagi halba. Pead 
raputades kogus Ordõn-Naštšokin julgust ja ütles: «Stolbovo rahu on häbistav rahu.» 

«Poljanovka rahu ei ole mitte vähem häbistav, bojaar,» tähendas tsaar rahulikult. 

«Täiesti õige, teie tsaarilik majesteet!» nõustus Ordõn-Naštšokin oma rõõmu 
varjamata. «Tähendab .. .» 

«Tähendab, kahte hunti ei saa ühe pauguga tabada. Edasi.» 

Ordõn-Naštšokin tõmbas keelega üle kuivanud huulte. Ilmaaegu ta arvas, nagu ei 
vaataks tsaar teda. Aleksei Mihhailovitš silmitses langetatud laugude alt oma kantslerit, 
nagu võõramaa saadikud Ordõn-Naštšokinit juba nimetasid, ja tuletas meelde laimavaid 
sõnu, mida oli tema kohta sosistanud Buturlin. 

«Suur valitseja,» ütles Ordõn-Naštšokin õhinal, «sa kõnelesid tõtt, ent kui meie 
praegu Svea asjadele ei mõtle, ei tähenda see sugugi, nagu ei mõeldaks Stokholmis 
sellele, kuidas jälle meie maa vastu rööv-sõjakäik ette võtta, Novgorod uuesti enda alla 
heita ja vahest ehk veel kaugemalegi tungida ... » 

«On sul andmeid?» Aleksei Mihhailovitš vaatas murelikult ja teraselt Ordõn- 
Naštšokinile näkku. 

«Jah, teie tsaarilik majesteet, kindlatest allikatest. Juba täna-homme astub Svea 
troonile hertsog Karl Gustav. Hetman Bogdan Hmelnitski kirjutas meile eraviisiliselt, et 
tema ustavad inimesed teatavad selle hertsogi kurjadest kavatsustest. Teie tsaarilik majes- 
teet, tal on mõttes haarata enda alla mitte ainumalt Novgorodimaa ... Et näha Venemaad 


tükkideks kistuna, ei astu ta liitu üksnes sultaniga, vaid ka kuningas Jan-Kazimierziga, 
Briti protektori Cromwelliga, Rooma paavstiga ...» 

«Missugune on meie välispoliitika kolmas punkt?» küsis tsaar, nihutades end rahutult 
tugitoolis. 

Artamon Matvejev ja Prozorovski vaatasid vargsi teineteisele otsa. 

Ordõn-Naštšokin vastas: 

«Kolmas punkt on, teie majesteet, türklastelt Aasov ära võtta.» 

Tsaar lõi käega, kuid igasugust etiketti rikkudes lisas Ordõn-Naštšokin kähku: 

«Mitte praegu, teie majesteet, mitte praegu.» 

«Kolme sõda ma pidada ei jõua, bojaar. Isegi Aleksander Suur ei-saanud niisuguste 
tegudega hakkama .. .» 

«Suur valitseja, nende riikide vahel, millest oli juttu, valitsevad suured lahkhelid. 
Svea kuningad ihuvad hammast Rzecz Pospolita peale. Sultan magab ja näeb unes oma 
buntšukki Veneetsia kohal. Krimmi khaan unistab ainult, kuidas sultani alt lahti lüüa. 
Rzecz Pospolita ei anna Ukrainat kunagi rahulikul teel ära. Sultani ja Krimmi khaani peas 
on ainult kuri mõte, kuidas Rzecz Pospolita šlahtat koos Bogdan Hmelnitski kasakaväega 
Moskva vastu õssitada. Nüüdsest peale on Väikevenemaa ühes meiega. See on väga 
tähtis! Alustame lõunas, kuid ei jäta silmapaari vahele kõiki lahkhelisid meie vaenlaste 
vahel, vastuolusid nende vahel ... » 

Ordõn-Naštšokin jäi vait, tõmbas hinge tagasi. Mõtles: kas ta pole liiga pealetükkiv? 

«Mida ütlete teie, bojaarid?» libistas tsaar Aleksei Mihhailovitš pilgu üle Matvejevi ja 
Prozorovski. 

Hakkas rääkima Matvejev: 

«Suur valitseja, Afanassi Lavrentjevitš kõneles asjalikult. Sinu uued alamad lõunas on 
valmis uskmatute vastu sõdima. Kõik, mis meil praegu on, teie majesteet, kõik sõjariistad 
paneme välja võidu heaks lõunas. Hetman Hmelnitski on vapper sõjamees, ta on suure 
mõistuse ning julge meelega. Kuus aastat on ta järjekindlalt sultanit ja khaani ninapidi 
vedanud, Rzecz Pospolita aga hävingu äärele viinud. Minu, sinu ustava orja mõte on 
asuda sõjakäigule. Nüüd ootab sind, suur valitseja, mitte ainult Väike venemaa, vaid ka 
Valge-venemaa.» 

Prozorovski kummardas sügavalt. Ta kõneles nagu alati tasakaalukalt, selgelt, ilma 
ägeduseta: 

«Võidurikkalt täide viies sinu monarhlikku tahet olla ühes Väikevenemaaga igavesti 
Moskva riigi ühise skeptri all, ajame segi ka kõik Svea vallutajate kurjad sepitsused. 
Perejaslavi leping tuleks aega viitmata kinnitada, hetman Bogdan Hmelnitski saadikutel 
lasta ära minna ja kuninga sõjaväele edasilükkamatult peale tungida.» 

«Suur ettevõte on juba alustatud,» ütles tsaar ettevaatlikult, «taganemist ei saa olla, 
sest see on jumala tahtmine, ja tema õnnistus on meiega. Mind teeb rahutuks ainult üks 
asi, bojaarid, — kas hetman Bogdan ei anna mitte oma isemeelsele lihtrahvale üleliia 
suurt voli? Kas ta ei taha registreid liiga suureks paisutada?» 

See küsimus näitas Ordõn-Naštšokinile ja Matvejevile päris selgesti, et Buturlin on 
jõudnud oma kartustest tsaarile rääkida. 

«Bogdan Hmelnitski on šlahtaseisusest mees, paljud vürstid ja valitsejad peavad teda 
enesega ühesuguseks, Poola kuningas Wladyslaw kutsus teda sageli appi ja nõu andma. 
Jan-Kazimierz muretseb praegugi, kuidas temaga ära leppida, et sel viisil Väikevenemaa 


jälle Rzecz Pospolita alla heita. Kuid hetman Bogdan on vankumatult kindel. Mis aga 
lihtrahvasse puutub, siis toetab see teda kindlalt, sest hetman Bogdan on kogu sealse 
rahva vaatamata vanusele ja soole, ametile ja seisusele üles kutsunud sõdima õigeusu eest 
ja selle 

eest, et vabaneda šlahta orjusest ja igavesti Moskvaga ühineda.» 

Tsaar kuulas tähelepanelikult Artamon Matvejevi rahulikku kõnet. 

«Anna käsk, et meie hetman Bogdani saadikud oleksid neljapäeval Granovitaja 
palees. Hetman Bogdanile aga kirjuta, et me tahaksime teda siin Moskvas näha ja temaga 
juttu ajada,» ütles Aleksei Mihhailovitš Ordõn-Naštšokinile. 

«Luban endal ütelda, suur valitseja,» lausus Arta-mon Matvejev vastu, «praegu on 
niisugune aeg, et hetman Bogdanil oleks vist kardetav vägede juurest lahkuda. Tema 
äraolekut võiksid mõned ta vanemkonnast, need, kes Poola šlahta poole hoiavad, ära 
kasutada, mis tuleks asjale kahjuks. Ta rääkis ise mulle Perejaslavis, et kui kõik hästi 
läheb, siis sõidab ta niipea, kui mahti saab, sind, valitseja, sinu kõrge armu eest maani 
kummardama ja su kätt suudlema.» 

Tükk aega valitses palatis vaikus. Tsaar näis kõige selle üle, mis ta kuulnud oli, järele 
mõtlevat ja hõõrus sõrmedega meelekohta. 

Rahutuseks oli põhjusi üsna rohkesti. Alles nüüdsama oli läinud korda riigis rahu 
luua, bojaaride tülid vaigistada, rahustada isemeelne lihtrahvas, summutada kõik mässud, 
vandenõud Voronežis, Kurskis, Solvõtšegodskis, Veliki Ustjugis, Kozlovis, võimsad 
pursked valgete müüridega Moskvas endas, mida kõike ei jõua mõtteski üles lugeda. Ja 
kõik need rahutused langesid ühte ülestõusu algusega Poola kuninga vastu Ukrainas. Kas 
lihtrahvas ei kasuta jälle ära seda, et streletsid sõtta lähevad? Ehk oli Poola kuninga 
saadikul senaator Mlockil õigus, kui ta kinnitas, et hetman Bogdan koos lihtrahvaga on 
tõstnud käe kuninga ja lugupeetud meeste vastu .. . Kuid kes astus Moskva riigile kõri 
peale? Kes peremehetseb Smolenskis nagu oma pärusmaal? Kes põletas ja rüüstas püha 
Moskvat? Kas mitte Poola šlahtitšid ja nende kuningad? Kes sigitas Kiievis ja kogu 
Ukrainas jesuiitide rämpsu, kes irvitab juba aastakümneid õigeusu üle ja ähvardab kõike, 
mis On vene, surmaga? 

Huult hammustades vaatas tsaar Aleksei teraselt 

lossi müüride taha. Näis, nagu varitseksid seal nende müüride taga parajat momenti 
vaenlased, kes ei mõtle muust, kui Venemaa rüvetamisest, ta rikkustest, tema nahal 
elamisest ja vene rahva orjastamisest. Svea, Poola, Prantsuse kuningas, Rooma keiser, 
Türgi sultan, Krimmi khaan, Briti protektor kinnitavad kõik oma kirjades sõprust tema ja 
ta riigi vastu, tegelikult on nad palju õelamad kui marutõbised koerad. Nähtavasti on 
hetman Bogdan neid kõvasti pitsitanud, kui nad ühel häälel ta kirikuvande alla panid. 

Aleksei Mihhailovitš lõi otsustavalt käega ja tõusis püsti. Tõusid oma kohtadelt ka 
bojaarid. Kõik kuulasid tähelepanelikult. Saadi aru: see on tähtis silmapilk. Peites silmade 
vihast läiget punakate kulmude alla, sõnas tsaar: 

«Teie plaanid, bojaarid, on head ja tulevad Moskva riigile suureks kasuks. Maadel, 
kus iidsest ajast peale venelased elavad, on ammu aeg ühiseks Vene riigiks saada. Juba 
varem on selle pärast südamevalu tundnud ja seda taotlenud tsaar Ivan Neljas. Olen 
otsustanud, bojaarid. On alustatud püha ettevõtet. Oma sõnast, mis ma hetman Bogdanile 


andsin, ma ei tagane. Moskva on alati enesekindel olnud ja on seda edaspidigi van- 
kumatult. Täitke hoolsalt seda, mis oleme ette võtnud.» 

Suudeldi järjekorras tsaari kätt. Kummardati talle sügavalt maani. Artamon 
Matvejevile, kes suudles tsaari kätt viimasena, ütles Aleksei Mihhailovitš: 

«Ma võtsin nõuks riigi julgeoleku pärast ja meie rahu huvides Salaasjade prikaasi 
asutada. Mõtle järele, kes meie bojaaridest kõlbaks selle prikaasi juhiks.» 

«Selleks oli juba ammu aeg,» vastas Matvejev õhinal. 

-.. Sel ööl olid Välisasjade prikaasi aknad kaua valgustatud. Unised alamdjakid 
nohisesid dokumentide kallal. Vahaküünlad suitsesid. 

Almaz Ivanov ja Larion Lopuhhin lugesid kümnendat korda Perejaslavi artiklid läbi: 
hoidku jumal, et mingisugust arusaamatust ei tekiks... 

Lavitsal seina veeres ägises-pugises stolnik Fjodor Ladõženski. Bojaari sulased olid 
ta keset ööd valitseja ülesandel sulgpatjade vahelt välja tirinud. 

Stolnik ootas jutuajamist bojaar Ordõn-Naštšokiniga. Ta hõõrus rusikaga oma ristluid 
ja kurtis duuma-djakkidele: 

«Selg pakitseb valutada, nagu oleks keegi keppi andnud ... Ju vist külmetasin end 
jahil. Panin endale tuliseid liivakotte. Määrisin lampaadiõliga, lasksin posija tulla, kuid 
üle ei lähe ... » 

«Ära halise. Küll sinu tõve vastu rohtu leidub,» lubas Almaz Ivanov heatahtlikult. 

Lopuhhin vangutas ainult kaastundlikult pead. 

«Rappud tõllas Bahtšisaraini välja ja tõbi on nagu käega võetud,» ütles Almaz Ivanov 
naerdes. 

Ladõženski ajas suu ammuli ja vehkis kätega. 

«Pipart teile keele peale! Alles ma jõudsin tagasi Amsterdamist, kastsin seal 
kaupmeestega keelt, nii et süda praegugi läigib... » 

Jutt jäi katki. Ladõženski kutsuti bojaari juurde. 

Seal ta enam ristluuvalu ei kurtnud. Kuulas teraselt iga sõna, mis bojaari suust tuli. 

«Sulle on mul, stolnik, üsna tähtis ülesanne. Ülesanne valitsejalt,» ütles Ordõn- 
Naštšokin jutuajamise lõpul. «Nii nagu sind kästakse, peatu kaks päeva Tši-girinis 
hetman Bogdani pool. Ta räägib sulle, mis vaja. Kirja temale kirjutasin alla. Saad selle 
Lopuhhinilt. Ja siis pea meeles: kui khaani juurde jõuad, pead teda tervitama seistes ja 
mitte põlvili laskuma, nagu seda Bahtšisarais paljudelt saadikutelt nõutakse. Seda, mis sul 
saadikuna öelda on, pead rääkima ainult khaanile, mitte aga khaani vesiirile, ning veelgi 
vähem mursaa-dele või beidele. Alustad vangide lunastamisest. Kuid peaasi — pea 
sellest kinni, millest juba juttu oli, — khaan peab teadma: kui tal meie riigi vastu kurja 
nõu on, leiab see piiril sõjariistus vastulöögi. Selles ole kange. Kui aga seal sultani 
ministreid peaks olema, siis sa nendega kõnelda ei tohi. Sa sõidad vaenlaste juurde, 
stolnik, sinuga võib juhtuda igasuguseid pahandusi, ole valmis rohkem halba kui head 
nägema. Oma saadi-kuseisust ära alanda. Saadiku ametis teeni tsaari ustavalt, väärikalt.» 

Ladõženskil tõmblesid huuled vurrude all. Ei ole veel seda nähtud, et ta oleks oma 
ausat nime määrinud. Kes 

tõi Amsterdamist sõjariistu? Kes surus inglased vastu seina? Otse nende nina alt 
võttis, mis tahtis. Stolnikul ei seisnud esimest korda ees kauge teekond ... Ta kummardas 
bojaarile lahkumiseks. 


.. .Vaikides võttis ta Lopuhhini käest vastu volikirjad ja kirja hetman Hmelnitskile. 

«Kuidas ristluudega on?» küsis Almaz Ivanov pilkavalt. 

Ladõženski muigas, lõi käega. 

Nii nagu kästud oli, asus ta hommikuvalgust ootamata Moskvast teele. 

.. Vahimehed olid just jõudnud ööseks üle tänava lastud valtad koristada, kui mööda 
Lubjanka palksillu-tust tuli porisedes kummsõiduk, mis umbtänavasse keeras ja kõrge 
värava ette peatuma jäi. 

Koerad hakkasid kette kõlistades vihaselt haukuma. Pukist kargas maha mees. Ta 
kõrge kutsarimüts nagu torkas läbi külmetama löönud koiduaegse hämariku. Mees 
tõmbas vilkalt välja tõllatrepi. Sõidukist hakkas ägisedes välja ronima teine, kõrget kasvu 
mees, seljas pikk kasukas ja peas karusnahkne müts. Vahepeal kukkus kutsarimütsiga 
mees külmast kangete rusikatega kärsitult värava pihta trummeldama. 

Väravaklapp löödi lahti, sealt pisteti välja pulstis kiil-habe ja unine hääl küsis: 

«Mis kuradi pärast sa lärmad? Ei näe või, kelle värav see on? Oota sa, hõikan 
streletsid . .. » 

«Riigiasjus,» kähistas mees külmetanud häälega. «Tee kähku lahti, ära jända, muidu 
laseb bojaar sulle veel keretäie anda ... » 

Need sõnad avaldasid habemikule mõju. Ta kadus ja kõlistas varsti võtmetega. 
Sirutades pikast teekonnast surnud jalgu, astus karusnahast mütsiga pikk mees kõikuval 
sammul avatud väravast sisse. Lühike kutsari-mütsiga mees toetas teda kergelt 
küünarnukist. 

«Keda peab teatama?» küsis habemik laternaga tuld näidates. «Vahest ehk ootate? 
Bojaar alles heitis voodisse ... » 

«Ärata üles!» kostis kõrget kasvu mees rämeda bassihäälega. «Kiire asi. . .» 

Kutsarimütsiga mees sai ägedaks, surus nagu kukk habemikule õlaga peale ja 
pahvatas ühe ajuga: 

«Teata, et valitseja erakorraline saadik Grigori Mat-šehhin otse Pariisist.» 

Habemik kadus nagu tuul. 

Grigori Matšehhin hakkas välistrepi astmeist üles sammuma. Ninna lõi 
äsjaküpsetatud leiva meeldivat lõhna. Läbi poikvel ukse hoovas soojust. Saadik sirutas 
õlgu, lõi risti ette. 

«Viimaks ometi, issand! ...» 

-.. Mõne minuti pärast istus ta Ordõn-Naštšokini ees ja pajatas rääkida, kissitades 
silmi heleda küünlavalguse käes. 

Afanassi Lavrentjevitš, kes oli kerge kasuka pesu peale visanud, kuulas 
tähelepanelikult. Ta mõtles rahul olles: Perejaslavis lõi välku, aga kas sa näe, kus 
müristamine vastu kajab . . . Teda rõõmustas, et tema oletused olid tõeks muutumas. See, 
mis ta hetman Bog-daniga oli alustanud, on pannud ninad sügelema paljudel 
poliitikameestel, koguni Pariisis, Viinis, Roomas .. . Ministrihärrad aevastavad. 

Suurepärane asi! 

Rõõmu pärast kaelustas ta Matšehhinit, tõmbas ta oma rinnale ja suudles kolm korda. 


5 


Hetman Hmelnitski suursaadikud Samoilo Bogdanovitš-Zarudnõi ja Pavlo Teterja 
olid teist nädalat Moskvas. 

Peale nende kuulusid saatkonna koosseisu Bratslavi jessauul Grigori Kirilovitš, 
polgujessauulid Ilko Hor-kov, Gerassim Gaponenko, saatkonnateenistuse kirjutaja 
Dionissi Hulka, Novgorod-Severski Lunastaja kloostri ülem Silvester, kakskümmend neli 
vahikasa-kat eesotsas sotnik Martõn Ternovõiga ja kaks pasunameest. Saadikud tõid 
hetmanilt tsaar Aleksei Mihhailo-vitšile kingituseks viis kallihinnalist türgi argamakki. 

Putivlist alates võeti saatkonda igal pool vastu väga suurte auavaldustega. 

Kõrgete saadikute peatuspaik oli Kremli õues. Maja oli tore, teenimine kuninglik. 
Rootsi ja Hollandi saadikud tundsid koguni kadedust. Neile ei antud tsaari laualt juba 
ammu enam veini ega toitu. See tähendas neile uusi muresid. Ent siinsamas nende kõrval 
oli ei tea mis lahti... See oli väga imelik ja vääris iseäralist tähelepanu. 

Negotsiant Vinius oli kange uurima. Nuuskis oma kullininaga välja kõik, mis vähegi 
võimalik oli, ja lippas siis Rootsi saadiku August Schurfi majja. Just nagu juhtumise 
kaupa astus ta sisse ka Ukraina saadikute juurde. Püüdis alustada ääri-veeri juttu. Kuidas 
küll nende tähelepanu enda kasuks pöörata? Esiotsa see veel korda ei läinud. Saadikud 
otsekui polnudki uudishimulikud. Andsid mõista, et käib ilmaaegu seal. Kuid 
Bogdanovitš-Zarudnõi ei teadnud aimatagi, kuidas too Vinius paraja momendi tabas ja 
polkovnik Teterjaga nelja silma all jutu maha ajas. 

Saadikute majas oli soe. Õdus. Ei läinud päevagi, kus mõni suursugune bojaar poleks 
neid söömaajale kutsunud. 

Pavlo Teterja oli lõbusaks muutunud. Ta oli Moskvasse sõitnud rahutu südamega ja 
hoiatanud teel sõna-kehva Bogdanovitš-Zarudnõid: «Vaata ette, pan peakohtunik, et need 
bojaarid meile ülekohut ei teeks, saadud mõisaid ära ei võtaks ega meie šlahtaseisuse kal- 
lale ei tikuks ... » Ent südames uskus ta kindlalt bojaar Vassili Vassiljevitš Buturlinisse. 
Loomulikult ei tohtinud Bogdanovitš-Zarudnõile sellest hingatagi. 

Saadikud olid juba mitu korda Välisasjade prikaasi juhtidega nõu pidanud. 
Saadikutega korraldasid nõupidamise ka vojevoodid. Peeti aru: kuhu ja kui suurel hulgal 
saata tsaari sõjaväge ja kus ta peab nimelt het-mani sõjaväega ühinema? Sellel 
nõupidamisel kõneles Bogdanovitš-Zarudnõi rohkem kui Pavlo Teterja. Bojaarid tegid 
otsuse: Ukrainasse läheb Moskva sõjavägi Tveri asevalitseja Vassili Buturlini juhtimisel, 
et anda hetmanile endale abi poolakate vastu, Polotskisse läheb teine armee Vassili 
Borissovitš Šeremetjevi juhtimisel, kolmas armee läheb Krimmi khaani võimaliku 
kallaletungi puhuks vürst Aleksei Nikititš Trubetskoi juhtimisel 

Brjanski kaudu lõunasse. Peajõud astuvad tsaari enda juhtimisel välja Orša— 
Smolenski sihis. 

Saadikud teatasid nõupidamisel, et hetman läkitab khaan Islam-Girei juurde oma 
saadiku, et see hoiataks Krimmi khaani kuningale ja Šlahtale abi andmise eest.. Teda kaua 
tagasi hoida lootust ei ole; kui saaks venitada aasta, oleks seegi hea. 

Varsti korraldas tsaar ise streletsi- ja suurtükiväele ülevaatuse. Kõrged saadikud 
võtsid sellest ülevaatusest osa, seisid punasel laval üsna lähedal tsaari paremale käele. 

Kindlates ridades sammusid streletsipolgud tsaari ja vojevoodide eest läbi. Tuli kerge 
ja raske ratsavägi. Hirnusid jalad kangeks seisnud hobused, sõjaväe kohal lehvisid lipud. 


Ratsaväe järel sammusid musketäride-read, nende järel veeti suurtükke, tursked 
suurtükime-hed vaigutasid lõbusalt hambaid. 

Martõn ja kasakad, kes seisid lava lähedal stolnikute keskel, naeratasid rõõmsalt. Nad 
oleksid tahtnud mütse õhku loopida ja hüüda «Elagu!» Kus on alles sõjavägi! Koos 
sääraste sõjameestega ei kohuta sultan, kuningas ja khaan ka siis, kui nad koos tulevad. 

Õige pea paluti saadikud Zolotaja paleesse tsaari juurde lõunale. Lõunasöögil viibis 
ka patriarh Nikon ja rääkis saadikutega lahkesti. 

Nüüd juba oodati, millal tsaar nad ära laseb ja millal tsaar Perejaslavi artiklid 
kinnitab. Kuid kokkusaamised bojaaridega ja jutuajamised Välisasjade prikaasis käisid 
edasi. Teterjal ei läinud meelest kõnelus, mis tal oli olnud enne siiasõitu Võgovskiga. Ta 
ei teadnud veel, kuidas ennast Bogdanovitš-Zarudnõi juuresolekul üleval pidada, ja 
avaldas oma mõtteid ettevaatlikult. Eraviisilisel jutuajamisel kojabojaar Buturliniga sai 
selgeks, et muretsemise mõisate pärast võib jätta. Väärikad šlahtasoost inimesed on 
tsaarile ja bojaaridele meele järgi. Talurahvast ja logelejaist kasakaist lugu ei pe,eta. Et 
nad poola šlahta ja jesuiitide vastu on välja astunud ja neile nüüd kõvasti naha peale 
annavad, see on teine asi ja igatepidi kiiduväärt, kuid et nad oma panide vastu kätt 
tõstavad, seda ei salli bojaarid ega tsaar. 

Buturlin kõneles kindlalt ja veenvalt. Teterja oleks äärepealt lavitsalt üles karanud. 
Bogdanovitš-Zarudnõi keerutas rahul olles pikka vurru ümber sõrme. Mar-tõn 
Ternovõile, kes juhtumisi sellest jutuajamisest osa võttis, olid bojaari sõnad nagu hoop 
kuklasse. 

Ternovõi saadeti hetmani käsul saadikutega kaasa, et ta kasakate vahtkonda kasutaks 
ja järele vaataks, et saadikutele tee peal midagi halba ei sünniks. Martõn hoolitses hästi 
saadikute eest. Ja kes neile halba tegema tuligi! Esiotsa sõideti omal maal, kõikjal olid 
kasakad, pospoliidid Perejaslavi Raadaga rahul ja pühitsesid nagu lihavõtteid ... Aga kui 
Moskva mail sõideti, võeti neid igal pool soola-leivaga vastu. Kostitati bojaari-kodades. 
Kutsuti lauda ka Martõn. Ta ei ole küll šlahtitš, kuid ka mitte lihtkasakas. Sotnik. 
Tagaselja keerutas Teterja tolmu üles. Kollitas Bogdanovitš-Zarudnõid: 

«Arvad sa, et see võllanägu meile niisama kaasa anti? Näen selles Lavrin Kapusta 
kätt. Tema mõte... Vaata ette, pan peakohtunik, ära ülearust jahvata.» 

Bogdanovitš-Zarudnõi ei lausunud midagi. Mõtles ainult: «Kui sa teaksid, mis 
hetman mulle sinust rääkis?» 

Teterja eksis. Mitte Kapusta, vaid hetman ise käskis saatjaskonnaga kaasa saata aruka 
kasaka, ja mitte mõne registriisandaist, vaid niisuguse nagu Martõn Ternovõi (Hmelnitski 
mäletas Ternovõid hästi pärast ta käimist Krakovi vojevoodkonnas): olgu saadikute lähe- 
duses ja kuulaku pealt, kuidas need oma mõisate pärast rabelema hakkavad, — kunagi 
läheb seda tarvis, on elus tunnistaja võtta ... 

Martõnile polnudki vaja midagi rääkida. Tal oli terane, tähelepanelik silm. Nii mõnigi 
kord oli tal kange tahtmine saadikute jutuajamisse vahele segada ja neile meelde tuletada: 
«Kui te šlahta vastu välja astusite, ei olnud te lihtrahva vastu upsakad ega põlanud teda .. 
»» Ent milleks rääkida? Andke aega! Kui oleme viimase kui ühe poola pani oma maalt 
välja kihutanud, ja seisame kindlalt oma kodumaa piiril, pühime jesuiitide rämpsu siit 
minema! ... Oodake siis ainult! Nõnda lohutas ta end tihtilugu ja alati seisid tal 

meeles Netšipor Halaida sõnad: «Tõde ja õigus ei ole panidele meelt mööda. Kui 
tarvis, suruvad meil kätt, kui aga meid enam tarvis ei ole, annavad käsu, et meid 
ukselävelegi ei lastaks. Kui otsekoheselt öelda, siis on pospoliidile pan nagu võõras 
Župaan ... » 

Kui Netšipor Halaida kuulda sai, et Martõn koos saatkonnaga Moskvasse sõidab, 
ütles ta kadedalt: 

«Küll sul vedas, Ternovõi! Kummarda Moskvamaale minu ja kasakate poolt maani. 
Keegi ei tahtnud meid, kehvikuid, abistada, kõigil tsaaridel ja kuningatel oli mõttes ainult 
see, kuidas meie maad enda kätte saada. Ainult Moskva tuli meile appi, läkitas saadikud, 
nüüd tuleb Moskva sõjavägi .. . Kummardad talle maani, Martõn.» 

-.. Martõn käis Moskvas ringi nagu võlutud. Igal pool, kus ta silm peatus, olid oma 
inimesed. Keel oli arusaadav. Kui küsid midagi, vastatakse ja seletatakse heameelega ära, 
kutsutakse enda poole, pannakse lauale paremad road, ja kostitatakse. . . Kus mujal sedasi 
on olnud? Kas Bahtšisarais? Või ehk Krako- 

vis?... 

Martõn vaatles vaimustusega üheksa kupliga Vassili Blažennõi kirikut. Seisis tundide 
kaupa Froli värava' torni all, kuulatas, kuidas tornikell iga veerandtundi lõi. Kremli õuel 
vaatas imestusega tsaar-suurtükki. Uuris seda igast küljest. Luges kõvasti suurtükitorule 
graveeritud sõnu: «Seesinane suurestükk on valatud kõige auväärsemas valitsevas linnas 
Moskvas aastal 1586, suurestüki valmistas suurestükkide valaja Andrei Tšohhov.» Ja kui 
ta koos saadikutega Sõjariistade palatisse läks, ei saanud ta silmi lahti musketitelt, suurelt 
hulgalt iga liiki arkebuusidelt, falkonettidelt, püstolitelt ... 

Moskva! Moskva! Kas oli Martõn teda endale säärasena ette kujutanud? Ta oli tihti 
mõtelnud, missugune ta on. Kui palju kasakad olid temast omavahel kõnelnud., Zborovi 
ja Berestetško all olid kuulsast Moskva linnast palju head jutustanud hallivurrulised 
kasakad, kellel oli õnne olnud Moskvat oma silmaga näha. 


'Nõnda hüüti vanasti Spasski väravat. Tõlkija. 

Päeval on Moskva täis kisa ja kära. Punasel väljakul Kremli müüri ääres hõikavad 
kandekastidega kaubasellid oma kaupa välja, kiidavad mitmest kõrist seda ettevaatlikele 
ostjatele. Poeriiulitel on rullikeeratud pärsia adamašokki, brüsseli pitse. Kaupmehed 
istuvad oma poodides, pihk kruusi ümber, rüübivad õlut ja sihivad, mis inimesed need 
ringi luusivad. Saavad kohe aru, kellel on taskus raha ja kes niisama hullutab, tühja loba 
ajab. 

Viletsalt riietatud kirjutajad, hanesulg kõrva taga ja vasktindipott vöö küljes, sõeluvad 
linna sõitnud rahva hulgas ja otsivad neid, kes tahavad kaebus- või palvekirja esitada. 

Mõni osavam ja kärmem kirjutaja on Vassili Bla-Žennõi trepile aset võtnud ja 
sirgeldab pärgamendile palvekirja otse tsaar Aleksei Mihhailovitšile endale. Kõhn ja 
kuivetu smerd, kellel kuue aukudest paljas ihu välja vahib, seisab kummargil kirjutaja 
kohal, luristab oma pardininaga ja toob iniseval häälel oma kaebuse lagedale. Kirjuta, 
tark mees, et bojaar Odojevski võtab liiga suurte maksude ja ülekohtuga otse hinge seest 
välja, viis obroki katteks naise bojaari kotta ja sunnib endaga magama. Lapsed aga, üks 
väiksem kui teine, on vaestekslasteks jäänud. Ka ainsa hobusekronu võttis ära obroki 


katteks, — millega ma nüüd veel sõjaväkke lähen? Võta oma orja smerd Ivaška vastu 
tsaarilikku armu üles näidata, majesteet, käsi bojaar Odojevskit, et ta enam ülekohut ei 
teeks ja ka naise su orjale tagasi annaks. 

Kirjutaja kuulab kaebajat, aga kirjutab ise hoopis midagi muud. Ta teab väga hästi, et 
see on ükskõik, mis ta kirja paneb, kaebus tsaarini nagunii ei jõua. Unine djakk võtab 
kirja kaebaja käest vastu ja viskab selle pikka kasti, mis Maade prikaasis akna all seisab . 
.. Seesuguseid kaste palvete ja kaebustega on seal juba tükki viis . .. Seisavad seal juba 
tsaar Ivan Groznõi ajast saadik... 

Ent misjaoks sellest kaebaja Ivaškale rääkida? Kirjutajale toovad niisugused palved 
kasu. Vorbib palvekirja 

valmis, krahmab korpunud peopesalt raha ja siis — aidu-raidu kõrtsi. Viskab raha 
paksule kõrtsmikule laua peale, kahmab õllekannu, ronib pingile ja — las käia. 

Juhtus ka niisugune lugu. 

Bogojavlenski kiriku ees Jauza kaldal hakkas hatul skuufiaga munk, kelle keel oli 
terav nagu ussil, enda ees kätega vehkima ja ajas oma mulkümmargusest suust välja 
hirmsaid sõnu sõja vastu poolakatega, kuhu tsaar rahvast kutsub . . . Munk kõneles, et 
antikristus olevat bojaaride ja streletsivojevoodide pea segi ajanud, et Moskva peale 
tulevat ilmarmutu katk, et kasakate hetman Hmelnitski olevat saatana värdjas, kes 
kirikust ja usust lugu ei pea, selle tunnusmärgiks olevat aga sarved, mis tal mütsi all 
kasvavat. Ja veel kõneles munk, et Zaporožje kasakad on musulmaanidega vennastunud 
ja peas on neil sellel kohal, kus õigeusklikel inimestel juuksed kasvavad, kuradi händ, 
mida nad kristlaste ees juuksetutiks nimetavad .. . 

«Tuleb katk, nälg ja häda, kui õigeusklik rahvas ukraina kasakatele appi läheb... » 
ähvardas munk. '«Nii nagu Godunovi ajal, ilmub jälle Kremli liiderlik naine Marynka ja 
antikristus hakkab jälle õigeuskliku rahva üle irvitama ... » 

Totrameelsed kirikutrepil tõstsid kisa. Naised hakkasid karjuma. Jooksid kohale 
streletsid hellebardidega, kuid munk oli kadunud nagu vits vette... 

Õhtul kuulutas seesama munk neidsamu sündmatuid sõnu kõrtsis. Seal võtsidki 
streletsid ta kinni ja sidusid tal käed selja taha. Streletsisotnik Pjgtr Sorin andis mungale 
oma punaste karvaudemetega rusikat nuusutada, mungal paisus sellest nina üles, ta 
hakkas läkastama iseenda roojast verd, pistis nutma ning hädaldama, et teda ei hukataks, 
ta tunnistavat kõik üles... 

Salaasjade prikaasis kuulas bojaar Juri Romodanovski ta ise üle. Pärast seda, kui 
mungal pisut jala-taldu oli kõrvetatud, tunnistas ta: 

«Ei ole ma kellegi munk, vaid dominikaanlaste ordu jesuiit, mind läkitati Moskvasse 
tema pühaduse nuntsius Johannes Torrezi käsul ja mu nimi on Waclaw Kruszka ... » 

Jesuiit tõmmati piinapingile — ta muutus veel jutukamaks. 

Niidikera hakkas hargnema. Selle ots algas võõramaalaste agulist, mida rahvas hüüdis 
Saksa aguliks ja mis tähendas tummade agulit, sest vene keelt võõramaalased ei osanud" .. 
. See saatanlik niidikera ulatus ka saatkonnamajja August Schurfi juurde. Temast läks see 
edasi luteri usu papi Fabiani maja keldrisse. Sealt leidsid streletsid kastist mitukümmend 
õige toredat kirja, kus sulisõnadega kirjutati Moskva tsaarist, hetman Hmelnitskist ja 
Perejaslavi Raadast. 


Bojaar Ordõn-Naštšokin võttis ise selle asja käsile. Kutsus Rootsi saadiku August 
Schurfi enda juurde, rääkis talle laitvaid sõnu. 

«Niisugust lugupidamatust tsaar Aleksei Mihhailovitš ei salli. Misjaoks sa sulide ja 
kurjategijatega läbi käid, härra saadik? Sul kui puutumatul isikul ei sünni seesuguste 
kõrilõikajate vastu oma lahkust üles näidata.» 

Rootsi saadik August Schurf vandus evangeeliumil: see olevat kurjade inimeste laim, 
et tsaari Rootsi riigiga riidu ajada. 

«Meie tsaaril ei ole teisse usku,» sõnas Ordõn-Naštšokin kindlameelselt, «ja kui 
niisuguseid asju ka edaspidi sünnib, siis võta teatavaks, härra saadik, et sõprust meie 
vahel ei saa olla ja sõjast siis ei pääse.» 

Moskva polnud juba ammugi nõnda rääkinud. August Schurf kirjutas aega viitmata 
sellest kantsler Oxenstjernale Stokholmi. Pastor Fabian pisteti sõidukisse ja viidi tsaari 
käsul kõva valve all Moskvast ära Stokholmi. 

Just enne seda, kui Hmelnitski saatkond alles pidi Moskvasse jõudma, saatsid panid 
Poola senaatorid tsaari nimele kirja, mille Bogdan Hmelnitski olevat oma käega Leedu 
hetmanile Janusz Radziwillile kirjutanud. Selles kirjas palus Hmelnitski Radziwilli, et see 
lausuks kuningas Jan-Kazimierzile sõnakese tema kaitseks ning ärgu kuningas ning panid 
Perejaslavi Raa- 

! Autor annab mõista, et sakslase nimetus vene keeles Hemen on tulnud sõnast 
memod (tumm). Tõlkija. 

dasse uskugu, sest see olevat kokku kutsutud ainult holoppide rahustamiseks, kuna 
aga Hmelnitski jääb tegelikult edasi kuninga ja Rzecz Pospolita ustavaks teenriks, ja kui 
kuningas käsib, hakkab tema, Hmel-nitski, Moskva vastu sõdima, nagu seda oli koos 
kuningas Wladyslawiga teinud hetman Sagaidatšnõi. 

Senaator Mlocki, kes tolle kirja tõi, vandus jumala nimel, et see olevat ehtne. Vürst 
Prozorovski, bojaar Ordõn-Naštšokin ja bojaar Buturlin katsusid kollast pärgamendilehte, 
tõstsid ta päris silme ette. Duuma-djakk Larion Lopuhhin sai hästi aru igast käekirjast, 
kuid kutsus veel kõhetu kiilaspäise alamdjaki Bitka ja käskis järeje uurida, kas see kiri on 
ehtne või võltsitud. 

Bitka istus öö otsa kirja taga, mille olevat oma käega kirjutanud hetman Hmelnitski, 
hommikul aga astus duumabojaaride ette ja sõnas: 

«Kiri on võltsitud. Hetmani käekiri on järele tehtud. Jesuiitidel on sääraste kõveruste 
jaoks palju meistreid ... » 

Kui hetman Hmelnitski saadikud kohale jõudsid, andis vürst Prozorovski selle 
võltsitud kirja Bogdano-vitš-Zarudnõi kätte. 

«Annad selle hetmanile-üle, pan saadik, las naerab ... » 

-.. Martõn Ternovõi vaatles teraselt Moskva elu. Tahtis kõik meelde jätta, mitte 
midagi vahele jätta. Kes teab, millal saatus jälle niisuguse juhuse kingib ... 

Koos jessauul Horkovi ja kirjutaja Hulkaga käis ta mitu korda Kitaigorodis ja Belõi- 
gorodis, viibis ka Arbatil. Neglinnaja taga käidi külas tuttavate streletsi-sotnikute pool. 
Kaubahoovis sigines kaupmeeste hulgas häid sõpru. Kord sõideti koos kirjutajaga ja 
streletsi-sotnik Pjotr Šoriniga ka Saksa agulisse. 

Sorin näitas sõrmega suure hulga võõramaa kaupmeeste poole, kes kitsal agulitänaval 
uitasid, vangutas laitvalt pead ja ütles: 


«On «nägusa Venemaa küljes kinni nagu kärbsed ... Neilt võib oodata ainult kurja — 
istuvad selja taga ja varitsevad, et saaks parajal ajal noaga virutada ... » 

Vastu õhtut jäi Moskva vaikseks. Martõn seisis tükk 

aega välistrepil ja kuulatas, kuidas rauges inimeste jutukõmin, nagu veeretaks meri 
päeva jooksul väsinud laineid randa. 

Kremli, Kitaigorodi, Belõi-gorodi ja Zemljanoi-gorodi väravad pandi kõvasti kinni. 
Peauulitsad suleti tõkkepuudega. 

Tuli akendes kustus. Jõudis kätte kevadine tähisöö. Taevavõlvile oli tõusmas 
noorkuu. Kõvera mõõgana lõhestas ta sinist pilve. Rohekas säras süttis täht. Temast 
paremal, tiisliga ida poole, seisis Suur Vanker. Martõnile tuletas see meelde Dikoje Polet, 
neljakümne kaheksanda aasta kevadet, päevi, mis tundusid juba ammumöödunutena ... 

Vaikus laotas üle Moskva oma nähtamatud tiivad. Ja Martõn kuulatas seda sügavat 
vaikust. 

On vaikseks jäänud kaubahoov Punasel väljakul, ei kolksu enam vasarad Kuznetskaja 
agulis, vait on jäänud potissepad, uinunud kudujad. Ainult vahetevahel kostab üle 
plankude bojaarimõisatest koerte haukumist ja öövahtide üksluist lokulaudade löömist 
Arbatil. Ja taoti, kui kõik vaikseks jääb, kuuleb Martõn, kuidas vesi Jauza ja Neglinka 
vesiveskites pahiseb. 

Toetudes küünarnukkidega trepi käsipuule, vaatab Martõn kõrgesse tähistaevasse 
Moskva kohal ja ta südamesse valgub helge ja unistav rahu. Froli tornikell lööb 
kesköötundi, streletside vahtkond Kremlis alustab oma öist hõiklemist. 

Esimesena alustab strelets, kes seisab Uspenski katedraali juures, temale vastab 
valumees Froli torni all, seejärel on kuulda bassihäält Nikolai väravas ja nõnda lendavad 
vahimeeste tugevad hüüded nagu kutse tornist torni, väravast väravasse, üle Kremli, 
Kitaigorodi ja Belõi-gorodi: 

«Vägev on Kiiev!» 

«Vägev on Suzdal!» 

«Vägev on Smolensk!» 

«Vägev on Moskva!» 

-.. Ja need hüüded täidavad Martõn Ternovõi südame ärarääkimata rõõmu ja 
vaimustusega, murdmatu väe ja võimu tundmisega. Ta sirutab end trepil, hingab täie 
rinnaga joovastavat kevadõhku ja lausub kõvasti: 

384 

«Vägev on Moskva!» 

Ja ta tahab, et ta rinnus oleks jõudu hüüda seda nõnda, et teda kuuldaks Tšigirinis ja 
Kiievis, Korsunis ja Poltaavas, Dikoje Polel ja tema väikeses Bai-gorodis ... 

Kevadöö kadus ruttu. Ternovõi ei olnud küll end välja maganud, kuid oli juba 
varavalgel jalul. Kui ta kirjutajalt kuulis, et teda saadikutele vaja ei lähe, seadis ta jälle 
sammud Kremli õue. 

Moskva oli Martõnil nagu peopesal! Martõn seisis vahistreletsi kõrval Kremli 
läänemüüri laskeava ees. Martõn oli uidanud müüri ääres, kui strelets riiete järgi 
ära'tundis, et see on Zaporožje kasakas ja ta enda juurde üles kutsus. Siit oli näha paljusid 
tänavaid ja platse, kirikute kuplid helkisid päikese käes, ristid kullendasid ja särasid. 
Strelets ütles, et kirikuid on siin kolmsada kuuskümmend viis. 


«Kui kõik õigeusklikud kokku koguda, ka siis jätkuks kõigile ruumi palvetamiseks ... 
» ütles strelets. 

Martõn mõtles: kas ta võiks nii vabalt ja takistamatult minna üles Krakovi Waweli 
või Bahtšisarai khaani lossi müürile? Ta ütles seda streletsile. See puhkes naerma ja lõi 
sõbralikult Martõnile õla pihta. 

«Me oleme sinuga vennad. Kuidas su nimi on?» 

«Martõn.» 

«Minu nimi on Vassili Guzov.» 

«Meil Baigorodis on oma kaheksa Vassilit.» 

«Minu sõber on jälle Martõn. Nüüd oleme siis ühe tsaari alamad,» lausus strelets ja 
vaatas Martõnile isemoodi otsa. «Varsti läheme Poola kuninga vastu sõtta — oma maad 
vabastama. Tuleb karm sõda. Panid juba heaga järele ei anna ... » 

«Karm sõda jah,» kinnitas Martõn. «Ma tunnen pani-sid hästi ... » 

«Arvad sa, et mina ei tunne?» «Oled sa poolakatega sõdinud?» Strelets vastas 
põiklevalt: «On tulnud igasuguseid pane sakutada.» «Oi, ma näen, sa oled tõeliselt oma 
mees,» hakkas Martõn naerma. 

«Ulesin ju sulle, et olen vend.» 

«Jah, tõsi, Perejaslavis saime igaveseks vendadeks.» 

«Meie panid lähevad ehk veelgi tülli,» ütles strelets vaikselt, «meie aga ei lähe!» 

«Selles meie jõud seisabki!» hüüdis Martõn õhinal. Õhtul oma kodus Arbatil jutustas 
strelets Vassili Guzov Martõnile: 

«Vennas, Moskva on suur, igast seisusest ja ametist rahvast on siin tohutu palju, aga 
mitte kõik bojaarid pole ühesugused. Kes neist on targem ja ausam, see tunneb südames 
muret riigi pärast, katsub võõramaa hulgused meie maalt minema kihutada, ei lase meie 
riiki laostada, teised aga on valmis kõigi võõrastega üksmeeles elama, kui ainult keegi 
nende rahakukrut ei puudutaks .. . Kaupmehed on kõhklejad. Aga kui inglise, saksa, svea 
kaupmehed neile konnasilma peale astusid, siis tõstsid kisa. Talurahvas oigab — maksud 
tsaarile, bojaaridele, sõjaväele on rängad... Meil, streletsidel, pole teenistus samuti 
suhkrutükk ... Niipea kui Artamon Matvejev ülemaks sai, pani raske käpa peale. Sedasi 
siis ongi.. . Keeruta end ringi ja vaata, aeg on kuri... Siiski elame omal maal, keegi ei 
kiusa taga meie usku, meie keelt, ega tehta midagi niisugust, millega poolakad ja 
tatarlased teie pool hakkama on saanud.» 

«Oh, vennas, mida me küll üle elanud ei ole!» alustas Martõn püsti karates tuliselt. 

Vassili Guzovi naine jäi ahju äärde seisma nagu kivikuju. Ta kujutas endale selgesti 
ette äratallatud steppe, ärasõtkutud maanteid, tuhaks muutunud aedu, külade 
ahervaremeid, kuulis naiste ja laste nuttu, tatarlaste metsikut kisa, Žolnerite nuutide 
vingumist, nägi teiba otsas põrgupiinades hukkuvaid pospoliite, nägi jumala-kodasid, kus 
šlahta hobused oma kapjadega trampisid. Kõik see kerkis ta silme ette ja mööda Maria 
Guzova põski veeresid pisarad. Ta tundis huultel nende soolast maiku, kurgus pitsitas, 
hingata oli raske. Süda täitus valuga kaugete, kuid omaste inimeste, õdede ja vendade 
pärast. 

«Näed nüüd, vennas,» ütles Martõn väsinult ja istus tagasi pingile, «missugused 
elajad on panid šlahtitšid, jesuiidid, tatarlased ja türklased!» 

«Hea, et te Moskvaga ühinesite,» sõnas Vassili Guzov. 


«Seda tahtis kogu maa, kogu lihtrahvas, kõik kasakad, seepärast nad järgnesidki 
hetman Bogdanile ...» 

«Kui ilus nimi teie hetmanil on,» poetas ka Maria oma sõna sekka. «Ta on teile tõesti 
jumalast antud... » 

«Öeldakse: jumal annab, jumal ka võtab,» tähendas Guzov. 

«Kui teda enam ei ole,» kostis Martõn kurvalt, «siis läheb meie maal halvasti. 
Vanemkond, polkovnikud, jessauulid, kose void hakkaksid hetmanikepi pärast omavahel 
purelema. Ta hoiab neid kõiki peos. Teab, mida pbspoliidid tahavad, võtab neid kuulda. 
Ta ise on pan, kuid teab, et ilma meieta ei saa midagi kätte ... » 

«Kas kasakad armastavad teda?» küsis strelets. 

«Armastavad ja austavad,» vastas Martõn. 

.. Vassili Guzov näitas Martõnile Moskvat. Kus nad kõik vabal ajal ei käinud! Pavlo 
Teterja vihastas kord: 

«Hulgud jumal teab kus ringi, sotnik . .. Hüüa sind, nii et hääl kahiseb.» 

Martõn vaikis, hoidis end tagasi. Võttis aru pähe ja neelas keelele kippuvad sõnad 
alla. 

Tšigirinist kihutas kohale hetmani käskjalg — jessauul Demjan Lisšovets. Tõi kaasa 
kirjad, ühe kirja saadikutele, teise andis käest kätte edasi bojaar Vassili Vassiljevitš 
Buturlinile. Neis teatati, et Potocki žolne-rid on talikorterist liikuma hakanud, marsivad 
Vinnitsa—Bratslavi sihis. Ka Bahtšisarai liigutab end. Širini hord on taliulussidest välja 
tulnud ja vahikureenidele ning piiriäärsetele küladele kallale tunginud. Alamjooksu 
meeste salgad ja zaporoožlaste kureen eesotsas koševoi Leonti Lõskoga andsid 
tatarlastele lahingu. Hävitati rohkesti musulmaane, võeti vangi mitusada meest, ja ka 
Širini vürst ise langes vangi ja viidi Tšigirinisse. Kui vaja on, võib hetman ta Moskvasse 
saata. Poola saadik Jaskölski on Istanbulist Baht-Šisaraisse sõitnud. Khaani õukonnas 
tülitsevad beid ja mursaad. 

Kolmandas kirjas, mis oli tsaari nimele, teatas hetman, et polgud on valmis võitlusse 
astuma. 

Kojabojaar Vassili Vassiljevitš Buturlinil oli nüüd 

kõvasti tegemist. Unustas lihtrahva hoopis ära. Iga päev istus ta koos saadikute 
Bogdanovitš-Zarudnõi ja Teterjaga mitu tundi Ordõn-Naštšokini juures Välisasjade 
prikaasis. 

Rootsi saatkonnas valitses kahtlane sekeldamine. Ordõn-Naštšokin teadis seda. 
Kuulas ära ettekande. Noogutas pead. Kõik läks nagu vaja. Rootslased lootsid ilmaaegu, 
et monarh viivitab Perejaslavi artiklite kinnitamisega. 

-.. Hommikul, kui saadikud õhtusöögist Buturlini pool end alles välja puhkasid, 
põikas Martõni juurde sisse Vassili Guzov. Kutsus ta majast välja. 

«Meie polk asub täna teele. Läheme sinu maale.» 

«Siis läheme ka meie pea!» rõõmustas Martõn. 

«Saame kokku sinu maal,» ütles Guzov. 

«Peaks see ainult kiiremini sündima!» 

«Nüüd ei võta see enam palju aega.» 

Nad sammusid vaikides mööda tänavat. Oleks tahtnud nii paljustki rääkida. Sellest oli 
nüüd kõigest mõni päev, kui nad vendadeks said, kuid näis, nagu oleksid nad tundnud 
teineteist juba väiksest peast, nagu oleksid nad pärast lahinguid lõkketule ääres ühe 


mantli all puhanud, ühest musketist vaheldumisi vaenlase pihta lasknud ja ühest sarvest 
püssirohtu raputanud ... 

õhk hõngas kevadiselt. Jalgade all oli veel lumi, kuid siin-seal mustas juba muld. 
Raagus puude kohal tiirlesid künnivaresed. 

Seisatati Froli torni all. Tornikell lõi kaheksa lööki. Martõn ja Vassili ajasid pea 
kuklasse. Kella kohal, teravatipulise torni kohal kihutas tuul sinkjashalle pilve-räbalaid. 
Laotus säras päikesepaisteliselt ja taevasina oli hommikuse Moskva kohal nagu tohutu 
suur kuppel. 

Madalalt üle Kremli müüride vuhises kull. Martõn märkas, et kulli jala küljes oli 
hõberõngas, ja hüüatas imestunult. Guzov hakka naerma. «Tsaari oma. Taltsutatud.» 

«Hea tundemärk. Sinu saatjaks on kull, Vassili. Kes on su polgu vojevood?» 

«Vassili Borissovitš Seremetjev. Jätame nüüd jumalaga. Mul on vaja veel kodust läbi 
joosta. Oi, küll on seal nüüd nuttu! Sul on parem: naist kaelas ei ripu.» 

Martõnile tuli meelde Katrja. Oleks võinud temalgi naine olla ... Ta ohkas ja muutus 
veel kurvemaks. 

Vassili Guzov heitis Martõnile terase pilgu, tegi äkki kaeluse eest lahti, kobas 
sõrmedega, võttis kaelast risti, ulatas selle Martõnile ja lausus kohmetult: 

«Vahetame, Ternovõi.» 

Martõnil hakkas süda taguma, silmad läksid viivuks uduseks. Ta võttis kähku kaelast 
oma risti ja pani selle Guzovi kaela. 

«Nüüd oleme tõelised vennad,» sõnas Vassili tuliselt. 

«Igavesti vennad.» 

Guzov ja Ternovõi kaisutasid ja suudlesid teineteist. 

Tornikell lõi veerandtundi. Martõn vaatas veel tükk aega Guzovile järele, — see astus 
tagasi vaatamata, mõõdetud sammul, — kuni ta kõrge kogu kadus ümber nurga tänavale, 
mis nagu oja alla Neglinka poole jooksis. Martõnil ei olnud himu tagasi minna. Ta seisis 
liikumatult värava all. Tema sihvakas kogu, võõras rõivastus, punase lotiga kõrge hall 
voonanahkne müts äratasid möödaminejate tähelepanu. Pikaldasel sammul tuli noor 
naine, poisipõngerjas käe kõrval. Poiss nägi Martõni, paotas suu ja hüüdis imestunult. 

«Näe, ema, — kasakas!» 

Naine seisatas viivuks. Tahes-tahtmata vaatas Mar-tõn ta sinistesse silmadesse ja 
naeratas talle. Naise nägu kattus otsekohe punaga. Martõni pilk kõrvetas kõvemini kui 
pakane ja tuul noore naise põski. 

Selges sinises taevas Moskva kohal hüüdsid pidulikult kellad. Kremli müüride kohalt 
kerkis taevasinasse uduvine. Kärgatasid suurtükid. Mürisemise kaja veeres üle Punase 
väljaku. Lõid kirikukellad. Vassili Blažennõi kiriku esisel seisis nii tihedalt koos 
igasugusest seisusest ja ametist rahvast, et sealt läbi trügida oli võimatu. Nikolski ja Froli 
väravast jooksis rahvas Blagoveštšenski katedraali poole. Mehed, naised, lapsed. 

Kiirustasid djakid, hoides kätega ülal oma pikkade rüüde hõlmu. Puhkides astusid 
tähtsal sammul kogu Moskva tuntud kaubaisandad. 


Tsaarikoja ümber olid streletsid tiheda müürina liikumatusse tardunud. Üle õla olid 
neil arkebuusid, käes hellebardid. Kõigi näod karmid, pidulikud. 

Ruttasid hiljaks jääjad, pärides kõrvalesattunud inimestelt: 

«Mis lahti on?» 

«Kas tsaariemand on sünnitanud? ...» 

«Kaugelt maalt on ehk kuninga saadikud tulnud .. .» 

... Tsaar Aleksei Mihhailovitš saatis ära hetman Hmelnitski suursaatkonda. 

Granovitaja palee kivivõlvide all kõmiseb duuma-djakk Almaz Ivanovi hääl. Seinte 
veeres istuvad sirgelt suursugused kojabojaarid. Nad on väärikad ning tähtsad, nagu on 
sünnis niisugusel puhul. 

Siin on vürst Prozorovski, Ordõn-Naštšokin ja Vassili Buturlin, Miloslavski, 
Seremetjev ja Grigori Puškin, vürst Tšerkasski, vürst Nikita Odojevski ja vürst Mih-hailo 
Tjomkin, bojaar Vassili StreŠnev ja vürst Trubetskoi ning paljud teised riigimehed, tsaari 
nõuandjad. Puudub bojaar Morozov — ta on kiires korras Tuulasse oma 
manufaktuuridesse sõitnud. 

Semjon Vassiljevitš Prozorovski välgutab prillide kuldraame. Rahuldust varjamata 
heidab ta pilke Milos-lavski, Puškini ja Buturlini poole .. . Tõesti, tema pikka 
vaevanägemist on krooninud edu. Muret oli palju, kuid kõik läks hästi. Veel eilegi 
lohutasid võõramaa saadikud end vahest lootusega, et tsaar ei kinnita Perejas-lavi 
artikleid. Tühi lootus! Küllap nad nüüd vist hambaid kiristavad. Poola saadik senaator 
Mlocki sõitis tagasi niisama targalt nagu oli tulnud. Isegi patriarh Nikon sai pärast 
Gniezno peapiiskopi kirja läbilugemist viha täis: 

«Kuidas võib küll nõndamoodi valetada! Panid poolakad teotavad õigeusku, tapavad 
paavsti käsul õige usklikke. Annan oma õnnistuse Perejaslavi aktile .. .» 

-..Ja andis õnnistuse. Täna kuulutab ta seda altarilt kogu Moskvale. 

Ordõn-Naštšokin nuusatas korraks oma kongus ninaga. Kõik on näinud, et ta võim 
tõuseb. Ta ei saavuta seda susimise, vaid mõistusega. Mõni küll ei taha seda tunnistada, 
kuid ei saa parata. Bojaaridelt ta juba aru laenama ei lähe. Kummatigi peab end ülal 
lihtsalt, ei ole upsakas, ei aja nina selga nagu Buturlin või Milos-lavski .. . Nüüdki istub 
ja kuulab tähelepanelikult Almaz Ivanovi, nagu polekski ta ise iga sõna neis artiklites 
ägedalt kaitsnud. 

Väikevenemaa suursaadikud — peakohtunik Bogdanovitš-Zarudnõi ja polkovnik 
Teterja — istuvad keset koda eebenipuust pingil tsaari trooni ees. See on üpris auväärne 
koht. Isegi võõramaa suursaadikud ei ole säärasel kohal istunud. 

Saadikute selja taga seisavad Bratslavi jessauul Grigori Kirilovitš, jessauulid Ilko 
Horkov, Gerassim Gaponenko, sotnik Martõn Ternovõi, kirjutaja Hulka Deniss ja 
kloostriülem Silvester. 

Kasakate näod punetavad. Kogu oma eluaja pole nad lähedalt näinud nii palju 
suursuguseid bojaare ega nii suurt hulka duumarahvast ja liiatigi veel tsaari kodades... 
Kuid kõige tähtsam — otse nende silma all istub vaalaluust troonil Suurvenemaa valitseja 
ning suurvürst, kes on nüüdsest peale ka Väikevenemaa isevalitseja ja veel paljude maade 
valitseja ning isand Aleksei Mihhailovitš. Pea kallutatud, käed trooni kullatud käetugedel, 
kuulas tsaar tähelepanelikult Almaz Ivanovi. 


Valgetes kaftanites ja punastes safiannahast säärikutes ihukaitseväelased seisid tsaari 
trooni taga ning silmitsesid uudishimulikult kasakaid, nende tõmmusid pikkade 
vurrudega nägusid, paljaks aetud päid ja kõrva taha rippuvaid juuksetutte. 

Duumadjakk Almaz Ivanov seisis tsaaritroonil kõige viimasel astmel. Pikk 
pärgamendileht krabises ta painduvate sõrmede vahel. Duumadjakk hääldas iga sõna 
Perejaslavi artiklitest aeglaselt, nagu kaaludes neid vasaku käe laia peopesa kerge 
liigutusega. 

Martõn vaatas ainiti otse enda ette. Kõik, mis ta nägi, tahtis ta mällu jätta, tahtis iga 
üksikasja igavesti, viimse hingetõmbeni meeles pidada. Juba teel Granovitaja 

paleesse kinnitas Martõn endale: pean kõik kindlalt meelde jätma. Ajutiselt kadus 
isegi kurbus, mis oli kõik need päevad ta südant närinud ja mille oli sünnitanud saadikute 
visa muretsemine oma šlahtalike, vanemkonna privileegide eest. Talurahva, pospoliitide 
ja kasakate kohta rääkisid saadikud ainult halba. Martõn nägi, et nad jõudsid bojaaridega 
selles asjas kiiresti ühele nõule. Kuid praegu taganes see kõik just nagu Granovitaja palee 
seinte taha. Martõn tundis mitte ainult mõistuse, vaid ka südamega: on teostumas midagi 
suurt. Selle eest oli ta võidelnud Zborovi ja Berestetško all; ning võib-olla langes selle 
võidu nimel ka ta Katrja, kuigi ta ise sellest vahest ei teadnudki... Äkitselt kerkis pähe 
mõte: «Praegu peab Rzecz Pospolita seim või khaani diivan nõu, kuidas Ukraina kaela 
silmust heita, Ukrainamaad rüüstata, lahingutes kättevõidetud priiused ära võtta. Aga siin 
Moskvas käib selsinasel kahekümne üheksandal märtsikuu päeval 1654. aastal jutt sellest, 
kuidas Ukrainale kiiremini abi anda, teda rinnaga kurjade ning salakavalate vaenlaste 
vastu kaitsta.» 

Pidulikult kõlab Granovitaja palee võlvide all Almaz Ivanovi hääl: 

«Jumala armust suurele valitsejale, tsaarile Hing suurvürstile Aleksei Mihhailovitšile, 
kõige Suur- ja Väike venemaa isevalitsejale ja paljude riikide valitsejale ning isandale, 
tema tsaarilikule majesteedile. 

Meie, Bogdan Hmelnitski, Zaporožje Kasakaväe het-man, kõik Zaporožje 
Kasakavägi ja kõik vene ristirahva kogukond, palume sind maani kummardades: 

Oleme üpris rõõmsad sinu tsaariliku majesteedi helduse ja armu üle, mida sinu 
tsaarilik majesteet on heaks arvanud meie vastu üles näidata, täname sind, meie valitsejat 
tsaarilikku majesteeti ja saame sinu tsaarilikku majesteeti kõikides sinu ettevõtmistes ja 
käskudes igavesti ustavalt ning õiglaselt teenima, ainult palume sinu tsaarilikku 
majesteeti, nagu me ka kirjas palusime, võtta kõiges selles oma tsaarilikku heldust ja 
armu meie vastu üles näidata, mida meie saadikud meie nimel sinu tsaarilikult 
majesteedilt paluvad. 

.. . Esiteks palume sind, tsaarilik majesteet, kinnitada meie sõjaväelised õigused ja 
priiused, nagu need Zaporožje Kasakaväes on olnud põlvest põlve, — et vara asjus ja 
kohtu mõistmises oleksid meil oma seadused ja oma priiused, et vojevood, bojaar või 
stolnik sõjaväelistesse kohtumõistmistesse vahele ei segaks, vaid oleks nõnda, nagu 
vanemkond kasakatele on määranud: kus on koos kolm kasakat, seal kaks mõistavad 
kohut kolmanda üle.» 

Almaz Ivanov tõmbas hinge tagasi, vaatas bojaaride ja hetmani saadikute poole ning 
lausus pidulikult: 


«Selle artikli kohta määras valitseja ja bojaarid otsustasid: olgu nõnda, nagu hetman 
palub.» 

«... paluvad suurt valitsejat, tsaari ning suurvürsti Aleksei Mihhailovitši, kõige Suur- 
ja Väikevene-maa isevalitsejat, et tsaarilik majesteet arvaks heaks, oma sõjaväe õige 
varsti otse Smolenski peale saata ega lükkaks seda edasi, sest muidu jõuaks vaenlane toi- 
buda ja teiste sõjavägedega liituda, ning ärgu tema tsaarilik kõrgus uskugu poolakate 
meelitusi, kui nad seda peaksid tegema.» 

Tsaarilik majesteet arvas heaks oma vaenlase Poola kuninga peale minna ise ja saata 
bojaare ning voje-voode paljude 'sõjavägedega otsekohe, kui teed on tahenenud ja 
hobused sööta leiavad. 

«Et tsaarilikku sõjaväge saaks siin piiril olema julgeoleku mõttes poolakate 
kallaletungimiste vastu kolm tuhat või kas või rohkem, kui nõnda on tsaariliku majesteedi 
tahtmine.» Tsaar määras: tsaariliku majesteedi sõjamehed kaitsevad alati Ukraina piiri ja 
saavad seal seisma ka edaspidi. 

«Kui Krimmi hord peaks võtma sisse tungida, siis on vaja Astrahani ja Kaasani poolt 
neile peale tungida, niisamuti Doni kasakatel valmis olla, aga nüüd on hord kasakatega 
veel rahujalal, sellepärast jätta ta rahule ja hordiga mitte tüli otsida.» 

Tsaariliku majesteedi korraldus ja käsk Doni kasakatele on saadetud: nii kaua kui 
Krimni rahvas mingisugust riidu ei alusta, pole lubatud ka neile kallale tungida või 
nendega tüli otsida, aga kui Krimmi rahvas 

tüli alustab, siis käsib ka tsaarilik majesteet nende vastu taplusega minna. 

«Saadikuid, kes ammust aega on käinud võõrastest maadest Zaporožje Kasakaväe 
juures, tohib vabalt vastu võtta, aga kui nendelsinastel saatkondadel tsaari-liku majesteedi 
vastu mõttes midagi kurja on, peavad kasakad sellest tsaarilikule majesteedile teatama.» 

Selle artikli kohta määras tsaarilik majesteet: heade kavatsustega saadikuid vastu 
võtta ja ära saata, kuid kohe üksikasjaliselt tsaarilikule majesteedile kirjutada, misjaoks 
nad käisid ja mis neile öeldi. Aga kui saadikud on läkitatud tsaarilikule majesteedile 
vaenulike kavatsustega, need saadikud ja tahvetid Kasakaväes kinni pidada ja kirjutada 
neist tsaarilikule majesteedile sedamaid, ja ilma tsaariliku majesteedi korralduseta neid 
tagasi mitte lasta. Türgi sultani ja Poola kuningaga ei tule aga ilma tsaari loata mitte läbi 
käia. 

-.. Kiievi metropoliidi kohta oli saadikutele suusõnaline korraldus antud ja saadikud 
palusid oma sõnavõtmistes, et tsaarilik majesteet näitaks üles heldust" ja käsiks anda ta 
mõisate peale oma tsaarilik kinke-kiri. .. 

.. .Tsaarilik majesteet käskis anda metropoliidile ja kõigile vaimulikust seisusest 
meestele mõisate peale, mis praegu nende käes on, oma tsaarilik kinkekiri. 

«Sel juhtumisel, hoidku jumal selle eest, kui pan het-man peaks surema (sest et iga 
inimene on surelik ja teisiti olla ei saa), valib Zaporožje Kasakavägi ise enda hulgast 
hetmani ja teatab sellest tema tsaarilikule majesteedile — ärgu tema tsaarilik majesteet 
seda pahaks pangu, sest et see on kasakate igivana komme.» 

Valitseja määras ja bojaarid otsustasid: olgu nõnda, nagu kasakate saadikud paluvad. 

«Et kasakaväe kirjutajale, kasakaväe kohtunikele ja kasakaväe ning 
polgujessauulidele antaks igaühele veski ülalpidamiseks, sest et neil on suuri väljamine- 
kuid.» 

Valitseja käskis ja bojaarid otsustasid: sündigu nõnda. 


«Et Zaporožje Kasaka väge oleks alati kuuskümmend tuhat meest.» 

Valitseja määras ja bojaarid otsustasid: olgu nende palve järgi registri-kasakaväge 
kuuskümmend tuhat < meest. 

«Et kasakate mõisaid keegi ära ei võtaks neilt, kellel maa on olemas, ja et nad ka 
edaspidi saaksid kõik sissetulekud nende maade pealt; et kasakate leskedel ja lastel 
oleksid needsamad õigused, mis olid esivanematel ja isadel.» 

Valitseja käskis ja bojaarid otsustasid: olgu nõnda, nagu hetman Hmelnttski palub. 

«Et igal polkovnikul oleks veski, sest et neil on suuri -väljaminekuid; ent kui 
tsaariliku majesteedi heldus lubab, et fieil oleks sellest rohkem, siis olgu nõnda, nagu 
tsaarilik majesteet heaks arvab annetada.» 

Valitseja annetas nende palve järgi. 

«Hetmani valitsuskepi alla on antud Tšigirini staarost-"kond kõige selle juurde 
kuuluvaga. See kord jäägu maksma ka nüüd.» 

Valitseja määras ja bojaarid otsustasid: olgu nõnda. 

Sinises taevas Moskva kohal heljus pidulik kellahelin. Kõigist kõige tugevam oli Ivan 
Veliki. Kui kellad mõneks ajaks vait jäid, kärgatasid suurtükkide kogupaugud. 

Martõn astus Granovitaja paleest välja täis rõõmu ning ärevust. Süda elas viivuks 
seisatudes üle nii rõõmu kui valu. Muidugi, kuuskümmend tuhat registrikasakat €i ole 
kümme või kakskümmend tuhat. .. Kuid kuuskümmend tuhat on kaugelt vähem kui 
tuhandeid kordi tuhat pospoliiti, kes ootavad priiust ja head elupõlve. Hiljem liigatas 
kuskil südamesopis ka midagi säärast: «Miks sa peaksid kurtma, Martõn? Sa oled 
registrites, oled sotnik, tõsi küll, veskeid ja mõisaid sul küll ei ole (võib-olla annab 
hetman sulle needki veel), pan Korieckil sinu üle võimu ei ole, oled ise oma majas pere- 
mees ...» Ent otsekohe kerkisid silme ette Guljai-Den, Netšipor Halaida, Ivan Neživoi 
(kas ta on veel elus või on ehk viimaks tatarlaste vangipõlves surnud?). Kuidas 

nendega jääb? Ka nemad on kasakad. . . Aga ätt. Lõtka? Ja kõik baigorodlased? Ja 
paljud teised Dnepri, Desna, Dnestri ja Bugi mõlema kalda küladest? ... 

Tulid meelde sõnad, mis Guljai-Den kunagi oli lausunud: «Võõrad panid kihutame 
minema, kuid omad istuvad kukile.» Teterja ja Bogdanovitš-Zarudnõi (ja kas ainult 
nemad üksi?) on kõvasti oma kanda kinnitanud ... Martõn sügas koguni kukalt. .. Samal 
ajal tuli aga meelde veel muudki: Vassili Guzov oli kinkinud talle oma kaelaristi, 
kaisutanud tugevasti ja suudelnud; Martõn oli andnud talle vastu oma risti, sellesama, 
mille ema talle Baigorodis juba neljakümne kaheksandal aastal kaela oli riputanud... Ja 
kui see kõik talle meelde tuli, läksid mõtted selgeks, nagu oleks päikesekiir silme eest 
tinarasked pilved laiali ajanud ja Martõnile ahvatlevad avarused avanud. Siis lausus 
süda ise need sõnad, mis tõid rõõmu ning lohutust: «Sünnimaa vabastatakse poolakate ja 
musulmaanide orjapõlvest igaveseks, ei saa enam olema ei poolakate ega tatarlaste iket. 
Seda tahavad mitte ainult tsaar ja bojaarid, vaid ka kõik venelased, kogu vene rahvas, sest 
nad lähevad Rzecz Pospolita vastu, mõõgad ja musketid peos. Nad ohverdavad oma 
elu Martõni kodumaa priiuse eest. Neid on tohutu palju, neid venelasi — vendi. 
Nendega lahingus õlg õla kõrval seista, — kas pole seegi juba võit?» 


-.. Kahe päeva pärast puhus Martõnile lõunatuul näkku, kui ta koos kasakatega 
saadikute tõldade järel ratsutas. Ta ümises vaikselt oma armsamat laulu, mis tuletas talle 
meelde, et pole niisugust võimu maailmas, mis suudaks õigusest jagu saada. Tallatud 
maantee kohal lendas laul: 


Ilusa lodjapuu, hei, hei, üles tõstame, 
me oma armsa Ukraina, hei, hei, lõbusaks muudame. 


.. Veel enne Putivlit küsis Martõn Bogdanovits-Zarudnõilt luba sõita läbi huutorist, 
kus elab ta ema. Peakohtunik oli heas tujus ja küsis koguni, kuidas ema siia sattus, kelle 
juures ta elab, pakkus ka raha. Martõn tänas: tal endalgi oli raha küllalt. 

Teel huutorisse tuletas Martõn meelde päeva, kus ta siin emaga Jefrem Proskakovi 
tares kokku sai. Tuletas meelde ka pospoliite, kes šlahta omavoli alt olid venelaste maale 
pagenud... Elustusid mälus ema sõnad: «Mis siis saab, pojuke? Ei ma enam vist oma 
kodumaad näe.» Ja ema ütles veel: «Vaata: Marfa ja Jefrem on venelased. Niisuguste 
venelastega peaksime alati koos olema, Martõn, alati.» 

«Ja nüüd me olemegi nendega igavesti koos,» sõnas Martõn valjusti. 

Need oleksid olnud ta esimesed sõnad üle Jefremi tare läve astudes. Kuid ta ei 
leidnud eest oma ema ega Jefremi. Marfa jutustas, et ema olevat juba ammu heade 
inimeste abil Ukrainasse läinud, Jefrem aga olevat sõjaväes. 

Martõn võttis tares veidikeseks ajaks istet. Tundis siin kodust soojust. Tuletas 
Marfaga meelde oma esimest siin käiku. 

«Nüüd ehk läheb meie kõigi elujärjeke paremaks ... » ohkas Marfa. 

... Marfa saatis Martõni nagu oma sugulast. Väravasse kogunes rahvast kogu 
huutorist. Igaüks teadis, kust Martõn on ja kes ta on. Mehed surusid tal kätt. Lapsed 
kilkasid vaimustatult: 

«Vaata, kus on alles kasakas ... » «Ja mõõk... » 

«Sihukest mõõka ei ole vist Poola tsaarilgi... » 

«Ei ole, poisid,» ütles Martõn ja silitas ruugejuukse-lise poisiklunni pead, kes oma 
viletsate viiskudega ühelt jalalt teisele tammus, «ei kuningal sihukest mõõka ole, sest 
selle kinkis mulle hetman Hmelnitski ise.» 

«Kas sa näed!» hüüdis poiss vaimustatult. «Kui kuningast võitu saad, sõida meie 
poole ... » Rahvas naeris. 

«Aga kus su isa on?» küsis Martõn. 

«Läks ka kasakate maale Poola kuninga vastu sõtta,» vastas poiss uhkelt. «Sa näed 
ehk teda seal, ta nimi on Nikola Berdihhin.» 

«Ilmtingimata näen,» ütles Martõn kindlalt. 

«Ehk saad ka Jefremiga kokku, Martõn,» lausus Marfa lootusrikkalt. 

«Küll me temaga kokku saame, Marfa. Sõdime ju ühise vaenlase vastu, miks me ei 
peaks siis kokku saama!» 

.. . Martõn heitis veel sageli pilke tagasi, et näha vainul seisvaid inimesi. Südames 
valitses ärevus ja rõõm. Alles kaugel huutorist, kus tee kulges noolsirgelt läbi ääretu 
stepi, mida kaugemal tihe metsavall piiras, kannustas ta hobust, lastes sellel nelja joosta. 


.. . Kogu teel piiri äärest Tšigirinisse seisis Martõnil mõttes Katrja. Silme ette kerkis 
too kohutav palav päev Bahtšisarais. Khaani seimaanide ja askarite vihased karjed, 
Katrja nägu tuleriida suitsus, nii lähedane ja juba nii kauge. . . Martõn ei suutnud 
kannatada, et heroodesed Katrja piinadest lõbu maitsevad. Kui sageli oli ta endale ette 
heitnud ja ennast selle mõttega piinanud, et Katrja suri tema käe läbi, kuid oma südame- 
põhjas oli ta siiski kindel, et kui Katrja oleks saanud, oleks ta selle teo heaks kiitnud. 
Paistab, nagu ei oleks sellest päevast kuigi palju aastaid mööda läinud, kui Martõn 
Baigorodist sõjaväkke läks, aga kui palju sündmusi on mööda kihutanud?! Poola žŽolnerid 
tapsid ta isa, vana Maksim Ternovõi, tatarlased viisid ära Katrja; poola šlahtitšid 
kihutasid ema kodumajast välja . .. Kõigele sellele omavolile, ennekuulmatule 
vägivallale ja piinadele on lõpp tulnud. Seda mõistis Martõn hästi. Juba siis, kui hetman 
Perejaslavi väljakul lipu all seisis, millega ta koos hulga rüütlitega õiguse ja prii; eest 
välja astus, mõistis Martõn, et endised ajad ei tule enam kunagi tagasi. Kas pole see 
kõik, mis Moskvas ta oma silma all aset leidis, prohvetlik märk? Kas pole ema 
kodumaale sõitmisega täitunud ta lootused? 

Ja kui kolmandal teekonnapäeval hommikuudust Martõni silme ette kerkis 
kevadpäikese kiirtes suplev Tšigirin, käis tal tahes-tahtmata läbi pea mõte, et see, mis ta 
silme all Moskvas sündis, aitab kaasa, et alati seisaks päike Tšigirini kohal, Tjasmini 
lookleva lindi kohal, kogu maa kohal, mille heaks ta ei pane mõõka peost nii kaua, kui 
elab. 

Kui Jeremias Gunzeli ees oleks avanenud maapõu ja sealt saatan ise välja ilmunud, ka 
siis poleks tema üle võimust võtnud nii suur hirm, nagu sel momendil, kui ta nägi enda 
ees oma teenrit ja tõlki Julianus Gabe-lettot. 

Päikesest ohtralt valgustatud kantselei oli selleks liiga valge, etta poleks kohe ära 
tundnud tuttavat tõmmut nägu. Esimesel viivul haaras Gunzel kinni päästvast mõttest: 
kasakad on ka Gabeletto kinni nabi-nud ja Tšigirinisse toonud. Ent miks on ta siis 
kasaka riietes? Miks astus ta nii sundimatult ja Lavrin Kapus-tale naeratades kantseleisse 
ja võttis istet tema kõrval laua taga, vaadates vidukil silmadega kurjalt oma isanda 
peale? Lavrin Kapusta silus väsinult otsaesist ja ütles: «Nüüd te näete, et me teame kõik 
ning teie kavaldamine on olnud asjata.» 

... Viisteist aastat oli Jeremias Gunzel pidanud end niisuguseks oma töö tundjaks, 
kellest keegi üle ei ole. Viisteist aastat oli ta täitnud oma röövliordu käske. Ta oli 
eeskujuks rohkearvulistele jesuiitidele, temast pidasid lugu paljud vägevad mehed, teda 
tundsid paljud kuningad, vürstid, hospodarid ja senaatorid. Püha paavst Innocentius ise 
oli teda lahkelt õnnistanud. Kes siis on süüdi selles, et Jeremias Gunzel nõnda eksis? 
Millal see juhtus? Nimelt mis päeval ja mis tunnil? 

Mällu kerkis vaikne ning tore palazzo Veneetsias, selle peremees senjoor Vendelino, 
peremehe külaline — vagane ja viisaka ülalpidamisega suursugune firentslane Julianus 
Gabeletto. Puhas, selge vein õhukesest klaasist pokaalides, viinamarjakobarad vaasides, 
viisakas vestlus ladina keeles, peremehe lahkus... Võib-olla pole seda kõike olnudki? 
Võib-olla sündis see ainult unes? Võib-olla pole siin praegu mingisugust Julianus 
Gabelettot? Ainult viirastus. Tarvitseb vaid silmad nii kõvasti kinni pigistada, et sädemed 
lendavad, ja kui need siis uuesti avada, pole siin mingisugust Gabelettot, ja tema ise istub 
pärast kroonihetmani resi- 

dentsis käimist umbes sel ajal Johannes Torrezi juures Varssavis. 

Ent kui Jeremias Gunzel uuesti silmad lahti tegi, nägi ta Gabeletto karmi pilku, ja higi 
tungis ta otsaesisele. Ta surus kuivaks tõmbunud kõrist midagi oigetaolist välja ja haaras 
kätega peast kinni. 

Lavrin Kapusta puhkes naerma, esimest korda sellel nädalal. Ta nõjatas tugitooli 
kõrgele nikerdatud seljatoele, naeris vaikselt, nii et õlad vappusid, ja trummeldas 
sõrmedega vastu pärgamendilehtede kuhja enda ees laual. 

Vastuoksa kindlakskujunenud korrale pistis vahi-kasakas imestanult pea ukse vahelt 
sisse. Linnaatamani kentsakas ülalpidamine ajas kasaka päris kimpu, kuid ta tabas 
atamani läbitungiva pilgu ja kadus kähku. 

«Nõnda siis,» lausus Kapusta karmilt, «te vassisite ja luiskasite asjata, auväärt vend 
Sebastian, negot-siant Umberto Meloni. . .» 

Kapusta jäi viivuks vait. Gunzel muutus keeletuks. Otsekohe selgub, kas Julianus 
Gabeletto on ta ära andnud. Kuid Kapusta ei kiirustanud. Ta näis Gunzeli ähmist mõnu 
tundvat. Vaikimine kestis ja Gunzeli südames liigutas juba midagi lootusetaolist. Ent just 
siis, kui Gunzel juba uskus, et Kapusta ei tea kõige tähtsamat, ja käed oma roheliseks 
tõmbunud silmnäo eest ära võttis, lausus Kapusta kindlalt: 

«Nõnda siis, pan jesuiit Jeremias Gunzel, aitab lorast.» 

Nüüd värises Gunzel kogu kehast — ta mõistis, et pääsemist ei ole. 

«Püha Maria! . ..» sosistas ta surnukahvatute huultega. 

«Ka tema ei päästa,» ütles Lavrin Kapusta. «Kujutage endale ette, nagu pihiksite oma 
paavst Innocentiusele. Rääkige kõik ära. Me oskame samuti pattusid andeks anda ja mitte 
halvemini kui teie kelm ja mürgine madu Innocentius.» 

Jeremias Gunzel ei jaksanud ennast vaos hoida. Ta jalad, käed värisesid, hambad 
plagisesid, Lavrin Kapusta ja Julianus Gabeletto vaatasid aga teda vasti-tundega, oodates, 
millal jesuiit rääkima hakkab. 

«Kas te näete nüüd,» ütles Kapusta mõne aja pärast, «et oleme teist tugevamad? Kas 
te saate nüüd aru, et me näeme teid läbi? Kui te ellu tahate jääda, siis käsin naa teid, et te 
kõik, mis ma teie käest küsin, kirja paneksite ja oma allkirjaga kinnitaksite. Annan teile 
selleks kaks päeva aega.» 

«Ma täidan teie käsu, kõrgeaulik pan,» lausus Gunzel kähku. 

«See on juba teine tubakas! Kuid see pole veel kõik.» Kapusta kallutas end toolis 
ettepoole ja lausus summutatud häälega: «Te kirjutate Bahtšisaraisse misjonär Dionysius 
Corbile kirja, et saadate ordu käsul tema teenistusse tubli arsti, oma isikliku sekretäri, 
usaldusväärse Julianus Gabeletto.» 

Jeremias Gunzel tardus paigale ja pani meeleheites sõrmed risti. 

«Vaadake mulle silma!» hüüdis Kapusta käskivalt. «Poola panid on teid ülekäte 
lasknud. Te ei oska end ülal pidada nagu vaja, kui teiega räägitakse.» 

«Kuulan kõrgeaulist pani.» Gunzel tõstis pingutades pea ja puuris Kapustat oma 
segaste silmadega, mis olid täis vihavaenu. 

«Kui teil peaks tulema mõttesse panna kirja midagi salamärkidega — ma tunnen teie 
riukaid! — ja Julianus Gabelettot ähvardaks hädaoht, siis, auväärt vend Jeremias Gunzel, 
tolknete teiba otsas kõige suuremal platsil Tšigirinis. Võite selles kindel olla. Mina oma 
sõnu ei söö. Ma pole jesuiit.» 


Jeremias Gunzel noogutas pead. 

«Kuulan, teie kõrgeaulisus.» 

«Te kirjutate Poola komissarile šlahtitš Jaskölskile, et pan Julianus Gabeletto on teie 
usaldusmees ja et ta võib talle kasulik olla kui idamaa keelte ja kommete tundja, samuti, 
etta võib kaasa aidata teineteise mõistmisele kuninga saadiku ja vesiiri vahel.» 

«Kuulan, teie kõrgeaulisus,» sosistas Gunzel. 

«Edasi. Teie kirjutate Varssavisse nuntsius Johannes Torrežile, et kõik läheb teil nagu 
kord ja kohus. Kõiki neid kirju aitab teil kirjutada teile tuntud Julianus Gabeletto.» 
Kapusta näitas näpuga Maljuga peale ja puhkes uuesti naerma. 

Maljuga noogutas nõusoleku märgiks pead. 

«Nüüd ütelge, kellega te Kiievis pidite kokku saama?» küsis Kapusta kähku ega 
pööranud silmi Gunzeli kohkunud näolt. 

«Kiievis?» kordas Gunzel. 

«Just Kiievis, mitte Roomas .. . Ma ootan!» «Ksjondz Lentowskiga,» lausus Gunzel 
vaikselt. «Kus kohas?» 

«Trahteris «Kolm daami» Barõševi tänaval.» 

«Kas ta tunneb teid näo järgi?» 

«Ei tunne.» 

«Missugune on märgusõna?» 

Gunzel oigas. Kas tõesti tuleb välja ütelda märgusõna?! Juba üksnes selle eest tuleks 
ta paavsti käsul tuleriidal põletada, kui sellest teada saadakse .. . Kuid kes teda tuleriidal 
põletab? Kes saab sellest teada? Viha ja hirm segunesid Gunzeli peas. 

«Ma küsin, missugune on märgusõna?» 

«Tõin teile pudeli malvaasiat.» 

«Vastus?» 

«Pange see lauale.» 

«Teie lurjused on nuputamises nõrgad,» vangutas Kapusta pead, «ei mõista isegi 
kohast märgusõna välja mõtelda! ... » 

Uurides teraselt Gunzelit oma sügavate silmadega, küsis Lavrin Kapusta: 

«Kellega te kasakaväe vanemkonna hulgast kokku pidite saama?» 

«Polkovnik Ivan Boguniga,» vastas Gunzel pärast mõningat kõhklemist. 

«Ja see on kõik?» 

«Seda küll, teie heldus.» 

Pikkamisi jäid hirm ja meeleheide vähemaks ja Jeremias Gunzel hakkas 
enesevalitsust tagasi saama. Ta otsis kramplikult, millest kinni haarata. See, mida tea- 
takse, on oletatavasti Gabeletto rääkinud, kuid oli veel muud. Seda muud peab ta enese 
teada pidama, varjama. Tekkis pääsemise lootus. Koos sellega süttis rinnus õel viha. Peas 
tagus mõte, kuidas saaks Rooma teatada. Kuidas nuntsiusele Varssavis teada anda? 
Kuidas Võgovskit hoiatada? Kas Jeronim Jastrembski aimab, 

et tema, Gunzel, on lõksu langenud?. .. Miks ta võttis nii kergemeelselt kuulda 
kroonihetmanit ja oli nõus viima kirja Bogunile? Kas mitte too šlahtitš Olekszicz pole 
äraandja? Ta andis ju ausõna, et Bogun ei ole Perejaslavis truudust vandunud ja ootab 
ainult juhust, et kuninga poole üle minna. Ja seda kõike on teinud ta oma kergemeelsus. 
Kui ei oleks olnud seda Gabelettot, kui palazzos poleks toimunud jutuajamist senjoor 


Vendelinoga, kes Gabeletto nii üles kiitis, siis poleks Jeremias Gunzel praegu nii raskes 
olukorras. Kas tõesti on senjoor Vendelino ketseritega ühenduses? Püha Maria! Jeremias 
Gunzel maksaks ei tea mis, et oma elu päästa. Ja kui ta pääseks, leiaks ta abinõu, kuidas 
õiendada arved ketseritega, Rooma kiriku vaenlastega .. . Rebase näoga küsis jesuiit: 

«Kõrgeauline pan, kas ma tohin loota oma isiku puutumatusele?» Varmalt lisas ta: 
«Mu nimi on tuntud paavst Innocentiusele endale, minu eest makstakse kallist raha.» 

«Meie säärase kraamiga ei kauple, mis aga teie elusse puutub, siis ripub kõik ära 
sellest, kui avalik te olete.» 

Lavrin Kapusta helistas kellukest. Kantseleisse astus vahikasakas. 

«Kindlusesse!» käskis Kapusta. Kasakas viis Gunzeli ära. 

Kapusta ja Maljuga olid mõnda aega vait. 

«Ma poleks uskunud, kui poleks seda oma silmaga näinud,» lahutas Veneetsia 
negotsiant Christophorus di Santo Romulo masendatult käsi. «Kus on seda enne nähtud, 
et niisuguse riigi valitseja, kõrgesti austatud pan hetman suudleb kõigi nähes talunaise 
kätt?» 

Ivan Võgovski ei lausunud selle peale midagi. Negot-siant'oli tulnud tema juurde 
pärast luhtaläinud audientsi hetmani pool. Juba kolm nädalat istus ta TŠigi-rinis, püüdes 
saada lõivudest vabaks kaubavoore, mis Tavani praami kaudu Dnepril liikusid. Võgovski 
oli 

tema viimane lootus. Kaupmees Jakob Rockart oli talle soovitanud: 

«Pöörduge Võgovski poole. Pan peakirjutaja võib kõike teha...» 

Sellest juttu alustada oleks olnud ettevaatamatus. Liiatigi pidas Santo Romulo ennast 
kõrgestisündinud meheks, kellel ei sobi kõiki asju raha peale viia. Peakirjutaja kõneles 
vabalt ladina keelt. Tema kombed olid viisakad ja ta näitas külalise vastu heameelega 
külalislahkust üles. Negotsiant tundis ühte kui teist kirjutaja omadust. Santo Romulo ei 
oodanudki ära, mida peremees ütleb hetmani veidra teguviisi kohta ja lubas endal 
usaldavalt tähendada: 

«Pleebsiga mehkeldamine toob aadlile ainult kahju. Me võisime seda Veneetsias 
näha. Ja nüüd on meie doodžid ettevaatlikumaks muutunud.» 

Ka selle peale ei lausunud Võgovski midagi. Santo Romulo sattus segadusse. Talle 
tundus, et peakirjutaja vaikimises peitub hädaoht. Negotsiant ohkas rõhutatult, pannes 
sellesse õhkesse sügava mõtte — eks ajad ole rasked, ma mõistan teid, teil kui 
suursugusel mehel ei ole kerge elada kindralite hulgas, kellest enamjagu on päritolult 
talumehed. Ta palus senjoor peakirjuta-jalt luba tuua kingiks ta kõrgestisündinud 
abikaasale kaksteist küünart veneetsia kuldbrokaati. 

«Mulle oleks väga meeldiv, kui kõrgeauline pani ehiks sellega oma marmorvalgeid 
õlgu. Rzecz Pospolita kuninganna Marie-Luise õmbleb oma kleidid ainult meie 
brokaadist. Viiskümmend küünart seda riiet saatsin ma hiljuti kuninganna Annale Pariisi, 
kuna Türgi suurvesiir ostab iga aasta minult seda riiet sultani vanema abikaasa jaoks.» 

Peakirjutaja nõusolekus seda kinki vastu võtta nägi Santo Romulo head märki ja läks 
üle kõige tähtsama juurde. 


«Mis teistesse negotsiantidesse puutub,» vastas pea-kirjutaja, «siis ma ei ole kindel, 
kas saan neile kasulik olla, kuid selleks, et teid abistada, senjoor, olen valmis kõik 
tegema.» 

Negotsiant surus tänulikult käe südamele. Sõnad olid siin ülearused. Ta maitses 
mõnuga kanget veini, 

mida peakirjutaja talle pakkus ja märkas, et see on parem kuulsast itaalia chiantist. 
Negotsiant jättis varsti jumalaga ja vehkis ukse poole taganedes oma kingani-nade ees 
laiaäärelise kübaraga. 

Muide, peakirjutaja teadis hästi, et peale ahnuse ja ihnsuse oli galantsus Veneetsia 
kaupmeeste kolmandaks põhiomaduseks. 

Niipea kui negotsiant ukse taha oli saanud, kadus armastusväärne naeratus Võgovski 
kitsastelt huultelt. 

«Tsõbenko siia!» möirgas ta džuurale, kes oli jooksnud kella helistamise peale 
kohale. 

Džuura tormas ülepeakaela käsku täitma. 

Võgovski oli saanud teate, et Tšigirinisse on tulnud salapärane ratsanik, kes otse keset 
ööd oli läinud Kapusta juurde. Ja see sundis teda valvel olema. Kõik Võgovski katsed 
välja uurida, kes see tundmatu oli ja kust ta tuli, jäid asjatuks. Kuid et tundmatu oli tegeli- 
kult olemas, et ta lossis elas ja teistega peale Kapusta ja hetmani kokku ei saanud, selle 
kohta olid täiesti usaldusväärsed andmed. 

Vaistuga, mis Võgovskit harva pettis, tundis ta enese kohal rippuvat hädaohtu. 
Hüljates ettevaatuse, kutsus ta ise Jakob Rockarti välja. Ühine arutamine ei toonud 
midagi rõõmustavat. Kuid ei ilmnenud ka midagi säärast, mis oleks näidanud, nagu võiks 
tundmatu ilmumine mingil määral teda ähvardada. Ei tulnud ilmsiks kuni täna 
hommikuni. Aga kui Kapusta täna talle paljutähendavalt ütles: «Ivan, jesuiidid püüavad 
sinuga kokku saada. . .», mõistis Võgovski, et ta tunne ei olnud teda ka seekord petnud, 
tal tuli ettevaatlik olla. 

«Jesuiidid tahaksid meist igaühte võllas näha,» naljatas ta, kutsudes juttu pealt 
kuulava hetmani süngel näol naeratuse esile. See rahustas teda osaliselt, sest oli näha, et 
hetman tema vastu südames midagi kurja ei kanna. 

Oli veel üks asjaolu, mida aga Võgovski enne Kapusta märkust oluliseks ei pidanud. 
Kindluses istus mingisugune kinninabitud munk. Seda oli rääkinud talle sotnik Goregljad. 
Munka valvasid kümme vahi-kasakat. Iga päev viidi ta Kapusta kantseleisse kumm- 
sõidukis, mida piiras ratsa vahtkond. 

Võgovski tuletas meelde kõik tuttavad jesuiidid, kuid asi läks aina segasemaks. Ent ta 
mõistis, kui hukatuslik säärane olukord võib talle olla. Just nüüd peab ta olema rahulik ja 
tasakaalukas. Kuid viimasel ajal oli tal imestama panevalt palju õnnetuid kokkusattumisi. 
Ta sai teada, et hetman oli kiires korras saatnud käskjalgadega Moskvasse tähtsad 
dokumendid, mis ta oli saanud Bogunilt. Alles palju hiljem sai peakirjutaja teada, mis 
neis dokumentides seisis. Teda pahandas ja vihastas, et kuningas oli Bogunile 
hetmanikeppi pakkunud, ehk see küll kahtlused tema pealt ära veeretas. Kuid miks ei 
rääkinud hetman talle kohe, mis dokumendid Bogun oli saatnud? 

Jakob Rockartile ütles Võgovski: 

«Me peame kokku saama ainult siis, kui mina teile teatan. Meil tuleb ettevaatlik olla.» 


Ta oli seda ütelnud nädal aega tagasi, kuid nüüd nägi ta, et ta ettenägelikkus oli täiesti 
õigustatud. 

Riskida nüüd mõtlematult oma seisukohaga ja kõige sellega, mis ta oli kätte võitnud 
ja mis moodustas tugeva alusmüüri tulevikule, oleks hullumeelsus olnud. 

Kojabojaar Buturliniga oli parajasti arenemas kõige sõbralikum kirjavahetus. Selle 
tulemuseks oli, et talle annetati tsaari käsul Bratslavi vojevoodkond ja kinnitati tema 
nimele õigus valitseda Osteri linna ja Koze-letsi, Bobrovitš5, Tripolje, Staiki külasid koos 
kõigi sissetulekute ja sinna juurde kuuluvate tuludega kõlvikutelt ja metsadelt. Veel 
saadeti talle suure riigipitse-riga kinkekiri Romnõ linna peale, tema vennale Dani-lale aga 
Priluki linna peale koos Barõševka, Voronkovi, Bassani, Belgorodoki küladega. Isa 
Jevstafi sai Gogolevo koos küladega. 

Tõsi küll, Rzecz Pospolita lubas kogu Ukraina valit-suskeppi, kuid praegu peab ta 
tegutsema kõige suurema ettevaatusega. Ettevaatamatu sammu läbi võib ta kaotada kõik 
oma maad ja ka pea... Võgovski tahtis aga näha, kuidas lendavad Hmelnitski ja ta 
mõttekaaslaste pead. Siiski seisid need pead esiotsa veel kindlalt nende omanike õlgadel 
ja tema pidi ennast ülal pidama nii, et ta põrmugi kahtlust ei ärataks. Pealegi manitses 
kroonihetman 

teda šlahtitš Jastrembski kaudu just nõnda talitama. 

Kohe pärast pühi oli ta kogu perekonna Osterisse saatnud. Nüüd üksi oma TšŠigirini 
maja rohkearvulis-tes tubades ringi kolades arutas ta juba sajandat korda, mis võiks talle 
abiks olla, kui teda teo pealt peaks tabatama, nagu ta kartis. 

Oma kirjades Buturlinile poetas ta vaevalt märgatavalt siia-sinna sõnakese, mis näitas 
hetmanit säärases valguses, et bojaar pidi mõistma: kui poleks Võgovskit, ühineks 
Hmelnitski tatarlaste ja türklastega. Hoolikalt kirjutas Võgovski bojaarile, millest oli juttu 
tatarlaste ja türklaste kirjades, mida viimasel ajal tuli ohtrasti. Ja kuigi hetman saatis need 
kirjad edasi Välisasjade prikaasi, mida ka Võgovski teadis, talitas peakirjutaja ometi nii, 
et võis tekkida kahtlus, kas hetman kõik kirjad edasi saadab. 

Kuid igaks juhuks pillas ta mõnikord ettevaatuse pärast mõned sõnad ka hetmani 
kasuks. Mine tea! Võib-olla saab Hmelnitski ta kirjadest teada? 

-.. Aeg venis pikkamisi. Kui kaua võib nõnda, jalad türklase kombel risti, patjadel 
istuda? Kõike nagunii läbi mõtelda ei jõua. Kõige peale vastust ei leia. Küsida ei ole 
kellegi käest. Ja kas ta saakski seda teha? Üks on selge, tuleb täpselt teada saada, kust 
poolt on Kapusta kallaletungi oodata. Ikka tema! Igale poole ulatub tema silm ja igal pool 
on tema kätt märgata. Pärast seda, kui Võgovski oli hetmani laekahoidja Kreisi ära 
koristanud, oli ta äärepealt Kapusta küüsi sattumas. Pääsemise eest võlgnes ta tänu ainult 
oma osavusele, kannatusele ja mõistusele. Otse agara Lavrin Kapusta nina all läks tal 
korda jäljed ära pühkida. Lõppude lõpuks tuli ta veest välja kuivalt, ja tuli, mis ümber- 
ringi märatses, ei kõrvetanud tal käsigi. 

Naeruväärt on uskuda, nagu saaks hetman koos moskoviitidega Rzecz Pospolitast 
jagu. Juba ainumalt see, mida Jeronim Jastrembski talle sel nädalal teatas, näi-tab,'et 
Rzecz Pospolitale tulevad appi nii sultan kui ka khaan, nii Saksi kuurvürst kui ka 
rootslased. Viimastel on, nagu Jastrembski seda päris õigesti märkis, praegu kõige 
parajam aeg Moskvale põhja poolt selga 

virutada. Niisuguse riikide koalitsiooni vastu on Hmelnitski ja Moskva jõuetud. 
Rzecz Pospolita ei anna eluilmaski Moskvale tagasi Smolenskit ega teisi linnu ning maid. 
Pigem ütleb šlahta lahti Jan-Kazimierzist ja valib endale uue kuninga, kui et annab ära 
selle, mis Sigismund on kätte võitnud. 

Ja kõige selle taga seisis Vatikan, kes on raisanud uniooni peale tohutult raha ja peab 
saama tulu oma kaugeleminevatest plaanidest. Kas saaks tuua ainustki näidet, kus 
Vatikan oleks tagasi astunud, kui ta on juba edasi liikuma hakanud? Mis teha, kui 
Hmelnitski on pimestatud oma kuulsusest, oma edusammudest, oma mehkeldamisest 
lihtrahvaga. Kuid need rohkearvulised universaalid sõnakuulmise kohta, mis tema, 
Võgovski, hetmani nimel laiali saadab, teevad oma töö, ja kui palju ka Hmel talunaiste 
käsi ei suudleks, ei päästa see teda. Kui palju väärt on juba ainumalt eilne universaal 
uuest hingemaksust külades, vaatamata vanusele ja soole! Praegu nõuab Hmel ainult ühte 
— raha, raha ja raha — ega mõtlegi vahel, kust ja mis viisil seda tuleb hankida. Selles 
loodab ta peakirjutaja peale. Tema, kirjutaja, on kõigi nende väljamõelduste — uute 
maksude ja igasuguste tollisekelduste hingeks. Ta on kutsunud esile võõramaa 
kaupmeeste sügava meelepaha, seades nõnda hädaohtu raua ja igasuguste raua- ning 
terastoo-dete sisseveo. 

Võib-olla on Lavrin Kapusta sellegi välja nuhkinud? 

Võgovskil oli säärane tunne, nagu oleks ta hommikust saadik koirohtu närinud. 
Kibedus imbus otse verre. Isegi Veneetsia kaupmehe kingitus ei suutnud temast 
üürikesekski ajaks ärevaid mõtteid eemale peletada. 

-.. Viimaks ilmus hingeldav Tsõbenko. 

«Noh, mis on?» küsis Võgovski, tõusis patjadelt üles ja haaras kärsitult madalat kasvu 
sotnikul õlast kinni. 

«Pan, teie heldus,» halises Tsõbenko, «ma ei saa midagi teha... Hirm Kapusta ees,» 
nende sõnade juures vaatas Tsõbenko kohkunult ringi, nagu kardaks ta, et kuskil nurgas 
seisab Kapusta ise, «hirm tema ees on kindluses kõigil suud lukku pannud. Ma mängisin 
isegi. 

Pivtoradnõiga kaarte ja kaotasin talle meelega viiskümmend zlotti, kuid ei saanud ta 
käest midagi teada ...» 

Võgovski tõukas Tsõbenko enesest nii jõuliselt eemale, et see nurka lendas ja pea 
vastu seina ära lõi. Otsekui ülesärritatud metsloom tuiskas kirjutaja toas ringi ja sõimas 
ropult. 

Tsõbenko tahtis juba märkamatult välja lipsata, kui vali käratus ta paigale naelutas: 

«Kuhu sa tikud? Seis! Viimati oled sinagi Kapusta nuuskuriks hakanud?» 

Võgovski jäi sotniku ette seisma. Kirjutaja kohutavatesse fohelistesse silmadesse 
vahtides pidi Tsõbenko piskupealt appi hüüdma. «Mu surmatunnike on löönud,» vilksatas 
tal läbi pea, kui nägi, kuidas Võgovski vöö vahele pistetud püstoli pihku haaras: 

Kätt püstolil hoides puhkes Võgovski naerma: 

«Argpüks! Ilalakkuja! Raibe!» 

Tsõbenko põlved nõtkusid. 

«Kui sa oma puupeaga oled midagi kurja sepitsenud, siis enne, kui sul korda läheb 
seda läbi viia, on sul kuul kuklas või nuga seljas,» ähvardas Võgovski kurjakuulutavalt. 

«Pan peakirjutaja, teie heldus,» suutis Tsõbenko. ainult lausuda. 


«Kuula mind! Täna õhtul hakkad kõrtsis «Krooni all» märatsema, sind võetakse kinni 
ja viiakse kindlusesse. Seal sa pistad vahile midagi pihku ja saad teada, keda linnaataman 
seal maa all peab. Kahe päeva pärast tõstan ma kära ja vabastan su. Siin on sulle raha,»- 
tõmbas Võgovski taskust rahakoti ja ulatas selle Tsõ-benkole. 

«Teie heldus,» alustas Tsõbenko, kellel kohe pärast seda, kui tundis peos rasket 
rahakotti, süda veidi kergemaks läks, «kuid ma loodan, et te ei unusta mind välja 
lunastamast... » 

«Aga kui sa midagi teada ei saa, müürin su sisse mõnda teise paika, argpüks!» 

«Pan kirjutaja, te teate ju, kuidas ma püüan.. .» 

«Tean ja näen,» muutus Võgovski hääl mahedamaks. Tuli ju selle lojusega praegu 
lahkem olla. «Aga 

kui me teada ei saa, kes seal kindluse all istub, ei saa sinust polkovnikut, Tsõbenko!» 

«Pan kirjutaja, saan teada, jumal nuhelgu mind, ma saan teada!» Suurest agarusest lõi 
sotnik koguni risti 

ette. 

Sotnik Tsõbenko, keda kõrtsis «Krooni all» hästi tunti, ilmus sinna juba nokastanult. 
Ta valis endale koha nurka leti lähedale, mille taga askeldas tema hea sõber ungarlane 
Vano Sandor, kes teda raskel silmapilgul oli nii mõnigi kord saja või paarisaja taalriga 
välja aidanud, ja käskis ettekandja-tüdrukul Orinal tuua pudel ternovkat ja pannkooke 
magunakastmes. Kõrtsis oli rahvast palju, ja seni, kui lauda kaeti, hakkas Tsõbenko 
külalisi silmitsema, et leida tüli põhjust. 

Keskel suure laua taga istus võõramaalaste seltskond. Sotnik tundis nad kohe ära 
veidra rõivastuse järgi. Seina ääres olid nähtavasti mingisugused käsitöölised aset võtnud. 
Pudel puskarit ja kausitäis hapukapsaid kaheksa mehe peale kõnelesid tühjast rahakotist. 

Nurgas näsis kirjutaja kuivatatud kala ja jõi silmi pööritades õlut peale. Tsõbenko 
pilgutas talle sumaja kirjutaja hakkas ehmatusest läkastama. Rahul sellega, et piisab tema 
ainsast pilgust, kui inimestel juba hing kinni jääb, valas ta endale pudelist, mis Orina ta 
ette oli pannud, ternovkat ja näpistas noorikut alt poolt selga. Noorik tegi «oh», klõbistas 
rohelisest safianna-hast saabaste kontsadega vastu põrandat ja hööritas puusasid, 
milledele jäi peatuma Tsõbenko kiimaliste silmade pilk, kuna mees ise mälus 
magunakastmesse kastetud pannkooki. 

Tsõbenko viskas teise käraka hinge alla, pilgutas seekord kõrtsmikule silma ja hakkas 
jälle ringi vahtima, kellega tüli norida. Paremal pool letti istusid kaks kasakat ja svitkaga 
külamees. Ninad kruuside kohal koos, rääkisid nad midagi sosinal, ja see ei meeldinud 
Tsõbenkole. Kuid terasemalt kasakaid silmitsedes tun- 

dis ta neis kuntuššide järgi ära registrikasakad Vinnitsa polgust. 

«Bogunlaste kallal norigu saatan ise,» mõtles Tsõbenko ja viskas veel kaks topsi 
viina, ilma midagi peale hammustamata. 

Pudel sai tühjaks ja sotnik kutsus näpuga tüdruku. «Orina, mõdu, aga kangemat.» 

Orina teadis, mida tähendas «kangem mõdu». Ta muigas ainult ja kadus vaheseina 
taha, kuhu talle järgnes ka kõrtsmik. Tsõbenko teadis, et nüüd valab kõrtsmik ise mõdu 


hulka pool pudelit akvaviiti. Et just nõnda tehtigi, seda tundis ta kohe, kui Orina kõrge 
pudeli mõdu tõi ja valas sellest terve topsitäie, mille ta ühe sõõmuga tilgatumaks ära jõi. 
Silme ees läks kirjuks. Pisarad hakkasid voolama. Tsõbenko köhis enda välja ja ähvardas 
siis kõrtsmikku sõrmega. Sändor istus leti taga nagu kivikuju stepis ja ainult naeratas 
sotnikule. 

«Orina, mis sa tahad Kiievist saada?» möirgas Tsõ-benko pärast teist topsi mõdu. 

«Te lubate ju ainult, pan sotnik.» 

Bogunlased jätsid sosistamise ja vaatasid huviga Tsõbenko poole. See märkas nende 
pilke, mis tundusid talle häbematutena, ja möirgas uuesti: 

«Orina, kähku, muidu mõtlen ümber! ...» 

«Pärlitest kaelakee,» itsitas Orina ja tõstis väljaõmmeldud hame käise silme ette. 

«Hästi. Sotniku sõna on kindel kui kalju, Orina!» 

Tsõbenko heitis uhke pilgu bogunlaste poole, kuid need ei vaadanudki enam teda. 
Selles kindel olles, tundis jessauul, kuidas ta süda kergemaks läks. 

Ta kutsus Orina sõrmega ligi, pistis talle pihku, mida see külaliste laua juurde astudes 
alati valmis hoidis, kaks zlotti ja küsis: 

«Kes need võõramaalased on?» Ta näitas peaga kummalises rõivastuses meeste 
poole. 

«Kaupmehed,» sosistas Orina. «Üks on itaallane ja need kaks tema vastas sakslased. 
Itaallase nimi on Romulo või Marulo, mitte ei oska seda välja ütelda ...» 

«Kus sa sellega hakkama saad! Sul pole ju mõistuse raasugi ... » 

Nende haavavate sõnade peale ei vastanud Orina midagi. Seda, mis joobnu suust välja 
ajab, ei saa pahaks panna. Zlotid soojenesid juba põues ja Orina, mõtles topsitäit valades 
sapiselt: «Oota sa, sokk, küll see mõdu sind veel hüppama paneb!» 

«Veel pannkooke!» karjus Tsõbenko, nagu ei seisaks Orina ta kõrval, vaid poole miili 
kaugusel... 

«Silmapilk,» vastas Orina ja mõtles ise: «Juba hakkab!» 

Tsõbenko ei jõudnud veel silmigi pilgutada, kui Orina tõi talle juba lauale 
portselankausi pannkookidega, mis ujusid magunakastmes. 

Sotnik kummardas kausi kohale, ei suutnud end aga vaos hoida ja pistis nina 
kastmesse. 

«Need ka mõned pannkoogid?!» tõstis Tsõbenko kisa, haaras kausi ja läigatas 
pannkoogid võõramaa kaupmeestele kaela. 

Kõrtsmik Vano kargas leti tagant üles ja tormas kõrtsist välja. Orina toppis 
kähvatades itaallasele käte-rätti pihku. Kuid see lükkas Orina kõrvale ja tõusis, laua 
tagant üles, raputades õlgadelt pannkooke ning pühkides habemest kastet. 

«Ühelgi maal pole nähtud säärast häbematust, et rikutakse võõramaalaste rahu ja 
isikupuutumatust... » puristas Santo Romulo. «Kaeban pan peakirjutajale! Härrased, te 
olete tunnistajad, teie, rüütlid, samuti!»-kisas ta järjest vihasemaks minnes. 

Tsõbenko aga laiutas end toolil ja hirnus naerdar hoides kõhtu kinni. 

Itaallane tõmbas tupest lühikese mõõga, mida ta kasutas nähtavasti rohkem lauanoaks 
kui sõjariistaks,, ja tormas Tsõbenko poole. Romulo sõbrad haarasid tal aga käest kinni. 
Siis viskas Tsõbenko talle oma topsist otse näkku mõdu ja hüüdis: 

«Kasige minema, kaubitsejad! Sotnik Tsõbenko laseb lusti...» 


Kuid sellega sotnik Tsõbenko lustilaskmine ka lõppes. Tõsi küll, ta ei arvanud, et asi 
niimoodi välja kukub. Ta oli ju küll kõrtsmikule ette teatanud, ja kui algas rüselemine, 
tormas see kokkuleppe kohaselt kõrtsist välja tunnimeest kutsuma, kes harilikult sel 

ajal siit tänavast läbi sõitis. Ent kui kõrtsmik vahikasa-katega kõrtsi tagasi jõudis, 
hoidsid bogunlased Tsõ-benkot juba kätest kinni, ja rabeldes nende käes, vingus see nagu 
koerakutsikas. 

«Kuidas te julgete? Lüüa mind, tema helduse peakirjutaja enda sotnikut, — ja veel 
kuklasse ... Lojused!» 

«Säh sulle veel selle eest, et haavasid tema helduse Boguni polgu registrikasakat,» 
lausus kõrget kasvu kasakas rahulikult ja virutas Tsõbenkole vägeva kõr- 
vakiilu. 

Kuid nii nagu Tsõbenko seda kainest peast oli tahtnud, tuligi tal öö kindluse 
kivikeldris mööda saata. 

Juba olid Moskva tsaarile ustavust vandunud Tšigirin ja Kiiev, Tšernigov ja Nežin, 
Kozelets ja Oster, Kanev ja Tšerkassõ, Belaja Tserkov ja Uman, Korsun ja Pirja-tin, 
Horol ja Lubn5, Vinnitsa ja Bratslav ning paljud teised linnad ja külad, huutorid ja 
stepiasundused Dnepri, Desna, Tjasmini, Vorskla, Gorõni, Bugi, Oreli, Samari ja teiste 
jõgede mõlemal kaldal. 

Vande oli andnud Kodak ja igavest alluvust vandunud Zaporožje Setš, kes sai 
hetmanilt kingiks kümme uut suurtükki ja tsaar Aleksei Mihhailovitšilt ülalpidamise 
rahas, toidus ja ihukattes. Setši koševoile ataman Leonti Lõskole annetati tsaari enda 
kasukas neljakümnest sooblinahast, hõbeilustustega pernatš ja kullatud käepideme ning 
helepunaste samettupsudega mõõk. 

Olid helistanud kelli valgete müüridega katedraalid ja vanad palkkirikud, millede 
taevassinistel kuplitel olid puust ristid. 

Oli juba peast lahtunud aromaatne mõdu ja kange viin, mida oli joodud endale 
terviseks ning šlahtale ja Oiusulmaanidele hukatuseks. 

Kogu maa Putivli metsadest Zbrutši veerjate kallasteni virgus ja sirutas õlgu nagu 
elus inimene ning nägi end uuestisündinuna. Metsad, stepid, jõed, järved, 

linnad ja külad said otsekui uue näo. Näis, nagu oleks steppki sel kevadel jõudsamini 
haljendama löönud ja teed varem kui muidu tahenema hakanud, taredes aga, kus enne 
kilke kunagi polnud kuuldud, lõid nad koldel oma laulu lahti. 

Naeratas isegi see, kes oli juba ammu unustanud, mis on õnnelik naeratus. Kellel 
mure oli silmad looritanud, nii et ta taeva poole ei vaadanud, nägi nüüd nagu esimest 
korda taevasina. 

Hulganisti inimesi tajus hoolimata vanusest, soost ja hoolimata sellest, kuidas nad 
elasid ja missugused olid nende kombed, kogu täiuses seda uut helget elu, mis kerkis 
äravaevatud ja ohtralt verega niisutatud kodumaa kohale otsekui selgepalgeline koit. 

Igaüks oma kodus (kas köeti seal siis maarahva kombel või oli seal väljamaa 
kahhelkividest kolle) sai aru, et nüüd on alanud uus aeg. Enam pole vaja tema kuningliku 


helduse armu peale loota, pole vaja khaani ja tema mursaasid klanida ega igavesti upsaka 
Poola šlahta poolt väljamõeldud põlglikku nimetust «lahk-usuline» kanda. 

Venelased Moskva riigist, kellest Dnepri kallastel nii palju oli kuuldud, ei ole 
nüüdsest peale enam piirijoonega lahutatud, mida kunagi teraselt valvas krooni-sõjavägi. 
Kiievist, rahvarikkast ja kärarikkast het-mani pealinnast Tšigirinist on nüüd Moskvasse 
ühine tee. Mitte keegi ei peata sind sellel teel, ei keela sellel käia, sõita, kokku saada või 
saatjaks olla. 

Tekkis kindlusetunne, et on, kellele ootamatus õnnetuses toetuda, kellega koos 
kättesaadud võidu üle rõõmustada. 

Need aga, kes kõhklesid (jutt on oma šlahtast), vaagides, kas oleks parem Poola 
kuninga või Moskva tsaari alla kuuluda, heitsid oma kõhklused kõrvale. Kes ringi 
vaatasid, hakkasid otse ette vaatama, kellel aga oli kindel kavatsus poola panide poole üle 
joosta, tõmbusid tagasi ja jäid vaikselt varitsema. 

Hiljem, pärast esimesi pidupäevi, tuli ka muud. Mõni nägi vaeva, kuidas endale uusi 
maid juurde saada, mõni tundis muret, kas ta pääseb uutesse kasakaregistritesse, mille 
kohta käis rahva seas jutt, et selle suuruseks 

saab olema seitse-kahaksakümmend tuhat. Kuid lihtrahvast oli, oi, kui palju rohkem! . 
.. Siiski, kui kuninga ukaasidega võrrelda, oli see kaugelt parem. Kuningas ja 
kroonišlahta tahtsid registritesse arvata kõigist kõike kümme tuhat... 

Lihtrahvas oli ootel ja arutas tasapisi omavahel: «Noh, eks töötame edaspidigi panide 
heaks nagu kuninga ajal, kuid mitte kõik kuus päeva, vaid kas või nõnda, et kolm päeva 
pani heaks, kolm endale, seitsmes päev aga jumalale . . .» Kuidas aga tegelikult saab 
olema? Seda ei teadnud keegi. 

Dnepri alamjooksule siniste limaanide äärde ja mõõtmatusse steppi jäid õlg- ning 
muldonnidesse need, kellel ei olnud ei maad ega oma maja ... Seal, kust neid hädad ja 
õnnetused siia olid toonud, ootas neid ainult hukkamine teiba otsas, piinamine, surm 
häbipostis või eluaegne vangipõli tatarlaste maal. 

Kui hetmani sõjavägi Batogi peale marssis või kui vaja oli poola šlahtat hirmutada, 
võtsid nad sellest osa. Sõjakära vaibus, ja jälle läksid ühed Setši, teised alamjooksule. 
Siin oli Podoolia, Volõõnia ja Pokutje rahvast, oli isegi pospoliite Krakovi lähedalt, 
rakke- ja possaadirahvast — põgenikke Moskvamaalt, lihtrahvast Valahhiast ja 
Moldaaviast. .. 

Setšiski ei võetud neid just sõbralikult vastu. Vana kombe järgi tulid nad Setši seinte 
alla ja hüüdsid: 

«Pugu, pugu!» 

Vahtkond küsis: 

«Kes seal on?» 

Vastati kombe kohaselt: 

«Kasakas Lugist!» 

Selle asemel et kiiremini väravat avada, ähvardasid tunnimehed ainult musketitega, 
palju ei puudunud, et oleksid hirmutamiseks koguni paugutanud, ja kärata-sid: 

«Kasige minema, enne kui me teile kõrvetame! Kah piõned kasakad! ... » 

Õlg- ja muldonnides elati nagu linnukesed oksal. Mis ftänane päev andis, selle eest 
tänati jumalat. Kui veekogudes ja stepijärvedes poleks kala leidunud, oleks näljast üles 
paistetatud. Vahel läks korda ka lähedasi 

tatarlaste ulusse rüüstata, kuid atarlased õppisid kehvikutest eemale hoidma ja käisid 
stepis ainult suure hulgaga. 

Kui Setš vannet andis, valgus kehvikuid õlg- ja muldonnidest murruna kindluse seinte 
alla. Kuid neid ei kutsunud keegi Moskva tsaarile truudust vanduma ja ega neil endalgi 
sellega kiiret olnud. «Kas valitseb tsaar, kuningas või sultan, teeb üks välja,» arutasid 
kihupead, «peaasi, kui puusal on mõõk ja õlal musket.» 

Siiski vaadati lähemalt hetmani käskjalgu, kes tublide ratsude seljas lendasid nagu 
linnutiivul Tšigirinist Hortitsasse, Kodakisse, Kazi-Kermeni, Bahtšisaraisse. Jutukamate 
käest päriti, mida oodata on, sõnakehvade näo järgi saadi juba ise aru, mis tuuled 
Tšigirinist puhuvad. 

.. . Hetmani suursaatkond oli teel Bahtšisaraisse. Sotnja kasakaid Tšigirini polgust, — 
igal kasakal kaks hobust, — uhke tõld, tõllaakende ees ehtne klaas, kõige ees kümme 
ratsanikku lipu ja buntšukiga. Mõlemal pool buntšukikandjat pasunamees. 

Saatkond tegi puhkepeatuse. Saadik käskis endale Dnepri kaldale telgi üles lüüa, Setši 
ta sisse ei sõitnud. Koševoile see ei meeldinud. Mida võis see tähendada? Kas pole 
viimaks midagi halba oodata? Võib-olla on hetman vihane? Kuid võib-olla on koševoi 
peale vihane saadik ise? Aga kuidas seda saadiku käest küsida? Liiatigi kui saadikuks on 
Lavrin Kapusta! ... 

Kapustal olid sellega omad mõtted, kui ta andis kasakaile käsu telgi üles lüüa 
väljapoole Setši. 

Piki Dnepri kaldaid, ojade ja järvede ääres, mis ulatusid kaugesse lõunasse välja, 
asusid alamjooksu meeste õlg- ja muldonnid. Hetman oli talle alamjooksu meeste kohta 
käsu andnud. Kaua Kapusta jännata ei kavatsenud ning arvas seepärast, et kui ta 
alamjooksu meeste naabriks hakkab, saab ta asja kähku korda ajada. Lahkhelidest 
koševoi ja alamjooksu meeste vahel oli ta teadlik. Nõnda ta siis otsustaski teisiti talitada. 

Saatkonna kasakad rääkisid alamjooksu meestele ära, kuhu nad sõidavad. 

«Hirmutame veidi khaani, et ta hordiga Ukraina peale ei tuleks,» seletasid jutukamad 
kasakad. 

Alamjooksu mehed kiitsid: see on alles tore asi! Aga võib-olla oleks praegu parem 
puhuda pasunat sõjakäiguks, võtta kaasa ka Setši mehed ja põrutada Bahtšisaraisse? 

Kes olid arukamad ja mitte nii ägedad, hoiatasid: 

«Egas ikka niisama naljalt ei põruta, kui khaani hordi on sada tuhat meest.» 

«Mis sest, et sada tuhat, kuid meid kardab ikkagi.» 

Hetmani saadik tuli kaldal tunglevate alamjooksu meeste juurde. Teretas esimesena: 

«Tere, kasakad!» 

Fjodor Podoprigora müksas küünarnukiga sõber-veljele Tšumakile ribikontide 
vahele: «Kas sa näe, või kasakateks kutsub!» See vastas: 

«Oota ikka, vara veel rõõmustada ... » 

Hetmani saadik küsis, kui palju neid alamjooksu mehi on. Keegi ei vastanud. Kui siis 
saadik teist korda küsis, astus ette Podoprigora ja vastas kavalalt: 

«Me oleme nagu mahavarisenud terad, kuhu tuul meid kannab, seal idaneme ... » 

Saadik naeratas. Pani käed selja taha. 

«Mind pole teil tarvis karta. Kurje mõtteid mul teie vastu ei ole. Olen hetmani saadik, 
kes on teel khaani juurde — olen Tšigirini linna ataman Lavrin Kapusta.» 


Kui Podoprigora saadiku nime kuulis, jäi ta suu ammuli. Säh sulle nüüd! Kas tõesti 
see on Kapusta ise? Juttude järgi ei kujutanud teda hoopiski säärasena ette. Ta oli 
arvanud, et Kapusta peab olema kõrget kasvu ja laiade õlgadega, tema juuksetutt peaks 
olema viie sõrme jämedune, nii et seda jätkub mõlema kõrva taha ... Tema ees seisis aga 
lühike Šlahtitš, kellega puusal rippuv mõõk sugugi kokku ei kõlvanud. Pealtnäha ei olegi 
kasakas. Võiks pidada kirjutajaks, kuid sellegi mõõtu ei anna õieti välja. Näed sa nüüd, 
missugune ta on, see Lavrin Kapusta! 

Tšumak ütles Podoprigorale nöökavalt: 

«Suu kinni — süda jahtub ära!» 

Podoprigora võttis julgust ja küsis: 

«Mis tarvis sa, pan, küsid, kui palju meid on? Miks sul seda vaja on?» 

«Pean teadma, kas teid saab sõjaväeks lugeda.» 

«Me oleme alati sõjavägi,» vastas Podoprigora meeste heakskiiduhüüete saatel 
vapralt. 

Ja tõesti, miks ei peaks alamjooksu mehed vaprad olema? Ütlevad seda, mis tahavad. 
Kui see panile ei meeldi, ärgu kuulaku, kuid neid hirmutada või neile kurja teha ta 
niikuinii ei saa. Stepp on suur ja lai, kõrkjastikke, ojasid või järvi ei jõua ära lugeda, onr 
kuhu kurjal ajal pea panna. 

Hetmani saadik päris taga Guljai-Deni. Kui kuulis, et ta on kasakatega kalale läinud, 
käskis jalamaid tema järele saata. Podoprigora läks ise. Kuigi Guljai-Den oli ta siia jätnud 
vanema asemel ja ta ei oleks tohtinud laagrist lahkuda, arutas Podoprigora: lugu on 
nõnda, et peab ise Guljai-Denile jutustama, kes teda kutsub, ja hästi aru pidama, enne kui 
Lavrin Kapusta juurde minna. Tont seda teab, mis Kapustal hetmani poolt edasi öelda on. 
Viimaks on Tšigirinis alamjooksu meeste vastu midagi kurja kavatsusel. Võib-olla on 
koševoi laimu kuulda võetud ... Kõik võib olla! Ärevaks tegi ka see, et Kapusta ise on 
avaldanud soovi alamjooksu meestega läbirääkimisi pidada. 

Guljai-Den kuulas Podoprigora tähelepanelikult ära. Mehed kuivatasid kaldal kala. 
Kajakad tiirlesid madalalt, kerged pilved ujusid ida poole, kaldale süüdatud lõkketuled 
ajasid kirbet suitsu. Guljai-Den popsis oma piipu ja vaikis mõttesse vajunult. Hmel on 
alamjooksu mehi meelde tuletanud. On saatnud koguni Kapusta enda nendega rääkima. 

«Sa vaata, Ivan, et see Kapusta meid alt ei veaks ... » 

Guljai-Den ei vastanud Podoprigorale midagi. Näis, nagu poleks ta Podoprigora 
hoiatust kuulnudki. Ta mõtles oma mõtteid. Tundis, et uus sõjakäik on ukse ees. Tärkas 
jälle meelde näärikuupäev Perejaslavi väljakul, jutuajamine hetmaniga, siis aga kerkisid 
silme ette udusse mähkunud Don, Suur-Kurgaan, majade tuhaasemed ja tare kõrval 
kasvanud mägivahtra ärapõlenud känd, mis oli Nimfodora surma ja Olja äraviimise 
tunnistaja. Kus ta, kullake, nüüd on? Kurbus 

418 

tis südant. Guljai-Den vaikis. Ja Fjodor Podoprigora vaikis samuti, mõistes, et Guljai- 
Deni pole vaja taga kiirustada. 

Janitšaride kallaletungi läbi sai tookord kannatada palju Doni staniitsamehi. Miška 
Tšumakov jäi hädavaevu veel ellu. Türgi mürkmaod tegid kasaka vigaseks! Staniitsas 
arvati, et noormees ei paranegi enam haavadest. Ta paranes, kuid ei tundnud sellest 
rõõmu. Mis kasakas ta nüüd enam on! Üks silm peast väljas, parem käsi vigane, veab 
teist j>uusa järel... Miškat nähes ei suutnud Guljai-Den ennast vaos hoida ja puhkes 


nutma... Kaisutas teda nagu oma poega. Suudles vaikides otsaette. Tõsi küll, kasakal on 
parem surra, kui vigaseks jääda. Kuid et Miška oli vigaseks jäänud Olenka pärast, siis 
täitus Guljai-Deni süda ärarääkimata soojusega Miška vastu. Ta ütles noormehele, et 
maksab kätte nii Olenka kui ka tema eest. Etta veel kunagi Olenkat näha saaks, seda 
Guljai-Den ei uskunud. Pigem tehku tüdruk ise endale ots peale, kui rüvetamist kannatab. 

Suures ärrituses oli Guljai-Den tulnud siis alamjooksu meeste juurde tagasi. Päevad 
veeresid, kuid hingevalu ei andnud järele. Nüüd tuli kõik uuesti meelde. Mispärast? Süttis 
nõrk lootusesäde: vahest käsib hetman minna sõjakäigule Krimmi, nende linnade peale, 
kus tatarlased vange kinni hoiavad? On ju teada, et just kevadel peetakse Kaffas, 
Gezlevis orjaturgu ... 

«Eks lähme siis pealegi pan Kapusta juurde, Fjodor,» ütles Guljai-Den tõustes. 

Podoprigora oli tema sõbervelje vaikimise üle ahane. Mis temaga on, ons ta keeletuks 
jäänud? 

Kui Guljai-Den ja Podoprigora laagrisse tagasi jõudsid, läksid nad otsekohe Lavrin 
Kapusta juurde. 

See võttis neid lahkelt vastu. Pakkus vaibal istet. Istus ise ja tõmbas tatarlaste kombel 
jalad risti. Guljai-Den ja Podoprigora istusid tema vastu. Võtsid atamani pusarast tubakat, 
toppisid piibud täis, hakkasid popsima. Mehed tundsid, et neid on hea asja pärast 
kutsutud ja halba oodata ei ole. Podoprigora ajas end pikapeale sirgu: esimest korda elus 
istus ta nii lähedal ühele het-mani atamanile — see loeb ka juba midagi! 

Guljai-Den kuulas Lavrin Kapustat tähelepanelikult. Kapusta jutust selgus, et hetman 
ei jäta alamjooksu mehi ilma abita, ei lase neid kodututena ilmas ringi rännata. Guljai- 
Den kogugu nad kõik suurele sõjakäigule. 

Tšigirini ataman küsis, kus Guljai-Deni perekond on. Ja kui siis Guljai-Den jutustas 
õnnetusest, mis tema perekonda tabanud, jäi Kapusta mõttesse ning vaikis, nagu oleks ta 
unustanud, milleks ta üldse alamjooksu mehed enda juurde oh' kutsunud. 

«Sinu õnnetus on suur, Ivan,» sõnas Kapusta. «Su tütar on janitšaride käes vangis, ja 
kui palju meie rahvast on tatarlaste juures! Jesuiidid Varssavis valmistavad jälle ette 
maakaitseväe kokkukutsumist, Podoolias põletab Potocki külasid maha, tapab ja rüvetab 
naisi ja lapsi, ajab kasakaid teiba otsa. Läheb lahti suureks sõjaks. Streletsipolgud on 
Moskvast juba teele asunud. Nüüd ei ole meil enam vaja basurmanide juurest armu 
otsida. Algab suur sõjakäik ja teil, alamjooksu meestel, tuleb tundigi viivitamata 
hetmanikepi alla asuda.» 

Podoprigora kasutas momenti ja võttis sõna. Kaebas Setši koševoi Lõsko peale. 
Alamjooksu mehed on tema silmis otsekui koerad. Ei pea neid üldse inimesteks. Ei anna 
leiba, ei anna püssirohtu, ei anna soola, ei lase isegi Setši kirikusse. Kirikust rääkis 
niisama suusoojaks, sinna alamjooksu mehed nii väga ei kippunudki. Aga kui 
tatarlastesse peaks puudutatama, siis ähvardas koševoi oma kasakad alamjooksu mehi 
laiali lööma saata ja laastata nende õlg- ja muldonnid. Kus on tulnud alles ajad! ... 

Lavrin Kapusta lõi käega. Niisugust asja enam ei juhtu. 

«Kõike, mis tarvis, saate suurel hulgal. Setšist antakse teile nii püssirohtu kui ka 
kuule. Ka kirikusse lastakse,» ütles ta. Vidutas siis silmi ja muigas. Ta, kurivaim, sai aru, 
kui suurt igatsust alamjooksu mehed kiriku järele tunnevad. «Mina pole papp ega teie 
palvevennad, teie pihtimist mul vaja ei lähe, kasakad. Sulle, Guljai-Den, käskis hetman 


pernatši anda. Ole ülemjuhataja, kutsu kõik mehed oma kantsi kokku. Sulid ja röövlid 
kihuta minema. Need aga, kes tõeliseks 

ettevõtmiseks kõlbavad, võta oma pernatši alla. Ma tean, mis sa küsida tahad. Kas 
neid kantakse registritesse? Kantakse. Minu sõna on kindel. Kõnelen hetman Hmelnitski 
nimel. Avaldan teile saladuse, ärgu sellest esiotsa keegi teada saagu: hetman saadab teid 
koos kasakatega poolakaid nahutama. Setšlased jäävad siia paigale. Neil on käsk valvata, 
et hord Perekopi tagant välja ei tuleks.» 

Lavrin Kapusta tõusis püsti. Avas kastikese, mis seisis telgi nurgas, võttis sealt välja 
pernatši ja sirutas selle Guljai-Deni poole. 

Guljai-Den ja Fjodor Podoprigora hüppasid jalule. 

Hetmani saadik astus neile lähedale ja sõnas pidulikult: 

«Võta vastu pernatš, alamjooksu kasakate küreeni -ataman, nagu hetman sind 
nimetada käskis.» 

Guljai-Den võttis mõlema käega pernatši, surus selle vastu rinda ja vastas vaikselt: 

«Hoidku nüüd neetud šlahta alt. Hetman Hmelil ei tule kahetseda, et ta mulle pernatši 
andis. Ei tule kahetseda,» kordas ta kindlalt. 

«Ja siin on sulle hetmani universaal, mille kohaselt sa pead alamjooksu küreeni 
sõjakäigule kutsuma ja tundigi viivitamata Tšigirinisse teele asuma.» 

Guljai-Den pistis pernatši vöö vahele ja võttis vastu universaali. 

«Aga sina, Podoprigora, hakkad alamjooksu kuree-nis jessauuliks.» 

Podoprigoral lõi nägu otsekui tulest särama. 

«Võid minu peale kindel olla, pan ataman. Nõnda ütlegi hetmanile: alamjooksu 
mehed teevad kõik, mis ta käsib. Tema on mägi, meie aga toetame seda mäge igast 
küljest, mu nimigi on Podoprigora!»1 

«Need on mõistlikud kasakasõnad,» kiitis Kapusta. «Jumal kaasa, kasakad! Asuge 
teele. Setši koševoile andsin ma juba käsu, et teile antaks hobuseid ja igasugust muud 
sõjavarustust, nii palju kui tarvis läheb.» 

Guljai-Den ja Podoprigora jätsid Kapustaga jumalaga ja lahkusid telgist. 


1 Podoprigora tähendab tõlkes: toeta mäge. Tõlkija. 

Guljai-Den sammus, pigistades kõvasti peos pernatši. Ümberringi tunglesid mehed. 
Mõni oli juba paraja tuuri all. Keegi hüüdis: 

«Elagu!» 

«Elagu meie kureeniataman!» hüüdis Podoprigora kõigest kõrist ja vehkis mütsiga. 

Guljai-Den vaatas lõbusalt talle otsa. Mehed kisasid kõigest väest: 

«Elagu kureeniataman Guljai-Den!» 

«Elagu Guljai-Den!» 

«Et susi sind söögu, Fedko!» sai Guljai-Den pahaseks. Kuid Podoprigora nägi, et 
Guljai-Den suurt vihane ei ole. 

Fjodor Podoprigora sammus Guljai-Deni kõrval, pea uhkelt püsti. Sattugu nüüd talle 
pihku pan Koniec-polski, küll Podoprigora talle ühekorraga kõik sintsid, mis võlgu on, 
nüüd ära maksaks. Tasuks ära nii lõikuse-maksu kui veisemaksu, nii jahvatusmati kui 
tõru-maksu, nii tarumaksu kui suitsumaksu, nii et panist endast ainult kibe suits maha 
jääks .. . 


Inimesed ruttasid oma onnidest ja hüttidest välja. Tegid üles lõkketuled. Nõudsid, et 
Guljai-Den jutustaks, mis hetmani saadik oli pajatanud. Kui nad siis kuulsid, et hetman 
peab neist lugu ning loeb kõiki kasakateks ja on pealegi Guljai-Denile, kelle nad ammu 
oma atamaniks on valinud, pernatši andnud, tõusis Dnepri kaldal niisugune kära, et selle 
kõmisev kaja veeres stepi kohale laskuva õhtu sinendavatesse avarustesse nagu 
suurtükkide kogupaugud. 

Mehed käratsesid: 

«Nüüd peetakse ka meid kasakateks . . .» «Pärast sõda võib oma koju minna.» 
«Venelased on appi tulnud! Sinna see koer maetud ongi!» 

«Kuningas Kazimierz ja ta panid jooksevad nii, et kannad välguvad... » 

«Minu pan Kalinowski on vististi juba Krakovi oma venna juurde jalga lasknud.» 

Guljai-Den läks onni. Sinna tulid kokku kõik vanemad. Peeti nõu, mis edasi teha. 
Otsustati kahe päeva pärast teele asuda. 

Koševoi saatis jessauuli. See kummardas Guljai-Denile sügavasti. Varem aga, kui 
temalt, võllaroalt, käidi soola ja leiba mangumas, ajas nina selga. Jessauul ütles: «Pan 
koševoi palub alamjooksu kasakate pan kureeniatamani enda poole.» 

Guljai-Den pilgutas kasakatele silma. 

«Lähme, pan Podoprigora!» 

Käed puusas, lagistasid alamjooksu mehed naerda, nii et Setši jessauul otse jahmatas. 

Sel õhtul keetsid mehed lõkketuledel ahvenaid ja hauge, puistasid kerge südamega 
pipart, raputasid peale kadakat, vaatasid tähistaeva poole ja tuletasid meelde Raugeid 
kodusid, mis olid poola panide omavolitsemise pärast kurva südamega maha jäetud. 
Mõtlesid oma emade, naiste, laste, õdede peale. .. Kuid nüüd valitses südames helgus. 
Hmel ei olnud neid maha jätnud, pidas meeles! 

Lõkketule ümber oli rahvast palju. Tulid külla setši-mehed, tõid akvaviiti, väljamaa 
viina, sibulat ja kaks mõõtu soola. Joodi vennasjootu, vahetati omavahel mõõku ja mütse, 
setšlased kirusid oma koševoid Leonti Lõskot. Ajab meiesuguse ees nina krimpsu, on 
paniks hakanud, tassib kõik oma onni. Ainult vaipu on ta juba nii palju kokku 
ahmitsenud, et nendega võib katta kas või kogu tee Hortitsast TŠigirinini. Käigu kuradile 
niisugune koševoi! Ta tuleks tõrvaga üle määrida, sulgedes veeretada ja steppi kihutada. 
Kadugu nagu umbrohi maa pealt. 

Kui oli juba küllalt söödud-joodud, trummi taotud ja tantsu löödud, nii et 
lõkketuledest sädemed ööpimedusse lendasid, võttis Fjodor Podoprigora lauluotsa üles: 

Zaporožje poisid toredad 

polnud elades pappi näinud veel, 

nii kui nägid — kinni nabisid. 

ütleb ataman: ,, Vennad, see on papp, papp,” 

jessauul ütleb: ..Armulauda sain.” 


Tugevad hääled lõhestasid lõbusalt stepivaikust, kattes ka Podoprigora kõrge hääle. 
Lõkketulede, järvede ja ojade kohal kõlas laul: 

Zaporožje poisid toredad 

polnud elades näinud kirikut, 

nii kui nägid — ligi läksivad. 


ütleb ataman: ,,See on, vennad, kirik ju,” 

jessauul ütleb: ,,Käisin pihil siin ..." 

Külalisi saates tuli koševoi Lõsko kindluse vallile. Kuulates laulmist, sülgas 
ööpimedusse, kiristas hambaid ja näitas rusikat sinnapoole, kust paistsid tuled. 

Hetmani saadik Lavrin Kapusta oli käskinud koše-void anda alamjooksu meestele 
püssirohtu, kuule, mõõku, hobuseid, leiba ja soola, saapaid ja igasuguseid riideid. Alles 
nüüdsama oli sellest kõneldud kureeni-atamaniga. Tuli temaga isegi kärakas viina võtta. 

Mis sai koševoi sinna parata! 

Alamjooksu mehed magasid juba. Varsti hüüavad neid üles pasunad. Võib-olla on 
neil veel õnne ja nad näevad oma kodukohti? Sessinases ilmas võib kõike juhtuda ... 


13 

Sel kevadel müristas kõu üsna varakult Dikoje Pole kohal ja valas mullusele kuivanud 
stepirohule taevast sooja vihma. Säsised pilved heitsid oma varje stepime-rele, kõu aga 
veeres edasi itta ja läände, ning enne, kui seda võis oodata, kärgatas ta kauges Varssavis 
Jan-Kazimierzi kuningalossi kohal. Tema pühadus Gniezno peapiiskop nägi selles otse 
taevast tulevat head märki. 

«Nõndamoodi saavad ka teie suurtükid, teie majesteet, varsti Moskva müüride all 
kärgatama,» ütles ta Jan-Kazimierzile, «ja lahkusuline Hmel tuleb armu anudes suudlema 
teie võidukast lahingust tolmuseid saapaid ...» 

Jan-Kazimierz naeratas rahulolevalt. Ajas põsed punni. Puudutas lühikeseks lõigatud 
vurre. Peapiiskopi sõnad valasid tervekstegevat palsamit kuninga hinge, mis oli väsinud 
kantsler Leszczynski pealekäimistest ja igasugustest hirmu juttudest, millest järjekindlalt 
teatas riigikantselei ülem Remigian Piasecki. 

Tegelikult oli ka põhjust ärevust tunda. Senaator Mlocki, keda kuningas oli 
läkitanud Moskvasse selleks, 

et ta laidaks ära bojaaride kavatsuse Hmelnitski kaitseks Rzecz Pospolita vastu sõtta 
astuda, oli tagasi tulnud tühjade kätega. Gniezno peapiiskopi kiri patriarh Nikonile oli 
jäänud vastuseta. Bojaarid ja tsaar Aleksei ise püsisid kindlalt oma seisukohal. 

Ustavatelt inimestelt saadud andmete põhjal, mis käskjalad olid kohale toimetanud 
Ukrainast ja Moskva riigi naabermaadest, kandis õuemarssal Tikocynski ette, et 
streletsivägi on juba üle Ukraina piiri tulnud ja suur osa sellest liigub edasi läände. 

Kroonisõjaväe lüüasaamine Hmelnitski käest Batogi all oli Rzecz Pospolita kehasse 
sügavad ning kinni-kasvamata haavad jätnud. Nõnda rääkis järjest kantsler Leszczynski, 
ja hoolimata peapiiskopi lohutussõna-dest oli kuningas Jan-Kazimierz sunnitud seda 
endamisi kordama. 

Müristamine, mis oli üle Varssavi kuningalossi veerenud, kuulutas äikest. Kuningas 
Jan-Kazimierz seisis, oma kabineti akna all ja vaatas nukralt ühetasaseks pügatud muru. 
Marmorist aiamajakese ümber purskasid lõbusalt purskkaevud. Kõige suurema neist oli 
kinkinud khaan Islam-Girei. See oli roosast marmorist ja seda ümbritsesid nümfid, kes 
hoidsid ringmängu mängides üksteise käest kinni. Muuseas, Krimmi on sõitnud kuninga 
saatkond. Nüüd võis loota, et Islam-Girei ei kuula enam lahkusulise Hmeli manitsusi. 
Moskva ja Ukraina üheskoos ei olnud Islam-Gireile meeltmööda. Kuid kas ainult Islam- 


Gireile? Kas valmistab niisugune liit rõõmu sultan Muhhammed IV-ndale, tema armsale 
vennale, nagu kuningas täna hommikul oma kirjas talle kirjutas? 

Veneetsia saadik krahv Cfarza kinnitas kuningale, et Veneetsia doodž on valmis 
tegema kõik, et anda kuningale võimalust moskoviitidele lõpp peale teha. 

Rootsi saadik Meyer ütles eile audientsil troonisaalis: 

«Kuninganna Kristiina tegi mulle ülesandeks teie majesteedile teatada, et Rootsi 
kuningriik tunneb suuresti kaasa teie kodusõjale.» 

Nendel sõnadel oli suur tähendus. Isegi sünge Lesz-czynski vidutas heameelest silmi. 
Tuli välja, et Rootsi 

kuningriik peab eelseisvaid sündmusi Rzecz Pospolitas kuninga isiklikuks asjaks ega 
kavatse vahele segada. 

Jan-Kazimierz tundis veidi südamekergendust. Kuninganna Marie-Luisega oma 
eluruumides lõunat süües oli ta vastuoksa oma eilsele tusasele meeleolule imestusväärselt 
armastusväärne ning viisakas. Ta oli isegi nõus osa võtma maskeraadist, mida Marie- 
Luise korraldas. Kaks pokaalitäit prantsuse veini, mille kuninganna ema Anna oli 
Pariisist saatnud, peletasid nukruse ja ärevad mõtted hoopis eemale. 

Et kuningannale heameelt teha, ütles Jan-Kazimierz: 

«Kui meid Moskvas tsaariks ja tsaarinnaks hakatakse kroonima, pani, palume 
Pariisist kohale kuninganna Anna. Tal oleks huvitav vaadata paksusid pikkade kasukate 
ja sugemata habemetega bojaare.» 

Marie-Luise plaksutas rõõmu pärast käsi. 

«Majesteet, te andsite mulle toreda mõtte. Maskeraadil panen ma mõned panid 
bojaari riietesse, rakendame nad siis vankri ette, vankrisse aga istub teie koer Marss.» 

«Me pole veel Moskvaga kõiki sidemeid katkestanud, maskeraadile tulevad ka 
võõramaa saadikud ja see võib sündsusetuna paista ... » 

Kuningas vaidles nõrgalt vastu. 

Ent Marie-Luise kui ehtne prantslanna kunagi ei taltunud: 

«Majesteet, kas ei ütelnud te ise, et sõda on möödapääsematu? Aga kas teate, mis ma 
veel välja mõtlesin, majesteet? Seome meie kääbusele Kurciole pähe kasaka juuksetuti, 
anname talle hetmanikepi asemel pihku luua ja riputame talle kaela sildi, millele on 
kirjutatud «Hmelnitski». Ta istub siis kogu aja teie majesteedi jalge ees, pühib luuaga teie 
kingadelt tolmu ja limpsab neid keelega nagu koer...» 

Oli palju viise, kuidas moskoviitide ja Hmelnitski üle halba nalja heita. Kuninganna 
ideed meeldisid kuningale ja valmistasid talle teatavat lõbu. Kuid varsti said jälle võitu 
ärevad, kurjad eelaimused. Tõusis pahameel sakslase vastu, kes oli talle valehoroskoobi 
koostanud. Kui Ossolinski veel elus oleks olnud, oleks kuningas talle nii mõndagi öelnud. 

Kõigi oma hädade ja viletsuste eest olid Rzecz Pospolita ja ta kuningas tänu võlgu 
Tšigirini sotnikule Hmelnitskile! Et kääbus maskeraadil teda kujutab ja kuninga kingi 
lakub, see talle midagi ei tee. Isemeelne ja kahjulik holopp on ennekuulmatult kõrgele 
tõusnud! Kui oleks võimalus temaga ära leppida, ei oleks kuningas — ta pidi seda 
tunnistama — viivukski kõhklema löönud. Kuid neetud lahkusuline peab end ülal nagu 
šlahtitš, kujutab enesest suursugust isandat. 

Koos kevadega lähenesid hirmuäratavad sündmused, mida ära hoida ei suutnud enam 
keegi — ei kuningas, kantsler ega suursugune šlahta. Oli juba alla kirjutatud ukaas 


maakaitseväe kokkukutsumiseks, uue maksu võtmiseks igalt suitsult ja nekrutite 
värbamiseks jala-väkke. Saksi kuurvürst Friedrich on andnud loa Saksimaalt landsknehte 
palgata. Paavst Innocentius X on saatnud kakssada viiskümmend tuhat taalrit. Keiser 
Ferdinand III on omapoolset abi lubanud. 

Lõunas on asunud sõjakäigule kroonihetman Stanislaw Potocki. Leedu hetman Janusz 
Radziwilli valitsuskepi all oli kaheksakümmend tuhat meest valitud sõjaväge. 

Püha Witti katedraalis pidas paavsti nuntsius Johannes Torrez pühapäevajütlust. 
Kõneles suurest katsumusest, mis taeva tahtmisel on katoliku usku inimeste peale 
langenud, ja paavsti õnnistuse muutmatust väest, mis vabastab ka kõige rängematest 
pattudest iga katoliiklase, kes oma mõõgaga ketseritele surma toob. 

Jutlusel viibis kogu õukond eesotsas kuninga ja kuningannaga, rohkesti senaatoreid ja 
võõramaa saadikuid. 

Sellesama päeva õhtul peeti maskeraadi. Kuningalossi ees korraldati ilutulestik. 
Lossis mürtsusid suurtükid. Seitsme vaksa pikkusel kuldvaagnal kandsid kuninga 
lauateenrid banketisaali suhkrust luige, mille kullatud nokas vabisesid kaks roosi — 
helesinine ja valge, ning mis tähendasid kuningas Jan-Kazimierzi ja kuninganna Marie- 
Luiset. Slahta hüüdis «Vivat!» Higist nõretades pühkis kääbus Kurcio luuast 
valitsuskepiga tolmu kuninga kingadelt ja lakkus ühtevalu nende õhukest nahka keelega, 
mis nägi välja nagu räpane kalts. 

. .Tšigirinis tõid hetman Bogdan Hmelnitskile käskjalad teate, et kroonihetman 
Stanislaw Potocki väeosad on Šargorodi maha põletanud, naised ja lapsed maha nottinud 
ja kõik noored läände vangi viinud. 

Ivan Boguni polk pidas lahinguid Vinnitsa ja Litini all. Lõõmasid poola žolnerite 
poolt põlema pandud külad. Medžiboži ja Musta Metsa vahel maantee ääres olid püsti 
teibad, mille otsas vaevlesid pospoliidid, nende kõrval aga lõõmasid kroonihetmani käsul 
süüdatud tõrvavaadid. 

Põlenud liha kärsahais, piinatavate valukarjed ulatusid hetmani kantseleisse 
Tšigirinis. Käskjalg, kes polkovnik Bogunilt kirja tõi, magas pikast ja raskest teekonnast 
jõuetuna välistrepil, higine otsaesine vastu posti. 

Hetman hõikas peajessauul Lissovetsi. Ütles talle vaikselt: 

«Teata minu nimel aega viitmata Jossip Gluhhile, et tema polgul tuleb kõigi 
suurtükkidega Bogunile appi minna.» 

Mõõgapeast kinni hoides tormas jessauul ukse poole. 

«Pea kinni, kurivaim!» Välispidine rahulikkus kadus viivuks. Kuid hetman sai endast 
jagu: «Kokku kutsuda vanemkonna pearaada! Ivan Zolotarenko jalamaid siia!» 

Kremli prikaasides Moskvas oli palju rahvast. Teistsugustel aastatel oleksid siin sel 
ajal ainult palveletu-lijad ringi hulkunud ja kirikutreppidel totrameelsed almust kerjanud. 
Nüüd olid lood teised. 

Suursugused bojaarid, kõik stolnikud, duumadjakid ja alamdjakid otse voorivad 
kõrval-sissekäikude kaudu prikaasidesse. Lasipuude küljes on hobuseid nagu suurel 
laadal. 

Streletside prikaasis nägeleb Artamon Matvejev vojevoodidega: 


«Mis te tingite nagu kaubahoovi kaupmehed? Sõjamehi peab olema nii palju, nagu 
näeb ette tsaari käsk. 

Kõhud on teil taarist ja leivast punnis, habemed täisid täis. Emakese-Venemaa au pole 
teile kallis.» 

Vojevoodid ägisesid, kratsisid kukalt: olgu siis tsaari käskimist mööda. Lahkusid 
prikaasist punetavate nägudega, nagu oleksid nad saunast tulnud. 

Suurtükiväe-, Sõjariistade ja Sõjavarustuse prikaasides sumiseb rahvas nagu 
mesilased tarus. Moskva kaubaisandad ja võõramaa kaupmehed tõmbavad ninaga õhku: 
lõhnab raha järgi. Ettevõtlikumad on kohe tee leidnud, kuidas rahapunga täita. Läheb vaja 
palju rauda. 

Kojabojaar Morozov ei olnud halvem kui mõni hakkaja kaubaisand. Bojaar ei 
kaotanud pead. Pani sõjaväele kaftanite jaoks nii palju kalevit välja, et kaupmeestel 
polnud enam mõtetki Streletside prikaasi tik-kuda. 

Rootsi saadikud istusid saatkonnamajas. Oma inimeste kaudu said nad kõik teada. Ka 
Adam Vintus jooksis sealt iga päev läbi. Ajas rohkem suursaadikuga nelja silma all juttu. 

Keiser Ferdinand III-nda poolt tuli Viinist saadik — kavaler Alegretti. Afanassi 
Lavrentjevitš Ordõn-Naštšo-kin ütles Välisasjade prikaasis keisri saadikule: 

«Meie sõja eesmärgiks ei ole võõrast maad võtta. Ukraina andis end ise meie riigi 
kõrge kaitse alla. Ta palus seda meilt kolm aastat. Meil polnud sõda ülepea kavatsuses. 
Moskvas loodeti, et kuningas Jan-Kazimierz tunneb kaasa õigeuskliku rahva 
kannatustele. Veel läinud sügisel läkitasime oma saatkonna — vürst Repnini bojaaridega, 
kuid kuningas ja Šlahta ei võtnud neid kuulda. Nüüd on läinud täide see, mida kogu 
Ukrainamaa ihkas. Mis aga puutub Smolenskisse ning teistesse linnadesse ja vene 
esiisade maadesse, mis poola šlahta on väevõimuga ära võtnud, siis edaspidi ei saa 
säärast ülekohut kuidagi kannatada.» 

Keisri saadik oleks tahtnud teada, missugused kavatsused on Moskval Türgimaa 
suhtes. Ordõn-Naštšokin sai sellest aru, kuid juhtis juttu nii, nagu poleks niisugust riiki 
maa peal üleüldse olemas. Ta teadis, et saadik ise küsima ei hakka. Nõnda läkski, saadik 
ei küsinud. 

... Üheksanda mai ilusal kevadisel päeval korraldas tsaar Aleksei Mihhailovitš 
Devitšje väljal sõjameeste ülevaatuse, kes pidid sõjakäigule minema. Järgmisel päeval 
luges kojabojaar Semjon Vassiljevitš Prozorovski duumatrepilt ette ukaasi selle kohta, et 
tema tsaarilik majesteet, kõige Suur- ja Väikevenemaa isevalitseja ja paljude teiste maade 
ning vürstiriikide isand läheb sõjaga Venemaa vaenlase Rzecz Pospolita kuninga Jan- 
Kazimierzi vastu, et võtta oma kaitse alla väikevenelaste maa ja tagasi võtta väevõimuga 
ja ülekohtusel viisil äravõetud pärusmaad koos Smolenski ja teiste linnadega... 

Punasel väljakul helistati üheksa kupliga Vassili Blažennõi katedraali kelli. Tüsedad 
ja pikad kaubahoovi kaupmehed tõmbasid vasksete kellade nööre. Nendele vastas pidulik 
kellamäng kõigist kirikutest, kloostritest ja katedraalidest. Tundus, nagu oleks taevas täis 
vaskset kellahelinat, mida kuulevad suur Moskva ja kogu Venemaa. 

Patriarh Nikon andis oma õnnistuse. Kojabojaarid tõmbasid ferjaside vööd pingule, 
valmistasid ette sõjakäiguks. 

Viieteistkümnendal mail saadeti Vjazmasse Iverski jumalaema ikoon ja samal päeval 
asusid sinna teele ka suure polgu ja vahipolgu vojevoodid. 


Kaheksateistkümnendal mail saatis kogu Moskva tsaar Aleksei Mihhailovitši 
sõjakäigule. Tsaar ratsutas kuldkarralise sadulavaibaga valge hobuse seljas. Kollasest 
nahast kõrge harjaga sadul, mis oli kaunistatud hõbe- ja kuldnaastudega, helkis päikese 
käes. Tsaaril olid seljas sõjariided, peas kõrge karusnahkne müts, nagu seda kandsid 
streletsivojevoodid, puusal kullatud tupes mõõk ja saapakontsadel kuldtärnikestega hõbe- 
kannused. Tema taga ratsutasid Boriss Ivanovitš Moro-zov ja Ilja Danilovitš Miloslavski. 
Suures polgus olid vojevoodideks bojaarid vürst Jakov Kudenetovits Tšerkasski ja vürst 
Semjon Vassiljevitš Prozorovski, eespolgus vürst Nikita Ivanovitš Odojevski ja vürst 
Fjodor Provitš Hvorostinin ning vahipolgus vürst Mih; hailo Mihhailovitš Tjomkin- 
Rostovski ja vürst Vassili Ivanovitš Strešnev. 

Mõni päev varem oli tsaari kirjaga Tšigirinisse hetman Hmelnitski juurde kahe 
streletsipolgu saatel välja sõitnud käskjalg, kelleks oli bojaar Andrei Vassiljevitš 
Buturlin, duumabojaar Vassili Buturlini vend. 

Bojaar Vassili Borissovitš Šeremetjev liikus Putivlist lõunasse suure streletsiväe 
eesotsas, milles oli kakskümmend tuhat meest musketite, suurtükkide ja arke-buusidega 
ning kuulide ja püssirohu voorid. Ta pidi ühinema Hmelnitski polkudega, et kaitsta 
ühiselt lõunapiiri tatarlaste vastu ja tegutseda ühiselt kõigi vaenlaste vastu. 

Sõjavägi, mille eesotsas sõitis tsaar, kes Moskvast välja jõudes asus ümber kinnisesse 
kullatud tõlda, liikus piki Smolenski teed. Samal ajal asus oma polkude ja suurtükkidega 
Brjanskist teele vürst Trubetskoi, et ühineda hetman Hmelnitski peajõududega ning asuda 
nendega ühisesse sõjaleeri ja alustada tegevust Rzecz Pospolita vastu Ukrainast. Piiri 
ääres pidid tsaari sõja-leeri tulema ka mõned hetman Hmelnitski suuremad polgud. 

Donile läkitati kahe tsaari stolniku saatel bojaar Trojekurov salajaste korralduste ja 
tsaari kirjaga: koos hetman Hmelnitski kasakatega teraselt Doni suuet valvata, et türgi 
janitšarid Aasovi poolt kallale ei tungiks, ja jälgida kõiki kaupmehi ning võõramaa saadi- 
kuid, kes Doni-äärsete linnade kaudu Aasovisse ja türklaste maale tahavad minna. Kui 
aga hetman Hmel-nitski käsib Türgi kindluste ja linnade vastu minna, siis tuleb tema sõna 
kuulata. Kuid seda pidi teadma ainult kasakaväe ataman Medvedjev, keegi teine mitte. 

Valgevenemaale pidid minema hetman Hmelnitski tahvetid tema universaalidega 
pospoliitidele, et need tõuseksid üles šlahta vastu ning avaksid kindluste väravad tsaari- 
ja kasakaväele, kes tulevad neid poolakate ikkest vabastama. 

Moskva streletside ülem Artamon Matvejev oli üsna rahul. Nüüd ei ole sõjakäigule 
asutud paljaste kätega. Nüüd on sõjaväel täielik varustus. Viimaks ometi on Venemaa 
üles tõusnud, et talle tehtud kahjud kätte tasuda. Valge- ja Väikevenemaa on juba midagi 
rohkem kui mingisugune Kaasani või Astrahani riik. 

Nüüd ei sügelnud mitte ainult kuningas JanKazi-mierzi nina, vaid aevastas ka sultan, 
samuti olid meeled segi Rootsi kuningannal. Artamon Matvejev mõtles endamisi: «Kui 
oleme Väikevenemaal kanda kinnitanud ja Smolenski koos pärusmaadega tagasi võitnud 
ning lõunapiiri kindlustanud, siis astume välja ka põhjas. Võtame tagasi Jamburgi, 
Orešeki ja paljud teised meie linnad ja maad, mis praegu on rootslaste käes.» 

Nõnda arutades vastas Matvejev mõttes bojaar Ordõn-Naštšokinile, kes kunagi oli 
arvanud, et enne tuleb oma maad tagasi võita põhjas ja alles siis lõuna poole liikuda. 
Veider mees! Kuidas saab minna põhja, kui Smolensk on kahe ratsasõidu päeva kaugusel 
Moskvast! Smolenskis aga asub Poola sõjavägi. .. 


-.. Artamon Matvejev ratsutas tubli hobuse seljas väikese kaitsesalga keskel 
eespolgus. Puhkepeatustel käis ta telkides ringi, küsitles streletse, kas nad millestki 
puudust ei tunne. Sai vihaseks polkovnik Zykleri peale, kelle polgus valitses 
korralagedus: suurtükke veeti ilma kateteta ja vvyhm oli torud rooste ajanud; püssirohi 
niiskeks ja suhkarid hallitama läinud. Zykler seisis näost tulipunasena streletsiülema 
ees. Hoidis keelt hammaste taga. Matvejev lubas tsaarile endale ette kanda. 
Trampis polkovniku peale jalgu ja pani talle nina alla mustade karvadega kaetud rusika, 
nagu ei seisaks ta ees mitte võõramaalt pärit ohvitser, vaid madalast soost = aadlik või, 
veel hullem, pagana smerd... Zykler puhkis, hoidis end tagasi ja mõtles: 

«Oota sa! Eks näeme, kuidas sa Radziwilli reitaritega hakkama saad!» 

Öösel tuli Matvejevil asja pärast telgist eemale minna. Seal jäi ta kuulatama, mida 
streletsid lõkketule ääres arutavad. 

«Räägitakse, et kasakate maal teoorjust ei ole ... » 

«Lora!» 

«Kus ta lora on! Prikaasidjakk rääkis, vandus jumala nimel...» 

«Lora!» 

«Kes siis lorab, kas tema või mina?» 

«Mõlemad » 

«Ära nii kindel ole!» kostis kõhklev hääl. «Nende hetman on lihtsate kasakate hulgast 
pärit, ega tee lihtrahvale liiga. Kihutas minema poola šlahta, kihutas minema poola papid 
ja nüüd astus liitu meie tsaariga ...» 

«Tsaari isa ka ei sündinud tsaarina, aga tema vanaisa õi vanavanaisa oli võib-olla 
koguni smerd ... » «Miks sa seda räägid? Tahad ka tsaariks hakata või?» Lõkke ääres 
tõusis üksmeelne naer. Matvejev hoidis hingamist tagasi, ajas kaela õieli. 

«Kolgime poolakad läbi, küll sa siis näed, kuidas tsaar bojaaridele päitsed pähe 
paneb. Need on temalgi kopsu üle maksa ajanud.» 

«Oota sa seda! Kutsub sind lauda ja ütleb: «Istu mu kõrvale, Krašeninnikov, laseme 
mõdul hea maitsta. Tundsin su järele igatsust.»» 

Lõkketule ääres naerdi jälle. 

«Öi, kui terav keel ja sapised mõtted sul on, Tšuikov! Küll sul on raske elada ... » 

«Aga sul on vist bojaaridega kerge elada?» kuuldus vihane sosin. «Tsaar ja bojaarid 
on ühel nõul. Häda on mu sapiseks teinud, viletsus keelt ihunud: hamba alla midagi pista 
ei ole, närisin siis kive ja eks mu keel nõndaviisi teravaks läinudki... Uijeh! Aeg on 
magama minna.» 

Hääled vaibusid. Matvejev seisatas veel mõnda aega, vangutas pahaselt pead ja 
kavatses juba telki tagasi minna, kui lõkketule ääres uuesti jutukõmin tõusis: 

«Sa ehk ei tahagi Smolenskit šlahtalt tagasi võtta? Võib-olla sa ei taha ka kasakatele 
appi minna?» 

Pärast lühikest vaikimist oli kuulda hääl: 

«Smolensk on minu maa, mitte ainult bojaaride ja tsaari maa, ja kasakad on 
samasugused inimesed nagu meie sinuga — õigeusklikud, mu vennad... Küll mina 
sõdin. Ainult... » Ta ei lõpetanud. 

Matvejev nägi, kuidas lõkke kohale pikk tume kogu kerkis. 

«Lähen siit minema, ei saa teie juures unerahu... » Ja kõrge kogu läks streletside 
juurest ära. 


«Tšuikov!» hüüti teda lõkke ääres. «Tule tagasi, Tšuikov!» 

Kuid strelets ei vastanud, vaid sammus kiiresti eemale ja kadus varsti pimedusse. 

Artamon Matvejev läks tagasi telki. Heitis pikali vilditükile ja tõmbas kaftani endale 
peale. Ta ei unustanud kuuldut. Hommikul ütles polkovnik Zyklerile: 

«Soldat Tšuikov lobiseb sul kurja bojaaride ja tema helduse tsaari kohta ... Ja ülepea 
on su streletsid nagu laadamustlased . .. Vaata ette, polkovnik!» 

Jumalaga jätmata sõitis Artamon Matvejev laagrist ära. 

Polkovnik Zykler käskis kutsuda strelets Tšuikovi. 

Niipea kui Tšuikov polkovniku telki astus, tormas Zykler talle karjudes kallale: 

«Mis sa lobised, pagana holopp? Tahad piitsa maitsta või?» Ja ta virutas oma puudase 
rusikaga Tšuikovile silmnäkku. 

Tšuikov sülgas suust välja hamba, nõksatas kogu kehaga polkovniku poole, kuid sai 
siis enesest võitu ja taganes. Ta langetas pea ja neelas vaikides soolast verd. Teda vaevas 
mõte: «Kes see pealekaebaja oli? Ega ometi Krašeninnikov?» 

Zykler tahtis Tšuikovile õpetuseks veel kord äiata ja tõstis juba rusika, kuid oli 
sunnitud selle alla laskma ... 

«Ära puutu mind, heldus. Võib kergesti õnnetus juhtuda . . .» kuuldus streletsi 
veristelt huultelt. 

«Käi minema, holopp!» möirgas Zykler vihaselt. Telki tormanud streletsidele andis ta 
käsu: «Võtke ta kinni ja aheldage suurtüki külge, las vantsib nõnda jala 
Smolenskisse.» 

-..Jalgapidi suurtüki külge aheldatud Tšuikov sammus, silmad maas. Viha ja 
pahameel kadusid südamest. Jäi ainult kibedus, mis pani hinge rohkem kipitama kui sool 
haava. 

Tšuikov tuletas meelde Tuulat, vana püssisepa Svert-šŠakovi rahulikke sõnu, tuletas 
meelde Demid Pivto-rakožuhhat, tema Aleksandrat. .. Kus nad praegu on? Võib-olla 
vantsib Demid samuti nagu tema? Võib-olla on temagi õiglaste sõnade eest suurtüki 
külge aheldatud nagu koer? 

Kaks korda astus ligi Krašeninnikov, tammus jalalt jalale ja seletas: 

«Ära minu peale viha kanna, Tšuikov. .. Arvad sa, et mina kaebasin? Jumal nuhelgu 
mind, kui ma sinu kohta ilmapeal halba olen lausunud! Küsi Onufri või Fedka käest — 
magasime kogu selle öö kuni hommikuni koos lõkke ääres ... » 

Tšuikov kuulas vaikides Krašeninnikovi ägedat sosistamist. Võib-olla oli see nii, 
võib-olla mitte. Pahameelt ta südames streletsi vastu niikuinii ei olnud, viha ka mitte. 
Ütleks seda talle ... aga ta ei mõista ju. 

Krašeninnikov pomises veel midagi ta kõrva ääres, kuid Tšuikov ei võtnud kuuldagi. 
Oma mõtted ängistasid ta südant, muutsid silmad ähmaseks. 

Oodati hetmani tulekut. 
Nõupidamisekambris valitses pinev vaikus. Vanemkond aimas küll, millest hetman 
täna kõnelda kavatseb, kuid ometi erutas igaühte tunne, et tuleb midagi iseäralikku. 


Kõige rohkem oli ärevil Ivan Zolotarenko. Talle tundus koguni, et Bogun, kes seisis 
temast vasakul, ja Semjon Volevitš, «kes oli temast paremat kätt, kuulevad hästi, kui 
kõvasti ta süda rinnus peksab. 

Mis seal rääkidagi! Ärevuse tundmiseks oli ka põhjust. Millal saatus talle veel 
niisugust edu kingib? 

Nagu suurtükipauk kõigi nende rõõmsate mõtete auks, mis teda haarasid ja mured 
eemale peletasid, kärgatas kuskil kaugel kõuemürin ja Zolotarenko nägi läbi laia akna 
taevas mitmevärvilist vikerkaart. See seisis ffagu vöö Tšigirini kohal, kadudes vaikse 
Tjasmini haljendavate aasade taha. 

«Hea märk,» sähvatas tal peast läbi. Nagu aimates ta mõtteid, kummardus Bogun 
Zolotarenko poole, nii et vurrud põske kõditasid, ja ütles talle sõbralikult: 

«See on sinu õnnerada, Ivan, vaata, missugune vikerkaar .. . Rõõmusta!» 

Ent Zolotarenko ei jõudnud Bogunile vastata. Kaks ihukaitsekasakat hetmani 
eluruumide ukse ees sirutasid piigid välja. Kõrge nikerdustega uks avanes. 

Kummardudes, et peaga mitte vastu uksepiita lüüa, astus kiirete sammudega kambri 
keskele pea-buntšuki-kandja Vassil Tomilenko. 

Zolotarenkot vallanud ärevus ängistas ta südant ja ta ei kuulnudki õieti, mida 
Tomilenko oma kõlava häälega lausus, kuigi seisis temast ainult kolme-nelja sammu 
kaugusel. 

Polkovnikute tuttavad näod näisid olevat kaetud tolmuga, mida keerutasid üles 
ratsanikud, ja talle tundus, nagu vaataksid nad kõik sel silmapilgul talle otsa kurjade ja 
valjude silmadega ... Peast käis läbi mõte: võib oodata midagi halba. 

Kuigi kõik oli juba otsustatud, ei või teada, missuguse sõnakese võib pillata Lukjan 
Mozõrja või salapäraselt sõnakehv Jossip Gluhh. Kas tahab tema poolt oma pemnatši tõsta 
Martõn Puskar? Võib-olla jõudis Võgovski öösel hetmani pool ära käia .. . Võgovski oli 
teda küll hommikul tervitanud ja tal ümbert kinni võtnud, kuid peakirjutajal on paraku 
säärane halb kuulsus, et kui ta olevat silme ees lahke, siis võivat kindel olla, et see 
punane rebane on kuskil midagi välja haudunud. 

Akende taga sahistas vihm, puistates toomingatelt maha puhevaid õilmeid. Vikerkaar 
ei kadunud. Zolota-renko ohkas sügavasti ja kui ta siis pea ukse poole pööras, kohtasid ta 
silmad Hmelnitski pilku, kes just sel hetkel sisse astus. 

Ta nägi hetmani silmis mahedat muheluse sära ja hammustas endale ruugete vurrude 
all kõvasti huulde, et tagasi hoida rõõmumuitet. 

Hmelnitski kannul astusid laia laua juurde, mts oli kaetud helepunase sametiga, tsaari 
vojevoodid Andrei Buturlin ja Romodanovski, duumadjakk Almaz Ivanov, peakohtunik 
Bogdanovitš-Zarudnõi, pea-varahoidja Ivanitš ja Silujan Mužilovski, kes alles hommikul 
oma Petrivtsõst oli kohale jõudnud. 

Vassil Tomilenko asus hetmani selja taha, hoides tema pea kohal buntšukki. 

Võgovski jäi kaenlatäie pärgamendirullidega laua äärde seisma. Taoli lahke 
ning tähelepanelik nagu 

alati, kuid siiski pisut erutatud. Seda märkas Bogun, kes müksas Zolotarenkot 
küünarnukiga ja sosistas: 

«Hmel on nähtavasti punapeale hundikaigast andud .. .» 


Hmelnitski libistas aeglaselt tähelepaneliku pilgu üle .uttavate nägude. Silmad tema 
paksude kulmude all läigatasid läbitungivalt. 

Polkovnikud seisid poolringis, tihedasti õlg õla kõrval. Seekord nad ei kiirustanud 
koju. Paljude silmis märkas hetman kärsitut, küsivat tulukest, mida ta tundis. 

Liikus palju kuuldusi. Teateid, mis saatkond Moskvast oli toonud, seletati mitut 
moodi. Mõni pidutses ja oli juba mitmele kvardile mõdule põhja peale pööra-ud, mõni 
piilus ringi ja laimas ning teotas hetmanit, mõni kiikas ikka sinna, lääne poole, kus pärast 
kevadvihmu alles tahenes paljutallatud Varssavi tee. Ja jah, polkovnikud ei oska endale 
ette kujutadagi, kui palju ju hetman teab! Nii seda, millest nad viinatopsi taga 
ttevaatamatult on lobisenud, kui ka seda, millest nad uttu ajades ettevaatlikult ainult 
mõista on andnud, Hmelnitski teab kõik! 

«Aga teadmine ei tee paha,» mõtles Hmelnitski ja uba kandusid ta mõtted mujale. 
Jah! Seda silmapilku li ta ammu oodanud. Kas läks kõik nii lihtsalt, et sellest 
polkovnikutega juttu alustades ei tuleks vaagida ga sõna, mis on kallim kui kuld?. .. 

Ent ta teadis ka, et selle koja seinte taga, Tšigirinis ndas ja paljudes teistes linnades 
ning külades, alam-ooksul, Setšis, kõigis piiriäärsetes valupunktides, igal ool, kus leidub 
elavat hinge, oodatakse ärevalt, millal a tegutsema hakkab. Ootab kogu Ukraina! 

Hmelnitski nägi,- kuidas tema sõnade ootel selgines Boguni nägu, kes oli pearaadale 
rutanud kõige ägedamast lahingumöllust, kui pingeliselt ajas kaela õieli Sulitšitš, kuidas 
Martõn Puškar keelega oma pahtunud 

huuli niisutas, kuidas Fjodor Polubotok altkulmu põrnitses ja kuidas alati pahur 
Filimon Sulima tema kõrval ma peenikest vurru pures ... Ta kuulis koguni oma elja taga 
Vassil Tomilenko katkendlikku hingamist ja nägi silmanurgast Võgovski valvast nägu 
ja Teterja tursunud larhvi, kes nähtavasti suurest rõõmust, etoli 

Moskvast uutele mõisatele kinkekirja saanud, oli mõdul hea lasknud maitsta... 

Ja kõik, kes seisid siin nõupidamisekambris, mille seinad olid kuulnud nii rõõmu kui 
kurbust, nii halba kui head ning sageli näinud teda raskusevaevas ja üksinduses, kõik 
need polkovnikud, kelle pernatšide all seisab suur ja vapper sõjavägi, olid tal sel silmapil- 
gul kõigi oma püüdluste, murede, lootuste ja vaenuga otsekui peopesal näha... 

«Oodake,» mõtles Hmelnitski, «andke aega... Keisrile, mis keisri kohus... Aga 
nüüd ma hoian teid kõiki peos, ei lase kedagi teist jesuiidi jätiste käppade vahele minna, 
et kurja teha. Peate isamaad teenima, kas te ise seda tahate või mitte ...» 

Sel viivul vaatas Ivan Bogun hetmanile otsa. Mõnda aega vaatasid nad teineteisele 
silma, olles kindlad, et neil on ühed mõtted. 

Ja tegelikult oligi nõnda. Nii hetman kui ka polkovnik Bogun mõtlesid, et Ukraina on 
seda päeva kaua oodanud. Kaua! Kas oli seda hõlbus kätte saada kas või mõtteski? Ja 
veel selleni välja jõuda? Välja jõuda elavana läbi hädade, tulekahjude, vereojade, 
ebainimliku viha, purustades jõuga jesuiitide ahelaid ning mürgist ämblikuvõrku, mida 
kudusid alatud surmakangrud kauges Vatikanis. Kui elaksid veel Krivonoss, Morozenko, 
Nebaba, Netšai, Timofei ... Ja veel tuhanded, kes puhkavad kurgaanide all laias stepis või 
võõral maal, linnade ja kindluste müüride all, või tuhanded, kes on surnud teiba otsas . .. 
Aga need, kes veel praegugi saavad maitsta tatarlaste ja türklaste juures vangipõlve 
kibedust?... 

Nõupidamisekambris valitses vaikus. Kõik ootasid kärsitusega hetmani sõnu ja kõik 
said aru, miks ta ei kiirusta. Jessauul Demjan Lissovets tegi akna lahti. Tuppa tungis 


värsket jahedat õhku. Tuulest kantud nähtamatu vihmapiisk langes Hmelnitski 
otsaesisele. Ripsmed varjasid viivuks silmade sära. 

Polkovnikud seisid liikumatult: kohe hakkab hetman kõnelema. Suruti kõvasti peos 
pernatše. Hmel-nitski võttis laualt hetmanikepi, tõstis selle üles ja ütles: 

«Avan kasakavanemkonna pearaada. Palun istuda.» 

Võeti kiirustamata istet kambri seinte veeres pinkiel, seati end mõnusamalt sisse. 
Punase laua taha asusid peavanemkond ja Moskva külalised. Ainult hetman -äi püsti. 

Vaikse bassihäälega jätkas ta: 

«Jumal on minu vastu üles näidanud armu, etma võin täna kuulutada suurt 
sõjakäiku, mida me alustame tzecz Pospolita kuninga ja šlahta vastu koos Moskva aega 
tsaar Aleksei Mihhailovitši kõrgel juhtimisel, saar kirjutas meile, et viibib praegu 
isiklikult sõjaväe juures.» 

Hmemittski vaikis mõnda aega, kuulatades polkovnikute heakskiitvat sosistamist. 
Tõstis siis uuesti hetmanikepi. Tekkis vaikus. 

«Tema majesteedi Moskva tsaari nimel,» — nende sõnade juures tõusis raada püsti, 
— «kutsusin mina, ema truu alam, võimuga, mis ma olen saanud temalt ja kogu meie 
kasakaväelt, teid, panid polkovnikud, kokku, et pidada nõu ja küsida teie käest, kas teie 
polgud seisavad valmis, kas on nad sõjariistus ja kas pole puudust suurtükikuulidest?» 

Hmelnitski istus laua taha. Kõik istusid. Siis tõusis simesena püsti Ivan Bogun. Ta 
hääl kõlas võimsalt õupidamisekambri nikerdatud tammepuust lae all: 

«Auväärt raada, kõrgeaulik pan hetman ja panid saari vojevoodid, minu polk on 
sõjariistus ja lahinguvalmis ... » Bogun naeratas ja tema ühetasased hambad algatasid 
mustade vurrude all. «Tegelikult me juba peame Potocki žolneritega lahinguid ... » 

Boguni järel tõusis püsti Poltaava polkovnik Martõn Puškar, tema järel Perejaslavi 
polkovnik Pavlo Teterja, tema järel Kiievi polkovnik Pavlo Janenko, Mirgorodi 
polkovnik Ivan Guljanitski, Kanevi polkovnik Pavlo Karpenko, Pavolotski polkovnik 
Filon Gorkuša, Fastovi polkovnik Fjodor Polubotok .. . 

Polgud seisid valmis. Tegelikult teadis hetman seda hästi, kuid ta tahtis, et iga 
polkovnik teataks seda ise raadale, ütleks seda tsaari saadikutele ja vojevoodidele. 

«Auväärt raada,» ütles hetman istuma jäädes, «saadame aega raiskamata 
Tšernigovi ja Nežini polgud suurtükkidega 

439 

Orša ja Smolenski peale, et nad ühineksid streletsiväega. Samal ajal, auväärt raada, 
olen ma saatnud Valgevenemaale meie käskjalad minu universaalidega sealsetele 
pospoliitidele, et nad tõuseksid šlahta vastu üles, avaksid meie sõjaväele linnade ja 
kindluste väravad. Ma usun, auväärt raada, et te mulle selles vastu vaidlema ei hakka.» 

«Hetman on hästi teinud,» lausus Martõn Puskar. «Oleks ammu juba aeg 
Valgevenemaa Poola ikke alt vabastada.» 

Tšernigovi ataman Semjon Podobailo tõusis püsti. Lükkas juuksetuti otsaeest ära ja 
teatas seda kõrva taha seades: 

«Auväärt raada, pan hetman! Gomeli alt saatis mulle kirja ataman Mihhass Ognivko, 
kes kolmandat kuud võitleb oma pooleteise tuhande sõjamehega Radziwilli žolnerite 
vastu. Mihhass Ognivko palub selles kirjas anda talle sõjariistu ja tervitab sind, hetman.» 

«Nagu auväärt raada näeb, oleme hästi talitanud, saates Valgevenemaale 
universaale.» 


«Eks ta nõnda ole. Meid oodatakse seal ammu!» lausus Võgovski rõhutades. «Kuid 
ma arvan, et Sõjariistu neile anda on veel vara. Kes teab, mis mees see Ognivko on! .. .» 

«Nagu näha, teeb panidele säru,» segas Bogun pea-kirjutajale vahele. 

«Aga viimaks võtab Radzivill sõjariistad, mis me ülestõusnutele anname, neilt ära ja 
laseb käiku meie vastu,» lõpetas Võgovski. 

Hmelnitski lõi peopesaga kergelt vastu lauda. 

«Sõjariistu Mihhass Ognivkole me anname! Egas ta ometi pea paljaste kätega 
žolnerite vastu sõdima. Kuidas arvad, peavooriülem?» 

Timofei Nossatš tõusis püsti: 

«Arvan, et tuleb anda.» 

«Mis auväärt raada arvab?» 

«Anda! Anda!» kuuldus igalt poolt vastuseks hetmani küsimusele. 

Võgovski kehitas õlgu ja tähendas: 

«Muidugi tuleb sõjariistu anda. Ega minagi vastu vaidle, auväärt raada ja pan 
hetman.» 

«Aga nähtavasti ei anna sa heameelega, armuline pan kirjutaja!» lausus Martõn 
Puskar oma bassihäälega.. 

«Rahvast, kes Valgevenemaal üles tõuseb, tuleb ilmtingimata aidata. Tema tsaarilik 
majesteet, valitseja Aleksei Mihhailovitš, on sinna oma kirju ja inimesi saatnud,» ütles 
oma kohalt Andrei Vassiljevitš Buturlin. 

«Hästi! Hästi!» kõlas ruumis. 

Seniks, kui Hmelnitski luges midagi pärgamendirul-list, mille Võgovski ta ette laotas, 
tekkis vaikus. 

Kui siis Hmelnitski silmad pärgamendilt üles tõstis,, sattusid need kokku Ivan 
Zolotarenko pilguga. Polkovnik pidas vastu hetmani valjule, küsivale pilgule. 
Tulid meelde sõnad, mis hetman eile oli ütelnud: «Kui sa võitu ei saa, siis ära parem 
elusana tagasi tule, see pole väike kallaletung šlahtale, vaid me alustame isamaasõda. Pea 
seda meeles!» Paistis, nagu oleks Zolotarenko praegugi hetmani silmist neid karme 
tõesõnu lugenud. 

«Auväärt raada,» alustas Hmelnitski, «ma arvan, et nende polkude üle, mis 
streletsiväega ühendusse astuvad, tuleb määratud hetmaniks hakata polkovnik Ivan 
Zolotarenkol. Kas auväärt raada annab selleks oma nõusoleku?» 

«Hästi!» kuulis Zolotarenko Ivan Boguni lõbusat häält. 

«Hästi!» kostis Puskar kähisevalt. «Hästi!» lausus Lukjan Mozõrja selgel häälel. 

«Hästi!» 

«Hästi!» 

«Hästi!» 

Zolotarenko kuulis enda tagaja kõrval tuttavaid hääli. Tundus, nagu oleks 
koorem, mis teda rahutuks tegi, õlgadelt langenud. Lai rind rohelise kuntuši all paisus. 
Zolotarenko nägu lõi rõõmust särama. Ta varjas tulised sädemed silmis pikkade 
mustade ripsmetega. Ainult sinine veresooneke meelekohal tõmbles aevalt 
märgatavalt, andes välja Zolotarenko ärevuse. 

«Et te nõus olete, auväärt raada, siis käsin sind, määratud hetman Zolotarenko, minna 
aega viitmata Smolenski peale. Valgevenemaa, meile vennalik maa, 

ootab enese vabastamist, valgevenelased ei jää kodu-lojusteks, nagu seda tahab poola 
šlahta. Ei jää! Me ei hooli oma elust, kui aga Suur-, Väike- ja Valgevene-maa saaksid 
ühte! Sul, polkovnik Zolotarenko, on suur au võidelda õlg õla kõrval Vene sõjaväega, kes 
on juba tulnud meile appi, et šlahta omavolile piir panna, jesuiidikatk põrmuks tallata ja 
nelja tuule poole puistata.» 

Zolotarenko kasutas viivuks tekkinud vaikust ja lausus ärevusest kähiseva häälega: 

«Lubage, auväärt panid, luba, pan hetman, sõnakese lausuda.» 

Hmelnitski noogutas nõusoleku märgiks. 

«Auväärt raada, kõrgeauline pan hetman, panid vojevoodid, ma mõistan seda suurt 
au, millega te mind õnnelikuks olete teinud. Kasakate nimel, kes mu valitsuskepi all 
seisavad, ja enda nimel vannun, et seisan rinnaga usu ja priiuse eest, nagu me kõik need 
kuus aastat oleme seisnud oma õela vaenlase poola šlahta vastu, ega hooli oma elust ja 
oma rammust meie võidu heaks.» 

Zolotarenko tõmbas hinge tagasi ja lisas siis pidulikult: 

«Ma ei tee häbi meie kasakate sõjariistadele, ei too teotust meie soole ja astun vastu 
igasugusele hädaohule täis valmisolekut ja rüütli vaprust.» 

«Mehised sõnad. Ausad sõnad,» kostis Hmelnitski. «Neid sõnu pead sa kinnitama 
lahinguväljal sõjariistadega. Meie ees seisab tugev ja salakaval vaenlane. See pole enam 
Zborovi lahing või taplus Batogi all. Panid senaatorid on võtnud kokku kogu jõu ja paljud 
riigid on neile appi läinud. Paavst, Jeesuse usu eest võitleja, on astunud isegi liitu islami 
usu kaitsja Türgi sultaniga. Aga mis seal ikka, see pole ime — vennastuvad ju kuradidki 
põrgus!» 

Naerulagin pani kambri seinad värisema. 

«Nemad vennastuvad kuritööks, mitte ausateks tegudeks. Kuid veel eluilmaski pole 
meie isamaa nii õnnelikus olukorras olnud. Meie ei ole üksi. Me seisame vene vendadega 
õlg õla kõrval nagu ühise riigi lapsed, ühise tsaari alamad, me oleme täis kindlust 

ning jõudu ja nüüdsest peale ei suuda meie jõudu keegi ega ilmaski murda.» 

Hmelnitski silmad leegitsesid. Iga sõna ta suust kõlas, nagu oleks tubli sepp selle 
damaskuse terasest välja tagunud. Ägestudes lõi ta vastu pärgamendi-lehte enda ees. 

«Meie ustavad inimesed kirjutavad meile Rzecz Pospolitast, et kroonihetman 
Stanislaw Potocki, Leedu kroonihetman Janusz Radziwill ja välihetman 
Lanckoronski on vandunud mõõkade juures, mis neile paavst Innocentius on 
Roomast saatnud, meist võitu saada ja meid kõiki, — kas kuulete, panid! — meid 
kõiki,» rõhutas hetman, puurides silmadega Teterjat, Võgovskit, Polubotokit, «teiba 
otsa ajada, meilt elusast peast nahk maha nülgida, kogu meie maa tuhaasemeks teha, 
ta endise orjuse alla painutada ja igal pool, kus ainult leidub õigeusklikke hingi, 
unioon sisse seada. Koguni veel rohkem: minna otse Moskvasse, see enda alla heita ja 
sellega meile purustav löök anda. Nagu auväärt raada võib näha, on panidel 
senaatoritel ja koos nendega meie usu ja meie rahva salgajatel tšetvertinskitel, 
višnevetskitel, sanguškodel ning teistel nendesarnastel palav hakanud, ka jesuiitidel on 
sapp üle keenud. Nad on isegi Moskvasse saadikuid läkitanud, et meie peale tsaari 
ees laimu tõsta. Kuid sellest ei tulnud neil midagi välja. Meie suursaatkond on tagasi 
jõudnud ja toonud kaasa kinnituskirja kõigi Perejaslavi artiklite kohta. Ja nüüd on juba 
tsaari sõjavägigi teele asunud, et meile appi tulla. Ukraina ei ole enam üksi. Vägev 
Venemaa on tema üle oma kotkatiivad laotanud. Rzecz Pospolita panidel läheb raskeks, 


väga raskeks! Me ei lahku sellelt teelt, mille oleme valinud igavesteks aegadeks. 
Meil on ühine eesmärk — isamaa au ja priius.» 

Erutatud ning väsinud (enne raadat oli ta koos Buturlini ja Romodanovskiga peaaegu 
valgeni üleval olnud), istus Hmelnitski pingile. 

Peavanemkond ja polkovnikud avaldasid üksteise järel oma arvamist, kuidas Rzecz 
Pospolita vägede vastu oleks parem tegutseda. Raada otsustas koguda -lõunasse suured 
jõud, et seal krooni väe polke kinni 

hoida. Selleks tuleb Umani polgul täies koosseisus Boguni juhtimise alla minna. 

Tuleb iga hinna eest Potocki edasiliikumist takistada. Hetmanil aga tuleb sel ajal 
sõjaväe eesotsas koos. Moskva streletsidega asuda sõjakäigule Tšervonnaja 
Venemaale. Setšist kasakaid mitte ära tuua, neil tuleb valvata Musta maanteed ja pidada 
silmas Perekoppi. Doni kasakate juurde läkitada saatkond. Aga kui Rzecz 
Pospolita peaks oma saadikuid läkitama, siis tuleb need sisse lasta ja seni kinni 
pidada, kuni poolakad lasevad vabaks polkovnik Anton Ždanovitši, keda peetakse 
häbitul kombel vangis juba läinud aastast saadik. Nõndamoodi saadikuga ümber käia 
on ennekuulmatu lugu, sest kõik maad, isegi tatarlased ja türklased, peavad saadiku 
isikupuutumatust au sees. 

Päris raada lõpul võttis sõna vojevood Andrei Vas-siljevitš Buturlin: 

«Tema tsaarilik majesteet Suur- ja Väikevenemaa isevalitseja,» ütles Buturlin 
ettepoole astudes, «käskis teile ütelda, et kõik meie riigi linnad ja külad, kogu vene 
rahvas, bojaarid ja vojevoodid, kõik sõjamehed, kaupmehed ja possaadirahvas, 
talurahvas ja töörahvas on nüüdsest peale igavesti koos teiega. Sõjaväe eesotsas tuleb 
tsaar ise, mis see aga tähendab, sellest saab varsti aru nii kuningas Jan-Kazimierz 
kui ka Türgi sultan, ja eks see pane mõtlema teistegi kuningate õukondi. Olge üsna 
julged, panid polkovnikud. Ei maksa pikalt venitada. Ega võit sõjamehele suhu 
jookse, vaid ta peab kiirel sammul selle poole tõttama ja selle kätte saama.» 

Kambri tammepuust lae all mürises vägeva lainena: 

«Elagu!» 

«Elagu!» 

«Elagu!» lausus Hmelnitski, tõusis püsti ja kaisutas Buturlinit. 

Vassil Tomilenko pistis pea ukse vahelt välja. Vehkis käega vahisotniku poole. Mõne 
minuti pärast lajatasid hetmani kantselei sissekäigu ees paugud. Aknaruudud klirisesid. 
Kambris käratsesid lõbusad hääled. Suurtükid paukusid. See tähendas, et vanemkonna 
pearaada oli lõppenud. 

Katedraali kellatornis helisesid kellad. 

Uni põgenes Hmelnitski eest. Kas see tuli sellest, et ta oli palju piipu tõmmanud või 
palju juttu, nõuandeid, tagaseljarääkimisi — häid ja kurje — kuulanud, kuid keegi nagu 
pigistas raudvitstega ta pead. Hanna oli Subbotovos. Kuskil magadiskambri nurgas tooli 
all laulis kõigest väest kilk. Kuu piilus aknast sisse ja heitis hõbedase raja vaibale jalge 
all. Hmelnitski istus tugitoolis, õlul kuntušš. Ta sirutas juba käe piibu järele, kuid siis tuli 
talle midagi meelde ja ta tõmbas käe tagasi, nagu oleks see põletada saanud. Tõusis siis 
püsti, astus ettevaatlikult üle toa ja vaatas ukse vahelt välja. Küünarnukk pea all, tukkus 


lavitsal džuura Ivanko. Vahikasakas võõruses astus sammu het-mani poole. Hmelnitski 
pani näpu suu peale, näitas peaga džuura poole ja astus välja trepile. 

Kõrgel tumedas taevas vilkusid rohekad tähed. Paremat kätt siras heledalt Marss. 
Hetman silmitses seda ja ta mälus kerkis esile öö Zbltõje Vodõ juures. «Sellest ei ole ju 
kuigi palju aega tagasi,» mõtles ta ja hõõrus peoga rinda sel kohal, kus süda ärevalt 
peksis. 

Lootusrikkalt (mis seal enam salata) oli ta sel ööl Marsi poole vaadanud, küsides talt 
hirmuäratavas helitus vaikuses, mida toob koit ta sõjaväele, kes puhkas jooksukraavides 
ja kiiruga üleslöödud onnides. Ta istus siis põndakul ja ta rätsu, kes veel samal päeval 
lahingus šlahta kuuli läbi surma sai, puudutas ta kätt pehmete õrnade mokkadega. Seda 
meelde tuletades mõtles Hmelnttski, et kuigi ta on tihti tähistaevast imetlenud, pole ta 
pärast toda ööd enam kordagi pilku Marsi poole pööranud. Võib-olla ei teinud ta seda 
sellepärast, et mõistis hästi — taevas ei aita vaenlast võita. Nüüd tundus see öö enne 
lahingut Zoltõje Vodõ juures nii kaugena. Kas oleks võinud siis keegi talle prohvetlikult 
ette kuulutada seda, mis , nende aastate jooksul on sündinud? 
karget õhku, tundes, kuidas 

kaob kehast väsimus, kuidas ta pea selgeks läheb ja linik silme eest kaob. 

Mõtted kandusid teisale. Juba kaua aega ei ole Laviinilt teateid. Kuidas on lood 
Bahtšisarais? Kas läheb korda välja uurida khaani ja vesiiri salajasi kavatsusi? Muuseas, 
ilma suuremat eksimata võib ta ka ise aimata, mida Islam-Girei kavatseb. Kõige tähtsam 
on teda koos hordiga sel aastal Perekopi taga hoida. 

Ka alamjooksu meeste pärast pole vähe muret. Nad ei saa kuidagi Setšiga läbi. 
Tahaks, et Kapusta nendega kokkuleppele jõuaks. Koševoi kirjutab Setšist, et alamjooksu 
mehed räuskavat, võtvat ette kallaletunge tatarlaste ulussidele, ja nii võib oodata, et 
khaan viimaks kellegi oma mursaadest Setši kallale saadab. Koševoi kurdab, et 
alamjooksule valgub järjest rohkem hulguseid. Ja kõige selle ninameheks olevat Guljai- 
Den. 

Hmelnitski vangutas pead. Sosistas ainult huultega: «Hulgused.» Aga need hulgused 
hoidsid neljakümne kaheksandal aastal kõvasti tema poole. Nendega läks ta Setši seinte 
alla. Ja on teadmata, kas Setš oleks teda ilma nende hulgusteta vastu võtnud. Ent võib- 
olla oleks teda küll vastu võetud, kuid käed selja taha seotud ja panide kätte toimetatud .. 
- Alamjooksul hulguste juures oli siis julgem ja kindlam olla. Kuid miks nad jälle 
alamjooksule kogunevad? Kelle vastu nad kurja kavatsevad? Kas tõesti kõneleb Setši 
koševoi tõtt, et nad TŠigirini, see on hetmani enese vastu kurja hau-vad? Käskjalg Setšist 
rääkis, et kõige kurja juur olevat Guljai-Den. Nimetas teda kihupeaks, kardetavaks 
hulguseks ... Kui koševoi Lõsko käskjalg otse kobrutas vihast Guljai-Deni vastu, ei 
lausunud hetman musta ega valget, kuid Kapustale andis karmi käsu: «Sa vaata siis 
järele, Lavrin! Vaigista neid seal alamjooksul, kuid ka koševoid vääna sabast. Guljai- 
Deniga aja aga juttu. Ta on vana' tuttav. Kui kohapeal näed, et asjast asja saab, siis anna 
talle pernatš.» 

Ja tõesti, Guljai-Den oli vana tuttav. Hmelnitski pidi endale tunnistama, et midagi just 
nagu tõmbas teda selle Guljai-Deni poole, kuid samal ajal oli ta südames ka teine tunne, 
otsekui peaks temalt ka kurja kartma. 

Tuleb Kiievist järele pärida. Silvester Kossov peab end kahtlaselt ülal. Kui teated 
tema kirjavahetusest Gniezno peapiiskopiga kinnitust leiavad, siis tuleb temaga 
teistsugust juttu ajada. Nüüd on Kossovilgi peremees — patriarh Nikon. 

Aga see neetud jesuiit istub kindluse keldris ega ole seni veel midagi uut rääkinud. 
Kuskil siinsamas seinte taga sepitseb keegi midagi kurja. Kuid kes? Isegi Kapusta ja tema 
salakuulajad ei ole midagi välja selgitanud. Issand hoidku, et Maljugaga midagi halba ei 
juhtuks. Tal seisab ees uus kauge teekond. Katsugu ainult enne Bahtšisarais toime tulla. 

Tekitab ärevust mõte: kas tõesti on Ždanovitš oma hinge poolakatele müünud? See 
on võimatu. Kust võttis Võgovski, et Radziwill ja Ždanovitš olevat suured sõbrad? Peab 
ta käest küsima. Võgovskilt rändasid mõtted universaalidele, mis ta allkirja ootasid .. 
. Eile hommikul oli ta neist ainult silmad üle käia lasknud. Universaalid mõisate, 
sõnakuulmise, — tollimaksude kohta... Issand, sinu tahtmine sündigu! Tuleb 
pospoliitidelt jälle uusi makse võtta, kuid ärgu polkovnikud ja jessauulid, raekohtunikud 
ja raeisandad lootku, et nemad seekord puutumata jäävad. Veel täna käsib ta 
iseäralise universaaliga võtta neilt sintsi sildade, praamide, turgude, laatade pealt... Aga 
kuidas siis muidu! Ega siis ainult talurahvast nülgida saa! Tuleb pikk, raske sõda, 
raha on palju vaja. Ja juba praegu vaja ... Magistraadilinnadele annab ta korralduse 
oma privileegide eest tasuda. Käsitöölisi sõjaväkke ei võeta, las maksavad siis selle eest. 

Võõramaa negotsiantidega tuleb veel palju tegemist. Pole jõutud silmagi pilgutada, 
kui neid juba on rohkesti siginenud Tšigirinisse, Kiievisse, Perejaslavi... Kust neid nii 
palju välja on pugenud? Mis riigist neid küll ei ole! Hollandist, Veneetsiast, Austriast, 
Transilvaaniast. . . Isegi poola kaupmehed hiilivad hädaohust hoolimata kordonitest läbi. 
Seda asja tuleb uurida. Mida nad ostavad, mida müüa tahavad, — see pole sugugi tühi 
asi. 

Hetman pole enam pikka aega Subbotovos käinud. Askeldused ei anna mahti. 
Hanna kaebab: Juras 

kavatseb isalt luba küsida, et minna Petšorski kloostrisse Jossif Trizna juurde tarkust 
õppima. Mis tarkust sealt saab, seda teab hetman hästi. Trizna juurest jesuiitide 
kolleegiumisse on kukesamn... Poisil tuleb kasakaks hakata, mitte aga kloostrisse minna! 
Kui veel Timofei elaks! Kuid Timofeid ei ole. Mitte unustada jessauul Lutšenkole 
ütelda, etta tooks Mužilovskilt Petrivtsõst marmorit. Oleks aeg Subbotovosse uus 
kirik ehitada, muidu hingekarjased loksutavad: «Pühakoja jaoks on tal, ihnuskoil, rahast 
kahju!» Etta aga omast rahast riiklikeks vajadusteks kolmsada tuhat zlotti andis, 
see ei tähenda neile midagi. Oodake ainult, papid, nõuame teiltki veel rahakest! Ei 
vingerda sellest välja ka Silvester Kossov... 

Kossov, Kossov! Kas see pole mitte sinu kätetöö, et papid kirikutes tsaari nime suhu 
ei võta? Tuleb metropoliidile kirjutada, teda veidi hirmutada. Ent millega sa seda saatanat 
hirmutad? Oleks tal selleks voli, pistaks selle omaette targa nii umbes kuuks ajaks 
Tšigirini kindlusesse, — mõtelgu seal üksinduses jumalaasjade ja oma koguduse saatuse 
üle järele. Issand! 

Puhus vilu hoog. Varsti vist puhkeb koit. Tõsi jah, taevarand lööb juba punetama. 
Hmelnitskile tuli kõva .köhahoog peale. Tunnimehed trepi ees muutusid rahutuks: 

«Soovite vett, teie hiilgus?» 


Ta märkas alles nüüd kasakaid. Köhis enda välja ja raskelt hinge tagasi tõmmates 
küsis vilinaga: «Keda te valvate, kasakad?» 

Kasakad vaikisid kohmetult. Mõne aja pärast püüdis üks neist aralt seletada: «Teid, 
teie hiilgus.» 

«Kuid kelle eest sa mind kaitsed, kulla mees? Ümberringi on ju omad... Tšigirin 
kasakaid täis.» 

«Et mõni kurjasepitseja õnnetust kaela ei tooks . . .» 

Teine kasakas lisas kindlamalt: 

«Õi, pan hetman, sa oled meil ainuke, sind tuleb hoolega hoida.» 

«Kasakad, hoiame üheskoos Ukrainat, et poolakad ja tatarlased talle liiga ei teeks.» 

«Nüüd, kus Moskva on koos meiega, enam nad liiga i tee, pan hetman,» ütles kasakas 
täis kindlust. 

«Moskva on koos meiega!» kordas Hmelnitski vaikselt, kui ta majja tagasi läks. 
«Moskva on koos meiega,» ütles ta kõvasti, võttes istet laua äärde, ja ta jäi ainiti aknast 
välja vaatama, kus koidueelsesse udusse mähitud aiast kerget vinet tõusis ... 

Hommikuoote ajal lausus jessauul Lissovets muiet pihku varjates: 

«Küll eile sai alles naerda, pan hetman! Kui suurtükid paukuma ja kellad lööma 
hakkasid, oleks saadik Šebeši-bei hirmu pärast piskupealt püksi teinud .. .» 

«Ju»ehk tegigi... » vangutas Hmelnitski pead, rüü-pides portselantassist kanget türgi 
kohvi. 

«Tõsijutt, pan hetman, Šebeši-bei läks üsna ärevaks. Läkitas oma seimaani järele 
kuulama, miks suurtükid pauguvad ja kellad hüüavad.» 

«Seletasid ära?» 

«Muidugi, pan hetman!» 

«Kas rahunes? Kui ometi igaveseks!» 

Lissovets vaatas vilksamisi hetmani otsa, nagu uurides, kas maksab rääkida või mitte, 
kuid otsustas siiski: hetmani meeleolu pärast raadat on hea, mispärast mitte riskida. 

«Pan hetman, näita üles oma armu. Bratslavi voje-voodkonnas on üks peremeheta 
veski. Mu isa kirjutas sealt, et ma sind paluksin ... » 

Hmelnitski vaatas üle Lissovetsi pea aknast välja. Ta pani portselantassi 
südametäiega alustassile tagasi. Tass läks pooleks ja järelejäänud kohv valgus laudlinale. 

«Kas sulle on ühest veskist veel vähe?»  kiristas ta hambaid. 

Lissovets taganes kartlikult, külg ees, ukse poole. ... Bogunile, kes tuli head aega 
jätma, kurtis Hmel-nitski: 

«Kõik on nagu peast segaseks läinud: veskeid, mõisaid, malmivabrikuid, õigust sintsi 
koguda, maksusid korjata . .. mille poolest nad paremad on kui poola šlahta?» 

Bogun ei olnud nõus: 

«Ah jäta nüüd, hetman! Kas siis kõik säärased on? Mina ei palu ei veskeid ega 
vabrikuid, ka Puškar ei palu, samuti Zolotarenko, Gremitš, Tomilenko, Muži-lovski või 
Kapusta. . .» 

«Te ei palu seepärast, et teil on,» pilutas Hmelnitski kelmikalt silmi. 

«Õigus!» puhkes Bogun südamest naerma. 


«Nüüd aga asja juurde,» alustas Hmelnitski karmilt. Ta tõmbas laialilaotatud kaardi 
lähemale. «Vaata». 

Bogun kummardas kaardi kohale. Hetman tõmbas hõbedase kepikesega kindla käega 
otse joone Vinnit-sast Umanini, tegi siis kepikesega ringi ja peatus. Bogun jälgis 
tähelepanelikult. 

«Said aru?» 

«Sain aru, Bogdan.» 

«Näita, nagu ei tahaks sa lahingut vastu võtta. Läkita mõned sotnjad, et need 
katkuksid veidi kroonihetmanit tiibadelt, läheksid talle selja taha, ise aga meelita ta sel- 
lele soisele madalikule, siin ei tahene isegi jaanikuul. Ma tunnen neid paiku hästi, kunagi 
raputasin seal tatarlastele pipart kumõssi sisse. Ja kui siis pan kroonihetman jultunuks 
läheb, vajume meie koos Šeremetjeviga talle kukile. Tal tuleb viimaks end jällegi vangi 
anda. Siis me teda enam vabaks ei lase, pakkugu kuningas ta eest kas või sada tuhat... » 

«Nad märatsevad, Bogdan,» ütles Bogun äkki pahaselt, «piinavad ennekuulmatult 
inimesi, põletavad neid elusalt... » 

«Ennekuulmatult?» kordas Hmelnitski. «Räägid, et nad põletavad elusalt ... Sa näid 
olevat unustanud, et see on nende amet. .. Ignatius Loyola on ammu hinge heitnud, 
Scarga koristas saatan samuti ära, ent nii kaua, kui ilmas veel jesuiite leidub, ei kao kõige 
hirmsamad piinad ja kõige koledamad piinamised. Jesuiidid tuleb viimaseni ära hävitada. 
Hunt sutaanis — seda on jesuiit. Neil varitseb iga risti taga surm. Egas Loyola kodumaal 
Hispaanias ilmaaegu ole niisugune tõepärane kõnekäänd sündinud: «Risti varjus on sageli 
saatan.»» 

«Saatanad!» lausus Bogun ainult huultega. 

«Timukad!» ütles Hmelnitski kumedalt. «Mina nende 

vastu halastust ei tunne, nii kaua, kui mul elu sees on, võitlen nendega ... » 

«Leszczynski saadab laiali toredaid kirju, tõotab kuninga nimel annetada 
kasakavanemkonnale šlahta-seisuse ja mõisaid, löögu nad ainult Moskvast lahti.» 

«Aga kas sa usud neid?» 

Bogun kahvatas, kergitas end istmel. 

«Bogdan, kas sa tõesti, pan hetman ... » 

«Istu, istu,» sundis Hmelnitski teda jõuga istuma. «Mina usun sind. Sinu ausust on 
tsaar ise kiitnud. Ta kirjutas mulle sellest. Siin on kiri, loe.» 

Hetman võttis laekast kirja, pani selle Boguni ette. 

Bogifn luges kirja tähelepanelikult läbi. 

«Jälle läkitas Potocki minu juurde kellegi šlahtitši.» 

«Ja mis sina tegid?» 

«Raiusin tal ära parema käe, millega ta mulle kirja andis, ja saatsin Potocki juurde. 
Arvasin juba, et nad ei tee enam katset, kuid uhkust ei ole neil raasugi.» 

«Kui häda uksele koputab, kus siis panidel enam mahti uhke olla! Oleme neile 
kõvasti nina peale andnud, pole midagi öelda. Nüüd ronivad kas või nahast välja, et jälle 
kõike vanamoodi pöörata.» 

«Näevad asjata vaeva.» 

«Asjata jah. Mis seal ikka, Ivan, eks sõida siis, sinu peale panen suuri lootusi. Ole 
ettevaatlik, ära end rumalast peast hukatusse vii nagu Danilo Netšai. Sina, Ivan,» rääkis 
Hmelnitski edasi ega lasknud Bogunil sõnakestki vahele lausuda, «Sina oled meil ainuke 


niisugune rüütel, kellest kogu rahvas lugu peab, sinust laulavad kobsaarid. Tulin kord 
Subbotovost ja nägin päris Tšigirini lähedal ühte vanaätti, kelle ümber tungles rahvas. 
Mõtlesin, et kuulan õige ka. Kobsaar aga laulis, nõndamoodi, pea neid sõnu meeles, 
Ivan.» 

Hmelnitski toetus töölisel j ale, pani käe silme ette ja hakkas vaikselt ette laulma: 

Puhub tuul, lendab oma teed, 

ei ljahhid põgene tuule eest. 

Ehk tallavad paganad neid nagu rohtu? 

Ei, kaugel on paganad, neist pole ohtu, 

sest polkovnik, kasakas Bogun on rüütel meil, 

šljahtat peksab ta, oma mõõgaga ta raiub neid . 

Bogun puhkes naerma. 

«Ära naera midagi,» ütles Hmelnitski. «Kui rahvas nõndamoodi laulab, on sel suur 
tähendus. Minugi kohta lauldi ju: «Et esimene kuul seda Hmeli rabaks...» Oli jah sedasi, 
oli,» muutus Hmelnitski nukraks. 

«On ka paremat olnud!» tähendas Bogun. «Paremat on rohkem.» 

«Sa arvad tõepoolest nõnda?» 

«Arvan jah, hetman!» 

«Ka mina arvan nõnda,» tunnistas Hmelnitski avameelselt. «Kui sellele mõtlen, on 
ilmas eladagi kergem.» 

Ta vaikis pisut aega ja viis siis jutu teisale: «Tsaar kutsub mind Moskvasse. Peaksin 
seal ise ära käima, mitte ainult saadikuid läkitama. Tahaksin näha Moskvat, tsaari ennast; 
kõnelda temaga sellest, kuidas poola panid meile kurja ei saaks teha, — need saavad ju 
kõigega hakkama. Ent kuidas ma saan nüüd minna?» 

«Sul tuleb praegu siin olla. Arvan, et tsaar su peale kurjaks ei saa.» 

«Ei saa! Vojevoodid ütlesid mulle edasi, et ta hindab mind nagu oma ustavat teenrit.» 

-.. Kui nad juba välistrepil seisid, ütles Hmelnitski Bogunile: 

«Vaata ette, polkovnik! Krooniväel on teed Kiievisse ja Tšigirinisse valmis vaadatud. 
Kui sa eksid või ei pea vastu, võtan vastutusele. Niisugusel korral armu ära looda.» 

«Ole minu peale kindel, hetman,» vastas Bogun julgelt ning kindlalt. 

AII trepi ees ootasid Zolotarenko ja Tomilenko, kes olid tulnud Boguni saatma. Veidi 
eemal seisis hobuste kõrval Boguni saatevahtkond. Polkovniku džuura hoidis saduldatud 
hobust ratsmeist. Bogunil küünarnukist kinni hoides, viis hetman ta ratsu juurde. Silitas 
ratsu valget painduvat kaela. Hobune himnatas vaikselt. 

«Tunneb ratsaniku ära,» rõõmustas Hmelnitski. 

«Mis sina siis arvad!» hüüdis Bogun. «Lubad ära 

sõita?» 

«Head õnne sulle, polkovnik!» Hmelnitski suudles Boguni huultele ja tundis oma 
õlgadel ta tugevaid sõbrakäsi. 

Bogun noogutas Zolotarenkole ja Tomilenkole. Võttis siis ratsmed pihku, hüppas 
kergelt sadulasse ja puudutas täku külgi hõbekannuste tärnikestega. Ta saatjaskond 
kargas kähku hobuste selga. 

Hetman, Tomilenko ja Zolotarenko läksid trepist üles. 


Minnes mööda jessauulist, kes ukse ta ees lahti lõi, põristas Hmelnitski oma 
bassihäälega: «Hakkasid veskit himustama... » Lissovets laskis pea longu. «Ära ole kuri, 
pan hetman.» 

Kuid varsti ununesid nii veski kui ka palju muud uute murede tõttu, mis nagu uksest 
ja aknast sisse -tormasid. 

-.. Nõnda jõudiski õhtule päev, mis oli täis tüütuid askeldusi. Ohtu eel sõitsid Buturlin 
ja Nossatš Belaja Tserkovisse kindlust üle vaatama, Romodanovski aga Tomilenko saatel 
Tšernigovisse. 

Hetman heitis varakult magama. Järgmisel hommikul oli vaja üle vaadata suurtükid, 
mis ta Zolotaren-kole kaasa tahtis anda. Oma suureks imestuseks uinus ta kohe, kuid 
keset ööd äratas teda lõhkuv hambavalu. 

Džuura Ivanko kuumendas liiva nahkkotikeses, vajutas selle vastu hetmani põske ja 
soovitas viinaga suud loputada. Valu maha surudes püüdis hetman naljatada: 

«Kas tohib siis nõndamoodi viina raisata, Ivanko?» 

«Ah teid küll,» lõi Ivanko käega, «ei võta mind kuulda .. . Olete külmetanud, sest 
istusite eile särgiväel trepil. Kes seda enne on näinud? Oodake te, kaeban pani 
hetmaniemandale ära,» ähvardas ta ja hakkas peale käima, et hetman haigele hambale 
küüslauku paneks. 

Kuid hammas ei andnud rahu. Roni kas või mööda seina üles. Hetman hakkas 
magadiskambris nurgast nurka kõndima, hoides kätt põsel. Kuid vahetpidamatu 
kõndimine valu ära ei võtnud. Hommikuks oli hetman päris jõuetu. 

Jooksis sisse jessauul Lissovets ja soovitas lausuja-taadi kutsuda: 

«Võtab igasuguse tõve lausumisega ära. Valu kaob otsekohe.» 

Hmelnitski oli nõus, lõi käega: 

«Kutsu.» 

Taat tuli õige pea. Oli teine päris rauk kavalate silmadega, milles olid näha punased 
veresooned. Vanamees muigas kõigi oma kõhna näo kortsudega ja hõõrus käsi, nagu 
tunneks hetmani õnnetusest rõõmu. Astus kartmatult hetmani juurde ja ütles rämeda hää- 
lega, mis ei läinud kuidagi kokku ta ahtakese kehakoguga: 

«Istu, pan hetman, ära keeruta ringi.» 

Hmelnitski kuulas sõna. Ent kui ätt talle sõrmed suhu toppis, müksas ta vanameest 
õige natukese, kuid sellest aitas, et posija peaaegu teise nurka lendas. 

Kartlikult silmi pilgutades pudistas ätt: 

«Paistab, et sa ei olegi nii tõbine, rammu on sul kätes veel küllalt. Siis ei aita sind ka 
mingisugune lausumine ega ükski loitsija. Mul pole siin midagi peale hakata. Vii mind 
ära, jessauul. Vii ära,» ja hetmani poole pilku heitmata komberdas ta ukse poole. 

«Too pipart,» käskis Hmelnitski džuurat. 

Kvardi viina hulka, mis Ivanko talle valas, puistas ta terve peotäie pipart, liigutas segi 
ja jõi ühe sõõmuga ära, nii et kaelasooned paisusid. 

«Ongi kõik. Käsi hobune saduldada,» käskis ta jessauuli, ähvardas siis džuurat 
sõrmega ja puhkes naerma: «Sina aga, Ivanko, soovitad küüslauku hamba peale panna!» 

Ivanko sügas õlga vastu uksepiita. Nüüd ta enam ei julgenud hetmanit hurjutada. 

Khaani saadik Šebeši-bei tuli välja trepile. Ta saatis otsekohe Kerimi värava taha 
inimestelt järele kuulama, mis lahti on. Hakatuses vilksatas peas mote: voib-olia on hord 
või, mis veel tõenäolisem, Potocki zolnente 

454 


eelväeosa Tšigirinisse sisse tunginud ja seepärast siis algaski kõmmutamine ja 
lüüakse kelli?... 

Seimaan jõudis peatselt tagasi. Kõneles: lastakse suurtükkidest ja lüüakse kelli 
sellepärast, et kasakavanemkonna pearaada, millest olid osa võtnud vene voje-voodid, on 
õnnelikult lõpule jõudnud. 

Sebeši-bei läks tagasi oma tuppa. Kummargil madala laua kohal, ootas teda saatkonna 
kirjutaja ungarlane Andrasy Nagy, hoides sulge peos valmis. Mõnda aega kõndis saadik 
vaikides pehmel vaibal ega pööranud silmi oma teravate ninadega kollasest safiannahast 
kingadelt. Suurtükkide kogupaugud ja kellade helistamine olid takistanud teda lõpetamast 
kirja vesiir Sefer-Kazile. Oli katkenud tähtsate mõtete lõng, mida ta nii hoolikalt heietas. 

Sebeši-bei istub Tšigirinis kolmandat nädalat. Ent mis sellest kasu on? Sõnad ja 
sõnad. Tõuseb alamjooksu-tuul ja neist pole tuhkagi järel. Läbirääkimisi on hea pidada 
siis, kui on lähenemas hord, kui Tjasmini luhtadel seisab kümme tuhat nogailast. Niipea 
kui midagi pole meelt mööda, saadad käskjala laagrisse, nogailased möllavad veidi 
ümberkaudsetes külades. Nõndamoodi oli kunagi. Nüüd on teisiti. Võid ratsutada seitse 
päeva, ilma et näeksid ühtegi nogailast, ühtegi Perekopi tatarlast. Kõikjal on piirivahid ja 
vahitornid. Siia sõites märkasid seda kõike ta terased silmad. Kasakad valvavad 
vahitornides ja niipea kui näevad väeosa, annavad signaali. Torni tipus süüdatakse tuli, 
mustad suitsuke-rad tõusevad taeva poole. Kasakate väeosad kihutavad nordile vastu. 

Kunagi palus Hmelnitski kaks korda päevas khaani saadikut enda poole. Nüüd teda 
enam peaaegu üldse ei näegi. On jätnud ta Võgovski hoolde. See on lahke, pole põhjust 
nuriseda. Tähelepanelik, mesimagus. 

Selleks on oma põhjused. Saadik ja peakirjutaja tunnevad teineteist hästi. See'p see 
põhjus on! 

Sebeši-bei silus oma habemeta nägu, noogutas kirjutajale peaga. See kummardus 
sügavale laua kohale, surus hanesulge tugevasti peos. Tähelepanelikult saadiku iga sõna 
kuulatades kirjutas püüdlikult: 

«. . Istun kolmat nädalat siin Tšigirinis, minu vesiir, 

aga mis on nüüd! Pahaselt käskis ta kirjutajat: 

«Kirjuta edasi. «Kardan, et minuga võib viimaks veel midagi halba juhtuda. Arvan, et 
mind ei lasta enne ära, kui khaan pole hetmani saadikut tagasi lasknud. Avalikult sellest 
ei räägita, kuid kõigest on näha, et see on nõnda. Ratsu, mis suur khaan hetmanile kingiks 
saatis, ning mõõga ja vaibad andsin üle pea-buntšuki-kandjale. Ratsut ta kiitis, kuid 
mõõga ja vaipade kohta ei lausunud sõnagi. Sellest on näha, et khaani arm hetmani vastu 
on tähelepanemata jäetud. Moskvalasi on siin rohkesti. Uusi tuleb järjest juurde. Ma olen 
siin küll hetmani kostil ning mind toidetakse nagu ikka suursugust saadikut, ka ei ole 


minu teenritel millestki puudust, kuid kõik uskmatute teod nagu ka nende sõnad on 
võltsid . . .»» 

Sebeši-bei vangutas pead. Pime viha pitsitas südant. Silme ees lõi virvendama. 
Läinud aastal poleks temaga Tšigirinis niimoodi räägitud. Kõik selle supi on Moskva 
keetnud. Moskva Venemaa! See'p see on! Ei, Tšingis-khaanil ega Batu-khaanil ei tohi 
olla kohta paradiisis. Allah ei anna neile andeks, et nad ei hävitanud Venemaad, ei 
tallanud seda maatasa nagu stepirohu. .. 

Kirjutaja läks ära. Suurtükkide kogupaukude kõma kadus Tšigirini kohale. Kellad 
vaikisid. Saatkonna majas on nagu surnuaial. Seimaanid on kogunenud võõrusesse. 
Sosistavad, ohivad. Sebeši-bei on püsti saatanaks läinud. Vaata et virutab veel sulle vihas 
jalaga kõhtu, kui talle meelepärane ei ole. Kuidas aga meelepärane olla? Uskmatud 
peavad end häbematult ülal. Vanasti oli saatkonna teenril lausa lust ja pidu. Kaupmehed 
andsid kaupa muidu, tänasid veel pealekauba, et vastu võtsid, palusid alandlikult saadiku 
ees sõnakese kosta, küsida, millega teda võiks teenida .. Nüüd aga on hädaohtlik üle 
plangugi vaadata. Tänaval seisab kasakate vahtkond püsside ja piikidega. Linna minna ei 
soovitata. «See on kardetav. Rahvas on teie, 

musulmaanide, peale tulist viha täis. Võivad maha lüüa. Parem jalutage oma Õues. 
Teil parem ja meil rahulikum,» ütlevad nad. 

Šaitaan neid teab, võib-olla räägivad tõesti tõtt. Soovivad head... 

Saadik Šebeši-beil on oma mured. Juba kolmandat päeva on kadunud saatkonna tõlk, 
Mustafa. Tõsi küll, tuttavaid on tal Tšigirinis nii palju kui soovid. Võimalik, et istub 
kuskil kindlas kohas ja hangib neid andmeid, mida Sebeši-beile praegu iseäranis vaja 
läheb. Nõnda mõtles saadik veel eile. Nüüd aga oli ta erutatud. Küsis järele jessauul 
Lissovetsilt. Jessauul käib iga päev hetmani nimel parimas, kuidas pan saadiku käsi käib, 
kas pan saadik ei tunne ehk millestki puudust või, hoidku jumal, kas pole talle midagi 
kurja tehtud. Jessauul andis saadikule lubaduse tõlk üles otsida, öösel tuli Mustafa ise 
tagasi. Hoolimata hilisest tunnist läks ta saadiku tubadesse. Sebeši-bei ärkas üles, kratsis 
oma karvast rinda ja kuulas haigutades Mustata kiiret vuristamist: 

«Peakirjutaja ei tahtnud mind ülepea jutule võtta ... » 

«Gjaur! Raisk!» kirus Sebeši-bei. «Oota sa! Küll ma sind veel lingu otsas 
Bahtšisaraisse vean!» 

Mustafa neelatas magadiskambri hapuks läinud õhku. Vaatas igaks juhuks ringi ja 
astus beile lähemale. 

«Kuid ma talitasin nõnda, nagu sinu hiilguse käsk oli, ütlesin su sõnad edasi kirjutaja 
teenri kaudu ja siis võttis ta mind vastu. Kirjutaja ütles, et niipea kui venelased Tšigirinist 
lahkuvad, tahab ta sulle midagi tähtsat rääkida, kavatseb ütelda midagi säärast, mille üle 
khaan suurt heameelt tunneb. Peale selle laseb kirjutaja sind hoiatada, kõrgeauline bei, et 
sa kurjadest inimestest eemale hoiaksid. Paljude sinu kirjade sisu, mis sa vesiirile läkitad, 
saab gjaur Kapusta teada.» 

«Kui ma teada saaksin, kes ette kannab, kisuksin sel ninasõõrmed lõhki, aheldaksin 
eluajaks galeeri külge!» 

Saadik sisistas viha pärast. Pähe turgatas mõte: võibolla on see tõlk Mustata ise? Ta 
otse puuris silmadega tõlki. Hubiseva küünlatule valgel tekkisid tõlgi näole roosad 
laigud. 

«Anna aega, kõrgeauline bei, küll saan teada, kes su teenritest äraandja on,» lausus 
tõlk lipitsevalt ja langetas silmad. 

«Ei, tema see ei ole,» lohutas end Šebeši-bei. «Kuid võib-olla on kirjutaja äraandja? 
Kahe otsaga gjaur!. . . Ka see on võimalik!» 

Koidupuhtel asus khaani saadiku Sebeši-bei käskjalg teele. Vahikasakas väravas 
kutsus vahisotniku. 

Martõn Ternovõi võttis seimaani käest vastu pärga-mendirulli. Nööri otsas oli pitser. 
Kõik oli korras. Nii pitser kui nöör. Ainult seimaani nägu ei meeldinud Ter-novõile. Tuli 
himu virutada sellesse kavalasse kiilavasse näkku. Kuid seda teha ei tohtinud: tatarlane 
oli saatkonna käskjalg, puutumatu isik. Muidu aga oleks teda puudutanud. . . Martõn 
andis kahetsustundega talle kaitsekirja tagasi. 

Kasakas lõi vihaselt vastu väravat. Tegi selle lahti. 

«Sõida ja ära enam tagasi tule,» soovis ta käskjalale kuuldavalt. 

Tjasmini taga punetas koiduvööt. Orus, kus kindluse müüride all seisid kobaras koos 
tared, kiresid kuked. 

Kapusta puudumine Tšigirinist oli Võgovskile meeltmööda. Kõigepealt ei kõnelnud 
hetman temaga nii erutatult. Ei teeks paha, kui Kapusta üleüldse enam tagasi ei tuleks... 
Viimasel ajal oli peakirjutaja üsna tihti selle peale mõtelnud. Tuli jälle oodata ja kes teab 
kui kaua. Riugas Tsõbenkoga, kellel tuli mõni päev türmis istuda, oli andnud soovitud 
tulemusi. Kui suure saladuskattega ka ei ümbritsetud seda munka, kes Vinnitsast toodi, 
läks siiski korda ta nime teada saada. 

Samal ajal muutus rahutuks kä Vatikani nuntsius Varssavis. 

Johannes Torrezi saadik tõi kroonihetman Potockilt vähelohutavaid teateid. Pärast 
Vinnitsasse jõudmist oli Jeremias Gunzel kadunud. Šlahtitš Oleksziczi jutu järgi 
otsustades olid Boguni kasakad munga kinni võt- 

nud. Nõnda arvas kroonihetman ise. Kuid see ei rahustanud nuntsius Johannes 
Torrezi. Kõne all ei olnud mõni harilik munk — Jeremias Gunzelist oli huvitatud paavst 
Innocentius ise. 

Negotsiant Jakob Rockart sai sel puhul Varssavist kirja. Rockart (juba kui pan 
Jastrembski) ilmus Võgovski juurde ja nõudis, et kirjutaja selle asja välja uuriks. 
Võgovskil polnud vaja midagi uurida. Ta teadis kõik, kuid ootas, kas maksab kohe sellest 
teatada, mis ta oli teada saanud. 

Tema oma huvid nõudsid kas Gunzeli vabastamist või kahjutuks tegemist. Seda 
taotleti ka Varssavis. Et teha lõpp peakirjutaja kõhklemisele, mis talle märkamata ei 
jäänud, ütles Jastrembski: 

«Kui Gunzelil keelepaelad valla päästetakse, siis vaevalt su pea veel kaela otsa jääb.» 

Võgovski ei vaielnud sellele sententsile vastu. 

«Võta arvesse, pan, et ma tean, kus Gunzel on.» 

Jastrembski koguni kargas tugitoolis ja haaras kramplikult peakirjutaja käest kinni. 

«Kus ta on?» 

«Türmis. Siin Tšigirinis.» 

«Ta tuleb vabaks teha.» 


«See on võimatu,» lahutas Võgovski käsi. 

«Kui tal suu lahti läheb, on halb.» 

«Ma mõistan. Kuid mis teha?!» hüüdis Võgovski ahastuses. 

Jastrembski kummardus päris peakirjutaja lähedale, nagu võiks keegi neid siin toas 
pealt kuulata. 

«Kui teda on võimatu vabastada, siis käsib püha kirik, et Jeremias Gunzel peab 
surema.» 

Võgovski lükkas käega Jastrembski õla kõrvale ja vaatas uurivalt, nagu midagi 
meelde tuletades, talle silma. 

«Ise ta niisugust sammu ette võtta ei julge, teda tuleb aidata,» ütles Jastrembski 
paljutähendavalt. «Ja seda peate tegema teie, pan Võgovski,» juba käskis, mitte ei 
palunud ta. 

Võgovski ja Jastrembski leppisid kokku. Oli vaja raha. Veel selsamal õhtul pärast 
jutuajamist sai Võgovski Jastrembski käest mõni tuhat zlotti. 

Edasi läks kõik koguni hõlpsamini, kui peakirjutaja oli ette kujutanud. 

Vangikoja ülevaataja sotnik Trohhim Nepiivoda armastas raha ega põlanud ka 
kangeid jooke. Kui Tsõ-benko kõrtsis, kuhu ta Nepiivoda kutsus, talle kõneles sellest, et 
ta võiks saada kinkekirja veski peale Kanevi lähedal, sai Nepiivoda aru, et peakirjutajal 
on teda tarvis. Pärast viiendat napsi läks jutt libedamini. 

Kaks päeva hiljem leidis aga vaht Jeremias Gunzeli kivipõrandalt surnult. Jesuiit 
lamas selili, käed laiali, siniseks tõmbunud ja paiste löönud keel kollaste hammaste vahel. 

Vaht tormas sotniku juurde. 

Nepiivoda vahutas vihast ja ähvardas võllaga kogu vahtkonda, et see oli andnud 
jesuiidile võimaluse end mürgitada. See oli niivõrd tähtis sündmus, et tuli sellest 
hetmanile ette kanda. 

--. Jakob Rockart otsustas pikemalt Tšigirinis mitte peatuda ja asus läbi Poola teele 
oma kodumaale Silee-siasse, nagu ta ise kõneles. Kaitsekiri, millel seisis peakirjutaja 
allkiri, tagas talle isikupuutumatuse. 

Kui Rockart oli ära sõitnud, läks Võgovski südd hoopis kergeks. Nüüd võis ta 
rahulikult Kapusta tagasi jõudmist oodata. 

... Khaani saadiku Sebeši-beiga jõudis peakirjutaja kokkuleppele. Kui ta beile peale 
käis, et sel aastal Rzecz Pospolitale appi ei mindaks, siis ei teinud ta seda muidugi 
sellepärast, et hetman nõnda tahtis, Võgovskil olid teistsugused plaanid. Praegu on sõja- 
väge palju ja hord saaks lüüa, teine asi on aga, ku; šlahtaga sõjaks läheb. Siis võib ka 
hordi hetmani kallale õssitada ja peale selle kasutada oma sidemeic vesiiriga selleks, et 
krooni- ja välihetman hästi taltsac oleksid. 

Peakirjutaja juttu kuulates ei teadnud Šebeši-bei, kas teda uskuda või mitte. Igatahes 
oli khaani saadikule päris selge, et kirjutaja on omakasu peal väljas. Lepiti kokku, et 
saadik annab vesiirile nõu Perekopi tagant mitte välja tulla. 

Peakirjutaja ei viivitanud hetmanile teatada, ei Sebeši-beilt on korda läinud nõusolek 
saada. 

Hmelnitski ainult mühatas vurrudesse ja vaikis. Ent nähtavasti oli ta kirjutajaga rahul, 
sest nõustus tema poole õhtusöögile minema, mille Võgovski korraldas Petsorski 
arhimandriidi Jossif Trizna Tšigirinisse tuleku puhul. 


19 


Läbi Tarkuse torni kitsa akna näeb vägev Krimmi khaan Islam-Girei, kuidas 
lainteharju vahumustritega hõbetades veeretab oma tormiseid vetevoogusid kärarikas 
Tšuruk-su. Tema lainete kohin siia torni ei kosta, kuid see-eest on siin kuulda Bahtšisarai 
kohal möllavate metsikute tuultepööriste ärevat undamist. Tuul painutab sihvakaid 
valgetohulisi kaski Tšuruk-su kallastel, õõtsutab küpresse ja paneb isegi Sarõ-guzeli püha 
basseini selge allikavee virvendama. Siit tornist näeb khaan hästi Bahtšisaraid, selle 
kitsaid tänavaid, avaraid platse, valendavaid mošeede müüre ja järsku teerada, mis 
sööstab üles hambulistesse mägedesse, sinna, kus sünge Tšufut-kalee kindluse sügavates 
koobastes raudvõrede taga ootavad tema otsust vangid. 

Khaani huultelt pääseb valla kaeblik ohe. Tšufut-kaleesse on järele jäänud vähe 
vange. Jassõr sulab kokku nagu lumi kevadel. Lossi keldrites on veel palju ruumi kulla ja 
hõbeda tündrite jaoks. Mursaade ja beide sõnakuulmatus kasvab. Tema kõrge isiku kohta 
öeldakse ulussides halbu sõnu... Ja millest see kõik tuleb? Islam-Girei teab, kuhu koer 
maetud on. Ega ta niisama heast peast ole Tarkuse torni tulnud, et Allahiga üksinduses 
kõnelda. 

Läbi kitsa torniakna, mis on suunatud itta, vaatab Islam-Girei laia maanteed, mis 
jookseb Dikoje Pole poole. Sealt on tulnud see häda ja viletsus. Selle oleks pidanud kinni 
pidama Perekopi taga, nüüd aga võib ta ilmuda viimaks veel Bahtšisarai müüride alla. 

Viha looritab khaani silmi, talle viirastub maanteel vaenlane — Šaitaan, 
kasakahetman gjaur Hmel. Katsu nüüd veel käskida teda jalgupidi suurtüki külge ahel- 
dada ja koeramaksaga toita või ta jalataldade 

nahk lahti tõmmata, selle alla peeneks hakitud hobuse-jõhvi riputada, nahk kinni 
õmmelda ja ta palja jalu ära lasta. . . Komberdagu siis... 

Islam-Girei mõistab: need ajad on möödas. Ei Allah ega khaani vesiir, kaval ja osav 
Sefer-Kazi, isegi mitte sultani diivan — keegi ei mõista nõu anda, kuidas talitada, et 
saada jagu gjaur Hmelnitskist, hordi hobuste kapjadega kogu ta maa sodiks trampida, 
suur jassõr võtta, noore sultani meel kaunite naisvangidega heldima panna, Poola 
kuningalt rikkalik bakšišš võtta, Hmelnitski ise aga hobuse saba külge siduda, ta 
Bahtšisaraisse lohistada ja oma käega ta silmad peast välja torgata ... 

Kuhu on jäänud need ajad, kus khaan Islam-Girei rõõmuga Tarkuse torni aknast 
Mustale maanteele vaatas? Veel läinud kevadel sel ajal nägi ta, kuidas sellel maanteel 
tuhandeid vange aeti, vankritel rikkalikku saaki veeti, tublide hobuste karju aeti. Nüüd 
on maantee lage, salapäraselt vaikne. Vaikus ning ärevus valitseb ka siin tornis. 
Aga khaani südamesse on Allah vist tõepoolest pääsukese pannud, ja arvatavasti sellest, 
ettal seal kitsas on, liigutab ta alatasa tiibu. Kui laseks ta sealt välja. Aga kuidas? Võib- 
olla pole südames mingisugust pääsukest ja kaval türklane Reis-efendi valetab ainult? 
Võib-olla tuleks tõepoolest kutsuda firentslasest arst, nagu soovitab türklane? Või 
tuleks lasta puhuda pasunaid ja minna leeriga sõjakäigule Perekopi taha, saata hord 
uskmatute linnade ja külade kallale? Võib-olla lendab siis pääsuke ise südamelt välja? 
... Ent koraan õpetab: midagi sessinases ilmas ei sünni ilma Allahi tahtmiseta. 
Nähtavasti on see Allahi tahtmine, et kurbus Bahtšisarai ümber oma musta varju 


laotaks, et suur sultan oleks tema peale pahane, et tal oleks vähe vange Tšufut-kalee 
koobastes, et vesiir kavaldaks, et mursaad sõna ei kuulaks ja, mis kõige hirmsam, — et 
gjaur Hmel on enese Moskva alla heitnud ja et Allah ei ole Tarkuse tornis Islam-Girei 
peas ühtegi tarka mõtet lasknud tärgata. 

Sellal kui khaan Tarkuse tornis Allahiga juttu ajas, ennast hurjutas ja endale selle 
pärast etteheiteid tegi, et oli lasknud ennast sündmuste käigust kaasa vedada, 

tuli eesotsas vesiir Sefer-Kaziga troonisaalis kokku khaani diivan. 

Ametlikult ning tähtsalt istusid khaani nõuandjad. Kedagi ei pannud imestama see, 
et askarid neid nii vara olid kokku kutsunud. Säärast asja on varemgi juhtunud, kui hord 
läks ootamatult suurele sõjakäigule. Kuid diivan teadis, et sõjakäigust praegu juttu ei tule. 
Khaani saadik Tšigirinis Sebeši-bei on jälle tähtsaid sõnumeid läkitanud. Hmelnitski 
polgud on Zolotarenko juhtimisel juba Smolenski alla jõudnud, polkovnik Bogun seisab 
suure väeosaga lõunas Bugi ja Dnestri vahel. Hmelnitski ise aga liigub vägeva sõjaväe 
eesotsas Umanisse, kuhu talle appi lähevad Moskva streletsipolgud. Peale selle kirjutas 
Sebeši-bei, et ta olevat ustavate inimeste kaudu kuulnud järgmist: Hmelnitski on kindlasti 
otsustanud, et niipea kui hord Perekopi tagant välja tuleb, paneb ta talle tee kinni Setši 
vägedega, kes ei lahku Hortitsast, alamjooksul kogunevad aga hulgused polku ja 
Tšigirinist on antud käsk neile sõjariistu ja paate anda. 

Šebeši-bei ei teata midagi rõõmustavat. Khaani nõuandjad lahutavad käsi. Löövad 
endale vastu lihavaid põlvi ja matsutavad suud. Pea-laekahoidja Karatš-mur-saa peab just 
nagu namaasi ja õõtsutab keha. Tema teab ehk paremini kui ükski teine khaani diivanist, 
missugune õnnetus on Bahtšisaraid tabanud. Khaani rahalaegas on kokku kuivanud. 
Istanbuli pole juba kolmandat maksu saadetud. Sultani suurvesiir Mustafa-paša on khaani 
peale kole vihane. Kaupmees Reis-efendi kõneles, et Istanbulis räägitavat, kas Islam- 
Gireil ei oleks mitte paras aeg puhkama minna... 

Laekahoidja Karatš-mursaa kõverdab huuli. Ta teab, mis puhkus see on! Kivi kaela 
või nuga südamesse. Ent kust võtta raha? Poolakatel puhub tuul taskutest läbi. Multjani 
vojevood toidab lubadustega, nurub ise raha võlgu. Transilvaania saadik Ferenc Redey 
kiitles, et raha tulevat varsti: Rooma paavst ise lakitavat. . . Saatku kas või Šaitaan ise, 
peaasi, et raha saaks. . . Oli ka lootust, et sel kevadel võtab hord jälle Ukrainast jassõri, 
kuid gjaur Hmelnitski ajas kõik kaardid segi. Kohe tuleb khaan, hakkab nõudma — raha, 
raha ja 

raha... Karatš-mursaa kehitab õlgu. Kust ta võtab raha? Tema asi on raha lugeda, 
mitte aga seda muretseda ... 

Kaplan-mursaa silub ainult põski. Aega raisata ei tohi. Tuleb kohe Perekopist 
sõjakäigule asuda. Tatarlased on end talvel ui ussides välja maganud, hobused välja 
puhanud, võib kaheksa päevaga Tšigirini all olla. Musta maantee ääres on juba rohi 
haljendama löönud. Võib Setšist ringiga mööda minna, alamjooksu mehi vältida, väikeste 
salkade kaupa laiali valguda, nendega kõik teed üle ujutada, põletada külasid ja linnu, kus 
aga saab, seal rüüstata ... Tulgu ainult türklased Aaso-vist ja janitšarid Belgorodist välja. 

Ühe silmaga Bektaš-bei irvitab ja hõljutab siidhalati hõlmadega. Eks tal olnud õigus, 
kui ta neljakümne kaheksandal aastal soovitas gjaur Hmelnitski kinni siduda, ta tuleriidal 
ära põletada ja temaga liitu mitte sõlmida. 


Kas on selle liiduga midagi kaotatud? Sefer-Kazi ei arva nii. Zaporoožlased ei kipu ju 
khaaniriigile kallale. Kuulavad hetmani sõna. 

«On jõudu kogunud,» ei tagane Bektaš-bei, «ja näitavad nüüd meile oma jõudu.» 

Sefer-Kazi ei räägi midagi. Kas see Bektaš-bei ka millestki aru saab? Poolakad ja 
kasakad on kuus aastat tut-tipidi koos olnud ja selle sõja läbi pole khaaniriik just vähe 
võitnud. Nad on teineteise kõri kallal purenud ja Krimmi hoopis unustanud. Kas pole 
mitte vesiir Sefer-Kazi kõik need kuus aastat tarka nõu andnud? Kuid temagi, tark vesiir, 
ei võinud ette näha seda sammu, mis hetman Hmelnitski kolm kuud tagasi astus. Nüüd 
on Perekopist välja minna hädaohtlik. Selles sõjas tuleb poolakate poole hoida, kuid ei 
tee paha pisut oodata. Istanbulist ei ole veel kirju, sultani suurvesiir vaikib. Bahtšisaraisse 
on tulnud Multjani, Transilvaania ja Poola saadikud ja eile saabus Tšigirinist 
Lavrin Kapusta. Varsti jõuab kohale Moskva saadik stolnik Fjodor Ladõzenski. Olevat 
ainult vangivõetud venelaste saatuse pärast mures. Kuid kas ta tõesti nii pika teekonna 
sääraste pisiasjade pärast ette võttis? Ja Sefer-Kazi otsustab mitte kiirustada. Khaani 
kärsitusel 

on oma põhjus. Khaan kardab, et viimaks võtab Istanbulis maad arvamine, nagu oleks 
tema kõiges selles süüdlane, mis lõunas aset on leidnud. Kui niisugune arvamine seal 
kindla põhja leiab, ei ole siis Islam-Girei enam Krimmi khaan. Ega Islam-Girei järeltulija 
Meh-med-Girei teda, Sefer-Kazit, niisama heast peast oma õpetajaks hüüa. 

Khaan andis käsu kutsuda suureks nõupidamiseks diivan kokku. Sefer-Kazi sellele 
vastu ei vaielnud. Ta teab ette, et khaan hakkab kogu diivani ees teda süüdistama. Ta 
teab, et khaan käskis just selleks kutsuda türgi kaupmehe Reis-efendi, nagu ta teab ka 
seda, et Reis-efendi pole Bahtšisaraisse tulnud ainumalt äriasjus. Sefer-Kazi teab, et Reis- 
efendi on Mehmed-Köprili juures suures lugupidamises, aga Mehmed-Köprilist saab 
täna-homme Türgi sultani Muhhammed IV-nda suurvesiir. Sefer-Kazi teab hästi ka seda, 
et peakirju-taja Võgovski unistab hetmaniks saamisest ja loodab Hmelnitski käest 
hetmanikeppi ära kiskuda, et aga seda hetmani käest kätte saada, tuleb Hmelnitski eluiga 
lühendada. 

Jaa, Sefer-Kazi teab palju. Tema silmad näevad kaugele, kõrvad kuulevad hästi. 
Ainult üks kord selle kuue aasta jooksul, kus ta on vesiir, on Sefer-Kazit ta silmad alt 
vedanud: seda, mis leidis aset Perejaslavis, ta ette ei näinud. Ja just sellepärast pole Sefer- 
Kazi täna nii enesekindel nagu muidu, kui kogu diivan kokku tuleb. 

-.. Ukse tagant on kuulda raskeid samme. Nägematud askarid lükkavad samet- 
eesriide kõrvale. Mursaad ja beid kummardavad maani, ainult Sefer-Kazi vaatab ukse 
poole. Ent see ei ole veel khaan. On ainult tema ihukaitsja neeger Sambu. Silmavalgeid 
välgutades teatab ta korisevalt vuristades: 

«Suur khaan on Tarkuse tornist alla tulnud ja seraili oma vanema naise juurde 
läinud.» 

Sefer-Kazi neelab naeratuse alla. Khaan tahab, et diivan arvaks — ta on rahulik ning 
teab, kuidas talitada. Ta ei ole ilmaaegu kogu hommiku Tarkuse tornis olnud. Allah on 
talle tarku mõtteid andnud ja khaan ruttas nüüd oma vanema naise juurde, et talle Allahi 

nõuandeid usaldada. Tarkuse tornis on ta uuesti leidnud eile kaotsi läinud tasakaalu. 
Khaan tahab, et diivan arvaks nõnda. Ent kui nõnda arvab Karatš-mursaa või Kaplan- 
mursaa, ei arva nõnda ometi Sefer-Kazi. 


Ja kui khaan Islam-Girei mõne aja pärast troonisaali tuleb ja kullaga tikitud patjadele 
taevassinise baldahhiini alla istub, tundub talle viivuks, nagu oleks ta kaotatud tasakaalu 
tõepoolest tagasi saanud. Nagu ei oleks mingisuguseid muresid ja nagu läheks kõik 
vanasoodu edasi. Diivan kuulab alandlikult ära khaani targad sõnad. Askarid viivad kiir ] 
algsete hobuste seljas laiali ta fermaani. Vasksed pasunad ulussides hüüavad sõjakäigule. 
Asuvad sõjakäigule Nogai, Buzuluki, Budžaki ja Perekopi hord. Sadade miilide ulatuses 
kattub kevadine stepp sinkjashalli tolmuga. Läheb sõjakäigule khaani ihukaitsevägi. Igal 
mehel kaks või kolm hobust. Viiskümmend tuhat vibu, viiskümmend tuhat karastatud 
damaskuse terasest mõõka! Kauge sõjakäik, õnnerikas sõjakäik, rikkalik jassõr... 
Tulelõõm vaenlase maa kohal. Kärsahais kõditab Islam-Girei ninasõõrmeid. Seal nad 
tulevadki mööda tallatud Musta maanteed, need tuhanded korrad tuhandeid vange. 
Sultani vesiir ise ruttab Istanbulist Bahtšisaraisse, et vastu võtta võidurikast Islam-Gireid. 
Nii oli neljakümne kaheksandal aastal, nii oli neljakümne üheksandal, nii oli viie- 
kümnendal ja viiekümne esimesel aastal... Nii oleks võinud olla ka käesoleval 1654. 
aastal, kui poleks olnud Perejaslavi Raadat. Kes pani Hmelnitskile selle mõtte pähe? 
Allah ise on ju ette määranud, et gjaur Hmel peab igaveseks Krimmi khaani 
tribuudimaksjaks jääma. 

Pilguga, mis midagi ei näe, vaatab khaan üle silmili langenud targa diivani laiast 
veneetsia aknast välja. Ta südant närivad rusuv nukrus, kibedad eelaimused, kustutamatu 
kättemaksuiha ja pime viha. Ent kuidas talitada? 

Diivan ootab tarka juttu. Tundub, nagu oleks iga silmapilk lõhkemas verkjassinine 
ihunahk laekahoidja Karatš-mursaa ümaral kuklal. On vist liiga palju varastanud, see 
Karatš-mursaa. Raskelt ja vihinal hingab Kaplan-mursaa. Sefer-Kazi vaikib ja vaatab 
aupaklikult 

khaanile otsa. Mis aga sünnib praegu khaani venna Mehmed-Girei tubades? Miks 
käib tema pool Reis-efendi? Mis juttu nad vürflimängu juures ajavad? Miks vaikib sellest 
vesiir, kes näeb ja kuuleb kõik? Miks? Tuhandeid kordi «miks»! Kes on selles süüdi, et 
Vägevuse Kalju, nagu tema khaaniriiki paljudes maades hüütakse, on vankuma löönud? 
Kes? Muuseas, khaan teab, kes. Dikoje Pole kauge kangastuse tagant näeb ta selgesti 
seda linna ja seda maad, kuhu ta juba ammust aega unistab minna igavese võitjana, see 
maatasa põletada, paljaks rüüstata, igale Moskva Kremli väravale oma kilp lüüa ja sinna 
oma mursaa valitsema panna, | nii et sultan Muhhammed IV ise, see tattnina, koos oma 
diivaniga kadedusest lõhkeks. 

Khaan õõtsutab end patjadel ja hõõrub käsi. Hingeline tasakaal ei tule nii ruttu tagasi. 
Tegelikult seda ei olegi, on ainult tehtud rahulikkus. Ei Karatš-mursaa ega Kaplan- 
mursaa, ei kaval türklane Reis-efendi, Mehmed-Köprili nuhk ja sultani koer, ega isegi 
Sefer-Kazi tohi teada, mis khaani südame ärevile on ajanud. Khaan plaksutab kergelt 
käsi, surub kõvasti kokku. litsutud huultele midagi naeratusetaolist ja ütleb: 

«Meie targad nõuandjad, meie khaaniriigi kuulsusi rikkad rüütlid ja meie suure 
sultani, võrdlematu Muhhammed Neljanda ustavad tribuudimaksjad (see oli sihilikult 
Reis-efendi jaoks), me tervitame teid ja soovime teile kõige paremat tervist ning palju 
aastaid.» 

Khaani silme ees vilksatavad valged lihavad käed, mis surutakse otsaesisele, huultele 
ja südamele ... Kõik 1 läheb kindlaksmääratud korra järgi. Khaani võim on : kõigutamatu, 
tema vägevus äravõitmata. Troonisaali [taevassinise lae all särab poolkuu nagu vanastigi. 


Paljastatud mõõkadega askarid seisavad uste kõrval. [Hüüavad muezzinid minarettides. 
Võõrastest riikidest [on kuus saadikut tähtsate asjade pärast khaan Islam-Girei juurde 
tulnud. Kõik näib olevat nagu vanasti, Ikuid siiski ei ole see nii. 

Võib petta beisid ja mursaasid, võib hoida alandlikkuses hordi lähedasi ja kaugeid 
ulusse, on ka, millega Istanbuli tähelepanu kõrvale juhtida, kuid khaan ei saa petta 
hetman Hmelnitskit justament 

samuti, nagu ei saa petta Moskva tsaari. Seda teab khaan niisama hästi kui vesiir ise. 
Ehk vesiir küll teeb näo, nagu usuks ta khaani sõnade vägevusse ning tarkusesse, tabab 
Islam-Girei Sefer-Kazi hõredate vurrude all kiirelt kaduva muige ja silmist sädeme- 
torkeid. 

Lõhnaained, mis seimaanid on söepannidele heitnud, kõditavad meeldivalt 
ninasõõrmeid. Kevadpäike piilub taevassinise baldahhiini alla, kus, jalad risti, istub 
patjadel Islam-Girei. 

«Meie kutsusime teid siia selleks, targad nõuandjad,» kõneleb ta pärast pikemat 
vaikimist, «et pidada nõu, kuidas talitada Multjani ja Transilvaania saadikutega,» — 
khaan alustab sihilikult kaugelt, see torkab ka Sefer-Kazile silma, — «Moskva ja Poola 
saadikutega, samuti hetman Hmelnitski saadikuga. Meie teame, et Hmelnitski on oma 
seaduslikust monarhist, Rzecz Pospolita kuningast Jan-Kazimierzist lahku löönud, end 
kõigi oma linnade ning ulussidega Moskva tsaari alamaks andnud ja läheb nüüd koos 
temaga sõtta Rzecz Pospolita vastu. Kuningas Jan-Kazimierz palub meid hordiga appi ja 
tõotab suurt jassõri ning panist; sedasama paluvad Transilvaania ja Multjani saadikud. 
Hmelnitski saadikuga ei ole me veel kõnelnud. Moskva saadik, nagu me teame, hakkab 
muretsema selle eest, et meie annaksime tagasi kõik vene vangid, kes on võetud piiri- 
äärsetelt maadelt Putivli ja Sevski vojevoodkonnast, samuti vene kaupmehed, kes on 
võetud kinni Kaffas ja Gezlevis. Kuidas te soovitate meil talitada?» 

Nii nagu kord ette näeb, valitseb üks minut vaikust. Siis kõneleb kähiseval häälel 
Kaplan-mursaa, aastate poolest kõige vanem mursaa: 

«Mida ütles sulle Allah, tark khaan, kui sa temaga Tarkuse tornis juttu ajasid?» 

«Allah ütles,» lausub Islam-Girei vaguralt silmi pööritades, «et tuleks oodata!» 

Khaan vaatab teraselt oma diivanit ja uurivalt vesiiri, püüdes aimata, missugust 
muljet ta sõnad avaldavad. Mõningate tundemärkide järgi näeb ta, et neid sõnu vesiir 
temalt ei oodanud. 

«Allah andis nõu,» kõneleb Islam-Girei edasi, «kõik 

võõramaa saadikud ära kuulata, saata meie suurele sultanile Istanbuli kiri ja paluda 
temalt nõu. Meil tuleb talitada nõnda nagu ütleb meie sultan, suur ning vägev 
Muhhammed Neljas.» 

Vasksetes kohvikannudes aurab kohv. Söepannidel õõguvate lõhnaainete aroom 
kõditab ninasõõrmeid. Kevadpäike piilub taevassinise baldahhiini alla, kus patjadel 
istub Islam-Girei. Khaani sõnad on Sefer-Kazile ootamatuseks. Seda äeb khaan hästi. 
Tema terase pilgu eest ei jää varju ae vait märgatav õlgade kehitamine ja kõhule ristatud 
õrmede võpatamine, kuigi Sefer-Kazi värvita silmad n liikumatud ja vahivad khaanile 
näkku. «Halb mäng,» mõtleb vesiir. 


«Poola vange toita hästi,» käsib khaan äkki, «võtta neilt jalarauad ja ahelad ära. Õhtul 
kutsuda minu uurde Transilvaania kuninga saadik, ajan temaga juttu, homme aga 
kutsu lõunale hetman Hmelnitski saadik.» 

Vesiir laiutas ainult käsi, pilgutas silmi: eks khaani tarkus ole ju ärarääkimatu. 
Karatš-mursaa matsutas ettevaatlikult suud, Reis-efendi luksatas, Kaplan-mursaa ajas 
huuled prunti ja silitas oma ümaraid naiselikke põlvi. Vaikimme kestis. Üks, kaks, 
kolm minutit... Liivakellas väikesel madalal laual sahiseb liiv. Ülemisse poolde on seda 
jäänud ainult natuke järele. Kui viimased kuldsed liivaterad on alumisse poolde jooksnud, 
tõusevad mursaad, beid ja vesiir püsti. Nõupidamine on siis lõppenud. Kuid khaan 
keerab klaasi järsult ümber, ülemine pool on jälle liiva täis. Sefer-Kazi liigutab kõhu 
peal sõrmi. Khaani nägu valgub verd täis. 

«Kes kinnitas mulle, et Hmelnitski ei heida ennast Moskva alla? Et ta jääb igaveseks 
meie tribuudimaksjaks?» 

Vaikus. Khaani karm hääl vaibub nurkadesse, selle matavad seinad, mis on vaipade ja 
taevassinise adama-šoKiga kaetud. 

«Kes lubas vastutada oma peaga, et Hmelnitski ei saa kunagi jalgu alla? Et ta pole 
ilma hordita punast krossigi väärt?» 

Khaani hääl katkeb ja väriseb. Karatš-mursaa tõmbab raskelt hinge tagasi. Reis-efendi 
ohkab aupaklikult. Mitte just ilma mõnuta vidutab Kaplan-mursaa kavalalt vesiiri poole 
silmi. Vesiir Sefer-Kazi vaatab aga baldahhiini, mille kattele on välja õmmeldud kuldne 
lõvi. Vesiirile paistab, nagu noogutaks lõvi talle pead ja julgustaks teda: «Ei ole midagi, 
ära kurvasta, küll läheb üle. Kuuled sa siis esimest korda khaani vihaseid sõnu? Aeg 
kaotab viha, ja mis see khaan ilma sinuta ka on? Olen ju näinud ja kuulnud hullemaidki 
asju!» Ja vesiir vaikib. Niisugustel puhkudel, kus khaan on tulnud Tarkuse tornist alla 
maruvihasena, peab vaikima ja ootama. 

«Ja kes kinnitas,» küsib khaan sapiselt, «et Moskva ei hakka Poolaga sõdima ega 
abista Hmelnitskit? Mida pean ma ütlema suurele sultanile? Suurvesiirile?» 

Khaan keerab jälle liivakella ümber ja vesiir kehitab jälle õlgu. Magadiskambrist 
kuuldub Sarõ-guzeli purskkaevude veepladinat, akende all õõtsuvad küpressid. 

«Ma ootan!» Islam-Girei silmad puurivad Sefer-Kazi kortsus näkku. 

Peab rääkima. Kauem vaikida ei maksa. Isegi lõvi seal baldahhiinil on jätnud oma 
säsise peaga nooguta-mise, nagu valmistuks ta kuulama, missuguste sõnadega vesiir 
khaani viha peletab. 

«Tark khaan, pärl sultani kroonis, muhamedi usu teemant, islami kuulsuse täht, Poola 
kuninga ja Moskva tsaari hirm, mõistuse pikne ja mehisuse kalju .. .» 
et sa mulle luiskaksid?» Suu ammuli, tõusis khaan põlvili ja vehkis vihaselt enda ees 
rusikatega. «Mis loba see on — pärl, teemant. .. Ma annan käsu su pärlid ja teemandid 
ära võtta, sul rind lahti lõigata ja su jõle süda koertele heita. Sina, just nimelt sina oled mu 
riigi hukatusse viinud! Sina oled süüdi, et gjaur Hmelnitski on Moskva alla läinud, sina 
oled süüdi, et Hmelnitski hulgused peksid läbi nogai tatarlased ja võtsid vangi Širini 
vürsti, sina oled süüdi, et sultan ja suurvesiir minuga rahul ei ole 

ja tahavad khaani troonile mu venda Mehmedit panna ... » 


... ISlam-Girei rääkis juba säärast, millest ta ei oleks tohtinud kõnelda, kuid ta ei 
suutnud ennast taltsutada. Kõigis õnnetustes oli ta valmis pidama süüdlaseks ainult 
ühte. Ent seegi khaani vihapurse ei viinud Sefer-Kazit segadusse. Ainult Kaplan- 
mursaa ja Karatš-mursaa läksid näost valgeks. Kui khaan nõndamoodi oma vennast 
Mehmedist räägib, on lood päris halvad. Kui Mehmed-Girei troonile astub, ei siis 
Karatš-mur-saast ega Kaplan-mursaast enam lugu peeta ... Reis-efendi väristas 
kaastundlikult habet. Mis temal sellest on! Tema sõidab Istanbuli. Orje on Krimmis 
niikuinii vähe. Khaani võim on üürike. Hea, et Arbati, Perekopi, Jenikalee, Gezlevi ja 
Kaffa kindluses sultani garnisonid seisavad. Khaani seimaane ja askareid sinna ei lasta. 
Sel kevadel asusid sultani janitšarid valvele Inkermanis, Mangušis, Balaklavas ja 
Sudakis. Ega Kaffat nüüd ilmaaegu Väikeseks Istanbuliks hüüta. Khaan Islam- 
Gireile on jäänud ainult Bahtšisarai ja stepi-ulussid. Khaan küsib Reis-efendilt raha, 
lubab suurt jassõri. .. Aga kus see jassõr on? Võib-olla toovad poolakad tõepoolest oma 
maksu ära, siis pudeneb ka Reis-efendi laekasse midagi. Ta kuulatab, mida räägib vesiir, 
ja jõuab otsusele: vesiiri hommikune nõuanne veel veidi Bahtšisarais viibida ei olegi 
ehk halb. Sellest on tulu ka Sefer-Kazil. 

«Suur khaan,» otse puistab sõnu Sefer-Kazi, «sinu viha on ilmaaegne. Fortuuna ei ole 
meile kauaks selga pööranud. Miks oled sa oma vägevuses kõhklema löönud? See on 
asjata. Vaata, kui palju saadikuid sinu õukonnas on: Moskva ja Poola saadik, Multjani ja 
Transilvaania saadik. Hmelnitski on su juurde koguni oma parema käe Lavrin Kapusta 
läkitanud, see tähendab midagi. . . Minu pead maha võtta on kerge, aitab ainult ühest sinu 
sõnast ja mu pea kuulub sulle, see on teada, kuid vaenlased just selle eest hoolitse-vadki, 
et sul ustavaid teenreid vähem oleks. Tuleta meelde, Zborovi all andsin sulle head nõu ja 
Beres-tetško all võitsime samuti meie, et aga Batogi all hästi ei läinud, siis seal tegid 
meile kahju kurjad 

vaimud ... Sa mõtle järele, Hmel pole enam see mis enne, kasakad samuti mitte... 
Nüüd nendega sõdida on teine asi kui aastat viis tagasi. Sukani suurvesiir soovitab 
oodata. See on tark nõuanne. Mingu poolakad moskoviitidega nattipidi kokku. Vahele 
segab end veel Rootsi kuningriik, valahhid ja ugrid tormavad peadpidi kokku... Ja siis 
jõuab kätte meie aeg. Kevad läheb mööda, meie hobused kosuvad karjamaadel nagu vaja, 
mehed hakkavad isu tundma, tühja kõhuga on aga kergem sõdida, sinu buntšuki all saab 
olema kolmsada tuhat meest. Võtame rikkalikku jassõri, suure panise nii Moskvalt kui 
poolakatelt, Hmelnitski toon ma aga lingu otsas Bahtšisaraisse, olen valmis selle peale 
oma pea andma.» 

Islam-Girei kiristas hambaid ... Nüüd noogutas vesiir peaga Reis-efendi poole: 

«Meie külaline ja sinu poolehoidja Reis-efendi annab meile raha laenuks. Misjaoks 
jassõri ja vange uskmatutele kaupmeestele anda, anname kõik temale, las tema müüb 
edasi... » 

Islam-Girei noogutas nõusoleku märgiks. Naeratas Reis-ef endile. 

«Oota, kaupmees, saad minult oma haaremi jaoks imekauneid iludusi. Ukraina naised 
on ennenägematult ilusad ja töös vastupidavamad kui härjad. Päeval on neist kasu 
majapidamises, öösel aga selge rõõm ... » 

Khaan naeris vaikselt. Äike oli möödas. Kaplan-mursaa tõmbas hinge tagasi. Sefer- 
Kazi pilgutas lõvile silma. Karatš-mursaa hõõrus käsi. Räägi mis tahes, aga vesiiril pole 
õlgadel puupea, vaid tubli pea. Ainult Bektaš-bei vidutas pahaselt silmi. 


Islam-Girei laskis kõigil minna, käskis jääda ainult vesiiril. Asjata seisis eunuhh 
Selim hinge kinni pidades terve tunni põlvili ja surus hallidesse karvadesse kasvanud 
kõrva vastu suitsetamistoa õhuauku. Vesiir kõneles vaikselt, khaan aga vaikis. 

Magadiskambri ukse ees seisid paljaste mõõkadega valvel askarid. 

-.. Oma eluruumides lossi idavärava peal mängis khaani vend Mehmed-Girei türgi 
kaupmehe Reis-efendi 

ja Firenze arsti Julianus Gabelettoga vürflit. Hundi-kihvad irevil, kraapis ta osavalt 
kuldtaalreid kokku.. Pea viltu, kuulas ta lipitsevat juttu oma vaprusest, sultani vesiiri 
heatahtlikkusest tema vastu. Kui aga Reis-efendi vait jäi, hakkas Mehmed oma venda 
Islam-Gireid kiitma. Reis-efendi pilutas valkjaid ripsmeid. Mehmed müksas talle 
rusikaga ribikontide vahele ja kukkus laginal naerma. Ettevaatust kõrvale jättes ütles 
Reis-efendi: 

«Kui khaaniks saad, ära unusta, et olen sinu ustav teener...» 

Mehmed-Girei jättis naermise. Vaatas kuhugi üle türklase pea. Kargas püsti, oli 
välkkiirelt ukse juures ja tõukas selle järsult lahti. Ukse taga ei olnud kedagi. 

Julianus Gabeletto tähendas heakskiitvalt: 

«Ettevaatus ei tee kunagi halba. Euroopas peetakse seda tarkuse, mitte aga arguse 
tundemärgiks.» 

Mehmed-Girei istus vaibale. Heitis firentslase poole tänuliku pilgu. Reis-efendi 
katsus oma lihavate sõrmedega vürfleid. Gabeletto kõneles: 

«Euroopas tahetakse ammu kuulda saada Krimmi khaaniriigist. Keiser Ferdinand 
Kolmanda õukonnas pärisid impeeriumi aukandjad prints Mehmed-Girei üle järele ... » 

Mehmed-Girei ihunahk põsenukkidel tõmbus pingule. Reis-efendi lükkas vürflid 
enda eest ära. Kraapis käega kuldtaalrid kokku. Julianus Gabeletto hüpatas peopesal 
kollast vürflit ja ütles usaldavalt: 

«Minu õpetaja jutustas mulle, mis kombel Prantsuse õukonnas lühendati Orleansi 
hertsogi elu, kes oli veel agaram vürflimängu armastaja kui khaan Islam-Girei.. Vürfleid 
niisutati surmatoova mürgiga. Auramisel mõjus see pikkamisi, kuid surmavalt. Jätkus 
sellest, et prints kolm korda vürflit mängis, kui ta juba haigeks jäi ja varsti ära suri.» 

Reis-efendi ajas suu ammuli. Mehmed-Girei vaatas imeliku pilguga firentslasele otsa 
ja tõstis siis pilgu türklasele. See mängis kuldtaalritega, köhatas. Mehmed vaatas uuesti 
Gabelettole otsa. Firentslase piklik nägu avaldas aupaklikkust — ja see oli ka kõik. Kuld 
ei võlunud enam Mehmed-Gireid. Ta lükkas vürflid 

endast eemale ja tõusis püsti. Islam-Girei kutsub igal hommikul teda vürfleid 
mängima. Khaanile meeldib, kui vend talle kaotab. Mis oleks, kui talitada nii, nagu 
firentslane rääkis? Võib-olla kõneles Allah ise praegu tema suu läbi. Mehmed-Girei käed 
värisevad. Peas mõlgub ahvatlev mõte: ainult kolm päeva ja Islam-Girei läheb hingusele 
Allahi juurde... 

Mehmed heitis arsti ja kaupmehe poole uuriva pilgu. Need kargasid püsti ja hakkasid 
lahkumiskummardusi stegema. 


20 


Tšufut-kalee kaljude kohale tõusid äikesepilved. Lossi idaväravas puhuti pasunaid. 
Khaan Islam-Girei istus kuldniidiga tikitud padjal. Ta kollased sõrmed olid vaheliti 
ümarikul kõhul. Khaan teadis: praegu sõitis väravast läbi saadik Lavrin Kapusta. Mõnel 
muul ajal poleks hetmani saadikut pasunate puhumisega vastu võetud. Miks saatis 
hetman Bahtšisaraisse just Kapusta? Miks ei saatnud ta Võgovskit või Janenkot? Khaani 
südames võtsid aset kurjad eelaimused. Kuid ta püüdis ennast lohutada sellega, et sada 
tuhat mõõka pole naljaasi. Kui nelisada tuhat hobusekapja vastu maad trambivad, võib 
maapind sellest vappuma lüüa. 

.. .Tšigirini linna ataman, hetmani saadik Lavrin Kapusta istub tatarlaste kombel 
Krimmi khaani ees. Tema ja khaani vahel on madal pärlmutrist inkrustatsioonidega laud, 
selle peal hõbetaldrikutel ümmargused suhkruga üleriputatud apelsinilõigud, 
hõbekarikates aga vahutab kumõss. Helesinine kuntušš tagasikää-natud varrukatega, mis 
on kullaga tikitud, istub hästi saadiku õlgadel. Tal on mõnus naerunägu ees, erksad 
silmad, peenikesed ülespidi keeratud otstega vurrud, kuni sinenduseni raseeritud põsed ja 
päevitanud sügavate kurdudega otsaesine. Ta kõneleb tatari keelt vabalt. Tõlgil pole 
midagi teha. Khaani kiiret juttu kuulates langetab saadik silmalaud, kui aga ise kõneleb, 
vaatab ta Islam-Gireile otse silma, nagu poleks ta neetud gjauri teener, vaid vägeva 
kuninga või keisri 

saadik. Vesiir Sefer-Kazi istub kõrval, käed risti rinnal. Ta vaatab, varitseb ja ootab 
endale sobivat silmapilku. 

Kumõss on juba ära joodud, apelsinid ära söödud, seimaanid on juba hõbeliudadel 
vesipiibud toonud. Varsti on aeg lõunat süüa. Kaugemal on järidel valmis pandud käte 
pesemiseks vesi hõbetirinates ja puhtad käterätikud. Äikesepilv on Tšufut-kalee tippudelt 
alla veerenud ja khaani lossis on läinud pimedaks. 

Lavrin Kapusta silmitseb khaani sünget, pahast oiägu. Huvitav, mis laulu sa 
nüüd laulad? Kuhu on jäänud sinu upsakus? Ei, pole sul nüüd enam seda kõrkust, mida sa 
näitasid Zborovi ja Berestetško all. Sinu ees ei istu nutte khaani tribuudimaksja, vaid 
saadik, kelle isik on puutumatu. Ära katsu näpugagi, kui ei taha endale õnnetust kaela 
kutsuda. Oota, aasta või paari pärast läheb see lugu veelgi täbaramaks. Hetman oli just 
nagu Tšigirinis ette aimanud, millest Bahtšisarais läbirääkimised algavad. Nõnda ka läks. 
Esiotsa vesiiri kavalused. Mõistaandmised bakšišist. Siis lipitseva Karatš-mursaa 
maosusin, eunuhh Selimi tähendusrikkad märkuandmised ja jutuajamine türgi 
kaupmehe 'Reis-efendiga, mis oli täis salapäraseid sõnu. Aga Tšufut-kalee koobastes on 
hallitanud müüride külge aheldatud tuhandeid vange, kes vaevlevad seal mädanenud 
õlgedel ei tea juba mitmendat aastat. Pärgamendile kirjutatud nimekirjas saadiku laekas 
seisab kaks tuhat nime. Hetman käskis järeleandmatult nõuda, et vangid tagasi antaks. O- 
jaa, olid ajad, millal sinu khaanilik tahtmine ka meile seaduseks oli. Egas Danilo Netšai 
asjata TŠšigirinis kisanud: «Kelle poolt khaan, see on pan!» Tegi hetmanile etteheiteid. 
Kadunu ei näinud kaugele ette. Hmel ütles juba tookord: «See ei kesta kaua.» Ta pidas 
oma sõna. Tegi selle tõeks. Nüüd võib khaani ees istuda jalad ristis, kumõssi rüüpida, 
suhkurdatud apelsine peale süüa, nõus olla või vastu vaielda, äärmisel juhul vaikida, kuid 
paluda ei ole vaja. 

Justkui aimates Lavrin Kapusta mõtteid, alustas Islam-Girei ääri-veeri mööda. 


Kes ei teaks tema vennalikku sõprust Hmelnitski vastu? See oli ju tema, kes 
neljakümne kaheksandal aastal hetmanile oma abistava käe sirutas. Ta andis 

Tugai-beile käsu Perekopi hordiga Zoltõje Vodõ all välja astuda. Aga kes seisid 
Zborovi all õlg õla kõrval kasakatega? Kes tuli Berestetško alla hordiga, milles oli sada 
viiskümmend tuhat meest? Kas sellest on veel vähe, et teid uskuma panna khaani 
heatahtlikkusesse kasakate ja nende hetmani vastu? 

«Ja iga kord müüsid sa meid ära,» on saadikul tahtmine khaanile vahele öelda, «iga 
kord näitasid sa poolakatele selga või sõlmisid nendega mingisuguse lepingu, müüsid 
meid ära hea bakšiši eest.» Kuid Lavrin Kapusta vaikib. Rääkigu Islam-Girei pealegi. 
Nõrgem on alati jutukam. Sõnakõlgastega ei saa oma ärevust varjata. Tõuseb tuul, pühib 
kõlkad minema ja paljastab su jõuetuse. 

Ei! Säärast asja poleks ta Hmelnitskilt oodanud! Islam-Girei on kurb. Ta sõnades 
kõlab pigem kurtmine kui võimuka khaani etteheide. 

«Misjaoks Hmelnitski end Moskva tsaari alla heitis? Moskva on meie ammuaegne 
vaenlane. Selle Raada üle Perejaslavis on paljud tsaarid ja kuningad pahased. Hetman 
talitas halvasti. Ettevaatamatult. Kas poleks parem kuningas Jan-Kazimierziga jälle ära 
leppida? Kuningas kinnitab Zborovi traktaadi. Saab olema kakskümmend tuhat 
registrikasakat. Šlahta laseb seimi kasakkonna esindajad. Moskva on ainult hulgustele ja 
pööblile meeltmööda. Nende kuulda võtmine toob ainult häda ja viletsust. Hetmanil pole 
veel hilja aru pähe võtta. Ka sultan on hetmani peale pahane. Kuidas võis ta nõndamoodi 
talitada, ilma et oleks suure sultani käest küsinud? Rootsi kuningriik,» — ka see on khaa- 
nile täpselt teada — «pole samuti hetmani teguviisiga rahul. Aga poola panid, senaatorid 
ja kuningas Jan-Kazimierz ei jää ilma peal enne rahule, kui on Ukraina jälle tagasi 
saanud. Siis ärgu hetman enam oma saadikuid khaani juurde abi paluma lakitagu. Oli aeg, 
kus elasime leplikult nagu vennad. Parem oleks koos het-maniga Moskva vastu minna. 
Ühes leeris meiega oleksid nii sultan kui Rzecz Pospolita kuningas, nii Rooma keiser kui 
Valahhia ja Multjani hospodar ja veel Transilvaania vürst Räkoczy. .. Kui aga hetman 
mõistuse juurde ei tule, kutsub ta endale suure õnnetuse 

kaela. Ei suuda seda ära hoida ei Moskva tsaar ega Moskva streletsid.» 

Islam-Girei jääb vait, puhib tusaselt. Peas puurib mõte: «Kelle ette puistasin oma 
sõnade pärle? Kelle meelt püüdsin käänata? Aga kas saakski teisiti?» 

Sefer-Kazi tähendab auväärselt: 

«Pan saadik kuulis tema kõrgeauliku khaani headest kavatsustest. Pan saadik näeb — 
suur khaan hoolitseb kasakate ja hetmani huvide eest, pööblit võib .aga hetman alati hordi 
abil taltsutada. Meil on hetma-niga rahu ja sõpruse leping, tema aga andis ennast Moskva 
alla. Kuidas säärast asja mõista?» 

«Nõnda, nagu asi tegelikult on,» vastas Lavrin Kapusta vaikselt. «Meie sõjaga teie 
maale ei kipu. Mina tulin sinu juurde, kõrgeauline khaan, et hetman Hmelnitski nimel 
ütelda: tema, hetmani, kõrva on jõudnud kuuldused, et sina, kõrgeauline khaan, mõtled 
kogu hordiga Moskva riigi vastu sõtta minna. Hetman käskis mind tema nimel ütelda: kui 
sina, kõrgeauline khaan, lähed kas ise või saadad kedagi oma sõjaväega sõjakäigule 
Moskva riigi vastu, rikud sa sellega het-mani ja Zaporožje Kasakaväega sõlmitud 
lepingut. Het-man ja Kasakavägi astuvad sinu hordile vastu Pereko-pil, peale selle 
saadavad oma mehi Dneprit mööda Mustale merele. Ja teiselt poolt tungivad Krimmi 


Doni kasakad. Vaevalt läheb sinul, kõrgeauline khaan, korda oma riiki ja ka iseennast 
kaitsta, rääkimata Moskva äravõtmisest.» 

Khaanil oli kange himu hõigata vahid, käskida askaritel hetmani häbematu saadik 
kinni võtta, ta Tšufut-kalee pimedasse koopasse heita ja teda kuuma rauaga kostitada. 
Mis juttu häbematu saadik siis ajaks? ... Kuid Tšigirinis istub hetmani juures khaani 
saadik Sebeši-bei nagu pantvang. Tarvitseb vaid sõrmeotsaga hetmani saadikut 
puudutada, ja Šebeši-bei elupäevad on loetud. Muuseas, khaan ei hooliks ka oma 
saadikust, kui ta teaks, et sellest oleks kasu. , Viha alla surudes sõnas Islam-Girei 
kumedalt: 

«Alguses sõlmis hetman koos Zaporožje Kasakaväega sõpruse meiega, nüüd aga 
heitis end Moskva tsaari alla, ei küsinud minult ega sultanilt.» 

«Miks ta pidi küsima? Kas sina, kõrgeauline khaan, küsid hetmanilt, kellega sõprust 
ja kellega sõda pidada? Kas sa siis, kui sa Zborovi ja Berestetško lahingus Jan- 
Kazimierziga tagaselja kokku leppisid, küsisid nõu meie hetmanilt?» 

Kapusta naeratas mahedalt. Maitses karikast kumõssi. Sellel oli hobusehigi lõhn. 
Kuid Kapusta ei teinud isegi kibedat nägu. Tõmbas koguni veel keeleotsaga üle 
kumõssiste huulte. Näitas, nagu maitseks talle jook. 

«Kuidas küll teie hetman ja te kõik kasakavanemkonnast minu sõpruse ja abi 
unustanud olete?» 

«Missugune oli siis sinu sõprus ja abi, kõrgeauline khaan? Sa tulid meile appi Poola 
kuninga vastu sõdima, nagu olid meie hetmaniga kokku leppinud, kuid kasutasid seda ära 
ainult rikkaliku jassõri võtmiseks nii kasakate kui poolakate poolelt. Ajasid seda oma 
meestega hullupööra kokku, sultani galeeridele saatsid üle kümne tuhande vangi, 
ainuüksi Kaffas müüsid maha kolm tuhat ristirahva piigat ja naist, Tšufut-kalees müüsid 
kreeklastele üle tuhande väikese lapse, müüsid maha ka meid ja ei andnud mingisugust 
abi. Nüüd aga tõotad jälle Poola kuningale meie maa kaudu Moskva vastu sõdima minna. 
Ära meie maad puutu, siis on nii sinul kui ka su alamatel rahulikum elada.» 

«Ma andsin oma sõbrale Jan-Kazimierzile juba siis sõna teda sõjas Moskva vastu 
abistada, kui ma veel ei teadnudki, et te Moskva tsaari alla lähete. Kui aga het-manil ja 
kasakatel minu vastu kurja mõtet ei ole, siis ma kuningat aitama ei lähe. Oma sõna 
pidades saatsin ma käskjalgadega ainult oma fermaani otšakovlastele, belgorodlastele ja 
nogailastele, kes rändavad piki Dneprit, et nad abistaksid Poolat ja astuksid välja Moskva 
linnade vastu. Teisiti talitada ei saa, olen kuningas Jan-Kazimierzile oma sõna andnud ja 
seda murdma ma ei hakka, et kuningas mulle ette ei saaks heita. Mitte mina ei lähe 
kuningale appi, vaid minule alluvad hordid.» 

«Kas sina või sulle alluvad hordid, see on üks ja seesama. Ilmaaegu käskisid nõnda, 
kõrgeauline khaan. Kuid nende tatarlastega tuleme ise toime, nagu tulime toime Sirini 
vürsti tšambuulidega. Ja sina ära ole selle 

pärast meie peale pahane ning ära süüdista meid siis,, kui neil halvasti läheb ...» 

Islam-Girei langetas silmalaud. Neelas vaikides pahameele alla. Plaksutas tasakesi 
käsi. Nähtamatud käed lükkasid ukse eesriide kõrvale. Valgetes tuhvlites sei-maanid 
kandsid hõbeliudadel sisse roogi. Vaagnal auras lambamagu, mis oli täidetud hakitud 
hobuselihaga ja mille ümber olid safrani juured. Tirinatest paistis pilaff riisiga, kõrgetes 
hõbevaasides olid ingveri ja safraniga üleriputatud pannkoogid. Eriliseks austuse-täheks 


pandi Kapusta ette karahvin Ungari veini, karah-vin mõdu ja kõrge pudel põletatud viina. 
Seimaanid tõid veenõud. Kuivatasid hoolikalt käterätikuga vette kastetud sõrmi. Khaan 
kattis peopesadega silmad. Ta lihavad huuled pomisesid, hõre habe vabises — khaan 
luges söögipalvet. Sefer-Kazi kattis samuti käega silmad ja luuras läbi harali sõrmede 
saadikut. 

Vesiir teadis, et isegi päike, mis nii silmipimestavalt paistab, laskub paratamatult iga 
päev sinise taevaranna taha ... Mis aga Islam-Girei kohta ütelda? Tema õnn on ammu 
looja läinud, selle on varjutanud suursündmuste keeris. Kes siis veel, kui mitte Sefer-Kazi 
ei peaks teadma, et Istanbulis ei olda Islam-Gireiga rahul.. Reis-efendi juba tühja 
lobisema ei hakka. Reis-efendi on targale Mehmed-Köprilile lähedane inimene. Meh- 
med-Köprilist saab aga Allahi tahtmisel täna-homme sultani suurvesiir. Kas Sefer-Kazi ei 
peaks selle üle järele mõtlema? Mida rohkem Islam-Girei gjaur Hmel-nitski ja Moskva 
tsaari asjadesse takerdub, seda. parem vesiir Sefer-Kazile. Sultani diivan ajab kahte jänest 
korraga taga ja tahab neile ühe hoobiga lõpu teha. Tõmmata silmus kaela Hmelnitskile ja 
panna Jan-Kazimierzi jalad pakku, et siis nad mõlemad Moskva vastu tõugata. Sultan 
Muhhammed IV unistab niisuguseks maade valluta jaks saada, nagu kunagi oli Suleiman 
Suurepärane. 

Islam-Girei mingu viha pärast kas või lõhki. Gjaur Kapusta varjaku pealegi oma 
muiet. Tundku Hmel-nitski pealegi lõbu sellest, et on jõudu kogunud ja võib Krimmi 
hordi ees ärbelda. Vesiiri sõrmed on rasvaga koos. Ta ei suuda oma logisevate 
hammastega isegi 

pehmeid lambalihatükke närida. Kuid sest pole midagi: ohtralt küüslaugu ja juurtega 
pikitud lihatükke võib peeneks närimata alla neelata. See on kergem, kui iga päev jõhkra 
ja meeletu khaani haavamisi alla neelata. 

Pilaff paneb Lavrin Kapusta südame läikima. Veel rohkem ajavad iiveldama khaani 
räpased sõrmed, millega ta tirinas sorib ja sealt rasvaseid lihatükke õngitseb. Kuid iga 
oma liigutusega rõhutab Kapusta, et pilaff talle meeldib ja kumõss hästi maitseb, paremat 
jooki ei tea soovidagi. Et seda tõestada, ei joo ta veini, mõdu ega viina... Hädaohutum on 
juua kumõssi samast kannust, millest joovad khaan ja tema vesiir!... 

Söömaaeg venib pikale. Teenrid kannavad roogi sisse ja välja. Piksevihm peksab 
vastu aknaid. Khaani lossis on lämbe nagu saunas. Näib, et ühe audientsi jaoks on küllalt 
räägitud, kuid khaan ei taha veel saadikut ära lasta. On juba joodud türgi kohvi ja jälle 
krigisevad khaani kollaste hammaste vahel suhkurdatud apelsinid. Vesiiri kannatus 
katkeb. Ta nohiseb kõvasti, kollase kõrvitsa taoline pea vajub õlale. Ripsmete varjus 
läigivad kavalad silmad, raske on aru saada, kas ta tukastab tõesti või laseb ainult paista, 
nagu tukuks ta. 

Kapusta istub sirgelt padjal. Vaatab khaanile silma, luurab vesiiri, joob uuesti kohvi 
ja krõbistab küpsetatud soolaseid mandleid. Kapusta vaikib aupaklikult. Sellest, kes 
esimesena juttu alustab, ripub ära palju. Kuid praegu ei pea hetmani saadik rääkima. 
Kapusta on selles kindel. Kes esimesena rääkima hakkab, on nõrgem. Khaan mõtleb, et 
praegu oleks kõige õigem aeg vesiiril juttu alustada. Ent Sefer-Kazi nohiseb ja vaikib. 
Khaan puurib teda pilguga, kratsib siis lihavat rinda ja, jättes ettevaatuse kõrvale, hakkab 
rääkima: 

«Misjaoks hetman end Moskva tsaari alla andis? Jätku tsaar sinnapaika ja tulgu 
sultani kaitse alla. Siis hakkame koos sultaniga nii kuninga kui tsaari vastu sõdima.» 


Lavrin Kapusta naeratab ainult ühe silmanurgaga. 

«Kuidas saab nõnda? Oleme talle Perejaslavis igavest alandust vandunud. Kes vannet 
murrab, on ära-andja. Meie ei murra oma sõna kunagi.» 

Mine saa aru, kas saadiku viimased sõnad pole mitte pilkeks öeldud. Khaan mossitab 
huuli, ei varjagi oma viha ja sisistab: 

«Mina seda hetmanile andeks ei anna. Pidasin teda oma lihaseks vennaks, nüüd aga 
kisun südamest välja vennaarmastuse tema vastu. Trambin hordiga teie maa sootu sodiks. 
Tulete mind veel põlvili paluma, kuid siis on hilja. Hilja!» 

«Ära ähvarda. Saadikuga ei passi nõndamoodi rääkida. Need sõnad võivad sulle 
viimaks veel kahjuks tulla.» Lavrin Kapusta lükkab küpsetatud mandlite vaagna eemale. 
«Niisuguste ülesastumiste eest sultan sind ei paita, kõrgeauline khaan. ..» 

Sefer-Kazi jätab nohisemise. Gjaur kõneles sultanist. Kas pole uskmatutel äkki 
Istanbuliga salajane kokkulepe? 

-.- Ilma mingeid tulemusi toomata lõpevadki sellega khaani läbirääkimised hetmani 
saadikuga. Jälle siputab khaani südames pääsuke oma rahutuid tiibu. Ilmaaegu küsib 
eunuhh Selim, missuguse roosiga khaani haaremist tarka käskijat lõbustada. Khaan ei 
tunne rõõmu ka selle üle, et ta vend Mehmed-Girei talle kolm korda järjest vürflimängus 
kaotab. Millegi üle pahasena, käsib ta vennal lahkuda. Ja silmi peites lahkub Mehmed- 
Girei kähku venna juurest. Asjata soovitab keset ööd kutsutud arst firentslane Julianus 
Gabeletto juua merikapsa leotist ja hõõruda rinda hüääni sapiga, asjata pööritab silmi 
vesiir, tõotades jultunud šaakalit Hmeli taltsutada kui mitte bakšišiga, siis teisel viisil... 
Kõik on asjata, khaani saaks lõbustada ainult ühel viisil — hordi Perekopi taha viimisega 
-.. Kuid kes kaitseb khaaniriiki, kui kasakad sadade lotjade ja paatidega Donilt ja 
Dneprilt Krimmi tulevad? Niikaua kui sultan Veneetsiaga sõdib, pole temalt abi loota. 
Sultanile on ehk koguni kasuks, kui Poolat tuu-seldatakse, siis ei saada Jan-Kazimierz 
veneetslastele soldateid. Peaasi aga — khaan kardab Hmeli kasakaid. Kardab ... 

Palju tähti on kevadises taevas, palju muresid on Islam-Gireil sel kevadel — ja kõik 
selle neetud Raada pärast Perejaslavis .. . Võib-olla ei oleks pidanud pärast 

Berestetškot Krimmi tagasi minema, vaid maha põletama Kiievi, Tšigirini ja selle 
Perejaslavi. Sefer-Kazi teadis rääkida, et Hmelnitski olevat Perejaslavis sündinud. Allahi 
välgud tehku tuhaks selle saatanliku linna, kus kostis gjaur Hmeli esimene ohe! 

Võib ahastuses sõrmi pureda, sülitada damaskuse vaipadele — hetman Hmelnitski 
kingitustele —, kuid Tšigirin on kaugel, Moskva veel kaugemal ja prohvetite prohvet 
Muhamed ehk ei tahagi näha Astrahani ja Kaasani khaaniriiki Islam-Girei buntšukkide 
all... 

Sel ööl uluvad Bahtšisarai kohal vihedad tuuled. Islam-Girei ei saa und. Tema 
erutatud ettekujutus maalib talle, et ei ulu mitte tuuled, vaid Šaakalid peavad pulmi tema 
haual. 

Khaan ei leia sel ööl rahu ega tröösti. Keset ööd hüppab Islam-Girei jalule. Käsib 
vahiaskaril oma ihukait-seväe ülema Bektaš-bei kutsuda. Ja kui siis Bektaš-bei oma 


ainust silma khaani magadiskambri ereda valguse käes kissitades Islam-Girei ette astub, 
annab see ennast laia jänesenahaga vooderdatud halatisse mähkides käsu: 

«Viia homme kõik vangid gjaur Hmelnitski maalt mööda maja eest, kus saadik 
Kapusta elab. Vangide ees ja taga tuleb tulumbasse lüüa, seimaanid peavad pasunaid 
puhuma ja kõik minu alamad vange prahiga pilduma ning neile näkku sülitama. Tundku 
hetmani saadik sellest rõõmu. Nähku, missugune saatus varsti kõiki uskmatuid ja 
Hmelnitskit ennast ootab .. » 

Bektaš-bei kummardab sügavasti khaani suure tarkuse ees. Juba ammu oleks aeg 
olnud nõndamoodi talitada! Uskmatute mürkmadudega saab kõnelda ainult ühte moodi: 
silmus kaela või nuga selga. Bektaš-bei piilub ringi. Astub khaanile sammu lähemale: tal 
on tähtsaid teateid vesiir Sefer-Kazi salasepitsustest. Ilmaaegu näitab khaan vesiiri vastu 
oma arutut heldust ja armu üles. Vesiiril on kurjad mõtted. Peab salajasi läbirääkimisi 
Mehmed-Gireiga. On kaks korda saadik 

Kapustaga juttu käinud ajamas. Võttis Poola saadikult vastu suure bakšiši, kuid 
khaanile sellest ei rääkinud. Transilvaania saadik Ferenc Redey kinkis vesiirile 
kakskümmend küünart tumepunast kalevit. Sellest pole s vesiir khaanile samuti midagi 
hinganud. Bektaš-bei jääb vait. 

«Jälgi tähelepanelikult seda koera Seferit,» lausub khaan pärast lühikest vaikimist, 
«ära lase teda silmist. Oodaku ainult, küll ta ükskord võllas kõigub, ja siis saad sina, minu 
ustav teener Bektaš-bei, minu paremaks käeks, meie khaaniriigi suurvesiiriks. Mine ja tee 
nõnda, nagu me käskisime. Allah kerim!» 

«Allah kerim!» vastab Bektaš-bei ja taganeb ukse poole. 

«Allah kerim!» sosistab khaan patjadele vajudes. 

-.. Khaani vend Mehmed-Girei kuulab, kuidas tuul küpresside ja paplite vahel 
mühiseb. Teravad põlvenu-kid kõhu poole tõmmatud, lamab ta vildil täiesti riides ja 
paneb tähele iga kabinat seinte taga, iga kahtlast uste käuksumist. Ta pigistab kõvasti 
peos vahedat kõverat nuga. Mehmed-Girei ei usu kedagi, ei usu ka vesiir Sefer-Kazit, kes 
talle iga päev kõigist vend Islami kavatsustest teatab. Juba seitse aastat ootab Mehmed- 
Girei oma õnnelikku reedet. Seitse aastat ei leia ta rahu. Ainult siis, kui ta joob seda vett, 
mis on Sarõ-guzeli basseinist otse ta kiivrisse valatud, on ta rahulik. Ta on ilma jäänud 
neljast koerast, oma tublidest sõpradest, kui need maitsesid šerbetti, mis khaan talle 
kingiks oli saatnud. Üheksa talle truud askarit on vihatud Bektaš-bei teise ilma 
koristanud. Ainult tänu oma erakordsele ettevaatusele on ta need kohutavad aastad üle 
elanud. 

Nüüd ütleb süda: see tund on ligi. Ega türklane Reis-efendi talle niisama heast 
paremast mõista andnud, et nüüd ei lähe enam palju aega. Kaks, mõnikord ka kolm korda 
päevas mängib ta vürflit oma auliku venna Islamiga. Ta kaotab vennale järjekindlalt ja 
mõnuga kobavad venna sõrmed läikivaid, kollaseks tõmbunud vürfleid. Nii mõnigi kord 
mõtleb Mehmed-Girei Firenze arsti peale. «Oleks hea saata ühe korraga 

põrgusse Islam, Bektaš-bei, Kaplan-mursaa ja ilmtingimata ka Sefer-Kazi,» mõtleb 
Mehmed-Girei. Kui ta Krimmi khaaniriigi valitsejaks saab, siis Sefer-Kazi enam vesiiriks 
ei jää, ei jää! 


Tuleks ometi kiiremini see ihaldatud reede, tema pidupäev, mida ta juba seitse aastat 
ootab. Oo, ta näitaks siis sultanile ja kõigile riikidele, kui vägev khaan 
on Krimmis! Ta viiks kõik hordid sõjakäigule. Ta suruks kõik uskmatud Perekopi taga 
põlvili. Tšigirin ja Kiiev, Moskva ja Novgorod, Varssavi ja Krakov 
saaksid tema ulussideks. Sadasid tuhandeid vange aetaks siis Musta maanteed mööda 
tema riiki. Kaffa ja Gezlevi, Arbati ja Perekopi, Jenikalee ja Balaklava 
kohale heiskaks ta oma buntšukid. Esiotsa aga kuulgu gjaur Hmelnitski oma saadiku 
Kapusta kaudu, et kui Mehmed-Girei Krimmi khaaniks saab, hakkab ta tema liitlaseks... 
... Ei tea, kas on süüdi selles ahvatlevad mõtted või paks vilt, kuid Mehmed-Gireil 
hakkab palav. Isegi kirbud ei anna rahu ja purevad teda armutult. Äkitselt turgatab pähe 
kohutav mõte: ehk on kirbudki mürgitatud? Vaja firentslaselt küsida, kas saab kirpe 
mürgitada ja nõndamoodi inimeselt elu võtta? Ja juba raputavad Mehmed-Gireid 
külmavärinad. Ta teab: kui vend Islam-Girei ei mürgita teda enne, kui puhkeb ljubistok, 
kui temaga ei juhtu Islami tahtel õnnetust pistrikujahil, mis peab aset leidma tuleval 
nädalal, siis saab Krimmi riik uue vägeva, targa ning vapra khaani, kes on teemant suure 
Türgi sultani kroonis ja kelle nimi saab olema Mehmed-Girei.. . 

Hetman Hmelnitski saadik, Tšigirini linna ataman Lavrin Kapusta nägi, kuidas mööda 
Bahtšisarai tänavat, mis on kõver nagu türgi mõõk, aeti vange. 

Ümbritsetud seimaanidest, kellel olid peas nupuga kiivrid ja seljas soomusrüüd, 
sammusid nad palja jalu, lohistades enda järel ahelaid ja tõstes jalgadega tolmupilvi üles. 
Nende kohal hõljus nukker kurjakuulutav rauakõlin, mis otse lõhestas saadiku südant. 

Huuled kokku pigistatud, seisis Lavrin Kapusta saatkonnamajas avatud akna all ja 
jälgis tähelepanelikult, rnis tänaval sündis. 

Nagu khaan käskinud oli, loopisid tatarlased vange prahiga, viskasid neile tolmu 
silma, sikutasid neid varrukatest ja kiskusid räbalaid, mis nende õlgadelt rip-nesid. 

Kapusta ruttas kiirel sammul tara juurde, avas jalg-värava ja astus tänavale. Kas 
meelega või kogemata, kuid vangid peatati. Saatkonna kasakad valgusid tänavale. Asusid 
atamani selja taha. Kirjutaja Demko palus: 

«Luba mõõgad haarata, ataman!» 

Kasakate äge sosin sundis Kapustat ümber vaatama, ja kasakad ei näinud ta silmis 
oma mõtte heakskiitmist. 

Seimaanid, piigid peos, piirasid vangid tihedamalt sisse. 

Tšufut-kalee musta habemega pea-ülevaataja Umar-agaa, jänesenahast müts peas, 
seisis vangide summa ees ja välgutas heameele pärast oma rotihambaid. 

Nagu Bektaš-bei oli käskinud, peatas ta vangid saatkonnamaja ees. Las tunneb 
hetmani saadik sellest lõbu. 

Nende lühikeste silmapilkude jooksul vaatas Lavrin Kapusta oma teYase, 
tähelepaneliku pilguga kümnete vangide kurnatud nägusid. Kaks korda libistas ta silmad 
üle vangide, nagu otsiks ta kedagi nende hulgast või tahaks nad üle lugeda, astus siis 
otsustavalt ettepoole ja sammus kindlalt nende juurde. 


Umar-agaa muutus rahutuks. Seda ei olnud ette nähtud. Tuleks ehk edasi liikuda. 
Kuid oli juba hilja. Lav-rin Kapusta võttis mütsi peast, kummardas sügavasti ja ütles 
valju häälega: 

«Tere päevast, kaasmaalased!» 

Vangid olid juba esimesest silmapilgust, kui nad kasakaid ja Kapustat nägid, aru 
saanud, et nende ees on Ukraina saatkond, ja iga vangi südames lõi hingitsema lootus: 
võib-olla tuldi neid musulmaanide põrgust vabastama? ... Nad ei pööranud silmi 
Kapustalt, kelles nad kohe atamani ära tundsid, ja tõstsid üksteise võidu häält: 

«Jumalime, pan ataman!» 

«Heida pilk meie piinadele!» 

«Kas ei tulnud sa ehk koos kasakatega meid välja lunastama?» kuuldus hääl. 

Vang, kes seda küsis, seisis Kapusta ees, hoides parema käega kinni ketist, mis 
ühendas raudupandud jalgu kätega. 

Keegi teine hüüdis kaeblikult: 

«Vaata, mis need koletised meiega on teinud?» 

Umar-agaa astus kähku kõrge saadiku ette. Kummardas talle peaaegu maani. Pani käe 
südamele. Vangutas kaastundlikult oma lopergust pead. Palus saadikut eemale astuda, 
sest vangidega rääkimine olevat keelatud. Kuid Kapusta ei vaadanud ta poole, nagu 
poleks ta teda ülepea kuulnudki. 

Kibe viha pitsitas kõri. Rusikad värisesid — ta pistis need vöö vahele. 

«Vennad kasakad!» ütles Kapusta endast jagu saades. «Teid tervitab kogu südamest 
kodumaa, teie Zaporožje Kasakavägi ja hetman Hmelnitski.» Ja ta kummardas vangidele 
jälle sügavalt. 

Seimaanid ja Umar-agaa vaatasid segaduses üksteisele otsa. Kus seda enne on 
nähtud? Kuigi gjaur on uskmatu ja võib igasuguste tempudega hakkama saada, kuid kas 
ei aja see naeru peale, et ta kummardab ahelates orjadele sügavasti nagu mursaadele või 
khaanile endale? 

«Vennad,» kordas Kapusta ja ta hääl muutus võimsaks, «ma tean, vangipõli 
musulmaanide juures on kibe. Me teame seda hästi, ja hetman peab teid meeles niisamuti 
nagu kogu meie maa.» 

Umar-agaa jõudis otsusele, et nüüd aitab juba. Andis seimaanidele käsu edasi liikuda. 
Vangide kohal hakkasid vuhisema piitsad. Kapusta pööras Umar-agaa poole vihast 
lõkendava näo ja kärkis tatari keeles: 

«Pea kinni, koer! Kas sa ei näe, et ma vangidega kõnelen?» 

Kasakad Kapusta selja taga nihkusid ähvardavalt Umar-agaa poole, haarates mõõkade 
järele. See taganes kohkunult ja hüüdis seimaanidele, et need ootaksid. 

«Kasakad! Näete, neetud musulmaanid ei taha, et ma 

teiega kõneleksin. Kuid kuulge: selle aasta jaanuari kaheksandal kuupäeval peeti 
Perejaslavi linnas Suur-raada ja see otsustas kogu Ukrainaga Moskva tsaari kõrge kaitse 
alla minna, igaveseks Moskvaga ühineda. Ja nüüd on Moskva sõjavägi meile appi tulnud. 
Pea püsti, vennad! Me lunastame teid välja! Mul on selleks hetmani käsk.» 

Ning paistis, nagu ei olekski need enam vangid, kes siin ahelais õlg õla kõrval 
tunglesid, vaid vabad kasakad. Khaani pealinna hommikuvaikust lõhestas võimas ja 
ähvardav hüüd: 


«Elagu hetman Hmel! Elagu emake Moskva!» 

«Kiitus teile, kasakad! Kiitus teile, meie kodumaa priiuse eest kannatajad!» hüüdis 
Kapusta tuliselt. 

Seimaanid kadusid kõrvale, nagu oleks tuul nad vangide juurest eemale pühkinud. 
Saatkonna kasakad ja vangid surusid üksteise kätt, kaelustasid. Vangid ruttasid kuulda 
saama: kuidas Ukrainas läheb? Kas ei tea keegi midagi omastest? Juba leiduski häid 
tuttavaid ja sääraseid, kes võisid sugulastele koju rõõmustavat teadet viia. 

Umar-agaa anus saadikut, et ta käsiks kasakad vangide juurest eemale astuda. Võib 
õnnetus juhtuda. Andku oma kasakatele käsk saatkonnamaja õue minna. Kui khaan asjast 
kuulda saab, vihastab ta Umar-agaa peale ja on pahane ka suursaadiku peale. .. 

«Aga sa tõid nad ju meelega siia, koer!» käratas Kapusta, jättes kõrvale igasuguse 
ettevaatuse, mida saadiku seisus nõudis. «Kui meile Tšigirinisse satud, küll me siis 
sinuga juttu ajame ... » ähvardas ta. 

Vangid said kasakatelt teada, et nende ees seisab Lavrin Kapusta. Ühed ainult 
vaatasid atamani, teised aga palusid, et ta ei laseks neil oma elu vangipõlves lõpetada. 

«Ma kõnelen khaaniga, ja egas ma siis teidki unusta, kasakad!» andis Kapusta kindla 
lubaduse. «Teeme teid vabaks, kasakad.» 

--. Ja ta ei unustanudki. Vesiir Sefer-Kazi lahutas asjata käsi: 

«Nõnda talitada on võimatu. Vangid on sõjasaak. 

Vahest ehk ainult suure luna eest lubaks khaan nad vabaks anda.» 

Kapusta oli seekord järeleandmatu. Ei mingisugust lunaraha! Mitte ühtegi zlotti! Kui 
aga khaan ei lase Tšufut-kaleest vabaks vange, keda on tuhat viissada neli meest, siis on 
teadmata, missugune saatus Sirini vürsti Kelembet-Hamzat ja kolme tuhandet 
vangivõetud tatarlast ootab. Vesiir ütelgu seda khaanile, ja mida kiiremini vangide 
küsimus laheneb, seda kasulikum on see Sirini vürstile. Midagi muigetaolist libises üle 
Kapusta õhukeste huulte. 

Sefer-Kazi oli üsna jahmunud. Nüüd saab ka khaan aru, et kui ta mõtles Hmelnitski 
saadikule halba teha, siis on ta seda tegelikult ainult iseendale teinud. 

Khaan ei tahtnud vangide vabastamisest kuuldagi. Ta märatses, ähvardas kogu 
Ukraina pihuks ja põrmuks teha, Kapusta enda Tšufut-kalee koopasse heita. Ta ei hooli 
sellest, et Kapusta on saadik, kelle isik on puutumatu. Kui aga Lavrin Kapusta veel samal 
päeval tema ees istudes uuesti vangidest juttu tegi, korrates, kui suurel hulgal neid tuleb 
vabastada, lausus khaan lahkelt: 

«Keegi on mursaa Kapustale luisanud. Kust need tuhat vangi välja võtta? Kui sadagi 
kokku saaks, oleks hea. Meie peame hetman Hmelnitskit oma armsaks vennaks, meil 
pole tema heaks kahju millestki. Võime anda käsu, et need sada vangi vabaks lastakse.» 

«Mitte sada, hiilgus,» ei andnud Kapusta järele, «vaid tuhat viissada neli vangi. 
Kõrgeauline hetman oleks väga kurb, kui hiilgus tema vennalikku palvet ei täidaks.» 

«Meie armsa venna hetman Hmelnitski palve on meile käsuks,» lausus Islam-Girei 
lipitsevalt. «Ent kust neid vange nii palju võtta? Võib-olla siis, kui uus sõjakäik tuleb, 
saame oma armsale vennale hetman Hmel-nitskile ka kolm tuhat kristlast kinkida-. . .» 

Islam-Girei limpsas üle oma täidlaste huulte. Vaatas võidurõõmsalt Kapustale otsa. 
Salvas teda kurja pilguga. 

«Hiilgus eksib, kui arvab, et uus sõjakäik talle rikkalikku saaki toob,» vaidles 
Kapusta vastu. «Mis aga 

vangidesse puutub, siis nende arv Tšufut-kalees on-mulle täpselt teada. Soovides 
sulle, suur-khaan, õnne ja pikki valitsemisaastaid, käskis kõrgeauline hetman ütelda, et 
kui sa ei rahulda tema palvet, võib sinu: vürsti Kelembet-Hamza käsi halvasti käia.» 
Islam-Girei ägestus: 

«Kuidas sa julged minuga nõnda rääkida? Käsin oma askareid ka sind Tšufut- 
kaleesse pista! Oled unustanud, kes su ees istub?» 

«Minu ees istub khaan Islam-Girei, teemant sultani kroonis, tark rüütel lõvi südame ja 
kotka pilguga,» vastas Kapusta rahulikult, ja khaan ei võinud teps mitte äru saada, kas see 
oli lugupidamisavaldus või sapine pilge. 

Sefer-Kazi peitis silmad paksude sorgus kulmude alla. 

Khaan tõmbas raskelt hinge tagasi. Võib viha pärast kas või lõhki minna. Sel ööl 
põgenes Bahtšisaraist ära Mehmed-Girei. Nähtavasti teab gjaur ka seda häbiväärset lugu. 
Kuid khaan sai oma vihast jagu. Manas-huultele midagi naeratuse taolist. Puudutas 
sõrmustes sõrmedega Kapusta õlga. See tähendas khaani armu j ai näitas, et ta on 
häbematuse andeks andnud. 

«Me mõtleme järele,» lubas Islam-Girei. 

«Siis räägime ka Sirini vürsti vabakslaskmisest teine kord,» ei taganenud Kapusta. 

Khaan pigistas silmad kinni. Ta ei suutnud enam vaadata enda ees seda gjauri. Khaani 
ninasõõrmed tõmblesid. 

Et ähvardavat tüli summutada, viis Sefer-Kazi jutu teisale: 

«Me oleme kuulnud, et Zaporožje Setš seab paate valmis, ostab ungarlastelt 
hobusekarju üles. Meie ulus-sid Perekopil on sellest ärevil. Kas efendi Kapusta ei: saaks 
selle kohta seletust anda?» 

«Meie kasakaväelt teil kurja oodata ei ole,» vastas Kapusta, «võite päris rahulikud 
olla. Ent niipea kui hord' Rzecz Pospolita kuningale abi annab, on meievaheline 
kokkulepe teie süül rikutud.» 

Ka järgmisel päeval ei toonud läbirääkimised kummalegi poolele midagi lohutavat. 
Kapusta sai aru: 

khaan ja vesiir venitavad, nad ootavad midagi. Bahtši-saraist kadus Reis-efendi, 
Kaffast oodati Rzecz Pospolita kuninga saadikut šlahtitš Jaskulskit. Parajasti siis jäi 
Lavrin Kapusta haigeks. Vesiir kutsus teda lõunale. Ta oli sunnitud ära ütlema. Vesiir 
andis saatkonna kirjutajale Opanass Demkole nõu kutsuda Kapusta juurde Firenze arst 
Gabeletto. Kui pan Kapustal peaks palavik olema, teeb ta kohe terveks. Nõnda kirjutaja 
ka talitas. 

Firentslane käis kaks korda Kapusta pool. Saadiku haigus oli niisugune, et seda ühe 
külastamisega kehast välja ajada ei saanud. 

Kolmandal päeval sai saadik Kapusta terveks. Käis audientsil vesiir Sefer-Kazi pool. 
Tänas teda hea nõuande eest. Ütles: 

«Kui meil Tšigirinis säärane tohter oleks! Kust niisugune Bahtšisaraisse on 
ilmunud?» 

Vesiir põikles seletusest kõrvale. 

«Bahtšisarai on kuulus pealinn, siia voolab kokku palju asjatundlikke ja osavaid 
mehi.» 

«Eks ta õigus ole,» oli Kapusta nõus. 


Seekord ei hakanud vesiir vangide arvu pärast kauplema. 

Lepiti kokku vahetada vangid Kazi-Kermenis. Sinna tuuakse ka Sirini vürst ja 
vastaval hulgal tatari vange. 

Kapusta ootas, et vesiir nõuab kõigi tatari vangide vabastamist, kuid Sefer-Kazi ei 
lausunud sellest sõnagi. Vesiir läks üle palju tähtsama asja juurde. Suur khaan kirjutas 
alla kokkuleppele kuningas Jan-Kazimierziga juba enne Batogi lahingut ega saa nüüd 
seda rikkuda, sest ta on vandunud püha koraani peal, ja seepärast lasku hetman hord läbi. 
Hord midagi kurja ei tee. Läheb rahulikult mööda Musta maanteed Rzecz Pospolita 
kroonimaadele. Koguni veelgi enam: khaan räägib kuningale, et see oleks hetmani vastu 
armuline, näitaks tema vastu üles heldust, midagi paha talle ei teeks ja kõik eksimused 
andeks annaks. Hetmanil on vaja ainult Moskvast lahku lüüa, siis on sultan rahul ja 
tunnistab hetmani vene maade vürstiks. On vaja ainult Moskva tsaarist lahti ütelda. 

«Ärge seda lootke,» ütles Kapusta kindlalt. «Äraand- 

mist ei maksa meile pakkuda, suur vesiir. Kui ma sinule ütleksin, et jätke Türgi sultan 
maha ja heitke end Moskva tsaari alla, kas sa oleksid siis nõus seda kuulama?» 

Vesiir muigas kavalalt. 

«Kuulata võib paljugi. Kuid hetman on halvasti talitanud, et enne uude alamlusse 
minekut meiega nõu ei pidanud. Sa vaata ise, pan saadik,» jätkas Sefer-Kazi vaiksema 
häälega usaldavalt, «missuguse maa saadikut küll praegu Bahtšisarais ei ole. Kõik käivad 
peale, et meie khaan Moskva vastu sõtta astuks.» 

«Aga meie hetman ei soovita khaanil seda teha. Kui sina'peaks andma khaanile nõu 
sõtta minna,» ütles Kapusta avameelselt, «siis ei tehta sulle sultani diivanis sugugi mitte 
pai. Teadmata on, mis sinust siis saab, suur vesiir. Arvan, et kui midagi niisugust peaks 
juhtuma, siis ei oleks mul teist korda Bahtšisaraisse tulles enam rõõmu sind, Sefer-Kazi, 
khaani vesiirina näha.» 

«Aga kas ei lähe mitte nõnda, et Tšigirinis saab olema uus hetman ja uus 
linnaataman?» 

Vesiir tõstis oma õliste silmade pilgu Kapusta peale ja jäi vait. 

Kapusta vangutas pead, nagu imestaks ta, kuidas vesiir võib nii mõttetut küsimust 
esitada. Ta vastas kindlalt: 

«Seda ära looda. Seda ei juhtu. Ennem saab Bahtši-sarai uue khaani ja uue vesiiri.» 

Jutuajamine vesiiriga oli nagu kahevõitlus. Vahe oli ainult selles, et Kapusta ja khaani 
vesiir ei hoidnud peos mõõku, vaid neil oli teine, kaugelt kardetavam ja keerulisem 
sõjariist. 

Vesiir kobas pinda: kas leidub teed, mida mööda võiks Tšigirinile hingepõhja 
tungida? Kas kindel ja vankumatu liit Moskvaga pole mitte ainult paljas sõnade 
kõlksutamine? Kas ei saaks Kapustat kimpu ajada? See oleks vesiirile suur võit. Kui aga 
Kapusta sultani diivanist juttu tegi, mõistis Sefer-Kazi: saadik teab seda, mida ta ülepea 
teada ei tohiks. Nüüd jõudis vesiir selgusele, miks Kapusta nii enesekindel on. 

Lavrin Kapusta ei jäänud ootama, millal vesiir uuesti rääkima hakkab, ja ütles: 

«Kui khaan Islam-Girei kuningas Jan-Kazimierzile abi annab, on see niisama hea, kui 
aitaks ta Veneetsiat, see tähendab, Islam-Girei sõdiks oma kaitsja, kõrge sultani vastu, — 
lood oleksid siis nõndamoodi.» 


Muidugi ei olnud Kapustale saladuseks, et varsti annab sultan ise Krimmi khaanile 
käsu Ukraina ja Moskva riigi vastu sõda alustada, kuid keegi ei saanud ütelda, et ta just 
sel aastal nii talitab, sest sõda Kreeta saare pärast hoidis Istanbuli tähelepanu mujal. See- 
pärast pidaski Hmelnitski vajalikuks khaan Islam-Gireid julgelt ja kindlalt hoiatada, et ta 
Perekopi taha sõjakäigule ei asuks. Sündmused seadsid khaani kahe tule vahele, 
kusjuures Tšigirinis süüdatud tuli kumas juba nagu kohutav purpurne puri Islam-Girei 
Bahtši-sarai lossi valgete müüride kohal. 

Khaani ja ta hordi Perekopi taga hoides tegi Hmel-nitski enesele käed vabaks lõunas, 
jättis Rzecz Pospolita mõneks ajaks ilma liitlaseta ja vabastas Ukraina lõunapoolsete 
linnade ja külade elanikkonna hirmust kohutava vangi sattumise ning igavese orjapõlve 
ees. 

Sellel viimasel jutuajamisel khaani vesiiriga mõistis Lavrin Kapusta, et hord Perekopi 
taha ei tule. Ja kuigi khaan, jättes lõplikult ettevaatuse ja kaotades terve mõistuse, 
püüakski seda teha, ei näe ta silmad siiski seda uut sõjakäiku ... 

Pärast jutuajamist vesiiriga ei olnud enam mõtet kauemaks Bahtšisaraisse jääda. 
Khaan kirjutas alla vangide vahetamise kirjale Kazi-Kermenis ja määras Kapustale 
lahkumisaudientsi. Miks nii kiirustati ja vangide vahetamise küsimus nii rutuliselt 
otsustati, oli Kapustale samuti teada. 

Bahtšisarais ootas juba Rzecz Pospolita saadik Jas-kõlski ja oli juba kaks korda 
vesiiriga kokku saanud. Oodati ainult Kapusta ärasõitu. Siis võtab khaan kohe kuningas 
Jan-Kazimierzi saadiku jutule. 

Esiotsa peatus Poola saadik kui eraisik monsignore-Dionysius Corbi misjonimajas. 
Sada zlotti päästsid khaani haaremi eunuhhi Selimi keelepaelad valla. Monsinjoor 
Dionysius Corbi juures olevat šlahtitš Jaskõlski Firenze arsti Julianus Gabe-lettoga kokku 

saanud. Seal käinud ka mursaa Bektaš, 

vesiir Sefer-Kazi, kalga Kazi-Girei, Kalimet-mursaa ja Moldaavia saadik Strojeskul. 
Sellesama Selimi suust sai Kapusta teada, et Bahtšisaraisse olevat jõudnud kloostriülem 
kreeklane Daniel Oliivipuumäelt. 

Selim vaatas oma punaste silmadega Lavrin Kapus-tale otsa, nagu tahaks ta teada 
saada, kuidas tema uudised saadikusse mõjusid. Kas need rikkusid ta meeleolu? Küllap 
need ikka meeldisid gjaur Hmelnitski saadikule! Mis sa veel ei taha! Ega see vareste-parv 
ole tema hetmani huvides Bahtšisaraisse kokku lennanud! 

Selim ei kiirustanud saadiku juurest lahkumisega. Ja Kapusta sai aru, et sajale zlotile 
tuleb veel mõned taalrid juurde lisada. Nõnda ta tegigi ja Selim kadus ukse taha, 
soovides, et saadik elaks sada aastat, et ta söögilaud kodus painduks tublide roogade all ja 
et ta oleks naistele alati roosiks, mida vastu südant tahetakse -suruda. 


... Khaani lossi peaväravas hüüdsid pasunad. Sooja tuule käes lehvis valgetest 
hobusesabadest buntšukk, mis oli heisatud torni tippu. Khaan Islam-Girei oli het-man 
Hmelnitski saadikut Bahtšisaraist ära laskmas. 

Saadiku äralaskmisel viibis kogu diivan. Auväärselt vaikides seisid kaiga Kazi-Girei 
ja nuradin Adil-Girei, Karatš-mursaa, Sirin-bei, Bektaš-mursaa. 

Khaani paremal käel istus vesiir Sefer-Kazi ja naeratas Lavrin Kapustale lahkelt nagu 
heale tuttavale. 


Seljas kullaga tikitud taevakarva halatt ja peas piibrinahast müts vausulgedega, ütles 
Islam-Girei Kapusta otsa vaatamata: 

«Meie laseme sind, meie armsa venna hetman Hmel-nitski saadikut, minna rahus koju 
ja meie muutumatu arm saatku sind teel.» 

Kapusta kummardas nende sõnade peale. Kummardas saatkonna kirjutaja Opanass 
Demko. Kummardas sotnik Terlitšnõi. Nad seisid teine teisel pool Lavrin Kapustat ja 
pidasid silmas, et äralaskmise korda ei rikutaks. 

Khaan ootas, et Kapusta langeks põlvili ja suudleks ta kätt. 

Seda ei sündinud. Khaan pööras vihaselt saadikule selja. 

Sefer-Kazi sattus ärevusse. Khaani seljale Lavrin Kapusta kummardama ei hakanud. 
Mis käe suudlemisse puutus, siis oli hetman juba Tšigirinis korralduse andnud: «Seda ära 
tee. Suudelgu šaakalid selle koera ning äraandja kätt. Raiu endale pähe: kui sa ta kätt 
suudled, tähendab see, et tema roojast kätt ei suudle mitte sina, vaid kogu Ukraina. Ja 
mille eest? Kas jassõri eest, meie vangide pisarate ja piinapigis-tuste eest, kas meie 
vendade eest, kes on galeeridel surnuks piinatud?» 

Need sõnad ärkasid Lavrin Kapusta peas uuesti ellu. Ka tema pööras khaanile selja ja 
lahkus vesiiri ning nuradin Adil-Girei saatel. 

... Pasunad jäid vait. Väljendades diivani suurt austust saadiku vastu, toetas vesiir 
Lavrin Kapustat pehmetele tõllapatjadele laskumisel küünarnukist. Kasakate saatjaskond 
seadis end tõlla taha ritta. Saadik andis käega märku. Sotnik Terlitšnõi kamandas: 

«Las käia!» 

Kui tõld sõitis mööda madala valge müüriga piiratud kõrgest kivimajast, näitas 
kirjutaja Demko, kes Kapusta kõrval istus, selle maja poole: 

«Siin.» 

Kapusta kergitas eesriiet ja vaatas tähelepanelikult tõllaaknast välja. 

End päikesepaistel soojendades seisis maja ees mitu meest ja nende hulgas silmas 
Kapusta musta laiaäärelise kübaraga Julianus Gabeletto kõrget kogu. 

«Monsignore Corbil pole just laita maja,» ütles Kapusta ja laskis eesriide langeda. 

Kapusta sõitis veel umbes pool miili tõllas ja istus siis hobuse selga. Sadulas oli 
lahedam olla. Mõnuga hingas ta sisse õhku, mis oli täis kauge mere lõhnu. Nagu oleks 
tuul üle Tšufut-kalee kaljude lennates siia paljutallatud maanteele soolast mererõskust 
toonud. 

Seal nad on, selle neetud Tšufut-kalee müürid. . -Järskude kaljude, uurakute ja 
kuristikkude vahel lookles maona üles tee kindlusesse. Kasakad vaatasid samuti sinna. 
Nad jäid vaikseks. .Kapustale tulid 

meelde vangide ärakurnatud näod, nägi enda ees Islam- Girei vihaseid silmi, Sefer- 
Kazi pilklikku irvitust. 

«Palju õnne sulle, Maljuga!» sosistas Kapusta ratsut kannustades. 

Kasakate hobused hakkasid galopeerima. Tuul vingus kõrvus. Jalused helisesid. 
Kapusta tõmbas ratsmeist. Kasakad jäid maha. Kummaline muretus hoovas sel 
silmapilgul Kapusta põue. Tundus, nagu poleks ilmas olemaski Bahtšisaraid Islam-Girei 
ja tema salakavala vesiiriga, Varssavit upsaka ja õela Šlahtaga ega kauget, kuid alati 
kardetavat Vatikani tema jesuiitide ehk, nagu hetman neid põlglikult hüüdis, 
«võsuviitide» maojõukudega. Oli ainult stepp, paljutallatud maantee, mis sellest 


metsikust ürgmaast läbi lõikas, taevas pea kohal ja siidpehme lõunatuul. Ta ise muigas 
oma mõtete üle. 

Maapind, mida mööda nii lõbusalt kapjadega traavis ta võikhall ratsu, alistudes 
ratsaniku võimukale käele, oli niisutatud sõberveljede, õdede, emade, laste, mitmete 
tuhandete tema kodumaa märtrite verega. Seda teed mööda on nad läinud sinna Krimmi 
khaanide hundiurgu, orjaturgudele, piinade ja igaveste kannatuste kätte. Kui palju on 
neid, kes eluilmaski enam oma sünnimaad ei näe! Ja kas võib see kummaline ja mõnus 
muretus kesta kauem kui vahest ühe silmapilgu? 

Nagu nende kibedate, nukrate mõtete kinnituseks jõudis Kapustale järele laul, mida 
laulsid kasakate võimsad hääled: 

Kurvastas Ukraina — pole elu talle, nord ta lapsi ajab hobustega alla, 

väikesed ajas alla, suured viis, oh häda, köitis kinni käed ja khaani alla vedas ... 

.. . Khaani alla vedas! See on vastuvaidlematu! Ent nüüd ei vea enam! Ei vea! Selleks 
ju Perejaslavis Raadat peetigi, et sünnimaa ja tema rahvas saaksid elada rahus ja hirmu 
tundmata. Et poleks vaja vaestelastena mööda ilma ringi hulkuda. Ja peast sähvatas läbi 
mõte: ega ilma asjata ei ole selle paljutallatud tee nimeks, mida mööda ta praegu koos 
kasakatega kihutab, tatari keeles Kara-Islah ja ega kasa- 

kad ilmaaegu ole ta nimeks andnud Must maantee — Poola maantee. 

See tee saab alguse Perekopilt, läheb üle Tašlõki, mööda Kossovatõi küngastest 
Kiiteni ja Olšanka äärde, sealt Sinjuhha jõe äärde ja edasi Torgovitsõsse, Umani kaudu 
Lvovi, Zovkvasse, Lublini, Markuszewi, Pulawysse, Kozienicesse ja — Varssavi. 

Varssav oli läänes selle musta tee alguseks, Bahtši-sarais oli tema lõpp. 

Varssavi — Bahtšisarai. 

Must maantee — Poola maantee. 

Kara-Islah. 

Kapusta laskis ratsmed lõdvaks. Ratsu hakkas traavi-ma. Kasakate hobuste 
kabjamüdin tuli järjest lähemale. Teest paremal valendasid tatarlaste ulussi savi-seinad. . . 
Maantee käändus järsult itta. Tee ääres künkal istus nagu puhates kivist puuslik ja vahtis 
oma Silmamunadega Kapustale ainiti otsa. 

Kapustal käis peast läbi mõte: «Kui palju inimesi on temast mööda läinud!» Ta 
ratsutas lähemale. 

Ajahammas oli kivi purenud. Kuid nähtavasti võttis enne palju aega, kui puusliku 
võimsale kehale need uurded tekkisid. Võib-olla pani juba Batu ta siia istuma? Kunagi oli 
puuslik ta suure tõusu tunnistajaks, kuid nägi ka ta kuulsusetut lõppu. Võib-olla on ta ka 
kohutava, isemeelse Krimmi khaaniriigi hukkumise tunnistaja ja näeb kunagi inimesi, kes 
temast mööda minnes ei tea arvatagi, et siit on maona mööda loogel-nud Kara-Islah, 
Must maantee — Poola maantee. Ja selleks, et ei oleks enam Musta maanteed, piinu ja 
kannatusi, oli Kapusta kaks nädalat Islam-Girei urus istunud. 

Muidugi oleks ennatu kinnitada, nagu kaoks see maantee iseendast, et külvajad 
künnavad selle hõlpsalt üles, seemendavad ta ja et sellel maapinnal, mida on niisutanud 
veri, lööb vohama lopsakas vili. 

Veel on kivipuuslikul määratud kuulata nii terase kõlinat kui ka suurtükkide mürinat, 
nii hordi hüüdeid «Allah!» kui ka zaporoožlaste ähvardavat «Elagu!». 

Kuid isamaa võidab! Ärakurnatud ja laastatud isamaa, kuid allaheitmatu ja 
allaandmatu. Vene vendadega 

ühinedes on ta juba astunud uuele helgele ning päikesepaistelisele teele. 

Puuslik jäi stepis kaugele selja taha. 

Pärituul näis ratsanikke taga kihutavat. 

Lavrin Kapusta mõtted olid nüüd Bahtšisaraist kaugel. Mõtteis mõlkus Varssavi. Ta 
nägi selgesti enda ees paavsti nuntsiust Torrezi, ülbet Potockit, salakavalat jesuiiti 
kantsler Leszczynskit ja kuningas Jan-Kazimierzi upsakat nägu. 

Hetmanil oli õigus, kui ta kinnitas, et ustavate inimeste puudumine Varssavis teeb 
asjad keerulisemaks. Aga eks hoolitsenud Kapusta Bahtšisarais ka selle eeet. 


23 


Mesilane lendas sumisedes kõrva äärest mööda, põrkas vastu ruutu ja kukkus selili 
aknaäärele, kus jäi abitult jalgadega siplema. 

Pea-vooriülem Timofei Nossatš tõusis puhkides toolilt ja pühkis mesilase hooletu 
käeliigutusega aknast välja. 

«Pea kumiseb ilma sinutagi,» ütles Nossatš kukalt sügades kuuldavalt, istus toolile 
tagasi ja kummardus lauale lahti löödud kirja kohale. 

Hetmanil on hea käsutada: «Anna kakskümmend tuhat puuda rauda!» Ent kust sa 
seda välja kougid? 

Hmelnitski oli juba kolmandat nädalat ära. Fastovist, kus ta oma kasakavanemkonna 
ja vene vojevoodi-dega asus, tuli aga iga päev Tšigirinisse käskjalgu tema kirjadega ja 
ametimehi kiirete ülesannetega. 

Kõik oleks ju korras, kui tegemist poleks selle neetud rauaga. Hetmani korraldus 
puudutas ka Nossatšit ennast. Selgus, et kunagised lootused saada tulu kahelt 
kaevanduselt Unetši lähedal olid ilmaaegsed. 

Ohkida ja pühkida võib kui palju tahes, asja see ei paranda. 

Väljast kuuldus hobuste trampimist ja siis tuttavaid hääli. Nossatš silus käega üle 
vurrude, tõusis püsti ja läks külalistele vastu. Ukselävel. sattus ta kokku Ivanitši, 
Võgovski ja Harmašiga. 

Kui kõik olid istet võtnud, silmitses Nossatš igaühte tähelepanelikult ja küsis: 

«Kas peame nõu?» 

Võgovski tõstis tema peale oma rohekate silmade pilgu, puudutas ühtlaseks lõigatud 
sõrmeküüntega vurre ja noogutas nõusolevalt pead. 

Ivanitš tõmbas hetmani kirja endale lähemale: 

«See või?» 

«See jah!» 

Nossatš ohkas, vaatas silmanurgast Harmaši peale See kibeles toolil. Pani piibu enda 
ette lauale ja naeratas armastusväärselt. 

«Katsu sa mul praegu!» mõtles Nossatš ja alustas: 

«Hetman andis käsu, et kõik kaevandused ning raua-sulatusahjud, kogu raud, mis on 
juba toodetud, tuleb arvata hetmani käsutusse, kuna seda kõike on tarvis sõjaliseks 
otstarbeks.» 

See mis pea-vooriülem ütles, ei olnud uudiseks ei Ivantšile ega Võgovskile. 

Hetmani universaal oli tuttav ka Harmasile. Ta kuulas Nossatši teadaande rahulikult 


ära. Mis temasse puutus, siis teda see ei erutanud. Valmisraua oma kaevandusest on ta 
juba jõudnud maha müüa Tšigirinisse tulnud rootsi negot-siandile Adam Viniusele. Ja 
nüüd on Vinius pakkunud seda kui oma rauda müügile kahekordse hinna eest, nagu 
Harmasile ütles Võgovski. «Muidugi pudeneb siin ühte-teist ka Võgovski rüppe,» mõtles 
Harmaš kibedustundega, «ja mitte ühte-teist, vaid üsna korralikult. » Kuid tont selle 
kirjutajaga, kui ainult tema, Harmaš ise kahju ei saa. Liiatigi pole ta siia kutsutud ainult 
nõu pidama. Ja Harmaš tegi, nagu oleks ta kogu selles asjas kõrvaline isik. Ta avaldas 
küll vajalikku uudishimu, kuid ei näidanud mingil kombel välja oma suhtumist kõige 
selle vastu, mis tema silma all pea-vooriülema kantseleis pidi sündima. 

Ja ta istus, kuulas ning vaikis. 

Pea-varahoidja Ivanitš alustas ääri-veeri mööda. 

«Kaevandusi on meil vähe, rauda aga on vaja palju. Peale raua, mis Moskvast 
veetakse, tuleb meil ka endal seda suurel hulgal muretseda. Sõda ei saa ketma mitte üks 
aasta. Raha eest rauda osta ei ole meil hea. 

Raha on parem valmis sõjariistade peale kulutada. Kuid suurtüki- ja püssikuule ning 
odaotsi peame oma rauast valmistama. Kokku on meie maal nelikümmend kaevandust, 
igaüks neist võib anda kolmsada puuda aastas, see teeb ühtekokku kaksteist tuhat puuda 
rauda.» 

«Kõik peavad kokku andma kakskümmend tuhat puuda,» segas Nossatš vahele, 
«hetman kirjutas, et iga kaevandus peab andma viissada puuda aastas.» 

Ivanõtš lahutas käsi. Heitis pilgu Võgovski poole, Võgovski keerutas vuntsi ja leidis: 

«Kaksteist tuhat puuda valmisrauda võiks kas või täna rootsi manufaktuuriomanikult 
Adam Vintuselt saada.» Ta jäi vait, oodates, mida Nossatš lausub, kuid see vaikis, rääkis 
edasi: «Kui ei osta meie, müüb ta teistele, kas poolakatele, ugrilastele või 
moldavaanidele.» 

«Kui me ainult selle raua läbi laseme,» tähendas Nossatš. 

«Aga kuidas me saame takistada?» imestas Võgovski. Adam Vinius on võõramaa 
negotsiant, Svea kuninganna alam, raud on tema oma, ta teeb sellega mis tahab. Kui me 
võõramaa negotsiante pitsitama hakkame, ei kannata nad seda ja keegi eitaha siis 
meiega enam kaubelda.» 

Raud pole siid, pole pipar,» ei taganenud Nossatš. 

«Muidu seda tema käest ära võtta ei saa,» toetas Ivanitš Võgovskit. «Saab ainult 
osta.» 

«Mis hinda siis too Vinius küsib?» 

«Ma pole selle üle temaga veel rääkinud. Ja pole minu asigi temaga sellest rääkida. 
Arvan, et volitame sellek pan Harmaši. Mingu see kõik eraviisiliselt.» 

Harmaši kulmud kerkisid. «Säh sulle nüüd! Müüsin raua Viniusele, nüüd aga hakka 
seda temalt tagasi ostma.» 

«Muidugi, Harmaš ostab seda rauda pea-vooriülema kantselei kulul.» 

Harmaši kulmud vajusid oma kohale tagasi. Kausiga piiratud pea vajus aupaklikult 
madalamale ja jäi sellesse asendisse liikumatult püsima. 

Nossatš ohkas. Kaks kaevandust, mis ta nii raske vaevaga oli saanud, olid käest 
libisemas. Aga kui anda 

need õige sellele Harmašile rendile? Nagu kaaludes, kas niisugune lahendus on 
võimalik, mõõtis ta Harmašši uuriva pilguga ja otsustas: «Sellega jõuan ma 
kokkuleppele. Kui ta aga keerutama hakkab, küll ma siis ta kõrvad pihku võtan.» Mõtles 
veidi ja ütles kindlalt: 

«Tubli, pan peakirjutaja, arvan, et Adam Viniuselt rauda osta võib, kuid siis peab ka 
pea-varahoidja oma kassat kergitama.» 

Ivanitš ühmas ainult: ega pole parata, tuleb seda teha. 

«Mis aga ülejäänusse puutub ...» 

«Mis ülejäänusse puutub,» katkestas Võgovski kärsitult Nossatšit, «siis tuleb saata 
ametimehed neisse paikadesse, kus kaevandusi on, ja kindlaks teha, kui kõlblikud on 
need kaevandused ja ahjud.» 

«Kas sa tead ka, kui palju selleks aega kulub? Nii ei lähe. Hetman teeb meid peajagu 
lühemaks. Sedasi venitada ei kõlba,» polnud Nossatš nõus. Kuid paremat lahendust ta 
ette ei pannud. 

«Sa võid lugeda, et kaksteist tuhat on meil juba käes,» kostis Võgovski ägedalt. 
«Selle raua laseme kohe käiku. Kas sa tead ka, kui palju sellest püssi- ja suurtükikuule 
saab? Ja küll siis ka ülejäänu kuskilt välja ujub.» 

Harmaš heitis vargsi pilgu peavanematele. Pole laita rahvas. Nende meestega kahju ei 
kannata, pigem võib hästi teenida. See mõte julgustas teda, kuid ta ei näidanud millegagi 
välja oma rahulolu. 

«Nii siis, pan Harmaš, sa räägi läbi selle svea kaupmehega, osta talt raud ära ja saada 
see viivitamata Kozeletsi töökotta. Kõnele temaga veel täna ja teata 
siis mulle sedamaid.» 

«Kuulan, pan pea-vooriülem,» lausus Harmaš aupaklikult. Ta tõusis püsti ja 
kummardas Nossatšile. 

«Osav kaupmees!» kiitis Nossatš endamisi Harmašši. Ja mõtles rahul olles: 
«Niisugustega kahju kanda ei tule.» 

Viniusega saadi kähku kaubale. Neetud negotsiant küsis silma pilgutamata 
kolmekordse hinna võrreldes sellega, mis Harmaš temalt oli võtnud. Kuid alles hiljuti 
ostetud rauast kõneles ta nagu omast, kuigi see veel 

praegugi Harmaši ladudes seisis. Kuid ka Harmaš polnud pehme mees. Tingis nagu 
kord ja kohus. Svea negotsiant ei jätnud alla. Löödi käed kokku. Joodi liikudeks pudel 
akvaviiti. Jäädi teineteisega ja iseendaga rahule. 

Selsamal õhtul oli Adam Viniusel eraviisiline jutuajamine peakirjutajaga. Negotsiant 
tänas Võgovskit heatahtlikkuse eest ja ütles nagu muuseas: 

«Rootsi troonile on astunud hertsog Karl Gustav. Kuninganna Kristiina on riigiasjad 
kõrvale jätnud. Nagu ma päris kindlasti tean, peab härra kantsler Axel Oxenstjarna teist 
väga lugu, pan kantsler. Ja siis käskis mind veel Rootsi saadik Moskvas ütelda: liigub 
kuuldus, et kuningas Karl Gustav kavatsevat hetman Hmelnitski juurde oma saadiku 
läkitada. Tahetakse teie arvamist teada saada.» 

Võgovski jäi ainiti negotsiandile otsa vahtima. Kuid Adam Vinius näis juba 
unustanud olevat, millest ta oli kõnelnud. Ta võttis riiulilt reinuvaderi kujukese ja hakkas 
seda kiitma: 

«Suurepärane asjake!» 


«Oleksin rõõmus, kui pan Vinius selle endale mälestuseks võtaks.» Võgovski oli 
armastusväärne peremees. 

«Pan kantsler on tõeliselt suursugune šlahtitš,» lausus Vinius aupaklikult ning samal 
ajal vaimustatult. «Pean endale suureks auks pan kantslerile oma austust ja suurt 
lugupidamist avaldada. Hellitan lootust pan kantslerit edaspidigi näha.» 

«Seisan kõige suurema heameelega alati teie teenistuses, pan Vinius.» 

Võgovski sirutas Viniusele käe. Vinius pigistas seda kõvasti. Võttis siis osavasti 
taskust karbikese, vajutas kuldnupukesele ja pani karbi kirjutaja ette lauale. , «Oleksin 
ärarääkimata rõõmus, kui see diadeem pan kantsleri abikaasa pead ehiks.» 

Võgovski kummardas teist korda negotsiandile ja kattis diadeemi 
pärgamendilehega. 

-.. Võgovski vaatas aknast, kuidas Vinius kure moodi kõndides üle õue värava poole 
läks, kus teda Sõiduk ootas. 

«Pan kantsler...» lausus Võgovski unistavalt, muigas ja tõstis käe suu ette. Kui ta käe 
ära võttis, olid huuled kõvasti kokku litsutud, nagu oleks ta seal vilksatanud muige käega 
ära pühkinud. 

-.. Järgmisel päeval pärast seda, kui Harmaš oli jõudnud Nossatši pool ära käia, ütles 
Võgovski talle: 

«Sõida Veprikusse, pan Harmaš. Oled sa kuulnud, missuguse au sees on praegu 
hetmani juures kaevandused? Seal Korõtnõis elab hetmani sõber, keegi holopp 
Pivtorakožuhha. Räägitakse, et ta olevat üsna tubli maagitundja. Sa võta ta Veprikusse 
kaasa. Annan sulle selle peale kirja. Samuti võta kiri pospoliitide kokku-ajamise kohta. 
Saad hetmani kantseleist loakirja uue kaevanduse asutamiseks. Ja pea meeles, et 
kaevandus pole minu, vaid sinu oma. Mõistad?» 

«Miks ma ei mõista,» sai Harmaš koguni pahaseks, «see on ju iseenesest arusaadav!» 

«Tead palju. See on halb. Peaks õige veidi su mälu tuulutama!» 

«Sina, pan peakirjutaja, ei saaks sellest kasu.» «Kui palju sa Viniuselt võtsid?» küsis 
Võgovski äkki. Harmaš nõjatus vastu tooli seljatuge. «Issand sinuga!» 

«Aga zlotid sinuga!» lausus Võgovski irvitades. «Noh? Ma ootan!» 

«Tuhat zlotti,» vastas Harmaš vaikselt. «Ta ütles seda sulle vist ise, pan kirjutaja?» 

«Sina ütlesid,» hakkas Võgovski naerma. «Kiidan su osavust. Jäta kõik endale.» 

See ei rõõmustanud Harmašši. Säärane heldus tähendas seda, et varsti tuleb rohkem 
anda. 

«Nossatšiga said kõik joonde?» 

«Jah!» 

«Kuidas sa täna sõnadega nii kitsi oled, pan Harmaš?» «Ega ma ainult rahaga kitsi 
ole,» tegi Harmaš tusaselt nalja. 

«Oota aga, kui Moskva kaupmehed siia tulevad, siis saad endale uue kamba... Nüüd 
on ju kõik ühe tsaari alamad. Tuleb ennast koomale tõmmata. Võtavad viimati veel sinugi 
kaevandused ära.» 

Harmaš vaatas teraselt Võgovskile otsa, püüdes mõista, kuhu peakirjutaja oma jutuga 
sihib. Võgovski ei lausunud enam sõnagi ja ohates järeldas Harmaš vihase 
otsustavusega: 

«Hea, kui tsaar on ühine, kuid parem, kui taskud on lahus.» 


«Kas ainult taskud?» küsis Võgovski ega pööranud oma läbitungivat pilku Harmaši 
ümarikult näolt. 

«Muudest asjadest ma ei tea,» põikles Harmaš kartlikult. 

Võgovski virutas rusikaga vastu lauda. 

«Luiskad! Küll tead. Tead rohkem, kui sa teadma peaksid pan negotsiant.» 

«Ära karju,» palus Harmaš käsi Võgovski poole sirutades, «võidaks kuulda!» Ta 
näitas peaga ukse poole ja jäi vaikselt ootama, mida Võgovski veel räägib. 

«Sõidad Veprikusse. Aja seal kõik nii korda, nagu sulle varem ütlesin. Ära tunne 
millegi pärast südamevalu. Mina sõidan öösel hetmani peakorterisse. Kapusta on 
omaenda isikus Bahtšisaraist tagasi jõudnud,» lisas ta äkki, nagu oleks see nüüdsama talle 
meelde tulnud. 

«Aeg oleks Kapustat raiuma hakata,» soovitas Harmaš halisevalt. 

«Ei ole veel aeg. Sinust pole õiget peremeest. Kes siis juunis kapsaid sisse teeb!» 

«Eks sa ise tea paremini,» oli Harmaš temaga nõus. 

Sellega lõpetatigi. 

-.. Hommikul, kui Võgovski alles voodis lamas, tormas sisse jessauul Tsõbenko. 

«Pan peakirjutaja, hetman kutsub!» 

Võgovski laskis soonilised jalad üle voodiääre vaibale. Hambad plagisesid. Ta käratas 
Tsõbenkole: 

«Saapad! Püksid! Kuntušš!» 

Miks ta nüüd ise siia sõitis? Mis asja pärast? Võgovski ei saanud kuidagi saapaid 
jalga. Tsõbenko seisis lävel. Võgovski silmad valgusid verd täis ja märgates silmanurgast 
Tsõbenko pugejanägu, vingus ta: 


' Sõnade mäng. Kapusta tähendab tõlkes kapsast, kapsaid. Tõlkija. 

«Kasi mjnema!» 

Hobune viis ta välgukiirusel kohale. Kui ta kantseleisse astus, olid seal ees juba 
Nossatš, Ivanitš ja Tšernigovi peakiriku kloostriülem Zossima. Ta teretas het-mani nagu 
komme nõudis ja jäi seisma laua äärde, mille taga Hmelnitski istus. Hetman noogutas 
talle. Ütles lahkelt: 

«Võta istet, kirjutaja.» 

Võgovski istus sõnakuulelikult pingile Ivanitši kõrvale. Peast käis läbi mõte: «Aga 
kus Kapusta on?» Kriuksus külgmine uks ja heleda päikesevalguse käes silmi kissitades 
astus sisse Lavrin Kapusta. Sammus otse lavitsa juurde, kus istusid Võgovski ja Ivanitš. 
Surus neil kätt ja istus Võgovski kõrvale. Võgovski piidles Kapusta poole ja küsis: 

«Kuidas läks?» 

«Hästi,» vastas Kapusta lühidalt. 

Hetman heitis nende poole pilgu. Võgovski kuulatas, mida kloostriülem räägib. 

Suure kirju taskurätikuga higist otsaesist kuivatades kurtis Zossima: 

«Tšernigovi polkovnik Semjon Podobailo omavolit-seb.» 

«Ta ei omavolitse, isa kloostriülem, vaid võitleb šlahta vastu,» tähendas Hmelnitski 
pahaselt. 

Zossima väristas oma pikka musta habet ja jättis het-mani sõnadele vastamata. Vaikis 
siis veidi kombe kohaselt ja alustas uuesti kaebust: 


«Seesinane Podobailo Semjon on andnud käsu kõik meie püha kloostri raud sõjaväele 
võtta ja ka edaspidi igasugune raud, mida meil valmistatakse, ära võtta sõjaväele. On 
sirutanud käe jumalakoja vara” järele. Kes seda enne on näinud?» 

Kloostriülem Zossima lahutas meelepahast käsi ja vaatas nagu toetust oodates 
järjekorras otsa kord Võ-govskile, kord Kapustale ja kord Nossatšile, kes tema ees 
istusid. Et aga need vaikisid, pöördus ta uuesti Hmelnitski poole: 

«Tulin palvega sinu poole, hetman. Ma ei ole mures oma kasude pärast. Teen seda 
püha kloostri heaks. Loodan üksnes sinu, meie usu kaitsja peale. Taltsuta seda 

põikpead, keela ära tema sõgedused, mis on jumala-vastased ning mõttetud ja mille 
eest tal tuleb põrgus põleda ja meie kloostri kaitsja, püha Zossima ees teises ilmas vastust 
anda.» 

Hmelnitski laskis pea rinnale vajuda ja hingas raskesti. Ta oli tulnud siia suuri asju 
korda saatma. Nüüd aga lendas see kloostriülem nagu ronk kallale, vajutas küüned sisse 
ja ajab suust välja variserlikke sõnu. Kui saadaks ta õige sinna, kus pipar kasvab. Kuid 
nõnda ei passi talitada. Nii kui halva sõna ütled, läheb kõigis kirikutes ja kloostrites kisa 
lahti. Ja kõige lõpuks viskab metropoliit veel kirikust välja. Anna ainult Kossovile, 
millest ta saaks kinni haarata ... 

Ta lausus nii lahkelt kui võimalik: 

«Pan isa, Podobailo talitab nõnda, sest seda käsib minu universaal.» 

Zossima tõstis imestunult silmad hetmani peale, kuigi ta teadis väga hästi, kelle 
tahtmist polkovnik Podobailo täidab. 

«Minu universaal, pan isa,» kordas Hmelnitski. «Rauda läheb meil palju tarvis. Ära 
ole pahane, pan isa, raua eest makstakse sulle nii palju zlotte, kui sa ise ütled.» 

«See ei ole minu raud ja need ei ole mitte minu kaevandused, vaid jumala omad,» 
pomises abt. 

«Jumalale meie raha vaja ei ole,» ütles Hmelnitski,. «tuleb välja, et polegi, kellele 
maksta.» 

Kloostriülem hakkas paigal nihelema, nagu oleks keegi talle tuliseid süsi istumise alla 
pannud. 

«Pidasin jumalateenistust, pan hetman, ja palusin, et sulle poolakate üle võit antaks!» 
lausus kloostriülem ei tea kas kahetsedes või ette heites. 

«Palve eest sulle aituma,» kummardas Hmelnitski peaga, «kuid kaevanduste pärast 
ära muret tunne. Sinu omad nad olid, sinu omaks ka jäävad. Sõja ajal tuleb aga raud 
sõjaväele anda. Milleks teil jumalakojas rauda vaja läheb? Ristid on vist kõigil 
munkadel?» 

Kloostriülem läks näost tulipunaseks. Haaras kinni kuldristist rinna peal. Välgutas 
kurjalt silmi. 

«Meie pühakutele, kes kloostri surnuaial viimast und puhkavad, tuleb raudaiad ümber 
teha, värav on ammu 

lagunenud, teenijasmunkade kambritele tuleb raud-uksed panna ... 

«Kas need sinu teenijasmungad kavatsevad siis jalga lasta või?» 

«Ära naljata, pan hetman,» tõstis kloostriülem häält. 

«Ma ei naljata,» surus Hmelnitski läbi hammaste. «Sõja jaoks, mida me koos vene 
rahvaga meie õigeusu tagakiusajate, salakavalate ladinlaste vastu peame, ohverdan ma 


kõik.» Hetmani hääl helises. «Ohverdan kõik, isa kloostriülem, ja mitte ainult kloostri 
raua, vaid, kui vaja, käsin ka kirikukellad suurtükkideks ümber valada.» 

Kloostriülem hüppas hirmunult püsti. 

«See on patt, patt!» lausus ta kähku. 

«See patt on minu hingel ja ma lunastan selle jumala ees. Sina aga oma pattu ei 
lunasta, kui sa ladinlaste vastu ei võitle. Kas sa tõesti tahad, et nad sinu kloostrisse 
tuleksid?» 

«Mis sa kõneled, pan hetman!» vehkis kloostriülem protestivalt käega ja haaras risti 
pihku. 

«Kloostri raud viivitamata kinni maksta,» andis Hmelnitski Ivanitšile käsu. 

Silmi kulmude alla peites pomises Zossima Hmelnitskile õnnistuse, pistis talle huulte 
ette suudlemiseks risti ega võtnud ka kätt ära, nagu oodates, et hetman seda suudleb. 

Hmelnitski ei suudelnud ta kätt. 

Pika rüü hõlmu mööda põrandat lohistades lahkus kloostriülem kiirete sammudega 
kantseleist. 

«Pea lõhub otsas,» kurtis Hmelnitski tugitooli istudes ja küünarnukkidega laua äärele 
toetudes. 

«Tuleks puhata,» soovitas Võgovski heatahtlikult. «Nende pappidega on alati 
tegemist.» 

«Tegemist on mul teie kõigiga,» ütles Hmelnitski vaikselt. «Koosta kohe universaal,» 
rääkis ta edasi, «kaevandustel, mis kuuluvad Sofia, Kiievi, Petšorski ja Novgorodi 
Severski kloostritele, kõik raud sõjaväele anda. Kõik!» 

«Kuulan,» vastas Võgovski pugejalikult. 

Hmelnitski vaikis mõnda aega, vaadates üle Võgovski pea seinale, kus rippusid vaibal 
vibu ja nooled — khaan Islam-Girei mullune kingitus, ja ütles: 

«Sea end teekonnale, pan kirjutaja.» 

Võgovski kahvatas. Sõrmed, mis laudlina äärest kinni hoidsid, hakkasid värisema. Ta 
hääl kostis kumedalt, kui ta kärsitult küsis: 

«Kuhu?» 

«Kazi-Kermeni, Sirini vürsti ja vangivõetud tatarlasi meie vangide vastu vahetama. 
Kapusta leppis kokku.» Võgovskil läks süda kergemaks. Hmelnitski noogutas Nossatši 
poole: «Kufsu kaubarahvas sisse.» Nossatš tormas uksest välja. 

.. . Kaupmehed astusid areldi üle hetmani kantselei läve. Keegi ei teadnud, mis asjus 
neid oli kutsutud. Kuid kõik teadsid — see lõpeb rahaga. Püüdes peavalust üle saada, 
naeratas Hmelnitski neile, astus vastu, surus kõigil kätt ja näitas neile südamlikult lavitsal 
istumiskohad kätte. 

«Kas tegin teile tüli, isandad? Ärge pange pahaks, aeg on niisugune .. . Ma ei maga 
ise ega lase ka teisi magada.» 

Ta toppis piibu tubakat täis. Võgovski lõi tuld. Ulatas taela hetmanile. 

«Sina oled Pavlo Ostronoss?» küsis Hmelnitski sinise kaftaniga kaupmehelt, pannes 
piibu hambusse. 

«Mina jah, kõrgeauline pan hetman.» 

Mees hüppas püsti ja tahtis sügavasti kummardada, kuid Hmelnitski tõukas teda õlast, 
ja ta kukkus tagasi pingile, lüües pea vastu seina. Kõik puhkesid naerma. Hmelnitski 


pööras kaupmeeste poole selja ja sammus laua juurde, krimpsutades igal sammul 
väljakannatamatu valu pärast nägu. Istus tugitooli ja alustas otsaesist hõõrudes: 

«Kutsusin teid, lahked panid Ostronoss, Veremijenko ja Baran, üsna tähtsa asja 
pärast. Teil on raha.» Kaupmehed hakkasid rahutult nihelema. «Jätke nüüd, seda ma teilt 
ära ei võta,» rahustas neid hetman. «Raha kuulub teile, mitte mulle. Ma pole ometi 
Potocki või Krimmi khaan. Hoolitsen teie kasude eest. Selleks ma 

teid siia kutsusingi. Kuulake tähelepanelikult. Mozõrjest kuni Osterini laiuvad 
maagisood, poolakad on jalga lasknud, keegi seda maaki välja ei võta, raud jääb saamata. 
Meil aga on seda rohkesti vaja. Meil tuleb sõdida armeega, kes on soomusrüüs, kiivrites, 
raud-vammustes, kel on suurtükid ja nende kuulid. Nende sõjariistadeks pole ainult vibud 
ja nooled. Ja seepärast ütlen ma teile, — asuge tõsiselt asja kallale. Võtke soost rauda, 
annan teile selleks loa, asutage sulatus-kodasid, valage' rauda, kuid mitte rabedat, nagu 
sina, Veremijenko, mulle läinud aastal andsid (kaupmees langetas silmad, laskis pea 
longu), vaid head, sitket rauda, et sellest saaks valada suurtükikuule, mis tungiksid läbi 
kindlusemüüride, ja püssikuule, mis oleksid niisama tublid nagu damaskuse mõ6k. 
Sõjasintsi teilt ei võeta. Teil tuleb ainult anda kogu raud sõjalisteks tarvidusteks. Seda 
võõrastele müüa keelan surmanuhtluse ähvardusel.» 

Võgovski mõtles: «Kui hea, et Harmaš on juba ära sõitnud.» Sedasama mõtles ka 
Nossatš ja ohkas kergendatult. 

Kaupmehed vaikisid. Hmelnitski ei kiirustanud neid. Popsis piipu ja ootas. 

Esimesena tõusis köhatades püsti Veremijenko. 

«Oleme lihtsad inimesed. Raha meil suurt ei ole. Jutt meie rahast on paljas lora.» 

«Mina teie raha lugenud ei ole, mul on muudki teha,» ütles Hmelnitski, «ja ma ei 
kavatsegi lugeda. Saa aru, poola šlahtale on vaja viimane lahing anda. Ja kui me tast võitu 
ei saa, tuleb sinul ja su lastel, lastelastel ja lastelastelastel jääda lojusteks, lahkusulisteks,, 
mädaneda türgi galeeridel. Sinu raha aga jookseb Potocki ja teiste temasuguste taskusse. 
Mõtle selle üle järele!» 

Jakov Baran kippus juba ammu sõna võtma ja kargas nüüd püsti nagu ussist nõelatud. 

«Kõrgeauline hetman, meil on ju hea süda! Käsi luba anda. Asutame kaevandused. 
Anname sulle rauda. Käsi meile töömehi anda. Oma kodumaa ja oma usu heaks oleme 
valmis kõike tegema.» 

«See on mõistlik jutt!» kiitis Hmelnitski. 

Kaupmees haaras endal rinnust kinni. 

«Issand küll, selleks et šlahta saaks läbi pekstud, ei hooli me oma elust!» 

«Kui palju kantselei puuda eest annab?» küsis Ostronoss ettevaatlikult. 

«Seitse krossi,» lausus Hmelnitski kindlalt, puhudes suitsu lae alla. 

«Oh issand!» oigas Jakov Baran ja vajus tagasi lavitsale, mitte mõistes, kas see on 
tõsi või nali. 

«Seitse krossi puud,» kordas Hmelnitski. «Küsige pan Lavrin Kapustalt, ta jutustab 
teile, kuidas Bahtšisarais vange piinatakse. Aga need on ju teie vennad, kristlashinged! 
Peame nad vabaks saama. Või sõitku teist keegi Sargorodi alla? Veel praegugi seisavad 
seal teiba otsas kakssada meie kasakat, keda kroonihetman Stanislaw Potocki on surnuks 
piinanud. Meie suure ettevõtte nimel võiks raua puudast ka ainult viis krossi maksta.» 

Jakov Baran tõttas ütlema: 


«Oleme nõus, kõrgeausus.» 

«Hästi,» oli Hmelnitski päri. «Minge ja hakake peale. Kõik kirjad annab teile Nossatš. 
Kui teil midagi halvasti on — tulge otsekohe minu juurde.» 

Kaupmehi kergelt õlast tõugates, saatis hetman nad läveni. 

Kroonihetman Potocki alustas juba märtsi lõpul sõjakäiku Bratslavimaale, kogudes 
oma juhtimise alla suure sõjaväe. Selles oli kaksteist ratsaväe- ja neli jalaväe-polku, 
reitarite vägi, mille oli saatnud Brandenburgi kuurvürst, ja sada suurtükki küllaldase 
kuulide ja püssirohu tagavaraga. 

Suure väega asus talle appi Kamenetsi staarost Potocki-noorem. Ja kui Jaskõlski 
saadikutööd Islam-Girei nõusolek kroonib, tuleb kroonihetmani buntšuki alla veel saja 
tuhande pealine hord. See on vägi, millest Hmelnitski jagu ei saa, kuigi Hmelnitskile on 
appi tulnud Moskva sõjavägi vojevood Vassili Borissovitš Šeremetjevi juhtimisel, nagu 
kroonihetman teada oli saanud. 

Kroonihetman kavatses ainult ühte: pühkida oma tee pealt eest vaenlase külgkaitse — 
Boguni ja Gluhhi polgud, mis Hmelnitski talle vastu oli saatnud, — mitte killustada oma 
jõude kindluste ning linnade piiramisele, vaid purustada kasakate ja moskoviitide 
ühendatud jõud, ja anda siis selja tagant löök sõjaväele, mis Valgevenemaa ja Leedu 
peale liikus. 

Kui kroonihetman luges kuninga kirjast, mis talle Sargorodi alla järele oli toodud, et 
«algab sõda niisuguse vastasega, kes ei proovi jõudu ainult lahinguväljal, vaid kindlustab 
end ka raskesti äravõetavates linnades ja kindlustes ja seepärast tuleb temast ette jõuda, et 
kogu Ukraina tema kätte ei satuks», puhkes ta naerma. Jan-Kazimierz oli üleliia 
ettevaatlik. Ausõna, sel aastal tehakse lõpp kõigile hädadele, mis Rzecz Pospolita kaela 
on veerenud. Nende röövli-nägude Boguni ja Gluhhiga õiendab ta arved veel enne 
lihavõtteid. Kuid lihavõtted jäid seljataha, arvete õiendamine oli aga veel kaugel. Sellest 
hakkas juba aru saama ka kroonihetman ise, rääkimata tema regi-mentaaridest. Isegi 
upsakal kindral Schembergil läks hari punaseks, kui Bogunist kõneldi. Mis kasu sellest 
oli, et Bogun Vinnitsa maha jättis? Peale kaubitsejate ja naistekarja ei jäänud linna 
kedagi. Mis kasu sellest oli, et žolnerid Sargorodi maha põletasid? Ja sellest, et viissada 
pospoliiti kogu peamaantee ääres Medžiboži ja Sargorodi vahel teiba otsa aeti? Boguni 
sõjavägi sellest väiksemaks ei jäänud. 

Kinnivõetud kasakad andsid valeandmeid. Nende jutu järgi tuli välja, et Bogunil oli 
kord nelikümmend tuhat kasakat, kord viiskümmend või vahel kõigest kõike kümme 
tuhat meest. 

Kroonihetmanile tulid appi kaksteist moldaavia horugvit polkovnik Voicehhovski 
juhtimisel. See vägi võttis ette pealetungi Iljintsõle, kuid kasakaväge sealt ei leidnud. 
Kuulduste järgi olid kasakad ilma võitluseta tagasi tõmbunud Verbitšesse, osa neist aga 
Rahnõsse läinud. Olles kindel, et Bogun seal kuskil on, andis kroonihetman käsu liikuda 
Verbitše peale, kuna aga osa ratsaväest saatis Rahnõsse. 

Sõjavägi marssis läbi väljasurnud ja inimtühjade 

Kalniki, Daševi, Gorodoki. Põletati maha kirikud. Poodi üles kaks pappi ja võeti 
igaks juhuks tatarlaste kombel jassõriks kakssada naist, kes valahhide valve all Kame- 
netsi aeti. 

Vahepeal selgus, et Boguni pole ei Rahnõs ega Verbitšes. Ja kui siis veel ilma 
vastuseta tagasi tuli Olekszicz, kel olid sõrmed ära raiutud, ajas üksnes Boguni 
meeldetuletamine kroonihetmani veel suuremale vihale. Puhudes oma pikkadesse 
hallidesse vurrudesse, läks ta näost tulipunaseks, trampis jalgadega ja jcaotas oma kuulsa 
rahu. 

«Lojus! Holopp! Äraandja! Oota sa, küll ma su veel kätte saan. Põlvili palud minult 
halastust.» 

Kuid ta ei saanud Boguni kuidagi kätte. Juba oli vihmane kevadaeg möödas. Ilusad 
maipäevad lõhnasid haljendavast rohust. Rukkis valendasid karikakrad. Kuid kõik külad, 
kust krooniväel tuli läbi marssida, olid tühjad. Ja mahajäetud tared, ahjukorstnad, millest 
ei kerkinud suitsu, ristseliti jäetud uksed ja aknad hoiatasid millegi kohutava eest. Ja 
mitte üksnes Žolnerid, vaid ka kroonihetman ise koos oma regimentaaridega kaotas rahu 
ja une. 

Nüüd sai Potocki aru, et ta ei ole oma sõjaväega Boguni ootamatult tabanud. Mitte 
tema, kroonihetman, ei sunni Bogunile peale võitlust, vaid vastuoksa, viimane veab teda, 
vilunud sõjameest, ninapidi, sööb tal hinge seest, lööb ühe parema sõjamehe teise järel 
reast välja ja sunnib sõjaväge asjata suurtükikuule ja püssirohtu raiskama. Selles tundis 
kroonihetman juba vihatud Tšigirini sotniku Hmeli kätt, selle mehe kätt, keda ta kunagi ei 
nimetanud hetmaniks, ega kannatanud ka, kui keegi ta regimentaaridest Hmelnitskit 
nõnda hüüdis. 

Jaa, kõiges oli tunda neetud lahkusulise kätt. Ja et pospoliidid jätsid oma külad maha, 
et kasakad avaldasid vastupanu oma äranägemist mööda ega lasknud end kroonihetmani 
tahtele allutada — see röövis täielikult Potockilt kannatuse. 

Maruvihane kroonihetman murdis koos husaaride eelväeosaga Nemirovisse sisse, 
raius oma käega holoppe. Žolnerid katsid Nemirovi linna tänavad nende 

kodanike surnukehadega, kes polnud jõudnud koos kasakatega ära minna. 

Peatudes puhkuseks Kletnoje külas, kutsus krooni-hetman oma regimentaarid 
sõjalisele nõupidamisele. Suure tusaga pidi ta sellel nõupidamisel tunnistama, et läbi 
Boguni kasakate külgkaitse murda on võimatu ja et armee võib varsti haledasse olukorda 
sattuda. 

Ilma igasuguse aupaklikkuseta kroonihetmani vastu segas kindral Schemberg 
häbematult ta jutu vahele ja ütles, et kui reitaritele nende palka kohe välja ei maksta, 
jätavad nad sõjaväe maha ja lähevad tagasi oma Brandenburgi. Kroonihetmanil pidid neid 
sõnu kuuldes silmad pealuust välja tungima. Ta virutas rusikaga vastu enda ees seisvat 
trummi, millele oli laotatud sõjakaart, ja möirgas: 

«Koristage end siit koos oma haisvate reitaritega!» 

Aga kui kroonihetman oli rahunenud, tuli tal mõne aja pärast Schembergilt vabandust 
paluda ja kindralile omast taskust tuhat zlotti maksta. Kummatigi otsustas sõjaline 
nõupidamine Bogunile Umani äll lahingu anda, sundida teda seda lahingut vastu võtma, 
ja lüüa ta seal pihuks ja põrmuks; enne seda aga siiski veel katsuda talle kiri saata, et ta 
Hmelnitskist lahti ütleks ja kuninga alla tuleks. Kiri otsustati kätte saata mõne 


pospoliidiga, sest pärast seda, mis oli Olekszicziga juhtunud, ei tahtnud ükski Šlahtitš 
seda ülesannet enda peale võtta. 

Nõupidamine peeti kesknädalal, laupäevaks määras kroonihetman sõjaväe 
ülevaatuse. 

Horugvides rääkisid porutšikud ja rittmeistrid soldatitele, et sõjakäik lõpeb varsti. 
Bogun annab kuningale alla ja kasakad panevad Umani müüride all sõjariistad maha. 
Umanis makstakse Žolneritele palk välja. Ka Umani linn ise on väga jõukas. Kaupmeeste 
ladudes on palju kaupa, linnakodanikel leidub kulda, hõbedat ja väärtasju, ning 
kroonihetman annab linna kolmeks päevaks žolneritele rüüstamiseks. Selle kolme päeva 
jooksul saab oma vatsa head veini ja liha täis vihtuda ja ka hobuse selga üht-teist paremat 
laduda, rääkimata veel sellest, et Umanis leidub lõbutsemiseks rohkesti ilusaid piigasid. 

Zolnerid muutusid rõõmsamaks. Hakkasid sõjariistu puhastama, end ülevaatuseks 
korda seadma. 

jõudis kätte laupäev. Sõjavägi rivistati üles väljale Kietnoje lähedal. Kullatud 
hetmanikepp peos, ratsutas kroonihetman Kamenetsi staarosti Piotr Potocki, kindral 
Schembergi, polkovnik Voicehhovski, kuninga kantselei ülema Piasecki, polkovnik 
Ruszczici ja kindral Christoph Sondermanni saatel sirgete ridade eest läbi. Tema taga 
kandsid kaks husaari-rittmeistrit buntšukke, buntšukkide järel kanti aga kuninga puna- 
valget standarti, mille varda otsas oli kuldrist. 

Husaarid seisid viirgudes. Päike mängis terastiibadel nende õlgadel. Allalastud 
visiiride vaatepiludest välkusid silmad. Hooletult õlgadele heidetud punaste nöör- 
kuubedega tragunid hoidsid peos paljastatud mõõku, nende kõrval seisid soomusrüüdes ja 
nupuga kiivrites Schembergi süllapikkused reitarid arkebuuside ja musketitega ning 
näisid olevat otsekui maasse kasvanud. Edasi oli mitu rida suurtükke, nende taga vankrid 
kuulide ja püssirohuvaatidega. Veel kaugemal tunglesid vimplite all krooni-j ala vägi ja 
moldaavia sõjameeste väeosad. 

Hakkasid hüüdma pasunad. Potocki peatas ratsu. Regimentaarid tema selja taga 
tardusid. Kroonihetman tundis südames magusat pitsitust. See oli tore silmapilk. Kes küll 
suudaks niisugusest sõjaväest jagu saada? Ta pöördus kuninga kantselei ülema Remigian 
Piasecki poole ja ütles: 

«Palun teie hiilgust tema majesteedile kuningale teatada, et minu armee täidab oma 
kohuse Rzecz Pospolita ees. Ma panen äraandja Hmelnitski põlvili, Jeesus Kristus on 
selle tunnistajaks. Ma ei tee häbi mõõgale, mille on mulle annetanud tema pühadus 
paavst Innocentius.» 

Remigian Piaseckile, kes oli toonud kuninga kirja, oli kantsler Leszczynski andnud 
veel suusõnalise ülesande: igal võimalikul viisil mõjutada krooninetmanit tegema kõik 
selleks, et abistada kuninga sõjaväge ja öiurda läbi kõigist tõketest Moskva streletside 
selja taha, kes võivad iga päev Smolenski müüride alla ilmuda. 

Nähes, et kroonihetmani armee tammub tegelikult juba kolmandat kuud ühe paiga 
peal, sattus Remigian Piasecki tõsiselt ärevusse. Seepärast toetas ta igati otsust joosta 
tormi Umanile ja sütitas vana hetmani Šlahtasüdames veidi vaibunud südidust. 

«Pan kroonihetman,» alustas Piasecki meelitavalt, «kes võiks kahelda, et te viite 
vankumatult täide oma kavatsused? Niisuguste jõudude juures on hord koguni ülearune.» 


Hordi meeldetuletamine viis Potocki pisut segadusse. Ta teadis ju hästi, et hord ei 
oleks ülearune. Kuid jällegi on neetud Hmel talle selja tagant hoobi andnud. Nüüd oli 
juba selge, et enne järgmist kevadet hord ei tule. Paremal juhul võib ta ilmuda talvel. Ent 
kogu suve ja sügise Vinnitsa ja Umani vahel paigal tammuda oleks talle suureks häbiks, 
ning ähvardaks kaasa tuua kogu sõjaväe kaotuse, mis oli pärast Batogi lahingut nii ränga 
vaevaga kokku kraabitud. 

Kuninga kantselei ülem teadis samuti, et hordi puudumine mõjub tingimata halvasti 
Potocki kavatsuste läbiviimisele. Kuid siiamaani veel polnud Jaskõlskilt, kes Bahtšisarais 
viibis, mingisuguseid lohutavaid teateid. Vahepeal oli ka juba Varssavis teada saadud, et 
Hmelnitski on Islam-Girei ära hirmutanud, liiatigi olevat neetud khaan haigeks jäänud, 
vesiir aga kavaldavat, ka Istanbulis kavaldatavat, Rootsi troonile aga on astunud Karl 
Gustav, kes juba ammu Poola krooni himustab, kõigele lisaks mängib alamkantsler 
Radziejowski kahe otsaga mängu ja Radziwill mehkeldab Karl Gustaviga, — see kõik 
ühte arusse arvatud, ei loonud kaugeltki rõõmsat meeleolu. 

Ja mitte hea elu seest ei tulnud ära vanamees Pia-secki, kui ta asus pikaajalisele ja 
mitte just täiesti ohutule reisile Varssavist kroonihetmani peakorterisse. 

Pärast sõjaväe ülevaatust käskis kroonihetman Žolneritele kakskümmend vaati viina 
veeretada, oma tagavarast neile lambaid ning härgi anda, ja kutsus regimentaarid oma 
telki lõunale. 

Öösel jättis Remigian Piasecki kroonihetmaniga jumalaga, et tagasi Varssavi sõita. 
Piaseckiga jumalaga jättes oli kroonihetman veidi tujust ära, ei suutnud 

ennast vaos hoida ja kaebas kantsleri ja ta rebasekavaluse üle, samuti kurtis ta, et 
kantsler peksab tema peale kuninga ees keelt, ent püha jumalaema näeb, kuidas tema, 
hetman, kuninga ja Rzecz Pospolita hea käekäigu eest muret tunneb. Kroonikantsler 
oleks võinud parem valvata korra järele kroonimaades. Mis seal kõik ei sünni! Holopid 
on mõrtsukalikult ta poja ära tapnud. Ta oli sunnitud andma käsu, et see äraandjate ja 
mässajate pesa, see Markowieci küla maatasa põletataks. Aga mis sellestki kasu? Holopid 
võtsid ju talt tema ainukese järeltulija. Kas ei ole selles kuriteos süüdi lahkusulise Hmeli 
käsi? Ons enne Hmeli midagi säärast kuningriigis sündinud? 

Remigian Piasecki kaelustas kaastundlikult krooni-hetmanit. Kes siis ei mõista isa 
valu? Ka kuningas ja kuninganna Marie-Luise olid sügavasti vapustatud, kui sellest 
õnnetusest kuulsid, ja kiitsid pan kroonihetmani tragunite tegevust Markowieci külas. 
Kuid tõsi on, et see poega tagasi ei too! Seda karmim peab pan krooni-hetman 
lahkusuliste vastu olema. Kellelegi armu heitmata põletada, hävitada, rüüstata. Bogun 
Umanist välja lüüa,- Kiievisse sisse tungida. Vahepeal suureneb Transilvaania vürsti 
Räkoczy ja Multjani hospodari sõjavägi. Täna-homme kargavad rootslased põhjas 
moskoviitidele turja. 

... Hommikul ei saanud kroonihetman sõba silmale. Niipea kui taevaäär roosatama 
lõi, andis ta käsu sõjakäigu jätkamiseks pasunaid puhuda. 

Bogun haaras tupest mõõga ja kannustas tagasi vaatamata hobust. Selja taga kuulis ta 
tuhandete hobuse-kapjade müdinat ja üsna lähedal vaimustatud hüüdu: 
«Vaata, polkovnik ise viib meid võitlusse!» 


See oli tapluse murrangumoment. Boguni kõrval ratsutas buntšukki hoides Netšipor 
Halaida. Tund aega tagasi olid husaarid buntšukikandja Gruša surnuks raiunud, kuid 
Halaida oli polgubuntšuki päästnud ja Bogun käskis tal buntšukikandjaks hakata. Halaida 
teadis, 

et kogu polk, kõik kasakad kadestavad teda, ja hoides kõvasti vasakus käes buntšukki, 
mis lustiliselt tuule käes lehvis, pigistas ta parema käega paljastatud mõõka. Ainult 
viivuks heitis ta pilgu tagasi, nagu tahtes järele vaadata, kas kasakad on ikka nende 
kannul, ja nägi tuhandeid punaste ja roheliste kuntuššidega kasakaid, kuid sedamaid kõlas 
polkovniku vihane hüüd: 

«Kasakal ei ole silmad kuklas!» 

Halaida pööras kähku pea tagasi, tahtis midagi ütelda, ent sõnadeks ei olnud enam 
mahti. 

Husaarid olid juba üsna lähedal. Bogun juhtis ratsaväe neile külje peale, ja rasketes 
raudrüüdes husaarid ei jõudnud end veel pööratagi, kui Bogun juba hüüdega «Elagu!» 
esimesena nende raudsetesse ridadesse murdis. 

Sel silmapilgul lajatasid kindlusevallidel kõrvulukustavalt suurtükid. 

Taprid peos, tormasid kasakad raudrüülaste peale. Hobused hirnusid metsikult. Sõim 
ja needused, oiged ja appihüüded, terase kõlin ja tuhandete hobusekap-jade tümin 
segunes üheks keeriseks. Oma ihukaitse-sotnja keskel raius Bogun kõige tihedamas 
husaaride murrus ja kõik kasakad nägid seal kõrgele tõstetud valget buntšukki, mida 
Netšipor Halaida hoidis vasakus käes, kuna ta paremaga tõrjus Žolnereid mõõgaga tagasi. 

Kõikjal vilksatasid Boguni punane kuntušš ja pika lotiga must voonanahkne müts. Tal 
polnud seljas ei kürassi ega soomussärki, ainult hobusel oli peas võrk-kaitse. Ei läinud 
tarvis kuigi palju aega, kui husaarid teada said, et kasakaid juhib nende vastu Ivan Bogun 
ise. Juba lendas nimi «Bogun» üle lahinguvälja ja jõudis kroonihetman Potocki telki. 
Potocki hakkas jalgadega trampima ja karjuma, et äraandja Bogun toodaks siia tema telki 
kas elusalt või surnult. 

Kuid ei elusalt ega surnult saadud Boguni kinni võtta. Ootamatult tabatud husaarid, 
kellele ka Gluhhi suurtükid suuri kaotusi tõid, hakkasid bogunlaste marulise löögi all 
taganema. Enam ei julgenud keegi neist Bogunile kallale tormata. Kõikjal, kuhu 
ilmus 

valge buntšukk, pandi jooksu nagu saatana enda eest. Kuid hoogu sattudes ilmus 
Bogun igale poole, kuhu husaarid kogunesid. Juba tõttasid neile appi tragunid. Nagu 
tiivad lehvisid nende pea kohal sinised nöör-lcuued. Toetuseks hakkasid mürtsuma poola 
suurtükid. Musketeid ees hoides jooksid raskelt reitarid ja lasksid kasakate pihta. 

Äkitselt tundis Halaida, et ta midagi ei näe. Äigas käega üle silmade. Käsi oli verine. 
Nähtavasti oli husaar, kelle ta sadulast maha lõi, oma pika mõõgaga tema otsaesist 
tabanud. Kuid buntšukki oli vaja kõrgel polkovniku pea kohal hoida. Õnneks heitis 
Bogun sel momendil tema poole pilgu ja hüüdis siis sotnik Ber- 

lole: 

«Seo ta pea kinni!» Haaras ise Halaida käest buntšuki ja hüüdis kõvasti: «Edasi, 
kasakad!» 


Berlo sidus Halaida pea kähku siidriidetükiga kinni ja Bogun andis Halaidale 
buntšuki tagasi. Uuesti lõi kasakate punaste kuntuššide kohal lehvima valge bunt-šukk. 

Nüüd, kus vaenlaste read tagasi veeresid, kus reitarid enam ei suutnud kasakate 
ratsaväge peatada ja selgeks sai, et poolakatel ei lähe korda Suhhaja Balkat ära võtta ja 
Umani maanteele pääseda, peatas Bogun hobuse ja keeras metsa äärde, kus põlise tamme 
all ta telk seisis. Raskelt hingates ratsutas Halaida ta kannul. 

«Nüüd võid tagasi vaadata!» hüüdis Bogun talle ja puhkes naerma. 

Äkitselt kõlasid lahinguvälja kohal poolakate pasunad. Bogun pööras otsekohe 
hobuse ümber ja pingutas ratsmeid. 

Vaenlaste ridade poolt tuli otse kasakate poole ratsanik, valge taskurätt mõõga otsas. 

Umbes viiekümne sammu kaugusel kasakate ridadest peatus ta ja hüüdis läbi toru, 
mis oli vastu suud surutud: 

«Pan regimentaar Sigismund Ruszczic kutsub polkovnik Boguni kahevõitlusele!» 

Bogun vaatas naeratades Jossip Gluhhi ja jessauule, kes tema juurde ratsutasid. Hinge 
tagasi hoides ootas 

517 

Netšipor, mis edasi saab. Gluhh puudutas Boguni õlast ja Halaida kuulis, kui ta ütles: 
«Pole tarvis, Ivan.» 

Bogun ei vastanud ja Gluhh hakkas ägedalt seletama: 

«Riskida on praegu ohtlik. Jesuiidid sepitsevad midagi kurja. Kui hetman teada saab, 
et sa kahevõitlusele läksid, vihastab ta.» 

«Jossip,» vaidles Bogun silmi välgutades vastu, «poola panid ütleksid siis, et Bogun 
on argpüks. Nad ei teotaks mitte ainult mind, vaid kogu meie sõjaväge.» 

Ja enne kui Gluhh midagi ütelda jõudis, hüüdis Bogun Berlole: 

«Sotnik Berlo, teata šlahtitšile, et ta regimentaar välja tuleks. Kuule, Jossip,» ütles ta 
Gluhhile, «igaks juhuks käsi kasakaid valvel olla. Iseäranis tugevdada suurtükkide 
kaitset. Kuid minu pärast ära karda. Tunnen seda Ruszczicit, olen küllalt kuulnud, mis 
rüütel ta on. Slahta riiukukk. Mõõgaga töötab hästi. Miks sa nii nukraks jäid, Jossip? Kas 
sa tõesti oled kaotanud usu mu mõõgasse?» 

«Ära tee lollust,» jäi Gluhh kangekaelselt oma arvamuse juurde. 

«Nüüd on hilja,» ütles Bogun. «Näe, juba tuleb.» 

-.. Kui Sigismund Ruszczic kroonihetmanile ütles, et kutsub Boguni kahevõitlusele, 
lõi Potocki esiotsa käega: 

«Holopiga kahevõitlusele! Piitsa tuleks talle anda!» Kuid Ruszczic käis peale: 

«Ma ei või näha, teie heldus, kuidas see kiidukukk oma mõõgaga ärpleb. Minul, 
Rzecz Pospolita rüütlil, on häbi seda käed rüpes pealt vaadata. Palun teie luba, teie 
heldus.» 

Kroonihetman kõhkles veel pisut. Kuid mõte, et isegi siis, kui Ruszczicil ei lähe 
korda võita, saab sõjavägi kahevõitluse ajal puhata, ja võib siis uue jõuga kasakate kallale 
tormata, sundis hetmanit nõusolekut andma. 

Sõjaväe kaplan, vaga paater Kalczynski, kes seal juures viibis, õnnistas enda ees 
põlvitavat Ruszczicit: 

«Püha Jeesus ja jumalaema olgu sinuga, rüütel! Löö ea maha maol, meie katoliku 
usu vaenlasel!» potocki kaisutas ja suudles Ruszczicit, sosistas talle kõrva: 


«Kui midagi viltu läheb, anna rätikuga märku — reitarid segavad vahele ja suurtükid 
avavad tule. Olen kõige eest hoolitsenud. Issand õnnistagu sind. Mine, Ruszczic.» 

Regimentaarid ja kogu sõjavägi saatsid Sigismund Ruszczicit heakskiiduhüüetega, 
kui ta hõbenaastudega ehitud sadulas uhkelt õõtsudes oma halli kimmel-arga-maki seljas 
husaaride ridade vahelt läbi ratsutas. 

Laiade õlgadega ja kõrget kasvu regimentaar Ruszczi-cil oli peas vausulgedega 
kübar, seljas kuldse vööga kallihinnaline rohelisest brüsseli kalevist kuntušš ja käes 
paljastatud mõõk, millega ta oli võitnud üle neljakümne kahevõitluse. Täis rahulolu 
puhus ta oma punakatesse üleskeeratud otstega vurrudesse ja vaatas otse enda ette 
hobusekapjade poolt tallatud väljale, kus temast mõlemal pool kartlikult tunglesid 
žolnerid ja kasakad. 

Sel silmapilgul, kui ta teisel pool välja nägi valge hobuse seljas punase kuntušiga 
ratsanikku ja aru sai, et see on Ivan-Bogun, puudutas ta tahtmatult oma rinda, nagu järele 
katsudes, kas õhukesest damaskuse terasest soomussärk on tal ikka seljas. Jõudnud selgu- 
sele, et särk on seljas, manas ta huultele midagi häbematu naeratuse taolist, kuid süda 
kloppis tal ärevalt, ja kui pan kroonihetman oleks praegu käskinud ümber pöörata, oleks 
ta viivugi kõhklemata tagasi kihutanud. 

Kroonihetman tuli telgist välja, ronis vaadi otsa ja võttis teenri käest pikksilma. 

Bogun istus sadulas, mõõk tupes, ja ootas šlahtitšit. Sel silmapilgul, kui ta nägi enda 
ees vaenlast, kes talle pikkamisi lähenes, ja kuulatas kasakate sõnu oma selja taga, mõtles 
ta oma naisele ja tal tuli meelde, et on juba kolmas nädal, kus ta pole teda näinud. 

Umanisse oli jõudnud Bogunile järele rõõmusõnum, et Marta on tütre sünnitanud. 
Seda sõnumit tuues oli kasakas olnud süüdlaslikult kohmetu. Polgus teadsid kõik, et 
Bogun ootab poega — kasakat. Kuid kuuldes 

tütre sünnist, ei muutunud polkovnik käskjala imestuseks sugugi kurvaks, vaid 
rõõmustas väga ja istus laua taha naisele vastust kirjutama, andes käskjalale käsu 
ratsutada Gluboki huutorisse Kanevi lähedal, kus Marta tädi juures elas. 

Tuli meelde ka see, kui palju vaeva oli nõudnud Martale selgeks teha, et ta Umanist 
ära sõidaks. Kui Hmel-nitski poleks appi tulnud, ei oleks naine muidugi mingi hinna eest 
ta sõna kuulanud. 

... Ratsanik oli juba päris lähedal. Bogun heitis kiire pilgu kasakate poole, kes seisid, 
paljastatud mõõgad peos, hunnikus koos ja olid valmis igasuguse kavaluse puhul šlahta 
poolt oma polkovnikule appi tõttama. 

Häälega, mis ei lubanud mingisugust vasturääkimist, käsutas ta karmilt: 

«Mõõgad tuppe!» Ja Bogun pööras oma näo ära, teades, et keegi ei julge tema käsu 
vastu talitada. 

Nagu kinnituseks sellele kuuldus korrapäratu metal-likõlin. 

Jossip Gluhh saatis suurtükkide juurde käskjala, asetas nõgudesse, mis olid kasakate 
ratsaväe asukoha ümber, mõned sotnjad, et olla valmis krooniväe võimalike kavaluste 
puhuks, ja ratsutas siis koos jessa-uulide ja sotnikutega kahevõitluse paigale lähemale. 

Buntšukivarrast pigistades seisis Netšipor Halaida kasakate keskel. Tema kõrval 
hingas katkendlikult Semjon Laznev. 

«Seisavad vastamisi,» kuulis Halaida kõrva ääres Laznevi erutatud häält ja vastas 
vaikselt: 

«Jah!» 


Ainult mõni jalatäis äratrambitud maad lahutas Boguni ja Ruszczici hobuseid. Oma 
äkilist ärevust varjates puudutas šlahtitš mõõgaotsaga mütsi ja lausus tehtud lõbususega 
eputavalt: 

«Minul, tema majesteedi Rzecz Pospolita kuninga sõjaväe regimentaaril Sigismund 
Ruszczicil on au oma lugupidamist avaldada.» 

Pinevas vaikuses, mis oli tekkinud väljal, kus hinge kinni hoides seisid teineteisele 
üsna lähedal kasakad ja žolnerid, kõlas Boguni terav hääl: 

«Tema helduse, kõige Ukraina ja Zaporožje Kasaka-väe hetmani Zinovi-Bogdan 
Hmelnitski polkovnik Ivan Bogun seisab teie teenistuses.» 

Ja samal silmapilgul nägi Netšipor Halaida, kuidas Šlahtitš hobuse tagasi tõmbas ja 
ratsmeist ta järsult paremale pööras, kuna aga Bogun tupest mõõga haaras ja selle temast 
vasakule jäänud šlahtitši pea kohale tõstis. 

Välja kohal kõlas kõva terase klirin. Ratsanikud kihutasid teineteisest mööda, 
tormasid siis uuesti vastamisi ja jälle helises teras. 

Minuti pärast nägid kasakad ja Žolnerid juba, kuidas hobused tagajalgadele tõustes 
norskavad ja teineteist hammustada püüavad, kuna aga ratsanikud välkkiireid lööke 
annavad. 

Bogun sai juba esimesest löögist aru, et tema ees seisab tugev vastane. Mõne aja 
pärast mõõgaga sihilikult tema rinda riivates, sai ta teada, et regimentaaril on kuntuši all 
soomussärk. 

Kroonihetman surus silma vastu kiikrit ja sosistas jalgadega trampides: 

«Jumalaema, jumalaema, aita rüütlit!» 

Kaplan Kalczynski langes kogu sõjaväe silme ees põlvili, sirutas käed taeva poole ja 
palus regimentaar Ruszczicile võitu. 

Regimentaar Ruszczic tundis viivuks oma üleolekut. Miks muidu siis Bogun 
kokkupõrkest silm silma vastu kõrvale põikleb, ikka külje vastu seab ja oma hoogu- 
sattunud hobust eemale tõmbab? Ruszczic hakkas peale suruma. Juba kaks korda 
puudutas ta mõõk peaaegu Boguni kaela, kuid mõlemal korral tõrjuti see tagasi nii 
võimsa löögiga, et käsi tundus küünarnukist murduvat. Pead õlgade vahele tõmmates 
valmistus ta Bogunile surmalööki andma, mille poolest ta oli kuulus kogu kuningriigis. 
Selle löögi eest pääseda olid suutnud ainult vähesed. Kannustades hobust ja rebides teda 
ratsmeist, sundis ta ratsu tagajalgadele tõusma, võttis mõõga välkkiirelt paremast käest 
vasakusse kätte ja virutas kõigest jõust Bogunile kaela pihta. 

Kuid just sel silmapilgul, kui Netšipor Halaida oli valmis Bogunile appi tormama, 
mõistes ühtlasi, et on 

juba hilja, sest praegu vajub arvatavasti surmava hoobi saanud Bogun sadulast maha, 
ja just siis, kui mõte sellest valusalt Halaida teadvusse torkas, sundides teda silmi kinni 
pigistama, kuulis ta rõõmuhüüdu: «Elagu!» ja avas silmad. 

Halaida ei saanud näha, kuidas Ruszczici mõ6k läbi õhu vuhises, sest polkovnik 
Bogun oli välkkiirelt hobuse kõhu alla laskunud, ja Ruszczic oleks äärepealt sadulast 
välja lennanud. Järgmisel silmapilgul oli Bogun juba sadulas tagasi ja virutas vägeva, 
kindla löögi vastu Ruszczici pead. 

Regimentaar karjatas metsikult ja vajus sadulast maha, jäädes jalgapidi jalusesse 
kinni. Hobune tiirutas pööraselt paigal ja hirnus kaeblikult. 


«Elagu!» 

«Elagu polkovnik Bogun!» hüüdsid kasakad. «Elagu! Surm poola panidele!» 

Žolnerid taganesid kiiresti oma jooksukraavidesse. Regimentaari ratsu lohistas enda 
järel oma peremehe hingetut keha. Ära tallatud murule jäid mõõk ja soobli-nahaga 
palistatud müts. Vereloik tõmbus kiiresti mustaks. 

Bogun äigas käega üle higise otsaesise ja pööras mõõka tuppe panemata hobuse 
kasakate leeri poole. 

-.. Öösel puhkes lahing uuesti. Märatsedes nõudis kroonihetman, et žolnerid lööksid 
enne koitu kasakad iga hinna eest jooksukraavidest välja, võtaksid enda kätte Umani 
maantee ja tungiksid koiduvalgel Uma-nisse. 

Kuule kokku hoidmata mürtsusid vahetpidamata poola suurtükid. Kolm korda ronisid 
reitarid tulelon-tide valgusel kaitsevallidele. Hobuste seljast maha tulnud, sammusid 
husaarid. Kuid kasakad pidasid kindlalt vastu. Bogun ja Gluhh liikusid jooksukraavides, 
julgustasid sõjamehi. Ja kasakate ridades kandus edasi rõõmus sumin, mis tõstis tuju. 

«Bogun on siin! Polkovnik on koos meiega!» 

Ja järjest kuuldus pimeduses tema lõbusat häält: 

«Ma olen siin, kasakad. Pidage vastu! Koidikul jõuab hetman koos Vene väega siia.» 

Lühikese hingetõmbuse ajal, kui Žolnerid tagasi veeresid, ütles Bogun ärevalt 
Gluhhile: 

«Kui käskjalg enne koitu tagasi ei jõua, me vastu ei pea. Vang ütles, et Potockil 
olevat siin kaksteist polku ja umbes sada suurtükki.» 

«Peame vastu, Ivan! Me peame vastu pidama!» ütles Jossip Gluhh piipu popsides 
veendunult. 

«Teisiti ei saagi olla,» oli Bogun nõus. «Aga mõtle, kui palju haavatuid meil on! Ma 
käskisin kõik nad vankritele panna ja metsa alla viia. Igaks juhuks. Seal on neil ohutum. 
Poolakad ei halasta ju ei haavatute, naiste ega laste peale.» 

Kroonihetman Stanislaw Potocki oli end karusnahksesse mantlisse mähkinud ega 
maganud. Kihulased keerlesid lõkke kohal ja hukkusid tules. Kolm korda oli Potocki 
saatnud mehed «keelt» tooma, kuid need ei tulnud tagasi. Üks kahest: kas nad jooksid üle 
kasakate poole või võeti neid ennast «keelteks». Ikka veel ei teadnud ta, kui palju 
sõjaväge ta vastas on. Päeval kinni nabitud pospoliit, keda piitsadega peksti ja hõõguva 
rauaga põletati, oli öelnud, et kasakaid oleval ainult kolm tuhat. Püha jumalaema! On see 
võimalik? Ta luiskas, see äraandja, neetud ketser! Vangivõetud pospoliit, kes nüüd 
tamme otsas kõlkus, oli juba ammu kange, kuid kroonihetman ei suutnud ikka veel unus- 
tada ta kangekaelset nägu ja täis vihapõlgust silmi. Üks säärastest nähtavasti torkaski noa 
tema Wladeki südamesse. Räägiti küll, et see ei olevat olnud lahk-usuline, vaid 
katoliiklane. Kuid kas pole holopid kõik ühesugused? Olgu usk missugune tahes, ühed 
lojused on nad kõik! 


-.. Netšipor Halaida, Semjon Laznev ja Ohrim Bezug-lõi, keda Bogun oli juba õhtul 
kirjaga hetmani poole läkitanud, andsid kirja üle eestõkkes Peskovatoje külas. Kirja võttis 


vastu Martõn Ternovõi. Vahetati paar sõna ja mindi lahku. Nüüd, tagasiteel, tuli 
Netšiporile äkki meelde, et nad polnud jumalaga jättes isegi 

teineteisel kätt surunud, nii kiire oli olnud. Saanud kirja, kihutas Ternovõi nagu 
meeletu hetmani juurde. 

Öövaikus ja tähistaevas tõid niisuguse rahu Netši-pori hinge, mida ta juba ammu ei 
olnud tundnud. Laznev ja Bezuglõi ratsutasid vaikides temast tagapool ja vaatasid teraselt 
ringi. Jäädi seisma väikse jõe kaldale. Siin kuskil oli tamm olnud. Kuid nüüd seda enam 
polnud. Halaida kirus kõvasti: 

«Hakkasin unistama, pagan võtaks, ja säh sulle nüüd!» 

Kasakad kratsisid kukalt. Nende selja taga põõsastes sahises midagi kahtlaselt. Ja 
raasike hiljem kuuldus kisa. 

«Mehed, vette!» hüüdis Halaida. Kasakad hüppasid otsekohe vette. 

Lajatasid paugud. Sellest kohast jõge mööda veidi ülespoole, kus seisis Halaida, 
kostis samuti laksatus. Nähtavasti lõikasid žŽolnerid neil tee läbi. Halaida otsustas 
tähelepanu enda peale tõmmata ja laskis püstolist. Samal silmapilgul kargasid Žolnerid 
talle kallale. Neid mõõgaga vihaselt tagasi tõrjudes, liikus ta piki kallast edasi. Halaida 
sai aru, ettal pääsu loota ei ole, ja hüüdis kõigest jõust: 

«Ohrim, räägi kõik polkovnikule edasi!» 

Sedamaid tundis Halaida, kuidas maa ta jalge all kõikuma lõi ja ta kuristikku langes. 

-.. Kui Halaida silmad avas, nägi ta enda kohal hallide vurrudega šlahtitšit. Käed 
puusas, kärkis see Žolneritega: 

«Küpsetage ta taldu rauaga, raisad! Holopp tuli mõistuse juurde. Küll ta kohe rääkima 
hakkab. Tõstke ta jalule!» 

Kaks žolnerit haarasid Halaidal käe alt kinni ja panid ta šlahtitši ette püsti seisma. 

«Põlvili, raisk!» käratas teine, punase näoga pan. 

«Pan Schemberg, ei maksa end ärritada. Äraandja Hmelnitski on neid lojuseid 
lugupidamisest šlahta panide vastu ära võõrutanud. Aga küll me neid veel õpetame.» 

«Lojus!» ähvardas tigedalt rusikaga see, keda hallide vurrudega šlahtitš pan 
Schembergiks hüüdis. «Sinu 

ees,» ta näitas hallide vurrudega šlahtitši peale, «seisab tema heldus, Rzecz Pospolita 
kroonihetman pan Stanislaw Potocki.» 

Kuid Netšipor Halaida teadis seletamatagi, kelle ees ta seisab. Ta käed olid selja taha 
seotud ja teravast valust küünarnukkides läks tal silme ees kirjuks. Halaida põlved 
nõtkusid, Schemberg aga hakkas rahulolevalt, hirnuma: 

«Vaadake, teie heldus, kui araks lõi, kui kuulis, kes tema ees seisab! öelge, mis 
tahate, aga juba ainuüksi teie pilk teeb holopid alandlikuks.» 

Ent Halaida sai juba endast võitu. Ta vaatas üksisilmi Potockile otsa, nagu tahaks ta 
lähemalt uurida seda, kes on Ukrainale nii palju piinu ja kannatusi toonud. 

«Tooge ka teine siia!» käskis Potocki žŽolnereid ja Halaida võpatas, kui ta veidi aja 
pärast Semjon Laznevi verist nägu nägi. 

«Panna nad kõrvuti!» käskis Potocki. 

Laznev müksas Halaidat küünarnukiga ja lausus vaikselt: 

«Ohrim murdis läbi.» 


Neid sõnu kuuldes ohkas Halaida kergema südamega. 

«Millest nad räägivad?» küsis Potocki ähvardaval häälel porutšikult, kes temast 
paremat kätt seisis. 

«Mingisugusest Ohrimist, teie heldus. Neid oli kolm, see, kes jooksu sai, oligi vist 
Ohrim. Ma arvan, teie heldus, et nad olid mingisuguste tähtsate sõnumitega teel Boguni 
juurde.» 

«Kuramuse pihta, pan porutšik! Siin arvan mina, mitte teie. öelgu nad, kust, kuhu, ja 
mis asja pärast nad sõitsid, — ja ma kingin neile elu.» 

Porutšik tegi juba suu lahti, kuid Netšipor Halaida jõudis temast ette. 

«Ma oskan poola keelt,» ütles ta. «Me ei räägi teile midagi.» 

Raske piitsahoop langes Halaida pihale. Porutšik tõstis teist korda piitsa. 

«Kuidas sa pan kroonihetmanile vastad, lojus? Pead ütlema panile «teie 
kõrgeausus».» 

Potocki lõi kärsitult käega. 

«Kuulake, holopid,» alustas ta, «kingin teile elu kui ütlete, kust ja missuguste 
teadetega te Boguni juurde teel olite.» 

«Me ei räägi midagi,» lausus Halaida kumedalt, ja ei tea, kas pilkeks või 
kroonihetmani südame pehmendamiseks, lisas Semjon Laznev: 

«Teie kõrgeausus.» 

«Kas sina ei olegi ukrainlane?» küsis porutšik Kricki hoolitsevalt ja kummardus siis 
aupaklikult kroonihet-mani kõrva äärde. 

«Olen Doni kasakas,» vastas Semjon Laznev uhkelt. 

«Hmelnttskil on Doni kasakad?» küsis porutšik Laz-nevile lähemale astudes. 

«On ka neid,» vastas Laznev. «Kas palju?» 

«Eks nii palju kui vaja.» 

«Lojus!» käratas porutšik. «Ma küsin sinult: kui palju?» 

«Nii palju kui vaja,» kordas Laznev. 

«Ütle talle,» näitas kroonihetman näpuga Laznevi peale, «et ta olgu avameelne. Kui 
ta kõik õieti ära räägib, laseme tal auga ära minna. Doni kasakatega me ei sõdi. Kui 
räägib tõtt, siis käsin ma talle hobuse ja sõjariistad anda ning las sõidab siis oma Donile!» 

Porutšik tahtis seda ümber panna, kuid Potocki rääkis edasi: 

«Aga kui ta hakkab vastu punnima, ootab teda surm teiba otsas. Küsi ta käest, kas ta 
ka teab, mida tähendab surm teiba otsas. See on ju meie, poolakate, viis ketsereid 
kasvatada,» hakkas kroonihetman naerma. 

Porutšik Kricki tõlkis kõik Laznevile ära. Halaida vaatas otse enda ette ja, kui tema 
pilk puutus kokku Potocki omaga, pööras viimane näo ära. 

«Vend venda maha ei müü,» ütles Laznev -kindlalt ja surus oma õla tugevamini vastu 
Halaida õlga. 

Porutšik tõstis rusika Laznevi pea kohale, kuid kroonihetman peatas teda: 

«Oota. Seda jõuab. Kuule,» ütles Potocki Halaidale, «miks sina ei vasta?» 

«Olen andnud vande oma hetmanile, nõnda, ütleme, nagu teie, pan, oma kuningale,» 
vastas Netšipor. 

«Kuidas sa, holopp, julged lahkusulist Hmelnitskit Rzecz Pospolita kuningaga 
kõrvutada?!» vihastas Potocki. 


«Teil on õigus,» oli Halaida päri, «ei sinu kuningat meie hetmaniga kõrvuti kõlba 
seada.» 

Jälle kõrvetas piits ta nägu ja võttis silmade ees. mustaks. 

Edasi läks lahti teine lugu. Kõik näis nagu mingisuguses udus sündivat. Põletatud ihu 
kärsahais tungis kõrri. Kuid Halaida ega Laznev ei lausunud kumbki sõnagi. Kaplan 
Kalczynski vannutas neid risti nimel, pidas nende kohal palvust, žolnerid põletasid 
rauaga jalataldu, peksid neid piitsadega näkku, tallasid jalgadega nende kõhul, kuid 
kasakad vaikisid, nagu oleksid nende kehad rauast, ja miski võim ei suutnud neid rääkima 
panna. 

Aeg veeres. Koiduvalgeni ei jäänud enam palju aega. Potocki märatses. Schemberg 
nõudis, et holopid kogu sõjaväe ees tuleriidal ära põletataks. 

«Seda jõuame veel,» ütles Potocki, «küll nad mul rääkima hakkavad.» 

«Jumalaema paneb neile mõistuse pähe,» lausus kaplan täis lootust. 

Potocki vaatas kaplanit põlastusega. Ta kummardas ärapiinatud, kuid veel elus 
kasakate kohale ja vaadates nende ebainimlikust valust moondunud nägusid ning kõvasti 
kokku litsutud veriseid huuli, mõistis ta, et nende suust ei tule ühtegi, sõna. 

Ent Netšipor Halaida ei näinud ei Potockit ega kaplanit, kes hoidis risti peos. 
Tinaraske laine kandis teda kuhugi ja õõtsutas teda oma turjal ning kuskil lähedal kõlas 
Maria hääl. Ta nägi Maria nägu, käsi, mis olid sirutatud tema poole, Netšipor oleks 
peaaegu neist kinni haaranud, kuid laine tõstis ta kõrgemale ja . .. Mariat ei olnud enam, 
vaid tema ees seisis Hmelnitski, noogutas talle kaastundlikult ja ütles vaikselt: «Kannata, 
kasakas, kannata meie kodumaa nimel. . .» Ja jälle kiigutas teda laine, paiskas ta 
hetmanist eemale, ja nüüd juba seisis seal polkovnik Bogun, mõõk käes, 

927 


ja hüüdis midagi Netšiporile, kuid ta ei kuulnud kõige vähematki, nagu oleks tal 
kõrvad mulda täis topitud. Uuesti tõstis laine ta üles ja heitis kuhugi sügavusse, justkui 
pimedasse kaevu. 

Ei kuulnud Halaida ega kuulnud ka Laznev, kuidas poola pasunad ärevalt puhuma 
hakkasid. 

Kroonihetman jooksis telgist välja. Tema järel jooksid Schemberg, kaplan, porutšik, 
žolnerid. Laagris tõusis kohutav kisa. Kuuldus kohkunud hüüdeid: 

«Kasakad tungivad selja taha!» 

«Põgenege, armuline pan!» 

Mõõgast kinni hoides jooksis polkovnik Voicehhovski. 

Potocki haaras tal kõrist kinni, raputas teda ja kähistas: 

«Mis lahti on?» 

«Hmelnitski sõjavägi. . . Moskva streletsid ... Tungivad selja taha ... » 

«Suurtükid ümber pöörata!» karjus Potocki, kuid keegi ei kuulanud teda enam. 

Schemberg tormas reitarite telkide poole. Hobused hirnusid ja tuiskasid ilma 
ratsaniketa ringi. Kroonihetmani ihukaitse asus suure rutuga telgi ümber. Potocki hüppas 
sadulasse ja kihutas Žolnerite hulka. 

«Pidage kinni, soldatid!» karjus ta. «Käsin kuninga nimel! ... » 

Kuid tema hüüded olid ilmaaegsed. Telkide, vankrite ja jooksukraavide kohal kõlas 
meeleheitlik kisa: «Hmelnitski tuleb! ... » «Moskva streletsid! ... » 


... Päike oli stepi kohale tõusmas. Üsna taevaserval lõi punetama pilv. Kerge tuuleiil 
lendas üle metsa, sasis värsket lehestikku ja jahutas Hmelnitski nägu, mis oli kiirest 
ratsutamisest õhetama löönud. Ta peatas hobuse teeveerel. Mööda teed kihutasid kasakad 
ja streletsid. Vojevood Vassili Borissovitš Seremetjev ratsutas hetmani kõrvale. 
Jessauulid ja peavanemkond asusid nende ümber. Kuskil eespool mürtsusid vahet 
pidamata suurtükid. Kõuemürinana kostis: 

«Elagu! E-e-la-gu-u!» 

Hmelnitski näitas käega sinnapoole ja lausus: «Eelväepolgud on lahingusse astunud!» 
«Sõidame sinna,» ütles Seremetjev. «Sõidame.» 

Hmelnitski andis ratsule kannuseid ja kihutas jes-sauulidest ning tšigirinlastest valve 
saatel koos Šeremetjeviga sõjaväe ridadest mööda, sinna kus lahingut peeti. 

Paljastatud mõõk peos, ratsutas nende taga Martõn Ternovõi. Ka tema tahtis hüüda 
«Elagu!», tahtis kae-lustada iga streletsi, iga kasakat, ja talle paistis, koguni veel rohkem, 
ta oli kindel, et kõigil neil, kes neis ridades mööda seda teed kihutasid, oli südames 
seesama ärarääkimata soe ning helge tunne. 

-.. Ja jälle loopis raske laine Halaidat, siis aga pesi tihe vihm temalt tolmu maha, 
voolas talle ojana näkku ja takistas silmi avamast. Kui ta üliinimliku pingutusega sundis 
ennast silmi lahti lööma, nägi ta enda kohal hetman Hmelnitskit, kes oli ühele põlvele 
laskunud, tema kõrval aga seisid polkovnik Bogun ja Gluhh ning, mis teda kõige .rohkem 
imestama pani, Martõn Ter-novõi. 

«Kus Semjon Laznev on?» kähistas Netšipor ja vajus jälle kuristikku. 

Ta ei kuulnud enam, kuidas hetman Šeremetjevile ütles: 

«Ma ei pane enne sõjariistu maha, kui kõik jesuiidid on tulega meie maalt välja 
kõrvetatud.» 

... Alles vastu õhtut, kui kroonihetman Stanislaw Potocki oli oma sõjaväe Jastrubovo 
all puhkuseks peatanud, nägi ta oma silmaga kogu selle õnnetuse suurust, mis oli tema 
horugveid tabanud. 

Seitse tuhat paremat sõjameest olid mõõga või kuuli läbi hukka saanud ja 
lahinguväljale jäänud, kümned suurtükid kasakatele saagiks langenud. Ja kui palju šlahta 
ohvitsere oli vaenlane vangi võtnud! Ta laskis pea kätele vajuda ja oigas. Lihav peopesa 
puudutas ta pead ja tema kohal kõlas kaplani peenike hääl: 

«Ära tapa end, mu poeg, ära kaota julgust, rüütel. Sinu peale loodab Rzecz Pospolita, 
püha paavst ise laotab oma armu sinu peale.» 

Potockil oli tahtmine neetud kaplanile käratada: «Too siia oma paavst, jesuiit! Siia, 
sellesse põrgusse!», kuid taltsutades oma viha, laskus ta ühele põlvele, võttis vastu 
kaplani õnnistuse ja lausus vaikselt nagu vannet andes: 

«Seda ma neile ei kingi.» 

«Tule ja mõõgaga!» lausus jesuiit. 

«Tule ja mõõgaga!» kordas tema järel Potocki. 

-.. Ja juba hiljem, kui teenrid olid ta üleni lambanahaga katnud ja ta siiski sooja ei 
saanud, kuigi väljas oli kange kuumus, mõistis ta, et tema plaan, mida ta nii kaua ja visalt 
oli ette valmistanud, on tühja jooksnud. Hmelnitski käed on lõunas endiselt vabaks jää- 
nud. Nüüd polnud põrmugi kahtlust, et lahkusuline Hmel ilmub koos oma moskoviitidega 
kõige lähemal ajal Lvovi müüride alla. 


Tahtmata pidi kroonihetman tunnistama, et kantsler Leszczynskil oli õigus, kui ta 
arvas, et Rzecz Pospolita ei suuda kahel pool sõda pidada — Valgevenes ning Leedus 
Moskvaga ja Ukrainas Hmelnitskiga. Kui pole lootust Hmelnitski endaga kokku leppida, 
kui peab heitma kõrvale mõtte, et Bogun tuleb ehk kuninga poole üle, mis oli nüüd täiesti 
võimatu, siis on vaja otsida keegi teine, kelle järel kasakad läheksid. «Kuid kelle?» 
sosistas kroonihetman kasuka all. Pähe tuli Võgovski. Ent sellete oli otsekohe järsk ning 
vastuvaidlematu vastus — koos Võgovskiga kasakad ei lähe. Nagu seesama kantsler 
täiesti põhjendatult arvas, tuleb Võgovskit palju paremaks juhuks hoida. 

Kroonihetmani silme ette kerkisid vangivõetud kasakate näod telgis. «Kahju, et neid 
teiba otsa ajada ei jõudnud. Kuid küllap nad kõngevad ilma selletagi,» lohutas end 
Potocki. 

Ahastuse ja vihaga mõtles kroonihetman, missuguse ettekande ta peaks nüüd 
kuningale kirjutama? Suur armee, mida ta nii hoolikalt oli ette valmistanud, kokku ajanud 
ja mille eest ta oli muret tundnud, ei suutnud tänu Hmelnitski polkovnikute 
kavalusele kahe kuu 

jooksul mitte midagi ära teha. Võimatu oli mõelda, et seda niipea uuesti kasakate 
vastu Saata saaks. 

Rzecz Pospolita suur väejuht pan Stanislaw Potocki vähkres ja ohkas hommikuni 
välja, kuid ei leidnud pääseteed,-mis oleks aidanud ränga mure eemale peletada ja ta 
šlahtaault häbipleki maha pesta. 

Vastu tahtmist pidi ta endale tunnistama, et oli juhtunud midagi palju solvavamat 
ning kohutavamat, kui kantsler Leszczynski oli ennustanud. Hmelnitski oli teda võitnud, 
ja nüüd on seda näinud kogu kasakate maa, kogu Poola kuningriik. 

Ei olnud mõeldavgi, et ta ilmatu suured maa-alad ratslavimaal, Vinnitsamaal ja Belaja 
Tserkovi maal muutuksid sel talvel jälle taltsaks ja sõnakuulelikuks ning et tema 
ametimehed ja rentnikud tema helduse tarvis seal jälle hakkaksid sintsi koguma. 

Oleks tahtnud püsti karata ja anda Žolneritele käsk kõik need külad ja linnad maha 
põletada, põllud ära trampida, et kogu selle lahkusuliste maa kohal märatseksid tuli ja 
surm. 


-.. Hobuseid poolsurnuks ajades ja neid Poola sõjaväe puhkepeatustes vahetades, 
kihutas porutšik Kricki kõigest väest Varssavi poole, kaasas kroonihetmani kiri tema 
.majesteedi kuningas Jan-Kazimierzi nimele. 

Iga verstaga, mis selja taha jäi, tõusis ta vaimukan-gus, nii et põgenemine Umani alt, 
millest ta ise oli osa võtnud, hakkas hoopis teises valguses paistma. Nüüd näis see talle 
poola regimentaaride vapra võiduna lahkusuliste üle. Hiljutise kabuhirmu kihutas ta oma 
peast hoopis välja ja kiitles juba Medžiboži kõrtsis šlahtitšite karjale, kuidas ta oma käega 
oli saatnud põrgusse üle kümne lahkusulise ja kuidas Hmelnitski ise koos Moskva 
vojevoodiga hädavaevalt elusana ära pääsenud, kuna aga Boguni väesalgad täiesti maha 
notiti, nii et šlahta võib varsti oma pärusmõisatesse tagasi minna. 

Šlahtitšid põrutasid rusikatega vastu lauda, lõhkusid nõusid ja loopisid purjus 
porutšikut lae alla, nii et see kaks korda peaga vastu aampalki lõi. Kuid ka see ei 

toonud ta meelemõistust tagasi ega paistnud see ka välja tema jutustustest Umani 
lahingu kohta. 


Slahtitšid panid joobnud porutšiku suure vaevaga hobuse selga, ja et ta, jumal hoidku, 
tee peal ära ei kaoks, sidusid ta sadula külge ja andsid teenrile käsu valvata tema heldust 
vaprat rüütlit, keda Varssavis hea sõnumi eest, mis ta toob, kuninga enda tänu ootab, mil- 
les slahtitšid päris kindlad olid. 

--. Hommikul, varsti pärast kroonihetmani horug-vide meeletut põgenemist, istusid 
Hmelnitski, Šeremetjev ja Gluhh Boguni telgis. Vaibale olid laotatud käterätid, milledel 
asetsesid tinataldrikud praetud lambalihaga, kuna mõdu seisis klaasnõudes. 

«Enne sügist Potocki välja ei roni,» ütles Hmelnitski, lükates kruusi endast eemale. 
«Lakub oma haavu nagu peksasaanud peni. Võib olla ilmub talvel nähtavale. Ent tulgu 
edaspidi, mis tuleb, praegu oleme ometi võitnud. Kuningal ja šlahtal tuleb kahel pool 
sõdida.» 

... Kui nad telgist välja astusid, ulatas hingeldav kasakas, kes oli Tšigirinist siia 
ratsutanud, Hmelnitski kätte kirja ja pahvatas ühe joonega: 

«Otse pan Lavrin Kapusta käest teie kõrgeaususele.» 

Hmelnitski rebis kähku paela katki ja laotas kirja lahti. Laskis kiire pilgu üle kirja 
käia, pistis selle taskusse ja lausus naerunäol valjusti: 

«Bahtšisarais on Allah meie armsa venna khaan Islam-Girei Kolmanda hinge enda 
juurde kutsunud.» 

«Ometi ükskord pidas Allah teda selle vääriliseks!» hüüdis Bogun lõbusalt. 

«Nüüd ehk oleks kõige parem aeg Krimmile lööki anda,» tähendas Gluhh tasa ja 
targu. 

«Veel on vara,» vastas Hmelnitski Gluhhile, «vara, Jossip. Kuningas ja jesuiidid 
ronivad kas või nahast välja, et meid khaani ja türklastega karvupidi kokku ajada. Neil 
oleks sellest rohkesti kasu.» 

-.. Telkide ees lepikus hõikasid kasakad. Hetman, vojevood ja polkovnikud seisid 
metsaserval ja neid nägid kõik. Orust kuuldus laulu, nagisesid vankrid, hirnusid hobused. 
Peopesa silmade kohal hoides, vaatas Hmelnitski tolmavale maanteele. 

«Krimm saab uue khaani, aga Svea kuningriigis on nüüd uus kuningas Karl Gustav 
Kümnes. See tähendab uusi muresid,» ütles vojevood Šeremetjev. 

Hmelnitski vaatas Seremetjevi poole. 

«Uueks khaaniks saab Mehmed-Girei. Ja sel aastal ta kuningale appi ei tule, sest see 
ei ole kasulik Türgi sultanile Muhhammedile. Svea kuningas Carolus vajutab aga oma 
küüned sinna, kus lood viletsad on, see tähendab — Rzecz Pospolitasse.» 

«Meie riigi põhjaosa ahvatleb teda juba ammu,» tähendas Šeremetjev. 

«Kui see Karl meie käppade vahele satuks!» pomises Gluhh. 

«Väga võimalik, et lööme veel temaga mõõgad kokku,» lausus Hmelnitski 
paljutähendavalt. «Mis aga meie maasse puutub, siis nii Karl, Jan-Kazimierz, sultan 
Muhhammed kui ka uus khaan ihkavad meile iket kaela panna. Seda ei tohi me 
unustada.» 

Šeremetjev vaatas Hmelnitskile tähelepanelikult otsa ja noogutas nõus olles pead. 

«Nüüd aga, pan vojevood, ei oleks ülearune läkitada käskjalad Donile. Kuidas sa 
arvad? Kui kasakad end veidi liigutavad, teeb see türklased rahutuks.» 

«Tubli tegu, hetman! Läkita!» ütles Vassili Borissovitš Šeremetjev. 

Tuul lõõtsus kolmat päeva. Ta lendas üle Kuldsarve lahe, läbi Galata, tuiskas Pera 
tänavatel ja tormas metsiku jõuga vastu sultanilossi punaseid telliskivist müüre. Kogu 
Istanbuli kohal keerlesid liiva- ja tolmupilved, lendasid kalaluud, õled, kaltsud, kuivanud 
banaanilehed, apelsinikoored ja muu praht, mis aastate jooksul oli kogunenud räpastele 
turuplatsidele, sadamakaidele, kõveratele haisvatele põiktänavatele ja sügavatesse 
kraavidesse, mis jooksid läbi Türgi pealinna tänavate ja platside. 

Kui kõik sessinases maailmas oleks suure sultani Muhhammed IV-nda tahtmist 
mööda sündinud, siis oleks sel ajal pidanud Istanbulis päike kõrve tarna ja taevas 

Ai-Sofia mošee kohal pilku selge türkiisisinaga rõõmustama. 

-.. Muezzinid hüüdsid minarettidel. Mustad rasvased harksaba-kullid tiirlesid mošeede 
kohal. Räpased paljaste kõhtudega mudilased püherdasid tolmus sultani lossi müüride 
ees, sagisid sõnatute jänitšaride jalus, kes suure sultani rahu ning julgeolekut valvasid. 

Ent Muhhammed IV ja tema diivan ei leidnud rahu. Juba kaks päeva pidas kogu tark 
diivan ehk sultani ministrite kabinet eesotsas suurvesiir Murtaza-pašaga sultanilossis 
nõu. 

Seljas lai kullaga tikitud siidist argipäevakuub, istus sultan pidulikult elevandiluust 
troonil, mis oli kullaga kaunistatud. Kõrge valge turbani alt puuris ta pilguga vesiiri ja 
ministreid ning kuulas vaikides nende läägeid sõnu, milles kostis halvasti varjatud soov 
asjast kõrvale hoida. Kas nende süda tunneb ka muret, et ei loojuks Otomani impeeriumi 
vägevus ja hiilgus, mille sultani eelkäijad on kätte võitnud? Igaüks peab end oma 
ametikohal sultaniks ja igaüks hoolitseb rohkem oma rahakukru kui selle eest, kuidas 
Kõrge Porta käskija kuulsust ning vara suurendada. 

Ent samal ajal mõistis sultan (ehkki tal sellest kergem ei hakanud), et ilma oma 
pašadeta ta läbi ei saa, olgugi et neid ei tohi usaldada. 

Suurvesiir Murtaza-paša näpib kollaste kuivetanud sõrmedega oma valkjat kitsehabet 
ja toob eunuhhi häälega (kui tal poleks kuut poega, ei saakski selles kahelda) kuuldavale 
oma manitsuste šerbetti, mille lõpp» kokkuvõte on ikkagi: on tarvis ära oodata. 

Sõnum, mille oli toonud sultani asevalitseja Silist-rias Siauš-paša, oli põhjuseks, miks 
suurvesiir oli sultani nimel käskinud kogu targa diivani kokku kutsuda ja teatanud, et 
nõupidamisest võtab sultan ise osa. 

Belgorodi asevalitseja Suleiman-agaa, kes suurve-siiri kutsel jõudis Istanbuli alles sel 
hommikul, tõi veel halvemaid sõnumeid kui Siauš-paša. 

Tema kulmudeta ja rõugetest ärasöödud silmnägu laia lihava suuga ja lössis ninaga 
tõmbles rahutult, kui ta kuulas, missugused kurjad ajad ähvardavad Kõrget Portat, kui 
ei lähe korda purustada seda saatanlikku 

liitu, mille hetman Hmelnitski on Perejaslavis Moskva tsaariga sõlminud. 

Vesiiri pikka väsitavat latramist kuulates hõõrus Aasovi asevalitseja Hassan-paša 
jalgadega, nagu tahaks ta püsti karata, suurvesiirile vahele segada ja midagi tähtsat 
ütelda. Kuid ta pidas suu. Aasovi asevalitseja mõistis alles nüüd vesiiri sõnadest, et tal 
tuleb ehk sel suvel jälle Doni kasakate ja nende liitlaste zaporoož-laste vihast pealetungi 
vastu võtta, ja kes teab, millega see taplus talle lõpeb .. . 

Välisasjade minister Mehmed-Köprili ja sultani laevastiku ülemjuhataja admiral 
Bektaš-agaa polnud oma sõna veel ütelnud. Bek-mursaa, kelle käsutuses seisis 
kaheksakümmend tuhat janitšari, sultani vägevuse tugi ja ta kuulsuse pärl, ei kavatsenud 


ülepea rääkida. Ta teadis ainult ühte: kui sultan annab käsu ning sõjavägi tungib Vene 
ääretutele, rikastele maadele, siis nende kannul, kes teevad lahingutes ära raske ning 
tänamatu töö, tulevad janitšarid, ja siis saavad tuhanded uskmatud iseenda räpasel nahal 
suure Porta käskija kogu väge ja võimust tunda. 

Nähes, et ta on tekkinud olukorra keerulisusega tarka diivani juba küllalt hirmutanud, 
läks vesiir Murtaza-paša üle kõige tähtsama juurde. 

Kus on see jõud, mis suudaks Kõrge Porta vägevat edasiliikumist seisma panna? Kes 
julgeks suure sultani Muhhammed IV-nda teele risti ette astuda? 

Sultani sitked kallihinnalistes sõrmustes sõrmed klammerdusid trooni käetugede 
ümber. Alles eile õhtul oli vesiiri juuresolekul sedasama kõnelnud Inglise saadik sir 
Archibald James. Saadik oli sultanile kinnitanud, et Briti kuningriik ei kahtle kõige vähe- 
matki sultani seaduslikes õigustes maadele piki Doni ja Dnestrit otse Moskva müürideni 
välja, mis aga puutub Astrahani ja Kaasani khaaniriiki, siis ei tohiks need anda kõige 
vähematki põhjust kinnihaaramiseks ka kõige osavamatele seaduseväänajatele Rooma 
keisri Ferdinand III-nda kabinetis Viinis. Nii noor kui sultan ka oli, mõistis ta niisama 
hästi kui vesiirgi, milleks sir Archibald James Rooma keisrist ja ta pealinnast Viinist 
kõneles. Seetähendas: Briti kuningriik arvab, et 

535 

sultani impeeriumi huvid ei peaks mitte olema suunatud Lääne-Euroopasse, kui 
Kagu-Euroopa ise sultani skeptri alla kipub. Nõnda ka saadik oli öelnud: 

«Oleks ettevaatamatu ja oma järeltulijate ees isegi ülekohtune, kui sultan ei teeks oma 
valitsemisega õnnelikuks neid maid, mis toovad nende võitjale suurt kuulsust ning 
jõukust.» 

Hea, et vesiir sellest kõneles. Tema hirmujutud olid isegi sultanit juba tüütama 
hakanud. Kuid nüüd sai Muhhammed IV aru, kuhu kaval vesiir sihib. Ärgu mõelgu 
asevalitsejad, kes on soojadel ametikohtadel rasva läinud, et sultan üksi hakkab nende 
eest vaeva nägema, kuna nemad lasevad ainult rikkalikul saagil endale hea maitsta ja 
suurendavad naisvangide arvu oma haaremites. Läinud reedel rääkis pea-eunuhh Hosrov- 
khaan, et Siauš-pašal olevat nelisada naist. Mis ajast võib paša endale lubada, et tal on 
rohkem naisi kui sultanil endal? 

«Targad nõuandjad, suure sultani ustavad teenrid!» Nende sõnade juures omandas 
suurvesiiri nägu piduliku ilme ja ta kurjad, kavalad silmad kadusid siniste laugude varju. 
«Allah ise on näidanud meile kätte teed, mis kulgevad lõunasse ja itta. Suur sultan Muh- 
hammed Neljas, püsigu igavesest ajast igavesti tema helge kuulsus, vaprus ja tarkus, 
seisab ühe jalaga Aasias, teise jalaga aga Euroopas. Erserum ja Aasov lebavad meie 
käskija kanna all. Kui suur sultan sammu edasi astub, on ta ühe püha kanna all Moskva 
tsaaririik ja teise all kõik Kaukaasia maad, Kasahhi, Buhaara ja Hiiva khaaniriik, 
Dagestani ja Tšerkessi maad ning äraarvamata rikkuste maa Iraan. Sõda Veneetsiaga 
lõpeb. Ja siis me liigume sinna, kuhu oma sõrmega näitab Allah ise, ja meid juhib sinna 
meie tark sultan.» 

Diivan kuulas tähelepanelikult vesiiri aeglast kõnet. Sultan lösutas uhkelt troonil. 
Kuulgu ta jultunud asevalitsejad ja nõuandjad, mis plaanid tal on! Siauš-paša ja 
Suleiman-agaa silmade säramise, admiral Bektaš-agaa erksa näo ja Bek-mursaa ahnelt 
avatud suu järgi sai sultan aru, kui tabavad olid vesiiri sõnad. 

Targal sultanil on tark vesiir! Sellele järeldusele on ta nii mitugi korda tulnud. 
Hosrov-khaan sosistab talle 

küll kingitustest, mida vesiir võõramaa saadikutelt saavat. Sellel on nähtavasti alust. 
Kuid kes asendaks jvlurtaza-pašat, kui sultan käsiks ta Galata väravasse Üles puua? 

Kuid kes olid need, kes alles veidi aega tagasi kinnitasid talle, et gjaur Hmelnitski 
koos oma uskmatute polkudega ei unistavat muust, kui enda Kõrge Porta võimu alla 
heitmisest? Viha kisub sultani sõrmed kokku. Kes lubasid oma pea anda, et hiljemalt sel 
kevadel lähevad Zaporožje kasakad koos tatarlastega Moskvat ära võitma? See gjaur 
Hmelnitski lõugas aga kogu rahva ees, et Türgi sultan kutsuvat teda koos kasaka-väega 
oma alamaks, tema aga ei taha seda ega soovita seda ka oma maa rahvale. 

Kätega oma rinnust kinni haarates tõuseb sultan troonilt püsti, ning Murtaza-paša ja 
kogu diivan langevad põlvili, löövad silmad maha, pannes peopesad nagu palveks 
kokku. 

«Kus on koer Osman-paša? Kus on Nair-bei? Miks ei ole siin näha tema rasvast 
molu? Tema käis ju kaks korda gjaur Hmelnitski juures, tema on see, kes kinnitas mulle, 
et kasakad talitavat nii, nagu neid käsib Kõrge Porta. Ja sina, vesiir, kiitsid talle takka.» 

Tark diivan,'kelle kaugenägelikkust ja mõistust imetleb kogu maailm, lamab silmili 
sultani ees. Veel kõvemini surub otsaesist vastu vaipa Murtaza-paša. Valagu sultan oma 
viha välja. Karjugu end tühjaks. Niikuinii ei saa ta ilma vesiiri abita läbi ei täna ega 
homme. Tark koraan õpetab: mida rohkem sinu käskija vihastab, seda sõnakuulelikuni 
ole, annad talle alla täna, siis on ta homme sinu käes nagu vaha. 

«Ketikoerad! Nuumsead! Haisvate hüäänide Hannadl Tsaarid ja kuningad täidavad 
minu tahtmist, teie aga ei saanud sõnakuulmisele kutsuda tundmatust soost talumatsi! 
Kus on teie julgus? Kus on teie mõistus?» 

Siauš-paša söandas sultanile vahele ütelda: 

«Suur sultan, kuid hetman Hmelnitski purustas ju Batogi all kõige parema armee 
maailmas, Poola kuninga sõjaväe ... » 

See vastuseletus ajas sultani päris marru ja ta lõi terava tuhvlininaga Siauš-pašale 
keset lagipead. 

«Jänespüks! Ma käsin su Ai-Sofia ees platsil neljaks kiskuda!» 

Kuid Siauš-paša teadis hästi, et kui sultanil ka tõepoolest niisugune soov oleks, ei 
julgeks ta seda ometi teha. Silistria asevalitseja selja taga seisis sada tuhat sõjameest, ja 
kust leiaks sultan endale nii kiiresti teise niisuguse asevalitseja, kes nii korralikult ja nii 
suurel hulgal saadaks tema rahakassale kirste taalrite, zlot-tide, kuldnatega . .. Sellest 
saab ka sultan aru. Äkki süttinud viha kustub niisama kiiresti. 

«Me laseme oma diivanil minna,» lausus sultan kõrgilt, «pidagu ta oma tarka nõu, ja 
teatatagu meile sellest pärast hommikupalvust, kui me söögilauast lahkume.» 

Julgemata sultanile silma vaadata, taganes sultani diivan ukse poole. Viimasena 
lahkus Murtaza-paša. 

Ent veel enne järgmise päeva kättejõudmist kutsuti suurvesiir sultani 
magadiskambrisse. Sultan lamas patjadel, tema ees oli laiali laotatud kaart. Tehes näo, 
nagu ei julgeks ta sultanile silma vaadata, kummardas Murtaza-paša sügavasti, surus käed 
alandlikult südamele ja jäi ootama. 

«Istu,» ütles sultan vagusalt, näidates talle koha enda vastu. 

Murtaza-paša laskus kähku padjale. 

«Ma ei saa hommikuni oodata,» ütles sultan võimukalt. «Mis sa välja mõtlesid?» 


«Pööra oma läbitungivate silmade tark pilk siia,» kõneles Murtaza-paša, näidates 
näpuga kaardile. «Kolm teed viivad sind niisuguse võimu juurde, mida pole saavutanud 
sinu suured eelkäijad ega saavuta ka ükski sinu järeltulijatest!» 

«Kuid Viini me ära ei võtnud ... » pomises sultan. «Tuleb Viin ära võtta, keiser 
Ferdinand lingu otsas siia vedada... » 

«Mis loeb üks keiser? Temast ei saa galeeriorjagi,» kortsutas Murtaza-paša nägu. 
«Sina aga saad sadu tuhandeid uusi orje, suuri maid merede ja jõgede taga. Vaata, mu 
tark sultan,» Murtaza-paša sõrm liikus mööda kaarti edasi. «Kolm teed viivad sind 
suurele kuulsusele. Mööda neid minnes hävitame Moskva riigi 

ja litsume Hmelnitski koos tema kasakatega laiaks nagu kirbu. Siin need teed on: 
Moldaavia ja Valahhia kaudu Ukrainasse, Krimmi ja Ukraina kaudu otse Moskva riigi 
südamesse, Doni suudmest ja Aasovist vene jõele Volgale; selle taga on Astrahani, 
Kaasani, Kasahhi khaaniriik, Buhaara, Hiiva, Iraan. ..» 

Sultani lihava nina sõõrmed tõmblesid. 

«Kõnele edasi.» 

Murtaza-paša muigas vaevalt märgatavalt. 

«Sõda Moskva riigi ja Rzecz Pospolita vahel on meile just tarvis, mu käskija.» 

«Kui Hmelnitski koos nendega poleks . .. » 

«Minu sultan,» lausus Murtaza-paša tuliselt, «ma ei hakka sulle lohutussõnu rääkima. 
Hmelnitski minek Moskva alla on suureks löögiks meie impeeriumile, kuid ma võtan 
tarvitusele kõik jõud ja abinõud, et seda liitu purustada. Ja see saab tehtud siis, kui meie 
vaenlased seda kõige vähem ootavad. Idas on meil käed vabad, mu käskija, inglased, 
prantslased, austerlased ei hakka meile takistusi tegema.» 

«Nad arvavad, et me siis lääne unustame . ..» puhkes sultan naerma ja vesiir Murtaza- 
paša naeratas samuti, paljastades oma väikesed mustad hambad. 

«Aga kui me oma plaanid idas läbi oleme viinud, läheme läände sealt, kus meid kõige 
vähem oodatakse.» 

Sultan lükkas kaardi eemale. Kõrgete akende punased ja rohelised ruudud heitsid 
magadiskambri valgetele vaipadele vikerkaarevärvid. Kullatud laes rippusid kuldkettide 
otsas lühtrid ja õhtupäike pani kristallripatsid teemantidena särama. 

«Osman-paša sõidab Tšigirinisse,» lausus vesiir vaikselt, nagu poleks ta kõigest mõni 
tund tagasi kuulnudki sultani vihaseid sõnu. 

Sultan kergitas ainult kulme. 

«Valelik koer!» tähendas ta põlglikult. 

«Majesteet,» ütles vesiir ametlikult, «Osman-pasal on Hmelnitski polkovnikute seas 
palju sõpru. Me saadame ta Poolasse, sealt Stokholmi, Stokholmist aga Tšigirinisse.» 

Käed ümber põlvede, kuulas sultan tähelepanelikult ja vastu vaidlemata. 

«Nõnda sündigu!» pomises ta mõne aja pärast. 

Kui sultan oli vesiiri ära lasknud, käskis ta kutsuda pea-eunuhhi Hosrov-khaani. 
Eunuhh langes sultani jalge ette ja jäi ootama, millal sultan käsib rääkida. Ent sultan 
lamas kinnisilmi selili ja vaikis salapäraselt, mis eunuhhi alati ärevusse viis. Eunuhhi 
silmad jooksid magadiskambris rahutult ringi, nagu otsiks ta sultani sünge mõtlikkuse 


põhjust. Sultan ei küsinud ju nagu harilikult, kuidas tunneb end tema haaremi smaragd 
Fatima, kes pärast noorkuud ta naiseks saab. 


Seda küsimust ei tulnud. Selle asemel kuulis Hosrov-khaan läbi hammaste surutud 
sõnu: 

«Mida kõnelesid sulle tähed läinud ööl?» 

Hosrov-khaan pani käed nagu palveks kokku. 

«Tark sultan, Allahi lootus, ma vaatasin tähti ja lugesin neist head märki sinu 
vägevusele. Tähed kuulutavad sulle pikka iga ja õnnelikku elu, sinu armastuse aed 
rikastub uute roosidega, sinu vapper sõjavägi aga uute võitudega.» 

«Aga mida rääkis Murtaza-paša Siauš-pašaga?» küsis sultan ega avanud ikka veel 
silmi. 

Hosrov-khaan vaatas kartlikult ringi. 

«Ma ei julge seda sulle edasi öelda, minu käskija... nende sõnad olid haavavad ... » 

«Räägi!» käratas sultan. «Räägi, või muidu ma käsin sul kõrvad ära raiuda ja siis sa, 
vilets, jääd igavesti ilma oma viimasestki lõbust... » 

Midagi õela viha taolist läigatas Hosrov-khaani pruunides silmades. 

«Kuulan su sõna ja annan alla su targale väele, millele maailmas pole võrdset.» 

«Räägi!» 

«Murtaza-paša lausus Siauš-pašale sinu püha isiku kohta riivatuid sõnu ... » 
«Mis ta ütles?» 

«Ta ütles, et sul olevat rebase süda ja ussi keel... ja et sa ei olevat kunagi millegagi 
rahul.» 

«Kuulsid sa hästi?» küsis sultan kohutava häälega, avades silmad ja tõustes patjadel 
istukile. 

«Ma olin peidus laua all, oo tark käskija, ja mu kõrv püüdis kinni viimase kui sõna. .. 
» 

«Mis Siauš-paša ütles?» uuris sultan edasi. 

«Siauš-paša oli vesiiriga päri, kuid siis tuli sisse Bek-mursaa ja nad jätsid jutu katki.» 

«Sa valetad!» ägestus sultan. «Sa oled kõik selle välja mõtelnud, et minu ees lipitseda 
ja mu vesiiri laimata ... Sa ei suuda unustada, et mu õndsa isa, sultan Ibrahimi tahtel võeti 
sult armastuse mõnud ... Koer!» 

Ometi teadis sultan, et Hosrov-khaan kõneleb tõtt. 

See oli niisama tõsi, kui et Osmanite impeeriumi vägevuse ning suuruse täht on 
vääramatult ja armetult looja vajumas ning et keegi ei mõista Muhhammed IV-ndale nõu 
anda, kuidas selle tähe saatuslikku teekonda peatada. 

Kolmkümmend kaheksa aastat valitses suurt impeeriumi tema kuulus esivanem 
Osman, kelle järgi suur Türgi riik oma nime sai. Riike ja rahvaid, sadasid suguharusid 
heideti Osmani ajal alla. 

Langes Bütsants, mida tallasid jalge alla Osmani janitšarid. Õigeuskliku 
Sofia kiriku kuplil Konstantinoopolis, mis 1475. aastal sultani käsul Istanbuliks 
ümber nimetati, lõi uskmatute risti asemel särama tukatkullast poolkuu, Allahi usu 
sümbol. 

Kuid ei ole midagi igavest päikese all. Kelle sõnad need on? Muhhammed IV ei 
suuda meelde tuletada selle neetud targa nime, kuigi ta just teda kõigi oma õnnetuste 
süüdlaseks peab. 

Asjata püüab Hosrov-khaan sultani uute naiste ilu kiites kortse käskija otsaesiselt ära 
peletada. 


«Kasi minema, koer!» 

Hosrov-khaan suudleb sultani tuhvli talda ja roomab magadiskambrist välja. 

Marmorkaminal — Louis XIV kingitus — loeb kuldraamis kell minuteid, mis ei too 
Muhhammedile ei rõõmu ega hingekergitust. 

Sultan muigab iseendale sapiselt. Kui prohvet Muha-med veel elaks, kaotaks temagi 
pea! Olid ajad, kus uskmatutel oli surmaähvardusel keelatud Osmani impeeriumi 
valitsejate lossi ilmuda. Nüüd aga tulevad nad siia justkui nõuandjad ja sõbrad. Kes võis 
arvata, et tundmatust soost Ukraina hetman ei allu sultani 

pühale tahtele! Kui nüüd sõjakäigule itta või läände minna, tuleb tema polkude vastu 
sõdida. 

Hea, et ISlam-Girei elu lühendati ja Bahtšisarais khaani troonile Mehmed-Girei pandi. 
On kahtlane, miks Murtaza-paša alati õigustas Islam-Gireid. Tuleb täpselt välja uurida, 
kui palju kulda Islam-Girei talle saatnud on ... 

Võib-olla on neetud khaaniriik kavatsenud temast lahku lüüa? Egas Islam-Girei 
viimasel ajal niisama heast peast hakanud võõramaa saadikuid vastu võtma ja võõrastesse 
maadesse oma mursaasid läkitama. .. 

Muhhammedile viirastuvad igal pool vandenõud. Ta vennad ei taha alandlikult paigal 
püsida. Ükski neist ei jõua ära oodata, millal Kõrge Porta sultaniks saab. On vaja 
asevalitsejate upsakust taltsutada. Beisid ja mur-saasid vaigistada. On tarvis purustada 
gjauride liit, mis on sõlmitud Perejaslavis. On tarvis Poola kuningat hordi uue 
sõjakäiguga ähvardada, kui ta viivitamata oma makse ei tasu. Aasovisse on tarvis veel 
janitšare saata ja veel sada galeeri ehitada. Selleks on vaja tuhandeid uusi orje. 

Tähisöö oli juba ammu oma mustad tiivad Istanbuli kohale laotanud. Lärm Pera 
kõrtsides oli vaikinud. Naisvangide nutt Galata orjaturul oli vaibunud. 

Nina padjas, magas Inglise saadik Istanbulis sir Archibald James. 

Taevassinise baldahhiini all norskas oma magadis-kambris Muhhammed IV, paljude 
maade ja rahvaste valitseja. 

Selili oma kõval asemel lamas Hosrov-khaan, otsides tuhandendat korda viisi, kuidas 
kätte maksta Muhham-medile, kelle isa sultan Ibrahim oli vangi võtnud tema, Iraani 
troonipärija, käskinud ta kohitseda ja sultani lossi eunuhhiks panna. 

-.. Mõne päeva pärast saatis Muhhammed IV targa diivani otsuse kohaselt fermaanid 
oma Krimmi kindlustesse — Perekoppi, Arbatisse, Jenikaleesse, Gezlevisse, Kaffasse, 
Kazi-Kermenisse, Pistrikukantsi, Mangušisse, Inkermanisse, Balaklavasse, Sudakisse 
ja Aasovisse 

Doni suudmes. Fermaanis kästi pašasid ja beisid valvata teraselt sündmuste käiku 
kagus, hoida sõjaväge valmis ja mitte lasta Doni või Zaporožje kasakate lotje Mustale 
merele sõita. 

Kuidas aga Hmelnitski ja ukraina kasakatega talitada? Diivan otsustas ja sultan 
Muhhammed käskis Hmelnitski vastu igateviisi suure sultani armu ja sõprust üles 
näidata. Saata talle kingiks araabia ratsu sultani tallist, püstol, mille on meisterdanud 
Damaskuse püssisepad, kullatud vibu nooltega ja sultani sadul-seppade valmistatud 
sadul. 


Ütelda Hmelnitskile suusõnal, et sultan on tema heatahtlik kaitsja, ja kui Hmelnitskit 
peaks mingi häda tabama või keegi talle midagi halba tegema, lakitagu otsekohe oma 
kõrge saadik sultani juurde ja tulgu tema kõrge kaitse alla. 

Hmelnitski on küll koos kasakatega end Moskva tsaari alla andnud, kuid sultan ei 
usu, et see oleks tehtud kurja tagamõttega kahjuks sultanile ja tema impeeriumile, sest kui 
sultan nõnda arvaks, saadaks ta Islam-Gireile käsu hordiga kasakate linnade ning külade 
kallale tungida ja kõik maha põletada ja kapjade alla tallata. Kuid sultan Muhhammed IV 
on valjult, põlu alla heitmise ja surma ähvardusel keelanud Krimmi khaani -Hmelnitskile 
kurja teha, sest sultan usub kindlasti, et kui Hmelnitski on Rzecz Pospolitast võitu 
saanud, siis ta mõtleb veel järele, kelle poole hoida ja kelle peale oma lootused panna. 

Kui aga gjaur Hmelnitski peaks saadik Osman-pašalt küsima, kas kasakate lodjad 
tohivad vabalt igasuguse kaubaga Mustale merele purjetada, siis selle peale vastaku meie 
saadik nõnda: «Meil on praegu sõda käimas ja sultan ei soovi, et Mustale merele ilmuks 
võõraid inimesi, sest praegu võib koos kasakatega läbi pääseda nende liitlasi, kellel on 
nendega ühine keel ning ühine usk, nii et nende vahel kuidagi vahet ei saa teha.» See- 
juures peab meie saadik veel ütlema: «Hetmanil on ju oma maja, aga kas hetman 
Hmelnitskile oleks meeltmööda, kui tema majas sõeluksid inimesed, keda ta ei tunne, ja 
peaksid end seal ülal nagu peremehed? Must meri on meie suure sultani maja, kuhu 
võõramaalasi ei 


tohi kuidagi sisse lasta. Enne alustab sultan sõda, kui laseb Mustale merele võõraid 
laevu.» 

... Impeeriumi residendile härra Bieganowskile andis vesiir Murtaza-paša mõista, et 
sultan saaks Rzecz Pospolita saadiku jutule võtta. Samal päeval andis ta tšau-šile, kelle 
Bahtšisaraisse läkitas, fermaani Krimmi khaani Mehmed-Girei nimele. Peale muu 


kirjutati selles: 
«Suure sultani Muhhammed IV nimel, kelle palge ees ei ole khaan muud midagi kui 
tema jalavaip ja põrm, keelan sul valjult Poola kuninga maades midagi kurja ette võtta; 


kui sa, khaan, siiski sultani tahte vastu eksid, jääd sa ilma mitte ainult oma riigist, vaid 
maksad ka oma eluga ... » 

Mai algupäevil ilmus Istanbuli paavst Innocetius X legaat jesuiit Fabricio Capp. 
Katoliku kloostris leidis aset suurvesiir Murtaza-paša salajane kokkusaamine jesuiidiga. 

Suurmufti Mustata andis Allahi nimel vesiirile andeks ränga patu, mida ta tegi, 
astudes üle uskmatute kloostri ukseläve. Muidugi polnud tal aimugi, et paater Verona 
küsimusele täis vaga hirmu: «Teie pühadus, kuidas saab meie kloostri pühade müüride 
vahele lasta Jeesuse usu kõige õelamat vaenlast, kelle hinge peal on tuhandete 
surnukspiinatud kristlaste elud?» — vastas Fabricio Capp järgmiste sõnadega: «Isa! 
Tõsised usklikud on ammustest aegadest saadik häda korral uskmatute abi tarvitanud. On 
loomulik, et vägivalla vastu astutakse kõigi abinõudega. Kui võib kasutada elevantide, 
hobuste, kaamelite, eeslite ja koguni madude abi, miks siis mitte kasutada ära inimesi, 
kuigi nad on paganausku, iseäranis kui nad mõneks ajaks vaenlastest sõpradeks muutuvad 
või, mis veel parem, lepingulasteks saavad... » 

Pärast kolmetunnilist jutuajamist läksid Fabricio Capp ja Murtaza-paša lahku, jäädes 
teineteisega üsna rahule. 

Aega raiskamata lahkus paavsti legaat Istanbulist. 

Kolmemastilise Napoli laeva «Neptuun» tekil istudes ja tuliseid päikesekiiri oma 
paljast pealage kõrvetada lastes, vaatles legaat muretu lõbuga merelagendikku. 

Ta maitses juba ette tema pühaduse paavsti rahulolu, mida kutsub välja legaadi 
sõnum edukate läbirääkimiste kohta sultani vesiiriga. 

Kerge tuul kihutas vahuseid laineid ja need õõtsutasid õrnalt laeva. Tema pühadus 
Fabricio Capp kiigutas end mõnusas kõrkjatest punutud tugitoolis. Sutaani sügavas taskus 
kobades sattus ta väikesele pärgamendi-rullile ja talle tuli meelde, et see on kiri, mida 
kõrgeauline firentslanna sinjoora Strozzi, Napoli saadiku abikaasa, oli palunud edasi anda 
oma pojale Napolis. 

Legaat võttis kirja taskust välja ja ei suutnud endale keelata võõra kirja lugemise 
mõnu. 

Muude ridade vahel, kus kõneldi üksluisest ja igavast elust sultani pealinnas, 
rõõmustasid legaati iseäranis järgmised sõnad: «Otsustasin esiotsa naisorja sulle mitte 
osta. Need, keda praegu siin orjaturul müüakse, ei meeldi mulle. Varsti tuleb siin müügile 
üsna palju vene orje, siis ma hangin sinu jaoks mõned venelannad. Räägitakse, et nende 
hind saab sel aastal olema 80—100 tukatit ehk 100 liivrit. See on kaugelt odavam kui 
läinud aastal, arvatavasti sellepärast, et neid tuuakse siia suurel hulgal. Vene naisorjad on 
tugevad, meeldivad ja ilusad. Sa jääd minu kingitusega väga rahule.» 

Fabricio Capp. pistis sinjoora Strozzi kirja tagasi taskusse. Haigutas. Silitas oma 
kõhtu. Aeg oli lõunat sööma minna. 

Vepriku sulatuskoda asus Gnilopjati veerjal kaldal. Paremat kätt sellest laiusid mitme 
miili kaugusele maagisood, vasakut kätt aga kerkisid paksud metsad, kus kasvasid 
vägevad tammed, laiade lehtedega vahtrad, jämedad pöökpuud ning laiavõralised pärnad 
ja kus saartena jalakate ning künnapuude vahel valenda-sid kased. 


Gnilopjati teisel kaldal ulatus otse sulatuskoja eest kuni- päris taevarannani rohelisse 
sametsamblasse kasvanud raiesmik. Vanemad inimesed mäletasid veel, et neis kohtades 
oli olnud metsapadrik. Kuid sellest ajast peale, kui soost maaki leiti, raiuti mets pikapeale 
maha 

ja hävitati palju tarvaseid, metskitsi, karusid ning hirvi, ülejäänud aga rändasid ära 
Polesje laande. 

Vepriku asundus oli suur ja lai. Juba sel ajal, kui see šlahtitš Kublickile kuulus, ehitati 
siia väravatega kiviaed ja kõrge püsttara nelja torniga, kus vahi-mehed valvasid teid, mis 
Osterisse ja Mogiljovi viisid. 

Sulatuskoja juurde olid paigutatud korterisse žolne-rid — kuigi kaevandus seisis 
Kublicki nimel, asus see pan Zolkiewski maade peal. 

Kroonihetman pan Zolkiewski oli kuningas Sigismundi ajal need maad saanud tasuks 
oma teenete eest kuninga ja Rzecz Pospolita ees. Kui ta annetatud maid vaatama tuli, oli 
ta esialgu üsna pahane. Metsi, luhtasid, jõekesi ja järvi leidus küllaldaselt tema teistelgi 
mõisamaadel kuningriigis endas. Kuid mõne aja pärast pidi pan kroonihetman 
tunnistama, et tema pahameel oli ülekohtune ning enneaegne olnud. Tema oma pospoliit 
Pivtorakožuhha leidis selle metsiku ja näiliselt kõlbmatu maa seest muinasjutulise varan- 
duse. Otse mädise, kõntsase pealiskihi all, mitte sügavamal kui üks vaks, koguni ehk pool 
vaksa, asus maak. Võta seda välja, nii palju kui süda soovib, sulata aukudes ja tee rauda. 
Ja kes siis veel kui mitte kroonihetman pan Zolkiewski pidi teadma, kui suurel hulgal 
Rzecz Pospolitale ja tema polkudele läks vaja rauda, mida kalli raha eest rootsi 
negotsiantidelt, Sileesiast ja teistest kohtadest osteti sõjaväe varustamiseks ja muudeks 
Rzecz Pospolita laiaulatusliku majapidamise tarvidusteks! 

Üks kroonihetmani mõisate valitseja šlahtitš Kublicki otsustas võtta panilt loa 
ettevõtte asutamiseks Veprikus ja ehitas esiotsa sinna väikese töökoja, mis kujutas endast 
ühe lõõtsaga ahju ühe paari valtsidega vesiveski juures. Asju ajas töökojas toosama 
Pivtorakožuhha, kes oli tubli maagitundja, püssisepp ja ka muidu arukas mees. Oma 
oskusega oli ta nii mõnedki korrad pan kroonihetmani heakskiidu ära teeninud. Õige pea, 
kui Pivtorakožuhha oli teised pospoliidid välja õpetanud, kuidas maagist rauda saada, kui 
ühe sulatuskoja asemel Veprikus mitu sulatuskoda töötama hakkasid ja Gnilopjati jõele 
juba neli veskit suurte 

paisutammidega ehitatud oli, võttis kroonihetman pivtorakožuhha endale ja vahetas ta 
koera vastu, nagu Veprikus räägiti. 

Raua hulk Vepriku sulatuskodades aiva kasvas. Sellest rauast hakati siinsamas 
Veprikus sahku, adra-hõlmu, rattarehve, rumbavitsu ja isegi tuleraudu valmistama. 
Pärastpoole aga, kui õpiti kõva, mittemurene-vat rauda tegema, andis kroonihetman oma 
rentnikule käsu suurtüki- ja püssikuule, mõõku ja piigiotsi valmistada. 

Aeg veeres. Pan Kublicki läks jõukaks. Ta ehitas endale Osterisse toreda maja ja selle 
juurde aidad. Oma kauba viis ta müügile Krakovi ja kaugemale. Suurt tulu sai Veprikust 
ka pan kroonihetman ise, kes läkitas sinna oma valitsejaid ja käis koguni ise oma kõrges 
isikus koha peal järele vaatamas, tundes põhjendatult kahtlust, et rentnik Kublicki teda 
tüssab. 

Selle asemel et suurtüki- ja püssikuule kuningriiki saata, müüs Kublicki need mitu 
korda kõik tatari kaupmeestele maha, hiljem aga laskis hord nende kuulidega pan 


kroonihetman Zolkiewski Žolnerite pihta. Kuid tatarlastelt sai ta head raha.ja isegi ei 
petnud pan kroo-nihetmanit arvete kokkuvõtmisel. 

Kui Hmelnitski neljakümne kaheksandal aastal kogu maa Rzecz Pospolita vastu sõtta 
õhutas ja Ukrainast poola šlahtat välja ajama hakkas, tuli ka pan Kublickil Veprikust 
põgeneda. Sepad ja lõõtsatallajad, maagi-kaevajad ja sulatajad, metsaraiujad ja 
söepõletajad haarasid pihku mõõgad ja piigid, lõid Vepriku garnisoni maha ja läksid 
Hmeli kasakaväkke. 

Kaua aega oli Veprik maha jäetud. Gnilopjati kallastele hakkasid juba tarvased ja 
kitsed ilmuma. Püsttara kasvas umbrohtu. Asunduses elasid ainult mõned raugad — 
nende sugulased, kes olid Hmelnitski kutsel kasakaväkke läinud. 

... Demid Pivtorakožuhha oli väiksest peast koos isaga Veprikus käinud. Isa oli talle 
sageli jutustanud, missugused äraarvamata rikkused Gnilopjati kallastel peituvad. Kui ta 
nüüd Tšigirinisse jõudis ja hetmani kantseleisse ilmus, nagu hetman teda Perejaslavis 
oli 

käskinud, sai ta peavooriülem Nossatšilt kirja sulatuskodade uuesti kordaseadmiseks 
Kozeletsis, mis asus kahe miili kaugusel Veprikust. Kui ta Vepriku kohta lähemalt järele 
päris, sai ta teada, et see kuulub hetmani universaali alusel peakirjutaja pan Ivan 
Võgovskile. 

Korõtnois seisis kolme paari valtsidega vesiveski. Üks paar pani liikuma ühe ääsi, 
teine teise ääsi kaks lõõtsa, kolmas aga sepahaamri. Tuula manufaktuurides ehitati juba 
kõrgahjusid, ja Demid Pivtorakožuhha hakkas Korõtnois sulatuskoda ümber ehitama. 

Vastavalt kirjale saadeti Kozeletsist kohale mõnikümmend pospoliiti. Nad võisid 
metsa raiuda, millest põletati sütt, söepõletajad, kes olid samuti pospoliidid, võisid maaki 
uhta ja seda kõntsasest maapinnast välja kaevata, kuid sulatamiseks neil oskust ei 
jätkunud, sest tubli sulataja peab oskama maaki nii sulatada, et raud tuleks sitke, mitte 
rabe. Sepad olid Korõtnois tublid, nad olid ka enne kaevanduses töötanud. 

Pivtorakožuhha oli end uues kohas alles vaevalt jõudnud sisse seada, kui suve 
alguseks ilmus kaupmees Danilo Harmaš hetmani kantselei kirjaga ja viis ta ära 
Veprikusse. 

Veprikus leidis Pivtorakožuhha eest juba palju maagisulatajaid. Siinses asunduses oli 
oma kolmkümmend taret. Kõige parema neist käskis Harmaš Pivtora-kožuhhale anda. Ta 
tuli koguni ise vaatama, kuidas maagitundja end sisse seadnud on. Silitas Vassilko pead, 
näpistas Aleksandrat põsest. Pivtorakožuhhaga rääkis nagu omasugusega. Aitas 
tühjendada viinapudeli, mis ta oli soola-leivaks toonud, ja lubas määrata hea palga, ent 
kui suure just, seda ei ütelnud, ja vedas Demidi endaga kaasa sohu maad uurima. 

Pivtorakožuhha võttis ligi pika, raudotsaga kepi. Urgitses sellega sood — põhjas oli 
rauamaak. Harmaš lõi järjest käsi kokku. 

Ta oleks rõõmu pärast peaaegu tantsima hakanud. Päris järele, kui palju maaki võib 
aasta jooksul saada, kui palju rauda sellest võib välja sulatada. 

Harmaš sõitis Veprikust ära täis rahuldust, lubas aga varsti tagasi tulla ja töölisi 
juurde tuua. Varsti veeti 

Mežigorjest uue kõrgahju jaoks tulekindlaid kive. Siis ilmus kohale ka Grigori Okun. 

Kui hetmani ametimehed sotnik Skorupalt nõudsid, et ta annaks mõned pospoliidid 
kaevandusse tööle, arutas mees nõnda: «Annan ära Okuni, saan esiteks lahti röövlist, 


teiseks aga on ta ühe silmaga ja suurt töömeest temast nagunii ei ole.» Nõnda sattuski 
Okun Veprikusse. 

--. Ilmad olid ilusad ja Gnilopjati jõe orus sahisesid pehmed tuuled. Aeg-ajalt käisid 
üle Vepriku pikse-vihmad. Luhal kasvas lopsakas rohi. Raiuti metsa, ööd kui päevad 
keerles asunduse kohal paks suits. Oli vaja palju Sütt põletada. Maagikaevajad tõusid üles 
juba enne kukke ja koitu. Sõitsid sohu, murdsid raudlabida-tega maagikamakaid, laadisid 
neid vankritele, vedasid sulatuskotta. 

Käsutajaks kõige üle oli Fjodor Medved. Seda lühikest laias sinises kuues meest, kel 
olid jalas kollased saapad ja peos okslik kepp, jätkus igale poole. Ta proovis kätega 
maagikamakaid, luges üle langetatud puude tüvesid, ja vaatas sisse taredesse, kus elasid 
maagikaevajad ja sulatajad. Sikutades sorgus vurre oma konnasuu kohal, istus ta õhtuti 
oma tare trepil, vahtis rohtu kaevanud maanteele, mis viis Veprikust läände, ja näis 
kedagi ootavat. 

-.. Demid Pivtorakožuhha seisis vööni paljalt kõrg-ahju ees ja vaatles seda mõnuga. 
Ahi kerkis maapinnast tugevana, ja nagu talle paistis, isegi sihvakana. 

Kogu rahvas oli kogunenud ahju imetlema. Valitseja Medved vaatas alt üles 
Pivtorakožuhhale silma ja tümp-sis jalaga vastu maad. Kui ta teisi töölisi sõimas ja järjest 
nende kohal oma okslikku keppi tõstis, siis oli ta Demidi vastu aupaklik, pidades meeles 
Harmaši käsku ja saades ka ise aru, et rauaasjanduses on Demid Pivtorakožuhha nupukas 
mees. Ja nüüd võis ta seda jälle näha. Puruvanade ehituste asemel seisis õues kõrgahi. 
Söepõletajad puistasid juba ahjupõrandale sütt, loopisid peale mullast puhtaks uhetud 
maaki, teised aga raputasid maagi peale omakorda sütt ja loopisid selle peale jälle maaki. 
Kõrgahjust hoovas leitsakut. 

Kuigi päike kõrvetas selga, oli ahjuleitsak sellest siiski üle. 

Okun viskas viimase labida täie sütt ja toetus kokkupandud sõrmedega labidavarrele. 
Demid Pivtorako-žŽuhha meeldis talle. Teda tõmbasid ligi mehe jõud, naerunägu, terased, 
heasüdamlikud silmad ja erk mõistus. Et aga valitseja Demidi ümber keerles, siis sundis 
see Okuni ja teisi töölisi ettevaatusele. Viimaks onAka Pivtorakožuhha Harmaši ja tema 
valitsejaga ühes kambas. 

Nagu praegugi. Medved seisab Demidi kõrval, ähvardab kepiga mehi, et need laiali 
läheksid, nagu oleks ta üksi niisuguse kuhja sütt välja põletanud, ise need maagihunnikud 
oma turjal siia vedanud ja selle kõrgahju ehitanud. 

Okun viskas labida käest ära ja hakkas piipu kuivanud rohtu toppima. 

Demid Pivtorakožuhha vaatas tema poole, tõmbas kähku taskust välja tubakapusara ja 
ulatas selle vaikides Okunile. 

«Aituma sulle,» lausus Okun. Toppis piibu täis, räk-sis tuld, sai piibu põlema ja 
tõmbas sügava mahvi. Pusarat Demidile tagasi andes ütles: «Panide tubakas.» 

Valitseja kõõritas ühesilmalise poole. 

Demid puhkes naerma: 

«Anna aega, vennas, sulatame rohkesti rauda ja võtame siis panidelt šlahtitšitelt kogu 
nende tubaka ära, küllap siis kõik head tubakat tõmbama hakkavad.» 

«Kui ainult pan Harmaš seda endale ei ahmi,» tähendas Okun. 

Medved köhatas ja lükkas Okuni küünarnukiga kõrvale. Mõnel muul ajal oleks sellele 
röövlinäole niisuguste sõnade eest tallis keretäie andnud, kuid praegu on parem suu 


pidada. Medvedil seisis hästi meeles Okuni vend. Seda röövlit ei unusta ta niipea. 
Pivtora-kožuhha näib olevat samasugusest taignast. Aga tont neid võtku, kui ainult rauda 
rohkesti saaks. 

Sel päeval, kui kõrgahjust esimesed kopsikutäied rauda saadi, kutsus Pivtorakožuhha 
oma tarre Okuni, sepp Huloi ja lõõtsatallajad Voznõi ning Šapovalenko. 

Aleksandra pani lauale praetud liha, keedetud mune, 

viina, lõikas leiba ja istus külaliste seltsi. Väljas meisterdas lahtise akna all Vassilko 
endale mõõka, hüppas ühtepuhku aknaäärele ja hüüdis: «Ema, vaata ...» 

«Tubli mõõk!» kiitis Demid. «Tubli, Vassilko!» 

«Ära sa sõrme lõika,» muretses Aleksandra. 

Šapovalenko, kes oli läinud nädalal Osteris käinud, teadis rääkida: 

«Potocki oma žolneritega oli jooksnud, nii et hing paelaga kaelas. Laadal üks kasakas 
rääkis, et bogunla-sed olevat nii palju Žolnereid maha nottinud, et andnud teisi kolm 
päeva maamulda ajada ... Räägitakse veel, et meie omad olevat juba Smolenski all laagri 
üles löönud, Vana-Bõhhovi sisse piiranud ja Mogiljovi ära võtnud.» 

Okun kuulas teraselt. Viimaks ei kannatanud ta enam välja ja segas Šapovalenko 
jutule vahele: 

«Tubli tegu! Kui peksta nüüd õige ilma peatamata panid jälle Visla taha. Ja veel 
poola pospoliitidele abi anda. Sakutagu ka nemad oma panisid.» 

«Tahad korraga liiga palju saada!» hüüdis Voznõi. «Säherduste sõnade tarvitamises 
ole ettevaatlik! Kui pan valitseja sind kuuleks, oleks sul tallis keretäis soolas ...» 

«Ei ta julge, ära karda. Tema on siin üksinda, meid aga palju. Kas teie siis minu eest 
välja ei astu, sõbrad?» Okun lükkas tinakruusi eemale ja jäi oma ainsa silmaga Demidile 
ainiti otsa vahtima. 

Ei tea küll mille poolest, kuid ometi tuletas Okun Demidile kuidagi Tuula seppa 
Stepan Tšuikovi meelde. Ta pani käe sõbralikult Okuni õlale: 

«Ära nukrusta. Meie sinu eest, sina meie eest. Oleme ühe ema lapsed.» 

«Mina aga arvasin, et sa oled rohkem nende poolt,» näitas Okun peaga akna poole. 

«Eksisid,» naeris Demid. 

«Õigus jah,» oli Okun nõus. Hakkas siis ärevalt rääkima: «Eks lipitsegu nemad sinu 
ümber, nagu poiss tüdruku ümber. Aga mispärast? See on sulle endalegi vist selge, 
Demid. Vahi, missuguse kõrgahju sa neile üles lõid...» 

«Ja mitte ainult sellepärast, Grigori,» seletas Demid. «Nad teavad, et hetman tunneb 
mind. Tema käsul ma siia tulingi. Andis mulle kaitsekirja. Kardavad, et lähen hetmanile 
kaebama, kui midagi viltu on.» 

«Aga kas hetman on sinu või Harmaši poolt?» küsis Okun äkki. 

Demid vaatas mõtlikult aknast välja. Kui Okun oleks seda tema käest küsinud, 
ütleme, Tuulas, oleks ta kõhklemata vastanud: «Hetman on minu poolt.» Kuid nüüd ei 
tihanud ta nõnda vastata. 

«Aga kelle poolt tsaar on? Rikaste, mitte vaeste poolt,» ütles Aleksandra äkki, ise 
punastades ja huuli kokku litsudes. «Aga hetman on nagu tsaar, see ju teada ...» 

Demid vaatas imestunult naisele osta. Okun laksatas koguni peopesaga vastu lauda. 

«Räägid mõistlikku juttu, pereemand! Su sõnad on mõistlikud ja õiged!» 


.. . Nädal aega pärast seda jutuajamist, kui Demid oli õhtul koju minemas, nägi ta, 
kuidas valitseja tare ees. lahtine vanker peatus ja valitseja ise Harmašil sellest välja 
ronida aitas. 

Kui Harmaš juba trepil seisis, ronis küünarnukist toetatuna sõidukist välja veel keegi 
pan, kel oli peas must laiade äärtega kübar. Talle näkku vaadates laskis-Demid isegi vile 
lahti. Issand! Kas see tõesti on seesama võõramaalane, kes teda Svea kuningriiki kutsus? 
Kahtlust ei saanud olla. 

Madalat kasvu Harmaši kõrval seisis jalgu sirutades välistrepil negotsiant Adam 
Vinius, lühike kuub seljas ja kübar peos. 

Järgmisel päeval käisid Harmaš, Vinius ja Medved kaua aega maagiväljal ringi, 
sõitsid paadiga vastaskaldale, hulkusid metsas ja tulid lõunaks tagasi. 

Valitseja majja kaeti laud. Pandi lauale võõramaa veinid, mis Harmaš kaasa oli 
võtnud. Praetud pardid, kanapojad, vorstid läikisid vaagnatel rasvast. Valitseja teinepool 
Gafiika, mustade juuste ja kõrge rinnaga naine, keda Harmaš mustlannaks hüüdis, teenis 
ise suuri külalisi. Vinius ei pööranud silmi pereemanda 

laialt pihalt. Kui naine aga temast mööda läks, puudutas mees teda kas kogemata 
kombel või meelega küünarnukiga. 

Harmaš vidutas pereemanda ja Viniuse poole kavalalt silmi. Ise mõtles: «Sina 
himustad silmadega, mustlanna aga on minu!» Äkitselt tuli talle pähe teine mõte. Kui nad 
veel väljal ringi vaatasid, oli Vinius ütelnud: «Raua, mis sa siit saad, isand negotsiant, 
võin ma kõik ära osta, raha maksan ette. Seisku raud sinu juures, viin hiljem ära.» 
Huvitav, kuhu ta selle viib? Kuid küsida ei jõudnud. Valitseja segas vahele. 

Vintus sõi, jõi, kiitis roogi. Perenaine oli rahul. Med-ved valas panidele viina, veini, 
kummardas vööni, palus neid süüa, juua. Ta haistis head äri, millest veidi langeb ka 
temale. 

Kui kõik söönud olid ja kõvasti tuuri jäid, püüdis Harmaš ääriveeri mööda teajga 
saada, misjaoks pan Viniusele rauda tarvis on ja kuhu ta selle viib, kui ta ise juba 
Moskvasse tagasi minna kavatseb. 

Vintus ei vastanud. Hakkas siinset maakohta kiitma.. Ise aga sihtis kogu aeg 
perenaise poole. Võttis taskust smaragdiga kuldsõrmuse ja pistis selle pereemandale 
sõrme. See kummardas maani. 

«Suudle pani kätt,» sisistas Medved, «suudle kähku kätt, tobu!» 

«Miks siis just kätt?» Vinius hüppas taarudes püsti, tõstis pereemandat 
küünarnukkidest ja lausa imes end ta punakate täidlaste huulte külge. 

«Pane silmad kinni!» käratas Harmaš Medvedile. 

«Suur au, suur au on meile osaks saanud .. .» vuristas valitseja, taganes millegipärast 
ukse poole ja heitis kurje pilke naisele, kes, peopesi vastu põski surudes Viniuse kõrvale 
pingile istus. 

Harmaš kobis laua tagant välja, vedas oma mao ettevaatlikult läve poole ja võttis 
Medvedi küünarnukist kinni. 

«Näita mulle aeda.» 

Medved lonkis ees. Vaatas vargsi tagasi maja poole. «Mine, mine,» sõnas Harmaš 
pahaselt. «Küllap jääb veel sinulegi üle.» 

Aias kirsipuude all vajus Harmaš raskelt puhkides murule. 


Medved kibeles: 

«Lähen toon panile riidetüki alla ... » «Saan ka ilma läbi! Istu siia,» näitas Harmaš 
käega enda kõrvale. 

Medved ohkas ja kuulas sõna. 

«Noh, mis need röövlid siin teevad?» küsis Harmaš laisalt ja pigistas silmad kinni. 

«Eks sa tea isegi. Kuhu hunt ikka vahib? Muudkui metsa poole ...» 

«Mis sa mulle kõnekäändudega vastad,» pahandas Harmaš, «räägi, kuidas lood on! 
Palju te rauda olete sulatanud?» 

«Oma viis tuhat puuda teeb välja.» 

«Ametimehi Tšigirinist ei ole käinud?» 

«Ei ole, pan.» 

Harmaš vajus mõttesse. Valitseja vaatas vargsi tare poole, mis jasmiinipõõsaste vahelt 
valendas. 

«See raud lao vanadesse aitadesse. Mõistad? Kui Tšigirinist ametimehed tulevad, siis 
ära näita. Said aru?» 

«Sain aru,» vastas Medved. 

«Sedasi jah!» Harmaš haigutas, tegi suu ette ristimärgi. 

Kimalane keerles ta pea kohal. Medved kargas kärmesti püsti, hakkas kimalast ära 
ajama. 

«Oh sa reo!» 

Harmaš vaatas viiliti Medvedi poole ja ütles: 

«Siin sa võid rahulik olla. See pole Sednev. Siia het-man ei tule. Pan peakirjutaja ei 
hoia aga röövlite, vaid meie poole. Nii on lood!» 

Medved noogutas. Tahtis midagi ütelda. 

«Pea suu. Praegu on meie äri kindel. Kaubg pealt sain kahju. Hetman kraapis kalevi 
ja Hollandi kalinguri sõjaväele, võttis kõik ära ja maksis kopikaid. Rauaga teeme kaotuse 
tasa. Vaata siis. Mõistad?» 

«Mõistan, pan!» 

«Sedasi jah!» 

«Heidaksite ehk voodisse?» küsis Medved. 

«Arvan, et nüüd juba võib,» kihistas Harmaš vaikselt naerda. 

Medved aitas tal püsti tõusta. Komberdas talle järele. Välistrepile jõudes nägid nad 
Gafiikat selle astmel istumas. Naine plõksutas päevalilleseemneid ja silitas kassi. Medved 
tonksas kassi vihaselt jalaga, sisistas midagi ja astus mööda. Majast kuuldus Viniuse 
kõrvulukustavat norinat. 

Harmaš seisatas pereemanda kõrval. 

«Vallatad või?» küsis ta, mine tea kas etteheitvalt või heakskiitvalt. 

«Nagu arvate heaks näha, pan,» vastas pereemand sundimatult. 

«Küll su Fedko sulle ükskord kolki annab,» kuulutas Harmaš. «Mis sa arvad, 
Gafiika?» 

«Arvan, et ei anna, pan Harmaš, te ju keelate talle säherduse kuriteo ära.» 

Perenaine puhkes naerma. Harmaš jäi vait ja ütles talle juba lävelt: 

«Sedasi jah, keelan ära. Sa tead ise, mis teed, mustlanna. Siiski — vaata sa mul...» 

«Kuidas siis muidu!» vastas Gafiika ja hakkas jälle päevalilleseemneid plõksutama, 
kuulatades, mis majas sünnib. 


-. . Harmaš mõnules alles uneasemel, kui tema juurde kambrisse astus Adam Vinius, 
riides ja habe aetud. 

«Puhkan,» vabandas ennast Harmaš. «Tšigirinis ei ole mahti magada. Nägite ju isegi, 
kui palju meil muresid on.» 

Vinius istus voodi kõrvale toolile. Harmašile ei vastanud ta midagi, vaid viis kohe 
jutu eilsele päevale: 

«Nõnda siis, pan Harmaš, rauda on teil siin juba viis tuhat puuda. Vähevõitu küll, 
kuid ma võtan kõik ära.» 

«Seda on Medved jõudnud talle juba välja lobiseda,» mõtles Harmaš. 

«Kas müüte selle jälle vooriülema kantseleile?» küsis Harmaš kaunis sapiselt. 

«Leidub parem ostja,» vastas Vinius. «Teenite rohkem, pan Harmäš, ja peakirjutajagi 
saab sellest tulu.» 

Harmaš kangestus. Süda hakkas kõvemini peksma. Suu läks kuivaks. Vinius ei 
vaadanud tema poolegi. Kõneles aknast välja vaadates, kust hommikujahedust 
sisse hoovas. 

«Heldekäeline, lahke ostja.» 

«Teie kohta seda just ütelda ei saa,» vastas Harmaš avameelselt ja kergitas end 
patjadel, seades neid pare-1 mini oma küünarnukkide alla. 

«Pan Harmaš! Mina oma sõnu tuulde ei loobi. Iga: minu sõna on kui taaler, kulden 
või zlott.. .» 

Asjast huvitatud ja veidi kohmetu Harmaš vaikis. 

«Ehk tahavad panid poolakad meie rauda osta?» küsis ta viimaks ettevaatlikult. 

«Ei, pan Harmaš! Ei! Varsti tulevad siia Roots* kuninga sõjaväed ...» 

Harmaš kargas voodis istukile ja laskis oma karvased jalad väikesele vaibale. Suu 
ammuli, kuulas ta Vintust: 

«Ma loodan, et mu jutt saladusse jääb, pan Harmaš. Usaldan teid kui meest, kes 
väärib suurt usaldust. Rzecz Pospolita läheb Karl Gustavi skeptri alla. Jan-Kazimierz 
kuningaks ei jää. Siia tulevad Rootsi sõjaväed. Siit nad liiguvad edasi Moskva peale. 
Samal ajal antakse Moskvale löök ka põhjast. Moskva riik saab-kuningas Karl Gustav 
Kümnenda provintsiks. Kui te ei taha oma rahast ilma jääda, peate nüüd selle kõik läbi 
kaaluma. Ma näen, te olete arusaaja ja suursugune mees, hulgustega te ühes ei lähe. 
Kui Karl Gustavi soldatid siia tulevad, läheb neil palju rauda tarvis. Egas nad ometi 
Stokholmist kuule kaasa vedama hakka!» 

Harmaš ohkas ja hakkas pükse jalga tõmbama. Nõnda juhtub temaga alati. Kord 
jesuiidid, kord Hamburgi negotsiant Walter Funke, kord peakirjutaja ja nüüd see Vinius. 
Kui tal aga juba saapad jalas olid, mõtles ta: «Aga mis ma kaotanud olen? Kes ma olin 
neljakümne kaheksandal aastal ja kelleks ma olen saanud nüüd?» Ta istus ettevaatlikult 
Viniuse vastu tooli-servale ja lausus vaikselt: 

«Asi on segane, ma ei saa nii äkki midagi aru.» Aru sai ta juba ammugi, valetas aga 
selleks, et hinda üles kruvida. 

Vinius hõõrus peopesi. 

«Ma ei kiirustagi teid takka, pan.» 

«Õi, pan Vinius,» kurtis Harmaš, «asi on ohtlik. Teate 

ju isegi, et praegu käib sõda. Kui sisse kukud, on ka pea läinud.» 


«Kaubandus, on samuti sõda!» naeris Vinius. «Ma ei ,arvanud, pan, et te argpüks 
olete.» 

«Hetmani kantseleid ma rauast ilma jätta ei saa,» ütles Harmaš sõnu venitades, «siin 
peab kavalust kasutama.» 

«See on juba teie mure,» tähendas Vinius. ... Ja Danilo Harmaš viskus ülepeakaela 
sellesse uuesse muresse. Viskus koguni nii, et ei imestanudki, kui ta päeval Viniusega 
uue kõrgahju juures viibides nägi, et Vinius Pivtorakožuhhat tunneb. 

Demid vastas võõramaalase tervitusele, kuid tegi, nagu ei tunneks ta seda meest. Ja 
kui Vinius puudutas Demidi õlast, lausudes: «See oled sina, Uks-ja-pool-ka-sukat? Näe, 
kus me kokku saime!» — vastas see: «Mina see olen — Demid Pivtorakožuhha.» Adam 
Vinius vaatas vaikides Demidi. Ta ei teadnud isegi, miks,' kuid kokkusaamine 
maagitundjaga ajas ta ärevile. Veel hullem — ta kippus selles halba märki nägema. 

Käed nahkpõlle all, seisis Demid ahju kõrval ja paistis ootavat, mida võõramaalane 
edasi ütleb: ta taipas, mis tuuled kaupmehe siia olid toonud. Kuid Vinius ei ütelnud 
midagi, vaid astus edasi, ja Harmaš ning Med-ved ruttasid talle järele. 

Pärast lõunasööki hakkas Vinius äkki Harmašši tagasisõiduga kiirustama. Hommikul 
oli ta ütelnud, et jääb Veprikusse veel umbes kolmeks päevaks, nüüd aga kippus 
viivitamata minema. Mõni teine kord oleks Harmaš teda kinni hoida püüdnud, kuid 
praegu, kus tal oli kanda murekoorem, mida Vinius oli veelgi suurendanud, nõustus ta. 
Valitsejale anti käsk talitada rauaga nii, nagu varem öeldud, ja palk maagitöölistele 
korralikult välja maksta. Medved hädaldas: 

«Mis nad rahaga teevad? Nad püüavad ju kalu, kasvatavad põllu- ja aedvilja. Meie ei 
võta neilt jälle loomusemaksu, veisemaksu ega mingisugust muud sintsi. üksainuke 
karpkala maksab Osteris kümme krossi, siin aga püüavad nad neid jumalamuidu, nii palju 
kui süda soovib ...» 

Harmas mõtles ja ütles: 

«Maksa neile parem palka, kuid karpkalade ja kõige muu eest võta sintsi.» 

Otsustati maksta igaühele päevas viisteist krossi, ainult Demid Pivtorakožuhhale 
viiskümmend. 

... Reisivanker sõitis ette. Medvedile ja Gafiikale pilku heitmata võttis Vinius selles 
istet. Harmaš lausus valitsejale lahkelt: 

«Korralda siis kõik ära, lahke pan!» ja puges puhkides Viniusele järele. Juba sõidukis 
istudes heitis ta pilgu Gafiikale. See vaatas muiates altkulmu Viniuse ja Harmaši poole. 
Harmaš andis kutsarile rusikaga võmmu selga. Hobused hakkasid liikuma. Vankri taga 
tõusis üles tolm. Medved seisis tükk aega väravas. 

Kõrgel taevas Vepriku kohal tiirlesid kullid. Pivtorakožuhha õuel kaagutas hirmunult 
kana. Aleksandra vaatas ärevalt taeva alla ja ajas kana koos poegadega võõrusesse varju. 
Suu paokil, magas pingil Vassilko. Tares oli tunda kuivanud rohu ja lampaadiõli lõhna. 
Nurgas vilkus ikooni ees tuhmilt tuluke. Valitses rahu ja vaikus. 

«Kuskil aga peetakse hirmsat sõda,» mõtles Sanja ja kurbus täitis ta südame. 

Rzecz Pospolita kuninga Jan-Kazimierzi peakorter asus Grodnos alamkantsler 
Lubomirski lossis. Kuningas soovis olla lähemal paigale, kus toimusid tähtsad sünd- 


mused. Pärast masendavate sõnumite saamist krooni-hetman Stanislaw Potockilt jõudis ta 
otsusele, et tema viibimisel siin — Valgevenes ja Leedus — on suur tähendus, ja kui ta 
saab võidu Moskva ning Hmelnitski üle, on tal lahkusulisi lõunas hõlpsam käsile võtta. 

Grodnosse tulid ka Leedu kroonihetman Janusz Rad-ziwill oma saatjaskonnaga, 
Leedu välihetman Wincent Korwin-Gonsiewski ja kroonihetman Lanckoronski —neile 
kõigile oli juba aegsasti ette teatatud. 

Rzecz Pospolita kõrgete väejuhtide ilmumine Grodnosse kõneles sellest, et siin peab 
aset leidma tähtis sõjaline nõupidamine. 

Lossi süngetes ruumides sõelus nüüd palju rahvast. Tilisesid kuninga saatjaskonna 
ohvitseride kannused. Trampisid raskelt oma ratsasaabastega valvekorra kaardiväelased. 
Sagis ringi teenijaskond. Sissepääsu kuninga tubadesse valvasid soomusrüüs šveitslased. 

Igivanadel lossimüüridel seisid ööd kui päevad valves vahimehed ja peatorni — 
vahitorni — kohal lehvis tuules kuninga isiklik puna-valge standart, mille varre otsas oli 
kuldkotkas. 

Siia Grodnosse tuli ka paavsti nuntsius Johannes Tor-rez, ja Jan-Kazimierz vestles 
temaga mitu tundi nelja, silma all. 

Pärast seda jutuajamist ütles nuntsius Janusz Radzi-willile: 

«Meie kuninga südames on leidnud karastust usk, et talle on taeva poolt ette määratud 
kõrge missioon — hävitada juurteni lahkusuliste sugu. Püha kirik on koos temaga.» 

Janusz Radziwillil oli selle kohta teine arvamine-Mõni päev tagasi oli ta 
usaldusväärse isiku kaudu saanud Stokholmist alamkantsler Radziejowskilt kirja, milles 
teatati, et Rootsi troonile on astunud Karl Gustav X, ja kui Janusz Radziwill tahab 
hetmanikeppi endale hoida, siis teadku ta, mis selleks tuleb teha... 

Piiri ääres käisid juba lahingud Moskva sõjaväega. Hmelnitski kasakad on 
mitukümmend küla ilma võitluseta ära võtnud ja Vana-Bõhhovi ümber piiranud. 

Nõupidamine Grodnos võib vaevalt midagi muuta, kui Karl Gustav ei loobu mõttest 
ka Rzecz Pospolitat oma skeptri alla võtta. Igal juhul olid Radziejowskil kaugeleminevad 
plaanid. Kuid kes ka Rzecz Pospolita kuningas ei oleks, kas Karl Gustav või Jan- 
Kazimierz, igal juhul oli vaja hävitada Hmelnitski, purustada Moskva riik, Smolenskit 
oma käes hoida ja kasakad igaveseks maha suruda, et nad oma lapselapsi ja lapse- 
lapselapsigi veel hoiataksid, et nad iialgi ei tõstaks orna kätt vägeva Rzecz Pospolita 
kõrgete panide vastu. 

Kummatigi ei teeks paha, kui igaks juhuks veel kord katsuks Hmelnitskiga rääkida, et 
ta Moskvast lahku Lööks. Seepärast oli kantsler Leszczynski ettepanek — saata kiri 
Hmelnitskile — Janusz Radziwillile meelt- 

mööda, ja ta kavatses seks otstarbeks kasutada ära polkovnik Anton Zdanovitši, keda 
hoiti vangis Sklovski kindluses. 


Kui teatavaks sai, et Varssavi on jõudnud Türgi sultani saadik Osman-paša, andis Jan- 
Kazimierz kantsler Leszczynskile käsu ta Grodnosse tuua. 

Saadikule tuli näidata, et kuningas seisis ise maakaitseväe eesotsas. See tähendas: 
kuningriigi sõjajõud on nüüd kuninga valitsuskepi alla ühendatud. Nüüd valitseb täielik 
kooskõla kuninga ja senaatorite vahel. Jaf ülepea ei ole põhja all rumalal naljal: «Nii 
palju kui on pane, on ka hetmaneid» —, millega paljudes õukondades teotatakse Rzecz 


Pospolita väärikust, niisuguse riigi väärikust, mis laiub merest mereni. Nüüd ei ole enam 
lahkhelisid suurte väejuhtide vahel. Sõjakäigu ajaks võttis kuningas oma ukaasiga seimilt 
ära õiguse ütelda «ei luba», millega ta võis kuninga igasugusele käsule vastu vaielda, 
takistada selle täideviimist ja koguni see tagasi lükata hoolimata tema monarh-j likust 
tahtest. 

Teel Varssavist Grodnosse jutustas kroonikantsler Leszczynski kõigest sellest 
üksikasjaliselt kõrgele Türgi saadikule Osman-pašale. Ta ei varjanud saadiku eest] ka 
seda, et praegu on Leedusse ja Valgevenemaale kogutud palju suurtükke ja 
kuuskümmend - viisi horugvit, milles on kokku sada viiskümmend tuhat Žolnerit, 
lõunas aga seisavad Potocki hetmanikepi all! samuti tugevad jõud. 

Türklane oli meeleldi nõus Grodnosse sõitma. Et tema missioon oli konfidentsiaalne, 
leppis türklane kantsleriga kokku, et saadiku sissesõidul kuninga residentsi 
suurtükisaluuti ei anta. Samuti pole vaja üles rivistada auvahtkonda, mida etikett nägi ette 
kõrge saadiku-tuleku puhul, liiatigi, kui on tegemist niisuguse vägeva käskija saadikuga 
nagu Türgi sultan. 

Tõld pidi sõitma ühe kõrvalsissekäigu ette, kus saadikuid võtavad vastu kuninga 
õuemarssal Tikocynski ja Leedu kroonihetman Janusz Radziwill. Sellest piisas, et pidada 
kinni etiketist ja rõhutada lugupidamist kõrge saadiku vastu. 

Saadik ja kantsler leppisid Varssavis kokku, et saadik ei anna fermaani, mille sultan 
kuningale saatis, üle seimile, vaid loeb seda kõrgete regimentaaride juuresolekul türgi 
keeles ette ainult kuningale. Seejärel paneb tõlk kõik poola keelde ümber. 

Teel Gsman-paša rohkem kuulas kui rääkis. Tema pühaks põhimõtteks oli: pruukigu 
keelt see, kes peab end peremeheks. Mida rohkem saadik vaikib ja mida sõnaahtram ta 
on, seda salapärasem ta kantsleri silmis näib. 

Kantsler kõneles, saadik aga kuulas ja vaatas teraselt ringi. Ta pilgu eest ei jäänud 
varju suurearvulised husaaride, reitarite ja tragunite väesalgad, mis liikusid itta. 

Tähelepanelikult silmitses ta suurtükke, mis tulid vastu juba päris Grodno lähedal. 
Suurtükke oli palju. Saadik jõudis ära lugeda üheksakümmend tükki... Need kõik olid 
uhiuued. Nende kõrval venisid mööda üleskündmata maad lõputu lindina vankrid 
kuulidega. 

Osman-paša süvenes nii oma vaatlustesse, et ei märganud, millal kantsler vait jäi. 
Viimane mõtles endamisi rahulolevalt: Osman-paša on sõjavägede rohkusest rabatud. 
Osman-paša naeratas kantslerile sõbralikult ja talle tuli millegipärast Ovidius meelde. 

«Kevad tuletas mulle meelde Ovidiuse targad sõnad: «Hakkame sööma, jooma, 
armastama»,» ütles saadik. 

«Armastuses leiad mõnu, kuid kuulsust leiad lahingus. Kunagi ütles seda 
võrreldamatu Hafis,» kostis kantsler. «Kui mõtled ühele, tuleb meelde teine. See ei riku 
asja.» 

Kantsler ja saadik mõistsid teineteist hästi. 

Päike oli õhtule vajumas, kui tõld kuninglike tragu-nite saatel üle rippsilla Grodno 
lossi sõitis. Tõlla akna-katted olid alla lastud ja saadik ei näinud, kuidas Žol-nerid 
musketeid enda ees hoides paigale tardusid. 

Kuid saadik ei mõelnud sel silmapilgul auavaldustele. 


. . Edasi läks kõik nii, nagu ette oli nähtud. Osman-paša pani käe kiirustamata 
otsaesisele, huultele ja südamele. Janusz Radziwill painutas pea aupaklikuks 
kummarduseks, õuemarssal Tikocynski toetas kõrget 

saadikut küünarnukist nii ettevaatlikult, nagu oleks see portselanist. Seinalambid 
valgustasid teed. Pehmed, kohevad pärsia vaibad summutasid nende sammud. Ukse ees, 
mis viis kuninga tubadesse, ulatati saadikule kuldkauss veega. Ta pistis sellesse oma 
sõrmeotsad. Öuemarssal ise ulatas talle käterätiku. Ka seda puudutas saadik vaevu. 

Tõlk Selim avas musta kuldinkrustatsioonidega laeka. Osman-paša võttis sellest välja 
pärgamendirulli — sultani fermaani. Sel silmapilgul avanes uks ja saadik astus üle läve, 
surudes paremat kätt vastu otsaesist, vasak käsi aga hoidis südame juures fermaani. 

Lossiakende taga punas alles päikeseloojang, kuid kuldkandelaabrites vilkusid juba 
küünlad ja kaminas kuninga selja taga leegitses tuli. 

Jan-Kazimierz istus kõrges tugitoolis. Tal oli seljas oma tragunipolgu lihtne munder 
— helesinine kuub, mille üle oli heidetud hermeliinmantel. 

Vähenes vahemaa tema ja saadiku vahel ja muutusid ka juuresolijate näod. 
Armastusväärsed naeratused, tähelepanelikud pilgud ja vaikne kõnelus pidi rõhutama, et 
saadik on kallis ning lugupeetud külaline ja teda võetakse vastu avatud südamega. 

Osman-paša näis pihast murduvat, kui ta kuninga ette jõudis. Peast käis läbi mõte: 
Jan-Kazimierz ehk ei väärigi, et Türgi sultani saadik teda niiviisi austab, kuid ega Kõrge 
Porta sellest vaesemaks lähe. Veel on teadmata, kuidas lõpeb uus maakaitseväe 
kokkukutsumine ... Esiotsa olgu nõnda... 

Kuningas küsis, kuidas on tema helge ning targa venna Muhhammed IV tervis, ja jäi 
üsna rahule vastusega, et sultani tervis on suurepärane ning tema tarkus otsatu. Seejärel 
tegi Osman-paša pärgamendirulli lahti. Kuningas istus, Radziwill, Gonsiewski, 
Lanckoronski, Leszczynski ja Tikocynski seisid püsti. Tõlk seisis ühel põlvel liikumatult 
vaibal. 

Osman-paša luges pidulikult fermaani: .. . Sultan Muhhammed Neljandalt, oma 
helgele vennale tema majesteedile, Rzecz Pospolita kuningale Jan-Kazimierz Vasale. 
Mina, sultan Muhhammed Neljas, päikese ja kuu vend, jumala pojapoeg ning asemik, 

Makedoonia, Babüloni, Suure ning Väikese Egiptuse riigi ja paljude teiste maade 
valitseja, mis alluvad mu pühale suguvõsale, ja mulle, kes ma olen kuningas kuningate 
üle ja valitseja valitsejate üle, muhameedlaste rõõm ning lootus oma suurtes provintsides, 
Jeesuse Kristuse haua kindel kaitsja, läkitasin sinu juurde, mu armas vend, oma truu 
teenri Osman-paša ja sa võid teda usaldada nagu mind ennast. Sinu kirjad olen ma läbi 
lugenud austuse ja tähelepanuga. Sina läänes ja mina idas peame igavesest ajast igavesti 
olema võimsad ja tugevad. Saagu sinu kuulsus, tarkus ja vaprus, mis on tuntud kogu 
maailma rüütelkonnale, sinu teejuhtideks. Minu käsi on sinu poole sirutatud ja valmis 
sinu kätt suruma.» 

Kui Osman-paša oli sultani fermaani lugemise lõpetanud, langetas ta laud ja seisis 
seni nõnda, kuni tõlk kordas sõna-sõnalt fermaani poola keeles. 

Kuningas võttis fermaani Osman-paša käest vastu ja andis selle edasi kantslerile. 
Sellejärel tõusis ta püsti. See oli märgiks, et audients on lõppenud. Osman-paša taganes 
ukse poole. Kroonihetmanid, öuemarssal ja kantsler astusid kummardades tema poole. 
Näis, nagu oleks saadik kartnud neile selga näidata... 


Samal ööl oli Osman-pašal kuningaga salajane jutuajamine. Selle jutuajamise juures, 
mida peeti juba ilma tõlgita, viibisid veel nuntsius Torrez ja kantsler Lesz-czynski. 

Kuningas oli mähkinud enda laia mantlisse. Kaminas põles küll tuli, kuid ta lõdises 
külmast. Toaseintest õhkus rõskust. Paks Osman-paša mahtus vaevalt madalasse 
tugitooli. Pea viltu, parem käsi südamel, kuulas ta tähelepanelikult kuninga aeglasi sõnu. 
Peale tähelepanu ei väljendanud türklase ümarik habemeta nägu midagi. 

Kuningas kõneles üksikasjaliselt. Tuli meelde nii kaugem kui lähem minevik: 
vastastikused tõotused igavest rahu pidada, ühine pahameel, mida on tekitanud Moskva, 
Zaporožje kasakate jultumus, mässaja Hmelnitski tänamatus, kes, nagu täpselt teada, on 
lubanud kõigil Krimmi tatarlastel kõrid läbi lõigata ja Ai-Sofia mošeelt püha poolkuu alla 
visata. 

Nüüd, kus kuningas on kogunud suurearvulise hambuni sõjariistus armee, kus paljud 
kuningakojad teda aitavad, oleks ka Kõrgel Portal juba aeg tegutsema hakata. 

Jan-Kazimierz kehitas õlgu ja jäi vait. Salakaval Osman-paša ainult ärritas teda. Kui 
tä seda endale lubada võiks, ei räägiks ta türklasega . . . Kuid selleks et lahkusulist Hmeli 
taltsutada, võib ka hullemat kannatada kui läbirääkimisi Osman-pašaga ... 

Sõna võttis kantsler: 

«Nüüd tuleb meil kõik omavahelised lahkhelid ja riiud kõrvale jätta. Vene karu on 
koopast välja roninud. Täna liigub ta läände, kuid homme ronib juba itta... seda, mida ei 
jõudnud teha Batu ja Tšingis-khaan ja mis ei läinud korda teutooni rüütlitel, võivad korda 
saata Rzecz Pospolita ja Türgi sultan. Nüüd on kõige parajam aeg metselajas taltsutada ja 
talle kett kaela panna. Kogu maailm tunneb sultan Muhhammed Neljanda tarka ning 
kanget meelt. Oleks vaja, et ta annaks Bahtšisaraile käsu Hmelnitski vastu välja astuda. 
Khaan Islam-Girei mängis kahepaikset mängu. Selle eest maksis ta oma eluga, * 
hukkudes sellesama Hmelnitski käe läbi. See on nüüd samuti täpselt teada. Kas uuest 
Krimmi khaanist Mehmed-Gireist saab Rzecz Pospolita liitlane ja Moskva ning Hmeli 
vaenlane, see ripub ära suurvesiirist.» 

Leszczynski tõmbas hinge tagasi. Kaminaleegid valgustasid kantsleri kõhna nägu, 
mis peaaegu kadus valgesse žaboosse. Must parukas langes õlgadele pikkade, ammu 
sugemata lokkidena. 

Jan-Kazimierz sulges silmad. Ta ei tahtnud näha ei türklast ega kantslerit. Sel 
silmapilgul tülgastas teda kõik. Kui saata õige kuradile türklane, tatarlased ja Leszczynski 
koos oma segaste läbirääkimistega ja tormata metsiku tuulispasana Ukrainasse, põletada, 
puua ja ajada teiba otsa, muuta tuhaks kogu lahkusuliste maa, et seal sada aastat enam 
rohi ei tärkaks ... 

Kuningas kiristas hambaid. Türklane võpatas, vaatas imestunult ringi. Leszczynski ja 
nuntsius vahetasid Pilke ja kantsler hakkas jälle rääkima. Kantsleri hääl °li igav ning 
kärisev. Jan-Kazimierz ohkas sügavalt ja 

mõtles: «Niisuguse jutu saatel on hea tukkuda. Osman-paša ehk tukubki?» - Osman- 
paša ei tukkunud. 

Saadiku kilavad silmad jooksid rahutult nuntsiuse kiviselt näolt kantsleri kõhetule 
kogule. Türklasele oli selge, et praegu on peal tema. Ta kuulab ja vaikib. Vahel sekka 
võib nõusoleku märgiks pead noogutada. Kuid esiotsa ei maksa midagi lubada. Nõnda on 
suurve-siiri käsk. Nõnda on sultani tahtmine. 


Poolamaa on raskustes. Vatikan nõrkeb ärevusest. Nüüd peab Veneetsia järele andma. 
Olukord on kujunemas Otomani impeeriumi kasuks. Hmelnitski ja Moskva takerduvad 
sellesse sõtta pikemaks ajaks. Pole neil nüüd mahti Kõrge Portaga tegelda, seevastu Kõr- 
gel Portal nendega küll. Olukord on kujunemas Türgi-maa kasuks. Sõda Kreeta pärast 
lõpetatakse edukalt. «Vene karu läheb kokku Poola sõnniga,» rääkis vesiir Istanbulis, 
«tark sultan Muhhammed Neljas ootab ära.» Uskmatud on suurtesse raskustesse sattunud. 
Rabelgu ise välja. Ega see pole naljaasi, kui Rooma paavst ise sultani juurde oma saadiku 
läkitab. Kuid Osman-paša tuli Rzecz Pospolitasse, tuli kuninga peakorterisse kui hea 
tahte saadik, kui suure sultani esindaja. Ta peab tähelepanelikult, aupaklikult kuulama. Ja 
ta kuulab, tunneb isegi kaasa. 

Kõnelgu nad pealegi pikalt. Mida pikemalt ja mida rohkem nad räägivad, seda parem 
temale. Kui kaaslane on väga jutukas, siis tähendab, et pind ta jalge all kõigub, ta püüab 
sõnadega oma armetust katta. Ja seepärast oskab Osman-paša hästi kuulata. See tähendab 
läbirääkimistel väga palju. Igal asjal on lõpp — õpetab koraan. Kui sügav ka allikas ei 
ole, on tal siiski Põhi, ja päeva teekond lõpeb alati ööga. Seepärast pole kahtlust, et 
kantsler lõpetab oma kurtmised ja nõuandmised. See lootus teeb Osman-paša kannatli- 
kuks. Osman-paša teab, mis ütelda, kui kantsler lõpetab, — ta ütleb ainult mõned sõnad, 
kuid need kaaluvad rohkem kui kümme tuhat lobiseva kantsleri oma. 

Viimaks jõudis kätte tema järjekord. 

«Sultan käskis mind tema hiilgavale vennale ütelda, et Krimmi hord asub sõjas Rzecz 
Pospolita poole. Hotini 

garnisonis on kolmkümmend tuhat janitšari. Sultani käsu peale astuvad nad välja. 
Sultani laevastik on valmis merele minema.» 

Osman-paša nägi, kuidas tema kaaslaste näod rõõmsamaks muutusid. Muiet varjates 
rääkis ta edasi: 

«Seda, mis ma ütlesin, teeb suur sultan ainult sel korral, kui Rzecz Pospolita tunnistab 
kuninga nimel Kamenetsi Dnestri ääres igavesti Otomani Portale kuuluvaks, kui Rzecz 
Pospolita tunnistab kuninga nimel, et sada viiskümmend tuhat vangi, kes on möödunud 
sõdades Poola kuningriigis jassõriks võetud, on sultani omandus, kui Rzecz Pospolita 
tunnistab kuninga nimel sultani ainuõigeks Jeesuse Kristuse haua kaitsjaks ja teatab, et ta 
ei võta iialgi enam osa ristisõdadest, kui Rzecz Pospolita ei toeta enam Veneet-siat sõjas 
Kreeta pärast.» 

Osman-paša tõstis pea. Nüüd tahtis ta kuninga, kantsleri ja nuntsiuse nägu näha. 
Saalis tekkis ärev vaikus. Ainult halud praksusid kaminas, nagu lastaks kuskil kauguses. 
Kuningas vaatas küsivalt nuntsius Torrezile otsa. See langetas laud. Leszczynski parem 
silm tõmbles. Kantsler tundis, kuidas ta jalad kõrgetes karusnahaga vooderdatud 
saabastes külmaks lähevad. 

Sel silmapilgul võis üks sõna kuninga suust muuta olematuks kõik, mille nimel Rzecz 
Pospolita on aastasadasid sõdu pidanud. Paremini kui keegi teine teadis Leszczynski: 
Türgi sultaniga niisugustel häbistavatel tingimustel liidu sõlmimine tähendaks kõigepealt, 
et maakaitseväe kokkukutsumine kukub läbi. Esimesena tõstaks häält kogu pööbel 
Lublinist kuni Krakovini. Esimesena tõmbuks tagasi pööbel ja, mis veel hullem, hakkaks 
Hmelnitskit toetama. 


Vaikimine venis pikale. Viimaks tõusis Jan-Kazi-mierz otsusekindlalt püsti, sirutas 
käe seinapeegli poole, kus ta nägi iseennast kogu oma pikkuses, ja lausus järsult 
prantsuse keeles: 

uNous sommes d'accord!»' 

Leszczynski kahvatas. Kuid enne, kui ta jõudis need 


1 Oleme nõus! (prantsuse k.) 

sõnad türgi keelde tõlkida, kuulis ta türklast rahulikult samuti prantsuse keeles 
vastavat: 

«Votre Majest€! Je vous remerie infiniement!»' 

Osman-paša kummardas pea, nagu etikett nõudis, Rzecz Pospolita kuninga ees seistes 
ja nägi oma vaimusilme ees suurvesiiri huultel mänglevat heakskiitvat naeratust. Kes 
julgeks praegu ütelda, et Osman-paša pole suure sultani kõige parem diplomaat! Ta 
mõtted kandusid Grodnost kaugele. Silme ette kerkisid lumivalge loss, sihvakad 
minaretid ja kahekaupa jalgupidi kokkuaheldatud — poola ja ukraina vangid, kes lõhuvad 
kaljusid, nõrkevad, on surmani galeeride külge aheldatud, kaevavad maad nagu mutid ... 
Ei iialgi näe nad enam priiust. . . See on tema, Osman-paša, kes täna nende saatuse 
igaveseks otsustas. 

Ja võib-olla ei ole mägede taga see päev, kus ka kantsler ja nuntsius, koguni kuningas 
ise vaatavad nagu ketikoerad silma talle, Osman-pašale ... 

Nagu neid meeldivaid nägemusi endast eemale ajades, kehitas sultani saadik õlgu ja 
painutas pea kuninga ees veel sügavamale, surudes käe kõvasti südamele ja saadiku 
huultelt voolasid sõnad, magusad nagu šerbett: 

«Sõprus meie riikide vahel on igavene nagu koraan ja sultani sõna on vankumatu 
nagu Muhamedi tarkus. Äraandja Hmelnitski saab teie majesteedi saapaid suudlema.» 

Ja seda, mida Osman-pašale rääkis kantsler Lesz-czynski, saadik ei kuulanud enam. 
Varssavi läbirääkimised olid lõppenud, nüüd oli aeg asuda teele Stok-holmi. Seal tuleb 
higi valada. Karl Gustav ei ole Jan-Kazimierz, kuid, tänu Allahile, vaevalt nõus sellega, 
et Moskva riik Ukraina oma kaitse alla võttis ja jälle oma jõu ning vägevuse kätte on 
saanud. Ja kas see Carolus ei taha mitte Rzecz Pospolitat oma skeptri all näha? 

1 Teie majesteeti Olen teile lõpmatult tänulik! (prantsuse k.) 


NELAS RAAMAT 
1 


Maa kvartaväe jalge all Valgevenemaal ja Leedus põles. 

Vilnost kuni Smolenskini seisis šlahta mõisate kohal tulekahjude kuma. Ärevalt lõid 
katoliku kirikute kellad. Šlahta jättis oma soojad pesad kiirustades maha. ööd kui päevad 
keerlesid teede kohal tolmu-sambad. Kibedusega vaatasid panid oma tõldadest ja 
reisivankritest kuldseid nisuvälja-laineid, mis veeresid taevarannast taevarannani, ja 
lopsakaid kirsi- ning õunapuuaedu. Selja taga oli juba kuulda järjest valjenevat 
suurtükimürinat. Vaadati hirmunult ringi, löödi risti ette ja tehti säru teenijatele, et nad 
hobuseid tagant kihutaksid, muidu aga, hoidku jumal, jõuavad veel järele kasakad või 
streletsid või, mis veelgi hullem, lähemast nõost kargab kaigaste ja vikatitega välja oma 
pööbel... 


-.. Leedu šlahta põgenes Visla taha. Otsis pelgupaika Varssavis või Krakovis — 
kroonimaadel. 

Sõjaliselt nõupidamiselt kuninga juurest Grodnost tagasi jõudes ei leidnud Leedu 
kroonihetman vürst Janusz Radziwill enam päevakski hingerahu. 

Iga nädal tõi järjest hullemaid sõnumeid. 

Hetman Potocki abile ei saanud nüüd enam sugugi loota. Ta ise, igavene sindrinahk, 
va hulgus ja lata tara, lakkus nagu peksasaanud peni Umani lahingus saadud haavu. 

Kes pidi veel paremini teadma kui Janusz Radziwill, et enne järgmist kevadet ei liigu 
Potocki paigastki. Annaks jumal, et tatarlaste hord kevadel Ukraina peale läheks.. . 

Maakuulajad, keda Radziwill välja saatis, tõid kurbi sõnumeid. Kuulanud ära nende 
teated kasaka- ja streletsiväe suuruse kohta, otsustas Janusz Radziwill nurka heita oma 
endise plaani, mille järgi ta pidi vaenlase lagedal väljal vastu võtma ja ta seal purustama. 
Palju kindlam on, arutas kroonihetman, kindlustesse varju minna. Sel kombel saab 
vaenlast kas või sügiseni kinni pidada, sundida teda paigal tammuma, siis aga, lööb uuesti 
sekka Potocki. 

Kõige suuremaid lootusi pani Radziwill kindlustele ja kantsidele Mogiljovis, Uus- ja 
Vana-Bõhhovis, Oršas, Mstislavlis, Drujas, Roslavlis, Dorogobužis. 

Smolenskist ei pruukinud rääkidagi. Sinna saatis Leedu kroonihetman vojevood 
Philipp Obuchowiczile appi kindral Korffi viie tuhande reitari ja kahekümne suurtükiga. 

Smolenskis käis priimas Gniezno peapiiskop ise. Pidas missat Barbara kirikus, mille 
oli lasknud võidu mälestuseks moskoviitide üle ehitada juba kuningas Sigismund. 

Janusz Radziwill kui protestant oleks võinud sellelt peapiiskopi jumalateenistuselt 
puududa. Kuid ta seisis kõrge šlahta keskel ja kuulas tähelepanelikult priimast. 

Gniezno peapiiskop vannutas jumalakeeli katoliiklasi ja kogu šlahta sõjaväge mitte 
hoolida elust, et saada võit ketserite üle. Barbara kiriku kõrgete süngete võlvide all 
kõmisesid priimase ähvardavad sõnad: 

«Mitme peaga draakon on liikumas meie pühale maale. Ta tahab heita tuleroaks kõik 
kirikud, hävitada kõik katoliku usku inimesed, anda meie naised ja tütred äranarrimiseks 
Hmelnitski kasakatele ja pööblile. Ärme laseme, mu lapsed, pimedal lahkusuliste ööl 
püha katoliku usu helget päeva tumestada!» , 

Ning šlahtitšid langesid ekstaasis põlvili (Radziwill kõverdas samuti põlve) ja 
hüüdsid pisarsilmil: 

«Ei lase!» 

«Ei luba!» 

«Nech bendze pohwaliena matka bozka!»' «Nech iie Rzecz Pospolita et moža 
do moža!»” 

1 Jumalaema olgu õnnistatud! (poola k.). 

2 Elagu Rzecz Pospolita merest mereni! (poola k.). 

«Moskvasse!» hüüdis vojevood Obuchowicz, paljastades mõõga ja viibutades seda 
ähvardavalt pea kohal. 

«Kiievisse!» kilas kindral Korff, näost veripunane. «Dominus vobiscum!» kordas 
priimas pidulikult, pöörates silmad kõrgete kirikuvõlvide poole. 

... Samal päeval lõhkusid žŽolnerid turul ära mitu poodi, mis kuulusid õigeusklikele 
kaupmeestele, põletasid maha õigeusu kiriku Zamokis, valasid Püha Neitsi Maarja 


kloostri tudikese ülema tõrvaga üle, pöörasid teda sulgedes, heitsid silmuse kaela ja 
vedasid teda nii mööda linna, sundides katoliku kirikute ees kummardusi tegema ja 
katoliiklaste kombel risti ette lööma. 

Kahel poolakal, kes ei suutnud pealt vaadata säärast vaimuliku mõnitamist ja püüdsid 
žolnereid häbistada, raiuti pead otsast. Kui päev oli õhtule jõudmas, hakkasid žolnerid 
süütama kõiki maju, mis õigeusklikele kuulusid. 

Janusz Radziwill ja välihetman Wincent Korwin-Gonsiewski lahkusid koos oma 
husaaridega öösel Smolenskist, saates Gniezno priimast, kes tõttas Grodnosse kuninga 
juurde. 

Aega raiskamata otsustas Janusz Radziwill asuda laagrisse Šklovka jõele, kus ta selja 
taha jäi ligipääsmatu Šklovi kindlus, mille olid mitu aastat tagasi ehitanud kuulsad 
fortifikaatorid — sakslased ja rootslased. Seda «raudpähklit», nagu kroonihetman 
kindlust hüüdis, kaitsesid kuuskümmend suurtükki, viiskümmend arkebuusi ja falkonetti, 
kaks soomusrüüs polku, polk raudrüüdes husaare ja lõpuks veel saja neljakümne küünra 
laiune sügav veega täidetud kraav. 

Janusz Radziwill oleks võinud rahulik olla, kui poleks olnud seda neetud alamrahvast, 
kes hakkas seespool oma kurje tempusid tegema. Oleksid need olnud ainult 
valgevenelased, siis oleksid žolnerid nendega toime tulnud. Kuid koos valgevene 
pööbliga mässas ka leedu ja poola pööbel. Otsekohe kui levis kuuldus, et läheneb 
venelaste ja kasakate sõjavägi, lõi pööbel kihama. Külad, kust sõjaväe garnisonid olid 
lahkunud, hakkasid sumisema nagu mesilaspesad. 

1 Jumal kaasa! (ladina k.). 

Janusz Radziwill andis karmi käsu: mässajaid armutult nuhelda, raiuda neil pead 
otsast ja panna nende surnukehad välja platsidele ja teedele, mässajate ninamees holopp 
Mihhass Ognivko aga elusana kinni võtta ja tuua kroonihetmani peakorterisse. Et 
omavolitseja tagaotsimist kiirendada, käskis vürst Radziwill linnade ja külade elanikele 
kuulutada: sellele, kes toob mässaja elusana, annetatakse tuhat zlotti. 

Varsti tuli kroonihetmanil tasu Mihhass Ognivko pea eest kahe tuhande zlotini tõsta. 

Kummatigi jäi Ognivko vabadusse. 

Liikus kuuldus, et too Ognivko seisnud just siis Mogiljovi linnas rahva hulgas, kui 
poola komissar kroonihetmani kirja ette luges, ja et pärast ettelugemise ärakuulamist 
hüüdnud Mihhass Ognivko: 

«Asjata lootus! Ma olen siin, kuid kätte te mind ometi ei saa, timukad!» 

Žolnerid tormanud rahva hulka, kuid Ognivko olevat nagu maa alla kadunud. Ei 
leitud üles! 

Kui Radziwill sellest kuulda sai, virutas ta rusikaga vastu lauda ja käskis Buda küla, 
kust lahkusuline Ognivko pärit oli, maatasa teha, kõik elanikud aga koos preestriga kiriku 
ümber teiba otsa ajada. 

Kui Buda elanikud kolmandat ööd teiba otsas surma vaakusid, hetmani Žolnerid aga 
Buda pani Gurski mõisas suure rõõmu pärast prassisid, ilmus külasse Mihhass Ognivko 
oma kasakatega. 

Tulelont käes, sammus Mihhass Ognivko pikkamisi ühe teiba juurest teise juurde. 
Heledast tõrvikuleegist valgustatud, seisatas ta iga surnukspiinatu ees ja kummardas 
sellele maani, nagu paludes andeks, et oli nende julmade piinade põhjustajaks olnud. 
Need, kes ei olnud veel surnud, vaatasid Ognivkole silma. Märtrid võeti teiba otsast nagu 


ristilt maha ja nad heitsid maa peal hinge, ilma et neil jõudu oleks olnud isegi oiata, kuigi 
põrgupiinad keha põletasid. 

Mihhass nägi ka oma ema. Õde oli juba surnud. Mihhass langes ema ette põlvili ja 
surus kuivad mure-valust mustaks tõmbunud huuled vastu väikest sinist soonilist kätt. 

574 

Lõpuks said rittmeister Rzacwilichowski, šlahtitš-Gurski ja tema naine ning tütar 
võimaluse oma ihusilmaga näha hulgust ja röövlit, kurjategijat ja timukat, nagu Radziwill 
oma teadaandes temast kirjutas. 

Ta seisis nende ees ja vaatas neile silma, nagu tahaks ta selgusele jõuda: kuidas võisid 
need inimesed, kellel on samasugused käed ja samasugune nägu nagu temal ja tema 
sõberveljedel, kellel on samuti emad, ja lapsed, õed ja vennad, hakkama saada säärase 
vägivalla- ja häbiteoga? 

Turuplatsil sahisesid valgetohulise kase õrnad lehed.. Buda kohale tõusis koit ja päike 
valas oma tulise säraga üle tuleroaks langenud majad, väikese kiriku varemed ja teivaste 
otsast maha võetud saja viieteistkümne märtri surnukehad. 

Buda panile Gurskile tundus, nagu näeks ta Ognivkot esimest korda. Ta teadis küll, et 
külas oli üks noormees Mihhass. Teadis, et ta kätes oli raudne ramm. Kunagi oli ta 
päästnud jahil kantsler Leszczynski elu, kui kantsler pii heaks arvanud pan Gurskile külla 
tulla. 

Haavata saanud karu oli pan kantslerile kallale tunginud. Teenrid ja haidukid jooksid 
laiali. Kuid holopp Mihhass läks karuga rinnutsi kokku. Rebis ta lõuad pärani, torkas 
pussi südamesse ja sai kiskjast võitu. Päästis pan kantsleri. Selle eest sai holopp viis- 
kümmend zlotti. Hirmuhigi otsaees, tuletas pan Gurski nüüd meelde, et need 
viiskümmend zlotti oli valitseja tema käsul Mihhassilt ära võtnud veisemaksu arvel, mille 
oli võlgu jäänud Ognivko isa, kuigi selle võla katteks ja sillamaksu tasumata jätmise 
pärast olid Mihhassi isalt juba ammu härjad ära aetud. 

Kes võis arvata, et sellest holopist saab mässajate eestvedaja? Kes võis oletada, et 
vaiksed ja tasased valgevenelased ukraina pööblist eeskuju võtavad? Ja pan Gurski tahaks 
õhku ära sulada, mis on täis kibedat, kirbet kõrbehaisu, tahaks silmad üsna kõvasti kinni 
Pigistada ja uskuda, et see kõik on ainult kuri unenägu. Milleks oli vaja vana Panass 
Ognivko tallis surnuks Peksta halbade sõnade eest, mis ta oli valitseja Kowals-kile 
lausunud? Kowalski on ju praegu Mogiljovis, tema, Pan Gurski, aga siin. Gurski 
saab aru, ettal tuleb 

vastust anda selle eest, et käskis sintsi mittemaksmise pärast elanikud taredest välja 
ajada, sundides neid sellega talvel metsakoobastes elama. Ilmaaegu uskus ta 
kroonihetmani kirju, kui see kutsus šlahtat üles rahulikult oma mõisatesse jääma, sest 
rahu ja julgeolek olevat tagatud . .. 

Rittmeister Rzacwilichowski väriseb hirmu pärast. Ta mõistab hästi, et ei kiiver ega 
soomusrüü, mille on valmistanud Danzigi sõjariistade meistrid, ei päästa ta elu. Tema 
silmad jooksevad ringi ja roheliseks tõmbunud nägu on otsekui kivistunud. 

Zolnerite käed värisevad. 

Kui piinati pospoliite, vägistati piigasid, aeti teiba otsa vana Paraska Ognivko, olid 
käed täis rammu ja kurjust. Aga nüüd? ... 

Zolner Jas Gawronski, kes on pärit kaugest poola külast Galkowkast Krakovi 
vojevoodkonnas, mõtleb praegu oma ema ja õe peale. Jas Gawronski ei saa Mihhass 


Ognivko karmilt näolt silmi lahti. Tühja lori aeti, et ta olevat ühe silmaga, ilma ninata, et 
tal olevat häbimärk otsaesisel ja põskedel. Seal ta seisab sihvakana, seljas veidi verega 
määrdunud valge särk, mis on laiade pükste värvli vahele topitud, kõrgele otsaesisele 
langeb ruuge juuksetutt, mille terav tiib varjab peaaegu nina. Jas Gawronski nägi selgesti 
isegi tedre-tähti Ognivko ninal. 

«Keda Ognivko 'on siis tapnud või surnuks piinanud?» küsib Jas Gawronski endalt 
tahtmatult. «Miks peavad žŽolnerid tema peale jahti? Misjaoks krooni-hetman on lubanud 
tema pea eest kaks tuhat zlotti? Kas ta on tulnud Krakovi vojevoodkonda ja maha 
põletanud Galkowka, mis kuulub pan kastellaan Lubo-wickile? Või on ta ehk Jasi emale 
või õdp Sofiale midagi kurja teinud?» Nende mõtete sunnil tahab Jas põlvili langeda ja 
kisendada, endale armu paluda. Kuid Jas Gawronski saab aru — armu ei ole temal kuskilt 
loota! 

«Värdjad!» 

See oli öeldud tasa, üsna tasa, ent nii Žolnerid, rittmeister kui ka pan Gurski kuulsid 
seda sõna. Ja nad mõistsid — nüüd on lõpp. Seda mõistis ka Jas 

Gawronski. Ta ei saa enam näha Galkowkat, ema, õde ega oma mõrsjat... Ta langes 
põlvili ja kattis kätega näo. 

Rittmeister Rzacwilichowski aga pomises ilatsedes ja kogeldes: 

«Palun pan atamanilt luba veidi kõrvale minna... loomulikku asja õiendada... » 

«Kannata,» lausus Ognivko vaikselt, «teises ilmas küsid luba nende käest.» Ja ta 
näitas käega surnuks-piinatute poole. 

... Mõne päeva pärast sõitis Oratovi lossi ette, kus kroonihetman Janusz Radziwill 
lühikeseks ajaks peatus, roguskiga kaetud vanker. Talumehe riides küüdimees, peas 
laiade äärtega õlgkübar, kargas kärmelt vankri pealt maha ja kadus põõsastesse. Vahitoast 
jooksid välja raudriides mehed, tormasid vankri juurde, tõmbasid roguski ära ja jäid 
tummalt vahtima. Porutšik Gurski jäi keeletuks. Rittmeister Rzacwilichowski kõrval 
lamas vankris tema oma isa. 

Surnud rittmeistri sõrmede vahel oli kiri. Porutšik võttis värisevate kätega kirja ja tegi 
selle lahti. Tähed tantsisid ta silme ees. Käsi vajus rippu, nagu oleks see murtud ja kiri 
kukkus maha. Zolner võttis selle kähku üles ja ulatas porutšikule tagasi. Porutšik taarus 
lossi poole. Žolnerid võtsid hobused kinni ja kihutasid nendega lossiväravasse. 

Viha pärast näost kollane, luges hetman Radziwill juba mitmendat korda neid 
väheseid ridu, mille all seisis holopi nimi, kes oli julgenud hakkama saada säärase 
ennekuulmatu jultumusega — võtta elu Rzecz Pospolita kõrgest soost ning suursuguselt 
rüütlilt, kroonihetmani soosikult rittmeister Rzacwilichowskilt ja tema isiklikult sõbralt 
pan Gurskilt. Äraandja kirjutas häbematult, et sama saatus ootavat ka kroonihetmanit 
ning kogu šlahtat, kes rüüstavad Valgevene-maad ja irvitavad selle rahva üle. 

«Küll on jultumus, porutšik!» ägestus Radziwill ja Pöördus kahvatu Gurski poole: 
«Talumats kirjutab Mingisugusest Valgevenemaast, nagu polekski siin nieie kroonimaa!» 

-.. Teatades samal päeval kuningale Grodnosse, et 

Dorogobuž on end tsaar Aleksei sõjaväe alla andnud, oli Janusz Radziwill oma 
uhkust kõrvale heites sunnitud tunnistama, et «pööbel on meie vastu üpris vaenulik. Nad 
on juba igal pool hakanud tsaarile alla andma. See kangekaelne pööbel, keda on ajanud 
kihevile Moskva tsaari ja hetman Hmelnitski meelitavad kirjad, teeb meile praegu 


rohkem kahju kui Moskva ise. Võib arvata, et see kurjus rahva hulgas edasi läheb, ja kui 
ei võeta otsekohe tarvitusele kõik abinõud, siis 'areneb siin Leedus midagi kasakatesõja 
sarnast, mis Ukrainas juba seitsmendat aastat möllab.» 

Kui Radziwill oli saatnud kirjaga Grodnosse teele porutšik Gurski, kes just nimme oli 
selleks välja valitud (jutustagu kantslerile ja kuningale ise, mis Leedus sünnib), tuli uus 
kurb sõnum. Zolotarenko kasakad olid tormijooksuga ära võtnud Belaja kindluse, Nevel 
oli aga streletsiväele alla andnud. 

Kindral Korff, kes talle sellest Smolenskist kirjutas, teatas veel midagi, mis sundis 
kroonihetmanit pärgamentkirja peos kokku käkerdama ja endale jalge alla heitma: 
streletside eelväesalgad olid Kolodnaja jõele välja jõudnud. 

Vürst Radziwillil läks silme ees mustaks. Talle tundus, nagu poleks lossiakende taga 
mitte ilus jaani-kuupäev, vaid sünge sügisõhtu. 

Perejaslavi traktaat andis ennast tunda. Streletsivägi Kolodnaja kallastel! 

Radziwill kutsus lossi komandandi rootslase Puffen-dorfi ja andis käsu ärasõiduks 
ette valmistada. Väli-hetman Wincent Gonsiewskile kirjutas Radziwill, et ta aega 
viitmata saadaks Sklovka jõele kolm traguni-polku. 

Kuulatades öösel iga kabinat akende taga, kus tuhmilt kostsid kroonihetmani 
ihukaitse soomusrüülaste rasked sammud, kirjutas Radziwill kirja endisele alam- 
kantslerile Radziejowskile Stokholmi. See kiri ei sisaldanud kinnitusi. Radziwill ei 
palunud midagi ega lubanud ka midagi. Ta teatas ainult, et pan Radzie-jowski mõisat 
Vilno lähedal kaitsevad Radziwilli Žol-nerid ja et hoolimata kuninga kantseleiülema pan 
Remigian Piasecki käsust rekvireerida mõis, seoses Rad 

ziejowski pagendamisega, kuninga kassale, jääb mõis praegu ja ka edaspidi, nagu 
Radziwill rõhutas, puutumatuks. 

Radziwill raputas kirja hooletult liivatolmuga üle ja vajus mõtteisse. Ta tõstis 
karusnahksetes tuhvlites jalad järile, pani käed ristamisi rinnale ja vajus sügavale 
kõrgesse pehmesse tugitooli. Tema pikaksveninud vari murdus toaseinal. Kollane 
küünlatuli peegeldus vilkuvate tulukestena ta sügavate koobastega silmades. Ta näris 
huuli, nii et ühetasaselt lõigatud habe sellest veidi tudises. Lihava ninaga nohistades 
kujutas ta endale' ette, kuidas Radziejowski temalt kirja saades rõõmustab. Ei pruukinud 
kahelda, et uus Rootsi kuningas Karl saab sellest Radziejowski kaudu parajal ajal teada 
ega viivita Radziwilli vastu oma armu üles näitamast. 

Tahtmatult kerkisid meelde jultunud sõnad neetud äraandja Ognivko kirjast. Sääraste 
meeste tõttu ei olegi kuningriigis rahu. Valgevenemaal Vaata aga, mis see lojus välja ei 
mõtle! Too lahkusuline Hmel on pähe Võtnud kuningriigi küljest Ukraina ära kiskuda ja 
siiagi on juba uued Hmeli kutsikad siginenud! Kuid tema on Radziwill, ta ei ole Potocki. 
Ta ei ole latatara! Ta on kõva käe ja tugeva tahtega mees. Kes siis seda ei tea! Ta ei 
hakka pööblit uniooniga taltsutama, vaid tule ja rauaga. Ta kulutab selle peale kas või 
kogu oma varanduse, kuid tagasi ei kohku. Muutub ise kerjuseks, kuid kogu selle pööbli 
roogib juurteni välja. 

Radziwilli jalad surid ära. Ta hakkas kätega põlvi hõõruma. «Olen ainult 
nelikümmend kuus aastat vana,» mõtles kroonihetman. «Nendes eluaastates on igasugu- 
sed jala- ja rinnatõved enneaegsed. Võib-olla on selle Põhjuseks liigne viina pruukimine? 
Praegu on vaja ainult elada ja elada.» Uhkusetundega mõtles ta kõigele, mis tal on: külad, 
linnad ja jõeluhad, viina- ja õllevabrikud, oma armee — husaarid, tragunid, soomusvägi, 


šveitsi soomusrüülased, võõramaa insenerid-fortifi-kaatorid, koguni oma kunstnikud 
Firenzest ja Hollandist. 

Leedu hetmani metsades põletavad tuhanded külamehed talle potast. Temale 
kuuluvates steppides ja väl- 

jadel kaevavad külamehed kõrgeid kurgaane lahti, kuhu on maetud tuhandeid 
sõjamehi, ja valmistavad salpeetrit. 

Tõrva ja tökati Radziwilli metsadest Valgevenemaal, samuti kanepi- ja linakedrused 
veavad saksa, flandria, rootsi ja armeenia kaupmehed välja vankritel ja saadavad siis jõge 
mööda paatides edasi. 

Pärus- ja isiklike valduste näol kuulus krooninetma-nile üle kaheksasaja viiekümne 
küla köögivilja-, puuvilja ja tapuaedade, viljaaitade, katoliku ja õigeusu kirikutega. See 
võimaldas kroonihetmanil pidada suurt teenijate hulka, mitut lossi ja kahte paleed, mis 
olid Kra-kovis ning Varssavis ja mille üle võis kadedust tunda koguni Rzecz Pospolita 
kuningas Jan-Kazimierz. 

Endastmõistetavalt olid koos küladega Leedu bet-mani käsutuses kõik inimesed, nii 
rakketalupojad kui ka muu rahvas, kõigi tööde ja küütidega, tarumaksude ja igasuguste 
kümnistega, mesipuuaedade, veinide ja trahteritega, kõrtsirendiga, veskite ja 
jahvatusmatiga, suurte ja väikeste tiikidega, järvede ja kalapüügikohtadega, kaevude, 
jõgede, metsade ja salude, küntud ja kündmata maadega, põldude, heinamaade ja 
jõeluhtadega — kõige varanatukese ja sissetulekutega ... 

Seda kõike meelde tuletades kiskus Janusz Radziwilli nägu rahulolevale naeratusele 
ja ta unustas viivuks kõik mured ning hädad. 

Jumala tõsi, kuningas ise kadestab teda, rääkimata veel Stanislaw Potockist või 
teistest Rzecz Pospolita vürstidest ning vojevoodidest. Kunagi oli tal küll võistleja — 
vürst Jeremias Wišniowiecki. Oma sõgeduse, mässude ja äraandmistega lühendas 
Ukraina pööbel selle Rzecz Pospolita rüütli elu. Vanal heal ajal, kui Hmel oma 
kutsikatega ei saanud veel mõttessegi tulla, võis tema ainsana Radziwilliga rikkuses 
võistelda. 

Nüüd on Moskva tsaar Hmeli ja kogu Ukraina oma kaitse alla võtnud. On löönud 
liikvele pööbel Valgevenemaal. Radziwillil tuli vastu tahtmist ka sellele mõtelda. Nüüd 
olid tema valdused hädaohus. Mis tähtsust oleks holopp Ognivkol, kui ta üksi oleks? 
Kuid Moskva ja Hmeli järel on läinud rahvas kogu sellelt maalt, mida juba ammu peeti 
allaheidetuks ja arvati, 

et ta pole võimeline šlahta vastu vaenulikku tegevust üles näitama. 

Mingisugune mats, lojus on välja nuputanud Valgevenemaal Kutsub pööblit rahvaks! 
Neis sõnades ei ole raske ära tunda Hmeli mõju. Mässudes ja tulekahjudes, mis on 
tumestanud hiljuti veel nii rahulikku silmapiiri Leedu kroonihetmani võimu all olevates 
maades, ei ole raske Hmelnitski kätt näha. Oleks aeg see käsi otsast ära raiuda. 

Mõte, et Moskva sõjavägi on jõudnud Kolodnaja jõe äärde, ärritas Radziwilli järjest 
rohkem. 

Kolodnaja jõelt paistab Smolensk... 

... Juba varavalgel lahkus Janusz Radziwill lossist ja suundus Šklovi poole. Šklovi 
peeti tema maavalduste pärliks. Sklovi kindluse vallid, müürid, tornid ja suurtükid olid 
oma ligipääsmatuse poolest kuulsad kogu Rzecz Pospolitas. 


Vilunud fortifikaator sakslane Hetkan, kui ta Šklo-vis käis, lahutas imestuse pärast 
ainult käsi ja hüüatas aina paljutähendavalt: 

»»Ohl Das ist kolossal!" 

Sklovi kõrval polnud Kodak, millega kadunud Koniecpolski uhkeldas, mitte kui 
midagi. 

Radziwill pidas selles kindluses suurt palgasõdurite garnisoni. Siin oli rootslasi ja 
prantslasi, sakslasi ja inglasi ja tatarlaste väeosa Budžaki hordist, rääkimata kolmest 
kõrgestisündinud šlahta horugvist hiilgavas soomusrüüs musketite ja mõõkade, taprite ja 
püstolitega. 

Püssirohtu, suurtüki- ja püssikuule oli nii palju, et seda oleks jätkunud kas või kogu 
Rzecz Pospolita sõjaväele. 

Siiski andis Radziwill veel käsu, et kaks tragunite ning reitarite polku ja jalaväe osa, 
mis seisis Vilno all, Sklovi läheksid. 

Teel Šklovi kihutas ta neist mööda. 

Soomusrüüd ja teraskiivrid särasid päikese käes. Reitarite soomussärgid sillerdasid 
elavhõbedana. Tra- 


1 Oi! Kui kolossaalne! (Saksa k.) 

gunite ühte tõugu ratsud tegid silmale rõõmu. Kui regimentaarid kroonihetmani tõlda 
ja saatjaskonda silmasid, andsid nad moosekantidele märku. 

Janusz Radziwilli kohalejõudmist tervitati Sklovi kindlusest kahekümne ühe 
suurtükipauguga. 

Dominikaani mungad, seljas valged sutaanid veripunase vööga, sammusid eesotsas 
oma priori, püha isa Klementius Skopowskiga linnaväravast välja Radzi-willi tõllale 
vastu. 

Kroonihetman astus tõllast välja, laskus vojevoodide, sõjameeste, šlahta ja 
kindlusevallidel tunglevate linnakodanike silme ees priori ette ühele põlvele, ja võtnud 
vastu ta õnnistuse, suudles ta kätt. 

Kõigi linna kirikute kellahelina saatel pidasid domi-nikaanlased siinsamas 
jumalateenistuse ja palusid Leedu suurhetmanile võitu mässuliste kasakate ning nende 
kaitsjate — venelaste — ja Moskva tsaari üle. 

Et mitte aega raisata, kutsus Janusz Radziwill otsekohe pärast kohalejõudmist oma 
regimentaarid kokku. 

Need ei viivitanud ilmumisega. Siin oli Sklovi komandant kvartaväe-polguülem 
Spaczynski, kerekas raske tõusmisega šlahtitš pungis silmade ja-tubakast kollaste 
vurrudega, seljas helesinine kuntušš. Vaibaga kaetud pingil istusid tema kõrval 
polguülem Zaliesski, reitarite kapten Oskar Rummler, suurtükiväe-polguülem rootslane 
Franz Weide, tragunite polguülem Michalski ja rittmeister Jeronim Jastrembski, kes oli 
Šklovis juba kaks päeva kroonihetmanit oodanud. 

Radziwill kuulas ära Spaczynski ettekande kindluse valmisoleku kohta, naeratas 
rahulolemist varjamata ja ütles ei tea kas küsivalt või kinnitavalt: 

«Me võidame, panid, aidaku jumal! » 

Oskar Rummler puhkes naerma, ajades oma» kollased hobusehambad irevile. Ta naer 
oli nagu konna krooksumine. 

Franz Weide ainult sirutas ennast. Ta ratsasaabaste kannused tilisesid. 


Polguülem Michalski keerutas oma teravaotsalisi vurre ja ütles näost tulipunaseks 
minnes kähku: 

«Vannun oma mõõga juures, et Hmelnitski jõugud ja Moskva streletsid ei pääse 
häbist.» 

Rittmeister Jastrembski vangutas pead, tõmbas kuntuši rinna peal sirgu ja tähendas: 

«Kui teie hiilgus lubab, räägin ma kõrgetele regimentaaridele tähtsaid uudiseid.» 

«Palun väga, pan rittmeister,» oli Radziwill aupaklikult nõus. Hetmani sõnade juures 
vaatasid regimentaarid üksteisele otsa, mõistes, et rittmeister on tähtis nina. 

Iga sõna rittmeistri suust tõstis regimentaaride tähelepanu ja polguülem Michalski 
mõistis, et tema kiitlemine oli vähemalt sobimatu olnud. 

Jastrembski hääl kõlas vaikselt, kuid kindlalt. Tõttamata luges ta üles polgud, mis 
Valgevenemaa ja Leedu peale marssisid. Nimetas nimeliselt kasakate ja streletside 
polkovnikuid. Rääkis, et tsaar Aleksei Mih-hailovitš on ise Smolenski alla laagrisse 
asunud, kuna aga määratud hetman Ivan Zolotarenko on oma peajõududega, milles on 
umbes kakskümmend tuhat meest viiekümne suurtükiga ja piiramiskantsidega, seitsme 
miili kaugusel Šklovist, ja et metsadesse Sklovka jõe äärde on ilmunud alamjooksu 
kasakad mingisuguse holopi juhtimisel, kes peab ennast uueks Krivonossiks. 

Krivonossi nime nimetamisel kiristas Franz Weide hambaid. Veel praegugi ei saanud 
ta liigutada oma paremat kätt, mille oli vigastanud oma mõõgaga too ketser, kes oleks 
Nemirovo all äärepealt kogu Weide kaardiväe maha nottinud, võttes ära kõik suurtükid ja 
lastes Weide enda kui võõramaalase vabaks ausõna peale, et see ei hakka enam Ukraina 
vastu sõdima. 

Jastrembski rääkis edasi ega kõrgendanud endiselt oma kääksuvat häält, nagu peaks ta 
jutlust jesuiidi-munkadele. Tema jutust said regimentaarid veel teada, et Hmelnitski enda 
juhtimise all on praegu kümme polku, milles on kokku sada kakskümmend tuhat kasakat. 
Kui palju streletse ja suurtükke moskoviitidel on, seda ei ole veel korda läinud täpselt 
välja uurida, kuid nende teadete toomisega ustavad mehed ei viivita... 

«Nõnda siis,» ütles Jastrembski veidi kõvemini, pöördudes etteheitvalt polguülema 
Michalski poole, «on vaenlase lüüasaamisest pisut enneaegne rääkida.» 

«Pan rittmeistril on õigus,» tähendas Radziwill. 

«Aga kust pan rittmeister seda kõike nii täpselt teab?» küsis Špaczynski, kuid tabas 
Radziwilli hoiatava pilgu ja lisas kähku: «Palun vabandust, pan rittmeister.» 

Jastrembski toetas väsinult pea käele ja midagi nae-ratusetaolist kõverdas ta kitsaid 
huuli. 

Ta vaikis pisut aega, kummardas siis uuesti kroonine tmani poole ja jätkas: 

«On teada, et Hmelnitski on käskinud Zolotarenkot sõjariistu anda kohalikule 
äraandjale, mässava pööbli ninamehele, kellelegi Ognivkole . .. Seda ei tohi lasta 
sündida. Panid, Ognivko jõugu oleksite pidanud juba ammu hävitama .. . Ma tean, et 
niisugune on pan kroo-nihetmani, kõrgehiilgusliku pan Radziwilli tark ja kindel 
tahtmine,» ütles rittmeister juba regimentaaridele, hoides selle märkusega ära Radziwilli 
vihapurske, kes sõrmedega närviliselt vastu lauda trummeldas, olles nähtavasti pahane, et 
kvartaväe-rittmeister oli julgenud talle etteheidet teha. 

.. . Kuulanud ära kroonihetmani käsud, lahkusid regimentaarid tema juurest mõtlikult 
ja vaikides. Jast-rembski jäi Radziwilliga kahekesi. 


Tema nõuandel käskis Radziwill enda juurde tuua Kiievi polkovniku Anton 
Ždanovitši, keda peeti pantvangina kinni juba viiendat kuud. 

Vajaduse korral võis Radziwill olla aupaklikum ja vastutulelikuni kui ükski Saint- 
Germaini õukonna suursugune kavaler või intrigaan Pariisist. Kuid Ždanovitši petta ei 
olnud nii lihtne. 

Kiievi polkovniku nägu oli pikast kinniistumisest Šklovi kindluse süngetes 
keldrikongides kollane. Ta näppis oma hallikaid vurre ja kuulas tähelepanelikult 
Leedu hetmanit. 

Radziwill kõneles Zdanovitšiga kui sõjamees sõjamehega. Tal olevat väga piinlik, et 
Varssavis on pan Zda-novitšiga nii ebaviisakalt ümber käidud. Kui see oleks tema teha 
olnud, oleks ta juba ammu lasknud teda rahus kõrgeaulise pan hetman Hmelnitski juurde 
tagasi minna. Ta ei hakka polkovniku eest varjama, et mõnedel senaatoritel ja ka 
kantsleril endal olnud kavatsus hetmani saadikult elu võtta, kuid tema, Leedu krooni- 
hetman, 

astunud rinnaga välja polkovniku kaitseks. Kes seda enne kuulnud on? Tõsta kätt 
saadiku elu vastu? Sääraseid väljaastumisi võib oodata ainult Stanislaw Potockilt, mitte 
aga temalt, Janusz Radziwillilt. 

Zdanovitš kuulas Leedu hetmanit vaikides: nähtavasti on poolakatel midagi halvema 
poole käändunud, kui Janusz Radziwill tema vastu nii armas ja magus on. Kiievi 
polkovnik tundis Radziwilli sõnades just seda nõrkust, mida vaenlane püüab katta tühja 
sõnadevulinaga. 

Zdanovitš sirutas õlgu, haigutas ja hakkas piipu popsuna. 

Viimaks ütles Radziwill uhkelt: 

«Ma lasen pan polkovniku vabaks omal riskil. Pan polkovnik võib sõita Tšigirinisse. 
Palun kõrgeaulisele hetman Hmelnitskile suusõnal edasi anda, et mina tema vastu sõjaga 
ei lähe. Kui Potocki asus sõjakäigule het-mani kasakaväe vastu, ei andnud ma talle 
ühtainustki oma Žolnerit. Palun, et pan hetman seda arvesse võtaks. Ma ei.sõdi 
hetmaniga, vaid moskoviitidega. Moskva tsaar tuli meie peale sõjaga ja ma olen sunnitud 
talle vastulöögi andma. Mis aga Ukrainasse puutub, siis ei tarvitse pan polkovnik kõige 
vähematki kahelda, et ma olen teie rahva hea sõber, ausõna!» 

Zdanovitš muigas. «Hea sõber! Ega midagi! Kas see polnud sina, kes pistis 
viiekümne esimesel aastal Kiievi põlema? Kas mitte sina ei muutnud varemeiks kümned 
külad ja linnad? Kas see polnud sina, kes käskis Pet-Šora turuplatsil õigeusu munki 
piitsadega peksta, õigeusklike imikud aga ristimisvaagnatesse uputada? ... » 

«Polkovnik!» hüüdis Radziwill, surudes käe südamele. «Usaldan teile suure saladuse: 
andke edasi tema hiilgusele, pan Hmelnitskile, et kui ta oma sõjaväe siit ära kutsub, on 
talle igaveseks tagatud Rootsi kuninga Karl Gustavi toetus. Julgen teile kinnitada, et see 
on rohkem väärt kui Moskva tsaari või Türgi sultani toetus.» 

Radziwill jäi vait, püüdes mõista, missuguse mulje ta viimased sõnad polkovnik 
Zdanovitšile jätsid. Ent Zda-novitš pidas samuti vaikust, popsides ainult piipu. Paks 
tubakasuits varjas ta nägu. 

«Hästi, pan kroonihetman,» ütles Zdanovitš veidi aja pärast. «Kuid ma palun teie 
heldust kõik see kirja panna.» 


«Kõik on kirja pandud, välja arvatud viimane asi,» lausus Radziwill ja selgitas kähku: 
«Rootsi kuninga tahtmisest sain ma teada siis, kui kiri oli juba valmis.» 

«Kuid, teie heldus, seda võib juurde märkida,» vaidles Zdanovitš vaikselt vastu. 

«Pan polkovnik, mul ei ole kombeks lõpetatud äsja kallale tagasi tulla,» naeratas 
Radziwill viisakalt. 

Zdanovitš kehitas õlgu. 

«Millal ma tohin Sklovist lahkuda?» 

«Tahaksin küll, et pan polkovnik oleks mu külaline, kuid ma saan aru pan polkovniku 
igatsusest kodumaa järele ...» 

Radziwill vaatas silmanurgast polkovniku poole, imetledes teemantsõrmuse sillerdust 
oma SÕTMES. 

-. . Selsamal õhtul lahkus Anton Zdanovitš oma teenri kasakas Deniss Homenko 
saatel Sklovist ning asus teele. 

Janusz Radziwill oli kindel, et tema sõnad ja kiri, kui need on Hmelnitskile üle antud, 
teevad oma töö. Jast-rembski soovitusel oli ta varem samasuguse kirja ka polkovnik 
Zolotarenkole 'saatnud. 

Kogu Valgevenemaal ja Leedu külades ning linnades loeti ette toredaid Moskva tsaari 
kirju ja hetman Bogdan Hmelnitski universaale. Näis nagu oleks tuul oma võimsatel 
tiibadel need kollased pärgamendilehed siia toonud. Minski õigeusu kiriku trepil, mis 
juba ammu oli kroonihetman Radziwilli käsul suletud, luges munk Abraam ette hetman 
Hmelnitski universaali meestele ja naistele, kes kartlikult ringi vaatasid, kuid siiski 
kuulasid: 

«... tulen oma sõjaväega Valgevenemaale, aga mitte selleks, et nagu antikristus 
jumalakodasid põletada, vaid et vabastada teid, kasakaid ja lihtrahvast, linnakodanikke ja 
šlahtat, kes te jumalast taganenud 

ei ole, poolakate ikke ja jesuiitide vägivalla alt, kes ilma piirita irvitavad teie, 
kaitsetute üle, nagu kiskjad huncfid lammaste üle ja mõnitavad teid igatemoodi, supeldes 
teie veres .. . Vaadake, kasakad ja lihtrahvas, meid, kuidas me poola panid ära 
kihutasime. Moskva tsaar, meie isa ning kaitsja, on meie kohale oma kõrge käe tõstnud ja 
meid oma kaitse alla võtnud, et umbõi-gus ja ülekohus meie õigeusklikult maalt välja 
juurida ...» «Tõsi!» 

«Issand, jumala tõsi!» «Jõuaksid nad kiiremini siia!» «Peaksime neile vastu 
minema!» 

.. . Aga Mstislavis tõstis otse kvartaväe nina all häält sepp Jakub Zagoruiko, kellele ei 
olnud makstud uute vedrude eest, mis ta pan lossikomandandi tõllale oli pannud: 

«Oodake ainult, tuleb Moskva tsaar, tulevad strelet-sid, küll nad teile näitavad, kuidas 
Luukas õlut teeb .. .» 

Zolnerid võtsid sepp Zagoruiko kinni ja viisid ta piinakambrisse ülekuulamisele. Teda 
piinati, püüti välja uurida, miks ta sääraseid sõnu pruukis, kust ta need võttis, kes teda 
õpetas, kes samuti mõtlevad. .. 

Sepp Jakub Zagoruiko sülgas verd ja vastas: 


«Asjata punate, kogu rahvast te nagunii ära hävitada ei suuda. Kuid moskvalased 
tulevad siia, küll näete! Teil tuleb minu piinade eest vastust anda, heroo-desed!» 

Pan välihetman Wincent Korwin-Gonsiewski käskis sepal käed ja jalad ära raiuda ja 
panna ta välja katoliku kiriku ette platsile, käsitöölistele aga anda häbipostis igaühele 
sada kepihoopi, et neil kaoks himu panide poolakate kohta sääraseid sõnu pruukida. 

Polotskis lasksid linnakodanikud ja käsitöölised püssirohukeldri õhku, sidusid 
kvartaväe zolnerid ning pol-guülemad kinni, neitsid nad kindluse keldrisse ja avasid Vene 
sõjaväele väravad. 

Polotski õigeusu kirikutes helistati esimest korda Pärast kahtekümmet aastat kelli. 

Roslavlis põletasid tundmatud inimesed maha Leedu välihetmani lossi ja püüdsid 
pista punase kuke kloostri 

räästasse. Žolneritel ei läinud korda .mitte kedagi tabada, kuid iga kümnes õigeusklik 
linnakodanik tapeti. 

Mihhass Ognivkol ei olnud enam ükssada või kakssada sõjameest, vaid tublisti üle 
seitsmesaja. Kõik istusid hobuste seljas, kõigil olid mõõgad, oli rohkesti musketeid. 
Kahju, et suurtükke ei olnud. Kuid nad ei kaotanud lootust ka suurtükke saada. Toredad 
kirjad ning universaalid jõudsid ka Ognivkoni ja tema sõjameesteni. Rõõm paisutas 
südant. Viimaks ometi! 

Ognivko mehed käisid üle Šklovka jõe ja sattusid seal kasakate peale. Neid võeti 
vastu nagu oma vendi. Kostitati, päriti seda ja teist ning viidi lõpuks määratud hetmani 
Zolotarenko juurde. 

Radziwilli žolnerid ei kuulnud ega näinud ööpimeduses, kuidas määratud hetman 
Ivan Zolotarenko saatis sealt, kus tüma raba oma samblavaipa laotas, üle Šklovka jõe 
Ognivkole abiks kasakaid, sõjariistu, hobuseid, samuti kuule ja mitu vaati püssirohtu. 
Määratud sotnikuna läks kasakatega kaasa Trapesundi Omelko. 

Mihhass Ognivko ajas koguni pealae paljaks ja jättis ainult pika juuksetuti, mis tal 
otsaesisele langes. Trapesundi Omelkost liikus ringi niipalju kuuldusi, et imestuse pärast 
süda seisma ja hing kinni jäi. 

Ognivko sõjavägi lõi leeri üles Šklovi kindlusest kolme miili kaugusel olevasse 
läbitungimatusse met-sapadrikusse, kus olid ainult karukoopad ja hundiurud. Hakati koos 
kasakatega suurteks tegudeks ette valmistama. Vahepeal saatis Ognivko mehi, tüdrukuid 
ja munki tsaari kirjade ja hetman Hmelnitski universaalidega küladesse ja linnadesse. 
Kasakad käisid kirjadega koguni Vilnos. 

Trapesundi Omelkol olid omad mõtted. Süda hoidis uute sõberveljede poole. Vana 
kasakas on oma eluajal palju häda ja viletsust näinud, kuid seesugust elupõlve pole ta 
veel näinud. Kibedam kui orjapõli musulmaanide juures oli elujärg Valgevenemaal. Kuus 
päeva nädalas orjati pani, seitsmes päev jäi küll enda jaoks, kuid selgi päeval ajasid pani 
haidukid rahvast katoliku kirikusse, keskööl aga ütlesid: «Püha on läbi, kähku tööle, 
lojus!» Ei nähtud külades näputäit soola, tuldi ilmale 

ja surdi, ilma et oleks teada saadud, mis maitse on suhkrul. 

Jahil ajasid panid jäneseid hagijate asemel pospolii-tidega taga; kasutades «esimese 
öö õigust» narrisid ära iga neiu, kes läks mehele. 

«Oi Valgevene, Valgevene, raske on sinu elu!» lausus Trapesundi Omelko, kuulates 
Ognivko ja ta sõberveljede kurba juttu, ja tõotas: «Noh, oodake, teeme Radziwillile säru, 


ja siis ma viin teid, mehed, meie alamjooksu meeste juurde, võtame teid kasakateks, 
teeme vabadeks inimesteks ...» 

Omelko sõnade üle tunti rõõmu. Tähistel jaanikuu-öödel, kui ei liikunud ükski leht 
puul, mängis Mihhass Ognivko sarvpillil kurba lugu ja vana kasakas ning kõik 
alamjooksu mehed kuulsid selles selgesti ka oma muret ja valu. Silme ees laotus ääretu 
stepp, voolasid jõed, mühises Dnepri kärestik, õitsesid kirsipuuaiad, nende vahel 
valendasid tared, emad kiigutasid oma lapsi, kasakad kaitsesid piiri hordi ja žolnerite 
eest. Sarvpill nuttis ja kaebas Mihhass Ognivko käes. 

Lõkked on ammu kustunud. Luurajad on põõsastesse varju pugenud. Suur Vanker 
sihib oma tiisliga läände, sinna, kus on Šklovi kindluse vallid, nagu näidates õela 
vaenlase koopa poole. 

Trapesundi Omelko meel muutus nukraks. Tuleks ometi kiiremini käskjalg Guljai- 
Deni juurest! Käed sügelesid, ei kärsinud oodata, millal saab mõõga pihku haarata. 
Omelko ei usaldanud kellelegi teisele kui ainult Ognivkole suure saladuse. Radziwill 
langeb lõksu, kindlasti langeb! 

... Kõrge kroonihetman Radziwill ei saanud sel ööl magada. Hetman läks polguülem 
Franz Weide saatel vahiposte üle vaatama. 

Tükk aega seisis ta peavärava kohal tornis. All sügavas kraavis, mis oli täidetud 
voolava veega, paistsid nagu peeglist vilkuvad tähesilmad. 

Leedu hetmanil seisid hästi meeles Jaskolski lohutavad sõnad: Bahtšisaraist 
Grodnosse kuninga juurde tõtates oli ta kiidelnud, et tatarlaste hordi väljaastumist ei ole 
tarvis enam kuigi kaua oodata. Peaasi — tuleb 

589 

saavutada kas või ainult üks mõjuv võit moskoviitide ja kasakate üle. Siis ei viivita 
uus khaan Mehmed-Girei oma hordiga Perekopi tagant välja tulemast, ning häda 
Hmelnitskile, häda kogu lõunale! Et tatarlased ja türklased Moskva-Ukraina liiduga 
lepiksid, sest ei saa juttugi olla. 

Jaskolski oli oma missiooniga rahul ja kiitis uut khaani ning andis mõista, et imet ei 
tule enam kaua oodata... 

Jaskolski ja Jastrembski sõitsid ära ühes tõllas. Kaitseks jultunud valgevene pööbli 
vastu tuli neile sada tragunit kaasa anda. 

Tore lugu! Iseenda kroonimaadelgi ei saa enam riigi asjus ilma'kaitseta sõita! 
Radziwill muigas mõrult. 

Jaanikuuöö laotas tähevaiba salapäraselt vaikiva stepi kohale. Radziwillile tundus, 
nagu oleks kerge, siidjal paitav tuuleiil kasakate lõkete kibedat suitsuhõng toonud ... 
Tõepoolest, kasakate laager oli siit kiviga visata .. . Kui paremal pool ei oleks 
streletsiväge olnud, ei oleks kroonihetman aega raisanud. Siis ei oleks ta Ivan 
Zolotarenkole käskjalaga kirja saatnud, vaid olek talle kuuli rinda kihutanud või noa 
selga lasknud pista! 

Franz Weide köhatas, nagu soovides ennast meeld tuletada. Et äkki nukraks 
muutunud kroonihetman meeleolu lahutada, ütles ta: 

«Teie kõrgeaususe itaalia arst, kelle pan saadik Jas-kolski meie juurde jättis, on väga 
huvitav mees ... Ta arstib haavu, ja oskab peale selle ka tähtedest inimeste saatust lugeda 
4430 

Franz Weide teadis, et kroonihetman on astroloogiast huvitatud. Weide ise uskus 
ainult mõõgasse ja küllasse. Zlotte andis kroonihetman talle vähevõitu, kuid mõõk oli 


Weidel oma. Kui tal oleks nii palju kulda kui Radziwillil, ei raiskaks ta minutitki nende 
luiskajate ja loitsijate, posijate ja petiste jõugu peale, kes ajavad lollikeste pead segi oma 
luisujuttudega, nagu võiksid taevamärgid saatust ette kuulutada. Kuid võib-olla just 
sellepärast, et vürst Radziwillil on palju kulda, veedabki ta oma aega nende 
võllanägudega. 

Valitses mitu minutit pingelist vaikust, enne kui Radziwill Franz Weidele käsu andis 
too itaalia arst siia kutsuda. 

Arsti järele saadetud žolner tuli varsti tagasi koos mehega, kes astus kergel sammul 
kroonihetmani ja pol-guülema ette, võttis mütsi peast ja kummardas sügavasti, asetades 
parema jala kõrvale, nagu seda võõrastes maades teevad ehtsad suursugused kavalerid. 

«Olen teie kõrgeaususe teenistuses — arst ning kavaler Julianus Gabeletto.» 

Radziwill kuulatas arsti poolakeelset kõnet: ei. olnud raske aru saada, et välismaalane 
ei osanud poola keelt just väga hästi. 

Franz Weide puudutas arsti õlast ja ütles: 

«Heida pilk tähtedele, nõid, ja räägi pan kroonihet-manile, mis need talle 
kuulutavad.» 

Itaallane kummardas veel kord ja naeratas süüdlaselt. 

«See on nii ootamatu. Aga kui see on kõrgeaulise sin-joori tahtmine ...» 

«On küll,» surus Radziwill läbi hammaste, tõmbas mantli endale kõvemini ümber ja 
sammus laskeavale lähemale. 

Julianus Gabeletto astus Radziwilli kõrvale ja tõstis pea kõrge tähistaeva poole. 

AII kostsid tunnimeeste rasked sammud. Vaevalt kuuldavalt loksus vesi 
kindlusekraavis. Õrn tuulepuhang tõi hääletust stepist koirohu lõhna: Julianus Gabe-letto 
sirutas käe üles, näitas läände ja hakkas vaikselt rääkima: 

«Ma näen head märki, teie kõrgeausus. Marss vaatab liikumatu silmaga Merkuuri 
poole. Skorpioni tähekogu on hõbedases rõngas. Vaenlane ei saa võitu. Hõbedane rõngas 
on teie soldatid. Kuid need kolm tähte .. . need teevad mu veidi rahutuks ...» 

Julianus Gabeletto jäi kohmetult vait. 

«Räägi edasi,» lausus Radziwill hinge kinni pidades kumedalt. 

«Kolm tähte — need on Moskva tsaar, hetman Hmelnitski ja ...» 

«Edasi, edasi!» julgustas Radziwill. 

«Ja kuningas Jan-Kazimierz.» 

Radziwill vaatas imestunult itaallasele otsa. Franz Weide paotas juba suu, kavatsedes 
rumala tohterdaja saata kus kurat. Toreda seltskonna on neetud lobiseja kuningas Jan- 
Kazimierzile leidnud! 

Kuid Julianus Gabeletto ei sattunud segadusse egd kohkunud. Vastupidi, ta hääl näis 
paisuvat. Itaallane tegi uuesti salapärase näo ja lausus: 

«Andke mulle andeks, teie hiilgus, kuid tähed näitavad, et nimetatud kolm isikut ei 
soovi ühtemoodi teie võitu.» 

Julianus Gabeletto kummardas Radziwillile ja astua laskeava juurest eemale, 
painutades aupaklikult pea. 

Radziwilli vasaku silma laug tõmbles. See on ju tõsi Sellel astroloogil on õigus. Kes 
siis ei tea, et neetu Jan-Kazimierz, too logard, mitte aga kuningas, tema, vürst Radziwilli, 
peale kade on? Ta on valmis kätt sirutama ketseritele — Moskva tsaarile ja hetman 


Hmelnitskile —, et Radziwilli välja süüa. Suursugune Ra willide valitsejate sugu on nagu 
pinnuks silmas n dele Vasadele, hädavarestest kuningatele. 

«Weide!» ütles kroonihetman. «Tänasest päevas; peale peab pan Gabeletto 
lahutamatult minu lähedal olema.» 

Julianus Gabeletto painutas pea Leedu kroonihetma «es veel sügavamale. 

«Kuulan, kõrgeauline pan hetman,» kostis Weide kähku. 


3 


Teel Ohmatovost Tšigirinisse, kus oli juba ootama Tohtarnõš-agaa, Krimmi uue 
khaani Mehmed-Girei saadik, jäi Hmelnitski väsinud silm sageli linälakalis-tele lastele 
peatuma, kes sagisid tee ääres nagu varblased. Neid vaadates mõtles ta rõõmsalt: «Neile 
on teistsugune saatus määratud. Võib-olla saavad elada ilma riiu ja sõjata. Ilma 
mõnitamise ja tagakiusamiseta .. Poola šlahta, musulmaanide hordid neid enam ei 
kohuta.» Kuid otsekohe mõtles ta: «Et nõnda läheks, tuleb oma elust hoolimata sõdida, 
sõdida kauem kui 

aasta või kaks. Nüüd, kus oleme Moskvaga ühinenud, jõuame oma eesmärgile.» 

Hmelnitski vajus mõttesse, ohkas. Ta mõtted kandusid mujale." Kui Belaja 
Tserkovisse sisse sõideti, tuli meelde kauge raadapäev, kus ta oli kuulnud kasakate suust 
kohutavat ja põlglikku sõna: «Häbi!» 

See oli talle tasuks neetud Belaja Tserkovi lepingu eest. Hea tasu! Ta muigas 
endamisi sapiselt: pärast Berestetškot oli ta selle ära teeninud. Mida muud võisidki 
kasakad raadal hüüda? 

Katedraali ees käskis Hmelnitski peatuda. Ta astus tõllast välja ja leidis surnuaial 
teiste hauakivide hulgast oma terava silmaga kohe üles halli kivi. Võttis mütsi peast ja 
astus pikkamisi selle juurde. Tomilenko ja kasakad sammusid tagapool. 

Kivi kohale kummardudes luges Hmelnitski kõvasti: 

«Siia on maetud kasakas Fjodor Svetška, kes teenis ustavalt isamaad kuni viimse 
hingetõmbeni. Rahu tema põrmule .. .» 

Svetška kuju kerkis nagu maa alt Hmelnitski silme ette. Tähelepanelikud, 
heasüdamlikud silmad, puhas selge otsaesine. 

Kõrgel taevas paistab päike. Kauge ahvatlev taevasina. Mustpaplid kirikuaia ääres 
sahistavad salapäraselt oma haljendavat lehestikku. Ei iialgi enam näe Fjodor Svetška 
sinavat taevast ja sihvakaid papleid, ei kuule lehtede sahinat... 

Hmelnitski ohkas kibedalt. Ütles nukralt: 

«Puhka rahus, Fjodor Svetška!» 

Nelja hobuse rautatud kabjad plagisesid vilkalt ja hetmani tõld veeres kiiresti edasi. 
Jessauul Lutšenko ja kaks kasakat jõudsid vaevalt neile järele. 

Mõlemal pool teed liuglesid vastu valged tared kir-sipuuaedade varjus. Tarede ees 
tarade küljes väänles humal ja kuldsed päevalilled piilusid üle tara teele. Nõgudest ja 
aasadelt hoovas mõnusat jahedust. 

Oli pühapäev. Hetmani tõld jõudis rataste mürinal kõrge künka harjale, vuras siis 
lõbusalt alla ja sõitis sisse Baigorodi külasse. 

Rohtu kasvanud platsil kiriku ees seisid üksteise käest kinni hoides lillede ja 
lintidega ehitud piigad, 

noorikud brokaatpihikutes, käisteta plüüšliistikutes ja laiades kirjudes seelikutes. 
Nähtavasti oli just lõppenud jumalateenistus. Köster keeras kirikut lukku. 

Vanaätt Lõtka toppis piipu ja kissitas heleda päikese käes oma töntse silmi. «Keda 
kuradit need tublid hobused siin peaks vedama?» mõtles ätt, püüdes kulunud räksiga 
asjata tuld taela külge saada. 

Hmelnitski käskis hobused peatada. Džuura Ivanko, kes hetmani vastas istus, lükkas 
vilkalt tõllatrepi välja, kuid Hmelnitski kargas maha kerge hüppega, nagu polekski 
tal üle viiekümne aasta turjal. Ta tunti ära. Tüdrukud pistsid kilama: «Hetman!» 

«Jumala eest, hetman!» 

Ätt Lõtka pillas piibu maha. Unustas tubakapusara trepile. Lükkas tüdrukud kõrvale 
ja jäi nagu kivikuju Hmelnitski ette seisma. 

«Tere, kasakas!» teretas hetman ja sirutas talle käe. 

Lõtka valge habe lõi tudisema, jalad nõtkusid, ätt pidi peaaegu põlvili langema. Kas 
see tõesti on Hmel? Ilma et ise teaks, mida suu räägib, küsis ta umbusklikult: 

«Sina oled hetman Hmel?» 

«Justkui oleks!» vastas Hmelnitski naerdes. «Kas sa mulle kätt ei anna? Oled ehk 
viimaks minu peale vihane? Olen ma kunagi sulle halba teinud?» 

«Ei, pan hetman, ei, kõrgeausus!» Lõtka haaras mõlema pihuga hetmani käest kinni. 
«Olen kogu aja mõelnud, kuidas sind enne surma veel näha saaks!» tunnistas ta hetmani 
kätt kinni hoides. «Olen sinust palju kuulnud. . .» 

«Mida siis?» küsis Hmelnitski lõbusalt. 

«Nii head kui halba,» ütles ätt juba julgemini, heites pilgu rahvahulgale, mis tema ja 
hetmani ümber aina kasvas. «Sa ära vihasta,» rahustas ta hetmanit, «magus limpsitakse 
ära, kibe sülitatakse välja. On hea, et sa pole magus ega kibe ... » 

«Missugune ma siis olen?» küsis Hmelnitski. 

«Mõrkjas nagu laukaploom,» pahvatas Lõtka välja ja laskis Hmelnitski käe vabaks. 

Hingeldades tuli rahva hulgast esile külavanem Tovstonoss. 

Tinataldrikul, mis oli kaetud väljaõmmeldud käterätiga, ulatas ta kummardades 
hetmanile ümariku leivapätsi ja soola. 

Hmelnitski võttis taldriku vastu. Puudutas huultega leiba ja andis edasi džuurale. 

«Kuidas. elate, sõbrad?» 

Vastust ootamata ütles siis: 

«Võite rahus elada. Sel suvel žolnerid siia ei tule. Purustasime nad Umani all.» 

«Me tundsime juba muret,» segas Lõtka vahele, «Tahtsin sülle, hetman, appi tulla.» 

«Sul on aeg puhata, kasakas.» 

Lõtkal hakkas pea ringi käima. Issand! Juba teist korda kutsub hetman teda kogu 
rahva ees kasakaks. Kas mõni pan on talle seda ütelnud? 

«Kuidas küla hüütakse, vanem?» 

«Baigorodiks, kõrgeauline pan,» vastas Tovstonoss vööni kummardades. 

Külavanem ei teadnud, mis edasi teha: kas paluda hetman enda poole lõunale või 
anda käsk kella lüüa? 

«Sa ütled, et Baigorod?» Hmelnitski kergitas kulmu. «Kus on siis Javdohha 
Ternova?» 

«Küllap vist oma tares, teie heldus.» 


«Nüüdsama läks alles kirikust koju,» kostis keegi rahva hulgast. 

«Tahaksin teda näha,» ütles Hmelnitski. 

«Lasen otsekohe kutsuda,» hakkas külavanem sagima. 

«Pole vaja, me läheme ise tema juurde.» 

«Ta elab siit kaugel,» tundis Tovstonoss muret. «Põndakud ja nõod, see ei passi teie 
heldusele ... Seadsani on tõllaga sõita... » 

«Ah mis, lähme jala.» 

Hmelnitski tõmbas lõbusalt käega, kutsudes kõiki kaasa, ja hakkas oma safiannahast 
saabastes keset tolmust tanumat sammuma. Lastekari jooksis kõrval, jäi jalgu, tüdrukud 
tulid kätest kinni hoides tagapool. Lükates Tovstonossi õlaga eemale, püüdis ätt Lõtka 
hetmaniga sammu pidada. Näitas talle ärapõlenud taresid: 

«Tatarlased ja poolakad jätsid endast mälestuse.» Ei tea kust ilmus välja Logvin 
Rakitnõi. Astus nagu 

kurg oma pikkade koibadega. Külavanem heitis tema poole umbuskliku pilgu. Issand 
hoidku, viimaks kaebab veel hetmanile. Pahanduse ärahoidmiseks pistis talle igaks 
juhuks pihku oma tubakakoti. Mõtles ise: «Tõmba, kurivaim! Tont sinuga!» Kuid Logvin 
andis pusara talle tagasi — mis sellest tubakast praegu. Ta uuris iga kortsu hetmani näol. 

Hmelnitski tegi kuntuši eest lahti. Võttis peast soobli-nahaga ääristatud sametmiütsi ja 
pistis selle pähe tema jalge ümber keerlevale poisijõmmile. Poisi pea kadus mütsi. 

«Mis su nimi on?» küsis Hmelnitski poisi kohale kummardudes. 

«Mikola,» vastas poiss julgelt. Hmelnitski pani käe talle õlale. 

Poiss sattus äkki segadusse, rabeles lahti ja pani jooksu. Mütsi küljes läikis vausulg. 
Lapsed piirasid Mikola ümber. 

Hmelnitski südames tõusis kuum kadedushoog Mikola vastu. 

«Näe, kus alles kasakas,» puhkes Lõtka naerma. 

«Rikub viimaks veel mütsi ära,» muretses Tovsto-noss. 

Lõtkal kippus süda rinnus lõhkema. Kord peksis see metsikult, kord jäi päris seisma. 
Ta peab tingimata hetmaniga rääkima, kuid suust ei tule sõnagi välja. Kuhu küll sõnad on 
kadunud? Ta on hetmaniga mõttes ööd läbi kuni hommikuni juttu ajanud, nüüd aga, kus 
tal on õnn otse tema kõrval kõndida, ei ole sõnu kuskilt võtta. 

Tuul jahutas mõnusalt Hmelnitski pead. Tagantpoolt kostis vaikset jutukõminat. Ta 
vaatas tagasi. Kogu küla sammus tema kannul. Tüdrukud, naised, mehed. Peast vilksatas 
läbi mõte: «Kus on alles sõjavägi! Kas nad sammusid nõnda Potocki või Radziwilli 
järel?» Ta muigas, pilgutas Lõtkale silma, müksas Tovstonossile rusikaga ribikontide 
vahele. Südant täitis rõõm, mis kobrutas üle ääre. 

Javdohha Ternova nägi juba kaugelt rahvasumma. Poisid, keda Tovstonoss oli ette 
saatnud, kõnelesid üksteise võidu: 

«Vanaema, hetman tuleb teie poole!» 

«Sulega müts, punased saapad, kõlisevad kannused... » 

«Kuntušš sihukesest .kalevist, nagu panidelgi ei ole... » 

Javdohha Ternova kuulatas laste sädistamist. Vaatas teele. Seal juba hetman ongi. 
Tundis ta otsekohe ära. Samm on kerge. Ja Lõtka käib tema kõrval. Üle Javdohha huulte 
libises naeratus. Pisarad paisusid silmi ja värelesid ripsmetel. Hmelnitski oli juba üsna 
lähedal. Kummardas nagu emale ja küsis: 


«Kuidas käsi käib, pani emake? Näita mulle oma lossi...» 

.. . Hetman istus onnis ikooni all nurgas. Pea kohal praksus lampaad. Ätt Lõtka oli 
leidnud endale istme ukselävele. Javdohha pani hetmani ette piimapüti, valas sellest 
kruusi, lõikas leiba lahti. Hmelnitski jõi mõnuga. Pühkis käega üle vurrude. Libistas 
silmad üle puhaste onniseinte. 

«Elad otsekui kasakaemand,» tegi ta mõne aja pärast juttu. «Su poeg on tubli 
sõjamees. Kihutame šlahta igaveseks minema, siis tuleb teil parem elu, rahvas,» ütles ta 
nüüd juba peale Javdohha ka Lõtkale, Tovstonossile, kes toetas õlaga vastu uksepiita, 
Rakitnõile, kes istus otse põrandal, Mikolkale, kes het-mani mütsi alt välja piilus. 

Baigorodlased tunglesid väljas. Kõigile ju Javdohha onnis ruumi ei jätkunud! 
Jessauul Lutšenko ei raisanud asjata aega. Pajatas sõstrasilmsele näitsikule Tšigi-rinist 
ning Kiievist ja pigistas salamahti ta kätt. 

«Aga kas saame šlahtast ja musulmaanidest jagu?» küsis Lõtka ja kohkus ise ära: kas 
tohib hetmanilt niisugust asja küsida? Kas ta ei vihasta äkki? 

Hmelnitski uuris taati. Vastas kindlalt: 

«Saame jagu. Moskva toetab meid. Streletsivägi seisab Smolenski all. Paljud linnad ja 
külad Valgevenes on juba end meie alla heitnud. Šlahta saab kindlasti peksa. Kükitagu 
parem Visla taga, ja ärgu oma nina siia toppigu. Meil võõrast tarvis pole, kuid meie oma 
ka ärgu puudutagu.» 

«Aga tatarlased?» ei jäänud Lõtka rahule. «Viimaks tulevad tatarlased siia ... » 

«Me ei lase neid, ätt, ei lase. Võid mu sõnu uskuda.» 

Javdohha valas kruusi veel piima. Ütles vaikse häälega: 

«Ära lase neid musulmaane siia, hetman. Hakkasime alles inimesemoodi elama. Kui 
aga need siia tulevad, ootab meid jälle häda, pisarad ja surm.. .» Näitas peaga Mikola 
poole, kellel ikka veel hetmani müts peas oli. «Ta isa ja ema võtsid musulmaanid 
jassõriks. Poiss jäi vaesekslapseks. Ära lase, hetman, tatarlasi ja poolakaid siia.» 

Onni sigines vaikus. Hmelnitski jõi kruusi tühjaks. Tõusis püsti. Ütles ägedalt: 

«Ei lase! Ei lase siia poolakaid ega musulmaane. Võite mind uskuda, inimesed!» 

.. . Kuulates kolm päeva hiljem saadikutesaalis khaani saadiku TohtamSš-agaa juttu, 
seisid hetmanil ikka veel meeles sõnad: «Ära lase, hetman, neid musul-maane meie 
maale.» Kuid seda, et röövhord tuleks maad riisuma ja rüüstama, inimesi piinama, 
tuhandeid ja tuhandeid vangipõlve ajama, inkasid nii Rzecz Pospolita kuningas, Rootsi 
kuningas kui ka Veneetsia doodž. Jesuiidid olid valmis kas või nahast välja ronima, et 
hord kiiremini Ukrainasse ilmuks. Need koerad teadsid, et see oleks noahoop 
Hmelnitskile selga. Ent Hmelnitski teadis ka, et just praegu pole hordil kerge niisugust 
sammu astuda. Esiotsa peab uus khaan ettevaatlik olema. Kaotad lahingu ja. .. jumalaga 
khaanitroon. 

Oma inimeste kaudu sai Hmelnitski teada, et Bahtši-sarais püüdnud Rzecz Pospolita 
kuninga saadik Jas-kõlski Mehmed-Gireile auku pähe rääkida, et see saadaks kuningale 
kasakate vastu sõjaväge abiks. Jaskölski lipitsenud uue khaani ees, hüüdnud teda Batuks. 
Lubanud kuninga nimel, et kui nad saavad võidu Hmelnitski ja Moskva üle, võtku 
Mehmed-Girci endale Astrahani ja Kaasani riik. Koguni rohkem — kuningas ei hakkavat 
vastu, kui hord Moskvasse ja Kiievisse tuleb. 

Hmelnitski sai teada: Jaskölski käinud peale, et khaan jagaks oma hordi kaheks, 
saadaks ühe poole Radziwillile ja teise Potockile appi. 

Sirini vürsti lüüasaamine jahutanud veidi beisid ja mursaasid. Ilma Istanbuli loata ei 
julgevat Mehmed-Girei sõrmegi liigutada. 

Seda kõike oli Hmelnitski varemgi ette näinud, kuid pärast võitu Umani all Potocki 
üle võis ta seda julgem olla. 

Nüüd, kus Portal käib sõda Veneetsiaga, oleks mere-sõjakäikude uuendamine Doni ja 
Zaporožje kasakate poolt täile suureks ohuks. Seda kartes on Porta andnud khaanile käsu 
aega võita, mitte kiirustada. Hmelnitski teadis ka seda. Ja seepärast, kui libedaid sõnu 
Tohta-mõš-agaa oma suust ka välja ei ajanud, mis ta ka ei rääkinud, naeratas Hmelnitski 
ainult, valades saadikule kristallkarikasse head malvaasiat. 

Niipea kui saadik hinge tagasitõmbamiseks veidi vaikis, laskis Silujan Mužilovski 
Tohtamõš-agaa peale oma armastusväärset naeratust paista, näidates ühe-tasaseid valgeid 
hambaid, ja ütles, pea harjumuse kohaselt vasakule viltu: 

«Kui khaan "Mehmed-Girei tark diivan on tõepoolest endiselt meie maa ja meie 
hetmani vastu heatahtlik, mispärast siis vesiir Sefer-Kazi andis saadik Jas-kölskile 
lubaduse hord meie ja Moskva vastu saata? Khaan ja diivan teavad ju, et me peame kinni 
kokkuleppest Krimni riigiga ega luba seda rikkuda.» 

Tohtamõš-agaa välgutas oma kõõrdsilmi. 

«Sultan käskis khaani minna sõjaga Moskva riigi, mitte hetmani vastu.» 

Hmelnitski kergitas imestunult kulme. Nõnda rääkis saadik esimest korda. Šebeši-bei, 
kes kolm kuud TŠšigirinis viibis, ei iitsatanudki sellest. 

«Kuidas te siis saate sõjaga ainult Moskva riigi vastu tulla,» küsis Hmelnitski piipu 
hambust võtmata, «kui me seisame Moskva tsaari kaitse all?» 

«Eks te istuge kodus,» muigas Tohtamõš-agaa kavalalt, «kaitske end poolakate vastu, 
meie ajame aga oma asju.» 

399 

Hmelnitski vaatas korraks saadiku ringiekslevatesse silmadesse. Pani piibu lauale. 
Ütles lühidalt: 

«Säärast asja ei ole. Kui lähete sõjaga Moskva vastu, on see niisama hea, kui te 
alustaksite sõda ka meie vastu. Mul seisavad väeosad Setšis ja Kodakis. Ja tulevikus saab 
mul olema veel nii palju polke, kui aga tarvis on. Nad on teil vastas Perekopil. Võtke 
seda kuulda.» 

Mužilovski heitis Hmelnitski poole äreva pilgu: «Mistarvis säärane avameelsus?» 
Kuid Hmelnitski ei hoolinud polkovniku hoiatavast pilgust. 

«Laseme sind sellega minna, pan saadik, et sa kõik meie vennale khaan Mehmed- 
Gireile edasi räägid. Kui meie sõprus on tejje kibe, siis magusamat sellest ei leia te 
niikuinii. Me ei hakka rikkuma vana kokkulepet teiega, kui te seda esimesena ei riku. 
Aga kui te rikute,» tõstis Hmelnitski häält ja lõi pihuga kergelt vastu lauda, «kui rikute, 
siis süüdistage hiljem iseennast, ainult iseennast.» 

«Olete paljud riigid sellega vihale ajanud, et Moskva tsaari alla läksite,» ütles 
Tohtamõš-agaa järsult. 

«Ei karda me kellegi viha,» vastas Hmelnitski, «peale jumala ning tsaari viha. 
Võõraste maade tsaaride viha meid ei kohuta. Kui aga khaan on maias raha peale, mida 
panid poolakad talle lubavad, ja tahab meiega lepingut rikkuda ...» 

Tohtamõš-agaa hakkas enda ees protestivalt kätega vehkima. 


«Khaan tahab ainult seda, et sina, kõrgeauline het-man, Moskvast lahti ütleksid.» 
Khaani saadik surus käe südamele. «Milleks sa temaga liidu sõlmisid? Sinu peale on 
vihane sultan, Poola kuningas ja Rooma keiser,» hakkas Tohtamõš-agaa parema käe 
sõrmede peal lugema, «vürst Raköczy trambib otse jalgadega, nii vihane on ta sinu peale, 
hospodar Stefan läkitas khaani juurde saadikud, et toetab teda, kui helge khaan peaks 
sõjaga sinu vastu minema.» 

Tohtamõš-agaa hakkas vasaku käe sõrmedel lugema. 

«Rootsi kuningas Carolus kirjutas samuti Istanbuli, et saadab oma soldatid sinu vastu 
sõdima, kui sa Moskvast lahti ei ütle...» 

Hmelnitski küsis varjamatu pilkega: 

«Miks sa ei lugenud üles veel Rooma paavsti,. Veneetsia doodži, Saksi kuurvürsti, 
Prantsuse kuningat. ..» 

Naeris lühidalt. Tõmbas pihuga üle otsaesise. Tõstis silmad TohtamSš-agaa peale. See 
ei kannatanud ta silmade kurja läiget välja. Kohmetas. Endamisi mõtles: «Gjaur! Ehtne 
gjaur!» 

«Ütle khaanile, saadik: meie loodame Moskva tsaari peale ega ütle Moskvast lahti, 
niikaua kui meil elu sees on. Ka meie lapsed ei tee seda, samuti ei talita nii meie 
la,stelapsed ning mitte iialgi ei juhtu äraandmist, sest meie liidus, mis me Perejaslavis 
igaveseks sõlmisime ja millele kogu rahvas truudust vandus, seisab meie elu!» 

Hmelnitski tõusis püsti, andes mõista, et läbirääkimised on lõppenud. 

Tõusis ka TohtamSš-agaa. 

Silujan Mužilovski toetus kätega laua äärele. 

Hmelnitski kulm liikus. «Olen teie rahu karikast küllaltki häbi joonud. Nüüd on teised 
ajad! Hoopis teised!» Ta oleks äärepealt kõvasti ütelnud: «Nüüd ei ole enam see pan, 
kelle poolt on khaan!» Selle asemel ütles kindlalt: 

«Ja veel, pan kõrge saadik, ütle meie armsale vennale khaan Mehmed-Gireile: kui ta 
mõtleb lepingu meiega rikkuda ja sõjaga meie vastu tulla, võtku siis teatavaks, et me 
võitleme siis temaga kui õela vaenla-ega nii maal kui merel, kuidas ainult jumal meile 
abi, rammu ning meelearu annab.» 

Tõmbas hinge tagasi ning kordas: 

«Ütle, pan saadik, siis nõnda: me võitleme nii maal kui merel.» 

Tohtamõš-agaa mõistis hästi, miks Hmelnitski neid sõnu maast ja merest kordas. 
Kasakate lotjade, paatide 'a venede ilmumine Mustale merele ei oleks mitte "ksnes 
khaanile vastumeelt, vaid ka sultanile. Mida aga ei taha Muhhammed IV, Türgi sultan, 
selle peale ei tohi Krimmi khaan Mehmed-Girei mõteldagi. Gjaur 

melnitski teab hästi, kuhu sihib. 

-- . Tagasiteel Tšigirinist jõudis Tohtamõš-agaa Mus- 

tal maanteel Trahtemirovo lähedal järele suurtele ratsaväeosadele. Saadik oli sunnitud 
teelt steppi pöörama. Ta juurde kihutas üks sotnik, kes küsis, kes ta on ja mis asjus ta 
sõidab. Kuulda seires, et on tegemist khaani saadikuga, palus ta teda polkovnik Martõn 
Puskari juurde. 

Martõn Puskar võttis saadiku vastu oma telgi ees. TohtamS8š-agaa küsis: 

«Miks kasakavägi lõunasse Dikoje Põiele liigub?» 

Martõn Puskar puhus heledatesse vurrudesse, vidutas kavalalt silmi. 


«Dikoje Põiele me ei liigu, vaid asusime siia laagrisse. Siin on palju rohtu, vaja 
hobuseid sööta.» 

Tohtamõš-agaa ei uskunud Poltaava polkovnikut. Veel rohkem lõi ta kahtlema, kui 
umbes üks miil edasi nägi stepis jälle kasakate ratsaväge, peiegi veel vankrite ja 
suurtükkidega. 

Kümne zloti eest rääkis jutukas kasakas meeleldi saadiku teenrile, osavale askar 
Mustafale, et see on Ivan Boguni polk, kes on teel lõunasse. 

Tohtamõš-agaa sõitis edasi veel nukramana. 

Tatari khaani saadik ei teadnud, et Vinnitsa ja Poltaava polgud olid hetmani käsul 
Mustale maanteele läinud, peatusid mõnda aega stepis ja pöördusid siis tagasi oma 
korteritesse. Bogunile kurtes sülgas Martõn Puskar: 

«Et see agaa oma jalaluu murraks Tema kuramuse pärast neelasime nii palju tolmu 
sisse et annab kolm päeva soolikaid viinaga loputada.» 

«See-eest hirmutasime ta ära,» naer - Bogun. 

Tohtamõš-agaa ei teadnud ka seda et sellal kui ta Tšigirinis istus ja peale käis, et 
Hioermtski Moskvast lahti ütleks ja Perejaslavis antud vande murraks, jõudis Doni äärde 
Tšerkasskisse hetrmni saatkond — polkovnik Lukjan Suhhinja ja sotnik Martõn Ternovõi 
koos seltsimeestega. 

Aega viitmata kutsuti kokku kasakaväe ringi nõupidamine ja loeti ette hetman 
Hmeelnttski kiri. Selles teatati, et tema, hetman, on koos kasakaväega igaveseks end tsaar 
Aleksei Mihhailovitši kaitse alla andnud ja kutsub Doni Kasaka väge teraselt lõuna piiri 

valvama, sest tatarlaste khaan kavatseb koos hordiga — krimlaste ja nogailastega — 
tulla Donile, et sealt edasi minna Moskva riigi linnade peale just siis, kui Venemaal algab 
viljalõikus, see tähendab, lõikuskuul. 

Hetman kutsub donlasi seda sõjakäiku takistama, ja selleks, et Krimm ei saaks 
liikuma hakata, saatma vähemalt kolmkümmend lotja Krimmi ranniku lähedale ja 
Mustale merele, kus need jälgiksid hordi iga liigutust. 

Doni kasakate ataman Starov, Hmelnitski ammune sõberveli, astus ringi keskele, 
kummardas nelja ilmakaare poole, tegi hetmani saadikutele veel isepäinis kummarduse ja 
ütles: 

«Peame Zaporožje kasakaid nagu vanastigi oma vendadeks. Anname lubaduse, et 
niipea kui hord oma pead tõstab, läheme tema vastu merd mööda paatidel ja steppi 
mööda ratsa!» 

«Hästi!» 

«Hästi! Oleme nõus!» hüüdsid kasakad nagu ühest suust heakskiitvalt. 

Sõnum Doni kasakate ringi otsusest jõudis Tšigirinisse siis, kui Tohtamõ3-agaa juba 
Bahtšisarais istus, hetman Hmelnitski aga Kiievisse oli sõitnud. 

Doni kasakate vastuse viisid käskjalad sinna. 

Kiievis sai Hmelnitski teada suurtest võitudest Valgevenes ja Leedus. 

Määratud hetmani Ivan Zolotarenko kasakavägi oli tormijooksuga ära võtnud 
Tšetšerski, Propoiski ja Uus-Bõhhovi kindluse. 

Semjon Podobailo polk oli Vana-Bõhhovi kindluse ümber piiranud. 

Sellest Hmelnitskile teatades kirjutas määratud het-man Ivan Zolotarenko oma kirjas 
veel: «Leedu hetman Janusz Radziwill saatis meile kirja, et meie sinu kõrgeaususe 
kasakaväega Moskva sõjaväest lahku lööksime. Kirja saatsin ma edasi vürst Trubetskoile, 


et ta näitaks, seda tema majesteedile tsaar Aleksei Mihhailovitšile, kes on praegu laagris 
Neitsimäel Smolenski külje all.» 

Pan Radziwill on kaval! Just täna tõi Anton Zdanovitš ka temale Radziwilli kirja. Seal 
laual see lebab. 

Hmelnitski pilk jäi peatuma kollasele pärgamendi-rullile ja ta õhukese, punaste 
veresoonekestega nina sõõrmed tõmblesid vaevalt märgatavalt. Nüüd kohe ta puhkeb 
naerma või lausub midagi krõbedat! Hmelnitski luges edasi, tundes neis längtähtedes 
Zolotarenko kindlat käekirja: «Ja veel kuulub sinu heldusele, pan hetman, teada saada, et 
Šklovist saatis Tabamatu meie juurde munga, kes teatas meile, et Radziwill kavatsevat 
minna suure sõjaväega appi ümberpiiratud Smolens-kile ja seepärast oleme võtnud nõuks 
Janusz Radzi-willi teraselt valvata, tema kurjadele plaanidele vastu astuda, ja kui jumal 
meid aitab, ta läbi peksta ... » 

Jäi meelde märkus Tabamatu kohta. Silme ette kerkis Maljuga tõmmu piklik nägu. 
Läbitungiv pilk. Selge mõistus. Hetman lausus kõvasti: 

«Rüütel! Rüütel!» 

Uus päev tõi rohkesti uusi muresid. Hmelnitski istus metropoliit Silvester Kossovi 
ees. Pea kummargil, vaatas metropoliit teda sünge ning kurja pilguga. 

Pärani avatud akendest kandis tuul tuppa toomingalõhna, puulehtede vaikset sahinat. 
Ei olnud tahtmist vaadata ei Kossovit ega Petšorski arhimandriiti Triz-nat, kes istus veidi 
eemal tugitoolis. 

Silvester Kossov kavaldas: «Sina, hetman, oled meie ainuke käskija ja valitseja, kuid 
bojaarid ei pea meist lugu. Siin Kiievis himustavad nad meie pärusmaid, on võtnud nõuks 
need meie käest ära kiskuda. Luiskavad, et hakkavad kindlust ehitama.» 

«Kindlust on siia üpris vaja. Sinulgi on siis rahulikum elada. Ons sul veel vähe maid, 
pan isa?» katkestas Hmelnitski järsult metropoliidi pikaleveniva kõne ja kahetses 
otsekohe, sest just seda oligi Kossovile tarvis. 

«Sa ei pea lugu pühast kirikust, hetman! Sa pole jumala ees alandlik. Upsakus sulle 
head ei too!» 

Kossov tõstis ähvardavalt käe ja nagu puuris õhku oma konksus sõrmega. 

«Muretsed üleliia oma maade pärast, lihtsurelikest aga ei hooli. Sa ei teagi, kui raske 
neil on,» ütles Hmelnitski, suutmata end tagasi hoida. 

Kossov kargas koguni tugitoolist püsti ja karjus: 

«Pan hetman! Ära aja mind vihale . . .» Haaras endal rinnust kinni, kuiv köhahoog 
mattis hinge. 

Hmelnitski mõtles: «Et sa kärvaksid!» Kuid Kossov pühkis taskurätiga, mis oli 
brüsseli pitsiga palistatud, kahvatunud huuled puhtaks, hingas sügavasti ja rääkis edasi: 

«Sinu käsul võeti Tšernigovi kloostriülemalt Zossimalt raud ära, võeti ka 
klostritornidest kellad maha Need on antikristuse teod. Selle eest ootab põrgu ja hirmsad 
piinad . .. Selle eest tuleb sul lunastaja enda palge ees vastust anda.» 

Kossov lõi risti ette. Hmelnitski sirutas õlgu, toetus vastu kõrge nahktugitooli korju ja 
puhkes naerma. 


«Ära hirmuta, pan isa!" Ütlesin juba Zossimale, et võtan selle patu enda peale. Oma 
sõnast ma ei tagane.» Silus vurre ja küsis äkitselt: «Miks sa Varssavi jesuiiti-dega 
kirjavahetuses oled?» 

«Karda jumalat!» vehkis Kossov kätega. 

«Ka sina peaksid teda kartma, kui sa, nagu ise räägid, tema esimene sulane meie maal 
oled. Kirjad, mis sa oma käega kirjutanud oled, on minu käes... Annan sulle nõu: jäta 
lootused jesuiitide peale, kui tahad elu lõpuni metropoliidi aujärjele jääda.» 

«Sina mind sinna pannud ei ole!» tõstis Kossov kisa. 

Trizna kattis näo kätega, näidates, et ta ei suuda säärast teotust näha. 

Hmelnitski mõõtis teda põlgliku pilguga. 

«Ära varja oma silmi, pan arhimandriit.» Kossovile ütles: «Sul on õigus, mina sind 
metropoliidi aujärjele pole pannud, kuid sealt tõugata ma sind võin, pan isa, usu mind.» 

Viivuks jäi Kossov suurest vihast koguni keeletuks. Trizna kargas püsti. 

Unustades oma apostlikud manitsused, karjus Kossov sülge pritsides: 

«Oled enda Moskva bojaaridele maha müünud, andsid ära kuningas Jan-Kazimierzi, 
sõlmisid liidu Türgi 

sultaniga, käisid Krimmis Tatari khaani kummardamas, jagasid sängi katoliku naisega 
ja lasksid end temaga õigeusu kirikus laulatada! ...» 

Ta vaatas hullunud silmadega Hmelnitskile otsa ja vingus, nagu oleks keegi teda 
kõrvetanud: 

«Kes sa oled? Antikristus! Äraandja! Holopp! Põrgutuli ootab sind! Hirmsad piinad 
ja igavene häbi. . .» 

Kossov valas oma viha välja, jäi vait ja langes jõuetult tugitooli. Tundes Hmelnitski 
iseloomu, lõi ta kohkuma. Jäi ootama, millal Hmelnitski mõõga haarab. Nägi siiski oma 
nõrkade silmadega, et mõõka hetmanil kaasas ei olnud. 

Kuid Hmelnitski ei liigatanudki. Istus edasi tugitoolis, nagu ei oleks metropoliit 
temale neid haavavaid sõnu näkku loopinud ega teda nüüdsama teotanud ... Imestas 
iseennast. Ta teadis: oleks see aasta või kaks tagasi sündinud, oleks ta sellel vanamehel 
habemest kinni haaranud, ta oma jalge ette virutanud ja sundinud teda põlvili maas 
andeks paluma. Ent nüüd olid teised ajad. Nüüd tundis ta rahu, millest varem puudus tuli. 
Temas oli enesekindlust, mida ta oli oodanud Jung igatsenud. Teotussõnad metropoliidi 
suust ei puudutanud teda, ei läinud südamesse. Ta sai sel minutil aru: pärast nääripäeva 
Perejaslavis on teda täitnud rahu, enesekindlus ja tasakaal. 

Arhimandriit Trizna käed värisesid. Oma südames põhjas ta kõige halvemate 
sõnadega metropoliiti ta ülekeeva viha ja ettevaatamatuse pärast. Kuid Trizna, seda 
rohkem veel Kossov olid üsna imestanud, kui kuulsid Hmelnitski vaikseid, rahulikke 
sõnu, milles kõlasid pilge ning põlgus: 

«Tuletan teile meelde tarku sõnu, pühad isad: haavamisel ei ole jõudu, kui seda 
põlastatakse, ja annab usku endasse, kui selle pärast vihastatakAse.» 

Ta mõõtis Kossovit ja Triznat jaheda pilguga ning ütles selgelt: 

«Ma põlgan teid, panid šlahtitšid. Põlgan teid.» Hmelnitski tõusis püsti, astus sammu 
Kossovi tooli poole. Metropoliit tõstis käed nagu kaitseks ette. 

«Ära karda,» hakkas Hmelnitski naerma, «ma ei hakka oma käsi määrima. Sa ütlesid, 
et ma olen enda 

maha müünud? Ei ole! Meie vägev ning mehine rahvas on vene vennaga ühinenud, et 
igavesti temaga kokku jääda. Ma tean, see ei meeldi sulle, on sulle vastukarva. Ega sa 
asjata püüdnud vande andmisest Moskvale mööda hiilida. Tukud ja näed unes uniooni. 
Kuid seda ei sünni. Ei sünni! Aga et sa kuningat ja sultanit mulle nina peale viskad, siis 
kuule: meie maa õnne nimel, tema priiuse nimel olen valmis, kui vaja, kas või vana- 
kuradi endaga ühest karikast jooma. .. Arvasin, etsinus on kas või näpuotsatäiski usku 
jumalasse. Kuid sul pole seda kopika eestki! Sa, Kossov, ei ole mitte pan isa, vaid pan 
šlahtitš ning usutaganeja. Oled samast taignast, mis Jeremias Wišniowiecki. Paistab, 
nagu paluksime sinuga ühte jumalat, kuid inimestele palume temalt kumbki iseasja. 
Sina palud neile iket kaela, mina aga priiust! Meie teed lähevad lahku.» 

Hmelnitski jäi vait. Pikka kasvu ja laiade õlgadega, seisis ta Kossovi kohal, vaatas 
teda ülalt alla ja just nagu kaalus, mis teha, kuid juba siis kiusatusest jagu saades ütles 
veidi aega hiljem: 

«Minu käsk sulle on — jäta mehkeldamine poolakate ja jesuiitidega. Kõrvetad näpud 
ära. Oma piiskoppidel ja kloostriülematel päid ära segi aja. Sõjaväe ja venelaste vastu 
võrku ära punu. Kui teisiti talitad, süüdista iseennast ja oma valgetes sutaanides 
nõuandjaid. Ja nüüd head aega.» 

Hmelnitski keeras ümber ja sammus tõttamatult ukse poole, täristades hõbekannuseid 
ja sõtkudes punasest safiannahast saabaste rautatud kontsadega kallihinnalist pärsia vaipa. 

Tagasi vaatamata tõmbas ukse paukudes kinni. Veneetsia klaasist aknaruudud 
metropoliidi tubades klirisesid kaeblikult. 

«Antikristus! Ehtne antikristus! Jumal, läkita talle roojane surm, põrgupiinad tervele 
ta suguvõsale, lühenda ta elu!» 

Kossov ütles kõik välja ühe valuga, tõstes käed palves taevassinise lae poole, kus 
kuldkettide otsas rippus klaasist kroonlühter. 

«Aamen!» kähistas Trizna, lüües risti ette. 

.. . Hmelnitski istus sirgelt sadulas. Küliskäija tõstis jalgu kõrgele, raiudes kapjadega 
vastu tallatud maanteed. Hetmanist veidi tagapool ratsutasid kasakad. Inimesed 
seisatasid, vaatasid ja tundsid hetmani ära. Ta ei kiirustanud. Õhk metropoliidi majas oli 
täis olnud kuivanud rohtude ja viiruki lõhna ja nüüd oli tahtmine sügavalt sisse hingata 
alamjooksu stepihõngu, et tuul-duks välja pappide hais, et ei jääks külge mustakuue- 
meeste lõhnagi.. . 

Ta ei sõitnud magistraadi majja, kus polkovnikud Janenko ja Mužilovski teda lõunale 
ootasid, vaid keeras alla Podolile. 

Sofia väravas seisis rohkesti hallides svitkades külarahvast. Hmelnitskit nähes ja teda 
ära tundes kahma-sid pospoliidid mütsid peast. Ta paljastas samuti pea, kummardas neile. 
Kireva jopiga naine lõi käsi kokku ja hüüdis õnnelikult: 

«Issand, hetman kummardab meile ... » 

Mehed puhkesid naerma. 

«Lähete metropoliidi juurde külla?» küsis Hmelnitski neilt, veidi hobust pidurdades. 

Kulunud mütsi vastu rinda surudes vastas madalat kasvu mees: 

«Räägitakse, et püha isa ise pidavat õhtujumalatee-.nistust...» 

Piskupealt oleks üle huulte libisenud: 

«Minge parem kõrtsi. Mis te luiskajast kuulate . .. » 


Andis hobusele kannuseid ja ajas ta galoppi-jooksma,. et kiusatusest kaugemale 
saada. 

Podolilt tõi tuul ninna kalalõhna, kõrvu mühava inim-mere kisa ja kära, kaubitsejate 
hõikeid, raua kolinat — otse tee ääres lõid vööni paljad sepad puudaste vasaratega 
alasitele, nagu mängiksid Aid kepimängu. Ääsidelt hoovas kuumust. Peade kohal 
lendasid sädemed. 

Hmelnitski laskis ratsmed lõdvale ja sõitis koos saatjaskonnaga mööda kallast edasi. 
Rahvas astus kõrvale, andis kiirustamata teed. Jessauul Lutšenkol tuli ühtevalu hüüda: 

«Eest ära!» 

Hmelnitski vaatas terase pilguga rahvahulka, kitsi ja hobuseid, lambakarju tarade 
vahel, poodide ridu, 

näitsikuid ja naisi nende juures, Idamaa kaupmeeste lumivalgeid turbaneid ja 
kirevaid halatte, rahva hui-" gas sagivaid vilkaid mustlasi ja kaugemal, käratseva ja 
lainetava inimmere taga Dnepri sinistel vetevoogudel pikki paate ning lotje. 

Punase näoga poisikolask, kandekast üle õla, karjus nagu oleks talle kõri kallale 
kiputud: 

«Pannkoogid küüslauguga! Sööge, kallid inimesed, laske hea maitsta! Krossi eest 
üks, kolm krossi paar!» 

Taat, must voonanahkne müts ühe kõrva peal viltu, viibutas talle rusikat: 

«Ma sulle näitan — kolm krossi paar! Nina peas sügeleb või!» 

Väljaõmmeldud pihikus naine korrutas ühetooniliselt nagu palvetades: 

«Kirsipirukad, kirsipirukad, liiatigi hapukoores ... Ostke, kallid inimesed, ostke, 
auväärt inimesed ... » 

Naise monotoonset häält kattes kuuldus bassihäälne hüüd: 

«Õpetan, kuidas musketist esimese pauguga otse jesuiidi räpasesse südamesse saab 
trehvata!» 

Tahvli ees, kuhu oli maalitud palja pealaega jesuiidi-munk, seisis rässakas mees, 
musket peos, ja tema ümber tunglesid kasakad ning linnarahvas. 

«Ristid pühalt maalt! Kui kaela paned, kaovad kõik tõved ja hädad nagu kuri 
unenägu!» tõotas viletsa skuufiaga munk, vehkides pea kohal ristide kimbuga. 

«Lõhnaõlid, millega koguni Svea kuninganna end võiab! Võtke, piigad, annan 
odavalt!» kutsus piigasid lameda rõugearmilise näoga kaupmees, pikkade hõlmadega 
kuub seljas. 

Hobused hirnusid. Härjad ammusid. Vankrite juures haukusid rataste külge seotud 
koerad. Nööriga kinni tõmmatud kottide raskuse all maani paindudes sammusid ägisedes 
kandjad, tehes endale rahva hulgas sõimu ja sajatustega teed. 

Pikkvankrite seas särasid päikese käes uhiuued punaseks ja siniseks värvitud panide 
tõllad ja reisi-vankrid, mis olid kõrgete ratastega. Karusnahast käänistega pealiskuubedes 
paniemandad hoidsid ülal alt 

siidiga ääristatud seelikuid ja kõpsutasid vilkalt saabastega. 

Hmelnitski ohkas ja ratsutas sellest põrgust välja. Ta pilk kiindus sinavasse 
kaugusesse, kus helehaljas stepp taevaga kokku sulas. Kuskil seal läänes käivad praegu 
lahingud, kasakad võtavad tormijooksuga ära kindlusi, mürisevad suurtükid, langevad 
müüridelt alla kuuma tõrvaga ülevalatud sõjamehed .. . Kuskil seal vehib oma 


hetmanikepiga Zolotarenko... Ja alles nädal aega tagasi kihutas ka ta ise Umani all tulise 
ratsu seljas vojevood Šeremetjevi kõrval, kummardus Stanislaw Potocki telgis peaaegu 
surnuks piinatud Halaida ja Laznevi kohale. Kuid elu läks oma rada, inimesed ajasid oma 
asju, muretsesid oma muresid, ja ehkki selles oli midagi, mis talle ei olnud päris selge ja 
mis tekitas koguni nagu pahameelt, kerkis samal ajal ka rõõmutunne: «Millal enne nõnda 
elada sai? Seal ta on, see enesekindlus, usk oma jõusse, usk endasse, usk kodumaa 
priiusesse! Nüüd tunnevad seda kõik — lihtrahvas, kasakad, õigeusklik šlahta .. . Selle 
kõik andis Perejaslav! Aga metropoliit Silvester Kossovile ja kõigile temasugustele ei ole 
see meeltmööda.» 

Ta keeras hobuse ümber, valmis tagasi sõitma, kuid jäi seisatama, nähes madala tare 
kohal, millel oli kaks tuhmi maarjaklaasist akent, silti pealkirjaga: «Rändaja! Astu sisse ja 
puista mured oma südamelt.» Ning pisut allpool oli sama käega ladina keeles maalitud: 
«Hic habitat felicitas.»' Hmelnitski muigas. Pikalt mõtlemata ronis ta hobuse seljast 
maha, heitis ohjad kasakale ja ütles Lutšenkole: 

«Noh, jessauul, kargame sisse ja kaeme, kus õnn elab ...» 

Viivuks mõtles ta: kui lihtne age küll on! Kui palju inimesi piinlevad, kannatavad ja 
surevad, ilma et õnne näeksid! Aga näe, ta elab siin Podolis, nende külje all! 

Ta painutas pea alla ja surus suure vaevaga oma laiad õlad läbi kitsukese ukse. 
Tõukas seda jalaga. Kõrts oli suitsu täis. Nurgas laval istusid pillimehed. Viiul, tamburiin 
ja simmel. Leti taga ladus perenaine 

1 Siin elab õnn. (Ladina k.) 

610 

kandelauale topse, pudeleid, karahvine. Lõhnas praetud vorsti ja küüslaugu järgi, 
mõdu lõhn kõditas nina. 

Hetman istus Lutšenkoga lauda. Pani mütsi enda kõrvale pingile. «Ilma mütsita ei 
tunta nii kergesti ära,» ütles ta endamisi. Nendele ei pööratud tõepoolest tähelepanu. 
Näitsik, kaelas mitu rida pärleid ja münte ning seljas väljaõmmeldud hame, mis oli 
seelikusse topitud, tuli kingadega kõpsides laua juurde, kummardas ja küsis, mis panid 
soovivad. Saanud vastuse, ei viivitanud ta Hmelnitskile ja jessauulile mõdunõu ja kahte 
topsi lauale toomast. 

Lutšenko vahtis ringi. Kõrtsis olid mõned kasakad, need jprutasid valesti laulda. 
Veidi eemal istus seina ääres kaks turbanitega etiooplast, edasi oli kümmekond 
külameest, pillimeeste kõrval aga istusid kaks munka, kes endale vastu rinda tagudes 
teineteisele midagi rääkisid. Säärane seltskond Lutšenkole just väga ei meeldinud. Teine 
asi, kui ta üksi oleks, nüüd aga... 

Hmelnitski rüüpis mõdu. Päästis kuntuši ja särgi eest lahti. Toetas küünarnuki lauale 
ja jäi jutukõminat kuulatama. Tahtmata mõtles ta: siia astus sisse mees, kellest võib kohe 
öelda, et pole just lihtrahva hulgast, vaid rohkem pani moodi, kuid keegi ei tee temast 
väljagi. Kummatigi Hmelnitski eksis. 

Laua juurde astus vanamees. Hallid vurrud katsid ta suud ning lõuga. Seljas oli tal 
roheline luitunud kuntušš, punase vöö küljes rippus aga ilustustega tupes kõver tatari 
mõõk. 

Hmelnitski tegi pingil ruumi. Ütles lahkelt: «Istu, kasakas!» 

Vanamees võttis meeleldi istet. Müksas Hmelnitskit küünarnukiga. Välgutas kortsus 
kulmude alt silmi ja imestas: 


«Tundsid ära kasaka, pan hetman!» Lutšenko kõõritas vanamehe poole. Hmelnitski 
küsis vaikselt: «Kes sulle ütles, et.ma hetman olen?» Vanamees hakkas paigal nihelema, 
vehkis kätega, sai pahaseks: 

«Ons mu mälu siis tuhmiks läinud? Sina oled minu unustanud, ja kus sa suudadki 
meid kõiki meeles 

pidada, meid on sul palju ... Kuid et mina sind ära ei oleks tundnud? Ära seda mitte 
mõtlegi! » 

«Ära lärma nii, taat,» palus Hmelnitski. «Muidu veel...» 

Vanamees taipas. Pilgutas kavalalt silma. 

«Ei taha, et inimesed sind ära tunneksid .. . Olgu pealegi!» 

«Veel mõdu, näitsik!» hüüdis Lutšenko, aimates hetmani soovi. 

Hmelnitski valas lauale pandud nõust mõdu kruusi, lükkas taadi ette .. . See võttis 
kruusi sitkete sõrmede vAele ja vaatas rahul olles hetmanile otsa. 

«Nägin sind Piljava all...» 

«See oh ammu ...» 

«Muidugi mitte kuu aega tagasi. Sain juba siis kuuskümmend aastat täis.» 

«Palju sul praegu aastaid on?» 

«Ei mina neid lugenud ole. Küll mu vanamoor loeb, see tema mure.» 

«Noh kas võtame?» tegi Hmelnitski ettepaneku. 

«Võtame, oli vanaätt nõus. 

«Sinu terviseks! Jääme!» 

«Jääme!» vastas Hmelnitski. 

Ja mälestusse kerkis näärikuupäev, rahvast täis plats ja otse südamest tulev mürisev 
hüüe: «Jääme!» 

«Olin ka Perejaslavis,» rääkis vanamees. «Sina mind ei näinud, kuid mina sind küll. 
Sa oled justkui pisut kolmenes läinud, aga eks ta ole parem — meile meie aastates on 
rasv ainult koormaks.» 

Issand, see on ju seesama taat! Tuli meelde. Tema see ju ongi, kes vaatas otse silma, 
kuulatas iga sõna. Seisis punase lava ees, toetus kepile. Ja rõõmustades kõneles 
Hmelnitski sellest vanamehele. 

«Õi, aja näen, sul on hea mälu!» 

Taat otse hüppas pingil. 

Lutšenko nõristas läbi hammaste mõdu, piilus ringi. 

«Kül poolakad said tookord Ikval meie käest nahutada! Kadunud Krivonoss andis 
neile alles hagu! Ja sinagi lihutasid siis toredasti hobuse seljas! Otsekui tuul! Kus sa 
sellega!» 

«See oli ammu.» 

«Muidugi. Aga meie, pan hetman, kahtlesime siis 

sinus. Kelle poole kaldud? Kas kuninga või kogunisti musulmaanide sultani poole... 
Ilmaaegu kahtlesime. Sa täitsid meie lootused. Seepärast armastamegi sind, ehkki sul on 
kõva käsi ja annad panidele järele .. . Annad järele jah! Sa ära vastu sõitle, ära õiguse üle 


vihasta. Tõde on valus kuulda, kuid kelle käest sa seda ikka kuuled kui mitte minult? 
Keegi teine sulle ei ütle,» ütles vanamees enesekindlalt. 

«Mis su nimi on, kasakas?» 

«Ära tee teist juttu. Tõe eest pakku ei pääse, hetman. Jõuab sulle ikka järele. Mu nimi 
aga on Onissim Mnogogrešnõi.» 

«Küllap su suguselts on palju pattu teinud,» naljatas Hmelnitski. 

«Pole mina neid pattusid lugenud. Ma ei 'mõtle pühakute juurde registrisse minna ... » 

Taat jäi vait, valas hetmanile ja endale mõdu. Pilgutas Lutšenkole silma. 

«On see kasakas sinu valvaja?...» Lisas kähku: «Valva, valva, pojuke,» valas ka talle 
kruusi mõdu, «valva hästi. Nihukest hetmanit pole meil olnud,» raputas ta nukralt pead, 
«ja vaevalt saabki niipea olema!» 

«Mis hetmanit nüüd minustki ilma niisuguste kasakateta on?» ütles Hmelnitski. 
«Joome sinu terviseks, Onis-sim Mnogogrešnõi.» 

«Mina aga joon sinu terviseks. Jääme!» 

«Jääme!» 

Simmel lõi helisema, viiul kukkus vinguma, tamburiin pistis porisema. Kaks kasakat 
hakkasid kükktantsu vihtuma. 

«Äh,» lõi taat nende poole käega, «kes siis nõnda tantsib!» Kallutas end Hmelnitski 
õla poole, ütles: «Mõtlesin tulla sinu poole Tšigirinisse. Kaebama meie pani, sinu 
polkovniku Silujan Mužilovski peale. On hakanud niisugust sintsi nõudma, et pole teine 
varsti teragi teistsugusem kui Kissel või kogunisti Potocki.» 

Hmelnitski kulm tõmbles. Haaras sõrmedega tugevasti laua äärest kinni. 

«Rahvas oigab, räägib halba ... Vaata et läheb veelgi 


Paljupatune, pimepatune. Tõlkija. 

hullemaks! Tal on valitseja Skorupa — püstisaatan hullem kui poolakas. Ütle nüüd 
ometi — ühes kirikus käime jumalat palumas, aga papp ja too valitseja on ühed krantsid 
mõlemad ... Kirjutatud on, karjane tunneb oma lamba ära ... » 

Mnogogrešnõi märkas, et Hmelnitski muutus nukraks, ja puudutas teda sõrmega 
küünarnukist. 

«Ära südamesse võta, polkovnikule anna aga käsk, et ta nõnda ei talitaks. Ega 
inimesed asjata räägi: «Kummarda pani, kuid ta kannupoiste eest hoia ennast... » Ju vist 
mitte ainult tema, vaid ka teised vanemkonnast tõttavad oma taskuid kulda täis toppima.» 

«Heroodesed!» ümahtas Hmelnitski. «Mine nüüd koju, taat. Looda minu peale. Ütle 
inimestele: saame jagu poola panidest, tatarlasi Perekopi tagant välja ei lase — ja meie 
elu muutub teiseks.» 

«Seda muidugi,» rõõmustas Mnogogrešnõi, «juba nüüdki on teine lugu. Vähemalt 
magamegi külades rahulikult, ei karda poolakaid ega tatarlasi. Esimest suve tunneme 
seda. Ja millest see kõik tuleb? Moskva seisab rinnaga meie eest.» 

«Kas rahvas teab seda?» küsis HmelnitskS rõõmsalt. 

«Muidugi. Sellest ta oma hädas tröösti leiabki...» 

«Mul on aeg minna, kasakas,» ütles hetmän ja pistis käe taskusse, kuid Mnogogrešnõi 
hakkas tal mõlema pihuga küünarnukist kinni. 

«Ei, ei, ära selle peale mitte mõtlegi! Jään elulõpuni pahaseks! Mulle on su sõnu ja 
kätt vaja, mitte aga kulda .. . Tont sellega! Meiesugusele kasakale ta head ei too.» 


«Olgu sinu tahtmine,» oli Hmelnttski päri, «kui aga jalad su Tšigirinisse toovad, ole 
mu kallis külaline.» 

«Saame võib-olla alles teises ilmas kokku,» vastas taat nukralt. «Kõtt, Vikatimees! 
Seal, kus meie oleme, surma ei ole, kus aga surm on, seal pole meid!» 

. .. Onissim Mnogogrešnõi seisis veel tükk aega kõrtsi ees sildi «Siin elab õnn» all ja 
vaatas Hmelnitskile järele, kui see sadulas õõtsudes mäkke ratsutas. 

Tagasi kõrtsi minnes puhkes Mnogogrešnõi naerma ja hüüdis lõbusalt: 

«Hei, kasakad-hulkurid! Kas te teate ka, kellega ma selle laua taga mõdu jõin? 
Hetman Hmeli endaga!» 

«Ma mõtlesin seda kohe!» patsas kasakas tantsu katki jättes endale vastu otsaesist. 
«Hmel ise! Ah sind, vanakrõnks, miks sa ei ütelnud? Mulle oli teda kangesti vaja!» 

«Teda on meile kõigile vaja,» lohutas Mnogogrešnõi endaga rahul olles kasakat ja 
palus kõrtsinaist: «Vala õige mulle üks kärakas, noorik» ... 


5 


Onissim Mnogogrešnõi seisis Hmelnitskil meeles. Kui hetman, Mužilovski ja Pavlo 
Janenko lõunalauda istusid, ei mõistnud keegi, miks Hmelnitski nii tusane ning sõnaaher 
on. 

Mužilovski arvas, et hetman läks nähtavasti Kosso-viga kõvasti tülli. 

Aga Hmelnitski vaatas teda kurja pilguga. Urgitses kahvliga praetud kala kallal ja 
pomises omaette. 

«Tahavad poola šlahta üle trumbata! Ei jõua ringigi vaadata, kui oma lihtrahvas 
pistab neile punase kuke räästasse. Säärane riid on just vaenlastele meele järele. Need ei 
oota ju muud, kui et me omavahel riidu läheks.» 

Kui Silujan Mužilovski tegi juttu Transilvaania saadikust Bahtšisarais Ferenc 
Redeyst, viskas Hmelnitski kahvli põrandale ja põrutas rusikaga vastu lauda, nii et 
kristallpokaalid hüppasid. 

Janenko ja Mužilovski kahvatasid. Mis kärbes het-manit hammustanud on?... 

«Hullemad kui panid Koniecpolskid. . . Kuradid! Mis sa jõllitad mulle otsa, Silujan? 
Miks sa oma rahvast maksudega rõhud? Sul on seal Skorupa, igavene märatseja ja 
timukas. Miks sa säärast krantsi pead? Rahvas ägab!» 

Mužilovski lõi silmad maha, ütles rahulikult: 

«Ma arvan, et meil on praegu suuremaidki muresid kui lihtrahvaga jännata. Svea 
kuninga salakavalad plaanid väärivad meie tähelepanu rohkem.» 

«Ilma selle lihtrahvata võid sa ainult Svea kuninga tagumikku lakkuda! Mis me oleme 
ilma lihtrahvata? Kes on meie maad kaitsnud? Kes pani maailma kõige parema armee — 
Poola armee — põlvili? Sa tahad öelda, et zaporoožlased? Tean juba. Aga kui palju neid. 
oli? Viis tuhat, aga praegu on meie kasakaväes üle saja tuhande mehe. Lihtrahvas! 
Lihtrahvas! Kuhu sa kõlbad ilma temata!» 

Mužilovski surus pahaselt huuled kokku, varjas silmad prilliklaaside taha, mis ta oma 
kongis ninale pani. Janenko vaikis. 


Lõunasöök läks lörri. Mindi laiali oma tubadesse. Videvikus jõudis kohale Lavrin 
Kapusta. Ta ilmus alati ootamatult, salapäraste sõnumite ja salapärase näoga. 

Pavlo Janenko ei sallinud Tšigirini atamani. Ta uskus neid, kes sosistasid, et Kapusta 
teadvat igaühe kohta vanemkonnast midagi halba, sosistavat seda hetmanile kõrva, ise 
aga astuvat siis kõrvale, hõõruvat ainult käsi ja pööravat oma läbitungivad silmad nurga 
poole, nagu ei läheks see temale korda. 

Ega Mužilovskigi Kapustat sallinud, kuid välja paista seda ei lasknud. Vastupidi, ta 
surus iseäranis ägedalt Kapusta kätt, kaisutas teda, kui nad' polnud kaua teineteist näinud, 
ja pidas temaga nõu. 

Seekord ilmus Lavrin Kapusta Pavlo Janenko silme ette, nagu oleks ta maa alt välja 
kerkinud. 

«Miks nii halvas tujus, polkovnik?» küsis ta Janenko ette tugitooli istudes. «Ega 
Zdanovitš Kiievisse jää, Kiievi pernatši hetman sult ära ei võta.» 

Janenkol pidid silmad pealuust välja tungima. Saatan! Kuidas ta, neetud, võis aimata 
mõtet, mis talle hingerahu ei andnud? On ehk tõepoolest nõid? Ta mõõtis Kapusta 
kõhetuvõitu kogu pahase pilguga. Ataman muigas. Ta ülahuul tõmbles veidi, põsenukid 
liigatasid ihunaha all. Ta näis naeru tagasi hoidvat. 

Janenko tahtis teenrit hõigata. Kuid Kapusta peatas teda käeliigutusega. 

«Ma ei ole näljane. Kus hetman on?» 

«Anna talle rahu,» nähvas Janenko. «Just nüüdsama 

vihastas Mužilovski peale, võib-olla pole vihahoog veel praegugi üle läinud.» 

«Mina annan talle rahu, kui ainult teie annaksite,» lausus Kapusta salapäraselt. «Vii 
mind tema juurde.» 

«Ehk magab juba?» 

«Eks me kae.» 

Hmelnitski ei maganud. Istus käsipõsakil lahtise akna all. Vaatas aeda, kus puud 
sahisesid, ja tõmbas piipu. Kuulis selja taga samme. Tundis ära Lavrin Kapusta kerge 
kõnnaku. Küsis pead pööramata: 

«See oled sina, Lavrin?» 

«Mina, sina kõrgeausus,» kostis Kapusta kõlavalt. Janenko lahkus toast. 

Hmelnitski pööras ümber, sirutas Kapustale käe. «Võta istet. Millega sa mind 
rõõmustad? Kas tood head või kurja?» 

«Ühte ilma teiseta ei ole,» põikles Kapusta. «Luiskad! On küll! Ainult sinul ei ole see 
nõnda.» Kapusta lahutas käsi, siiski küsis: 

«Kellel see siis ainult head või ainult halba on, julgen küsida, pan hetman?» «Ivan 
Võgovskil.» 

«Oh, see on võimalik!» oli Kapusta nõus. 

«Noh, kostita siis mind. Ega sa ometi selleks, et mind näha, ööd kui päevad hobuseid 
kihutanud? Kostita!» 

«Istanbulis on lood halvad. Kõigest on näha, et uueks vesiiriks saab Mehmed-Köprili, 
sest ta sai juba , vürst Raköczylt suure bakšiši. Paavsti legaat käis Istanbulis: lubanud, et 
Veneetsia annab järele, kui sultan käsib Krimmi khaani, et see hordi poolakatele appi 
saadaks. Võib-olla astub hord sügisel, kõige hiljem talvel välja ...» 

«Seda ei juhtu,» ütles Hmelnitski tigedalt, vaadates Kapustale teraselt silma. «Seda ei 
tohi sündida! Kas kuuled?» 


«Kuulen, pan hetman!» 

«Jäta ometi kord see panitamine! Kole ruttu on kõik Panideks saanud . .. Aga kui hord 
välja astub, kas sa tead, mis siis tuleb?» 

Kapusta noogutas pead. 

«See'p see on! Uue vesiiriga tuleb sõbralikud sidemed luua, nagu kombeks on. Doni 
kasakad hakkavad varsti Aasovi all tegutsema. Tsaar läkitas selle kohta neile juba kirja. 
Ka meil tuleb paadid Kazi-Kermeni alla saata. Mis see Lõsko seal Setšis teeb? Varastab! 
Lakub viina! Kuid tuleb niisugune nägu teha: et mis nüüd meie, ei meie tea ega ole 
kuulnud säärasest häbematusest. Las hirmutavad esiotsa veidi türklasi, hiljem võime ka 
ise kaasa lüüa ... Ka mõnel meie omadest tutist kinni võtta... See on esiteks ... » 

«Aga...» 

«Mis «aga»? Ära tõtta. Teiseks, sul, Lavrin, tuleb endal sultani juurde sõita. Sõitma 
pead viivitamata! Raha võta, noh, sa tead ise ... » 

«Ja kolmandaks?» 

«Kolmandaks, nüüd kostitan juba mina sind. Radziwill saatis kirja, säh loe.» 

Ta võttis laekast pärgamendirulli ja ulatas selle Kapustale. See luges selle kähku läbi. 
Andis Hmelnttskile tagasi. 

«Kui rumalalt!» 

«Ei kiida ka mina Litvani Januszi aru. Kuid ega rootslased niisama heast peast ringi 
piilu. Astuvad täna-homme sõtta Rzecz Pospolita vastu.» 

«Meile mokka mööda,» vastas Kapusta. 

«Kannata. Mokka mööda!» segas Hmelnitski talle kurjalt vahele. «Teadagi, et mokka 
mööda, mitte mokast mööda! Kuid neil on kaugeleminev eesmärk: tahavad meie maa 
kaudu Moskvasse tungida, meile prügi silma puistata ja ühekorraga nii meid kui Moskvat 
enda alla heita! Tuleb kõik täpselt välja uurida. Mul oleks vaja üht inimest Stokholmi. 
Tarka, julget, vaprat. Kes see võiks olla?» 

«Maljuga teatas, et Osman-paša on Stokholmi sõitnud, käinud Grodnos kuningas Jan- 
Kazimierzi juures, Stokholmist tuleb Tšigirinisse.» 

«See on tähtis sõnum. Kirjuta sellest otsekohe minu nimel Moskvasse bojaar Ordõn- 
Naštšokinile. Maljugal tuleks aga Stokholmi minna ... » 

«Kardetav! Pärast Gunzeli surma ma ei vastuta, et teda ei jälgita. Seegi on hea, kui 
Leedust eluga pääseb.» 

618 

«Keda siis saata?» 

«Anna aega, hetman.» 

«Aega ei ole. Mina ei saa seda anda, Lavrin, saa aru. Aeg kihutab meid tagant. Kui 
täna ei jõua, on homme hilja. Niipea kui Valgevenes lõpetame ja tsaari sõjavägi 
Smolenski ära võtab, tuleb ta meile Bresti alla vastu. Peame enne rootslasi Varssavi 
jõudma.» 

Hmelnitski kummardas tugitoolis ettepoole ja kõneles tuliselt, otse Lavrin Kapustale 
näkku: 

«Tiibu, tiibu on vaja, linnaataman! Tiibu!» 

Kapusta kõheles, otsis, millest alustada. Hmelnitski tundis/4 et ta kõhkleb, ja käskis 
kumeda häälega: 

«Kostita edasi!» 


«Subbotovos ei ole sul kõik korras. Thomas Kekero-lisest lehkab jesuiitide järgi.» 
«Kust sa seda võtad?» 

«Eks kuula. Üks mu kasakas tuli sealt ja pajatas. Vanamoor Kovalihha võttis külas 
posimisega ristluu-valusid ära ...» 

«Tean, tean!» koputas Hmelnitski kärsitult jalaga. «Lähed vanaks kätte, Lavrin, oled 
hakanud posijatega jändama ...» 

«Inimesed rääkisid kõrtsis, et Kovalihha olevat nõid ...» 

«Teda kutsuti niikuinii juba nõiaks,» puhkes Hmel-nitski naerma. «Mis siis sellest?» 

«Aga see Thomas kutsus rahva kokku ja teatas: «Kui Kovalihha vette visata ja ta 
välja ujub, siis ta on nõid, kuri vaim päästab teda. Kui ta aga ära upub ja vesi ta vastu 
võtab, siis ta on puhas, ja ta võetakse taevariiki . . .» » 

Ja siis?» 

«Leidus lolle, kes Kovalihha vette heitsid. Ta hakkas välja ujuma, kuid Kekerolis 
pistis karjuma: «Ta on nõid, ta on nõid! Nüüd näete, miks lehmad taudis olid ja kirsipuud 
vilja ei kandnud. Kõiges on süüdi tema! ... » Noh, eks siis rumalad aidanud Kovalihhal 
vee alla minna ja enam mitte vee peale tõusta ... » 

«Ah seda kurjategijat! .. . Jesuiitide mürkmadu! .. .» 

«Tõepoolest mürkmadu! Ent kõige hullem oli see, et koos Thomasega karjus ka 
Juras: «Ta on nõid, ta on 

nõid! ... Uputage ta, inimesed!» Eks siis võetud hetmani poega kuulda...» 

«Ta on ometi õigeusklik, see Thomas,» lausus Hmel-nitski mõtlikult. 

«Oma eesmärgi kättesaamiseks teevad jesuiidid endale kas või sarved pähe. Sa tead 
seda hästi.» 

«Sul on õigus, Lavrin.» 

«Tuleks seda Kekerolist lähemalt uurida.» 

«Võta ta,» lõi Hmelnitski käega, «võta ja kuula üle. 

Kuula üle hästi.» 

«Nagu kord ja kohus,» lubas Kapusta. 

«Kutsu Mužilovski ja Janenko, peame nõu Istanbuli asjades.» 

-.. Koidikul aga, juba unne suikudes, võttis Hmel-nitski nõuks aega viitmata 
Subbotovosse sõita, kus Hanna teda ootab. Juras... see ei oota. Kuid lee mõte ei pannud 
teda imestama, tekitas ainult tuska. 

Päev oli juba suures kõrges. Hetman, vali ning järelemõtlik, korraldas asju. Kirjutas 
universaalidele alla, luges töökodade kirju. Kõneles kaupmeestega. 

Astus sisse Lutšenko ja teatas: 

«Papid tulid.» 

«Tulgu siia.» 

Tõusis ja tervitas neid. Painutas alandlikult pea. Nägi, et kõige ees sammus 
arhimandriit Jossif Trizna, tema järel Vennaste kloostri ülem Joann ja veel mõned 
kõrgete peakatetega mustakuuemehed. Hoidsid peos riste. Vaatasid hirmuga tema poole. 
Hetman neelas sapise muige alla. Astus Trizna ette õnnistust vastu võtma. Suudles ta kätt. 
Paistis, nagu poleks see tema olnud, kes eile metropoliidi majas häält tõstis. Palus istuda. 
Ise ei istunud, ootas, kuni papid olid puhkides tugitoolidesse aset võtnud. Alles siis, kui 
kõik juba istusid, istus ka ise. Alustas juttu: 


«Jumal on heaks arvanud lasta meid suurt tegu korda saata, et meie maa ladinlaste 
ikke alt vabastada. Kogu meie maa on valmis selles pühas asjas meie kirikut teenima. 
Nagu te näete, pühad isad, pole mul selle heaks kahju oma elu ohverdada. Tean teie 
muresid. Jesuiidid on teile palju kurja teinud, ka uniaadid ei ole 

teid just paitanud. Olen tema kõrgesti pühitsetuga teie muredest rääkinud, ja nüüd... » 
Ta sirutas käe lauale, võttis sealt valmispandud universaali ja ulatas selle jessauul 
Lutšenkole. «Loe ette.» 

Lutšenko keeras pärgamendirulli lahti, köhatas pihku ja hakkas lugema. 

Papid ajasid kaelad õieli, kuulasid teraselt: 

«Tema majesteedi Moskva tsaari hetman Bogdan Hmelnitski koos Zaporožje kasaka 
väega. — Sest et jumal, taeva ning maa looja, aitab mind oma kõigevägevama käega 
meie ema — ida õigeusu kiriku—-vaen-lasi ja tagakiusajaid poolakaid Ukrainast ära 
kihutada, on mul/kindel nõu elujärje parandamiseks ning elustamiseks anda Vennaste 
kloostrile valitsemiseks ja rahulikuks kasutamiseks maad, mis enne dominikaanlaste 
kloostrile kuulusid ja nimelt: küla, mida hüütakse Mostištšeks Irpeni jõe ääres, kõigi talle 
kuuluvate põldude, kruntide, luhtade ning metsadega ja kõigi veskite ning 
sissetulekutega.» 

Lutšenko tõmbas hinge tagasi ja lausus siis kõva häälega: 

«Antud Kiievis. Bogdan Hmelnitski oma käega.» 

Hmelnitski märkas, kuidas Jossif Trizna kloostri-ülem Joanni poole piidles. Minutit 
kaks valitses vaikus. Oli kuulda paksu arhimandriidi nohisemist. Kloostri-ülem hõõrus 
käsi, vaatas teraselt hetmanile otsa. 

Oma punast habet silitades ütles Trizna: 

«Kehv annetus pühale kloostrile, pan hetman. See paneb üpris imestama! Sa peaksid 
teadma, et sinu annetuse iga on üürike, sest need veskid on sõja läbi purustatud, 
lihtrahvas aga kruntidele asunud... Seda enam ...» 

«Seda enam, et tsistertslaste kloostril on paremad maad, kuid tema kõrgestipühitsetu 
ütles, et neid ei tule puudutada,» ütles Hmelnitski sapiselt. «Ja me oleme sellega üpris 
rahul, pühad isad.» 

Trizna vaikis puudutatult. Kloostriülem Joann vangutas pahaselt pead. 

.. Kui kirikuisad olid lahkunud, jäi neist maha terav viirukilõhn ja hauahõng. 
Hmelnitski astus akna alla ja vaatas välja. Papid sammusid aeglaselt. Aknast paistis 

must inimeste rühm tumeroheliste sireli- ja jasmiinipõõsaste vahel. Vahikasakad 
kummardasid pead aupaklikult rinnale. Seisatamata tegi Trizna nende poole hooletult 
ristimärke. Kui papid olid tõlda istunud, lausus Hmelnitski valjusti: 

«Otsekui kaarnad, jumala eest! Raiped, raisakullid, nuusivad ringi... » 

Lutšenko, kes ta selja taga seisis, puhkes naerma. 

«Päris kaarnakari! .. .» 

Hetman pööras näo tema poole. Käratas: 

«Pea suu! Pole sinu asi! Kah mul asjamees väljas ... » 

Lutšenko taganes ukse poole ja katsus, et minema sai. 

Sel suvel tõusid taevaserval üles verevad kurjakuulutavad tulekeeled ja teede kohal 
püsis kibe kärsahais. 

Varem määratud korrast valjult kinni pidades liikusid ööd kui päevad sõjaväed. 
Ratsavägi keerutas tolmu üles. Higist nõretades lükkasid kinkudel ja lohkudes 
suurtükimehed oma suurtükke tagant. Jalad rippu üle vankrikartsaste, sõitis jalavägi. 
Aeg-ajalt tõusis väljade ja lagedate, inimtühjade külade kohal, mis Radziwilli sõjavägi oli 
maha põletanud, selge pilvitu taeva poole laul, kuid enamjaolt liiguti vaikides, oodates 
kannatlikult õhtu jõudmist, millal saab puhata. 

Valgetohulised kased vajusid nukralt fongu ja otsekui janust aetuna otsisid vett maa 
pealt: kõigest oli näha, et taevast ei ole vihma oodata. Kased kummardasid nii jala- kui 
ratsamehele, sahistades enneaegselt koltunud ja teetolmuga kaetud lehti. 

Taevas kõrgel pea kohal aga oli selge ning otsatu, just samasugune nagu Korsuni või 
Tšigirini kohal, ja tundus, nagu ei laiukski ümberringi Valgevenemaa, vaid Poltaavamaa 
Dnepri-äärsed maad ning ääretud väljad. 

Nõnda just paistis see kõik määratud hetmanile Ivan Zolotarenkole, kui ta hobuse 
seljast maha ronides peatus lühikeseks puhkuseks puust kabeli juures. 

Kasakad laotasid kärmelt kase alla vaiba, lõid üles telgi. Jessauul torkas buntšuki 
vartpidi maa sisse. Tuul haaras buntšuki oma kaissu ja lehvitas seda lustiliselt kabeli 
mustunud sindelkatuse kohal. 

Hall ronk, kes katuseharjal konutas, lõi tiivad pahaselt laiali, kraaksatas kõigest kõrist 
ja lendas ära kõrge rohu sisse. 

Üks kasakas laskis talle umbropsu noole tagant järele. See tungis otsapidi maasse ja 
vabises veel tükk aega kuivanud koirohu varte kohal. 

Zolotarenko võttis mütsi peast, kuivatas higist otsa-I esist ja istus tatarlase kombel 
jalad ristis vaibale. Ta oli kokku leppinud, et ootab siin vürst Trubetskoid. Sõjavägi 
liikus vahepeal edasi Šklovka jõe laiadele luhtadele, kus pidi asuma laagrisse. 

Zolotarenko pigistas silmad kinni. Kentsakas oli kuulata üksluist müra ja kära, mis 
voolas vaikimatu hoovusena kuskil kõrval, ilma et näeks kasakate nägusid, sadasid 
vankreid, suurtükke, hobuseid, härgi .. . Juba kaks ööd ei olnud tema ega sõjavägi sõba 
silmale saanud. Oli vaja aega raiskamata veel enne hämarikku Sklovka jõe äärde jõuda, ja 
alles nüüd, kus määratud hetman nägi, et polgud jõuavad sinna varem, rahunes ta. 

Kuuldusid sammud. Zolotarenko avas silmad. Tema ees seisid Guljai-Den, polkovnik 
Gremitš, vooriülem Polubotok, polkovnik Lizogub ja jessauul Goritsvet. Ta näitas käega 
vaibale. 

Nad olid juba istumas, kui kuulsid pasunahüüdu ja kargasid sedamaid jalule. Astudes 
koos Zolotarenkoga telgist välja, nägid kõik, kuidas ida poolt ilmus teele mitu ratsanikku, 
kes kihutasid galopis kabeli poole. 

«Vürst Trubetskoi!» hüüdis Zolotarenko rõõmsalt. «Hobuste selga ja talle vastu!» 

Streletsi- ja kasakavägi ühinesid Ohrimovitši küla juures. 

Õhtul leidis Zolotarenko telgis aset sõjaline nõupidamine, kus otsustati: saadud 
andmeid arvesse võttes mitte lasta Radziwilli sõjaväge Smolenski maanteele, sundida 
talle peale lahing, samal ajal joosta ta selja taga tormi Sklovi kindlusele, et Radziwill ei 
saaks pärast lüüasaamist kindlusemüüride varju pugeda. 

Vürst Trubetskoi tõi rõõmustavaid teateid Polotski langemisest ja streletsiväe 
jõudmisest Düünale. 

Guljai-Den kuulas tähelepanelikult polkovnikute juttu. Sellest päevast peale, kus ta 
koos alamjooksu polguga Veliki Lugist lahkus ja määratud hetmani buntšuki alla asus, on 
ta elus palju muutunud. 

Läbi Ukraina läände liikudes nägid alamjooksu mehed ta külasid ning linnu nagu 
uues ehtes. Inimesed näisid olevat nagu ümber sündinud. Nad tulid neile vastu tervete 
küladena ja saatsid neid tükk maad. Soovisid kasakatele: 

«Te kolkige seal Radziwilli, meie siin aga anname naha peale Potockile ja 
tatarlastele!» 

Küladesse jäid ainult naised, raugad ja lapsed. Kasakatega läksid kaasa isegi 
noorukid, kellel huultel polnud veel udemeidki. .. Silmale valmistasid rõõmu lokkavad 
viljapõllud. Südant täitis lootus — ehk jätab sõda nad sel aastal puutumata .. . 

Pernatš Guljai-Deni peos tegi teda võrdseks polkovnikutega, kes istusid praegu 
kummargil kaardi kohal vürst Trubetskoi ja määratud hetmani Zolotarenko kõrval vaibal. 
«Kuid kas määratud polkovniku pernatš teeb mind kauaks nendega võrdseks?» mõtles 
Guljai-Den tahtmata, ent kui ta sellest mõtles, ei tundnud ta süda enda pärast muret, vaid 
ennemini rõõmu. 

Polubotok ja Lizogub kõõritasid pahase pilguga alamjooksu atamani poole. Milleks 
oli vaja teda siia kutsuda? Oleks aidanud sellestki, et viibis vene vojevoodi vastuvõtmisel. 
Seda kõike on Zolotarenko välja mõtelnud. Ajab kerget kuulsust taga, vennastub 
alamjooksu hulkuritega. Käib nende juures laagris, röögib koos nendega laulda, viskab 
viina ja Guljai-Den on talle justkui vana sõberveli. 

Guljai-Den märkas polkovnikute pahaseid pilke. Praegu see enam tema südant ei 
vaevanud. 

Sõjanõukogu otsustas, et alamjooksu polgul tuleb koos vürst Trubetskoi 
suurtükkidega Šklovi kindlus ümber piirata ja selle peale tormi joosta. Alustada tuleb 
niipea, kui Radziwilli ratsavägi Moskva ja kasakate ühendatud ratsaväega lahingusse 
astub. Doni polgu atamanil Medvedevil tuleb samal ajal läbi vaenlase 

liini tungida ja välja jõuda Šklov-Vilno teele, et Radziwillil taganemisvõimalus ära 
lõigata. 

Üksteise järel lahkusid polkovnikud telgist. Ka Guljai-Den tõusis püsti. 

Trubetskoi ütles süngelt vaikivale väepealikule: «Polkovnik Zykler, sul tuleb astuda 
välja koos ata-an Guljai-Deniga.» 

Zykler, kes oli kogu aeg nurgas trummil istunud ja ühikest murelipuust piipu 
närinud, ajas end raskelt püsti ja pobises pahaselt: «Kuulen, isand vojevood.» 

Ta seisis Guljai-Deni kõrval ja vaatas viltu tema poole. «Määratud ataman Guljai- 
Den,» naeratas Zolotarenko heatahtlikult, «tormijooks Šklovi kindlusele pole naljaasi. 
Elu või surm! Pea meeles! Pead ära võtma!» Guljai-Den noogutas ainult pead. 

Ka see, et ta midagi ei lausunud, ei meeldinud Polobotokile ja Lizogubile. Nad heitsid 
teineteisele pilgu. 

Zykler nohises puudutatult. Kogu sõjavägi ei antud mitte tema, vaid selle tšerkassi 
juhtimise alla, kes on rohkem adratalupoja kui kindrali moodi! Ons tal ka midagi 
seljataga? Tema, Zykler, on aga teeninud nii Poola kuningat kui ka Saksi kuurvürsti ja 


kuus kuud sultani janitšaridele suurtükiasjandust õpetanud... Kes kurat teda käskis 
Schembergi kuulata ja Vene teenistusse astuda! Kaugelt parem oleks olnud Rootsi 
kuningriigi alla minna, kui selleks võimalus oli... 

Ja kui Zykler juba GuljaLDeni kõrval alamjooksu meeste laagri poole ratsutas ja 
nende selja taga mööda teed ta suurtükid kolisesid, mõtles ta ikka veel kaotsi-lastud 
võimalusele astuda Rootsi kuninga teenistusse. Alles siis, kui talle pähe tuli mõte, et seda 
ei ole veel praegugi hilja teha, rahunes ta ja ütles Guljai-Denile vigases vene keeles: 

«Mina ära võtma šturmiga kümme fortifikatsioo-öid ... On möök Poola kuningalt 
Wladyslaw Neljas, täht teemanditega sinise atlassvöö peal Saksi printsilt, tsaar. Aleksei 
Mihhailovitš ise andma mulle mois Moskau juures ...» 

Guljai-Den muigas. Teda polnud autasustanud ei kuningad ega printsid... 

Zykler sai jälle pahaseks. Ta ootas tšerkassi poolt vaimustatud imetlust, kuid see oli 
just nagu suu vett täis võtnud. Zykler ratsutas eemale, hakkas suurtüki-meeste peale 
kärkima: 

«Kiiremini, sindrinahad! Ma teile... Donnerwetterl Ma teile . . .» 

Guljai-Den raputas pead. Mõtles: «Kui nüüd keegi neist sindrinahkadest sulle, 
hernehirmutis, kuklasse paitaks, jääks sul kisa kurku kinni!» 

Stepan Tšuikov sammus oma suurtüki kõrval ja kuigi Zykler tema peale ei kärkinud, 
tundis ta, et kogu viha oli valatud just tema, mitte aga selle suurtükimehe peale, kelle 
kallal Zykler noris. 

Sellest päevast peale, kui Stepan Zyklerit ähvardas, oli nende vahele siginenud 
vaikne, kuid kohutav vihavaen. Tšuikovil oli see paremus, et ta Zyklerit ei kartnud, kuid 
Z)kler, kes koledasti vihkas seda tugevat vene soldatit, kartis teda kohutavalt, öösiti 
viirastus talle, et see ühe kõrvarõngaga jultunud soldat hiilib tema telki ja tormab talle 
noaga kallale. Sageli kuulatas Zykler ärevalt ja pingeliselt öövaikuses ja kergitas vargsi 
telgiäärt, uurides järele, kas tunnimehed viimaks ei maga. 

Zykler lootis, et Tšuikov saab lahingus surma. Koguni rohkem, Neveli all paigutas 
polkovnik Tšuikovi suurtüki meelega säärasesse kohta, kus poola reilarid oleksid pidanud 
ta paratamatult vangi võtma. Kuid neetud venelane lõi tagasi reitarite salga ja võttis veel 
kümmekond tükki neist vangi. 

Kui Zykler pärast lahingut suurtükimeeste read läbi käis, nägi ta enda ees Tšuikovi 
naeratavat nägu, kuid suurtükimehe silmad ei naernud. Külmajudin käis Zykleril läbi 
keha. Ta vandus tigedalt ja astus edasi. 

Tuli välja nii, et neile kahtle jäi maailm kitsaks, ja Zykleri peas keerles ainult üks 
mõte, kuidas seda neetud soldatit teise ilma saata. Pärast seda, kui ta streletsi-vojejoodi 
Artamon Matvejevi käsul oli Tšuikovi ahelaist vabastanud, ei julgenud ta enam tema 
kallal norida ja valas nüüd oma viha teiste peale välja. Tšuikov, kes oma suurtüki taga 
sammus ja seltsimeestega lühidalt mõtteid vahetas, sai sellest aru. 

õhtuks jõudis Zykleri streletsipolk alamjooksu väeosa asukohta. Kasakad valgusid 
metsast välja, kus nad laagris olid, ja tormasid streletsidele rõõmuhõisetega vastu. 

Zykleri nägu tõmbus pilve. Ta astus Guljai-Deni telki. Kuulas ta juttu 
umbusklikult. Tuli välja, et tšerkasside polkovnik teadis karvapealt, kui palju suurtükke 
kindluses on ja kus nad just seisavad, kus asuvad püssirohu tornid, missugused polgud 
Šklovi kaitsevad ja kes regimentaaridest nende eesotsas seisavad. 


Franz Weide nime kuuldes lausus Zykler lugupidamisega: 

«Oo, seda rüütlit tuntakse paljudes maades!» 

«Aga meie käest saab ta lüüa!» vastas Guljai-Den kindlalt. 

Zykler sai pahaseks: 

«Mõtleb endast liiga palju!» 

Kuid Guljai-Den puhkes ainult naerma. 

«Küll näed! . .. » 

-. . Öösel, kui streletsid ning kasakad lõkketulede ümber istusid ja oma elust pajatasid, 
seisis Timofei Tšumak Guljai-Deni ees ja kuulas tähelepanelikult tema korraldusi. 

«Paned end poolaka riidesse, võtad Podoprigoralt traguni rõivad ja põrutad otse 
Ognivko juurde. Teed tunned hästi, ega sa esimest korda lähe. Ütle Ognivkole, et ta 
hakkaks seal peale pühapäeval. Sobiv päev. Panid lähevad kirikusse, ja vist on seal 
Sklovis ka turg. Pealegi peaks seal ka mingisugune bankett olema — määratud hetman 
teatas ...» 

«Aga kas mul tuleb jääda nende juurde?» küsis Tšu-mak. 

«Tahad siis päris põrgus olla?» 

«Mul on himu näha, kuidas jesuiidid-saatanad enne surma tantsu löövad.» 

«Hea küll. Eks vaata. Kui aga surra tuleb, vaata, et sa siis kasakaks jääd.» 

Tšumak ainult kummardas Guljai-Denile. 

«Head aega, ataman.» 

«Õnn kaasa, kasakas! ...» 

Näis nagu oleks seim Šklovi kokku tulnud. Siia on kokku sõitnud suurel hulgal 
kõrgest soost šlahtat. 

Platsidel ja tänavatel valitseb kisa ja kära, kolisevad tõldade, vankrite ja igasuguste 
sõidukite rattad. Šlah-titšid seisavad majade ees kobaras koos. Mõni pan hirnub naerda, 
keerutab uhkelt vuntse. Mõni jälle kurdab, mõni aga tõstab ähvardavalt kokkupigistatud 
rusika linnamüüride taga haljendava stepi poole. 

Aknad on ristseliti lahti — kuuldub joobnud lärmi, kõlab laul ja muusika. 

Inimeste ja vankrite vahel käivad ringi pikkade valgete rüüdega dominikaanimungad, 
kuulatavad, millest räägitakse, manitsevad tujust langenuid ja kiidavad panisid, kes ei 
kärsi oodata, millal saavad pööbli ja moskoviitide vastu lahingusse tormata. 

Liigub ringi nii palju jutte ja kuuldusi, et need kõik ei saagi korraga pähe jääda. Ühed 
räägivad, et kuningas olevat Grodnost suure välismaalaste armeega teele asunud, kuhu 
kuuluvat koguni Prantsuse prints Conde. Teised teavad kõnelda, et Rooma riigi keiser 
Ferdinand III saatnud kakskümmend tuhat kaardiväelast ja et neil olevat musketid,' mis 
laskvat kümme kuuli korraga välja. «Kolme daami» trahteri ees vandus üks šlahtitš 
oma mõõga juures, et ta näinud oma silmaga, kuidas Moskva tsaari saadikud kuninga 
juurde rahu paluma ratsutanud, ja ta kuulnud Vene vojevoodilt, et Hmelnitski olevat 
käsist-jalust kinni seotud ja hoitavat tsaari laagris. Niipea kui kuninga ja tsaari vahel rahu 
sõlmitakse, viidavat lahkusuline Varssavi, kus ta siis neljaks kistakse ... 

Kui pan Jablonowski, Šklivi kohtumees, sõbralt kuulis, et Hmelnitski heidetud 
vangitorni ja kavatsetavat neljaks kiskuda, hakkas ta vastu vaidlema: 


«Jak boga kocham, see oleks lahkusulisele kerge surm, vannun Bacchose ja Veenuse 
nimel! Ma saan tema majesteeti meie kuningat paluma, et too Hmel pis-tetaks puuri kui 
metselajas ja näidataks teda kõigis šlahta lossides. Ja siis me sülgame talle näkku ja kosti- 
tame teda hõõguva rauaga .. .» 

Pani Jablonowska plaksutas koguni käsi. 

«Kui toredaid asju minu Jasiu välja oskab mõelda!» 

Šlahtitšid lagistasid naerda. Jõid mõdu, soovisid peremehele palju aastaid ja lasksid 
rautatud kontsadega trampides muusika saatel niisuguse masurka lahti, et seinad 
vappusid. 

Kuid kõik ei tantsinud masurkat. Kel oli tulnud maha jätta oma mõisad ja põgeneda 
pööbli või Moskva ja kasakate sõjaväe eest, need kiristasid hambaid. Kõik šlahtitšid 
teadsid, et Radziwill oli Šklovist sõjaväe juurde läinud, et juhtida pealahingut Borissovo 
all. Kärsitult küsiti üksteiselt: 

«Millal siis kõrgeauline hetman lahkusulistele lahingu annab?» 

-. . Trapesundi Omelko, seljas Šlahtitši riided, asus teele koos Oljoss Samussiga, kes 
pidi ta teenrit mängima. Neljapäeva õhtul veeres Šklovi idavärava ette üsna vana 
reisivanker, millel oli ees kaks hobust. Vankri omanik šlahtitš Goszkowski jutustas 
värava vahtkonnale pisarsilmil oma kohutavast kokkusaamisest kasakatega. Tema sõnade 
järgi märatsesid need röövlid koos mingisuguse Mihhass Ognivko hulkuritega kahe miili 
kaugusel Šklovist ja tema koos oma ainsa teenriga pääsenud suure surmaga nende 
küüsist. 

Kolmkümmend zlotti, mis šlahtitš osavasti vahisolda-tile pihku pistis, tegid oma töö, 
seda enam, et tagapool tõstsid oma veokites kisa juba teised Šlahtitšid. Šlahtitš 
Goszkowski koos teenriga lasti linna. 

Nagu hiljem selgus, nähtud šlahtitš Goszkowskit järgmisel päeval «Kolme daami» 
trahteris, kus ta kosutanud mõduga paljusid teisi panisid, siis nähtud teda platsil 
dominikaanlaste kloostri ees, siis regimentaar Franz Weide maja lähedal, edasi kohatud 
teda eeslinnas, kus vaevlesid hirmu käes õigeusklikud kodanikud. 

Reedel pidutses ta hilisõhtul koos oma uue tuttava, pan Szumowskiga selle vana 
sõbra kohtunik Jablonowski juures. 

Szumowski, kes oli juba kenakesti malvaasiat maitsnud ja vaevalt jalul seisis, peksis 
endale rusikaga vastu 

rinda ja jutustas kõigile pan Goszkowski kurba lugu, kelle naise lahkusulised surnuks 
piinanud ja mõisa põlema pannud. Pan Szumowski luksus ja kutsus kõiki šlahtapanisid 
üles aega viitmata sõbra eest kätte maksma minema. Suurema aukartuse äratamiseks enda 
vastu kiitles aga pan Goszkowski oma varandusega. Mitu korda õhtu jooksul võttis ta 
taskust välja rahakoti kullatükkide ja teemantidega, raputas need lauale ja korrutas ise 
aina: 

«See on minu varandus. Annan kõik ära isamaa heaks, et lahkusulised nende oma 
räpasesse verre uputada.» 

Šlahtapanid ei suutnud silmi kulla ja kalliskivide hunnikust lahti kiskuda. 


Ent kui kellegi osav käsi nagu juhtumisi sirutas säravat teemanti katsuma, jõudis pan 
Goszkowski hoolimata sellest, et ta tublisti vintis oli, oma varanduse rahakotti tagasi 
kraapida. 

Kohtunik ja ta abikaasa haletsesid kogu südamest pan Goszkowskit. Muidugi, tema 
riided ja hääldamine, kombed ja viisid ei kõnelnud, et ta oleks just kõrgest soost šlahtitš 
olnud. Kuid ta oli just see ehtne šlahtitši tüüp, kes Rzecz Pospolitas juba välja surema 
hakkas. Ta ei olnud hiilgavast elust rikutud, võis magada ka kõval pingil, rusikas pea all. 
Kui isamaale tarvis läks, võis ta koos pööbliga ühest katlast kapsasuppi helpida ja 
väljamaa veinide asemel harilikku kadakamarjadel leotatud puskarit juua. 

Pan kohtunik Jablonowski uskus kindlasti, et just sellepärast hukkubki kuningriik, et 
niisugused šlahtitšid on Rzecz Pospolitas välja suremas, ja panid on ülemäära toreduse 
kütkes kinni. Heldinud kohtunik tõstis pan Goszkowski terviseks pokaali tublit reinveini, 
pani Jablonowska pühkis aga pitstaskurätiga pisara silmast ja lausus paar head sõna pan 
Goszkowski märtrist abikaasa mälestuseks. 

Koiduvalgel, kui panid olid ennast juba täis kaaninud, nii et teenrid neid käsist ja 
jalust tõldadesse tassisid, lahkus pan Goszkowski taarudes pan kohtuniku külalislahkest 
majast. 

Regimentaar Franz Weide, kes tahtis oma tõlda 

astuda, kuid ei tabanud jalaga kuidagi tõllatreppi, luksus ja noogutas pan 
Goszkowskile armulikult pead. Ja pan kohtunik nägi, kuidas Goszkowski tormas 
niisuguse kiirusega, mis tema hallide vurrudega kokku ei sobinud, regimentaar Weide 
juurde ja aitas tal tõlda ronida. See andis samuti tunnistust pan Goszkowski lihtsast 
hingest ning heast südamest. 

Et ka pan Goszkowski ise Franz Weide kõrvale tõlda istus, seda pan kohtunik enam ei 
näinud, sest teda kutsus pani kohtunikuemand. Loomulikult ei saanud pan Jablonowski 
näha ka seda, kuidas regimentaar Weide ja pan Goszkowski varaaida õuel tõllast välja 
ronisid, hoides käest kinni ja toetades teineteist nagu kaks vana sõpra. 

See oli laupäeva hommikul. Kell kümme pidi regimentaar Franz Weide komandant 
Spaczynski juurde sõjalisele nõupidamisele minema. Kuid ohvitseri, kes talle seda 
meelde tuletas, saatis ta kuradite juurde põrgusse, sest ta istus pan Goszkowski mõnusas 
seltskonnas, jõi veini ega võinud lahkuda oma sõbrast, kes teda juba oma vennaks hüüdis 
ja talle oma rahakoti koos kulla ning teemantidega sülle heitis. Franz Weide oli kallisasju 
tähelepanelikult silmitsenud juba siis, kui need pan kohtuniku saalis laual sirasid. 

«Võta, vend, võta kõik, mis mul on, ainult maksa kätte lahkusulistele, maksa kätte!» 
vannutas pan Gosz-kowski regimentaar Weidet, püüdes tema ette põlvili laskuda. 

Kuid seda ei võinud Franz Weide oma uuele sõbrale ning vennale lubada. Ta pistis 
rahakoti taskusse ja hüüdis kõva häälega: 

«Võid minu peale lootma jääda! Tulgu kas või sada tuhat holoppi Sklovi müüride 
alla, meist nad võitu ei saa. 00, mu kaardiväe suurtükimehed — need Pole poola 
žolnerid!» kisas Weide, unustades hoopis, €t pan Goszkowski on ise kõrgestisündinud 
poolakas. «Idatornis jätkub mul püssirohtu sajaks aastaks. Isegi kroonihetman ei pääse 
igal ajal vabalt sinna torni,» kiitles Weide. «Vaata!» 

Regimentaar püüdis tõusta, kuid lõi vaaruma. Pan 

631 


Goszkowski abil sai ta siiski jalad alla. Ta võttis seinalt suure võtme ja näitas seda 
pan Goszkowskile. 

Pan Goszkowski vaatas võtit säärase aukartusega, nagu oleks talle imettegevat ikooni 
näidatud. Ta heitis käed taeva poole ja hüüdis: 

«Jumal õnnistagu sind, kindral!» 

Weide hakkas laginal naerma. 

«Ma ei ole veel kindral. Kuid ma saan kindraliks!» Ta lõi rusikaga vastu lauda. «Ma 
saan kindraliks!» 

«Sa saad kindraliks,» kinnitas pan Goszkowski. 

«Tahad, ma näitan sulle püssirohutorni? Sa pole eluilmaski veel nii palju 
püssirohuvaate näinud.» 

Pan Goszkowski ei tahtnud. Ta sõdis käte ja jalgadega vastu. Franz Weide naeris, kui 
kuulis, et pan Goszkowski pole eluaeg veel püstolist lasknud. Regimentaar Franz Weide 
oli jonnakas. Käis peale: 

«Lähme, ma näitan sulle.» 

Pan Goszkowski ei saanud külalislahkele peremehele ära ütelda ja andis talle järele. 

Kui nad ebakindlal kõnnakul üle suurtükihoovi sammusid, naeratas veel pan 
Goszkowski, ent kui nad hakkasid maa alla laskuma, kus märgadest hallitanud seintest 
õhkus külma, ja kus regimentaar Weide rasked sammud nagu kuristikust vastu kaikusid, 
jäi pan Goszkowski vaikseks. Ka Weide näis kainemaks minevat. 

«Sada viiskümmend kuus,» ütles äkki pan Goszkowski. 

«Mis?» küsis Weide, kes ei saanud kuidagi võtit lukuauku. 

«Sada viiskümmend kuus astet,» vastas pan Goszkowski niisuguse häälega, et Weide, 
kes juba luku lahti oli saanud, talle umbusklikult otsa vaatas. 

Pan Goszkowski ei teadnud muidugi (seda poleks ka keegi teine aimata võinud), et 
regimentaar Franz Weide oli otsustanud talle torni näidates ta igavesti sinna jätta. Weide 
ei tahtnud lahkuda rahakotist, mis nii raskelt ta kuue taskut alla rebis. Maa alla laskumisel 
oli ta koguni käega taskut kobanud, nagu järele katsudes, kas rahakott on ikka alles. 

«Astu ettevaatlikult,» lausus: Weide kähedalt ja 

kainelt, ronides üksteise otsa kuhjatud püssirohuvaatide vahel 

Regimentaar Franz Weide pööras umber, et käskida oan Goszkowskit käed üles tõsta 
ja siis talle ots peale teha langetades kiviplaadi, mille all veevoolus kohises. Ta avas 
juba suu, kuid karjatas arvatavasti. Ent seda karjatust ei kuulnud keegi, sest Franz 
Weidele vahtis näkku püstol ja kohe lajatas pauk. Midagi ei kuulnud ka Trapesundi 
Omelko. Kuid neile inimestele, kes ülal olid, näis, nagu oleks maapõu avanenud ja 
nagu lendaks Šklov kuristikku. 

Püssirohutorn lendas hirmsa plahvatuse jõul õhku. 

--. Leedu kroonihetman Radziwill, kes oli sel ajal puhkuseks väljal peatunud, kuulis 
kohutavat plahvatust, pillas karika käest ja ajas oma helesinise kuue veini täis. 

Ivan Guljai-Den võttis mütsi peast ja loi risti ette. 

«Ukraina ei unusta sind, Omeljan,» lausus ta vaikselt ainult huultega ja näis, nagu 
oleks tume pilv kogu ümbruse enda alla matnud. 

Guljai-Den tõstis käe ja laskis püstolist. 

Mets, mis oli sinitaeva all vaikselt suikunud, hakkas elama. Hüüdega «Elagu!» 
kihutas teele ratsavägi. Enda ees piiramistorne lükates lähenesid streletsid ja jala-kasakad 


kindluse müüridele. Suurtukimehed avasid tule süütekuulidega, mis olid valmistatud 
tõrvatud kanepist. 
Algas tormi jooks Sklovile. 

Tohtamõš-agaa ajas khaan Mehmed-Gireile ja ta diivanile hirmu peale. 

Sefer-Kazi kaalus endamisi, mis kasu ta ise selle t segadusest võiks saada. 

Välismaa kaupmeeste näod Gezlevis, Kaffas, Trapesundis läksid pilve: sügisest 
orjaturgu võib-olla ei tulegi. 

Tatarlased konutasid ärevalt oma ulussides. Läksid kõhnaks nad ise ja ka nende 
hobused. Dikoje Polele karjatama minna oli sel suvel ohtlik. 

Sõnad, mis saadik Tohtamõš-agaa kogu diivani ees rääkis, olid järgmised: 

«Gjaur Hmelnitski ei näita Krimmi khaaniriigi vastu lugupidamist üles. Uskmatu 
ähvardustel ja kurjusel ei ole otsa ega aru. Tagasiteel Bahtšisaraisse nägin oma 
ihusilmaga, kuidas kasakaterodu siiapoole liigub. Neil on palju suurtükke. Tublid ratsud. 
Veavad raudvitstega vankritel püssirohuvaate, suurtükikuule. Kodaki all tõrvavad paate. 
Setšis on kasakaid ennenägemata hulgal. Andsin Võgovskile bakšišši, pärisin, et ta ütleks 
üsna kindlalt, kas Hmelnitski asub Krimmi vastu sõjakäigule või mitte ja missugused 
kurjad sepitsused on tal. Võgovski võttis bakšiši vastu, ütles: «Päris hästi veel ei tea, kuid 
arvan, et ei asu.» Kas ta rääkis tõtt või luiskas, kuidas seda teada saaks?» 

Mehmed-Girei kuulas saadikut tähelepanelikult. Jäi ootama, mida diivan otsustab. 
Diivan aga ootas, mida ütleb Sefer-Kazi. Islam-Gireid ei olnud enam, kuid Sefer-Kazi oli 
jäänud. Võib-olla kaob ka Mehmed-Girei, kuid Sefer-Kazi jääb. Seepärast ootasidki kõik, 
mida lausub Krimmi khaaniriigi suurvesiir. 

Vesiir vangutas nukralt pead, lakkus rasvaseid huuli, nagu tahaks ta jämeda 
keeleotsaga neilt üleliigse rasva maha võtta. Ütles tähtsalt: 

«Tuleb oodata. Suurelt sultanilt fermaani veel tulnud ei ole. Tuleb oodata. Poolakatelt 
nõuda otsekohe panise tasumist. Mida rohkem aega läheb, seda enam mõistust 
poolakatele pähe tuleb. Las nad arvavad, et meil on gjaur Hmelnitskiga hea läbisaamüe 
— hirmu pärast maksavad veel suuremat panist. Ja mitte ainult nemad, vaid ka vürst 
Räkoczy ning Multjani ja Valahhia hospodarid... Las Hmelnitski jääb nõrgemaks ja 
Poolal läheb raskemaks, siis läheme Perekopi taha. Gjaur Hmelnitskit oleme hirmutanud, 
et khaan annab hordile käsu Moskva vastu minna, — see on hea.» 

Sefer-Kazi sõnad olid targad nagu alati. 

Diivan otsustas ning khaan käskis — oodata. 

Aga et kasakad äkki Krimmi ei tuleks, otsustas diivan ja käskis khaan Mehmed-Girei 
stepirohi Dikoje Polel põlema pista. 

Lõikuskuu lõpul läksid üks nogailaste ja üks Perekopi tatarlaste väesalk steppi ja 
süütasid kuiva, üle inimpea ulatuva rohu. 

Valge tuli roomas nagu kangastus mööda ääretut steppi. Põles koirohi. Suits keerles 
selle kohal musta pilvena. Stepirohi lõõmas. Perekopi tagant tõusis tuul. Kuu aega oli 
olnud ilm vaikne, nüüd aga keerutas metsik tuul ja tõstis stepis üles tolmu- ning 


tulesambaid. Stepi, ta vete ja kõrkjarandade kohale kerkisid tulepurjed. Paksud musta 
suitsu pilved ronisid halli stepitaevasse. 

Kõrkjastikest hüppasid välja rebased ja hundid. Piibrid jätsid maha oma pesad ja 
hukkusid nende lähedal tules. Metshobused põgenesid kõrvuti huntidega. Kaarnad ja 
kullid lendasid pelgupaika otsides tuiemere kohal. Nüüd, kus nad ise ohus olid, ei olnud 
kerge saak neile armas. 

Setši vahikasakad läksid ära oma vahitornidest. Hobuseid surmväsinuks kihutades 
ruttas Kodakist Tšigirini poole sõnumi vii ja. 

Kodakist Tšigirinisse on viis päeva ratsutamist. Kaks korda teel hobust vahetades 
jõudis kasakas neljandal päeval Tšigirinisse. 

Hetman oli Subbotovosse läinud. Käskjalg istus värske hobuse selga ja ilmus nüüd 
juba koos jessauul Lissovetsiga keset ööd Subbotovosse. Hetman äratati üles. Ainult särgi 
väel ja kiiruga õlgadele visatud kuntušis, tuli Hmelnitski magadiskambrist välja, hõõrus 
rusikatega punaseid silmalauge ja küsis kähedalt:' «Mis lahti on?» 

Asjast kuulda saades puhkes ta käskjala ja jessauuli suureks imestuseks naerma. 

«Krimmi khaan Mehmed-Girei on tola ja tema vesiir Sefer-Kazi totakas!» 

Ta kutsus džuura: 

«Ivanko, anna Setši kasakale süüa ja tee talle magainisase. Sina, jessauul, mine 
tagasi Tšigirinisse.» 

Hetman läks magadiskambrisse. Nüüd ta teadis: kui tatarlased on stepis rohu põlema 
pannud, siis nad sel suvel Perekopi tagant välja ei tule. 

«Tahtsid meid hirmutada, andsid aga iseennast ära.» 

Hmelnitskil oli himu naerma puhkeda, kuid pani käe suu ette. Tuli meelde — Hanna 
magab. Kuid Hanna ei maganud. Hetman kuulis ta ärevat häält: 

«On midagi halba juhtunud?» 

Hmelnitski kehitas pahaselt õlgu. Mispärast arvavad kõik, et käskjalad toovad talle 
öösel ja päeval ainult halbu sõnumeid? 

«Maga rahulikult.» 

Ja vajus ise sügavasse, muretusse unne. 

.. . Bahtšisarais läks vesiir Sefer-Kazi meel väga rõõmsaks, kui ta kuulis, et Dikoje 
Pole on lausa tulelõõmaks muutunud. Nüüd kasakad maad mööda läbi ei pääse. 
Vahisalgad näeksid kaugelt nende polke ja pealegi ei ole neil, millega hobuseid teel 
sööta. 

Setšis tulid kasakad vallile, vaatasid kauget lagendikku. Tuul tõi sealt kirbet põlenud 
rohu haisu. Kasakad naersid: 

«Rumal hord põletas rohu maha — meile parem: nüüd on kogu stepp nagu peo peal.» 

«Nagu meie köstri lagipea,» viskas kasakas Pivtoradnja nalja. 

Stepan Tšuikov pistis suurtükitorusse kuuli, tuupis toru tõrvaga immutatud kanepit 
täis ja võttis põleva süütenööri. Kuum pahvatus kõrvetas otsaesist, kui ta, lõõmav 
süütenöör peos, suurtüki juurde kummardus. Kargas siis koos meestega kähku eemale. 
Suurtükk purskas tulejoa välja, kuul paiskus vilinal õhku, lendas sabatähena üle kasakate 
ridade ja langes žolnerite hulka, kes dominikaanlaste kloostri ees platsil püssi- 
rohuvaatide vahel sagisid. 


Kõrvulukustav plahvatus vapustas maapinda. Dominikaanlaste kloostri müüride 
kohale kerkis tulesammas. Muld paiskus üles. Tragunite ja saksa reitarite pähe sadas 
telliskive ja rauakamakaid. 

Tšuikov tõmbas peoga üle higise näo. Välgutas kõrvetatud kulmude all silmi ja 
hüüdis oma käealusele Sovkovitõile: 

«Trehvasime panidele otse makku, Gervasko!» 

«Jumal appi!» vastas suurtükimees ja hakkas kanepit tõrvas leotama. 

Guljai-Den ratsutas suurtüki juurde. Kargas kähku hobuse seljast maha. Tormas 
Tšuikovi juurde, haaras tal õlgade ümbert kinni, surus kohmetama löönud suur-tükimehe 
vastu oma laia rinda ja suudles teda kolm korda. 

«Aitüma sulle kasakate poolt, vend!» Stepan Tšuikov tõmbas ainult hinge tagasi, 
lausus lõbusalt: 

«Me ju Tuula mehed!» 

«Viruta neile veel tuld ja tõrva sinna müüride taha, otse jesuiitide urgu!» hüüdis 
Guljai-Den ja kargas sadulasse. 

Ratsu hakkas ta all keerlema, hirnatas, kuid alistus vägevale käele ja tormas 
lahingumöllu, sinna, kus kasakad ja streletsid müüriavausse tungisid. 

Tšuikovil oli kange tahtmine m55k haarata ja kasakate atamani kannul ära tormata. 
Aga kuidas sa jätad suurtüki siia? Oli vaja silmad lahti hoida. Ta on niigi juba kurat teab 
kuhu trüginud ... Teised suurtükime-hed seisid kaugel tagapool, tema aga oli oma 
vastutusel koos kasakatega suurtüki kätel siia kandnud. Zykler läks viha-pärast 
roheliseks, kui nägi, kuidas kasakad ja streletsid suurtükki teisele poole kraavi lükkavad. 
Kui nüüd šlahta suurtüki ära võtab? Häbi! Kuid šlahta ei pistnud nina otsagi kloostri 
müüride vahelt välja. Zolnerid, tragunid ja reitarid olid hunnikus koos. 

Regimentaarid kogunesid alumisele korrale kloostri-ülem Klementius Skopowski 
eluruumidesse. Pidasid nõu, kas anda lõpetamissignaali, panna sõjariistad maha ja heita 
end võitjate armu alla või jätkata vastupanu. Kroonihetmani juurde läkitatud käskjalg ei 
olnud tagasi tulnud, pealegi ei olnud suurt lootust, et käskjalg läbi kasakate ridade pääseb. 

Kõige halvemaks juhuks jäi üle maa-alune käik. Kuni zolnerid vastu peavad, võib 
koos kloostriülema ja dominikaanlastega sellest lõksust välja pääseda. 

Kui kasakad ja streletsid kloostri müüride taha 

murdsid, tundis Guljai-Den, et lahing on peagi lõppenud. Kloostriülema maja katuselt 
puistasid Žolnerid pealetungijad kuulirahega üle, valasid neile tulist tõrva ja vett kaela, 
kuid kasakad ja streletsid ronisid visalt mööda redeleid üles ja murdsid akendest sisse. 

Äkki löödi kloostri värav lahti ja raudriides reitarid, musketid peos ja näokaitsed alla 
lastud, vajusid raudse vooluna kasakate ridade peale. Püstol käes, sammus kapten Oskar 
Rummler esimeses reas. Lajatasid paugud ja kasakate ning streletside esimesed read 
murdusid, paljud langesid maha. Laskeavadest tulistati kasakate pihta falkonettidest ja 
arkebuusidest. 

Guljai-Den kahvatas. Zykler, kes seisis kraavi taga põndakul, ronis kähku hobuse 
selga. Mine tea, viimaks tuleb põgeneda! Kurat võtku neid tšerkassi koeri koos nende 
röövlipealikuga! Kurat võtku seda neetud suur-tükimeest! Viimaks ometi maksab saatus 
ise Zykleri eest kätte .. . 


Kindluse komandant Spaczynski ja tragunite polgu ülem Michalski jätsid nüüd 
igasuguse mõtte häbistavast põgenemisest. Tuli välja nii, nagu komandant oli kinnitanud: 
hulkurid ei pea vastu reitarite raudsete ridade ägedale pealesurumisele. Spaczynski ja 
Michalski jooksid õue. Ärritatud komandant vaatas ringi, asus kloostri sissekäigu ette ja 
karjus mõõgaga vehkides: 

«Anna lahkusulistele! Edasi, kuninga eest! Maksame kätte Rzecz Pospolita eest!» 

Reitarite raudsed read liikusid samm-sammult edasi, sundides kasakaid ja streletse 
tagasi tõmbuma. Nüüd sai Guljai-Den aru, miks Poola regimentaarid võõramaa 
soomusrüülasi hoidsid. Ta ajas enda sadulas sirgu ja kerkis, mõõk peos, kasakate ridade 
kohale. 

«Kasakad! Mitte sammugi tagasi! Edasi, kasakad! Edasi, sõberveljed!» 

Guljai-Den surus kannustega hobusele kubemesse ja tormas reitarite poole. 

Stepan Tšuikov nägi, et kasakad hakkasid taganema, ja hüüdis suurtükimeestele: 

«Hei, kähku! Veel pipart panide poolakate supisse! 

Las käia!» 

Pöörases vihas loopis ta kuule suurtükitorusse. Pistis süütenööri ligi. Tõmbas nöörist. 
Ulgudes langesid kuulid reitarite hunnikusse. 

«Veel, mehed!» 

Ja jälle külvas suurtükk terasrüüs sakslased ning rootslased rauatükkidega üle. 

Reitarite read paindusid, hakkasid paigal tammuma. Sel silmapilgul kostis jõe tagant 
kõrvulukustavalt: 

«Elagu!» 

Tuhatnelja kihutasid kloostri poole Mihhass Ognivko ratsanikud. Mõõkadega 
vehkides tormasid nad oma juhi kannul, kelle kõrval ratsutas Timofei Tšumak. Selle 
mehe tundis Fjodor Podoprigora otsekohe ära ja hüüdis Guljai-Denile: 

«Abi ei lasknud end kaua oodata! Vaata — meie omad, valgevenelased!» 

Ratsaväge märgates andis komandant Spaczynski reitaritele käsu taganemissignaali 
puhuda, kuid oli. juba hilja. Kasakad tormasid reitarite kallale. Asjata sülitasid 
laskeavadest tuld falkonetid. Asjata palus kloostriülem Klementius Skopowski 
Chestochowa jumalaema imettegevalt ikoonilt imet. Michalski kiskus värisevate kätega 
endal uhked šlahtarõivad seljast, et teenri kuube asemele tõmmata. 

Reitarite kapten Oskar Rummler lamas lõhkilöödud peaga maas. Soomusrüülaste 
otsas, keda olid maha paisanud Stepan Tšuikovi kuulid, tallasid saabastega ja palja jalu 
kasakad ja streletsid. 

Lõpetamissignaali ootamata tõstsid reitarid käed üles, heitsid sõjariistad kasakate 
jalge ette. Platsile jooksid ülestõstetud kätega žŽolnerid ja tragunid. Nüüd võis Stepan 
Tšuikov suurtüki juba meeste hoolde jätta. Ta haaras tupest mõõga ja tormas kloostri 
poole. Nägi, kuidas šlahta sõjamehed hoidsid kobarasse nagu kohkunud lambakari. 

Falkonetid ja arkebuusid laskeavades vaikisid. Kurvalt ning nukralt puhusid Poola 
sõjaväe pasuna-mehed, teatades Šklovile, et linn ning kindlus on võitjate meelevalla alla 
antud. 

Musta võlvitud laega sünges saalis võttis kindluse komandant, kvartaväe 
regimentaar, Rzecz Pospolita 

kavaler Kazimierz Spaczynski värisevate kätega puusalt kuldtupes mõõga, mille talle 
kaks aastat tagasi oli oma käega annetanud Leedu kroonihetman Radziwill, ja pani selle 
lauale alamjooksu küreeni koševoi Guljai-Deni ette. 

Fjodor Podoprigora muigas endamisi oma . sorgus vurrudesse. Pilgutas märkamatult 
Timofei Tšumakile silma, müksas küünarnukiga Mihhass Ognivkot, kes seisis ta kõrval 
tema ja Guljai-Deni vahel: näed, kui kanged mehed me oleme! 

Regimentaar Spaczynski ütles nfurduval häälel: «Annan end pan polkovniku 
rüütelliku meelevalla alla!» 

Ta kobas kurja pilguga Guljai-Deni õhetavat nägu, laskis pea rinnale vajuda ja 
langetas pilgu punaste vaipadega kaetud põrandale. 

«Nüüd on juba hilja aru pähe võtta,» ütles Guljai-Den. 

Lahtise ukse tagant kostsid sammud. Kasakate saatel poetasid end sisse kaks meest — 
võit ja raeisand. Esimene hoidis ettesirutatud kätel hõbevaagnat suure roostes võtmega. 
Voiti käed värisesid ja võti vaagnal porises. Kummardades vööni ja püüdes mitte koman- 
dant Spaczynski poole vaadata, ulatas ta vaagna Guljai-Denile. 

«Anname Sklovi linna võtme sinu kätte, pan polkovnik!» 

Hingeldades trügis sisse polkovnik Zykler. Lükkas Podoprigora õlaga eemale, asus 
Guljai-Deni kõrvale, haaras kogu kämblaga vaagnalt võtme ja pistis selle oma kuue 
taskusse. 

Tõugates rusikaga selga ümberriietatud Michalskit, vajus sisse Stepan Tšuikov. 

«Näete, missuguse linnukese ma kätte sain,» ütles ta Guljai-Denile, hoides vangi 
küünarnukist kinni. 

Vang punnis vastu, kuid Tšuikovi käsi oli nagu rauast. 

«Pan regimentaar!» ütles komandant Spaczynski peaaegu oiates. «Teie — holopi 
riietes! .. .» 

«Mina olen tema majesteedi Rzecz Pospolita kuninga tragunite polgu ülem!» vingus 
Michalski kõrgilt, ajades 

Guljai-Deni ees rinna ette. «Käskige holopil mind lahti lasta!» 

Zykleri nägu valgus verd täis. Ta astus sammu ettepoole ja virutas Tšuikovile raskelt 
vastu nägu. 

«Kuidas sa julged, lurjus! Lojus! Lase pan regimentaar lahti!» 

Podoprigora nõksatas Zykleri poole. Guljai-Den haaras tal kõvasti küünarnukist 
kinni. Pressis läbi hammaste: 

«Kannata.» 

Stepan Tšuikov neelas suhu valgunud vere alla. Huul, mille Zykler oli rusikaga lõhki 
löönud, tõmbles. Silme ette kerkis verine udu. Ta vankus jalgadel, hammustas 
moonutatud huulde ja tõukas Zyklerile kõigest jõust vastu rinda. Polkovnik kõikus ja 
kukkus, haarates kätega lauaäärest kinni. Samal silmapilgul tormas Tšuikov uksest välja, 
kuid keegi ei kihutanud talle järele. 

«Poon üles, peksan surnuks! ... » purskas Zykler sülge, puurides Guljai-Denile 
silmadega vihaselt näkku. 

Sellel tõmblesid ainult põsenukid. Mõtles endamisi: «Kui siin poola panisid ei oleks, 
küll ma siis räägiksin sinuga.» 

Podoprigorale .ütles: 


«Vangid laagrisse viia.» Kutsus Tšumaki sõrmega enda juurde ja sosistas talle kõrva: 
«Otsi strelets üles, võta enda juurde ... » 

Timofei noogutas ja jooksis käega mõõgapidemest kinni hoides uksest välja. 

Stepan Tšuikov jäi seisma platsile kloostri ees. Kuhu põgeneda? Teda valdas 
ükskõiksus. Käsi, millega ta nüüdsama oli polkovnik Zyklerit kostitanud, värises. Võib- 
olla ei oleks pidanud nii tänama?... Ta nägi müüri avauses oma suurtükimehi. Nad seisid 
suurtüki juures paigalt lahkumata, nagu ta oli neid käskinud. Vaatasid imestunult 
Tšuikovile otsa. Ta sügavasti haavunud süda peksis tormiliselt. See on siis tasu ausa 
võitlemise eest, tabavate laskude eest šlahta sõjaväe pihta ja regimentaari vangivõtmise 
eest... Issand! Kus on siis õigus? Mis eest? Ta sülgas jalge ette vereklombi. Sai enda 
peale vihaseks. Kas siis Zykleri, selle võõra- 

maa koeraraipe juurest saab õigust otsida? Peast käis läbi mõte: aga kelle juurest seda 
otsida? Võib-olla ehk saab seda bojaar. Artamon Matvejevi käest? Või kaupmees 
Buzkovi käest Tuula manufaktuuris? Kui nüüd saaks oma sõberveljede, Tuula 
püssiseppadega kokku ja pajataks neile, laseks neid*oma silmaga näha Tšuikovi teotust. 

Et streletsid võiksid ta praegu Zykleri käsul kinni võtta, ahelaisse panna, Moskvasse 
viia, Salaasjade pri-kaasis piinakambrisse heita ja piinapinki tõmmata, — seda ta sel 
silmapilgul ei mõtelnudki... Tema südant näris ja pead vaevas hoopis muu mõte: mis 
eest? ... 

Keegi puudutas teda õlast. Ta vaatas üle õla, haaras mõõga. Kuid nägi heatahtlikku 
pilku. 

Timofei Tšumak hüüdis rõõmsalt: 

«Siin sa, vennas, oledki! Otsisin sind juba müüride tagant, aga kae kus sina oled... 
Nüüd, kähku ära siit...» 

«Kuhu?» küsis Tšuikov kumedalt, ta süda täitus lootustega ja hakkas kõvemini 
taguma. 

«Heasse peidupaika,» vastas Tšumak. «Tee kähku, kui sa ei taha võllas kõlkuda... » 

«Tahan veel elada,» tunnistas Tšuikov Timofeile järgnedes. 

Öösel tuli kasakate laagrisse Zykler. Lükkas tunnimehe koševoi telgi ees kõrvale. 
Heitis telgihõlma tagasi ja astus sisse. Guljai-Denile, kes võttis teda vastu küsiva pilguga, 
paiskas ta ähvardavalt näkku: 

«Ma tean täpselt, et mässaja ja suli, vilets smerd, suurtükimees Tšuikov varjab end 
sinu laagris. Käsi ta üles otsida ...» 

«Sina tead, mina mitte.» 

Guljai-Den oleks tahtnud polkovnikut vängemate sõnadega kostitada. Ta hoidis 
ennast vägisi vaos. Tõusis vilditükilt üles, hõikas kasaka, käskis viina tuua, palus Zyklerit 
istuda ja lasta hea maitsta, mis jumal on andnud. Kandikul oli õhtust järel veel praetud 
liha, taldrikutäis kirsse, kurke. Zykler nohises, istus sadula peale, küsis rahulikumalt: 

«Kes seda enne on kuulnud, et vilets smerd tsaari vojevoodi peale oma kätt tõstab ... 
Säärase häbematuse eest tuleb tal kolm päeva ja kolm ööd piinapingis olla, siis raiutakse 
tal käed ja jalad otsast, et teistel röövlitel ei tuleks tahtmist talle järele teha.» 

Zykler võttis viina. Kahmas räpase kämblaga tüki soolaliha, rebis seda hammastega, 
jõllitades mõnu pärast silmi. 


Guljai-Den suitsetas piipu. Ta ei tahtnud süüa ega juua. Lugu suurtükimees 
Tšuikoviga võttis halva pöörde. Kindluse mõttes tuleks suurtükimees toimetada kuhugi, 
kus oleks rahulikum, kuhu ei ulataks bojaaride ega vanefnkonna silm. .. Zyklerit, kes 
kummutas kõrri juba kolmanda topsi, rahustas ta: 

«Sa arvad asjata, pan vojevood, nagu oleks su soldat meie laagris. Ega ta loll ole, et 
siia pelgu tuleb. Ju ta laskis siit kaugele jalga. Teda tuleks kuskilt külast otsida...» 

Zykler vangutas umbusklikult pead. 

«Ta on siin. Siin. Aga kui sa oma röövleid teda mulle välja anda ei käsi, kaeban 
tsaarile endale. Aitäh sulle selle eest ei öelda.» 

Pühkis pihuga suu puhtaks, röhatas. Vaatas torkavalt Guljai-Denile otsa: Tõusis 
puhkides jalule. Lahkus pahaselt mossitades telgist, ilma et oleks head aegagi ütelnud. 

Guljai-Den ootas pisut aega. Pani mõõga vööle, astus välja. Tähistaevas oli rahulik. 
Peast vilksatas läbi mõte: kas tõesti alles mõni tund tagasi käis siin kohutav taplus? 
Šklovka jõe poolt puhuv tuuleiil tõi kibedat kärsahaisu ja tuletas nagu kiuste meelde 
hiljutist lahingut. Missugused lahingud aga veel ees seisavad? . .. Guljai-Den ohkas ja 
läks Podoprigorat otsima. Juba kaugelt kuulis ta jutukõminat. Kustuva lõkke ääres istus 
palju kasakaid. Kui Guljai-Den lähemale jõudis, kargas keegi püsti. 

Istujad nihkusid koomale, tegid koševoile ruumi. Podoprigora kõrval istus Stepan 
Tšuikov. Guljai-Deni silmates jäi suurtükimees ärevalt vait. Guljai-Den imes piipu, silus 
vurre. Podoprigora puudutas teda käega õlast, küsis vaikselt: 

«Kuidas jäi?» 

Guljai-Den ei vastanud. 

Stepan Tšuikov muigas, raputas pead. 

«See ju näha, et polkovnik Zykler käis minu hinge järel...» 

Guljai-Den vaatas suurtükimehele teraselt otsa. Mis mees ta on? Mis elu ta on 
elanud? Mis mõtted tal peas liiguvad? Tšuikov kannatas tema terase uuriva pilgu välja. 
Küsimusi ootamata hakkas ise rääkima: 

«Elusalt ma ennast kätte ei anna. Tean, et armu mul vojevoodidelt oodata ei ole... 
Minu tee viib piinapingile .. . Aga mille eest ma pean laskma ennast piinata? Kas selle 
eest, et hästi šlahta vastu võitlen? Et võtsin kinni šlahta polkovniku, ega lasknud tal ära 
joosta?... Sa nägid ju oma silmaga, kuidas ma poola panide pihta põrutasin?» Tšuikov ei 
oodanud Guljai-Deni kinnitust, vaid rääkis edasi: «Mu süda on söeks põlenud, nad on 
mul hinge seest välja kõrvetanud, heroodesed . .. » 

Tšuikovi silmad välkusid vihaselt. Ta lõi endale rusikaga vastu rinda, hüüdis kähiseva 
häälega: 

«Kas ma olen siis üksi? Vaadake enda ümber, kasakad! Ah mis kasakad te olete? 
Niikaua kui panisid oma maalt välja kihutate, peetakse teid kasakateks, kui aga olete 
neetud poola panid minema ajanud, panevad teid oma panid kammitsasse... Äh!» hüüdis 
suurtükimees kibedalt, lõi lootusetult käega ja jäi vait. 

Guljai-Denil jäi hing kinni. Pigistas kõvasti piipu hammaste vahel. Meelde tuli 
augustiöö Zborovi all. Kas ta ei rääkinud siis hetman Hmelile samasugust juttu? Ta 
kustutas pöidlaga tule piibus, pistis piibu taskusse, libistas tähelepaneliku pilgu üle 
kasakate, kes istusid hinge kinni pidades ja vaatasid ju Tšuikovi, ju Guljai-Deni otsa. 
Guljai-Den nägi, et streletsi sõnad olid alamjooksu meestele otse südamesse tunginud. 
Neis peitus tõde. Ta süda ütles talle, et niisugust irvitamist enam edasi kannatada ei saa. 


Tuli meelde koše-voi Leonti Lõsko. Tuli meelde, kuidas polkovnik Gro-mõka Halaidale 
vastu vahtimist andis. Aga mille eest? Selle eest, et poolakate kuuli eest päästis... Tuleks 
ehk õige sülitada pernatši peale, mis tal vöö vahel tolkneb, anda pasunameestele käsk 
kogunemissignaali 

puhuda, oma laager jalule ajada ja alamjooksule tagasi minna? Kuid peast vilksatas 
läbi mõte: aga kellele see meelt mööda oleks? Kellele? Teadagi, kellele! Poola panidele, 
jesuiitide ussisoole, jultunud ning õelale šlahtale. Just nagu aimates ta mõtteid ütles 
Tšuikov kindla häälega: 

«Aga maadeahnitsejad ja Šlahtahulgused tuleb meie vene maa pealt minema kihutada 
ja juurteni nad välja rookida, et isegi nende räpane seeme meie kodumaal ei idaneks... 
Nuhtluseks ei ole nad mitte panidele ja bojaaridele, küll aga vaesele viletsale rahvale ... » 

Guljai-Deni nägu lõi naeratusest särama. 

«Need'on kasaka sõnad, vennas! Tead, sõberveli, seepärast me hetman Hmeli järel 
läksimegi, et ta viis meid poola panide, viis meid jesuiitide vastu. Seepärast me 
andsimegi end igaveseks Moskva alla, et ta on meie ainukene lootus, et ainult tema abiga 
saab meie maa vabaks. Pärast Perejaslavit oleme saanud üheks maaks ja sa mõtle järele, 
Tšuikov, — mina olen sellest juba mitu korda mõtelnud, — teie ja meie holoppe on nüüd 
nõnda palju, et teie bojaarid ja meie šlahtitšid ühte arusse arvatud on ainult peotäis meie 
vastu.» 

«Sul on õigus!» kostis Tšuikov juba lõbusamalt. 

«Ja nõnda ma siis otsustasin,» võttis Guljai-Den uuesti sõna, «et sinu jaoks leidub 
midagi head... Homme sõidavad meie kasakad Osteri malmimanufak-tuuridesse 
suurtükikuulide järele. Sõidad sinna koos Podoprigoraga. Vaadake, mehed, seal järele, et 
kuidas või mis. Arvan, et sealt ei nuusi sind välja ei Zykler, tsaar ega määratud hetman ... 
» 

«Hästi mõeldud,» kiitis Podoprigora. 

«Kuidas on, kas oled nõus?» küsis Guljai-Den Tšui-kovilt. 

«Nõus,» vastas Tšuikov. «Kui tuleb juba asjast osa võtta, vorbin ma seal sihukesed 
kuulid valmis, et ei mingisugused müürid, panide peadest rääkimata, nendele vastu ei pea 

. .. Kui taevaservale roosa koiduvööt tekkis, astusid Guljai-Den, Podoprigora, 
Tšuikov ja Mihhass Ognivko telgist välja. Laagrist paremat kätt paistsid Sklovi lõhutud 
müürid, mida veel eile peeti ligipääsmatuteks, kuid 

mis tänaseks olid juba alla heidetud. Ahervaremete kohal keerles must suits. Saja- 
aastased tammed olid vareseperet täis. Ainsa terveksjäänud torni tipus lehvis valge 
buntšukk ja tuul liigutas vaikselt rasket helk-jaspunast sametlippu. 

«Täna liigume edasi,» ütles Guljai-Den karmilt, näidates läände. 

«Mu südant vaevab mure,» lausus Tšuikov mõrult, «et ma koos teiega ei saa tulla ... » 

«Küll sinu aeg veel tuleb, ära kurvasta.» Podoprigora pani käe Tšuikovi õlale. «Alles 
eile nägime teineteist esimest korda, aga mul on tunne, nagu oleksin sinuga tuttav juba 
sada aastat... » 

Mihhass Ognivko ohkas. Ta heledad silmad ruugete kulmude all sädelesid. Kas ka 
tema ei peaks praegu sedasama ütlema? Kes ta ise oli mõni päev tagasi? Lojus ja holopp, 
äraandja, kelle peale Radziwilli Žolnerid nagu jahikoerad jahti pidasid. Täna seisab ta õlg 


õla kõrval Guljai-Deni ja Tšuikoviga, ja katsugu see neetud Radziwill teda kas või oma 
jõleda sõrmeotsagagi puudutada! . .. Ognivko nägu, mida valgustasid hom-mikupäikese 
kuldsed kiired ja mis oli nagu pronksist valatud, lõi särama. Issand! Niisuguse silmapilgu 
eest võiks kahetsust tundmata oma elu anda. 

Purpurpunane päike tõusis valgevenelaste maa kohale ja sihvakad valgetohulised 
kased sirutasid talle vastu oma õrnu oksi. Rõõmsalt ning lõbusalt loksusid vastu veerjaid 
kaldaid Sklovka vetevood. 

Guljai-Den vaatas mõttesse vajunult kaugusse, lääne poole, kuhu purustatud Sklovi 
kindluse juurest keerles tee .. . Seal, selle paksu metsavahi taga, kogunesid linnadesse ja 
küladesse, kümnetesse kantsidesse ja kindlustesse, mis on ehk veel tugevamad kui Sklov, 
šlahta horugvid. Sinna läheb nüüd ka alamjooksu kureen, et ühineda Korsuni polguga. 

Tundmata halastust ugri tõugu täku vastu, piitsutades ja kannustades teda, kihutas 
samal ajal Timofei Tšumak määratud hetmani Ivan Zolotarenko juurde. Ta viis 
kureeniataman Guljai-Denilt hetmanile häid sõnumeid. 

.. . Kolm päeva hiljem oli alamjooksu kureen juba Borissovo all. 

Pragisedes lõõmasid tulelondid, põlevad tõrvavaadid peletasid oma tulekeeltega 
ööpimedust laiali. Korsun-fased ning tšernigovlased tungisid õlg õla kõrval Tru-betskoi 
streletsidega peale Radziwilli sõjaväele, kes oli gorissovo maanteele end nelinurgana üles 
seadnud. 

Neljast küljest piirasid poolakate laagrit rautatud vankrid. Sealt tulid suurtükikuulid, 
lendasid musketitest ja arkebuusidest mesilasparvedena sumisedes kuulid. 

Radziwill oli appi ruttamas ümberpiiratud Smolenskile. Seal ootasid teda 
Obuchowicz ja Korff. Kuid asjata ootasid nad läänest abi, Leedu kroonihetman ise heitles 
praegu nagu lõksulangenud metsloom. 

Lahing oli alanud koidu ajal ega vaibunud veel hilja öösel. Trubetskoi ja Zolotarenko 
otsustasid Radziwillile hingetõmmet mitte anda. Laager vankrite laga pidi saama 
kümnete Leedu hetmani horugvide hauaks. Kui nõnda läheks, oleks Smolenski saatus 
otsustatud juba siin — Borissovo all. 

Guljai-Den jõudis oma kureeniga kohale parajal ajal. Zolotarenko võttis teda vastu 
telgi ees metsaserval. Ta oli just lahinguväljalt siia ratsutanud ja jõi ämbrist ahnelt külma 
vett. Janu täis saanud, pühkis määratud hetman vurrud puhtaks, haaras Guljai-Denil 
õlgade ümbert kinni ja surus ta tugevasti vastu oma rinda. 

«Aituma.» 

Guljai-Den kavatses just rääkima hakata, kui telgi juurde ratsutas vürst Trubetskoi. 
Kargas hobuse seljast maha, heitis ratsmed kasakale. Tundis ära Guljai-Deni. Ütles verist 
sidet otsaesisel kohendades: 

«Šklovi eest tänab sind tsaar ise.» 

Pöökpuu pragude vahele torgatud tulelondid telgi ees heitsid valgust vanemkonnale. 
Äkitselt kostis pimedusest terav hõige: 

«Kuhu sa kobid? Oled pime või? Sunnik! Ei näe, kelle telk see on?» 

Keegi vastas järsult: 

«Toome «keelt», kuradi silmamuna ... » 

647 

«Too «keel» siia!» hüüdis Zolotarenko kärsitult. 

«Too ta siia!» 


Kasakad lükkasid pimedusest telgi ette murule šlahtitši. Pea õlgade vahel, jäi ta 
Zolotarenko ette seisma. 

«Kust te ta saite?» küsis määratud hetman kasakalt, kes hoidis kinni köieotsast, 
millega Šlahtitši käed olid kokku seotud. 

«Kõrkjastikust, teie heldus. Tuli teda pisut kolkida, punnis teine koledasti vastu... 
Kuid aru me tal segi ei löönud . .. Tal oli põues kiri. Siin see on.» 

Zolotarenko võttis kasaka käest kirja ja läks koos Trubetskoiga puu alla tõrvikute 
valgusele. Tegi kirja lahti. Zolotarenko hakkas kiiresti poolvaljusti lugema: 

«Minu kõrgeaulisele isandale, tema majesteedile Rzecz Pospolita kuningale Jan- 
Kazimierzile. 

Kuningas! Teel Smolenskisse tungisid mulle Borissovo maanteel kallale moskoviidid 
ja Hmelnitski kasakad. Fortuuna on ennekuulmatult mind alt vedanud. Mu laager on igast 
küljest sisse piiratud ja mul puudub võimalus minna appi Smolenskile, mis suure hädaga 
veel vastu peab, nagu mulle sellest hiljuti teatasid Smolenski vojevood Philipp 
Obõchowicz ja kindral Korff. Siin, Leedus, on holopid igal pool meie vastu vaenulikud, 
annavad end linnade ja külade kaupa tsaari alla, ja need neetud holopid teevad meile 
rohkem kurja kui Moskva ise. Kui see kurjus ka mujal maad võtab, tuleb oodata 
niisamasugust õnnetust nagu kasakate sõda Ukrainas. Palun teid väga, teie majesteet, 
anda kõrgetele hetmanitele ja kvartapolkudele käsk tulla mulle aega viitmata appi. 
Iseäranis tähtis on, et moskoviiti-dele ja kasakatele annaks selja tagant tuld Saksi suur- 
tükivägi. Kuningas! Pidades vastu moskoviitide ja kasakate metsikule pealesurumisele, 
päästan ma Smolenski. Kuid samal ajal hukkub siin Rzecz Pospolita au ja uhkus — tema 
kõige paremad rüütlid. Lootuses teie kiirele abile jään teie alandlikuks teenriks. 

Kirjutatud laagris Borissovo lähedal. 

Janusz Radziwill.» 

«Mis sa ütled, pan vojevood?» 

Zolotarenko tõstis silmad Trubetskoi peale. 

«Hommikuvalgeks, kõige hiljem lõunaks tuleb Radziwillile lõpp teha. Me ei saa 
kindlad olla, et niisugust irja ei ole ka varem saadetud ... » «Seda me küsime veel 
«keelelt» järele... Kuid sul on õigus ... Viimase pealetungi võtame ette koidu ajal... 
Paneme välja kõik... » 

«Kõik jõud!» lausus Trubetskoi otsustavalt. «Guljai-Den!» hõikas Zolotarenko. 

«Kuulen, pan hetman.» Guljai-Den astus kiirel sammul vanemate juurde. 

«Anna kureenile puhkust. Koiduvalgel on tormijooks poolakate laagrile. Kuidas su 
meestega on?» 

«Täie rammu juures, heldus!» 

«Radziwill tahtis kuningale Grodnosse teadet läkitada, anub abi, tuleb poola panidest 
ette jõuda. Nõnda on lood...» 

Zolotarenko rääkis pikkamisi, nagu seletades. Millegipärast tuli talle meelde see päev 
kaevanduses, kus ta esimest korda Guljai-Deni nägi. 

«Hetman, ma tõin endaga kaasa veel seitsesada mõõka valgevenelasi. Ka Mihhass 
Ognivko on koos minuga.. . Kui poleks olnud teda, poleks me Šklovi 
kindlust nii ruttu ära võtnud... » 

Seda rääkides mõtles Guljai-Den kogu aeg: kuidas saaks teada, kas Zykler on 
jõudnud juba määratud hetmanile kaevata või mitte? Kuid Zolotarenko katkestas teda: 


«Kus Mihhass Ognivko on?» 

«Siin,» vastas Guljai-Den. «Ognivko!» 

Meeste summast eraldus Mihhass Ognivko ja astus Guljai-Deni hääle peale ligi. 

«Seesugune sa siis oledki!» lausus Zolotarenko ei tea kas kiitvalt või imestades, 
silmitsedes teraselt valgevenelase laiaõlgset kogu. 

Määratud hetman sirutas Ognivkole südamlikult käe ja lausus ärevil häälega: 

«Tervitan sind kuulsusrikkal tunnil, rüütel, meie venna Valge venemaa priiuse eest 
võitleja!» 

Sidet pea ümber kohendades astus ligi vürst Trubetskoi. Mihhass Ognivko 
kummardas vanemale, läks araks ja taganes veidi. 

«Trapesundi Omeljan on langenud,» lausus Guljai-Den äkki ja jutustas lühidalt, 
kuidas just vana kasakas oli langenud. 

«Rahu tema põrmule!» lausus Zolotarenko nukralt, võttes mütsi peast. 

«Vapper sõjamees!» kostis Trubetskoi. Leinavaikus kestis minut aega. Selle katkestas 
Mihhass Ognivko: 

«Sõjariistade eest suur tänu sulle, määratud hetmati. Me pole nendele sõjariistadele 
häbi teinud, oleme hästi kostitanud panisid . .. » 

«Poolakaid,» lisas Zolotarenko kindlalt ja kordas: «Panisid poolakaid ...» 

Guljai-Den vidutas silmi, peitis muige vurrudesse. Zolotarenko märkas seda ja jälle 
tuli talle meelde too päev Harmaši vabrikus ja Guljai-Deni jutuajamine Hmelnitskiga. 

«Zykler kaebas, et sinu laagris varjatakse mässajat soldatit,» lausus Zolotarenko 
karmilt. «Niisugune asi ei lähe. Käsi ta Zyklerile välja anda.» 

«Meie juures ei ole ühtegi Zykleri soldatit,» vastas Guljai-Den kindlalt. 

Zolotarenko mõõtis teda umbuskliku pilguga. Ütles resoluutselt: 

«Mässaja tuleb polkovnik Zyklerile välja anda.» «Minu laagris teda ei ole,» ei 
taganenud Guijai-Den. Vürst Trubetskoi ähvardas Guljai-Deni sõrmega ja läks telki. 

Zolotarenko ohkas. Võttis vurruotsa hammaste vahele. Mõõtis vaikivat Guljai-Deni 
vihase pilguga. Kui ei seisaks ees lahing, räägiks ta temaga teist juttu. Kuid nüüd aitab 
sellestki. Oota, kasakas, anna aega! Guljai-Denile aga ütles: 

«Perejaslavi punktides seisab must valgel, et lurjuseid ja jooksikuid Moskva maadelt 
kasakate laagrites, kureenides ja polkudes ei tohi varjata ... » 

Guljai-Den tahtis vastu kosta, kuid Zolotarenko peatas ta vihase käeliigutusega. 

«Praegu ma selle üle sinuga vaidlema ei hakka ... Mine, ataman, kasakate juurde, 
peatselt tulen ise sinu kureeni... » 

... Mõnda aega hiljem ütles vürst Trubetskoi telgis Ivan Zolotarenkole: 

«Muidugi pole see Zykler ka ei tea mis kullatükk, kuid streletsi poolt end teotada 
lasta polkovnikule ka ei passi. Omavolitsejatele takkakiitmine head ei too.» 

«Sul on õigus, vürst,» oli Zolotarenko päri. «Anna aega, kõik läheb seadust mööda.» 

-.. Koidikul vappus maa kõrvulukustavatest kõue-kärgatustest. Välgud lõhestasid 
taevast, mis oli kaetud säsiste pilvedega. Äkiline tuulekeeris kargas telkide kallale, 
paisutas lõkete tuld, paiskas haod laiali, lõi katlad uppi, rebis tükkideks ritvade külge 
tõmmatud palakad. Aga kõuemürin veeres aina stepi, laagrikindluste ja pimeda 


metsamüüri kohal, ja mõlemas laagris — poolakate ja kasakate laagris — tekkis 
pingeline vaikus. Vaibus laskmine, vaikis kära. 

Timofei Tšumak heitis märjalt otsaesiselt sinna rippuma jäänud juuksetuti ja pani 
labida kõrvale. Hirmuga vaatas ta ähvardavat taevast, mida valgustas pik-sesähvatus, ja 
lõi kähku risti ette. Kasakad, kes nagu temagi õlast saadik kaevatavas kraavis seisid, 
viskasid samuti labidad käest ära. Kuuldus hääl: 

«Käigu kuradile sihuke töö! ... Vaja metsa plagada ... Vaata, mis siin sünnib! ...» 

«Elias on meie peale vihaseks saanud,» naljatas keegi Tšumaki selja taga. 

«Kui viskaks tõepoolest labidad ära,» mõtles Timofei. 

Tema pea kohal puristasid hobused. Välgusähvatus valgustas jälle taevast, ja Tšumak, 
tõstes silmad üles, nägi määratud hetmanit ja Guljai-Deni. 

«Kaevake, kaevake, kasakad,» lausus Zolotarenko sadulas kummardudes. «Varsti 
hakkame peale.» 

Zolotarenko ratsutas edasi. Guljai-Den peatus viivuks ja ütles Timofeile: 

«Kiirusta mehi, aega on vähe jäänud. Kui jõuate kõrkjateni, jätke katki... » 

Tšumak ei jõudnud vastatagi. Käis jälle kõuekärga-tus ja langesid esimesed 
vihmapiisad. 

Guljai-Den oli juba kaugel. 

Algas vihmavaling. Vihm peksis nagu köitega maapinda. Kasakad katsid 
püssirohuvaadid kinni, pistsid süütenöörid põue. Hakkasid vulisema tuhanded ojake-sed. 
Vihmast ohtralt pestud maa lõhnas rammusalt. 

Timofei Tšumak surus labida vihaselt mullasse. Vett oli kraavis juba põlvist saadik, 
kuid ükski kasakas ei jätnud kaevamist katki. Igaüks teadis, milleks seda kraavi vaja on. 

Kui viimaks kasakate poolt kiiresti kaevatud kraav, mis oli sügav üle inimese pea ja 
laialiaetud käte laiune, oma musta kurguga vastu kõrkjastiku rabast pinda jõudis, alles siis 
viskasid kasakad labidad käest. 

Sel öötunnil kuuldus tuhandete jalgade müdinat, nagu oleks maapind ise liikuma 
hakanud. Pigistades kõvasti mõõka peos, ratsutas juba omal kohal reas Timofei Tšumak. 
Kuskil üsna lähedal pimeduses kuuldus määratud hetmani Zolotarenko summutatud hääl: 
«Veeretage suurtükid lähemale ... Veeretage suur-tükke ... tont teid võtaks ... » 

Kõuekärgatus mattis hetmani hääle ja vastust Timo-fei ei kuulnud. Ja kui siis 
müristamine oli kaugemale veerenud ja kurjakuulutava öö põhjatusse pimedusse 
kadunud, lõhestas vaikust ahastav karjatus, mis kostis poola laagrist. Ja otsekohe hakkas 
öö tuhandet laadi häälitsema: kõuemüristamisega võisteldes virutasid poolakate 
jooksukraavide pihta suurtükid. Nagu nende kogupaukude kaja kärgatas järjest kõu, ja 
kui pikselöögid vihmalinikut lõhestasid, võis näha, kuidas poola laagris suurtükimehed 
palavikulise kiirusega sagisid ja reitarid end tulevõitluseks ritta seadsid. Oli kuulda 
haavatute karjeid ja needmisi. 


-. . Mantli peakott üle pea, seisis vihast hull krooni-hetman Janusz Radziwill oma 
saatjaskonna keskel telgi ees. Ta ei pannud tähelegi, kuidas vihm talle näkk peksis ja 
kuue krae vahele tungis, muutes uhke lumivalge Žžaboo märjaks kaltsuks. Suu sorgus 
vurrude all sülgas tulist viha välja. Kroonihetman oleks võinud oodata igasuguseid 


tüssamisi, kuid mitte marulist pealetungi niisugusel ajal. Mis seal teha, kui issand jumal 
on lahkusulistelt nende mõistuse võtnud, eks seda 

parem temale, hetmanile. On küll kahju paisata lahingusse soomusrüüs reitareid ja 
paljukatsutud tragunite polku, kes tema käsu ootel nõgudes seisid, kuid nad tuleb 
pealetungijatele vastu panemiseks ohverdada. Kui päike tõuseb, kohkub ta sellest, mida 
oma kuldse silmaga vaenuväljal näeb. Midagi muigelaolist puudutas Radziwilli huuli. 
Märatsegu lahkusulised veel pool tunnikest, siis annab ta reitaritele ja tragunitele käsu 
vaenlastele peale tungida. 

Teda rahustas mõte, et porutšik Herburt on vististi juba Grodno maanteele pääsenud. 
Kui ta jõuab sihtkohta homme hommikuks, on hea ka see. Viivulise rõõmutunde peletas 
minema polguülem Ossowski ärev hääl. Ta seisis kroonihetmani ees raskelt lõõtsutades ja 
ajas suust välja katkendlikke sõnu: 

«Moskoviidid ja kasakad on purustanud kaks rida vankreid .. . Nad võitlevad nagu 
saatanad ... Kui me reitareid lahingusse ei paiska, murravad lahkusulised laagrisse... » 

Kastellaan Dembowicki küürutas end Radziwilli poole, kes oli temast kasvult lühem, 
ja sosistas talle kõrva: 

«Pan kroonihetman, ma mõtlen, et meil tuleks koos tragunitega läbi murda ... » 

«Te olete aru kaotanud!» röögatas Radziwill. «See oleks selge argus ja häbi, pan!» 

Kastellaan jäi vait, kuid mõõtis Radziwilli pahase pilguga ja raputas laitvalt pead. 

«Mida ütlete, regimentaarid?» küsis Radziwill, lastes silmadel üle vojevoodide käia, 
kes seisid pingeliselt vaikides liikumatult. 

Pärast mõneajast vaikimist võttis sõna polguülem Skrzynski: 

«Tuleb läbi murda läände, teie heldus!» 

«Ka teie!» hüüdis Radziwill pahaselt. 

«Teie heldus,» astus kastellaan Dembowicki ägedalt vahele, «lahkusulised lõikavad 
meil selles lõksus kõrid läbi nagu kanadel. Pan polguülem rääkis õiget juttu.» 

Radziwill pööras regimentaaridele selja ja hüüdis vihaselt: 

«Andke hobune!» 

«Hobune pan kroonihetmanile!» karjus porutšik Gurski. 

Jälle veeres kõuemürin üle taeva. Jalusetraguni ja porutšik Gurski toetusel istus 
Radziwill sadulasse. Sadulaharja poole painutades kihutas ta nelja alla nõgude poole. 
Regimentaarid ja saatjaskond tormasid talle läbisegi järele. 

... End kroonihetmani ees sirgu ajanud, kuulas kindral Adam Melz ta segast 
saksakeelset juttu. Ühest asjast sai kindral aru — ta peab oma reitarid lahingusse viima, 
reitarid peavad moskoviidid maa pealt ära pühkima. Las käia, kroonihetman võib kohe 
näha, etta asjata kindralile ja ta soldatitele kullas ei maksa. Melz tõstis raudkindas käe 
pikkamisi kõrva äärde märja kiivri juurde. Pööras end järsult ümber ja kraaksatas lühidalt 
nagu koera kutsudes: «Koblenz!» 

«Just nii, härra kindral!» 

Pimedusest, mis oli täis vihmaladinat, kerkis esile pikk kõhetu kogu mantli ja kõrge 
kiivriga. «Puhuda alarmi!» «Just nii, härra kindral!» 

Need lühikesed karmid sõnad, see, et Koblenz niisama kähku pimedusse kadus, kui ta 
sealt ilmunud oli, ja kindral Melzi rasked sammud vihmast vettinud maapinnal rahustasid 


Radziwilli. Ta heitis regimentaaride poole võidurikka pilgu ega suutnud hoiduda 
ütlemast: 

«See on alles sõjavägi, palun väga, mitte kari šlahta argpükse!» 

Kastellaan Dembowicki keeras näo ära ja kehitas õlgu. Mõtles kahjurõõmsalt: «Eks 
näe, mis laulu sa tunni aja pärast laulad, hetman!» 

Vahepeal läks Radziwill tragunite laagrisse. Polgu-ülem Bogõslaw Ružynskile ütles 
ta, et asub ise tragunite etteotsa. 

Nukralt, vahetpidamata hüüdsid pasunad. Radziwill tõusis põndakule, et näha, kuidas 
reitarid lahingusse astuvad. Kaksteist soldatit reas, musketid laskevalmis, liikusid nad 
raudse kiiluna kaitsekraavide poole. Välgusähvatus valgustas soomusrüüs reitareid ja 
nende ees sammuvat rässakat kindral Melzi, kes astus 

ühtlasel sammul oma polgu ees, kiivris pea ette kallutatud, nagu suruks ta sellega läbi 
nähtamatu müüri. 

Radziwill ajas hambad irevile ja hüüdis: 

«Vivat, reitarid!» 

«Hoch! Hoch!»' kõlas vastuseks. 

Sel silmapilgul kuuldus jooksukraavidest meeleheitlik hädakisa ja hirmsajõuline 
plahvatus pani maapinna värisema. Radziwill ja regimentaarid tormasid ärevalt hobuste 
juurde. Igaüks mõistis, et see polnud müristamine. Tuli, mis laagrit kõrkjastikest 
lahutavate vankrite kohal märatsema lõi, näitas, et kasakad olid püssiro-huvankrid 
süüdanud. 

«Edasi, tragunid!» hüüdis Radziwill metsiku häälega. 

Nüüd ei olnud enam mõtlemiseks aega. Kui tragunid Melzi reitaritega ühte joonde 
jõudsid, olid esimesed reitarite read juba kasakate ja moskoviitidega kähmluses. 

Vihm jäi üle. Taevas tõusis kahkjasroosa koit. Oma tragunite vahel ratsutades nägi 
Radziwill kasakate ridades kahte ratsanikku, kelle peade kohal lehvisid tuules buntšukid. 
Ta taipas kohe — need on Zolotarenko ja Trubetskoi. 

«Edasi, tragunid!» hüüdis Radziwill jälle, vajutades kannused tulise ratsu kubemesse. 

«Pan kroonihetman,» kähistas Gurski ta kõrval, «murrame välja Grodno maanteele 
Dd 

Radziwill ainult noogutas vastuseks. Mitukümmend tragunit piirasid ta lausmüürina 
sisse. 

-.. Vahepeal murdsid reitarid kasakate ja streletside ridadesse. Eesmised langesid 
musketi- ja suurtükikuulidest, kuid tragunite toetusel surusid soomusrüülased jonnakalt 
kasakatele peale. Kasakad jäid paigale tammuma, nende read murdusid ja nad hakkasid 
terava nurgana kasakate laagri poole taganema. 

Vürst Trubetskoi vaatas ärevalt ringi. 

«Guzov!» kutsus ta ratsastreletsi, kes ta selja taga seisis. «Kihuta ühe joonega 
Moskva polku! Anna polkovnik Apraksinile edasi, et ta asuks tormijooksule.» 

1 Elagu! Elagu! (saksa k.). Tõlkija. 

Vassili Guzkov tõmbas ratsmeist ja ratsu kihutas nelja minema. 

Trubetskoi tuli hobuse seljast maha ja läks telki, kus Ivan Zolotarenko kõneles ühe 
šlahtitšiga. See hingas raskesti. 

«See on see Tabamatu, heldus,» näitas Zolotarenko šlahtitši poole. 


«Kuidas kroonihetman Radziwill end tunneb?» küsis 
Trubetskoi naeratades. 

«Mõtleb ainult ühte, kuidas elusalt lõksust välja saaks lipsata. Jõudsin suure surmaga 
teie juurde. Sain kasakate käest peale kauba veel kolki... » 

«Omade käest naha peale saamine ei tee viga,» lohutas Zolotarenko. «Kas munk 
andis kirja üle?» 

«Andis.» Maljuga istus väsinult telgi nurka kännule. «Silmad vajuvad vägisi kinni. .. 
Kolm ööd pole sõba silmale saanud . . .» ütles ta vabandavalt. Võttis põuest väikese 
kirjarulli ja tõusis taarudes püsti. «Palun sind, määratud hetman, anna see hetmani kätte. 
Tähtsad teated.» Hõõrus siis rusikaga otsaesist, nagu katsudes midagi meelde tuletada, ja 
ütles veidi aja pärast: «Rad-ziwill kavatses Grodno maanteele välja murda .. . Mind 
käskis ta, kui eluga pääsen, viia kiri alamkantsler Radziejowskile... Mul seisab ees 
teekond Svea kuningriiki... Käsi, hetman ...» 

«Või nõndamoodi!» vilistas Zolotarenko ja pilgutas Trubetskoile silma. «Puhka siin,» 
näitas ta mahapan-dud vaipadele, «mina ja vojevood läheme aga sõjaväe juurde. Vaja 
Radziwilli nagu kord ja kohus kostitada.» 

Telki pistis pea kasakas. Hüüdis ehmunult: 

«Teie heldus, poolakad on laagrisse tunginud! Sakslased, tragunid! ... » 

-.. Maljuga tahtis Trubetskoi ja Zolotarenko kannul telgist välja tormata, kuid suutis 
teha ainult ühe sammu ja vajus jõuetult vaibale. Näis, nagu oleks võimas laine ta oma 
turjale haaranud, paisanud siis teisele ja see omakorda kolmandale lainele, ja nõnda 
hullasid temaga vahused lained, tema aga katsus asjata neile vastu panna, püüdes kuivale 
pääseda ... Kuskilt kaugelt rannalt kõmises ähvardav kaja. 

... Suurtükid jäid vait, nagu oleks nende suud kinni 

topitud. Kahvatu päike püüdis oma kiirtega läbi halli pilvekatte tungida. Musket 
kõvasti peos, tõusis Timofei Tšumak juba kuuendat korda vesiselt rabaselt maapinnalt ja 
läks siniseks tõmbunud huuli kokku pigistades vastu reitarite raudsele müürile. Tragunid 
läksid kasakate ridade ümbert ringi ja Zolotarenko ning Trubetskoi said aru nende 
kavatsusest kasakatele selja taha tungida. 

Pernatšiga vehkides hüüdis Guljai-Den oma meestele: 

«Pidage vastu, sõberveljed! Andke poola panidele! Priiuse eest, usu eest!» 

«Elagu!» mürises talle vastuseks. 

«Elagu!» hüüdis Timofei Tšumak, sihtis paksule punetavale žolnerile näkku ja laskis. 

Žolner kukkus selili, kuid kohe tormas teine žolner piigiga vehkides talle kallale. Sel 
silmapilgul murdis reitarite ridadesse Moskva streletsipolk. Tšumak jõudis ainult 
kergendatult ohata, kui juba arkebuus käes, kerkis tema kõrvale strelets Vassili Guzov. 
Kasakad ja streletsid asusid otsekohe nelja viirgu. Eesmised, teinud lasu, läksid 
viimasesse ritta, laadides käigu peal musketid, ja sel ajal laskis reitarite pihta teine viirg; 
pärast laskmist asus see neljandaks reaks, vaenlase soldatite ette kerkis aga kolmas viirg. 

Musketite tuli ei vaibunud minutikski. Reitarid hakkasid taganema. Tragunitele, kes 
püüdsid kasakatele selja tagant lööki anda, tungisid kallale korsunlased. Neid viis poola 
polkude vastu määratud hetman Ivan Zolotarenko ise. Öunikhall täkk tuiskas üle välja. 
Kor-sunlased lendasid nagu tiivul määratud hetmanile järele ja lõhestasid metsiku löögiga 
vaenlase read kaheks. 


Korsunlaste maruline löök sundis traguneid oma kavatsuse katki jätma ja nad 
keerasid tagasi. Kuid just seda olidki korsunlased oodanud. Sellest silmapilgust peale 
püsisid nad vaenlase kannul ja surusid teda kõigest väest kõrkjastiku poole. Esimesed 
tragunite read ei pannud tähelegi, et neid päästvast kõrkjastikust sügav kraav lahutab. 
Sinna lendasid jalgu ja kaelaluid murdes hobused, üle nende peade aga ratsanikud. 

Ivan Zolotarenko tõmbas ratsmeist ja tuliseks aetud 

ratsu tõusis tagajalgadele, pekstes esijalgadega õhus. Ta tiirutas metsikult ühel kohal, 
pritsides muda, kuid ratsaniku tugev käsi sundis teda sõna kuulama. Raskelt hinge tagasi 
tõmmates võttis Zolotarenko mütsi peast ja pühkis selle punase põhjaga otsaesist. Higi 
voolas ohtrasti mööda nägu, läbimärg kuntušš auras. Nüüd oli Zolotarenko kindel — 
Radziwilli sõjaväele on tulnud lõpp. Smolenski garnisonil ei ole Radziwillilt abi oodata. 
Leedu kroonihetmani ainus mõte on, kuidas ta ise pääseb... Ratsutas juurde Trubetskoi. 
Peatas oma hobuse ta kõrval ja tõstis pikksilma. 

«Regimentaarid põgenevad ... Nad, neetud, on juba kõrkjastikust möödas...» lausus 
vürst tusaselt. 

«Seal saavad kasakad nad kätte.» 

Poola laagris hakkas pasun pikalt ja kaeblikult hüüdma. Lõhutud vankrite kohale 
kerkis mitu valget lippu. 

«Paluvad rahu ...» ütles Zolotarenko lõbusalt. «Missa arvad, vürst, kas anname 
lõpetamissignaali?» «Käsi anda!» oli vürst nõus. 

Mõne minuti pärast hakkasid kasakate laagris võidukalt pasunad hüüdma, 
litaurimehed tagusid trumme. 

Päike ajas lõpuks pilverünkad laiali ja valas lahinguvälja valgusega üle. Mõni 
silmapilk valitses ärev vaikus ja siis täitus väli haavatute oiete ja karjetega, van- 
gilangenute segase jutukõminaga. 

Streletside ja kasakate vahel sammusid Trubetskoi ja Zolotarenko juurde poola 
regimentaarid. Mõõgale toetudes luukas kõige ees kindral Melz, tema järel sammus, 
silmad maas, kastellaan Dembowicki. 

Lahinguväljalt ratsutasid kohale Guljai-Den, Mih-hass Ognivko. Polkovnikud Sulima 
ja Polubotok olid juba Zolotarenko juurde jõudnud ja hobuste seljast maha roninud, 
kogunesid kokku sotnikud ja jessauulid, igast küljest tuli kasakaid ja streletse. 

Kindral Melz ulatas oma mõõga Zolotarenkole, kuid see näitas silmadega vürst 
Trubetskoi poole ja ütles käskivalt: 

«M56k anna ära Moskva sõjaväe vojevoodile vürst Aleksei Trubetskoile, sa said lüüa 
tema streletside käest, kindral.» 

Kindral Melz vaatas verd täis valgunud silmadega altkulmu vürsti poole, kraaksatas 
midagi ja ulatas mõõga Trubetskoile. 

Kastellaan Dembowicki päästis värisevate sõrmedega mõõga vöö küljest lahti. Teised 
regimentaarid panid kähku Zolotarenko ja Trubetskoi hobuste jalge ette maha mõõgad ja 
püstolid. 

-.. Vahuleaetud hobu langes keset metsa maha. Midagi ta maos raksatas, nagu oleks 
katki kärisenud, ja Radziwill pääsis vaevalt eluga hobuse alt välja. Kangetel jalgadel 
taarudes astus Leedu kroonihetman puu alla, toetas õla vastu tüve ja surus põse vastu 
karedat koort. 


Viivuks pigistas ta silmad nii kõvasti kinni, et neis sädemed hüppasid. Hetmani 
saatjaskond ronis puhkides hobuste seljast maha. Väljapääsemine raudsest piira- 
misrõngast oli nõudnud tragunitelt suuri pingutusi. Kuid kauaks siia peatuma jääda oli 
ohtlik. Porutšik Gurski puudutas ettevaatlikult kroonihelmanit õlast. Radziwill vaatas 
talle uduste silmadega otsa ja lõi käega. Mõnda aega vaatas ta lõunasse, kuhu olid jäänud 
Borissovo alla ta kõige paremad horugvid, tragu-nid ja reitarid, suurtükid ja 
soomusrüülased. Mis ta nüüd on ilma oma kuulsusrikka armeeta? Ta kattis silmad käega 
ja oigas nii, nagu oleks keegi talle nähtamatult noa südamesse torganud. 

-.. Järgmisel hommikul kerkis kahe miili kaugusele Borissovost steppi, mis oli ägedas 
tapluses ära tallatud, teravatipuline kurgaan ja selle alla jäi õlg õla kõrvale lamama 
venelasi, ukrainlasi ja valgevenelasi, kes olid kuulsas lahingus vendadeks saanud. Verine 
nägu stre-letsi Vassili Guzovi laial rinnal, puhkas igavest und Timofei Tšumak. Teisel 
pool, käsi vastu streletsi õlga, lamas väljasirutatult Oless Samuss. 

Kurgaanist mööda astudes võtsid kasakad ja strelet-sid mütsid peast ja kummardasid 
pead sügavale. Kui sõjavägi kurgaanist juba mööda oli sammunud, kostis kasakate 
suurtükist üksik pauk, kajades pikalt ja kurvalt stepist vastu. 

Sõjavägi oli langenud seltsimeestega jumalaga jätnud. 

Netšipor Halaida ja Semjon Laznev ei saanud kasakate ridadesse tagasi minna. Üle 
aasta toibutasid nad ennast Halaida vanemate juures Belõje Repkis. Maria oli 
lahutamatult oma mehe ja ta sõbervelje juures. Mida küll kõike ei tehtud, et kasakad 
surmast jagu saaksid! Papp pidas kaks korda palvet nende eest, kutsuti posijaid ja 
loitsijaid, kuu aega anti haavatutele päevast päeva merikapsaleotist, mida keedeti enne 
koitu vaskkatlas, mis oli piserdatud püha veega .. . 

Ema nuttis poja peatsis, isa äigas nii mitugi korda konksus sõrmega silmist ära kuuma 
pisara, ainult Maria oli nagu kivistunud. Süda kiskus rinnus kokku. Tormaks kas või ise 
paljaste kätega timukate, žŽolnerite kallale, maksaks kätte Netšipori ja ta' sõbervelje teo- 
tamise eest... 

Kaua aega ei tundnud Netšipor kedagi ära. Nagu oleksid piinad, mis timukad talle 
teinud, mõistuse peast võtnud. Kui ta siis ühel hommikul justkui nägijaks saades sosistas 
«Maria!», siis pisarad otse purskasid Maria silmist. 

«Jääd ellu, kallis!» sosistas ta ainult huultega. 

«Jään ellu,» vastas Netšipor rõõmsalt ja küsis nõrga häälega: «Aga Semjon?» 

«Ta on siin, sinu kõrval,» näitas Maria käega, kuid Netšiporil ei olnud jõudu isegi 
pead pöörata. 

Semjon Laznev viibis alles sügavas teadvusetuses ja sõdis ikka veel edasi, raius 
mõõgaga neetud šlahtat, jagas piitsahoope musulmaanidele, kutsus kõigest kõrist oma 
vendi Doni kasakaid, et nad kähku hobused saduldaksid ja ukraina vendadele appi 
tõttaksid. Doni kasakas tuletas meelde ema ja õde. Hüüdis isa. Surus palavikust pahtunud 
huuled vastu savikruusi ja neelas ahnelt vett, ise korrutades: 

«Karge vesi, meie imelisest Donist! ... » 

Maria silus peoga üle kasaka siidjate juuksesalkude. Noorem õde Nadjika, kes pärast 
ema surma oli Maria juurde kolinud, aitas tal haavatuid põetada. Taoti murdus tal jõud 
nende piinu nähes ja ta pööras näo ära, 

pühkis pisaraid, kuid Laznev ei kuulnud ei Maria sõnu ega Nadjika nuttu., Maria 
sooja käe puudutamine oli Semjonile nagu tuule paitus, mis puhus Doni ääretutest 
avarustest, ja ta hüüdis: 

«Netšipor! Kus sa oled, Netšipor?» Donlasele tundus, nagu oleksid poola panid ta 
sõbervelje igast küljest sisse piiranud ja et Laznev ei saa talle kuidagi appi minna... 

Niipea kui Halaida teadvusele tuli, hakkas ta paranema. Siis tuli talle ka pikkamisi 
meelde, kuidas ja miks ta oli Belõje Repkisse sattunud. Mällu ärkas het-mani nägu. Aga 
vahest ei olnudki hetmanit siis telgis? Ehk oli see kõik talle ainult palavikus viirastunud? 
Kui ta aga Maria suust kuulis, et teda olid koju toonud het-mani kasakad, kes andnud 
Mariale raha ja jessauul Artem Kalenikule toonud hetmani käsu, et see kasakatele midagi 
halba ei teeks ja järele vaataks, et neid igateviisi hoitaks ning nende eest hoolt kantaks, 

Ühel ööl läks ka Semjon Laznevil kergemaks. Silmi lahti lüües nägi ta enda kõrval 
Netšipor Halaidat. Soe rõõmutunne täitis donlase ärapiinatud hinge. Viivuks looritasid ta 
pilku pisarad, kuid ta sai oma nõrkusest võitu ja hakkas vaatama Netšipori nägu, kes 
magas, käsi pea all. Läbi kitsukeste akende paistis kuu. Hõbedane sära tungis tarre. Oli 
tunda värske heina lõhna ja kuskil seina taga, ju vist võõruses, proovis häält kukk ja kires 
varsti nii valjusti ning rõõmsalt, nagu tervitaks ta Semjon Laznevit. Donlane naeratas 
endamisi ja uinus rahulikult, heites käed laiali. 

Surmast jagu saanud, hakkasid kasakad pikapeale jõudu koguma. Juba käisid nad 
tarest väljaski. Semjon luukas ja toetus oskamatu käega kargu najale, mille oli teinud talle 
Netšipori isa. Netšiporil värisesid nõrkusest käed ja jalad. Kuid võttes aias väikesel pingil 
istet ja imetledes väänkasve, mis kentsakalt mööda tara vään-lesid, haaras nii Netšipori 
kui Semjoni ärarääkimatu rõõmutunne. Maria ja Nadjika olid järjest nende lähedal. Vahel 
käis neid vaatamas jessauul Kalenik. Istus, 

jalad harkis, taburetil, mille Netšipori isa oli teenistusvalmilt tarest toonud, tõmbas 
piipu, kostitas kasakaid väljaõmmeldud sametpusarast türgi tubakaga, kõõritas 
häbematult Nadjika poole ja kurtis, kui väga ta tahaks hobuse seljas olla ja Šlahtale hagu 
anda, ent mis sa teed, kui pead siin polkovnik Gluhhi mõisas olema ja seda valvama. 

Laznev küsis: 

«Kelle eest siis? Pole ju poolakaid ega tatarlasi...» 

Kalenik silus vurre, vaatas uurivalt Laznevile otsa ja ütles paljutähendavalt: 

«Omavolitsejaid ja sõgedaid inimesi, kellel käivad neelud võõra vara järele, ei leidu 
ainumalt tatarlaste ja poolakate seas... » 

Netšipori ihunahk põsenukkidel tõmbus pingule. Isalt oli ta juba üht kui teist kuulnud, 
kuidas Kalenik Belõje Repkis peremeest mängib, sintsi kokku kraabib ja pan polkovnik 
Gluhhi vara valvab ... Tahtmata mõtles ta: «Anna aega!» 

Netšipor tuletas meelde, kuidas ta kunagi polkovnik Gromõkaga oli pani häärberis 
kokku saanud. Mõtles kibedalt: oli ta siis tahtnud säärast kokkusaamist? Kas ei olnud 
polkovnik ise süüdi? Kui polkovnik ei oleks süüdi olnud, egas hetman Hmel siis 
Netšiporile elu oleks kinkinud. 

Jessauul oli sellest Halaida juhtumisest Vasko Pris-tupalt kuulnud. Seepärast ta nüüd 
ehk lipitseski Halaida ees. Küsis meelitavalt, kas ta ei peaks mitte tublit mõdu saatma, see 


olevat tervisele kõige parem rohi. Kuid Netšipor ainult tänas teda. Siiski saatis jessauul 
ankru-täie mõdu. Saatis veel hane ja kalkuni. 

Netšipori ema kiitis jessauuli: 

«Pan jessauul Kalenik on tore mees. Näed sa, pojuke, kuidas ta sinust lugu peab ... » 
«Egas ta oma saatnud,» vaidles Maria vastu. «Kalkun on Gavrilo Kubatšani oma, 
Kalenik võttis selle neilt võla katteks ära. Mõdu on pärit Ivanets Vorona mesi-puuaiast... 

» 

«Sina tead kõik! Sul on aru kas või panidele laenata ... » 

«Ja laenan ka,» kostis Maria. «Teilgi, ema, oleks juba aeg panide peale ... » 

» «Milleks mul oleks aeg? Mis?» tõstis vanaeit kisa. «Sa räägid oma õele Nadjikale 
kõverat juttu. Sinu pärast ta ei taha jessauuli poole vaadatagi. Ta oleks ehk juba 
kosjasobitajadki saatnud... » 

«Seda sa oota jah, et saadab! Kunagi saatis ka Gromõka kosjasobitajad — viisid 
lehma ära. Või oled unustanud?» küsis vana Halaida mõrult muiates ja halle vuntse 
silitades. 

Vanaeit lõi lootusetult käega ja lahkus tarest, tõmmates ukse enese järel paukudes 
kinni. Seisatades trepil, heitis uduse pilgu kaugele tare taha ja mõtles kibedalt: «Vana 
räägib ju õigust. Aga mis sest õigusest kasu? Panid jäävad panideks. Hea vähemalt seegi, 
et šlahta panid minema kihutati. Kissel siin enam pani ei mängi... » Siis tuli aga meelde, 
et sintsi tuleb ikkagi maksta, ja meel muutus veel nukramaks. 

«Issand, kes siis aitab? Millal küll hakkame inimese moodi elama?» 

Selge puhas taevas näis Halaida-eidele lahkelt naeratavat, kuid helge taevasina ei 
helkinud vanades, punaste veresoonekestega silmis vastu naeruna, vaid kurbuse ja 
nukrusena. 

Südamepõhjas sai ta aru, et oli ilmaaegu Maria peale vihastanud. Maria jutul on tõsi 
taga. Ei see jessauul kosjasobitajaid saada, tahab niisama lihtsalt Nadjika ära narrida. 
Terve küla ju teab, kuidas jessauul Kalenik noorikute ja tüdrukute kallal irvitab. Mehed 
on kasakateks läinud, tema aga nuhib siin ringi... Tõsi seegi, et kalkun ja mõdu ei ole 
tema omad, ei ole tema toidupaunast, ka mitte polkovnik Gluhhi tagavaradest. Võttis ära 
teistelt inimestelt ja saatis neile. 

Ja kui Netšipor käskis mõdu, kalkuni ja hane jessauulile tagasi viia, ei hakanud vana 
Halaida-eit vastu vaidlema. Kuid see-eest lausus isa: 

«Parem selle võllaroaga mitte tegemist teha. Sina, Netšipor, sõidad ära, meie aga 
jääme siia... Mõtle selle peale.» 

Netšipor jäi siiski kindlaks. Nadjika ja Maria viisid 

kingitused mõisa tagasi. Hea, et jessauuli ei olnud, nad andsid need lakei Pristupa 
kätte. 

«Kasakad Halaida ja Laznev käskisid jessauuli tänada, kuid kingitusi pole tarvis 
saata,» lausus Nadjika jahmunud Pristupale ühe õhinaga. 

Säärast asja ei olnud Vasko Pristupa veel näinud. Ta pilgutas tükk aega silmi ega 
suutnud kuidagi otsale saada, mis seal Halaida pool lahti on, — viimaks on kasakad aru 
kaotanud. .. Kui jessauul Umanist tagasi jõudis, jooksis Pristupa kähku tema juurde. 


Hingeldades jutustas ta antsakat lugu kingitustega. Jessauul kuulas vaikides, kiristas 
hambaid ja kirus oma südame tühjaks. 

«Pole viga, küll me peale jääme,» lohutas ta ennast ja Pristupat. «Omavolitsemisele 
tehakse lõpp. Küll sa näed, Netšipor, saad veel meie käest tallis kere peale!» ähvardas 
jessauul ja käskis õhtulist anda. 

Kui ta mõne päeva pärast Halaida ja Lazneviga kokku sai, peitis ta silmade kurja 
läike kulmude alla ja hakkas mehi noomima: 

«Tegite mu meele hapuks, kasakad. Hetmanilt eneselt on mul käsk teile igasugust 
moona anda ja kõigega kostitada, mis tahate. Aga kuidas teie talitasite, põrmugi mitte 
kasakate moodi... » 

«Ei ole kasakate komme inimestelt nende viimane kalkun ära võtta ja nendelt mõdu 
välja pressida,» ütles Netšipor. 

«Ega ma seda omast tahtest tee,» vastas Kalenik põiklevalt. 

«Omast tahtest küll mitte, kuid oma kätega,» ütles Laznev. «Ja Nadjikale ära ligi tiku. 
Ma ei soovita sulle.» 

«Pole ma kuulnud, et sa oleksid külavanemaks valitud,» lausus jessauul sapiselt, «ei 
ole sinu asi siin korda luua. Oled unustanud, kellega räägid?» 

Laznev mõõtis põlgliku pilguga jessauuli laia kohmakat kogu pikkade 
hõlmadega kuntuššis, mis oli vist võõrastelt õlgadelt võetud, ja ütles: 

«Vaata ette, jessauul, minu asi siin on sind hoiatada.» 

«Ah ähvardad?» tõstis Kalenik häält. «Säherduste 

sõnade eest saadan ma su korrapealt Tšigirinisse vee ja leiva peale! ... » 

«Sa vaata parem, et sul endal ei tuleks sääraste tempude pärast Tšigirini linna atamani 
trehvata,» lausus Netšipor Halaida. 

Jessauul mõtles — nende röövlitega on parem rahu-jalal seista. Ajas oma harvad 
hambad lahkeks naeratuseks irevile. 

«Mistarvis me kakleme, kasakad! Lähme õige minu poole, võtame viina, kutsume 
pillimehed, lööme tantsu, peame teie tervekssaamise puhul pidu...» 

«Täname, pan jessauul, ei ole meil lusti pidu pidada, kui sõda ligi on, ja ega me 
prassimise jaoks rammu kogu.» 

Netšipor ja Semjon läksid minema, jättes jessauuli üksinda keset tanumat. 

See sülitas neile järele, näitas rusikat ja läks mõisa. 

«Hetman Hmel on pospoliidid ülekäte lasknud minna,» kurtis ta Pristupale. 

Vasko Pristupa lohutas teda: 

«Ärge võtke lihtrahva sõgedust südamesse, pan jessauul. Röövlid lähevad siit 
minema, meie võtame, mis meil võtta on, Nadjika saab teie omaks. Selle Netšiporiga on 
aga parem mitte tegemist teha. Nägin oma ihusilmaga, kuidas ta pan Gromõka maha lõi. 
Pospoliitide omavoli ja jultumus kaovad nagu tuulest viidud. Küll me nende pool veel 
tuhnime. Ma tean, et nad, kurjadloomad, peidavad mullust vilja, ei taha lõikusmaksu 
maksta.» 

Neist sõnadest läks jessauuli süda rahulikumaks. Ta andis käsu, et veskites võetaks 
enne jahvatust lõikus-maksu viljas. Pristupale oli niisugune käsk meeltmööda: ühte kui 
teist pudeneb siis ka tema salve, ja mitte ainult jahuna. Räägi või ära räägi, kuid pan 
Kalenikuga ei ole midagi kaotada. Kui paras juhus tuleb, sosistab Pristupa pari Jossip 
Gluhhile jessauul Kaleniku kohta paar sõna kõrva sisse ... Ja küllap siis hakkab siin 


Belõje Repkis Kaleniku asemel peremeest mängima juba Pristupa, nagu see oli kunagi 
kadunud Gromõka ajal.. . Esiotsa tuleb aga aru pidada, kuidas jessauuliga sõpruses ja 
üksmeeles elada. 

Kui mõlemad olid juba kõvasti kalgaanijooki ja puskarit joonud, mis oli selge nagu 
püha apostli Peetruse silmavesi, puistas Pristupa kikkhabet näppides ja silmi jõllitades 
oma südame välja: 

«Et hetman Hmelnitski rinnaga pospoliitide eest seisvat, on luisujutt. Ega tal endalgi 
Subbotovos, Mlejevos ja teistes kohtades maad vähe ole. Ja missugused veskid tal veel 
on, niisuguseid pole meie maal saiamaani nähtudki. Juba ainuüksi tukatkulda on 
Mlejevos oma paarkümmend tuhat puuda tündrites maa sisse maetud... Poola kuningalgi 
pole niisugust varandust. Kus siis hetman lihtrahva eest seisab?» 

Kalenik vaatas vidukil silmadega jutuhoogu sattunud Pristupat. Sikutas oma pikka 
vurru ja lajatas peoga vastu lauda, nii et taldrikud hüppasid. 

«Pead andma vastust häbematute sõnade eest, millega sa hetmanit teotad!» 

Pristupa kohkus. Vehkis kätega. 

«Egas ma seda paha pärast öelnud! Vannun sulle!» 

«Küll linnaataman Lavrin Kapusta selgeks teeb, mis sul mõttes mõlgub... » 

«Pan jessauul, oled sa hulluks läinud? ... » Pristupa hakkas koguni värisema, haaras 
laua äärest kinni. «Ära saada mind hukatusse, pan jessauul!» 

Jessauul aga, kes oli Pristupa kohkumisest juba küllalt lõbu tundnud, haigutas ja tegi 
teist juttu: 

«Lihtrahvas pole nüüd enam see mis enne. Niipea kui Moskvaga ühineti, on nõnda, 
nagu oleks keegi teda rahaga üle külvanud. Saab vene lihtrahvalt sõnakuulmatuse vaimu 
juurde...» Kalenik kummardas üle laua, vaatas ringi, nagu kardaks, et keegi pealt kuuleb, 
ja hakkas Pristupale usaldavalt kõrva sosistama: «Kuulsin Moskva võimumeestelt, et 
sealne lihtrahvas on mitu korda koguni tsaari, jumalast salvitu peale oma roojast kätt 
tõstnud . .. Kõrgestisündinud bojaaride elu kallale uppunud, mõisaid põletanud ja isegi 
meie püha kiriku hingekarjaste üle irvitanud. Sedapsi on lood, Pris-tupa ... Nii et, kui 
sõjale lõpp tuleb, pannakse ka meie lihtrahvale kõvad päitsed pähe. Räägid, et Hmelil 
olevat kulda, veskeid, maad ... Kes siis seda ei tea? 

Muidugi on tal üks tee meiega, mitte aga lihtrahvaga ... » 

Vasko Pristupal vajusid koguni mokad ripakile. Kuulas hinge kinni pidades. 

... Pingil istusid Netšipori isa, Netšipor ise ja Semjon, nende vastas olid aset võtnud 
Homa Švatška ja Timko Perestrõbnipen. Vana Halaida pajatas: 

«Mullu, kui polkovnik Gluhh siinpool kandis käis, ei võinud teda ära tundagi. Oli 
teine otsekui puhastverd pan. Pristupa lipitses ta ümber, omadega jänni ei jäänud, nagu 
Gromõka ajalgi... Külalistel polnud otsa ega aru. Kõik see aeg mängis akende all muusika 
ja käidi jahilusti ajamas. Kõige ees uhkeldas hobuse seljas polkovnik ise, kasakad aga 
hoidsid oheliku otsas hagijaid, puhusid sarve ... » 

Jäi vait, pahvis piipu, köhatas ja ütles õpetavalt: 

«Nõnda on lood!» 

Timko Perestrõbnipen kratsis kukalt. 

«Teadagi, et värskeltküpsetatud panil on kange tahtmine ennast näidata, meil aga nüli 
takse nahk seljast ... » 


«Kui Umanisse poleks mullu Moskva maadelt jahu toodud, oleksime näljast paistes,» 
lausus vana Halaida pärast viivu vaikimist. «Oma jahu vedasid jessauul ja Pristupa 
Tšernigovi alla, müüsid seal maha kolmekordse hinna eest. .. » 

«Kui poola panidele ometi kord kiiremini kere- peale antaks,» lausus Perestrõbnipen 
bassihäälega. 

«Kiiresti ainult kirpe püütakse,» tähendas sünge Švatška. 

Laznev ja Netšipor ei teinud suudki lahti. 

-.. Öösel, kui sinisel taevavõlvil tähed süttisid, võttis Semjon Laznev Nadjika õrna 
kitsukese käe hellalt oma pihku. 

«Panen oma südame su jalge ette, Nadežda. Sellest silmapilgust peale jääd sa mu elu 
ainsaks lootuseks.»1 

Nadjika palged lõid jumele. Süda oli talle küll kõnelnud, et Semjon peab talle tuliseid, 
õnnelikuks 

1 Nadežda, Nadjika tähendab tõlkes lootust. Tõlkija. 

667 

tegevaid sõnu ütlema, kuid nii ilusaid sõnu ta oodata ei teadnud. Ta käsi Semjoni peos 
võpatas veidi. Kuumadel huultel väreles sõna, kuid välja ütelda seda ta pelgas.. Nad 
seisid jõe ääres laiavõralise vahtra all ja kuulatasid, kuidas mõtlikult loksus kerge laine, 
mida alamjooksu tuul kõrkjatesse veeretas. 

«Nadežda!» lausus Semjon Laznev tuliselt, Nadjika aga ei mõistnud, kas kasakas 
hüüab nii teda või ütles lihtsalt välja selle püha sõna, millega inimesed nimetavad oma 
südameihaldust. 

«Nadežda,» kordas Semjon, «mu eluaegne ihaldus.. Otsisin sind Donil, kuid ei 
leidnud, aga mind tabanud õnnetus andis mulle kätte mu saatuse.» 

Semjonil oli tunne, nagu oleks ta rinnus muretu linnuke. Iga silmapilk pääseb ta valla 
ja lendab üles kõrgele. Kuidas avaldada neiule oma armastust? Kuidas ütelda talle, et just 
teda on ta unistanud leida, unistanud eluaeg oma naiseks kutsuda? Ta sai aru, et neil 
silmapilkudel teostub temale midagi väga tähtsat. Ta ei olnud küll veel vastust saanud, 
kuid Nadjika käe soojus kandus tema kätte, tungis otse südamesse, haaras teda kuuma 
lainena. 

«Kas minu?» küsis Semjon väratava häälega. 

Neiu tõstis tema peale oma silmad, mis särasid heledamini kui tähed, ja vastas 
kindlalt: 

«Sinu.» 

Pimedas taevasügavuses sähvatas välk, nagu oleks ihaldatud vastus Nadjikalt 
Semjonile sünges ööpimeduses teed valgustanud. 

.. . Vutt peksis kuivanud rohus tiibadega. Punetades tõusis koit. Ja kui Semjon ning 
Nadjika tare juurde astusid, tõusid neile pingilt vastu Maria ja Netšipor. 

Nadjika kätt lahti laskmata ütles Semjon neile ärevalt: 

«Õnnistage meid!» 

«Ma ei ole papp,» kostis Netšipor naerdes vastu. Ta ajas käed laiali, kaisutas Nadjikat 
ning sõbervelje ja ta hääl helises: «Tunnen rõõmu teie mõlema pärast.» 

Nadjika kiskus end lahti, tormas õe juurde ja surus-end vastu ta rinda. Maria silitas ta 
pead, ise aga rääkis: 

«Oledki oma õnne leidnud, õde.» 


Semjon Laznev unistas kuuldavalt: 

«Lõpetame sõja — võtan teilt oma Nadežda ja me sõidame Donile. Küll mu vana 
emake rõõmustab! Kui kaua ta juba muretseb, et ma naist pole võtnud. Mul on tore ema. 
Kui näed teda, Nadjika, hakkad nagu oma ema armastama.» 

Õed astusid majja, Semjon ja Netšipor istusid aga ikka veel pingil, tervitades 
päikesetõusu, ja ajasid vaikset otsatut juttu. Mõlemal mõlkus meeles ainult üks mõte: 
millal see sõda ometi kord lõpeb! Kas tõesti ronivad poola panid nagu rohutirtsude parv 
jälle Ukrainasse? Netšipor mõtles veidi ja andis sõbrale nõu: 

«Võta oma väljavalitu, vend, ja sõida enda poole Donile. Oled juba küllalt meiega 
koos sõdinud, ohtralt oma verd meie maa eest valanud.» 

«Misjaoks sa mulle säherdust nõu annad, sõber?» pahandas Semjon. 

«Oh, vennas, sõda on julm, võib õnnetus juhtuda, hoidku issand selle eest... » 

Netšipor muutus nukraks, jäi vait. Tõepoolest, nad lähevad jälle kasakaväkke, 
hakkavad jälle vaenlaste vastu sõdima, — hoidku selle eest, et viimaks Semjon Laznev 
surma ei saaks... 

Jutuajamine Netšiporiga ajas Semjoni ärevile. «Kui võtta nüüd tõepoolest Nadjika ja 
minna ära Donile?» mõtles ta. Veel nädal ja ta võib juba vabalt sadulas istuda. Kuid ta 
peletas kiusatused endast eemale. Ei! See ei passi Doni kasakale. Kus seda enne on 
kuuldud, et Doni kasakas jätab lahingus maha oma sõbervelje, Dnepri kasaka? Niisugust 
asja pole iialgi juhtunud! 

«Ei, vend,» vaidles Semjon Laznev kindlalt vastu, «Laznevite kasakate suguseltsis 
pole veel olnud sääraseid sõjamehi, kes oleksid ainult oma tare hoidnud ja ainult oma 
õnne peale mõtelnud. Ma ei ole teie maale tulnud mõrsjat otsima, vaid priiust kaitsma, ja 
seepärast ma sinu nõu kuulda ei võta. Meil sinuga on määratud hetman Hmelnitski 
buntšuki all veel ühises kasakate reas sõdida. Sest kui minu Doni õnnetus tabaks, kas ei 
tõttaks sa siis meile appi?» 

«Olen kohal kiiremini kui tuul,» ütles Netšipor 

Halaida vaikselt ning kindlalt ja Semjon pigistas tänulikult ta käsivart. 

«Näed nüüd!» 

«Näen ja mõistan sind. Meil tuleb veel teineteise kõrval kasakatena sõdida.» 

... Aga inimene ei tea kunagi, mis saatus talle toob... Kui Netšipor Halaida oleks ehk 
järgmisel õhtul, enne kui ta magama heitis, oma terase kõrva vastu maad surunud, oleks 
ta vahest kuulnud, kuidas see võõraste hobuste kapjade all oigab. Kuid Halaida ei 
kuulnud maa kõmisemist, vaid magas rahulikult, põsk vastu naise õlga. Semjon Laznev 
nägi unes oma kallist Doni ja Nadjika magas, õnnelik naeratus täid-lastel neiuhuultel, 
pigistades kuumas peos sõrmust, mille Semjon oli kinkinud. 

Vaikne öö valitses Belõje Repkis. Tunnimehed polkovniku häärberi ees tukkusid. 
Päevasest tööst väsinud pospoliidid magasid. Ainult tähed taevas ja armi-line kuu nägid, 
kuidas tammikust ratsutasid lagendikule kaks sadakonda traguneid ja kaks tatarlaste väe- 
osa. 

Rittmeister Zaborowski pidas juba kolmandat nädalat oma tragunite ja tatarlaste 
väesalkadega jahti jassõrile. Mitu päeva varitses ta parajat juhust, et Belõje Repkis õnne 
katsuda. Asja edus ei maksnud kahelda. 


Mursaa Bektaš-agaa liikus oma väeosade kannul. Poolakad pidid tubli jassõri tooma, 
tema asi oli ainult see jassõr Perekopile toimetada. Kroonihetman Stanislaw Potocki ise 
oli vesiirile kirjutanud, et panist tasutakse mitte ainult rahas, vaid ka jassõri näol. 

-.. Sel sügisel pidi Kaffas ja Gezlevis aset leidma suur orjaturg. Kaupmehi oli juba 
paljudest riikidest kokku sõitnud, kuid orje oli vähe. Ons kunagi varem nõnda olnud? 
Pealegi oli jassõri võtmine ohtlikuks muutunud. Kümmekond aastat tagasi tõid paar-kolm 
tatarlaste väeosa jassõrina kaasa kümme-viisteist tuhat orja ... Ju vist on Allah Krimmi 
riigi peale vihastanud. Kuldsed ajad on möödas! Nüüd teenid ainult nii palju, kui varga 
kombel kätte saad. Et mitte gjaur Hmelnitski viha enda peale tõmmata, on khaan valjusti 

keelanud ise orje võtta. Sellega, mis poolakad kätte saavad, tuleb rahul olla. 

Mursaa peatus ühe väesalgaga küla lähedal orus. Erksate kassisilmadega vahtis ta 
pimedusse, kuulatas teraselt, kuidas tümisesid tragunite ja tatarlaste hobuste kabjad, mis 
olid vildisse mähitud. 

Kui Belõje Repki kohale leegid tõusid, mis kurjakuulutavalt ööpimedust valgustasid, 
ja kõlasid paugud, pani mursaa Bektaš-agaa peopesad kokku, surus need: vastu rinda ja 
lausus nagu palvetades: 

«Allah olgu kiidetud!» 

Juba Moskvas, Kremlis, oli tsaar Aleksei Mihhailovitš Välisasjade prikaasi duumad 
jakile Almaz Ivanovile käsu andnud, et see sõjakäigu ajal ühtejärge tema lähedal viibiks. 
Kojaboj aarid Miloslavski, Morozov, Puškin kirtsutasid nina: küll on alles antsakas lugu 
-.. Milleks djakk, olgugi et duumadjakk, peaks tsaari lähedal olema? Nali naljaks, tõsi 
tõeks! Öeldakse ju, et habe kasvab kärmemini kui aru. Ent kui meelekohad juba halliks 
lähevad ja habemesse hõbekiud tekivad, ei siis jumalast salvitu enam duumadjakkidele, 
nendele kangetele sulemeestele mõtle ... 

Streletsipealik Artamon Sergejevitš Matvejevile tsaari käsk muret ei teinud. Olgu 
duumadjakk või koguni alamdjakk — see on üks kama kõik! Peaasi, et sõjakäik libedasti 
läheks. Et suurtükid pauguksid! Afanassi Lavrentjevitš Ordõn-Naštšokin oli esihaka-tuses 
teisel arvamisel. Õigust öelda, teda mõjutas oma tähendustega vürst Semjon Vassiljevitš 
Prozorovski: 

«Vaata ette, Afanassi Lavrentjevitš, kas ta ei taha viimaks Almazkast Välisasjade 
prikaasi salaasjade ülemat teha?» 

Ordõn-Naštšokin vaikis. Ühmas midagi pihku, varjas silmade läike ripsmete taha. 
Kuid Prozorovski sõnad jätsid ta südamesse mure ning ärevuse. 

Välisasjade prikaasi djakid ja alamdjakid ei osanud enam muust kõnelda, kui Almaz 
Ivanovist, kes oli nüüdsest peale tsaari lähedal. Üksnes duumadjakk 

Larion Lopuhhin ei imestanud, ööd kui päevad tsaari lähedal olla ei ole naljaasi. Küll 
Almazka veel häda ja viletsust tunda saab. 

Kummatigi käis Almaz Ivanovi käsi hästi. Sosistamisest ja keelepeksust hoolimata 
polnud amet tsaari juures raske. Söök tsaari laualt oli rikkalik, säherdusi linnuroogasid ei 
olnud duumadjakk Moskvas suu sissegi saanud. Peened veinid tegid mõtted kergeks. 
Magada sai une täis. 


Kuid niisugust elu ei olnud kauaks. Niipea kui*lah-kuti Vjazmast ja liiguti edasi 
Smolenski poole, oli ka duumadjaki logelemisel lõpp. 

Teel kutsus tsaar Almaz Ivanovi oma tõlda ja seletas lühidalt, mida duumadjakil teha 
tuleb. Laskis siis djaki vabaks, lubades õige pea tema kirjarullidesse pilku heita. 

Kojabojaarid ei jõudnud ära imestada, mis djakiga küll lahti on! Niipea kui tsaari tõld 
peatub ja sõjavägi puhkusele asub, on ta kohe pärgamendirullidega ametis! 

Vjazmast peale ei teinud Almaz Ivanov enam midagi muud, kui pani kirja teateid, mis 
käskjalad vojevoo-didelt ja hetman Bogdan Hmelnitski. polkudelt oma vahuleaetud 
hobuste seljas tõid. 

Ruttamata ja ühetasaselt krabises hanesulg kollasel pärgamendilehel. Oli paljugi kirja 
panna. 

-. . Neljandal juunil tõi esimene käskjalg teate, et niipea kui meie sõjavägi 
Dorogobuži müüride alla ilmunud, visanud šlahta ning Žolnerid sõjariistad maha, 
possaadirahvas tulnud aga streletsidele ikoonidega vastu ja avanud linnaväravad. 

Üheteistkümnendal juunil marssisid streletsid Nevelisse. Neljateistkümnendal juunil, 
juba Dorogobužis, ootas tsaari ees sõnum Belõi linna äravõtmiselt. Kahekümne kuuendal 
juunil alustas kasakate eelväe ratsapolk lahinguid Kolodnaja jõel Smolenski lähedal. 
Kahekümne kaheksandal juunil asus valitseja ise Smolenski külje alla Bogdanovo 
alevisse laagrisse ja kahekümne üheksandal kuupäeval, see on kohe järgmisel päeval 
pärast seda, soovis kojabojaar Grigori Puškin söömise-telgis tsaarile õnne Polotski 
allaandmise puhul streletsiväele. 

Teisel juulil kihutas kohale käskjalg kirjaga Roslavli äravõtmise kohta. Viiendal juulil 
käskis tsaar oina laagri üles lüüa Neitsimäele, kahe versta kaugusele Smolenskist. Siit 
vaatas ta läbi pikksilma tükk aega linna, kuna bojaarid ja vojevoodid seisid vaikides ta 
selja taga. Tsaar tõusis pukilt püsti ja läks sõnagi lausumata oma telki, kuid õhtu poole 
kutsus kokku kojabojaarid ning vojevoodid ja telgis leidis aset kõrge nõupidamine. 

Hommikul pärast seda nõupidamist piiras streletsivägi Smolenski igast küljest sisse, 
kuid suurtükkidest linna pihta lasta tsaar ei lubanud, oli ainult käsk pidada võitlust 
lagedal väljal ja Poola vojevoodidele kirjutada, et nad annaksid muistse vene linna 
Smolenski Moskva tsaari meelevalla alla, et nad tsaari rahvale, selle linna elanikele, kurja 
ei teeks ega neid ei solvaks, sest seda peaks Moskva tsaar iseenda haavamiseks ja 
nuhtleks sõnakuulmatuid surmaga. Samal ajal saadeti ustavate inimeste kaudu Smolenski 
elanikele kirju, et nad šlahtat ei usuks ja tsaari alla tuleksid. 

Vastuseks kärgatasid Smolenski vallidelt suurtükid. Lasti kümnenda juuli päeva läbi, 
kuid meie laagrile mingisugust kahju ei tekitatud. Esmaspäeval, kaheteistkümnendal 
juulikuu päeval, ratsutasid linnaväravast välja mõnisada soomusrüüs husaari ja kutsusid 
Doni kasakaid kahevõitlusele, ja siis algas verine kähmlus, millest jäi väljale palju 
husaare, kellel olid pead otsast maha löödud, ja palju donlasi leidis surma. 

Need kahevõitlused pahandasid valitsejat üpris. Ta andis käsu, et edaspidi säärast 
sõjameeste raiskamist ei tohi lubada, sest kasu need kahevõitlused ei too sõjale mitte 
mingisugust. Ja veel mitu korda sõitsid poolakad linnavärava ette ja kutsusid streletsiväge 
kahevõitlusele, nii et kasakatel ja streletsidel käed sügelema hakkasid, kuid üle keelu 
astuda ei julgenud keegi, sest siis poleks mitte ainult sõnakuulmatu ise elavate kirjast 
kadunud, vaid ränga karistuse oleks saanud ka ta sotnik või polkovnik. 

Poolakad irvitasid. Karjusid vallidelt: 


«Moskva jänespüksid, miks te kahevõitlusele ei tule?» 

«Tuuletallajad!» 

«Rzecz Pospolita rüütlid ajasid teile hirmu peale!» 

«Oodake ainult, varsti tuleb pan Radziwill, siis panete koos oma tsaariga plagama!» 

Stolnik Trojekurov jooksis tsaari telki, tagus endale rusikatega vastu rinda ja palus, et 
valitseja annaks luba pilkavate ning mõnitavate sõnade eest kätte maksta, häbematuid 
panisid õpetada. Kuid tsaar ei lubanud. Ütles ainult: 

«Deulino vaherahu ja Poljanovka häbi ei tule sel kombel heaks teha. Ära ole äge!» 

Trojekurov lahkus tsaari telgist tühjade kätega. 

Kahekümnendal juulil tuli teade Mstislavli allaandmisest. Tsaari laagrisse ilmus 
Artamon Matvejev. Istusid valitsejaga kahekesi kaardi taga. Kahekümne neljandal juulil 
toodi valitsejale teade Disna ja Druja allaandmisest, aga teisel augustil kihutas 
streletsivägi koos hetman Hmelnitski kasakatega Radziwilli žolne-rid Oršast välja, võttis 
paljud neist vangi ja Orša linna ära. Selle sõnumiga tulnud käskjalg tõi valitsejale Orša 
linna võtmed. 

Valitseja käskis saata Smolenski vojevoodidele teise kirja, et nad annaksid end tsaari 
meelevalla alla. Kui ka seekord vastuseks suurtükid kärgatasid, käskis tsaar vaenlase 
kindlustuste pihta tule avada, kuid linna tänavatele, jumala pärast, mitte lasta. 

Üheksandal augustil tuli bojaar Šeremetjevilt käskjalg teatega Gluboki linna 
äravõtmisest ja kahekümnendal augustil heideti alla Ozerištše. Ja veel selsamal päeval 
tuli vürst Aleksei Trubetskoi ja määratud het-mani Ivan Zolotarenko juurest käskjalg 
sõnumiga Leedu kroonihetmani Janusz Radziwilli peahorugvide purustamisest 
viieteistkümne versta kaugusel Boris-sovo linnast, üsna Šklovka jõe ääres. 

Veel enne seda oli saanud teatavaks Šklovi kindluse äravõtmine. 

Kasakad, kes käskjalga saatsid, tõid kaasa ja heitsid tsaari telgi ette kroonihetmani 
lipu, buntšuki ja valitsuskepi, mis ta oma häbiväärsel põgenemisel oli laagrisse jätnud, 
sest ta ise oli üle noatera eluga pääsenud. Ühtlasi toodi kohale kaksteist poola ja 

võõramaa regimentaari, kes kuninga sõjaväes olid teeninud. 

Ja samal päeval tuli veel kolmas käskjalg määratud hetmani Ivan Zolotarenko juurest. 
Gomel oli Zolotarenko kasakaväele alla andnud. 

Kahekümne üheksandal augustil võttis Ivan Zolota-renko tormijooksuga ära 
Tšetšerski, Uus-Bõhhovi ja Propoiski. Tsaari käsul asusid Zolotarenko polgud teele 
Smolenski alla. 

Tsaar käskis kirjutada vojevood Obõchowiczile kolmanda kirja, et kui poolakad ei 
pane sõjariistu maha, annab tsaar käsu linna tormijooksuga ära võtta ja siis pole loota 
halastust enam ühelgi regimentaaril või žol-neril. Parem on aga, kui garnison sõjariistad 
maha paneb ja linna maha jätab, sest Smolenski on kuningad ning šlahta valskuse teel 
endale võtnud, see on aga iidsest ajast saadik Moskva riigile kuulunud vene linn. 

Smolenski possaadirahvas hakkas suurel hulgal linnast streletside laagrisse 
põgenema. Põgenikud rääkisid šlahta omavolitsemisest, mis sütitas streletsides maru- 
viha. Paljud hüüdsid: «Misjaoks me paigal trambime, kui meie vendi meie oma silma all 
tapetakse?» Mõned tõid kuuldavale kõveraid sõnu: et bojaaridele on üks-takõik, kui 
lihtrahvas orjuses kõngeb. Sellest teatati valitsejale, kuid ta näitas ainult rusikat. 


-.. Smolenski vojevood Philipp Oböchowicz ja kindral Korff saatsid parlamentääri 
armistitsiooni ehk vaherahu paluma. Stolnik Ivan Miloslavski ja stolnik Semjon 
Miloslavski ning koos nendega Moskva streletside pealik Artamon Matvejev said kindral 
Korffi ja Philipp Oböchowicziga kokku lagedal kohal Kolodnaja jõe kaldal, et läbi 
rääkida, missugune peaks vaherahu olema. 

Artamon Matvejev ütles poolakatele: 

«Asjata venitate aega, punate meie inimesi ja keeru-tate iseendale silmust kaela. 
Lootused Radziwillile visake nurka! Näete, siin on ta valitsuskepp!» Matve-jev võttis vöö 
vahelt kullatud hetmanikepi ja Korff il pidid silmad pealuust välja tungima. «Teie 
Radziwill laskis autult jalga, jättis maha sõjaväe ja oma pol- 

kovnikud, neist kaksteist on meie laagris kui vangid. Kui see teid huvitab, võite neid 
vaadata. Seal nad soojendavad end telkide ees päikese käes.» 

Korff ja Obõchowicz ratsutasid kõrvale, sosistasid omavahel, tulid meie vojevoodide 
juurde tagasi ja palusid: 

«Andke meile üks päev mõtlemisaega. Peame oma regimentaaridega nõu, mis teha, 
laskma me aga sel ööl ja päeval ei hakka, mida ka teilt palume.» 

Vojevoodid olid nõus. Olgu pealegi nõnda. Ent kui poolakad järgmise päeva lõunaks 
sõjariistu maha ei pane, asub tsaari sõjavägi tormijooksule ja siis loetakse iga Žolner ning 
iga regimentaar sõjasaagiks, kellega talitatakse sõjaseaduste järgi, aga kuidas just, seda 
vojevoodile ja kindralile seletada pole vaja, nad teavad seda isegi. 

öösel hakati meie laagris tormijooksuks ette valmistama. Luurestreletsid, kes otse 
linnamäüride alla läksid, kuulsid sealt kisa ja kirumist. Streletside laagrisse põgenes 
Smolenski possaadirahvast. Jutustasid, et voje-vood Obõchowicz ja kindral Korff olevat 
kohutavalt vihased. Katoliku papid ja mungad peidavad maa sisse kallihinnalisi 
kirikuriistu. Levitavad 'elanike hulgas juttu, et streletsid siduvat kõik, kui vana või mis 
seisusest keegi ka ei oleks, häbiposti ja hakkavat keppidega peksma. .. 

Koidupuhtel tormasid linnakodanikud ja possaadi-rahvas vahtidele kallale, avasid 
linnaväravad ja läksid lippudega streletsidele vastu. Kindlusevallidel hakkasid hüüdma 
pasunad. Kindral Korff käskis kindlusetorni-desse valged lipud heisata. 

Kahekümne kolmandal septembril 1654. aastal vabastati Smolensk. 

Tsaar Aleksei Mihhailovitš istus hobuse selga'ja ratsutas vojevoodide ning 
kojabojaaride saatel Severski mäele. 

Siit oli nagu peopesal näha kõik, mis Smolenskis tehti. 

Tsaar lausus oma kojabojaaridele ja vojevoodidele: «On lõpule jõudmas 
tähendusrikas suursündmus ... Nüüd oleme maha pesnud häbipleki, milleks oli Deulino 

vaherahu. Murdumatu on vene vaim ja vankumatu vene sõjavõim.» 

»Tsaari auks lasti streletside laagris suurtükkidest, puhuti kindlusevallidel ühtejärge 
pasunaid. Põrisesid tulumbassid kasakapolkudes. 

Poola vojevoodid tulid jala reas Severski mäele, panid tsaar Aleksei Mihhailovitši 
ratsu ette Smolenski linna lipu kuningas Jan-Kazimierzi vapiga sini-valgel põhjal. 
Obõchowicz ja Korff ulatasid kuldliual Smolenski linna võtme. 

Streletsipealik Artamon Sergejevitš Matvejev võttis liualt võtme ja andis selle tsaari 
kätte. 


Sama päeva õhtul korraldati valitseja söömistelgis Smolenski vabastamise auks 
söömaaeg. Sel lõunasöögil istusid aukohtadel tsaari paremal käel määratud hetman Ivan 
Zolotarenko ja vasakul Artamon Matve-jev. Ning sellest söömaajast võttis osa veel palju 
duumabojaare — vürst Aleksei Trubetskoi, Seremetjev, Miloslavski, Morozov, Puškin, 
vürst Odojevski ja palju teisi aadlikke ning stolnikuid, kes sõjaväes viibisid. 

Ning tsaar Aleksei Mihhailovitš jõi vojevoodide ja kasakaväe määratud hetmani Ivan 
Zolotarenko terviseks ja lausus: 

«Et me oma sõjariistadele kunagi häbi ei teeks ja et meie võidud vene rahva julmade 
vaenlaste üle arutult suureneksid. Niikaua kui kõik venelased on ühise skeptri all, 
jooksevad kõik meie vihavaenlaste katsed tühja.» 

Tsaar maitses kuldkarikast veini ja andis karika edasi Zolotarenkole. 

Järgmisel päeval autasustati määratud hetmanit bojaarlikult ja kirjutati tema nimele 
mõisaid. 

Kahekümne kaheksandal septembril võõrustas tsaar kasakaväe jessauule ning 
sotnikuid ja annetas paljudele neist päriliku aadlitiitli ja mõisaid, õhtul aga sõitis valitseja 
kõigi Smolenski kirikute kellade helistamise saatel linna. 

Tema kannul ratsutasid uhketes kullatud rakmetes hobuste seljas kojabojaar 
Miloslavski, streletsipealik Artamon Matvejev, määratud hetman Ivan Zolotarenko 

ja vürst Aleksei Trubetskoi. Kümme sammu neist tagapool tulid Korsuni polgu 
kasakad ja tsaari peapolgu streletsid, kel olid seljas hõbedaga õmmeldud kaftanid ja peos 
laskevalmis musketid. 

Viiendal oktoobril sõitis tsaar Aleksei Mihhailovitš Smolenskist ära, et Vjazmasse 
minna. 

Kui tsaar oma sõjaväega alles Smolenski all seisis, oli Moskvas katkutaud lahti 
puhkenud. Moskva vojevood vürst Mihhailo Petrovitš Pronski kirjutas tsaarile, et 
katkutaudi on Moskvasse oma kaupadega toonud kaupmehed Sveamaalt ja et see taud on 
nii kohutava jõuga, et sellest mitte kuidagimoodi jagu ei saada. Seda, et inimeste peale 
suur katk on langenud, kasutavad oma kõverate tegude jaoks ära poola ja svea 
salakuulajad. Nad räägivad kirikutes ja kõrtsides, et kui tsaar koos sõjaväega poleks 
tšerkasside eest sõtta läinud, poleks ka katkutaudi tulnud, sest et kõik see õnnetus on 
tulnud tšerkasside maalt. Ja paljud usuvad neid kurje inimesi. 

Et katk sõjaväkke ei tungiks, anti käsk kõigile Moskva teedele tugevad vahisalgad 
välja panna. Moskvas aga — tsaaripaleede ja rahapaja uksed ja aknad telliskividega kinni 
müürida ja saviga üle määrida, et tuul läbi ei pääseks; majadest, kus leidub katkuhaigeid, 
sinna jäänud inimesi mitte välja lasta, need majad sisse piirata ja vahid välja panna. 
Vargad, kurjategijad, luurajad, salakuulajad ja nuhid viia Salaasjade prikaasi, anda neile 
seal armutult keppi, välja uurida, kust nad on saanud käsu valitseja ja riigi kohta 
jumalavastast juttu rääkida, ja pärast väljaüürimist surmaga nuhelda. 

Juba septembris kirjutas vürst Mihhailo Pronski valitsejale: piinamisel tunnistanud 
salakuulajad üles, et kurje sõnu on õpetatud neid rääkima Saksa agulis, ja tema, bojaar, 
on käskinud aguli kõvasti ümber piirata, et sisse- ja väljapääs ei oleks seal vaba. 

-. Valitseja jõudis Kaljazini kloostrisse, kus oli katku eest varjul ta perekond, ja sai 
teada, et nakkuse tõttu on surnud vürst Mihhailo Pronski ning vürst Hilkov ja veel palju 
vojevoode ja sotnikuid, kaupmehi ja djakke, kes olid riigiasjade pärast Kremlisse jäänud . 


Oktoobri lõpul hakkas katkutaud raugema. 

Enne tsaari sõitu Moskvasse tuli bojaar Vassili Borissovitš 

Šeremetjevilt tahvet teatega Vitebski linna äravõtmisest. 

-.. Izmailovos Moskva lähedal luges Afanassi Lav-rentjevitš Ordõn-Naštšokin läbi 
pärgamendirullid, mis duumadjakk Almaz Ivanov oli täis kirjutanud, käskis need 
safianisse köita, duumadjaki aga kutsus enda juurde lõunale ja kiitis söömaajal tema tööd 
üpris. 

Moskvas helistati pidulikult kõiki kelli. Suure rahvahulga ees pidas patriarh Nikon 
Vassili Blažennõi kirikus tänujumalateenistust võidu puhul ladinlaste üle ja põlise 
Smolenski linna tagasituleku puhul Moskva riigi rüppe koos paljude teiste vene 
linnadega, mida oli kokku kakssada. 

Patriarh Nikon soovis palju aastaid tsaar Aleksei Mihhailovitšile ja hetman Bogdan 
Hmelnitskile, kes oli toonud igipõlise õigeuskliku tšerkasside maa Moskva tsaari kaitsva 
käe alla, kaitsnud Kiievimaa rahva usku ning priiust jesuiitide ikke vastu, kes on võtnud 
endale sihiks hävitada kogu õigeusklik rahvas. 

Nimekate bojaaride ja vojevoodide keskel seisid kirikus aukohal hetmani 
suursaadikud Silujan Mužilovski, Ivan Bogun ja Lavrin Kapusta. Saadikud kuulasid tähe- 
lepanelikult patriarhi sõnu ja kummardusid imepärase lunastaja kuju ees. Seejärel sai 
neile kogu duumarahva ees osaks suur au — patriarh õnnistas neid ja nad võisid suudelda 
õigeusu kirikuvürsti kätt. Pärast jumalateenistuse lõppu kutsuti saadikud patriarhi juurde 
õhtusöömaajale. 

Järgmisel päeval andis tsaar Silujan Mužilovskile, Ivan Bogunile ja Lavrin Kapustale 
audientsi, kus viibisid Ordõn-Naštšokin, vürst Prozorovski, bojaar Butur-"n ja 
streletsipealik Artamon Matvejev. 

Saadikud palusid valitsejat, et ta edaspidigi käsiks oma sõjaväge poola šlahta vastu 
sõdida ja ka lõunas tegutseda. Ühteaegu palusid saadikud, et Ukrainasse saadetaks jahu ja 
igasuguseid tangaineid, sest ikalduse 

tõttu valitseb Bugi- ja Desna-äärsetes külades ja linnades suur puudus. Ja 
duumabojaarid otsustasid: saata riiklikest tagavaradest kakskümmend voori jahvatatud 
vilja, kaupmeestele aga anda käsk aega viitmata sinna veelgi rohkem vilja vedada. 

Ka kandsid saadikud ette, et uus Krimmi khaan Mehmed-Girei praegu välja ei astu ja 
nüüd oleks kõige õigem aeg Rzecz Pospolita vastu tegutsemiseks. 

Lavrin Kapusta kandis ette veel ühe üsna tähtsa riikliku asja, mida duumabojaarid ja 
ka valitseja ise suure tähelepanuga kuulasid. 

Lavrin Kapusta oli sügisel hetmani saadikuna Tsargradis käinud ja, viibides seal kaks 
nädalat, välja uurinud järgmist: Rootsi kuningas Karl Gustav on oma ministri kaudu 
läkitanud sultani diivanile kirja, kus ta teeb teatavaks oma nõuande, et sultan ühendaks 
oma sõjaväe Rootsi, Hollandi, Inglismaa ja Prantsusmaa omaga, et sõdida kreeka usku 
vaenlaste vastu. 


«On täpselt teada,» ütles Lavrin Kapusta, «et diivan on valmis seda tegema, kuid 
ootab parajat aega. Sultani ministrid pingutavad kõigest väest, et meelitada enda poole 
Moldaavia ja Valahhia hospodare, kuid hetman Hmelnitski on Valahhia hospodariga 
kokku leppinud, et see läkitaks varsti oma saadikud tsaari juurde palvega võtta Valahhia 
oma kaitse alla, ja sedasama püüab hetman kätte saada ka läbirääkimistel Moldaavia 
hospodariga. Mis aga Transilvaania vürstisse Räköczysse puutub, siis see vahib ainult 
ringi, mis kuskil ripakil on, et oma sõjaväega sinna ilmuda ja endale tükki kiskuda. Teda 
uskuda ei saa: suli ja sõnakõlksuta ja.» 

Lavrin Kapusta kõneles vaikselt, kuid uskumapanevalt. Ordõn-Naštšokin istus 
liikumatult sügavas tugitoolis, ainiti pilk Tšigirini linna atamani kuivetule «näole 
suunatud. Prille läigatades kuulas Prozorovski samuti üsna tähelepanelikult. 

Kui Kapusta vait jäi, hakkas rääkima Ivan Bogun: «Praegu, kus vaenlased 
igasuguseid abinõusid otsivad, et meie maale kahju ja kurja teha, oleks kõige õigem aeg 
lõunas poola panisid lüüa. Potocki armee sai juba sügisel tugevasti lüüa. Kui hakata peale 
kevadel, 

oleme varsti Varssavi all ja lõpetame seal sõjakäigu.» 

Boguni sõnad olid duumabojaaridele meeltmööda. Vapper polkovnik kõneles 
mõistlikku, rüütlimeelset juttu. Artamon Matvejev oli samasugusel arvamisel. Teistmoodi 
ei saagi olla. Võitja pilguga vaatas ta bojaaride poole. Märkas tsaar Aleksei silmis heaks- 
kiitu hetmani polkovniku sõnadele. 

Ordõn-Naštšokin köhatas, vaatas valitsejale otsa. Aleksei noogutas: 

«Kõnele.» 

«Me oleme Moskvas kuulnud,» alustas Ordõn-Naštšokin käheda häälega, «et Svea 
kuningal on mõttes meelitada hetmanit ja hetmani vanemkonda Perejas-lavi vande 
murdmisele, et Svea Carolus on hetmani juurde oma inimesi läkitanud.» 

«Svea saadikuid pole meil käinud,» vastas Mužilovski kindlalt, «kui nad aga oleksid 
käinud, oleksime sellest Moskvasse kirjutanud. Moskvast taganemine oleks kodumaa 
hirmsa häbi ja julma surma kätte määramine! Kes seda praegu meie maal ei mõista? 
Ainult äraandjad ja kurjade mõtetega inimesed, usutaganejad ja oma kodumaa reetjad. Ja 
kui keegi kas või nõnda mõtlekski, oleks hetman juba ammu käskinud seesuguseid 
halastamatult surmaga nuhelda ja kogu rahvale sellest teatada, et ka teistel äraandjatel 
himu ei tuleks niisugust tegu meie maa vastu korda saata.» 

Kõrgete võlvide all kõlas Silujan Mužilovski hääl vägevalt ning karmilt. 

«Tubli jutt, mehised sõnad!» kiitis Aleksei Mihhailovitš. 

«Luban endale ütelda,» lisas Lavrin Kapusta, «et Svea kuninga plaanid on meile teada 
ega jää meie silme eest varju. Meil on selleks Svea kuninga pealinnas Stokholmis oma 
ustavad mehed.» 

«Tubli, tubli!» kostis Aleksei Mihhailovitš taas. 

Hetmani saadikud viibisid Moskvas nädal aega. Ise-päinis jutt nendega oli mõisatest 
hetmani vanemkonna jaoks. Siin said nad kuulda, et Võgovski on mitu korda tsaari 
nimele palveid saatnud, et peakirjutaja kassa olukorra parandamiseks annetataks talle 
uusi mõisaid 

juurde, sest paljusid võõramaa saadikuid ja negotsiante peetakse Tšigirinis viibimise 
ajal ülal tema kulul, kuid ta põlised mõisad on sõjas tugevasti laastata saanud ja 
sissetulekuid neist tal ei ole. 

«Luiskab,» ütles Bogun Artamon Matvejevile naerdes. «Ta on rohkem kaubitseja kui 
sõjamees. Saad isegi aru, vojevood, et ei oleks pidanud andma.» 

«Hilja!» lahutas Matvejev käsi. «Tsaarile kandis ette Buturlin ise. Nad on 
Võgovskiga suured sõbrad.» 

Tsaari käsul kirjutati uusi mõisaid polkovnik Zolota-renko, Puskari, Teterja, Nossatši, 
Bogdanovitš-Zarudnõi, Sulima, Polubotoki, Boguni, Gluhhi, Lesnitski, Muži-lovski ja 
Kapusta nimele. Hetmani valitsuskepi alla kirjutati peale nende mõisate, mis talle varem 
kinnitatud olid, Tšernigovi staarostkond. 

Duumabojaarid leppisid kokku saadikutega ja kandsid Perejaslavi aktidesse: kui tsaari 
alamad, ükskõik mis ametist või seisusest nad ka oleksid, iseäranis aga talupojad, 
põgenevad tšerkassi linnadesse ja küladesse või Setši, tuleb need inimesed, kus nad ka 
kätte saadakse, otsekohe Moskvasse tagasi saata. 

Linnaataman Lavrin Kapustale anti edasi streletsi-polkovnik Zykleri kaebus, et soldat 
Stjopka, hüüdnimega Tšuikov, on tema šlahtaliku au vastu kätt tõstnud ja et seda 
kurjategijat ning suli varjavat Guljai-Deni alamjooksu kureen. Ja et see põgenik tuleb 
kinni võtta ja saata Moskvasse Streletsiprikaasi. 

Zykler ise tuli Lavrin Kapusta juurde saatkonna-majja. Istus, näost tulipunane, 
pingile, tõmbas raskesti hinge tagasi ja põrnitses oma pungsilmadega Kapus-tale otsa, 
nagu tahaks ta, et Kapusta võtaks soldat Tšui-kovi talle taskust välja. 

Kapusta lubas ärakaranud soldati üles otsida. Kui ta tõepoolest on kuskil tšerkasside 
linnas, toimetatakse ta viivitamatult Moskvasse, aga kui ta on jalga lasknud Dnepri 
alamjooksule, siis on seda raske teha ... 

Kui Kapusta Artamon MAatvejevile jutustas, mis asja pärast Zykler tema juures oli 
käinud, lõi Matvejev käega: 

«Kurat temaga! Nüüd pole aega soldatiga jännata. Sääraseid ärakargajaid saab olema 
palju nii teil kui 

meil. Need võtame käsile pärast sõda. Aga Zyklerit ma ülepea ei usu ega pea temast 
ka lugu. Sõtta me teda ei saada: saime teada, et ta käib sageli Svea saadiku pool... Kus on 
alles krants!» 

Saadikuile lubati, et peatselt saadetakse Ukrainasse nelikümmend uut suurtükki 
kuulide ja püssirohu tagavaraga ja et mitu uut streletsipolku lähevad nii ruttu kui 
võimalik lõunasse selle streletsiväe tugevdamiseks, mis seisab juba Ohmatovi ja Fastovi 
all. 

Enne ärasõitu oli saadikutel eraviisiline jutuajamine Ordõn-Naštšokini ja 
Prozorovskiga. 

Afanassi Lavrentjevitš Ordõn-Naštšokin ütles otsekoheselt: 

«Läbikäimine rootslastega on ohtlik mäng. Muidugi, nende salakavatsusi välja uurida 
on tore asi, kuid võib ka oma sõrmed ära kõrvetada.» 

Ta vaikis tükk aega tähendusrikkalt, nagu soovides rõhutada oma sõnade tähtsust, ja 
lisas: 

«Igasugusest laimust ja salakaebustest me ei hooli. Kuid palun arvesse võtta, et 
veetilgad uuristavad kivi... » 


Saadikud vaatasid üksteisele otsa. Kes peaks vastama? Mužilovski sai aru, et seda 
tuleb teha temal. Ta alustas tõttamatult: 

«Meil on teada, et rootslased tahavad Jan-Kazimierzi purustada. See ei teeks praegu 
viga.» 

«Ainult praegu, isand saadik,» ütles vürst Prozorovski vahele. 

«Õigus,» oli Mužilovski nõus. «Aga mis edasi saab ja kuidas kõik kujuneb, selle üle 
tuleb järele mõtelda üldistest huvidest välja minnes.» 

«Rootslastel on ainult üks kavatsus ja ma näen seda nagu peopesal,» ütles Ordõn- 
Naštšokin kindlalt. «Põhjas neil ei vedanud, nüüd tahavad siis lõunas õnne katsuda. 
Tungida Rzecz Pospolita kaudu Ukrainasse ja sealt Moskvasse. Ma näen seda hästi.» 

Mužilovski toetus tugitooli seljatoele ja vaatas imestunult bojaarile otsa. Ordõn- 
Naštšokini terane pilk ja kaugenägelikkus üllatasid teda. Oli ju hetman nii sage82 
sedasama juttu rääkinud... Ja ta tõttas ütlema: 

«Kõrge bojaar, hetman Bogdan avaldas hiljuti neidsamu 

mõtteid ja ütles, et seda teades peame püüdma Svea kuninga plaane täpselt välja 
uurida.» 

«Kui Svea saadikud peaksid teie juurde tulema, ei tarvitse teil nendega läbirääkimisi 
pidada, vaid saatke nad Moskvasse,» teatas vürst Prozorovski. 

Ordõn-Naštšokin kinnitas: 

«Jaa, isandad saadikud. Aga kui teil läheb korda rootslaste kavatsusi välja uurida, 
oleks sellest palju kasu.» 

«Arvan, et läheb,» kostis Kapusta. «Meil on Stokholmis oma inimene.» 

«Isandad saadikud,» lausus Ordõn-Naštšokin tähtsalt, «ma näen, et olete riigitarkuse 
ja selge mõistusega mehed, soovite head meie suurele riigile ja kallile õigeusule, 
mispärast tahan, et te teaksite: kui rootslased heidavad Rzecz Pospolita enda alla, ei ole 
see sugugi meie riigile, kõigile venelastele kasuks.» 

Bogun oleks piskupealt imestunult hüüdnud: «Mispärast?» See küsimus jäigi tal 
huultele. Mužilovski hakkas juba midagi taipama, Lavrin Kapusta oleks aga võinud kas 
või samal minutil bojaari mõtteid jätkata. 

«Mõtleme tulevikule! See ei takista, vaid koguni kergendab meil Euroopa poliitika 
mõistmist. Mida rohkem maid Svea kuningriik enda alla haarab, seda rohkem soldateid ja 
raha saab ta röövimiseks ja sõjaks. Tõrjunud Venemaa Balti merest eemale, tahavad nad 
ka Musta mere äärde jõuda. Türklastega mängivad nad ühesugust salakavalat mängu. Ei 
saa uskuda ei ühtesid ega teisi. Poola rahvale, isandad saadikud, on Saksa kuurvürstid ja 
Vasa soost kuningad ammu vastikuks muutunud. Kui poola rahvas tahab rootslastega 
sõdida, miks me peaksime siis neid segama?» 

«Küsin su käest otsekoheselt,» ütles Mužilovski, «kui Poola kuningas ja senaatorid 
peaksid valitsejalt ja duumabojaaridelt rahu paluma, kas ei tagane te viimaks meist?» 

«Kuidas võib nõndamoodi mõtelda?» Ordõn-Naštšo-kin tõusis tugitoolist püsti: 
«Mõtle ise, Perejaslavi Raada päevast saadik kirjutab tsaar oma tiitlis kõigile võõrastele 
riikidele: «Moskva tsaar, Suur- ja Väike-venemaa isevalitseja ... » Seda ei näe vaenlased 
eluilmaski, 

et Moskva oma usu- ja verevendadest taganeks! Fi iialgi! Kui aga keegi niisuguseid 
kuulujutte laiali kannab, siis on see vaenlaste riugas. Nii paljudki võõrastes maades 


tahaksid meid riidu ajada. Meie taasühinemine on neile surm, kõigile venelastele meie 
maadel aga elu!» 

... Ent siiski, kui hetmani saadikud olid vennalikult jumalaga jätnud, 
lahkumisaudientsil tsaari ja patriarhi juures käinud ja suurte auavaldustega ära saadetud, 
tundsid nad, et Rootsi asjades on duumabo j aaride hulgas Tšigirini vastu umbusalduse 
seemet külvatud. Kui Bogun ja Mužilovski pidasid võimalikuks, et see umbusaldus on 
ajutine ja kaob varsti, siis Lavrin Kapusta sai aru, et keegi on tublisti vaeva näinud, et 
bojaare hetmani kahepaiksusesse uskuma panna. 

Niisuguste ärevate mõtetega jõudis Kapusta koos seltsimeestega Tšigirinisse tagasi. 

Hetmanit nad TšŠigirinis eest ei leidnud. Demid Lisso-vets teatas, te hetman olevat 
ennast haiglasena tundnud ja pühapäeva hommikul Subbotovosse sõitnud. Pärast 
omavahelist nõupidamist otsustasid saadikud tema juurde sõita. 


14 


Kui lumi oli just parajasti jõudnud kahutanud maapinna katta, asusid Moskvast, 
Tuulast, Kaluugast ja Brjanskist esimese reeteega Ukrainasse teele uued streletsipolgud 
suure hulga suurtükkidega. Tublid hobused kandsid ratsanikke kerge vaevaga ja nende 
kabjad plagisesid külmunud maapinnal kõlisevalt. 

Ukraina poole liikus hulgaliselt voore jahu, soola ja igasuguste tangainetega. Peale 
selle, mida saadeti tsaari käsul, vedasid omalt poolt veel palju Moskva kaupmehed. 
Konotopis, Perejaslavis, Kiievis, Umanis ja teistes linnades oli poodides juba saadaval 
jahu, mis oli Moskva riigist toodud. 

Linnadele ja küladele, Dikoje Pole avarustele, suurtele maanteedele ja 
külavaheteedele oli langenud pehme kohev lumi ning esimest korda paljude aastate 

kohta ei tuntud taredes õlg- ja sindelkatuste all hirmu, et tulevad korterisse Žolnerid ja 
asuvad Potocki või Kalinowski, senaatorite ja kuninga jaoks sintsi sisse nõudma. Esimest 
korda paljude aastate kohta võis ema rahulikult last äiutada, tundmata kartust, et äkki 
kostab tatarlaste metsik hüüd «Allah!» 

Sel sügisel oli küll sõda peetud, kuid südamaal oli vili põldudelt koristatud. Palju 
noormehi ja piigasid pidasid pulmad ära. Mehed jätsid noorikud üksi ja läksid jälle 
kasakateks. Jõulud olid igal pool juba ammu pühitsetud ja elu läks oma hädade ja 
muredega vana soodu edasi. Ei pospoliidirahvas nendest pääse! Poola Šlahtat ei ole, 
jesuiidid kardavad ninaotsa oma nurgast välja pista. Uniaadid on otsekui välja surnud. 
Tatarlased Perekopi taga on vaikseks jäänud. Poolakad istuvad oma kroonimaadel. Kõik 
näib olevat kõige paremas korras. Ent jõulud jõuludeks, pulmad pulmadeks, suitsumaksu, 
veisemaksu, turumaksu, karjatusmaksu, mõnes kohas ka tõrumaksu, teemaksu ja 
parvetus-maksu tuleb ikkagi maksta. 

Inimesed arutasid: 

«Kae, kui kähku sotnikud, jessauulid ja polkovnikud panideks lähevad!» 

Papid kirikutes manitsesid: 

«Nõnda on jumalast seatud. See on ilmmuutmata.» 


Mõni leppis sellega kerge südamega, mõni varjas oma leppimatust südamesopis. Kes 
aga tundis suurt meelehärmi, see varitses parajat tundi, et alamjooksule põgeneda... 
Kuid kõik ei saa ju nõnda talitada. Paljudel on naine ja lapsed. Kuidas sa nad maha jätad? 
Jätad otse näljasurma! Oled ometi inimene, mitte elajas, ega musulmaan, kellele naine ja 
lapsed ei loe midagi. 

Külades, kus oli kõvem ning kangema meelega rahvas, hakati end liigutama... Siin 
pistetakse fend täis õginud sotniku räästasse punane kukk, seal hirmutatakse 
püssipauguga läbi tammepuust aknaluugi, siin võetakse aidast vilja, kuid ei võeta mitte 
viimse terani, vaid inimese moodi — pool endale, pool panile —, sest vilja ju koristasid 
pospoliidid, mitte panid. .. 

Pääsu šlahta meelevalla alt leiti sõjaväes. Hea, et sõjamehi palju oli vaja. 

«Aga mis siis, kui sõda lõpeb?» küsisid uudishimulikud. 

Ätt Lõtkal Baigorodis oli säherduste küsimuste peale paras vastus. Ta kõneles: 

«Aga kui sõda lõpeb, kui oleme poola šlahtast jagu saanud, lähme terve külaga 
hetmani juurde, kummardame maani ja palume, et ta näitaks üles armu ja keelaks oma 
sotnikutel, jessauulidel ja polkovnikutel pospoliitide seljast seitse nahka koorida . .. » 

«Eks muidugi! Ja siis pole sul muud teha, kui koti suud lahti hoida, et oleks kuhu 
hetmani heldust puistata,» lausus Logvin Rakitnõi tähendusrikkalt. 

Inimesed arutasid igasuguseid asju, igasuguseid ja igatemoodi. 

-.. Vepriku kaevandustes Gnilopjatil, kus oli peremeheks kaupmees Harmaš, ei läinud 
ka kõige libedamini. Demid Pivtorakožuhha tegi pan Harmašile kõvasti muret. Ta oli nii 
hea maagitundja, et teist paremat ei leia kuskiltki, aga uhkust täis nagu ehtne pan Šlahtitš. 
Valitseja Fedko Medved oli juba mitu korda kaevanud, et see Pivtorakožuhha ja Grigori 
Okun ja võllaroog püssisepp Stjopka Tšuikov ässitavat kõiki maagikaeva-jaid, 
söepõletajaid, puuraiujaid auväärt peremeestele sante tegusid tegema. 

Oleks kedagi asemele panna, siis, jumala eest, kihutaks Danilo Harmaš need kihupead 
kus seda ja teist. Aga kuidas sa nad ära kihutad? Pivtorakožuhhat tunneb hetman ise. Ja 
liiatigi veel, kui ta teise kaevandusse tööle läheks, siis oleks neil seal parem, Harmašil 
aga halvem. 

Aasta lõpul võttis hetman kogu raua kaevandustelt ära. Ametimehed nuuskisid nagu 
jahikoerad välja, kuhu ja mis peidetud on. Ent Harmašil vedas: ettekäände all, et müüb 
raua voorikantseleile, saatis ta kümme tuhat puuda ustavate inimestega ära. .. Pan Leedu 
hetman Janusz Radziwill maksis selle eest head raha. Negotsiant Viniust tuli aga selle 
eest tänada mitte ainult lahkete sõnade, vaid ka kullaga.. . Kui Lavrin Kapusta sellest 
teada saaks, ei siis Harmaš ega vepriku valitseja Fedko Medved võllast pääseks. 

Radziwilli juurest Vilno alt käis jälle üks šlahtitš maad kuulamas; ütles, et kui oleks 
rauda, võtaks seda kas või mõlema käega. Eks muidugi. Leedu hetman on kõvasti 
nahutada saanud, talt võeti ära suurtükid, kuule ei ole, rauast on suur puudus. Harmaš 
andis šlahtitšile lubaduse. Käskis Fedko Medvedi veelgi rauda müügiks valmis panna. 

Nõnda sügelevad igaühel oma kärnad. Vahest ainult vaimulikud isad on rahulikumaks 
jäänud. Kaebusi külaelanike sõnakuulmatuse peale on vähem. Jossif Trizna — see saatis 
hetmanile Subbotovosse koguni kaks vaati mett oma mesipuuaiast ja araabia tõugu ratsu, 
mis ta oli Kreeka piiskopilt kingiks saanud. Ainult Silvester Kossov ei lasknud end 
talitseda. Kuid ta oli hetmanil peos... Tema kirjad Johannes Torrezile, mis Kapusta 


mehed olid kätte saanud, seisid rautatud kirstus hetmani kantseleis Tšigirinis. Küll neid 
laiale maailmale avaldada jõuab. Egas nad kirstus ära mädane, ära kõdune. Oh ei! 

Kõik näis minevat varem ettenähtud rada, kuid Hmelnitski ei leidnud püsivat rahu. 
Poola panid nokitsesid kroonimaadel, kogusid jõudu uueks maakaitseväe 
kokkukutsumiseks. Tuli ka oma jõude tugevdada, uut sõjaväge ette valmistada, polkusid 
võitlusvalmis hoida. Muresid olid käed-jalad täis. Uniaatidest ja jesuiitidest polnud 
justkui paha haisugi järele jäänud, ent ometi õngitses Kapusta neid järjest välja nagu tubli 
kalamees kunagi. 

Peaasi, mille üle hetman võis paljude aastate kohta esmakordselt rõõmu tunda, oli 
see, et Ukrainal ei pruukinud abi ja armu otsida ei Poola kuningalt, tatarlaste khaanilt ega 
Türgi sultanilt. See juba maksis midagi! Mis sa, hing, veel tahad! 

-.. Hmelnitski istus kolmandat päeva Subbotovos. Ta oli vihane. Saadikud olid 
toonud häid sõnumeid, kuid siin omal maal on kehvikud jälle end liigutama hakanud. Mis 
nad veel tahavad? Neetud musulmaanid ei näita enam oma ninaotsagi Ukrainas. Kündjad, 
külvajad, niitjad võivad julge südamega steppi minna. Ta ähvardas kedagi akna taga. 
Surus läbi hammaste: 

«Omavolitsejad! Sõgedad!» 

Jäi kurja pilguga lauale vahtima, kus seisid hunnikus kirjarullid, milles šlahta kaebas 
pospoliitide sõnakuulmatuse üle, ja nende kõrval (ja neid oli rohkem!) kümned kokku 
kägardatud ja kortsutatud kaebused pospoliitidelt. Neis oli valuhüüd otse südamest. Paluti 
üles näidata oma armu ja vanemkonda vaigistada. Need nõudvat nii suurt sintsi, et pole 
mahti isegi ära kärvata. 

Praegu tuleks otse ette vaadata, mitte ringi vahtida, siin aga pead jälgima, mis su 
seljataga, mis su ümber ja seda rohkem veel, mis su jalge all tehakse. Säärased on need 
mured! 

Endiselt seisab põiki teel ees Rooma oma jesuiitide ussisooga. Tema, hetman, on 
paavstile ja tema nuntsiusele Varssavis, kõigile piiskoppidele, peapiiskoppidele, kardinal- 
priimastele, pühadele prioritele ja paatritele palju tüli valmistanud. Räägitakse, et 
hommikupalvet jesuiitide kloostrites alustatakse sellega, et talle kõige kohutavamat 
surma soovitakse, ja õhtupalvet lõpetatakse nendesamade sõnadega. 

Seda meelde tuletades puhkes Hmelnitski naerma. Las nad palvetavad pealegi, tema 
aga viib vahepeal täide püha teo venelaste ja oma kalli kodumaa heaks. Naer kadus 
vurrude alla. Egas need neetud jesuiidid ainult palveta! Toppisid talle otse külje alla selle 
munga Thomas Kekerolise. Lavrin Kapusta jändas teisega kaks nädalat, enne kui inimese 
kombel rääkima hakkas. Rääkis üsna palju säärast, millest praegugi veel külmajudinad 
üle selja käivad. Tuli sellel Kekerolisel, kelle õige nimi oli Jan Szewczik, eluiga 
lühendada. 

Aga kes saadab tema kohta valekaebusi Moskva bojaaridele? Kes määrib teda 
laimuga? Eks ole siingi mängus nende saatanlik käsi. Kui saaks kätte selle mürkmao, kes 
jesuiitidega ühte kampa on löönud ja oma hinge kuraditele on müünud. .. 

-.. Öö purjetas silmapiiri taha, kuid Hmelnitski süda ei suutnud ikka veel rahu leida. 
Hetman kõndis edasi-tagasi ruumikas kambris, mille põrandad olid kaetud pehmete 
vaipadega. Pahvis piipu, laskis suitsurõngaid laetalade poole. Akende taga hakkas juba 
päev koit- 

ma, kuid ta ei kustutanud ikka veel küünlaid kandelaabrites. 

Oli, millest mõtelda, mille pärast hingevalu tunda. Teda vaevas mõte, et ta ei suuda 
kõigega üksi hakkama saada. Oleks aga tarvis igal pool ise järele vaadata. Kunagi sai 
süda vihast, meelehärmist ja isegi rasketest teotustest kergesti jagu, sai neist võitu. Nüüd 
on süda nõrgaks jäänud, nagu oleks keegi selle ümber vahetanud. Kuid nõnda see ei ole! 
Lollus! Ta süda pole ümber vahetatud, vaid aastad on oma purustava töö teinud. Aastad 
veerevad, vanadus kipub kallale ja järjest lähemale jõuab tund, millest inimene mõtelda ei 
taha, missugust vastumeelset mõtet ta endast eemale peletab. Kuid see tund tuletab ennast 
ise meelde: ju pitsitab ta südant halastamatu käega, ju paneb ta vere segaselt käima, ju 
täidab ta kõik su mõtted nukrusega ... 

Kuid Tšigirinis heitis ta nukrad mõtted kõrvale ja vaatas võitja pilguga vanemkonnale 
otsa, kes saalis istus. Ta ütles Bogunile, Kapustale, Mužilovskile, Ivanitšile, Nossatšile ja 
Võgovskile: 

«Oma kodumaa õnne ja priiuse nimel ei hooli ma oma elust, ja ma ei halastaks ühegi 
peale teist, kui ainult kuuleksin, et teil on kurjad kavatsused meie rahva vastu ja rahva 
priiuse vastu ... » Viibutas vanem-konnale rusikat ja lausus oma bassihäälega ähvarda- 
valt: «Vaadake ette! Raiun teil halastamatult pead otsast maha!» 

Polkovnikud teadsid, et need ei ole paljad sõnakõlksud ega tühi ähvardus. Aga samal 
päeval kirjutas ta alla mitmele universaalile, milles ta käskis Belaja Tser-kovi ja 
Mirgorodi polkkondade pospoliite kuulata panide Razdolnõi ning Zimenko sõna ja 
nuhelda omavolitsejaid Mostištše külast, mis on Irpenil, selle eest, et nad kloostrimaid 
himustasid. 

.. . Hetmani tahet täites sõitsid polkovnikud laiali oma polkudesse, et kasakaväge 
uueks sõjakäiguks ette valmistada. Piiril suurendati valvet. Poolakad muutusid rahutuks: 
ega ometi moskoviidid ja hetman talvist sõjakäiku plaanitse? Igaks juhuks nihutasid nad 
mõned husaaride horugvid lõunaprovintsidele lähemale. 

Hetmani kantseleis, Tšigirinis, saadi teada, et krooni-hetman Stanislaw Potocki 
ütelnud seimis: «Meie kõik, kes me Rzecz Pospolita kavalerid oleme, peaksime 
südamevalu tundma kas või ainult imestusest, nähes meie Rzecz Pospolita 
haletsemisväärset seisukorda. Oo, parem oleks võinud surra, kui üle elada seda, et 
kuningriigi kuulsus nii häbiväärselt looja läheb! Kuhu on jäänud saak, mille saime 1617. 
aasta sõjakäigul Moskvasse? Kuhu on jäänud Sigismund Kolmanda ja Wladyslaw 
Neljanda vägiteod? Kuhu on kadunud Poljanovka rahu? Kelle võimu all on Ukraina? 
Kelle jaoks ehitasime Kodaki kindluse? Kus on meie tuhanded linnad ja külad, tuhanded 
veskid, kümned tuhanded tessatinid meie maad? Kelle kätes on meie vara ja koguni meie 
saatus? Kas me tohime rahule jääda, ilma et me oma kaotuste eest korraliku tasu saaks? 
Ei! Mitte kunagi!» 

«Ei te tasu saa,» ütles Hmelnitski kindlalt, kui sai kuulda kroonihetmani sõnavõtust. 

Tõtt öelda, need sõnad rahustasid ja rõõmustasid Hmelnitskit. Veel rohkem rahule jäi 
ta siis, kui Lavrin Kapusta teda ühel küünlakuuhommikul kostitas Maljuga šifreeritud 
kirjaga, mis oli tulnud otse Stokholmist. Kirja kuulas ta ilma naeruvine ta, kulmud 
süngelt kortsus, ainiti pilk suunatud kambri seinale, kuhu olid riputatud mõõgad ja 
musketid. 

Maljuga teatas, et Leedu hetman Radziwill on kuningas Karl X poole üle läinud ja et 
kuningas on ta oma kaitse alla võtnud. Samas kirjas teatas Maljuga, et Ukrainasse sõidab 


kreeklane Daniel Oliivipuumäelt, kes ei ole kreeklane, vaid pesueht jesuiit, ja kõneleb 
hetmaniga kuningas Caroluse nimel, siis aga sõidab ta edasi sultani juurde Tsargradi. 

Hmelnitski astus laia akna alla, mille taga möllas tuisk, ja jäi välja vaatama, nagu 
võiks ta läbi valge virvendava tuisuliniku näha seda, mida ta ilmtingimata nägema peab. 
Endale märkamatult ütles ta tasa: . «Kui ainult Varssavi meile Moskvas pahandusi ei 
teeks! Kui ainult duumadjakid nende laimu ei usuks! Küll Svea Carolus ükskord iseoma 
rusikaid närib. Anna aega, Aleksander Suur!» 

Lavrin Kapusta naeratas lahkelt ja lõbusalt. Nüüd tuleb alles vaeva näha! 


15 


Sellest on möödas juba kaks aastat, kui Stepan Tšuikov Vepriku kaevandusse sattus. 
Ei ta teadnud siis oodata, et saab kokku Demid Pivtorakožuhhaga. See kõik oli sündinud 
juhtumisi. Kui ta Podoprigoraga Osterisse sõitis, oleks ta äärepealt sinna jäänudki, kuid 
Podoprigorale tuttav kasakas, kuuldes, mis mees Tšuikov on ja kelle eest ta end varjab, 
andis nõu end sisse seada Osterist kuhugi kaugemale; Osteris on hetmani ametimehi, 
kuid, mis veel hullem, siin luusivad ringi peakirjutaja käsilased, nuhivad kõik välja nagu 
koerad, topivad oma nina igale poole. See kasakas meelitaski siis teda Veprikusse sõitma 
ja pealegi viis ka Podoprigora teekond edasi Veprikusse, kust ta pidi saama sõjaväe jaoks 
mõned voorid suurtükikuule. 

Veprikus sai Stepan Tšuikov kohe esimesel päeval kokku Pivtorakožuhhaga. 
Seepärast ei tulnud tal valitseja Medvediga pikalt kõnelda. Demid kostis tema eest 
sõnakese. Ütles, et Tšuikov olevat tema naise sugulane Tuulast, tubli maagitundja ja 
püssisepp, tarvis ta tööle võtta. Mis Medvedil öelda oligi? Tulgu kas või otse põrgust, kui 
ainult rauasulatamist mõistab ... Ja siin oli veel tööd-tegemist vesiveskitega, kus pidi 
hakatama uut moodi suurtükitorusid puurima. 

Danilo Harmašil oli tärganud mõte peale suurtükikuulide valamise ka suurtükke 
valmistama hakata. Medved rääkis, et hetman ise kiitnud Harmašši selle mõtte eest ja 
talle antud peakassast koguni tubli toetussumma ... 

Harmašile toob see lausa kasu ja sissetulekut, Medvedile aga rohkesti muresid kaela. 
Kuid siiamaani polnud veel juhtunud, et valitsejal ei oleks vedanud. 

Ainult oma Gafiikale kurtis ta hommikul: 

«Nüüd see neetud Harmaš sokutas mulle kaela veel selle suurtükiasjanduse ... » 

Õhtul pannkooke kugistades ja endale kruusi mõdu valades matsutas aga rasvaste 
huultega: 

«Toreda asja mõtles välja pan Harmaš... Meil saavad olema ka suurtükid! Ja kui palju 
zlotte me teenima! ... » 

Gafiika kehitas ainult õlgu. 

«Mis sa rõõmustad? Ega need zlotid sinu tasku veere.» 

«Kes teab, kes teab ... » pobises Medved salapäraselt, pannkooki usinasti rasvases 
kastmes ujutades. 

«Gafiika mõistus ei võta seda,» mõtles ta maitsvat tainast näsides. «Ega Harmaš üksi 
sest kasu saa... Nõnda oli ka selle rauaga. Voorikantseleile müüsime üsna natukese, aga 
sellest rauast, mis me Harmaši käsul enne seda, kui see svea negotsiant siia tuli, Osterisse 


varjule viisime, oleme juba lahti saanud ... Pan Har-maš teenis selle pealt üsna 
korralikult, ja ega tema, Medvedki, just vähe saanud.» 

Zlotid seisavad kindlas kohas, vaga koopamunga Varfolomei juures. Ta on püha 
mees! Kong on tal nagu haud. Seinal märter Nikolai, selle märtri all aga rautatud kirstuke 
ja kirstukeses zlotte, taalreid ja kalliskive ... Gafiikal ei tarvitse sellest teada. Naisterahva 
aru ei võta seda. Kummatigi peab Medved tunnistama, kui ei oleks olnud Gafiikat, ei 
oleks ka tema Veprikus valitse j aametit pidanud. Gafiika pärast ongi Harmaš tema vastu 
armuline . .. Mis siis ikka, ega see arm talle kalliks maksma lähe! Olgu pealegi! Kaotsi ei 
lähe! 

-.. Tuli välja, et taevas ise saatis Veprikusse selle Tšuikovi — Pivtorakožuhha 
sugulase. Ei läinud aastatki, kui tema, see Tšuikov, hakkas vee j õu abil suur-tükitorusid 
puurima. Teistest vabrikutest käisid meistrid vaatamas, kuidas seda tehakse. Medved 
heitis neile upsaka pilgu ja kõneles kõrgilt: 

«Minu nupp jagab niisugustes asjades. Õpetasin oma räpaseid kuradinahku... » ja 
kugistas vaikselt naerda, nagu oleks tal midagi kõris vulksunud.. . 

Kui oli valatud teine suurtükk, jõudis Harmaši juurest Veprikusse käskjalg kirjaga. 
Medved luges kirja läbi, läks näost kahvatuks, hakkas askeldama. 

Gafiika küsis sapiselt: 

«Mis on? Kas pan Harmaš võttis nõuks sind ära kihutada?» 

Medved tormas Gafiikale rusikatega kallale. 

«Sa igavene nõid! Hetman ise tuleb lähemal nädalal siia! Harmaš kirjutab, et kõik 
tuleb valmis seada, nagu kord nõuab .. . Säh, loe!» 

Gafiika vaatas hooletult paberilehte, mis oli peent kirja täis, kuid lugema ei hakanud, 
kas või juba sellepärast, et ei osanud. Medved oli niisugusel tähtsal silmapilgul selle 
hoopis unustanud. Ta lõi ukse paukudes kinni ja tormas nagu hullumeelne kaevandusse. 

Järgmisel päeval jõudis Veprikusse mitu vankritäit moona ja jooke. Kõrgeid külalisi 
tuli vastu võtta nagu kord ja kohus. 

Õu pühiti puhtaks, sulatajatele, maagikaevajatele, puuraiujatele ja söepõletajatele 
andis Medved Harmaši kirja kohaselt välja uued plüüšpüksid, puhtad särgid ja isegi 
saapad. Töölised imestasid: 

«Ei tea, mispärast seda tehakse?» 

Kuid põhjus sai varsti teatavaks. Medved tahtis küll Harmaši käsust kinni pidada ja 
mitte kellelegi sõnakestki lausuda, kuid Pivtorakožuhhale rääkis ometi ära. Kuri ise 
kihutas teda takka. Esiteks, oli teada, et maagitundja on hetmaniga tuttav ja just tema 
käsul Tšigirinisse tulnud, teiseks, oli tarvis hoiatada, et kõik oleks nii, nagu vaja, kui 
hetmani juuresolekul suurtükke puurida tuleb. Püssisepp Stjopkale ilma Demidita ligi ära 
astu. .. Peale kõige oli tahtmine suurustada. Ja südamepõhjas valitses veel lootus: ehk 
näitab kõrgeauline hetman tema vastu armu üles. Ta näeb ju oma silmaga, et siin pole 
peremees mitte Harmaš, vaid tema, Medved. Tuleb parajal silmapilgul tema hiilgusele 
mõista anda, et suurtükitorude puurimise on tema, Med-ved, ise välja mõtelnud. .. 

Medved ei leidnud enam hingeasu. Tavaliselt tuli ta töö juurest koju, istus liikumatult 
laua taga, rüüpis mõdu, luges endamisi tuhandendat korda oma zlotid ja taalrid üle, 
kaalus mõttes, millal tuleb see õnnelik tund, kus ta ise oma majapidamise saaks sisse 
seada: ja siis jumalaga, pan Harmaš, haista trääsa, mis ma sulle otse nina alla suskan ... 
Nüüd aga oli teine lugu! Noris isegi Gafiika kallal. 


«Vaata sa mul, nõid! Kõik peab olema nagu inimeste juures kunagi!» 

«Kus mul inimene väljas!» 

Medved tormas rusikatega naise poole. Aga see igavene uss kehitas ainult õlgu ja 
puhkes naerma. Jäi ainult üle enda lohutamiseks mõtelda: «Oota sa, küll ma veel sinuga 
räägin, kui selleks aeg tuleb! Ja see aeg tuleb veel!» 

Demid Pivtorakožuhha ütles Stepan Tšuikovile: 

«Saad ka meie hetmanit näha.» 

«Kipub vist sinu poole külla,» naljatas Stepan. 

Demid vaikis. Õigust öelda, ta tundis ise mingisugust rahutust, kuid ei saanud aru, 
millest see tuleb. 

Kui Grigori Okun Demidi käest kuulis, et hetman Veprikusse tuleb, sügas ta kukalt, 
pilutas silmi, vaatas kavalalt Pivtorakožuhhale otsa ja pani ette: 

«Kas ei tuleks hetmanile neetud Medvedi ja ta peremehe pan Harmaši peale kaevata? 
Jumala eest, ega see paha teeks ... » 

Tšuikov vastas: 

«Mis sest välja tuleb? Hetman sõidab ära, Medved ja Harmaš jäävad siia. Kõrvetad 
oma nina ära.» 

«Lasen jalga alamjooksule,» ütles Okun kindlalt. «Pole jõudu Medvedi ja Harmaši 
sulitempe pealt vaadata ... » 

«Kannata. Jalga lasta jõuad igal ajal. Kaeme, kuidas elu edasi läheb,» rahustas 
Demid, ent kummatigi ei olnud ta kindel, kas ta nõuanne on hea või halb. 

Hetmanit oodati pühapäevaks, kuid ta jõudis Veprikusse esmaspäeva varahommikul. 

Koos Hmelnitskiga tulid Moskva streletsipealik Arta-mon Matvejev, Kapusta, 
Nossatš, Ivanitš ja Võgovski. 

Harmaš hoidis end eemale. Andis ainult peaga Med-vedile märku, et see teeks nii või 
teisiti. Soola-leiva ulatasid käterätiga kaetud puutaldrikul hetmanile töölised — 
maagikaevajad Sapovalenko ja Voznõi. 

Hmelnitski võttis taldriku nõgistest kätest vastu, surus vurrud vastu tahket leivapätsi 
ja andis selle edasi Nossatšile; see omakorda surus leiva pihku Martõn Ternovõile, kes 
tagapool sammus. 

Demid Pivtorakožuhha seisis kõrval. Ta mõtles: tegin siiski hästi, kui sain Stjopka 
niikaugele, et ta end 

peavanemkonnale näole ei anna. Sest alles laupäeva õhtul oli Medved just nagu 
kogemata kombel lausunud: 

«Ametimehed Osterist otsivad kedagi streletsisolda-lit, masuurikat taga, kes on suure 
sulitembuga hakkama saanud...» Pidas veidi vaikust ja küsis siis kavalalt: «Ega see pole 
ometi kogemata kombel sinu sugulane? Mis?» 

«Aga kui ongi minu sugulane?» küsis Demid omakorda, saades aru, et Medvediga 
kavaldada pole mõtet. «Ajad sihukest lora, valitseja. .. » Medved kergitas oma hõredat 
habet ja andis nõu: «Igaks juhtumiseks peida ta kuskile ära, see oleks parem.» 

Ise aga mõtles: «Ka mulle on parem: suurtükitorude puurimisest veejõu abil on mul 
siis lahedam jutustada.» 

Nõnda oligi. Kui hakati uusi suurtükke vaatama, Medved otse keksis jutustades. Okun 
kehitas ainult õlgu. Kus on alles luiskaja! Kae, kuidas kõik pahupidi keerab! 


Harmaš varjas muige pihku. Tundku pealegi lõbu. Ongi parem, et ei näita seda 
masuurikat. Harmaš on juba niikuinii jõudnud Lavrin Kapustale sosistada, et ärakaranud 
strelets varjab end siin, Veprikus. Milleks teda nüüd veel tarvis on? Kellele teda vaja on? 
Peakirjuta ja rääkis, et Salaasjade prikaasist on Stepan Tšui-kovi kohta juba teine kiri 
tulnud. Linnaataman andis kõva käsu: «Üles otsida!» Mis siis ikka, Harmaš on selles 
asjas oma taipu ja osavust näidanud. 

Hetman ja vanemkond vaatasid sulatusahju, mille oli üles seadnud Demid. Harmaš, 
kes sai aru, et moment on paras ja et see hetmanile meeldib, müksas Pivtorakožuhhat 
kergelt õlast ja ütles lipitsevalt: 

«Siin ta on, see kuldsete kätega meister, teie kõrgeausus, — Demid Pivtorakožuhha.» 

Hmelnitski sirutas Demidile lahkelt käe. 

«Vana tuttav,» seletas ta oma kaaslastele. «Kuidas elad, pan vennas?» 

«Hästi, pan hetman,» vastas Pivtorakožuhha. 

«Kiidavad su rauda, voorikantseleis räägitakse, et ei olevat rabe, kuulid sellest on 
tublid. Selle eest suur aituma sulle.» 

Demid vaatas hetmanit imestusega. Ei olnud ta enam niisugune nagu kokkusaamisel 
näärikuus Perejaslavis. Oli justkui kõhnemaks läinud ja õladki polnud enam sirged ning 
laiad nagu tookord. Koguni kallist tumepunasest kalevist kuntušš siniste käänistega 
rippus het-mani seljas nagu võõras. Kõrge sooblinahkse äärisega mütsi alt langesid 
otsaesisele hallid juuksesalgud. Ainult pikad mustad vurrud olid nagu hetmanil kunagi.. 
Nägu oli naerul, kuid silmad piidlesid kulmude alt uurivalt ning karmilt. Silmad nägid 
justkui midagi muud, mitte aga kaevandust, sulatusahju ja eemal tunglevat 
töölistesumma. 

«Meil on veel palju suurtükke ja kuule vaja,» lausus. Hmelnitski Demidile vaikselt. 
«Õige pea on uus sõjakäik ... » 

Demid nägi, kuidas ta pilk libises üle rahvahulga kuhugi kaugele steppi, mis vabriku 
püsttara taga piki Musta maanteed laius. 

Seejärel läks vanemkond koos hetmaniga äsja valmis-saanud suurtüki proovimist 
vaatama. Nossatš kääris kuntušivarrukad üles, pistis osavasti torusse kuuli, süütas ise 
tahi, tõstis selle süütaja juurde, kummardus, tõmbas nöörist ja kargas eemale. 

Suurtükikärgatus lõhestas stepivaikuse ja kaikus Vepriku oru kohal. 

Käed puusas, puhkes Hmelnitski naerma: 

«Sinus peitub tubli suurtükimees, Timofei!» 

Pea-vooriülem läks näost punaseks. 

«Sellest ma kümme aastat tagasi alustasin,» ütles ta ilmse mõnuga, nagu tahaks ta 
kogu vanemkonnale meelde tuletada, et ta ei ole ilmale tulnud, polkovniku pernatš peos. 

Lõunat sõid külalised Medvedi pool. Hetman istus aukohal. Sõi ja jõi vähe. Harmaš 
kerkis järjest ta selja taha, ulatas ühte, ulatas teist. Valas ümarikust pudelist veini 
hõbepeekrisse ja pobises: 

«Väljamaa vein, teie hiilgus, otse Veneetsiast. .. » 

Hmelnitski ei pilgutanud selle peale silmagi. Harmaš köhatas, astus kärmelt eemale. 
Võgovski võttis karika, tõusis püsti. 

«Arvan, pan hetman, et tuleks pan Danilo Harmaši 

terviseks juua. Ta on alustanud toredat tööd. On selle eest kiituse ära teeninud.» 


«Ega midagi, Harmaš on tubli,» haaras sõnast kinni Nossatš, kes oli juba jõudnud 
hingekurku valada mitu topsi leedu viina, milles oli leotatud kadakamarju ja viinalilli. 

Hmelnitski just nagu poleks kirjutaja sõnu kuulnudki, vaid pöördus Artamon 
Matvejevi poole, kes ta paremal käel istus, lõi tema karikale külge j a« ütles 
sõbramehelikult: 

«Sinu terviseks, vojevood!» 

«Tervist, hetman,» kostis Matvejev, kõõritades muiates Võgovski poole. 

Võgovski kohmetas, kuid sirutas samuti karika Arta-mon Matvejevi poole. 

Harmaš lõi araks. Kükitas Ivanitši kõrvale pingiservale. See müksas teda 
küünarnukiga, justkui julgustades: «Pole viga, ära nuta, kõik läheb hästi.» Harmašil 
tärkas aga mällu ammune lugu. See ei kadunud tal peast. Järjest tuletas ta meelde, kuidas 
Hmelnitski oli teda teotanud ja meestekarja ees vastu maad virutanud. Ja mille eest? 
Hetman oli vihaselt karjunud: «Misjaoks sa kerjuseid sigitad?» Säärast "teotust ei unus- 
tata. 


.. . Töörahvas kogunes Pivtorakožuhha tare ette. Aleksandra pani pärnapuu alla lauale 
kolm nõutäit mõdu. Vassilko surus end vastu isa põlvi. Kuulas, millest vanemad inimesed 
räägivad. 

Tšuikov lamas pööningul. Päike küttis katust. Strelets higistas, nii et särk leemendas. 
Läbi pilu vaatas ta ülalt inimesi, kes pärnapuu ümber istusid. Kõige rohkem käratses 
Okun: , 

«Kas kuulsite, mis hetman Demidile ütles: varsti tuleb jälle sõda . ..!» 

«Mis ta veel tuleb, kui pole ülepea lõppenudki!» ütles töömees Voznõi. «Meil on siin 
vaikne, kuid Gorõnis, teisel pool Dneprit, pole laskmine vaikinud ... » 

«Oota ainult, küll sindki veel sõjaväkke võetakse,» ähvardas Okun. 

«Lähen heameelega,» kostis Voznõi. «Kaugelt parem, kui siin rauaga endal nahk 
maha võtta.» 

Pärast tublit kruusitäit mõdu käsi hõõrudes ütles sepp Gulõi imestades Okunile: 

«Vaatan sind, Gritsko, ja imestan, et häda pole sind targemaks teinud. Mida sa tahad? 
Sa mõtle järele: isade usku pidada ei takista sind keegi, uniaadi papid on minema 
kihutatud, poola panidest pole paha haisugi järel.. . Mis sa veel tahad?» 

«Kasukas ilma särgita sooja ei anna,» lausus Okun tähendusrikkalt. 

«Ei saa aru,» pilgutas Gulõi silmi. «Eks ma siis aita sind,» oli Okun nõus. «See priius 
on pospoliitidele niisama hea kui kasukas ilma särgita ... Maad on meil ainult nõnda 
palju, kui päeva otsa rassimisest küünte alla jääb . .. Kas nüüd taipasid?» 

«Küllap vist,» raputas Gulõi pead. «Aga kuule, kui õige hetmanit paluda, temale 
kaevata? Kas mitte nõnda?... » 

«Eks sa katsu,» tähendas Okun. «Minagi tahtsin, kuid Pivtorakožuhha laitis ära.» 

Demid vaatas ainult korraks Okuni poole. Teda näris teine mõte: etTšuikovile midagi 
häda ei juhtuks. Fedko Medved saab kõigega hakkama. 

... Häda tuligi, öösel ilmusid kolm kasakat koos Medvediga, kolasid tares ringi. Fedko 
pilgutas silma pööningu poole, kasakad trampisid veidi paigal ja hakkasid siis üles 
ronima, kuid seal neil otsida ei olnud vaja — Stepan Tšuikov tõusis neile õlgedelt vastu 
ja küsis rahulikult: 

«Tulete minu järele?» 


Alt kostis Medvedi piuksuv hääl: 

«Sinu järele neh, mait, sinu järele ... » 

Aleksandra tõstis käed silme ette, puhkes nutma. 

Kasakad tammusid kohmetult paigal. Pivtorakožuhha näitas valitsejale rusikat. 
Kiristas läbi hammaste: 

«Oota sa, pugeja! Küll sa veel saad!» 

«Ah ähvardad? Räägin ära pan Harmašile, ta sulle pai ei tee. Varjasid kurjategijat. 
Petsid pan Harmašši, ütlesid, et sugulane ... » 

«Sugulane ta ongi!» hüüdis Aleksandra vihaselt.. «Häbi teile, häbi...» 

«Mis ta siis on, vahest ehk sinu vend?» küsis Medved pilavalt. 

«Vend jah,» vastas Aleksandra kindlalt, «vend,» kordas ta ja hakkas Stepan Tšuikovil 
kõvasti ümber kaela.. 

«Ära ole vihane, Stepan,» ütles Demid. «Lähen het-mani juurde, langen ta jalgade 
ette, kõik läheb veel hästi.» 

Kasakad viisid Stepani ära. 

Niipea kui koit idas jumetama lõi, ruttas Demid valitseja maja juurde, kus hetman 
ööbis. Kasakad trepil pidasid Demidi kinni. Aknast pistis pea välja vana tuttav jessauul 
Lutšenko. Pilgutas talle kavalalt silma, hüüdis kasakatele: 

«Laske läbi!» 

-.. Demid seisis Hmelnitski ees, ootas lunastavat sõna. Demid oli Stepan Tšuikovist 
juba kõik ära jutustanud. Oli alustanud Tuulast. Rääkis Hmelnitskile kõik, mis teadis. 
Langes hetmani jalge ette, palus kogu südamest. 

«Anna käsk Stepan Tšuikov vabaks lasta, pan hetman. Ta pole ju poolakas, pole 
tatarlane, on ühte usku, on mulle nagu oma vend.» 

Hmelnitski imes piipu, trummeldas sõrmedega vastu lauda, peites silmade sära 
laugude alla. Miks ta nii mõttes on? Kuidas otsustab? Demid ootas hinge tagasi hoides. 

«Ma ei saa,» kuulis ta hetmani häält. «Ei saa, Pivtora-kožuhha.» 

Demid tabas hetmani karmi pilgu, luges sellest välja rohkem, kui ta huultelt kuulis. 

«Too Tšuikovi Stepan on korda saatnud sulitembu. Moskva Salaasjade prikaas nõuab 
tsaar Aleksei Mihhailovitši nimel, et ta kinni püütaks ja tagasi läkitataks. Tsaari sõna on 
aga seadus, kasakas.» 

«Ei see õige asi ole nõnda talitada,» lausus Demid etteheitvalt. «Lootsin su peale 
nagu oma isa peale... » Ta teadis, et kõneleb ülearust, kuid süda ei andnud järele. «Ei ole 
ta suli, pan hetman, vaid julge sõjamees 

jng kuulus püssisepp. Miks sa teda kohtu alla saadad, hetman?» 

Demidi hääl lõi värisema. Hmelnitski vaatas teda teraselt, astus kõrvale ja ütles 
järsult: 

«Jääb nõnda, nagu on linnaatamani käsk. Sulisid takka kiitma ma ei hakka. Mine, 
Pivtorakožuhha. Ka sina hakkad omavolitsema. .. Kasi minema!» 

Demid pööras vaikides ümber ja lahkus kummardamata. 

Vanemkond ei olnud veel hommikusöögile istunud, kui kirjutaja Pšenitšnõi lühikeste 
vutrude otsi keelega limpsides juba lõpetas kirja stolnik Trojekurovile Moskvasse. Fedko 


Medved vaatas üle õla pealt, kui vilkalt kirjutaja käsi mööda kollast paberilehte jookseb, 
ja kurtis: 

«Jumala tõsi, Pivtorakožuhha ähvardas, et tuleb mulle kallale .. . Lubas maha lüüa ... 
Ka kasakad kuulsid seda. Küsige nende käest, pan kirjutaja.» 

Pšenitšnõi keerutas rahul olles vuntse. Tšigirinis ei nimetanud keegi teda «pan 
kirjutajaks». Ta tahtis lipitsevale valitsejale midagi lohutavat ütelda, seda enam veel, et 
pani valitsejaemand talle järjest silmi tegi. Eile õhtul oli kirjutaja jõudnud teda kaks korda 
küünarnukist näpistada-. Pšenitšnõi oli kõige sellega rahul ja ütles Medvedile lahkelt: 

«Võid pan Kapustale kaevata. Ja kui kasakad pealt kuulsid, küll nad siis kaebust 
kinnitavad, ja Pivtorakožuhha ei pääse võllast... » 

Fjodor Medved tormas kasakate juurde, kes olid Tšuikovi ära viinud. Need püüdsid 
temast nagu tüütust kärbsest lahti saada: «Ei me kuulnud kedagi, käi kus kurat.» Kelle 
peale siis kaevata? Kas kasakate peale? Medved sülgas ja läks koju. Mis tal teha jäi? 

Artamon Matvejev, kellele Lavrin Kapusta ütles, et tagaotsitud soldat — 
suurtükimees Stepan Tšuikov — on juhtumise kaupa Veprikust kätte saadud, oli tükk 
aega vait. 

Matvejevile tuli meelde öö laagris. Tolle Tšuikovi jutt tsaari kohta. See seisis tal hästi 
meeles. Et ta Zykleril näo üles lõi, see ei olnud tähtis — oleks võinud lasta teda minna 
kuhu tahes, tont temaga. Kuid et ta tsaari ja 

bojaaride kohta halbu sõnu rääkis, see ei olnud enam tühine asi. Jalutagu aga pealegi 
Salaasjade prikaasi, seal tuubitakse talle mõistus pähe. Ta ütles Kapustale lühidalt: 

«Saada ta stolnik Trojekurovi juurde.» Sellega lugu lõppeski. 

Kuid Stepan Tšuikovil see alles algas. Ta pajidi vankrisse. Ees ja taga ratsutasid 
kasakad. 


16 


Sotnik Martõn Ternovõi tundis tuska. Missuguseid vastumeelseid ülesandeid Tšigirini 
linna ataman talle küll kaela ei sokuta! Taga hullem — ta teadis juba, mispärast Stepan 
Tšuikovi Moskvasse viiakse. Martõn hoidis hobust tagasi. Talle jõudis järele vanker, kus, 
jalad rippu üle kartsa, istus, piip hambus, Stepan Tšui-kov ja rääkis midagi teda saatvate 
kasakatega. Kui Ternovõile ligi jõuti, jäädi vait. «Etskae! Pelgavad mind, saatanad!» 
Mõnda aega silmitses ta vaikides Tšui-kovi. Streletsi tõmmu päevitanud nägu ja tarkade 
silmade rahulik läige meeldisid Martõnile. Ta ohkas: «Et vähemalt luupainajad 
linnaatamani selle eest öösel vaevaksid! Küll haudus alles kasakale loo välja!» 

öömajale jäid kasakad teeäärsesse Kornijovka külasse. 

Vimplimees Kiim Zakussilo, aeglane, rässakas kasakas, kellel meeldis nii puhata kui 
ka hästi süüa, paigutas Martõni külavanema juurde ja asus ka ise sinna, Tšuikovi aga 
käskis sarasse kinni panna ja ukse ette seadis kasaka teda valvama. 

Martõnil ei läinud toit alla. Ta istus laua ääres ja vaatas koguni imestusega, kuidas 
Kiim Zakussilo tugevate valgete hammastega lambakintsu rebis. Ja enne veel, kui 
vimplimees liha ära jõudis mäluda, tõi perenaine talle panni, kust vaatas otsa tervelt tosin 
munakollast! Martõnile tuli meelde, kuidas kasakad vimplimehe maiustamise üle naerdes 
rääkisid: «Kui meie Kiim kehakinnitust võtab, siis pane talle kas või tatarlane lauale, 
pistab ka selle nahka.» 

Martõnil läks tüütavaks vaadata, kuidas vimplimees õhtust sõi, ja ta läks õue. 

Sara ukse ees palginotil istus kasakas. Sotnikut nähes kargas ta püsti. 

Martõn astus lähemale. 

«Valvad, Tarass?» 

«Just nii, pan sotnik. Zakussilo käskis, nõnda siis valvan.» Häält madaldades lisas: 
«Kui oleks veel poolakas või musulmaan, saaksin aru, nüüd aga ei saa tolku . .. Küsisin 
temalt, mis eest ja mispärast, tema aga pajatas säärast, et ma arvan, sotnik... » 

«Ei meie aru seda võta, Tarass,» lõi Martõn käega ja nagu õleks ta midagi nõuks 
võtnud, lisas äkitselt: «Eks ta õigus ole, mis sul siin vahtida? Ära ta ei jookse.. Ukse 
panid kinni?» 

«Egas teisiti.» 

«Mine siis tarre, Zakussilo ei saa seal lambakintsust kuidagi jagu, ehk annab ka sulle . 
cd 

«Kuulan!» kostis Tarass rõõmsalt ja seadis kähku sammud tare poole. 

Martõn seisis tükk aega vaikides, jõudis siis otsusele, tõstis kangi eest ja tegi ukse 
valla. 

«Astu välja, kasakas,» ütles ta pimedasse sarasse. 

Pikalt oodata* ei tulnud. Peoga nägu nühkides astus Tšuikov sarast välja. 

«Võib-olla eksisin, pan sotnik, sa ei kutsunud ehk mind? Mis kasakas mina olen?» 

«Kui tahad, saad kasakaks,» vastas Ternovõi naerunäol. «Istu,» näitas ta puupakule 
ja istus ise. 

Tšuikov laskus sõnatult pakule ja võttis taskust piibu. 

«Tead sa, mis ma sulle ütlen,» hakkas Martõn rääkima, vaadates, kuidas Tšuikov 
taelast piipu süütab, «tunni aja pärast, kui kasakad magama jäävad, tule sarast välja, 
vennas, võta mu hobune ja kihuta siit kuhugi kaugemale, kas või Moskvasse või Donile, 
kuidas aga süda himustab...» Vaikis veidi ja lisas: «Kus sul rahulikum oleks.» 

Tšuikov võttis koguni piibu hambust. Ta võis arvata kõike, kuid säärast juttu sotniku 
suust ei teadnud ta oodata. 

«Sa ära vahi mind nagu vasikas vastset väravat, sa kuula, kui sulle priius on kallis! 
Tahan sulle head ... » 

«Näen, et sa kurja ei soovi,» kostis Tšuikov, «kuid ei taha kuidagi uskuda ... » 

«Usu ikka. Kurja ma sulle ei soovi. Paha teha ei taha.» 

Tšuikov vaikis, piieldes viiliti Martõni poole. 

«Mulle rääkis sinust Demid Pivtorakožuhha. Palus sulle rahagi üle anda, too käsi 
sila.» 

Martõn pistis sooja pihku rätti keeratud zlotid. 

«Aituma,» ütles Tšuikov vaikselt, «aituma sulle, vend.» 

«Oleme niisiis kokku leppinud. Kergemini vahest, kui sa bojaariga oleksid leppele 
jõudnud. Mu hobu on lasipuu küljes õiget kätt väravast, seisab seal sadulas. Hüppa talle 
selga ja pane minema.» 

«Tänan sind,» kordas Tšuikov. 

«Vara tänad,» ütles Martõn just nagu pahaselt. «Kuhu sa siis kargad, kas Moskvasse 
või Donile?» 

«Juba ennemalt andis teie kasakas Guljai-Den mulle nõu alamjooksule põgeneda .. .» 


Martõn oleks äärepealt püsti karanud. 

«Guljai-Den? See on alles kuramuse rüütel! Sa siis tunned teda? Miks sa mulle enne 
ei ütelnud? Mis sa vaikisid, saatana silmamuna?» 

«Kust mina teadsin, et sa Guljai-Deni tunned? Ta aitas mind hädast välja juba Sklovi 
all... » 

Martõn kuulas tähelepanelikult Stepan Tšuikovi jutu ära. 

Kui Stepan vait jäi, istusid nad vee! kaua aega teineteise kõrval. Juba kustus tares tuli. 
Tüütavad mõtted kihasid Martõni peas. Strelets sõdis šiahta vastu, võttis Sklovi tule alla, 
nabis kinni poola polkovniku, — ja see on siis tänu! 

«Ma ei tea, mis nõu sulle anda. Kuhu sõita? Võib-olla on parem alamjooksule minna, 
võib-olla aga Donile. Otsusta ise. Ütlen sulle ainult ühte: sõida kiiremini. Meil tuleb veel 
kaua priiuse eest võiaelda ja ma tean ühte: kui ellu jääme, kui ei lange poolakate mõõga 
või musulmaanide noole läbi, tuleb meil sinuga meie priiuse 

ja meie usu eest veel õlg õla kõrval seista. Nõnda siis sõida, Tšuikov, sõida ja ära 
raiska aega.» 

Martõn tõusis otsustavalt püsti. Tõusis ka Tšuikov. Sotnik läks kähku lasipuu juurde, 
vabastas oma hobuse. 

«Istu selga,» sosistas ta, hoides hobust ratsmeist. 

Tšuikov ütles ainult: 

«Las ma kaisutan sind, sõberveli.» 

Nad kaisutasid teineteist tugevasti ja Tšuikov kargas sadulasse. 

«Püstol on sadulakotis, mõõk sadula küljes. Kuluvad sulle ära.» 

«Head nägemist, vend,» lausus Tšuikov, kobades tupes mõõka,.mis oli rihmaga 
sadulaharja küljes. 

Martõn tõmbas väraval puu eest ära ja Tšuikov sõitis teele. 

Kuskil hakkas koer haukuma. Armiline kuu, mis alles natukese aja eest oli maa peale 
hõbedast paistet saatnud, peitis enda nagu vandekaaslane pilve taha. Kabjaplagin vaibus 
kuskil tanuma otsas. 

«Palju õnne sulle, Stepan Tšuikov!» lausus Martõn. 

Langeva tähe tulesaba lõhestas taevavõlvi ja sulas õhku. 


17 


Jessauul Jatsko Hodõka luges Tšigirini linna atamani kantselei peatrepilt Tšigirini 
vimplisotnja kasakatele, kes seisid neljas viirus, ette hetmani universaali. 

Vihm oli üle läinud ja vahtrad, mis olid nagu uue kuue saanud, uhkeldasid oma 
helehalja lehestikuga, mõlemal pool treppi õõtsusid laiavõralised pärnad, oli tunda värske 
heina lõhna. Otse Tjasmini kaldale välja laiusid luhad. 

Kasakad seisid sirgelt, kaasas mõõgad ja musketid, nagu kord niisugustel puhkudel 
ette nägi. Teistest kaks sammu eespool seisis sotnik Nazar Lissovtšenko kõrval sirgelt 
sotnik Martõn Ternovõi ja kuulas nagu kogu sotnjagi .tähelepanelikult jessauuli 
katkendlikku häält. 

Rind ees ja vasaku käega ühtelugu punast vuntsi puudutades karjus Jatsko Hodõka 
bassihäälega sõnu hetmani universaalist: 

«Bogdan Hmelnitski koos tema tsaariliku majesteedi Zaporožje Kasakaväega, kõige 
Ukraina hetman, kõigile koos ja igaühele isepäinis, kellele seda teada on vaja, teen 
teatavaks panidele polkovnikutele, jessauulidele, sotnikutele, atamanidele ja kõigele 
kasakaväele, et meie kasakaväe Tšigirini linna polgu sotnik Ternovõi Martõn on meie 
käsust üle astunud ja oma ennekuulmatu lohakusega aidanud ärakaranud streletsi, keda 
otsib taga Salaasjade prikaas Moskvas, ja et seesinane sotnik Ternovõi Martõn on nõnda 
talitades vannet murdnud, tuleks teda säärase teo eest surmaga karistada; kuid et sotnik 
Ternovõi Martõn on meie poolt tõstetud sotnikuks rüütellikkuse eest ja vägitegude eest 
võitluses meie igipõlise vaenlase poola Šlahtaga, siis selleltsinaselt Ternovõi Martõnilt 
sotniku nimetus ära võtta ja kanda ta kasakaks Tšigirini polgu viienda sotnja registrisse.» 

Jessauul Hodõka hingas välja, ahmis kopsud uuesti õhku täis ja otse röögatas, nii et 
kauge kaja sellest kuhugi Tjasmini taha veeres: 

«Antud Tšigirinis aastal tuhat kuussada viiskümmend viis. Bogdan Hmelnitski — 
oma käega.» 

Sotnja horunži Gavrilo Zarõinoss astus kahvatanud Martõni ette. Litaurimehed lõid 
litaure. Horunži sirutas oma käe Martõni mõõga juurde, võttis mõõgapideme küljest ära 
helepunase samettopsu — sotniku tunnusmärgi — ja andis selle edasi jessauul Hodõkale. 

«Viienda sotnja kasakas Ternovõi Martõn, võid oma sotnjasse minna,» lausus Jatsko 
Hodõka ülbelt oma bassihäälega. 

Tagasi vaatamata ja silmad maas, keeras Martõn kandade peal ümber ja läks ühtlasel 
sammul ning kindlalt jalga astudes linnaatamani Õuelt ära. 

-.. See kõik seisis Martõnil veel kaua aega meeles. Ja kas ta saigi seda unustada? Ta 
südant ei närinud teenimatu teotus. Ta ei tundnud hingevalu enda pärast, oh ei! Kuid ta ei 
saanud kuidagi leppida ülekohtuga, mis oli osaks saanud Stepan Tšuikovile. Miks peab 
see mööda ilma hulkuma, nukrutsema, häda tundma, üksildasena vaevlema? Mille eest? 
Ja need kibedad mõtted panid ta veel kõvemini peos mõõka pigistama, veel 

tugevamini upsakaid panisid vihkama. Ja kui Tšigirini nolk sõjateele asus, hingas 
Martõn Ternovõi kergemalt ja ütles oma sõberveljele, kellega ta ühes reas ratsutas: 

«Peksame, Koidaš, poola panisid, nii et maa värisema lööb ja taevas ära kohkub. 
Lähme otse Varssavini välja. Meil on vaja praegu seda kätte saada, et Ukrainas poleks 
enam eluilmaski poola panisid.» 

Naljahammas, lusti- ja laulumees Koidaš juhtis hobuse kitsale rajale, mis viljapõllul 
lookles, ja vastas lõbusalt: 

«Kuidas siis muidu! Küll poola panid koos jesuiidi-vendadega kukuvad meile alles 
tantsu vihtuma, kui neile mõõkadega hopakki kõrvetame!» 

Kes aga Martõni õnnetusest rõõmu tundis, oli polgu-jessauul Jatsko Hodõka. Näitas 
ühtelugu marsil peaga polgukirjutaja Semjon Belobõkile Ternovõid, ajas vurrud puhevile 
ega saanud jätta lausumata: 

«Jumal taevas näeb õigust. Kas see polnud kometimäng? Närune pospoliit sai 
sotnikuks. Noh, kui saatus on sind hellitanud, kui sulle on osaks langenud suur arm 
hetmani poolt, siis hoia ka seda, hoia auväärt inimeste poole. Õige on see jutt: Jaanist ei 
saa pani.» 

Jatsko Hodõka naeris. Mürinal naeris kõhtu kinni hoides Semjon Belobõk. Kus alles 
hetman väänas sabast seda Ternovõid! Ronis ja ronis teine! Käis Moskvas, keerles 
Kapusta ümber, läkitati Donile, nüüd aga on kõik mokas .. . Kõrgele ronisid, võtaks sind 


juudas! Ja millest see kõik tuleb? Hetman on pospoliitidele liiga suure voli kätte andnud. 
See ju teada — sõda nõuab seda. Kuid pärast sõda tuleb teisiti talitada. Polkovnik Teterja 
kõneles, et Moskva bojaaridele ja ka tsaarile endale ei ole lihtrahva omavolitsemine 
meele järgi. Kasakaks ei saada, vaid sünnitakse, — räägib pan Teterja õiget juttu! Aga 
näe, kõik pospoliidid on kasakateks roninud. Kes siis põllul töötama hakkab? Kõigil on 
himu vaba maa järele. Muidugi, eks ta ole teada, — maad on nii palju, et ka kümne päeva 
ja kümne ööga ei jõua tubli hobuse seljas ümber selle ratsutada. Järvi ja tiike ei jõua ära 
lugeda, jõeluhti ja metsi on nõnda palju, et võiks nendega kogu taeva katta. Jõukas maa 
on kõige hinnatavam vara. Egas poola panid muidu 

707 

sellest küünte ja hammastega kinni hoia. Kummatigi on seaduses ette nähtud, kel 
tuleb sakstena maid valitseda, kel saha ja äkke taga kõmpida, kel kloostri-maadel töötada, 
kel kasaka sulaseks olla ja kel registris olla. 

Tõsi küll, nõnda arutades ei soovitanud polgukirjutaja Semjon Belobõk Jatsko 
Hodõkale sellest kõvasti kõnelda. Las läheb aega. Las lõpeb sõda. Tsaari selja taga 
tunned ennast praegu nagu Petšorski kloostri müüride vahel. Valitseb rahu ja kord. 
Auväärt inimesel pole muud teha, kui elada. Holoppidele on ka igasuguseid soodustusi 
antud. Oma usku võib vabalt kuulutada, seda ei keela keegi. Musulmaane ja poolakaid 
karta pole vaja. Hari maad, nagu sulle jumala poolt on määratud. Pea lugu sünnipärastest 
kasakatest, vanemkon-nast, looda tsaari peale. Mis sul veel vaja? 

Jatsko Hodõka ei jõudnud küllalt ära imestada Belobõki juttu, mida see järjest 
kõneles sõjakäigu ajal ja oli kõnelnud ka enne sõjakäiku Tšigirinis. Ta haaras endal otse 
peast kinni. 

«Sul on hetmani mõistus, Semjon!» 

Belobõk nohistas oma lameda ninaga ja kummutas ühe topsi teise järel hinge alla. 

«Hoia minust kinni, Jatsko, ei sul siis häda ole!» 

Ja õigus, Jatsko Hodõka teadis, millest kinni hoida. Kanevimaal Tripolje lähedal on 
Peskovatõi huutor — jessauuli omandus. Praegu on seal peremeheks taat Anton Hodõka. 
Küll seal on, mille eest hoolt kanda. Kaks veskit nelja valtsipaariga, aidad täis vilja, saja 
taruga mesipuuaed, tiikides säärased karpkalad ja haugid, et kui kalakastid Kiievi turule 
lähevad, tunglevad ostjad ainult nende ümber. Naabruses on veel külluses luhti, ei teeks 
paha ka need oma huutori alla saada. Kui sõjakäik hästi läheb, siis ehk saab hetmanilt 
universaali uutele maatükkidele . .. 

... Polk liikus edasi tõttamata. Nõnda oli käsk. Kuus tuhat ratsameest venisid pikaks 
lindiks. Külades tehti puhkeseisakuid. Teati, et Umanist, Belaja Tserkovist, Poltaavast, 
Mirgorodist, Vinnitsast, Prilukist ja Lubnõst on samuti sõjavägi teele asunud. 

Vana-Konstantinovi lähedal stepis tehti pikem seisak. Jõudsid järele teised polgud. 
Martõn Ternovõi, jces sõitis koos teiste kasakatega voorist kaeru tooma, nägi metsa vahel 
lagendikul valget telki, mida ümbritses vahtkond; telgi kohal hõljutas tuul pika varre 
otsas valget buntšukki. Süda hakkas rinnus tugevamini peksma. Silme ees lõi 
virvendama. Ta sai kohe aru, et hetman on sõjaväkke tulnud. Üsna hiljuti oleks Mar-tõngi 
siin hetmani lähedal viibinud. Hetmani telgi kõrvale löödi üles veel kahte telki — 
vanemkonna jaoks. «Mis siis ikka, neil on seal nähtavasti ilma minutagi lõbu laialt,» 
mõtles ta nukralt ja andis hobusele nuuti. 


Voorist tagasi jõudes peatus ta väikese metsajärve ääres, et hobust joota. Kuulis selja 
taga hobuste kabja-müdinat, vaatas taha ja nägi hetmanit hobuse seljas. Hmelnitski 
ratsutas koos Mužilovski ja Puskariga samuti järve äärde. Martõn tahtis märkamatult ära 
minna, kuid ei jõudnud. 

«Varsti joodad hobust Vislal, kasakas!» lausus hetman. 

«Tervist, teie kõrgeausus,» teretas Martõn mütsi peast võttes. 

Hmelnitski kergitas kulme, tundis Ternovõi ära. 

«Ah omavolitseja!» Ta laskis ratsmed lõdvaks, hobune sirutas mokad vette. Hetman 
vaatas naerusilmi Martõnile otsa ja puhkes äkki lõbusalt naerma. «Noh, kuidas pärast 
sotnikuametit kasakapõli maitseb?» 

«Kasakas olin ka siis, kui hakkasin šlahta vastu sõdima,» vastas Martõn kumedalt. 

Hmelnitski silmitses tähelepanelikult Ternovõid. Martõn sai julgust: 

«Kasakana on šlahtatki käepärasem nahutada.» 

«Keel pole sul halvem kui mõõk,» ütles Puskar ei tea kas kiites või läites. 

Hmelnitski tõmbas ratsmeist. Hobune puristas pahaselt ja lajatas esikabjaga vastu 
vett, nii et pritsmed lendasid. 

Hetman ja polkovnikud ratsutasid ära. Martõn tuli laagrisse tagasi lõbusas tujus. Tal 
oli niisugune tunne, nagu oleks ta kedagi võitnud. Laagrist tuli vastu meeldivat 
söögilõhna. Kolmjalgade kohal keerles suits. 

Vaskkateldes keedeti juba solomahhat, ja lõhna järgi, mis sealt tõusis, võis taibata, et 
kokad on sellesse hästi palju rasva pannud. Liivatatud platsil askeldas õlle-vaatide ümber 
jessauul Jatsko Hodõka. Martõn tundis ta sinise kuntuši järgi juba kaugelt ära. Ta 
vallandas ratsmed ja laskis laulu lahti: 

Oi ratsu, mu ratsu, kappa mu all sa, 

lõhu mu mure, 

lõhu, lõhu mure, mis mind nõnda pureb, 

pillu ta laiali aasal. 

Mõtle minu peale, minu vana hoidja, 

kui istud lauda õhtupoole: 

«Kus on minu laps kaugel võõras paigas, 

et talt sõnumit pole ...” 

Nõndamoodi laulu lüües ratsutas ta platsile, kargas ühe ropsuga hobuse seljast maha 
ja ütles Hodõkale rõhutatud aupaklikkusega: 

«Tervist, pan polgujessauul. Kõik on tehtud, nagu käskisid. Tuuakse kaeru ja voorist 
veel kümme vaati õlut.» 

Jatsko Hodõka keerutas vurre. Kas sa näed, kuidas Ternovõi teda austab! Katkuti teda 
juuksetutist ja muutus kohe viisakamaks. Ta ei märganud pilget Martõni hääles. Kasakad 
pilgutasid üksteisele silmi, itsitasid naerda. 

«Sain hetmaniga kokku,» ütles Martõn Hodõkale hobuse seljast sadulat võttes, «päris 
sind taga, jessauul... » 

Hodõka jahmatas. Ainult kasakate naerulagina järgi taipas ta, kuidas hetman teda oli 
taga pärinud. Ta näitas Martõnile rusikat, sülgas endale jalge ette ja läks kasakate juurest 
ära oma telki. 


18 

Mis ka Varssavi kogu aasta jooksul ette ei võtnud, et Hmelnitskile sõda hordiga kaela 
veeretada, edu tal ei olnud. 

Kõva käe poliitika, mida Hmelnitski Bahtšisaraiga ajas, sai selleks ülepääsmatuks 
müüriks, mille peale uus Krimmi khaan Mehmed-Girei tormi joosta ei julge- 

nud. Kaugemale kui pisikallaletungid, ähvardamised, Araneedmised, hirmutamised ta 
ei läinud. Pealegi ei võtnud mursaad kuigi hästi uue khaani sõna kuulda, pärast seda, kui 
kasakad olid Sirini hordi pihuks ja põrmuks löönud, pärast seda, kui Musta merre olid 
donlaste lodjad ja zaporoožlaste vened ilmunud, oli vaevalt kellelgi khaani mursaadest 
lusti Rzecz Pospolita huvides oma kokkuröövitud vara ja, taga targem, oma elu kaotada . 


Sultan Muhhammed esiotsa veel fermaani poolakate abistamise kohta ei läkitanud. 
Seal Istanbulis muutus uus suurvesiir Mehmed-Köprili pärast seda, kui tema juures 
Hmelnitski saadik Lavrin Kapusta käis, ettevaatlikuks. Hordi plaanid polnud ka 
Tšigirinile ja Moskvale mingisuguseks saladuseks. 

Bahtšisaraist tagasi jõudes tõi Moskva tsaari saadik Fjodor Ladõženski kaasa tähtsaid 
uudiseid. Hord valmistab ette 1655. aasta talveks. Siis võetigi Kremlis ja Tšigirinis nõuks 
khaani sepitsustest ja kuningas Jan-Kazimierzi plaanitsustest ette jõuda. 

Pärast Radziwilli polkude lüüasaamist Valgevenemaal ning Leedus ja pärast seda, kui 
üle kahesaja linna end Moskva ja kasakate väele alla andsid või nende poolt lahingus ära 
võeti, kaotas kõrge šlahta Varssavis ja Krakovis, Lublinis ja Lvovis hoopis pea. -Oma 
seimikutele kokku tulles tuletasid nüüd paljud panid suure leinavaluga meelde Rzecz 
Pospolita kümmet kuldset rahuaastat, mis olid kestnud 1638. aastast 1648. aastani. 

Ent Stanislaw Potocki, Poola kroonihetman, kes nimetas end alter rex'iks, see on — 
teiseks Rzecz Pospolita kuningaks, ei kaotanud noil šlahtale kõige raskematel ning 
kurblikumatel aegadel oma enesekindlust ega uhkust. Ta kogus oma käe alla uusi polke. 
Värbas kõikjalt, kust sai, uut sõjaväge. Käis ise Transilvaania vürsti Raköczy juures, tõi 
endaga kaasa kümme tuhat mad]arit. Nüüd seisid need leeris Zbrutši taga ja ootasid ainult 
signaali. 

Peanõupidamisel Grodnos kõneles kroonihetman, et kõigepealt peab takistama 
sõjaväge, mis tuleb Valgevenemaale Hmelnitski peajõududega ühineda. 

Ei võetud just vähe abinõusid tarvitusele, et Krimmi hordi sõjakäigule kiirustada. 
Khaan Mehmed-Gireile saadeti rikkalikult panist. Tuli seda vastu tahtmist teha. 

Vatikanist toodud viiskümmend tuhat tukatit läkitati raudvitstega löödud tündrites 
Bahtšisaraisse. Varssavi tagasi jõudes teatas senaator Jaskölski kuningale ja 
regimentaaridele, et Mehmed-Girei meel olevat just nagu paremaks läinud. Valitud 
vojevoodidele näidati salajast kokkulepet, mille järgi khaan astub hordiga Ukraina vastu 
välja niipea, kui maapind kahutama lööb. 

Kas võisid kuningas ja kroonihetman arvata, et see kokkulepe oli sõna-sõnalt 
Hmelnitskile teada? 

Selge käekirjaga ümber kirjutatud, saadeti khaani ja kuninga vaheline kokkulepe 
Tšigirinist Välisasjade prikaasi Moskvasse. Seda lugesid tähelepanelikult vürst 
Prozorovski, Buturlin ja Ordõn-Naštšokin. Näidati tsaarile. 


-.. Kõigis külades ja magistraadilinnades loeti ette uut kuninga käsku maakaitseväe 
kokkukutsumise kohta. Selles kästi igaüht, kes jaksab sõjariistu kanda, polku ilmuda. 
Kellel ei ole sadulat, istugu hobuse selga ilma sadulata, kellel ei ole hobust, tulla jala. 

Ksjondzid ja mungad tõstsid igal pool hala, et Rzecz Pospolita olevat surmaohus. 
Antikristus, lahkusuline Hmel, tulevat oma Moskva liitlastega kroonimaid laas-tama ja 
katoliku usku hävitama. Võtku kõik katoliku usku inimesed teada: ei heideta armu ei 
noortele ega vanadele, ei neidudele ega noormeestele, surm ja põrgupiinad ähvardavad 
kõike, mis elav on, mis on püha Rooma usu hingusest sünnitatud. Seepärast kutsuvad 
kuningas, senaatorid ja vojevoodid, staaros-tid ja alamstaarostid, kohtumehed ja 
strasnikud kõiki ketserite katku vastu üles astuma kui üks müür, hävitama kõik 
lahkusulised ja tooma Rzecz Pospolita skeptri alla tagasi paavsti enda poolt iidsetel 
aegadel talle kinnitatud maad — Ukraina, Valgevenemaa ja Leedu ning välja minema 
otse Moskvani. Siis hakkab riigis jälle kuldne rahupõlv valitsema. 

Prantsuse kuninga saadik Roger Chaverny ütles 

Varssavis Jan-Kazimierzile: niipea kui kroonisõjavägi Dnepri äärde jõuab, murrab 
kuningas Louis XIV Moskva ja Prantsusmaa vahelist rahulepingut. Siis tuleb sõda. 
Praegu aga valitsevat kuninga ja tsaari vahel pealtnäha sõprus ning üksmeel. 

Lyonist jõudsid Gdanskisse viis laeva. Need tõid kakskümmend viis tuhat musketit, 
sada kerget suurtükki, rohkesti püssirohtu ja muud varustust. 

Austria keisri saadik Alegretti, kes käis Moskvas keiser Ferdinand III nimel tsaar 
Aleksei Mihhailovi tšile lugupidamist avaldamas ja ta käekäigu üle järele parimas, 
peatus tagasiteel Varssavis. 

Eraviisilisel audientsil Jan-Kazimierzi juures ütles saadik kantsler Leszczynski 
kuuldes: 

«Kõige tähtsam on Hmelnitski Moskvaga riidu ajada. Uskuge mind: kui külvata 
Moskvas vaenulikkust Hmel-nitski vastu, taganeb Moskva hetmanist — ja tal on lõpp. 
Katsuge seda kätte saada.» 

Kantsler palus saadikut, et Viin teeks türklastele demarši abiandmise kohta Rzecz 
Pospolitale. Kus sa sellega! Saadik lahutas käsi: see ei ole ju praegu kuidagimoodi 
võimalik ja pealegi on see teile veel parem, kui türklased Veneetsiaga jändavad, meie aga 
püüame siin lõunas üheskoos oma osa kätte saada. Ainsana läks korda saadikult lubadus 
saada, et ka Viin hakkab igasuguste vahenditega Moskvat Hmelnitski vastu üles ässitama, 
et seal hetmanit ei ustaks. 

Parun Alegretti teadis samuti, et ka rootslased valmistavad sõjaks, kuid kellele nad 
esimesena kallale tungivad, seda ei olnud ta välja uurinud. Võib-olla Moskvale, võib-olla 
aga Rzecz Pospolitale. Muidugi mõista sirutab Karl Gustav oma ahnitsevad käed sinna, 
kus olukord on halb .. . Kui ta ka alustab sõda Rzecz Pospolita vastu, siis ainult selleks, et 
tema maa kaudu, Ukraina kaudu Moskvasse minna. Lõunast on rootslastel seadsam 
sõjakäiku ette võtta kui põhjast, ja kui veel poolakad ja ukrainlased nende alla lähevad, 
jääb Karlil loomulikult üle ainult oma võite lugeda... Muidugi, neid kaalutlusi saadik 
Varssavis ei avaldanud. Neid tuli Viini jaoks hoida. 

. .. Lõikuskuul, kui vili oli põldudelt koristatud ja Moskva riigist kakskümmend voori 
vilja pospoliitidele abiks veetud, kutsus Hmelnitski Vana-Konstantinovi juures kogu 
kasaka väe raadale. Põrisesid litaurid, hüüdsid pasunad, polgud seadsid end orgu üles ja 


niidetud väli kirendas nagu mooniõitest. Siis nägid paljud «simest korda, hetmani kõrval 
noort hetmanipoega Jurast. Ta seisis laval, kasakakuntušš seljas, ja heitis langetatud 
laugude alt ärevaid pilke. 

Vürst Aleksei Trubetskoi kummardas bojaar Buturlini poole ja sosistas talle kõrva, 
näidates peaga Jurase poole: 

«See hetmanipoeg kõlbaks rohkem hanekarjaseks kui hetmaniks.» 

Võgovski kuulis seda ja muigas õelalt. Otsustas — need sõnad kuluvad tulevikus ära. 

Hmelnitski tõstis hetmanikepi ja hakkas rääkima: 

«Panid vanemad, te teate, et meil on vastas suur ning tugev sõjavägi. Kuid praegu 
oleme meiegi kanged ja tugevad. Et meie vaev tühja ei jookseks, käsin panisid vanemaid 
liikuda suure ettevaatusega. Vana Potocki, see lurjus, inimene ilma au ja usuta, timukate 
timukas, ei tunne oma julmuses piiri. Mu inimesed on toonud Tšervonnaja Ukrainast 
teate, et hetman Potocki piinab julmalt kõiki venelasi, heidab neid keldritesse ja uputab 
nagu katkutõbiseid rotte. Kõik õigeusu jumalakojad on ta hobusetallideks muutnud. 
Pokutjel põletab külasid. Põletatud kehade kõrbehais seisab pilvena külade ja linnade 
kohal.» 

«Nõnda tuleb ka meil kõigi poolakatega talitada!» hüüdis Võgovski. 

Hmelnitski lõi vihaselt käega. 

«Pea suu, kirjutaja, sinu käest ei küsita! Aga kui sina arvad sedamoodi, siis mina 
arvan teistmoodi: mitte kõigi poolakatega ei talita me nõnda! Ei! Mis süüd on põlluharijal 
poolakal meie maa ees? Kas tema on valitsenud staarostkonda Vinnitsamaal või 
Lubnõmaal? Kas tema on registreid kahandanud ja Zaporožje kasakaid teiba otsa 
ajanud?» 

«Mitte tema, pan hetman!» 

«Need olid panid Potockid ja Wišniowieckid!» 

«Kalinowski oled unustanud!» 

«Ja Koniecpolsky!» 

«Ja veel Zaslawski!» karjusid kasakad pingutusest ounetades. 

«Nõnda minagi räägin, seltsimehed, — nuhtleme armuheitmatult neid poola panisid, 
kes meie inimesi mõnitavad ja neid koledatesse piinadesse heidavad. Kuid 
põlluharijatele, nendele, kes meie sõjaväkke tahavad tulla, kes heidavad end meie tsaari 
Aleksei Mihhailovitši armu ja käsu alla, nendele anname oma toetava käe. Kas ma räägin 
õigust, kasakad?» 

«Õigust, hetman!» 

«See-on kasaka moodi!» 

«Moskva tsaari polgud seisavad meiega õlg õla kõrval! Kas meid kohutavad Rzecz 
Pospolita horugvid ja kõik need sakslased, šveitslased, madjarid ja moldaav-lased, 
valahhid ja rootslased, kes on endale raudrüüd selga ning teraskiivrid pähe tõmmanud ja 
mõtlevad meie maad ära võita?» 

Ääretute aasade ja haljendavate järsakute kohal valitses vaikus. Hmelnitski bassihääl 
kostis kaugele, otse padrikuteni, kus tungles oma vooridega kasakate jalavägi, keda oli 
murruna kokku valgunud, niipea kui sõjakäik algas. » 

«Ma küsin teilt, kasakad:kas kohutavad meid poola panid ja nende kvartavägi koos 
kõigi röövlite, hulguste ja riisujatega, kellel on kadetsevad silmad ja ahnit-sevad käed? 
Mida ütlete, võitlejad usu ja priiuse eest?» 


Ja umbvaikuse, milles kõmisevalt kõlas hetmani küsimus, käristas kõuekärgatusena 
ennekuulmatult võimas hüüd: 

«Surm šlahtale!» 

«Juhi meid, hetman!» 

«Lööme kõik need zajontškovskid mättasse!» 

Hmelnitski tõstis hetmanikepi kõrgele pea kohale. Tema silmades, mis pildusid tuld, 
süttis äravõitmatu kange meel, mis kandus üle kogu sõjaväele, nagu oleks ta pilgus 
tuhandeid nähtamatuid kiiri olnud. Häälega, mida tundsid kogu Ukraina kasakad, hüüdis 
Hmelnitski kõlavalt: 

«Priiuse eest, kasakad, usu eest, meie kodumaa eest — edasi!» 

«Priiuse eest!» «Usu eest!» «Juhi meid, hetman!» «Juhi, Hmel!» 


.. . Raada oli ammu lõppenud, juba loeti polkudes ette hetmani universaale, kus öeldi, 
kuhu kellelgi tuleb minna, kuid kasakad arutasid ikka veel omavahel, kiitsid hetman 
Hmeli, Moskva streletse, vojevoode, bojaare. 

Vastu õhtut panid hetmani vahtkonna kasakad het-mani ja bojaar Buturlini telgid 
kokku, võtsid maha välitelgid. Viimast korda puhusid pasunamehed Vana-Konstantinovi 
aasadel pasunaid. Teeäärses Smirjago külakiriku tornis löödi kella. Sõjavägi hakkas edasi 
liikuma. 

Kui teisel pool Zbrutši leer üles löödi, tuli Ivan Võgovski bojaar Buturlini telki. 
Kummardas sügavasti, pani käed rinnale risti ja ütles: 

«Annan oma elu sinu kätte, kuid loodan sinu armule ja kaugenägelikkusele, bojaar. Ja 
sellepärast, et soovin meie tsaarile, tema majesteedile, ainult head ja palju õnne nagu 
tema ustav teener, teatan sulle järgmist: het-man Hmelnitski on vaenujalal ainult 
krooninetman Potockiga, kuid kuningas Jan-Kazimierziga tahab ta ära leppida ja tõotab 
end uuesti tema alla anda. Siin on sulle kuninga kantselei ülema Remigian Piasecki kiri, 
mis on kirjutatud Hmelnitski nimele, — sain selle ustavatelt inimestelt. Kirjast näeb, mis 
hetman on kirjutanud ja mille peale ta loodab.» 

Võgovski pani Buturlini ette kokkukeeratud pärga-mendirulli selle küljes rippuva 
pitseriga. 

Buturlin võttis rulli pihku, silmitses tähelepanelikult pitserit. Ehtne. Kuninga oma. Ta 
ei lausunud sõnagi, puuris ainult silmadega Võgovskit. See pühkis taskurätiga vurre, nagu 
oleks ta nüüdsama midagi maiustanud, kummardas sügavasti ja hoiatas bojaari: 

«Hetman ei ole veel seda kirja lugenud, kui ta aga seda küsima hakkab, siis ära mind 
nimeta, ütle, et sinu 

inimesed püüdsid kuninga käskjala kinni ja võtsid kirja 

Ööl, kus Ivan Boguni eelväepolk Ternopoli tormi-jooksuga ära võttis, ratsutas 
käskjalg Remigian Piasecki kirjaga Moskva poole, et seda Välisasjade prikaasis vürst 
Semjon Vassiljevitš Prozorovskile käest kätte üle anda. 

Peakirjutaja Ivan Võgovski oli täitnud Jeronim Jastrembski ülesande paremini, kui 
see võimalik oli. 

Ülestõusnute väeosa tuli mägedest alla juba heinakuu alguses. Zolnerite polk, kes oli 
saadetud teda purustama, oli sunnitud põgenema. Ülestõusnud võtsid väeosalt sõjariistad 
ära ja lõid paljud Žolnerid maha, kümmekond neist aga tuli ülestõusnute poole üle. 

Stach Lutek ja Pavlo Fedorszczõk olid nagu lihased vennad. Igal pool olid nad koos, 
kus üks, seal ka teine. Kui nad kuulsid, et Hmelnitski sõjavägi on teisele poole Zbrutši 
jõudnud, otsustasid nad kohe sellele vastu minna. 

Kvartažolnerid lasksid kabuhirmus lahti kuulduse, et see ei olevat ülestõusnute 
väeosa, vaid Hmelnitski enda suur polk. Nende jutu järgi juhtis seda polku Ivan Bogun ja 
sõjameesteks ei olnud tal poola pospoliidid ega hutsuulid, vaid ümberrõivastatud 
kasakad. 

Ent külades, kuhu ülestõusnud ilmusid, nähti sedamaid, et hirmul on tõesti suured 
silmad. Nüüd oli väesalgas juba viissada ratsameest ja oma seitsesada meest liikusid jala 
ja vankritega. 

Väljasaadetud maakuulajad tõid häid sõnumeid. Kasakad liikuvat Lvovi poole. Sinna 
võtsid nõuks läbi murda ka Fedorszczõk ja Lutek. Sandomierzi kogunesid zolnerite 
polgud, et minna Slonigrödeki alla Potocki juurde. Tee Lvovi oli lääne poolt vaba. Lutek 
soovitas anda meestele öösel puhkust ja hommikul edasi liikuda. 

Lepitigi nõnda kokku. Ent niipea kui oli asutud laagrisse metsatukka väikese 
käredavoolulise jõe kaldale, 

ratsutas sinna üks noormees, veeres hobuse seljast maha ja hakkas pajatama nagu 
tatraveski: 

«Sõjamehed, aidake ... Mind saatsid teie juurde holopid, et päästaksite meie küla. .. 
Kihutasime minema oma šlahtitši Skrzynski. Ka teistes külades kihutati nad minema... 
Kuid külavanem Bowziuk tõi Kolo-mõist teate, et tulevat suur Rootsi sõjavägi ja panevat 
šlahta ta valdadesse tagasi, meid aga aetavat teiba otsa ... Kuid šlahtitšid peitsid kõik 
omandikirjad maade ja külade kohta, pandipaberid, laenukirjad, rendi tingimused 
raudkasti ja kaevasid kirikus põranda alla. Kui nüüd rootslased tulevad või šlahtitšid 
tagasi pöörduvad ja kõik selle välja kaevavad, mis siis saab... » 

Ülestõusnud tunglesid noormehe ümber. Panid tähele iga ta sõna. Lutek haaras tal 
käest kinni. 

«Kust sa tuled ja kes sa oled? Pudrutad nii kähku, et otsekohe sotti ei saa.» 

«Olen Navariast, sõjamehed .. . Kuulsime, et siin on Luteki ja Fedorszczöki väeosa ja 
et polkovnikuks on teil Ivan Bogun, nõnda me siis võtsimegi nõuks siia kihutada ja teid 
kutsuda... Et aitaksite... » 

«Mis abi sul vaja on? Eks võtke ise teibad ning vikatid pihku — ja minge kirikusse. 
Kaevake kast välja ja põletage need paberid ära,» ütles viiskudega pospoliit, mõõk üle 
õla. 

«Aga paater ei lase! .. .» peaaegu karjatas noormees. 

«Aga teie paitage paatrit kaikaga mööda lagipead,» andis seesama pospoliit nõu. 

Kõik puhkesid laginal naerma. 

«Küll andis aga nõu! . .. » 

Noormehel hakkasid silmad pilkuma. 

«Kuidas võib — pan isale mööda lagipead lüüa? See ju patt!» 


«Ah, noormees, ei sinust asja saa ... » 

«Pidage nüüd,» ütles Fedorszczök. «Aga kas me Nava ria kaudu Lvovi saame?» 

«Muidugi saate! Viin teid ise sinna,» rõõmustas noormees. 

«Kes sa siis oled?» küsis Lutek uuesti. 

«Olen Zygmund, sepp Jasiu poeg. Taat on tõbine, 

ema surnud, mehed on meil kõik Hmelnitski juurde läinud, külas on ainult naised ja 
lapsed...» 

«Ja sina oled staarostiks?» viskas keegi nalja. 

«Kuidas on, kas aitame neid?» küsis Fedorszczök sõjameestelt. «Kõigil polegi vaja 
minna, saadame sinna kakssada meest... » 

«Aitame! Mis seal ikka!» 

«Ajame pan paatriga veidi juttu!» 

«Paitame teda mööda lagipead!» 

«Ma lähen õige meestega kaasa,» avaldas Lutek soovi. 

«Eks mine siis, Stach!» 

--. Tunni aja pärast marssis Navaria külasse salk, mille eesotsas ratsutasid Lutek ja 
Zygmund. 

«Seal ongi minu tare,» näitas noormees tiidakil tarele, mis oli põitega kaetud 
akendeni maa sisse vajunud. 

«Loss nagu pan Wišniowieckil,» tegi Lutek nalja. 

Jooksid kokku naised, lapsed ja vanamehed. Piirasid ülestõusnud tiheda rõngana 
sisse. Sadas küsimusi, jutustati, kuidas on lood nende kirjade ja laenutähtedega. 
Põndakult kivitara tagant vaatas oma laiade akendega küla peale valgete müüridega pani 
häärber. «Just samasugune oli Markowiecki külas pan Potockil,» mõtles Stach Lutek,, 
tuletades meelde kodukohta, ja süda tõmbus tal kokku. Seal on samasugused kehvikud 
nagu need pospoliidid, kes palja jalu ta ümber tammusid ja ülestõusnuid austuse ning 
hirmuga vaatasid. Ja kui inimesed nägid, et need on samasugused pospoliidid, kel on 
ainult käes mõõgad ja piigid ja mõnel isegi musket, muutusid nad rõõmsamaks. Nõnda 
mindi kogu rahvasummaga pan paatri juurde. 

Ei olnud jõutud veel kivihoone juurde, mis oli kiriku kõrval, kui kuuldus koerte 
haukumist. 

«Koerad on meie pan isal nagu püsti kuradid,» hoiatas Stach Lutekit üks pospoliit. 

«Egas nad hullemad ikka ole kui pan Potocki,»-vastas Lutek, ja külaelanikud andsid 
neid sõnu naerulagina saatel üksteisele edasi. 

«Kus ütles alles!» laksutasid nad keelt. «See on sula tõsi.» 

Värava ees jäädi seisma. 

Stach Lutek ronis hobuse seljast maha ja koputas värava pihta. Koerad pistsid ägedalt 
haukuma. Tükk aega ei tulnud kedagi. Viimaks läks väravaluuk lahti, raseeritud nägu 
pistis end sealt välja. 

«Mis vaja?» 

«See on pan paater ise,» sosistas Zygmund. 

Stach näris vurru. Otsaesine tõmbus kipra. Ruugete kulmude all pildusid pruunid 
silmad tuld. 

«Tulime teie helduse juurde, püha isa.» 


«Mis sa tahad, mu poeg?» lausus ksjondz nii lahkesti kui võimalik, vaadates endiselt 
luugist. 

«Pan isa võiks meie juurde välja tulla,» ütles Stach. 

«Olen haige, mu poeg,» ütles ksjondz, vahtides teraselt pospoliite, kellel olid odad ja 
mõõgad peos. 

Peast käis läbi mõte: «Jõuaks Henryk kiiremini Sandomierzi! Siis ehk ilmuvad 
žolnerid õigeks ajaks.» 

«Kui pan isa on haige, ei sega see tal oma teenijatele käsku anda, et nad keeraksid 
kiriku lukust lahti ja annaksid välja paberite kasti,» lausus Stach kindlalt. 

«Kuidas sa, holopp, julged minu kui jumalasulase vastu sääraseid riivatuid sõnu 
pruukida? Kes kurat sind on õpetanud?» Ksjondzi huuled tõmblesid, nagu oleks ta 
palavikus. 

«Oo, ksjondz, ma näen, et sa heaga rääkimisest aru ei saa,» lausus Stach 
ähvardavalt. «Noh, tee kirik lahti!» 

«Issand Jeesus nuhtleb sind!» vingus ksjondz ja lõi luugi osavasti kinni. 

«Tee kirik lahti, muidu läheb sul halvasti!» hüüdis Stach. 

Värava taga kargasid kõigest väest koerad. 

«Noh, rahvas, murdke värav maha,» andis Lutek ülestõusnutele käsu ja surus ka ise 
õlaga vastu väravat. 

Ülestõusnud ja külaelanikud lükkasid korrapealt värava maha ja valgusid käratsedes 
ksjondzi suurde õue. Kümmekond koera tormas tulijatele kallale. 

«Ohoo, siin on ju koerte klooster!» naljatas Stach Lutek. 

Kaigaste ja piikidega sunniti koerad kiiresti vaikima. Äkitselt kõlas pauk ja Zygmund, 
kes seisis Luteki kõrval, langes läbilastud peaga surnult maha. 

Stach heitis pilgu maja poole ja nägi, et lastakse pöö-inguh- Rinna pealt lõhki 
käristatud särgiga külaelanik aitas sõrmega katusele ja karjus Lutekile otse kõrva: 
«Lasevad jesuiidimungad, kes on ksjondzi juurde varju pugenud!» 

Luteki hing kargas täis ja ennast valitsemata hüüdis ta: 

«Teeme paavstisulase koopa maatasa!» 

Vahepeal kõlas pööningult üksteise järel pauke. Kukkus maha surma või haavata 
saanud külaelanikke ja ülestõusnuid. Kui majja sisse murti, peitsid ksjondz ja mungad 
end keldrisse. Ent isegi kivikelder ei päästnud neid. Värisevate kätega enda ees risti 
hoides hakkas ksjondz pospoliite paluma, et need talle Kristuse nimel elu kingiksid. 

«Tont temaga,» ütles Stach Lutek, «võtke talt võti ja tehke kirik lahti.» 

Kirik tehti lahti ja leiti altari alt maa sisse maetud kirst. Seal olid tõepoolest 
omandikirjad maa ja talupoegade kohta, pantkirjad, laenukirjad ... 

Kõik see veeti platsile ja süüdati põlema. Kohkunult vaatas ksjondz Ludwig 
Kraszczynski, kuidas põlevad tema kätte hoiule antud dokumendid. 

«Olgu te ära neetud, antikristused!» hakkas ksjondz karjuma, suutmata ennast tagasi 
hoida. «Põrgu ootab teid! Olgu teie järeltulijad seitsmendast põlvest saadik neetud. .. 
Nean ja panen teid vande alla!» 

Paar naist puhkes nutma. 

Pospoliidid tardusid hirmunult paigale. 

Stach Lutek tõstis käe. Tekkis vaikus. 


«Rahvas, kuulake, mis ma teile ütlen! Olen samasugune kehvik ja holopp nagu teiegi. 
Sülitage näkku sellele ksjondzile, rikaste eestkostjale. Need oleme meie, kes peaksime 
teda ära needma, teda ja tema isandaid. Ta ei teeni jumalat, vaid panisid Potockeid ja 
Koniecpolskeid, teeb kõik nende heaks, mitte aga usu ja oma koguduse heaks.» 

«Ilusad sõnad!» 

«Ksjondz luiskab!» kostis rahvahulk heakskiitvalt. Mateusz Poplawski näitas käega 
tuleriidale, kus põlesid šlahta paberid ja hingekirjad, ja hüüdis kõvasti: 

«Kuulge õige mind, vana Mateuszi, mis ma teile ütlen... » 

Ta hall habe lehvis tuule käes, kui ta kirikutrepile ronis. Kes karjusid, jäid korrapealt 
vait. Tõesti ime sündis kõigi pospoliitide silma all. Millal küll kõneles aamissepp 
Mateusz Poplawski viimati täie häälega? Kui kakskümmend aastat tagasi Stanislawöwi 
kastellaani valitseja ta poja surnuks piinas ja kastellaan ise ta kaks tütart enda juurde 
teenima, tegelikult aga häbistamiseks ning ärateotamiseks võttis, sestsaadik polnud keegi 
Mateuszi suust sõnagi kuulnud. Nüüd aga hakkas Mateusz rääkima. Tuletas meelde nii 
poega kui tütreid ja kogu ülekohut, mis neetud šlahta on teinud. 

«Ärge uskuge ksjondzi! Ärge uskuge, inimesed! Ma seisan juba ühe jalaga haua ääre 
peal, ja tahan, et te kõik teaksite: see neetud koer, kuradi jesuiit, on mu elu ära hävitanud. 
Tema seletas mulle: «Kannata, Issand Jeesus on määranud sulle kannatada.» Ta ajas 
mulle prügi silma, luiskas mulle, pettis mind. Ta andis meid, keda ta oma koguduseks 
nimetas, pani haidukkide kätte piinamiseks. Tulle ta!» 

Vana Mateusz tormas paatri juurde, haaras ta rüüst kinni, kiskus teda tuleriida poole. 

Pospoliidid tõstsid kära: 

«Maksame kätte meie Zygmundi tapmise eest!» 

«Aitab, on juba küllalt meie verd kaaninud, rästik!» 

«Teiba otsa ta!» 

«Võlla!» 

«Pidage!» hüüdis Stach Lutek. «Kuidas rahvas ütleb, nõnda ka teeme. Mõistame ta 
üle kohut kogu rahvaga.» 

Ksjondz vajus põlvili. Tema kõrval seisid kinniseotud kätega kaks ta sulast — munka. 
Nende kõrval maas lebasid nende musketid ja püstolid. 

Kohtumõistmine ei võtnud palju aega. Mõne minuti pärast kõikusid ksjondz ja 
jesuiidimungad põlise vahtra otsas. 

... Öösel liikus ülestõusnute väeosa edasi Lvovi. Ratsa- ja jalasõjamehed läksid läbi 
Navaria. Külarahvas seisis tükk aega küla serval tiigi ääres ja vaatas ülestõusnutele järele. 

Naised ohkasid: 

«Issand, aita neid, õnnetuid!» 

«Aga miks nad õnnetud peaksid olema, pani emake?» küsis sadulsepp Kruczek. «Nad 
on rüütlid, pani emake, mitte aga õnnetud. Kui mul ei oleks turjal kuutkümmet aastat, 
vaid kas või viis aastat vähem, oleksin minagi nendega kaasa läinud.» 

«Minagi oleksin läinud, jumala eest, oleksin läinud,» mämmutas Poplawski oma 
hambutu suuga. 

... Öisel teel ei olnud enam kedagi näha, välja kohal keerles ainult tolmupilv, kuid 
inimesed seisid ikka veel paigal ja vahtisid öösse ja kuulatasid, kuidas maa kaugetest 
sammudest ähvardavalt kõmises. 


Südant täitis ärevus. Mis küll saab? Kuidas arenevad lood edasi meie Navarias ja 
kogu Rzecz Pospolitas? Kui äkitselt šlahta peaks tagasi tulema, kui räbalasti meil läheks. 
Oi, kui räbalasti! Piinavad meist paljud surnuks, imevad holoppide verd! Hävitavad ehk 
meid kõiki ära? Panid šlahtitšid saavad kõigega hakkama. Kas on sessinases ilmas kurjal 
piiri? 

Mida kõike küll kasakatest ei luisatud! Aga ülestõusnud läksid ometi nende juurde. 
Läksid nende juurde ka pospoliidid — nii poolakad kui ukrainlased. Ning nähtavasti 
valitseb nende vahel vennalik üksmeel ja riidu ei ole mingisugust. Aga mida küll rääkis 
paater Kraszczynski! Julmade saatanatena kujutas ta õigeusklikke. 

Navarias ei magata. Neil kohutavatel öödel ei saada silmi kinni paljudes Rzecz 
Pospolita külades ja linnades. 

«Panid šlahtitšid on meie isamaa hukka viinud!» kõneleb sadulsepp Kruczek 
endamisi kibedalt, jõudes tagasi koju. 

Ja Stach Lutek, ratsutades Pavlo Fedorszczöki kõrval, unistab kuuldavalt: 

«Kui oleks nõndamoodi, Pavlo, et võiksime elada ilma panideta! Kui hästi inimesed 
siis elaksid! Mille pärast peaks vaene töörahvas sõdima? Maad, niitusid, veskeid jätkuks 
kõigile. See oleks tore, ma räägin õigust.» 

«Ega midagi!» kostab Fedorszczõk tuliselt. «Kui see ainult nõndamoodi oleks!» 

Ent kummatigi ei ole Stach Lutekja Pavlo Fedor- 

szczõk oma südames kindlad, et seda võiks kätte saada. Panisid on küll vähe, kuid 
vägi ja võimus on nende käes. Kuidas seda mõista? Žolnerite hulgas on ju palju 
pospoliite, maamehi, kuid panide vastu nad oma sõjariistu ei tõsta, taga hullem veel — 
täidavad nende käsku, kiusavad taga iseoma vendi holoppe?... Kuidas seda kõike 
mõista? Need žolnerid tapsid ju Kostka ja kui palju kordi on väeosad nende peale 
langenud ... 

Ent õigust öelda, kui kogu rahvas, kui kõik pospoliidid kõigis maades koguneksid 
üheks sõjaväeks, tuleks panidelegi lõpp peale! 

Palju erutavaid mõtteid on Stach Lutekil. 

«Sellest kõik see häda tulebki,» lausub Pavlo Fedorszczõk vaikust katkestades. 
«Niipea kui šlahta kõrvetada saab, niipea kui ta näeb, et on oma mõisatest ilma jäämas, 
hakkab ta kohe omavahel lepitust otsima.» 

«Kas tuleb ka kunaski nihukene aeg, et ilma peal ülepea panisid ei oleks?» küsib 
Stach Lutek mõtlikult. 

Pavlo Fedorszczök vaikib. Eks ta ole ju õigus — kui hea elu oleks inimestel ilma 
panideta! Elaksid ning otsustaksid kõik ühel nõul. Ei oleks vaja kellegi ees selga kolme 
looka painutada, ei oleks teoorjust, mõnitamist, ülekohut. Lühidalt, oleksid inimesed, 
mitte holopid, inimesed, mitte aga pööbel. Koguni need sõnad ise — holopid, pööbel, 
lojused, — mida panid inimeste alandamiseks on välja mõtelnud, ununeksid, samuti nagu 
sõna «pan». 

«Küllap kunaski tuleb ka säärane helge tunnike!» räägib Fedorszczök uskuvalt 
Lutekile. «Küllap tuleb! Kuid millal, seda me ei tea, Stass.» 

.. «Juba on hallis taevas koit puhkenud. Väeosa jõudis laiale maanteele, mis viis Lvovi 
poole. Sealt kuuldus suurtükilaskmist. Atamanid Lutek ja Fedorszczök võtsid nõuks saata 
välja luurajad, väeosal aga käskisid esiotsa metsa peitu pugeda. 


Luurajad jõudsid alles ööseks tagasi ja teatasid, et Potocki kvartavägi on asunud leeri 
Slonigrõdekisse, mida lääne poolt kaitsevad soised luhad ja mõlemalt poolt mets. 
Nähtavasti kavatsevad nad seal Hmelnits-kile lahingut anda. 

Varahommikul asus väeosa teele Slonigrödeki poole. 

Hmelnitski viskas mantli džuura kätte ja läks otsemat teed põllu kaudu. Tema järel 
sammusid Bogun, Puskar ja Trubetskoi. Poola laagri poolt tõi tuul lõkete suitsu, oli 
vaevalt kuulda summutatud hääli. Hüva kätt vilkusid taoti nõrgad tulukesed. Seal oli 
Slonigrödek. Stanislaw Potocki oli oma horugvidega linnas kraavid kaevanud. Siin ta 
kuulutaski välja oma ülbe universaali, mida žolneritele ette loeti. Kasakate poolt 
kinnivõetud vangi käest saadi universaal ja hetman luges selle küünlavalgel 
vanemkonnale ette. 

Ent seekord kroonihetman ei kiidelnud ega lubanud Hmeli lingu otsas Varssavi 
vedada. 

Ühtlaste ja aeglaste sammudega läks Hmelnitski mööda kitsast rada kasakate 
välikantside poole ja kordas mõttes universaali sõnu: «Stanislaw Potocki Poto-kist, Rzecz 
PospolitA kroonihetman, Krakovi kastellaan, Bratslawi, Nežini, Kamenets-Podolski ja 
teiste linnade staarost, kõrge senaator ja regimentaar. Mina pöördun teie poole ja kutsun 
teid üles kahetsust tundmata kogu lahkusuliste sõjaväge maha raiuma, halastamata isegi 
nendele, kes tahaksid end meie armu alla heita.. .» 

Endalegi märkamatult lausus Hmelnitski kõvasti: 

«Hilja kutsud üles, Stanislaw Potocki, pole kasu!» 

Kas nüüd ta hääle peale või ta samme kuuldes, kuid pimedusest kõlas käskivalt ja 
ähvardavalt tunnimehe hõige: 

«Kes seal on?» 

Ja järgmisel silmapilgul liigatas miski, mis paistis olevat madal põõsas, ja mõne 
sammu kaugusel kerkis tema ette vahikasakas. 

«Kes seal on?» küsis kasakas veel ähvardavamalt. 

«Omad,» vastas Hmelnitski vaikselt. 

«Sest ei ole mul ühti. Ütle parool ja seisa paigal, muidu lasen. Ütle parool!» 

«Perejaslav!» ütles Hmelnitski bassihäälega. 

«Moskva,» vastas kasakas ja lisas pehmemalt: «Astu mööda!» ja taganes, tundes ära 
hetmani. 

Hmelnitski noogutas rahul olles. Mõtles kiitvalt: «Ilus parool.» Ütles valjusti: 

«Perejaslav — Moskva.» Küsis Bogunilt: 

«Kas sina mõtlesid välja selle parooli ja vastuse?» 

«Mina, hetman!» 

«Hästi ja targalt mõeldud!» 

Hmelnitski, Puskar, Bogun ja Trubetskoi, keda toetasid küünarnukist kasakad, 
laskusid kaitsekraavi. 

Nagu tuluke mööda süütenööri jooksis nende eel sosin: 

«Hetman! Hetman tuleb!» 


Kasakatega lühidalt sõnu vahetades käis Hmelnitski tõttamata kaitsekraavi läbi. 
Küsis: 

«Kuule on? Püssirohtu jätkub?» Igalt poolt kostsid kiired vastused: «Kõike on 
külluses, kõrgeausus!» «Kõike on!» 

Seal, kus kaitsekraavi seinad nagu tagasi nihkudes avarama koha moodustasid, 
seisatas hetman kasakate ees. Kasakad piirasid hetmani ja vanemkonna ümber. 

«Tšigirinlased?» küsis hetman, kuigi teadis, et siin seisavad just nemad. 

«Jah, teie heldus,» vastas jessauul Hodõka kähku. 

«Kas Ternovõi on siin?» 

«Ternovõi!» hüüdis jessauul. «Hei, Ternovõi!» Keegi ütles: 

«Ternovõi läks «keelt» tooma.» 

«Ta ei tulegi viimaks ehk tagasi,» tähendas kellegi bassihääl. 

«Küll tuleb ja toob «keele» kaasa,» ütles Hmelnitski kindlalt. «Sotnik Martõn 
Ternovõi ei peaks nüüd tagasi tulema! Niisugust asja ei ole ... » 

«Lubage teie kõrgeaususele ütelda, et Ternovõi Martõni loetakse nüüd kasakate hulka 

« » 

Hodõka kahetses otsekohe oma sõnu. Kuid oli juba hilja. 

«Oli kasakas, kuid nüüd on jälle sotnik. Tulin just selleks siia, et talle seda ütelda. 
Jessauul, sina ütled seda talle, kui ta tagasi jõuab ... » 

«Teen, nagu käsite, teie hiilgus,» lausus Hodõka meelehärmi alla surudes lipitsevalt. 

«Kasakad, varsti hakkame pihta,» ütles Hmelnitski niipu toppides. 

Kümmekond kätt sirutasid tema poole hõõguvat taela. Kuuldus mitu häält: 

«Võta tuld, pan hetman!» 

Ta võttis tuld kõige lähemalt mehelt ja hakkas suitsu välja pahvima. 

«See ei ole enam Zborov või Batog.» 

«Berestetško jättis vahele,» mõtles Bogun, kuid otsekui ta mõtteid lugedes ütles 
Hmelnitski: 

«Ka mitte Berestetško. Poolakad said Valgevenes tublisti tuuseldada. Nüüd saavad 
nad neile määratud jao kätte ka siin ja jäävad siis rahule.» 

«Kas jääme nüüdsest peale Poolasse, hetman, või kuidas?» 

Küsis see, kes oli ulatanud taela. Kasakad hoidsid hinge kinni. Hmelnitski võttis piibu 
hambust ja ütles vaikselt: 

«Aga milleks meil Rzecz Pospolitat vaja on? Meil on endal, omal maal, kõike küllalt. 
Elagu nemad omal maal ja meie omal maal. Kui nad aga meie poole ronivad, siis anname 
neile jälle urvaplaastrit, nagu Moskvas öeldakse.» 

«See on Õige!» 

«Nõnda tahtagi, hetman!» 

«Et ei roniks meile oma võsuviitide ja unimaatidega!» 

Hetman kuulas kasakaid tähelepanelikult. 

Ka hiljem, kui ta juba oma telgis pärgamendilehe kohale kummardas, kuhu olid 
joonistatud vaenlase positsioonid, kaitsekraavid ja varitsuskohad suurtükkide ja polkude 
äratähendamisega, ei saanud ta millegipärast ikka veel unustada sõnu: «Talita, pan 
hetman, nõnda, et ussisugu ei sigineks!» Kuid ussisugu andis end tunda ka siin 
Slonigrödeki all. Alles eile õhtul kandis Gluhh ette, et kurjategijad olid kolmes sotnjas 
hobustel jalasooned läbi lõiganud. Rästikud saadi kätte, kuid sellega nende tehtud 


pahandust ei paranda. Ülekuulamisel tunnistasid, et neid olevat läkitanud Potocki. 
Puskari polgus on keegi kõik sütikud ära varastanud. Külades ja linnades aga, mis on juba 
ära võetud, leiti võltsitud universaale tema, Hmelnitski järeltehtud 

allkirjaga. Neis universaalides öeldi, et kõik poolakad tulevat hoolimata nende soost 
ja vanusest ära hävitada. Vaenlane poeb kas või nahast välja. Issand! Mida siin imestada? 
See on Ignatius Loyola, jesuiitide ussisoo ninamehe käsk. Ons Vatikan kunagi temast 
taganenud? 

Kui polkovnikud ja vojevoodid hetmani telgist lahkusid, käskis ta džuura Ivankol 
metsaallikast värsket vett tuua. Tükk aega loputas ta sellega õhetavat nägu. Hõõrus 
kõvasti käterätiga kuivaks ja astus telgist välja. Tumesinises taevas vilkusid tähed. Suur 
Vanker kaldus ida poole ja särav Siirius hõljus hõberõngas. 

Tumeda metsavahi taga võis aimata poolakate laagrit. Hmelnitski teadis — seal on 
suured jõud koos, esimese löögiga ehk ei lähegi veel korda Slonigrõdekisse sisse murda. 
Kuid niisama hästi teadis ta, et tema kõrval seisab vankumatu liitlane, sõberveli, kes ei 
anna teda ära ega tagane temast, ja kui tuleb võit, siis on ka see ühine. Ta tundis kogu 
oma olemisega, kui palju tähendab teadmine, et see on nõnda, ja juba üksipäini see tõi 
rahu ja andis enesekindlust. 

Enne kui rootslased hoogu võtavad ja Jan-Kazimierz, kes, nagu sel õhtul teatavaks 
sai, oli Sileesiasse põgenenud, uuesti tegevusse astub, on tähtis purustada kvartavägi, et 
see ei tõstaks enam pead ei sel aastal ega lähematel aastatel. 

... Ja kui ratsutas kohale kasakas ja tõi Begunilt teate, et ta polk on parvedel üle tiikide 
läinud ning Potockile selja taha pääsenud ja Slonigrödeki linnaäärel võitlusse astunud, 
andis Hmelnitski käsu alarmisignaali puhuda. Ja korrapealt täitis koidueelset vaikust 
kümnete tuhandete jalgade raske müdin, väljade kohal lõi virvendama siniverkjas 
tulekuma ja laagris hakkasid mürtsuma suurtükid. 

«Elagu!» 

«Hurraa!» veeres kõuemürinana kaitsekraavide kohal. 

Kasakate ja streletside polgud liikusid lahingusse. 

«Anda hobune!» käskis Hmelnitski. 

«Hobune hetmanile!» hüüdis Demjan Lissovets. 

Pimedusest kerkis esile kasakas, hoides ratsmeidpidi hobust. Hmelnitski astus 
tõttamatute sammudega valget tõugu argamaki juurde. Dšžuura Ivanko hoidis 

jalust. Hetman kargas kergelt sadulasse ja korrapealt oli hobuste seljas kogu 
saatjaskond. Peahorunži Tomi-lenko lõi lahti hetmani lipu. Kuldristiga varda otsas lõi lai, 
kahe musta ja kollase siidvöödiga kangas ratsanike peade kohal lehvima. 

Kasaka- ja streletsipolgud piirasid Slonigrödeki oru; igast küljest sisse. 

-.. Pooleldi purustatud väikese kindluse müürilt, mille streletsid just äsja olid ära 
võtnud, nägid Hmelnitski, Buturlin ja Trubetskoi, kuidas kasakate ratsavägi lendas kahes 
viirus nagu linnutiivul, kuidas jalavägi, musketid ja arkebuusid peos, kaitsekraavidest 
välja valgus ja kuidas mõõgaga vehkides kihutas oma metsiku täku seljas nelja Poltaava 
polkovnik Martõn Puskar. 

Poola laagris mürtsusid vahetpidamata suurtükid. Juba lõid päikese käes särama 
reitarite raudrüüd, husaaride kiivrid ja soomusrüülaste pikad mõõgad. Kuid poolakate 


selja taga, otse Slonigrödekis endas, laienes järjest tulekahjude kuma. Tumepunased tule- 
vöödid kerkisid taevavõlvile ja paks suits keerles linna kohal. 

Seal, kus seisid hetman ja vojevoodid koos vanem-konnaga, seadsid end kindluse 
müüri all ritta tšigirin-lased. Nad ootasid märguannet ja hoidsid suure vaevaga tagasi 
seismisest kangeks jäänud tuliseid ratsusid. Kui lahinguväljalt tulid esimesed vankrid, 
mis vedasid haavatuid, muutus Hmelnitski vankritel lebavaid kasakaid ja streletse üle 
lugedes rahutuks. Peast käis läbi mõte: kui nad viimaks seal linnas bogunlasi enne läbi ei 
peksa, kui pealahing on edukalt lõppenud ... Ärevalt rääkis ta sellest Buturlinile. 

.. Äge võitlus käis juba kolmandat tundi, kuid Slo-nigrõdek püsis ikka veel vaenlase 
käes, kuigi kasakad olid juba teisel pool linnamüüre ja võitlesid vihaselt žŽolneritega, 
võttes iga maja, iga kivitara tormijooksuga. 

Kroonihetman Stanislaw Potocki, kes oli saanud käest haavata, istus basiliaanlaste 
jesuiidiordu kloostris kitsa laskeava ees ja jälgis pikksilmaga lahingut, mis kees 
linnamüüridel. Hetmani selja taga seisid tema käske oodates liikumatult regimentaarid 
Sapieha ja Kalinowski. Lootusi väljatungimiseks raudrõngast, mida moskoviidid ja 
kasakad Slonigrödeki ümber järjest koomale tõmbasid, ei olnud. Ta oli selles ise 
arusaamisele jõudnud, kui ta nüüdsama kindluse vallile ringkäigu tegi. Jäi veel üks lootus 
— ehk läheb tal endal korda koos regimentaaridega põgeneda. 

Pöörane ahastus näris südant. Jeesus! Maria! Kas ta niisuguse häbi jaoks valmistas 
kaks aastat ette oma armeed, tõotas, ähvardas, mangus peaaegu põlvili raha Veneetsia 
kaupmeestelt, käskis oma perekonna lauanõud — kuldkannud, -karikad, hõbevaagnad, - 
pokaalid — kangideks sulatada ja Krimmi khaanile Mehmed-Gireile meeleheaks viia? 
Püha Kristus! Mida ütleb talle pärast niisugust häbi kõrge šlahta? Praegugi seisavad 
sapiselt vaikides ta selja taga Sapieha ja Kalinowski. Alles eile õhtul andsid ju nad talle 
nõu vene vojevoodi Buturlini sõna peale alla anda. Küll me bojaaridega kokku lepime ja 
siis saame ka Hmelnitskist jagu. Tühised inimesed! Nemad nüüd aru saavad, et säärast 
asja ei saa olla! Moskoviidid juba Ukrainast ei tagane, Hmelnitskit maha ei jäta. 

Mustade pilvede taga, mis Rzecz Pospolita taevast katavad, ei näe kroonihetman 
Stanislaw Potocki pääseteed. Kuningas Jan-Kazimierz on ära põgenenud. Rootslased on 
juba üle kuningriigi piiri tulnud. Valgevene-maa on Moskva all. Mida oma mõõgaga 
kätte võitsid Sigismund III ja Wladyslaw IV, on kaotsi lastud minna. Ta laskis pikksilma 
põlvedele vajuda ja istus, pea norus, mahasurutuna, murtuna. Ta ei kuulnudki Sapieha 
pealekäivaid manitsusi. 

Ja äkitselt tungis kisa ja kära läbi laskeava sisse nagu tõmbetuul. Potocki surus silma 
vastu pikksilma ja tardus. Lääne poolt ronisid kantsi müürile mingisugused kentsakad 
sõjamehed. Ei olnud neil peas kasaka- 

mütse ega seljas streletsikaftaneid. Käes välkusid vikatid ja pugid. 

«Jumalaema!» oigas Potocki. «Pan Sapieha, need on holopid... Meie holopid!» 

Kroonihetman ei eksinud. Luteki ja Fedorszczõki ülestõusnute väeosa oli žolneritele 
selja taha läinud, öösel omatehtud parvedel üle tiikide sõudnud ja kvartaväge löönud. 


Kui Hmelnitskile teatati, et Žolnerid poola pospoliitidele peale suruvad, andis ta käsu 
neile jalamaid abi saata. 

Viis kasakasotnjat eesotsas Martõn Ternovõiga tormasid ülestõusnutele appi. 

Bogunlased olid juba üle müüride ja nende kõrval pidasid žolneritega võitlust 
ülestõusnud — poolakad ja hutsuulid. 

Martõn kihutas meeletult hobust. Tema kannul ratsutasid Tšigirini kasakad. Neile 
tormasid tormihoona kindlusest vastu tragunid. Juba jõudsid ratsamehed lähestikku ja lõi 
helisema teras. Tragunite järel tulid soomusrüülased, musketid peos, ja külvasid kasakad 
kuulidega üle. Ju siin, ju seal langes hobuseid ja ratsanikke. Nüüd peksid pospoliidid 
soomusrüülasi. Raiudes mõõgaga ratsarivis, nägi Martõn hästi nende nägusid. Sattudes 
segadusse sellest, et neile poola keeles karjutakse, lasksid nad ootamatusest sõjariistad 
esihakatuses langeda, kuid viivu pärast haarasid need uuesti jonnakalt pihku. 

Otsekui maa alt kerkis Martõni ette valges särgis ja ilma mütsita ratsanik. Ta ei 
tegutsenud kuigi osavalt mõõgaga, tõrjudes tagasi mitut tragunit, kes surusid talle peale 
nagu kullid. Juba läks ühel tragunil korda tema paremat õlga tabada ja ülestõusnu oli 
sunnitud mõõga vasakusse kätte vahetama; käis pauk, hobune vajus tagajalgadele ja siis 
küljeli, mattes ratsaniku enda alla. Teine tragun tõstis juba ülestõusnu pea kohale mõõga, 
kuid Martõn jõudis tragunile oma mõõga rinda torgata ja see langes selili. Martõn kargas 
hobuse seljast maha, kummardus pospoliidi kohale ja tõmbas teda käest. Kasakaid tuli 
juurde ja tragunid vajusid laiali. Võitlus veeres kaugemale. Haavatu avas 

suure pingutusega silmad ja lausus vaikselt, ilma igasuguse imestuseta, kuid 
rõõmuga nõrgas hääles: 

«Kasakas Ternovõi.» 

Martõn vaatas imestunult haavatut. 

«Kasakas Ternovõi,» kordas see, «see oled ju sina, kes käis meil Markowieci külas, 
sina tõid Kostka-Napierskile hetman Hmelnitskilt kirja.» 

Ja Martõni mällu kerkis too ammuolnud päev. 

«Ma olen Stach Lutek,» lausus haavatu raskelt hingates. «Olen Stach Lutek .. . Lutek 
-. » Ta tahtis nagu, et Martõnile ta nimi meelde jääks. «Ma ei jää ellu. .. Tahtsin aga 
hetman Hmelile ütelda... » 

Ta jäi vait, niisutades keelega pahtunud huuli. Mar-tõni käsi, mis tema õlast kinni 
hoidis, oli verest märg. 

«Ütle hetmanile ... Me oleme samuti panide vastu .. . ka meil on neist. .. nagu teilgi. .. 
kõrini... On teinud meid .. . õnnetumaks ... » 

Pisarad looritasid Martõni pilku. «Oh hetman, kui sa neid sõnu kuuleksid!» 

«Sa jääd elama, Lutek,» ütles Martõn, «jääd elama .. .» 

«Ei, Ternovõi. Ei. Minu tund on löönud. Kuid kahetsen ainult ühte, et ma ei näe 
üksmeelt ja rahu meie pospoliitide hulgas ... See peab aga olema . .. Nõnda, nagu minu 
ja Fedorszczöki vahel... Sa näed teda ... Ta on meie ataman .. . Ütle talle, hetman 
Hmelhitskile ütle .. . Jumalaga, Martõn.» 

Stach sulges silmad ja jäi vaikseks. 

Martõn hüppas püsti. Lahing oli veerenud juba kaugele. Ta langetas jõuetult käed. 
Mis teha? Kuidas päästa Lutekit? Kuid Lutek oli juba surnud. 

Ta lamas selili, raskesti haavatud parem käsi itta sirutatud, nagu ootaks ta sealt sõbra 
kätt, mida oleks tahtnud suruda. 


Martõn võttis mütsi peast, laskus põlvili, kummardus ja suudles Stach Luteki 
pahtunud huuli, seejärel kattis ta näo oma punase linikuga. 

«Jumalaema! Oleme lõksus ... Vaja põgeneda. Või olete soolasambaks muutunud, 
pan kroonihetman?» 

Alles siis, kui Sapieha seda juba kolmat korda ütleb, tõuseb Potocki toolilt raskelt 
üles, surub oma tüseda keha kitsasse vahekäiku ja hakkab kõvasti käsipuudest kinni 
hoides ruttamata trepist alla minema. 

Teenrite toetusel istub ta tõlda ja tõmbab värisevate kätega aknakatted ette, et mitte 
näha häbi, mis kirbe tulekahjude suitsuna Slonigrõdeki tänavaid nagu musta mantliga 
katab. Sel silmapilgul kadestab ta Janusz Radziwilli, kes Rootsi kuninga Karli poole üle 
jooksis. 

«Leedu kroonihetman tegi seda õigel ajal. Ka selles jõudis ta minust ette!» mõtleb 
Potocki kibestunult. 

Husaaridest piiratud kroonihetmani tõld sõidab läbi inüüriaugu. Sapieha vaatab 
ärevalt nõo poole, mille kaudu tuleb edasi sõita. Metsas, mis seal kaugel mus-tendab, on 
pääsmine. 

Kuid sel silmapilgul lendavad kroonihetmani voorile tuuleiilina vastu kasakad. 
Ilmaaegu haarab Sapieha mõõga tupest, asjata hoiduvad husaarid kobarasse kõrge 
kroonihetmani tõlla ümber, ilmaaegu lööb risti ette Stanislaw Potocki, nähes aknast 
kasakate siniseid kuntušše. Kõik sünnib piksekiirusel ja lihtsalt. Veel on võimalus võtta 
taskust kullatud rohupudel ja sellest mürk keelele raputada. Siis ta pääseks häbistavast 
vangilangemisest. Kuid kroonihetman tahab elada. Ta võtab rohupudeli taskust ja virutab 
selle endale jalge alla. Keegi rebib tõllaukse lahti ja Potocki ette kerkib kasakas, õlani 
rippuva punase lotiga hall müts peas ja mõõk peos. 

«Jõudsite kohale, pan Potocki! Ootame teid ammust aega... » 

Martõn Ternovõi hoiab ust lahti ja ootab muiates, kuni kroonihetman pikka mantlisse 
takerdudes tõllast välja ronib. 

-.. Kroonihetman Stanislaw Potocki sammub jala läbi kogu kasakate laagri, mööda 
oma Žolnereist, kes on sõjariistad maha visanud ja seisavad kasakate vahel vaif nagu 
lambakari; silmanurgast piidleb ta altkulmu moskoviitide ja kasakate poole. Põrisevad 
tulumbassid Ja hüüavad võidukalt pasunad. Potocki kannul astuvad sapieha, Kalinowski, 
Tyszkiewicz, Poplawski. Regimen- 

taarid sammuvad, nagu tiriks keegi neid enda järel oheliku otsas, kuid Tšigirini 
kasakad ei kiirusta neid. Olgu pealegi, nõnda on koguni parem. Vaadaku kasakad hästi 
upsaka šlahta häbi... 

Ja kui siis Martõn Ternovõi võimukalt käsutab «Seis!», jäävad nad kõik, ka 
kroonihetman, seisma. Potocki langetab pea veel sügavamale. Ta teab: niipea kui ta 
silmad tõstab, satub ta pilk kokku Hmelnitski omaga. Nõnda kestab see mõni minut. 
Potocki võtab nõuks pöörduda Buturlini poole. Ta räägib parem Moskva vojevoodiga. 
Tema mõttelõnga katkestab Hmelnitski hääl: 

«See olid sina, Ternovõi, kes regimentaarid vangi võttis?» 

«Mina, pan hetman.» 


Potocki tõstab pea, kuid näeb enda ees ainult Hmel-nitskit. Hmelnitski seisab, käsi 
vöö vahele pistetud hetmanikepil, ja puurib oma terase ainiti pilguga Potockit. Alles nüüd 
märkab Potocki Hmelnitski selja taga vene vojevoode. 

«Pane oma mõõk maha, kroonihetman,» lausub Hmel-nitski vaikselt. 

Ja Stanislaw Potocki, Rzecz Pospolita kõrge kroonihetman, Krakovi kastellaan, 
Bratslavi, Nežini, Kamenets-Podolski staarost, kõrge senaator, võtab sõnakuulelikult 
puusalt hõbeilustustega mõõga, mida on pühitsenud Gniezno kardinal-priimas, ja viskab 
selle maha. 

Ümberringi on kuulda ähvardavat häältekõminat: «Anna hetmanile pihku!» 
«Hetmanile pihku!» 

«Mõtlesid korraldada meile verepulma, kuid nüüd tuleb sul endal surra!» hüüab 
hallide vurrudega kasakas, kes rahva hulgast välja jookseb ja Potocki ees mõõgaga 
vehkima kukub. 

Potocki kummardub mõõga kohale, tõstab selle üles, astub ebakindlal sammul 
Hmelnitski ette ja ulatab mõõga talle. 

Kõrvulukustav suurtükipauk, mis sel silmapilgul kärgatab, kuulutab sõjaväele lahingu 
lõppu ja kannab kajana kogu Rzecz Pospolitale teadet ta häbist. 

«Jessauul Lissovets!» 

«Kuulen, teie kõrgeausus.» 

Hmelnitski näitas hetmanikepiga = vangilangenud regimentaaride poole ja 
lausus, nõnda et kasakad, kes seal ümber tunglesid, teda kuuleksid. 

«Viige vangid laagrisse. Nähku kogu sõjavägi nende häbi!» 

«Hetman,» hakkas Potocki ülbelt kõnelema, astudes Hmelnitskile sammu lähemale, 
«sa ei talita õigesti. Võta aru pähe, sa oled ju Rzecz Pospolita teener, meil tuleks sinuga 
läbirääkimisi pidada. Ma nõuan lugupidamist.» 

Hmelnitski tundis, kuidas ta süda vihast kokku tõmbus. Suure vaevaga end vaos 
hoides lausus ta kindlalt: 

«Ära oota minu poolt lugupidamist, Stanislaw Potocki. Talitad halvasti, kui mind 
Rzecz Pospolita teenriks pead. Juba ammu oleks teil, panid poolakad, aeg olnud selgusele 
jõuda, et mina, Bogdan Hmelnitski, olen oma maa ja oma rahva teener. Sinuga läbi- 
rääkimisi pidada pole meil millegi üle. Kasakad ja streletsid rääkisid juba teiega mõõkade 
ja musketite abil.» 

Kasakad tõstsid ähvardavalt häält. Potocki ja regimentaarid kahvatasid. Isegi 
kroonihetman ei tundnud rõõmu, et oli niisugust juttu alustanud. 

«Sa vaikid?» lausus Hmelnitski muigavalt. «Keel kuivas kurku? Aga kui sa Ukrainat 
laastasid, kui ajasid teiba otsa meie maa süütuid märtreid, kui andsid tatarlastele jassõriks 
õigeusklikke inimesi, kui mustasid jumalakodasid, kui tallasid maatasa Priluki ja Lubnõ, 
põletasid maha Bratslavi ja Bari, uputasid Dnepris ristiinimeste lapsi nagu kutsikaid —, 
siis sa ei vaikinud! Siis ähvardasid, lubasid mind lingu otsas Varssavi vedada. Eks vea! 
Miks sa siis ei vea? Kui sina oleksid minu vangi võtnud, oleksid mind ebainimlikele 
piinadele mõistnud, oleksid mind ise rauaga kõrvetanud, aga mina ei talita sinuga nõnda. 
Sinuga talitatakse nii, nagu käsib meie Moskva tsaar. Oleksid võinud parem oma maa 
peale, Rzecz Pospolita peale mõtelda. Te mängisite ta nagu kaardimängus maha, panid 
šlahtitsid! Kuningas on nagu argpüks jalga lasknud, Radzi- 

will on ära andnud, sina oled vangis, teie sõjaväe peksime läbi, ja võõramaa 
palgasoldatid, isegi Rooma paavst ja jesuiidid ei suutnud teid päästa.» 

Pingelise tähelepanuga kuulasid kasakad iga sõna oma hetmani suust, regimentaarid 
seisid aga, pead norus, ja olid hirmust nõrkemas. 

«Oma häbi eest, Rzecz Pospolita laostumise eest, kus tal nüüdsest peale ei saa enam 
õnne olema, ütelge aituma paavstile ja jesuiitidele. Nad viisid teid kuristiku äärele ja 
tõukasid sealt alla. Palud lugupidamist? Asjata ootad minu poolt lugupidamist.» 

Hmelnitski tõmbas hinge tagasi. 

«Jessauul Lissovets, vii vangid ära.» 

Stepi ja metsa kohal lõi särama hele vikerkaar. Hmelnitski, Buturlin ja vanemkond 
pöörasid vangidele selja ja astusid neist eemale, sammudes vikerkaarde nagu kõrgesse 
väravasse, mille taga avanes tee rõõmsasse ning helgesse maailma. 


VIIES RAAMAT 
1 


Sel suvel kastis vihm ohtralt Rootsi pealinna Stokholmi kitsaid ja süngeid tänavaid. 
Sügavatesse kraavidesse kuninga lossi ümber kogunes nii palju vett, et see aeg-ajalt 
ujutas üle laia kivitahvlitega sillutatud platsi, ja kuningas Karl X Gustavile valmistas lõbu 
vaadata aknast, kuidas suursugused daamid, kes tõldadest jalgsi lossi kuninganna juurde 
hommikusele audientsile sibasid, mööda loike oma pikki kleidisabasid lohistasid. Kuid 
täna oli Karl lõbutsemisest kaugel. 

Ta pühkis järsu küünarnukiliigutusega käkerdatud sõjakaardi laualt otse põrandale, 
toetus laiade punaste peopesadega raskelt laua äärele, ajas enese pikkamisi püsti ja küsis 
pinguldatult: 

«Millal te ükskord jätate mind lubadustega söötmast?» Vastust ära ootamata lõi ta 
käega vastu lauda. Kõrged hõbekarikad liual helisesid kurblikult. «Ma küsin teilt: kes on 
kuningriigis peremees?» 

Kantsler Axel Oxenstjerna neelas alla naeratuse, peitis terava lõuaotsa kohevasse 
žaboosse. Paksude kulmude alt libises ta pruunide silmade pilk üle kuninga pea, ja läbi 
laia akna nägi ta väravas askeldamist — mitu isikut astus sea.1 tolast välja. Need olid 
kõrged saadikud. Siis as:us kantsler julgust võttes sammu lauale lähemale ja lausus 
leebelt oma kiunuva häälega, mis ei läinud ta rässaka kehaehitusega põrmugi kokku: 

«Oleks aeg, teie majesteet. . .» 

«Pidage lõuad!» mürises talle vastuseks. «Mina räägin! ... » Ja järgmisel silmapilgul 
lendasid kolm hõbekarikat Oxenstjerna jalge ette. 

Kantsler ei liigutanud. Nüüd ta ei võtnud vaevaks isegi kuningale naeratada. Kuid 
Karlil ei olnudki enam temaga asja. Ta mõõtis lühikeste sammudega ruumikat kabinetti, 
takerdudes kannuste tärnikestega kohevate vaipade taha ja, lüües põlvi vastu madalaid 
toole, mis olid nagu meelega talle jalgu pandud, kirus maapõhja oma upsakaid 
senaatoreid ning paruneid ja Rzecz Pospolita kuningat Jan-Kazimierzi, kes oli julgenud 
Rootsi troonile pretendeerida, mustas igatemoodi Moskvat ning bojaare ja saatis kus see 
ja teine neetud mässaja Ukraina hetmani Hmelnitski, keda tema — jumalast seatud ja 


esiisadest saadik Rootsi pärilik kuningas Karl X Gustav — peab klanima ja temalt abi 
ning liitu paluma. 

Sellal kui parunid ja kaupmehed oma kaugast riksdalerite, kuldnate ja floriinidega täis 
tuubivad, on riigi-laegas tühi nagu kerjuse kott püha Peetruse kiriku trepil, kuna kuningas 
ise on ennekuulmatus puuduses ja on liiatigi veel peaaegu iga päev sunnitud oma 
kantsleri lubadusi ja tühja sõnademulinat kuulama. 

«Jumala eest,» kähistas Karl, jäädes viimaks Oxenstjerna ette seisma, «ükskord mu 
kannatus katkeb ja siis käsin ma oma kaardiväelastel sind oma koerteõue väravasse üles 
puua.» 

Kuid nüüd oli ots kantsleri käes. Niipea kui kuningas juttu siit lihalikust maailmast 
lahkumisest tegi, teadis Axel Oxenstjerna, et kuninga kõnevool ning tubin on läbi ja et 
nüüd võetakse tema, kantsleri sõnu, arvamisi ja nõuandeid tähelepanelikult kuulda. 

Tundus, nagu oleks keegi kuninga kabineti tammepuust ukse taga kergendusohke 
valla lasknud. Helisesid kannused. Karl lõi väsinult käega ja istus sügavasse nahksesse 
tugitooli, varjates käega silmi ereda päikesekiire eest, mis ootamatult läbi pilvekatte 
pugedes aknast sisse tungis, heites valgust kuninga kabineti süngetele võlvidele, 
esivanemate portreedele seintel, suurele lauale koos toidujäänustega taldrikutel, raud- 
vammusele ja püstolitele diivanil, suurele gloobusele nurgas. 

Axel Oxenstjerna vangutas laitvalt pead, just nagu ei kiidaks ta heaks kogu seda 
korralagedust, millega 

ningas meeleldi kelkis, püüdes sellega võõrastele näidata, et ta on soldat ja sülgab 
õukonna tseremooniale ning) toredusele. 

Oxenstjerna ohkas õhu oma laiast rinnast välja, läks viivuks nagu kõhnemaks, ja 
hakkas ruttamata rääkima. Igas tema sõnas kõlas vastuvaidlematu tõde. Muidugi, võib ju 
veel kord riksdagile peale suruda, võib parunite ja kaupmeeste rahapungadest veel 
mõnikümmend tuhat liksdalerit välja pigistada, kuid sellega asja ei paranda, polgud on 
Poola kuninga vastu välja astunud. Piirist on üle mindud. Radziwill on enda kuninga 
alamaks tunnistanud. Kuningas mustab asjata igatepidi kantslerit, ööd kui päevad 
keerlevad kantsleri mõtted riigiasjade ümber. Vähe on neid, kes praegu aru saavad, et 
kuningriigi saatus on noateral. 

Karl vehib kärsitult käega, nagu püüaks ta eemale tõrjuda tema arvates nii totrat 
kinnitust. Kuid asjata! Kõneleb Oxenstjerna, nüüd on tema kord kuningale kogu tõde 
välja puistata. 

«Eile, teie majesteet, sain ma usaldusväärseid teateid, et abt Daniel on juba Tšigirinis. 
Ta on seadnud sisse hea vahekorra peakirjutaja Võgovskiga. Kõik Ukraina hetmani 
Hmelnitski mõtted ning kavatsused on mul nagu peopesal. Kaks nädalat tagasi pidas abt 
Daniel läbirääkimisi khaan Mehmed-Gireiga. Hord astub välja sügisel. See saab olema 
noalöök Hmelnitskile selga. Sultan on teie hoiatusi arvesse võtnud. Viin ei vaidle vastu 
meie sõjakäigule itta. Kui Hmelnitski ei tõmba lõhki Perejaslavi lepingut ega tagage 
Moskvast, teeme ta pulbriks. Kui kõik läheb nii, nagu teie majesteet heaks on arvanud 
seda ette näha,» — Karl tunneb, et kantsler ta üle avalikult irvitab, kuid neelab meelepaha 
vaikides alla, — «siis kahe kuu pärast, kõige hiljem kolme kuu pärast on teie kaardivägi 
Moskva müüride all. Me läheme sinna lõunast, sellal kui nad ootavad meid põhjast. Meie 
saadikut parun Schurffi on aga kästud vahepeal bojaaridele kinnitada, et meie sõjakäik 
kuningas Jan-Kazimierzi vastu on ainult kättemaks teie majesteedile tekitatud kahjude 


eest ja et meie sõjakäik on kasuks tsaarile, kes kuningas Jan-Kazimierziga sõda peab Asi 
on nii segaseks aetud, et nad ei jõua rin- 

gigi vaadata, kui juba Hmelnitski koos kasakatega on meie pihus. Talle jääb ainult 
üks väljapääs: loota teie majesteedi armu peale, hakata teie alamaks. Kõik sünnib teie 
tahtmist mööda, teie majesteet.» 

Kuningas Karl peab tunnistama: tema kantsler tõepoolest osav ja kaval. Egas kuninga 
ministrid ja kindralid Oxenstjernat niisama heast-paremast «Punaseks reinuvaderiks» 
hüüa. Seda meelde tuletades pu Karli meel lõbusamaks. Ta hirnus koguni naerda. 
Lihavad põsed kerkisid ülespoole ja pungis silmad kaduski lillakate laugude taha. 
Oxenstjerna ohkas kergendatult kuid astus ettevaatuse pärast kõrvale, ja kui oli kindlaks 
teinud, et kuningal mingisugust rasket asja käeulatuses ei ole, tähendas mitte just ilma 
sapita: 

«Diplomaatia, teie majesteet, nõuab peent aru... ja aega.» 

«Aega!» tõstis Karl kähisevalt häält, jättes tähele panemata kantsleri sententsi 
esimese poole. «Ah sind punane reinuvader! Aga kes lubas mulle kuu aega tagasi 
kakssada tuhat riksdalerit? Kolmkümmend päeva on juba möödas. Aga kus on taalrid, ma 
küsin sinult? Kus on su sõna, krants? Need rahadega tainapead, neetud parunid ja haisvad 
kaubitsejad, tahavad uutes provintsides võimutseda, kuid värisevad iga taalri pärast nagu 
liigkasuvõtjad. Oleks mul see raha olnud, oleksid Varssavi, Ukraina, Moskva ammu minu 
provintsid.» 

Karl kargas nagu meeletu tugitoolist üles, pigistas käed rusikasse ja hakkas nendega 
kantsleri nina all vehkima, ent kantsleri huultelt ei kadunud üleolev ja kõikemõistev 
naeratus. 

«Neil oleks aeg mõista, et ma ei ole mitte kuninganna Kristiina, minu seelikusabasse 
juba ei nuta, pagan võtaks neid!» Äkki puhkes Karl jälle laginal naerma ja pilgutas 
kantslerile lõbusalt silma. 

Kabinetti astus kuninga adjutant krahv Pieper. |a kummardas kuningale sügavasti ja 
teatas aupaklikult: 

«Teie majesteet, Suur-Britannia saadik sir William Ouilp ja Prantsusmaa saadik 
markii Hector Chaugnaut on lossi jõudnud ja ootavad eraviisilist audientsi, nag teiega 
kokku lepitud oli.» 

742 


Oxenstjerna ohkas kergemalt. Just nagu kogemata, küsis ta Pieperilt: 

«Kui kaua nad siin juba on?» «Pool tundi, härra kantsler.» 

«Kurat!» möirgas Karl. «Miks sa siis õigel ajal ei teatanud?» 

Krahv Pieper lahutas nõutult käsi ja lausus ukse poole taganedes: 

«Teie majesteet, härra kantsler käskis neid pool tundi ooteruumis kinni pidada ...» 

«Ahaa,» patsas Karl endale peoga vastu kõhtu, «ma saan su tempudest aru, Axel! 
Palu nad sisse, Pieper,» noogutas Karl kõrgilt ja laskus lössakile tugitooli, silmitsedes 
ennast peeglist kamina kohal. 

Jumala eest, ta meeldis iseendale. Turris juuksed ilma parukata, kitsas otsaesine, 
sellel kaks armi vaenlase mõõgalöögi jäljed, lühikesed tubakast pargitud vurrud; 
nahkkuub pingul ümber laiade õlgade, kõrged kitsenahast ratsasaapad ... Just niisugune 


peab olema rootslaste kuningas, laialdaste põhjaprovintside isevalitseja, Baltikumi hirm, 
põhja kõige vägevama laevastiku vapper admiral, maade valluta ja ja rüütel. . . Karl oleks 
veel kaua ennast imetlenud, kuid kõrged saadikud astusid feldmarssal Horni saatel 
kabinetti. 

Eraviisiline jutuajamine ei kandnud kaugeltki eraviisilist iseloomu. Horn, näost 
punane, nagu lõkendaks see kõrvalestadeni veinist, nõretas higist ja kõpsutas laua all 
kärsitult kontsadega. 

Karl hoidis end suure surmaga vaos, et saadikutele mitte haavavaid ja salva vaid sõnu 
näkku paisata. Ainult Oxenstjerna kõneles kaunite fraasidega ja vältis nagu vilunud ujuja, 
kes on oma kaldalt lahkunud, ähvardavaid laineid ning veekeeriseid, tungides eesmärgi 
poole. 

Videvik surus end juba siniste varjudena vastu lossi aknaid. Sõnatud teenrid süütasid 
seinapeeglite ees küünlad. Tõid lauale ümarikud karahvinid malvaasiaga ja 
kitsakaelalised reinveinipudelid, keedetud sparglit, searasvas praetud kabunaid ja 
küüslauguga pikitud põdravasika-liha. 

Feldmarssal Horn sirutas juba käe malvaasia järele kuid tabas kuninga valju pilgu ja 
laskis käe langeda. Sir William Ouilp silus sõrmedega halli põskhabetja kõneles 
tõttamatult, nagu iga sõna kaaludes: 

«Londonis, teie majesteet, pannakse teile suuri lootusi kui Lääne vaprale kaitsjale 
jõhkrate moskoviitide vastu. Teie sõda Poola kuningaga võetakse Londonis ja Pariisis kui 
eelmängu palju tähtsamatele sündmustele. Lõppude lõpuks võib Jan-Kazimierziga 
kokkuleppele jõuda, kui te seda soovite.» 

«Luban endale tähendada,» segas vahele markii Chaugnaut, «et Prantsusmaa 
kuningas, tema majesteet Louis Neljateistkümnes, tegi mulle ülesandeks soovitada Jan- 
Kazimierzile, et ta loobuks igasugustest pretensioonidest Rootsi troonile. Sel juhtumisel 
võiksite teie, teie majesteet, Poola kuningaga vaherahu sõlmida. Mis puutub teie 
pretensioonidesse mõningatele Poola territooriumidele, siis selles osas teie kasuks 
otsustada oleks väga kerge. Niisugust lahendust tervitaks ka paavst Innocentius ise.» 

«Püha paavst Innocentius,» lausus vahele Axel Oxenstjerna, «ütles meile laenust ära. 
Oleks meil läinud aastal raha olnud, oleks Moskvaga asi lõpetatud, London ja Pariis 
oleksid võinud julged olla.» 

Karl noogutas heakskiitvalt kantslerile. Tema Axel, punane reinuvader, tabas täppi. 
Ohoo! Nüüd ehk teeb prantslane juttu laenust. 

Hector Chaugnaut hakkas murelikult midagi taskust otsima ja rõõmustades, et üles 
leidis, avas peopesal leebe õrnusega tubakatoosi. Võttis kahe sõrmega näpu-täie tubakat, 
torkas selle ninasse, nuusutas silmi kinni pigistades mõnuga ja ütles tubakatoosi 
tõttamatult Karli pahase pilgu all tasku pistes: 

«Teate mis, härra kantsler, laenu te palusite läinud aastal, läinud aastal oli aga 
teistsugune situatsioon. See juhtus arvatavasti enne seda, kui tsaar Aleksei ja Hmel-nitski 
Smolenski ära võtsid, nüüd aga seisavad Moskva ja Ukraina soldatid kõigis Valgevene ja 
Leedu linnades, on sisse piiranud Lvovi ja Poola pööbel annab ennast Moskva tsaari 
armu alla. Kes teab, võib-olla tuleb Hmelnitski koos moskoviitidega Rootsi peale .. » 

Talle oleks parem Moskvast ära ütelda ja Rootsi kuninga krooni alla tulla,» ütles 
Horn, kes oli viimaks güski tubli pokaalitäie malvaasiat kurku kummutanud ega suutnud 
ennast tagasi hoida. 

«Kuldaväärt sõnad, härra feldmarssal!» Sir William Ouilpi huultele ilmus midagi 
naeratuse taolist. «Kuid miks te ei peaks ise Hmelnitskile niisuguse mõtte pähe pistma? 
Teil on ju seal säärane usaldusväärne isik nagu auväärt abt Daniel... » 

Karl heitis Oxenstjerna poole vihase pilgu. Säh sulle salajased jutuajamised 
usaldusväärse isikuga, kelle taskusse on topitud nii mõnigi tuhat riksdalerit! 

Ettepoole kummardades tegi Briti saadik näo, nagu poleks ta Karli vihast pilku 
märganud, ja lisas paljutähendavalt: 

«Võtan endale julguse pöörata teie majesteedi tähelepanu, teie tähelepanu, sir 
Oxenstjerna, ja teie tähelepanu, härra feldmarssal, asjaoludele, millel praegusel ajal on 
meie riikidele väga suur tähtsus.» William Ouilp muigutas pisut närivalt oma raseeritud 
huuli ja jätkas rõhutatud usaldusega hääles: «Kuningas Jan-Kazimierzi kavatsustel 
Moskvaga läbirääkimistesse astuda ei ole suuremat tähendust. See on ainult aadelkonna 
taktikaline mäng, et moskoviitidele prügi silma ajada.» 

«Ennem ajad vanakuradil lõua puhtaks kui neile prügi silma!» pahvatas Horn. 

«Teil on õigus, härra feldmarssal,» oli Ouilp nõus. «Koguni rohkem, me peame 
tegema kõik, mis meist oleneb, et sundida Hmelnitskit Perejaslavi traktaadi lõhki 
karistama! Kui me võtame tarvitusele abinõud, et mõjustada Moskvat ja tsaari, siis 
Hmelnitskiga tulge toime teie ise. Poolakaid ta ei usu, kuid teid, teie majesteet, ja teid, 
härra kantsler, see mässaja, kes end juba vürstiks peab, usub. Arvan, et teie majesteet 
nõustub minuga: Baltikumi rannikuil peab olema ainult kuningriik, mis lööb õitsele teie 
õnneliku monarhikäe all, ja selleks kuningriigiks on Rootsi.» 

«Mõistlik jutt,» toetas markii Chaugnaut Ouilpi. 

Karli lihavatel täidlastel huultel mängles rahulolev naeratus. Südagi läks kergemaks. 
Tähendab, London ja Pariis ei vaata viltu tyy kavatsustele Moskva riiki ja 

Ukraina maad oma kätte haarata. Muidugi, ta ei usu saadikuid mitte krossigi eest. Aga 
kuidas see vurrkann prantslane Chaugnaut ütles: «Nüüd on säärane situatsioon.» Mine tea 
— see situatsioon on talle ehk õnneks. Karl vaikis tähtsalt, punnitas põski. Vadraku 
Oxen-stjerna. Kuninga asi on viimane sõna ütelda. ,a noogutas Oxenstjernale — kõnelgu 
— ja pani põlema pika mustaks tõmbunud piibu. 

Mõnda aega Karl isegi ei kuulanud kantslerit. ,ema mõtteid köitis saadikute nõuanne 
kiirendada sõbraliku vahekorra loomist Hmelnitskiga. uli välja, et ka selles oli punane 
reinuvader neist diplomaatidest ette jõudnud. Ei pruukinud kahelda, et see Hmelnitski, 
vürst ilma päritoluta, on väga meelitatud, kui vägev Rootsi kuningas ise talle liitu ning 
toetust pakub. Sel silmapilgul kuulis Karl oma kantsleri küsimust kõrgetele saadikutele ja 
see sundis teda kuulatama. 

«Aga mis siis, kui Hmelnitski ei murra Perejaslavi traktaati ega tagane Moskvast?» 

Lausunud need sõnad, vaatas Axel Oxenstjerna uuriva pilguga kord sir Ouilpi, kord 
markii Chaugnaut' otsa. 

Esimesena hakkas rääkima Ouilp: 

«Sir Oxenstjerna, Ukraina piiridel tuleb luua niisugune olukord, et Hmelnitski oleks 
nõus. ,e võite teda hirmutada, et annate vastasel korral Poolale abi tema vastu sõdimiseks. 
e võite teda mõjutada sultani kaudu.» 


Sir William Ouilp kehitas koguni õlgu, nagu tahtes sellega rõhutada, et kantsleri 
saamatus niisuguses lihtsas asjas paneb teda väga imestama. 

Nüüd aga pani Oxenstjerna veel rohkem imestama Ouilpi, ja mitte ainumalt Ouilpi, 
vaid ka Hector Chaugnaut”. 

«Saime juhtumisi teada, et Inglismaa kõrge lord-protektor Oliver Cromwell on 
hetman Hmelnitski poole läkitusega pöördunud. Kas ei võiks sir Ouilp sel juhtumisel, kui 
see läkitus ei ole riiklik saladus, meile selle sisu teatada? Ja kas kõrgeauline sir ei arva 
mitte, et protektori läkitus võiks meie positsioone mingisugusel määral parandada?» 

Sir William Ouilp läks näost punaseks. Ta punaste veresoonekestega silmis süttisid 
kurjad tulukesed. Hector Chaugnaut paotas imestusest koguni suu. Karl hoidis suure 
vaevaga naeru tagasi ja vaatas hämmeldunud Ouilpi võidurõõmsa näoga. 

«Lord-protektori isiklikul kirjavahetusel ei ole riiklikku tähtsust,» lausus Ouilp pärast 
pikemat vaikimist. 

«Minule on uudiseks, et lord-protektor ja Ukraina hetman on vanad tuttavad,» lahutas 
Axel Oxenstjerna käsi, nagu kahetsedes oma viisakusetust. 

Chaugnaut muigas sapiselt. Viimaks ometi on tal õnneks läinud Ouilpi lüüasaamise 
tunnistajaks saada! Tema oma silma all taltsutati kõrgi britlase upsakus. Kuid pidades 
meeles, et Ouilp on siiski ta liitlane, tõttas Chaugnaut ütlema: 

«Kui Hmelnttski ei võta vastu teie ettepanekuid, siis teeb seda meeleldi keegi teine, 
kes tahab tema majesteedi Rootsi kuninga tahtmisel Ukraina hetmaniks hakata.» 

Prantslase märkus tegi kantsleri rahutuks: «Kas nad tõesti teavad minu plaanidest 
Võgovskiga?» Igaks juhtumiseks viis Oxenstjerna jutu kähku mujale: 

«Mis nõu kõrged .saadikud annavad meile Vatikani laenu asjus?» 

Kõrged saadikud hingasid kergemini. Viimaks ometi läheb jutuajamine 
ettevalmistatud roobastesse. 

«Oleks soovitav,» ütles Chaugnaut, «et härra kantsler kutsuks teie majesteedi nimel 
nuntsius Johannes ,or-rezi Varssavist Stokholmi. Siis oleks küsimus mitte ainult laenu, 
vaid ka toetuse asjas lahendatud.» 

«Kummaline nõuanne, härra saadik! Kes siis ei tea, et nuntsius ,orrez on kuningas 
Jan-Kazimierzi õpetaja!» 

Oxenstjerna rõhutas oma imestust veel käeliigutusega. 

«Ah, härra kantsler, võiks arvata, et teil puudub huumorimeel!» heitis Chaugnaut 
armastusväärselt ette. «Sellest silmapilgust peale, kui Rzecz Pospolita šlahta hakkas Jan- 
Kazimierzi vastu intriige punuma ja Moskvast tuge otsima, on paavst ja ta nuntsius ... » 

«Te tahate ütelda,» katkestas Oxenstjerna prantslast, «et püha isa Johannes Torrez on 
sattunud teistsugusesse situatsiooni?» 

«Just nõnda, härra kantsler,» vastas Ouilp jahedalt. 

Näoilmega, mis niisuguse tähtsa asja juurde sobis, asus Oxenstjerna kõige 
peamisema kallale. 

«Oleks väga soovitav, nõnda on ka tema majesteedi tahtmine,» painutas kantsler 
aupaklikult kuninga ees pead, «et teie kõrged valitsused annaksid riigipitseriga kirjad 
selle kohta, et juhtumisel, kui me Venemaale, Poolasse ja Ukrainasse liigume, ei tee 
Prantsusmaa ega Inglismaa meile takistusi avalike või salajaste lepingute sõlmimisega 


meie kuninga vastu. Ühteaegu palume kõrgeid valitsusi näidata meie vastu üles täit 
usaldust. Muidugi, me võtame enda peale vastavad kohustused, et Prantsusmaa ja 
Inglismaa huvid oleksid kindlustatud.» 

«Jah,» lausus Karl otsusekindlalt, «nõnda on meie tahtmine. Maailma peavad 
valitsema ainult kolm riiki — Inglismaa, Prantsusmaa ja Rootsi.» 

Karl toetus toolikorjule ja vaatas võitja ilmega saadikute, kantsleri ja Horni otsa. 

«Ma palun kaarti, sir,» ütles sir Ouilp Oxenstjernale. 

Karl vaatas imestunult kantsleri poole. Kuid see andis adjutandile rahulikult käsu: 

«Krahv Pieper, kaart.» 

Pieper laotas kaardi osavalt lauale ja pani mõlemale poole viie küünlaga lühtrid. 

Sir Ouilp kummardus kaardi kohale. Sellelt pilku pööramata kobas ta laual nuga. 

«Palun teie tähelepanu.» 

Oxenstjerna, Horn ja Chaugnaut kummardusid samuti kaardi kohale, ainult kuningas 
ei pidanud endale vääriliseks püsti tõusta, ja feldmarssal Horn tõmbas kaardi hoolimatult 
Ouilpi peo alt ära ja laotas selle Karli ette. Pöördudes nüüd juba ainult kuninga poole ja 
torgates kaardisse noaga, ütles Ouilp kindla häälega: 

«Inglismaa valitsus tegi mulle ülesandeks teie majesteedile teatada, et Arhangelskis 
saavad alaliselt olema meie eskaader ja jalaväegarnison suurtükiväega. Kogu kaubandus, 
mida meie kaupmehed peavad, olgu tolli- 

vaba ning takistamatu ja teie, teie majesteet, kindlustate vajalikul viisil Inglismaa 
huvid.» 

Võrdlemisi viisakalt, kuid küllaltki otsustavalt tõukas Chaugnaut oma teravate 
küünarnukkidega sir Ouilpi eemale, tõmbas kuldlornjeti otsaga üsna suurele tükile kaardil 
ringi ümber ja seletas: 

«Neis provintsides on Prantsusmaal üsna suured huvid.» 

«Need on lõunapoolsed Moskva maad, Ukraina, Krimm, Aasov?» Feldmarssal Horn 
lõi rusikaga vastu lauda. «Ma olen soldat, olgu saatan ära neetud ja elagu mu 
kaardiväelased, kuid kas te ei taha mitte liiga palju, härrased kõrged saadikud?» 

Võib-olla oleks mõni teine kord säärane vahelesegamine jutuajamisse kõrgete 
saadikutega Homnile kalliks maksma läinud, kuid nüüd, Zeus nuhelgu teda, ütles ta välja 
selle, mida mõtles kuningas ja mis kiheles kantsleri keele peal. 

«Mis te nüüd, härra feldmarssal! Kartke jumalat! Liivimaa, Eestimaa, Novgorod, 
Moskva, Kiiev on ju teie.» Lornjetiga mängides puhkes markii Hector Chaugnaut 
vaikselt naerma. 

«Praegu võin ma lubada neile kõik,» käis Karlil peast läbi, «kui nad ainult ei sega 
mind ega tee mulle takistusi.» 

Nagu aimates kuninga mõtteid lausus Axel Oxenstjerna pidulikult: 

«Et mitte lasta vene hõimudel oma jõude ühise Moskva riigi, ühise Moskva tsaari 
skeptri alla ühendada, et hoida neid metsikuid rahvaid vaikivas alluvuses ja parajates 
riigipiirides, teeb tema majesteet Rootsi kuningas Karl X Gustav kõik, mis tema 
võimuses ON.» 

«Me oleme nõus,» kähistas Karl. «Me ootame kirju. Pieper, veini!» 

Pieper täitis viis kõrget karikat veniva malvaasiaga. 

«Suure maadevallutaja ning väejuhi Rootsi kuninga Karl Kümnes Gustavi terviseks!» 
hüppas Chaugnaut püsti. 


Hõbedahelin kõditas magusalt Karli südant. Ütle, mis tahes, aga need pagana 
prantslased mõistavad pisiasju, mille peale tema ministrid ei tule ... 

... Saadikud tegid hüvastijätu-kummardusi ja taganesid ukse poole, nagu kord ette 
nägi. Kui krahv Pieper ukse nende järel kinni pani ja sametist eesriided ette tõmbas, astus 
vastasuksest kuninga kabinetti üks mees. 

Heleda valguse käes silmi kissitades astus ta vaaruval kõnnakul, millest võis kohe ära 
tunda ratsameest, kes on kaua aega sadulas istunud, keset tuba ja tõstis kaks sõrme musta, 
mudapritsmeid täis kübara juurde. 

«Johann Bromberg!» hüüdis Karl hämmeldunult. 

«Mina, teie majesteet.» 

«Mis uudiseid?» 

«Halbu, teie majesteet. Rottenbachi korpus purustati Zavihvostje all moskoviitide 
poolt. Hmelnitski lõi Potocki pihuks ja põrmuks ja piiras Lvovi ümber. Kolm päeva 
tagasi võtsid kasakad ja moskoviidid Lublini ära. Kõik teed itta ja lõunasse on 
moskoviitide ja kasakate käes ... » 

Karl kahvatas. Ühe hüppega oli ta Brombergi nina all ja haaras tal järsult õlgadest 
kinni. 

«Edasi, sunnik! Räägi ära kõik ...» 

Bromberg näis kuninga raske käe all murduvat ja langes põlvili. 

«Tšigirinist tuli käskjalg .. . Vett!» oigas Bromberg. «Kolm päeva olen järjest hobuse 
seljas olnud ... pole tilka vett suhu saanud ... » 

Horn ulatas ohvitserile pooleldi joodud karika. Ühe sõõmuga neelas Bromberg ahnelt 
veini alla. 

«Mis teate siis käskjalg tõi?» küsis Oxenstjerna vaikselt. 

«Peakirjutaja Võgovski käskis suusõnal edasi anda, et kavaler Oliverberg de Grekani 
on Tšigirinis vahi alla võetud.» 

«Kõik?» 

«Seda küll, härra kantsler.» 

Bromberg tõusis raskelt püsti. Krahv Pieper puudutas teda õlast. Püüdes kannustega 
mitte tilistada, lahkusid mõlemad kabinetist. 

«Kes see Oliverberg on?» 

Rusikaid pigistades jäi Karl kantsleri ette seisma. «Oliverberg de Grekani — see on 
abt Daniel,» vastas Oxenstjerna. 

Valgus kuninga tubades ei kustunud veel niipea.. Süngete saalide kõrgete võlvide all 
helisesid kuninglike kindralite ja ohvitseride kannused. Kaardiväelased peasissekäigu ees 
avasid ja sulgesid aina väravat. 

Ministrid, kes keset ööd lossi kuninga juurde kutsuti, täitsid sõnatult ta korraldusi. 
Kell kolm öösel voodist välja kistud negotsiandid Heinrich Zimmer ja Arthur 
Wittenbach, kes kuninga lossi toodi, olid pikemalt mõtlemata meeleldi nõus andma 
Karlile laenuks kakssada tuhat riksdalerit, — nii suurt mõju oli neile avaldanud kaardiväe 
ohvitseride öine visiit. 


Varssavi saadeti nuntsius Johannes Torrezi juurde kuller kuninga kirjaga. 

Feldmarssal Horn sai viimaseid juhtnööre teele kaasa ja ruttas ratsasaabastega raskelt 
trampides lossi marmortrepist alla. Ta sõitis aega viitmata sõjaväkke. Karl pidi välja 
sõitma järgmisel päeval. 

«Kas nüüd või mitte kunagi!» kordas Karl käsi hõõrudes. 

Need kelmid ja libeHannad Ouilp ja Chaugnaut ei arva ilmaaegu, et Perejaslavi 
leping on nuga Euroopa valitsejate südamesse. Karl, on sunnitud praegu au andma oma 
eelkäijale — kuninganna Kristiinale. See puutumatu neitsi troonil ei saatnud Hmelnitskile 
asjata kirju. Kuid tal ei jätkunud kujutlusvõimet millekski suuremaks. Kui Kristiina oleks 
osavam olnud, võib-olla oleks Hmelnitski end Moskva asemel Rootsi alla heitnud. Mine 
tea, kas see neetud mässaja, kes on kogu Rzecz Pospolita pea peale pööranud, võtab nüüd 
lugupidamisega vastu tema ettepanekud? Ilmaaegu võttis ta Oxenstjernat kuulda — sinna 
tuleb saata mitte abte sutaanides, vaid kindraleid. 

Karl teadis ainult ühte — Perejaslavi leping tuleb purustada. Peale peab tungima 
kahelt poolt. Moskvas on vaja esile kutsuda umbusku Hmelnitski vastu, Hmelnitskis'aga 
umbusku Moskva vastu! Keeruta kuidas tahad, kuid see Ouilp on samuti kaval kelm. Ent 
selle eest muretsegu juba punane reinuvader Oxenstjerna. 

Karl peab kinni ühest asjast — ei iial lase ta tekkida suurt Moskva riiki. Iga vene 
hõim elagu ainult nendes piirides, mis talle Rootsi kuninga tahtmisel määratakse. 

Kui nõnda tahab peale Rootsi ka Prantsusmaa ja Inglismaa, siis peab see ka nõnda 
olema, Zeus nuhelgu neetud moskoviite! 

Kunagi — mis kunagi, varsti juba! — saab ta nimeks Karl Suur. Peale Rootsi kuninga 
Karl Suure ei saa Lõuna- ega Ida-Eurpopas tema kõrval mingisuguseid teisi kuningaid 
olema. Mis kuradi pärast on talle seda number «kümmet» nime taha vaja? Ei, ta ei ole 
mitte kümnes, vaid Suur. 

Muinasjutulised tagavarad Idamaa vürtse, siidi, sametit, adamašokki, blavatasat, 
sajetat', lõhnaõlisid, karusnahku ja soola, kulda ja hõbedat, pekki ja mett voolab jõena 
Rootsi. Ta topib kõrini täis oma soldatid! Õgige kõik, pugige maod täis, võtke igaüks 
endale viis naisvangi, põletage ja laastake võõrast maad ja laske elada oma kuningat 
Karli, kurat teid õnnistagu! 

Riigisekretär Jakob Terenskjöld ootas kannatlikult, millal kuningas tema peale oma 
armuliku tähelepanu pöörab. Kui see sündis, sai Terenskjöld teada, et just tema peale 
pannakse kõrge missioon pidada hetman Hmelnitskiga läbirääkimisi ja et ta on 
kohustatud Stok-holmist välja sõitma hiljemalt homme. Tšigirinis tuleb talle abiks 
kuninga saadik Transilvaanias Gotthard Welling. 

Südaöö tund oli ammu läbi, kui kantsler Oxenstjerna oma tubadesse tagasi jõudis. Ta 
saatis ära teenri, kes teatas, et vann ootab, ja käskis kutsuda oma sekretärid. 

Kamina ees jalgu soojendades ja kätega väsinud silmi tule eest varjates hakkas ta 
Tšigirinisse läkitatava-tele saadikutele memoriaali dikteerima. 

Kui kantsler veidikeseks peatus, oli pingelises *vaiku-ses kuulda ainult kirjutajate 
tagasihoidlikku hingamist, kui nad paberilehe kohale kummardudes hoidsid peos 
kirjutamiseks valmis hanesulgi. 

Sõnum abt Danieli saatusest erutas kantslerit rohkem kui see, et Moskva ja kasakate 
sõjavägi on Tšervon- 


' Vanaaegsete kallihinnaliste riidesortide nimetused. 

naja Venemaale marssinud. Abt Daniel teadis rohkem, kui kantsler seda oleks 
tahtnud. Kes võib kindel olla, et ta 'ei lobise välja Rootsi plaane Ukraina kohta ja 
Vogovskiga mehkeldamist? Kõige hullem, kui sellest Moskvas teada saadakse. 
Niisugusel korral ei tahaks kantsler saadik August Schurfi nahas olla. Aga mis siis veel 
saab, kui see kolm korda neetud Oliverberg Hmel-nitski poole üle läheb? Sellest mõttest 
läks Oxenstjer-nal südame all kõhedaks. Tõsi küll, on veel üks abinõu: võib teha lihtsalt 
näo, et kantsler ei tunne ega ole näinudki mingisugust Danieli või Oliverberg de 
Grekanit. Kas vähe igasuguseid hulguseid ja petiseid mööda maailma ringi tuiab, kes on 
valmis kõrgelseisvaid isikuid valede võrku mässima! Kui tarvis peaks minema, võib ta 
tuua rohkesti näiteid, mis kinnitavad sääraste inim-jätiste häbematust ning valelikkust. 

Justkui endast jagu saades ohkas kantsler ja jätkas memoriaali dikteerimist: 

«... Kui kõrgetel saadikutel läheb korda hetman Hmelnitski meelt pöörata, nii et ta 
tema majesteedi kuningas Karl Kümnendaga liidu sõlmiks ja Perejas-lavi lepingu 
murraks — seda peavad härrad saadikud taotlema kõigest väest ja kõigi abinõudega, nagu 
sellest üksikasjalisemalt on räägitud eespool, — siis nende läbirääkimiste eduka 
lõppemise puhul võivad saadikud Hmelnitskile lubada, muidugi ainult suusõnal, et kui 
tema, hetman Hmelnitski, on hakanud Rootsi liitlaseks, annab kuningas Karl talle päriliku 
võimu; kummatigi peavad härrad saadikud seda lubama ka peakirjuta ja Võgovskile. 

Härrad saadikud on kohustatud Hmelnitskilt nõudma: esiteks, et ta annab kuningale 
sõjalist abi ühe kasakate korpuse näol, kus oleks kolmkümmend tuhat mõõka; 

teiseks, et järgmisel kevadel astub Hmelnitski kõigi oma sõjajõududega kas Moskva 
või Rzecz Pospolita vastu, kelle vastu just neist, selle kohta tuleb lõplik käsk kuninga 
käest; 

kolmandaks, et kõrged saadikud peavad taotlema Hmelnttskilt nõusolekut selleks, et 
ta abivägi ei saaks 

tema majesteedi kassast mingisugust palka, vaid peaks: ennast ise ülal sellega, mis 
sõjakäigul saab. 

Kui härrad saadikud on Võgovski kaudu selgeks teinud, et neil ettepanekutel ei saa 
edu olla, tuleb suusõnal Hmelnitskile igateviisi kinnitada, et kuningas on üsna sõbralik 
Moskva vastu, peab tsaar Alekseid oma armsaks vennaks ja tahab ainult kuningas Jan- 
Kazi-mierzi karistada selle eest, et ta on julgenud Rootsi troonile pretendeerida ja on 
Rootsit sõjaga ähvardanud. 

Kõrgetel saadikutel tuleb kuninga nimel pöörduda Hmelnitski poole palvega, et 
hetman Hmelnitski oma hea vahekorra tõenduseks Rootsi vastu võimaldaks tema 
majesteedile kuningale ajutist laenu saja tuhande riksdaleri suuruses, kusjuures kuningas 
võtab kohuseks selle raha hetmanile tagasi maksta siis, kui ta Krakovisse sisse marsib.» 

«Ja viimasena,» lausus Oxenstjerna väsinult. 

Sekretärid sirutasid õlgu ja kummardusid uuesti laua kohale. 

«. ..Juhtumise korral, kui teel Tšigirinisse, hetman Hmelnitski residentsi, ähvardab 
mingisugune hädaoht, on saadikud kohustatud selle memoriaali õigeaegselt hävitama, et 
see vaenlaste kätte ei satuks. 

Jumala nimel — Rootsi kuningas Karl X Gustav, oma käega. 


Kuningriigi kantsler Axel Oxenstjerna, oma käega.» 

Oxenstjerna tõusis püsti, võttis sekretäride käest memoriaali mõlemad eksemplarid ja 
läks kuninga tubadesse. 

Lossi akendesse paistis juba koit. 

Kaugel Rootsi pealinnast — Tšigirinis — ei maganud sel ööl linnaataman Lavrin 
Kapusta. Kolmandat korda luges ta läbi abt Danieli tunnistused, mis kirjutaja Pšenitšnõi 
oli püüdliku käega kirja pannud. Sel aastal vedas Kapustal abtidega. Kahju ainult, et 
kellegi osav 

käsi oli Gunzeli surmanud. Kuid ka see selgitatakse välja. On tarvis ainult aega, nagu 
ütleb hetman. Aega ja kannatust, — oleks Kapusta täiendanud. Tšigirini lossi müüride all 
keldrites istus juba kolm abti. Nüüd ei saa neid enam keegi kerge ning äkilise surmaga 
aidata. Jesuiitide hulgas, keda Kapusta tundis, paistis abt Daniel välja oma imestusväärse 
jutukusega. Kapusta teadis hästi: munga sõnad on nagu kõlkad; tõuseb tuul — ja mine 
otsi siis tõde taga. Ent Kapusta mõistis kotti raputada nii, et koos kõlgastega tuli sealt 
välja ka teri. Need terad korjas Lavrin Kapusta hoolikalt kokku. «Oi, rootslased, 
rootslased! Kelleks te meid peate? Teie saadikul Moskvas parun Schurfil läheb halvasti.» 

Lavrin Kapusta tundis, et siin oli mängus ka Ivanetsi käsi, nagu ta endamisi 
Võgovskit hüüdis. Nii selgesti oli näha tema kollaste küüntega luiste sõrmede jälgi. Kuid 
see käsi on ära libisenud, sügavale taevassinise kuntuši taskusse pugenud. Kui haaraks 
õige küünarnukist kinni ja kisuks ta sealt välja. Kas see läheb korda? Ent teisiti ei saagi 
olla. Kindlasti läheb korda. Lavrin Kapusta pole juba ei tea mis ajast nii heas meeleolus 
olnud kui sel ööl. Tšervonnaja Venemaalt on tulnud häid uudiseid. Potocki on pihuks ja 
põrmuks löödud. Hetman ja Buturlin on Lvovi ümber piiranud. Valgevenemaal on 
Moskva sõjavägi ja Zolotarenko uusi linnu ära võtnud. Täitsa mees! Kõrge lend! Kotkas! 
Veel natuke aega ja tsaari kätte langeb ka Vilno, upsakate jagelloonide pealinn. Tšigirini 
linna atamanil on põhjust jõudetunnil rõõmustada. «Ei tulnud teil midagi välja, panid 
poolakad! Ei te enam Ukrainas panipõlve pea! Näete, kuidas Perejaslav teil kopsu üle 
maksa on ajanud! Andke aega, marjad on alles ees. Esiotsa on ainult punased õied teilt 
silmanägemise võtnud ja te tuiskate juba ringi, otsite endale uut ulualust ja uusi 
kuningaid.» 

Lavrin Kapusta oleks veel kaua nõnda arutanud, kui ei oleks kostnud vahikasaka 
häält: 

«Pan ataman!» 

«Mis sul tarvis, Artem?» 

«Pan ataman, tuli üks vatikuues taat.» 

«Voonanahast mütsiga?» 

«Jah, pan ataman.» 

«Too ta siia, Artem!» 

«Kuulen, pan ataman.» 


«Sotnik Surina!» pöördus Kapusta lõbusalt vatikuues mehe poole, kes tõmbas sisse 
astudes ukse enda järel kõvasti kinni. 

«Tere, pan ataman.» 

«Teist tere sulle, rüütel. Kas kilbiga või... » 

«Kilbiga!» kostis Surina kähku, heitis vatikuue ja mütsi lavitsale ja istus Kapusta 
vastu. 

«Kuidas lood on, kas on tublisid purikaid võrku sattunud?» 

«On nii kokresid kui särgi, kuid on ka üks purikas — paistab teine vana ning 
hambuline olevat.» 

Surina hõõrus rahul olles käsi. 

«Mis tiigist?» 

«Kõrtsist «Kuldkikas».» 

Kapusta laskis vilet. 

«Kas sa näe!» 

«Tulid ka Ohrim ja Katrja üheskoos .. .» 

«Aga need lasksid vabaks?» 

Sotnik kergitas imestunult kulme, kuid teades, et Kapustalt küsida ei maksa, oli 
nõus. 

«Kuulen, pan ataman.» 

«Kes see purikas siis on? Kas mitte Adam Vinius?» 

«Välk löögu mind tuhandeks tükiks, tema jah!» kargas Surina lavitsalt püsti. «Aga 
kust kohast siis ... » ja hammustas jälle keelt. 

«Sotnik Surina, juba viiendat aastat loitsime koos, kuid ikka pole sa veel sellest 
kombest lahti saanud — kust kohast ja mispärast... Nõnda on vaja — ja ongi kõik. Noh, 
mis ta tegi?» 

«Punnis vastu. Ta olevat puutumatu isik. Teda tundvat koguni Rootsi kuningas kui 
tublit negotsianti, temale müüakse, tema ostab. . . Harmaši jalad lõid nõrgaks. Istus, üleni 
märg, värises kui haavaleht. Lubas kulda, kui ainult vabaks lastaks. Kuid peaasi, pan ata- 
man, nad ootasid kolmandat... » 

«Aga kust see pidi tulema?» küsis Kapusta silmi vidutades. 

Rahul endaga, vaatas Surina võidurõõmsalt atamani. Tähendab, ka tema ei tea kõike! 
Kuid Surina ei saanud kaua rõõmustada. Pöörates pea pimeda akna poole, lausus Kapusta 
vaikselt: 

«Walter Funke tuleb Kaffast. Mida Vinius ja Harmaš kõnelesid, jutustab Katrja. Mine 
vangikambrisse ja saada Katrja jalamaid siia, Ohrim aga mingu kõrtsi tagasi.» 

Surina tõusis. 

Kapusta sirutas talle käe ja tõusis samuti. 

«Ratas on veerema hakanud,» ütles ta vaikselt. «Hetman kiidab sind, sotnik Surina. 
Sinust saab polgu-jessauul.» 

Surina punastas ja surus tänulikult atamani kätt. 

«Ratas on veerema hakanud ... » kordas Kapusta, kui Surina kindlad sammud 
linnaatamani maja võõruses olid vaibunud. 

-.. Ratas veereb. Keda ta oma teelt ära tõukab, keda muljub, kellele äkitselt otsa 
sõidab —- sandiks teeb. Kes pääseb ainult ehmatusega ja kellele saatus määrab eluga 
jumalaga jätta. Kuid ratas veeres ja Kapusta nägi nüüd Tšigirinis hästi neid, kes selle ratta 


olid pikale teele veerema pannud, kes seda kergelt tagant lükkasid, niipea kui ta jooks 
veidigi aeglustus, ja kes seda toetasid, kui ta vastu mätast karates oli valmis ümber 
kukkuma. 

Silmi pilutades vaatas Lavrin Kapusta aknast välja aeda, kus puude latvade taga 
hommik hahetas. Ent ta silmad ei näinud mitte päikese tõusu ega raskesti koormatud 
õunapuuoksi. Tema silme ees seisid nende näod, kes punusid äraandmise ja kättemaksu 
võrku, kes ihu-sid nuge, et neid kuratliku vihaga Ukrainale selga tõugata, kel oli 
tundmatu uni ja isu, ja kes elasid ainsast lootusest — kiskja kombel maa läbi karata, kogu 
venelaste maa tuhaasemeks muuta, purustada see hirmus müür, mis ukrainlaste ja 
venelaste tahtel oli nende ette kerkinud õnnistusrikkal näärikuupäeval Perejas-lavis. Ta 
kuulis hästi vaenlaste sisistamist ja nägi hästi nende silmade kurja läiget. Need, kes järjest 
oma suuremeelsuse ning rüütellikkusega kelkisid; kes oma mehisuse ning vaprusega 
kiitlesid, olid tegelikult 

salakavalad argpüksid, aplad metselajad, kes luusisid nagu raipeõgijad hüäänid 
mööda maailma ringi ja püüdsid kogu maailma oma käpa alla saada. 

«Meie aga murrame selle ratta kodarad,» lausus Kapusta kindlalt ja astus akna alt ära. 

-.. Kolmandal päeval pärast seda luges vürst Semjon Vassiljevitš Prozorovski 
Moskva Välisasjade prikaasis kirja, mille all seisis allkiri: «Tema tsaariliku majesteedi 
hetmani Bogdan Hmelnitski ja kogu kasaka Väe nimel Tšigirini linna ataman Lavrin 
Kapusta.» 

Prozorovski vaatas üle prillide teraselt duumadjakk Almaz Ivanovile otsa ja lausus 
karmilt: 

«Svea Carolus ahmib liiga palju suhu. Kui ta viimati sellest lõhki ei lähe.» 

Moskvas oli varajane sügis laiade lehtedega vahtrad Neglinka ja Jauza ääres juba 
punaseks võõbanud. Froli tornikell lõi aega. Suurtel maanteedel, mis viisid lõunasse ja 
läände, keerles ööd kui päevad sinine tolmukate. Kihutasid hobused, pekstes metsikult 
kapjadega vastu tahenenud maapinda, ja vedasid rautatud sõidukites käskjalgu 
Tšigirinisse, Minskisse, Tšervon-naja Venemaale, Lvovi alla hetman Hmelnitski peakor- 
terisse. 

Kirja Rootsi saadikult parun August Schurfilt Stolbovo igavese rahu kinnitamise 
kohta tsaar Aleksei Mihhailovitš vastu ei võtnud. 

August Schurf oli oma saatkonnamajas asja ees, teist taga istunud nagu pantvang. 
Vähemagi naeruvineta karmilt kokkusurutud huultel kuulas vürst Semjon Prozorovski ära 
saadiku tähendused selle kohta, et Stokholmis olevat väga imestatud, miks kuningas Karli 
armas vend tsaar Aleksei Mihhailovitš kõrge saatkonna vastu südamlikku lahkust üles ei 
näita. Isegi kasakate saadikutest, tundmatu päritoluga inimestest, isegi neist peetakse 
Kremlis rohkem lugu kui Rootsi saadikutest. Nende vastu on avaldatud tsaarilikku 
heldust ja toidetud neid tsaari laualt. 

Prozorovski tähendas kurvalt: 

«Mida Stokholmis arvatakse, see meile korda ei lähe. Kasakate saadikud on aga vene 
soost ja vene päritoluga, seda tuleks härral Rootsi saadikul teada. Et tsaar 

on nende vastu oma heldust ning tähelepanu üles näidanud, siis oleks jumalavastane 
nendega teistmoodi ümber käia, sest nad on meie usu- ja verevennad.» 

August Schurf püüdis asjale teisest küljest läheneda: 


«Meile on teada, et hetman Hmelnitski otsib poolakatega lepitust, seepärast usaldab 
härra kõrge kantsler teda ilmaaegu. Hmelnitski andis ära kuningas Jan-Kazimierzi ja 
annab ära ka tsaar Aleksei.» 

«Säärast laimu hetman Hmelnitski kohta oleme siin juba kuulnud. Andmed, millest 
härra saadik siin räägib, on valed. Meil pole nendega tegemist.» 

Mõne aja pärast tuli August Schurf Välisasjade prikaasi paraadvormis. Tal oli peas 
vausulgedega must laiaääreline kübar, seljas kullaga tikitud mantel, jalas kollasest nahast 
kõrged saapad hõbekannustega. Tervitas, nagu niisugusel puhul sünnis on. Istet võtnud, 
hoidis enda ees pikka kuldnupuga saua. Ja kui rääkima hakkas, ajas enda tugitoolis nõnda 
sirgu, nagu oleks ta teise samasuguse Saua alla neelanud. 

«Tema majesteet kuningas Karl Kümnes Gustav tegi mulle ülesandeks tsaar Aleksei 
Mihhailovitšile teatada, et ta on kuningas Jan-Kazimierziga alustanud sõda teotuse pärast 
meie kuningriigi vastu.» 

«Mis teotusesse puutub, härra saadik, siis see on meile teadmata, mis aga Svea 
soldatite sõjategevusse Poola linnades puutub, siis sellest oleme Moskvas juba küllalt 
kuulnud.» 

.. . August Schurf lahkus niisama targalt, kui oli tulnud. Välja uurida, mis kavatsused 
on Moskval, tal korda ei läinud. Saadik istus kodus ja ootas Adam Viniuse tagasijõudmist 
Tšigirinist. Aeg veeres. Adam Vintust ei tulnud. August Schurf käskis saatkonna 
inimestel reisikastid valmis panna. 

--. Ja juhtus veel niisugune lugu — djakk Bitka kandis Välisasjade prikaasis bojaar 
Ordõn-Naštšokinile ette: 

«Kirja, mille Buturlin laagrist saatis, on tõesti kuninga riikliku kantselei ülem 
Remigian Piasecki kirjutanud. Ka pitser siidpaela otsas on ehtne. Kuid kõik on tehtud 
kurja kavatsusega viia mõttele, nagu oleks seesinane kiri vastus Hmelnitski läkitusele.» 

Ordõn-Naštšokin käskis: 

«Kirjuta bojaar Buturlinile, et ta sääraseid kirju kirjutaja Võgovskilt vastu ei võtaks. 
Kui kiri on valmis, annad selle mulle käe alla panemiseks. Et hetman Hmel-nitskile mitte 
pahameelt teha, seda kirja talle mitte näidata.» 

Ütles ja mõtles ise: «Mis loeb minu jutt Buturlinile? Peab ennast targemaks. Kes mina 
talle olen? Alamasoo-line! Bojaar ei muretse riigi saatuse pärast, vaid on oma uhkust täis. 
Asjata saadeti ta Tšervönnaja Venemaale.» 

Ordõn-Naštšokin pani prillid ette. Heitis pilgu gloobusele, mis ta ees laual seisis, ja 
tõmbas käega Mustast merest Balti mereni. 

Kollaseks värvitud, seisid sel ilmääretute avarustena venelaste maad ... 

Rootsi feldmarssal Horn andis Kindral Schlippenbachile käsu Krakov ümber piirata ja 
kuningas Jan-Kazimierz, kantsler Leszczynski ning kogu kuninga kantselei vangi võtta. 
Kaksteist tuhat kaardiväelast lühikeste sabadega pikajalgsete hobuste .seljas hakkasid 
oma protasaanide ja mõõkade raudse kraasiga läbi kammima Rzecz Pospolita külasid ja 
linnu, mis kvarta-vägi oli saatuse hooleks jätnud. 

Kuningas Jan-Kazimierz põgenes Sileesiasse. Sealt saatis ta oma staarostitele 
universaale ning kirju, palus ja vannutas kuningas Karli sõna mitte uskuda, järjekindlalt 


moskoviitidele ja kasakatele vastulööke anda, ise aga lubas tulla varsti suure sakslaste, 
prantslaste ja tatarlaste armeega. 

Vahepeal hiilis senaator Mlocki misjonäri riides ida poole, et Leedu kaudu venelaste 
laagrisse pääseda ja tsaarile üle anda kuninga alandlik palve sõda lõpetada. Kuid 
kuningas ei teadnud, et selsamal senaatoril oli kantsleri ja kõrgete regimentaaride poolt 
volitus duumabojaaridele teatada, et kõrge šlahta on pärast Jan-Kazimierzi surma valmis 
Rzecz Pospolita krooni Moskva tsaarile andma. Selle kohta aga, kui pikk kuninga eluiga 
veel võiks olla, ütelda Moskvas bojaari 

dele: «Me kõik liigume jumala tahtmist mööda, ent mida issand ja püha kirik tahavad, 
seda surelikud ei tea. Jan-Kazimierz on aga melanhooliast, see on hingelisest nukrusest 
haigeks jäänud ja on väga tõenäoline, et ta enam kaua ei ela.» 

Leedu kroonihetman Janusz Radziwill andis välja universaali selle kohta, et ta läheb 
üle Rootsi kuninga Karli alla ja et nüüdsest peale kuulub Leedu Rootsi krooni alla. 

Isegi feldmarssal Horn, kellel puudus huumorimeel, purskas pärast Radziwilli 
universaali lugemist naerma: 

«Osav mees! Küll on tore tal Leedut meile lubada, kui selle linnades seisavad 
moskoviitide ja kasakate garnisonid ning selle pealinn ise on ümber piiratud!» 

Sel raskel ajal sigines uuesti mõte, et Hmelnitskiga on võimalik isepäinis kokku 
leppida. Kantsler Leszczynski andis kuningas Jan-Kazimierzile nõu läkitada senaator 
Stanislaw Lubowicki Lvovi alla, kus Bogdan Hmelnitski oma sõjaväega laagris seisis. 
Arvati, et Lubowicki saab ketseritega läbirääkimisi pidada. Varssavis hüüdsid 
ametimehed teda isegi teiseks Adam Kisseliks. Omal ajal oli ta pikemat aega Ukrainas 
elanud. Senaator oli Hmelnitski vana tuttav, oli Hmel-nitskiga koguni sõber olnud ja see 
olevat teda oma vaderiks hüüdnud. 

Pärast niisuguse korralduse saamist teele asudes võttis Lubowicki kaasa ühe teenri ja 
tõlgist kirjutaja, kes oskas suurepäraselt ukraina, vene ja tatari keelt. Przeworskis ühines 
temaga Samoilo Grondski oma naisega. Grondski, kes oli samuti Hmelnitski hea tuttav, 
oli teel Volõõniasse oma sugulaste juurde. Senaator jutustas talle oma iseäranis salajasest 
missioonist ja meelitas Grondskit sellest osa võtma, muidugi varjates ta eest, et viib 
kuningalt ning kantslerilt isiklikku kirja Krimmi khaanile Mehmed-Gireile — Sileesias 
arvestati, et khaan pidi Kamenetsist kõrvale hoides juba Bel-gorodi steppide kaudu 
kuningale appi tõttamas olema. 

... Kurb ja ärev oli Lubowicki sõit mööda sõjast laastatud paiku. Kaks aastat tagasi oli 
ta säärases olekus näinud Ukrainat, kuid siis ei tulnud tal isegi mõttesse, et Rzecz 
Pospolital tuleb samasuguseid 

raskusi üle elada. See neetud ketserist vader oli siiski kätte saanud, mis ta oli tahtnud, 
ta oli sõja krooni-maadele kandnud ja sundinud šlahtat omal nahal lüüasaamise ning häbi 
põhjatut kibedust tundma. 

Mahajäetud kantsid ja lossid vahtisid oma aknaauku-dega maanteele. Tulekahjude 
kärsahais roomas mööda maad. Ja ainult külades tunglesid tänavail kehvikud, jultunud 
holopid, kes, vähe veel sellest, et ei kahmanud nüüd enam kõrge senaatori ees oma 
näruseid mütse peast, vaatasid, nagu talle näis, põlastusega ta reisivankrit ning kondiseid 
kronusid, kes teda suure vaevaga mööda sügisest põhjatut teed vedasid. Kui vankritelg 


tammil murdus ja tuli peatuda ning seppa otsida, ei liigutanud vankrit piiravad holopid 
sõrmegi, et aidata pan senaatori teenritel vankrit teele lükata. 

Lubowicki näitas südametäiega holoppidele rusikat ja käratas: 

«Logelejad, loodrid! Kas teil tõesti pole häbi käsi rüpes hoida, selle asemel, et 
panile appi tulla?» Uks holopp vastas turtsakalt: 

«Ära aja nina püsti, pan, vaata, tuleb Hmelnttski, küll ta sind aitab.» 

Mis sa teed ära? Senaator vaikis, tundes, kuidas viha südant täidab. Nagu meelega 
parandas sepp vankri-telge pool päeva, kuigi oleks võinud poole tunniga toime tulla. 
Paljasjalgne lastekari, kes tara tagant piilus, kisas hirmu tundmata Gronski abikaasale: 

«Pani, pani, teil on täi taskus!» 

Neid teotavaid sõnu pidas Lubowicki sümboolseteks ja need passisid kogu Rzecz 
Pospolita haletsemisväärsele seisukorrale. Ja nüüd siin tee ääres kännu otsas istudes tuli 
ta ikka ja jälle tagasi selle kohutava ja mõistmatu loo juurde: kuidas ometi suutis see 
Tšigirini sotnik Bogdan Hmelnitski, lihtne kasakasoost mees väikešlahta hulgast, kelle 
ainukeseks elusaatuseks oli kõrgete panide ees alandlik olla, kuninga, senaatorid, 
regimentaarid ja kogu Rzecz Pospolita põlvili sundida? 

«Kõik tuleb sellest, et tal on nüüd liitlaseks Moskva!» sosistas Lubowicki. 

Kes võis mõtelda siis, noil kuldse rahu aastail, mis nii traagiliselt Žoltõje Vodõ all 
lõppesid, et sellest lahkusulisest 

tõuseb kord suur mees, kellega otsivad sõprust kuningad ja vürstid, ja et tema ise, 
suursugune kavaler » põlisest Lubowickite soost, kes on tuntud paljude kuningate ja 
hertsogite õukonnas, sõidab saadikuna selle Hmeli juurde — teda tervitama ja paluma 
teda riidu unustada, teda meelitama taas kuninga alla tulema, lubades selle nimel, et 
ainult too lahkusuline nõus oleks, talle kõik, mis ta soovib ... 

Sissesõidul Vinnikisse pidas kasakate vahtkond reisi-vankri kinni. Kogu 
aupaklikkusega, mida Lubowicki oskas, teatas ta kasakate sotnikule, kes ta on ja kuhu ta 
teekond viib, ja kasakad piirasid vankri sisse ning viisid senaatori Hmelnitski juurde. 

Ilm oli ilus. Ühetasaste ridadena seisid paremat kätt kasakate ja vasakut kätt Moskva 
sõjaväe telgid. Buntšukid ja vimplid lehvisid uhkelt tuule käes. Kõrge tamme all, mis oli 
nagu looduse enda poolt loodud buntšukk, seisis ümmargune valgest vildist telk. Kaks 
lippu, üks vabarnpunane ja teine must-koilane, andsid tunnistust, et siin asub hetman 
Hmelnitski. Umbes saja sammu kaugusel telgist peatasid kasakad vankri, sihvakas 
mustapäine sotnik kargas hobuse seljast maha ja läks jala telgi poole. 

Lubowicki silmitses uudishimulikult, mis laagris tehakse. Kõige rohkem pani teda 
imestama, et ükski kasakas või strelets ei teinud ta vankrist väljagi. Tundmatu pani 
ilmumine nende juhi laagrisse huvitas neid nähtavasti vähe. 

Kui sotnik tagasi jõudes käskis vankrist välja tulla ja hetmani juurde minna, tõmbas 
senaatori süda kokku ja käed hakkasid värisema. Ei, mitte nõnda ei olnud ta ette 
kujutanud kokkusaamist Hmelnitskiga! Oma mõisas Poznani lähedal oli ta nii mitugi 
korda end sellega lohutanud, et tuleb veel aeg, kus Hmelnitski paiub tema eestkostmist 
kuninga juures. Aga saatus tegi teisiti... 

-.. Mõne minuti pärast seisis Lubowicki juba hetmani ees. 

Hmelnitski, seljas helepunane kuntušš ja pea katmata, tõusis Lubowickile vastu 
sügavast tugitoolist, mis seisis paberi virnu täis laua taga. Kaks jessauuli seisid 

tikksirgelt teine teisel pool tugitooli, sissekäigu kõrval olid aga liikumatusse tardunud 
kaks paljaste mõõkadega kasakat. Telgi seinal rippusid musketid ja mõõgad, vibu 
nooltega, tumepunasest kalevist mantel peakattega, teraskiiver ja kaks taprit. Laual lebas 
mõõk. 

Lubowicki kummardas pea ja hakkas rääkima: 

«Rzecz Pospolita kuninga Jan-Kazimierzi ja krooni-kantsler pan Leszczynski nimel 
tervitan sind, kõrgeauline Ukraina hetman, ja teatan, et tulin laagrisse kõrge ülesandega 
pidada tähtsaid läbirääkimisi.» 

«Istu, vader,» ütles Hmelnitski lihtsalt, surudes oma laia tugeva kämblaga Lubowicki 
sõrmi ja tõmmates teise käega tugitooli lähemale. «Istu, vader,» kordas ta. «Ei ole sind 
kaua aega näinud, üsna kaua aega!» 

Nagu midagi meelde tuletades varjas ta laugudega oma läbitungivad silmad, 
Lubowicki vaatles aga salajase huviga ta päevitanud nägu, kortsudest uuristatud kõrget 
otsaesist, halli härmatisega kaetud pead ja hõbe-kiulisi vurre. 

«Kas ütled, et Hmel on vanaks jäänud?» ütles Hmelnitski, ei tea kas küsivalt või 
kinnitavalt. «Aga eks seda ole teie, panid poolakad, teinud. Teile olen võlgu nii hallide 
juuste kui ka kortsude eest: Teiega jännata pole kerge asi. Muret ja meelehärmi nii palju, 
et parem ära räägigi!» 

Hmelnitski puhkes naerma, puudutas siis käega Lubowicki põlve ja lausus karmilt: 

«Nõndamoodi jah, pan senaator, vana vader!» 

«Luba endale üle anda tema majesteedi, kuningas Jan-Kazimierzi kiri,» sõnas 
Lubowicki tähtsalt ja tõusis püsti. 

Hmelnitski jäi istuma. Ta võttis kirja selle küljes rippuva pitseriga Lubowicki käest 
vastu ja andis edasi jessauulile, kes seisis ta paremal käel. 

«Säh võta, peajessauul. Pärast loen, mis see Poola kuningas kirjutab,» lausus 
Hmelnitski. 

Veidi aega valitses vaikus. Hmelnitski tuletas meelde ammuolnud suvepäeva 
Tšigirinis, kus ta sõberveli polkovnik Kretšovski andis oma majas lõunasöögi Rzecz 
Pospolita kõrge komissari pan Lubowicki auks. Kuidas siis see komissar, ära kuulanud 
sotnik Bogdani kaebused 

rõhumiste ja tagakiusamiste üle, mida Koniecpolski oma maavaldustes korda saatis, 
ütles talle ülbelt otsa vaadates: 

«Kõik häda seisab selles, et siinsed holopid on mingisugusest Ukrainast jampsima 
hakanud. Ei ole Ukrainat ega saa eluilmaski olema. On ainult Rzecz Pospolita, mis ulatub 
merest mereni. Holopid peavad tema ustavad sulased olema ja teil, kasakad, ei ole millegi 
üle kurta. Teid on registris kuus tuhat meest. Mis te veel tahate? Heitke peast tühised 
väljamõeldused Ukrainast — see oleks parem teile ja ka kuningriigi panid oleksid teiega 
üpris rahul.» 

Kui tuletaks praegu neid sõnu pan komissarile meelde! Ja väga võimalik, et kui 
Lubowicki ei oleks oma juttu alustanud sellest, et kuningas loodab Hmel-nitski selgele 
mõistusele, kes mõistab kõiki riiu kohutavaid tagajärgi, ja et kuningas on kindel, et 
Ukraina saab vaba olla ainult Rzecz Pospolita skeptri all, — siis ei oleks Hmelnitski 
saadikule mitte midagi meelde tuletanud, kuid nüüd ta ei saanud enam ennast tagasi 
hoida. Karmilt ja järsult kõlasid telgis tema sõnad: 


«Tuleta meelde, pan vader, mis sa mulle lõunasöögil kadunud Kretšovski juures 
rääkisid: «Ei ole Ukrainat ega saa eluilmaski olema!» Aga mis välja tuli? Kogu häda 
seisab selles, et teie upsakas šlahta püüdis rahvast välja juurida. See oli aga võimatu. 
Šlahta sureb välja, aga rahvas jääb. Ta on välj aj uurimatu ning võitmatu. Ka Ukraina, 
pan komissar, on võitmatu. Te arvate: «Hmel sureb või me koristame ta ilmast 
mingisugusel teisel viisil — ja ongi lõpp kasakatele, lõpp Ukrainale.» Just selles seisabki 
teie kohutav viga. Hmel kaob, kuid Ukraina jääb. Jääb, jääb, pan komissar! Ja nüüd veel, 
kus meiega on Moskva, kus me oleme oma vendadega ühte perre liitunud, oleme 
õigeuskliku tsaari all, on meil suur jõud ja kohutav vägi. Teie, panid poolakad, olete seda 
juba oma naha peal tunda saanud, vabanda mind, pan komissar!» 

«Kuid, kõrgeauline hetman, me oleme ka ise aru saanud, milles me eksinud oleme. Ja 
nüüd tõotab kuningas sulle ... » 

«Ah jäta,» lõi Hmelnitski põlastavalt käega, «on sul 

meeles, pan senaator, mis meile tõotati pärast Zamosšci? Ja pärast Piljavat? Pärast 
Zborovi lahingut? Pärast Batogit? Aga mis sellest täidetud on? Niipea kui teie tõotused 
sattusid võsuviitide kätte, oli neil ka lõpp,» Nähes, et Lubowicki õlgu kehitas, hakkas 
Hmelnitski naerma. «Mis on? Sa ei saanud aru, miks ma nimetan võsuviitideks teie 
"mustas sutaanis surmaingleid! Lase ma seletan. See on ju teie, poola sõna — wyziwiet, 
see tähendab — nülgija. Eks ole ju nõnda, et isad jesuiidid nülivad Venemaal pospoliite! 
Tahad sa ütelda, et ei ole nõnda? Aga niipea kui te midagi tõotate, ütlevad võsu-viidid 
teile otsekohe: lahkusulistele antud vandest ja tõotusest ei ole vaja kinni pidada, — ja 
teie tõepoolest ei peagi neist kinni. Ja kus on lubadused, hiis kuningas andis enda 
valimisel? Niipea kui ta kroonitud oli, saatis Ukrainasse sõjaväe, et see maha suruda. Ja 
nõndasamuti oli ka pärast hilisemaid kokkuleppeid, mis te meiega sõlmisite. Panite meie 
küladesse ja linnadesse oma kvartaväe. Kui teie Žolnerid oleksid veel leppinud sellega, 
mis neil äraelamiseks vaja oli, oleksid kasakad sellest üle saanud. Kuid žolnerid 
tarvitasid kurjasti meie maa ja pospoliitide külalislahkust, sõimasid neid orjadeks, peksid 
rängalt ja piinasid süütuid inimesi,, röövisid pospoliitide vara, mõnitasid neid ja 
piinasid neid ebainimlikult. Kui siis mõned julged ja vaprad kasakad ei suutnud seda 
mõnitamist välja kannatada ja läksid teie sõjaväele ligipääsmatutesse kohtadesse, jättes 
maha naised ja lapsed, sest et ei saanud neid kaasa võtta, siis vägistasid teie Žolnerid naisi 
vanemate ja. laste silma all nagu musulmaanid, panid nende perekonnad taredesse kinni 
ja põletasid nad elusalt ära. Kui aga teie meestel, pan komissar, läks korda kinni püüda 
kasakas, kes oli süüdi sõnakuulmatuses panile, aeti ta teiba otsa, et näidata kõigile oma 
viha ja põlgust vene rahva ja Venemaa vastu. Ei antud armu isegi meie pappidele, tapeti 
neid arutult ja aeti asi nii kaugele, et kihutati enda vastu üles ka need, kes oleksid 
meelsasti tahtnud elada vaikselt ning märkamatult. Seda kõike oma nahal tunda saades 
olime meie, keda šlahta ja kuningas olid korduvalt petnud, sunnitud sõjariistad, haarama. 
Sellelt teelt ei ole ega saagi meil olla tagasipääsu, 

pan komissar. Seepärast palub kuningas meilt asjatult abi ja vaevalt küll keegi 
püüaks kasakaid ,panide poolakatega lepitada endistel alustel, mida enam ei ole.» 

«Ah, pan!» hüüdis Lubowicki pateetiliselt. «Ma tahaksin, et sa teaksid, et kuningas on 
praegugi täis heldust ja heasoovlikkust sinu vastu. Ja juba ammu olid tal säärased tunded 
sinu maa vastu, kui ainult kõrge šlahta ei oleks takistanud .. .» 


«Pea kinni,» peatas Hmelnitski senaatori. «Kas mitte kuningas ei arvanud heaks 
seimis ütelda, nagu oleksime me röövlid ning hulgused ja et meie jaoks ei olevat muud 
karistust kui surm teiba otsas?» 

«Ah, pan!» hüüdis Lubowicki uuesti õhinal. «Võta teatavaks, et kuningas ise käskis 
mind sinule ütelda, et ta ei pea šlahtitšiteks neid, kes suurustavad oma kaugete 
esivanematega ja sugupuuga, vaid neid, kes talle praeguses raskes olukorras abi annavad. 
Nüüd ta ei võta enam kuulda neid koerakrantse, kes hädaohu korral oma küütidesse 
põgenesid, jättes oma peremehe saatuse hoolde niisugusel ajal, kus nad oleksid pidanud 
teda kõige rohkem kaitsma.» 

Hmelnitski hakkas naerma. 

«Pan vader, aga kas teie kuningas teab,» ja nagu Lubowickile paistis, kordas ta 
tagamõttega: «kas teie kuningas teab, et ukraina rahvas ei seisa koos mitte ainult Šlahtast, 
vaid et on olemas veel pööbel, nagu teie heaks arvate rääkida, ja et see pööbel on teie 
armeede üle võitu saanud, on nad purustanud, läinud üle Zbrutši ja Sani ning seisab 
praegu minu buntšuki all Vislal? Kas teie kuningas teab, et tolle pööbli on Moskvas tsaar 
oma kõrge kaitse alla võtnud, et oleme saanud ühiseks rahvaks ühises Moskva riigis, 
oleme igaveseks igavesti vennastunud? Seda teie kuningas nähtavasti ei mõtle? Ei, pan 
saadik, nüüdsest peale ei saa me enam elada ühes tares, ühe katuse all.» 

Lubowicki laskis kurvalt pea longu. Hmelnitski võttis vahepeal kuninga kirja, laskis 
silmad sellest kiiruga üle käia ja pani tagasi lauale. Ta ütles jessauulile, et see tooks viina 
ja midagi peale hammustada. 

«Sa oled vist teekonnast näljane, pan vader.» 

Lubowicki võttis viina ja kahvli otsa tüki pekki. Hmelnitski pani peekrile huuled 
külge, kuid ei joonud. 

«Kas sa tõesti arvad, pan hetman, et Ukraina ei saa enam iialgi Rzecz Pospolita all 
olema? Kas tõesti ei ole mingisugust teed, et teda endisesse olukorda viia?» küsis 
Lubowicki lootusega hääles. 

«Oh pan, ma näen, et teie, šlahtitšid, ei ole nende aastatega sugugi targemaks läinud.» 
Hmelnitski puudutas käega otsaesist, nagu pühkides minema mingisuguse mure, ja jätkas 
rahulikult: «Jutustan sulle ühe väga õpetliku 100: 

Kord vanasti elas üks peremees, kes oli nii jõukas, et isegi kõik naabrid ta üle kadedat 
meelt tundsid. Selle mehe majas elas rästik, kes kedagi kodustest ei hammustanud. 
Perenaine pani talle koguni vahel potiga veidi piima ja rästik roomas inimeste vahel. 
Ükskord aga juhtus, et kui lastele dii piima pandud, roomas rästik oma urust välja, läks 
piimakausi juurde ja hakkas tassist piima lürpima. Peremehe poeg lõi talle aga lusikaga 
pähe. Rästik vihastas selle üle ja hammustas poissi. See hakkas karjuma. Isa ruttas ligi ja 
küsis, mis lahti on. Kui ta sai teada, et rästik on poega hammustanud, haaras ta kirve, 
kuid end päästes jõudis rästik oma pea urgu varjata ja peremees lõi tal ainult saba otsast 
ära. 

Peremehe poeg suri varsti, rästik jäi aga vigaseks ega tihanud enam urust välja tulla. 
Kuid pärast seda hakkas ka peremehe küllus kokku kuivama ja kaduma. Lõpuks, kui ta 
oli äärmisse vaesusse langenud, pöördus peremees, kes soovis viletsuse põhjust teada, 
lausujate poole: 

«Ma palun teid, ütelge, mis see tähendab? Varematel aastatel hoolitsesin ma 
majapidamise eest vähem, kuid mul oli kõike ohtralt. Kellelgi ei olnud nii palju ja nii 


ilusaid härgi kui minul. Kellegi lehmad ei andnud nii palju piima. Kellelgi ei andnud 
lambad nii palju pehmet villa ega toonud nii palju tallesid kui minul. Kuskil ei toonud 
märad paremaid varssu. Kuskil ei andnud põllud paremat saaki. Kellelgi ei sumisenud 
mesipuud nii suurest hulgast mesilastest. Loomakarjad ei kannatanud varem tõbede all. 
Mulle endale ei juhtunud 

midagi halba. Mu majas käisid alati külalised. Kerjus ei lahkunud mu majast kunagi 
tühjade kätega. Mul ei olnud puudust millestki, igasugust vara oli mul külluses. Ent kõik 
see, mis ma eluaja jooksul olin kogunud, kadus mõne aastaga, nii et naabrite seas ei ole 
minust vaesema. Ja kuigi ma praegu näen oma elu seeshoidmise eest kaugelt rohkem 
vaeva, ei aita miski, mul läheb iga päevaga järjest halvemini. Niisiis ütelge mulle, kui 
teate, mu häda põhjus ja, kui suudate, andke nõu, kuidas hädast välja pääseda.» 
Sellepeale vastasid lausujad: 

«Varematel aastatel elasid sa oma kodurästikuga rahus, ta võttis kogu mürgi, kõik 
taudid ja kõik hädad, mis sind ähvardasid, enda kanda, sinu aga jättis neist vabaks. Aga 
nüüd, kus teie vahel vaen on siginenud, langevad kõik hädad sinu kaela. Kui sa tahad 
endist head põlve tagasi saada, lepi ära rästikuga.» 

Vaene kuulis seda, läks koju, rääkis kõik oma naisele ära ja käskis tal otsida abinõu 
vana sõpruse jaluleseadmiseks rästikuga. 

Naine hakkas sobivatesse kohtadesse piima panema. Rästik maitses seda xiks ning 
teine kord ja hakkas urust väljas käima. Kord teda nähes hakkas peremees vana sõprust 
paluma. Kuid rästik vastas: 

«Näed ilmaaegu vaeva, et tagasi kutsuda seda sõprust, mis meie vahel kunagi valitses. 
Iga kord, kui ma oma saba vaatan, tuleb mulle meelde, et kaotasin selle sinu poja tõttu, ja 
mu viha tuleb tagasi. Samuti on sinuga, — niipea kui sulle meelde tuleb, et jäid oma 
pojast minu läbi ilma, ajab sind isatunne nii kaugele, et sa oled valmis mul ka pea otsast 
lööma. Seepärast lepime edaspidi praeguse sõprusega, sina ole oma majas peremees, 
nagu sulle meeldib, mina aga hoian oma uru poole, ja püüame niipalju kui võimalik 
hoiduda teineteisele paha tegemast». 

Nõndamoodi, pan saadik,» ütles Hmelnitski hinge tagasi tõmmates ja Lubowickile 
silma vaadates, «tuleb mõista ka kasakaid kõrvuti poola šlahtitšitega. Oli aeg, kus nii 
ühed kui teised võisid Rzecz Pospolitas enamvähem rahulikult elada. Kasakad tõrjusid 
tagasi kuningriiki ähvardavat hädaohtu, kandes oma nahal hordi 

pealesurumist, ja kroonimaade elanikud ei pannud pahaks, kui kasakad lürpisid 
seda piima, mis leidus nende maa neis kantides, kus ei käinud need, kes pidasid ainult 
ennast kuningriigi tõelisteks poegadeks. Siis valitses Poola kuningriigis õitseng. Ta oli 
kuulus oma kasakatest rüütlite poolest, kes andsid talle julgeoleku. Ja kõikjalt, kuhu 
poolakad koos kasakatega ühisele sõjakäigule läksid, tulid nad tagasi võitjatena 
triumfeerides. Siis ei vedanud ükski vaenlane kuningriigist saaki välja. Kuid pikapeale 
hakkasid panid kasakate priiust rikkuma, neid pähe peksma, kasakad läksid aga vihaseks 
ja hakkasid salvama. Ja tuli välja nõnda, et paljudel neist löödi pead otsast ja paljusid 
piinasid poola panid ebainimlikult, kuid sai hukka ka palju teie poolakaid. Ja iga kord, 
kui ühel või teisel vastasel tuleb meelde temale tehtud halb, tõuseb viha. Ja kuigi nad 
lepiksid, võib tüli kõige väiksemal põhjusel uuesti puhkeda. Nüüd ei suudaks isegi kõige 


targem surelik meie vahel kindlat ja kestvat rahu luua teisiti, kui ainult sel tingimusel, et 
Poola kuningriik ütleks Vene vürstiriigi kasuks lahti kõigist nõudmistest Ukrainamaa 
vastu, jätaks kasakatele meie Venemaa kuni Vladimiri, Lvovi ning Jaroslavini ja lepiks 
sellega, et kasakad omal maal — Venemaal — elades tõrjuvad tagasi meie ühiseid 
vaenlasi — tatarlasi ja türklasi! Ent kuidas on? Kui teie kuningriiki jääks alles kas või 
ainult sada pani, ei lepiks nad sellega priitahtlikult! Aga niikaua kui kasakad sõjariistu 
peos hoiavad, ei tagane nad kunagi neist tingimustest. Nii et, vader, sa näed asjatut 
vaeva. Kuninga ja seimi sõnu ma ei usu. Ja kuigi mina usuksin, ei usuks seda keegi teine 
meie maal. Teie maad meil vaja ei ole, kuid ärge ka teie meie maad himustage. Panid 
poolakad riisusid võõrast vara kokku ja . .. läksid lõhki. Moskva riik on praegu väga 
tugev. Ta on meie kilp ning lootus. Kus on praegu Valgevenemaa? Kus on Leedu? Kus 
Tšervonnaja Venemaa? Maadest mõlemal pool Dneprit, Gorõni ja Zbrutši ma ei räägigi. 
Kui sa sõitsid siia mind äraandmisele meelitama, pan saadik, siis seda ei juhtu. Mida 
Suurraadal Perejaslavi linnas otsustati, see on tehtud igaveseks igavesti, ja selle eest 
ütlevad meie järeletulijad meile sageli aituma. 

770 

See oli mu elu siht, pan vader, ja kui sa kadunud Kretšovski juures lõunasöögil 
sõnasid, et Ukrainat ei ole ega saagi olema, oli mul juba siis sulle tahtmine ütelda: «Ära 
kelgi taplusse minnes.» Kuid ma pidasin paremaks vaikida. Ma olen õppinud kannatama 
ja vaikima. Häda on õpetanud, mure on kannatust kasvatanud.» 

Hmelnitski tõusis püsti. See tähendas, et audients on lõppenud. Mõlemal pool 
hetmanit seisid tikksirgelt pea-jessauulid. 

Laagris hakkasid hüüdma pasunad. Lubowicki vaatas ärevalt ringi. Ta seisis 
alandatult hetmani ees ja oli kaotanud julguse. Nagu uppuja, kes õlekõrrest kinni haarab, 
lausus ta meelitavalt: 

«Kõrgehiilguslik kuninganna Marie-Luise, kes lootis, et ma saan sinu heldusega, pan 
hetman, kokku sinu residentsis, kirjutas su abikaasale kirja. Ja palus talle kingituseks üle 
anda see sõrmus.» 

Senaator pani Hmelnitski ette lauale kirja, millel oli helesinine pael ümber, ja lahtises 
sametiga vooderdatud karbis kuldsõrmuse, mille pärjas sillerdas teemant. 

«Pani kuninganna kirja annan naisele edasi, kuid sõrmus võta tagasi, pan saadik. Ma 
ei tea, kas mu naine seda vastu võtab. Kas kõlbab siis lihtsal kasakanaisel Hannal 
Zolotarenkode soost, kelle vendade kohta on kuningas kaksteist korda otsuse teinud neilt 
aadliseisus ära võtta ja kümmekond korda pagendanud, sääraseid kingitusi vastu võtta? 
Pani kuninganna ehk ei teadnud seda? Kui ta aga oleks teadnud, ei oleks ta nii kaugele ja 
nii südamlikult oma heldust laotanud. Võta!» ütles Hmelnitski kindlalt, ulatades karbi 
kahvatanud Lubo-wickile. 

«Ütlen sulle veel midagi, pan saadik,» lausus Hmel-nitski, kui senaator hakkas 
lahkumiskummardusi tegema. «Ma tean, et poola panid ja ka kuningas ise minu kohta 
igasugust laimu levitavad, luiskavad mu peale mitte midagi põlates; ma ei hakkagi 
meelde tuletama, et jesuiidid poevad kas või nahast välja, et mult elu võtta. Kõike seda 
tean ma hästi. Võtku ka panid poolakad teatavaks: mis viidi läbi tuhande kuuesaja viie- 
kümne neljanda aasta jaanuarikuu kaheksandal päeval, on igavene ning vankumatu. 
Vaadake ette, panid, et 

teie pööbel teile endale tuult alla ei tee. Neid tuleb vikatite ja kaigastega kõikjalt minu 
laagrisse. Radziwill ja Potocki on teie pööblil juba ammu kopsu üle maksa ajanud. On 
jätnud nad vaesed rootslastele ja musulmaanidele pureda. Te puistasite neile prügi silma, 
et ma tulevat koos kasakate ja streletsidega neid hävitama, — ent misjaoks? Ma ei sõdi 
mitte pööbli, vaid šlahta vastu. Ja teie pööbel on seda juba näinud ja hästi mõistnud. Ta ei 
karda meid, vaid teid.» 

Lubowicki lahkus kasakate laagrist häbistatuna ja tigedana. Saadik peatus ööd 
Kletintsõs paljasjalgsete karmeliitide kloostris. Siin ootas teda juba vajalik mees, kes 
teatas, et tatarlased on kümne ratsapäeva kaugusel Volõõniast. 

Nüüd, pärast äpardumist Hmelnitski juures, jäi üle nii ruttu kui võimalik hordiga 
kokku saada. 

Järgmisel päeval, kui Lubowicki edasi lõuna poole sõitis, peatasid kasakad ta 
Volõõnia maanteel. Kuidas ka Poola senaator ei püüdnud neile rääkida, et nad laseksid ta 
läbi pan Grondski mõisa, kus ta tahab oma haigust välja põdeda, pöörasid kasakad vankri 
ümber. Kui Lubowicki hakkas nõudma, et teda uuesti Hmel-nitski juurde lastaks, tuli 
laagrist välja jessauul Lisso-vets, kes kõigi reisivankri ümber seisvate kasakate kuuldes 
ütles: 

«Kõrgehiilguslik pan hetman Bogdan Hmelnitski käskis sulle ütelda, et sa aega 
viitmata tagasi krooni-maadele läheksid. Tatarlastega sa niikuinii kokku ei saa. Kui sa 
aga hakkad tõrkuma, pan saadik, saadame su vahi all tagasi.» 

Hambaid kiristades andis Lubowicki teenrile käsu hobused lääne poole pöörata. 

Iga inimese südame jaoks leidub võti, kuidas peremees seda ka lukku pannud ei ole. 

Peakirjutaja Ivan Võgovski uskus sellesse kaljukindlalt. Koguni enam, ta teadis 
kindlasti, et ta oskas hästi võõraid südameid oma võtmetega lahti keerata. 

Oli aeg, kus hetman Hmelnitski ise seda kirjutaja oskust kiitis. Nii mõnigi kord ütles 
ta naljatades: «Kirjutaja Võgovski on osav lukukeeraja.» Kunagi oli niisugune aeg! Nüüd 
on see möödas ... 

Paljugi, mis on olnud! Siiski oli ka niisugune aeg, kus peakirjutajat peeti vanemkonna 
hulgast hetmani paremaks käeks. Kes teine pidi siis väljamaa saadikute, negotsiantide ja 
pühade kirikumeestega tüütuid asju ajama kui mitte Võgovski? Ütle, mis tahes, aga pea- 
kirjutajal oli selle peale annet. Mõnele teisele oleks niisugused asjad ainult sekeldusi ja 
pahandust toonud, tema aga oli nagu kala vees. Käis vee all ja vee peal. 

Peakirjutajal oli sääraste asjade ajamiseks külluses osavust. Oskas kummardada, 
kuidas kellelegi vaja, mõistis ladina keeles rääkida, tundis peensusteni igasuguseid 
tseremooniaid ja kui siis veel poolakatega läbirääkimisi pidas, muud ei teinudki, kui 
sahistas kitsastel huultel hoolikalt kikki keeratud vuntsidega: 

«Langen armuliku pani jalge ette!» 

«Hellitan lootust armulikku pani veel kord kuulata!» 

«Kui rõõmus ma olen teie heldust nähes!» 

Ühesõnaga, peakirjutajal oli niisuguste asjade jaoks annet. Naeratused seisid valmis, 
ta võttis neid justkui taskust, ja, kui oli tarvis, kleepis ta oma kitsaste huulte külge kord 


maheda, kord sõbraliku, kord lipitseva või, kui seda vaja oli, ka vennalikult südamliku 
naeratuse. 

Selle peale oli pan Võgovski suur meister. 

-.. Võtmeks hetmani südamesse oli kunagi šlahta-naine Helena. 

Sellest võtmest jäi ta ilma. Lavrin Kapusta murdis võtme katki. Nüüd oli hetman 
Hmelnitski süda kõvasti lukkus. Võtit sellele nüüd enam ei leia. Kuid on ka teistsuguseid 
teid ... 

Peakirjutaja ei ole küll nüüd enam see peakirjutaja, kes ta oli mitu aastat tagasi, kuid 
võimu tal siiski on. Nagu ta ise arvab, võlgneb ta seda üksnes oma mõistusele. Viimasel 
ajal on ta jõudnud koguni nii kaugele, et vanemkonna hulka on tekkinud sääraseid, 
kellega ta võib enam-vähem avameelselt rääkida, — Polubotok, Sulima, Grigori 
Lesnitski. Kõik auväärt šlahtasoost 

mehed. Ühist keelt püüdis ta leida ka Boguniga, kuid muutis oma rahuliku vahekorra 
temaga ainult halvemaks. Teterja aga on hoopis teine asi. Kuid ka Teter-jaga oli ta 
ettevaatlik. Sellel Perejaslavi polkovnikul mõlgub samuti mõttes hetmanikepp. Kas ei ole 
ehk isad jesuiidid talle juba midagi lubada jõudnud? Niipea kui Võgovski kindlaks teeb, 
et see nõnda on, tuleb Teterja ära koristada, nagu ta omal ajal koristas ära Gladki. 

Hmel on pärast Perejaslavi Raadat liiga suuri edusamme teinud, et praegu tohiks 
talitada ringi vaatamata, ettevaatust silmas pidamata. Seda enam veel, et ka jesuiidid ise 
nõudsid Võgovskilt ettevaatust. Nüüd on ta isegi osaliselt kõhklema löönud: kelle käest 
oleks õigem hetmanikeppi taotleda, kas poolakatelt või rootslastelt? Seepärast võttis ta 
nõuks oodata. Oodata ja nagu uss alusmüüri uuristada, millele hetman on rajanud oma 
kokkuleppe Moskvaga. 

Mis siis ikka, kui ta ise on kõrvale tõugatud, kui läbirääkimistes võõramaalastega on 
pea-nõuandjaks Muži-lovski, kui Kapusta käib Türgis ja kui Martõn Puskar iga jumala 
päev koos hetmaniga lõunat sööb, — võibolla on see peakirjutajale koguni parem. Nõnda 
on tal seadsam oma asju suure kindlusega ja-võõrale silmale märkamatult ajada. See 
võõras silm aga piilus vahel sinna, kuhu see peakirjutajale meelepärane ei olnud. Kapusta 
halastamatu käsi tungis tema lähikonda järjest kiiremini ja rohkem tunda andvalt. Ei ole 
enam Thomas Kekerolist, Jeremias Gunzeli pidi ta oma julgeoleku pärast ise mürgitama. 
Nüüd on Kapusta kinni nabinud rootsi negotsiandi Viniuse ja Danilo Harmaši. 

Noh, pole viga, Harmašil on kõva kaitsja — peajessauul Demjan Lissovets. Küll ta 
oma äia hetmani ees kaitsta oskab. Viniuse aga lunastab välja Rootsi valitsus. Mis puutub 
abt Danielisse, siis see puperdab ise välja. Kui tore on, et tema, Võgovski, selle Danieliga 
veel kokku ei saanud. Kuid rootslastele tuli sellest alam-kantsler Radziejowski inimeste 
kaudu teatada. Igaks juhtumiseks teadku rootslased, et tema on ihu ja hingega nende 
poolt, ja kui nad Ukraina ja Moskva peale lähevad, siis paremat hetmanit kui Võgovski 
nad kuskilt ei leia. 

Hetmani juures ei ole ta nüüd enam nii väljapaistvaks võimumeheks nagu kunagi 
varem. Kuid praegugi veel ei saanud hetman ilma temata läbi. Kui mõnel teisel oleks 
tulnud niisuguseid haavamisi kannatada kui Võgovskil, oleks see hakanud hambaid 
näitama, sellest aga head ära oota. Võgovski, kes oli läbirääkimistest võõramaalastega 
kõrvale jäetud, haaras oma pihku kõik teised asjad, nagu näiteks mõisate valitsemine, 
sintsi kogumine, polkude varustamine. 


Ja kui linnades ning külades tõusis kaebusi ja oigeid, koguni meelepahahüüdeid, kui 
linnad, kus valitses het-mani poolt antud Magdeburgi õigus, tõstsid kära ebaõiglaste 
maksude pärast, siis oli siin mängus Võgovski kõva ning karm käsi. Mida rohkem on 
riigis nurisejaid, seda parem talle. 

Ja ta püüdis igateviisi nurisejaid sigitada. Kui aga sellepärast hetmaniga kokku 
põrgata tuli, lahutas Võgovski ainult käsi: selleks, et sõjaväge nii suure sõja jaoks 
varustada, on palju raha vaja. 

Hmelnitski tagus maruvihaselt rusikaga vastu lauda, nagu ei oleks ta ees linaga 
kaetud laud, vaid peakirju-taja pea. 

«Rzecz Pospolitale me ju sintsi ei maksa, panidele Potockitele ja Wišniowieckitele ei 
anna ühtki zlotti, aga kuhu see raha kaob? .. . Kuhu, küsin ma?» 

«Sõjalisteks vajadusteks, kõrgehiilguslik pan het-man, sõjalisteks vajadusteks.» 

See vastus päästis alati. Veel rohkem aga aitas välja rabelda asjaolu, et sündmused 
vaheldusid ja üks oli teisest tähtsam. Sõnade taha «sõjalisteks vajadusteks» võis palju 
varjata ... 

Varssavi vaikis mõnda aega. Rändkaupmehed ei toonud kirju ega suusõnalisi teateid. 
Isa Jevstafi ja vend Daniloga arutati pikalt pokaali malvaasia või pitsi viina taga uutest 
mõisatest, sellest, kus eeloleval sügislaadal meest paremini lahti saada ja kas ei tuleks 
mitte saata Novgorodi turule siid, adamašok ja kallihinnaline india pits, mis isa oli pärsia 
kaupmeestelt ostnud. Niisugustel jõudetundidel ei unustatud ka palju tähtsamaid asju. 
Need seisid alati silme ees. Ja paljudes säärastes tähtsates asjades olid isa ja vend ta 
ustavad abimehed. 

Sõjakäik Tšervonnaja Venemaale tabas Võgovskit äkitselt. Arvati, et Tšervonnaja 
Venemaale minnakse järgmise aasta kevadel, kuid astuti välja kiiruga, isegi ilma 
vanemkonna pearaadat kokku kutsumata. Sellest tegi Võgovski järelduse, et sõjakäigu 
aega hoiti saladuses ja et sellest teadsid ainult Hmelnitski ja Buturlin. Kuid Võgovskile 
anti käsk olla sõjakäigul hetmani lähedal. Siia, sõjaväe laagrisse, kihutaski meeletult 
pärast võitu Slonigrödeki all Tsõbenko ja teatas, et Tšignrinis on Kapusta ja ta sotnikud 
uusi vahistamisi toime pannud ja hoidku jumal, kui nad jälile saavad ... 

Võgovski käskis Tsõbenkot puhata, kuid ööseks valmis olla. Kasakate laagris magati 
juba, kui Võgovski ja Tsõbenko viimasest vahipostist möödudes Ternopoli maanteele 
keerasid. Nad ratsutasid öö otsa vaikides ja keerasid alles vastu hommikut suurelt teelt 
ära kitsale metsasihile, mis viis padrikusse. See metsasiht tõi nad võsasse kasvanud orgu, 
kuid tehes ümber selle ringi mööda kitsast rada, kuhu harva astus inimjalg, jõudsid nad 
sügava kraavi ette, mis oli vett täis. Kraav piiras igast küljest basiliaanlaste ordu kloostri 
süngeid müüre. Rippsild oli kettidega üles tõstetud ja ratsanikud jäid järsaku äärele 
seisma. 

Varsti ilmus vastaspool vahitorni kitsasse laskeavasse munga nägu, mis kohe kadus. 
Siis hakkasid ketid logisema ja rippsild lasti üle kraavi. Võgovski ja Tsõbenko läksid 
värava alt läbi, kus seisid mustade sutaanidega mungad, ja jõudsid õue. Kaks munka 
võtsid vaikides nende hobused vastu. Tsõbenko jäi õue laiavõralise õunapuu alla, 
Võgovski läks aga munga kannul kloostri kõrge musta ukse poole. 

Päike valgustas kivilöövi ja sellel suuri kuldseid tähti «A. M. D. G.» 

Kui siis uks Võgovski ees lahti löödi, tõstis *ta kaks parema käe sõrme pea kohale ja 
ütles selgesti mungale, kes seisis lävel, võti peos: 


«Ad majorem Dei gloriam.-d 

«Ad majorem Dei gloriam,» vastas munk ja laskis Võgovski sisse. 

1 Jumala suuremaks auks. 

Saatja sammus jälle Võgovski ees ja astus kiiresti mööda pikka pimedat eeskoda. 

«Ad majorem Dei gloriam,» kordas Võgovski, astudes üle toa läve. 

«Olen rõõmus sind hea tervise juures nähes, pan pea-kirjutaja,» lausus munk, tõustes 
Võgovskile vastu kõrgest tugitoolist, mis oli seljaga valguse poole. 

«Ah, pan Jastrembski, mis seal tervisest, kui pea hädavaevaga kaela otsas seisab!» 

Jastrembski ei näinud neid kaebesõnu kuulvat, vaid näidates tugitoolile enda vastas, 
istus ja küsis: 

«Mis häda pärast teie heldus tuli siia ilma minu kutseta?» 

«Tähtsad sõnumid.» 

«Kuulan, pan.» 

Võgovski hakkas tõttamata rääkima. Ta tahtis Jast-rembskile selgeks teha, et kõik, 
milles nad viimasel kokkusaamisel kokku leppisid, on ta takistustest hoolimata täide 
viinud. Jastrembski kuulas tähelepanelikult, kuid aeg-ajalt kõverdas ta huuli midagi 
naeratu-setaolist. Viimaks, kui Võgovski vait jäi, tõstis ta silmad ristilöödu kuju poole 
tema ees seinal ja sõnas: 

«Sa rääkisid justkui kõik, kuid kaugeltki mitte kõik.» Nähes, et Võgovski mõtleb 
vastu vaielda, peatas Jast-rembski ta käeliigutusega. «Kuula, pan Võgovski, ja ära sega 
vahele. Aega on meil vähe. Sõidan täna ära. Nõnda siis, armas pan, sa ei ütelnud mulle, et 
oled Rootsi kuninga meestega mehkeldama hakanud. Egas sa ometi arva, et saad 
rootslaste käest hetmanikepi? Kui nõnda, siis pean ma sind sõbramehe poolest hoiatama: 
asjatud lootused. Mis ka ei juhtuks, Ukraina jääb Rzecz Pospolita kuninga alla; nõnda 
tahab paavst ja nõnda see ka sünnib. Sa võid küll unistada sõprusest rootslastega, kuid 
ainult unistada: sa oled meie, mitte aga nende teener. Meie meelevallast ripub ära su elu. 
Sul on ju meeles pühad prohvetlikud sõnad: «Sa pead olema sõnakuulelik nagu surnu»? 

Kähvatades noogutas Võgovski pead. 

Rahule jäädes lausus Jastrembski: 

«See on hea. Sääraseid sõnu ei unustata, nagu ei 

unustata emaõnnistust. Nüüd aga: tatarlased on üle piiri tulnud.» 

Jastrembski silmad lõid särama ja Võgovski kargas ootamatusest püsti. 

«Istu ja kuula,» käskis Jastrembski, ise istudes. «Mõne päeva pärast lööb hord nagu 
välk selgest taevast moskoviitidele ja kasakatele lagipähe. Nad lõigatakse Ukrainast ära, 
vahepeal aga tungivad neile eestpoolt kallale rootslased ja ei lähe palju aega, kui sellesse 
loosse segab ennast kuningas ise. Mis ka ei juhtuks, pead sa püüdma kõik see aeg 
lahutamatult Hmel-nitski juures olla. Kahjuks ei tea sa kuigi hästi, mis mõtteid ta oma 
peas mõlgutab. Pinguta selleks kogu jõudu.» 

Võgovski ei kuulanud enam peaaegu üldse Jastrembskit, sõnum hordist pani 
peakirjutaja jahmatama. Kui hästi ta oli talitanud, et oli Kazi-Kermenis käies vesiir Sefer- 
Kaziga sõpruse sõlminud. See juhuslik kokkusaamine loeb edaspidi palju. 

Jastrembski puudutas teda õlast ja nagu äratas ta unest: 

«Slahtitš Lubowicki pidi kuningalt khaanile kirja viima. Kasakad ei lasknud teda 
lõunasse.» Võgovski ütles: «See oli tõesti nõnda.» 


«Kinnitusi mul vaja ei ole. Kui ma räägin, siis ma tean, et see on nõnda. Kuid sina 
pead viivitamatult Lubowickilt selle kirja võtma ja khaanile edasi andma, niipea kui hord 
teie laagrile läheneb.» 

«Kas siis Lubowicki annab kuninga kirja minu kätte?» 

«Sa sõidad ise tema juurde, ta peatub oma sõbra mõisas Zornovis. Sa näitad talle seda 
pistoda ja pöörad ta tähelepanu neljale tähele käepidemel. Vaata ja loe.» 

«A. M. D. G.,» luges Võgovski kuuldavalt. 

«Sellest on küllalt, et ta usuks sind.» 

«Edasi?» küsis Võgovski. 

«Edasi,» muigas Jastrembski, «kui meid tabab mingisugune äpardus, — paljugi, mis 
võib juhtuda, pan peakirjutaja, sest Ukraina .hetmaniks ei ole nii hõlbus saada, — siis 
saab sul olema lõbu mind Tšigirinis näha, ent jällegi kui negotsiant Jakob Rockartit.» 

«Pan Jastrembski, mõtle järele: kui läheb halvasti, nuhib Lavrin Kapusta meid välja. 
Juba praegugi on ta , välja nuuskinud tee minu maja juurde Tšigirinis. Loe .ainult üle, 
keda ta on kinni nabinud .. .» 

«Ära kaota pistoda, mis ma sulle annan,» lausus Jastrembski vastuse asemel. «Ja 
jätame jumalaga. Kui sa siia sõitsid, kas sind ei jälgitud?» 

«Kes küll võiks peakirjutajat jälgida, kui Lavrin Kapustat laagris ei ole?» Võgovski 
tõusis püsti. 

«See on sulle,» ütles Jastrembski ja pani Võgovski ette lauale nahkse kukru. «Viis 
tuhat kuldnat.» 

Võgovski peitis raha kähku kuntuši taskusse. 

«Kui sa juhtud enne mind Tšigirinisse sõitma, pan Võgovski, astu sisse kõrtsi «Mõõk 
ja saabel», mis on Tšigirini ja Subbotovo maanteede ristumise kohal, joo seal kann mõdu 
ja silmitse lähemalt kõrtsi peremeest. Ta nimi on Tšebrets. Ega sa ei unusta? Tšebrets. 
Teda läheb meil ehk tarvis. Võta arvesse — see on meie inimene.» 

Jastrembski surus Võgovski kätt ja saatis teda läveni. Painutades pead ütles ta 
pidulikult: «Ad majorem Dei gloriam.» 

«Ad majorem Dei gloriam,» vastas Võgovski ja lahkus. 

Ukse taga ootas peakirjutajat seesama munk, kes ta siia oli toonud. 

Kui Võgovski Tsõbenko saatel laagrisse tagasi jõudis ja ennast pesema hakkas, 
jooksis kisaga tema telki jessauul Lutšenko: 

«Pan peakirjutaja, hetman kutsub sind! Otsisime sind terves laagris taga. Kähku 
raadale!» 

Võgovski pühkis kiiruga käed kuivaks ja tõttas het-mani telki. Seal olid juba ees 
polkovnikud Puskar, Bo-gun, Teterja, Mužilovski, Baran. Hetmani kõrval istus Buturlin. 
Hmelnitski vaatas uurivalt hingeldavale Võ-govskile otsa ja hakkas rääkima: 

«Panid vanemkond, kutsusime koos vojevood Vassili Vassiljevitšiga teid siia kokku, 
et teatada teile tähtsat uudist. Khaan Mehmed-Girei on kuuekümnetuhande-lise hordiga 
Ukrainasse tunginud. Nad liiguvad Kame-iietsist kõrvale hoides lõunastepi kaudu, et 
meile selga 

lüüa. Vojevoodiga nõu pidades otsustasime tatarlastele vastu minna ja neile lahing 
anda. Nad on tugevad ainult siis, kui neil läheb korda varga kombel majja tungida, kuid 
surmale otse näkku vaadata kardavad nad rohkem kui oma Muhamedi.»' 


Võgovskil hakkasid käed värisema. Ta peitis need sügavale oma kuntuši taskusse. 
Mõtted liikusid palavikuliselt. Mis teha? Kas tuleks kohe uuesti kloostrisse sõita? Kuid 
kas see ei oleks praegu mitte kardetav? Kas ei oleks parem ratsutada Lubowicki juurde 
kuninga kirja järele ja siis juba vastu tatarlastele? Jälle kerkis ta ette see neetud Kapusta. 
Nähtavasti ei istunud ta niisama seal Tšigirinis. 

Kaheksandal novembril läks kasakate ja streletside sõjavägi tagasi Ukrainasse ja 
hakkas hordile vastu liikuma. Lublini, Ternopolisse ja paljudesse teistesse tähtsamatesse 
linnadesse jäid Moskva ja kasakate väe garnisonid. Sõjamehed liikusid kahes kolonnis. 

Tuhanded inimesed vaatasid Lvovi müüridelt, kuidas Tšigirini eelväe polgu järel 
ratsutas "peavanemkonna keskel hetman ise. 

Ta istus sirgelt kõrges sadulas kuldkarraliste rak-mete ja helepunase sadulatekiga 
valge hobust seljas. Pea-buntšukikandja Vassil Tomilenko hoidis kõrgel ta pea kohal 
uhket valget buntšukki, mille varda otsas oli kuldrist. Ta kõrval hoidsid peajessauulid 
Lutšenko ja Lissovets kahte lippu — vabarnapunast ja must-kol-last, mis oli hetmani lipp. 
Hetmani järel kandsid polgu-horunžid kolmekümmet polkude ja Ukraina linnade mitut 
värvi lippu. 

Hüüdsid pasunad, põrisesid trummid, litaufimehed tagusid litaure. 

Sõjavägi tuli Ukrainasse tagasi suurte võitudega ja esimesest kahust puudutatud avara 
sügisstepi hommiku-vaikust lõhestas tuhandehääleline laul: 

Ilusama lodjapuu, hei, hei, üles tõstame, 

meie armsa Ukraina, hei, hei, lõbusamaks muudame 

Bogdan Hmelnitski kuulatas hoolsalt laulu ja vaatas mõtlikult äratallatud maanteele. 

« Sel silmapilgul mõtles ta Hannale. Kujutas endale ette, kuidas ta teda Tšigirinisse 
jõudes tervitab. Kuidas Hanna end vastu ta rinda surub, kuid mitte vanem-konna või 
sõjaväe nähes, vaid kodus, ja kuidas ta naisele kõneleb, millele ta elas ja mis talle muret 
tegi neil pikkadel ärevatel päevadel. Ja ta tuletab talle meelde, kuidas ta pärast 
Berestetškot talle vaikse küla sügiseses õunapuuaias Tšervonnaja Venemaast rääkis, talle 
oma salajase mõtte usaldas — vabastada õnnetu vennasmaa, Dnepri-tagune Ukraina, 
šlahta ikke alt. Ja nüüd on algus tehtud. Ja tore algus. 

Hetmanile valmistas rõõmu ka see, et ta jõudis ette tatarlaste salalikust kallaletungist. 
Ei lähe enam nii, nagu Zborovi ja Berestetško all. Ta võtab hordi vastu täis jõudu ning 
valmisolekut. Panid poolakad arvasid nähtavasti, et neil läheb korda sel kombel kasakate 
ja streletside sõjaväele nuga selga torgata. Rõõmustasid ilmaaegu. Niisugust asja ei juhtu. 
Nüüd ei ole enam need ajad. Ei ole enam Perejaslavi-eelsed, vaid Perejas-lavi-jargsed 
ajad. Upsakad šlahtitšid on selle unustanud. Mis seal ikka, eks ta tuleta neile seda veel 
kord meelde! 

Teel tuli sõjaväele vastu Lavrin Kapusta ja hetman istus koos temaga 
kummsõidukisse. 

... Tatarlased liikusid kasakatele vastu täiel marsil. Teed olid kahutanud ja ratsaväel 
oli kerge liikuda. Alles viis miili enne Ozernajat tõid ettesaadetud luurajad khaan 
Mehmed-Gireile teate, et mingisugune sõjavägi liikuvat Lvovi alt neile vastu. Hiljem aga 
said khaan ja mursaad teada, et kasakad ja streletsid tulevad kahes kolonnis. Mursaad 


pidasid nõu ja soovitasid Mehmed-Gireile välja saata mõned väeosad, et need tungiksid 
moskoviitide ning kasakate vahele, ja kui nende ridades tekib segadus, siis lüüa ka 
khaanil kõigi peajõududega sekka. Mehmed-Girei kuulas ära oma mursaade nõuande. 
Talitaski nii. Kuid ei läinud nõnda, nagu mursaad arvasid. 

Lühikeses, kuid ägedas tapluses said tatarlased kasakate 

käest lüüa. Hordil tuli kähku taganeda ja jätta lahinguväljale sadu surnuid ning 
haavatuid. Kasakad võtsid ka rohkesti vange. Kui vihane ka khaan Mehmed-Girei ei 
olnud, tuli tal ometi valge lipp heisata ja vaherahusignaali puhuda. Khaan Mehmed-Girei 
läkitas Hmelnitski laagrisse oma kolm peavojevoodi ja nõuandjat — Karatš-mursaa, 
Bektaš-mursaa ja Davlet-mursaa. 

Hmelnitski võttis neid vastu kogu peavanemkonna ees bojaar Vassili Vassiljevitš 
Buturlini juuresolekul. Mursaad panid hetmani jalge ette kuldvibu hõbenool-tega ja 
hõbeda ning kalliskividega kaunistatud sadula. Mursaad teatasid, et kõrge khaan 
Mehmed-Girei palub kõrget hetmanit Bogdan Hmelnitskit tulla külla tema telki Ozernaja 
juures. 

«Kui ta oleks tervise juures olnud,» ütles Karatš-mur-saa, «oleks ta ise hetmani juurde 
tulnud, sest ta armastab teda nagu oma venda ja peab temast lugu tema rüütellikkuse ja 
tarkuse pärast, millest ta nii palju juba Istanbulis on kuulnud.» 

Kummardades hetmani ees sügavasti pead, ootasid mursaad ta vastust. Muidugi, selle 
kokkusaamise eest oleks võinud ükskõik mis ettekäändel kõrvale põigelda. Kuid kas 
musulmaanid ei arva viimaks, nagu kardaks ta neid? Aga kas nad viimati ei taha teha 
sedasama, mida kunagi Berestetško all äraandlikult tegi Islam-Girei? Neist võib kõike 
halba oodata. Ent kui ta ei sõida, siis ütlevad nad, et hetman kohkus ära! Kui ta aga 
sõidab, näitab ta kogu hordile, et ta ei karda neid! Ta näitab kavalatele musulmaanidele: 
«Möödas on ajad, kus ma teie juures armu käisin palumas, kus ma oma väärikust 
alandasin, oma poja Timofei Bahtšisaraisse pantvangiks jätsin .. .» Kui õige minna ja 
ütelda khaanile ja ta diivanile näkku kogu tõde. Teadku nad! Tundku nad! Jätku isegi 
mõte, nagu saaks Ukrainat riisuda, laastata, häbistada, nagu saaks süütuid inimesi piinata, 
nendega nagu kodulojustega Kaffa ja Trapesundi orjaturgudel kaubelda ... Ei, ta sõidab! 
Ta ei karda neid! 

«Ütle khaanile,» lausus Hmelnitski tatari keeles, «ma võtan ta kutse vastu.» 

. Kõrgetele mursaadele armastusväärselt naeratades ütles Tšigirini linna ataman 
Lavrin Kapusta: 

«Meil oleks väga armas, kui sel ajal kui hetman on kõrge khaani Mehmed-Girei 
külaliseks, oleksid meie külalisteks khaani kõrge ja tark vesiir, ning meie vana hea sõber, 
Sefer-Kazi, ja teie, kõrgesti lugupeetud mur-saad.» 

Hmelnitski heitis silmanurgast pilgu Kapustale. Bu-turlin noogutas Hmelnitskile 
heakskiitvalt pead. Mur-saad sosistasid omavahel, ütlesid: nad lähevad khaani 
peakorterisse ja annavad edasi hetmani sõnad, kui see tema tahtmine on. 

«Jah,» kinnitas Hmelnitski, «nõnda tahab minu va-nemkond, mina talle vastu hakata 
ei julge.» 

«Tulgu pealegi suurvesiir, kostitame teda tubli šerbetiga,» lubas Ivan Bogun. 


«Mina ei ole teda enam kaua aega näinud,» tähendas Puskar silmi vidutades. 
«Sestsaadik kui Berestetško all vennastusime, ei ole mul võimalust olnud talle oma 
lugupidamist avaldada.» 

Mursaad sõitsid ära. Ohtu eel tuli aga Sefer-Kazi mursaade ja saatjaskonnaga 
kasakate laagrisse. 

Koos peajessauulide, Kapusta, Võgovski ja Mužilovs-kiga sõitis Hmelnitski sotnja 
Tšigirini kasakate saatel, kelle eesotsas oli Martõn Ternovõi, Mehmed-Girei 
peakorterisse Ozernaja lähedal. 

--. Mehmed-Girei, Krimmi khaaniriigi uus valitseja, nägi hetman Hmelnitskit esimest 
korda. Khaani suures telgis, kuhu Hmelnitski koos peavanemkonnaga astus, oli khaani 
diivan juba koos. Mursaad tõusid püsti ja kummardasid hetmanile aupaklikult, khaan aga 
tõusis tähtsalt üles patjadelt, kus ta jalad ristis istus. 

«Seal on see gjaur Hmelnitski, Bahtšisarai ja Istanbuli hirm, seal on see jultunud 
tõrgespea, kes on kõrge Poola šlahta jalge alla tallanud ja kuningas Jan-Kazi-mierzi 
õnnetuks teinud,» mõtles Mehmed-Girei Hmel-nitskile otsa vaadates ja samal ajal oma 
paremat kätt vastu otsaesist, suud ja südant surudes. 

Hmelnitski istus khaani kõrvale patjadele. Askarid 

tõid hõbeliudadel sisse karikad kumõssiga. Khaan rüüpas ära üle poole oma karikast 
ja ulatas siis karika hetmanile. Tõlk, noor ilma kulmukarvadeta tatarlane, oli asunud 
khaani jalge ette ja vaatas talle nagu koer silma, oodates, millal suur khaan rääkima 
hakkab, et siis ümberpanemist alustada. Viimaks ütles Mehmed-Girei: 

«Misjaoks sa, kõrgehiilguslik hetman, suure Ukraina vürst, Moskvaga ühinesid? Kas 
sul ei oleks parem olnud elada sõpruses meie riigiga ja meie eeskujul tsaaride tsaarile, 
targale ning vaprale sultanile Muhhamme-dile alluda? Bahtšisarai andis ju sulle abi, kui 
sa šlahta ja kuninga vastu tõusid. Sina aga ei näita praegu meie vastu sõprust üles, vaid 
seisad meiega vaenujalal ja ähvardad meid ... Sa ei talita hästi, hetman, Allah nuhtleb 
sind. Ei ole sul pärast surma paika paradiisis. Ei ole.» 

Hmelnitski naeratas ja alustas rahulikult: «Sa oled äge, khaan, ega mõtle oma sõnade 
üle järele. Ei ole see meie mure, kes põrgusse või kes taevasse läheb. Küll selle eest 
muretsejaid leidub. Kuid mis puutub teie riigi abisse, siis peaksid sa teadma: tõsiküll, ma 
palusin Islam-Gireilt sõjaväge. Minuga koos käis Zoltõje Vodõl ja Korsuni all Perekopi 
mursaa Tugai-bei. Kuid mitte tatarlased ei purustanud Poola sõjaväe, vaid kasakad; 
tatarlased võtsid ainult vange. Ka Zbo-rovi all võttis hord suure jassõri, kuid abi meile 
jälle ei andnud, rikkus ainult lepingut ja tarvitas vägivalda kaitsetute naiste ja laste kallal. 
Me andsime teile vabaduse liikuda Dnepril kauplemiseks. Aga kuidas teie selle eest 
tänasite? Berestetško all rääkisite meie seljataga poolakatega kokku ja andsite meid ära. 
Berestetško häbi eest olen ma tänu võlgu teile. Ma mäletan veel neid aegu, kui te käisite 
lambanahkades ja plüüšpüks-tes, nüüd olete aga selga ajanud kullaga õmmeldud kaftanid. 
Kõik selle on hord kasakatelt röövinud. Ei ole aega üles lugeda kogu ülekohut, mis te 
meile teinud olete, kuid ma tuletan seda sulle siiski meelde, et sa mind argpüksiks ei 
peaks. Tuleta meelde, kuidas ma Berestetško all sajatuhandelise poolakate armee vastu 
võitlesin. Kaks päeva pidasid kasakad võitlust, aga 

kolmandal päeval, kui kasakad hakkasid juba vaenlasest jagu saama, jooksis su vend 
khaan Islam-Girei, kes juhatas paremat tiiba, äkitselt ilma igasuguse põhjuseta suure 


häbiga lahinguväljalt ära. Kui ma siis teda peatada tahtsin, pidas ta mind kinni ja ajas 
tühja kõik, mis mu kasakad olid juba kätte saanud. Su vend võttis poolakatelt selle eest 

Telgis valitses vaikus. Oli kuulda ainult, kuidas mur-saad raskesti hingavad. Lavrin 
Kapusta vaatas ringi, kuigi ta oli rahulik, sest tšigirinlased olid märkamatult kogu telgi 
sisse piiranud ja kui midagi kurja kavatsuses oleks, tõstaks sotnik Ternovõi kohe häält. Ja 
kas khaan ohverdaks vesiir Sefer-Kazi pea? 

Hmelnitski silus vurre, puudutas käega hetmani-keppi, mis oli vöö vahel, ja rääkis 
edasi: 

«Khaani äraandmise tõttu tuli meil panid poolakad uuesti Ukrainasse lasta. Te aga 
vandusite jälle koraani peal — juba kolmandat korda — meiega igavest sõprust pidada. 
Ja kuigi me ei uskunud teid, mõtlesime ometi, et eks katsume. Ja mis sellest välja tuli? 
Zvanetsi all andsite meid jälle ära ja läksite poolakatele appi. Teile on muidugi 
kasulikum, kui Ukraina ja Rzecz Pospolita vahel riid valitseb. Sest muidu ju ei saaks te 
vabalt Poolas ja Ukrainas käia, suurt jassõri võtta, galeeridele ristirahvast müüa, oma 
haaremites meie piigasid ja naisi teotada. Oma kasu eest hoolitsedes ässitasite te 
poolakad uude sõtta meie vastu. Nad võtsid teid kuulda ja andsid teile sada tuhat zlotti 
meeleheaks. Kuid millega te neid aitasite? Teie, musul-maanid, olete alati takistanud 
meid leppimast. Kui nägite, et nõrgemad oleme meie, andsite pealtnäha meile abi 
poolakate vastu, kui aga poolakatel raskeks läks, hakkasite nende liitlasteks. Ma näen teie 
kavalust läbi ja läbi ning ütlen avameelselt: olen rõõmus, et võin sulle seda ütelda, et sa 
mu sõnade üle hästi järele mõtleksid ja enam meie maale tulla ei katsuks.» 

Hmelnitski pani piibu põlema ja khaan Mehmed-Girei aevastas — tubakasuits tungis 
talle ninna. 

«Ma rääkisin õigust, hiilgus,» tähendas Hmelnitski. «Sa aevastasid koguni.» 

Khaan kehitas pahaselt õlgu. Muigutas huuli, toetas sõrmustega ehitud sõrmed vastu 
põlvi ja hakkas vinguvalt rääkima: 

«Kadunud Islam-Girei, minu eelkäija ees ei julgenud sa niisugust juttu ajada, 
kõrgehiilguslik hetman, nüüd on aga meie heatahtlikkus sinule trotsi andnud.» 

«Kui khaan Islam-Girei nii vapper oli, nagu sina arvad, et minagi teda kartsin, siis 
miks ei tulnud ta Tšigirinisse ega löönud oma kilpi Tšigirini värava külge? Tema just 
meelitaski mind, et ma läheksin koos teie ja poolakatega meie vene venna Moskva vastu 
sõdima. Kui aga nähti, et meie vahel rahu valitseb, läkitas ta oma mursaasid meie külasid 
ja linnu riisuma, inimesi jassõriks viima. Muidugi, teie taotlused on mulle täpselt teada: 
ihkate ainult ühte — teha vene rahvad nõrgaks, nad hävitada, meie maa laastata. Nüüdki 
oled võtnud meelehead poola kuningalt ja ajad vaenu meie ning Moskvaga.» 

«Hetman,» hüüdis Mehmed-Girei ägedalt, katkestades Hmelnttskit, «aga kas sa tead 
ka, kui palju tatarlasi on Moskva riigis? Kõik nad on valmis meid aitama. Sa ei ole järele 
mõtelnud, kellega oled vennastunud, kellega oled liitu astunud! Või on sul rohkem 
sõjaväge, kui oli kõigil Vene, Poola, Ugri ja Saksa vürstidel? Aga Batu-khaan hävitas ju 
nad, ning kui palju aastakümneid valitsesid tatarlased Kiievi ja kõigi vene maade üle?» 

Piipu peos pigistades puhkes Hmelnitski naerma. Mursaad pilgutasid jahmunult silmi. 
Khaan läks viha pärast näost mustaks. Sikutas sõrmedega oma lühikest hõredat habet. 

«Ennekuulmatu upsakus on sind pimedaks teinud, khaan!» ütles Hmelnitski viimaks. 
«On su pea nii segi ajanud, et sa mõtled mind hirmutada nagu väheelanud ning rumalat 


noormeest. Kui siin oleks olnud mu poeg Juras, võib-olla oleks see sul korda läinud, kuid 
ta on Tšigirinis, mind sa aga ei kohuta. Tean hästi ja sinagi võta teatavaks, et Siberi, 
Kaasani, Kazimi ja Rjazani riik ei anna sulle abi, isegi kui nad seda tahaksid. Vene võim 
on seal tugev ja inimesed nendes maades elavad leplikult rahulikust tööst, mitte aga sõjas 
röövimisest. 

ja nad ei hakka ennast sinu tuju pärast ohverdama. Ja mis sa, khaan, Batuga kelgid? 
Ütlesin kunagi juba su vennale Zvanetsi all ja kordan ka sulle: mis teie Batu võitis, selle 
kaotas Mamai. Ja tea, kõrgehiilguslik khaan Mehmed-Girei: kui sa ka edaspidi valest ja 
röövimisest mõtled elada, hävitad iseenda ja viid kogu oma rahva hukatusse.» 

Hmelnitski tõusis püsti. Mehmed-Girei kargas vihaselt jalule. Valas oma viha tõlgi 
peale välja ja virutas talle jalaga. 

«Sa kahetsed oma sõnu!» ütles khaan ähvardavalt. 

«Ei iiales,» vastas Hmelnitski kindlalt. «Ei iiales,» kordas ta, seistes juba 
polkovnikute keskel. «Ja ma annan sulle ühe ööpäeva aega selleks, et sa siit lahkuksid ja 
Krimni tagasi läheksid. Ja nüüd — head aega!» 

... Laagris valitses pingeline vaikus. Nagu oleks kogu hord kuulnud jutuajamist, mida 
nüüdsama oli khaani telgis peetud. Järsult kõlas Martõn Ternovõi hääl: 

«Kasakad, hobuste selga!» 

Kannused kõlisesid vastu jaluseid. 

Kõigi tatarlaste nähes astus hetman rahulike sammudega oma hobuse juurde, mida 
kaks kasakat ratsmeist hoidsid, ja istus sadulasse. Istusid hobuste selga ka polkovnikud ja 
asusid ritta tema selja taha. Tomilenko tõstis valge buntšuki kõrgele hetmani pea kohale. 
Nagu merelaine kohin veeres tatarlaste laagri kohal jutu-kõmin. Hetmani ratsu hirnatas ja 
lõi kabjaga vastu maad, nagu proovides teed. Hmelnitski patsutas käega hobuse lakka, 
millesse olid punased lindid punutud. Laskis pikal uurival pilgul üle hordi libiseda, kes 
läbisegi khaani telgi ümber tungles, ja ütles Bogunile vaikselt: 

«Ei teeks paha neid juba siin mättasse saata. .. » 

«Käsi, hetman .. .» kostis Bogun. 

Kuid Hmelnitski ei vastanud midagi. Tõmbas rats-meist ja hobune hakkas liikuma. 
Hallist taevast tuli kerget lund. Kasakate ratsud plagistasid rautatud kapjadega 
üksmeelselt vastu maad. Võgovski hingas alles nüüd kergendatult: tal oli siiski korda 
läinud kuninga kiri enne lahkumist vesiirile üle anda. 

Kui kasakad olid juba tatarlaste laagrist kaugele jõudnud, pidurdas Hmelnitski hobust, 
laskis Boguni enda kõrvale tulla ja ütles: 

«Poola panidele seda just vaja ongi, et me siin hordiga nattipidi kokku läheksime. Ei, 
las ta läheb pealegi. Praegu ei ole ta meile kardetav. Igaks juhtumiseks võta oma ja 
Gluhhi polk ning saatke hordi, minge otse ta kannul Dikoje Polele. Ja ärge neile 
hingetõmbamiseks mahti andke. Küllap jõuab kord ka nende kätte. Ei tule neil enam kaua 
oodata ... » 


... Kahe nädala pärast kirjutas Hmelnitski oma käega tsaar Aleksei Mihhailovitšile 
Moskvasse kirja, kus tänas valitsejat kogu Väike venemaa nimel nende vabastamise eest 
šlahta ikkest. «Sa päästsid meid Poola ikkest,» kirjutas hetman. «Volõõnia, Pokutje, 


Polesje on igipõlised vene maad ja peavad sinu all olema. Kõik vene maad, kõik 
venelased peavad ühise Moskva riigi all olema.» 

Hmelnitski kirja viis Moskvasse Silujan Mužilovski. 

Vaiksel laupäevaõhtul ahjutule paistel käsi soojendades ütles Hmelnitski Hannale: 

«Kõnelesin khaaniga Ozernaja all kogu ta diivani kuuldes, kergendasin südant. 
Maksin talle kätte paljude ülekohtutegude, mõnituste ja kiusamiste eest. Tema aga oli 
sunnitud istuma ja kuulama. Küllap näris sõrmi, kui me ära olime läinud.» 

«Aga nad oleksid võinud ju sulle midagi kurja teha, Bogdan.» 

«Ei, Hanna, nad ei oleks julgenud. Esiteks, vesiir oli pantvangiks, teiseks aga on 
Krimmis praegu teised ajad... » Mõtles veidi ja lisas: «Ja mitte ainumalt Krimmis. Ka 
Varssavis, Stokholmis, Istanbulis., Viinis ja paljudes teistes riikides saadakse sellest aru 
... Seepärast suruvadki meie ümber nagu kärbsed meepoti ümber ... Tuli teade, et Rootsi 
saadikud on teel Tšigiri-nisse... Peast pimedad! Arvavad, et meelitavad mind 
äraandmisele! Ei nad kaugele näe ... Kuid eesmärk on neil üks — meie pilku tuhmistada, 
meid orjastada ja meie maa kaudu Moskva peale minna. Nad ei mõista, et nüüdsest peale 
oleme üks maa.» 

«See linn, mis on täitmatu ning põhjatu muigas ja meie vereimeja, asub 
merekaubanduseks sündsal kohal,» jutustas Hmelnitski viiekümne viienda aasta sügisel 
Tšigirinis Kaffa linnast vojevood vürst Semjon Vassiljevitš Prozorovskile. 

«Isegi elaja süda tarduks,» kõneles hetman nukraltA «kui näeks, kuidas naist mehest, 
tütart emast või venda vennast lahku aetakse, tatarlased aga narrivad justkui loomad 
meeste nähes nende naisi ära, ja panevad toime tuhandeid kuritegusid ... Usu mind, 
bojaar, ega ma. omast tahtest olnud sunnitud khaanide ja mursaadega sõprust otsima, 
nendega ühes lauas sööma, nende mära-viina jooma, silmad kinni ning kõrvad lukku 
panema ja näo tegema, nagu ei märkaks ma röövimisi ja vägivalda, millega nad minu 
maal rjakkama saavad. Sõda Rzecz Pospolita vastu alustades riskisin oma poja Timo-fei 
eluga, kui ta Bahtšisaraisse pantvangiks jätsin. Kui siis khaani kõrva jõudis vale teade, 
nagu oleksid poolaA kad minust jagu saanud, käskis musulmaanide tsaar mu poja 
Timofei nagu marutõbise koera suurtüki külge aheldada... Ja kui mitu korda khaanid ja 
mursaad mulle endale noa selga on torganud! Ent tuli kannatada, et hordi oma pool hoida, 
et ta kuningat ja šlahtat ei aitaks. Esimesel parajal silmapilgul andis hord meid ära, kuid 
ei olnud tast ustavat liitlast ka poola panidele. Vange, mis tatarlased meie maalt võtavad, 
müüvad nad Kaffas kaupmeestele orjadeks. Meie inimeste käte abil loob sultan oma 
vägevust merel, see on sadasid brigan-tiine ja galeere, lotje ja venesid. Potocki, see 
verejanuline loom, tasub meelehead khaanile mitte zlottides, vaid meie õigeusklike 
inimeste näol. Ent ma tean, tal ei ole kahju ka oma katoliku usku pospoliitidest... » 

Hetman lükkas endast eemale pärgamentkirja. Sinna olid Lavrin Kapusta hoolsad 
kirjutajad märkinud, kui palju pospoliite, linnakodanikke ja käsitöölisi on Stanislaw 
Potocki žolnerid vangi võtnud ja Perekopi tatari mursaade orjusse andnud. 

«Kuidas saab seda kannatada?» Hmelnitski tõusis püsti, kummardus laua kohale ja 
jätkas ägedalt: «Läkitasin 

oma inimesi Perekopile, hirmutasin mursaasid, nemad aga lahutavad ainult käsi ja 
teatavad, et nemad ei ole jassõri võtnud ega tea sest midagi. Kuid mul on täpselt teada, et 
nad on Pobužjest viinud Kaffasse palju meie rahvast ja kõige selle eest oleme tänu võlgu 
suursugusele šlahtale ... » 

«Anna aega,» ütles Prozorovski, «küll me Krimmigi käsile võtame. Venelane mõistab 
oodata. Seisame kindlalt omal maal. Mõlema jalaga. Sinu oskust tatarlasi ja türklasi vaos 
hoida kiidab isegi valitseja üpris... » 

Hmelnitski hüüdis ägedalt: 

«Valitseja näeb, kuidas ma püüan! Elan ainult selleks, bojaar, et näha meie maid 
vabana poola panidest ja musulmaanidest, Rootsi maadeahnitsejatest ja Tran-silvaania 
röövlitest. Vaata, mis ärevust oleme tekitanud paljudes kuningriikides sellega, et uuesti 
ühinesime!» 

Hetman puhkes naerma, istus tagasi tugitooli ja kõneles edasi: 

«Perejaslav on teinud seda, et paavst on koguni Kristuse haua päästmise unustanud ja 
sultaniga vennastuma hakanud, keiser Ferdinand aga, kes Prantsuse Louis'd tobedaks 
sõimas, kutsub nüüd teda oma armsaks vennaks... » 

«Nad ei taha venelasi täies jõus näha, on iidsest ajast saadik meile kui lojustele 
vaadanud,» lausus Prozo-rovski rahulikult, «kuid me oleme tugevad. Võib-olla tuleb 
meilgi mõnes asjas järele anda, kuid võib-olla ajame kuninga ja senaatoritega teist juttu... 
> 

Hmelnitski muutus tähelepanelikuks. Prozorovski märkas, kuidas hetmani nägu 
valjemaks läks, puudutas ta kätt, mis pärgamendirulli peos pigistas, ja ütles: 

«Kui poolakad oma kuningriigi piirides elaksid, mis häda meil siis oleks? Kui nad aga 
on võtnud pähe Venemaad enda alla heita, meie rahva üle irvitada, siis selleks ei saa neil 
ilmapealgi voli olema. Perejaslavi Raada ühendas meie saatuse, — nüüdsest peale, het- 
man, on meie tee ühine, seda teavad nüüd kõik riigid ja rahvad hästi, ja ole julge ning 
lootustes kindel — sellest ajast peale on meie ajalugu ühine. Jäta oma ärevus.» 

«Sinu sõnad on sula tõde, pan vürst,» lausus Hmelnitski 

vaikselt, kui Prozorovski vait jäi ja kirju väljaõmmeldud taskurätiga nägu pühkis, 
«räägid mõistlikku Juttu. Sul on õigus. Kui ma oleksin tahtnud, oleksin võinud Rzeez 
Pospolita tuhaasemeks teha, kogu pööbli kuninga vastu kihutada, kuid ma ei teinud ju 
seda. Ütlesin senaatoritele ja šlahtale: olge Visla taga, ärge meie maadele ronige ... » 

«Ähvardasid neid ka Visla tagant kätte saada, kui vaja,» tuletas Prozorovski 
naeratades meelde. 

«Kui me neid ei hirmuta, tulevad veel kukile,» tunnistas Hmelnitski. «Minu südamlik 
nõuanne on sulle, pan vürst: ära usu poola panisid, ära usu nende saadikuid; poola šlahta 
kavatseb kurja meie riigi vastu, kuid lihtrahvas, see oleks teadagi meiega alati liidus ... » 

«Mitte meiega, hetman, vaid meie lihtrahvaga,» tähendas Prozorovski. 

Hmelnitski vaatas vürstile teraselt silma, muigas ja ütles: 

«Kas ka sina, vürst, usud tõesti luisujutte, nagu seisaks Hmel ainult lihtrahva eest ja 
on ka ise panide vastu? Ma võitlen oma kodumaa eest, kuid seal on peale lihtrahva ka 
teistest seisustest ning teises olukorras, rahvast. Ma võitlen kodumaa eest, tema priiuse ja 
usu eest, ma tahan täide viia oma südame unistust, et oleksime ise peremehed oma isade 
maal, vabad võõrastest inimestest ja võõramaa hulgustest... » 


Prilliklaasidega välgutades noogutas Prozorovski nõus olles pead ja tema täidlaselt 
näolt võis lugeda heakskiitu hetmani sõnadele. 

«Sinu tarkuses ja kaugenägelikkuses, hetman, ei ole ma kunagi kahelnud, samuti nagu 
kõik mõistlikud riigimehed Moskvas — su sõbrad ja vennad.» 

«Suur tänu sulle,» surus Hmelnitski Prozorovski kitsast soonilist kätt. 

-. . Sel sügisõhtul Tšigirinis toimus Hmelnitski ja Prozorovski vahel südamlik ning 
tähtis jutuajamine. Vürst Semjon Vassiljevitš Prozorovski ei kahetsenud, et oli teede 
lagunemise ajal asunud pikale teekonnale Vilno alt Tšigirinisse. Nad rääkisid 
Hmelnitskiga nelja silma all ja nüüd uskus Prozorovski veel kindlamini 

hetmani tublidesse ning kaugeleulatuvatesse kavatsustesse. 

Ükski vanemkonnast ei teadnud, mida vürst ja het-man kõnelesid. Kui Hmelnitski 
järgmisel päeval polkovnikud ja peakirjutaja lõunasöögile kutsus, pühitsedes kõrge 
külalise viibimist Tšigirinis, siis riigiasjadest juttu ei tehtud. 

Ainult Lavrin Kapustale ütles hetman pärast vürst 
Prozorovski ärasõitu: . 

«Svea saadikuid vastu võtta austusega, mis vastab nende seisusele. Kui koos nendega 
tuleb ka Maljuga, jätta ta siia ja saata Moskvasse vürst Prozorovski juurde, et ta seal ise 
kõigest ette kannaks. Kirjades sellest mitte ühte sõnagi lausuda. Said aru?» 

Kapusta noogutas vaikides pead. 

«Potocki Žolneritele jassõriks langenute nimekirjad, alal hoida. Khaanile kirjuta veel 
kord, et ta kõik meie inimesed Kaffast tagasi saadaks. Esiotsa aga tatari kaupmehi 
Perekopi taha mitte lasta. Et nad, mürkmaod, tunda saaksid. Meie inimestel aga, kes on 
orjapõlve langenud, tuleb kannatada. Meie inimestel on raudne visadus, seda ei murra 
mõõgaga, rääkimata veel, et paljaste kätega,» lisas Hmelnitski mõtlikult. 

-.. Netšipor Halaida ja ta sõbervelje Doni kasaka Semjon Laznevi visadus oli nagu 
paljudel teistelgi van-giviidud inimestel tublist, karastatud rauast, paremast kui paljudes 
maades kuulsaks saanud damaskuse teras. 

Jessauul Kalenikil ja Vasko Pristupal ei tulnud kibedat vangipõlve maitsta. Häbist ja 
orjapõlvest lunastas neid raha. Nad ostsid end rittmeister Zaborowskilt vabaks. Vasko 
Pristupal tuli oma rahakotti raputada, jessauul tegi seda aga polkovnik Gluhhi rahakotiga. 
Jessauul ja Pristupa jäid laastatud Belõje Repkisse. Kõik, kes jalgel seisid, olid žolnerid ja 
musulmaanid jassõriks võtnud. Tuul ulgus tühjaksjäänud taredes. Põlenud kiriku 
varemete kohal plaksutas kraaksudes tiibu varestepere. 

Rõõmu pärast, et olid tatarlaste vangist pääsenud, trimpasid Kalenik ja Pristupa 
kõvasti viina. Kiitsid rittmeister 

Zaporowskit, kellega jessauul oli kiiresti kaubale saanud: 

«Näed sa nüüd, pan jessauul, õnne ilma õnnetuseta ei ole. Poolakad ja musulmaanid 
aitasid meil röövlitest lahti saada. Nüüd on Halaidade perekond igaveseks kadunud ... » 

Kalenik köhatas, pilgutas silmi ja rüüpis mõdu, mida Pristupa talle helde käega 
ankrust savikruusi valas. 

Oli siis jessauulil millegi pärast nukrutseda? Belõje Repkisse tulevad uued 
pospoliidid. Egas žolnerid või tatarlased neid esimest korda riisunud ja laastanud ole! 
Pospoliite kasvab nagu seeni pärast vihma. Mis nüüd muust, kuid seda vara maa peal 
jätkub. Jessauul tundis rõõmu, et zlotid ja taalrid, mis olid kindlasse kohta peidetud, ei 


olnud riisujate pihku sattunud. Tõsi küll, oleks neil rohkem aega olnud, siis ehk oleksid 
välja nuuskinud, kuid neil endal oli kiire taga, nagu oleks neid palavik purenud. Jessauul 
teadis: vastust polkovnik Jossip Gluhhi ees anda ei ole raske. Et pospolii-did jassõriks 
võeti, siis» — taevas ise on tunnistajaks — ei sündinud see tema tahtmist mööda, selle 
eest aga, et häärber ja aidad terveks jäid, peab pan polkovnik jes-sauulile tänulik olema. 
Igaks juhtumiseks läkitas jes-sauul käskjalaga kiiresti polkovnikule Umanisse kirja, et see 
saadaks kasakaid. Kuid Kalenik tülitas polkovnikut ilmaaegu. Piirates vangid tiheda 
rõngana sisse, kihutasid Žolnerid ja tatarlased neid hingetõmbamiseks aega; andmata läbi 
metsade, rutates nii kiiresti kui võimalik lõunamaanteele, kus neid Pobužjes ootasid juba 
teised samasugused õnnetud, kes olid vangi võetud Vinnitsa ja Nemirovo lähedal. 

.. . Häbistava vangipõlve ränkust kannatas Netšipor Halaida, kannatas ta naine .Maria, 
vangi teotust kandis sõstrasilmaline Nadjika, kes vaatas oma suurte silmadega ringi ja 
justkui ei näinudki tatarlasi ega lagedat steppi, mis oli üksluise halli puju ja koirohu 
vaibaga kaetud. Ta näis ootavat imet, mis peab äkki appi tulema, sinkjashalli avaruse 
õnnesähvatusena lõhestama... 

Nagu sajad teised vangid, neelas häbi ning teotuse vaikides alla ka Semjon Laznev. 

Tatarlased seadsid vangivõetud inimesed ritta, sidusid neil käed toorrihmadega selja 
taha ja viskasid silmuse kaela. Oheliku otsa peos hoides kihutasid nad väsinuid ja haigeid 
nuudiga tagant. 

Käskjalg viis Bekta3-agaalt Bahtšisaraisse hea sõnumi. Kroonihetman on oma sõna 
pidanud. Ta on khaanile meeleheaks kolm tuhat viissada vangi kinkinud. Orja-turg 
Kaffas saab sel aastal peetud. 

Khaan Mehmed-Girei on pidanud oma sõna Võõramaa kaupmeeste, peaasi aga, Reis- 
efendi ees. 

Vange aeti peatamatult mööda kuiva, palavast lõunapäikesest ärakõrvetatud steppi. 
Need, kes täiesti ära nõrkesid, torgati piigiga surnuks, teisi aga toideti lõpnud hobuste 
lihaga. Edasi liiguti öösiti, päeval aga poeti kasakate luurajaid kartes nagu suslikud 
orgudesse peitu. Bektaš-agaal läks korda vangide salgad takistamatult otse Kazi-Kermeni 
ajada. Seal vabastati nad aega viitmata köidikuist, pandi suurtesse venedesse ja viidi üle 
vasakpoolsele tatarlaste kaldale, kuhu jõudes ei olnud enam vaja kartust tunda. Siit 
algasid Krimmi khaaniriigi maa-alad. 

Juba Dnepri paremal kaldal mattis Netšipor Halaida isa ja ema. Vanad ei suutnud 
nukrust ja vaeva välja kannatada, langesid kõrvuti Dnepri kaldale ja sulgesid igaveseks 
silmad, nagu ei oleks tahtnud kohutava vangipõlve häbi näha. 

Netšipor kraapis kangestunud sõrmedega peotäie kodumaa mulda, keeras rätikusse ja 
sidus rinrfale risti külge. Paljud vangid talitasid samuti. Tatarlased ei takistanud neid. 
Naersid ainult ja sülgasid vangide peale. 

Netšipor heitis pilgu Maria halliks läinud juuksepatsidele ja pööras näo ära. Maria 
tulisest stepipäikesest ärapõlenud nägu oli mustunud kohutavast murest, milles aidata ei 
suutnud teda enam keegi. Kas võis siis loota vabanemisele? Netšipor langetas pea 
sügavale, vahtis sinisesse Dnepri vette, mis paadi külje all laksus. Kui palju vaevatud, 
ahastavaid silmi peegeldus sealt vastu? Paatide kohal, kus vangid istusid, tiirlesid kaja- 
kad. Kaeblikult häälitsedes saatsid nad vange kohutavale teekonnale. Netšipor oleks ühe 
päeva vabaduse 

eest oma elu andnud. Tema ees istus, jalad ristis, Semjon Laznev. Ta longus õlgade 
järgi taipas Netšipor, mis sõbervelje südames sünnib. 

Kibedam kui surm oli Semjon Laznevile tatari vangipõli. Ta ei oleks kunagi uskunud, 
et tal tuleb niisugust häbi ja piina tunda ... Nüüd, tuletades meelde kõik, mis sel 
kurjakuulutaval heinakuuööl oli sündinud, näris ta huuli, täis jõuetut viha salakavalate 
žŽolne-rite ja nende liitlaste tatarlaste vastu. Kui ta ainsagi pilgu Nadjika poole heitis, 
põletasid ta silmi kibedad pisarad. See aga, kes oli talle kõige kallim maailmas, istus 
paadi põhjas, surus end Maria vastu ja vaatas otse ette metsiku võõra maa tundmatutesse 
avarustesse; mis Dnepri vasakul kaldal laiusid. 

Vasakul kaldal tundsid tatarlased end vabamalt. Siin vabastasid nad vangide käed ja 
lugesid mursaa käsul vangid veel kord üle. Vimplivanemad kandsid ette, et vange on 
tuhat kakssada meest, tuhat ükssada naist, viissada poissi ja tüdrukut. Mursaa Bektaš- 
agaa hõõrus rahul olles pihkudega hõredasse krussis habemesse kasvanud põski, ajas 
hambad irevile ja muudkui korrutas: 

«Allah kerim! Allah kerim.'» 

Mursaa käskis kõvendada vahtkonda ja vange hoolsasti valvata, et keegi põgenema ei 
saaks. Nüüd võis iga vangi kullaga üles kaaluda. Khaan ise ja tema vesiir olid huvitatud, 
et jassõr jõuaks kahju kannatamata Katta orjaturule. 

Piirimärgiks oleva Karatši mošee juures anti vangidele kolm päeva puhkust. 
Kurnatult ja ära vaevatult neid Kaffasse viia ei olnud kuigi kasulik. Nõrkenuid käskis 
mursaa toita hobuselihaga ja joota kumõssiga. Nadjika ütles ära kumõssist, mis lehkas 
hobusehigist, ja pööras vastikustundega näo ära lihast. Tatarlane, kes ta ette kannu 
kumõssi pani, vangutas pead ja ütles vigases ukraina keeles: 

«Sa ei tee hästi, ai-ai, ei ole ilus, uruss, ai-ai... Sul võib ribikondid ära lugeda. Säärast 
ei osta keegi... » 

Pisarad looritasid Nadjika silmi. Ta haaras kätega kõrist kinni ja hüüdis 
meeleheitlikult: 

«Semjon, päästa mind, Semjon!» 

Semjon Laznev kuulis Nadjika hüüdu, kuid mis võis ta teha. Ta oli juba Nadjika 
poole tormamas, kuid viis tatarlast haarasid tal kätest kinni, said temast jagu, tõmbasid 
pikali, sidusid käed-jalad kinni, toppisid kaltsu suhu. Kibedalt ja lohutamatult nuttis 
Nadjika. Vangid ei pannud seda nuttu imeks, paljud valasid härdalt pisaraid. Matsid 
ennast elavalt. Äkki aga, nukrust ja ahastust maha surudes, hüüdis Netšipor pahaselt: 

«Hei, rahvas! Pea püsti, rahvas! Heroodesed-musul-maanid luiskavad, et meil tuleb 
igavesti vangipõlves olla! Luiskavad! Küll kasakad tulevad ja päästavad meid. Küll 
tulevad!» 

«Kuni päike tõuseb, sööb kaste silmad peast,» kostis halli habemega vanamees 
nukralt. 

«Oled ara vaimuga, taat!» noomis Netšipor teda vihaselt. 

«Tahaks näha, kui kange su kasakavaim on,» pudises-taat ja lõi oma roidunud pilgu 
maha. 

Netšipor Halaida kasakavaim oli kange. Kõva oli temas püüd vabaduse poole. 
Semjon Laznev, kes ei kurvastanud niipalju enda kui Nadjika pärast, kogus samuti seda 
vaimu nagu noor vaher elustavat niiskust. 


Kurva näoga Kaffa võttis vange vastu ülevaatajate hõigetega, kaupmeeste ja 
kaubitsejate mitmehäälelise jutukõminaga — nad olid nagu kaarnakari siia kõige 
kaugematestki maanurkadest kokku lennanud. Orjaturg elustus. Võõras maa, mida olid 
tallanud kümned tuhanded jalad ja kastnud mereveest soolasemad pisarad, näis kandvat 
hirmsate piinade ja ärarääkimatu häda pitserit. Peopesana paljas väljak on täis ärevust ja 
kannatust. Säärasena nägid teda Netšipor ja Maria, säärasena nägid teda Semjon ja 
Nadjika ning paljud teised vangid. Rinnalapsed nutsid, rebides luiste käekestega ema 
kuivaksjäänud rinda. Emade silmist paistis kurbus ja valu. Vangid aeti nagu kodulojused 
aia taha. Otsekui nende üle irvitades mühises saja sammu kaugusel neist meri. Vahused 
lained veeresid laugjale kaldale ja kargasid möirates kaljude kallale, pihustudes piiskade 
vikerkaareks. Seal nende lainete taga olid kodumaa avarused. Kergemini kui udusule 
kannaksid lained 

iga vangi vabadusse. Kuidas aga nende juurde pääseda? Pigem neelaku meri kogu 
selle väljaku, kui et pikkamisi kohutavas orjuses lõppeda. 

Ihunahk Netšipori põsenukkidel tõmbus pingule, kui tema ette jäi seisma võõramaa 
riietes kaupmees ja kui tatarlasest ülevaataja käskis tal suu avada ning hambaid näidata, 
kiskudes särgi ta rinna peal lahti ja näidates ostjale, et kasakal on tore keha ja musklid — 
ilma vigastuste ja armideta. 

Netšipor virutas tatarlasele rusikaga kõigest jõust vastu rinda, nii et see, jalad taeva 
poole, selili lendas, kaupmees tormas aga kätega kuuehõlmu pihku haarates eemale. 

Pärast seda ei läinud Netšiporil kuigi hästi. Kui tema pealt ei oleks head raha 
loodetud, oleksid metsistunud tatarlased ta vigaseks peksnud. Kui Netšipor kinniseotud 
kätega uuesti turule toodi, ei olnud Mariat enam vangide hulgas. Netšipor küsis kumeda 
häälega ühelt tanuga naiselt: 

«Kus Maria on?» 

«Üks pan ostis ta ära ... » 

Netšipori rind tõusis ja vajus ägedalt. Pisarad põletasid silmi. Tundus, nagu kisuks 
keegi tal jalge alt maa ära. Ta võttis jõi* kokku ja pidas vastu, et mitte maha langeda. Ta 
tundis, et ei näe enam iialgi Mariat. Vaatas segaste silmadega ringi — Semjon Laznev 
seisis kolmandas reas. 

«Netšipor!» hüüdis Semjon. «Pea vastu, kasakas, ära tee musulmaanidele rõõmu.» 

«Pean vastu, Semjon! Küll musulmaanid kunagi veel meie teotamise eest kallilt 
maksavad.» 

Tatarlased, kes ukraina keelest aru said, irvitasid: 

«Enne kui meie pisaraid näha saate, kõngete sunnitööl, uskmatud!» 

Niiskete silmadega vaatas Netšipor mere poole. Kuid ta silmad ei näinud kõrgeid 
laineid, vaid kauget ahvatlevat kodusteppide avarust, kus vaba tuul- lõhnab lju-bistokist. 
Kas ta siis tõepoolest enam kunagi ei näe oma silmaga kodumaad, kas tal tõesti on jäänud 
sellest ainult nii palju, mis ta kompsukeses rinna peal kannab? 

Mida küll mõtlevad hetman, vanemkond ja kõik kasakad, kui nad ei suuda sundida 
musulmaane, et nad jätaksid inimestega nagu lojustega kauplemise! 

Kaffa aga, mis oli paljudes maades kuulus oma osavate kaupmeeste poolest, Kaffa, 
mida liiakasuvõtjad ja negotsiandid jumaldasid nagu igavest rikkuse ja kasusaamise 
allikat, täitus segase lärmiga. Kohvikutes madalate laudade ääres, kus vaskkateldes auras 


must kohv ja lebasid vesipiibud, istusid tähtsalt kaupmehed. Nad olid siia tulnud 
kaugetest maadest. Rikastel meestel oli tarvis odavaid ning tugevaid töökäsi. Beide ja 
pašade haaremite jaoks oli vaja ilusaid noori neide. Kauge Veneetsia, Rootsi linnad, 
sakslaste maad, šveitsi pürje-rid tahtsid oma teenistuses näha tugevakäelisi slaavi naisi. 
Ent jassõr kahanes iga aastaga. Sestsaadik kui Ukraina etteotsa asus hetman Hmelnitski, 
käis kuulus orjaturg päris alla. Kogu jassõri ahmis endale sultan. Seepärast ongi 
Gezlevist, Karasubazarist Kaffasse kokku sõitnud kaupmehi, kes varem siin kunagi ei 
käinud. Kuuldus, et siin saab olema orje, pani lainetama paljud linnad. 

Plastirase kohvikus on palju rahvast. Hommikust hilja ööni keeb tulisel pliidil kohv. 
Pärast kella kümmet õhtul, kui linnale laskub pimedus, jäävad Plastirase kohvikusse 
ainult kõige suursugusemad võõramaalased. Siis nihkub tagumine sein eest ära ja 
vaipadega kaetud lavale astuvad kümme neidu, nagu ema neid ilmale on toonud, ja 
flöötide huilgamise ning tamburiinide põristamise saatel esitavad nad kuulsat kõhutantsu, 
mis sunnib isegi ettevaatlikku negotsianti Walter Funket mõneks ajaks oma tülikad 
mured unustama. 

Kuid kõhutants ei kesta igavesti. Väsinult vaikib flööt, tamburiin jääb vait, tütarlapsed 
kaovad. Äri on äri, ta ei salli truudusemurdmist, ta on nõudlikum ja kapriissem kui kõige 
nõudlikum armuke, ja Walter Funke pöördub tagasi äriasjade juurde. Ta teab hästi, et 
niipea enam orje ei tule. Seepärast on ta pikemalt mõtlemata nõus Reis-efendilt tuhat 
kolmsada orja ostma. Ainsaks tingimuseks seab ta, et neil oleksid terved hambad, mitte 
mustad ja harvad, ja et neil ei oleks keha peal vigastusi. Reis-efendi, kes on saanud khaan 

Mehmed-Gireilt kingituseks üle tuhande vangi, lubab Walter Funkele just niisugust 
kaupa. , Järgmisel hommikul laob Walter Funke oma käega Reis-efendile pihu peale 
viisteist tuhat taalrit. Ülevaatajad eraldavad müüdud orjad, vaadates nad WalterFunke ja 
Reis-efendi juuresolekul üle, ja põletavad igaühele neist hõõguva rauaga otsaette 
pookstavi F — algtähe ladinakeelsest sõnast Fugitivus, see on — ärakaranud. Selle 
põletusmärgiga ei jõua võõrale maale sattudes kuigi kaugele minna. 

Walter Funke kavatseb oma kauba laevale laadida ja Aasovisse viia, sealt aga 
kuivamaa kaudu Rootsi kuningriiki toimetada. Arthur Wittenbach maksab talle neljasaja 
orja eest viis tuhat taalrit. Funke teab — hiljemalt kevadeks on Rootsi kaardiväelased 
Ukrainas. 

Walter Funke poolt ostetud orjade hulgas olid ka Netšipor Halaida ja Semjon Laznev. 

Kui Halaida ja Laznev turult ära viidi, rabeles Nad-jika tatarlaste käte vahelt lahti ja 
tormas merre. Tumerohelised lained justkui ootasid teda. Nad võtsid ta oma kaissu. 
Asjata püüdsid tatarlased Nadjikat päästa. Ta ujus kaugele, laskus vee alla ja Musta mere 
tumedad lained lõid ta pea kohal kokku. Üksik kajakas lendas madalalt üle vahutava 
laineteharja, puudutades seda tiivaga, nagu oleks ta tahtnud Nadjikaga jumalaga 

Jätta. 

Kuid Kaffa orjaturul kõlasid veel kaua aega türgi kaupmehe Reis-efendi ülevaatajate 
hõiked: 

«Ostke tütarlapsi! Ostke iludusi tugevate töökäte ja pehme ihunahaga!» 

«Muretsege uusi ehteid oma haaremile!» 

«Ostke naisorje Pobla kuningriigi lõunaprovintsidest! Nad söövad vähe, magavad 
vähe ja on kanged tööd tegema.» 


«Ostke vange! Siin nad on — kõige uuemad, kõige värskemad, nende musklid ei ole 
veel kurnatud töötamisest galeeridel või sunnitööl!» 

Kaupmeeste ülevaatajad karjuvad oma hääle ära. Jõukad kaupmehed sõeluvad 
hunnikusse aetud orjade vahel. Kobavad häbi tundmata neide ja naisi, kes on seotud ühe 
nööri otsa. Sunnivad neid suud lahti ajama, 

hambaid näitama. Meestel katsuvad muskleid. Kaupmehed laksutavad keelt: tore 
kaup! Seesuguste pealt võib hästi teenida, kui nad jooksu ei pane, kui nad peremehe peale 
oma röövlikätt ei tõsta. Aga et, jumal hoidku, niisugust asja ei oleks, tuieb pidada osavaid 
ning halastamatuid ülevaatajaid. Mis seal ikka, sellest juba puudust ei tule! Kui ainult 
raha on. Raha tähendab nüüdsel ajal kõik. Seda teavad hästi nii Reis-efendi, Walter 
Funke kui ka Arthur Wittenbach. Raha paneb elu käima. Kui ta sul taskus on, paistab 
isegi päike heledamini ja õnn tuleb ise su majja, — nõnda räägib negot-siant Walter 
Funke. 

Nõnda mõtleb iga rahamees, negotsiant või kaupmees, kaubanõunik, liiakasuvõtja, 
maksude koguja, selle varal püsib kogu seesinane vägevate maailm — hertsogid ja 
vürstid, kuningad ja tsaarid, Rooma paavst ise ja ka prohvet Muhamed. Reis-efendi usub 
rahasse vankumatult. Keegi ega miski ei kõiguta temas seda raudset usku. Hea raha eest 
võib ta ära osta nii khaani kui suurvesiiri; koguni sultan Muhhammed IV enda. Kõrge 
Porta rohkearvuliste maade valitseja ning käskija on kulla eest ta kõige parem sõber. 

Reis-efendi sõi maitsvalt, jõi ära kaks tassi kohvi ja istus nüüd vaibal, jalad enda all, 
rohitses täis kõhuga ja kuulas Walter Funke voolavat juttu. Võõramaa kaupmees maalib 
türklasele kütkestavaid pilte lähemast tulevikust. Moskva tsaaririigile tuleb varsti lõpp 
peale. Siis on ka Hmelnitskil lõpp. Ukrainas, Moskvama"al on rohkesti rikkust. Kulda 
kraabi paljaste kätega kokku, tuubi seda täis kirstud ja kotid! Niisugust kõrsviija pole 
Funke kuskil mujal näinud, ehkki on palju võõrastes maades rännanud. Mis seal rääkida 
— maa on jõukas! Seesuguseid karusnahku nagu Moskvamaal ei ole kuskil näha. Rauda 
on nii palju, et jätkub parjudele riikidele suurtükkideks, kuulideks, piikideks ja muske- 
titeks. Kodulojuseid on äraarvamatul hulgal. Aga mis sellest Reis-efendile rääkida! Tema 
teab seda arvatavasti ise hästi. 

Uskmatu lõksutagu pealegi keelt. Ei saa Vene maade valitsejaks Rootsi kuningas ega 
Poola Jan-Kazimierz, ei frangid ega britid. Nende maade kohal saab lehvima 

Türgi sultani vägev buntšukk, sest nõnda tahab Allah ise. Ja kes teab, võib-olla müüb 
Reis-efendi Kaffa orja-iwrul kunagi negotsiant Walter Funke enda kümne tukati eest 
kellelegi?! 

Kuid Walter Funkegi teab kindlasti, et Otomani impeerium ei ole enam Idas kõige 
võimsam. Kaupmees Reis-efendile ta seda muidugi ei ütle. Asiaate ei lasta nüüd enam 
Euroopasse. Kristuse enda poolt on määratud neile elada Läänemaade kuningate ja 
keisrite all. Andke ainult aega! Kui Rootsi kuningas Moskvaga hakkama saab, puhume 
teiega teist juttu. Esiotsa aga oleme veel sõbrad, joome ühe laua taga kohvi, istume 
kõrvuti ühel vaibal, naeratame teineteisele armastusväärselt. 

-.. Kaupmees Funke ei hakanud pikalt jändama. Rääkis kokku laeva «Apostel 
Peetrus» omanikuga, et niipea kui Funke märku annab, viib ta ostetud orjad Aaso-visse. 
Seal ootavad Funke usaldusmehed. Walter Funke ise peab samuti end teekonnale 


valmistama. Tal oleks aeg ilmuda Tšigirinisse, käia Kiievis. Adam Vinius kindlasti juba 
ootab teda. 

Walter Funke seadis end sõidukis mõnusamini istuma. Pistis põue kaitsekirjad, mis 
Võgovski oli kunagi andnud. Ta heitis viimast korda pilgu kärarikkale Kaffale, mis oli 
mähitud hommikuudusse. Puudutas murelikult käega kreeklasest küüdimehe selga, ja 
hobused hakkasid liikuma. Juba sealpool Karasubazari jõudis negot-siant Funkele järele 
pöörane suhhovei. Tuhkjas kate langes maa peale, kõrvetas nähtamatu tulega ära viimase 
kui rohukõrre. Vahus hobuste jalge alt jooksis läbi pragunenud maapind. 

Paavsti nuntsius Varssavis Johannes Torrez, täites surnud Innocentiuse asemel 
aujärjele astunud Rooma uue paavsti Alexander VII käsku, selgitas Sileesias Jan- 
Kazimierzile, et sõda rootslaste ja Moskva vahel olevat Rzecz Pospolitale suureks 
õnneks. See sõda nõrgestavat nii rootslasi kui Moskvat. Rootslased surugu ainult kõvasti 
peale ja ei ole siis Moskval mahti 

Ukraina jaoks. Moskva ütleb lahti Ukrainast, annab ta ise Poola kuninga kätte. 
Esiotsa aga, andis nuntsius nõu, peab kuningas igatemoodi Moskva bojaaride tähelepanu 
uinutama. Kõrge šlahta võtku see asi oma kätte. Sõitku Moskvasse saatkond, et vaherahu 
taotleda. Tuleks ka Hmelnitski juurde uusi komissare läkitada. Kui ta näeb, et rootslased 
Moskva peale lähevad, viskub ta ise kuninga jalge ette. Türklasi karta ei ole aga tarvis. 
Paavst on teinud kõik, et türklased Rzecz Pospdlita vastu välja ei astuks. 

Nendest sõnadest sai Jan-Kazimierz uut julgust rinda. Pisut kurvastas teda ainult 
teade hordi kuulsusetust sõjakäigust, millele ta nii suuri lootusi oli pannud. Ka siin 
trumpas Hmelnitski kuninga üle. Hord läks Krimmi tagasi ega viinudki plaane täide. Ei 
võtnud isegi jassõri. Tuleb jälle Bahtšisaraile panist maksta. 

Muide, kuningas ei norutanud kaua. Varsti hakkas Sileesiasse kogunema kuninga 
õukond, kes oli laiali mööda võõraid hertsogiriike. Ilmus kohale isegi õue-marssal 
Tikocynski, kes oli pikemat aega Saksimaal oma naise mõisas elanud. 

1656. aasta tõotas palju õnnelikum tulevat. 

Euroopa teedel valitses sel aastal väga elav liikumine. Igasse kanti, paljudesse 
riikidesse kihutas rohkesti kullereid, rändasid mungad ja misjonärid, tegid pikki reise 
palverändajad, suure kaitsekirjade kimbuga sõitsid reisivankrites võõramaa kaupmehed ja 
kauba-nõunikud. 

Veel vana aasta sees jõudis Moskvasse Rootsi erakorraline saatkond, eesmärgiga 
Stolbovo rahu kinnitamist taotleda. 

Erakorralistel saadikutel Gustav Belkel, Alexander von Essenil ja Philipp von 
Krausenil oli ülesanne saada nii kaugele, et Moskva kinnitaks Stolbovo igavest rahu. Kui 
see neil korda läheb, siis tähendab see, et Moskva riik ei suuda end ühteaegu põhjas ja 
lõunas kaitsta. Ja siis võib aega viitmata läbi Poola ja Ukraina Moskvasse minna. Kui nad 
aga ei kinnita Stolbovo rahu, siis kuulutavad Rootsi saadikud kõigis riikides, et rahu ei 
taha Moskva, sest kes siis nii täpselt teab, missugune see Stolbovo rahu on, kas õiglane 
või mitteõiglane? ... Arutagu 

teiste riikide ministrid ja kuningad pealegi, kes on pealetungija ja kes end kaitseb. 
'Gustav Belke ütles esimesel kokkusaamisel bojaar Kurakinile, Prozorovskile ja 
Trubetskoile, kes olid volitatud tsaari nimel läbirääkimisi pidama: 

«Poola kuningas on põgenenud. Nüüd ei ole enam niisugust riikigi nagu Rzecz 
Pospolita .. . Meie kuningas sirutab kogu armastuse ja sõprusega teie tsaarile käe ja 
kutsub teda ühisele sõjakäigule, et Rzecz Pospolita täielikult purustada.» 

Prozorovski silmitses tähelepanelikult ümarikku Bel-ket, kellel oli seljas lühikeste 
hõlmadega kuub, ja von Krauseni ning Esseni süngeid kortsus nägusid. 

«Kus on Poola kuningas, seda me ei tea. Aga et Rzecz Pospolita on riik, mis 
maailmas eksisteerib, see on kõigile teada. Ent kui Svea kuningas on meie valitseja vastu 
vennalikult heatahtlik ning lahke, miks ei ole siis kuninga kirjas täielikult välja kirjutatud 
valitseja tiitlid? Miks ei ole tema nimetusi *— Väike- ja Valge-venemaa tsaar, Leedu 
tsaar ning samuti Ida, Lääne ja Põhja tsaar?» 

Belke kummardas pea sügavale laua kohale, nagu tahaks ta selle pärgamendilehele 
enda ees panna. Piilus alt üles Prozorovskile silma — bojaar oli rääkinud nii kiiresti, et 
Välisasjade prikaasi tõlk djakk Almaz Ivanov suure vaevaga oli jõudnud ümber panna: 

«See on meile haavav. Nende tiitlitega näitab tsaar, et põhjamaad on tema omad. 
Maad mõlemal Neeva kaldal, Kokenhuseni, Dünaburgi linn ja paljud teised maad on 
iidsest ajast meie omad. Ka Liivimaa on meie oma.» 

«Valitseja tiitlites on kirjutatud Ida, Lääne ja Põhja käskija, sest neis ilmakaartes on 
idas meie Kaasani ja Astrahani tsaaririik ja edasi põhjas Siberi riik. Mis aga Kokenhuseni 
linna kohta käib, siis on see põline Vene linn ja selle nimeks on Koknese, teie aga olite 
need, kes talle teise nime andsid. Neeva koos linnade ja küladega mõlemal tema kaldal on 
vene maa ja vene vesi. Kes siis seda ei tea? Siis, kui Stolbovo rahu alla kirjutati, 
kinnitasid teie komissarid, et isegi Novgorod olevat rootsi linn!» lausus Prozorovski. 

Von Krausen läks näost punaseks. Belke haaras kinni kuuekaelusest, nagu oleks see 
tal äkki kitsaks läinud, ja hakkas kannust vett jooma. Alexander von Essen ütles käsi 
hõõrudes: 

«Need asjad võib esiotsa kõrvale jätta ja alustada praegu kõige tähtsamast.» 

Prozorovski vangutas pahaselt pead. 

«Iga Vene linn on meile väga tähtis. Kuni me neis asjus üksmeelele ei jõua, ei ole 
võimalust edasi "rääkida.» 

-. . Teisel saadikute ja bojaaride kokkusaamisel oli veel vähem edu. 

Gustav Belke võttis seekord peale erakorraliste komissaride kaasa veel saadik August 
Schurfi. 

Erakorraline peakomissar saadik Belke alustas kohe sellest, et komissarid tahavad ise 
tsaarile käest kätte üle anda kuninga kirja ja kingitused. 

«Valitseja ei ole praegu Moskvas ja ta on haige,» vastas Prozorovski selle peale, kuigi 
saadikud teadsid, et tsaar Aleksei on Moskvas, ja seda, et see neile teada oli, teadis ka 
Prozorovski. Tema sõnadest pidid saadikud aru saama, et valitseja neilt kuninga kirja 
vastu ei võta ja Stolbovo rahu kinnitamist ei tule. Siis ütles Belke huuli kokku litsudes 
kuivalt: 

«Tema majesteet kuningas tegi mulle ülesandeks ütelda tsaar Alekseile, et tema 
alamad Hmelnitski ja määratud hetman Zolotarenko pakuvad end kuninga kaitse alla. 


Kuningas neid vastu võtta ei taha ja hoiatab oma armast venda tsaar Alekseid, et ta ei 
usuks oma uusi alamaid.» 

«See jutt on laim!» lausus Prozorovski järsult. «Kui see nõnda oleks, misjaoks siis 
kuningas ja teie kantsler Oxenstjerna Zolotarenkole kirju saadavad? Misjaoks läkitavad 
komissare Hmelnitski juurde ja kirjutavad talle kirju? Djakk Almaz Ivanov, näita 
kõrgetele saadikutele neid kirju.» 

Almaz Ivanov keeras kärmelt mõned pärgamendirul-lid lahti ja pani need komissaride 
ette. Kahvatanud Belke ja hämmeldunud Schurf lugesid need läbi. 

«Need kirjad ei ole ümber pandud täpselt,» ütles Belke pärast pikemat vaikimist. 

«Almaz Ivanov,» lausus Prozorovski uuesti, «ära näita kõrgetele saadikutele 
ümberpanekuid, vaid algupäraseid kirju.» 

Niisama varmalt lõi Almaz Ivanov komissaride ette lahti rootsi keeles kirjutatud 
algupärased kirjad ehtsate allkirjadega. 

Mitu minutit, mis näisid liiga pikale venivat, valitses ruumis pingeline vaikus. 

Esimesena rikkus seda Gustav Belke. 

«Härrad bojaarid! Neid asju me ei tea ja küsime seda järele oma kantslerilt härra 
Oxenstjernalt. Nüüd aga lubage teilt küsida niisugust asja: paljudes maades käib ringi 
kumu, et Moskva tsaar tahtvat meie kuningriigi vastu sõda alustada, — kas niisugused 
jutud on õiged?» 

«Kui niisugune kumu ringi käib, siis kannavad seda laiali inimesed, kes meie riigi 
vastu kurja sepitsevad. Et aga teie kuningas meie riigile ülekohut teeb, seda näevad ja 
teavad kõik. Miks läkitab ta Väikevene-maale meie alamate juurde oma komissare? Miks 
meelitab ta neid Moskvast lahti ütlema?» 

Komissarid ei vastanud. 

Ka teine läbirääkimiste päev oli lõppenud tulemuseta. 

Mõne päeva pärast kutsuti Rootsi saadikud vürst Kurakini poole lõunale. Kuid 
lõunasöögil valitseja või kuninga asjust juttu ei olnud. Ja siis sai saadikutele veelgi 
selgemaks, et Stolbovo rahu kinnitamist oodata on aljatu vaev ja lõunale paluti neid ainult 
kombe pärast. 

Maikuu üheteistkümnendal päeval tuli Gustav Belke ise ilma ette teatamata 
Välisasjade prikaasi ja kõneles duumadjakk Almaz Ivanovile pahameelega: 

«Meid, kõrgeid ja erakorralisi saadikuid, ei lubata linnas vabalt liikuda, iseäranis aga 
Saksa agulisse minna, meie inimesi ja teenreid hoitakse meie peatuskohas nagu vange, ei 
lasta üle nelja inimese korraga välja minna, ei lubata mõõgaga käia, sellest aga, mis meile 
toiduks ja ülespidamiseks on antud, ei räägi keegi!» 

Aupaklikult kummardades lubas Almaz Ivanov niisugusest ülekohtust bojaaridega 
rääkida, saadik olgu 

kindel: kui süüdlased on kindlaks tehtud, langevad nad karistuse alla. 

Bojaar vürst Semjon Vassiljevitš Prozorovski kuulas Almaz Ivanovilt ära Rootsi 
komissari kaebuse, välgutas prille ja käskis: 

«Toitu antagu neile vähem kui enne.» Nähes, et djakk tahab vastu vaielda, kordas: 
«Vähem kui enne! Kas said aru?» 

Almaz Ivanov noogutas pead. 


«Nõndamoodi jah! Vabalt liikuda ei ole neil aga vaja, iseäranis Saksa agulis mitte. On 
sigitanud suurel hulgal spioone ja salakuulajaid, nüüd katsuvad igate-moodi nendega 
kokku saada.» 

Viieteistkümnendal mail läks tsaar Moskvast ära sõjaväe juurde. Suur polk Pjotr 
Potjomkini juhtimisel asus teele Soome lahe rannikule. 

Seitsmeteistkümnendal mail ütles vürst Semjon Vas-siljevitš Prozorovski Välisasjade 
prikaasi Suures duu-mapalatis kõrgete bojaaride Ordõn-Naštšokini, Odo-jevski, 
Trubetskoi, Puškini, Romodanovski ning Kura-kini ja duumadjakkide Larion Loppuhhini 
ning Almaz Ivanovi juuresolekul Rootsi kuninga kõrgetele komissaridele ning 
erakorralistele saadikutele: 

«Et kuningas Carolus on rikkunud Stolbovo rahu ja tunginud kallale meie 
sõjameestele Leedus ja Rzecz Pospolitas, kus nad korteris on, et kuningas Carolus on 
võtnud oma kaitse alla äraandja Radziwilli ja nimetab teda Leedu hetmaniks, kuid säärast 
hetmanimaad ei ole mitte enam olemas, et kuningas Carolus meelitab meie alamaid - 
Väikevenemaal taganema oma vandest, et kuningas Carolus kirjutab kirju Türgi sultanile, 
ajades teda sõtta meie riigi vastu, siis ei ole ta meie sõber ega meie valitseja armas vend, 
kuigi ta nõnda oma kirjades ütleb. Kõik see näitab, et kuningas Carolusel on meie vastu 
kaksipidi mõtted ning ta on murdnud oma eelkäijate Svea kuningate poolt antud vannet ja 
tõotusi, mispärast rahu meie riikide vahel olla ei saa, kuni kõik ülesloetud ülekohus ei ole 
vajalikul viisil heaks tehtud.» 

.. . Samal õhtul ajasid Ordõn-Naštšokin ja Prozorovski pikalt juttu hetman Hmelnitski 
saadiku polkovnik Silujan Mužilovskiga ja pärast seda jutuajamist kutsuti Mužilovski 
vürst Prozorovski juurde õhtusöögile. 

Kui oli juba kõvasti võetud tublit mõdu ja igasuguseid juurtel tõmbuda lastud napse, 
läks Mužilovski jutt avameelsemaks: 

«Meie vanemkonna hulgas valitseb suur kartus, kas viimati Poola kuningas ja šlahta 
ei meelita valitsejat Ukrainast lahti ütlema.» 

«Isand polkovnik! Kas tõesti sinu mõistus, mida ma nii kõrgelt hindan, saab kas või 
raasugi uskuda niisuguseid sõnu?» 

Kuub eest lahti, hakkas Prozorovski edasi-tagasi mööda tuba kõndima, mida viie 
küünlaga lühtrid heledalt valgustasid. 

«Võta arvesse — niisuguse jutu on šlahta ise välja mõtelnud, et viia segadusse 
vanemkonda ja hetmanit, et külvata teie südamesse umbusku. Nii kaua kui Moskva 
maailmas seisab, ei saa niisugust asja olla. Moskva püsib aga igavesti, sest et meie vene 
rahvas on igavene.» 

Bojaari ägedad sõnad vaimustasid Mužilovskit. 

«Kõneled tõtt, Semjon Vassiljevitš! Šlahta poeb kas või nahast välja, et suurt kurja 
teha. Kuid hetman tunneb teda hästi, teda juba Šlahta ei peta!» 

«Hetmani pärast ei tunne ma muret. Tal on suur mõistus. Ta ei tagane endast kunagi. 
Mis aga teie vanem-konda puutub, siis omakasu pärast võivad mõned neist ka äraandmise 
peale välja minna ... » 

«Semjon Vassiljevitš! Mis suudavad ära teha üks või kaks, ütleme, isegi kümme 
meest vanemkonnast? Kogu rahvas hoiab kõvasti kinni Perejaslavi artiklitest.» 

«Tublid sõnad. Oiged sõnad. Mis aga rahvasse puutub, siis tuleb meil sinuga, 
polkovnik, kui juhtivatel inimestel tõele näkku vaadata. Nii meil kui teil on paljud lihtsast 


seisusest inimesed selles sõjas ülekohtu vastu, sõjas venelaste priiuse ja usu eest endale 
pähe võtnud, nagu võiks neil kõiges kõrgemast seisusest inimestega ühesugune õigus 
olla. Kummatigi ei ole smer- 

didele määratud valitseja asju otsustada! Seepärast, kui sõda lõpeb, tuleb teil oma 
lihtrahvaga rääkida ... » hakkas Prozorovski naerma. «Sõnakuulmatust ning omavoli on 
temas praegu nõnda palju, et ei jõua ära arvatagi.» 

«Aga kuidas me peame oma pospoliite kunagises sõnakuulmises hoidma, kus neid nii 
rohkesti õn kasakateks läinud? Tuleb ainult enda pärast karta. Äkki võtab lihtrahvas 
uuesti vikatid ning kaikad pihku, kaevab koguni ehk musketid ja mõõgadki maa seest 
välja. Paljud matavad igaks juhtumiseks sõjariistu maa sisse. Ei ole midagi ütelda, 
lihtrahvas võitleb suurepäraselt, mehiselt ja vapralt.» 

«Võitleb oma maa, oma riigi eest,» kostis Prozorovski. «Vapramaid kui on meie 
inimesed, venelased, maailmas ei leidu,» lisas ta uhkelt. Vaatas mõtlikult pimedasse 
aknasse ja lausus sõnu venitades: «Kuluks ehk tõepoolest ära veidi omavoli kärpida, et 
mõjuks rohkem riigivõim kui üksiku aadliku tahtmine. . .» 

«Hetman on samal arvamisel. .» ütles Mužilovski. 

«Kerge see ei ole,» tunnistas Prozorovski. 

... Kui Hmelnitski oli Tšigirinis ära kuulanud Muži-lovski aruande ta Moskvas 
viibimisest ja jutuajamisest vürst Prozorovskiga, oli ta tükk aega vait ja ei hakanud siis 
Mužilovski imestuseks mitte Rootsi saadikutest ja Poola komissaridest rääkima, kes olid 
juba tulnud ja viibisid Vilno all, pidades seal tsaari komissaridega läbirääkimisi vaherahu 
üle. 

«Prozorovski jutt lihtsast seisusest inimestest on kau-genägelik ning mõistlik. Sa 
vaata meie maad, Silujam Mõtle järele, kuidas meie pospoliidid oma asju ajavad nii sõja- 
kui rahuajal? Nii mõndagi meest vanemkon-nast meelitab poolakate või rootslaste 
meelehea, kuid inimestele, kes on meie maal enamuses, — pospoliiti-dele on need 
lubadused nagu mullune lumi. Aga kui tuleb registreid kokku seadma hakata, mis teen 
ma siis?» 

Ja Silujan Mužilovski sai aru, et hetman ei küsi seda temalt, vaid iseendalt. Nii ei 
saanudki ta vastust kuulda. 

Kambrist oli äkki ljubistoki lõhna tunda. Hmelnitski heitis pilgu üle õla. Akna taga, 
käed aknalaual, seisis Hanna. Ta hoidis peos ljubistoki kimpu ja naeratas talle. 

«Mis on, kasakaemand?» küsis Hmelnitski temalt naerunäol, piieldes ta suurtesse 
sügavatesse silmadesse, mis vaatasid talle otsa tähelepanelikult ja, nagu näis, uurivalt. 

«Misjaoks sa Jurase Kiievist ära käskisid tuua? Ta oleks võinud seal mogiljaanlaste 
juures õppida. Talle endale oleks see parem. Siin aga...» Ta jäi vait ja pööras pilgu 
kurvalt ära. 

«Siin aga?» 

«Tead isegi, Võgovski ja siis veel see Mirgorodi Les-nitski hakkavad jälle omaga 
peale. Röövivad sult poja ära, rikuvad ta su oma silma all ära ... » 

Hmelnitski heitis Hannale tusase pilgu. Ku,id Hanna ei jäänud vait. Jätkas veel 
jonnakamalt: 


«Kui sa tahad, et ta sinu moodi oleks, siis hoia oma poega neist panidest kaugemal.» 

Hanna ohkas ja kadus akna alt ära. 

«Hanna!» hüüdis hetman vaikselt. «Hanna!» 

Kuid Hanna oli juba kaugel. Hmelnitski vaatas kaua aega aeda, kus õõtsutasid oksi 
laiavõralised õuna- ja kirsipuud, ja nukrad mõtted tüütasid ja erutasid teda. 

Tuleb välja nõnda, et Jurase peale suurt loota ei ole. Ta küsis endalt: ons see mõte 
talle uudiseks? Ei ole. Tal oli südames kibe ja paha tunne. Alles aasta tagasi ei 
tarvitsenud veel mõteldagi, kellele jätta hetmanikepp, nüüd aga vaevas teda järjest 
sagedamini see mõte, mida ta ei avaldanud ühelegi oma sõberveljedest polkovnikutest. 
Raske tõbi näris ta südant. Taoti ta väänles valust. Kuid sai sellest hirmsast valust võitu 
vaikides, endamisi, üksinda, ilma seda Hannalegi usaldamata. Talle tundus, et kui ta seda 
salakavalat tõbe vaikides kannab, saab ta sellest jagu. Haigus peab taganema. Kuid 
mõnikord tulid keset ööd teisedki mõtted. 

... Hanna oli ära läinud. Oli kadunud aia tihnikusse. Tuul sahistas lehtedes, tõi oma 
tiivul kaugest stepist 

mõrkjat koirohu lõhna. Hmelnitski kiskus pilgu aknalt lahti ja kummardus jälle laua 
kohale. 

Suvi oli raske. Suure vaevaga läks korda rootslaste sepitsustest jagu saaaa. Nüüdki 
veel muigas ta nende visasid püüdlusi meelde tuletades. TCus tõmbasid alles ninad vingu 
panid Gotthard Welling ja Jakob Teren-skjöld, kui ta neile laenust ära ütles! Kuidas nad 
imestasid, kui ta keeldus Zdanovitši polku Peremõšlist välja viimast! Nad ei saanud vastu 
vaielda sellele, et Sani ääres elavad venelased, et see on venelaste maa ja et tema, 
hetman, peab oma usukaaslasi kaitsma. Veel suurem oli poola panide imestus, kui nad 
oma jutu peale — sõlmida liit Rootsi kuningaga — kuulsid vastuseks: 

«Soovin kuningas Karlile alati õnne elus ja sõjas. Meile oleks suureks lohutuseks, kui 
kuningas Karl elaks alati rahus Moskva riigiga, sest et Moskva rahu ja võimsus on ka 
meie rahu ja võimsus. Ja kui võimas meie riik on, seda näete praegu ise, panid saadikud.» 

Mida võisid panid saadikud selle peale vastata? Vangutasid ainult pead. Isegi kange 
mõdu Subbotovo keldritest ei läinud neil kõrist alla. Ohkisid, sikutasid habemeid ja 
püüdsid asjale teisest küljest läheneda: aga mis siis, kui Moskva Poola kuningaga ära 
lepib, kas ei tooks see äraleppimine pahandusi kõrgeaulisele hetma-nile ja kogu ta maale? 
Ta oli oodanud seda salakavalat küsimust, millel saadikud arvasid täielikku edu olevat. 
Ütles poolakatele silma vaadates: 

«Kas te, panid saadikud, olete .kunagi midagi säärast kuulnud, et vend müüks venna 
orjusse? Et ema ütleks ära oma lihasest lapsest? Moskva on meie lihane ema. Ülekohtu 
pärast, mida meile tegid kuningas Jan-Kazimierz ja poola šlahta, alustas Moskva nendega 
sõda. Seda ei tohi unustada, panid saadikud...» 

Täielikult segadusse ja ärevusse sattunud Rootsi saadik, riigisekretär ja kõrge nõunik 
Jakob Terenskjöld teatas kohe pärast seda jutuajamist hetmaniga kuningas Karl 
Gustavile, kes oli laagris Frauenburgi all: 

«Minu armulik ja tark käskija! Varjamatu kurbusega pean sulle teatama, et 
läbirääkimised Ukraina hetmani Bogdan Hmelnitskiga lõppesid meile lüüasaamisega, 

mis annab rohkem tunda kui lüüsaamine lahinguväljal. Kasakate hetmani kavalusel ja 
osavusel ei ole otsa ega Aru. Peale kenade sõnade, armastusväärsete naeratuste, hea veini, 
isegi prantsuse veini, ei saanud me hetmani residentsis midagi. Sekretär ja tõlk firentslane 
Julianus Gabeletto, keda meile oli soovitanud Radziejowski, kadus juba teel TŠigirinisse. 
Kui kahju ka mul ei ole, kuid Gabeletto kadumisega sean ma ühendusse, et kõik meie 
tõelised kavatsused olid hetman Hmelnitskile hästi teada. Jesuiit Oliverberg de Grekani 
on raudtrellide taga ja tema vabastamiseks on vähe lootust. Isegi siis, kui ta oleks ka 
vabaduses, ei võiks veel teada, keda ta ausamini teeniks, kas meid, poolakaid või 
hetmanit. Kindel on see, et hetman Hmelnitski Moskvast lahti ei ütle ja sõjavägedele 
Moskva vastu abi ei anna, ennemini tuleb ta ise sõjaga meie vastu. Hetman käis meile 
kogu aeg peale, et me moskoviitidega rahu sõlmiksime ja üheskoos türklaste vastu 
läheksime. Arvan, et need mõtted tulevad' meile kasuks, ja suursugune härra kavaler 
Gotthard Welling ei viivita, et türklased sellest Istanbulis varsti teada saaksid. Ära võta, 
mu armulik käskija, läbirääkimiste nurjumise pärast minu peale vihastada. Paneb 
imestama, kuid on vastuvaidlematu, et Ukraina on nüüd vägev, jõukas riik ja Moskva 
riigist lahutamatu, sundida teda sinu provintsiks hakkama saab ainult jõu abil. Kuid ma 
jõudsin selgusele, et jõule vastab hetman samuti jõuga, — kas on meil mõtet kahes küljes 
sõdida? Esitan need mõtted sinu selge mõistuse otsustada ja hellitan lootust sind õige pea 
oma silmaga näha ja suusõnal ette kanda seda, mida kirja teel teatada on ohtlik.» 


... Rootsi saadikud lahkusid Tšigirinist. 

Varsti pärast seda ilmus lipitsev Osman-paša. Ta tuli justkui ainult külla. Esiotsa oli 
temaga tegemist ainult hetmani kokal Tsimbaljukil, kes keetis talle iga päev lambapilaffi 
ja praadis pannil kokri hapukoores. Saadik rüüpis mõdu, kiitis Tjasmini kokri ja oma 
kitsaid kul-mukarvadeta silmi kissitades hoidis pilku peal kõigel, mis ta ümber sündis. 
Osman-paša istus Tšigirinis kaks nädalat. Ühel õhtul kukkus kokk Tsimbaljuk, kelle 

«keel oli pehme» kärakast viinast, nagu ta ise ütles, het-mani teenrite ees kiitlema: 

«Vaadake ainult korraks musulmaanide saadikut, kui siledaks teise lõust on läinud! 
Küll ojen alles kulti nuu-manud!» 

«Paras aeg ära pussitada,» ütles džuura Ivanko. 

Tsimbaljuk ähvardas teda tühja peekriga: 

«Oled hetmani juures ei tea juba mitmes aasta, kuid aru ei ole sul teragi kasvanud ... 
Leidis ka, mis ütelda! Kas tohib siis saadikul sedamoodi elu võtta?» 

«Aga teistmoodi tohib?» küsis Tvanko norivalt. 

Tsimbaljuk lõi tema poole tühja peekriga, valas sellesse viina pudelist, mida taskus 
kandis, jõi ära, tõusis püsti ja ütles: 

«Lähen saadikule õhtust valmistama.» 

Kuid seekord ei söönud Osman-paša õhtust kodus. Lambaliha ta toas laua peal seisis 
ja jahtus, tema aga istus ja tundis lõbu Poola kuninga saadikute Kazimierz Beniewski ja 
Ludwig Jiewlaszewski seltskonnas, kes olid tulnud Tšigirinisse. 

Sel õhtul saadi Tšigirinis teada, et määratud hetman, Korsuni polkovnik Ivan 
Zolotafenko oli langenud lahingus poolakate vastu. 

Sel õhtul hetman Hmelnitski ei puudutanud toitu ja hetmani naine Hanna puhkes 
kibedasti nutma, Ivan Bogun aga, kes laua taga istus, läks näost kahvatuks ja lükkas 
kurba uudist kuuldes veinikarika endast eemale. 


Pisarad voolasid Hanna silmist ja järjest tugevamini surus ta käsi vastu rinda. 
Hmelnitski aga ütles vihaga: 

«Issand! Surm on justkui panide poolakatega lepingu sõlminud!» 

«Igavene au ja kiitus vaprale sõjamehele!» kostis Bogun vaikselt. 

Hanna tõusis püsti ja lahkus kambrist. 

Hmelnitski saatis teda äreva pilguga. 

«Las nutab omaette. Ta armastas oma venda väga,» ütles Hmelnitski. «Oh, sõber 
Ivan, surm tuli sulle vara! Oleksid võinud veel elada ... » 

Vaikus kestis kaua. Küünlad kandelaabrites kustusid, kuid hetman haaras Boguni 
käest kinni, kui see tahtis tule süüdata. Ohkas raskesti ja ütles: 

«Osman-paša ei tulnud mitte lõbu pärast siia. Sellest tuleb hästi aru saada. Kutsusin 
sind selleks, Ivan, et sa Seda teaksid. Vii oma polk rohumaadele lõunasteppi. Valva 
kõvasti kõiki Krimmi teid, et jäneski läbi ei lipsaks. Martõn Puskarile ja Jossip Gluhhile 
ma kirjutasin juba. Nad tulevad sulle abiks. Minul aga tuleb siin nähtavasti homme 
poolakatega jändama hakata. Mine, Ivan, puhka, hommikul aga asu teele. Head tervist, 
vend.» 

Ta suudles Boguni huultele ja lahkus kambrist. Bogun kobas pimedas, sai oma 
veinikarika kätte ja jõi selle tühjaks. 

«Vahva rüütel oli Zolotarenko,» lausus ta kambrist lahkudes kõvasti, «vapper 
sõjamees!» 

.. . Niipea kui Hmelnitski järgmisel päeval kantseleisse astus, pani Kapusta ta ette 
lauale negotsiant Walter Funke palvekirja, kes oli Tšigirinis kinni võetud keelatud 
rauaostmise ja raua edasimüümise eest tatar-lastele Krimmi. Samas asjas pidid vastust 
andma veel kaupmees Harmaš Danilo ja rootsi kaupmees Adam Vinius. 

«Kaupmees Vinius tuleb vabaks lasta, kurat teda võtaks, kuid Harmaši üle 
mõistetakse kohut vastavalt mu universaalile.» 

Hmelnitski puudutas käega Walter Funke palvekirja. 

«Mis see ämblik tahab?» Vastust ootamata hakkas ise lugema. Luges läbi ja küsis 
äkki: «Ta ostis Kaffas vange?» 

«Tema jah,» ütles Kapusta, kes ei saanud veel aru, kuhu hetman tüürib. 

«Olgu, ütle talle, et anname armu, laseme ta minna nelja tuule poole, kui ta kõik 
vangid, keda musulmaani-delt ostis ja Kaffas peab, meile annab.» 

Hmelnitski seisatas viivuks, vaatas mõtiskledes Kapustale otsa ja käskis: 

«Too ta siia — see Funke!» 

Poole tunni pärast astus negotsiant Walter Funke Hmelnitski ette ja sai teada, mis 
peab tegema, et ta saaks vabaks ja võiks takistamatult Ukrainast ära sõita. Ta silmad 
ekslesid ärevalt mööda hetmani kambri 

seinu ja sõrmed liikusid vahetpidamata. Sügavasti kummardades pomises ta, et 
sellesse kahetsusväärsesse loosse olevat teda mähkinud Adam Vinius ja Harmaš. Kui ta 
oleks teadnud raua müümise keelust, ei oleks ta selle eest punast krossigi andnud. Kes 
siis veel kui mitte tema peaks võõramaa seadusi austama! Seda on talle õpetatud 
kodumaal juba lapsepõlves. 

«Ja õpetati ka inimesi ostma?» küsis Hmelnitski, vaadates kaupmeest altkulmu. 


Funke sattus segadusse. Jäi vait. Silmad hakkasid jälle ringi jooksma. Ta põikles 
Hmelnitski raske ja karmi pilgu eest kõrvale. 

«Kui palju vange sa tatarlastelt ostsid?» 

«Tuhat kolmsada hinge,» vastas Funke Hmelnitskile väriseva häälega. 

«Luiskad, kaupmees!» põrutas Hmelnitski rusikaga vastu lauda. «Hingi sa ei ostnud, 
ostsid kehasid, mitte hingi! Raiu see endale pähe. Kirjuta kiri, et need inimesed võetaks 
laevalt maha ja toodaks siia Tšigiri-nisse. Kui kõik siin on, saad vabaks. Kas said aru?» 

«Teie kõrgeausus! Kuid ma maksin ju tatarlastele suurt raha. Ma ostsin neilt kaupa... 
» 

«Heroodes!» käratas Hmelnitski, nii et aknaruudud klirisesid. «Kaupa, ütled sa? 
Inimesed on sulle kaup?» 

«Teie kõrgeausus... » Funke pani anuvalt käed kokku, langes põlvili. 

«Sa peaksid türgi galeeril olema nagu meie märtrid, et sind surmalaupäevani aeru 
külge needitaks, siis saad tundma, kuidas inimesi kaubaks nimetada! Kasi minema! 
Korista see raibe ära, Kapusta!» 

«Teie kõrgeausus!» hakkas Funke anuma. «Ma teen kõik. Ärge saatke mind hukka, 
pan hetman! Halastage väikeste laste peale ... » 

Kasakatel tuli negotsiant kättpidi ära vedada. 

Walter Funke kirjaga, milles ta teatas, et tema poolt kevadel Kaffas ostetud vangid 
Tšigirinisse toimetataks, asus samal päeval teele Walter Funke teener Julius 

Stolz. 

-.. Lugu Danilo Harmaši ja ta valitsejaga lõppes halvasti. Juuni lõpul mõistis 
peakohus neid Tšigirinis süüdi, äraandmises. 

Punasel laval Tjasmini ääres platsil luges peakohtunik Bogdanovitš-Zarudnõi 
rohkearvuliselt kokkuvalgunud linnakodanikele, kasakatele ja pospoliitidele: 

«Tema tsaariliku majesteedi Ukraina hetmani Zinovi-Bogdan Hmelnitski nimel koos 
kasakaväega arutas pea-kohus asja ja tegi kindlaks, et kaupmees Harmaš Danilo ja 
Vepriku rauasulatusmanufaktuuri valitseja linnakodanik Medved Fjodor rikkusid 
maksvat het-mani keeldu — surmanuhtluse ähvardusel mitte müüa võõrastele rauda, mis 
tuleb kasuks meie maa vaenlastele ja kahjuks meie maale, usule ja kõigele meie rahvale. 
Võõramaa kaupmehed Adam Vinius Rotterdamist ja Walter Funke Frankfurdist Maini 
ääres kui osavõtjad sellest teost, ent kui inimesed, kes on võõraste riikide alamad, saata 
Ukraina piiridest välja, nõudes neilt tekitatud kahju katteks kummaltki nelikümmend 
tuhat kuldnat... » 

Bogdanovitš-Zarudnõi peatus momendiks, heitis pilgu häbipostide poole, kuhu olid 
seotud kurjategijad, keda ümbritses vahtkond, ja luges edasi. Tuul kandis üle platsi 
sõnad: 

«Harmaš Danilot ja Medved Fjodorit nuhelda surmaga poomise läbi Tšigirini linna 
magistraadi platsil, riputades kummalegi rinnale ja seljale sildid pealkirjaga: 
«Kurjategija, salgaja, äraandja.» Ja kõigil, kes häbipostidest mööda lähevad, tuleb näkku 
sülitada neile kurjategijatele, kes on petnud ja ära andnud isamaa ja terve meie rahva. 
Kurjategijate vara võtta täielikult ära sõjakassa heaks. Antud Tšigirinis ja kinnitanud 
hetman Zinovi-Bogdan Hmelnitski.» 

Litaurimehed hakkasid litaure taguma. Fjodor Medved karjatas, Harmaš kaotas 
meelemärkuse. Funke ja Vinius vaatasid koletu hirmuga rahvast, kes vajus ähvardava 


vallina nende poole. Kuid varsti vabastati nad postide küljest ja viidi vahtkonna saatel 
kindlusesse. Naised ja mehed näitasid neile rusikat, pildusid neid prahiga. 

Rahva hulgas platsil seisid Grigori Okun ja Demid Pivtorakožuhha. 

«Ilmas on veel õigust,» kordas Okun ühtelugu. «Kas sa kuuled, Demid, kuidas 
Medved lõugab? Lähme õige ja sülitame sellele röövlile näkku.» 

«Oi, vennad, enam ma ei tee!» anus Harmaš kasakaid, kuid kuulis vastuseks: 

«Mis vennad me sulle oleme? Kaval! Võlla all ronid 
sugulaseks!» A 

Danilo Harmaš ei uskunud, et lõpp on tulnud. Viimase minutini oli ta rahulik ja 
lootis, et kui teda ei päästa väimeespoeg Lissovets, siis teeb seda ometi Võgovski. 
Seepärast oligi Harmaš vaikinud ja kuni lõpuni mitte ühtegi sõna lausunud, oleks võinud 
aga. .. Kuidas ka Kapusta ei pärinud, vaikis ta. Harmaš nägi punasel laval Võgovskit. Ta 
seisis seal, kuid ei teinud häältki. Kasakad vedasid Harmaši üle lava võlla juurde ja 
seadsid teda võlla alla. Harmaš kisendas: 

«Pidage kinni. . . Ütlen tähtsat. .. Tunnistan üles... .» 

«Tehke oma töö kiiremini!» hüüdis Võgovski kasakatele vihaselt ja viibutas 
pernatšiga. 

Danilo Harmaš ei jõudnud midagi ütelda. Minuti pärast kõlkus ta juba, keel hammaste 
vahel, silmuse otsas. 

Võgovski võttis taskust rätiku ja pühkis värisevate kätega oma higist otsaesist. Kuulas 
vaikides ära Bog-danovitš-Zarudnõi vihase etteheite: 

«Ära topi ennast võõrastesse asjadesse, pan peakir-jutaja! Ei ole sinu asi siin käratada 
ja käskida. See on seaduse rikkumine.» 

Hmelnitski ei andnud armu ka pea-vooriülem Nos-satsile ja pea-varahoidjale 
Ivanitšile. 

«Alandada sotnikuks need alatud kaubitsejad! Oleks tulnud ka nemad häbiposti 
panna, aga ma pidasin lugu nende kunagistest teenetest Piljava ja Zborovi all. Ei taha 
neid näha ega kuulda,» ütles ta Bogdanovitš-Zarud-nõile, kui see sõnakese poetas, et 
Nossatš ja Ivanitš tahtvat hetmani jalge ette viskuda, et temalt armu paluda. 

Samal päeval sai Hmelnitski, kes kavatses koos Hannaga Korsunisse Ivan 
Zolotarenko matustele sõita, Kiievist Janenkolt käskjalaga kirja, kus teatati, et metropoliit 
Silvester Kossov on kogudusele ootamatult jumala karja läinud ja et arhimandriit Jossif 
Trizna annab rohketele kloostrite ülematele, kes on Petšorski kloostrisse 

kokku tulnud, selgesti mõista, et nüüd tulevat temal, arhimandriidil, Kiievi 
metropoliidiks hakata. 

«On läinud jumala karja,» lausus Hmelnitski kuuldavalt, vaadates kuhugi üle tema 
ees taburetil istuva Lav-rin Kapusta pea. «Viimaks ometi! Kirjuta Tšernigovi piiskopile 
Lazar Baranovitšile, et ta olgu tundigi viivitamata Tšigirinis.» 

Vaikis veidi ja lisas kindlalt: 

«Tal tuleb Kiievi metropoliidiks hakata. On juba ammu selleks patriarh Nikoni 
õnnistuse saanud.» 

.. . Korsun võttis hetmani vastu kõigi kirikute kellade helinaga. Enne linna jõudmist 
astus ta tõllast välja ja ratsutas nüüd oma valge Tormi seljas, kes näis olevat uhke selle 
üle, et kandis oma sadulas niisugust ratsanikku, ja tantsiskles, pekstes rautatud kapjadega 


kergeid tolmupilvi üles. Hetmani pea kohal sahises buntšukk. Lehvis tuules vabarnakarva 
lipp. Tulumbas-sid põrisesid kõvasti. Tšigirinlased, kümme meest reas, istusid sirgelt 
kõrgete, peenikeste jalgadega ratsude seljas, õlal paljad mõõgad. Hetmani järel ratsutasid 
Lavrin Kapusta, Martõn Puskar, Fjodor Korobka, Ivan Iskra, Ivan Bogun. Silujan 
Mužilovski oli jäänud Tši-girinisse asju korraldama. 

Hanna surus end hetmani tõlla nurka. Kuivade silmadega vaatas ta läbi lahtise 
tõllaakna Korsuni sirgeid tänavaid. Siin on läinud mööda ta lapsepõlv, lennanud mööda 
noorus. Siin nägi ta esimest korda Bogdani. Siin usaldas vend Ivan talle, oma ainsale ja 
armsale õele oma salajasemad unistused kodumaa teenimisest. Ivan oli ülesmäge 
sammunud. Oma vapruse ja mõistusega oli ta ära teeninud hetmani ja kogu maa suure 
lugupidamise. 

Seal ongi juba kodumaja. Värav ristseliti lahti. Mõlemal pool väravat seisavad 
Korsuni kasakad ilma mütsideta, piigid peos. Lipud on madalale eestrepi kohale 
langetatud. Väravast kuni eestrepini seisavad kahes reas tee kõrval liikumatult 
helepunaste kuntuššidega kasakad. 

Hetman peatas hobuse. Hüppas kergelt sadulast maha. Tema järel tuli hobuste seljast 
maha vanemkond. Hanna astus tõllast välja. Asus hetmani kõrvale. 

Käes oli see silmapilk, mida ta kõige rohkem oli kartnud. Ta surus huuled kõvasti 
kokku. Vaatas otse enda ette. Ei langetanud oma tulist pilku. Hetman võttis ta 
küünarnukist kinni. Südamesse tekkis soe tunne. 

-.. Määratud hetman, Korsuni-«polkovnik Ivan Zolo-tarenko lamas kirstus just nagu 
elus. Polkovniku nägu oli rahulik. Läbi avatud akna sisselennanud tuuleiil pani küünalde 
leegi võbisema. Zolotarenko ja Hmelnitski ei olnud niisugusest kokkusaamisest 
unistanud. 

«Kummardan su ees, Ivan!» ütles Hmelnitski valjusti ja kummardas surnud 
polkovniku ees maani. 

«Mu vennake ... » sosistas Hanna ja langes venna rinnale. 

Hmelnitski nägi, kuidas Hanna õlad vabisesid. Bogun tahtis teda aidata, kuid 
Hmelnitski peatas ta käeliigutusega. 

Vaikus ja kurbus valitsesid Korsuni polkovniku suures kambris, sellessamas kambris, 
kus Hanna Zolo-tarenkova oli kunagi julgelt ja ausalt hetman Hmelnits-kile silma 
vaadanud. 

«Miks sa lahkusid nii mõttetult meie hulgast?» mõtles Hmelnitski. «Kellele oli vaja 
seda kahevõitlust? Šlahta talitas jälle jesuiitlikult.» 

Jessauul Tronkolt, kes selle kohutava teate Tšigiri-nisse tõi, oli Hmelnitski kuulnud, 
kuidas kõik sündinud oli. Tundus, nagu näeks ta oma silmaga seda hommikut ja 
lahinguvälja Vilno müüride all. Seal ongi Ivan, kes võtab oma kõrvi seljas vastu poola 
riiukuke väljakutse kahevõitluseks. Ilma raudrüü ja näokaitseta läheb ta kogu kasakaväe 
silma all kahevõitlusele. Kümned tuhanded mehed on jooksukraavidest välja tulnud, et 
vaadata, kuidas kuulus kasakapolkovnik poola polkovnikuga võitlema hakkab. Vägevalt 
ning kindlalt lööb Zolotarenko poolaka käest mõõga minejna, ja laskmata tal toibuda, 
virutab lapiti mõõgaga vastase õla pihta ning paiskab ta sadulast maha. Zolotarenko ei 
tahtnud surmata vaenlast, kes oli tulnud temaga võitlema mees mehe vastu. Kuid 
vaenlane mõtles teisiti. Ja kui siis Zolotarenko hobuse seljast maha tuli ja tahtis aidata 
poolakal püsti tõusta, haaras see mantli alt püstoli ja laskis Zolotarenkole rinda. 

«Vara lahkusid meie hulgast, Ivan,» kordas hetman vaikselt, ja neid kibedaid sõnu 
kuulsid Bogun ja Kapusta, kes ta kõrval seisid. 

«Temast oleks võinud minu järeltulija saada,» ütles Hmelnitski öösel Hannale, kui ta 
koos naisega istus pingil Zolotarenko surnukeha ees. 

Koidikul tuli streletsivojevood Artamon Matvejev koos stolnikute Trojekurovi, 
Miloslavski ja Morozoviga. 

Kambrisse astudes kummardasid nad kõik sügavasti puusärgile, kus oli määratud 
hetmani põrm, ja Arta-mon Matvejev ütles end sirgu ajades: 

«Kummardame sulle maani, määratud hetman, kellele tsaar oma armust on päriliku 
bojaariseisuse kinkinud. Sinu vaprus, julgus ja mõistus on väärt igavest au ja kiitust.» 

Vojevood ja stolnikud kummardasid veel kord. Moosekandid alustasid kurba viisi. 
Kirikute kellad hakkasid lööma. 

«Ära kurvasta, hetman,» ütles Matvejev Hmelnits-kile pärast matuseid. «Kaotasid 
oma parema käe, kuid praegu on sulle abiks kogu rahvas. Sa tead seda ise.» 

«Mul on ainult üks trööst,» lausus Hmelnitski, «et kui ka minul tuleb asuda viimsele 
teekonnale, kust ei ole enam tagasitulekut, ei jäta ma oma kodumaad vaeselapse ossa.» 

«Seda sinu vaeva, mis sa oled näinud kodumaa vabastamiseks, ei unustata eluilmaski. 
Võid kindel olla, et seda ei unusta iiales mitte ainult Väikevenemaa, vaid ka 
Suurvenemaa ja Valgevenemaa. Oma vapruse ja võimsa mõistusega oled sa isamaa 
teenimise eeskuju.» 

«Tänan sind, vojevood,» vastas Hmelnitski sügavasti pead kummardades liigutatult ja 
surus tugevasti Artamon Matvejevi kätt. 

Juba teist kuud vaevas Hmelnitskit haigus. See tuli äkki nagu iga õnnetus, aheldas 
hetmani voodisse, täitis hiljuti veel paindlikud ning liikuvad lihased vastumeelse 
nõrkusega, tumestas pilgu, pigistas halastamatu luise käega südant, ei lasknud hingata. 

Iga asi ärritas. Nii see, et eesruumis käidi kikivarvul, et sealt kostis ühetoonilist 
vahetpidamatut sosistamist, kui ka see, et kodurahvas ja vanemkond tema magadis- 
kambrisse astudes kõigepealt pärisid ta tervise järele, põiklesid kasakate asjust rääkhüast 
ja püüdsid tema meelt sobimatute juttudega lahutada. Temale aga paistis see kõik ainult 
lapsemänguna. Ta haige süda sai veel rohkem viha täis ja tal ei olnud tahtmist ei rääkida 
ega kedagi näha. Ta pööras pea seina poole ja silmitses tuhandendat või kümne 
tuhandendat korda helepuna-seid roose, mis olid kellegi osava käega vaiba helesinisele 
põhjale tikitud. Neid oli kokku kuusteist ja see arv tundus talle hea märgina, sest kuusteist 
polku oli ka ta valitsuskepi all. Kuid kas ta näeb veel neid polke väljale üles rivistatult, 
kas ta kuuleb veel buntšukkide ja lippude sahisemist pea kohal, tulumbasside heledaid 
lööke, võidupasunate hõiskamist? . .. Need mõtted närisid järjest ta südant. 

Hanna istus vahetpidamata ta peatsis. Tõi talle süüa ja juua. Tema ei püüdnud mehe 
meelt lahutada. Vaatas talle silma mõtliku ja selge pilguga. Ja see pilk kõneles rohkem 
kui keel. Ja niisamuti luges naine ka Bogdani silmist. Nõnda vaikides teineteisele silma 
vaadates ajasid nad juttu pikkadel päevadel ja unetutel öödel, kui kandelaabrites vilkusid 
värelevalt küünlad. 


Jah, Hanna nägi kõik ja teadis kõik. Bogdan oli selles päris kindel. Ja sellepärast et 
Hanna tema arvates teadis, kui ülesaamatult raske on ta haigus, võis avameelselt, ilma 
igasuguse kartuseta seda tumma juttu ajada. 

Ja õigus, Hanna nägi, kuidas Hmelnitski jõud iga päevaga kokku sulab. Näis nagu 
oleks keegi talle raske koorma selga ladunud ja see ta maha murdnud. Mõnikord tõusis 
hetman voodist üles, istus tundids kaupa vaikselt ja mõtlikult tugitoolis ja vaatas karmi 
pilguga enda ette. 

Lavrin Kapusta tõi Kiievist kolm arsti. 

Johann Belou, Jakob Kurz ja Boguš Balaban — kõik kolm otsekui ühe ema lapsed. 
Imestusväärselt ühte nägu. Madalat kasvu, seljas mustast kalevist kaftanid ja jalas 
kitsenahast kingad, ilmusid nad ühel sügispäeval 

hetmani ette nagu kolm nõida. Tema pahameelest hoolimata hakkasid nad tal kõhtu, 
rinda katsuma, liigeseid muljuma, kloppisid külmade sõrmedega selga, surusid 
kordamööda kõrva vastu südant, vahtisid suhu, püüdsid keele otsast kinni napsata ja 
sügavamale kurku vaadata, siis aga laterdasid omavahel ladina keelt rääkida. 

Hmelnitski, kes oli sulgenud silmad, muigas esmakordselt kõigi nende pikkade 
päevade ja ööde kohta. Ta mõistis iga sõna, mis arstid rääkisid, ja talle tegi nalja 
ülespuhutud tähtsus, mis nende kimedates häältes kõlas. 

Arstid lahkusid ja ta kuulis, kuidas Kapusta neid ukse taga põhjalikult ja 
üksikasjaliselt küsitles, ja kuidas nemad, justkui rõõmustades, kõik korraga kõnelema 
kukkusid. 

Pärast istus Kapusta Hmelnitski juurde ja ütles rahustades: 

«Kuulsad tohtrid, pan hetman. Nagu see — mada-luke ... » 

«Kõik kolm olid madalukesed ... » Siis hakkas Kapusta teistmoodi seletama: «Noh 
see, kes istus sinust paremat kätt, pan het-man ... » 

«Nad vahetasid kõik see aeg kohta, hüppasid mu ümber nagu kirbud... » Kapusta 
hakkas naerma. 

«Sul läks nähtavasti kergemaks, tänu jumalale!» 

«Egas viimati ometi tohtrid seda teinud, nad pressisid nii hästi mu kõhtu?» 

«Noh, tead, kõige targem nende hulgas — see punase peaga itaallane ... » 

«Kas sa näe, mina aga arvasin eluaeg, et itaallased on musta peaga ... » naljatas 
Hmelnitski. 

Kapusta vaatas talle küsivalt otsa. 

«Nonoh, kõnele pealegi, ma ei sega sind enam.» 

Hanna tuli tuppa. Küsis Hmelnitskilt murelikult: 

«Mis nad rääkisid?» 

«Seda küsi tema käest,» näitas Hmelnitski käega Kapusta poole. 

«Itaallane Johann Belou kinnitab, et see südamehaigus 

on maksa ja neerude tõve tagajärg, ja kirjutas sulle, hetman, välja joogi, mida pead 
kolm korda päevas sisse võtma. Nii et vaata siis järele, pani hetmani-emand. Sa tead ju, 
kuidas pan hetman enda eest hoolitseb! ... » Kapusta heitis Hmelnitski poole etteheitva 


pilgu. 


«Küll ma sisse võtan,» oli Hmelnitski nõus, «kui vaja, kas või neli korda päevas. Sinu 
jutu järgi ta olevat tark tohter ja itaallane, mina aga arvan, et ta on petfs. Ei ole olemas 
itaallasi nimega Johann Belou.» 

«Pan hetman!» hüüdis Kapusta. «Tal on apteek Kiievis, Podolis, seda peetakse meie 
maal kõige paremaks. Usu mind — enne kui ma tema ja teised kõhukatsujad sinu juurde 
tõin, uurisin vajalikul viisil nende kohta kõik järele.» 

«Usun sind, Lavrin. Nüüd aga ütle mulle, kas Poola komissarid on siin?» «Siin.» 

«Beniewski ja Jiewlaszewski?» «Seda küll, pan hetman.» 

«Jäta ometi see «pan, pan» — ega me sinuga raadal ole! Komissaridel on muidugi 
lahedam, et ei pruugi läbirääkimisi pidada minuga.» 

«Nad teavad, et sa oled haige.» 

«Rõõmustavad, et suren varsti maha, siis on kergem vanemkonda petta.» 

«Bogdan!» hüüdis Hanna valuliselt. 

«Vaiki. Mul on raske vaielda. Ütle, Lavrin, mis päev täna on?» 

«Neljapäev,» vastas Hanna ärevalt. 

«Aituma, kasakaemand, olen maas vedelnud ja laisaks läinud, et päevadegi aru segi. 
Nõnda siis, Lavrin, ütle komissaridele, et võtan nad laupäeval vastu.» 

«Maksab nüüd sul... » 

«Meie kodumaa heaks maksab kõike teha. Isegi kui süda kisub valust kokku ja kui 
maks ning neerud, nagu need tohtrid sulle kokku latrasid, ei suuda kuidagi omaga toime 
tulla . .. Oh, Lavrin! Ma kuulsin, mis sinu nõiad ladina keeles puterdasid, kuulsin hästi.» 
Kapusta püüdis veel kord oma peale suruda: «Bogdan, aga kui ehk usaldaksid 
läbirääkimised 

Mužilovskile, Korobkale, kui kutsuda välja Bogun või Puskar?» 

«Ei. Komissaridega läbirääkimisi pean mina. Ega ma ometi selleks ole üheksa aastat 
kõigest väest pingutanud ja isegi mitte oma elust hoolinud, et lubada nüüd panidel 
komissaridel ilma meieta läbi saada. Jutt tuleb riigipiiridest, Lavrin. Kas mõistad? Meie 
riigi piiridest. Ja läkita kõigisse polkudesse käskjalad, et järgmisel nädalal tuleksid 
polkovnikud siia kokku.» «Kuulan.» 

«See on juba teine jutt. Mis sa mulle head räägid?» «Maljuga jõudis siia.» 

Hmelnitski muutus elavamaks. Toetas küünarnukkidega patjadele, küsis kärsitult: 
«Mis ta tõi?» 

«Kuningas Jan-Kazimierzi ja šlahta sepitsused on meil nagu peopesal. Uuris välja 
Stokholmis alamkantsler Radziejowski käest. Kuid rootslased hakkasid juba haisu 
ninasse saama ... » 

Nagu järsku taibates heitis Kapusta pilgu Hanna poole. Hmelnitski tabas ta pilgu ja 
ütles: 

«Kõnele julgesti. Ei ole see šlahtanaine Helena, vaid Hanna Zolotarenkova.» 

Hanna puudutas tänulikult ta kätt, läks akna alla ja istus taburetile. 

Tal oli rõõmustav ja ühtlasi valus kuulda neid sõnu niisugusel kurval, raskel ajal. 

«Sul on õigus, hetman,» ütles Kapusta pärast mõningat pausi. «Jesuiidid nuhkisid 
arvatavasti välja, ja hea, et Maljuga kähku ära sõitis.» 

«Hästi tegi. Saan terveks, tahan temaga rääkida. Ütle talle, et ta on mulle vennast 
kallim. Nõnda ütle. Viigu tundigi raiskamata kõik dokumendid Moskvasse.» 


Hmelnitski noogutas Kapustale. Laskis pea raskelt padjale. Jälle vajus magadiskambri 
nurgast ta peale raske udu, pigistas rinda, ei lasknud hingata. 

Hanna tormas voodi juurde, kuid hetman ei näinud enam ei Hannat ega Kapustat. 
Jälle nõidusid ta pea kohal tohtrid, valasid talle vägisi suhu mingisugust jooki, käskisid 
kõik aknad avada. Varisenud lehtede lõhn täitis magadiskambri. 

Ent reede hilisõhtul istus Hmelnitski kerge kuntuši väel laua ääres, ei pööranud silmi 
kirjutaja Pšenitšnõi osavalt käelt, vaatas, kuidas selle hanesulg püüdlikult üle 
pärgamendilehe libiseb, ja kõneles vaikselt: 

«Sinu tsaariliku majesteedi teadandmine Vilno rahuleppe kohta on meieni jõudnud ja 
meie oleme selle ja sinu hoolitsuse eest meie rahva ja meie maa pärast sulle üpris 
tänulikud ja kummardame sulle maani. Ning selle eest, et sina, valitseja, ei võtnud 
kuulda salakavalat šlahtat ega taganenud meist, sulle igavene kiitus ja järeltulevate 
põlvede tänu. Nagu sinu ustavad sulased kunagi, tunneme selle kokkuleppe üle rõõmu, 
kuid et me oleme sinu ustavad sulased, kes poola panide umb-õigust ja valskust tunnevad 
üksikasjaliselt ja paremini kui kestahes teine, ütleme sulle ainult: nemad, need panid 
poolakad, sellest kokkuleppest kinni pidama ei hakka. Sest nad ei ole ju varemgi midagi 
teinud nendele inimestele, kes on su tsaarilikku nime teotanud ja laimanud. Nad on 
kümme aastat ühelt seimilt teise seda kurjategijate nuhtlemise asja edasi lükanud, kuigi 
olid ise selle kinnituseks palju kordi risti suudelnud. Panide ja nende kuninga säärast 
ülekohut ja säärast umbõigust jumala ja sinu ees, valitseja, kinnitab veel see, et Rzecz 
Pospolita peab juba mitu aastakümmet sõda mitte ainumalt meie õigeuskliku rahva, vaid 
ka meie usu vastu, ja seepärast ep ole sõprust ja head nende poolt nii kaua oodata, kuni 
Rzecz Pospolitat juhib salakaval Vatikan. Nüüdki tegid nad selle lepingu ja andsid vande 
selleks, et saada aega hingetõmbamiseks ja et vahepeal sultani, khaani ja teiste riikidega 
kokku leppida, kuidas sinu vastu, valitseja, uuesti sõjaga tulla. Kui poolakad tahavad sinu 
tsaarilikku majesteeti tõepoolest Poola riigi ja Leedu vürstiriigi troonile valida, siis 
misjaoks saatsid nad Poznani vojevoodi ja kastellaani Woinicki Rooma keisri Leopoldi 
juurde, et paluda kuningaks tema lihast venda? Poola saadikud tulid mineval aastal 
kaheteistkümnendal oktoobril Moskvasse ja pidasid bojaaridega läbirääkimisi, kuid 
veel varem läkitasid nad šlah-titš senaator Przarzmowski, kes ka Moskvas käis, vürst 
Raköczy juurde krooni, skeptri ja valitsusõunaga — teda paluma. Kõik see ülaltoodu 
näitab poolakate 

valskust ning salakavalust. Seepärast võib ette ütelda,, et Vilno traktaati nad pidama 
ei hakka, ja kes sedagi toab, kas seim seda kokkulepet ülepea kinnitab? Neid poolakate 
valskusi nähes ei saa me poolakaid uskuda, sest et teame hästi, kui pahatahtlikud on nad 
meie õigeuskliku rahva vastu.» 

Hetman lõpetas dikteerimise. Valas endale ebakindla käega arstide poolt 
väljakirjutatud tervisejooki kruusi ja jõi selle vägisi ära — nõnda kibe oli see. 

«Nad, saatanad, on sellesse koirohtu riputanud?» 

Pšenitšnõi tõstis imestunult silmad hetmani peale. Kirtsutas teenistusvalmilt nina. 

«Seda ma ei tea. Aga kui te käsite, pärin silmapilk järele.» 

Hmelnitski vangutas pead. Vaatas uurivalt kirjutajale otsa. Mõtles: 

«Kus on alles riigi lobi peal laiaks läinud!» Tuli tahtmatult meelde Svetška. Ütles 
kõvasti: «Oh, Fjodor, Fjodor ... » 


Sügavasti pead painutades tähendas Pšenitšnõi: 

«Teie kõrgeausus, mulle on nimeks pandud Filipp .. .» 

«Topakas!» ütles Hmelnitski ilma vihata. «Jutt pole sinust. Anna kiri siia ja kao 
minema. Ja pane suu lukku. Kas said aru?» 

«Teie teenistuses, kõrgeaulik pan hetman.» 

Ja kui Pšenitšnõi oli juba ukse all, hüüdis hetman: 

«Pšenitšnõi, Filipp!» 

See keeras end kanna pealt ümber, tardus paigale. «Oled sa aus kasakas?» 

Pšenitšnõi pilgutas silmi. Issand! Mis see ometi tähendab? Milles viga on? Mis 
ta on teinud? «Küsin sinu käest. Misjaoks vaikid? Räägi!» Hetmani käsk kõlas vihaselt. 

«Olen aus, teie kõrgeausus,» ruttas' Pšenitšnõi vastama mitte just päris kindlal häälel. 

«Siis vasta. Kui Poola kuningas kutsuks sind enda poole ja ütleks: «Tead mis, pan 
kirjutaja, annan sulle senaatori seisuse ja mõisa, kui sa ütled ära oma usust ja oma 
maast,» — kas sa oleksid nõus?» 

«Teie kõrgeausus .. » 

«Sa vasta mulle lühidalt.» 

«Ei,» vastas Pšenitšnõi kindlalt ja astus sammu lähemale, «ei oleks nõus, pan hetman, 
ja mitte sellepärast, et räägin siin teie ees, vaid ma ütleksin seda ka Poola 
kuningale näkku.» 

«Ega sa ei luiska?» 

«Vannun!» hüüdis Pšenitšnõi ägedalt. 

«Paljud on vandunud ja siis salanud, Pšenitšnõi, paljud ... Eks siis, kui juhus tuleb, 
vaatame järele, kas su truudus on kindel või mitte. Mine, kirjutaja, ja käsi, et kutsutaks 
polkovnik Mužilovski.» 

--. Mužilovskile, kes taskurätiga uniseid silmi hõõrus, ütles hetman: 

«Kasta vette ja hõõru siis — võtab une nagu peoga ära. Usu mind, ma tean seda, olen 
tihti nii teinud. Sa vabanda mind, et su üles äratasin. Kuid asi on tähtis. Võta õige see kiri 
ja loe.» 

Ja kuni Mužilovski luges, vaatas hetman vaikides ta nägu, kuid see oli nagu alati 
kinnine ning külm. Peast käis läbi mõte: «Kui küsida õige temalt sama, mis Pše- 
nitšnõilt!» Mužilovski pani kirja käest, tõstis silmad Hmelnitski peale. 

«Ega nad seal Moskvas minu peale, vihaseks saa?» küsis Hmelnitski, kuid rääkis 
vastust ootamata edasi: «Viid kirja Moskvasse. Annad ta ise tsaari kätte.» 

«Luba sõnake lausuda,» ütles Mužilovski ettevaatlikult. 

«Kõnele.» 

Hmelnitski võttis tugitoolis hubasemalt istet. 

«Paljud duumabojaarid, tsaarile lähedased inimesed, ei usu panide poolakate sõnu. Ka 
valitseja ei usu neid. Kuid saada kätte rahu, on, nagu sa, hetman, ise tead, kodumaale 
selge rõõm ja trööst. Kui poolakatega rahu valitseb, on rootslastega hõlpsam sõdida.» 

«Kõneled nagu papp,» kostis Hmelnitski pahaselt. «Rõõm! Trööst! Kuid unioon, 
jesuiidid, tuhanded teiba otsa aetud Pokutjes, Tšervonnaja Venemaal, katk mustas 
sutaanis, siis veel neetud «tule ja mõõgaga» ja kogu nende jändamine khaaniga, sultaniga 
Rooma õnnistamisel? Ära seda unusta. Nad jõuavad rootslastegagi kokku leppida.» 

«See seisab Moskval meeles,» lausus Mužilovski kindlalt. 


«Kui teaksin, et elusalt kohale jõuan,» ütles Hmelnitski äkki, «sõidaksin ise 
Moskvasse. Keegi maailmas ei saa meist võitu, kui Suur-, Väike- ja Valgevenemaa 
üheskoos on! Mitte keegi, Silujan. Ei keegi ega iiales. Sa mõtle järele — kui ei oleks 
olnud Moskvat, kas me siis oleksime siin nii suurt võitu kätte saanud? Kuid Varssavi 
panid jäävad oma jesuiitliku mõistuse juurde. Kas Potockid, Wišniowieckid, 
Koniecpolskid, Kalinows-kid ja teised nendetaolised jätavad mõtte tagasi saada oma 
mõisad Dnepri ja Bugi, Gorõni ja Desna ääres? Ei iiales! Ja nõnda siis, ma ei usu nende 
aususesse. Ei usu kunagi! Nendel on ainult üks mure, kuidas nii kaugele jõuda, et meile 
uuesti ike kaela panna. Kuid Moskva ei lase seda! Ma olen kindel — panide senaatorite 
püüded jooksevad tühja.» 

Hetman vajus mõttesse. Jäi vait. Mužilovski istus liikumatult tugitoolis. Ootas, mida 
hetman ütleb. Silujan Mužilovski tundis: nüüd tuleb niisugune jutt, et on vaja mitte ainult 
tähelepanelikult kuulata, vaid ka kõik hästi meeles pidada. Oodata ei tulnud kaua. 
Vaadates Muži-lovskile silmi vidutades otsa, hakkas Hmelnitski rääkima: 

«Duumabojaaridele ütle: kui mul ei oleks korda läinud rootslastega läbirääkimisi 
pidada, Transilvaania Raköczyt oheliku otsas hoida, Krimmile kinnitada, nagu oleksime 
temaga endist viisi sõpruse jalal, — oleks Rzecz Pospolita koos nendega kõik sõjariistad 
meie vastu pööranud, kogu meie maa oleks tule ja mõõga ohvriks langenud. See ei oleks 
olnud rõõmuks meile ega Moskvale. Jesuiitide püüdel on mind Moskvas duuma-ja 
kojabojaaride ees laimatud. Keegi siit. Tšigirinist kütab veel omaltpoolt asja üles, valab 
saatanliku käega õli tulle ... Kuid kaua see nõnda ei kesta. Tuhnin maa läbi, kuid 
äraandjad ja spioonid otsin üles!» Hmelnitski tõmbas raskesti hinge, pigistas käe 
rusikasse ja lõi endale tugevasti vastu põlve. «Usun kindlasti, et poola panid ei saa selle 
laimu vilja maitsta. Asjata ajavad tühja lora minust ja rootslastest. Need olid poola panid, 
kes rootslased Varssavi, Krakovi lasksid, kes rahva saatuse 

hooleks jätsid, oma kodumaa ära andsid. Nõnda on panidel šlahtitšitel kombeks. Isegi 
koer ei anna oma isandat ära. Jesuiitide rämps on hullem kui koerad. Mina aga ei lasknud 
rootslasi Ukrainasse! Ega lasegi!» 

Mužilovski kummardas nõusolekul märgiks pea. Ootas veidi aega ja tähendas siis: 

«Sinu sõnad, hetman, on õiged ja ka kaugenägelikud. Tunnen juba nüüd, et need 
lähevad duumabojaaridel südamesse.» 

«Ma ei ela ainult tänasele päevale,» ütles Hmelnitski püsti tõustes kindlalt, «vaatan 
kartmatult meie maa tulevikku ja näen teda õnnelikuna sellest, et viisin meie rahva 
mõtted täide Perejaslavis. Tunnen sellest tröösti ja headmeelt. Pea meeles, Silujan! Kord 
kaome meie, kaovad paljud, kuid meie maa, meie isamaa ei kao kunagi. Tulevased 
põlved annavad meile au mitte genealoogia, vaid meie tegude järgi, mis on isamaale ka- 
suks olnud. Õnn kaasa, Mužilovski! Tervita tsaari ja bojaare! Mine!» 

Ta pigistas tugevasti Mužilovski kätt ja saatis ta ära. 

Mužilovskiga jumalaga jättes olid ta mõtted aga juba mujal. 

Ta oli juba kaugel Tšigirinist. Tuli meelde ammuolnu: Dikoje Pole, ähvardav Dnepri 
kärestik, käratsev ulaja Zvonkovoi, kiskjalik Nenassõtets, otsatu luhtademeri, võsastikku 
kasvanud nõod, stepijärvede sillerdav helki-mine ja Peskovatõi saar. Sel silmapilgul nägi 
ta oma magadiskambris koguni, kuidas alamjooksu tuul burkunrohu pruunikaid tupse hõi 
jutas, ja kuulis raske laine salapärast laksumist pilliroos, üksiku kajaka kisa-mist, kes 
tormi aimates õhus sinna-tänna lendles. Ja kogu selle ääretu avaruse kohal kotka vägevad 


tiivalöögid. Oma terava silmaga näeb kotkas tumedast taevalaotusest kärestikke, 
kõrkjarandu, stepirohu järelejätmatut voogamist tuule käes ja üksildast kajakat, kes on 
ärevil sünge äikese eelaimusest. Mis on kotkal selle kõigega tegemist! 

--. Ja kui hetman istus juba nõupidamisesaalis laua taga, kuhu olid laotatud kaardid ja 
kuulas tähelepanelikult, mida kõnelevad kuninga komissarid, panid Be-niewski ja 
Jiewlaszewski, seisis ta silme ees ikka veel 

vägev kotkas, ja see, et Hmelnitski teda siit läbi nõupidamise kambri nikerdatud 
tammepuust laetalade nägi, täitis ta südame rahuga. 

Haigusest kurnatud, kuid mitte sellest maha murtud, istus ta sirgelt, küünarnukid 
laual. Tema kõrval istusid Ivan Bogun, Martõn Puskar, Lavrin Kapusta. Teisel pool lauda 
olid Kazimierz Beniewski, Ludwig Jiewlaszewski ja Henryk Zalizkiewicz. 

Beniewski, väga viisakas ümariku näoga šlahtitš, vedas hõbedase kepiga mööda 
kollast kaardipinda ja ütles sellelt silmi pööramata: 

«Pan hetman, panid polkovnikud, tema majesteet kuningas Jan-Kazimierz tegi mulle 
ülesandeks teile kinnitada, et kõik, mis me siin otsustame, leiab tema poolt kinnitamist 
viimase kui sõnani. Et me siin teiega rahulepingu sõlmiksime ja piirid kindlaks 
määraksime, pn mu kätte usaldatud kuninga pitsat, ma olen selle kaasa võtnud.» 

Beniewski võttis paremat kätt laekast pitsati ja pani selle lauale. 

«Kui me jõuame kokkuleppele, — et see nõnda läheb, selles kahtlust ei ole, — 
kirjutame lepingule alla, paneme oma pitserid peale ja kuningas Varssavis annab 
pühakirja juures vande. Ta tõotab kõrvalekaldumatult täita kõik, mis me siin lepingusse 
võtame. Nüüd luba, pan hetman, mul ette lugeda kuningas Jan-Kazi-mierzi kirja, mis ta 
sulle on saatnud, ja seejärel see sinu kätte anda.» 

«Loe, pan komissar,» ütles Hmelnitski. 

Beniewski tõusis püsti, võttis laekast kirja. Aupaklikult tõusid püsti komissarid. 
Kätele toetudes tõusis tõttamata Hmelnitski, sama tegid ka polkovnikud. 

Komissar Beniewski luges pidulikult iga sõna kuninga kirjast: 

«Ma tunnen sinu suurt mõistust, suursugune hetman, ja loodan, et sa oled juba rahule 
jäänud kättemaksuga ülekohtu eest, mis šlahta vene rahvale on teinud. Ulata 
suuremeelselt oma käsi ja anna abi langevale Poolale, kes on olnud su emaks ... » 

«Võõrasemaks, võõrasemaks!» hüüdis Hmelnitski kaks korda oma bassihäälega. 
«Vabanda mind, pan 

komissar, et sulle vahele segasin, kuid parem on kohe tõtt ütelda.» 

Beniewski kahvatas. Kõõritas Jiewlaszewski poole.. See kehitas ainult õlgu. 
Komissar ohkas ja luges edasi: 

«Sina oled Rzecz Pospolita viletsuse peamiseks põhjuseks. Nüüd võib-olla kisuvad 
rootslased ja ungarlased ta tükkideks! Ma ei võta tarvitusele asjatuid abinõusid, ei kutsu 
endale sõjasulasteks itaallasi, prantslasi, sakslasi; ma pöördun sinu, kasakaväe ja kogu 
mehise ukraina rahva poole. Teist algas Poola lagunemine, tulgu teilt ka pääsemine!» 

Komissar pühkis märjaks läinud otsaesist. Ulatas kirja Hmelnitskile ja laskus pingile. 
Hmelnitski istus tugitooli, luges kuninga kirja tõttamata üle, kattis selle parema käe laia 
kämblaga, ja puudutanud vasaku käega tema ees lebavat hetmanikeppi, ütles vaikselt: 

«Kui meiega oleks nõnda juba pärast Zoltõje Vodõt kõneldud, siis poleks panid 
šlahtitšid häda ja viletsust tunda saanud. Mis siis ikka, panid komissarid, ma ei taha sõda 


Rzecz Pospolitaga. Meie rahvas elab rahus ja mõtleb ainult oma töö peale. Võõra oma 
meil tarvis ei ole. Ja kui šlahta panid ja kuningas sellest samuti kinni peavad, miks ei 
võiks me siis üksmeeles elada? Ma ei näe põhjust tülitsemiseks. Ent enne kui abist 
rääkida, peame oma piirid ära määrama.» 

«Kas ei oleks parem, kõrgeauline pan hetman, kui see asi edasi lükata kuni sõja 
lõpuni rootslastega?» pani Jiewlaszewski ette. 

«Ei,» vastas Hmelnitski kindlalt. «Kuidas teie arvate?» küsis ta polkovnikutelt. 

«Piirid tuleb kohe ära määrata,» ütles Bogun. 

«Kohe,» kostis Puskar. 

Kapusta noogutas ainult nõusoleku märgiks. 

«Näete nüüd, see pole ainult minu arvamine.A Teile, panid komissarid, on meie 
ettepanekud teada, nädal aega sai ju sõelaga vett kantud,» naeratas Hmelnitski. «Siin 
kaardil on kõik nagu kord ja kohus näidatud.» 

Ta tõmbas kaardi endale lähemale ja vedas sellele siksakilise joone. Komissarid ja 
polkovnikud jälgisid silmi pööramata ta käe tõttamatut liikumist. 

«See on lõplik ja ma ei saa jalatäitki maad ära anda. 

See kõik on meie verega niisutatud. Üheksa aastat on meie rahvas nende maade ja 
linnade, nende niitude ja jõgede pärast võidelnud. On võidelnud selle eest, mis on tema 
oma. lidsest ajast on see meie oma olnud. Tšervonnaja Venemaast ma ei räägi. Kuid mis 
puutub maadesse Polesjes, siis ka siin ei võta ma vastu teie ettepanekut, et need maad 
kuninga alla jääksid. Nendelt maadelt läheb meie ühine piir Moskva riigiga. Võõrast väge 
siin olla ei tohi. Kui olete sellega nõus, tulgu rahu.» 

Umbes minut aega valitses vaikus. Siis vastas Beniewski veidi kumeda häälega: 
«Oleme nõus, pan hetman.» 

«Polkovnik Bogun, loe, palun, ette meie lepingu tekst.» 

Kõlavalt ja selgelt luges Bogun piirilepingu sõnasõnalt ette. Hmelnitski pidas teraselt 
silmas saadikute nägusid. Kuskil sügavas südamepõhjas tuikas rõõm. Ta jõudis seda 
siiski oma silmaga näha! Head meelt valmistas mõte: «Näen oma silmaga, kuidas 
upsakad senaatorid on sunnitud alla neelama õiguse võidutsemist, mis on neile kibedam 
kui mürk. Las käia! Jooge, jooge, panid komissarid! Selle joogi olen ma teile oma käega 
keetnud. Olen sellejuures ehk oma südamegi lõhkunud? Kuid asi tasus seda. Loe 
kõvemini, Bogun,» oli tahtmine Bogunile ütelda, «kuulgu kogu Ukraina. Teadku seda 
kõik pospoliidid mõlemal pool Dneprit. Annan käsu kirjutada universaal ja lugeda see 
ette kõigis linnades ja külades,» võttis Hmelnitski nõuks. 

Ja kui Ivan Bogun hakkas lugema piiridest, kuulas Hmelnitski käsipõsakil 
tähelepanelikult. 

«Kuningas Jan-Kazimierzi komissarid, erakorralised saadikud, võttes aluseks 
volituskirju, kus on Rzecz Pospolita kuninga enda allkiri, on nõus ja võtavad otsuseks, et 
nüüdsest peale on piir Rzecz Pospolita ja Ukraina vahel kindlaks määratud järgmiselt: 
Dnestri suudmest üles mööda Dnestrit kuni Pokutje piirini, sealt põhja poole kuni Gorõni 
jõe ülemjooksuni, missugune jõgi on piiriks kuni Pripjati suubumiseni temasse. Siit läheb 
piir Vana-Bõhhovini (nende sõnade juures tuli Hmelnitskile meelde Stepan Bodobailo, 
kes 

langes Bõhhovi all) ... ja siis üles mööda Dneprit. Vana-Bõhhovi juurest läheb piir üle 
Dnepri piki Soži jõge kuni Roslavli linnani ja sealt alla Musta mereni. Lõunas on Musta 
mere rannik Dnepri ja Dnestri vahel ukrainlaste maa. Maadel, mis on Ukraina ja Moskva 
riigi piiril, ei tohi olla poola žŽolnereid ja samuti šlahta mõisaid.» 

Bogun pani pika pärgamendirulli komissaride ette ja istus oma kohale. 

Hakkas pimedaks minema. Nõupidamisesaali kõrgete akende taha langesid sinised 
varjud. Kuuldamatult vaipadel astudes tulid sisse teenrid. Asetasid kohale :rasvalambid. 
Komissarid vaikisid ikka veel. Kuid Hmelnitski teadis, et nad kauem venitada ei saa. Ega 
kuningas asjata nii ärevat kirja saatnud. 

«Kõrgeauline hetman,» alustas Beniewski, «selles teadmises, et meie kuningriigi õnn 
ning heaolu on usaldatud meie südametunnistusele ja meie kätte, paneme oma allkirjad 
sellele ajaloolisele traktaadile.» 

Nagu oleks sulg tulisest rauast, võttis Beniewski selle ettevaatlikult pihku, kastis 
pronksist tindipotti, mille kirjutaja Pšenitšnõi talle teenistusvalmilt lähemale nihutas, ja 
pani oma allkirja. Seejärel kirjutasid alla komissarid Jiewlaszewski ja Zalizkiewicz. 

Pšenitšnõi võttis pärgamendi ja asetas selle Hmelnitski ette. Hetman libistas silmad 
kiiresti üle komissaride hoolikalt maalitud allkirjade, heitis pilgu üles lae tammepuust 
talade poole ja talle paistis, et ta näeb jälle üleval kõrgel kotkast. Imestunud komissarid 
tõstsid samuti silmad lae poole, kuid Hmelnitski kummardus juba pärgamendi kohale ja 
pani sellele oma käe alla. 

Kirjutaja Pšenitšnõi raputas allkirjad hardalt kuldse liivatolmuga üle. Siis kinnitas ta 
kahes kohas pärgamendi külge siidpaelad, kastis nende otsad hõbetaldri-kule sulatatud 
läkisse, asetas need marmorplaadikesele, mis oli selleks alusele aegsasti valmis pandud, 
ja ulatas Beniewskile. See vajutas ühele paelaotsale kuninga pitsati, teise pitsati aga pani 
Kapusta. Samuti talitati lepingu teise eksemplariga. 

Siis tõusis Lavrin Kapusta püsti ja ütles: 

«Neid traktaate, kui nad jõusse on astunud, hoitakse 

alal — ühte hetmani kantseleis Tšigirini linnas ja teist kuninga kantseleis Varssavis.» 

«Luba, hetman, avaldada lootust, et rahu ja üksmeel meie rahvaste vahel jääb 
valitsema igavesti.» 

«Andku jumal, andku jumal,» vastas Hmelnitski. «Kui aga suursugusel šlahtal seisab 
mõttes meie rahvast uuesti orjastada, siis vastan ma sulle, pan saadik, tarkussõnaga: 
«Katsugu see, kes kinnitab, et lõukoer on eesel, talle päitsed pähe panna.»» 

Beniewski langetas vaikides pea. Veidi vaikinud, küsis kaastundlikult: 

«Räägitakse, sa olevat haige, pan hetman?» 

Hmelnitski vaatas komissari pilukil silmadega, puhkes naerma, kuid äkki kadus naer 
ta huultelt, nagu oleks see vurrude alla pugenud. 

«Võib-olla šlahta rõõmustab, et suren varsti? Ent mis sest, mina suren, nemad aga 
jäävad,» näitas Hmelnitski käega Boguni, Puskari ja Kapusta poole. «Kogu Ukraina jääb. 
Ukraina ei sure iiales. Hellitate Varssavis ilmaaegu kurja lootust.» 

«Jeesus! Maria!» hakkas Beniewski kätega vehkima. «Kas ma võisin midagi säärast 
mõtelda? Ela igavesti, pan hetman... » 

«Nüüd aga, palun teid enda poole lõunale, panid komissarid.» 

Heites komissaridele tusase pilgu, tõusis Hmelnitski püsti. 


-.. Kuninga komissaridele ei olnud see lõunasöök lõbus. Kuid mis said nad sinna 
parata? Varssavis oli loodetud Vilno läbirääkimiste ajal bojaaridele selgeks teha, et nad 
Ukrainast ära ütleksid, või et nad äärmisel korral nendega Ukraina piirid kindlaks 
määraksid. Bojaarid ei andnud oma nõusolekut. Ütlesid kindlalt: «Mis puutub 
Väikevenemaa ja Rzecz Pospolita piiridesse, siis see asi ajage joonde hetman 
Hmelnitskiga.» Ja komissarid ajasidki selle asja joonde, kuidas said. Hea veel, et 
eelmistel läbirääkimistel saadi nii kaugele, et lepingusse ei võetud Pinskit. Kuid mis kasu 
sellestki on? Pinskis on kasakate garnison, kasakate võit, ja kogu staarostkonnas on 
kasakate kohtunikud. Siiski on kõik pärgamendile kirja pandud, ja kui juba midagi on 

kirja pandud ja pitseriga kinnitatud, peab Moskva sellest kinni ja kaitseb seda 
igavesti. 

Kõrged komissarid rüüpisid ohates magusat mõdu, mis ei olnud neile sugugi magus. 

Hmelnitski tõstis külalislahkelt komissaride taldrikutele soolatud oliive. Valas neile 
karikatesse veini. Kostitas mõduga. Jutuajamine läks loiult, räägiti ainult rääkimise 
pärast. 

«Ärge kurvastage, panid komissarid,» ütles Hmel-nitski naeratades. «Parem on 
sõbrustada meiega kui musulmaanide, prantslaste ja teiste võõramaalastega. Vaadake ise, 
kas Moskva tahab teile kurja? Kui teil rootslastega halvasti läks, kes andis teile siis abi?» 

Beniewski, kes oli mure pärast kõvasti joonud, keerutas vuntse ja lausus etteheitvalt: 

«Milleks sul Moskvat vaja on, pan hetman? Sa said ju hetmanikepi pärast Zborovit 
kuninga käest.» 

Jiewlaszewski tonksas laua all Beniewskit jalaga, kuid see ei suutnud ennast enam 
pidada: 

«Kasakad elasid kunagi meiega sõpruses, käisime koos türklaste ja tatarlaste vastus. 
Hetmanid olid meie juures suures lugupidamises. Ainult sina üksinda tulid mõttele, et 
Ukraina meie armulise kuninga alt lahti ütleks ja ennast Moskva alla heidaks. Mis 
takistab teil, panid, otsekohe Moskva alamlus maha raputada? Tsaar ei saa kunagi Poola 
kuningaks. Ühineme jälle ühes Rzecz Pospolitas nagu ühesugused ühtesugustega.» 

Beniewski heitis pilgu Hmelnitskile ja muutus korra-pealt kaineks. Ta oli valmis oma 
sõnu kahetsema, kuid oli hilja. Hmelnitski rusikas käsi tõmbles laual. Paksude kulmude 
alt vaatas ta põlglikult ja vihaselt näost tulipunaseks läinud komissarile otsa, komissar oli 
nõnda jahmunud, et unustas suugi ammuli. 

Kapusta ja Puskar vaatasid hetmanit hirmuga. «Neetud jesuiidid!» tuli Bogunil üle 
huulte. Ta kargas püsti. «Kes niisugust asja on näinud?» 

«Pea kinni!» hüüdis Hmelnitski talle käskivalt. «Istu, Ivan, lase ma räägin ise panide 
kõrgete komissaridega. Niisugused te siis oletegi! Alles panite käe lepingule alla, 
kinnitasite selle kuninga pitsatiga, tint pole lepingul veel ära kuivada jõudnud, rahu ia 
vendluse vanded 

Moskva tsaarile on alles värsked, ja juba pakute äraandmist! Olete õige kärmed, panid 
komissarid!» Hmelnitski hakkas end toolil kiigutades laginal naerma. «Oi, kui kärmed! 
Keel ütleb meelitusi, aga käsi hoiab nuga varrukas, öeldakse teie kohta. Te haisete 
jesuiitide järgi saja miili kaugusele, panid komissarid. Sa tunned halvasti Hmelnitskit, 
Kazimierz Beniewski. Kui ta kord on vandunud ustavust Moskvale, kui on temaga uuesti 
ühinenud igavesest ajast igavesti, nagu seda on tahtnud kogu ukraina rahvas ja mille 


poole ta on püüdnud, siis ei murra Bogdan Hmelnitski kunagi oma vannet. See on üks asi. 
Teiseks, pan komissar, — nii kaua kui Rzecz Pospolitas on pukis säärased panid nagu 
sina ja ülejäänud upsakas šlahta, ei saa meie rahvaste vahel rahu olla. Te hukutate ka 
Rzecz Pospolita enda. Kuid kunagi maksab teie oma rahvas teie müüdavuse eest teile 
sajakordselt kätte . .. Aeg on hiline, hakake Varssavi minema, panid komissarid, viige 
leping sinna, enne kui ma ei ole ümber mõtelnud.» 

Hetmani sõnad tegid komissaride pead päris kaineks. Pingelises vaikuses hakkasid 
nad söögikambrist lahkuma. 

Taganedes kummardasid sügavasti Hmelnitskile. Kui uks nende järel sulgunud oli, 
hüüdis Bogun: 

«Küll mul oli kange tahtmine salakavalale šŠlahtale mõõgaga mõistust pähe lüüa, 
inimeste kombel nendega rääkida ei saa!» 

«Sul on õigus!» oli Hmelnitski nõus. «Kuid mõõgagi jaoks seisab aeg alles ees! ... » 

Ei saanud Jurasest julget ja vaprat kasakat. Läbirääkimiste pidamise kunstis 
komissaridest välismaa saadikutega ei avaldanud ta samuti annet. 

Sõjakäigule Tšervonnaja Venemaale poega kaasa võttes uskus Hmelnitski, et valab ta 
südamesse mehisust ja vaprust. Eksis. Juras vaatas rohkem kõrvale. Nagu ei oleks ta koos 
isaga sõjakäigul, vaid peaks võõrale inimesele alluma. See ei mahtunud kuidagi 

Hmelnitski hingesse. Polgu- ja peavanemkond nägi hästi, et hetmani katsed ei kanna 
vilja. Hetmani telgis istus Juras alati nagu võõras. Silmadega paistis ta kõike, mis sündis, 
tähelepanelikult jälgivat, kuid oli näha, et hetmani poja mõtted on liru j ai. 

Bogun, Puskar, Tomilenko lahutasid ainult käsi. Oli raske uskuda, et see on 
Hmelnitski poeg. Nii mõnigi kord arutasid polkovnikud seda omavahel. Nad olid 
sunnitud tulema ühisele arvamisele: 

«Ei Jurasest hetmanit saa.» 

Martõn Puskar ütles kord purjus peaga: 

«Hetmanikepi jaoks on vaja ka mõistust.» 

Puskari sõnad jõudsid hetmani kõrvu. Ta nägu tõmbus pilve. Need sõnad olid kibe 
tõde. Kuid kas ta võis selle pärast Martõn Puskari peale vihaseks saada? Need sõnad 
kandis ette Võgovski. Hetmän märkas, et ta ütles seda mõnuga. 

Mis ta võis sinna parata? Nii mõnigi kord, kui Hmelnitski endaga etteheitvalt kõneles, 
jõudis ta otsusele: hädavaresest poeg on nuhtlus vanade pattude eest. Hanna ei tuletanud 
viimasel ajal Jurast enam üleüldse meelde. 

Kui juhus aitas munk Kekerolisest lahti saada, hakkas Jürasele meeldima Mirgorodi 
polkovnik Grigori Lesnitski. Mis Lesnitski ütles, oli talle seaduseks. Juras käis koguni 
Mirgorodi polkovniku pool külas. 

Noort hetmanipoega võeti seal vastu pidulikult, nagu oleks tal juba hetmanikepp 
peos. Linnaväravast kuni polkovniku lossini kaeti tee helepunaste samet-vaipadega, 
puhuti sarvi, pasunaid, lasti suurtükke. Piigad plüüšjakkides, lillevanikud peas, ulatasid 
hõbe-taldrikul soola-leiba. Jurase lame nägu õhetas heameele pärast. Aukus silmades 
madala otsaesise all helkisid tulukesed. Pani Lesnitska kummardas sügavasti het- 
manipojale. Polkovnik lõi agaralt kandu kokku, kasakad karjusid «elagu!», nii et kõrvus 


kumises ja pea ringi hakkas käima. Veel rohkem hakkas see ringi käima neist juttudest, 
mida polkovniku pool aeti. 

Keset joobnute läbisegi hüüdeid, kallihinnalisest veneetsia klaasist karikate helinat, 
keset vahvate tantsijate lõbusat kannuste tärinat, kui nad vaibaga 

kaetud põrandal hopakki vihtusid, kõlasid kainelt Grigori Lesnitski sõnad. Pea 
kummargil, kuulas Juras teda tähelepanelikult. 

«Ütlen sulle puhtast südamest, pan hetmanipoeg, su isa on järsu iseloomuga. Paljud 
kõrgemast vanemkon-nast kannavad ta peale viha. Kuid ta on juba vana ja haiglane, see 
aeg, kus sul tuleb hetmanikepp pihku võtta, ei ole enam mägede taga. Ütlen sulle nagu 
ustav sulane ja sõber seda, mida ma su võõrasemale ei ütleks. Sa saa sellest aru. Su 
võõrasema toetab vahest ainult Martõn Puskar ja veel Bogun. Igaüks teab — ta tahtis 
hetmani kohale oma venda Ivani panna. Hea, et surm ta ära koristas. Muidu oleksime 
alles häda tunda saanud, ega sinugi pea siis õlgadele oleks jäänud... » 

Lesnitski vaatas uurivalt Jurast. See sattus segadusse, tõmbas pea kitsaste luiste 
õlgade vahele. Silmis süttisid vihatulukesed. Seda oligi polkovnikule vaja. Ta jätkas 
pealekäivalt: 

«Hoia meie poole — minu ja Võgovski poole. Me toetame sind nii raskel kui kergel 
tunnil. Teame täpselt — isa ei taha sulle hetmanikeppi anda. Kuid see on loomuvastane. 
Kes siis peaks pärast teda hetmaniks saama kui mitte sina? Ja pea meeles, pan 
hetmanipoeg: lihtrahvale voli ära anna. Isa on teda liialt takka kiitnud. Tema abil panebki 
kõrgele vanemkonnale vastu. Kui ei oleks olnud seda lihtrahvast, oleksime kuningaga 
üksmeeles elanud. Kas meil Rzecz Pospolitas halb oli elada! Sa mõtle järele, 
missugusesse lugupidamisse tõusid sel ajal Jeremias Wišniowiecki ja Adam Kissel... Kui 
hetmaniks saad, võid teha nõnda, et vanemkonnal lahedam oleks.» 

Jurasel hakkas Grigori Lesnitski jutust pea hoopis pööritama. Ta ei saanud öö otsa 
und. Ikka kõlas kõrvus Mirgorodi polkovniku lipitsev, võrgutav hääl. Mis ikka, tal tuleb 
vist tõepoolest hetmaniks hakata. Egas isa ometi võõrasemale hetmanikeppi anna. 
Hetmaniks saada aga Juras tahtis. Veel rääkis Lesnitski talle, et Vene tsaar ja bojaarid ei 
tahtvat tema valimist. «Kui hakkavad vastu sõdima, '-ähen kuninga alla,» mõtles Juras 
jultunult ja kohkus ise sellest mõttest, nagu oleks isa ta kõrvale kerkinud ja talle oma 
läbitungiva karmi 

pilguga silma vaadanud. Juras lõi väriseva käega risti ette ja hakkas «Issameiet» 
lugema. 

Südames valitses ärevus, kui ta Mirgorodist Tšigirini tagasi tuli. 

Hiljem, Tšigirinis, ütles hetman Lesnitskile etteheitvalt: 

«Misjaoks sa mu pojale kõlvatuid, valelikke mõtteid pähe tuubid? Ta pea on selletagi 
juba nõder. Vaata ette, polkovnik, et see sul kalliks maksma ei lähe*. . .» 

Grigori Lesnitski kahvatas. Peast käis läbi mõte: kes on välja loranud? Kõik olid vist 
omad inimesed, kes tol korral Mirgorodis prassisid. Tuleb välja, et ka omade hulgas on 
Lavrin Kapustal kõrvad. 

Samal õhtul Võgovski pool õhtust süües kurtis Les-nitski: 

«Hetmani umbusul ei ole enam otsa ega aru. Kahtlustab meid kõiki kurjades 
sepitsustes. Kus seda kuuldud on?» 


«Jäta parem!» katkestas Võgovski polkovnikut järsult. «Minuga ei tasu sul pimesikku 
mängida. Ole ettevaatlik. Muidu aga jõuab Hmelnitski veel enne, kui siit ilmast lahkub, 
sul pea otsast maha lüüa.» 

«Kui minul, siis ka sinul!» nähvas Lesnitski vihaselt vastu. «Mis sa kollitad?» 

«Ei kollita, vaid hoiatan. Maapind kõigub jalge all. Mõtle ometi, mis tehakse! Kõik 
mu pingutused on asjatud. Jesuiidid ei suuda midagi ära teha. Hmelnitski on rootslasi 
peenelt alt tõmmanud. Laimu ta peale ei taha Moskva bojaarid kuuldavakski võtta. 
Buturlin usub, kuid Prozorovski ja Ordõn-Naštšokin ei usu, ainult naeravad. Kardan, kas 
ei ole viimaks kõik Hmelnitskile ära räägitud.» 

Endale veini valades rahustas Lesnitski Võgovskit: 

«Ära ärrita end. Haigus on hetmanil kõvasti kallal. Vaata teda tähelepanelikult, siis 
näed, ettal ei ole enam kauaks elupäevi antud.» 

«Ja siis?» tuli Võgovskil üle huulte. 

«Aga mis siis ikka!» Lesnitski jõi veinikarika tühjaks, limpsas huuli ja ütles muiates: 
«Sina hakkad het-maniks, mina aga peakirjutajaks.» 

«Varssaviga lepime kokku — siis on Perejaslavi 

lepingul lõpp!» hüüdis Võgovski. Pidas veidi vahet ja ütles siis vaikselt: «Kapusta 
tuleks ära koristada.» 

«Ja-jaa,» oli Lesnitski nõus, «ongi teine juba liiga kauaks siia ilma jäänud.» 

«Jastrembski on siin ... » peaaegu sosistas Võgovski. 

Tehtud rahulikkus oli Lesnitskil nende sõnadega nagu peoga võetud. Ta kargas püsti, 
oleks äärepealt tooli ümber ajanud. 

«Millal tuli?» 

«Eile.» 

«Mis ta räägib?» 

«Pärast seda, kui Hmelnitskit enam ei ole, tuleb meil veel mõni kuu Moskvaga 
mehkeldada, et lihtrahvas kohe aru ei saaks, kuidas lood on. Liiatigi ei saa Rzecz 
Pospolita rahulepingut tsaariga paugupealt rikkuda. Siis kutsume kokku raada, otsustame 
Perejaslavi lepingust lahti ütelda ja Rzecz Pospolita kuninga alla minna.» 

«Oi, raadal ei tule sellest midagi välja! Ei hüüa kasakad kuninga poolt, ei taha 
Moskvast lahti ütelda. Vaata et viimaks lendavad veel meie pead ... » 

«Raadale, pan Lesnitski, kogume meile ustavaid inimesi. On vaja, et ainult raada ring 
koos oleks. Sot-nikuid ja jessauule leiame, lihtrahvast ei lase aga suur-tükilasu 
kauguselegi. Teeme seda siis, kui kuninga sõjavägi üle piiri on tulemas.» 

«Krimmi khaaniga on tarvis aegsasti kokku leppida,» tähendas Lesnitski. 

Võgovski noogutas pead. 

«Olen sellest mõtelnud. Vesiir Sefer-Kazi on valmis esimese märguande peale meile 
hordi saatma. Saavad nii palju jassõri kui tahavad.» 

«Et see kõik kiiremini tuleks!» lausus Lesnitski kärsitult. 

«Arvad sa, et mina seda ei taha?» 

«Teterjaga oled rääkinud?» küsis Lesnitski, äkki kahtlustades, et Võgovski on just 
Teterjale peakirju-taja kohta pakkunud. «Temal on suured plaanid. Kel-kis kunagi 
joobnud peaga; et pärast Hmeli olevat ainult tema see õige hetman... » 

Võgovski sülitas põlglikult põrandale. 

«Bacchose jünger. Viinanina. Loodab asjata.» 

«Aga Juras? Aga Hanna?» küsis Lesnitski äreva häälega. 

«Juras — see on juba sinu mure. Aga mis sest Hannast? Naine!» 

«Tal on mehe mõistus ja kasaka kangus, ära seda unusta,» hoiatas Lesnitski. 

«Kui hetmanit enam ei ole, võib temagi kurvastusest enneaegu surra ... » 

«A-aa...» näis Lesnitski taipavat. «Sul on hetmani mõistus, pan Võgovski!» kiitis ta 
vaimustatult peakirju-tajat. «Ainult Moskva teeb mind rahutuks. Kui viimaks bojaarid 
jaole saavad.» 

Lesnitski vaatas murelikult Võgovskile otsa, kuid see kehitas imestunult õlgu. 

«Mis sa kardad? Mu isa sõitis juba Buturlinile vastu. Pajatab bojaarile üht kui teist 
Hmelnitskist, Bogunist, Kapustast, Puskarist, Nossatšist, Tomilenkost. .. Arhimandriit 
Jossif Trizna on patriarh Nikonile saatnud uue salajase kirja hetmani rõvedusest ning 
ülekohtust püha kiriku vastu. Kõigel, teie heldus pan polkovnik, on ainult üks eesmärk... 
» 

Võgovski puhkes naerma ja Lesnitskile paistis, nagu kasvaksid tedretähed 
peakirjutaja näol ja sulaksid kokku üheks üldiseks punetavaks laiguks. 

«Vaata ette,» hoiatas Lesnitski, «et viimaks Setši ja alamjooksu mehed pulmi nahka 
ei pane.» 

«Ei ole midagi, küll ma nende eest muretsen. Kutsun nad alamjooksult ära, et 
tatarlastel hõlpsam oleks. Läki-tan neile hetmani nimel universaali, et nad Kamenetsi 
läheksid, seal aga piiravad janitšarid ja hord nad sisse.» 

«Ataman Guljai-Den on ehtne Krivonoss,» tähendas Lesnitski. 

«Pealegi meie verivaenlane, sest et on ise tõusik lihtrahva hulgast.» 

«Oh, pan kirjutaja, see lihtrahvas annab ennast veel meile tunda!» 

«Mis sa enneaegu nutad: tatarlased võtavad käsile kisakõrid, poolakad udivad nuutide 
ja keppidega, teevad kerjused vagaks. Anna ainult aega!» Võgovski silmis süttis viha, ta 
kiristas hambaid. 

«Hoia oma polk valmis,» ütles peakirjutaja jumalagajätul Lesnitskile, «ja katsu mõne 
aja pärast uuesti Tši-girinisse tulla. Varsti kutsun sind. Oota!» 

Juba 1657. aasta varakevadel asus alamjooksu kureen hetmani käsul alamjooksul 
Setši lähedale — Peskovatõi saarele laagrisse. 

Need alamjooksu kasakad, kes tahtsid kähku koju minna, lootes oma kodurahvast 
üles leida ja mõnda aega (muidugi, kas või pikemat aega!) rahulikult elada, kuni jälle 
hüüavad sõjapasunad, ei olnud hetmani valju käsuga rahul. Kuid mis said nad parata? 
Egas ometi ise kasakaväest jalga lasta ... Kas on kunagi vabade alamjooksu kasakate 
hulgas niisugust asja kuuldud? Kui säärane mait olekski ilmale tulnud, oleks värdjas oma 
paljaste kätega ära kägistatud. Ütle mis tahes, kuid kasakas peab oma sõna. Kui hetmanile 
on kord lubadus antud kodumaad kaitsta, siis ei tohi oma sõna ühelgi juhul murda. 
Pealegi ütles küreeni ataman Guljai-Den kasakate nõupidamisel oma sõjameestele nõnda: 

«Ju vist on meie käsi ja päid hetmanile veel vaja, kui ta nõnda on käskinud. Jääme 
tema käskusid ootama siin.» 


Alamjooksu kasakate sotnjad asusid elama Dnepri kaldale ja hakkasid oma vana 
kombe järgi kaldale muldhütte ehitama, paate ning venesid meisterdama. Leidus osavaid 
seppi, muretseti rauda, valmistati venede jaoks toredad tüürid, tõrvati vened üle. Ja kui 
maikuu stepi rohelusega katab, istu kas või sedamaid paati ja purjeta, kui on tahtmist, 
otse musulmaanide linna Trapesundi alla või juhtigu osavad tüürimehed need kas või 
Istanbuli. 

Guljai-Den käskis igaks juhtumiseks suure lahmaka steppi üles künda ja nisu külvata. 
Ütles kasakatele: 

«On tarvis, et vili oleks meil omast käest. Vaba kasaka esimene mure on süüa oma 
kätega saadud leiba, aga mitte oodata seda võõra käest.» 

Paljud porisesid pahaselt, et see ei olevat kasakate töö, kuid nendele ütles Guljai-Den 
õpetavalt: 

«Ammuks sa alles käisid vatikuues ringi. Kipud liiga ruttu paniks minema, vennas!» 

Tuli ka tõrksatel end kureeni atamani tahtmise alla painutada. 

Jälle tekkisid kasakate hulgas kuuldused — koostatavat registreid. Kes rääkisid, et 
registrikasakate arv olevat kuuskümmend tuhat, nagu oli võetud otsuseks Perejaslavis, 
kes aga kinnitasid, et ainult kakskümmend tuhat nagu kunagi Zborovi all. Mehed tulid 
Guljai-Deni juurde. Mis ta mõistis neile vastata? Ütles ainult üht: 

«Kuni mõõgad ja musketid peos, arvake, et olete registrites.» 

Tark vastus! See oli kasakatele meeltmööda. 

Vahepeal tuli kaugematest asundustest, otse Perekopi alt, inimesi, kes olid Musta lahe 
saare lähedale kogunenud. Nende hulgas oli ka Stepan Tšuikov. Nad teretasid Guljai- 
Deniga nagu vennad. 

«Kui sina poleks appi tulnud, oleksin ma neetud Zykleri pärast piinapingil kõngenud 
.. » lausus Tšuikov tänulikult. 

Ta oli pruuniks põlenud, õlgadest laiemaks läinud. Guljai-Den lausus kiitvalt: 

«Näe, kui kange kasakas on sinust saanud!» 

«Sada musulmaani löön ühe käega igaveseks mättasse,» naeris Tšuikov. 

-.. Ühel hommikul mai lõpul nägid vahimehed Dnepril kümneid paate. Pugesid kohe 
peitu kõrkjastikku. Kes need võiksid olla? ... Kui aga paadid lähemale jõudsid, tundsid 
vahikasakad kohe oma sõberveljed ära. Ent kui viletsad ja väetid nad olid! Ainult luu ja 
nahk. Mitte kasakad, vaid elavad kooljad. Alamjooksu sõjamehed said aru, kes seal 
paatides sõidavad, seletada ei olnud vaja. 

Tatarlaste vangipõlvest, otse Kaffast, tulid tagasi vangivõetud kasakad ja pospoliidid. 

Paadid randusid. Neist roniti välja kaldale. Juba üksnes tuul pani inimesed vankuma. 
Guljai-Den silmitses 

lähemalt kahte nõrkenud kasakat ja lõi imestusest käed kokku. Tema ees seisid käest 
kinni hoides ja teineteise õla najale toetudes Netšipor Halaida ja Semjon Laznev. 

Pikk oli olnud vangide piinlemine tatarlaste orjuses, kuid nende jutt oli lühike. 
Kateldes kolmjalgadel keesid kalaleem ja solomahha, kasakad aga istusid lõkete ääres ja 
kuulasid hirmsaid lugusid vangipõlvest, piinadest ja ülekohtutegudest. Alamjooksu 
meeste näod läksid süngeks. Netšipor Halaida võttis põuest komp-sukese, vabastas risti 
küljest kaltsutüki ja raputas endale peopesale peotäie tolmuks hõõrdunud mulda, mis ta 
oli kraapinud Kazi-Kermeni all. 


Alamjooksu mehed vaatasid aukartusega Halaidat, kuulasid teda tähelepanelikult. 

«See peotäis kodumaa mulda oli mu ainsaks rõõmuks ja trööstiks. Koos sellega olid 
piinad ja ülekohus kergemad kanda. Panin käe vastu mulda ja nägin enda ees meie 
steppide avarusi, valendavaid tarede seinu, tolmavaid teid, kassinaereid tarede ääres, 
kuulsin Dnepri lainete laksumist, vahtrate sahisemist vete ääres ... » 

Niiskete silmadega vaatas Netšipor peotäit tolmuks hõõrdunud halli mulda. Astus 
kõrvale, heitis selle steppi. Tuul haaras tolmukübemed ja kandis need laiali. 

«Aituma sulle, kodumaa muld .. .» lausus Netšipor Halaida vaikselt ja tundis, kuidas 
ta südamesse soe tunne kerkib. 

Halaida järel hakkasid paljud teised kasakad ja pos-poliidid, kes olid vangipõlve 
peotäie kodumaa mulda kaasa võtnud, seda siia Dnepri kaldale puistama. 

«Hästi tegite, sõberveljed,» lausus Guljai-Den ärevalt, «ei jätnud kodumaa mulda 
võõrsile. Meie kodumaa muld tänab teid selle eest.» 

Semjon Laznev jäi üksisilmi maipäeva sinendavasse kaugusse vaatama. Jälle kerkis 
mälus esile lähem minevik. Ta nägi enda ees Nadjika kurba nägu ja ta südamest käis läbi 
terav valu, mida — ta teadis seda hästi — ei saa kunagi ega millegagi vaigistada. 

Mõistes, kus ta sõbervelje mõtted viibisid, pani Net-šipor talle ainult käe õlale, kuid 
tal endalgi oli südames 

kibe tunne. Ei saanud priiust Maria, kannatab häda ja piina kuskil võõrsil. Kas ei 
oleks Marialegi parem kui ta nagu Nadjika leiaks endale igavese varjupaiga merepõhjas?. 


Vanad sõberveljed olid omavahel kõigest rääkinud. Teadsid juba üksteise õnnetusi nii 
Guljai-Den, Semjon Laznev kui ka Netšipor Halaida. Fjodor Podoprigora tahtis 
seltsimeeste meeleolu lõbusa lauluga lahutada, kuid ta laul ei toonud naeratust kõvasti 
kokkulitsutud murest kõverdunud huultele. 

Õhinal pärisid vabaks saanud vangid, kuidas on lood Ukrainas. Kuulda saades, et 
poola komissarid on rahu palunud, et hetman on rahule oma käe alla pannud ja et on 
kindlaks määratud uued piirid, muutusid kasakad ja pospoliidid rõõmsaks. 

«Kui ainult upsakas šlahta sellega rahule jääks,» tähendas Netšipor Halaida. 

«Slahtat võib niisama palju kui hundi juttu uskuda,» kostis Podoprigora. 

«Sellepärast ehk hetman ei lasknudki meid koju minna, vaid käskis oodata tema 
käsku siin alamjooksul?» 

«Kus on siis kogu kasaka vägi?» küsis Halaida. «Meie Umani polk?» 

«Kasakavägi seisab lõunapiiril, et türklased Kamenetsist nina välja ei pistaks. Mõned 
polgud asuvad otse Sanil — hoiavad tagasi Rootsi kuninga soldateid. Osa on veel 
Valgevenemaal. Tegemist on palju, sõjamehel on, mida kaitsta. Sinu Umani polk on 
aga Vinnitsa all... » 

Netšipor segas Guljai-Denile vahele: «Aga kus on polkovnik Bogun?» 

«Bogun on seal, kus hädaohtki. Kui lõunas läks raskeks, saatis hetman ta sinna, pärast 
aga hakkasid poolakad Zbrutši taga end liigutama ja ta läks polkudega sinna. Kus ta 
praegu on, seda ma ei tea,» seletas Guljai-Den. 

Semjon Laznevilt küsis Guljai-Den: 

«Kas lähed Donile?» 

«Ei, vennas, praegu on mulle Dnepr niisama armas. 

kui Don — ühed sugulased mõlemad: siin maal elas mu Nadežda.» 

«Meie lootus on priius,» tähendas Podoprigora. Lõkke ääres jäädi vaikseks. Vaikust 
rikkudes alustas Homa Morgun: 

Stepp ja priius on kasaka õnn, pole steppi ja priiust — pole kasakal õnne. 

«Nüüd ihkavad kõik pospoliidid niisugust elujärge,» lausus räbaldunud vattkuues 
mees vaikselt. 

«Hmel lubas kunagi kogu Ukraina kasakateks teha, meid kõiki kasakateks teha,» 
tähendas Guljai-Den mõtlikult. 

«Ei panid seda taha,» sõnas Netšipor Halaida kindlalt. 

«Poola panid?» küsis Homa Morgun. «Mis loeb meile poola šlahta? Kui oleme juba 
ta kord välja kihutanud, eks siis ütleme talle Hmeli sõnadega: istuge ja olge vagased, 
poolakad, kui ei taha, et teile Visla taha järele tuleme.» 

«Mitte ainult poola, vaid ka meie panidele pole mokka mööda, et kõik pospoliidid 
kasakad oleksid,» võttis Halaida jälle sõna. 

«Nagu ma näen, tunned sa panisid hästi,» tegi Podo-prigora nalja. 

«Oled nendega vist suur sõber,» ütles Morgun naerdes vahele. 

«Kuidas siis muidu!» oli Netšipor Halaida nõus. «Panide iseloomu tunnen hästi. Nii 
omade kui poolakate ... Nüüd õppisin veel musulmaanide panisid tundma.» 

«Ilma sinuta ehk ei istu pan Potocki laudagi. Niipea kui linnuliha ja Ungari vein laual, 
käsib otsemat teed: «Mu truud teenrid, kutsuge õige vaba kasakas Netši-por Halaida 
siia.»» 

Netšipor muigas, vangutas vaikides pead. Lõbustagu Podoprigora pealegi seltsimehi. 
Kuid see ei jätnud järele: 

«Eks siis truud teenrid kutsugi kasakas Halaida. Ta astub sisse, istub pan Potocki 
vastu, see valab talle kari- 

kasse veini, paneb oma käega talle taldrikule praetud kabuna, teab, et väiksemast 
linnupraest kasakas kõhtu täis ei saa. Kuid Halaida ei söögi kabunat, Halaida ei maitse 
veini. Pan Potocki satub ä/evusse, käsib teenritel tuua lambapraadi, head sülti ja 
pannkooke küüs-laugusoustiga. Kuid ka sellega ei suuda pan Potocki kasakas Netšiporile 
meele järgi olla. Püsti häda käes! «Mis sulle, pan kasakas, maitseks?» küsib pan Potocki. 
«Tuleb vist sind ennast ära praadida, pan Potocki,» vastab talle kasakas Halaida.» 

Lõbus naerulagin matab Podoprigora bassihääle. Ja ta ise naerab kõhtu kinni hoides 
seltsimeestega kaasa. Ainult Netšipor Halaida ei naera. Ta ei naera ka siis, kui Guljai-Den 
kasakatele ütleb: 

«Mõned meie vanemkonnast ei jää Potockist põrmugi maha.» 

Lärm ja naer lõkketule ääres vaibuvad. 

Ei tea, kuidas on teistega, kuid Halaida tunneb nii oma kui võõraste panide kombeid 
hästi. Hea, et vähemalt poola šlahtast lahti saadi. Siiski, kui ei oleks olnud hetmanit, oleks 
Netšipor Halaida oma elupäevad musul-maanide vangipõlves lõpetanud. Teda vabastas ju 
hetmani käsk. Halaida tuletab meelde jutuajamist hetmaniga pärast seda, kui oli 
Gromõkaga arveid õiendanud. Siiski oleks inimesel omal maal lahedam elada, kui 
panisid ülepea ei oleks! 

Kui telkide juures jutukõmin oli juba vaikinud ja kasakad ning vabastatud vangid 
laiali valgunud, olid Guljai-Den, Halaida, Stepan Tšuikov, Podoprigora ja Laznev veel 
hilja ööni üleval. Astus ligi ka Homa Mor-gun. Vaikset jutuajamist saatis kõrkjastiku 


mõtlik sahin. Tumesinisel taevavõlvil paistis heledasti Suur Vanker, näidates tiisliga teed 
Tšigirinisse. Ja sõbervel-jed pajatasid nii TŠigirinist, hetmanist, vanemkonna 
omavolitsemisest kui ka panide valitsemiskorrast, mida seavad sisse polkovnikud, 
jessauulid ja sotnikud. 

«Mõtle ise, vennas,» rääkis Guljai-Den, «minu sõjaväes on õnnetut rahvast igast meie 
maa kandist koos. On sõjamehi Volga äärest, Astrahanist, Kurski ja Orjoli maadelt, 
Donilt, koguni Rzecz Pospolita kroonimaadelt! Võitlesime kuninga sõjaväega nagu 
lõukoerad, kui 

840 

palju kindlusi me ära võtsime, kui palju horugveid pihuks ja põrmuks lõime! Isegi 
määratud hetman Ivan Zolotarenko, kadunuke, ei saanud nõnda palju uhkustada. Meist on 
saanud sihuke jõud, mis on tugevam kui teras. Ja mispärast? Sellepärast, et võitleme 
priiuse eest koos vene vendadega. Nõnda ma siis arvangi, sõberveljed, et meil tuleb ka 
edaspidi ühte hoida, siis purustame mitte ainumalt võõrad maadeahnitsejad, vaid anname 
hagu ka oma panidele ... » 

«Mõistlikku juttu ajad!» hüüdis Halaida õhinal. «Vangipõlves kõnelesime Semjoniga 
sest asjast tihti.» 

«Süda hüppab sees,» ütles Guljai-Den kõvasti, «süda hõiskab, sest et oleme praegu 
täies jõus ning kanguses. Hetman Hmel mõistis, kuidas meis jõudu äratada, — mälestus 
temast ei kustu seepärast iiales.» 

«Ilma meieta ei saa ta kuidagi läbi,» sõnas Halaida, tuletades meelde, et Guljai-Den 
oli kunagi sedasama ütelnud. 

«Jah tõsi, kas Ukraina oleks sihukest võitu saanud, kui me poleks Perejaslavis vene 
vendadega ühinenud?» küsis Podoprigora endamisi ja vastas rõõmsalt: «Eluilmaski! 
Nüüd, näed, mehkeldavad meie hetmaniga kõik kuningad ja vürstid, kuid oli aeg, kus nad 
ta peale koertega jahti pidasid. Kui raske oli Hmelil alguses, kui ta alles peale hakkas! Ta 
tuli alamjooksule. Mitte Setši, sõberveljed, vaid alamjooksule. See juba tähendab midagi. 
Sest mis rahvas on alamjooksul? Aus rahvas, kes elab oma töövaevast, ei rõhu kedagi ega 
kiusa kedagi taga. Nemad läksidki esimestena hetmaniga kaasa.» 

«Sest et neil oli ühine eesmärk — meie kodumaa priius,» tähendas Guljai-Den. 

«Räägitakse, et hetman olevat haigeks jäänud,» ütles Homa Morgun. «Et viimaks 
õnnetus ei juhtuks.» 

«Hoidku jumal!» hüüdis Podoprigora. 

«Jumal pole inimesele igavest elu andnud,» lausus Stepan Tšuikov mõtlikult. 

«Misjaoks küll ei ole nõnda,» võttis Morgun unistavalt sõna, «et tublid inimesed 
elaksid igavesti, igasugused sulid, riisujad, panid ja nende sabarakud aga kõn-geksid! Kus 
oleks alles elu!» 

«Aga mis siis kasakatel teha jääks? Kellega nad siis sõdiksid?» puhkes Podoprigora 
naerma. 

«Kui tore see oleks, seltsimehed!» ei rahunenud Mor-gun. «Kui tahad, sõida 
võõrastesse maadesse, kui tahad, ela Dnepril, püüa kalu, käi jahil, pea pulmi, lõõrita 
laulu. Ja ei ole sul kuskilt viletsust ega kiusu karta. Kus oleks alles elupõlv!» 

«Sihukest asja ei kuule isegi ennemuistsetes juttudes,» ütles Stepan Tšuikov kurvalt. 
«Kunaski, see”oli veel Tuulas, pajatas vana püssimeister mulle ühe muistse jutu, kus 
lihtne sepp tsaarile head nõu andis.» 


«Ja kuidas oli, kas tsaar võttis sepa nõu kuulda?» tundis Homa Morgun huvi. 

«Mis sa nüüd! Kus sa sellega!» lõi Stepan Tšuikov käega. «Ei seda tule ilma pealegi, 
et sepad tsaaride nõuandjateks saaksid. See, vennas, pole enam muinasjutt, vaid tõsilugu. 
Töötegijal tuleb tõest kinni pidada, siis ta teab, mida teha.» 

«Jumala tõsi!» sõnas Guljai-Den. «Arukas mees oled, Stepan Tšuikov.» 

Tšuikov muigas kohmetult, langetas sagruse pea rinnale. Kuigi ta sõnad kõlasid 
nukralt, ei valitsenud Tšui-kovi südames üksipäini nukrus, vaid seal oli ka rõõmu. Ta ei 
saanud võõral maal hukka. Ent kas ongi see maa võõras, kui süüakse ühest katlast, 
magatakse ühes telgis, seistakse lahingus õlg õla kõrval, üks kõigi eest ja kõik ühe eest? 
Ei, Venemaa on suur ja vägev! Stepan Tšuikov oleks tahtnud olla praegu laia Volga 
kaldal ja kogu rinnast laulda oma kõlava häälega seda lõbusat, kutsuvat laulu, mis 
kõneles kasakate priiusest ning elujärjest ja mis ta alamjooksu meestelt õppinud oli. 

... Oma onni üksinda jäädes vahtis Guljai-Den mõtlikult madalasse lakke, nagu näeks 
ta seal tulevikku, millest ta vahetpidamata mõtles. Ta oma õnnetus, mis oli igaveseks 
südamesse sööbinud, nüüd teda enam nii väga ei rõhunud. Koševoi tundis rõõmu, et 
praegu on ta pernatši all suur sõjavägi. Ta tundis rõõmu ka sellest, et ei läinud päevagi 
õhtule, ilma et tema juurde uut rahvast ei oleks tulnud. Ja inimesed ei paistnud enam 
samasugused olevat kui mitu aastat tagasi. Vaadati kartmatult 

läände, kus kogus oma jõudu poola šlahta, kust ähvardasid rootslased. Khaanist ja 
sultanist kõneldi halvakspanevalt, ei tuntud hirmu ka tatarlaste rööv-hordi ees. Vaata 
keda tahes — nad ei käi küll kullaga õmmeldud siidis, nad ei kanna küll seljas kalleid 
župaane, kuid nad on oma jalad kindlalt maapinnale toetanud. Nagu valaks 
muinasjutuline läte nende lihastesse jõudu, südamesse aga enesekindlust. Guljai-Den 
teadis, kuidas seda lätet hüütakse: Perejaslavi Raada. See on see jõu ja kuulsuse, kanguse 
ja enesekindluse läte! Ja kes oli tema! Pospoliit Ivan Guljai-Den Belõje Repki külast, mis 
kunagi kuulus Kalinowskile, siis Žolkiewskile, siis Adam Kisselile, siis polkovnik 
Mihhailo GromSkale? Nüüd aga juhib ta sõjaväge, mille jõudu tunnistab hetman ise. Aga 
kui äkki enam hetmanit ei oleks? Võib-olla on tal tõesti parandamatu tõbi küljes? ... 
Südant ängistavad nukrus ja ärevus. Ilma Hme-lita läheks raskeks. Polkovnikud hakkavad 
omavahel purelema. Seda kasutaks ära kaval poola šlahta. Ent Moskva ei lase vanal 
umbõigusel jälle Ukraina üle võimust saada, seda teab Guljai-Den kindlasti. Guljai-Deni 
rõõmustab veel, et Netšipor Halaida ja Semjon Laznev on võtnud nõuks tema küreeni 
jääda. Tublid sõjamehed ja igavesed sõberveljed! Seesugustega õlg õla kõrval seista on 
suur rõõm... 

Vilkuvad tähed sinkjashallis taevas kustuvad. Hõbedane kuu kahvatab. Paksudest 
põõsastest Dnepri kaldal poeb välja põder ja läheb erksalt ringi vaadates alla jõe äärde. 
Jääb seal liikumatult seisma. Sirutab siis mokad vee järele. Joob pikalt, pead tõstmata. 
Vahi-kasakas laseb laagrist noole lendu, see vihiseb üle põdra, kes kargab käkaskaela 
põõsastesse ja veel kaua aega pärast seda sahisevad ta kabjalöökidest lendu tõusnud 
lehed. 

... Guljai-Den astus onnist välja just nagu päikesele vastu. See kuuendas juba kaugel 
taeva idaserval ja nüüd vinetas põõsastike kohal roosakas hommikuudu. Üle uinuva laagri 
lendas madalalt stepikotkas. Puude vahel hirnusid hobused. Hakkas hüüdma pasun. Laa- 
ger ärkas unest. 

«Ei ma hetmani käsku ootama jää,» otsustas Guljai- 

Den. «Sõidan ise Tšigirinisse. Pean teada saama, mis tuuled seal puhuvad.» 

Ta rääkis sellest Halaidale ja Podoprigorale. Need kiitsid ta mõtte heaks. 

«Ega priius meile nii kergelt tulnud, et seda hoida ei maksa,» ütles Netšipor Halaida. 

«See on tõesti tõsi!» mõtles Guljai-Den. 

Ta laskis pilgu ringi libiseda, just nagu tahtes näha, kas siis suurearvulises alamjooksu 
kasakkonnas on kedagi, kellele priius on iseendast sülle langenud. Seal nad on, need 
alamjooksu kasakad, — päevitanud, püssirohusuitsust kõrvetatud, värsked armid kehal, 
käed nii tugevad, et hoiavad hästi peos nii sahakurge kui ka mõõka ja musketit. Kes neist 
ei ole häda ja viletsust tunda saanud? Kas pole neist igaühte varitsenud oht vaevelda kogu 
eluaeg panide poolakate kepi ja nuudi all või musulmaanide orjapõlves? Ei, vana Hmel ei 
eksinud, kui vaesed pospoliidid kasakateks tegi. 

Päike valas oma soojusega üle suure alamjooksu meeste laagri, Ivan Guljai-Deni 
sihvaka kogu, valgustades heledate kiirtega ta karmi tõmmut nägu. Guljai-Den seisis 
keset laagrit oma sõberveljede koskel, parem käsi mõõgal, mis oli Berestetškost alates 
teda ausalt teeninud ja millega ta ise oli ausalt kodumaad teeninud. Kõvasti mõõgapidet 
peos pigistades tundis ta vankumatult, et ei pane mõõka peost, vaid kaitseb sellega elu 
lõpuni kodumaa vabadust. 


13 


Lavrin Kapusta luges kirja läbi ja jäi mõttesse. Paar lühikest sõna väikesel kollakal 
siidpaberilehekesel jahmatasid teda oma ootamatuse ja salapärasusega. Esimeseks 
mõtteks kirja läbilugemisel oli see lauasahtlisse pista ja uuesti seda vabal ajal uurida. 
Kuid selle otsuse juurde ei jäänud ta kauaks ja tema endagi imestuseks pöördusid ta 
mõtted taas ning taas tagasi salapärase teadaande juurde, et täna kell kolm öösel ootavat 
teda trahteris «M55k ja saabel», mis asub Subbotovo maanteel Paljaste nõgude juures, 
mees mustas sutaanis ja 

et see mees andvat talle nelja silma all üle tähtsaid andmeid abt Danieli — 
Oliverbergi — kohta. Edasi oli püüdlikult ning rahulikult, kuid Lavrinile täiesti tundmatu 
käekirjaga kirjutatud, et trahterisse astudes leiab ta selle mehe paremat kätt leti ees laua 
taga, et aga see mees teda nägupidi ei tunne, peab tema, Lavrin, ta juurde astudes küsima, 
kas see mees ei tea ehk kogemata kombel, kust saaks pudeli pärnamõdu osta. Selle peale 
vastab mees, et ta teab hästi niisugust kohta, ja hiljem räägib, mida Lavrin Kapustal ja 
hetman Hmelnitskil äärmiselt tähtis on teada saada. Allkirja ei olnud. 

Pärast seda, kui tal oli korda läinud abt Daniel hästi käsile võtta, hakkas udune 
silmapiir selguma .. . Nüüd teadis Lavrin Kapusta, kuhu viivad vandeseltslaste niidid 
Tšigirinis ... Veel nädal või teine ja lõpuks ometi läheb hetmanil korda lahti saada Ivan 
Võgovskist ja ta suguseltsist, kes on nagu ämblikud end kodumaa külge imenud, kes 
kaanivad inimeste verd ja punuvad saatanlikku võrku kõrge püha ettevõtte ümber. 

Õigust öelda pakkus saadud kiri Tšigirini linna atamanile veidi lõbugi. Tal ei olnud 
küll kombeks kahtlastel kokkusaamistel käia, kuid mispärast mitte seda munka vaadata. 
Kas nii või teisiti, kuid Lavrin Kapusta otsustas minna sellele kummalisele ja salapärasele 
kokkusaamisele. Esihakatuses oli linnaatamanil nõu mõned kasakad kaasa võtta, siis aga 
heitis selle mõtte kõrvale. «Milleks kasakad?» küsis ta endalt. Mis oht teda võis varitseda 


kõrtsis «M55k ja saabel», mille peremees Tšebrets oli Kapustale ustav? Ja mida olekski 
nii väga karta? Kuue ratsutamispäeva kaugusel ei olnud ümberringi vaenlase väeosasid, 
riigis valitses kord ja rahu. Ta ise oli kogu oma oskuse mängu pannud, et see just nõnda 
oleks. 

«Käin ära!» 

Kapusta tõusis, pani mõõga vööle, pistis püstoli vöö vahele, tegi akna lahti ja heitis 
pilgu aeda. Õunapuu all seisis vahikasakas. Kapusta ütles vaikselt: 

«Ohrim, kähku hobune!» 

«Kuulan, teie heldus,» kuuldus vastuseks. 

Kasakas kadus pimedusse, Kapusta seisis aga veel 

mõnda aega akna all, tundes mõnu heinakuuöö lõhnadest. 

Mõtlikult peenikesi vurre keerutades heitis ta pilgu lauakellale. Osuti näitas esimest 
öötundi; kahe tunni pärast jõuab Kapusta trahterisse «ftõõk ja saabel». 

Oma hariliku ühetasase tõttamatu sammuga, mida ihukaitse ustel hästi tundis, astus ta 
välistrepile, kus Ohrim juba hoidis ratsmeist atamani saduldatud hobust, mida kasakad ta 
kerge jooksu tõttu Välguks hüüdsid. Lavrin Kapusta võttis kasaka käest ratsmed. Hobu 
hir-natas rõõmsalt ja puudutas mokkadega linnaatamani õlga. Kapusta patsutas teda 
turjale ja kargas sadulasse. 

Väravast välja sõites heitis ta pilgu taha. Hetmani toad olid valged, nähtavasti 
valmistati ette hetmani tagasitulekuks, ja Lavrin Kapusta mõtles: «Saan Hme-lile rõõmu 
teha, kui ta hommikuks Subbotovost tagasi jõuab . . .» 

Ratsu peksis kergelt kapjadega. Vastu hõljus öine tänav, vajus peale tumedate 
puusalkadena. Eespool paistis linnaväravas vahiputka tuluke. Nagu maa alt kerkisid 
Kapusta ette kaks kasakat. Üks neist hüüdis rämeda unise häälega: 

«Parool?» 

«Žoltõje Vodõ,» vastas Kapusta lõbusalt. 

Teine kasakas tonksas esimesele rusikaga ribide vahele — ju ta tundis linnaatamani 
ära — ja tormas väravat avama. 

Ratsu kandis Lavrin Kapusta maanteele, kasakad aga seisid veel tükk aega paigal ja 
vaatasid talle järele, ehk küll pilkane pimedus hobuse ja ratsaniku juba oma kaissu võttis. 

-. . Öisel ajal oli tore ratsutada. Üleval kõrgel tungis taoti läbi pilvede rohekat tähtede 
valgust. Lõhnas vihma järele. Kapusta hoidis tulist ratsut tagas». Aega oli tal küllalt, ei 
olnud mõtet tõtata. Südant täitis imetlusväärne muretus ja rahu. Ta koguni unustas, mis 
asjus ta õigupoolest sõidab. Hingata oli lahe ja mõtted jooksid kergelt. Ta mõtles päevale, 
millal viimaks ometi pannakse piir sõjale, mis on läinud juba vastikuks kõigile ausatele 
inimestele, ja millal viimaks ometi taltsutatakse jultunud, upsakas poola šlahta. Siis ehk 
sõidab 

temagi oma huutorisse Mlijevo lähedal, võtab paisu kaldale istet ja hakkab püüdma 
kuldseid kokri, siis aga praeb neid pannil hapukoores ja kuulab ema jutustusi sellest, 
kuidas vana Svirid Kapusta merdpidi Trapesundis ja Tsargradis käis, kuidas ta Aasovi 
müüride all langes, võttes koos Doni kasakatega osa tormijooksust türklastele. 

Mõtted kandusid mujale. Muretud ei saanud need kuigi kaua olla. Kokri saatus esiotsa 
veel püüda ei lasknud. Tuli tunnistada — jesuiidid on muutunud ettevaatlikumaks ja see 
ettevaatlikkus tõi veel rohkem muret kaela. Nüüd, kus neil on Varssavis tiibu kärbitud, on 


nad kõik oma lootused Stokholmile pannud. Sealt roomab juba uus marutaud. Ega 
hetman niisama peale käi, et sõjavägi iga hinna eest Rzecz Pospolitasse läheks. Nähku 
rootslased kasakate jõudu! Daniel Oliverberg istub juba teist kuud Tšigirini keldrikongis 
luku taga. Kaval jesuiit võib selle eest Maljugat tänada, Maljuga tegi kodumaale suure 
heateo! Ega hetman teda ilmaaegu oma vennaks hüüa. Nüüd haaras Kapustat isesugune 
kummaline kärsitus. Ta näeb oma silmaga meest, kes teatab talle midagi väga tähtsat abt 
Danieli kohta. Peast käis läbi mõte: kas see tundmatu ei ole mõni Gotthard Wellingi 
teener? Võib-olla valis ta niisuguse kokkusaamise viisi selleks, et end oma 
saatkonnarahva eest varjata. 

Nagu nakatudes oma isanda kärsitusest, kiirendas ratsu jooksu. Vihmapiisad peksid 
näkku. Kuskil kaugel taevaäärel sähvatas välk, kiskus pimedusest välja tee ja tumeda 
metsavahi paremat kätt, ning uuesti tõmbas pimedus ümberringi kokku oma kummalised 
varjud. 

Lavrin Kapusta hakkas vaikselt laulma. Heinakuuöö pimedusse, selle 
umbteadmatusse tungisid sõnad kuulsast polkovnikust Morozenkost: 

Oi, Moroze, Morozenko, kuulus kasak sa, 

sinu järel, Morozenko, nutab kogu maa... 

(Äkki hüppas ratsu meeletult kõrvale, midagi tumedat kargas kapjade alt välja, veeres 
kähisedes teelt kõrvale. Kapusta muutus valvsaks, tõmbas ratsmeist, sundides hobust teed 
pidama, ja sihtis pilgu pingeliselt ette. 

Varsti peatas Lavrin Kapusta hobuse madala värava ees. Selle puust tornikese küljes 
kõlkus latern, mis heitis kollaka valgusjoa tallatud platsile väikese trepi ees, kust läks tee 
vasakule jalgvärava ette. 

Hobuse seljast maha tulemata hõikas Kapusta: «Tšebrets!» 

Ta häält näis olevat oodatud, värav läks silmapilk lahti ja selle vahele ilmus laternat 
näo kõrgusel hoides Tšebrets ise, lohmakas mees, pikk kuub seljas. * 

«Kummardan teie heldusele maani!» lausus Tšebrets, varjates nägu Kapusta uuriva 
pilgu eest. 

Linnaataman sõitis õue, tuli hobuse seljast maha ja heitis ratsmed Tšebretsile. Lavrin 
Kapusta ei lausunud talle enam sõnagi ja sammus tuttavat teed mööda kõrtsi poole. Ta 
lükkas otsustavalt ukse lahti ja astus üle läve. Silmi lõi hele valgus kahest viie küünlaga 
lühtrist letil. Silmi kissitades nägi Kapusta kohe paremal pool küürutavat munga kogu, 
teravatipuline skuufia peas. Kedagi teist kõrtsitoas ei olnud. Lavrin Kapusta pani käe 
püstolile, astus laua juurde, mõõtis munga kogu uuriva pilguga, muigas ja istus tema 
vastu pingile. 

Leti kõrval kääksatas madal uks, tuli Tšebrets, kande-alus käes, astus laua juurde ja 
pani sõnatult Kapusta ette mõdukarahvini ja kõrge hõbepeekri, millest linna-ataman alati 
jõi, kui sattus trahterisse «M56k ja saabel» . 

Tšebrets seisatas mõnda aega, oodates, kas lirmaata-man veel midagi soovib, kuid 
Kapusta ei teinud temast välja. Siis keeras ta ümber ja astus leti juurde. Veidi aega selle 
ees seisnud, pomises kõrtsmik endale midagi nina alla ja kadus sama ukse taha, kust oli 
kandealu-sega ilmunud. 

Lavrin Kapusta muigas ega hakanud nõnda talitama, nagu oli öeldud salapärases 
kirjas. Ta tabas munga äreva pilgu ja küsis ikka veel muiates: 

«Mida siis pan mulle teatama peab?» 


Sel silmapilgul kuuldusid Kapusta selja taga kiired sammud ja enne, kui ta aru saada 
suutis, tundis ta, et midagi teravat tungis talle selga. Kapusta oigas ootamatust valust. 
Suure vaevaga sai ta pead pöörata, ja 

viimane, mis ta oma kustuva pilguga nägi, oli Tšebretsi hirmust ja vihast moondunud 
nägu. 

Kui skuufiaga munk oma pikkade küüntega sõrmed lavrin Kapusta kaela ümber 
surus, ta maha paiskas ja kägistama hakkas, ei tundnud ega näinud ta enam midagi, ainult 
veri purskas vilinal pistoda alt, tõustes peenikese joana üles. 

Ei kuulnud Lavrin Kapusta ka seda enam, kuidas ta surnukeha kohal hakkasid 
rääkima mitu meest, kes korraga kõrtsi sisse tormasid, ja kuidas Tšebrets, pühkides 
veriseid värisevaid käsi, lõpmatult kordas, pöördudes kõrget kasvu mantlis mehe poole: 

«Ta tuli ilma kaitseta, armuline pan, ilma kaitseta ... Vaja ta kähku maha matta... 
Kähku ... Pan peakirjutaja! Kähku... Viivitada ei tohi! Ma tulin ju temaga korrapealt 
toime! On vaja ...» 

«Mis vaja on, teame isegi hästi,» kostis mantlis mees ja küsis munga poole pöördudes 
ladina keeles: «Mis edasi teha, pan Jastrembski?» 

Munk tõstis käe madala kõrtsitoa lae poole ja ütles: 

«Nagu on püha ordu käsk.» 

Tšebrets ajas oma konnasuu ammuli ja toetas leemendava selja vastu seina. Oma 
kõrtsi vaatas ta juba nagu võõras. Tont sellega! Tunni aja pärast on ta siit juba kaugel. 
Peakirjutaja kaitsekiri kaupmees Samoi-lenko nimele on tal põues, kakskümmend tuhat 
taalrit, mis ta eile jesuiitidelt sai, hästi vöö sisse õmmeldud. Dominikaanlaste kloostris 
Nemirovos saab ta kätte teise poole — veel kakskümmend tuhat. Ütle, mis tahes, kuid 
jesuiidid maksavad hästi! Ta heitis altkulmu pilgu Võgovski poole ja mõtles: «Tahaksin 
teada, kui palju pan peakirjutaja neilt saab.» 

Võgovski lõi mantli eest lahti, kutsus sõrmega ligi Tsõbenko, kes, püstol peos, ukse 
ees seisis. Ta sosistas talle mõned sõnad kõrva, see noogutas mõistvalt pead ja kutsus 
Tšebretsi koos endaga toast välja. 

Võgovski istus pingi servale, vaadates ärevalt Jast-rembski poole. Ta näis kuulatavat, 
mis ukse taga sünnib, ja kui sealt kõlas pauk, kargas ta püsti. 

«Olete araks.läinud, pan peakirjutaja!» surus Jast-rembski sapiselt läbi hammaste. 

Ukse vahele ilmus Tsõbenko, suitsev püstol peos. 

«Valmis, teie heldus,» lausus ta kähiseva häälega, 

Jastrembski astus Võgovski ette, pani luise käe talle õlale ja ütles: 

«Nüüd, pan Võgovski, on tee 1*etmanikepi juurde teile vaba.» 

Ta astus sammu tagasi, andes Võgovskile teed, ja järgnes siis talle. 

Lasipuu juures õues puristasid ehmunult hobused, peksid kapjadega vastu maad. 
Linnaatamani ratsu hir-natas kaeblikult, nagu kutsuks ta oma isandat. Võgovski komistas 
ja pidi vandudes kinni haarama Tsõbenko küünarnukist. Küsis Tsõbenkolt: 

«Kaitsekirja võtsid ära?» 

«Seda küll, teie heldus,» vastas Tsõbenko, talutades Võgovskile ja Jastrembskile 
hobused ette. 

«Ära raha unusta, otsi üles!» tuletas Võgovski sadulasse istudes meelde. 

«Saan kätte, teie heldus.» 


«Ja tee temaga,» noogutas ta peaga kõrtsi poole, «nagu on kästud.» 

«Kuulan, teie heldus.» 

Tsõbenko avas värava, ratsanikud sõitsid maanteele ja keerasid varsti metsa. Siis tuli 
Tsõbenko kõrtsi tagasi, kandis Lavrin Kapusta sealt välja, tassis ringi vahtides surnukeha 
värava taha ja heitis selle keset teed, mis läks kaares ümber nõo. 

... Päike tõusis stepi kohale. Koidupuna langes lainetena rukkipõllule, mis tee ääres 
voogas. Mets täitus linnulaulust. Madalates kõrtsiakendes lõi päikeseval- 
guses särama koit, valas kiirtega üle pikliku sildi, millel rändav maaler oli kujutanud 
kasakat, kes hoidis käes mõõka ja saablit. 

Kõrtsi õuelt kostis hobuse ärevat hirnumist, nagu kutsuks ta ikka veel oma isandat ega 
jõua teda enam oodata. Maantee oli tühi. Kuskilt kerkis taevasse kull, tiirutas saaki 
varitsedes madalalt ja istus äkki kivile tee ääres, liigutades kiskjalikku nokka siia ja 
tänna. Metsast hüppas välja stepi-antiloop. Liigutades valgeid kõveraid sarvi, tõmbas 
kollakate sõõrmetega õhku, 

kargas siis kohkunult kõrvale ja kadus padrikusse, nagu ei oleks teda siin olnudki. 
Kull tõusis lendu ja hakkas kõrgust võtma. 

Hommikurahu rikkus hobuste kabjaplagin. 

Metsa varjust, kuhu kadus tee nagu kõver mõõk, tulid nähtavale paarkümmend 
ratsanikku. Eesotsas ratsutas valge hobuse seljas ja buntšuki all, mida ta pea kohal hoidis 
üks ratsanikest, Hmelnitski. Veidi temast tagapool ratsutas neljas reas saatjaskond, hoides 
tagasi väledaid hobuseid. Enne kõrtsi, kus maantee järsult murdudes allamäge hakkas 
minema, ajas hetmani hobune norsates end tagajalgadele. Hmelnitski heitis pilgu 
maanteele ja karjatas. Otse hobuse jalge ees lamas selili Lavrin Kapusta. Hmelnitski 
kargas sadulast maha ja kummardus linnaatamani kohale. Saatjaskond tuli hobuste seljast 
maha. Peajessauul Lutšenko põlvitas ühel põlvel liikumatult Hmelnitski kõrval, värisedes 
kogu kehast. Lavrin Kapusta pead oma käte vahel hoides vaatas Hmelnitski ta pärani 
avatud ja nagu klaasistunud silmadesse. 

«Lavrin!» hüüdis Hmelnitski vaikselt. «Lavrin!» kordas ta. «Kuidas see siis juhtus, 
Lavrin?» 

Kuid Lavrin Kapusta vaikis ja Hmelnitskile paistis, nagu oleks ta silmisse tumm 
etteheide tardunud. 

Kasakad tormasid kõrtsimajja. Lutšenko tõstis Kapusta surnud huulte juurde 
viinapudeli, nagu võiks see talle elu tagasi anda. Hmelnitski lükkas jessauuli käe eemale 
ja hakkas õrnalt, nagu kartes Kapustale valu teha, teda üles kergitama. Võttes Kapustal 
käega ümbert kinni, tundis hetman pistoda käepidet ja tõmbas selle järsult ta kehast välja. 
Lutšenko võttis äkki raskeks muutunud linnaatamani kõhetu keha hetmanilt üle oma 
kätele. 

Hmelnitski hoidis peos verist pistoda. Selle valgest luust käepidemel nägi ta nelja 
sissepressitud kuldtähte: 

«A.M.D.G.» 

Hetmanil oli tunne, nagu oleks neli hästi vahedat nuga talle südamesse tunginud. 
Olgu teistega kuidas tahes, kuid tema teadis hästi, mida tähendasid need neli tähte, mida 
tähendas see jesuiitide kainisoo saa- 

tanlik võitlushüüd! Kuivanud huuli keelega niisutades sosistas Hmelnitski: 


«Ad majorem Dei gloriam!» 

Nüüd on teada, kes tappis Kapusta. Tappis selja tagant, suli kombel, kartes talle sfima 
vaadata. Tappis ära ja pani siis meelega siia tee peale, tahtes vist sellega talle, 
Hmelnitskile, mõista anda, et ka teda tabab säärane saatus. Ta toppis pistoda sadulapauna, 
tõstis koos kasakatega Lavrin Kapusta üles ja pani ta oma hobuse selga. Ratsu hakkas 
vastu punnima, kapjadega põtkima, kuid hetman surus hobuse koonu vastu oma rinda, 
sosistas truule sõbrale midagi kõrva, ja ratsu alistus, värisedes kogu kerest. 

«Lutšenko, kõrts läbi otsida, pööra kõik pahupidi. . .» Ja jessauuli vastust ära 
kuulamata astus hetman raskete sammudega edasi, paremas käes müts ja vasakus 
ratsmed, kuna aga sadulas õõtsus surnud Kapusta, keda kasakad mõlemalt poolt toetasid. 

Tagapool tuli jalgsi saatjaskond. 

Pikkamisi sammus hetman hobust ratsmeist talutades läbi Tšigirini tänavate oma 
kantselei poole. Vahtkond, keda oli juba hoiatatud, oli üles rivistunud. Kui õue jõuti, 
mürtsus kindluse vallil ühe korra-suurtükk, saluteerides Tšigirini linna atamanile. 
Välistrepi ees seisis peavanemkond ja silmitses ärevalt hetmanit. Ta ei vaadanud kellegi 
poole, ei vastanud sügavatele kum-mardustele, puudutas ainult Hanna kahvatut nägu 
huultega, võttis siis Kapusta õrnalt hobuse seljast maha ja kandis ta koos polkovnikutega 
majja. 

Tükk aega seisis ta pingi ees, kuhu Lavrin asetati. Tema silmad olid juba 
kuldtaalritega kinni vajutatud. Kapusta kahvatu nägu oli just nagu mõtteis. Midagi 
süüdlasliku, häbeliku naeratuse taolist oli tardunud ta kõvasti kokkulitsutud huultele kitsa 
musta vurrude-joone all. Ta oli justkui ainult pingile puhkama heitnud ja tundis otsekui 
piinlikkust hetmani ja vanemkonna ees oma viivulise nõrkuse pärast. 

Hmelnitski juurde astus ettevaatlikult Lutšenko ja ütles talle vaikselt: 

«Tuli ülempreester Anani munkadega.» 

«Misjaoks?» küsis Hmelnitski, siis aga lõi aru saades 

käega, laskus tugitooli, haaras pea käte vahele ja jäi nõnda istuma nagu kivikuju, 
vahtides üksisilmi seina. 

Nii istus ta liikumatult kuni ööni. Majas askeldati, pandi linnaataman puusärki ja 
puusärk kambri keskele lauale, mis oli kaetud sõjaväelippudega. Küünlad põlesid 
ebaühtlase hubiseva leegiga. Oli tunda viiruki lõhna ja papid lugesid iniseval häälel 
palveid. Hmelnitski istus liikumatult, ei näinud midagi ega kuulnud midagi. Iga minutiga 
tajus ta järjest teravamini, kui hirmus õnnetus on teda tabanud, kui suure kuriteo on 
jesuiidid korda saatnud. 

Ad majorem Dei gloriam! Jumala suuremaks auks! Need olid nemad, «võsuviidid», 
kes nende variserlike sõnade taha varjasid oma alatust, oma viha, oma kuritegusid, 
salakavalust ja sõnamurdmist. Timukad ja värdjad! Usumäratsejad ja võllaroad! 
Inimsööjad! Päikese ja elu vihkajad! Kas on maailmas sõnu, millega võiks inimestele 
väljendada kogu nende koletiste alatust? 

Astus ligi Hanna. Palus: «Mine puhka veidi!» Hetman ei lausunud Hannalegi midagi. 
Nagu ei oleks ta häält kuulnud, nagu ei oleks ta valulist nägu näinud. Aupaklikult seisid 
ta ees Mužilovski ja Puskar, ootasid, ehk heidab ta pilgu nende poole. Ent ta kas ei 
näinud neid või ei tahtnud neid näha. Kas nad suudavad mõista, kui kohutavaks löögiks 
oli talle see ootamatu kaotus! Kas nad suudavad tajuda saatanliku jesuiitide ussisoo kogu 
jõledust! 


Ja kui jõudis kätte öö ja rahvas pikapeale lahkus, nii et jäid ainult preestrid ja TŠigirini 
kasakad, kes, paljad mõõgad õlgadel, seisid liikumatult linnaatamani peatsis ning jalutsis, 
istus ta ikka veel liikumatult tugitoolis, toetudes küünarnukkidega raskelt tooli 
käsitugedele ja pööramata oma verd täis valgunud silmi Lavrin Kapusta rahulikult näolt. 

Lavrin oli ju kõik need aastad koos temaga õlg õla kõrval sammunud, alates Zoltõje 
Vodõst olid nende ratsud jalus jaluse kõrval kõigil lahinguväljadel kihutanud, nad olid 
ühisest karikast nii häda kui rõõmu maitsnud, neid oli üks ja sama päike soojendanud, 
ühine pärituul oli nende tiibu paisutanud, nad olid ühist leiba 

söönud, kui ei tundnud rõõmu üks, ei olnud seda ka teisel. Kellele siis veel kui mitte 
Lavrinile võis ta oma salajasemaid mõtteid avaldada, kellele siis veel kui mitte Lavrinile 
võis ta usaldada seda, mida ei oleks usaldanud Hannalegi? Ja just nüüd, kfts kodumaa on 
päikesepaistelisele teele astunud, nüüd, kus võib tunda kättesaadud priiuse jõudu ning 
õnne, võeti Kapustalt elu.. . Kes on selles süüdi? Kes on see, kes ei mõistnud seda ette 
näha? Kes seadis üles lõksu, kes tõstis oma alatu käe ja torkas suli kombel noa selga? 
Kes? Kes? 

Tuul sahises akna taga puude lehtedes. Kandis sisse imalat jasmiini lõhna. 
Vahaküünalde leek väreles, hüples, ja imepärased varjud karglesid kambri seintel. 

Tema aga ajas ikka veel Lavrin Kapustaga tumma juttu, mida ei kuulnud keegi, 
püüdis temalt kätte saada mingisugust tõde, mingisugust ülestunnistust. Ja et Lav-rin 
salapäraselt vaikis ja ainult hetmanile nähtava süüdlasliku naeratusega vastas kõigile 
küsimustele, mida sünnitas väljakannatamatu piin, siis põletas see hinge, rebestas südant. 

Ei, Lavrin ei räägi enam, tema suust ei tule iialgi enam ühtegi sõna ... Kui palju surmi 
on Hmelnitski oma elu jooksul näinud! Kui palju sõberveljesid on ta 
oma käte vahel surma varisenud! Alles äsja mattis ta Ivan Zolotarenko, selge mõistusega 
ja rüütli vaprusega mehe. Ausas võitluses langes lahinguväljal Stepan Podobailo... Ja 
Krivonoss, Morozenko, Netšai.. . Kas nad olid talle võõrad? Kuid kuskil oli tema ja kogu 
selle vanemkonna vahel vaevalt märgatav ja võõrale silmale hoopis nähtamatu jooneke. 
Ainult Lavrin Kapusta seisis alati tema kõrval. Lavrin sai temast aru poolelt sõnalt, luges 
silmist, mis on vaja teha, seisis alati ta kõrval, oli ta karistavaks käeks ja hirmuks 
jesuiitide heroodeste soole. 

Öö lõppes silmapiiri taga ja koit tõstis võitjana oma päikesepaistelise lipu Tšigirini 
kohale, pisendas kullavihmaga üle aiad ja katused, heitis Lavrin Kapusta kahvatule näole 
vaskselt särava paiste. 

Hmelnitski tõusis tugitoolist üles, astus lühikeste sammudega käratult puusärgi 
juurde, kummardus selle kohale ja suudles kõvasti Lavrin Kapusta külmi huuli. 

«Jumalaga, vend,» lausus ta valuliselt. «Ukraina ei unusta sind.» 

Kasakas Kirik Ussatõi, kes seisis peatsis, paljastatud mõõk õlal, nuuksatas äkki ja 
hakkas kibedasti nutma. Kirik Ussatõi ei olnud veel kunagi elus nutnud. Kui poolakad 
teda vangis kuuma rauaga kõrvetasid, kui musul-maanid võtsid ta lahinguväljal 
haavatuna jassõriks, lõikasid tal naha talla all lõhki, raputasid sinna hakitud hobusejõhvi 
ja sundisid teda, käed selja taha seotud, mööda Musta maanteed sammuma, — ka siis ei 
tulnud ta silmist ühtegi pisarat... 

Nüüd aga, kus ta nägi ataman Kapustat puusärgis ja kuulis hetmani sõnu, paisusid tal 
pisarad iseendast silmi.. . 


Hmelnitski vaatas kasakale näkku ja lausus kurvalt: «Kui suur õnnetus, vennas. 
Õnnetus!» 

.-.. Kui Hmelnitski astus suurde kambrisse, kus pea-vanemkond teda ootas, lõi Hanna 
ta kurbusest murtud õlgu ja kollast ärakurnatud valulist nägu nähes jalgadel vaaruma. «Ta 
on selle ööga otsekui kümme aastat vanemaks läinud,» mõtles Hanna. 

Hmelnitski tõstis pea, vaatas läbi laia avatud akna päikest ja ütles: 

«Painutame põlved, panid polkovnikud, austame meie isamaa vapra ning mehise 
rüütli Tšigirini linna atamani Lavrin Kapusta kustumatut mälestust.» 

Esimesena laskus põlvili Hmelnitski ja tema järel tegid seda kõik, kes kambris 
viibisid. Sel silmapilgul surus end külg ees, ukse vahelt hiilides sisse Võgovski, laskus 
põlvili, pigistas ristis käed vastu rinda, tõstis silmad vagalt taeva poole ja hakkas palvet 
sosistama. 


14 


Guljai-Den astus üle hetmani magadiskambri läve. Laias voodis ta ees lamas selili 
patjadel hetman. Ta näppis sõrmedega närviliselt voodilina, siimad olid kinni, rind tõusis 
ja vajus raskelt, ja otse ukseni oli kuulda ta kähedat katkendlikku hingamist. Läbi avatud 

akna kostis tuppa lõbusat lindude sädistamist, puhus palav heinakuu tuul, täites toa 
valminud rukki, mõrkja koirohu ja aromaatse mündi vängete lõhnadega. Voodi ääres 
sätendasid hõbelühtrid, portselan ja klaaskarahvinid, lebasid paberirullid. Puust Slusel 
seisis pronks-tindipott, selle kõrval oli kimp hanesulgi ja tinataldrikul peotäis kuldset 
liiva. Sealsamas, hetmanile lähemal, siras valitsuskepp, selle vars oli kaetud punase lini- 
kuga. 

Tuul õõtsutas jasmiinioksa, mis varjutas akent, ja Hmelnitski kollasel ärakurnatud 
näol hakkas mänglema päikesekiir. Väljakannatamatu nukrus ängistas Guljai-Deni 
südant. Ta ei pidanud vastu, sosistas: 

«Issand, kui näost ära sa oled, Hmel! .. .» 

Silmi avamata kostis Hmelnitski: 

«Kohkusid nõnda ära, Guljai-Den, et unustasid het-manile teregi ütlemata... Mis sinna 
parata, kui surm suu ääres. Vikatimees seisab peatsis, rõhub peale ... » 

Kasakale paisus pisar silma, veeres mööda põske alla ja Guljai-Den limpsas selle 
keeleotsaga vurrude küljest ära. 

«Astu lähemale,» käskis hetman vaikselt ja näitas järile voodi jalutsis. 

Ettevaatlikult astudes tuli Guljai-Den lähemale, võttis tõttamatult istet ja langetas 
ärevaid mõtteid täis pea. 

«Tahtsid mind näha?» küsis hetman, raskelt hinge tõmmates. 

«Tahtsin küll. Kergesti see ei läinud.» Guljai-Den tõstis pea ja kohtas Hmelnitski 
palavikulist pilku. 

Pihuga otsaesist hõõrudes seletas hetman valulise naeratusega: 

«Hoiavad mind, kõik kardavad, et teen viimaks suurest murest oma tervisele halba ... 
Aga kui sa otsekohe Hanna poole oleksid pööranud.» 

«Selle peale ma ei mõtelnud. Kuidas tunned end, hetman?» 

Hmelnitski hakkas naerma. 


«Sõitsid sa siis sellepärast minu juurde?» Guljai-Den ei vastanud. Hetmani naer viis 
ta segadusse. 

«Nii väga te mu tervise peale just, kasakad, nähtavasti ei mõtle .. . Olete 
sõnakuulmatud.. . Pead kumisevad .. . Minule toob see aga ainult häda ja muret. .. » 

«Humal kumiseb meil peas, hetman ... Humal... » lausus Guljai-Den vägisi. «Kuid 
häda ja muret ei too sulle mitte meie ... Ja ega lugu selles seisa, hetman. ..» 

«Milles siis?» küsis Hmelnitski valvsaks muutudes. 

«Oled toonud meile oma haigusega palju kurvastust ... Vaatasin sulle otsa ja süda 
kippus lõhkema. Mis nad küll sinuga on teinud!» 

«Kes siis?» küsis Hmelnitski vaikselt. 

«Su polkovnikud, vanemkond, papid!» Guljai-Deni hääl lõi värisema, ta hüppas püsti, 
sirutas käed Hmel-nitski poole ja lausus õhinal: «Tõuse üles, karga üles, Hmel! Su haigus 
ei tulnud õigel ajal, sind on meile tarvis nagu elu! Tõuse üles, hetman! ... » 

Hmelnitski pigistas silmad kinni. Rind kerkis raskelt. Tuli õhust puudus. Kõrgele 
otsaesisele tekkisid higipiisad. Sinine sooneke meelekohal tõmbles, piinatud südames 
värises vaikne rõõm, elustas teda nõrga lootusega, millest ta endalegi ei julgenud 
tunnistada... Kasakad mõtlevad ta peale, tunnevad südamevalu, loodavad ta peale. .. 
Kannavad teda oma südames nagu lootust. Kas on sellest vähe, et püsti tõusta, käskida 
džuural hobune ette anda, karata ilma jalusemehe abita sadulasse, suruda kannused teldri 
kubemesse, lennata tuhatnelja mööda maanteed ja kuulata, kuidas kahisevad buntšukid ja 
lipud, kuidas sahiseb rohi ääretus stepis? ... Issand! See on ju elu — vaevarikas ja 
kütkestav, ränk ja kummaline. Kes loeb aastaid? Iga kuud, iga päeva ja iga tundi? Kui 
heita läbielatud aastatest maha kannatuste ja piinade, piinlemis- ja mureaastad! Kas see 
on elu? Seal magadiskambri seinte taga punutakse vandenõu ja äraandmise võrku. Kes 
tunneb südamevalu, kes aga rõõmustab juba ette, et haarab oma kiskjalike sõrmedega 
hetmanikepi... Ja jälle algab otsast peale see, mida ta 'iseoma käega on hävitanud. Just 
praegu, kus tee on juba valitud, kus eesmärk on selge, kus oma rahvas seisab õlg õla 
kõrval vene rahvaga, just praegu on vaja ainult elada. 

Lüües silmad pärani lahti ja katsudes üle olla valust 

rinnas, ajas neiman end laua äärest kinni hoides ettevaatlikult voodis istukile. 

«Mu surm ei tule õigel ajal, Ivan,» tunnistas ta Guljai-Denile, «mul oleks tarvis veel 
elada ...» 

«On tarvis, on tarvis . . .» kõneles Guljai-Den, astudes hetmanile lähemale. 

«Oota!» Hmelnitski tõmbas keelega üle pahtunud huulte. «Anna mulle juua. Itaalia 
tohter andis mingisuguse lakke ja räägib, et see olevat Saksi kuurvürsti surma suust välja 
kiskunud, Prantsuse kuninga Louis' päästnud, Ferdinandile, Rooma impeeriumi keisrile 
nooruse tagasi andnud . .. Mina, nagu näha, pole sellest taignast küpsetatud .. . šlahta verd 
vähe... Mulle ei oleks vaja kuningate rohtusid .. . Oh, Ivan .. .» 

Guljai-Den valas kõrgest klaaskarahvinist kollast jooki klaasi ja ulatas selle 
hetmanile. Nägu krimpsutades neelas Hmelnitski selle vastikustundega ühe sõõmuga alla 
ja pühkis vurrud käterätiga puhtaks. 

«Kibe nagu tõde,» tegi ta nalja. 

«Aga võib-olla, et.. .» alustas Guljai-Den suurema julguseta. 


«Minagi arvasin nõnda,» jõudis Hmelnitski temast ette. «Aga mine tea seda. Tohtri 
tõi küll veel Kapusta. . . Ei ole enam Lavrini, ei ole... Vara lahkus, vara .. .» 

«Ta oli raske käega, pospoliite just väga ei hellitanud ...» 

«Tark mees oli, äraostmatu hingega — ära seda unusta, Guljai-Den, mõtle selle peale. 
Surnule pattusid juurde ära pane, küll saatan ise neid talle teisel ilmas meelde tuletab... » 
Hmelnitski naeratas nõrgalt. «Oota.. . Mis ma õieti tahtsin sulle ütelda? Oota, ma ütlen, 
muidu aga — tulevad sisse, segavad vahele. Istu siia,» näitas ta sõrmega enda kõrvale, ja 
kui Guljai-Den oli hinge kinni pidades voodi äärele istunud, pani hetman talle käe õlale. 
«Kuula mu juttu tähelepanelikult. Mul ei ole veel õige aeg varjuderiiki minna... Ütle 
kasakatele alamjooksul, kõigile pospoliitidele, kes teil seal koos on, et nad jätaksid 
omavolitsemise! Riid pospoliitide ja vanemkonna vahel ei passi praegu. Kellele see kasu 
tooks?» 

Ta jäi veidiks vait, tõmbas hinge tagasi, rinnus korises. 

Nagu oleks talle midagi tähtsat meelde tulnud, vaatas ta Guljai-Denile teraselt silma 
ja küsis karmilt: 

«Arvad sa, et ma olen unustanud, mis sa mulle Zborovi all lõkke ääres ütlesid? Ei ole. 
Mul on hea mälu. Sa kurtsid, Guljai-Den, et võõrad panid kihutame minema, omad aga 
istuvad kukile ... » 

«Istusidki juba,» ütles Guljai-Den vaevalt kuuldavalt, ainult huultega. 

«Istusid,» oli Hmelnitski nõus ja lisas kindlalt: «On istunud ja istuvad edasi. Ilma 
panideta läbi ei saa, Guljai-Den.» 

«Saab küll,» lausus Guljai-Den niisama vaikselt, kuid veel suurema kindlusega. 
«Saab küll,» kordas ta kõvemini. «Alamjooksu kasakad, pospoliidid läkitasid mu sinu 
juurde. Sõda ei ole veel lõppenud. Vaenlane pole veel jätnud oma kurja kavatsust — 
meid orjastada ja nuhelda, paljud sinu vanemkonnast pole aga paremad kui poola panid. 
Saavad hakkama sihukeste asjadega, et raske sõnu leida. Kui sa õige vaataks, mis 
tempusid teevad Võgovski Osteris, Solonina Belaja Tserkovis, Teterja Smelis . .. Kui sa 
näeksid, kuidas kõik need värskeltküpsetatud jessauulid ülekäte on läinud, kuidas sintsi 
kokku kraabivad. .. Pospoliitidel on hing paelaga kaelas. Kasakas Homa Morgun sõdis 
Šklovi all šlahta vastu, praegu kaitseb alamjooksul piiri, aga Teterja kihutas ta naise tarest 
välja. Ei olnud lõikusemaksu ja jahvatusmatti tasunud. Kasakas Danilo poja piitsutasid 
Võgovski käsilased selle eest surnuks, et Osteri aasadel loomi karjatas .. . Kuidas seda 
välja kannatada saab?» 

Guljai-Den vaatas ärevalt hetmani poole. See lamas kinniste silmadega, kuid kõigest 
oli näha, et ta kuulas tähelepanelikult. Guljai-Den nägi, et rasked mõtted purevad 
hetmanit nagu kuri haigus. Kas oli vaja kõigist neist tempudest rääkida? Ütles ennast 
õigustades: 

«Kellele siis veel kui mitte sulle peaksime oma hädasid kurtma? Ainult sulle, 
hetman.» 

Ja sel silmapilgul tuli Hmelnitskile meelde, kuidas Guljai-Den oli Harmaši vabrikus 
— kui ammu see oli! — talle täpselt sama juttu rääkinud. Oi, kui ammu aega tagasi see 
oli! Siis oli tal kätes raudne ramm, süda oli tugev! Issand! Kuhu siis on see kõik 
kadunud? Gul- 

jai-Deni sõnad põletasid nagu sula vask. Igas sõnas oli tõde. Kuid samas tekkis teine 
mõte: kas pospoliidid ei nõua mitte liiga palju? Kas ei peaks taltsutama jultunud 
omavolitsejaid? 

«Seks ei ole õige aeg, oh, ei ole õige!» ütles ta kuuldavalt. 

«Sul pole õige aeg haige olla, hetman,» kostis Guljai Den. 

Ja et Guljai-Den just nõnda ta sõnu mõistis, täitus Hmelnitski haige süda soojuse ja 
rahuga. Pähe turgatas mõte: «Suren ära, Teterja müüb nii minu kui ka Ukraina kas või 
poolakatele või türklastele, peaasi et tal taskus kuld kõliseks, ka Võgovski müüb maha — 
ja tingimata, Guljai-Den aga ei müü — see on üks mis kindel.» 

«Saatus on mind sinuga ühe oheliku otsa sidunud,» tegi Hmelnitski nalja. 

«Mina seda ei kahetse. Ära saa vihaseks, hetman, tahan sulle kõik ära rääkida. Millal 
ma veel sinuga rääkida saan, millal me veel teineteist näeme? .. .» 

«Võib-olla mitte iiales enam,» vastas Hmelnitski. 

Ja see, et hetman seda nii kindlalt ütles, sundis Gul-jai-Deni talle pahaselt vastu 
kostma: 

«Oled ilmaaegu lasknud oma tuju langeda, hetman, kaotad usu endasse...» 

«Pea kinni! Las ma räägin...» 

Hmelnitskil tuli peale köhahoog, mis äkki rinnust kerkis. Silmad valgusid verd täis, 
sinised sooned meelekohtadel paisusid; sõrmed õieli, ahmis ta õhku, -nagu lendaks ta 
kuristikku ja kobaks, millest kinni haarata. 

Uks läks raginal lahti ja magadiskambrisse jooksis hetmaniemand. Tõttas laua juurde, 
valas värisevate kätega vett portselankruusi ja tõstis selle hetmani suu äärde. Köha läks 
üle. Hmelnitski jõi lonksu vett ja vajus jõuetult patjadele, hoides kõvasti naise käest 
kinni. 

«Hakka minema, kasakas,» ütles Hanna karmilt Guljai-Denile. «Näed, kuidas 
hetmaniga lood on? Kui talle haiguse ajalgi rahu antaks... Ja mida sina, Bogdan, ise 
mõtled? Sa ei tohi rääkida .. .» 

«Palju mis ei tohi,» ütles hetman kähiseva häälega. «Surra ma ka mitte kuidagi ei 
tohi... » 

«Ma hakkan minema, hetman,» ütles Guljai-Den. «Sa pead puhkama.» 

«Jää siia,» käskis Hmelnitski. «Sina, Hanna, mine enda poole. Egas mul palju aega 
lähe. Jutt tuleb rääkida lõpuni. Tähtis jutt, Hanna. Anna käsk, et enne kedagi sisse ei 
lastaks, kui olen lõpetanud.» 

«Hea küll, Bogdan. Ainult vaata, et sa ...» tuletas Hanna veel kord meelde ja lisas: 
«Kiievi metropoliidi juurest tuli püha isa Makari, tahab sind näha.» 

«Mustad kaarnad lendavad kokku,» lausus Hmelnitski pahaselt, «eile tuli Potšajevost, 
tunaeile Mežigorje kloostrist, täna aga Petšorski kloostrist.. . Haistavad saaki, tunnevad 
surnulehka... Ütle pühale Makarile, et ta pööraks aisad ümber... ma ei taha teda näha.» 

«Bogdan!» hakkas Hanna paluma, kuid sai aru, et midagi ära teha ei suuda, ja andis 
järele. «Lähen, Bogdan, lähen juba.» Lahkudes mõõtis ta norutsevat Guljai-Deni 
etteheitva pilguga. 

«Kuula, Guljai-Den,» ütles Hmelnitski kindla häälega, niipea kui uks oli sulgunud, 
«teie kasakad ja pospoliidid haute mõttes halba. Kas praegu on siis aeg tülitsemiseks? Te 
ei vaata kaugele ette. Peab aga pilku tulevikku heitma. Šlahtale ja türklastele, rootslastele 
ja tatarlastele seda just vaja ongi, et vanemkonna ja pos-poliitide vahel riid algaks. Ma 


tean, et teil on raske. Tuleb hambad ristis hoida, käed kõvemini rusikasse pigistada, välja 
kannatada ... » 

«Pole jaksu,» ütles Guljai-Den vahele, «kannatus on katkenud...» 

«Meie ees seisab tugev vaenlane,» jätkas Hmelnitski, «salakaval vaenlane, meie riid 
on talle meelt mööda. Saad aru, mõtle järele, — oleme alles ilmale tulnud, paljud meie 
maad vaevlevad alles võõraste kroonide all.. . Tšervonnaja Venemaa, Bukoviina, Pokutje 
kannatavad alles orjuses. Oiged ja piinad on seal võrdlematult kibedamad. Meie vennad 
ja õed hukkuvad šlahta ja türklaste orjuses ... Meie ühine eesmärk on nad kõik ühise Vene 
riigi, ühise seaduse alla koguda ... Sina aga kogud alamjooksule igasuguseid kehvikuid 
kokku, kiidad neid takka, Vene vojevoodkondadest 

valgub sinna murdu ärakargajaid. Bojaar Buturlin kaebas, et te meelitate sinna 
streletse ja Doni kasakaid ja ajate bojaaride kohta igasugust laimu.» 

Hmelnitski kõneles tuliselt, puuris pilguga Guljai-Deni päevitanud kivist nägu, kuid 
rundis, et ta sõnad ei tungi kasakale südamepõhja. 

«Mis te tahate?» tõstis Hmelnitski häält. «Poola kuningas on teile nagu rusikas 
silmaauku, sultan veri-vaenlane, keiser vene rahva vihamees, bojaarid ja polkovnikud 
teile ka ei passi... Mis te tahate?» 

«Priiust,» ütles Guljai-Den kindlalt. «Priiust,» kordas ta. «Kui sa kuuleksid, mida 
Vene vojevoodkondadest ärakaranud mehed räägivad . .. » 

Guljai-Deni silme ette kerkis äkki Tuula püssisepa Stepan Tšuikovi karm, kõrvetatud 
nägu. Tundus, nagu oleks tema õnnetus kuuma lainena kasaka ärevil südant täitnud. Kui 
Tšuikov praegu siin oleks, avaldaks ta Hmelile sedasama kibedat tõde, ütleks seda välja 
samasuguste kartmatute sõnadega. Ja nagu korrates sõnu, mida oleks võinud lausuda 
tema sõberveli Stepan Tšuikov, ütles Guljai-Den kindlalt: 

«Nii meie kui nemad on ühtse ja vägeva Venemaa poolt, kuid ilma panide ja 
bojaarideta .. .» 

«Need ajad ei tule iialgi!» hüüdis Hmelnitski vihaselt. «Teen lõpu sellele 
omavolitsemisele!» 

«Käsi oma kasakatel mind teiba otsa ajada, sul on seks meelevald,» sõnas Guljai-Den. 
«Kuid ma tuletan sulle meelde, mis sa meile tõotasid. «Teen kõik kasakateks» . Kõik!» 

Hmelnitski ei vastanud. Valitses raske, rusuv vaikus. Akna taga oli kuulda 
bassihäälset hõiget: 

«Kuula!» 

Temale vastas keegi kaugelt: 

«Kuula!» 

Vahtkond hõikas omavahel. 

«Kuidas sa võisid, kuidas sa julgesid minu vastu nii häbematuid sõnu tarvitada?» 
küsis Hmelnitski. 

«Sest usun sinusse, Hmel, oled meile palju head teinud,» seletas Guljai-Den 
rahulikult, «kiskusid meie maa poolakate orjusest välja, ei heitnud end türklaste alla, 
ülendasid isamaad, ühendasid meid jälle Moskvaga, — 

seepärast peame sinust lugu, Hmel, ja seisame sinu eest vankumatult ja kindlalt kui 
kalju. Ka ei tunne ma sinu ees hirmu: sa tead ju hästi, mis on kehvrahva elumõte ja mida 


nad ihkavad, kuigi sa ise oled panide hulgast ja su süda panide poole hoiab .. . Kuid 
lihtrahvas annab sulle selle andeks, sest sa armastad südamest meie maad.» 

«Mul on sant,» lausus Hmelnitski äkki valuliselt. «Oi, kui sant! Süda rinnus on 
otsekui püssirohusalv ilma püssirohuta...» 

«Annaksin sulle oma südame!» sosistas Guljai-Den, pisarad kurgus, tajudes äkki 
selgesti, et sellest neetud ja kohutavast haigevoodist hetman enam ei tõuse. «Seda ei teeks 
mitte mina üksi, vaid ka tuhanded kasakad ja lihtinimesed talitaksid nõnda.» 

«Tule lähemale!» kutsus hetman Guljai-Deni näpuga. «Istu siia,» näitas ta voodi 
äärele. Surus käega nõrgalt õlga. «Las ma lõpetan.. . Olete kõik ühesugused, igaüks teist 
peab ennast teistest targemaks. Kas ma ei hoidnud kõik need aastad teie poole?» 

«Ka meie hoidsime sinu poole, hetman, hoidsime kõvasti, kuid nii mõnigi kord sa 
unustasid meid ... » 

«Unustasin,» oli Hmelnitski nõus, «tuli sedagi ette. Kuid kuula: nüüd aga olge kõik 
üheskoos isamaa eest väljas. Maailmas sünnib niisuguseid asju, et niipea kui Perejaslavist 
taganete, tallavad hord, janitšarid,, Šlahta, rootslased, sakslased, prantslased meid sootuks 
sodiks, heidavad silmuse kaela ja me hävime kui orjad, järeltulijad aga neavad meid, ega 
tuleta ühegi hea sõnaga meelde.» 

«Meie oleme kindlad, aga vanemkond . .. » vaidles Guljai-Den vastu. «Seepärast 
tulingi sinu juurde, et vanemkonna kohta liigub ringi halb kumu. Kõneldakse, et paljud 
nende hulgast sepitsevad halba.» 

«Vanemkond?» kordas hetman. «Mis on vanemkond ilma teieta? Ta ei ole ilma teieta 
punast krossigi väärt! Ära unusta Perejaslavi, Ivan .. . Raadat.. . See on püha! Sellest 
tuleb kinni pidada eluaeg. Andsime vande igavesteks aegadeks, ja ütle inimestelegi, et 
nõnda on minu tahtmine. On tarvis, et kõik minu tahtmist teaksid.» 

«See on ka meie tahtmine, Hmel,» lausus Guljai-Den kindlalt. «Sellest me elamegi, et 
igavesti Moskvaga koos olla, ühesugune saatus on nii meie kui nende pospolii-tidel, üks 
õnn, üks häda, üks tee... » 

«Tubli tee, hele tee,» ütles Hmemitski unistavalt ja lükates siis Guljai-Deni endast 
kerge liigutusega eemale ja langedes patjadele, kurtis: «Kui saaks veel kümmekond aastat 
elada ... Aga näed, ei saa ...» 

«Kas või ainult viis aastat!» kostis Guljai-Den valuliselt, kuid avameelselt, astudes 
voodi juurest eemale. 

«Sul on õigus, kas või viis,» oli Hmelnitski nõus. 

«Kellele sa hetmanikepi annad?» küsis Guljai-Den. 

«Oh issand, issand!» ütles Hmelnitski palvetades. «Kõigil seisab mõtteis 
hetmanikepp, nagu oleksid kõik aru kaotanud. Rooma paavst läkitas Tšigirinisse jesuiite, 
et mind õigele teele juhtida: kuningas Jan-Kazimierz andvat mulle kõik patud andeks, kui 
ma annan hetmani-kepi tagasi tema kätte. Svea kuningas püüab oma komissaride kaudu 
mu tähelepanu meelitustega kõrvale juhtida, mõttes on neil aga ainult, kuidas meie 
rahvale ike kaela panna. Inglise lord Cromwell hüüab mind oma vennaks ja sultan 
Muhhammed Neljas, kuulnud mu haigusest, saatis mulle oma isiklikust apteegist 
tervendavat elueliksiiri.. . Anti seda eliksiiri koerale maitsta — ära kõnges. Kõigil on 
ainult üks mure: kellele ma hetmani-kepi annan?» 

«Rahvas tahab teada saada. Sul on poeg Juri. Võibolla annad temale... » 


«Ah, vend, hetmanikepi jaoks läheb ka pead vaja. Oleks Timofei elus. . .» katkestas 
Hmelnitski teda. «Timofeid ei ole ... Ei ole Kapustat... Ei ole Zolotaren-kot... Krivonossi, 
Netšaid, Morozenkot...» 

«Peale nende, hetman, on veel mitmed tuhanded pospoliidid ja kasakad priiuse eest 
langenud.» 

«Jälle sa räägid mulle vastu, kuid vastu rääkida mulle ei tohi, tohtrid keelasid ära. 
Nõnda sa siis mu elu eest hoolitsedki...» 

«Ma kõnelen tõtt, hetman, tõde parandab haavu, meelitused põletavad nagu 
gangreen.» 

«Põletavad, ütled sa?» Hmelnitski jäi mõttesse, otsis rahutu pilguga midagi 
tammepuust laetalade vahelt. 

«Hing põleb mul, keha põleb, musklid on kui äratallatud rohi... Küsisid Jurase kohta. 
Ta on nagu rohukõrreke väljal... Kõigub tuule käes, kes aga tahab, astub talle peale, 
kitkub üles, sõtkub maha... Temas nagu ei olegi minu verd ... » 

«Ta on ju su poeg?» 

«Poeg küll! Aga mis sellest?» 

«Pole võimalik, et ta nii nõrk oleks. Sa oled tugev, Hmel, sul on suur mõistus,» 
kõneles Guljai-Den ägedalt, nagu peale käies, «ja su pojalgi peab seda küllalt olema. Ega 
asjata räägita: käbi ei kuku kännust kaugele...» 

«Luiskavad!» segas hetman vahele. «Puu, koguni ehk vägev puu, on oma juured 
sügavale maa sisse ajanud, ta seisab kurjade tormide vastu nagu kalju, õitseb uhkelt, kuid 
vili on tal mäda.. . Nõnda on ka mu Jurasega. Ma tean, et kui ma surnud olen, kuulutab 
vanemkond hetmaniks Jurase. Nad teavad, et nii pospoliidid kui kasakad loobivad selle 
peale mütse õhku. Nendele on mu nime tarvis! Nad kavatsevad mu nime taha oma musti 
tegusid varjata ...» 

Hmelnitski pigistas käed rusikasse. 

«Ei sünni nõnda. Ei sünni! Räägi inimestele tõtt, Ivan, saagu inimesed seda teada. 
Ukrainale on vaja tugevat, suure mõistusega hetmanit, kel ei oleks kahju rahva heaks oma 
elu ohverdada. Tahtsid sa seda teada, Gul-jai-Den? Ma kõnelesin sulle tõtt. Ütle nõnda 
inimestele edasi. Nüüd aga kuula tähelepanelikult. Näed, seal nurgas on vabarnapunane 
Lipp ... » 

Jõudnud selgusele, et Guljai-Deni silmad on lipu üles leidnud, käskis ta: 

«Võta ta varda küljest ära ja anna mu kätte.» 

Ja kui Guljai-Den oli ta käsu täitnud, võttis hetman vabarnapunase lipu õrnalt ta käest 
vastu, puudutas seda hardalt huultega ja surus vastu oma nägu, hingates ahnelt sisse 
püssirohusuitsu, mida vana, äärtest mustaks tõmbunud samet täis imbunud oli. 

«Kolmekümne neljas lahingus on ta minuga kaasas olnud,» lausus Hmelnitski, 
eemaldades lipu näolt, «kahisenud meie sõjameeste peade kohal. On näinud kõike ja 
lehvinud uhkelt paljude kantside ja linnade 

kohal, mis me julge tormijooksuga ära võtsime .. . Teda ei ole puudutanud ühegi 
vaenlase käsi. Zoltõje Vodõ all panin ma ta varda külge ja sestsaadik on ta lahutamatult 
minuga kaasas olnud. Kaheksandal jaanuaril Perejaslavis oli ta meie Perejaslavi Aktaada 
tunnistajaks. Nõnda siis, Guljai-Den, ma annan selle lipu sulle. Võta vastu. Ja hoia teda 
kindlalt, ära tee talle häbi. Hoia teda.» 


Hetman ulatas lipu Guljai-Denile, mööda kortsus palgeid veeres pisar. 

Guljai-Den võttis lipu õrnalt mõlema käega vastu, laskus põlvili ja suudles seda. 

«Vannun sulle, hetman, et me ei tee häbi sinu lipule, langeme surnuna ta ümber, 
kastame ta enne oma verega, kui vaenlase käsi teda puudutada saab.» 

Hmelnitski vaikis. Guljai-Den istus pingile, hoides, lippu kõvasti peos. Peas tagus 
ärevalt mõte: kas tõesti ta oli kunagi näinud Zborovi all verises lahingus het-manit tulise 
ratsu seljas, paljastatud mõõk peos? Ja siis veel — punasel laval jaanuarikuus 
Perejaslavis . .. Oli küll! Nüüd aga lamas hetman ta ees voodis, kurnatud, pikali paisatud 
neetud raskest tõvest. Kui viia õige ta ära siit sellest jõukalt korrastatud pani-majast, 
sellest kärarikkast Tšigirinist, viia ta sinna alamjooksule, kus on koos kasakad ja 
pospoliidid, kes oma atamaniks on valinud Guljai-Deni? 

Seal vabaduses keset steppi, puhta hingega inimeste keskel saaks Hmel terveks! Kuid 
süda ütles Guljai-Denile, et hetman ei tõuse enam jalule. Oma elu jooksul on Guljai-Den 
korduvalt Vikatimehele näkku vaadanud, ei ole teda kartnud ei lahingutes ega haiguste 
ajal. Ta on näinud, kuidas surmavikat ta vanemad on niitnud, sõjameestelt-sõberveljedelt 
elu võtnud, kuid veel kordagi terve oma elu jooksul pole ta surma ees nõnda oma jõuetust 
tundnud nagu praegu. Kui kutsuda siia kasakad, kogu lihtrahva Sanist Dikoje Põieni, et 
nad asuksid elava müürina surma ette, varjaksid endaga Hmeli selle neetud .. . Kui sest 
abi oleks ... 

«Kuidas me siis ilma sinuta läbi saame?» küsis Guljai-Den segaselt. 

«Hoidke Moskva poole,» lausus Hmelnitski rõhutades-ja vaatas selge pilguga Guljai- 
Denile silma. «Hoidke kindlalt Moskva poole .. . nõnda on minu viimne tahtmine.» 


15 


Paistis, et kõik oli juba läbi. Mähkinud end lamba-nahka kasukasse, istus ta tugitoolis, 
vaadates väsinud silmadega läbi avatud akna aeda, mis oli ohtralt heinakuu päikesest üle 
valatud. Päike kõrvetas vist ägedalt, sest tema ratsu Torm, kes oli ta käsul otse akna alla 
hõbedase rõnga külge seotud, oli päris longu vajunud. Päike kõrvetas, selles ei olnud 
kahtlust, sest teisiti ei saanud see heinakuul ollagi, kuid Hmelnitski lõdises külmast. 
Oleks jaksu, võtaks veel ühe kasuka ja tõmbaks endale õlgadele. Kedagi kutsuda aga ei 
tahtnud. Nüüd meeldis tal üksinda istuda. Magadiskambris oli tunda teravat koirohu ja 
mündi lõhna. Ta oli ise palunud, et vaipadele rohtu raputataks. Silmi kinni pigistades võis 
nüüd endale ette kujutada steppi, ja kui veel tuul akna taga õunapuu oksi õõtsutas, siis oli 
üsna tore ... Mis seal ikka, kõige Ukraina hetman Zinovi-Bogdan Hmelnitski võis endale 
ka niisugust lõbu lubada. Nõnda mõttes nimetas ta ennast täie nimega. 

Olgu kuidas teistega on, kuid tema teadis hästi: kauaks tal enam elupäevi ei ole. 
Millal? Täna? Võib-olla homme? Võib-olla keset ööd? Aga võib-olla ka praegu? Kurblik 
naeratus puudutas kuivanud huuli. Ta kattis silmad värisevate kätega. Äkki nägi ta enda 
ees vaikivat, nukrat platsi, mida täitis vanemkond, kasakad, pos-poliidid, nägi 
pisaratepärleid paljude silmis, kuulis tagasihoitud nuukseid. Ta polnud harjunud 
niisuguseid raadasid kokku kutsuma. Ent kus on see vägi, mis suudaks haigusest jagu 
saada? Guljai-Den kutsus teda alamjooksu meeste juurde. Veidrik! Kas siis seal alam- 
jooksul on surmal keelatud käia? Surmale on üksta-puha, kas tal on tegemist vürstikoja, 
lihtsa tare, stepi-hüti või niiskete jooksukraavidega. Kui tal, täitmatul, ainult lõikust oleks 


Veel kunagi pole ta tundnud nii täielikku rahuldustunnet 

selle üle, mis on kätte saadud. Kui oleks tulnud surra aastat neli tagasi, kui suur mure 
oleks siis teda kodumaa saatuse pärast vaevanud! Nüüd teab ta, et vend venda hädasse ei 
jäta. Kuigi Buturliniga oli veidi tülitsemist, kinnitas temagi pisaraid pühkides: «Ära karda 
hetman: Moskva ei ole kunagi oma sõna murdnud ega murragi!» 

Õigus! Hmelnitski oli päris julge. See julgus lubas tal heita pilku tulevikku. Täna nägi 
ta, et tulevik on Imekspandavalt selge ning õnneküllane. Eks ole ta ju teinud kõik selleks, 
et tulevik säärane oleks. Kui ta ka kodumaa vastu patustanud on, siis on ta selle lunasta- 
nud. Jumala kohtumõistmisele võib ta minna rahuliku südame ja puhta hingega. Ja tõsi, ei 
teeks paha seal kokku saada Krivonossi, Netšai, Morozenko, Kapusta ja nende tuhandete 
kasakate ning pospoliitidega, kes olid usaldanud oma saatuse tema kätte ja kel ei olnud 
kahju jätta oma elu priiuse ja usu päästmise eest. Ta võib neile julgelt silma vaadata. On 
nende lootusi õigustanud, ei ole neid petnud, on juhtinud kodumaa tublile teele. 

Meel on rõõmus, südames on soe tunne, ei olegi enam nii külm kui enne. Ümberringi 
valitseb täielik vaikus. Nähtavasti arvavad kõik majas, et ta magab. Mis siis ikka, andku 
talle pealegi rahu. Ta on ehk selle ära teeninud. Kui saaks üksinda olla, tuletada meelde, 
mis Vaja, veidi unistada. Heita pilku tulevikku. Täna mõtles ta selle peale kõige rohkem. 
Märkas seda isegi ega imestanud. Koguni enam — mõtted olid imekspandavalt head ja 
rahulikud. Isegi Juras ei suutnud viha ja ärevust tekitada. Mis saab Jurasest? Häbistab 
ainult iseennast, isa peale ei jäta aga kõige vähematki musta plekki! Ei jäta! Kõik teavad, 
kuidas tema, Hmelnitski, pojast tublit kasakat on tahtnud teha. Ei läinud korda. 
Hmelnitski teab hästi: Jurasest ei ole kauaks hetmanit, möiraku kas või kogu raada, et 
hetmanikepp talle antaks. Jurase nõrkade ning kindluseta käte jaoks on see kepp raske, oi, 
kui raske! Niisugused käed ei suuda teda hoida. Tema aga on seda keppi hoidnud natuke 
vähem kui kümme aastat. On hoidnud kõvasti. 

Terav valu südames ja krambid kõhus pühkisid naeratuse 

huultelt. Ta suutis end suure vaevaga tagasi hoida, et mitte karjatada. Haaras 
sõrmedega rinnust ,kinni, oigas vaikselt. Valu ei läinud üle. Ta sulges silmad, kuid tegi 
nad kohe pärani lahti. Võib-olla on see surm? Ei ole ilus surma kinniste silmadega vastu 
võtta! Ei ole ilus! Valu ja piina alla surudes vaatas ta aknasse, kuid ei näinud enda ees ei 
laiavõralisi õunapuid, ei oma lahinguratsut Tormi ega heledat silmapiiri, mis sulgus 
Tšigirini kohal kui sügava helesinise karika rant. 

Ta luges mõttes sajani. See oli paljuproovitud abinõu. Kui ta kuuekümneni jõudis, 
muutus valu pikkamisi nürimaks, kui aga sada ligi oli, näis see kaduvat kuhugi sügavasse, 
ärapiinatud keha salasoppi, kus ta ootas parajat silmapilku, et äkki uuesti, varga kombel 
kallale tungida. 

Ta pühkis higi külmalt otsaesiselt. Hingas kergemini. Sirutas käe veekannu järele. 
Vett maha loksutades valas ta kruusi täis, jõi ahnelt külma vett, mis näis teda sel 
silmapilgul kosutavat. 

Pani kruusi lauale tagasi. Nagu meelemõistusele tulles, heitis pilgu aknast välja. 
Õunapuud olid needsamad, samasugune oli ka haraline toomingas ja tuultest lihvitud 
hobuste kinnisidumise post, mille ääres Torm kapjadega rohtu kasvanud maad kaevas... 
Seda kõike oli ta juba näinud ja, tuleb tunnistada, tahaks veel palju aastaid näha. .. 


Kuskilt tõusis tunne, et haigus on valmis taganema.Tõepoolest, kui saaks veel elada! Kas 
või aastat viis, nagu Guljai-Den tookord armulikult ütles. Tõsi jah, viis aastat oleks päris 
hea. Aga kui saaks Vikatimehega kolmegi aasta peale kokku leppida. Niisugune 
kauplemine Vikatimehega paistis talle endale naeruväärsena ja mõttetuna. Hea, et ta 
soovitas Hannale, et see pärast ta surma kloostrisse läheks. Parem olgu ta nunn, kui et 
kannatab igavese hirmu all kurjade vande-seltslaste küüsi langeda. Et aga vandeseltslasi 
külluses saab olema, seda teadis ta kindlasti. Vanemkond hakkab mõisate ja 
ametikohtade pärast purelema. Ta oli pannud suuri lootusi Puskarile, Mužilovskile, 
Bogu-nile ... Neid poola šlahta kindlasti ära osta ei suuda, oh ei! Aga kasakad ja 
lihtrahvas — need ei tagane Perejaslavist. See oli päris kindel. 

Uks kääksatas. Magadiskambrisse astus Hanna. Haigusenädalate jooksul oli ta näost 
kõhnaks jäänud. Hmelnitski nägi seda hästi ja veel tugevamini näris südant valu naise 
pärast. 

«Mis kuuldub, kasakaemand?» küsis hetman hellalt, ja surus nõrgalt peos ta õrna 
pehmet kätt. 

«Kuidas tunned end?» 

«Hästi.» 

Hmelnitski nägi, et teda ei usuta. 

«Hästi, ütlen ma,» kordas ta ja lisas: «Varsti sõidame Subbotovosse. Seal puhkan.» 

Hanna vaatas talle hirmuga otsa. Naeratas nagu ärevust alla surudes, kuid valuliselt. 

«Eks sõidame siis, Bogdan. Näen isegi, et sul on parem.» 

«See'p see on! Kuidas polkovnikud elavad?» 

«Kõik on siin. Tahavad sinu juurde tulla. Ka bojaar Buturlin on siin.» 

«Egas midagi, puhkan veel raasike ja siis kutsu nad.. Käsi meile õhtust anda. 
Toodagu Subbotovo mõdu. Niipea kui kuumus langeb. Las nad ootavad veel veidi.» 

«Hästi, Bogdan.» 

«Kuidas sinuga on, kas oled otsustanud?» küsis Hmelnitski äkitselt, vaadates alt üles 
naise valjudesse, kurbusest looritatud silmadesse. 

«Olen otsustanud, Bogdan. Täidan su tahtmise.» 

«Kui sa seda ainult minu pärast teed, siis ei ole tarvis.» 

«Ei, mitte ainult sinu pärast. Nõnda on kogu maale parem. Ja minulgi on kergem. 
Ühte ma sulle ütlen — Juras ei suuda kuigi kaua hetmanikeppi pidada.» 

«Tean seda. Karm tõde, kuid tõde.» 

Ta laskis naise käe vabaks ja ohkas. 

«Anna andeks, et sulle valu tegin. Kuid kes siis veel, kui mitte mina, peaks sulle tõtt 
kõnelema? See on mu püha kohus kiriku ees.» 

«Ennekõike minu ees,» vastas Hmelnitski kumedalt, ja tema hääles kõlas seda 
ammust teravust, mida va-nemkond nii kartis. See oli Bogdan, keda Hanna kunagi. 
Korsuni all esimest korda kuulis, ja ta süda tõmbus valuliselt kokku. 

«Sa saad terveks,» ütles Hanna lootusrikkalt. 

Hmelnitski tahtis talle «ei» kosta, kuid et Hannale tnitte valu teha, vastas: 

«Muidugi. Seda minagi arvan. Suudle mind,» palus ta. 


Hanna kummardus ta kohale ja suudles teda tugevasti. Ta pisarad niisutasid mehe 
põski ja mees sulges silmad, et mitte naise nägu näha. Minut aega istus Hmelnitski nõnda 
ja palus siis äkki: 

«Käsi kutsuda vanemkond, bojaar Buturlin, Juras, kõik ... otsekohe ...» 

Hanna heitis Hmelnttskile rahutu pilgu ja lahkus magadiskambrist. 

... Ja nüüd seisid nad kõik ta ees. Ta näitas käega pinkidele ja tugitoolidele, kuid ükski 
ei võtnud istet. Siin nad on — ta võitluskaaslased! Martõn Puskar, Silu-jan Mužilovski, 
Ivan Bogun, Vassil Tomilenko, Timofei Nossatš, — viimase peale oli ta küll vihane, ent 
siiski rõõmustas, et ka tema on siin, ja andis talle andeks. «On vaja seda ütelda,» käis tal 
läbi pea. Siin olid ka Fjodor Korobka, Ivan Iskra, millegipärast hoiavad kõrvale Võgovski 
ja Lesnitski. Bojaar Fjodor Buturlin on siin. See on hea. 

Hmelnitski ütles talle vaikselt: 

«Palun sind lähemale, pan bojaar. Sul, meie tsaari sõnumitoojal ei sobi sel silmapilgul 
kaugel seista.» 

Buturlin astus lähemale, asus tugitooli kõrvale, kus istus hetman. 

Sisse astus Lazar Baranovitš, kes oli kuu aega tagasi hetmani tahtmisel valitud Kiievi 
metropoliidiks surnud Kossovi asemel. 

Kõigist eemal, Hanna lähedal seisis liikumatult Juras, seljas helesinine kuldsete 
väljaõmblustega kuntušš, jalas vastsed hõbekannustega saapad. 

«Mitte sellest ei peaks algama hetmaniks saamine,» mõtles Hmelnitski 
kibedustundega ja pööras pea ära. 

«Pan bojaar, lugupeetud raada,» alustas Hmelnitski vaikse häälega, «vabandage, et 
mul ei ole jaksu püsti tõusta ja teile kummardada, nagu kombeks on. Saan ehk veel 
terveks, eks siis tee nõnda. Nüüd aga on mul suur palve teile — kui ma suren, matke 
mind Subbotovosse. Subbotovos tärkas mul mõte õhutada kogu rahvas 

sõtta priiuse ja usu eest. Subbotovos lõi leegitsema sõja loit, mis vabastas meie 
Ukraina ja taasühendas ta igaveseks ajaks vene vendadega. Usun, et te täidate mu 
tahtmise.» 

Ta tõmbas hinge tagasi ja jätkas veidi aja pärast, pöörates pilgu Jurasele: 

«Mu poeg! Sa pole selleks hetmaniks valitud, et lõbutseda. Pea seda meeles. Ära 
uhkusta ajutise võimuga. Austa endast vanemaid. Ära koorma sulle alluvat 
pospoliidirahvast rohkem kui ta kanda suudab. Ära lipitse rikastega ega ära põlga 
vaeseid. Armasta ühtemoodi kõiki... Ära julge murda truudust tema hiilgus-likule 
tsaarilikule majesteedile; jää nii nagu minagi Perejaslavis antud vandele ustavaks kuni 
surmani. Kui sa aga vastupidi sellele talitad, siis põrgaku kõik kurjus, mis sinust tuleb, 
meie inimestest tagasi ja langegu sinu lagipähe.» 

Juras vajus longu, puhkes nutma. Vargsi otsis ta pilk Lesnitskit, kuid see oli Puskari 
laia selja taha pugenud. Hmelnitski hõõrus sõrmedega otsaesist, ohkas ja ütles valjemini: 

«Lugupeetud raada, usaldan teile oma poja, toetage teda oma nõuandmistega. 
Omavahel valitsegu teil üksmeel ja vendlus. Vaadake ette! Mis me Perejaslavis korda 
saatsime, see on meie maa saatus. Kes teisiti mõtleb, see soovib meie rahvale ülekohut ja 
teotust. Ja rahvas ei anna talle niisugust äraandmist andeks.» 

«Usu meid, Bogdan,» lausus Martõn Puskar kindlalt. «Oleme kotkapojad sinu pesast. 
Mitte raisakullid.» 


«Sa saad terveks, hetman!» ütles Bogun ägedalt, astudes Hmelnitskile sammu 
lähemale. «Need su sõnad on enneaegsed.» 

«Ei tea, ei tea, polkovnikud,» lausus Hmelnitski. «Mulle valmistab rõõmu ainult see, 
sõberveljed, et kui mul on juba kord määratud sestsinasest ilmast lahkuda, ei jää meie 
rahvas siiski vaesekslapseks. Meil oli võõrasema Varssavi, nüüd aga oleme leidnud üles 
oma ema — Moskva. Ta on meie emaks igavesest igavesti. Ta ei lase meie rahvast 
rõhuda ja piinata. Ei lase!» hüüdis Hmelnitski täis kindlust. 

«Ei lase, kõrgehiilguslik hetman. Ole Moskva peale 

julge,» sõnas Buturlin kindlalt. «Tsaar ja kogu duuma-rahvas läkitasid mind just 
selleks siia, et ma ütleksin seda sulle, vanemkonnale ja kogu rahvale.» 

Hmelnitski kummardas tänulikult pea. 

«Nüüd aga palun teid, lugupeetud raada, ja sind, bojaar, minu pool õhtust süüa, mulle 
seda au üles näidata, võib-olla istun minagi teiega lauda.» 

Hmelnitski hingas raskelt ja hoidis vaevaga karjeid tagasi, sest taas ronis 
salakohtadest välja hirmus valu ja haaras kogu keha kõvasti oma küünte vahele. 

Kui ta magadiskambrisse üksi jäi, oigas ta vaikselt ja hakkas kõvasti numbreid 
lugema, oodates, et valu ka seekord taganeb. 

Läbi võõruse oli magadiskambrisse kuulda taldrikute kolistamist, karikate helisemist, 
teenrite tõttavaid samme. Kätt südamele surudes oli ta juba jõudnud sajani lugeda. 

«Sada üks, sada kaks, sada kolm, sada kümme, sada kakskümmend... » 

Lugemine läks segi. Aken näis vajuvat viltu. Õunapuud toetusid latvadega vastu 
maad. Ratsu Torm rabeles lasipuu küljes. 

Toomingas sirutas oma oksad talle tuppa appi. Het-man jättis lugemise pooleli. 

Valu ei lahkunud temast. Verised täpid tantsisid silme ees. Püüdes valust võitu saada, 
tõusis ta püsti ja ruttas akna poole, et hingata rind täis värsket päästvat õhku. Hingab seda 
sisse ja otsekohe läheb kergemaks. Kuid ta ei jõudnud aknani, kuigi tugitoolist sinna oli 
kõigest kuus sammu. Pind libises jalge alt ära ja Hmel-nitski kukkus selili, jäädes pärani 
silmadega, mis nüüd enam midagi ei näinud, musti laepalke vahtima. 

Nukralt ja kutsuvalt hirnus akna taga Torm, kuid Bogdan Hmelnitski ei kuulnud enam 
oma truu hobuse häält. 

--. Martõn Ternovõi märkas juba kaugelt tolmusel maanteel ratsanikku, kes vehkis 
ägedalt pea kohal mütsiga. Martõni süda võpatas. Ta sai hästi aru, mis märk see on. Siiski 
ootas ta mõnda aega veel lootuses, 

ent kui ratsanik otse kindluse väravas hüüdis: «Lase!», mõistis Martõn, et suur 
õnnetus on juhtunud. 

Midagi nööris ta kõri, ängistas südant, värav, kasakas hobuse seljas, kõrge kindluse 
vall lõid silme ees võnkuma. Martõn kiskus suurtükimehe käest süütetahi ja tõstis selle 
süüteaugu juurde. 

Üksildane lask käristas heinakuupäeva pingelise vaikuse, teatades Tšigirinile ja kogu 
Ukrainale, et hetman Zinovi-Bogdan Hmelnitskit ei ole enam. 

Ei olnud veel aastatki möödas tollest päevast, kui alamjooksu ja Setši kasakad 
lahinguridades olid hetman Hmelnitskiga jumalaga jätnud, ei olnud veel vaikinud 
itkemine tema järele onnides ja hüttides hirmuäratava alamjooksu-maa kõrkjarandadel, 
veel pühkisid paljud emad vaevarikkast tööst kurnatud kätega lohutamatult pisaraid 
silmist ja külade ning linnade kohal helas veel kirikute matusekellade vaikimatu kaja. 
Kobsaarid ja banduuramängijad ülistasid suuri võite poolakate ja musulmaanide üle, mis 
kasakad ja pospoliidid olid Hmeli juhtimisel kätte saanud; registrikasakad, kes valvasid 
läänepiiri, leinasid veel hetmanit taga, — aga juba kuulutasid mustad pilved uut 
kohutavat äikest lõunas ja läänes. 

Rzecz Pospolita, kes oli Moskva ja kasakaväe ühendatud jõudude käest lüüa saanud, 
oli sunnitud lahti ütlema oma nõudlustest kogu Ukrainat valitseda. Rootslased, keda oli 
ära kohutanud vene streletside mehisus ja kes olid jäänud lootusetult paigale tammuma, 
hakkasid Poola maadelt lahkuma, tundes hirmu, et viimati tungib neile Polotskist kallale 
bojaar Ordõn-Naštšokin. Peitsid vaka alla oma kavatsused keiser, Ferdinand ja sultan 
Muhhammed. Khaan Mehmed-Girei tegi näo, nagu seisaks tema kõigest kõrval. 

Rooma paavst Leo VII kutsus Vatikani kokku oma nuntsiused, legaadid ja kardinalid. 
Paavsti saalides ei kõneldud aga mitte taevastest asjadest. 

Rahu, mis valmistas südamerõõmu pospoliitidele 

sõdadest ja oma hetmanite, vürstide ning vojevoodide omavolitsemisest kurnatud 
Poola kuningriigis, oli poola panidele katkust hullemaks. 

Streletsipolgud olid tagasi tõmbunud lõunapiiridele. Ukraina linnades ja külades 
valitses rahu. Moskva riigi rohketest linnadest tuli vahetpidamata kauba voore. Veeti jahu 
ja vilja, soola ja salpeetrit, karusnahku ja kalinguri, rauatooteid ja portselani, kasakaväele 
šuurtükke ja musketeid. Perejaslavi, Tšigirini, Umani, Be-laja Tserkovi, Kiievi, Poltaava, 
Korsuni, Vinnitsa suured maanteed olid täis igasugust rahvast, iga liiki vankrite ja tõldade 
katkematut liikumist, hobuste kabjaplaginat .. . 

Siinsamas tolmuse maantee ääres oli viltuse kiviristi all istet võtnud halli juukseline 
katmata peaga kobsaar, seljas kodukootud svitka, ja pajatas igivana kobsa nukra tinina 
saatel möödasõitvale rahvale lugusid hetman Hmeli suurtest kotkategudest, tema süüda- 
tud leegist, mis põletas igavesti tuhaks poola šlahta võimutsemise» kuulsusrikkast 
Perejaslavi Raadast, kus kuulutati välja priius kõigile, kes ei taha poolakate ja 
musulmaanide orjuses vaevelda. Ja kobsaari sõnad ei kao tuulde, ei kustu maapinnal, vaid 
tungivad südamesse, ja mõne aja pärast kordab neid sõnu kuskil külas tare muldrikul 
rändaja, hoides käsi laste ruugetel juustel. Ja kasakas, vaadates mõtlikult sinkjashalli 
rohtlaande ning valvates, et vaenlased ootamatult kallale ei tungiks, laulab tuulega 
võisteldes kobsaari kõlavat laulu ja Poltaava polkovnik Martõn Puskar, noppides oksalt 
valminud õunu, mida ta enda ees pihul hoiab, kordab nukralt: 

Pole mustad pilved päikest varjutanud, 

pole tormituuled metsa painutanud, 

need on Hmelnitski kasakad, 

kes oma hetmanit taga leinavad... 

Nii langeb rammusale pinnale helde külv ja tärkab varsti ohtralt vili, loob lopsakalt 
pead, kuldab üle ääretu välja, et säraksid päikese käes selle kiirtega võisteldes vikatid ja 


sirbid, et heliseks niitjate kohal Dnepri ja Bugi, Desna ja Dnestri, Gorõni ja Tjasmini 
kohal sõjakäikudel ning lahingutes sündinud vägev laul: 

Ilusa lodjapuu, hei, hei, üles tõstame, 

me oma armsa Ukraina, hei, hei, lõbusaks muudame ... 

Kuid vaenlased ei taha seda. Võgovski otsustas — kauaoodatud tund on tulnud. 
Haavad puhtaks lakkunud, pugesid Žolnerite horugvid soomussärkidesse ja kiivritesse, 
mis oli saadud võlgu keisrilt ja paavstilt, ja hakkasid Ukraina piiride poole hiilima. Noor 
hetman oli Mogila kolleegiumi saadetud. Tema järel vaevas teraselt Grigori Lesnitski. 
Pitsat, hetmanikepp ning kõik hetmani kleinoodid olid Võgovski käes ja igasuguseid 
õigeid kui ka kõveraid teid kaudu jõudis ta nii kaugele, et hakkas Juras Hmelnitski 
äraoleku ajal määratud hetmaniks. Kuid määratud hetmaniks oli ta ainult hulgusrahvale, 
nagu ta ise pospoliite põlastavalt nimetas, ja sellele osale vanemkonnast, kes hoidis kinni 
Perejaslavist, nagu mesilane päikesest. .. 

Moskvasse hakkas minema rohkearvulisi kirju tõotustega ustavalt tsaari ja Moskvat 
teenida, salakaebusi polkovnikute peale, kes, nagu Võgovski teadis, ei saa kunagi tema 
liitlasteks äraandmises. Teatati nagu tõsiasja, et šlahta kavatsevat järgmisel aastal Krimmi 
vastu sõtta minna. Kõike seda tehti selleks, et Moskvas ei tuldaks mõttele, kuhu šlahta 
tegelikult kõige lähemal ajal liigub. Vahepeal kihutas jessauul Solonina Krimmi, viies 
Bahtšisaraisse khaan Mehmed-Gireile Võgovski aupakliku kirja palvega sõlmida igavese 
rahu leping ja tulla talvel hordiga Ukrainasse, niipea kui Setši ja alamjooksu kasakad 
alamjooksu maadelt ära lähevad. Ukrainasse tulles võtku hord nii palju jassõri kui heaks 
arvab, hüvastagu ülekohtu, mida ta on kannatanud Hmelnitski ja kasakate läbi, ja kui 
khaan tahab, läheb Võgovski temaga koos sõtta Moskva riigi vastu. 

Samal ajal läkitas Võgovski endise sotniku, nüüd aga juba peajessauuli Tsõbenko 
universaaliga Juri Hmel-nitski nimel alamjooksu meeste juurde ja Setši, et nad lahkuksid 
oma asundustest ja läheksid kiires korras Kamenetsi alla, kust jälle ähvardavat Potocki. 
Tegelikult oli plaanitsetud nõnda: Hotinist tungivad kasakatele kallale janitšarid, 
moldovaanid, poolakad, purustavad üheskoos igaveseks kuritegelike kasakkonna. Et asi 
oleks kindlam, kirjutas Võgovski Hotini Siauš-pašale 

ja hoiatas teda, et talvel kavatsevat omavoliline kasakkond sõjakäiku Hotini, tahtvat 
rüüstata sultani linnu ning kindlusi, ja tema, Võgovski, kui pasa ja sultani agar teener 
annab sellest teada, sest ta ise ei suuda mässajaid tagasi hoida, seda enam, et Moskva neid 
türklaste vastu üles ässitab. Võgovski lootis, et neid registrikasakaid ja kasakavanemaid, 
kes nendega kaasa ei lähe, läheb korda maale saatuslikul tunnil kas mõõga, kepi või 
priske suutäiega vaigistada. 

Võgovski oli kõik nõnda välja arvestanud, kuid ta ei osanud aimatagi, et Varssavi 
otsis vahepeal juba sobivamat äraandjat ning ärasalgajat. Arvati, et pööbel ja kasakad 
Võgovskiga kaasa ei lähe, liiatigi teadis ta rohkem kui ühele palgalisele teada oli lubatud. 
Las ta hakkab peale, arutasid Varssavis kantsler Leszczynski ja kõrged regimentaarid, siis 
aga antakse hetmaniamet Teterjale, ja et Võgovski endaga mingisuguseid sekeldusi ei 
tuleks, oli kvartaväe polguülemale antud käsk sel tunnil, mis Varssavi määrab, Võgovski 
hukata. Et hetmaniks saab Teterja, sellest teatas viimasele kantsleri ülesandel, isiklikult 
rittmeister Jeronim Jastrembski, kes viibis järjekindlalt Võgovski lähedal, esindades 
Tšigirinis kõrge komissarina kuningat. 


Kui Võgovski käsilased Lesnitski ja Sulima lihtrahva kohta kartust avaldasid, vastas 
ta ärritatult: 

«Niipea kui kasakad alamjooksult lahkuvad, tormab hord lihtrahvale kallale, nii et see 
ei jõua piiksatadagi, Moskva ei suuda arugi saada, kui Poola armee juba üle meie piiri 
tuleb...» 

Ent ei läinud nõnda, nagu Võgovski oli agaralt arvestanud ja ette valmistanud ... 
Esimestena hüüdsid alarmi Martõn Puskari Poltaava polgu lahingupasunad. Moskvasse 
kihutas polkovnik Silujan Mužilovski. Konotopi lähedal võtsid ta kinni Võgovski 
mõttekaaslased pea-jessauul Pavljuk ja sotnik Tšernõš ning tõid öösel kinniseotult 
Tšigirinisse. Esiotsa Võgovski lipitses, meelitas. Kui aga Silujan Mužilovski talle näkku 
sülitas ja teda äraandjaks nimetas, läks Võgovski saatanlikult vihaseks ja karjus sülge 
pritsides: 

«Tšern53, kõrveta teda rauaga, las saab tunda minu kui hetmani meelevalda! ...» 

«Sul on koera, mitte hetmani meelevald!» hüüdis Mužilovski põlglikult. 

Verisest higist nõretades vaatas ta piinapingilt vihkavalt Võgovskile näkku, kes seisis 
all kivist keldripõrandal. 

«Kõnged,» kisas Võgovski," «kui ei ütle, kes veel vanemkonnast mu kavatsusi teab!» 

«Ütlen sulle ainult ühte,» kähises Mužilovski, «sinu äraandlikud sepitsused ei lähe 
eluilmaski täide, juudas! Ütlen ainult ühte,» sülgas ta verd, «sinu nimega nimetavad 
järeltulijad igasugust äraandmist, sõna-murdmist ja valet.» 

«Tšernõš!» hüüdis Võgovski maruvihaseks minnes. «Tee lõpp!» 

Kumedalt kajas keldris lask. Nagu murtult vajus Mužilovski pea rinnale. 

Hommikul lasksid Võgovski käsilased tema käsul lendu kuulduse, et Silujan 
Mužilovski tahtnud kasaka-väge ära anda ja müünud enda poola šlahtale. 

Sõnum jõudis Nossatšini — ta oli sellal Tšigirini lähedal huutoris —, lendas Fjodor 
Korobkani, sellest kuulis Vassil Zolotarenko, kes oli kohale jõudnud Valge-venemaalt.. . 
Bogunile, kes oma polguga Vinnitsa all seisis, saatis Võgovski kirja, et ta püsiks kindlalt 
piiril, sest Hotinist tulevat türklased. .. 

Kuid sel ööl, millal surmati Silujan Mužilovski, kihutas sotnik Martõn Ternovõi, teel 
kolm korda hobust vahetades, Putivli. Vojevoodi õue sisse ratsutades «varises vahtuaetud 
hobune kokku, mattes ratsaniku enda alla. 

Streletsid aitasid Martõni hobuse alt välja, kes kramplikult jalgadega peksis. 

Vojevood vürst Hilkov, kes oli keset ööd valitseja asjus üles äratatud, võttis Martõni 
käest vastu polkovnik Puskari kirja ja pannes tõttamata prillid ninale, tõmbas küünla 
lähemale. Vürst luges tähelepanelikult, ja Martõnile tundus, et see kestis terve igaviku. 
Voje-vood pani kirja lauale, asetas laia peopesa selle peale. Silmitses läbi prillide 
Martõni, valas kruusi vett ja ulatas selle ise talle. 

«Mine puhka,» ütles ta vaikselt. 

«Pan vojevood, kuidas siis jääb. .. » 

«See pole enam sinu mure. Mine,» ütles Hilkov karmilt. 

Ja kui teekonnast väsinud Martõn sügavasse unne vajus, kihutas vojevoodi õuelt 
kümne ratsamehe saatel välja stolnik Trojekurov. Koidupuhtel jõudis ta Suhhoi Doli 
kindlusesse. Hobust väravas pidurdades hüüdis tunnimeestele: 


«Vürst Trubetskoi juurde, valitseja asjus!» 

Kihutas galopis pärani löödud väravast sisse, kargas ratsu seljast maha ja tormas 
vürsti majja. 

Poole tunni pärast puhusid kindluse pasunamehed alarmi. 

Vürst Trubetskoi, mõõk juba vööl ja kiiver peas, istus laua taga ja kirjutas oma käega 
kirja Moskvasse streletside vojevoodile Artamon Matvejevile. 

Pani käe alla ja andis kirja Trojekurovi kätte: 

«Minutitki viivitamata ta Moskvasse saata. Meie aga läheme teele.» 

Pärani lahti väravast sõitis teele ratsavägi. 

-.. Alamjooksu mehed ja Setš ei lahkunud oma talve-korterist. Tusaselt silmitses 
Ivan Guljai-Den jessauul Tsõbenkot. Ilmaaegu oli jessauul püüdnud kõigepealt koševoi 
Leonti Lõskoga kokku saada, et alles seejärel alamjooksu meestega rääkida. Fjodor 
Podoprigora täitis hästi Guljai-Deni käsku, et lindki ei pääseks alamjooksu luuremeeste 
juurest läbi Dneprile. Ei aidanud jessauul' Tsõbenkot ei hetmani kiri, ei määratud hetmani 
pernatš. Pugedes, varrukast lubadusi puistates luiskas ta, nagu tahaks määratud hetman 
pan Võgovski anda Guljai-Denile polkovniku kohta Ukrainas, ei tea kas Belaja Tserkovis 
või koguni Umanis. Sügisõhtu hämarus surus end vastu onni väikest maarjaklaasist akent, 
kuid veel suurem hämarus valitses Guljai-Deni hinges. Süda aimas halba. Ta andis 
Podoprigorale käsu jessauul hommikuni kindlasse paika kinni panna. See sattus 
vihahoogu, hakkas ähvardama: 

«Oodake ainult, pan hetman Võgovski saab teada, siis tuleb teil säärase häbematuse 
eest võllas kõlkuda ... » 

Heitis pilgu Guljai-Denile ja Podoprigorale, hammustas keelde, kuid oli hilja. 

«Kõneled hetman Võgovskist?» ütles Podoprigora kähisevalt, astudes Tsõbenkole 
lähemale. «Aga kes valis ta hetmaniks, küsin su käest?» 

Jessauul taganes kohkunult, kuid kõva kõrvalops jõudis ta rasvunud lõustale järele. 

«Haiseb šlahtitši järele,» tähendas vastikustundega Netšipor Halaida, kes oli kõik see 
aeg vaikides nurgas pingil istunud. 

Kui jessauuli ära viima hakati, palus ta nuuksudes: 

«Egas ma, panid kasakad, omal tahtmisel... Laske mind vabaks .. . Tänutäheks tasun 
rikkalikult... » 

«Oota ainult,» tõotas Podoprigora, «me tasume sulle veel paremini, äraandja!» 

.. . Guljai-Deni kurjad eelaimused osutusid õigeks. 

Pühapäeva hommikul, mihklikuu kuuendal päeval, jõudis ülemjooksult kohale 
salkkond jala- ja ratsamehi. Alamjooksu mehed pidasid nad kinni püsttara ees. Halaida 
hõigati sinna. 

Netšipor sai asjast kähku aru. Tuli välja, et need olid põgenikud Võgovski 
malmivabrikutest ja huutoritest. Nende kohaletoojateks olid Pivtorakožuhha ja Okun. 
Põgenikud pajatasid sääraseid lugusid, et alamjooksu meestel külmajudinad üle selja 
jooksid. Guljai-Den käskis peale koševoi Lõsko kutsuda veel paarkümmend lihtsat 
seltsimeest. Kuulgu ka nemad! Ukrainas sündis ennekuulmatuid asju. Sepitseti kohutavat 
äraandmist. Võgovski koos oma mõttekaaslastega oli Perejaslavi vannet murdnud. Demid 
Pivtorakožuhha tõmbas keelega üle pahtunud huulte ja nagu kallas kasakate hulka ränku, 
karme sõnu: 


«Kui me poleks teie juurde alamjooksule tulnud, oleks koeraraibe Võgovski meid 
kõiki surnuks piinanud. Muud ta ei teegi, kui piinab süütuid inimesi,. Nagu oleks ta 
võtnud nõuks kõik pospoliidid maa pealt ära kaotada ...» 

«Seda on teisedki tahtnud, kuid pole välja tulnud,» ütles Guljai-Den. 

«Ja et sellest iiales midagi välja ei tuleks, lähme kõik kohe kähku Ukrainasse, 
Tšigirinisse!» tõstis häält Okun. 

«Et siis tatarlased siia tuleksid?!» hüüdis Halaida. «Ei ole nii lihtne kõike korraga 
teha... » 

Guljai-Den teadis hästi, miks Võgovski tahtis, et kasakad alamjooksult ära läheksid: 
hord saaks siis takistamatult Ukrainasse tulla .. . 

Grigori Okun astus Guljai-Deni juurde, sikutas teda varrukast. 

«Me olime vist sinuga ükskord Perejaslavis koos, vandusime igavest vendlust...» 

Guljai-Den silmitses Okuni tähelepanelikult. Tuli meelde näärikuupäev, rahvast täis 
plats, kellade helin, suurtükipaugud, jutuajamine hetmaniga, pidulik hüüe «Jääme!», tema 
kõrval aga seisis pospoliit näruse mütsi ja vattkuuega . .. Okun! Muidugi tema! Rõõmsalt 
avas Guljai-Den käed süleluseks, surus kitsaõlgset Grigori Okuni vastu oma rinda. 

«Ei sa sattunud panide õnge, Okun?» küsis Guljai-Den naerunäol. 

«Nad püüdsid mind küll võrkude, küll püünistega, kuid panidel ei vedanud, ei saanud 
nad minust leent keeta.» 

«Seda hullema õnnetuse tõid nad kaela meie kodumaale,» vangutas Guljai-Den 
süngelt pead. 

... Esmaspäeval lõid litaurimehed Setši seinte all litaure. Peskovatõi saar kattus 
siniste, roheliste, punaste kuntuššidega, pleekinud kodukootud svitkadega, lataa-nide ja 
vattkuubedega, lõi valendama särkidest, kiren-dama mitmevärvilisest puuvillariidest.. . 

Koševoi Lõsko tõukas jõuga kõrvale seltsimehed, kes olid rutanud värava juurde, et 
minna raadaringi, ja kisas jõhkralt: 

«Misjaoks teil on vaja nende võllaroogadega seltsi lüüa!» 

Koševoid ei võetud kuulda. 

Tuli ka Leonti Lõskol raadaringi minna. Lõi salamahti risti ette: issand, aita välja, see 
on sinu võimuses! Ei aidanud. 

Jessauul Tsõbenko tõugati vankrile, sunniti teda püstoliga ähvardades kasakatele tõtt 
kõnelema. Kuuldes kohutavaid sõnu, kõmisesid kasakate read: 

«Surm Võgovskile!» 

«Maha juudas!» 

«Maksame kätte Hmeli mälestuse mõnitamise eest!» 

«Vii meid Tšigirinisse, Guljai-Den!» 
«Maha koševoi Lõsko! » karjusid setšimehed. 
«Maha Võgovski sabarakk!» 

«Ta hoiab Võgovski poole!» hüüdis kasakas Lihha-beda. «Anname talle hagu. . .» 

Koševoi Lõsko katsus ära põgeneda. Kuid oli hilja. Setši kasakad haarasid tal kõvasti 
kätest kinni. Väänasid käed selja taha, sidusid juhtnahast rihmaga kinni, heitsid Tsõbenko 
juurde vankri alla. 

«Kallistage ja suudelge teineteist, juudased!» lagistati naerda. 

Litaurimehed lõid uuesti litaure. Guljai-Den hüppas vaadi otsa. Tõstis käe. 


-.. Kasakate read lõid lainetama nagu stepirohi tuule käes. Nina hakkas kihelema, 
pisarad paisusid silmi. Süda täitus tulise noorusjõuga, kui ta pilgu peade mere kohale 
tõstis. 

Seisid üksteise kõrval reas sõjamehed, kes olid tulnud paljudest Ukraina polkudest. 
Siin oli tšigirinlasi ja mirgorodlasi, poltaavalasi ja horoletslasi, perejaslavlasi ja 
umanlasi... Seisid õlg õla kõrval eilsed pospoliidid, adratalupojad, kuumahingelised 
noored ja hallivurru-lised karastatud sõjamehed, sinkjashallid juuksetutid pea peal, mis 
olid täis vaenlase mõõgalöökide arme. Alamjooksu tuul kihutas kõrkjarandadel vahuseid 
laineid, tuustis buntšukke kasakate peade kohal, kandis piki Dnepri kaldaid, mis olid 
sinises hommikuudu sombus, kaugesse steppi litauride ja tulumbasside kõmisevat 
põrinat. 

Guljai-Den lõi lahti lipukanga, mille talle oli ulatanud Podoprigora, ja tõstis kõrgele 
kasakate kohale vabarnapunase lipu. Nagu kasakatele teed näidates kaldus äärtest 
põletada saanud lipukangas võimsa purjena uhkelt ja helendavalt itta. 

«Seltsimehed!» hüüdis Guljai-Den täie häälega, ja jäid vait kasakad, vaikisid 
tulumbassid, raadaring tõmbus koomale. «Seltsimehed! Oleme saanud kurje sõnumeid. 
Kas jääme siia ootama, mis saatus meile toob, või püüame seda ise kätte saada? Selle 
lipu andis mulle 

oma käega kadunud hetman Hmel. Ta jättis minuga jumalaga ja ütles: «Hoidke 
Moskva poole, nõnda on minu viimne soov. Ütle seda kasakatele.»» 

«Nõnda on ka meie tahtmine!» hüüdis keegi rahva hulgast. 

«Igavene mälestus meie Hmelile!» 

«Kui ta elaks, ei oleks uut äraandmist ette tulnud!» 

«Ärme laseme panidel meie maad uuesti laastata!» 

«Ei lase!» hüüdis Guljai-Den. «Ei lase! Lööme Võgovski ja ta käsilased pihuks ja 
põrmuks. Moskva sõjavägi on juba teel meile appi. Selle lipu all seisis Hmel Zoltõje 
Vodõs, selle lipu all seisis ta Perejaslavi platsil jaanuarikuu kaheksandal päeval tuhande 
kuuesaja viiekümne neljandal aastal. Kas ta tõesti eksis, andes meile selle lipu?» 

«Me ei tee sellele häbi!» hõikas Netšipor Halaida. 

«Äraandja Võgovski tahab, et alamjooksu ja Setši mehed siit ära läheksid, siis oleks 
hordil hõlpsam Ukrainasse tulla. Kuid mina arvan, seltsimehed, et alamjooksu kureen 
läheb Tšigirinisse, Setš aga jääb piiri kaitsma.» 

«Õige mõte!» hüüti rahva hulgast. «Õigus!» «Kas te, seltsimehed, jätate kose võiks 
Lõsko?» küsis Guljai-Den. 

«Teiba otsa Lõsko!» müristasid mehed ühel häälel. «Maha Võgovski tallalakkuja!» 
«Maha koeranägu Lõsko!» 

«Kes siis peaks koševoiks hakkama?» küsis Guljai-Den uuesti. 

Särgita setšimees, jalas laiad püksid, hüppas raada-ringi keskele, kummardas 
sügavasti nelja ilmakaare poole, puudutades iga kord juuksetutiga maad, ja sõnas: 

«Valime koševoiks kasakas Sirko. Ta on hea kõigi vastu, tatarlased ja türklased 
kardavad teda — alles hiljaaegu tuli ta neid nuhtlemast. Ta on säärane kasakas, et Baida 
ise oleks talle paras sõberveli olnud... » 

«Astu raadaringi, Sirko!» 

«Tule lagedale, Sirko! Näita seltsimeestele, mis nagu sa oled!» kostis igast küljest. 


Sihvakas, pikkade mustade vurrudega kasakas Sirko, roheline kuntušš seljas, kuivetu 
tõmmu nägu otsekui 

pronksist valatud, tõrkus vastu. Kuid sõberveljed setšimehed tõukasid ta raadaringi 
keskele. Sirko võttis mütsi peast, kummardas nelja külge ja lausus lihtsalt: «Ma ei ole 
seda suurt au väärt.» 

Guljai-Den muigas PodoprigoralA «Oled väärt, oled väärt!» oli tal tahtmine ütelda. 
Ta oli Sirkole .juba ammu pilku heitnud. Oli temaga mitmel korral puhtast 
südamest rääkinud. Teadis, mida vapper kasakas mõtleb ja tahab. 

«Ma ei ole seda au väärt,» ajas Sirko vastu, samal ajal aga karjusid setšlased 
alamjooksu meeste toetusel: 

«Oled väärt! Oled väärt!» 

«Ära vigurda, saad veel meie käest säru!» 

«Hakkad koševoiks!» 

«Ära tembuta, võta pernatš!» 

Keegi tõmbas kinniseotud Lõsko vöö vahelt pernatši osavasti ära ja pistis selle 
Sirkole pihku. 

«Võta, Sirko, võta, kasakas!» käisid seltsimehed hämmeldunud kasakale peale. 

«Ole Setši ülemaks, aga kui lähed samasuguseks koeraks nagu Lõsko, hakkad ainult 
endast lugu pidama ja kasakatele ülekohut tegema, siis tabab sind samasugune saatus...» 
rääkisid teised õpetavalt, näidates Sirkole Leonti Lõskod, kes hirmust tardunud Tsõbenko 
kõrval vankri all vihast väänles. 

«Las Sirko ütleb, mis mõtleb!» 

«Las kõneleb, koerapoeg!» nõudsid kolmandad, kes olid jõudnud juba tubli kvarditäie 
akvaviiti alla neelata, ehk küll purjus päi ilmumist raadaringi peeti kuriteoks. 

Sirko kummardas jälle nelja külge, tegi isepäinis kummarduse Guljai-Denile, ajas 
enda sirgu ja oli korrapealt nagu peajagu teistest pikem. Hoidis uhkelt pead püsti ja tuul 
sasis tema pikka ronkmusta juuksetutti. 

«Seltsimehed setšlased ja alamjooksu kasakad, sõja-vennad!» Sirko tõmbas hinge 
tagasi ja jätkas veel kõvemini. «Ma ei tahtnud koševoiks hakata, jumal taevas näeb...» 

«Meie näeme paremini, tahtsid, tahtsid küll!» kilas keegi rahva hulgas. 

Sirko ei hakanud vaidlema. Nüüd oli jutt juba teine.. 

«Seltsimehed, tänan teid ja kummardan maani, et näi, tasite minu vastu üles usaldust. 
Teie, alamjooksu mehed, minge Tšigirinisse, pekske juudas Võgovskit, rutake ühinema 
Vene sõjaväega, et üheskoos poola panisid lüüa, meie aga jääme siia kogu Setšiga musul- 
maanide vastu ega lase neid rästikuid Ukrainasse, ei lase jassõri võtta ega meie maad 
laastata ... » 

«Ei lase!» raksatas tuhandehääleliselt aasade kohal,, mis veerjalt Dnepri poole 
jooksid. 

«Ei lase!» kõlas laia Dnepri kohal. 

Guljai-Den naeratas rõõmsalt. Seda oli temagi tahtnud, seda oli ta just oodanud. Ta 
hüppas vankri pealt maha, hoides käes vabarnapunast lippu. Hakkas ühe-käega Sirko 
kaela ümbert kinni ja nad suudlesid kui vennad. 


Raadaring lõi kõmisema heakskiiduhüüdudest. Näis nagu oleks äike Peskovatõi saare 
kohal oma kõrvulukustavaid kõminaid veeretanud. 

Sirko põlvitas ühele põlvele ja surus lipukanga ääre vastu huuli. Seda tegi ka Guljai- 
Den. 

Ja kui hüüded vaikisid, seisid Guljai-Den ja Sirko. juba kõrvuti vankril. 

Pilku üle kasakate ridade libistades tundis Guljai-Den sel silmapilgul, et kõik, kes siin 
tihedalt külg külje kõrval seisavad, on kaotanud usu šlahtaliku vanemkonna heasse 
tahtesse, kes on valmis neid taga kiusama ja olles kaotanud igasuguse häbitunde, laimab 
hetmanit ennast ning lühendas oma äraandmisega ta elu. Kõik, kes siin koos on, nii vanad 
kui noored, nii tugevad kui nõrgad, nii lahingutes katsutud ning karastatud mehed kui ka 
need, kes esimest korda mõõga pihku haaravad, kõik need, kelle peade kohal lehvib 
tuules vabarnapunane lipp, mille tema, Guljai-Den, sai hetmani enese käest, ei hooli oma 
elust ega lase oma kodumaad poola panidel või musulmaanidel teotada .. . 

Guljai-Den teadis kindlasti: tuleb Vene sõjavägi, tõuseb jälle üles kogu Venemaa, et 
ei läheks täide õelate vaenlaste kurjad sepitsused. Nüüd ei ole enam nõnda, nagu kunagi 
oli. «Siin ta on, su sõjavägi, Hmel,» mõtles Guljai-Den. «Kui sa tõuseksid hauast ja 
vaataksid ... 

Su süda tunneks rõõmu. Me ei ole sulle häbi teinud. Siin me oleme — su ainuke tugi, 
kes eluilmaski ei anna ära kodumaad! Me oleme need, kes su vabarnapunasele lipule häbi 
ei tee. Kui sa meie hulgas elasid, asusime sinu kõrvale, kui hakkasid kodurrfaad kaitsma, 
meile priiust taotlema, võõraid maadeahnitsejaid meie kodumaa pinnalt ära kihutama. 
Olime sulle tänulikud, et sa meie südamemõtteid kuulda võtsid, meid igaveseks ajaks 
igavesti Moskvaga ühendasid. Seepärast oleme praegu täis kangust ja jõudu.» 

Maruliselt lendab tuul üle stepi. Painutab kõrkjaid jõeluhal. Paneb stepirohu 
lainetama. Asuurselt säravad päikese käes Dnepri veed. Ja Guljai-Den ise ei pane 
tähelegi, kuidas ta mõtted voolavad suust vägevalt ja selgelt, nõnda et kõik kasakad, kogu 
raadaring seisab paigal nagu kivistunult, püüdes iga ta sõna. 

Ilmääretud on Ukraina stepid, veerikkad ta jõed, paksud ta metsad, toredad ta linnad 
ja külad, kuid kõige kaunimad on ta inimesed! Tundub, et sel viivul, kui Guljai-Den 
kõneleb, näeb ta just neid inimesi, keda on tuhandeid korda tuhat, kelle käed on päeva 
läbi töötamisest ära vaevatud, kes mõtlevad kodumaast armastusega. 

«Me ei murra oma vannet, seda meie maa õelad vaenlased juba ei näe. Jääme ühte 
Moskvaga, venelastega, siis oleme igavesti võitmatud. Jääme igaveseks lahutamatult ühte 
kuulsusrikka Moskvaga, meie emaga, kes on tulnud meile appi rasketel päevadel!» 

«Igavesti koos Moskvaga!» hüüdis Fjodor Podopri-gora õhinal. 

«Igavesti koos Moskvaga!» 

«Surm venelaste maa vaenlastele!» 

«Elagu vene rahvas!» 

«Elagu!» 

Otse taevalaotuse alla tõusid kasakate ringi võidukad hüüded. Kuumalt särasid 
Halaida ja Tšuikovi, Homa Morguni ja Pivtorakožuhha, Grigori Okuni ja Podopri-gora, 
Semjon Laznevi ja Ivan Sirko silmad .. . Guljai-Den nägi neid kõiki, neid ammuaegseid 
sõber veljesid, kellega koos ta on maitsnud nii häda kui rõõmu ... Ja et nad on siin 
sõjameeste ridades, kes on kokku tulnud, 

et minna hävitama äraandjaid, päästma kodumaad, — see täitis ta südant heleda ja 
vankumatu usuga. 

Guljai-Den tundis kogu südamest: ei ole ilmas niisugust võimu, mis kisuks ta lahti 
emakesest Moskvast, viiks praegu kodumaa tagasi šlahta orjusesse või annaks ta 
musulmaanidele pilgata. 

Kõrgel kasakate ringi kohal loitis eredalt vabarnapunane lipp! 

1950—1953 


SÕNADE, PÄRISNIMEDE, VÄLJENDUSTE JA AJALOOLISTE 
SUNDMUSTE SELETUSI 

Ai (türgi k.) — püha; esineb nimetustes, näit. Ai-Sofia, s. 0. püha Sofia (mošee) jne. 

Akvaviit — põletatud viin. Anateema — kirikuvanne. 

Argamakk (tatari k.) — kiirete ratsahobuste tõug. Arhimandriit — kreeka-katoliku 
usu kloostriülem. Arkebuus — keskaegne suur hargile toetuv püss. Askar — tatari või 
türgi sõdur. 

Astrahani khaaniriik — XVI sajandi algul tekkinud väike khaaniriik, mille pealinnaks 
oli Astrahan. 1556. a. vallutas Ivan IV selle khaaniriigi. 

Athose klooster — kreeka-katolikuusu klooster Athose poolsaarel, kus asub 
kahekümne kloostri ümber. 

Autodafee — rooma katoliku kiriku inkvisitsiooni kohtuotsus, selle ülipidulik 
kuulutamine ühes täidesaatmisega riigivõimu poolt, kusjuures tavaliseks 
hukkamisvahendiks on tuleriit. 

Bakšišš — altkäemaks, pistis, mida mõnikord anti ka avalikult. 

Basiliaanlased — Basileios Suure reeglite järgi elavad mungad. 

Batu e. Batu-khaan — mongoli maadevallutaja Džingis-khaani pojapoeg. Tungis 
1237. a. ,,tule ja mõõgaga" Kirde-Venemaale, ja see tähistas tatari ikke algust Venemaal. 
1380. a. said venelased Kulikovo lahingus võidu tatarlaste khaani Mamai üle, millega 
algas Venemaa vabastamine tatari ikkest. 

Bei (türgi k. beg — isand, käskija) — kõrgemate ametimeeste, valitsejate tiitel 
Türgimaal. 

Bogun, Ivan — Bogdan Hmelriitski suurimaid võitluskaaslasi. Kui Krimmi khaan 
Berestetško lahingu ajal Bogdan Hmelnttskit enda juures vangis hoidis, valisid kasakad 
hetmaniks Boguni ja ta võitles oma kasakatega vapralt vaenlase ülekaalukate jõudude 
vastu, viies lõpuks kasakad piiramisest välja. Pärast Batogi lahingut purustas 1653. a. 
sügisel Monastõrištše juures Jermias Wišniowiecki sõjaväe ja Vinnitsa lähedal suure 
Poola armee. Bogdan Hmelnitski surma järel juhtis ülestõusu reetja Võgovski vastu. 
Rzecz Pospolita püüdis Boguni korduvalt kuid tulemusteta enda poole meelitada, et tema 
populaarsust ära kasutades sundida kasakaid alistuma. 1662. a. õnnestus Poola võimudel 
Bogun areteerida. Kui Poola kuningas alustas uut kallaletungi Pahemkalda Ukraina 
vallutamiseks, pani ta Boguni 1663. a. reetja hetman Pavlo Teterja vägede etteotsa, 
Bogun astus kohe ühendusse Vene ning Ukraina vägedega. Koostati plaan kuningas Jan- 
Kazimierzi purustamiseks. 

Rzecz Pospolita sai aga sellest oma agentide kaudu teada. 17. veebruaril 1664. aastal 
Bogun areteeriti ja lasti mõne päeva pärast maha. 

* - Brigantiin — kahe mastiga purjekas, millel eesmastis raad ja raapurjed. 

Bulla — paavsti käskkiri. 

Chianti (1. kianti) —e punane vein, valmistatud Kesk-Itaalias — Toscanas. 

Conde, Louis de Bourbon — prantsuse prints, väejuht. 

Deulino vaherahu — 1. dets. 1618. a. Moskva riigi ja Rzecz Pospolita vahel Deulino 
alevis Troitse-Sergijevo kloostri lähedal 1442 aastaks sõlmitud vaherahu, mille järgi 
poolakad said endale interventsiooni ajal vallutatud Smolenski, Tšernigovi ja 
Novgorod-Severski maad. Enne vaherahu möödumist puhkes uus sõda Smolenski jt. 
alade pärast, mis lõppes Poljanovka rahuga 1634. a. Diivan — kõrgem nõukogu Idamaa 
valitsejate juures. Ditüramb — kiidulaul. 

Doodž — riigipea nimetus keskaegses Veneetsia ja Genua vabariigis. Veneetsias oli 
doodž piiramatu võimuga valitseja. Valiti eluks ajaks aadlike hulgast. 

Džuura — kasakast teener-kaaslane, kannupoiss, kes käis oma peremehega 
sõjaretkedel ja oli ka muul ajal tema läheduses igasuguste käskude täitmiseks. 

Efendi — autiitel kõrgematel isikutel Türgimaal, ühtlasi pöördu-misvorm kõrgemate 
ametiisikute, õpetlaste jne. poole. 

Elias — prohvet piiblilegendis; sõitis tulise vankriga taeva. 

Falkonett — kerge suurtükk XVI — XVIIL sajandist. 

Fermaan (pärsia k.) — islamimaade valitsejate poolt välja antud määrus. 

Galata — Istanbuli linnaosa. 

Hafis— pärsia luuletaja (surn. 1389). 

Haidukk (ungari k.) — käesolevas teoses teener, korravalvur, ihukaitsja poola 
kõrgemast seisusest isikute juures. Hellebard — pikavarreline sõjakirves. 

Hmelnitski, Bogdan (Zinovi-Bogdan) (sünd. 1595. a. paiku, suri 1657. a.) — Ukraina 
hetman 1648—1657. Väljapaistev riigitegelane, väejuht ja diplomaat, suurimaid 
ajaloolisi kujusid, Ukraina vabadusvõitluse organiseerija ja juht poola šlahta vastu; 
taotles Ukraina taasühendamist Venemaaga, mis teostati Perejaslavi raada otsusega. 
Hmelnitski sündis ukraina väikešlahtitši perekonnas Perejaslavis. Ta sai hea hariduse, 
hakkas juba varakult huvituma Ukraina vabadusliikumisest ja sattus Poola võimude 
tagakiusamise alla. Vahepeal oli kaks aastat türgi vangipõlves ja sõdis ukraina kasakate 
juhina Prantsusmaal prints Conde sõjaväes. 1648. a. kevadel valiti ta Ukraina hetmaniks. 
Lõi sama aasta aprillis Poola eelväge Zoltõje Vodõ juures, purustas mai keskel Korsuni 
lahingus kroonihetman Potocki väe ja andis septembris Piljava all veel hirmsama löögi 
Poola kuninga vägedele. Ta liikus edasi Galiitsiasse, piiras lühikest aega Lvovi ja läks 
siis Zamosci piirama. Talve tuleku ja epideemia tõttu sõjaväes leppis vahe-xahuga Poola 
uue kuninga Jan-Kazimierziga ja läks 23. detsembril 

1648 Kiievisse, kus teda pidulikult vastu võeti kui Ukraina vabastajat Poola ikke alt. 
Hmelnitski saabumisega Kiievisse algabki käesolev romaan. Hmelnitski oskas enda 
ümber koondada rahva parimad esindajad, kellele Ukraina vabastamine oli südameasjaks, 
nagu Bogun, Krivonoss, Netšai, Puskar jt., kuid tema ümber oli ka Poola agente, nagu 
Võgovski, Teterj*» ta oma teine naine Helena Chaplicka jt. Hmelnitski suri pikema 
haiguse tagajärjel 6. augustil (v. k. 27. juulil) 1657. aastal. Bogdan Hmelnitskile püstitati 
1888. a. Kiievis mälestussammas. Nõukogude valitsus on väärikalt hinnanud Hmelnitski 


mälestust. 1943. a. asutati Bogdan Hmelnitski orden ja ta sünnilinn Perejaslav on ümber 
nimetatud Perejaslav-Hmelnitskiks. 

Hortitsa — saar Dnepri kärestiku lähedal, kuhu tekkis kasakate ja Ukrainast 
põgenenud talupoegade kindlustatud laager. 

Horugv — tegelikult lipp, kuid ülekantud mõttes ka väeosa (polk) oma lipu all. 

Hutsuulid — Karpaatides mägi-ukrainlased. 

Imereetia vürstiriik — imerite iseseisev feodaalriik, mis XVI - XVIII saj. ühendas 
Lääne-Gruusia eesotsas Kutaisiga. 

Ivan Veliki — kellatorn Kremlis. 

Jagelloonid — Leedu-Poola kuningatedünastia, valitses peaaegu kaks sajandit — 
1386 —1 572. Esimeseks valitsejaks sellest dünastiast oli Leedu suurvürst Jagailo, kes 
astus 1386. a. Poola troonile kuningas Wladyslaw Il-se nime all. 

Janitšar — türgi vanemaaegne sõjamees. 

Jessauul — kasakaväes polkovniku auastmele järgmine madalam aste. Täitis 
kõrgemaid teenistus- ja valvekohustusi kasakaväe üksustes. Peajessauul oli vanem 
jessauul hetmani kantselei teenistuses Ukrainas. 

Kaasani khaaniriik — XV sajandi keskpaiku tekkhrid iseseisev tatarlaste khaaniriik 
Kaasani linna ümber. 

Kale (araabia k.) — kindlus, esineb kohanimetuste lõpuna, näit. Jenikale. 

Kalga (tatari k.) — Krimmis troonipärija või üldse khaanile järgmise vanema printsi 
tiitel. 

Kandelaaber — kõrge kantav küünlajalg paljude küünaldega. 

Karasubazar — praegune Belogorski linn Krimmi oblastis. 

Kasakavanemkond — Bogdan Hmelnitski ajal moodustatud kasakavanemate kogu nii 
hetmani kantselei juures, polkudes kui ka sotnjates. Sellele vastavalt olid pea-, polgu- ja 
sotnjavanem-kond. Asendanud 1648.—1654. a. sõdade jooksul hävitatud või minema 
kihutatud poola šlahta, sai kasakavanemkond selleks tuumaks, millest võrsusid ukraina 
aadel ning mõisnikud. Peavanemkonna moodustasid Zaporožje Kasakaväe kõrgemad 
ametiisikud hetmani kantselei juures: peakirjutaja, kes juhatas kasakaväe kantseleid ja 
ajas ka välisasju, peakohtunik, pea-vooriülem, kes juhatas suurtükiväge, peajessauul, 
peahorunži ja pea-buntšuki-kandja. Kolm viimast täitsid mitmesuguseid ülesandeid, mis 
neile andis hetman, kusjuures pidulikel sündmustel kandis peahorunži kasakaväe lippu ja 
pea-buntšukikandia hetmani buntšukki. Hiljem lisandus peavanemkonnale veel pea- 
varahoidja, kellele allus 

rahandus. Laiemas ulatuses kuulusid peavanemkonda ka kõik polkovnikud, kes 
moodustasid siis juba pearaada. 

Kastellaan — kindlustatud punkti (kindluse, kantsi, lossi) ülem, kes maakaitseväe 
kokkutulekul Poolas juhatas oma ringkonna šlahta relvastatud jõude. 

Kleinoodid — hetmanivõimu sümbolid, nagu hetmanikepp, -lipp, -buntšuk, pitsat jm. 

Kobenjakk — peakotiga kasakamantel. 

Kobsa — vanaaegne ukrainlaste kitarr; 

kobsaar — ukraina rahvalaulik, kes laulis kobsa saatel. 

Korsuni lahing — üks otsustavamaid lahinguid Ukraina vabas-tussõjas. Lahing 
toimus Korsuni linna lähedal Lääne-Ukrainas 1648. a. Pärast lüüasaamist Zoltõje Vodõ 
juures olid Poola krooni-hetman Potocki ja välihetman Kalinowski sunnitud siin 


lahingusse astuma Hmelnitski 15 000-lise sõjaväega. Poola väed said lahingus lüüa. See 
võit oli signaaliks kasakate ja pospoliitide üldisele ülestõusule Ukrainas. 

Kostka-Napierski — Krakovi vojevoodkonnas 1651. a. toimunud poola talupoegade 
ülestõusu juht. 

Koševoi — Zaporožje kasakate sõjaväelaagri ülem e. ataman. Krivonoss, Maksim — 
Bogdan Hmelnitski lähemaid võitluskaaslast Muutus laialt tuntuks pärast Korsuni 
lahingut. Juhtis laialdast talupoegade ülestõusu. Suri epideemiasse pärast edukat lahingut 
Lvovi ümbruses. 

Kroonimaad — päris-Poola ja Leedu maa-alad Poola-Leedu kuningriigis. 

Kroonivägi e. kroonisõjavägi — poolakatest ja leedulastest koosnev Poola sõjavägi, 
kes vahetult allus kuningale, s. 0. kroomile. 

Kuntušš — pikk ülekuub ukrainlastel ja poolakatel. Kureen —+ kasakaväe allüksus, 
keda juhatas kureeni-ülem e. ataman. 

Kvartavägi — Poola sõjavägi, keda peeti ülal kuninga mõisatest saadava tulu ühe 
veerandi arvel, tegelikult okupatsioonivägi, keda Poola võimud pidasid Ukrainas. 

Lublini unioon — leppimus Lublini seimil 1569. aastal, millega Poola ja Leedu 
ühinesid ühiseks kuningriigiks. 

Maakogu — tsaar Mihhaili ajal asutatud riiklik kogu Venemaal, kus arutati kõiki riigi 
jooksvaid asju. 

Magistraat — linnaomavalitsus. 

Malvaasia — kreeka veini sort 

Metropoliit — kreeka-katoliku usu pea- e. ülempiiskop. 

Minarett — kultusliku tähtsusega kõrge tornikujuline ehitus muhameedlastel. 
Mogila Kolleegium — metropoliit Pjotr Mogila poolt asutatud vaimulik akadeemia 
Kiievis, keskaegse Ukraina kõrgem õppeasutus ja tähtis hariduse levitamise keskus. 
Muezzin — muhamediusuliste palveaja kuulutaja. 

Mufti — muhamedi vaimulik-õigusteadlane. 

Mursaa — tatari väikevürst, kõrgem aadlik 

Nalivaiko, Severin - ukraina talupoegade-kasakate 1594—1596 

'ülestõusu juht Nalivaiko võttis kasakaväe eesotsas ette sõjakäike Moldaaviasse, 
Ungarisse, krimmi tatarlaste ja Türgi vastu. 1595. a. juhatas ülestõusu Podoolias, 
Volõõnias, läks siis Valgevenesse, kus vallutas Slutski, Bobruiski, Mogiljovi jne. Oli sun- 
nitud Ukrainasse tagasi pöörduma ja piirati Lubnõ linna lähedal Poola vägede poolt sisse. 
Pärast kaht nädalat kestnud lahingut oli sunnitud alla andma. Võeti vangi ja hukati pärast 
metsikut piinamist 1597. a. Varssavis. 

Netšai, Danilo — Bogdan Hmelnitski võitluskaaslane, ukraina talupoegade-kasakate 
vapramaid juhte. 1651. a. veebruaris lõi Netšai väikse kasakaväe eesotsas tagasi poola 
šlahta tugevad jõud. Ta langes selles lahingus. 

Okolnitši — Moskva riigi õukonnaametnik. 

Okoo — vedeliku mõõtühik. 

Paša — autiitel Türgimaal, antakse kõrgematele sõjaväejuhtidele ja ringkondade 
valitsejatele. 

Pernatš — sulgedega ehitud ametikepp; käesolevas romaanis polkovniku- v. 
atamani-ameti tunnus. 


Piljava lahing — lahing Piljava e. Piljavtsõ jõe lähedal Vol55-nias, kus Bogdan 
Hmelnitski andis 1648. a. pärast Korsuni lahingut purustava löögi Poola 
kuningavägedele. 

Podol — all-linnaosa Kiievis. 

Podoolia — igipõline vene territoorium, omaaegse Galiitsia-Volõõnia vürstiriigi 
(XII—XII saj.) lõunapoolne osa, mis feodaalse killustatuse ajal Kiievi riigi küljest ära 
langes. 

Poljanovka rahu — rahuleping, mis sõlmiti Moskva riigi ja Rzecz Pospolita vahel 
1634. a. Poljanovka jõel. Poolale jäid alles Smolensk ja teised interventsiooni ajal 
vallutatud maad, kuid poolakad nõustusid tunnustama Mihhaili Vene tsaariks, loobudes 
seega oma endistest pretensioonidest Moskva troonile. 

Protosaan — vanaaegne külmrelv, pikk ja lai oda pika varre otsas. 

Pärtliöö — massiline hugenottide tapmine ööl vastu 24. augustit 1572 ja järgnevail 
päevil poliitilistel ja usuiistel põhjustel. 

Raada — nõupidamine, koosolek Ukrainas. Pearaada — kasak-konna kõrgemate 
juhtide nõupidamine. Lihtraada — reakoosseisulise kasakkonna e. kogu kasakkonna 
lahtine koosolek. 

Raeisandad — valitud linnaomavalitsuse liikmed. 

Raekohtunikud — linnaomavalitsuse kohtunikud. 

Räkõczy IL, György — Transilvaania vürst 1648—1660. 

Regimentaar — sõjaülem, polguülem Poola sõjaväes. 

Reitarid — sakslastest ja Šveitslastest palgaline ratsavägi. 

Seimaanid —- valvurid, Idamaa valitsejate ihukaitse. 

Serail — sultani loss Istanbulis. 

Silistrla — kindlus Doonau ääres praeguses Rumeenias. Kuulus Türgi alla. 

Staarost — staarostkonna ülem. 

Staarostkond — administratiivne üksus Poola riigis, mille tsentrumis asus 
kindlustatud kants. 

Stolbovo rahu — Moskva riigi ja Rootsi vahel 1617. a. Stol-bovo asulas sõlmitud 
rahu, mille kohaselt Venemaa sai Rootsilt 

tagasi nende poolt vallutatud Novgorodi, kuid Rootsile jäid Soome lahe rannik 
(Karjala ja Ingerimaa) ja linnad, mis olid Rootsilt ära võetud tsaar Fjodor Ivanovitši ajal. 
Juurdepääsu kaotamine Läänemerele oli Stolbovo rahulepingus raskemaks tingimuseks 
Moskva riigile. 

Stolnik — kõrgemaid ametnikke tsaari õukonnas. 

Suleiman e. Soliman II Tore — Türgi sultan 1520—1566, kelle valitsemisaeg on türgi 
võimsuse hiilgeajaks. 1526. a. vallutasid türklased Belgradi ja võitsid seejärel Mohäcsi 
lahingus hävitavalt Ungari-Tšehhi sõjaväe ning muutsid Ungari kuningriigi oma 
provintsiks. 1529. piirasid Türgi sõjaväed Viini, kuid ei suutnud seda vallutada. 1534. a. 
vallutas Suleiman II Pärsialt Mesopotaamia koos Bagdadiga. Kui arvestada veel türklaste 
anastusi Tripolitaanias ja Alžeerias, võib saada täieliku pildi Suleimani-aegse Osmani- 
Türgi riigi ulatusest. Suleiman II arendas ka hoogsat ehitustegevust ja teotses 
luuletajana. 

Sutaan — katoliku usu preestri rüü. 

Svitka — ukraina pikk ülerõivas. 


Šaitaan — paha vaim, saatan. 

Šerbett — idamaine jahutatud puuviljajook. 

Zolner — poola jalaväelane. 

Žoltõje Vodõ (tõlkes: kollased veed) — soised jõeallikad Ingu-letsi vasakul jõeharul, 
mille lähedal Bogdan Hmelnitski andis 1648. a. aprillis esimese hoobi Poola armeele, 
purustades krooni-hetman Potocki eelväeosa ja sundides ta kiiresti taganema. 

Zupaan — meeste ülerõivas ukrainlastel ja poolakatel. 

Tšervonnaja Venemaa — Galiitsia, Lääne-Ukraina. 

Tulumbass — litauritaoline löökpill, nahaga üle löödud katel. 

Unioon — katoliku usu ja õigeusu ühendamise kava, mille eesmärgiks oli Ukrainas ja 
Valgevenes katoliku usule osutatud vastupanu murdmine. Enamik kirikukombeid jäi 
õigeusulistel endisteks, kuid õigeusu kirik pidi alluma Rooma paavstile ja tema poolt 
määratavaile kõrgemaile vaimulikele. Unioon pidi toetama Poola anastamispoliitikat 
Ukrainas ja Valgevenes, hiljem ka kogu Venemaal. Uniooni kuulutas 1596. a. välja Bresti 
linnas kokku tulnud kirikukogu ja uniooni sõlmimise kinnitas oma erilise käskkirjaga 
Poola kuningas. Uniooni poolehoidjaid nimetati uniaatideks ja vastavaid kirikuid 
unioonikirikuiks. 

Universaal — läkitus, käskkiri, manifest. 

Wawel — loss Poola kuningate omaaegses pealinnas Krakovis. Vesiir, ka suurvesiir 
— kõrgeim ametnik Idamaal. Võit — linnakohtunik. 

Vojevood — väepealik, vojeverodkonna valitseja Venemaal ja Poolas. 

Volõõnia — igipõline vene territoorium Pripjati jõe lõunapoolsete harude ja Lääne- 
Bugi jõe ülemjooksu vahel. Seal elunesid volõõnlased, praeguste ukrainlaste esivanemad. 
Kuulus varem Kiievi riigi koosseisu, siis liitus Galiitsiaga Galiitsia-Volõõnia vürstiriiki. 
Lublini uniooniga 1569. a. sai Poola Ida-Volõõnia endale. Nüüd on taasühendatud 
Ukrainaga. 

